
Norske  Socialdemokrater. 

Af  Halvdan  Koht. 


Det  norske  Socialdemokrati  har  ikke  nogen  meget  lang  Historie  bag 
sig.  En  ung  begavet  Skolelærer  og  Stgdent,  Marcus  Thrane,  rejste 
i  Aarene  1848 — 51  den  første  norske  Arbejderbevægelse,  og  han  for- 
kyndte for  vore  Husmænd  og  Haandværkere  den  franske  Socialismes 
Idealer.  Men  i  den  praktiske  Politik  maatte  han  nøje  sig  med  ganske 
borgerlig-demokratiske  Krav,  som  almen  Valgret,  Ophævelse  af  Be- 
skyttelsestolden, Kontraktsværn  for  Husmændene,  folkelige  Reformer  i 
Retsvæsen  og  Skolevæsen  m.  m.  Og  endog  disse  moderate  Krav 
vakte  Forfærdelse  hos  de  raadende  Klasser,  fordi  de  blev  rejst  fra  Ar- 
bejderne selv,  støtted  sig  til  en  Organisation  paa  over  20,000  Med- 
lemmer og  ledsagedes  af  Trusler  om  at  Arbejderne  vilde  tage  sig  selv 
tilrette.  Statsmagterne  greb  derfor  ind  med  haard  Haand  mod  Bevæ- 
gelsen ;  Thrane  og  de  andre  Førere  blev  ved  Hjælp  af  juridiske  Spids- 
findigheder dømt  til  flere  Aars  Fængselsstraf,  Arbejderforeningerne  blev 
skræmt  til  at  opløse  sig,  og  hele  Rejsningen  blev  saaledes  paa  kort 
Tid  fuldstændig  knust.  Den  blev  ikke  derfor  ganske  frugtesløs;  den 
hadde  tvunget  de  sociale  Spørgsmaal  frem  til  offentlig  Drøftelse,  og  den 
hadde  fremkaldt  en  Modbevægelse,  som  var  nødt  til  at  tage  mange  af 
dens  egne  Midler  i  Brug,  først  og  fremst  Arbejdernes  Sammenslut- 
ning i  Foreninger  med  Sygekasser  og  lignende  Selvhjælpsinstitutioner. 
Men  endnu  varte  det  længe,  før  nogen  ny  selvstændig  Arbejder- 
bevægelse kunde  komme  frem  i  Norge,  og  endnu  længer  varte  det, 
før  der  atter  blev  Tale  om  Socialisme  blandt  norske  Arbejdere. 

At  skabe  en  fast  Organisation  og  bevidst  Klassepolitik  blandt  Hus- 
mændene, som  endnu  i  50-  og  60-Aarene  var  Landets  talrigste  Arbejder- 
stand, var  en  meget  vanskelig  Sag,  saa  spredt  som  de  bodde,  og  saa 
afhængige  de  var  af  Jordens  Ejere.  Men  fra  70-Aarene  begyndte  der 
at  udvikle  sig  en  stadig  talrigere  og  betydningsfuldere  Stand  af  By- 
arbejdere, og  her  kunde  der  være  Mulighed  for  at  finde  Jordbund  for 
de  socialistiske  Tanker.  En  dansk  Sadelmagersvend,  som  kom  til 
Kristiania  1873,  søgte  virkelig  at  sætte  i  Gang  en  Agitation,  og  særlig 
berømt  er  de  Folkemøder  han  holdt  om  Sommeren  1874  ude  paa 
Tjuvholmen  (i  en  af  Byens  Udkanter),  efter  at  han  var  blit  forjaget 
fra  de  vanlige  Lokaler  i  Byen,  —  et  af  disse  Møder  er  fremstillet  paa 
Scenen  i  Gunnar  Heibergs  prægtige  lille  Stykke  „Tante  Ulrikke". 
Hvad  der  egentlig  herved  har  Interesse  er  den  Støtte,  som  den  ikke 
synderlig  kultiverede  danske  Agitator  fik  hos  den  bekendte  radikale 
Student   O.  J.  Fjørtoft.    Thi    Fjørtoft,   som    desværre   døde   ganske 

ung,  har  samtidig  Æren  af  at  ha  tat  det  tyngste  Tag  for  at  lægge 
Landsmaalsstrævet  heh  over  paa  moderne  Grund,  og  denne  matematisk- 
logiske Tænkers  Tilslutning  til  Socialismen  viste,  at  et  Forbund  mellem 
denne  og  den  stærke  nationale  Bevægelse  i  Landet  meget  vel  kunde 
være  muligt.  Imidlertid  kom  der  intet  ud  af  disse  første  Agitationer; 
Tjuvholmsmødeme  blev  forstyrret  af  baade  velklædt  og  fillet  Pøbel,  og 
et  socialistisk  Blad,  som  Fjørtoft  og  nogle  Venner  forsøgte  sig  med, 
maatte  hurtig  gaa  ind. 

Norsk  Politik  var  lige  til  1884  fuldstændig  optat  af  den  store 
Kamp  mod  Embedsvældet,  som  havde  spidset  sig  til  i  Striden  om  det 
kongelige  Veto,  og  efter  at  denne  Kamp  havde  faat  sin  Afslutning  ved 
Rigsrettens  Dom  og  det  første  Venstreministeriums  Udnævnelse,  traadte 
snart  de  brændende  unionelle  Spørgsmaal  i  Forgrunden.  Det  saa  næ- 
sten ud  til  at  de  skulde  faa  Ret  som  paastod,  at  der  i  Norge  ingen 
Plads  var  for  Socialismen,  og  særlig  hævded  Venstrepartiet,  at  det 
skulde  gennemføre  alle  nødvendige  sociale  Reformer.  Arbejderne  ved- 
blev ogsaa  Aar  efter  Aar,  forsaavidt  de  da  havde  Valgret,  at  støtte 
Venstre,  og  det  fattige  socialdemokratiske  Parti,  som  efter  1884  prøvde 
paa  at  trænge  sig  frem,  kunde  nok  i  en  og  anden  Ting  egge  Venstre 
til  at  ta  sig  af  Arbejdernes  Krav,  men  fik  ikke  ellers  nogen  praktisk 
Betydning,  —  før  Unionsstriden  begyndte  at  slippe  Taget  i  Folkets 
Interesser.  Da  dukked  det  uafhængige  Arbejderparti  med  en  Gang  op 
med  slig  en  Kraft,  at  de  gamle  Partier  rent  blev  ængstelige,  og  det 
kan  ingen  Tvil  være  om,  at  Socialismen  nu  holder  paa  at  bli  en  vigtig 
Faktor  i  norsk  Politik. 

Den  første  Gang  Socialisterne  optraadte  med  egen  Valgliste,  var  ved 
Kommunevalget  i  Kristiania  1890,  og  da  opnaadde  de  det  latterlige  lille 
Tal  af  139  Stemmer.  Ved  Stortingsvalgene  voved  de  sig  ikke  ft-em  før 
i  1894,  og  i  Kristiania  fik  de  nu  hele  521  Stemmer,  medens  de  paa 
andre  Steder  tilsammen  bare  kom  op  til  14  Stemmer,  —  Fiaskoen  var 
saa  fuldstændig,  at  de  ikke  engang  fik  saa  mange  Vælgerstemmer  som 
der  stod  Valgmænd  paa  deres  Lister.  Fremgangen  ved  de  følgende 
Valg  viser  sig  af  de  følgende  Tal: 

Afgivne  Stemmer.  Socialistiske  Stemmer.  ^""'f  Procenfer"'"" 

Aar  1894:  165,000  535,  hvoraf  i  Kristiania    521  0,s  pCt. 

—  1897:  165,000  950,       -  —            658  0,«  — 

—  1900:  235,000  7440,       -  -          4035  3,,  - 

—  1903:  237,000  24,500,       —  —          6700  10,3  — 

I  1898  var  Valgretten  blit  udvidet  til  at  omfatte  alle  voksne  selv- 
hjulpne Mænd.  Hermed  hadde  Venstre  faktisk  rukket  frem  til  Gennem- 
førelsen af  det  væsenriige  af  sine  politiske  Grundtanker  i  den  indre 
Udvikling,  og  da  samtidig  Unionsspørgsmaalene  efter  hvert  misted  sin 
Aktualitet,  maatte  den  almene  Valgret  blive  Udgangspunktet  for  et  helt 
nyt  Afenit  i  den  norske  Politik;  Arbejderspørgsmaalene  maatte  trænge 

sig  frem  i  første  Række,  og  Partistillingen  maatte  vokse  sig  frem  mod 
at  gælde:  for  eller  mod  Socialismen!  Saaledes  stilled  i  Virkeligheden 
baade  Højre  og  Socialdemokraterne  Spørgsmaalet  ved  sidste  Aars 
Valg;  bare  Venstre,  hvem  denne  Omlægning  nærmest  maatte  gaa  ud 
over,  stritted  imod.  Endnu  denne  Gang  holdt  de  gamle  Partinavn  og 
Organisationer  paa  de  fleste  Punkter  Stand,  og  kan  hænde  de  ikke 
lar  sig  bryde  til  de  nærmestfølgende  Valg  heller.  Men  Udviklingens 
Retning  er  klar  og  Farten  stærkt  øgende:  Socialdemokratiet  vil  inden 
kort  Tid  ta  Ledelsen  i  Partikampene  i  Norge,  som  det  allerede  har 
gjort  det  i  flere  andre  Land. 

At  dette  allerede  nu  kan  siges,  det  skyldes  et  ihærdigt  Stræv  for 
og  blandt  de  norske  Arbejdere  i  de  sidste  10 — 20  Aar  for  at  vække 
dem  og  organisere  dem,  og  den  Mand  som  i  første  Række  har 
tat  dette  Stræv  op  og  baaret  det  frem  med  villig  Selvopofrelse  og 
aldrig  hvilende  Sejghed,  det  er  Bogtrykker  Christian  Holtermann 
Knudsen  i  Kristiania.  En  liden  lys  Skikkelse  med  et  venligt  Blink 
i  Øjnene  bag  de  store  Briller  og  med  et  rent  Bamesmil  bag  det  store 
Skæg,  saaledes  møder  han  dig.  Men  tal  saa  til  ham  om  politiske  og 
sociale  Spørgsmaal,  og  hele  Ansigtet  blir  som  Ild  og  Staal,  —  hver  en 
Muskel  spændt.  Munden  smal  og  skarp,  —  Øjnene  luer  strengt,  Næsen 
hugger  som  en  Kniv.  Da  forstaar  du  med  en  Gang,  at  denne  Mand 
har  en  Tro,  en  Vilje,  et  Kampmod,  som  aldrig  viger,  som  aldrig  gør 
Kompromisser.  Bent  frem!  det  er  hans  Lov  og  hans  Program.  Og 
slig  er  ogsaa  hans  Tanke,  —  retlinjet  ud  i  de  yderste  Konsekvenser, 
ubøjelig  overfor  alle  Sidehensyn.  Doktrinær  er  han  uden  Modsigelse, 
mangen  vil  kalde  ham  fanatisk;  men  det  findes  ikke  Svig  i  hans  Sjæl, 
hans  Styrke  er  hans  hensynsløse  Retsvilje. 

Endnu  midt  i  80-Aarene  stod  Bogtrykker  Knudsen  med  i  Venstres 
Organisationer;  men  allerede  før  Partiets  store  Sejer  i  1884  hadde  han 
gaat  i  Gang  med  sin  Arbejderagitation.  Det  var  Arbejdernes  faglige 
Sammenslutning  til  økonomisk  Kamp  han  vilde  begynde  med  og  bygge 
paa,  og  i  Slutten  af  1883  fik  han  18  Fagforeninger  i  Kristiania  til  at 
vælge  en  Centralkomité,  som  skulde  iaa  i  Stand  et  offendigt  Haand- 
værksarbejdermøde  i  Byen  for  at  raadslaa  om  en  fastere  Organisation. 
Komiteen  valgte  Knudsen  til  Formand,  og  Mødet,  som  blev  holdt  i 
Maj  1884,  slutted  sig  til  hans  Fagforeningsprogram :  hver  Forening 
skulde  danne  sin  Sygekasse  og  sin  Arbejdsledighedskasse,  og  den  skulde 
kræve  af  Arbejdsgiverne  i  Faget  en  fast  Lønstarif  og  bestemt  Arbejdstid 
vedtat  overfor  Organisationen  istedenfor  den  gamle  løse  Aftale  med  hver 
enkelt  Mand.  Dette  Program  hævded  Knudsen  ogsaa  i  det  Prøve- 
numer  af  et  paatænkt  Blad  „Vort  Arbejde*,  som  han  udgav  til  samme 
Møde;  men  den  Kampstilling  han  allerede  stod  i  som  Formand  i  den 
typografiske  Forening,  blev  derved  yderligere  skærpet,  og  han  blev  af 
selve  sine  Modstandere  drevet  over  i  aaben  Strid,  Han  var  paa  denne 
Tid  Bestyrer  af  det  Trykkeri  som  tilhørte  „Almuevennen** s   Udgiver, 

Chr.  Johnsen,  en  af  Oppositionsmændene  fra  1848,  men  nu  god  Højre- 
mand, og  da  han  kom  til  denne  med  sit  Prøvenumer,  nægted  Johnsen 
ham  at  lade  det  trykke  paa  sit  Værksted.  Knudsen  maatte  da  gaa  fra 
Trykkeri  til  Trykkeri,  før  det  lykkedes  ham  at  faa  nogen  til  at  trykke 
hans  radikale  Skriverier,  og  da  han  saa  vilde  fortsætte  med  Bladet, 
erklærte  Johnsen  ham,  at  i  det  Tilfælde  kunde  han  ikke  være  længer 
i  hans  Tjeneste.  Johnsen  lokked  ham  endog  med  højere  Løn,  om 
han  vilde  opgi  sit  Forsæt.  Men  Knudsen  betænkte  sig  ikke  et  Øje- 
blik; nu  vilde  han  udgi  sit  Blad,  og  Afsked  fik  han.  For  at  faa  „Vort 
Arbejde"  i  Gang  blev  han  nødt  til  at  oprette  sit  eget  Trykkeri,  og  da 
Fagforeningerne  ikke  kunde  skaffe  ham  saa  mange  Abonnenter  som 
de  hadde  lovet,  satte  han  snart  til  de  Pengene  han  hadde  spart  sig 
sammen.  Men  ufortrødent  drev  han  paa,  og  i  Skrift  og  Tale  hævded 
han  klarere  og  klarere  den  socialdemokratiske  Tanke:  Arbejderries 
Organisation  til  selvstændigt  Parti  under  Klassekampens  Mærke.  I 
Marts  1885  fik  han  dannet  den  første  socialdemokratiske  Forening  i 
Landet,  som  hurtig  fik  Underafdelinger  i  Kristianias  Omegn,  og  i  hele 
det  følgende  Aar  var  det  næsten  ikke  en  Søndag  at  ikke  Knudsen 
var  ude  og  holdt  Foredrag  om  sin  Sag.  I  1887  var  han  med  at 
stifte  „det  norske  Arbejderparti",  som  rigtignok  ikke  fra  først  af  be- 
kendte socialistisk  Farve,  men  dog  stilled  sig  i  bestemt  Opposition  til 
begge  de  gamle  politiske  Partier,  og  som  allerede  i  1889  erklærte 
sin  Tilslutning  til  Socialismen.  Knudsen  blev  Partiets  Ordfører  for 
Aaret  1889 — 90,  og  siden  har  han  paa  det  inderligste  været  knyttet  til 
dets  Historie.  Trange  Tider  har  det  hat  at  gennemgaa,  og  smaat  har 
det  mangen  Gang  set  ud  for  det.  Men  Knudsen  har  aldrig  git  tabt. 
Han  har  altid  lagt  Ryggen  til,  naar  det  kneb  som  værst;  han  har 
traadt  til  som  Redaktør  for  „Social-Demokraten"  (som  ^Vort  Arbejde" 
i  1886  blev  omskabt  til),  naar  ingen  anden  var  at  faa;  han  har  trykt 
Bladet  gratis  i  sit  Trykkeri,  helt  til  det  blev  overtat  af  Arbejdernes 
Aktietrykkeri  i  Aar  1900;  og  mens  personlig  Splid  trued  med  at  øde- 
lægge Partiet,  bar  han  Byrden  som  dets  Ordfører  i  tre  vanskelige  Aar 
1900 — 1903.  Hans  stivsindede  Holdning  baade  i  teoretiske  og  prak- 
tiske Spørgsmaal  kunde  nok  være  en  Hindring  for  den  nødvendige 
Tillempning  efter  de  praktiske  Forhold;  men  en  agitatorisk  Styrke  var 
det  deri,  og  de  grundlæggende  Principer  voksed  sig  fastere  derved. 
Han  største  Fortjeneste  var  imidlertid  det  Arbejde  han  la  i  Fag- 
foreningsbevægelsen  i  Kristiania.  Her  var  han  Sjælen  i  de  samvir- 
kende Fagforeninger,  lige  til  den  faglige  Landsorganisation  blev  dannet 
i  1899;  han  greb  energisk  ind  i  de  store  Arbejderkonflikter  i  Slutten 
af  80-Aarene  og  beny tted  dem  til  at  grundlægge  effektive  Kamporganisa- 
tioner. I  Kristiania  Kommunestyrelse  har  han  siddet  siden  Nyaaret 
1899,  og  med  omsigtsfuld  Kraft  har  han  virket  for  Arbejdernes  Vel. 
Han  er  nu  traadt  tilbage  fra  Ledelsen,  fordi  nye  Forhold  krævde 
nye   Mænd;    men    med    sine   59   Aar    ejer    han    fremdeles   en   Aan- 

dens  Spænstighed  og  en  ubøjec  Vilje  som  i  Ungdommens  Aar,  og  rent 
uvilkaarlig,  i  al  Stilhed,  gør  han  sig  stadig  gældende  som  Partiets 
vaagne  Samvittighed  overfor  alle  den  praktiske  Politiks  Kompromisser. 
En  bærende  Magt  i  det  norske  Socialdemokrati  har  Bogtrykker 
Knudsen  været,  og  det  gmndlæggende  Arbejde  skyldes  først  og  fremst 
ham.  Men  helt  alene  har  han  selvfølgelig  aldrig  staat.  Ejendom- 
melig nok  var  det  fra  først  af  især  Udlændinger,  som  stod  ved 
Siden  af  ham  i  Agitationen,  —  viden  berejste  Folk,  som  hadde  været 
med  i  Udianders  Arbejderbevægelser.  Det  var  i  Kristiania  den  svenske 
Snedker  Ljungdal  (som  havde  optraadt  lierede  paa  Tjuvholmsmødei^e 
i  1874)  og  den  tyske  Skrædder  Hartung,  og  i  Bergen  blev  den  social- 
demokratiske Bevægelse  rejst  i  1885  af  Dansken  Sophus  Pihl,  støttet 

af  den  tyske  Student  Braune.  Men  Pihl,  den  evnerigeste  af  disse 
Mænd,  døde  allerede  i  1888,  og  de  andre  forsvandt  efterhvert  fra  de 
fremskudte  Stillinger,  idet  nye  Kræfter  dukked  frem. 

Den  Mand  som  gennem  Aarene  kom  til  at  staa  Knudsen  nærmest 
i  Arbejde  og  Synsmaader,  var  uden  Tvil  den  unge  Danske,  Carl 
Jeppesen.  Som  21-Aars  Yngling  var  han  i  1878  kommen  til  Norge 
for  at  binde  Koster  for  Kristiania  Kommune,  og  i  de  senere  Aar  har 
han  ernæret  sig  boi^erlig  som  Cigarhandler.  Det  var  da  han  for  sine 
Meningers  Skyld  var  blil  boycottet  bort  fra  sin  Børstenbindergeming, 
al  han  blev  den  virksomste  af  alle  socialistiske  Agitatorer  i  Noi^e; 
Høsten  1 886  blev  han  Formand  efter  Knudsen  i  Kristiania  social- 
demokratiske Forening,  han  afløste  Knudsen  som  omrejsende  Fore- 
dragsholder, (^  han  overtog  Redaktionen  af  „Social-Demokraien*',  som 
han   derefter  forestod   i   fem   samfulde  Aar.    Siden   kom   han  med  i 

Arbejderpartiets  Styrelse,  hvor  han  sad  omtrent  uafbrudt  helt  til  1903, 
da  han  gik  ud  sammen  med  Knudsen,  og  hvor  han  var  Formand  først 
1890—92,  derefter  1894—97.  Han  har  virket  ved  Knudsens  Side 
baade  i  Fagforeningsbevægelsen  og  i  de  sidste  fem  Aar  i  Kommune- 
styrelsen. Men  personlig  er  han  Knudsen  meget  ulig.  Istedenfor 
Knudsens  strenge  norske  Alvor  har  Jeppesen  ført  med  ind  i  Agita- 
tionen det  lyse  danske  Humør.  Der  er  over  hans  store,  staute  Skik- 
kelse en  munter  Frejdighed,  som  gør  at  hans  Ord  klinger  som  Hurra- 
raab  under  Kampen;  trods  sin  danske  Fødsel  gør  han  nærmest  Indtryk 
af  en  ægte  Kristianiagut,  uvøren,  noget  brutal  i  Væsen,  men  altid  frisk 
og  tidig,  i  Grunden  uden  nogen  ond  Mening.  Han  har  let  for  at  tale, 
og  han  har  endog  lidt  af  en  lyrisk  Aare,  saa  han  gerne  former  sine 
Tanker  paa  Vers.  Noget  overfladisk  er  han  for  det  meste;  men  han 
tænker  saaledes  som  Arbejderne  selv  gør  det,  og  hans  Agitation  med 
den  uforfærdede  Gaa-paa-Tone  river  dem  altid  med.  Til  politisk  Parti- 
fører egner  han  sig  aabenbart  mindre,  og  det  var  sikkert  et  Fejlgreb 
at  gøre  ham  til  Leder  i  Unionspolitikens  mest  oprevne  Tider  midt  i 
90-Aarene,  allerede  som  Danske  havde  han  jo  vanskeligt  for  at  vinde 
national  Tillid  for  sit  Partis  Politik.  I  ethvert  Tilfælde  var  Forholdene 
langt  mægtigere  end  han;  Folket  delte  sig  i  disse  Aar  først  og  fremst 
efter  nationale  Hensyn,  og  Arbejderpartiet  hadde  en  afgjort  Tilbage- 
gangstid. 

Knudsen  og  Jeppesen  har  været  Arbejderpartiets  Ledere  i  den 
længste  Tid  af  dets  Tilværelse  og  de  har  særlig  lagt  Vægten  paa  den 
^  almene  Agitation.  Men  paa  en  lidt  anden  Kant  i  Partiet  har  der  staat 
begavede  Mænd  med  sine  Særomraader,  ja  med  Særmeninger,  som 
delvis  endog  har  bragt  dem  i  Opposition  til  Lederne.  I  første  Række 
maa  her  nævnes  den  nu  60-aarige  Kvindelæge  Oscar  Nissen  i  Kri- 
stiania.  Det  er  en  Mand  som  altid  har  været  rede  til  at  sætte  hele 
sin  Person  ind  for  sine  Idealer,  og  hans  Idealer  har  vokset  sig  videre 
og  videre.  Som  ung  Student  gik  han  i  1864  frivillig  med  i  den  dansk- 
tyske Krig,  og  nogen  Aar  efter  afbrød  han  atter  sine  Studier  for  at 
virke  som  Læge  i  Paris  under  Belejringen  1870 — 71.  Hans  senere 
Lægevirksomhed  førte  ham  alle  Spørgsmaal  vedrørende  Folkehelsen 
tæt  ind  paa  Livet,  og  han  blev  snart  en  ivrig  Totalafholdsmand,  ja 
endog  Forbudsmand.  Han  blev  Redaktør  af  Afholdsbladet  „Menneske- 
vennen", og  i  mange  Aar  var  han  Formand  i  det  norske  Totalafholds- 
selskab,  som  han  bragte  op  til  en  imponerende  Størrelse,  men  i  1887 
gik  han  af,  da  han  blev  staaende  i  Mindretal  med  sit  Forbudsprogram, 
og  det  var  ikke  før  1901  han  atter  kom  ind  i  Styrelsen,  denne  Gang 
som  Næstformand.  I  Mellemtiden  havde  han  først  i  nogle  Aar  virket 
for  sine  Tanker  som  Redaktør  for  „Sundhedsbladet",  og  først  af  alle 
skreg  han  op  om  den  truende  Tuberkulosefare.  Men  mer  og  mer  saa 
han,  hvorledes  selve  Samfundsforholdene  var  en  Hindring  for  Sundhed 
blandt  Folket.     I  1887  blev  han    paa   et  Arbejdermøde   valgt  ind  i  en 

Komité  For  Bygning  af  gode  Arbejderboliger,  i  1S89  kæmpcd  han  som 
en  Løve  for  de  stakkels  strejkende  Fyrstikarbejdersker,  og  Berøringen 
med  Arbejderne  bragte  ham  snart  helt  over  i  Socialdemokratiet.  Ved 
den  første  Isie-Maj-Demonstration  i  Krisiiania  1890  holdt  han  Talen  for 
Ottetimersdagen.  idet  han  hævded,  ai  det  var  den  lange  Arbejdstid,  som 
særlig  knækked  Arbejderens  Krop  og  sløved 
^f^^^  tians   Sind.     Da    „Social- Demokraten"    fra 

m'^^*  Nyaarei  1894  blev  gjort  til  Dagblad,  bragte 

mt   _^-^  han  det  tunge  Offer  at  overta  Redaktionen, 

S^^^ffW  som  han  derefter  forestod  i  4'/,  Aar  med 

^^i^ååt  et   yderlig  lidet   Budget,    (^    under    hans 

/^^^9  Ledelse  hk  Bladet  sit  Præg  af  en  høj  aan- 

^^^^^^^^^^^        delig  Kultur,  samtidig  med  at  det  ikke  misted 
-^^^^^^CH^^^^^    sin  agitatoriske  Evne.     For  han  skrev  som 
^^^^^^BK^^^V     han  talte:  greit  og  bentpaa,  hvast  (^  ram- 
^^^^^^^H^^^      mende.    For  Øjeblikket  har  han  det  byrde- 
^^^^B^^^^^  fulde    Hverv    som    Formand    i    Kristiania 

L  M,y„  Arbejdersamfund,    og   i    fem  Aar   har   han 

siddet  i  Kommunestyrelsen.  Overalt  har 
han  især  tat  sig  af  alle  Sundhedsspørgsmaal;  han  har  drevet  Spørgs- 
maalet  „Sygeplejen  over  i  Beskatningen"  frem  paa  Socialdemokratiets 
Program  baade  for  Staten  og  for  Kommunen,  og  han  har  stadig  agiteret 
For  billige  Folkebad.  I  mangt  et  indre  Partispørgsmaal  har  han  kunnet 
være  uenig  med  Lederne,  og  han  har  aldrig  været  ræd  for  at  sige  fra. 
Men  hans  Opposition  antog  aldrig  personlige  Former,  (^  ingen  Mand 
i  Partiet  slaar  vistnok  omgit  af  saa 
almen  Sympati  som  han;  dertil  bi- 
drager ikke  bare  hans  personlige 
Elskværdighed,  men  kanske  endnu 
mere  den  Skønhedsglæde  og  den 
ideale  Stræben  som  lyser  ud  af  hans 
Ansigt  og  af  hans  Virksomhed.  Der- 
ved har  han  ogsaa  hat  lettere  for 
at  komme  i  Samarbejde  med  Mænd 
af  andre  Partier,  særlig  Venstre,  med 
hvem  han  desuden  staar  sammen  i 
national  Opfatning,  —  trods  sin 
fremmede  Herkomst  (hans  Far  var 
Holstener,  hans  Mor  dansk)  har  han 
fuld  Forstaaelse  endog  ibr  det  norske 
Maalstræv. 

En  langt  mere  stejl  og  stridbar 
Skikkelse  er  den  50-aarige  Instm- 
mentmager  Ole  Georg  Gjøsteen. 
Han  er  Søn  af  en  bondefødt  Seminar- 

lærer  fra  Vestlandet,  og  hans  egen  Livsinteresse  er  først  og  fremst 
Skolen;  det  er  ogsaa  særlig  for  Skolerne  han  arbejder  sine  fysikalske 
Instrumenter,  og  selv  er  han  Assistent  ved  Universitetets  fysiske 
Laboratorium.  Oplysning,  stadig  mere  Oplysning,  det  forkynder  han 
overalt  og  altid  som  det  vigtigste  af  alle  Hjælpemidler  for  Arbej- 
derne, og  han  har  virkelig  forstaat  at  drage  Skolesagen  frem  i  første 
Række.  Den  bedst  mulige  Folkeskole  vil  han  ha,  og  for  at  faa  den 
fuldt  effektiv,  vil  han  at  Skolen  selv  skal  holde  Bamene  frit  med  alt 
Undervisningsmateriel;  og  Folkeskolen  vil  han  saa  ha  fortsat  i  en  fri 
Middelskole,  som  gir  alle  Barn  en  grundig  Almendannelse,  fælles  for 
alle,  uden  Hensyn  til  den  Samfundsklasse,  de  ved  sin  Fødsel  tilhører. 
For  dette  Program  har  han  arbejdet  Aar  efter  Aar  med  den  samme 
utrættelige  Fyrighed,  og  altid  gaar  han  lige  kækt  i  Ilden  for  sine  Ideer; 
han  har  ogsaa  opnaat  at  faa  Venstre  med  paa  dem,  ialfald  i  Teorien, 
og  delvis  har  han  faat  dem  gennemført,  om  end  ikke  uden  Brud  paa 
Principeme.  Helt  til  Førstningen  af90-Aarene  hørte  han  til  dem,  som 
trodde  paa  Samarbejde  mellem  Venstre  og  Arbejderne,  og  særlig  stred 
han  ihærdig  for  at  faa  Venstre  med  paa  almen  Valgret.  Han  stod  da 
ogsaa  1888 — 91  som  Formand  for  de  med  Venstre  samvirkende  „for- 
enede norske  Arbejdersamfund*,  i  1888  var  han  opstillet  som  Venstres 
Stortingskandidat  i  Kristiania,  og  i  1896  blev  han  af  Venstre  sat  ind  i 
Kommunestyrelsen.  Han  er  i  udpræget  Grad  Realiteternes  Mand,  og 
han  har  langt  mere  Interesse  for  Øjeblikkets  praktiske  Resultater,  naar 
de  bare  bærer  i  den  rigtige  Retning,  end  for  de  fjærne  Fremtidsmaal ; 
h\ier  Sag  for  sig  har  været  hans  Tanke.  Derfor  har  han  aldrig  kunnet 
gaa  godt  sammen  med  en  Principrytter  som  Bogtrykker  Knudsen,  og 
begges  paastaaelige  Karakter  har  da  ført  til  heftige  Sammenstød,  som 
endog  i  Slutten  af  90-Aarene  drev  Gjøsteen  helt  ud  af  Partiet.  Bitrest 
og  uforsonligst  blev  dog  kanske  Modsætningen  ved  den  Strid,  som  kom 
til  at  staa  om  en  tredje  fremstaaende  Partifælle,  .Advokat  Ludvig 
Meyer.. 

Faa  Personer  er  mere  forskellig  bedømt  end  denne  begavede  Taler, 
og  det  er  vanskeligt  at  bli  fuldt  klog  paa  ham.  En  ypperlig  og  ejen- 
dommelig Taler  er  han,  som  endog  har  forstaat  at  gøre  sig  en  Organ- 
fejl som  Læsphed  til  Nytte;  men  saa  stærkt  et  Indtryk  han  i  Øjeblikket 
kan  gøre,  mister  man  dog  uvilkaarlig  Tilliden,  naar  man  hører  ham  fra 
Tid  til  Tid  forfægte  temmelig  modsatte  Meninger.  Almindeligt  blir  han 
vistnok  opfattet  som  en  politisk  Streber,  som  fremfor  alt  vil  ha  Magt 
og  ledende  Stilling;  men  i  saa  Fald  har  han  just  ikke  spillet  sine  Kort 
meget  fint,  saa  aldeles  udenfor  al  Indflydelse  som  han  nu  er  kommen. 
Han  har  sikkert  intet  af  den  fanatiske  Tro  som  skaber  en  Partimand; 
han  ejer  langt  mere  af  den  Tvil  som  gir  Forstaaelse  og  en  Smule  Ret 
til  begge  de  stridende  Parter.  Hans  Sind  har  i  uvanlig  Grad  været 
modtageligt  for  alle  Tidens  Strømninger  og  Stemninger;  uden  selv  at 
være  begejstret  har  han  kunnet  rives  med  af  andres  Begejstring,  fordi 

han  fornemmed  det  store  og  skønne  i  den,  og  naar  Begejstringen  ikke 
bruste  længer  saa  kraftig  om  ham,  blev  ogsaa  han  træt.  Skønheds- 
længsel  synes  mig  det  dybeste  Drag  hos  ham.  Han  har  vist  aldrig 
været  teoretisk  Socialist  i  fuld  Mening;  men  han  har  følt  Kraften  i  Ar- 
bejdernes Rejsning,  og  han  har  længtet  efter  et  skønt,  harmonisk  Sam- 
fund, hvor  hæslig  Nød  og  Uretfærdighed  var  banlyst.  Han  har  villet 
se  Arbejderne  løftet  op  baade  økonomisk  og  aandelig;  men  saa  har 
han  igen  følt  sig  frastødt  ved  al  den  Mangel  paa  Dannelse  han  fandt 
hos  dem. 

Tidlig  slutted  han  sig  til  det  socialdemokratiske  Parti,  og  skrev  og 
talte  for  dets  Krav.  I  1892  fik  han  de  frisindede  Studenter  til  at 
stifte  „Demokratisk  Foredragsforening",  som  særlig  skulde  virke  til 
Oplysning  blandt  Arbejderne,  og  i  1894  begyndte  han  at  udgi  Bladet 
„Fremad*',  som  skulde  sprede  socialistiske  Tanker  blandt  Landarbej- 
derne. Saa  blev  han  Arbejderpartiets  Ordfører  fra  1897 — 1900,  og  i 
de  to  sidste  Aar  var  han  desuden  Redaktør  for  „Social-Demokraten". 
Han  sparte  ikke  sig  selv  i  denne  mægtige  Stilling,  men  la  heller  altfor 
ston  i  Vej.  Han  gjorde  Bladet  til  et  fiildt  moderne  Hovedstadsblad, 
og  for  dette  Formaal  ofred  han  Tusender  og  Titusender  af  Kroner. 
Han  vandt  ogsaa  derved  en  Mængde  Abonnenter;  men  samtidig  bragte 
han  Partiet  i  en  umaadelig  Gæld,  baade  Pengegæld  og  .Taknemligheds- 
gæld. Der  var  unægtelig  adskilligt  usundt  i  dette,  og  Partiet  kom  i  et 
personligt  Afhængighedsforhold,  som  maatte  virke  demoraliserende. 
Selvraadige  Folk  som  Gjøsteen,  Nissen  og  flere  rejste  snart  Kamp 
mod  Ludvig  Meyers  Magt,  som  forekom  dem  at  være  selve  Kapita- 
lismens Erobring  af  Arbejderpartiet;  men  Bogtrykker  Knudsen  med 
sin  enkle,  næsten  naive  Trofasthed  vilde  ikke  gi  Slip  paa  den  beun- 
drede Fører,  og  Flertallet  fulgte  ham.  Det  var  private  Forhold,  hans 
Deltagelse  i  store  økonomiske  Spekulationer,  som  under  de  kritiske 
Tider  i  1900  bragte  Advokat  Meyer  til  at  trække  sig  tilbage  fra  Parti- 
ledelsen, og  et  Par  Aar  efter  gik  han  helt  ud  af  Arbejderpartiet;  nu  i 
Sommer  agitered  han  for  Højrevalg,  —  Reaktionen,  Afslappelsen 
havde  grebet  ogsaa  ham. 

Begejstringen  er  vel  heller  ikke  længer  saa  umiddelbar  eller  hen- 
synsløst ideal  som  den  var  i  tidligere  Dage.  Partiet  er  nu  gaaet  over 
fira  den  blotte  Agitation  til  praktisk  Politik,  og  den  er  ikke  synderlig 
æstetisk.  Overgangen  til  dette  nye  Afsnit  i  Partiets  Historie  betegnes 
dels  ved  det  nye  Program  af  1902,  dels  ved  det  store  Personskifte  i 
Styrelsen  Sommeren  1903.  Socialdemokratiets  ledende  Mand  er  fra 
nu  af  den  44-aarige  Gaardbruger  ChristoferHornsrud,  og  ved 
hans  Side  er  stillet  som  Viceordfører  M.  Ormestad,  som  Redaktør 
Olav  Kringen.  Det  er  ingen  Tilfældighed,  at  alle  disse  tre  Mænd  bæ- 
rer norske  Bondenavn  og  er  fødte  Bondegutter.  Det  er  det  natur- 
lige Udslag  af  at  Socialdemokratiet  nu  har  indforlivet  sig  helt  i  det 
norske  Folk   og   faat   sit  Præg   af  de  ejendommelige  norske  Forhold. 

Socialismen  er  jo  vokset  frem  som  den  naturlige  Modsætning  til  Stor- 
kapitalismen, i  Lande  med  mægtig  Stordrift  baade  i  Industri  og  i 
Landbrug,  og  meget  af  det  som  hørte  til  den  oprindelige  socialistiske 
Doktrine,  kunde  vanskelig  høve  i  et  Land  som  Norge,  der  et  stærkt 
opstykket  Jordbrug  var  og  maatte  være  den  vigtigste  Næringsvej. 
Det  viste  sig  da  ogsaa,  at  det  norske  Socialdemokrati  havde  meget 
vanskelig  for  at  finde  det  rette  Standpunkt  i  Jordspørsmaalet.  Sagen 
blev  drøftet  paa  Partimøde  efter  Partimøde;  det  ene  Aar  vedtoges  Beslut- 
ninger, som  blev  slaat  ihjel  det  næste  Aar,  og  i  Principspørsmaal  kunde  Me- 
ningerne staa  saa  delte,  at  Formandens  Stemme  kunde  bli  afgørende.  Den 
Mand,  som  har  Hovedfortjenesten  af  at  ha  fundet  Formidlingen  mellem 
den  socialistiske  Grundtanke  og  det  for  Norge  naturlige  Jordbrug,  erGaard- 
bruger  Hornsrud.  Han  gjorde  gældende,  at  Hovedsagen  var  ikke  Spørs- 
maalet  Stordrift  eller  Smaadrift;  i  den  Henseende  fik  man  indrette  sig  paa 
ethvert  Sted  efter  det  rene  Hensigtsmæssighedshensyn  uden  at  være  bun- 
den af  nogen  Teori.  Det  som  det  derimod  virkelig  galdt  om,  det  var  at  hin- 
dre at  de  arbejdende  Kræfter  blev  udnyttet  og  udsuget  af  Pengemagten ; 
paa  den  ene  Side  maatte  vistnok  Husmændene  og  de  andre  uselv- 
stændige Landarbejdere  værnes  mod  Jordejernes  Overgreb,  f.  Eks.  ved 
fastsat  Minsteløn  og  Maximalarbejdsdag;  men  paa  den  anden  Side  var 
det  ligesaa  nødvendigt,  at  Bønderne  blev  tilsikret  Besiddelsen  af  sine 
Gaarde,  saa  at  ikke  private  Kreditorer  ved  Panteheftelser  og  Exeku- 
tioner  kunde  lægge  dem  ind  under  sit  Vælde.  Socialismen  blev  paa 
denne  Maade  ikke  længer  en  Trusel  mod  Bøndernes  Ejendomsret, 
men  tværtimod  et  Værn  for  den;  ja,  Staten  skulde  endog  direkte 
hjælpe  Husmændene  til  at  bli  Selvejere;  Samfundets  Overherredømme 
skulde  bare  vise  sig  i  Expropriation  af  al  udyrket  Jord,  som  netop 
derved  skulde  bringes  under  Dyrkning.  Bøndernes  Selvstændighed 
skulde  endog  styrkes,  ved  at  Staten  støtted  alle  Andelsforetagender;  ti 
mens  den  ældre  Socialisme  hadde  stillet  sig  ret  kølig,  næsten  afvisende 
til  den  kooperative  Bevægelse,  blev  denne  nu  mer  og  mer  opfattet 
som  et  nødvendigt  Led  i  Udviklingen  til  Socialisme.  Hele  dette  nye 
Bondeprogram  blev  i  1902  af  Arbejderpartiets  Landsmøde  enstemmig 
vedtat,  Kooperationsposten  mod  2  Stemmer,  og  det  var  da  kun  en 
naturlig  Konsekvens,  at  Hornsrud  Aaret  efter  blev  valgt  til  Partiets 
Ordfører.  Han  er  først  og  fremst  den  praktiske,  kloge  Mand,  med 
aabent  Øje  for  den  naturlige  Udviklings  Fremgangsveje,  —  en  Mand 
uden  Fraser,  men  med  den  stærke,  dygtige  Personligheds  Myndighed, 
—  en  egte  norsk  Bondetype,  høj  og  bred,  med  et  Ansigt,  som  lyser 
af  rolig  Intelligens.  Personlig  er  han  meget  tilbageholden.  Han  af- 
skyr alslags  Braak;  men  Handlingens  Energi  ejer  han  i  fuldeste  Maal. 
Mens  Hornsrud  er  en  udenfor  sit  Parti  næsten  ukendt  Mand,  har 
der  til  Gengæld  staat  saa  meget  mere  Larm  om  en  lokal  Partihøv- 
dings Navn,  —  Karlsøpresten  Dr.  Alfred  Eriksen.  Og  siden  Johan 
Sverdrups  Dage  har  der  heller  ikke  i  norsk  Politik  fremtraadt  nogen 

Mand  som  i  den  Grad  har  hai  Betingelserne  For  at  skabe  sig  en  Hær 
af  personlige  Tilhængere.  Han  er  en  fattig  Haandværkersøn  fra  Kri- 
stiania,  som  af  velvillige  Folk  blev  hjulpet  Frem  til  Studierne,  og  alle- 
rede paa  Skolen  la  han  For  Dagen  sin  ukuelige  Selvstændighedstrang, 
idet  han  ærgred  sine  Lærere  ved  uden  Afelag  at  sætte  igennem  sine 
haarde  norske  Konsonanter  i  Skrivemaaden.  24  Aar  gammel  blev 
han  ieoi(^sk  Kandidat  i  1888,  og  1891  blev  han  udnævnt  til  Pi^st 
paa  Karlsø  i  Tromsø  Amt.  Hans  Evne  til  hurtig  at  opfatte  en  Sag 
og  klart  at  Filmstille  den  har  bragt  ham  til  et  temmelig  Forskelligartet 
Forfatterskab.  1  1896  udgav  han  en  psykologisk  Afhandling  „Vilje",  i 
1901  en  Skildring  af  de  Fremmede  Kultur-  og  Naturreligioner,  og  i 
1903  en  „Lovbok  for  Folket".     I   det  førstnævnte  Skrift  søgte  han  at 


eftervise,  at  hele  Sjælelivet  er  en  uafbrudt  Viljevirksomhed,  og  idet 
han  efter  sin  Synsmaade  kom  til  den  Slutning  ai  Viljen  er  en  af  de 
største  og  betydningsfuldeste  Magter  i  Tilværelsen,  vendte  han  sig  be- 
stemt imod  den  filosofiske  Determinisme.  Intet  Ræsonnement  kunde 
være  mere  karakteristisk  for  hans  egen  Personlighed;  han  virker  selv 
som  den  levendegjorte  Vilje.  Hans  lille  magre,  senesiærke  Skikkelse 
er  som  den  skælvende  spændte  Fjær,  og  ud  aF  det  blege  Ansigt  med 
det  sorte  Haar  og  Skæg,  som  gir  ham  et  noget  melankolsk  Drag,  ser 
to  Øjne  frem  med  et  Blik  saa  fast  som  Staal.  Overfor  en  slig  Mand 
kan  man  ikke  være  ligegyldig;  han  betager  eller  han  Frastøder.  Han 
hadde  ved  sin  AFhandling  om  Viljen  vundet  den  filosofiske  Doktorgrad, 
(^  et  Par  Aar  efter  blev  hans  Navn  første  Gang  bekendt,  ved  For- 
tæUingerne  om,  hvorledes  han  var  Wit  „Doktor"  For  hele  det  nordligste 
Not^e;   syge  Folk  drog  til  ham  langvejsFra  i  blind  og  hengiven  Tillid 

til  hans  Lægekraft,  og  der  fortaltes  underlige  Ting  om  hans  helbre- 
dende Evne,  enten  det  nu  var  Overdiivelser  eller  Sandhed.  Men 
snart  blegned  „Doktoren"  for  den  politiske  Agitator  og  Fører.  Han 
hadde  der  nord  fundet  skarpere  sociale  Modsætninger  end  andensteds  i 
Norge,  —  en  fattig  Fiskerbefolkning  næsten  helt  i  Hænderne  paa  en 
mægtig  Købmandsstand,  som  støttedes  af  Embedsmagten.  Et  gammelt 
Kreditsystem  hadde  gjort  Handelsmændene  til  Herrer  over  Fiskernes 
Baade  og  Redskab  og  git  dem  Magten  til  at  bestemme  Fiskernes  Ud- 
bytte af  sin  Fangst,  og  Fiskerne  fandt  i  Lovene  intet  Værn  mod  Un- 
dertrykkelsen. Presten  Eriksen  tog  Kampen  op  for  Fiskernes  Sag,  og 
særlig  en  Injurieproces  han  i  den  Anledning  fik  med  en  af  de  største 
Handelsmænd,  vakte  et  voldsomt  Røre;  det  var  Fiskernes  egen  Sejer, 
da  han  til  Slut  blev  frikendt  af  Juryen.  Smitidig  rejste  han  Kamp 
mod  Embedsvældet,  baade  personlig  og  paa  rent  almen  Grund,  og  i 
denne  Kamp  er  hans  „Lovbok  for  Folket"  et  Led,  et  af  Midlerne  til 
at  gøre  Ende  paa  Afhængigheden  af  Juristerne  saavel  som  til  at  lære 
Folket  dets  Ret  overfor  alle  de  Mægtigere.  Saa  begyndte  han  fra  Ny- 
aaret  1902  at  udgi  Bladet  „Nordlys",  som  satte  sig  til  Maal  „at  kæmpe 
for  Smaakaarsfolks  Frigørelse",  og  klart  og  indtrængende,  med  slaaende 
Anvendelse  paa  de  praktiske  Forhold  begyndte  han  her  at  forkynde 
sin  socialistiske  Politik.  Gennem  sit  Blad  og  ved  en  Række  Foredrag 
fik  han  i  en  Fart  Folkets  gamle  Had  til  Overklassen  omsat  i  en  mæg- 
tig Bevægelse,  som  inden  Aarets  Udgang  var  organiseret  i  Tromsø 
Amtsarbejderforening,  tilsluttet  til  det  norske  Arbejderparti,  og  ved 
Stortingsvalget  Høsten  1903  fejed  Socialdemokratiet  de  andre  Partier 
næsten  helt  væk :  to  Tredjedele  af  alle  Stemmer  i  Amtet  faldt  paa  dets 
Lister,  og  Presten  Eriksen  med  to  andre  Socialdemokrater  blev  sendt 
paa  Stortinget.  Det  var  en  Folkerejsning  som  vakte  en  umaadelig  Op- 
sigt, og  de  gamle  Partiers  Forbitrelse  vendte  sig  først  og  fremst  mod 
Presten  Eriksen.  Han  er  blit  skildret  som  en  Folkeopvigler  af  værste 
Art,  og  hans  Modstandere  har  baade  paa  Møder  og  i  Aviser  menf  at 
kunne  kaste  sig  over  ham  med  personlige  Ukvemsord.  Men  i  Stu- 
dentersamfundet, hvor  han  paa  Forhaand  hadde  Stemningen  mod  sig, 
og  hvor  Mænd  som  Fridtjof  Nansen  behandled  ham  med  Grovheder  i 
en  Debat  om  Hvalspørsmaalet,  der  vandt  han  mange  Venner  ved  sin 
koldblodige  Optræden,  og  Hvalsagens  Udfald  i  Stortinget  viser,  at  han 
og  hans  Parti  allerede  er  en  Magt  i  vor  Politik. 

Det  nytter  nu  ikke  længer  bare  med  Skældsord  mod  Socialdemo- 
kratiet. Ogsaa  i  Norge  har  det  nu  fæstet  Rod,  og  det  vil  sikkert 
vokse  sig  langt  større  og  stærkere  end  det  endnu  er.  Dets  Fremtid  vil 
i  høj  Grad  bero  paa,  i  hvilken  Grad  det  kan  lempe  sig  efter  vore 
særlige  økonomiske  Forhold  og  forlige  sig  med  vore  nationale  Selv- 
stændighedstanker.  I  begge  Henseender  synes  det  at  være  paa  god 
Vej  til  at  finde  frem. 


Dødsstraffen. 

Af  Chr.  Villads  Christensen. 

Da  det  frafaldne  Mytilene  i  Aaret  427  f.  Chr.  atter  var  bleven  bragt 
til  Underkastelse  under  Athen,  forhandledes  i  Athenæemes  Folkefor- 
samling om,  hvorledes  disse  troløse  Forbundsfæller  skulde  straffes. 

Der  var   stillet    Forslag  om   Henrettelse   af  dem  alle,    og  som 

Ordfører  for  dette  Forslag  optraadte  Kleon  med  en  stor  Tale: 

„Mytilenæerne  skal  henrettes.  For  det  første,  fordi  de  har  gjort  Uret 
mod  os,  og  denne  Uret  skal  hævnes;  kun  ved  at  lade  Hævnen  følge  paa 
Forurettelsen,  faar  vi  fuld  Oprejsning.  Her  bør  aldeles  ikke  vises  Med- 
lidenhed eller  Højmodighed;  thi  husk  paa,  hvad  de  vilde  have  gjort  ved 
Eder,  hvis  de  havde  haft  Magten,  og  det  er  retfærdigt,  at  de  nu  selv 
maa  lide  det,  som  de  vilde  have  tilføjet  andre.  Men  fremfor  alt  maa  I 
tænke  paa  vore  andre  Forbundsfæller:  hvis  vi  nu  lader  disse  slippe  med 
Livet,  hvem  tror  I  saa  vil  undlade  at  falde  fra,  naar  Lejlighed  gives!  Tugt 
Mytilenæeme  saaledes,  som  de  har  fortjent  det,  og  stil  med  det  samme  de 
andre  Forbundsfæller  et  klart  Eksempel  for  Øje,  at  den,  som  falder  fra, 
vil  blive  straffet  med  Døden." 

Da  Kleon  havde  talt,  traadte  Di  od  o  t  op  paa  Talerstolen  for  at 
bekæmpe  Forslaget,  og  han  gik  lige  løs  paa  Kærnepunktet  i  Kleons 
Tale:  Paastanden  om,  at  en  blodig  Afstraffelse  nu  vilde  virke  afskræk- 
kende paa  andre  ligesindede: 

„Der  er  nu  rundt  omkring  i  Staterne,"  sagde  han,  „fastsat  Dødsstraf 
for  mange  Forseelser,  endog  for  saadanne,  som  er  mindre  end  den,  der 
foreligger  her.  Men  desuagtet  vover  Folk  sig  bestandig  i  Faren.  Haabet 
om,  at  det  vil  gaa  godt,  lokker  dem,  og  aldrig  endnu  har  nogen  indladt 
sig  paa  det  farlige  Spil  med  den  mistrøstige  Mening  om  sig  selv,  at  han 
ikke  vilde  komme  heldigt  igennem.  Det  er  Naturen  selv,  der  fører  alle 
til  at  begaa  Forseelser,  og  der  gives  ikke  nogen  Lov,  som  vil  kunne 
afholde  dem  derfra;  thi  Menneskene  have  jo  efterhaanden  skærpet  og 
skærpet  Straffene  og  gennemløbet  hele  deres  Række  for  at  prøve,  om  de 
dog  ikke  kunde  dæmme  op  imod  Ildgerningsmændenes  Retskrænkelser. 
Og  man  bør  vel  antage,  at  i  gamle  Dage  have  Straffebestemmelserne  været 
mildere,  selv  for  de  sværeste  Forseelser;  men  da  der  stadig  fandt  Over- 
trædelser Sted,  er  de  i  Tidens  Løb  for  det  meste  bleven  skærpede,  lige 
til  man  kom  til  Dødsstraffen;  og  efter  at  man  er  naaet  hertil,  sker  der 
alligevel  Overtrædelser.  Vi  bør  derfor  ikke  fatte  nogen  Beslutning  i  den 
Fortrøstning  til  Dødsstraffen,  at  denne  skulde  være  et  ufejlbarligt  Sikrings- 
middel."  — 

Diodot  satte  for  denne  Gang  sin  Mening  igennem,  og  Mytilenæeme 
fik  Lov  at  leve. 

Siden  den  Tid  har  de  to  Synsmaader,  som  Historieskriveren  her 
har  ladet  Kleon  og  Diodot  være  Talsmænd  for,  stadig  staaet  over  for 
hinanden.  Længe  var  det  Kleon,  der  førte  det  store  Ord;  i  mere  end 
to  Aartusinder  var  det  hans  Meninger,  der  raadede,  og  hans  Forslag. 

der  blev  fulgte.  Men  i  vore  Dage  høres  hans  Røst  dog  stedse  sjæld- 
nere. Diodot  har  allerede  sejret  blandt  de  juridiske  og  filosofiske  Tæn- 
kere, snart  vel  ogsaa  i  det  almindelige  Omdømme  rundt  om  i  de  civili- 
serede Stater. 

• 

I. 
Stigende  Anvendelse  af  Dødsstraffen. 

Naar  Diodot  opstiller  den  Theori,  at  Straffene  efterhaanden  er 
blevet  skærpede,  og  at  den  rigelige  Anvendelse  af  Dødsstraffen  er  et 
Produkt  af  en  lang  Udvikling,  vil  dette  maaske  ved  første  Øjekast  frem- 
kalde Modsigelse.  Og  ganske  vist  maa  hans  Udtalelse  ikke  tages  saa 
bogstaveligt,  som  om  Kulminationen  skulde  ligge  netop  i  hans  egen 
Levetid  —  den  var  i  Athen  snarere  naaet  et  Par  Aarhundreder  før 
Diodot,  i  det  Tidsafsnit,  der  betegnes  med  Drakons  Love.  Men  at  der 
forud  for  Drakon  er  foregaaet  en  saadan  gradvis  Skærpelse  af  Lovene, 
kan  næppe  betvivles  —  og  hvis  vi  i  vore  Dage  kaster  et  Blik  tilbage 
over  den  tilsvarende  Udvikling  i  vort  eget  Land,  vil  man  i  hvert  Fald 
faa  at  se,  at  netop  denne  Bevægelse  er  foregaaet  her.  Den  Tanke- 
gang, at  man  ved  rigelig  Anvendelse  af  stedse  grusommere  Straffe 
kunde  dæmme  op  for  Forbrydelser,  har  herhjemme  været  i  langsom 
Vækst  gennem  flere  Aarhundreder,  indtil  den  kulminerede  for  ca.  200 
Aar  siden.  Og  Samfundet  slap  ikke  denne  Tankegang,  før  den  til  sin 
yderste  Konsekvens  havde  været  prøvet  i  Praksis  —  og  vist  sig  at 
være  fejlagtig. 

At  der  saaledes  i  Middelalderens  Love  ødsledes  mindre  med  Døds- 
straffe end  i  en  senere  Tids,  kommer  særlig  klart  frem,  naar  vi  ser 
paa  Forbrydelserne  mod  andres  Liv  og  Lemmer;  den  Slags  Ting  tog 
Staten  sig  ikke  synderligt  af  i  en  Tid,  da  enhver  væsentlig  maatte  hytte 
sig  selv.  Men  paa  et  andet  Omraade  kunde  det  synes,  som  om  Be- 
vægelsen netop  gik  i  modsat  Retning,  nemlig  hvor  det  gjaldt  Angreb 
paa  Ejendomsretten.  Den  hellige  Ejendomsret  var  allerede  i  Middel- 
alderen omgærdet  med  saa  strenge  Straffebestemmelser,  at  der  ikke 
blev  noget  for  Efterverdenen  at  føje  til.  Men  naar  det  ser  ud,  som 
om  der  endogsaa  foregik  en  gradvis  Formildelse  af  Straffene  for  Tyveri, 
er  dette  dog  kun  tilsyneladende. 

For  groft  Tyveri  var  Galgen  den  sædvanlige  Straf.  Efter  de  fleste 
middelalderlige  Love  kunde  den  anvendes  straks,  naar  det  stjaalne  var 
over  en  Vs  Marks  Værdi.  Var  det  mindre,  slap  Tyven  første  Gang 
med  at  faa  Tyve  mærket  paa  sig  (enten  et  Brændemærke  i  Panden, 
paa  Kinden  eller  Kroppen,  eller  det  ene  Øre  skaaret  af);  men  naar  en 
saaledes  mærket  Tyv  blev  grebet  anden  Gang,  skulde  han  uvægerlig 
hænges.  Efterhaanden  som  Pengenes  Købeevne  sank,  blev  denne  Be- 
stemmelse mere  og  mere  uretfærdig;  V2  Mark.  eller  8.  Skilling  vedblev 
stadig  at  være  Grænsen  mellem  smaat  og  stort  Tyveri,  uden  at  Dom- 
merne lagde  Mærke  til,    at  de  derved  ofte  kom  til  at  hænge  Folk  for 

rene  Bagateller,  som  det  aldiig  havde  været  den  oprindelige  Lovgivers 
Mening  at  straffe  paa  den  Maade.  Ja,  det  ser  endogsaa  ud  til,  at  man 
omsider  naaede  til  den  Regel  i  Praksis  at  hænge  alle  Tyve  uden  For- 
skel og  uden  nogen  smaalig  Undersøgelse  af,  hvor  meget  det  stjaalne 
var  værd.  Saaledes  klager  Kristian  IV.  i  en  Skrivelse  til  Lens- 
mændene fra  1601  over,  at  „Tyve  bliver  sædvanlig  af  Dommerne  straks 
dømte  fra  Livet  og  siden  rettet,  hvad  enten  deres  Misgerninger  er 
grove  eller  ringe",  og  han  forbød  derfor  baade  ved  denne  Lejlighed 
og  flere  Gange  senere  at  anvende  Dødsstraf  for  smaa  Tyverier.  Men 
det  synes  ikke  at  have  hjulpet,  thi  endnu  i  1636  maa  han  vedblivende 
erfare,  at  „ringe  Tyverier  med  Hængende  straffes  imod  vores  derom 
udgangne  Befaling*'.  Og  da  det  altsaa  viser  sig,  at  hans  Befaling 
ikke  nytter,  gør  han  et  velment  Forsøg  paa  at  overbevise  sine  Dom- 
mere om,  at  deres  Fremfærd  er  forkastelig,  og  at  det  er  ham,  der  har 
Ret;  thi  han  fortsætter  derefter  i  den  nævnte  Forordning,  „at  af  Lou- 
gen  saavel  som  andre  Dokumenter  noksom  forfares,  en  halv  Marks 
Værd  ulig  og  mangefold  højere  udi  forrige  og  Lougens  Revisionstider 
under  Koning  Valdemar  den  første  og  anden,  haver  været,  end  nu  om 
Stunder  befindes".  —  Det  fremgaar  altsaa  klarlig  heraf,  at  selv  om  det 
sluttelig  er  lykkedes  Kristian  IV  at  trænge  igennem  med  disse  Betragt- 
ninger, er  derved  ikke  opnaaet  nogen  egentlig  Formildelse  af  Tyvs- 
straffene,  men  kun  sat  en  Stopper  for  et  Misbrug  af  Lovene,  som  de 
forandrede  Tidsforhold  havde  muliggjort.  Og  formodenlig  er  Misbru- 
gene blevet  ved  endnu  længe  efter  den  Tid;  thi  i  1667  udgik  et  Re- 
skript om,  at  ingen  Tyv,  der  var  dømt  til  Galge  og  Gren,  maatte 
hænges,  før  Dommen  havde  været  indsendt  til  kongelig  Stadfæstelse. 
Paa  alle  andre  Punkter  er  det  let  at  se,  at  Tendensen  gik  i  Ret- 
ning af  skærpede  Straffe.  Manddrab  kan  efter  Provinslovene  sones 
ved  Bøder;  kurt  om  Stimænd  og  Mordbrændere,  der  gribes  paa  fersk 
Gerning,  hedder  det  i  Jydske  Lov,  at  de  har  forgjort  deres  Hals.  I 
den  sællandske  Lov  betegnes  Drab,  der  begaas  i  Kirken,  paa  Tinget 
eller  i  den  dræbtes  eget  Hus  som  U  bo  de  maa  1,  det  vil  sige  Sager, 
der  ikke  kunde  afgøres  ved  Bøder.  Men  det  gik  i  Virkeligheden  ikke 
saa  strengt  til;  selv  disse  Sager  kunde  afgøres  ved  Bøder,  saafremt 
Kongen  og  den  dræbtes  Arvinger  kunde  enes  om  at  modtage  dem.  I 
Købstadretterne,  der  altid  er  noget  strengere  end  Landskabslovene, 
forekommer  undertiden,  skønt  ikke  altid.  Dødsstraf  for  forsætligt  Drab, 
saaledes  i  Ribe  Ret  fra  1269  og  i  Københavns  Stadsret  fra  1443. 
Men  efter  andre  Købstadretter,  f.  Eks.  Flensborgs,  Viborgs  og  Kol- 
dings, kan  dog  fremdeles  et  Drab  sones  med  Bøder.  I  den  køben- 
havnske Stadsret  forekommer  det  Udtryk,  som  blev  Ledemotivet  i  hele 
den  følgende  Tid:  at  bøde  Liv  for  Liv.  Men  først  under  Kristian  III 
fik  denne  Regel  almindelig  Gyldighed.  Det  hedder  herom  i  Recessen 
af  1537:  „Vi  formærke  og  forfare  ogsaa;  at  her  udi  Riget  er  en  menig 
Plage,    at  den  ene  staar  efter  den  andens  Liv  og  Levned  og  for  en 

ringe  Aarsag,  hvilket  alt  dog  ikke  kommer  af  andet,  end  fordi  at  der 
bliver  taget  Pendinge  for  Manddrab,  <^  Manddraberens  uskyldige 
Slægt  og  Venner,  ja  og  det  Barn,  der  ligger  udi  Vu^en,  skulle  Isegge 
Pendinge  sammen  og  tilhjælpe  at  bøde  den  døde  med,  derpaa  da 
mangen  forlader  sig  og  gør  saadan  Gerning,  hvilken  han  ellers  ikke 
gjorde,  dersom  han  vidste,  at  ham  hængte  nogen  Livsstraf  paa  igen." 
Derfor  skal  det  fra  nu  aF  gælde :  Liv  for  Liv. 

Af  andre  Forbrydelser,  som  straffes  med  Døden,  kender  Middel- 
alderens Love  kun  føa.  Det  var  dog  en  given  Ting,  at  Falskmønt- 
nere skulde  miste  deres  Hals,  og  samme  Straf  ramte  i  Ribe  enhver, 
der  solgte  forfalskede  Varer  paa  Torvet.     Derimod  var  det,  mærkeligt 


nok,  ikke  saa  larligt  at  bruge  et  falsk  Skæppemaal;  hvem  der  gjorde 
det,  skulde  give  1  Mark  til  Byen  og  I  Mark  til  Fogden,  og  derpaa 
skulde  —  ikke  han,  men  Skæppen,  hænges  op  paa  Byens  Marked.  — 
De  fleste  Steder  blev  Voldtægt  straffet  med.  Døden,  og  ligeledes 
kunde  haardnakkede  Ægteskabsbrydere  ifalde  samme  Straf.  I  den 
ældste  Tid  synes  dog  den  Sag  ikke  at  være  taget  saa  alvorligt.  1  Eriks 
sællandske  Lov  hedder  det  herom :  „Er  Konens  Mi^erning  saa  aabenbar, 
at  hverken  hun  eller  hendes  Frænder  kan  nægte  den,  og  trøster  Manden 
sig  til  at  leve  foruden  Kone,  da  maa  han  udjage  hende  af  Gaarden  i 
blotte  Særk  og  Skørt,  og  hun  faar  ikke  en  Penning  af  alt,  hvad  hun 
ejer,  fordi  hun  har  forbrudt  det  alt  til  Manden."  Og  den  ellers  saa 
berygtede  Ribe  Ret  bliver  endogsaa  heU  humoristisk,  da  den,  i  §  27, 
kommer  ind  paa  dette  Emne. 

Men  senere  bliver  Sagen  alvorlig  nok.  Ifølge  Dronning  Margrethes 
almindelige  Stadsrei  skal  saadanne  Overtrædere  Først  sættes  i  Band; 
naar  der  da  forløber  Aar  og  Dag  uden  at  de  ,vil  tage  Skrifte  og  Bod 
og  gøre  Bedring",  kan  de  sættes  i  Madband,  saa  at  ingen  maa  huse 
dem  eller  give  dem  Føde.  „Siden  maa  Kongens  Sværd  rette  over  ham, 
Manden  Halsen  af,  og  Kvinden  sættes  levende  udi  Jord."  I  Recessen 
af  1537  er  Straffen  for  Kvinden  at  stoppes  i  en  Sæk  og  druknes,  og  i 
Helsingør  kunde  ogsaa  ugifte  Kvinder  ifalde  denne  Straf,  naar  de 
befandtes  i  Løsagtighed:  De  skulde  Første  Gang  stryges  lil  Kagen  og 
forvises  Byen.  anden  Gang  have  begge  Ørene  skaaret  af,  tredie  Gang 
skal  man  „lade  dennem  binde  udi  en  Sæk  og  forsænke." 


Ogsaa  Bigami  tog  de  ældre  Love  nogenlunde  lempeligt  paa.  Hvor 
dette  Forhold  omiales  i  Siadsretierne,  er  Straffen  kun  den,  at  den 
skyldige  skal  forvises  fra  Byen  og  miste  sit  halve  Gods.  Nogen  ud- 
trykkelig Omtale  af  Bigami  Rnder  derefter  ikke  Sied  før  i  Kristian  V.s 
Danske  Lov,  i  Følge  hvilken  dette  Forhold  straffes  med  Døden. 

Efierhaanden  som  vi  fjerner  os  fra  de  gamle  Provinslove,  vokser  i 
det  hele  taget  Antallet  af  de  Forbrydelser,  der  medfører  Dødsstraf.  1 
yngre  Haandskrifter  af  Jydske  Lov  findes  tilføjet  en  Paragraf  om 
Trolddom,  som  ikke  fandtes  i  den  oprindelige  Lov,  og  dermed  staar 
vi  ved  de  velkendte  Hekseprocesser,  som  særlig  tog  Fan  efter  Refor- 
mationen og  Førte  saa  mange  Mennesker  til  den  pinefulde  Død  paa 
Baalet.  —  Under  Kristian  III  gaves  strenge  Bestemmelser  for  at  frede 
om  Jagtretten.  Det  var  under  Livsstraf  forbudt  alle  uadelige  at 
skyde  Dyr  eller  Harer  eller  holde  Mynder  eller  Støvere.  De  egentlige 

Krybskytler  var  fuldsiændig  prisgivne:  enhver,  der  kunde  gribe  en 
saadan,  havde  fri  Ret  til  at  stinge  begge  hans  Øjne  ud  eller  hænge 
ham  i  del  nærmeste  Træ.  Ligeledes  var  der  Dødsstraf  for  at  oprykke 
Marehalm  eller  Tag  i  Klitterne.  —  Under  Kristian  IV  blev  der  sat 
Dødsstraf  for  de  Kvinder,  der  laa  deres  Børn  ihjel,  dog  kun  hvis  det 


skete  anden  Gang,  og  Fostermord  og  Fødsel  i  Dølgsmaal  straffedes 
ligeledes  paa  Livet.  1  1619  blev  det  under  Straf  paa  Liv  og  Gods  for- 
budt Indbyderne  i  Vendsyssel  og  paa  Læsø  at  optænde  Ild  paa  Stranden 
om  Nattetide  for  at  vildlede  de  Søfarende;  og  paa  samme  Tid  begyndte 
Statsmagten  en  haardnakket,  men  temmelig  frugtesløs  Kamp  for  ved 
Trussel  om  strenge  Straflé,  lige  til  Dødsstraf, 
at  afskaffe  Dueller. 

Om  de  Henrettelsesmaader,  der  an- 
vendtes i  Middelalderen,  giver  Lovene  kun 
sparsom  Oplysning.  Som  vi  har  set,  var 
„Galge  og  Gren"  den  sædvanlige  Straf  for 
Tyveri;  men  da  nian  nærede  en  vis  Sky  For 
at  anvende  denne  Straf  paa  Kvinder,  valgte 
man  overfor  dem  en  anden  Fremgangsmaade, 
som  i  den  saa  ofte  anførte  §  25  af  Ribe  Ret: 
„Hvilken  en  Kvinde  bedriver  Tyveri  og  stjæler 
saa  meget,  som  hende  med  Rette  lilburde  at ' 
hænges  for,  da  for  en  kvindelig  Æres  Skyld 
skal  hun  levende  begraves  i  Jorden."  1  et 
andet  Tilfølde,  hvor  Manden  skal  „miste  sin 
Hals",  skal  Kvinden  „sækkes"  og  druknes.  — 
Radbrækning  nævnes  i  Eriks  sællandske  Lov, 
og    Døden    paa    Baalet    var    den    sædvanlige 

Straf  for  Trolddom  og  for  de  kønslige  Forbrydelser,  som  med  et 
Fælles  Navn  kaldtes  „Kætteri".  Naar  Baalsiraffen  anvendes  i  disse 
Tilfælde,  har  Tanken  dermed  vistnok  været  den,  at  de  besmiiiede 
Legemer  fuldstændig  skulde  tilintetgøres.  Naar  den  derimod  ogsaa 
anvendes  for  Mordbrand,  foreli^er  sikken  en  Paavirkning  af  det 
gammeltestamentlige  Bud:  Øje  for  Øje,  Tand  for  Tand!  Den  Død, 
Forbryderen  har  tiltænkt  andre,  skal  han  selv  lide.  Hvor  det  ikke 
var  muligt  at  finde  en  saadan  haandgribelig  Forbindelse  mellem  For- 
brydelsen og  Strafl^n,  ønskede  man  dog  at  le^e  noget  symbolsk 
ind  i  AistrafTelsesmaaden.  Saaledes  søgte  Frederik  II  i  1574  at  variere 
den  ellers  saa  ensformige  Hængning.     Da  en  Kari  var  bleven  grebet, 


som  havde  smuglet  Øksne  over  Kongeaaen  udenom  Toldstederne,  fik 
Lensmanden  Befaling  til  at  lade  ham  hænge  pa»  Gerningsstedet  og  slaa 
et  Oksehoved  med  Hornene  paa  Galgen  „for  at  andre  deri  kunne  se 
sig  i  Spejl".  Og  da  kort  efter  to  Bønder  skulde  hænges  for  Vildt- 
tyveri, blev  der  slaaei  to  Hjonevier  paa  Galgen.  —  Her  kan  ogsaa 
mindes  om  denne  Bestemmelse  i  Norske  Lov  fra  1604:  „Bider  Mand 
anden,  og  det  ej  sker  af  Nødværge,  da  skal  han  til  Tinge  føres  (^ 
hans  Fremtænder  skal  brydes  af  hans  Mund". 

AF  saadanne  sindrige  eller  spøgefulde  Indfald  har  der  sikkert  været 
mange;  thi  Loven  gav  de  dødsdømte  til  Pris  for  megen  Vilkaar- 
lighed.  Naar  det  hedder  i  Eriks  sællandske  Lov:  „Dræber  nogen 
Mands  Træl  fri  Mand,  da  skal  Herren  give  Trællen  i  den  dræbtes 
Frænders  Vold  og  dertil  6  Mark",  saa  er  det  jo  Meningen,  at  Trællen 
skal  af  med  Livet,  men  de  forurettede  Personer  faar  selv  Lov  at  be- 

Slemme,  paa  hvad  Maade  dec  skal  ske.  Om  den,  der  Forraader  Kon- 
gens Slot  eller  By,  hedder  det,  ai  han  skal  lide  „saadan  Dom  og  Rei, 
som  Forrædere  bør  lide";  men  hvori  denne  Straf  bestaar,  siges 
ikke.  1  Erik  af  Pommerns  Gaardsret  hedder  det  om  Jomfrukrænkere, 
der  dømmes  fredløse:  „Er  det  saa,  at  man  finder  ham  i  hans  Land 
eller  Rige  seks  Uger  derefter,  da  maa  man  tage  ham  og  rette  over  hans 
Liv,  at  hænge  ham  eller  hvad  han  vil,  som  hannem  griber." 
Her  er  Valget  altsaa  endnu  friere  end  overfor  Krybskytterne,  som  man 
efter  Behag  kunde  hænge  eller  stikke  Øjnene  ud  paa.  1  Kong  Hans's 
almindelige  Stadsret  findes  endc^aa  den  Bestemmelse,  at  naar  nc^en 
forbryder  sig  i  Købstaden  og  intet  har  at  betale  Bøder  med,  da  maa 
han  „pines  af  Foged,  Borgmestre  og  Raadmænd,  som  dennem 
tykkes  efter  hans  Brøde."   Saaledes  var  de  dødsdømte  overladte  ikke 


bloi  til  Dommernes  Forgodtbefindende,  men  ogsaa  til  Bøddelens  Op- 
findsomhed. Hvis  han  vilde  have  mere  Ulejlighed  med  at  aflive  dem, 
end  strengt  nødvendigt,  saa  blev  det  hans  egen  Sag.  og  sikkert  har 
han  mange  Gange  improviseret  nye  Heni^ltelsesmaader  og  Pinsler, 
ligesom  han  undeniden  bagefter  panerede  de  døde  Kroppe  for  sin 
egen  Fornøjelse.  Vi  skal  ikke  gaa  dybere  ind  paa  disse  uhyggelige 
Enkeltheder,  men  blot  anføre  en  enkelt  samtidig  Beretning  om  en 
saadan  Henrettelse. 

„Den  16.  Januar  1640  blev  Bøddelen  af  Næstved  parteret  og  stejlet 
udenfor  Vesterport,  blev  først  levende  nedlagt  paa  et  Skafot  og  hans 
Tunge  af  Halsen  udskaaren,  dernæst  hans  Gemægt  afskaaren,  hans 
Hjerte  udtagen,  og  siden  paneret  i  4  Stykker." 

Hvorfor  den  københavnske  Bøddel  har  behandlet  sin  Kollega  fra 
Næstved  saaledes,  vides  ikke.  Men  i  hvert  Fald  fandtes  der  ingen  Lov- 
bestemmelser,   i  hvilke  en  saadan   Henreitelsesmaade  var  foreskrevet. 

En  iWellemting  mellem  et  Henrettelses- .og  et  Torturapparat  var 
den  saakaldte  „Vippegalge".  Saadanne  omtales  i  København  f.  Eks. 
1639,    da  en    „Dynkerker  Kaptejn"   blev    „opvippet"    paa   Hallandsaas 

(Kongens  Nytorv),  og  i  1647,  da  en  Falskmøntner  blev  af  Bøddelen 
„vippet"  ud  af  Raadhuset.  Vippegalgen  anvendtes  særlig,  naar  man 
vilde  „benaade"  en,  der  var  dømt  til  at  hænges,  og  Fremgangsmaaden 
ved  den  beskrives  saaledes  af  en  nyere  Forfatter  (Vilh.  Bang  i  „Aarbog 
for  dansk  Kulturhistorie"):  „Med  sammenbundne  Arme  og  Ben  bort- 
slyngedes  den  ulykkelige  som  Stenen  fra  en  Blide,  samledes  op  og 
kastedes  paany,  hyppigst  tre  Gange,  op  i  Luften  for  at  falde  ned,  hvor 
det  kunde  træffe  sig."  Af  en  helt  anden  Konstruktion  var  den  Vippe- 
galge  „efter  hollandsk  Manér",  som  Generalmajor  Henrik  Riise  gjorde 
sig  fortjent  ved  i  1668  at  opføre  paa  Hallandsaas.  Samtiden  omtaler 
den  med  Beundring :  „  Det  var  en  Gren  og  Galge  til  Tyve  og  Misdædere 
at  ophænge  udi,  og  paa  samme  Galge  var  en  Vippe  til  at  ophæve  dem,, 
som  sig  havde  forset,  og  naar  de  var  højest  oppe,  da  lode  de  dem  i  en 
Hast  falde  ned  igen,  og  var  derhos  en  Hidse  og  Vinde,  hvormed  de 
hidsede  og  vandt  dem  op,  som  skulde  staa  deres  Ret.  Dette 
Rettersted  var  anselig  med  rød  Farve  anstrøget  og  farvet  fra  øverst  til 
nederst,  baade  Stige  og  Trappe  og  Vinde,  som  derhos  vare." 

Aldeles  uden  Hjemmel  i  dansk  Lovgivning  var  de  Henrettelser  in 
effigie,  som  i  Enevældens  første  Aar  opførtes  et  Par  Gange  i  Kø- 
benhavn. I  endnu  højere  Grad  end  de  virkelige  Henrettelser  blev 
disse  Optrin  arrangerede  som  rene  Skuespil,  og  Beskrivelserne  af  dem 
er  ikke  blot  kuriøse,  men  lærerige  for  vort  Emne.  Henrettelsen  af 
Kaj  Lykkes  Billede  i  1661  beskrives  saaledes:  „Det  var  et  Billede 
udskaaret  af  Træ,  malet  med  blegt  Ansigt,  sortebrun  Paryk,  som 
Kongen  havde  givet  4  Rdlr.  for,  fin  Kammerdugs  Skjorte,  sorte  Raskes 
Klæder,  nemlig  en  vid  Kjortel,  vide  Bukser  med  Silkebaand  om,  store 
Haandklapper,  et  stort  Klæde  om  Halsen,  hvide  Sko  paa  Fødderne 
og  hvide  Handsker  paa  Hænderne,  alt  paa  samme  Maade,  som  Kaj 
Lykke  plejede  at  være  klædt.  Da  Rakkerknægten  bar  denne  Figur  ud 
af  det  blaa  Taam,  var  der  fasthæftet  paa  den  et  stort  Papir,  hvorpaa 
stod  skrevet:  „Kaj  Lykke  er  dømt  af  den  højeste  Ret  for  Majestæts- 
forbrydelse."  Saa  lagde  man  Billedet  paa  SlufFen,  for  hvilken  Rakker- 
knægten red  paa  en  hvid  Hest,  og  førte  det  til  Retterstedet  paa  Slots- 
pladsen, hvor  400  Fodfolk  og  200  Ryttere  var  tilstede  tilligemed  en 
stor  Mængde  nysgerrige  Tilskuere,  hvoriblandt  hele  den  kongelige  Fa- 
milie, der  havde  taget  Plads  i  Slottets  Vinduer.  Man  fulgte  selvsamme 
Former,  som  var  det  et  levende  Menneske,  løsnede  Halskluden  og 
bandt  den  for  Øjnene.  Derefter  lagdes  Billedet  paa  Blokken,  og  Bød- 
delen afhuggede  den  højre  Haand  og  kastede  den  paa  Jorden,  derpaa 
Hovedet  med  tvende  Hug,  medens  Bøddelknægten  tog  ved  Haaret  og 
kastede  det  imellem  Benene  paa  Billedet,  som  atter  blev  slæbt  paa  SlufFen 
igennem  Byen  til  Gammeltorv,  hvor  Hovedet  og  Haanden  nagledes  til 
en  Pæl,  bevogtet  af  8  Musketerer.  Billedet  laa  i  nogle  Dage  i  Huset  hos 
Skarpretteren,  som  foreviste  det  for  Penge,  men  siden  blev  det  begravet 
under  Galgen."  —  Originalen  til  dette  Billede  døde  først  i  1702. 


Stat  og  Kirke. 

Af  Harald  Høffding. 
I. 

Den  nuværende  Ordning  af  Forholdet  mellem  Stat  og  Kirke  i  Eu- 
ropas protestantiske  Lande  er  ikke  Frugten  af  en  fri,  naturlig  Udvik- 
ling, men  af  en  folkepædagogisk  Nødvendighed.  Det  er  ikke  gaaet 
saaledes  til,  at  Folket  er  blevet  overbevist  om  den  evangelisk  lutherske 
Læres  Sandhed,  og  at  Staten  som  Udtryk  for  Folkets  Trang  og  Tarv 
derfor  har  optaget  Kirken  blandt  sine  Institutioner.  Den  protestantiske 
Kirke  er  ikke  bleven  organiseret  nedefra  eller  indefra,  ikke  som  Frugt 
af  en  folkelig  Udvikling  eller  af  en  mægtig  Bevægelse  i  Sjælene.  Dens 
Organisation  skyldes  selve  Reformatorernes  Appel  til  Statsmagten  om 
at  bruge  sin  tvingende  Myndighed  for  at  raade  Bod  paa  den  Forvil- 
delse, der  truede  med  at  faa  Overhaand,  efterat  den  gamle  Kirke  var 
sat  ud  af  Virksomhed.  Reformationen  begynder  ganske  vist  med  at 
hævde  de  Enkeltes  Evne  og  Ret  til  at  være  Organer  for  det  Højeste 
trods  Hierarki  og  Pavemagt.  I  sit  berømte  Skrift  An  den  christli- 
chen  Adel  deutsc her  Nation  (1520)  hævder  Luther  det  almindelige 
Præstedømme.  Han  henviser  bl.  A.  til,  at  „Baalaams  Æselinde  jo  var 
klogere  end  selve  Profeten :  naar  Gud  her  har  talt  gennem  en  Æselinde 
mod  en  Profet,  hvorfor  skulde  han  saa  ikke  den  Dag  idag  kunne  tale 
gennem  et  fromt  Menneske  mod  Paven?"  Derfor  skulle  vi  være  modige  og 
frie,  hævde  Frihedens  Aand!  Men  da  det  gjaldt  om  at  organisere  den 
nye  Kirke,  saa  han,  at  Stoffet  manglede.  En  virkelig  Menighed,  grun- 
det paa  fri  Tilslutning  og  Sammenslutning,  var  der  ikke  Mulighed  for 
at  danne.  En  saadan  Menighed  maatte,  som  Luther  siger  i  sit  Skrift 
Deutsche  Messe  und  Ordnung  des  Gottesdienstes  (Januar 
1526),  bestaa  af  dem,  der  for  Alvor  vilde  være  Kristne  og  bekende 
Evangeliet  med  Haand  og  Mund;  de  skulde  da  indtegne  sig,  og  i  de- 
res Kreds  kunde  den  sande  Gudstjeneste  finde  Sted.  Men  —  føjer 
han  til  —  „ich  kann  und  mag  noch  nicht  eine  solche  Gemeinde  oder 
Versammlung  ordnen  oder  anrichten.  Denn  ich  håbe  noch  nicht 
Leute  oder  Personen  dazu;  so  seh  ich  auch  nicht  viel,  die  dazu  drin- 
gen**.  Samme  Aar  skriver  han  til  Kurfyrst  Johannes  (22.  Novbr.  1526): 
„Allevegne  klage  Præsterne.  Bønderne  ville  ikke  mere  give  Noget,  og 
der  er  en  stor  Utaknemmelighed  hos  Folk  overfor  Guds  hellige  Ord. 
Naar  jeg  kunde  gøre  det  med  god  Samvittighed,  vilde  jeg  gøre  Mit  til, 
at  de  ingen  Præster  havde,  men  levede  som  Svin,  som  de  jo  gør.  Der 
er  ingen  Gudsfrygt  eller  Tugt  mere;  Pavens  Ban  er  borte,  og  Enhver 
gør,  hvad  han  vil.*  Han  beder  da  Kurfyrsten  sørge  for,  at  den  unge 
Slægt  ikke  vokser  op  uden  Opdragelse.  „Ville  de  Gamle  ikke,  saa 
lad  dem  gaa  i  Djævelens  Vold.  Men  naar  Ungdommen  forsømmes  og 
ikke  opdrages,  er  det  Øvrighedens  Skyld,  og  saa  opfyldes  Landet  af 

vilde  og  løse  Mennesker.  Det  er  da  ikke  alene  Guds  Bud,  men  en 
fælles  Nød,  der  tvinger  til  at  raade  Bod  herpaa.''  Han  raader  til  at 
anvende  Klostergodset,  der  efter  den  gamle  Kirkes  Fald  tilhører  Kur- 
fyrsten „som  højeste  Hoved",  til  dette  Øjemed.  Men  Kommunerne 
skulle  bidrage,  naar  de  kunne:  ville  de  ikke  frivilligt,  for  deres  Salig- 
heds Skyld,  saa  skal  Kurfyrsten,  som  højeste  Formynder  for  Ung- 
dommen og  alle  Trængende,  tvinge  dem  dertil,  ligesom  han  tvinger 
dem  til  at  yde  Bidrag  til  at  at  bygge  Broer  og  Veje.  —  Man  ser,  at 
det  er  en  rent  folkepædagogisk,  ikke  en  særligt  religiøs  Motivering,  her 
ligger  til  Grund.  Det  Samme  fremtræder  i  Enkeltheder  ved  den  ny 
Ordning,  som  naar  Luther  og  Melanchton  (i  Modsætning  til  Johannes 
Agricola)  hævdede,  at  Loven,  de  ti  Bud,  skulde  indskærpes  forud  for 
Evangeliet ;  Folket  vilde  ikke  forstaa  Forkyndelsen  af  Evangeliets  Ideal, 
naar  Lovens  strenge  Bud  ikke  gik  forud.  Luther  følte  sig  at  staa 
overfor  et  Kaos,  der  skulde  ordnes,  og  han  greb  til  de  Midler,  der 
syntes  at  have  mest  opdragende  Virkning.  Fra  Fyrsternes  Side  var 
det  naturligvis  ikke  blot  saadanne  Motiver,  der  virkede,  men  ogsaa 
Lysten  til  at  styrke  deres  Magt  og  øge  deres  Rigdom. 

Saaledes  blev  Statskirken  til  ved  en  Samvirken  af  fri  religiøs  Iver 
hos  nogle  Faa,  af  folkepædagogiske  og  af  rent  politiske  Motiver.  Nu 
gælder  det  jo  om  enhver  Institution,  at  den  kun  kan  bestaa,  eller  dog 
have  Krav  paa  at  bestaa,  naar  enten  de  oprindelige  Motiver  stadigt 
virke,  eller  de  ere  afløste  af  nye  Motiver,  der  afgive  Ækvivalent  for 
dem.  Lad  os  se,  hvorledes  det  i  den  Henseenfle  forholder  sig  med 
Statskirken. 

I  den  danske  Grundlov  tales  der  som  bekendt  ikke  om  Statskirke, 
men  om  Folkekirke.  Denne  Navneændring  begrundedes  paa  den 
grundlovgivende  Rigsdag  især  paa  to  Maader.  Nogle  satte  den  i 
Forbindelse  med  den  Religionsfrihed,  som  Grundloven  indførte.  En 
Statskirke,  hed  det,  er  man  tvungen  til  at  være  i;  men  en  Folkekirke 
kan  man  træde  ud  af,  naar  man  vil.  Saaledes  udtalte  Ordføreren 
(Hall)  og  Kultusministeren  (Madvig)  sig.  Grundtvig  fandt  Forskellen 
paa  et  andet  Punkt.  Han  mente,  at  Statskirken  vil  paatvinge  Folket 
en  vis  Tro,  medens  Folkekirken  retter  sig  efter  Folkets  Tro.  Ad  in- 
gen af  de  to  Veje  kommer  man  dog  til  noget  klart  og  tydeligt  Begreb, 
og  det  vil  ogsaa  senere  hen  vise  sig,  at  Begrebet  Folkekirke  enten  er 
det  Samme  som  Statskirke  med  en  vis  Lempelse,  eller  ogsaa  maa  føre 
langt  videre,  end  man  gik  ved  Grundloven. 

Naar  Religionsfriheden  alligevel  har  været  af  væsendig  Betydning 
ved  den  Maade,  paa  hvilken  Forholdene  foreløbigt  ordnedes,  saa  vil 
det  være  oplysende  at  se  lidt  paa,  hvad  den  forudsætter,  og  hvilke 
dens  naturlige  Følger  maa  være.  Det,  at  Religionsfriheden  i  Principet 
kunde  anerkendes,  er  et  Udtryk  for  det  Vigtigste,  der  er  sket  paa  det 
religiøse  Omraade  i  Tiden  mellem  Reformationen  og  vor  Grundlovs 
Tilblivelse. 

II. 

Forudsætningerne  findes  dels  paa  Religionens  Omraade,  dels  uden- 
for dette. 

Saalænge  Religionen  lægger  Hovedvægten  paa  Kultus  og  Dogmer 
som  rent  objektive  Handlinger  og  Bekendelser,  er  Religionsfrihed  umu- 
lig. Man  forudsætter  den  indre  Tilslutning  som  selvfølgelig.  Og  hvor 
denne  indre  Tilslutning  ikke  indtræder  uvilkaarlig,  fremtvinger  man 
den  eller  straffer  dens  Udeblivelse.  Men  naar  Handling  og  Bekendelse 
ingen  Værdi  have  uden  personlig  Tilslutning,  og  naar  man  ser,  at 
denne  selv  kun  har  Værdi,  hvis  den  udvikler  sig  gennem  egen  Er- 
faring og  Overbevisning,  bliver  det  allerede  rent  religiøst  set  betænke- 
ligt at  gribe  ind  med  ydre  Magt  eller  gennem  Berøvelsen  af  almen- 
menneskelige Rettigheder.  Naar  nu  dertil  kommer,  at  der  i  et  Land 
faktisk  findes  forskellige  Religioner,  og  disses  Bekendere  leve  roligt  og 
fredeligt  med  hverandre  og  meget  vel  kunne  samarbejde  i  fælles  In- 
teressers Tjeneste  trods  de  religiøse  Forskelligheder,  saa  lærer  man 
efterhaanden  at  skelne  mellem  kirkelige  og  borgerlige  Forhold.  I  po- 
litiske, økonomiske,  videnskabelige,  kunstneriske  og  filantropiske  Inter- 
esser er  der  Mulighed  for  et  betydningsfuldt  Fællesskab,  selv  om  der 
er  bestemt  Modsætning  paa  det  kirkelige  Omraade.  I  store  Handels- 
byer som  Amsterdam  og  London  er  denne  Erfaring  først  gjort,  og  Re- 
ligionsfrihedens første  Forkæmpere  (Spinoza,  Voltaire)  henviste  netop 
til  disse  Byer  som  Exempler. 

Fra  først  af  er  Efeligionsfriheden  blot  en  ydre  Form,  en  aftvungen 
Tingenes  Ordning,  som  man  med  en  vis  Resignation  gaar  ind  paa. 
Under  sin  videre  Udvikling  faar  den  positiv  Betydning  og  kommer  til 
at  staa  som  Vidnesbyrd  om  en  dybere  og  rigere  Livsudfoldelse,  *  end 
den,  der  var  mulig,  saalænge  de  religiøse  Modsæminger  hævdedes  med 
Magt.  Den  er  en  Sejr  for  Menneskelighedsfølelsen  og  for  Menneske- 
forstaaelsen,  et  Sympton  paa  en  aandelig  Væxt  i  begge  Henseender. 

I  Religionens  klassiske  Tider  véd  Mennesket  bedre  Besked  om 
den  hinsidige  Verden  end  om  Livet  i  denne  Verden,  og  det  er  da 
naturligt,  at  de  Tanker,  der  leder  dets  Handlen,  altsaa  dets  Etik,  hen- 
tes fra  hin  Verden,  ligesom  ogsaa  Naturforklaringen  bygger  paa  over- 
naturlige Kræfters  Indgriben.  Men  efterhaanden  bliver  man  klar  over, 
at  den  Maade,  paa  hvilken  man  forestiller  sig  den  hinsidige  Verden,  i 
Virkeligheden  er  bestemt  ved  de  Erfaringer,  man  gør  i  denne  Verden. 
Kalder  man  sine  Guder  gode  og  retfærdige,  saa  er  det  fra  jordisk  og 
menneskelig  Erfaring,  man  véd,  hvad  Godhed  og  Retfærdighed  er.  Et 
stort  Vendepunkt  indtræder,  naar  denne  egne,  menneskelige  Erfaring 
bestemt  og  bevidst  gøres  til  Grundlag.  Det  sker  første  Gang  i  den 
græske  Etik.  De  græske  Tanker  ere  de  første  menneskelige  Tanker 
om  Livet,  som  det  europæiske  Aandsliv  har  frembragt.  Hvad  der 
blev  grundlagt,  blev  taget  op  igen  efter  Renaissancen.  Det  er  natur- 
ligvis ikke  den  blotte  Teori,  der  her  har  virket,  men  det  menneskelige 

Samfundsliv,  saavel  som  den  Enkeltes  Liv,  krævede  og  udviklede  nye 
Egenskaber,  ny  Maalestok,  ny  Vurdering.  Den  kraftige  Opblomstren 
af  Handel  og  Industri,  af  Kunst  og  Videnskab  taalte  ikke  at  staa  som 
blot  tilladt,  om  ikke  som  Synd.  Der  behøvedes  en  Etik,  der  kunde 
stille  Livets  energiske  Udfoldelse  i  første  Linje  blandt  Værdierne.  Ka- 
rakteristisk nok  blev  Træghed  for  den  moderne  Etik  den  fundamen- 
tale Synd,  medens  Hovmodet  stod  i  første  Linje  i  den  teologiske  Etik. 
Denne  Selvstændighed  i  den  etiske  Betragtning  maatte  være  en  væ- 
sentlig Betingelse  for  Religionsfriheden.  Ti  kun  naar  det  er  muligt,  at 
Mennesket  kan  finde  Normen  for  sin  Livsførelse  ved  egen  Erfaring 
og  Erkendelse,  kan  det  gaa  an  at  lade  det  bero  paa  ham  selv,  hvilken 
Religion  han  vil  have,  og  om  han  overhovedet  vil  have  nogen. 

I  Overensstemmelse  hermed  søger  Staten  ogsaa  mere  og  mere  at 
fastsætte  rent  menneskelige  og  borgerlige  Former  for  Ægteskab  og  Be- 
gravelse, og  overhovedet  for  alle  de  Forhold,  i  hvilke  den  Enkeltes 
Liv  bevæger  sig.  Om  den  Enkelte  saa  desuden  ønsker  religiøse  Former 
anvendte  ved  de  forskellige  Anledninger,  bliver  hans  egen  Sag. 

Endelig  er  der  endnu  en  Forudsætning,  hvorpaa  Religionsfriheden 
hviler,  naar  den  skal  være  mere  end  en  aftvungen  ydre  Ordning.  Den 
kræver  en  udviklet  Sans  for  personlige  Ejendommeligheder,  selv  om 
de  ere  meget  forskellige  fra  vor  egen  Ejendommelighed.  Man  maa 
kunne  forstaa,  hvorledes  Andre  efter  deres  Natur  og  deres  Erfaringer 
komme  til  at  se  anderledes  paa  Livet  end  vi  selv,  —  hvorledes  det, 
der  har  Værdi  for  os,  ikke  faar  Værdi  for  dem,  og  hvorledes  derfor 
ogsaa  deres  Dom  om  Livets  Gang  maa  blive  en  anden  end  vor.  Det 
staar  da  ikke  som  et  blindt  Faktum  eller  som  ren  Vilkaarlighed,  naar 
Andre  har  en  anden  Tro  end  vi.  Det  er  det  indre  Arbejde,  det 
kommer  an  paa,  ikke  de  positive  eller  negative  Dogmer,  som  hyldes. 
Hvad  vi  spørge  om,  er,  hvad  den  Enkelte  har  gjort  for  at  vinde  en 
selvstændig  Forstaaelse  af  Livet,  en,  som  virkeligt  er  hans  egen.  Det 
er  klart,  at  kun  for  Mennesker,  der  have  Trang  til  at  se  paa  Livet 
med  deres  egne  Øjne,  er  Religionstvang  en  Lidelse,  og  kun  de  kunne 
ogsaa  forstaa,  at  den  er  en  Lidelse  for  Andre  eller  bør  være  det. 
En  Forstaaelse  af  Andres  Sjæleliv  er  den  aandelige  Kulturs  fineste 
Blomst,  og  i  den  Forstand  har  Schleiermacher  med  Rette  sagt  i  sine 
, Monologer":  Keine  Bildung  ohne  Liebe!  —  Da  der  er  Grund  til  at 
tro,  at  Forskellighederne  med  Hensyn  til  de  sidste  Livsspørgsmaal  ville 
tiltage,  er  det  af  væsentlig  Betydning,  at  Sansen  for  det  indre  Liv,  der 
ligger  bag  ved  positive  og  negative  Bekendelser,  fear  en  stedse  rigere 
Udvikling.  Det  er  gennem  denne  Sans,  at  Slægtens  aandelige  Enhed 
vil  kunne  hævdes,  —  ikke  ved  én  Gang  for  alle  at  formuleres  i  faste 
Symboler. 

Det  er  klart,  at  hvor  alle  disse  Betingelser  ere  til  Stede  i  en  ikke 
altfor  ringe  Grad,  der  ville  de  Motiver,  der  i  sin  Tid  førte  til  Stats- 
kirkens Dannelse  i  de  protestantiske  Lande,  ikke  længere  kunne  virke. 

Selve  det  religiøse  Liv  vil,  hvor  det  rører  sig  med  Inderiighed  og 
Oprifidelighed,  vende  sig  afgjort  mod  tvingende  ydre  Former  og  ikke 
finde  sig  i,  at  kirkelige  Formaal  stilles  paa  Linje  med  Tilvejebringelsen 
af  Broer  og  Veje.  Det  folkepsedagogiske  Motiv  vil  have  andre  Midler 
og  Metoder  end  de  rent  kirkelige  til  sin  Raadighed;  en  hel  selvstæn- 
dig aandelig  Kultur  tilbyder  sin  Tjeneste.  Og  Statsmagten  vil  finde,  at 
den  staar  overfor  en  uløselig  Opgave  og  krænker  en  af  de  helligste 
Rettigheder,  naar  den  vil  raade  over  Samvittighederne. 

Men   deraf  følger  nu   ingenlunde  ligestrax,   at  Stat  og  Kirke  ikke 
have  Noget  med  hinanden  at  gøre. 


IIL 

En  Religion  begynder  ikke  som  positiv  Religion,  hvis  man  ved  det 
Positive  forstaar  det  bestemt  Udformede  og  Fastsatte,  der  beror  paa  felles 
Overlevering.  Dette  li^er  ligefrem  i  Sagens  Natur.  De  dybt  liggende 
Motiver  og  Anelser,  der  hos  de  profetiske  Personligheder  indeholde 
Spirerne  til  nye  religiøse  Bevægelser,  maa  først  udfolde  sig  paa  friere 
Maade,  ytre  sig  uvilkaarligt,  før  de  kunne  antage  faste  Former.  Paa 
Begyndelsesstadiet  har  Kraften  Overvægt  over  Formen,  den  store  Be- 
gejstring over  den  bevidste  Formulering.  Til  Formuleringen  i  Kultus 
og  Dogmer  eller  i  poetiske  Symboler  kan  saa  vælges  blandt  Handlin- 
ger og  Forestillinger,  der  historisk  have  udviklet  sig  og  nu  kunne  ta- 
ges i  Brug.  Den  Lov,  at  al  Udvikling  skrider  frem  fra  det  mere 
Ubestemte  til  det  bestemtere  Udformede,  godtgør  sig  ogsaa  her.  Og 
de  faste,  bestemte  Former  bliver  kun  til,  naar  den  Kreds,  der  har 
samlet  sig  om  den  nye  Bevægelse,  trænger  til  bestemte  Kendemærker 
og  til  bestemt  Fastsættelse  af  Grænserne  mellem  den  og  andre  Kredse. 
Den  fælles  Overlevering  slaas  fast  og  danner  saa  i  denne  fastslaaede 
Form  et  Grundlag  for  den  fortsatte  Udvikling  indenfor  Kredsen.  Da 
kommer  den  Sætning  til  Anvendelse,  som  en  dansk  Præst  for  et  Par 
Aar  siden  udtalte:  en  søgende  Menighed  er  en  Uting.  Menigheden 
bekender,  den  søger  ikke. 

Men  naar  nu  en  saadan  Kreds,  en  Menighed  har  dannet  sig,  kom- 
mer den  uundgaaeligt  i  Forhold  til  Staten. 

Det  første  Spørgsmaal  bliver  dette,  om  Staten  tillader  en  saadan 
Samfundsdannelse.  De  første  kristne  Menigheder  nøde  vistnok  godt 
af  den  Ret  til  at  danne  Associationer  (collegia),  som  bestod  i  den  ro- 
merske Kejsertid,  skønt  denne  Ret  netop  ikke  gjaldt  Foreninger  med 
religiøse  Formaal.  Nyere  Stater  hævde  en  Tilsynsret  overfor  religiøse 
Samfund.  Saaledes  hedder  det  i  vor  Grundlov,  at  i  saadanne  Sam- 
fund maa  Intet  læres  eller  foretages,  der  strider  mod  Sædelighed  og 
offentlig  Orden,  og  det  blev  paa  den  grundlovgivende  Rigsdag  udtalt 
af  den  daværende  Kultusminister,  at  Meningen  hermed  var  at  stille 
Sædeligheden  som  en  almindeligere  Lov  over  de  særlige  religiøse  Sæt- 

ninger.  Den  franske  Lov  af  1901  erklærer  alle  Associationer  for 
ugyldige,  hvis  Formaal  strider  mod  Lovene,  mod  gode  Sæder  eller 
mod  Republikens  Forfatning.  Den  forlanger  en  særegen  Autorisation 
for  religiøse  Ordener  (Kongregationer)  og  stiller  dem  under  et  specielt 
Tilsyn.  Begrundelsen  heraf  maa  —  ligesom  for  den  tyske  Lovgivnings 
Vedkommende  i  70'erne  —  søges  i  den  absolute  Lydighedspligt,  JVled- 
lemmeme  af  religiøse  Ordener  underkaste  sig,  og  som  kan  medføre 
Farer  for  den  Enkeltes  personlige  Frihed  saavelsom  for  Samfundets 
Sikkerhed.  Staten  hævder  her  baade  den  Enkeltes  stadige  Ret  og  sin 
egen  Fred. 

Med  Hensyn  til  særlige  Rettigheder,  som  Ret  til  at  besidde  Ejen- 
dom og  til  at  give  Undervisning,  maa  de  religiøse  Samfund  naturligvis 
være  underkastede  Statens  almindelige  Love.  Naar  der  nu  i  Frankrig 
er  Tale  om  at  nægte  ethvert  Medlem  af  en  religiøs  Orden  Ret  til  at 
undervise  i  en  Skole,  maa  Begrundelsen  vel  være  at  søge  i,  at  hin 
absolute  Lydighedspligt  udelukker  væsentlige  Betingelser,  som  en  Læ- 
rer menes  at  burde  opfylde. 

Et  Skridt  længere  frem,  og  et  betydeligt  Skridt,  ligger  det  Spørgs- 
maal,  om  Staten  positivt  skal  støtte  et  religiøst  Samfund.  Der  kan,  hvor 
Religionsfriheden  er  anerkendt,  ikke  være  Tale  om,  at  saadan  Støtte 
skulde  ydes,  fordi  Menneskene  ellers  vilde  leve  som  Svin,  —  efter 
Luthers  Brev  til  Kurfyrsten.  Staten  forudsætter  hos  sine  Borgere  de 
elementære  Betingelser  for  et  ordnet  Samfundsliv,  og  —  som  vi  nyligt 
have  set  —  sætter  den  sin  moralske  Opfattelse  over  de  religiøse  An- 
skuelser, idet  den  underkaster  dem  en  Bedømmelse  med  den  som 
Maalestok.  Derimod  er  der  et  andet  Synspunkt,  som  kan  føre  Staten 
til  at  yde  et  religiøst  Samfund  ydre  Støtte.  Staten  selv  er  den  ydre, 
fast  organiserede  Form  for  Folkets  Liv.  Der  er  mellem  Folk  og  Stat 
et  lignende  Forhold  som  mellem  Religion  og  Kirke.  Folket  er  den 
levende  Kraft,  Staten  den  bestemte  Form  og  Retning,  i  hvilken  denne 
Kraft  til  given  Tid  ytrer  sig.  Folkets  Liv  udtømmes  dog  aldrig  i  Sta- 
ten, men  peger  ud  over  enhver  given  Statsform.  Alt  hvad  der  rører 
sig  i  Folket,  hvad  der  betinger  dets  Liv  og  gør  dette  fyldigere  og  ri- 
gere, hvad  der  udvider  det  aandelige  Blik  og  styrker  den  materielle 
Energi,  maa  interessere  Staten.  Denne  kan  ikke  —  eller  kan  dog 
kun  højst  indirekte  —  frembringe  Folkets  Liv,  udvikle  dets  materielle 
og  ideelle  Kultur.  Men  den  kan  ved  sin  Magt  og  sine  Midler  støtte 
en  Kulturbevægelse,  som  er  af  Betydning  for  Folkets  Liv.  Det  kom- 
mer da  an  paa,  om  Religionen,  saaledes  som  den  fremtræder  i  et  or- 
ganiseret Samfund,  har  en  saadan  Betydning  for  Folkets  Kultur,  at  det 
bliver  en  naturlig  Opgave  for  Staten  at  støtte  den.  Religionens  kultu- 
relle Betydning  bestaar  først  og  fremmest  i  den  Maade,  paa  hvilken 
den  formaar  at  gribe  den  enkelte  Personlighed  i  dens  Inderste,  sam- 
tidigt med  at  den  bringer  den  Enkelte  ind  i  en  stor  historisk  og 
universel  Sammenhæng.     Den  virker  ved    Inderlighed    og  Ophøjethed 

paa  én  Gang.  Den  bringer  i  en  fortættet,  samlet,  koncentreret  Form^ 
hvad  Kulturen  ellers  har  Tilbøjelighed  til  at  skille  ad  og  specialisere 
til  bestemte  Omraader:  hløij  Poesi,  dybe  Tanker  og  etiske  Motiver.  I 
en  samlet  Sum  og  gennem  store  Billeder  kundgør  her  mange  Slægters 
Livserfaringer  sig  for  den  Enkelte  og  hæver  ham  op  over  hans  Døgn- 
livs begrænsede  Horisont.  Ikke  blot  for  dem,  der  ikke  have  Adgang 
til  aandelig  Kultur  i  dens  speciellere  Grene,  er  der  her  et  Livselement 
af  høj  Værdi;  Erfaring  viser,  at  der  hos  Mange,  der  staa  paa  Højden 
af  Kulturudviklingen  i  en  af  dens  specielle  Grene,  stadigt  er  Trang  til 
en  koncentreret  Afslutning,  med  et  Sammenspil  af  alle  Livets  Toner, 
som  hidtil  kun  Religionen  har  kunnet  give.  Saalænge  dette  kan  siges 
om  en  Religion,  trods  alle  dens  Skyggesider,  betyder  den  et  såa  vig- 
tigt Element  i  Folkets  Liv,  at  Staten  med  Rette  yder  sin  Støtte. 

Desuden  har  Kirken  særlige  Betingelser  for  at  virke  som  en  filan- 
tropisk Organisation.  Den  har  formaaet  at  samle  sine  Kræfter  om  et 
opofrende  Arbejde,  og  dens  Virksomhed  i  denne  Retning  staar  endnu 
stadigt  som  Forbillede. 

Der  staar  i  hvert  Tilfælde  endnu  ingen  Aandsmagt  og  ingen  Orga- 
nisation til  Rede,  der  kan  fyldestgøre,  hvad  Kirken  i  disse  to  Hense- 
ender —  nemlig  dels  som  Organ  for  et  Sammenspil  af  Aandslivets 
Elementer,  dels  som  filantropisk  Samfund  —  har  ydet  og  endnu  kUn 
yde. 

Den  Begrundelse,  der  saaledes  kan  gives  for,  at  Staten  støtter  et 
religiøst  Samfund,  vinder  i  Betydning,  naar  dette  Samfund  historisk  er 
indflettet  i  Folkets  Liv  gennem  det  Tilhold,  mange  Slægter  have  fun- 
det i  det.  Begrundelsen  er  ikke  hentet  fra  Religionen  i  og  for  sig» 
men  fra  dens  Forhold  til  Folkets  Liv.  Maalestokken  er  sociologisk, 
ikke  teologisk.  Betragtningen  er  nemlig  Et  med  den,  ifølge  hvilken  Staten 
støtter  Videnskab  og  Kunst.  Overalt  staar  Staten  her  overfor  Magter, 
den  ikke  kan  bedømme  efter  deres  indre  Væsen,  men  som  faar  Be- 
tydning, fordi  de  ere  af  mere  eller  mindre  afgørende  Betydning  for 
Folkets  Liv  og  Udvikling.  Hvorledes  Forholdet  saa  igen  bliver  mel- 
lem disse  forskellige  Kulturelementer  indbyrdes,  det  maa  Staten  over- 
lade til  den  frie  Udvikling,  den  store  Debat  og  Kamp  indenfor  Folket. 
Her  staar  Staten  som  afventende  Tilskuer.  Har  den  store  Kamp  in- 
denfor Folket  ført  til  et  aljgørende  Resultat,  saa  vil  dette  i  enhver  Stat, 
hvor  Folkets  Vilje  før  eller  senere  bliver  bestemmende  for  Statslivets 
Ordning  og  Retning,  naturligvis  føre  til  en  Ændring  i  Statens  Forhold 
til  de  enkelte  Kulturelementer.  Det  er  Statsmandens  vanskelige  Op- 
gave at  afgøre,  naar  i  denne  Henseende  det  afgørende  Øjeblik  er  kom- 
met. Den  nuværende  franske  Regering  mener,  at  Øjeblikket  til  en 
ændret  Stilling  fra  Statens  Side  overfor  Katolicismen  nu  er  kommet. 
Med  stor  Spænding  maa  man  vente  Udfaldet  af  den  Kamp,  der  fore- 
staar  her.  Nyligt  tilraabte  Grev  de  Mun,  en  af  Katolikernes  Førere, 
Konseilspræsident  Combes :  „I  have  Lovenes  Magt,  men  vi  have  Sjæle- 

nes    Magt!""      Hvis    dette   virkeligt   er   saa,   vil   Statsmagten    komme 
tilkort. 

En  væsentlig  Ting  maa  herved  ikke  overses.  Jeg  har  fremhævet 
den  kulturelle  Betydning,  Religion  og  Kirke  have,  eller  kunne  have, 
som  Motiv  for  Støtte  fra  Statens  Side.  Men  med  Støtten  følger  en 
meget  vigtig  Ting:  Retten  til  Kontrol.  Staten  maa  nødvendigvis  un- 
dersøge, hvorledes  dens  Midler  blive  anvendte.  Og  her  maa  Staten 
nødvendigvis  fordre,  at  de  anvendes  saaledes,  at  Folkets  Liv  udvikles 
i  Retning  af  Kraft,  Sundhed  og  Klarhed,  og  den  maa  gribe  ind,  ikke 
blot,  naar  der  sker  Forsyndelser  mod,  hvad  Sædelighed  og  Orden 
kræver^  men  ogsaa  naar  der  er  Fare  for,  at  Folkets  aandelige  Niveau 
sænkes.  Som  vi  have  set,  have  de  positive  Religioner  Tilbøjelighed 
til  at  fæstne  de  aandelige  Kræfters  Virksomhed  i  bestemte  Former.  I 
Dogme  og  Kultus  hævdes  der  visse  Forestillinger  og  Handlinger  som 
de  eneste  rette  Udtryk  for  det  højeste  Liv.  Jo  mere  denne  statuta- 
riske eller  konfessionelle  Retning  faar  Overhaand,  des  mere  vil  det 
religiøse  Liv  blive  sondret  fra  og  træde  i  Modsætning  til  de  andre 
Omraader,  indenfor  hvilke  Folkets  Liv  rører  sig,  og  des  snevrere  vil 
den  aandelige  Horisont  blive.  Staten  maa  derfor  især  fordre  en  vis 
intellektuel  eller  videnskabelig  Uddannelse  af  dem,  der  skulle  være 
Lærere  indenfor  Kirken,  Jo  større  Betydning  Religionen  vedvarende 
har  i  Folkets  Liv,  des  vigtigere  er  denne  Fordring.  Det  er  blevet 
sagt,  at  en  søgende  Menighed  er  en  Uting;  Menigheden  er  bekendende, 
ikke  søgende.  Men  et  Folks  Liv  kan  aldrig  udtømmes  i  nogensom- 
helst  Bekendelse.  Det  maa  stadig  søge  nye  Veje,  og  kan  ikke  paa 
Forhaand  afspærre  sig.  Og  i  hvert  Tilfælde  høre  de  Søgende  ligesaa 
vel  med  til  Folket  som  de  Bekendende.  Et  sundt  Folkeliv  er  der 
kun,  naar  der  er  et  stadigt  Vexelforhold  mellem  Søgen  og  Bekenden, 
og  en  bevidst  og  bestemt  Selvafspærring  fra  fortsat  Søgen  vil  blive 
skæbnesvanger  for  et  Folk.  Gennem  den  Fordring,  Staten  stiller  til 
dem,  der  skulle  være  Lærere  i  de  Religionssamfund,  den  støtter,  vir- 
ker den  for,  at  Folkets  aandelige  Niveau  ikke  sænkes.  Endnu  have 
Præsterne  saa  stor  Betydning  som  Folkets  Lærere,  at  det  ikke  kan 
være  Staten  ligegyldigt,  hvilken  Uddannelse  de  faa.  Selv  om  Almue- 
skolen ganske  skilles  fra  Kirken,  taber  dette  Moment  ikke  sin  Betyd- 
ning. Fra  Statsmandens  praktiske  Synspunkt  er  det  maaske  endnu 
vigtigere  end  det  positivt  kulturelle  Moment,  jeg  før  fremhævede.  Han 
har  maaske  ikke  Blik  for  Religionens  positive  Betydning  for  Folkets 
Liv;  men  han  vil  i  hvert  Tilfælde  være  klar  over,  at  naar  den  nu  en- 
gang er  til,  vil  det  være  af  Vigtighed,  at  den  hindres  i  at  gøre  for 
megen  Skade.  Og  det  kan  der  virkes  for  gennem  den  Kontrol,  Un- 
derstøttelsen mere  end  den  blotte  Anerkendelse  eller  Tilladelse  beret- 
tiger til.  I  de  katolske  Lande  stiller  Problemet  Kirke  og  Stat  sig 
særligt  derfor  saa  skarpt,  fordi  Staten  der  ingen  væsentlig  Indflydelse 
har   paa   de  vordende  Præsters  Uddannelse.     I   Frankrig  ere  af  den 

Grund  de  katolsk-teologiske  Fakulteter  ved  Universiteterne  ophævede; 
kun  de  protestantisk-teologiske  Fakulteter  bestaa.  Men  selv  i  prote- 
stantiske Lande  have  de  videnskabelige  Teologer  en  stedse  vanskeligere 
Stilling  overfor  Kirkemændene. 

Jeg  er  her  gaaet  ud  fra  en  mere  sympatisk  Opfattelse  af  Reli- 
gionens Betydning  end  den,  mange  Fritænkere  hylde.  Jeg  mener,  den 
har  Historien  for  sig,  og  ser  ikke,  at  en  Fritænker  skulde  behøve  at 
fornægte  Historiens  Vidnesbyrd.  Det  gælder  her  at  se  Tingene,  som 
de  ere.  Men  selv  om  man  gaar  ud  fra  en  modsat  Opfattelse  af  Reli- 
gionens praktiske  Betydning,  vil  det  dog  ikke  ændre  noget  ved  Resul- 
tatet. For  mig  staar  Religionen  endnu  som  et  Organ,  der  er  af 
væsentlig  Betydning  for  store  Menneskekredses  aandelige  Liv,  og  som 
foreløbigt  ikke  har  fundet  noget  Ækvivalent.  Men  deraf  følger  ikke,  at 
Religionen  aldrig  vil  forsvinde.  Et  Organ  kan  efterhaanden  falde  bort, 
naar  det  ikke  bruges  og  derfor  heller  ikke  faar  tilstrækkelig  Næring 
og  Udvikling.  Maaske  vil  det  gaa  Religionen  saaledes,  idet  der  udvikler 
sig  Aandskræfter  og  Aandsformer,  der  kunne  udfylde  dens  Plads.  For 
andre  er  Religionen  en  Udvækst,  en  Byld,  noget,  der  ikke  skal  være, 
fordi  det  ikke  hører  med  til  et  sundt  Liv.  Men  deraf  følger  ingenlunde,  at 
den  uden  videre  kan  tages  bort.  Det  kunde  jo  være,  at  Blodtabet  blev 
saa  stærkt,  at  Livet  gik  til  Grunde  med  det  samme.  Det  er  i  hvert 
Tilfælde  ikke  let  at  afgøre,  naar  Øjeblikket  er  kommet  til  en  Operation. 
Og  maaske  vilde  det  være  heldigst,  om  Udvæksten  ikke  behøvede  at 
opereres  bort,  men  svandt  bort  under  Livets'  uvilkaarlige  Gang.  Hvad 
enten  Religionen  betragtes  som  Organ  eller  som  Byld,  saa  maa  ethvert 
Indgreb  —  som  overalt  hvor  man  staar  overfor  noget  levende  —  fore- 
tages med  Varsomhed  og  Kyndighed. 


IV. 

Den  Betragtning,  jeg  her  har  gjort  gældende,  er  ikke  principielt 
forskellig  fra  den,  der  kom  frem  paa  den  grundlovgivende  Rigsdag, 
skønt  den  der  ikke  blev  gennemført  med  fuld  Konsekvens,  men  havnede  i 
det  uholdbare  Begreb  Folkekirke.  Det  blev  saaledes  udtalt,  at  med  samme 
Motivering,  der  førte  til  at  støtte  den  evangelisk-lutherske  Kirke,  vilde 
Staten  ogsaa  kunne  støtte  andre  Religionssamfund,  f.  Eks.  den  mosaiske. 
Det  var  endog  selve.  Biskop  Mynster,  der  udtalte  dette.  Og  især  var 
det  gennemgaaende  denne  Betragtning,  der  kom  frem  ved  Omtalen  af 
det  omtalte  Kirkegods.  Det  blev  hævdet  (ikke  blot  af  Tscherning,  men 
ogsaa  af  Hall  og  Clausen),  at  det  meget  vel  kunde  tænkes,  at  Staten 
en  Gang  i  Tiden  vilde  anvende  dette  Gods  til  andre  Formaal  end 
kirkelige,  naar  der  var  opstaaet  Formaal,  der  svarede  til,  hvad  de 
kirkelige  havde  været  i  tidligere  Tider.  Hermed  er  betonet,  at  Maale- 
stokken  bestandig  maa  søges  i  vedkommende  Formaals  Betydning  for 
Folkets  Liv,  saaledes  som  det  udvikler  sig  gennem  Tiderrte.  Grundtvig 

var  endog  imod,  at  den  evangelisk-lutherske  Kirke  blev  betegnet  som 
Folkekirke:  det  burde  overlades  til  enhver  Tid  at  bestemme,  hvilken 
Religion  der  skal  støttes  —  efter  Tidernes  Tarv  og  Folkets  Krav. 

Modsigelsen  i  Begrebet  Folkekirke  følger  af  det  ubestemte  i  Be- 
grebet Folk.  Til  Folket  hører  vi  alle,  og  Folkets  Liv  rører  sig  i  os 
alle,  i  dem,  der  tvivle,  saavel  som  i  dem,  der  tro,  —  i  dem,  der  tro 
det  ene,  saavel  som  i  dem,  der  tro,  det  andet.  Folkets  Liv  viser  netop 
sin  Sundhed  og  sin  Kraft  i  den  Mangfoldighed  af  Modsætninger,  det 
kan  omspænde.  Gennem  Modsætningernes  Brydning  skrider  Livet 
frem,  og  nye  Livstyper  danne  sig.  Til  et  Folks  Liv  hører  da  nød- 
vendigvis den  store  Debat  af  alt  imod  alt,  som  min  gamle  Lærer 
Sibbern  længe  før  Darwin  talte  saa  meget  om.  Derfor  bør  Staten 
ikke  erklære  nogen  særlig  Retning  i  Liv  og  Lære  for  Folkets. 
Begrebet  Folk  li^er  dybere  og  er  mere  omfattende  end  Begrebet  Stat. 
Man  kan  finde  sig  i  at  være  Privatmand  og  ikke  paa  aktiv  Maade  have 
noget  med  Staten  at  gøre;  men  sit  Folk  vil  man  tilhøre,  og  føler  man 
sig  netop  i  sin  inderste  personlige  Stræben  at  tilhøre.  En  Folkekirke 
kan  da  kun  Sandhedens  store  usynlige  Kirke  være,  hvor  alle  stræbende 
Aander  mødes  —  mødes  i  Forstaaelse  eller  mødes  i  Strid.  —  Der  er 
en  Modsigelse  i,  at  Overgangen  fra  Statskirke  til  Folkekirke  motiveres 
ved,  at  af  denne  kan  man  træde  ud,  af  hin  ikke.  I  det  første  Udkast 
til  S  3  i  vor  nuværende  Grundlov  stod:  „Den  evangelisk-lutherske 
Kirke  er,  som  den,  hvori  den  overvejende  Del  af  Folket  befinder  sig, 
at  anse  som  den  danske  Folkekirke  og  nyder  som  saadan  Understøt- 
telse af  Staten."  Man  strøg  Motiveringen,  fordi  overhovedet  ingen  af 
Grundlovens  Bestemmelser  motiveredes  i  selve  Loven.  Motiveringen 
har  alligevel  sin  historiske  Interesse.  Der  appelleres  til  Talmajestæten, 
som  man  ellers  i  mange  Kredse  har  saa  stor  Afsky  for.  Det  er  Fler- 
tallet, som  skal  bestemme,  hvad  der  skal  kaldes  Folkets  Tro.  Mere 
ideelt  havde  det  været,  om  der  havde  staaet,  at  det  religiøse  Samfund, 
der  skønnes  at  have  den  største  Betydning  for  Folkets  Liv,  kan  støttes 
af  Staten.  Det  er  muligt,  at  den  største  Værdi  for  Folkets  Liv  ogsaa 
vil  finde  den  mest  udbredte  Tilslutning  i  Folkets  Mængde;  men  det  er 
ingenlunde  nødvendigt,  at  det  er  saa.  Men  i  hvert  Tilfælde  —  om 
Flertallet  end  er  nok  saa  stort,  har  det  ingen  Ret  til  at  gøre  sig  til  et 
med  Folket.  Det  har  Retten  til  at  tage  Bestemmelse  paa  hele  Folkets 
Vegne,  og  det  har  Ansvaret  for  disse  Bestemmelser^  men  det  staar 
selv  kun  som  en  Del  af  Folket,  ikke  som  det  hele.  Alle  Folkets 
Muligheder  ere  ikke  repræsenterede  i  det. 

Grundtvig  fandt  Forskellen  mellem  Statskirke  og  Folkekirke  deri, 
at  hin  vil  paatvinge  Folk  en  bestemt  Tro,  medens  denne  vil  rette  sig 
efter  Folkets  Tro.  Men  hvad  er  Folkets,  hele  Folkets  Tro?  Her  kommer 
Spørgsmaalet  igen.  Fra  Grundtvigsk  Side  er .  det  med  stort  Eftertryk 
blevet  hævdet,  at  Folkekirken  er  en  rent  borgerlig  Indretning,  Staten 
underlagt.     Og  deraf  har  man  konsekvent  sluttet,  at  der  i  Folkekirken 

bør  herske  Lærefirihed.  Det  maa  overlades  hver  enkelt  at  finde  den 
Bekendelse  og  Forkyndelse,  som  han  vil  slutte  sig  til.  Men  ved  denne 
Opfattelse,  der  senest  er  hævdet  paa  en  frisk  og  klar  Maade  af  den 
nyligt  afdøde  Pastor  Monrad,  gaar  man  dog  ud  fra,  at  alle  Retninger 
indenfor  Folkekirken  staa  paa  Kristendommens  Grund,  skønt  de  opfatte 
Kristendommen  selv  paa  højst  forskellig  Maade.  Her  bliver  da  Plads, 
ikke  blot  for  Højkirkelige,  Indremissionens  Tilhængere  og  Grundtvigi- 
anerne, men  ogsaa  for  Unitarierne.  Der  er  ikke  Spørgsmaal  om,  at 
<lette  er  den  sundeste  og  den  mest  konsekvente  Opfattelse  af  Begrebet 
Folkekirke,  som  overhovedet  er  praktisk  mulig.  Her  kan  blive  en  Plads 
for  betydningsfulde  Brydninger  mellem  de  forskellige  Retninger.  Der 
er  al  Grund  til  at  ønske,  at  det  maa  blive  denne  Opfattelse,  der  sejrer, 
hvis  Begrebet  Folkekirke  skal  bevares.  Det  sætter  Grænserne  for  det 
Folk,  hvis  Kirke  Folkekirken  er,  saa  langt  ude,  som  det  kan  forlanges. 
Der  bliver  kun  den  Betænkelighed  tilbage,  at  der  overhovedet  sættes 
Grænser.  Og  der  kan  med  Rette  spørges,  om  ikke  Modsætningerne 
indenfor  Folkekirken  ved  denne  Opfattelse  blive  saa  store  og  dybt- 
^aaende,  at  de  blive  nok  saa  betydningsfulde  som  Modsætningen  mellem 
dem,  der  vedkende  sig  endnu  at  staa  paa  Kristendommens  Grund,  og 
dem,  der  ikke  er  sig  dette  bevidst. 

Hvem  skal,  naar  en  religiøs  Retning  gør  Fordring  paa  at  staa  paa 
Kristendommens  Grund  og  derfor  høre  Folkekirken  til,  afgøre  en  Strid 
herom?  Man  kan  ikke  lade  de  kirkelige  Myndigheder  afgøre  den;  de 
ville  i  Regelen  have  Sagen  paa  det  rene  forud.  Administrativt  kan  det  heller 
ikke  afgøres.  Det  maa  da  tilsidst  blive  Domstolene,  der  skulle  afgøre, 
hvad  der  falder  indenfor  Folkekirkens  Ramme;  men  dette  vil  kræve 
teologiske  Studier,  som  ligge  udenfor  det  juridiske  Fagomraade.  Og 
selv  en  Forening  af  Teologi  og  Jura  vil  have  vanskeligt  ved  at  finde 
Grænsen  her,  hvor  det  drejer  sig  om  aandelige  Elementer,  der  ere 
indgaaede  som  Led  i  højst  forskellige  og  ofte  tilsyneladende  modsatte 
Anskuelser. 

Ad  to  forskellige  Veje  vil  Kirken  efterhaanden  *  udløses  fra  Staten 
ved  Tingenes  indre  Nødvendighed.  For  det  første  virker  her  den 
stigende  Betoning,  der  fra  kirkelig  Side  —  i  Modsætning  til  Rational- 
ismens og  Romantikens  Periode  —  lægges  paa  Bekendelsernes  bogstavelige 
Forstaaelse.  Kirkens  konfessionelle  Karakter  er  i  Stigen  i  alle  Lande. 
Jo  stærkere  den  konfessionelle  Afsluming  bliver  i  Forbindelse  med 
Fordringen  om  ubetinget  intellektuel  Underkastelse,  des  mindre  vil 
Kirken  egne  sig  til  at  virke  som  aandelig  Kulturmagt.  Og  skulde  det 
lykkes  Kirken  at  faa  „sin  egen"  Forfatning,  vil  Afsluttetheden,  og  der- 
med Spaltningen  i  Folket,  blive  særligt  skarp.  Men  for  det  andet  er 
det  ogsaa  et  Tidens  Tegn,  at  Kirken  mere  og  mere  bygger  paa  Frivillig 
heden.  Ikke  blot  Konfessionalismen,  men  ogsaa  Voluntarismen  (Frikirke- 
er  et  mærkeligt  Symptom.  I  den  angelsaksiske  Verden  er  det  gammelt. 
Det  var  ved  udelukkende  at  bygge  paa  frivilligt  Arbejde  og  frivilligt 

Bidrag,  at  Kirken  i  Amerika  blev  fuldstændigt  adskilt  fra  Staten.  Ogsaa 
hos  os  fremtræder  dette  Fænomen  stedse  stærkere,  særligt  fra  den 
indre  Missions  Side,  hvem  det  maa  lades,  at  den  formaar  Folk  til  at 
lukke  Pengepungene  op.  Den  Motivering,  at  de  Troende  ikke  ville 
fremme  deres  Sag  ved  Hjælp  af  de  Ikke-Troendes  Penge,  spillede  en 
Rolle  i  Amerika,  og  den  høres  ogsaa  hos  os,  selv  om  den  ikke  høres 
stærkt  nok.  Jo  vanskeligere  det  viser  sig  at  faa  nye  kirkelige  Bevil- 
linger af  Staten,  des  mere  vil  Kirken  være  henvist  til  de  frie  Kræfter. 
Eten  vil  derved  opnaa  større  Selvstyrelse,  og  den  indre  Missions  Tals- 
mænd se  netop  her  Muligheden  for  en  Udskillelse  fra  Staten.  De 
opfordre  deres  Tilhængere  til  at  virke  for  ethvert  Lovforslag,  som  bærer 
i  Retning  af  Kirkens  Udskillelse  fra  Staten,  og  at  modarbejde  ethvert, 
der  fører  i  modsat  Retning.  Her  mødes  da  for  en  Gangs  Skyld  den 
indre  Missions  Ønsker  med  det,  mange  Fritænkere  ønske. 


V. 

Er  det  med  Rette,  at  en  saadan  Forandring  staar  som  ønskelig  i 
manges  Øjne?  —  Jeg  kan  ved  Forsøget  paa  at  besvare  dette  Spørgs- 
maal  naturligvis  ikke  tage  Hensyn  til  alle  de  Interesser,  der  ville  sættes 
i  Bevægelse,  naar  det  for  Alvor  kommer  op.  De  forskellige  religiøse, 
sociale  og  politiske  Partier  ville  beregne,  om  de  ville  vinde  eller  tabe 
ved  Forandringen.  De  Konservative  ville  frygte,  at  den  store  Mængde 
vil  miste  en  nødvendig  Tugt,  som  de  selv  maaske  ikke  mener  at  behøve; 
de  Radikale  ville  vente  en  ny  Sejr  over  Autoritetsprincipet ;  Socialisterne 
ville  mene,  at  Religionen  nu  kan  blive  en  Privatsag,  medens  de  paa  den 
anden  Side  ikke  ønske,  at  Forandringen  skal  komme  for  tidligt,  for  at 
Kirkegodset  ikke  skal  blive  solgt  til  Private;  Fritænkere  vil  mene, 
at  Overtroens  Tid  nu  vil  nærme  sig  sin  Ende,  og  de  Ortodokse  ville 
vel  sørge  over  Tabet  af  Statens  Støtte,  men  glæde  sig  over  det  renere 
Kirkesamfund,  der  nu  vil  blive  muligt.  Det  er  ikke  fra  noget  af  disse 
Synspunkter,  jeg  betragter  Sagen  her.  Hvad  jeg  spørger  om,  er,  hvor- 
vidt en  saadan  Forandring  under  de  nu  bestaaende  historiske  Forhold 
vil  betyde  et  Fremskridt  i  Folkets  aandelige  Kultur, 

Hvad  man  for  det  første  maa  befrygte,  er,  at  der  ved  Kirkens 
Udskillelse  af  Staten  vil  indtræde  en  Sænkning  af  det  aandelige  Niveau 
i  store  Kredse  af  Folket.  Med  Understøttelsen  falder  ogsaa  Kontrollen 
bort,  og  der  vil  ingen  Garanti  være  for,  at  de,  der  stadigt  staa  som 
Folkets  Lærere  i  alt,  hvad  der  gaår  ud  over  det  elementære  og  For- 
retningslivet, faa  nogen  videregaaende  intellektuel  Udvikling.  Hvilke 
Dyder  Kirken  end  har  indskærpet,  den  stadige,  uforbeholdne,  kritiske 
Sandhedssøgen  har  den  ikke  paa  Listen  over  sine  Dyder.  Den  snev- 
reste  Retning  indenfor  Kirken  vil  faa  særlig  Vind  i  Sejlene  ved  For- 
andringen, og  de  kirkelige  Autoritetefs  Herredømme  over  Sjælene 
vil    blive    større.     Man    skaffer   i    hvert   Tilfælde   ikke   det    religiøse 

Problem  ud  af  Verden  ved  at  gøre  Religionen  til  en  Privatsag.  Paa 
det  aandelige  Omraade  have^  Forfatninger  og  Former  til  syvende  og 
sidst  meget  lidet  at  sige.  Hvad  der  er  en  Kendsgerning,  bliver  ved  at 
være  det,  om  man  saa  gør  det  til  en  Privatsag  eller  til  en  offentlig 
Sag.  Napoleon  oprettede  i  sin  Tid  Konkordatet,  fordi  han  saa,  at 
Katolicismen  var  en  Magt  i  Folket,  en  Magt,  han  helst  vilde  have  paa 
sin  Side.  I  Talleyrands  Instruks  til  den  franske  Afsending,  der  skulde 
forhandle  med  Paven,  hed  det:  Republikens  Regering  er  bleven  belært 
ved  ti  Aars  skæbnesvangre  Erfaringer  ....  Den  har  ved  den  hurtige 
Maade,  paa  hvilken  Opstanden  i  Vendée  har  bredt  sig,  vundet  den 
Overbevisning,  at  den  Vedhængen  ved  de  religiøse  Forestillinger, 
største  Delen  af  den  franske  Befolkning  udviser,  ikke  er  en  Chimære." 
Efter  100  Aars  Forløb  turde  Forholdene  ikke  være  væsentlig  forandrede, 
selv  om  der  nu  ikke  er  Tale  om  Borgerkrig.  Der  tales  fra  katolsk  Side 
med  Begejstring  om  en  religiøs  Renaissance;  Hundredetusinder  af 
Mennesker  drage  i  Pilgrimstog  til  London,  hvor  den  lille  Bernadette 
for  50  Aar  siden  saa  selve  „la  conception  immaculée"  som  en  hvid 
Skikkelse,  eller  til  Argenteuil,  hvor  Jesu  sande  usyede  Kjortel  er  at  se, 
og  der  sker  saa  mange  Mirakler,  at  Kirken  selv  er  betænkelig  derved. 
Hos  os  gælder  det  vel  stadigt,  mere  end  officielt,  at  Folkets  Flertal  til- 
hører den  evangelisk-lutherske  Kirke. 

Fra  den  lysere  Retnings,  Grundtvigianismens  Side  er  det  vel  blevet 
udtalt,  at  de  sande  Kristne  stedse  er  som  Øer  i  det  store  Hav.  Men 
fra  den  mørkere  Retning  lyder  der  mærkelig  nok  Glædesudbrud  over 
den  store  Vækkelse  under  de  friere  kirkelige  Forhold  i  de  sidste  30 
Aar;  der  er  vundet  talrige  Kristne,  hedder  det,  og  „de  faa  ere  blevne 
til  mange ''.  Da  nu  imidlertid  den  indre  Missions  talrige  Kristne  („disse 
Dages  talrige  Kristne")  næppe  bebo  de  Øer,  der  tales  om  fra  grundt- 
vigsk Side,  har  man  Lov  til  at  tælle  begge  Retninger  sammen. 

Naturligvis  vil  man  se  forskelligt  paa  denne  Sag,  alt  efter  som 
man  mener,  at  den  Indflydelse,  positiv  Religion,  særligt  Kristendommen, 
kan  yde  til  den  aandelige  Kulturs  Udvikling,  er  heldig  eller  ikke.  For 
mit  Vedkommende  er  jeg  overbevist  om,  at  denne  Indflydelses  Betydning 
ikke  er  forbi.  Man  lade  sig  kun  ikke  bedrage  af  de  mange  snevre 
Synsmaader,  som  baade  Kristendommens  Forsvarere  og  dens  Angribere 
saa  o/te  lægge  for  Dagen.  Religionshistorien  og  Religionspykologien 
lære  os,  at  de  positive  Religioner  ere  udsprungne  af  den  menneskelige 
Natur  ligesaa  vel  som  alle  andre  aandelige  Livsytringer.  Alt  hvad  de 
indeholde  af  skønt  og  stort,  tilhører  os  alle,  naar  vi  blot  have  Mod- 
tagelighed derfor,  og  der  er  mange  ideelle  Livselementer,  der  have 
krystalliseret  sig  ind  i  de  positive  Religioner,  og  som  maa  tilegnes  af 
Menneskeheden  i  det  hele,  før  disse  Religioner  forsvinde.  Herved 
tænker  jeg  særligt  —  som  allerede  omtalt  —  paa  det  inderlige  Følel- 
sesliv, paa  den  mægtige  Bevægelse  i  Fantasien,  paa  den  personlige 
Grebethed  ved  at  føle  sig  optagen  som  Led  i  en  stor  Sammenhæng. 

Det  er  Elementer,  hvis  Værdi  er  uafhængig  af  den  dogmatiske  eller 
liturgiske  Sammenhæng,  i  hvilken  de  forekommer.  Historien  viser  os, 
at  selv  om  Formerne  forgaa,  kunne  de  Kræfter,  der  oprindelig  have 
frembragt  dem,  virke  fremdeles  i  nye  Former.  Det  er  en  saadan 
aandelig  Kraftmetamorfose,  der  indeholder  den  eneste  ønskelige  Løsning 
af  det  religiøse  Problem.  Det  er  hen  imod  den,  at  al  Tænken  og 
Stræben  maa  bevæge  sig.  Men  en  Indskrumpning  og  en  Spaltning  i 
Folkets  Aandsliv  vil  næppe  afgive  gunstige  Betingelser  for,  at  en  saadan 
Omsætningsproces  kan  gaa  for  sig.  Jeg  for  mit  Vedkommende  har 
—  i  de  Øjeblikke,  hvor  jeg  ser  frejdigt  paa  Tingene  —  den  Tro,  at  en 
ny  aandelig  Livstype  er  i  Færd  med  at  arbejde  sig  frem,  én  i  sin 
Hovedretning,  skønt  mangfoldig  i  sine  Former,  lige  saa  inderlig  og  dyb 
som  den  inderligste  Tro  og  lige  saa  fri  som  den  frieste  Tanke.  Denne 
Type  trænger  under  sin  Vækst  til  Næring  fra  mange  Sider  i  Aandens 
Verden.  Af  Kritik  alene  kan  den  i  hvert  Tilfælde  ikke  leve,  skønt 
den  vil  forbinde  Evne  til  kritisk  Prøvelse  med  fuld  og  positiv  For- 
staaelse  og  Værdsættelse  af  Livet. 

Men  der  er  langt  frem,  til  en  saadan  Harmoni  kan  opnaas.  Og 
skønt  jeg  ikke  ser  lyst  paa,  hvad  den  nærmeste  Fremtid  vil  bringe 
med  Hensyn  til  det  store  Spørgsmaal,  vi  her  tale  om,  er  jeg  dog  klar 
over,  at  Aandsudviklingens  Veje  ikke  lade  sig  forudsige,  og  at  man 
ikke  skal  bekymre  sig  for  den  Dag  i  Morgen.  Selv  om  Forholdene 
blive  vanskeligere,  vilde  maaske  netop  Vanskelighederne  udløse  saa 
meget  des  større  Energi.  Og  medens  jeg  ikke  hylder,  hvad  man  har 
kaldet  den  sekteriske  Antiklerikalisme,  hvis  negative  Dogmatik  i  Grunden 
ikke  er  bedre  end  den  positive  Dogmatik,  den  bekæmper,  hylder 
jeg  den  politiske  Antiklerikalisme,  der  vil  have  Frihed  for  Livet  til  at 
leve  i  rent  menneskelige  Former  uden  kirkeligt  Formynderskab,  naar 
dette  ikke  er  selvvalgt.  Jo  mere  Samfundslivet  formaar  at  skabe  sig 
sine  egne  Former,  i  Stedet  for  at  benytte  Kirkens,  og  jo  mere  paa  den 
anden  Side  det  religiøse  Liv  besinder  sig  paa  sine  sande  Idealer  og 
bygger  paa  de  Kræfter,  der  oprindeligt  have  frembragt  Religionerne, 
des  mere  maa  efter  Sagens  Natur  Stat  og  Kirke  skilles.  Og  der  vil 
derved  blive  Mulighed  for  at  gøre  en  menneskelig  Erfaring  af  over- 
ordentlig Betydning.  Aldeles  overvejende  har  det  religiøse  Liv  hidtil 
været  bygget  paa  Overlevering,  og  hvad  man  har  kaldet  religiøs 
Erfaring,  har  aldeles  overvejende  bestaaet  i  Forsøg  paa  i  egen  Oplevelse 
at  finde  noget,  der  kunde  svare  til  de  overleverede  Forestillinger.  Jo 
mere  det  bliver  muligt  for  Menneskelivet  at  udfolde  sig  paa  ny  Jord, 
at  leve  Livet  og  tyde  Livet  ud  fra  selvvundne  Erfaringer,  des  mere  vil 
det  kunne  vise  sig  med  Klarhed,  om  Religion  i  nogen  Art  og  Form  er 
en  menneskelig  Livsfornødenhed  eller  ikke.  Ifølge  Udviklingshypotesen 
maa  man  antage,  at  hvad  der  behøves  for  Livets  Bestaaen^  ogsaa  vil 
fremtræde  —  i  hvert  Tilfælde  saa  længe  til  Opløsningen  begynder.  Fra 
positiv    religiøs    Side    vil    man    mene,    at    Opløsningen    allerede    er 

begyndt,  naar  der  kan  være  Tale  om  at  lade  det  komme  til  et  saadant 
Forsøg.  Men  Spørgsmaalet  om,  hvad  der  er  Udvikling,  og  hvad  der  er 
Opløsning,  maa  nu  engang  drøftes  ud  fra  et  Standpunkt,  der  er  mere 
universelt  end  Dogmatikens. 


Breve  fra  1864. 


Uddrag  af  Breve  fra  Oberstinde  Tscherning  til  hendes  Broder  Proprietær  Lutzow 

ved  Leo  Tscherning. 

II. 


København,  16,  Juni  1864. 

Kære  Christian! 

Vi  har  egentlig  hvad  Brevskrivning  angaar  holdt  Vaabenhvile. 

Gud  ved  egentlig  hvor  det  kan  være,  jeg  saa  længe  ikke  har  skrevet 
til  Dig,  eller  er  det  maaske  ikke  saa  længe  siden? 

Det  er  saa  besynderligt,  alting  svinder  straks  saa  langt  fra  mig,  hvad 
der  skete  i  Gaar,   synes  mig  at  ligge  Uger  tilbage,  og  jeg  kan  ikke 

længere  holde  Begivenhederne  ude  fra  hinanden. 

Man  frygter  Fjendtlighederne  vil  begynde  igen,  det 

er  frygtelig!  Forleden  Dag  havde  Monrad  talt  med  Justitsraad  Buntzen, 
der  havde  sagt  til  Monrad:  Ja  det  eneste,  der  mulig  endnu  kunde 
redde  os,  var  om  vi  kunde  gaa  helt  og  holdent  ind  under  det  tyske 
Forbund." 

Monrad  studsede  og  sagde:     „Har  De  talt  med  Tscherning?'' 

„Nej,"  svarede  Buntzen,  „men  jeg  har  fornylig  talt  med  hans 
Frue." 

Tror  Du  ikke  en  skønne  Dag,  Du  erfarer  jeg  er  puttet  i  Hullet, 
eller  hængt,  naar  man  saaledes  bruger  mit  Navn? 

Det  er  Buntzen  selv,  der  har  fortalt  Tscherning  det,  og  til  Gengæld 
fortalte  han  saa  Buntzen  om  min  og  Monrads  Konflikt. 

De  ere  forresten  begge  meget  misfornøjede  med  Monrads  ukorrekte 
Optræden. 

De  kgl.  Herskaber  skal  ligeledes  være  ilde  berørt  af  hans  ubehage- 
lige Væsen  og  nonchalante  Optræden.  Saaledes  skal  han  være  kommen 
ud  til  Bernstorff  civil  klædt  med  Overfrakke  paa  ind  til  Kongen  og 

Dronningen,  og  blevet  roligt  i  dette  Kostume  og  drikke  The. 

I  Gaar   talte  jeg  med  Marineministeren,    han  lod 

meget  nedtrykt,  og  sagde,  det  tegnede  til  Krigen  igen  vilde  bryde  løs. 
Er  det  ikke  frygtelig?  Hvad  skal  det  blive  til?  Jeg  føler  mig  snart 
tilmode,  som  kunde  jeg  tænke  mig  jeg  levede  under  en  Revolution, 
hvor  Folk  venter  at  blive  fængslede  og  dødsdømt  hvert  Øjeblik.  Man 
lever  kun  i  f^uet,  fear  slet  ikke  Tid  til  at  tænke  tilbage  for  alt  det  nye 
der  overvælder  éen. 

Man  hører  stadig  kun  om  nye  Tab,  nye  Savn,  tomme  Kasser,  og 
Ulykker  over  alt. 

Men  slaas  vil  de  gale  Mennesker  til  sidste  Mand  for  enhver  Pris, 
og  fornuftige  Ord  ere  spildte  paa  dem  alle. 

Jeg  gaar  kun  og  venter  naar  Uvejret  skal  bryde  løs  over  os  her  i 
Byen. 

Forøvrigt  mærker  man  til  daglig  ikke,  at  det  generer  Københavnerne. 
Der  er  altid  fuldt  i  Tivoli,  paa  Concerteme  og  i  Skoven,  og  Damer  i 
pragtfulde  Kjoler,  fejer  nu  som  før  henad  Gaderne,  paa  deres  daglige 
Promenade. 

Nu  er  man  tilmed  bange  her  skal  bryde  en  Koppeepedimi  ud  i 

Byen,  saa  jeg  ser  kun  mørkt  paa  Fremtiden. 

Din  hengivne  Søster 
Eleonore. 


København,  7.  Juli  1864, 

Kære  Christian! 
Flere  Gange  har  jeg  haft  Pennen  i  Haanden  for  at  skrive  til  Dig, 

men  er  bleven  forhindret  saa  af  det  ene,  saa  af  det  andet. 

Naa  saa  har  jeg  jo  heller  ikke  været  særlig  oplagt 


til  at  tage  fat  paa  noget  efter  den  skrækkelige  Tildragelse  paa  Als. 
Hvor  er  det  dog  forfærdelig  i  sin  Helhed,  og  sørgeligt  i  sine  Enkelt- 
heder, men  man  burde  jo  have  vidst  det. 

Den  stakkels  unge  Henrik  Pingel,  som  vi  alle  holdt  saa  meget  af, 
kan  Du  huske  hvor  I  kunde  snakke  fornøjeligt  sammen? 

Jeg  maa  beundre  hans  gamle  Moder,  hun  tager  det  ganske  roligt, 
og  siger,  hun  vilde  have  været  mere  bedrøvet,  om  han  var  bleven 
fanget,  end  nu  han  er  falden  med  Ære.  Med  sin  urokkelige  Tro  paa 
Sjælens  Udødelighed,  ved  hun  sikkert,  da  hun  er  gammel  og  svag,  at 
det  ikke  vil  vare  længe  før  hun  skal  gense  sin  Søn. 

Ja  det  er  en  herlig  Ting  den  Barnetro. 

I  Mandags  var  Meyer*)  her,  (gift  med  Marie  Dahlberg).  Han  var  i 
et  frygteligt  Sindsoprør. 

Han  vilde  have  Monrad  af  Vejen,  vilde  have  dannet  et  nyt  Koali- 
tionsministerium,  hvor  Tscheming  skulde  træde  til,  og  jeg  ved  ikke  alt 
det  han  vilde. 

Han  var  helt  forvirret  den  ulykkelige  Mand,  og  vred  sine  Hænder 
i  Fortvivlelse,  nu  vilde  han  have  Fred  å  tout  prix. 

Jeg  svarede  ham,  at  saa  længe  det  Parti,  der  havde  ført  alle  disse 
Ulykker  over  os,  ikke  bekendte  deres  store  Fejl,  kunde  ingen  regere 
her,  uden  Byen  blev  sat  i  Belejring,  og  man  tog  Magten  med  Bajo- 
netten, for  det  eneste  Middel  til  at  holde  Staten  sammen  var  Kongen, 


*)   [Fader   til   Overretssagfører  Carl  Meyer,  Apellationsraad  i   Flensborg;   den  Gang 
flygtet  derfra,  senere  Højesteretsassessor  i  Kjøbenhavn.] 

Og  hans  Magt  var  paa  det  skændigste  undergravet  og  tilintetgjort  af  det 
Regimente,  som  haver  haft  Roret  i  Haanden. 

Et  Regimente  om  hvilket  de  fremmede  Gesandter  sagde:  „Med  et 
Land,  styret  som  Danmark,  kan  man  ikke  underhandle.  Det  regerende 
Parti  er  et  Pøbelregimente,  uden  Tro  og  Love,  der  har  undertrykt  sin 
Konge,  som  er  en  fin  honet  Mand,  der  kun  vil  sit  Lands  Vel." 

Men  som  sagt,  kun  med  de  ovennævnte  Midler  kunde  der  regeres, 
sagde  jeg  ham,  og  det  betænkte  man  sig  længe  paa,  ikke  fordi  det 
maaske  kunde  koste  eens  Hals,  eller  Folk  vilde  skrige  op,  men  fordi 
det  sandsynligvis  nu  dog  var  for  sent,  og  at  alt  var  frugtesløst  om  ikke 
Rusland  eller  Frankrig  traadte  til. 

Med  disse  og  lignende  Udtalelser  fulgte  jeg  ham  saa  til  Dørs. 
Tscherning  kom  først  sent  hjem.  Vi  talte  længe  om  Meyers  Besøg, 
og  vor  Samtale. 

Tscherning  og  jeg  var  enige  om,  at  Meyer  kun  var  kommet  for  at 
føle  sig  for  paa  Partiets  Vegne,  og  mulig  fremkalde  en  Katastrofe. 
Tscherning  var  fuldt  ud  enig  med  hvad  jeg  havde  sagt,  kun  vilde  han 
have  haft,  jeg  skulde  være  gaaet  et  Skridt  videre,  og  have  sagt,  at  før 
han  selv,  og  alle  hans  Meningsfæller  var  krøbet  gennem  Skidtet  og 
havde  bekendt  deres  Fejl,  burde  og  kunde  ingen  hjælpe  dem. 

Forøvrigt  er  Tscherning  i  denne  Tid  i  en  meget  animeret  Stemning, 
samler  og  samler  Notitser  i  en  Uendelighed,  hver  Dag  ventende,  at 
Pengebevillingsspørgsmaalet  skal  komme  frem  i  Thinget.  Men  paa  alle 
mulige  snille  Maader  forstaar  man  at  holde  Sagen  hen,  og  de  skal  nok 
være  ikke  saa  lidt  bange  for  den  „gamle  krasse  Tscherning''. 

Og  nu  er  jo  Krieger  kommen  hjem,  deres  virksomste  Partimand, 
ham  der  en  Gang  sagde:  „Dristig  vovet,  halvt  er  vundet.**  Jo 
en  dejlig  Vinding. 

Det  er  i  Øjeblikket  det  besynderligste  Virvar  af  Modløshed,  Sorg 
og  Ulykke,  paa  den  ene  Side,   Fanatisme  og  glad  Kristendom  paa  den 

anden  Side.  —  —  —  —  —  — 

—  —  —  ._  _  —  Du  opfatter  mig  ogsaa  ganske  galt.  Kan  Du  da 
ikke  forstaa,  at  mit  lange  Samliv  med  Tscherning,  og  de  deraf  følgende 
hyppige  Berøringer  med  Landets  bedste  Folk,  har  givet  mig  en  Aands- 
modenhed  og  Opfattelsesevne,  som  ikke  er  given  enhver  Kvinde. 

Du  kalder  mig  for  en  aaben  Bog,  og  smiler  ved  Tanken  om  mig  i 
Samtale  med  Blixen-Finnecke  og  Monrad  og  lignende.  Du  kender  mig 
ikke  ret,  vær  Du  vis  paa,  jeg  slaar  ikke  Bogen  op,  hverken  for  Dig 
eller  nogen,  naar  jeg  ikke  selv  vil,  ellers  skulde  jeg  da  daarlig  have 
baaret  Skørter  i  1848. 

Forleden  sendte  Frk.  Monrad  mig  sit  Forlovelseskort,  hun  er  bleven 
forlovet  med  en  Hr.  Fredriksen.  Tscherning  mente  jeg  burde  tage  ud 
og  gøre  en  Visit,  men  jeg  lod  det  blive  ved  et  Brev,  men  Du  kan  tro 
det  var  et  Brev  der  var  „fint**. 

Husk  paa  jeg  som  Tschemings  Hustru  er  med  til  at  støbe  mangen 

en  Kugle,  og  at  den  man  for  et  halvt  Aar  siden  behandlede  som  en 
gal  Mand,  frygter  man  nu  værre  end  selve  Satan,  for  han  har  faaet 

Retten  paa  sin  Side. 

Husk  endelig  at  gemme  mine  Breve,  thi  jeg  har 

ikke  Tid  som  ellers  til  at  skrive  op  andre  Steder,  men  til  dig  skriver 

jeg  løst  og  fest,  som  kan  have  sin  Interesse  i  Tiden. 

Din  Søster  Eleonore. 

Kære  Christian !  København,  23.  juii  i864. 

—  — Saa  fik  vi  da  et  nyt  Ministerium,  ja  de  stakkels 

gamle  Mænd,  der  nu  skal  rage  Kastanjerne  af  Ilden.     Det  lader  imid- 
lertid paa  deres  spage  Optræden,  at  de  ikke  kan  fea  udrettet  meget. 

Jeg  er  nu  stadig  af  den  Mening,  at  den  eneste  Frelse  ligger  i  Abso- 
lutismen, og  saa  denne  Løgneforfatning  sparket  over  Bord,  og  det  er 
ogsaa  den  Vej  Tscheming  nærmest  havde  tænkt  sig  at  gaa,  men  jeg 
indrømmer,  der  er  mere  Udsigt  til  at  brække  Halsen,  end  til  at  opnaa 
noget  nyttigt. 

Især  da  Kongen  er  en  saa  honet  og  karaktersvag  Mand,  at  han 
aldrig  vil  komme  til  at  gøre  et  S.tatskup.  Han  vil  hellere  lide  Uretten, 
end  gøre  den.  Det  er,  saavidt  det  sveder  ud,  nogle  skrækkelige  For- 
slag man  gør  os.  Tabet  af  Hertugdømmerne  Slesvig^Holsten  og  Lauen- 
borg,  Flaaden  udleveret,  og  100  Millioner  Daler  for  at  rømme  Jylland. 

Hvad  bliver  der  saa  tilbage  af  os? 

Tror  Du  saa  ikke  til  syvende  og  sidst  det  ender  med  at  Øerne 
gaar  til  Sverige,  og  Jylland  til  Tyskland? 

Der  er  et  stort  Parti,  der  glæder  sig  dertil,  og  det  siges  som  af- 
gjort, at  den  svenske  Konges  Broder  har  været  her  incognito  i  Byen, 
og  at  der  uddeles  svenske  Penge. 

Jeg  overværede  i  Thinget  en  af  Forhandlingerne  om  Adressen  for 
at  høre  Tschemings  Tale.  Men  bevares  sikken  Fanatisme,  der  endnu 
hersker! 

Det  begynder  at  tage  en  Del  paa  Tscheming  at  føre  denne  Kamp 
igennem,  især  skal  Udvalgene  være  slemme.  Et  som  blev  holdt  i  Gaar 
var  saa  voldsomt,  at  Formanden  slog  i  Bordet,  og  brugte  Udtryk  om 
Tscheming,  som  denne  fordrede  ført  til  Protokols  for  at  klage  i  Thinget, 
om  ikke  Formanden  tog  dem  tilbage,  hvilket  han  saa  ogsaa  gjorde. 

I  Dag  var  der  Udvalg  igen;  lille  Andræ  er  ogsaa  brillant;  Gud  skal 
vide,  han  og  Tscheming  sparer  sig  ikke,  men  slaar  ordentlig  løs  paa 
deres  Modstandere,  som  til  Svar  sidder  og  raaber  Sludder,  vrænger 
Mund  efter  dem,  naar  de  taler,  og  afbryder  dem  paa  alle  mulige 
Maader. 

Der  skal  lang  Vane  og  seig  Taalmodighed  til  for  at  taale  sligt,  men 

Tscheming  bliver  mere  og  mere  ilter,  alt  som  det  store  Drama  nærmer 

sig  sin  Slutning. 

Din  Søster  Eleonore. 


Lidt  om  Hørups  Privatliv, 

Af  Emma  Hørup. 

I  de  første  Aar,  efterat  Vi^o  Hørup  var  kommen  i  Latinskolen  i 
København,  havde  han  Hjemve;  han  længtes  efter  Skolen,  efter  Bak- 
kerne og  Havet,  efter  det  frie  Liv  og  Ensomheden.  Han  trøstede  sig 
med  at  vandre  ud  ad  Lyngbyvejen,  Vejen  til  Hjemmet,  saa  langt,  som 
Lektierne  og  det  indtrædende  Mørke  tillod  det.  Senere,  især  efterat 
han  havde  begyndt  sin  politiske  og  journalistiske  Virksomhed,  tog  Byen 
ham  fangen,  og  han  holdt  af  den  som  en  trofast  Elsker  til  sin  Døds- 
dag.    Han  kunde  ikke  undvære  Byen. 

Han  har  paa  sine  politiske  Møder  gennemstrejfet  Landet  paa  Kryds 
og  tværs,  han  har  set  dets  skønneste  og  ejendommeligste  Egne,  det  er 
aldrig  med  en  Tanke  faldet  ham  ind,  at  han  kunde  blive  der  en  Dag 
eller  et  Par  Dage,  nu  han  var  der.  Naar  Mødet  var  forbi,  sprang 
han  helst  Fællesspisningen  over  og  rejste  straks;  lod  dette  sig  ikke 
gøre,  tog  han  hjem  med  Nattoget.  .Gjorde  han  om  Søndagen  Ture 
for  Familjens  Skyld,    tog   han   aldrig   længere  bort,   end  at  han  i  det 

mindste  selv  kunde  være   tilbage   igen   om  Aftenen.  — Han 

kunde  ikke  undvære  Byen. 

Det  var  ikke  Teatrene  —  han  kom  der  næsten  aldrig  — ;  det  var 
ikke  Kaféer  eller  Forlystelsessteder  —  han  hadede  dem  — .  Det  mo- 
rer mig  ikke  at  more  mig!"  —  Det  var  ikke  Selskabelighed  7—  som 
oftest  trættede  og  kedede  den  ham.  Det  var  Byen,  dens  Røre,  dens 
Mennesker,  de  stridende  Interesser,  Arbejderne  og  Politiet,  Spidsbor- 
gerne og  Embedsmændene;  de  interesserede  ham  alle.  Tilhængere  og 
Modstandere,  thi  de  vedkom  ham  alle.  Byen  virkede  æggende  og  be- 
frugtende; han  havde  alt  paa  næn  Hold  og  dog  tilstrækkelig  paa  Af- 
stand, til  at  det  ikke  forstyrrede. 

Han  længtes  aldrig  efter  fremmede  Egne.  Naar  man  undtager  en 
halsbrækkende  Tur,  han  som  ganske  ung  Student  gjorde  sammen  med 
en  Kammerat  (nu  Professor,  Dr.  med  Julius  Petersen)  i  en  aaben 
Baad  ft-a  Bomholm,  da  de  uforvarende  og  i  Søvne  landede  et  Steds  i 
Sverrig,  har  han  aldrig  sat  sine  Ben  paa  fremmed  Jord.  Ikke  saa  lidt 
komisk  lød  det  derfor,  da  Højre  som  Skældsord  anvendte  Ordet  Ev- 
ropæer  paa  ham  og  hans  Parti,  skønt  det  i  god  Forstand  kunde  være 
rigtigt  nok,  at  det  var  dem,  der  bragte  frisk  Luftning  udefra  ind  over 
Landet. 

Han  følte  ingen  Trang  til  at  komme  bort.  Talte  man  til  ham  om 
andre  Storbyer,  om  Paris'  Dejlighed,  om  Roms  Herligheder,  saa 
smilte  han,  han  trængte  til  ingen  af  dem.  København  var  ham  nok. 
Den  var  for  ham  det  Sted,  hvor  Kampen  stod  haardest,  og  Slaget 
ramte  sikrest;  der  havde  Feltherren  sin  Plads,  og  saa  var  den  jo  tillige 

Stridens  Æble,  som  han  vilde  og  maatte  erobre.     Han  elskede  Byen, 
og  i  det  lange  Løb  blev  hans  Kæriighed  ikke  ubesvaret. 

Mon  mange  her  i  København  har  kunnet  tænke  sig  Hørup  som 
den  stilfærdige,  sindige  Familjefar,  han  virkelig  var?  Da  Moderen 
meldte  deres  lille  Datter  ind  i  Skole,  sagde  Frøken  Zahle  til  hende: 
Ja,  vi  tager  jo  imod  hende,  da  De  er  en  forhenværende  Elev;  men 
betænkelig  er  jeg  ved  at  faa  et  Barn  fra  det  forfærdelige  Hjem."  — 
Bemærkningen  kom  fra  en  saa  vrang  Forestilling,  at  den  end  ikke 
vakte  Vrede,  den  lød  altfor  komisk. 

Desuden  var  det  ganske  naturligt,  at  det  menige  politiske  Højre 
ikke  kunde  tænke  sig  Venstremænd  anderledes  end  som  rene  Djævle. 
I  Begyndelsen  af  Kampen  frakendte  Højres  Aviser  dem  al  Evne  og 
Forstaaelse;  det  var  i  Transtøvlernes  Tid.  Da  Intelligensen  senere  alt- 
for aabenbart  svigtede  Højre,  gik  de  løs  paa  Venstres  Moral;  og  gjorde 
det  skrevne  Bogstav,  de  plumpe  Skældsord  ikke  tilstrækkeligt  Indtryk, 
saa  var  der  jo  „Punch",  hvor  for  Eksempel  Hørup  altid  blev  frem- 
stillet som  selve  den  røde  Mefistofeles. 

Men  denne  Mefistofeles  var  i  sin  daglige  Færd  saa  fordringsløs, 
saa  nøjsom,  saa  trofast  mod  sit  Hjem.  Ganske  vist  kunde  en  saa  op- 
taget Mand  ikke  tage  sig  af  Børnenes  Opdragelse,  men  han  forsømte 
aldrig  uden  tvingende  Grunde  at  deltage  i  Familje-Middagen,  og  var 
han  en  sjælden  Gang  forhindret,  sendte  han  Bud  med  Undskyldning 
fra  pater  familias.  Han  var  i  Hjemmet  som  i  andre  Forhold  saa  over- 
legen, at  han  ikke  behøvede  at  gøre  Spræl  for  at  blive  lagt  Mærke  til. 

Selvfølgelig  maatte  dette  Hjem  blive  præget  af  Faderens  politiske 
Arbejde,  og  de  indre  politiske  Kampe  fik  dobbelt  Betydning,  fordi  de 
i  en  Række  af  Aar  ogsaa  berørte  Familjens  økonomiske  Interesser.  I 
de  Dages  politiske  Liv  var  alt  usikkert,  vekslende,  tvivlsomt.  Skin- 
syge mellem  de  politiske  Førere,  Intriger,  Underhaands- Aftaler  kunde 
forandre  Situationen  fra  den  ene  Dag  til  den  anden.  Hørup  vidste 
undertiden  ikke,  om  hans  Parti  talte  20  eller  10  Medlemmer,  eller  om 
han  maaske  stod  ganske  ene. 

Dagen  før  en  Samling  sluttede,  kunde  han  sige  til  sin  Kone:  „Det 
kan  være,  der  kommer  30  til  Frokost  i  Morgen,  men  det  kan  ogsaa 
være,  der  slet  ingen  kommer."  Det  var  ikke  let  at  træffe  sine  For- 
beredelser til  et  saadant  enten — eller.  Som  oftest  kom  dog  de  fleste 
af  de  30  og  fandt  Bordet  dækket  og  Værtsfolket  tilfreds. 

Haardest  var  Slaget,  da  han  fik  sin  Dom  paa  de  3  Maaneders 
Fængsel;  rigtignok  havde  han  forberedt  Familjen;  men  da  Afgørelsen 
kom,  gjorde  den  et  stærkt  pinligt  Indtryk,  navnlig  paa  Børnene,  der 
ikke  havde  troet  det  muligt,  at  deres  Fader  kunde  blive  dømt.  Selv 
tog  han  Dommen  med  den  største  Ro  og  erklærede,  at  de  3  Maaneder 
vilde  blive  en  aandelig  Hvile,  som  han  godt  kunde  trænge  til.  I  al 
Stilhed  traf  han  sine  Forberedelser,  og  en  Formiddag,  medens  hele 
Familjen  var  i  Skole,  kørte  han  ud  til  Christianshavns  Fængsel,  hvor 

han  tilbragte  92  Dage  af  sit  Liv.  I  Folketinget  benyttede  de  moderate 
Førere  sig  af  hans  Fraværelse  til  at  splitte  Venstre  og  forberede  For- 
liget; men  det  var  jo  ikke  andet,  end  hvad  han  ventede  sig  af  dem. 
Ellers  kom  han  forholdsvis  godt  fra  sit  Ophold  i  den  trange  Celle  og 
den  stinkende  Gaard. 

Her  følger  nogle  Uddrag  af  hans  Breve  fra  Fængslet  til  Hjemmet: 

Cellen,  den  13—11—89. 

Kære!  Det  blev  Aften  den  første  Dag.  Her  er  mageløst  hyggeligt 
i  dette  simple  Fængsel,  ikke  uden  et  Stænk  af  noget  vist  Herskabeligt. 
Naar  der  staar  i  „Dagens  Nyheder**,  at  Cellen  er  4  Alen  lang  og  3 
Alen  bred,  er  det  ligefrem  at  bagvaske  en  vel  proportioneret  Celle. 
Det  er  en  Goliath  af  en  Celle,  der  mindst  maaler  sine  7  Alen  i  Læng- 
den og  næppe  mindre  end  3V2  i  Bredden.  Fra  Vinduet  til  Døren 
gaar  man  8  smaa  Skridt  eller  6  store,  ligesom  man  sparker  ud  til,  og 
i  Løbet  af  3  Maaneder  bliver  det  en  ganske  artig  Vejlængde. 

Vinduet  vender  ud  til  Frelsers  Taam  med  Manden  og  Flaget  og 
Vindeltrappen  rundt  om.  Det  ser  ens  ud,  hver  Gang  man  ser  paa 
det,  men  efterhaanden  som  Iagttagelsesevnen  skærpes,  vil  der  formo- 
dentlig komme  mere  Afveksling  i  Udsigten.  Loftet  er  hvælvet,  og  det 
er  maaske  fra  dette  Træk  i  Bygningsstilen,  at  det  aristokratiske  Stænk 
kommer. 

Min  første  Gerning  bestod  i  at  vende  mine  Lommer  og  udtømme 
deres  Indhold  paa  Fængselsbordet.  Det  var  omtrent  som  Mads  Mad- 
sens Læddike:  2  Nøgler,  et  Cigar-  og  et  Cigaret-Rør,  en  Fjerding 
Maltbrystsukker,  en  Skraa  (de  to  sidste  Genstande  indkøbte  paa  Vejen 
herud),  en  Pibe,  en  Pennekniv,  2  Svovlstikkeæsker  osv. 

Ved  denne  Lejligked  konfiskeredes  min  gode  ny  Pibe  med  samt 
Rørene  og  Svovlstikkerne,  endvider  min  havende  Formue  i  Sedler. 
Sølvmønterne  maatte  jeg  beholde,  og  af  samme  har  jeg  stukket  2  Kr. 
ud  for  at  faa  Kuifenen  baaret  op  paa  Cellen  —  under  Indtrykket  af 
Stedets  aristokratiske  Prætensjoner. 

Efter  denne  Begyndelse  saa  jeg  ikke  uden  blandede  Følelser  din 
store  Kuffert  med  dens  meget  brogede  Indhold  rykke  ind  i  Cellen. 
Ved  frivilligt  at  udlevere  en  Kasse  Cigarer  og  et  Pund  Tobak  gik  Re- 
sten af  Pakkenillikkeme  imidlertid  glat  gennem  Eftersynet  og  er  nu  i 
min  ubestridte  Besiddelse. 

Saavidt  jeg  kan  se,  har  jeg  kun  glemt  1  Ting,  Spejlet.  Jeg  føler 
imidlertid  ingen  Trang  til  at  spejle  mig  i  de  første  Dage  og  vil  være 
ret  fornøjet,  hvis  du  tager  en  lille  Pjes  med  herud  paa  Søndag.  Des- 
værre kan  jeg  ikke  byde  jer  herop  i  min  egen  „Lejlighed**,  det  er 
forbudt.  —  Formodningen  er  i  det  hele  taget  for  at  „det  er  forbudt**. 
—  I  kommer  ind  i  et  Kontor,  hvis  det  ikke  er  optaget;  er  Kontoret 
optaget,  bliver  I  paa  Gangen,  og  hvis  der  andet  Steds  fra  bliver  lagt 
Beslag  paa  Kontoret,  medens  I  er  der,  „afbrydes  Konferencen«. 

Vagtmesteren  har  dog  lovet  at  gøre  sit  Bedste,  for  at  Kontoret 
kunde  være  vort  fra  Kl.  12  til  1.  Det  gælder  altsaa  at  passe  paa  den 
Time,  i  hvilken  vi  er  priviligerede.  Forresten  er  alle  Mennesker  her- 
ude, som  jeg  hidtil  er  truffet  sammen  med.  Elskværdigheden  selv. 

Neiiendam*)  har  til  Middag  sendt  mig  Høns  i  Champignons  og  en 
Kæmpe-Rødspætte,  som  jeg  i  længere  Tid  har  spist  paa  uden  at  naa 
noget  Resultat;  —  tilsidst  maatte  jeg  overlade  min  Opvarter  at  gøre 
det  af  med  den,  og  han  har  forhaabentlig  naaet  Resultatet.  Det  var 
overmaade  lovende  —  og  som  alt  herude  nærmest  herskabeligt. 

Resten  af  Dagen  har  jeg  helliget  til  Øvelser  i  at  skraa,  og  endskønt 
jeg  endnu  staar  noget  problematisk  til  Kunsten,  er  jeg  dog  tilbøjelig 
til  at  tro,  at  jeg  ikke  er  helt  uden  Talent.  Hvis  Politilægen  derfor 
ikke  i  min  Helbredstilstand  skulde  iinde  tvingende  Grunde  til  at  hæve 
Konfiskationen,  venter  jeg  om  nogle  Dage  at  kunne  tygge  min  Skraa 
og  blæse  Tobakken  og  Avtoriteterne  et  Stykke. 

Imorgen  begynder  jeg  at  bestille  noget.  Alt  i  alt  er  jeg  som  det 
grønne  Træ;  lader  os  altsaa,  som  Bedstemor  siger,  være  frimodige  og 
afvente,  hvordan  det  ser  ud  om  et  Par  Maaneder.    God  Nat. 

Cellen,  den  15—11—89. 

— Mit  Vandfad  maa  jeg  have,   ikke  andet  end  Fadet.     Her 

er  en  Kumme  som  en  middelstor  Skylleskaal  med  Hane  over  og  Af- 
løb i  Bunden;  men  man  kan  ikke  fea  Næsen  i  den  for  Hanen,  og 
saa  er  der  en  Hylde  over,  som  man  dundrer  Hovedet  imod,  naar 
man  alligevel  prøver  paa  at  dyppe  sig.  Benene  er  der  slet  ikke  Tale 
om  at  faa  i  den,  dersom  man  da  ikke  har  Anlæg  for  at  staa  paa  Ho- 
vedet. Og  saa  endelig  en  Stump  Spejl,  helst  med  et  Baand  i  til  at 
hænge;  her  er  lovlig  skralt  med  Staapladser.  Tilsidst  længes  man  dog 
efter  at  se  sit  eget  Ansigt  —  i  Mangel  af  andre  kendte  Ansigter. 

Saa  er  der  jo  det  med  en  Kakkelovnsskærm,  men  det  er  ikke  just 
paatrængende.  Den  behøver  ikke  at  være  stor;  en  Fængselskakkel- 
ovn  er  nemlig  et  ganske  aparte  Stykke;  den  ligner  en  Næse,  saadan 
*  j  Kvarter  over  Gulvet  og  en  god  Alen  op  ad  Væggen,  ikke  et 
Hul  paa,  ikke  engang  et  Næsebor.  Der  lægges  i  ude  i  Korridoren, 
og  den  sender  meget  praktisk  Hovedvarmen  ned  mod  Gulvet  derfra, 
hvor  Næseborene  skulde  sidde.  Skønt  Gulvet  er  af  Beton,  er  det 
derfor  ikke  fodkoldt.  For  Tiden  er  den  ret  skikkelig;  der  fyres  nem- 
lig med  Tørv.  Men  siden  hen  kommer  vi  til  Kullene,  og  Arrestfor- 
vareren fortæller,  at  Næsen  saa  gerne  vil  være  rød.  En  Skærm  bli- 
ver da  en  Nødvendighedsartikel.  — 

Jeg  har  haft  Besøg  af  Lægen  og  af  Politiinspektøren,  og  jeg  venter 
Præsten.  Politiinspektøren  —  Kom  — ,er  jeg  ikke  rigtig  klog  paa, 
han    er  overmaade  affabel;  men  der  er  Tobak  imellem  os,   og  det  er 

*)  Hotelejeren  havde  paataget  sig  Hørups  Forplejning. 

næsten,  som  naar  der  er  Blod  imellem  paa  Korsika.  Lægen  derimod 
er  bra';  det  er  N.  H.,  som  vi  har  truffet  hos  D.  Præsten  er  et  godt 
Skind,  siger  Lægen,  som  jeg  ikke  bør  nægte  at  snakke  med  —  i  Guds 
Navn,  lad  os  snakke  med  Præsten! ^- 

Cellen,  Tirsdag  Aften. 

Kære!  Det  er  jo  netop  Straffens  Formaal:  den  Beroligelse  —  lad 
os  haabe  Forbedring  — ,  der  skal  flyde  af  et  ensomt  og  ensformigt 
Liv.  Men  deraf  følger  igen,  at  Fortællingen  om,  hvordan  Dagen  gaar 
for  „lille  Lise""  ikke  just  kan  svulme  af  nogen  Rigdom  paa  ny  og 
uventede  Begivenheder.  Selv  Neiiendam,  som  er  det  mest  afveks- 
lende i  Livet,  er  dog  forsaavidt  stadig,  som  han  hver  Dag  kommer 
præcis,  naar  jeg  venter  ham:  Kl.  2^/4.  Idag  var  det  gule  Ærter  og 
Flæsk  —  delikat  — ! 

Gaarden  skal  du  slet  ikke  kimse  af;  der  stryger  mangen  god  Vind 
fra  Dronningen  til  Prinsessen  og  tilbage  igen.  Ganske  vist  kan  jeg 
egentlig  ikke  sige,  at  jeg  længes  efter  den,  naar  jeg  ikke  er  der;  men 
naar  jeg  er  der,  kan  jeg  egentlig  heller  ikke  sige,  at  jeg  længes  efter 
Cellen,  saa  der  er  en  vis  Balance  i  det,  —  og  dertil  nydelige  hvide 
Skyer  paa  en  blaa  Himmel,  som  man  alligevel  er  anderledes  nær  paa 
Livet  i  Gaarden  end  oppe  i  Cellen. 

Cellen,  den  22.  Novbr.  89. 

Ogsaa  Præsten  har  i  Guds  Navn  været  her  og  siddet  og 

snakket  et  Par  Timer  i  min  Stol,  medens  jeg  sad  paa  Kufferten  og 
syntes,  at  det  varede  lovlig  længe.  Han  hedder  N.  og  er  en  Skole- 
kammerat og  Holder  af  „Politiken".  Det  gik  mest  om  Præsters,  særlig 
Fængselspræsters  jordiske  Vilkaar;  derfra  over  Fængsels-  til  Skolehi- 
storier. Tilsidst  lod  han  i  Parantes  falde,  at  vi  vel  alle  var  radikale 
paa  det  religiøse  Felt.  Ja,  det  var  vi  da.  Om  der  ikke  her  i  Fængslet 
kom  nye  Tanker,  spurgte  han  lidt  forsigtigt.  Men  jeg  svarede,  at  Livet 
gik  ganske  som  hjemme  med  Revision  og  Aviser  og  sligt,  som  kun 
kastede  gamle  Tanker  af  sig.  Imens  stod  min  gode  Middagsmad  uden- 
for Døren,  ikke  paa  Gløder,  saadan  som  jeg  sad  ved  Tanken  om,  at 
den  stod  der,  og  saa  tog  jeg  overtvært  og  takkede  for  Besøget. 

Cellen,  den  26—11—89. 

_-.  laften    har   jeg   selv  tændt  min   Lampe.     Imorges  netop 

som  jeg  havde  fuldendt  en  almindelig  Tvætning,  indstillede  nemlig 
Politiinspektør  Korn  sig  med  den  Melding,  at  Politidirektøren  efter 
Politilægens  Indstilling  havde  resolveret,  at  Tobaksrygning  (i  Gaarden 
vel  at  mærke)  herefter  vilde  være  tilladt,  hvormed  ogsaa  fulgte  Brugen 
af  Svovlstikker.  Naa,  jeg  fik  naturligvis  Ild  paa  en  Stinkadores,  men 
den  smagte  vederstyggeligt,  saa  jeg  var  glad  ved  at  smide  Stumpen  og 
komme  op  igen  til  en  Skraa.    Mutuum  et  variabile  semper  natura  ho- 


Lidt  om  Hørups  Privatliv  45 

minis.  Det  er  udlagt:  Naar  det  skulde  vare  14  Dage,  til  jeg  var  grun- 
dig vænnet  fra,  kunde  det  ligesaa  godt  have  varet  de  andre  10  Uger 
med.  Det  er  aldrig  værd  at  sige  et  eneste  Ord  om  denne  „Indrøm- 
melse''.   Vil  de  andre  prale  af  den,  saa  er  det  tidsnok. 

Imorgen  er  der  allerede  gaaet  2  Uger;  bliver  det  saadan  ved,  kan 
vi  være  ude  af  det  Hele,  inden  vi  rigtig  ser  os  om. 

Cellen,  den  10—12—89. 

Kære!  dersom  jeg  skulde  skrive  hver  Dag,  vilde  det  blive  som 
Matrosens  'Dagbog:  Mandag:  Ærter  og  Flæsk,  Syd-Vest,  Kuling.  Tirs- 
dag: Kaal  og  Flæsk,  Vest-Syd-Vest,  Regn,  Vejret  og  Middagsmaden 
er  de  to  evige  Grundkilder,  hvoraf  Livets  Omskiftelser  flyder.  Idag 
har  det  f.  Eks.  været  Svinerygsuppe.  Saadan  noget  skulde  I  lave  jer. 
De  vilde  Fugle,  Fiske-Fileten,  de  halve  Høns,  al  den  fine  Mad  for- 
gaar,  men  gule  Ærter  og  Svineryg  bestaar.  Hele  den  finere  Madlav- 
ning faar  Opsynet  at  uddanne  sin  Mave  paa,  med  Champignons  og 
sligt:  men  af  Søbemad  aldrig  en  Dryp,  ikke  et  Løg  af  de  gule  Ærter, 
ikke  et  Kaalblad  af  Svineryggen. 

Jeg  har  lige  netop  kunnet  skimte  Frelser-Taarnet  gennem  Taagen 
idag.  I  Gaarden  Snesjap,  men  alligevel  de  reglementerede  5  Kvarter 
op  og  ned  og  rundt.  Frostvejr  er  dog  bedre.  Luften  fornyer  sig  ra- 
skere i  Frostvejr,  de  federe  Dampe  fryser  fast.  I  Taagen  bliver  alt 
det  gamle  staaende,  og  naar  man  gaar  til,  følger  det  med;  hvad  man 
engang  har  feaet  i  Næsen,  bliver  man  ikke  af  med  igen. 


Som  oftest  indøvede  Hørup  sine  Taler  og  udformede  sine  Artikler 
i  Hjemmet,  enten  om  Formiddagen  i  Skoletiden,  naar  han  var  sikker 
paa  at  blive  uforstyrret,  eller  endnu  hyppigere  om  Aftenen.  Til  langt 
ud  paa  Natten  kunde  han  da  gaa  ustandselig  op  og  ned  ad  Gulvet  i 
sit  Værelse;  undertiden  talte  han  højt  som  for  at  prøve,  hvorledes 
Ordene  faldt  paa  Tungen;  men  havde  han  fundet  en  heldig  Form  for 
en  lykkelig  Tanke,  saa  udtrykte  han  sin  Tilfredshed  ved  at  gnide 
Hænderne  saa  kraftigt  mod  hinanden,  at  det  frembragte  en  ejendomme- 
lig Lyd,  der  hørtes  ind  i  de  nærmeste  Stuer.  Naar  han  var  færdig, 
kunde  han  godt  gaa  i  Seng  og  sove  paa  det.  Næste  Formiddag  skrev 
han  saa  med  sin  fine,  gnidrede  Skrift  det  fuldfærdige  Tankespind  ned 
paa  Papiret,  næsten  uden  at  standse,  næsten  uden  Omskrivning  og 
Rettelse. 

Men  han  var  øm  over  sine  Taler,  og  det  var  ikke  let  at  finde  en 
Referent,  der  tilfredsstillede  ham,  og  han  søgte  at  afværge  de  Menings- 
løsheder, som  Sætterfejl  kan  afstedkomme,  idet  han  om  Aftenen,  nej, 
egentlig  om  Natten  vandrede  til  Kontoret  for  selv  at  læse  Korrektur 
paa  den  Artikel,  han  skulde  have  i  Bladet  næste  Dag. 

Om  Søndagen   holdt  han  Hvil  paa  sin  Maner;  hvis  man  kan  tale 

om  Hvile,  naar  Tanke-Arbejdet  egentlig  aldrig  hører  op.  Han  kunde 
nok  lide  at  strække  sig  i  Græsset  og  lade  Solen  skinne  paa  sig;  men 
en  Soia  kunde  ogsaa  gøre  det,  naar  han  blot  fik  Lov  at  være  i  Ro. 
Børnenes  Leg  og  Pludren  forstyrrede  ham  ikke;  men  kom  der  en 
fremmed,  saa  han  gerne  sit  Snit  til  at  liste  af.  Saa  lukkede  han  sig 
inde  paa  sit  Revisor-Værelse  og  blev  der  til  Middagstid. 

Han  trængte  mærkværdig  lidt  til  det,  man  kalder  Motion,  og  han 
smilede  sarkastisk,  naar  man  talte  om  at  maatte  røre  sine  Ben;  den 
Nødvendighed  kendte  han  ikke.  Da  Familjen  en  Sommer  havde  lejet 
sig  ind  i  en  dejlig  vildsom  Gartnerhave  i  Nærheden  af  København,  fik 
Børnene  en  Søndag  Faderen  overtalt  til  at  gaa  med  dem  i  Skoven, 
det  vil  sige  Charlottenlund.  Turen  gik  ad  Strandvejen.  Som  de  gaar 
hen  ad  Vejen,  standser  Faderen  pludselig  ved  en  Have,  hvis  Beboere 
havde  lejret  sig  paa  en  Bænk  foran  et  Bord.  „Se,  de  Folk  der  har 
det  godt!  hvem  der  sad  saadan  paa  en  Bænk  i  sin  Have!*"  siger  han 
saa  og  ser  skelmsk  hen  til  Familjen.  Saa  snakkede  Moderen  godt  for 
Børnene;  de  vendte  resolut  om,  og  Far  fik  Lov  at  sidde  paa  sin  Bænk 
i  sin  Have. 

Senere,  da  Sønnen  voksede  til  og  lærte  at  styre  en  Baad,  faldt 
Sejlturene  anderledes  i  Faderens  Smag.  Han  havde  selv  i  sine  Drenge- 
aar  givet  sig  af  med  Sejlsporten,  og  det  morede  ham,  baade  naar  Baa- 
den  pilede  af  Sted  for  en  rask  Bidevind,  og  naar  den  stilfærdig  slø- 
rede hjem.  Ængstelige  var  ingen  af  dem ;  Baaden  var  solid ;  Sønnen 
forstod  udmærket  at  passe  sine  Sejl  og  holde  Øje  med  Kastevinde,  og 
saa  var  man  der  jo  allesammen.  Værst  var  det,  naar  der  slet  ingen 
Vind  var;  saa  kunde  det  hænde,  at  man  først  naaede  i  Havn,  naar 
det  lysnede  i  Øst;  paa  Hjemvejen  ad  Søgaderne  overraskede  Familjen 
de  sovende  Svaner  og  købte  varme  Boller  hos  Bageren  i  Kælderen. 
Men  det  kneb  jo  for  Skolefolket  næste  Morgen;  Far  var  den  eneste 
lykkelige,  der  kunde  sove  længe. 

Disse  fredelige  Søndagsture  fik  imidlertid  en  brat  Afslutning,  da 
hans  Forældre  i  88  flyttede  her  til  Byen,  opfyldte  af  glad  Forventning 
om  en  længe  savnet  stadig  Omgang  med  Børn  og  Børnebørn.  Hver- 
dagen var  optagen  af  Arbejde;  de  havde  kun  Søndagen  til  deres  Raa- 
dighed,  og  den  maatte  nu  ofres.  Sønnen  og  Svigerdatteren  vilde  paa 
ingen  Maade  svigte  dem,  og  Børnene  holdt  saa  meget  af  Bedsteforæl- 
drene, at  de  ikke  engang  knurrede;  heldigvis  var  de  gamle  saa  gamle, 
at  de  ikke  mærkede,  at  det  var  et  Offer.  Men  den  tunghøre,  mis- 
tænksomme Bedstemoder  blev  vanskeligere  og  vanskeligere  at  om- 
gaas,  og  det  krævede  al  deres  Taalmodighed  og  Selvbeherskelse  at 
stille  hende  tilfreds.  Hun  blev  94  Aar  gammel  og  døde  først  i  1900, 
halvandet  Aar  før  Sønnen. 

Under  disse  Forhold  kom  det  som  en  Befrielse,  da  Hørup  i  97 
købte  sin  lille  Ejendom  ved  Lyngby.  Ved  at  flytte  derud  tidlig  om 
Foraaret  kunde  man  bryde  med  Søndags-Traditionen  uden  at  krænke 

de  gamle,  og  i  Sommertiden  var  det  lettere  at  have  dem  derude  end 
i  den  beklumrede  By,  selv  om  Opholdet  forlængedes  til  otte  Dage  og 
derover. 

Dertil  kom,  at  Hørup,  der  saa  smaat  haanede  alle  dem,  der  læng- 
tes efter  at  rejse,  selv  havde  saa  meget  af  Slægtens  Uro  i  Blodet,  at 
han  nok  kunde  lide  at  flytte.  Havde  han  boet  nogle  Aar  i  den  ene 
Ende  af  Byen,  fik  han  Lyst  til  at  prøve  det  i  den  anden  Ende.  Sine 
værste  Plageaander  slap  han  rigtignok  aldrig  fri  for :  Klaverer  og  Lire- 
kasser var  der  overalt.  Skønt  han  var  saa  umusikalsk,  at  han  aldrig 
kunde  udholde  at  høre  en  Opera  til  Ende,  forstyrrede  de  skrattende 
Toner  fra  disse  Kasser  ham  i  saa  høj  Grad,  at  han  kunde  blive 
ganske  fortvivlet,  samle  sine  Papirer  og  flygte  med  sit  Arbejde  til  et 
andet  Sted,  hvor  han  i  det  mindste  foreløbig  var  fri  for  dem. 

Besluttede  han  sig  til  at  flytte,  tog  han  ogsaa  alt  Besvær  paa  sig. 
Han  opsporede  den  nye  Bolig,  pakkede  egenhændig  alt  Familjens 
Glas  og  Porcellæn,  og  gjorde  det  saa  godt,  at  ikke  et  Stykke  blev 
ødelagt.  Praktisk  og  alsidig  som  han  var,  blev  det  ogsaa  nærmest 
ham,  der  indrettede  den  nye  Bolig,  og  han  var  saa  ivrig  og  forstod  at 
sætte  de  andre  saaledes  i  Trit,  at  man  meget  hurtig  kom  ud  over  alle 
Besværligheder. 

Nu  kunde  han  tilfredsstille  denne  Lyst  ved  efter  Aarstiden  at  flytte 
til  og  fra  Lystofte;  der  kom  ogsaa  ligesom  noget  mere  Ro  over  hans 
Hjemmeliv,  selv  om  han  endnu  bestandig  tilbragte  Størstedelen  af  Da- 
gen i  Byen.  Herude  puslede  han  mest  med  sin  Vildvin;  men  under- 
tiden fik  han  Lyst  til  at  bruge  sine  Kræfter;  saa  trak  han  i  en  gam- 
mel Frakke,  gravede  i  Haven,  kørte  sin  Trillebør  med  Grus,  fældede 
Træer  i  Skoven,  ja  malede  sin  Vogn,  saa  han  selv  blev  rødmalet  lige 
til  Haartoppen,  endnu  rødere  end  han  i  gamle  Dage  var  i  „Punch". 
Og   han   fik  hele  Familjen,    ja  selv  Gæsterne  til  at  slide  som  Bæster. 

I  en  Henseende  følte  han  sig  skuffet  ved  at  være  Gaardejer;  han 
vidste  fra  Hjemmet  i  Skolen,  hvad  en  Jordlod  kan  være  værd,  hvad 
det  kan  betyde  i  en  Husholdning  at  have  en  Ko  i  Stald  og  en  Gris 
paa  Sti;  han  blev  forbavset  over,  at  det  her  i  Stedet  for  at  indbringe 
noget  kostede  Penge,  mange  Penge;  men  ærgre  sig  derover  gjorde 
han  heldigvis  ikke.  Han  nød  det  at  se  ud  over  sin  Rugmark,  skønt 
han  godt  ^aa,  hvor  slet  den  var  behandlet ;  han  holdt  af  sine  Heste  og 
sin  Ko  og  interesserede  sig  for  alt,  lige  ned  til  Ællinge-  og  Kyllinge- 
flokken. 

Herude  tog  han  gerne  mod  Gæster  og  var  altid  glad,  naar  hans 
politiske  Venner  besøgte  ham.  Han  forlangte,  at  man  her  altid  skulde 
være  belavet  paa  at  modtage  dem,  der  kom,  med  Gæstfrihed,  og  naar 
Husmoderen  en  Gang  imellem  kunde  sukke  lidt  over  det  meget  Ryk- 
ind, sagde  han  beroligende:  „Man  kan*  ikke  have  Lystofte  for  sig 
selv,  det  kam  man  tikke  saadan  lukke  af!" 

Det   faldt   af  s^  ^elv,   at  en  Mand,   der  tog  en  saa  virksom  Del  i 

Dagens  Kamp  og  Arbejde,  i  mere  end  en. Henseende  maatte  overlade 
Familjen  til  sig  selv;  i  et  Tilfælde  svigtede  han  den  aldrig,  det  var, 
naar  en  af  dem  blev  syg.  Da  var  han  den  ømmeste  Sygeplejer.  Man 
tænkte  ikke  paa  Lægen,  længtes  blot  efter  ham,  og  naar  han  traadte 
ind  i  Sygeværelset,  forstod  man  alene  af  Udtrykket  i  hans  Blik,  at  i 
det  Øjeblik  var  Patienten  hans  eneste  Tanke.  Hans  Nærværelse  alene 
virkede  beroligende  paa  den  syges  Nerver,  og  det  føltes  som  en  Lin- 
dring, naar  han  med  sin  brede,  bløde  Haand  berørte  den  feberhede 
Pande.  Børnene  vilde  kun  tage  Medicin  af  Faderens  Haand,  og  selv 
den  forhadte  amerikansk  Olje  gled  lettere  ned,  naar  han  holdt  Skeen. 
Var  det  smaat  med  Appetiten,  hjalp  det  altid  lidt,  naar  Far  kom  med 
Bakken. 

Selv  var  han  aldrig  syg;  to  Gange  i  hans  SOaarige  Ægteskab  har 
en  svullen  Hals  holdt  ham  nogle  Dage  i  Sengen;  Forkølelse  blev  hos 
ham  altid  Snue,  og  den  ænsede  han  ikke;  han  kendte  ikke  til,  hvad 
det  vil  sige  at  være  alvorlig  syg.  Intet  Under  derfor,  at  hverken  han 
eller  Familjen  frygtede  nogen  Fare,  da  hans  Sygdom  begyndte.  Ingen 
^f  dem  anede,  at  det  var  den  sidste,  den  bitreste  Alvor. 


Pryglemetoden  i  Tyskland. 

Af  Theodor  Brix. 


Det  er  med  Forbavselse  jeg  har  set,  at  den  danske  Justitsminister  har 
fremsat  et  Lovforslag,  som  gaar  ud  paa  at  indføre  Pryglestraf  for  Volds- 
handlinger. Et  reaktionært  tysk  Blad,  „Hamburger  Nachrichten",  er  hen- 
rykt over  at  kunne  beraabe  sig  paa  denne  den  danske  Justitsministers 
Adfærd  som  et  Bevis  for,  at  Forstaaelsen  af  Pryglestraffens  Nødvendighed 
er  i  Tiltagende.  Hos  os  er  det  kun  Reaktionen,  som  møder  med  saadanne 
Krav  som  det,  Danmarks  liberale  Regering  nu  har  stillet,  og  man  er  over- 
bevist om,  at  det  staar  i  nøje  Forbindelse  med  Reaktionens  politiske  An- 
skuelser. De  samme  Blade,  som  forsvarer  den  brutale  Politik  i  Nord- 
slesvig og  kræver  en  ny  Undtagelseslov  mod  Socialdemokratiet,  træder 
ogsaa  i  Skranken  for  Pryglestraf  som  Skærpelse  af  Fængselsstraf.  De  paa- 
staar,  at  Nutidens  „falske  Humanitet"  bærer  Skylden  for  Forbrydelsernes 
Tiltagen,  og  at  Fængslerne  er  blevne  til  altfor  behagelige  Opholdssteder 
for  Bøllerne,  som  netop  der  søger  et  hyggeligt  Logi. 

Overfpr  denne  Anskuelse  staar  den  modsatte,  at  Forbrydelsernes  Antal 
afhænger  af  de  sociale  Forhold  og  af  Folkets  aandelige  Udvikling,  og  at 
Forbrydelserne  ikke  lader  sig  bekæmpe  med  mekaniske  Midler,  men  at 
man  maa  søge  at  udtørre  deres  Kilder  i  Folkeaanden  ved  sociale  Reformer 
og  andre  Forebyggelsesmidler,  der  kan  kvæle  deres  Spire  i  Fødselen.  An- 
sete Videnskabsmænd  forlanger  en  StrafFeretsreform  i  denne  Aand,  saaledes 
at  Forbrydelsernes  Aarsag  studeres  bedre,  og  den  gamle  Gengældelsestheori 
afskaffes  og  afløses  af  Bestræbelser  for  at  forbedre  Forbryderen.  Fra  denne 
Side  mener  man,  at  vort  Straffesystem   ikke   er  for  mildt,  men  tværtimod 

for  haardt,  og  det  hævdes,  at  man  altfor  lidt  har  haft  Forstaaelse  og  Er- 
kendelse af  Forbrydelsens  virkelige  Væsen. 

Paa  den  ene  Side  staar  Videnskaben  og  Oplysningen,  paa  den  anden 
Side  den  raa  Anskuelse,  at  man  ved  at  gaa  tilbage  til  barbariske  Straffe- 
maader  kan  ophæve  de  Virkninger,  som  mangelfuld  Opdragelse  i  Aarevis 
eller  anden  slet  Indflydelse  har  udøvet  paa  Individer,  der  maaske  endda 
allerede  til  at  begynde  med  har  haft  forbryderske  Tilbøjeligheder.  Til- 
hængerne af  denne  sidste  Anskuelse  gør  sig  til  af  at  sidde  inde  med  den 
praktiske  Forstaaelse  og  betegner  ringeagtende  deres  Modstandere  som 
upraktiske  Idealister.  I  Virkeligheden  har  dog  Erfaringen  tydelig  nok  vist, 
at  de  haarde  Legemsstraffe  ikke  virker.  Nu  har  hos  os  Tilhængerne  af 
de  skrappe  Revselsesmethoder  ovenikøbet  haft  den  Sorg,  at  en  af  deres 
tidligere  Meningsfæller,  en  dannet  og  oplyst  Mand,  som  paa  Grund  af 
Mened  har  maattet  afeone  en  længere  Tugthusstraf,  efter  at  han  er  kommet 
ud  af  Tugthuset  har  udgivet  en  Bog,  i  hvilken  han  retter  de  skarpeste 
Angreb  mod  vor  Straffemethode  og  betegner  Tugthusene  som  Forbryder- 
uddannelsesanstalter, fordi  man  straffer  uden  at  have  Forstaaelse  af  For- 
bryderens Karakter.  Denne  Mand  er  ved  egen  Erfaring  og  skarpe 
Iagttagelser  kommet  til  den  Overbevisning,  at  den  reaktionære  Gengældel- 
sestheori  intet  Værd  har. 

„Dippoldaffairen''  har  kaldt  Kampen  om  Pryglestraffen  til  Live  igen. 
En  fornem  og  højtstaaende  Mand,  Bankdirektør  Koch,  havde  overladt  sine 
Sønners  Opdragelse  til  et  absolut  uværdigt  og  som  Opdrager  umuligt  Men- 
neske ved  Navn  Dippold,  der  ved  sit  slebne  Ydre  og  pæne  Talemaader 
havde  vundet  hans  Tillid.  Dette  Umenneske,  som  opholdt  sig  alene  med 
Børnene  paa  Landet  i  en  ensom  Egn,  pryglede  den  ældste  af  dem  ihjel, 
og  den  yngste  undgik  kun  ved  sin  Broders  Død  samme  Skæbne.  Det  var 
ikke  en  enkelt  haard  Revselse,  den  stakkels  Dreng  var  bukket  under  for, 
men  hans  Pinsler  havde  staaet  paa  i  ugevis.  —  Dippold  blev  indlagt  til 
Observation ;  han  blev  erklæret  for  normal  i  aandelig  Henseende,  men  skal 
lide  af  perverse  sexuelle  Tilbøjeligheder.  Det  havde  været  Vellystningens 
Hang  til  Grusomhed,  der  havde  forledt  ham  til  at  mishandle  Børnene;  han 
havde  ganske  uden  Grund  beskyldt  dem  for  kønslige  Udskejelser,  og  det 
var  dem,  Pryglene  skulde  vænne  dem  af  med.   - 

Dette  Menneskes  Forbrydelse  har  nu  givet  vore  Tilhængere  af  Prygle- 
straffen Anledning  til  paany  med  større  Eftertryk  at  fremsætte  deres  gamle 
Krav.  Man  skulde  mene,  at  netop  en  saadan  Sag  beviser,  hvor  meningsløs 
Forestillingen  om  Legemsstraffens  Nytte  er.  Det  lyder  utroligt,  men  er 
dog  sandt,  at  Forældrene  baade  kendte  og  billigede  Dippolds  Opdragelses- 
methode.  De  anede  naturligvis  ikke,  at  Børnenes  Liv  kunde  sættes  paa 
Spil  ved  den  legemlige  Tugtelse,  men  de  troede,  at  streng  Straf  var  nød- 
vendig for  at  fordrive  de  slette  Tilbøjeligheder  hos  dem,  som  Dippold  paa- 
stod  at  have  opdaget.  De  to  Drenge  skildres  som  skikkelige  Børn,  hvis 
eneste  Fejl  i  Grunden  var,  at  de  ikke  var  synderlig  begavede  og  derfor 
ikke  kunde  følge  med  i  Skolen.  Forældrenes  Ærgerrighed,  som  gik  ud 
paa,  at  Børnene  skulde  bringe  det  til  noget  i  Kundskaber,  har  aabenbart 
ogsaa  været  paa  Spil. 

I  det  oplyste  Preussen  spiller  nemlig  Stokken  en  betydelig  Rolle  i  Op- 
dragelsen som  Middel  til  at  fremme  Flid  og  bekæmpe  Genstridighed  og 
slette  Tilbøjeligheder.  Det  er  dog  vel  at  mærke  i  Reglen  kun  Fattigfolks 
Børn,  som  kommer  til  at  lide  under  denne  Behandling.  Det  hænder  ofte, 
at  Kommuneskolelærere  tiltales  for  at  have  mishandlet  Drenge  eller  Piger, 

Det  ny  Aarfanndrede  I.  13.  SZ 

men  de  slipper  for  det  meste  temmelig  let.  Det  er  endda  i  Løbet  af  de 
sidste  Aar  to  Gange  passeret  i  umiddelbar  Nærhed  af  den  tyske  Intelligens' 
Hovedsæde,  i  Berlins  Forstæder,  at  en  Lærer  er  bleven  anklaget  for  ved 
Mishandling  i  Skolen  at  have  forvoldt  en  Drengs  Død,  og  disse  Beskyldninger 
støttedes  ved  Lægeerklæring.  De  to  Lærere  blev  hverken  straffede  eller 
afskedigede.  I  det  ene  Tilfælde  blev  Læreren  frikendt,  skønt  hans  For- 
seelse  klart  var  bleven  godtgjort  for  Retten.  I  det  andet  Tilfælde  afviste 
det  Offentlige  paa  Forhaand  al  kriminel  Tiltale  mod  Læreren. 

Fomylig  er  til  de  gamle  Prygleaffærer  kommet  ny,  velegnede  til  at  vække 
Opmærksomhed.  Der  er  først  Tilfældet  „Deditius**.  Overlærer  Deditius 
ved  Realskolen  i  Barmen  slog  en  Dreng  saa  voldsomt  i  Hovedet,  at  han 
tumlede  om  mod  et  Skab  og  fik  Hovedet  alvorlig  forslaaet.  Drengen  døde 
nogle  Maaneder  efter.  Lige  til  kort  før  sin  Død  fortav  Drengen  Syg- 
dommens Grund;  det  gaar  med  Skolemishandlinger  som  med  Soldater- 
mishandlinger: de  mishandlede  tier  for  ikke  at  paadrage  sig  en  endnu  mere 
tyrannisk  Behandling.  Retslægen  erklærede  efter  Undersøgelsen  af  Liget, 
at  der  var  den  største  Sandsynlighed  for,  at  Mishandlingen  var  Dødsaarsagen, 
men  han  turde  dog  ikke  nægte  den  Mulighed,  at  en  anden  Sygdom  havde  bragt 
Døden.  Dette  var  nok;  Professor  Deditius  blev  ganske  fri  for  Straf.  Drengens 
Brøde  havde  bestaaet  i,  at  han  havde  skrevet  en  Række  Bogstaver  skævt  paa 
Vægtavlen.  Retsforhandlingerne  oplyste,  at  Deditius  havde  anvendt  sin  Mis- 
handlingsmetode  i  Aarevis  og  var  blevet  advaret  af  sine  Foresatte  i  den  Anledning. 

Kort  Tid  efter  meddeltes  det  i  Pressen,  at  en  Lærer  i  Baden  havde 
mishandlet  en  Dreng  saa  barbarisk,  fordi  han  ikke  kunde  løse  en  Regne- 
opgave, at  han  kort  Tid  efter  døde  deraf.  Lærerens  Skyld  var  bevislig, 
men  ogsaa  han  blev  frikendt. 

Pryglemetodens  Forsvarere  hævder  bestandig,  at  den  er  nødvendig  for 
at  holde  Ungdommens  Tøjlesløshed  nede.  Men  hver  Gang  viser  Rets- 
forhandlingerne, at  dette  er  en  grov  Forvanskning  af  Kendsgerningerne. 
Det  er  ikke  Børnenes  Opsætsighed,  men  deres  Mangel  paa  Flid,  Begavelse 
eller  Opfattelsesevne,  der  giver  Anledning  til  Mishandlingerne.  Lærernes 
Luner  og   deres  Hidsighed  forfører  dem  til  Misbrug  af  deres  Tugtelsesret. 

I  Aaret  1899  havde  flere  skrappe  Revselsestilfælde,  hvoriblandt  et  af  de 
her  omtalte,  ophidset  den  offentlige  Mening  stærkt.  I  Pressen  udspandt 
der  sig  en  Strid  om  Spørgsmaalet.  Endogsaa  Regeringen  syntes  at  ville 
skride  ind.  Kultusministeren  prøvede  paa  ved  en  Kundgørelse  at  ind- 
skrænke Pryglevæsenet  i  Skolerne.  Men  han  blev  nødt  til  at  tage  sin 
Kundgørelse  tilbage.  Ti  desværre  vilde  Lærerstanden  ikke  vide  af  at  faa 
Stokken  afskaffet.  Og  for  denne  formentlig  bedre  Indsigt  bøjede  Pressen, 
ja  bøjede  Ministeren  sig.  Stokkens  Herredømme  i  Skolen  blev  saaledes 
udtrykkelig  anerkendt. 

Er  det  da  ikke  klart,  hvilke  uheldige  Følger  Troen  paa  Pryglenes  Nytte 
har?  Jeg  ser  deri,  at  disse  Anskuelser  er  de  herskende,  et  Bevis  for 
Reaktionens  Magt  i  Tyskland.  Og  naar  det  indvendes,  at  Stokken  som 
Revselsesmiddel  i  Skolen,  og  Brugen  af  Stokken  til  at  bekæmpe  For- 
brydelser, er  to  forskellige  Ting,  saa  synes  jeg,  at  denne  Paastand  rummer 
en  slem  Inkonsekvens.  Jeg  vilde  snarere  kunne  indrømme,  at  korporlige 
Revselser  kan  være  nødvendige  overfor  Børn,  end  at  man  skulde  kunne 
banke  onde  Tilbøjeligheder  ud  af  voksne  Mennesker. 

Alle  Erfaringer  viser,  hvor  svært  det  er  at  udrydde  den  Vildfarelse,  at 
Prygl  er  et  godt  Revselsesmiddel.  Danmark  bør  vogte  sig  for  at  række 
Pryglemaniens  Djævel  en  Finger. 


Nye  Radiumundersøgelser. 

Af  Kirstine  Meyer  f.  Bjerrum. 


Radium  udsender  en  Slags  Luftart  eller  Damp,  som  kaldes  Emanationen, 
og  som  er  Skyld  i,  at  Radium  kan  meddele  sine  mærkelige  Egenskaber 
for  en  Tid  til  andre  Ting  i  dens  Nærhed.  Emanationen  er  til  Stede  i  saa 
ringe  Mængde,  at  den  ikke  har  kunnet  vejes,  men  man  kender  dog 
mange  af  dens  Egenskaber;  man  ved  f.  Eks.  at  den  er  positiv  elektrisk, 
thi  den  sætter  sig  helst  paa  Ting,  der  er  ladede  med  negativ  Elektricitet, 
som  tiltrækker  dens  egen  positive ;  og  den  sætter  sig  ikke  gæme  paa  posi- 
tivt ladede  Legemer,  der  fi-astøder  dens  egeil  Ladning. 

Professorerne  Eister  og  Geitel  fra  WolfenbUttel  har  i  længere  Tid 
beskæftiget  sig  med  at  undersøge  elektriske  Forhold  i  Atmosfæren.  Det 
viste  sig,  at  naar  de  i  Luften  ophængte  ét  Metallegeme,  der  var  ladet 
med  negativ  Elektricitet,  optog  det  fra  Luften  et  eller  andet,  der  var  ladet 
med  positiv  Elektricitet  ligesom  Emanationen,  og  Metallegemet  viste  lig- 
nende Kendetegn  paa  Radioaktivitet,  som  et  Legeme,  der  havde  opholdt 
sig  nær  Radium  eller  et  andet  radioaktivt  Stof.  Disse  Undersøgelser  er 
nu  blevet  anstillede  mange  Steder:  ved  Kysten  af  Nordsøen,  ved  Hjælp  af 
Drager  højt  oppe  i  Luften  over  Vandet,  flere  Steder  paa  Fastlandet,  nu 
sidst  i  de  bayerske  Alper  og  i  Harzen.  Det  har  da  vist  sig,  at  Luften 
ved  Kysten  og  over  Vandet  næsten  ikke  er  radioaktiv,  men  den  bliver  det 
mere  ind  over  Fastlandet  og  er  det  særlig  meget  i  Alpeegnene.  Samtidig 
har  det  vist  sig,  at  Luft,  som  sugedes  ud  af  Jorden  var  særlig  virksom,  og 
ligeledes  Luft  i  underjordiske  Hulheder.  Eister  og  Geitel  har  faaet 
Luft  suget  ud  af  Jorden  paa  flere  Steder  og  faaet  den  fyldt  paa  Flasker 
og  sendt  til  sig,  saa  deres  Resultater  baseres  ikke  paa  Undersøgelser  fra 
en  enkelt  Egn.  De  mener  at  kunne  fastslaa,  at  den  Radioaktivitet,  der 
findes  i  Atmosfæren,  fremkommer  ved,  at  der  ved  lavt  Lufttryk  strømmer 
Luft  ud  af  Jorden,  som  har  Emanation  med  sig,  og  som  blander  sig  med 
den  ydre  Luft.  Mange  Steder  har  det  nu  tillige  vist  sig,  at  almindeligt 
Vand  har  radioaktive  Egenskaber,  der  tyder  paa,  at  det  indeholder  Emana- 
tion. Man  ledes  da  uvilkaarlig  til  at  spørge:  „Hvorfra  stammer  denne 
Emanation''?  og  er  tilbøjelig  til  at  svare,  at  den  maa  stamme  fra  radio- 
aktive Stoffer,  som  i  saa  Fald  maa  være  udbredte  paa  mange  Steder; 
ganske  vist  vil  jo  altid  meget  smaa  Mængder  af  dem  kunne  give  Emana- 
tion fra  sig  i  ret  stor  Mængde.  Det  er  nu  i  Sommer  lykkedes  Eister  og 
Gei  t  e  1  at  finde  andre  Tegn  paa,  at  der  efter  al  Sandsynlighed  er  netop  Radium 
udbredt  i  Jorden.  Et  Sted  i  Harzen,  hvor  Luften  var  ret  stærk  radioaktiv, 
dannedes  Jordbunden  af  en  Slag3  brungult  Ler,  som  viste  utvetydige  Tegn 
paa  at  indeholde  et  radioaktivt  Stof  —7  ikke  blot  dets  Emanation;  det  var 
dog  i  saa  ringe  Mængde,  at  det  ikke  kunde  lade  sig  gøre  at  vinde  det  ud 
i  renere  Tilstand  af  Leret.  Dette  var  dannet  ved  en  Forvitring  —  For- 
andring ved  Luftens  Indflydelse  —  af  en  Slags  Skifer,  som  dannede  Under- 
grunden. De  søgte  da  efter  fiere  Ting  af  denne  Art,  og  opdagede,  at  et 
Stof,  „Fango",  der  bruges  til  visse  medicinske  Ba()e,  var  ret  stærkt  radio- 
aktivt —  dets  helbredende  Egenskaber  har  vel  sagtens  noget  dermed  at 
gøre.  Stofi^et  var  en  Slags  Slam,  der  aflejrede  sig  i  en  naturlig  Spring- 
kilde i  Battaglia  i  Italien.     Vandet   i   denne  kommer  rimeligvis  dybt  nede 

fra,  og  saadanne  Kilder  findes  hyppigt  i  vulkanske  Egne;  det  vil  da  have 
Interesse  at  undersøge  saadanne  Kilder.  „Fango**  indeholdt  —  efter  mange 
forskellige  Tegn  at  dømme  —  Radium;  det  er  jo  da  muligt,  at  dette  Stof 
findes  i  dybere  Lag  i  Jorden,  og  det  er  muligt,  at  det  findes  i  vulkanske 
Egne.  —  

Radium  bruges  rundt  om  i  Verden  til  mange  Slags  Undersøgelser;  det 
kan  nu  faas  fra  Braunschweig  foruden  fra  Paris  og  er  derved  bleven  lettere 
tilgængeligt.  For  12  Kr.  pr.  mgr.  kan  man  faa  et  temmelig  rent  Produkt. 
Dets  Virkning  paa  Bakterier  og  paa  levende  Dyr  har  naturligvis  særlig 
Interesse.  Som  alle  her  i  Fin  sen 's  Fædreland  ved,  kan  Lyset  dræbe 
Bakterier,  —  det  er  herpaa  dets  Anvendelse  til  Lupushelbredelsen  beror. 
Det  er  derfor  naturligt,  at  man  sammenligner  Lysets  og  Radiumstraalemes 
Virkninger  paa  disse.  Det  vfser  sig  da,  at  Radiumstraaleme  virker  langt 
langsommere  end  Lyset,  fordi  Radiumstraaler  ikke  kan  samles,  saaledes 
som  de  virksomme  Lysstraaler,  ved  at  de  passerer  et  Brændglas  af  Kvarts; 
en  Iagttager  angiver,  at  stærkt  koncentreret  .Lys  dræbte  Tyfusbaciller  i  1 
å  2  Sekunder,  som  Radium  var  3  Timer  om  at  dræbe;  det  fremgaar  af 
Forsøgsbeskrivelsen,  at  det  Radium,  der  benyttedes,  var  indelukket,  saa  at 
der  var  en  Glimmerplade  mellem  det  og  Bakterierne;  herved  er  en  større 
Del  af  Radiumstraaleme  imidlertid  standsede.  Det  viser  sig,  at  Radium- 
straaleme kan  virke  dybere  ned  i  Vævene  under  Huden  end  Lysstraaleme 
kan;  denne  deres  Evne  kan  dog  være  farlig  at  benytte,  da  Overhuden 
ødelægges  af  dem  ved  Bestraalingen. 

Man  har  prøvet  Straalemes  Virkning  paa  højere  Dyr,  f.  Eks.  Mus. 
Virkningerne  viste  sig  ved  HaarafPald,  Lamhed  og  Død  efter  3  å  4  Dages 
Bestraaling. 

Et  lille  Apparat,  som  meget  smukt  illustrerer  den  rige  Virksomhed,  der 
foregaar  i  og  ved  et  Radiumspræparat,  kan  nu  faas  her  i  Byen.  Det  er 
det  saakaldte  Spintariskop.  Det  bestaar  af  et  lille  Messingrør,  godt  en 
Tomme  langt,  som  omslutter  en  lille  Naal  med  lidt  Radium,  der  er  fæstet 
et  lille  Stykke  over  Bunden  af  Røret;  denne  dannes  af  en  særlig  tilberedt 
lille  Skærm,  og  Rørets  anden  Ende  er  lukket  med  en  Lup.  Ser  man 
gennem  denne  ned  paa  Skærmen,  ligner  den  en  lille  Stump  Vinterhimmel 
med  funklende  Stjæmer.  Stjæmeme  er  smaa  Lyspletter,  der  kommer  paa 
Skærmen,  hvor  den  rammes  af  de  uhyre  smaa  Dele,  som  med  stor  Hastig- 
hed udslynges  til  Stadighed  fra  Radium.  Fænomenet  ses  bedst  i  mørkt 
Værelse.     Spintariskopet  faas  i  to  Størrelser  til  12  Kr.  og  c.  20  Kr. 


Bønder  og  Filosofi. 

Af  Hans  Hansen. 


Med  al  Anerkendelse  af  Hr.  Skjoldborgs  Artikel  „Bønder"  i  det 
9de  Hefte  af  „Det  ny  Aarhundrede"  vil  jeg  dog  gerne  have  Lov  at  an- 
holde vedkommende  Forfatter  paa  et  enkelt  Punkt.  Han  vil  nemlig 
kun  kalde  de  Bønder  „fremragende",    der  f.   Eks.  studerer  Høffdings 

Filosofi  og  læser  Historie  med  Navne  og  Aarstal  og  læser  tyske  Klas- 
sikere paa  Grundsproget. 

Al  Respekt  for  disse  Bønder  vil  det  være  en  stor  Fordring  at  stille 
til  en  fremragende  —  dannet  —  Bonde  i  al  Almindelighed  at  være 
inde  i  alt  dette,  og  jeg  vilde  næsten  sige,  et  —  overflødigt  Spild  af 
kostbar  Energi;  jeg  frygter  for,  at  han  vilde  blive  en  alt  andet  end 
fremragende  Landmand;  nej  lad  os  saa  hellere  følge  Horats'  Raad,  at 
forene  det  nyttige  med  det  behagelige,  lad  Bønderne  bygge  deres  Dan- 
nelse paa  naturvidenskabelig  Grund;  naturvidenskabelige  Kundskaber 
har  de  Glæde  og  Nytte  af  i  deres  daglige  Erhverv.  Naar  man  studerer 
Naturen  grundigt  faar  man  Filosofien  i  Tilgift,  man  faar  et  Livssyn, 
der  anlægger  en  naturvidenskabelig  Maalestok  ogsaa  for  andre  Livs- 
forhold. Naturforskere  er  igrunden  næsten  bange  for  Filo- 
sofi, idet  det  gaar  dem  som  hin  Mand,  der  afbrændte  Bibli- 
otheket  i  Alexandria,  thi  er  Filosofien  Resultatet  af  naiur- 
videnskabelige  Undersøgelser  og  ikke  andet,  saa  er  den 
overflødig  og  er  den  noget  andet,  saa  er  den  forkert. 

Dannelse  kan  som  bekendt  bygges  paa  forskellig  Grund,  bare  denne 
Grund  er  solid.  En  bygger  sin  Dannelse  med  Historie,  en  anden 
med  Naturkundskab,  en  tredie  med  Litteratur,  Kunst  eller  Sprogviden- 
skab som  Fundament. 

Nu  li^er  det  nær,  at  dygtige  danske  Bønder  lader  Agrikulturen 
med  dens  Hjælpevidenskaber  Geologi,  Kemi,  Zoologi  og  Botanik  være 
Grundlaget  for  deres  Dannelse. 

Hvis  man  vil  have  en  Mening  om  en  „fremragende"  Bondes  Op- 
lysningsstandpunkt,  tror  jeg  man  burde  eksaminere  ham  i,  hvad  han 
vidste  om  f.  Eks.  Arvelighedslære  og  Udviklingslæren ;  paa  dette  Om- 
raade  har  jeg  fundet  sikker  og  solid  Viden*)  hos  oplyste  Bønder. 

Deres  aandelige  Formyndere  har  imidlertid  hidtil  været  Folk,  hvis 
Interesser  gik  i  historisk,  filosofisk- religiøs  Retning;  man  har  ikke  fyldt 
det  i  Krybben  for  Bønderne,  som  de  lettest  kunde  fordøje  eller  holdt 
mest  af. 

At  Trangen  til  Oplysning  gaar  i  naturvidenskabelig  Retning  hos 
Bønder  kan  maaske  illustreres  ved,  at  jeg  paa  en  Dag  i  mit  Praksis- 
omraade  afsatte  (Abonnem.)  ca.  150  Eksemplarer  af  Studentersam- 
fundets: „Videnskabeligt  Folkebibliothek",  der  jo  væsenlig  er  af  natur- 
videnskabeligt Indhold.  Naar  Bønder  staar  lavt  i  Retning  af  Forstaaelse 
af  Kunst,  da  kan  det  saare  let  forklares;  hvor  skulde  de  have  faaet 
den  Interesse  udviklet?  hvor  skulde  de  have  lært  at  goutere  Kunst 
fuldtud?  Det  er  allerede  meget,  at  de  har  saa  megen  Interesse  derfor, 
som  de  dog  har;  og  at  Kunst  ingenlunde  er  Tabu  for  Landbefolkningen 
kan  maaske  fremgaa  deraf,  at  i  en  Landkreds  for  folkelig  Universitets- 


*)  Kendskab  til  Undersøgelsesresultater. 

undervisning,  i  hvis  Bestyrelse  jeg  er,  blev  Frederik  Poulsen  uden  Ind- 
vending sat  paa  Listen  med  græsk  Kunst  som  Emne. 

Det  hedder  sig:  audiatur  et  altera  pars;  jeg  har  paataget  mig  denne 
Modpartens  Rolle,  skønt  jeg  ellers  er  ret  enig  med  Hr.  Skjoldborg, 
navnlig  tvivler  jeg  stærkt  om,  at  Bønderne  kan  styre  deres  Egoisme, 
en  Betingelse  For  at  kunne  styre  Statsskibet.  Jeg  vilde  kun  holde 
paa  en  i  alle  Maader  retfærdig  Bedømmelse.  Selvfølgelig  er  der 
mellem  Bønder  som  mellem  andre  Samfundsklasser  forskellige  Grader 
af  Begavelse.  Vil  man  grade  Oplysningsstandpunktet  hos  de  forskel- 
lige Samfundsklasser,  maa  man  stikke  Gradestokken  ned  mellem  de 
ledende  Aander  i  alle  Klasser. 

I  saa  Tilfælde  tror  jeg,  man  vil  finde,  at  der  er  flere  for.  alsidig 
Oplysning  interesserede  Gaardmænd  end  Haandværkere,  Husmænd  og 
Provinskøbstadfolk  *) !  Det  kunde  jo  være  rart  at  bevise  saadan  Paa- 
stand med  Tal,  jeg  vil  derfor  blot  fremhæve,  uden  at  det  dog  er  noget 
fuldgyldigt  Bevis,  at  folkelig  Universitetsforening  i  en  Landkreds  med 
spredt  Bebyggelse  og  lange  Afstande  til  Foredragsstedet  kan  samle 
lige  saa  mange  maaske  flere  Tilhørere,  end  en  Provinskøbstad  med 
3 — 4000  Indbyggere  nær  Foredragsstedet.  Maale  Samfundsklassernes 
relative  Oplysningsstandpunkt  er  næsten  ugørligt;  her  mener  jeg.  Inter- 
essen for  Oplysning  snarest  maa  være  det  afgørende,  idet  Interesse  til 
syvende  og  sidst  er  en  conditio  sine  qua  non  for  virkelig  Oplysning. 
De  Svin  man  nøder  i  Skov,  finder  som  bekendt  ikke  mange  Olden. 
Forresten  gør  man  klogest  i  helt  at  opgive  at  tale  om  Bonde  som  et 
Begreb,  der  hentyder  til  andet  end  et  Menneske,  der  dyrker  Jord; 
man  har  saavel  rent  middelalderlige  Skikkelser,  som  Folk  af  Model  1904. 


Svunden  og  funden 

eller 

Historien  om  en  Vase. 

Af  Jeppe  Aakjær. 

Aaret  1839  hører  i  økonomisk  Henseende  til  de  allervanskeligste  i 
St.  Blichers  Liv.  Den  11.  Februar  nævnte  Aar  skriver  han  i  et 
Brev  til  Assessor  Wilstrup:  „Min  eneste  virkelige  Sorg  er  nu  kun 
den,  at  Familiesorger  og  Næringssorger  rive  mig  arme  Troubadour 
Harpen  saa  ofte  og  længe  af  Hænderne.  Jeg  føler  endnu  Kraft  til  at 
frembringe  langt,  langt  mere,  men  —  man  synger  ikke  godt  med 
Skattefogden  paa  Nakken  og  andre  Kreditorers  Banken  paa  Dørene." 
Samme  Sørgmod  løber  igennem  et  Btev,  som  han  ud  paa  Sommeren 


*)  Kjøbenhavns  Befolkning  danner  en  Undtagelse. 

sendte  Jonas  Collin;  her  hedder  det:  Jeg  maa  nu  for  at  klare  min 
Gæld,  der  dog  kun  er  noget  under  2000  RdL,  ved  Auktion  sælge  det 
meste  af  alt,  hvad  jeg  ejer,  og  ser  endnu  langt  mørkere  Dage  i  Møde. 
Selv  kan  jeg  bære  Mangel  og  Nød,  men  mine  Børn!  Det  gør  ondt, 
min  ædle  Ven,  og  Gud  alene  ved,  om  jeg  skal  bevare  Kraft  og  Aands- 
fiihed  tilbage  til  mere  poetisk  Arbejde.  ** 

Helt  vil  han  dog  ikke  opgive  Ævret;  han  sætter  sin  Lid  til  en 
Novellesamling,  som  han  haaber,  at  Folk  af  Hensyn  til  hans  store 
Trang  flittig  vil  subskribere  paa.  Dog  er  Skeptikeren  i  ham  vaagen 
i  følgende  Linier  til  Assessor  Wilstrup:  „Skulde  mit  Haab  om 
Landsmænds  virksomme  Deltagelse  vorde  skuffet,  skal  jeg  ikke  mere 
falde  til  Besværlighed,  saa  længe  jeg  lever;  men  da  jeg  alligevel  i 
Vaadt  og  Tørt  bliver  ved  at  opfylde,  hvad  jeg  anser  for  min  Bestem- 
melse, kan  i  sin  Tid  min  Søn  Skrædderen  eller  min  Søn  Skomageren 
se,  om  de  kunne  tjene  lidt  til  Huslejen  ved  den  stakkels  Poets  efter- 
ladte Papirer,  eller  i  manglende  Fald  bruge  dem  til  Maal."  —  Dette 
hans  sidste  Nødanker  brast  med  alle  de  forrige;  Kornmodn  fik  af 
Pressen  den  haardeste  Medfart,  og  Digterskuden  tumlede  for  bakkede 
Sejl  hen  mod  Ruin.  Op  imod  Jul  læses  saa  i  Randers  Avis  følgende 
Bekendtgørelse : 

„Fredagen  den  20.  December  Kl.  10  Formiddag  afholdes  offentlig 
Auktion  i  Spentrup  Præstegaard  over  6  Kakkelovne,  som  er  udpan- 
tede for  resterende  Skatter  og  Afgifter. 

Nørhald-Støvring   og  Galthen   Herreders  Contor,   den  4.   Decb. 

1839. 

I  Herredsfogdens  Fraværelse, 

constitueret  Lewerkhuusen." 

Nu  blev  Offendigheden  da  endelig  opmærksom  paa  den  Fare,  der 
truede  Digteren,  og  den  5.  Decb.  1839  finder  vi  i  Randersbladet  en 
varmtskreven  Opfordring  til  Almenheden  om  at  komme  den  betrængte 
Folkesanger  til  Hjælp: 

„Medboiigere!  skulle  vi  nu  følelsesløse,  uvirksomme  og  utaknemmelige  se  paa,  at 
uheldige  Omstændigheder  berøver  ham  hans  Ejendom  og,  maaske  for  stedse,  sønder- 
knuse hans  venlige  Harpe?   Længe  have  Indsenderne  tøvet,   i  Haab  om  at  værdigere 

Mænd  vilde  foretage  det  første  Skridt"* men  nu  tør  der  ikke  tøves  længere,  nu 

maa  alle  være  tilrede  med  deres  Skærv.  „Thi  ikke  just  ved  store,  men  ved  mange 
smaa  Bidrag  vil  Foretagendet  vorde  en  værdig  Afbetaling  paa  en  hellig  Nationalgæld. ^ 

De  „tre  unavngivne  Mænd  af  Middelstanden '',  der  udstedte  dette 
Opraab,  lagde  derpaa  hver  sin  Rigsdaler  og  anbefalede  forøvrigt  Sagen 
til  Pressens  Bevaagenhed. 

Og  nu  begyndte  da  en  Indsamling,  der  strakte  sig  over  fire  Maaneder 
og  gav  den  forgældede  Blicher  mangt  et  Bevis  paa  den  Yndest, 
hans  Digtning  havde  vakt  rundt  om  i  det  danske  Land.  Indsam- 
lingens ledende  Kraft  var  Redaktøren  af  Randers  Avis  J.  M.  Elmen- 
hoff, den  samme  Mand,  som  i  Tyverne  havde  staaet  Blicher  bi  under 
Udgivelsen  af  „Nordlyset".  Han  aabnede  ikke  alene  sit  eget  Kontor 

for  Modtagelsen  af  Bidrag,  men  formaaede  ogsaa  de  fleste  af  Landets 
øvrige  Redaktører  —  derimellem  de  store  Blade  i  Hovedstaden  — 
til  at  interessere  sig  for  Sagen.  Den  10.  Decb.  var  der  indkommet  40 
Rdl. ;  8  Dage  senere  bekendtgør  Elmenhofl;  at  Auktionen  over  Blichers 
Kakkelovne  nu  er  stillet  i  Bero;  og  Sølvstrømmen  fortsætter  sit  Løb 
med  saa  godt  Resultat,  at  da  Indsamlingen  sluttedes  omkring  1.  April 
1840,  havde  den  i  rede  Penge  indbragt  op  imod  1000  Rdl.  Det  var 
en  velkommen  Skilling  for  den  fattige  Digterpræst  i  Spentrup;  med 
denne  Hjælp  var  de  værste  Hunde  jaget  fra  Dørene. 

Over  alle  disse  blanke  Dalerstykker  lyste  dog  med  en  egen  kær 
Glans  en  enkelt  Gave,  nemlig  „en  med  passende  Emblemer  smagfuldt 
udarbejdet  Sølvvase  af  300  Rdl.s  Værdi«  [Randers  Avis  ^^U  1840], 
som  Blicher  ved  Indsamlingens  Begyndelse  en  Dag  modtog  gennem 
Postvæsenet;  Giverne  var  de  tre  sjællandske  Brødre  og  Godsejere: 
Morten  Christian  Qvistgaard  til  Gjerdrup,  Christen  Schow 
Qvistgaard  til  Gimlinge  og  Carl  Julius  Rehling  Qvistgaard  til 
Lyngbygaard,  og  Gaven  var  en  Tak  for  det  smukke,  pompøse  Mindedigt, 
som  Blicher  i  6.  Sang  af  Jyllandsrejsen  (1817)  havde  sat  over  deres 
Far,  Peter  Christoffer  Qvistgaard,  der  den  29.  August  1807  faldt 
ved  Køge  i  en  Træfning  mod  Englænderne. 

Denne  udsøgte  Opmærksomhed  fra  den  besungne  Helts  nærmeste 
Slægt  rørte  Blichers  letbevægede  Hjærte  paa  det  dybeste.  Han  var  saa 
lidet  vant  til  Taknemmelighed  og  Højsind;  og  med  Glansen  af  den 
skønne  Gave  i  sine  Øjne  skrev  han  i  Rand.  Av.  for  11.  Februar  1840 
Digtet  „Til  mine  Velgørere",  af  hvilket  vi  anfører  disse  Linier: 

„I  tredive  Aar  og  vel  fler  jeg  sang 
alt  over  min  gamle  mørkladne  Vang. 
Der  sad  jeg  saa  ofte  med  Harpen  paa  Skød, 
mens  lønligt  ofte  jeg  sukked  for  Brød. 

— Ja,  hidtil  jeg  sang  under  Sorrig  og  Nød. 

Jeg  sang;  men  jeg  sad  jo  paa  Vand  og  Brød. 
Da  kom  der  fra  Heltesønnerne  tre 
den  dejligste  Gave,  som  nogen  vil  se: 
Et  Blomsterbæger  fra  Gefions  Land, 
et  Trøstens  Bæger  det  var  mig  forsand. 

~  —  —  Et  Glædes  og  et  Forundrings  Ak, 

se  det  var  Sangerens  første  Tak, 

det  andet  følger  her  ovenpaa, 

idet  han  kan  Harpen  saa  glædeligt  slaa. 

At  jeg  nu  har  faaet  mig  fri  min  Dør, 

kan  sjunge  med  lettere  Sind  end  som  før, 
derfor  være  takket  det  Kløverblad, 
som  gjorde  den  sorgfulde  Sanger  glad. 

De  lettede  Skjalden  de  tyngende  Kaar, 

har  gladere  Dage  lagt  til  hans  Aar!** 

Det  har  været  paafaldende  for  enhver,  der  noget  mere  indgaaende 
har  beskæftiget  sig  med  St.  Blichers  Livshistorie,  at  denne  Sangergave 
aldrig  senere  har  været  til  at  opspore.  Det  var,  som  om  den  havde  delt 
Skæbne  med  saa  mange  andre  Skatte  i  Sagn  og  Sange,  der  sendte  et 
enkelt  Glimt  mod  Beskuerens  Øje  for  saa  atter  at  forsvinde  i  Jordens 
Mørke. 

Jeg  havde  imidlertid  foresat  mig  saa  vidt  muligt  at  lyse  Skatten  frem; 
med  Blichers  ovenfor  citerede  Digt  og  den  lille  prosaiske  Notits  i  Randers 
Avis  for  13.  Febr.  1840  som  eneste  Vejledning  begyndte  jeg  min  Under- 
søgelse. Jeg  havde  lagt  Mærke  til,  at  hver  Gang  jeg  talte  med  endnu 
levende  Efterkommere  af  St.  Blicher,  endte  Passiaren  altid  i  en  Række 
mystiske  Udtalelser  om  dette  Slægts-Klenodie,  og  alle  Udtalelserne  syntes 
at  pege  hen  mod  den  Konklusion,  at  Sølvgaven  paa  et  eller  andet  Tids- 
punkt var  bleven  Slægten  franarret^  og  at  Stiftelsen  Brødrene  Peter- 
sens Jomfrukloster  her  i  Staden  havde  spillet  en  Hovedrolle  i  denne 
Forsvindingshistorie.  Da  jeg  nu  tillige  var  underrettet  om,  at  Blichers 
ældste  Datter  Christiane  havde  opholdt  sig  i  nævnte  Kloster  som 
Konventualinde  fra  13.  April  1851  til  sin  Død  20.  Decb.  1852,  hyad 
var  saa  naturligere  end  en  Henvendelse  til  den  nuværende  Kloster- 
bestyrelse  med  Bøn  om  lidt  Lys  i  Sagen.  Mit  første  Brev  afsendtes  30.  Juli 
1903;  næsten  en  Maaned  efter  —  26.  August  —  modtog  jeg  den  samlede 
Bestyrelses  Svar,  der  gik  ud  paa,  at  man  intet  som  helst  vidste  om  en 
Sølvvase  af  denne  Art;  havde  Christiane  ved  sin  Død  været  i  Besiddelse  af 
en  saadan  Genstand,  skriver  Bestyrelsen  —  „maa  den  formodentlig  enten 
være  udleveret  til  et  Medlem  af  den  Blicherske  Familie  —  hvilket 
plejer  at  ske  i  alle  Tilfælde,  hvor  det  drejer  sig  om  Gen- 
stande, der  kunne  have  Affektionsværdi  for  den  paa- 
gældende Familie  [udhævet  af  os],  eller  ogsaa  være  solgt  ved  Auk- 
tion med  den  Afdødes  øvrige  Efterladenskaber.  Det  tilføjes  dog,  at  der 
i  Klosterets  Arkiv  ikke  findes  nogen  Oplysning,  der  peger 
enten  i  den  ene  eller  anden  Retning"  [udhævet  af  os].  —  Det 
saa  jo  ikke  meget  lovende  ud,  og  jeg  maatte  atter  ud  paa  lange  og 
vidtløftige  Undersøgelser;  atter  viste  Sporene  ind  mod  den  hermetisk 
tillukkede  Stiftelse  paa  Amagertorv,  og  den  11.  Jan.  1904  bankede  jeg 
igen  paa  Klosterets  Port;  der  gik  14  Dage  hen  uden  Svar;  jeg  for- 
nyede min  Begæring  om  Oplysninger  den  25.  Januar,  og  endelig  13. 
Febr.  d.  A.  modtog  jeg  en  længere  Skrivelse,  der  godtgjorde,  at  Kloster- 
arkivet tiltrods  for  hvad  dets  Bestyrelse  tidligere  havde  anført,  laa 
inde  med  de.  skønneste  Dokumenter  til  Sagens  Opklaring.  Af  disse 
Dokumenter,  der  senere,  efterat  jeg  personlig  havde  henvendt  mig  til 
Klosterets  elskværdige  Sekretær  Hr.  H.  W.  Boldt,  er  bleven  stillet  til 
min  Disposition,  fremgaar  da  følgende: 

Af  alle  Blichers  10  Børn  var  Datteren  Malvina  den,  der  laa  hans 
Hjærte  nærmest;  det  var  da  saare  naturligt,  at  han  helst  betroede  den 


58  J^PP^  Aakjær 

skønne  Vase   i    hendes  Hænder,   og  det  gjorde   han  i  Høsten   1842 
gennem  følgende  med  egen  Haand  højtidelig  nedskrevne  Deklaration: 

„Herværende  Sølvblomsterkurv  (af  Værdi  300  Rdi.),  som  er  mig  skænket  af  de 
trende  Brødre  Qvistgaard  til  Gjerdrup,  Lyngbygaard  og  Gimlinge  (Præst)  til  Erkendtlighed 
for  et  Drapa  af  mig  over  deres  ved  Kjøge  1807  faldne  Fader  Captajn  Qvistgaard,  over- 
drages min  kjære  Datter  Malvina,  gift  Berg,  til  Opbevaring  hos  hende  og  derefter 
hos  den  ældste  af  hendes  Børn  Ferdinand  Edward  —  dog  ej  før  han  har  opnaaet 
Myndighedsalder,  er  i  Næringsvej  og  af  en  ustraffelig  og  hæderlig  Vandel. 

Skulde  han  forinden  være  død,  gives  det  i  Værge  af  min  ældste  Søn  Peder  Daniel 
Blicher  eller  en  af  hans  Børn,  og  under  anførte  Fald  til  min  anden  Søn  Jens  Frederik 
Blicher  og  saa  fremdeles  fra  den  ældre  til  den  yngre  Gren  af  mine  Descendentere.  — 
Alt  med  den  udtrykkelige  Forbeholdenhed,  at  Blomsterkurven  aldrig  maa  sælges  eller 
paa  nogensomhelst  Maade  afhændes. 

Herved  overdrager  jeg,  nu  nærmende  mig  Enden  paa  min  jordiske  Bane,  paa 
omforklarede  Maade  Rettigheden  til  dette  mig  saa  dyrebare  Smykke  til  min  Familie. 

Spentrup,  den  9de  August  1842. 

Steen  Steensen  Blicher, 

Præst  til  Spentrup  og  Gassum.** 

Som  man  vil  se,  er  her  ikke  Tale  om  en  Gave,  som  Ejeren  kan 
handle  med  efter  Forgodtbefindende,  men  ometuafhændeligtDepdt, 
der  hverken  kan  sælges  eller  bortgives.  Man  skulde  da  tro,  at  Digteren 
havde  gjort  tilstrækkeligt  for  at  værne  hin  Sølvskænk  mod  utidig 
Griskhed.  Men  nej;  fire  Aar  efter  Blichers  Død  var  Qvistgaardenes 
Gave  allerede  ovre  paa  andre  Hænder.     Dette  gik  saaledes  til: 

Ved  Christianes  Død  den  20.  Decb.  1852  fandt  man  den  Blicherske 
Sølvvase  staaende  blandt  hendes  Efterladenskaber;  da  nu  alle  en 
afdød  Klosterjomfrus  Ejendele  ifølge  kgl.  Bevilling  af  23.  Febr.  1770 
tilhører  Klosteret,  og  Bestyrelsen  paa  dette  Tidspunkt  formodendig 
ikke  har  kendt  Vasens  Forhistorie,  skønt  dens  Inskription;  „Brødrene 
Qvistgaard  til  Skjalden  Steen  Steensen  Blicher"  —  vel  kunde 
have  opfordret  til  Eftertanke,  saa  lagde  Klosterbestyrelsen  udenvidere 
Beslag  paa  den. 

Men  den  27.  Jan.  1853  kommer  der  Brev  til  Klosteret  fra  Mal- 
vina [Løgstedgaard  pr.  Løgstør],  at  man  endelig  maa  sende  hende 
Vasen,  der  aldrig  har  tilhørt  Christiane,  men  hidtil  altid  har  været  i 
hendes  (Malvinas)  Værge.  At  den  findes  blandt  de  Ting,  som  Christiane 
har  efterladt  sig,  skyldes  den  Omstændighed,  at  hun  sidste  Sommer, 
da  hun  var  i  Jylland,  fik  Vasen  med  til  København  for  at  besørge 
den  repareret,  da  den  var  kommet  lidt  til  Skade;  for  denne  Reparation 
har  Christiane  modtaget  5  Rdl.  —  Klosteret  værdigede  ikke  Malvina 
noget  Svar.  Den  18.  Maj  fornyer  hun  da  sin  Begæring,  og  for  at 
bevise  sin  soleklare  Ret  vedlægger  hun  i  Original  den  Blicherske 
Deklaration  af  9.  Aug.  1842.  Hun  beder  bønligt  om  nu  endelig  at 
faa  Vasen  udleveret.  Klosteret  iagttager  fremdeles  Tavshed,  og  til  Bevis 
paa,  hvor  farligt  det  var  at  betro  Klosteret  noget,  finder  vi  endnu  efter 
50  Aars  Forløb .  Blichers  Original-Deklaration  liggende  blandt  Klostrets 
Papirer,  tiltrods  for  at  Malvina  indstændigt  havde  anmodet  Bestyrelsen 

om  efter  Afbenyttelsen  at  sende  hende  den  tilbage.  Den  fattige  Malvina 
var  da  godt  plukket  af  det  rige  Kloster,  idet  hun  havde  mistet  baade 
Vasen  og  det  Dokument,  der  alene  kunde  sikre  hende  Retten  til  den. 

Imidlertid  indløb  der  til  Klosterets  Bestyrelse,  hvis  Formand  i  disse 
Aar  var  den  senere  Finansminister  C.  N.  David  (den  samme  som  i  1829 
havde  haft  en  broddet  politisk  Polemik  med  St.  Blicher)  —  en  Skrivelse, 
der  paa  dette  Tidspunkt  var  Bestyrelsen  meget  velkommen.  Det  var 
en  Søn  af  Blicher,  den  af  Københavnere  velkendte  Omnibuskonduktør 
Chr.  Charles  Bl.  (boende  paa  Amagertorv  6,  Mellembygningen),  som 
i  et  Brev  af  13.  Juni  1853  søger  at  godtgøre,  at  Sølvskaalen  tilhører 
ham  og  ingen  anden.  Han  skriver  bl.  a.  saaledes:  „Der  er  nu  indløbet 
en  Misforstaaelse  om,  hvem  der  egentlig  er  dens  Ejer.  Ifølge  Fore- 
spørgsel til  Jomfru  Falch,  der  for  Tiden  opholder  sig  i  Korsør  eller 
ved  samme,  har  hun  tilskrevet  mig  medfølgende  Brev ." 

Derpaa  følger  nedenstaaende  udaterede  Skrivelse: 

„s.  T.     Hr.  Blicher! 

Efter  Opfordring  kan  jeg  hermed  lade   Dem  vide,  at  jeg  flere  Gange  har  hørt 

Deres  Søster  Christiane  sige,  at  dersom  hun  døde,  og  hendes  Broder  Christian  levede, 

skulde  han  have  den  Sølvvase,  som  hun  har  købt  af  sin  Søster  Malvina  Berg,  at  hun 

har  købt  den  af  Malvina  og,  saavidt  jeg  erindrer,  betalt  hende  200  Rdl.   for  den,  kan 

De  faa  Bekræftelse  paa  hos   Prokurator  Nygaard,  som  var   Deres  Søsters  Laugværge. 

Det  vilde  gisede  mig,  dersom  jeg  engang,  naar  jeg  kommer  til  Kjøbenhavn,  maatte 

se  den  hos  Dem.  Med  mange  Hilsener  til  Deres  Kone  og  lille  Antoniette  undertegner 

jeg  mig  venskabelig 

N.  Falch." 

Paa  dette  Jomfru-Brev,  der  næppe  ejer  den  ringeste  juridiske 
Beviskraft  og  kun  giver  Indtrykket  af  at  være  hentet  ferskt  op  af 
Sladderposen,  grunder  Klosteret  hele  sin  Ret  til  det  Blicherske  Familie- 
stykke.  Bestyrelsen  har  end  ikke  —  saavidt  skønnes  —  fundet  det 
fornødent  at  henvende  sig  til  omtalte  Prokurator  Nygaard;  den  er  fuldt 
tilfredsstillet  med  det  ene  mysteriøse  Væsens  Vidnesbyrd;  i  en  senere 
udateret  Anmærkning  skriver  Bestyrelsens  Sekretær: 

„Under  13.  Juni  1853  er  der  af  den  afdøde  Klosterjomfru  Christiane  Blichers 
Broder,  Christian  Charles  Blicher  tilvejebragt  Bevislighed  for,  at  den  Afdøde  har  kjøbt 
den  omhandlede  Sølvskaal  af  hendes  Søster  Malvina,  gift  Berg,  for  200  Rdl.  og  har 
han  tillige  gjort  Fordring  paa  Sølvskaalens  Udlevering,  da  den  skulde  være  skænket 
til  ham  af  hans  afdøde  Søster.*' 

Et  løsere  Retsgrundlag  har  vi  sjælden  set.  Selv  om  man  nu  vilde 
antage  —  hvad  der  allerede  er  oprørende  —  at  Blichers  Hjærtebarn 
Malvina  havde  haft  Sind  og  Vilje  til  at  sælge,  hvad  der  ikke  var  hendes 
Ejendom,  men  kun  en  Familie-Betroelse,  saa  vil  enhver,  der  kender 
lidt  til  Blicherslægtens  bundløse  Armod,  studse  ved  den  overraskende 
Meddelelse,  at  Christiane,  den  fattigste  Præsteenkes  Datter,  der  endog  har 
maattet  ty  til  Klosterets  Naadsensbrød,  skulde  kunne  rejse  200  Rdl.  til 
Indkøb  af  en  Luksusgenstand  som  den  Omhandlede.  Men  selv  bortset 
fra   alt   dette  havde  Klosterbestyrelsen  jo  bare  haft  Behov  at  kaste  et 

halvt  øje  i  den  af  Blicher  udstedte  Deklaration,  hvor  det  med  tydelige 
Ord  stod  at  læse,  at  Blomsterskaalen  aldrig  kunde  sælges. 

Men  Klosteret  slap  ikke  sit  Bytte;  Skaalen  stod  der  endnu  den  8.  Okt. 
1857,  da  Digterens  Enke  Ernestine  bad  om  at  faa  den  udleveret;  hun 

anfører,  at  „dette  Stykke  er  mig  og  Familie  uerstatteligt." „Tør 

jeg  da  nu,  efter  at  have  forladt  et  2  Aars  langt  Sygeleje,  i  hvilket  Tanken 
om  hint  Stykke  tit  har  gjort  mig  end  mere  tungsindig,  nære  det  Haab, 
at  jeg  engang  igen  maa  kunne  glæde  mig  ved  at  eje  dette  Pant  paa  disse 
Mænds  Kærlighed  til  Digteren.  Mine  Kaar  er  kun  lidet  glædelige,  saa 
jeg  derfor  maa  bede  det  høje  Kollegium,  hvis  Penge  kan  løse  denne 
Vase,  at  være  saa  skaansomt  som  muligt.*' 

De  andre  Familiemedlemmer  havde  man  ikke  værdiget  noget  Svar; 
Fru  Blicher  svarede  man  dog  2.  Novb.  s.  A.,  at  hvis  hun  inden  et 
Aars  Forløb  indbetalte  Vasens  Sølvværdi:  140  Rdl.,  skulde  den  blive 
hende  udleveret! 

Stakkels  Fru  Ernestine,  der  efter  Blichers  Død  intet  som  helst 
'  ejede,  men  henlevede  sit  Liv  i  Randers  under  saa  kummerlige  Forhold, 
saa  Provst  J.  W.  Jørgensen  i  en  Attest  til  Ministeriet  udtaler  [^^/n 
1850]:  „Det  er  mig  derfor  tilstrækkelig  bekendt,  at  hun  bogstavelig  lider 
Nød,  og  at  hun  maatte  sulte,  dersom  hun  ikke  modtog  Hjælp  af  gode 
Mennesker,"  —  hun  skulde  nok  lade  være  med  at  sende  Klosteret  140 
Rdl.  i  Indløsningspenge. 

Da  den  fastsatte  Frist  var  udløben,  skrev  man  paany  til  Fru 
Blicher,  at  Skaalen  nu  vilde  blive  solgt  for  Klosterets  Regning;  Besty- 
relsen tøvede  dog  endnu  i  fire  Aar,  før  den  skred  til  Handling,  men 
ved  Bestyrelsesmødet  den  11.  Juli  1862  meddeler  en  af  dens  Med- 
lemmer, Oberstløjtnant  J.  C.  Kerrn,  at  han  nu  underhaanden  har 
solgt  Vasen  for  133  Rdl.  58  Sk.  —  Altsaa  6 — 7  Rdl,  under  den  Sum,  for 
hvilken  den  havde  været  tilbudt  Digterens  fattige  Enke.  „Dette  Salg  blev 
approberet,  og  det  blev  besluttet  at  indkøbe  en  kgl.  Obligation  for  den 
nævnte  Sum.**  Bestyrelsesprotokollen  er  ved  denne  Lejlighed  under- 
skrevet af  Formanden  Etatsraad,  Professor  D.  F.  Eschricht,  Bager- 
mester C.  J.  A.  Scherfig,  Tømmermester  L  H.  Meyer  og  Varemægler, 
Fabrikant  C.  J.  F.  H  om  mel,  derimod  har  den  aktive  Oberstløjtnant 
Kerrn  mærkværdig  nok  ikke  underskrevet. 

Saaledes  sjakrede  da  det  rige  Kloster,  hvis  Kapital  i  disse  Aar  er 
opgjort  til  ca.  100,000  Rdl.,  med  den  Gave,  som  den  fattige  Digter  lige 
til  sin  Død  havde  holdt  Haanden  over  som  sit  Hjems  skønneste  Kle- 
nodie. —  Da  den  Sum,  der  i  1852  tillagdes  en  Klosterjomfru,  ikke 
kom  højere  end  120  Rdl.  aarlig  og  Fribolig,  og  Blichers  Datter  døde 
efter  ca.  1  Aars  Forløb,  vil  man  se,  at  Klostret  havde  holdt  sig  omtrent 
skadesløs  for  Christianes  Ophold  derinde. 

Som  et  andet  Bevis  for  Klostergriskheden  under  vore  nordlige 
Zoner  skal  jeg  anføre  et  Træk  fra  1875:  Digterens  Enke  Fru  Ernestine 
Blicher  havde  efter  sin  afdøde  Mand  faaet  Lov  til  at  hensidde  i  uskiftet 

Bo;  ved  hendes  Død  2.  April  1875  tilfaldt  der  som  Fædrenearv 
enhver  af  Børnene  17  Kr.  22  Øi^;  da  Christiane  jo  nu  ved  Døden  var 
Forhindret  Fra  at  modtage  denne  Sum,  tilkom  den  hendes  Dødsbo,  og 
den  4.  Decb.  1875  undeiretter  Skifteretten  i  Randers  da  Klosteret  om,  at 
nævnte  Sum  staar  til  dets  Disposition;  men  Skifterettens  I^leddelelse  er 


dalden  Si.  Si.  Blich 


ledsaget  af  en  Ansøgning  fra  to  af  Blichers  Sønner,  hvori  den  ene 
Theodor  Eberhard  paa  sin  og  Broderens  Vegne  beder  om,  at  de 
maa  have  de  17  Kr.  22  Øre,  da  de  er  saare  trængende.*)  Men  Klosteret 
svarer,  at  derom  kan  der  aldeles  ikke  være  Tale.  Klosteret  „er  rede 
til  at  modtage  det  omhandlede  Beløb",  og  den  3.  Jan.  1876  udsteder 
det    Petersen'ske  Jomfruklosler    Kvittering    for   de    17    Kr.  22  Øre  i 


')  Den  anden  aF  Blichers  Sønner  nævnes 
der  i  Here  Aar  gik  omkring  og  tiggede. 


r  sikken  Niels  Jargei 

Fædrenearv  efter  St.  St.  Blicher.  —  Siden  vides  det  ikke,  at  Kloster- 
kassen har  haft  nogen  Indtægt  fra  den  Kant. 

Vi  vender  nu  tilbage  til  den  omhandlede  Blomsterskaal,  der  altsaa 
efter  ti  Aars  Forløb  forlod  Klostrets  mugne  Gemmer  for  at  kastes  fra 
Haand  til  Haand  som  en  gemen  Handelsvare.  Det  ved  denne  Lejlighed 
fungerende  Bestyrelsesmedlem,  Oberstløjtnant  Kerrn  havde  forsømt  at 
tilføre  Protokollen  nogen  Oplysning  om,  hvem  det  var,  han  havde 
fundet  værdig  til  at  modtage  den  Blicherske  Sølvskaal  ca.  7  Rdl. 
under  den  Sum,  for  hvilken  den  var  tilbudt  Fru  Blicher. 

Det  er  lykkedes  os  at  oplyse,  at  Manden  er  Oberstløjtnanten  selv; 
det  er  med  sig  selv,  at  Oberstløjtnanten  slaar  denne  lille  Underhaands- 
Handel,  der  skaffer  Klosteret  den  omtalte  kgl.  Obligation. 

Blicher-Skaalen  stod  nu  en  Tid  i  det  Kerrns'ke  Hus;  ved  Oberst- 
løjtnantens Død  den  28.  Novb.  1862  gik  den  over  paa  Enkens  Hænder; 
hun  var  imidlertid  fbr  fattig  til  at  kunne  beholde  den  i  Længden;  og 
omkring  1870  solgte  hun  den  for  ca.  150  Rdl.  til  Guldsmed  Clement 
i  St.  Kongensgade;  her  stod  den  nu  et  Aars  Tid;  men  i  Foraaret  1871 
kom  Klædehandler  L.  Nielsen,  Vimmelskaftet,  og  købte  den  for  ca. 
200  Rdl.;  i  Marts  Maaned  samme  Aar  forærede  han  den  til  sin  Onkel 
J.  D.  Schmidt  som  Bryllupsskænk;  ved  Schmidts  Død  gik  den  i 
Arv  til  Enken,  og  hos  hende  —  Enkefru  Ottilie  Povlsen,  Vestre 
Boulevard  39,  St.  —  staar  den  endnu  den  Dag  i  Dag. 

Det  er  en  ca.  12  Tm.  høj  Opsats  af  massivt  Sølv,  Vægten:  151 
Lod ;  den  øverste  Del  bestaar  af  en  flad  Skaal  —  V2  Al.  i  Diameter  — 
med  gennembrudt  Kant;  dens  tredelte  Fod'  bærer  tre  stejlende  Vinge- 
heste. Paa  Skaalens  glatslebne  Underside  har  Giveren  ladet  indridse 
de  Ord:  „Gjemt  er  ikke  glemt.  Brødrene  Qvistgaard  til 
Skjalden  St.  St.  Blicher.**  Ligeoverfor  har  Klædehandler  Nielsen 
haft  den  Frejdighed  at  indridse  disse  Linier:  „Erindring  til  min  Onkel 
og  Velgører  J.  D.  Schmidt  d.        Marts  1871  fra  Lauritz  Nielsen." 

Begge  Inskriptionerne  hører  nu  med  saavel  til  Skaalens  som  til 
Digterens  Historie. 

Det  taalmodige  Sølvs  blanke  Sider  fortæller  samtidig  om  dyb  Pietet 
og  plump  Forretningsmoral.  Man  drejer  denne  Skaal  engang  rundt  i 
sin  Haand,  og  man  har  pludselig  et  stærkt,  massivt  Billede  af  den 
Skæbne,  der  blev  Blichers.  Saa  latterlig  ringe  var  den  Ærbødighed, 
der  omgav  hans  Navn,  at  man  først  uden  ringeste  Skrupel  fravristede  ham 
den  Skænk,  som  hans  Lyre  havde  indbragt  ham,  og  bag  efter  vanda- 
liserede den  ved  at  stemple  den  om  til  privat  Brug,  som  noget,  der 
kunde  staa  og  vække  Opsigt  i  Familien. 

I  50  Aar  har  Blicherskaalen  nu  staaet  paa  vildfremmed  Disk;  vi 
vilde  finde  det  naturligt,  om  den  efter  saa  megen  Omflakken  omsider 
maatte  finde  Ro  for  Eksempel  paa  Frederiksborgs  Musæum.  Et  Forslag 
i  den  Retning  vandt  desværre  ikke  den  nuviereode  Ejeriodes  Bifald. 
Ærbødigheden  for  Nielsen  gaar  endnu  i  adskillige  Huse  dybere  end 

Ærbødigheden  for  Blicher.  Vi  faar  da  fremdeles  resignere  og  søge 
Trøst  i  den  Kendsgerning,  at  det  forsvundne  Klenodies  Tilværelse  har 
kunnet  konstateres,  og  forøvrigt  glæde  os  ved,  at  Vasens  Skæbne  ikke  er 
falden  endnu  værre  ud. 


Verdens  Gang. 


Betragtningens  Time.  I  „Tilskue- 
rens's  Martshæfte  har  Hr.  Overretssagfører 
E.  Henrichsen  under  denne  Titel  skrevet 
en  Artikel,  der  dels  vender  sig  mod 
Quidams  Artikel:  „Akademikerne  og 
Folket*',  dels  mod  nogle  Udtalelser  af  mig. 

En  Del  af  Hr.  Henrichsens  Indlæg  er 
en  lille  Samling  af  mere  eller  mindre 
gaadefulde  Smaaspydigheder.  Hr.  E.  H. 
har  længe  i  „Tilskueren**  drevet  denne 
Stikleriets  ikke  altfor  svære  og  ikke  utak- 
nemmelige Kunst,  vendt  mod  „Politiken**, 
til  hvilket  Blad  han  nærer  et  besynderlig 
stærkt  Nag.  Hr.  Erik  Henrichsen  hen- 
giver sig  nu  i  den  omtalte  Artikel  til 
samme  Sport  overfor  „Det  ny  Aarhun- 
drede**,  der  ogsaa  har  været  saa  uheldig 
at  paadrage  sig  hans  Vrede.  Jeg  kan  nok 
forstaa  den  Fornøjelse,  det  kan  være  at 
sidde  og  gruble  over,  hvorledes  en  Spydig- 
hed bedst  kan  toumere&  Men  jeg  ser 
ikke  Nytten  af  at  lade  sligt  trykke,  aller- 
mindst som  Indlæg  i  en  Forhandling  mel- 
lem Mennesker,  hvis  Anskuelser  i  det; 
vassentlige  er  ensartede.  Det  er  i  hvert 
Fald  en  Appel  til  Instinkter,  der  ingen- 
lunde er  bedre  end  de  Instinkter,  hvortil 
der  appelleres  ved  Hjælp  af  „de  højeste 
Brøl**.  Og  det  synes  mig  vanskeligt  at 
henregne  et  saadant  Fyrværkeri  af  Smaa- 
spydigheder til  de  saglige  Grunde,  „de 
Aandens  blanke  Vaaben* ,  som  Hr.  Hen- 
richsen synes  at  mene  er  forbeholdt  ham 
og  nogle  enkelte  andre  Forfattere,  der 
sædvanlig  skriver  i  „Tilskueren**. 

Men  paa  denne  Form  ligger  naturligvis 
mindre  Vægt.  Større  Interesse  har  de 
Anskuelser,  Hr.  Henrichsen  udvikler.  Han 
vender  sig  med  hvasse  Ord,  nogle  rimelige, 
andre  meget  urimelige  og  uforstaaende, 
mod  Partifølelsen.  Jeg  er  paa  dette 
Punkt  ikke  meget  uenig  med  ham  i  Sagen 
selv;  jeg  havde  tidligere  udtalt  mig  i  lig- 
nende Retning  i  et  Indlæg  i  dette  Tids- 
skrift mod  „Aalborg  Amtstidende**.  Der- 
imod er  jeg  fuldstændig  uenig  i  hans 
Grundbetragtning,  naar  det  gælder  For- 
holdet mellem  „Akademikerne  og  Fol- 
ket**. Hr.  Henrichsen  méiier  her,  at 
„Akademikerne**  til  daglig  fornemt  skal 
staa  udenfor  PoHtiK  for  $aa  i  enkelte  Øje- 
blikke at  gribe  ind,   naar  det  gælder  at 


værne  Sandhed  og  Ret.  Jeg  mener,  at 
Akademikerne  ikke  kan  og  iklce  bør  danne 
en  særlig  Kaste  med  en  anden  Stilling  til 
Politik  end  enhver  anden  Folkegruppe. 
Der  har  altid  været,  og  der  vil  sikkert 
blive  ved  at  være  en  Del  af  dem  i  hvert 
Parti;  der  har  været,  og  der  vil  altid  ved- 
blive at  være  npgle  udenfor  aktiv  Politik, 
andre  med  deri,  og  dette  Forhold  er  godt 
og  rimeligt. 

Hr.  Henrichsen  har  endelig  til  Belys- 
ning af  sine  Anskuelser  anvendt  Dreyfus- 
aff^ren  som  Eksempel.  Det  synes  mig, 
at  han  derved  er  gaaet  en  heldig  Vej ;  den 
Art  abstrakte  Drøftelser  faar  altid  noget 
solidere  Indhold  ved  at  knyttes  til  bestemte 
historiske  Begivenheder.  En  Del  af  hans 
Bemærkninger  derom  synes  mig  træffende, 
men  |  andre  ganske  vist  i  saa  høj  Grad 
vildledende,  at  de  enten  maa  forklares  ved 
Misforstaaelse  af,  hvad  der  er  sket,  eller 
ved  mangelfuld  Viden  derom. 

Imidlertid  baade  deri  og  i  Hr.  Henrich- 
sens almincj^ige  .betragtninger  synes  der 
mig  at  være  saa  meget  af  Interesse,  at  der 
nok  kan  være  Grund  til  en  nærmere 
Drøftelse,  og  jeg  tænker  derfor  at  vende 
tilbage  dertil,  saa  snart  Hensynet  til  Tid 
og  Plads  gør  dette  muligt. 

P.  Munch, 


Kongregationerne  i  Frankrig.    Til 

Forstaaelse  af  den  franske  Skolekamp 
meddeles  her  nogle  Brudstykker  af  den 
Betænkning,  det  paagældende  Udvalg  fore- 
lagde Deputeretkamret  før  den  parlamen- 
tariske Debat,  som  for  Tiden  finder 
Sted.  Den  er  affattet  af  den  bekendte 
Pædagog  Ferdinand  Buisson,  en  af  Rege- 
ringsflertallets  dygtigste  og  mest  sym- 
patetiske Mænd,  og  indeholder  i  sin  knappe 
Form  Ideer  og  Synspunkter  af  vidtrækkende 
Betydning.  1  Aarhundreder  har  jo  Begrebet 
„Kongregationsskole**  været  en  selvfølgelig 
Ting;  i  Aarhundreder  har  Kloster  og  Skole 
været  to  sammenhørende  Institutioner,  der 
i  den  almindelige  Bevidsthed  var  næsten 
uadskilli^e.  Betænkningens  Opgave  er  at 
gøre  det  klart  og  slaa  fast,  hvad  et  stadigt 
voksende  Antal  Mennesker  begynder  at 
faa   Øjnene   op   for:    „at   Begrebet   Kon- 

^regation  ikke  blot  ikke  hører  sammen  med 
men  tværtimod  bør  udelukke  Tanken  om 
Skoleundervisning".  Allerede  Klosteret  selv 
strider  i  Grunden  mod  Statens  Grundlove 
og  Folkets  Retsbevidsthed.  Den  gældende 
Lov  sætter  Straf  for  alt,  hvad  der  medfører 
„personlig  Trældom".  Retten  til  at  købe, 
sælge,  drive  Haandværk,  gifte  sig,  skifte 
Bopæl  o.  s.  V.  er  elementære  Menneske- 
rettigheder, og  systematisk  Arbejde  for  at 
faa  visse  Mennesker  til  at  opgive  disse 
Friheder  og  Rettigheder  og  Livet  igennem 
holde  dem  under  Tvang  er  i  og  for  sig  eller 
burde  være  uforeneligt  med  moderne  Sam- 
fundsopfattelse. Den  Overenskomst,  hvor- 
ved en  Kongregation  —  mod  større  eller 
mindre  Pengebeløb  —  optager  et  nyt  Med- 
lem, naar  enten  dette  selv  eller  dets  Fa- 
milie anser  Klostergivning  for  den  hen- 
sigtsmæssigste Forsørgelsesmaade  —  er  i 
Virkeligheden  en  Kontrakt,  der  betinger 
•en  Art  Slaveri  eller  Livegenskab  o:  noget 
som  den  almindelige  Lovgivning  ellers 
ikke  tillader.  Og  selv  om  man  endnu 
ikke  vil  gaa  saa  vidt  som  til  at  forbyde 
•den  Art  Kontraktforhold,  vil  man  dog  ikke 
længer  dække  dem  ved  en  lovformelig 
Autorisation. 

Og  hvad  særlig  Spørgsmaalet  om  Skole- 
undervisningen angaar,  saa  kan  der  rejses 
adskillige  Indvendinger  imod  at  overlade 
-den  til  Munke  og  Nonner  —  Betænk- 
ningen firemhæver  f.  Eks.,  hvor  usand- 
synligt det  er,  at  Mennesker  der  syste- 
matisk søger  at  døde  alle  naturlige  Drifter 
i  sig  selv,  Mennesker  der  lever  det  meste 
^f  deres  Tid  uden  Berøring  med  den 
levende  Verden,  skulde  være  skikket  til 
at  opdrage  Børn.  Den  stærke  dogmatiske 
Religiøsitet  vil  ogsaa  være  en  Hindring, 
og  man  vil  altid  kunne  frygte  for  religiøs 
og  politisk  Proselytisme.  —  Men  alt 
<lette  er  endda  Udenvserker.  Kæmepunket 
i  Klostervæsenet,  det  som  Hovedangrebet 
gælder,  udtrykkes  i  Betænkningen  saa- 
ledes:  „Hvis  Løfterne  (o:  Klosterløfterne), 
saaledes  som  man  af  Hensyn  til  Sagens 
Tarv  foregiver,  kun  var  et  Udslag  af 
fjælens  inderste  Liv  —  en  firi  og  lønlig 
Beslutning,  der  ikke  forbinder  nogensom- 
helst  oveHbr  nogen  anden  — ,  noget  som 
Staten  derfor  intet  havde  at  gøre  med,  saa 
var  der  ingen  Kongregation.  Saa  vilde 
der  kun  være  en  stadig  Bevægelse  af 
utallige  og  skiftende  Ytringer  af  religiøse 
Stemninger,  der  hændelsesvis  kunde  bringe 
^e  enkelte  Mennesker  i  Berøring  med 
hinanden,  samle  dem  for  en  kort  Tid,  et 
Øjeblik,  saaledes  som  alle  Religioner  gør 
det  under  Ceremonierne,  Sangen,  Bønnen. 
.  .  .  Men  en  saadan  Sjælenes  øjeblikkelige 
Samklang  er  noget  helt  andet  end  en 
Kongregation.  Det  som  Klosteret  gør  er 
netop  at  give  disse  bevægelige  og  skiftende 


Sjælstilstande  den  Fasthed,  der  er  nød- 
vendig for  paa  dem  at  bygge  en  Organi- 
sation, at  give  dem  en  skriftlig,  kontrakt- 
mæssig-Form,  omdanne  dem  til  bestemte 
Forpligtelser,  som  hver  enkelt  først  selv 
paatager  sig  og  senere  lader  sig  paalægge 
af  den  Organistion,  til  hvem  han  overgiver 
sin  Selvbestemmelsesret." 

Derved  er  Betænkningen  naaet  til  det, 
der  rent  praktisk  set  er  det  vigtigste: 
Kongregationens  Udbytning  af  den  enkelte 
Munk  eller  Nonne,  af  deres  Aandsevner 
saavel  som  af  deres  legemlige  Arbejde.  I 
Kraft  af  denne  ejendommelige  Udbytning, 
der  er  langt  hensynsløsere  end  nogen 
verdslig  Arbejdsgivers  Udbyming  af  sine 
Arbejdere  maa  Munke  og  Nonner,  der 
„har  givet  Afkald  paa  Verden"  nøjes  med 
Livsvilkaar,  som  ingen  i  det  verdslige 
Samfund  vilde  tage  imod.  „Den  Tid  er 
kommen,  da  dette  Forhold  ikke  længer 
rører  os,  men  oprører  os.  Skoler,  Asyler, 
Sygehuse  foretrække  at  henvende  sig  til 
Kongregationeme,  fordi  de  leverer  en  Ar- 
bejdskraft, der  næsten  intet  koster.  Men 
arbejder  de  paagældende  Mennesker  for 
næsten  intet,  saa  er  det  atter  fordi  de  saa 
godt  som  slet  ikke  „lever",  fordi  de  har 
givet  Afkald  paa  deres  Menneskeliv.  Op- 
ofirelse  er  altid  velkommen,  men  den  maa 
være  individuel  og  fri.  At  gøre  den  til 
Genstand  for  en  livsvarrig  Kontrakt,  ud- 
bytte den,  regne  med  den  i  Kongre- 
gationens  Budget  ...  det  er  at  voldtage 
Naturen.*' 

Betænkningen  gaar,  som  man  ser,  langt 
ud  over  sin  egentlige  Genstand:  Kloster- 
skolen. Dens  Synsmaader  vil  synes  mange 
fremmede.  Lovens  Modstandere  kalder 
den  en  Undtagelseslov.  Dens  Forsvarere 
hævder  derimod,  at  den  gaar  ud  paa  del- 
vis at  ophæve  den  Undtagelsesstilling, 
Klostrene  og  Klosterskoleme  hidtil  har 
indtaget  paa  Trods  af  al  menneskelig  For- 
nuft og  alle  Love.  Den  er  et  Forsøg  paa 
at  bringe  den  almindelige  borgerlige  Rets- 
orden til  at  gælde  i  alle  Forhold.  At  man 
særlig  interesserer  sig  for  Kongregationer- 
nes  Skolevirksomhed  ligger  dels  i,  at  denne 
er  en  meget  væsentlig  Bestanddel  af  deres 
hele  Virksomhed,  dels  deri,  at  den  selvfølge- 
lig er  af  særdeles  stor  politisk  Betydning. 
Overfor  den  taber  en  anden  ofte  anført 
Indvending  mod  Kongregationsvæsenet: 
at  det  ved  Udbytning  af  Arbejdskraften 
driver  urimelig  og  uforsvarlig  Konkurrence 
med  adskillige  Virksomheder  i  det  verds- 
lige Samfund  —  næsten  sin  Interesse, 
endskønt  denne  Sag  i  Forbindelse  med 
hele  Klostervæsenets  økonomiske  Grund- 
lag selvfølgelig  er  af  den  største  Betydning 
i  den  Kamp,  der  er  begyndt  og  som  sand- 
synligvis vil  staa  længe  paa  endnu. 

II. 
Efter  Kristian  V.s  Danske  Lov. 

Da  vore  egne  mange  Love  og  Recesser  ikke  rummede  et  tilstrække- 
ligt Forraad  af  Dødsstraffe  til  Tidens  stigende  Behov,  havde  man  længe 
maattet  hjælpe  sig  snart  med  selvopfundne  Straffe,  snart  med  at  søge 
Forbilleder  i  Romerretten,  den  kanoniske  Ret  eller  i  Kejser  Karl  V.s 
Forordninger  for  Tyskland.  Men  paa  dette  Anarki  blev  der  gjort  en 
Ende  ved  Kristian  V.s  Danske  Lov  af  1683. 

Med  denne  fik  vi  en  almindelig  Lov  for  hele  Landet,  der  paa  een 
Gang  gjorde  de  mangfoldige  ældre  Landskabslove,  Birkeretter  og  Stads- 
retter  med  deres  Tillæg  af  Forordninger  og  Recesser  overflødige  og 
gav  kort  og  klar  Vejledning  om,  hvorledes  der  i  ethvert  Tilfælde  skulde 
forholdes.  Ogsaa  med  Hensyn  til  Dødsstraffen  er  Vilkaarligheden  nu 
forbi.  Loven  giver  nøje  Bestemmelser  om,  baade  hvor  den  skal  an- 
vendes og  hvorledes  den  skal  eksekveres. 

De  strengeste  Straffe  sættes,  som  det  sig  bør,  for  Forbrydelser 
mod  Gud  og  Kongen.  Om  Gudsbespottelse  hedder  det:  „Hvo  som 
overbevises  at  have  lastet  Gud  eller  bespottet  hans  hellige  Navn,  Ord 
og  Sakramenter,  hannem  skal  Tungen  levendes  af  hans  Mund  udskæ- 
res, dernæst  hans  Hoved  afslaaes  og  tillige  med  Tungen  sættes  paa  en 
Stage."  Og  ikke  mindre  strængt  lyder  det  andet  Bud:  „Hvo  som  laster 
Kongen  eller  Dronningen  til  Beskæmmelse,  eller  deres  og  deres  Børns 
Liv  eftertragter,  have  forbrudt  Ære,  Liv  og  Gods,  den  højre  Haand 
hannem  levendes  afhugges,  Kroppen  parteres  og  lægges  paa  Stejle  og 
Hjul  og  Hovedet  med  Haanden  sættes  paa  en  Stage."  Det  var  efter 
denne  Paragraf  at  Struensee  og  Brandt  blev  dømte,  og  da  den  samme 
Straf  sættes  for  dem,  der  med  Raad  eller  Daad  søger  at  hidføre  nogen 
Forandring  i  Kongens  absolute  Arveregering,  kunde  alle  de  national- 
liberale Førere  fra  Kristian  VIII.  Tid  have  været  behandlede  paa  samme 
Maade,  hvis  Loven  var  bleven  anvendt  imod  dem  i  sin  Strenghed. 

Efter  disse  celebre  Forbrydelser  kommer  de  mere  borgerlige,  med 
ret  nøje  specificeret  Straf  for  hver.  Stejle  og  Hjul  skal  anvendes 
mod  Kirkerøvere  og  Stimænd,  Baal  og  Brand  som  hidtil  niod  Trold- 
folk og  dem,  der  gør  sig  skyldige  i  Kætteri ;  Mordbrændere  skal  enten 
stejles  eller  brændes.  Gifte  Kvinders  Løsagtighed  kan  ligesom  tidligere 
føre  til,  at  de  stoppes  i  en  Sæk  og  druknes,  medens  andre  „letfær- 
dige Kvindfolk",  som  ombringer  deres  Foster,  skal  miste  deres  Hals 
og  Hovedet  sættes  paa  en  Stage.  Dette  Tillæg  til  Dødsstraffen, 
som  ikke  omtales  i  nogen  af  vore  Love  før  Danske  Lov,  bringes  ogsaa 
i  Anvendelse   mod   dem,   der   dræber   en  Mand  i  hans   egen    Gaard. 

Det  ny  Aarhundrede  I.  14.  53 

Falskmøntnere  straffes  paa  Ære,  Liv  og  Gods,  og  almindelig  Døds- 
straf rammer  en  hel  Række  Forbrydelser:  forsætligt  Drab,  Bigami, 
Voldtægt,  Krybskytteri  paa  Kongens  Vildtbaner,  Udsættelse  af  Børn 
paa  vild  Mark  o.  fl.  Tatere,  Munke  og  Jesuiter  har  deres  Liv  for- 
brudt alene  ved  at  opholde  sig  i  Kongens  Riger  og  Lande;  af  en  Tater- 
flok henrettes  dog  kun  Anføreren  straks,  de  øvrige  først  naar  de,  efter 
at  have  faaet  Tilhold  om  at  rømme  Landet,  gribes  paany.  —  Alt  i  alt 
var  disse  Bestemmelser  kun  en  Sammenfatning  af  det,  som  hidtil  havde 
været  gældende  Ret  eller  dog  almindelig  Praksis.  Helt  ny  er  derimod 
den  vistnok  noget  overilede  Bestemmelse,  at  om  nogen  slaarsine  For- 
ældre, da  er  det  halsløs  Gerning.  Denne  Paragraf  blev  først  ophævet 
i  1833;  men  vi  har  ikke  truffet  noget  Eksempel  paa,  at  den  nogensinde 
er  bleven  anvendt. 

Kun  paa  et  enkelt  Punkt  søgte  Danske  Lov  at  tilvejebringe  nogen 
Indskrænkning  i  Dødsdommenes  Anvendelse.  Den  sætter  nemlig  kun 
Dødsstraf  for  Tyveri  i  det  ene  Tilfælde,  at  nogen  bryder  ud  af  Jern 
og  Fængsel  og  siden  lader  sig  finde  i  Tyveri.  Hermed  var  Tyvegalgen 
faktisk  afskaffet ;  men  denne  humanere  Bestemmelse  var  ogsaa  kommen 
for  tidlig  til  Verden,  og  7  Aar  efter  maatte  man  atter  vende  tilbage  til 
det  gamle. 

Særlige  Straffebestemmelser  gjaldt  for  de  militære,  og  saaledes 
var  da  ogsaa  Dødsstraffene  baade  hyppigere  anvendte  og  mere  pine- 
fulde for  dem  end  efter  de  borgerlige  Love.  Det  hedder  rent  ud  i 
Kristian  V.s  Krigsartikler  af  1683  om  en  lang  Række  Misgerninger, 
som  opregnes,  at  de  „skulle  efter  vores  Lov  med  des  haardere 
Død  straffes"*.  De  til  Raadighed  for  Militæret  staaende  Henrettelses- 
midler  var  efter  samme  Artikler :  Arquebusering,  Sværd,  Galge,  Stejle, 
Partering  og  Ild.  For  et  Drab  begaaet  ombord  paa  Kongens  Flaade 
var  den  sædvanlige  Straf  at  binde  den  levende  til  den  døde  og  saaledes 
kaste  dem  tilsammen  over  Borde.  I  Søkrigsartikler  fra  Frederik  V.s 
Tid  gives  detaillerede  Forskrifter  for,  hvorledes  man  skal  forholde  sig 
ved  Eksekutionen  af  de  forskellige  Dødsstraffe,  f.  Eks.:  „Skal  en  De- 
linkvent brændes,  da  formeres  en  Halvkres,  og  retter  man  sig  efter, 
hvor  Røgen  driver  fra,  at  den  kan  drive  hen,  hvor  Aabningen  er." 
Man  vilde  formodentlig  ikke  forhindre  nogen  i  at  nyde  godt  af  Skue- 
spillet. I  en  anden  Paragraf  gives  nøjagtige  Regler  for  hvert  Tærninge- 
kast,  naar,  af  en  Flok  Misdædere,  hver  tredie  skal  spille  om  Gal- 
gen, „og  den,  som  Loddet  falder  paa,  skal  hænges. "*  Sammesteds 
findes  den  Straf  for  Selvmordere,  at  de  skal  hænges  ved  Benene  fra 
Raanokken  til  Solens  Nedgang. 

Henrettelsesmaaderne  deltes  i  de  ærlige  og  de  uærlige.  I  den 
ældste  Tid  havde  denne  Adskillelse  en  økonomisk  Betydning  for  de 
efterladte.  Thi  det  hedder  i  Ribe  Ret  1269:  „Hvis  nogen  halshugges 
med  Rette  for  sin  Brøde,  da  skal  deres  Arvinger  have  deres  Arv  alt- 
sammen, saa  meget  som  det  er.    Men  hænges  en  Tyv,  da  skal  Byen 

have  den  halve  Del  af  hans  Hovedgods,  Fogden  den  anden  halve 
Del."  Senere  var  Forskellen  dog  kun  den,  at  de  ærlige  Delinkventer 
blev  begravede  i  kristen  Jord,  de  uærlige  blev  nedgravede  paa  Retter- 
stedet, for  saa  vidt  de  da  ikke  blev  liggende  paa  en  Stejle  eller  hæn- 
gende i  en  Galge.  Stejlen  og  Galgen  var  altsaa  bestandig  uærlige 
Straffe,  og  naar  en  Mand,  som  det  ret  jævnlig  skete,  var  bleven  hængt 
efter  en  forhastet  Dom,  men  senere  blev  frikendt  ved  en  højere  Instans, 
kunde  Øvrigheden  altsaa  yde  ham  den  Oprejsning,  at  hans  Krop  blev 
nedtaget  og  begravet  i  kristen  Jord.  Enhver  Halshugning,  hvor  tillige 
Hovedet  skulde  sættes  paa  Stage,  var  ligeledes  en  uærlig  Død;  men 
ellers  skelnedes  mellem  den  ærlige  og  den  uærlige  Halshugning.  Den 
første  foregik  ved  Sværd,  den  sidste  ved  Økse.  Saaledes  hedder  det 
i  Søkrigsartikleme  1756:  „Voldtager  nogen  en  gift  eller  trolovet  Kvinde, 
da  miste  han  sit  Hoved  ved  en  Økse.  Voldtager  han  en  Mø  eller 
Enke,  miste  han  det  ved  Sværd.""  Saa  stor  Betydning  tillagde  man 
det  at  blive  begravet  i  en  Kirkegaard,  at  det  regnedes  for  en  Benaad- 
ning  at  foa  Henrettelse  ved  Økse  forandret  til  Henrettelse  ved  Sværd, 
skøndt  Øksen  altid  skaffede  en  hurtigere  Død  end  Sværdet,  som  Skarp- 
retterne tilsidst  slet  ikke  forstod  at  haandtere.  Hvor  man  brugte  Ar- 
quebusering  (Skydning)  som  Henrettelsesmaade,  saaledes  i  Militær- 
etaten og  paa  et  vist  Tidspunkt  i  dansk  Vestindien,  skelnedes  ligeledes 
mellem  den  ærlige  Arquebusering  forfra  og  den  uærlige  bagfra.  —  Først 
i  1791  blev  Halshugning  med  Sværd  afskaffet  af  Humanitetshensyn, 
Eksekutionen  skulde  fremtidig  stedse  ske  ved  Økse,  men  der  blev  dog 
fremdeles  gjort  Forskel  mellem  de  Delinkventer,  der  skulde  nedgraves 
paa  Retterstedet,  og  dem,  der  maatte  komme  i  kristen  Jord. 

Naar  Delinkventerne  og  maaske  mere  deres  paarørende  nærede 
denne  vel  forstaaelige  Frygt  for,  at  de  døde  Legemer  ikke  skulde 
komme  i  Kirkegaarden,  skyldes  det  sikkert  helt  menneskelige  Bevæg- 
grunde. Derimod  troede  man  ikke,  at  Begravelsesmaaden  havde  nogen 
Indflydelse  paa  den  henrettedes  Sjæl  efter  Døden;  thi  det  var  egentlig 
den  almindelige  Antagelse,  at  enhver  henrettet  Forbryder,  der  ikke  viste 
særlig  Forhærdelse  og  Trods,  vilde  blive  salig.  Hvad  han  havde  for- 
brudt, sonede  han  jo  allerede  her  paa  Jorden  ved  sin  Død  for  Bøddelens 
Haand,  og  naar  han  førtes  til  Retterstedet,  var  han  saa  vel  beredt, 
som  et  Menneske  kunde  blive,  og  Præsten  stod  hele  Tiden  ved  hans 
Side  og  sørgede  for  at  holde  hans  Sind  i  den  rette  Andagt.  Bestem- 
melser om,  at  Præsten  skal  undervise  den  dødsdømte  om  hans  Sjæls 
Salighed  og  give  ham  Sakramentet,  findes  allerede  i  Lovgivningen  fra 
Kristian  IILs  Tid.  De  gentages  i  Danske  Lov,  og  i  Kirkeritualet  fra 
1685  gives  udførlige  Forskrifter  om  Præstens  Pligter  ved  en  saadan 
Lejlighed :  Paa  Eksekutionsdagen  skal  Præsten  være  betimelig  hos  den 
fangne,  „een  eller  to  Timer  førend  det  skal  angaa",  formane  og  trøste 
ham  og  berede  ham  til  Døden.  „Dersom  Præsten  fornemmer  nogen 
Frygt  eller  Banghed  hos  Synderen,  skal  han  lade  give  ham  Vin,  dog 

se  vel  ti),  at  han  ikke  drikker  Tor  megei  og  saaledes  besværer  sit  Hjene 
med  Drukkenskab."  Paa  Retiersiedet  skal  Præsten  forblive  hos  ham, 
indtil  han  er  henrettet.  „Dersom  han  enten  hænges  eller  brydes  paa 
sine  Lemmer,  eller  og  levende  martres  og  pines",  da  maa  Præsten 
ikke  forlade  ham,  Førend  han  er  død.  —  Det  er  en  haard  Bestem- 
melse for  Præsterne;  men  Regeringen  har  unægtelig  herved  vist,  at 
den  ikke  vilde  lade  noget  uforsøgt  af  hvad  der  kunde  tjene  til  Frelse 
for  Synderens  Sjæl.  Senere  gik  den  endogsaa  saa  vidt,  at  den  (illod 
Sang  paa  Retterstedet,  naar  Delinkventen  foriangie  det,  og  det  blev 
derfor  paabudt,  at  ogsaa  Degnen  skulde  være  til  Stede  paa  Retter- 
stedet for  at  forrette  Sangen.  Henrettelsen  fik  saaledes  Karakteren  af 
en  hel  Gudstjeneste.  ^ 

I  de  Tider  bar  Øvrigheden  ikke  Sværdet  forgæves,  og  i  de  nær- 
meste Aar  efter  Danske  Lovs  Udstedelse  gik 
dei  nu  rask  med  Eksekution  af  Dødsstraffe  efter 
alle  Lovens  Paragrafer.  Selv  en  saa  antikveret 
Forbrydelse  som  Djævleforskrivelse  og 
Gudsbespottelse  forekommer  langt  op  i  det 
18.  Aarhundrede,  som  det  synes  særlig  blandt 
Soldater.  1  1708  blev  en  Musketer  dømt  for 
Gudshespotielsc  til  at  gennemgaa  det  hele  Straffe- 
rt[;isii:r:  Tungen  levende  udrives.  Hovedet  af- 
slu;us  os;  tillige  med  Tungen  sættes  paa  Stage. 
1  1722  blev  en  anden  Soldat  eksekveret  for  at 
have  forskrevet  sig  til  Djævelen,  og 
det  kriminelle  Dokument  blev  op- 
brændt af  Profossen  uden  for  Garni- 
sons Kirkedør.  Endnu  i  1747  dømmes 
r  en  Korporal  for  Djævleforskrivelse 
til  levende  at  brændes;  men  han 
blev  dog  benaadet  paa  Livet. 
Ogsaa  mod  Kirkerøvere  handlede  man  efter  Lovens  strenge 
Ord  —  deres  Forbrydelse  betragtedes  jo  fra  gammel  Tid  som  et  sa- 
crilegium.  En  særlig  bekendt  Forbryder  af  den  Slags  var  Erik  Grøn- 
bom,  der  havde  opbrudt  Blokkene  i  adskillige  københavnske  Kirker 
og  deraf  udlaget  ialt  540  Rdl.  Han  blev  stejlet  21.  August  1749.  De 
københavnske  Aviser  noterer  om  ham,  at  „han  gik  med .  besynderlig 
Frimodighed  i  Døden",  og  at  hans  sidste  Ønske  havde  været,  at  Ekse- 
kutionen maatte  opsættes  8  Dage,  for  at  den  kunde  finde  Sted  paa 
hans  40aarige  Fødselsdag.  Dette  Ønske  fik  han  dog  ikke  opfyldt.  — 
En  Kirketyv  i  mere  beskeden  Stil  var  Jørgen  Hansen,  der  af  en  Kirke- 
blok paa  Falster  havde  udtaget  3  Rdl.  3  Sk.  Ogsaa  han  blev  dømt 
til  Stejle  og  Hjul.  „Men  da  han  i  Fængslet,  formedelst  Jernet  skal 
have  gnavet  et  betydeligt  Saar  paa  begge  hans  Ben,  hvortil  var  kom- 
men Kulde,  skal  have  mistet  begge  hans  Fødder  til  over  Anklerne,  maa 

han    paa    Livet    være    benaadet   imod   at   arbejde   i   Tugthuset   hans 
Livstid." 

AF  Falskmøntnere  dømtes  stadig  en  Mængde  paa  Ære,  Liv  og 
Gods.  Men  med  Hensyn  til  dem  var  Regeringen  dog  bleven  noget 
vanskelig  stillet,  efter  at  den  havde  begyndt  at  bruge  Seddelpenge.  Det 
var  jo  lettere  og  mere  fristende  at  forandre  et  Tal 
paa  en  Bankoseddel  end  at  fabrikere  et  falsk  Mønt- 
stykke,  og  de  fleste  af  disse  Domme  blev  derfor 
formildede.  Dog  henrettedes  i  1758  Kancelliraad 
Hammond  og  hans  Fuldmægtig  Anders  Sundblad; 
men  de  havde  ogsaa  lavet  falske  Sedler  til  et  Beløb 
af  34000  Rdlr.  Deres  Henrettelse  var  den  sidste, 
der  foregik  inde  i  København.  Skafottet  paa  Nytorv 
blev  nedbrudt  i  1761,  og  alle  Henrettelser  foregik 
senere  uden  for  Byen.  I  1777  opdagedes  i  Jylland 
et  helt  Komplot,  der  tilvirkede  falske  Bankosedler; 
deres  Dom  lød  paa,  at  de  skulde  spille  om,  hvem 
af  dem  der  skulde  miste  Livet.  Regeringens  Be- 
tænkeligheder førte  til,  at  der  blev  nedsat  en  Kom- 
mission til  at  fastsætte  nye  Straffebestemmelser  for 
Falskmøntnerier.  Der  kom  dog  intet  Resultat  ud 
deraf,  og  senere  maa  Regeringen  have  overvundet 
sine  Betænkeligheder.  Thi  da  der  i  1813  udkom 
en  ny  Forordning  om  Udstedelse  af  Rigsbanksedler, 
hedder  det  udtrykkelig  heri:  „Skulde  nogen  under- 
stås sig  at  eftergøre  forommeldte  af  Rigsbanken  ud- 
stedte Sedler,  da  skal  han  straffes  som  for  falsk 
Møntning  og  have  forbrudt  Ære,  Liv  og  Gods." 
Denne  Bestemmelse  stod  ved  Magt  indtil  1840. 


Skøndt  der  altsaa  ikke  var  saa  lidt  Dødsstraf  i 
Kristian  V.s  Danske  Lov,  viste  det  sig  dog  snart 
nødvendigt  at  indføre  mere.  Tendensen  mod  stedse 
haardere  Straffe  havde  endnu  langt  fra  naaet  sit 
Højdepunkt,  og  naar  de  oplyste  Retslærde,  der 
havde  affattet  Loven,  endogsaa  havde  forsøgt  et  lille 
Skridt  i  modsat  Retning,  havde  de  dermed  kun  sk.rprettersværd  fr«  Næstved. 
dokumenteret,  at  de  var  langt  forud  for  deres  Samtid.         *  NaHowimuscct. 

Som  nævnt  havde  Danske  Lov  afskaffet  Dødsstraf 
for  Tyveri.  Men  Undersaatterne  vilde  ikke  undvære  den  populære 
Tyvegalge,  og  der  indkom  til  Kongen  en  „almindelig  Landeklage"  over 
Tyve,  „at  de  sig  meget  skal  have  formeret,  og  det  er  at  befrygte,  at  de 
dagligen  skal  blive  flere,  om  deres  Straf  ikke  skærpes."  Ved  Forordningen 
af  4.  Marts  1690  fik  Undersaatterne  deres  Ønske  opfyldt.  Det  blev  nu 
anordnet,  at  „den  som  stjæl  paa  Marken  Hest,  Hoppe,  Stud  eller  Ko, 

Og  den  som  om  Natten  indbiyder  i  nogen  Mands  Hus,  skal  dømmes 
til  Galgen.  Paa  lige  Maade  skal  der  og  forholdes  med  den,  som 
med  Tyvs  Mærke  er  brændt  og  derefter  i  Tyveri  betrædes."  Saaledes 
var  man  her  fuldstændig  vendt  tilbage  til  det  gamle. 

Det  var  ganske  i  samme  Aand,  naar  Straffen  for  Bømeudsættelser 
skærpedes.  Medens  der  i  Loven  kun  var  Dødsstraf  herfor,  saafremt 
Børnene  henlagdes  paa  vild  Mark  eller  paa  Steder,  hvor  det  ikke  var 
rimeligt,  at  Mennesker  vilde  komme,  blev  der  i  1709  sat  Dødsstraf  for 
denne  Forbrydelse  i  alle  Tilfælde,  selv  om  Barnet  henlagdes  paa  Kø- 
benhavns Gader.  Undertiden  for  Regeringen  ud  med  en  Trussel  om 
Dødsstraf  i  Anledning  af  en  rent  lejlighedsvis  Forbrydelse.  Da  saa- 
ledes i  1681  nogle  skadefro  Mennesker  havde  opbrudt  Stigbordet  ved 
Vahdløse  Sluse,  hvorigennem  Drikkevandet  til  København  havde  sit 
Løb,  udkom  en  Forordning  om,  at  enhver,  der  beskadigede  Vand- 
væsenets Sluser  og  Overfald,  tilfyldte  Grøfterne  eller  paa  anden  Maade 
hindrede  Vandets  Tilløb,  skulde  „uden  al  Naade  straffes  paa  Livet. ** 
Denne  Bestemmelse  blev  gentaget  og  indskærpet  endnu  saa  sent  som 
1756.  —  En  rimeligere  Bestemmelse  var  det,  naar  der  i  1705  blev  sat 
Livsstraf  for  at  borttage  eller  forandre  de  Varder  og  Kendetegn,  som 
var  oprejste  til  de  sejlendes  Efterretning. 

Men  langt  vigtigere  end  alt  dette  var  det,  da  Regeringen  i  1697 
skærpede  Dødsstraffen  for  grove  Mord  og  dermed  for  Alvor  tog  fat 
paa  at  gennemføre  „Afskrækkelsessystemef"  i  sit  fulde  Omfang.  Med 
denne  Lov  aabnes  et  nyt  og  betydningsfuldt  Afsnit  af  Dødsstraffens 
Historie  i  Danmark. 


Aabent  Brev 

til 

Hr.  Højskoleforstander  Kristensen-Randers 

fra 
En  gammel  Elev. 


— gaard,  d.  —  Februar  04. 

Hr.  Forstander! 

Efter  at  have  læst  Deres  Artikel  „Folkehøjskolen  og  Kirken"  i  dette 
Tidsskrifts  7.  Hefte  (af  1.  Jan.),  har  jeg  saa  smaat  ventet,  at  En  eller 
Anden  vilde  optage  den  Diskussion,  hvortil  De  paa  en  Maade  indby- 
der ved  de  af  Dem  fremsatte  Prøver  paa,  hvad  der  drøftes  mellem 
Lærere  og  Elever  paa  Højskolerne.  Da  en  anden  lignende  Indbydelse 
ifjor  (i  „Højskolen")  saavidt  jeg  veed  heller  ikke  blev  efterkommet, 
lader  det  til,  at  der  ikke  er  videre  Lyst  til  at  komme  ind  paa  en  of- 
fentlig Drøftelse  af  den  Slags  Spørgsmaal,  formodentlig  af  den  Grund, 
at  de  —  som  Dr.  Georg  Brandes  siger  —  sætter  Lidenskaberne  i  Be- 
vægelse. 

At  nu  netop  jeg  melder  mig  til  Tjeneste,  begrundes  ikke  i  nogen 
særlig  Tro  til,  at  jeg  skulde  have  Evner  fremfor  andre  til  at  tage  en 
saadan  Diskussion  op.  Min  eneste  Adkomst  søger  jeg  i,  at  jeg  har 
gjort  et  Skridt,  der  maaske  i  manges,  og  ganske  vist  i  Deres  Øjne 
maa  tage  sig  underligt  ud  af  en  dansk  Bonde  og  forhenværende  Høj- 
skoleelev, nemlig:  at  melde  mig  ud  af  den  danske  Folkekirke.  Hvor- 
ledes denne  Beslutning  kom,  skal  jeg  gøre  Rede  for  her. 

For  det  Tilfældes  Skyld,  at  De  ikke  længere  erindrer  mig  —  det 
er  jo  nu  endel  Aar  siden,  jeg  sad  paa  Skolebænk  —  vil  jeg  blot  an- 
føre, at  jeg  som  Barn  havde  nydt  almindelig  Almueskoleundervisning 
og  gjort  almindeligt  Arbejde  paa  min  Faders  Gaard,  til  jeg  19  Aar  gi. 
efter  eget  Ønske  kom  et  Aar,  eller  rettere  to  Vintre  paa  Højskole. 
Min  naturlige  Videlyst  fik  derved  den  Næring,  den  saa  længe  havde 
savnet  —  som  Barn  havde  jeg  ikke  aabnet  en  Bog  udover,  hvad  der 
fordredes  i  Skolen,  og  i  mit  Hjem  læstes  der  ikke;  paa  vor  Egn 
„sov"  man  endnu,  og  en  Smule  Friskole  i  grundtvigsk  Retning  førte 
en  kummerlig  Tilværelse  (Læreren  ernærede  sig  ved  Gartneri). 

I  de  to  Vintre  paa  Højskolen  blev  jeg  et  andet  Menneske,  om  end 
maaske  kun  faa  af  Lærerne  eller  Kammeraterne  anede,  hvorledes  det 
gærede  og  brød  i  mig.  Jeg  er  noget  indesluttet  og  har  svært  ved  at 
udtale  mig  for  nogen.  Navnlig  kastede  jeg  mig  over  Bøgerne,  og  min 
Bondehjerne,  der  saalænge  havde  ligget  brak,  kunde  suge  alt  som  en 
Svamp.  Naturligvis  blev  der  fra  Skolens  Side  vaaget  over,  hvad  Slags 
Litteratur  Eleverne  læste;  men  det  var  jo  vanskeligt,  at  have  Op- 
sigt med,  hvad  de  paa  egen  Haand  anskaffede  —  og  jeg  havde  faaet 
uindskrænket  Ret  til  at  købe  Bøger;  det  der  skal  til,  skal  til,  sagde 
min  Fader  altid  —  saa  løb  der  meget  paa  Boghandlerregningen,  som 
strengt  taget  ikke  var  Læsning  for  Højskoleelever.  Den  saakaldte 
moderne  Skønlitteratur,  det  vil  jo  sige  det  meste  af  det,  der  blev 
skrevet  i  70 — 80'erne  —  omtaltes  med  misbilligende  Hovedrysten,  og 
Bjørnson,  der  i  sin  første  Periode  var  en  af  „Afguderne"  ved  Siden 
af  „vore  egne",  kom  paa  det  sorte  Brædt,  da  han  begyndte  at  slaa 
„Kolbøtter".  Men  det  var  netop  den  Slags  „Kolbøttelæsning",  der  til- 
talte mig  mest;  jeg  havde  ingen  indgroede  „Anskuelser"  at  kaste  fra 
mig,  saa  det,  man  nu  vilde  kalde  de  „nye"  Tanker,  forekom  mig  saa 
uhyre  selvfølgeligt.  Og  da  engang  en  af  Lærerne  i  et  Foredrag  kom 
til  at  nævne  Darwin  som  den  værste  „K jætter",  han  vidste  af,  saasom 
han  vilde  gøre  Menneskene  til  en  Slags  fornuftige  Abekatte,  saa  hel- 
mede jeg  ikke,  før  jeg  fik  fat  baade  paa  „Arternes  Oprindelse"  og 
„Menneskets  Oprindelse". 

De  maa  nu  ikke  tro,  at  mit  Ophold  ved  Højskolen  havde  gjort 
mig  til  en  „Læsehest"  og  ikke  andet.  Snart  efter  overtog  jeg  min 
Faders  Gaard,  der  vel  ikke  er  stor,  men  ved  Ihærdighed  og  Udnyt- 
telse af  Nutidens  Hjælpemidler  i  Løbet  af  en  halv  Snes  Aar  er  bleven 
en  lille  Mønstergaard  —  saadan  siges  der.    At  meget  af  den  Tid,  der 

har  kunnet  levnes  fra  Arbejde  og  af  og  til  stjæles  fra  Hvilen,  er 
bleven  anvendt  til  fortsat  Læsning,  behøver  jeg  næppe  at  omtale. 

I  det  samme  Tidsrum  paa  en  halv  Snes  Aar  godt  og  vel  var  Folk 
paa  vor  Egn,  der  li^er  lidt  afsides,  „vaagnet**  —  man  var  „med* 
baade  paa  det  ene  og  det  andet:  baade  paa  Svin  og  Smør,  paa  For- 
samlingshuse og  Indre  Mission,  ja  selv  et  lille  Folkeuniversitets- Kur- 
sus blev  vi  nogle  Stykker  om  at  faa  oprettet;  men  det  vi  helst  vilde 
høre  noget  om,  har  vi  ikke  turdet  sætte  paa  vores  „Program",  for  saa 
vilde  den  „Hellige"  med  vores  Doktor  i  Spidsen  maaske  rive  Huset 
ned  over  Hovedet  paa  os. 

Vi  har  imidlertid  faaet  Hjælp  paa  anden  Maade.  Da  Troels  Lunds 
Værker  udkom  i  Folkeudgave,  var  den  forsynet  med  en  Anbefaling 
fra  nogle  ansete  Højskoleforstandere,  der  dog  tog  Afstand  fra  en  vis 
Del  af  Værket,  den  der  hedder  „Livsbelysning". 

Dyrlægen  her,  som  forestaar  Indkøbet  af  Bøger  til  vor  lille  Bog- 
samling, hvori  vi  ogsaa  optager  udcirkulerede  Tidsskrifter  af  forskellig 
Slags  for  ikke  at  forfalde  til  Ensidighed  —  han  har  en  fin  Næse  og 
sagde  straks;  „Den  skriver  vi  efter  med  det  samme!"  Der  fik  vi  da 
ren  Besked  om  de  Spørgsmaal,  man  ellers  aldrig  hører  drøftet,  hver- 
ken i  Kirken,  Missionshuset  eller  ved  de  mange  Foredragsmøder.  Ef- 
ter at  vi  i  vor  lille  Forening,  der  forresten  endnu  kun  bestaar  af  Dyr- 
lægen, en  gammel  pensioneret  Lærer,  et  Par  yngre  Gaardmandssønner 
foruden  mig  selv,  —  da  vi  havde  læst  „  Livsbelysning"  og  talt  sam- 
men om  den,  gik  jeg  til  vor  Sognepræst  med  den.  Han  er  af  de  høj- 
kirkelige, bor  i  en  flot  Præstegaard,  og  har,  da  han  mærkede,  at  Kirke- 
stolene blev  mer  og  mer  tomme,  begyndt  at  holde  belærende  Foredrag 
i  de  Forsamlinger,  hvor  de  sender  Bud  efter  ham.  Hvad  tror  De, 
han  sagde  om  Bogen?  Jeg  ventede  at  faa  den  kylet  i  Hovedet,  hvad 
vor  gamle,  ivrigt  troende  Præst  ganske  sikkert  vilde  have  gjort.  Men 
denne  her  leverede  den  ganske  spagfærdig  tilbage  med  de  Ord:  „Den 
gir  noget  at  tænke  over." 

Siden  den  Tid  har  jeg  foi^æves  søgt  at  føle  mig  hjemme  i  nogen 
Kirke  eller  Forsamling  overhovedet,  hvor  man  taler,  som  det  kaldes, 
„kristeligt"  eller  „opbyggeligt".  Nu  ser  jeg  klart,  at  alt  det,  der  for- 
kyndes af  Præster  som  „Sandhed  til  Salighed"  er  et  Produkt  af  alle- 
haande  forældede  Ideer,  gamle  Myther  fra  Oldtidens  Kulturlande,  As- 
syrien,  Ægypten,  Persien,  Jødeland,  Grækenland,  Rom  iblandet  med 
endel  moralske  Sandheder,  af  hvilke  nogle  endda  kan  omtvistes,  f.  Eks. 
det  Bud  at  elske  sine  Fjender  eller  at  vende  den  venstre  Kind  til, 
naar  man  faar  et  Slag  paa  den  højre.  En  Præst  og  endnu  mere  en 
„Missionær"  kan  jeg  ikke  høre  tale  „til  Opbyggelse",  uden  at  jeg  ind- 
vendig sidder  og  disputerer  med  ham  og  kunde  have  Lyst  til  at  sige 
ham  imod  paa  ethvert  Punkt. 

Hvad  Deres  tre  Emner  til  Diskussion  angaar,  da  vil  De  nu  sik- 
kert ikke  forbauses,  om  jeg  til  det  første  Spørgsmaal :  „Kan  man  være 

Darwinist  og  Kristen?"  svarer  et  bestemt  Nej.  Den  gamle  pensione- 
rede Lærer,  der  er  Medlem  af  vor  lille  Forening,  har  fortalt  mig,  at 
han  fra  god  Kilde  veed,  at  en  Kristen  fra  første  Oprindelse  egentlig 
var  en,  der  ligesom  de  ældste  Ægyptere  troede  paa  en  fortsat  Tilvæ- 
relse i  det  gamle  Legeme,  hvorfor  det  bevaredes  ved  Balsamering. 
Derfor  kan  man  godt  være  Darwinist  og  tro  paa  en  Tilværelse  ud 
over  denne.  Darwins  Konkurrent  Wallace  er  jo  Spiritist,  og  de  Folk 
vil  jo  ligefrem  bevise,  hvad  Kirken  kun  vil  have  man  skal  tro.  Dyr- 
lægen kender  endel  til  det  og  siger,  at  det  er  noget  andet  end  Indre 
Missions  „Fordummelseslære",  som  han  kalder  Fordømmelseslæren. 

Herved  ledes  jeg  naturligt  til  at  berøre  Deres  andet  Emne:  om 
Synden.  Har  Darwin  Ret,  at  Mennesket  er  en  højtudviklet  Gren  el- 
ler vel  rettere  Blomsten  paa  Dyreriget,  saa  bliver  det  man  kalder 
Synd  en  Levning  af  Dyrenaturen  i  os,  som  det  ligger  i  vor  bedre 
Natur  at  bekæmpe.  Denne  „bedre"  Natur  kan  kort  og  godt  udtryk- 
kes ved  Godhed  modsat  Egenkærlighed.  „Hvor  brav  Folk  er,  der 
er  Guds  Veje",  er  et  Ord  af  Bjørnson,  der  nok  skal  staa  fast.  Hvor- 
for skulde  Mennesker  ikke  kunne  leve  fredeligt  sammen  og  unde 
hverandre  det  godt,  i  Nødsfald  hjælpe  hverandre,  uden  at  de  derfor 
behøver  at  rende  til  nogle  saakaldte  „Opby^elser"  og  synge  nogle 
Salmer,  hvori  de  takker  en  mandlig  „Vorherre"  for,  hvad  „han"  al- 
drig har  gjort,  eller  en,  der  har  „skabt  og  styrer  alt",  og  dog  blev 
„paa  Skød  Barnlille  kaldt",  hvad  Dyrlægen  kalder  „det  værste  Vrøvl, 
der  nogensinde  er  opstaaet  i  Menneskehjernen."  De  ser  han  er  en 
fæl  Fritænker,  den  Dyrlæge.  Men  det  var  ikke  om  ham,  vi  skulde 
tale. 

Det  tredie  Emne:  om  Muligheden  af  at  lave  Guld  skal  jeg  ikke 
videre  berøre.  Det  er  vel  ret  beset  et  Spørgsmaal  om  Miraklers  Mu- 
lighed. Siden  Opdagelsen  af  Røntgenstraaleme  og  Radium  skal  man 
være  varsom  med  at  benægte  Muligheden  af  noget.  Menneskeaandens 
vildeste  Drømme  turde  være  nærmere  ved  deres  Virkeliggørelse  end 
Godtfolk  aner.  Dyrlægen  har  læst  nogle  engelske  og  tyske  Bøger, 
som  han  vilde  erklære  for  Løgn  og  Opspind,  hvis  det  ikke  var  be- 
rømte Navne,  der  indestod  for  Sandheden.  Han  nævner  et  Par,  jeg 
kan  huske  og  har  bedt  ham  skrive  op  for  mig:  Crookes,  ZøUner  og 
den  nævnte  Wallace.  — 

Nu  er  jeg  snart  færdig  med  dette  temmelig  lange  Brev,  som  vel 
allerede  længe  har  kedet  Dem.  Men  da  jeg  betalte  vor  Sognepræst 
den  sidste  Tiende*),  sagde  jeg  omtrent  saadan:  „Kender  De  Lov  af 
22.  Marts  1897?"  Han  saae  paa  mig  og  tænkte  sig  om:  „Naa,  De 
mener  Anordningen  om  Udtrædelse  af  Folkekirken.     Hvad  den?"  — 


*)  det  vil  sige:  det  blev  ikke  den  sidste,  som  det  burde;  kun  Offer  er  jeg  bleven 
fri  for  ved  at  træde  ud.  Mon  det  er  rimeligt?  Man. betaler  da  ellers  ikke  til 
en  „Kasse*',  naar  man  ikke  er  Medlem. 


74  Jakob  Bjerg 

Jeg   udbeder   mig  Blanket  til  Udfyldning,   da  jeg  agter  at  træde  ud/ 

—  Pr.:  „Har  De  nu  ogsaa  rigtig  overtænkt,  hvad  De  gør?"  —  Ja**. 

—  Pr.:  „At  De  derved  frasiger  Dem  al  Ret  til  at  regnes  til  den 
kristne  Menighed  og  Delagtighed  i  dens  Goder?*  —  Jeg  svarede: 
„Deres  Formand  døbte  mig  paa  mine  aandelig  umyndige  Forældres 
Forlangende,  og  de  gjorde  mig  derved  til  „Medlem"  af  Menigheden, 
fordi  det  saadan  var  Skik  og  Brug.  Samme  Formand  konfirmerede 
mig  efter  en  Forberedelse,  hvoraf  jeg  ikke  nu  husker  noget,  undtagen 
en  Anekdote  om  en  døbt  Finne,  der  i  Havsnød  anraabte  sine  gamle 
Guder,  og  da  de  ikke  hjalp,  vilde  prøve  den  nye,  han  var  bleven  be- 
lært om,  og  da  han  i  det  samme  var  saa  heldig  at  iaa  fat  i  en  dri- 
vende Aare,  raabte  han  straks:  Nu  skal  Hr.  Christ  have  Tak,  nu 
hjælper  Fatifem  sig  selv.  Og  saa  blev  der  mig  afkrævet  et  Løfte  om 
at  holde  fast  ved  Noget,  jeg  ikke  vidste  hvad  var,  ovenikøbet  til  min 
sidste  salige  Ende.  For  be^e  disse  Handlinger  blev  Deres  Formand 
betalt  i  klingende  Mønt  foruden  hvad  der  aarlig  er  ydet  i  Tiende  fra 
Gaarden.  Hvis  jeg  engang  gifter  mig,  vil  De  selv  erklære  mig  og 
min  Hustru  for  rette  Ægtefolk,  hvad  vi  kunde  blive  endel  billigere  ved 
at  forlange  borgerligt  Ægteskab.  Dertil  kræves  imidlertid  endnu  af 
Loven,  at  idetmindste  den  ene  Part  skal  staa  udenfor  Folkekirken, 
men  da  jeg  ikke  ønsker  at  tilhøre  noget  Trossamfund,  men  anser  mine 
Meninger  om  det,  andre  kalder  religiøse  Sporgsmaal,  for  en  ren  Pri- 
vatsag, saa  ser  De,  Hr.  Pastor,  at  jeg  for  alle  Tilfældes  Skyld  lige- 
frem er  nødt  til  at  melde  mig  ud.  Til  Optagelse  i  de  forestaaende 
Menighedsraad  kan  jeg  alligevel  ikke  engang  som  Vælger  med  god 
Samvittighed  melde  mig,  og  hellere  end  at  blive  hældt  ud*)  som 
„Vantro",  vil  jeg  selv  melde  mig  ud."  Præsten  saae  misbilligende  paa  mig, 
men  gav  mig  Blanketten,  og  efter  at  den  var  udfyldt  af  mig,  gav  han  mig 
den  lovbefalede  Attest  for  at  være  „udtraadt  af  Folkekirken".  De  sidste 
Ord  han  sagde,  var:  „Gid  De  ikke  maa  fortryde  det!  Men  De  vil 
sikkert  komme  tilbage."  Denne  vist  ufrivillige  Modsigelse  tilskrev  jeg 
hans  gode  Hjerte  —  han  kunde  ikke  tænke  sig  at  være  rolig  og  til- 
freds uden  med  hans  Anskuelser. 

Ja,  hermed  har  jeg  i  Grunden  sagt,  hvad  jeg  i  Øjeblikket  vilde  sige. 
Nogen  egentlig  Diskussion  er  det  vel  ikke  bleven  til;  men  hvorfor 
ogsaa  diskutere,  hvad  der  er  en  Følge  af  Ens  egen  Udvikling.  De 
har  haft  Deres,  før  jeg  lærte  Dem  at  kende;  De  søgte  en  vis  Tid  af 
mit  Liv  at  paavirke  mit  Sind  til  at  gennemgaa  en  lignende  Udvikling 
som  Deres,  men  andre  og,  som  det  har  vist  sig,  stærkere  Indflydelser 
har  gjort  sig  gældende  overfor  mig.  Til  syvende  og  sidst  veed  jeg 
nok,  der  maa  træffes  et  Valg:  De  har  valgt  at  leve  i,  hvad  jeg  efter 
mange  Aars  Tænkning  og  Læsning  er  kommen  til  at  betragte  som 
Illusioner,  jeg  har  valgt  at  lade  disse  Illusioner  fare  og  kun  søge  mit 


*)    Uffe  Birkedal  og  hans  „Frie  Kirkesamfund"  er  jo  f.  Ex,  sat  udenfor. 

Liv  i  det,  jeg  anser  for  Virkelighed.  Naar  vi  begge  har  valgt  ærligt, 
kan  vi  som  ærlige  Mænd  række  hinanden  Haanden  trods  Forskellen 
i  vore  Anskuelser. 

Dermed  Farvel.  —  En  venlig  Hilsen  fra 

Deres  gamle  Elev 

Jakob  Bjerg. 


Charlottenlund  Park. 

Af  E.  Erstad  Jørgensen. 


At  København  har  vokset  sig  til  en  Storstad,  er  allerede  sagt  og 
skrevet  de  Hundrede  Gange,  men  skal  ikke  desmindre  gentages  endnu 
en  Gang.  København  er,  naar  alt  regnes  med,  en  af  de  store  Byer  i 
Europa. 

At  den  tillige  er  en  af  de  smukkeste  Byer,  paa  Grund  af  sin  Be- 
liggenhed, og  fordi  den  i  Aarhundreder  har  været  Rigets  Hovedstad, 
vil  neppe  nogen  nægte.  Men  naar  der  spørges,  om  den  vil  kunne 
bevare  sit  Ry  for  Skønhed  ogsaa  i  Fremtiden,  saa  bliver  Svaret  sik- 
kert mere  tvivlsomt. 

Sagen  er  nemlig  den,  at  medens  den  danske  Hovedstad  oprindelig 
var  forud  for  de  fleste,  saa  vinder  nu  de  andre  stadig  frem,  medens 
vi  i  visse  Maader  staar  stille  eller  gaar  tilbage.  Der  bygges  mange 
grimme  Huse  i  København,  men  i  Udlandets  Byer  er  det  endnu  værre, 
og  naar  der  ses  hen  til  de  mange  smukke  Resultater  af  de  senere 
Aars  Byggevirksomhed  herhjemme,  saa  maa  en  Sammenligning  vel 
nærmest  blive  til  Gunst  for  os  og  til  Skade  for  de  andre. 

Paa  Husbygningens  Omraade  har  vi  altsaa  neppe  synderligt  at  be- 
brejde os.  Men  Husene  gør  det  ikke  alene.  Fuldt  saa  vigtigt  er  det, 
hvorledes  Gaderne  lægges,  hvorledes  de  aabne  Pladser  anbringes. 

Men  det,  der  mere  end  alt  andet  gør  Livet  i  en  Storstad  lyst  og 
tiltalende,  er  dog  den  rigelige  og  velberegnede  Anvendelse  af  Træer 
og  Blomster,  enten  som  skyggefulde  Alleer,  som  Parker  og  Haver 
eller  som  blomstersmykkede  Pladser  og  Torve. 

Og  det  er  i  denne  Henseende  at  vi  staar  ganske  stille,  medens  alle 
de  andre  gaar  frem.  Medens  alle  ligestillede  Byer  i  den  sidste  Snes 
Aar  har  plantet  og  anlagt  mere  end  nogensinde  tidligere,  er  der  i 
København  saa  godt  som  intet  nyt  kommet  til,  og  Træ  paa  Træ  hug- 
ges om,  Have  for  Have  bebygges,  uden  at  der  tænkes  paa  at  erstatte 
de  Værdier,  der  saaledes  gaar  tabt.  Derfor  bliver  Byen  fattigere  og 
fattigere,  og  inden  længe  vil  det  være  os  umuligt  at  vinde  med  i  det 
Kapløb,  hvor  vi  fra  Begyndelsen  havde  et  betydeligt  Forspring. 

Et  Par  Tal  vil  paa  det  tydeligste  illustrere  disse  Forhold: 

Vedligeholdelses-; 
udgifterne  ved 
Byernes  offent- 
lige Haveanlæg 
i  danske  Kroner 

1 

1 

Udgifter  til  Ny- 
anlæg i  Byerne 

(Kr.) 

Samtlige  Udgifter 
til  Nyanlsg  og 
Vedligeholdelse 

(Kr.) 

Udgifterne 
pr.  Indbygger 

(Ører) 

1 
Indbyggerantal 

Beplantningernes 
Areal  i  Hektar*) 

Breslau 

AarlQOO 

129,767 

77,096 

206,863 

55 

374,000 

135 

Frankfurt  a.  M. 

-  1900 

81,185 

8,405 

89,590 

39 

228,000 

35 

Køln 

-  1900 

138,590 

17,268 

155,858 

48 

324,000 

177 

Leipzig 

-  1900 

90,574 

111,332 

201,906 

50 

407,000 

253 

Magdeburg 

-  1900 

98,217 

76,583 

174,800 

80 

216,000 

229 

Munchen 

-  1900 

164,667 

62,033 

226,699 

56 

404,000 

146 

Stockholm 

-  1900 

• 

• 

128,000 

46 

275,000 

København 

-  1900 

71,507 

0 

71,507 

20 

354,000 

46 

Af  Millionbyerne  brugte  Paris  i  1898  ca.  60  Øre  pr.  Indbygger, 
Berlin  samme  Aar  ca.  55  Øre  og  London  samme  Aar  50  Øre  pr. 
Indbygger.  (For  de  sidste  to  Byers  Vedkommende  er  dog  Statens 
Haver  medregnet)**).  At  Frederiksberg  Bys  offentlige  Haver  tilsammen 
neppe  udgør  en  Td.  Land,  stiller  i  Realiteten  København  endnu  ringere 
i  Sammenligningen. 

Aarsagerne  til  at  vort  Havevæsen  i  den  Grad  er  gaaet  i  Staa  er 
mange,  men  Hovedgrunden  er  vel  nok  vor  Tilbøjelighed  til  at  „se 
Tiden  an",  overveje  Sagen,  se  den  fra  forskellige  Sider  og  sende  den 
i  Udvalg.  Og  efter  at  en  rum  Tid  var  gaaet  paa  denne  Maade,  og 
efter  at  Parkudvalget  Aar  1902  var  fremkommet  med  en  Indstilling  til 
Borgerrepræsentationen,  saa  blev  man  paa  det  rene  med,  at  der  ikke 
var  saa  mange  Penge  i  Kassen,  at  man  kunde  anvende  dem  til  den  Slags 
Luksus,  og  derved  staar  vi  indtil  videre.  Det  er  imidlertid  langtfra 
altid  en  daarlig  Økonomi  for  en  By  at  anlægge  Parker  og  Plantninger, 
idet  de  direkte  kan  give  Indtægter  ved  Udlejning  af  Restaurationsbyg- 
ninger.  Sportspladser,  Isbaner  o.  1.  og  endnu  mere  indirekte  ved  den 
Værdiforøgelse,  der  derved  gives  de  omliggende  Arealer,  ved  Byens 
forbedrede  Sundhedsforhold  o.  s.  v. 

Men  en  ubetinget  daarlig  Økonomi  er  det  at  vanrøgte  et  betydeligt 
Aktiv,  og  det  er  da  denne  Artikels  Formaal  at  paapege,  hvorledes 
dette  sker.  Foruden  Stadens  og  Statens  Haver  er  Charlottenlund  og 
Klampenborg  Skove  jo  af  den  allerstørste  Betydning  for  København, 
og  navnlig  er  den  førstnævnte  baade  ved  Sporvogn  og  Jærnbane  saa 
nøje  forbunden  med  Byen,  at  den  næsten  kan  regnes  med  paa  samme 


♦)  En  Hektar  er  ca.  IV5  Td.  Land. 

♦♦)  De  statistiske  Oplysninger  om  Forholdene  i  København  er  taget  af  Kommunens 
Regnskab,  for  Stockholms  Vedkommende  stammer  de  fra  Tidsskriftet  „Tradgården" 
(1902  Nr.  1  A)  og  angaaende  de  øvrige  Byer  fra  Tidsskriftet  „Die  Gartenkunst"  (Ud- 
givet af  „Verein  deutscher  Gartenkunstler")  (Side  61  og  Side  109  Aar  1898,  Side  111 
Aar  1899,  Side  203  Aar  1901  og  Side  202  Aar  1902). 

Maade  som  Frederiksberg  Have.  Charlottenlund  Skov  breder  sig  over 
et  Areal  af  ca.  84,4  Hektarer  (152  Tdr.  Land),  hvoraf  de  14,^  er  ind- 
hegnet som  Slottets  private  Have.  Tilbage  bliver  dog  et  Stykke  Skov, 
større  end  Frederiksberg  Have  og  Søndermarken  tilsammen.  Denne 
Skov  danner  i  Forbindelse  med  Jægersborg  Dyrehave,  Ermelunden  og 
Ordrup  Krat  et  særligt  „Lystskovdistrikt**,  der  bestyres  af  en  Skov- 
foged under  2den  kgl.  Overførsterinspektion,  og  naar  undtages  de 
bedre  holdte  Veje,  behandles  de  efter  ganske  lignende  Principper  som 
andre  Skove,  hvor  det  pekuniære  Udbytte  er  Hovedsagen.  Uden  at 
komme  ind  paa,  hvorvidt  Driften  fra  et  forstligt  Standpunkt  set  er 
hensigtsmæssig  eller  ej,  maa  det  paa  det  allerbestemteste  fremhæves, 
at  selve  den  Ting  at  behandle  Charlottenlund  Skov  efter 
forstlige  Principper,  er  saa  absolut  meningsløs,  og  maa  i 
Løbet  af  faa  Aar  ødelægge  de  rige  Muligheder,  som  endnu 
er  tilstede  for  Tilvejebringelsen  af  en  Park. 

Mange  Læsere  vil  øjeblikkelig  indvende,  at  de  hellere  vil  have  en 
Skov  end  en  Park,  og  naar  man  tænker  paa  Ørstedsparken  og  en  af 
vore  smukkeste  Bøgeskove,  saa  kan  man  ikke  andet  end  give  dem  Ret. 
Men  Sagen  er  jo  netop  den,  at  en  virkelig  Bøgeskov  naturnødvendig 
ikke  kan  findes  i  en  By,  og  Charlottenlund  Skov  er  det  bedste  Eks- 
empel derpaa.  Naar  Bøgestammerne  mister  den  sølvgraa  Glans,  naar 
Skovbunden  bliver  iblandet  Propper  og  Madpapir,  naar  Blomsterne  dør 
ud  og  den  sidste  Bregne  er  borte,  saa  er  dermed  Bøgeskovskarakteren 
uigenkaldelig  forbi  —  og  hvem,  der  har  Raad,  kører  videre  ud  til 
Klampenborg.  Saadan  er  det  gaaet  Charlottenlund  Skov,  og  saadan 
maatte  det  gaa,  men  derfor  er  dens  Dage  ikke  talte.  Den  bør  endnu 
have  et  langt  Liv  tilbage,  hvor  den  som  Park  kan  glæde  endnu  fier 
end  før  som  Skov. 

Det  er  vist  de  færreste  Skovgæster,  der  har  lagt  Mærke  til  den 
Kamp,  som  føres  mellem  Træerne  i  Charlottenlund  Skov.  Det  er  de 
gamle  Ege,  der  strider  en  sidste  Strid  mod  de  fremvoksende  Bøge,  og 
enhver,  der  ved,  hvor  ulige  Kampen  er,  forstaar,  at  inden  mange  Aar 
har  Bøgen  sejret  her  som  overalt. 

Det  er  mærkeligt  at  se,  hvor  Bøgen  kan  skyde  sine  slanke  Grene 
op  igennem  Egens  knudrede  Krone,  ubekymret  om  der  er  lyst  eller 
mørkt,  og  mærkeligt  er  det  at  iagttage,  hvor  hurtigt  Egen  giver  fortabt, 
saa  snart  den  kommer  i  Skygge.  Gren  paa  Gren  dør  bort.  En  skønne 
Vaardag  spreder  Bøgene  deres  lyse  Blade  over  Kæmpens  hundred- 
aarige  Krone;  og  Arbejderen  kommer  med  sin  Økse.  Paa  den  Maade 
er  allerede  Eg  efter  Eg  faldet,  og  om  ganske  faa  Aar  vil  Skoven  fuld- 
stændig have  skiftet  Karakter,  idet  Egen  er  død  ud,  og  Bøgen  har  ind- 
taget dens  Plads. 

I  Skovbruget  er  dette  vistnok  ogsaa  en  meget  rigtig  Fremgangs- 
maade,  der  vel  nok  giver  det  største  Udbytte  i  Tømmer  og  Brænde, 
men  naar  man  kan  sige  sig  selv,  at  Charlottenlund  Skov  før  eller  senere 

maa  blive  en  af  de  Parker,  som  København  nu  saa  bitterlig  savner, 
saa  er  det  jo  ganske  meningsløst  kun  at  tage  økonomiske  Skovbrugs- 
hensyn, da  dog  Tanken  paa  at  forberede  Skoven  til  sin  fremtidige  Be- 
stemmelse burde  være  det  ene  afgørende  eller  dog  Hovedsagen.  Og  i 
en  Park  er  Egen  et  af  de  allerbedste  Træer,  Bøgen  næsten  det  slette- 
ste. Egen  opnaar  en  saa  høj  Alder,  at  man  praktisk  set  slet  ikke 
behøver  at  tænke  paa  Erstatning  ved  Plantning  af  unge  Træer.  Dens 
prægtige  Stamme  og  knortet  kraftige  Krone  er  en  Pryd  om  Vinteren, 
og  naar  om  Foraaret  de  unge  broncefarvede  Skud  bryder  frem,  staar 
den  paa  sin  Vis  ikke  tilbage  for  Bøgen.  Midt  i  Juni  bliver  Bøgen 
mørk  og  tung,  medens  Egen  bevarer  sin  friske,  grønne  Farve  helt  indtil 
Efteraaret  bruner  Løvet.  Men  hvad  der  fremfor  alt  udmærker  Egen 
som  Parktræ,  er  dens  aabne  Krone.  Ikke  alene  er  en  Trækrone,  der 
som  denne  deler  sig  i  flere  Dele,  adskilt  ved  brede  Skygger,  langt  mere 
malerisk  end  Bøgens  massive  Frodighed,  men  under  Egen  vokser  alt, 
hvad  man  vil  plante,  medens  Bøgens  Skygge  neppe  lader  andet  trives 
end  Anemoner  og  Bregner.  En  Park  af  Bøgetræer  vil  derfor  sige 
Græsplæner  med  fritstaaende  Bøge  og  under  hvert  Træ  en  skaldet 
Plet,  eller  tætte  Bøgeplantninger  paa  den  nøgne  Jord,  dækket  af  snav- 
set Løv.  En  Park  med  den  Egebestand,  som  endnu  findes  i  Charlot- 
tenlund Skov,  vilde  derimod  kunne  naa  nær  op  imod  Idealet  af  en 
Folkepark.  En  virkelig  Folkepark  findes  endnu  ikke  her  i  Byen; 
men  man  kan  tænke  paa  de  engelske  Parker,  hvor  Rhododendron- 
buskene  blomstrer  inde  under  ældgamle  Egestammer,  hvor  Paaskelillier 
og  Crocus  myldrer  i  Græsset  ved  Træernes  Fod,  eller  tænke  paa 
enkelte  af  vore  Herregaardshaver,  hvor  Buske  og  Krat  danner  Skjul 
for  Nattergal  og  Drossel,  medens  Syrener  og  Guldregn,  Jasminer,  Ro- 
ser, Tjørn  og  Hyld  blomstrer  og  dufter,  saa  det  vilde  være  en  Her- 
lighed, om  vi  kunde  faa  det  samme  frem  heh  her  inde  ved  Byen, 
hvor  saa  mange  kunde  glædes  derved.  De  øvrige  Betingelser  i  Char- 
lottenlund er  ligeledes  de  bedst  mulige.  Jordbunden  er  fortrinlig  egnet. 
Det  ser  man  i  den  tilgrænsende  „forstbotaniske  Have",  der  med  Rette 
er  bekendt  for  sine  Naaletræer,  som  her  vokser  bedre  end  maaske 
noget  Steds  i  Landet. 

Terrainet  er  smukt  bølgeformet.  Det  skæmmes  kun  nu  af  de 
mange  urimelig  brede  Grøfter.  Vejene  maatte  selvfølgelig  lægges  om, 
navnlig  Kørevejen,  der  enkelte  Steder  er  ført  igennem  paa  en  Dæm- 
ning, som  blandt  andet  deler  den  ene  Slette  paa  en  hæslig  Maade. 
Der  maatte  vel  dannes  størrre  aabne  Plæner,  maaske  fremstilles  Vand- 
partier til  Skøjteløb,  Sportspladser  o.  s.  v.;  men  det  er  jo  Enkeltheder, 
som  altid  kan  drøftes. 

Beliggenheden  mellem  Strandvejen  og  Jærnbanen,  gennemskaaren 
af  Jægersborg  Allés  Forlængelse,  med  Traverbanen  mod  nord  og  det 
nye  Villakvarter  mod  syd  er  ligeledes  udmærket  for  en  Park,  og  man 

kunde  vel  i  det  hele  taget  ikke  tænke  sig  nogen  anden  Anvendelse  af 
Charlottenlund  Skov,  end  den  her  omtalte. 

At  der  alligevel  vil  vise  sig  Vanskeligheder  ér  indlysende,  og  den 
første  og  største  er  da  den,  at  ingen  Person  eller  Institution  bærer 
Ansvaret  for,  hvad  der  her  forsømmes.  Forstvæsnet  hår  ingen  For- 
pligtigelse til  at  tænke  paa  Parker  til  Københavnerne,  og  den  køben- 
havnske Kommunalbestyrelse  kan  med  en  vis  Ret  lukke  Øjnene  for 
det,  som  ligger  uden  for  Byens  Omraade.  At  endvidere  Charlottenlund 
Skov  hører  ind  under  Landbrugsministeriet,  medens  Staishaverne 
(Frederiksberg  Have,  Søndermarken,  Rosenborg  Have  og  Slotshaverne) 
sorterer  under  „Ministeriet  for  offentlige  Arbejder"  forbedrer  heller 
ikke  Sagen.  Disse  Vanskeligheder  er  dog  ikke  større,  end  at  de  kan 
overvindes.  Bois  de  Boulogne  blev  i  1852  omdannet  til  Park  for 
Paris,  og  i  Berlin  er  Tiergarten  Statsejendom,  medens  Byen  aarlig  til- 
skyder 30,000  Mrk.  til  dens  Vedligeholdelse  og  Forbedring.  Man  kunde 
tænke  sig  Sagen  ordnet  paa  forskellig  Maade.  Det  ene  Ministerie 
kunde  afgive  Skoven  til  det  andet,  saaledes  at  den  for  Fremtiden  blev 
administreret  sammen  med  Statshaverne,  og  Omlægningen  kunde  da 
ske  ved  en  Række  Ekstrabevillinger  og  med  Tilskud  fra  København 
og  maaske  ogsaa  fra  Gentofte — Ordrup — Hellerup  Kommune.  I  Be- 
tragtning af  at  denne  Park  ikke  alene  vil  komme  København  til  Gode, 
kunde  Staten  maaske  overdrage  Byen  Arealerne  paa  Betingelse  af,  at 
denne  bekostede  Omlægningen  og  paatog  sig  i  Fremtiden  at  vedlige- 
holde Parken. 

Og  endelig  er  der  tilbage  det  private  Initiativ. 

Ved  større  Foretagender  siger  dette  jo  det  samme  som:  Carlsberg. 
I  Ny  Carlsbergfondens  Statuter  er  som  bekendt  „den  her  i  Landet 
lidet  paaagtede  Havekunst"  stillet  lige  med  de  almindelig  anerkendte 
Kunstretninger:  Skulptur,  Maleri  og  Arkitektur,  og  overfor  en  Inter- 
viewer fra  et  herværende  Blad  udtalte  Fondens  Opretter  sig  paa  en 
Maade,  der  lod  formode,  at  Anlæg  af  en  Park  netop  vilde  være  en 
Opgave  for  den  nyoprettede  Fond.  Her  er  da  den  bedste  Lejlighed, 
som  tænkes  kan.  Paa  et  saa  at  sige  neutralt  Gebet  forefindes  et  for- 
trinligt Materiale,  som  med  forholdsvis  smaa  Midler  kan  omdannes  til 
en  overordentlig  værdifuld  Park  af  betydelige  Dimensioner.  Og  det 
kan  vel  med  Sikkerhed  forudsiges,  at  en  Institution  som  den  her 
nævnte,  naar  den  møder  med  Planer  og  Overslag  og  en  aaben  Pung, 
let  vil  vinde  Gehør  for  Sagen,  og  vil  kunne  vente  en  vis  Offervillighed 
saavel  hos  Stat  som  hos  Kommune.  Men  om  det  bliver  den  ene  eller 
anden,  om  det  bliver  snart  eller  sent,  én  Ting  er  uimodsigelig,  at  Kam- 
pen mellem  Bøg  og  Eg  bør  standses  snarest  mulig,  da  hver  Dag 
forringer  de  Muligheder,  som  faa  Aars  fortsat  Vanrøgt  totalt  vil  øde- 
lægge. 


To  Ruslande. 

Af  Slavomir. 


Regeringen. 

1  Rusland,  dette  Modsigelsernes  Land  (modsatte  Klimater,  modsatte 
Folkeslag,  deraf  modsigende  Idealer  og  Interesser,  Karakterer  og  Syns- 
maader)  er  Regeringen  selv  den  allerstørste  Modsigelse.  Fordi  den  er 
Stedfortræder  for  et  Enevælde,  anses  den  i  Almindelighed  for  aristo- 
kratisk, medens  den  i  Virkeligheden  ikke  er  langt  fra  at  være  den 
mest  demokratiske  i  hele  Evropa.  Den  støtter  sig  ikke  til  en  enkelt 
Stand,  men  til  hele  Folket.  Adgangen  til  Embeder  er  lige  for  alle, 
uden  Hensyn  til  Byrd,  forudsat  at  Vedkommende  har  opnaaet  den 
fornødne  Uddannelse.  Adelens  Privilegier  er  i  Praksis  snart  sagt  ind- 
skrænkede til,  at  den  i  Tilfælde  af  Fængsling  ikke  kan  blive  Genstand 
for  legemlig  Revselse.  Hærens  Officerer  er  aldeles  overvejende 
borgerlige;  der  spørges  —  Gardetroppeme  undtagen  —  ikke  om  nogen 
Stamtavle.  Man  er  i  Rusland  fri  for  den  i  Tyskland  florerende  mod- 
bydelige Humbug,  der  knytter  sig  til  Forestillingen  om  en  særlig 
Officersære,  om  Jævnbyrdighed  o.  lign.  Derfor  er  det  heller  ikke  Skik 
og  Brug,  at  de  russiske  Officerer  duellerer,  og  naar  det  endelig  sker, 
fremkalder  det  Dadel  og  forsvares  aldrig  med  den  i  den  tyske  Militær- 
verden gængse  Godtkøbslogik.  Thi  Russeren  er  ikke  konventionel. 
Mangfoldige  er  de,  der  i  den  civile  Administration  har  tjent  sig  op  fra 
uanseelige  Bestillinger.  Popesønner  og  Bondesønner  opnaar  de  højeste 
Værdigheder,  og  de  første  danner  en  særlig,  grumme  udbredt  Type. 
Der  er  Plads  for  alle,  og  Regeringen  har  Brug  for  alle.  Selv  Rang- 
systemet er  bleven  en  demokratisk  Faktor.  Det  gør  alle  lige.  Alle, 
der  staar  i  Statens  Tjeneste  skal  have  en  Rang,  der  nøje  udmaales 
efter  vedkommendes  Embede.  Rangen  erstatter  og  dækker  over  en 
ringe  Fødsel.  En  Miskendelse  af  Rangen  vilde  blive  anset  for  en 
Ignoreren  af  Regeringens  Vilje  og  forekommer  derfor  ikke.  Den  per- 
sonlige Adel  —  ikke  Fødselsadelen  —  uddeles  i  stor  Udstrækning  og 
tilkommer  f.  Eks.  alle,  der  har  afsluttet  deres  Universitetsstudier. 

Mange  Foranstaltninger  vidner  om  en  større  Humanitet  end  vi 
træffer  i  adskillige  Lande  med  en  intensivere  og  ældre  Kultur.  Prygle- 
straffen er  bandlyst  fra  alle  Undervisningsanstalter,  hvad  der  burde 
være  et  Memorandum  for  prøjsiske  og  danske  Almueskoler.  Hus- 
bonden har  ingen  Ret  til  at  revse  sit  Tyende,  og  det  er  ikke  ualminde- 
ligt, at  Godsejere,  Forvaltere  o.  a.  idømmes  Fængselsstraf  for  Over- 
trædelse af  dette  Forbud.  Rusland  er  ikke  længer  Knuttens  forjættede 
Land.  Yderst  humant  er  det,  at  i  en  Familje,  hvor  der  er  flere  Sønner, 
fritages  den  ældste  helt  for  Militærtjeneste,  for  at  Familjen  ikke 
skal  berøves  sin  Forsørger;  det  samme  gælder  naturligvis  ogsaa  det 
Tilfælde,  hvor  der  kun  er  en  Søn.     En  frisindet  Institution  er  Jury- 

domstolene;  deres  Kendelser  er  ofte  betænkelig  milde,  men  de  vidner 
i  al  Fald  om  et  tolerant  Kristusblik  paa  menneskelige  Vildfarelser. 
Straffeloven  er  mere  human  end  f.  Eks.  den  drakoniske  østrigske; 
som  bekendt  idømmes  ikke  Dødsstraf  (undtagen  for  visse  politiske 
Overtrædelser).  I  Rusland  viser  Regeringen  større  Frisind  og  Imøde- 
kommenhed overfor  Kvindens  Krav  paa  økonomisk  Selvstændighed 
end  i  Nabolandene,  og  den  har  tidligere  begyndt  at  lette  hende  Vejen 
til  Erhverv.  I  alle  disse  Henseender  kan  den  russiske  Styrelse  gælde 
som  et  Mønster  for  ikke  faa  andre  evropæiske  Lande. 

En  avtokratisk  Regering  kan  virke  mindre  fordærvelig  end  en 
konstitutionel.  Skønt  enevældig  har  den  russiske  Regering  moralsk 
set  ikke  saadant  Tag  i  Befolkningen  som  den  tyske.  Den  er  ikke  saa 
forlig  for  Individualiteten.  Russerne  er  ikke  paa  tysk  Manér  trukne 
efter  én  Snor  ligesom  gammeldags  Tællelys.  Embedsmændene  er  ikke 
saa  skolede;  de  er  mere  Mennesker,  og  de  staar,  rent  menneskelig  set, 
friere  overfor  Regeringen  end  deres  tyske  Kolleger.  Og  politisk  set 
kommer  det  ud  paa  et,  om  en  Regering  ikke  tillader  nogen  personlig 
Overbevisning  eller  om  den  anerkender  en  saadan  i  Teorien  for  at 
træde  den  under  Fødder  i  Praksis.  Og  trods  megen  og  stærk 
Konservatisme  er  der  dog  saa  megen  Skepsis  i  Rusland,  at  vi  har  Lov 
til  at  spørge:  er  det  bedre  at  nære  Mistillid  til  en  avtokratisk  Styrelse 
eller  —  som  de  traditionsglade  Tyskere  —  at  tro  paa  en  konstitutionel 
Regering,  der  ter  sig  som  en  avtokratisk? 

Ikke  al  Vilkaarlighed  er  en  Ulykke.  Et  enevældigt  System  kan 
virke  til  Held,  hvor  et  konstitutionelt  er  magtesløst.  De  Smaakonger, 
der  kaldes  russiske  Guvernører,  virker  i  denne  Henseende  ikke  sjæl- 
den gavnlig.  Tilfældene  er  naturligvis  rent  lokale.  Eksempelvis  skal 
nævnes,  at  da  samvittighedsløse  Spekulanter  i  en  meget  haard  Vinter 
for  et  Par  Aar  siden  i  Warschau  drev  Kulpriserne  op  til  det  uhørte 
og  ligefrem  foraarsagede  Nød  i  mange  Hjem,  lod  omsider  General- 
guvernøren, Fyrst  Imeretinsky,  disse  Kulmatadorer  kalde  for  sig  og 
erklærede,  at  hvis  Priserne  ikke  i  Løbet  af  24  Timer  sank  til  det 
normale,  vilde  han  lade  dem  indespærre.  Midlet  viste  sig  probat. 
Livegenskabets  Ophævelse  i  sin  Tid  var  en  Vilkaarlighedsakt,  der  i 
den  Form,  den  fik  af  Regeringen,  næppe  vilde  være  bleven  godkendt 
af  noget  Parlament,  thi  den  Erstatning,  der  ydedes  Godsejerne,  var 
saa  intetsigende,  at  den  nærmest  var  en  Fiktion;  men  Bønderne  kom 
paa  en  let  Maade  til  deres  Jord,  og  naar  deres  Stilling  i  vore  Dage 
alligevel  er  lidet  misundelsesværdig,  da  er  det,  fordi  man  gav  dem 
Friheden,  men  ikke  lærte  dem  at  benytte  den.  Og  dette  skulde  en 
konstitutionel  Styrelse  nok  have  lært  dem. 

Den  almindelig  paastaaede,  barbariske  Behandling,  som  politiske 
Fanger  skal  være  Genstand  for,  beror  paa  Overdrivelse.  Det  russiske 
Gendarmeri  er  et  Elitekorps,  der  med  Foragt  ser  ned  paa  det  sæd- 
vanlige Politi.     Overbevisningsløst  som  det  er,  gør  det  kun  sin  Pligt. 

Det  foretager  Husundersøgelser  høflig,  uden  Chikaneri,  næsten  med 
Elegance.  De  politisk  mistænkte  og  „uvederhæftige"  —  og  til  denne 
Klasse  hører  de  fleste  Arrestanter  —  bliver  ikke  mishandlede.  De 
sendes  for  det  meste  til  fremmede  Guvernementer  i  det  evropæiske 
Rusland,  hvor  de  maa  tilbringe  et  Par  Aar  under  Politiopsyn. 
Mange  af  dem  indtræder  senere  selv  i  Statens  Tjeneste.  Thi  den 
russiske  Regering  er  aldrig  uforsonlig.  Kun  de  alvorlige  Statsfor- 
bryderes Skæbne  er  frygtelig.  Den  Tid  er  forbi,  da  man  for  et  godt 
Ord  sendte  Folk  til  Sibirien. 

Rusland  gør  Aar  for  Aar  stadig  Fremskridt,  og  et  helt  Hav  skiller 
os  fra  Kejser  Nikolaj  den  førstes  Tid.  Alle  føler,  at  Tidsaanden 
kræver  Reformer,  Regeringen  mest  af  alle.  Den  forlanger  af  enhver 
ny  Minister,  der  altid  maa  være  Talsmand  for  et  Program,  der  fore- 
skrives ham,  at  han  skal  være  paa  engang  konservativ  og  reformatorisk. 
Men  russiske  Reformer  er  underlig  halvgjorte.  De  er  ligesom  en  halv- 
kvædet Vise.  Der  bliver  altid  noget  tilovers,  som  ikke  tør  udsiges, 
ikke  tænkes  til  Ende,  ikke  gennemføres.  De  er  ofte  blotte  Surrogater, 
Regeringen  nægter  Studenterne  Forsamlingsret;  til  Gengæld  grund- 
lægger den  akademiske  Diskussionsklubber,  hvor  Studenterne  kan 
mødes  under  Vejledning  af  statskontrollerede,  garanteret  frihedsbacillefri 
Professorer.  Det  er  Erkendelsen  af,  at  noget  bør  der  gøres,  som 
bestandig  kommer  igen.  En  fri  Forfatning  med  et  Parlament  afvises 
med  Rædsel,  men  alligevel  har  Regeringen  indført  lokalt  Selvstyre, 
Sogneraad,  Byraad,  og  nu  for  nylig  Guvernementsraad  med  et  om- 
fattende Virkeomraade.  Regeringen  vakler  mellem  Despoti  og  overdreven 
Demokratisme.  Den  optræder  som  Bøndernes  vilkaarlige  Formynder 
og  berøver  dem  f.  Eks.  efter  Forgodtbefindende  midlertidig  Retten  til 
at  nedsætte  sig  indenfor  Rigets  Enemærker,  hvor  de  vil  (det  Tyskerne 
kalder  for  freiziigigkeit)  —  hvad  der  overfor  den  russiske  Bondes 
næsten  nomadeagtige  Vandrelyst  er  en  højst  generende  Indskrænkning 
—  men  paa  den  anden  Side  besidder  disse  umyndige  Bønder  deres 
egen  Jurisdiktion,  en  Sogneret,  der  fungerer  som  Underret  og  dømmer 
i  Sager  mellem  Bønderne  indbyrdes,  en  Domstol,  der  virker  som  en 
Karrikatur,  hvor  en  Kendelse  købes  for  nogle  faa  Rubler  og  et  falsk 
Vidne  for  en  Flaske  Brændevin  (det  sidste  er  endda  mest  tilgiveligt, 
idet  Aflæggelse  af  falsk  Vidnesbyrd  er  en  udbredt  Kræftskade,  der 
selv  i  højere  Instanser  ofte  gør  Rettergangen  illusorisk).  Og  denne 
Sogneret,  denne  ærkedemokratiske  Indstiftelse,  har  Regeringen  blandt 
andre  Straffemidler  forlenet  med  en  saa  frihedsfjendsk  og  raa  Straffe- 
maade  som  Anvendelsen  af  Prygl,  der  da  ogsaa  benyttes  i  stor  Ud- 
strækning, og  det  skønt  den  samme  Regering  fra  alle  andre  Institutioner 
har  bandlyst  al  legemlig  Revselse  og  med  ærlig  Vilje  forfølger  Over- 
trædelsen af  denne  Bestemmelse. 

I  Følge  den  oflicielle  russiske  Statsteori  bør  det  nye  aldrig  fornægte 
sin  direkte  Oprindelse  af  det  gamle.     Og  dette  gamle,  den  eneste  Jord» 

af  hvilken  efter  Regeringens  Hensigter  noget  bør  spire  frem,  er  Absolu- 
tismens Princip.  Hvad  der  er  foreneligt  med  dette,  er  godt,  hvad  der 
modstrider  det,  er  ondt.  Men  hvad  er  foreneligt  med  Absolutismens 
Princip?  Ja,  det  er  netop  den  store  Gaade,  om  hvis  rette  Besvarelse 
de  russiske  Statsmænd  indbyrdes  er  uenige. 

Reformer  og  Absolutisme  —  mellem  disse  to  Poler  svinger  den 
russiske  Regerings  Politik.  Denne  Dualisme  indeholder  Nøglen  til 
Forstaaelse  af  Landets  nyere  Historie.  — 

Pobjedonostsev,  Præsidenten  for  den  hellige  Synode,  en  fremragende 
Jurist  og  en  glimrende  Dialektiker,  Absolutismens  ypperste  Apostel,  har 
med  størst  Energi  stillet  sig  i  Breshen  for  Principet:  ingensomhelst 
Indrømmelser  af  liberal  Beskaffenhed.  Og  det  hjælper  lidet  at  raabe 
op  om  Despotisme,  derved  ændres  ikke  det  Faktum,  at  han  har  Ret,, 
og  med  ham  den  frihedsfjendske  Gruppe,  der  flokkes  om  de  reak- 
tionære Moskovskija  Vjedomosti.  Deres  Standpunkt  har  sin 
Styrke  i  sin  Klarhed  og  Ugendrivelighed.  Vi  ser  jo  daglig  for  vore 
Øjne,  at  enhver  Indrømmelse  af  et  liberalt  Krav  drager  et  nyt  Krav 
og  dermed  en  ny  Gæring  efter  sig,  idet  alle  disse  Krav  ikke  vil  høre 
op,  før  en  Konstitution  er  opnaaet.  Det  maa  derfor  erkendes,  at  det 
absolute  Monarki  i  Rusland  er  noget,  der  ikke  kan  lirkes  paa,  at  det 
er  et  Maskineri,  i  hvilket  intet  Hjul  kan  fjernes,  hvis  ikke  Værket 
skal  gaa  i  Staa,  ja,  det  maa  i  vore  Dage  endog  være  mere  ubønhørlig 
reaktionært,  end  det  behøvede  at  vise  sig  i  henrundne  Tider.  I  Begyn- 
delsen af  forrige  Aarhundrede  kunde  Rusland  f.  Eks.  endnu  tillade  sig 
en  saadan  politisk  Luksus  som  at  tilstede  Frimurerloger,  ti  ingen  tænkte 
dengang  paa  at  kuldkaste  Rigets  Forfatning;  i  vore  Dage  vilde  derimod 
en  almindelig  Tiilladelse  til  at  foranstalte  Møder  med  hemmelig  For- 
handling, inden  ret  længe  afføde  en  Revolution. 

Hvis  en  Konstitution  nu  virkelig  kunde  løfte  Rusland  ud  af  det 
Uføre,  der  er  en  Ulykke  for  Landet,  vilde  de  russiske  Statsmænds 
Standpunkt  å  la  Pobjedonostsev  trods  dets  Klarhed  være  i  høj  Grad 
forkasteligt.  Jeg  ser  herved  bort  fra,  at  det  er  tvivlsomt,  hvorvidt 
overhovedet  en  Konstitution  er  mulig  blandt  et  Folk,  der  endnu  ikke 
har  naaet  et  elementært  Dannelsestrin.  En  fri  Forfatning  vil  sansyn- 
ligvis  lette  Regeringen  for  én  Byrde,  for  Størstedelen  af  de '  revolu- 
tionære, men  den  er  magtesløs  overfor  et  andet  større  Onde:  de  enkelte 
Folkeslags  Separatisme,  der  er  rettet  mod  national  Uafhængighed,  ja, 
vil  endog  give  disse  Tendenser  forøget  Fart  og  Styrke.  Ligesaa  vist 
som  Betingelsen  for  et  Folks  Selsstyre  er  dets  nationale  Ensartethed, 
ligesaa  vist  vil  en  Konstitution  i  Rusland  meget  hurtig  blive  ensbety- 
dende med  Rigets  Opløsning.  Det  modsatte  Eksempel  med  Svejts 
betyder  intet.  De  mange  forskellige  Nationaliteter  i  Rusland  maa  nød- 
vendigvis have  modstridende  nationale  Interesser  og  kan  derfor  ikjce 
danne  ét  Statslegeme.  Østrig  er  bleven  nødt  til  at  slippe  Ungarn  og 
er  selv  aldeles  sønderslidt.     Rusland  frygter  for  at  falde  i  Stumper  og 

Stykker.  Derfor  dets  Fremfærd  mod  Polakkerne,  derfor  dets  strenge 
Forholdsregler  mod  Lillerusseme,  paa  hvis  Sprog  hverken  Aviser  eller 
Bøger  maa  trykkes.*)  Derfor  sidder  Armenieren  i  Tiflis,  Litaueren  i 
Kovno,  Polakken  i  Warshau  og  faar  i  Skolen  indpodet  de  officielle 
Idealer,  medens  hans  eget  Fædrelands  Fornedrelse  prises  som  en 
Velgerning.  Og  det  var  da  ikke  blot  økonomiske,  men  nok  saa  meget 
politiske  Hensyn,  der  foranledigede  Indførelsen  af  nye,  æventyrlig  lave 
Jærnbanetakster,  saa  at  man  f.  Eks.  kan  rejse  fra  den  tyske  Grænse 
til  den  persiske  for  ca.  40  Kroner.  Man  ønsker  ordentlig  at  ryste  de 
enkelte  Nationer  om  imellem  hverandre.  Kun  en  Absolutisme,  der  kræver 
og  opnaar  ubetinget  Lydighed,  evner  —  om  end  kun  paa  rent  ydre  Vis  — 
at  sammensvejse  forskellige  Provinsers  indbyrdes  modstridende  Inter- 
esser. Det  er  nødvendigt  klart  at  indprente  sig,  at  enhver  Bestræbelse 
i  Rusland,  der  gaar  ud  paa  en  Forandring  af  det  bestaaende  System, 
tillige  sigter  mod  en  Tilintetgørelse  af  Statens  Eksistens.  Heraf  følger 
to  Ting :  at  de  moderate  liberale  i  St.  Petersborg,  den  brave  Stasiulevicz, 
den  utrættede  Forkæmper  for  Folkeoplysningen  og  den  fortjente  Udgiver 
af  Vjestnik  Evropej,  Ruslands  bedste  Tidsskrift,  tilligemed  hele  det 
frisindede  Parti,  der  staar  bag  dette,  at  alle  disse  Mænd,  der  handler  i 
god  Tro,  men  dog  ikke  vil  standse  før  en  Konstitution,  i  Virkelig- 
heden er  revolutionære.  Paa  den  anden  Side  maa  det  tjene  til  For- 
staaelse  af  Regeringens  Fremfærd,  at  den  ikke  værger  om  et  Kabinet, 
og  ikke  blot  om  en  Statsforfatning,  men  ogsaa  om  Rigets  politiske 
Bestaaen.  Vi  bør  derfor  ikke  bedømme  den  paa  samme  Maade  som 
den  østrigske  eller  den  prøjsiske  i  1848.  Ti  man  kan  vanskelig  bebrejde 
den  russiske  Minister,  at  han  vil  forebygge  det  Riges  Opløsning,  han 
er  sat  til  at  styre. 


Antik  Polemik  mod  Kristendommen. 

Af  I.  L.  Heiberg. 


Den  religiøse  Bevægelse  i  Romerriget,  der  begynder  med  Paulus 
og  i  Løbet  af  halvtredie  hundrede  Aar  fører  til  Constantin  den  Stores 
Toleranceedikter  overfor  de  Kristne  (312 — 13),  kan  alene  paa  Grund 
af  sine  verdenshistoriske  Følger  gøre  Fordring  paa  Interesse.  Problemet 
om  Kristendommens  Vækst  og  Udbredelse  eksisterer  egentligt  slet  ikke 
for  den,  der  i  Kristendommen  ser  en  overnaturligt  aabenbaret  Religion, 
altsaa  et  Brud  paa  den  Aarsagssammenhæng,  som  Historien  ligesom 
enhver  anden  Videnskab  ene  har  med  at  gøre.    Ganske  vist  aabner  det 


*)  Derimod  kan  Regeringens  finske  Politik  ikke  engang  retfærdiggøres  ud  fra  Stats- 
raisonen.  Finland  har  altid  ligget  udenfor  Rusland,  og  der  burde  man  have  ladet 
det  ligge. 

rheologiske  Begreb  „Tidens  Fylde"  en  Bagdør  for  videnskabeligt  ud- 
seende Undersøgelser  om,  hvilke  Faktorer  i  Kulturudviklingen  der  var 
gunstige  for  Kristendommens  Udbredelse  og  banede  den  Vejen;  men 
saalænge  Aabenbaringsbegrebet  fastholdes  for  Alvor,  kan  det  aldrig  blive 
virkelig  Videnskab,  fordi  dette  Begreb  er  en  Ønskekvist,  hvormed  man 
paa  ethvert  givet  Punkt  kan  Fjerne  alle  Vanskeligheder  og  lamme  Forsk- 
ningen. Historisk  set  er  Problemet  overmaade  vanskeligt  paa  Grund 
af  Kildernes  Beskaffenhed.  De  nytestamentlige  Skrifter  og  de  samtidige 
kristne  „Apokrypher"  er,  bortset  fra  Vanskelighederne  ved  deres  Date- 
ring, næsten  udelukkende  Udtryk  for  Stemninger  og  Tilstande  indenfor 
de  kristne  Menigheder  i  deres  lokale  og  oftest  provinsielle  Begrænsning; 
om  det  i  Forhold  til  Problemet  langt  vigtigere  Spørgsmaal,  hvorledes 
den  omgivende  dannede  og  ledende  Hedningeverden  stillede  sig  til 
Kristendommen,  giver  de  kun  faa  og  lidet  autentiske  Oplysninger.  Og 
selve  denne  hedenske  Verden,  forsaavidt  den  tilhører  et  Dannelsestrin, 
der  kommer  til  Orde  i  Litteraturen,  er  meget  længe  om  at  faa  Øje  paa 
Kristendommen.  Det  er  bekendt,  med  hvilken  Haan  Tacitus  (Annaler 
XIV  44,  udgivet  omtr.  115)  i  Anledning  af  Roms  Brand  under  Nero 
omtaler  den  kristne  Sekt  som  et  underordnet  og  kun  modbydeligt 
Fænomen,  nogle  „for  deres  Laster  forhadte  Mennesker,  som  Folk 
kalder  Kristne".  „Navnet  stammer  fra  en  Kristus,"  hedder  det  videre, 
„der  under  Tiberius*  Regering  var  bleven  henrettet  af  Prokuratoren 
Pontius  Pilatus,  og  den  fordærvelige  Overtro,  der  derved  var  bleven 
dæmpet  i  Øjeblikket,  brød  frem  igen  ikke  blot  i  Judaea,  hvor  denne 
Pest  stammer  fra,  men  ogsaa  i  Hovedstaden,  hvor  alle  Forbrydelser  og 
Skændsler  fra  alle  Kanter  strømmer  sammen  og  vinder  Udbredelse." 
Han  anser  vel  ikke  de  Kristnes  Skyld  i  Branden  for  bevist,  men  finder 
dog  aabenbart  Beskyldningen  mod  dem  ret  rimelig  paa  Grund  af  deres 
„Had  til  Menneskeslægten".  Mildere  dømmer  Tacitus'  Ven  den  yngre 
Plinius,  der  som  Statholder  i  Bithynien  maatte  holde  Forhør  over 
nogle  Kristne,  der  var  angivne  for  Overtrædelse  af  Forbudet  mod 
hemmelige  Selskaber.  I  et  Brev  til  Traian  (Ep.  96,  fra  Aar  112) 
spørger  han  Kejseren,  om  „selve  Kristennavnet  er  strafbart,  selvom  der 
ingen  Forbrydelser  knytter  sig  dertil,  eller  kun  de  med  Navnet  sammen- 
hængende Forbrydelser,"  og  indberetter  om  sin  Fremgangsmaade ;  han 
forlanger  af  de  anklagede,  at  de,  hvis  de  vil  undgaa  Straf,  skal  paakalde 
Guderne,  ofre  Røgelse  og  Vin  til  Kejserens  Billede  og  forbande  Kristus, 
„Ting,  som  de,  der  virkeligt  er  Kristne,  ikke  skal  kunne  tvinges  til." 
Ved  Forhøret  forklarer  nogle  forhenværende  Kristne,  at  deres  „Brøde 
eller  Vildfarelse"  havde  bestaaet  i,  at  de  „havde  plejet  paa  en  bestemt 
Dag  at  komme  sammen  før  Daggry,  synge  en  Sang  sammen  til  Kristus 
som  en  Gud  og  forpligte  sig  ved  Ed  (Sacramento),  ikke  til  nogen  For- 
brydelse, men  til  ikke  at  begaa  Tyveri,  Røveri  og  Hor,  til  ikke  at  bryde 
deres  Ord  eller  fragaa  betroet  Gods,  naar  det  krævedes  tilbage;  naar 
dette  var  gjort,  havde  de  plejet  at  skilles  og  senere  at  mødes  igen  for 

at  spise  sammen,  men  kun  almindelig  og  uskyldig  Mad.""  Tortur  af  to 
Tjenestepiger  havde  heller  ikke  bragt  andet  for  Dagen  end  „taabelig 
Overtro  ud  over  alle  Grænser";  det  hele  Uvæsen  synes  vel  temmelig 
udbredt,  men  Plinius  mener  dog,  at  det  nok  kan  standses,  naar  man 
ikke  fører  for  haardt  frem. 

Saaledes  tænkte  altsaa  endnu  i  2.  Aarh.  den  dannede  Almenhed  i 
Rom.  Det  fremgaar  allerede  heraf,  hvor  haabløst  det  er,  naar  Dilet- 
lanter  endnu  bestandigt  af  og  til  forsøger  at  blæse  Liv  i  deir  gamle 
Fabel,  at  Seneca  skulde  have  kendt  Paulus  og  være  paavirket  af  ham 
i  sine  Skrifter.  Dette  Forsøg  er  iøvrigt  ikke  saa  uskyldigt,  som  det 
ser  ud  til;  bagved  det  ligger  der  det  grundfalske  Postulat,  at  Oldtidens 
Filosofi  ikke  paa  egen  Haand  skulde  have  kunnet  komme  den  „aaben- 
barede"  Religion  saa  nær,  som  Tilfældet  er  med  den  senere  Stoicisme. 

Ganske  den  samme  Stemning  overfor  Kristendommen,  som  vi  har 
truffet  hos  Plinius,  nærmest  en  medlidende  Trækken  paa  Skuldrene  ad 
de  stakkels  dumme  og  overtroiske,  men  i  Grunden  skikkelige  Mennesker, 
findes  i  forstærket  Grad  og  med  den  Forskel  i  Tonart,  som  betinges  af 
Afstanden  mellem  en  romersk  Embedsmands  Henvendelse  til  Kejseren 
og  en  semitisk  Journalists  Pamphlet,  i  Lukians  Satire  mod  den  kyniske 
Filosof  Peregrinos  Proteus.  Lukian  omtaler  deri  (11 — 13)  lejlighedsvis, 
at  denne  Humbugmager  en  Tid  gav  sig  ud  for  Kristen  og  kom  til  stor 
Anseelse  hos  dem  ved  i  Palæstina  at  tilegne  sig  deres  „mageløse  Vis- 
dom" og  udlægge  deres  Skrifter;  da  han  kom  i  Fængsel  derfor,  blev 
han  plejet  og  forsørget  af  de  enfoldige  Mennesker  med  rørende  Omhu. 
Om  de  Kristne  hedder  det,  at  „de  endnu  ærer  det  Menneske,  som 
blev  korsfæstet  i  Palæstina  for  at  have  indført  denne  ny  Mysteriekultus," 
og  at  de  er  meget  offervillige;  „de  forrykte  Mennesker  bilder  sig  nemlig 
ind,  at  de  vil  blive  udødelige  og  leve  altid,  hvorfor  de  ogsaa  foragter 
Døden  og  ofte  frivilligt  giver  sig  hen  til  den;  desuden  har  deres  første 
Lovgiver  faaét  dem  bibragt  den  Forestilling,  at  de  alle  er  hinandens 
Brødre,  naar  de  en  Gang  har  fornægtet  de  helleniske  Guder  og  dyrker 
ham  deres  korsfæstede  Vismand  og  lever  efter  hans  Love.  Derfor 
foragter  de  alting  og  anser  det  for  fælles,  idet  de  har  antaget  disse  Lær- 
domme uden  noget  sikkert  Bevis;"  de  er  derfor  et  let  Bytte  for  Char- 
lataner. Lukian  anser  øjensynligt  ligesom  Plinius  det  hele  for  en 
taabelig  Overtro,  ikke  værre  end  de  andre  orientalske  „Mysterier",  som 
der  var  saa  mange  af. 

Den  almindelige  Mening  om  de  Kristne  maa  dog  endnu  i  2.  Aarh. 
have  været  nærmere  ved  Tacitus'  end  ved  Plinius'  og  Lukians,  som  det 
fremgaar  af  de  fra  denne  Tid  foreliggende  Forsvarsskrifter  for  Kristen- 
dommen. Af  de  4  græske  Apologier  er  Tatians  „Mod  Hellenerne" 
rettet  til  det  dannede  Publikum,  de  andre  —  to  af  Justinus,  -j-  166,  et 
af  Athenagoras  fra  Aaret  177  —  til  Kejseren  og  Senatet.  Athenagoras 
formulerer  (Cap.  4)  Modstandernes  Anklager  mod  de  Kristne  saaledes: 
„Tre  Beskyldninger  rejser  man  imod  os:  Atheisme,  Thyestes-Maaltider 


Antik  Polemik  mod.  Kristendommen  87 

» 

(d:  at  vi  spiser  Børn),  Oidipodeiske  Forbindelser  (d:  Blodskam),"  og 
gendriver  dem  indgaaende;  mod  Beskyldningen  for  Menneskeæden  an- 
fører han  de  Kristnes  Tro  paa  Legemets  Opstandelse  (Cap.  30):  „hvem 
vil,  naar  han  tror  paa  en  Opstandelse,  gøre  sig  til  en  Grav  for  Legemer, 
der  skal  opstaa?"*  Ogsaa  de  andre  Apologeter  beskæftiger  sig  med  de 
samme  Beskyldninger,  og  de  ligger  ogsaa  bagved  Plinius'  Forhør  om 
Sammenkomsternes  og  Maaltidemes  Karakter.  Endnu  i  det  ældste 
kristne  Skrift  paa  Latin,  Minucius  Felix*  Dialog  „Octavius"  fra  omtr. 
200,  fremsætter  den  hedenske  Angriber  væsenligt  de  samme  Ting  som 
„et  almindeligt  Rygte",  med  mange  gruopvækkende  og  raffinerede  Enkelt- 
heder: 

„Beretningen  om,  hvordan  Novicer  indvies,  er  ligesaa  gyselig  som  be- 
kendt. Et  spædt  Barn  dækket  til  med  Korn,  for  at  skuffe  de  intetanende, 
sættes  frem  for  den,  der  skal  indvies  i  deres  Kultus.  Dette  Barn  dræbes 
med  blinde  og  skjulte  Saar  af  Novicen,  der  af  Kornet  paa  Overfladen  lokkes 
som  til  uskyldige  Hug;  dets  Blod  slikker  de  tørstigt,  de  Uhyrer!  dets 
Lemmer  kappes  de  om  at  splitte  ad. "  Deres  Fællesmaaltider  beskrives  saa- 
ledes:  „Til  Maaltider  møder  de  paa  en  bestemt  Dag  med  alle  deres  Børn, 
Søstre  og  Mødre,  Mennesker  af  ethvert  Køn  og  enhver  Alder.  Naar  saa 
efter  rigelig  Bespisning  Gildet  er  blevet  vildt  og  Blodskamslystens  Glød  er 
kommet  i  Brand  hos  de  drukne,  bliver  en  Hund,  som  er  bunden  til  Kande- 
labren,  ved  at  der  kastes  en  OfPerkage  for  den,  lokket  til  at  fare  frem  og 
springe  længere,  end  den  Snor,  den  er  bunden  med,  tilsteder.  Idet  saa- 
ledes  det  medvidende  Lys  væltes  og  slukkes,  styrter  de  sig  i  det  skamløse 
Mørke  efter  det  blinde  Tilfælde  i  deres  unævnelige  Begærs  Omfavnelser.** 
Som  Kilde  for  denne  fantastiske  Udmaling  anføres  en  Tale  mod  de  Kristne 
af  Kejser  Marcus  Aurelius*  Lærer  Fronto;  de  urimelige  Beskyldninger  var 
altsaa  ogsaa  kommet  frem  paa  højeste  Sted.  De  er  dels  fremkaldte  ved 
Nadverlærens  massive  Symbolik,  dels  overførte  paa  de  Kristne  fra  Jøderne, 
om  hvem  Tacitus  i  sin  overfladiske  Skildring  af  deres  Sæder  (Historier  V  4) 
siger,  at  „hos  dem  er  det  tilladt,  som  vi  betragter  som  Blodskam;**  paa 
samme  Maade  gentages  Tacitus'  Beskyldning  mod  Jøderne,  at  de  tilbeder 
et  Æsel,  hos  Minucius  Felix  mod  de  Kristne.  Desuden  sluttede  man 
udenvidere  fra  de  slemme  Erfaringer,  man  havde  fra  andre  lignende  natlige 
Forsamlinger  af  sekterisk  Karakter;  Hedningen  hos  Minucius  Felix  betegner 
de  omtalte  Rygter  som  „muligvis  falske,  men  i  hvert  Fald  stemmende  med 
den  hemmelige  og  natlige  Kultus.** 

Disse  fantastiske  Forestillinger  kunde  imidlertid  ikke  holde  sig  ret 
længe;  om  Beskyldningen  for  Blodskam  bemærker  Eusebios  (Kirke- 
historie IV  7,  11  ff.),  at  „den  holdt  sig  ikke  længe,  idet  Sandheden  af 
sig  selv  trængte  sig  paa."  Til  at  slaa  dem  ned,  bidrog  vistnok  mere 
end  de  nævnte  Apologier  den  Omstændighed,  at  Kristendommen  nu 
begyndte  at  trænge  ind  i  de  højere  sociale  Lag  og  saaledes  blev  Gen- 
stand for  Diskussion  i  litterære  Kredse.  Det  fremgaar  allerede  af  den 
Kendsgerning,  at  saadanne  Apologier  overhovedet  kunde  fremkomme  i 
Litteraturen.  Athenagoras  var  en  forhenværende  platonisk  Filosof, 
Justinus  disputerede  i  Rom  offenligt  om  Kristendommen  med  en  kynisk 
Filosof,  og  den  ansete  Advokat  Minucius  Felix  forsvarer  den  i  Tidens 

snørklede  Modestil.  Af  spredte  Antydninger  i  Litteraturen  ses  det  ogsaa, 
at  Kritiken  nu  har  en  anden  Adresse.  Rhetoren  Aristeides  udtaler  sig 
meget  skarpt  mod  „de  ugudelige  i  Palæstina/  der  beder  til  en  Skygge 
og  aldrig  har  udrettet  noget  nyttigt  for  Menneskeheden,  men  kun  kan 
bryde  ind  i  Familierne  og  sætte  deres  Medlemmer  op  mod  hinanden; 
de  vover  at  angribe  den  gamle  græske  Litteraturs  største  Skikkelser  og 
at  smykke  deres  Lære  med  Navnet  Filosofi,  som  om  den  blev  bedre 
ved  det,  og  saa  kan  de  ikke  engang  udtrykke  sig  i  et  ordenligt  Sprog. 
Det  ser  næsten  ud  til,  at  Aristeides  har  havt  Tatians  Apologi  for  Øje, 
som  unægteligt  virker  irriterende  baade  ved  sin  daarlige  Form  og  ved 
sin  Anmasselse  overfor  græsk  Aandsliv,  der  skal  være  afhængigt  af 
Moses  og  Profeterne.  Som  ordsproglig  Type  paa  Lettroenhed  gør  de 
Kristne  i  2.  Aarh.  Jøderne  Rangen  stridig;  medens  Horats  (Satirer 
I  5,  100)  i  sin  Tid  afviste  en  mirakuløs  Beretning  med  et:  credat 
Judaeus  Apella,  taler  nu  Lægen  Galenos  om  at  antage  ubeviste  Sæt- 
ninger, „som  om  man  hørte  til  Moses'  eller  Kristus'  Skole."  Samme 
Mand,  der  iøvrigt  anerkender,  at  nogle  Kristne  lever  som  sande  Filosofer, 
bruger  et  andet  Sted  „Moses'  og  Kristus'  Tilhængere"  som  Eksempel 
paa  urokkelig  Halstarrighed. 

Disse  Udtalelser  viser,  at  de  Kristne  nu  ikke  mere  betragtedes  som 
blot  henhørende  under  Politiet,  men  var  rykket  op  i  de  litterære  Mod- 
standeres Række,  om  end  ikke  paa  nogen  agtet  Plads.  Det  kan  derfor 
ikke  undre,  at  vi  ved  denne  Tid  ogsaa  finder  det  første  betydelige 
litterære  Indlæg  mod  Kristendommen  fra  den  antike  Filosofis  Side, 
Celsus'  „Sandhedens  Røst"  (alethes  logos);  det  er  bevaret  i  den  lærde 
alexandrinske  Kirkefader  Origenes'  Gendrivelse  deraf,  som  med  sjelden 
Samvittighedsfuldhed  citerer  det  omtrent  ordret  Stykke  for  Stykke,  saa 
at  en  ret  tilfredsstillende  Restitution  har  været  mulig.*) 

Origenes  har  forfattet  sit  Værk  omtr.  248  paa  Anmodning  af  en 
Ven,  der  har  gjort  ham  opmærksom  paa  Celsus'  Bog  og  dens  Farlighed. 
Dens  Forfatter  erklærer  han  ikke  at  kende;  han  formoder,  at  han  er 
identisk  med  en  Celsus,  der  levede  under  Marcus  Aurelius,  var  Epikureer 
og  havde  skrevet  mod  Trolddom.  Denne  Celsus  kender  vi;  han  var 
en  Ven  af  Lukian,  der  paa  hans  Opfordring  omtr.  180  har  skrevet  sin 
Satire  „Alexandros  eller  Løgneprofeten";  Identiteten  er  sikret  ved,  at 
Lukian  (Cap.  21)  omtaler  sin  Celsus'  „smukke  og  nyttige  Værk  mod 
Troldmænd"  og  mener  at  være  ham  til  Behag  ved  en  Lovtale  over 
Epikur  (Cap.  25).  For  denne  Celsus  kunde  det  bevarede  Værk  mod 
Kristendommen  meget  vel  passe,  og  det  er  fra  samme  Tid  (det  synes 
forfattet  omtr.  178);  men  det  gaar  alligevel  ikke  an  at  identificere  de  to 
Forfattere,  som  man  tidligere  gjorde  i  Overensstemmelse  med  Origenes' 
Formodning.  Forfatteren  af  Skriftet  mod  Kristendommen  er  nemlig 
øjensynligt  ikke  Epikureer,  men  Platoniker,  hvad  Origenes  ogsaa  meget 

vel  har  bemærket,  men  søger  at  slippe  udenom  ved  den  ganske  urime- 
lige Antagelse,  at  Celsus  skulde  skjule  sit  egenlige  filosofiske  Standpunkt; 
forøvrigt  udtaler  Origenes  selv  gentagne  Gange  Tvivl  om  sin  Modstanders 
Identitet  med  Epikureeren  Celsus. 

Det  er  nu  ogsaa  paa  Forhaand  rimeligst,  at  det  er  en  Platoniker, 
der  har  taget  den  litterære  Kamp  op  med  Kristendommen.  Epikureerne 
fandt  det  næppe  Umagen  værd;  Lukian  skammer  sig  saaledes  halvtom 
halvt  ved  at  skrive  om  en  Gøgler  som  Alexandros.  Kynikerne  var 
overhovedet  ikke  litterært  anlagte;  de  skrev  højst  moralske  Torden- 
prækner. Stoikerne,  som  nærmest  repræsenterede  den  dannede  Almen- 
hed, foragtede  Kristendommens  Mangel  paa  logisk  Begrundelse  altfor 
dybt;  endog  de  Kristnes  Dødsforagt,  som  maatte  berøre  beslægtede 
Strenge  hos  dem,  tilskriver  Marcus  Aurelius  (Selvbetragtninger  XI  3) 
„den  blotte  Forstokkethed"  i  Modsætning  til  Stoikernes,  der  er  „værdig 
og  beroende  paa  Fornuft,"  og  Epiktet,  hvem  man  ganske  med  Urette 
har  beskyldt  for  at  have  laant  hos  Kristendommen,  betegner  den  (IV  7,  6) 
som  beroende  paa  „Forrykthed  og  Vane".  Platonikerne  derimod,  der 
var  ifærd  med  at  udvikle  sig  til  den  ledende  Skole,  og  hvis  Lære  var 
en  virkelig  Religion,  ikke  blot  et  filosofisk  System,  maatte  ved  deres 
Interesse  for  fremmede,  især  orientalske,  theosofiske  Lærdomme  ledes 
til  ogsaa  at  beskæftige  sig  med  Kristendommen  og  derved  nødsages  til 
at  klare  sig  deres  Standpunkt  overfor  den,  netop  fordi  de  havde  saa 
mange  Berøringspunkter  med  den.  Alle  de  polemiske  Skrifter,  vi  ved 
noget  nærmere  om,  er  da  ogsaa  udgaaede  fra  (ny)-platoniske  Kredse. 

Selv  om  Celsus  saaledes  er  en  os  ganske  ubekendt  Personlighed, 
giver  dog  den  Omstændighed,  at  han  tilhører  en  mod  Oldtidens  Slutning 
dominerende  Aandsretning,  hans  Værk  forøget  Betydning;  da  han  tillige 
er  en  skolet  Tænker  og  en  begavet  Mand,  kan  vi  vente  ved  en  Gennem- 
gang af  hans  Bog  at  faa  værdifulde  Oplysninger  om,  hvad  Grækerne 
havde  imod  Kristendommen. 

I  Indledningen  erklærer  han  bl.  a.,  at  han  nøje  har  studeret  de  Kristnes 
Skrifter;  han  har  virkeligt  ogsaa  et  forbausende  Kendskab  baade  til  det 
gamle  og  det  ny  Testamente  og  til  adskillige  Sekters  Lære,  især  Gnosti- 
kernes; bl.  a.  synes  han  at  kende  alle  vore  4  Evangelier,  naar  han  siger: 
„Nogle  af  de  Troende  har  omformet  Evangeliet  baade  tre  og  fire  og  flere 
Gange    fra  den  oprindelige  Nedskrift   for  at  kunne  møde  Indvendingerne". 

Polemiken  aabnes  med,  at  han  lader  en  Jøde  i  en  Dialog  med  Kristus 
underkaste  Evangeliets  Fortællinger  en  meget  skarp  Kritik.  Jomfrufødslen 
er  en  Fabel,  der  er  opfunden  af  Jesus  for  at  skjule  den  virkeHge  Sammen- 
hæng, at  hans  Moder  var  bleven  forstødt  af  sin  Mand  for  Ægteskabsbrud. 
Jordandaaben  med  Duen  og  Røsten  fra  Himlen  har  ikke  andre  Vidner  end 
Jesus  selv  og  en  anden  straffet  Person,  som  han  beraaber  sig  paa.  De 
tre  østerlandske  Kongers  Besøg  og  Herodes'  Barnemord  er  haandgribelige 
Fabler.  Med  10 — 11  simple  Folk,  de  værste  Toldere  og  „Skippere"  (Ori- 
genes korrigerer  indigneret:  nej,  Fiskere),  løb  Jesus  af  Frygt  omkring  fra 
Sted  til  Sted;  allerede  som  Barn  bragtes  han  til  Ægypten  for  ikke  at  blive 
dræbt;  den  Gud,  der  to  Gange  ulejligede  en  Engel  i  den  Anledning,  kunde 

altsaa  ikke  redde  sin  Søn,  naar  han  blev  hjemme!  Sandheden  er  nok,  at 
Jesus  har  været  i  Ægypten  for  at  lære  de  Heksekunster,  hvormed  han 
siden  stak  Folk  Blaar  i  Øjnene,  og  som,  selvom  de  ikke  for  største  Delen 
var  opdigtede  af  ham  og  hans  Tilhængere,  ikke  er  andet,  end  hvad  enhver 
professionel  Troldmand  kan.  Hvad  stort  har  Jesus  ellers  udrettet,  og  hvor- 
for skal  Profeternes  Spaadomme  om  Messias  netop  gælde  ham,  der  intet 
guddommeligt  har  ved  sig? 

Visse  Enkeltheder  i  denne  Kritik  gør  det  sandsynligt,  at  Celsus  virke- 
ligt dertil  har  benyttet  jødiske  Kilder.  Naar  han  lægger  den  i  Munden 
paa  en  Jøde,  er  Meningen  tydeligvis  den,  at  Kristendommen  staar  lavere 
end  den  jødiske  Religion  og  ikke  engang  kan  bestaa  for  dens  Kritik.  Der- 
for lader  Celsus  sin  Jøde  ende  med  en  Henvendelse  til  sine  frafaldne 
Landsmænd,  hvori  han  viser  dem,  hvor  urimeligt  det  er  at  foretrække  Kri- 
stendommen for  deres  nedarvede  Religion.  Jesus  svarer  jo  slet  ikke  til 
den  Messias,  der  er  spaaet  om.  Han  skjulte  sig,  da  han  skulde  straffes, 
og  hans  Disciple  forraadte  ham  skammeligt;  altsaa  ikke  engang  saa  meget 
Hold  havde  han  paa  dem,  som  en  Røveranfører  paa  sin  Bande.  Og  hvor 
kunde  de  gøre  det,  efter  at  han  havde  ladet  baade  Petrus  og  Judas  for- 
staa,  at  han  vidste,  hvad  de  havde  isinde?  Hvorfor  viste  han  ikke  sin 
Guddomsmagt,  idetmindste  tilsidst?  Tvertimod,  han  bad  jo  paa  det  sidste 
om,  at  denne  Kalk  maatte  tages  fra  ham,  —  som  han  dog  selv  havde  be- 
sluttet at  tømme  i  Lydighed  mod  sin  Fader  og,  hvis  han  selv  var  Gud, 
dog  nødvendigvis  med  sin  egen  fri  Villie.  Paa  Korset  tørstede  og  blødte 
han  som  et  almindeligt  Menneske  —  eller  var  det  maaske  det  hos  Homer 
omtalte  Gudeblod,  der  flød  fra  Saaret  i  Siden?*)  Hvor  kan  vi  anse  den 
for  Gud,  der  intet  guddon^meligt  viste,  i  levende  Live  ingen  fik  til  at  tro 
paa  sig,  end  ikke  sine  Disciple,  og  overhovedet  kun  er  et  Billede  paa 
Elendighed  og  Nedværdigelse?  Ja,  men  han  gjorde  Mirakler  og  er  op- 
standen fra  de  Døde,  hedder  det.  Det  første  er  der  mange  der  har  kunnet, 
og  Kristus  har  jo  selv  sagt,  at  det  ogsaa  kan  være  en  vis  Satans  Værk 
(sml.  Matthæus  7,  22).  Det  sidste  fortælles  jo  ogsaa  om  Orpheus  og  Py- 
thagoras  og  andre;  hvorfor  skal  da  det  ene  være  Mythe,  det  andet  Virke- 
lighed? Og  hvoraf  ved  I,  at  han  er  opstanden?  Der  er  jo  ingen,  der 
har  set  det  undtagen  en  halvforrykt  Kvinde  og  et  Par  andre,  „som  enten 
ifølge  en  legemlig  Disposition  har  drømt  det  og  med  Villie  bildt  sig  det 
ind,  noget  der  er  hændet  mangfoldige,  eller,  hvad  der  er  sandsynligere, 
har  villet  imponere  andre  ved  dette  Humbug".  Den  opstandne  burde  have 
vist  sig  for  alle,  naar  dette  skulde  være  Beviset  paa  hans  Guddommelig- 
hed; da  han  i  levende  Live  søgte  at  omvende  alle  og  enhver,  hvad  Mening 
var  der  saa  i  efter  Opstandelsen,  hvor  han  kunde  gøre  Indtryk,  at  liste  om 
til  hemmelige  Sammenkomster  med  de  faa  Disciple?  Naar  en  Gud  stiger 
ned  til  Mennesker,  ovenikøbet  til  dem,  der  længe  har  ventet  ham,  hvor 
kan  han  saa  forblive  ukendt?  Er  han  maaske  kommet,  for  at  vi  ikke 
skal  tro?  Nej,  Jesus  var  ingen  Gud,  end  ikke  nogen  viis  Mand;  hans 
mange  Ve  eder!  og  hidsige  Skældsord  er  ligesaa  mange  Indrømmelser  af, 
at  med  Grunde  mistvivler  han  om  at  kunne  overbevise. 

Efter  denne  Forpostfægtning  tager  Celsus  selv  fat  med  et  Angreb  paa 
Kristendommen  ud  fra  et  almindeligt  filosofisk  Synspunkt.  Han  begynder 
med  den  Erklæring,  at  Striden  mellem  Jøder  og  Kristne  i  Grunden  er  intet- 


*")  Origenes  svarer  løjerligt  nok  herpaa  med  at  hævde  det  som  et  Mirakel,  at  der  flød 
Blod  og  Vand  af  Saaret  efter  Døden. 

sigende,  „om  Æslets  Skygge".  De  er  jo  dog  enige  om  Hovedsagen,  at 
der  af  den  Helligaand  er  profeteret  en  Frelser  for  Menneskeslægten ;  deres 
Uenighed  drejer  sig  kun  om,  hvorvidt  han  allerede  er  kommen  eller  ej. 
Og  denne  Strid  beror  bare  paa  deres  Hang  til  Separatisme ;  ligesom  Jøderne 
i  sin  Tid  faldt  fra  den  ægyptiske  Religion,  saaledes  gør  nu  de  Kristne 
Oprør  mod  Jødernes,  og  næppe  er  de  blevet  lidt  talrigere,  før  de  deler  sig 
i  Sekter,  der  kun  har  Navnet  fælles. 

Og  hvad  er  det  saa  for  en  urimelig  Tro,  de  har  stillet  op.  At  Græ- 
kerne har  troet  paa,  at  Herakles  og  Asklepios  er  blevet  Guder,  er  der  dog 
nogen  Mening  i,  da  de  har  vist  Menneskeheden  store  Velgæminger;  men 
at  anse  en  straffet  og  død  Mand  for  Gud,  blot  fordi  han  gaar  igen  efter 
Døden,  kan  dog  kun  Barbarer  finde  paa;  der  er  dog  ingen  mere,  der  anser 
Aristeas  fra  Prokonnesos  eller  Hyperboreeren  Abaris  for  Guder,  skønt  der 
fortælles  saa  mange  mærkelige  Ting  om  dem;  de  Kristne  kunde  ligesaa 
godt  dyrke  Hadrians  døde  Yndling  Antinoos  ligesom  Ægypterne. 

Med  denne  Lære  henvender  de  sig  da  heller  ikke  til  de  vise  og  gode; 
de  forkynder  udtrykkeligt:  ingen  dannet,  ingen  forstandig  Mand  skal  komme 
til  os;  sligt  anser  vi  nemlig  for  noget  ondt;  men  enhver,  der  er  uvidende, 
uforstandig,  taabelig,  kan  roligt  komme.  De  Kristne  indrømmer  dermed, 
at  de  kun  kan  overbevise  den  Slags  Folk,  og  man  ser  dem  heller  aldrig 
optræde  mellem  dannede  Mennesker,  men  mellem  unge  eller  udannede 
Folk,  der  viser  de  deres  Kunster  ligesom  Markedsgøglere.  Allerede  i  Ind- 
ledningen har  Celsus  fremsat  den  Bebrejdelse  mod  de  Kristne,  at  de  ikke 
giver  Fornuftgrunde,  men  bare  raaber:  spørg  ikke,  men  tro,  din  Tro  vil 
frelse  dig.  Verdens  Visdom  er  noget  ondt,  Taabelighed  noget  godt,  og  han 
giver  med  ikke  ringe  Kunst  et  helt  lille  Billede  af  en  saadan  Indremis- 
sionær: „vi  ser  i  private  Huse  Vævere  og  Skomagere  og  de  mest  udan- 
nede og  plumpe  Mennesker  smukt  tie  stille,  saalænge  de  ældre  og  forstan- 
digere af  Herskabet  er  tilstede,  men  naar  de  faar  Børnene  under  fire  Øjne 
og  med  dem  nogen  stakkels  ufornuftige  Kvindfolk,  saa  udvikler  de  deres 
mageløse  Lærdomme,  at  de  ikke  skal  bryde  sig  om  deres  Far  eller  Lærere, 
men  kun  høre  paa  dem,  de  andre  vaaser  og  har  taget  Skade  paa  For- 
standen, befangne  som  de  er  i  Tant  hverken  veed  de  eller  kan  udrette 
noget  virkeligt  godt;  de  selv  alene  veed,  hvordan  man  bør  leve,  og  hvis  de 
unge  vil  følge  dem,  skal  de  baade  selv  blive  salige  og  gøre  hele  Familien 
lykkelig.  Naar  de  saa  under  disse  Foredrag  ser  en  af  Lærerne  og  de  for- 
standigere komme  eller  Husfaderen  selv,  saa  kniber  de  forsigtigere  af  dem 
ud,  men  de  mere  energiske  tilskynder  Børnene  til  at  kaste  Tøjlerne  af, 
idet  de  hvisker  dem  i  Øret,  at,  saalænge  Faderen  og  Lærerne  er  tilstede 
hverken  vil  eller  kan  de  lære  dem  noget  godt,  men  maa  gaa  afvejen  for 
disse  bundfordærvede  og  dybt  sunkne  Menneskers  Dumhed  og  Fordærvelse, 
der  kan  berede  dem  Ubehageligheder;  nej,  hvis  de  unge  har  Lyst  at  høre 
noget,  skal  de  give  Faderen  og  Lærerne  en  god  Dag  og  komme  med  ind 
i  Fruerstuen  eller  Skomagerværkstedet;  der  skal  de  faa  den  fulde  Sandhed 
at  høre.     Og  naturligvis  finder  disse  Ord  et  villigt  Øre". 

Det  er  interessant  at  se,  hvad  Origenes,  den  filosofisk  dannede  Efter- 
følger af  Clemens  fra  Alexandria,  der  i  sin  Tid  havde  sin  Nød  med  de 
„enfoldigt"  troende  og  deres  Uvillie  mod  hans  Gnosis,  har  at  svare  herpaa. 
Det  indskrænker  sig  i  Realiteten  til  følgende:  der  er  ogsaa  indenfor  Kri- 
stendommen Folk,  der  kritisk  prøver  Troens  Grund  og  Indhold;  men  alle 
kan  jo  ikke  naa  saa  vidt :  hvad  er  saa  at  foretrække,  at  de  enfoldigt  (al6g6s) 
troende   faar  bibragt   nogen  Moral   ved  Kristendommens  Lære  om   Løn  og 

Straf  for  gode  og  onde  Handlinger,  eller  at  udelukke  dem,  saalænge  de 
bare  tror  uden  Kritik? 

Endnu  skarpere  betoner  Celsus,  at  Kristendommen  afviser  de  gode  og 
kun  henvender  sig  til  Syndere  og  Forbrydere.  „De  andre  Mysteriekulter 
indbyder  Folk  med  disse  Ord:  hver  den  som  har  rene  Hænder  og  fører 
forstandig  Tale,  eller:  hver  den  som  er  ren  for  al  Besmittelse,  hvis  Sjæl 
intet  ondt  er  sig  bevidst,  og  som  har  levet  ret  og  retfærdigt.  Saaledes 
lyder  selv  deres  Indbydelse,  som  lover  Renselse  for  Synder.  Lad  os  der- 
imod høre,  hvem  de  Kristne  indbyder:  hver  den  som  er  Synder,  ufor- 
standig, taabelig  og  overhovedet  elendig,  ham  vil  Guds  Rige  modtage.  For- 
staar  I  ikke  ved  Syndere  den  uretfærdige.  Tyven  og  Røveren,  Giftblanderen, 
Tempelrøveren  og  Gravskænderen  ?  Hvilke  andre  skulde  man  saa  have 
indbudt,  hvis  det  var  en  Røverbande  man  samlede?**  „Den  uretfærdige 
vil  altsaa  Gud  modtage,  naar  han  ydmyger  sig  paa  Grund  af  sin  Slethed, 
men  den  retfærdige,  der  i  sin  moralske  Dygtighed  fra  først  af  hæver  sine 
Øjne  til  ham,  vil  han  ikke  modtage!**  Af  Medlidenhed  hjælper  jeres  Gud 
altsaa  de  slette,  naar  de  klynker,  men  de  gode  forstøder  han,  naar  de 
ikke  gør  noget  saadant  —  og  det  skal  kaldes  Retfærdighed! 

Ja,  svarer  I,  for  de  vise  vil  ikke  vide  noget  af  vor  Lære  forblindede 
af  deres  Visdom.  Ja,  saadan  siger  Kvaksalverne  ogsaa;  for  at  deres  egen 
Uvidenhed  ikke  skal  blive  aabenbar,  advarer  de  Folk  mod  at  betro  sig 
til  Lægerne;  de  slaar  dem  bare  ihjel,  kun  Kvaksalverne  kan  kurere  dem. 
Det  er,  som  om  den  drukne  vilde  kalde  de  ædru  drukne. 

Selve  den  kristne  Læres  Hovedpunkt,  at  Gud  eller  Guds  Søn  er  ned- 
stegen til  Jorden  for  at  retfærdiggøre  Menneskene,  er  en  usømmelig  og 
urimelig  Antagelse.  Hvorfor  skulde  Gud  gøre  det?  For  at  lære  Forhol- 
dene paa  Jorden  at  kende?  Veed  han  da  ikke  alt?  Kan  han  maaske  kun 
forbedre  dem  ved  at  sende  sin  Søn  ned  til  Jorden?  Eller  var  Gud  for- 
trydelig over,  at  Menneskene  ikke  kendte  ham,  ligesom  en  forfængelig 
Parvenu,  og  ønskede  han  at  blive  kendt  og  prøve,  hvem  der  troede  og 
hvem  ikke?  Nej,  siger  I,  det  var  for  vor  Frelses  Skyld,  for  at  sætte 
Skel  mellem  gode  og  onde  ved  Belønning  og  Straf.  Altsaa  skulde  Gud 
først  nu  efter  saa  lang  Tids  Forløb  være  kommen  i  Tanker  om,  at  der 
burde  skabes  Retfærdighed  i  Menneskelivet.  At  Gud  saaledes  skulde  stige 
ned  med  Ild  som  en  Bøddel,  er  overhovedet  kun  et  tomt  Skræmmebillede 
og  strider  mod  Guds  Væsen,  som  er  Uforanderlighed.  „Jøder  og  Kristne 
ligner  en  Klump  Flagermus  eller  Myrer,  der  kommer  op  af  deres  Tue, 
eller  Frøer,  der  samles  om  en  Sump,  eller  Orme,  der  holder  Møde  i  en 
Krog  af  en  Mudderpøl,  og  skændes  om,  hvem  der  er  de  største  Syndere, 
og  siger:  Os  aabenbarer  og  forudsiger  Gud  alt,  han  lader  Universet  og 
Himlens  Omdrejning  og  hele  den  vide  Jord  i  Stikken  for  at  leve  mellem  os, 
han  sender  os  uafladeligt  Bud  af  Omsorg  for,  at  vi  altid  kan  have  Sam- 
kvem med  ham.  Det  er,  som  om  nogle  Maddiker  vilde  sige:  først  er  der 
Gud,  saa  næst  efter  ham  vi  skabt  af  ham  ganske  i  hans  Billede,  alt  er 
underlagt  os.  Jord  og  Vand  og  Luft  og  Stjerner,  alt  er  til  for  vor  Skyld 
og  maa  tjene  os.  Nu,  da  nogle  af  os  bærer  sig  galt  ad,  vil  Gud  komme 
eller  sende  sin  Søn  for  at  opbrænde  de  uretfærdige,  og  for  at  vi  andre 
med  ham  kan  have  et  evigt  Liv".  Den  hele  Forestilling  svarer  ganske 
til  deres  uværdige  Gudsbegreb,  saaledes  som  det  viser  sig  i  det  gamle 
Testamentes  latterlige  Myther,  om  Skabelsen  og  Slangen,  der  er  mægtigere 
end  Gud,  om  „den  løjerlige  Kasse**,  der  rummede  al  Verden,  om  Loths  Døtre, 
om   Joseph  o.  s.  v.     „Jeg    ved    nok,    at   de   fornuftigere  Jøder  og  Kristne 

skammer  sig  over  dem  og  udlægger  dem  allegorisk;  men  det  er  utilstede- 
ligt overfor  disse  dumme  Myther,  og  de  allegoriske  Udlægninger,  jeg  har 
set,  er  søgte  og  værre  end  selve  Mytheme".  Origenes,  der  selv  er  en  af 
Hovedrepræsentanteme  for  den  „dybere",  allegoriske  Skriftfortolkning,  hæv- 
der herimod  paa  det  ivrigste  de  Kristnes  Ret  til  at  bruge  Allegori  ligesaa 
vel  som  Platon  o.  a. 

Imod  Kristendommen  stiller  Celsus  derpaa  den  græske  Filosofis  rene 
og  ophøjede  Gudsbegreb,  saaledes  som  det  navnlig  er  formuleret  af  Platon, 
Gud  som  Universets  Sjæl  og  Fornuft,  og  viser,  hvor  uforenelig  dermed  de 
Kristnes  Forestilling  om  Mennesket  som  Skabningens  Maal  (telos)  er. 
„Dette  er  ikke  skabt  for  Menneskets  Skyld  saalidt  som  for  Løvens,  Ørnens 
eller  Delphinens,  men  for  at  denne  Kosmos  som  Guds  Værk  kan  være 
fuldstændig  og  i  enhver  Henseende  fuldkommen".  Gud  sørger  for  Uni- 
verset, derover  vaager  hans  Forsyn;  han  vredes  ikke  for  Menneskenes 
Skyld  saalidt  som  for  Abers  og  Muses.  Ganske  særligt  uværdig  er  Læren 
om  Legemets  Opstandelse,  som  da  forresten  ogsaa  nogle  af  de  Kristne  for- 
kaster (Gnostikerne).  Fra  Gud  stammer  kun  Sjælen,  kun  den  er  derfor 
udødelig.  „Det  er  taabeligt  af  dem  at  tro,  at,  naar  Gud  gør  Ild  paa  som 
en  Kok,  saa  bliver  hele  den  øvrige  Menneskeslægt  stegt,  og  de  alene  bliver 
tilbage,  ikke  blot  de  levende,  men  ogsaa  de  forlængst  afdøde,  som  vil  staa 
op  af  Jorden  med  samt  deres  Kød,  et  rigtigt  Maddikehaab;  en  Menneske- 
sjæl vil  dog  vel  ikke  længes  efter  et  forraadnet  Legeme".  Og  hvorledes 
skal  det  desuden  lade  sig  gøre?  Jo,  for  Gud  er  alting  muligt.  Dog  vel 
ikke  det  hæslige  og  naturstridige.  Gud  er  Fornuft  (logos)  og  kan  ikke 
handle  mod  Fornuft. 

Jødernes  Standpunkt  finder  Celsus  endda  forstaaeligt;  de  har  nu  engang 
deres  nationale  Religion,  hvordan  den  saa  siden  er,  og  allerede  Herodot 
har  jo  sagt,  at  man  skal  respektere  fremmede  Folks  religiøse  Sædvaner. 
De  Kristne  derimod  er  faldet  fra  den  fædrene  Religion  paa  Foranledning 
af  et  Sendebud  fra  Gud,  der  ikke  var  større  end  saa  mange  andre;  der 
maatte  jo  endog  en  eller  to*)  Engle  (Sendebud),  til  for  at  vælte  Stenen  fra 
Graven  for  ham.  Deres  Oprørsaand  viser  sig  da  ogsaa  i,  at  de  har  delt 
sig  i  talrige  Sekter  (Celsus  opregner  8),  som  bruger  de  værste  Skældsord 
mod  hinanden,  mens  de  alle  raaber:  Verden  er  korsfæstet  for  mig,  og 
jeg  for  Verden.**) 

Men  selv  om  Kristendommen  saaledes  savner  enhver  objektiv  Begrun- 
delse, kunde  det  jo  tænkes,  at  dens  Lære  i  og  for  sig  indeholdt  ny  og 
værdifulde  Sandheder.  Celsus  påaviser  udførligt,  at  heller  ikke  dette  er 
Tilfældet.  Allerede  i  Indledningen  bemærker  han,  at  den  kristne  Moral 
ikke  er  nogen  „ophøjet  og  ny  Lære";  hvad  der  er  godt  i  den,  findes  alle- 
rede hos  de  græske  Filosofer.  Hvad  de  Kristne  f.  Eks.  lærer  om  ikke  at 
gengælde  ondt  med  ondt,  men  vende  den  anden  Kind  til,  er  blot  en  plum- 
pere Gentagelse  af,  hvad  Sokrates  siger  meget  bedre  i  Platons  Kriton 
(Kap.  10).  Han  gennemgaar  en  Række  af  Kristendommens  Hoveddogmer, 
som  han  finder  udtalt  „bedre  og  uden  at  der  trues  med  Gud  eller  Guds 
Søn"  hos  græske  Tænkere,  især  Platon,  der  „ikke  praler  og  lyver  med 
Paastande   om,   at   han   har  opdaget  noget  nyt  og  kommer  som  et  Bud  fra 


*)  Sigter  til  Modsætningen  mellem  Matthæus — Markus,  der  nævner  1  Engel  (angelos  ^- 
Sendebud)  ved  Graven,  og  Lucas— Johannes,  der  omtaler  to. 
**)  Paulus,  Galaterbrevet  6,  4.     Det  er,  som  Origenes  bemærker,  den  eneste  udtrykke- 
lige Hentydning  til  Paulus,  der  findes  hos  Celsus. 

Himlen,  men  gør  Rede  for,  hvor  han  har  sin  Lære  fra".  Læren  om  Djæv- 
len er  en  taabelig  Mistydning  af  græske  Digteres  og  Tænkeres  Udtalelser 
om  en  Strid  i  Tilværelsen  og  mellem  Guderne;  hvis  Djævlen  gør  saa 
megen  Fortræd,  burde  Gud  dog  „hellere  straffe  ham  end  true  de  af  ham 
forførte  Mennesker**;  endog  Enkeltheder  som  Udtalelsen  om  den  rige,  der 
vanskeligere  bliver  salig,  end  en  Kamel  gaar  gennem  et  Naaleøje,  er  laant 
fra  Platon,  der  siger,  at  de  meget  rige  ikke  kan  være  gode  og  derfor  heller 
ikke  lykkelige  (Lovene  V  12).  Læren  om  det  evige  Liv  stammer  ligeledes 
fra  de  gamles  Forestilling  om  Elysium  og  fra  Platons  Skildring  (i  Phaidon) 
af  „den  rene  Jord**.  De  Kristnes  Kosmogoni  er  fuld  af  de  værste  Urime- 
ligheder; hvor  kan  der  være  Tale  om  Skabelsesdage,  før  Sol  og  Maane 
er  blevet  til?  hvorfor  fortryder  Gud  sit  Værk,  da  Menneskene  viser  sig 
utaknemlige  og  slette,  og  hader  sine  egne  Skabninger  og  truer  med  at 
ødelægge  dem?  hvor  kan  Gud  blive  træt  paa  den  syvende  Dag,  „som  en 
daarlig  Haandværker,  der  har  overanstrængt  sig  og  trænger  til  en  Fridag 
for  at  hvile  ud**?  Det  ligner  deres  hele  grovt  anthropomorphistiske  Guds- 
begreb ;  hvor  kan  man  tale  om  Guds  Mund  og  Røst  og  Hænder,  eller  om, 
at  han  har  skabt  Mennesket,  Menneskets  Legeme,  i  sit  Billede?  Hvis  man 
endelig  vil  antage,  at  Gud  har  sendt  sin  Aand  ned  paa  Jorden,  hvorfor 
skulde  den  saa  gaa  igennem  et  saa  urent  Sted  som  en  Kvindes  Liv?  Gud 
havde  jo  dog  Øvelse  i  at  danne  Menneskelegemer  uden  at  ty  dertil.  Og 
„hvis  Gud  endelig  engang,  efter  at  være  vaagnet  af  en  lang  Søvn,  vilde 
frelse  Menneskeslægten  fra  det  onde,  hvorfor  sendte  han  saa  sin  Aand  til 
en  enkelt  Afkrog  og  ikke  i  flere  Legemer  til  al  Verden?** 

Hvis  Guds  Aand  tager  Bolig  i  et  Legeme,  maa  den  dog  vel  ogsaa 
vise  sig  i  det  ydre;  men  de  Kristne  siger  selv,  at  Kristus  var  uanselig  og 
hæslig.  Den  hele  Lære  om  Guds  Søn  er  kun  en  Misforstaaelse  af  gamle 
Tænkeres  Udtalelser,  hvori  denne  Betegnelse  er  brugt  om  den  af  Gud 
skabte  Kosmos  for  at  udtrykke  dens  Guddommelighed.  De  Kristne  siger 
nok,  at  man  ikke  vilde  kunne  erkende  Gud,  hvis  han  ikke  havde  gjort  sig 
tilgængelig  for  Sanserne,  men  „det  er  en  Tale  ikke  af  et  Menneske  og  en 
Sjæl,  men  af  Kød.  Lad  dem  da  høre,  hvis  de  overhovedet  kan  forstaa 
noget,  fejge  og  kødelige  som  de  er:  hvis  1  lukker  for  Sanserne  og  skuer 
opad  med  Tanken,  hvis  1  vender  jer  bort  fra  Kødet  og  slaar  Sjælens  Øine 
op,  kun  da  kan  I  se  Gud.  Og  hvis  1  søger  en  Fører  paa  den  Vej,  maa 
I  fly  de  bedragerske  Gøglere,  der  anbefaler  jer  Skyggebilleder,  for  at  I 
ikke  skal  gøre  jer  ganske  til  Latter  ved  at  haane  de  Guder,  der  fremstilles 
synligt,  som  Skyggebilleder,  medens  I  selv  dyrker  en,  der  virkeligt  er  uslere 
end  Skyggebilleder  og  end  ikke  et  Skyggebillede  mere,  men  et  Lig.**  Pro- 
feternes Vidnesbyrd,  som  de  Kristne  altid  beraaber  sig  paa,  er  betydnings- 
løse: „Mange  navnløse  Personer  gebærder  sig  som  Profeter  hen  i  Vejret 
og  af  de  ubetydeligste  Anledninger,  baade  i  og  udenfor  Helligdomme, 
sommetider  ogsaa  idet  de  drager  om  som  Tiggere  og  hjemsøger  Byer  og 
Lejre.  Alle  har  de  dette  paa  rede  Haand  og  plejer  at  slaa  om  sig  der- 
med: jeg  er  Gud  eller  Guds  Søn  eller  en  guddommelig  Aand.  Jeg  er 
kommen,  fordi  Verdens  Undergang  staar  for  Døren,  og  I,  Mennesker,  er 
fortabte  paa  Grund  af  eders  Overtrædelser.  Men  jeg  vil  frelse  eder,  og  1 
skal  se  mig  komme  igen  med  himmelsk  Magt.  Salig  den,  der  tilbeder  mig 
nu;  alle  de  andre  vil  jeg  ramme  med  evig  Ild,  baade  Byer  og  Lande  og 
Mennesker.  De,  som  ikke  erkender  de  Straffe,  der  venter  dem,  skal  for- 
gæves angre  og  sukke,  men  dem,  der  har  troet  mig,  skal  jeg  bevare  til 
evig  Tid.  Naar  de  har  udstødt  disse  Trusler,  tilføjer  de  nogle  uforstaaelige, 

forrykte  og  ganske  dunkle  Ord,  som  end  ikke  den  klogeste  kan  finde 
Mening  i;  saa  uklare  og  intetsigende  er  de;  men  de  giver  enhver  Taabe 
eller  Humbugmager  fuldstændigt  fri  Hænder  til  at  tilegne  sig  det  sagte» 
som  han  finder  for  godt**. 

Til  Slutning  søger  Celsus  at  overbevise  de  Kristne  om,  at  hvad  der  er 
dem  og  Hedningerne  imellem  ikke  er  saa  gennemgribende.  De  Kristne 
forkaster  Gudebilleder;  det  er  der  ogsaa  andre  Religioner,  der  gør,  f.  Eks. 
den  persiske,  og  den  Forveksling  af  Gudebilledet  og  Guden  selv,  som  alle- 
rede Heraklit  dadler,  gør  intet  fornuftigt  Menneske  sig  mere  skyldigt  i; 
desuden  mener  jo  de  Kristne  selv,  at  Gud  har  skabt  Mennesket  i  sit  Billede. 
Selv  om  de  mener,  at  Billederne  forestiller  ikke  Guder,  men  Dæmoner, 
hvad  ondt  er  der  saa  i  at  tilbede  Dæmonerne?  De  har  jo  dog  af  Gud 
faaet  hver  sin  Del  af  Menneskelivet  at  raade  over,  og  naar  de  Kristne  dog 
vil  leve  i  Verden  og  modtage  Dæmonernes  Gaver,  hvorfor  saa  ikke  takke 
dem  derfor? 

Hvad  de  siger  om,  at  ingen  kan  tjene  to  Herrer,  afspejler  kun  deres 
egne  separatistiske  Tilbøjeligheder;  Gud  er  ikke  saa  smaalig,  at  han  skulde 
vredes  over,  at  man  viser  hans  underordnede  Tjenere  Ære,  tværtimod.  Og 
naar  de  saa  endda  selv  kun  dyrkede  Gud!  Men  de  sætter  jo  ved  Siden 
af  ham  Kristus,  som  end  ikke  er  en  Dæmon,  men  kun  en  afdød.  De 
evige  Straffe,  de  truer  med,  lover  andre  Sekter  dem,  der  følger  Kristen- 
dommen, og  de  anfører  ligesaa  mange  kraftige  Gerninger  som  Bevis.  De 
Kristnes  Halstarrighed  i  at  give  Legemet  hen  til  Straffe  som  noget  værdi- 
løst, staar  i  en  besynderlig  Modstrid  med  den  Kærlighed  til  Legemet,  som 
viser  sig  i  deres  Haab  om  Kødets  Opstandelse.  Naturligvis  skal  man  ikke 
ved  nogen  Straf  eller  Pinsel  lade  sig  bevæge  til  at  sige  eller  gøre  noget 
ugudeligt;  men  at  sværge  ved  Kejserens  Navn  kan  da  ikke  være  saa  slemt; 
de  Kristne  nyder  jo  ogsaa  godt  af  hans  Magt.  De  kan  dog  ikke  forlange, 
at  alle  skal  give  slip  paa  dem,  de  dyrker,  og  gaa  over  til  deres  Gud,  der 
hidtil  ikke  har  ydet  dem  synderlig  Hjælp.  Hvis  alle  var  ligesaa  umed- 
gørlige som  de,  vilde  det  føre  til  almindelig  Opløsning ;  de  maa  derfor  lyde 
Kejseren  og  ikke  nægte  at  gøre  Krigstjeneste. 

Celsus'  Værk  synes  ikke  at  have  været  godt  disponeret;  dets  Plan 
har  medført  endel  Gentagelser;  men  forøvrigt  maa  man  indrømme,  at 
han  baade  har  et  respektabelt  Kendskab  til  sin  Genstand  og  et  skarpt 
Blik  for  Hovedpunkterne  i  Kristendommen.  Hans  udførlige  Skrift,  hvis 
Betydning  allerede  fremgaar«af,  at  Origenes'  Ven  70  Aar  efter  anser  en 
Gendrivelse  for  nødvendig,  synes  da  ogsaa  at  være  blevet  et  Arsenal 
for  senere  Angribere  af  Kristendommen.  En  af  dem,  Nyplatonikeren 
Hierokles,  valgte  Titlen  paa  sin  Bog  mod  Kristendommen  („En  sand- 
hedskærlig Røst",  philalethes  logos,  fra  Aar  305)  med  aabenbar  Hen- 
tydning dertil.  Den  er  tabt,  men  vi  har  dels  Eusebios'  Modskrift  imod 
den,  dels  nogle  Bemærkninger  om  den  hos  Lactantius.  Deraf  fremgaar 
det,  at  han  kritiserede  Kristendommen  i  mange  Enkeltheder  — 
Lactantius  siger,  at  man  af  hans  nøje  Kendskab  til  dens  Hemmeligheder 
faar  det  Indtryk,  at  han  engang  maa  have  hørt  til  Menigheden  — ,  at 
han  havde  opholdt  sig  over  Apostlenes  Udannethed  og  Upaalidelighed, 
og  at  hans  Hovedtrumf  var  en  Sammenligning  mellem  Kristus  og 
Mirakelmanden  Apollonios  fra  Tyana,  der  var  kommen  paa  Mode  ved 

Philostratos'  Biografi  af  ham.  Sammenligningen  gik  ud  paa  at  vise,  at, 
naar  de  Kristne  ansaa  Jesus  For  Gud  paa  Grund  af  hans  Mirakler, 
maatte  det  samme  •  gælde  ApoUonios,  om  hvem  der  fortaltes  endnu 
mærkeligere  Ting. 

Det  3.  Aarhundredes  Hovedskrift  mod  Kristendommen  er  de  15 
Bøger  „Mod  de  Kristne"  af  Nyplatonikeren  Porphyrios  (fra  omtr.  270), 
„vor  uforsonligste  Fjende",  „Kristi  specielle  Fjende",  som  Kirkefædrene 
kalder  ham.  Hans  ligesaa  lærde  og  grundige  som  skarpsindige  Værk, 
der  af  en  Sagkyndig*)  betegnes  som  „maaske  det  rigeste  og  grundigste 
Skrift,  der  nogensinde  er  skrevet  mod  Kristendommen,"  nød  den 
Ære  at  blive  brændt  som  „vækkende  Guds  Vrede  og  krænkende 
Sjælene"  ifølge  en  Forordning  af  16.  Febr.  448  (af  Theodosius  II  og 
Valentinian  III,  Codex  I  1,  3)  og  fremkaldte  4  Modskrifter  fra  kristen 
Side.  De  er  tabte  ligesom  Skriftet  selv,  hvad  der  „næppe  er  et  Tab 
for  deres  Forfattere;"**)  Porphyrios'  Værk  kendes  derfor  kun  af  Citater, 
bl.  a.  hos  Hieronymus,  der  lever  højt  paa  dets  Lærdom;  desuden  er 
det  sandsynligt,  at  de  hedenske  Indvendinger,  der  imødegaas  i  en  Dialog 
af  en  ellers  ikke  videre  bekendt  Teolog  Makarios  Magnes  (4.  Aarh.), 
stammer  fra  Porphyrios. 

I  Porphyrios'  Polemik  er  der  mange  Berøringspunkter  med  Celsus. 
Ogsaa  for  ham  er  de  værste  Anstødsstene  Læren  om  Kosmos'  Under- 
gang, om  at  Gud  er  blevet  Menneske  og  om  Kødets  Opstandelse;  „et 
Menneske  har  lidt  Skibbrud,  Fiskene  har  ædt  hans  Legeme,  de  er 
blevet  fanget  og  spist  af  Mennesker,  som  igen  er  blevet  slaaet  ihjel  og 
ædt  af  Hunde;  Hundene  er  atter  døde  og  sønderrevne  Lem  for  Lem 
af  Krager  og  Gribbe;  hvordan  skal  saa  den  skibbrudnes  Legeme,  der 
er  gaaet  gennem  saa  mange  Væsner,  samles  igen?"  Noget  saa  natur- 
stridigt formaar  end  ikke  Gud,  saa  lidt  som  han  kan  gøre  2  Gange  2 
til  100.  Hvis  Kristus  var  Gud,  hvorfor  opførte  han  sig  da  saa  ynkeligt 
og  klynkende  i  Gethsemane  og  for  Retten  ?  ApoUonios  fra  Tyana  op- 
traadte  langt  modigere  overfor  Domitian.  Var  han  opstanden,  skulde 
han  have  vist  sig  for  paalidelige  og  ansete  Mænd  som  Pilatus  eller 
Herodes  og  ikke  for  et  Par  obscure  Fruentimmer.  Hans  Mirakler  kan 
ikke  bevise  hans  Guddommelighed;  dem  kunde  efter  selve  det  gamle 
Testamente  ogsaa  de  ægyptiske  Troldmænd  gøre  og  ApoUonios  fra 
Tyana  og  mange  andre.  Forestillingen  om,  at  Gud  skulde  være  født 
af  en  Kvinde,  er  en  langt  grovere  Nedværdigelse,  end  om  nogle  en- 
foldige Grækere  maaske  har  troet,  at  en  Gud  boede  i  sin  Statue,  og 
naar  der  i  det  gamle  Testamente  tales  om  Tavler  skrevne  med  Guds 
Finger,  er  det  den  plumpeste  Anthropomorphisme.  At  Gud  er  Enehersker, 
betyder  ikke,  at  han  er  den  eneste  eksisterende  Gud,  men  at  han 
hersker  over  andre,  underordnede  Guder;  at  man  dyrker  dem,  tager 


*)   Harnack,  Die  Mission  und  Ausbreitung  des  Christentums,  Leipzig  1902,  S.  353. 
*♦)   Harnack,  a.  Skr.  S.  356. 

han  ligesaa  lidt  ilde  op  som  Kejseren,  at  man  viser  hans  Underordnede 
Ærbødighed.  Og  de  Kristne  anerkender  jo  selv  flere  Guder;  Englene 
er  Guder,  blot  under  et  andet  Navn,  og  baade  Paulus  (1.  Korinthier- 
brev  8,  5)  og  det  gamle  Testamente  taler  om  Guder. 

Men  foruden  dette  Fællesgods  er  der  hos  Porphyrios  kommet  noget 
nyt  til:  han  har  nøjagtigt  og  kritisk  gransket  det  gamle  og  det  ny 
Testamente.  Resultatet  deraf  er  for  det  første  blevet,  at  han  har  op- 
daget talrige  Modsigelser,  Uklarheder  og  Urimeligheder  i  Evangelierne. 
Hvilken  Tillid  kan  man  have  til  Evangelisternes  Beretning,  naar  de 
end  ikke  stemmer  overens  i  noget  saa  vigtigt  som  deres  Herre  og 
Mesters  Død  og  Ord  paa  Korset?  Kan  de  Troende  virkeligt  flytte 
Bjerge  (Matthæus  17,  20),  og  er  Gift  uden  Virkning  paa  dem,  som  det 
loves  dem  hos  Marcus  (16,  18)?  Hvor  kan  Kristus  paa  Forhaand  for- 
dømme alle  rige  Folk?  Hvor  kan  han  det  ene  Øjeblik  sige:  „Mig 
har  I  ikke  altid  hos  eder"  (Matthæus  26,  11),  i  det  næste  (28,  20): 
„Se,  jeg  er  med  Eder  alle  Dage  indtil  Verdens  Ende"?'  Hvis  Beret- 
ningen hos  Johannes  7,  8 — 10:  „jeg  drager  ikke  op  til  ^Festen  —  og 
han  drog  op  ikke  aabenlyst  men  i  det  skjulte"  er  rigtig,  er  Kristus  jo 
optraadt  vægelsindet  og  lumskt.  Fortællingen  om  Dæmonernes  Legion, 
der  farer  i  Svinene  (Lucas  8,  27  fl^.),  blotter  han  i  dens  fulde  Latterlig- 
hed, og  han  fremhæver  skarpt  det  hæslige  ved  Nadverordene  hos 
Johannes  6,  54,  der  er  mere  end  dyriske;  intet  Dyr  spiser  sine  Arts- 
fæller. Som  den  Videnskabsmand  han  er,  indigneres  han  over  de 
allegoriske  Fortolkninger,  hvormed  mange  Kristne  søger  at  komme 
uden  om  det  gamle  Testamentes  Urimeligheder:  „de  fabler  om,  at 
Moses'  tydelige  Ord  er  Gaader,  og  hæver  dem  til  Skyerne  som  Orakel- 
svar fulde  af  skjulte  Mysterier,  og  de  forgør  helt  Sjælens  Dømmekraft 
ved  al  den  Dunst;"  som  Repræsentant  for  denne  utilladelige  AUegori- 
seren  angriber  han  særligt  Origenes,  om  hvem  han  forøvrigt  træffende 
siger,  at  han  levede  som  en  Kristen,  men  om  de  guddommelige  Ting 
tænkte  som  en  Græker  og  underskød  de  barbariske  Myther  græske 
Tanker. 

Desuden  bragte  Porphyrios'  alvorlige  og  videnskabelige  Studium  af 
de  Kristnes  hellige  Bøger  ham  ind  paa  Bibelkritik  i  moderne  Forstand. 
Han  hævder  saaledes,  at  Mosebøgerne  er  langt  yngre  end  Moses,  for- 
fattede paa  Esras  Tid,  og  han  har  erkendt,  at  Daniels  Bog  hidrører  fra 
Antiochos  Epiphanes'  Tid  og  „ikke  spaar  om  noget  tilkommende,  men 
beretter  noget  forbigangent";  at  den  oprindeligt  er  skrevet  paa  Græsk, 
slutter  han  skarpsindigt  af  et  Par  Ordspil  (1,  54 — 55  og  58 — 59),  som 
kun  er  mulige  paa  Græsk. 

Endelig  træder  Paulus,  som  Celsus  knap  nok  kender,  hos  Porphyrios 
i  Forgrunden,  i  god  Overensstemmelse  med  den  dominerende  Stilling, 
han  var  kommen  til  at  indtage  i  Kirken  og  dens  Teologi.  Overfor 
Paulus  nærer  Porphyrios  en  dyb  Antipati;  gennem  den  hellenistiske 
Skal    trænger   han   med   sikkert  Haandelag  lige  ind  til  Kærnen,    den 

Det  ny  Aarhundrede  I.  14.  55 

jødiske  Scholastiker,  hvis  barokke  Antitheser  og  spidsfindige  Dybsindig- 
heder han  dissekerer  med  ubønhørlig  Logik.  Han  spotter  træffende 
med  Dommedagsfantasieme  i  1.  Thessalonicenserbrev  4,  13  ff.;  man 
har  endnu  ikke  hørt  noget  om,  at  Paulus,  som  han  der  forudsiger,  er 
blevet  levende  bortrykket  fra  Jorden  for  som  en  Fugl  at  møde  Kristus 
i  Luften  paa  Trods  af  alle  Naturlove.  Paulus'  Ord  om  Daabens 
rensende  Kraft  (1.  Korinthierbrev  6,  11)  er  ikke  blot  urimelige;  hvor 
kan  Neddypning  og  Paakaldelse  af  Kristi  Navn  rense  for  saadanne 
Forbrydelser,  som  Paulus  der  nævner?  Et  slet  Menneske  kan  ikke 
saaledes  skyde  Ham  som  en  Slange.  De  er  ligefrem  moralsk  for- 
dærvelige; Folk  maa  jo  forledes  til  at  fremture  i  deres  Synder,  naar 
de  ved  bare  at  tro  og  neddyppes  kan  faa  Tilgivelse  af  „den  der  skal 
dømme  levende  og  døde".  Af  Galaterbrevet  2  ser.  man  Paulus'  Kaad- 
mundethed  overfor  den  ældre  Mand  Petrus.  Ogsaa  denne  fremtræder 
forøvrigt  i  et  lidet  gunstigt  Lys;  efter  Paulus  førte  han  falsk  Lære,  han 
var  hidsig  og  voldsom  mod  Ypperstepræstens  Tjener,  der  jo  kun  gjorde 
sin  Pligt,  urimeligt  haard  mod  Ananias  og  Sapphira  (Apostlenes  Ger- 
ninger 5),  der  egenligt  intet  havde  gjort;  kun  med  Bekymring  kan  man 
se  Himlens  Nøgler  og  Magten  til  at  løse  og  binde  i  en  saadan  Mands 
Hænder. 

Porphyrios  stiller  sig  dog  ikke  udelukkende  afvisende  overfor 
Kristendommen.  Hos  Eusebios  og  Augustinus*)  foreligger  der  et  Citat 
af  et  andet  Skrift  af  ham  („Om  Orakelsvars  Filosofi"),  hvori  han  frem- 
hæver, at  Oraklerne  ikke  blot  havde  anerkendt  „de  hellige  Jøders  Gud", 
men  ogsaa  betegnet  Kristus  som  en  meget  from  Mand,  hvis  Sjæl  var 
bleven  udødelig  som  de  andre  frommes  og  optagen  i  Himlen;  det  var 
kun  en  Misforstaaelse  af  de  Kristne,  naar  de  dyrkede  ham  som  Gud; 
„derfor  skal  du  ikke  tale  ilde  om  ham,  men  ynkes  over  Menneskenes 
Uforstand".  Dette  Svar  fik  efter  Porphyrios  nogle  Hedninger,  der 
spurgte  et  Orakel,  om  Kristus  var  Gud,  og  denne  Sondring  mellem 
Kristus  og  Kristendommen  —  om  de  Kristne  anførte  Porphyrios  flere 
haanende  Udsagn  af  Orakler  —  synes  ogsaa  andre  at  have  været  inde 
paa;  Augustinus  siger,  at  nogle  af  Kristendommens  Fjender  paastaar,  at 
Kristus  selv  ikke  havde  fornægtet  Guderne,  men  dyrket  dem  „paa 
magisk  Vis",  og  af  dem  var  udstyret  med  Magt  til  at  gøre  Mirakler; 
han  var  kun  et  Menneske,  omend  „af  fremragende  Visdom";  til  Gud 
havde  først  hans  Disciples  Uforstand  eller  Bedrageri  gjort  ham. 

En  Antydning  af  denne  Opfattelse  spores  ogsaa  i  det  næste  Skrift 
mod  Kristendommen,  af  Kejser  Julianus  (Apostata),  naar  han  hævder, 
at  hverken  de  tre  synoptiske  Evangelier  eller  Paulus  har  vovet  at  kalde 


*)  Det  fortjener  at  fremhæves,  at  Augustinus  overfor  Porphyrios  som  Videnskabsmand 
og  Tænker  har  anerkendende  Ord,  der  stikker  behageligt  af  mod  Hieronymus'  raa 
Skældsord.    Se  Harnack  a.  Skr.  S.  353  Anm.  3. 

Jesus  Gud;  det  har  først  Johannes,  da  han  saa  Sektens  store  Fremgang, 
og  selv  han  kun  halvdulgt  gennem  Begrebet  Logos. 

Julianus'  Værk,  der  blev  skrevet  paa  Toget  mod  Perserne  er  delvist*) 
bevaret  i  Biskop  Kyrillos'  ordrige  og  tanketomme  Modskrift  fra  omtr. 
430.  Det  viser  ogsaa  ellers  Paavirkning  fra  Porphyrios.  Saaledes  ud- 
talte de  be^e  i  Anledning  af  Matthæus'  Kaldelse**)  deres  Forargelse 
over  den  Letsindighed,  hvormed  han  følger  en  henkastet  Opfordring  af 
en  ham  ubekendt  Person;  ogsaa  Julian  fremhæver  det  urimelige  i 
Paulus'  Ytring  om  Daabens  vidunderlige  Kraft;  han  benytter  tillige 
Stedet  (1.  Korinthierbrev  6,  9  ff.)  til  at  karakterisere  de  første  Prose- 
lyters  lave  moralske  Standpunkt.  Porphyrios'  Modbydelighed  for 
Paulus  deler  han  ganske;  af  ham  kan  man  vente  sig  alt,  han  overgaar 
alle  de  Gøglere  og  Bedragere,  Verden  har  set,  og  som  Polypen  skifter 
han  Farve  efter  Omgivelserne,  siger  et  til  Jøderne,  et  andet  til  Grækerne. 
Naar  Julian  beskylder  Esra  for  at  have  forvansket  Mosebøgerne,  stam- 
mer det  sikkert  ogsaa  fra  Porphyrios'  Kritik. 

Ligesaa  mange  Berøringspunkter  er  der  med  Celsus,  ogsaa  i  Enkelt- 
heder som  Paavisningen  af  Modsigelserne  i  Beretningerne  om  Op- 
standelsen. Det  gamle  Testamentes  Myther  kritiseres  træffende  og 
med  ny  Detailler;  Adams  „Medhjælp**  blev  jo  hans  Ulykke,  Slangen 
var  egenligt  hans  Velgører  og  Gud  misundelig,  naar  han  ikke  vilde 
have,  at  Mennesket  maatte  „kende  godt  og  ondt"  og  leve  evigt;  For- 
tællingen om  Babelstaamet  paralleliseres  med  Aloaderne  hos  Homer, 
der  vilde  storme  Himlen,  og  betegnes  som  et  barnagtigt  og  for  Gud 
fornærmeligt  Forsøg  paa  at  forklare  Sprogforskellen.  Overfor  den  grove 
Anthropomorphisme  i  disse  Myther  stilles  Platons  skønne  Skildring  af 
Demiurgen,  overfor  den  bornerte  og  indbildske  Forestilling  om  Jødernes 
Udvælgelse  den  langt  højere  platoniske  Opfattelse  af  Gud  som  alles 
fælles  Fader  og  Konge;  i  Myriader  eller,  for  at  føje  de  Kristne,  i 
Tusinder  af  Aar  lod  Gud  altsaa  Alverden  skøtte  sig  selv  og  vandre  i 
Vildfarelsens  Mørke  for  blot  at  tage  sig  af  det  lille  Jødefolk,  der  for 
knapt  to  Tusind  Aar  siden  har  bosat  sig  i  en  Del  af  Palæstina.  Man 
maa  dog  ellers  indrømme,  at  han  i  andre  Henseender  har  udrustet 
Grækerne  ganske  godt;  hvad  har  hans  Kælebarn  Jødefolket  at  stille  op 
mod  Grækernes  Litteratur  og  Videnskab,  dets  Tænkere  og  Statsmænd? 

Vi  genfinder  ogsaa  Angrebene  paa  Læren  om  Kødets  Opstandelse, 
paa  de  Kristnes  Offerskræk,  skønt  der  ofres  rigeligt  i  det  gamle  Testa- 
mente, paa  deres  Tilbedelse  af  Kristus  ved  Siden  af  den  ene  Gud,  som 
det  gamle  Testamente  forkynder,***)  paa  Forholdet  til  Jødedommen,  hvis 
Forskrifter  de  Kristne  ikke  følger,  skønt  de  fremtræder  som  Guds  Bud, 

*)  1  Bog  af  3;  Slutningen  af  Kyrillos'  Værk  (i  20  Bøger)  er  tabt,   ligesom  de  andre 

Modskrifter  mod  Julians  Bog. 
*^)  Matthæus  9,  9:   og  han  siger  til  ham:  følg  mig;  og  han  rejste  sig  og  fulgte  ham. 
)  Som  Bevis  paa  Flerguderiet  anføres  Matthæus  28,  19:  gaar  ud  og  døber  alle  Folk 
i  Faderens,  Sønnens  og  den  Helligaands  Navn. 

Og  skønt  Kristus  efter  sine  egne  Ord  er  kommen  for  at  fuldkomme 
Loven,  og  paa  Mistydningen  af  Profetierne.  Disse  gennemgaas  udfør- 
ligt i  det  enkelte,  ligesom  ogsaa  Celsus*  Kritik  af  den  kristne  Moral 
genoptages  med  flere  Detailler;  de  10  Bud  anføres  med  den  Bemærk- 
ning, at  de  er  fælles  for  alle  nogenlunde  kultiverede  Folkeslag,  med 
Undtagelse  af  Budet  om  Sabbaten,  som  Kristus  har  ophævet,  og  det 
om  den  ene  Gud,  som  viser,  at  deres  Gud  er  meget  jaloux  og  ikke 
for  intet  kaldes  „en  nidkær  Gud",  og  som  de  Kristne  forresten  har  sat 
sig  ud  over,  siden  de  tillige  dyrker  Guds  uægte  Søn.  Hvor  uigennem- 
førlig den  specielt  kristne  Moral  er,  paavises  paa  Befalingen:  „sælg, 
hvad  I  har,  og.  giv  det  til  de  fattige  (Lucas  12,  33),  hvis  Udførelse 
vilde  frembringe  Opløsning  i  de  økonomiske  Forhold,  og  paa  den 
urimelige  Forbøn  for  de  uretfærdige.  Af  Interesse  er  Anvendelsen  af 
Matthæus  23,  27  om  de  kalkede  Grave  mod  den  begyndende  Martyr- 
kultus og  den  træffende  Kildekritik  overfor  Beretningen  om  Kristus  og 
Englen  i  Gethsemane  (Lucas  22,  39  ff.):  hvor  kan  Lucas  vide  noget 
derom  ?  Disciplene  sov  jo,  der  var  ingen  andre  tilstede,  og  umiddelbart 
derefter  blev  Kristus  greben,  saa  han  kan  ikke  have  fortalt  noget 
derom.  Om  Kristi  Slægtregistre  hos  Matthæus  og  Lucas  bemærker 
Julian  ikke  blot,  at  de  ikke  stemmer,  men  ogsaa,  at  Josephs  Forfædre 
jo  intet  har  med  Kristus  at  gøre,  hvis  han  var  Guds  Søn,  det  nytter 
altsaa  ikke,  at  Joseph  er  af  Davids  Slægt. 

Julian  har  hverken  Celsus'  Blik  for  de  væsenlige  Modsætninger  eller 
Porphyrios'  strenge  Videnskabelighed ;  men  han  har  som  Angriber  den 
Fordel  at  være  opdragen  i  Kristendommen,  og  hans  Uvilje  mod  den 
skærpes  af  hans  Had  til  sine  kristelige  Forgængere  Constantin  den 
Store  og  hans  Søn,  Julianus'  Fætter  Constantius,  der  havde  dræbt  hans 
Broder  og  staaet  ham  selv  efter  Livet.  Sit  Standpunkt  angiver  han 
straks  i  Værkets  Begyndelsesord:  „Det  forekommer  mig  rigtigt  at  frem- 
sætte ofFenligt,  hvad  der  har  overbevist  mig  om,  at  Galilæernes*)  Mak- 
værk er  Opspind  af  Mennesker,  lavet  sammen  af  Ondskab;  det  har 
intet  guddommeligt  ved  sig,  men  benytter  sig  kun  af  den  fabelkære, 
barnagtige  og  uforstandige  Del  af  Sjælen  og  har  ved  Hjælp  af  den 
faaet  sit  Humbug  til  at  gaa  for  Sandhed."  Den  mærkeligste  Udtalelse 
af  ham,  dirrende  af  Haan  og  personlig  Krænkelse,  findes  dog  i  et 
andet  Skrift  af  ham,  hans  Satire  „Symposiet".  Der  bliver  Constantin 
den  Store  vist  bort  fra  Olympen,  men  „Yppigheden"  tager  sig  af  ham 
og  bringer  ham  til  „Liderligheden",  hvor  han  træffer  Jesus,  der  for- 
kynder :  enhver  Forfører,  Morder,  besmittet  og  foragtelig  Person  komme 
trygt  til  mig;  jeg  skal  strax  gøre  ham  ren  ved  at  vaske  ham  i  dette 
Vand,  og  hvis  han  atter  gør  sig  skyldig  i  det  samme,  skal  jeg  give  ham 
Renhed  paany,  naar  han  slaar  sig  for  Brystet  og  river  sig  i  Haaret. 
Hos  ham  slaar  saa  Constantin  sig  ned  og  tager  sine  Sønner  med  sig. 

*)  Saaledes  betegner  Julian  af  Princip  de  Kristne. 


Antik  Polemik  mod  Kristendommen  101 

Efterdønninger  af  denne  Kamp,  men  paa  et  Tidspunkt,  hvor  Slaget 
er  tabt,  spores  endnu  i  Simplikios'  Kommentarer  til  Aristoteles;  han 
var  en  af  de  filosofiske  Professorer,  der  udvandrede  til  Persien,  da 
Justinian  529  lukkede  Hedenskabets  sidste  Tilflugtssted,  Universitetet  i 
Athen.  I  et  Par  større  Digressioner  angriber  han  med  den  haabløst 
kæmpendes  Voldsomhed  de  „atheistiske"  Kristne",  fordi  de  nægter 
Himmellegemernes  Guddommelighed  og  hævder  Legemets  Opstandelse; 
han  polemiserer  rasende  mod  en  anden  Kommentator,  Johannes  Philo- 
ponos,  der  er  gaaet  over  til  Kristendommen  og  mod  Aristoteles  antager 
Verden  for  forgængelig;  altsaa  Kosmos,  som  selv  de  Kristne  kalder 
Guds  Fodskammel,  skulde  ophøre  at  eksistere! 


Det  er  i  og  for  sig  interessant  nok  at  se,  hvor  meget  af  moderne 
Indvendinger  mod  Kristendommen  der  er  foregrebet  i  disse  gamle 
Stridsskrifter.  En  moderne  populær  Indvending  forekommer  aldrig: 
Miraklers  Umulighed;  Angriberne  troede  selv  paa  Mirakler,  og  man 
kan  ikke  sige,  at  Diskussionen  taber  ved,  at  dette  Moment  holdes  ude. 
Det  fremgaar  af  Angrebene,  i  hvilken  Grad  det  var  lykkedes  Kristen- 
dommen at  blive  Grækere  en  Daarskab;  men  det  vilde  den  jo  være, 
og  dens  Forsvarere  forsømmer  ikke  at  vende  den  Side  ud.  For  mig 
ligger  Hovedinteressen  paa  et  andet  Punkt,  den  Belysning,  der  falder 
over  den  antike  Aand  gennem  de  kristne  Lærdomme,  den  især  tager 
Anstød  af.  Det  er  for  det  første  Troen  uden  Begrundelse;  Grækerne 
var  Tænkere.  Dernæst  Kristendommens  barbariske  Ophav*  og  daarlige 
Publikum;  Oldtiden  var  aristokratisk  og  havde  en  rank  Ryg,  der  ikke 
var  indrettet  til  at  knække  sammen  i  Anger  og  Ruelse  som  Tolderes  og 
Synderes.  Endvidere  Læren  om  Legemets  Opstandelse  og  Guds  Fødsel 
ved  en  jordisk  Kvinde;  den  platoniske  Filosofi  havde  lært  de  dannede 
kun  at  agte  paa  Sjælen  og  bibragt  dem  et  ophøjet,  aandeliggjort  Guds- 
begreb. Endelig  Verdens  Undergang;  med  det  guddommelige  Verdens- 
kunstværks Forgængelighed  kunde  hverken  græsk  Logik  eller  græsk 
Skønhedssans  forlige  sig. 

Endel  af  dette  beror  paa  særlige  græske  Forudsætninger;  men  paa 
de  fleste  Punkter  har  Grækerne,  som  det  var  at  vente  af  dem,  ført 
Menneskeaandens  Sag  og  fremsat  de  Indvendinger,  hvortil  den,  ogsaa 
efter  Kristendommens  egen  Mening,  altid  vil  vende  tilbage. 

Da  Theodosius  384  havde  fjernet  Victoriastatuen  fra  Senatssalen, 
lader  en  dannet  Hedning  Roma  sige:  „Hav  Respekt  for  mine  Aar, 
under  dette  Sindbillede  har  jeg  underlagt  mig  Verden ;  lad  mig  beholde 
mine  Fædres  Guder;  hvad  Magt  ligger  der  paa,  ad  hvilken  Vej  en 
søger  Sandheden;  en  saa  stor  Hemmelighed  naas  ikke  ad  en  Vej."  I 
de  sidste  Ord  kommer  Modsætningen  til  den  aabenbarede  Religion,  der 
gør  Fordring  paa  at  sidde  inde  med  den  fulde  og  eneste  Sandhed,  smukt 

frem.  Man  forstaar,  hvad  det  maatte  koste  kultiverede  Mennesker  at 
opgive  den  Kosmos,  som  i  1000  Aar  det  intelligenteste  Folks  største 
Tænkere  havde  opført  af  deres  bedste  Tanker,  for  en  ormædt  Verden, 
paa  hvis  Rod  Djævlen  gnavede,  og  Udsigten  til,  at  det  skulde  blive 
bedre  i  den  anden  Verden  —  at  sige  for  dem,  der  vilde  træde  i  Støvet 
alt  det,  hvori  Grækerne  hidtil  havde  set  deres  Fortrin  fremfor  Bar- 
barerne, Erkendelsens  Glæde  og  stolt  Følelse  for  egen  Værdighed. 


De  Værgeløse. 

Af  Poul  Levin. 


D.  von  der  Lyhe  Zernichow:     Udfriet.     195  S.    (Schubothe). 

Ingeborg  Petersen:    Umyndige  Hjærte.     137  S. 

C.  M.  Norman-Hansen:    Aina.    Skuespil.     118  S. 

Otto  Rung:    Sidste  Kamp.    263  S. 
(Alle  paa  Gyldendalske  Boghandel.    Nordisk  Forlag). 

Det  var  Forfatterinden  Fru  Ch.  Eilersgaard,  som  for  et  halvt  Aars 
Tid  siden  benyttede  Titlen  „De  Værgeløse**  til  en  Roman.  Bogen  var 
en  solid  og  demokratisk  Fortælling  om  en  Mand,  der  fik  for  ringe 
Løn  til  de  Fordringer  Samfundet  stillede  til  ham  og  hans  Familje.  De 
Forfattere,  hvis  nysudgivne  Bøger  det  følgende  vil  forsøge  paa  at  give 
et  Indtryk  af,  kunde  alle  have  benyttet  den  samme  Titel,  og  man  vilde 
derved  have  faaet  en  forstærket  Følelse  af  den  Sammenhæng,  der  er 
imellem  ethvert  Tidsrums  Bøger.  Uden  at  ane  det  gennemspiller  Dig- 
terne hver  paa  sin  Vis  den  samme  Melodi,  som  de  har  hørt  gennem 
Dagens  Larm  eller  deres  Drømmes  Hvisken.  Selv  i  den  ubehjælp- 
somste  Klimpren  kan  der  være  noget  af  de  samme  Toner,  og  til 
Karakteristiken  af  en  bestemt  Tid  kan  den  ringe  Bog  benyttes  —  med 
Forsigtighed  —  ved  Siden  af  dem,  der  blev  skrevne  af  Kunstnere. 

Et  bestemt  Tema  er  varieret  af  de  ovenfor  nævnte  Forfattere.  De 
har  grebet  det  svage  i  Tiden  ligefra  Sygdommen  til  de  fineste  aandelige 
Fænomener,  og  hver  paa  sin  Vis  har  de  skildret  de  Farer,  der  truer 
Menneskenes  Lykke.  Fru  Eilersgaard  sagde  altsaa  Pengene,  det  er 
sandt  og  rationelt.  Frk.  Zernichow  siger,  at  Ulykken  er  Sygdommen, 
det  er  ligesaa  sandt  og  ligesaa  sørgeligt.  Og  vi  ved  det  ene  saa  godt 
som  det  andet.  Men  medens  Fru  Eilersgaards  Bog  virker  ved  sin 
agitatoriske  Kraft  og  sin  robuste  Sundhed,  smærter  Udfriet  som 
en  Sygehistorie  uden  at  have  dennes  koldblodige  Korthed  og  uden 
til  Gengæld  at  rumme  virkelig  Kunst.  En  ung  Mand  angribes  af 
Brystsyge,  han  søger  forgæves  Helbredelse  i  Syden,  rejser  saa  op 
til  en  norsk  Fjældby  og  lever  sine  sidste  tre  Aar  dér  i  vemodige 
Minder  om  sin  Barndom  og  sin  Moder  og  i  haabløs  og  febersyg  For- 

elskelse  i  en  ung  gift  Dame,  som  spiller  for  ham.  Der  er  intet  i  denne 
Skildring,  som  ikke  rører.  Saadanne  Sygehistorier  er  triste,  og  de  op- 
leves rundt  omkring  os.  Og  Forfatterinden  trækker  intet  fra.  Men 
hun  læ^er  saa  vist  heller  intet  til.  I  sit  farveløse  gelåufige  Sprog, 
der  minder  om  Stilen  i  ubetydelige  og  skrivelystne  Damers  Breve, 
fonæller  hun  Historien  uden  et  Øjeblik  at  gøre  Læseren  klart,  hvorfor 
just  hun  har  følt  sig  kaldet.  Hun  har  intet  set  i  denne  Begivenhed, 
som  ikke  enhver  har  set,  og  naar  vi  har  læst  Bogen,  ved  vi  akkurat 
det  samme  som  før:  at  der  er  Mennesker,  hvem  hverken  Ophold  i 
Syd  eller  Nord  kan  redde  fra  Lungetuberkulose. 

Der  er  et  Sted,  hvor  den  unge  Mand  fortæller  sin  Elskede  om 
Sygdommen,  og  han  fortsætter  saa:  „Det  pinte  hende  at  høre  min 
sørgelige,  lille  Historie,  som  det  vilde  have  pint  hende  at  høre  hvilken 
som  helst  andens,  fordi  hendes  Hjærte  er  stort  nok  til  at  rumme  Del- 
tagelse for  Menneskeheden  udenom  hende,  og  det  bedrøvede  hende 
maaske,  at  hun  ingenting  kunde  finde  til  at  opmuntre  og  modsige  mig 
med,  fordi  der  ingenting  er."  Disse  Ord  kunde  være  Bogens  Motto. 
De  rummer  baade  det  rosende  og  det  dadlende,  der  kan  siges  om  den. 
Man  pines  og  bedrøves,  men  det  er  ingen  Digter,  som  er  trængt  gennem 
Sygdommens  Væsen,  har  forstaaet  det  og  udbredt  det  for  Menneskene 
som  en  forfærdelig  og  ophøjet  Lære. 

Fattigdom  gør  Menneskene  værgeløse  og  den  snigende  Sygdom  — 
det  er  noget,  som  udefra  kastes  paa  de  Ulykkeliges  Vej,  men  Problemet 
bliver  finere  og  vanskeligere  at  udrede,  naar  Ulykken  vokser  indefra 
som  en  sjælelig  Konflikt. 

Om  en  saadan  Konflikt  handler  Ingeborg  Petersens  smukke  og 
meget  kunstneriske  Bog.  Den  fortæller  om  en  fin  og  højt  udviklet 
Drømmerske,  som  er  værgeløs  mod  Livet,  fordi  hendes  Stemninger  er 
stærkere  end  hendes  Vilje.  Bogens  Indhold  er  dette*:  Julie  Linde  har 
levet  i  smuk  og  fornem  Stilhed  i  sin  Fader,  Universitetsprofessor 
Lindes  Hus.  Sin  Moder  kender  hun  kun  gennem  Faderens  Ord  om 
hendes  Godhed  og  Klogskab  og  store  Skønhed.  Saa  gifter  Faderen 
sig  igen  under  en  hastig  og  ubetænksom  Forelskelse  i  en  Dame,  hvis 
hele  Væsen  er  en  skurrende  Tone  i  det  harmoniske  Hjem.  Julie  Linde 
forstaar  det  fra  det  første  Øjeblik,  den  Fremmede  træder  over  Husets 
Tærskel  med  sin  skikkelige  og  uforstaaende  Snak  om  Hverdagens 
Ligegyldigheder.  Det  er  den  første  Bevægelse  vi  ser  Julie  gøre:  hendes 
sky  Flugt  som  en  Hind,  hvem  et  tankeløst  Skovtur-Selskab  jager  ind 
mellem  Stammerne. 

Kort  Tid  efter  Ægteskabet  dør  Faderen,  og  Julie  bliver  derved 
ganske  ene  i  Hjemmet,  henvist  til  sig  selv,  fordi  hun  og  Stedmoderen 
aldrig  kan  komme  hinanden  nærmere.  Hun  sidder  i  sit  hvide,  stille 
Kammer  i  Huset  bag  Helliggejstes  Kirke.  Udenfor  er  Kirkepladsens 
grønne  Plæne  og  Træerne  og  om  Aftenen  Buelampernes  Skær  fra  det 
larmende  Strøg. 

Og  fra  dette  stille,  jomfruelige  Tilhold  vover  hun  sig  skælvende 
frem  den  Dag  hun  elsker.  Det  begynder  helt  naturligt  for  hende: 
hun  har  et  ejendommeligt  Talent  for  dekorativ  Tegning,  derved  kommer 
hun  i  Forbindelse  med  Bogbinder  Jørgen  Kriiger,  og  saa  snart  hun 
hører  denne  Mand,  der  taler  roligt  og  forstaaende,  næsten  forretnings- 
mæssigt til  hende,  kommer  den  forunderlige  Sitren  over  hendes  Tanker 
og  Stemninger,  den  Følelse  af  Elskov,  hun  har  ventet  paa  som  Arven 
fra  Moderen  med  den  „hemmelige  Ynde  og  den  lunefulde  Længsel*. 
Det  vilde  være  umuligt  at  gengive  det  følgende  med  andre  Ord  end 
Forfatterindens.  Fra  det  Øjeblik  hans  Navn  er  nævnet  jubler  og 
klager  den  hele  Bog  kun  om  ham.  Omkring  hans  Navn  slynger  Julies 
Elskov  al  et  Jomfrusinds  Længsel,  hun  nærmer  sig  ham,  og  hun  flyer 
ham,  hun  drømmer  i  hans  Stue,  og  naar  hun  kommer  hjem  søger  hun 
at  redde  hans  levende  Skikkelse  ud  af  sin  egen  Drøm,  hun  gaar  i  et 
Spind  af  Forventning,  som  Tvivlen  stundom,  flænger. 

Umyndige  Hjærte,  værgeløse  Hjærte,  der  aabent  for  alle  Stemninger 
intet  aner  om  den  Fare,  som  truer  det.  Julie  lever  mellem  to  tavse 
Mænd;  Jørgen  Kriiger,  som  med  hemmelig  Glæde  ser,  hvor  stærk 
hendes  Kærlighed  vokser  sig,  og  en  anden  ung  Mand,  hendes  Fætter, 
som  lever  i  Hjem  sammen  med  hende,  hvis  Forelskelse  hun  med  en 
vis  Stolthed  føler  og  dog  flygter  for,  fordi  hun  ikke  deler  den.  Saa- 
ledes  forvikles  Traadene  i  hendes  Hjærte:  gennem  Fætterens  For- 
elskelse vinder  hun  Visheden  om  sit  eget  Værd,  og  denne  Vished  bæ- 
rer hun  stolt  til  Jørgen  Kriiger,  stolt  indtil  det  Øjeblik  hun  skal  træde 
over  hans  Tærskel  og  selv  tavs  møde  denne  tavse  Mand.  Hun  slaar 
Blikket  ned,  hun  forvirres,  hun  gaar  sørgmodig  fra  ham.  Værgeløst 
mod  Elskoven  er  hendes  Hjærte,  umyndigt  overfor  Mandens  ventende 
Vilje.  Og  i  et  saadant  Afmagtens  Øjeblik  overlistes  hun  af  en  Sommer- 
nats Skønhed.  Hun  sidder  med  alle  sine  Sanser  beruste  af  Duft  og 
Farver  og  Jordens  flammende  Længsel,  og  ved  hendes  Side  er  den 
Mand,  hun  ikke  elsker,  men  med  hvis  Elskov  hun  i  et  ubevogtet  Nu 
leger.  Han  føler  det,  han  siger  det  bebrejdende  til  hende  og  „en 
Bølge  af  Skam  og  Bedrøvelse  —  og  Trang  til  at  hævne  hans  og  sin 
egen  krænkede  Stolthed  overvældede  alle  andre  Følelser  i  hende.* 
Saaledes  hengiver  hun  sig  til  ham.  Det  er  Virkeligheden  som  i  denne 
smukke  og  elskende  unge  Mands  Favntag  griber  Magten  over  hendes 
drømmetrætte  Sind,  men  under  Handlingens  tynde  Isdække  bruser 
alligevel  Drømmen  som  en  levende  Strøm,  og  hun  er  ham  utro  i  sin 
Hengivelse.  Og  selv  bedrages  hun,  som  hun  bedrager  ham.  Hun 
tror  at  komme  til  ham  ny  og  forunderlig,  hun  forstaar  med  Et,  at  for 
ham  er  Elskov  noget  andet  end  for  hende:  „Men  da  Julie  alligevel 
havde  ladet  sig  forføre  af  hans  Elskov,  var  hun  i  isamme  Nu  en  anden 
for  ham.  Hun  var  ikke  mere  den  stolte  Jomfru,  der  engang  i  Vrede 
over  hans  Ligegyldighed  havde  talt  til  ham  om  den  store,  eneste 
Kærlighed  og  dens  jublende,  angerløse  Hengivelse  af  Sjæl  og  Legeme 

i  uløselig  Forening  —  den  Jomfru  var  forsvunden  og  hendes  Ord  var 
nok  ikke  til  at  lide  paa. 

Men  den  elskovsfulde  Pige,  der  var  hans  for  i  Nat  —  var  hun 
da  anderledes  end  andre?  Hun  havde  følt  hans  Tanker,  som  var  det 
høje  Ord,  han  roligt  sagde  hende.  Hun  havde  følt,  at  hans  dybt 
krænkede  Sjæl  trodsigt  vendte  sig  fra  hende,  mens  han  hidsige  Liden- 
skab hengav  sig  til  sin  Sejr.  I  denne  Nat  havde  hun  givet  en  Mand, 
hun  ikke  elskede,  sit  hele  Liv  —  og  havde  dog  ikke  været  andet  for 
ham,  end  hvad  enhver  Kvinde  kunde  være." 

Saa  vis  gør  Livet  den  Drømmerske,  det  vækker  brutalt.  Fra  dette 
Øjeblik  er  Julies  Hjærte  bleven  myndigt  til  Livets  tunge  Virkelighed. 
Og  da  hun  staar  foran  Kriiger  og  hans  Kærlighed  endelig  faar 
Ord,  da  finder  hun  Kraft  til  at  sige  ham,  at  alt  er  forbi  imellem  dem, 
og  at  hun  intet  andet  har  tilbage  end  sørgende  og  ensom  at  bære 
Dagens  smaa  Byrder  som  et  Aag  over  sine  Skuldre. 

Denne  Bog  er  én  stor  Monolog  af  Julie  Linde.  Der  findes  i  Virke- 
ligheden ikke  andre  i  den  end  hende,  de  to  Mænd  er  kun  som  hun 
opfatter  dem.  Navnlig  Jørgen  Kriiger.  Naar  hans  Ord  gengives  er 
deres  Klang  helt  kvindelig  —  saaledes  tror  Julie,  at  han  talte,  saaledes 
forvender  hendes  Elskov  Virkeligheden.  Og  naar  Bogen  slutter  med 
et  Brev  fra  ham,  i  hvilket  han  tager  Afsked  med  hende,  da  er  det 
atter  hende,  som  fører  Pennen,  saaledes  skriver  ingen  Mand,  men  en 
ydmyget  Kvinde,  som  vil  genfinde  sin  Stolthed,  læser  disse  Ord  mellem 
Linjerne  i  en  Mands  Brey.  Denne  Ensidighed  giver  Bogen  en  Helhed, 
som  en  gennemført  Realisme  vilde  have  brudt.  Som  den  nu  er,  lukkes 
man  ind  i  en  Verden  af  Skønhed  og  Blufærdighed,  der  i  alt  er  en 
Kvindes  Værk,  og  mange  Kvinder  vil  her  finde  deres  egne  Tanker  og 
Længsler  lyslevende,  medens  Mænd  vil  lære,  hvor  varlige  de  skal  være 
med  en  Kvindes  Skæbne.  Om  denne  Bog  vil  man  bruge  det  gamle, 
underligt  sky  Ord,  at  den  er  kysk.  Mellem  alle  disse  Bøger  om  unge 
Kvinders  Forelskelse,  der  i  de  sidste  Aaringer  er  udgivne,  Bøger,  som 
kan  ligne  Ildliljer  eller  blot  forjaskede  Balblomster,  falder  denne  Bog 
som  et  hvidt  og  uberørt  Blomsterblad  med  fine,  svagt  rødmende  Aarer. 
Men  denne  Julie,  der  er  saa  let  at  skræmme,  er  samtidig  forunderlig 
klog  paa  sig  selv.  Forstaar  hun  kun  lidet  af  Mænds  Liv,  er  hun  saa 
meget  dybsindigere,  naar  hun  er  i  sit  eget  Land;  dristig  og  sandheds- 
kær  trænger  hun  frem  ad  alle  Stier,  selv  ad  dem,  der  ikke  fører 
hende  til  Stolthed  og  Sejr. 

Umyndige  Hjærte  er  en  Bog,  som  er  rig  ved  sin  Stemnings- 
fylde. Den  er  skrevet  i  et  Sprog,  der  er  gennemstrømmet  af  Poesi. 
Næppe  en  eneste  Sætning  i  Bogen  er  uden  en  særlig  Klang,  som  nøj- 
agtig gengiver  Stemningen.  Her  er  endelig  en  Forfatterinde  for  hvem 
det  ene  Ord  ikke  er  ligesaa  godt  som  det  andet.  Hvis  ikke  vort  Bog- 
sprog skal  blive  ganske  fladt,  er  det  paa  Tide,  at  Opmærksomheden 
fæstnes  i  langt  højere  Grad  paa  det  formelle,  end  det  nu  er  Tilfældet. 

Det  er  ikke  nok  at  rose  Sproget,  hvor  det  er  godt.  til  Skræk  og  Ad- 
varsel maa  det  slette  anføres.  Man  læse  f.  Eks.  følgende  Sætninger 
af  Frk.  Zernichow's  Udfriet: 

Hvor  mange  Sorger,  Skuffelser  og  Bekymringer  Aarene  end  bringer,  sidder  dog 
Minderne  inderst  inde  og  lyser  op  fra  deres  Krog  langt  ud  i  Mørket,  eller  de  sidder 
der  bitre  og  sorte  og  gør  Byrderne  end  mere  knugende  og  utaalelige.  Barndomsmin- 
derne er  som  en  Ballast,  ingen  kan  tage  fra  En;  de  bringer  enten  Sindet  i  Ligevægt 
eller  faar  Galden  til  at  flyde  over.  I  dem  flndes  Nøglen  til  mangen  slet  og  god 
Handling. 

Eller: 

Jeg  ser  den  gamle  hvidhaarede  Doktor  staa  midt  i  en  Solstribe  med  Guldbrillerne 
paa  Næsen,  med  Stetoskopet  stikkende  sit  lange,  sorte  Ben  op  af  en  Brystlomme,  med 
Pelsen  opknappet  og  slaaet  tilbage,  hvor  et  Par  enorme  skindforede  Handsker  bulede 
ud  i  den  ene  Sidelomme  og  et  Par  Aviser  i  den  anden. 

Hvor  er  det  stygt  og  ubetænksomt.  Alt  er  tilfældigt  og  rapset 
sammen  fra  gamle  Udtryk  og  Billeder,  der  tankeløst  slaas  sønder. 

Men  naar  man  saa  vil  læse  Ingeborg  Petersens  Bog,  da  vil  man 
føle  det  dybe  Behag,  som  sproglig  Skønhed  kan  give.  Stilen  er  blid 
og  bøjelig,  rig  paa  Adjektiver,  der  yppigt  slynger  sig  gennem  Sæt- 
ningerne. Og  en  saadan  Helhed  danner  Bogen,  at  det  er  umuligt  at 
citere  ud  af  den.  Den  bør  læses  af  dem,  der  har  Sind  til  at  glæde 
sig  over,  at  vi  har  faaet  en  hy  Forfatterinde  —  der  er  Digter. 

Fra  Julies  stille  Stue,  der  ligger  gemt  for  Byen  bag  grønne  Linde, 
kommer  vi  i  de  to  Mænds  Bøger  ud  til  Samfundskonflikterne  —  de 
Værgeløse  i  Aina  og  Sidste  Kamp  bukker  under  for  en  Overmagt, 
der  er  haandgribelig. 

Og  dog  er  Norman-Hansens  Skuespil  ikke  helt  og  udelukkende 
Mands-Værk.  Der  rammer  ham  noget  af  den  Bebrejdelse,  som  ligger 
i  Goethes  Ord  til  Eckermann:  „Lad  bare  vore  Digterinder  digte  og 
skrive  saa  meget  de  vil,  naar  blot  Mændene  vil  lade  være  med  at 
skrive  som  Kvindfolk." 

Aina  er  et  Skuespil,  som  skildrer  Finnernes  Kamp  mod  Russerne. 
Der  knytter  sig  den  pudsige  Episode  til  dette  Skuespils  Historie,  at 
Censor,  der  i  sin  Ungom  oversatte  Turgenjev  (fra  Tysk)  og  derfor 
maa  være  fortrolig  med  russisk  Aand,  straks  opdagede  den  Fare,  hvori 
Rusland  var  stedt,  forbød  Opførelsen  og  reddede  Landet.  Det  er  helt 
fornøjeligt  at  tænke  paa,  at  der  endnu  gaar  den  Slags  Enibedsmænd 
lyslevende  omkring  iblandt  os,  men  hvis  Aina  havde  været  voldsommere 
og  havde  kaldt  stærkere  Lidenskaber  frem,  vilde  man  sikkert  have 
ladet  Fornøjelsen  afløses  af  Harme  over  sligt  uværdigt  Formynderskab. 

Aina  er  nemlig  lidet  egnet  til  at  være  en  Stridens  Genstand.  Det 
er  et  kønt  og  følelsesfuldt  lille  Skuespil,  men  den  høje  Harme  og  den 
sammenknugede  Vrede,  som  Æmnet  kræver,  findes  ikke.  Der  er 
noget  kvindeligt  vegt  og  udflydende  baade  over  Situationer  og  Replikker. 
De  tre  korte  Akter  bæres  af  følgende  Handling  og  disse  Personer:  Aina 
er  Herredshøvding  Halvars  Hustru.    Hun  har  valgt  ham  til  sin  Mand, 

aaben  og  munter  som  han  var,  og  de  har  levet  lykkeligt  i  Finland, 
indtil  Russerne  brød  ind.  Hun  valgte  Halvår,  og  Arvid,  som  ogsaa 
elskede  hende,  er  tavs  og  indesluttet  rejst  bort  til  Rusland.  Der  er 
Soldaterudskrivning  i  Egnen,  den  russiske  Kaptejn  og  Militærlæge  er 
ankommen,  og  Aina  staar  i  afmægtig  Harme  ved  Vinduet  og  ser  Bønder- 
karlene blive  gjort  til  Soldater.  Rundt  om  begaas  Voldshandlinger  af 
Russerne  og  Halvår  ser  til  —  hvad  kan  aabenlys  Trods  hjælpe?  Han 
er  i  dette  afgørende  Øjeblik  svag,  tør  ikke  vove  sig  ud  i  Landflygtighed 
og  Smærte,  og  da  de  russiske  Embedsmænd  træder  over  hans  Tærskel, 
gaar  han  dem  venligt  i  Møde.  Men  Aina  hidses  endnu  mere  ved 
Synet  af  denne  Svaghed,  hun  beregner  ikke  Chancerne,  Oprør  kan 
hun  forstaa  og  paa  den  anden  Side  Forræderi,  Mellemstandpunkter 
foragter  hun.  Og  da  hun  staar  overfor  Lægen  og  ser,  at  det  er  hendes 
Ungdomsven  Arvid,  der  er  blevet  Fjende,  slaar  hun  ham  i  Foragt. 
Men  hun  tager  fejl  af  Arvid.  Han  har  i  Rusland  lært,  at  ikke  den 
enkeltes  Harme  er  nok,  et  samlet  Oprør  mod  Embedsmandsvælden  er 
den  eneste  Frelse.  Formummet  i  Herskernes  Uniform  tjener  han 
Revolutionen,  han  tilstaar  det  for  sine  gamle  Venner.  Da  føler  Aina 
sig  knyttet  til  ham,  der  for  hendes  Skyld  forlod  Landet,  og  da  hendes 
Mand  samtidig  udnævnes  til  Guvernør  og  i  Følge  sit  Eftergivenheds- 
System  tager  derimod,  har  hun  intet  andet  at  gøre  end  fuld  af  Foragt 
at  forlade  sit  Hjem.  Atter  staar  de  to  Mænd  overfor  hinanden,  atter 
er  Aina  imellem  dem,  men  nu  er  hun  ikke  blot  den  Kvinde,  de  elsker, 
hun  er  det  Land,  som  den  ene  af  dem  forraader  og  den  anden  vil 
tjene. 

Det  er  altsaa  ikke  den  aabenlyse  Kamp,  Forfatteren  har  villet 
skildre,  han  har  ikke  ud  af  de  mange,  gribende  Optrin  villet  skabe  et 
Drama  med  bevægede  Scener,  han  har  villet  vise  Undertrykkelsens 
Virkning  paa  Menneskenes  Sjæle:  nogle  blive  fejge,  nogle  vilde,  andre 
bøjer  sig  sammen  som  et  lurende  Rovdyr.  Opgaven  var  stor  og  tung 
at  løse,  og  Norman-Hansen  har  med  Hæder  villet  det  sværeste.  Han 
har  meget  skarpt  set,  at  paa  denne  Maade  fik  Æmnet  universel  Betyd- 
ning, hans  Skuespil  skulde  ikke  blot  være  Skildringen  af  et  enkelt 
Lands  øjeblikkelige  Kamp,  men  et  Billede  af  den  evige  Strid  mellem 
Overmagten  og  de  Værgeløse.  Gennem  dette  Skuespils  Replikker 
skulde  til  Læseren  rettes  det  tunge  Spørgsmaal:  hvorledes  vil  du  selv 
gøre,  naar  du  staar  overfor  den  store  Afgørelse  mellem  din  Samvittighed 
og  din  Fordel? 

Men  dette  Skuespil  blev  ikke  skrevet,  kun  markeret.  De  to  Mænds 
Karakterer  uddybes  intet  Øjeblik,  de  staar  altfor  stift  overfor  hinanden, 
ovenikøbet  i  den  traditionelle  Konstellation  som  lykkelig  og  ulykkelig 
Elsker,  den  lyse  Munterhed  og  den  mørke  Grublen.  Og  Aina  mangler 
den  Vælde,  som  hun  tænkes  at  have.  Norman-Hansen  har  lagt  en 
let  Stilisering  over  Replikkerne,  hvor  de  skulde  have  rummet  den 
rene  Poesis  Naturlighed,   og   han    har  været  kort  uden  at  blive  klar. 

Længere  end  til  at  pege  paa,  at  Undertrykkelse  ikke  blot  stjæler  den 
timelige  Lykke  men  ogsaa  fordærver  Karakteren  for  den,  der  er 
værgeløs  som  Halvår,  er  han  ikke  naaet. 

Skuespillet  ender  med  tre  Overvundne:  Halvår  vil  nu  i  Trods  mod 
sin  Hustru  og  af  Sorg  over  sin  tabte  Lykke  blive  Magtens  Slave,  Aina 
og  Arvid  vil  som  landflygtige  hurtigt  hjemfalde  til  den  samme  Magts 
Hævn.  Det  er  de  smaa  Menneskers  fortvivlede  Kamp  mod  det  store 
russiske  Enevælde,  der  som  en  mystisk  Magt,  hvis  rette  Aasyn  aldrig 
ses,  strækker  sine  Fangarme  over  Landet.  Dette  er  én  Side  af  Øje- 
blikkets politiske  Kamp,  Enevældet  med  de  mange. 

Det  modsatte  vilde  altsaa  være  det,  at  en  Digter  skildrede,  hvor- 
ledes den  Enkelte  lever  i  et  Samfund,  der  tjener  de  demokratiske 
Formaal,  hvor  Ideerne  vurderes  efter  deres  øjeblikkelige  Værd  for  de 
Mange,  hvor  den  Enes  Stemme  vejer  ligesaa  meget  som  den  Andens 
uden  Hensyn  til  den  Sum  af  Dybsind,  Kundskab  og  Finhed  den  er 
Udtryk  for,  hvor  den,  der  trækker  sig  tilbage  i  ophøjet  Ensomhed, 
først  bliver  en  Udenforstaaende  og  saa  en  Fjende.  Det  er  den  Art 
af  Konflikter,  som  opstaar  i  Overgangstider  og  som  f.  Eks.  har 
saa  stor  en  Betydning  i  Mænds  som  Flauberts,  Taines  og  Renans 
Liv,  fordi  deres  Geni  naaede  den  fulde  Udvikling  i  et  andet  Sam- 
fund end  det,  de  efter  1870  skænkede  deres  Aands  Frembringelser. 
Allerede  nu  har  Udviklingen  ført  det  med  sig,  at  denne  Kamp  mellem 
den  Enestaaende  og  Masserne  hyppigst  afsluttes  med  en  Overenskomst. 
Frygten  for  at  det  nye  Samfund  ikke  skulde  have  Plads  til  at  rumme 
ogsaa  dem,  der  ved  deres  Aands  Frihed  og  deres  Arbejdes  Upopularitet 
er  henvist  til  en  Plads  udenfor  de  manges  Arbejdsmark,  er  ligesaa 
ubegrundet  som  Frygten  for  at  Videnskaben  skulde  gaa  til  Grunde, 
fordi  Dele  af  den  populariseres  og  tilegnes  af  de  mange.  Tværtimod. 
Jo  længere  ned  i  Masserne  Kundskaberne  trænger,  jo  mere  Udsigt  er 
der  til,  at  Videnskabsmændenes  Arbejde  respekteres,  selv  om  det  er 
„uproduktivt".  Folkeuniversitetsbevægelsen  er  ingen  Kapitulation  for 
Videnskaben  men  et  Tegn  paa  dens  Sundhed  og  Styrke.  Frygten  for 
Demokratiet  kan  nok  i  mismodige  Øjeblikke  paatrænge  sig  den  Enkelte, 
naar  han  føler  sig  overfor  saadanne  Talsmænd,  der  ved  deres  Halv- 
dannelses Stupiditet  er  udenfor  Udviklingen  og  opererer  klodset  med 
afstumpede  Begreber,  men  overfor  den  levende  Vækst  i  et  Folk,  som 
arbejder  sig  fremad  mod  Lyset,  vil  den,  i  hvis  Arbejde  der  findes  en 
Evighedsgnist,  føle  sig  forfrisket  og  befriet. 

I  dette  Samfund,  der  skabes  af  saa  forskellige  Kræfters  Sammen- 
spil, findes  der  nu  nogle  faa,  der  absolut  maa  gaa  til  Grunde,  nogle 
Mennesker,  som  ved  Opdragelse  og  Slægtsarv  er  sat  udenfor.  Det  er 
om  saadanne  Otto  Rung  har  skrevet  sin  store  Bog  Sidste  Kamp. 

Leo  og  Ida  Clermont  er  to  fattige  Officersbøm,  der  fra  Slægtens 
gamle,  fornemme  Hjem  er  tvungne  ind  i  et  tredje  Rangs  Pensionats- 
værelse  og   en    Løjtnantsstue   i   en    Kaserne.     Slægten    stammer  fra 

Frankrig,  under  Rædselsperioden  flygtede  en  Markis  til  Danmark  og 
bosatte  sig  her,  hans  Efterkommere  bliver  rige  og  ansete  Købmænd, 
Politikere  og  Officerer,  indtil  Udviklingen  standser  med  Fallit.  I  de  to 
sidste  Efterkommere  findes  endnu  al  Slægtens  Eventyrlyst  og  Trang 
til  fornem  Sensation,  men  samtidig  er  de  degenererede  og  i  Virkelig- 
heden udygtige.  Og  det  er  disse  to  Menneskers  sidste  Kamp,  vi  skal 
følge.  Vi  skal  forstaa,  at  de  Handlinger,  som  de  begaar,  ledet  af  dunkle 
Impulser,  der  kan  føres  tilbage  til  Drifter,  som  engang  bar  Slægten 
oppe:  Stolthed,  Mod,  Sans  for  Livets  Skønhed,  at  de  nu  i  det  for- 
andrede Samfund  betragtes  som  Forseelser,  for  hvilke  der  ingen  Til- 
givelse gives.  Naar  Leo  som  Løjtnant  vil  forsøge  paa  at  tvinge  sine 
Soldater  i  den  samme  Takt,  slibe  dem  til,  fordi  han  vil  mærke  sin 
Vilje,  eller  naar  han  med  sin  Ridepisk  baner  sig  Vej  gennem  et 
Folketog,  som  spærrer  ham  Vejen,  fordi  han  maa  hævde  sig  og 
sin  Slægt  overfor  denne  Arbejderhær,  saa  er  det  Gærninger,  der  af 
hans  Kammerater  og  af  Dommerne  vurderes  eller  bedømmes  efter 
forud  nedskrevne  Love,  som  han  ikke  vedkender  sig. 

Hos  Søsteren  drager  Livsforholdene  ikke  saadanne  haandgribelige 
Handlinger  efter  sig,  men  hendes  Bane  gaar  akkurat  parallelt  med 
Broderens.  Hun  er  som  han  ganske  hjemløs.  Fra  sin  Fattigdom  higer 
hun  op  mod  Lyset,  hun  omgiver  sit  Legeme  med  en  Pragt,  som  hun 
erhverver  for  en  Mands  Penge  uden  dog  at  ville  gøre  ham  til  sin 
Elsker,  hun  foragter  og  gennemskuer  sine  rige  Bekendte  og  dog  søger 
hun  deres  Selskab,  stadig  higende  efter  noget  andet.  Hun  hader 
„Rakket,  Pøbelen,  Parvenueme",  og  dog  lever  hun  deres  Liv,  medens 
hun  spejder  efter  noget  andet,  et  eller  andet  „blindt  Maal""  som 
Slægten  har  sat  for  hende. 

Hun  overvindes  af  det  moderne  Samfund  ligesom  Broderen.  Medens 
denne  dømmes  af  Lovene,  besejres  hun  af  en  Mand,  der  bemægtiger 
sig  hende  i  Kraft  af  sine  tre  Principper:  Haardhed,  Fasthed,  Passion 

—  Handelsmanden,  som  koldblodig  beregner  sin  Chance. 

Uden  om  disse  to  bevæger  sig  en  Kreds  af  unge  Kvinder  og 
Mænd,  der  i  pervers  Forfinelse  kun  vil  det  ene:  tilfredsstille  deres 
Trang  efter  Erotik  og  kælen  Pragt.  Gennem  hele  Bogen  strækker 
sig  et  Bakkanal  af  dulgt  og  grum  Vildskab,  et  halvt  plebejisk,  halvt 
dekadent  Begær  efter  Pragt  og  Penge  og  al  Slags  Elskov.  Alle 
Mennesker  er  drevne  til  Spidsen  af  deres  Stemninger  og  dér  dirrer 
og  svinger  de  i  en  bristende  Higen:  der  er  baade  de  silkeklædte  unge 
Piger,  deres  sportsudhalede  Kavallerer,  den  blege,  sammenbidte  Jøde 

—  alle  kendte  Typer  som  Forfatteren  med  et  vist  afmægtigt  Raseri 
har  givet  et  Plus  af  Lidenskab. 

Dette  er  Bogen.  Den  er  skrevet  i  saa  anspændt  en  Stemning  som 
den,  i  hvilken  Herman  Bang  i  sin  Tid  skrev  Haabløse  Slægter. 
De  to  Bøger  ligner  hinanden,  der  er  over  dem  den  samme  hektiske 
Vildskab.     Om   der   paa  Bunden   af  Otto  Rungs  dekadente  Lidenskab 

ligger  den  samme  Livskraft  som  den,  der  gjorde  de  Haabløses  Digter 
til  saa  betydelig  en  Skribent,  vil  Tiden  vise.  Rung  er  nok  saa  færdig 
som  Bang  den  Gang  var. 

Han  formaar  uafbrudt  at  udtrykke  sin  Mening  gennem  fortrinligt 
skildrede  Optrin,  Scene  knyttes  til  Scene  i  en  sanseløs  Betagethed, 
overfor  hvilken  Læseren  nemt  bliver  magtesløs.  Saadanne  Afsnit  som 
Leos  Mishandling  af  Soldaterne,  de  to  Søskendes  Besøg  i  det  øde 
Hjem,  Flugten  derfra  og  Sammenstødet  med  Folketoget,  en  ung  Piges 
grusomme  Jagt  efter  Duen,  en  ødelagt  Spillers  Flugt  —  alt  er  skildret 
med  den  største  Sikkerhed  og  Kraft  (ikke  altid  med  tilstrækkelig  Sans 
for  sproglig  Rytme  og  med  flere  flove  Stavefejl!) 

Og  alligevel  taaler  Bogen  ikke  godt  den  Eftertanke,  som  skal  give 
et  Digterværk  dets  blivende  Værdi.  Af  den  sociale  Kamp  har  For- 
fatteren dog  valgt  det  mindst  interessante  og  det  betydningsløseste  Af- 
snit. At  en  Løjtnant,  der  intet  kan  og  ikke  ved,  hvad  han  vil,  at  en 
ung  Pige,  som  er  ganske  gold,  at  de  gaar  til  Grunde,  det  er  en  Sand- 
hed, som  Forfatteren  altfor  betaget  indprænter  sin  Læser  altfor  efter- 
trykkeligt. Det  er  muligt,  at  Iagttagelsen  af  disse  to  Mennesker  er  sand, 
det  synes  saa,  fordi  Rung,  hvis  Skildringer  iøvrigt  ikke  virker  saa  meget 
ved  deres  Sandfærdighed  som  ved  deres  Intensitet,  kender  en  Mængde 
Smaatræk,  som  gør  disse  to  Mennesker  levende,  men  deres  Skæbner 
er  ret  enestaaende,  de  føles  aldeles  ikke  som  Symboler  for  en  hel 
Klasse  Mennesker,  Og  dernæst  er  der  ingen  virkelig  Skønhed  eller 
Storhed  i  disse  Menneskers  Fald.  Naar  de  diskuterer  Samfundsfor- 
hold og  deres  Had  til  Masserne,  imponeres  man  ikke  end  sige  betages, 
de  er  for  smaa  til  Ræsonnementerne.  Det  er  formelig  blasfemisk,  naar 
man  hører  enkelte  af  Ordene  fra  Renans  filosofiske  Dramaer  fra  Løjt- 
nant Leos  Mund  —  her  mangler  den  Baggrund  af  Lærdom,  Visdom 
og  Sørgmodighed,  der  gør  Prospero  saa  skøn,  og  i  Stedet  for  er 
kommet  nogle  ret  uklare  Slægtstraditioner.  Sikkert  har  Forfatteren 
selv  set  nogen  Skønhed  deri,  han  lader  Søsteren  vemodigt  smilende 
kalde  sin  Broder  „Den  sidste  Ridder  —  Don  Quichote**,  og  selv  taler 
han  om,  at  han  „fornemmer  endnu  den  blanke  Klinges  Privilegium, 
en  ødslere  Moral,  en  større  Ligegyldighed  for  den  elementære  Nød- 
tørft og  Næring".  Men  der  findes  i  Leo,  saaledes  som  Bogen  skildrer 
ham,  ingen  Baggrund  for  disse  Ord,  alt  hvad  han  handler  er  for  spagt, 
for  langt  nede,  og  den  Kreds,  i  hvilken  han  og  Søsteren  bevæger  sig, 
for  barnagtig  og  for  ringe.  Man  har  ved  Læsningen  af  Sidste  Kamp 
altfor  ofte  det  Indtryk,  at  her  er  Samfundsspørgsmaalene  diskuterede 
til  Balmusik,  og  man  glemmer  ikke,  at  der  er  Kredse,  hvor  Samfiinds- 
kampene  udkæmpes  med  langt  større  Vælde  end  mellem  disse  vel- 
lugtende Silkepiger  og  deres  Tennis-Kammerater.  Hvad  Otto  Rung 
har  villet,  har  han  gennemført  med  nervøs  Energi  og  et  betydeligt 
Fremstillingstalent,  men  han  overbeviser  vanskeligt  Læseren  om,  at 
han  har  villet  nok. 

Man  reagerer  uvilkaarligt  mod  denne  Værgeløshed,  man  længes 
efter  en  social  Digtning,  hvor  Tonen  er  dybere  og  mandigere.  Man 
længes  efter  Slagets  Tummel.  Disse  Digtere  er  Ambulancen,  som  med- 
lidende eller  betagen  standser  ved  de  Saarede. 


Marts. 


Danmark, 

Prygleloven.  —  Kultusministeren.  —  Kaptejn  Petersen.  —  Åntisocialismens  Sejr 

i  København. 

Marts  Maaned  er  Lovhøstens  Tid.  Ogsaa  i  Aar  er  en  Del  Love  blevet 
færdige  i  denne  Maaned,  men  kun  en  af  dem  hører  til  de  store  Love. 
Det  er  Loven  om  Københavns  Personbanegaard.  Christopher 
Hage  er  i  det  Hele  den  af  Ministrene,  som  saglig  set  har  baaret  denne 
Samling;  hans  Klogskab  og  Energi  har  faaet  Løn  i  ikke  faa  Resultater  af 
praktisk  Værd. 

Et  trist  Billede  frembyder  i  Modsætning  dertil  de  Forslag  af  politisk 
Betydning,  hvortil  Interessen  i  denne  Vinter  har  været  knyttet.  Ministeriet 
havde  forelagt  tre  Love,  der  betød  store  Fremskridt:  den  kommunale  Valg- 
lov, Retsreformen  og  Loven  om  borgerligt  Ægteskab.  Den  første  er  be- 
gravet i  et  Landstingsudvalg,  den  anden  hvilede  Marts  Maaned  til  Ende  i 
Fred  i  et  Fællesudvalg,  den  tredje  stillede  Flertallet  i  Landstinget  sig 
direkte  imod.  Regeringen  rørte  sig  ikke;  den  lod  rolig  sine  fri  konservative 
Venner  standse  disse  Fremskridt. 

De  toneangivende  Ministres  Tanker  var  andet  Steds;  de  drejede  sig 
kun  om  en  eneste  Ting:  den  bedrøvelige  Pryglelov.  Denne  Lovs  Historie 
vilde  være  en  munter  Farce,  om  der  ikke  var  Udsigt  til,  at  vi  trods  alt 
ender  med  det  triste  Resultat,  at  denne  taabelige  Fortidsstraf  genindføres 
herhjemme.  I  November  forelagde  Justitsministeren  tillidsfuld  og  sejrssikker 
dette  Forslag  med  en  Tale,  der  vidnede  højt  om,  i  hvilken  Grad  denne 
Straf  var  efter  hans  Sind.  Loven  gik  i  Udvalg,  og  efter  langsommelige 
Forhandlinger  blev  Udvalget  enig  om,  at  Justitsministerens  Forslag  var 
ubrugeligt  og  uigennemførligt.  Men  for  at  dække  Nederlaget  forelagde  8 
af  Udvalgets  Medlemmer  med  Poul  Sveistrup  i  Spidsen  Tinget  et  helt 
nyt  Forslag.  Ogsaa  det  indeholdt  Pryglestraf  for  Voldshandlinger  men 
indskrænket  og  omgærdet  med  Garantier,  og,  for  at  tilfredsstille  deres  egen 
Samvittighed  og  muliggøre  Forslagets  Gennemførelse,  havde  Forslagsstillerne 
desuden  foreslaaet  en  Del  Fremskridt:  Afskaffelse  af  Legemsstraffen  for 
unge  Mennesker,  Indførelse  af  betingede  Straffedomme  m.  m.  foruden 
nogle  Besynderligheder  som  Dom  til  Afholdenhed  fra  spirituøse  Drikke. 
Om  dette  Forslag  kæmpedes  saa  Dag  efter  Dag;  Debaten  derom  blev 
Maanedens,  ja  næsten  Samlingens  store  Debat.  Det  blev  gennem  den 
fastslaaet,  at  Hr.  Alberti  kun  vilde  gaa  med  til  Fremskridtene,  naar  han 
fik  sin  Pryglestraf  vedtaget.  Alf.  Christensen  og  Chr.  Krabbe  i 
Spidsen  for  en  Række  Talere  af  Venstre  paaviste,  hvor  raa  og  taabelig  en 
Straf  Pryglestraffen  er,  hvor  forvirret  og  juridisk  ufuldkomment  Lovforslaget 

var,  og  hvor  uværdigt  det  var  for  Folketinget  saaledes  at  afkøbe  Venstres 
Justitsminister  Fremskridt  ved  at  føje  ham  i  hans  reaktionære  Luner.  Af 
de  moderate  bekæmpede  N.  Neergaard  i  et  Par  ganske  ypperlige  Indlæg 
Tanken  om  Pryglestraf;  ogsaa  fra  Højre  lød  Røster  mod  det,  og  Social- 
demokraterne gik  selvfølgelig  imod  det  som  én  Mand.  Alligevel  endte  det 
med,  at  de  Modforslag,  der  stilledes  af  Krabbe  m.  fl.,  forkastedes  med  54 
Stemmer  (40  Venstre,  9  moderate,  5  Højre)  mod  50  (25  Venstre,  3  mode- 
rate, 6  Højre  og  16  Socialdemokrater).  3  Venstremænd,  der  var  mod 
Pryglestraffen,  havde  Hensynet  til  Ministrene  bevæget  til  at  lade  være  at 
stemme;  Formanden  Herman  Trier,  der  ogsaa  var  mod  Forslaget,  kunde 
som  Formand  ikke  stemme.  Flertallet  var  naaet  ved  4  Ministerstemmer, 
medens  Konseilspræsidenten  viste  sin  Uenighed  med  Ministeriets  Flertal 
ved  at  gaa  før  Afstemningen. 

Det  vilde  været  naturligt  og  parlamentarisk  korrekt,  om  Ministeriet 
efter  dette  havde  ladet  dette  Forslag  som  saa  mange  andre  mindre  om- 
stridte vente  til  næste  Samling.  Men  nej;  Prygleloven  skulde  for  enhver 
Pris  trumfes  igennem  med  ekstraordinær  Hurtighed.  Ved  at  holde  en 
Række  lange  Taler  hindrede  Socialdemokraterne,  at  Forslaget  naaede 
Landstinget  før  Paaskeferien.  Nuvel,  saa  ordnede  Ministeriet  det  saaledes, 
at  Samlingen  fortsattes  efter  Paaskeferien. 

Det  kan  ikke  nægtes,  at  Ministeriets  Adfærd  i  denne  Sag  har  været 
mere  end  underlig.  Der  kræves  fra  Ministeriets  Side  Ro  og  Disciplin  i 
Venstre,  og  Ministeriets  Ordførere  i  Pressen  klager  i  de  ynkeligste  Toner 
over  hver  Smule  Kritik.  Og  saa  kaster  man  fra  Ministeriet  et  Strids- 
spørgsmaal  paa  Bordet,  som  nødvendig  maa  fremkalde  Opposition,  og  man 
søger  at  trodse  det  igennem  paa  en  Maade,  der  er  vel  egnet  til  at  vække 
Harme.  Det  er  et  Forslag,  som  Venstre  før  Gang  efter  Gang  har  stemt 
ned,  og  som  gaar  stik  imod  den  Retsopfattelse,  Venstre  altid  har  hævdet. 
Ministeriets  Chef,  Finansministeren  og  Marineministeren  er  mod  Forslaget, 
i  Folketinget  finder  det  saa  godt  som  ingen  virkelige  Venner,  kun  et  lille 
Flertal  lader  sig  slæbe  med  af  Hensyn  til  Ministeriet.  Alligevel  bærer  de 
fem  Ministre,  der  danner  Ministeriets  Flertal,  sig  ad,  som  om  dette  For- 
slag var  Ministeriets  egentlige  Program;  alt  sættes  ind  paa  dets  Gennem- 
førelse. 

Det  er  Justitsministerens  Aand,  der  her  har  præget  Ministeriets  Optræden 
paa  en  Maade,  som  har  bragt  det  ringe  Ære  og  ikke  liden  Skade.  Ogsaa 
ellers  er  denne  Ministers  Sindelag  traadt  frem  paa  højst  utiltalende  Vis, 
saa  tit  han  har  fundet  en  Lejlighed  til  at  vise  det.  Snart  vendte  han  sig 
brøsig  afvisende  mod  Ønskerne  om  en  Ændring  af  den  forunderlige  Be- 
stemmelse, at  Ligbrænding  kun  er  tilladt,  naar  den  Afdøde  har  efterladt 
Testamente  om,  at  han  ønsker  det,  snart  viste  han,  hvilken  barnlig  Glæde 
det  er  ham,  at  kunne  sige  Nej  til  Ønsker,  der  kommer  fra  Københavns 
Kommune.  Men  ganske  vist,  Hr.  Alberti  har  ikke  ved  noget  af  dette 
beredt  Befolkningen  nogen  Overraskelse;  da  Forholdene  føjede  sig  saaledes, 
at  han  kom  med  i  Venstres  Ministerium,  vidste  alle,  at  de  i  ham  ikke 
vilde  finde  en  principfast  Talsmand  for  Venstres  gamle  Tanker;,  han  hørte 
til  dem,  der  var  hængt  paa  til  allersidst,  og  om  hvem  det  vel  kunde 
forudses,  at  hans  Handlinger,  saa  snart  Lejlighed  bød  sig,  vilde  foa  det 
gamle  Højrepræg. 

Og  saa  overvættes  meget  gjorde  det  ikke,  hvordan  han  var.  Han 
betød  dog  kun  lidt  alene.  Efter  Hørups  Død  var  den  Minister,  paa  hvis 
Vilje  det  kom  an.  Kultusministeren;  længere  end  han  vilde  med,  kunde 

ingen  føre  Ministeriet  tilbage,  og  paa  hans  Venstresind  stolede  noget 
nær.  alle.  Derfor  har  det  været  en  ikke  ringe  Skuffelse  for  danske 
Venstremænd  at  se  ham  lyse  baade  Krigsministeren  og  Justitsministeren  i 
Kuld  og  Køn  om  end  med  vanlig  Varsomhed.  Det  skete  paa  et  Møde 
den  1 2.  Marts  i  den  nye  Forening,  der  er  dannet  i  København  af  Moderate, 
som  har  brudt  med  det  københavnske  Venstre,  og  som  ved  de  kommu- 
nale Valg  har  allieret  sig  med  Højre.  Dette  Kultusministerens  Foredrag  var 
bebudet  med  en  vis  Højtidelighed;  man  kunde  ventet  en  stor  politisk  Tale 
med  Klarlæggelse  af  hele  Ministeriets  Stilling.  Denne  kom  ikke.  Hans 
Foredrag  blev  en  historisk  Redegørelse  for  den  danske  Kirkeforfatning  fra 
1536  til  Dato.  Men  han  føjede  dertil  et  lille  Forord,  hvori  han  forsvarede 
baade  Krigsministerens  militære  Foranstaltninger  og  Justitsministerens  Prygle- 
lov paa  en  saadan  Vis,  at  man  følte  i  hvilken  Grad  de  havde  hans  Sympati. 
Diskussion  var  udelukket,  saa  der  blev  ikke  Lejlighed  til  at  komme  paa 
det  rene  med,  hvorledes  han  mente  at  kunne  forene  dette  med  Venstres 
gamle  Anskuelser.  — -  — 

Marts  Maaned  bragte  det  vante  Valgslag  i  København  ved  Borger- 
repræsentantvalgene. Ligesom  i  Fjor  stod  paa  den  ene  Side  Anti- 
socialisterne, paa  den  anden  det  forenede  Demokrati.  Hovedstyrken  af  de 
første  dannes  af  Højre,  men  dertil  kom  i  Aar  som  i  Fjor  adskillige  af  den 
Slags  Mennesker,  som  ikke  har  synderlig  politisk  Interesse,  men  som  er  blevet 
opskræmmede  ved  Forestillingen  om  et  „socialistisk  Tyranni"  i  Kommunen; 
og  til  dem  sluttede  sig  endelig  den  lille  Del  af  Venstre,  som  har  dannet 
den  nye  moderate  Forening;  de  fleste  af  dem  hørte  vistnok  i  Fjor  endnu 
til  den  liberale  Vælgerforening,  men  de  stemte  allerede  da  antisocialistisk. 
Paa  modsat  Side  stod  Hovedstyrken  af  Venstre  sammen  med  Social- 
demokratiet. 

Forud  for  Valget  gik  et  besynderligt  Intermezzo.  Ingeniørkaptejn  Ax. 
Petersen  havde  underskrevet  et  Opraab  fra  den  liberale  Vælgerforening, 
der  kræver  Nedlæggelse  "f  Københavns  Landbefæstning,  og  havde  lovet  at 
stille  sig  som  Foreningens  Kandidat  ved  Borgerrepræsentantvalget.  Mandag 
Morgen  offentliggjordes  Opraabet  med  hans  Underskrift.  Tirsdag  Formiddag 
maatte  han  møde  hos  sin  Chef,  Generalmajor  Arendrup.  Resultatet  af 
deres  Samtale  blev,  at  Kaptejnen  samme  Dag  maatte  meddele  den  liberale 
Vælgerforening,  at  han  maatte  tage  sin  Underskrift  tilbage  ved  en  gennem 
Ritzau  udsendt  Erklæring.  Hans  Kandidatur  bortfaldt  dermed,  men  han 
lovede  efter  Aftale  at  tale  ved  Foreningens  Møde  Onsdag  Aften  om 
Banegdardssagen.  Om  Onsdagen  havde  Kaptejnen  derpaa  en  Samtale  med 
Krigsministeren.  Dens  Resultat  blev,  at  han  maatte  sende  Afbud  til  Mødet 
samt  udstede  en  Erklæring  om,  at  hans  Tilbagetagelse  af  Underskriften 
ikke  skyldtes  „Paavirkning  af  Krigsministeren".  Umiddelbart  derefter 
fulgte  en  Erklæring  fra  Krigsministeren  om,  at  han  ikke  havde  „foranlediget 
nogen  Pression  anvendt  paa  Ingeniørkaptejn  Petersen",  og  at  han  ikke 
ønskede  Pression  i  saadanne  Tilfælde,  da  han  ansaa  Officerer  for  fritstillede 
udenfor  Tjenesten,  naar  ingen  tjenstlig  Interesse  led  derved.  Det  var  dog 
svært  at  rime  disse  Erklæringer  sammen  med  den  Virkning,  Samtalerne 
med  Generalen  og  Krigsministeren  faktisk  havde  paa  Kaptejnen,  og  det 
kan  vistnok  siges,  at  den  almindelige  Mening  indenfor  alle  Partier  nøje 
svarer  til  disse  Ord  af  Borgerrepræsentant  S  lom  an  n  ved  et  af  Vælger- 
møderne : 

„De  skal  ikke  tro  et  Ord  af,  hvad  der  staar  i  de  Erklæringer,  som  er 
fremkomne,    hverken  Ministerens    eller  Kaptejn   Petersens.     Jeg    har  haft 

Lejlighed  til  at  komme  denne  Sag  paa  meget  nært  Hold,  og  jeg  ved,  at 
Kaptejn  Petersen  har  faaet  Ordre  til  at  stryge  sin  Underskrift  paa  Opraabet."  — 

Efter  denne  dramatiske  Begyndelse  gled  Valgkampen  snart  ind  i  det 
vante  Spor,  om  den  end  fra  begge  Sider  førtes  med  større  Energi  end 
sædvanlig.  Udfaldet  blev,  at  Antisocialisterne  sejrede  med  1 7300  Stemmer 
mod  Demokratiets  16600.  Aaret  før  havde  de  sejret  med  16400  mod 
14200;  medens  Demokratiet  var  gaaet  omtrent  2400  Stemmer  frem,  maatte 
Antisocialisterne  nøjes  med  en  Fremgang  paa  900  Stemmer.  De  700  af 
Antisocialisternes  vundne  Stemmer  kom  fra  de  ydre  Kredse,  hvor  det 
aabenbart  i  Fjor  endnu  ikke  var  lykkedes  at  rejse  hele  Partiets  Vælger- 
korps. Demokratiets  Fremgang  var  ret  jævn  i  alle  Kredsene;  den  skyldes 
sikkert  hovedsagelig  Vælgere,  der  ikke  var  mødt  i  Fjor,  fordi  de  troede 
Sejren  sikker.  Naar  Fremgangen  endnu  denne  Gang  ikke  blev  stor  nok 
til  at  sejre,  beroede  det  paa,  at  Deltagelsen  atter  i  Aar  var  svagere  i 
Arbejderkredsene  end  i  Bourgeoisikredsene.  I  den  indre  Bys  8  Kredse 
stemte  gennemgaaende  77  ®/o  af  Vælgerne,  i  de  5  Yderkredse  med  de  store 
Arbejderskarer  kun  72  ^/q. 

Antisocialisterne  er  ved  dette  Valg  naaet  op  til  at  være  17  af  Borger- 
repræsentationens 42  Medlemmer;  de  staar  overfor  15  Socialdemokrater  og 
10  Liberale.  De  er  da  stadig  ikke  Flertallet,  og  en  nøgtern  Betragtning 
af  Stemmetallene  i  Aar  og  i  Fjor  giver  Grund  til  at  tro,  at  de  heller  ikke 
bliver  det  næste  Aar. 

Norge  og  Sverige, 

Militærbesparelser.  —  Kvindebevægelsen,  --  Den  norske  Kirkestrid.  ~  Sagsanlæg 
mod  finske  Skrifter  i  Stockholm.  —  Samvittighedsægteskab. 

I  Norge  har  i  Marts  Maaned  Forslaget  om  at  indskrænke  Aarets 
Bataljonsøvelser  (Se  Hæfte  12,  S.  755)  for  at  spare  henved  en  Million 
Kroner  været  særdeles  omstridt.  Regeringen  stod  ret  nevtralt;  Forsvars- 
ministeren vilde  jo  nok  gerne  have  Pengene,  men  Finansministeren  lagde 
ikke  Skjul  paa,  at  det  vilde  være  ham  yderst  behageligt,  om  de  kunde 
spares.  Ved  Afstemningen  de}te  baade  Højre  og  Venstre  sig  hver  i  to 
lige  store  Halvdele,  medens  de  moderate  alle  stemte  for  Besparelsen. 
Denne  vedtoges  da  med  65  Stemmer  mod  51  og  akcepteredes  derpaa  af 
Regeringen. 

Dermed  er  dog  Finansvanskelighedeme  ikke  til  Ende;  det  vrimler  i 
denne  Tid  i  Norge  med  Forslag,  der  skal  raade  Bod  derpaa.  Saaledes  er 
Tanken  om  at  indføre  Tobaksmonopol  for  Staten  kommet  frem,  og  et  For- 
slag om  Brændevinsmonopol  er  endog  naaet  til  Behandling  i  Stortinget, 
hvor  det  dog  blev  forkastet. 

Loven  om  Kvinders  Adgang  til  at  blive  Sagførere  er  nu  traadt  ud  i 
Livet,  og  Norge  har  faaet  sin  første  kvindelige  Sagfører.  Derimod  har 
Odelstinget  med  46  Stemmer  mod  41  vedtaget  at  udsætte  Regeringens 
Forslag  om  Kvinders  Adgang  til  Embeder  til  næste  Aar.  Flertallet  af  Højre 
og  nogle  Venstremænd  stemte  for  Udsættelsen.  Blandt  norske  Kvindesags- 
venner  drøftes  samtidig  med  disse  store  praktiske  Spørgsmaal  et  Titel- 
problem, som  ogsaa  har  fundet  Vej  til  danske  Kvindeblade.  Der  er  dem, 
som  finder,  at  det  er  krænkende  for  Kvinderne  at  deles  i  gifte  og  ugifte  ved 
Betegnelserne  „Frue"  og  „Frøken*,  og  som  derfor  mener,  at  det  første 
af  disse  Ord  bør  bruges  om  alle.  En  Indsender  i  „Verdens  Gang* 
protesterer  dog  ivrig  herimod    og    foreslaar,    at   Ligestillingen   skabes  ved 

ogsaa  at  indføre  to  Titler  for  Mænd,  saa  de  ugifte  maa  finde  sig  i  at  kaldes 
, Herken".  — 

Den  altid  staaende  Strid  mellem  ortodokse  og  frisindede  Teologer  har  i 
Norge  for  nylig  faaet  et  særligt  stærkt  Udtryk.  Det  gjaldt  Besættelsen  af  en 
teologisk  Professorpost.  Blandt  Ansøgerne  var  en  frisindet  Teolog  ved 
Navn  Ording  ubestridt  den  dygtigste.  Men  Bedømmelseskomiteen  udfandt, 
at  han  havde  nogle  kætterske  Meninger  om  Nadveren.  Øjeblikkelig  kom 
Bisper,  Præster  og  rettroende  Lægmænd  Norge  over  i  Bevægelse  og 
protesterede  hidsig  mod  hans  Ansættelse.  Det  endte  med,  at  Regeringen 
lod  Pladsen  ubesat.  I  frisindede  Kredse,  baade  indenfor  og  udenfor  Kirken, 
har  dette  vakt  megen  Harme;  „Verdens  Gang"  gaar  saa  vidt,  at  det 
erklærer,  at  naar  Rettroenheden  saaledes  skal  hævdes  paa  Trods  af  Viden- 
skaben, saa  maa  Kirken  hellere  faa  et  gejstligt  Seminarium,  hvor  den  kan 
opdrage  sine  Præster  til  den  rette  Lære,  medens  der  ved  Universitetet 
ansættes  en  Professor  i  Religionshistorie,  som  kan  undervise  deri  paa 
videnskabeligt  Grundlag,  frigjort  for  alle  kirkelige  Hensyn.  — 

I  Sverige  vrimler  det  for  Tiden  med  Forslag  om  Valgretsordningen, 
mere  eller  mindre  forskellig  fra  Regeringsforslaget,  men  det  staar  endnu 
ganske  uafgjort,  hvilket  af  disse  Forslag  Interessen  vil  samle  sig  om.  Aarets 
Byraadsvalg  i  Stockholm  har  bragt  de  moderat- liberale  Kandidater  Sejr 
baade  overfor  Højre  og  overfor  Socialdemokraterne,  men  det  maa  her 
huskes,  at  ved  disse  Valg  har  Vælgerne,  indenfor  visse  Grænser,  Stemmer 
i  Forhold  til  deres  Skatteydelse. 

En  Del  Røre  har  det  vakt,  at  Regeringen  har  anlagt  Sag  mod  et  Blad 
„Ugens  Nyheder",  som  de  landflygtige  Finner  lader  trykke  i  Stockholm 
for  derfra  at  indføre  det  til  deres  Hjemland.  Sagsanlæget  gjaldt  Fornærmelser 
mod  Czaren.  Den  svenske  Presse  har  gennemgaaende  billiget  Sagsanlæget. 
Det  gaar  ikke  an  at  paadrage  sig  Ruslands  Vrede,  mener  man.  Den  samme 
Opfattelse  kom  til  Orde  i  den  norske  Presse,  da  Finnernes  Leder  Dr. 
Lille  antydede,  at  Følgen  kunde  blive,  at  Trykningen  maatte  forlægges  til 
København  eller  Kristiania. 

Endelig  har  man  i  Sverige  været  optaget  af  Problemet  Samvittigheds- 
ægteskab.  En  mandlig  og  en  kvindelig  Student  ved  Gøteborgs  Universitet 
havde  ladet  bekendtgøre,  at  de  indgik  frit  Ægteskab  uden  Medvirkning 
enten  af  Stat  eller  Kirke.  Det  er  den  Uvilje  mod  de  bestaaende  Ægteskabs- 
love, som  Ellen  Key  s  Artikler  her  i  Tidsskriftet  har  været  Udtryk  for, 
der  har  bestemt  deres  Handlemaade.  Universitetsbestyrelsen  fandt  det 
fornødent  i  den  Anledning  at  tildele  dem  en  kraftig  Formaning,  men  dette 
fremkaldte  derpaa  harmfulde  Protestadresser  fra  Studenterne  i  Upsala, 
Lund  og  Stockholm.  I  det  hele  synes  det,  at  den  offentlige  Mening  aldeles 
overvejende  har  været  paa  de  to  unges  Side,  og  disse  har  uanfægtet  sat 
deres  Vilje  igennem.  Fra  kirkelig  Side  har  denne  Sag  givet  Anledning  til 
talrige  Udtalelser  til  Fordel  for  almindelig  borgerligt  Ægteskab. 

Frankrig. 

Forbudet  mod  Ordensskolerne  vedtaget.  —  Intrigerne  mod  Regeringen.  — 

Millerand  mod  Jaurés.  —  Dreyfussagen. 

Combes'   Lov  om   Forbud  mod  Ordensskolerne  har  ganske   som  i  sin 
Tid   Waldeck- Rousseaus   Kongregationslov   slæbt  sig  langsomt  og    pinagtig 
gennem    Deputeretkamret.  ,  Modstanderne  lod   det,   som  ,  billigt  var,   regne 
med   Ændringsforslag,    der    kunde    tænkes    at    drage   nogle    af  Regerings- 
se* 

flertallet  med,  saaledes  at  Loven  kunde  hindres  eller  i  det  mindste  mildnes 
noget.  Det  lykkedes  da  ogsaa  mod  Regeringens  Vilje  at  faa  vedtaget 
to  Ændringer  med  en  halv  Snes  Stemmers  Flertal.  Den  vigtigste  af  disse 
var,  at  Fristen  for  Lovens  fuldstændige  Gennemførelse  forøgedes  fra  5  til 
10  Aar.  Hele  Loven  vedtoges  tilsidst  med  316  Stemmer  mod  269,  og  den 
er  nu  gaaet  til  Senatet. 

Midt  under  dette  Arbejde  har  Regeringen  Gang  efter  Gang  maaitet 
kæmpe  for  Tilværelsen.  Faren  for  et  moderat-konservativt  Flertal  synes 
udelukket  i  det  nuværende  Kammer;  derfor  er  der  adskillige  af  den 
republikanske  Majoritet,  som  mener,  at  man  nok  kan  tillade  sig  at  være 
uenig  indbyrdes,  og  at  Ministeriet  Combes  nu  kan  have  varet  længe  nok. 
Combes  tog  i  sin  Tid  Magten  som  Arv  efter  Waldeck- Rousseau  i  Over- 
ensstemmelse med  dennes  Ønske,  men  Waldeck- Rousseau  har  forlængst  i 
Senatet  ladet  forstaa,  at  han  flnder  sin  Efterfølger  altfor  radikal,  og  i  den 
sidste  Tid  har  Caillaux  og  Leygues,  Finans-  og  Kultusministeren  i  Waldeck- 
Rousseaus  Ministerium,  den  ene  Gang  efter  den  anden  givet  til  Kende  i 
Kamret,  at  de  deler  deres  gamle  Chefs  Mening;  det  er  saaledes  dem,  der 
har  stillet  de  to  vedtagne  Ændringsforslag  til  Kongregationsloven.  Desuden 
har  den  nuværende  Marineminister  Pelletan  forbitrede  Modstandere  i  to 
tidligere  Marineministre.  Men  hvad  værre  er,  til  de  misfornøjede  hører 
et  af  Kamrets  bedste  Hoveder  Doumer.  Han  var  i  sin  Tid  Finansminister 
i  Leon  Bourgeois'  radikale  Ministerium,  men  modtog,  da  dette  faldt,  af 
den  moderate  Méline  Posten  som  Guvernør  i  Bagindien.  Efter  at  han  er 
kommet  tilbage  derfra,  har  han  paa  en  Gang  hævdet  sin  Stilling  som 
radikal  og  dog  stadig  koketteret  baade  med  Mélinister  og  Nationalister.  I 
den  sidste  Tid  har  han  optraadt  som  Combes  selvskrevne  Arving  og  har 
tydelig  vist,  at  han  nu  synes,  at  han  har  ventet  længe  nok.  Og  endelig 
stiller  Etienne,  der  er  Formand  for  „den  demokratiske  Forening",  som 
danner  Regeringspartiets  højre  Fløj,  sig  mere  og  mere  kølig  overfor  Combes. 

Disse  Mænd  havde  en  rum  Tid  intrigeret,  uden  at  faa  noget  videre  ud 
af  det.  Da  bredte  sig  pludselig  i  Deputeretkamret  det  Rygte,  at  nu  vilde 
ingen  ringere  end  Millerand  gaa  sammen  med  dem.  En  Dag,  mens 
man  som  sædvanlig  diskuterede  Kongregationsloven  for  svagt  besatte 
Bænke,  løb  pludselig  den  Nyhed  fra  Mund  til  Mund,  at  nu  skulde  Slaget 
føres  samme  Dag  og  føres  af  Millerand  selv.  Telefonerne  kom  i  Be- 
vægelse, og  Ilbud  sendtes  ud  til  alle  Sider  efter  fraværende.  Før  en 
Time  var  gaaet,  var  Bænkene  tæt  besatte. 

Saa  ser  man  ved  Femtiden  Millerand  komme  ind  i  Salen.  Han  gaar 
lige  op  til  Formanden  og  rækker  ham  et  Stykke  Papir.  Det  indeholder 
hans  Ønske  om  at  interpellere  Regeringen.  Derefter  vender  han  tilbage 
til  sin  Plads  ved  Siden  af  Jaurés.  De  to  gamle  Kampfæller  kommer  i 
hidsig  Ordveksel;  alles  Øjne  rettes  mod  dem;  man  ser  Jaurés  bleg  af  Be- 
vægelse trænge  ind  paa  Millerand,  medens  denne  haardnakket  afvisende 
ryster  paa  Hovedet. 

Lidt  efter  meddeler  Formanden,  Brisson,  at  Millerand  ønsker  at  interpellere 
om  Forslaget  om  Alderdomsunderstøttelse.  Combes  erklærer,  at  han  er 
rede  til  at  svare  straks,  og  Millerand  faar  Ordet.  Han  minder  om,  at  han 
altid  trofast  har  støttet  Regeringen,  men  han  kan  ikke  flnde  sig  i,  at  den 
udelukkende  gaar  op  i  Kampen  mod  Kongregationerne  og  forsømmer  det 
sociale  Reformarbejde;  der  maa  sættes  Kraft  ind  ogsaa  paa  dette. 

Slaget  var  ført  med  sikker  Haand  paa  et  afgørende  Punkt,  hvad  enten 
Bevæggrunden  nu  har  været  Millerands  uomtvistelige  Interesse  for  de  sociale 

Reformer  eller  det  hele,  som  Regeringens  Venner  paastaar,  var  aftalt  Spil 
med  Doumer  for  at  fælde  Combes  og  selv  faa  Magten.  Det  er  den  svage 
Side  hos  denne  Regering,  som  hos  alle  franske  Regeringer  siden  1879,  at 
der  ikke  til  det  store  aandelige  Frigørelsesarbejde  har  svaret  et  ligesaa 
gennemgribende  socialt  Reformværk.  Og  som  Angrebet  havde  en  vis  ideel 
Berettigelse,  saaledes  syntes  det  at  have  ifdsigt  til  at  lykkes.  Her  maatte, 
skulde  man  tro,  omsider  Midlet  være  fundet  til  at  bringe  Socialdemokraterne 
til  at  stemme  mod  Regeringen  sammen  med  moderate  og  konservative. 

Millerand  talte  under  stor  Bevægelse,  næsten  Forfærdelse  i  Venstre, 
mens  Højre  sad  spændt  og  spejdede  efter,  hvorledes  dette  kunde  benyttes. 
Han  sluttede  under  pinlig  Tavshed;  tiljuble  deres  gamle  Modstander  kunde 
Højre  ikke  faa  sig  selv  til. 

Combes  svarede  kort,  at  han  ønskede  at  gennemføre  Alderdomsunder- 
støttelsen,  men  at  det  krævede  Tid;  Loven  havde  været  for  siden  1892, 
Millerand  havde  selv  været  Minister  i  tre  Aar  uden  at  gennemføre  den. 
Derpaa  fik  Jaurés  Ordet  for  en  bevæget  Appel  til  Majoritetens  republi- 
kanske Sindelag  og  politiske  Indsigt.  Han  beklagede  dybt,  at  han  maatte 
sønderrive  de  Venskabsbaand,  der  havde  knyttet  ham  til  Millerand,  og  med 
indtrængende  Styrke  spurgte  han  ham,  om  han  troede,  at  han  kunde 
gennemføre  Arbejderlove  med  den  brogede  Hær  af  Højremænd  og  moderate, 
som  han  nu  ventede  at  samle  om  sig.  Bifaldet  brusede  op  imod  ham  fra 
Venstres  Bænke  som  saa  ofte  før.  Efter  to  Timers  Debat  stemtes  der. 
Regeringen  sejrede  med  281  mod  271.  39  af  det  sædvanlige  Flertal  har 
stemt  imod  den;  22  af  „den  demokratiske  Forening*",  16  radikale  og  1 
Socialist,  Millerand  selv. 

Saa  lille  Flertallet  var,  synes  det  dog,  at  denne  Sejr  foreløbig  har 
virket  stærkt  lammende  paa  Regeringens  Modstandere.  De  forsøgte  dog 
endnu,  om  det  ikke  skulde  lykkes  at  fælde  Pelletan,  hvis  Styrelse  af 
Marinen  er  Genstand  for  megen  Kritik.  Medens  Forhandlingerne  derom 
stod  paa,  udspredtes  det  Rygte,  at  Leon  Bourgeois,  de  radikales  fineste 
og  klogeste  Mand,  var  enig  med  Angriberne.  Da  ødelagde  pludselig  en 
Erklæring  af  Bourgeois  det  hele  Angreb.  Han  oplyste,  at  han  netop  ind- 
trængende havde  advaret  de  gamle  Venner,  der  nu  angreb  Ministeriet; 
hans  Sympati  for  Pelletan,  sagde  han,  voksede  med  Angrebene;  kun  Syg- 
dom hindrede  ham  i  at  yde  ham  sin  aktive  Støtte;  nu  maatte  han  nøjes 
med  at  stemme  for  ham.  Ogsaa  dette  Forsøg  endte  saa  med  Nederlag; 
den  Dagsorden,  Regermgen  ønskede,  vedtoges  med  80  Stemmers  Flertal, 
Etienne  var  med  til  at  stille  den,  og  Doumer  maatte  selv  stemme  for  den. 

Det  har  saaledes  paany  vist  sig,  at  Combes  er  mægtig  ved  sin  egen 
Fasthed,  som  ved  Jaurés  og  Clemenceaus  Støtte;  selv  naar  ansete  Gruppe- 
førere gaar  mod  ham,  følges  de  ikke  af  deres  menige.  Rigsdagen  har  nu 
taget  Ferie  til  Slutningen  af  Maj;  i  Mellemtiden  finder  der  kommunale 
Valg  Sted  i  Paris  og  rundt  om  i  Landet.  Bliver  de  til  Held  for  Regeringen, 
vil  dens  Magt  rimeligvis  være  sikret  for  en  rum  Tid.  — 

Dreyfussagen  gaar  imens  sin  rolige  Gang  uden  at  sætte  Sindene  i 
Bevægelse.  Kassationsretten  har  nu  afgjort,  at  Sagen  skal  optages  til  ny 
Undersøgelse  og  Dom,  og  at  den  nye  Sag  skal  føres  for  selve  Kassations- 
retten. 

England. 

Ministeriets  Kamp  for  Tilværelsen.  —  Kommunesocialismen  i  London. 
Tiderne  er  stadig  ublide   for  Balfours  Ministerium.     3  nye  Valg  har  i 
Marts  vist  Bevægelsen  i  Folket:     Regeringens  Kandidater  har  mistet  nogle 

Hundrede  Stemmer,  Oppositionens  vun- 
det over  3000.  Balfour  har  gjon  et 
Forsøg  pas  at  slippe  ud  af  den  pinlige 
Stilling  ved  at  lade  Regeringsflertallet 
tage  bestemt  A^tand  Fra  Chamberlain 
gennem  en  Adresseudtalelse,  men 
aldrig  saa  snart  rygtedes  dette,  før 
Chamberlains  Tilhængere  i  Under- 
huset tod  Fersteministei^n  vide,  at 
skete  det,  stemte  de  mod  ham;  han 
maatte  da  opgive  denne  Tanke.  Imedens 
Fortsætter  Oppositionen  sine  Angreb. 
Særlig  stærkt  har  den  klaget  over, 
at  Regeringen  muliggør  det  For  Syd- 
afrikas Rigmænd  at  indFøre  kinesiske 
Arbejdere,  som  Faar  en  Stilling,  der 
er  ensbetydende  med  Slaveri.  Rege- 
ringsnenallei  er  regelmæssig  gaaet 
ned  til  omkring  50,  og  af  og  til  er 
det  kun  Faa  Stemmer.  En  Dag  hændte 
det  endog,  at  Regeringen  Rk  141 
Stemmer  mod  sig,  kun  130  for.  Det 
gjaldt  et  Forslag,  irerne  havde  stillet, 
om  at  dadle  Regeringens  Kamp  mod 
Sold«  ét,  M.d.iie-.  ^^j^^^^  Giihiichier-)-       det    irske    sprog    i     Irlands     Skoler. 

Ireme  Forlangte  straks  Udsættelse  af 
Forhandlingerne  For  at  afvente  Regeringens  Tilbagetræden,  men  medens 
man  diskuterede  derom,  samledes  ved  TeleFon  og  TelegraF  det  fornødne  Antal 
Regeringsvenner,  og  Udsættelsen  blev  forkastel.  Den  hele  Episode  blev 
kun  et  Udtryk  For,  hvor  stor  Regeringsflertallets  Ligegyldighed  For  Mini- 
steriets Skæbne  er. 

1    London   har  Valgene  til   Grevskabsraadet,   o:  det   fælles   Kommune- 
raad  for  hele  Byen,  givet  omtrent  samme  Resultat 
som   tidligere;   83   Progressister,   o:  Tilhængere   aF 
det,   vi   er  vante    til  at  kalde  Kommunesocialisme, 
34  Konservative  og   I   l^^oderat. 

Tyskland. 

Jesuiterne.  ■-  De  russiske  Flygtninge.  -  Nordslesvigerne. 
Bismarck  gennemfarte  i  sin  Tid  en  Række 
Love  mod  Tysklands  Katoliker.  Blandt  disse  var 
Jesuiterloven.  Dennes  Farste  ParagraF bestemmer, 
at  Jesuiterordenen  ikke  maa  findes  i  Tyskland  og 
ikke  maa  besidde  Ejendomme  der.  Dens  anden  Para- 
graF siger,  at  fremmede  Jesuiter  ikke  maa  opholde  sig 
indenfor  Riget,  og  at  Regeringen  kan  anvise  tyske 
Jesuiter  bestemte  Opholdssteder.  Denne  anden 
Paragraf  er  nu  blevet  hævet  ved  en  Beslutning  af  HmssenNsmmeDc. 

Forbundsraadet  i  Overensstemmelse  med  Rigsdagens 

Ønsker.      Det   er   uden   praktisk  Betydning,   da   den   i    lang  Tid    ikke    har 
været  anvendt.   — 

Debaten  i  Rigsdag  og  Landdag  saavel  som  i  Pressen  har  iøvrig  ved- 
blivende drejet  sig  om  de  stadige  Soldatermishandlinger  og  om  Regeringens 
Udvisning  af  frisindede  Russere,  der  har  søgt  Tilflugt  i  Tyskland.  Btilow 
har  forsvaret  sig  med,  at  Bismarck  i  sin  Tid  var  endnu  værre  til  at  ud- 
vise, og  han  har  fremlagt  en  Række  Dokumenter,  der  giver  et  uhyggeligt 
Indblik  i,  ved  hvilke  Midler  Bismarck  sikrede  sig  Ruslands  Gunst.  — 

De  danske  Repræsentanter  i  Berlin:  Jessen  i  Rigsdagen,  Julius 
Nielsen  og  Hanssen-Nørremølle  i  Landdagen  har  taget  kraftig  til  Orde 
mod  Tvangspolitiken  i  Nordslesvig.  Jessen  vakte  megen  Munterhed,  da 
han  udtalte,  at  det  nok  snart  kom  saa  vidt,  at  det  blev  forbudt  at  synge 
„Vor  Gud  han  er  saa  fast  en  Borg".  Det  hedder  jo  deri:  „Og  myldred 
Djævle  frem  paa  Jord  og  os  opsluge  vilde,  vi  frygte  dog  ej  Fare  stor,  de 
deres  Trusler  spilde".  Det  kunde  jo  altid  bevises,  at  Danskerne  ved  Ordet 
„Djævle**  tænkte  paa  Tyskerne, 

I  Sydvestafrika  fortsætter  de  Indfødte  under  stigende  Tilslutning  deres 
Kamp  mod  Tyskerne. 

Østrig-Ungarn, 

I  Ungarn  er  det  omsider  lykkedes  Grev  Tisza  at  føre  sin  Hærlov 
igennem.  Han  truede  Oppositionen  med  Ændringer  i  Forretningsordenen, 
der  for  bestandig  skulde  umuliggøre  Obstruktion.  Overfor  denne  Udsigt 
foretrak  Oppositionen  at  vedtage  Loven  og  beholde  Obstruktionsretten.  I 
Østrig  derimod  gik  Rigsdagssamlingen  til  Ende,  uden  at  man  havde  faaet 
udrettet  noget  som  helst. 

Nationerne  staar  skarpere  og  skarpere  overfor  hinanden.  I  Prag  er  det 
kommet  til  Gadeslagsmaal  mellem  de  tyske  Studenter  og  den  tjekiske 
Befolkning. 

Rusland  og  Japan, 

Marts  Maaned  bragte  ikke  Krigsbegivenheder  af  Betydning.  Japaneserne 
har  flere  Gange  angrebet  Port  Arthur,  men  stadig  forgæves.  Et  Forsøg 
paa  at  bombardere  Vladivostok  er  ligeledes  blevet  uden  Virkning.  Tele- 
grammerne har  fortalt  om  Kampe  til  Lands,  men  uden  at  det  er  muligt  at 
afgøre  disses  Omfang  eller  Resultat.  I  Japan  har  der  været  Rigsdagsvalg, 
og  den  nye  Rigsdag  har  i  Enighed  vedtaget  store  Pengebevillinger  til 
Krigen. 


Verdens  Gang. 


Det  Journalistiske  Proletariat.  Un- 
der denne  Overskrift  bringer  „la  Revue" 
for  15.  Decbr.  en  meget  oplysende  Skil- 
dring af  de  parisiske  Journalisters  Vilkaar. 
Det  er  en  stor  Jammerklage  over  den 
Tilbagegang,  som  har  ramt  dem,  efter  at 
Pariserpressen  i  de  sidste  10—20  Aar  er 
blevet  skabt  om  ft'a  en  literær  Presse 
med  ræsonnerende  „Artikler""  til  en  Efter- 
remings-  og  Avertissementspresse  med 
Nyheder  og  betalt  Reklame.    De  parisiske 


Blade  tilhører  nu  hovedsagelig  Aktiesel- 
skaber, der  driver  dem  rent  forretnings- 
mæssig, og  som  i  fuldt  Maal  benyner  sig 
af  den  Adgang,  Journalisternes  overvænes 
store  Mængde  giver  dem,  til  at  sæne  Be- 
talingen ned. 

Forfatteren  gennemgaar  Gagerne  for 
de  forskellige  Slags  Journalister.  De  Tal, 
han  nævner,  vil  næppe  synes  danske 
Journalister  smaa,  men  han  hævder,  at 
de  er  langt  mindre  end  i  tidligere  Tid,  og 

at  det  ikke   forslaar  til  at  leve,   som  det 
kræves,  at  Journalister  skal  leve. 

Hvert  Pariserblad  har  sin  Referent  i 
Deputeretkamret.  Han  faar  ved  de  store 
Blade  1000—1500  Frcs.  fast  om  Maaneden, 
ved  de  mindste  ca.  300  Frcs.  Senats- 
referenterne,  hvis  Arbejde  er  langt  mindre 
og  ikke  meget  anstrengende,  naar  indtil 
500  Frcs.  om  Maaneden.  Ligeledes  har 
Bladene  faste  Referenter  ved  de  forskel- 
lige Domstole;  de  faar  sædvanlig  fra 
200—250  Frcs.  om  Maaneden ;  „Le  Figaro" 
giver  dog  ikke  mindre  end  1500  for  altid 
at  sikre  sig  den  bedste. 

De  store  Blade  har  dog  ogsaa  endnu 
sædvanlig  hver  sin  eller  sine  „Articliers", 
fremragende  Skribenter,  som  i  daglige, 
ugenlige  eller  maanedlige  Artikler  be- 
handler litterære,  sociale  eller  politiske 
Spørgsmaal.  Snart  er  det  i  „Ledere"  af 
sædvanlig  Årti  kel  længde,  snart  i  Smaa- 
stykker  af  Art,  som  i  sin  Tid  „Politiken"s 
„Dagens  Tekst".  Tidligere  betaltes  disse 
Forfattere  meget  højt.  For  15  Aar  siden 
paastaas  det,  at  en  aarlig  Gage  paa  30 — 
40,000  Frcs.  ikke  var  ualmindelig.  Nu 
naar  de  saa  godt  som  aldrig  over  1500 
Frcs.  om  Maaneden;  med  en  vis  Med- 
lidenhed omtales  le  Mat  i  ns  mest  yndede 
Articlier:  Harduin;  han  har  netop  disse 
1500  Frcs.  maanedlig,  men  saa  maa  han 
ogsaa  skrive  en  Artikel  om  Dagen ;  danske 
Læsere  vil  dog  næppe  finde  Betalingen 
slet;  hans  Artikler  „Propos  d*un  Parisien" 
har  som  Regel  en  Længde  af  30—40 
Linjer. 

Men  alle  disse  tilhører  Pressens  Ari- 
stokrati. Det  er  kendte  Mænd,  som  skri- 
ver under  Navn.  Langt  ringere  er  Kaa- 
rene  for  de  mange  anonyme  Journalister, 
der  leverer  Stof  til  Bladenes  sidste  Sider. 
En  Del  af  dem  betales  fast  men  lavt  efter 
Pariserforhold,  fra  150  til  400  Frcs.  om 
Maaneden;  mange  andre  betales  pr.  Linje. 
For  Linjebetalingen  er  der  efter  Overens- 
komst mellem  Bladene  en  fast  Takst, 
15  Centimer  eller  10  Øre  pr.  Linje;  kun 
4  Blade,  hvoriblandt  Le  Temps  og  Le 
Figaro,  betaler  en  Del  Artikler  højere. 

Forfatteren  hævder  med  megen  Iver,  at 
denne  Gage  er  ganske  utilstrækkelig;  han 
gennemgaar  omhyggelig,  hvor  slet  disse 
Journalister  er  nødt  til  at  leve,  skildrer 
deres  elendige  Lejligheder,  sædvanlig  i 
Montmartrekvarteret,  taler  med  stor  Med- 
lidenhed om  deres  forjagede  og  daarlige 
Maaltider  paa  Restaurationerne,  og  beretter 
om,  hvorledes  de  er  Skrædernes  Skræk. 
Han  føjer  dertil  en  Beskrivelse  af  deres 
Arbejde;  Folk  tænker  sig  tit,  siger  han,  at 
Journalisterne  fører  et  Driverliv  i  Herlighed 
og  Glæde;  det  er  i  Stedet  særdeles  haardt 
Arbejde  med  urimelig  lang  Arbejdstid,  og 
det  endda  paa  ubekvemme  Tider. 

En     særlig    karakteristisk     Beskrivelse 


giver  han  af  de  Reportere,  som  har  den 
Opgave  at  skafPe  Stof  til  Rubriken  „Faits 
di  vers".  Det  er  paa  Politikontorerne,  de 
henter  Beretninger  om  Forbrydelser,  Slags- 
maal.  Ulykker  osv.  Nu  har  imidlertid 
Paris  80  saadanne  Kontorer,  og  hvert 
Blad  holder  kun  3—4  Reportere  til  daglig 
at  besøge  dem  og  faa  Besked.  Dette  er 
mere,  end  de  kan  overkomme,  og  Repor- 
terne fra  de  forskellige  Blade  har  derfor 
slaaet  sig  sammen  om  at  fordele  Arbejdet. 
Hver  tager  sine  Politikontorer  og  til  en 
aftalt  Tid  mødes  de  saa  i  en  bestemt  lille 
Kafé  for  at  udveksle  Nyheder.  „Nyheds- 
børsen"  kalder  de  deres  Mødested.  Hæn- 
der det,  at  de  interessante  Begivenheder 
en  Dag  ikke  synes  dem  talrige  og  mær- 
kelige nok,  saa  opfinder  de  i  Fællesskab 
et  passende  Antal  besynderlige  Begiven- 
heder, som  de  da  enes  om  i  nogenlunde 
samme  Form  at  anbringe  i  alle  deres 
Aviser.  Det  gælder  her  om  at  passe  godt 
paa  ikke  at  nævne  Navne  paa  virkelig 
eksisterende  Personer,  thi  hænder  det,  da 
regner  det  Dagen  efter  med  Dementier. 
Forfatteren  af  Artiklen  i  „la  Revue"  hæv- 
der, at  disse  opfundne  Historier  altid  er 
de  bedste;  det  hændte  en  Gang,  fortæller 
han,  at  Paris'  lidet  afholdte  Politipræfekt, 
Lepine,  i  Forbitrelse  over  Pressens 
Udskældninger  forbød  Politiet  at  give  Jour- 
nalisterne nogensomhelst  Oplysning,  men 
ingensinde  var  Nyhedsrubriken  saa  inter- 
essant som  i  den  Ugestid,  denne  Unaade 
varede. 

Lavest  i  Joumalistproletariatet  staar 
dog  de  mange,  som  ingen  Stilling  har, 
men  kun  i  Ny  og  Næ  faar  en  Artikel 
optaget,  snart  hist,  snart  her.  Forfatteren 
opgiver,  at  der  er  5—600  Journaliststil- 
linger  i  Paris,  men  henved  3000  Jour- 
nalister. 

Nogen  Udsigt  til  bedre  Vilkaar  for 
Journalisterne  mener  Artiklens  Forfatter 
ikke,  der  er  i  Paris  i  en  nærmere  Fremtid. 
Den  parisiske  Presses  Vilkaar  er  langt 
vanskeligere  nu  end  før.  Den  ejes  af 
Pengemænd  og  Pengeselskaber,  som  kræ- 
ver stor  Vinding,  deres  Udgifter  er  stærkt 
forøgede  ved  Kravene  om  hurtige  Efter- 
retninger, og  Pariserpressen  har  faaet  saa 
haarde  Konkurrenter  i  Provinspressen,  at 
den  nærmer  sig  til  at  være  en  Presse 
blot  for  Paris  og  dens  nærmeste  Omegn. 
Han  angiver  enkelte  Tal  for  Udbredelsen ; 
saaledes  nævner  han,  at  et  af  de  usleste 
Røverhistorieblade,  „Le  Petit  Journal"  har 
omkring  1  Million  Holdere  spredt  over 
det  meste  af  Frankrig;  det  skal  dog  nu 
været  overgaaet  af  det  ligesaa  letfattelige, 
men  mere  hæderlige  og  fornuftige  „Le 
Petit  Parisien".  De  store  ansete  Blade 
giver  han  ikke  Tal  for;  efter  de  sædvan- 
lige Opgivelser  skal  de  mest  udbredte  af 
dem   have  omkring    100,000   Abonnenter. 

Men  ude  i  Provinserne  er  som  sagt  vokset 
en  Presse  op,  som  kan  tage  Konkurrencen 
op  med  Panserbladene.  Nogle  af  dem  er 
store  Bladforetagender  af  lignende  Art  som  de 
parisiske,  men  oftest  solidere.  Det  gælder 
saaledes  la  Depeche  de  Toulouse, 
det  radikale  Partis  Hovedoi^an  for  Syd- 
frankrig, der  udgaar  i  250,000  Eksemplarer 
og  vel  nok  er  det  politisk  mest  betydnings- 
fulde Blad  i  Frankrig.  Men  andre  er 
ganske  smaa  lokale  Blade,  der  vinder 
bestandig  mere  frem.  Forfatteren  giver 
som  Grund  Udviklingen  af  Telegraf  og 
Telefon,  men  dertil  kan  føjes  den  stærke 
Fremgang  i  det  politiske  Liv  i  Provinserne, 
som  de  sidste  20—30  Aar  har  bragt 
Frankrig.  Denne  Provinspresse  er  den 
bedste  Trøst,  Forfatteren  ved  at  byde 
Paris' Journalister.  „Gaa  til  Provinserne", 
siger  han  til  dem,  „der  er  gode,  velløn- 
nede og  lidet  anstrengende  Stillinger,"  og 
han  fortæller,  hvorledes  han  derude  har 
truffet  mangen  Kollega  glad  og  velnæret, 
som  han  nys  havde  kendt  overanstrengt 
og  forsulten  i  Paris.  P.  Af. 


Arbejdsstuerne  i  Norrbotten.  1  et 
af  de  sidste  Hæfter  af  det  svenske  „Social 
Tidskrift''  skildres  paa  Grundlag  af  et  lille 
Skrift  af  Lektor  Svedelius  i  Luleå  en  gan- 
ske ejendommelig  Institution,  som  findes 
i  Norrbotten. 

1  1902 — 03,  da  der  var  Hungersnød  i 
den  nordligste  Del  af  Sverige,  oprettedes 
tildels  ved  private  Midler  efter  Tilskyndelse 
af  Professorinde  Hierta-Retzius  fn  Stock- 
holm 8  saakaldte  „Arbejdsstuer"  i  disse 
Egne.  Man  samlede  der  omtrent  400  Børn 
fra  de  fattigste  Hjem,  gav  dem  frit  Ophold 
og  lærte  dem  at  arbejde.  Denne  Institution, 
der  saaledes  skabtes  for  at  afhjælpe  øje- 
blikkelig Nød,  har  man  siden  søgt  at 
bevare. 

Foruden  at  yde  frit  Ophold  for  de  fattige 
Børn  har  „Arbejdsstuerne"  to  meget  væ- 
sentlige Opgaver:  at  meddele  Børnene 
almindelig  Skoleundervisning  og  at  lære 
dem  Haandgerning.  Skoleundervisningen 
er  i  de  Egne  yderst  forsømt  som  Følge 
af,  at  Befolkningen  bor  saa  spredt.  Vel 
findes  der  nogle  „Vandreskoler" ;  men  der 
bliver  dog  altid  nogle  Landsbyer  og  Gaarde 
tilbage,  som  paa  Grund  af  deres  afsides 
Beliggenhed  end  ikke  naasafdem.  I  1902 
maatte  saaledes  af  423  skolepligtige  Børn 
i  et  Sogn  de  96  nøjes  med  den  meget 
tarvelige  Undervisning,  de  kunde  faa  i 
Hjemmet;  i  et  andet  Sogn  var  140  af  900 
Børn  forhindrede  i  at  gaa  i  Skole  paa 
Grund  af  deres  afsides  Bopæl,  eller  fordi 
Forældrene  levede  som  Nomader. 

Det  er  nu  Meningen  særlig  at  optage 
saadanne    Børn   i  „Arbejdsstuerne",   som 


ellers  ikke  faar  nogen  Skoleundervisning.  — 
Ligesaa  nødvendigt  som  at  meddele  Børnene 
Skolekundskaber  er  det  imidlertid  at  lære 
dem  at  arbejde  med  deres  Hænder.  Dette 
lærer  de  nemlig  ikke  i  Hjemmene,  da 
Størstedelen  af  Befolkningen  i  Norrbotten 
er  fuldstændig  ukyndig  i  al  Slags  Haand- 
gerning. Mødrene  kan  i  Reglen  ikke  sy, 
og  til  deres  Kundskaber  i  Madlavning 
stilles  der  ikke  store  Krav,  idet  Maaltiderne 
fortrinsvis  bestaar  af  KafPe,  sur  Mælk  og 
tør  Fisk.  Betegnende  er  den  Udtalelse  af 
en  Præst  i  et  af  de  nordlige  Sogne, 
at  det  eneste  Haandarbejde,  de  halv- 
voksne Drenge  i  de  Egne  egentlig  kan,  er 
at  stoppe  Piben,  føre  den  til  Munden  og 
tage  den  ud  igen.  De  tilbringer  Tiden  med 
at  drikke  Kaffe  og  vegetere.  Hvor  nød- 
vendigt det  end  maatte  synes  for  dem  i 
disse  øde  Egne  at  kunne  lappe  deres 
Fodtøj  selv,  saa  kan  de  det  dog  ikke ;  dette 
hører  til  de  Ting,  som  baade  Drenge  og 
Piger  lærer  i  „Arbejdsstuerne." 

Børnene  er,  naar  de  kommer  ti  1  „Arbejds- 
stuerne" yderst  forsømte  baade  i  moralsk 
og  fysisk  Henseende.  De  er  i  Reglen  sky 
og  forskræmte,  da  de  i  de  afsides  Egne 
sjældent  ser  andre  Mennesker  end  deres 
Forældre.  De  de  er  oftest  klædte  i  Laser, 
og  de  komme  hyppigt  fra  Hjem,  hvor 
Kaffe,  Snus  og  Brændevin  anvendes  som 
Midler  mod  Sygdom. 

Det  er  ikke  Meningen  helt  at  tage  Bør- 
nene fra  Forældrene,  men  kun  at  beholde 
dem  paa  „Arbejdsstuerne"  i  den  Tid,  For- 
ældrene daariigst  kan  ernære  dem;  om 
Sommeren  sendes  de  hjem  for  at  hjælpe 
til  med  Arbejdet  hjemme. 

En  „Arbejdsstue"  med  20— 30  Børn  koster 
omtrent  2500  Kr.  om  Aaret;  man  haaber 
at  kunne  vedblive  at  holde  dem  aabne 
ved  Understøttelser  fra  Kommunerne  og 
private.  E.  Af. 


Det   spanske   Socialdemokrati.     I 

Spanien  har  Socialismen  haft  særdeles 
svært  ved  at  vinde  frem.  Befolkningen 
er  nøjsom,  det  nødvendige  til  Livets  Op- 
hold faas  let,  og  den  katolske  Kirke  har 
et  solidt  Tag  i  Sindene.  Og  endelig  er 
Befolkningens  Tankegang  saa  fantastisk, 
at  de  som  frigør  sig  for  Gejstlighedens 
Magt,  oftest  foretrækker  Anarkismen  for 
den  altfor  sindige  Socialisme. 

Det  spanske  Socialdemokrati  stiftedes 
først  som  Parti  i  1879,  og  det  tæller  endnu 
kun  9000  indskrevne  Medlemmer.  Ved 
Valgene  er  dets  Stemmetal  vokset  meget 
langsomt.  I  1891  var  det  5000,  i  1903 
var  det  naaet  til  29000.  Spanien  har  ganske 
vist  almindelig  Valgret,  men  Erfaringen 
fra  mangfoldige  Valg  viser,  at  Regeringen 
altid  kan  faa  et  overvældende  Flertal,  lige 
meget  af  hvad  Farve  den  i  Øjeblikket  er. 

De  fleste  stemmer  ligeglade  som  Myndig- 
hederne vil,  og  det  paastaas,  at  der  fore- 
gaar  talrige  Valgbedragerier;  tit  giver  Be- 
skyldningen derfor  Anledning  til  blodige 
Sammenstød.  Socialdemokraterne  har  end- 
nu ikke  faaet  nogen  Rigsdagsmand  valgt. 
Derimod  har  de  i  mange  Byer  opnaaet 
at  Faa  indvalgt  nogle  Repræsentanter  i  By- 
raadene.  Den  socialistiske  Presse  er  svag; 
endnu  findes  der  intet  socialistisk  Dag- 
blad, derimod  er  der  en  hel  Del  Ugeblade ; 
det  første  oprettedes  i  1886,  og  tilsammen 
har  disse  Blade  35000  Abonnenter.  Det 
er  mindre  end  de  42000,  „Socialdemokraten" 
alene  har  herhjemme.  For  Tiden  staar 
det  spanske  Socialdemokrati  som  saa 
mange  andre  Landes,  usikkert  og  vaklende 
overfor  det  Spøi^smaal,  i  hvilket  Om- 
fang  det  skal  samarbejde  med  frisindede 


borgerlige  Partier.     (Le    Mouvement    So- 
cialiste.)  P.  M. 


De  østrigske  Fagforeninger.    Den 

østrigske  Arbejderbevægelse  er  endnu  svag. 
Det  politiske  Socialdemokrati  har  svært 
ved  at  vinde  frem,  og  Tilslutningen  til 
Fagforeningerne  er  kun  ringe.  Først  i  1892 
skabtes  en  virkelig  Fagforeningsorganisation, 
og  denne  har  saa  siden  arbejdet  sig  frem, 
sikkert  men  ganske  langsomt. 
Fagforeningernes  Medlemstal  var 

1892  47000 

1896  100000 

1899  130000 

1902  140000 

Af   det   sidste    Tal    var    omtrent   6000 
Kvinder.  P.  Af. 


Fra  Videnskabens  Verden. 


En  nyopdaget,  uddød  Skildpadde- 
form.  Et  af  de  interessanteste  palæ- 
ontologiske Fund,  der  er  gjorte  i  den 
senere  Tid,  er  en  mærkelig  Skildpadde- 
form, beskreven  under  Navnet  Pla- 
cochelys  placodontia  af  Prof.  O. 
J  ae  kel  i  Berlin.  Den  er  funden  ved 
Vesprem  i  Ungarn,  i  Lag  fra  de  nedre 
Keuper-Dannelser  (Trias-Formationen),  og 
er  den  ældste  Skildpadde,  der  kendes 
indtil  nu. 

Som  bekendt  mangler  Skildpadderne 
Tænder,  deres  Kæber  er  homklædte  som 
Fuglenes  (med  Undtagelse  af  Flodskild- 
paddeme).  Ved  denne  Ejendommelighed 
saavel  som  ved  deres  Panser  og  stærkt 
modificerede  Skelet  adskiller  de  sig  skarpt 
fra  de  øvrige  Krybdyr.  Nogen  Mellemform 
mellem  Skildpadderne  og  andre,  mere  pri- 
mitive Krybdyr  var  det  hidtil  ikke  lykkedes 
at-paavise,  skønt  der  ingen  Tvivl  kunde  være 
om,  at  saadanne  Mellemformer  maatte  have 
eksisteret;  et  Par  udmærkede  Palæontologer 
(L.  DoUo  i  Belgien  og  G.  Baur  i  Tysk- 
land) har  endog  paa  Forhaand  vovet  at 
beskrive,  hvordan  en  af  disse  primitive 
Skildpadder  maatte  have  set  ud.  Nu  har 
man  fundet  en  saadan,  og  den  viser  sig  i 
alt  væsentligt  at  stemme  med,  hvad  der 
var  forudsagt. 

Rygskjoldet  var  kraftig  udviklet,  men 
bestod  af  mindre,  uregelmæssige  Plader, 
som  hos  de  nulevende  Kuffertskildpadder; 
Bugskjoldet  var  svagt  udviklet  og  tyndt. 
Lemmernes  Form  synes  at  vise,  at  Dyret 
maa  have  levet  i  Vandet.  Den  mest  paa- 
faldende  Ejendommelighed  er,  at  den  har 


Tænder,  store  flade  Knusetænder,  baade 
i  Over-  og  Underkæben.  Snuden  (Mellem- 
kæbebenene) er  meget  forlænget,  og  bærer 
ingen  Tænder,  men  synes  at  have  været 
homklædt. 

Man  har  længe  fra  Tysklands  Trias- 
Dannelser  kendt  nogle  mærkelige  Kryb- 
dyrformer, de  saakaldte  Plakodonter, 
som  er  forsynede  med  store  Knusetænder. 
Hidtil  har  man  kun  fundet  Hovedskaller 
af  dem.  Det  viser  sig  nu,  at  den  nyopda- 
gede Skildpaddeform  i  Hovedskallens 
Bygning  ogsaa  slutter  sig  nær  til  Plako- 
donteme.  Derved  er  disse  ejendommelige 
Formers  Slægtskabsforhold,  som  hidtil 
var  ganske  problematisk,  nu  blevet  klart. 
Der  kan  næppe  være  Tvivl  om,  at  vi  i 
dem  har  Stamformerne  til  vore  nulevende 
Skildpadder.  Vi  kan  saaledes  nu  følge 
Skildpaddernes  Historie  et  godt  Stykke  til- 
bage til  de  primitiveste  Krybdyrformer, 
fra  hvilke  de  maa  have  taget  deres  Ud- 
spring. 

Det  her  omtalte  Fund  kan  naturligvis 
ikke  maale  sig  i  Interesse  med  Fundet  af 
den  berømte  Archæopteryx,  Mellem- 
formen mellem  Fugle  og  Krybdyr.  Men 
det  er  ubetinget  af  stor  videnskabelig  Be- 
tydning og  betegner  et  vigtigt  Skridt  frem- 
ad i  Videnskabens  Stræben  mod  Erken- 
delsen af  det  naturlige  Slægtskab  mellem 
de  forskellige  Dyreformer.  Th.  Af. 


Bakteriers  Lyskraft     Man    kender 
en   hel   Række  forskellige  Bakterier,  der 


Fra  Videnskabens  Verden 


12J 


udmærker  sig  ved  at  udsende  Lys,  naar 
de  vokser  under  visse  for  dem  gunstige 
Omstændigheder.  De  fleste  forekommer 
i  Havvandet  og  viser  sig  f.  Eks.  paa  F[sk, 
som  staar  hen  i  nogen  Tid  og  som  derved 
kommer  til  at  lyse  i  JHerke. 

Den  Mængde  Lys  som  de  udsender, 
gør  paa  Tilskueren  Indtryk  af  at  være 
temmelig  betydelig,  og  man  kan  ved  en 
haandfladestor  Koloni  uden  Vanskelighed 
aflæse  Tiden  paa  et  Lommeur.  Men  maaler 
man  Lysstyrken  med  nejagtige  Redskaber 
paa  lignende  Maade  som  man  maaler 
Gasblus  eller  elektrisk  Lys  viser  det  sig, 
at  Lysstyrken  i  Virkeligheden  er  meget 
lille. 

Saaledes  viste  del  sig  ved  nogle  Forsøg, 
som  den  schweisziske  Praføssor  Lode  bar 
anstillet  med  6  forskelilge  lysende  Bakierie- 
aner,  at  den  kraftigste  af  disse  kun  ud- 
sendte en  Lysmængde,  der  svarede  til 
O.wn  oai  ni  Normallys,  naar  den  lysende 
Bakteriepiel  var  2  Cmi.  i  Gennemsnit. 

Dette  Tal  vilde  svare  til,  at  der  skulde 
omn^nt  5000  Kvadranneter  Overflade  med 
lysende  Bakterier  til  for  at  frembringe 
samme  Lysmængde,  som  et  almindeligt 
Stearinlys  udsender.  En  saadan  Flade 
findes  vanskeligt  i  et  enkelt  Rum;  dog 
kunde  Væggene  i  Peterskirken  i  Rom  af^ve 
tilstrækkelig  Plads,  hvis  de  beklædtes 
med  Kultur  af  lysende  Bakterier  i  10 
Meters  Høide.  Man  indser  let,  at  det  vilde 
være  en  kostbar  og  besværlig  Belysning. 
V.J- 


KuRBtige  Næser.    Man  hører  saa  ofte 

Fortælle,  at  Folk,  som  har  mistet  NæSen 
af  en  eller  anden  Grund,  har  faaei  en 
Næse  af  Hønsekød.  Skant  dette  er  aldeles 
umuligt,  da  en  Sammenvoksning  af  Væv 
fra  saa  forskellige  Dyr  som  Mennesket  og 
Hens  ikke  kan  Unde  Sted,  gaar  Fortæl- 
lingen stadig  igen.  Den  Opgave  at  skaffe 
en  kunstig  Næse  kan  imidlertid 
løses,  og  det  paa  flere  Maader.  Man 
har  i  enkelte  Tilfælde  taget  en  Hudlap 
fra  Patientens  Pande  og  løsnet  den  saa- 
ledes, at  den  kun  stod  i  Forbindelse  med 
Panden  ved  en  smal  Strimmel  gennem 
hvilken  den  ernæredes.  Lappen  drejedes 
saa  ned  saaledes,  at  den  dækkede  det 
manglende  Stykke  Næse,  og  naar  den  var 
vokset  fast  her,  klippedes  Forbindeisen 
med  Panden  over,  og  der  var  da  dannet 
en  Slags  ny  Næse,  der  dog  sjælden  til- 
fredsstillede Patienten. 

Langt    bedre    gaar  det,    om    der    intet 
mangler  af  der  ydre  Dække,  men  det  kun 


er  el  knust  Næseben  eller  Betændelse  I 
Næsens  Knogler,  der  har  bevirket  en 
Sammenfalden  af  Næsen,  en  Saddelnæse, 
som  det  kaldes.  Her  har  den  nyeste 
Kirurgi  benyttet -Indsprøjtning  af  Paraffin 


SiJelnici 


PintKii. 


eller  Vaselin.  Bedst  benyttes  en  Blan- 
ding af  begge  Dele,  der  smælier  ved  om- 
trent 40°,  saaledes  at  den  endnu  er  fast 
ved  Legemsvarmen.  Ved  Hjælp  af  en 
opvarmet  Sprejie  sprøjtes  den  smæliede 
Blanding,  der  omhyggelig  er  gjort  bak- 
teriefri,   ind    under  Huden   paa   del   ind- 


faldne Parti ;  saalænge  del  endnu  er  flydende 
dannes  Næsens  Form,  hvorefter  man  keler 
af,  og  Paraffinen  kan  nu  sidde  I  mange 
Aar  uden  at  forandres  og  uden  at  gere 
Skade.  Man  har  ogsaa  forsøgt  det  andre 
Steder,  hvor  der  trængtes  til  Udfyldning  af 
et  sygeligt  Hulrum,  men  kun  undtagelsesvis 
med  heldigt  Resultat.  V.  J. 

NYE  BØGER 

Fra  Vilh.  Priors  Fortag  er  sendt  os  til 
Anmeldelse  Lige  for  Lige,  Skuespil  i  3 
Akter  af  Severin  Nordentoft  (84  Sider.) 
Paa  Grundlag  af  Beretninger  om  Spor- 
vognsselskabet  i  Berlin  og  den  store  Strejke 
i  1899  behandler  Forfatteren  Forholdet 
mellem  Arbejdsgiver  og  Arbejder.  Han 
lader  begge  Parter  argumentere  ud  fra  de 
Synspunkter,  der  er  dem  naturlige,  og 
peger  paa  den  Raahed,  der  avles  af  de 
nuværende  Samfundsforhold.  Han  viser 
Arbejdsgiverens  Uretfærdighed,  saa  længe 
han  har  Overmagten,  og  dernæst  lader  han 
Billedet  skifte  for  at  skildre  den  brutale 
Hævnlyst,  Undertrykkelsen  har  indgivet 
Arbejderen.  Der  siges  intet  nyt  i  den  lille 
Bog,  der  nok  bestaar  af  Samtaler,  men 
ingenlunde  rummer  et  Skuespils  Livagtig- 
hed eller  dramatiske  Spænding.  For  Læsere, 
der  aldrig  før  har  tumlet  med  sociale 
Spøi^smaal,  kan  disse  akademiske  Dialoger 
maaske  have  Betydning.  P.  L. 


Poul  Andræ:  Andræ  og  Fællesforfat- 
ningen  af  2.  Oktober  1855.  (Nordisk 
Fortag  1903). 

Dette  er  en  Bog,  som  fortjener  Op- 
mærksomhed hos  alle,  der  ønsker  at  sætte 
sig  grundig  ind  i  nyere  dansk  Historie. 
Den  omfatter  langt  mere  end  Titlen  angiver; 
saaledes  er  deri  optaget  en  Række  Oplys- 
ninger om  Krisen  1863—64,  som  Forfatteren 
tidligere  har  givet  i  mindre  Artikler  og 
Pjeser.  Forfatteren  bygger  hovedsagelig 
paa  Optegnelser  af  sin  Fader  Carl  Andræ 
og  dennes  Hustru,  men  han  har  dog  ind- 
draget meget  andet  Stof.  Men  Bearbejdelsen 
deraf  er  ikke  rigtig  lykkedes;  Bogens  tal- 
rige Oplysninger  gives  i  en  besværlig 
Form,  der  kræver  et  ikke  ringe  selv- 
stændigt Arbejde  af  Læseren.  Grund- 
betragtningen er,  at  der  var  en  dyb  Mod- 
sætning mellem  Andræ  og  de  National- 
liberale, og  disses  Politik  angribes  med 
største  Skarphed.  Modsætningen  er  sikkert 
overdrevet,  og  mange  af  Angrebene  synes 
lidet  berettigede.  P.  Af. 


Videnskabeligt  Folkebibliotek. 

Folkeuniversitetets  Række  Nr.  3:  Cl. 
Wilkens:  Det  produktive  Samfund.  (Vær- 
diernes Frembringelse).  I  denne  lille  Bog 
behandles  en  Række  af  Nutidens  om- 
stridte Spørgsmaal.  Først  undersøges  under 
Kapitlet  „Produktion  og  Værdi",  hvad  pro- 
duktivt Arbejde  er,  dernæst  behandles 
under  Titlen:  „Befolkningen  og  Landet*", 
Befolkningslærens  Grundsætninger.  Saa 
drøftes  den  moderne  Deling  og  Organisa- 
tion af  Arbejdet,  Kapitalens  og  Geniets 
Betydning  og  endelig  Statens  Stilling  til  det 
økonomiske  Arbejde,  som  gøres  i  Sam- 
fundet. 


Den  radikale  Klubs  Flyveskrifler. 

Der  er  i  Vinter  i  København  blevet  stiftet 
en  radikal  Klub.  Det  er  ikke  nogen  Vælger- 
forening, men  en  snevert  begrænset  privat 
Forening.  Dens  Formaal  er  dels  at  give 
sine  Medlemmer  Lejlighed  til  grundig 
Drøftelse  af  de  politiske  Begivenheder, 
dels  at  arbejde  for  de  radikale  Anskuelsers 
Bevarelse  og  Udbredelse  i  Befolkningen. 
Et  Led  deri  er  Udsendelsen  af  Flyve- 
skrifter om  de  Spørgsmaal,  Striden  i  Øje- 
blikket gælder.  Tre  saadanne  Flyveskrifter 
er  nu  udsendte.  Det  første  gjaldt  Prygle- 
strafPen  og  bestod  af  Udtalelser  af  Chr. 
Krabbe  og  Oct.  Hansen  med  en  Ind- 
ledning af  Ove  Rode.  De  to  næste  gælder 
Forsvarsspørgsmaalet.  Den  ene  af  dem 
„Det  kan  ikke  nytte''  er  Udtalelser  af 
Tscherning  fra  1858  og  1873,  forsynede 
med  Bemærkninger  ar  P.  Munch  og  med 
en  Efterskrift  om  Danmarks  Nevtralitet  af 
Niels  Petersen.  Det  andet  „Fæstningen 
er  landsskadelig*'  er  Udtalelser  af  Kap- 
tajn Rovsing  med  Hørups  Mindeord  om 
ham. 

Flyveskrifterne  søges  udbredt  ved,  at 
Mænd  og  Kvinder,  der  interesserer  sig  for 
disse  Anskuelsers  Udbredelse,  overtager 
et  større  eller  mindre  Antal  af  Skrifterne 
og  uddeler  dem  hver  i  sin  Kreds.  I  saa- 
danne Partier  faas  Flyveskrifteme  til  en 
Pris  af  4—5  Øre  pr.  Eksemplar  ved  Hen- 
vendelse under  Adressen  „Den  radikale 
Klub,  København  0."  Enkeltvis  kan  de 
faas  hos  Boghandlerne. 


AHx  Jantzen: 
ERONA 

yrts  fra  12.  Hefte 

^'J«  768.  Fra  den  revolutionære  Studenterverden  i  Geneve  1 25 

Jeg  har  faaet  aftalt  en  forfærdelig  Mængde  med  Verona.  Jeg  skal 
blandt  andet  søge  hende  en  Sommerlejlighed ;  den  skal  ligge  ved  en 
Flod  i  en  køn  Egn,  og  den  maa  ikke  koste  mere  end  60  Frank  om 
Maaneden;  det  er  en  vanskelig  Opgave  her  i  Schweitz. 

Kære  Kaja,  nu  har  Du  hørt  saa  meget  om  Verona,  at  jeg  tror,  Du 
snart  maa  være  ked  af  hende;  men  hun  er  saa  sød,  saa  urimelig  sød. 
jeg  har  lige  været  oppe  hos  Sonja;  hun  kan  ikke  lide  dette  med  For- 
lovelsen, hun  bruger  stadig  Vendinger  som:  „Det  kan  selvfølgelig  være 
mig  ligegyldigt,  det  er  klart,  at  jeg,  der  er  tre  Aar  ældre  end  Dmitrii, 
ikke  kan  have  nogen  Interesse  af,  om  han  er  forlovet  eller  ej;  al  Bag- 
tanke er  udelukket  ved  Aldersforskellen;  men  jeg  synes  ikke  om  det; 
jeg  tror  ikke,  at  han  elsker  hende  efter  alt  dette  Komediespil,  og  faar 
de  hinanden,  bliver  de  ulykkelige  begge  to." 

Jeg  tror  nu  ikke  paa,  at  Sonja  er  helt  uden  Bagtanke ;  gør  Du  vel, 
Kaja?  Man  har  da  før  hørt  om,  at  en  Kvinde  har  giftet  sig  med  en 
Mand,  der  var  tre  Aar  yngre  end  hun.  Og  selv  om  Sonja  ligner  et 
barberet  Mandfolk  med  afklippet  Hapr  —  det  er  Verona,  der  siger 
det  —  er  Dmitrii  saamænd  heller  ikke  for  køn;  skulde  de  faa  hin- 
anden, gør  det  ikke  noget ;  jeg  er  lige  glad.  Og  nu  ikke  mere,  hverken 
om  Verona,  Sonja,  mig  eller  Dmitrii  for  i  Dag. 

Og  nu  god  Nat,  Kaja,  sov  vel,  og  hils  Vanja  fra  mig.  Det  gør  Du 
vel  hver  Gang,  jeg  skriver,  selv  om  jeg  ikke  siger  det.  Hils  Karo, 
har  Du  endnu  en  langhaaret  Hvalp,  saa  send  den  over  til  mig,  men 
ikke  i  en  Æske.  Verona  siger,  at  jeg  bliver  Digter  med  Tiden,  Digter 
og  Videnskabsmand,  tror  Du  det,  Kaja,  —  Du  glade  Vanvid,  du  lyk- 
salige Ungdom. 

Eigil. 


Kære  Ejgil! 

Ja,  jeg  kan  ikke  nægte,  at  det  er  en  mærkelig  Historie  med  den 
Verona;  jeg  ved  snart  ikke  længere,  hvad  jeg  skal  sige  dertil.  Det 
er  klart,  at  det  lille  Pigebarn  maa  lide  ikke  saa  lidt;  men  mest  ondt 
har  jeg  af  Sonja.  Skulde  hun  virkelig  have  forelsket  sig  i  Dmitrii, 
som  jo  ogsaa  lader  til  at  holde  af  hende,  saa  er  det  ikke  let  for  hende, 
der  har  haft  saa  lidt  Glæde  i  sit  Liv,  nu  ogsaa  at  skulle  se  Lykken 
vristes  ud  af  Hænderne  paa  sig  denne  Gang.  Verona  er  saa  ung  og 
har  meget  godt  af  nogle  Kærestesorger, .  det  skader  saamænd  ikke; 
skulde  Forlovelsen  gaa  overstyr,  hvad  jeg  vilde  ønske  for  Eder  alle, 
vil  hun  jo  nok  komme  til  at  sørge  en  Del;  men  hun  maa  jo  efter  alt 
dette  halvvejs  være  forberedt  derpaa,  saa  jeg  mener  ikke,  det  kan  gaa 
hende  saa  nær  til  Hjertet;  og  desuden,  Ejgil,  lader  det  jo  til,  at  der 
nok  findes  en  Ungersvend,  om  hvem  man  kunde  tænke  sig,  at  han 
kunde  trøste  hende. 

Dmitriis  Flugt   fra  Geneve   forbavser  mig  i  høj  Grad;    kender  jeg 

de  russiske  Kvinder  ret,  vilde  Verona  aldrig  have  raadet  ham  dertil, 
hvis  der  ikke  var  en  eller  anden  tvingende  Grund  til  at  faa  ham  bort, 
det  er  et  dunkelt  Punkt,  og  deri  ligger  maaske  meget,  som  kunde 
opklare  det  hele  Forhold  mellem  disse  to  Mennesker,  hvis  Kærlighed, 
næres  af  den  gensidige  Skinsyge,  af  den  evige  Lyst  til  at  erobre  hin- 
anden. 

Alt  herovre  i  Rusland  er  ved  det  gamle.  Den  Gang,  jeg  boede  i 
Polen,  kom  jeg  sammen  med  ikke  saa  faa,  intelligente  Mennesker;  nu 
er  det  anderledes.  De  eneste  Lyspunkter  i  min  Tilværelse  er  min 
Skole ,  som  dog  ikke  formaar  at  fylde  mig,  og  dernæst  den  lille  yndige 
Russerinde,  jeg  har  omtalt,  men  hun  kommer  desværre  altfor  sjældent 
til  mig.  Hun  er  helt  optaget  af  at  gaa  rundt  til  Bønderne  og  hjælpe 
<lem  med  at  pleje  deres  Syge,  lære  dem  at  læse  og  løfte  dem  op  af 
deres  Uvidenhed.  Ejgil,  hvor  er  det  dejligt  kun  at  være  tyve  Aar, 
helt  fyldt  af  sit  ideelle  Syn  paa  Livet  og  tro  sig  i  Stand  til  at  refor- 
mere hele  Verden,  ganske  alene.  Den  Gang,  Ejgil,  da  jeg  var  tyve 
Aar,  da  troede  jeg  det  samme.  Hun  er  saa  sød,  den  lyshaarede 
Russerpige,  og  saa  naiv  i  sin  lyse  Tro. 

Saa  er  der  Dine  Breve;  dem  læser  jeg  atter  og  atter,  bestandig 
om  igen. 

I  Dag  har  jeg  lige  siddet  og  læst  et,  hvori  Du  taler  om  Finland, 
det  er  saa  lang  Tid  tilbage,  at  Du  maaske  ikke  erindrer  det.  Jeg  gav 
Dig  ikke  egentlig  noget  Svar  paa  Dit  Brev  den  Gang,  jeg  tror  det 
var,  fordi  din  Begejstring  for  Finland  er  saa  stor,  at  jeg  ikke  kunde 
nænne  at  rive  Dig  Bindet  fra  Øjnene  saadan  lige  med  det  samme. 

Vi  Polajcker,  maa  Du  vide,  har  aldrig  haft  stærke  Sympatier  for 
Finland.  Det  kommer  af,  at  Finnerne  ved  vore  Rejsninger  ikke  viste 
os  det  mindste  Tegn  paa  Medfølelse;  tværtimod,  de  lagde  for  Tronens 
Fod  de  mest  underdanige  Adresser,  hvori  de  bevidnede  deres  Troskab 
og  fremhævede  sig  selv  paa  de  revolutionære  altid  utilfredse  Polakkers 
Bekostning.  Men  den  Tid  er  forbi;  vi  er  tæmmede  for  Øjeblikket; 
og  nu  ser  vi,  at  til  Trods  for  Finnernes  Troskab,  gaar  det  dem  som 
os,  og  det  er  muligt,  at  de  med  Tiden  fuldstændig  kommer  til  at  dele 
vor  Skæbne;  derfor  er  det  gamle  Nag  glemt,  og  vi  beklager  dem 
inderligt. 

Jeg  er  meget  nysgerrig  efter  at  høre,  hvad  Du  vil  sige  om  mit  Syn 
paa  Finland,  men  det  bliver  vel  neppe  for  det  første,  at  Du  udtaler 
Dig  derom,  saa  optaget  Du  er  af  Verona.  Jeg  ønsker  Finnerne,  at  de 
aldrig  maa  kunne  faa  det,  som  vi  Polakker  nu  har  det.  Jeg  tror,  at 
Finland  staar  paa  et  langt  højere  Trin  i  Udvikling  og  Kultur  end  det 
russiske  Folk,  og  det  vilde  være  til  ubodelig  Skade,  hvis  denne  raa, 
mørke  Masse  med  sin  Magt  og  Uretfærdighed  bragte  Finnerne  til  at 
gaa  tilbage  paa  alle  de  Omraader,  hvor  de  har  kæmpet  sig  frem. 
Men  om  personlig  Sympad  mellem  Finland  og  Polen  kan  der  vist 
ikke  være  Tale  endnu. 

Kunde  Du  faa  Finnerne  paa  vor  Side,  Ejgil,  rejse  dem  til  Oprør, 
da  vilde  Polen  tilgive,  og  aldrig  vilde  det  svigte  dem. 

Og  nu  god  Nat,  Ejgil.  Jeg  tror  snart,  at  jeg  bliver  Anarkist,  saa 
oprørt  syder  Blodet  i  mig;  jeg  mærker,  at  jeg  ikke  for  intet  er  en 
Polens  Datter.  Din 

Kaja. 
P.  S. 

Hvad  Karos  Hvalpe  angaar,  saa  har  de  det  godt;  naar  Du  kommer 
herover  efter  endt  Studietid,  skal  Du  faa  en  med  Dig;  nu  for  Øje- 
blikket har  Du  jo  nok  i  Verona.  Kaja, 


Kære  Kaja! 

Du  kan  tro  jeg  har  travlt  i  Dag,  saa  Du  faar  kun  et  Par  Ord. 
For  det  første  skal  jeg  følge  Sonja  paa  Jernbanen,  hun  rejser  i  Dag 
til  Rusland,  gid  hun  vilde  blive  derovre  med  det  samme,  helst  rejse 
over  til  Dmitrii;  men  hun  kommer  desværre  tilbage  efter  Sommer- 
ferien omtrent  paa  samme  Tid  som  Dmitrii. 

Hør  Kaja,  man  læser  om,  at  Jernbanebroer  styrter  sammen ;  jeg  vil 
just  ikke  sige,  at  jeg  ligefrem  ønsker,  det  skulde  ske,  men  der  kunde 
jo  godt  hænde  noget,  uden  at  de  derfor  knækkede  Halsen;  det  kunde 
da  hænde,  at  de  traf  paa  hinanden  og  saa  fik  hinanden  derovre;  ikke 
sandt?  Tænk  Dig,  Sonja  har  skrevet  et  vældigt  Brev  til  Dmitrii;  og 
jeg  har  som  sædvanlig  saa  nogenlunde  forstaaet  at  hale  Hemmelig- 
heden ud  af  hende,  —  et  Brev  paa  tolv  Sider.  Jeg  gad  vide,  hvad 
hun  kan  have  skrevet  paa  tolv  tætskrevne  Sider.  Dmitrii  har  øje- 
blikkelig svaret  hende,  at  hun  for  Himlens  Skyld  intet  mad  sige  til 
Verona,  endelig,  endelig  ikke  vise  hende  Kopier  af  sit  Brev.  Sonja, 
der  er  ordenlig  i  et  og  alt,  tager  naturligvis  Kopier  af  sine  Breve. 
Hvad  kan  det  være,  som  Verona  for  Himlens  Skyld  ikke  maa  vide? 

Naar  jeg  har  været  paa  Jernbanen  og  taget  Afsked  med  den  elskelige 
Sonja,  skal  jeg  hen  til  Verona  og  aftale  med  hende,  hvor  jeg  skal 
søge  efter  en  Sommerbolig  til  hende.  Af  økonomiske  Grunde  kommer 
jeg  desværre  til  at  bo  her  i  Geneve ;  men  er  Verona  først  paa  Landet, 
inde  i  Bjergene,  saa  kan  jeg  da  komme  og  se  til  hende,  og  saa  er 
Verona  og  jeg  alene. 

Hør  Kaja,  jeg  kunde  godt  lide  at  vide  noget  om  dette  Brev  og  det 
mærkelige  Svar,  som  Dmitrii  har  givet;  Sonja  kommer  maaske  paa 
Vejen  til  sit  Hjem  forbi  Dig. 

Naa,  blæse  være  med  det  hele;  hvad  kommer  det  egendig  mig  ved; 

nu  følger  jeg  først  Sonja  paa  Banegaarden,  og  saa   er  Verona   og  jeg 

alene. 

Ejgil 

Lys  var  Aftenen;  Vindene  havde  lagt  sig;  det  var  ved  Solnedgang. 
Vi  sad  ved  hinandens  Side  paa  en  Skrænt  højt  over  Geneve.  Træerne 
bøjede  deres  Grene  næsten  helt  ned  mod  os,  men  de  lod  Udsigten 
fri  ud  over  Skoven,  ud  over  Byen,  ind  i  Alpelandet,  Arvefloden  ilede 
pilsnart  forbi,  dybt  nede;  saa  graa  var  den,  at  den  snarere  lignede  en 
støvet  Landevej  end  en  Flod,  der  bruser  afsted.  Vi  morede  os  med 
at  se  efter  de  Papirer,  som  Folk  havde  kastet  ned  i  den,  og  som  nu 
blev  baarne  bort  af  dens  Bølger;  det  var  vore  Skibe,  som  vi  sendte 
ud  i  Verden;  vi  fulgte  deres  Skæbne:  Lykke  eller  Forlis.  Hun  jublede, 
hver  Gang  et  af  hendes  Skibe  kom  foran  mine. 

Hun  var  glad,  og  dog  var  der  en  egen  højtidelig  Alvor  over  hende. 
Solen  begyndte  at  dale,  og  hen  over  Alpelandets  hvide  Bjergtoppe 
lagde  den  et  Skær  som  af  blege  Roser. 

Da  var  det,  at  Verona  talte:  „MoV  var,  da  hun  var  ung.  Student 
her  i  Geneve,  hun  var  saa  sød,  og  saa  var  hun  rig.  Da  lærte  hun 
FaV  at  kende;  han  studerede  ogsaa  ved  Universitetet.  Han  var  meget 
smuk.  Italiener  var  han;  men  jeg  har  aldrig  set  ham,  det  jeg  husker; 
den  Gang,  jeg  var  lille,  sendte  han  mig  Legetøj  fra  Italien;  —  nu  siger 
de,  at  han  er  død."  Verona  bøjede  sit  Hoved,  og  hendes  Læber 
skælvede;  jeg  lagde  min  Haand  paa  hendes,  og  saa  fortalte  hun, 
medens  Alpegløden  steg  fra  de  blege  Rosers  Farve  til  de  røde  Lilliers 
luende  Blod:  „Han  var  meget  ustadig,  og  voldte  MoY  mange  Sorger; 
han  satte  næsten  alle  hendes  Penge  overstyr;  saa  kom  jeg  til  Verden; 
ved  Genfersøen,  tæt  ved  Chillon,  saa  jeg  Lyset,  Mo'r  blev  saa  glad 
ved  mig,  og  hun  troede,  at  Forholdet  nu  skulde  bedres  mellem  dem; 
det  skete  ikke;  saa  gav  hun  ham  sin  Frihed;  han  rejste  til  sit  Hjem- 
land, og' siden  har  vi  ikke  set  ham. 

Mo*r  var  nu  ene  i  Verden,  hun  havde  ikke  andet  end  mig,  og  jeg 
var  saa  lille.  Hun  sørgede  meget,  kunde  ikke  glemme,  og  tilsidst  blev 
hun  vanvittig  af  Sorg.  Min  Onkel  i  Rusland  tog  mig  til  sig;  han 
sendte  senere  mig  til  Geneve,  men  Mo*r  spærrede  de  inde  ovre  i 
Rusland;  hun  er  uhelbredelig  sindssyg;  men  hun  er  saa  stille  og  saa 
god.  Bliver  jeg  gift  med  Dmitrii,  tager  jeg  hende  til  mig;  jeg  skal 
nok  sørge  for  hende;  men,"  — og  Veronas  Haand  skælvede  i  min,  — 
„jeg  er  bange  for  at  dele  Mo'rs  Skæbne,  jeg  vilde  saa  nødig,  det 
skulde  gaa  mig  som  hende."  — 

Hun  holdt  inde,  og  saa  løftede  hun  sit  Hoved  og  saa  mig  ind  i 
Øjnene,  og  der  saa  hun  sit  eget  Billede,  som  jeg  saa  mit  i  hendes. 

„Verona!"  Jeg  hviskede  trøstende  Ord  til  hende,  og  aabnede  mit 
Hjerte,  og  talte  til  hende  om  min  egen  Ulykke,  om  vor  fælles  Skæbne; 
og  medens  jeg  talte,  fortonede  Alpegløden  sig  i  de  rødlige  Violers 
violette  Farver. 

Vi  gik  hjem  langs  Arveflodens  brusende  Strøm,  Arm  i  Arm,  mens 
Stjernerne  tindrede.  Ejgil. 


En  demokratisk  Skattepolitik. 

Af  JoHS.  Madsen. 
(Efter  et  Foredrag,  holdt  i  Aale  ved  Horsens  d.  10.  Maj  1903). 


Med  de  nu  vedtagne  Skattelove  er  der  afsluttet  et  Stykke  dansk 
Politik  aC  højst  indviklet  Natur;  og  medens  der  ikke  kan  være  Tvivl 
om,  at  den  kommende  Tid  vil  fælde  en  for  Venstre  og  for  vort  Folk 
gunstig  Dom  over  os  for  den  Sejghed  og  Udholdenhed,  hvormed  vi 
har  ført  Kampen  for  og  holdt  iast  ved  vor  forfatningsmæssige  Ret  og 
Idéen  om  folkeligt  Selvstyre,  vil  den  lige  saa  sikkert  fælde  en  højst 
ugunstig  Dom  over  den  Skattepolitik,  der  nu  staar  som  en  fuldbragt 
Kendsgærning,  hvortil  Demokratiet  og  det  første  Venstreministerium 
har  laant  deres  Navne.  Maaske  vil  man  kunne  tilgive  os  meget,  fordi 
vi  har  ført  Kampen  om  den  almindelige  Valgrets  grundlovsmæssige 
Retligheder  til  Sejr  og  fordi  vi-  har  benyttet  Skattepolitiken  som  et 
Middel  i  denne  Sags  Tjeneste,  men  Skattelovene  i  sig  selv  vil  Demo- 
kratiet næppe  i  Fremtiden  høste  Ros  for;  og  det  vil  opnaa  selv  at 
komme  til  at  lide  under  deres  Følger. 

Under  Skattelovenes  2.  Behandling  i  Landstinget  udtalte  Madsen- 
Mygdal  som  Ordfører  for  Flertallet,  at  Livets  Krav  var  stærkere  end 
alle  Teorier  og  at  det  var  Livets  Krav,  der  her  havde  gjort  sig  gældende 
og  sejret.  Nu  er  Livets  Krav  et  Ord,  som  man  bør  bruge  med  en  vis 
Varsomhed,  fordi  Livet  er  saa  forunderlig  mangfoldigt  og  Menneskene 
ofte  saa  kortsynede;  men  om  de  nu  vedtagne  Skattelove  gælder  det  i 
beklagelig  Grad,  at  de  netop  intet  har  med  Livet  og  dets  Krav  at  gøre, 
naar  man  da  ved  Livet  forstaar  det,  der  gror  —  og  ved  dets  Krav. 
det,  der  tiltrænges  for  at  Livet  kan  udfolde  sig  saa  meget  rigere  og 
friere. 

Det  er  altid  en  vanskelig  Sag  at  bestemme  og  fastslaa  Livets  Krav, 
og  det  lykkes  kun  i  samme  Grad,  som  man  staar  i  Forhold  til  Livet 
og  har  Forstaaelse  af  det;  men  forøvrigt  er  det  intet  daarligt  Princip, 
at  indrette  sin  Politik  efter,  hvad  Livet  kræver.  Jeg  skal  senere  søge 
at  paavise,  hvad  der  for  mig  staar  som  et  af  Livets  vigtigste  Krav  til 
en  god  Skattepolitik  og  de  vedtagne  Skatteloves  Forhold  dertil;  men 
først  vil  vi  prøve  en  Sammenligning  mellem  Skattelovene  og  Venstres 
Skatteprogram  af  1872. 

Da  Venstre  første  Gang  søgte  at  samle  sig  efter  det  store  politiske 
Nederlag  og  i  1872  dannede  „Det  forenede  Venstre",  vedtog  det  som 
de  to  vigtigste  Punkter  paa  sit  økonomiske  Program  at  arbejde  for  en 
Nedsættelse  af  Toldskatterne  og  Indførelse  af  Indkomstskat.  De  næste 
20  Aar  optoges  mere  og  mere  af  den  stedse  skarpere  tilspidsede  For- 

fatningskamp,  som  lagde  Beslag  paa  alt,  hvad  der  duede  i  vort  Folk, 
og  dog  lykkedes  det  gennem  alle  disse  Aar  at  fastholde  og  uddybe 
Kravet  om  Skat  paa  Indkomst  og  Formue  og  at  indarbejde  en  For- 
staaelse  i  den  store,  menige  Befolkning  af  Betydningen  af  en  frisindet 
Toldreform,  der  kun  har  sit  Sidestykke  i  Kampen  mod  Korntolden  i 
England  omkring  ved  1846. 

Trods  dette  og  tiltrods  for,  at  Finanstolden,  der  i  1872  var  19  Mill. 
Kr.,  nu  er  c.  46  Mill.  Kr.,  og  at  Beskyttelsestolden  sikkert  ogsaa  har 
mere  end  fordoblet  sig  i  samme  Tidsrum,  endte  det  dog  i  Aar  —  1903  — 
med  at  vi  fik  Skattelove,  hvor  vi  vel  har  faaet  indført  Skat  paa  Formue 
og  Indkomst  til  et  Beløb  af  c.  9  Mill.  Kr.,  men  hvor  man  i  Stedet  for 
en  Nedsættelse  af  Toldskatterne  har  anvendt  disse  9  Mill.  og  mere  til 
en  Afskrivning  af  de  gamle  Grundskatter. 

Aarsagen  hertil  er  dobbelt: 

Landstinget,  der  er  udgaaet  af  et  Monopol  og  repræsenterer  Mono- 
polerne, har  stedse  stærkt  og  afgjort  modsat  sig  en  frisindet  Toldreform 
—  med  Dækning  for  Statskassen  i  en  Indkomst-  og  Formueskat  —  og 
Nedsættelse  af  Beskyttelsestolden. 

Men  dernæst  er  der  i  visse  Kredse  af  Befolkningen  —  navnlig  de 
større  Jordejere  —  opstaaet  en  stærk  Bevægelse  mod  de  gamle 
Grundskatter. 

Da  i  1872  Forslaget  om  Regler  for  Udskrivning  af  Indkomstskat 
var  til  2.  Behandling  i  Folketinget,  udtalte  I.  A.  Hansen  i  Mødet 
den  17.  Marts  bl.  a.: 

„Der  er  efterhaanden  rundt  omkring  i  Landet  fremkommet  en  mere  og  mere 
tiltagende  Bevægelse  for  at  faa  den  Gammelskat,  vi  har,  afløst,  fordi  man  paa- 
staar,  at  den  falder  ulige  og  mange  Gange  haardere  paa  et  Sted  end  paa  et  andet, 
idet  man  glemmer,  at  det  er  en  en  Gang  fastslaaet  Prioritet.** 

Af  dette  fremgaar,  som  man  ser,  at  Kravet  om  Afskrivning  af  de 
gamle  Grundskatter  dels  ikke  —  som  det  er  paastaaet  —  er  et  gammelt 
Venstrekrav,  men  tillige,  at  der  allerede  paa  den  Tid  var  begyndt  en 
stærk  Bevægelse  for  at  faa  dem  afskaffet. 

Hvis  man,  saaledes  som  Venstre  før  har  arbejdet  paa  —  for  15 — 20 
Aar  siden  havde  faaet  alle  Hartkornsskatterne  fikserede  —  vilde  vi 
næppe  nu  have  faaet  dem  helt  afskaffede.  Det  skete  imidlertid  ikke. 
Derimod  har  vi  i  samme  Tidsrum  faaet  de  kommunale  Skatter  stærkt 
forøgede,  navnlig  ved  de  store  Jærnbaneanlæg  og  Forbedringer  af  Sam- 
færdselsmidlerne i  det  hele  taget.  Disse  forøgede  Udgifter  er  blevne 
paalagte  efter  den  gamle  Matrikel,  medens  Fordelene  ved  Jærnbane- og 
Stationsanlægene  selvfølgelig  intet  Hensyn  har  taget  hertil,  men  er 
kommet  dem,  der  boede  nærmest  ved  Stationerne,  mest  til  Gode.  Alle 
har  saaledes  været  lige  om  Byrderne,  eftersom  de  havde  Hartkorn  og 
Indkomst  til,  medens  de,  der  boede  nærmest,  tog  hele  eller  Broder- 
parten af  Fordelene. 

Dette   og   den   uhyre  Forøgelse  af  Jordværdierne,  som  har  fundet 

Sted  i  og  omkring  Storbyerne  ved  disses  voldsomme  Udvikling,  har 
i  høj  Grad  øget  Uviljen  mod  de  gamle,  faste  Skatter,  og  Uviljen  har 
vendt  sig  mod  selve  Skatterne  i  Stedet  for  at  vende  sig  mod  Systemet 
for  Paaligningen. 

Men  dette  alene  forklarer  dog  ikke  helt  Grunden  til  Kravet  om 
Hartkomsskatternes  AfekafFelse ;  det  hænger  sammen  med  hele  den 
evropæiske  „Agrarbevægelse**,  der  fra  vore  Nabolande  har  forplantet 
sig  til  os.  I  Tyskland  har  det  lykkedes  Agrarerne  —  Godsejerpartiet 
—  ikke  blot  at  paaføre  Landet  en  Told  paa  alle  Livsfornødenheder, 
som  er  en  Skændsel  for  et  civiliseret  Samfund,  men  de  har  samtidig 
hermed  formaaet  at  ryste  de  gamle  Grundbyrder  af  sig.  I  Sverige  er 
der  foregaaet  en  lignende  Udvikling,  maaske  med  den  Forskel,  at  den 
svenske  Landbrugstold  ikke  er  slet  saa  ublu  som  den  tyske. 

Og  da  nu  først  i  90erne  Agrarbevægelsen  tog  Fart  herhjemme,  for- 
mede den  sig  for  en  stor  Del  efter  tysk-svensk  Mønster.  Forstaaelsen 
af  og  Stemningen  for  en  frisindet  Toldlov  var  imidlertid  saa  stærk  og 
vort  almindelige  Landbrug  saa  overvejende  anlagt  paa  Ud-  og  Indførsel, 
at  Bevægelsen  for  Landbrugstoldbeskyttelse  foreløbig  løb  ud  i  Sandet, 
men  saa  meget  desto  stærkere  samlede  Agrarerne  sig  om  at  kaste  de 
gamle  Grundbyrder  af  sig. 

Delte  er  i  og  for  sig  ikke  noget  nyt.  Da  de  store  Godsbesiddelser 
for  Aarhundreder  siden  opstod,  og  da  Kongerne  med  rund  Haand 
uddelte  Jordegodser  som  Gaver  til  deres  Yndlinger,  paalagdes  der 
samtidig  Godsbesidderne  ret  store  Forpligtelser  ikke  alene  til  at 
betale  Skatter,  men  især  til  at  udruste  og  vedligeholde  et  vist  Lande- 
værn. Godserne  og  Goderne  beholdt  de  og  med  dem  andre  Forrettig- 
heder og  Privilegier,  men  Pligterne  skød  de  efterhaanden  af  sig: 
Skatterne  paa  Bønderne  og  Landevæmet  paa  Samfundet  som  Helhed. 
Og  Kongerne  klarede  sig  ved  at  afløse  Landevejsrøverne  som  Told- 
opkrævere.  Hvad  der  nu  nylig  er  foregaaet  ved  og  med  Skattelovene 
er  i  sin  Art  ganske  det  samme,  og  Bevæggrundene  er  ogsaa  de  samme. 

Og  dog  —  eller  maaske  netop  derfor  vilde  de  nu  vedtagne  Skatte- 
love aldrig  have  faaet  Dagens  Lys  at  se,  hvis  ikke  den  storpolitiske 
Kamp  om  Forfatningen  havde  været.  For  at  dele  og  besejre  Lands- 
tinget tog  Venstre  den  agrariske  Reaktion  i  sin  Tjeneste  og  dette  Middel 
lykkedes.  Man  opgav  —  „foreløbig"  —  Toldreformen,  og  gennem 
Grundskatternes  Afskrivning  frigjorde  man  faktisk  Godsejerne  og  Pro- 
prietærerne for  Størsteparten  af  den  dem  retmæssig  tilkommende  Del 
af  Indkomst-  og  Formueskatten.  Derved  skar  man  en  Del  af  Gods- 
ejerne —  man  siger:  den  bedste  —  fra  de  øvrige  Godsejere  og 
Kapitalister  i  Landstinget.  Frugten  af  dette  —  foreløbig  den  sikre  — 
blev  de  nu  vedtagne  Skattelove. 

Hvor  meget  der  er  vundet  for  Princippet  om  folkeligt  Selvstyre 
gennem  den  almindelige  Valgret  ved  denne  Handel  med  frisindede 
Idéer,  skal  jeg  lade  staa  hen.     Foreløbig  har  vi  betalt  og  dyrt  betalt, 

hvad  vi  har  opnaaet  forfatningsmæssigt  set.  Den  virkelige  Gevinst  kan 
først  maales,  naar  vi  ser,  hvad  vi  af  frisindet  Politik  kan  faa  gennem- 
ført, naar  vi  ikke  længere  har  noget  at  betale  med.  Maaske  kan  vi  i 
Fremtiden  faa  noget  for  intet,  men  man  skal  ikke  være  for  vis  derpaa. 
Nu,  da  Godsejerne  har  faaet  deres  Part  og  har  undgaaet  deres  Del  af 
Byrderne,  skal  man  ikke  være  for  sikker  paa,  at  de  ikke  vender 
tilbage  til  den  gamle  Fold  igen.  — 

Man  har  under  den  offendige  Forhandling,  der  har  været  ført  om 
Skattelovene,  endog  hørt  enkelte  begejstrede  Agrarer  sammenligne  dem 
med  de  store  Landboreformer  fra  Slutningen  af  det  18.  Aarhundrede, 
ja,  næsten  prist  dem  som  fuldt  saa  betydningsfulde.  Denne  Idé  —  at 
sammenligne  disse  to  Reformer,  der  er  skilt  fra  hinanden  ved  et  Tids- 
rum af  over  100  Aar  —  er  slet  ikke  ilde,  og  vi  vil  prøve  at  føre 
Sammenligningen  videre. 

Jeg  har  i  det  foregaaende  søgt  at  paavise  de  Strømninger,  der  har 
befrugtet  den  agrariske  Bevægelse  herhjemme  og  ført  til  Grundskat- 
ternes Ophævelse;  vi  skal  nu  se,  hvor  de  store  Landboreformer  har 
deres  Rod.  Den  Landbolovgivning,  hvortil  Navnene  Reventlow  og 
Colbjørnsen  paa  saa  smuk  og  uforgængelig  en  Maade  er  knyttede,  er 
nemlig  heller  ikke  nogen  absolut  dansk  Opfindelse.  Hoflivets  og 
Godsejervældets  fuldstændige  Udartning  med  en  udsuget  og  forpint 
Bondestand  og  elendige  økonomiske  Forhold  i  det  hele  havde  rundt 
omkring  i  Evropa  sat  mægtige  Kræfter  i  Bevægelse:  I  Frankrig  for- 
kyndte Rousseau  Læren  om  at  vende  tilbage  til  Naturen  og  Fysio- 
kraterne formede  den  nationaløkonomiske  Lære  om  at  vende  tilbage 
til  Jorden.  I  England  formede  Adam  Smith  noget  senere  Frihandelens 
Grundsætninger  med  en  hidtil  ukendt  Styrke  og  Klarhed. 

Hvor  stærkt  Grev  Rewentlow  var  paavirket  af  disse  Strømninger, 
lader  sig  ikke  bestemt  paavise,  men  at  de  har  befrugtet  ham,  er  udenfor 
al  Tvivl.  Maalet  for  saavel  Fysiokraternes  Bestræbelser  som  Landbo- 
reformerne herhjemme  var  en  bedre  Dyrkning  af  Jorden  og  mere 
menneskelige  og  betryggende  Kaar  for  dens  Brugere.  Landborefor- 
merne havde  deres  Udspring  i  den  store  socialøkonomiske  Ide,  at  den 
bedst  mulige  Brug  og  Udnyttelse  af  Jorden  giver  det  rigeste  og  bedst 
betryggede  Samfund,  og  at  Vejen  dertil  er  at  give  de  egendige  Brugere 
den  letteste  og  friest  mulige  Adgang  til  at  dyrke  den.  —  Man  valgte 
den  Gang  at  udstykke  Ejendomsretten  til  Jorden  paa  saa  mange  Hænder 
som  mulig  —  man  kendte  jo  endnu  ingen  anden  Vej  —  og  man  naaede 
til  en  vis  Grad  sin  Hensigt.  Det  store  Opsving,  som  det  danske  Land- 
brug tog  i  forrige  Aarhundrede,  skyldes  først  og  fremmest  den  store 
Udstykning  af  Ejendomsretten  til  Jorden.  . 

Men  —  læg  Mærke  dertil,  fordi  det  kaster  et  ejendommeligt  Lys 
over  den  store  Landbolovgivnings  Forhold  til  Skattelovene  af  1903  — 
sammen  med  Udstykningen  af  Ejendomsretten  gennemførte  man  i 
1802   en  Forordning,    hvorefter   der   skulde   svares   en   vis    Afgift  af 

Jorden  til  Stat  og  Kommune  —  paalignet  efter  et  Slags  Skønsværdi* — 
altsaa  en  Art  Jordværdiskat  —  som  først  senere  fik  den  mindre  heldige 
og  forbenede  Form  i  Skikkelse  af  den  ny  Matrikel,  hvor  Jordens 
Bonitet  alene  uden  Hensyn  til  Beliggenhed  og  faktisk  Brugsværdi  blev 
lagt  til  Grund. 

Dette  betød  principielt,  at  man  var  klar  over,  at  der  med  Ejendoms- 
retten til  Jorden  følger  visse  Fordele  for  Besidderne;  og  nu,  da  denne 
blev  udstykket  paa  mange  og  ny  Hænder,  slog  man  tillige  paany  fast, 
at  med  disse  Fordele  medfulgte  visse  Forpligtelser  overfor  Stat  og 
Kommune  ved,  at  man  ved  Lov  beslaglagde  en  Del  af  Jordværdien. 
Gennemførelsen  af  den  senere  Matrikel,  men  især  den  raske  Udvikling 
og  de  voldsomme  Forskydninger  af  Jordværdierne  har  forlængst  vist 
Systemets  Utilstrækkelighed  og  uheldige  Sider,  fordi  det  ikke  evnede 
at  føje  sig  efter  Forskydningerne  i  Jordens  Værdi.  Men  man  maa 
ikke  glemme,  at  man  den  Gang  ikke  alene  fastslog,  at  der  med  Brugs- 
retten til  Jorden  fulgte  Afgiftspligt  til  Stat  og  Kommune,  men  tillige 
søgte  at  paalægge  og  beregne  Afgifterne  efter  Jordens  Værdi. 

Man  vil  altsaa  se,  at  der  er  en  afgørende  Modsætning  mellem  Prin- 
cipperne for  Landboreformerne  i  Slutningen  af  det  18.  og  Begyndelsen 
af  det  19.  Aarhundrede  og  Principperne  for  Skattelovene  af  1903: 
Landboreformerne  gaar  ud  paa  at  udstykke  Ejendomsretten  til  Jorden 
paa  saa  mange  Hænder  som  mulig;  Skattelovene  derimod  gaar  ud  paa 
at  samle  den  yderligere  paa  de  Hænder,  der  nu  er  i  Besiddelse  af 
den.  Landboreformerne  fastslaar  samtidig  med  Udstykningen,  at  i  hvert 
Fald  en  Del  af  Jordværdien  bør  bidrage  en  Del  til  Statens  og  Kom- 
munernes fælles  Behov;  Skattelovene  derimod  ophæver  med  et  Slag 
de  gamle  Grundskatter  til  Stat  og  Kommune  og  tager  Erstatning  herfor 
først  og  fremmest  i  en  Skat  paa  Formue  og  Indkomst  og  dernæst 
gennem  en  Ejendomsskyld,  der  i  sit  Princip  er  grundforskellig  fra 
Grundskatterne,  idet  den  medtager  baade  Bygninger  og  Forbedringer 
som  Skatteværdier.  Endelig  bør  det  fremhæves,  at  vi  omtrent  samtidig 
med  Landboreformerne  fik  en  efter  den  Tids  Forhold  udpræget  fri- 
handelsvenlig  Toldlov,  medens  de  nu  vedtagne  Skattelove  ved  Grund- 
skatternes Ophævelse  foreløbig  umuliggør  en  saadan  af  rent  finansielle 
Grunde. 

Og  dernæst  er  der  en  afgørende  Forskel  paa,  hvor  disse  to  Reformer 
har  taget  deres  Forbillede  og  den  Trang,  de  søger  at  imødekomme: 
Landboreformerne  er  befrugtede  af  og  søger  deres  Forbillede  i  de 
nyeste  og  mest  fremskredne  sociale  Tanker  og  Idéer,  der  er  oppe  i 
Tiden,  og  de  stræber  bevidst  efter  at  bringe  Jordens  Brugere  i  det 
mest  direkte  og  bedst  mulige  Forhold  til  Jorden  —  at  sikre  dem 
Frugten  af  deres  Arbejde  og  samtidig  at  skaffe  de  flest  mulige  den 
lettest  mulige  Adgang  til  at  bruge  Jorden.  —  Skattelovene  derimod  er 
befrugtede  af  den  stadig  tilbagevendende  Reaktion,  som  gaar  ud  paa 
at  beholde  Goderne,   men  vælte  Forpligtelserne  af  sig.    Skattelovene 

opgiver  den  Grundsætning,  at  Jorden  tilhører  Samfundet  og  at  Jord- 
værdien naturlig  er  bestemt  til  Først  af  alle  at  dække  de  fælles  Behov, 
og  indfører  det  Princip,  at  Samfundet  —  Stat  som  Kommune  —  skal 
søge  Dækning  i  Skatter  paa  Frembringelserne  —  paa  Flid,  Sparsomme- 
lighed og  Dygtighed  i  Stedet  for  paa  Frembringelseskildeme.  Og 
endelig  imødekommer  Skattelovene  ikke  den  Trang  hos  de  mange  og 
ubemidlede  til  at  faa  den  billigste  og  lettest  mulige  Adgang  til  at 
bruge  Jorden,  der  i  vore  Dage  er  stærkere  end  nogensinde  før, 
tværtimod!  — 

Medens  man  altsaa  med  god  Føje  kan  paastaa,  at  Landboreformerne 
i  Slutningen  af  det  18.  Aarh.  bevidst  søgte  og  virkelig  ogsaa  opnaaede 
at  komme  i  nært  Forhold  til  Livets  Krav  —  til  Fremskridtet,  saa  langt 
det  kendtes  og  kunde  overføres  paa  danske  Forhold  —  og  til  den 
Trang,  som  stærkest  gjorde  sig  gældende  i  de  brede  Samfundslag  paa 
hin  Tid  —  saa  vil  man,  ved  at  efterspore  Skattelovenes  organiske 
Sammenhæng  med  Nutidens  Tanker  og  sociale  Idéstrømninger  —  kun 
spore  Forbindelsen  med  Reaktionen,  saaledes  som  den  gør  sig  gældende 
under  forskellige  Former  baade  i  Udlandet  og  herhjemme,  medens  de 
staar  uberørte,  ja,  i  absolut  Modsætning  til  de  frisindede  sociale  Idéer, 
der  er  oppe  i  Tiden.  Efter  Landboreformerne  fulgte  en  ualmindelig 
økonomisk  Udvikling  for  vort  Folk.  Efter  Skattelovene  vil  der  næppe 
gro  meget,  men  vi  vil  komme  til  at  føle  dem  som  en  Klods  om  Benet, 
hver  Gang  vi  i  Fremtiden  mødes  med  nogle  af  Livets  Krav  og  trænger 
til  Midler  til  at  imødekomme  dem  med.  — 

For  at  forstaa  de  nu  vedtagne  Skattelove  og  det  Faktum,  at  det  er 
Venstre,  der  har  gennemført  dem,  maa  man  som  sagt  se  dem  med 
hele  den  aarelange  Forfatningskamp  som  Baggrund;  ellers  vilde  de 
være  uforstaaelige.  Men  dette  gælder  kun  Fortiden  og  kun  som  For- 
klaring; Tiden  selv  har  sine  Krav  og  for  denne  Domstol  skal  Skatte- 
lovene nu  stedes.  Og  Livet  kræver  efter  sit  Behov  —  hverken  mere 
eller  mindre. 

Hvad  er  da  Livets  Krav  til  en  god,  frisindet  Skattepolitik?  — 

Jeg  tror,  at  Svaret  i  Hovedsagen  ligger  i  de  samme  Grundsæt- 
ninger, hvorpaa  man  byggede  Landboreformerne  og  som  besjælede 
saadanne  Mænd  som  Grev  Revendow  og  Colbjømsen.  Deres  Idé  var 
at  give  Jorden  til  dens  Brugere  —  ikke  saaledes,  at  en  ny  Klasse  af 
Mennesker  skulde  afløse  Herremændene  som  Skatteopkrævere  overfor 
dem,  der  dyrker  Jorden,  men  saaledes,  at  de,  der  dyrker  den,  kan 
høste  Lønnen  for  deres  Møje  og  være  sikret  Frihed,  Hus  og  Hjem. 
Det  var  deres  store  Idé,  at  med  Jordbrugets  Opblomstring  og  Jord- 
brugerens Flid  og  Vindskibelighed  vilde  ogsaa  Fædrelandet  blive  rigt 
og  gaa  en  lykkeligere  Udvikling  imøde.  Det  var  deres  Idé,  at  det 
bedste,  sundeste  og  rigeste  Samfund  by^es  først  og  fremmest  paa  det 
bedst  mulige  Forhold  mellem  Jorden  og  dens  Brugere,  paa,  at  flittige 
Hænder  fear  den  friest  mulige  Adgang  til  at  frembringe  af  Jorden  alle 

dens  Rigdomme,  og  at  i  et  saadant  Samfund  vil  hele  det  øvrige  Handels- 
og  Næringsliv  blomstre. 

Paa  disse  Grundsætninger  kan  der  bygges  videre,  selv  om  man 
kommer  til  Forstaaelse  af,  at  den  Form,  man  den  Gang  valgte,  ikke 
længere  strækker  til.  I  de  100  Aar,  der  nu  ligger  mellem  disse  Mænd 
og  os,  har  Tiden  og  Udviklingen  lært  os,  at  Formen  ikke  i  Længden 
svarer  til  sit  Formaal :  Det  bedst  mulige  Forhold  mellem  Jorden  og 
dens  Brugere  —  den  lettest  mulige  Adgang  for  flittige  Mennesker  til 
at  dyrke  Jorden  —  og  det  rigest  mulige  Samfund.  Men  Menneskene 
har  fastholdt  Idéen  og  arbejdet  ihærdigt  paa  at  finde  Formen,  som  kan 
sikre  den. 

Formen  har  spillet  Fallit.  Prioritetshaverne  har  i  Løbet  af  de 
svundne  100  Aar  afløst  Godsejerne  som  Jordbrugernes  Skatteopkrævere. 
Det  er  fremdeles  Jordens  Ejere  og  ikke  dens  flittige  Dyrkere,  der 
høster  Frugten  af  Flid  og  Fremskridt  igennem  den  højere  Brugsafgift, 
som  alle  Jordens  Brugere  maa  betale  for  at  faa  Lov  til  at  bruge  den 
—  som  Regel  i  Form  af  en  stedse  stigende  Prioritetsgæld. 

Flittige,  besiddelsesløse  Mennesker  har  fremdeles  ikke  den  lettest 
mulige  Adgang  til  at  dyrke  Jorden,  og  den  udnyttes  ikke  saa  godt, 
som  den  kunde  med  den  forøgede  Dygtighed  og  Indsigt  og  alle  de 
fortrinlige  Hjælpemidler,  som  Nutiden  kender  og  raader  over,  fordi 
den  er  for  dyr,  fordi  ikke  Fliden  alene,  men  kun  i  Forbindelse  med 
Kapital  har  tilstrækkelig  let  Adgang  til  den. 

Og  Samfundet  er  ikke  nær  saa  rigt,  som  det  kunde  være  —  dels 
fordi  dets  Rigdomskilder  ikke  udnyttes  tilstrækkeligt,  men  især,  fordi 
ikke  Samfundet  men  Prioritetsejere,  Grundejere  og  Grundspekulanter 
som  Opkrævere  af  Brugsafgiften  tilvender  sig  og  høster  Frugten  af 
Samfundets  Udvikling  og  Menneskesnillets  Fremskridt. 

Set  i  denne  Sammenhæng  betyder  Skattelovene,  at  man  har  gjort 
Samfundet  fattigere  ved  at  bortgive  Grundskatterne  —  Statens  og  Kom- 
munernes Medejendomsret  i  Brugsafgiften.  Og  man  har  gjort  Adgangen 
for  flittige,  ubemidlede  Mennesker  til  at  dyrke  Jorden  vanskeligere, 
fordi  der  nu  skal  rejses  flere  Penge  —  større  Laan  —  for  at  indløse 
Brugsretten. 

Sket  er  imidlertid  skéi  —  ikke  tilfældigt,  men  fordi  det  maatte  ské. 
En  Periode  er  afsluttet  i  dansk  Politik;  Fremtiden  ligger  for  os,  og 
der  maa  nu  sættes  nye  Maal  for  Demokratiet. 

Og  naar  det  danske  Demokrati  nu  skal  til  at  sætte  sig  nye  Maal, 
da  gælder  det  om  at  forbinde  det  gamle  med  det  nye,  som  er  oppe  i 
Tiden,  og  det  gælder  om  at  lodde  sin  egen  Tid  og  forstaa  dens  Tarv 
og  Trang  —  alt  det,  som  man  med  Rette  kan  kalde  Livets  Krav. 

Demokratiet  er  her  saa  heldigt,  at  det  ikke  behøver  at  gaa  over 
Aaen  efter  Vand.  For  os  gælder  endnu  de  samme  Grundsætninger, 
som  bar  Landboreformerne  frem:  at  skabe  det  bedst  mulige  Forhold 
mellem  Jorden  og  dens  Brugere,  at  give  flittige  Mennesker  den  lettest 

mulige  Adgang  til  at  dyrke  den  og  frembringe  dens  Rigdomme  og 
samtidig  sikre  Menneskene  Frugten  af  deres  Flid,  at  skabe  et  rigere 
og  lykkeligere  Samfund  sammen  med  Udviklingen  og  Fremskridtet  — 
saaledes,  at  den  enkeltes  og  Samfundets  Interesser  og  Udvikling  gaar 
Haand  i  Haand;  og  endelig,  som  naturligt  Vilkaar  for  alt  dette,  at 
gøre  Ombytningen  af  Varer  saa  billig,  fri  og  uhindret  som  mulig. 

Dette  er  i  Korthed  Maalet  for  alle  Dages  Demokrati.  Mod  dette 
har  frisindede  Mænd  stræbt  alle  Dage  og  vil  gøre  det  fremdeles. 

Og  dette  Maal  svarer  paa  det  nøjeste  til  Tidens  stærkeste  Trang. 
Livets  Krav  til  os  er  det  samme  som  paa  Grev  Revendow's  Tid.  Af 
alle  sociale  Spørgsmaal  er  dette  det  vigtigste:  Menneskenes  Forhold  til 
Jorden  —  flittige  Menneskers  Adgang  til  at  dyrke  den  og  frembringe 
dens  Rigdomme.  Paa  dette  Grundforhold  hviler  saavel  det  enkelte 
Menneskes  som  hele  Samfundets  Velfærd  og  Trivsel,  og  det  angaar  os 
alle,  men  først  og  fremmest  dem,  vi  kalder  de  Smaa  i  Samfundet;  for 
dem  er  det  et  Tilværelsesspørgsmaal. 

Hvor  finder  vi  nu  det  nye  i  Tiden,  som  svarer  til  og  arbejder 
Haand  i  Haand  med  dette  og  som  det  gælder  for  os  om  at  slutte 
os  til?  — 

I  de  vedtagne  Skattelove  finder  vi  det  ikke.  De  viser  den  modsatte 
Vej  —  bort  fra  Jorden  —  vanskeligere  Adgang  til  at  dyrke  den  — 
Skat  paa  Frembringelser  og  Flid  (Ejendomsskyld  paa  Bygninger  og 
Forbedringer  og  —  tildels  —  gennem  Indkomstskatten)  og  skaber  et 
fattigere  Samfund,  der  har  mindre  til  de  Smaa.  I  Skattelovene  findes 
intet  Princip,  som  Demokratiet  kan  bygge  videre  paa  —  tværtimod. 

Allerede  Fysiokraterne  saa,  at  Jordbesiddelse  gav  en  særlig  Indtægt 
uden  tilsvarende  Arbejde,  og  krævede  derfor  en  særlig  Skat  paa  Jorden. 
Den  samme  Tankegang  er  praktisk  udtalt  igennem  Forordningen  af 
1802,  hvorefter  Staten  og  Kommunerne  fortrinsvis  skulde  have  en  vis 
Afgift  af  Jorden  —  uanset  Brugen  af  den  —  i  Forhold  til  dens  skøns- 
vise Værdi.  Derigennem  er  i  Virkeligheden  den  Anskuelse  udtalt  og 
praktisk  fastslaaet,  at  Ejendomsretten  til  Jorden  tilhører  Samfundet, 
Brugsretten  det  enkelte  Menneske. 

Disse  Tanker  var  endnu  den  Gang  ret  uklart  formede,  og  Midlerne, 
man  brugte,  har  ikke  tjent  deres  Hensigt;  men  mange  ypperlige  Mænd 
og  Tænkere  har  siden  beskæftiget  sig  med  dem  og  udformet  dem 
klarere.  Den  Sandhed  er  forlængst  fastslaaet  og  godkendt  af  alle,  at 
Jordens  Værdi  hverken  opstaar  med  eller  afhænger  af  dens  Brugere, 
men  af  Befolkningens  Vækst  og  Samfundets  Udvikling  —  at  Brugs- 
afgiften stiger  og  falder  i  Forhold  hertil  og  at  alle,  der  vil  have  Adgang 
til  at  bruge  Jorden  paa  den  ene  eller  den  anden  Maade,  først  maa 
skabe  Sikkerhed  for,  at  Brugsafgiften  betales  rettidigt. 

Det  er  dog  først  Henry  George,  der  med  en  sjælden  Klarhed  og 
Styrke  har  slaaet  fast,  at  denne  Værdi  —  Jordværdien  —  som  er  skabt 
af  og   med  Samfundet,    rettelig   og   alene  tilhører  Samfundet  —  som 

Arbejdets  Frugt  med  Rette  tilhører  Arbejderen  og  ingen  anden.  Først 
han  har  paavist  dette  Spørgsmaals  afgørende  Betydning  —  for  Sam- 
fundet som  for  den  enkelte,  paavist,  at  gennem  de  private  Jordejeres 
Ret  til  at  opkræve  Brugsskatten  —  Brugsindløsningen  for  Adgangen  til 
at  dyrke  Jjrden,  berøves  ikke  blot  Samfundet  sin  naturlige  Ejendom 
og  Indtægtskilde,  men  ogsaa  Arbejderen  en  Del  af  sit  Arbejdsudbytte. 
Først  Henry  George  har  med  Konsekvens  og  Styrke  hævdet,  at  Sam- 
fundet bør  bygge  hele  sin  Skattepolitik  paa,  at  Jordlejen  alene  til- 
hører Samfundet  og  bør  opkræves  af  dette. 

Byg  Samfundet  paa  denne  Sandhed,  og  vi  har  gennemført  det  rette 
Forhold  mellem  Samfundet  og  Jorden  og  Jordens  Brugere. 

Dette  er  da  Maalet  for  Danmarks  Demokrati:  at  erobre  for  Sam- 
fundet dets  Ejendomsret  til  Jorden  —  for  Arbejderen  hans  Ejendomsret 
til  Frugten  af  sit  Arbejde  —  for  den  arbejdsvillige  Retten  til  at  dyrke 
Jorden  —  og  fri  og  uhindret  Ombytning  af  Arbejdets  Frembringelser. 

Større  og  bedre  Maal  kan  ikke  sættes  for  en  demokratisk  Skatte- 
politik, og  først,  naar  dette  er  naaet,  naar  Samfundet  ejer  og  faar  sit 
og  Arbejderen  sit  —  først  da  ejer  Samfundet  sig  selv,  først  da  har 
vi  fuldt  folkeligt  Selvstyre.  — 

Hvad  vi  saaledes  vil,  er  ikke  noget  nyt.  Alle  maa  vi  som  allerede 
paavist  —  under  en  eller  anden  Form  betale  for  at  faa  Adgang  til  at 
arbejde.  Vi  vil  kun  skabe  en  anden  Form  for  Opkrævningen  af  denne 
Afgift.  I  Stedet  for,  som  nu,  at  betale  til  Prioritetsejere,  vil  vi  betale 
til  Samfundet  —  til  vort  eget  Fællesfond.  Det  er  det  hele;  men  det 
er  heller  ikke  saa  lidt. 

Det  er  denne  Politik,  der  nu  er  i  Færd  med  at  erobre  Demokratiet 
Verden  over  og  som  alt  har  sat  sine  Spor  rundt  omkring  os  og  bl.  a. 
alt  halvvejs  har  erobret  det  engelske  Demokrati. 

Der  er  Politikere,  som  mener,  at  denne  Politik  hører  Himlen  til  — 
den  Vej  sender  man  jo  saa  mange  Sandheder,  som  truer  med  at  blive 
for  besværlige  hernede  paa  Jorden.  Nu  vel!  saa  faar  vi  prøve  at 
bringe  den  herned. 


Nogle  Bemærkninger 

i  Anledning  af  Hr.  Læge  Hindhedes  Artikler. 

Af  Sognepræst  Jørgensen,  Røgen. 

I  sin  Artikel  „Er  Statskirken  ærlig"  har  Hr.  Sygehuslæge  Hindhede 
omtalt  en  Pastor  J.  i  X.  Da  der  hermed  hentydes  til  mig,  er  det  for- 
mentlig retfærdigt,  jeg  faar  Plads  for  en  meget  sammentrængt  Frem- 
stilling af,  hvorledes  jeg  førte  Kampen.     Hr.  H.  vil  jo  gærne  give  det 

Udseende  af,  at  han  er  bleven  haardt  behandlet  fra  Præsternes  Side. 
Som  Svar  paa  Hr.  H*s  Artikel  Mads  og  Vorherre  skrev  jeg  et  aabent 
Brev  i  Skanderborg  Amts  Avis  med  Overskriften  „Peter  og  Mads". 
Selve  Artiklen  lød  saaledes: 

„Det  havde  glædet  mig,  om  De  i  Deres,  iøvrigt  saa  velskrevne  Historie  om  Mads 
og  Vorherre  ogsaa  havde  haft  et  Par  Ord  at  meddele  om  Mads'  Broder  Peter.  De 
fortryder  forhaabentlig  ikke  paa,  at  jeg  tillader  mig  at  drage  et  Par  Træk  frem  af  hans 
Udviklingshistorie,  særlig  hvor  den  er  forskellig  fra  Mads'.  Det  kaster  jo  lidt  mere 
Lys  over  Slægten. 

Altsaa:  Peter  var  —  som  Broder  til  Mads  —  ogsaa  „Søn  af  troende  Forældre,  og 
blev  opdragen  i  Gudsfrygt  og  Herrens  Formaning".  I  hans  Barndom  var  det  ogsaa 
ham  ubegribeligt,  at  det,  at  Adam  og  Eva  havde  nydt  af  den  forbudne  Frugt  skulde 
faa  saa  skæbnesvangre  Følger  for  hele  Menneskeslægten.  Han  syntes  der  var  et 
skærende  Misforhold  til  Stede  mellem  Brøden  og  Straffen.  Naar  Peter  dog  ikke  gjorde 
Oprør  overfor  Gud,  var  Grunden  den,  at  han  inderst  inde  følte,  at  det  vilde  blive 
hans  Livs  største  Ulykke,  om  han  slap  ham.  Men  der  var  en  Brod  til  Stede,  som 
undertiden  nagede  haardt  nok.  Saaledes  gik  Tiden,  indtil  Peter  blev  voksen.  Saa 
kom  der  en  Stund,  da  han  gjorde  en  vidunderlig  Opdagelse,  der  i  Førstningen  næsten 
slog  ham  til  Jorden.  Han  kom  nemlig  til  at  opleve  selve  den  gamle  Syndefolds- 
beretning.  Han  følte,  at  den  samme  Ulydighed  overfor  Guds  Bud,  der  ledte  Adam  og 
Eva  til  Faldet,  gjorde  han  sig  selv  skyldig  i.  Det  var  den,  der  var  Aarsag  til  al  hans 
Tvivl  om,, om  Gud  nu  virkelig  var  god,  siden  han  straffede  saa  strængt  o.  s.  v.  Han 
oplevede  endvidere,  at  i  samme  Grad  som  Troen  paa  Guds  Kærlighed  og  Sandhed 
trængtes  tilbage  i  hans  Sjæl,  Rk  de  onde  Magter,  Drifterne  og  Lidenskaberne,  der  alle 
arbejde  i  Dødens  Tjeneste,  Magt  over  ham.  Han  følte  da  dybt  i  sin  egen  Sjæl,  at 
Synden  o:  Løssigelsen  fra  Gud,  uundgaaeligt  maa  ende  med  Døden.  Saa  forstod  han 
da  den  eviggyldige  Sandhed  af  Herrens  Ord  om,  at  Overtrædelsen  af  hans  Bud  vilde 
medføre  Døden.  Og  han  forstod  endvidere,  at  Brøden  var  hans  egen,  som  han 
ikke  kunde  gøre  andre  ansvarlig  for,  saa  at  han  selv  stod  uden  Undskyldning. 

Kommen  til  Klarhed  over  dette,  fik  han  efterhaanden  mere  Forstaaelse  af  hele  den 
gamle  Syndefaldsberetning.  Ja,  han  grebes  af  en  dyb  Beundring  for  den  paa  en  Gang 
saa  enfoldige  og  dog  saa  storslaaede  Fortællemaade.  Adams  og  Evas  Frygt  for  Guds 
Stemme,  hvor  kendte  han  den  ikke  godt  hos  sig  sely!  Hypr  havde  han  ikke  ofte 
skjult  sig  —  om  ikke  mellem  Træer  —  saa  i  Selvundskyldninger,  Kritik  eller  i  Døg- 
nets larmende  Liv,  naar  Guds  Røst  med  indtrængende  Alvor  lød  til  ham:  Peter,  hvor 
er  du?  Ogsaa  det  Træk,  at  Adam  og  Eva  skammede  sig  over  deres  Nøgenhed,  hvor 
kendte  Peter  ikke  ogsaa  noget  til  det,  at  det  rene  uskyldige  Blik  var  bleven  be- 
smittet. Da  han  havde  oplevet  alt  dette,  bøjede  han  sig  med  barnlig  Ydmyghed  for 
den  gamle  Fortælling  og  tænkte:  Hvilken  storslaaet  og  enfoldig  Maade  er  det  dog  ikke, 
Gud  meddeler  os  de  største  Sandheder  paa!  Syndefaldsfortællingen  var  ikke  længere 
for  Peter  et  gammelt,  dunkelt  Dogme  —  en  Klods  om  Benet  —  men  levende  Liv. 
Mere  og  mere  kom  Peter  til  at  forstaa  Fortabelsens  forfærdelige  Mulighed.  Han  følte 
det  som  det  visseste  at  alt  det  visse,  at  da  Gud  er  al  Livets  Kilde,  er  og^aa  alt  Liv 
udenfor  Gud  —  enten  det  saa  leves  i  aabenbart  Oprør  mod  Gud  eller  i  Ligegyldighed 
for  ham  —  viet  til  Undergang.  I  denne  Vaande  øjnede  han  ingen  anden  Rednings- 
planke end  selve  Redningsmanden,  Frelseren,  der  elskede  den  lidende  Menneskehed 
saa  inderiigt,  at  han  gik  i  Døden  for  den.  Det  følte  Peter  med  jublende  Tak  i  sin 
Sjæl  var  Kærlighed.  Skulde  han  reddes,  maatte  det  være  ved  ham.  Ikke  mente  Peter 
at  forstaa  alle  Grundene  til  at  Jesus  maatte  lide  saa  meget.  Han  kunde  ikke  lodde 
Kærlighedens  Dyb  eller  raade  dens  Gaade.  Men  han  vidste  det  hed:  salig  er  den, 
som  ikke  forarges  paa  mig,  og  det  lød  til  ham:  Ak,  o  Sjæl!  Han  led  for  dig!  Hver 
Gang  Peter  nu  føler  Kræfterne  svigte,  siger  han  til  sig  selv:  Kristus  er  død  for  mig, 
saa  dyrt  et  Pant  har  min  himmelske  Fader  givet  mig  paa,  at  jeg  skal  leve.  Dette  giver 
stadig  ny  Tro  paa  Livet  og  dets  Sejr. 

Men  fordi  Peter  med  Tak  erkender,  at  Gud  har  ledet  ham  paa  gode  Veje,  føler 
han  slet  ingen  Lyst  til  at  bryde  Staven  over  Mads,  skønt  han  inderlig  ønsker  at  kunne 
gøre  ham  delagtig  i  al  den  Glæde,  han  selv  føler  i  sin  Sjæl.  Der  er  kun  én  Ting, 
han  ikke  kan  lide  hos  Mads,  nemlig  Spotten  over  det,  der  har  bevist  sig  som  Livs- 
sandhed  for  ham  selv.  Ellers  siger  han  som  saa:  ^Det  glæder  mig,  at  jeg,  naar  jeg 
taler  om  min  himmelske  Fader,  ogsaa  kan  flnde  en  delvis  Forstaaelse  hos  Broder 
Mads.  Ja  jeg  synes  jo  endog,  at  hans  Øje  ligesom  har  et  mildere  Skær  i  saadanne 
Stunder.  Derfor  vil  jeg  være  dobbelt  nænsom  overfor  Mads.  Vor  Forstaaelse  paa  dette 
Punkt  maa  ikke  briste,  thi  saa  er  der  jo  slet  intet,  der  binder  os  sammen.  Men  jeg 
maa  som  en  god  Broder  saa  ogsaa  have  Lov  til  at  sige  til  Mads,  at  netop  fordi  jeg 
elsker  ham,  gør  det  mig  saa  ondt,  at  der  er  saa  mangen  Glæde  og  navnlig  min  største 
—  Glæden  over  Frelseren  —  som  han  ikke  vil  dele  med  mig."  Et  saadant  Sindelag 
hos  Peter  kan  Mads  da  ikke  blive  fortrydelig  over  —  vel?" 


Enhver  uhildet  Læser  vil  vist  indrømme,  at  dette  Indlæg  hverken 
indeholder  forbenet  Dogmatik  eller  ubillige  haarde  Domme  over  Hr. 
H*s  Standpunkt.  Jeg  synes  det  kan  være  paa  sin  Plads  for  en  Gangs 
Skyld  at  dokumentere,  hvor  velvillig  Hr.  H.  blev  svaret.  Man  skulde 
nu  have  troet,  at  han  havde  taget  mod  den  udstrakte  Haand.  Men 
netop  denne  imødekommende  Artikel  forbigik  han  i  Tavshed  og  slog 
løs  paa  Præsterne  efter  bedste  Evne,  idet  han  snart  ynkede  os,  og 
snart  harmedes.  Endelig  rykkede  jeg  efter  P/a  Maaned  ud  igen.  Jeg 
skrev  da  bl.  A. : 

„Kærnen  i  den  Tro,  De  forfægter,  er,  saavidt  jeg  forstaar  Dem,  at  den  almægtige 
Gud  er  vor  „Fader",  altsaa  alkærlig.  Dette  mener  jeg  ogsaa  maa  være  den  inderste 
Kærne  i  Kristentroen.  Men  Spørgsmaalet  bliver  nu:  Hvilken  Berettigelse  har  De, 
ud  fra  Deres  Standpunkt,  til  at  kalde  Gud  „Fader"?  , Jesus  Kristus  har  sagt  os  det", 
vil  De  formodentlig  svare.  Meget  vel !  Men  dersom  Jesus  Kristus  kun  var  et  religiøst 
Geni  —  altsaa  kun  et  Menneske,  da  yder  det  os  jo  ingen  Garanti  for,  at  han  trods 
al  Storheden  ikke  levede  i  en  Selvskuffelse.  Det  er  paa  dette  Punkt,  Deres  Lære  rummer 
en  stor  Fare.  Det  er  godt,  at  Jesu  Morallære  (Kærlighedslæren)  drages  frem,  det 
trænges  der  haardt  til.  Men  det  maa  ikke  overses,  at  det  dog  ikke  i  særlig  Grad  var 
dette,  der  gav  den  apostoliske  Forkyndelse  den  enestaaende  Kraft ;  det  var  meget  mere 
Troen  paa  Jesu  Opstandelse.  Da  Jesus  led,  flygtede  Apostlene ;  da  han  var  opstanden, 
havde  de  Frimodighed  til  at  vidne,  selv  om  det  gjaldt  Livet.  Dette  er  en  vel  hjemlet 
historisk  Beretning.  Saa  tillader  jeg  mig  da  at  spørge:  Nægter  De  Jesu  Op- 
standelse?" 

Længere  nede  i  Artiklen  skrev  jeg: 

„De  har  selvfølgelig  Lov  til  at  tro,  hvad  De  vil;  men  det  skal  paa  det  stærkeste 
betones,  at  det  er  at  byde  Mennesker  Stene  for  Brød,  naar  De  paa  den  ene  Side 
lærer,  at  Gud  er  vor  Fader;  men  paa  den  anden  Side  tager  Grundlaget  for  denne  Tro 
bort,  idet  De  gør  Jesus  til  kun  et  Menneske;  thi  et  Menneskes  —  selv  det  bedste  og 
ædleste  —  Mening  om  Gud  kan  man  ikke  leve  og  dø  paa  .  .  ." 

I  en  senere  Artikel  skrev  jeg: 

„.  .  .  Anerkender  De,  Hr.  Hindhede,  Trosleddet:  Opstanden  fra  de  Døde? 
Benægter  De  det,  ja,  da  skal  det  slaas  fast,  at  det  hverken  er  græsk  Flilosofi  eller 
Hedenskab  (som  H.  havde  paastaaet  Kristendommen  var  belemret  med),  men  derimod 
den  kristne  Kirkes  Grundbekendelse,  De  er  i  Modstrid  med.  Da  stiller  De  Dem  selv 
uden  for  den  krisme  Kirke.  Derimod  kan  jeg  godt  alligevel  indrømme,  at  De  er  et 
inderligt  religiøst,  bevæget  Menneske." 

Det  citerede  vil  forhaabentlig  godtgøre,  at  det  ikke  har  været  mig 
om  at  gøre  at  tage  haardt  paa  Hr.  H.  Kun  har  jeg  bestemt  villet 
hævde,  at  enhver  Opfattelse  ikke  kan  give  sig  ud  for  Kristendom. 
Kunde  den  det,  ja  da  var  Kristendommen  uheldigere  stillet  end  enhver 
som  helst  anden  religiøs  Opfattelse.  Vel  er  det  min  inderligste  Over- 
bevisning, at  Kristendommen  skal  være  i  allerhøjeste  Grad  taalsom, 
d.  V.  s.  ikke  hævde  sig  ved  nogetsomhelst  udvortes  Magtmiddel  selv  om 
det  stod  til  dens  Raadighed;  thi  Ens  Gudsforhold  er  i  allerinderste 
Grad  en  fri  personlig  Sag.  Men  yder  den  Kristne  Andre  Frihed,  saa 
maa  det  ogsaa  kunne  forlanges,  at  Kristennavnet  ikke  ranes  af  dem, 
der  ikke  paa  de  væsentlige  Punkter  deler  Kirkens  Tro;  altsammen  i 
Redelighedens  Interesse. 

Jeg  skal  ikke  komme  nærmere  ind  paa  Spørgsmaalet  om  Hr.  Hind- 
hedes  Udelukkelse  af  Valglisten  til  Menighedsraad.  Som  Stillingen  er 
for  Tiden  kan  der  vistnok  siges  en  Del  baade  for  og  imod.  Det  vil 
næppe  lykkes  ved  en  Drøftelse  at  slaa  noget  bestemt  fast.  Men  der- 
imod kan  denne  Sag  —  forenet  med  mange  andre  —  forhaabentlig 
bidrage  til  at  aabne  stadig  fleres  Øjne  for,  at  den  eneste  retfærdige 
Løsning  er,  at  Kirken  bliver  helt  frigjort  fra  Staten  og  giver  Afkald 
paa  al  Understøttelse  fra  dennes  Side.  Sker  dette,  kan  ingen  føle  sig 
brøstholden.  Saa  maa  Kirken  faa  Lov  til  at  værne  om  sin  Bekendelse 
og  leve  sit  Liv  i  Fred,  uden  at  der  deraf  kan  avles  nogensomhelst 
Fortrydelse. 


Den  engelske  Toldkamp. 

Af  Bernad  Pares. 
I. 

Jeg  maa  nøjes  med  at  fremdrage  nogle  enkelte  Sider  af  dette  store 
Spørgsmaal.  Egentlig  er  det  et  Spørgsmaal  for  Sagkyndige.  Men 
alligevel  har  vi  alle  maattet  danne  os  egne  Meninger  derom  uden  at 
faa  Tid  til  at  tænke  os  om.  Mange  er  blevet  helt  overrumplede  af 
det;  deres  gamle  Meninger  hvilede  paa  Fortidsbegivenheder;  de  var 
blevet  helt  selvfølgelige,  men  Grundene  for  dem  havde  man  glemt. 
Nogle  havde  da  skaffet  sig  en  vis  Tryghed  ved  at  holde  sig  udeluk- 
kende til  den  Side  af  Spørgsmaalet,  deres  personlige  Interesser  giver 
dem  særlig  Grund  til  at  vide  Besked  om;  og  Spørgsmaalet  er  saa 
stort,  at  det  vedkommer  os  alle  personlig;  derfor  har  Diskussionen  en 
Tendens  til  at  falde  i  Tusind  Smaastumper.  Andre,  hvis  Natur  kræver, 
at  de  maa  have  en  Løsning  paa  det  hele  under  et,  har  skabt  sig  denne 
paa  Grundlag  af  en  partisk  eller  ganske  løs  Statistik,  da  de  dog  ikke 
kunde  overkomme  at  sætte  sig  grundig  ind  i  det  Altsammen. 

Da  Frihandelsevangeliet  vandt  frem  til  almindelig  Antagelse,  var 
Englands  Befolkning  langt  fra  saa  talrig  som  nu.  Vi  gik  i  Spidsen  for 
den  store  Udvikling  i  Fabrikation  og  Transport,  og  vor  politiske  Strids 
forholdsvis  milde  Karakter  gav  os  et  yderlige  Forspring  for  Fasriandets 
stridende  Nationer.  Den  store  liberale  Bevægelse  herskede  i  England. 
Dens  Lære  var  optimistisk.  Et  Hovedpunkt  deri  var  Frihandelen. 
Frihandelen  var  Led  i  en  samlet  politisk  Trosbekendelse;  det  var 
maaske  et  Evangelium  kun  for  de  Stærke,  men  England  var  i  saa 
Fald  den  Gang  stærkt  nok  til  at  følge  det. 

Vi  gav  os  denne  Lære  i  Vold  i  Teori  og  i  Praksis.  Vi  brød  os 
ikke  om  den  uhyre  Fare,  som  opstod  ved  det  voksende  Misforhold 
mellem  vor  Befolknings  Tal  og  vor  hjemlige  Produktion  af  Nærings- 
midler. Vi  havde  besluttet,  at  leve  paa  den  øvrige  Verden,  og  vi  gik 
ud  fra,  at  vi  altid  kunde  holde  hele  Verden  aaben  for  vor  Handel. 
S.  R.  Gardiner,  som  har  skrevet  en  af  de  bedste  og  mest  upartiske 
historiske  Lærebøger  for  Skolen,  slutter  ved  1852  sin  Omtale  af  dette 
Spørgsmaal  med  et  Kapitel  med  Titlen:  Beskyttelsens  Ligfærd. 

England  havde  løst  sit  store  Spørgsmaal  just  i  rette  Tid  til  at  være 
en  velvillig  interesseret  Tilskuer  ved  det  store  Drama  1848 — 49.  Sir 
John  Teniel,  hvis  Tegninger  i  Punsch  efter  min  Mening  er  en  af  de 
bedste  Kilder  til  den  offentlige  Menings  Historie  i  England,  fremstiller 
et  Sted  et  stormfuldt  Hav,  bedækket  med  smaa  Baade,  hvoraf  hver  styres 
af  en  kronet  Statsmand,  og  som  alle  er  ved  at  gaa  til  Grunde;  Eng- 
land ser  til  fra  smult  Vand.  Senere  viser  han  os  Louis  Napoleon  som 
et  lille  Barn,  der  lærer  af  Fru  Cobden  at  stave:  „Frihandel".  Italien, 
hvor  Manin,  Cavour  og  Viktor  Emanuel  stadig  prædikede  de  Ideer, 
som  vi  satte  højest,  var  paa  en  Maade  under  vor  Beskyttelse;  dets 
Kamp  for  at  naa  frem  fra  det  finansielle  Melodrame  til  finansiel  Hæder- 
lighed, smigrede  dets  Beskytter  uden  at  true  med  Konkurrence.  Rus- 
land havde  Vanskeligheder  nok,  især  med  sine  Finanser,  og  Ophævelsen 
af  Livegenskabet  syntes  for  lang  Tid  at  tvinge  det  til  at  gaa  op  i  Løs- 
ningen af  indviklede  og  delikate  Finansspørgsmaal.  Østrig  gik  fra 
Nederlag  til  Nederlag.  Frankrig  tabte  i  1870—71,  og  England  kunde, 
alt  mens  det  udtrykte  sin  Afeky  for  noget  saadant  som  en  europæisk 
Krig  i  vore  Dage,  som  Kiadderadatsch  sagde: 

„give  Tyskland  billig  Trøst 

og  sælge  Frankrig  dyre  Krigsmidler." 

De  liberales  Praksis  svarede  til  deres  Theori.  De  bar  med  Fasthed 
de  Forstyrrelser  i  Handelen,  som  den  amerikanske  Borgerkrig  med- 
førte. Da  det  liberale  Partis  overvældende  Styrke  blev  brudt,  havde 
det  ført  sin  Sag  igennem.  Frihandelen  var  blevet  et  næsten  ubevidst 
Instinkt  i  Folket,  en  Forudsætning,  som  enhver  Finansminister  antog 
paa  Forhaand,  uden  Hensyn  til,  om  han  hørte  til  det  ene  eller  det 
andet  af  de  to  Partier. 

Men  udenfor  England  foregik  store  Forandringer.  Tyskland  blev 
til  en  Enhed,  først  økonomisk,  siden  militært  og  politisk.  Frankrig 
kom  med  vidunderlig  Hurtighed  til  Kræfter  efter  Krigen.  I  hele  Vest- 
evropa  herskede  Fred  og  Fremskridt.  Og  det  vidunderligste  af  det  hele 
var  Amerikas  Udvikling.  Vi  søgte  en  Slags  Trøst  i  at  tale  om  os 
selv  som  „det  gamle  Moderland". 

Den  Reaktion,  som  fulgte  efter  det  store  liberale  Partis  Sprængning, 
var  en  Tid  meget  gennemgribende.  Det  var  en  Opstand  mod  alt,  hvad 
der  var  af  overdreven  Selvtillid  i  den  store  Reformperiode.  Der  fulgte 
nu  en  Periode  fuld  af  Mistillid  til  alle  Theorier,  en  Tid  hvor  man 
frejdig  samlede  sig  om  materielle  Interesser,  medens  man  læste  mangt 
et  af  de  stolte  Foregangsfeltraab  baglæns,  især  dem,  der  gjaldt  Freden. 
England  er  paa  en  Gang  blevet  mere  pessimistisk  og  mere  hysterisk. 
Især  paa  Grund  af  den  sidste  Krig  er  Personspørgsmaal  traadt  i  høj 
•Grad  i  Stedet  for  Principspørgsmaal.  Det  nationale  Forsvarsinstinkt 
var  fuldstændig  sundt  i  Nederlagenes  mørke  Tid,  men  den  ædruelige 
Tone,  som  da  raadede  i  Folket  og  Pressen,  bevaredes  ikke.  Under 
Krigen  forblev  det  liberale  Parti  haabløst  splittet,  og  det  syntes  at 
leve  i  en  helt  anden  Atmosphære  end  Resten  af  Landet. 

Vi  var  saaledes  naaet  til  en  almindelig,  men  ingenlunde  enstemmig 
Opgivelse  af  den  liberale  Lære  og  en  almindelig,  men  ingenlunde  en- 
stemmig Tilbedelse  af  Chamberlains  Person.  Men  det  ser  ud  til,  at 
denne  Tid  nu  er  ved  at  være  forbi.  Skønt  de  fleste  liberale  Førere 
kun  har  gjort  lidt  derfor,  er  deres  Parti  øjensynlig  nu  meget  stærkere 
og  bedre  i  Trit  med  Landets  offentlige  Mening.  Det  er  en  instinkt- 
mæssig Overenskomst;  Krigen  er  forbi,  og  den  er  glemt.  Den  politiske 
Atmosphære  er  atter  ved  at  skifte. 

IL 

Da  Mr.  Chamberlain  besluttede  sig  til  som  Minister  at  besøge  Syd- 
Afrika,  iandt  denne  Handling  Bifald  hos  alle  Partier.  I  sine  store 
Taler  der,  syntes  han  at  have  gennemtrængt  alle  Spørgsmaal  og  at 
sige  det  rigtige  om  alt.  Det  var  en  enestaaende  gunstig  Lejlighed.  Det 
er  ikke  saalænge  siden,  at  „Kolonist**  næsten  var  et  nedsættende  Ord  i 
England.  Men  den  Bevægelse,  som  Mr.  Kipling  repræsenterer,  og 
endnu  mere  Koloniernes  frivillige  Hjælp  under  den  sidste  Krig  og  den 
store  Rolle,  de  spillede  der,  har  forandret  alt  dette.  Vi  plejede  at 
regne  efter  Forholdet:  England  10,  Europa  1,  Kolonierne  0;  nu  hedder 
det:  England  1,  hver  Koloni  1,  Europa  0.  Men  denne  Overdrivelse 
er  øjensynlig  forbigaaende.  England  vil  snart  igen  glemme  Kolonierne, 
dersom  det  bliver  stærkt  optaget  af  sine  hjemlige  Spørgsmaal.  Hvor- 
ledes kunde  den  enestaaende  Lejlighed  benyttes? 

Saa  var  det  Mr.  Chamberlain,  mens  alle  Englands  Øjne  var  rettede 
mod  ham,  pludselig  i  Parlamentet  proklamerede  en  Revision  af  von 
Finanssystem.     Videre  Diskussion    blev    hindret,    Førsteministeren    er- 

kiærede,  at  han  ingen  bestemt  Mening  havde.  En  „Undersøgelse"  blev 
lovet,  men  det  syntes  tvivlsomt,  om  dette  betød  en  Undersøgelse  af 
Sagkyndige  eller  blot  var  et  Middel  for  Regeringen  til  at  slippe  for 
ubehagelige  Spørgsmaal  og  bevare  Magten,  medens  den  blev  klar  over 
sin  Stilling. 

Imens  skabtes  nye  Delingslinjer  mellem  Partierne.  Et  Øjeblik  var 
alt  stille.  For  de  Liberales  Hovedstyrke  var  Sagen  klar:  de  nøjedes 
med  at  citere  Cobden.  Men  alle  andre  følte,  at  der  nu  krævedes  noget 
mere.  Og  pludselig  indtraadte  en  babylonisk  Forvirring,  hvor  alle 
snakkede  i  Munden  paa  hinanden.  Det  vrimlede  med  „Statistik  for 
Folket**  og  Bladenes  Kamp  om  Sagen  begyndte.  „Punsch"  indtog  sit 
gamle  Standpunkt  med  usædvanlig  Virkning,  og  der  var  Tegninger  i 
den,  som  mindede  om  Teniel.  Endnu  mere  beundringsværdig  var 
F.  C.  Gould  i  „Westminster  Gazette".  Hans  Begavelse  havde  allerede 
vist  sig  at  staa  højt  i  det  liberale  Partis  Dekadencetid,  i  en  Række  glim- 
rende Karrikaturer  ramte  han  nu  det  nye  Systems  svage  Sider  Gang 
paa  Gang.  Suppleringsvalgene  viste  alt  i  alt  en  fremherskende  Stem- 
ning for  Frihandelen,  og  det  liberale  Partis  forskellige  Fraktioner  blev 
langt  mere  enige  og  langt  mere  aktive. 

Saa  udgav  Mr.  Balfour  en  Pjece.  Den  indeholdt  intet  mærkeligt 
og  intet  bestemt.  Kort  efter  gik  Chamberlain  af  som  Minister,  fulgt 
af  de  to  Frihandelsmænd  Finansministeren  Ritchie  og  Lord  Georg 
Hamilton.  Bladene  offentliggjorde  et  Brev  fra  Balfour  til  Chamber- 
lain, hvor  han  knapt  nok  vovede  at  erklære  sig  uenig  med  ham  und- 
tagen i  den  ene  Ting,  at  han  endnu  ikke  troede  Folket  modent  for  en 
Told  paa  Næringsmidler.  Chamberlain  paatog  sig  at  drage  ud  for  at 
fremskynde  dets  Modning.  Den  1.  Oktober  talte  Mr.  Balfour  til  det 
konservative  Parti  i  Scheflield.  Han  manede  til  Sammenhold,  men  hans 
Omvendelse  til  Beskyttelsen  var  aabenbart  skredet  raskt  frem  siden 
hans  Pjece  udkom. 

Dette  mente  i  hvert  Fald  Hertugen  af  Devonshire,  og  han  traadte 
derfor  ud  af  Ministeriet.  Næppe  nogen  anden  Politiker  i  England  er  saa 
uafhængig  af  Partihensyn.  Han  har  altid  været  en  begavet  Talsmand 
for  den  fornuftigste  og  ædrueligste  Del  af  de  gamle  liberale  Anskuelser. 
Hans  Samarbejden  med  de  konservative  har  ikke  rokket  hans  liberale 
Overbevisning.     Hans  Afgang  var  et  haardt  Slag  for  Mr.  Balfour. 

Siden  er  saa  Kampen  blevet  ført  paa  store  Møder.  Mr.  Cham- 
berlains  Taler  har  skabt  Respekt  for  hans  Person,  men  hans  Argu- 
menter har  kun  bestaaet  af  ubeviste  Hypoteser.  Han  har  kun  wisu 
at  han  er  revet  med  af  en  stor  Ide,  men  han  maa  give  ganske  ander- 
ledes solid  Besked  om  Enkeltheder,  før  han  kan  overbevise  os  om,  at 
hans  Plan  er  velbegrundet  og  gennemførlig.  Overfor  ham  har  Mr. 
Ritchie  talt  ædruelig  og  upartisk,  og  hans  Grunde  har  været  saa  vægtige, 
at  Mr.  Chamberlain   sikkert  vil  blive   nødt  til  at  gøre  Grundlaget  for 


144  Bernad  Pares 

sit  Program  helt  om.    Men  for  hver  10,  der  læser  Mr.  Chamberlain, 
læser  næppe  1  Mr.  Ritchie. 

Mr.  Balfours  Rekonstruktion  af  Ministeriet  er  kun  lykkedes  daarlig. 
De  fleste  af  de  ny  Ministre  er  „Sønner"  o:  Stedfortrædere  for  andre 
Personer,  som  i  Øjeblikket  ikke  er  Ministre.  Den  uklare  Kompromis- 
stilling, som  Førsteministeren  har  indtaget,  kan  ikke  finde  Tilslutning 
hos  nogen  fremragende  Personlighed,  og  det  Ministerium,  han  nu  har, 
er  et  Ministerium  af  Ubetydeligheder.  .  Ordet  „Minister"  har  aldrig 
passet  bedre*). 

III. 

Jeg  har  givet  en  ganske  kortfattet  Oversigt  over  Begivenhederne 
og  søgt  at  give  et  Billede  af,  hvorledes  de  betragtes  af  den  offentlige 
Mening.  Men  denne  offentlige  Mening  ændres  meget  hurtigt.  En  Ting 
man  særlig  maa  lægge  Mærke  til,  er  Mangelen  paa  selvstændig  Over- 
bevisning paa  begge  Sider.  Mange  Frihandelsmænd  nøjes  med  at  citere, 
mange  Beskyttelsesmænd  digter  og  fantaserer. 

De  enkelte  ledes  af  deres  egne  Forretningsinteresser.  Saaledes  er 
en  Brygger  gerne  Frihandelsmand,  fordi  hans  01  bliver  daarligere, 
naar  Tolden  paa  fremmed  Humle  bliver  højere,  mens  en  Humledyrker 
er  Beskyttelsesmand  i  Haab  om  at  paatvinge  Bryggeren  sine  Varer. 
Sagt  i  Korthed  er  Beskyttelsens  Tilhængere  Folk,  som  lever  af  Erhverv, 
der  gaar  tilbage.  Et  alvorligt  Spørgsmaal  rejser  sig  for  Havnene  paa 
vor  Østkyst.  Kan  de  haabe  paa  en  Opgang  i  Handelen  med  Kolonierne, 
der  kan  erstatte,  hvad  de  mister  af  Handel  med  Fastlandet?  Eller: 
Hvorlænge  vil  det  vare,  før  Kolonierne  frembringe  alt,  hvad  vi  har 
Brug  for  af  Fødevarer? 

Optagelsen  af  Alderdomsforsørgelsen  paa  Programmet  er  blevet 
almindelig  misbilliget,  og  nu  hører  man  intet  om  det. 

Et  andet  Spørgsmaal,  som  maa  besvares,  er  dette:  Vil  en  saadan 
finansiel  Sammenknytning  med  vore  Kolonier  forøge  Rigets  Sammen- 
hold eller  bringe  det  i  Fare?  Ingen  af  Delene  kan  siges  at  være  be- 
vist. Man  tænke  sig,  at  Stemningen  atter  slaar  over  til  at  sætte  de 
hjemlige  Interesser  højest  og  at  der  da  skal  leveres  et  Valgslag  om  en 
Tarifstrid  med  Canada  eller  Australien!  I  Øjeblikket  er  det  øjensyn- 
ligt, at  Kolonierne  er  langt  mindre  villige  til  at  gøre  os  Indrømmelser, 
end  Mr.  Chamberlain  er  til  at  give  Løfter  paa  deres  Vegne.  Ogsaa 
her  maa  vi  have  nærmere  Besked,  før  vi  tager  en  afgørende  Be- 
slutning. 

Med  Hensyn  til  den  Statistik,  de  to  Parter  møder  med,  vil  jeg  blot 
sige  dette:  Som  usagkyndig  og  som  staaende  udenfor  Partierne,  er 
jeg  bleven  mest  overbevist  af  Mr.  Ritchie.  Han  synes  ikke  at  tvinge 
sig  selv  til  at  bevise  noget. 


•)  Ministre  ordret  --  Mindremænd. 

Jeg  tror  ikke  at  Frihandel  er  et  Evangelium,  der  er  kommet  ned 
til  os  fra  Himlen;  hvis  det  er  det,  er  det  ialtfaid  som  et  Evangelium 
for  de  stærke.  Men  en  Opgivelse  deraf,  er  sikkert  et  Vidnesbyrd  om 
Svaghed.  Og  Beskyttelse  for  at  standse  Nedgang  er  noget  helt  andet 
end  Beskyttelse  for  at  sikre  Udvikling  og  Fremgang;  det  første  giver 
langt  fra  saa  gode  Udsigter  som  det  sidste. 

Om  eet  er  jeg  ganske  overbevist:  Et  Skridt  henimod  Beskyttelse, 
betyder  ganske  sikkert  et  Skridt  til  at  gøre  vor  Stilling  til  det  øvrige 
Evropa  usikker.  I  den  Henseende  er  Mr.  Chamberlain  værre  end  en 
usagkyndig;  han  er  en  usagkyndig,  som  taler  løs  og  taler  med  mere 
Selvsikkerhed  end  de  sagkyndige.  En  Toldstrid  mellem  en  enkelt 
Magt  og  England  kunde  ikke  nu  følges  af  en  Krig,  hvorved  vor  Mod- 
stander kunde  vinde  noget.  Men  hvis  vi  bestemte  os  til  at  bruge 
vor  Magt  over  Havene  mod  alle  Nationer  udenfor  vort  Rige  og  drage 
en  Beskyttelseslinie  rundt  om  Riget,  da  vilde  vor  Sømagt  blive  en 
Trusel  mod  den  øvrige  Verden.  Toldstrid  kunde  forene  flere  Nationer 
mod  os,  medens  en  saadan  Koalition  nu  intet  har  at  vinde.  Og  ingen 
er  saa  taabelig  at  tro,  at  vi  kan  eller  altid  vil  kunne  maale  os  med 
Verdens  samlede  Sømagt,  naar  den  for  en  Tid  forenes  ved  en  tilstræk- 
kelig stærk  fælles  Interesse.  Det  er  ogsaa  værd  at  mindes,  at  baade 
under  Lord  Salisburys  og  Lord  Roseberrys  Udenrigsministerium  har 
Freden  mere  end  en  Gang  hængt  i  en  Traad,  og  ingen  ønsker  at  forøge 
Faren  uden  særlig  tvingende  Grunde.  Jeg  for  min  Del  betragter  An- 
tagelsen af  Frihandelssystemet  som  et  ypperligt  Instinkt,  hvorved  vi 
drog  Fordel  af  den  Lære,  Napoleonskrigene  havde  bragt,  saaledes,  at 
vi  kom  til  at  staa  paa  et  sundt  Grundlag  ved  at  gøre  vor  Sømagt 
uskadelig  for  andre. 

Til  syvende  og  sidst:  Jeg  tror  ikke,  at  det  nuværende  Korstog  for 
Beskyttelsen  vil  blive  sejrrigt,  end  ikke  tilsidst.  Jeg  tror,  at  Uviljen 
mod  Told  paa  Næringsmidler  er  for  dybt  fastgroet  i  Arbejderklassen, 
(^  jeg  ved  i  Øjeblikket  ikke  nogen  overbevisende  Grund  til  at  tro,  at 
dette  Instinkt  skulde  være  forkert.  Desuden  er  altfor  mange  af  de 
Næringsveje,  som  man  nu  foreslaar  at  forstyrre,  af  vital  Interesse  for 
os.  Men  jeg  mener,  at  det,  at  Spørgsmaalet  er  blevet  rejst,  har  gjort 
den  Nytte,  at  det  har  faaet  os  til  ret  at  tænke  paa  Ting,  der  er 
af  Vigtighed  for  os  alle,  og  det  er  ingen  Skade  til,  at  vi  mere  kommer 
til  at  bedømme  de  enkelte  Spørgsmaal  hver  for  sig  efter  deres  egen 
Betydning  i  Stedet  for  efter  almindelige  Teorier. 


Det  nv  Aarhundredc  I.  15.  58 


Det  ældste  amerikanske  Brystsygesanatorium. 

Af  J.  Carlsen. 

Interessen  for  Sanatoriebe vægeisen  er  saa  levende  herhjemme,  at 
alle  læsende  Mennesker  maa  antages  at  kende  noget  til  dens  Historie, 
hvis  Udspring  for  Danmarks  Vedkommende  peger  mod  Syd,  mod 
Tyskland,  hvor  Mænd  som  Brehmer  og  Delweiler  for  bestandig 
staa  opførte  blandt  uforglemmelige  Skabere  af  nye  Lægemetoder  til 
Bedste  for  Samfundet.  Mindre  bekendt  turde  det  være,  ved  hvilke 
Mænd  og  under  hvilke  Former  den  hygiejnisk-diætetiske  Behandling 
af  Brystsygen  er  bleven  baaren  frem  i  andre  Lande,  specielt  i  Eng- 
land og  Nordamerika,  og  da  Sanatoriesagen  hos  os  endnu  er  i  sin 
første  Udvikling,  er  det  naturligt,  at  vi  søge  at  drage  Lære  allevegne 
fra,  hvor  sund  praktisk  Sans  og  levende  Humanitetsfølelse  i  Forening 
drage  Læsset,  saaledes  som  Tilfældet  har  været  i  de  nordamerikanske 
Fristater,  hvad  efterfølgende  Skitse  vil  vise. 

I  1903  afholdtes  i  et  videnskabeligt  Institut  i  New  York  en  Række 
Foredrag,  et  Led  i  det  amerikanske  Korstog  mod  Tuberkulosen.  Den 
første  Taler  var  Dr.  Trude  au,  en  Læge,  hvis  Navn  i  Nordamerika 
har  næsten  samme  gode  Klang  som  Brehmers  i  Europa.  Han  be- 
begyndte med  at  fortælle,  at  hvis  Nogen  i  1873  havde  spaaet  ham,  at 
han  30  Aar  senere  skulde  staa  paa  en  Talerstol  og  som  helbredet  for- 
tælle om  den  Sygdom,  hvoraf  han  den  Gang  var  saa  stærkt  angrebet, 
vilde  han  ikke  have  troet  ham.  Paa  de  Tider  vare  nemlig  Læger  og 
Lægfolk  enige  om,  at  Lungetuberkulosen  var  uhelbredelig;  den  eneste 
Redning  saa  man  i  et  Ophold  i  et  passende  Klima,  men  de  Sagkyndige 
vare  langt  fra  enige  om,  hvad  der  skulde  forstaas  ved  et  passende 
Klima,  og  mange  klartseende  Iagttagere  mellem  dem  vare  lidt  efter  lidt 
naaede  til  den  bedrøvelige  Erfaring,  at  det  store  Flertal  af  Brystsyge 
var  viet  til  Døden,  hvor  man  end  sendte  dem  hen.  Helbredelses- 
anstalter  for  Brystsyge  kendtes  den  Gang  ikke  i  Amerika;  der  fandtes 
ved  nogle  af  New  Yorks  store  Hospitaler  særlige  Afdelinger  for  Tuber- 
kulose og  hist  og  her  et  „Hjem  for  Svindsotige**,  men  intetsteds  stillede 
man  større  Fordringer  end  den,  at  yde  et  Tilflugtssted,  hvor  man 
kunde  vente  paa  Døden. 

Med  Dødsdommen  svævende  over  sig,  bestemte  Tru d eau  sig  da 
i  det  nævnte  Aar  til  at  prøve  et  Vinterophold  i  Adirondackbjergene. 
Disse  ligge  i  den  nordøstlige  Del  af  Staten  New  York  paa  et  Højde- 
plateau ca.  600  Meter  over  Havet.  De  er  meget  vilde  med  stejle 
Skrænter,  dybt  indskaarne,  labyrintisk  slyngede  Dale  og  tætte  Skove, 
der  endnu  huse  Bjørne,  Losse,  Pantere  og  Elsdyr.  Her  paa  et  Sted, 
som  kun  besøgtes  i  Sommertiden  af  faa  Jægere  og  Turister,  10  danske 
Mile  fra  den  nærmeste  Jærnbanestation  og  Læge  slog  Trudeau  sig  ved 
Vintertid    ned  i  en    til  Sommerbrug   opført  Jægerhytte   og  begyndte 

Kampen  mod  Døden  i  den  vilde  og  ensomme  Natur,  hvor  han  under- 
liden i  ugevis  ved  Sneføld  var  afekaaren  fra  al  Forbindelse  med  Om- 
verdenen. Da  Foraaret  kom,  var  der  indtraadt  en  saa  betydelig  Bedring 
i  hans  Tilstand,  at  en  Fortsættelse  af  Kuren  var  en  Selvfølge.  De 
paafølgende  29  Vintre  tilbragte  han  i  disse  Bjerge,  men  efter  f^a  Aars 
Forløb  var  det  ikke  Hensynet  til  hans  eget  Helbred,  der  bandt  ham 
til  Stedet,  men  et  levende  Ønske  om  at  bringe  lidende  Medmennesker 
den  Lægedom,  han  selv  havde  fundet.  Ved  ihærdigt  at  appellere  til 
Godgørenheden  fik  Trudeau  samlet  18000  Kr.,  for  hvilke  han  i  en 
Dal  ved  Saranac  Søen,  530  Meter  over  Havel  købte  Jord  c^  bygede 
sin  første  Pavillon,  et  simpelt  Træhus  med  Veranda  bestemt  til  2 
Patienter,  der  kostede  den  beskedne  Sum  af  1300  Kr.   Betegnende  er  det, 


at  Trudeau  overfor  sine  første  Patienter  maaiie  anvende  megen  Ud- 
holdenhed og  mange  Overtalelser  for  at  faa  dem  til  at  tilbringe  Dagen 
paa  den  aabne  Veranda  —  saa  indgroet  var  hos  Befolkningen  den  af 
Lægerne  nærede  Frygt  for  Kulde  og  Forkølelse.  Tilstrømningen  af 
Patienter  begyndte  og  steg  stærkt  med  Aarene,  den  ene  Pavillon  rejste 
sig  efter  den  anden,  og  ved  Saranac  Søen,  hvor  der  i  1884,  da  Tru- 
deau begyndte  sit  Værk,  kun  fandtes  en  Savmølle  og  5 — 6  Huse  ligger 
nu  en  By  med  4000  Indbyggere,  hvis  Tilflytning  næsten  udelukkende 
skyldes  Virksomheden  i  det  store  Sanatoriekomplex.  Dette  besiaar  af 
en  Mængde  Sygepaviiloner  (i  1896  18,  i  1903  24),  forsynede  med 
elektrisk  Belysning,  Ledninger  med  koldt  og  varmt  Vand,  Kamin,  Bad- 
stue, stor  aaben  Veranda,  dernæst  en  stor  fælles  Liggehal,  en  Hospitals- 
pavillon,  Kapel,  Desinfektionsanstall,  Bibliothek,  en  Pavillon  til  Ad- 
spredelser, en  mE^iig  Administrationsbygning  og  Flere  andre  Bygninger. 

De  fleste  Sygepavilloner  ere  bestemte  til  4  Patienter,  der  hver  faa 
deres  eget  Værelse  og  have  et  fælles  meget  højt  og  luftigt  Samlings- 
værelse,  i  hvis  ene  Hjørne  Kaminen  findes.  Nedenstaaende  lille  Rids 
giver  Grundplanen  af  en  saadan  Pavillon.  De  nyeste  Pavilloner  have 
kostet  ca.  18000  Kr.  hver. 

Ligesom  den  første  Begyndelse  er  ogsaa  det  ovenbeskrevne  store 
Komplex  udelukkende  en  Frugt  af  den  store  Godgørenhed, 
der  udmærker  den  britisk-amerikanske  Folkestamme;  ah 
hvad   der  er   anvendt   paa  Opførelsen   og   til  Dækning  af  det  aarlige 


[ 

Grundplan  af  en  af  Saranac  Sanatoriets  Pavilloner. 

Driftsoverskud  skyldes  milde  Gaver.  Anstalten  er  ganske  gældfri,  ejer 
en  Plantage  vurderet  til  1  Million  Kroner  og  har  et  Reservefond  paa 
ca.  700,000  Kr.,  der  stadig  vokser  og,  naar  det  er  naaet  til  ca.  lYs 
Million,  med  sine  Renter  kan  dække  Driftsunderskudet.  Patienterne 
betale  nemlig  pr.  Sygedag  ca.  2V2  Kroner,  hvad  der  i  Danmark  vilde 
svare  til  højst  1  Kr.  50  Øre,  men  koste  Anstalten  fra  4 — 5  Kr.  pr. 
Sygedag.  Fripladser  gives  ikke.  Løsenet  er  her  som  overalt  i  Nord- 
amerika „Hjælp  til  Selvhjælp";  der  haves  dog  et  lille  Legatfond  til 
Støtte  for  Patienter,  hvis  Pengebeholdning  slipper  op  før  Tiden.  Der 
findes  ingen    „private"    Patienter,    ingen   Forskel  i  Betalingsvilkaarene; 

alle  nyde  samme  tarvelige,  men  gode  og  rigelige  Kost.  af  hvilken  Mælk 
udgør  en  væsentlig  Bestanddel.  Lægehjælpen  er  fri,  men  Medicin  be- 
tales; og  naar  Patienten  bliver  stadigt  sengeliggende  og  maa  indlægges 
paa  Hospitalsafdelingen  afkræves  der  ham  dobbelt  Betaling.  De  fleste 
Patienter  færdes  ude  i  fri  Luft,  og  man  søger  saavidt  muligt  at  faa 
Patienter  i  Sygdommens  Begyndelsesstadium,  men  et  fremskredent 
Stadium  udelukkes  ikke,  naar  der  er  Haab  om  Helbredelse  eller  Bed- 
ring. Her  som  paa  alle  andre  Sanatorier  har  det  vist  sig  ugørligt  at 
begrænse  Adgangen  til  de  lette  Tilfælde,  hvad  der  ogsaa  vilde  være  in- 
humant, idet  mange  fremskredne  Tilfælde  vise  sig  tilgængelige  for  Be- 
handling; ofte  er  Resultatet  ved  et  fremskredent  Tilfælde  mere  op- 
muntrende end  Behandlingen  af  et  Tilfælde,  der  efter  Sygdommens  ^ 
Udbredelse  i  Lungerne  maatte  betegnes  som  et  let  Tilfælde,  særlig 
egnet  til  Sanatoriebehandling. 

Med  Stolthed  kan  Trudeau  se  tilbage  paa  sit  Livsværk.  Flere 
Tusinde  Patienter  (de  os  tilgængelige  Kilder  indeholde  intet  om  det 
samlede  Antal)  have  i  Aarenes  Løb  søgt  Saranacsanatoriet  og  mindst 
Trediedelen  kan  antages  at  have  genvundet  Helbredet  eller 
opnaaet  en  Redning,  der  har  varet  en  længere  Aarrække. 
Man  har  indført  det  betydelige  Arbejde  at  efterspore  1500  Patienter, 
som  i  et  Tidsrum  af  2  til  17  Aar  have  haft  Lejlighed  til  at  prøve 
Kurens  Resultater.  Med  amerikanske  Forhold  for  Øje  maa  man  undres 
over,  at  det  dog  lykkedes  at  faa  Oplysninger  om  1066  af  disse.  31  ^/^ 
af  de  1066  var  fuldstændig  raske,  hos  6.5  °/o  var  Sygdommen  standset 
men  endnu  tilstede,  hos  4  ^/^  var  Tilstanden  forværret,  5,2  ventede 
paa  Døden  og  53,3  %  ^^^^  døde.  Disse  Tal  omfatte  alle  mulige  Stadier 
aF  Sygdommen;  et  noget  andet  Billede  faar  man  ved  at  tage  hvert 
Stadium  for  sig:  Af  de  lettest  angrebne  vare  66  %,  af  de 
sværere  angrebne  29  ^o  fuldstændig  raske,  medens  af  de 
stærkest  angrebne  kun  2,5  ^/^  havde  opnaaet  Helbredelse.  Disse  Re- 
sultater ere  i  høj  Grad  trøsterige  for  de  Brystsyge,  navnlig  naar  man 
tager  i  Betragtning,  hvor  stræng  Kampen  for  Tilværelsen  er  i  Nord- 
amerika, hvor  store  Fordringer  til  Energi  og  Arbejdskraft  der  stilles 
til  den  strængt  arbejdende  Mellemklasse,  som  for  den  væsenligste  Del 
befolker  Saranacsanatoriet.  Man  har  i  Nordamerika  som  i  Europa 
været  for  sangvinsk  i  Forhaabningerne  til  de  store  Resultater  af  Be- 
handlingen paa  Folkesanatorier,  idet  man  uden  videre  har  overført 
Erfaringerne  fra  de  af  de  velhavende  Klasser  besøgte  Sanatorier  i  Gør- 
bersdorf  og  Davos  paa  de  Forventninger  man  nærede  om  Folkesana- 
toriemes  Resultater.  Hine  illæ  lacrymæ!  —  deraf  den  ikke  ringe 
Skuffelse,  som  Folkesanatorierne  have  bragt  deres  begejstrede  For- 
kæmpere. Man  kan  som  Amerikanerne  sige  give  en  brystsyg  Mand 
en  god  „chance"  ved  at  skaffe  ham  Helbredelse  eller  Bedring  paa  et 
Sanatorium,  men  man  kan  give  ham  en  mindst  lige  saa  stor  „chance" 
ved  at  sørge  for,  at  han  ikke  vender  fra  Sanatoriet  tilbage  til  de  daar- 

lige  hygiejniske  Livsforhold,  som  have  fremkaldt  Sygdommen,  ved  at 
hjælpe  ham  til  lettere  Arbejde,  passende  for  hans  Sundhedstilstand, 
ved  at  skaffe  ham  i  de  første  Aar  efter  Sanatorieopholdet  Rekreations- 
ophold paa  Landet  i  1 — 2  Maaneder.  Her  skyder  en  Opgave  frem, 
der  for  Folkets  store  Flertal  er  af  samme  Betydning  som  selve  Sana- 
toriesagen,  men  den  rummer  jo  ogsaa  en  ikke  ringe  Brøkdel  af  Løs- 
ningen af  det  store  sociale  Spørgsmaal.  Paa  denne  Opgave  arbejde 
nu  Trudeau  og  hans  Elever,  og  eftersom  dens  Løsning  skrider  frem, 
ville  ogsaa  Resultaterne  af  Behandlingen  paa  Folkesanatorieme  blive 
bedre  og  bedre. 


Vore  Sindssygeanstalter. 

Betragtninger  af  en  Patient. 


De  simpleste  Human itetshensyn  Fordrer, 
at  der  snarest  skaffes  de  nødvendige  Pladser 
til  de  mange  Sindssyge,  som  under  de  nu- 
værende uheldige  Forhold  ere  henviste  til 
en  uhensigtsmæssig  og  ganske  ukyndig 
Behandling. 

Overlæge  Dr.  Geill,  Viborg.     1902. 

Blot  en  Patient  skal  flyttes,  maa  der  fore- 
tages en  hel  Omkalfatring.  Hvordan  det 
gaar  og  vil  gaa  med  Udluftning  og  Desinfek- 
tion, kan  enhver  sige  sig  selv. 

Prof.  Rohmell,  St.  Hans  Hospital.     1900. 

De  efterfølgende  Betragtninger  ere  byggede  paa  fleraarige  Ophold  som  Patient  paa 
to  af  vore  Sindssygeanstalter.  Imellem  disse  to  Perioder  har  der  ligget  en  Aarrækkes 
Arbejde  som  Funktionær  paa  Sindssygeanstalt,  dels  som  Overopsyn  ved  Sygeplejen, 
dels  under  Administrationen;  hele  Tiden,  ved  Arbejde  for  Overiægen,  i  Rapport  til  Læge- 
gæmingen. 

At  Anstaltsforhold  fremstilles  saaledes,  som  Patienter  føle  de  gode  og  mindre  gode 
Sider  ved  dem,  anser  jeg  for  nyttigt ;  ved  selv  at  have  været  Funktionær,  tilmed  baade 
paa  Kurhus,  paa  Plejestiftelse  og  paa  Kontor,  mener  jeg  at  have  faaet  sikrere  Indblik 
i,  større  Objektivitet  overfor  Forholdene  end  Lidelsesfæller.  Derfor  bryder  netop  jeg 
den  Taushed,  som  i  Almindelighed  vil  være  det  Naturlige  for  Patienter. 


Der  findes  her  i  Landet  udenfor  Hovedstaden  ca.  3500  Sindssyge,  hvis 
Tilstand  kræver  Anstaltsbehandling.  For  disse  har  Staten  paa  sine  4  Sinds- 
sygeanstalter ca.  2100  Pladser;  desuden  findes  der  paa  statsunderstøttede 
kommunale  Anstalter  henved  500  Pladser.  Der  lever  altsaa  ude  i  Befolkningen 
Sindssyge  i  Hundredvis,  som  trænge  til  at  komme  paa  Anstalt,  og  som 
Samfundet  trænger  til  at  faa  anbragt  der.  Thi  Talen  er  jo  desværre  ikke 
blot  om  forholdsvis  lempelige  Tilfælde;  mange  Familier  lide  haardt  under 
at  have  et  sindssygt  Medlem  hjemme,  mange  Kommuner  have  det  største 
Besvær  og  store  Udgifter  med  Sindssyge,  som  Anstalterne  ikke  kunne 
rumme.  Overlæge  Geill,  Viborg,  har  i  en  Artikel  om  denne  Sag  anført 
Udtalelse  paa  Udtalelse  herom  fra  Breve  til  hans  Anstalt;  jeg  plukker  ud 
nogle  af  de  mest  malende:    „Man  kan  ikke  faa  hende  anbragt  nogetsteds. 

Og  hun  er  næsten  ikke  til  at  have  hjemme.  Begge  hendes  Forældre  ere 
gamle  og  svagelige  Folk,  som  maa  have  fremmed  Hjælp.  Hun  løber  bort 
fra  Forældrene  og  forulæmper  Naboerne."  —  „Hun  er  fartig  for  sig  selv 
og  sine  Omgivelser  og  kan  derfor  ikke  forblive  i  privat  Pleje."  —  „Det  er 
næsten  umuligt  at  have  ham  paa  Fattiggaarden,  og  vi  kan  ikke  faa  ham 
anbragt  andetsteds.  Han  undviger  og  vagabonderer,  truer  med  at  afbrænde 
Fattiggaarden."  —  Om  en  Patient,  der  er  anbragt  paa  Sygehus,  hedder 
det:  „Det  er  nødvendigt  at  holde  Vagt  over  ham;  han  er  angribende  og 
har  gjort  et  alvorligt  Selvmordsforsøg" ;  en  anden  er  med  Amtets  Tilladelse 
„indlagt  paa  et  Epidemihus (!),  men  hans  Ophold  der  er  forbunden  med 
stadig  Fare  for  Tilsynet."  —  En  enkelt  er  —  heldigvis,  skriver  Dr.  Geill  — 
„taget  i  Forvaring  af  det  Offentlige  og  hensidder  i  N.  Arresthus."  —  Og 
disse  Udtalelser,  som  der  ikke  har  kunnet  tages  Hensyn  til,  gælde  Viborg- 
Anstaltens  Klientel,  dér  i  Følge  Regulativet  kun  omfatter  dem,  som  have 
været  syge  i  mindst  2  Aar  og  „befinde  sig  i  en  saadan  Sløvhedstilstand, 
at  de  ydre  Forhold  ere  dem  ligegyldige,  naar  blot  deres  nærmeste  materielle 
Livsfornødenheder  tilfredsstilles";  det  er  Syge,  som  der  sandsynligvis  tidligere 
har  været  søgt  Optagelse  for  i  de  andre  Anstalter,  og  for  hvilke  der  nu 
Gang  paa  Gang  forespørges  hos  det  ultimum  refugium,  som  Viborg- 
Anstalten  er.  Hvor  mange  Syge,  man  har  maattet  afvise  herfra,  oplyses  ikke ; 
men  mange  er  det  sikkert.  Fra  de  andre  Statsanstalter  afvistes  der  i  1902: 
fra  Oringe 35  Mænd,  67  Kvinder,  ialt  102, 

—  Middelfart 64      —       95       —         —    159, 

—  Aarhus 29      —       75       —         —    104. 

Lad  nu  ogsaa  være,  at  en  Del  af  de  afviste  er  Gengangere  fra  den 
ene  Anstalt  til  den  anden,  saa  er  Tallet  i  hvert  Fald  sørgelig  stort.  Og 
have  disse  Tal  altid  maattet  vække  Betænkelighed,  saa  tale  de  nu  med 
end  større  Alvor  om,  at  der  maa  hjælpes;  thi  hvis  Anstalterne  hidtil  have 
kunnet  undgaa  at  afvise  friske  Tilfælde  —  saa  meget  hurtig  have  vel 
ikke  engang  de  altid  kunnet  modtages,  og  for  de  kroniske  har  der  allerede 
i  lange  Tider  kun  været  sparsom  Adgang  —  saa  tør  man  ikke  længere 
gøre  Regning  selv  paa  dette  relative  Gode:  i  den  sidste  Beretning  fra 
Anstalten  ved  Middelfart,  som  hidtil  har  kunnet  hjælpe  paa  de  andre 
Anstalter,  hedder  det  vel,  at  „det  er  endnu  lykkedes  at  optage  alle  friske 
Tilfælde  uden  at  lade  dem  vente";  men  det  hedder  ogsaa,  at  „Anstalten 
er  nu  fuldt  belagt,  ja  overbelagt."  —  Intet  Under  derfor,  at  man  Gang  efter 
Gang  i  Pressen  ser  Beklagelser  over  Pladsmangelen,  eller  at  Sogneraads- 
foreningerne  ved  deres  Fællesmøde  i  København  for  et  Par  Maaneder  siden 
stærkt  fremhævede  Nødvendigheden  af  bedre  Forhold. 

Helt  anderledes  end  det  øvrige  Land  er  Hovedstaden  stillet;  thi  for 
dens.  særlige  Sindssygeanstalt,  St.  Hans  Hospital,  har  Kommunalbestyrelsen 
allerede  for  længst  fastslaaet,  at  ingen  i  Hovedstaden  hjemmehørende 
Sindssyg  maa  afvises  af  Mangel  paa  Plads. 

Men  Pladsmangelen  øver  ikke  blot  Tryk  ude  omkring,  den  trykker 
ogsaa  haardt  indenfor  selve  Anstalterne,  og  er  Hovedstaden  fritaget  for  det 
første  Tryk,  saa  kommer  dens  Sindssygeanstalt  —  netop  derfor  —  des 
lettere  til  at  lide  af  det  indre  Tryk;  den  er  for  Tiden  sikkert  den  af  alle 
vore  Anstalter,  som  haardest  føler  det.  Og  Pladsmangelen  mærkes  ikke 
blot  direkte  af  Patienterne,  idet  disse  baade  Dag  og  Nat  blive  des  flere  til 
at  dele  de  i  Forvejen,  ikke  alt  for  store  Rum;  men  langt  værre  end  selve 
Rumindskrænkningen  er  det  Forhold,  at  den  hensigtsmæssige  Fordeling 
af  Patienterne   vanskeliggøres.     „Man   kan",   hedder  det  i  Beretningen   fra 

St.  Hans  Hospital  for  1899,  „ikke  altid  sondre  paa  rette  Maade,  ikke  holde 
urolige  eller  urenlige  Patienter  tilstrækkelig  Qemede  fra  de  til  Ro  og  Hvile 
trængende;  ja,  vi  maa  endog  af  Mangel  paa  Plads  lade  legemlig  syge  blive 
liggende  mellem  de  psykisk  syge,  men  legemlig  raske;  blot  én  skal  flyttes, 
maa  der  foretages  en  hel  Omkalfatring.  Hvorledes  det  gaar  og  vil  gaa  med 
Udluftning  og  Desinfektion,  kan  enhver  sige  sig  selv.  "^  Og  ere  Statsanstalterne 
end  ikke  saa  overfyldte  som  St.  Hans  Hospital,  saa  gør  dog  ogsaa  dér  de 
samme  Forhold  sig  haardt  gældende.  Ogsaa  Lægmand,  der  aldrig  har  levet 
paa  en  Anstalt,  vil  let  kunne  forstaa,  hvor  meget  Patienterne  komme  til 
at  lide  herunder:  En  Patient  paa  en  almindelig  Depotafdeling  faar  en 
Exaltation;  egentlig  skulde  han  flyttes,  maaske  hen  paa  en  Sygeafdeling, 
hvor  han  kunde  komme  til  at  ligge  i  Sengen  den  hele  eller  den  halve 
Dag;  men  Overlægen  har  allerede  maattet  sigte  strengt,  for  at  de  mest 
trængende  kunde  komme  til  at  nyde  godt  af  Sygeafdelingen;  hvem  skal 
nu  flyttes  derfra?  Følgen  bliver  kun  alt  for  ofte,  at  den  opstemte  Patient 
kommer  til  at  blive,  hvor  han  er,  til  Skade  —  maaske  til  varig  Skade  — 
for  sig  selv;  til  stort  Besvær,  ja  til  alvorlig  Lidelse  for  sine  Medpatienter, 
som  han  plager  med  sin  Snakken,  med  sin  evindelige  Uro,  sin  Støjen  og 
Larmen,  sin  Kivagtighed,  sin  Drillen,  ofte  sin  Brutalitet  og  Kynisme.  Og  blandt 
disse  Medpatienter  er  der  maaske  dem,  som  —  atter  paa  Grund  af,  at  der 
er  helt  fyldt  eller  overfyldt  —  selv  ikke  have  kunnet  blive  paa  den  Syge- 
afdeling, hvor  de  egentlig  hørte  hjemme,  som  dog  saa  nogenlunde  have 
kunnet  finde  sig  til  Rette  i  Depotafdelingens  mindre  rolige  Forhold,  men 
som  nu,  da  der  kommer  særlig  Uro  til,  lide  haardt  derunder  og  tage  Skade 
deraf  —  maaske  for  bestandig. 

Derfor  sukker  man  ogsaa  indenfor  Anstalterne  og  ikke  mindst  blandt 
de  tænkende  Patienter:  „Naar  bliver  der  dog  bedre  Plads?** 

I  de  afgørende  Kredse  har  Spørgsmaalet  allerede  i  en  Række  Aar  været 
drøftet.  I  1897  nedsattes  en  Kommission  „angaaende  Tilvejebringelse  af 
yderligere  Plads  til  Anbringelse  af  Sindssyge",  og  dens  Aaret  efter  afgivne 
Betænkning  gik  ud  paa,  at  der  den  Gang  behøvedes  3000  Pladser  — 
hvoraf  altsaa  henved  2100  vare  til  Stede,  men  ogsaa  omtrent  optagne  — , 
og  at  der  fremtidig  maatte  paaregnes  hvert  6.  Aar  yderligere  at  blive 
Brug  for  300  Pladser.  For  at  raade  Bod  paa  den  øjeblikkelige  Nød  fore- 
sloges det  snarest  muligt  at  udvide  Anstalten  i  Viborg  med  300  Pladser, 
bl.    a.    ved    Tilføjelse    af    et    Kurhus   —    den    er    nu    ren    Plejestiftelse 

—  og  derefter  Opførelsen  paa  Sjælland  af  en  kombineret  Anstalt,  3:  med 
Kurhus  og  Plejestiftelse  hver  for  sig  (St.  Hans  Hospital  og  Middelfart- 
Anstalten  ere  saadanne,  medens  Anstalterne  ved  Aarhus  og  Vordingborg 
ere  „blandede",  3:  have  Uhelbredelige  og  Helbredelige  paa  de  samme 
Afdelinger).  Et  Mindretal  —  Oringes  senere  afdøde  Overlæge,  Dr.  med. 
Kr.  Helweg  —  holdt  paa,  at  man  kunde  hjælpe  sig  med  en  Udvidelse, 
Forbedring  og  senere  Forøgelse  af  Amtsanstalteme,  til  hvilke  da  en  Del 
uhelbredelige  kunde  overføres  og  de  bestaaende  Statsanstalter  derved  lettes. 

—  Forslag  om  Udvidelse  af  Viborg-Anstalten  har  derefter  været  forelagt 
Rigsdagen,  men  er  ikke  blevet  gennemført,  fordi  det  fandtes  urimelig  dyrt. 

Imidlertid  er  selve  Grundlaget  for  Kommissionens  Betænkning,  Opgørelsen 
af  Pladstrangen,  bleven  kritiseret  af  Prof.  Dr.  med.  Knud  Pontoppidan, 
der  i  „Bibi.  f.  Læger"  1901  har  fremsat  en  Række  „Betragtninger  over 
vort  Sindssygevæsen",  i  hvilke  han  i  det  hele  drager,  tildels  skarpt,  til 
Felts  imod  adskilligt  i  Sindssygeanstalternes  Organisation  og  Ledelse.  Prof. 
P.  ønskede,  at  hans  Udtalelser  maatte  blive  Indledningen  til  en  Diskussion, 


Vore  Sindssygeanstalter  153- 

og  de  fremkaldte  da  ogsaa  hurtig  Svar  fra  Overlægerne  Lange,  Middel- 
ført,  og  Geill,  Viborg,  samt  fra  Reservelæge  Fehr,  Viborg,  hvilken  sidste 
atter  gav  Anledning  til  Indlæg  fra  Overlæge  Hallager,  Aarhus.  —  At 
Diskussionen  ogsaa  kunde  tages  op  fra  et  Patient-Standpunkt,  har  Pro- 
fessoren vel  ikke  tænkt;  men  jeg  haaber  dog,  at  han  ikke  vil  finde  det 
anmassende,  naar  der  her  gøres  Forsøg  paa  at  fremstille,  hvorledes  Tankerne 
om  disse  Sager  forme  sig  hos  de  reflekterende  blandt  dem,  der  „have 
Skoen  paa"  —  og  som  undertiden  føle  noget  Tryk  af  den  —  eller  naar 
Forsøget  gøres  med  hans  Afhandling  som  Grundlag,  hvad  der  falder  saa 
meget  lettere,  som  der  i  denne  synes  næsten  udelukkende  at  være  taget 
Sigte  paa  de  mandlige  Patienter,  og  om  deres  Forhold  er  det,  ganske 
naturlig,  at  mine  Betragtninger  maa  dreje  sig. 

I  en  senere  Artikel  haaber  jeg  at  faa  Lejlighed  til  at  beskæftige  mig. 
med  Sygeplejen,  Arbejdet,  i  det  hele  Livet  paa  Sindssygeanstalterne;  mea 
i  Dag  er  det  altsaa  Pladsforholdene,  der  ligge  for.  Prof.  P.'s  Standpunkt 
er  da  dette:  „Det  er  de  uhelbredelige,  der  nyde  godt  af  de  oprindelig  i  andet 
Øjemed  opførte  Bygninger,  det  er  for  største  Delen  sløvsindede  Patienter, 
der  optage  de  for  helt  andre  Kategorier  af  syge  tiltænkte  Lokaler  og  Ind- 
retninger." Hvad  det  gælder  om  er  da  efter  Professorens  Mening  at  faa 
Statsanstalterne  førte  tilbage  til  væsentlig  at  være  Helbredelsesanstalter; 
skete  det,  vilde  de  i  Virkeligheden  have  Plads  nok.  I  dette  sit  Grundsyn 
faar  Forf.  nogen  Støtte  hos  Reservelæge  Fehr,  der  mener,  at  Overfyld- 
ningen med  Uhelbredelige  „væsentlig  skyldes  Overlægerne  selv,  der  ikke 
i  Tide  have  grebet  til  den  fuldstændig  berettigede  Forholdsregel  efter- 
haanden  at  udskrive  de  Patienter,  hvis  Tilstand  tillod  det."  Men  kan  det 
synes  ret  usandsynligt,  at  alle  vore  Overlæger  skulde  have  været  saa  over- 
drevent forsigtige  m.  H.  t.  Udskrivning,  at  dette  Forhold  virkelig  skulde 
have  Betydning  for  Anstalternes  Karakter,  saa  kan  det  med  absolut  Sikkerhed 
siges,  at  den  Anvendelse,  der  er  gjort  af  Anstalterne,  ikke  er  i  Strid  med 
Opgaven,  der  er  stillet  dem.  Thi  ganske  vist  har  Prof.  P.  Ret  i,  at  „vor 
første  Statsanstalt  kaldtes  udtrykkelig  Helbredelsesanstalten  for  Sinds- 
syge i  Nørrejylland",  og  ligeledes  blev  Oringe  Hospital  fra  først  af  bygget 
som  Helbredelsesanstalt;  med  ved  begge  Anlæg  var  det  Forudsætningen^ 
at  de  skulde  senere  udvides  til  ogsaa  at  huse  Uhelbredelige,  og  det  blev 
de  jo  ogsaa.  Da  man  indrettede  Viborg- Anstalten,  var  det  jo  ligeledes  i 
Erkendelse  af,  at  det  var  Statens  Opgave  at  tage  sig  af  de  uhelbredelig 
Sindssyge;  lige  saa,  da  man  byggede  Anstalten  ved  Middelfart  med  dens 
Kurhus  og  dens  Plejestiftelse.  Og  læser  man  i  Stændertidendeme  og 
Rigsdagstidendeme  Forhandlingerne  om  Sindssygeanstalters  Indretning  og 
Udvidelse,  da  lades  man  ikke  i  Tvivl  om,  at  Folkets  Repræsentanter  vel 
have  ment,  at  det  i  første  Linie  gjaldt  at  sørge  for  de  Helbredelige,  men 
ogsaa  i  fuldt  Maal  have  vedkendt  sig  Omsorgen  for  de  Uhelbredelige  som 
en  Samfundspligt. 

Imidlertid,  det  var  jo  tænkeligt,  at  de  skiftende  Psykiatere,  de  skiftende 
Regeringer,  de  skiftende  Folkerepræsentationer  i  de  omtrent  60  Aar,  der 
ere  forløbne,  siden  disse  Forhandlinger  tog  deres  Begyndelse,  havde  set  fejl 
paa  Sagen.  Lad  os  da  se  paa,  hvilke  Uhelbredelige  det  er,  Prof.  P. 
anbefaler  at  fjerne  fra  Statsanstalterne,  og  ad  hvilke  Veje  han  mener,  at  de 
kunne  skaffes  til  Side.  —  For  en  Del  af  de  Uhelbredelige  indrømmer  Pro- 
fessoren, at  Staten  maa  skaffe  Plads:  for  dem,  der  ere  „enten  for  voldsomme 
og  farlige  til  at  være  udenfor  en  Anstalt  eller  saa  dybt  sunkne  og  legem- 
ligt svage,   at  de  af  den  Grund  høre  hjemme  i   Asylet."      Men   langt  de 

fleste  tilhøre  „den  Kategori  af  ganske  harmløse  aandelige  Invalider,  der 
sidde  i  Snesevis  langs  Væggene  paa  vore  daarlige  Afdelinger  og  have  siddet 
der  i  10 — 20,  nu  snart  50  Aar",  eller  det  er  de  „noget  mere  arbejdsføre 
Individer,  som  sammensætte  Arbejds-  og  Værkstedsholdene,  og  hvis  Til- 
stand er  ganske  konstant,  saa  at  de  gaa  deres  Gang  og  passe  deres  Dont 
uden  at  lægge  Beslag  paa  Lægernes  særlige  Opmærksomhed  eller  Hjælp"  — 
saa  ere  de  for  største  Delen  „ikke  længer  nødvendigvis  Objekter  for  lægelig 
Forsorg  og  Hospitalspleje,"  og  der  kan  for  dem  „formentlig  kun  stilles  de 
samme  Humanitetskrav  som  for  saa  mange  andre  af  Samfundets  Stedbørn, 
Invalider  og  Krøblinger,  der  paakalde  Myndighedernes  Forsorg."  Samfundet 
maa  da  her  „affinde  sig  med  Opgaven  ved  at  benytte  Institutioner,  der 
ikke  stille  samme  økonomiske  Krav  som  Sindssygeanstalterne."  —  Her  er 
det  altsaa  de  Syge,  der  tænkes  fjernede,  og  af  Udveje  diskuterer  Prof.  P. 
følgende : 

1)  Hjemmenes  Forsorg; 

2)  Private  Pensionater  og  Plejehjem; 

3)  Kommunale  (Amts-  og  Sogne-)  Anstalter,  hvor  bl.  a.  tænkes  paa 
Landbrugskolonier ; 

4)  men  ganske  subsidiært:  En  Centralplejeanstalt  som  Supplement  til 
en  Række  Anstalter,  der  væsentlig  have  Helbredelse  for  Øje; 

5)  Anbringelse  i  private  Familjer; 

6)  Epileptikernes  Anbringelse  i  særlige  Anstalter. 

Hvad  nu  Tanken  om  at  vise  de  uskadelige  Uhelbredelige  tilbage  til 
Familien  angaar,  saa  afviser  Prof.  P.  den  som  praktisk  uudførlig,  fordi 
Befolkningens  større  og  større  Tilbøjelighed  til  at  lade  de  Uhelbredelige  for- 
pleje paa  Anstalt  netop  er  en  Følge  af  Tidsforholdene  i  det  hele,  af  „„Hjem- 
mets Opløsning"":  „I  det  moderne  Hjem  faar  ethvert  Medlem  sin  bestemte 
Plads  og  sit  bestemte  Arbejde  tildelt,  hvor  det  kræves,  at  han  skal  gøre 
Fyldest;  de  overflødige  og  unyttige  kan  man  ikke  længere  paatage  sig  at 
huse."  —  Disse  Ord  tegne  skarpt,  men  sikkert  ikke  paa  Bekostning  af  det 
rigtige. 

Derimod  finder  Prof.  P.  det  naturligt  at  henvise  saadanne  betalende 
Patienter,  navnlig  af  de  højere  Forplejningsklasser,  til  private  Pen- 
sionater og  Plejehjem,  kontrollerede  af  Staten;  han  anser  det  til- 
med for  „utvivlsomt,  at  det  for  en  Del  Patienter  i  Virkeligheden  er  en 
Vinding  at  ombytte  Anstaltens  nødvendigvis  noget  tvungne,  ensformige, 
reglementsbundne  Liv  med  Opholdet  paa  et  Sted,  der  byder  mere  hjemlig 
Hygge  og  i  det  hele  mere  Lighed  med  det  almindelige  frie  Livs  Forhold  og 
Former."  Desuden  „vanskeliggøres  hele  Driften  i  uforholdsmæssig  Grad 
ved  de  forskellige  Forplejningsklasser,  og  det  vilde  være  ønskeligt,  om  de 
bedre  betalende  Patienter  kom  til  at  udøve  saa  ringe  Indflydelse  som 
muligt  paa  Statsanstalternes  hele  Økonomi.  Dette  vilde  opnaas  derved,  at 
man  ikke  betænkte  Plads  for  dem  ud  over  den  Tid,  hvor  de  virkelig  ere 
i  Kur." 

I  denne  Tanke  er  Overlæge  Lange  ganske  uenig;  han  mener,  at  de 
båttre  folk  have  Krav  paa,  uden  alt  for  stor  Bekostning,  saa  nogenlunde  at 
bevare  indenfor  Anstalten  de  Kaar,  de  ere  vante  til,  og  at  de  foreslaaede 
private  Plejehjem  hverken  ville  kunne  betale  sig  eller  tilstrækkelig  kon- 
trolleres. —  Det  vil  dog  næppe  kunne  nægtes,  at  baade  Tidsforholdene  og 
Forholdene  indenfor  selve  Anstalterne  ere  saa  væsentlig  forandrede  i 
Aarenes  Løb,  at  der  ikke  nu  er  den  samme  Grund  til  at*  bevare  de  for- 
skellige Forplejningsklasser,   som   der   for  50  Aar  siden   var  til  at  indrette 

dem;  heller  ikke  at  private  Plejehjem  nok  vilde  kunne  bære  sig,  naar  de 
offentlige  Anstalter  gik  bort  fra  de  nuværende  urimelig  lave  Betalingssatser 
for  Bedreplejere  (paa  Statsanstalterne  P/a — 2^2  Kr.,  paa  St.  Hans  Hospital 
2—3  Kr.),  der  saa  temmelig  umuliggøre  det  for  Private  at  konkurrere.  Og 
hvad  endelig  Kontrollen  angaar,  vilde  den  nok  kunne  praktiseres,  naar  det 
krævedes  —  og  hvor  længe  vil  man  kunne  tøve  med  at  stille  saadant 
Krav?  —  at  de  private  Plejehjem  stadig  skulle  tilses  af  en  statsanerkendt 
Psykiater;  dette  vil  nemlig  være  saa  temmelig  enstydigt  med,  at  den 
nuværende  Spredning,  som  unægtelig  vanskeliggør  en  Kontrol,  afløstes  af 
Koncentration  omkring  de  bestaaende  offentlige  Anstalter.  At  der  paa 
Anstalterne  vilde  være  ikke  saa  lidt  vundet  ved,  at  en  Del  mindre  Rum, 
som  nu  —  ofte  lidet  benyttede  —  ere  forbeholdt  Bedreplejerne,  blev  dispo- 
nible for  den  hele  Patientmasse,  er  ogsaa  sikkert  nok;  men  jeg  indrømmer, 
at  for  Følelsen  er  Overlæge  Langes  Standpunkt  saa  langt  det  mest  til- 
talende, og  at  denne  ingenlunde  kan  lades  ude  af  Betragtning  i  et  Forhold 
som  dette. 

Komme  vi  dernæst  til  de  helt  ubemidlede  Uhelbredelige,  da  giver 
Professor  P.  Anvisning  ikke  blot  som  afd.  Overlæge  Helweg  paa  amts- 
kommunale Anstalter,  men  ogsaa  paa  Fattiggaardene  rundt  omkring  i 
Landet,  der  nu,  væsentlig  som  Følge  af  Alderdomsunderstøttelsen,  staa 
helt  eller  delvis  tomme.  Det  skal  her  indrømmes,  at  en  saadan  Spredning 
af  disse  Uhelbredelige  vilde  medføre  det  Gode  —  at  de  kunde  modtage  Besøg, 
uden  at  deres  Paarørende  skulde  —  som  Prof.  P. citerer  Overlæge  Helweg  — 
^ rejse  fra  den  ene  Ende  af  Landet  til  den  anden  for  at  besøge  deres  syge 
Slægtninge."*  Men  dermed  turde  for  de  Syge  og  deres  Slægt  ogsaa  For- 
delen være  forbi.  Og  navnlig  naar  man  skulde  følge  Prof.  P.  helt  ud  paa 
Fattiggaardene,  turde  Ordningen  være  saare  betænkelig.  Det  vil  allerede 
være  af  Betydning,  at  Forstaaelsen  hos  Befolkningen  af  Sindssygdommene 
som  de  Sygdomme,  de  ere,  derved  vilde  svækkes;  men  hvorledes  vilde 
de  Syge  vel  faa  det?  Naar  man  ved  —  og  enhver,  der  med 
vaagen  Opfattelsesevne  har  levet  paa  en  Sindssygeanstalts  Afdelinger,  ved 
det  —  hvor  ofte  Forstaaelsen  af  de  Syge  dér  kan  glippe  for  Opsyns- 
personalet,  undertiden  for  Overopsynet  med,  og  hvor  uheldig  en  Behandling 
der  som  Følge  heraf  kan  blive  de  Syge  til  Del,  da  frygter  man  rigtignok 
for,  at  det  ikke  vil  blive  godt  for  dem,  der  skulle  flyttes  ud  til  Amt,  end 
sige  til  Sogn  fra  Statsanstalterne.  Thi  her  fremhæver  jo  alt,  at  Beboerne 
ere  Syge,  her  færdes  en  Stab  af  Læger,  der  have  deres  hele  —  eller 
dog  langt  væsentlige  —  Gerning  for  disse  Syge,  stadig  blandt  Patienter  og 
Opsynspersonale,  og  have  ved  deres  blotte  Maade  at  tage  Sagen  paa,  for 
ej  at  tale  om  direkte  Vink  og  Paamindelser,  en  Lejlighed  til  at  udvikle  og 
støtte  Forstaaelsen  hos  de  Underordnede,  en  Lejlighed  som  ikke  paa 
langt  nær  saaledes  vil  frembyde  sig  for  Lægen  ved  de  mindre  Forplejnings- 
anstalter,  hvor  hans  Tilsyn  naturligen  bliver  baade  sjældnere  og  hastigere, 
og  hvor  Gerningen  tilmed  vil  være  en  Sidebeskæftigelse,  der  ret  tilfældig 
—  eller  helt  tilfældig  —  er  faldet  i  Lægens  Lod,  som  Regel  uden  at  han 
har  nogen  videregaaende  psykiatrisk  Uddannelse.  Disse  Indvendinger  ville 
des  stærkere  gøre  sig  gældende,  jo  mindre  Forplejningsanstalten  er;  maa 
man  derfor  nære  Betænkelighed  overfor  Amtsanstalter,  saa  ville  dog  Sogne- 
anstalter, ude  paa  Fattiggaardene,  endnu  langt  mindre  være  skikkede  til  at 
vække  Tillid.  —  Og  Overlæge  Geill  gør  i  sin  lille  Afhandling  opmærksom 
paa  endnu  et  Forhold:  „.  .  .  de  kroniske  Sindssyge  blive  jo  ofte  med  en 
rivende  Fart  saaledes,  at  de  i  højeste  Grad  har  Pleje  behov,  og  hvorledes 

vil  man  saa  komme  af  med  dem  i  de  kommunale  Anstalter?  Hvis  Udvik- 
Ungen  af  vort  Sindssygevæsen  for  Fremtiden  skal  foregaa  med  smaa 
„kommunale''  Skridt,  tvivler  jeg  stærkt  paa,  at  de  svage,  som  trænger  til 
at  vende  tilbage  til  Sindssygeanstalterne  for  at  komme  under  den  fornødne 
legemlige  Pleje,  vil  naa  levende  gennem  Statsanstalternes  Venteliste.*" 

I  det  hele  støder  Prof.  P.  paa  dette  Punkt  paa  afgjort  Modstand  baade 
hos  Overlæge  Lange  —  der  møder  en  her,  ligesom  i  Forsvaret  for 
Bevarelsen  af  de  højere  Forplejningsklasser,  netop  det  kærlige  Sindelags 
som  Patienterne  have  saa  usigelig  godt  af  at  føle  Anstaltsaanden  gennem- 
strømmet af  —  hos  Reservelæge  Fehr  og  hos  Overlæge  Geill,  hos  hvem 
det  —  i  Modsætning  til  Prof.  P.s  Tale  om  Uhelbredelige,  der  ikke  længer 
behøve  l&gelig  Forsorg  og  Hospitalspleje  —  hedder:  „Det  forekommer  mig» 
at  en  Sindssyg  fra  sin  Sygdoms  Udbrud  og  til  sin  Død,  hvad 
enten  denne  indtræder  i  første  eller  sidste  Stadium  af  Syg- 
dommen, har  Krav  baade  paa  Behandling  og  Pleje.*)  Eller  tror 
man,  at  mine  Forgængere  uden  Behandling  havde  kunnet  skabe  et  delvist 
arbejdsdygtigt  og  relativt  aandeligt  bevægeligt  Klientel  eller  endog  har 
kunnet  foretage  Udskrivninger  af  den  Viborganstalten  tilførte  Samling  af 
kroniske  Patienter?  .  .  .  Efter  min  Mening  er  det  ikke  blot  Sinds- 
sygelægens Opgave  at  søge  at  helbrede  den  akut  Syge,  men 
ogsaa  at  arbejde  paa  at  redde  den  Rest  af  aandeligt  Liv,  der  er 
tilbage  hos  den  kronisk  Syge*)  .  .  .  ai  bevare  ham  saa  lig  som  muligt 
t  det  Menneske,  hans  paarørende  har  kendt  og  holdt  af.** 

Er  der  endelig,  for  at  holde  os  til  det  rent  økonomiske,  Udsigt  til,  at 
det  skulde  blive  billigere  for  Samfundet  at  forpleje  de  uhelbredelig 
Sindssyge  i  en  Hol)en  Sogneanstalter  end  i  nogle  faa  Statsanstalter?  Det 
skyldes  der  i  hvert  Fald  Bevis  for,  naar  man  nu  i  det  tyvende  Aarhun- 
drede  vil  have  ført  en  stor  Del  af  de  Sindssyge  fra  Statens  Forsorg  ud 
under  Sognenes,  efter  at  omtrent  det  halve  af  det  nittende  Aarhundrede  er 
gaaet  med  —  det  har  kostet  lange  Forhandlinger  i  baade  Stænderforsam- 
linger og  Rigsdage  —  til  at  faa  Sindssygevæsenet  saa  nogenlunde  fra  Pro- 
vinsernes Forsorg  ind  under  Statens.  Umiskendelig  har  Tanken  om 
kommunal  Forplejning  fundet  Sympati  baade  hos  Justitsminister  Al berti  og 
hos  det  ledende  Parti  i  Folketinget;  men  lykkeligvis  har  dog  ingen  af 
Parterne  bundet  sig  til  at  gennemføre  et  saadant  Omslag.  Naar  Regering 
og  Rigsdag  i  de  senere  Aar  have  enedes  om  at  yde  Tilskud  til  Driften 
af  nogle  kommunale  Anstalter  for  derved  at  hjælpe  paa  den  øjeblikkelige 
Pladsnød,  er  det  en  foreløbig  og  forsøgvis  Hjælp,  der  er  ydet;  man  tør  endnu 
haabe,  at  der  bliver  holdt  fast  ved  dette  foreløbig,  og  at  Staten  selv 
ordner  Forholdene  ud  fra  det  Synspunkt,  som  de  Viborg  Stænder  fastslog 
i  1846,  da  de  afviste  Tanken  om  Udvikling  af  den  kommunale  Forplejning 
af  uhelbredelige  Sindssyge. 

Vil  man  ikke  gaa  ind  paa  Spredningen  af  de  uhelbredelige  Sindssyge, 
foreslaar  Prof.  P.  en  helt  ny,  for  ubegrænset  Udvidelse  tilgængelig  C  en- 
tral -Pie  jeans  talt  for  hele  Landet.  Tanken  om  en  saadan  var  det  jo, 
der  fremkaldte  Sindssygeanstalten  i  Viborg,  der  iøvrigt  ogsaa  kun  var 
tænkt  som  foreløbig,  som  en  øjeblikkelig  Nødhjælp  mod  den  da  over- 
vældende Pladsnød;  (det  er  helt  misvisende,  naar  Prof.  P.  taler  om,  at 
den  blev  „prakket  Lægerne  paa";  Udtalelser  baade  fra  Ministeren  (Klein) 
og  fra  Folkerepræsentanter  som  Berg,  Ingerslev,  N.Jensen,  Th.  Niel- 

*)  Udhævet  af  nærv.  Forf. 

sen,  Gert  Winther  strider  ganske  mod  en  saadan  Opfattelse,  der  vist  i 
det  Hele  er  ved  at  blive  „historisk  Kendsgerning").  Naar  det  Foreløbige 
her  synes  helt  at  være  gaaet  i  Glemme,  har  dette  vel  nok  tildels  været 
grundet  i,  at  der  paa  Viborg-Anstalten  er  arbejdet  med  bedre  Resultat,  end 
man  havde  turdet  haabe;  men  Tilfredsheden  med  dette  Forsøg  har  dog 
ingenlunde  været  saa  stor,  at  ikke  Tanken  om  at  gaa  videre  ad  den  Vej 
maa  vække  alvorlig  Bekymring.  —  Da  der  i  1868  forhandledes  om  Ud- 
videlse af  Oringe  Hospital  og  det  foresloges  at  indføre  den  fra  St.  Hans 
Hospital  kendte  Kombination  af  Kurhus  og  Plejestiftelse,  præciserede  Fenger 
godt  Hovedindvendingen  herimod:  „Naar  det  er  Loven,  at  den  Mand,  som 
tør  antages  ikke  at  faae  sin  Helbred  mere,  skal  anbringes  i  en  egen  An- 
stalt, og  ikke  maa  være  i  den,  hvori  han  tidligere  blev  behandlet,  saa 
fældes  der,  i  det  Øjeblik,  han  flytte  fra  Curhuset  over  i  Pleieanstalten, 
en  Dom  over  ham,  hvis  Betydning  han  med  Alt  det,  at  han  ikke  er  ved 
sin  Fornufts  fulde  Brug,  meget  ofte  vil  være  i  Stand  til  at  fatte  og  føle 
meget  smertelig."  Hvor  rigtigt  dette  er,  hvor  haardt  det  ogsaa  ofte  er  for 
de  Paarørende  at  se  den  Syge  flyttet  paa  Plejestiftelse,  det  vide  jo  alle  vi, 
der  have  levet  paa  en  kombineret  Anstalt,  godt  nok;  dybt  maatte  vi  da 
ynkes  over  dem,  der  skulde  sendes  til  en  ren  Plejestiftelse,  helt  bort  fra 
det  Samvær  med  nye  og  helbredelige  Patienter,  som  dog  selv  de  kombi- 
nerede, for  ej  at  tale  om  de  blandede  Anstalter,  give  nogen  Lejlighed  til, 
og  —  hvad  der  vistnok  ikke  mindst  maatte  lægges  Vægt  paa  —  bort  fra 
den  Kreds  af  Læger  og  herhenhørende  Funktionærer,  der  have  kendt  dem 
fra  Sygdommens  Begyndelse  eller  dog  fra  en  Tid,  da  den  var  realtivt  frisk, 
og  som  sikkert  derigennen  have  en  Chance  mere  for  at  hjælpe  dem  til  at 
bedres  eller  om  ogsaa  blot  til  at  holde  sig  oppe.  Heller  ikke  er  det  vel 
ganske  betydningsløst  —  og  Udtalelser  i  den  stedfundne  Læge-Diskussion 
støtte  denne  Lægmands-Opfattelse  —  at  den  Opgave  at  helbrede  ikke  er 
saa  helt  sjælden  forekommende  paa  de  blandede  og  kombinerede  Anstalter, 
som  den  maa  være  det  paa  en  ren  Plejestiftelse:  den  næsten  absolute 
Vane  til  at  se  ren  Haabløshed  er  ikke  nogen  god  Hjælp  til  at  faa  Øje 
paa  Chancer  i  modsat  Retning.  —  Prof.  P.  tænker  sig  endda  Anstalten 
henlagt  til  Heden  og  Patienterne  deltagende  i  Opdyrkningen  af  denne;  men 
i  saa  Fald  vilde  da  for  Alvor  Folk  komme  til  at  rejse  „fra  den  ene  Ende 
af  Landet  til  den  anden"  for  at  se  til  deres  syge  Paarørende.  Og  der 
rejser  sig  endnu  en  Indvending  overfor  denne  Tanke:  Alle  vore  store 
Sindssygeanstalter  ere  anbragte  i  skønne  og  livlige  Naturomgivelser,  tillige 
—  naar  netop  Viborg- Anstalten  undtages  —  ved  Stranden;  ogsaa  en  Del 
af  de  Uhelbredelige,  som  opholde  sig  dér,  have  utvivlsomt  godt  af  denne 
Skønhed  og  dette  Liv  i  Naturen  rundt  om,  af  Strandluft  og  Strandbade. 
Og  den  store  Central-Plejeanstalt  skulde  jo  ikke  blot  —  saaledes  som 
Viborg- Anstalten  —  rumme  dem,  der  „sidde  i  Snesevis  langs  Væggene 
paa  vore  daarlige  Afdelinger",  men  ogsaa  dem,  der  „færdes  „legemligt 
raske"  omkring".  Mon  det  da  ikke  ved  at  anbringe  disse  Sidste  ude  paa 
den  triste  Hede  vilde  blive  end  vanskeligere  at  holde  Mennesket  oppe. 
Thi  dette  er  Plejestiftelsernes  store  Opgave.  Prof.  P.  har  da  heller 
ikke  hos  en  eneste  af  de  Psykiatere,  som  have  diskuteret  hans  Afhandling, 
fundet  Støtte  for  denne  Tanke  —  tvert  imod!  Her  blot  en  enkelt  Ud- 
talelse af  Overlæge  Hal  la  ger:  „Det  forekommer  mig  inhumant  at  paa- 
trykke en  stor  Mængde  Patienter  Uhelbredelighedens  Stempel,  og  særlig 
inhumant  at  henvise  dem  til  en  Anstalt,  fra  hvilken  alle  „helbredelige" 
Patienter  ere  udelukkede." 

Langt  bedre  Bidrag  til  Løsning  af  Pladsspørgsmaalet  vil  da  ganske 
sikkert  findes  ad  den  Vej,  man  paa  St.  Hans  Hospital  er  slaaet  ind  paa: 
at  opføre  egne  Boliger  til  Opsynspersonalet,  hvorved  de  langt  dyrere 
Hospitalspladser,  som  dette  nu  optager,  frigøres;  denne  Udvej  kommer  paa 
de  kombinerede  Anstalter  tilmed  i  særlig  Grad  de  særlig  nødlidende  Kur- 
huse tilgode,  idet  Opsynspersonalet  her  er  forholdsvis  langt  talrigere  (omtr. 
1  for  hver  4  Patienter)  end  paa  Plejestiftelseme  (omtr.  1:12).  Og  er  man 
først  kommen  bort  fra  den  Urimelighed  at  lade  Opsynspersonalet  dele 
Soverum  med  Patienterne  —  til  Forstyrrelse  for  begge  Parter  —  saa  er 
Skridtet  til  at  lægge  det  ud  i  særlige  Bygninger  ikke  stort.  Der  vil  med 
Nødvendighed  heraf  følge  en  Styrkelse  af  Nattevagts-Tjenesten  paa  Afdelin- 
gerne; men  den  er  allerede  nu  meget  ønskelig. 

De  forskellige  Former,  under  hvilke  Familjeforplejningen  anvendes 
i  andre  Lande,  skal  jeg  ikke  fordybe  mig  i,  men  kun  omtale  den,  der  synes 
saa  afgjort  den  naturligste,  og  som  allerede  i  lille  Maalestok  er  forsøgt  paa 
Oringe:  at  Patienter  anbringes  hos  Hospitalets  gifte  Personale,  dels  saaledes 
at  de  ere  helt  i  Pension  hos  Familjen,  dels  saaledes,  at  de  have  deres 
Bolig  der,  men  helt  eller  dog  for  største  Delen  faa  deres  Forplejning  af 
Hospitalet.  Patienterne  vinde  herved  at  komme  til  at  leve  under  hygge- 
ligere Forhold,  end  de  store  Afdelinger  selv  med  den  bedste  Vilje  kunne 
byde  paa;  naar  de  ere  En  eller  dog  kun  nogle  faa  om  et  lille  Værelse, 
ville  de  kunne  indrette  sig  lidt  efter  deres  eget  Hoved,  og  de  ville  i  det 
Hele  saa  lidt  som  muligt  føle  Frihedsberøvelsen.  —  Økonomisk  set  skulde 
Fordelen  være  den,  at  man  kunde  hjælpe  sig  med  Boliger,  adskillig  billigere 
end  de  almindelige  Anstaltsbygninger,  og  det  ikke  blot  fordi  de  mindre 
Huse  kunde  bygges  meget  lettere  end  de  store  Pavilloner  —  der  jo  næsten 
synes,  mere  end  hensigtsmæssig  er,  at  være  byggede  for  Tid  og  Evighed 
—  men  ogsaa  fordi  man,  ved  at  sprede  de  flinke  Patienter,  for  deres  Ved- 
kommende kunde  undgaa  kostbare  Ingeniør-Foranstaltninger,  som  maaske 
nok  ere  nødvendige,  hvor  mange  Patienter,  og  deriblandt  ogsaa  urenlige, 
ere  samlede.  For  ret  at  faa  økonomisk  Fordel  af  Ordningen  vilde  det 
være  naturligt  ikke,  saaledes  som  det  hidtil  er  sket  paa  Oringe,  at  nøjes 
med  et  enkelt  Værelse  til  1,  højst  2  Patienter  i  hver  Funktionærbolig;  en 
Belægning  af  5  å  10  i  hvert  Hus  vilde  sikkert  ikke  være  for  meget. 
Ogsaa  vil  det  utvivlsomt  være  økonomisk  rigtigst,  at  lade  Hospitalet  selv 
beholde  Forplejningen  af  disse  Patienter,  og  naar  saa  Forholdet  blev  det, 
at  Patienterne  ikke  helt  igennem  —  saaledes  som  det  paa  Oringe  har 
kunnet  gøres  med  de  Enkelte,  Forsøget  er  gjort  med  —  blev  slupne  saa 
temmelig  ud  af  Anstalts-Tilsynet,  men  blev  holdt  inden  for  Rammen  af 
Overopsyns-  og  Lægetilsyn  ogsaa  i  deres  Boliger^  saa  vilde  vistnok  et  ret 
anseligt  Antal  Patienter  —  baade  paa  Statsanstalterne  og  paa  St.  Hans 
Hospital  —  kunne  lægges  ud  i  saadanne  for  dem  relativt  frie,  for  Hospi- 
talet relativt  billige  Forhold. 

Egentlige  Landbrugskolonier  kendes  ikke  heri  Landet;  men  Forsøg 
i  Retningen  ere  dog  gjorte  baade  paa  St.  Hans  Hospital  og  paa  Oringe. 
Hist  fik  Prof.  Steen berg  allerede  i  1888  et  lille  Husmandshus  indrettet 
til  Hjem  for  9  rolige  Patienter  og  1  Opsyn,  der  dog  kun  er  der  om 
Natten.  „Al  den  indvendige  Husgerning  med  at  rede  Sengene,  gøre  rent, 
hente  Mad,  besørges  trolig  af  en  ældre  Paretiker  ...  De  andre  8  Patienter 
ere  ude  paa  Arbejde  hele  Dagen,  og  nogle  af  dem  høre  til  Arbejdsholdene, 
andre  —  de  mere  betroede  —  have  deres  Gerning,  som  bliver  dem  anvist, 
og  som  de  udføre  lige  saa  dygtigt  og  vel  saa  flittigt  som  en  sædvanlig  Ar- 

be)der.  Alle  Døre  ere  absolut  uafiaasede,  Patienterne  behøve  ikke  at 
spørge,  om  de  maa  gaa  ud,  og  naar  de  skulle  vende  tilbage  .  .  .  Mangen  en 
Aften  i  den  forløbne  Vinter  har  det  glædet  mig  at  se  disse  9  brave  — 
men  alle  mer  eller  mindre  sindssyge  —  Patienter  sidde  fredeligt  og  ge- 
mytligt, studerende  Bladenes  Nyheder  eller  spillende  et  lille  Parti.  "^  Paa 
sin  kønne,  fornøjelige  Maade  har  den  gamle  Overlæge  her  givet  et  ud- 
mærket Billede  af,  hvor  godt  nogle  Patienter  kunne  have  det  ved  at  komme 
lidt  udenfor  de  egentlige  Afdelinger.  —  I  større  Stil  er  et  noget  lignende 
Forsøg  gjort  paa  Oringe,  idet  en  udenfor  det  egentlige  Afdelingskomplex 
beliggende  Bygning  er  indrettet  til  en  Aaben-Dørs-Afdeling  for  25  Patienter, 
der  alle  ere  flinke  Arbejdere,  dels  paa  egen  Haand,  dels  i  et  Arbejdshold, 
hvis  Formand  har  Familjebolig  i  Bygningen.  Afdelingen  aabnedes  i  1902, 
og  Forsøget  synes  at  være  særdeles  vellykket. 

Her  ere  vi  for  saa  vidt  nærmere  ved  Landbrugskolonien,  som  disse 
Patienter  virkelig  for  en  Del  beskæftiges  ved  Landbrug,  idet  ca.  60  Tdr. 
Land  Ager  og  Eng  drives  under  selve  Anstalten.  Og  man  maa  vistnok 
give  afdøde  Overlæge  Helweg  Ret  i,  at  en  saadan  Ordning  er  naturlig 
ved  Anstalter,  der  væsentlig  modtage  Landboere:  „Der  er  over  Landbrugets 
Arbejde  med  dets  store  Forskelligartethed  efter  Aarstiderne  et  pulserende 
Liv,  som  de  to  andre  store  Virksomheder,  Havebruget  og  Haandværket, 
savne,  og  som  fornemmes  af  alle,  der  staa  det  nær.  At  følge  Vækst  og 
Udvikling  er  oplivende  for  de  fleste  Mennesker,  og  særligt  fanger  det 
Interessen,  naar  de  Dyr  og  Planter,  hvis  Udvikling  man  har  Lejlighed  til 
at  følge,  høre  til  det  Sted,  hvor  man  selv  bor;  og  hvem  føler  sig  ikke 
engageret  i  Høsttidens  Spænding  under  Kampen  med  Elementerne  og  under 
Kappestriden  med  Naboer  og  Genboer  om,  hvem  der  først  faar  Avlen  i 
Hus." 

At  Landbrug,  drevet  i  større  Stil,  til  Dels  paa  Udflyttergaarde  fra  de 
egentlige  Anstalter,  saaledes  som  det  kendes  i  Tyskland,  Frankrig,  Belgien 
o.  fl.  Lande,  skulde  passe  for  vore  Forhold,  er  derimod  maaske  nok  tvivl- 
somt. For  St.  Hans  Hospitals  Vedkommende  er  Tanken  afvist  baade  af  dets 
Overlæge,  Prof.  Rohmell,  og  af  Magistraten,  idet  der  henvises  delstil,  at 
Tilgangen  bliver  alt  mindre  og  mindre  arbejdsdygtig  —  det  er  kun  lige 
netop,  at  man  evner  at  bestride  det  allerede  forefaldende  Arbejde  —  dels 
til,  at  en  Hovedstadsbefolknings  aandelige  Invalider  ikke  vilde  være  egnede 
til  det  dem  ganske  uvante  Landbrugsarbejde.  Og  naar  man  ser  hen  til, 
hvorledes  man  paa  Oringe  kun  lige  netop  har  Kræfter  til  at  drive  Have- 
bruget med  eget  Forbrug  for  Øje  og  saa  det  lille  Landbrug  —  som  endda 
lønner  nær  op  mod  den  samme  raske  Arbejdskraft  som  et  selvstændigt 
Landbrug  af  tilsvarende  Størrelse  vilde  have  Brug  for  —  synes  det  lidet 
sandsynligt,  at  der  i  det  Hele  paa  Statsanstalterne  for  Tiden  skulde  være 
Kræfter  tilovers  til  større  Landbrug.  Om  saadant  kunde  baseres  paa  de 
Hundreder  af  Uhelbredelige,  som  ville  strømme  til  Anstalterne,  saa  snart 
der  bliver  Plads,  afhænger  af  denne  Tilgangs  Kvalitet ;  Tallet  i  sig  selv  siger 
ikke  nok.  —  I  Udlandet  skulle  Landbrugskolonierne  virke  ogsaa  økonomisk 
tilfredsstillende,  hvad  i  og  for  sig  ikke  synes  usandsynligt,  naar  de  kun 
ledes  med  Forstaaelse  af  den  særlige  Arbejdskraft.  —  Tanken  om  Familje- 
forplejning  og  Landbrugskolonierne  har  i  det  Hele  mødt  Sympati  hos  de 
Spykiatere,  der  have  udtalt  sig;  det  er  ogsaa  troligt  nok,  at  Dr.  Fehrhar 
Ret,  naar  han  mener  at  have  „alle  Landets  yngre  Sindssygelæger  med"  i 
Kravet  om,  at  „disse  de  frieste  Behandlingsformer  af  de  sindssyge  endelig 
en  Gang  indføres  ogsaa  hos  os." 

Hvad  endelig  den  af  Prof.  P.  med  fuld  Tilslutning  fra  Overlæge  Lange 
•ønskede  Fjernelse  af  Epileptikerne  fra  Sindssygeanstalterne  angaar, 
kan  Lægmand  derom  ikke  have  anden  grundet  Mening  end  den,  at  det  for 
'de  andre  Patienter  vilde  være  et  stort  Gode  at  blive  befriede  for  disse 
gnavne  mistænksomme,  ganske  uberegnelige,  ofte  voldsomme,  ja  rent  ud 
farlige  Fæller  med  deres  uhyggelige  Krampetilfælde. 

Med  Hensyn  til  Spørgsmaalet  om  nye  Pladser  for  uhelbredelige  Sinds- 
syge mener  jeg  altsaa,  at  man  fra  et  Patient-Standpunkt  kan  tænke  sig 
Plejestiftelseme  baserede  paa  en  enkelt  Forplejningsklasse ,  hvorved  i 
Tidens  Løb  —  thi  Ingen  tænker  vel  paa  ved  Bortvisning  eller  Betalings- 
forhøjelse  at  faa  fjernet  de  Bedreplejere,  som  have  levet  sig  ind  paa  An- 
stalterne —  vil  kunne  vindes  nogen  Plads  og  navnlig  bedre  Udnyttelse  af 
Pladsen ; 

maa  fraraade  mest  af  Alt  Tanken  om  at  flytte  de  Uhelbredelige  ud  i 
Sognene, 

men  ogsaa  i  høj  Grad  Tanken  om  en  Central -Plejeanstalt  uden 
Kurhus; 

uden  Betænkelighed  vil  se  Opsynspersonalet  for  Natten  fjernet  fra  Af- 
delingerne ; 

med  stor  Tilfredshed  vil  se  Forsøgene  med  Familjeforplejning  og  i 
Eetning  af  Landbrugskolonier  udvidede; 

med  Taknemlighed  vil  se  Epileptikerne  fjernede. 

Hvor  stor  Pladsforøgelse  der  kan  vindes  ad  disse  Veje,  har  Prof.  P. 
Intet  oplyst  om,  og  end  mindre  kan  jeg  det;  thi  dertil  kræves  ikke  blot 
det  nøjeste  Kendskab  til  indre  og  ydre  Lokaliteter  paa  Anstalterne,  men 
•ogsaa  lægelig  Indsigt  i  de  Patienters  Tilstand,  som  der  kunde  være  Tale 
om  at  ændre  Forholdene  for.  Rent  skønsmæssig  skulde  jeg  tro,  at  den 
•øjeblikkelige  Nød  ret  hurtig  vilde  kunne  saa  nogenledes  afhjælpes  ad  disse 
Veje,  men  at  det  i  ret  nær  Fremtid  vilde  blive  nødvendigt  at  opføre  en 
ny  Anstalt,  hvor  man  da  kunde  gøre  Brug  af  de  med  Hensyn  til  Tyendets 
Udflytning  og  de  nyere  Forplejningsformer  indvundne  Erfaringer;  den  turde 
vel  ogsaa  uden  Betænkeligheder  kunne  indrettes  paa  kun  en  Forplejnings- 
klasse. 

Vende  vi  os  dernæst  til  de  Helbredelige  —  denne  sørgelig  lille  Del  af 
de  Sindssyge  —  da  bør  det  anføres,  at  det  er  i  sin  varme  Interesse  for 
disse,  at  Prof.  Pontoppidan  er  kommet  ind  paa  Tanken  om  at  faa  endel 
Uhelbredelige  fjernede  fra  Anstalterne:  „Slaar  man  friske  og  kroniske  Til- 
fælde i  Harkom,  gaar  det  let  ud  over  de  førstnævnte.**  Men  det  er  jo 
netop  det,  som  de  blandede  Anstalter  ere  indrettede  til.  Om  man  ved  en 
noget  rigeligere  Lægehjælp  og  en  fuldstændigere  Udnyttelse  af  hver  enkelt 
Læge  kunde  faa  noget  Bedre  ud  af  disse  Anstalter,  saa  at  Goderne  øgedes 
og  Ulemperne  samtidig  tilstrækkelig  hævedes,  det  tør  jeg  ikke  udtale 
tiogen  Mening  om.  Men  at  denne  Slaaen  i  Hartkorn,  saaledes  som  For- 
holdene nu  ere,  ikke  blot  let,  men  ganske  sikkert  gaar  ud  over  nogle 
Patienter,  der  kunde  helbredes  eller  dog  bedres,  det  er  vist  ikke  Nogen  i 
Tvivl  om.  Vel  har  jeg  set,  at  man  paa  Oringe  stræber  bort  fra  de  altfor 
uheldige  Sammenblandinger,  og  Reformerne  .  paa  Aarhus- Anstalten  have 
vistnok  ogsaa  hjulpet  i  saa  Henseende.  Heller  ikke  er  jeg  blind  for,  at 
der  under  de  Forhold,  jeg  kender,  kunde  naas  endnu  noget  videre  frem 
ved  forholdsvis  let  gennemførlige  Ændringer;  men  et  virkelig  tilfredstillende 
Resultat  indser  jeg  ikke,  at  man  kan  naa  blot  med  de  nuværende  Byg- 
ninger.    Det  synes  da  saa  ganske  uforstaaeligt,  at  Prof.  P.  ikke,   og  det  i 

første  Linje,    har   opstillet   Kravet   om  en  fuldstændig   Reform   af  de 
blandede  Anstalter.     Blive  ved  at  gaa,  som  det  gaar,  kan  det  jo  ikke. 
Man  kan    ikke   fra  Evighed   og  til  Evighed  drive  en  Sindsygeanstalt  uden 
ordentlige  Sygeafdelinger  og  helt  uden  Surveillanceafdeling ;   man  kan  dog 
vel  heller  ikke  i  Længden  have  de  daarligste  Patienter  —  baade   urenlige 
og  urolige  i  de  yderste  Grader  —  samlede  i  Bygninger,  der  ligge  i  lukket 
Firkant  omkring  en  Gaard  af  ganske  beskedne  Dimensioner,  de   to   af  Af- 
delingerne  endog    med    deres  Sove-  og  Opholdsrum    ud    til  denne  Gaard. 
Og   saa    meget  som  vi  allerede  nu  vide  om  Solstraalernes  Betydning   for 
Liv  og  Sundhed,    tror  jeg    heller  ikke,    at  man  i  Længden  kan   have  sin 
hygiejniske  Samvittighed  fri,   naar  Celler  —  hvor  Patienten  ofte  opholder 
sig  Dag  og  Nat,  tildels  i  Sengen  hele  Døgnet  —  ligge  hen  uden  Sol.    Og 
man  kan  ikke  i  Længden  bevare  de  urimelig  store  Opholds-  og  Soverum 
med  den  deraf  følgende  ganske  urimelige  Sammenblanden  af  Patienter,  der 
alt    andet    end    passe    sammen.    —    Sligt   tilfredsstillede  for  et  halvt  Aar- 
hundrede  siden,  nu  tilfredsstiller  det  Ingen,  mindst  af  alle  Lægerne.     Som 
alt  sagt,   vil  der  sagtens  kræves  nogen  Nybygning,  hvis  man  skal  skaffe  de 
Helbredelige  „en   rundhaandet,  virkelig  hospitalsmæssig  Indretning  og  Ud- 
styrelse af  Anstalten  ....  med  alle  de  moderne  Sygehuses  Hjælpemidler 
og  hygiejniske  Goder,  med  udstrakt  Adgang  til  Sengeleje  .  .  .  .**;  maaske 
vil  det  ogsaa,  naar  man  faar  begyndt,  vise  sig,   at  Et  og  Andet  end   ikke 
er  anvendeligt  til  Plejestiftelse,  men  maa  tages  til,   hvad  anden  Brug  man 
kan  finde  for  det,  eller  maaske  helt  maa  rives  ned  for  at  give  rimelig  Luft 
for,  hvad  der  skal  blive  staaende.     Særlig  Opmærksomhed  vil  der  maaske 
herved    kræves    overfor   Tuberkulosen,    der    ikke  blot  er  en  endnu  langt 
hyppigere  Dødsaarsag  i  Anstalterne  end  ude  i  Livet,   men  som  ogsaa  dér 
kun  viser  en  ganske  lille  Nedgang  (langt  størst  paa  Oringe,  hvor  Dødelig- 
heden ved  Tuberkulose  var  17,7  ®/oo  »   1 8^^/93  mod  13,«  %o  »  1893—1902), 
medens     Nedgangen    ude  i   Livet  —   i  hvert    Fald  i  København,    for    det 
øvrige  Land    er  Statistiken,    som  bekendt,    paa  Grund    af   de  mangelfulde 
Dødsattester  ikke  paalidelig  —  er  meget  betydelig  (IS^^/ggi  2,5^,    18^794- 
2,o5»    iS'^Voo:   1»88»   1900:   1,84,   1901:   1,54,    1902:    \,,^),     I    hvert   Fald 
maa  det  højligen  ønskes,  at  Anstalterne  maa  blive  saaledes  stillede,  at   de 
ikke  skulle  behøve  at  anvende  stærkt  tuberkuløst  inficerede  Afdelinger  som 
Kursted    for    saadanne  Patienter,    der  ved  Excesser  af  en  eller  anden  Art 
have  nødvendiggjort  en  forøget  Alvor  i  Behandlingen  af  dem. 

Hvor  vidt  man  da  vil  gaa,  om  man  vil  bevare  Anstalterne  som  „blan- 
dede'' i  modificeret  Form,  eller  om  man  vil  omdanne  dem  helt  til  kombi- 
nerede Anstalter,  tror  jeg  vil  være  af  mindre  Betydning  for  Patienterne. 
Et  andet  Spørgsmaal  er  det,  om  man  ikke  burde  gøre  Skridtet  helt  ud  for 
derigennem  at  faa  den  øjeblikkelige  Udgift  delvis  ækvivaleret  i  Tidens  Løb. 
Thi  naar  Professor  P.  skriver:  „det  er  den  økonomiske  Fare  ved  de  nu- 
værende Statsanstalter,  hvad  enten  de  repræsentere  Typen  for  de  kombi- 
nerede eller  de  blandede  Anstalter,  at  de  for  de  helbredelige  gæl- 
dende Fordringer  uvilkaarligt  .  .  .  overføres  paa  de  uhelbrede- 
lige", saa  har  han  utvivlsomt  nogen  Ret  i  den  Sætning,  han  har  understreget, 
men  netop  kun  naar  den  indskrænkes  til  at  gælde  de  blandede  Anstalter; 
paa  de  kombinerede  gennemføres  lettelig  en  større  baade  rumlig  og  drifts- 
mæssig Økonomi  i  Plejestiftelserne  end  i  Kurhuset.  —  Men  enten  man 
gaar  mere  eller  mindre  vidt  i  Ændringer,  ville  ogsaa  disse  Foretagender 
komme  til  at  gøre  Indflydelse  gældende  med  Hensyn  til  Pladsmængden, 
maaske  op  efter,  maaske  ned  efter. 

Det  ny  Aarhundrede  I.  15.  59 

Alt  i  alt  ligger  der  allerede  paa  det  her  omtalte  Omraade  af  vort  Sinds- 
sygevæsen saa  mange  og  saa  betydningsfulde  Spørgsmaal  for,  at  det  synes 
fuldkommen  naturligt,  om  Sagen  overgaves  til  Undersøgelse  i  en  ny  Kom- 
mission, som  da  maatte  ønskes  en  hel  Del  mere  flersidig  sammensat  end 
den  sidst  virkende,  der  foruden  Overlægerne  ved  Statens  Sindssygeanstalter 
kun  talte  Sundhedskollegiets  Psykiater  og  dets  Dekan.  Naturligt  vilde 
det  være  at  faa  repræsenteret  ogsaa  de  kommunale  Anstalter  - —  baade  de 
mindre,  de  helt  smaa  og  Københavns,  langt  den  ældste  og  største  af  alle 
vore  Anstalter  med  dens  ejendommelige  Styrelsesforhold  —  og  frem  for 
alt  saadan  teknisk  og  økonomisk  Indsigt,  at  man  bl.  a.  kunde  komme  til 
Bunds  i,  hvorledes  Anlægs-  og  Driftsudgifter  antageligen  her  i  Landet  vilde 
stille  sig  for  de  nyere  Forplejningsformer. 

Thi  naturligvis  er  det  rigtigt,  naar  det  fra  Regering  og  Rigsdag  hævdes, 
at  Planerne  for  Sindssygevæsenets  Udvidelse  maa  holdes  indenfor  saa- 
danne  Grænser,  at  Samfundet  ikke  skal  finansielt  forløfte  sig  paa  Opgaven; 
men  det  kan  sikkert  ogsaa  naas  inden  for  Statsdrift,  naar  de  nævnte  Veje 
følges.  Det  er  —  foruden  St.  Hans  Hospital  —  vore  Statsanstalter,  der 
paa  Sindssygevæsenets  Omraade  have  vist,  at  vi  have  baade  Villie  og 
Evne  til  at  hævde  os  blandt  de  første  i  Kultur;  lad  os  da  se  os  vel  for, 
inden  vi  torlade  den  Kongevej,  der  ligger  saa  vel  slagen  for  os,  for  at 
vove  os  ind  paa  Amts-  og  Sogneveje;  de  kunne  se  lokkende  ud  til  at  være 
Snarveje;  men  de  føre  os  sikkert  ikke  paa  dette  Omraade  til  det  Maal, 
som  vel  alle  ere  enige  om:  ved  en  højt  udviklet  Kultur  at  hævde  vor 
Ret  som  Nation.*) 


Dødsstraffen. 

Af  Chr.  Villads  Christensen. 


IH. 
De  skærpede  Dødsstraffe. 

Med  Forordningen  af  16.  Oktober  1697  indleder  vor  Regering  en 
maalbevidst  Kamp  mod  Ugemingsmændene  ved  Hjælp  af  skærpede 
Dødsstraffe.  Denne  Kamp  er  som  et  Eksperiment  i  stor  Stil,  dryppende 
af  Blod,  fyldt  med  Ofrenes  Jammerskrig,  med  hvinende  Slag  af  Svøber 
over  blottede  Rygge,  af  glødende  Jerns  Syden  i  levende  Kød.  Men 
det  var  et  Eksperiment,  som  maatte  gøres;  thi  ikke  blot  hos  Rege- 

*)  Efter  at  det  foranstaaende  var  sat,  er  der  forelagt  og  hastig  gennemført  et  nyt  For- 
slag om  Udvidelse  af  Anstalten  i  Viborg  med  360  Pladser.  Der  er  ikke  forelagt 
Rigsdagen  nærmere  Oplysninger  om  Planen;  Offentligheden  ved  da  heller  ikke 
andet,  end  at  Udgiften  er  nedbragt  til  noget  over 2000  Kr.  pr.  Plads,  at  Besparelse 
er  opnaaet  bl.  a.  ved  at  opgive  Tanken  om  et  Kurhus,  og  at  den  rene 
Plejestiftelse  i  Viborg  herefter  tænkes  belagt  ogsaa  med  Uhelbredelige,  der 
hæve  sig  over  det  stærkt  reducerede  Stadium,  som  i  1875  Psykiater,  Regering  og 
/''  Rigsdag  vare  enige  om  at  kræve  som  Betingelse  for,  at  en  Sindssyg  kunde 
anbringes  paa  ren  Plejestilftelse. 

Men  saa  trykkende  som  Pladsnøden  er,  maa  man  dog  sikkert  være  glad  ved 
denne  Udvidelse,  idet  man  vel  endnu  tør  bevare  Haabet  om,  at  den  ikke  ude- 
lukker Tilføjelsen  af  et  Kurhus. 

ringen,  men  gennem  alle  Samfundets  Lag  var  Troen  paa  de  eksem- 
plariske Straffes  afskrækkende  Virkninger  almindelig  raadende.  Endnu 
havde  vor  Regering  ikke  naaet  den  yderste  Grænse  i  Straffenes  Grum- 
hed, og  det  var  derfor  kun  dens  simple  Pligt  at  gaa  videre  paa  den 
afstukne  Vej  og  med  fast  Haand  føre  Principet  igennem,  indtil  den  lykke- 
lige Tid  var  naaet,  da  Afskrækkelsen  havde  virket  og  der  ingen  For- 
brydelser skete  mere. 

Saaledes  fuldbyrdedes  ogsaa  i  Danmark  Diodots  Udsagn,  at  Menne- 
skene vilde  skærpe  og  skærpe  Straffene  og  gennemløbe  hele  deres 
Række  for  at  prøve,  om  de  dog  ikke  kunde  dæmme  op  mod  Ildgernings- 
mændenes Retskrænkelser.  Og  Eksperimentet  førte  ogsaa  til  et  ende- 
ligt Resultat:  gennem  dyrekøbte  Erfaringer  blev  det  godtgjort,  at  hele 
Afskrækkelsestheorien  hvilede  paa  et  falsk  Grundlag. 

Regeringen  tog  først  Sigte  paa  de  Mord,  der  blev  begaaet  inden  for 
Gerningsmandens  egen  nærmeste  Kreds,  og  herom  handler  Forord- 
ningen af  16.  Oktober  1697: 

„Hvo  som  herefter  befindes  og  lovlig  overbevises  med  fri  Forsæt  og 
beraad  Hu  at  have  myrdet  sin  Ægtefælle,  sin  Herre  eller  Husbond,  sin 
Frue  eller  Madmoder  eller  nogen  af  deres  Børn,  skal  uden  al  Naade  saa- 
ledes straffes,  at  han  af  Skarpretteren  knibes  med  gloende  Tænger, 
først  udenfor  det  Hus  eller  Sted,  hvor  Mordet  er  begaaet,  siden,  om  det 
er  i  en  Købstad,  paa  alle  Byens  Torve  eller  offentlige  Steder,  og  om  det 
er  paa  Landet,  da  3  Gange  mellem  Gernings-  og  Retterstedet,  og  allersidst 
paa  Retterstedet;  dernæst  skal  den  skyldiges  højre  Haand  levendes  afhugges 
med  en  Økse,  og  siden  Hovedet  iligemaade  med  en  Økse,  hvorpaa  Legemet 
af  Natmandens  Folk  skal  lægges  paa  Stejle,  og  Hovedet  tilligemed  Haanden 
fæstes  paa  en  Stage  oven  over  Legemet." 

Det  var  da  endelig  en  eksemplarisk  Afstraffelse!    Aaret  efter  udkom 

en  ny  „Takst"  for  Skarpretterne  i   Danmark.     I  Sammenligning  med 

den  ældre  fra  1612  betegner  den  et  stort  Fremskridt  —  for  Skarpretteren. 

Hans  Virksomhed  er  bleven  betydelig  udvidet,  mange  nye  Forretninger 

er  kommen  til,  og  for  de  gamle  er  Priserne  gennemgaaende  forhøjet 

til  det  3  eller  4dobbelte.    Taksten  ser  saaledes  ud: 

Takst  hvorefter  Skarprettere  for  hver  Slags  af  deres 
herunder  tegnede  Eksekution  og  Forretninger  skal  betales, 
nemlig: 

For  et  Hoved  med  et  Sværd  at  afhugge  10  Rdlr.;  med  en  Økse  8. 
For  en  Haand  eller  Finger  at  afhugge  4.  Et  Hoved  og  en  Haand  at  sætte 
paa  Stejle,  for  hver  2,  er  4.  For  en  at  hænge  10.  For  en  af  Gallien  at 
nedtage  4.  For  en  hel  Krop  at  lægge  paa  Stejle  og  Hjul,  Pælen  at  ned- 
grave og  sætte,  7.  For  en  at  slaa  Arme  og  Ben  i  Stykker  og  lægge  paa 
Stejle  14.  For  en  Krop  at  nedgrave  i  Jorden  3.  For  en  død  Krop  at 
udføre  af  By  2.  For  en  at  partere  og  lægge  paa  Stejler  12.  For  hvert 
KnifF  med  gloende  Tænger  2.  For  et  Brændemærke  4.  For  Kagstrygning 
5.  For  at  piskes  af  Byen  7.  For  at  vise  af  Byen  og  Herredet  4.  For 
at  brænde  en  Krop  10.  For  at  brænde  Pasqviller  eller  andet  deslige  3. 
For  at  slaa  Navn  paa  Gallien  2. 

Gryder    eller   Kedeler,  Tænger,   Brændemærker,   Blokke,  Økser,   Pæle, 

50* 

Stejler,  Søm,  Sluffer  med  tilhørende  Hester,  Talf,  Strikker  og  andre  deslige 
Instrumenter  forskaffer  Skarpretterne  sig  selv  imod  den  sædvanlige  aarlige 
Løn,  de  nyder  af  Købstædernes  Indbyggere  samt  af  Bønder  og  Husmænd 
paa  Landet. 

Efter  hans  Kongl.  Majst.  allemaadigste  Ordre  og  Befaling. 

M.  Moth. 

Saaledes  var  nu  det  hele  Afskrækkelsesapparat  i  Orden  og  klar  til 
at  begynde  sin  Virksomhed.  Regeringen  og  Skarpretteren  afventede 
med  Interesse  Resultatet  deraf. 

Det  blev  desværre  kun  Skarpretteren,  der  fik  Grund  til  at  glæde 
sig.  Dødsdømte  Misdædere  førtes  i  rigelig  Mængde  til  Retterstedet,  og 
Mestermanden  tjente  godt  paa  de  forhøjede  Takster.  Men  Regeringen 
spejdede  forgæves  efter  de  heldige  Virkninger,  den  havde  ventet  af 
Systemet.  Afekrækkelsesapparatet  virkede  prompte  og  præcist  efter  sin 
Bestemmelse;  men  det  syntes  at  være  som  en  Skrue  uden  Ende:  lige 
saa  mange  Delinkventer  det  ekspederede  til  Skræk  og  Afsky,  lige  saa 
mange  sugede  det  til  sig  igen.  Der  var  slet  ingen  Tegn  til,  at  det  mind- 
skede i  Forbrydernes  Flok. 

Regeringen  var  fest  i  sine  Principer  og  overbevist  om  sin  Methodes 
Rigtighed.  Naar  det  endnu  ikke  havde  hjulpet,  maatte  Grunden  være 
den,  at  Straffene  stadig  væk  ikke  var  afskrækkende  nok;  men  hvad  de 
ikke  var,  skulde  de  blive.  Denne  Gang  vendte  Regeringen  sig  mod  de 
militære. 

I  1738  udgik  følgende  Forordning  til  alle  Jurisdiktion  havende 
Militærøvrigheder** : 

Herved  skærpes  Loven,  Krigsartikleme  og  Forordningerne  i  Henseende  til 
Meuchel-Mord,  saa  at  den,  som  uden  given  Aarsag  eller  forhen  hafte 
Klammeri  skyder  eller  stikker  meuchelmorderisk  efter  nogen  for  at  ombringe 
ham  skal  (uagtet  han  ej  opnaar  sin  onde  Hensigt,  og  enten  den  af  ham 
blesserte  bliver  i  Live  eller  ikke)  andre  til  Eksempel  og  Afsky  dømmes  i 
9  Uger  efter  hinanden  eengang  ugentlig  at  piskes  af  Skarpretteren  paa 
Gerningsstedet  ved  en  der  oprettet  Pæl,  med  27  Slag  af  9  Ris,  derpaa  hen- 
bringes til  det  sædvanlige  Rettersted  og  der  radbrækkes  fra  neden 
af  og  uden  Naadestød  levende  lægges  paa  Stejle.** 

De  blodige  Skuespil  var  bleven  forøgede  med  et  nyt  og  kraftigt 
Nummer  —  det  var  det  hele.  Vi  har  Regeringens  eget  Ord  for,  at  alt 
ellers  gik  sin  vante  Gang,  og  at  Forbrydelser  ingenlunde  blev  sjældnere. 
Tværtimod  begyndte  der  at  dukke  nye  og  uhyggelige  Former  op,  og 
henimod  Midten  af  det  18.  Aarhundrede  forefeldt  en  Række  Forbrydelser 
af  en  mærkelig  ensartet  Karakter,  som  de  lærde  paa  den  Tid  slet  ikke 
kunde  forstaa. 

Alene  i  København  og  i  Løbet  af  et  Aars  Tid  forefaldt  efter  hin- 
anden følgende  Forbrydelser: 

August  1747:  Sidsel  Andersdatter  lokker  et  8  Aar  gammelt  Drenge- 
barn, som  hun  traf  paa  Gaden,  ind  i  en  Port  paa  Vestergade  og  skærer 
Halsen  over  paa  det.     Hun  dømmes  til  Stejle  og  Hjul. 

Februar  1748:  En  Kone  i  Børnehuset  forsøger  at  dræbe  et  Barn 
ved  at  skære  det  i  Halsen.     Hun  dømmes  fra  Livet. 

September  1748:  Anna  Lovise  Pedersdatter  dræber  et  30  Uger 
gammelt  Barn  med  frit  Forsæt.     Hun  dømmes  til  Stejle  og  Hjul. 

Oktober  1748:  Birthe  Jørgensdatter  myrder  et  4  Aar  gammeh 
Drengebarn  og  dømmes  til  Stejle  og  Hjul. 

Regeringen  stod  uforstaaende  overfor  dette.  Den  vidste  kun  det 
ene,  at  her  maatte  der  strenge  Straffe  til,  selv  de  strengeste,  som  Loven 
tillod,  var  ikke  haarde  nok.  Den  havde  anvendt  Hjul  og  Stejle,  skøndt 
det  maaske  var  tvivlsomt,  om  disse  Kvinder,  der  dræbte  smaa  Børn, 
som  de  traf  paa  Gaden,  kunde  kaldes  Stimænd,  „som  li^er  paa  Skov 
eller  i  Skjul  eller  paa  farende  Veje."  Derimod  kunde  man  aldeles  ikke 
anvende  Loven  af  1697,  der- kun  talte  om  Mord  paa  Medlemmer  af 
samme  Husstand,  eller  Forordningen  af  1738,  der  kun  angik  Soldater. 
Her  trængtes  øjensynlig  til  en  ny  Lov  med  mere  Afskrækkelse. 

Den  kom  i  1749  og  havde  to  Formaal:  Først  at  udvide  Forord- 
ningen af  1697  saaledes,  at  den  pinlige  Dødsstraf  i  Fremtiden  kunde 
anvendes  mod  enhver,  der  dræbte  en  anden  „med  fri  Forsæt  og  beraad 
Hu  uden  nogen  forgaaende  af  den  dræbte  given  Aarsag;"  dernæst  at 
gøre  den  foreskrevne  Dødsmaade  endnu  haardere,  end  den  allerede  var. 
I  denne  Henseende  har  man  dog  formodentligt  fundet  det  unyttigt  at 
indføre  mere  Knibning  og  Lemlæstelse,  end  der  fandtes  i  Forvejen. 
Thi  det  nye,  som  kommer  til,  tager  Sigte  paa  et  helt  andet  Punkt. 
Herom  udtaler  Forordningen  sig  saaledes:  „Og  maa  ingen  Morder  eller 
slig  Misdæder  fra  Fængslet  til  at  udstaa  sin  Straf  føres  med  nogen 
Ceremonie  eller  i  pyntelige  Klæder,  men  skal  i  gemene  og  de  i  Fængslet 
brugte  daglige  Klæder,  uden  Hat  eller  Hue,  med  blottet  Hoved,  Strikke 
om  Halsen  og  sammenbundne- Hænder,  sig  selv  til  desto  større 
Forhaanelse  og  andre  til  Skræk  og  Afsky,  fra  Fængslet  til  Retter- 
stedet føres  paa  Natmandens  Sluffe." 

Regeringens  Logik  er  af  en  egen  grovkornet  Art,  den  fulgte  haard- 
nakket  denne  ene  Tanke:  Stigende  Ondskab  hos  Undersaatteme  skal 
mødes  af  stigende  Grusomhed  hos  os,  og  det  gælder  om,  at  vi  kommer 
forrest  i  Kapløbet!  Den  havde  aldeles  ingen  Forstaaelse  af,  at  Raahed 
avler  Raahed,  og  Brutalitet  Forhærdelse.  Den  mærkede  ikke,  at  den 
selv  ved  de  bloddryppende  offentlige  Skuespil,  som  den  saa  hyppigt 
lod  opføre  for  Menigmand,  sløvede  Indtrykket  af  det  grufulde  og  væn- 
nede Folk  til  at  betragte  det  som  noget  dagligdags,  der  hørte  med  til 
et  ordnet  Samfund.  Endnu  mindre  forstod  den,  at  den  ved  sine 
eksemplariske  Straffe  kunde  give  alle  onde  og  forbryderiske  Tanker 
Næring,  at  det  Eksempel,  den  gav  ved  at  lade  Blodet  flyde  for  Menne- 
skehaand,  mangen  Gang  kunde  blive  et  Eksempel  til  Efterfølgelse. 

Det  er  jo  altid  vanskeligere  at  være  forklog  end  bagklog,  og  vi, 
som  kender  de  Resultater,  Regeringen  opnaaede,  har  derfor  ingen  Ret 
til  at  dadle  hin  Tid,  fordi  den  ikke  vidste  bedre  og  ikke  handlede  ander- 

ledes.  Men  ganske  vist  er  det  for  os  øjensynligt,  at  Regeringen  ved 
sin  Fremgangsmaade  netop  maatte  opnaa  det  modsatte  af  det,  den  til- 
sigtede. Paa  den  ene  Side  bidrog  den  ved  sin  blodige  Strenghed  til 
at  berede  Jordbunden  for  nye  Forbrydelser;  og  paa  den  anden  Side 
fremkaldte  den  ganske  det  samme  Resultat  ved  den  Mildhed  mod 
Forbryderne,  som  den  samtidig  udviste,  nemlig  ved  sin  Omhu  for,  at 
Henrettelserne  forløb  som  opløftende  religiøse  Skuespil. 

Hvis  Regeringen  havde  haft  sin  Finger  paa  Tidens  Puls,  vilde  den 
bedre  have  forstaaet  de  Kvinder,  der  skar  Halsen  over  paa  andre  Folks 
Børn  og  derefter  blev  henrettede  som  Stimænd.  Disse  Forbrydelser 
brød  ud  som  en  Epidemi  netop  paa  den  Tid,  da  Kristendommen  i 
pietistisk  Form  skød  sine  kraftigste  Skud.  I  Kirker  og  gudelige  For- 
samlinger prædikedes  atter  og  atter  om,  at  Jorden  var  en  Jammerdal, 
fuld  af  Djævelens  Strikker  og  Snarer,  at  Livet  først  begyndte  ved  Døden, 
at  Lidelser  her  lønnedes  med  Herlighed  hisset.  Præsterne  lærte  deres 
Tilhørere  at  kedes  ved  et  Liv,  der  altid  var  tynget  og  besmittet  af 
Syndens  Skyld,  og  at  længes  mod  den  Udfrielse  derfra,  som  Døden 
alene  kunde  bringe.  Og  naar  saa  Døden  kom,  selv  om  det  var  paa 
Skafottet,  stod  Præsten  ved  Siden  og  viste  Vejen  for  den  trætte  Sjæl 
og  lovede  i  de  stærkeste  og  højtideligste  Ord,  at  Salighedens  Porte 
stod  Synderen  aabne. 

Vi  behøver  derfor  ikke  at  spørge  om,  hvilke  Virkninger  den  nye 
Lov  fik.  Archimedesskruen  havde  faaet  stærkere  Fart,  Forbrydelser  og 
Henrettelser  vekslede  i  hurtigere  Tempo  end  før  —  det  var  det  hele. 

Loven  udkom  d.  7.  Febr.  1749.  Den  25.  Maj  arresteredes  en 
Mand  ved  Navn  Johan  Schultz,  netop  som  han  kom  fra  Skrifte  i  Set. 
Petri  Kirke.  Han  havde  paa  Vejen  til  Lundehuset  udenfor  Nørreport 
myrdet  sin  Medtjener  hos  Grev  Plessen,  Urtegaardsmanden  Zeisse. 
Han  var  den  første,  som  blev  dømt  efter  den  nye  Lov  og  henrettet 
paa  det  nye  Rettersted  uden  for  Vesterport.  Knibningen  begyndte  efter 
Lovens  Ord  ude  paa  Landevejen,  hvor  Mordet  var  begaaet,  og  gentoges 
de  foreskrevne  fem  Gange.  En  Kommando  Soldater  fulgte  med  og  slog 
Kreds  om  ham,  hver  Gang  han  skulde  knibes. 

Senere  forløb  intet  Aar,  uden  at  denne  Eksekution  fandt  Sted  en 
eller  flere  Gange,  alene  i  København.  Eksempelvis  skal  nævnes  For- 
bryderne i  et  enkelt  Aar,  1758:  Jens  Nielsen  Trolle  skar  Halsen  over 
paa  Slotsforvalterens  Qaarige  Søn,  Nikolaj  Holm  myrdede  sin  Hustru, 
Martin  Hansen  myrdede  et  1  Aar  gammelt  Drengebarn,  Marie  Conrads- 
datter  skar  Halsen  over  paa  et  3  Aars  Barn,  og  Johan  Altenstein  paa 
Frederiksberg  myrdede  et  12  Aars  Drengebarn.  Alle  dømmes  de  efter 
Forordningen  af  1749.  Ved  Dommens  Eksekution  paa  den  sidstnævnte 
opstod  nogen  Vanskelighed  derved,  at  Gerningsstedet,  hvor  Knibningen 
skulde  begynde,  laa  to  Mil  fra  Retterstedet.  Da  dette  var  ubekvemt 
„i  Henseende  til  de  af  Skarpretteren  dertil  behøvende  Instrumenters 
Fremførsel,"  og  da  Straffen  derved  „kunde  synes  haardcre"  for  saadanne 

Delinkventer  end  for  andre,  blev  det  tilladt,  at  i  slige  Tilfælde  kunde 
de  fem  Knibninger  foregaa  paa  eet  Sted  efter  Amtmandens  nærmere 
Ordre. 

Det  viste  sig  altsaa,  at  Pinslerne  og  de  udsøgte  Forhaanelser  ikke 
virkede  afskrækkende  hverken  paa  de  grove  Forbrydere  eller  paa  de 
sjælesyge  Kvinder,  der  blot  ønskede  at  komme  af  med  Livet.  Derimod 
var  der  en  anden,  paa  hvem  disse  Gyseligheder  virkede  afskrækkende 
nok.  Det  var  Arresthuspræsten.  Ifølge  Ritualet  skulde  han  jo  staa 
ved  Synderens  Side  fra  først  til  sidst,  og  efterhaanden  som  Dødsmaaden 
skærpedes  for  Delinkventen,  blev  denne  Pligt  ogsaa  tungere  for  Præsten. 
I  1751  kunde  han  ikke  længere  holde  det  ud.  Der  var  forefaldet  et 
af  de  sædvanlige  Tilfælde:  Ingeborg  Svend  Gundersens  havde  myrdet 
et  Saarigt  Pigebarn  og  var  bleven  dømt  efter  Forordningen.  Hun 
ansøgte  om  at  maatte  slippe  med  at  knibes  een  Gang  paa  Retterstedet, 
men  det  kunde  ikke  bevilges.  Derefter  indgav  Arresthuspræsten  i 
København  i  Forening  med  andre  Præster  i  Stiftet,  „hvor  samme 
bedrøvelige  Forretning  forudses,"  et  Andragende  om  at  blive  fri  for  at 
ledsage  Delinkventen  paa  alle  de  Steder,  hvor  Knibningen  skulde  foregaa. 
Fritagelsen  blev  bevilget,  ikke  blot  for  denne  Gang,  men  for  alle  lig- 
nende Tilfælde  i  Fremtiden.  Naar  Synderen  blev  udledet  af  Fængsels- 
døren og  fik  Strikken  lagt  om  Halsen,  skulde  Præsten  begive  sig  til 
Retterstedet  og  der  afvente  Synderens  Ankomst. 

Dette  Reskript  betød  dog  ikke  meget  med  Hensyn  til  at  indskrænke 
Præsternes  Medvirken  ved  Henrettelser.  Fritagelsen  var  kun  givet  for 
Præstens  egen  Skyld,  og  den  gjaldt  kun  for  de  Misdædere,  der  skulde 
knibes  undervejs.  Ved  alle  andre  Henrettelser  forblev  alt  ved  det  gamle,  og 
det  varede  endnu  17  Aar,  inden  Regeringen  bestemte  sig  til  et  afgørende 
Brud  paa  de  Principer,  den  hidtil  saa  troligt  havde  fiilgt. 

End  ikke  en  lang  og  velskreven  Betænkning  fra  Generalprokurør 
Henrik  Stampe  kunde  rokke  Regeringen  i  dens  nedarvede  Tro  paa, 
at  Dødsstraf  og  offentlige  Henrettelser  var  de  eneste  rette  Kampmidler 
mod  Forbryderne.  Men  da  da  det  dog  stadig  viste  sig,  at  den  ikke  ad 
disse  Veje  kunde  faa  Bugt  med  Ondet,  havde  den  i  1757  overgivet 
hele  Spørgsmaalet  til  Generalprokurørens  Erklæring,  og  med  vanlig 
Hurtighed  og  Klarhed  gav  Henrik  Stampe  sit  Svar  i  en  lang  og  vel- 
skreven Betænkning. 

Stampe  var  en  klog  og  skarpsindig  Mand;  men  han  hørte  sin  egen 
Tid  til  og  troede  saa  godt  som  nogen  paa  Afskrækkelsestheoriens 
Ufejlbarlighed.  Det  er  ogsaa  den,  han  tager  som  Udgangspunkt  for 
sine  Betragtninger.  Men  han  kom  dog  til  et  helt  andet  Resultat  end 
sine  Forgængere;  thi  han  havde  et  dybtgaaende  Kendskab  til  Sagens 
virkelige  Sammenhæng  og  tilstrækkelig  logisk  Evne  til  at  drage  de  rette 
Konsekvenser  af  sine  Forudsætninger. 

Det  er  lærerigt  at  følge  hans  Betragtninger: 

„De  saakaldte  Eksemplariske  Straffe,  som  i  de  borgerlige  Selskaber 

ere  de  mest  almindelige,  bør  i  Følge  deres  Hensigt  være  ganske  offentlige, 
og  de  paalægges  den  skyldige  ikke  saa  meget  for  hans  egen  Skyld  som 
for  at  tjene  til  Eksempel  og  opvække  Afsky  hos  andre  .  .  .  Blandt  disse 
Straffe  anses  Livsstraf  i  Almindelighed  for  den  haardeste,  ligesom  det  og 
maa  tilstaas,  at  de  fleste  Mennesker  have  derfor  saadan  Skræk  og  Afeky, 
saa  man  i  Almindelighed  kan  være  nogenledes  forvisset  om,  dermed  at  naa 
den  Hensigt,  man  har  med  de  eksemplariske  Straffe.  ** 

Men  ogsaa  denne  Regel  har  sin  Undtagelse.  Thi  „der  gives  adskillige 
som  melankoliske  og  tungsindede  Mennesker,  hvilke  anse  Livet  ikke  som 
noget  godt  og  ønskeligt,  men  som  en  tung  og  utaalelig  Byrde  under  hvilken 
de  daglig  nedtrykkes. '^ 

„Dersom  disse  Mennesker  enten  ikke  have  Mod  nok  til  at  lægge  Hænder 
paa  sig  selv,  eller  de  ved  Religions  Princips  derfra  holdes  tilbage,  saa 
udvælge  de  en  Misgerning,  ej  fordi  det  er  en  Misgerning,  ej  heller  for  at 
tilføje  en  anden  noget  ondt,  men  alene  forsaavidt  den  er  et  Middel  til  at 
paadrage  dem  Livsstraf,  hvilken  igen  er  et  Middel  til  at  skille  dem  ved 
Livet." 

„Naar  et  saadan  melankolisk  og  tungsindet  Menneske,  som  har  taget 
Livet  af  en  anden  og  derfor  selv  er  dømt  til  at  miste  sit  Liv,  henledes  til 
Retterstedet,  og  andre  Ligesindede,  nemlig  melankoliske  og  tungsindede 
Mennesker,  da  blandt  Tilskuerne  ere  tilstede,  ynke  de  ham  ikke  eller  anse 
ham  som  en  Ulyksalig,  men  de  prise  ham  lykkelig,  at  han  saa  hastig  bliver 
skilt  ved  den  Byrde,  under  hvilken  de  dagligen  sukker,  og  finde  at  han 
haver  handlet  viselig  i  at  udvælge  saa  sikkert  et  Middel  til  at  opnaa  denne 
Befrielse." 

„De  gaa  saaledes  fra  Retterstedet,  langt  mere  stemte  til  at  følge  den 
afstraffedes  Eksempel,  end  de  var  tilforn;  og  Straffen  selv,  som  skulde 
indjage  dem  en  Skræk  og  Ai^ky  for  saadan  en  Gerning,  er  just  det,  der 
opmuntrer  dem  til  at  begaa  den." 

Da  altsaa  Døden  alene  ingenlunde  afskrækker  disse  Mennesker,  men 
tværtimod  er  tillokkende  for  dem,  har  man  ved  Frdn.  ^2  1^^^  tilføjet 
adskillige  „græsselige  og  haanlige  Omstændigheder  og  forgaaende  Pinsler^ 
der  kunde  indjage  dem  den  Skræk  og  Frygt,  som  Døden  selv  ikke  hos 
dem  kunde  virke."  . 

„Disse  Mennesker  ønske  sig  altsaa  Døden  og  anse  Livsstraf  som  noget 
godt,  for  saavidt  den  er  et  Middel  til  at  skille  dem  ved  Livet.  De  Pinsler 
og  Forhaanelser,  som  gaa  for  denne  Livsstraf,  staa  dem  ikke  an,  og  ere 
maaske  i  Stand  til,  een  og  anden  Gang,  at  skrække  dem  fra  at  paadrage 
sig  samme  Straf.  Men  naar  Tungsindigheden  og  Melankolien  baade  ved- 
varer og  tiltager,  begynder  de  omsider  at  tænke,  at  ingen  Smerter  og  Pine 
kan  staa  ved  Siden  af  den,  de  daglig  føle  og  lide,  og  at  de  Pinsler,  som 
Livsstraf  fører  med  sig,  kun  ere  lidet  mod  den  at  regne;  endelig  forestille 
de  sig,  at  det  med  disse  Pinsler  og  Forhaanelser  er  gjort  paa  V*  eller  */^ 
Time,  da  derimod  den  Plage,  som  Livet  foraarsager  dem,  i  mange  Aar  kan 
vedvare. " 

Det  ses  let,  hvor  alt  dette  stiler  hen:  endnu  mere  afskrækkende, 
eksemplariske  Straffe,  endnu  mere  Forhaanelse  og  Pine,  men  ingen 
Livsstraf.  Stampe  indsendte  derfor  et  Udkast  til  en  Forordning  om 
den  Behandling,  han  havde  tiltænkt  disse  „melankoliske  og  tungsindede** 
Mennesker.     Behandlingen  var  ikke  blid;  men  da  der  ingen  Dødsstraf 

fandtes  i  den,  vilde  Regeringen  ikke  vide  af  den  ai  sige,  og  Stampes 
Udkast  blev  henlagt.  — 

Saa  gik  der  igen  en  halv  Snes  Aar,  hvor  alt  forblev  ved  det  gamle. 
Mordene  vedblev,  Dødsdommene  vedblev  —  indtil  Omslaget  endelig 
kom  med  Kristian  VII.  Efter  hvad  Stampe  fonæller,  var  det  Kongen 
personlig,  der  hidførte  en  Forandring.    Thi  da  han  i  1767  havde  mod- 

taget  en  Ansøgning  fra  en  Moder,  der  bad  om  Naade  for  sin  efter  For- 
ot^ningen  af  1749  dømte  Datter,  skrev  Kongen  med  egen  Haand  paa 
Ansøgningen:  „At  som  Erfarenhed  viste,  at  den  nuværende  Forordning 
ikke  hæmmede  en  saa  umenneskelig  Fanatismus,  saa  skulde  Kancelliet 
foredrage  en  ny  Forordning  om  slige  Tilfælde,  og  Datterens  Dom  for- 
mildes." —  Derefter  blev  Stampes  gamle  Betænkning  fra  1757  taget 
frem  igen;  og  hvad  enten  det  nu  var  Kongens  Ønske  eller  de  foran- 
drede Tider  der  virkede:    baade  Kancelliet  og  Konseillet  var  nu  enige 

om  at  bifalde  de  deri  udtalte  Tanker.  Stampe  fik  paany  Ordre  til  at 
opsætte  en  Forordning  om  den  Sag,  og  saa  udkom  den  endelig  d.  18. 
Decbr.  1767. 

„Da  det,  i  Anledning  af  de  nu  paa  nogen  Tid  saa  ofte  forøvede  forsæt- 
lige Mord  paa  uskyldige  Børn  og  andre,  er  bragt  i  Erfaring,  at  Frdn.  ^.^ 
1 749,  som  skærper  Straffen  for  dem,  der  uden  nogen  foregaaende  Tvistighed 
eller  dertil  given  Aarsag,  begaa  forsætlig  Mord  paa  de  dem  i  Møde  kom- 
mende Personer,  ikke  saa  fuldkommen  har  opnaaet  den  derved  intenderede 
Hensigt;  ligesom  Dødsstraf  ej  heller  synes  saa  aldeles  at  passe  paa  den  Mis- 
dæder, der  ønsker  sig  Døden  og  er  ked  af  Livet,  og  af  saadan  Kedsomme- 
lighed lader  sig  forlede  til  at  begaa  et  forsætligt  Mord  paa  en  uskyldig 
Person:  saa  bliver  den  for  slige  melankolske  og  tungsindige  Mennesker, 
der  dog  ikke  kan  anses  at  være  berøvede  Forstandens  Brug,  som  begaa 
saadant  forsætligt  Mord,  ved  bemt.  Frdn.  fastsatte  Dødsstraf  forandret  til  en 
anden  daglig  og  vedvarende  Straf,  Lidelse  og  Forhaanelse,  som,  efter  Mis- 
dæderens Gemyts  Beskaffenhed  og  Tænkemaade,  eragtes  mere  bekvem  til 
at  opnaa  Straffens  Hensigt,  nemlig  Undersaattemes  Sikkerhed  og  Rolighed.'' 

De  dømte  skal  derfor  behandles  saaledes: 

1.  Kagstryges  og  brændemærkes  paa  Panden  og  derefter  hensættes  til 
Arbejde  i  Jern  paa  Livstid  og  der,  „som  de  mest  udædiske,  farligste  og 
foragteligste  blandt  alle  uærlige  Slaver  og  Misdædere,  ej  alene  for  sig  selv 
forvares,  men  og  daglig  bruges  saavel  til  det  allerstærkeste  og  haardeste, 
som  til  det  allerliderligste,  haanligste  og  foragteligste  Arbejde.** 

2.  Dernæst  skal  Misdæderen  engang  hvert  Aar,  paa  den  Dag,  da 
Mordet  blev  begaaet,  henbringes  til  Gerningsstedet,  eller  hvis  dette  er  for 
langt  fraliggende,  da  til  Byens  offentlige  Rettersted,  og  der  atter  kagstryges 
eller  piskes  med  27  Slag  af  9  Ris.  Paa  denne  Tur  skal  Misdæderen  frem 
og  tilbage  føres  paa  Natmandens  Sluffe,  i  gemene  Klæder,  uden  Hat  eller 
Hue,  med  Strikke  om  Halsen  og  sammenbundne  Hænder. 

3.  Naar  endelig  en  saadan  Misdæder  dør,  skal  Legemet  ved  Natmandens 
Folk  henføres  til  Retterstedet,  Hovedet  og  Haanden  afhugges  og  sættes  paa 
en  Stage  og  Kroppen  lægges  paa  Stejle. 

Det  er  ikke  Eftergivenhed  eller  Forbrydervenlighed,  der  taler  ud  af 
denne  Forordning  —  Stampe  var  ikke  den  Mand,  af  hvem  man  skulde 
vente  sligt.  Men  den  nye  Fremgangsmaade  var  klog,  svarende  til  sin 
Hensigt;  og  den  betegner  et  Vendepunkt  i  vor  Straffelovgivning  derved, 
at  Regeringen  nu  for  første  Gang  var  kommen  ud  af  det  Spor,  der 
førte  fra  Dødsstraf  til  mere  Dødsstraf  og  bestandig  til  mere.  Toppunktet 
i  denne  stigende  Kurve  var  naaet,  og  fra  nu  af  begynder  det  at  gaa 
ned  ad.     Henrettelsesmaskineriet  er  ved  at  sagtne  sin  Fart. 

Og  Regeringen  viste,  at  den  nu  handlede  efter  en  sikker  Plan,  og 
at  det  var  med  fiildt  Overlæg,  at  den  ændrede  Kurs.  Thi  foa  Maaneder 
efter  udkom  et  nyt  mærkeligt  Reskript,  der  ikke  lader  nogen  Tvivl 
tilbage  om,  at  Regeringen  nu  var  kommen  til  Forstaaelse  af  Sagens 
virkelige  Sammenhæng  og  navnlig  havde  fiiaet  Øje  for,  at  der  var  nogen 
Forbindelse  mellem  de  hyppige  Mord  og  Tidens  usunde  Religiøsitet. 
Ved  dette  Reskript,  af  22.  April  1768,  berøves  alle  Henrettelser  deres 
tidligere  religiøse  Karakter: 


Dødsstraffen 

„Paa  det  at  det  rette  Øjemærke  ved  slige  Misdæderes  Afstraffelse  kunde 
Dpnaas,  baade  ved  at  betage  den  gemene  Mand  den  urigtige  og  ikke  usæd- 
vanlige Indbildning,  som  kan  føre  mange  til  at  gøre  ondt,  nemlig  at  det 
er  saa  lyksalig  en  Ded,  og  ingen  kan  være  bedre  beredt  til  Døden,  og 
Salighed  ikke  kan  fejle,  hvor  Præsten  gaar  ved  Synderen  med  Bøn  og 
Sang,    saa  og    at   Dødens  Maade   gøres   mere   skræksom   og   a^kyelig   for 


Tilskuerne,  anordnes  og  befales:  Ingen  Præst  skal  Følge  med,  naar  Mis- 
dæderen følges  fra  Fængslet  til  Retterstedet,  og  ej  heller  holdes  Bøn  og 
Sang  undervejs,  men  Præsten  i  Fængslet  gere  sit  Bedste  ved  Guds  Naade 
at  berede  Synderen  til  Døden,  og,  naar  han  bortføres,  forføje  sig  til  Retter- 
stedet og  oppebie  Synderens  Ankomst,  og  der  uden  al  holde  nogen 
offentlig  Tale  alene  søge  at  holde  Synderen  i  muligste  Andagt  og  Stilhed, 
indtil  at  han  er  død." 

1  de  allerførste  Aar  efter  disse  to  Forordningers  Udstedelse  mærkes 

næppe  nogen  Aftagelse  i  Forbrydelsernes  Antal.  Endnu  blev  mange 
Kvinder  dømte  til  Kagstrygning,  Brændemærke  og  Piskning  en  Gang 
om  Aaret,  og  man  tog  ikke  meget  Hensyn  til,  hvad  vi  vilde  kalde  for- 
mildende Omstændigheder.  Selv  om  Mordforsøget  ikke  lykkedes,  og 
Barnet  vedblev  at  leve,  eller  om  det  var  begaaet  i  Drukkenskab,  i 
„Desperation  og  Sindsforvirring*  eller  af  Personer,  der  ikke  havde  For- 
nuftens fulde  Brug  —  alle  blev  dog  dømte  til  at  gennemgaa  de  af 
Generalprokurøren  udpønskede  Pinsler  og  Forhaanelser.  Men  omtrent 
fra  1776  begynder  en  Række  Benaadninger  for  disse  Forbrydere,  som 
viser,  at  Regeringen  nu  havde  Følelsen  af,  at  Faren  var  overstaaet. 
Den  ene  efter  den  anden  af  de  tidligei:e  dømte  Misdædere  bliver  fritaget 
for  den  aarlige  Piskning,  enkelte  faar  Tilladelse  til  at  komme  i  Kirke- 
gaarden,  naar  de  dør,  og  Tilgangen  af  nye  Forbrydere  stanser.  Loven 
stod  dog  ved  Magt  indtil  1833;  da  ophævedes  alle  pinlige  Dødsstraffe, 
og  for  dem,  der  fremdeles  maatte  blive  dømt  efter  Stampes  Forordning 
af  1767,  bortfaldt  Brændemærket  og  den  aarlige  Kagstrygning.  Helt 
ophævet  blev  Forordningen  først  ved  den  nye  Straffelov  af  1866. 


Mikael. 

Af  Poul  Levin. 


Herman  Bang:    Mikael.    379  S.    (Gyldendalske  Boghandel.    Nordisk  Forlag). 

Denne  Roman  handler  om  en  stor  Maler  og  hans  Plejesøn.  Den 
foregaar  i  Paris  og  i  Kunstnerkredse,  Personerne  er  ikke  danske. 

I  disse  Linjer  er  samlet  en  Del  Oplysninger,  som  sikkert  vil 
skræmme  adskillige.  De  fleste  Læsere  sætter  ikke  Pris  paa  at  læse 
om  Kunstnere.  Er  det  saa  underligt?  Vi  er  jo  alle  bange  for  at  blive 
tagne  ved  Næsen  af  disse  Digtere,  og  overfor  Kunstnerne  er  man  i 
særlig  Grad  uden  Evne  til  at  øve  Kontrol.  Kommer  man  udenfor  de 
borgerlige  Kredse,  vil  man  helst  saa  højt  op  som  muligt,  Konger  og 
Kejsere  —  det  lader  sig  høre,  fordi  Forfatteren  i  Virkeligheden  ved  lige 
saa  lidt  derom  som  Læseren,  men  mødes  med  ham  i  visse  fastslaaede 
Forestillinger  om  Elegance,  Fornemhed  etc.  Men  Kunstnerne  er 
borgerlige  og  lever  dog  i  en  Verden  for  sig,  de  betragter  Samfundet 
med  en  vis  Mistro  og  faar  Mistro  til  Gengæld,  og  de  Problemer,  som 
behandles  i  deres  Verden,  faar  noget  vist  fagligt  ved  sig,  som  ikke 
vækker  den  fulde  Interesse.  Derfor  har  en  Digter  som  Henrik  Ibsen, 
hvis  senere  Værker  i  saa  høj  Grad  er  Kunstnertragedier,  først  i  sit 
sidste  Værk,  i  „Epilogen",  besluttet  sig  til  at  kaste  Masken  og  skrive 
om  en  Billedhugger,  der  egentlig  er  Digter,  og  derfor  gaar  der  i  saa 
mange  Skuespil  og  Romaner  Digtere  omkring  og  formummer  sig  som 
Godsejere,  Fabrikanter,  Kaptajner,  Læger  o.  lign.    Først  naar  Læseren  er 

blevet  beroliget  ved  det  hjemlige  Interiør,  kan  Digteren  lempeligt  føre 
ham  derhen,  hvor  han  vil  have  ham. 

Og  til  dette  Vovestykke  at  skildre  en  Kunstner  har  Herman  Bang 
altsaa  føjet  det,  at  lade  Handlingen  udvikle  sig  mellem  Udlændinge  i 
Paris.  Ovenikøbet  ikke  det  Paris,  „alle**  kender,  Boulevarderne  og 
Kafeerne,  men  et  Kunstnerparis,  der  ser  helt  fantastisk  ud:  et  Slot, 
udstyret  med  den  ødsleste  Pragt  af  Guld  og  Kunstværker  og  Fløjl 
(Bang  har  jo  aldrig  sparet  paa  Portiererne  i  sine  Scenearrangementer) 
og  med  en  Majordomus  med  Huskæde  om  Halsen  i  Forhallen.  Der 
er  nok  til  at  skræmme  en  skikkelig  Dansker  fra  at  træde  nærmere! 

Under  disse  Forhold  falder  det  da  naturligst  for  den,  der  gæme  vil 
vinde  Læsere  for  denne  udmærkede  Bog,  at  forsøge  paa  at  fremdrage 
det  almene  i  den,  ligesom  holde  den  ud  fra  sig  for  at  se  de  store 
Linjer,  det,  som  bevirker,  at  denne  Roman  ikke  blot  handler  om  disse 
Mennesker  men  ogsaa  om  alle  dem,  der  ikke  er  Kunstnere,  ikke 
elsker  deres  Model  og  ingen  Majordomus  har  i  Entréen. 

L 

„Nu  kan  jeg  dø  roligt:  jeg  har  set  en  stor  Lidenskab",  saaledes 
lyder  Mottoet.  Man  holder  uvilkaarlig  fast  paa  dette  Ord  Lidenskab, 
det  er  Trylleordet,  ved  hvilket  Romanens  Hemmeligheder  aabenbarer 
sig  for  Læseren. 

Tre  Lidenskabshistorier  udvikles  jævnsides  i  Mikael:  den  gamle 
Maler  Claude  Zorets  Lidenskab  for  sin  Plejesøn  Mikael,  dennes  Liden- 
skab for  Fru  de  Zamikof,  den  svenske  Maler  Adelsskjolds  lidenskabe- 
lige Forelskelse  i  sin  Hustru. 

Claude  Zoret  er  en  Bondesøn.  Tungt  og  langsomt  har  han  arbejdet 
sig  frem  til  Hæder  og  Rigdom.  Hans  Liv  har  været  ét  stort  Arbejde, 
under  hvilket  han  forbrugte  alt  hvad  han  ejede,  sin  Lykke,  sine 
Kræfter,  sin  Hustru  for  at  naa  det  højeste  i  Kunsten.  Han  fandt  i 
Livet  kun  det,  han  havde  Brug  for,  saa  stort  er  Kunstens  Krav, 
Slægt  efter  Slægt  af  Kunstnere  har  vidnet  derom  gennem  deres  Liv  og 
i  deres  Værker.  Jeg  var  Kunstner,  først  og  fremmest  Kunstner", 
siger  Rubek  i  Ibsens  Epilog,  og  der  er  Lighed  mellem  Ibsens  Billed- 
hugger og  Claude  Zoret.  Paa  en  Rejse  træffer  Zoret  i  Prag  en  ung 
Czeker,  Mikael,  der  viser  ham  nogle  Udkast  og  vil  gaa  i  Lære  hos 
ham.  Zoret  sér  paa  Udkastene,  de  er  ufærdige,  han  sér  paa  den 
unge  Mand  og  betages  af  det  angstfulde  Udtryk  og  af  hans  Skikkelses 
Skønhed. 

Han  sér  paa  Mikael  som  Maleren  paa  sin  Model,  for  hans  Kunstner- 
øjne  bliver  denne  unge  Mand  til  Kunstværker,  til  Angsten,  til  Sejren, 
svundne  Tiders  Klædebon  slynges  om  ham  og  falder  atter  af  ham,  saa 
han  staar  i  sin  skønne  Nøgenhed  —  Kunstnerbegejstringen  erobrer 
Mikael  til  Zoret.  Han  tager  ham  med  sig,  gør  ham  til  sin  Plejesøn, 
overøser  ham  med  Rigdom  og  elsker  ham  gennem  sin  Kunst.    Det  er 

Kunstens  Lidenskab  som  knytter  Zoret  til  Mikael,  i  Kraft  af  sin  Evne 
til  at  bruge  ham  som  Model  bemægtiger  han  sig  ham  og  har  ham 
gaaende  om  sig  som  en  Slave,  over  hvem  han  afmægtig  som  overfor 
Kunsten  og  gavmild  som  den  Rige  og  Geniale  strøer  sine  yppige 
Gaver.  En  forunderlig  Blanding  af  Kunstneregoisme  og  Svaghed  over- 
for denne  lade  Skønhed  —  Bondesønnens  Imponerthed  af  denne  Lige- 
gyldighed for  Penge  og  halvt  drømmende  Lediggang  — ,  en  vis 
Forelskelsens  Afmagt  ligger  paa  Bunden  af  denne  Lidenskab.  Thi 
Zoret  kan  længes  efter  Livet,  efter  at  leve  saaledes  som  de  andre,  der 
ikke  behøver  at  gaa  Kunstens  Omveje,  som  ikke  for  at  udtrykke  deres 
Stemninger  maa  drapere  en  Model,  men  som  øser  direkte  af  Kilden. 
Mikael,  som  Zoret  har  stjaalet  fra  Livet,  træder  som  en  Skygge  mellem 
Livet  og  Zoret.  Og  imens  er  Aarene  gaaet,  og  Zoret  har  ødslet  al 
sin  Kraft  paa  denne  Skygge.  Da  han  en  Dag  vil  frembringe  et  Kunst- 
værk, der  ikke  er  en  Fantasi,  skabt  af  Samlivet  med  Mikael,  da  han 
vil  male,  ikke  en  Mand  men  en  ung,  skøn  Kvinde,  formaar  han  ikke 
at  gøre  Billedet  færdigt,  fordi  hans  Blik  er  afvænt  fra  at  beskue  Livet 
direkte.  Han  er  som  Noureddin,  hvem  den  sidste,  afgørende  Handling 
er  nægtet,  og  Mikael  er  Aladdin,  den  unge  Livskraft,  der  i  et  Nu  gør, 
hvad  Mesteren  ikke  har  formaaet  i  Dage  og  Nætter. 

Og   med   al   den  Kraft   hans  Ungdom  ejer,    vrider  Mikael  sig  fra 
dette  Øjeblik   ud   af  Zorets  Herredømme.     Han   hævner  sig  over  al 
den  Taknemlighed,  han  skylder  denne  Mand.    Laa  der  paa  Bunden  af 
Zorets  Velgærninger  Kunstnerens  Egoisme,  saa  høster  han  nu  en  Utak, 
der   er  stærk   som    hans   Lidenskab.     Den   Kvinde,    Zoret  har  villet 
male,   en   russisk  Prinsesse  Zamikof  bliver   Mikaels  Elskerinde.     Og 
Mikael,   der  er  ganske  forholdsløs  udenfor  Mesterens  Hus,   han,    som 
er  løsrevet  fra  Familje,  Fædreland  og  for  hvem  Kunsten  er  et  yppigt 
Dilettanteri,  der  ikke  binder  ham,  han,  for  hvem  endelig  Pengene  er 
det   ligegyldigste,    kan    hensynsløst  give  den  Kvinde,    han  elsker,  alt. 
Hans  Forelskelse  i  Fru  Zamikof  er  som  en  mægtig  Bølge,  der  udefra 
Livet  skyller  hen  over  ham  og  bærer  ham  bort  fra  Zorets  gyldne  Bur. 
Og  hun  er  netop  en  af  de  Kvinder,  der  gør  en  ung  Mand  værgeløs: 
paa  sin  møjsommelige  Gang  fra  Odessas  Købmandsboder,  hvorfra  hun 
stammer,  op  til  Samfundets  Spids  har  hun  lært  alt  om  Eventyr  og  om 
Guldets  Magt  og  om  Kvindens  Herredømme  over  Mænd,  hun  har  først 
forsøgt   at  vinde  Zoret  for  ved  hans  Rigdomme  at  møde  den  truende 
Fallit,   og  da  dette  mislykkes  bemægtiger  hun  sig  hans  Plejesøn   og 
gennem  ham  hans  Guld.    Zoret  ser  det  og  vaander  sig  derunder.    Han 
bliver  ene  og  ældet;   den  evige  Stimulans,    som  denne  Mand  var  for 
ham,  er  taget  fra  ham,  midt  i  sin  Rigdom  er  han  fattig,  fordi  Kærlig- 
heden til  Mikael  var  blevet  ham  en  Nødvendighed  —  efter  at  han  paa 
Jagten   efter  at  yde  det  Største,  hidset  af  Vennerne,   der   brugte    ham 
som  Fanebærer,  har  kastet  alt  det  fra  sig,  der  for  andre  er  Lykken. 
Han  formaar  endnu  kun  at  give  sin  Sorg  Udtryk.     Han  maler  Job, 

den  forladte,  brudte,  og  Esaias,  der  forkynder  sin  Fortvivlelse  og 
endelig  Sandheden:  en  høj  og  sejrrig  Yngling,  der  med  en  lysende  Kvinde 
ved  sin  Side  kører  paa  en  gylden  Triumfvogn  frem  over  Skyer  „der 
lignede  Slør,  som  var  svøbt  om  mægtige  Kroppe  af  lænkebundne  Gi- 
ganter, mørke  Skyer  og  omrandede  med  Blod." 

Nu,  da  alt,  hvad  der  bandt  ham  til  Livet,  har  forladt  ham,  har  han 
naaet  det  største,  men  selv  sidder  han  i  Triumfvognen  med  Døden  i 
Hjærtet,  ombølget  af  Sejrsraab,  blandt  hvilke  den  Enes  Hyldest,  han 
bryder  sig  om  at  høre,  mangler,  og  da  Døden  tilsidst  kommer,  lytter 
han  forgæves  efter  Mikaels  Fodtrin,  mens  hans  Haand  med  sin  sidste 
Kraft  undertegner  Dokumentet,  i  hvilken  han  skænker  ham  alt. 

Ved  Siden  af  Beretningen  om  Zorets  og  Mikaels  Lidenskab  findes 
den  om  den  svenske  Maler  Adelsskjolds  Lidenskab  for  sin  skønne 
Hustru.  Denne  Skildring  antydes  med  faa  Ord :  hun  elsker  ikke  mere 
sin  Mand,  der  baade  i  sit  Liv  og  sin  Kunst  mangler  den  Finhed,  som 
hun  længes  efter.  Hun  er  af  gammel,  adelig  Race  og  har  kun  en  Tid 
kunnet  fængsles  af  denne  nordiske  Kraft,  stille  og  uimodstaaeligt  vindes 
hun  af  en  ung,  skælvende  og  tavs  fransk  Adelsmand.  Manden  opdager 
det,  synker  først  sammen  i  Fortvivlelse  men  opsøger  saa  sin  Kones 
Elsker  og  dræber  ham  i  Duel.  Men  hvad  nytter  det?  Hans  Længsel 
efter  den  Kvinde,  for  hvem  han  intet  betyder,  er  lige  stærk.  Han  op- 
søger sin  Ven  Claude  Zoret,  og  disse  to  Kunstnere,  som  begge  har 
mistet  alt,  kommer  til  at  tale  om  deres  Liv.  Og  Adelsskjold  siger: 
„Tilsidst  spørger  man  sig  selv,  om  man  virkelig  ogsaa  har  elsket 
hende  ....  Eller  om  hun  kun  var  mig  nødvendig." 

Og  de  mødes  i  dette  Ord  nødvendig  —  Nødvendigheden,  Egois- 
men, der  ligger  paa  Bunden  af  Lidenskaben  og  uanet  øver  sit  ned- 
brydende Værk  som  en  Bakterie'  og  først  erkendes  den  Dag,  den  har 
skabt  Utaknemligheden,  Sygdommen,  som  dræber. 

IL 

En  Dom  over  Lidenskaben  er  Mikael.  Herman  Bang,  hvis  Værker 
i  saa  høj  Grad  har  drejet  sig  om  Slægten,  om  Hjemmet  og  om  de 
smaa  Samfund,  har  denne  Gang  skrevet  om  det,  som  ligger  udenfor 
Hverdagen,  om  alt  det  han  har  mødt  udenfor  Hjemmene.  Ligesom  en 
Bakteriolog,  naar  han  rendyrker  en  Bakterie,  anbringer  den  i  Om- 
givelser, der  er  gunstigst  for  dens  Udvikling,  saaledes  har  Digteren  be- 
tragtet sit  Emne  i  de  Forhold,  hvor  det  stærkest  kommer  til  Udfold- 
ning —  og  baade  Videnskabsmanden  og  Digteren  handler  saaledes, 
fordi  de  har  lært  af  Livet  og  følger  dets  Anvisninger.  Jo  mindre  Mod- 
stand Lidenskaben  møder,  jo  stærkere  vil  den  udvikle  sig;  i  de  borger- 
lige Forhold,  i  Hjemmet,  i  Hverdagen  hæmmes  Lidenskaben  af  de 
Hundreder  store  og  smaa  Ting,  hvoraf  Slægts-  og  Samfundslivet  bestaar. 
Ganske  vist :  Balzac  var  Lidenskabernes  Digter  og  søgte  netop  ind  i 
Hjemmene,  men  han  sprængte  ogsaa  i  Kraft  af  sit  Geni  de  Grænser, 

han  selv  havde  sat,  han  kommer  netop  udenfor  Hverdagen,  skønt  han 
saa  nøje  skildrer  dens  ydre  Skikkelse,  fordi  alle  hans  Personer  lever 
under  et  aandeligt  Pres,  der  fjærner  dem  fra  deres  Forbilleder  og 
nærmer  dem  til  det  Geni,  der  skabte  dem  i  sine  Nætters  vilde 
Ensomhed.  Herman  Bang  har  henstillet  sine  Mennesker  i  Paris, 
hvorhen  alle  de,  der  rejser  hjemmefra,  søger,  i  et  Kunstnerhus,  der 
har  alt  af  Pragt  og  Rigdom  og  intet  af  et  Hjem,  og  hvor  Tjeneren  er 
den  fortrolige;  han  har  gjort  dem  til  Kunstnere,  som  intet  borgerligt 
vil,  og  blandet  Nationerne  mellem  hinanden:  den  franske  Bondesøn  og 
den  czekiske  unge  Mand,  den  svenske  Maler  og  hans  bøhmiske  Hustru, 
Russerinden  anglende  imellem  dem,  og  iagttagende  dem  alle,  lidt  nys- 
gerrig, meget  deltagende  Zorets  Ungdomsven,  Kunsthistorikeren  Schwitt, 
der  er  Jøde.  Det  er  da  for  en  Gangs  Skyld  en  Kreds  af  Mennesker, 
man  ikke  er  vant  til  at  træffe  i  danske  Bøger,  et  Samfund,  der  lever 
under  helt  andre  Love,  end  dem,  som  gælder  fra  Himmerland  til  Vold- 
kvarteret. At  de  derfor  skulde  være  os  uvedkommende  vilde  være  en 
ganske  urigtig  Opfattelse.  Til  dem,  der  paa  Forhaand  vilde  mene  dette, 
kunde  man  rette  det  Spørgsmaal,  om  f.  Eks.  Jacob  Knudsens  Bønder  i 
Sind  skulde  staa  en  moderne  Læser  saa  farligt  nær?  Kender  virkelig 
saa  mange  Danske  sig  selv  i  disse  Efterkommere  af  Sagaens  Bønder, 
der  som  bekendt  var  norske  Udvandrere?  Ja,  forsaavidt  der  i  dem 
findes  noget  af  det  alment  menneskelige,  der  i  Virkeligheden  er  det 
eneste,  hvorpaa  Poesien  beror.  Alt  andet  er  til  syvende  og  sidst  Smaa- 
ting,  og  det  vilde  derfor  være  et  Held  for  dansk  Poesi,  om  vore 
Digtere  langt  hellere  end  at  sørge  for  Dekorationernes  Paalidelighed 
vilde  naa  ned  til  det  dybeste,  det  som  knytter  alle  sammmen.  Men 
der  sidder  rundt  om  en  Mængde  forknytte  Mennesker  med  Pen  i 
Haanden  og  besværger  de  unge  Talenter  om  endelig  ikke  at  svigte 
den  fædrene  Jord.  Johs.  V.  Jensen,  der  har  frigjort  sig  i  sin 
amerikanske  Roman,  henvises  faderligt  til  Himmerland  —  i  Stedet  for 
at  vi  skulde  være  himmelglade,  hver  Gang  en  Digter  gør  vort  Land 
større  ved  at  sprænge  sin  Hjemstavns  usselige  Grænser. 

Fra  en  Bog  som  Mikael  møder  der  netop  Læseren  noget  af  det 
stærke,  som  sætter  Tankerne  i  nye  Svingninger.  Det  kommer  af,  at 
disse  Mennesker  lever  udpræget  for  vore  Øjne,  om  vi  saa  nok  saa 
lidt  har  set  dem  før.  Det  er  jo  netop  Bevægelsen  som  Bangs  Kunst 
mestrer;  i  hans  hjemlige  Bøger  kan  denne  Bevægelse  endda  forvolde 
saa  megen  Uro,  at  vi  ikke  ret  vil  vedkende  os  Billedet,  hvor  sandt 
det  end  er.  Men  disse  fremmede  Kunstneres  Liv  er  just  Bevægelsen, 
Uroen,  Trangen  til  at  skabe  og  opleve  hver  Dag  paa  ny.  Det  er  ikke 
Mennesker,  der  synker  hen  i  Grublen  og  Diskussioner  om  det,  som 
bevæger  dem;  deres  Ord  er  korte,  henfarende,  og  kun  den  Opmærk- 
somme opfatter,  hvorledes  de  forraader  deres  Hemmeligheder  der- 
igennem. 

Og  netop  fordi  der  aldrig  kommer  noget  uægte,  noget  retorisk  eller 

prangende  bliver  Vejen  fra  de  digtede  Mennesker  til  Læseren  saa  kort. 
Man  Forstaar  dem,  som  man  forstaar  en  Hændelse  ude  i  Livet:  af  de 
mange  Antydninger,  som  man  selv  gør  til  et  Hele.  Saaledes  har  Bang 
altid  skrevet,  og  saa  længe  Forholdene  vare  de  hjemlige,  var  Arbejdet 
let  for  Læseren.  Ved  Vejen  forstod  man  rent  uvilkaarligt.  Men 
ogsaa  for  Claude  Zorets  Kamp  med  den  Ungdom,  der  er  stærkere 
end  han  og  svigter  ham  just,  da  han  er  svagest  og  trænger  mest  til 
den,  vil  Forstaaelsen  blive  hurtig,  fordi  Bang  i  denne  Venten  paa  ham, 
som  udebliver,  har  skildret  noget  rent  menneskeligt,  noget  som  alle 
har  oplevet  paa  en  eller  anden  Vis.  Derpaa  beror  den  Magt  en  Roman 
kan  udøve:  om  det  bliver  muligt  for  Læseren  at  føre  det,  der  sker,  til- 
bage til  noget,  han  gennem  sine  Erfaringer  og  Stemninger  har  særlige 
Forudsætninger  for  at  forstaa;  det  er  just  ikke  det  at  se  sine  egne 
Vinduer,  som  er  saa  tiltrækkende,  men  det  at  genkende  dem  i  en  ny 
Belysning. 

Denne  Tilegnelse  af  Digterens  Mening  sker  i  Mikael  i  pludselige 
Lyn.  Bang  begrunder  ikke,  men  han  argumenterer  ud  fra  den  Fylde 
af  Iagttagelser,  hvormed  han  har  spændt  sine  Læseres  Interesse.  Naar 
han  vil  vise  den  Egoisme,  der  ligesom  holder  Lidenskaben  Stangen  og 
giver  den,  mod  hvem  Lidenskaben  udøves,  Vaaben  i  Hænde,  da  lader 
han  os  se  Zoret  Gang  paa  Gang  betragte  og  behandle  Mikael  som 
Modellen,  som  den  Ting  han  ejer  og  overøser  med  sine  Gaver,  og 
han  lader  os  føle,  hvorledes  Mikael  først  beruses  derved,  saa  berøres 
pinligt,  studser,  harmes  og  tilsidst  afkaster  Aaget.  Og  han  lader  paa 
samme  Maade  sine  Læsere  følge  Ægteparret  Adelsskjolds  stille  Kamp, 
der  kun  bestaar  i  et  Blik,  et  henkastet  Ord,  en  uvilkaarlig  Bevægelse, 
saaledes  at  man  i  sit  stille  Sind  foretager  de  Ræsonnementer,  der  er 
de  rigtige.  Derfor  kan  Bang,  naar, det  Øjeblik  kommer,  hvor  han 
skal  drage  Konsekvensen  af  det  skildrede,  nøjes  med  et  Par  Ord,  hvor 
andre  bruger  Sider.  Man  læse  f.  Eks.  her  i  Mikael  det  Sted,  der  er 
det  vigtigste  for  Bogens  Tendens,  det,  hvor  Zoret  og  Adelsskjold  begge 
svegne  gør  op  for  hinanden,  at  det,  de  kaldte  Kærlighed  til  en  anden, 
maaske  nok  saa  meget  var  det,  at  dette  Forhold  var  nødvendigt  for 
dem  selv.  Der  staar  i  Virkeligheden  kun  det  Ord  nødvendig,  det 
gentages  med  stigende  Bevægelse,  men  det  uddybes  ikke,  der  filosoferes 
ikke  over  det.  Og  dog  kommer  det  saa  nødvendigt,  det  er  paa  For- 
haand  saa  uddybet,  at  Læseren  griber  Ordet  som  Løsningen  og  stud- 
sende ved  en  gentagen  Læsning  af  Stedet  opdager,  hvor  lidt  der  i 
Grunden  staar. 

Saa  meget  mægtigere  er  Livet  end  alle  filosofiske  og  dybsindige  Ord. 
Har  en  Digter  først  ført  os  til  det  Punkt,  hvor  vi  beskuer  vort  eget, 
prøvende,  dømmende,  hvor  vi  tvinges  til  at  aabne  de  Tanker  og  Følelser 
paa  hvilke  vi  lever,  for  at  se,  hvad  de  rummer,  saa  behøver  han  ikke 
at  træde  udenfor  sin  Digtnings  Ramme  for  at  forklare  og  bevise.  Den, 
som  læser  Mikael,  føler  det,  som  stilledes  der  en  Række  Samvittig- 

Det  ny  Aarhundrede  I.  15.  ^ 

hedsspørgsmaal  ti!  ham  om  hans  Kærligheds  Fylde,  om  hans  Hen- 
givelses Oprigtighed,  og  han  tvinges  til  at  tænke  paa  den  virkelige 
Værdi  af  de  Følelser,  han  anser  for  sine  bedste. 

Ud  fra  disse  Menneskers  Liv,  ud  fra  dette  enkelte  Tilfælde  taler 
Bogen  med  den  stærke  Kunsts  Alvor  om  det,  som  angaar  os  alle. 

III. 

Endnu  kun  nogle  Ord  om  Formen.  Mikael  er  en  Roman  i  fem 
Akter.  Tekniken  minder  meget  om  den,  der  benyttes  i  moderne  franske 
Skuespil,  hvor  de  første  Akter  med  en  vis  Bredde  fremfører  Personerne 
for  saa  i  de  sidste  Akter  at  lade  Handlingen  udvikle  sig  i  et  Par 
afgørende  Scener.  Paa  Vejen  mod  disse  Optrin,  der  rummer  Skue- 
spillets hele  Ide,  afkastes  al  den  Bagage  af  Bipersoner,  forklarende 
Sidehandlinger,  ræsonnerende  Replikker,  som  i  Begyndelsen  har  fanget 
Tilskuerens  Interesse  og  givet  ham  et  Indtryk  af  Livet,  saaiedes  at 
Hovedpersonerne  nu  frit  kan  tørne  imod  hinanden  med  en  Voldsomhed, 
som  hidser  og  gør  aandeløs.  Af  moderne  nordiske  Skuespilforfattere 
er  Gunnar  Heiberg  den,  som  mest  har  optaget  denne  Form.  Der 
fremsættes  ikke  en  Thesis,  som  i  det  følgende  belyses  fra  stadig  nye 
Sider  og  omtumles  i  en  Række  Debatter,  men  der  samles  gennem 
Replikkerne  et  Eksplosionsstof,  der  antændes  i  et  Nu. 

I  Mikael  arbejdes  gennem  hvert  Ord,  der  siges,  og  hver  Bevægelse, 
som  gøres,  henimod  den  endelige  Katastrofe.  Bogen  er  dramatisk  ved 
sin  Opbygning.  Men  den  er  det  ogsaa  derved,  at  Bang  siger  alt  gennem 
nogle  Optrin,  der  er  valgte  saaiedes  at  de  uafbrudt  samler  Personerne 
i  nye  Grupperinger.  Han  har  paalagt  sig  selv  de  samme  Vanskelig- 
heder, som  den  dramatiske  Forfotter  har  at  løse,  han  koncentrerer  og 
fører  Forhistorien  ind  i  Skildringen  gennem  Samtaler,  som  paa  samme 
Tid  maa  bringe  Handlingen  frem,  han  gengiver  Stedets  Stemning 
gennem  Ord  og  Bevægelser,  og  han  lader  endelig  Samtalen  svinge  fra 
Gruppe  til  Gruppe.  Intet  vilde  derfor  være  lettere  end  at  dramatisere 
Mikael  uden  paa  noget  afgørende  Punkt  at  fjærne  Skuespillet  fra 
Romanen.  Men  samtidig  har  Bang  benyttet  sig  af  den  Frihed,  Ro- 
manen giver,  til  at  flytte  Handlingen  fra  Sted  til  Sted  selv  om  det  blot 
er  for  et  Par  Replikkers  Skyld,  der  just  i  disse  Omgivelser  faar  deres 
rette  Farve. 

Bangs  særlige  Evner,  hans  Impressionisme  og  hans  dramatiske 
Sans,  har  aldrig  udfoldet  sig  med  den  Fasthed  og  Magt  som  her.  Der 
findes  Optrin,  i  hvilke  de  største  Vanskeligheder  er  overvundne  saa 
let,  som  var  det  sket  i  Leg,  og  hvor  Virkningen  er  saa  stærk  som  i 
de  allerbetydeligste  moderne  Værker  (en  Scene  i  Theatret  minder  f.  Eks. 
om  en  lignende  i  Anatole  Frances  Den  røde  Lilje,  Dødsscenen  om 
Slutningen  af  Nana).     Hele  Slutningen  er  skrevet  med  Mesterskab. 

I  et  lykkeligt  Øjeblik  er  denne  Bog  blevet  til;  Den  er  blevet  saa 
særegen  og  saa  sikker  som  et  Værk  kun  bliver,  naar  dets  Skaber  staar 

paa  Højden  af  sin  Kraft.  Disse  fremmede  Mennesker,  den  gamle 
brudte  Maler,  hans  nervøst  sitrende,  forkælede  og  fordærvede  Plejesøn, 
den  svenske  Kæmpe  og  den  franske  Kritiker  (en  glimrende  Skikkelse, 
som  er  saa  ægte  Fransk,  at  man  synes  at  kende  ham  fra  talrige  Franske 
Biografier  og  Brevsamlinger),  hele  denne  Verden,  som  er  ny  i  den 
danske  Litteratur  og  paa  Forhaand  synes  os  uvedkommende,  vil  blive 
kendt  og  levende  For  de  mange  Læsere,  Romanen  vil  Faa.  Thi  Mikael 
er  en  Bog,  som  vil  blive  staaende.  Fordi  dens  Forfatter  med  Lidenskab 
har  fordybet  sig  i  Følelser,  der  ved  deres  An  er  uaFhængige  aF  Tid 
og  Sted,  og  udtrykt  hvad  han  vilde  med  en  Kunst,  der  intet  Øjeblik 
svigler. 


Den  sibiriske  Jernbane. 


I  Sommeren  1903  aabnedes  den  store  sibiriske  Jernbanelinje  i  sin  fulde 
Længde  For  Traiiken;  den  strækker  sig  fra  Moskou  til  den  nylig  anlagt^ 
By  Dalny  ved  det  stille  Ocean.  Det  er  den  længste  Bane,  der  findes  i  Verden; 


medens  den  kanadiske  Pacifikbane  er  4677  Kilometer  og  Union -PaciRkbanen 
5337  Kilometer,  er  den  sibiriske  7588  Kilometer  regnet  fra  Tscheljabinsk 
i  Ural  til  Wladiwostok;  regnet  fra  Atexandrowo  ved  den  preussiske  Grænse 
til  Port  Anhur  er  den  over  10,000  Kilometer,  hvilket  er  c.  25  Gange 
A^tanden  fra  Skagen  til  Vamdrup.  Efter  Anlæggelsen  af  denne  nye  Bane 
kan  man  rejse  rundt  om  Jorden  i  50  Dage;  Turen  fra  Berlin  til  Dalny 
varer  1 6  Dage. 

Banen  er  fuldendt  paa  overmaade  kort  Tid;  i  1891  gjorde  den 
nuværende  Kejser  Nicolaus  li  i  Wladiwostok  det  første  Spadestik  dertil. 
Naturligvis   har   man   medt  utallige  Vanskeligheder  ved  Anlæggelsen,   ikke 

mindst  paa  Grund  aF  de  ugunstige  klimatiske  Forhold.  Det  var  da  ogsaa 
langt  fra,  at  Banen  var  mangelfri,  da  den  blev  aabnet.  Paa  hele 
Strækningen  gennem  Sibi- 
rien og  Mandsch  uriet  saa- 
vel  som  paa  Broerne  over 
de  store  Floder  har  man 
kun  Enkeltspor ,  hvorved 
Farten  i  høj  Grad  forsinkes. 
Mange  Steder  var  Under- 
bygningen ikke  tilsti^kketig 
solid,  saa  at  den  blev  ede- 
lagt ved  de  hyppig  ind- 
trædende Oversvommelser. 
Imidlertid  er  man  stadig  be- 
skæftiget med  at  afhjælpe 
disse  Mangler,  saa  Anlægs- 
summen, der  nu  anslaas  til 
1  '/i  Milliard  Kroner,  stadig 
betydelig  foreges. 

Fra  den  evi^pæiske 
Grænse  til  henimod  Baikal- 
søen  gaar  Banen  gennem 
Hade  Egne,  afvekslendeSkove 
og  Stepper;  kun  de  mægtige 
Floder  har  paa  denne  Stræk- 
ning vanskeliggjon  Anlægget. 
Bygningen  aF  Broerne  over 
Floderne  har  kostet  et  uhyre 
med  inditriR«:  .Til  d«  •.III.  uc««-.  Arbejde,   Særlig    fordi   disse 

om  Foraaret  gaar  over  deres 
Bredder  og  oversvømmer  store  Strækninger  aFdei  omliggende  Land.  Tillige 
maatte  man  For  ikke  at  hæmme  Skibsfarten  gere  de  Stenpitler,  der  skulde 
bære  Broerne,  usædvanlig  høje  og  Buerne  under  Broerne  særlig  vide. 


De  Vanskeligheder,  som  Terrainforholdene  Frembed,  har  i  mange  Til- 
fælde bevirket,  at  Banen  ikke  er  ført  hen  i  umiddelbar  Nærhed  af  de 
større  Byer,   og   ofte   har   man   foretrukket   at   anlægge  Sidebaner  i  Stedet 

for  at   føre  Hovedlinien  ad   en  Omvej.     Da  Landet  er  saa  svagt  befolket, 

er  Afstanden  mellem  Stationerne  betydelig  større  end  paa  evropæiske  Baner, 
gennemsnitlig  5 — 6  Mil. 


Grænsestationen  mellem  Rusland  og  Sibirien  er  Tscheljabinsk ;  dette  var 
fer  Banens  Anlæggelse  en  lille  ubetydelig  Flække;  men  der  er  nu  her 
skabt  en  ret  anseelig  By,  et  Midtpunkt  for  Trafiken  mellem  Evropa  og 
Asien.  Her  passerer  hver  Maaned  Tusinder  af  Udvandrere;  fra  Rusland 
gaar  en  stadig  Udvandi^rstrem  til 
det  endnu  saa  lidt  opdyrkede  Sibi- 
rien, og  disse  Udvandrerskarer  fbr- 
9ges  ved  de  mange  Deporterede, 
Regeringen  sender  derover.  Ved 
Stationen  findes  Baderum,  Syge- 
stuer o.  s.  V.  for  Udvandrerne,  og 
disse  bespises  gratis  i  et  stort  Skur. 
Højst  ejendommeligt  finder  man 
endelig  her  en  Jernbanevogn,  der 
er  omdannet  til  en  russisk  Kirke 
med  Alter,  Madonnabillede  og 
brændende  Vokslys ;  de  rejsende 
flokkes  om  den,  medens  Præsten 
beder  sine  Benner  og  velsigner  dem. 

Banen  deles  i  to  Dele  af  Baikal- 
søen;  men  man  antager  i  Løbet  af 
1905  at  kunne  fuldføre  Baneanlæg- 
get ved  den  sydlige  Bred  af  Søen. 
Man  havde  oprindelig  haabet  at 
kunne    undgaa    at    anlægge     Bane 

paa    denne     Strækning,    hvor    den  oet  indre  ir  den  sibiHskt  jcmbin«  KirtfvoEn. 

maatte  føres  over  Klipper,  der  gik 

brat   ned  til   Søen,   over   Broer  og  gennem  talrige  Tunneler,    men   det  blev 
snart  klart,  at  TraHken  ikke  kunde  besørges  tilfredsstillende  ved  Dampskibe. 

Indtil  videre  benytter  man  de  to  Dampskibe  „Angara",  som  kan  befordre 
1200  Passagerer  og  „Baikal",  der  kan  transportere  nogle  og  tyve  Gods- 
vogne. De  er  indrettede  som  Isbrydere;  men  naar  Isen  naar  en  Tykkelse 
af  3  Fod,   kan  de   ikke  benyttes;   man  befordrer  da  Passagererne  i  Slæder 

over  Isen;  Turen  kan  gøres  paa  4  Timer.  Omtrent  paa  Halvvejen  gøres 
Holdt  ved  en  Restauration,  som  en  driftig  Restauratør,  saa  snart  Baikal- 
søen  fryser  til,  midlertidig  opfører  ude  paa  Isen.  Denne  Befordringsmaade 
over  Baikalsøen  er  imidlertid  ikke  ufarlig,  da  Isen  ofte  slaar  lange  og  brede 
Revner.  Selv  om  Sommeren  kan  Sejladsen  være  farlig  og  besværlig  paa 
Grund  af  Storm  og  Taage.  Trods  den  uhyre  Bekostning  har  man  derfor 
bestemt  sig  til  at  fortsætte  Banelinjen  syd  om  Baikalsøen. 

Paa  den  anden  Side  Søen  kører  Toget  gennem  en  bred  Dal,  hvorefter 
Vejen  begynder  at  stige  lidt  efter  lidt.  Man  kommer  gennem  en  Tunnel, 
der  paa  den  ene  Side  bærer  Indskriften:  „Til  det  stille  Ocean "*,  paa  den 
anden  Side:  „Til  det  atlantiske  Ocean";  den  er  bygget  paa  det  Sted,  hvor 
Vandskellet  findes  mellem  Floderne,  der  løber  i  de  to  angivne  Retninger. 
Ved  Byen  Mandschuria  naar  man  Kinas  Grænse,  og  man  ser  nu  med 
korte  Mellemrum  Vagthuse  af  Sten  besatte  med  Soldater;  Stationsbygnin- 
gerne har  metertykke  Vægge  og  ligner  smaa  Fæstninger. 

Ved  Charbin,  en  af  de  Byer,  som  Rusland  paa  utrolig  kort  Tid  har 
fremtryllet  i  Mandschuriet,  deler  Banen  sig;  den  ene  Linje  gaar  til 
Wladiwostok,  den  anden  syd  paa  til  Dalny  over  Mukden,  hvor  Toget  kører 
tværs  igennem  en  gammel  kinesisk  Begravelsesplads  og  over  en  mægtig 
Bro,  der  ogsaa  i  Fredstid  beskyttes  mod  røveriske  Overfald  og  Sprængnings- 
forsøg  af  Kosakpatrouiller,  som  Dag  og  Nat  holder  Øje  med  Omegnen. 

(Die  Walt  der  Technik.) 


Tre  Kendsgæminger. 

Af  Uffe  Birkedal. 

Kendsgærning  Nr.  1.  I  „Theologisk  Tidsskrift**,  redigeret  af 
to  Universitetslærere  i  Theologi,  offentliggjorde  Sognepræst  Arboe-Ras- 
mussen  i  Efteraaret  en  Artikel,  hvori  det  bl.  a.  hedder: 

„Den  overnaturlige  Jomfrufødsel  er  egnet  til  at  sænke  Kristendom- 
men ned  mod  Naturreligionernes  Niveau."  —  „Med  Jomfrufødslen  be- 
træder vi  en  religiøs  Sfære  af  lavere  Rang.** 

Pastor  Arboe-Rasmussen  er  tjenstgørende  Præst  i  Folkekirken  og 
som  saadan  ved  højtideligt  Løfte  bunden  til  Folkekirkens  Symboler, 
blandt  hvilke  den  apostoliske  Trosbekendelse  er  det  vigtigste. 

Ved  hver  Daabshahdling  han  foretager,  skal  han  i  Følge  Ritualet 
spørge  om  Troen  paa  de  tre  Artikler,  hvoraf  den  apostoliske  Tros- 
bekendelse bestaar  og  hvori  det  (i  anden  Artikel)  hedder  om  Jesus 
Kristus:  „undfangen  af  den  Helligaand,  født  af  Jomfru  Maria.** 

Han  er  fremdeles  født  Formand  for  sit  Sogns  kirkelige  Valgbe- 
styrelse og  for  Menighedsraadet. 

Af  de  to  Redaktører  af  „Theol.  Tidsskrift**  indlod  den  ene  sig  i 
Forhandling  om  denne  Sag  som  et  aabent  Spørgsmaal,  et  Spøt^smaal, 
der  kan  forhandles  paa  folkekirkelig  Grund. 

Saavidt  Offentligheden   bekendt   har  Pastor  Arboe-Rasmussen,   der 

aabent  nægter  et  Grundled  i  Grundbekendelsen,  ikke  modtaget  nogen 
Advarsel  eller  Irettesættelse  for  sine  Udtalelser. 

Kendsgærning  Nr.  2.  For  omtrent  fire  Aar  siden  stiftedes  heri 
København  „Det  fri  Kirkesamfund"  af  Mennesker  (saa  godt  som  alle 
Medlemmer  af  Folkekirken),  der  følte  Trang  til  en  friere  Betragtning 
af  Kristendommen  end  den  løftebundne.  Jeg,  der  af  Helbredshensyn 
havde  taget  min  Afsked,  har  ført  Ordet  for  denne  fri  Kres,  der  ikke 
har  nogen  formuleret  Bekendelse,  og  hvis  Kætteri  væsentlig  bestaar 
deri,  at  Livet  i  Jesu  Aand  ses  som  det  første,  Symboler  og  Dogmer 
som  det  underordnede.  Under  alle  Omstændigheder  kan  vort  Kætteri 
ikke  være  værre  end  Pastor  Arboe-Rasmussens,  den  løftebundne 
Sognepræsts,  Valgbestyrelses-  og  Menighedsraads-Formands  Kætteri. 
Thi  intet  kan  være  større. 

løvrigt  er  det  vort  Program  at  arbejde  for  Fordragelighed  og  per- 
sonlig Sandhed  indenfor  Folkekirken,  derfor  ogsaa  for  Lære-  og  Ritual- 
frihed, hvilket  N.  F.  S.  Grundtvig  og  mange  af  hans  Disciple  har  arbejdet 
og  fremdeles  arbejder  for.  Vi  tør  antage,  at  vi  ikke  hører  til  de  mest 
„vantro"  af  de  „vantro  Masser",  der  efter  de  „troende"  og  „levende" 
Præsters  og  Lægfolks  idelige  Klage  udgør  den  store  Flerhed  af  Folke- 
kirkens Medlemmer  og  som  Folkekirken  betjener  og  skal  betjene. 

Imidlertid  har  Biskoppen  over  Sjællands  Stift  erklæret  „Det  fri 
Kirkesamfund"  for  at  staa  udenfor  Folkekirken.  Anledningen  var,  at 
nogle  af  os  underskrev  Begæringen  om  kirkelig  Valgret  med  den  Til- 
føjelse: „Medlem  af  Det  fri  Kirkesamfund"  for  derved  at  betegne  deres 
Ønske  om  Forkyndelses-  og  Ritualfrihed.  Kirkeministeren  har  vist  sig 
uimodtagelig  for  alle  Henvendelser.  Han  maa  altsaa  mene,  at  Biskop- 
perne ikke  alene  kan  —  hvad  Menighedsraadsloven  hjemler  dem  Ret 
til  —  efter  Forgodtbefindende  udelukke,  hvem  de  behager  fra  den 
kirkelige  Valgret,  men  endogsaa  udstøde  af  Folkekirken,  hvem  de  vil 
noget  hidtil  aldeles  uhørt,  som  man  maa  gaa  tilbage  til  Bandsættelsernes 
Dage  for  at  finde  Sidestykke  til. 

Man  sammenligne  Kendsgærning  Nr.  1  med  Kendsgærning  Nr.  2 
og  søge  at  forene  dem ! 

Kendsgærning  Nr.  3  er  den,  at  vi  har  en  frisindet  Regering, 
støttet  af  et  frisindet  Folketingsflertal,  en  Regering,  hvori  Landbode- 
mokratiets mangeaarige  Fører  er  Kirkeminister.  Hans  første  Handling 
var  Ophævelen  af  det  ulovlige  Kirkeraad.  Herefter  skulde  ingen  em- 
bedsmandige  Overgreb  taales,  ingen  „Provisorisme"  af  nogen  Slags. 
Ret  for  alle.  Uret  for  ingen.     Ens  Maal  og  Vægt!  — 

Thi  dette  er  dog  vel  ogsaa  en  Kendsgærning? 

Skønt,  naar  den  sammenholdes  med  de  to  førstnævnte,  synes  Fri- 
heden lidt  underlig  fordelt  og  Retfærdigheden  mindre  indlysende,  medens 
den  embedsmandige  Provisorisme  paa  det  kirkelige  Omraade  falder 
des  bedre  i  Øjnene. 


Kultusministeren. 

Af  P.  Munch. 


21,  April. 

Kultusministeren  har  omsider  talt.  Efter  hans  lille  „Forord*  til  Kø- 
benhavns Moderate  er  fiilgt  en  stor  Tale  til  hans  vestjydske  Vælgere. 
Det  var  paa  Tide,  at  han  lod  høre  fra  sig.  Vinteren  igennem  har  der 
ikke  lydt  et  eneste  Førerord  fra  Ministeriet.  Mistilliden  bredte  sig;  der 
gik  ingen  Maaned,  sjælden  nogen  Uge,  uden  at  Ministeriet  vidste  at 
give  den  ny  Næring.  „Uroen  i  Venstre"  blev  et  bevinget  Ord,  der 
summede  En  om  Ørene  Dag  ud  og  Dag  ind.  Saa  tit  Venstrevælgere 
saa  hinanden,  talte  de  sammen  om,  hvordan  dette  skulde  ende,  snart 
under  bekymret  Hovedrysten,  snart  med  opgivende  Skuldertræk.  Fra 
Ministeriet  hørtes  intet  Forsvar,  ingen  Forklaring. 

Og  først  og  fremmest  var  den  Mand  tavs,  hvem  det  mest  tilkom  at 
tale,  og  hvis  Ord  vilde  veje  tungest:  Kultusministeren. 

Da  Systemskiftet  skete  i  1901  varj.  C.  Christensen  den  Akse, 
hvorom  det  ny  Ministerium  drejede  sig.  Til  Venstre  stod  Hørup,  til 
Højre  Madsen,  medens  Alberti  endnu  flakkede  om,  uklar  over,  om  han 
stod  sig  bedst  ved  at  lade  sit  tunge  Lod  falde  i  Vægtskaalen  til  Højre 
eller  til  Venstre.  Og  J.  C.  Christensen  var  ikke  blot  stærk,  fordi  han 
stod  i  Midten.  Der  har  været  andre  af  vore  Politikere,  hvem  deres 
nærmeste  Tilhængere  beundrede  mere  og  elskede  højere,  men  der  har 
neppe  været  nogen,  der  samlede  saa  manges  Tillid  om  sig.  Bag  ham 
stod  det  bergske  Bondefolk  i  tætte,  tillidsfulde  Skarer,  og  selv  gamle, 
skeptiske  Høruppere  havde  Respekt  for  hans  Evner  og  stolede  paa 
hans  demokratiske  Frisind.  Troen  derpaa  rokkedes  en  Smule  hos  de 
Høruppere,  der  fik  Besked  om  hans  Holdning  under  Forhandlingerne 
om  Ministeriets  Dannelse,  men  selv  hos  dem  forsvandt  den  ikke,  og 
de  var  jo  i  hvert  Fald  ikke  mange. 

J.  C.  Christensens  Anseelse  var  redelig  erhvervet  og  velfortjent. 
Sin  Førerplads  havde  han  faaet  underlig  let.  Der  var  saa  tomt  i  Folke- 
tingets Venstre  i  Aarene  efter  Bergs  Død  i  1891  og  Hørups  Fald  i  1892. 
Men  han  fyldte  Pladsen.  Klogt  og  sikkert  førte  han  Partiet  frem,  først 
til  Flertal  i  1895,  siden  til  Magten  i  1901. 

Sandt  nok,  der  var  intet  stort  over  disse  Aars  Politik.  Der  gik  ingen 
Storm  over  Landet,  som  fejede  gamle  Meninger  bort  og  gav  Plads  for 
ny,  og  der  rejstes  ikke  nye  Folkelag  af  Dvale.  J.  C.  Christensen- 
var  ikke  som  Hørup  en  af  de  store  Politikere,  der  skaber  nye  Tanker 
og  deler  Folket  efter  nye  Skel,  ikke  som  Berg  en  af  de  mægtige  Folke- 
opdragere, der  vækker  en  Befolkning  af  Søvne  og  skaber  den  stærke 
Overbevisning,  som  holder  gennem  Tiderne.  Tankerne  og  Overbevis- 
ningen var  skabt  før  ham ;  de  andre  saaede  Sæden,  han  plukkede  efter 
Aaringers  stille  Ventetid  den  modne  Frugt. 

Og  i  de  Aar,   som  gik  med  at  vente,  flyttede  han  ikke  Venstres 

Faner  noget  Hanefjed  fremad;  snarere  lod  han  dem  glide  en  Smule  til- 
bage og  dæmpede  den  røde  Farve  en  Kende.  J.  C.  Christensen  sagde 
en  Gang,  at  Venstrereformpartiet  ikke  var  et  Hotel,  hvor  alle  og  enhver 
kunde  tage  ind;  Bemærkningen  var  ikke  rammende;  Partiet  var  netop 
et  saadant  Gæstehjem,  hvor  man  ikke  saa  altfor  nøje  paa  Gæsternes 
Overbevisning,  naar  de  blot  vilde  slaa  sig  til  Ro,  saalænge  man  havde 
Brug  For  dem.  Det  blev  saa  let  at  være  Venstremand;  der  hørte  saa 
lidt  til;  knap  nok  at  være  Tilhænger  af  Folketingsparlamentarismen; 
egentlig  kun  at  være  træt  af  Højres  evindelige,  daadløse  Styre.  J.  C. 
Christensen  skrev  i  en  af  de  Valgbøger,  han  den  Gang  udgav,  at  Højre 
døde  af  Svindsot.  Han  kunde  have  føjet  til,  at  Venstre  levede  af  Højres 
Elendighed;  alle  de  trætte  og  ligeglade,  som  dryssede  af  fra  Højre,  drys- 
sede ganske  stille  over  i  Venstre,  uden  derfor  i  fjerneste  Maade  at  opgive 
deres  gamle  konservative  Tankesæt.  Der  var  ingen,  som  skræmmede 
dem ;  det  var  Folk,  som  vidste  at  tale  med  tæmmede  Tunger,  der  førte 
Ordet  for  Venstre  i  de  Aar;  de  Partifæller,  hvem  hvassere  Ord  faldt 
naturligere  paa  Læben,  holdtes  lempelig  i  Baggrunden.  Det  var  ikke 
godt  alt,  hvad  man  skrabede  sammen  paa  denne  Vis.  Partiet  voksede, 
men  dets  Farve  blev  blegere. 

Til  at  holde  denne  brogede,  ikke  altfor  dristige  Belejringshær  ven- 
tende sammen  omkring  Højres  udsultede  Fæstning  var  J.  C.  Christensen 
Manden.  Hans  Ord  faldt  varsomt  og  forsigtig;  han  tog  paa  det  hele 
med  en  vis  hyggelig  Sindsro,  der  ikke  gjorde  Tingene  større  end  de 
var;  det  var,  som  sagde  han  gennem  alle  sine  Taler  og  alle  sine  Hand- 
linger til  svage  Partifæller  og  til  bekymrede  Højremænd:  Herregud, 
hvad  er  der  at  være  bange  for,  et  Venstreministerium  er  saamænd  ikke 
saa  farlig  en  Ting.  Og  saa  var  der  dog  samtidig  over  ham  en  sikker 
Myndighed,  en  rolig  Fasthed,  som  gav  Venstres  gamle  Kærne  Tillid  til 
ham.  Hørup  vaandede  og  krympede  sig  fra  først  af  under  denne  sagt- 
modige Venstrepolitik,  hvor  Ordene  flød  i  stride  Strømme  om  Reformer, 
der  alligevel  ingen  Ting  blev  til,  mens  enhver  Tale  om  den  Forfatnings- 
kamp, der  dog  var  i  alles  Tanker,  syntes  Kontrebande.  Men  selv  han 
endte  med  at  erkende,  at  dette  var  den  eneste  mulige  Vej  fremad. 

Hvordan  det  saa  siden  kommer  til  at  gaa:  J.  C.  Christensen  indskrev 
i  disse  Aar  sit  Navn  i  Danmarks  Historie  paa  ærefuld  Vis.  Han  førte 
den  Politik,  som  maatte  føres,  og  han  gjorde  det  godt.  Gang  efter  Gang 
gjorde  han  Højres  Anslag  til  intet;  Gang  efter  Gang  forpurrede  han 
deres  Planer,  skønt  ingenlunde  alle  Højres  ledende  Mænd  i  den  Tid 
var  saa  helt  ufarlige  Modstandere  i  Taktikens  Spil.  — 

Da  Venstre  fik  Magten,  var  det  kun  rimeligt,  at  den  vigende  Politik, 
der  havde  .ført  det  til  Sejren,  maatte  sætte  sine  Spor  i  Ministeriets 
Optræden.  Det  kunde  ikke  blive  et  Handlingens  og  Fremgangens 
Ministerium  som  det,  vi  kunde  have  faaet  i  1884  med  Berg,  Holstein- 
Ledreborg  og  Hørup,  om  Højre  ikke  havde  foretrukket  Grundlovsbrudet. 
Men  det  kunde  dog  ventes,  at  naar  man  havde  sundet  sig  en  Stund, 

saa  vilde  Marschen  fremad  begynde.  Bag  Ministeriet  stod  dog  først  og 
fremmest  det  gamle  solide  bergske  og  hørupske  Vælgerkorps.  Det  kunde 
ventes,  at  Ministeriet  vilde  tænke  mere  paa  dem  end  paa  de  omvendte 
Syndere,  der  kom  til  i  sidste  Øjeblik.  Og  det  kunde  i  hvert  Fald 
kræves,  at  Ministeriet  ikke  vilde  føre  os  tilbage. 

Men  netop  dette  er  det,  der  er  sket  i  denne  Vinter;  vi  er  ført  ind 
paa  en  Glidepolitik,  hvor  ingen  kan  overse,  hvor  vi  ender. 

Efter  Hørups  Død  kom  Hr.  Alberti  hurtig  til  Ro  paa  Ministeriets 
højre  Fløj,  Arm  i  Arm  med  Hr.  Madsen.  Men  dette  gjorde  ikke  saa 
meget.  Det  var  Kultusministeren,  det  kom  an  paa.  I  de  to  første  Sam- 
linger skuffede  han  ikke  Tilliden.  Han  gennemførte  Ministeriets  værdi- 
fuldeste Reformlov :  Almenskoleloven ;  han  gik  fordomsfri  ind  paa  Georg 
Brandes'  Forfattergage;  han  opfyldte  Universitetets  Krav  om  en  rime- 
ligere Universitetsforfatning;  han  gik  dristig  til  Forslaget  om  tvungent 
borgerligt  Ægteskab;  og  endelig  gennemførte  han  Kirkelovene,  hvis  Nytte 
kan  bestrides,  men  hvis  Gennemførelse  i  hvert  Fald  vidner  baade  om 
Handlemod  og  Sejghed  hos  deres  Ophavsmand. 

Men  saa  brast  det  for  ham.  Det  begyndte  med  Ringkøbingtalen  om 
et  Forsvar,  der  skal  koste  Blod,  det  endte  med  Paasketalen  i  Thim: 
for  Pryglene,  mod  Kravet  om  Fæstningens  Nedlæggelse,  mod  det 
københavnske  Venstre.  Ganske  stille  havde  Kultusministeren  hidtil 
fundet  sig  i  Justitsministerens  og  Krigsministerens  for  Venstre  saa  for- 
dærvelige Adfærd.  Nu  har  han  aabenlyst  godkendt  den.  Han,  der  før 
stod  i  Ministeriets  Midte  som  Partiets  Enhedsmærke,  har  nu  ladet  sig 
trænge  ud  paa  den  yderste  højre  Fløj  som  Skjoldbærer  for  d'Hrr. 
Alberti  og  Madsen.  Før  saa  hele  Venstre  tillidsfuldt  hen  til  ham  som 
den  myndige  Fører;  nu  evner  al  hans  Anseelse  ikke  at  dække  de  to 
Kolleger,  i  hvis  Spor  han  gaar.  Før  var  Kultusministeren  saa  rolig 
og  sikker,  nu  synes  han  saa  nervøs  og  usikker,  at  alle,  der  kendte  ham 
før,  undres  derover.  — 

Paa  Mødet  i  Thim  talte  Kultusministeren  først  om  Kirkelovene. 
Hans  Ord  derom  faldt  med  en  Varme  og  Overbevisning,  der  maa  vække 
Sympati  selv  hos  dem,  som  ikke  tror  paa  disse  Loves  lykkebringende 
Betydning.  Derpaa  gennemgik  han  Rigsdagsarbejdet;  han  sagde  derom 
kun  en  Ting,  som  er  værd  at  bide  Mærke  i;  det  var,  at  han  foreløbig 
har  opgivet  al  Forventning  om  at  føre  Loven  om  borgerligt  Ægteskab 
igennem. 

Men  dernæst  vendte  han  sig  til  de  tre  brændende  Spørgsmaal:  Fæst- 
ningen, Pryglene,  Uroen  i  Venstre. 

Om  Fæstningen  talte  han  i  saa  uklare  Vendinger,  at  man  næsten 
skulde  tro,  han  havde  taget  Krigsministerens  Taleform  til  Mønster. 
Han  bebrejdede  Københavns  liberale  Vælgerforening,  at  den  har  sat 
Landbefæstningens  Nedriveise  paa  sit  Program.  Haanlig  sagde  han 
derom : 

^og  saa  skulde  Landets  Venstre  og  Ministeriet  bøje  sig  derfor  og  smukt  antage  et 
Programpunkt,  som  Venstre  aldrig  tidligere  har  haft  eller  prøvet  paa  at  føre  ind  paa 
sit  Program,  og  som  kun  kunde  opfattes  som  et  Slag  i  Ansigtet  paa  hele  den  Politik, 
der  laa  til  Grund  for  Nedsættelsen  af  Kommissionen.  Venstre  har  kæmpet  mod 
Gennemførelsen  af  Fæstningen,  baade  mod  Maaden  hvorpaa  det  skete  og  mod  Sagen; 
men  Venstre  har  aldrig  gjort  Nedriveisen  af  Fæstningen  til  et  Punkt  paa  sit  Program, 
og  Venstre  vilde  heller  ikke  kunne  gøre  dette  samtidig  med,  at  det  sagde  til  Højre: 
Ja,  ja,  lad  os  nu  sætte  en  Kommission  til  at  undersøge  og  overveje  hele  denne  Sag 
om  Fæsmingen,  og  medens  Kommissionen  arbejder,  beholder  vi  vor  Mening,  og  I  be- 
holder eders;  men  naar  den  er  færdig,  saa  prøver  vi  paa,  om  vi  kan  enes  om  den 
bedste  Ordning  til  Opretholdelse  af  Landets  Neutralitet.  Thi  hvis  Venstre  havde 
handlet  saaledes,  da  vilde  det  have  talt  med  to  Tunger  og  sat  sig  selv  uden  for  de 
Partier,  som  der  virkelig  kan  forhandles  med.^ 

Hvad  i  Alverden  er  Meningen  med  disse  Sætninger?  Kultusmini- 
steren erkender,  at  Venstre  altid  har  været  mod  Fæstningen  ikke  blot 
af  politiske  men  af  saglige  Grunde.  Han  finder  det  rimeligt,  at  Venstre 
beholder  sin  gamle  Mening,  mens  Forsvarskommissionen  sidder  og 
tænker  og  tænker  i  det  uendelige  for  at  Rnde  den  Generalnævner, 
hvori  alle  vore  Meninger  kan  gaa  op.  Hvordan  kan  da  det,  at  Venstre- 
mænd finder  Grund  til  at  minde  om,  at  de  ønsker  Fæstningen  revet 
ned,  være  et  Slag  i  Ansigtet  paa  de  Højremænd,  der  daglig  gentager 
for  os,  at  de  ønsker  den  bygget  færdig?  Er  maaske  hans  Tanke  denne: 
Venstre  var  mod  Fæstningens  Opførelse,  men  det  er  noget  helt  andet 
at  forlange  den  revet  ned.  Det  vilde  lyde  underligt;  de  to  Ting  hører 
dog  saa  naturnødvendig  sammen,  som  noget  i  denne  Verden.  Og 
Kultusministeren  har  selv  forstaaet  dette  i  gamle  Dage.  I  den  lille 
Bog,  hvor  han  opstillede  Venstres  Program  før  Valget  1895,  samlede 
han  Venstres  militære  Meninger  i  disse  forstandige  Ord: 

^Venstre  vil  Nedgang  i  Militærudgifterne,  ingen  yderligere  Udvikling  af  Fæstningen 
og  helst,  om  det  bliver  muligt,  helt  bort  fra  den." 

Det  kan  være  svært,  at  føre  dette  sidste  Krav  igennem,  men  det 
er  ufatteligt,  at  det  ikke  skal  være  tilladt,  at  udtale  Ønsket  derom;  og 
det  andet  af  Kravene:  ingen  yderligere  Udvikling  af  Fæstningen  skulde 
synes  overvættes  let  at  opfylde  nu,  da  Venstre  har  baade  Folketingets 
Flertal  og  Ministeriet. 

Det  vilde  være  en  Tilsnigelse,  om  de  Venstremænd,  der  deler  Hørups 
Tro  paa,  at  ethvert  dansk  Forsvarsvæsen  er  værdiløst,  vilde  paastaa, 
at  dette  tidligere  var  det  samlede  Venstres  Standpunkt.  Men  om  to 
Ting  var  Venstremænd  alle  Dage  enige:  Fæstningens  Nedlæggelse  og 
Militærudgifternes  Nedsættelse.  Hvis  Kultusministeren  nu  er  omvendt, 
hvis  Krigsministeren  har  overbevidst  ham  om,  at  København  bør  være 
en  Fæstning,  saa  lad  ham  staa  frem  og  sige  det  i  rene  og  klare  Ord. 
Det  er  en  ærlig  Sag  at  skifte  Mening,  men  det  klæder  dem,  der  gør 
det,  at  sige  det  rent  ud. 

J.  C.  Christensen  skrev  i  1898  om  Højres  provisoriske  Fæstningspolitik : 

„Forsvaret,  som  det  vilde  fremme,  og  som  det  øste  Penge  ud  til,  har  det  lammet 
og  skadet  ved  den  Mistroens,  Mistillidens  og  Usamdrægtighedens  Aand,  som  det  har 
kaldt  frem  i  vort  Folk  i  denne  Sag."" 

Han  bør  vaage  over,  at  det  Venstreministerium,  hvori  han  sidder,, 
ikke  kommer  til  at  fremme  denne  Mistillidens  Aand  end  mere.  De 
Venstrevælgere  tælles  i  Øjeblikket  i  Titusindtal,  som  er  grebet  af  Frygt 
for,  at  Fæstningen  skal  gennemføres  paa  lignende  Vis  som  Forliget  i 
1894,  at  man  skal  glide  ganske  langsomt  hen  derimod  uden  at  ville 
være  ved,  hvad  det  er,  man  gør,  for  saa  pludselig  at  staa  overfor 
Vælgerne  med  den  fuldbragte  Kendsgerning.  Krigsministerens  noksomt 
berømte  Erklæringer,  der  alle  er  indrettede  til  at  gaa  fra  og  bortfortolke, 
hans  Handlinger,  der  atter  og  atter  skal  skjules  og  dækkes  med  for- 
blommede Talemaader,  er  vel  egnede  til  at  nære  denne  Frygt,  og 
Kultusministerens  dunkle  Ord  i  Thim  er  i  hvert  Fald  ikke  egnede  til 
at  dæmpe  den.  Og  gaar  det,  som  de  mange  frygter,  listes  og  lirkes 
vi  nu  ind  i  Fæstningspolitiken,  saa  turde  det  hænde,  at  der  derved 
blandt  Venstres*  Vælgere  skabtes  en  Foragt  for  den  Sag,  der  skal 
fremmes  med  slige  Midler,  som  ikke  blev  den  til  mindre  Mén,  end 
Harmen  over  Højres  Lovbrud  hidtil  var  det.  — 

Om  Pryglene  var  Kultusministerens  Ord  af  al  ønskelig  Klarhed. 

„Lovforslaget  lægger  PryglestrafPen  fra  Børnene,*^  sagde  han,  „over  paa  Bøllerne, 
disse  forhærdede  Udskud,  som  er  en  Skændsel  for  vort  Land  og  en  Rædsel  for  Kvinder 
og  svage  Personer.  De  overfalder  sagesløse  Personer,  fordi  det  er  deres  Lyst  at  til- 
føje deres  Medmennesker  Lidelser.  Lad  nu  Samfundet  gøre  et  Forsøg  med  at  betale 
dem  med  deres  egen  Mønt,  maaske  kunde  dette  dog  betage  dem  Lysten  til  at  over- 
falde fredelige  Boigere.  Lovforslaget  er  et  Forsøg,  der  skal  gøres,  og  Loven  skal  kun 
gælde  i  6  Aar.  Landet  lider  ingen  Vanære  ved  dette  Forsøg,  men  Landet  lider  Van- 
ære, hvis  Retssikkerheden  ikke  fuldt  ud  kan  hævdes.  Jeg  vil  nok  spørge,  om  vi  ser 
op  til  Kulturen  i  de  Lande,  hvor  det  er  en  Nødvendighed  for  Borgerne  at  gaa  med 
Revolver  i  Lommen  for  at  værge  sig  mod  Overfald." 

Dette  er  nøjagtig  den  Tone,  hvori  alle  Landes  Bedsteborgere  alle 
Dage  har  omtalt  dem,  hvem  Tilfældet  gav  de  usle  Kaar,  der  avler 
den  Art  Raahed,  som  falder  ind  under  Lovparagraferne. 

Der  har  været  Tider,  hvor  det  var  nødvendigt  at  gaa  med  Vaaben  til 
Værn  mod  Overfald.  Det  var  de  Tider,  da  Straffelovens  Paragrafer 
var  fulde  af  Trusler  om  Prygl  og  Tortur,  Mishandling  og  Død.  Det 
var  de  Dage,  da  Samfundets  selvgode  Herrer  saa  ned  paa  Almuen, 
som  en  lavere  Race,  forvorpent  Pak,  der  kun  kunde  holdes  i  Ave  med 
Prygl;  det  var  de  Tider  da  Herremændene  lod  Pisken  danse  ad  Bøn- 
dernes Ryg,  og  Træhest  og  Hundehul  fandtes  paa  hver  Herregaard. 
„Det  er  nødvendigt,*  sagde  alle  de  Tiders  Bedsteborgere  i  Kor,  „ellers 
er  de  raa  Personer  ikke  til  at  styre."  Der  kom  andre  Tider,  da  de 
højsindede  og  vidtskuende  Mænd,  paa  hvis  Tanker  ogsaa  vore  Dages 
Venstre  bygger,  lærte  alle  dem,  der  var  i  Stand  til  at  forstaa  det,  at 
til  en  saadan  Adfærd  mod  Samfundets  ulykkelige  har  dets  stærke,  af 
Tilfældet  begunstigede  Herrer  ingen  Ret,  fordi  den  Raahed,  de  tugter, 
den  er  avlet  af  de  elendige  Livsvilkaar,  Samfundet  har  skænket  dem, 
hos  hvem  den  findes,  og  den  fjernes  ikke  ved  raa  Tugtemidler,  men 
kun  ved  at  forbedre  deres  Kaar  og  dermed  deres  Opdragelse. 

Gennem  et  mere  end  hundredaarigt  Arbejde  lykkedes  det  at  føre 
denne  moderne  Samfunds-  og  Retsopfattelse  nogenlunde  til  Sejr.  Herre- 
mændene mistede  Prygleretten  først  overfor  Gaardmændene,  siden  over- 
for Husmændene,  Husbondens  Prygleret  over  Tyendet  indskrænkedes; 
selv  i  Hæren  afJskaffedes  de  raaeste  Legemsstraffe.  Hele  den  Almue, 
der  havde  levet  under  Tampens  Lov  frigjordes  for  den;  og  den  gjorde 
de  ildevarslende  Spaamænd  til  Skamme;  det  viste  sig,  at  den  kunde 
taale  det;  langsomt  hævede  den  sig  op  paa  lige  Fod  med  den  gamle 
Overklasse.  Tilbage  stod  den  sidste  Underklasse,  det  Proletariat, 
hvoraf  Forbrydernes  store  Mængde  udgaar.  Ogsaa  dem  hørte  man 
op  med  naivt  „at  betale  med  deres  egen  Mønt."  Straffene  mildnedes, 
man  søgte  at  give  dem  Opdragelsens  Karakter,  man  stræbte,  hvor  gør- 
ligt var,  helt  at  erstatte  Straf  med  Opdragelse.  Og  i  stort  Omfang 
lønnedes  disse  Bestræbelser  med  Held.  Venstremænd  og  Socialdemo- 
krater var  ikke  ene  derom;  store  Dele  af  Højre  arbejdede  ivrig  med 
i  samme  Retning. 

Det  kunde  hænde,  at  andre  Højremænd  søgte  tilbage  til  de  gamle 
Veje;  saaledes  foreslog  i  1897  P.  G.  C.Jensen  Pryglestraffens  Ind- 
førelse; men  Venstre  vendte  sig  fra  den  med  Væmmelse  og  stemte 
den  ned. 

Det  er  forklarligt,  at  ikke  alle  Venstremænd  fra  først  af  forstod, 
hvormeget  Forslaget  om  Pryglestraffens  Indførelse  betød,  at  en  Del  af 
dem  lod  sig  rive  med  af  de  Stemninger,  Fablen  om  Bøllernes  Rædsels- 
regimente i  By  og  paa  Land  havde  skabt;  det  er  forstaaeligt,  at  der  var 
dem,  som  syntes,  at  det  gjorde  ikke  saa  meget,  om  man  lod  de  moderne 
Retsprinciper  sove  en  Dag,  og  føjede  et  nyt  Brud  paa  disse  Principer,  til 
de  mange,  vor  gamle  Straffelov  allerede  rummer.  Men  efter  den  Forhand- 
ling, som  nu  er  ført,  kan  det  vanskelig  være  skjult  for  nogen,  at  det  er 
mod  de  gamle  reaktionære  Overklasseinstinkter,  de  Venstremænd  slaas, 
for  hvem  de  „idealistiske  Grunde '',  som  Kultusministeren  omtalte  med  saa 
overbærende  Ringeagt,  vejer  tungere  end  Hensynet  til  Albertis  Luner.  — 

Saa  talte  Kultusministeren  endelig  om  Uroen  i  Venstre.  Han  sagde, 
at  Skylden  for  den  havde  de  Liberale  i  København.  De  vilde  drive 
Kommunalpolitik  sammen  med  Socialdemokraterne;  derfor  krævede  de 
at  hele  Venstre  skulde  forliges  med  disse,  og  derfor  benyttede  de 
Krudttaamshistorien,  Indkaldelserne,  Prygleloven  o.  s.  v.  til  at  lave 
Gruppepolitik  mod  Regeringen. 

Kultusministeren  har  ikke  noget  godt  Øje  til  den  liberale  Vælger- 
forening. Hans  „milde  Øjne"  lyser  over  den  nye  moderate  Forening, 
hvor  man  taler  pæne  Ord  om  Bahnsons  Fæstning,  sværmer  for  P.  G. 
C.  Jensens  Pryglelov  og  gaar  til  Valg  sammen  med  Højre.  Men  derfor 
behøvede  han  ikke  at  være  saa  uretfærdig  mod  den  liberale  Vælger- 
forening, som  han  var  i  denne  Tale.  Københavns  Liberale  har  intet 
Øjeblik  næret  den  hovmodige  Tanke,  at  Landets  Politik  skulde  be- 
stemmes  af  den  københavnske  Kommunepolitik.     Naar  de  ønsker  et 

godt  Forhold  mellem  Venstremænd  og  Socialdemokrater,  da  er  det, 
fordi  det  er  Venstres  Hovedopgave  at  bedre  Smaafolks  Kaar,  og  denne 
Opgave  løses  nu  en  Gang  ikke  let  i  Strid  med  det  Parti,  som  fremfor 
andre  Partier  er  Smaafolks  Parti. 

Og  naar  disse  københavnske  Venstremænd  hævder  Venstres  gamle 
Meninger  overfor  Pryglelov  og  Militærforanstaltninger,  saa  er  det  ikke 
for  at  drive  Politik  mod  Ministeriet.  Tvertimod,  man  er  gaaet  med  i 
det  længste,  fordi  dette  Ministerium  var  Systemskiftets  Ministerium; 
man  har  fulgt  Trop,  saalænge  som  mulig,  og  med  Sindsro  baaret  de 
ublide  Kaar,  Ministeriets  Skattelove  og  meget  andet  af  dets  Gerninger 
skabte  københavnske  Venstremænd. 

Kultusministeren  sluttede  med  nogle  smukke  Ord  om,  at  naar  de 
andre  svigtede,  stod  Venstre  paa  Landet  nok  fast;  det  havde  det  gjon 
før.  Disse  Ord  er  ikke  paa  deres  Plads  overfor  det  københavnske 
Venstre.  Det  er  hændet,  at  Lag  af  Landets  Venstre  har  svigtet,  mens 
andre  Dele  af  det  stod  fast.  Men  det  københavnske  Venstre  har  aldrig 
svigtet.  Det  gør  det  heller  ikke  nu,  fordi  det  sammen  med  en  m^et 
stor  Del  af  Landets  Venstre  raaber  Vagt  i  Gevær,  hvor  Ministeriet 
svigter.  Og  københavnske  Venstremænd  har  saa  vist  ikke  været  ene 
om  at  gribes  af  Uro  i  denne  Vinter.  Rundt  om  fra  Landet  har  Kultus- 
ministeren efter  sin  Tale  faaet  dette  at  vide  i  Bladartikler  og  ved  Møder. 
Det  er  en  Maalestok  for,  hvor  stor  Forbavselse  hans  Ord  har  vakt, 
at  de  har  fundet  Modsigelse  selv  i  Anders  Nielsens  Blad.  — 

Faa  Ting  er  uoprettelige  i  Politik.  Heller  ikke  de  Fejlgreb,  Mini- 
steriet i  Vinter  har  begaaet  under  Justitsministerens  og  Krigsministerens 
Ledelse  er  det.  Hvis  Ministeriet  fulgte  det  Raad,  Anders  Nielsen  i 
sit  Blad  har  givet  det,  og  for  Alvor  slog  ind  paa  „en  stærkere  Venstre- 
politik'',  da  vilde  vel  de  Misgreb,  det  har  begaaet,  glemmes  og  finde 
Tilgivelse.  Men  lidet  troligt  er  det,  at  dette  vil  ske,  og  sikkert  er  det, 
at  Kultusministerens  Paasketale  ikke  giver  Plads  for  meget  Haab 
derom. 


Verdens  Gang. 


Stambogspoesien.  Hr.  Helge  Hostrup 
har  ved  Udarbejdelsen  af  sin  Artikel 
^Stambogspoesi''  i  „Det  ny  Aarh.",  10. 
Hæfte,  efter  alt  at  dømme  begaaet  den 
Fejl  at  opfatte  og  anføre  Verset  „Du  lille, 
du  kære"  osv.  som  originalt,  hvad  det 
imidlertid  aldeles  ikke  er.  Verset  er  en 
meget  forkortet  og  derved  en  Kende  for- 
kludret Gengivelse  af  et  Digt  af  —  selveste 
gamle  N.  F.  S.  Grundtvig,  skrevet  ved  en 
Datters  Bortrejse. 

Desværre  har  jeg  ikke  dette  Digt  ved 
Haanden  og  kan  ikke  i  Øjeblikket  opgive, 


hvor  det  kan  findes.  Jeg  saa  det  sidst  — 
temmelig  sikken  —  i  et  Nr.  af  „Dansk 
Kirketidende*"  1887. 

Men  jeg  indestaar  for  Rigtigheden  af 
min  Paastand. 

A.  C.  Nielsen. 

Det  er  meget  sandsynligt,  at  Hr.  Nielsen 
har  Ret  i,  at  Verset:  „Du  lille,  du  kære 
i  Støvskyens  Egn'^  er  en  Forvanskning  af 
et  af  Grundtvigs  Digte.  Hvem  kan  vel 
kende  ethvert  Digt  som  en  Stambogspoet 
kan  finde  paa  at  parodiere. 

Det  bør  altsaa  henvises  til  de  galt  cite- 
rede Vers  og  ikke  til  det  lyriske  Vanvid, 
saa  lyrisk  vanvittigt  det  ogsaa,  som  det 
staar  her,  kan  være. 

Naar  jeg  anførte  det,  var  det,  fordi  jeg 
mente  at  finde  et  betænkeligt  Forsøg  paa 
at  digte  med  forlorent  lyrisk  Sving.  Som 
Citat  er  det  selvfølgelig  uskyldigere  om 
end  ikke  mere  forstandigt. 

J^  gaar  imidlertid  ud  fra,  at  Grundtvigs 
Original   er   i    betydelig  Grad  mishandlet. 
Foreløbig  vægrer  jeg  mig  i  alt  Fald  ved 
at  tro,  at  Grundtvig  har  skrevet: 
„Til  Taarer  vi  trænge, 
som  Dug  efter  Regn.*" 

Men  selv  om  et  Vers  virkelig  var  gen- 
givet korrekt,  saa  kunde  det  dog  være 
ganske  meningsløst,  revet  ud  af  sin  Sam- 
menhæng og  anbragt  mellem  Venskabs- 
forsikringer  og  moralske  Sentenser. 

F.  Eks.    har  man  ondt  ved   at   forstaa 
Meningen  af  følgende  Stambogscitat: 
„Ej,  ej,  ej,  der  ligger  Græken, 
hel  pladask,  saa  lang  han  er**. 

N. 

I  og  for  sig  bliver  det  ikke  fornuftigere, 
fordi  det  er  et  Brudstykke  af  en  Vise  om 
en  af  Bech-Olsens  Sejre. 

Eller  man  læser  i  en  ung  Mands  Stam- 
bog: 

^Hvi  flagrer  vor  Due  som  Stork  i  Høst, 
vil  hun  flyve  til  fremmede  Lande, 
hun  lytter  til  Drømmetoner  med  Lyst 
om  Elverkongens  gyldne  Strande.*" 

N.  N. 

Man  Ibrstaar  det  ikke  bedre,  fordi  man 
opdager,  at  det  er  Citat  efter  Ingemann. 
Ilii  det  er  anbragt  saa  fuldkommen  til- 
fældigt, at  man  faar  Indtryk  af,  at  det  af 
sig  selv  er  drysset  ud  af  en  Sangbog  eller 
en  Digtsamling.  Der  var  en  Gang  en 
Student,  der  —  som  han  selv  sagde: 
hængte  sine  Billeder  op  paa  Væggen  efter 
Principet  „Søm''.  Hvor  han  tilfældig  fandt 
et  Søm,  der  anbragte  han  et  Billede.  Og 
saa  hang  de  der  klattede  over  hele  Væggen. 
Her  synes  at  være  citeret  efter  Principet 
„Vers.**  Der  forlanges  kun  Vers,  og  her 
er  et  Vers.  Man  har  gjort  mig  opmærk- 
som paa,  at  et  andet  Poem,  som  jeg  og- 
saa  har  opfattet  som  originalt,  ligeledes 
kun  er  et  Citat.  Det  er  Verset: 
Jeg  er  ingen  Spire  og  dingle  kan  jeg  ej, 
men  et  Ord  vil  jeg  sige  „Forglemmigej." 
Det  skal  være  et  Citat  af  følgende  Stam- 
bogsvers: 

J^  er  en  lille  Pige 

og  digte  kan  jeg  ej, 

men  en  Ting  vil  jeg  sige: 

„Foqslem  mig  ej!" 
I  saa  Fald  er  det  et  herligt  Eksempel 
paa,  hvorledes  et  Vers  kan  hænge  ved  paa 
ganske  vage  Lydreminiscenser.    Og  man 


ft'istes  til  at  udbryde  med  en  anden  — 
forhaabentlig  original  Stambogspoet: 

Dannet  ret  at  være 

det  er  Livets  Pære. 

H.  Hostrup. 

Afbefolkningsbeyægelaen  i  Evropa. 

Det  er  noksom  bekendt,  at  der  i  Frankrig 
foregaar  en  Af  befolkningsbevægelse,  o:  at 
Fødslernes  Antal  i  Forhold  til  Folketallet 
indskrænkes.  Dette  har  i  Tidens  Løb 
givet  Anledning  til  overmaade  megen  Tale 
om  den  ftiinske  Fordærvelse.  Mindre  kendt 
er  det,  at  denne  Bevægelse  i  Virkeligheden 
er  almenevropæisk.  I  næsten  alle  Lande 
genfinder  vi  den;  blot  er  den  i  Frankrig 
ældre,  omtrent  100  Aar,  medens  den  i  de 
øvrige  Lande  først  er  begyndt  i  den  sidste 
Menneskealder,  og  derfor  hidtil  er  mindre 
fremskreden.  Hvorledes  den  former  sig 
rundt  om  i  Landene,  vil  kunne  ses  af  de 
Tabeller,  som  findes  i  det  Hæfte  med 
„Statistiska  Ofversiktstabeller",  som  aarlig 
udgives  i  Sverige.  Her  skal  nogle  af  de 
mest  karakteristiske  Tal  gengives.  Fødsels- 
tallet pr.  1000  Indbyggere  var: 

1871—75      1886—1900        1901 

Frankrig 25,5  21,9  22,0 

England 34,5  28,9  28,2 

Sverige 30,7  26,9  27,0 

Danmark 30,8  29,9  29,7 

Noi^e 30,3  30,4  29,7 

Tyskland 38,9  36,0  35,8 

Rusland 50,2  47,5  „ 

Det  springer  i  Øjnene,  at  ligesom  Be- 
vægelsen er  stærkest  i  det  højtciviliserede 
Frankrig,  er  den  svagest  i  det  halvbarbariske 
Rusland.  I  Rusland  fødes  for  hvert  Men- 
neske 2—3  Gange  saa  mange  Børn  som 
i  Frankrig,  men  selv  i  det  russiske  Rige 
spores  dog  Afbefolkningstendensen.  Nær- 
mest Rusland  staar  Tyskland  med  dets 
talrige,  usselt  levende  Fattigbefolkning. 
Tager  man  Tallene  for  de  her  udeladte 
Lande  med,  viser  det  sig,  at  Fødselstallet 
er  lidt  højere  end  i  Tyskland  i  Balkan - 
staterne,  medens  det  er  lidt  lavere  i  Neder- 
landene, Italien,  Spanien  og  Portugal.  I  Dan- 
mark og  Norge  er  Fødselstallet  endnu  en  Del 
lavere,  men  dette  har  her  længe  været  Til- 
fældet; der  er  en  Bevægelse  nedad,  men 
den  er  endnu  svag.  I  Sverige  derimod  er 
den  i  den  sidste  Tid  paafaldende  stærk.  Paa 
et  lignende  Standpunkt  som  Sverige  træfPer 
vi  Frankrigs  to  Nabolande:  Belgien  og 
Svejts.  Særlig  mærkelig  er  den  Pludse- 
lighed, hvormed  Nedgangen  er  kommet  i 
England.  Her  var  for  30  Aar  siden  Fød- 
selstallet endnu  højt,  men  siden  da  er  det 
faldet  med  rivende  Hast;  fortsættes  der 
paa  samme  Vis,  —  og  Tallene  tyder  paa, 
at  det  vil  ske,  —  da  er  den  Tid  ikke  Ræm, 
da  man  i  England  vil  være  naaet  lige  saa 

vidt  som  i  Frankrig.  Betegnende  er  det, 
at  Omslaget  kommer  i  England  netop 
samtidig  med,  at  Hovedmængden  af  Eng- 
lands Arbejdere  hæves  fra  Proletarlivet 
tæt  op  imod  Middelstandskaar.  — 

Foreløbig  har  Tilbagegangen  i  Fødselstal 
dog  ikke  standset  Tilvæksten  i  Folketal. 
Med  de  bedre  økonomiske  Kaar  er  i  alle 
Lande  fulgt  en  betydelig  Forlængelse  af 
Levetiden,  en  stærk  Formindskelse  af 
Dødsfaldenes  Tal  i  Forhold  til  Folketallet. 
I  de  Lande,  som  er  medtagne  i  foran- 
staaende  Tabel,  var  D  ø d  s  f a  1  d  e  n  e  s  Antal 
for  hver  1000: 

1871-75      1896—1900         1901 

Frankrig 24,9  20,6  20,1 

England 21,8  18,0  17,3 

Sverige 18,3  16,1  16,1 

Danmark 19,5  16,4  15,7 

Norge 17,5  15,6  14,9 

Tyskland 28,2  21,3  20,7 

Rusland 36,3  31,2            „ 

Dødsfaldenes  Tal  er  da  overalt  lavere 
end  Fødslernes,  om  end  Forskellen  adskil- 
lige Steder  formindskes.  Kun  i  Frankrig 
nærmer  de  to  Tal  sig  stærkt  til  hinanden. 
Ringest  er  Dødeligheden  i  de  tre  nordiske 
Lande,  hvor  man  nu  er  naaet  til  en 
Gennemsnitslevealder  af  henved  50  Aar, 
medens  Dødeligheden  i  Rusland  er  dobbelt 
saa  stor,  Livet  kun  halvt  saa  langt.  — 

I  Frankrig  synes  der  i  den  sidste  Tid 
at  være  en  lille  Standsning  i  Fødslernes 
Tilbagegang,  og  endnu  er  Fødslerne  flere 
end  Dødsfaldene.  I  de  øvrige  Lande 
nærmer  man  sig  med  større  eller  mindre 
Fart  til  de  fhmske  Tilstande,  men  der  er 
endnu  langt  tilbage,  før  der  bliver  Tale 
om,  at  Folketilvæksten  standser,  og  det  er 
muligt,  at  man  forinden  lader  sig  belære 
af  de  Erfaringer,  man  i  Frankrig  har  gjort 
om  den  hele  Afbefolkningsbevægelses 
mange  uheldige  Følger. 

P.  M. 
♦ 

Franske  Blades  Udbredelse.  L'Eu- 
ropéen^  for  2.  April  meddeler  en  Liste 
over  en  stor  Del  Pariserblades  Oplag. 
Efter  denne  er  det  mest  udbredte  af  Pa- 
riserbladene „Le  Petit  Parisien*^  naaet 
til  et  Oplag  af  ikke  mindre  end  IV«  Mil- 
lion. Det  er  et  forholdsvis  lille,  meget 
billigt  Blad,  hvis  Indhold  er  beregnet  paa 
at  være  fatteligt  for  alle.  Der  er  rørende 
Romaner  og  Smaahistorier  o.  s.  v.  Der- 
imod er  det  paa  ingen  Maade  et  Skandale- 
blad ;  hverken  i  sine  Artikler  eller  ved  sit 
Romanvalg  spekulerer  det  i  Skandaler,  og 
ikke  heller  er  der  noget  rabalderagtigt 
deri.  Kun  i  ringe  Grad  anvendes  de  dra- 
belige   og    rædselvækkende    Overskrifter. 


Indholdet  er  jævnt  og  fornuftig,  rigtig  lagt 
an  for  de  Smaaboi^ere,  der  nok  vil  have 
noget  spændende,  men  dog  tillige  noget  der 
er  Mening  i,  og  noget,  de  kan  stole  paa. 
Bladet  stiller  sig  politisk  paa  det  herskende 
republikanske  Partis  Side. 

Dette  Blad  er  først  fomylig  naaet  op 
over  „Le  Petit  Journal**,  som  i  lang 
Tid  nævnedes  som  Frankrigs  mest  ud- 
bredte, og  som  nu  angives  til  et  Oplag 
paa  800,000.  Det  er  ret  et  Blad  i  Røver- 
historiestilen, fyldt  med  skrækindjagende 
Romaner  og  ganske  velforsynet  m^  op- 
fundne eller  sandfærdige  Skandalehistorier. 
Det  hører  Nationalistpressen  til. 

Nærmest  derefter  kommer  i  Listen  „Le 
Journal**  et  stort  men  billigt  Blad,  der 
angives  at  have  et  Oplag  paa  750,000. 
Det  er  nærmest  konservativt,  men  bar 
ikke  synderlig  politisk  Farve;  dets  Hoved- 
tiltrækning er  dets  litterære  Karakter. 
Det  bringer  daglig  en  eller  flere  Artikler 
af  berømte  Forfattere  eller  Videnskabs- 
mænd. Saa  følger  „Le  Må  tin**  med 
380—400,000.  Det  er  Frankrigs  hurtigste 
og  bedste  Efterretningsblad,  og  det  har 
samtidig  ikke  faa  Artikler  af  politisk  og 
litterær  Interesse.  Det  var  i  Waldeck- 
Rousseaus  Tid  det  egentlige  Regeringsblad 
og  er  ogsaa  siden  vedblevet  at  slutte  sig 
nøje  til  Regeringen. 

Et  godt  Spring  længere  nede  kommer 
de  udprægede  politiske  Kampblade.  Der 
er  saaledes  de  to  konservative  Aviser 
„L'Echo  de  Paris**  og  „FEclair**,  hver 
med  omkring  100,000,  Millevoyes  nationa- 
listiske Rabalderblad  „la  Patrie**  med 
90,000,  Rocheforts  paa  en  Gang  nationali- 
stiske og  revolutionære  „ri  n  tran  s  i  geant** 
og  Drumonts  hadefulde  Antisemitblad 
„la  Libre  Parole**  hver  med  66,000. 

Socialdemokraternes  mest  udbredte  Blad 
„la  Petite  Republique**  har  70—72,000. 
Clémenceaus  „l'Aurore**  har  endnu  kun 
27—28,000,  det  gamle  radikale  Hoved- 
organ: „le  Radical**  48,000.  Frankrigs 
solideste  og  grundigste  Blad  det  moderate 
Le  Temps,  fm  gammel  Tid  Oiigan 
for  Universitetsverdenen  og  især  dennes 
protestantiske  Del  maa  nøjes  med  30— 
35,000.  Om  det  andet  Blad  af  lignende 
Art  „Le  Journal  des  Debats**  gives 
ingen  Oplysning.  „Le  Figaro**  det  be- 
rømte  konservative  Blad,  der  efter  sin  om- 
tumlede Tilværelse  i  Dreyfusafl^rens  Dag^, 
nu  er  vendt  tilbage  til  et  nogenlunde  konser- 
vativt Standpunkt,  angives  til  30—32,000. 
For  det  konservative  Hovedorgan  „le 
Gaulois**  gives  intet  Tal.  Langt  under 
dem  med  blot  3—4000  kommer  Blade 
som  „le  Siécle**  og  „la  Republique% 
der  dog  ingenlunde  er  uden  politisk  Ind- 
flydelse. P.  Af. 


Georg  Brandes  som  Kritiker. 

Af  Adolf  Hansen. 


Nedenstaaende  er  en  noget  forkortet  og  lidt  ændret  dansk  Gengivelse  af  et  Fore- 
drag, holdt  paa  Engelsk  for  engelske  besøgende  i  København  i  August  1903.  Da  det 
er  lagt  til  Rette  for  engelske  Tilhørere,  tager  det  særligt  Hensyn  til  de  Værker  af  den 
danske  Kritiker,  der  behandler  engelske  Forhold. 

Hvad  er  Kritik,  litterær  Kritik,  og  hvad  er  en  Kritiker?  Dette 
Spørgsmaal  vilde  sikkert  blive  besvaret  meget  forskelligt,  eftersom  det 
stilledes  i  forskellige  Slægtaldre,  paa  forskellige  Trin  af  Aandslivet. 
Ret  det  til  en  Mand  fra  det  attende  Aarhundrede,  og  ret  det  til  en  fra 
de  sidste  Aartier  af  det  nittende  Aarhundrede,  og  der  vil  være  en 
Forskel  som  et  Svælg  mellem  Svarene. 

Ret  det  f.  Eks.  til  Swift,  og  han  vil  paa  sin  allegoriske  og  ironiske 
Maade  sige,  at  Kritiken  er  et  meget  lidet  indtagende  Væsen,  en  særdeles 
hæslig  Skabning,  Datter  af  Uvidenhed  og  Hovmod,  med  Kløer  som  en 
Kat  og  Røst  og  Ører  som  et  Æsel,  at  den  næres  af  sin  egen  over- 
strømmende Galde  og  med  glubende  Appetit  fortærer  Masser  af  store 
Bind;  og  han  vil  definere  en  Kritiker  som  „en  Opdager  og  Samler  af 
Forfatternes  Fejl",  en,  hvis  Tanker  er  saa  fuldstændig  „optagne  af 
andre  Forfatteres  .  , .  Skavanker  og  Uagtsomheder  og  Fejltagelser",  at 
hans  egen  Forestilling  nødvendigvis  maa  være  opfyldt  af  „selve  Kvint- 
essensen af  alt  hvad  der  er  slet." 

Den  alvorlige  Mening  i  den  Swiftske  Ironi  er  selvfølgelig  denne 
meget  rigtige,  at  Kritiken  ikke  opfylder  sit  sande  Øjemed  ved  blot  ai 
pege  paa  det  mislykkede  og  de  svage  Sider  i  det  kritiserede  Værk;  — 
og  netop  deraf,  at  Swift  satiriserede  over  det,  kan  man  slutte,  at  mange 
den  Gang  mente,  at  dette  var  den  forstandige  Kritikers  virkelige 
Opgave. 

Men  hvad  skal  da  efter  Swifts  Mening  en  ægte  Kritiker  gøre?  Jo, 
siger  han,  en  ægte  Kritiker  skal  opstille  visse  Regler,  paa  Grundlag  af 
hvilke  en  omhyggelig  Læser  vil  kunne  fælde  Domme  over  Forfat- 
ternes Frembringelser. 

Altsaa  at  give  Regler  for  at  skrive  korrekt  og  godt  og  at  fælde 
Domme  i  Kraft  at  disse  Regler  er  den  vigtigste  Opgave,  der  paahviler 
denne  Periodes  Kritiker.  Og  spørger  vi  andre  Forfattere  fra  det 
attende  Aarhundrede,  Pope  og  Addison  for  Eksempel,  hvor  vi  skal 
finde  disse  Regler,  saa  vil  de  anbefale  os  Studiet  af  de  gamle  klassiske 
Digtere  og  Teoretikere,  —  Homer,  Virgil,  Aristoteles: 

„Find  i  Homer  jer  Fryds  og  Kundskabs  Kilde, 
Ls5s  ham  ved  Morgengry  og  Aften  silde.^ 

De  vil    raade   os   til    „i  det  mindste  at  kunne  paaberaabe  os  Oldtids- 
forfatternes  Eksempel",  og  de  vil  —  som  Addisson  gjorde  —  bevise 

et  Digterværks  Skønhed  ved  Stump  for  Stump  at  paapege  dets  Over- 
ensstemmelse i  Tanke  og  Aand  med  andre  Brudstykker  af  de  klassiske 
Digtere. 

Dette  var  altsaa  det  attende  Aarhundredes  Gennemsnitsopfattelse  af 
en  ægte  Kritikers  Opgave:  at  prøve  Digterværkets  Værd  i  Kraft  af 
visse  Regler,  der  væsentlig  var  uddragne  af  de  klassiske  For- 
fattere. 

Hvis  vi  nu  spørger  en  af  de  mest  fremragende  engelske  Kritikere 
i  det  nittende  Aarhundrede  —  jeg  mener  Matthew  Arnold,  —  hvad 
Kritiken  og  dens  Opgave  er,  faar  vi  et  helt  andet  Svar  paa  Spørgs- 
maalet. 

Arnolds  Opfattelse  af  Kritiken  var  stærkt  paavirket  af  hans  per- 
sonlige Syn  paa  karakteristiske  Træk  i  den  engelske  Race,  og  af  den 
Maade,  hvorpaa  han  betragtede  den  engelske  Kultur  paa  den  Tid,  han 
begyndte  sin  Virksomhed  som  Kritiker.  Han  paapegede  som  Træk, 
der  var  særlig  fremtrædende  i  engelsk  Nationalkarakter,  en  vis  Til- 
bøjelighed til  Afsondrethed  og  Ensidighed,  en  „provinsiel  Tone**,  som 
han  kaldte  det,  et  udpræget  Hang  til  praktiske  Ting  og  Tanker  og  en 
vis  Mangel  paa  Aandssmidighed,  —  Egenskaber,  som  efter  hans  Mening 
var  bleven  yderligere  udviklede  ved  en  lang  Periode  af  Selvkoncen- 
trering efter  den  franske  Revolutions  Tid.  Altsaa,  sluttede  han,  det, 
den  engelske  Kritik  havde  at  gøre  i  hin  Tid,  var  at  smelte  den  Skorpe 
af  Selviskhed,  der  var  Racens,  at  aabne  nye  aandelige  Udsyn,  at 
hjælpe  til  at  finde  en  Vej  bort  fra  den  ensidige  Selvkoncentrerings- 
Periode  til  en  Udfoldelses-Periode,  at  indføre  i  engelsk  Aandsliv  en 
større  Kærlighed  til  Ideer  for  deres  egen  Skyld  „uden  Hensyn  til 
deres  praktiske  Belejlighed **.  Og  saaledes  kom  han  til  —  udtrykt  i 
en  af  de  sammentrængte  Formler,  han  ynder  saa  meget,  —  at  be- 
stemme, hvad  den  sande  moderne  engelske  Kritik  efter  hans  Op- 
fattelse burde  være,  som  „en  uinteresseret  Bestræbelse  efter  at  lære  at 
kende  det  bedste,  der  kendes  og  tænkes  i  Verden,  og,  ved  atter  at 
udbrede  Kendskab  til  dette  at  frembringe  en  Strøm  af  nye  og  sande 
Ideer.« 

De  vil  se  den  umaadelige  Forskel  mellem  det  attende  Aarhundredes 
stive  og  livløse  Opfattelse  af  Kritiken  som  en  Lovbog  af  Regler  og  en 
Prøven  i  Kraft  af  Regler  og  Matthew  Arnolds  alt  andet  end  livløse, 
men  ganske  vist  noget  for  vide  Bestemmelse  af  Kritikens  Opgave,  — 
en  Forskel,  der  i  og  for  sig  angiver  talrige  Udviklingsgrader  i  Aands- 
livet. 

Vender  vi  os  nu  til  Genstanden  for  vore  nærværende  Betragtninger, 
til  den  danske  Kritiker  Georg  Brandes,  vil  vi  se,  at  hans  Plads  som 
litterær  Kritiker  er  saa  fjernt  som  vel  muligt  fra  den  første  Art  Kritik, 
Kritiken  i  Kraft  af  Regler.  Han  vil  sikkert  sige  som  hans  Ungdoms 
Lærer,  den  franske  Kritiker  Taine,  at  Digteren  kun  har  to  Regler  at 
iagttage:  den  ene  at  sørge  for  at  blive  født  med  Geni,  den  anden  at 

være  meget  flittig.  Hans  Plads  er  nærmere  ved  Matthew  Arnolds 
Standpunkt ;  men  dog  er  Af5standen  og  Forskellen  fra  denne  meget  stor. 
Georg  Brandes,  som  er  født  1842  af  jødiske  Forældre  her  i  Køben- 
havn, begyndte  sin  litterære  Virksomhed  i  Tredsenie,  og  med  en  til- 
syneladende uudtømmelig  Energi  har  han  fortsat  sit  Arbejde  lige  op  til 
den  Dag  i  Dag  med  smaa  Avisartikler,  omfattende  Afhandlinger  og 
store  Bøger. 

(Her  fulgte  en  kort  Oversigt  over  det  betydeligste  af  Georg  Brandes'  kritiske  Virk- 
somhed, særlig  hans  „Hovedstrømninger**). 

De  ser,  hans  Aand  er  meget  omfattende,  altid  i  Virksomhed  og  altid 
henvendt  paa  centrale  Ideer  og  centrale  Aandsbevægelser.  Og  hans 
Aands  Virksomhed,  hans  Hang  til  at  lære  at  kende  og  studere  Sager 
og  Personer  og  Ideer  viser  sig  ogsaa  i  hans  stadige  Rejser;  atter  og 
atter  har  han  besøgt  de  fleste  af  de  evropæiske  Lande;  han  har  skrevet 
Bøger  om  Berlin,  om  Polen  og  om  Rusland;  og  han  har  kendt  per- 
sonlig mange  af  de  betydelige  Mænd,  han  har  skrevet  om. 

I  Tiden  umiddelbart  før  den,  hvori  Brandes  begyndte  sin  Virksom- 
hed som  Kritiker,  var  den  videnskabelige  Kritik  her  i  Danmark 
for  største  Delen  æstetisk:  det  vil  sige,  den  optog  til  Bedømmelse 
det  enkelte  Kunstværk  som  en  uafhængig  Frembringelse,  —  uafhængig 
af  Digteren,  der  havde  frembragt  det,  og  af  Tiden,  hvortil  det  hørte, 
—  og  undersøgte,  hvorvidt  det  stemmede  med  eller  overskred  visse 
abstrakte  Kunstlove,  som  mentes  at  være  iboende  den  særlige  Kunst- 
kat^ori,  hvortil  det  paagældende  Værk  hørte. 

Foruden  denne  æstetiske  Kritik  havde  vi  nogen  historisk  Kritik, 
hvis  Opgave  det  var  at  undersøge  en  hel  Række  Kunstværker  og  ud- 
finde, hvorledes  og  i  hvilken  Grad  de  var  paavirkede  af  den  alminde- 
lige Tidsaand,  og  hvorvidt  Værkerne  selv  kunde  siges  at  repræsentere 
denne  Tidsaand. 

Men  én  Art  Kritik  var  næppe  en  Gang  bleven  forsøgt  i  vor  Litte- 
ratur før  Georg  Brandes.  Dette  var  den  saakaldte  psykologiske 
Kritik.  Formaalet  for  denne  Art  Kritik  er  at  efterspore  den  Maade, 
hvorpaa  det  enkelte  Kunstværk  eller  Digterværk  er  vokset  uvilkaarligt 
og  naturligt  frem  af  Kunstnerens  eller  Digterens  Sind,  paa  hvilken 
Maade  det  er  knyttet  til  hans  inderste  Liv,  og  hvorledes  hans  Aands 
Ejendommelighed  er  udtrykt  i  det,  og,  —  hvis  vi  udvider  vor  Be- 
tragtning og  lader  vor  Undersøgelse  indbefatte  hele  Kresen  af  Kunst- 
nerens eller  Digterens  Frembringelser  —  at  udfinde,  hvorledes  forskellige 
Værker,  frembragte  paa  forskellige  Tider  i  hans  Liv,  betegner  for- 
skellige Tilstande  og  Udviklingstrin  i  hans  Aand. 

I  denne  Art  Kritik  er  Brandes  naaet  at  blive  en  Mester,  ja 
Mesteren.  Ikke  paa  én  Gang  eller  uden  møjsommelig  Stræben  og 
anspændt  Arbejde.  Ti  da  han  som  ganske  ung  Mand  havde  be- 
gyndt sine  Studier  og  sin  Virksomhed  paa  en  Grundvold  af  ren 
Tænkning  og  endnu  i  nogen  Tid  var  tynget  af  den  herskende  Hegelske 

Filosofis  Formalisme  i  Danmark  og  belemret  med  alle  dens  Kunst- 
udtryk, var  det  først  efterhaanden,  at  han  rev  sig  helt  løs  fra  den 
gamle  Fremgangsmaade  at  betragte  et  Kunstværk  som  noget,  der  paa 
underfuld  Vis  hang  mellem  Himmel  og  Jord,  —  maaske  lidt  nærmere 
Himlen  end  Jorden.  Som  Aarene  gik,  fik  han  skarpere  og  skarpere 
Øje  for . Betydningen  af  et  Genis  eller  en  Periodes  historiske  Be- 
tingelser; —  i  hans  store  Værk  „Hovedstrømninger"  og  i  hans  Bog 
om  Shakespeare  er  den  historiske  Baggrund  helt  gennemarbejdet.  Og 
han  kom  til  med  stigende  Klarhed  og  voksende  Begejstring  at  se,  at  der 
bag  ved  de  store  Idéstrømninger,  der  var  herskende  i  en  enkelt  Periode, 
fandtes  Grupper  af  fremragende  Menneskeaander,  hver  af  dem  med 
sine  ejendommelige  Egenskaber  og  sin  særlige  Udvikling«  Og  efter- 
haanden blev  det  enkelte  Menneske,  det  særlige  Menneskevæsen  Ud- 
gangspunktet for  ham,  naar  han  analyserede  og  skildrede  et  Kultur- 
værk eller  en  Kulturtilstand. 

Selvfølgelig  kommer  Brandes  under  sit  Arbejdes  Gang  ofte  til  at 
dømme  æstetisk  og  at  paavise  historisk  Sammenhæng;  men  skønt  ogsaa 
her  hans  Indsigt  er  skarp  og  hans  Syn  omfattende,  forekommer  det 
niig  dog,  at  hans  dybeste  Originalitet  viser  sig,  naar  han  øver  sine 
mærkelige  Evner  for  psykologisk  Kritik.  Hans  Udgangspunkt  var  her 
den  franske  Kritik,  St.  Beuve  og  særlig  Taine.  Taine  betragtede  i  sin 
historiske  Kritik  den  store  Mand  og  det  store  Kunstværk  som  Resul- 
tatet af  visse  Betingelser  i  Samfundslivet  og  visse  Strømninger  i  Kultur- 
livet paa  en  given  Tid;  og  i  sin  psykologiske  Kritik  stræbte  han  først 
at  finde  Digterens  saakaldte  „herskende  Evne**  (der  minder  om  Popes 
„herskende  Lidenskab**  i  hans  Essay  on  Man),  og  fra  denne  Evne 
udledte  han  saa  yderligere  hans  andre  Ejendommeligheder.  Men  selv 
om  Brandes  til  en  Begyndelse  modtog  en  Impuls  fra  Taine  og  var 
paavirket  af  ham,  har  han  senere  hen  arbejdet  ganske  uafhængigt  paa 
sin  egen  Maade  og  med  en  langt  klarere  og  fyldigere  Opfattelse  af  den 
menneskelige  Aands  Mangfoldighed. 

I  denne  psykologiske  Kritiks  Videnskab,  i  denne  Udforskning  og 
Kortlægning  af  Menneskeaandens  skjulte  Egne,  i  dette  aandelige  Portræt- 
maleris Kunst  har  ingen  arbejdet  i  et  saadant  Omfang,  hverken  her  i 
Danmark  eller,  saavidt  jeg  ved,  i  Udlandet  (hos  Matthew  Arnold  findes 
der  kun  meget  lidt,  som  overhovedet  kan  sammenlignes  hermed),  og 
ingen  anden  moderne  Kritiker  har  forfulgt  sin  Opgave  saa  energisk, 
saa  lidenskabeligt  og  med  en  saa  gennemtrængende  Indsigt  som  Georg 
Brandes.  Efter  en  løs  Beregning  kan  man  sige,  at  han  i  Tidens  Løb 
har  malet  Portrætter  i  fuld  Størrelse  og  i  Brystbillede  af  mere  end 
halvandet  Hundrede  Forfattere  af  forskellig  Art,  foruden  talrige 
Skitser;  —  i  halvandet  Hundrede  forskellige  Menneskevæsener  har  han 
sænket  sig  ned,  er  dykket  til  Bunden  af  deres  Tanker  og  Følelser  og 
har  givet,  hvad  han  saa,  Udtryk  i  klare  Linjer  og  levende  Farver. 

Brandes  betragter  de  enkelte  store  eller  betydelige  Personligheder 

som  Kulturens  egentlige  Kilder,  og  overfor  en  saadan  Aand,  der  fængsler 
ham,  føler  han  en  uimodstaaelig,  lidenskabelig,  næsten  feberagtig  Higen 
efter  til  Bunds  at  lære  at  kende,  hvad  det  er  for  et  Menneske,  og 
hvorledes  Forholdet  er  mellem  ham  og  hans  Værker.  Han  tager  fast 
Tag  i  den  Personlighed,  der  interesserer  ham,  han  saa  at  sige  griber 
ham  i  Frakkekraven,  og  han  udbryder  til  ham  —  som  han  selv  har 
udtrykt  sine  Tanker  — :  Jeg  slipper  dig  ikke,  før  du  har  røbet  mig 
dit  Væsens  Hemmelighed.* 

Milton  siger  i  sin  „Areopagitica":  „En  god  Bog  er  en  Mesteraands 
kostelige  Livsblod,  bevaret  frisk  og  gemt  som  en  Skat  for  et  Liv  over 
alt  Liv."  Det  er  sande  Ord.  Men  deres  Sandhed  anerkendes  ikke  altid 
af  Litteraturhistorikerne,  som  ofte  forvandler  Forfatternes  Liv  og  Værker 
til  tørre  Formler.  For  Georg  Brandes  er  enhver  Bog  en  saadan 
levende  Del  af  dens  Forfatters  Personlighed,  og  det  har  været  hans 
Stræben  og  Fremgangsmaade  ved  Hjælp  af  hele  Rækken  af  Digterens 
Værker,  ved  Hjælp  af  Breve  og  Dagbøger  og  alt,  hvad  der  kan  kaste 
Lys  over  Sagen,  at  trænge  ind  i  den  Aand,  han  studerer,  og  saa  at 
passe  de  enkelte  Værker,  hvert  af  dem  med  sit  Element  af  „kosteligt 
Livsblod",  ind  i  den  særlige  Del  af  Forfatterens  Aand,  som  de  er 
voksede  ud  af;  han  kalder  atter  til  Live  den  frisk  bevarede  Skat  af 
Livsblod,  og  idet  han  gør  det  til  en  levende  Strøm  i  den  Personligheds 
Aarer,  som  han  genfrembringer,  overgiver  han  Manden  og  hans  Værk 
til  „et  Liv  over  alt  Liv." 

I  sin  store  Bog  om  Shakespeare,  for  Eksempel,  —  en  Bog,  hvori 
forøvrigt  adskillige  Punkter  kan  omtvistes,  —  finder  han  ved  Lyset  fra 
sin  vidunderlige  Evne  til  at  efterspore  Sjælens  Bevægelser,  Vej  gennem 
alle  den  Shakespearske  Aands  hvælvede  Haller  og  rummelige  Sale  og 
dybe  Krypter,  ja  ind  i  alle  dens  Smuthuller  og  Krinkelkroge.  Han 
knytter  Shakespeares  forskellige  Værker  til  forskellige  Sider  af  Digte- 
rens Natur  og  forklarer  den  Maade,  hvorpaa  de  er  voksede  frem  af 
særlige  Betingelser  i  de  enkelte  Perioder  af  Digterens  Liv.  Han  for- 
binder Richard  den  Tredjes  Magtsyge  med  Shakespeares  egen  Ær- 
gerrighedsdrift ;  han  påaviser  en  psykologisk  Tilknytning  mellem  Digte- 
rens egen  ukuede  Selvfølelse  midt  i  det  Vanry,  hvorunder  han  led 
som  Skuespiller,  og  Prins  Henriks  rolige  Frejdighed  og  klare  Følelse 
af  sit  eget  Værd  under  hans  Ungdomslivs  vilde  Uregelmæssighed;  han 
fremsætter  en  Gisning  om,  at  Shakespeares  Vindingslyst  har  virket  som 
et  skabende  Element  i  Frembringelsen  af  „Købmanden  i  Venedig"  — 
og  saaledes  videre.  Han  eftersporer  de  forskellige  digteriske  Skikkel- 
sers Opstaaen,  Vækst  og  Omdannelse  i  Digterens  Sind  under  forskel- 
lige Omstændigheder,  —  som  for  Eksempel  Overgangen  fra  Shakespeares 
Opfattelse  af  den  højsindede  Drømmer  Brutus  til  den  bittert  grublende 
Hamlet,  som  allerede  var  bleven  antydet  i  den  tungsindigejaques  i  „Som  jer 
behager",  og  fra  Hamlet  til  den  menneskefjendske  Timon.  Han  viser, 
hvad  de  vigtigste  Shakespeareske  Skikkelser:    Hamlet,  Jago,    Cordelia, 

Cleopatra,  Timon  og  saa  videre,  med  deres  Storhed,  Bitterhed,  Ond- 
skab, Menneskefjendskhed,  Sjælsrenhed  og  Sansetillokkelse,  betyder  som 
Vidnesbyrd  om  Digterens  indre  Liv.  Selv  om  nu  ogsaa  dette  ikke  alt- 
sammen er  nyt  og  originalt,  selv  om  det  ikke  paa  ethvert  Punkt  virker 
overbevisende,  forringes  dog  ikke  ens  Beundring  for  den  Forening  af  Ener^ 
og  Smidighed  og  den  enestaaende  psykologiske  Skarpsindighed,  hvor- 
med Kritikeren  gennemforsker  sit  Emne. 

Men  Brandes'  dybe  Indsigt  i  den  menneskelige  Natur  viser  sig  ikke 
blot  i  hans  Skildring  af  Forfatterne.  Naar  han  gaar  over  til  at  analy- 
sere de  forskellige  Skikkelser,  der  er  skabte  af  Digterens  Fantasi,  blotter 
og  sammenknytter  han  Træk  efter  Træk  og  udtømmer  Dybden  af 
deres  Sjæle,  ganske  som  var  de  levende  Mænd  og  Kvinder.  Hamlet 
og  Beatrice  og  Jeppe  lever  deres  Liv  om  igen  i  Brandes'  Bøger  Side 
om  Side  med  Shakespeare  og  Holberg,  —  og  De  vil  saaledes  se,  at 
det  store  Antal  Forfattere,  jeg  før  nævnte,  som  var  bleven  analyserede 
og  genfremstillede  af  Brandes,  maa  forøges  med  nye  Skarer  af  digteriske 
Skikkelser,  der  er  bleven  behandlede  paa  samme  udtømmende  Maade. 

Georg  Brandes'  Arbejder  hviler  paa  et  Grundlag  af  et  betydeligt 
videnskabeligt  Studium.  Han  er  Videnskabsmand  ved  sin  Forsknings- 
maade,  ved  sin  Anvendelse  af  Metoder,  ved  sin  Sammendragning  af 
enkelte  og  vidt  spredte  Kendsgerninger  og  Træk  til  centrale  Syns- 
punkter. Men  desforuden  er  han  Kunstner  ved  den  Maade,  hvorpaa 
han  fremstiller  og  genfrembringer,  hvad  han  under  sine  Studier  har 
fundet.  I  Videnskabens  Gruber  har  han  brudt  Marmorblokke,  hvoraf 
han  med  en  Kunstners  Haand  har  hu^et  livagtige  Statuer.  Og  netop 
fordi  han  er  Kunstner,  findes  der  i  hans  Værk  et  omfattende  og  udpræget 
personligt  Element,  saaledes  som  det  er  tilstede  i  enhver  Kunstners 
Værk,  —  Digter  eller  Maler  eller  hvad  han  end  er. 

Det  vil  en  Gang  i  Fremtiden  blive  en  interessant  Opgave  for  den 
Hjerne  og  Haand,  der  har  Evnen  dertil,  at  grave  Kritikerens  egen 
Personlighed  med  dens  Ejendommeligheder  og  omfattende  Sympatier 
frem  fra  Massen  af  hans  Værker;  —  maaske  vil  i  denne  Henseende 
hans  Bog  om  Shakespeare  blive  en  af  de  betydningsfuldeste  Kilder, 
fordi  han  har  ladet  saa  meget  af  sin  inderste  Sjæl  strømme  over  i  den. 
Det  vil  være  muligt  for  en  saadan  fremtidig  Forsker  at  tegne  Trækkene 
i  hans  aandelige  Fysiognomi  ved  nøje  at  iagttage,  med  hvilke  Person- 
ligheder og  Ideer  han  sympatiserer,  og  hvilke  Egenskaber  der  særlig 
synes  at  tiltrække  ham.  I  Brandes'  Behandling  af  Keats,  for  Eksempel, 
vil  han  rimeligvis  finde  et  Udtryk  for  Kritikerens  egen  brændende 
Kærlighed  til  Kunst.  I  hans  smukke  Afhandling  om  Shelley  vil  han 
lettelig  bemærke  den  dybe  Samfølelse,  hvormed  Brandes  dvæler  ved 
Digterens  Uselviskhed,  hans  høje  moralske  Mod,  hans  glødende  Fri- 
hedskærlighed  og  hans  Had  til  Undertrykkelse,  og  han  vil  slutte,  at 
Egenskaber  som  disse  beundres  dybt  af  Kritikeren.  Han  vil  iagttage, 
hvorledes   i  Afhandlingen   om    Byron    Digterens   lidenskabelige   Trods 

anslaar  en  beslægtet  Streng  i  Kritikerens  Sind,  med  hvilket  Eftertryk 
Brandes  fremhæver  det  rationalistiske  Element  i  „Kain**,  og  med  hvil- 
ken Sympati  han  citerer  Linjer  som  følgende,  hvori  Byron  hævder 
den  frie  Forsknings  Ret: 

Dog  lad  os  gruble  kækt;  —  det  er  en  ræd 
Forsagen,  Tankens  Ret  at  lade  fore, 
vort  eneste  og  sidste  Tilflugtssted,  — 
jeg  vil  i  hvert  Fald  dette  Ly  bevare. 

Og  i  hans  Bog  om  Shakespeare  vil  Forskeren  maaske  blive  opmærksom 
paa,  hvorledes  Brandes  understreger  den  heftige  Lidenskab  i  Digterens 
Sind,  hans  Sjæls  Ild,  og  han  vil  bemærke,  at  Hotspur,  hos  hvem  denne 
Sjælens  Lidenskab  har  faaet  et  saa  mangfoldigt  Udtryk,  er  en  af  hans 
Yndlings-Skikkelser;  og  det  Skarpsyn,  hvormed  Brandes  analyserer 
Shylocks  Karakter,  vil  mulig  forekomme  ham  at  være  bleven  yderligere 
skærpet  ved  et  Kendskab  til  jødiske  Ejendommeligheder,  der  kan  bero 
paa  Raceslægtskab. 

I  sin  Egenskab  af  Kunstner  anvender  Brandes  den  yderste  Omhu 
paa  det  Sprog  og  den  Stil,  hvori  hans  Tanker  og  Opfattelser  frem- 
træder. Han  er  en  af  vort  Sprogs  mest  lidenskabelige  Elskere;  han 
brænder  af  Iver  efter  at  bevare  dets  Renhed.  Hans  Stil  er  et  Billede 
af  hans  egen  rige  og  ildfulde  Personlighed.  Den  straalende  Aandfuldhed, 
der  var  over  den  i  hans  Ungdom,  kan  maaske  have  tabt  sig  noget; 
men  den  Klarhed,  som  var  ejendommelig  for  den  lige  fra  første  Færd, 
er  snarere  taget  til  end  det  modsatte.  Denne  Stil  besidder  den  Sikkerhed 
og  Ynde,  der  kommer  af  naturlig  Styrke.  Den  mægter  lige  saa  vel  at 
bære  Sjælens  forskellige  Følelser  som  at  spidde  den  korte  Tanke 
og  at  henkaste  den  lette,  beaandede  Skildring.  Den  ejer  Bøjelighed 
og  Kraft  og  rig  Mangfoldighed,  men  er  altid  behersket.  Den  kan 
undertiden  glide  frem  som  en  frisk  og  rolig  Strøm;  saa  kan  den  stige 
til  brede  svulmende  Bølger  og  saa  slaa  over  i  Brændinger  og  Braad- 
søer,  hvis  Skumkamme  dannes  af  Udraab  og  Spørgsmaal  og  iltre 
Gentagelser,  der  ferer  hid  og  did  som  Skumstænk,  —  men  over  det 
altsammen  staar  den  klare,  straalende  Dag  med  sit  aldrig  svigtende 
Lys.  I  denne  Stil  er  der  intet  dunkelt  eller  tomt,  ingen  Stammen 
elier  Hakken  eller  Stivhed. 

For  blot  at  nævne  nogle  faa  Eksempler  paa  hans  Stils  Ypperlighed, 
\stg  saa  Mærke  til  Livftildheden  og  den  ivrige  Bevægelse  i  det  Afsnit, 
hvori  han  taler  om  Shakespeares  formodede  Kendskab  til  Kvinder  som 

Cressida:  „Og  han  kendte  saare  vel,  saare  vel.  Lady  Cressida 

Ikke  at  hun  er  falsk  —  o  Nej!  falsk,  hvorledes  falsk?  vi  tror  paa 
hende,  som  hendes  Elsker  tror  paa  hende  og  som  hun  tror  paa  sig 
selv  —  indtil  hun  forlader  ham  for  at  drage  til  Grækerlejren  .  .  .  ." 
Eller  bemærk  den  Kraft  i  Skildringen,  hvormed  han  i  et  Par  simple 
Linjer  sammenfatter  Analysen  af  Antoniuses  indsmigrende  Tale  ved 
Cæsars.  Lig:    „Haanen  og  Harmen  bærer  fra  først  af  Maske  .  .  .  .; 

saa  lettes  der  en  Smule,  saa  lidt  mere,  saa  endnu  mere  paa  Masken, 
indtil  den  med  en  vild  Haandbevægelse  rives  af  og  kastes  til  Side." 
Eller  agt  paa  den  dybt  bevægede  Følelse  i  dette  korte  Sammendrag 
af  „Kong  Lear":  „Det  er  Verdensundergangen,  naar  den  moralske 
Verden  synes  at  gaa  til  Grunde ;  naar  den,  der  er  ædelmodig  og  tillids- 
fuld som  Lear,  lønnes  med  Utak  og  Had;  naar  den,  der  er  brav  og 
tapper  som  Kent,  bliver  underkastet  en  vanærende  Straf;  naar  den, 
der  er  barmhjertig  som  Gloster  og  vil  bringe  den  Lidende  og  Forurettede 
under  Tag,  til  Løn  derfor  mister  sine  Øjne;  naar  den,  der  er  ædel  og  tro- 
fast som  Edgar,  maa  flakke  om  med  en  Pjalt  om  sine  Lænder  i  Galmands- 
skikkelse; naar  endelig  den,  som  er  det  levende  Sindbillede  paa  kvindelig 
Højhed  og  datterlig  Ømhed  mod  en  gammel  Fader,  der  er  bleven  som 
hendes  Barn,  kan  kvæles  af  Morderhænder  for  hans  Øjne.  Hvad 
nytter  det  da,  at  de  Onde  bagefter  slagter  og  forgiver  hinanden!  Det 
er  ligefuldt  Menneskelivets  uhyre  Tragedie;  et  Kor  af  lidenskabelige, 
spottende,  vildt  attraaende  og  fortvivlet  klagende  Stemme  klinger  ud 
derfra.*  Eller  lyt  til  det  vemodige  Tonefald  i  følgende  Linjer,  hvori 
Brandes  taler  om  en  Samling  af  sine  egne  Afhandlinger:  „Det  er  Ens 
Bedste.  Under  Form  af  at  være  Billeder  og  Studier  af  andre  Mennesker 
er  det  Sider  af  Ens  eget  Væsen,  udrevne  Blade  af  Ens  egen  Livsbog, 
Stykker  af  Ens  eget  Liv.  Det  er  paa  én  Gang  Ens  Arbejd,  Ens  Be- 
undring, Ens  Interesser,  Ens  Venskabsforbindelser,  Ens  Ungdom  ... 
en  ringe  Levning  af  alt  det,  der  flyer  og  svinder,  alt  det,  der  et  Øjeblik 
spiller  paa  Tidsbølgernes  Overflade,  før  det  synker  tilbunds  —  Skyggen 
af  en  Drøm!"  De  vil  bemærke  den  Finhed,  hvormed  Ordene  fra 
„Hamlet":  „Skyggen  af  en  Drøm"  er  bleven  Grundtone  og  Højde- 
punkt for  hele  Afsnittet.  — 

Men  jeg  har  haft  fuldstændig  Uret.  Ikke  Uret,  haaber  jeg,  i  hvad 
jeg  her  har  sagt,  men  Uret  i  kun  at  sige,  hvad  jeg  har  sagt.  Ti  det 
kan  kun  give  Dem  en  meget  ufuldkommen  Forestilling  om  den  levende- 
gørende og  aandsbefrugtende  Indflydelse,  Georg  Brandes'  Virksomhed 
har  haft  blandt  os  Danske.  Nogle  faa  yderligere  Bemærkninger  maa  da 
tilføjes. 

I  de  første  seks  Aartier  af  det  nittende  Aarhundrede  havde  vor 
Litteratur  og  vort  Aandsliv  været  i  en  særdeles  blomstrende  Tilstand; 
vi  havde  adskillige  Genier  og  højt  begavede  Aander  iblandt  os.  Men 
i  vor  Glæde  over  vore  egne  gode  Egenskaber  og  med  en  vis  gold 
national  Selvkærlighed  havde  vi  mere  og  mere  koncentreret  vore 
Tanker  paa  os  selv  og  vore  egne  Ideer  og  havde  lukket  vore  Øjne  og 
tilstoppet  vore  Ører  for  det  øvrige  Evropas  Ideer,  Og  den  ulykkelige  Krig 
med  Preussen  og  Østerrig  i  1864  drev  os  endnu  mere  ind  mod  os  selv  med 
en.  Blanding  af  Modløshed  og  Bitterhed  og  med  en  udpræget  reaktionær 
Tilbøjelighed  overfor  frisindede  Ideer.  Endvidere  var  der  kommet  en  Stands- 
ning i  vor  poetiske  Litteratur;  selvom  vore  store  Digtere  endnu  af  og  til 

skrev  et  interessant  Værk,  og  selv  om  hist  og  her  en  ung,  frisk  Stemme 
blandede  sig  i  det  hendøende  Kor,  var  der  dog  en  tydelig  Aftagen  i 
Kraft  og  Evne.  Men  dette  blev  kun  klart  set  af  forholdsvis  faa  skarp- 
synede; de  fleste  var  veltilfredse  med  den  svage  Fortsættelse  af  Tra- 
ditionen. 

Vort  Aandsliv  hen  imod  Slutningen  af  Tredserne  besad  Egenskaber^ 
der  til  en  vis  Grad  svarede  til  den  Tilstand  af  Selvkoncentrering  i 
engelsk  Kulturliv,  hvis  knugende  Vægt  Matthew  Arnold  havde  følt 
omtrent  paa  samme  Tid.  Det  vilde  derfor  ligge  nær  at  antage,  at 
enhver,  der  sad  inde  med  en  stærk  Følelse  af  denne  Tingenes  Tilstand 
i  Danmark,  —  og  Brandes  havde  fra  sin  første  Ungdom  haft  denne 
Følelse,  —  i  sin  hele  Stilling  maatte  frembyde  nogen  Lighed  med 
Matthew  Arnold.  Og  i  denne  Henseende  er  der  ogsaa  en  vis  Over- 
ensstemmelse mellem  den  engelske  og  den  danske  Kritiker,  helt  uaf- 
hængige af  hinanden,  som  de  er,  og  levende  i  to  forskellige  evropæiske 
Samfund.  Naar  Matthew  Arnold  skrev  om  England:  „Den  fødte  Elsker 
af  Ideer,  den  fødte  Hader  af  Trivialiteter  maa  i  dette  Land  have  en 
Fornemmelse,  som  om  Himlen  over  hans  Hoved  er  af  Messing  og 
Jern**,  udtrykte  han  en  Følelse,  som  Georg  Brandes  meget  ofte  har 
fornummet  i  Danmark.  Og  naar  Matthew  Arnold  som  Middel  til  at 
aabne  Englændernes  Sind  anbefalede  at  skabe  „en  Strøm  af  nye  og 
sande  Ideer**  og  pegede  paa  Studiet  af  Aander  som  St.  Beuve  og 
Heine,  fordi  de  anvendte  frisindede  Ideer  paa  Livet,  er  der  en  vis 
Overensstemmelse  med  Brandes'  Stilling  i  Danmark,  naar  han  fremsatte 
en  Plan  til  at  bringe  vort  stillestaaende  Aandsliv  i  Bevægelse  i  Ord  som 
disse:  „Hovedarbejdet  vil  blive  gennem  en  Mangfoldighed  af  Kanaler 
at  lede  de  Strømninger,  som  har  deres  Udspring  i  Revolutionen  og 
Fremtidsideeme,  herind  og  at  stanse  Reaktionen  paa  alle  de  Punkter, 
hvor  dens  Opgave  historisk  er  endt.** 

Dette  jævne  og  simple,  men  indholdsrige  Program  har  Brandes 
stræbt  at  gennemføre  paa  mange  forskellige  Maader.  I  1869,  for 
Eksempel,  oversatte  han  paa  Dansk  Stuart  Mills  Bog  om  „Kvindernes 
Underkuelse**,  fordi  den  rummede  Ideer  og  Anskuelser,  der  længe 
havde  været  hans;  —  og  et  mægtigt  Fremskridt  i  Kampen  for  Kvindens 
Rettigheder  i  Danmark  skriver  sig  fra  denne  Oversættelse.  Men  det 
var  i  Særdeleshed  i  1871,  da  han  begyndte  sine  Forelæsninger  ved 
Universitetet  om  „Hovedstrømninger  i  det  19de  Aarhundredes  Litteratur**, 
at  han  tydeligt  udtalte  sit  Formaal  og  med  rolig  Bevidsthed  paatog  sig 
Opgaven,  om  end  Spirerne  til  den  Aandsbevægelse,  han  den  Gang  ind- 
ledede, alle  er  at  finde  i  hans  tidligere  Skrifter.  Brandes  aabnede 
Bevægelsen  som  en  dobbelt:  dels  som  et  Krav  om  Ret  til  fri  Forsk- 
ning paa  alle  Felter  og  Omraader,  dels  som  en  Bestræbelse  efter  at 
frigøre  de  bundne  Talenter,  paa  hvis  Tilværelse  han  troede,  ved  at 
pege  mod  andre  Spor  og  Veje  end  de  gamle,  længe  traadte.  Ved  sin 
Kamp  imod  enhver  Art  Dogmatisme  skabte  han  friske  og  nye  Impulser 

i  mange  Sind.  Og  med  Hensyn  til  den  anden  Side  af  Bevægelsen  var 
hans  Ord  som  et  Rolandshorn:  en  for  en  steg  en  Skare  Forfattere 
frem  af  Tavsheden  og  kom  hver  med  sine  særlige  Talenter  og  Egen- 
skaber og  sin  særlige  Forkærlighed.  Fra  Begyndelsen  af  Halv- 
fjerdserne kan  vi  regne  en  ny  Tidsalder  i  vor  Litteratur,  og  selv  ad- 
skillige af  dem,  som  ingenlunde  kan  kaldes  Tilhængere  af  Brandes, 
har  uden  Tvivl  følt  hans  Aands  styrkende  Indflydelse. 

Men  den  Bevægelse,  han  havde  begyndt,  gik  ikke  for  sig  uden  sær- 
deles heftig  Modstand.  Mange  af  hans  Ideer  var  ny  og  skræmmende, 
han  var  dristig  og  talte  rent  ud,  og  en  Strøm  af  Harme  styrtede  ind 
over  ham  og  holdt  sig  Aar  igennem.  Jeg  husker,  at  jeg  en  Gang  i 
1875,  tror  jeg,  da  jeg  havde  hørt  hans  Forelæsninger  om  Byron,  havde 
en  Meningsudveksling  om  Brandes  med  en  naturaliseret  Englænder, 
der  indtog  en  høj  Embedsstilling  her,  en  brav  og  lærd  Mand,  men  en 
noget  borneret  Fanatiker:  han  udtrykte  sine  Følelser  ved  at  kalde  Byron 
en  Skurk  og  Brandes  en  Djævel.  Og  virkelig  syntes  i  hine  Tider 
adskillige  Folk  i  vor  gode  Stad  at  nære  en  svag  Mistanke  om,  at  der 
skjulte  sig  en  Hestefod  under  Brandes'  udadlelige  Støvle,  og  de  var 
ikke  ganske  sikre  paa,  at  der  ikke  var  en  let  Duft  af  Svovl  om  hans 
Person. 

Imidlertid,  Brandes  gik  videre,  —  støt,  om  end  ikke  roligt  og  stil- 
færdigt. Thi  han  følte  som  Byron,  at  „Ro  for  vaagne  Hjerter  er  et 
Helved ;**  og  han  tav  ikke  stille,  naar  han  blev  angrebet.  Og  i  Løbet 
af  mange  lange  Aar  har  han  fortsat  sit  Arbejde  som  Kritiker  og  Tænker. 
Han  har  udkastet  Tanker  og  Ideer,  han  har  bragt  nye  Emner  paa  Bane, 
stillet  nye  Spørgsmaal,  „rørt  op  i  Sjælens  skjulte  Kilder,"  —  han  har 
ofte  fremkaldt  Modstand,  vakt  Anstød  og  forarget  Folks  Sind.  Men  alt 
som  Tiden  er  gaaet  Aar  for  Aar,  har  han  paa  denne  Vis  ud  over  vort 
Aandsliv  ligesom  spredt  en  Lysvifte,  der  stadig  er  blevet  bredere  og 
bredere.  Han  har  gjort  dette,  medens  han  udførte  sit  Hverv  som 
Kritiker,  og  medens  han  dyrkede  den  særlige  Art  Kritik,  den  psykolo- 
giske, som  i  en  saa  udpræget  Grad  er  blevet  hans  egen.  Det  er  derfor 
ganske  naturligt,  at  naar  Brandes  kommer  til  at  definere  Kritiken  i  dens 
mest  omfattende  Betydning,  gør  ogsaa  han,  ligesom  Matthew  Arnold, 
dens  Grænser  meget  vide.  Kritiken  i  den  Forstand  betyder  for  ham 
„Evnen  til  at  underkaste  det  Bestaaende  en  Dom;*"  og  i  begejstrede 
Ord,  der  bærer  Præget  af  hans  egen  flammende  Overbevisning,  taler 
han  om  dens  Opgave  ogMaal:  „Den  viser  Menneskeaanden  Vej.  Den 
planter  Hegn  og  Fakler  paa  Vejen.  Den  bryder  og  rydder  nye  Baner. 
Thi  det  er  Kritiken,  som  flytter  Bjerge,  alle  Avtoritetstroens,  Fordom- 
mens, den  idéløse  Magts  og  den  døde  Overleverings  Bjerge.** 

Saaledes  er  Georg  Brandes'  Svar  paa  det  Spørgsmaal,  vi  begyndte 
med:  Hvad  er  Kritik? 

(Sluttet.) 

IV. 
Kampen  mod  de  ofTentlige  Henrettelser. 

Kampen  mod  de  offentHge  Henrettelser  tilhører  Oplysningens  og 
Rationalismens  Tidsalder,  og  Sejren  i  denne  Kamp  blev  i  alt  væsentligt 
vundet  aF  denne  Tidsalders  Mænd.  Hvad  der  senere  blev  tilbage,  og 
delvis  er  tilbage  endnu,  af  det  gamle  System,  er  kun  forbenede  Lev- 
ninger, som  det  ikke  lykkedes  helt  at  Faa  udskilt  aF  den  konservative 
Statsorganisme.  I  Principet  var  de  offentlige  Henrettelser  Fældede,  og 
deres  Eksistensberettigelse  havde  de  mistet,  Fra  det  Øjeblik,  da  ingen 
længer  troede,  at  Synet  aF  dem  virkede  aFskrækkende  paa  de  Til- 
skuere, der  muligvis  selv  havde  Forbryderiske  Anlæg.  Stampe  havde 
Først  henledet  Regeringens  Opmærksomhed  paa,  at  disse  Straffe  endog 
kunde  have  den  modsatte  Virkning,  og  Regeringen  beviste  i  Gerningen, 
at  den  nu  selv  delte  denne  Opfattelse. 

I  1771  afskaffedes  Dødsstraffen  For  Barnemord  og  hemmelige 
Fødsler,  og  i  Motiverne  hertil  mærker  vi  ganske  den  samme  Aand, 
som  i  Forordningen  aF  1767  og  Reskriptet  aF  1768.  Thi  det  hedder 
herom  i  en  Kabinetsordre  til  danske  Kancelli  aF  3.  November  1771,  at 
,,den  paa  Barnemord  og  hemmelige  Fødsler  satte  DødsstraF  ikke  synes 
at  Fremme  Hensigten,  nemlig  at  straffe  og  tjene  andre  til  Eksempel, 
men  tværtimod  aF  et  Slags  Fanatisme  har  Fremkaldt  den  mod- 
satte Virkning."  —  Ved  Siden  aF  denne  Tankegang  bidrog  ogsaa  i 
nogen  Grad  den  stigende  Humanitet  til  at  indskrænke  Dødsstraffens 
Anvendelse,  saaledes  som  det  kommer  Frem  i  den  Forordning  af  27. 
April  1771,  der  For  anden  og  sidste  Gang  afskaffede  Dødsstraffen  For 
Tyveri.  Denne  Foranstaltning  motiveres  nemlig  med,  at  der  skal 
„iagttages  en  billig  og  rimelig  Proportion  imellem  Straffens  Haardhed 
og  Misgerningens  Grovhed.** 

At  det  lige  til  det  sidste  har  været  et  ikke  helt  ubetydeligt  Antal 
Tyve,  der  blev  hængte,  Faar  man  Indtryk  aF  gennem  en  Korrespondance 
mellem  Kancelliet  og  Københavns  Magistrat  i  1779.  Paa  den  Tid  var 
den  murede  Galge  paa  VesterFælled,  som  Byen  skulde  vedligeholde, 
bleven  saa  brøstfældig,  at  Magistraten  mente,  det  vilde  koste  over  200 
Rdlr.  at  gøre  den  i  Stand  „Foruden  Omkostningerne  til  et  Optog  af 
vedkommende  Haandværkslaug  for  at  lægge  Haand  derpaa,  førend 
Svendene  vil  befatte  sig  med  saadant  Arbejde.**  Og  Magistraten  ansaa 
alle  disse  Penge  for  helt  spildte,  da  det  „formedelst  den  gjorte  For- 
andring i  Tyvs  Straf  meget  sjældent  vil  indtræffe,  at  Straf  til  Galgen 
ved  den  civile  Jurisdiktion  vil  blive  brugt,  i  hvilket  Tilfælde  en  Træ- 
galge med  liden  Bekostning  kunde  opsættes.**    Kancelliet  gik  ind  herpaa 

Og  gav  Tilladelse  til  at  den  gamle  Galge  maatte  sælges  til  Nedbrydelse 
uden  at  nogen  ny  blev  opsat  i  Stedet. 

Nogle  Aar  senere  Førtes  atter  en  Korrespondance  mellem  Kancelliet 
og  Københavns  Magistrat  om  Byens  Rettersteder,  og  man  faar  af  denne 
det  Indtryk,  at  det  var  Magistraten,  der  bedst  havde  Fulgt  med  Tiden, 
medens  Kancelliet  endnu  ikke  helt  havde  viklet  sig  ud  af  den  Ind- 
bildning, at  offentlige  Henrettelser  dog  havde  nogen  Betydning  som  et 
Middel  til  Befolkningens  moralske  Opdragelse.  Denne  Gang  var  det 
Skafottet  uden  for  Vesterport,  der  skulde  flyttes.  Magistraten  anbefalede 
Amager  Fælled  som  et  passende  Sted,  fordi  Delinkventerne  baade  fra 
Arresthuset  og  fra  Stokhuset  kunde  føres  derhen  langs  Volden  og  over 
Langebro  uden  at  vække  nogen  Opsigt.  Men  Kancelliet  svarede, 
at  „da  Eksekutionerne  ogsaa  ske  for  at  indjage  Skræk  og  Afsky,  bør 
Retterstedet  ikke  være  paa  et  altfor  afsides  liggende  Sted,""  og  i  Hen- 
hold til  denne  Betragtning  valgtes  Slagtervænget  uden  for  Østerport, 
hvorhen  Retterstedet  altsaa  flyttedes  i  1792. 

Det  varede  dog  ikke  mange  Aar,  førend  Magistratens  Betragtning 
sejrede,  og  Københavns  Rettersted  blev  flyttet  til  den  saakaldte  svenske 
Skanse  paa  Amagerfælled.  Denne  Plads  skildres  saaledes  i  en  Kanr 
celliskrivelse  af  21.  Februar  1806:  „Den  ligger  1000—1200  Skridt  fra 
Kristianshavns  Vold,  er  omgiven  af  1  Alen  høje  Volde  og  af  Grave, 
der  holde  saa  meget  Vand,  at  den  er  utilgængelig,  uden  paa  den  ene 
Side.  Voldene  er  saa  brede,  at  Kommandoen  kan  opstilles  derpaa; 
Skansen  er  50  Alen  inden  Volden,  altsaa  stor  nok  til  Eksekutionsplads ; 
den  skjules  tildels  af  Voldene  om  Renovationskulerne,  Passagen  dertil 
er  god,  og  der  er  tilstrækkelig  Plads  til  Tilskuerne." 

Man  faar  Indtryk  af,  at  Pladsen  til  Tilskuerne  har  været  kneben 
nok,  men  den  findes  altsaa  nu  „tilstrækkelig"". 

En  Maanedstid  senere  var  det  nye  Rettersted  allerede  taget  i  Brug. 
I  „Københavns  Skilderi*"  for  25.  Marts  1806  læses  nemlig  følgende: 

„I  Morges  Kl.  8V2  blev  Morderen  Niels  Jensen  henrettet  paa  Amager. 
Han  blev  afhentet  af  8  Amagere,  som  vare  bevæbnede  med  Stokke.  Han 
var  klædt  i  hvide  Benklæder  og  en  hvid  Trøje,  og  havde  et  sort  Baand  og 
en  sort  Sløjfe  om  Hatten  .  .  .** 

Og  d.  1.  April  fortsætter  Bladet  efter  at  have  taget  Stedet  i  Øjesyn: 

„Den  Plads  uden  for  Amagerport,  som  nu  er  bestemt  til  Rettersted, 
forener  alt,  hvad  der  kan  tænkes  rædsomt  og  afskyeligt.  Den  er  tildels 
omgiven,  ikke  af  Vandgrøfter  men  af  den  forrige  saakaldte  Renovationskule, 
og  ganske  opfyldt  med  Vandpøle.  Hele  Luftkredsen  er  ligesom  forgiftet  af 
en  pestilencialsk  Lugt.  Hele  Flokke  af  Ravne  og  Krager  bedække  Jords- 
monnet og  er  saa  trygge  her,  at  de  endog  gaa  uforstyrrede  paa  Ryggen  af 
de  Svin,  som  rode  omkring  her.  Midt  paa  dette  fæle  Sted  staar  det  Hjul 
og  Stejle,  hvorpaa  den  sidste  henrettede  Morder  ligger  til  Føde  for  Ravne 
og  Krager.  —  Alt  dette  uagtet  var  dog  mangfoldige  velklædte  Fruentimmer, 
Dagen  efter  Henrettelsen,  spaserede  ud  til  dette  afskyelige  Sted  for  at  til- 
fredsstille deres  rædsomme  Nysgerrighed." 

De  Forfattere,  som  paa  den  Tid  kæmpede  mod  de  offendige  Hen- 

rettelser,  bliver  ikke  trætte  af  at  hudflette  den  Rolle,  Tilskuerne  spiller 
ved  saadanne  Lejligheder,  hvad  enten  de  indfinder  sig  af  tankeløs  Nys- 
gerrighed eller  for  at  opbygges  i  deres  religiøse  Følelser.  „Københavns 
Skilderi"    skriver   herom   i   en   Række  Artikler   i  Aaret   1805,   altsaa 

medens  Eksekutionerne  endnu  foregik  paa  den  rummelige  Østerfælled: 
„En  Henrettelse  er  en  almindelig  Sviredag  for  de  simple  Stænder,  og 
een  af  dens  Hovedvirkninger  er,  at  Værsthusholderne  udenfor  Porten  for- 
tjene mange  Penge  derved.  løvrigt  betragtes  den  hele  Ting  som  et  Skue- 
spil, man  bør  være  overværende  ved,  ikke  for  Eksemplets  Skyld,  men  for 
—  Morskab  .  .  .  Det  er  ikke  blodtørstig  Hævngerrighed,  der  bevæger  saa 
mange  galante  unge  Herrer  og  fine  Damer  til  med  saa  stor  en  Begærlighed 
at  køre,  ride  og  gaa  ud  af  Porten  for  at  se  en  stakkels  Synder  miste  Livet, 
men  det  er  Nysgerrigheden  •  .  .  Man  kan  temmelig  bestemt  paastaa,  at 
næppe  een  blandt  de  mange  Tusinde,  der  ere  Vidne  til  en  Henrettelse, 
nogensinde  bivaaner  den  i  den  Hensigt,  at  den  skal  tjene  ham  til  et  af- 
skrækkende Eksempel.  Derimod  har  man  Grund  til  at  tro,  at  saadanne 
offentlige  Blodsscener  endog  forhærde  Folkets  Følelser  og  vænne  det  til  at 
se  Menneskeblod  flyde.  Den  følesløse,  den  lidenskabelige,  den  onde  indlader 
sig  ikke  paa  at  betragte  Sagen  fra  Retfærdighedens  Synspunkt.  De  have 
set  Menneskeblod  flyde  ved  Menneskehænder,  og  dette  er  maaske  allerede 
nok  til  at  opfylde  et  til  blodige  Forsætter  stemt  Sind  med  skadelige  Ideer 
.  .  .  Man  bør  næsten  befrygte,  at  Drabsgemingeme  ville  tiltage  med  Døds- 
straffenes idelige  Gentagelse.** 

Netop  medens  disse  Artikler  blev  skrevne,   forefaldt  i  København 

en  Tildragelse,  der  paa  det  klareste  viste,  hvor  berettiget  Forfatterens 
Frygt  var.  En  Guldsmed  Hertzlein  havde  skudt  sin  Husholderske  Vitta 
Bering  og  blev  derfor  henrettet  i  1805  „med  alle  mulige  Ceremonier 
paa  et  dertil  egentlig  bygget  Echafot."  Blandt  Tilskuerne  ved  denne 
Henrettelse  var  en  22aarig  Dugmagersvend  Søren  Dam.  Han  havde 
aldrig  vist  nogen  forbryderisk  Tilbøjelighed,  men  efter  at  han  havde 
overværet  Henrettelsen,  begyndte  en  særegen  Higen  efter  Blod  at 
ytre  sig  hos  ham.  Først  huggede  han  Hovedet  af  en  tam  Kanariefugl, 
som  han  selv  havde  opelsket,  idet  han  sagde:  „Du  skal  dø  den  samme 
Død  som  Hertzlein.  **  Og  inden  der  var  gaaet  fjorten  Dage  efter  Hen- 
rettelsen, stod  han  selv  som  Morder.  Han  kom  ind  i  et  Hus  i  Nyboder 
for  at  besøge  en  bekendt  af  sig.  Manden  var  ikke  hjemme.  Konen  laa 
og  sov  i  en  Seng  i  Stuen,  og  paa  Bordet  laa  tilfældigvis  en  stor  Kniv. 
Den  tog  han  og  skar  med  den  Halsen  over  paa  Konen.  Nogen  egendig 
Grund  til  denne  Gerning  kunde  han  ikke  selv  angive.  — 

Men  ogsaa  det  religiøse  Moment,  som  stadig  var  tilstede  ved  Hen- 
rettelserne, selv  om  Præsten  ikke  mere  maatte  holde  nogen  offentlig 
Tale,  bliver  stærkt  angrebet  i  Tidens  Presse  og  Literatur.  „Københavns 
Skilderi"  skriver  herom: 

„Medens  mange  saakaldte  Syndere  vise  den  største  Frækhed,  naar  de 
føres  til  Retterstedet,  gives  der  andre,  hvis  Antal  maaske  er  størst,  som 
ytre  en  vis  Resignation  eller  religiøs  Hengivelse,  som  aldeles  fordærver  de 
Virkninger,  man  lover  sig  af  Eksemplet.  Disse  opskruede  Øjne,  der  er 
heftede   paa  Himlen,  disse  ved  Dødsfrygten   og  de  paany  opvakte  religiøse 

Ungdomsidéer  frembyde  græsselige  Træk  i  det  ligblege  Ansigt,  vidne  til- 
fulde om,  at  Forbryderen  er,  om  jeg  saa  maa  udtrykke  mig,  legemlig  død. 
Præstens  idelige  Erindringer  om,  at  Sjælen  i  det  Øjeblik  den  forlader 
Legemet,  faar  Tilgivelse  for  den  paa  Jorden  begaaede  Brøde,  rodfæstes  saa 
dybt  hos  den  religiøse  Forbryder,  og  efterlader  sig  saadanne  Spor  i  hans 
Aasyn,  at  den  religiøse  Del  af  Tilskuerne  betragte  ham  med  et  Slags  Med- 
lidenhed i  Stedet  for  Afeky." 

Med  indtrængende  Forstaaelse  er  dette  Emne  behandlet  af  den  medi- 
cinske Professor  Klingberg  i  et  Foredrag,  han  holdt  i  „Skandinavisk 
Literaturselskab". 

Han  omtaler  først  „det  besynderlige  Fænomen,  at  netop  i  de  Lande, 
hvor  Dødsstraffe,  saa  at  sige,  høre  til  Dagens  Orden,  forefalde  For- 
brydelser langt  oftere  end  der,  hvor  et  mildere  Straffesystem  er  indført ; 
ja  man  har  netop  bemærket,  at  alt  som  disse  Straffe  indførtes  i  et  Land, 
tiltog  Forbrydelsernes  Mængde,  hvorfor  ogsaa  Lovgiverne  paa  enkelte 
Steder  have  været  nødsagede  til  at  formilde  Retssystemet.  *"  Dernæst 
påaviser  han,  at  især  i  de  Lande,  hvor  pietistisk  Sværmeri  er  herskende, 

kan  Synet  af  talrige  Henrettelser  have  farlige  Følger. 

„Selv  i  vort  eget  Fædreland  har  man  ikke  sjældent  haft  Eksempler  paa» 
at  Mennesker,  efter  at  have  været  Øjenvidner  til  en  Eksekution,  derved 
blev  saa  forunderligen  stemte,  at  de  dræbte  uskyldige  Børn  uden  nogen 
anden  Grund  end  den  at  blive  dømte  til  Døde  og  saaledes  vel  beredte  at 
indgaa  til  Saligheden  .  .  .  Den  tungsindige  religiøse  Sværmer,  der  ideligen 
plages  af  Angst  for  sin  Tilstand  paa  hin  Side  Graven,  fordi  han  ikke  anser 
sig  for  at  være  noksom  beredt  dertil,  maa  han  ikke  ideligen  fristes  til  at 
misunde  den  arme  Synder  paa  Retterstedet,  der  har  haft  den  Lykke, 
at  Religionslæreren  med  saa  megen  Omhu  og  Varme  har  taget  sig  af 
hans  Omvendelse  og  selv  følger  ham  til  Døden,  selv,  saa  at  sige,  ledsager 
ham  til  Evighedens  Porte,  og  der  overantvorder  ham  umiddelbart  i  Almagtens 
benaadende  Haand?  Ja,  vel  viser  ogsaa  Forfængeligheden  undertiden  her 
sit  besynderlige  Herredømme:  et  svagt  usselt  Menneske,  der  har  henslæbt 
en  Række  af  Aar  i  Kummer  og  Sorg,  som  ikkun  øjner  en  mørk  Fremtid, 
og  som  anser  sig  selv  for  saa  ubetydeligt  et  Væsen,  at  ingen  vil  pleje  ham 
paa  sit  Sotteleje,  ingen  sukke  ved  hans  Død,  skulde  han  ikke  blive  fristet 
til  at  misunde  en  Delinkvent,  der  i  det  Øjeblik  han  skal  udstaa  sin  Straf, 
spiller  en  saa  udmærket  Rolle,  er  en  Genstand  for  den  almindelige  Med- 
lidenhed, og  forlader  Verden  paa  en  saa  højtidelig  Maade,  ledsaget  af  mange 
Bønner  og  Taarer?"  Han  mener  derfor,  at  „denne  Straf  meget  sjældent, 
om  nogensinde,  burde  offentligen  anvendes  (allermindst  i  de  Stater  og  paa 
de  Tider,  hvor  religiøs  eller  pietistisk  Sværmeri  hørte  til  Dagens  Orden), 
netop  fordi  det  særegne  Indtryk,  den  frembringer,  ikke  kan  andet  end  være 
farlig  for  de  Tilskuere,   der  have  hin  mørke  og  ulykkelige  Sindsstemning.* 

Med  disse  kloge  og  humane  Ord  skal  vi  afslutte  disse  Prøver  paa 

Oplysningstidens  Kamp  mod  de  offentlige  Henrettelser.  Professor  Kling- 
berg har  ved  sit  Indlæg  i  Striden  vist,  at  han  havde  dyb  Forstaaelse 
af  det  Fejlsyn,  Regeringen  saa  længe  havde  gjort  sig  skyldig  i,  og  der 
tjener  ikke  Juristerne  til  Ære,  at  det  her  som  i  saa  mange  lignende 
Tilfælde  skulde  være  en  Læge,  der  gjorde  dem  opmærksom  paa  Lo- 
venes Fejlgreb  og  viste  Dommerne  den  Vej,  de  skulde  gaa.  — 

Trods  de  Ændringer  i  Straffebestemmelserne,  som  Tid  efter  anden 
blev  indførte,  stod  dog  fremdeles  store  Partier  af  Kristian  V.s  Lov  ved 
Magt  lige  til  vor  nugældende  Straffelov  blev  gennemført.  Indtil  1866 
kunde  der  stadig  idømmes  Straffe  til  „Baal  og  Brand ""j  til  „Stejle  og 
Hjul**  eller  til  „at  stoppes  i  en  Sæk  og  druknes**.  En  Mængde  Løs- 
agtighedsforseelser  truedes  fremdeles  med  Straf  paa  Livet,  og  denne 
Straf  idømtes  for  alle  forsætlige  Drab  og  kunde  ligeledes  idømmes 
for  andre  overlagte  Legemsangreb,  selv  om  ingen  var  kommen  af  Dage 
derved,  samt  for  Røveri,  Mened,  Brandstiftelse,  Bømeudsættelse  og 
Dueller.  Det  var  derfor  heller  ikke  noget  ringe  Antal  Dødsdomme, 
der  i  Tiden  før  1866  fældedes  i  Danmark.  Men  de  fleste  af  dem  stod 
rigtignok  i  et  saadant  Misforhold  til  Tidens  almindelige  Synsmaader,  at 
Kronens  Benaadningsret  i  de  allerfleste  Tilfælde  maatte  anvendes. 

Den  haardt  tiltrængte  Reform  af  vor  Straffelovgivning  kom  med  Loven 
af  1.  Juli  1866.  Ifølge  den  kan  Dødsstraf  —  bortset  fra  visse  For- 
brydelser mod  Staten  og  Kongehuset,  af  hvilke  ingen  Tilfælde  er  ind- 
trufne —  kun  idømmes  den,  der  forsædig  har  skilt  et  andet  Menneske 
ved  Livet.  Straffen  skal  fuldbyrdes  offendig  med  Økse,  og  den  hen- 
rettedes Legeme  derefter  begraves  i  Stilhed.  —  Man  er  saaledes  kommen 
bort  fra  al  Tanke  om  yderligere  at  tilføje  de  døde  Legemer  nogen  Be- 
skæmmelse; derimod  er  Ordet  offentlig  bleven  staaende  som  en  Lev- 
ning fra  fordums  Tid,  og  en  Forhandling,  der  i  1843  blev  indledet 
mellem  Kancelliet  og  Københavns  Magistrat  om  at  indføre  Henrettelse 
ved  Guillotine,  førte  ikke  til  noget  Resultat. 

Som  det  var  at  vente,  bragte  den  nye  Lov  straks  en  stor  Nedgang 
i  de  afsagte  Dødsdommes  Antal.  I  de  sidste  25  Aar  under  det  gamle 
System,  fra  1841  til  30.  Juni  1866,  afsagde  Højesteret  ialt  389  Døds- 
domme, altsaa  gennemsnidig  15  eller  16  om  Aaret.  I  de  37  Aar  fra 
1866  til  1902  er  der  ialt  fældet  60  Dødsdomme,  altsaa  næppe  to  om 
Aaret.  Og  de  virkelig  henrettedes  Antal  er  endda  yderligere  indskrænket, 
idet  ogsaa  Kronens  Benaadningsret  efter  1866  er  anvendt  i  højere  Grad 
end  tilforn.  I  den  førnævnte  25aarige  Periode  henrettedes  ialt  38,  altsaa 
1  eller  2  om  Aaret.  I  de  sidste  37  Aar  er  der  ialt  kun  henrettet  4 
Mennesker. 

Af  de  60  Dødsdomme,  der  er  fældede  ved  Højesteret  efter  den  nye 
Straffelov,  angaar  de  18  Mødre,  der  har  ombragt  deres  uægte  fødte 
Børn.  Af  disse  18  var  dog  den  ene,  Pigen  fra  Fejø,  dømt  ganske  uden 
Grund  og  blev  senere  frikendt.  12  Dødsdomme  rammer  Forbrydelser, 
der  er  begaaede  af  erotiske  Motiver  eller  paa  Grund  af  ulykkeligt 
Ægteskab.  8  Personer  er  dømte  for  Rovmord,  7  for  at  have  ombragt 
deres  Aftægtsfolk  og  2  for  at  have  ladet  sig  købe  til  at  udføre  et  Drab 
for  en  anden.  En  enkelt,  den  bekendte  Jens  Nielsen,  er  dømt  til  Døden 
tre  Gange,  hver  Gang  for  Overfald  paa  en  Fængselsbetjent.  Han  havde 
intet  Menneskeliv  paa  sin  Samvittighed;  men  paa  Grund  af  de  særlige 
Bestemmelser,  der  gælder  for  Straffeanstalterne,  kunde  han  dog  dømmes 
fra  Livet,  og  tredie  Gang  blev  Dommen  eksekveret. 

De  fire  Henrettelser,  der  har  fundet  Sted  siden  Loven  af  1866,  er 
følgende : 

Hans  Hansen,  henrettet  paa  Odense  Købstads  Mark  d.  6.  August 
1869.  Han  havde  skudt  sin  Moder  i  Haab  om  derved  at  komme  til  at 
arve  hende. 

Rasmus  Pedersen  Mørke,  henrettet  paa  Klejtrup  Mark  d.  5. 
Januar  1881  for  Rovmord. 

Anders  Nielsen  Sællænder,  henrettet  paa  Sølvbjerghøj  i  Laaland, 
d.  22.  November  1882  for  Rovmord. 

Jens  Nielsen,  henrettet  i  Horsens  Tugthus  d.  8.  November  1892. 

Den  sidste  offentlige  Henrettelse,  der  er  foregaaet  i  Danmark,  er 
saaledes  Anders  Sællænders.  Mange  vil  endnu  erindre  den  Rædsel,  der 
gik  over  det  hele  Land,  da  Bladene  bragte  Meddelelse  om,  hvorledes 
denne  Eksekution  var  forløbet;  og  det  stærke  Indtryk,  den  gjorde  paa 
Befolkningens  Sind,  viste  tydeligt  nok,  at  vort  Folk  ikke  længer  kræver 
eller  ønsker  den  offentlige  Fremførelse  af  saadanne  Optrin.  Da  Tugthus- 
fangen Jens  Nielsen  henrettedes  10  Aar  efter,  tillod  Omstændighederne, 
at  man  kunde  lade  Henrettelsen  foregaa  i  en  lukket  Fængselsgaard. 
Men  endnu  staar  de  Ord  i  den  gældende  Lov:  „Livsstraf  fuldbyrdes 
offentlig  ved  Økse"*.  Saalænge  de  staar  der,  betyder  det  formodentlig, 
at  Dødsstraffen  faktisk  er  afskaffet  i  Danmark.  Men  det  er  altid 
ønskeligt,  at  der  ikke  staar  andet  i  Lovene,  end  det,  der  virkelig  agtes 
overholdt,  og  hvis  man  derfor  fremdeles  ønsker  at  beholde  Halshugning 
som  Straf  for  visse  Forbrydelser,  bør  i  hvert  Fald  den  Ændring  foretages, 
at  Ordet  offentligt  slettes  i  Straffelovens  §  10. 


Skatterøret. 

Af  Jørgen  Gry. 


(Der  hersker  for  Tiden  et  stærkt  Skatterøre  næsten  overalt  i  Landet.  De  nye 
kommunale  Skatteligninger  fremlægges  nu  rundt  om,  og  det  synes,  at  de  næsten  over- 
alt viser  Skattelettelse  for  en  betydelig  Del  af  de  store  Skatteydere  og  Skatteforøgelse 
for  de  fleste  af  de  mindre.  Klagerne  over  denne  Uretfærdighed  genlyder  i  alle  Provins- 
bladene næsten  uden  Hensyn  til  Partifarve.  Fra  noget  nær  alle  Sider  rejses  Kravet 
om,  at  den  uheldige  Lov  maa  ændres  hurtigst  mulig.  Nogle  tror  det  vil  vise  sig  let, 
andre  mener  derimod,  at  det  vil  vise  sig  meget  svært  overfor  den  Modstand  en  saadan 
Ændring  vil  møde  i  Landstingets  Højre  og  ikke  mindst  hos  dets  Frikonservative. 

Efter  den  gamle  Skatteordning  havde  vore  Kommuner  en  stor  Frihed  til  at  ordne 
Formue-  og  Lejlighedsskatten,  som  det  hvert  Sted  passede  bedst.  Det  var  sædvanligt,  at 
man  anvendte  stigende  Skala,  og  at  man  for  de  mindre  Indkomsters  Vedkommende 
fradrog  et  vist  Beløb  som  skattefrit,  saaledes  at  f.  Eks.  en  Mand,  der  var  ansat  til  en 
Indtægt  af  1000  Kr.,  kun  betalte  Skat  af  de  400. 

Den  nye  kommunale  Skattelov  udelukker  den  stigende  Skala  og  forbyder  efter  den 
Fortolkning,  som  hævdes  af  Indenrigsministeriet  og  følges  overalt,  at  anvende  Fradrag 
af  skattefri  Beløb. 

Derimod  tillader  den  at  anvende  Kildearts  beskatning,  saaledes  at  den  Ind- 
komst, hvorefter  Skatten  beregnes,  kan  forhøjes  med  15—50  ^/o,  naar  Indtægten 
skyldes  pensionsberettiget  Indtægt,  Pension,  fast  Ejendom,  Kapital  o.  s.  v.  En  Mand, 
der  har  en  Renteindtægt  paa  5000  Kr.,  vil  saaledes  kunne  komme  til  at  svare  Skat  af 
7500  Kr. 

Desuden  er  det,  hvor  særlige  Grunde  taler  derfor,  tilladt  at  forhøje  de  mere  vel- 
stilledes Skat  med  25  ^/o  og  nedsætte  de  mindre  velstilledes  med  65  7o*  Og  endelig  kan 
Skatter  af  Indtægter  i  Landkommunerne  under  800  Kr.  og  i  Byerne  under  1000  Kr. 
nedsættes  efter  frit  Skøn,  dog  ikke  saaledes  at  Skatten  helt  bortfalder. 

Det  Spillerum,  den  nye  Lov  saaledes  giver,  ser  ud  til  at  være  ret  stort,  men  det 
viser  sig  nu  i  Praksis,  at  det  ikke  er  nær  saa  stort,  som  det  tidligere  Spillerum  var. 
Nogle  Steder  har  Ligningsmyndighederne  ikke  villet  benytte  den  Frihed  de  havde  til  at 
lette  Byrden  for  de  fattige.  I  næsten  alle  Byer  har  man  saaledes  undladt  at  an- 
vende Kildeartsbeskamingen.  Men  selv,  hvor  Myndighederne  har  gjort  deres  bedste, 
hindrer  Loven  dem  i  at  øve  blot  nogenlunde  Retfærdighed.  Den  Forhøjelse  for  de 
store  Skatteydere,  som  Loven  tillader,  er  ikke  nær  saa  stor  som  den,  man  kunde  naa 
ved  den  stigende  Skala.  De  store  Skatteydere  slipper  derfor  for  en  stor  Del  af  deres 
tidligere  Skat.  Derved  bliver  den  samlede  Byrde  for  de  mindre  Skatteydere  større. 
Og  særlig  haardt  rammer  den  oftest  dem,  der  haren  Skatteindtægt  over  800  (eller  1000) 
indtil  op  imod  1500  Kr.  Der  opvejer  de  Lettelser,  som  nu  kan  indrømmes,  langt  fi^,  at 
det  tidligere  skattefri  Fradrag  er  ophørt.  Det  samlede  Resultat  er  da  en  stor  For- 
øgelse af  Byrden  for  de  fleste  smaa  Skatteydere,  og  en  anseelig  Lettelse  for  en  stor  Del 
af  de  store  Skatteydere. 

Dette  Resultat  har  over  alt  fremkaldt  stærk  Misfornøjelse.  Et  af  Udtrykkene  derfor 
er  nedenstaaende  os  tilsendte  Artikel.)  (Red.). 

Den  ny  kommunale  Skattelov  Fastsætter,  at  alle  Indtægter  skal  be- 
skattes. Den  fortolkes  saaledes,  at  det  skattefri  Beløb,  der  fradrages 
ved  Ansættelse  til  Statsskat,  ikke  fradrages,  naar  det  gælder  Kommune- 
skatten. Til  Gengæld  er  der  indrømmet  Ligningsmyndighederne  en 
vis  Frihed  til  at  forhøje  den  Indtægt,  hvorefter  Skatten  beregnes  for 
de  velstillede  og  nedsætte  den  for  de  fattige.  Er  nu  dette  tilstrækkeligt? 
Svarer  den  Skattelettelse,  der  saaledes  kan  naas,  nogenlunde  til  den, 
der  tidligere  fandt  Sted  for  de  fattige?  Jeg  mener  Nej,  og  jeg  skal  søge 
at  vise  det  gennem  praktiske  Eksempler. 

De  skattefri  Fradrag  ere  absolut  nødvendige,  fordi  der  for  hvert 
Menneske  kræves  en  vis  Minimums-Indkomst,  før  der  kan  være  Tanke 
om  at  tillægge  den  Paagældende  nogensomhelst  Skatteevne.  En  Familje, 
hvis  Indkomsts  Størrelse  gør  det  nødvendigt  for  dens  Medlemmer  at 
passe  strengt  paa  Dag  ud  og  Dag  ind,  at  hver  Øre  anvendes  til  de 
billigst  mulige,  mest  uundværlige  Livsfomødenheder  for  at  kunne  und- 
gaa  at  sulte  eller  fryse  ihjel,  hvortil  jo  hører  tilstrækkelig  Mad,  Klæder, 
Husly  osv.  til  at  Helbredet  ikke  nedbrydes  af  Mangel  paa  disse  mest 
uundværlige  Midler  til  Livets  Opretholdelse  —  en  saadan  Familje  har 
ingen  Skatte-Evne,  og  en  Lov,  hvis  Regler  hævde,  at  den  har  Skatte- 
Pligt,  er  i  Modstrid  med  Principet  „Skat  efter  Skatte-Evne".  Før  den 
Indkomsthøjde,  under  hvilken  man  har  Ret  til  Fattighjælp,  er  godt  og 
vel  overskredet,  har  man  faktisk  ingen  Skatte-Evne. 

Principet  „Skat  efter  Skatteevne"  kræver  Lovregler  for  Skattens 
Paaligning,  der  anerkender,  at  Skatte-Pligten  først  begynder  der,  hvor 

Skatte-Evnen  begynder,  og  ligesaa  afgørende  kræver  dette  Skatte- 
princip, at  den  i  sin  Begyndelse  meget  lille  Skatte-Evne  tildeles  en  til- 
svarende meget  lille  Skatte-Pligt,  samt  at  Skatte-Pligten  skal  stige  jevnt 
i  Forhold  til  Skatte-Evnens  jevne  Stigen,  efterhaanden  som  Indkomsten 
stiger,  hvilket  tilsammen  vil  sige,  at  Principet  „Skat  efter  Skatteevne* 
kræver  baade  skattefri  Fradrag  og  stigende  Skala.  Intet  af  disse  Krav 
fyldestgør  den  nye  Lov.  — 

Der  findes  neppe  en  eneste  Landkommune  i  Danmark,  hvor  man  ikke 
hidtil  har  fradraget  skattefri  Beløb  ved  Paaligningen  af  Kommuneskat,  og 
maaske  heller  ingen,  hvor  man  ikke  tillige  har  benyttet  stigende  Skala.  Det, 
der  manglede  ved  den  hidtidige  kommunale  Formue-  og  Lejligheds- 
Beskatning,  var  ensartede,  simple  og  klare  Regler  for  Størrelsen  af  de 
skattefri  Beløb  og  for  Skatte-Skalaens  Stigning  samt  ensartede,  simple 
Regler  for  Behandlingen  og  Bedømmelsen  til  Beskatning  af  de  mange 
forskellige  Indkomst-  og  Formues-Forhold,  der  hører  ind  under  Be- 
skatningen —  alt  selvfølgelig  udelukkende  beregnet  paa  Skatteydere, 
der  leve  under  normale  Erhvervsforhold.  For  ekstraordinære  Forhold 
—  men  selvfølgelig  ogsaa  kun  for  dem  —  bør  Loven  bestemme  eks- 
traordinære Skattepaalæg  og  Skattefradrag. 

Hvorledes  Formue-  og  Lejlighedsskatten  hidtil  er  paalignet  i  Land- 
kommunerne kan  ikke  siges  med  faa  Ord  ud  over  det  almindelige,  at 
man  har  fradraget  skattefri  Beløb  og  brugt  stigende  Skala.  I  Enkelt- 
hederne har  Paaligningen  været  ikke  lidt  forskellig  i  de  forskellige 
Kommuner.  Eksempelvis  kan  nævnes  med  Hensyn  til  Størrelsen  af 
de  skattefri  Beløb,  at  man  i  Randlev-Bjergager  Kommune,  der  er  en 
ren  Landkommune  (Nabokommune  til  Odder)  hidtil  har  fradraget  en- 
hver Bosiddendes  Indkomst  som  skattefri  400  Kr.  ^samt  100  Kr.  for 
hvert  Barn.  Desuden  har  man  benyttet  en  stærkt  stigende  Skala, 
hvilket  jo  yderligere  letter  Byrden  for  dem,  der  har  lille  Skatte- 
evne. 

Med  Retten  til  i  al  Almindelighed  at  nedsætte  med  indtil  65  ^/o  og 
forhøje  med  indtil  25  ®/o  hver  enkelt  Skatteyders  Skat  i  Forbindelse 
med  Retten  til  Nedsættelse  efter  frit  Skøn  af  Indkomster  i  Land- 
kommunerne paa  800  Kr.  og  derunder  skulde  man  unægtelig  ved  et 
overfladisk  Blik  paa  Forholdene  synes,  at  der  maatte  blive  et  til- 
strækkelig vidt  Spillerum  for  Ligningsmyndighederne  til  at  sætte  hver 
enkelt  i  en  efter  Myndighedernes  eget  Godtbefindende  passende  Skat. 

Men  det  er  en  meget  stor  Fejltagelse.  En  Nedsættelse  af  65  ®/o 
forslaar  aldeles  ikke  til,  at  der  kan  paalignes  en  endda  blot  nogen- 
lunde taalelig  Skat  i  Forhold  til  Skatteevnen  paa  Skatteydere  med 
Indkomster  fra  900  Kr.  til  ca.  1400  Kr.  Enhver,  der  har  sat  sig  blot 
en  Smule  ind  i  Enkelthederne  ved  Lovens  praktiske  Anvendelse,  har 
klart  erkendt  dette.  En  Del,  og  ikke  saa  lille  en  Del,  af  de  65  ^/o  maa 
nødvendigt  forbeholdes  til  Ekstra-Nedsættelser,  og  kun  en  ringe  Del 
kan  forbeholdes  til  at  erstatte  det  skattefri  Afdrag. 

Hvad  Skatteprocenten  bliver  i  de  Forskellige  Kommuner,  kan  man 
jo  ikke  sige.  Jeg  skal  regne  med  6  ^Iq  og  anføre  til  Belysning  af,  at 
de  65  7o  aldeles  ikke  forslaar,  et  enkelt  Eksempel,  som  enhver  let  kan 
supplere  med  Hundreder: 

En  Kreaturpasser  med  6  Børn  har  en  Indtægt  af  900  Kr.  Med  de 
ny  Bestemmelser  for,  hvad  der  skal  regnes  som  Indkdmst,  —  Leje  af 
eget  Hus,  Kartofler  og  Urter  af  egen  Have,  Flæsk  af  egen  Gris,  Æg 
af  egne  Høns  og  lignende,  endvidere  Indtægt  af  Gaver,  af  modtagne 
Tjenester  osv.  —  naaes  dette  Indkomstbeløb  let.  Han  har  aldrig  betalt  Skat 
og  har  faktisk  ingen  Skatte-Evne.  Efter  Reglerne  i  den  nye  Lov  har  han  en 
Skatte-Pligt,  der,  naar  Kommunens  Skatteprocent  er  6,  udtrykkes  i  Tallet 
54  Kr.  i  Skat.  Han  har  ikke  haft  „forholdsvis  ringe  Indkomster, 
Alderdom,  Sygdom  eller  store  Tab  og  Uheld  i  det  foregaaende  Aar" 
(Fradrags-Grundene  efter  Lovens  §  7);  men  da  han  har  „stor  Børne- 
flok'', som  ogsaa  regnes  med  til  de  Omstændigheder,  der  giver  Ret  ti( 
Andel  i  Lovens  ekstraordinære  Skattenedsættelser,  maa  der  tilkendes 
ham  nogen  Andel  i  de  hertil  forbeholdte  Beløb,  ligesom  han  jo  ogsaa 
vil  have  Ret  til  det  meste  af  det  Beløb,  der  er  forbeholdt  til  Dækning 
eller  delvis  Dækning  af  det  tidligere  skattefri  Fradrag  for  Børn..  Har 
man  ikke  sat  6  Børn  som  Maksimum,  kan  han  jo  ikke  laa  hele  sidst- 
nævnte Beløb,  og  da  det  jo  let  kan  tænkes,  at  enten  en  anden  Skatte- 
yder med  6  Børn  eller  den  samme  til  næste  Aar  kan  have  foruden 
den  store  Børneflok  Tyngde  af  Sygdom,  Alderdom,  Uheld  osv.,.  kan 
han  heller  ikke  tilkendes  hele  det  for  ekstraordinært  uheldige  Om- 
stændigheder forbeholdte  Beløb. 

Ligningsmyndighederne  kkn  altsaa  ikke,  om  de  end  aldrig  saa  gerne 
vilde,  lade  denne  Skatteyder  nyde  godt  af  alle  de  65  ^/q.  Men  for  at 
vise  den  størst  mulige  Imødekommenhed  overfor  Loven,  skal  jeg 
alligevel  gaa  ud  fra,  at  de  gør  det.  54  Kr.  nedsat  med  65  ^/o  giver  en 
Skat  paa  18  Kr.  90  Øre.  Vi  sige  saa  18  Kr.,  hvilket  Skattebeløb  er 
det  absolut  mindste,  som  den  omhandlede  Kreaturpasser  med  de  6 
Børn  kan  ansættes  til,  naar  Kommunens  Skatteprocent  er  6.  Men 
Sogneraadet  har  hidtil  vurderet  hans  Skatte-Evne  til  O  og  vil  ganske 
utvivlsomt  ogsaa  gøre  det  fremtidig,  hvis  Manden  lever  under  samme 
Forhold.  Den  fortolkede  Lov  vil  da  tvinge  Ligningsmyndighederne  til 
at  paaligne  en  Mand,  som  de  erkender  ingen  Skatteevne  har,  en  Skat 
paa  mindst  18  Kr. 

Som  alt  berørt  fremkommer  ved  Forbudet  mod  de  skattefri  Fra- 
drag den  Bestemmelse  i  den  ny  Kommune-Skattelov,  at  alle  Beboere 
ned  til  50  Kroners  aarlig  Indkomst  skal  betale  Skat  til  Kommunen, 
og  Skatte  vedtægten  for  Aarhus  Amtsraadskreds  bestemmer,  at  Skatte- 
beløbet skal  være  mindst  1  Kr.  Alle  de  Beboere,  som  Ligningsmyndig- 
hederne anse  for  ikke  at  have  nogen  Skatteevne,  vil  følgelig  saavidt 
muligt  blive  paalignede  et  aarligt  Skattebeløb  paa  1  Krone,  hverken 
mer  eller  mindre.    Denne  Skat  paa  en  Krone,  som  Ligningsmyndig- 

hederne  tvinges  til  at  paaligne  Beboere,  som  de  erkende  ingen  Skatte- 
evne har,  paalignes  altsaa  af  Myndighederne  med  klar  og  aaben  Be- 
vidsthed om,  at  den  paalignes  i  Modstrid  med  Principet  „Skat  efter 
Skatteevne.  "*  At  det  er  en  Tilfredsstillelse  For  frisindede  Lignings- 
myndigheder, at  denne  Krone  medfører  Valgret  for  alle  disse  Beboere 
uden  Skatteevne,  og  at  der  for  saadanne  Ligningsmyndigheder  ligger 
noget  uudtømmeligt  oplivende  i  den  Maade,  hvorpaa  disse  Borgeres 
Valgret  er  tilvejebragt,  er  jo  heh  og  rent  en  Sag  for  sig.  Men  blandt 
dem,  der  skulde  paalignes  1  Kr.,  vilde,  hvis  der  efter  Loven  paa  nogen 
Maade  var  Mulighed  For  det,  være  vor  omhandlede  Kreaturpasser; 
ogsaa  overfor  ham  erkende  Ligningsmyndighederne,  og  vedkende  sig 
det  aabent,  at  en  Skat  paa  1  Kr.  er  i  Henhold  til  Principet  „Skat 
efter  Skatteevne**  1  Kr.  for  høj;  men  den  ny  Lov  tvinger  dem  med 
uundgaaelig  Nødvendighed  til  at  paaligne  ham  en  Skat,  der  er  18  Gange 
større. 

Enhver,  der  sætter  sig  ind  i,  hvorledes  den  ny  Kommune-Skattelov, 
fortolket,  som  Ministeriet  Fortolker  den,  vil  virke  i  Enkelthederne  ved 
dens  praktiske  Anvendelse  —  og  det  vil  saa  godt  som  alle  her  i  Landet 
gøre,  saasnart  Resultaterne  aF  Lovens  praktiske  Anvendelse  Frem- 
kommer —  vil  klart  indse,  at  denne  Lov  vil  komme  til  at  virke  højst 
uretFærdigt. 


Sveriges  politiske  Partier. 

Af  Valfrid  Spångberg. 


1884  er  et  Mærkeaar  i  svensk  Politik  ligesom  i  dansk  og  norsk. 
I  Norge  brød  Parlamentarismen  igennem  ved  det  absolute  Kongevetos 
Rigsretsnederlag  i  Striden  om  Ministrenes  Adgang  til  Stortingets  For- 
handlinger. I  Danmark  erobrede  Venstre  København  og  beFæstede  sin 
Magtstilling  ude  i  Landet.  I  Sverig  indtog  det  liberale  Demokrati 
Stockholm,  som  indtil  da  havde  været  det  konservative  Bureaukratis 
Fæstning.  Men  ved  det  Tolduvejr,  som  nu  begyndte  at  Fordundkle 
Luften,  blæste  samtidig  den  Første  Sværm  aF  Toldreaktionens  Græs- 
hopper ind  over  Landet. 

Fra  1866,  da  Repræsentationsspørgsmaaalet  fik  sin  Løsning,  ved  at 
det  nuværende  Tokammersystem  afløste  den  gamle  stænderske  Rigs- 
dagsordning,  ind  til  1884  var  Partidannelsen  i  den  svenske  Rigs- 
dag blevet  bestemt  aF  Spørgsmaalet  om  Grundskatternes  og  Inddelings- 
værkets  Afskaffelse  i  Forbindelse  med  en  HærreForm.  Inddelings- 
værket  en  Levning  Fra  Gustav  AdolFs  og  Karl  XV  Hærordnings- 
system, hvilede  haardest  paa  Skaaningeme,  Grundskatterne  paa  det 
øvrige  Sverigs  Landmænd.    Ved  det  berømte  Forlig  i  1873  knyttedes 


Sveriges  politiske  Partier  213 

begge  disse  Landbointeresser  sammen  i  en  felles  Fordring  om  Af- 
skaffelse af  baade  Grundskatten  og  Inddelingsværket  som  Forudsætning 
for  en  fuldstændig  Hærorganisation.  Men  da  to  Aar  senere  et  saadant 
Forslag  kom  frem,  veg  man  forskrækket  tilbage  for  Konsekvenserne 
af  Kravet,  hvis  Indfrielse  viste  sig  langt  kostbarere  end  man  havde 
beregnet,  og  foretrak  at  blive  ved  det  gamle. 

Og  de  ny  Forsøg,  der  i  den  følgende  Tid  blev  gjort  paa  en  delvis 
Løsning  afbene  Spørgsmaalene  ved  en  beskeden  Udstrækning  af  Værne- 
pligten imod  en  Lettelse  i  Grundskatternes  og  Inddelingsværkets  Tryk, 
blev  længe  uden  Resultat. 

Den  Partigruppering  der  dannede  sig  paa  disse  Skattespørgsmaal, 
delte  begge  Kamre,  men  først  og  fremmest  andet  Kammer  i  to  skarpt 
adskilte  Lejre.  Førstekammer,  hvor  ingen  har  Sæde,  som  ikke  har 
4000  Kroners  Aarsindtægt  eller  besidder  Grundejendom  til  en  Værdi 
af  80,000  Kr.,  og  som  ikke  ved  Valget  har  den  i  Byerne  lOOfoldigt  og 
paa  Landet  SOOOfoldigt  graderede  Valgskalas  Rigmandsstemmer  bag  sig, 
beherskedes  af  Embedsmænd  og  Godsejere.  Det  Skattesj)ørgsmaal,  der 
laa  Andetkammers  Bønder  saa  stærkt  paa  Sinde,  var  for  dem  af  under- 
ordnet Betydning,  og  Betænkelighederne  ved  en  økonomisk  og  person- 
lig byrdefuld  Udstrækning  af  Værnepligten  syntes  dem  uden  Vægt,  da 
de,  økonomisk,  mente  sig  i  Stand  til  at  bære  deres  Del  og,  for  deres 
Sønners  Vedkommende  saa  en  eventuel  Hærordning  med  ny  Officers- 
poster  i  et  helt  andet  Lys  end  Bønderne,  for  hvem  Soldatertjenesten 
var  sammenknyttet  med  Erindringen  om  hundsk  Behandling  af  brutale 
Overordnede.  For  Førstekammers  Mænd  virkede  den  personlige  Inter- 
esse i  samme  Retning  som  den  national-forsvarspolitiske.  Og  i  Mod- 
partens Øjne  tog  det  sig  undertiden  ud  —  i  Almindelighed  vel  med 
Urette  —  som  om  det  første  havde  været  det  afgørende,  som  om  Hær- 
ordningsiveren  havde  været  et  Led  i  de  samme  Bestræbelser  som  paa 
det  civile  Omraade  gik  ud  paa  at  styrke  og  befæste  Bureaukratiet  ved 
nye  Embeder  og  Lønningsforhøjelse. 

Modstanden  mod  disse  militære  og  bureaukratiske  Bestræbelser  var 
Landtmannapartiets  Styrke.  Et  frisindet  Parti  var  det  ikke,  i  det 
mindste  ikke  fra  Begyndelsen.  Dets  politiske,  kulturelle,  humanitære 
og  religiøse  Synskres  var  snever.  Men  ved  sin  antimilitære  og  anti- 
bureaukratiske  Karakter  drog  det  efterhaanden  til  sig  Mennesker  med 
friere  Anskuelser  og  mere  positive  Reformplaner.  Disse  Mennesker, 
der  ofte  var  betydelige  Kræfter,  prægede  efterhaanden  til  en  vis  Grad 
Partiet,  saa  det  tilsidst  faktisk  blev  Samlingsstedet  for  det  praktisk- 
politiske Frisind  og  bar  de  Reformbevægelser  oppe,  der  i  Slutningen 
at  70eme  og  Begyndelsen  af  80erne  modnedes  til  rigdagspolitisk  Aktion 
særlig  Udvidelsen  af  Valgretten  til  Andetkammer,  en  Reform  Partiet  i 
tre  Rigsdagssamlinger  efter  hinanden  vedtog,  men  som  strandede  paa 
Førstekammers  Nej.  Partiets  ypperste  Mand  var  den  hallandske  Bonde 
Karl  Ifyarsson,   en  rolig,  forsigtig,  klog  og  smidig  Mand,  udrustet 

med  sjældne  Føreregenskaber.  Blandt  Partiets  Akademikere  var  Emil 
Key  (Ellen  Key 's  Fader)  den  virksomste  og  indflydelsesrigeste.  En 
mere  tilsyneladende  end  virkelig  Førerstilling  havde  Grev  Arvid  Posse, 
der  vilde  benytte  Landtmannapartiets  Opposition  mod  Regeringen  i  sin 
egen  Krig  mod  Louis  de  Geer,  hvis  Modstander  han  havde  været  lige- 
siden Repræsentationsreformen,  til  at  svinge  sig  op  til  Statsminister- 
stillingen. 

II 

Ved  Valget  til  Andetkammer  i  1884  traadte  Toldspørgsmaalet  i 
Forgrunden.  Landtmannapartiet  havde  indtil  da  ligesaa  lidt  kunnet 
realisere  sin  Grundskatteafskrivning  som  Højre  med  Regeringen  og 
Førstekammer  sin  Hærordningsreform.  Landtmannapartiet  beherskede 
ganske  vist  Flertallet  i  Andetkammer  og  havde  adskillige  Meningsfæller 
i  Førstekammer,  men  disse  sidste  var  iaa  i  Tal,  og  Majoriteten  i  Andet- 
kammer var  ikke  nær  saa  ubetinget  Herre  der,  som  f.  Eks.  Venstre- 
reformpartiet i  det  danske  Folkething.  Der  krævedes  en  ny  Faktor, 
hvis  man  skulde  løse  det  Hær-  og  Grundskattespørgsmaal,  som  skabtes 
ved  Kompromis'et  i  1873,  og  som  derefter  Aar  for  Aar  var  blevet 
mere  og  mere  brændende.  Denne  Faktor  blev  Tolden  paa  Levnets- 
midler.  Ved  den  fik  Landmændene  efter  deres  egen  Mening  en  øko- 
nomisk Interesse  i  Hærreformen;  thi  denne  gjorde  Tolden  uundværlig 
som  Skattekilde.  Hertil  kom,  at  de  fælles  Toldinteresser  førte  Bønderne 
sammen  med  deres  tidligere  politiske  Modstandere,  Godsejerne,  og 
bort  fra  deres  gamle  Forbundsfeller  Arbejderne,  der  bekæmpede  Tol- 
den og  begyndte  at  interessere  sig  for  Socialisme  og  Fagforeninger. 
Det  ny  Selskab  bidrog  til  at  forandre  Bøndernes  Syn  paa  adskilligt, 
deriblandt  Militærvæsenet. 

Tyngdepunktet  indenfor  Landtmannapartiet  flyttes  nu  til  Højre, 
Den  ledende  er  ikke  længer  Karl  Ifvarson  men  Dalkarlen  Liss  Olof 
Larsson  med  Ølandsbonden  A.  P.  Danielsson  ved  sin  Side.  Havde 
den  gamle  Landtmannaledelse  været  ret  lunken  for  kulturelle  og  huma- 
nitære Ideer,  saa  kan  det  om  Liss  Olaf  Larsson  siges,  at  de  for  ham 
var  aldeles  ukendte  Begreber.  Og  de  sociale  ligesaa.  Da  Adolf  Hedin 
i  1884  fremsatte  det  monumentale  Forslag  om  Arbejderforsikring,  som 
Johan  Sverdrup  senere  lagde  til  Grund  for  den  norske  Reform,  var 
Liss  Olaf  Larsson  det  eneste  af  Finansudvalgets  Medlemmer,  der  end 
ikke  vilde  gaa  med  til  en  Undersøgelse.  Landmændene  af  den  gamle 
Skole  havde  haft  Front  mod  Højre,  mod  Førstekammer;  den  ny  Tids 
Landmænd  havde  Front  mod  Venstre,  mod  Arbejderne.  Endnu  en 
Treaarsperiode  holdt  dog  de  gamle  Partibaand,  ihvorvel  der  siedes 
stærkt  paa  dem;  men  i  1888  brast  de.  Det  protektionistiske  Højre 
brød  ud  og  dannede  Det  ny  Landtmannaparti.  Det  toldpolitiske 
Systemskifte  er  nu  modent  til  Fuldbyrdelse.  Majoriteten  er  sikret; 
man  har  opgravet  en  gammel  Valgbestemmelse,  som  man  benytter  til 
at  kassere  Hovedstadsvalgene  og  lade  Mindretallets  Kandidater  rykke 

op  i  de  valgtes  Pladser,  hvorved  Stockholm,  der  har  valgt  22  Frihan- 
handelsmænd,  bliver  repræsenteret  af  22  Protektionister.  Fire  Aar  efter 
denne  økonomiske  Volte  lykkedes  det  Godsejer  E.  G.  B  ost  røm  til 
Østanå,  der  som  Medlem  af  Rigsdagen  og  af  Bevillingsudvalget  mere 
end  nogen  anden  havde  bidraget  dertil  og  som  imidlertid  var  blevet 
Statsminister,  paa  en  „urtima**  Rigsdag  i  1892  at  bringe  Grundskatte- 
spørgsmaalet  ud  af  Verden  mod  en  militært  svag  men  økonomisk 
desto  stærkere  virkende  Hærreform,  som  det  i  1901  viste  sig  nødven- 
digt at  forandre  fra  Grunden  for  at  skabe  et  Forsvar,  der  kunde  be- 
trygge andet  og  mere  end  Tolden  paa  Levnetsmidler. 

Det  sejrrige  Forbund  mellem  Førstekammers  protektionistiske  Gods- 
ejere under  Ledelse  af  Hofmarskalk  Patrik  Reutersvard  og  Brugsejer 
Christian  Lundeberg,  og  de  protektionistiske  Gaardmænd,  som  udgjorde 
Andetkammers  „Ny  Landtmannaparti"",  var  ikke  indskrænket  til  at 
gælde  Told-,  Grundskatte-  og  Forsvarspolitik,  men  forfulgte  ogsaa  andre 
Formaal.  Den  socialistiske  Arbejderbevægelse,  der  tog  Fart  under 
Trykket  af  Toldbeskyttelsens  Brødfordyrelse  og  under  begejstret  Ledelse 
af  saa  betydelige  Mænd  som  Hjalmar  Branting  og  Axel  Danielsson, 
vakte  Uro  og  mødtes  med  Forsøg  paa  Undertrykkelse  ad  Lovgivnin- 
gens Vej.  Den  antireligiøse  Propaganda,  der  samtidig  dreves,  og  som  i 
Victor  Lennstrand  havde  sin  bekend  teste  Ordfører,  bidrog  ogsaa  til  at 
vække  de  reaktionære  Instinkter.  Medens  de  private  Arbejdsgivere  søgte 
at  tilintetgøre  Foreningsretten ,  og  Myndighederne  lod  det  regne  med 
Sagsanlæg,  planlagdes  der  Lovgivningsforholdsregler  mod  Ytrings-  og 
Forsamlingsfriheden.  Stemmeretsreformen,  der  havde  haft  Flertal  i 
Andetkammer  vistes  tilbage,  og  Arbejderforsikringen  blev  til  intet.  I 
de  fleste  af  sine  Bestræbelser  kunde  de  protektionistiske  Forbundsfæller 
naturligvis  paaregne  ubetinget  Tilslutning  og  Understøttelse  af  Bureau- 
kratiets Ordførere  i  begge  Kamre,  helt  bortset  fra  deres  toldpolitiske 
Farve.  I  Førstekammer  vovede  kun  ganske  enkelte  at  opponere,  men 
i  Andetkammer  samlede  endnu  det  Gamle  Landtmannaparti,  der 
havde  opretholdt  Partiets  ældre  Traditioner,  efterat  Protektionisterne 
var  brudt  ud  og  havde  dannet  det  ny.  Stumperne  af  det  frisindede 
Rigsdagsdemokrati.  Ledelsen  af  dette  Parti  var  efter  Karl  Ifvarssons 
Død,  gaaet  over  til  Skåningen  Sven  Nilsson  i  Efverød,  en  Bonde- 
demokrat med  baade  Ryg  og  Hoved,  og  efter  hans  Død  til  Norrlæn- 
dingen  Olof  jonsson  i  Hof.  Men  jo  længere  det  ny  Toldsystem 
virkede,  jo  mere  det  betragtedes  som  en  Kendsgerning,  det  var  ørkes- 
løst at  prøve  paa  at  rokke,  des  stærkere  droges  de  splittede  Landmænd 
sammen  igen,  og  i  1895  var  Tiden  inde  til  det  Gamle  Landtmanna- 
partis  Opgaaen  i  det  ny,  til  fælles  Kamp  mod  det  fremvoksende  Ar- 
bejderdemokrati, hvis  politiske  Vækst  man  allerede  Aar  iforvejen  havde 
søgt  at  hæmme  ved  en  Indskrænkning  i  Byernes  Repræsentationsret, 
og  hvis  faglige  Bevægelsesfrihed  man  nogle  Aar  senere  søgte  at  ind- 
skrænke ved  en  perfid  Strejkelovgivning,  den  saakaldte  Åkarpslov. 

Det  demokratiske  Frisind  syntes  lamslaaet.  Reaktionen  havde  fast 
Fod  i  begge  Kamre.  Den  lille  Opposition  samledes  i  det  nydannede 
Folkeparti,  der  ikke  naaede  op  til  mere  end  omtrent  30  af  Andet- 
kammers 230  Medlemmer.  Men  medens  Demokratiet  var  afmægtigt  paa 
Rigsdagen,  rejste  det  sig  udenfor.  Fagforeningsbevægelsen  havde  taget 
Fart  under  den  socialdemokratiske  Propaganda.  Og  under  Ledelse  af 
David  Bergstrøm,  en  ung  Journalist  der  først  havde  vakt  Opmærksom- 
hed som  Ordfører  i  den  radikale  Studenterforening  „Verdandi"  i  Uppsala, 
havde  Stemmeretsbevægelsen  bragt  politisk  Vækkelse.  Ved  Valget  i 
1896  faldt  Olof  Jonsson  i  Hof,  der  betragtedes  som  Hovedmanden  fqr 
de  saakaldte  frisindede  Landmænds  Tilslutning  til  Antidemokratiet,  og  den 
unionelle  Overmods-  og  Æventyrpolitik,  der  i  1895  havde  slaaet  paa 
Sværdet,  dæmpedes  af  en  Folkestemning,  der  endelig  begyndte  at  finde 
Maalet  fuldt.  Men  det  a^ørende  Omslag  i  den  rigsdagspolitiske  Situa- 
tion indtraf  først  ved  Valget  til  Andet-kammer  i  1899,  da  Stemmerets- 
spørgsmaalet  for  første  Gang  traadte  i  Forgrunden  som  panidannende. 
Ved  Rigsdagssamlingens  Slutning  ligefør  Valget  havde  Lektor  Sixten  von 
Friesen  fundet  Tiden  belejlig  til  at  samle  Tilhængerne  af  en  Stemme- 
retsreform  om  et  fælles  Program.  Dette,  der  gik  ud  paa  at  give  alle, 
der  har  kommunal  Valgret,  Valgret  til  Andet-kammer,  blev  det  liberale 
Løsen  ved  Valgene,  der  tilførte  Kammeret  en  Mængde  ny  demokratiske 
Kræfter.  Det  Liberale  Samlingsparti,  der  konstitueredes  ved  Be- 
gyndelsen af  Rigsdagssamlingen  1900  med  Folkepartiet  som  Kæmetropper 
og  med  Tilslutning  af  tidligere  „Vilde**  samt  en  og  anden  fra  Landt- 
mannapartiet,  fik  90  Medlemmer  ligestrax,  et  Tal  der,  efter  Tilkomst 
af  den  „Frisindede  Landsforenings*  Valgmands-Organisation,  ved  Val- 
gene i  1902  yderligere  forøgedes  med  en  god  halv  Snes,  saa  Paniet 
nu  er  det  stærkeste  i  Kamret,  endskønt  det  ikke  endnu  sidder  inde  med 
absolut  Majoritet. 

IV. 

Den  agrarbureaukratiske  Sammensmeltnings  Plan  ved  Indskrænkelsen 
af  Byernes  Repræsentationsret  („Vingeklipningen**  af  1895),  at  befæste 
sin  Magtstilling  for  en  lang  Fremtid  og  afskære  Arbejderdemo- 
kratiet fra  forøget  Indflydelse  i  Rigsdagen,  var  ikke  lykkedes.  At 
Modstanden  mod  den  af  Protektionismen  begunstigede  reaktionære 
Sammensmeltningspolitik  har  faaet  den  Styrke,  den  nu  har,  skyldes  for 
største  Delen  Arbejdervælgeme  i  Byerne  og  Industricentrerne  paa  Landet. 
Trods  „Vingeklipning",  800  Kroners-Census  og  Skatteydelsesbetingelse 
har  de  gjort  sig  gældende.  Og  det  for  faa  Aar  siden  almægtige  Landt- 
mannaparti  er  skudt  til  Side  som  en  Minoritet.  Naturligvis  har  denne 
hurtige  Bevægelse  til  Venstre  ikke  kunnet  ske  paa  et  radikalt  Program. 
Arbejderne,  der  forøvrigt  ikke  nær  alle  er  radikale,  vilde  ikke  alene 
have  kunnet  udrette  meget.    Nærstaaende  Grupper  af  forsigtige  Gaard- 

ejere  paa  Landet  og  Smaaborgere  i  Byerne  har  været  med.  Retningen 
har  maattet  indstilles  adskillige  tilhøjre  for  venstre  Fløj,  (^  det  Liberale 
Samlingsparti  er  ingenlunde  et  radikalt  Parti,  omend  det  rummer  ret 
langt  fremskredne  Venstremænd  og  netop  i  dem  har  sine  ubetinget 
dygtigste  og  mest  repræsentative  Kræfter. 

Partiets  første  Mand,  Lektor  og  Rigsbankfuldmægtig  Sixten  von 
Friesen,  er  af  Sindelag  en  udpræget  frisindet  Mand.  Men  han  er 
tillige  en  forsigtig  Mand.  Og  denne  Egenskab  i  Forening  med  den 
Karakterens  og  Sagkundskabens  Soliditet  der  er  hans  Styrke,  har  givet 
ham  hans  Position  i  Kammeret,  med  Gehør  ogsaa  i  de  Krese  hvor 
Frisindet    just    ikke    har    tilhuse.     Allerede  i  Landtmannapartiets  Vel- 


1^«^    ^BP 


magtsdage  sad  han  i  Rigsdagens  vigtigste  Udvalg.  Sparsomhed  og  Be- 
tænksomhed gav  ham  Bøndernes  Tillid.  Som  Partifører  har  han  maaske 
Forsigtighedens  Dyd  i  altfor  høj  Grad.  Han  venter  gerne  saa  længe 
som  muligt  med  at  tilkendegive  sit  Standpunkt,  og  hans  Løsen  vilde 
sikkert  ofte  have  gjort  større  Virkning,  hvis  det  ikke  havde  ladet  vente 
saa  længe  paa  sig.  Men  som  han  er,  er  han  uden  Jevnbyrdig  som 
samlende  Kraft  under  de  nuværende  Forhold. 

I  Temperament  og  Anlæg  er  Modsætningen  fuldstændig  mellem 
Sixten  von  Friesen  (^  Rigsdagens  grand  old  man  Adolf  Hedin  der, 
skønt  13  Aar  ældre  —  han  er  fornylig  fyldt  70  Aar  —  og  nedbrudt  af 
Sygdom,  er  den  samme  explosive  Ildsjæl,  han  altid  har  været.  Med 
sin  venstre  Haand  —  den  højre  har  i  flere  Aar  været  lam  af  Gigt  ^ 
øver  han  stadig  en  flittig  Forfattervirksomhed.  Ogsaa  i  Kammeret  er 
han  virksom,  ingen  har  i  den  ny  Repræseniaiions  Tid  gjort  tilnærmel- 
sesvis saa  mægtige  indsatser  som  han  i  det  politiske  Vækkelsesarbejde 

i  c^  udenfor  Rigsdagen.  Men  med  sin  lidenskabelige  Hensynsløshed 
er  han  aldrig  blevet  nogen  partidannende  Kraft.  I  den  største  Del  af 
sin  lange  Rigsdagstid  har  han  ikke  engang  tilhøil  noget  Parti.  Med 
Landtmannapartiet,  selv  i  dets  demokratiske  Tid,  var  han  som  oftest 
paa  Kant.  Dets  Forsvarspolitik  var  ham  lige  saa  meget  imod  som  dets 
Mangel  paa  kulturelle  og  humanitære  Interesser.  Først  i  sidste  Rigs- 
dagssamling  sluttede  han  sig  til  det  liberale  Samlingspani. 

I  den  yngre  Generation,  i  40 — 45  Aars  Alderen,  indenfor  det  libe- 
rale Samlingspanis  Venstre,  er  Redaktør  David  Bergstrøm,  Bor^ 
mesteren  i  Stockholm  Carl  Lindhagen  (^Advokat  Karl  Staaff  dem, 
man  læ^er  mest  Mærke  til.    I  Lighed  med  Bei^trøm  gik  StaaR^  Ind- 


ineden  i  det  offentlige  Liv  gennem  Studenterforeningen  Verdandi,  der 
stiftedes  paa  hans  Initiativ,  og  som  har  været  Hjemstedet  for  den  Gene- 
ration af  radikale  Kræfter,  der  i  Pressen,  i  Literaturen  og  paa  Rigs- 
dagen har  fisrt  de  unge  Ideer  frem.  Hovedmængden  af  Staaffs 
Indlæg  i  Rigsdagsdebatieme  falder  paa  det  retslige  Lovgivningsomraade. 
Særligt  har  han  interesseret  sig  for  den  militære  Straffelovgivning,  til 
hvis  Revission  han  har  givet  flere  værdifulde  Bidrag.  Men  derhos  har 
han  skarpt  forteglet  de  klare  demokratiske  Synspunkter  i  Hærordnings- 
og  Stemmeretsspøi^maalet.  Lindhagen  turde  være  kendt  ogsaa  i  Dan- 
mark ved  sin  Iver  for  den  skandinaviske  Civillovgivning;  et  andet  stort 
Spørgsmaal,  han  har  ført  frem,  gaar  ud  paa  ad  Lovgivningens  Vej  al 
sætte  en  Stopper  for  Ringenes  ødelæggende  Væxt,  navnlig  i  Norrland. 
Paa  Stemmeretsrigsdagen  slog  han  et  Slag  for  Kvindens  politiske 
Stemmeret.  Han  er  de  store,  vidtskuende  Initiativers  Mand,  en  af  de 
Eaa  Politikere  vi  ejer,  der  er  udrustet  ikke    blot   med   Klogskab   men 

ogsaa  med  Fantasi,  en  lærd  og  skarpsindig  Jurist  med  Kunstnertem- 
perament  og  Kunstnerevne.  Bergstrøm  er  som  Politiker  fremfor  alt 
Taktiker  og  Organisator,  med  udpræget  Sans  for  Politikens  Teknik. 
Med  sit  Anlæg  for  det  formelle  interesserer  han  sig  særlig  for  konstitu- 
tionelle Spørgsmaal,  og  han  er  da  ogsaa  blevet  sat  ind  i  Forfatningsudvalget, 
hvor  han  som  Specialist  i  Stemmeretsspørgsmaalet  i  denne  Rigsdag 
har  en  endnu  vigtigere  Opgave  end  ellers.  Som  Forslagstiller  har  han 
gjort  sig  fortrinsvis  gældende  paa  Arbejderlovgivningens  Omraade. 

Jevnaldrende  med  disse  er  Socialdemokratiets  første  og  før  sidste 
Valg  eneste  Repræsentant  i  Rigsdagen,  Redaktør  Hjalmar  Branting, 
der  med  sin  foruden  ham  selv  tre  Mand  stærke  Partigruppe  i  Kam- 
meret naturligvis  staar  udenfor  det  liberale  Samlingsparti  men  i  de  fleste 
Spørgsmaal  samvirker  med  dets  venstre  Fløj.  Ved  sine  vindende  per- 
sonlige og  overlegne  politiske  og  repræsentative  Evner  har  Branting  i 
Kammeret  skabt  sig  en  Position,  der  gør  ham  til  en  værdifuld  parla- 
mentarisk Kraft,  ikke  blot  for  sit  Parti  men  for  alle  demokratiske  Frem- 
skridtsinteresser.  Som  Socialdemokrat  staar  han  vel  nærmest  i  samme 
Plan  som  v.  VoUmar. 

Alle  disse  Mænd  har  deres  Plads  paa  Stockholm^ænken,  der  siden 
1884  har  været  anset  for  Radikalismens  Hjemsted,  og  kan  i  hvert  Fald 
ikke  —  med  Undtagelse  af  Sixten  von  Friesen  —  betragtes  som  Ud- 
tryk for  andet  end  venstre  Fløj  af  den  saakaldte  frisindede  Majoritet  i 
Kammeret;  ril  dennes  Centrum  hører  Partiets  Landmænd  som  f.  Eks. 
Ostgoten  August  Henrikson  i  Karlslund,  Dalkarlen  Daniel  Persson 
i  Tallberg,  Norrlændingeme  PerOlsson  i  Flasbro  ogJonsBromée. 
Nærmest  til  denne  Gruppe  hører  ogsaa  Direktør  Ernst  Beckmann, 
der  repræsenterer  en  Landvalgkres  lige  udenfor  Stockholm,  Storstads- 
repræsentanterne,  Raadmand  Th.  Zetterstrand  fra  Norrkøping  og  Pro- 
fessor Ernst  Carlsson  fra  Gøteborg,  medens  derimod  Gøteborgerne 
Henrik  Hedlund,  den  ansete  Redaktør  for  Gøteborgs  Handelstidende 
og  Grosserer  K.  G.  Karl  son,  tilhører  den  venstre  Side. 

Den  højre  Fløj  af  Kamrets  frisindede  Majoritet  staar  udenfor  det 
liberale  Samlingspani ,  spredt  i  den  ubestemmelige  Kres  af  Løs- 
gængere, der  ved  forrige  Rigsdagsperiodes  Begyndelse  søgte  at  blive 
Tungen  paa  Vægtskaalen,  da  hverken  Landtmannspartiet  eller  det  Libe- 
rale Samlingsparti  havde  Majoritet,  men  som,  efter  at  de  ved  Udvalgs- 
besættelserne  var  blevet  sat  ud  af  Spillet  ved  et  Kompromis  mellem 
begge  Partierne,  ved  Rigsdagens  Slutning  med  Undtagelse  af  nogle  faa, 
deriblandt  P.  P.  Waldenstrom,  den  frikirkelige  Bevægelses  snilde 
og  smidige,  men  med  Urette  som  frisindet  ansete  Førstemand,  samlede 
sig  i  et  Parti  for  at  hævde  deres  Indflydelse.  Føreren  for  dette  „Løs- 
gængerparti", „De  moderate  Reformvenners  Gruppe",  der  endnu 
kun  tæller  en  Snes  Medlemmer,  er  Professor  Harald  Hjarne,  Bi- 
skop Gez.  von  Scheele  og  Landshøvding  L.  M.  S.  Lothigius,  der 
som  Repræsentanter  for  den  akademiske  Dannelse,  Kirken  og  Bureau- 

kratiet  ved  deres  Personer  antyder  Partiets  Politik  bedre,  end  deres 
orakelmæssigt  mangetydige  Program  formaar.  Hjames  Navn  betegner 
Paniets  kulturelle  Stræben  og  vel  tillige  den  yderste  Grændse  for  dets 
politiske  Frisind.  Om  Omfanget  af  dette  Frisind  kan  man  ikke  dømme 
efter  Hjames  fordomsfri  og  banebrydende  Arbejde  som  Videnskabs- 
mand. Hans  Overførelse  af  sin  historiske  Opfattelse  paa  aktuel  Politik 
bringer  ham  som  oftest  til  at  arbejde  i  de  reaktionære  Bestræbelsers 
Tjeneste.  Indenfor  Rigsdagen  har  han  jo  endnu  kun  virket  i  to 
Samlinger.  Men  de  flittige  Indlæg,  han  i  adskillige  Aar  har  givet  i 
den  politiske  Diskussion  gennem  Foredrag  og  Avisartikler,  der  har 
gjort  en  vis  Opsigt  paa  Grund  af  Forfatterens  videnskabelige  Autoritet 
og  glimrende  Fremstillingskunst,  giver  et  tilstrækkeligt  Indtryk  af  ham. 
Som  Tilhænger  af  en  storstatsmæssig  Militærorganisation,  for  hvis  Krav 
den  nu  indførte  etaarige  Værnepligt  efter  hans  Mening  er  aldeles  util- 
strækkelig, gav  han  allerede  før  den  urtima  Rigsdags  Tolddebat  —  han 
er  ogsaa  Protektionist  —  Feltraabet:  „Forsvar  og  Reformer**.  Med  sin 
Tale  om  Reformer  sigtede  han  nærmest  tilStemmeretsreformen,  og  han  var 
da  ogsaa  Medlem  af  den  Deputation,  der  i  1899  overrakte  Kongen  den  af 
over  350,000  underskrevne  Stemmeretspetition.  Men  naar  det  nu 
kommer  an  paa  at  realisere  Reformplanerne,  sørger  han  for  i  Stedet 
at  neutralisere  dem  ved  et  Forslag  om  Indskrænkning  af  Andetkam- 
mers Medlemstal  og  Magtstilling.  Ligesom  Hjame  i  sin  Fremstillings- 
form elsker  Paradokser,  saaledes  har  han,  hvor  det  drejer  sig  om 
Realiteter,  en  vis  Tilbøjelighed  til  Projektmageri  —  han  opstillede  f. 
Eks.  i  sin  Tid  som  Modtræk  mod  Nordmændenes  Krav  om  en  Deling  af 
Ugenrigsrepræsentationen,  Forslag  om  at  samle  Forsvarsledelsen  —  og 
denne  Tilbøjelighed  gør,  at  den  negative  Side  af  hans  politiske  Ger- 
ning bliver  den  stærkeste.  Deraf  forklares  ogsaa,  at  hans  Kolleger  i 
Triumviratet,  Landshøvding  Lothigius,  skønt  han  som  Personlighed 
langtfra  kan  sammenlignes  med  Hjarne,  paa  Grund  af  sin  større  rigs- 
dagspoli tiske  Erfaring  og  sin  mere  jevne,  bureaukratiske  Maalestok, 
anses  for  at  øve  stor  Indflydelse  i  „De  moderate  Reformvenners" 
Gruppe.  Biskop  von  Scheele  tilhører  som  Kirkepolitiker  den  „oplyste 
Despotismes"  Skole,  og  savner  som  borgerlig  Politiker  ikke  Sands  for 
social  Retfærdighed,  men  kommer  sikkert  aldrig  til  at  spille  nogen 
første  Violin. 

Blandt  Landtmannapartiets  ledende  Mænd  efter  Olof  Jonssons  Fald 
i  1897  og  A.  P.  Danielssons  Død  to  Aar  senere,  var  Skaaningen  Ivar 
Må  ns  son  den  smidigste  og  dygtigste  Taler.  I  en  meget  ung  Alder 
havde  han  begyndt  sin  Rigsdagskarriére  som  frejdig  Oppositionsmand, 
havde  været  med  i  Landtmannapartiets  Grundskattepolitik,  havde  i 
Midten  af  80eme  deltaget  i  Svingningen  til  Højre  som  Protektionist, 
understøttet  den  urtima  Toldværnepligt  og  med  sin  Tale  og  sit  Votum, 
støttet  hele  den  antidemokratiske  Landtmannapolitik  i  90erne.  Efter  i 
1902  at  have  medvirket  til  den  mangetydige  Stemmeretsbeslutning  og 


Sveriges  politiske  Partier 


221 


deliagei  i  Forholdsialskomitéens  Arbejder,  trak  han  sig  Forleden  Sommer 
ud  af  Poliiiken  og  ovenog  et  ham  paa  dette  Vilkaar  af  den  Bosti^mske 
Regeting  tilbudt  Embede  som  Domæneiniendant  i  Skaane.  Landt- 
mannapaniets  Spidser  nu  er  Gaardmændene  Pehr  Pehrsson  i 
Tomeryd  fra  Blekinge,  Skaaningen  Hans  Andersson  i  Nobbeløf  c^ 
Vestgøten  Carl  Persson  i  Stallerhult.  Ældst  som  Rigsdagsmand  og 
mægtigst  af  disse  tre  er  Pehr  Pet^son,  Kammerets  Viceformand  og 
Ivar  Månssons  Medbejler  til  Magten,  en  klog  og  beregnende  Bonde- 
politiker, der  gennem  en  Menneskealders  Rigsdagsvirksomhed  er 
trænet  i  Manøvreringens  Kunst,  uddannet  i  Sparsommelighedens  og 
Antibureaukratismens  Skole  under  Karl  Ifvarsson.    Efter  nogen  Vaklen 


fulgte  han  med  i  det  toldpoliiiske  Omslag,  og  under  A.  P.  Danielsson 
og  Olof  Jonsson  vendte  han  Vaabnene  mod  Arbejderdemokratiet,  som 
han  nu  betragter  som  den  store  Fare,  saa  at  han  for  at  bekæmpe  det, 
endog,  hvis  det  kniber,  indgaar  Forbund  med  Bureaukratiet.  Hans 
Hovedinteresse  fbr  Tiden  er  at  redde  Bøndernes  Magtstilling  ved  den 
uundgaaelige  Valgretsreform  og  ai  holde  Arbejdernes  „misfornøjede 
Slægt"  nede.  I  denne  patriotiske  Bestræbelse  kan  han  gøre  Regning 
paa  sikker  Støtte  af  Hans  Andersson  i  Nøbbelof,  der  ellers  staar  et 
Stykke  til  venstre  for  ham  og,  som  udpræget  Frihandelsmand  og  Anti- 
militarist,  stod  paa  Reformsiden,  lige  til  Arbejderspørgsmaalei  blev 
brændende  og  bragte  ogsaa  ham  til  at  løbe  over.  Det  er  en  energisk  ogslag- 
færdig  Mand  med  Evne  til  at  samle  Situationens  Muligheder  i  en  slaaende 
Vending.  Berømt  er  hans  Svar  paa  Krigsminister  Palmstiemas  Opfor- 
dring til  Kammeret  i  den  ordinære  Rigsdagssamling  i  1892  om  at  an- 
tage   det   Hærordningsforslag,    han    havde    fremlagt:    „Andetkammer 

Stemmer  ikke  paa  Kommando'',  et  Svar,  der  afgjorde  baade  Forslagets 
og  Krigsministerens  Skæbne.  Carl  Persson  i  Stallerhult  har,  skønt 
Protektionist,  undgaaet  at  henfalde  til  den  agressive,  storborgerlige 
Holdning  mod  Arbejderdemokratiet,  som  Hans  Andersson  i  de  senere 
Aar  har  indtaget.  Med  ham  deler  han  Interessen  for  Rigsdagens  Magt- 
stilling og  de  almindelige  medborgerlige  Friheder  og  Rettigheder,  ligesom 
han  stadig  har  kæmpet  for  stræng  Sparsommelighed  paa  det  militære 
Omraade.  Hans  egendige  Felt  er  det  statsfinansielle,  hvori  han  maaske 
er  bedre  hjemme  end  nogen  anden  af  Kammerets  Landmænd. 


V. 

De  tre  Partigrupper,  som  det  nuværende  Andetkammer  er  delt  i, 
staar  ganske  vist  i  deres  mest  udprægede  Personligheder  skarpt  skilte 
fra  hinanden,  men  neppe  i  et  eneste  Spørgsmaal  saa  skarpt,  at  man 
kan  være  sikker  paa,  at  Partigrændseme  opretholdes  —  man  kan  saa, 
hver  efter  sin  Smag,  beundre  eller  trække  paa  Skuldrene  ad  en  saa- 
dan  politisk  Uskyldighedstilstand.  Ikke  engang  i  det  Spørgsmaal,  der 
nu  mere  end  noget  andet,  ligger  til  Grund  for  Partigrupperingen, 
Stemmeretsspørgsmaalet,  kan  man  gøre  Regning  paa,  at  Partibaandene 
vil  holde  hos  noget  Parti.  Selv  ikke  hos  det  Liberale  Samlingsparti, 
der  dog  er  skabt  paa  Stemmeretsspørgsmaalet.  Det  Program,  hvorpaa 
Samlingen  skete  ved  Valgene  i  1899:  Udvidelse  af  den  politiske 
Stemmeret  til  Andetkammer  i  samme  Udstrækning  som  den  kommunale 
Stemmeret,  o:  ennogetjnereomfattende  Reform  end  den  500  Kronerscensus, 
der  indtil  da  havde  været  paa  Tale,  sprængtes  ved  Rigsdagsbeslutningen 
af  1902.  Denne  gik  ud  paa  en  Henvendelse  til  Regeringen  med  Be- 
gæring om  en  „fra  alle  Synspunkter  fuldstændig  Udredning*,  hvor- 
ved det  ifølge  Kamrenes  foregaaende  samstemmige  Beslutning  ogsaa 
burde  komme  under  Overvejelse,  „hvorvidt  en  Reform  af  Landets 
Repræsentation,  istedenfor  at  grundes  paa  en  Ændring  i  gældende 
Censusbestemmelser,  ikke  hellere,  med  Ophævelse  af  den  forskellige 
Repræsentationsmaade  for  By  og  Land,  burde  lægges  paa  almindelig 
Stemmeret  i  Forbindelse  med  Indførelse  af  Forholdstalsvalg.**  Til  denne 
Beslutning  medvirkede,  af  højst  forskellige  Grunde,  Demokrater  og 
Antidemokrater,  Landtmannapartister  og  Samlingspartister,  nogle  for 
at  tilvejebringe,  andre  for  at  tilintetgøre  en  effektiv  Stemmeretsreform. 
Af  dem,  der  faldt  fra  det  Liberale  Samlingspartis  Stemmeretsprogram, 
havde  maaske  nogle  ladet  sig  fange  af  Udtrykket  „almindelig  Stemme- 
ret**, i  Sammenligning  med  hvilket  den  kommunale  Valgretsgrænse 
syntes  at  være  en  Halvhed,  medens  andre  betragtede  den  af  Højre 
tilbudte  „almindelige  Stemmeret**  som  en  trojansk  Hest,  men  ansaa 
det  for  klogere  at  være  med  i  dens  Bevæbning  end  at  overlade  den 
til  Danaeme  alene.  Atter  andre  haabede  vel  saaledes^  at  komme  til  en 
mere  definitiv  Løsning  end  Kommunalvalgretsgrænsen   havde   kunnet 

blive.  Der  var  maaske  ogsaa  dem,  der  her  fandt  en  passende  Lejlig- 
hed til  et  længe  ønsket  Tilbagetog  fra  en  Stilling,  der  syntes  dem  alt- 
for fremskudt.  Men  det  afgørende  Formaal  var  vel  fra  Venstres  Side 
at  sprænge  Landtmannapartiets  Valgprogram,  hvilket  ogsaa  lykkedes, 
og  at  samle  Rigsdagen  om  noget  fælles,  saa  at  en  Regering  havde 
noget  at  holde  sig  til.  •  '  * 

Om  Opgivelsen  af  Kommunalvalgretsgrændsen  for  almindelig 
Stemmeret  fra  et  demokratisk  Synspunkt  var  et  Skridt  fremad  eller 
tilbage,  beror  jo  paa  hvilken  Art  „almindelig*  Stemmeret,  der  bydes. 
Denne  „almindelige"  Stemmeret  kan  være  saaledes,  at  den  gør  Demo- 
kratiets Stilling  ringere  end  den  er  under  den  nuværende  800-Kroners 
Census.  Dette  vilde  antagelig  blive  Resultatet,  om  de  Folk  fik  deres 
Villie  frem,  der  forsvarer  Regeringens  Forslag  om  „almindelig"  Stemme- 
ret med  Forholdstalsvalg,  lige  Stemmeret  for  By  og  Land,  Skatte- 
ydelse til  Stat  og  Kommune  og  25-Aars  Alder  som  Valgretsbetingelser. 
Thi  deri  ligger  1)  en  Forøgelse  af  den  nuværende  Valgretsalder  — 
21  Aar  —  med  4  Aar;  2)  en  Udvidelse  af  den  nuværende  Valgrets- 
betingelse:  Skatteydelse  til  Kommunen  med  Skatteydelse  til  Staten; 
3)  en  Ophævelse  af  den  ved  den  ny  Repræsentåtionsmaades  Ind- 
førelse i  1865  givne  Indrømmelse  til  Byerne,  at  de  som  Modvægt 
mod  Landets  fuldstændige  Overmagt  skulde  have  flere  Rigsdagsman- 
dater,  end  der  efter  Folketallet  kunde  tilkomme  dem,  en  Indrømmelse, 
der  ganske  vist  ved  Vingeklipningen  i  1894  væsentlig  indskrænkedes, 
men  som  dog  stadig  giver  Bydemokratiet  30  Pladser,  der  ved  Ud- 
jævningen overflyttes  til  Landet,  saa  Forslaget  altsaa  medfører  en  For- 
skydning af  ca.  60  Pladser,  samt  4)  en  Befæstelse  for  al  Fremtid  af 
Førstekammers  Minoritetsannex  i  Andetkammer  ved  Indførelse  af 
Forholdstalsvalgmaaden,  medens  de  øverste  Titusindes  uindskrænkede 
Majoritetsvælde  i  Førstekammer  lades  urokket.  Denne  vilde  end  ikke 
rokkes  ved,  at  Forholdstalsvalg  indførtes  ogsaa  ved  Valgene  til  Første- 
kammer, hvis  ikke  samtidig  den  100 — 5000  foldigt  graderede  Valg- 
skala begrænsedes. 

Det  er  ikke  saa  underligt,  at  Indførelsen  af  „almindelig**  Stemme- 
ret efter  denne  Recept  har  sine  ivrigste  Tilhængere  i  de  Krese,  hvor 
Stemmeretsreformen  hidtil  har  haft  sine  argeste  Modstandere,  og  at 
de  raaber  højt  om  Nødvendigheden  af  at  handle  hurtigt  inden  det 
bliver  for  sent,  d.  v.  s.  inden  Demokratiet  faar  vokset  sig  endnu 
stærkere  og  ikke  længere  lader  sig  byde  hvadsomhelst. 


VI. 

Da  Førstekammer  under  Indtrykket  af  Arbejdernes  politiske 
Storstrikemønstring  i  Maj  1902  havde  Valget  mellem  Konstitutions- 
udvalgets  Forslag  til  en  umiddelbar  skønt  stærkt  beskaaret  Valgrets- 
udvidelse   paa  d^n  ene  Side,  og  Forslag  om  „almindelig"  Stemmeret 

med  de  ovenfor  antydede  Indskrsenkninger  og  nogle  flere  paa  den 
anden  Side,  var  Kærnen  t  den  Argumentation,  der  rremfønes  af 
Hovedtaleren  for  at  vælge  det  første,  at  det  var  førligt  at  tøve.  „Bi- 
skop Billings  Forslag"  ytrede  Professor  Trygger  „kommer  tilbage  i 
1904  som  Socialistføreren  Brantings". 

Saa  hurtigt  er  det  jo  ikke  gaaet.  Men  det  er  sandt,  at  meget  af 
■det  der  for  to  Aar  siden  var  muligt  i  Retning  af  Reformforfuskning, 
er  umuligt  nu.  Var  der  da  blevet  tilbudt  et  Forslag  som  det  nys  an- 
lydede,  havde  der  været  større  Fare  end  nu  for,  at  det  var  gaaet  igennem. 
Flere  af  de  Indskrænkninger,  som  Førstekammer  den  Gang  ansaa 
Jbr  ganske  nødvendige,  er  der  nu  overhovedet  ikke  længer  Tale  om. 


og  ikke  alle,  der  er  tilbage,  har  Udsigt  til  at  kunne  fastholdes,  hvis 
man  vil  undgaa  en  længere  Udskydelse  end  til  næste  Rigsdag  og  af- 
vende Faren  for  i  en  nær  Fremtid  at  blive  nødt  til  at  opgive  endnu 
mere  for  at  undgaa  en  Forfatningrevision  med  Indskrænkning  af  Første- 
kammers  uberettigede  Ligestilling  med  Andetkammer. 

Dette  Synspunkt  vil  nok  ogsaa  gøre  sig  gældende  under  de  kom- 
mende Stemmeretsforhandlinger  i  Førstekammer,  i  Modsætningen  mel- 
lem de  to  Anskuelser,  der  1902  repræsenteredes,  den  ene  af  Biskop 
Gottfrid  Billing  i  Lund,  den  anden  af  Professor  Ernst  Trygger 
i  Upsala.  Den  hidsige  Magtstrid,  der  i  nogle  Aar  er  kæmpet  mellem 
disse  to  Mænd,  er  vel  ikke  helt  uden  Rod  i  den  gamle  Modsætning 
mellem  det  upsvenske  og  det  sydsvenske  Univet^itet.  Men  omsat 
i  Politik  har  den  naturligvis  sit  Grundlag  i  Forhold,  der  er  uden  al 
Forbindelse  med  den  akademiske  Modsætning  og  kun  undtagelsesvis 
kan    føres  tilbage  til  de  Modsætninger  i  Synsmaader  og  Interesser, 

der  raader  mellem  Uppsverig  og  Sydsverig.  I  sin  sædvanlige  Skik- 
kelse er  den  mest  af  taktisk,  sjælden  af  principiel  Betydning,  undtagen 
naar  den  personlige  Modsætning  mellem  Prælaten  Billing  og  Juristen 
Trygger  faar  Spillerum.  Men  Konservatismens  Paalidelighed  er  lige- 
saa  sikker  hos  den  ene  som  hos  den  anden.  „Tiden  er  ond"  for 
dem  begge,  og  Vagttjenesten  mod  de  „samfundsopløsende"'  Magter 
er  begges  Livsopgave  som  de  paa  sin  Vis  udfører  med  intellektuel 
Kraft  og  politisk  Dygtighed.  I  sin  Egenskab  af  Kirkefyrste  og  ved 
sin  Optrædens  personlige  Myndighed  og  Pathos  samt  ved  sin  længere 
Rigsdagsvirksomhed,  navnlig  som  Medlem  af  det  mægtige  „  Finans- 
udvalg'^j  har  Billing  et  vist  Ovenag,  og  han  har  ogsaa  hidtil  været 
den  stærkeste  af  de  to  Rivaler,  men  det  kommer  an  paa,  hvilken 
Vind  der  Wæser,  om  Tryggers  Tid  er  nær  eller  fjern.  De  personlige 
Betingelser  for  at  overtage  Ledelsen  har  han,  og  Villien  mangler  han 
ikke. 

Den  mægtigste  Mand  i  Førstekammer  er  imidlertid,  for  ikke  at 
nævne  Formanden  Grev  Gustaf  Sparre,  som  indeslutter  hele  Kam- 
ret baade  Majoritet  og  Minoritet  i  sin  mægtige  Favn,  hverken  Billing 
eller  Trygger  men  Brugsejer  Christian  Lundeberg,  Ordfører  for 
Finansudvalget  og  for  Førstekammers  Protektionister,  den  eneste 
gennemførte  Partiorganisation  i  det  svenske  Overhus.  I  denne  Gruppe, 
som  ikke  en  Gang  Majstolden  hidtil  har  formaaet  at  sprænge,  har 
han  været  den  personligt  sammenholdende  Kraft,  siden  Hofmarskalk 
Patrik  Reutersvard  for  nogle  Aar  siden  trak  sig  tilbage,  og  var  det 
vel  ogsaa  før.  I  Kammerets  Debat  blander  han  sig  imidlertid  kun 
sjældent,  kun  i  de  a^ørende  Øjeblikke,  naar  store  politiske  Spørgs- 
maal  er  paa  Bane.  Det  er  vel  en  Tilfældighed,  men  maaske  dog  et 
Tidens  Tegn,  at  den  ledende  Mand  i  Førstekammer  hverken  er  Em- 
bedsmand eller  Jorddrot,  ikke  nærmest  Repræsentant  for  nogen  af  de 
to  Samfundsinteresser,  der  tidligere  beherskede  det  svenske  Senat, 
men  Brugsejer,  Repræsentant  for  Storindustrien.  Storindustriens 
Fremtræden  og  Magtudvikling  er  det  mest  fremtrædende  Træk  i  den 
Forandring,  Førstekammer  er  undergaaet  i  de  to  sidste  Tiaar.  Jevn- 
sides  denne  Udvikling  gaar  naturligvis  en  tilsvarende  udenfor  Rigs- 
dagen. Bureaukratiet  og  Landjunkeriet  er,  fra  at  have  været  Kon- 
servatismens faste  Borg,  degraderet  til  at  være  Støtter  for  den 
fremvoksende  Industri  vælde,  der  har  taget  Hartkornsvældets  Kammer 
i  sin  Tjeneste.  I  Virkeligheden  er  Storindustriens  Repræsentation  i 
Førstekammer  langt  større  end  Medlemmernes  Livsstillinger  antyder. 
Mange  af  de  Embedsmænd,  der  endnu  har  Sæde  i  Kammeret,  sidder 
der  i  Virkeligheden  ved  Hjælp  af  de  store  industrielle  Selskabers 
Stemmer  og  er  selv  interesserede  i  deres  Drift.  I  hvilket  Omfang 
det  sidste  gælder  f.  Eks.  Bevillingsudvalgets  Ordfører,  den  koleriske 
og  indflydelsesrige  Landskammererer  i  Malmø,  H.  Cavalli,  er  mig 
ikke  bekendt,  men  at  Fabrikantstemmer  bestemte  hans  Valg,  kan  ikke 

bestrides.  Denne  Storindustriens  dominerende  Stilling  i  Førstekam- 
mer har  forflyttet  Tyngdepunktet  i  Reformmodstanden  saavel  som  i 
Kammerets  positive  Virksomhed  paa  det  økonomiske  Omraade.  Dér 
er  Ensartetheden  stærkest,  med  Undtagelse  af  de  Tilfælde,  hvor  den, 
som  f.  Eks.  i  de  norrlandske  Jernvejs-  og  Grubestridigheder,  rokkes 
af  indbyrdes  Konkurrencehensyn. 

Men  der  er  intet  som  Storindustriens  Ordførere  frygter  saa  stærkt  som 
Arbejderpartiets  Magttilvækst.  Overfor  denne  fælles  Fare  kan  man  tvistes 
om  Midlerne,  men  ikke  om  Maalet. 

Ellers  kan  Meningerne  nok  brydes  —  ogsaa  principielt  —  i  Første- 
kammer. Der  findes  f.  Ex.  en  Frihandelsminoritet,  der  undertiden  har 
kunnet  tillade  sig  en  ret  skarp  Opposition  mod  den  protektionistiske 
Majoritet.  Der  findes  en  Kreds  af  unionspolitisk  fordomsfri  og  imøde- 
kommende Mænd,  der  med  Tilslutning  fra  de  besindige  i  den  seneste 
Tid  undertiden  har  kunnet  bestemme  Kammerets  unionspolitiske  Hold- 
ning. Og  der  findes  hos  mange  Sans  for  religiøs  Tolerance  og  for 
rimelig  Rettergang.  Der  findes  ogsaa  mange,  der  erkender  Nødvendig- 
heden af  en  moderne  Undervisningsreform  og  har  et  aabent  Blik  for 
Folkeoplysningens  Betydning.  Der  sidder  saa  varmthjertede,  humant- 
tænkende  og  kraftige  Mænd  som  Herren  til  Fåno,  Brugsejer  H.  P.  P. 
Tamm,  Generaldirektør  Siegfrid  Wieselgren  og  Landshøvdingen  i 
Nykoping,  Statsministerens  Broder,  Filip  Bostrøm.  Der  findes  lærde 
og  kulturelt  interesserede  Mænd  som  en  Ragnar  Torne bladh,  Skole- 
manden og  Rigsbankfuldmægtigen.  Og  ved  denne  Rigsdag  traadte  det 
gamle  Landtmannapartis  navnkundige  sidste  Leder,  Olof  jonsson  i 
Hof,  ind  i  Kammeret.  Efter  at  han  er  blevet  nødt  til  at  opgive  Haabet 
om  igen  at  komme  ind  i  Andetkammer,  ligesom  i  sin  Tid  Liss  Olof 
Larsen,  har  han  slaaet  sig  tiltaals  med  en  Plads  i  Førstekammer.  Om 
han  end  ikke  i  dette  Milieu  kan  iaa  tilnærmelsesvis  saa  stor  Indflydelse, 
som  han  havde  i  Andetkammer,  er  det  dog  sandsynligt,  at  han  ved 
sin  Dygtighed  i  Debatten  og  ved  sine  mægtige  Forbindelser  i  Andet- 
kammer vil  tilføre  Oppositionen  mod  den  Lundebergske  Protektionist- 
majoritet en  virksom  og  besværlig  Kraft. 

Men  naar  det  kommer  an  paa  at  at  bekæmpe  Arbejderdemokratiet 
har  Førstekammers  Majoritet  intet  at  befrygte  af  den  gamle  Landt- 
mannehovdings  Opposition,  thi  da  er  han  Majoritetens  Mand,  han 
saavelsom  Størstedelen  af  det  tidligere  Bondedemokrati. 

VIL 
Det  kan  imidlertid  hænde,  at  det  socialkonservative  Bondedemokrati 
og  det  socialradikale  Arbejderdemokrati  baade  i  og  udenfor  Rigs- 
dagen endnu  en  Gang  kommer  til  at  slaa  Følge,  til  Værn  for  fælles 
Interesser  imod  Førstekammers  storindustrielle  Aktieselskaber,  Gods- 
ejere og  Embedsmænd.  Der  foreligger  Forslag  om,  at  Førstekammer- 
politikeme  i  den  nuværende  Rigsdagssamling  ikke  skal  indskrænke  sine 

Garantifordringer  til  Forholdstalsvalg  og  den  dobbelte  Skatteydelses- 
betingelse,  men  spænde  Buen  endnu  højere  og  skyde  Spørgsmaalets 
Løsning  ud  i  en  uvis  Fremtid,  sætte  sig  ud  over  Faren  ved  at  give 
Fordringen  om  Indskrænkning  i  Førstekammers  Magtstilling  Aktualitet 
og  i  Stedet  selv  fordre  en  Indskrænkning  af  Andetkammers  Magt- 
stilling ved  Ophævelse  af  Fællesafetemningerne  over  Beskatningsgrund- 
laget især  den  progressive  Skat,  idet  disse  Fællesafstemninger  giver 
Andetkammer  med  dets  større  Medlemsantal  en  Overvægt. 

Skulde  denne  Fordring,  som  1902  fik  Udtryk  af  H.  P.  P.  Tamm 
og  hvorom  i  Aar  Chr.  Lundeberg  og  fl.  har  stillet  Forslag,  komme  til 
at  bestemme  Førstekammers  Standpunkt  i  Stemmeretsspørgsmaalet, 
gaar  vi  maaske  her  i  Landet  en  Forfatningskamp  imøde,  der  i  mange 
Henseender  minder  om  den,  Danmark  nys  har  udkæmpet.  Da  kan 
Kammer  komme  til  at  staa  mod  Kammer,  idet  Bøndernes  Flertal  og 
Arbejderne,  Land-  og  Bydemokratiet  slutter  Forbund. 

Og  den  socialpolitiske  Partidannelse,  der  nu  er  i  Færd  med  at 
udvikle  sig,  kommer  da  til  at  lade  vente  paa  sin  Fuldbyrdelse  nogle 
Aar  endnu. 


Lidt  om  Johan  Ottosen. 

Af  Martha  Ottosen. 


Der  har  i  flere  af  Nekrologerne  over  Johan  Ottosen  været  talt  om 
hans  Kærlighed  til  Sønderjylland,  som  om  den  nærmest  skyldtes  en 
Paavirkning  fra  min  Fars  Hus  og  fra  mig  selv. 

Utallige  Gange  har  jeg  hørt  denne  Formodning  udtalt,  og  jeg  har 
gjort,  hvad  jeg  formaaede,  for  at  modbevise  den.  For  nogle  Aar  siden, 
ved  en  Grundlovsfest  i  Riis  Skov  ved  Aarhus,  kom  Sønderjylland  paa 
Tale  i  samme  Forbindelse,  jeg  rejste  mig  da  (det  var  ved  Fællesspis- 
ningen) og  rettede  denne  Fejltagelse.  Men  der  var  ikke  mange  Men- 
nesker tilstede,  og  da  jeg  nu  sér,  at  mange  er  hildet  i  samme  Vild- 
farelse, kan  jeg  ikke  lade  være  med  at  aftrykke  følgende  Brev,  dateret 
*7n  1881,  altsaa  6  Dage  efter  Gustav  Johannsens  Valg  den  8.  No- 
vember. 

Jeg  kendte  dengang  ikke  Johan  Ottosen,  jeg  var  Barn  endnu,  og 
min  Far  kendte  ham  ligesaa  lidt. 

Brevet  er  skrevet  til  min  Mands  første  Hustru,  Augusta  Carstens, 
som  han  dengang  var  forlovet  med,  og  lyder  saaledes: 

Saa  er  det  utrolige,  det  glædelige  sket!  Sønderjyllands  anden  valgkreds 
har  for  første  gang  sendt  en  dansk  mand  til  Berlin;   Nord — Angel  har  for 

første  gang  stemt  paa  en  mand,  hvis  program  er:  Vi  er  danske,  vi  vil  blive 
danske;  drager  man  en  Linie  syd  om  Oversø  paa  skraa  op  mod  Lyksborg, 
har  man  afstemningsgrænsen.  I  Lyksborg  var  der  42  st.  for  den  danske 
kandd.  46  imod.  —  Men  du  ved  vel  endnu  ikke,  hvad  det  er  jeg  taler 
om :  Sønderjyllands  2.  kreds  har  valgt  Gustav  Johannsen  med  6400  st.  mod 
5600  —  med  800  st's  flertal. 

I  sin  tid  flikkede  Tyskerne  valgkredsene  saaledes  sammen,  at  de  mente 
sig  sikre  for  at  faa  nogen  dansk  i  2.  kreds,  saa  Kryger  siden  1867  stadig 
var  ene  dansk  i  Rigsdagen;  nu  har  vi  to  —  det  maa  være  sørgeligt  for 
Tyskerne.  Det  allerbedste  er  dog  Flensborgs  afstemning  2428  for  Joh.  og 
1434  for  Francke;  der  har  været  jubel,  kan  du  tro.  Af  disse  2428  er  vel 
de  to  tredjedele  dansksindede;  3 — 400  er  socialister,  resten  maa  være  folk, 
som  ellers  kaldes  tyske,  men  som  dog  ikke  er  mere  tysksindede  end,  at 
de  kan  stemme  paa  en  mand,  der  har  siddet  3  maaneder  i  Magdeborg 
fæstning  for  forhaanelser  mod  Kejser  Wilhelm.  Naar  de  kan  det,  saa  er 
deres  tyske  sind  ikke  meget  værd.  Ligesaa  i  Angel,  hvor  Adelby,  Oversø, 
Munkbrarup  —  foruden  det  meget  dansksindede  Bogholm  —  har  givet 
Johannsen  overvældende  flertal,  hvor  Lyksborg,  Hyrup,  Husby  osv.  har 
givet  ham  store  mindretal  —  naar  da  de  slesvigholstenske  bønder  er  saa 
vidt  kurerede,  at  de  kan  foretrække  en  Dansker  for  en  Tysker  —  ja,  saa 
er  der  haab  om,  at  de  snart  vil  tage  skridtet  helt  ud  og  fuldt  slutte  sig  til 
Johannsens  program:  vi  ere  danske  —  hvem  ved?  maaske  de  i  hjærtet  gør 
det.  Denne  afstemning  er  ubetinget  det  glædeligste  for  Danmark,  der  er 
sket  siden  1864,  netop  i  de  samme  Dage  har  Gambetta  lavet  sit  mfniste- 
rium  —  skulde  de  to  ting  komme  til  at  faa  noget  med  hinanden  at  gøre? 
Tænk  dig,  i  den  opløste  rigsdag  var  der  12  Franskmænd,  der  kom  15  til- 
bage, 14  Polakker  —  17  tilbage,  1  Dansker  —  der  kom  2  igen;  saaledes 
skal  man  protestere  mod  undertrykkelse. 

I  aftes  —  inden  vi  kendte  det  fuldstændige  resultat  —  vi  kunde  dog 
ane  det  —  var  Møller*),  H.  V.  Clausen,  M.  Iversen  m.  fl.  samlede  for  at 
fejre  Flensborgs  sejr;  vi  sendte  et  telegram  til  G.  Johannsen  i  den  anled- 
ning. Vi  drak  Flensborgs  skaal  i  græsk  vin;  hermed  følger  en  sang  af 
undertegnede  —  den  blev  sunget  før  festtalen,  som  Hans  Møller  holdt.  Han 
mindede  om,  hvorledes  en  hær,  der  har  været  paa  tilbagetog  i  17  aar,  maa 
være  til  mode,  naar  der  paa  én  gang  kommanderes  „omkring'',  og  den  gaar 
paa  med  bajonetten.  Saaledes  var  det  gaaet  os  i  Sønderjylland;  der  var 
tegn  paa,  at  nu  havde  det  tyske  kulmineret  —  nu  gik  vi  frem.  —  Ja,  det 
er  som  Hostrup  siger: 

Hver  lille  fugl  nu  føler  godt, 
at  dømt  er  mørkets  rige. 

Jeg  talte  ogsaa  om,  at  sagen  havde  en  tredobbelt  side.  Der  blev  gjort 
uret  mod  Sønderjyderne,  som  skulde  tvinges  til  at  skifte  folkeejendommelighed ; 
det  var  uret  mod  alle  danske,  thi  vi  kan  ikke  undvære  en  eneste  af  alle 
de  aandelige  kræfter,  der  er  vore  med  rette;  og  det  var  uret  mod  hele 
verden  at  holde  et  barbarisk  retsprincip  (næveretten)  oppe  imod  en  hel 
befolknings  traktathjæmlede  ret  og  bestemte  vilje.  Der  blev  ogsaa  senere 
sunget  en  anden  sang  af  undertegnede ;  den  skal  du  ikke  have,  der  er  ikke 
noget  ved  den.     Her  er  den  første  sang: 


*)  H.  L.  Møller,  folketingsmanden. 

FLENSBORG. 

Menuetten  af  Elverhøj. 


Mod  søndenstorm  af  bakkens  ly 
halvt  skærmet  —  dog  ej  ganske  — 
den  ligger  der,  den  gamle  by, 
som  kærest  er  for  danske. 
Ved  jordens  krog  med  søens  pragt, 
bag  bøg  og  eg  og  birke 
den  ligger  der  —  en  trofast  vagt, 
vort  nutids  —  Danevirke. 


Den  husker  vel:  ved  vintertid, 
naar  frosten  ret  er  klarest, 
naar  stormen  tuder  stiv  og  strid, 
saa  kommer  tøbrud  snarest, 
at  paaskeklokkens  sørgesang 
kan  Isted-nyet  tænde, 
at  lebruari-natten  lang 
vel  og  en  gang  faar  ende. 


Trofaste  by,  bliv  ikke  træt! 

det  lysner  nok  i  Norden, 

og  folkerøst  blir  folkeret 

her,  som  paa  hele  jorden. 

Og  takkes  ved  vor  gensynsfest 

skal  hver  en  trofast  stemme: 

men  Flensborg  by  stod  fremst  og  bedst, 

det  skal  vi  aldrig  glemme. 

Hvor   denne  smule  medgang  gør  godt!   hvor  det  maa   styrke  Sønder- 
jyderne til  at  holde  ud!     Saa  gaar  det  nok,  som  Hostrup  siger:  * 

Om  end  en  stund  til  ørnens  klo 
I  atter  bon  maa  drage, 
vi  véd  det  vidst,  I  brødre  tro, 
I  komme  dog  tilbage. 

Hils  alle. 

Din  Johan. 


Med  dette  Brev  synes  jeg  Johan  Ottosens  tidlige  Kærlighed  til 
Sønderjylland  er  saa  tydeligt  bevist,  at  nogen  Misforstaaelse  for  Frem- 
tiden er  umulig. 

Skønt  det  ikke  er  glædeligt  at  sammenligne  Stemmetallene  tør  og  nu, 
kan  jeg  ikke  lade  være  at  finde  Brevet  værdig  til  Offendiggørelse,  fordi 
det  tillige  viser  den  Side  af  hans  forhaabningsfulde  Karakter,  som 
gjorde  ham  til  et  lykkeligt  Menneske,  der  som  faa  forstod  at  gribe 
hver  Glæde,  der  mødte  ham  paa  hans  Vej  gennem  Livet,  med  begge 
Hænder. 

Johan  Ottosen  var  et  Stemningsmenneske,  og  hans  Stemning  kunde 
svinge  fra  Haab  til  Frygt  og  til  Sorg.  Tit  har  han  sørget  over  Til- 
bagegangen i  Sønderjylland,  naar  Stemmetallene  var  sløje.  Men  hvert 
lille  Lyspunkt  kunde  han  ogsaa  se,  intet  undgik  hans  kærlige  Øje. 

Og  ikke  alene  var  det  Sønderjylland.    Nej  alt  hvad  der  hændte  i 

Tiden  af  godt  og  ondt,  om  det  var  for  ham  selv  eller  for  andre,  alt 
fik  hans  Hjærte  til  at  banke,  og  sommetider  gav  det  sig  Udtryk  i  Ord 
og  i  —  Vers. 

Hvor  god  en  Versemager  han  egendig  var,  har  jeg  Lyst  til  at  vise 
hans  Venner,  derfor  synes  jeg,  at  de  bør  kende  følgende  Sange  — 
eller  Viser,  hvad  vi  nu  vil  kalde  dem. 

Ved  Martha  Johannsens  og  Johan  Ottosens  Bryllupsfest  i  Flensborg 
„Borgerforening"  blev  der  sunget  en  Sang,  som  rørte  de  danske  Flens- 
borgere,  men  hvis  Forfatter  ingen  kendte. 

Først  Va  Aar  senere  fik  jeg  at  vide,  at  det  var  J.  O.  selv,  der 
havde  skrevet  den. 


„Farvel  og  tak,  du  hvisker  tyst, 
for  moders  favn,  den  ømme, 
for  barnets  graad  og  barnets  lyst, 
for  jomfruhjærtets  drømme. 
Du  vil  med  ham,  som  du  har  kær, 
vel  røde  roser  finde  — 
Gid  de  maa  være  fagre  der, 
som  paa  Margretes  Minde!*) 


bit  hjems  den  lyse  melodi, 
og  landets  strid  og  smærte, 
de  toner  fandt  en  sangbund  i 
dit  unge,  rige  hjærte. 
Din  moders  stille  kærlighed, 
din  faders  høvdingstemme: 
Hvad  de  har  lagt  i  hjærtet  ned, 
det  kan  du  aldrig  glemme. 


Den  stund,  du  nu,  du  søde  brud, 

din  egen  vej  vil  træde, 

saa  underfuldt  os  bringer  bud 

om  vemod  og  om  glæde. 

Du  ser,  vi  er  lidt  mod  i  hu, 

da  vi  skal  skilles  fra  dig; 

men  hvis  din  ven  er  god  som  du, 

saa  maa  han  gerne  ha'  dig. 

Og  kursen,  I  har  gjort  til  jer, 
vort  hjærte  fuldt  jer  under; 
men  didhen,  hvor  I  higer,  er 
der  fler  endnu,  som  stunder: 
I  gaar  mod  nord,  mod  Danmarks 

strand, 
til  daad  af  unge  kræfter  — 
ak  gid  vort  kære,  gamle  land, 
ret  snart  maa  følge  efter.* 


Den  næste  Vise  blev  til  en  Efteraarsdag  i  1893,  jeg  véd  ikke  ret  i 
hvad  Anledning,  men  den  blev  trykt  i  det  sønderjyske  Blad  „Hejmdal*", 
og  det  var  J.  O.  en  lille  Skuffelse,  at  den  kendtes  saa  lidt  her  i  Landet. 

Han  holdt  selv  meget  af  den. 


Mel.:  Der 

• 

„Vort  land,  din  kyst  er  blød  og  rund, 
bølgen  sang  tekst  ved  din  vugge, 
fra  Sliens  strøm  til  Øresund 
dig  værned  vandenes  lukke. 
-  Nu  splid  herhjemme  -  dybeste  saar 
gav  dog  de  sorthvide  stænger: 
ak,  hvor  du  nu  har  haarde  kaar 
mod  barnets  vuggende  gænger! 


staar  et  Slot. 

Men  har  kun  lidt  vi  af  samlende  id, 
nok  har  vi  altid  tilbage, 
ja  nok  til  véd  i  kuldens  tid, 
til  vaarens  varmende  dage. 
Fæst  aldrigsind  ved  kampraabet  kun, 
se  bag  ved  buldret  og  larmen: 
der  skyder  skov  og  korn  af  grund, 
og  kampen  styrker  kun  armen. 


*)  Gustav  Johannsens  Villa  i  Flensborg. 

Hvor  lyngen  bredtes  ond  og  brun, 

suser  nu  fyrrenes  kroner. 

Hvor  bonden  slumred  blødt  under 

dun, 
ham  vakte  æggende  toner. 
Han  gned  sit  øje,  hæved  det 

guld, 
Danmarks  jord  har  i  eje, 
og  ud  der  drog  et  ungdomskuld 
at  søge  kundskabens  veje. 


Hvor  huse  høje  lukker  for  dag, 
kulstøv  og  røg  spreder  mørke, 
gik  arbejdstrællen  sløv  og  svag, 
han  kendte  ikke  sin  styrke. 
Men  sære  røster  styrred  hans  ro, 
skrig  efter  lys  kom  der  efter: 
har  først  han  traadt  sine  børne- 
sko, 
faar  Danmark  gavn  af  hans 

kræfter. 


Ja  venner,  I  som  stander  paa  vagt, 
værner  det  bedste,  det  fælles, 
som  véd,  at  det  der  giver  jer  magt 
er  frimænds  sind  og  ej  trælles: 
vor  strid  skal  ikke  sinke  jer  gang, 
frihed  er  ej  af  det  onde, 
den  gøder  mulden  paa  Danmarks  vang 
til  vækst  for  det  sande,  det  sunde. 


I  1896 — 97  var  Johan  Ottosen  Formand  i  Studentersamfundet,  og 
han  var  det  med  Liv  og  Lyst.  Jeg  husker  den  Morgen  —  for  Morgen 
var  det,  da  han  kom  hjem  fra  Generalforsamlingen,  hvor  man  havde 
valgt  ham  til  Formand. 

Skønt  han  havde  været  ude  hele  Natten  og  sikkert  talt  meget, 
var  han  i  straalende  Humør. 

Da  han  kom  ind  i  Soveværelset,  hvor  jeg  laa  og  sov  med  min  lille 
Dreng,  raabte  han:  „Saa,  nu  er  jeg  en  rigtig  Student  igen,  og  nu  vil 
jeg  ha'  mig  en  hvid  Hue!" 

Det  var  et  indholdsrigt  Aar  for  os  begge.  Alle  de  gamle  Studenter- 
minder kom  op  i  ham  igen.  Jeg  tror  aldrig  jeg  har  set  ham  saa 
livlig,  skønt  han  tit  var  ked  af  de  sene  Lørdagaftener. 

Den  2den  Maj  96,  paa  Studentersamfundets  Stiftelsesfest,  sang  vi 
følgende  Vise,  skrevet  af  Formanden.  Han  kaldte  den :  Konfirmationsvise. 


Mel.:  Nu  for  de 

Studentersamfund!  Nej  tænk,  at  du 
gaar  ind  i  dit  femtende  aar! 
Din  barndom  kommer  jeg  klart 

i  hu, 
som  om  det  kun  var  igaar. 
Tit  sa'  de,  du  var  krepert; 
du  drog  dog  din  aande,  du  Rk  dog 

din  føde, 

dit  liv  blev  langt, 

dit  tøj  blev  trangt:  — 
nu  maa  vi  ha'  dig  konRrmert. 


danske  studenter  vi. 

Se  den  gang  først  du  til  liv  blev 

født 
(ak,  uden  bryllups-attest!): 
da  vissed  Pingel  den  lille  sødt,  — 
dertil  han  passede  bedst. 
Men  pogeskolen  hos  Trier! 
Hvor  var  han  taalmodig!  og  ham 

var  der  slet  ingen 

solden  ved. 

Afholdenhed ! 
Det  er  dog  den  ypperste  svir. 

I  Alfreds  dage  du  var  lidt  lad, 
af  skole  skulked'  du  slemt: 
for  sidde  og  høre  du  daarlig  gad 
undtagen  paa  formandens  skæmt. 
Men  siden  kom  du  til  dans, 
du  lærte  at  valse,  at  klappe  ad 

sanger 

og  spillekant,  — 

du  fillefant! 
af  Skram  har  du  lært  elegans. 


Og  nu  vi  fejrer,  min  gamle  ven, 
din  konfirmation  med  et  knald. 
Gak  ud  i  verden  som  modig 

svend, 
og  bliv,  hvad  være  du  skal: 
en  spejder,  en  vc^er,  en  tolk 
for  alt,  hvad  der  gløder,  for  alt 

hvad  der  tændes 

af  aandens  lyn, 

ved  sagn,  ved  syn, 
og  dog  kun  en  søn  af  dit  folk. 


Den  næste  Vise  skrev  Johan  Ottosen  til  en  Nytaarsfest  hos  Dr. 

Gustav  Ottesen  paa  Amager.     Den  har  nok  været  trykt  i  „Politiken", 

men   jeg   er  ikke  sikker  paa,  at  den  huskes,  fordi  jo  det  meste,  der 

staar   i    et    Dagblad,   læses   den    ene  Dag,   og   den    næste  —  kastes 

i  Ovnen. 

HUNDREDAARSVISE. 


Hundredaarssol !  som  nu  gaar  under  mulde 
rødnende  og  skøn  i  den  hellige  kvæld, 
synker  med  straalerne  stærke  og  fulde: 
af  vort  hele  hjærte  vor  tak,  vort  fervel! 
Livsdag!  du  største  som  slægten  har  kendt! 
Dag  med  din  stolte,  din  luende  fekkel! 
Ondt  har  du  svedet  —  men  mildt  har  du  tændt 
haab  for  hver  frysende  stakkel. 

Hundredaarssol!  du  var  lys  paa  vor  himmel! 
I  koraldyrs  hav,  gennem  tropernes  skov 
fandt  vi  vor  plads  i  det  levendes  vrimmel: 
én  er  al  naturen,  og  én  er  dens  lov. 
Ind  trængte  blikket  til  armodens  vraa, 
bort  til  en  oldtid,  som  tusindaar  fjæmer, 
ned  til  det  sære,  uænsede  smaa, 
op  til  de  evige  stjæmer. 

Hundredaarssol!  aa  du  menneskeøder! 
tungt  din  vogn  har  raslet  paa  dynger  af  lig.  — 
Tit  blev  du  selv  dog  din  mordgæmings  bøder, 
bøjed  øret  ned  mod  de  blødendes  skrig. 
Mennesketrællen,  som  sled  sine  kaar 
haabløs  og  tavs  gennem  seklerne  grumme, 
ham  har  du  skænket,  hvad  aldrig  forgaar: 
røst  til  de  mange  og  stumme. 

Lyset  og  røsten,  med  haab  og  med  harme, 
hundredaarets  arv!  vi  om  dig  vil  staa  vagt. 
Lys!  bliv  til  sundhed,  til  vækst  og  til  varme! 
Røst  bliv  du  til  tanke,  til  vilje,  til  magt! 
Stækkede  er  vi  og  svage  og  faa, 
ogsaa  for  os  vil  dog  stjærnerne  funkle.  — 
Venner,  et  haandslag!  og  frejdig  vi  gaa 
frem  mod  det  ukendte,  dunkle. 


I  denne  lille  Samling  mangler  den  Vise,  som  vist  er  kendt  af  de 
allerfleste,  baade  her  og  i  Sønderjylland. 

Den  begynder  som  den  gamle  Folkevise:  „Det  haver  saa  nyligen 
regnet*,  og  den  blev  skrevet  til  en  Fest  for  Sønderjyderne  i  Køben- 
havn, i  Marts  1890. 

I  Sønderjylland  blev  den  længe  brugt  ved  Vælgermøder,  men  nu 
er  den  forbudt,  og  kan  kun  synges  ved  rent  private  Sammenkomster. 


Sandmanden. 

Et  Rejseindtryk. 
Af  Morten  Pontoppidan. 


Vi  var  gaaet  i  Havn  for  Natten  et  Sted  ved  Lillebælt. 

Jeg  skal  nemlig  sige  Læseren,  at  jeg  undertiden  giver  mig  lidt  af 
med  Lystsejlads.  Jeg  dyrkede  den  Underholdning  i  min  Ungdom,  og  da 
j^  siden  selv  fik  store  Drenge  og  boede  nogenlunde  nær  ved  Vandet^ 
kom  det  op  i  mig  igen.  Vi  fik  anskaffet  en  Halvdæksbaad,  og  i 
Ferierne  gjorde  Sønnerne  og  jeg  Udflugter  sammen  paa  to-tre  Uger. 
Vi  kogte  vor  Mad  paa  et  Spritapparat  og  stuvede  os  —  tre  Mand  var 
vi  —  under  Dæk  hver  Nat. 

Man  kommer  paa  den  Maade  rundt  til  mange  morsomme  Steder^ 
som  man  ellers  aldrig  vilde  faa  at  se.  Man  gaar  i  Land  paa  venlige 
Smaaøer,  der  forekommer  en  som  smaa  hengemte  Verdener.  Man 
lægger  til  ved  et  eller  andet  Bolværk  i  en  afsides  hyggelig  Krog,  hvor 
i  Forvejen  maaske  en  enkelt  Jagtskipper  ligger  og  indlader  Bøgebrænde. 
Eller  man  gaar  til  Ankers  i  en  lun  Bugt  paa  Række  med  en  Flotille 
af  Drivvaadsbaade  —  naturligvis  Jyder  —  og  vækkes  af  deres  Tude- 
horn, naar  de  midt  om  Natten  skal  lette  i  Samling  og  gaa  paa  Fangst. 

Saa  var  vi  da  altsaa  —  det  er  nu  to  Somre  siden  —  en  Aftenstund 
gaaet  ind  til  en  Smule  Ladeplads  ved  Lillebælt.  Da  vi  havde  faaet 
fortøjet  og  stuvet  til  Side,  skulde  vi  jo  i  Land  og  se  os  om  i  det  Par 
Timer,  der  var  tilbage  inden  Sengetid. 

Først  rundt  langs  Bolværket  at  studere  Fartøjerne,  store  og  smaa, 
der  fyldte  den  lille  Havn.    Saa  ud  ad  Landevejen  at  strække  Benene. 

Et  Stykke  henne  gik  et  Vejspor  til  venstre,  og  et  Skilt  med  en 
pegende  Haand  meddelte,  at  der  nede  var  Udsalg  af  Strandsand  og  Grus. 

Ikke  fordi  vi  havde  Brug  for  den  Vare,  men  —  ja,  jeg  ved  saa- 
mænd  ikke  hvorfor  —  vi  slog  ind  paa  denne  Sidevej,  kom  forbi  et  Hus 
og  derefter  ned  til  Bredden  af  en  lille  fredelig  Vig  eller  Nor.  Og  her, 
helt  nede  ved  Strandkanten,  fandt  vi  Etablissementet. 

Naa,  der  eksisterer  vel  mere  storartede  Fremtoninger  paa  Forret- 
ningslivets Omraade.  Men  dersom  der  er  noget  her  i  Verden,  man 
lægger  Mærke  til  for  dets  Storheds  Skyld,  saa  kan  der  være  andet, 
man  netop  kommer  til  at  lægge  Mærke  til  for  dets  Beskedenheds 
Skyld.  Og  saaledes  gik  det  os  her  med  dette  Oplagssted  for  Strand- 
sand og  Grus. 

Paa  den  ene  Side  af  den  lille  Plads  var  der  sammentømret  noget 
ligesom  en  stor  Kasse,  et  Par  Alen  høj  og  vel  en  god  halv  Snes  Alen 
paa  den  lange  Led.  Den  var  fuld  af  fint  hvidt  Strandsand,  og  et  Par 
Skovle  stod  nedstukne  i  Sandet  rede  til  Brug.  Ligeoverfor  laa  to 
Dynger  Grus,  finere  og  grovere,  hver  Slags  for  sig,  pænt  sorteret  og 
omhyggelig  opskovlet.  Midt  imellem  var  der  lige  netop  Plads  til,  at 
en  Vogn  kunde  køre  til  og  vende.  Saa  var  der  endvidere  foran  det  hele, 
ud  i  Vandet,  en  lille  Anløbsbro,  hvor  man  kunde  lægge  til  med  en  Pram. 

Anlæget  laa  paa  en  lille  fremspringende  Halvø  eller  Landtunge,  og 
til  Beskyttelse  var  der  paa  Siderne  anbragt  dels  nogle  store  Sten,  dels 
Skroget  af  en  gammel  Baad,  der  laa  paa  Siden,  halvt  begravet  i  Sandet. 

Egentlig  pynteligt  saa  det  jo  ikke  ud  med  dette  hullede  Vrag.  Og 
i  højeste  Grad  tarveligt  var  jo  alt,  hvad  der  her  var  til  Syne.  Men 
der  var  alligevel  over  det  hele  et  tiltalende  Præg  af  Omtanke,  Flid, 
Orden.  Pladsen  var  saa  vel  udnyttet;  alt  var  holdt  saa  godt  i  Stand; 
der  fandtes  ingensteds  paa  den  lille  Plads  Spor  af,  hvad  man  kunde 
kalde  Roderi;  der  var,  hvad  der  skulde  være,  og  ikke  en  Smule  mer. 

Dér  laa  da  det  lille  Sandudsalg,  renligt  og  pænt  og  parat  til  at  tage 
mod  Kunder. 

Folk  saa  vi  ikke  noget  til. 

Vi  gik  videre  ad  en  Sti  rundt  om  Noret  til  en  Skov  paa  den  anden 
Side  og  derpaa  samme  Vej  tilbage. 

Da  vi  paa  Tilbagevejen  atter  nærmede  os  Oplagspladsen  —  denne 
Gang  fra  Siden  —  lagde  jeg  med  en  ganske  egen  Interesse  Mærke  til, 
at  Pladsen  stak  saa  løjerligt  frem  fra  Strandlinien  —  ligesom  en  Ge- 
vækst. Man  skulde  kunne  skære  den  af  med  en  Kniv,  og  Stranden 
vilde  da  være  hel  og  holden  og  have  sin  naturlige  Linie. 

Den  Plads  hørte,  med  andre  Ord,  slet  ikke  med  til  Landet,  men 
var  tydeligvis  kunstig  opfyldt  Grund  hver  Stump  af  den. 

Denne  Formodning  fik  jeg  bekræftet  af  Manden  selv.  Thi  nu  gik 
han   der,   sammen   med  to  halvstore  Drenge,   der  hjalp  ham  med  at 

bære  Vand,  som  han  slog  over  Strandsandet  i  Kassen.  Thi,  sagde  han, 
da  vi  havde  hilst  og  indledet  Samtale,  det  kuler  op  iaften,  og  saa  vil 
jo  det  tørre  Sand  ryge. 

Han  var  en  jævnt  kraftig  bygget  Sømand,  henved  de  fyrre,  i  pæne 
Klæder,  stilfærdig  af  Væsen. 

Det  var  vel  hans  Hus,  det  hist  henne. 

Nej,  Huset  var  hans  Søsters,  eller  rettere  da  hendes  Mands.  Sand- 
manden havde  ikke  noget  Hus;  han  boede  kun  tilleje.  Men  Folk 
kunde  henvende  sig  dér  i  Søsterens  Hus,  naar  de  kom  og  vilde  hente 
Sand. 

Han  selv  var  for  det  meste  ude  at  sejle.  Naar  han  ikke  havde 
andet  at  bruge  sin  Baad  til,  tog  han  Sand  med  den  ude  paa  Stranden 
og  prammede  det  her  ind  til  Pladsen. 

Han  havde  altsaa  Fartøj? 

«Ja,  det  er  min  den  grønne,  den,  der  ligger  et  Stykke  foran  Deres 
i  Havnen.  Ja,  jeg  saa  godt  De  kom  ind.  Jeg  var  selv  kommen  ind 
lige  i  Forvejen." 

Den  grønne  havde  jeg  nu  netop  ikke  lagt  Mærke  til,  men  da  han 
nævnede  den  med  saadan  en  stille  og  glad  Stolthed  og  aabenbart  gik 
ud  fra,  at  det  Fartøj  maatte  jeg  da  have  lagt  Mærke  til,  saa  tror  jeg 
nok,  jeg  indskød  et  beundrende  „Aah,  naah!"" 

,Ja,"  vedblev  han,  „den  er  noget  bedre  end  den  gamle  dér.  Og 
han  nikkede  hen  til  det  omvæltede  Baadvrag.  „Det  var  den,  jeg  be- 
gyndte med!* 

„Og  nu  maa  den  gøre  Tjeneste  som  Bølgebryder?" 

Ja,  til  at  holde  lidt  paa  Sandet.  For  det  er  jo  opdæmmet  Grund 
altsammen.  Jorden  her  ud  for  er  min  Søsters,  eller  da  hendes  Mands, 
og  de  havde  jo  ikke  noget  imod,  at  jeg  dæmmede  her  og  fyldte  det 
<>P-    J^8  ^^^  cla  sige,  at  Pladsen  her  er  min  egen." 

Ja,  det  kan  De  sige.  Og  hvordan  er  det  saa  gaaet  med  Forret- 
ningen?" 

„Den  er  gaaet  godt  frem.  De  kommer  fra  baade  dér  og  dér  og 
henter  Sand  hos  mig!" 

Ja,  til  Lykke  med  det  da!"  — 

Vi  kom  tilbage  til  Havnen,  nysgerrige  efter  at  se  „den  grønne". 
Den  viste  sig  at  være  en  stor  Dæksbaad,  vel  udhalet,  nydelig  holdt 
med  Maling,  øjensynligt  et  Fartøj,  der  blev  kælet  for. 

Nu,  det  ser  man  jo  ikke  saa  sjældent,  at  en  Mand  begynder  med 
en  sprukken  Jolle  og  arbejder  sig  frem  til  at  eje  et  stort  Fartøj,  smukt 
og  nyt.  Men  det  er  vist  meget  sjældent,  at  en  Mands  økonomiske 
Fremgang  skyldes  en  Forretning,  han  i  den  Grad  har  grundet,  at 
han  endog  selv  med  sine  Hænder  har  frembragt  Pladsen,  han  driver 
sin  Forretning  paa. 

Vort  Fædreland  er  lille,  og  mange  unge  Mennesker  har  ondt  ved 
at  finde  sig  en  Plads.     Her  er  nu  fortalt  om  en,  som  der  heller  ikke 

var  Plads  til,  men  som  dog  fik  Plads,  ikke  ved  at  tage  den  fra  andre, 
ikke  ved  at  gaa  nogen  i  Vejen,  men  ved  at  gøre  Vand  til  Land  — 
ved  at  frembringe  en  lille  Forøgelse  af  Fædrelandets  Landomraade. 

Den  Sandmand  interesserede  mig  meget  mere,  end  jeg  lod  ham 
mærke,  da  jeg  talte  med  ham. 

Nu  har  jeg  kun  det  Haab,  at  han  ikke  skal  faa  dette  at  læse  og 
aldrig  skal  faa  at  vide,  at  han  er  kommen  paa  Tryk. 


Beværternæringens  Hygiejne« 

Lokaler.  —  Opvartere.  —  Drikkepenge. 

Af  Søren  Hansen. 


Et  kommunalt  Udvalg  har  for  nogen  Tid  siden  aijgivet  en  Betænk- 
ning angaaende  en  Omordning  af  Beværterforholdene  i  København, 
som  vakte  nogen  Opsigt,  fordi  den  fremkom  paa  et  Tidspunkt,  hvor 
der  ikke  efter  menneskelig  Beregning  kunde  ventes  noget  Resultat  af 
den,  og  fordi  den  indeholdt  et  Forslag  til  Forbedring  af  de  hygiejniske 
Forhold  i  Beværtnings-  og  Udskænkningslokaler,  som  man  ellers  ikke 
i  mange  Aar  har  tænkt  paa  at  forbedre.  Betænkningens  egentlige 
Øjemed  gik  ud  paa  at  søge  de  bestaaende  Indskrænkninger  i  Adgangen 
til  Beværternæring  hævede,  hvad  der  ikke  synes  at  være  nogen  Ud- 
sigt til  at  opnaa  i  Øjeblikket,  fordi  man  maa  antage,  at  Ministeriet 
ikke  vil  gaa  med  til  det,  før  den  nyligt  nedsatte  Ædruelighedskommis- 
sion  har  afgivet  sin  Betænkning,  og  der  er  for  saa  vidt  ingen  Anled- 
ning til  at  diskutere  Betimeligheden  af  en  saadan  Foranstaltning, 
ligesaa  lidt  som  der  er  Anledning  til  at  udforske  de  politiske  Hensyn, 
der  kan  have  foranlediget  Borgerrepræsentationen  til  hele  denne  De- 
monstration. 

Derimod  er  der  Grund  til  at  se  lidt  nærmere  paa  de  foreslaaede 
hygiejniske  Foranstaltninger,  der  saa  pludseligt  og  ret  overraskende 
betegnes  som  en  „uafviselig  Fordring".  Udvalget  er  ganske  klar  over, 
at  skal  en  Bedring  i  Beværterforholdene  opnaas,  da  maa  Fordringen 
om  Lokalerne  stilles  og  gennemføres  saaledes,  at  der  sikres  Bevært- 
ningslokaleme  de  to  Hovedfordringer:  Lys  og  Luft,  og  for  at  opnaa 
dette  har  Udvalget  fremdraget  et  over  tyve  Aar  gammelt  Kommissions- 
forslag, som  giver  detaillerede  Forskrifter  for  Lokalernes  Beliggenhed, 
Størrelse  og  Indretning,  og  som  formentlig  kunde  tjene  til  Rettesnor 
ved  Udarbejdelsen  af  et  Tillæg  til  Sundhedsvedtægten  eller  lignende, 
idet  man  iøvrigt  opfordrer  Magistraten  til  at  fremkomme  med  Forslag 
til  et  saadant. 

Selvfølgelig  kan  der  ikke  være  Tvivl  om,  at  lyse  og  rummelige 
Bevænningslokaler  vilde  være  et  Gode.  Tanken  er  gammel  og  har 
atter  og  atter  været  fremdraget  i  Udlandet;  herhjemme  var  den  paa 
Tale  under  en  Diskussion  om  Afholdsspørgsmaalet  i  Selskabet  for 
Sundhedsplejen,  kort  før  det  ovennævnte  Kommissionsforslag  kom 
frem,  og  i  Berlin  var  der  den  Gang  nylig  udstedt  en  Politiforord- 
ning, som  gav  ganske  lignende  Forskrifter,  men  hele  denne  Sag  har 
hidtil  havt  en  altfor  akademisk  Karakter  til  at  kunne  slaa  igennem. 
Ingen  vil  benægte,  at  Drikkeriet  forædles,  naar  det  foregaar  under 
hyggelige  Forhold,  men  det  vil  sikkert  holde  haardt  at  overbevise  Al- 
menheden om,  at  det  gode,  der  tilstræbes,  er  saa  stort,  at  det  opvejer 
den  forøgede  Fristelse,  eller  om,  at  det  af  den  Grund  er  berettiget  at 
paalægge  de  smaa  Beværtere  uoverkommelige  Ofre.  Endnu  større 
Betydning  har  det  imidlertid,  at  det  maa  staa  som  højst  tvivlsomt,  om 
der  er  Grund  til  at  forøge  Knejpelivets  Hygge,  saa  længe  som  man 
ikke  i  langt  højere  Grad  end  hidtil  har  gjort  noget  for  Hjemmene, 
hvor  Kone  og  Børn  ofte  maa  nøjes  med  et  Minimum  af  Lys  og  Luft, 
medens  Manden  allerede  nu  finder  fuldt  op  af  begge  Dele  paa  Værts- 
huset. I  al  moderne  Bolighygiejne  er  det  jo  netop  den  bærende 
Tanke,  at  Hjemmet  bør  være  saa  godt,  at  Manden  ikke  fristes  til 
at  forlade  det,  og  dette  er  endnu  langt  fra  Tilfældet  her  i  København, 
hvor  vi  fremdeles  savner  en  tidssvarende  Bygningslovgivning,  og  hvor 
Udsigterne  til  et  Boligtilsyn  er  meget  smaa. 

Under  disse  Omstændigheder  har  det  saa  vist  ingen  Hast  med  at 
forbedre  de  hygiejniske  Forhold  i  Beværtnings-  og  Udskænknings- 
lokaler  af  Hensyn  til  Gæsterne,  og  det  er  for  saa  vidt  ikke  nødvendigt 
at  undersøge  de  paatænkte  Foranstaltningers  Hensigtsmæssighed,  men 
det  skal  dog  bemærkes,  at  Forskrifterne  om  Vinduernes  Størrelse  taber 
betydeligt  i  Interesse,  naar  der  ikke  samtidigt  gives  Regler  for  Lo- 
kalernes Belysning  om  Aftenen,  og  at  det  kan  være  ret  ligegyldigt, 
hvor  store  Lokalerne  skulle  være,  naar  der  ikke  samtidigt  gives 
Regler  for,  hvor  mange  der  maa  opholde  sig  i  dem. 

Spørger  man  nu,  om  der  da  heller  ikke  af  Hensyn  til  Beværterne 
selv  og  deres  Personale  bør  gøres  noget  i  den  her  omhandlede  Ret- 
ning, saa  stiller  Sagen  sig  anderledes.  Udvalget  har  i  sin  Betænkning 
fremhævet  „at  skulle  vi  støtte  Udviklingen  af  en  dygtig  og  hæderlig 
Bevænerstand,  hvad  der  absolut  maa  betragtes  som  et  af  Hovedmo- 
men terne  ved  gode  Beværterforhold,  saa  maa  de  nuværende  Forhold 
forandres."  Dette  er  fuldkommen  rigtigt,  men  de  nuværende  Forhold 
er  et  meget  omfattende  Begreb  og  de  tiltrængte  Forandringer  ikke 
mindre  omfattende.  Der  skal  mere  til  at  hæve  Beværterstanden  end 
den  foreslaaede  Frigivelse  af  Næringen,  hvis  Virkning  stedse  maa 
blive  tvivlsom,  naar  den  ikke  støttes  af  andet  end  den  foreslaaede 
Forbedring  af  Lokalerne. 

Beværternæringens    Hygiejne   indskrænker   sig  ikke  til  Omsorgen 

for  lyse  og  luftige  Beværtningslokaler.  Der  har  i  de  senere  Aar  ud- 
viklet sig  en  langt  videregaaende  Bestræbelse,  hvis  Formaal  gaar  ud 
paa  det  samme  som  al  anden  Arbejderhygiejne,  idet  den  tilsigter  de 
gunstigst  mulige  Arbejdsvilkaar  og  da  navnlig  Regulering  og  Begræns- 
ning af  Arbejdstiden. 

Til  Forstaaelse  af  denne  Bestræbelses  Aarsager  er  det  nødvendigt  at 
erindre,  om  at  Erhvervet  i  hvert  Tilfælde  for  Medhjælperes  Vedkom- 
mende er  usundt  og  anstrængende  og  om  at  Antallet  af  Medhjælpere 
—  Opvartere  —  er  meget  betydeligt.  Den  moderne  sociale  Lovgiv- 
ning har  allerede  for  længe  siden  truffet  Foranstaltninger  til  Beskyt- 
telse for  Arbejdere  i  Fag,  der  beskæftiger  langt  færre  Medhjælpere, 
saasom  Bagere,  Cigar-  og  Tobaksarbejdere,  Bogtrykkere  o.  a.,  medens 
Opvarterstanden  i  ethvert  Tilfælde  her  i  Landet  ikke  blot  savner  al 
Beskyttelse  men  end  ikke  i  nævneværdig  Grad  har  formaaet  at  vække 
Interesse  for  sine  Arbejdsvilkaar.  Det  skal  ikke  her  undersøges,  om 
Aarsagen  hertil  ligger  i  en  mangelfuld  Organisation  eller  i,  at  der 
endnu  ikke  indenfor  Standen  selv  er  tilstrækkelig  klar  Forstaaelse  af, 
hvad  den  trænger  til  og  bør  tilstræbe  i  Retning  af  forbedrede  Arbejds- 
vilkaar. Forstaaelsen  vil  nok  komme,  og  naar  den  først  er  til  Stede, 
vil  Kravene  ogsaa  nok  blive  rejst,  men  selv  for  dem,  der  ikke  er 
personlig  knyttet  til  denne  Sag,  har  det  allerede  nu  sin  Interesse  at 
klare  sig,  i  hvilken  Retning  den  efter  al  Sandsynlighed  vil  gaa. 

Det  maa  da  først  fremholdes,  at  der  selvfølgelig  ikke  er  noget  til 
Hinder  for  at  betragte  Spørgsmaalet  om  den  i  hygiejnisk  Henseende 
hensigtsmæssige  Indretning  af  Beværtnings-  og  Udskænkningslokaleme, 
som  det,  der  først  skal  løses,  fordi  man  derved  betoner,  at  Mangelen 
af  Lys  og  Luft  i  tilstrækkelig  Mængde  for  disse  som  for  alle  andre 
Arbejdslokalers  Vedkommende  er  en  sanitær  Ulempe  af  stor  Betyd- 
ning, men  denne  Ulempe  bliver  særlig  følelig  ved  den  Omstændighed, 
at  Arbejdstiden  er  saa  lang.  Der  foreligger  saavidt  vides  ingen  Oplys- 
ninger om  Arbejdstidens  sædvanlige  Varighed  her  i  Byen,  men  det  er 
bekendt  nok,  at  den  meget  ofte  strækker  sig  over  14  til  16  Timer  i 
Døgnet.  Ganske  vist  er  denne  Arbejdstid  afbrudt  af  kortere  eller 
længere  Pauser,  men  det  samme  gælder  som  bekendt  om  alle  andre 
Erhverv,  og  Opvarternes  Arbejde  er  særligt  anstrængende,  fordi  Pau- 
serne ere  uregelmæssige,  og  fordi  det  ikke  indskrænker  sig  til  rent 
legemligt  Arbejde,  men  kræver  en  ret  betydelig  Hjemevirksomhed. 
Hviletiden  bør  saa  vidt  mulig  reguleres,  og  i  de  kortvarige  Pauser 
bør  Opvarteren  i  langt  højere  Grad  end  nu  have  Adgang  til  at  sidde 
ned.  Kan  det  af  Etikettehensyn  ikke  ske  i  det  Lokale,  hvor  Gæsterne 
opholde  sig,  bør  der  indrettes  et  særligt  Rum  bag  ved  dette,  hvor  Op- 
varterne skiftevis  kunne  udhvile  sig,  naar  deres  Nærværelse  i  Hoved- 
lokalet ikke  er  absolut  nødvendig,  men  iøvrigt  maa  det  fastholdes,  at 
den  samlede  Arbejdstid,  iberegnet  større  og  mindre  Pauser,  ikke 
bør  overskride  12  Timer.     En  saadan  Begrænsning  er  det  af  mange 

Grunde  umuligt  at  gennemføre  under  de  nuværende  Forhold,  og  den 
største  Vanskelighed  ligger  uden  Sammenligning  i  Lønforholdene.  Saa 
længe  som  Opvarteren  er  henvist  til  at  faa  sit  Arbejde  betalt  med 
Drikkepenge,  vil  han  selv  være  interesseret  i  Bibeholdelsen  af  en  lang 
Arbejdstid,  ligesom  det  heller  ikke  kan  forlanges,  at  han  skal  give  Af- 
kald paa  Udsigten  til  Fortjeneste  ved  regelmæssig  Hviletid.  Nu  er  det 
imidlertid  en  noksom  bekendt  Sag,  at  ethvert  Forsøg  paa  at  afskaffe 
Drikkepengesystemet  hidtil  er  strandet,  og  der  er  ingen  Udsigt  til  at 
faa  det  afskaffet  ad  Frivillighedens  Vej,  fordi  enhver  Bestræbelse  i 
denne  Retning  vil  blive  mødt  med  Mistillid  fra  Gæsternes  Side.  Skikken 
er  for  gammel  og  for  indgroet,  til  at  man  kan  faa  Bugt  med  den,  før 
den  afskaffes  ved  Lov,  og  herfor  taler  ikke  blot  de  Erfaringer,  man 
har  gjort  herhjemme,  men  navnlig  de  mange  mislykkede  Forsøg  i 
Lande,  hvor  man  længe  har  været  paa  det  Rene  med,  at  der  her 
foreligger  en  social  Opgave,  som  Lovgivningsmagten  maa  løse.  Det  er 
en  saa  betydelig  Reform,  at  den  kun  kan  gennemføres,  naar  det  fra 
alle  Sider  erkendes,  at  Drikkepengesystemet  ikke  blot  er  en  uover- 
vindelig Hindring  for  enhver  Begrænsning  og  Regulering  af  Opvar- 
ternes Arbejdstid,  men  en  nedværdigende  Betalingsmaade,  som  i  langt 
højere  Grad  end  den  indskrænkede  Adgang  til  Beværternæringen  er 
en  Hindring  for  Udviklingen  af  en  dygtig  og  hæderlig  Beværterstand. 

Fra  et  socialhygiejnisk  Synspunkt  maa  det  imidlertid  fremhæves,  at 
Afskaffelsen  af  Drikkepengesystemet  ikke  er  Maalet,  men  Midlet.  Kan 
der  opnaas  hygiejnisk  forsvarlige  Arbejdsvilkaar  med  Bibeholdelse  af 
den  nu  brugelige  Betalingsmaade,  maa  det  blive  Opvarterstandens  egen 
Sag,  om  den  vedblivende  vil  finde  sig  i  den,  og  der  er  i  ethvert  Til- 
fælde ikke  paa  dette  Sted  nogen  Anledning  til  at  gaa  nærmere  ind  paa 
Systemets  moralske  Virkninger,  som  det  iøvrigt  er  let  nok  at  overse, 
og  som  der  bl.  a.  foreligger  et  Vidnesbyrd  om  i  den  ofte  fremhævede 
Kendsgering,  at  en  Opvarter  sjældent  eller  aldrig  lader  sin  Søn  blive 
Opvarter. 

Om  der  i  Stedet  for  Drikkepenge  skal  indføres  fast  Løn  eller  Tan- 
tieme kan  der  tvistes  om,  men  meget  taler  for,  at  fast  Løn  bør  være 
det  endelige  Maal  og  Tantiemesystemet  en  hensigtsmæssig  Overgang, 
ligesom  der  ogsaa  kan  være  Tale  om  en  Ordning  af  Arbejdsforholdene 
med  Skifter,  der  afløse  hinanden.  Dette  System,  der  anvendes  meget 
i  Frankrig,  Østrig  og  de  forenede  Stater  har  umiskendelige  Fordele, 
enten  det  er  baseret  paa  fast  Løn  eller  paa  Drikkepenge,  men  hvor- 
ledes man  end  vil  indrette  sig,  bør  det  staa  klart,  hvad  det  er,  man 
tilstræber. 

Det  er  Arbejderbeskyttelse  af  selvsamme  Natur,  som  den,  der  ydes 
Arbejdere  i  andre  Erhverv,  og  som  Opvarterstanden  har  Krav  paa, 
fordi  dens  nyttige  Gerning  er  usund  og  besværlig,  og  fordi  den  tæller 
et  meget  sort  Antal  Medlemmer.  Medens  Antallet  af  Beværtemæringer 
(Værtshushusholdere,    Restauratører,    Gæstgivere   og  Konditorer)   paa 

Grund  af  Vedtægten  af  1882  har  holdt  sig  i  det  væsentlige  uforandret 
omkring  1000  i  de  sidste  20  Aar,  er  Antallet  af  mandlige  Medhjælpere 
i  dette  Fag  steget  til  langt  over  det  tredobbelte,  og  hertil  kommer  end- 
videre en  stor  Mængde  Personer,  som  uden  at  have  fest  Erhverv  i 
dette  Fag  beskæftiges  ved  det  paa  Søn-  og  Helligdage  i  Sommer- 
maanedeme.  Det  samlede  Antal  af  Opvartere  i  København  kan  anslaas 
til  henimod  3000.  Om  Sundhedsforholdene  i  Faget  foreligger  der  ikke 
nærmere  Oplysninger  her  fra  Landet,  men  det  kan  anses  for  sikkert, 
at  de  ligesom  i  Tyskland  og  andre  Lande  er  m^et  ugunstige  og  at 
navnlig  Tuberkulosen  er  meget  almindelig  ligesom  ogsaa  allehaande 
Lidelser  i  Underextremiteme  ere  almindelige  som  Følge  af  Beskæf- 
tigelsens særegne  Karakter,  og  selv  om  der  i  vore  Dage  ingen  Grund 
er  til  at  anse  Opvarterstanden  for  særlig  drikfældig,  saa  er  det  be- 
kendt nok,  at  den  i  høj  Grad  lider  under  Følgerne  af  den  stadige 
Omgang  med  Alkohol. 

Det  er  allerede  antydet,  at  Opvarterstanden  næppe  er  tilstrækkelig 
fest  organiseret  til  at  den  kan  optage  et  energisk  og  maalbevidst  Ar- 
bejde for  sine  Interesser,  ligesom  den  heller  ikke  synes  at  have  fuld 
Forstaaelse  af  dem,  og  det,  er  meget  muligt,  at  den  ikke  vil  paaskønne 
andres  Arbejde  for  dem,  men  dette  er  ikke  nogen  Grund  til  at  rette 
Vedkommende  skal  lade  dette  Arbejde  ligge,  indtil  Standen  selv  ønsker 
det  optaget.  Ogsaa  paa  andre  Omraader  har  de  Klasser,  som  Sam- 
fundet ønskede  af  skaffe  gode  Arbejdsvilkaar,  frabedt  sig  dets  Beskyt- 
telse, men  saadanne  Vanskeligheder  vil  Tiden  snart  fea  Bugt  med,  og 
de  her  omhandlede  Bestræbelser  vil  det  tage  saa  lang  Tid  at  fea 
gennemførte,  at  Forstaaelsen  af  deres  Betydning  vil  kunne  udvikle  sig 
jævnt  og  roligt,  indtil  det  rette  Øjeblik  kommer. 

Danmark. 

Ålbertis  Nederlag.  —  Fæstningens  Bemanding.  —  Skatterøret.  — 

Forvirringen  i  Partierne. 

April  blev  Pryglelovens  Maaned.  Ministeriets  Flertal  vilde  det  saa.  Det 
gjorde  denne  Lov  til  det  Spørgsmaal,  hvor  Samlingens  politiske  Hovedslag 
skulde  staa,  og  det  tabte  Slaget.  Ikke  overfor  Landstinget,  ikke  overfor 
Højre,  overhovedet  ikke  overfor  noget  Parti.  Men  overfor  den  offentlige 
Mening,  overfor  de  Ideologer,  som  betragtes  med  saa  medlidende  Ringeagt 
af  de  Politikere,  hvem  medfødte  Anlæg  eller  misforstaaede  Erfaringer  har 
gjort  til  Kynikere  i  deres  Syn  paa  Politik. 

Straks  efter  Paaske  tog  Landstinget  fat  paa  Prygleloven.  Højres  gamle 
Storjurister:  Goos,  Matzen  og  Nellemann  kæmpede  mod  den  Side  om  Side 
med  en  Del  af  Venstre  og  Tingets  eneste  Socialdemokrat.  Men  det  var 
aabenbart,  at  Flertallet  af  Højre  og  næsten  alle  de  Frikonservative  alligevel 

ikke  kunde  staa  for  Fristelsen  til  at  gennemføre  en  saadan  Lov  af  den  rette 
reaktionære  Art.  Det  var  jo  saa  længe,  længe  siden,  de  havde  faaet  saa 
god  en  Højrelov  sendt  op  fra  Folketinget.  Det  var  for  meget  forlangt,  at 
de  ikke  skulde  tage  den. 

Men  d'Hrr.  af  Højre  vilde  nyde  Situationen  over  Maade.  De  satte  sig 
til  Ro  med  Loven  og  gav  sig  til  at  gaa  den  rigtig  efter.  Hr.  Alberti  skulde 
have  sin  Yndlingslov,  men  først  skulde  han  tømme  Ydmygelsens  Bæger  til 
Bunds.  Han  skulde  faa  Lov  til  at  vente,  og  han  skulde  have  at  vide,  at 
Loven  juridisk  set  var  noget  slemt  Makværk,  saa  Landstinget  maatte  sætte 
Skik  paa  den  for  at  gøre  den  brugelig.  Saa  blev  det  hans  Sag  at  slæbe 
den  gennem  Folketinget  nok  en  Gang. 

Mens  Landstingets  Højremænd  saaledes  nød  Magtens  Sødme  og  glade 
mindedes  de  gode  gamle  Dage,  saa  det  underligt  ud  i  Folketinget.  Der 
var  intet  at  bestille.  De  fleste  Folketingsmænd  rejste  hjem^  og  det  var  ikke 
gode  Ord  alt,  hvad  de  der  fik  at  høre.  Der  skyllede  en  Latterbølge  over 
det  hele  Land;  alle  Partier  lo  med,  men  Venstremændenes  Latter  ffk  for 
hver  Dag,  der  gik,  en  stedse  stærkere  Biklang  af  Bitterhed.  Der  var  et 
Venstreblad,  der  gav  sin  Rigsdagsrubrik  Overskriften:  Mens  vi  venter 
paa  Pryglene,  og  som  mindede  om,  hvorledes  J.  K.  Lavridsen  en  Gang 
i  Forllgspolitikens  Dage  foreslog,  at  Venstre  skulde  nøjes  med  en  Gang 
hver  fortande  Dag  at  sende  en  Mand  ind  i  Rigsdagen  og  sige  til  de  for- 
samlede Sammensmeltere:  „Guds  Langmodighed  er  stor.  Sidder  I  der  endnu 
1  Skurke?" 

Og  imens  fulgte  Møderne  Slag  i  Slag.  Socialdemokraterne  kaldte  deres 
sammen  til  Protest,  og  paa  en  Række  af  Venstremøder  faldt  der  hvasse 
Ord  mod  denne  Pryglelovskomedie.  Det  fyldigste  Udtryk  for  Bevægelsen 
i  Befolkningen  blev  den  liberale  Vælgerforenings  store  Koncertpalæ- 
møde.  Her  talte  Professor  H.  Høffding  mod  Loven  ud  fra  den  moderne 
Filosofis  Samfundssyn,  Professor  Friedenreich  tog  til  Orde  mod  den  i  de 
Lægers  Navn,  som  beskæftiger  sig  med  den  Verden  af  Abnorme,  som 
denne  Lov  saa  hensigtsløst  vilde  ramme.  Assessor  Tybjerg  føjede  nye 
juridiske  Grunde  mod  Loven  til  de  mange,  som  andre  Jurister  tidligere  havde 
ført  i  Marken,  Johan  Skjoldborg  stemplede  det  som  en  Lov,  der  kaldte  paa 
Sjoveren  i  Mennesket,  og  dansk  Lærerforenings  Formand,  Frantz  Rasmussen, 
talte  ud  fra  Opdragerens  Erfaring  mod  den. 

Alt  dette  gav  de  Ministre  Magt,  som  hele  Tiden  havde  været  mod  Loven. 
Med  uimodsigelig  Ret  kunde  de  hævde,  at  det  var  umuligt  at  blive  ved 
paa  den  Maner.  Konsejlspræsidenten  krævede  Rigsdagens  Hjemsendelse, 
Ministeriets  Flertal  maatte  give  efter,  og  den  22.  April  overraskedes  baade 
Rigsdagsmænd  og  Befolkning  med  Budskabet  om,  at  nu  var  det  forbi. 

Efterretningen  modtoges  af  de  fleste  Venstremænd  og  af  Socialdemokra- 
terne med  Glæde,  af  de  Moderate  med  arrig  Surmulen,  af  Højre  og  de 
Frikonservative  med  slet  dulgt  Ærgrelse  over,  at  de  havde  ladet  Lejligheden 
gaa  fra  sig.    De  klynkede  i  Takt  med  de  Moderate  over  Radikalismens  Sejr. 

For  Justitsministeren  betyder  dette  ikke  blot  et  tabt  Slag.  Den  hele 
Prygleaffære  har  kastet  et  ubarmhjertigt  klart  Lys  over  alle  de  mange  svage 
Sider  i  hans  politiske  Personlighed.  Den  har  givet  hans  Anseelse  et  Knæk, 
som  det  vil  vise  sig  umuligt  at  forvinde. 

Vi  har  gaaende  mellem  os  en  Flok  af  Politikere,  der  stolte  af  deres 
Erfaring  og  Verdenskundskab  med  dybeste  Ringeagt  ser  ned  paa  de  naive 
Ideologer,  for  hvem  Politik  er  en  Overbevisningssag,  disse  doktrinære 
Principryttere,   hvis   Politik   ledes  af  faste  Grundsætninger.     For  den   Art 

politiske  Kynikere  er  alle  de  store  bærende  Ideer  kun  dumme  Fraser. 
Fredsbevægelsen  og  Forsvarsbegejstringen,  Troen  paa  den  almindelige  Valgret 
og  Troen  paa  de  Dannedes  Ret  til  at  herske,  Begejstringen  for  Tankens 
Frihed  og  Iveren  for  Kirkevældens  Bevarelse,  alt  er  dem  lige  godt  og  lige 
meget.  De  forstaar  saa  lidt  den  ene  af  disse  Ideer  som  den  anden.  Politik 
er  for  dem  kun  en  Ting:  Kampen  om  Magten. 

Denne  Type  i  Renkultur  er  Hr.  Atberti.  Denne  Politiker  raader  over 
en  vis  Djervhed,  en  vis  ligefrem  Aabenhed,  en  robust  Styrke,  i  mange  Ting 
ogsaa  en  jevn,  sund  Fornuft,  som  har  vundet  ham  baade  Venner  og  Be- 
undrere. Der  var  ikke  saa  ganske  faa,  som  helt  imponerede  havde  vænnet 
sig  til  at  sige  om  ham:  „Det  er  dog  endelig  en  Mand.  Han  ved,  hvad 
han  vil,  og  han  gør,  hvad  han  vil.**  Men  med  Urette.  Hr.  Alberti  ved 
som  Politiker  netop  ikke,  hvad  han  vil;  hans  Politik  er  uden  noget  Maal, 
der  peger  ud  over  ham  selv.  Han  vil  have  Magten;  hvad  han  skal  bruge 
den  til  er  ham  egentlig  lige  kært,  om  det  end  ligger  nærmest  for  ham, 
som  for  de  fieste  Politikere  af  samme  Type,  at  bruge  den  i  reaktionær  Aand. 

Men  det  hævner  sig,  at  Overbevisniilgen  mangler  hos  ham.  Han  har  en 
uimodstaaelig  Trang  til  at  vise,  hvad  for  en  Kraftkarl  han  er;  derfor  slaar 
han  løs,  snart  i  en  Retning,  snart  i  en  anden,  alt  som  hans  Luner  er  til. 
Men  han  fører  sjeldent  Slaget  igennem.  Saa  snart  han  møder  alvorlig  Mod- 
stand, stopper  han  pludselig  op  og  falder  slapt  sammen.  Netop  fordi  intet 
af  det  er  Alvor  for  ham.  Hvorfor  skulde  han  sætte  noget  alvorligt  ind  paa 
nogen  Sag?  Det  hele  er  jo  kun  Kraftprøver.  Gaar  det  ikke  i  en  Retning, 
slaar  han  gladelig  over  i  en  anden. 

Og  atter  og  atter  undervurderer  han  Modstanderne.  Derfor  begynder 
han  hver  Gang  lige  saa  naivt  storpralende,  som  han  ender  ynkelig.  For- 
klaringen er,  at  han  ikke  forstaar  den  Styrke,  de  Mænd  raader  over,  som 
ejer  en  fast  og  samlet  Overbevisning,  som  er  fuldt  bestemte  paa  ikke  at 
vige,  naar  det  gælder  et  af  de  Spørgsmaal,  som  for  dem  er  de  afgørende. 

Der  har,  siden  den  Dag  i  1892,  da  Principet  Alberti  i  Køge  sejrede 
over  Principet  Hørup,  været  trangere  Vilkaar  i  dansk  Politik  end  godt  er 
for  de  Ideologer,  hvis  Politik  har  en  Ledestjerne,  de  altid  ser  henimod, 
hvis  Handlinger  bestemmes  af  den  dybe  Overbevisning,  som  gør  Mænds 
Vilje  stærk.  Men  der  er  mangt  og  meget,  der  tyder  paa,  at  det  snart  vil 
blive  anderledes.  Der  er  ved  i  Befolkningen  at  vokse  frem  en  inderlig 
Lede  ved  den  Politik,  der  kryber  altfor  fladt  hen  ad  Jorden,  der  er  ved  at 
skabes  en  Trang  til  en  Politik  med  videre  Syn  og  større  Maal.  De  tone- 
angivende Politikere,  der  saa  selvsikre  pukker  paa  deres  Erfaring  og  paa 
deres  øjeblikkelige  Magtstilling,  burde  tage  Lære  af  den  Maade,  hvorpaa 
det  er  gaaet  Hr.  Alberti  i  Aar.  De  Begivenheder,  som  knytter  sig  til  Prygle- 
loven er  alt  andet  end  ærefulde  for  Ministeriets  Flertal  og  ikke  just  til 
Berømmelse  for  Rigsdagen.  Men  de  er  til  Ære  for  Befolkningen.  Det  er 
vistnok  sandt,  at,  da  Diskussionen  om  Pryglestraffen  begyndte,  var  de  fleste 
instinktmæssig  for  den.  Men  det  er  et  glædeligt  Vidnesbyrd  om,  hvor  fint- 
mærkende, hvor  modtagelig  for  gode  Grunde,  vor  Befolkning  er  blevet,  at 
det  endte  med,  at  der  var  skabt  én  offentlig  Mening  mod  denne  Lov,  stærk 
nok  til  at  bringe  den  til  Fald.  — 

Medens  Rigsdagen  ventede  paa,  hvorledes  det  skulde  gaa  med  Pryglene, 
gjorde  den  Husmandsloven  færdig.  Den  betyder  et  Fremskridt,  men  langt 
mindre  end  det.  Husmændene  havde  krævet  og  ventet.  Men  desuden 
benyttede  den  altid  ufortrødne  Krigsminister  Lejligheden.  Skønt  Krigen  i 
Østasien,    ganske    som    i    sin    Tid   Transwaalkrigen,    har    faaet    en    helt 

lokal  Karakter,  og  Udsigten  til  en  evropæisk  Stormagtskrig  i  Øjeblikket 
snarest  er  mindre  end  sædvanlig,  finder  han  det  stadig  fornødent  at  holde 
nogle  Hundrede  Mand  paa  Søforteme.  Da  man  ikke  godt  kunde  beholde 
de  Artillerister,  Indkaldelsen  havde  ramt,  i  det  uendelige,  foreslog  han  i 
Stedet  at  flytte  nogle  Infanterister  derud.  Forslaget  lød  paa,  at  saadan 
skulde  man  bære  sig  ad  i  Aar,  men  nogle  Bemærkninger  i  Motiverne  vakte 
Mistanke  om,  at  det  var  noget,  man  siden  tænkte  sig  at  blive  ved  med, 
et  første  beskedent  Skridt  til  Fæstningens  permanente  Bemanding.  Hr.  Zahle 
underkastede  i  den  Anledning  den  mistænkte  Mand  et  af  de  vante  pinlige 
Krydsforhør  men  opnaaede  kun  nogle  Erklæringer,  der  styrkede  Mistanken. 
10  af  Venstrereformpartiets  Medlemmer  stemte  da  ogsaa  mod  Forslaget. 
Men  vedtaget  blev  det  med  stort  Flertal,  og  det  gik  derpaa  let  gennem 
Landstinget. 

De  Venstremænd,  som  stemte  imod,  handlede  med  den  rette  Forud- 
seenhed. Fæstningens  Bemanding  vil  i  de  kommende  Aar  blive  en  ikke 
mindre  vigtig  Opgave  for  vore  Militærpolitikere  end  dens  Fuldførelse  og 
Forsyning  med  Skyts.  Set  fra  det  militære  Synspunkt,  er  der  god  Mening 
deri.  Skal  vi  have  en  Fæstning,  saa  er  der  ingen  Fornuft  i  at  lade  den 
ligge  uden  Mandskab.  Krigsfare  er  der  jo  altid  omtrent  lige  meget  eller 
lige  lidt  af.  Et  Øjeblik  slaas  man  i  Østasien,  et  andet  i  Makedonien,  et 
tredje  i  Mellemasien  eller  i  Afrika,  o.  s.  v.  i  det  uendelige.  Kolonikampenes 
Række  er  næsten  ubrudt.  Skal  vi  indrette  os  paa  Krig,  maa  vi  altid  være 
parate.  Det  vil  sige,  at  der  altid  skal  være  et  anseeligt  Mandskab  paa 
Fæstningen.  Og  fornuftigvis  lige  saa  godt  paa  Landfæstningen  som  i  Sø- 
forteme. Derom  er  de  Militære  enige,  og  deri  maa  enhver  Lægmand  give 
dem  Ret. 

Vi  har  Valget  mellem  to  Ting.  Enten  maa  Fæstningen  fuldføres  og  for- 
synes med  det  fornødne  Skyts,  uanset  hvor  mange  Gange  ti  Millioner  det 
kommer  til  at  koste.  Og  samtidig  maa  Hæren  skabes  om,  saaledes  at  vi  kommer 
bort  fra  den  minimale  Fredsstyrke,  vi  nu  har;  den  er  jo  en  Tid  af  Aaret  om- 
trent det  samme  som  intet.  Der  maa  i  Stedet  skabes  en  staaende  Hær  af 
samme  Art  som  Stormagternes  med  lang  Tjenestetid,  saa  Fæstningen  kan 
holdes  besat  til  enhver  Tid.  Eller  Fæstningen  maa  nedlægges.  Hvad  der 
ligger  mellem  de  to  Ting  er  udenfor  al  Fornuft.  Vi  kan  ikke  blive  ved  at 
have  liggende  en  halvfærdig,  uforsvaret  Fæstning,  kun  egnet  til  dette  ene : 
at  drage  Krigsfaren  over  os. 

Det  er  paa  Tide,  at  det  danske  Folk  faar  Lov  til  at  træffe  sit  Valg 
mellem  disse  to  Ting  under  saadanne  Vilkaar,  at  Valget  respekteres.  — 

Til  den  øvrige  politiske  Uro  i  April  føjede  sig  den  smertelige  Opdagelse, 
at  den  nye  kommunale  Skattelov  virker  i  forbløffende  Grad  uretfærdig.  (Se 
derom  S.  208.)  Dens  Omdannelse  maa  aabenbart  blive  en  Hovedopgave  i  næste 
Samling.  Men  det  bliver  ikke  nogen  let  Opgave  at  løse.  Højre  og  de  Fri- 
konservative,  hvis  velstaaende  Vælgere  nyder  Fordelen  af  de  begaaede  Fejl, 
vil  neppe  være  altfor  ivrige  efter  at  lave  Loven  om  uden  klækkelig  Erstat- 
ning paa  andre  Omraader.  — 

Den  Opløsning  og  Forvirring  i  vore  politiske  Parlier,  som  allerede  spo- 
redes ved  Folketingsvalget  i  Fjor,  er  unægtelig  i  denne  Vinter  skredet  frem 
med  overraskende  Hast.  Samlingen  endte  med  Splid  i  Rigsdagens  Venstre, 
og  nu  da  den '  er  forbi,  afgiver  Venstres  Presse  det  mest  brogede  Skue. 
„Politiken*"  beder  Krigsministeren  gaa  og  gør  det  klart  for  Justitministeren, 
at  han  vilde  gøre  vel  i  at  gøre  ligesaa,.  „Dannebrog**  sætter  sin  Lid  til,  at 
det    skal  lykkes  at  faa  de  Rigsdagsmænd  smidt  ud  af  Venstrereformpartiet, 

som  ikke  viser  den  fornødne  Lydighed  og  det  rette  moderate  Sindelag; 
„Aalborg  Amtstidende"*  maner  forskrækket  alle  Ministrene  til  at  blive 
siddende,  selv  om  de  intet  som  helst  kan  gennemføre,  og  bliver  ustandselig 
ved  at  skrive  videre  efter  Formlen:  For  Himlens  Skyld  lad  ingen  vide,  at 
vi  er  uenige;  „Venstres  Folkeblad **  i  Ringsted  forfægter  derimod  uforfærdet 
den  Mening,  at  man  staar  sig  bedst  ved  at  sige  hinanden  og  andre  Sand- 
heden, og  Bladet  handler  selv  derefter.  Og  saaledes  videre.  Selv  den  ellers 
saa  veldiciplinerede  bergske  Presse  er  blevet  splidagtig  med  sig  selv;  Rø- 
sterne lyder  ret  forskellig  fra  Kolding  og  fra  Ringkøbing. 

Det  er  sandt,  at  det  ikke  staar  bedre  til  i  Højre.  Ogsaa  der  strides  de 
bravt  om  det  vanskelige  Spørgsmaal:  Staar  vi  os  bedst  ved  at  sværge  baade 
til  Alberti  og  Madsen,  eller  skal  vi  nøjes  med  kun  at  bevidne  Madsen  vor 
Hengivenhed?  Men  det  hjælper  ikke  Venstre;  det  giver  snarest  Partiet 
nyt  Stof  til  indre  Uenighed. 

Det  vil  falde  vanskeligt  at  bestride,  at  naar  denne  Vinter  i  saa  høj  Grad 
er  blevet  en  Skuffelsens  Vinter,  saa  hviler  Skylden  hos  Ministrene.  De  har 
drevet  en  Kompromispolitik  overfor  Landstinget,  hvor  de  gav  sig  selv  ind 
under  de  Frikonservatives  Ledelse,  og  de  har  dog  intet  ført  igennem  sammen 
med  disse.  I  alle  de  Tilfælde,  hvor  det  gjaldt  Venstres  Programsager  viste 
Ministeriet  den  sløveste  Ligegyldighed,  rørte  ikke  en  Finger  for  at  sætte 
dem  igennem  i  Landstinget.  Blasfemisagen  og  Prygleloven,  Kasematteme 
og  Saltholmsskanserne  blev  de  Ting,  som  kendetegnede  Ministeriets  Admini- 
stration og  Lovgivning.  Ministeriet  har  ved  den  Maade,  det  har  optraadt 
paa,  opnaaet  paa  en  Gang  at  undergrave  Tilliden  i  Venstre  og  svække  den 
Respekt,  Landstingets  Højre  før  havde  for  det  stærke  Folketingsministerium. 
Der  vil  kræves  en  klog  og  kraftig  Kamppolitik  for  Venstres  gamle  Program- 
sager, mod  Landstinget,  om  det  næste  Aar  skal  lykkes  at  genvinde,  hvad 
der  er  tabt  i  Aar. 

Norge  og  Sverige. 

Konsulatspørgsmaalet.  —  En  gammel  Grænsetvist.  —  Det  borgerlige  Ægteskab 

i  Sverige.  —  De  svenske  Fagforeninger. 

Endnu  en  Gang  har  Spørgsmaalet  om  Konsulatvæsenets  Ordning 
fremkaldt  en  voldsom  Strid  mellem  det  norske  Venstre  og  Samlingspartiet 
o:  Højre,  de  Moderate  og  de  Venstremænd,  som  ved  sidste  Valg  gik  sammen 
med  disse.  Regeringen  havde  forelagt  Stortinget  til  Efterretning  de  Aftaler 
om  Konsulatspørgsmaalets  Løsning,  som  i  Dcbr.  blev  truffet  mellem  de  to 
Regeringer  (Se  Hæftet  for  15.  Februar  S.  627).  Samlingspartiet  sluttede 
sig  med  megen  Glæde  dertil,  men  Venstre  fandt,  at  Norges  Interesser  ikke 
var  tilstrækkelig  varetagne  og  foreslog  vel  at  billige  Aftalerne  men  kun 
med  en  Række  Forbehold.  Efter  en  meget  bevæget  Debat  forkastedes 
Venstres  Forslag  med  70  Stemmer  mod  47.  Foruden  Samlingspartiet  stemte 
de  4  Socialdemokrater  og  5  Venstremænd  mod  det.  Socialdemokraterne 
havde  stillet  et  særligt  Forslag,  men  det  naaede  kun  6  Stemmer. 

Samtidig  har  Nordmændene  og  Svenskerne  forgæves  prøvet  at  komme 
til  Rette  om  en  ubetydelig  Grænsetvist,  der  har  sin  Oprindelse  over  200 
Aar  tilbage  i  Tiden.  De  to  Regeringer  havde  aftalt,  at  der  skulde  nedsættes 
en  Voldgiftsdomstol  med  2  fra  hver  Side  og  om  fornødent  en  fremmed  Op- 
mand. Man  tænkte  sig,  at  det  med  Rimelighed  kunde  være  den  danske 
Konge.  Det  norske  Storting  var  veltilfreds  dermed,  men  i  den  svenske 
Rigsdag  rejstes  der  Indvendinger.  Det  gik  ikke  an  saaledes  at  indblande 
fremmede   i   de   to  Landes  Forhold,   sagde   man.     Med    110  Stemmer  mod 

101  forkastedes  derfor  i  Andetkammer  Forslaget  om  en  fremmed  Opmand. 
Spørgsmaalet  bliver  da  staaende  uløst.  — 

I  Sverige  fortsattes  i  April  Diskussionen  om  Valgretsordningen.  Navnlig 
søgte  Socialdemokraterne  gennem  store  Demonstrationer  at  gøre  Indtryk  paa 
de  vaklende  Rigsdagsmænd. 

Begge  de  svenske  Kafnre  har  vedtaget  en  Opfordring  til  Regeringen  om 
at  forelægge  Forslag  om  fakultativt  borgerligt  Ægteskab,  I  Sverige  har 
hidtil,  ganske  som  i  Danmark  og  Norge,  borgerligt  Ægteskab  kun  været 
tilladt,  naar  en  af  Parterne  er  udtraadt  af  Folkekirken.  Men  Klagerne  over 
denne  Ordning  er  efterhaanden  blevet  saa  højrøstede  baade  fra  Præster  og 
Lægmænd,  at  det  svenske  Kirkemøde  {o:  en  Art  Kirkerigsdag)  i  Efteraaret 
udtalte  Ønsket  om  valgfrit  borgerligt  Ægteskab.  Andetkammer  har  længe 
ønsket  dette,  men  Førstekammer  er  hidtil  i  stor  Forskrækkelse  veget  tilbage 
for  en  saadan  nymodens  Fordærvelse.  Men  denne  Gang  er  det  gaaet  med. 
En  Række  højkonservative  Talere  med  Biskop  Billing  i  Spidsen  stod  op  og 
anbefalede  Forslaget  som  et  nødvendigt  Onde.  De  benyttede  Lejligheden 
til  at  klage  og  jamre  over  de  onde  Tider,  hvor  Rendestenslitteraturen  flore- 
rer, og  Konerne  løber  fra  deres  Mænd,  blot  fordi  de  finder  dem  kedelige, 
mens  saa  besynderlige  Ting  som  Samvittighedsægteskabeme  finder  Sted. 
Med  tungt  Hjerte  stemte  de  for  det  valgfri  borgerlige  Ægteskab  for  at  slippe 
for  noget  endnu  værre.     Kun   13  principfaste  stemte  endnu  imod. 

Endelig  har  Højre  og  Venstre  prøvet  Kræfter  overfor  et  Forslag  om  at 
afskaffe  Åkarpsloven.  Dette  er  en  Lov,  Højre  i  sine  Velmagtsdage  fik 
vedtaget,  rettet  imod  Fagforeningerne  for  at  hæmme  disses  Virksomhed  saa 
meget  som  muligt.  Forslaget  om  dens  Ophævelse  forsvaredes  ikke  blot  af 
Socialdemokraterne  og  de  liberale  Førere  men  ogsaa  af  flere  store  Arbejds- 
givere. Men  alligevel  blev  det  forkastet  med  1 1 6  Stemmer  mod  102.  Den 
instinktmæssige  Vrede  mod  Socialdemokraterne  har  endnu  Overtaget,  selv 
i  Andetkammer. 

Frankrig,  England  og  Italien. 

Udsoningen  mellem  Frankrig  og  England.  —  Det  fransk-italienske  Venskab. 

For  fire  Aar  siden,  da  Verdensudstillingen  fandt  Sted,  raadede  der  alt 
andet  end  blide  Følelser  mellem  Franskmænd  og  Englændere.  Der  er 
ikke  Tvivl  ohi,  at  i  hvert  Fald  Pariserne  den  Gang  foretrak  Tyskerne  for 
Englænderne.  „Tyskerne",  hørte  man  i  den  Tid  overalt  i  Paris,  „var  da  i  det 
mindste  passende  beskedne";  de  kom  i  Flokkevis  til  Udstillingen,  og  de 
fandt  alt,  hvad  de  saa  i  denne  Byernes  By  „wunderschøn";  de  følte  sig 
forpligtede  til  at  beundre  alt  det,  de  ikke  forstod ;  man  mærkede,  hvorledes 
den  gamle  Respekt  for  Paris,  den  fine  og  fornemme  Kulturs  Hovedstad, 
endnu  sad  fast  hos  dem.  Anderledes  Englænderne.  De  spillede  det  Aar 
fornærmede  over  de  mange  franske  Demonstrationer  for  Boerne.  Der  kom 
ikke  mange  af  dem  til  Udstillingen,  og  de,  der  kom,  tog  den  fra  oven ;  alt, 
hvad  de  ikke  begreb,  fandt  de  slet.  Det  hændte  en  Dag,  at  en  engelsk 
Dame  paa  Transwaaludstillingen  lod  nogle  hidsige  Ord  falde  foran  Kriigers 
Billede;  i  Bladene  paastod  man,  at  hun  havde  spyttet  paa  det.  Vist  er  det, 
at  det  franske  Publikum,  som  overværede  Scenen,  kom  i  den  yderste  Op- 
hidselsestilstand og  særdeles  ublidt  transporterede  Pamen  udenfor  Udstillin- 
gens Grænser.  „Un  sale  Anglais"  var  i  den  Tid  et  Skældsord,  der  hørtes 
særdeles  ofte  i  Paris.  Den  nationalistiske  Agitation  drev  Stemningen  op, 
men  den  faldt  i  frugtbar  Jord. 

Bag  denne  Uvilje  laa  betydningsfulde  storpolitiske  Grunde.    Den  tredje 

Republik  har  skabt  Frankrig  et  Kolonirige  med  et  halvt  Hundrede  Millioner 
Indbyggere,  det  betydningsfuldeste  der  findes  næst  efter  Englands.  Det  nord- 
vestlige Afrika,  den  store  0  Madagascar  og  det  østlige  Bagindien  er  nu  i 
Frankrigs  Magt.  Det  franske  Kolonirige  er  siden  1881  vokset  med  en  Fart 
som  intet  andet  Lands.  Franskmændene  selv  er  yderst  uenige  om,  enten 
dette  er  godt  eller  ondt.  Men  højst  naturligt  var  det  i  hvert  Fald,  at  det 
maatte  fremkalde  stadige  Rivninger  med  England,  hvis  Interesser  atter  og 
atter  kom  til  at  staa  mod  Frankrigs.  Og  Frankrigs  Alliance  med  Rusland 
forbedrede  naturligvis  ikke  Forholdet  til  England. 

Men  i  de  sidste  Aar  er  det  lykkedes  at  komme  ud  over  denne  Spæn- 
ding. Det  radikale  Parti  og  Socialdemokraterne  har  i  Frankrig  bevidst  og 
energisk  arbejdet  paa  at  skabe  venligere  Følelser  mod  Englænderne,  og  samtidig 
med,  at  disse  Partier  sejrede  paa  andre  Omraader,  lykkedes  ogsaa  dette  for 
dem.  Deres  Bestræbelser  mødtes  med  et  lignende  Arbejde  i  England,  baaret 
af  Parlamentsmedlemmer,  der  tilhører  Fredsgruppen,  i  Forening  med  andre, 
hvis  personlige  franske  Sympatier  tilskyndede  dem  dertil.  Gensidige  Besøg  af 
Rigsdagsmedlemmer,  Fyrste  og  Præsidentbesøg  o.  s.  v.,  alt  har  virket  i  samme 
Retning.  Nu  har  de  to  Landes  Diplomater  sat  Kronen  paa  Værket.  Efter  den 
fransk-engelske  Voldgiftstraktat  er  fulgt  en  fransk-engelsk  Overenskomst,  der 
ordner  alle  de  omtvistede  Kolonispørgsmaal.  Franskmændene  har  opgivet 
en  Forret,  de  fra  gamle  Dage  har  haft,  til  at  fiske  ved  New-Foundlands 
Kyst,  mens  Englænderne  til  Gengæld  har  afstaaet  dem  nogle  Smaastræk- 
ninger  ved  Guineakysten,  som  afrunder  Frankrigs  Besiddelser  dér  paa  en 
betydningsfuld  Maade.  Frankrig  har  anerkendt  Englændernes  Magtstilling  i 
Ægypten,  hvis  Berettigelse  de  hidtil  stadig  har  nægtet,  og  England  har  til 
Gengæld  lovet  ikke  at  lægge  Franskmændene  Hindringer  i  Vejen  i  Marokko. 
Dette  er  Traktatens  væsentlige  Bestemmelser,  men  dens  Betydning  ligger  i 
første  Række  i  den  solide  Grund,  der  herved  er  lagt,  for  en  stedse  mere 
venskabelig  Forbindelse  mellem  de  to  vestevropæiske  Kulturfolk.  — 

Umiddelbart  efter  Afslutningen  af  denne  Traktat,  har  Præsident  Loubet 
ledsaget  af  Udenrigsministeren,  Delcassé,  foretaget  en  Rejse  til  Rom,  der 
har  formet  sig  som  et  fuldstændigt  Triumftog.  Jublen  i  Italien  synes  at  have 
været  helt  usædvanlig;  og  den  har  haft  en  tydelig  demonstrativ  Karakter; 
overalt  er  det  Italiens  radikale  Politikere,  som  er  gaaet  i  Spidsen  for  Festlig- 
hederne. I  Strid  med  alt,  hvad  der  ellers  har  været  Skik,  har  Loubet  ude- 
lukkende gæstet  Kongen  af  Italien  uden  at  træde  i  nogen  Art  af  Forbindelse 
med  Paven.  Det  er  de  fritænkerske  radikale  Partier  i  de  to  romanske  Broder- 
folk, der  nu  mødes  i  nær  Forstaaelse.  Det  Fjendskab,  som  Kolonialpolitiken 
er  Tid  havde  skabt,  ogsaa  mellem  Italien  og  Frankrig  er  nu  helt  forsvundet. 

Det  kan  ikke  miskendes,  at  Frankrig  i  de  sidste  Aar  har  vundet  en 
ledende  Plads  i  evropæisk  Politik  i  betydelig  højere  Grad,  end  det  faa  Aar 
tilbage  stod  til  at  vente,  og  at  de  Politikere,  som  nu  har  Magten  i  Frankrig 
maalbevidst  og  med  stort  Held  benytter  denne  store  Indflydelse  i  Freds- 
politikens Tjeneste. 

A  rbejderbevægelsen. 

Jernbanestriken  i  Ungarn.  —  Arbejderministeriet  i  Avstralien,  — 

De  engelske  Fc^oreninger. 

Neppe  havde  Grev  Tisza  faaet  nogenlunde  Ro  i  Ungarns  Politik,  før 
nye  Vanskeligheder  opstod.  Ungarns  Jembanepersonale  rejste  Krav  om  en 
Forhøjelse  af  Lønningerne,  og  da  Regeringen  ikke  vilde  gaa  ind  derpaa, 
erklæredes  der  pludselig  almindelig  Strike.     Med   et  Slag  standsede  Jern- 

banetogene  overalt  i  Ungam.    Den  vildeste  Panik  opstod,  og  man  prøvede  i 
Hast  at  faa  en  Overenskomst  i  Stand.    Men  dette  mislykkedes,  og  Regeringen 

sagte  da  paa  alle  mulige  Maader  at  faa  Togene  i  Gang  igen ;  Soldater  udkom- 
manderedes til  Jembanearbejde,  alle  Slags  maskinkyndige.  der  vilde  hjælpe 
med,  antoges  o.  s.  v.    Efter  4  Dages  Standsning,  var  Trafiken  nogenlunde  i 

Orden  igen.  Personalet  maatte  da  give  tabt  og  genoptage  Arbejdet  paa  de 
gamle  Betingelser.  Et  Tilløb,  Socialdemokraterne  gjorde,  til  at  hjælpe  dem 
ved  en  Generalstrike  blev  til  intet.  Her  som  i  adskillige  tidligere  Tilfælde, 
viste  det  sig,  at  de  store  samlede  Striker  foreløbig  er  et  Middel,  Arbejderne 
ikke  kan  anvende  med  Held.  — 

I  Avstralien  har  nu  Følgerne  af  Arbejderpartiets  Fremgang  ved  sidste 
Valg  vist  sig.  Ministeriet  Deakin,  der  tilhørte  Protektionisterne  men  kun 
kunde  bevare  Magten  ved  Hjælp  af  Arbejdernes  Stemmer,  foreslog  at  ind- 
føre tvungen  Voldgift  mellem  Arbejdere  og  Arbejdsgivere,  —  en  Ordning, 
der  hidtil  har  været  forsøgt  i  enkelte  af  Kolonierne  — ,  i  hele  Avstralien. 
Arbejderne  krævede,  at  det  ogsaa  skulde  gælde  de  talrige  Arbejdere,  der 
virker  i  Statens  Tjeneste.  Det  vilde  Ministeriet  ikke  gaa  ind  paa,  men 
Underhuset  vedtog  det  med  39  Stemmer  mod  29,  En-  Del  af  Frihandels- 
partiet  stemte  sammen  med  Arbejderne.  Ministeriet  gik  straks  af,  og  der 
er  nu  dannet  et  Arbejderministerium  med  Partiets  Chef  Watson  som  Første- 
minister; kun  en  af  de  nye  Ministre  tilhører  ikke  Partiet.  Det  avstralske 
Arbejderparti  har  Anskuelser,  der  staar  Socialdemokratiets  nær  uden  helt 
at  falde  sammen  med  dem.  Det  er  ret  protektionistisk  sindet  og  meget 
ivrigt  for  at  hindre  al  Indvandring,  der  kan  forøge  Arbejderstyrken  i  Landet. 
Det  vil  faa  en  yderst  vanskelig  parlamentarisk  Stilling,  da  d^t  kun  tæller 
22  af  Underhusets  75  Medlemmer  og  saaledes  vil  være  nødt  til  at  søge 
Støtte  enten  hos  de  26  Protektionister,  eller  hos  de  27  Frihandelsmænd.  — 

Omtrent  samtidig  har  de  engelske  Fagforeninger  vundet  en  foreløbig 
Sejr  i  et  Spørgsmaal  af  største  Betydning  for  dem.  Lovgivningen  om  Fag- 
foreningerne er  i  England  stadig  blevet  ved  at  være  meget  uklar.  I  de 
sidste  Aar  har  Overhuset,  som  har  Afgørelsen  deraf,  fortolket  de  uklare 
Bestemmelser  saaledes,  at  Fagforeningerne  i  stort  Omfang  kan  gøres  ansvar- 
lige for  den  Skade,  der  under  Striker  foraarsages  Arbejdsgiverne.  Arbejder- 
repræsentanterne  i  Underhuset  foreslog  nu  en  udtrykkelig  Lovbestemmelse, 
der  skulde  sikre  Fagforeningerne  herimod.  Forslaget  støttedes  ivrig  af  Opposi- 
tionen ;  Balfour  talte  mod  det,  men  med  stor  Forsigtighed  og  uden  at  kræve 
det  forkastet.  Resultatet  blev,  at  Forslaget  foreløbig  vedtoges  med  238 
Stemmer  mod   1 99,  men  det  er  dog  lidet  sandsynligt,  at  det  føres  igennem. 


Rusland  og  Japan. 

Russernes  Tab  til  Søs.  —  Japanesernes  Angreb  til  Lands, 

April  bragte  fuldt  saa  vigtige  Krigsbegivenheder  som  Marts.  Til  Søs  led 
Russerne  endnu  et  stort  Tab,  idet  det  store  Skib  Petropavlowsk  stødte 
paa  en  Mine  og  sprang  i  Luften  med  hele  sit  Mandskab.  Næsten  Dag  for 
Dag  bringer  denne  Krig  nye  Vidnesbyrd  om,  hvor  lidet  Menneskene  er  i 
Stand  til  at  benytte  de  Krigsmaskiner,  de  i  de  senere  Tider  har  opfundet, 
til  at  udfægte  deres  Kampe  med  paa  Havet.  Man  kan  i  nogenlunde  Sik- 
kerhed sejle  omkring  i  Fredstid  paa  en  af  disse  Jemkolosser,  fyldt  med 
Sprængstoffer  og  elektriske  Ledninger.  Men  saa  snart,  der  kommer  mindste 
Uheld,  gaar  det  hele  i  Luften.  Og  i  Krig  kommer  der  hvert  Øjeblik  saa- 
danne  Uheld.  Efter  en  fransk  Opgørelse,  havde  Russerne  den  17.  April  faaet 
ødelagt  ialt  6  store  Krigsskibe  med  et  samlet  Antal  Tons  paa  over  60000 
eller  betydelig  mere  end  det  Antal  Tons,  hele  den  danske  Flaade  har.  Deres 
Værdi  angives  for  selve  Skibene  til  omtrent  160  Millioner  Francs. 

Den  russiske  Flaade  i  Vladivostok  har  ved  et  dristigt  Togt  haFt  Held 
til  at  edelægge  nogle  japanske  Handelsskibe,  men  den  maatte  derefter,  truet 
af  overlegne  japanske  Flaader,  søge  tilbage  til  sin  Havn. 

Moderne  Krigsførelse. 


Endelig  gik  Japaneseme  lige  i  Slutningen  af  April  over  til  Angreb  til 
Lands;  de  sejrede  over  den  russiske  Forsvarsstyrke  ved  Yalufloden  og  over- 
skred denne  Flod. 


Verdens  Gang. 


StaniboBspoMl«n.  Det  er  ret  forbav- 
sende, at  hverken  Hr.  A.  C.  Nielsen  eller 
Hr.  Helge  Hostrup  kender  det  Digt  hvoraf 
de  ved  sidst  nævnte  citerede  Stambogs- 
linjer  er  tagne.  Det  er  ganske  rigtigt  et 
Digt  af  selveste  N.  F.  S.  Grundtvig.  Og 
det  er  tilmed  et  af  hans  aller  skønneste 
Digte.  Det  er  digtet  i  Juli  1845  ved  hans 
eneste  Datter  Metas  Bortrejse,  og  inde- 
holder Faderens  smeltende  Taksigelse  for 
de  Smil  gennem  Taarer,  hvormed  Datteren 
havde  dulmet  de  voldsomme  Sjælesmener, 
han  led  under  Sindssygdommen  i  For- 
■året  1844. 

Men  naturligvis  er  Citatet  fejli!  Del 
paagKldende  Vers  lyder  i  sin  Helhed 
saaledes; 


„Du  lille,  du  kære!  i  Støvskyers  Egn 
til  Taarer  vi  trænge,  som  Dug  og  som  Regn, 
om  Hestgi Idesange 
skal  tone  i  Vange; 

det  lifligste  Solskin  fra  Vuggen  til  Baaren 
er  Smil  gennem  Taaren, 
del  være  din  Arv,  og  det  fryde  dig  ret! 
det  følge  din  Æt!" 

tSe  Poetiske  Skrifter  VI  Bind  Side  574). 
y.  Brocker. 


Er  Statskirken  Krlig? 
Hr.  Pastor  Jørgensen! 

1  Anledning  af  deres  Bemærkninger 
angaaende  mig  i  dene  Tidsskrifts  l&ds 
Hefte  forsiaar  jeg  saa  udmørket  godt,  at 

De  har  villet  sige  til  Læserne:  Overfor 
de  Præster,  som  behandler  Hr.  Hindhede 
pænt,  kalder  ham  Broder  o.  s.  v.,  er  han 
from  som  et  Lam  og  gør  intet  som  helst 
Forsøg  paa  Angreb,  men  overfor  andre, 
der  bruger  mindre  broderlige  Udtryk  som 
„ren  Fritænker",  „flabet",  „Vaas"  o.  s.  v., 
er  Fromheden  noget  mindre  synlig!  Som 
sagt,  saadan  er  det,  De  mener,  men  det 
er  ikke  umuligt,  at  der  gives  Læsere,  som 
kunde  misforstaa  Meningen,  naar  de  ud- 
trykker den  med  følgende  Ord: 

,Jeg  synes,  det  kan  være  paa  sin  Plads 
for  en  Gangs  Skyld  at  dokumentere,  hvor 
velvilligt  Hr.  H.  blev  svaret.  Man  skulde 
nu  have  troet,  at  han  havde  taget  mod 
den  udstrakte  Haand.  Men  netop  denne 
imødekommende  Artikel  forbigik  han  i 
Taushed  og  slog  løs  paa  Præsterne  efter 
bedste  Evne,  idet  han  snart  ynkede  os, 
snart  harmedes". 

Med  Hilsen 
Af.  Hindhede, 


Bolig  og  Dødelighed.  I  Oldendorff^ 
Afh:  „Elnflusz  der  Wohnung  auf  die  Ge- 
sundheit"  —  Handbuch  der  Hygiene  v. 
Th,  Weyl  —  findes  en  lille  lærerig  Tabel 
om  Dødelighedens  Forhold  til  Befolknings- 
tætheden i  Leipzig  1875—1876. 


Oader  med  gennemsnitlig 
Beboere  pr.  Værelse 


Ar  100  døde  aarlig 

Under  |    Over         Alle 
1  Aar   i   5  Aar      Aldre 


0—1 

1-1,6 

1,5-2 
2-2,5 
2.5-3 
over  3 


11 
25 
26 
34 
33 
42 


1,0 
1„ 
1,1 

1,4 
1,3 
1,8 


1 
1 

2,0 

2,6 
2,7 

3m 


,1 

,8 


Man  ser  heraf,  at  Dødeligheden  i  de 
overfyldte  Lejligheder  med  over  3  Beboere 
pr.  Værelse,  er  omtrent  4  Gange  større, 
end  hvor  der  er  0—1  Beboer  pr.  Værelse, 
og  at  den  særlig  skyldes  den  større  Døde- 
lighed hos  Børn  fti  0—1  Aar.  Det  er 
selvfølgelig  uhyre  vanskeligt  at  fastslaa 
Boligens  Forhold  til  Dødeligheden,  da 
mangelfuld  Renlighed,  mangelfuld  Ernæ- 
ring o.  s.  V.  ofte  vil  træffes  hos  de  samme 
Familier,  der  maa  nøjes  med  den  snevre 
Lejlighed;  men  der  er  dog  visse  Ting,  der 
taler  for,  at  den  store  Dødelighed,  hvor  der 
er  over  3  Beboere  pr.  Værelse,  skyldes 
Boligen.  Den  Sygdom  Børnene  i  Reglen 
dør  af  i  størst  Mængde  er  en  Sommer- 
sygdom, —  Diarré  og  Opkastning.  Den 
foretrækker  altsaa  Hede  og  det  kan  den 
netop  faa  om  Sommeren,  naar  Solen  bræn- 
der paa  de  tæt  sammenpakkede  Skyskra- 
bere i  de  store  Byers  Fattigkvarterer. 
Overfyldningen  af  Værelserne  sætter  des- 


uden Fugtighed,  der  adderer  sin  Virkning 
sammen  med  Varmens;  desuden  forøger 
den  Bakteriers  Vækst  og  Urenligheden  i 
Boligen.  En  fattig  Kone,  udrustet  med  in- 
stinktiv Moderkærlighed,  kunde  maaske 
ogsaa,  hvis  Forholdene  ellers  var  lige,  være 
en  nok  saa  god  Plejerske  for  sit  Barn 
under  1  Aar  som  en  Amme  eller  Barne- 
pige i  de  bedre  stillede  Samfundsklasser. 

At  det  er  Varmen  o.  s.  v.,  der  især  slaar 
Børnene  ihjel,  derpaa  turde  det  tyde,  at 
Dødeligheden  af  Diarré  hos  Børn  er  mange 
Gange  større  (i  Preussen)  i  Byerne  end 
paa  Landet,  medens  en  Infusionssygdom 
som  Diphteritis  viser  større  Dødelighed 
paa  Landet  end  i  Byerne,  men  paa  Landet 
har  yi  særlig  Kulde  og  Fugtighed  og  det 
kan  Diphterien  lide,  (D.  foretrækker  Vinter- 
maanedeme  (Januar)).  Nu  kunde  maaske 
en  og  anden  indvende,  at  Temperaturen  i 
vedkommende  By  er  saa  nogenlunde  ens 
om  Sommeren  for  Rig  som  for  Fattig;  men 
det  er  den  i  Virkeligheden  ikke ;  hvis  den 
Fattiges  Barn  om  Sommeren  er  nødt  til 
at  opholde  sig  f.  Eks.  i  en  lille  Stue  mod 
Syd,  hvor  der  skal  være  flere  Beboere  og 
hvor  der  skal  steges  og  koges,  da  er  det 
ulige  uheldigere  stillet  end  den  mere  vel- 
havendes Barn,  der  kan  faa  et  stort  luftigt 
Værelse  mod  Nord  eller  skyggefuld  Have- 
anlæg for  sig  og  Barnepige. 

Moralen,  som  jeg  imidlenid  vilde  drage 
ud  af  Tabellen  er  den,  at  det  er  paa  Tide 
at  demokratiske  Regeringer  snarest  mulig 
og  i  højere  Grad  end  hidtil  tager  sig 
af  den  offentlige  Hygieine  og  navnlig  mere 
end  hidtil  regulerer  den  private  Bygherres 
Udnyttelse  af  Byggegrundene. 

H.  Hansen. 


Franske  Vagabonder.  MmeDestriché 
Les  Vagabonds  (34  S.  Librairie  J.  Moiré, 
La  Chartre-sur-le- Loir.)  —  I  en  velskreven 
og  grundig  Pjece  har  Fru  Destriché  be- 
handlet en  Side  af  det  sociale  Spøi^maal, 
som  i  de  senere  Aar  har  vakt  Interesse 
i  de  fleste  Lande.  Alle  vil  være  enige 
med  den  franske  Forfatterinde  i,  at  den 
Byrde,  Vagabonder  og  eksistensløse  Per- 
soner er  for  Land  og  By,  ikke  forsvinder 
ved  Politiforbud  og  Straf  alene.  Og  det 
er  bedre  at  forebygge  end  at  klage  og  straffe, 
naar  det  er  for  sent.  Det  er  uordentligt 
Levned,  Dovenskab  og  Drukkenskab,  som 
avler  de  fleste  Vagabonder,  og  det  gælder 
da  først  saa  vidt  muligt  at  forebygge  disse 
Laster.  Den  offentlige  Undervisning  maa 
især  gaa  ud  paa  at  lægge  et  sikkert  og 
praktisk  Grundlag  for  Livet.  Man  er  de 
fleste  Steder  tilbøjelig  til  at  ville  stoppe 
Børnene  med  Kundskaber,  uden  at  give 
dem  Forstaaelsen  af  Kundskabernes  prak- 
tiske Værdi;  og  først  og  fremmest  gælder 
det  om  at  vække  Retfærdigheds-  og  Soli- 

daritetsfølelsen,  at  indridse  den  „i  Børnenes 
Hjærter  og  ret  at  gøre  dem  det  sociale 
Dogme  forstaaeligt:  den  Treenighed  der  er 
dannet  af  Kapitalens,  Arbejdets  og  For- 
nuftens faste  Sammenslutning;  hver  af 
disse  Magter  er  et  udfyldende  Led  til  de 
andre  to,  og  vel  at  mærke  et  aldeles  uund- 
værligt Led.** 

Gensidighedsprincippet  bør  være  Sam- 
fundets Grundlag  og  som  en  Hjærtets  og 
Samvittighedens  Opdrager  gennemtrænge 
den  brede  Befolkning  saavel  som  den  højere 
Borgerstand,  saa  at  enhver  kan  komme  til 
at  forstaa  de  sociale  Funktioner,  der  til- 
kommer hver  enkelt.  Det  gælder  om  at 
uddanne  Mænd  og  Kvinder,  som  kan  staa 
paa  deres  egne  Ben  i  Livet,  og  at  indse, 
„at  det  er  mere  hæderligt  at  være  en  god 
Arbejder  end  en  daarlig  Rigsdagsmand. 

Men  trods  alt  vil  der  dog  |altid  og  over- 
alt findes  Individer,  som  foretrækker  Livet 
paa  Landevejene  for  det  bundne  Liv  paa 
Værksteder  og  Arbejdspladser.  De  rej- 
sende Haandværkssvende,  som  virkelig 
søger  Arbejde,  tigger  kun,  naar  Arbejds- 
løsheden tvinger  dem  dertil.  Og  for  dem 
bør  der  stadig  virkes,  især  ved  Oprettelse 
af  Arbejdsanvisningskontorer.  Disse  nyt- 
tige Institutioner  har  Forfatterinden  nøje 
studeret,  og  hun  ser  i  deres  Udvikling  en 
af  de  vigtigste  Faktorer  i  Kampen  for  de 
Arveløses  Ret  til  Arbejdet.  De  forbryde- 
riske Eksistenser  maa  Politiet  tage  sig  af. 
Men  til  Værn  mod  og  Hjælp  for  de  egent- 
lige Vagabonder,  har  man  mange  Steder 
med  Held  oprettet  Herbei^er,  hvor  de  hjem- 
løse —  helst  ved,  som  Betaling,  at  faa  et 
vist  Arbejde  anvist  —  finder  Tilflugt.  Men 
en  nærmere  Redegørelse  for  disse  Institu- 
tioner vilde  føre  for  vidt,  og  vi  henviser 
enhver,  hvem  Spørgsmaalet  maatte  interes- 
sere, til  selv  at  læse  det  lille  Hefte. 

B, 


En  ny  Litteratur?  Harald  Nielsen: 
Moderne  Litteratur.    (G.  B.    N.  F.) 

(Der  er  for  Tiden  blandt  en  Del  af  de  yngre 
i  den  radikale  Studenterverden,  som  saa  ofte 
før,  en  Følelse  af,  at  de  Ideer,  hvorpaa  Slægt- 
ledet fra  70*eme  har  levet,  for  de  unge 
ikke  rigtig  er  deres  egne,  personlig  tilkæm- 
pede, og  at  de  derfor  ikke  ret  tilfredsstiller 
dem  længere.  Som  et  Udtryk  derfor  har 
vi  modtaget  nedenstaaende  Udtalelser  om 
Harald  Nielsens  Bog.  I  Løbet  af  af  Som- 
meren vil  Stemningen  blandt  de  yngre 
Studenter  blive  behandlet  i  en  særlig  Ar- 
tikel, bygget  paa  en  Række  Foredrag,  der 
i  Vinterens  Løb  er  holdt  af  Studenter  ved 
de  Diskussioner  for  yngre,  som  holdes 
baade  i  Studentersamfundet  og  i  Studenter- 
foreningen. Vi  har  fra  anden  Side  mod- 
taget et  Indlæg  mod  Harald  Nielsens  Bog, 
som  vil  følge  i  et  senere  Hæfte). 


For  mange  Unge  synes  det,  at  den  litte- 
rære Bevægelse,  der  begyndte  for  ca.  30 
Aar  siden,  og  som  særlig  er  knyttet  til 
Georg  Brandes'  Navn,  for  Øjeblikket  er 
endt  i  det  mest  fuldstarødige  Tomhed  og 
at  et  Kulturgennembrud  i  Litteraturen  er 
i  Vente  og  maaske  allerede  forberedt. 
Disse  Stemninger  har  den  unge  Studenter- 
samfundsmand  Harald  Nielsen  givet  Ud- 
tryk i  sin  Bog:  Moderne  Litteratur.  Haard 
og  bitter  som  den,  hvis  første  og  derfor 
mest  afgørende  Ungdomsaar  er  faldne  i 
en  Tid,  hvor  Aandslivet  var  goldt  og  usselt, 
fælder  han  Dom  over  den  Radikalisme, 
han  selv  er  et  ægtefødt  Barn  af.  Hans 
Dom  er  derfor  ikke  Historikerens  over- 
legne Betragtning  af  et  svundet  Tidsrum, 
den  er  langt  snarere  et  Skrig  af  Had  som 
fra  En,  hvis  Aar  er  ødte,  og  som  nu  med 
voldsom  Reaktion  vender  sig  mod  den  Tid, 
der  var  Skyld  deri.  Han  selv  gør  imid- 
lertid heller  slet  ikke  Fordring  paa  at  blive 
betragtet  som  Historiker.  —  Gennembruds- 
mand  vil  han  være,  og  som  saadan  er  han 
og  maa  han  være  ensidig  i  sin  Dom  over 
den  Tidsaand,  han  vil  til  Livs;  at  han 
(S.  212)  polemiserer  mod  det  „at  gennem- 
bryde**, forandrer  intet  i  den  Stilling,  han 
tildeler  sig  selv. 

Saaledes  som  han  fremstiller  det  i  sin 
Bog,  synes  han  dog  mere  at  staa  som  En, 
der  for  Samtiden  markerer,  at  et  Gennem- 
brud har  fundet  Sted,  end  som  En,  der 
selv  skaber  et  saadant.  Hvorvidt  har  han 
nu  Ret  heri? 

At  han  har  Ret  i  sin  Paastand  om,  at  vor 
Litteratur  for  Tiden  gennemgaar  en  Krise, 
synes  mig  upaatvivleligt.  Omkring  Aar- 
hundredskiftet  foregaar  der  ligesom  en 
Vending  i  den  litterære  Kurs,  hos  enkelte 
af  vore  yngre  Forfattere  som  Johs.  V.Jensen, 
Frederik  Poulsen  o.  fl.,  men  dette  betegner 
saa  langt  fra  et  Gennembrud  af  noget  nyt, 
at  det  tvertimod  er  Udtryk  for  Realismens 
endelige  Sejr  i  Litteraturen.  Harald  Nielsen 
begaaer  den  Fejl  at  identificere  Radikalis- 
men med  den  hidtidige  Litteratur;  han  glem- 
mer den  sunde  og  kraftige,  i  Sandhed  rea- 
listiske Kulturradikalisme,  der  nedstammer 
fra  Viggo  Hørup,  og  som  mere  end  den 
skønneste  Litteratur  har  formaaet  at  sætte 
sit  Præg  paa  de  sidste  Generationer  af 
radikal  Ungdom.  Man  kunde  sige,  at  det 
Harald  Nielsen  vil  gøre  til  et  Brud  med 
det  gamle,  langt  snarere  er  en  Forening 
af  de  to  store  Strømninger  i  vor  radikale 
Kultur,  der  udspringer  fra  Georg  Brandes 
og  Viggo  Hørup. 

Naar  Harald  Nielsen  udnævner  Jakob 
Knudsen  til  at  være  den  Mand,  der  ind- 
varsler en  ny  Tid,  saa  synes  dette  mig  at 
være  mindre  heldigt.  1  Virkeligheden  er 
nemlig  Jakob  Knudsen  saa  langt  fra  at 
være  nogen  Gennembrudsmand,  at  han 
tvertimod  staar  som  Type  i  en  Opløsnings- 

tid;  han  er  Type  paa  Grundtvigianismen 
i  Opløsning.  Det  fremtræder  maaske  kla- 
rest i  hans  mærkelige  Dobbelt- Roman : 
Gæring-Afklaring,  hvorigennem  der  gaar 
en  forbitret  Kamp  mellem  Kristendom  og 
Humanisme,  og  naar  Bogen  tilsyneladende 
ender  med  en  Sejr  for  den  første,  saa  er 
der  dog  aldeles  ingen  Hoveren  til  Stede  i 
den  Slutscene,  hvor  Sejren  proklameres; 
tvertimod  vil  den,  der  forstaar  at  lytte,  høre 
Tonerne  af  en  Resignation,  baaret  med  op- 
rejst Pande,  men  dog  saa  stærk,  at  den 
vilde  knuse  sin  Mand,  om  den  ikke  kunde 
glemmes  i  det  daglige  Arbejde. 

Jakob  Knudsen  hører  ikke  til  de  Kristne, 
der  fylder  Kirkehvælvingen  med  Jubel, 
saare  langt  staar  han  fra  den  første  Grundt* 
vigianismes  „glade  Kristne^;  for  ham  er 
Kristendommen  den  trætte  og  syge  Men- 
neskeheds sidste  —  allersidste  —  Tilflugt- 
sted, og  Arbejdet  er  for  ham  den  milde 
Hjælper,  der  binder  Følelsen;  men  en  saa- 
dan  Mand  betegner  intet  Gennembrud,  han 
staar  som  Symptom  paa  en  Aandsretnings 
Opløsning.  Jakob  Knudsens  Bøger  kan 
sidestilles  med  Johs.  V.  Jensens  „Einar 
Elkær",  denne  sære,  forvredne  Bog,  der 
staar  som  et  spottende  Gravminde  over 
Radikalismen.  Man  kunde  tænke  sig,  at 
i  Højskolekredse,  der  var  udvandede  af 
Bavl,  vilde  „Einar  Elkær^  blive  modtaget 
som  Bud  fra  en  ny  Verden,  blive  betragtet 
som  en  „Gennembrudsbog  .  Akkurat  lige«* 
dan  med  Jakob  Knudsen  i  radikale  Stu- 
denterkrese;  det  er  en  hel  ny  Verden,  han 
lukker  op,  en  Verden  i  Opløsning,  men 
fuldstændig  ukendt  for  Radikalismen. 

Kan  der  saaledes  ikke  indrømmes  Jakob 
Knudsen  Stillingen  som  „Gennembruds- 
mand'^,  ligesaalidt  som  Johs.  V.  Jensen  er 
det,  saa  vil  han  dog,  sammen  med  denne, 
bevare  sin  store  Betydning  som  En,  der 


har  givet  Udtryk  for  sin  Tid,  for  dens 
Længsler,  dens  Fortvivlelse,  og  derigennem 
skabt  Mulighed  for  et  virkeligt  Gennem- 
brud, eller  rettere  for  en  nyfødt  Tid. 

Men  nu  Harald  Nielsen!  Har  han  peget 
hen  mod  denne  nyfødte  Tid?  Jeg  synes 
det  ikke;  thi  intet  Sted  i  hans  Bog  flndes 
den  ringeste  Antydning  af,  hvorledes  vi 
skal  forene  den  Verden,  Jakob  Knudsen 
har  vist  os,  med  „Einar  Elkærs''  Verden. 
Harald  Nielsen  har  ganske  vist  forenet 
dem  i  samme  Bog;  men  det  synes  unæg- 
telig, som  om  de  4  Aar,  der  li^er  mellem 
Udarbejdelsen  af  Kritiken  over  Johs.  V. 
Jensen  og  af  den  over  Jakob  Knudsen, 
fuldstændig  har  ladet  ham  glemme  den 
første,  og  dog  maa  Vejen  for  vort  Ved- 
kommende, for  os,  der  hører  til  Radika- 
lismens Ungdom,  tage  sit  Udgangspunkt 
fra  „Einar  Elkær  ,  saa  sandt  som  vi  i  den 
har  genfundet  os  selv.  Harald  Nielsen 
har  i  sin  Bog  hverken  markeret  eller  skabt 
et  Gennembrud  —  om  han  nogen  Sinde 
kommer  til  at  gøre  en  af  Delene,  maa 
Fremtiden  vise,  —  men  han  har  vist,  at  et 
saadant  maa  komme,  om  ikke  Aandslivet 
skal  fortære  sig  selv  af  Sult.  Han  har  med 
stor  Dygtighed  forstaaet  at  vise,  hvorledes 
en  langt  sundere  Opfattelse  end  hidtil  af 
Slagordet  „ReaHsme**  begynder  at  faa  Ind- 
pas i  vor  bedste  Litteratur;  men  han  for- 
maar  ikke  at  se  Kontinuiteten  i  Aarsags- 
rækken,  fordi  han  ser  udelukkende  litteræn 
paa  den  gamle  Radikalisme.  Han  staar 
som  den  fornemste  Repræsentant  for  den 
Ungdom,  der  for  Øjeblikket  flndes  i  Stu- 
dentersamfundet, for  dem  der  ved,  at  til- 
bage til  de  trygge  Havne  gaar  ingen  Vej, 
og  som  nu  famlende  og  usikkert  har  begivet 
sig  ud  for  at  søge  efter,  i  hvilken  Reming 
den  nye  Verdensdel  ligger. 

Th,  Adler-Lund, 
stud.  mag. 

Kære  Kaja! 
Jeg   har   fundet   en  Bolig   til  Verona;  hun  har  allerede  været  der 

ude  i  mere  end  en  Uge  og  befinder  sig  aldeles  udmærket.  Der  er 
kun  den  Ulempe,  at  hun  kun  faar  Kød  til  Middag  tre  Gange  om  Ugen, 
da  den  gamle  Frøken,  hun  bor  hos,  ikke  har  Raad  til  mere.  Det  er 
en  aldeles  brillant  Dame,  en  gammel  Frøken,  der  uden  Bitterhed  har 
fundet  sig  i  Livets  Tilskikkelse,  og  som  desuden  holder  meget  af  Ungdom- 
men. Der  er  en  Niece  i  Huset,  men  hun  er  ret  ubetydelig,  saa  hun 
tæller  ikke  med ;  det  er  en  fransk  Landsypige  af  den  bedre  Klasse  og 
køn,  voila  tout. 

Man  kommer  fra  Landevejen  ind  i  Køkkenet;  Køkkengulvet  er  be- 
lagt med  Fliser.  Nogle  store  temmelig  tomme  Stuer  ved  Siden  af 
Køkkenet  og  Soveværelser  paa  Kvisten  med  Vinduer  til  Vejen,  det  er 
alt,  hvad  der  er  af  seværdigt.  Er  Huset  ikke  synderlig  skønt  ind- 
vendig, er  det  til  Gengæld  henrivende  udenfor,  helt  bevokset  med 
Blaaregn  og  Vin.  En  lille  Have  med  alle  mulige  Blomsterplanter  er 
der  foran  Vinduerne.  Udsigten  er  dejlig.  Jurabjergene  ligger  lige  for, 
og  Alperne  ses  fra  Gaarden.  Rhonen  løber  midt  igennem  Landsbyen, 
der  ligger  lige  ved  den  franske  Grænse.  Verona  tager  Bad  hver  Dag 
nede  i  Floden,  og  for  hver  Dag  jeg  kommer  derud  ser  hun  raskere 
og  raskere  ud. 

Jeg  skal  afsted  med  Toget,  der  gaar  om  en  Times  Tid,  ud  til  Ve- 
rona, saa  jeg  maa  fatte  mig  i  Korthed. 

Vi  har  allerede  gjort  adskillige  Ture  sammen  og  været  højt  oppe 
i  Jurabjergene.  Vejen  er  henrivende  romantisk,  vild  med  dybe  Kløfter, 
Afgrunde  og  store  Udsigter.  Juraen  er  ikke  saa  lidt  mere  idyllisk  end 
Alperne;  der  er  saa  megen  Skov,  og  den  gør  et  mindre  koldt  Indtryk 
end  de  tit  helt  nøgne,  stejle  Alper.  Jeg  har  købt  et  Spritapparat  for 
at  kunne  lave  Te  oppe  i  Bjergene.  Der  er  en  Ulempe  ved  Juraen 
og  det  er,  at  der  saa  at  sige  ikke  Kndes  Vand;  derfor  maa  man  tage 
Vand  med  sig,  naar  man  vil  lave  Te  deroppe. 

En  Dag,  da  vi  stod  oppe  i  Juraen  og  saa  ind  i  Alpelandet,  viste 
Verona  mig  et  kegleformet  Bjerg,  Mole  hedder  det,  hvor  hun  og 
Kæresten  en  Gang  er  gaaet  op  sammen  om  Natten  for  at  se  Solen 
staa  op;  det  er  længe  siden,  næsten  to  Aar,  sagde  Verona,  og  saa 
sukkede  hun. 

Hun  omtaler  Dmitrii  med  stor  Kærlighed  og  Beundring;  men 
sommetider  bliver  hun  vred  paa  ham,  og  saa  kalder  hun  ham  lige  rent 
ud  en  Skurk. 

Jeg  har  faaet  ud  af  hende,  at  det  kun  er  nødtvungent,  at  Dmitrii 
har  meddelt  Sonja  og  mig,  at  de  var  forlovede.  Det  var  helt  uforvarende, 
at  denne  Tilstaaelse  kom  fra  hendes  Læber,  hun  søgte  at  mildne  paa 
den  ved  at  sige,  at  det  kom  jo  heller  ingen  ved,  at  de  var  forlovede. 
Da  jeg  sagde  hende,  at  de  der  elsker  lykkelig  ikke  behøver  at  skjule 
deres  Kærlighed,  men  tvertimod  finder  Glæde  i  at  gøre  andre  delagtige 

i  deres  Lykke,  skjulte  hun  sit  Ansigt  i  sine  Hænder  og  sagde,  at  hun 
saa  nødig  vilde  dele  Moderens  Skæbne,  og  at  hun  troede,  hun  blev 
vanvittig,  hvis  Dmitrii  forlod  hende;  da  skælvede  jeg  og  lagde  Armen 
om  hendes  Liv. 

Men  jeg  ser,  at  Klokken  løber  fra  mig,  saa  jeg  maa  slutte,  tilmed 
da  jeg  først  skal  hen  til  Veronas  Vaskekone  og  til  hendes  Syjomfru 
og   have  hendes  Tøj  med  til  Chancy,  som  Landsbyen  hedder. 

Tusinde  Hilsener.  Din 

EjgiL 


Kære  Kaja! 

Hun  har  saadan  en  Række  af  Fornavne,  dobbelt  saa  lang  som 
Papiret  er  bredt,  hun  har  sagt  mig  dem  alle;  og  det  kæreste,  som  hun 
hviskede  til  mig,  skal  jeg  have  Lov  at  kalde  hende  med.  .  „  Lilly  *"  blev 
hun  kaldt  af  sin  Moder,  den  Gang  hun  var  lille  og  red  paa  hendes 
Knæ.  Det  var  oppe  i  Bjergene,  højt  oppe  i  Granskoven,  at  hun  be- 
troede mig,  hvad  hun  hed.  Hun  var  saa  sød,  hun  snakkede  hele 
Tiden  og  kunde  aldrig  lade  mig  faa  Lov  til  at  tale,  saa  meget  havde 
hun  paa  Samvittigheden.  Som  en  rislende  Bjergkildes  klokkerene 
Musik  gled  Ordene  ustandselig  over  Lillys  Læber,  ustandselig,  og  saa 
beskyldte  hun  mig  endda  for  at  tale  hele  Tiden,  saa  hun  intet  kunde 
faa  sagt. 

Vi  naaede  ikke  Toppen  af  Bjerget,  men  blev  inde  mellem  Granerne, 
hvor  vi  fortærede  vor  Proviant  og  lavede  Te  paa  vort  lille  Spritapparat, 
som  jeg  fortalte  Dig  om  sidste  Gang.  Efter  Teen  spiste  vi  Meloner, 
Ferskner  og  Pærer.  Lilly  samlede  Paddehatte,  som  groede  massevis 
rundt  omkring,  hvor  vi  sad,  alle  mulige  Sorter  fra  den  orangegule 
Cantarel,  der  ligner  en  omvendt  Paraply,  til  den  giftige  Fluesvamp  og 
den  hvide  Champignon. 

Du  maa  vide,  at  hun  holder  meget  af  Botanik,  og  nu  maa  jeg  lære 
hende  at  bestemme  Planterne.  Og  hvilken  Mængde  af  Snegle,  store 
fede  Snegle,  der  krøb  om  mellem  Grannaalene.  Lilly  foreslog,  at  jeg 
skulde  spise  dem  levende,  —  og  saa  —  saa  lagde  vi  os  ned  og  lyttede 
til  Vindens  Susen  i  Granernes  Toppe. 

Og  nu  har  jeg  ikke  mere  at  skulle  have  sagt. 

EjgU. 


Kære  Kaja! 
Jeg  kom  i  Morges  ganske  tidlig  til  Chancy  for  at  fejre  min  Fødsels- 
dag sammen  med  Verona.  —  Jeg  takker  Dig  med  det  samme  for  dine 
Lykønskninger  og  for  den  nydelige  Brevmappe,   Du  har  broderet  til 
mig.     Du    faar  i  denne  Tid    ikke  noget  rigtigt  Brev  fra  mig,    jeg  for- 

tæller  kun  om  Verona;  jeg  er  helt  opfyldt  af  hende,  og  jeg  tænker 
ikke,  Du  tager  det  ilde  op. 

Jeg  kom  altsaa  for  at  fejre  min  Fødselsdag  med  den  lille,  lunefulde, 
men  dog  saa  dejlige  Kvinde.  Roserne  stod  i  Flor  uden  for  Huset. 
Blaaregnen  hang  blandet  med  Guldregn  i  tætte  Klaser  ned  over  Murene, 
ned  over  Tagrenden  og  dækkede  næsten  helt  Kvistvinduet  i  Veronas 
Værelse. 

Alt  var  endnu  stille  i  Landsbyen;  kun  en  Hane  lod  sin  Stemme 
høre;  den  sad  og  galede  i  det  store  Valnøddetræ  lige  overfor  Veronas 
Vindue.  Døren  stod  aaben  ind  til  Køkkenet.  De  var  altsaa  oppe. 
Jeg  gik  ind.  Verona  stod  ved  Komfuret  med  en  Kat  i  Favnen  og 
kælede  for  den.  En  anden  Kat  gik  frem  og  tilbage  og  gned  sig  op  ad 
hendes  Skørter  og  miavede. 

„God  Morgen,  Verona."  „God  Morgen,"  kom  det  nølende,  „det 
er  et  forskrækkeligt  Vejr  i  Dag,  altfor  varmt,  og  desuden  bliver  det 
vist  Regn,  det  nytter  ikke  at  gaa  op  paa  Juraen."  „Hvor  Du  er  elskelig, 
Verona,"  siger  jeg,  „Du  er  nok  i  Dit  gode  Humør,  hvorfor  i  al  Verden 
ønsker  Du  mig  ikke  til  Lykke;  det  er  jo  min  Fødselsdag,  det  aner  Du 
maaske  ikke." 

Jo,  jeg  ved  det,"  kommer  det  fra  Verona,  og  saa  gaar  Samtalen  i 
Staa. 

Jeg  kender  Verona  for  godt  til  at  sige  mere  og  gaar  den  gamle 
Frøken,  der  kommer  ind  fra  Gaarden,  i  Møde,  taler  med  hende  og 
lader  Verona  skøtte  sig  selv;  hun  staar  og  surmuler  ved  Komfuret. 

Jeg  gaar  ind  i  Stuen,  der  ser  jeg  et  Brevkort  fra  Rusland  ligge  paa 
Bordet;  jeg  kan  tænke  fra  hvem  det  er.  Naa  endelig  har  han  da  sendt 
noget;  men  hvorfor  i  al  Verden  er  Verona  trist?  Er  det  hans  eller 
min  Skyld? 

Frøkenen  dækker  Frokostbordet  og  indbyder  mig  paa  sin  sædvan- 
lige elskværdige  Maade  til  at  tage  Del  i  Maaltidet.  Hun  og  jeg  synes 
udmærket  om  hinanden;  vi  taler  livligt  om  Rusland;  hendes  Broder 
har  i  mange  Aar  været  ansat  derovre  i  Statens  Tjeneste.  Verona  er 
gaaet  ovenpaa,  vi  hører  hende  rumstere.  „Det  er  en  sød  Pige,"  siger 
den  gamle  Frøken,  „blot  hun  ikke  var  saa  svagelig;  hun  har  nok 
fiiaet  Brev  fra  Kæresten,"  tilføjer  hun  og  ser  paa  Brevkortet. 

I  dette  Øjeblik  kommer  Verona  ned,  hun  er  klædt  i  Bjergdragt, 
hun  sætter  sig  ved  Bordet,spiser  og  drikker  og  diskuterer  Udsigterne  til 
en  heldig  Opstigning,  om  det  endelig  i  Dag  skulde  lykkes  at  naa 
Toppen.  Vi  ser  paa  Barometret  og  bliver  enige  om  at  gaa  med  det 
samme,  for  at  vi  kan  være  deroppe  inden  Middag.  Skulde  Regnen 
komme,  saa  er  vi  jo  vante  dertil.  Vi  tager  Afsked.  Morgenen  er 
dejlig.  Verona  bliver  livligere  og  livligere;  dog  drillesyg,  som  hun  er, 
kan  hun  ikke  lade  være  at  gøre  Nar:  „Du  skulde  hænge  Bjergsækken 
paa  Din  Næsetip,"-  siger  hun  og  mange  andre  lignende  Vittigheder. 

Verona  støder  paa  en  Snegl,  der  besværligt  kryber  paa  Landevejen, 

hun  tager  den  op,  sætter  den  paa  et  Træ  og  siger:  „Lille  Ven,  alt  paa 
sin  rette  Plads,  smaa  Snegle  ikke  kravle  paa  Landevejen. '^ 

En  stor  sort  Snegl  slæber  sig  besværligt  afeted  i  Støvet,  hun  hjælper 
den  hen  paa  Grøftekanten.  En  Frø  har  forvildet  sig;  den  hopper 
sindssvagt  og  ulykkeligt  omkring,  søgende  sin  Pyt;  Verona  sætter  den 
ind  i  Græsset  og  anbefaler  den  at  gaa  hjem  til  sin  Kone. 

En  Sommerfugl  flagrer  fortvivlet  i  et  Edderkoppenet  mellem  to 
Træer;  Verona  befrier  den  og  bemærker,  at  egentlig  burde  den  blive 
der;  thi  nu  faar  jo  Edderkoppen  ingen  Føde;  men,  tilføjer  hun  trøstet, 
den  finder  sig  nok  en  eller  anden  ækel  Flue. 

Vi  er  ved  Foden  af  Juraen.  Vejen  er  den  samme,  som  jeg  beskrev 
i  mit  sidste  Brev,  saa  jeg  har  ingen  Grund  til  at  gøre  det  en  Gang  til. 
Vi  gjorde  den  Dumhed  at  spise  til  Middag,  inden  vi  naaede  Toppen; 
Følgen  blev,  at  vi  m'arscherede  meget  daarligt.  Regnen  begyndte  at 
falde.  Vejen  blev  meget  slibrig  og  jeg  tilsidst  saa  træt,  at  Verona 
maatte  bære  Bjei^sækken  det  sidste  Stykke. 

Da  vi  var  naaet  op  paa  Toppen  af  Grand  Credo,  holdt  Regnen 
heldigvis  op.  Vi  fandt  en  lille  Lund  og  valgte  os  der  en  Plads,  hvor- 
fra der  var  en  storslaaet  Udsigt  udover  Alperne  og  Genfersøen. 

Alperne  var  dog  ikke  saa  tydelige  i  Dag,  indhyllede  som  de  var  i 
Regntaagen. 

Vi  satte  os  ned,  fik  Randsien  løst  og  fortærede  Resten  af  Provianten. 
Formodenriig  har  vi  forstyrret  Lundens  Fred;  thi  en  Sky  af  blaa- 
vingede  Sommerfugle  hævede  sig  pludselig  fra  Blomsterne  i  Gra&sset 
og  trak  henover  Verona  og  mig.  Verona  jublede  og  mente,  at  Sommer- 
fuglene bragte  os  deres  Hyldest. 

Hun  har  været  uhyre  fornuftig  den  største  Del  af  Dagen.  Det  er 
rent  ud  forbavsende,  hvor  den  lille  Pige  tænker  brillant;  hun  har  et 
næsten  genialt  videnskabeligt  Blik  paa  alle  Omraader  og  hun  kritiserer 
udmærket.  At  høre  hende  udvikle  de  forskellige  sociale  og  videnskabe- 
lige Spørgsmaal  er  en  ren  Fornøjelse,  saamegen  sund  Dømmekraft  er 
hun  i  Besiddelse  af. 

Paa  Nedturen  regnede  det  en  Del.  Der  hændte  os  noget,  som 
meget  let  kunde  have  laaet  skæbnesvangre  Følger.  Vi  var  ved  Randen 
af  en  Afsats.  Jeg  saa  her  noget  der  lignede  en  Snog,  en  Slange  eller 
saadant  noget  forsvinde  mellem  de  nedfaldne  Blade.  Jeg  sagde  det 
til  Verona.  Du  skulde  have  set  hende.  Da  jeg  nævnede  Ordet  Slange, 
blev  hun  aldeles  vild.  For  at  hun  ikke  skulde  falde  ned  og  for  at 
trøste  hende,  tog  jeg  hende  i  Favnen  og  talte  til  hende  som  til  et  lille 
Barn.  Hun  græd  forfærdelig  og  skreg:  „Mama!  Mama!  hjælp  mig!* 
Jeg  beroligede  hende,  saa  godt  jeg  kunde,  og  sagde,  at  det  rimeligvis 
slet  ikke  havde  været  nogen  Slange,  jeg  havde  set,  men  en  Pind,  og 
at  nu  var  Slangen  i  alle  Tilfælde  borte. 

(Fortscnes.) 


Ynglingeaar. 

AP  Georg  Brandes. 


21. 

Han  havde  levet  saa  lidt  med  Naturen.  Foraaret  1865,  det  første 
Foraar  han  tilbragte  paa  Landet,  om  end  i  umiddelbar  Nærhed  af  Kjø- 
benhavn,  bragte  ham  en  Fylde  af  Naturindtryk,  han  aldrig  glemte,  en 
lang  Kæde  af  de  allerskønneste  Foraarsøjeblikke.  Han  fornam  som 
ingensinde  før  den  ethvert  Menneske  medfødte  Kærlighed  til  det  Jom- 
fruelige, Friske,  Uberørte,  Uudsprungne,  just  som  dette  vil  gaa  over 
til  sin  Modenhedstilstand.  Det  var  i  sidste  Halvdel  af  Maj.  Han  op- 
søgte Anemoner  og  Violer,  som  endnu  ikke  var  befrugtede.  Bøgeløvet 
i  dets  Kræmmerhustilstand,  Sølvpoplen  med  dens  skinnende  Blade, 
Ahornen  med  dens  Blomster  bevægede  ham,  heiisatte  ham  i  Vaarglæde. 
Han  kunde  ligge  længe  paa  Skovbunden  med  Blikket  fæstet  paa  en 
lysegrøn  Gren,  gennem  hvilken  Solen  skinnede  og  som  ført  af  Vinden 
fik  Lys  fra  forskellige  Sider  og  svævede  blinkende  som  forsølvet.  Han 
saa  Avnerne  falde  i  Hundredtusindvis  for  Blæsten.  Han  fulgte  Vand- 
løbene i  Skoven.  En  Tid  lang  sivede  Bækken  langsomt  afsted.  Saa 
havde  den  et  Fald,  og  nu  begyndte  den  at  tale,  klukke,  risle;  men  kun 
paa  dette  Sted,  og  her  syntes  den  ham  at  svare  til  Menneskets  Tyve- 
aarsalder.  Naar  han,  der  i  sine  Drengeaar  havde  botaniseret  med 
Læreren  og  Kammerater,  nu  fordybede  sig  i  alle  Planter  fra  de  største 
til  de  mindste  uden  at  ville  ordne  eller  bestemme  dem,  var  det  ham 
som  om  nu  først  en  uendelig  Visdom  i  Naturen  aabenbarede  sig  for  ham. 

Saa  nær  Kjøbenhavn  som  i  Søndermarken  stod  Bøgen  med  sine 
buklede  Blade  og  de  sorte  Fløjelsknapper  i  Silketrøjen.  I  Haverne 
ved  Frederiksberg  Allé  duftede  Hylden,  men  var  snart  forbi;  Hvidtjørnen 
sprang  ud  i  sin  fiilde  Pragt.  Kastanieblomsternes  Dejlighed  slog  ham. 
Naar  Kirsebærtræernes  Blomster  visnede,  stod  Syringerne  udsprungne, 
og  Æble-  og  Pæretræerne  prangede  i  fuld  Mundering. 

Han  interesserede  sig  for,  hvorledes  Farven  snart  angav  Formen, 
snart  dannede  Mønstre  uafhængigt  af  den.  Han  dvælede  i  Haverne 
ved  den  yndefulde  Sammenlægning  af  Rhabarberstilkenes  Blade  ikke 
mindre  end  ved  Yppigheden  af  deres  Blomster,  og  Chorzenerrøddemes 
Blade  vakte  hans  Opmærksomhed,  fordi  de  ikke  laa  i  ét  Plan,  men  var 
svajede  som  Spyd. 

Og  efter  sin  Vane  filosoferede  han  over  det  Sete  og  Tilegnede,  idet 
han  stræbte  at  begribe,  hvori  Skønheden  bestod.  Han  overvejede  For- 
holdet mellem  Skønhed  og  Liv :  hvorfor  stod  eftergjorte  Blomster,  efter- 
gjort Nattergalesang  saa  langt  tilbage?  Hvad  var  Forskellen  paa  Skøn- 
heden hos  den  virkelige,  den  lavede  og  den  malte  Blomst?  Havde 
Herbarts  Form-Æstetik  ikke  Uret?  Selve  Formerne  kunde  jo  være  ganske 

ens  i  og  udenfor  Naturen,  i  Tøjrosen  som  i  Rosen.  Og  han  overvejede 
Forholdet  mellem  Artens  og  Enkeltvæsenets  Skønhed.  Om  en  Lilje  er 
en  smuk  Blomst,  kan  jeg  sige  uden  at  have  set  Liljer  før,  men  ikke 
om  det  er  en  smuk  Lilje.  Enkeltvæsenet  kunde  kun  kaldes  smukt, 
naar  det  havde  mere  Lighed  end  Ulighed  med  Artens  Ideal.  Og  han 
grublede  over  Skønhedsbegrebets  Overførelse  paa  Handlinger  og  aan- 
delige  Tilstande.  Var  Sokrates's  Død  ikke  skønnere  end  hans  Forsvar 
for  Alkibiades  i  Slaget,  der  dog  var  en  Handling,  som  havde  sin  Skønhed. 

22. 

I  Juli  Maaned  foretog  han  en  Fodtur  gennem  Jylland,  hvis  Natur 
han  ikke  før  havde  set,  rejste  ogsaa  nu  og  da  med  de  gamle  Diligencer, 
var  i  Skanderborg,  der  for  ham  var  omstraalt  af  middelalderlig  Romantik, 
vandrede  til  Silkeborg,  indladende  sig  med  en  Mangfoldighed  af  Folk, 
Bønder,  Bondedrenge,  smaa  smukke  Bondepiger,  hvis  Mundart  ikke 
altid  var  let  at  forstaa.  Han  granskede  deres  Jysk  og  morede  sig  over 
deres  Vid.  De  landlige  Hoteller  var  tit  overfyldte,  saa  han  maatte  sove 
paa  Gulvet ;  Vandringen  var  ofte  noget  anstrengende,  da  det  stadig  var 
Bygevejr,  og  Natteregn  havde  opblødt  Vejene.  Han  kjørte  med  en 
Bonde  til  Mariager  for  at  besøge  sin  Ven  Emil  Petersen,  som  var  ansat 
der  paa  Herredsfogedkontoret,  og  blev  et  Par  Dage  boende  hos  ham, 
der  havde  sit  Hjem  hos  sin  Svoger  og  sin  meget  smukke  Søster.  Han 
gjorde  her  Bekendtskab  med  en  ganske  lille  dansk  By,  som  laa  udenfor 
Samfærselen.  Et  interessant  og  forunderligt  Par  var  Præsten  og  Præste- 
fruen. Præsten  spinkel,  nervøs,  intelligent,  uverdslig,  en  from  Sværmer, 
hvis  Religiøsitet  var  helt  rationalistisk.  Renan's  da  nys  udgivne  Jesu 
Liv  havde  saa  lidet  forarget  ham,  at  Bogen  forekom  ham  i  alt 
Væsenligt  at  være  paa  rette  Spor.  Han  havde  opholdt  sig  i  dansk 
Vestindien  og  vistnok  der  gjort  sin  Frues  Bekendtskab,  en  Dame  der 
havde  selskabelige  Triumfer  bag  sig,  og  hvis  Fortrin  han  ikke  blev 
træt  af  at  beundre.  Blot  Maaden,  hvorpaa  hun  satte  sin  Hat  paa  Ho- 
vedet eller  kastede  et  Sjal  om  sine  Skuldre,  kunde  henrykke  ham,  om 
han  end  ytrede  sin  Glæde  over  hende  i  halvt  skemtsomme  Udtryk. 
Dette  Par  viste  den  unge  Gæst  fra  Kjøbenhavn  den  hjerteligste  Vel- 
vilje; men  for  deres  uøvede,  provinsielle  Blik  tog  han  sig  ud  som 
Typen  paa  en  ung  Hovedstads-Verdensmand,  og  de  forbausede  ham 
ved  deres  Forudsætning  af,  at  han  førte  op  paa  alle  Baller,  var  en  Løve 
i  Selskabslivet  o.s.v.  Han  mindedes  Studentens  Ord  i  Hostrups  Vau- 
deville: Herregud!  hvor  hun  maa  være  uskyldig  for  at  finde  mig  lapset! 
og  forsikrede  dem  forgæves,  at  han  i  Kjøbenhavn  levede  et  yderst  upaa- 
agtet  Liv  og  endnu  aldrig  havde  ført  noget  Bal  op. 

Præsten  bad  de  unge  Mænd  overvære  hans  Søndagspræken  og  lovede 
dem,  at  de  vilde  føle  sig  tilfredse  med  den.  De  gik  til  Kirken  i  nogen 
Spænding,  og  visselig  var  denne  Præken  af  højst  ualmindelig  Art.  Den 
holdtes  med  stor  Grebethed  efter  at  Præsten  havde  samlet  sig  nogen 

Tid  i  Taushed  med  Hovedet  i  sine  foldede  Hænder.  Med  stærk 
Alvor  henvendte  han  sig  til  sine  Tilhørere  og  spurgte  dem,  efter  at 
have  fremstilt  nogle  af  de  som  Undergerninger  lovpriste  Helbredelser 
i  det  Ny  Testamente,  om  de  turde  paastaa,  at  disse  saakaldte  Mirakler 
ikke  kunde  være  foregaaede  efter  Naturens  Love.  Og  naar  han  ind- 
trængende udraabte:  Vover  du  med  din  begrænsede  Menneskeforstand 
at  sige:  „Dette  kan  ikke  gaa  naturligt  til"*?,  saa  skete  det  ganske  i  samme 
Tone  og  Stil,  hvori  en  anden  Præst  vilde  have  udraabt :  Vover  du  med 
din  svage  Menneskeforstand  at  negte  Miraklet?  Bønderne  opfattede 
tydelig  nok  hans  Ord  ganske  paa  denne  Maade,  forstod  slet  ikke  For- 
skellen og  Modsætningen,  men  dømte  omtrent  som  en  Hund,  man  tiltaler 
vredt  med  kærlige  Ord  eller  kærligt  med  stygge  Ord,  alene  efter  To- 
nen, og  Talerens  Tone  som  hans  Minespil  var  begejstret.  De  mærkede 
ikke  til  noget  Kætteri  og  følte  sig  ikke  mindre  opbyggede  af  Talen  end 
de  to  unge  Kandidater  fra  Kjøbenhavn. 

23. 

Han  fik  sine  første  Bladartikler  trykte  i  Fædrelandet  og  i  Illustreret 
Tidende;  den  allerførste  var  en  Anmeldelse  af  Paludan-Mullers  Ung- 
domskilden,  i  hvilken  han  havde  sammenpakket  Indholdet  af  en  tre, 
fire  Foredrag;  saa  kom  vistnok  en  bestilt  Artikel  om  Dante,  der  var 
uden  Værd.  Men  det  var  en  Oplevelse,  første  Gang  at  se  sit  Navn 
trykt  i  en  Avis,  og  hans  Moder  saa  det  ikke  uden  Sindsbevægelse. 

Det  var  det  Tidspunkt,  hvor  Henrik  Ibsens  første  Bøger  faldt  i  hans 
Hænder  og  hvor  hans  Opmærksomhed  blev  vakt  for  denne  opdukkende 
Digter,  som  i  den  ledende  danske  Kritik  mødtes  med  et  Forbehold, 
der  daarligt  dækkede  over  Uviljen.  Han  anskaffede  sig  fra  Norge 
Ibsens  ældste,  der  udkomne  Skuespil. 

Frederik  Algreen-Ussing  henvendte  sig  til  ham  for  at  hverve  ham 
til  Medarbejderskab  paa  et  stort  Biografisk  Leksikon,  som  Ussing 
længe  havde  planlagt  og  forberedt  og  angaaende  hvilket  han  nu  havde 
sluttet  Kontrakt  med  Datidens  største  danske  Forlag.  En  Yngling,  der 
afskyede  den  konservative  Augustforening  og  al  dens  Gerning,  kunde 
ikke  andet  end  føle  Betænkeligheder  ved  at  indlade  sig  paa  Samarbejden 
med  dens  Stifter.  Men  Algreen-Ussing  forstod  at  overvinde  dem,  idet 
han  fraskrev  sig  Retten  til  Censur  og  overlod  Enhver,  til  hvem  han 
henvendte  sig,  under  eget  Ansvar  at  skrive  som  han  vilde.  Og  han 
var  fuldstændig  loyal  i  sin  Given  af  dette  Løfte.  Her  var  jo  desuden 
kun  Tale  om  Literatur,  ikke  om  Politik. 

Da  de  danske  Forfattere  skulde  behandles  i  Bogstavordenen,  var 
den  Artikel,  som  det  straks  gjaldt  om  at  skrive,  den,  der  skulde  frem- 
stille den  eneste  danske  Digter,  hvis  Navn  begyndte  med  Aa.  Saaledes 
gik  det  til,  at  Emil  Aarestrup  blev  den  første  danske  Fortidsdigter,  som 
Ynglingen  kom  til  at  skildre.  Gennem  F.  L.  Liebenberg  havde  han  lært 
Pietro  Krohn   og  Peter  Købke  at  kende,   og  gennem   dem  erfor  han 

Eksistensen  af  en  Samling  utrykte  Breve  fra  Aarestrup  til  dennes  Ven, 
Urtekræmmer  Petersen,  der  i  høj  Grad  kom  hans  Essay  til  Gode. 
Derimod  bragte  et  Besøg,  han  aflagde  hos  Digterens  Enke,  ikke  ringeste 
Resultat.  Det  var  forunderligt  at  træffe  den  af  Aarestrup  i  hans  unge 
Dage  saa  entusiastisk  Besungne  som  en  mut  og  ængstelig  gammel  Kone 
uden  Spor  af  fordums  Skønhed,  der  erklærede,  ingen  Breve  at  have 
Fra  sin  Mand  og  ingen  Oplysning  at  kunne  give  om  ham. 

I  September  1865  blev  Artiklen  om  Aarestrup  færdig.  Det  var 
Meningen,  at  den  hurtigt  skulde  følges  af  andre  om  de  øvrige  danske 
Forfattere  paa  A.  Men  det  var  den  eneste,  som  blev  skrevet;  thi 
Algreen-Ussings  tilsyneladende  saa  vel  begrundede  Foretagende  blev 
pludselig  bragt  til  Standsning.  De  nationalliberale  Bladudgivere  er- 
klærede, saasnart  de  hørte  om  Planen,  at  de  paa  ingen  Maåde  vilde 
finde  sig  i  dens  Udførelse  ved  en  Mand  der  indtog  en  saadan,  „reak- 
tionær"*  Stilling  i  dansk  Politik  som  Ussing,  og  overfor  deres  Trusel 
om  at  ville  tilintetgøre  Foretagendet,  vovede  Forlæggerne,  der  var  al- 
deles afhængige  af  disse  Blades  Holdning,  ikke  at  trodse.  De  er- 
klærede Algreen-Ussing,  at  de  saa  sig  nødsagede  til  at  fragaa  Kon- 
trakten, men  var  villige  til  at  betale  ham  den  paa*  Forhaand  vedtagne 
Skadeserstatning  for  dens  Misligholdelse.  Han  kæmpede  længe  for  at 
Faa  sit  Foretagende  gennemført;  da  det  viste  sig  frugtesløst,  gav  han  aF 
Stolthed  Afkald  paa  enhver  Affindelsessum  og  saa  med  Bitterhed  mange 
Aars  Arbejde  og  lang  Tids  Møje  fuldstændig  spildt.  Kort  derefter  blev 
han  bortrevet  af  Sygdom. 

24. 

En  ung  Mand,  der  i  Begyndelsen  af  Tredserne  i  Danmark  fordybede 
sig  i  filosofiske  Studier  og  særligt  var  optaget  af  Grænseforholdet  mel- 
lem Filosofi  og  Religion,  maatte  nødvendigt  komme  til  det  Resultat,  at 
der  ikke  kunde  blive  noget  af  det  filosofiske  Liv  paa  dansk  Grund,  før  en 
almindelig  stor  Polemik  blev  indledet,  under  hvilken  de  uensartede 
Synsmaader,  som  endnu  aldrig  var  traadte  fuldt  udtalte  frem,  blev 
aabenbare  og  kom  til  at  brydes  saaledes  med  hverandre,  at  det  blev 
klart,  hvilke  Standpunkter  der  maatte  opgives  og  hvilke  der  lod  sig 
hævde.  Selv  om  han  nærede  en  varm  Hengivenhed  for  begge  de  to 
Professorer  i  Filosofi,  R.  Nielsen  og  Brøchner,  maatte  han  nære  Haabet 
om  at  faa  en  Drøftelse  af  de  Problemer,  som  sysselsatte  ham,  i  Stand 
dem  imellem.  Brøchners  Lærling  talte  tidt  med  denne  derom,  men 
kunde  ikke  overtale  ham  til  at  begynde.  Han  bad  saa  Gabriel  Sibbem 
levere  en  grundig  Kritik  af  Nielsens  Bøger;  men  denne  undslog  sig. 
En  Tvivl  greb  ham,  om  det  vilde  lykkes  at  faa  de  Ældre  til  at  tage 
Ordet. 

En  Anmeldelse  i  Fædrelandet  af  Nielsens  Grundideernes  Logik, 
férste  Del,  oprørte  ham.  Den  gik  stik  imod  hvad  han  ansaa  for  uigen- 
drivelig sandt,   og  var  skrevet  i  den  Stil   og   med  de  Billeder,  som 

Bladets  literære  Recensioner  havde  bragt  i  Mode,  en  Stil,  der  var  ham 
en  Gin  ved  sine  forlorent  digteriske  eller  meningsløst  platte  Udtryk 
(„Materien  er  det  Hammerslag,  Ideen  behøver"  —  „Umiddelbarheden 
er  som  den  Mad,  der  én  Gang  er  spist"). 

I  et  elleve  Siders  Brev  til  Brøchner  samlede  han  saa  Alt,  hvad 
han  i  disse  første  Ungdomsaar  havde  tænkt  om  det  filosofiske  Studium 
ved  Universitetet,  og  viste  i  saa  skarpe  Vendinger,  han  formaaede,  at 
det  var  Brøchners  Pligt  mod  de  Ideer,  hvis  Talsmand  han  var,  at  op- 
træde, og  en  Dumhed,  ja  en  Forsyndelse  at  lade  det  være.  Han 
vidste  ret  vel,  at  han  satte  sit  gode  Forhold  til  Brøchner,  der  var  ham 
saa  dyrebart,  paa  Spil;  men  han  vilde  vove  dette.  Han  ventede  ingen 
umiddelbar  Virkning  af  sit  Brev,  men  tænkte  sig,  at  det  skulde  ligge 
og  gære  og  engang  i  Fremtiden  have  Følger.  Udfaldet  blev  forsaavidt 
over  Forventning,  som  hans  Lærer  blev  bevæget  af  hans  Brev,  ikke 
alene  sagde  ham  den  varmeste  Tak  for  de  dristige  Ord,  men  uden 
Betænkning  gik  til  Nielsen  og  erklærede  denne,  at  han  nu  vilde  skrive 
en  Bog  om  hans  hele  filosofiske  Virksomhed  og  Betydning.  Nielsen 
gjorde  gode  Miner  til  slet  Spil. 

Da  Brøchner  imidlertid  straks  derefter  først  mistede  sin  unge  Hustru, 
og  derpaa  angrebes  af  den  snigende  Svindsot,  der  ti  Aar  igennem  ud- 
tærede ham,  blev  Virkeliggørelsen  af  det  fattede  Forsæt  foreløbig  skudt 
ud  i  flere  Aar. 

Han  følte  da,  at  han  selv  maatte  vove  sig  frem,  og  til  en  Begyn- 
delse skrev  han  sammen  med  Julius  Lange  en  humoristisk  Artikel  om 
R.  Schmidts  Anmeldelse  af  Grundideernes  Logik,  hvilken  Lange  skulde 
anbringe  i  Dagbladet,  til  hvilket  han  havde  Adgang.  Tre  Dage  efter 
at  Artiklen  var  færdig,  kom  saa  Lange  og  meddelte,  at  den  til  hans 
Forfærdelse  —  var  bleven  borte.  Det  lignede  ham  saa  ganske,  at 
Vennen  blev  fuldt  saa  fornøjet  derover,  som  havde  han  meddelt,  at 
Artiklen  var  bleven  trykt.  Man  hengav  sig  nogen  Tid  til  Haabet  om 
at  den  kunde  ligge  paa  Langes  Bord;  thi  han  havde  Dagen  forud  sagt: 
Jeg  er  ingen  nysgerrig  Natur;  men  jeg  gad  dog  vide,  hvad  der  egen- 
lig li^er  paa  det  Bord".     Den  var  og  blev  imidlertid  forsvunden. 

Han  optraadte  da  paa  egen  Haand  med  en  Del  mindre  Artikler, 
som  det  lykkedes  ham  at  faa  optagne  i  Fædrelandet,  Da  han  første 
Gang  traadte  ind  til  Ploug  i  dennes  lillebitte  Kontor  højt  oppe  i  et 
Baghus  paa  Højbroplads,  tog  den  barske  Mand  ham  ikke  uvenligt 
imod.  Studsende  ved  den  Indtrædendes  unge  Udseende,  udbrød  han 
blot:  Hvor  gammel  er  De?  Og  efter  Svaret:  „23V2  Aar",  sagde  han 
smilende:    Glem  ikke  det  halve! 

Den  første  Artikel  blev  liggende  i  Maaneder;  de  næste  blev  optagne 
uden  saa  lang  Tids  Venten.  Men  Ploug  var  noget  urolig  over  deres 
Indhold  og  bemærkede  forsigtigt,  at  der  ikke  maatte  „drives  Spot  med 
Religionen",  hvad  der  heller  ingenlunde  med  Sandhed  kunde  siges  at 
være  sket  i  dem.     Men  der  var  jo  rørt  ved  Dogmetroen,  og  det  var 

nok.  Senere  foresvævede  det  Ploug,  at  han,  som  han  engang  har 
skrevet,  udelukkede  den  unge  Forfatter  fra  Bladet,  saasnart  han  fik 
Øje  paa  hans  Retnings  Skadelighed.  Dette  beroede  paa  Fejlhuskning; 
Anledningen  til  at  han  forlod  Bladet  var  en  anden,  og  han  gik  frivilligt 
sin  Vej. 

Saa  djærv  og  but,  saa  mandig  og  paalidelig  Ploug  syntes,  kunde 
man  dog  i  journalistiske  Anliggender  daarligt  bygge  paa  hans  Ord. 
Hans  Nærmeste  indrømmede  dette;  han  gav  sit  Tilsagn,  glemte  det 
eller  tog  det  tilbage.  Intet  er  jo  mere  almindeligt;  men  det  gjorde  et 
overvældende  Indtryk  paa  den  i  Livet  ganske  uerfarne  Begynder. 

Han  havde,  da  Ibsens  Brand  kom  ud  og  vakte  ualmindelig  Opsigt, 
anmodet  Ploug  om  at  turde  anmelde  denne  Bog  og  havde  faaet  hans 
bestemte  Ja,  skrev  da  med  ikke  ringe  Flid  sin  Artikel,  men  modtoges 
ved  Overbringelsen  til  sin  Forbauselse  med  de  Ord,  at  Bladet  nu  lige 
havde  faaet  en  anden  fra  dets  faste  Anmelder,  hvem  Ploug  dog 
„ikke  kunde  sparke  til  Side"*.  Ploug  havde  da  øjensynlig  givet  sit 
Løfte  ud  i  Luften.  Han  gik  sin  Vej  med  sin  Artikel,  fast  besluttet 
paa  aldrig  mere  at  komme  igen. 

Fra  1866 — 1870  søgte  og  fandt  han  Optagelse  for  sine  (ikke  mange) 
Bladartikler  i  Billens  Dagbladet,  der  paa  sin  Side  lukkede  sig  for  ham 
efter  hans  første  Forelæsningsrække  paa  Kjøbenhavns  Universitet.  Bille 
var  som  Redaktør  elskværdig;  vel  lidt  nedladende,  men  høflig  og  altid 
ved  godt  Humør.  Han  modtog  i  Reglen  sine  Medarbejdere  liggende  ud- 
strakt paa  sin  Sofa  med  det  smukt  skaarne  Hoved  hvilende  mod  en 
Pude  og  den  lille  velhavende  Spidsmave  i  Vejret.  Han  var  neppe  middelhøj 
af  Skikkelse,  hurtig  i  al  sin  Gerning,  meget  klar,  lidt  flad;  meget  vel- 
talende, lidt  udvortes;  glad  ved  den  store  Yndest,  han  i  det  kjøbenhavnske 
Borgerskab  nød.  Traadte  han  en  Aften  ind  i  Tivolis  Concertsal,  sprang 
paa  én  Gang  alle  Opvarterne  som  Kakelaker.  De  ilede  til  for  at  er- 
fare hvad  han  ønskede,  hentede  Stole  til  ham  og  hans.  I  ethvert  Sel- 
skab var  han  den  smidige,  øvede  og  muntre  Bordtaler.  Paa  sit  Re- 
daktionskontor  var  han  artig,  bestemt,  ordholdende;  lod  sig  ikke  skræmme 
af  Smaating.  Da  Bjørnson  angreb  hans  yngste  Medarbejder,  forhøjede 
han  uden  Anmodning  dennes  Honorar. 

Det  gode  Forhold  fik  sit  første  Skaar,  da  denne  i  1869  udgav  en 
Oversættelse  af  MiH's  Bog  om  Kvindesagen.  Denne  Bog  vakte  Billes 
Forbitrelse  og  Uvilje.  Han  forbød,  at  den  maatte  anmeldes  i  Bladet, 
negtede  sin  Medarbejder  at  forsvare  den  deri,  ja  vilde  end  ikke  taale 
Bogen  i  sit  Hus,  saa  hans  Nærmeste  maatte  læse  den  i  Smug  som  et 
farligt  og  fordærveligt  Skrift. 

25. 

I  Begyndelsen  af  Aaret  1866  døde  pludselig  i  Rom  Ludvig  David, 
revet  bort  at  en  Tyfusfeber.  Hans  sørgende  Forældre  stiftede  til  Er- 
indring om  ham  det  Legat  for  juridiske  Studenter,   der  bærer  og  be- 

varer  hans  Navn.  Til  de  første  Bestyrere  derfor  udnævnte  de  for- 
uden hans  nærmeste  Ven  to  juridiske  Kandidater,  Emil  Petersen  og 
Emil  Bruun,  der  begge  havde  staaet'den  Afdøde  nær.  Den  sidste,  der 
ikke  tidligere  er  nævnt  paa  disse  Blade,  var  en  paafaldende  smuk  og 
velbegavet  ung  Mand,  Broder  til  nuværende  Fru  Bissen  og  til  Contre- 
admiral  Bruun.  Han  udmærkede  sig  ved  rolig  og  overlegen  Humor, 
var  i  høj  Grad  selvbevidst  og  mandig.  Hans  Forhold  til  Ludvig  David 
i  den  tidlige  Ungdom  havde  været  lidt  af  en  beskyttende  Kammerats. 
Ulykkeligvis  blev  han  alvorlig  saaret  ved  Tyskernes  første  Storm  paa 
Dybbøl  Skanser;  en  Kugle  kvæstede  en  af  Hvirvlerne  i  hans  Rygrad; 
efterhaanden  medførte  Saaret  Lungesvindsot,  og  han  døde  ung. 

Ludvig  Davids  Død  var  et  Tab  for  hans  Venner.  Han  havde  ikke 
blot  Hjerte  for  deres  Vel  og  Ve,  men  gode  Anlæg  for  Historie  og 
Matematik  og  fra  Hjemmet  af  et  Begreb  om  Statssager,  der  laa  temmelig 
højt  over  de  Flestes  Synskres.  Egen  for  ham  var  en  Forening  af  skarp, 
opløsende  Forstand  og  Hang  til  sammenfattende,  afrundende  Gengivelse. 
Han  havde  i  det  oflFenlige  Liv  stærke  Antipatier.  Efter  hans  Opfat- 
telse havde  de  lykkelige  Fredsaar,  der  fulgte  paa  den  første  slesvigske 
Krig,  virket  afslappende;  Talerne  og  Journalisterne  var  traadte  i  Hel- 
tenes Sted;  mangt  et  Løsen,  som  først  var  udtalt  med  Begejstring,  var 
i  den  Tid  stivnet  til  Floskel.  Han  fandt  adskillige  af  Liberalismens 
ledende  Mænd  overfladiske  og  karakterløse,  og  beskyldte  dem  med 
Ungdommens  Ubarmhjertighed  for  Ordskvalder.  Paavirket  som  han 
var  af  Kierkegaard  maatte  en  Mand  som  Bille  blive  den  stadige  Gen- 
stand for  hans  Uvilje.  Han  mente,  —  halvvejs  med  Urette  —  at  Bille 
drapperede  sig  med  usand  Alvor. 

Selv  havde  han  en  dyb  og  virksom  Menneskekærlighed,  en  ikke 
almindelig  Drift  til  at  lindre  og  hjælpe.  Selskabslivet  var  ham  forhadt; 
det  var  ham  en  Tidsspilde  og  en  Pine  at  skulle  gøre  Figur  i  en  Balsal ; 
han  var  meget  ubekymret  for  sit  Udvortes  og  ingen  sirlig  Mand  i  sin 
Paaklædning.  Derimod  følte  han  sig  lykkelig  under  tvangløst  Samkvem 
med  de  Kammerater,  han  satte  Pris  paa,  ved  en  lystig  Passiar  eller  i 
et  overgivent  Lag,  og  under  fortrolig  Samtale  lagde  hans  inderste 
Væsen  sig  for  Dagen  i  en  beskeden  Fordringsløshed,  i  godmodigt  Lune, 
rettet  mod  ham  selv  som  mod  andre,  og  i  et  forstandigt  og  medfølende 
Blik  paa  Omverdenen.  Hans  varmeste  Udbrud  havde  gerne  et  lille 
Anstrøg  af  Spot  eller  Drilleri;  det  var,  som  gengav  han  snarere  halvt 
skelmsk  en  Andens  Følelser,  end  som  udtalte  han  uforbeholdent  sine 
egne.  Men  der  kom  da  let  et  inderligt,  trofast  Blik  i  hans  smukke, 
mørke  Øjne. 

26. 
Hans  Død   efterlod   en   stor  Tomhed   i  Forældrenes  Hjem.     Den 
gamle  Fader  sagde  en  Dag  til  Sønnens  Ven:  „Forunderligt,  man  ender, 
som  man  begyndte.    Jeg  har  ikke  skrevet  Vers  siden  min  tidlige  Ung- 

dom,   og  nu  har  jeg  skrevet  et  Digt  om  min  Sorg  over  Ludvig.    Jeg 
vil  læse  det  for  Dem." 

Den  Sommer  var  der  en  Industri-  og  Kunst-Udstilling  i  Stockholm, 
som  Konferensraad  David  vilde  se.  Da  han  ikke  gad  gøre  Rejsen 
alene,  medtog  han  i  Sønnens  Sted  dennes  Ven. 

Det  blev  det  unge  Menneskes  første  Rejse  til  en  fremmed  Hoved- 
stad og  som  saadan  fornøjelig  og  udbytterig.  Vel  havde  han  ikke  mere 
det  drengebløde  Gemyt  med  dets  umaadelige  Modtagelighed,  som  da 
han  syv  Aar  tidligere  for  første  Gang  havde  været  i  Sverig.  Thi  selv 
det  Ubetydeligste  var  dengang  en  Oplevelse.  Han  havde  da  i  Gote- 
borg  boet  i  Huset  hos  en  Veninde  af  hans  Moder,  hvis  tolvaarige 
Datter  ved  Navn  Bluma-Alida,  et  lille  Vidunder  af  Ynde,  for  Spøg  var 
blevet  bestemt  til  Brud  for  ham  af  de  to  Veninder  lige  fra  Barnets 
Fødsel.  Og  han  havde  dengang  tilegnet  sig  ethvert  Indtryk  af  Natur 
og  Mennesker  med  en  glubsk  Appetit,  der  gjorde  disse  Indtryk  uud- 
slettelige for  Livet.  Hans  Fantasi  havde  i  hin  Sommermaaned  gjort 
ethvert  Sammentræf  med  en  ung  Pige  til  et  Æventyr  og  bemægtiget 
sig  ethvert  Landskabsbillede  med  en  Inderlighed,  som  den.  Landskabs- 
maleren i  Reglen  kun  besidder  overfor  en  Egn,  hvori  han  særlig  er 
hjemme.  Dengang  havde  han  en  Maaned  igennem  deltaget  i  Gote- 
borgsk  Familie-  og  Selskabsliv.  Nu  rejste  han  blot  som  Turist,  som 
en  højtanset  gammel  Mands  Følgesvend. 

Han  glædede  sig  i  Stockholm  mindre  over  Industriudstillingen  end 
over  Nationalmuseet  og  det  kongelige  Teater,  hvor  Skuespillerinden 
Fru  Hvasser  indtog  ham  ved  sit  smukke  Ydre  og  sit  Spils  skarpe 
Energi.  Han  kom  til  ret  at  holde  af  Stockholm,  denne  den  skønnest 
beliggende  af  Nordens  Hovedstæder,  og  saa  med  Andagt  de  Steder,  til 
hvilke  Bellmans  Navn  er  knyttet.  Han  fulgte  ogsaa  Konferensraaden 
til  Ulriksdal,  hvor  den  svenske  Enkedronning  ventede  ham  til  Audiens. 
Mer  end  en  Time,  før  man  naaede  Slottet,  kastede  Konferensraaden 
sin  Cigar.  Jeg  er  en  gammel  Hofmand**,  sagde  han.  Han  havde 
altid  staaet  det  danske  Kongehus  nær;  i  lang  Tid  kom  Kronprinsen 
jævnligt  til  ham  i  hans  Lejlighed  i  Dronningens  Tvergade  for  af  ham 
at  vejledes  i  Statsøkonomi.     Han  var  da  vant  til  Hofskik. 

Smukke  var  disse  Sommerdage,  dejlige  de  lyse  Nætter  i  Stock- 
holm. 

En  Erindring  fra  disse  Uger  knytter  sig  til  en  Nat,  da  Himlen  var 
overtrukket.  Han  var  vandret  rundt  i  Byen  før  han  vilde  lægge  sig 
til  Ro,  og  følte  etsteds  paa  en  stor  Plads,  idet  han  greb  ned  i  sin 
Lomme,  denne  fuld  af  Papirslapper;  huskede  ikke,  hvorledes  de  var 
komne  der,  og  kastede  dem  fra  sig  paa  Pladsen.  Da  han  næsten 
havde  naaet  Hotellet,  gik  det  op  for  ham,  at  det  var  lutter  smaa 
svenske  Pengesedler  —  Alt,  hvad  han  havde  tilbyttet  sig  til  Opholdet 
i  Stockholm  —  som  han  havde  baaret  løst  paa  sig  i  Lommen  og  saa 
letsindigt   kastet  bort.     Med  Møje  fandt  han  efter  længere  Omflakken 

Pladsen  paany,  men  naturligvis  ikke  noget  Spor  af  den  Rigdom,  han  i 
utilgivelig  Glemsomhed  havde  spredt  for  alle  Vinde.  Han  nødtes  til 
at  laane  den  Summa  seks  Rigsdaler  af  sin  gamle  Beskytter.  At  hans 
Krav  til  Livet  ikke  var  store,  viser  sig  i,  at  denne  Sum  forslog. 

Den  danske  Gesandt  var  paa  det  Tidspunkt  fraværende  fra  Stock- 
holm, og  Legationens  chargé  cTaffaires  maatte  modtage  den  danske 
Exminister  i  hans  Sted.  Han  viste  sig  opmærksom  og  indførte  de 
Rejsende  overalt,  hvor  Konferensraad  David  ønskede  sit  Komme 
kendt.  Selv  var  han  imidlertid  en  yderst  uheldig  Repræsentant  for  det 
danske  Diplomati,  en  af  grimme  Udsvævelser  opløst  Personlighed,  hvis 
Samtalemaade  var  raa  og  hvis  Væsen  var  saa  brutalt,  at  han  sparkede 
Smaabøm  til  Side  med  sin  Støvlehæl,  naar  de  gik  foran  ham  paa  Gaden. 
Kønslig  Abnormitet  medførte  ikke  længe  efter  hans  Afskedigelse  og 
Forvisning  til  en  lille  dansk  0. 

Denne  Mand  gav  en  større  Festmiddag  for  Konferensraad  David,  til 
hvilken  blandt  andre  alle  de  svenske  Ministre  og  de  norske  Ministre 
i  Stockholm  mødte.  Den  holdtes  paa  Hasselbakken,  og  det  ydre 
Udstyr  var  prægtigt.  Men  hvad  der  i  højeste  Grad  forbausede  det 
unge  Menneske,  der  jo  i  Grunden  ikke  passede  ind  i  en  saadan  Kres, 
var  den  Tone,  der  efterhaanden  ansloges  i  Samtalerne  ved  Bordet,  og 
især  disses  slibrige  Indhold.  Det  var  dog  ikke  de  tilstedeværende 
Ministre  og  Diplomater,  men  en  dansk  Levemand,  Professor  i  Fysik, 
der  gav  Underholdningen  denne  Vending.  Han  fortalte  Anekdoter, 
som  kunde  bringe  Matroser  til  at  rødme.  Hverken  Grev  Manderstrom 
eller  nogen  af  de  andre  Ministre,  end  ikke  den  statelige  og  smukke 
norske  Statsminister  Sibbern,  syntes  dog  at  tage  Anstød  deraf.  Der- 
imod forandredes  Manderstroms  Ansigtsudtryk  kendeligt,  da  Professoren 
tillod  sig  nogle  spydige  Hentydninger  til  Sverigs  og  særligt  håns  egen  per- 
sonlige Holdning  før  og  under  den  dansk-tyske  Krig.  Han  lod  med 
Et,  som  han  aldeles  ikke  forstod,  og  førte  Talen  over  til  et  andet  Æmne. 

Et  overmaade  pinligt  Indtryk  gjorde  det  desuden  paa  den  med  saa 
fornemt  Selskab  uvante  Yngling,  at  ikke  blot  den  danske  Chargé 
d'affaires,  men  øjensynligt  adskillige  af  disse  fine  Herrer,  havde  be- 
sluttet at  skaffe  sig  en  ekstra  Morskab  ved  at  drikke  ham  fuld.  Det 
hele  Bordselskab  kappedes  om  at  drikke  Glas  med  ham,  og  man  lod 
ham  vide,  at  Anstanden  krævede,  han  hver  Gang  tømte  sit  Glas  til 
Bunden ;  det  Modsatte  vilde  være  Brud  paa  god  Tone.  Da  han  hurtigt 
gennemskuede  Hensigten,  slap  han  ud  af  Vanskeligheden  ved  at  anmode 
en  Opvarter  om  et  ganske  lille  Glas.  Naar  han  tømte  dette,  kunde 
han  uden  Skade  for  sin  Holdning  gøre  alle  de  Tilstedeværende  Besked. 

Men  han  havde  —  næsten  for  første  Gang  i  sit  Liv  —  da  man 
rejste  sig  fra  Bordet,  det  Indtryk  at  have  været  i  rigtig  daarligt  Sel- 
skab, og  en  vis  Væmmelse  for  de  formelt  højest  staaende  Krese,  der 
kunde  svare  saa  lidet  til  det  Ry,  som  gik  af  dem,  og  den  Glans,  man 
tillagde  dem,  holdt  sig  i  flere  Aar  derefter  hos  ham. 


Arkanauvæsenet. 

Af  J.  S.  Møller. 


Mange  Samfundsspørgsmaal  dukker  op  i  vor  Tid,  paakræver  vor  Op- 
mærksomhed og  kræver  en  Løsning.  Hvormange  tænkte  for  et  Par 
Aar  siden  paa  Spørgsmaalet  om  Arkanauvæsenets  Bekæmpelse  ?  Næppe 
andre  end  Lægerne  og  Farmacevteme,  som  daglig  ser  Eksempler  paa 
den  skandaløse  Trafik,  der  drives  og  trives  i  Ly  af  en  elendig  Lovgiv- 
ning. Da  Ugeskr.  f.  Læger  i  Fjor  paabegyndte  at  trække  nogle  her- 
henhørende Svindelforetagender  frem  for  Dagens  Lys,  da  „Den  alm. 
danske  Lægeforening"  derpaa  havde  udgivet  et  Par  Foredrag  af 
Prof.  Bock  og  mig  („Om  Arkana  eller  saakaldte  hemmelige  Læge- 
midler. To  Foredrag**)  og  da  Landets  Læger  endelig  i  et  Antal  af 
c.  1200  havde  indsendt  en  Adresse  til  Regering  og  Rigsdag,  hvori  der 
krævedes  en  energisk  Bekæmpelse  af  det  mere  og  mere  overhaand- 
tagende  Arkanauvæsen,  begyndte  Spørgsmaalet  at  vække  Opmærksomhed 
ogsaa  udenfor  Lægernes  Kreds.  I  Folketinget,  der  just  da  skulde 
revidere  Loven  om  Undersøgelse  af  Levnedsmidler,  droges  Spørgs- 
maalet ind  i  Forhandlingen,  hvilket  tilsidst  resulterede  i  Vedtagelsen  af 
en  Ændring  til  nævnte  Lov.  Hermed  løstes  Spørgsmaalet  imidlertid 
ingenlunde,  hvilket  Rigsdagen  sikkert  heller  ikke  har  troet ;  det  er  der- 
for endnu  ligesaa  brændende  som  forhen. 

Benævnelsen  „hemmelige  Lægemidler",  Arkana,  passer  for  saa 
vidt  ikke,  som  saagodt  som  alle  Arkaners  Sammensætning  er  bekendt; 
der  foreligger  flere  Tusinde  Analyser  af  saadanne,  og  de  ny  opduk- 
kende bliver  som  Regel  hurtigt  analyserede. 

Imidlertid  kan  Benævnelsen  meget  godt  bruges,  da  Fabrikanten  altid 
selv  hemmeligholder  Sammensætningen  af  sine  Midler,  ligesom  han 
gerne  søger  at  omgærde  dem  med  et  mystisk  Skær;  han  lover  end- 
videre altid,  at  de  kan  helbrede  Sygdomme  —  oftest  mangfoldige  Syg- 
domme, hvilket  de  kendte  Lægemidler  desværre  sjældent  kan;  han 
tager  en  skamløs  Pris  for  dem  —  en  Pris,  der  altid  langt  overstiger 
deres  virkelige  Værdi;  han  søger  stedse  at  skaffe  dem  Udbredelse  ved 
Hjælp  af  en  Reklamekunst,  der  intet  Middel  forsmaar  og  som  stedse 
lover  vidunderlige  Helbredelser. 

Betingelsen  for  de  hemmelige  Lægemidlers  Trivsel  er  først  og 
fremmest  den  Folk  iboende  Trang  til  at  søge  Støtte  hos  en  overnaturlig 
Magt.  Overtroen,  Mystiken  har  endnu  Tag  i  Folk;  man  tager  sørgeligt 
fejl,  hvis  man  af  den  Kendsgerning,  at  Befolkningens  gamle  overotriske 
Forestillinger  efterhaanden  taber  sig,  mener,  at  Overtroen  er  i  Aftagende. 
Nej!  Den  tager  blot  ny  Klæder  paa  —  moderne  Klæder,  der  passer 
til  vor  Tid;  den  klæder  sig  ud  som  Spiritist,  som  Magnetisør,  som 
„Videnskabsmand",    som  Naturlæge.     Intet  imponerer  Folk  saa  meget 

som  den  Mand,  der  i  Reklameøjemed  kalder  sig  Videnskabsmand. 
Hvor  stor  en  „Videnskabsmand"  er  ikke  Dr.  James  Kidd!  I  sit 
Mesterværk  af  Reklamekunst  siger  han:  „Efter  aarelange,  taalmodige 
Granskninger  og  Studier  af  Fortidens  støvede  Skrifter  saavel  som  Eks- 
perimenter paa  Nutidens  Lægevidenskabs  Omraade,  er  Dr.  James 
Kidd  i  Stand  til  at  offentliggøre,  at  han  har  fuld  Vished  for  at  have 
opdaget  Livets  Elixir  —  at  han  ved  Hjælp  af  en  mysteriøs  Mikstur, 
hvis  Sammensætning  han  alene  kender  og  som  han  nu  tillaver  som 
Resultat  af  en  aarelang  Søgning  efter  dette  livgivende  Middel,  er  i  Stand 
til  at  helbrede  alle  og  enhver  af  de  Sygdomme,  som  det  menneskelige 
Legeme  lider  af.     Der  gives  ingen  Tvivl  om  Doktorens  Oprigtighed  i 

denne  Sag. Hans  Paastande  grunder  sig  paa  sund  Fornuft  og 

grundig  Erfaring  under  en  mangeaarig  Lægepraksis."  At  Kidd  efter  alt 
dette  mindst  maa  være  „Æresdoktor  ved  det  kgl.  med.  Institut  i  Aber- 
deen" og  ved  et  Hospital  i  Edinbourg  og  at  han  har  „studeret  ved  de 
fornemste  europæiske  Hospitaler",  turde  være  en  Selvfølge!  Hans 
Ry  attesteres  af  mange,  bl.  a.  af  en  Guvernør,  en  Borgmester  og  flere 
Præster  fra  Fort  Wayne,  for  ikke  at  tale  om  utallige  Anbefalinger  fra 
taknemlige  Patienter.  Nogle  af  disse  Anbefalinger  er  forresten  ret 
ejendommelige;  Borgmesteren  kender  saaledes  Firmaet  som  „paalidelige 
og  ærlige  Mænd  med  god  Karakter  og  Opførsel,  finansielt  (!)  i  Stand  til 
at  opfylde  enhver  Kontrakt  efter  Overenskomst,  som  de  maatte  indgaa." 

Et  andet  Eksempel  bl.  m.  er  Dr.  Pe radon,  der  synes  at  være 
Leder  af  en  ret  storstilet  Svindelforretning  i  Paris ;  han  redigerer  „  Uge- 
skriftet" „la  medicinenouvelle",  som  omhandler  „Vitalismen".  Peradon 
er  selvfølgelig  „Medlem  af  det  medicinske  Fakultet  i  Paris,  Ridder  af 
Æreslegionen  p.  p.";  man  høre  nogle  Eksempler  paa  hans  „Viden- 
skabelighed": „Den  ny  Lægemethode  er  den  therapeutiske  Methode, 
der  er  baseret  paa  Lovene  om  Vitalismen.  Disse  Love  ere  de,  der 
ligge  til  Grund  for  Molekuleudvekslingen  mellem  levende  Væsener  og 
de  Elementer,  hvori  disse  befinde  sig,  idet  ethvert  levende  Væsen  er 
underkastet  Varmens,  Lysets,  Elektricitetens,  Magnetismens  etc.  kombi- 
nerede Indflydelse."  Eller  følgende:  „Enhver  Sygdom  skyldes  en  For- 
andring i  eller  et  Brud  paa  den  organiske  Ligevægt  som  Følge  af 
Utilstrækkeligheden  eller  Overflødigheden  af  Livsfunktionernes  Veksel- 
virkning." Man  overraskes  da  heller  ikke  ved  at  læse,  at  Peradon 
efter  »lange  og  taalmodige  Granskninger"  har  faaet  Held  til  at  helbrede 
Kræft  ved  Hjælp  af  „vitaliserede  Lysbade".  „Dr."  Peradon  synes 
næsten  at  være  „Dr."  James  Kidds  jævnbyrdige. 

Naar  nu  Overtroen  tager  den  anden  Verdensmagt  Dumheden  under 
Armen,  er  der  skabt  Betingelser  for,  at  Arkanafabrikantens  Lokketoner 
kan  gøre  Indtryk.  Ved  Suggestionens  og  Selvsuggestionens 
Hjælp  skabes  der  da  endogsaa  en  Mulighed  for,  at  Midlet  virkelig  kan 
hjælpe  i  Øjeblikket;  det  vil  være  almindelig  bekendt,  at  Suggestion 
ikke  blot  kan  skabe  sygelige  Symptomer,  men  ogsaa  kan  faa  sygelige 

Symptomer  til  at  svinde  —  i  Særdeleshed  naar  disse  er  af  nervøs 
Natur.  En  Virkning,  som  beror  paa  dette  Forhold,  vil  dog  som  Regel 
være  ganske  forbigaaende ;  derfor  har  alle  disse  Midler  ogsaa  kun 
hver  sin  Tid  at  regere  i;  deres  Levetid  vil  i  første  Linie  være  afhængig 
af  Fabrikantens  Reklamekunst,  af  hans  Evne  til  at  finde  paa  nye  Fif 
og  af  hans  Ihærdighed.  Et  Eks.  paa,  i  hvor  høj  Grad  et  ganske  værdi- 
løst Middels  Levetid  kan  forlænges,  er  Voltakorsene,  hvis  Fabrikant 
tilfulde  har  forstaaet  den  vanskelige  Reklamekunst;  han  er  ikke  bleven 
staaende  ved  det  en  Gang  givne,  han  finder  stadig  paa  nye  Fif,  og  dog 
vil  han  sikkert  ikke  oftere  være  i  Stand  til  at  frembringe  en  psykisk 
Epidemi  af  den  Udstrækning,  som  man  for  nogle  Aar  siden  var  Vidne 
til.  —  Naturligvis  fuldføres  de  hemmelige  Lægemidlers  Effekt  ikke  altid 
udelukkende  ad  psykisk  Vej  ved  Hjælp  af  Suggestion ;  mange  —  og  da 
særlig  de  sidste  Aars  —  Arkana  indeholder  stærkt  virkende  Medika- 
menter, der  alle  tilhører  den  rationelle  Medicin;  tilfældigvis  kan  de 
da  hjælpe  i  nogle  af  de  anvendte  Tilfælde,  men  det  turde  imidlertid 
være  indlysende,  at  der  er  langt  større  Chancer  for,  at  saadanne  stærkt- 
virkende  Midler  vil  kunne  forværre  den  Syges  Tilstand. 

I  heldigste  Tilfælde  faar  Patienten  da  et  ganske  værdiløst  og  virk- 
ningsløst Middel,  der  vel,  som  sagt,  undertiden  ad  suggestiv  Vej  kan 
have  en  tilsyneladende,  men  rigtignok  forbigaaende  Virkning  til  Følge, 
men  som  sikkert  i  de  aller  fleste  Tilfælde  kun  bringer  den 
Syge  Skuffelser  og  Tab,  hvilket  de  rigtignok  af  Skamfølelse  som 
Regel  tier  stille  med  og  derved  indirekte  hjælper  Svindleren.  I  uhel- 
digste Tilfælde  faar  Patienten  et  Middel,  der  skader  ham,  ja 
maaske  dræber  ham.  I  mange  Tilfælde  hindres  han  endvidere 
derved  i  at  søge  rationel  Lægehjælp  i  Tide,  hvilket  ogsaa  kan  have 
sørgelige  Følger  for  ham. 

Det  er  ret  betegnende,  at  de  fleste  Arkanafabrikanter  er  fuldstæn- 
digt medicinsk  ukyndige.  Den  kekendte  Richter  i  Rudolstadt  („Pain- 
Expeller"  etc.)  var  Strømpefabrikant;  den  berømte  „Skægbalsammand* 
Ove  Nielsen  var  Urtekræmmersvend,  da  han  en  Dag  læste,  at 
spanske  Fluer  kunde  kurere  for  Skaldethed.  Fabrikanten  af  „Apoteker 
Vides  Gigttabletter**  var  en  forhenværende  Manufakturist  og  Skrædder- 
mester, der  fik  den  Ide  at  ville  være  Arkanafabrikant  og  til  dette  Brug 
fik  fat  i  en  Apoteker  Vide,  der  skal  være  identisk  med  en  tidligere 
Apoteker,  som  havde  været  tiltalt  for  Receptforfalskning  og  Takstover- 
skridelse. Vi  skal  senere  se,  hvorledes  det  forholder  sig  med  de 
amerikanske  Arkanafabrikanters  videnskabelige  Kvalifikationer. 

For  sine  Midlers  Udbredelse  virker  Arkanafabrikanten  først  og  frem- 
mest ved  Reklamer  i  Dag-  og  Ugeblade;  det  er  bekendt  nok,  at  der 
hertil  medgaar  kolossale  Summer,  der  sikkert  kommer  ind  igen  med 
Rentes  Rente.  Følgende  Annonce  behøver  saaledes  ikke  at  være 
overdreven:  „For  Kapitalister!  Der  er  Anledning  til  for  en  kapitalstærk 
Person   at   erhverve   Fabrikation  og  Eneudsalget   af  en   international 

konkurrencefri  Nødvendighedsartikel  (Patentmedicin !).  —  Epokegørende 
Opfindelse!  —  Bedste  Kapitalanbringelse!  —  Uden  Risiko!  —  Fabri- 
kation med  2000  %  Fortjeneste!  —  Godt  indført  i  Tyskland!  Købe- 
sum 10,000  Kr.« 

Fabrikanten  virker  endvidere  ved  Udsendelse  af  Brochurer,  „Læge- 
bøger" o.  I.,  der  udbredes  paa  mangfoldige  Maader  —  desværre  end- 
ogsaa  undertiden  gennem  Landsbyskolerne.  Disse  Brochurer,  der  alle 
er  rædselsfulde  Produkter  af  svindlerisk  Frækhed,  f.  Eks.  „Prøvede 
Husmidler"  fra  Richter  i  Rudolstadt,  „En  Raadgiver  for  svage  Mænd" 
fra  „the  state  medical  institute",  James  Kidds  mange  Brochurer  og 
„Zoa-Phora,  Kvindens  Ven  af  Dr.  Pengelly,  gaar  i  første  Linie  ud 
paa  at  gøre  Læseren  forrykt  af  Angst  for  dernæst  at  fortælle  ham,  at 
det  anbefalede  Middel  alene  kan  hjælpe  ham  fra  den  sikre  Undergang. 
Enhver  Læge  kender  sikkert  Eksempler  herpaa  —  og  de  færreste 
kommer  selvfølgelig  til  Lægens  Kundskab.  Men  hvor  megen  Fortræd 
gøres  der  ikke  allerede  herved!  De  det  stakkels  syge  Menneske,  der 
ofte  tillige  er  hypochondert  anlagt,  herved  paaførte  sjælelige  Lidelser 
lader  sig  næppe  maale. 

Methoden  er,  som  nævnt,  hos  alle  den  samme,  men  den  er  selv- 
følgelig ikke  altid  lige  godt  udført. 

Med  Brochurerne  følger  fra  amerikanske  Fabrikanter  altid  maskin- 
trykte  Breve,  hvorpaa  man  tydeligt  kan  se,  at  Adressatens  Navn  og 
Adresse  senere  er  tilføjet,  skønt  de  alle  angiver,  at  de  er  skrevne  i 
Anledning  af  det  foreliggende  specielle  Tilfælde. 

Selvfølgelig  vrimler  Annoncerne  og  Brochurerne  tillige  af  Anbe- 
falinger, af  hvilke  mange  er  falske,  medens  Resten  —  ret  beset  — 
intet  som  helst  beviser,  skønt  de  som  Regel  vil  være  dikterede  eller 
forfattede  af  Fabrikanten  selv. 

En  anden  Methode  at  skaffe  Midlerne  Udbredelse  paa  praktiseres 
af  nogle  amerikanske  Fabrikanter.  „Zoa-Phora"  Kompagniet  averterer 
f.  Eks.,  at  en  Kvinde  uden  Ulejlighed  kan  tjene  50 — 100  Kr.  om  Maa- 
neden  —  og  hvem  vil  ikke  gærne  det!  Jeg  citerer  af  et  mig  tilsendt 
Brev  følgende,  der  vil  forklare  Fremgangsmaaden :  „Kan  hænde  disse 
personer,  hvis  De  omtalet  for  dem,  at  De  er  bleven  vor  agent,  ogsaa 
tvivle  paa  vor  behandling,  derfor  raade  vi  Dem,  at  tage  en  behandling, 
for  at  vise  disse  personer,  at  Zoa-Phora  kan  kurere  alle  Kvindesyg- 
domme, de  vil  daa  have  et  stort  fortroende  baade  til  Dem  og  Zoa- 
Phora  og  de  vil  daa  med  al  sikkerhed  erholde  order  om  medicin  fraa 
alle  lidende  kvinder  i  Deres  naboe  og  paa  denne  maade  vil  De  erholde 
en  fuldstændig  helbredelse  og  ogsaa  fortjene  pænge,  samt  blive  afhol- 
den  (!)  af  alle  som  gennem  Dem  erholdet  helbredelse  ?  Priset  De  bør 
begjere  af  patienten  er  25  kroner,  og  erholder  De  som  vor  agent 
behandlingen  for  endast  15  kroner,  dette  viser  Dem  gjennest  at  det  ikke 

er  pænge  vi  er  efter  (!) Under   forhaabning   om   at   vi    ikke  have 

skrevet   dette   lange  brev  til  Dem  for  intet  (!)....  Deres  oprigtige 
Dr.  R.  Pengelly". 

Det  citerede  Br^v  er  typisk  for  Sproget,  Stilen  og  Udtrykkene  i 
disse  amerikanske  Svindlerfirmaers  Breve. 

Dr.  James  Kidd  ønsker  ogsaa  at  hverve  Agenter;  Methoden  er 
dog  ikke  den  samme.  Til  enhver,  som  har  gennemgaaet  en  Kur  med 
hans  „Mediciner**,  sendes  senere  en  Brochure  med  Titel:  „En  let 
Maade  at  fortjene  Penge.  Ingen  Kapital.  Intet  Udstyr.**  Kidd  ønsker 
blot  at  „Agenten**  paa  en  medfølgende  Liste  skal  sende  ham  Navn  og 
Adresse  paa  alle  de  Personer,  som,  ham  bekendt,  lider  af  „nogen 
chronisk  eller  langvarig  Sygdom**.  „Jo  flere  navn  De  sænder  mig, 
desto  større  fortjeneste  faar  baade  De  og  jeg.**  Han  fortæller  saa,  at 
han  efter  Modtagelsen  af  Listen  vil  skrive  til  hver  Patient  og  tilbyde 
denne  en  Behandling.  Agenten  vil  i  Provision  faa  tilsendt  10  ^1^  af 
det  Beløb,  som  Kidd  afsætter  Medicin  for  til  de  opgivne  Patienter. 
At  Kidd  ogsaa  faar  „Agenter**,  derom  nærer  jeg  ingen  Tvivl,  en 
Patient  spurgte  mig  saaledes  en  Dag,  om  Kidds  Medicin  duede;  ved 
at  spørge  hende  ud  viste  det  sig,  at  hun,  uden  at  hun  selv  eller 
hendes  Paarørende  havde  foranlediget  det,  havde  faaet  et  Brev  fra 
Kidd,  hvori  denne  tilbød  at  behandle  hende.  Man  lægge  endvidere 
Mærke  til,  at  Kidd  kun  ønsker  at  have  med  kroniske  Sygdomme  at 
gøre  („Gode  Tilfælde**);  det  samme  gælder  alle  Arkanafabrikanter,  de 
ved  meget  godt,  at  saadanne  Patienter  netop  lettest  lader  sig  udbytte. 

Som  allerede  anført  har  Arkana  som  Regel  ikke  nogen  lang  Leve- 
tid; hver  Dag  slukkes  Lysene  for  nogles  Vedkommende,  medens  der 
til  Gengæld  tændes  ny,  større  eller  mindre,  for  endnu  flere.  Jeg  skal 
som  Illustration  til  foranstaaende  Bemærkninger  kun  anføre  nogle  faa 
Eksempler  paa  Arkana,  som  alle  er  dukkede  op  i  den  nyeste  Tid. 
I  den  foran  nævnte,  af  Lægeforeningen  udgivne,  Piece:  „Om  Arkana** 
findes  talrige,  ældre  og  nyere.  Arkana  omtalt. 

Det  første  Eks.,  som  her  skal  nævnes,  findes  dog  ogsaa  omtalt 
der,  medens  nogle  af  de  andre  er  analyserede  paa  Foranledning  af 
„Farmaceutisk  Tidende**. 

Antimorfin  anbefaledes  i  Fjor  af  en  tysk  Læge  som  et  uskade- 
ligt Middel,  der  sikkert  var  i  Stand  til  at  helbrede  Morfinisme;  det 
solgtes  raskvæk  i  Haandkøb  ogsaa  herhjemme  paa  Apotekerne;  ved 
de  foretagne  Undersøgelser  viste  det  sig  at  indeholde  c.  2  ®/o  Morfin, 
skønt  det  var  „garanteret  fri  for  Opiater**.  Den  Dosis,  man  skulde  tage  i 
Dagens  Løb,  vilde  komme  til  at  indeholde  56  Centigram  Morfin,  hvilken 
Dosis  kan  dræbe  et  Menneske.  En  „Kur**  vilde  koste  120  Kr,  — 
hvis  man  da  ikke  mistede  Livet  forinden.  Efter  at  disse  Analyser  var 
fremkomne,  fandt  Apotekerforeningens  Bestyrelse  sig  foranlediget  til  at 
„henstille**  til  Medlemmerne  kun  at  sælge  dette  Middel  efter  Recept. 

Et  lignende  Middel  er  Nicolicin,  der  fabrikeres  af  Ose.  Nicolais 
kemiske  Fabrikker  i  Diisseldorf  med  Assistance  af  en  tysk  Læge,  der 
hævder,  at  Midlet  er  ganske  uskadeligt.  Ved  en  Analyse  har  det 
imidlertid   vist   sig   at   indeholde   endog   4.37  ^/^  Morfin   foruden   lidt 

Salicylsyre!  Den  foreskrevne  Dosis  er  nøje  proportional  med  den 
Mængde  Morfin,  som  Patienten  tidligere  har  brugt  og  som  han  nu  ved 
Hjælp  af  dette  Middel  skulde  vænnes  af  med;  Dosis  er  endda  saa 
snedigt  foreskreven,  at  Patienten  faar  langt  mere  Morfin  i  Nicolicinen, 
end  han  før  fik!  Det  er  da  ikke  saa  mærkeligt,  at  han  kan  lægge 
„Sprøjten"  paa  Hylden,  men  han  kan  blot  ikke  holde  op  igen  med 
Nicolicinen  —  og  herover  gnider  Fabrikanten  sig  i  Hænderne;  han 
fiaar  nemlig  12  Mk.  for  100  Gram  Nicolicin. 

Gældende  dansk  Lovgivning  kan  ikke  forhindre,  at  et  saadant 
Middel  sælges  i  Haandkøb  paa  vore  Apoteker. 

An  tik  ol  ose  averteres  som  „en  Likør,  der,  efter  forskriftsmæssig 
Nydelse,  frembringer  en  saadan  Modvillie  mod  Alkohol,  at  Drankeren 
er  helbredet  for  bestandig".  V,  Liter  tilsendes  mod  forud  Indsendelse 
af  7  Kr.  Præparatet  bestaar  af  spritholdigt  Pebermyntevand  med  deri 
opslemmet  ringe  Mængde  Jærn.  „De  kostbare  Bestanddele",  som 
det  skal  indeholde,  glimrer  ved  deres  Fraværelse.  Det  er  da  i  Mod- 
sætning til  ovenstaaende  Midler  ret  uskadeligt;  men  det  turde  dog 
være  frækt  at  forlange  7  Kr.  for  V2  Liter  Pebermyntevand. 

Niemanns  Middel  mod  Menstruationsforstyrrelser  har 
været  stærkt  averteret;  det  angives  at  være  uskadeligt  og  sikkert 
virkende.  Honoraret  er  ,isædvanligt  20 — 30  Kr.,  af  godt  situerede 
endnu  mere".  Niemann,  der  angiver  at  have  været  virksom  i  mange 
Aar  i  et  af  Chikagos  „Helbredelsesinstituter",  bemærker  endvidere,  at 
han  haaber,  at  „De  har  Tiltro  til  mig  og  at  De  forstaar  mig  ret": 
Midler  bestaar  af  80  Gram  pulveriseret  Egebark  —  Værdi  15  Øre. 
Ja  —  uskadeligt  er  det  da  i  det  mindste  undtagen  for  Pengepungene. 

5  Drops  (Swanson  Rheumatic  Cure  Co.  i  Chicago)  angives  at 
helbrede  for  al  Slags  Rheuraatisme,  for  Neuralgier,  Nyre-  og  Lever- 
sygdomme, Brystsygdomme  m.  m.;  det  bestaar  af  en  Blanding  af 
Sassafirasolie  og  Kamferolie,  saa  dets  Virkning  kan  ikke  være  stor. 
I  den  medfølgende  Piece  læses  følgende  karakteristiske  Udtalelse  om 
Nervernes  Fysiologi  bl.  a.:  „Legemets  Nerver  er  et  Næt  af  levende 
Traade;  de  er  Livets  Kraftspring  .  .  .  .  ;  de  udkæmper  Systemets 
Bataljer  mod  Sygdom  og  Anfægtelse;  de  forjager  Sygdomsspirerne,  de 
forebygger  Forkølelse.  .  .  .  Tag  det  beskyttende  Middel  ufortøvet.  — 
Five  Drops"!     Prisen  er  4  Kroner. 

Allen  &  Hanburys  Cough  Lozenges  er  Hostekager,  som  i 
Aar  er  solgt  i  Haandkøb  paa  Apotekerne  som  Middel  mod  Hoste. 
Ved  den  foretagne  Analyse  viste  de  sig  at  indeholde  to  saa  stærke 
Gifte  som  Morfin  og  Emitin! 

Middel  mod  Magerhed  averteres  jævnlig  saaledes:  „Magerhed. 
Smukke  runde  Legemsformer  erholdes  ved  Brug  af  vor  Orient 
Kraftpulver,  prisbelønnet  med  Guldmedaille  i  Paris  1900  og  Hamburg 
1901.  I  Løbet  af  6—8  Uger  indtil  30  lis  Forøgelse  i  Vægt.  — 
Strengt  reelt  —  ingen   Humbug.    Mange  Takskrivelser.     Karton  med 

Brugsanvisning    Pris    Kr.  2,50".     Det   forhandles   fra    et    „hygieinisk 
Institut"  i  Beriin. 

Pulveret  bestaar  af  Ærtemel,  Rørsukker  og  Kogsalt  —  altsammen 
Stolfer,  der  kan  købes  langt  billigere  hos  Urtekræmmeren. 

Forøvrigt  averteres  der  ogsaa  med  et  Middel  mod  Korpulence 
(„Idealpulveret"  S  en  tal  in),  der  sikkert  ikke  er  værdifuldere  end  dets 
Antagonist. 

„Zoa-Phora",  der  allerede  er  omtalt,  averteres  saaledes:  „Frit 
til  Kvinder.  En  ill.  Bog  paa  100  Sider  og  en  stor  Prøve  Zoa-Phora, 
dette  storartede  Middel  for  alle  Kvindesygdomme.  Ligeledes  forklares, 
hvorledes  en  hvilkensomhelst  Kvinde  kan  tjene  fra  50 — 100  Kr.  om 
Maaneden  i  sit  eget  Hjem.  Skriv  snarest  muligt.  Adresse  C.  M. 
Kalamazoo,  Mich.  U.  S.  A." 

Paa  den  omtalte  Bogs  Forside  pranger  et  Billede  af  en  gammel, 
smuk  Mand  med  ærværdigt,  langt  Skæg;  dette  er  Dr.  Pengelly,  „den 
fremragende  Opfinder  af  Zoa-Phora".  Den  omhandler  alle  mulige 
Underlivssygdomme  hos  Kvinder  —  selvfølgelig  paa  ganske  forvirret 
Vis;  én  Methode  er  der  dog  i  Galskaben  —  Zoa-Phora  forebygger  og 
helbreder  sikkert  alle  disse  Sygdomme.  Desuden  indeholder  Bogen 
en  Del  diætetiske  Forskrifter,  der  ofte  er  ret  gode  og  derfor  i  enkelte 
Tilfælde  kan  gøre  Patienten  nogen  Gavn,  naar  de  efterkommes  —  og 
saa  faar  Zoa-Phora  naturligvis  Skyld  for  det  gode  Resultat. 

Da  Firmaet  ikke  fik  Anmodning  om  at  sende  en  hel  Kur  (Pris 
25  Kr.),  sendte  det  paany  en  lang  Skrivelse,  hvori  det  bl.  a.  med- 
deltes, at  „naturligvis  kan  ingen  fuldstændig  helbredelse  erholdes  af 
denne  Prøve,  som  sendes  endast  for  at  vise  Patienten  formen  af  læge- 
midlet," ligesom  det  betones,  at  Zora-Phora  er  „den  ende  medicin 
som  kan  helbrede  alle  Kvindesygdomme". 

Prøven  bestod  af  nogle  oversukrede  Tabletter,  som  ikke  indeholdt 
andet  end  Maisstivelse  og  Sukker! 

James  Kidd  (The  Davis  Medical  Co.  Fort  Wayne.  Ind.  U.  S.  A) 
er  den  amerikanske  Arkanafabrikant,  som  sikkert  har  den  største 
Søgning  her  i  Landet.  Hans  Reklame,  der  allerede  foran  er  omtalt, 
er  Mesterværker,  hans  Samvittighedsløshed  er  grænseløs,  da  hans 
„Mediciner"  saa  godt  som  alle  indeholder  de  stærkeste  Gifte.  Ogsaa 
han  sender  paa  Anfordring  nogle  Piecer,  omhandlende  forskellige  Syg- 
domme, samt  en  gratis  Prøve  af  Medicinen,  „af  hvilken  man  dog  ikke 
skal  vente  mærkværdige  Resultater".  Foruden  mange  andre  Papirer 
sendes  tillige  et  Nummer  af  en  „Avis":  „The  Fort  Wayne  Sentinel" 
med  en  Artikel,  der  priser  „Davis  Medical  Co."  og  som  for  Tilfældet 
er  oversat  paa  Dansk.  —  I  det  medfølgende,  maskintrykte  Brev 
skriver  Kidd  bl.  a. :  „Uden  Tvivl  indser  De,  at  Deres  Tilfælde  er 
ganske  alvorligt,  og  maaske  har  De  reden  opgivet  Haab  om  Forbedring. 
Til  denne  Sludledelse  kommer  man  ofte  gjennem  at  lokale  Læger,  som 
man  henvendt   sig   til,   ikke  lykkedes  i  deres  Kurer".     Jeg  taler  fra 

Kjænnedom  om  Deres  Tilfælde  (!)  .  .  .  Efter  grundig  Overvejelse  af 
Deres  Brev  finder  jeg,  at  De  lider  af  ...  og  har  tillavet  en  speciel 
prøve  derfor.  .  .  .  Naar  De  følger  mine  Anvisninger,  er  vor  Garantie 
simpelt  hen :  „Vi  skal  enten  helbrede  Dem  eller  gjengive  Deres  Penge 
...  De  maa  ogs^a  huske  paa,  at  dette  ikke  er  nogle  Patentmediciner, 
uden  en  videnskabelig  Kurse  af  Lægebehandling  præparered  specifiskt 
for  Deres  Sygdom". 

James  Kidd*s  „Mediciner"  er  nu  gentagne  Gange  undersøgt;  lige- 
som den  „specielle"  Prøve  altid  synes  at  være  den  samme,  nemlig 
nogle  Gelatine-Kapsler,  saaledes  synes  det  ogsaa,  at  disse  altid  er  en 
Bestanddel  af  Kuren;  men  iøvrigt  har  han  forskellige  Slags  Tabletter, 
hvoraf  nogle  sendes  til  Lungelidende,  andre  til  Gigtpatienter  og  atter 
andre  til  nervøse  Patienter.  Foran  mig  har  jeg  liggende  en  hel  Del 
som  mod  en  Betaling  af  30  Kr.  er  tilsendt  en  tuberkuløs  Patient:  der 
er  grønne  og  gule  Kapsler,  lysbrune  og  gule  større  Tabletter  og  mørke- 
brune smaa  do.  Efter  de  foreli^ende  Analyser,  synes  Kapslerne  altid 
at  indeholde  den  voldsomme  Gift  Strychnin. 

Til  en  Gigtpatient  sendte  han  foruden  2  Slags  Kapsler,  der  begge 
indeholdt  Strychnin,  2  Slags  Tabletter,  hvoraf  den  ene  Slags  indeholdt 
Morfin,  den  anden  derimod  Salol  og  Piperin.  I  et  andet  Tilfælde 
havde  en  Mand  købt  et  Middel  mod  Asthma  og  betalt  det  med  30  Kr., 
han  blev  straks  efter  Brugen  heftig  syg  og  maatte  tilkalde  Læge; 
Midlet  blev  da  undersøgt  og  bestod  af  2  Slags  Tabletter,  hvoraf  den 
ene  indeholdt  Digitalisekstrakt,  den  anden  Slags  derimod  Opium 
og  Tjære. 

Det  vil  altsaa  ses,  at  saagodt  som  al  Kidd's  Medicin  indeholder 
yderst  stærkt  virkende  Lægemidler,  som  herh'jemme  ikke  maa  ud- 
leveres uden  Recept  —  og  endda  kun  efter  særlige  Regler. 

En  Mand,  der  havde  været  ansat  som  Korrespondent  ved  et  Institut 
i  Chicago  af  samme  Art  som  f.  Eks.  Kiddes  Forretning,  har  i  et 
engelsk  Blad  givet  en  meget  malende  og  troværdig  Beskrivelse  af  den 
Forretningsgang,  som  dér  fulgtes.  Beskrivelsen  stemmer  paa  alle 
Punkter  overens  med  de  Slutninger,  man  kan  drage  af  de  ovenfor 
anførte  Eksempler.  Der  fandtes  ingen  Læge,  endsige  nogen  Lægestab; 
der  fandt  ingen  Undersøgelse  Sted  i  de  enkelte  Tilfælde;  der  sendtes 
som  Regel  kun  en  Slags  Medicin,  som  tillavedes  under  en  udannet 
Svenskers  Overopsyn.    Alt  var  Humbug,  Bedrageri  og  Svindel. 

Det  maa  nu  erindres,  at  disse  og  lignende  Midler  benyttes  af 
Publikum  i  stor  og  desværre  stigende  Udstrækning.  Da  vor  Lov- 
givning imidlertid  saagodt  som  intet  Værn  yder  mod  dette  Uvæsen,  er 
Kravet  om  en  forbedret  og  kraftigere  Lovgivning  paa  dette  Omraade 
naturligt  bleven  stillet;  Lovgivningsmagten  har  nu  ogsaa  erkendt,  at 
dette  Krav  var  berettiget,  men  den  har  desværre  tillige  med  Ved- 
tagelsen af  en  ganske  unyttig  Lovændring  skudt  Spørgsmaalets 
A^ørelse  ud  til  en  uvis  og  fjærn  Fremtid. 

Det  ny  Aarhundrede  I.  17.  66 


274  J'  5.  Møller 

Da  der  i  den  senere  Tid  er  falden  nogle  Højesteretsdomme,  der  er 
gaaet  Arkanafabrikanteme  imod,  kunde  man  muligvis  heraf  forledes  til 
at  tro,  at  Lovgivningen  endda  ikke  var  saa  helt  daarlig,  naar  den  blot 
blev  anvendt. 

Dette  vilde  imidlertid  være  en  Fejltagelse;  de  fældede  Domme 
rammer  kun  Arkanauvæsenets  Udenværker  —  ikke  dets  Centrum. 

Naar  „Skægbalsammanden""  f.  Eks.  dømtes,  saa  var  det  ikke,  fordi 
han  havde  begaaet  Bedrageri  ved  at  sælge  en  Salve,  der  vitterlig  var 
Humbug,  men  alene  fordi  han  havde  kaldt  den  russisk  Skægbalsam, 
hvilket  han  kunde  have  ladet  være  med,  og  fordi  han  ikke  vilde  betale 
Pengene  tilbage,  naar  Midlet  ikke  hjalp  —  hvilket  han  havde  lovet  i 
sine  Reklamer.  Selv  efter  Højesteretsdommen  kunde  han  sikkert  godt 
have  genoptaget  Fabrikationen  af  sin  Balsam  herhjemme,  men  han  har  dog 
foretrukket  at  vende  sit  utaknemlige  Fædreland  Ryggen  og  synes  nu  i 
Paris  at  slaa  sig  op  som  Arkanasvindler;  nu  kan  hans  Balsam  da  ind- 
føres heri  Landet  og  sælges  her  af  enhver  Detailhandler,  uden  at  nogen 
kan  forhindre  det  og  uden  at  han  i  nogen  Henseende  resikerer  „Lo- 
vens Arm". 

Fabrikanten  af  „Apoteker  Vides  Gigttabletter"  havde  —  maaske  efter 
James  Singleton's  Forbillede  —  betragtet  Frihavnen  som  „Udland" 
og  derfor  troet,  at  han  derfra  i  Ro  kunde  narre  Folk.  Dette  Ræsonne- 
ment tog  Højesteret  imidlertid  ikke  for  gode  Varer,  men  dømte  ham 
—  ikke  for  Bedrageri  men  for  ulovlig  Medikamenthandel,  fordi  Tablet- 
terne indeholdt  et  Par  Stolfer,  som  Apotekerne  havde  Privilegium  paa 
at  sælge.  Derfor  behøver  han  dog  ikke  at  lade  sig  forknytte;  enten 
kan  han  faa  Apotekerne  til  at  forhandle  Tabletterne  eller  han  kan  rejse 
f.  Eks.  til  Malmø;  derfra  kan  han  saa  eksportere  saamange  han  vil  til 
Danmark. 

Efter  „Lov  om  Undersøgelse  af  Levnedsmidler  m.  m."  straffes  alle 
Fabrikanter  af  forfalskede  eller  i  svigagtig  Hensigt  præparerede  Levneds- 
midler eller  Vin  og  Spirituosa  haardt;  men  hvorfor  skal  det  i  Grunden 
være  en  større  Forbrydelse  f.  Eks.  at  fabrikere  Rødvin  af  Rødbedesaft 
og  Blanksværte,  som  den  bekendte  „Opfinder"  Peter  Olden  nu  siges 
at  have  gjort,  end  at  sælge  i  dyre  Domme,  f.  Eks.  de  her  nævnte  Ar- 
kana under  falske  og  løgnagtige  Foregivender  og  endda  med  Udsigt 
til  at  forvolde  Skade,  ja  undertiden  Døden  dermed? 

Hvis  den  nævnte  „Opfinder"  havde  haft  ligesaa  megen  Evne  som 
god  Villie,  havde  han  sikkert  udbudt  sit  tiltalende  Produkt  ikke  som 
en  billig  Rødvin,  men  som  et  glimrende  „diætetisk  Middel"  og  bilagt 
Reklamerne  med  nogle  —  sikkert  let  erhvervelige  Anbefalinger  for 
Midlets  fortræffelige  Virkninger  mod  Tuberkulose,  Mavesaar  o.  1.;  det 
kunde  da  være  solgt  i  alle  Landets  Detailforretninger,  uhindret  af  Lov- 
paragraffer, medens  Fabrikanten  efterhaanden  vilde  være  bleven  en 
velhavende  Mand  og  agtet  Borger  i  Samfundet! 


Kilderne  til 
Menneskerettighedernes  Erklæring  af  1789, 

Langvarige  og  haarde  Debatter  var  gaaet  forud,  inden  den  franske 
Nationalforsamling  den  26.  August  1789  enedes  om  den  berømte  Err 
klæring  om  Menneske-  og  Borgerrettighederne.  Det  var  dog  ikke 
selve  Spørgsmaalet,  om  der  overhovedet  burde  affattes  en  saadan  Er- 
klæring, der  havde  voldt  Uenigheden.  Allerede  flere  af  de  Vælgerfor- 
samlinger, der  i  Foraaret  1789  kaarede  de  Deputerede  til  Generalstæn7 
derne,  havde  i  de  saakaldte  cahiers,  der  medgaves  de  valgte  som  en 
Slags  Instruks  for  deres  Handlemaade,  udtalt  Ønsket  om  Udstedelsen 
af  en  Rettighedernes  Erklæring,  og  Trangen  til  højtideligt  at  forkynde 
almengyldige  Principer  var  som  en  Arv  fra  den  foregaaende  filosofiske 
og  politiske  Litteratur  et  Hovedtræk  ved  hele  Revolutionens  Psykologi. 
Hvad  man  havde  stredes  om,  var  andre  Spørgsmaal,  om  Erklæringen 
skulde  indgaa  som  et  Led  i  den  Grundlov,  man  stod  i  Begreb  med  at 
give,  eller  den  skulde  vedtages  som  en  selvstændig  Akt  forud  for 
den,  om  den  skulde  være  en  Erklæring,  der  gjaldt  for  alle  Folk  eller 
kun  for  det  franske,  —  hvilket  sidste  Standpunkt  Mirabeau  forsvarede 
med  den  for  os  Danske  ikke  synderlig  smigrende  Bemærkning:  jeg  har 
ikke  tænkt  paa  Kaffernes  eller  Eskimoernes  eller  Danskernes  eller 
Russernes  Rettigheder  — ,  og  endelig  om  dens  enkelte  Artiklers  Indr 
hold  og  Form.  \ 

Den  Lidenskabelighed,  der  havde  præget  Forhandlingerne,  staar  dog 
tilbage  for  den,  som  siden  fik  sit  Udtryk  i  Bedømmelsen  og  VærdT 
sætteisen  af  Erklæringen,  og  som  endnu  langt  fra  er  stilnet  af;  det 
turde  være  nok  at  minde  om  Taines  Ytring :  alle  Erklæringens  Artikler 
er  Dolkestik,  rettede  mod  det  menneskelige  Samfund.  At  den  havde 
sine  store  Svagheder,  er  ogsaa  uomtvisteligt.  Men  lige  saa  sikkert  er 
det,  at  den  er  det  fyldigste  Udtryk  for  de  Ideer  om  individuel  og  sam- 
fundsmæssig Frihed,  om  Folkesuverænitet,  om  Lovens  Herredømme  og 
om  Lighed  for  Loven,  der  med  Rette  bærer  Navn  af  Principeme  af 
1789,  og  som  Revolutionen  vel  ikke  aandelig  talt  undfangede,  men 
bragte  ind  i  Realiteternes  Verden  paa  en  langt  mere  følgesvanger  Maade, 
end  det  nogensinde  tilforn  havde  været  Tilfældet.  Som  et  Symbol  og 
et  Program  har  den  haft  sin  afgørende  og  omfattende  Betydning  for 
hele  den  følgende  Tids  politiske  og  sociale  Udvikling. 

Allerede  af  den  Grund,  foruden  af  rent  videnskabelige,  turde  det 
have  sin  Interesse  at  omtale  et  Problem,  der  i  den  seneste  Tid  —  og 
for  øvrigt  ogsaa  først  med  Grundighed  i  den  —  er  blevet  behandlet  af 
politiske  og  historiske  Forfattere  og  besvaret  paa  meget  forskellig  Maade, 

uden  at  Drøftelsen  hidtil  er  naaet  til  et  afsluttende  Resultat.  Det  er 
Problemet  om  Erklæringens  Kilder,  eller  med  andre  Ord  Spørgsmaalet 
om,  hvor  vi  bør  søge  dens  Forbilleder  og  hvilken  Grad  af  Originalitet 
den  har  ved  Siden  af  Laan  fra  disse.  Imellem  de  Forfattere,  der  har 
behandlet  dette  Emne,  skal  særlig  nævnes  Franskmændene  Paul  Janet 
(i  hans  Histoire  de  la  science  politique,  3.  éd.,  1885)  og  Boutmy  (i  en 
Afhandling  i  Annales  des  sciences  politiques  Juli  1902)  samt  Tyskeren 
Jellinek  (i  hans  Skrift:  Die  Erklårung  der  Menschen-  und  Biirgerrechte, 
1895). 

Det  er  da  her  uomtvisteligt,  at  den  franske  Menneskerettighedernes 
Erklæring  staar  i  et  bestemt  Afhængighedsforhold  til  lignende  Erklæ- 
ringer, som  var  affattede  i  de  nordamerikanske  Fristater  under  Rejs- 
ningen mod  England,  og  det  ikke  alene,  ja  endda  mindst,  til  selve 
Kongressens  Uafhængighedserklæring  af  1776,  men  ogsaa  og  mere  til 
de  Bills  of  rights  eller  Declarations  of  rights,  der  stod  i  Spidsen  for 
6 — 7  forskellige  af  de  enkelte  amerikanske  Staters  Forfatninger,  givne 
i  Tiden  fra  1776  til  1783.  Intet  tidligere  europæisk  Aktstykke  —  maaske 
bortset  fra  et  dengang  sikkert  ganske  upaaagtet  fra  den  engelske  Revo- 
lution 1647  —  indeholdt  en  saadan  Formulering  af  de  Rettigheder,  som 
Individerne  paastodes  at  være  i  Besiddelse  af  i  Egenskab  af  Menne- 
sker, uafhængigt  af  de  positive  Love,  og  ingen  europæisk  Forfatter 
havde  tidligere  formuleret  saadanne  Rettigheder.  Derimod  kan  det 
med  Sikkerhed  godtgøres,  at  Indtrykket  af  de  amerikanske  Erklæringer 
har  været  overordentlig  stærkt  i  Frankrig  allerede  før  1789,  ligesom 
de  har  været  oversatte  paa  Fransk  i  flere  Udgaver.  I  en  Pjece  fra 
1782  taler  Mirabeau  om  de  forenede  Staters  ophøjede  Manifest.  Hjem- 
kommen fra  sin  Deltagelse  i  den  amerikanske  Frihedskamp  lod  Lafayette 
Kongressens  Uafhængighedserklæring  ophænge  i  sin  Bolig  med  et  tomt 
Rum  ved  Siden,  bestemt  til  en  kommende  lignende  fransk;  det  var 
ogsaa  ham,  der  11.  Juli  1789  i  Nationalforsamlingen  stillede  de  første 
egentlige  Forslag  om  Udstedelsen  af  en  saadan,  og  i  sine  Memoirer 
minder  han  om  Virginias  Erklæring.  Atter  og  atter  taltes  ogsaa  under 
Forhandlingerne  om  Amerikas  Eksempel,  og  Ærkebispen  af  Bordeaux 
udbrød:  denne  ædle  Idé,  der  er  undfenget  paa  den  anden  Halvkugle, 
bør  først  forplantes  til  os. 

Herved  er  dog  kun  godtgjort,  at  selve  Tanken  om  at  udstede  en 
Menneskerettighedernes  Erklæring  er  fremkommen  i  Frankrig  under 
Paavirkning  fra  Amerika.  Et  helt  andet  Spørgsmaal  er,  om  den  ogsaa 
i  sine  enkelte  Artikler  væsenligt  er  et  Laan  derfra.  En  Sammenligning 
mellem  den  franske  Erklæring  og  de  amerikanske  viser  nu  straks  vig- 
tige Uligheder.  Der  er  Tanker  og  Udtryk  i  den  første,  som  ikke 
findes  i  de  sidste.  Af  saadanne  skal  nævnes:  Loven  er  Udtrykket  for 
den  almene  Vilje;  den  bør  være  lige  for  alle;  den  har  kun  Ret  til  at 
forbyde  Handlinger,  som  er  skadelige  for  andre;  Embedsmændene  har 
ingen  Ret  til  at  udøve  en  Myndighed,  som  ikke  udgaar  fra  Nationen, 

Saaledes  har  den  Franske  Erklæring  i  alt  Fald  langt  bestemtere  end  de 
amerikanske  fostslaaet  Lovenes  almene  Karakter  og  deres  Rækkeviddes 
Begrænsning  og  gjort  Ende  paa  Tanken  om,  at  enkelte  Stænder  og 
Korporationer  har  en  selvskreven,  embedsmandsmæssig  Autoritet.  End- 
videre er  Trosfriheden  udtrykt  langt  skarpere  end  i  Amerika.  Det 
hedder  i  den  franske  Erklærings  Art.  10:  ingen  maa  forulempes  for  sine 
Meninger,  selv  de  religiøse,  naar  blot  deres  Tilkendegivelse  ikke  for- 
styrrer den  ved  Loven  fastsatte  ofFendige  Orden.  Derved  er  det  Me- 
ningerne, Samvittighederne,  som  der  værnes  om.  I  Amerika  er  det 
gennemgaaende  først  og  fremmest  Gudsdyrkelsen,  hvis  forskellige  For- 
mer der  sikres  Frihed;  naar  der  i  enkelte  Staters  Erklæringer  tillige 
tales  om  Sikkerhed  for  Meninger  og  Samvittighed,  kommer  dette  i  alt 
Fald  i  anden  Række.  Det  tør  siges,  at  man  i  Amerika  mere  har  sigtet 
paa  praktisk  Tolerance,  i  Frankrig  mere  paa  den  rene  Samvittighedsfrihed. 
Hertil  kommer  endelig  den  Ulighed,  som  ligger  i  hele  Tonen.  De 
amerikanske  Erklæringer  har  et  langt  mere  følsomt  Præg  end  den 
franske;  der  tales  i  dem  om  Individets  naturlige  Ret  til  at  skabe  sig 
Lykke,  og  der  indflettes  moralske  Leveregler. 

Men  paa  den  anden  Side  flndes  der  væsentlige  Ligheder.  Saaledes  Sæt- 
ningerne om  Nationens  Ret  til  at  give  Love  og  bevilge  Skatter,  om  dens 
Ret  til  Pressefrihed  og  til  at  gøre  Modstand  mod  Undertrykkelse,  om 
Embedsmændenes  Ansvarlighed  over  for  Folket,  om  Ejendomsretten 
og  dens  Begrænsning  ved  Statens  Ekspropriation  i  Tilfælde  af  at  der 
almindelige  Bedste  kræver  en  saadan,  om  Delingen  mellem  den  ud- 
øvende, lovgivende  og  dømmende  Myndighed  m.  m.  Endnu  vigdgere 
er  dog  Ligheden  i  saadanne  Hovedpunkter,  som  at  Menneskene  fødes 
fri  og  lige,  at  Samfundets  Maal  er  at  værne  om  Individets  naturlige  Ret 
til  .Frihed,  Sikkerhed  og  Ejendom,  og  at  al  Magt  skriver  sig  fra 
Nationen. 

Der  er  ved  adskillige  af  disse  Ligheder  næppe  Grund  til  at  tvivle 
paa,  at  den  franske  Erklæring  har  en  eller  flere  af  de  amerikanske  til 
Forbilleder.  Men  at  slutte,  at  allevegne,  hvor  vi  finder  en  Lighed,  et 
ligefremt  Laan  er  foregaaet,  vilde  dog  være  fuldstændig  urigtigt.  Det 
er  i  denne  Henseende  af  ikke  ringe  Betydning  at  lægge  Mærke  til,  — 
hvad  der  hidtil  langtfra  er  tilstrækkeligt  betonet  af  de  Forfattere,  der 
har  behandlet  Spørgsmaalet  — ,  at  den  franske  endelige  Redaktion  er 
fremkommet  efter  langvarige  Forhandlinger,  under  hvilke  der  blev 
stillet  en  Række  sammenhængende  Forslag,  der  var  yderst  forskellige 
saavel  i  deres  Syns-  og  Udgangspunkter  som  i  deres  Form;  til  disse 
Forslag  blev  stillet  endnu  flere  Ændringsforslag,  og  hvad  der  tilsidst 
blev  den  endelige  Beslutning,  var  langt  mere  en  Sammenstykning,  delvis 
af  kompromisagtig  Art,  end  en  fra  Oprindelsen  ensartet  Bygning. 
Men  herved  kom  der  noget  højst  tilfældigt  over  de  forskellige  Artiklers 
endelige  Indhold  og  Form,  der  bør  gøre  ængstelig  for  at  tillægge  de 
ligefremme    Laan   for   megen    Betydning.     Endnu   vigtigere   er  dog  i 

denne  Sammenhæng  et  andet  Forhold.  De  mere  almene  Bestemmelser 
om  den  naturlige  Frihed  og  Lighed,  om  Ejendom,  om  Sikkerhed,  om 
Folkets  Suverænitet  var  alt  andet  end  nye  for  den  franske  Bevidsthed; 
Erklæringens  Forfattere  var  fuldt  saa  meget  opdragne  i  og  mættede 
med  dem  som  Amerikanerne,  kendte  dem  baade  fra  den  engelske  og 
den  franske  Litteratur.  Derfor  behøver  Ligheden  ingenlunde  at  betyde 
det  samme  som  et  Laan. 

Uden  altsaa  at  benægte  den  amerikanske  Paavirkning  paa  flere  af 
den  franske  Erklærings  enkelte  Bestemmelser,  bør  man  derfor  ikke 
tillægge  den  for  stor  en  Rækkevidde.  Men  derved  rejser  sig  et  nyt  og 
netop  i  Literaturen  meget  omtvistet  Spørgsmaal:  naar  Erklæringen 
altsaa  ikke  tør  siges  i  sit  Indhold  væsentligst  at  være  et  Laan  fra 
Amerika,  hvorfra  stammer  da  dens  Hovedindhold,  hvor  er  da  dens 
hjemlige  eller  i  alt  Fald  europæiske  Kilder?  Om  dette  Spørgsmaal  er 
netop  Jellinek  i  høj  Grad  uenig  med  de  to  nævnte  franske  Forfattere, 
og  navnlig  drejer  Uenigheden  sig  om  Paavirkningen  fra  Rousseau. 

Janet  havde  hævdet,  at  Erklæringens  Hovedpunkter  særlig  var  Ud- 
tryk for  Rousseaus  Tanker,  og  i  meget  har  Boutmy  en  lignende  An- 
skuelse. Herimod  har  Jellinek  bestemt  gjort  Indsigelse  og  det  ud  fra 
følgende  Betragtningsmaade.  Efter  Rousseau  opgiver  det  enkelte  Men- 
neske, idet  han  gennem  Samfundspagten  træder  ind  i  det  organiserede 
Samfund,  hele  sin  naturlige  Frihed  og  Lighed  (Contrat  social  I,  6,  2); 
naar  Erklæringen  derimod  hævder  visse  naturlige  Rettigheder  som 
uafhændelige  og  uopgivelige  for  Individerne,  kan  der  ikke  tænkes  nogen 
større  Modsætning  end  den,  hvori  den  staar  til  Rousseaus  Lære.  Rent 
teoretisk  maa  det  straks  synes,  som  om  Jellinek  har  Ret.  Men  Sagen 
er  langtfra  saa  simpel.  Thi  Rousseau  er  paa  dette  Punkt  alt  andet  end 
konsekvent.  Han  har  Udtalelser,  der  gaar  lige  mod  hans  Princip.  .Han 
har  Sætninger  om,  at  hvad  den  enkelte  ved  Samfundspagten  afhænder 
af  sin  Frihed  og  Ejendom,  kun  er  den  Del  af  disse  Goder,  som  det 
fælles  Samfund  har  Brug  for  (II,  4),  eller:  den  Ret,  som  Samfunds- 
pagten giver  den  fælles  Suveræn  over  Undersaatterne,  overskrider  ikke 
Grænserne  for  det  almene  Vel  (IV,  8),  eller  Samfundspagten  har  ikke 
ødelagt  den  naturlige  Lighed  (I,  9).  Men  naar  saadanne  Inkonsekvenser 
faktisk  er  tilstede  hos  Rousseau,  da  har  man  ikke  Ret  til  med  Jellinek 
at  slutte:  paa  den  bestemte  Maade  maa  Rousseau  fornuftigvis  forstaas, 
og  altsaa  er  der  en  ubetinget  Modsætning  mellem  hans  Contrat  social 
og  Erklæringen  af  1789.  Man  bør  tværtimod  slutte  omvendt:  under 
den  faktiske  Inkonsekvens  hos  ham  har  man  1789  lagt  meget  mindre 
Vægt  paa  den  Teori  hos  ham,  hvorefter  der  i  Samfundet  ikke  skulde 
gives  uafhændelige  Rettigheder,  end  paa  at  han  hævder,  at  Individet  i 
Samfundet  reelt  har  de  samme  Rettigheder,  som  Erklæringen  slaar 
fast.  Lighed,  Frihed,  Ejendom.  Endvidere  genfindes  adskillige  af  Er- 
klæringens Bestemmelser  næsten  ordlydende  hos  Rousseau,  saaledes 
de   om  at  Loven  er  Udtryk  for  den  almene  Vilje,   Loven  kan  alene 

bestemme  Grænsen  for  den  enkeltes  Frihed,  Loven  bør  tage  Sigte  paa 
alle,  Suveræniteten  tilhører  Nationen  (I,  7.  II,  4,  6).  Netop  alle  disse 
Tanker  hos  Rousseau  har  sikkert  været  dem,  som  har  gjort  det  stær- 
keste Indtryk  paa  Samtiden  og  staaet  for  dem  som  det  centrale  i  hans 
Lærebygning.  Der  er  derfor  ingen  Grund  til  at  antage,  at  Nationalfor- 
samlingens Mænd  ved  at  vedtage  Erklæringen  har  troet  sig  i  Uover- 
ensstemmelse med  Rousseau.  Og  hermed  stemmer  det  ganske,  at 
Mirabeau  i  sin  Avis  Le  Courrier  de  Provence  under  Forhandlingerne 
udtrykkeligt  mindede  om,  at  man  dog  burde  være  varsom  i  sin  Ros 
over  de  amerikanske  Erklæringer,  „thi  Contrat  social  har  set  Lyset 
før  de** . 

Fordi  det  saaledes  formentlig  bør  hævdes,  at  Rousseau  har  spillet  en 
betydelig  Rolle  som  Kilde  til  Erklæringen  af  1789,  bør  man  dog  sikkert 
ikke  gaa  saa  vidt  som  Janet,  der  betegner  den  som  Forkyndelsen  af 
Samfundspagtens  Bestemmelser  og  Betingelser,  heller  ingenlunde  opfatte 
Rousseau  som  den  eneste  aandelige  Fader  til  den.  Foruden  hvad  den, 
som  set,  maa  antages  at  skylde  amerikansk  Paavirkning,  staar  den  i  Gæld 
til  hele  det  18.  Aarhundredes  Literatur,  baade  indirekte  og  direkte  til  den 
engelske,  direkte  til  den  franske,  delvis  ogsaa  til  den  italienske.  Fra 
Montesquieu  har  den  parallelt  med  Amerika  optaget  Læren  om  Delin- 
gen mellem  de  3  Statsmyndigheder  som  nødvendig  for  Friheden,  fra 
Voltaire  den  ubetingede  Ret  til  at  have  sine  religiøse  Meninger  i  Fred, 
fra  Italieneren  Beccaria  visse  strafferetlige  Sætninger.  Den  er  et  fuldt 
ægte  Barn  af  hele  den  forudgaaende  filosofiske  Udvikling. 

Men  heller  ikke  hermed  er  dog  Kilderne  til  den  fuldt  udtømte. 
Den  har  særlig  ved  de  Bestemmelser,  der  angaar  Fængsling,  Proces, 
Dom  og  Straffe  fuldt  saa  meget  sin  Bund  i  Overvejelser  af  den  Maade, 
hvorpaa  man  bedst  sikrede  sig  mod  de  Overgreb,  man  kendte  saa  godt 
fra  Enevældens  Retsforvaltning,  som  i  teoretiske  Betragtninger.  Ogsaa 
dette  fremgaar  med  Sikkerhed  af  Forhandlingerne,  og  man  kan  netop 
her  lære  af  dem,  hvor  lidet  slavisk  man  efterlignede  de  amerikanske 
Bestemmelser  om  disse  Forhold ;  man  kritiserede  dem  og  søgte  at  vælge 
de  Udtryk,  som  man  mente  afgav  de  bedste  Garantier  i  de  omtalte 
Retninger. 

Som  Erklæringens  Virkninger  har  været  mangeartede  for  Eftertiden, 
saaledes  har  dens  Udspring  været  mangegrenet  og  med  dyb  Bund  i 
Fortiden.     I  begge  Dele  ligger  det  bedste  Forsvar  for  den. 


Om  Hyppigheden  af  Forbrydelser  i  Danmark. 

Af  Adolph  Jensen. 


Et  Samfunds  moralske  Tilstand  kan  ikke  maales  ved  Antallet  af 
Lovovertrædelser,  thi  disses  Mængde  beror  ikke  alene  paa  Individernes 
Tilbøjelighed  til  at  gaa  paa  forbudne  Veje,  men  ogsaa  paa,  hvor  snevert 
Grænserne  mellem  forbudt  og  tilladt  ere  dragne. 

Lad  os  til  Eksempel  tænke  os  to  Byer,  der  begge  eje  et  offendigt 
Anlæg,  om  hvis  Benyttelse  Byraadet  tager  Bestemmelse.  I  A-købing 
er  man  meget  liberal:  man  udfærdiger  ikke  noget  Regulativ  for  An- 
læget,  der  er  fri  Adgang  for  alle,  baade  Voksne  og  Børn  —  ja  endog 
Hunde  maa  medtages;  det  er  ganske  vist  ikke  Meningen,  at  der  maa 
brækkes  Grene  af  Træerne  eller  plukkes  Blomster,  men  man  vil  dog 
ikke  udtrykkelig  forbyde  det  —  saadan  en  Smule  Blomster  og  Grønt 
kan  dog  glæde  og  live  op  i  mangen  en  fattig  Stue.  Og  saa  fremdeles. 
B-købings  vise  Fædre  er  mere  nænsomme  overfor  deres  smukke  Park- 
anlæg; de  skaffer  sig  en  Vedtægt  om,  at  Børn  kun  have  Adgang  til 
Parken,  naar  de  ledsages  af  Voksne;  Hunde  maa  slet  ikke  medtages; 
det  er  strengt  forbudt  at  afbryde  Grene,  og  de  besøgende  tør  ikke  færdes 
udenfor  de  afstukne  Gange  og  Stier.  I  Aarets  Løb  sker  der  en  Række 
Overtrædelser  af  disse  Bestemmelser,  og  der  falder  et  Antal  Bøder  til 
Politikassen  i  B-købing,  hvortil  man  intet  tilsvarende  kender  i  A-købing, 
uagtet  dettes  Anlæg  dog  bliver  langt  værre  tilredt.  Har  man  nu  Ret 
til  at  slutte,  at  den  offendige  Moral  er  bedre  i  A-købing  end  i  B-købing? 
Selvfølgelig  ikke. 

Et  andet  Eksempel.  Indtil  for  faa  Aar  siden  fandtes  der  ikke  noget, 
der  hed  Automobiler.  Nu  have  vi  ikke  alene  en  Mængde  af  disse 
Køretøjer,  men  ogsaa,  siden  15.  Maj  1903,  en  Automobillov  i  31 
Paragraffer,  hvori  der  bl.  a.  fastsættes  Bøder  fra  10  til  400  Kroner  for 
at  køre  for  hurtigt,  køre  uden  Lygte  osv.,  og  Resultatet  vil  naturligvis 
blive  en  Række  Domfældelser  (eller  Bøde-Vedtagelser),  som  tidligere 
Tid  ikke  kendte  noget  til  —  af  gode  Grunde. 

Man  kunde  gaa  endnu  meget  videre,  saaledes  som  en  amerikansk 
Kriminalog,  der  gør  opmærksom  paa,  at  de  primitiveste  Folkeslag  have 
de  færreste  Lovovertrædelser,  fordi  næsten  alting  er  tilladt,  kun  ikke 
disse  tre  Ting:  Forræderi,  Blodskam  og  Trolddom,  hvortil  paa  et 
senere  Udviklingstrin  kommer  Mord  og  Tyveri.  Og  betænker  man 
den  umaadelige  Udvikling,  der  ligger  mellem  dette  Standpunkt  og  det 
nuværende,  hvor  man  strafter  Folk  for  Mishandling  af  Dyr,  for  ikke 
at  holde  deres  Børn  til  at  søge  Skole,  for  at  tigge  og  for  at  køre 
hurtigt  om  et  Hjørne,  maa  man  næsten  give  Forfatteren  Ret,  naar  han, 
idet  han  sætter  Sagen  paa  Spidsen,  udtaler,  at  et  voksende  Antal  Lov- 
overtrædelser er  et  Vidnesbyrd  om  og  en  direkte  Følge  af  Fremgang 
i  den  sociale  Moral. 

Men  hvorom  alting  er,  det  blotte  Antal  af  Lovovertrædelser  for- 
tæller mig  ikke  noget  om  den  moralske  Tilstand  —  endsige  da  om  det, 
man  kalder  „Kriminaliteten",  den  egentlige  forbryderske  Tilbøje- 
lighed hos  Befolkningen.  For  at  bestemme  denne  maa  vi  fra  de 
50,000  aarlige  Tilfælde,  hvor  en  Person  stod  overfor  en  Domstol  som 
sigtet  for  Lovovertrædelse,  drage  alle  de  frifundne  og  dem,  for  hvem 
Sagen  hævedes  (over  8000);  endvidere  bør  der  i  denne  Sammenhæng 
bortses  fra  de  nogle  og  tredive  Tusinde  Tilfælde,  hvor  der  vel  var 
konstateret  en  Lovovertrædelse,  men  af  saa  ringe  Betydning,  at  Sagen 
afgjordes  uden  Dom  med  Vedtagelse  af  en  Bøde  (Overtrædelser  af 
Næringslovgivningen  o.  1.)  Men  end  ikke  alle  Domfældelser  bør 
medregnes;  Politiretterne  afsige  en  Mængde  Domme,  der  have  grumme 
lidt  med  den  forbryderske  Tilbøjelighed  at  gøre;  det  samme  maa  siges 
om  de  militære  Retters  Domme  i  Sager,  der  angaa  Tjenesteforseelser; 
og  saa  fremdeles.  Vil  man  have  et  Tal,  der  nogenlunde  svarer  til  de 
Tanker,  man  almindeligvis  forbinder  med  Begrebet  Kriminalitet,  maa 
man  indskrænke  Betragtningen  til  Domfældelserne  for  egentlige  For- 
brydelser (d.  V.  s.  for  Overtrædelser  af  Straffeloven),  og  endda  vil 
det  her  være  rigtigst  at  bortse  fra  saadanne  Domme  i  Politiretssager, 
som  kun  gaar  ud  paa  Bødestraf. 

Efter  en  saadan  Reduktion  bliver  tilbage  et  aarligt  Antal  af  omtrent 
4000  Domfældelser,  hvorunder  endda  rummes  mange  Handlinger,  hvis 
Angreb  mod  Samfundsordenen  er  lidet  betydende. 

Er  dette  Tal,  4000  om  Aaret,  nu  meget  eller  lidt?  Besvarelsen 
heraf  maa  selvfølgelig  blive  subjektiv;  det  eneste,  hvorom  alle  kunne 
enes,  er  vel,  at  det  er  4000  for  meget.  For  imidlertid  at  gøre  Tallet 
en  Smule  mere  anskueligt,  kan  man  sætte  det  i  Forhold  til  Folke- 
mængden, men  ikke  til  den  hele  Folkemængde,  thi  der  er  en  Part  af 
denne,  der  er  udelukket  fra  at  blive  domfældt,  nemlig  alle  Børn  under 
10  Aar  (den  kriminelle  Lavalder).  Fradrager  man  disse  og  altsaa 
sammenligner  Antallet  af  Domfældelser  med  Tallet  paa  de  Personer, 
der  have  Mulighed  for  at  blive  straffede  for  Forbrydelser,  viser  det 
sig,  at  der  paa  hver  100,000  Mænd  falder  360  Domfældelser  aarlig, 
paa  hver  100,000  Kvinder  kun  93.  Ved  denne  Maade  at  se  Sagen  paa 
fiaar  man  lidt  Støtte  for  Vurderingen  af  Tallene.  Da  Sagen  her  drejer 
sig  om  en  nogenlunde  bestemt  afgrænset  Kategori  af  Lovovertrædelser, 
nemlig  dem,  der  falder  ind  under  vor  Straffelov,  kan  vi  f.  Eks.  skønne, 
om  Kriminaliteten  nu  er  større  eller  mindre  end  tidligere.  Sammen- 
ligner vi  Slutningen  af  Halvfemserne  med  Begyndelsen  af  Halvfjerd- 
serne, kan  Forskellen  mellem  da  og  nu  betegnes  ved,  at  Mændenes 
Kriminalitet  er  steget  med  en  Ottendedel,  medens  Kvindernes  er  af- 
taget med  en  Femtedel.  Om  end  disse  Angivelser  utvivlsomt  er  et 
rigtigt  Udtryk  for  Bevægelsens  Retning,  maa  man  dog  ikke  fæste 
sig  alt  for  stærkt  ved  selve  Tallene,  idet  Retshaandhævelsens  vekslende 
Praksis  selvfølgelig  sætter  sine  Spor  i  Antallet  af  Domfældelser,  især 
naar  man  betragter  et  længere  Tidsrum. 

Et  Spørgsmaal,  som  det  vilde  være  af  største  Interesse  at  faa  be- 
svaret, er  dette:  Hvor  mange  Forbrydere  findes  der  iblandt  os?  En 
nøjere  Angivelse  heraf  vil  man  dog  rimeligvis  aldrig  kunne  naa  til,  og 
hvad  vi  i  Øjeblikket  kan  sige  derom,  er  lidet  fyldestgørende.  Derimod 
kan  vi  nøje  opgøre,  hvor  stor  den  aarlige  Tilgang  af  Forbrydere  er. 

De  4000  aarlige  Domfældelser  rammer  ikke  4000  forskellige  Per- 
soner. Der  er  en  Del  iMandt,  som  dømmes  2  eller  fiere  Gange  i 
samme  Aar,  saa  at  i  Virkeligheden  kun  3600  forskellige  Individer 
straffes  for  Forbrydelser  i  et  og  samme  Aar.  I  det  følgende  Aar 
straffes  atter  3600  forskellige  Individer,  men  heriblandt  mange,  som 
allerede  straffedes  det  foregaaende  Aar,  og  saa  fremdeles. 

Disse  3600  Personer  er  alle  Forbrydere  i  den  foran  fastslaaede 
Betydning  (d.  v.  s.  Overtrædere  af  Straffeloven);  for  saa  vidt  er  Tallet 
godt  nok.  Men  iøvrigt  sammenfattes  her  naturligvis  højst  uligeartede 
Elementer,  lige  fra  det  10- Aars  Barn,  der  faar  Ris  for  et  Rapseri,  til 
den  mange  Gange  straffede  Indbrudstyv  eller  Mordbrænder,  der  har 
erklæret  Samfundet  Krig  og  gjort  Forbrydelsen  til  sit  Levebrød. 

Vil  man  bedømme  Kriminaliteten  rigtigt,  kan  man  derfor  ikke  blive 
staaende  ved  det  Øjebliksbillede,  Tallet  for  et  enkelt  Aars  „Forbrydere" 
giver;  man  maa  følge  de  straffede  Personer  en  for  en  gennem  en 
Række  Aar  og  saaledes  efterspore  Tilbagefaldet. 

Af  praktiske  Grunde  bliver  det  her  nødvendigt  at  bortse  fra  de  ca. 
100  Udlændinge,  der  aarlig  straffes  for  Forbrydelser  her  i  Landet,  og 
ligeledes  fra  de  ca.  300  Personer,  hvis  Dom  kun  lyder  paa  Bøder.  Af 
de  ovenfor  nævnte  3600  bliver  da  tilbage  3200,  og  det  viser  sig  nu,  at 
omtrent  de  tre  Femtedele  (60  pCt.)  af  disse  ere  „Forbryderbegyndere*, 
medens  15  pCt.  har  været  dømt  en  Gang  før,  8  pCt.  to  Gange  før  og 
17  pCt.  tre  eller  flere  Gange  før. 

Man  kan  altsaa  regne,  at  Tallet  paa  dem,  der  første  Gang  betræder 
Forbryderbanen,  hvert  Aar  beløber  sig  til  henimod  2000.  Dersom 
dette  nu  betød,  at  2000  nye  Individer  hvert  Aar  gjorde  Forbrydelsen 
til  deres  Haandværk,  vilde  det  unægtelig  være  et  betænkeligt  stort 
Tal,  thi  den  hele  strafbare  Befolkning  (over  10  Aar)  i  Danmark  forøges 
aarlig  kun  med  noget  over  50,000  Mennesker,  medens  den  aarlige  Af- 
gang (Dødsfald  blandt  Personer  over  10  Aar)  er  halvt  saa  stor.  Men 
lykkeligvis  er  det  den  mindste  Part  af  Forbryderbegyndeme,  der  bliver 
paa  Forbryderbanen.  Hvor  mange  der  falder  tilbage  efter  Udstaaelsen 
af  den  første  Straf,  kan  ikke  med  fuldstændig  Nøjagtighed  angives, 
da  den  Ny-Ordning  af  Kriminalstatistiken,  der  bl.  a.  tager  Sigte  paa  Ud- 
redningen af  dette  vigtige  Punkt,  endnu  kun  har  virket  i  en  kort  Aar- 
række;  men  de  Erfaringer,  der  allerede  foreligge,  ere  dog  tilstrækkelige 
til  at  danne  Grundlaget  for  ret  vigtige  Slutninger. 

Det  synes  som  om  ca.  en  Tiendedel  (9,3  ®/o)  af  Forbryderbegyn- 
deme allerede  paany  kommer  i  Konflikt  med  Straffeloven  i  selve  Be- 
gynderaaret  (d.  v.  s.  det  Aar,   hvori   den  første  Dom  falder).     I  det 

følgende  Aar  er  det  en  noget  mindre  Part,  der  forsynder  sig,  omtrent 
en  Tolvtedel  (8,3  %),  i  det  tredje  Aar  atter  en  mindre  Procent  (3,8  %) 
og  i  det  fjerde  endnu  færre  (2,3  ^Iq),  Det  samlede  Tilbagefald  i  de 
4  første  Aar  udgør  altsaa  end  ikke  en  Fjerdedel  af  Forbryderbegyn- 
derne, hvor  mange  der  falder  tilbage,  efter  at  et  længere  Tidsrum 
end  4  Aar  er  forløbet  efter  første  Domfældelse,  har  endnu  ikke 
kunnet  undersøges,  men  de  foran  anførte,  stadig  aftagende  Tilbagefalds- 
Procenter  tyder  paa,  at  kun  yderst  faa  paany  kommer  i  Konflikt  med 
Straffeloven  efter  at  have  holdt  sig  brødefri  i  4  Aar  efter  første  Dom. 
Det  synes  da  berettiget  at  slutte,  at  kun  imellem  en  Fjerdedel  og  en 
Tredjedel  af  Forbryderbegynderne  overhovedet  falder  tilbage,  og  naar 
der  hvert  Aar  dømmes  2000  nye  Personer  for  Forbrydelser,  vil  altsaa 
sandsynligvis  omtrent  1400  af  disse  aldrig  forbryde  sig  paany. 

Med  Rette  lægges  der  i  vor  Straffelovgivning  Vægt  paa  Forbrydel- 
sens Gentagelse.  Saaledes  straffes  simpelt  Tyveri,  naar  det  begaas 
første  Gang,  med  Fængsel  paa  Vand  og  Brød,  medens  der  for  anden 
Gang  begaaet  simpelt  Tyveri  kan  idømmes  Forbedringshusarbejde.  Bag 
ved  denne  Forskel  ligger  aabenbart  noget  af  den  Tanke,  at  man  over 
for  den,  der  første  Gang  forbryder  sig,  til  en  vis  Grad  bør  lade  Naade 
gaa  for  Ret.  Maaske  vil  man  en  Gang  i  Tiden  naa  til  at  behandle 
Forbryderbegynderen  efter  helt  andre  Principer  end  den  tilbagefaldne; 
kunde  man  granske  Hjerterne,  vilde  man  sikkert  finde,  at  Motivet  til 
den  første  Forbrydelse  i  mangfoldige  Tilfælde  er  af  ganske  anden  Art 
end  til  den  anden  eller  tredje.  I  hvert  Fald  viser  den  ovenfor  paa- 
viste  Tilbagefaldsprocent,  at  selv  om  det  er  rigtigt  at  betegne  det  første 
Lovbrud  som  Begyndelsen  til  Forbrydelsens  Skraaplan,  lykkes  det  dog 
de  fleste  af  dem,  der  kommer  ind  paa  dette  Skraaplan,  at  staa  imod 
og  faa  sikkert  Fodfæste  igen. 

Der  knytter  sig  derfor  en  særlig  Interesse  til  det  første  Tilbagefald, 
og  vi  skal  nu  lidt  nærmere  undersøge,  hvilke  Lovovertrædere  der  er 
mest  tilbøjelige  til  at  falde  tilbage. 

Først  maa  det  da  mærkes,  at  Tilbagefaldshyppigheden  er  adskilligt 
større  for  Kvinder  end  for  Mænd  —  i  de  4  første  Aar  30  pCt.  imod  22. 
Forskellen  falder  imidlertid  næsten  udelukkende  paa  selve  Begynder- 
aaret;  i  dette  falder  af  100  mandlige  Forbryderbegyndere  7  tilbage,  af 
100  kvindelige  16.  Dette  leder  Tanken  hen  paa,  at  Partiet  ikke  er 
lige  for  de  to  Køn,  idet  en  væsentlig  Part  (en  Femtedel)  af  de  kvinde- 
lige Forbryderbegyndere  ere  Overtrædere  af  Straffelovens  Prostitutions- 
paragraf,  og  en  nærmere  Undersøgelse  viser  nu,  at  det  udelukkende 
er  denne  Paragraf,  der  bringer  Kvindernes  Tilbagefaldsprocent  op  over 
Mændenes.  Af  de  Kvinder,  der  første  Gang  straffes  for  at  drive 
Erhverv  ved  Utugt,  falder  i  4  Aar  ikke  mindre  end  de  to  Tredjedele 
tilbage,  medens  af  de  øvrige  kvindelige  Begyndere  kun  godt  en  Sjettedel 
forbryder  sig  paany  i  Løbet  af  en  fireaarig  Periode.  Bortser  man  fra 
Prosiitutionsparagrafen ,  er  Kvindernes  Tilbagefaldshyppighed  altsaa 
endog  en  Del  mindre  end  Mændenes  (17  pCt.  mod  22). 

I  det  hele  taget  er  der  en  betydelig  Forskel  paa  Tilbagefeldshyppig- 
heden  indenfor  de  enkelte  Forbrydelsesgrupper.  Hvis  man  af  Tallene 
for  de  mandlige  Begyndere  udskiller  de  tre  Hovedkategorier:  Ejen- 
doms-, Volds-  og  Sædelighedsforbrydere,  viser  det  sig;  at  Tilbagefelds- 
procenten  for  disse  tre  Grupper  er  henholdsvis  26,  18  og  11,  alt 
for  en  fireaarig  Periode.  Ligesom  Ejendomsforbryderne  udgør  langt 
den  største  Del  af  alle  de  mandlige  Begyndere  (over  de  tre  Femtedele), 
saaledes  er  det  ogsaa  dem,  der  vise  den  største  Tilbagefaldstendens,  og 
Faren  for  Tilbagefald  synes  her  at  være  ualmindelig  stor  straks  efter 
første  Strafs  Udstaaelse,  maaske  fordi  Ejendomsforbryderne  udgør  den 
langt  overvejende  Part  af  Begynderne  i  de  yngre  Aldersklasser,  hvor 
Tendensen  til  Tilbagefald,  og  navnlig  til  hurtigt  Tilbagefald,  i  det  hele 
er  størst. 


To  Ruslande. 

Af  Slavomir. 

(Sluttet.) 

Folket.    De  religiøse  Sekter. 

Ruslands  Befolkning  er  loyal,  for  det  meste  ogsaa  konservativ,  især 
i  de  centrale  Provinser.  I  Tusinder  af  Hjem  hos  Mellemklassen  bestaar 
den  aandelige  Næring  af  kirkelig  Læsning;  Oplysning  hentes  i  Johannes 
Chrysostomos'  homilier,  Basileios  den  Stores  asketiske  Skrifter,  Gre- 
gorios  af  Nazianz'  Epistler,  kort  sagt  hos  de  byzantinske  Kirkefædre; 
undertiden  kommer  hertil  en  daarlig  redigeret  Familjejournal.  Den 
moskovitiske  Politik  fra  Ivan  Kalitas  og  Ivan  den  Grusommes  Dage, 
denne  lumske  Opportunisme,  der  har  gjort  Rusland  mægtigt,  anses  for 
Toppunktet  af  klog  Moral.  Disse  Hjem  er  selv  en  levende  Fortsæt- 
telse af  den  gamle  moskovitiske  Tradition ;  for  deres  Beboere  er  Rus- 
land i  Kraft  af  deres  Hjærtes  inderste  Overbevisning  endnu  „det  hel- 
lige"*  Land  (svjataja  Rusj).  Et  saadant  Hjem  tilhørte  den  Latinskole- 
elev i  ældste  Klasse,  —  det  var  endda  en  begavet  Elev  — ,  som  for 
fuld  Alvor  udtrykte  sin  Forundring  over,  at  han  skulde  læse  Platons 
Apologi,  der  tager  Parti  for  en  Agitator,  der  vilde  omstyrte  det  be- 
staaende.  Lad  saa  være,  at  en  saadan  Forbening  ikke  er  dagligdags, 
men  Enevælden  har  dog  rundt  om  i  Landet  ivrige  Tilhængere.  Det 
er  ogsaa  værd  at  lægge  Mærke  til,  at  Tolstoj  udenfor  Studenternes 
Skare  og  en  ikke  talrig  Kres  af  Liberale  ikke  er  videre  populær  i 
Rusland.  Man  holder  ikke  af  hans  Angreb  paa  Kirken,  der  opfattes 
som  Angreb  paa  Religionen,  og  man  finder  ham  overhovedet  for  radikal, 
et  Standpunkt,  der  ialfald  er  ligesaa  tiltalende  som  deres,  der  begejstres 
over  hans  Ideer,  men  fornægter  dem  i  Praksis. 

Bønderne  forstaar  sig  ikke  paa  Politik  og  ved  intet  om  Politik.  De 
danner  socialt  set  en  Nation  for  sig,  der  med  Mistillid  ser  hen  til  de 
højere  Samfundsklasser.  Studenterbevægelsen  har  da  ingen  Rod  i  Al- 
muen. Men  kommer  Bonden  ind  til  de  store  Byer  og  finder  her  sin 
Næring,  og  begynder  han  at  læse  Aviser,  antager  han  Smaaborgemes 
politiske  Syn  og  bliver  konservativ.  Han  elsker  sin  Zsar  og  sin  Reli- 
gion eller  bilder  sig  det  i  det  mindste  ind,  og  selv  om  han  er  Raskol- 
nik,  bliver  han  derfor  ikke  ligefrem  illoyal  mod  Kejseren,  omend  op- 
positionel overfor  Regeringen.  Studenterne  er  forhadte  af  Moskvas  og 
St.  Petersborgs  lavere  Befolkning.  De,  der  har  staaet  i  St.  Petersborg 
i  den  af  Kosakker  cemerede  Menneskemængde  og  set  dem  af  Gen- 
darmer blive  ledsagede  ud  af  Universitetsbygningen  og  førte  i  Arrest, 
vil  rundt  omkring  have  hørt  drøje  Eder  og  Forbandelser  rettede  mod 
„de  Slyngler,  der  ikke  under  Kejseren  Ro." 

En  stærk  Støtte  har  Regeringen  hos  Købmændene,  ikke  hos  den 
nyopkomne  —  for  en  stor  Del  ikke  russiske  —  Handelsstand,  der  be- 
sørger Omsætningen  med  Udlandet,  men  hos  den  nationale,  stærkt 
kirkelige  Købmandsstand,  der  har  den  indenrigske  Handel  i  sine 
Hænder.  For  disse  langkoftede,  tykmavede,  godmodige,  men  snævert- 
synede  Folk  ligger  Europa  endnu  grumme  langt  borte.  Gejsdigheden 
bestaar  af  Regeringens  haandgangne  Mænd,  og  Adelen  høster  alt  for 
store  Fordele  af  det  bestaaende  System  til  ikke  at  støtte  det.  Hvor 
loyalt  og  konservativt  et  Land  Rusland  i  Grunden  er,  saa  man  tydelig, 
da  ca.  4000  Mennesker  omkom  paa  Chodynka-Fælleden,  en  Ulykke 
hvis  Mage  vistnok  aldrig  har  fundet  Sted  i  Europa,  og  da  Kejseren  — 
ikke  underrettet  om  Ulykkens  virkelige  Omfang  og  vejledet  af  daar- 
lige  Raadgivere  —  gik  til  Bal  hos  den  franske  Gesandt,  Grev  Monte- 
bello, samme  Aften  som  Ulykken  var  sket  om  Morgenen.  Man  talte 
om  det  forefaldne,  som  om  det  var  en  større  Jæmbaneulykke,  uden 
nogensomhelst  Kommentar.  Kun  Studenterne  demonstrerede  en 
Smule. 

Efter  denne  Fremstilling  skulde  det  synes,  som  om  Regeringens 
Stilling  slet  ikke  er  saa  daarlig.  Den  ejer  ganske  vist  mange  Forbunds- 
fæller, men  de  er  ikke  alle  paalidelige,  og  de  fleste  er  lidet  energiske. 

„Regeringen  holder  sig  udelukkende  oprejst  ved  Hjælp  af  Gen- 
darmer, Soldaternes  Bajonetter  og  Poperne."  Disse  i  et  russisk  Blad 
besynderlige  Ord  kunde  man  for  et  Par  Aar  siden  læse  i  et  i  St.  Pe- 
tersborg udkommende  Ugeskrift;  de  havde  mærkelig  nok  passeret 
Censuren,  men  Bladet  gik  ind.  Hvad  nu  Paastanden  om  Poperne 
angaar,  saa  identificerer  Regeringen  sig  med  Kirken.  Det  er  en  skæbne- 
svanger Arv  fra  de  moskovitiske  Tsarer  i  Middelalderens  Slutning. 
Kirken  er  Rusland,  Kirken  er  det  russiske  Folk,  Kirken  er  det  mest 
nationale  af  alt  russisk  nationalt  og  et  Tillæg  dl  og  en  Form  for  Ene- 
vælden. Dette  er  det  gammelrussiske  Partis  Feltraab,  som  Regerin- 
gen har  gjort  til  sit  eget,  og  dette  Standpunkt  gennemføres  med  en 

exempelløs  Energi  og  med  et  uhørt  Spild  af  Kræfter.  Man  har  op- 
naaet  at  forkvakle  Hjærneme:  Politik  og  Kirke,  Patriotisme  og  Reli- 
gion er  smeltet  sammen  til  en  plumret  Forestilling.  Kirken  er  bleven 
til  en  politisk  Faktor,  Præsterne  har  man  tildelt  den  Rolle  at  optræde 
som  Regeringspolitikere,  baade  overfor  de  revolutionære  og  de  vantro, 
overfor  de  fremmede  Nationaliteter  og  Katolikerne.  Enhver  gejstlig 
Propaganda  er  tillige  en  Propaganda  for  Regeringen.  Derfor  er  Rus- 
lands Vilhelm  Beck,  Præsten  Johan  fra  Kronstadt,  ogsaa  som  politisk 
Stormbuk  en  Førsterangs  Kraft.  Han  er  blandt  sine  valne  Standsfæller 
den  eneste,  som  vil  noget,  og  som  sætter  hele  sin  Energi  ind  paa  at 
styrke  Kirke  og  Stat.  Født  af  Bondeæt  i  Gouvermentet  0I6nets  be- 
sidder han  de  demokratiske  nordlige  Provinsers  brede  Folkelighed,  og 
ved  denne  Egenskab  og  ved  sin  oprigtig  troende  Fanatisme  har  han 
gennem  sine  Prækener  lagt  de  lavere  Stænder  —  det  Publikum,  han 
fortrinsvis  henvender  sig  til  —  for  sine  Fødder.  Han  er  paa  engang 
en  ukulturel  Idealist  og  en  Praktiker,  Demokrat  og  Tilhænger  af 
Absolutismen,  og  fremfor  alt  en  snu  Opportunist;  tro  imod  sin  Kirkes 
Hovedprincip  hader  han  Latinismen,  men  velsigner  den  franske  Flaade 
ved  dens  Ankomst  til  Kronstadt.  I  Hobens  Øjne  er  han  en  af  Herrens 
udvalgte,  og  naar  den  faar  Øje  paa  ham,  falder  den  ned  og  tilbeder 
ham.  Hans  Veltalenhed  er  af  den  tarveligste  Beskaffenhed,  simpelt 
hen  præstelig  uoriginal  og  lidet  kræsen  i  sine  Virkemidler,  men  den 
ruller  som  en  Torden  og  tænder  i  Tusinders  Sind.  Han  er  Ruslands 
aandelige  Tsar  og  derfor  en  rasende  Modstander  af  Tolstoj,  der  synes 
ham  at  gøre  ham  Rangen  stridig.  I  Anledning  af  den  af  Tolstoj  i  Ud- 
landet udgivne  „Henvendelse  til  alle  Landes  Gejstlighed''  kalder  han 
sin  Modstander  for  „Djævlens  Søn,  en  Øgle,  der  aabner  sit  Gab  for 
at  bespotte  det  gamle  og  det  ny  Testamente,  en  anden  Judas  Forræd- 
der"  og  dundrer  løs:  „Hvem  er  Leo  Tolstoj,  I  rettroende  Kristne? 
Det  er  aabenbart  en  brølende  Løve,  der  søger  sine  Ofre  for  at  op- 
sluge dem.  Og  hvormange  har  han  ikke  allerede  opslugt  ved  sine 
Skrifter!  Defor  vogter  Eder!"  Den  russiske  Almue  har  allerede  for- 
længe siden  truftet  sit  Valg  til  Fordel  for  Johan  fra  Kronstadt.  Man 
vil  gærne  afvinde  Profeten  nogen  Beundring,  men  naar  man  ved,  at 
han  i  sin  Propaganda  og  Polemik  er  usaarlig,  fordi  han  dækkes  af 
Regeringen  og  Censuren,  der  ikke  taaler  noget  Angreb  paa  Kirken  og 
dens  Mænd,  bliver  han  unægtelig  saare  ubetydelig,  og  man  har  lettere 
ved  at  tro  paa,  at  hans  Indflydelse  virker  i  Bredden  end  i  Dybden. 
Vil  alle  disse  Millioner  holde  Stand,  naar  de  nye  Ideer  engang  frem- 
byder sig  utilslørede  og  uforvanskede?  Johan  fra  Kronstadt  rager 
alligevel  ved  sin  Viljestyrke,  der  bøjer  alle  sine  Omgivelser  i  Knæ,  et 
helt  Hoved  op  over  sine  indolente  Kaldsfæller.  De  russiske  Præster 
er  kun  Præster,  og  de  er  ifølge  deres  Uddannelse,  der  nøjagtig  ud- 
maaler  det,  der  udkræves  til  Varetagelsen  af  deres  gejstlige  Hverv,  ude 
af  Stand  til  at  være  mere.     De   er  derfor  alle  europafremmede,   men 

dette  sætter  dem  endnu  ikke  i  Stand  til  at  udfylde  den  agitatoriske 
Rolle,  Regeringen  tiltænker  dem.  De  er  magelige,  ligegyldige,  stilfær- 
dig vegeterende  og  trods  deres  Kirkes  Teori  i  Praxis  uden  Fanatisme. 
Begejstringsløse  som  de  er,  tænder  de  ingen  Aandens  Blus  omkring 
sig.  De  er  uden  moralsk  Indflydelse  paa  deres  Sognebørn  og  aldeles 
afmægtige,  naar  det  gælder  om  at  vinde  deres  Kirkes  Frafaldne,  Ras- 
kolnikkerne,  tilbage.  Den  russiske  Kirke  har  altid  siddet  under  Statens 
beskyttende  Vinger  og  har  ladet  den  føre  Kampen  mod  sine  Fjender. 
Det  var  derfor  i  Tillid  til  god  gammel  Tradition,  at  den  russiske  Biskop 
af  Aljaska,  der  jo  i  statslig  Henseende  hører  til  de  forenede  Stater, 
for  et  Par  siden  i  sin  Enfold  henvendte  sig  til  disses  Præsident  med 
Anmodning  om  at  gribe  Forholdsregler  mod  det  i  hans  Stift  „over- 
haandtagende  Kætteri"*.  Uden  Regeringen  er  den  russiske  Kirke  et 
Nul.  Derimod  er  den  Støtte,  den  kan  yde  Staten,  ikke  af  stor  Værdi. 
Det.  imellem  dem  afsluttede  Forbund  vanskeliggør  Regeringens  Stilling. 
Den  maa  være  intollerant,  fordi  Kirken  er  det,  skønt  det  politisk  set 
er  uklogt  og  unyttigt.  Den  har  med  Vold  forenet  den  unerede  Kirke 
i  Polen  med  Rigskirken.  Den  forbyder  under  streng  Straf  —  der 
ifølge  det  1901  fornyede  og  indskærpede  Forbud  kan  stige  til  Forvis- 
ning til  Sibirien  —  al  Overgang  til  en  fremmed  Religion.  Det  var 
heller  ikke  vel  overlagt,  at  Regeringen  i  sidste  Sommer  lod  den  kej- 
serlige Familje  paa  en  saa  ostentativ  Maade  tage  Del  i  de  kirkelige 
Højtideligheder  i  Sårovo  i  Anledning  af  den  i  1833  afdøde  Prochor 
Mosznins,  alias  den  hellige  Serafims,  Kanonisering.  Mange  nye  Prose- 
lyter vandtes  der  næppe  ved  denne  Lejlighed,  adskillige  Troende  be- 
fattedes maaske  yderligere,  men  til  Gengæld  uddybede  man  Kløften 
mellem  Regeringen  og  ca.  15  Millioner  Raskolnikker,  og  det  Stykke 
Middelalder,  der  oprulledes,  udfordrede  de  ikke  græsk-katolske  Un- 
dersaatters  Kritik. 

Rusland  er  Mistænksomhedens  og  Mistænkeliggørelsens  Land.  De 
konstitutionelle  Staters  Princip  er  gensidig  Kontrol,  alles  overfor  alle, 
i  Rusland  kontrollerer  kun  Regeringen  sine  Undersåtter.  Dette  For- 
myndersystem avler  Energiløshed  og  Mistænksomhed,  baade  i  det 
offentlige  og  private  Liv.  De  hundreder  af  Gange  finder  følgende 
Sted:  A.  siger  om  B. :  Ja,  B.  er  i  Grunden  en  flink  Fyr,  men  De 
skulde  dog  tage  Dem  iagt  for  ham;  han  er  noget  ubestemmelig"" ;  og 
B.  siger  det  samme  om  A.  Folk  har  en  daarlig  Samvittighed.  Vi  gaar 
jo  dog  alle  herovre  omkring  og  fortier  noget.  Vi  kan  aldrig  være 
fuldt  ud  ærlige.  Mange  er  nødte  til  at  fortie  deres  politiske  Trosbe- 
kendelse, andre  til  at  fornægte  den.  Og  dog  er  direkte  Angiveri  vist- 
nok en  sjælden  Undtagelse,  ti  det  gouteres  ikke  paa  højere  Steder,  og 
Regeringen  er  aldrig  smaalig  i  sin  Forfølgelse  og  kan  ikke  engang 
være  det,  da  en  detailleret  Paapasselighed  vilde  kræve  et  uoverkommligt 
Arbejde.  Men  Mistilliden  har  nu  engang  slaaet  Rod  i  det  russiske 
Samftind.     Mistænksomheden  er  imidlertid  et  daarligt  Bindemiddel,  og 

derfor   ser   man   saa   sjælden  ærlig  Samvirken,   Og   alle   fælles  Fore- 
tagender, ligegyldig  af  hvad  Art,  fremmes  saa  trøstesløs  trevent. 

Det  er  urigtigt,  —  hvad  man  ofte  ser  fremsat  — ,  at  Patriotisme 
i  vesteuropæisk  Forstand  er  ukendt  i  Rusland.  Forskellen  er  blot  den, 
at  den  her  er  langt  sjældnere,  og  hvor  den  findes,  dér  er  den  mere 
lødigt  Metal  end  Fædrelandskærligheden  i  Vesteuropa.  Ti  det  er  lettere 
at  være  Patriot  i  Vesteuropa  end  i  Rusland.  Sædvanlig  er  den  rus- 
siske Patriotisme  selv  hos  brave  Mænd  mere  egoistisk  end  i  konsti- 
tutionelle Lande,  hvor  Uegennyttigheden  hviler  paa  Egoismens  sikre 
og  sunde  Grundlag,  nemlig  Bevidstheden  om  hver  enkelts  indirekte 
Deltagelse  i  Landets  Styrelse.  Hvor  Forholdet  mellem  Stat  og  Under- 
saatter  dækkes  ved  Ordene  „befale — adlyde",  dér  sejrer  i  de  fleste 
Tilfælde  Bevidstheden  om  Modsætningen,  og  Forskellen  beror  alene 
paa  Graden  af  Individernes  gode  Vilje  og  Samvittighedsfuldhed.  Den 
ene  Embedsmand  anser  sig  f.  Ex.  for  berettiget  til  pekuniært  at  flaa 
Regeringen  efter  bedste  Evne,  den  anden  indskrænker  sig  til  at  lade 
sig  rigeligt  betale.  .  Men  man  gør  i  Rusland  aldrig  noget  gratis  og  yder 
aldrig  personligt  Arbejde  ud  over  det  paabudte  for  at  lette  Regeringen 
dens  Virksomhed. 

De  Revolutionære  —  der  ikke  maa  sammenblandes  med  demon- 
strerende Studenter  —  er  ikke  saa  farlige  ved  de  Ideer,  de  gør  Pro- 
paganda for,  som  ved  den  Skræk  de  udbreder.  Det  gaar  med  dem, 
som  i  det  bekendte  Æventyr  med  Pesten,  der  kun  slog  hver  tiende 
Menneske  ihjel,  medens  de  ni  faldt  for  Skrækken.  Vi  ved  nu,  at  Ni- 
hilisterne i  sin  Tid  var  en  lille  Flok,  og  dog  rokkede  de  Riget  i  dets 
Grundvold.  Vi  ser  for  vore  Øjne,  hvordan  en  Demonstration,  et 
Flyveblad,  ja  en  af  en  ligegyldig  Censor  overset  Artikel  fremkalder 
Uro  og  Forvirring.  De  Revolutionære  synes  allevegne,  fordi  man  intet- 
steds kan  finde  dem;  uskyldige  arresteres,  der  skabes  en  Atmosfære 
af  panisk  Skræk,  Rygtet  forstørrer  mangfoldige  Gange,  Regeringen  lige 
fra  Ministeren  til  den  ringeste  Urjadnik  (Landpolitibetjent)  opskræm- 
mes, Bevægelsen  griber  de  unge,  de  fantastiske,  de  vaklende,  og  finder 
der  endog  et  Attentat  paa  en  Minister  Sted,  saa  tror  alle  —  i  Løbet 
af  en  Uge  — ,  at  vi  staar  lige  foran  en  Revolution. 

Rusland  er  Rygternes  Land,  og  Rygterne  og  den  dermed  følgende 
Skræk  vil  engang  fælde  Regeringen.  Der  er  heri  en  Nemesis,  ti  Ryg- 
terne er  kun  en  Følge  af  den  af  Regeringen  selv  foranledigede  Ind- 
skrænkning af  Offentligheden.  De  vinder  Overtaget  der,  hvor  det  for- 
bydes Bladene  at  omtale  Begivenheder,  der  sætter  alles  Sind  i  Be- 
vægelse. Regeringen  har  forstaaet,  at  disse  Forbud  er  et  tveæ^et 
Sværd,  der  rammer  den  selv,  og  engang  midt  i  Halvfemserne  over- 
raskedes vi  ved  at  „  Statstidenden  *"  indeholdt  en  udførlig  Fremstilling 
af  de  dengang  stedfindende  Studenteruroligheder.  Siden  da  er  det 
bleven  Skik,  at  de  officielle  Blade  i  Meddelelser,  der  tillige  er  Ret- 
færdiggørelse af  Regeringens  Optræden,  omtaler  alle  i  Riget  forekom- 

mende  vigtigere  Tilfælde  af  politisk  Natur  (f.  Ex.  for  nylig  Kiszyniev- 
AfFairen).  I  visse  Kredse  finder  disse  Meddelelser  Talsmænd.  Saa- 
ledes  er  det  lykkedes  Regeringen  for  den  store  Almenhed  at  for- 
plumre det  finske  Spørgsmaal.  Men  ved  indre  russiske  Begivenheder, 
hvor  en  Kontrol  er  lettere,  har  denne  officielle  Belysning  vanskeligere 
ved  at  trænge  igennem. 

Det  gamle  Rusland  1  Opløsning. 

Pobiedonoscevs  Program  overholdes  ikke,  og  derfor  glider  Rusland 
langsomt  ned  ad  Skraaplanet,  ned  i  Forvirringens  Afgrund.  Det  over- 
holdes ikke,  fordi  det  ikke  kan  overholdes,  fordi  det  er  ugennemførligt. 
I  vore  Dage  kan  et  Land  ikke  aflukkes  hermetisk.  De  Tider  er  for- 
svundne, da  man  —  som  under  Kejser  Nikolaj  den  Førstes  Regering 
—  simpelthen  kunde  forbyde  at  skrive  og  tale  om  Politik.  Der 
existerer  ganske  vist  endnu  en  Forordning,  der  med  rene  Ord  for- 
byder al  mundtlig  Diskussion  af  politiske  Spørgsmaal,  men  det  er  en 
Levning  fra  Fortiden,  en  Mumie,  som  vækker  Munterhed,  men  som 
ellers  ikke  ænses,  selv  ikke  af  Politiet.  Den  Tid  er  for  stedse  forbi, 
da  man  som  i  1848  afholdt  et  Statsraad  for  at  drøfte,  hvorvidt  man 
skulde  meddele  det  russiske  Publikum  Udbruddet  af  Februarrevolu- 
tionen eller  holde  denne  Begivenhed  hemmelig.  Censuren  er  for  Tiden 
temmelig  liberal,  og  Censuren,  der  altid  maa  være  fortrolig  med  de 
herskende  Strømninger  i  den  politiske  Atmosfære,  er  et  yderst  fint- 
følende Barometer.  Der  gives  næppe  nogen  Retning  i  europæisk 
Aandsliv  og  Politik,  om  hvilken  de  russiske  Blade  ikke  bringer  tilfor- 
ladelig Meddelelse;  der  kan  skrives  frit  baade  om  Socialister  og  Anar- 
kister; kun  alt,  hvad  der  indeholder  den  fjærneste  Kritik  af  russisk 
Statsstyrelse,  er  udelukket.  Regeringen  giver  stadig  efter.  Den  be- 
finder sig  i  en  defensiv  Stilling,  i  et  bestandigt  Tilbagetog  overfor  det 
moderne  Europas  Ideer  og  Krav.  I  Løbet  af  de  sidste  Aar  er  Under- 
visningsvæsenei  bleven  omkalfatret  i  frisindet  Aand,  en  Arbejderforsik- 
ring bleven  oprettet,  det  lokale  Selvstyre  udvidet,  naturligvis  paa  Be- 
kostning af  Centraladministrationen.  Disse  Foranstaltninger  vil  kun 
forøge  Appetitten.  Ud  fra  en  historisk  Synsvinkel  bør  vi  sige:  Rus- 
land kan  ikke  bestaa,  ikke  fordi  det  —  som  man  sædvanlig  forkert 
udtrykker  det  —  er  for  reaktionært,  men  fordi  det  er  for  lidet  reak- 
tionært, bedre  udtrykt  for  lidet  konservativt.  Ingen  af  de  kendte  og 
brugte  Statsformer  passer  for  det.  Maaske  vil  en  blandet  Forfatning 
med  ulige  Rettigheder  for  de  enkelte  Nationer  og  de  enkelte  Sam- 
fundsklasser, omspændendende  paa  engang  Parlamentarisme  og  Absolu- 
tisme kunne  hjælpe  for  en  Tid.  Men  saa  er  det  jo  ude  med  Enheden. 
En  virkelig  Lægedom  existerer  ikke. 

Vi  staar  overfor  det  store  uvisse.  Ingen  historiske  Kombinationer 
kan  lære  os,  hvorledes  Udviklingen  vil  forme  sig,  thi  ingen  kender 
dens  Faktorer.     Derfor   er   alle  Spaadomme  byggede  paa  Sand.     Den 

indskrænkede  Offentlighed  hæmmer  den  offendige  Mening  i  at  voxe 
sig  stærk,  ja  i  at  ytre  sig.  Derfor  kender  vi  i  Rusland  i  Grunden 
ikke  hverandre.  Derfor  undrer  vi  os  heller  ikke  synderlig  over  det 
uventede.  Og  Regeringen  kender  ikke  sine  egne  Undersaatter.  Ingen 
kunde  blot  for  tre  Aar  siden  ane,  at  der  i  Rusland  skulde  fremstaa  et 
nyt  Folk,  Jødenationen,  og  kaste  sine  nationale  Krav  i  Vægtskolen. 
Den  russiske  Bonde  er  en  stor  Gaade.  Vi  saa  ham  aldeles  uventet 
og  umotiveret  for  halvandet  Aar  siden  styrte  sig  over  Herregaardene 
og  udplyndre  dem;  det  var  nu  hans  Maner  at  opfatte  Socialismen  paa. 
Dette  skete  i  Sydrusland,  men  vil  hans  storrussiske  Fælle  følge  hans 
Spor?  Vi  kan  heller  ikke  danne  os  nogen  Forestilling  om,  hvilken 
Leveevne  den  gammelrussiske,  konservative  Klasse  er  i  Besiddelse  af. 
Om  de  fremmede  Nationaliteter  kan  kun  siges,  at  de  altid  vil  virke 
svækkende  paa  Statslegemet.  Regeringen  har  selv  holdt  sine  Under- 
saatter nede  og  efter  Evne  berøvet  dem  Lejligheden  til  at  vise  deres 
Individualitet.  Nu  staar  den  selv  raadvild.  Den  støtter  sig  snart  til 
Bønderne  mod  Intelligensen,  snart  atter  til  de  højere  Klasser  mod 
Almuen. 

Der  kan  komme  en  Overraskelse,  som  selv  de  mest  skarptsynede 
ikke  aner.  Ti  Rusland,  dette  Rygternes  og  Mistænkelighedens  er  tillige 
Overraskelsens  Land. 

Men  det  er  ogsaa  Modsigelsens  Land.  Derfor  indeholder  ogsaa 
det  Billede,  jeg  har  tegnet,  saa  mange  Inkonsekvenser  og  lyse  og 
mørke  Prikker.  Det  er  modsigende  som  selve  den  menneskelige 
Natur  og  utilfredsstillend^for  dem,  der  i  denne  Artikel  har  søgt  Be- 
kræftelse paa  deres  politiske  Ideer  og  ment  at  genfinde  det  barbariske 
Rusland,  der  staar  som  en  truende  Fare  for  Europa.  Ti  Sagen  er 
netop  omvendt.  Det  er  det  moderne  Europa  med  dets  Ideer,  der  er 
en  Fare  for  Rusland,  d.  v.  s.  for  dets  Regeringssystem  og  Samfunds- 
orden.    Europa  vil  engang  blive  Ruslands  Død. 

Af  Louis  Levy. 

Da  Johannes  Holbek  døde  ifjor  Foraar,  var  der  kun  faa,  som 
anede,  at  han  foruden  en  Rigdom  af  Malerier  og  Tegninger,  Skitser 
og  Udkast  efterlod  sig  et  Værk,  der  gennem  Billeder  og  Tekster 
omsluttede  og  forbandt  de  lidt  kaotiske  Elementer  i  hans  Produktion. 
Hidtil  havde  han  kun  givet  Udenværkerne  —  hans  aforistiske  Vid 
var  kendt  og  skattet,  hans  pludselige  og  haarde  men  urbane  Spot  var 
ofte  bleven  mistydet,  hans  Trang  til  Form  og  Fylde  forekom  fremmed- 
artet.    Den  personlige  Indsats  var  overalt  uomtvistelig,  man  mærkede 

baade  Vilje  og  Styrke,  Lidelse  og  Haab  bag  disse  Tegninger,  hvis 
Linjer  gled  bon  under  den  sædvanlige  Plan  og  borede  sig  ned  mod 
dybe  Perspektiver.  Den  der  forstod  at  gennemleve  en  Tegning  intel- 
lektuelt, begreb  straks,  at  der  laa  et  Stykke  af  en  Tænker  gemt  bag 
denne  tilsyneladende  saa  intuitive  og  henkastede  Form.  Ingen  af 
Johannes  Holbeks  Tegninger  lod  én  uberørt.  De  var  alle  saa  ubarm- 
hjenig  oprigtige  og  mærkede  af  Tiden,  ja  af  Øjeblikket.  Man  fandt 
her  en  Længsel  liild  af 
Spot,  en  Magtfislelse  tæm- 
met af  Hensyn,  en  tome- 

Icronet  Sørgmodighed 
parret  med  en  vild,  knyt- 
tet Energi  —  alle  en 
Overgangstids  spontane 
Henrykkelses-  og  Angst- 
raab,  dens  Tro  og  Tvivl, 
dens  Dødsfrygt  og  Evig- 
hedstrang  blandede  sig 
og  fra  denne  Blanding 
sieg  en  ejendommelig  og 
krydret  Duft  frem,  en 
Foraarsduft  som  naar  det, 
der  dør,  blander  sig  med 
det.  der  skal  leve. 

Johannes  Holbek,  der 
selv  døde  i  sit  Foraar,  har 
i  det  Værk,  der  nu  er 
udkommet,  givet  Nøglen 
lil  en  retfærdigere  For- 
siaaelse  af  de  tidligere 
Arbejder.  Titlen  er  lidt 
søgt:  Dekadent  Bar- 
bari. Men  denne  Titel 
slaar  straks  Stemningen 
^t.  Man  har  heri  kon  Be- 
greb det  Modsætningsforhold,  som  Johannes  Holbek  har  levet  og  arbejdet 
under.  Mellem  de  mange  Ord,  han  har  kunnet  vælge,  har  han  valgt 
disse  for  at  betegne  det  Synspunkt,  hvorfra  han  betragtede  Tidens 
store  Linjer. 

Der  er  noget  halvt  gallisk,  halvt  germansk  over  denne  Titel  som 
der  var  det  over  ham  selv.  Det  germanske  Element,  som  han  sikkert 
nødig  vedkendte  sig,  lægger  sig  her  blot  som  den  ene  af  de  to  Vægt- 
stangsarme,  hvorpaa  hans  Liv  skal  vejes.  Han  som  aldrig  slipper  den 
galliske  Form,  neppe  tør  slippe  den,  aabenbarer  nødtvungent  og  lang- 
somt sit  rent  germanske  Sindelag  og  Følelsesliv.    Der  var  baade  noget 

af  en  Soldat  (^  en  Præst  i  ham.     Soldaten    ivrig   og   smidig    som    en 
Galler,  Præsten  tung  o%  voldsom  som  en  Germaner. 

Spaltningen  i  hans  Væsen,  en  Spaltning,  som  vi  her  kun  lige  kan 
berøre,  er  han  selv  til  en  Begyndelse  ikke  ganske  klar  over.  Men 
efterhaanden  som  den  vokser  sig  større,  vokser  hans  Frygt  med  den. 
Han  maa  da  sæite  sig  udenfor  Tiden  for  at  forsiaa  den.  Ganske 
konsekvent  s^er  han  tilbage  til  Kristendommen  og  finder  her  en 
Parallel  til  sin  ^en  Tilstand.  Hans  germanske  Følelsesliv  Forvandler 
sig  til  en  tungsindig  o%  ensom  Kristus,  anarkisk  voldsom,  fuld  af  bit- 
tert Aandshovmod   midt  i  det  larmende  galliske   Nu.     Livet  omkring 


ham,  det  evig  spillende  og  straalende,  det  som  skal  gribes  og  aldrig 
kan  fornyes,  tør  han  intet  Øjeblik  slippe  af  Syne.  Han  tangerer  Virke- 
ligheden og  mærker  sig  dens  Tone.  Men  samtidig  føler  han  Evig- 
hedens martrende  Kappe  sænke  sig  om  sine  Skuldre  og  han  reagerer 
med  Spot  og  Haan,  med  Forbandelser,  med  Bønner  og  Forsagelse 
mod  dette  levende  Nu,  der  hidser  og  fortærer.  Det  er  i  denne  Sam- 
menhæng ganske  interessant  at  se,  hvorledes  han  allerede  som  tyve- 
aarig  stiller  Problemet:  „For  kort  Tid  siden  kendte  Far  og  Mor  ikke 
engang  hinanden  —  og  jeg?  Var  jeg  ikke  til?  Jo,  jeg  er  til  fra  Evig- 
hed af."  —  Hvor  germansk  er  ikke  dette  magtesløse  Spørgsmaal? 
Eller  som  han  dybsindigere  udtrykker  det  i  Alvorlig  talt:  ,Ai  tale 
med  et  Menneske  er  at  trættes  med  alle  hans  Forfædre  . .  ."  Hvilket 
Perspektiv! 

Netop  paa  Grund  af  denne  Afmagtsfølelse  bliver  Magtspørgsmaalet 
af  saa  stor  Betydning  for  ham.  Mod  Selvbeherskelse  og  Energi  søger 
han  ad  alle  Veje.  1  Tama  Rex  siaar  der:  „Altsaa  maa  jeg  for  ai 
herske  indeholde  enhver  Maade  at  se  paa.  Det  er  jo  umuligt  at  naa 
uden  ved  at  føre  alt  tilbage  til  sin  Oprindelse  .  .  ."  Hans  Tilværelse 
blev  et  Eksempel  paa  en  saadan  Hærdelse.  Han  stemte  sit  Liv  af 
efier  sit  aandelige  Behov,  levede  ensomt,  asketisk,  fastende.  Det  var 
nemlig  ikke  Spøg  for  ham  at  være  til.  Tværtimod!  Sagen  var  dén, 
at  hans  Liv  formede  sig  som  en  eneste  Krise. 

Det  kunde  hænde,  at  en  Læge  fandt  et  bestemt  Sygdomsbillede  i 


Johannes  Holbeks  Arbejder  og  gav  sig  til  at  stille  en  Diagnose.  Den 
aandelige  Krise,  som  har  behersket  hans  Liv,  kan  maaske  faa  et  latinsk 
Navn  og  blive  ført  til  Protokols  som  missliebig.  Alt  dette  har  imidlertid 
mindre  Betydning.  Der  er  maaske  engang  sket  en  Forskydning  i  ham. 
Men  netop  i  samme  Øjeblik  begyndte  hans  Betydning.  Det  er  denne 
Krise,  saa  logisk  udarbejdet  som  den  her  foreligger,  vi  har  vor  Inter- 
esse af  at  søge  at  gennemleve  og  bestemme.  Selv  hvor  han  gaar  over 
Grænsen  og  ind  i  det  uvisse,  bør  vi  have  Tillid  til  hans  Ærlighed. 
Det  er  ikke  Maalet,  han  har  naaet,  der  har  den  største  Betydning, 
men  Vejen  og  Midlerne.  Hans  indre  Krise  gør  ham  synsk  overfor 
Tidens.  Det  bliver  saaledes  selve  Tidens  Psykose,  der  spejler  sig  i 
hans  noget  oprevne  Sind  som  i  et  lidt  forvrænget  Spejl. 

Den  Vej,  hans  Udvikling  er  gaaet.   kan   i  kort   Begreb  anskuelig- 

gøres  saaledes:  Først  Tro  og  Tillid  til  Virkeligheden,  saa  Sku^lse 
med  et  dybt  Had  til  den  samme  Virkelighed,  endelig  Tilnærmelse  til 
en  skønnere  og  dybere  Virkelighed  end  den,  hans  første  Ungdom 
havde  kendt.  Han  der  ikke  følte  sig  kommensurabel  med  Døgnets 
Liv,  tager  Evigheden  med  i  sine  Beregninger,  og  han  søger  Evigheds- 
billedet  der,  hvor  han  maatte  søge  det,  i  den  mest  sprængte  og 
individualistiske  Kristendom.  Paa  dette  Grundlag  stiller  han  sig  uden- 
for Samfundet,  bliver  Anarkist,  Hader  og  Fornægter  af  enhver  social 
Overlevering  og  Fordom,  men  han  vender  sig  ikke  sky  bort  fra  Til- 
værelsen, bliver  aldrig  Munk,  altid  Soldat  i  sin  Ides  Tjeneste.  Hans 
Vaaben  er  Spot,  som  sjælden  tager  personlig  Sigte,  gennemborende 
Foragt  og  Trods  og  en  Skønhedssøgen,  der  ejer  Troens  og  Bønnens 
Kraft.  Han  har  indset,  at  den  fuldkomne  Synthese,  den  altomfattende 
Aandsutopi  er  umulig  i  vore  Dage,  hvor  alt  er  Udvikling  og  Hvile  farlig. 
Men  enhver  har  at  søge  tilbage  i  sig  selv  for  at  finde  Oprindelsen  og 
Begrundelsen,  gaa  paa  Erobringstog  i  sit  eget  Væsens  jomfruelige  Ver- 
den og  gavne  eller  baldyre  Virkeligheden  med  sine  Erobringer. 

Saaledes  iaar  baade  hans  Længsel  og  hans  Vid  en  ejendommelig 
Baggrund.  Han  ejer  et  Sted  udenfor  Verden,  hvorfra  han  kan  betragte 
den  og  dog  føle  sig  samhørende  med  den.  Han  bliver  Ironiker  baade 
i  romantisk  og  moderne  Forstand,  han  sprænger  for  at  samle,  han  op- 
løser for  at  forny.  Han  er  i  en  evig  rastløs  Bevægelse,  prøver  at 
lodde  alle  Dybder  og  indoptage  alle  Værdier.  Nervøs,  saaret,  slagen 
søger  han  til  sidste  Øjeblik  at  redde  sit  Selv,  at  afgrænse  og  bestemme 
det.  Endog  sit  religiøse  Syn  drager  han  ind  under  Analysen.  Som  han 
siger:  den  eneste  virkelig  videnskabeligt  forsvarlige  frugtbare  og  hæder- 
lige Metode  for  Rekonstruktionen  af  Evangeliernes  Hovedperson  er 
godvilligt  at  udlevere  sit  eget  individuelle  Væsens  Maal  og  Vægt  til 
Sammenligning  med  Verdens  Erobrers  uhyre  Dimensioner  .  .  . 

Paa  en  forunderlig  smuk  og  værdig  Maade  glider  hans  Karikatur- 
tegninger ind  i  Værkets  Helhedsbillede.  De  hører  Døgnet  til  men 
ejer  alligevel  det  samme  Præg  som  de  filosofiske  Dagbogsblade.  Og 
maaske  faar  man  gennem  dem  det  betydeligste  Indtryk  af  hans  person- 
lige Styrke.  Hans  Vid  er  klogere  og  dybsindigere  end  alt  andet 
Nutidsvid  i  Danmark  —  en  god  Maalestok  for  hans  Aandskraft  og 
Smidighed.  Her  er  ingen  personlige  Overfald;  han  renser  Templet 
med  sin  tungsindig  førte  Svøbe,  han  klæder  sin  Harme  i  Døgnets  Dragt 
og  slaar  mellem  de  Hunde,  han  møder.  „Hvem  er  latterlig,  hvis 
nogen  er  latterlig?"  føjer  han  sørgmodig  til. 

Afsnittet  Alvorlig  talt  er  den  skønneste  og  roligste  Del  af  dette 
Værk.  I  sin  Form  er  det  klassisk  rent  og  fornemt,  en  Prædiken  om 
Livet,  om  Vanskeligheden  ved  at  være  til,  om  Kunst  og  Evighed. 
Ogsaa  de  Tre  Taler,  som  indeholdes  i  Afsnittet  Frelse  er  betydelige 
og  værdifulde.  Stilen  er  kæmpende,  gennemtrukket  med  Paralleler, 
men  altid  fast  og  moden.    Sætningerne  er  skruede  stejlt  og  ordsprogs- 

agtige  mod  hinanden,  hver  Sætning  er  som 
en  Aforisme  for  sig.  Hans  aandelige  og 
fysiske  Lidelser  giver  sig  altid  et  mandigt 
Udtryk.  Mærker  man  ikke,  hvor  forpint 
han  har  været,  men  ogsaa  hvor  stolt  han 
har  baaret  Sygdommens  Vægt,  bag  disse 
Ord  fulde  af  Galgenhumor:  „Der  er  stille 
Fortæring  af  Leveren  under  megen  Munter- 
hed paa  Kroketplænen. "^ 

Dekadent  Barbari  er  Johannes  Hol- 
beks Livsværk.  Han  havde  arbejdet  paa 
det  i  ti  Aar  og  han  vilde  have  det  fær- 
digt. Under  vanskelige  og  ublide  Kaar 
arbejdede  han,  men  han  fik  sin  Vilje  sat 
igennem.  En  skønne  Dag  fik  hans  Ven- 
ner et  Brevkort,  hvorpaa  der  stod  det 
ene  Ord:  Victoria!  Dagen  efter  blev  han 
haabløs  syg  og  døde  efter  otte  Dages  for- 
tvivlet Kamp  med  sig  selv.  Men  Manuskrip- 
tet til  Bogen  fandt  man  ordnet  og  indpakket 
paa  hans  Arbejdsbord. 

Hans  Værk  vil  leve,  al  Ungdom  vil 
søge  det. 


Adieu !    Rak  mig  sul  ned  i  Hunde 


Finland  og  Skandinavien. 


Af  Axel  Lille. 


Der  synes  at  være  indtraadt  et  Omslag  i  den  hidtil  saa  velvillige 
Stemning  i  de  skandinaviske  Lande  overfor  Finnerne.  Anledningen 
hertil  er  et  Sagsanlæg  mod  det  i  Stockholm  udgivne  men  kun  for  Fin- 
land bestemte  „Ugens  Nyheder*.*)  Særlig  har  dette  Omslag  i  Tonen 
været  paafaldende  i  en  Del  danske,  norske  og  svenske  Aviser,  som  er 
blevet  besynderlig  opskræmmede  blot  ved  Antydningen  af,  at  den  finske 
Udgivervirksomhed  maaske  kunde  blive  forlagt  til  København  eller 
Kristiania. 

Saalænge  Følelserne  er  i  Bevægelse,  er  det  ikke  muligt  at  fælde 
en  fornuftig  og  upartisk  Dom  i  den  Sag,  som  har  bragt  dem  i  Oprør. 
Men  det  er  af  største  Betydning,  at  man  navnlig  i  de  nordiske  Lande 


*)  Se  dette  Tidsskrifts  Hæfte  for  15.  April  S.  115.  Dr.  Lille  selv  har  ikke  nogen 
Del  i  Udgivelsen  af  fligens  Nyheder*'.  Dette  Blads  Ansvarshavende  er  senere  af  den 
stockholmske  Raadstueret  idømt  3  Maaneders  Fængsel  for  den  paagældende  Artikel. 

naar  til  en  saadan  rolig  Bedømmelse  af  det  finske  Folks  Kamp  mod 
den  russiske  Absolutisme.  Mindre  af  Hensyn  til  Finland  end  for  de 
skandinaviske  Landes  egen  Skyld.  Thi  Finlands  Skæbne  afgøres  ikke 
af  den  mere  eller  mindre  velvillige  Stemning  overfor  dets  Kamp,  som 
raader  i  disse  Lande,  men  de  nordiske  Landes  fremtidige  Fred  og 
Tryghed  staar  i  aabenbar  Aarsagssammenhæng  med  Bevarelsen  af  Fin- 
lands politiske  og  nationale  Selvstændighed. 

Man  kan  derimod  indvende,  at  Konsekvensen  af  denne  Paastand 
vilde  være,  at  Selvopholdelsesdriften  kunde  føre  disse  Lande  til  aktiv 
Indgriben  til  Fordel  for  Finland.  Logisk  set  er  denne  Slutning  fuldt 
ud  berettiget.  Om  jeg  ikke  husker  fejl,  er  den  ogsaa  blevet  draget  af 
den  svenske  Konservatismes  Hovedorgan,  den  Gang  Forfetningsbrudet 
skete  i  Finland.  Denne  Tanke  er  dog  aldrig  blevet  omsat  i  Handling, 
da  Følgerne  deraf  vilde  blive  langt  mere  ødelæggende  end  de  Ulykker, 
man  ved  en  saadan  Indgriben  vilde  søge  at  forebygge. 

Herom  er  da  ikke  Tale.  Men  Nationerne  kan  lige  saa  lidt  som 
Individerne  undgaa  at  have  Sympatier  og  Antipatier  og  at  give  disse  Ud- 
tryk. De  kan  paalægge  sig  mere  eller  mindre  Selvbeherskelse,  men 
det  er  umuligt  at  kræve,  at  de  helt  skal  undertrykke  deres  Følelser, 
naar  den  svage  trædes  under  Fødder,  og  de  mest  bindende  Løfter  brydes. 

Forfatningsbrudet  i  Finland  er  blevet  enstemmig  fordømt  af  den 
oplyste  Verdensopinion,  og  til  at  skabe  denne  har  den  skandinaviske 
Presse  i  høj  Grad  bidraget.  Og  ikke  blot  Pressen.  Forfattere  og 
Digtere  har  medvirket  dertil.  Intet  Sted  har  Samtidens  Dom  over  det 
russiske  Regimente  i  Finland  faaet  et  mere  fuldtonende  Udtryk  end  i 
Bjømstjeme  Bjørnsons  Digte. 

Finland  har  ikke  begæret  nogen  Medfølelse.  Men  i  fiildt  Maal  er 
denne  Medfølelse  vokset  frem  af  sig  selv  i  hele  den  civiliserede  Verden, 
og  mest  i  de  nordiske  Folk,  der  lever  under  saa  beslægtede  Samfunds- 
og  Kulturforhold.  Ingen,  som  har  taget  Del  i  den  finske  Forfatnings- 
strid,  har  kunnet  undgaa  at  se,  at  denne  Medfølelse  har  været  en 
bærende  Kraft  af  største  Værdi.  Og  fortjent  eller  ufortjent,  er  den 
frivillig  strømmet  det  finske  Folk  i  Møde,  skabt  af  den  almene  Rets- 
følelse. Noget  Krav  derom  har  dette  Folk  ikke  rejst,  lige  saa  lidt, 
som  det  har  kunnet  eller  villet  bede  om,  eller  end  mindre  fordre, 
materiel  Hjælp  fra  Sverige  eller  de  andre  nordiske  Lande.  Sin  Kamp 
for  Tilværelsen  maa  ethvert  Folk  være  beredt  paa  at  udkæmpe  selv 
med  de  Midler,  det  finder  tjenligst.  Den  ene  Nation  har  ikke  Ret  til 
at  kræve  den  andens  materielle  Hjælp,  naar  denne  anden  derved  vilde 
sætte  sin  egen  Tilværelse  paa  Spil.  For  en  saadan  Fare  skal  intet 
Folk  uden  tvingende  Nødvendighed  udsætte  sig.  Men  paa  et  af  den 
uskrevne  Folkerets  Blade  findes  indridset  det  Ord:  at  ethvert  Folk, 
som  forurettes  aandelig  og  moralsk  under  ydre  Tryk,  kan  fordre  at 
finde  Støtte  med  A ånde  ns  Vaaben  hos  alle,  som  er  i  Stand  til  at  yde 
en  saadan  Støtte. 

Dette  er  det  eneste  Krav,  det  finske  Folk,  som  en  Del  af  den  store 
Menneskehed,  stiller  til  de  øvrige  Kulturfolk  og  dermed  ogsaa  til  Sve- 
rige, Norge  og  Danmark. 

Den  Hjælp,  som  begæres,  kræver  ingen  aktiv  Medvirken.  Hvad 
man  ønsker  er  kun  Frihed  for  finske  Mænd  til  fra  de  Lande,  hvor 
Trykkefriheden  er  en  af  Folkets  umistelige  Rettigheder,  at  lade  Finland, 
til  Trods  for  at  Ytringsfriheden  der  undertrykkes  af  det  mest  hensyns- 
løse Censurregimente,  nyde  nogle  fattige  Smuler  fra  Trykkefrihedens 
rigt  dækkede  Bord. 

Hvad  den  friske  Luft  er  for  den  menneskelige  Organisme,  det  er 
den  frie  Ytringsret  for  et  Folks  aandelige  og  moralske  Velbefindende. 
Men  denne  Ret  bliver  et  abstrakt  Begreb,  naar  den  ikke  forenes  med 
Trykkefrihed.  En  Trykkefrihedstvang,  der  udestænger  ethvert  Pust  fra 
Livet  udenfor,  som  lader  Dødens  Tavshed  sænke  sig  over  et  Folk, 
hvor  Underkastelse  under  Magten  prædikes  som  den  højeste  Lov,  en 
saadan  Tvang  fører  nødvendig  til  aandelig  og  moralsk  Degeneration. 

I  en  saadan  Stilling  befinder  sig  nu  det  finske  Folk.  For  Finlands 
bedste  Sønner  findes  der  ikke  længere  noget  politisk  Virkefelt  i  deres 
Fædreland.  De  er  blevet  erstattede  af  indfødte  og  russiske  Lykke- 
riddere, der  er  rede  til  at  bøje  sig  for  Magten,  og  som  er  til  Fals  for 
Guld  og  Titler.  Man  lærer  Folkets  store  Mængde,  at  alt  hvad  der  sker 
kun  er  til  dets  sande  Vel  og  Bedste,  medens  man  hindrer  Sandheden 
i  at  trænge  ned  til  den  ved  en  Trykkefrihedstvang,  hvis  Lige  selv  Rus- 
land neppe  har  kendt.  En  saadan  Vold  mod  Tankens  Frihed  maa  bære 
sine  Frugter.  Frihedsfølelsen  slappes.  Retsfølelsen  fordunkles,  den  grove 
Egoisme  skyder  frodige  Skud.  Med  hver  Dag,  som  gaar,  maa  den 
aandelige  Slaphed  og  Forvirringen  af  alle  moralske  Begreber  gribe  om 
sig.  Et  Folk  i  Opløsning  er  nu  det  Folk,  som  ved  det  forrige  Aar- 
hundredes  Slutning,  under  lovhegnet  Samfundsliv,  i  Forhold  til  sine 
Kræfter,  ydede  sin  frie  Indsats  i  Verdensudviklingen. 

Spørgsmaalet  er  nu:  Skal  da  de  frie  Folk  og  først  og  fremmest  de 
nordiske  Folk  nægte  dette  kæmpende  Folk  den  aandelige  Understøttelse, 
det  behøver,  og  saaledes  umuliggøre  for  det  at  føre  den  ulige  Kamp 
for  Tilværelsen  med  blot  noget  Haab? 

Folkenes  Samfølelse  har  visselig  tit  nok  vist  sig  at  være  et  langt 
mindre  fintmærkende  Instrument  end  Individernes.  Men  intet  Folk  kan 
dog  undgaa  at  føle,  at  det,  ligesom  Individet,  har  Broderpligter  overfor 
ethvert  Folk,  som  uden  egen  Skyld  staar  overfor  den  Fare,  at  forgiftes 
aandelig  og  moralsk  under  et  overmægtigt,  ydre  Tryk. 

Denne  Forpligtelse  opfylder  alle  Evropas  Kulturfolk,  selv  Tyskland, 
ved  indenfor  den  lovlige  Trykkefriheds  Grænser  at  tillade  Trykningen 
af  den  Litteratur,  som  trods  Censuren  spredes  af  russiske  Mænd  i 
Rusland.  Hidtil  har  Sverige  opfyldt  denne  Broderpligt  overfor  Fin- 
land, for  hvilket  Land  de  hemmelige  Flyveskrifter  er  blevet  det  eneste 
Lysskær,  hvorved  Sandheden  kan  trænge  gennem  det  Mørke,  som 
omgiver  Folket. 

Man  søger  nu  at  gøre  gældende,  at  denne  Flyveskriftlitteratur  i 
Forening  med  den  Sympati,  som  er  vist  Finland  af  de  nordiske  Folk, 
kun  har  bragt  det  Skade.  Ingen  Paastand  kan  være  falskere.  Løgnen, 
der  langsomt  men  sikkert  forpester  et  Folk  med  sin  giftige  Aande,  kan 
kun  bekæmpes,  ved  at  Sandhedens  Lys  kastes  over  den.  Derfor  bliver 
dette  Lys  et  Livsvilkaar  for  Folket,  som  ikke  kan  købes  for  dyrt,  selv 
om  det  skal  købes  med  ydre  Lidelser. 

Og  man  overser  her,  at  Absolutismens  Omplantning  i  finsk  Jord, 
ganske  uafhængig  af  den  Modstand  den  møder,  i  sig  selv  maa  medføre 
forøgede  Lidelser.  Troen  paa,  at  de  absolutistiske  Grundsætninger 
under  deres  Sejrstog  kan  naa  til  en  Grænse,  som  de  ikke  overskrider, 
Troen  paa,  at  Absolutismen  kan  forenes  med  Selvstyret,  har  ganske 
lidt  Skibbrud  overfor  de  Erfaringer,  som  er  gjort  i  Finland  allerede  i 
disse  faa  Aar.  Absolutisme  og  Selvstyre  er  to  diametralt  modsatte 
Begreber.  Thi  det  første  rummer  den  personlige  Vilkaarlighed,  medens 
det  andet  forudsætter  Garantier,  som  man  ikke  vilkaarlig  kan  sætte 
sig  ud  over.  Derfor  betyder  det  nye  russiske  Regimentes  Indførelse  i 
Finland  det  indre  Selvstyres  Tilintetgørelse,  og  al  den  Skade  og  alle  de 
Lidelser,  som  følger  deraf,  og  det  lige  meget  hvad  enten  Finnerne 
støttes  af  Skandinaviens  Sympati  eller  ikke  og  ganske  uafhængig  af,  at 
den  hemmelige  Litteratur  spredes  i  Landet.  Men  saa  længe  denne 
Litteratur  er  Folkets  eneste  Lysbringer  og  det  bedste  Middel  til  at 
skænke  det  den  nødvendige  aandelige  og  moralske  Modstandskraft  i  en 
ulige  Strid,  kan  dens  Nytte  ikke  bestrides.  Overfor  dette  Faktum  maa 
den  bekymrede  Tale  om  Farerne  for  Finland  ophøre  som  grundløs. 
Det  finske  Folk  skylder  sig  selv  og  hele  den  vesterlandske  Kulturver- 
den ikke  at  lade  sig  tilintetgøre  uden  Modstand.  Ellers  havde  det 
ingen  Ret  til  at  kræve  moralsk  og  aandelig  Støtte  til  sin  Genrejs- 
ning. 

IL 

„Men  den  finske  Agitation  i  Sverige  medfører  Fare  for  dette  Land 
og  for  Norge,"  hedder  det  i  en  Del  Aviser.  Af  Hensyn  til  disse  Farer 
skulde  det  være  en  bydende  Pligt  for  de  Mænd,  som  udgiver  den 
hemmelige  til  Finland  bestemte  Litteratur,  at  opgive  dette. 

Men  findes  der  da  virkelig  en  saadan  Fare?  Nej!  Den  saakaldte 
„finske  Agitation  i  Sverige"  er  i  Virkeligheden  et  tomt  Skræmmebillede. 
Man  maa  først  og  fremmest  ikke  glemme,  at  den  finske  Opposition 
mod  den  russiske  Regeringsmagt  er  en  Kamp  for  Rettens  Bevarelse. 
Den  gaar  ikke  ud  paa  noget  revolutionært:  at  omstyrte  en  bestaaende 
Statsordning  eller  en  legitim  Regering.  Det  er  her  tvertimod  Rege- 
ringen, som  driver  Omvæltningspolitik  mod  et  loyalt  Folk,  og  som 
derfor  med  Rette  kan  kaldes  revolutionær.  De  Skrifter,  finske  Mænd 
udgiver  i  Sverige  og  fører  ind  i  Finland  udenom  Censuren,  indeholder 
intet   revolutionært.     De   forfægter   blot  Finlands  gode  Ret  og  kaster 

Sandhedens  klare  Lys  over  den  russiske  Regerings  Adfærd.  End  ikke 
de  Opfordringer,  som  kan  findes  deri  til  at  vægre  sig  ved  at  følge 
ulovlige  Befalinger  kan  betegnes  som  revolutionære.  „Agitationen", 
om  man  vil  kalde  den  saa,  er  i  Virkeligheden  en  loyal  Opposition. 

Enhver  svensk,  dansk  eller  norsk  Avis,  —  og  hvor  mange  har  de 
ikke  været,  —  som  uforbeholdent  har  kritiseret  den  russiske  Volds- 
politik  i  Finland,  har  drevet  en  lignende  Agitation.  Hvorfor  skulde  da 
Sverige  eller  de  andre  nordiske  Lande  løbe  en  større  Risiko  derved, 
at  Literatur,  udgivet  af  finske  Mænd,  indeholder  en  saadan  Kritik,  end 
naar  den  udgives  af  svenske? 

Man  kan  maaske  herimod  indvende,  at  i  første  Tilfælde  gælder  det 
denne  Litteraturs  Indførelse  til  Finland  forbi  Censuren,  og  at  dette  er 
en  Overtrædelse  af  en  fremmed  j, venskabeligsindet"  Regerings  Forbud, 
som  nødvendigvis  maa  fremkalde  Animositet  mod  det  Land,  hvis  Trykke- 
frihed saaledes  anvendes  med  rent  fjenddigt  Formaal. 

Men.herpaa  kan  med  fuld  Føje  svares,  at  ingen  Stat  har  retmæs- 
sigt Krav  paa,  at  en  fremmed  Stat  skal  medvirke  til,  at  dens  Paabud 
kan  blive  gennemført  indenfor  dens  eget  Omraade.  Dette  er  enhver 
Regerings  egen  Sag,  og  har  den  ikke  Evne  derdl,  faar  den  selv  tage 
Skylden.  Og  hvis  Rusland  overfor  den  Litteratur,  som  indføres  fra 
Sverige  eller  andre  Lande,  krævede  Hjælp  i  dets  Tvangsgeming  over- 
for egne  Undersaatter,  saa  vilde  det  medføre  højst  ejendommelige 
Følger,  om  man  opfyldte  denne  Fordring.  Sverige  og  de  øvrige  Lande 
vilde  da  blive  nødte  til  indenfor  deres  eget  Omraade  at  undertrykke 
alle  deres  egne  Aviser,  som  indeholdt  Udtalelser,  den  russiske  Regering 
ansaa  for  utilladelige.  Disse  Aviser  kan  jo  paa  hemmelig  Vis  blive  ind- 
ført dl  Finland  og  Rusland,  og  de  bliver  det  faktisk.  For  ikke  at  støde 
en  „venskabeligsindet"  Magt  skulde  da  de  vesterlandske  Kultursam- 
fund gøre  sig  til  Haandlangere  for  den  russiske  Censur  og  supplere  de 
russiske  Told-  og  Politimyndigheder,  der  ikke  evner  at  hindre  Ind- 
førelsen af  den  af  Regeringen  forbudte  Litteratur.  Det  vilde  blive 
svært  for  den  Regering,  som  nedlod  sig  dertil,  at  forsvare  det  for  sit 
eget  Folk. 

Men  maaske  anfører  man  som  et  sidste  afgørende  Argument,  at  den 
til  Finland  bestemte  hemmelige  Litteratur  har  indeholdt  Injurier  mod 
Ruslands  Monark,  som  maa  fremkalde  en  bitter  Stemning  mod  Sverige 
i  Rusland.  Det  er  sandt,  at  saadanne  har  forekommet  deri,  om  end 
yderst  sjeldent.  Men  forekommer  saadanne  Injurier  ikke  ogsaa  i  den 
svenske  og  udenlandske  Presse?  Svaret  kan  neppe  blive  benægtende. 
Men  dette  vil  ikke  sige,  at  en  saadan  Skrivemaade  bør  billiges.  Baade 
paa  svensk  og  paa  finsk  Side  turde  man  være  enig  om,  at  den  Art 
Udtryk  for  Fremtiden  bør  undgaas.  Enhver,  som  benytter  et  frem- 
med Lands  Trykkefrihed  bør  paalægge  sig  det  Baand  ikke  at  ativende 
Udtryk,  som  af  dette  Lands  Love  belægges  med  Straf.  Derom  er 
Meningerne  ikke  delt. 

Men  selv  den  saglige,  i  Formen  hensynsfulde  Kritik  af  en  fremmed 
Regerings  Optræden  kan  aldrig  helt  undgaa  at  fremkalde  en  vis  Mis- 
stemning hos  den,  mod  hvem  den  rettes.  Dette  ligger  i  Sagens  Natur 
og  dermed  maa  man  altid  regne.  Kritiken  kan  mødes  med  Modkritik. 
Men,  at  Regeringen  skulde  undertrykke  en  Kritik,  som  stiller  i  det 
rette  Lys  det  Forfatningsbrud,  der  begaas  med  Styrkens  Ret,  overfor 
den  svage,  det  kan  den  offentlige  Retsbevidsthed  ikke  tillade. 

Og  hvem  er  det  da,  man  i  de  skandinaviske  Lande  er  bange  for 
at  støde,  ved  at  Pressen  der  som  i  hele  Verden  kritiserer  den  russiske 
Voldspolitik  i  Finland  og  ved  at  tillade,  at  Oppositionslitteraturen  derfra 
indføres  til  dette  Land?  Først  og  fremmest  den  lille  Klike  af  det 
russiske  Bureaukratis  Spidser,  som  har  vundet  Monarkens  Øre,  og 
som  foreløbig  opretholder  det  nuværende  russiske  Regeringssystem. 
Men  det  er  ingen  Hemmelighed,  at  dette  Regeringssystem  fordømmes 
paa  det  strengeste  ikke  blot  af  Omstyrtnings-  og  Reformpartierne  i 
Rusland,  men  ogsaa  af  alle  andre  oplyste  Mænd,  af  Forfattere,  For- 
retningsfolk og  Jurister,  helt  op  til  det  højeste  Aristokrati.  Er  det  nu 
fremsynet  eller  kortsynet  ved  at  vise  Frygt  for  den  herskende  Klike 
at  komme  til  at  staa  som  dens  Haandlangere  i  alle  andre  Russeres 
Øjne? 

Fra  hvilken  Side  man  end  ser  Forholdene,  taler  de  saa  kraftigt 
mod  en  saadan  Politik,  at  man  maa  forbavses  over  den  Skræk,  som 
nu  baade  i  Sverige,  Norge  og  Danmark  synes  at  gribe  om  sig  i 
Aviserne.  Forklaringen  herpaa  maa  vel  for  en  stor  Del  søges  deri,  at 
den  russiske  Absolutisme  nu  ved  Russificeringen  af  Finland  kommer 
til  at  staa  mere  truende  ved  Sveriges  og  Norges  egne  Grænser.  Men 
har  denne  Frygt  sin  Grund  i  dette  Forhold,  saa  bliver  dette  et  indi- 
rekte Bevis  paa,  hvor  stor  Betydning  man  i  de  skandinaviske  Lande 
har  Grund  til  at  tillægge  Bevarelsen  af  Finlands  Selvstændighed.  — 

I  et  Aarhundrede  har  det  selvstændige  Finland  nu  til  en  vis  Grad 
været  som  et  nevtralt  Omraade  mellem  Rusland  og  Skandinavien.  I 
denne  Egenskab  har  Finland,  ganske  bortset  fra  dets  Indsats  i  den 
nordiske  Kultur,  haft  en  Betydning  for  Sverige  og  Norge,  som  ikke 
kan  værdsættes  for  højt.  Naar  derfor  Finland  med  dets  mere  end 
300,000  svensk-talende  Indbyggere  nu  under  det  sværeste  aandelige 
og  politiske  Tryk  søger  den  aandelige  Støtte  fra  Skandinavien,  som 
hidtil  intet  Kulturfolk  har  nægtet  et  andet,  saa  bør  man  i  de  nordiske 
Lande  vide,  at  derved  gavnes  ikke  blot  Finland.  Alt,  som  kan  bidrage 
til  Bevarelsen  af  Finlands  Selvstændighed  eller  til  dets  Genrejsning  i 
Fremtiden,  bidrager  samtidig  til  at  sikre  hele  Norden,  holde  Krigen 
fra  dets  Grænser  og  lade  det  nyde  en  fredelig  Udvikling  til  dets  egen 
og  Menneskehedens  Gavn. 

Det  svenske  Folk  har  hidtil  forstaaet,  at  dets  egen  og  hele  Nor- 
dens Skæbne  er  nøje  sammenknyttet  med  Finlands.  Dybt  beklageligt 
vilde  det  derfor  være,  om  man  i  ledende  Kredse  skulde  ønske  at 
omskabe  denne  Opfattelse. 

Sverige  og  det  hele  Norden  skylder  sig  selv  at  optræde  saaledes  i 
det  finske  Spørgsmaal,  at  det  kan  komme  til  at  staa  i  den  øvrige  Ver- 
dens Bevidsthed  som  den  frie  Mand,  der  ikke  blot  vover  at  bedømme 
enhver  Begivenhed  efter  dens  virkelige  Karakter,  men  ogsaa  har  Mod 
til  at  tillade,  at  enhver  siger  sin  Mening  indenfor  de  Grænser,  som 
sættes  ved  Landets  almindelige  Love  for  Trykkefriheden.  Dette  er  en 
klog  Politik,  fordi  den  paa  en  Gang  er  værdig  og  fremsynet. 


Lidt  om  „Livssynet"!*' 

Af  Hans  J.  Jensen. 


Som  gammel  Nabo  til  Valhalla  og  lidt  kendt  med  Asernes  Familie- 
traditioner er  jeg  blevet  opskræmt  af  nogle  Stød  i  Hejmdalstrompeten. 
Jeg  ved  jo  nemlig  fra  min  Mytologi,  at  naar  Hejmdal  blæser  i  Gjallar- 
hornet,  saa  er  det  Signal  til  alle  Aser  og  Ejnherier  om  at  stille  paa 
Idasletten  til  den  sidste  afgørende  Ragnarokskamp. 

Det  var  først  Brandes,  der  fik  Hejmdal  til  at  tude  i  Gjallarhomet. 

Georg  Brandes  har  i  det  hele  en  Del  paa  Samvittigheden.  I  Fjor 
Sommer  var  han  nede  i  en  Skov  ved  Sorø  og  begik  et  Attentat  paa 
Højskolernes  Haab!  Samtidig  truede  han  med  noget  saa  ugudeligt  som 
at  gøre  Aandslivet  naturligt!  Man  savnede  ikke  andet  i  den  fuldkomne 
Ondskab,  end  at  han  skulde  have  stemplet  Naturen  sctfn  aandfuld! 

Det  værste  G.  B.  har  begaaet  er  dog  Paastanden  om,  at  Staten 
konsekvent  burde  beskytte  Børn  imod  Religionsundervisning  lige  saavel 
som  mod  Alkohol. 

Men  det  er  ikke  alene  G.  B.,  som  er  paa  Spil.  Ove  Rode  har  i  Eter- 
aaret  talt  til  de  nybagte  Studenter  og  stillet  dem  et  Ideal  for  Øje  af  Ud- 
svævelse og  Usædelighed!!  Der  udfoldes  fra  brandesiansk  Side  en  stor 
organiseret  Foredragsvirksomhed  (Folkeuniversitetet  og  Studentersam- 
fundet). Foredragene  kan  se  uskyldige  nok  ud:  men  de  tager  dog  alle 
Sigte  paa,  at  gøre  Sindene  modtagelige  for  den  ny  Livsanskuelse. 
For   ikke   at   tale  om  Skønliteraturen,  som  Peter  Nansen  dirigerer 


*)  Denne  Artikel  har  af  Mangel  paa  Plads  henligget  i  nogen  Tid.  Den  er  fremkaldt 
ved  en  Række  Udfald  i  en  Del  af  den  grundtvigianske  Ugeskriftlitteratur,  som  gik 
ud  paa  at  advare  mod  „Brandesianismens"  Forsøg  paa  at  erobre  Bondebefolk- 
ningen. Medens  en  stor  Del  af  Grundtvigianerne  er  rede  til  fordomsfrit  at  optage 
Diskussionen  med  Anderledestænkende,  er  der  en  Del  af  dem,  som  atter  og  atter 
raaber  „Vagt  i  Gevær*^.  Navnlig  forrige  Efteraar  antoge  disse  Nødraab  den 
besynderligste  Karakter.  Dette  var  det,  der  fremkaldte  denne  Artikel  af  en  af 
dem,  som  i  sin  Tid  er  vokset  op  i  den  gammel-grundtvigske  Tankegang.    (Red.) 

paa  Fritænkeriets  Vegne  gennem  Gyldendalske  Foriag,  saa  har  man  ogsaa 
forstaaet  at  erobre  Skolebogsliteraturen  ved  at  prakke  Firmaet  cand. 
mag.  Vilh.  Rasmussen  paa! 

Saaledes  ræsonneres  der  fra  forskellig  Side.  —  Pastor  Bjerre  f. 
Eks.  er  ikke  i  Tvivl  om,  at  der  tilsigtes  en  bevidst  kristendomsi^endsk 
Kultursjjredning  med  Tidsskriftet  „Det  ny  Aarhundrede". 

Ja,   det  vil  dog  sige,   det  allerfarligste  skal  nok  være,   at  et 

Blad  som  „Højskolebladef"  i  en  Aarrække  har  „smuglet  Gift  i  sine 
egne  Kredse  ved  ikke  blot  at  anmelde  saadanne  Ting  som  „Gudrun 
Dyre",  „Polens  Døtre"  og  Erik  Skrams  lystne  Romaner,  men  ved  at 
gaa  uden  om  et  myndigt  Ord,  hvor  der  burde  tales.  Naar  der  derfor 
i  de  senere  Aar  har  vist  sig  Tegn  paa  sædelig  Slappelse  indenfor  folke- 
lige Kredse,  saa  maa  „Højskolebladet  tage  sin  Del  af  Ansvaret  derfor 
sammen  med  de  Højskolemænd,  der  tav,  da  Tiden  var  inde  til  at  tale!" 

Naar  hehil  kommer,  at  Holger  Begtrup  paa  en  Maade  har  anbefalet 
Højskolen  at  tilegne  sig  alt  stort  og  godt  indenfor  Brandesianismen, 
saa  kan  man  næsten  forstaa  den  almindelige  Forstyrrelse  i  hele  det 
kirkelige  Planetsystem. 

Man  maa  nok  indrømme,  at  Situationen  ser  faretruende  ud! 

En  af  vor  Tids  Samfundsstøtter,  Alfred  Ipsen,  kan  have  skellig 
Aarsag  til  at  spørge  Grundtvigianerne  i  Anledning  af,  at  Georg  Brandes 
godvillig  overlader  dem  Troen,  naar  han  maa  beholde  Haabet:   „Hvad 

siger  I  nu  til  den  Rolle,  der  her  er  tiltænkt  Jer? Og  nylig  afdøde 

Pastor  Monrad  talte  om,  at  alle  Mennesker  kunde  se  de  godtroende, 
der  som  Briicker  gladelig  er  gaaet  i  Fritænkernes  Fælde.  Kun  de, 
som  sidder  i  Fsélden,  ser  det  ikke  selv. 

Dette  er  altsammen  meget  bedrøveligt ;  men  jeg  har  en  Ven,  Jokum 
Jokumsen*),  som  dog  ved  at  trøste  baade  sig  selv  og  andre.  —  Brandes 
betyder  ikke  noget  for  Tiden  —  siger  min  Ven  —  hans  Popularitet 
er  i  Slægt  med  den  Ærbødighed,   man  yder  en  Jubelolding.     Den  er 

ikke   ledsaget   af  en  tilsvarende  Indflydelse! De   enkelte,   der 

ligger  paa  Maven  for  ham,  synes  mere  ledede  af  praktiske  Reklame- 
hensyn end  af  Trang  til  at  kæmpe  for  hans  Ideer.  Reformatoren 
Brandes  staar  ikke  i  nogen  synderlig  Kurs  hos  de  unge  og  hos  dem, 
der  kan  tænke  (!!!).  Brandes  Sorøtale  vidnede  nok  om  megen  For- 
trøstning til,  at  Troen  var  ordendig  begravet,  da  han  jo  selv  havde 
forrettet  Jordpaakastelsen ;  men  Liget  vilde  ikke  ligge  stille  i  Kisten; 
det  skrev  i  Aviser  og  talte  saa  djærvt  ved  Møder,  at  det  var  en  Lyst 
at  høre! 


Men  man  ér  dog  aabenbart  alligevel  ikke  saa  dristig  ved  Brandes  som 


1  »^.  . 

♦)  En  anonym  Forfatter  i  Ugebladet  „Folkelæsning",  det  samme  Blad,  der  har  inde- 
holdt de  fleste  af  de  her  antydede  Udfald. 

det  lader  til.  —  Vi  andre  lagde  jo  nok  ogsaa  Mærke  til  „Liget",  der  rørte 
sig  efter  Sorøbegivenhederne;  men  det  var  Pokker  til  Lig!  Det  var  hele 
den  levende  Dannehær,  der  drog  frem  og  brynte  sine  Økser.  Selv 
Kvinder  stod  op  og  strede,  som  om  de  var  Mænd.  —  Det  levende 
Ord  flød  fra  Pennene  og  Mundvigerne  hele  Landet  over  med  Veraab 
over  den  frække  Røver  af  Ungdommens  Haab.  -^  Den  Gang  fik  man 
ikke  noget  meget  stærkt  Indtryk  af  Troen  paa  Brandes*  Affældighed. 
Derimod  kunde  man  træffe  ondskabsfulde  Folk,  der  sagde  som  saa: 
Gud  hjælpe  alle  de  Pennehelte  og  Ordgydere,  der  skriger  op  nu, 
hvis  Brandes  fik  i  Sinde  at  drage  paa  Toumé  rundt  i  Forsamlings- 
husene. —  Skriften  taler  om,  at  Menneskene  skal  gøre  Regnskab  paa 
Dommens  Dag  for  hver  unyttigt  Ord,  som  de  haver  talet!  Man  tør 
sikkert  gaa  ud  fra,  at  Brandes'  Modstandere  til  enhver  Tid  vilde  være 
mere  nøjeregnende  med  deres  Ordforbrug,  hvis  de  stadig  kunde  risi- 
kere at  have  ham  siddende  paa  den  forreste  Bænk  undef  Talerstolen, 
klar  til  at  tage  sig  af  deres  Udvikling! 

Det  er  den  rene  Utaknemmelighed  hos  vore  forenede  Folkeoplysere^ 
at  de  ikke  samler  ind  og  overrækker  Brandes  en  kostbar  Guldgen- 
stand, fordi  han  som  oftest  er  tilbageholdende  og  ikke  forstyrrer  dem  i 
deres  aandelige  Bondefangeri. 

Det  farer  som  en  Rædsel  gennem  Alfred  Ipsen  (efter  som  han 
citeres  i  Folkelæsning),  at  nu  skulde  den  danske  Landbostand  gaa  Tiden 
tilbage,  begynde  med  Halvfjerdserne,  gennemløbe  hele  denne  triste  Ud- 
vikling, hvis  Resultatløshed  nu  er  aabénbar,  hvis  Livssyn  løber  op  som 
Maskinsøm.  —  „Det  kan  umuligt  ske.  Saa  forkert  er  Livet  ikke,  at 
ikke  den  ene  skulde  kunne  lære  af'  den  andens  Udvikling  og  den 
andens  Fejl." 

Nej,  det  mener  jeg  heller  ikke.  Jeg  har  virkelig  lært  adskilligt  af 
blandt  andre  Hr.  Ipsens  Fejl. 

Det  er  moderne  fra  den  Side  at  skildre  de  sidste  30  Aars  aandelige 
Kampe  i  den  Pastor  Schack'ske  Rædselsmaner.  Alt  det,  som  Gennem- 
bruddets Hær  skal  have  nedtrampet  paa  sin  Vej,  betegnes  som  Øde- 
læggelser, der  næsten  stiller  Tyrkernes  Færd  mod  Armenierne  i  Skygge. 
Selvmord,  Voldtægt,  Parring  iflæng.  Æreløshed,  Raahed,  sædeligt  For- 
fald, Bølleuvæsen.  Alt  saadant  nævnes  endda  næsten  som  Smaatterier 
i  Forhold  til  de  Ulykker,  Hæren  i  en  samlet  Sum  skal  have  bedrevet. 
Og  Hæren  selv  bestaar  af  aandelige  Ladegaardslemmer,  siges  der  i 
Folkelæsning.  Alle  dens  Soldater  er  Fallenter.  „En  har  spillet  Fallit 
i  sin  Elskov,  en  anden  i  sin  Tro,  en  tredje  i  Politik  .  .  .  Saaledes  er 
Literaturen,  og  saaledes  er  Livet  i  disse  Kredse."  Videre  hedder  det, 
at  man  finder  paa  Hærenes  Vej  Aadsler  og  Hjem  i  Ruiner,  lemlæstede 
Mænd,  grædende  Kvinder  og  grædende  Børn! 

—  Der  savnes  ikke  andet  i  den  fuldstændige  Beskrivelse  end  de 
statistiske  Tal  baade  fra  Fortiden  og  under  Rædselsperioden ! 

Disse  harjokum  formodentlig  ikke;  men  efter  hvad  han  lader 
skinne  igennem  i  et  andet  Forhold,  maa  de  vel  ogsaa  betragtes  af  ham 
som  Luksusartikler.  —  Det  er  nemlig  ikke  Kundskabsskole  han  svær- 
mer for.  Vigtigere  end  Kundskaber  er  Opdragelse.  Dette  Ord 
understreges  netop,  og  man  nødes  vel  til  at  indrømme,  at  for  den  Op- 
dragelse vedkommende  tilsigter,  vil  den  malende  Beskrivelse,  som  foran 
er  antydet,  været  mest  formaalstjenlig,  naar  den  staar  alene. 

Det  kunde  synes  mere  berettiget,  naar  det  endelig  skal  være,  at  tale 
om  Dekadence  i  Styrken  paa  begge  Sider  under  den  forløbne  aande- 
lige  Trediveaarskrig.  Men  kunde  dette  ikke  tyde  paa  et  fælles  Aar- 
sagsforhold,  som  opfordrer  til  at  fordele  Smerterne  —  og  Marodørerne 
lidt  mere  ligeligt? 

Vi  har  jo  været  adskillige,  som  i  vore  unge  Dage  udelukkende  blev 
henvist  til  Kirken,  naar  vi  spurgte  efter  Livsværdier.  Det  var  den 
Gang  Grundtvigianismen  stod  i  Kampforhold  til  alt  det  aandli9se  og 
frihedsfjendske  i  Tiden.  Da  var  den  mere  tiltrækkende,  end  den  senere 
er  bleven.  Det  var  undskyldeligt,  at  vi  unge  saa  mere  opad  end  til- 
bunds i  den.  Vi  havde  ingen  Midler  —  heller  ingen  Trang  til  at 
undersøge,  hvorledes  Grundtvig  havde  snoet  den  „røde  Traad"  igennem 
Historien.  Vi  fandt  det  meget  rart,  at  den  var  lagt  paa  de  lifligste 
Steder,  for  at  Historien  kunde  bevise  det,  som  var  dens  forbandede 
Pligt.  Det  var  først  senere,  da  Grundtvigianismen  officielt  blev 
kanoniseret,  der  blev  mere  Ro  til  at  tænke  dens  Underbygning  igennem 
og  opdage,  at  den  var  frønet.  —  Grundtvigianismens  Dekadence- 
periode med  dens  Forkalkningsproces  behøver  jeg  ikke  at  beskrive; 
det  har  flere  oprindelige  Tilhængere  af  den  besørget  grundigt.  Vi,  som 
opholder  os  i  den  folkelige  Forgaard,  saa  paa,  at  Skægget  groede  fast 
til  Bordet  paa  Ypperstepræsterne  i  det  allerhelligste.  Vi  oplevede,  at 
Grundtvigs  Frisind  blev  adskillige  bløde  Hatte  for  omfangsrigt.  Ogsaa 
med  Hensyn  til  det  pære  danske  faldt  de  af  paa  den  og  lyttede  glad 
efter  de  nationalliberale.  Allersenest  har  hemmelige  Keruber  lavet  sig 
en  hemmelig  Kordør,  ad  hvilken  de  lister  over  i  Pietisternes  Taber- 
nakel og  drikker  Bro'erskaal  og  lægger  fælles  Raad  op  imod  os,  som 
har  bevaret  Frisindet.  —  Det  vil  maaske  forekomme  adskillige  noget 
nyt  —  for  ikke  at  sige  noget  frækt  —  at  tale  om  Forfaldsperiode  i 
den  aandelige  Retning,  som  i  bogstavelig  Forstand  har  oversvømmet 
hele  Landet.  Men  naar  Retningens  egne  Herolder  selv  har 
erkendt,  at  de  mangler  Folk,  der  kan  gøre  sig  gældende 
baade  i  Pressen  og  den  øvrige  Literatur,  saa  maa  vi  andre 
vel  nok  tro  dem,  selv  om  der  ikke  var  Syn  for  Sagn.  Det  er  des- 
uden ingen  Styrke  at  have  overbebavlet  hele  Landet  til  at  mene  ens 
—  og  dresseret  selv  de  umælende  til  at  bide  os  andre  i  Benene,  naar 
som  helst  vi  træder  ud  i  det  offentlige  Liv.  Den  oprindelige  Grundt- 
vigianisme havde  som  allerede  bemærket  sin  Styrke  i  medfødt  Frisind 

Og  Lighedsfølelse.  Hvor  langt  Afkommet  er  faldet  fra  Stammen  ses 
maaske  bedst  deraf,  at  Retningens  fedeste  og  mest  velfodrede  Provins- 
blad „Fyns  Tidende"  staar  paa  den  reaktionære  Fløj  i  Standpunktet 
om  borgerligt  Ægteskab.  En  af  de  største  Ordforbrugere  paa  Fyn, 
Folketingsmand  Lohmann,  har  f.  Eks.  bredt  sig  i  Bladet  for  at  bevise, 
at  Grundtvig  ligner  ikke  sig  selv  i  det  Spørgsmaal.  —  Betegnende  er 
det  ogsaa,  at  i  Folketingets  forrige  Samling  blev  Harald  Holm  af  Borg- 
bjerg kaldt  den  sidste  Grundtvigianer  og  af  sin  nærmeste  politiske 
Meningsfælle  N.  J.  Larsen  betegnet  som  kirkelig  Anarkist!  —  I  en 
Levnedstegning  i  Tidsskriftet  „Den  danske  Højskole",  berettes,  at 
Harald  Holm  paa  et  grundtvigsk  Vennemøde  i  Odense  talte  varmt  og 
inderligt  over  Grundtvigs  kirkelige  Frihedstanker;  men  han  stod  lige- 
som overfor  „en  Mur  af  Ligegyldighed  og  Ikkeforstaaelse." 

Hvis  det  skal  opgives,  hvor  mange  Guldbiller  eller  andre  Marodører, 
der  er  fulgt  i  Hælene  paa  Gennembrudshæren,  saa  maa  vi  ogsaa  have 
Tal  paa  de  Hyklere,  Sindsygetilfælde,  Barnemord  og  Barnemødres  Spring 
ud  i  Peblingesøen  eller  Landets  øvrige  Tørvegrave,  som  Kirken  har 
paa  sin  Samvittighed.  Men  det  kunde  dog  billigvis  forudsættes,  at  en 
tænkende  Bevægelse,  som  den  Brandes  har  skabt,  gaar  ikke  i  Graven, 
fordi  den  forkvaklede  Generation,  den  forefandt  ved  sin  Fremkomst, 
ikke  kan  taale  hverken  Lys  eller  Luft  eller  Frihed. 

Professor  Høfding  skal  jo  lejlighedsvis  have  erklæret,  at  hans 

Velbefindende  stammede  fra  det  Øjeblik,  da  han  tog  Afsked  med  Kirke- 
læren. Jeg  kan  vidne  om  en  lignende  personlig  Erfaring.  Jeg  har 
lagt  Mærke  til,  at  hver  Gang  Kirkens  Mænd  bliver  trængt  hen  i  en 
Krog  under  Forsvar  for  deres  Livsanskuelse  og  ikke  kan  værge  den  paa 
anden  Maade,  saa  maa  den  menneskelige  Trang  til  Religion,  Mystik  og 
evigt  Liv  holde  for,  skønt  det  er  faktisk,  at  Salighedshaabet  hos  de 
asiatiske  Hovedfolk  er  begrundet  i  Tilintetgørelse.  —  Hvorvidt  der  kan 
eksistere  nogen  naturlig  Trang  hos  et  Menneske  til  at  erklære  noget 
for  den  højeste  Sandhed,  som,  saa  langt  man  kan  ane,  vil  stride  imod 
Erkendelsen,  det  ved  jeg  ikke;  men  indtil  videre  maa  jeg  gaa  ud  fra 
min  egen  Erfaring  om,  at  en  saadan  Trang  har  en  kunstig  Oprindelse. 
Men  man  har  ogsaa  mødt  forskellige  Arter  Trang,  der  kan  se  ud  til 
at  være  lige  ubehagelige  for  dem  der  lider  af  den  og  for  Omgivelserne. 

Holger  Begtrup  har  i  sit  Blad  „Den  danske  Højskole"  foretaget  et 
Tilbageblik  over  forrige  Aars  aandelige  Begivenheder*).  Han  mener, 
Grundtvigianerne  kan  trænge  til  det,  idet  Livssynet  blev  stillet  paa 
Prøve  ved  at  tørne  haardt  sammen  med  den  fritænkerske  Verdens- 
anskuelse i  dens  mest  glimrende  Skikkelse.    Georg  Brandes'  Sorø-Tale 


*)  Nærværende  Artikel  er  skrevet  i  Efteraaret  1903.     (Red.) 

bliver  gjort  til  deres  Hovedbekymring  i  et  helt  Aar.  Det  er  ikke 
rimeligt,  at  Brandes  kan  sige  det  samme  for  sit  Vedkommende;  men 
det  glæder  ham  sikkert,  at  Grundtvigianerne  har  lært  noget  af  Begiven- 
heden, saa  de  —  som  Begtrup  siger  —  ikke  udstrækker  deres  Fordringer 
til  Omraader,  der  ikke  med  en  god  Samvittighed  og  sund  Fornuft  lader 
sig  forsvare  i  Længden. 

Naar  der  her  ude  paa  Landet  —  hvor  der  er  saa  tykt  med  Høj- 
skoler, Kirker  og  Forsamlingshuse,  at  man  ligefrem  vader  i  dem  — 
alligevel  kan  trives  en  vis  sund  Skepsis,  saa  vi  ser  paa  Foreteelserne 
nogenlunde  ligesom  Barnet  i  „Kejserens  nye  Klæder"",  da  kommer  det 
jo  ikke  af,  at  vi  har  været  i  Frankrig  og  lært  Liderlighed  eller  Bølle- 
uvæsen! Men  somme  af  os  har  prøvet  det  autoriserede  Livs- 
syn under  de  mest  kritiske  Forhold  i  vort  Liv  og  erfaret, 
at  det  kunde  ikke  bære!  —  Vi  har  ved.Siden  deraf  kunnet  træffe 
Livssynets  Garanter  i  ynkelige  Situationer,  naar  de  en  enkelt  Gang  har 
været  ude  at  praktisere.  Naar  vi  saa  i  Anledning  af  saadanne  Op- 
levelser har  dristet  os  til  saa  smaat  at  kritisere  og  slippe  vore  Tanker 
paa  Græs  —  ud  af  det  lumre  Hul  —  hvori  de  stod  bundne,  saa  har 
det  truffet  sig,  at  de  har  mødt  andre  Tanker,  som  skulde  samme  Vej. 
Det  er  Hændelser,  som  giver  Tryghed  og  Glæde. 

—  Det  har  knebet  med  at  faa  ført  det  danske  Landbrug  frem  fra 
Trevangsbrug  til  Vekselbrug,  saa  nu  skulde  Landboerne  ikke  gæme 
bildes  ind,  at  den  aandelige  Jordbund  stiger  i  Værdi,  ved  at  der  dyrkes 
de  gamle  tyndstraaede  Anskuelser  uafbrudt  paa  samme  Mark.  Land- 
boerne ved,  at  der  bliver  næppe  Æde  til  et  Faar  tilsidst  paa  perma- 
nente Græsmarker!  Først  naar  de  bredbladede  Vækster  kommer  til  at 
skygge  overjorden,  tvinges  Dybkulturen  frem,  saa  der  ogsaa  kan  trives 
Blandsæd  med  Kærne  i! 


Minister  og  Digter. 

Islands  ny  Minister,  Hannes  Hafstein. 

Af  Bogi  Th.  Melsted. 


Med  et  af  „Foraarsskibene"  kom  der  for  snart  22  Aar  siden  en 
Bog  til  Island,  som  vakte  Opmærksomhed.  Det  var  en  Samling  Digte 
og  Noveller,  som  fire  studerende  Islændinger  her  ved  Universiteter 
havde  udgivet  under  Nutidsnornens  Navn  Ver8andi.  Den  yngste  af 
Udgiverne,  Hannes  Hafstein,  aabnede  Bogen  med  et  Digt  om 
Stormen.     Han  elsker  Stormen,   som  farer  over  Jorden,   brækker  de 

raadne  Grene  og  prøver,  hvad  der  er  holdbart,  medførende  alt,  hvad 
der  er  løst  og  let;  den  puster  til  Gløder,  opflammer  Baal,  bringer  Havet 
i  Oprør  og  blæser  det  kvalme  og  lade  bort  og  vækker  Folk  til  Arbejde. 
Digtet  slutter  saaledes  (i  Olaf  Hansens  Oversættelse): 

Og  naar  du  gaar  frem  paa  din  sejrende  Vej, 
da  mærker  jeg  Livskraften  vokser  i  mig. 
Jeg  elsker  din  Styrke,  der  Bølgerne  løfter, 
jeg  elsker  din  Styrke,  der  Taagerne  kløfter. 

Jeg  elsker  dig,  elsker  dig,  evige  Strid, 
dig  hylder  mit  Blod  og  min  Sang  for  din  Id. 
Storm,  Luftvandrer  fri,  frem  med  ubundne  Kræfter, 
modig  og  munter  min  Sjæl  følger  efter. 

Ved  det  første  Øjekast  fandt  vel  mange  paa  Island  det  underligt  at 
prise  Stormen,  som  saa  ofte^foraarsager  stor  Ulykke,  men  man  tiltaltes 
af  den  Kækhed  og  Friskhed,  som  aandede  ud  af  de  klangfulde  Vers. 

Hafsteins  Bidrag  bestod  kun  i  Digte.  Et  malende  og  meget  rhyt- 
misk  Digt  om  den  fra  Njals  Saga  bekendte  Helt  „SkarpheSinn  i 
branden"  blev  straks  populært  over  hele  Island.  Der  blev  komponeret 
en  Melodi  til  det,  og  det  synges  ofte.  Det  betydeligste  af  Hafstein  i 
Ver8andi  var  dog  en  mindre  Cyklus  Rejsedigte  „Nord  om  Fjældene". 
Med  en  ungdommelig  Fyrighed  skildrer  han  Rejselivet  fra  Skolen  i 
Reykjavik  nord  over  Fjældene  til  Hjemmet  i  Eyjafjorden.  Selvfølgelig 
er  Hesten  stærk  og  udholdende.  Alle  Stradbadser  er  saa  kun  For- 
nøjelse. Mildt  Vejr  trænger  man  ikke  til.  Før  end  Hafstein  skal  over 
Kaldidalur,  o:  den  kolde  Dal,  der  ligger  imellem  to  Jokler,  der  for- 
aarsage  Kulde  og  daarligt  Vejr  i  selve  Dalen  —  deraf  Dalens  Navn  — 
ønsker  han  at  der  blev  Regn  eller  Snefog  paa  Kaldadal  og  en  ordenlig 
Storm  imod  ham  oppe  fra  de  knejsende  Jokler.  Efter  at  have  omtalt 
hvor  nyttigt  et  saadant  Vejr  kan  være  og  hvor  godt  man  har  af  at 
blive  prøvet  i  dette,  slutter  han  saaledes: 

Ad  kljufa  rjukandi  kalda  gegn, 
l)ad  kætir  hjartad  i  roskum  hal. 
Jeg  vildi'  ad  l)ad  yrdi  nu  ærlegt  regn 
og  islenskur  stormur  å  Kaldadal. 

Ordret  oversat: 

At  klyve  en  fygende  Storm  imod, 

da  svulmer  Hjertet  i  den  kække  Hal  (o:  Mand). 

Og  blev  der  saa  blot  en  ordentlig  Regn 

og  islandsk  Storm  paa  Kaldadal. 

Der  var  Afveksling  paa  Rejsen.  Henrivende  var  den  smukke  Ud- 
sigt fra  Fjældene  ud  over  Egnene,  morsomt  var  det  at  ride  igennem 
Bygderne  og  prøve  hvor  hurtig  Hestene  kunde  løbe,  eller  hvor  dybt 
de  kunde  vade,  naar  Rejsen  gik  over  Elve.  Hafstein  hørte  aldrig  til 
de  forsigtige  paa  disse  Rejser. 

Disse  Digte,  der  vakte  usædvanlig  sior  Opmærksomhed  paa  Island, 
bragte  først  Hannes  Hafsteins  Navn  ud  over  Landet.  Han  var  den 
Gang  i  sit  21de  Aar.  Han  er  født  4.  December  1861  paa  det  gamle 
Amtmandssæde  paa  Nordlandet,  M63ruvelllr,  hvor  hans  Forældre 
Amtmand  Pjetur  Hafstein  og  Fru  Kristjana  HaFstein,  en  Datter 
af  den  ansete  Præst  Gunnar  Gunnarsson  paa  Lanfås  ved  Eyja- 
fjorden,  den  Gang  boede.  1 874  kom  Hafstein  i  Reykjaviks  lærde 
Skole,  hvorfra  han  demitteredes  1880.  Den  samme  Sommer  rejste  han 
til  Kjøbenhavn,  for  der  at  studere  Jura. 

En  hel  Del  Tid  ofrede  Hafstein 
i  sine  Studenteraar  paa  sine  æste- 
tiske Interesser.   Han  digtede  en  Del 
og   skrev    nogle    litterære  Artikler, 
^^^^^^  hvoraf  et  Essay  over  Digteren  Jonas 

^^^^^^  Hallgrimsson  er  det  betydeligste. 

/    ^^^^H  I  sit  sidste  Studenteraar  paatog  han 

B^^^fr  sig  ogsaa  at  gennemgaa  den  afdøde 

vLj^Ær  Digter  Hjalmar  Jonssons  (1796 

Kl^'  —1875)  Efterladenskaber.  H.  Jons- 

^^^■p^t^  son   var  en   fattig  Bonde,  men  en 

^^^^^H^^j^^^^^^  virkelig  digterisk    Begavelse   og  en 

^f^^HP^^^^^^^f^ .  meget     ejendommelig     Fremtoning. 

^J^p  ^r^  ^C  Han    havde    prøvet,    hvor    haardi 

"■  Livei    kan  være    paa  Island.     HaF- 

stein skrev  et  interessant  Essay  om 
I     ham  og  udgav  et  større  Udvalg  af  hans 
efterladte  Digte.  (Reykjavik  1888). 

. J  Imidlertid  havde  Hafstein  i  1886 

H.I.11M  Hifswin  ^8^'  juridisk    Eksamen    og    vendte 

samme  Sommer  tilbage  til  Island. 
Det  samme  Aar  blev  han  konstitueret  Sysselmand  i  Dalasyssel,  men 
i  Aarets  Slutning  nedsatte  han  sig  i  Reykjavik,  hvor  han  blev  Sag- 
fører ved  Landsoverretien,  indtil  han  1889  blev  Sekretær  ved  Lands- 
høvdingeembedet.  1895  blev  han  Sysselmand  i  Isafjordssyssel  og  By- 
foged paa  Isafjord,  en  Stilling  han  har  beklædt  indtil  1.  Februar,  da 
han  blev  Minister  for  Island. 

Siden  Hafstein  vendte  tilbage  fra  Universitetet  er  han  efterhaanden 
mere  og  mere  bleven  optagen  af  praktisk  Virksomhed.  Sysselmand 
og  Byfogedembedet  paa  Isafjord  er  et  af  de  mest  besværlige  admini- 
strative Embeder  paa  Island.  Sysselmændene  (=  Herredsfogder  her  i 
Landet)  og  Byfogedeme  paa  Island  er  ikke  alene  Underdommere  og 
Politimestre,  men  ogsaa  Skatteopkrævere  og  Told  Forvaltere.  Som 
Politimester  havde  HaFsiein  engang  næsten  sat  Livet  til,  da  han  den 
10.  Oktober  1899  vilde  anholde  en  Trawler,  der  var  paa  ulovligt  Fiskeri 
i  Dyrafjorden. 

Dog  holdt  Hafstein  ikke  helt  op  med  at  digte,  da  han  blev  Embeds- 
mand. Han  offentliggjorde  ganske  vist  kun  lejlighedsvis  enkelte  Digte, 
men  1893  udgav  han  en  Digtsamling  (Ymisleg  Ijéamæli),  der  inde- 
holdt flere  nye  Digte. 

Hafsteins  Digte  er  af  meget  forskelligt  Indhold,  og  han  bringer  noget 
nyt  ind  i  den  islandske  Lyrik.  Han  havde  som  Student  sluttet  sig  til 
den  venstre  litterære  Retning,  og  hans  Opfattelse  af  Digtningens  Forhold 
til  Samfundet  er  bleven  paavirket  af  Georg  Brandes. 

Forholdsvis  ofte  skildrer  Hafstein  Naturen  og  det  islandske  Rejseliv. 
I  Modsætning  til  Jonas  Hallgrimsson,  den  fortræffeligste  Naturskildrer, 
som  den  islandske  Litteratur  har  at  opvise,  han,  der  særlig  besang 
Islands  storslaaede  Skønhed  eller  enkelte  Steders  Ynde,  skildrer  Hafstein 
navnlig  Naturens  Barskhed,  Fossens  vældige  Kraft,  eller  et  natligt  Ridt 
om  Vintertid,  Uvejr  og  oprørt  Sø.  Han  omtaler  ogsaa  Foraaret  og 
Farvepragten  ved  Solens  Nedgang.  Han  har  Naturens  nøgne  Virke- 
lighed for  Øje  i  sin  Digtning. 

De  islandske  Digtere  har  ikke  været  meget  plastiske  i  deres  Poesi. 
Saare  sjælden  har  nogen  af  dem  fremstillet  det  menneskelige  Legeme. 
I  denne  Henseende  betegner  Hafsteins  Digte  ogsaa  noget  Nyt.  I  et 
af  sine  tidligste  Digte  (fra  1881)  skildrer  han  en  islandsk  Hyrdinde  paa 
en  sanddru  Maade,  og  flere  andre  interessante  Billeder  har  han  saa- 
ledes  givet  i  sine  forskellige  Digte.  I  Modsætning  til  den  stærke  og 
trofaste  Kærlighed  i  den  islandske  Lyrik,  skildrer  Hafstein  den  mere 
flygtige  Kærlighed. 

En  fremtrædende  Egenskab  hos  Hafstein  er  hans  Satire  og  hans 
stundom  skarpe  Vid.  Hans  Skolekammerater  husker  endnu  forskellige 
Eksempler  paa  disse  Egenskaber  allerede  fra  før  han  begyndte  at  digte. 
Ikke  mindst  ironiserer  Hafstein,  naar  han  kommer  ind  paa  politiske 
Emner  og  Samfundsspørgsmaal,  men  det  bør  bemærkes  at  disse  Digte 
ere  fra  1883  og  følgende  Aar.  Island  havde  dengang  nogle  Politikere, 
der  yndede  kraftige  Udtryk.  Hafstein  har  vel  fundet,  at  deres  Hand- 
linger ikke  svarede  til  Ordene.  Derfor  siger  han  at  man  skal  slaa 
Streg  over  de  store  Ord,  og  prøve  paa  at  staa  ved  de  mindre.  Vi 
skal  ikke  rose  Folkets  Fejl,  selv  bør  vi  forstaa  hvad  vi  mener.  Han 
harmes  over  at  der  ikke  findes  stræbende  Kraft  nok,  for  at  oparbejde 
Landet.  Siden  Hafstein  skrev  disse  Digte,  har  Forholdene  forandret 
sig  en  hel  Del  paa  Island.  Adskillige  arbejde  ihærdigt  for  Landets 
Opkomst.  En  anden  og  mere  tillidsfuld  Tone  gaar  ogsaa  igennem 
Hafsteins  sidste  politiske  og  patriotiske  Digte  ved  Aarhundredskiftet  og 
ved  Aarskiftet  1901  og  1902. 

Hafstein  henter  Emner  til  disse  sine  Digte  fra  Nutiden.  Kun 
SkarpheSinn  i  Branden  og  en  gemytlig  Drikkevise  om  Thordur  Kakali 
(en  Høvding  af  Sturlungaslægten)  danner  Undtagelse  herfra.  Dette 
sidste  Digt  findes  i  den  islandske  Studenterforenings  Sangbog  (Reykjavik 
1894),  hvortil  Hafstein  har  leveret  flere  gode  Bidrag.  Han  er  der  den 
gladeste  af  alle  glade. 

Endnu  maa  det  fremhæves  om  Hafsteins  Digtning,  at  der  findes 
ikke  et  sentimentalt  Ord  i  den.  Han  er  altid  Manden  med  den  ranke 
Ryg.  Derimod  træder  en  inderlig  og  varm  Følelse  frem  i  hans  smukke 
Digt  ved  hans  Søsters  Død. 

Redaktionen  har  ikke  ønsket  at  den  islandske  Forfatningssag  atter 
behandles  i  denne  Artikel.  Jeg  skal  derfor  ikke  her  komme  ind  paa 
Hai^teins  politiske  Virksomhed.  Kun  i  Almindelighed  bør  det  bemærkes 
om  Hafstein  som  Politiker,  at  han  er  en  frisindet  Mand,  skønt  han 
ikke  er  yderli^aaende.  Dr.  V.  Gudmundssons  hensynsløse  Desavou- 
ering af  det  centrale  i  den  islandske  Forfatningskamp,  nemlig  Hjemme- 
styretanken, og  hans  politiske  Dobbeltspil  har  vel  ikke  mindst  bidraget 
til,  at  Hafstein  kastede  sig  ind  i  Politikken.  At  Hafstein  saa  hurtig  har 
vundet  den  Anseelse  og  Indflydelse  han  nyder  i  Altinget  har  først  og 
fremmest  sin  Grund  i,  at  han  var  kendt  som  en  meget  begavet  Mand. 
Han  har  meget  hurtigere  ved  at  sætte  sig  ind  i  en  Sag  end  Folk  i 
Almindelighed.  Desuden  har  han  en  god  Fremstillingsevne,  taler  klart 
og  flydende  og  bruger  ikke  unødvendige  Ord.  Han  bliver  derfor  ikke 
bred  eller  trættende  at  høre  paa.  Han  er  en  mandig  Skikkelse,  elsk- 
værdig og  vindende  i  sit  Væsen,  kort  sagt  en  Personlighed,  som  man 
hurtig  fatter  Tillid  til  eller  faar  Agtelse  for. 

Det  er  en  meget  betydelig  Forandring,  der  nu  har  taget  sin  Begyn- 
delse i  Islands  Styrelse.  Det  er  ingen  let  Opgave  som  Hafstein  faar 
Ai  løse;  heldigt  er  det,  at  han  tager  fat  paa  den  dybt  interesseret.  Var 
det  tidligere  hvad  Arbejdet  angaar  nærmest  en  sinecure  Post  at  være 
Islandsminister,  saa  bliver  det  ikke  længer  Tilfældet.  En  ikke  helt 
ubekendt  islandsk  Politiker,  som  i  de  sidste  Aar  har  arbejdet  ivrigt  for 
at  Islandsministeren  for  Fremtiden  skulde  være  bosat  her  i  Byen,  har 
ogsaa  udtalt,  at  nu  var  der  ikke  mere  noget  morsomt  ved  at  blive  Mi- 
nister for  Island,  thi  Ministeren  fik  nu  noget  at  bestille.  Landshøv- 
4ingen  har  tidligere  trukket  det  tunge  Læs  hvad  Styrelsen  af  Island 
jangaar.  Nu  kommer  Ministeren  selv  til  at  gøre  det.  Hafstein  skal 
først  sætte  den  ny  Ordning  og  Styrelse  i  Gang;  derefter  venter  der 
ham  mange  store  Opgaver.  Hele  det  islandske  Skolevæsen  skal  ud- 
udvides og  omordnes;  Lærerseminarium  skal  stiftes.  Latinskolen  refor- 
meres osv.  Ikke  mindre  Opgaver  venter  paa  Løsning  hvad  Landbruget 
og  Fiskerierne  angaar.  Endvidere  er  der  Broer  og  Vejanlæg,  offenriige 
Bygninger  og  en  eller  flere  Havne,  der  maa  bygges  osv.  En  meget 
vanskelig  Opgave  vil  det  blive  at  skaffe  de  nødvendige  Pengemidler 
.tilveje.  Islands  Pengemidler  er  smaa,  men  et  stort  Gode  er  det,  at 
Landets  Finanser  er  for  Tiden  i  en  god  Orden.  Landskassen  er  uden 
Gæld  og  ejer  Reservefond. 

Landsekretær  Klemens  Jonsson. 

I  Forbindelse  hermed  er  der  Grund  til  at  nævne  den  Mand,  som 
kommer  til  at  staa  Hafstein  nærmest  i  hans  daglige  Virksomhed.    Det 


Minister  og  Digler 

er  Byfoged  og  Sysselmand  i  Eyjafjorden  Klemens  Jonsson,  der  er 
udset  til  at  være  Landsekretær,  en  Stilling,  der  svarer  til  Departemenis- 
chefémbederne  her  i  Ministerierne.  Kl.  Jonsson 
er  Broder  til  Professor  Finnur  Jonsson,  Han  er 
født  27.  August  1862,  Student  fra  Reykjavik  1883. 
Cand.  jur,  1888.  Det  følgende  Aar  blev  han 
Assistent  i  det  islandske  Ministerium.  Sommeren 
1891  Rk  han  Konstitution  som  Byfoged  paa  Aku- 
reyri og  Sysselmand  i  Eyjaljorden  og  kongelig 
Udnævnelse  13.  April  1892,  Ved  Altingsvalgene 
det  samme  Efteraar  blev  han  valgt  til  Altings- 
mand  i  Eyjafjordssyssel ,  som  han  senere  har 
repræsenteret.  Som  Embedsmand  har  han  vist 
sig  at  være  en  driftig  og  ekspedit  Mand,  og  forskellige  Fremskridt  paa 
Akureyri  skal  skyldes  hans  Initiativ.  I  Altinget  har  han  i  de  sidste  Aar 
været  Formand  i  den  nederste  Afdeling,  hvor  han  har  ledet  Forhand- 
lingerne med  Sikkerhed. 


Verdens  Gang. 


Teaterdekorationer.  I  Febniarhæftet 
af  „Die  Well  der  Technik"  findes  en  inier- 
essant  lille  Artikel  om  de  Vanskeligheder, 
Arrangementet  af  Teaterdekorationer  frem- 
byder. Enhver  malet  Dekoration  maa  for 
Eks.  ses  fra  et  ganske  bestemt  Sled  i  Te- 
atret,  for  at   Perspektivet  skal    blive  det 


rette;  set  fra  alle  andre  Steder  bliver  Bil- 
ledet mere  eller  mindre  fordreiet,  Hos- 
staaende  Billeder  viser,  hvor  forskelligt 
Dekorationerne  lager  sig  ud,  eftersotn  de 
ses  fra  Parkettet  eiler  fra  de  «vre  Etager. 
Man  vil  tillige  ved  et  Blik  paa  Bitlederne 
lægge  Mærke  til,  at  Manglerne  bliver  særlig 


rremtnedende,  naar  det  gælder  Arkitektur: 
Bygninger,  Broer  o.  s.  v.,  medens  de  mindre 
ger  sig  gældende,  naar  Billederne  frem- 
stiller Landskaber. 

En  anden  Vanskelighed  For  Dekorations- 
malerne ligger  i,  at  Tilskuerne  soen  Maale- 
stok  for  Størrelsen  af  alle  Genstande  paa 
Scenen  uvilkaarlig  anlsegger  Gennemsnits- 
højden for  et  Menneske;  da  Dekorations- 
bil  lede  tne  kun  kan  strækkes  over  et 
temmelig  begrænset  Rum,  er  det  umuligt 
at  fremstille  Omgivelserne  i  den  rette 
Størrelse  I  Forhold  til  Skuespillerne;  kun 
bag  ved  den  Del  aF  Scenen,  hvorpaa  disse 
bevæger  sig,  bliver  det  tilsyneladende  muligt 
paa  Grund  af  del  optiske  Bedrag,  som 
Perspektivet  bevirker. 


Blichers  Vase. 

Enhver  der  elsker  St,  Blichers  Værker 
maa  være  Hr.  Jeppe  Aakjær  taknemlig  For 
den  Iver  og  Nidkærhed,  hvormed  han  kæm- 
per for  at  redde  sin  store  Kollegas  EFterla- 
denskaber,  være  sig  aF  literær  eller  anden 
Art,  Fra  Foi^  emme  i  se  og  Undet^ang.  Selv 
en  Fadt  Øboer  som  jeg  kan  forstaa  Jyden 
Aakjærs  Harme  over  den  Snedighed  og 
Forretningsdygtighed,  hvormed  den  rige, 
københavnske  StiFtelse  „Brødrene  Peter- 
sens Jom^kloster"  For  ca.  halvhundred 
Aar  siden  Franarrede  den  Fattige  Præste- 
enke den  hende  saa  dyrebare  Selvvase. 
Men  sikkert  gaar  Hr.  Jeppe  Aakjær  for 
vidt,  naar  han  af  sin  Harme  over  „Kloster- 
griskheden  under  vor  nordlige  Zone"  lader 
sig  rbrlede  til  at  rene  et  smaglast  Angreb 
paa  den  nuværende  Ejerinde  af  Vasen, 
AF  hans  egen  Fremstilling  fremgaar  jo  til- 
Fulde,  at  hun  paa  en  yderst  honnet  Maade 


er  kommet  i  Besiddelse  af  den  og  i  sam- 
fulde 33  Aar  troføst  har  bevaret  den.  At 
hun  velvilligt  har  udlaant  den  til  Hr,  Jeppe 
Aakjær,  for  at  han  kunde  fotografere  den 
til  Brug  For  sin  Artikel  i  nærværende 
Tidsskrift,  synes  heller  ikke  at  berettige 
ham  til  ofTenilig  at  stille  hende  i  Gabe- 
stokken med  Nauns  Nævnelse,  (At  Navnet 
er  galt  stavet  hjælper  ikke.  For  til  Gengæld 
er  Adressen  saa  nøjagtig,  at  ikke  blot  Hus- 
nummeret, men  for  Sikkerheds  Skyld  ogsaa 
Etagen  i  Huset  er  opgivet,)  Maaske  skal 
Berettigelsen  søges  i  den  Omstændighed, 
at  Ejerinden  har  stillet  sig  afvisende  overfor 
Hr.  Jeppe  Aakjærs  „Forslag"  om  a!  over- 
lade Vasen  til  Frederiksborg  Museum. 
Men  Herregud!  Fordi  en  Ting  har  tilhørt 
Sankte  Blicher  {Hr,  Jeppe  Aakjær  læser 
sikken  St,  som  Sankte  i  den  Forbindelse) 
er  det  dog  ingen  Forbrydelse,  at  den  nu- 
værende Ejerinde  for  hvem  Vasen  maaske 
udover  den  historiske  Interesse  har  stor 
AfFekiionsværdi,  ønsker  netop  af  denne 
sidste  Grund  at  beholde  sin  Ejendom  i  Fred. 
Men  i  hvert  Fald  kan  dette  AFslag  umulig 
give  Hr,  Jeppe  Aakjær  Ret  til  at  stemple 
Hr,  Nielsen,  hvis  Husnummer  mærkelig 
nok  ikke  opgives  (kun  Gaden  han  bor  i) 
for  Vandalisme,  og  selve  Sagen,  al  han  til 
Originalinskriptionen  har  føjet  en  taknemlig 
Tilegnelse  til  sin  Onkel,  kan  heller  ikke 
berettige  Hr,  Jeppe  Aakjærs  Udtryk.  Havde 
Hr,  Nielsen  endda  slettet  Original  inskrip- 
tionen og  sat  Tilegnelsen  i  Stedet,  havde 
der  maaske  været  Grund  til  airaabe  op,  men 
den  enkle  Form  For  Taknemlighed,  hvori  den 
fremtræder,  vil  saa  vist  ikke  skade  Blichers 
Minde  og  Konstellationen  af  Navnene 
Blicher- Nielsen  kan  da  umulig  krænke  en 
god  Demokrat  som  Hr.  Jeppe  Aakjær. 
Og  hvor  ved   Hr.  Jeppe  Aakjær,  om  ikke 

netop  Hr.  Nielsen  i  sin  Tid  har  købt 
Vasen  af  Interesse  for  Blicher  og  senere, 
netop  fordi  den  havde  den  sjældne  Egen- 
skab at  have  tilhørt  Jyllands  første  og 
største  Sanger  har  givet  den  som  et  særligt 
Tegn  paa  sin  Taknemlighed  til  sin  Vel- 
gører —  som  han  kalder  sin  Onkel. 

Nej!  trods  de  smukke  lyriske  Udbrud 
om  „Bryllupsskænk'^en  og  „det  taalmodige 
Sølvs  blanke  Sider",  om  den  „vz7dfrem- 
mede  Disk"  og  ,,det  forsømte  Klenodie" 
er  Hr.  Jeppe  Aakjær  næppe  paa  den  rette 
Vej  til  sine  Ønskers  Opfyldelse,  og  han 


bør  næppe  fortsætte  som  han  har  begyndt, 
men  han  faar  trøste  sig  med,  „at  Vasens 
Skæbne  ikke  er  falden  værre  ud",  end  at 
den  af  sin  nuværende  Ejerinde  sikkert 
ikke  vil  blive  Genstand  for  „plump  For- 
retningsmoral" men  tværtimod  som  hidtil 
blive  bevaret  med  den  Ærbødighed  som 
skyldes  en  stor  Digters  Navn  og  en  Gave 
ydet  i  Taknemlighed. 

Forat  undgaa  Misforstaaelse  tilføjer  jeg,  at 
ovenstaaende  er  fremkommet  uden  nogen- 
somhelst  Foranledning  fra  Ejerindens  eller 
hendes  Families  eller  Hr.  Nielsens  Side. 

Knud  Bauditz. 


Ny  Literatur. 


NYE  BØGER. 

Krigen  mellem  Japan  og  Rusland 

ved  Kommandør  B.  Miinter.  (G.  B.  N.  F.) 
Det  er  et  ganske  ejendommeligt  Vidnes- 
byrd om  den  Interesse,  hvormed  den  store 
østasiatiske  Krig  omfattes  og  den  Hast, 
hvormed  man  i  vore  Dage  søger  at  skaffe 
samlet  og  nogenlunde  paalidelig  Besked 
om  Tidens  Begivenheder,  at  man  rundt 
om  i  Landene  ikke  har  nøjedes  med  Be- 
retningerne i  Aviser  og  Tidskrifter,  men 
tillige  har  begyndt  Udgivelsen  af  Værker, 
der  kun  handler  om  denne  Krig,  og  som 
er  bestemte  til  at  følge  den  Skridt  for 
Skridt. 

Det  er  et  saadant  Værk  Kommandør 
Munter  har  begyndt  herhjemme.  Der 
foreligger  nu  8  Hæfter  af  dette,  og  med 
korte  Mellemrum  følger  det  ene  Hæfte 
det  andet.  Vanskeligheden  ved  en  saadan 
Skildring  er  Efterretningernes  store  Upaa- 
lidelighed  og  Ufuldstændighed.  Derfor  spiller 
da  ogsaa  i  det  mindste  hidtil  Beretningen 
om  Begivenhederne  en  forholdsvis  beskeden 
Rolle  i  Fremstillingen ;  det  er  jo  kun  selve 
Hovedtrækkene,  som  straks  kan  fastslaas. 
Hovedinteressen  knytter  sig  derimod  til  de 
mange  interessante  Oplysninger  om  Hærens 


Styrke  og  Udrustning,  om  de  to  Landes 
Flaader,  om  Landet,  hvor  der  kæmpes  o. 
s.  V.  Særlig  interessant  er  Skildringen  af 
det  moderne  Krigsmateriel,  hvis  virkelige 
Karakter  man  sædvanlig  ved  saa  overmaade 
lidt  om.  Saaledes  bringer  8.  Hæfte  et 
meget  oplysende  Kapitel  om  Torpedo-  og 
Minemateriel.  Overalt  støttes  Fremstillingen 
ved  Kort  og  Billeder. 


Videnskabeligt  Folkebibliotek.  To 

nye  Bind  af  dette  er  udkommet.  Det  ene 
i  Studentersamfiindsrækken  er  Kølpin 
Ravns:  Forplantning  og  Arvelighed. 
I  en  klar  Form  giver  Forfatteren  en  ædru- 
lig  forsigtig  Fremstilling  af  Resultaterne  af 
den  nyeste  Tids  Forskninger  over  de  Love, 
som  kan  opstilles  for  Arvelighedsforhol- 
dene baade  indenfor  Planteriget  og  Dyre- 
riget. Det  er  dog  især  fn  Planterigets 
Forhold,  han  henter  sine  Eksempler.  Det 
andet,  i  Folkeuniversitetsraekken,  er  P. 
Munch's:  Det  danske  Folks  politiske 
og  Nationale  Gennembrud  efter 
Julirevolutionen,  en  Fremstilling  af 
Danmarks  Historie  i  Aarene  mellem  1830 
Og  1848. 


Hver  14de  Dag. 


Hr.  Redaktør  P.  Munch!  Naar  jeg  agter  at  skrive  en  Række  smaa 
Artikler  i  Deres  Tidsskrift,  gør  jeg  det  til  Trods  for  at  De  er  Dr.  phil. 
og  radikal.  At  De  ikke  desmindre  kalder  Dem  for  Venstremand,  er  en 
Tilsnigelse  som  ikke  vidner  til  Ære  for  Deres  Karakter.  En  radikal 
Dr.  phil.  er  simpelthen  en  Forræder  mod  Venstres  Sag. 

Monstro  De  er  naiv?  Eller  er  De  rent  ud  sagt  en  bevidst  Hykler 
og  Løgner? 

Eller  véd  De  maaske  ikke,  at  nuomstunder,  i  denne  Demokratiets 
Guldalder,  efter  at  vi  har  faaet  Systemskiftet  og  et  Ministerium  med  Frem- 
skridtsmanden Alberti  og  den  revolutionære  Krigs-Madsen,  at  nuomstunder, 
mens  Folket  jubler  over  de  vidunderlige  Resultater  af  dette  Frihedsmjni- 
sterium,  saa  har  den  oplyste  og  nidkære  ministerielle  Presse,  sin  Kultur- 
Opgave  tro,  aabnet  en  virkelig  beundringsværdig  Kampagne  mod  de  for- 
hutlede Strugglere,  der,  ikke  tilfredse  med  at  have  opnaaet  en  anstændig 
Embedseksamen  og  et  Ministerium  Alberti — Madsen,  paa  en  latterlig  Maade 
smykker  sig  med  en  saakaldt  videnskabelig  Grad  og  et  radikalt  Livssyn? 

Hvad  Pokker  skal  vi  med  de  Vigtigmagere? 

Er  der  ikke  for  en  jevn  folkelig  officiøs  Tankegang  noget  ligefrem 
absurd  i,  at  saadanne  Doctores  philosophiævil  vove  at  kritisere,  hvad 
Nationens  Kæledægger,  Frihedsheltene  Alberti  og  Madsen,  udspekulerer  til 
Samfundets  Bedste? 

Og  naar  saa  oven  i  Købet  disse  Doctores  rotter  sig  sammen  med 
mistænkelige  Personer  som  Professorer,  der  ikke  blot  er  titulære,  og 
Assessorer,  der  aldrig  har  procederet  Injuriesager  for  Højesteret,  og  saa 
ridicule  Overleveringer  fra  en  forhistorisk  Tid  som  Bjørnbakkere  og 
Høruppere  og  andet  sammenløbet  „radikalt"  Pak,  saa  maa  nok  en  albertisk 
Redaktør  holde  sig  paa  sin  tykke  Mave  og  sit  forventningsfulde   Bryst  og 

sige:  var  det  derfor,  det  danske  Demokrati  sloges  bravt  i  en  Menneske- 
alder, for  at  vi,  naar  vi  endelig  var  naaet  til  Alberti  og  Madsen,  skulde 
give  os  til  at  kives  om  saadanne  Lapperier  som  en  Smule  Skattelov  og 
Valglov  og  nogle  Kasematter  og  læsterlige  Klø?  Skulde  det  være  Resul- 
tatet af  en  Menneskealders  Frihedskamp,  at  trofaste  danske  Venstre-Husmænd 
ikke  med  Glæde  vilde  ofre  nogle  faa  Kroner  for  at  lette  Skattebyrderne 
for  den  betrængte  Mogens  Frijs?  Skulde  Præste vinens  udmærkede  Op- 
finder, Hr.  Hey  i  Odense,  blive  mødt  med  Mistillid  af  et  demokratisk 
Menighedsraads  Kirkegængere?  Skulde  den  Tort  times  Hr.  Vilh.  Lassen  i 
Aalborg,  som  han  i  sin  Tid  erobrede  for  Radikalismen,  at  man  tvivlede 
om  hans  Evne  til  at  vise  Vejen  til  et  priviligeret  Frisind? 

Sandelig  det  vilde  være  bittert,  om  noget  saadant  kunde  tænkes. 

Men  Gudskelov,  Hr.  Redaktør  Munch,  saadan  er  det  heller  ikke.  Jeg 
vil  ikke  fornærme  Dem  mere  end  strængt  nødvendigt.  Derfor  skaaner  jeg 
Dem  for  at  kalde  Dem  det,  De  i  Deres  Forfængelighed  maaske  sætter  en 
Ære  i,  men  som  for  os  Demokrater  af  det  nye  System  er  en  Forsmædelse. 
Derfor  kalder  jeg  Dem,  simpelthen  og  demokratisk,  Redaktør.  For  det  er 
Secher  ogsaa.  Og  Vilh.  Lassen.  Og  de  er  gode  nok.  Og  der  er  andre 
Redaktører,  som  ikke  er  saa  fine,  men  som  alligevel  har  forstaaet  For- 
delene ved  at  holde  paa  Alberti.  Og  det  tror  jeg  om  Dem,  at  De  ogsaa 
kunde  drive  det  til  noget,  hvis  De  vilde  nøjes  med  at  være  Redaktør  paa 
samme  Maade.  Og  ikke  i  taabelig  Selvbeundring  bilde  Dem  ind,  at  De, 
fordi  De  er  Dr.  phil.,  har  Patent  paa  at  være  radikal? 

Er  maaske  ikke  Guldbrandsen  radikal?  Og  han  er  da  i  hvert  Fald 
ikke  Dr.  phil.,  om  han  end  er  i  Besiddelse  af  betydelig  videnskabelig 
Dannelse  og  tumler  selv  saa  difficile  Emner  som  det  vestindiske  Pengevæsen 
med  overlegen  Sagkundskab. 

Olsen. 


IL^RX  Jantzen  : 
VERONA 

Fons.  fra  16.  Hefte 

Side  256.  Fra  den  revolutionære  Studenterverden  i  Geneve,  317 

Det  ly  kløedes  mig  tilsidst  at  faa  hende  ixildstændig  rolig;  men  et 
vemodig  Smil  laa  endnu  længe  om  hendes  Læber.  Jeg  tænkte  paa 
hendes  Moder,  paa  Sindssygen  i  Familjen,  men  sagde  intet.  Verona 
fortalte  siden,  at  man,  da  hun  var  lille  Barn,  havde  vist  hende  en  Kurv 
med  Snogeunger,  og  tvunget  hende  til  at  putte  Hænderne  deri;  siden 
da  havde  hun  en  vanvittig  Skræk  for  Slanger/ 

Hun  forlangte,  at  jeg  skulde  skænde  paa  hende,  hver  Gang  hun 
bar  sig  dumt  ad ;  det  gjorde  hendes  Kæreste  altid,  og  det  hjalp,  mente 
hun.  Men  jeg  saa  paa  Verona  og  sagde,  at  jeg  holdt  for  meget  af 
hende  til  at  kunne  tale  haardt  til  hende.  Verona  bøjede  sit  Hoved; 
lidt  efter  saa  hun  paa  mig,  og  der  blinkede  Taarer  i  hendes  Øjne. 

Paa  Resten  af  Vejen  hændte  der  intet  mærkeligt.  Vi  kom  til  Chancy 
henad  Klokken  ti  om  Aftenen.  Der  var  en  Slags  Marked  i  Byen  med 
Gøglere,  Karusseller  osv.  Verona  fik  sig  en  Tur  paa  en  Gyngehest  og 
en  Svingom  paa  en  Ballustrade  og  morede  sig  guddommelig. 

Og  nu  er  jeg  hjemme,  Kaja,  Sjernerne  tindrer  over  mit  Hoved, 
og  Arveflodens  Brusen  trænger  gennem  den  stille  Nat  ind  til  mig. 

Lev  vel  og  Tak,  tusinde  Tak  fra  Din 

Ejgil. 


Kære  Kaja! 

Jeg  har  kun  Tid  til  et  Par  Ord  denne  Gang;  men  jeg  har  moret 
mig  saa  storslaaet,  at  jeg  absolut  maa  meddele  Dig  det. 

Verona  og  jeg  har  været  i  Bjergene;  vi  naaede  kun  halvt  op,  gik 
efter  Middag  ned  til  en  lille  Dam  for  at  samle  Alger  og  studere  Vand- 
planternes Liv. 

Jeg  havde  Flasker  i  Bjergsækken  til  at  tage  Prøver  hjem  i  af  Svævet 
paa  Søfladen. 

Vandfladen  var  inde  ved  Bredden  helt  overvoxet  med  grønne  Alger, 
lidt  længere  ude  var  der  vrimlende  fuldt  af  Nøkkeroser  og  Aakander. 
Verona  kunde  ikke  modstaa  det  dejlige  Syn;  hun  maatte  absolut  have 
Fingre  i  de  store  Blomster. 

Verona  tog  sin  Nederdel,  sine  Sko  og  Strømper  af  og  smøgede 
sine  Benklæder  op.  Jeg  kastede  foruden  Strømper  og  Sko  ogsaa  min 
Frakke  og  Vest,  og  saa  vadede  vi  ud.  Vandet  var  meget  lavt  og 
Bunden  meget  blød.  Jeg  maalte  stadig  Dybden  foran  os  med  Stangen 
af  min  Ketscher,  som  jeg  brugte  til  Algefangst;  det  viste  sig  hurtigt,  at 
der  var  fast  Bund  allerede  et  Par  Tommer  under  det  bløde  Morads, 
saa  at  det  ikke  var  farligt  at  gaa  der. 

Først  smykkede  jeg  Verona  med  de  hvide  Nøkkeroser,  som  jeg 
satte  i  hendes  Haar.  De  gule  Aakander  stak  jeg  i  et  Bælte  om  hendes 
Liv  og  blandede  dem  med  høje  rødviolette  Brudelys.  Hun  tog  sig 
prægtigt  ud  saaledes.   Alt  hendes  Haar  kom  i  en  forskrækkelig  Uorden, 

saa  jeg  maatte  sætte  det  op  for  hende,  og  ved  Du  hvad  Kaja,  det  er 
slet  ikke  saa  let  saadan  midt  ude  i  en  Sø;  Og  jeg  tog  hendes  Hoved 
mellem  mine  Hænder  og  saa  hende  ind  i  hendes  straalende  Øjne,  — 
jeg  tror  jeg  vilde  kysse  hende,  —  men  da  rakte  det  lille  Utyske  Tunge 
ad  mig  og  sagde:  „miav,  miav!'' 

Hun  ligner  til  Tider  mest  af  alt  en  ren  Gadedreng,  en  aldeles 
dejlig,  henrivende  Gadedreng;  min  italienske  Gadeunge,  som  jeg  kalder 
hende! 

Jeg  har  faaet  en  stor  Mængde  Alger  med  mig  hjem.  Verona  hjalp 
mig  udmærket  med  at  sigte  og  sortere  Svævet.  Selv  morede  hun  sig 
med  at  faa  Haletudser  og  Hundestejler  til  at  gaa  ind  i  Flaskerne 
og  derefter  med  at  gaa  paa  Jagt  efter  Sommerfugle  og  Guldsmede  og 
Blaanymfer. 

Træt  af  at  samle  Alger  lagde  vi  os  i  Græsset  ved  hinandens  Side 
med  Hovedet  •  støttet  i  Hænderne  og  betragtede  Sommerfuglene,  der 
sugede  Honning  af  de  brogede  Orkideer. 

Det  blev  sent,  inden  vi  kom  hjem.  Hvor  man  oplever  meget 
saadan  en  Dag  inde  i  Bjergene,  inde  mellem  Granerne.  Vi  opdagede 
i  Mørkningen  en  lysende  Træstub  i  Skovbunden,  det  var  et  helt  lille 
Ildslot  af  violet  og  blaat  Lys.  Jeg  puttede  et  Stykke  af  Stubben  i  min 
Taske,  det  var  helt  raaddent  og  gennemtrukket  af  Slimsvampe. 

Alle  Blomsters  Kroner,  spring  ud  og  aand  min  Længsel  ud  i  duf- 
tende Aandedrag! 

EjgU, 


Kære  Kaja! 

Jeg  er  i  Chancy  i  et  elendigt  lille  Kvistværelse.  Det  er  Nat.  Et 
grufuldt  Uvejr  raser  mellem  Bjergene,  og  udenfor  er  det  sort  som  Kul. 
Lynene  flammer  ud  fra  de  mørke  Skyer  og  oplyser  Juraens  sønder- 
revne Bjergtoppe  med  en  saa  feagtig  Glans,  at  det  er,  som  aabnede 
Himlen  sig  og  jeg  saa  ind  i  en  anden  Verden. 

Ilden  knitrer  i  Kaminen.  Et  Stearinlys  staar  paa  det  tarvelige  Træ- 
bord, hvorved  jeg  sidder  og  skriver  dette  Brev  til  Dig  henne  ved 
Vinduet. 

Verona  slumrer  i  Værelset  ved  Siden  af;  jeg  hører  tydeligt  hendes 
Aandedrag  gennem  den  tynde  Bræddevæg. 

Saalænge,  Kaja,  jeg  lever  her  paa  denne  Jord,  vil  jeg  mindes  den 
Glæde,  hun  skænkede  mig  i  Dag.  Hun  straalede  i  sit  skønneste  Sol- 
skin, hun  var  fuldendt  dejlig.  Det  var  et  forfærdeligt  Uvejr!  Skulde 
jeg  skrive  og  gengive  Dig  min  Stemning,  da  burde  jeg  skrive  i  Linier, 
der  tonede  en  eneste  Jubel. 

Jeg  burde  juble  min  Fryd  ud  gennem  Violinens  Strenge,  stemte  til 
den  yderste  Grænse,  og  Buen  i  min  Haand  burde  være  Lynets 
Straaler,  som  fik  Strengene  til  at  dirre:    Verona  —  Verona! 

I  Morges  Kl.  5  gik  vi  ud.  Jeg  havde  Proviantsækken  paa  Nakken. 

Verona  var  klædt  i  sine  værste  Pjalter,  Bjergstøvler  paa  Fødderne, 
Bjergstok  i  Haanden.  Hendes  sorte  Haar  kom  snart  i  vild  Uorden. 
Jeg  plukkede  nogle  prægtige  Rangler  af  Snerler  og  Clematis,  og  dem 
slyngede  jeg  om  hendes  Liv;  hun  var  fuldendt  dejlig. 

Hun  talte  ustandselig,  gjorde  Nar  af  alt  og  alle.  Særlig  af  hele 
Universitetet,  altsammen  for  at  drille  mig. 

Kunde  hun  en  enkelt  Gang  faa  mig  til  at  blive  gal  i  Hovedet, 
jublede  hun,  Hun  brød  ind  gennem  alle  Havehegn  og  stjal  Æbler, 
som  var  ganske  sure.  Jeg  forbød  hende  det,  og  sagde,  at  for  det 
første  havde  hun  ikke  Lov  til  det  og  for  det  andet  kunde  hun  umulig 
taale  at  spise  saa  mange  sure  Æbler,  og  naar  hun  var  en  uartig  lille 
Pige,  maatte  hun  finde  sig  i,  at  man  tog  Formynderskabet  over  hende. 

Hun  gjorde  Nar  af  mig,  vrængede  Næse,  og  mente,  at  jeg  ikke  var 
nogen  rigtig  Anarkist:  „Du  er  bange  for  den  gode  Gud,,  ikke  sandt 
Ejgil.  Du  tror,  han  sidder  og  trækker  sig  i  Skægget  oppe  i  Himlen 
og  ser  paa  os;  det  er  derfor.  Du  ikke  vil  have,  at  jeg  skal  tage  Æb- 
lerne; jeg  kender  Dig,  hvor  Du  er  dum  Ejgil  I"*  Saa  lo  den  lille 
Gavtyv,  saa  Øjnene  tindrede  som  de  friskeste  Dugdraaber,  der  hænger 
i  Bjei^enes  vilde  Blomster.  —  Den  forekom  hende  saa  utrolig  latterlig 
den  Tanke,  at  jeg  troede  paa  en  Gud;  Du  ved,  Kaja,  at  jeg  ikke 
gør  det. 

Verona  iaar  Øje  paa  en  ganske  lille  Skypumpe,  der  iler  hen  ad 
Vejen  foran  os,  og  straks  er  hun  efter  den:  „Vov,  Vov!"  raaber  hun 
„efter  den,  efter  den,''  og  hun  ligesom  tager  den  i  Favnen  og  danser 
med  den. 

Saa  er  hun  træt,  og  hun  læner  sig  til  min  Arm. 

Hun  er  min  Veninde,  der  er  intet  imellem  os  uden  dette,  at  hun 
er  min  Veninde,  min  dejligste,  min  yndigste  Veninde.  Hun  taler  om  sin 
Elskede  i  Rusland;  kanske  jager  han  i  Skoven  i  Ural.  Bliver  de  gifte 
en  Gang,  kommer  jeg  nok  derover.  Hendes  fine  Sjæl  nærer  den 
dybeste  Kærlighed  til  ham,  og  samtidig  har  hun  den  mest  fuldendte 
Tillid  til  sin  Ven,  til  mig.    Verona,  maatte  jeg  være  Din  Tillid  værdig! 

Vejen  op  til  Toppen  af  Bjerget  er  henrivende  dejlig.  Store  Skove, 
vilde  Kiøfter,  Fjældkamme,  der  rejser  sig  lodret  op  i  Vejret.  Der  er 
vrimlende  fuldt  af  Brombær  og  Hindbær.  Jeg  plukker  til  Verona. 
Hun  er  meget  sulten  det  lille  Skind,  hun  spiser  meget  i  Dag;  men  det 
er  ogsaa  en  drøj  Marsch.  Mærkeligt,  at  hun  kan  holde  den  ud,  oven- 
ikøbet  bedre  end  jeg. 

Verona  kommer  hen  til  mig  med  Haanden  fuld  af  Brombær,  skønt 
jeg  staar  midt  imellem  store  Masser  af  dem:  „Spis,"  siger  hun,  „de 
smager  bedst  fra  min  Haand."  Og  saa  spiser  jeg  dem  af  hendes  Hænder, 
og  hun  ser  mig  i  Øjnene  og  siger:  Jeg  ved  godt,  hvem  Du  mener, 
der  er  den  sødeste  Pige  i  hele  Verden." 

Ved  Middagstid  er  vi  paa  Toppen.  Det  er  paa  Tide;  thi  Varmen 
er  ulidelig. 

Hvilket  storslaaet  Syn  at  skue  over  Alpernes  snehvide  Bjerge! 
Montblanc  er  ligefor  os. 

Verona  tilbereder  som  sædvanlig  Middagsmaden.  Efter  endt  Maaltid 
lægger  vi  os  til  Hvile,  Verona  er  saa  spinkel  og  svag,  at  det  er  absolut 
nødvendigt  for  hende  at  sove  et  Par  Timer  efter  Middagen. 

Det  er  Aften;  Nedturen  er  begyndt.  Jeg  har  smykket  Verona  med 
Blomster.  En  Krone  af  blaa  Enzianer  ligger  let  henkastet  over  hendes 
Straahat,  en  stor  hvid  en,  saadan  en,  som  Du  en  Gang  havde. 

Det  er  sent;  endnu  er  der  seks  Timer  tilbage,  inden  vi  kan  være 
i  Chancy,  fire  Timer  ned  ad  Bjerget,  to  Timer  paa  Landevejen. 

Da  bryder  Uvejret  løs,  vildt  og  frygteligt.  Lynene  flammer,  Tordenen 
ruller,  saa  Ekkoet  runger  mellem  Bjergene  som  Brøl  fra  Tusinder  af 
Kanoner.     Regnen  styrter  ned,  ustanselig,  ustanselig. 

At  søge  Ly  er  umuligt.  Vi  er  paa  Vej  gennem  Skoven,  og  Natten 
er  sort. 

Jeg  skælver  for  Verona;  hænder  der  hende  noget,  vender  hverken 
hun  eller  jeg  tilbage. 

Men  Verona  ser  paa  mig,  hendes  Øjne  straaler  i  Mørket,  hun  løfter 
Kjolen  op,  saa  begynder  hun  at  danse. 

Verona  danser  medens  Tordenen  ruller  og  Regnen  strømmer;  hun 
danser,  danser.  Jeg  iler  foran  hende,  og  bøjer  alle  Grene  til  Side  for 
at  bane  hende  Vej. 

Ned  ad  Bjerget  gaar  det,  ud  af  Skoven. 

Stærkere  og  stærkere  raser  Uvejret. 

Lynene  flammer  saa  tæt  og  saa  nær,  at  Regndraaberne  falder  for 
Foden  af  os  som  sydende,  hvidglødende  Metal,  oplyste  af  de  elektriske 
Straaler. 

Vi  er  paa  Landevejen.  Rundt  om  i  Græsset  straaler  St.  Hans 
Ormene  med  fosforagtigt  Lys. 

Jeg  samler  dem  sammen  og  sætter  dem  paa  Veronas  Hat,  der 
drypper  af  Vand.     Der  er  ikke  en  tør  Trævl  paa  os. 

Jeg  giver  Verona  de  lysende  Orme  i  Haanden.  Ildhavet  staar  om 
hende,  aandeagtigt  skønt. 

„Verona,"  hvisker  jeg,  „Insekterne  gløder  af  Kærlighed  i  Nat,  de 
straaler  deres  Elskov  i  Møde." 

Verona  lægger  sin  Arm  i  min,  strør  Sankt  Hans  Ormene  over  mig, 
og  saa  synger  hun  en  russisk  Frihedssang. 

Og  vi  danser,  danser,  hen  ad  Landevejen,  i  den  mørke  Nat,  medens 
Regnen  plasker  og  Lynene  flammer. 

Vi  danser,  Verona  og  jeg,  mens  Kærlighedens  Flammer  lyser  om- 
kring os. 

Da  stiller  Uvejret  af,  og  Stjerner  titter  frem,  som  vilde  de  se  hvem 
det  er,  der  fryder  sig  saadan  i  Naturens  Rige. 

Kaja,  det  er  sent;   jeg  hører  Veronas  Aandedrag,    og  Uvejret,    der 

trækker  bort  mellem  Bjergene.  ^    .  ^, 

God  Nat.  ^jg.j 

Af  Georg  Brandes 


1. 

Det  havde  i  mange  Aar  været  hans  Ønske  at  se  Paris,  den  By, 
han  omfattede  med  religiøse  Følelser.  Han  nærede  som  Yngling  en 
Slags  Andagt  overfor  den  franske  Revolution,  der  stod  for  ham  som 
Oprindelsen  til  en  menneskeværdig  Tilstand  for  alle  dem,  der  ikke 
hørte  til  Menneskehedens  Foretrukne,  og  Paris  var  Revolutionens  By. 
Det  var  desuden  Napoleons  By,  og  Napoleon  var  siden  Cæsars  Tid 
den  eneste  Hersker,  som  for  Alvor  fængslede  ham,  om  end  hans  Fø- 
lelser for  ham  vekslede  saaledes,  at  snart  Beundring,  snart  Uvilje  havde 
Overtaget.  Og  Paris  var  den  gamle  Kulturstad,  Julianus  Apostata's  By, 
Middelalderstaden,  Victor  Hugo  havde  skildret  i  Notre  Dame  de  Paris 
—  den  første  Bog,  han  havde  læst  paa  Fransk,  saa  vanskelig  den  end 
var  med  sine  mange  sære  Udtryk  for  Spidsbuer  og  Stræbepiller  —  og 
det  var  den  By,  hvor  Alfred  de  Musset  havde  digtet  og  Delacroix  malt. 
Louvre  og  Luxembourg,  Théåtre  Frangais  og  Gymnase  lokkede  ham 
som  umaadelige  Skatkamre. 

Da  Gabriel  Sibbern  i  Efteraaret  1866,  noget  før  han  selv  kunde 
løsrive  sig  fra  Kjøbenhavn,  afrejste  til  Paris,  sagde  Ynglingen  ham 
Farvel  med  de  ingenlunde  spøgefuldt  mente  Ord:  Paa  Gensyn  i  den 
hellige  Stad! 

Før  han  kunde  rejse,  maatte  han  have  det  Flyveskrift  færdigt,  han 
med  Hjælp  af  Sibbern  skrev  mod  den  Nielsen*ske  Udjævning  af  Spliden 
imellem  protestantisk  Rettroenhed  og  videnskabelig  Verdensopfattelse 
og  som  han  gav  Navnet  Dualismen  i  vor  nyeste  Filosofi,  Han  var 
ikke  i  nogen  Forlegenhed  med,  hvorledes  han  skulde  faa  Bogen  ud- 
givet. Thi  allerede  i  1864  havde  en  høflig,  venligt  smilende  Mand, 
der  forestillede  sig  som  Boghandler  Frederik  Hegel,  banket  paa  Døren 
til  hans  snevre  Værelse  og  bedet  ham  overlade  sig  til  Trykning  den 
Afhandling,  han  havde  skrevet  til  Magisterkonferensen,  og  helst  tillige 
den,  for  hvilken  han  havde  vundet  Universitetets  Guldmedalje,  iøvrigt 
hvad  han  ellers  maatte  ønske  udgivet.  Da  han  meget  forundret  havde 
svaret,  at  hine  Afhandlinger  ikke  fortjente  Udgivelse  og  at  han  over- 
hovedet endnu  ikke  ansaa  hvad  han  skrev  for  tilstrækkelig  modent  til 
at  trykkes,  havde  Cancelliraad  Hegel  først  bedet  ham  lade  denne 
Bekymring  være  Forlæggerens  Sag,  saa,  da  han  iagttog,  at  det  unge 
Menneskes  Vægring  var  oprigtig  ment,  blot  bedet  ham  bringe  sit  Arbejde, 
naar  han  selv  ansaa  Øjeblikket  for  kommet.  Ved  denne  Lejlighed  som 
ved  talrige  andre  viste  den  fintmærkende  og  dristige  Forlægger  den  Spor- 
sans, der  gjorde  ham  til  Nordens  største.  Han  tog  da  nu  uden  Vanske- 
æt  ny  Aarfaundrede  1.  18.  69 

lighed  det  lille  Skrift  og  bemærkede  blot,  at  man  maatte  spile  det  en 
Smule  ud  ved  Trykningen  for  at  det  ikke  skulde  synes  altfor  tyndt. 

Endnu  før  Flyveskriftet  var  omnævnt  i  Pressen,  var  dets  Forfatter 
paa  Vejen  til  Udlandet. 

3. 

Han  rejste  en  af  de  første  Dage  af  November  i  en  forrygende 
Storm  til  Liibeck,  hvis  karakterfulde  Bygninger,  (Mariekirken,  Børsen, 
Raadhuset)  og  hvis  Levninger  af  de  gamle  Fæstningsværker  vakte  hans 
levende  Interesse.  Han  fandt  sig  i  den  saa  stærkt  særprægede  Hansa- 
stad  flyttet  tre  hundrede  Aar  tilbage  i  Tiden. 

Han  studsede  ved  Daglønnernes  Slavedragt,  ved  Pigernes  spidse 
Hatte,  ved  Træbrolægning,  som  han  aldrig  før  havde  set. 

Med  en  Portugiser,  en  lille  Doktor  fra  Universitetet  i  Coimbra,  der 
paa  sit  Fransk  kaldte  femten  for  quance  og  Goethe  for  Sjet,  rejste 
han  gennem  Tyskland.  En  i  sin  Regnfrakke  viklet  praktisk  Amerikaner 
optog  en  Aften  udstrakt  hele  tre  Pladser,  lod  som  han  sov  og  lod  sig 
Natten  igennem  ikke  flytte,  tvang  sine  uerfarne  Medrejsende  sammen  i 
Vognens  Kroge,  og  underholdt  dem  saa  smilende,  da  Dagen  brød  frem, 
som  var  de  og  han  de  bedste  Venner. 

I  Køln,  hvor  den  unge  Rejsende  med  samlet  Sind  stod  i  Domkir- 
kens ædle  Søjleskov  og  derefter  i  sin  Enfoldighed  lod  sig  paaprakke  en 
hel  Kasse  Eau  de  Cologne,  forkortede  han  sit  Ophold  af  Utaalmodighed 
efter  at  naa  Paris.  Men  da  han  ved  en  Misforstaaelse  kom  i  et  T(^, 
med  hvilket  han  maatte  vente  flere  Timer  i  Liége,  besluttede  han  hel- 
lere at  fortsætte  Rejsen  til  Bryssel  og  se  ogsaa  denne  By.  Turen  gen- 
nem Belgien  forekom  ham  himmelsk,  da  han  en  Tid  lang  var  ganske 
ene  i  sin  Kupé  og  gik  op  og  ned  i  den,  beruset  af  Rejselykke. 

Bryssel  var  den  første  store  franske  By,  han  saa;  den  gav  ham  en 
Forsmag  paa  Paris  og  henrykte  ham. 

Han,  der  aldrig  før  havde  været  ude  i  Verden  paa  egen  Haand, 
var  endnu  uøvet  og  kejtet  som  et  Barn.  Ikke  nok  med  at  han  var  gaaet 
i  et  urigtigt  Tog;  han  opdagede  med  Beskæmmelse,  at  Nøglen  til  hans 
Kuffert  var  kommet  ham  af  Hænde  og  tænkte  med  Uro  paa  Toldvæ- 
senet i  Paris,  viste  tilmed  den  Uforstand,  i  Brysseler  Hotellet  at 
bede  Portneren  om  „et  lille  Værelse",  saa  man  gav  ham  et  jammerligt 
Kammer  under  Loftet. 

Men  da  han  om  Natten  efter  at  have  strejfet  om  i  Bryssels  Gader, 
sad  paa  en  Bænk  etsteds  ved  en  bred  Boulevard,  havde  han  en  be- 
tagende, forfærdende,  henrivende  Følelse  af  sin  Ensomhed.  Det  var 
ham,  som  om  han  først  nu,  ene  i  fremmed  Land,  ved  Nattetid,  i  denne 
Sværm,  hvor  ingen  kendte  ham  og  han  ingen  kendte,  hvor  ingen  vilde 
søge  ham,  ifald  der  tilstødte  ham  noget,  var  helt  henvist  til  sig  selv, 
og  han  genfandt  med  en  beroligende  Følelse  oppe  paa  Himlen  Ken- 
dinger blandt  dens  Stjerner. 


Første  længere  Udenrigsophold  323 

Med  en  Fører,  som  han  i  sin  Ukyndighed  mente  at  have  nødig, 
saa  han  Byens  Seværdigheder,  derefter  for  første  Gang  en  fransk 
Teaterforestilling.  Saa  uerfaren  var  han,  at  han  lod  sin  Overfrakke, 
som  han  ikke  havde  afgivet,  ligge  i  Parterret  i  Mellemakten  og  maatte 
have  det  forklaret  af  sin  Nabo,  at  en  saa  stor  Tillid  til  Menneske- 
slægten ikke  var  paa  sin  Plads. 

Alt  var  ham  nyt.  Alt  fængslede  ham.  Han,  som  endnu  kun  kendte 
„Aflad"  fra  sin  Skoletids  Historieundervisning,  saa  med  Spænding  Præ- 
sten i  en  Brysselerkirke  uddele  indulgence  pleniére  eller  paa  Flamsk 
voUen  aflaet.  Han  interesserede  sig  for  de  gejstlige  Ordeners  besyn- 
derlige Benævnelser  paa  Opslag  i  Kirkerne,  undrede  sig  f.  Eks.  over 
et  Broderskab  der  hed  „St.  Andreas  Avellin's,  Patron  mod  Apopleksi, 
Epilepsi  og  pludselig  Død."* 

I  Vognen  fra  Bryssel  havde  han  til  Selskab  en  ung  nydelig  Belgi- 
erinde  ved  Navn  Marie  Choteau,  der  rejste  med  sin  Fader,  men  stadig 
underholdt  sig  med  sin  fremmede  Rejsefælle  og  som  bl.  A.  viste  ham 
en  belgisk  Historie  og  en  belgisk  Geografi,  hvoraf  det  fremgik,  at  Bel- 
gien var  Jordens  Midtpunkt,  Verdens  tættest  bebyggede,  mest  religiøse 
og  samtidigt  mest  oplyste  Land,  det,  der  i  Forhold  til  sit  Omfang 
havde  størst  Industri.  Han  gav  hende  af  sit  rige  Forraad  Eau  de 
Cologne. 

4. 

Den  anstrengende  Natterejse  med  fulde  fire  Timers  Ophold  i  Liége 
blev  til  ren  Nydelse,  og  i  en  Stemning  af  let  Ekstase  holdt  han  da  en- 
delig 11.  November  1866  Kl.  halvelleve  om  Formiddagen  sit  Indtog  i 
Paris,  blev  i  et  lille  beskedent  men  renligt  Hotel,  der  staar  endnu, 
Nr.  20  Rue  Notre  Dame  des  Victoires,  hjertelig  modtaget  af  Ejerne, 
to  jævne  Lothringere,  Fran^ois  og  Muller,  til  hvem  Gabriel  Sibbern, 
som  boede  der,  havde  meldt  hans  Komme.  Samme  Formiddag  ledede 
Sibbern  i  Paris  hans  første  Skridt  til  en  af  Pasdeloup's  store  klasiske 
Folkekoncerter. 

Om  Aftenen  gik  han  trods  sin  Træthed  efter  Natterejsen  for  første 
Gang  i  Théåtre  franQais,  og  saa  der,  fortabt  i  Beundring  over  det  me- 
sterlige Sammenspil  og  det  paa  en  Gang  naturlige  og  lidenskabelige  Spil, 
til  hvilket  han  hidtil  intet  Tilsvarende  havde  kendt,  Girardins  Le  sup- 
plice  (Vune  femme  og  Beaumarchais'  Le  mariage  de  Figaro,  lærte  paa 
én  Aften  saadanne  Stjerner  som  Regnier,  Fru  Favart,  Coquelin  og 
Søstrene  Brohan  at  kende. 

Især  Regnier  var  i  sin  simple  Værdighed  en  uforglemmelig  Skikkelse, 
desuden  i  Ynglingens  Øjne  omstraalt  af  den  Glans,  som  det  bekendte 
lille  Digt  af  Alfred  de  Musset,  skrevet  til  Trøst  for  hans  Faderhjerte, 
havde  meddelt  ham.  Af  de  to  berømte  Søstre  var  Augustine  lutter 
Vid,  Madeleine  ren  Skønhed  og  skalkagtig,  smeltende  Ynde. 

Det  var  rige  Dage  disse  første,  og  da  de  ikke  levnede  ham  mindste 

Ro  til  Eftertanke,  overvældede  Indtrykkene  ham*  om  Natten,  saa  han 
enkehe  Nætter  slet  ikke  kunde  sove  bare  for  sin  store  Lykkes  Skyld. 
For  ham  var  dette  Lykken,  en  uafbrudt  aandelig  Berigelse  under  For- 
hold til  lutter  Genstande,  som  havde  hans  Sympati,  og  han  skrev  hjem  : 
„At  være  her  ung,  rask,  med  friske  Sanser,  skarpe  Øjne  og  gode  Øren, 
med  Ungdommens  hele  Nysgerrighed,  Videbegærlighed,  Lærelyst,  Mod- 
tagelighed i  alle  Retninger,  ingen  Sorger  at  have  for  Hjemmet,  det  er 
saa  stor  en  Lykke,  at  jeg  undertiden  er  fristet  til  at  kaste  den  vakre 
Ring)  J6g  ^^  ^f  Christian  Richardt,  i  Rendestenen.  *" 

løvrigt  havde  han  for  stor  Kærlighed  til  ejendommelig  Arkitektur 
til  at  føle  sig  tiltalt  af  Bygningskunsten  i  Napoleon  IITs  langelige  Gader 
og  var  altfor  gennemtrængt  af  nationale  Fordomme  til  straks  at  kunne 
vurdere  fransk  Skulptur.  Med  Rette  følte  han  sig  vel  frastødt  af  mange 
tomme  Allegorier  paa  offenlige  Mindesmærker;  men  han  manglede  i  de 
første  Uger  endnu  Sansen  for  saa  god  Billedhuggerkunst  som  den  i 
Théåtre  frangais'  Foyer.  „Man  føler",  skrev  han  straks  efter  Ankomsten, 
„ved  hvert  Skridt,  at  Frankrig  ikke  har  havt  nogen  Thorvaldsen  og 
hvilken  ubeskrivelig  Skat  Danmark  besidder  i  ham.  Vi  er  og  bliver 
dog  i  fire  til  fem  Retninger  Europas  første  Nation.  Dette  er  ren  og 
skær  Sandhed." 

Det  var  for  hans  ungdommelige  Uvidenhed  Sandheden,  men  blev 
det  neppe  længere  end  den  første  Maaned  ud. 

løvrigt  vilde  han  se  det  mest  mulige  og  ikke  lade  nogetsomhelst  af 
Interesse  undgaa  sig,  gik  sent  i  Seng,  stod  lige  fuldt  tidligt  op,  og  rege- 
rede med  Tiden  som  med  en  Dyne  der  var  for  kort. 

5. 

Umaadeligt  optoges  han  af  Kunstskattene  fra  alle  Verdens  Egne  i 
Louvre.  Hver  eneste  Morgen,  naar  han  paa  et  Cremerie  i  Slottets 
Nærhed  havde  indtaget  sin  beskedne  Frokost,  holdt  han  sin  Andagt  i 
Salon  carré  og  fordybede  sig  saa  i  Museets  Sale.  Louvre-Galleriet 
var  det  iblandt  Europas  som  gav  ham  Indvielsen.  Han  havde  jo  næ- 
sten ikke  tilforn  set  italiensk  Kunst  i  Originalen  og  slet  ingen  fransk. 
Alene  Nederlænderne  havde  han  i  Kjøbenhavn  kunnet  dyrke.  Leonardo 
og  Venezianerne  aabnede  ham  først  her  deres  Væsen.  Fransk  Skulptur 
og  Maleri,  Puget  og  Houdon,  Clouet  og  Delacroix,  tilligemed  den 
franske  Kunst,  som  da  var  moderne,  lærte  han  først  her  og  i  Luxem- 
bourg at  elske  og  vurdere. 

Han  nød  disse  Kunstværker  og  hvad  Louvremuseet  rummede  af 
græsk  og  ægyptisk  Oldtidskunst  i  en  let  Lykkerus. 

Og  han  indsugede  Paris  i  sit  Sind.  Naar  han  paa  den  skønne, 
brede  Concordeplads  paa  én  Gang  ned  aabne  Øjne  saa  den  dejligt 
virkende  Obelisk  og  med  sin  Sjæls  Øje  Skafottet,  hvor  under  Re- 
volutionen Kongeparret  dræbtes;  naar  han  i  det  latinske  Kvarter  gik 
op  ad  Trappen  til  det  Hus,    hvor  Charlotte  Corday  myrdede  Marat, 


Første  længere  Udenrigsophold  325 

eller  naar  han  i  Louvres  øverste  Stokværk  stirrede  paa  den  lille  graa 
Marengofrakke  og  den  trekantede  Hat  eller  fra  Triumfbuen  kastede 
Blikket  ud  over  Staden,  saa  følte  han  et  af  Synet  og  Synerne  mange- 
fold forstærket  Liv  pulsere  i  sine  Aarer. 

Det  var  dog  ikke  blot  Byen  Paris,  dens  Udvortes,  dens  Kunstværdier, 
han  ivrigt  tilegnede  sig,  deriblandt  altsaa  meget,  der  aandeligt  hørte 
Italien  eller  Nederlandene  til;  det  var  den  franske  Kultur,  alt  det  Ypperste 
i  det  franske  Væsen,  Duften  af  dettes  fineste  Blomst,  som  han  ind- 
sugede. 

Og  paa  samme  Tid  som  han  saaledes  for  første  Gang  lærte  franske 
Mennesker,  fransk  Aandsliv  at  kende,  aabnedes  der  ham  en  uventet 
Adgang  til  stadig  Berøring  med  Mænd  og  Kvinder  af  de  andre  romanske 
Hovedfolk,  med  Italienere,  Spaniere,  Portugisere,  Brasilianere. 

Brøchner  havde  medgivet  ham  et  Brev  til  sin  Ungdoms  Veninde, 
Costanza  Testa,  der  nu  gift  med  Grev  Oreste  Blanchetti  levede  i  Paris 
sammen  med  sin  lidt  ældre  Søster  Virginia,  en  elskværdig  og  hjertensgod 
Verdensdame.  Denne  havde  ovre  i  Brasilien  i  andet  Ægteskab  ægtet 
den  italienske  Bankier  Pagella,  og  i  deres  Hus  kom  dagligt  ikke  blot 
Italienere  og  andre  europæiske  Sydboere,  men  Medlemmer  af  den  hele 
sydamerikanske  Koloni. 

En  Hjertelighed  som  den,  hvormed  den  unge  Mand  blev  modtaget 
af  de  to  Søstre  og  deres  Mænd,  havde  han  aldrig  truffet  før.  Da  han 
havde  kendt  de  to  Familier  en  Time,  behandlede  disse  Mennesker  ham 
som  var  han  deres  nære  Ven;  en  yngre  Broder  til  Costanza  kaldte 
de  ham.  Hver  Dag  havde  han  sin  Plads  i  deres  Vogn,  naar  Da- 
merne kørte  i  Boulogneskoven ;  aldrig  havde  de  en  Loge  i  den  italienske 
Opera,  hvor  netop  da  Adelina  Patti's  første  Toner  henrev  hendes  Lands- 
mænd, uden  at  de  sendte  ham  Plads  ved  deres  Side.  Hver  eneste 
Aften  ventede  de  ham,  hvor  sent  han  end  mangen  Gang  kom  fra  Teatret, 
i  Dagligstuen,  hvor  de  efter  deres  Hjemlands  Skik  stadigt  modtog  den 
samme  Vennekres. 

Han  holdt  inderlig  af  de  to  Søstre  og  følte  sig  veltilpas  i  deres  Hus, 
endda  Samtalen  mest  førtes  paa  Sprog,  han  kun  daarligt  forstod;  thi 
der  taltes  alene  for  hans  Skyld  Fransk.  Det  eneste  Skaar  i  hans  Glæde 
ved  at  tilbringe  Aftenerne  i  Rue  Valois  du  Roule  gjorde  den  Omstæn- 
dighed, at  han  da  maatte  forsømme  nogle  Akter  i  Théåtre  franfais,  hvortil 
det  danske  Udenrigsministerium  gennem  Gesandtskabet  havde  skaffet 
ham  fri  Adgang.  Aldrig  har  vistnok  denne  Begunstigelse  gjort  nogen 
Dansk  saa  lykkelig.  Det  var  henrykte  Timer,  han  Aften  efter  Aften 
tilbragte  i  det  franske  Nationalteater,  hvor  han  lærte  det  moderne  som 
det  klassiske  Skuespilforraad  grundigt  at  kende  —  et  Kendskab,  der 
blev  yderligere  befæstet  under  hans  lange  Ophold  i  Paris  1870. 

Han  nød  de  udmærkede  Skuespilleres  Maadehold,  Forsagelse,  Ind- 
ordning under  Rollen  og  Helheden.  Vel  kunde  kun  ganske  enkelte 
Skuespillere  kaldes  geniale,  og  han  saa  dengang  ikke  noget,  der  efter 

hans  Mening  kunde  maale  sig  med  det  danske  Teaters  ypperste  Per- 
sonligheder, med  Michael  Wiehe,  Fru  Heiberg  eller  Phister.  Men  det 
blev  ham  straks  klart,  at  disses  Manér  her  intet  Øjeblik  vilde  blive 
taalt;  de  havde  under  Indflydelse  af  denne  kunstneriske  Helhedshar- 
moni  aldrig  saaledes  kunnet  løbe  vild  i  Særhed  og  Individualisme  som 
hjemme. 

Mange  hundrede  Forestillinger  saa  han  i  disse  sine  første  Ungdomsaar 
i  Théåtre  frangais,  der  da  stod  paa  sin  Højde.  Dér  om  nogensteds 
følte  han  de  franske  Musers  stille  Gang  gennem  Rummet  og  Tiden. 

6. 

En  dygtig  Journalist  ved  Navn  Grégoire,  der  var  en  sygelig,  tidlig 
ældet,  haltende  Stakkel  med  lysvaagent  Vid,  en  Elsasser,  der  kunde 
Dansk  og  til  Stadighed  læste  Billes  Dagbladet,  havde  paa  mange  Maader 
taget  sig  af  ham  næsten  fra  den  første  Dag  af  hans  Ophold  paa  fransk 
Grund.  Denne  Mand  anbefalede  ham,  paa  hans  Ønske  om  at  laa  en 
duelig  Lærer  anvist,  at  tage  Sprogundervisning  hos  en  ung  Pige,  en 
Veninde  af  hans  Søster,  der  var  forældreløs  og  levede  hos  sin  Moster. 
Hun  var  af  god  Familie,  Datter  af  en  Oberst,  Sønnedatter  af  en  Stor- 
admiral ;  men  Tantens  og  hendes  Kaar  var  knappe  og  hun  søgte  netop 
da  Undervisningstimer. 

Paa  den  Indvending,  at  en  saadan  Undervisning  neppe  vilde  blive 
ret  Alvor,  lød  Svaret,  at  dette  var  en  ikke  blot  fuldstændigt  hæderlig, 
men  stræbsom  og  begavet  ung  Pige. 

Første  Gang  den  tilkommende  Elev  indfandt  sig  i  Huset,  traf  han 
den  unge  Frøken  iført  en  glat,  sort  Silkekjole,  omgivet  af  Rollinger  og 
Smaapiger,  for  hvilke  hun  holdt  en  Slags  Skole,  og  hvem  hun  afske- 
digede ved  hans  Komme,  Hun  havde  en  nydelig  Skikkelse,  et  Ansigt, 
der  var  tiltalende  uden  at  være  smukt,  en  stor  Mund  med  friske  Tænder, 
mørkebrunt  Haar.  Ansigtstrækkene  var  lidt  ubestemte.  Ansigtet  mere 
bredt  end  ovalt.  Øjnene  brune  og  varme.  Hun  havde  i  alt  Fald  Tyve- 
aarsalderens  Skønhed. 

De  aftalte  foreløbig  fire  ugenlige  Timer. 

De  første  af  disse  gik  trægt.  Under  Samtalerne  skulde  Lærerinden 
rette  Udtalefejl  og  Sprogfejl.  Men  ingen  Samtale  kom  ordenlig  i  Gang. 
Hun  var  øjensynlig  ked  af  denne  Undervisning,  som  hun  kun  havde 
paataget  sig  for  Honorarets  Skyld.  Begyndte  han  at  fortælle  noget, 
hørte  hun  blot  halvvejs  til,  gabede  derimod  af  hele  sit  Hjerte  ret  ofte 
og  ret  højt,  skønt  hun  artigt  holdt  sig  for  sin  store  Mund.  Lidt  Liv 
kom  der  alene  i  hendes  Ansigt,  naar  han  enten  udtalte  saa  galt,  som 
han  havde  lært  det  af  sin  franske  Lærer  i  Skolen,  eller  begik  en  særligt 
snurrig  Fejl,  f.  Eks.  sagde :  Cest  tout  egal  for  bien  egal  eller  lignende. 
Ellers  var  hun  adspredt,  andensteds,  søvnig. 

Da  han  et  Par  Gange  forgæves  havde  søgt  at  interessere  den  unge 
Dame  med  sine  Meddelelser,  blev  han  paa  sin  Side  ked  af  disse  Timer. 

De  bragte  ham  desuden  ringe  Udbytte  af  den  simple  Grund,  at  hans 
ungdommelige  Lærerinde  ikke  havde  ringeste  videnskabelig  eller  blot 
grammatisk  Kendskab  til  sit  Modersmaal  og  derfor  aldrig  kunde  be- 
svare ham  Spørgsmaalet,  hvorfor  man  udtalte  saadan,  eller  i  Kraft  af 
hvilken  Regel  man  udtrykte  sig  saa  og  saa.  Han  begyndte  da  at  for- 
sømme Timerne,  undskyldte  sig  undertiden,  udeblev  endnu  oftere  uden 
Forklaring. 

Da  han  efter  en  saadan  gentagen  Udeblivelse  en  Eftermiddag  kom, 
modtog  den  unge  Frøken  ham  med  en  vis  Heftighed,  spurgte  om  Grunden 
til  hans  Forsømmelser,  øjensynlig  irriteret  og  urolig  ved  hans  Lige- 
gyldighed, der  dog  kun  var  et  Genskin  af  hendes.  Han  lovede  høfligt, 
for  Fremtiden  at  være  mere  stadig.  For  at  opnaa  dette  blev  hun  uvil- 
kaarligt  mere  opmærksom. 

Hun  gabede  ikke  mere.     Han  udeblev  ikke  mere. 

Hun  begyndte  at  interessere  sig  for  denne  sin  ældste  Elev,  der  24 
Aar  gammel  saa  ud  som  var  han  20  og  havde  adskilligt  Kendskab  til 
Forhold,  Lande  og  Folk,  hvorom  hun  intet  vidste. 

Hun  var  saa  strengt  opdraget,  at  næsten  al  verdslig  Læsning  var 
hende  forment,  og  hun  havde  aldrig  været  i  noget  Teater,  end  ikke  i 
Théåtre  fran^ais.  Hun  havde  ikke  læst  Victor  Hugo,  Lamartine  eller 
Musset,  havde  end  ikke  turdet  læse  Paul  et  Virginie,  kendte  kun  ren- 
sede Udgaver  af  Corneille,  Racine  og  Moliére.  Hun  var  oprigtigt 
klerikal,  havde  tidligt  modtaget  nogen  Paavirkning  af  sin  Fætter,  den 
senere  bekendte  katolske  Forfatter  Ernest  Hello,  og  tog  i  deres  Sam- 
taler gerne  Parti  for  Jesuiteme  imod  Pascal:  hvad  denne  havde  an- 
grebet, var  nogle  forældede  og  længst  forladte  jesuitiske  Lærebøger; 
havde  end  maaske  visse  katolske  Gejstliges  Lærdomme  Mangler,  saa 
var  deres  Liv  dog  eksemplarisk,  medens  det  Modsatte  var  Tilfældet 
med  de  fritænkerske  Videnskabsmænd;  deres  Lærdomme  var  undertiden 
uanfægtelige;  men  det  Liv,  de  førte,  kunde  ikke  tages  alvorligt. 

Naar  de  to  Unge  saaledes  laa  i  Ordstrid,  kom  de  efterhaanden  hin- 
anden i  Møde.  Deres  Repliker  modsagde  hinanden;  men  der  tilveje- 
bragtes Forstaaelse  mellem  deres  Øjne.  En  Dag,  da  han  var  i  Begreb 
med  at  gaa,  kaldte  hun  ham  tilbage  fra  Trappen  og  forærede  ham 
ganske  genert  en  Appelsin.  Næste  Gang  rødmede  hun  let,  da  han 
traadte  ind.  Hun  sendte  ham  jævnlig  Adgangskort  til  Athénée,  en  da 
nysoprettet  Institution,  hvor  gode  Talere  holdt  Forelæsninger.  Hun  be- 
gyndte at  vise  Glæde  over  hans  Komme  og  at  ytre  Sorg  ved  Tanken 
paa  hans  Afrejse. 

Da  han  Nytaarsdag  som  pligtskyldig  Gave  havde  sendt  hende  en 
Buket  hvide  Blomster,  havde  hun  Dagen  efter  Taarer  i  Øjnene,  idet 
hun  takkede  ham:  Jeg  beder  Dem  tro,  at  jeg  i  høj  Grad  paaskønner 
Deres  Opmærksomhed.**  Fra  nu  af  talte  hun  oftere  og  oftere  om 
hvor  tomt  det  vilde  blive  for  hende,  naar  han  rejste.  Han  var  ikke 
forelsket,  men  for  ung  til  at  denne  Følelse,  der  ytrede  sig  med  Ufor- 

beholdenhed,  kunde  lade  ham  uberørt,  og  samtidigt  ung  nok  til  at  tro, 
hun  ventede,  at  han  vilde  bede  om  hendes  Haand.  Han  meddelte 
hende  da  snart,  at  han  ikke  nærede  saa  heftig  en  Følelse  for  hende 
som  hun  for  ham,  og  at  han  ikke  tænkte  paa  at  binde  sig  endnu.  „Anser 
De  mig  for  saa  daarlig  en  Iagttager?"  svarte  hun  forundret.  „Jeg  har 
end  ikke  i  mine  Tanker  stillet  nogen  Fordring  til  Dem.  Men  jeg  skylder 
Dem  den  lykkeligste  Maaned  i  mit  Liv." 

7. 

Saadan  omtrent  var  hans  Stilling  til  Frøken  Louise,  da  han  en  Aften 
hos  Pagella's,  livor  der  var  Sydlændere  af  forskellige  Folkeslag  tilstede, 
blev  forestilt  for  en  ung  Dame,  Frøken  Matilde  M.,  der  ved  første 
Blik  gjorde  et  mægtigt  Indtryk  paa  ham. 

bet  var  en  ung  spansk  Brasilianerinde,  høj  af  Vækst,  en  stolt  og 
blændende  Raceskønhed.  Hendes  Hovedform  var  saa  udadleligt  ren, 
at  man  neppe  begreb.  Naturen  havde  gjort  saadan  noget  af  Vanvare, 
uden  Hensigt.  Hudens  Rosenskær  bragte  endog  et  smukt  Kvindeansigts 
Karnation  til  at  tage  sig  kalkagtig  eller  højrød  ud  ved  Siden  af.  Der 
var  tillige  ved  hendes  Hudfarve  noget,  der  fik  ham  til  bedre  at  forstaa 
Zurbarans  og  Riberas  kvindelige  Aasyn,  noget  glødende  i  Farven,  han 
ikke  havde  set  i  Naturen  før.  Det  svære,  blaaligt  sorte  Haar  hang 
efter  Tidens  Mode  i  Smaalokker  ned  over  Panden  og  faldt  i  tykke 
Lokker  over  Skuldrene.  Brynene  var  smukt  tegnede,  hvælvede  og 
sammengroede  over  den  fine  Næse,  Øjnene  dybt  brune,  brændende; 
de  erobrede  og  smilte;  Munden  var  lidt  for  lille,  med  lidt  for  store, 
hvide  Tænder,  Bysten  slank  og  fuld.  Hendes  Anstand  var  ædel,  hendes 
Stemme  rig;  men  mærkværdigst  var  Haanden,  en  Haand  som  Parmeg- 
gianino  kunde  malt  den,  lutter  Sjæl,  der  forgrenede  sig  i  fem  dejlige 
Fingre. 

Hun  var  for  ham  lige  straks  uden  Spørgsmaal  det  mærkeligste 
kvindelige  Væsen,  han  endnu  havde  set,  og  det  endda  mindre  ved 
hendes  Dejlighed  end  ved  Blandingen  af  det  Storladne  i  Maaden,  hvor- 
paa  hun  førte  sig,  med  det  Ildfulde,  ofte  Overgivne  i  hendes  Udtryks- 
maade. 

Hun  var  altid  livsfrodig,  undertiden  dristig  i  sine  Udsagn,  brød  sig  kun 
om  det  Ualmindelige,  elskede  kun  „det  Umulige",  iagttog  ligefuldt  en- 
hver selskabelig  Vedtægt.  Paa  hans  allerførste  Bemærkning  til  hende,  at 
Kvindernes  Svaghed  mest  kun  var  Talemaade;  de  var  ikke  svage  uden 
naar  de  vilde  være  det,  svarte  hun:  „Saa  ung  De  er,  kender  De  Kvin- 
derne meget  godt!"  Heri  tog  hun  dog  ganske  fejl. 

Hun  talte  foruden  Spansk  og  Portugisisk  Fransk  til  Fuldkommenhed 
og  Engelsk  ikke  daarligt,  sang  med  en  klangfuld  Alt,  tegnede  som  en 
god  Dilettant,  skar  Vaser  ud  i  Alabast,  havde  alle  Slags  Talenter.  Hun 
holdt  ikke  af  at  synge  Smaasange,  holdt  kun  af  den  store  Patos  i  Sang. 

Hun  var  lige  tyve  Aar  gammel,  var  kommen  til  Verden  i  Rio,  hvor 

hendes  Fader  repræsenterede  den  spanske  Regering.  Familien  ned- 
stammede fra  Cervantes.  Da  hun  tidligt  var  bleven  moderløs,  havde 
Faderen  i  hendes  femtende  Aar  sendt  hende  over  til  Paris  til  hendes 
Tante.  Denne  var  gift  med  et  gammet  Uhyre  af  en  Spanier,  dumfrom 
indtil  Vanvid,  der  syntes  at  have  begaaet  noget  Forbryderisk  i  sin  Ung- 
dom og  nu  tilbragte  hele  Dagen  i  den  Kirke,  der  laa  ved  Siden  af 
hans  Hus,  anraabende  om  Tilgivelse  for  sine  Synder.  Han  var  kun 
hjemme  i  Spisetiderne,  hvor  han  tog  frygteligt  til  sig,  og  han  omgikkes 
blot  Præster.  Dog  Tanten  selv  var  trods  sin  Alder  forlystelsessyg,  tillod 
sjældent  eller  aldrig  den  unge  Pige  at  sidde  hjemme  og  sysselsætte  sig 
som  hun  vilde,  men  trak  hende  med  sig  overalt  i  Selskaber  og  paa 
Baller.  Var  hun  sammen  med  Tanten,  følte  hun  sig  undertiden  trykket; 
alene  var  hun  munter  og  sorgløs.  Hos  Pagellas  var  hun  som  Barn  i 
Huset.  Hun  elskede  som  Spanierinde  det  Højtidelige  og  Store,  var 
som  Pariserinde  altid  slagfærdig,  og  holdt  som  velopdragen  ung  Pige 
Ligevægten  mellem  Venlighed  og  Skemt.  Hun  var  ikke  i  mindste 
Maade  bly,  og  hun  begreb  Alt;  men  der  var  en  vis  Højhed  i  hendes 
Væsen. 

Medens  den  lille  Pariserinde,  Frøken  Louise,  var  bleven  klosterligt 
opdraget,  holdt  ude  fra  al  fri,  forstandig,  verdslig  Samtale  og  alle  frie 
kunstneriske  Indtryk,  havde  den  jævnaldrende  unge  Spanierinde  faaet 
en  Verdensdames  Dannelse  og  Stil  over  sit  Væsen. 

De  to  unge  følte  sig  i  Pagellas  Salon  heftigt  dragne  til  hinanden. 
De  forstod  hinanden  straks.  Det  var  dog  naturligvis  kun  ham,  der 
betoges.  Naar  han  om  Aftenen  kørte  gennem  Paris  i  Forventning  om 
at  se  hende,  kunde  han  ved  sig  selv  mumle  Henrik  Hertz's  Vers: 

Min  Elskede  ligner  din  blændende  Dag, 
Brasiliens  Sommer! 

Hans  Følelse  var  dog  langt  mere  Beundring  end  Elskov  eller  Attraa. 
Han  begærede  hende  egenlig  ikke.  Aldrig  følte  han  sig  stillet  ganske 
i  Jævnhøjde  med  hende,  end  ikke  naar  hun  gjorde  stærke  Tilnær- 
melser til  ham.  Han  glædede  sig  over  hende  som  over  noget  Fuldendt, 
og  der  var  over  hende  det  rige  og  fremmede  Farveskær,  som  Koli- 
brierne i  hans  Barnekammer  havde  havt.  Hun  foruroligede  ham  sjæl- 
dent; men  han  sagde  sig,  at  hvis  han  nu  rejste,  vilde  han  efter  al 
Sandsynlighed  aldrig  mere  faa  hende  at  se,  da  hendes  Fader  ad  Aare 
vilde  tage  hende  til  sig  til  Brasilien  eller  Madrid,  og  da  forekom  det 
ham  undertiden,  som  om  han  for  bestandig  rejste  fra  sin  Lykke.  Tidt 
bad  hun  ham  i  saadanne  Udtryk  og  med  saadant  Udtryk  om  at  blive, 
at  han  hverken  vidste  ud  eller  ind.  Og  hun  opfyldte  ham  da  som  det 
dronninglige  Væsen,  hun  var. 

En  dansk  Digter  havde  kaldt  Sydens  skønne  Kvinder  „Store  Glim- 
merblomster uden   Duft".    Var  hun  en  saadan  stor  Glimmerblomst? 

Forglemmigejerne  glimrede  ganske  vist  ikke;  men  de  duftede  ikke  stær- 
kere derfor. 

Nu  da  han  næsten  daglig  saa  den  straalende  Matilde,  forekom  hans 
Stilling  til  Louise  ham  falsk.  Han  vidste  ikke  endnu,  hvor  uendeligt 
sjælden  en  hel  Følelse  er,  forstod  ikke  at  hans  Følelse  for  Matilde  var 
ganske  saa  ufuldstændig  som  den  for  Louise.  Paa  Frøken  Matilde 
saa  han  som  paa  et  Kunstværk,  Frøken  Louise  var  han  traadt  mere 
menneskeligt  nær.  Hun  begejstrede  ham  ikke;  vel  sandt,  men  Frøken 
Matilde  begejstrede  ham  blot.  Var  der  megen  Medynk  i  hans  Følelse 
for  Pariserinden,  saa  var  der  dog  ogsaa  et  svagt  Element  af  Erotik. 

Den  unge  franske  Kvinde  fandt  i  sin  Lidenskab  Udtryk  for  Hen- 
givenhed og  Ømhed,  hvorunder  hun  glemte  al  Stolthed.  Hun  levede 
i  en  for  ham  meget  pinlig  Blanding  af  Lykkefølelse  ved  at  han  endnu 
var  i  Paris  og  Gru  over  hans  forestaaende  Bortrejse,  den  han  nu  var 
ved  at  fremskynde  blot  for  derved  at  redes  ud  af  den  hele  besynderlige 
Situation,  som  hans  Ungdom  ikke  var  voksen.  Skønt  Matilde,  hvem 
han  aldrig  havde  truffet  alene,  stadig  var  sig  selv  lig,  helt  Dame,  helt 
behersket,  var  den  Tanke  smerteligst  at  skulle  sige  hende  Farvel.  Hver 
anden  Dag  var  derimod  Louise  syg  og  skælvende,  og  han  ræddedes 
for  Afskedens  Øjeblik. 

8. 

Han  havde  ikke  kastet  sit  daglige  Arbejde  fra  sig  i  Paris,  men  læst 
ret  flittigt  paa  det  kejserlige  Bibliotek.  Han  havde  ogsaa  hørt  mange 
Forelæsninger,  nogle  af  og  til,  andre  stadigt,  saaledes  Janet's,  Caro's, 
Lévéque's,  Taine's. 

Af  Samtidens  franske  Forfattere  havde  han  faaet  Taine  kær  fremfor 
nogen.  Han  havde  begyndt  at  sysselsætte  sig  med  denne  Historiker 
og  Tænker  i  Kjøbenhavn.  Den  første  Bog,  han  læste  af  ham,  var  De 
franske  Filosofer  i  det  nittende  Aarhundrede  i  et  Eksemplar,  Gabriel 
Sibbern  havde  laant  ham.  Bogen  fortryllede  ham,  og  han  besluttede 
at  læse  hvert  Ord,  han  kunde  faa  fat  paa  af  dens  Forfatter.  Paa  det 
kejserlige  Bibliotek  i  Paris  læste  han  da  allerførst  Den  engelske  Lite- 
raturs  Historie,  hvoraf  han  hidtil  kun  havde  kendt  et  Par  Brudstykker, 
der  havde  staaet  i  Revue  des  deux  mondes.  Taine  blev  ham  Mod- 
vægten mod  tyske  Abstraktioner  og  tysk  Pedanteri.  Igennem  ham 
fandt  han  ind  til  sit  eget  inderste  Væsen,  som  den  dansk-tyske  Univer- 
sitetsopdragelse  havde  overdækket. 

Kort  efter  sin  Ankomst  til  Paris  havde  han  derfor  skrevet  til  Taine 
og  bedt  om  en  Samtale.  Ved  et  sært  Uheld  gik  Svaret  tabt,  c^  først 
lige  ved  Slutningen  af  sit  Ophold  fik  han  en  fornyet  Opfordring  til  at 
komme.  Skønt  den  enkelte  Samtale  ingen  større  Betydning  kunde 
faa  for  ham,  knyttedes  der  dog  det  første  personlige  Baand  mellem 
ham  og  den  Mand,  som  for  ham  var  og  blev  den  højt  elskede  Mester 
og  Befrier,  selv  om  han  mødte  hans  væsenlige  Lærdomme  med  Mistro. 

Han  maatte  frygte  at  have  gjort  et  daarligi  Indtryk,  da  han  under  sit 
Besøg  spildte  Tiden  med  at  fremsætte  lutter  Indvendinger;  men  Taine 
var  Menneskekender  nok  til  at  skimte  Personligheden  bag  den  kejtede 
Form  og  Beundringen  bag  Kritiken.  I  Virkeligheden  fyldte  en  liden- 
skabelig Taknemmelighed  ham  overfor  Taine,  og  denne  Følelse  forblev 
uforandret  til  Taines  sidste  Time. 

Han  Føjede  da  allerede  under  dette  sit  første  Ophold  i  Frankrig 
Indtrykket  af  Taines  Personlighed  til  de  mange  rige  Indtryk,  han  førte 
hjem  med  sig  fra  Paris  til  Kjøbenhavn. 


Embedsaand  hjemme  og  ude. 

Af  Ivar  Berendsen 

Overskattedirekiøren  for  Posen,  Løbning,  forelsker  sig  i  en  udmær- 
ket smuk  og  dannet  Dame,  hvis  Fader  en  Gang  var  Stabssergeant,  men 
ved  sin  Dygtighed  har  arbejdet  sig  frem  til  det  højeste  Funktionærtrin 
i  Skattevæsenets  Mellemgrader  (i  Tyskland  avanseres  ikke  fra  „Subal- 
tern**- til  „Forvaltnings"embeder).  Overdirektøren,  som  sammen  med 
Generalen  og  Præsidenten  danner  Provinsens  Spids,  forlover  sig  med 
Stabssei^eanten-Besiillingsmandens  Datter.  Generalen  og  Præsidenten 
konfererer  med  hinanden  og  enes  om,  at  det  aldrig  gaar  an  at  se  en 
Stabssei^eants  Datter  indført  som  Chefeuse  i  OfRcerskasinoet  med  de 
renblodede  militære  og  civile  Embedsmænd,  hvad  disse  ogsaa  højlydt 
skumler  over;  en  af  Løbnings  underordnede  rejser  paa  Permission  til 
Berlin  og  anmelder  Ulykken  for  Finansministren,  tilsat  med  nogle 
giftige  politiske  Beskyldninger,  som  dog  indtil  videre  ingen  Betydning 
iaar.  Finansministren  sender  en  Departementschef  til  Løbning  med 
Besked  om,  at  det  er  en  Embedsforseelse,  ikke  at  have  anmeldt  en 
saadan  Forlovelse  og  med  Forlangende  om  Løbnings  Afskedssøgning ; 
der  stilles  ham  en  „rød  Ørn**  i  Udsigt,  dersom  han  afgaar  uden  at 
sprælle.  Løbning  holder  sig  til  en  Begyndelse  stiv,  men  ansøger  dog 
om  Forflyttelse,  det  nægtes  ham.  Saa  skriver  han  til  Ministren  og 
beder  om  Undskyldning;  den  aksepteres  ikke.  Anden  Gang  kommer 
Departementschefen,  oplæser  en  rasende  Skrivelse  fra  Ministren,  hvori 
nu  ogsaa  politiske  Ankepunkter  er  optagne :  Løbning  har  ikke  tilstrække- 
lig stivt  tilholdt  sine  underordnede  at  stemme  rigtigt  paa  Valgdagene, 
han  har  tilmed  personlig  udtalt  sig  om,  at  Regeringens  Undertrykkelses- 
politik i  preussisk  Polen  ikke  er  formaalstjenlig;  dette  afviser  Løbning, 
han  priser  sin  Bruds  fortrinlige  Egenskaber  og  paaberaaber  sig  derved 
Generalen  og  Præsidenten.    Men  derpaa  falder  han  slapt  sammen,  an- 

Søger  om  Afsked,  som  bevilges  ham,  —  dog  uden  „rød  Ørn";  hvor- 
paa  han  trykker  et  fortroligt  Cirkulære  til  sine  Venner  i  Sagen,  „Vor- 
warts"  offentliggør  det  og  en  Debat,  som  træffende  karakteriseres  med 
Ordene:  „Løbning  uden  Ende"  blusser  op  over  hele  Tyskland.  Dette 
skete  i  Sommeren  1902. 

I  Begyndelsen  interesserede  mest  Romanindholdet  i  denne  virkelige 
Historie:  den  to  Gange  Enkemand,  hvis  graanende  Aars  Kærligheds- 
idyl  trues  af  Hensyn  til  Embedsstilling  og  „rød  Ørn",  men  reddes 
fordi  han  foretrækker  Ægteskabets  Lykke.  Dog  den  mandlige  Parts 
Tarvelighed  blev  under  Debatten,  hvori  han  selv  deltog,  stadig  klarere, 
og  kølnede  den  menneskelige  Interesse  for  ham;  hans  geskæftige  Iver 
for,  at  Intet  maatte  smage  af  Opposition,  hans  Undskyldningsbrev  til 
Ministren,  og  navnlig  et  Indlæg,  hvor  han  opregnede,  hvormange 
Gange  han  ialt  havde  danset  i  den  katolske  Klub  og  med  hvem,  samt 
hvordan  han  opførte  sig  paa  Skøjteløberbanen  —  alt  dette  kastede  ham 
hen  blandt  det  halvlatterlige  og  helt  uværdige  Vraggods.  Han  havde 
ikke  Skuldre  til  at  bære  Embedsmændenes  personlige  Frihedskrav 
frelst  gennem  en  Hvirvelstorm,  ingenlunde.  Og  da  man  var  naaet  saa 
langt,  at  man  ordentlig  syntes,  hans  Brud  burde  have  ladet  ham  sidde 
hen  i  sit  Overskattedirekiørembede  —  hvis  der  da  var  saa  meget  ved 
hende,  som  alt  tydede  paa  — ,  saa  døde  Debatten  hen,  og  ingen  skænker 
den  mer  en  Tanke.  Europæisk  Mandarindom  har  en  kort  Stund  staaet 
i  fuldt  Dagslys,  Dagen  svinder,  og  Mandarinerne  fortsætter.  Selvfølge- 
lig: thi  de  har  kun  handlet  mandarinmæssigt  —  det  var  en  Hverdags- 
historie, den  Løhning'ske.  Har  man  faaet  sin  Opmærksomhed  vakt 
paa  dette  Punkt  og  fulgt  med  tyske  Aviser,  vil.  der  henad  en  halv 
Snes  Gange  siden  været  Sidestykker,  omend  mindre  grelle.  De  to 
sidste  er  næppe  to  Maaneder  gamle.  Her  en  selskabelig  Historie:  En 
General  har  en  Broder,  højtanset  og  dygtig,  kun  har  han  den  Fejl  at 
være  Folkeskolelærer;  Generalen  faar  Station  i  sin  Broders  By;  Gene- 
ralen er  naiv  nok  til  ikke  blot  at  anerkende  Broderen  og  modtage 
ham  venligt,  i  Smug,  men  han  fører  Folkeskolelæreren  sammen  med 
sin  Embeds-Omgang.  Dog  ikke  længe;  den  fine  Endes  Forargelse 
naa'r  til  Krigsministeriet,  og  —  Generalen  kommer  i  anden  Garnison. 
Her  en  politisk:  „ Dagsbefaling  til  Embedsmænd  ved  Jernbanen  i 
preussisk  Polen:  Jernbanedirektionen  minder  sine  Embedsmænd  om 
den  ministerielle  Resolution  af  12.  April  1898  angaaende  deres  natio- 
nale Pligter.  Først  er  det  deres  Pligt  at  løfte  den  nationaltyske  Aand 
i  Befolkningen ;  hvor  der  blot  byder  sig  Lejlighed  hertil,  skal  Embeds- 
manden aflægge  sin  kølige  Tilbageholdenhed.  Deres  Optræden 
skal  værne  og  styrke  Øvrighedens  Autoritet;  ogsaa  udenfor  Tjenesten 
skal  de  bidrage  til  Befolkningens  Velstand  ved  Indkøb  og  udbrede  tysk 
Viden  og  tysk  Kultur,  patriotiske  Foreninger  o.  1.,  samt  bygge  For- 
eningshuse,  yde  rystede  Eksistenser  og  truede  Patrioter  finansiel  Hjælp*. 
Man  tænke  sig,  at  dette  er  Jernbanevæsenets  Opgave! 

For  Udlændingen  bliver  Løbnings  Sag,  den  bedsi  dokumenterede, 
først  ret  værd  at  betragte,  naar  det  for  os  ligegyldige,  nemlig  det  per- 
sonlige, er  borteskamoteret,  thi  alt  det  principielle  i  den  er  interessant: 
Finansministren,  som  betragter  en  Forlovelse  fra  Embedsforseelsens 
Synspunkt;  Departementschefen,  som  lader  sig  bruge  til  Lokkeioner 
først,  til  Vold  siden;  den  underordnede,  som  indberetter  til  Ministren, 
med  Tilføjelse,  at  han  „har  følt  sig  dybt  oprørt  i  sine  nationale  Følel- 
ser** af  Løbning  —  og  saa  er  det,  fordi  han  ikke  fik  Lov  til  om  en 
Mand,  der  søgte  en  Toldbegunstigelse,  at  skrive,  at  han  ikke  fortjente 
den,  da  han  var  ivrig  polsksindet;  Præsidenten,  som  konfererer  med 
Generalen;  d'Herrer  Officerer  og  Embedsmænd,  som  ikke  vil  taale 
Stabssergeantens  Datter  til  Chefeuse;  Embedsmanden,  som  ikke  lader 
det  komme  an  paa  en  Prøve,  om  Ministren  virkelig  vil  afskedige  ham 
for  Forlovelsen  med  en  hæderlig  Mands  udadlelige  Datter;  Misfor- 
nøjelsen med,  at  der  ikke  af  Løbning  er  lagt  tilstrækkeligt  Pres  paa 
de  underordnedes  politiske  Overbevisning;  og  endelig,  men  ikke  mindst. 
Manden,  som  først  søger  sin  Afsked  og  saa  paa  Tryk  protesterer  i 
Cirkulærer,  naturligvis  „fortroligt'',  paa  det  at  han  dydigt  kan  slaa 
sig  for  sit  uskyldige  Bryst,   hvis  Sagen  kommer  frem. 

Ikke  mindre  fængslende  var  Pressens  Holdning,  især  dens  maabende 
Forbauselse  over,  at  en  saadan  Kasteaand  findes  i  Tyskland,  og  —  med 
Undtagelse  af  de  rene  Stokjunker-  og  Katolikæderorganer  —  Indignation 
over  denne  „Kasinos-opfattelse  af  Embedsrangen.  Ganske  uægte  Fø- 
lelser, thi  denne  Opfattelse  héenger  sammen  med  den  hele,  bevidst  op- 
arbejdede, fra  alle  Sider  støttede.  Form  for  Statsmagt  og  Samfunds- 
magt i  Tyskland  — ,  udgaaet  fra  Preussen;  næret  af  den  næsten  byzan- 
tinske Monarkbetragtning,  der  gennemsyrer  hele  Tyskland  for  Øjeblikket ; 
uudryddelig,  saalænge  Standskløften  mellem  Over-  og  Underklasse  opret- 
holdes ved,  at  de  borgerligt  frisindede  Krese  er  ligesaa  gode  Byzantinere, 
Politisjæle  og  Chauvinister  som  de  Konservative,  eller  i  alt  Fald  tier  stile 
dertil,  saa  at  al  aabenlys  Modstand  mod  Landsfaderligheden,  Stor- 
tyskeriet,  Centralregereriet,  Monarktilbedelsen  er  henlagt  til  det  doktri- 
nært-revolutionære  Socialdemokrati. 

Allerinteressantest  var  det  alligevel  for  en  dansk  Embedsmand  at 
spasere  omkring  mellem  Tyskere  af  Borgerskabet  og  snakke  med  dem, 
mens  Stormen  rasede,  eller  lunt  at  lytte  til  deres  Ræsonnementer  ved 
table  d'hoterne;  thi  Løbning  var  en  ren  Epidemi.  „Forlovelseshistorien 
har  ikke  noget  paa  sig,  men  en  Embedsmand  maa  ikke  være  politisk 
lunken,  naar  Regeringen  giver  Ordre  til  at  skyde  skarpt",  sagde 
Køllneren.  „Det  politiske  spiller  ingen  Rolle,  men  en  Stabssergeants 
Datter,  hun  være  nok  saa  udmærket,  hører  ikke  til  Selskabet"  det  var 
en  Dresdner-damebemærkning.  En  Fabriksdirektør,  en  brav,  dygtig, 
selfmade  Mand  forklarede  vidtløftig,  at  en  Embedsmand,  som  i  Polen 
besøger  den  katolske  Klub,  ikke  kan  være  en  tro  Preusserkongens 
Tjener.     En  Forvaltningschef  under  Indenrigsministeriet,   nedarvet  fra 

det  bismarckske  Regimente  og  Medarbejder  ved  et  ret  frisindet  Blads 
sociale  Spalte,  trak  paa  Skuldrene  og  sagde:  „En  Embedsmand  er 
noget  for  sig,  den  Kendsgerning  maa  man  regne  med.  Naar  Løbning 
ikke  regner  med  Kendsgerninger,  tage  han  Skade  for  Hjemgæld."*  En 
slesvigsk  Godsejer  (tysk)  gjorde  gældende,  at  Kejseren  har  indrettet 
OfRcerskasinoer  for  at  holde  Korpsaanden  vedlige;  Løbnings  under- 
ordnede var  Reserveofficerer,  ban  selv  ligestillet  med  de  højeste  Offi- 
cerer, han  kan  altsaa  ikke  indføre  en  „Feldwebel'' datter  i  Kasinoet. 
En  fransktalende  Elsasser  bemærkede  højlydt  over  Bordet:  „Tysk 
Embedsmand  og  forelsket!  Tysk  Embedsmand  og  gifte  sig  under  sin 
Stand!  Fæhoved!"  Mange  var  oprigtig  oprørte  over  Magtbrugen 
fra  Ministrens  Side,  men  at  han  ikke  skulde  eller  burde  have  denne 
Magt,  faldt  bogstavelig  ikke  én  eneste  af  dem  ind.  Og  at  der  i  denne 
Historie  fandtes  et  almen  borgerligt  Element,  opdagede  de  end  ikke, 
saa  dybt  sidder  Mandarinopfattelsen  i  Tyskland. 

Alt  dette  rimer  udmærket  sammen,  de  overordnedes  Kræven,  de 
underordnedes  Lyden,  Pressens  blinde  Medviden,  Publikums  naive 
Anerkenden.  Men  det  mærkværdige  er,  at  disse  Mandariner,  som  af- 
sondrer sig  efter  Knappernes  Antal;  som  i  egen  Opfattelse  og  Befolk- 
ningens Tilslutning  er  „noget  for  sig  selv** ;  som  af  Centralen  benyttes 
til  politiske  Vejledere  ude  i  Periferien ;  —  det  mærkværdige  er,  at  disse 
samme  Mandariner  i  deres  Embed^erning  er  Hjelpsomheden  selv, 
imødekommende  og  høflige.  De  yderst  faa  Undtagelser,  man  træffer, 
findes  saagodt  som  udelukkende  blandt  de  subalterne;  blandt  de  over- 
ordnede særdeles  sjældent.  Hvad  enten  det  gælder  Museer  og  Biblioteker, 
Rigsdagens  Bureauer  og  Ministerierne,  Konsulater  og  Gesandtskaber 
eller  Politi,  Jernbanevæsen,  Post  og  Telegraf,  Magistrat  og  Fattigvæsen, 
—  det  gennemgaaende  Træk  er  éns:  Stor  Vanskelighed  ved  at  naa 
frem  til  den  egentlige  Spids,  men  er  man  der,  saa  en  Stramhed,  som 
i  Privatlivet  svarer  til  højnæset  Tilknappethed,  men  dækker  over  Efter- 
givenhed i  alt  sagligt,  saa  langt  blot  Papirer  og  Reglementer  tillader 
det,  og  tillader  de  det  ikke,  beklager  vedkommende  det  hjerteligt  (de, 
som  har  haft  at  gøre  med  fransk  Administration,  véd,  at  det  dér  er 
lige  omvendt,  der  farer  en  Djævel  i  den  elskværdigste  Franskmand, 
saasnart  han  staar  som  Embedsmand  overfor  en  privat). 

Naar  derfor  en  dansk  en  Tid  har  beskæftiget  sig  overlegent  med 
Løbnings  Forlovelse  og  politiske  Lunkenhed;  naar  en  dansk  Embeds- 
mand har  ræsonneret  sig  træt  over  den  underordnede,  som  retter  sig 
efter  Løbnings  Parole  paa  Valgdagen,  ikke  mindre  end  over  den  Mini- 
ster, som  lader  den  udgaa,  og  Løbning,  som  lader  den  gaa  videre ;  naar 
den  danske  Ironi  har  fundet  det  henrivende,  at  Løbning  ikke  kan 
mande  sig  op  til  aabenhjertigt  at  sige,  at  han  minsandten  ikke  styrer 
sit  Skattepersonales  politiske  Afstemninger,  men  sluttelig  dog  overgaas 
i  national  Iver  af  hin  nationalt  oprørte  Komiker,  der  vil  fraraade  en 
Toldgodtgørelse,  fordi  Ansøgeren  er  polsksindet  —  naar  en  dansk  saa- 

ledes  helskindet  danskglad  er  sluppen  gennem  alle  Løhningaffærens 
menneskelige  Stadier,  saa  hænder  det  dog  tilsidst,  idet  han  tænker  over, 
om  Mandarinaand  da  ikke  i  Danmark  har  sine  Udslag,  at  han  griber 
sig  i  at  nynne  Mefistofeles  Ord:  „Es  ist  ein  altes  Buch  zu  blattern, 
von  Hartz  bis  Hellas  immer  Vettern,"  —  eller  delvis  oversat  paa  dansk: 
„Ist  es  so  viel  besser,  von  Skagen  bis  Gedser?" 

II. 

I  den  danske  Embedsaand,  som  den  er  efter  sin  Hovedbestanddel, 
kan  skelnes  tre  Lag.  Den  jevnt  aftagende  Indflydelse  af  det  gamle 
Enevældens  Kontorstyre;  den  stadigt  stærke  Mindelse  fra  Embedstidens 
Glans  mellem  1848  og  1864.  Og  langsomt,  saare  langsomt  oparbejder 
sig,  født  i  Firsernes  og  Halvfemsernes  Strid,  en  ny  Tids  Aand,  som 
ikke  har  frigjort  sig  endnu,  forhaabentlig  dog  bærende  Fremtiden  i  sig, 
men  set  med  Forargelse  hist,  med  Forbauselse  her.  Og  navnlig  i  de 
meget  overordnede  Stillinger  maa  denne  moderne  Aand  tage  kraftige 
og  bevidste  Livtag  næsten  daglig  for  ikke  at  snæres  ind  igen  i  de  Net, 
som  selve  Ansættelserne  var  bestemte  til  at  bryde;  ialtfald  Time  paa 
Time  være  paa  Vagt  derimod.  Det  er  gaaet  med  dansk  Mandarinfølelse 
omtrent  som  det  regelmæssigt  gaar  med  Moden;  den  naar  først  til 
Gavns  Bunden,  naar  de  fremmerste  allerede  er  i  Færd  med  at  for- 
lade den. 

Stiv  Embedsstolthed  findes  næsten  kun  uforandret  endnu  i  Danmark 
i  de  Etater,  som  rekruteres  fra  Befolkningslag,  der  hidtil  ikke  afgav 
Embedsmandsmateriale;  det  vil  omtrent  sige  det  samme  som  de  Em- 
bedsmænd, der  i  gamle  Dage  neppe  regnedes  med,  naar  man  talte  om 
„Embedsstand*,  hvorved  især  tænktes  paa  Øvrigheden  og  Kansellierne. 

Naar  Smaaborgersønnen  fra  Provinsen  eller  Bestillingsmandens, 
Kontorbudets,  den  mindre  Haandværkers,  Købmandsfamiljens,  Arbejder- 
klassens Barn  fik  Foden  indenfor  „Embedsvæsenerne"*,  som  jo  nu  med  den 
tiltagende  Funktionarisme  og  det  mangedoblede  Statsbestyrelsesomraade 
stiger  til  Tusindtals  Individer,  saa  ansaa*  han  sig  ét  eller  flere  Trin  ophøjet; 
han  bar  sine  smaa  Kaar  fredeligere,  men  han  følte  sig  mere  end  andre, 
fordi  han  i  egen  Tanke  havde  skiftet  Kaste,  og  denne  Fornemmelse 
kunde  kun  forøges  gennem  Bevidstheden  om,  at  der  ved  Forening  af 
Flid,  Hoved  og  Held  var  en  Chance  for  at  naa  ligetil  Toppen  i  det 
„Væsen**,  han  gav  sig  ind  i.  Bortset  fra  det  Antal,  for  hvem  Embeds- 
gerningen  var  og  blev  Levebrød  og  intet  andet,  slugtes  de  paagældende 
med  Hud  og  Haar  af  Embedet,  dets  Gerning,  Teknik  og  Udsigter. 
En  solid  Dygtighed,  et  kolossalt,  men  begrænset  Kendskab,  et  ind- 
snevret,  etats-  og  reglements-bestemt  Syn  blev  Følgerne.  Fra  For- 
ældrene arvedes  og  bibeholdtes  gennem  Livet  Respekten  for  det,  der 
forekom  som  et  højere  Lag,  det  sad  saameget  dybere,  jo  mindre  per- 
sonlig Udvikling  det  kostede  at  naa  derind,  jo  tidligere  i  Ungdommen 
Vejen  betraadtes.   Denne  Form  for  Kasteaand  er  allerede  derfor  mindre 

udpræget  i  de  Etater,  som  er  væsentlig  akademiske,  end  i  dem,  hvor 
Uddannelsen  begynder  i  Drengeaarene,  mindre  i  de  juridiske,  Universi- 
tetets, de  højere  Læreranstalters,  Præsternes  end  i  Jernbane-,  Post-  og 
Told-etaterne  for  Eksempel. 

Og  ligesom  den  Respekt,  der  arvedes  fra  Forældrene,  var  opad- 
stigende fra  dem,  der  nogetnær  betragtedes  som  jevnstillede,  til  de 
Halvguder,  som  kun  skimtedes  i  det  fjerne  og  man  kun  nærmedes  til 
som  audienssøgende,  saaledes  steg  disse  Embedsstandens  nyankomne 
i  deres  egen  Bevidsthed  for  hvert  Trin,  de  flittigt  arbejdede  sig  op  ad 
Stigen,  samtidigt  med,  at  Blikket  opefter  stadig  heftedes  paa  de  Fore- 
satte med  en  besynderlig  Ufrihed.  Over  deres  Stolthed  var  der  oftest 
noget  naivt  smukt,  undertiden  kunde  den  svulme  op  til  det  for  andre 
ufattelige,  men  altid  var  det  Stillingen,  Stillingen  i  og  for  sig,  som 
imponerede  dem  og  fyldte  dem.  Det,  som  i  enhver  fastbygget  Embeds- 
stand er  en  saa  væsentlig  Faktor  i  Selvfølelsen,  nemlig  Magttévidst- 
heden,  fik  derved  i  de  uakademiske  Etater  et  særeget  Udslag:^  Hæv- 
delsen af  Over-  og  Underordnelsesforholdet  indenfor  Etaten  selv  over- 
skyggede Lysten  til  Hævdelse  overfor  Omverdenen.  De  økonomiske 
Kaar  var  gennemgaaende  saa  ringe,  den  sociale  Stilling  i  det  store 
Borgersamfund  derfor  saa  beskeden,  at  der  vanskelig  blev  Grundlag 
for  en  Overlegenhedsfølelse  udefter,  snarest  omvendt  Erkendelse  af  en 
Underlegenhed;  saa  meget  skarpere  aksentueredes  da  „den  foresattes" 
overordnede  Stilling  indenfor  Etaten,  —  og  selvfølgelig  modstodes  Fristel- 
sen ikke  altid  til  at  vise  Magt  overfor  Publikum  ogsaa,  ved  at  holde 
stramt  paa  Instrukserne.*) 

Lige  omvendt  ser  det  ud,  naar  vi  undersøger  de  gamle  Embeds- 
familjer  og  —  nærmest  ligestillet  med  dem  —  de  overvejende  akade- 
miske og  de  rent  forvaltningsmæssige  Øvrighedsembeders  Indehavere, 
der  jo  endnu  væsentlig  i*ekruteres  fra  de  samme  Lag.  Den  højere 
eller  lavere  Charge  betyder  dér  især  kun,  at  den  ene  endnu  ikke  er 
naaet  saa  langt  frem  som  den  anden  ad  den  Vej,  hvor  alle  efterhaanden 
naar  omend  ikke  Toppen,  saa  dog  højt  og  langt.  Deres  indbyrdes 
Omgang  er  jevn  og  naturlig,  deres  sociale  Stilling  ikke  betinget  af 
Chargens  Højhed,  men  af  det  sociale  Udgangspunkt.  Paa  Forholdet 
til  Omverdenen,  til  Publikum  er  alt  koncentreret.  Og  Forholdet  er  da 
helt  igennem  opfattet  som  de  styrendes  til  de  styrede.  I  de  Alders- 
klasser, som  er  under  Støvets  Aar,  findes  Mindelsen  om  at  staa  i  et 
særligt  Forhold  til  Kongen,  at  være  Kongens  særlige  Tjenere  eller 
Tillidsmænd,  absolut  ikke  (mulig  bortset  fra  visse  Officerskrese);  for 
Byzantinisme  skal  vore  Embedsmænd  helt  og  holdent,  ubetinget  fri- 


♦)  Flagrant  Eksempel:  Guldsnorene  indenfor  Jernbaneetaten  betragter  det  som 
„svækkende  for  Disciplinen",  hvis  de  kører  paa  Jernbane  i  samme  Vognklasse  som 
Sølvsnorene"  (Oktober  1903). 

siges*).  De,  for  hvem  Hoffet  er  en  Tiltrækning  blandt  Embedsmændene, 
(og  naturligvis  findes  de  ogsaa)  modtager  Hoftitler  fra  Kammerherre 
til  Hofjunker,  men  holder  de  to  Ting  meget  nøje  ud  fra  hinanden;  for 
de  øvrige  er,  udover  de  traditionelle  Takkevisiter  hos  Monarken,  Mini- 
stren  Ressortens  enetænkelige  Højestechef.  Generende  virker  heller 
ikke  —  da  man  jo  kan  lade  være  at  kere  sig  derom  —  Rangsstolt- 
heden,  omend  den  er  udpræget  i  mange  Embedskrese,  særlig  da  uden- 
for København,  men  i  Reglen  søges  den  dog  dækket  under  Ironiens 
Klædebon,  som  tog  man  den  selv  ikke  aldeles  alvorlig,  hvad  man  allige- 
vel gør;  Paragrafen  om  Titlers  Afskaffelse  for  Embedsmænd  (Lov  ^^3 
1870  S  7)  har  ganske  vist  lagt  et  godt  Grundlag  for  Rangraseriets 
Fjernelse  —  og  selve  Raseriet  er  vel  tilmed  fjernet  — ,  men  Rangfølel- 
sen bestaar.  Paa  samme  Maade  railleres  der  lystigt  over  Ordnerne, 
men  de  modtages  med  Glæde  og  misundes  med  Oprigtighed.  Kun  i 
Opfattelsen  af  det  embedsmæssige  Forhold  til  Publikum  er  altsaa 
hos  disse,  de  egentlige  Forvaltnings-  og  Dommer-Embedsgrene  den 
ægte  Embedsfølelse  at  søge;  og  dér  hersker  endnu  den  national- 
liberale Opfattelse  af  Embedsmanden  som  den  dannede  Almenheds  og 
demied  Folkets  Blomst,  der  efter  faste,  intelligente  Regler  leder  Ud- 
viklingen i  de  Baner,  Traditionen  anviser.  Vanen  giver  Sikkerhed  og 
Kanselliernes  Lovforslag  Fornyelse  i.  Selve  Embedsgerningen  er  et 
Mysterium,  der  skal  Tid  og  Møje  til  at  indvies  i,  og  Indblandingen  i 
dette  Mysterium  er  en  halvt  lattervækkende  halvt  utilbørlig  Paatrængen- 
hed,  den  yngre  har  fremdeles  som  mindre  indviet  at  afholde  sig  fra 
Initiativ,  fra  at  give  Raad,  ytre  Anskuelser  overfor  den  ældre  helt  ind- 
viede. Skal  dette  gennemgaaende  Træk  ændres  hos  Embedsmændene 
af  disse  Kategorier,  maa  der  sættes  ind  med  et  uhyre  Arbejde,  et 
langvarigt  Arbejde,  og  et  Arbejde,  der  er  saa  meget  mere  vanskeligt 
som  Opfattelsen  er  smitsom;  selv  kloge  Folk  risikerer  Angreb  af  Em- 
bedsbacillen,  og  der  er  altid  Smittebærere  til  Rede,  de  underdanige,  snu 
Spytslikkere  baade  udenfor  og  indenfor  Embeds  „standen". 

Ganske  særlig  uvedkommende  men  rentud  utrolig  nærgaaende 
—  saa  nærgaaende,  at  det  burde  revses,  hvis  det  hele  ikke  var  saa 
komisk  — ,  er  Lovgivningsmagten;  noget  saa  uanstændigt  uvidende 
og  dog  paagaaende  som  Rigsdagens  Forhold  til  Embedsstanden  kan 
en  administrativ  og  judiciel  Embedsmand  af  den  herskende  Skole 
ikke  tænke  sig.  Bevares,  i  de  store  Træk  maa  Rigsdagsmændene 
naturiigvis  have  Lov  at  følge  med,  gennem  Departementernes  Frem- 
stillinger til  Ministren;  men  de  Godtfolk  maa  jo  dog  forstaa,  at  Em- 


*)  Den  forældede  Rest,  at  Embedsmænd  aflægger  en  særlig  Ed  til  Kongen  burde 
snarest  mulig  bortfalde.  Den  støtter  sig  ikke  paa  noget,  og  i  Grundloven  findes  kun 
Ordre  om  at  afkræve  Embedsmænd  Ed  paa  Grundloven.  Og  hvad  den  eventuelt  kan 
bruges  til,  viser  Rigskanslerens  aabenhjertige  Behandling  af  de  Socialdemokrater,  der 
i  Tyskland  var  Embedsmænd.  De  fik  Afeked,  fordi  de  som  „Republikanere"  brød  deres 
Embedsed  om  Troskab  mod  Monarken. 

70 

bedsgerningens  Detaljer  er  noget  andet  end  at  drive  en  Gaard,  skrive 
i  en  Avis,  føre  sin  Forretning  eller  —  det  er  hartad  ikke  til  at  sige  — 
arbejde  i  sit  Haandværk.  Dog  naar  selve  Ministren  fører  an  og 
rentud  lader  være  at  forsvare  sig  og  Kanselliet  og  sine  Embedsmænd, 
ja  endog  af  disse  uvedkommende  Rigsdagsmænds  Forespørgsler  bliver 
nervøst  forledet  til  at  anstille  de  særeste  Undersøgelser,  kan  man  saa 
undre  sig  over,  at  ogsaa  andre  private  og  uvedkommende  kommer 
rendende  med  irriterende  Paatrængenhed  ?  Hændtes  det  ikke  dér  forleden 
Dag,  at  en  ganske  almindelig  Grosserer  indfandt  sig  hos  Kontorchefen 
og  „stillede  sig  til  Disposition"  med  Oplysninger  i  en  Sag,  han  havde 
hørt  der  var  til  Behandling?  Oplysninger!  Som  om  vi  ikke  havde 
vore  Konsulenter  og  Embedsmænd  til  at  give  Oplysninger,  naar  bare  vi 
sender  Sagen  til  deres  Erklæring,  men  behøvede  en  Grosserers  Med- 
hjælp?    Kan  han  mon  i  det  Hele  skrive  dannet  dansk? 

Skarpt  adskiller  dansk  Embedsaand  sig  fra  den  tyske,  men  udpræ- 
get i  sit  Slags  er  den  som  hin.  I  Tyskland  afsondrede,  højnæsede 
Mandariner,  som  i  deres  Embede  er  fremkommelige  Mennesker,  — 
her  joviale,  omgangsvenlige  Mennesker,  der  betragter  deres  Embede 
som  Mandaringerning.  Hist  en  „Kasino"aand  i  Privatlivet,  hvor  Stabs- 
sergeantens  Datter  ikke  kan  være  Lieutnantens  Chefeuse,  og  i  Tjenesten 
fra  øverst  til  nederst  Følelsen  af  Medarbejderskab;  her  gifter  Gene- 
ralens Datter  sig  med  Sergeantens  Søn,  medens  det  er  en  Impertinense, 
hvis  yngre  eller  lavere  Charge  giver  en  ældre  eller  højere  en  Anvis- 
ning, tager  et  Initativ  ja  blot  søger  at  faa  en  højere  overordnet  i  Tale 
udenom  den  nærmeste  Foresatte,  kort  sagt  overskrider  den  usynlige 
Mysteriumsring  og  kommer  ind  i  Tryllekresen  ad  anden  Vej  end  ved 
Avansement,  udtaler  sig  uden  at  have  faaet  en  Sag  „til  Ytring"*).  I  Tysk- 
land en  Byzantinisme,  som  yder  det  utrolige,  Kejseren  op  og  Kej- 
seren ntd,  en  Adlyden  politisk  Parole,  som  virker  yderligt  utiltalende 
og  dog  en  Frigjorthed  overfor  de  overordnedes  Position,  som  nær- 
mer sig  Følelsen  af  eget  Menneskeværd;  her  aldrig  et  Ord  om 
Kongen  og  hans  Mening,  en  ret  udpræget  (mefi  ret  indvendig  skjult 
og  privat  holdt)  Trang  til  at  have  anden  Anskuelse  end  de  foresatte, 
tilsat  med  en  Ufrihed  opefter,  en  Følelse  af  Afhængighed,  en  Respekt 
for  Stillingen  som  Stilling  og  Overholdelse  af  den  hierarkiske  Trin- 
stige, endelig  en  Holden  Haanden  over  alt  dette  ovenfra,  —  der  alt 
tilsammen  smager  stærkt  af  Underdanighed  og  Krav  om  Underdanig- 
hed. For  begge  er  Embeds„standen"  den  styrende,  staaende  udenfor 
Befolkningen  som  overfor  den  styrede.     Hvad  er  saa  bedst? 

(Slottes). 

*)  Det  maa  nødvendigvis  virke  forbløffende  paa  en  dansk  Mandarin  at  se  —  i  et 
tyskt  militært  Tidsskrift  —  en  Løjtnant  skarpt  kritisere  og  en  General  høflig  imøde- 
gaa  Kritiken  af  en  højvigtig  Organisationsform,  hvorefter  det  næste  Numer  af  Bladet 
meddeler,  at  Krigsministeriet  har  forlangt  en  ny  Organisationsplan  af  Løjtnanten. 

Et  nyt  Angreb  i  gammel  Stil. 

Af  J.    P.   SUNDBO. 

Under  Titlen  „Moderne  Literatur,  kritiske  Skitser",  har  Harald 
Nielsen  udgivet  en  Bog,  der  ingenlunde  er  saa  uskyldig  som  Titlen 
lader  formode.  Det  er  nemlig  ikke  saa  meget  literær  Kritik,  som  det 
er  et  voldsomt  Udfald  mod  hele  den  moderne  Literatur,  særlig  mod 
Dr.  Georg  Brandes  og  mod  den  aandelige  Frihedsbevægelse,  der  har 
været  den  sidste  Menneskealders  fornemste  Særkende. 

Bogen  bestaar  af  to  Elementer:  En  Samling  gamle  Bogan- 
meldelser, der  har  været  trykt  i  Blade  og  Tidsskrifter,  og  to  ny  Af- 
handlinger, i  hvilke  Angrebet  fremkommer. 

Det  skal  straks  medgives,  at  Forfatteren  ikke  er  uden  kritisk  Ævne. 
Hans  Sprog  er  endnu  altfor  uslebent  og  hans  Logik  ingenlunde  uan- 
gribelig. Men  han  finder  ogsaa  undertiden  de  skønneste  og  mest  ejen- 
dommelige Partier  i  den  Digtning,  han  kaster  sig  over.  Hans  Karak- 
teristiker af  Viggo  Stuckenberg  og  Helge  Rode  er  saaledes  ganske  in- 
teressante og  aabner  ny  Synsvidder  for  de  paagældende  Forfatteres 
Arbejder.  Ogsaa  i  Afhandlingen  om  Johannes  V.  Jensen,  der  egentlig 
er  den  svageste  i  Kompositionen,  kommer  Hr.  Nielsen  ind  til  Kærnen 
i  et  Arbejde  som  „Einar  Elkær".  Naar  han  fremhæver  Ensomheds- 
følelsen, er  han  netop  ved  det  moderne  Menneskes  saavel  som  ved 
Samfundets  og  Literaturens  Skyggeside.  Og  hvis  den  unge  Kritiker 
kunde  sige  os,  hvorledes  Ensomhedsfølelsen  og  Selvanalysen  kan  brin- 
ges til  Tavshed,  havde  han  ikke  levet  forgæves. 

Men  i  Stedet  for  at  bygge  noget  nyt  og  bedre  op,  spilder  han  Tiden 
med  umotiverede  Angreb  paa  Dr.  Georg  Brandes  og  hele  den  nyere 
ved  Brandes  vakte  Literatur.  Bogens  sidste  Afhandling  bærer  Titlen 
„Om  Realisme"  og  her  er  Angrebet  koncentreret.  Paa  et  halvt  Hun- 
drede Sider  gør  han  det  af  med  Brødrene  Brandes,  J.  P.  Jacobsen, 
Henrik  Pontoppidan,  Herman  Bang,  og  da  han  nu  en  Gang  er  i  Færd 
med  Nedsablingen,  medtager  han  den  politiske  og  den  religiøse  Friheds- 
bevægelse, Socialismen,  Fredssagen  og  Bestræbelserne  for  at  fremkalde 
friere  Ægteskabsformer.  Forf.  angriber  i  Flæng,  alt  og  alle.  Intet  er 
ham  helligt,  eller  rettere  alt,  hvad  der  ligger  hinsides  1870,  er  godt, 
men  alt  hvad  der  senere  er  kommen  ind  i  Verden  er  af  det  onde,  saa 
vidt  det  ikke  kan  henføres  til  Hr.  Harald  Nielsen  eller  den  Mand,  han 
har  udset  til  sin  Profet. 

Han  har  nemlig  en  Helt,  som  er  over  alle  Helte,  og  denne  ny  op- 
fundne Stjærne  hedder  Jacob  Knudsen.  I  en  særlig  Afhandling  skildrer 
Hr.  Nielsen  derfor  denne  Forfatter  og  lader |,ham :  være  Bæreren  af 
„en  ny  Tid«.     Ikke  bare  at  Hr.  Knudsen  er  fen]  selvstændig  og  ejen- 

dommelig  Forfatterpersonlighed,  hvad  vi  alle  kan  se.  Nej,  han  bliver 
i  Hr.  Nielsens  Fremstilling  til  Digteren  over  alle  Digtere.  Ligesom 
Hr.  Nielsen  er  en  ny  Georg  Brandes,  —  nej,  om  Forladelse,  en  Henrik 
Steffens  bliver  det  vel,  —  saadan  er  Hr.  Jacob  Knudsen  en  ny  Oehlen- 
schlager  og  Johannes  V.  Jensen  en  Jens  Baggesen. 

Det  er  ydermere  indrettet  saa  snildt,  at  den  ny  Oehlenschlager, 
ganske  som  den  gamle,  rykker  i  Marken  ved  et  Aarhundredskifte. 

„1898,"  hedder  det,  „udkommer  „Ejnar  Elkær",  1900  „Hjærtets  Gærninger"  og 
„Den  gamle  Præst".  1901  „Den  gotiske  Renaissance"  og  „Race".  Det  er  Aar,  der  be- 
tegnes af  en  feberagtig  Virksomhed,  Sejlene  blafrer  og  Vendingen  foregaar". 

Hvis  det  virkelig  skal  kaldes  en  Vending,  faar  man  dog  indrømme, 
at  den  er  foregaaet  i  Stilhed.  Først  fire  Aar  efter,  at  det  aandelige 
Aarhundrede  skal  være  skudt  ind,  kommer  der  en  ung  Mand  og  for- 
tæller os,  at  Kanonerne  har  drønet.  Det  er  jo  bare  en  Smule  sært, 
at  ingen  har  kunnet  høre  det,  end  ikke  Hr.  Harald  Nielsen,  før  4  Aar 
efter. 

Inddelingen  mellem  den  „ny"  og  den  „gamle"  Tid  er  aabenbart 
foretaget  ganske  i  Flæng.  Medens  Hr.  Nielsen  gør  Kaal  paa  „Brandes- 
ianismen"  og  hertil  regner  Brødrene  Brandes,  J.  P.  Jacobsen,  Bang, 
Pontoppidan,  Drachmann,  roser  han  Helge  Rode,  Stuckenberg,  Sven- 
skerne Frøding  og  Ellen  Key,  Skjoldborg,  Sven  Lange,  Joh.  V.  Jensen 
og  Fr.  Poulsen  og  regner  dem  til  Jacob  Knudsens  Brigade.  Den  fæle 
„Brandesianisme"  skal  have  været  saa  forfærdelig  tyrannisk  og  umed- 
gørlig, siger  Hr.  Nielsen,  men  alle  disse  hans  Yndlingsforfattere  er  jo 
netop  bleven  modtaget  overordentlig  elskværdigt  af  den  Flok,  der  slut- 
ter sig  om  Brødrene  Brandes. 

I  literær  Henseende  har  der  da  ikke  været  nogen  Nødvendighed 
for  det  voldsomme  Angreb.  — 

„Vi  mangler  Følelse  i  Literaturen",  siger  Hr.  Nielsen.  „Derfor  gør  Fru  Blicher 
Clausens  og  Marie  Sicks  Bøger  saa  stor  Lykke.  Gennem  de  følelsesbevægede  Sind, 
de  er  Udtryk  for,  faar  de  Tag  i  Læserne.  Den  eneste  Maade  at  komme  dem  til  Livs 
paa  er  at  give  vor  Literatur  en  større  Fylde  og  et  videre  Syn.  Kun  naar  man  har 
ædel  Vin  at  byde,  kan  man  for  Alvor  fordømme  Brugen  af  Fusel." 

Nuvel  —  men  vi  har  jo  „den  ædle  Vin."  Vi  har  de  Forfattere, 
Hr.  Nielsen  roser  saa  stærkt,  og  for  hvilke  ingen  har  lagt  et  Halm- 
straa  i  Vejen.  Vi  begriber  bare  ikke,  hvorfor  de  skal  henregnes  til 
Følelsens  Repræsentanter,  medens  f.  Eks.  Drachmann  og  Herman 
Bang  skal  anses  for  affældige  Forstandsmennesker,  der  ikke  kan  fatte 
de  ædle  Følelser,  Hr.  Nielsen  ser  i  Jernbaner  og  Mejeriskorstene.  Og  for 
alle  os,  der  gærne  vilde  høre  en  lysere  Grundakkord  i  Literaturen,  er 
det  ganske  ubegribeligt,  at  netop  Hr.  Jacob  Knudsen  skal  betegne  den 
ny  Tid.  Thi  vi  har  sjælden  set  en  mørkere  og  mere  trist  Pessimisme, 
en  mere  lad  og  haabløs  Hengivelse  i  den  tragiske  Skæbne  end  netop 
i  Bøger  som  „Den  gamle  Præst"  og  „Sind". 

Man  faar  da  efterhaanden  en  Mistanke  om,  at  Hr.  Nielsen  har  ud- 
nævnt Forfatteren  Jacob  Knudsen  til  Profet,  blot  fordi  han  manglede 
en  saadan.  Vor  unge  Kritiker  aflægger  selv  denne  Bekendelse  Pag. 
274—76: 

,, Halvfemserne  var  „onde  Aar"  for  „dansk  Ungdom**"  hedder  det  der.  „Det  var  en 
Ørkenvandring  for  Ungdommen  i  disse  Aar,  gold  og  trist,  og  intet  beskriver  den  Un- 
dren og  Glæde,  der  fyldte  Sindene,  naar  en  lille  ren  og  klar  Kilde  som  Ludvig  Hol- 
stejns  Digtning  sprang  frem,  fuld  af  læskende  Sødme.  Selv  Drachmanns  heriige  ro- 
mantiske Digtning  kunde  ikke  være  det  samme  for  dem.  Det  var  Ord  fra  deres  egne 
jævnaldrende,  de  tørstede  efter,  Ord,  der  kunde  forklare  netop  det,  der  taabeligt  og 
dunkelt  sang  ogsaa  i  deres  Sind.  De  trængte  til  Bevis  for,  at  de  ejede  Livsmod  og 
Kræfter.  I  Angst  sukkede  de  efter  et  Tegn  paa,  at  de  ikke  var  født  til  Glemsel.  Men 
Tegnene  kom  ikke;  thi  alle  begyndte  de  med  et  Buk  for  Fortiden**. 

For  nu  ikke  at  blive  helt  glemt  har  Hr.  Nielsen  givet  sig  til  at 
sparke  til  den  ene  Halvdel  af  Tidens  Digtere  og  lukke  den  anden  ind 
i  Fremtiden.  Men  dette  er  ikke  noget  Tegn  paa  „Livsmod  og  Kræf- 
ter". Det  er  ikke  nok  at  sparke,  man  maa  ogsaa  vide,  hvorfor  der 
sparkes.  Man  begriber  ikke,  hvorfor  Ungdommen  ikke  kunde  glæde 
sig  ved  Drachmann,  naar  den  skal  være  saa  himmelglad  for  Jacob 
Knudsen,  som  dog  heller  ikke  er  fra  Halvfemserne,  men  hvad  Aarene 
angaar,  nærmest  hører  hjemme  i  Halvfjerdserne.  Hele  Hr.  Harald 
Nielsens  Tillavning  er  kort  sagt  aldeles  kunstig. 

Aarsagen  til  det  hadske  Angreb  maa  da  her,  som  hos  Dr.  Georg 
Brandes'  øvrige  Modstandere,  søges  i  ganske  andre  Forhold,  nemlig 
deri,  at  Angriberen  er  uenig  med  Brandes  om  dennes  Stilling  til  reli- 
giøse og  sædelige  eller  politiske  og  sociale  Spørgsmaal.  Hr.  Harald 
Nielsen  synes  at  være  en  meget  konservativ  ung  Mand,  der  har  ad- 
skilligt udestaaende  med  den  frie  Tanke,  hvorimod  Folkekirken  har 
hans  Bevaagenhed.  Han  fremhæver  som  det  væsentligste  ved  Pastor 
Jacob  Knudsen,  at  han  aandelig  talt  nedstammer  fra  Kirken  og  Høj- 
skolen, og  Dr.  Brandes  faar  adskillige  Hip  for  sit  Arbejde  i  den  fri 
Tankes  Tjeneste.  Vi  tror  det  er  forkert  at  bedømme  Literaturen  ud 
fra  Digternes  religiøse  eller  antireligiøse  Livssyn,  og  det  er  da  i  hvert 
Fald  ganske  meningsløst,  naar  man  ikke  er  mere  konsekvent  end  Hr. 
H.  Nielsen.  Samtidig  med  at  han  laster  Georg  Brandes  for  dennes 
Arbejde  1  den  frie  Tankes  Tjeneste,  roser  han  nemlig  i  høje  Toner 
Frk.  Ellen  Key,  som  dog  heller  ikke  er  noget  „Guds  Ord  fra  Landet**. 
Noget  Bevis  herfor  er  sikkert  overflødigt.  Men  vi  kan  dog  ikke  und- 
lade at  anføre,  hvad  Hr.  H.  N.  selv  skriver,   Pag.  31,  om   Frk.  Key: 

^Gennem  sin  Opfattelse  af  Kvinden,  som  i  væsentlig  Grad  Følelsernes  Repræ- 
sentant, kommer  hun  naturligt  til  at  betragte  Kønskærligheden  med  dens  Fortsættelse 
Moderkærligheden  som  det  centrale  i  hendes  Tilværelse.  Hun  vender  sig  derfor  til 
en  Undersøgelse  af  Betingelserne  for  dens  frieste  og  fuldkomneste  Vækst  og  opdager 
saa  i  de  gennem  Kristendommen  etablerede  Former,  Hindringer  og  Skranker,  der  maa 
ryddes  bort.  Navnlig  ved  det  Stempel  af  Ensartethed,  den  gennem  Ægteskabet  søger 
at  paatrykke  alle  Arter  af  Kønsforbindelser,  oprører  den  hendes  Sans  for  Hæderlighed, 
der  fordrer  Livets  Nuancer  og  Forskelle  respekteret". 


342  J'  P-  Sundbo 

Denne  Tankegang  er  jo  i  den  nøjeste  Overensstemmelse  med  den 
Livsanskuelse,  der  har  baaret  Dr.  G.  Brandes's  Virksomhed.  Hvorfor 
er  det  da  saa  galt,  at  Dr.  Brandes  har  arbejdet  for  den  frie  Tanke, 
naar  Hr.  Nielsen  finder  det  i  sin  Orden,  at  den  svenske  Forfatterinde 
udfolder  et  lignende  Arbejde.  Er  det  blot  de  danske  og  ikke  de  sven- 
ske Forfattere  eller  maaske  blot  Forfatterne  og  ikke  Forfatterinderne, 
der  skal  bekende  sig  til  Martin  Luthers  Katekismus.? 

Forfatteren  paastaar,  at  Troen  er  nødvendig  for  Nutidsmennesket. 
Vi  savner  Troen  og  Skriftestolen:  „Ingen  fælles  Overbevisning  kan 
erstatte  det  Sammenknytningsmiddel,  der  laa  i  Troen  paa  en  personlig 
Gud«. 

Maaske  og  maaske  ikke.  Men  der  foreligger  heller  ikke  noget 
Bevis  for,  at  Troen  paa  en  personlig  Gud  kan  helbrede  for  Ensom- 
hedsfølelssn.  Snarere  kunde  man  vel  føre  Bevis  for  det  modsatte. 
Hvor  er  der  flere  Selvmord,  mere  Tungsind  end  netop  i  de  mest  en- 
sidige og  fanatiske  religiøse  Sekter?  Man  kan  naturligvis  flygte  fra 
Livet  og  Ensomhedsfølelsen  til  et  Kloster  for  der  at  leve  i  et  ganske 
snævert  lille  Samfund,  borte  fra  den  øvrige  Verden.  Men  saa  giver 
man  samtidig  Afkald  paa  enhver  Mulighed  for  at  øve  nogen  Indflydelse 
paa  det  moderne  Samfunds  pulserende  Liv. 

Men  selv  om  der  nu  er  Mennesker,  endog  mange  Mennesker,  der 
ikke  kan  undvære  Religionens  Trøst,  saa  bliver  det  dog  ikke  derfor 
nødvendigt  at  ansætte  alle  Digterne  som  Præster.  Vi  har  omkring 
1000  Sognepræster.  Lad  dem  besørge  den  religiøse  Paavirkning,  hvor 
en  saadan  er  nødvendig,  og  lad  os  blive  fri  for  en  Klokker-  og  Degne- 
literatur,  der  først  skal  have  et  Stikord  fra  Kirken.  Af  Digteren  kan 
vi  blot  forlange,  at  han  skal  kende  Menneskelivet  og  dets  Vilkaar.  Og 
Erfaringen  viser,  at  det  snarere  skader  hans  jordiske  Digtning,  hvis 
han  gør  sig  altfor  klog  paa  de  himmelske  Ting.  — 

Selvfølgelig  finder  de  realistiske  Digteres  Skildringer  af  Forholdet 
mellem  Mand  og  Kvinde  heller  ikke  Naade  for  den  strenge  Kritikers 
Øjne.  Han  finder  end  ikke  det  mindste  Lyspunkt  i  Literaturens  Stil- 
ling paa  dette  Felt.  Resultatet  af  hele  Udviklingen  er  efter  hans  Me- 
ning en  fuldstændig  Fornægtelse  af  Kærligheden.  Under  Henvisning 
til  en  Episode  i  E.  Brandes'  Roman  „Det  unge  Blod«  foregiver  han, 
at  hele  den  saakaldte  brandesianske  Retning  ræsonnerer  som  saa: 

„Vil  man  have  Fred,  maa  man  smøge  selve  Følelsen  af  sig.  Man  kan  som  Ho- 
vedpersonen i  Bogen  holde  sig  en  smuk  Stuepige,  der  er  ved  Haanden,  naar  hun  er 
nødvendig,  og  som  gaar,  naar  hun  har  gjort  sin  Pligt^  .  .  „I  hvert  Fald  synes  Realis- 
men at  mangle  Forudsætninger  for  at  komme  til  andet  Resultat,  thi  et  Par  Aar  efter 
bekræfter  en  yngre  Forfatter,  Henry  Nathansen,  i  sin  Roman  „Floden"  Edvard  Bran- 
des' Paaatand.  Hellere  gaa  til  en  ligegyldig  Allemandspige  end  at  filtre  sig  ind  i  det 
Virvar  af  Følelser  og  Stemninger,  som  Kærligheden  efterhaanden  var  blevet". 

Dette  er  enten  Uforstand,  en  total  Mangel  paa  Ævne  til  at  trænge 
ind  til  Kærnen  i  en  Bog,  aller  ogsaa  er  det  et  Udslag  af  ond  Vilje. 
Hvorfor  i  Alverden  skal  et  Par  Glædespiger  mellem  mange  andre  Skik- 

kelser  i  den  realistiske  Literatur  gøres  til  Bærere  af  en  „Paastand"  eller 
et  „Krav",  fra  Forfatternes  Side?  Hvis  Hr.  Nielsen  havde  indskrænket 
sig  til  at  anke  over  de  talrige  Forførelsesscener,  der  navnlig  forekommer 
i  Dameliteraturen,  skulde  vi  ikke  gaa  i  Rette  med  ham  derfor.  Men  det 
vilde  være  urimeligt  at  nægte,  at  der  ogsaa  til  Grund  for  de  fleste  af  de 
herhen  hørende  Skildringer  eller  maaske  rettere  for  Forfatternes  Virk- 
somhed ligger  højere  Hensyn,  navnlig  Bestræbelsen  for  at  fremkalde 
friere  og  mere  sædelige  Former  for  Samlivet  mellem  Mand  og  Kvinde. 
Og  man  skal  have  en  meget  stærk  Tro  paa  den  fra  Fædrene  ned- 
arvede Moral  for  at  kunne  antage  det  nuværende  af  Præsten  velsignede 
evige  Ægteskab  for  det  sidste  Ord  i  den  Sag. 

Men  det  er  nok  ogsaa  det,  Hr.  Harald  Nielsen  har.  Han  har  en 
sand  Kulsviertro  paa  alt,  hvad  der  er  ældre  end  Dr.  Georg   Brandes. 

I  Overensstemmelse  hermed  er  den  unge  Kritiker  ogsaa  paa  For- 
haand  færdig  med  Socialismen  og  Fredssagen.  De  maa  samme  Vej 
som  alt  andet,  der  ikke  er  opfundet  af  D'Hrr.  Harald  Nielsen  og  Jacob 
Knudsen.  Socialismen  gør  han  det  af  med  i  et  Par  Linjer.  Den  er 
kun  for  „taagede  Hjærner",  siger  han.  Den  strænge  Kritiker,  som 
bebrejder  Georg  Brandes,  at  denne  ikke  har  staaet  i  noget  særlig  in- 
derligt Forhold  til  Mejeriskorstenene,  Højskolerne  og  Jernbanerne,  af- 
færdiger selv  en  Realitet  som  det  af  Millioner  Mennesker  bestaaende 
internationale  Arbejderparti.  Og  paa  samme  Maade  afviser  han  Stu- 
dentersamfundets humane  Virksomhed,  som  dog  ellers  naturligt  kan 
sættes  ved  Siden  af  Højskolerne,  med  en  Frase. 

Paa  Fredssagen  maa  Hr.  Nielsen  ofre  en  halv  Snes  Linjer,  men 
saa  er  den  ogsaa  helt  kaput.  Som  Teori  kan  den  være  meget  god, 
siger  han,  men  i  Praksis  duer  den  ikke.  Han  taler  om  „Krigens 
Værdi",  som  om  han  havde  været  russisk  Statsmand  i  50  Aar. 

Hr.  Harald  Nielsen  gaar  saa  vidt  i  sin  Reaktion,  at  han  end  ikke 
begriber  Oprøret  mod  den  døende  Romantik: 

„Forsiaar  man  Utilfredsheden  med  den,  Oprøret  imod  den,  naar 
man  bemærker,  at  Samtiden  bød  paa  Forfatternavne  som  Kierkegaard 
og  Goldschmidt,  Lyrikere  som  Kaalund  og  Richardt,  Romaner  som 
, Fantasterne"  og  senere  Topsøes?"  siger  han. 

Aarsagen  til  Oprøret  ligger  lige  for,  skønt  det  jo  er  en  stor  Mis- 
forstaaelse,  at  der  blev  gjort  Oprør  mod  Kierkegaard,  Goldschmidt  og 
Topsøe. 

Den  nationale  Selvforgudelse  og  det  Storhedsvanvid,  som  naaede  sit 
Højdepunkt  i  Tredserne,  og  som  havde  sin  Rod  i  overspændt  romantisk 
Aandsliv,  den  taabelige  Tale  om,  at  en  Dansker  i  aandelig  og  legemlig 
Henseende  var  god  for  ti  Tyskere,  var  saamænd  mere  end  tilstrække- 
lig Grund  for  Fremkomsten  af  en  mere  nøgtern  Livsbetragtning.  Rav- 
nekrogsstemningerne  og  Kakkelovnsfølelserne  havde  ført  til  Neder- 
lagene udadtil  i  1864  og  indadtil  i  1866  med  den  for  Menigmand  for- 

smædelige  Forfatningsforandring,  der  endnu  ligger  som  en  ond  Mare  over 
Landet.  Romantikerne  havde  sunget  i  høje  Toner  over  „Folket",  men 
naar  det  kom  til  Stykket,  undte  de  det  ikke  Frihed  eller  Ret  for  en 
gammel  Halvskilling.  Mod  dette  hule  Stemningsliv  blev  den  realistiske 
Fane  hejst. 

Erfaringen  har  forlængst  retfærdiggjort  Rejsningen  mod  de  over- 
gemte Idealer.  En  Menneskealders  Kampe  har  vist  os,  at  denne  Rejs- 
ning var  baade  nyttig  og  nødvendig.  Men  den,  der  finder,  at  alt  var 
saare  godt  i  1871,  han  forstaar  naturligvis  ikke  den  sidste  Menneske- 
alders Kamp,  og  han  gør  vel  i  at  gaa  tilbage  til  Carl  Ploug  eller  lægge 
sig  til  Ro  i  Rimestads  Skød.  Thi,  som  Hr.  H.  Nielsen  siger,  „det  er 
kun  de  sultne,  der  lider  under  Manglen  paa  Fødemidler  —  lad  derfor 
de  mætte  tie  stille."  .  .  . 

Ja,  lad  dem  det.  De  sultne  kan  jo  fraadse  i  Smulerne  fra  Plougs, 
Rimesiads  og  Rudolf  Schmidts  velfyldte  Bord.  Men  vi  andre  betak- 
ker os  for  at  komme  tilbage  til  disse  Kødgryder. 

„Georg  Brandes-Typen"  maa  trænges  tilbage  fra  den  altoverskyggende 
Plads,  den  har  indtaget  i  de  skiftende  Slægters  Fantasi",  siger  Hr. 
Nielsen. 

Hvor  store  Masser  af  henfarne  Slægter  mon  der  gaar  paa  en  Men- 
neskealder? 

Men  dernæst  paastaar  den  samme  overfladiske  Kritiker,  at  Dr.  Ge- 
org Brandes  „har  redet  dansk  Ungdom  som  en  Mare",  og  han  taler 
om  Realismens  „Plimsoller",  der  skal  „bores  i  Sænk  for  at  den  ikke 
skal  opsluge  flere  unge  Kræfter  ved  Pumperne". 

Hvis  det  var  den  gamle  Georg  Brandes,  den  unge  Kritiker  drog 
til  Felts  imod,  skulde  vi  intet  sige  dertil.  Det  vilde  være  Ungdom- 
mens Ret.  Men  nu  er  det  netop  saaledes,  at  Hr.  Harald  Nielsen  slet 
ikke  angriber  det  gammelmandsagtige.  Nej,  han  angriber  kun  den 
unge  Georg  Brandes,  Lysbringeren,  der  brød  igennem  den  romantiske 
Taage  og  al  dertil  hørende  Reaktion  for  at  stille  sig  i  Fremskridtets 
Tjeneste.   Og  derved  kommer  Hr.  Nielsen  til  at  tjene  Reaktionens  Sag. 

Det  være  langt  fra  os  at  nægte  Ungdommen  Ret  til  at  kritisere  det 
forrige  Slægtleds  bedste  Mand.  Hvor  han  svigter,  bør  han  holdes  til 
Ilden  mere  end  nogen  anden;  thi  hans  Ansvar  er  større.  Men  man 
skal  ikke  bebrejde  ham,  at  han  bliver  tro  imod  sin  Ungdoms  Idealer; 
og  gør  man  det,  maa  man  finde  sig  i  at  blive  regnet  til  Indtægt  for 
det  Bagstræv,  der  altid  lagde  sig  paa  Tværs  af  Frihed  og  Fremskridt 
i  dette  lille  Land.  Vi  trænger  ikke  til  en  „Ungdom",  der  klagerover, 
at  Manden  med  den  store  Ildhu  holdt  sig  ung  saa  længe.  Vi  kunde 
derimod  bruge  en  ung  Mand,  der  brød  igennem  Ensomheden  og  Selv- 
analysen og  den  noget  triste  realistiske  Livsanskuelse  og  ind  til  Glæ- 
den og  Livets  lyse  Sider,  en  Mand,  der  skænkede  os  ny  Livsværdier 
uden  at  kaste  de  gamle  over  Bord. 

En  saadan  Mand  er  Hr.  Harald  Nielsen  i  hvert  Fald  endnu  ikke. 
Han  melder  sig  som  Arvtager  efter  Rudolf  Schmidt.  Blandt  de 
nulevende  staar  han  Alfred  Ipsen  nærmest;  han  vandrer  i  „Danne- 
brog**s  og  „Nationaltidendens  udtraadte  Slæber,  og  han  blev  forleden 
Dag  holdt  over  Daaben  af  alle  Overløberes  Gudmoder  —  Hr.  Mads 
Jepsen. 

Dette  er  ikke  Selskab  for  den  Ungdom,  der  vil  noget.  Den  skal 
ikke  findes  til  højre,  men  til  venstre  for  Dr.  Brandes;  thi  der  ligger 
Fremtiden. 

Men  for  at  Hr.  Harald  Nielsen  kan  komme  der  over,  maa  han  vist 
have  noget  mere  Blod  og  lidt  mindre  Galde. 


Om  Charlottenlund  Lystskov. 

Af  P.   E.   MOLLER. 

I  „Det  ny  Aarhundrede**  for  15.  April  d.  A.  har  Hr.  Havearkitekt 
E.  Erstad  Jøi^ensen  skrevet  en  Artikel,  betitlet  „Charlottenlund  Park", 
som  foranlediger  nogle  Oplysninger  fra  Skovbestyrelsens  Side. 

Den  ærede  Forfatter  henleder  Læserens  Opmærksomhed  paa,  hvor 
tarveligt  København  er  forsynet  med  oflFentlige  Parker  i  Sammenligning 
med  andre  store  Byer  og  tager  med  Varme  Ordet  for  Lystskoven 
Charlottenlunds  Omdannelse  til  en  havemæssig  anlagt  Park.  Han  an- 
fører, at  her  er  den  bedste  Lejlighed,  som  tænkes  kan,  for  Anvendelse 
af  „Ny  Carlsberg  Fonden  til  at  udvikle  den  her  i  Landet  lidet  paa- 
agtede Havekunst",  som  Fondet  siges  at  ville  støtte.  Men  under  Ud- 
viklingen af  denne,  fra  Forfatterens  Standpunkt  vistnok  ganske  beret- 
tigede Ide,  kommer  han  til  at  fremsætte  en  Del  Urigtigheder  om  de 
bestaaende  Forhold,  som  jeg  anser  det  for  min  Pligt  at  imødegaa. 

Det  hedder  i  Artiklen,  at  Havevæsenet  i  København  „er  gaaet  i 
Staa*",  fordi  Hovedstadens  finansielle  Status  ikke  tillader  den  at  an- 
vende Penge  til  den  Slags  Luksus '',  og  dertil  føjes  den  Bemærkning, 
at  det  langt  fra  er  en  daarlig  Økonomi  for  en  By  at  anlægge  Parker 
og  Plantninger,  idet  de  direkte  giver  Indtægt  ved  Udlejning  af  Restau- 
rationsbygninger  og  lignende  og  endnu  mere  indirekte  ved  den  Værdi- 
forøgelse, der  derved  gives  de  omliggende  Arealer  o.  s.  v.  „Men"  hed- 
der det  fremdeles  „en  ubetinget  daarlig  Økonomi  er  det  at  vanrøgte  et 
betydeligt  Aktiv",  og  det  er  hans  „Artikels  Formaal  at  paapege,  hvor- 
ledes dette  sker"  med  Hensyn  til  Charlottenlund. 

Uagtet  Forfatteren  ikke  kommer  nærmere  ind  paa  den  nuværende 
paastaaede  Vanrøgt  af  det  økonomiske,  vil  det  dog  vistnok  ikke  være 
uden  Interesse  at  kaste  et  Blik  paa,  hvorledes  det  forholder  sig  her- 
med for  Charlottenlunds  Vedkommende. 

Ganske  som  Forfatteren,  har  som  bekendt  allerede  for  længst  Ad- 
ministrationen raisonneret,  at  et  saadant  offenligt  Friluftsanlæg  kan  give 
direkte  Indtægter  ved  Udlejning  af  Restaurationsbygninger  o.  1.  Der- 
for og  til  Gavn  og  Glæde  for  Publikum  findes  der  i  Charlottenlund 
forskellige  Etablissementer  af  denne  Art,  der  uden  at  de  koste  eller 
nogensinde  har  kostet  Statskassen  en  Øre,  fordi  de  ere  bygede  og 
vedligeholdes  af  Forpagterne  og  for  deres  Regning,  give  Statskassen 
en  aarlig  Indtægt  af  20.827,62  Kr.  Den  eneste  af  disse  Restaurations- 
bygninger,  som  Staten  selv  har  bekostet  opført,  er  det  vistnok  hun- 
drede Aar  gamle  og  usle  Grøndalshus  med  sine  stampede  Lervæge 
og  snevre  smaa  Stuer,  en  Bygning  som  kun  er  nogle  Hundrede  Kro- 
ner værd,  og  til  hvis  Ombygning  der  gentagne  Gange  er  udarbejdet 
Forslag,  men  som  af  forskellige  Grunde  endnu  venter  paa  at  mod- 
tage en  tidssvarende  Indretning.  Ellers  er  al  Indtægt  af  Restaurations- 
Bygninger  i  den  Grad  Renindtægt,  at  Statskassen  endog  har  faaet  de  i 
Bygningerne  staaende  Kapitaler,  uden  noget  Offer  fra  sin  Side,  over- 
draget til  frit  Eje.  Omkostningerne  ved  at  holde  denne  Skov  ere  i  det 
hele  taget  meget  beskedne,  da  Vedligeholdelsen  af  Veje  og  Stier  m.  v. 
for  Størstedelen  dækkes  af  Forpagtningsafgiften  af  Bommen  ved  Ind- 
kørselen til  Skoven,  saa  at  den  lille  Lystskov  paa  det  nærmeste  forrenter 
en  Kapitalværdi  alene  af  Grunden  med  Træbestanden  paa  V2  Million 
Kroner. 

Det  indirekte  økonomiske  Udbytte,  som  det  offendige  kunde  vinde 
ved  den  af  Forfatteren  nævnte  Værdiforøgelse  af  de  omliggende  Are- 
aler, har  næppe  kunnet  naas  for  Charlottenlunds  Vedkommende,  da 
Statskassen  ikke  ejer  eller  siden  Bernstorffs  Tid  har  ejet  disse  Grunde. 
Om  Vanrøgt  paa  dette  Omraade  kan  der  altsaa  ikke  være  Tale.  Men 
at  Skoven  forøger  de  omliggende  Grundes  Værdi,  trods  den  Vanrøgt, 
den  efter  Forfatterens  Mening  lider  under,  det  fremgaar  tydeligt  nok 
af  den  tætte  Villabebyggelse,  der  helt  omslutter  den.  Om  her  kunde 
have  været  indvundet  nogen  Indtægt  for  det  Offentlige,  skal  ikke  kunne 
siges;  Regeringen  har  ikke  villet  optræde  som  Grundspekulant  med 
Opkøb  af  Arealer  til  Udparcellering  omkring  Charlottenlund  saa  lidt 
som  om  vore  andre  nordsjællandske  Skove. 

Det  er  dog  mindre  denne  af  Forfatteren  paastaaede  økonomiske 
Vanrøgt,  der  har  fremkaldt  nærværende  Indlæg,  end  den  formentlige 
Vanrøgt  af  Skoven,  for  hvilken  Forstvæsenet  mere  umiddelbart  maa 
bære  Ansvaret.  Forfatterens  Anklage  resummeres  i  hans  Slutnings- 
replik,  der  lyder  saaledes:  „En  Ting  er  uimodsigelig,  at  Kampen  mel- 
lem Bøg  og  Eg  bør  standses  snarest  mulig,  da  hver  Dag  forringer  de 
Muligheder,  som  flere  Aars  fortsat  Vanrøgt  totalt  vil  ødelægge".  Dette 
er  jo  stærke  Ord  til  en  Skovbestyrelse  i  Vaupells  Fædreland.  Men 
den  ærede  Forfatter  har  gennem  denne  Udtalelse  vist,  at  hans  store 
Interesse  for  Parkanlæg  —  som  ogsaa  andre  kunne  dele  —  har  ledet 
hans  Skøn  over,    hvad  der   foregaar  i  Charlottenlund,    paa  Afveje. 

For  det  første  ere  Forfatterens  Angivelser  af  Lystskovens  Areal 
ikke  rigtige.  Totalarealet  er  ganske  vist  omtrent  152  Tdr.  Land,  men 
derfra  gaar  ikke  alene  27  Tdr.  Ld.  til  den  indhegnede  Slotspark,  men 
tillige  ca.  10  Tdr,  Land  til  Forstbotanisk  Have  med  nærmeste  fra  Sko- 
vens Areal  afskaarne  Jordstykker  til  en  privat  Vej  og  til  Jernbane. 
Fraregnes  endvidere  det  Areal,  der  indtages  af  Restaurationsbygnin- 
gerne  med  Tilliggende  bliver  det  som  Lystskov  drevne  Areal,  inklusive 
Veje,  112  Tdr.  Ld.  Dette  er  ikke,  som  den  ærede  Forfatter  skriver, 
et  Stykke  Skov,  større  end  Frederiksberg  Have  og  Søndermarken  til- 
sammen; thi  disse  to  Parker  have,  i  Følge  Oplysning  af  Inspektøren 
for  de  kgl.  Haver,  et  Areal  af  112^3  Td.  Ld.,  altsaa  omtrent  samme 
Størrelse  som  Charlottenlund. 

Hvad  nu  angaar  dette  under  Forstvæsenets  Behandling  henlagte  ca. 
1 12  Tdr.  Ld.  store  Areal,  da  skal  anføres,  at  det  ved  en,  ved  konge- 
lig Resolution  af  4,  Oktober  1861  approberet  Plan,  udarbejdet  af  Over- 
førsler, Forstmester  Eide  og  Forstraad,  Landskabsgartner  Rothe,  skal 
behandles  som  „Lystskov".  Denne  over  40  Aar  gamle  Plan  følges 
i  det  væsentlige  endnu  —  der  har  ikke  været  Grund  til  at  faa  den 
forandret  —  og  det  er  mildest  talt  en  ejendommelig  Opfattelse  af  den 
ærede  Forfatter,  at  Røgt  af  en  Lystskov  skulde  være  ensbetydende 
med  Vanrøgt  af  en  Park.  En  Lystskov  er  naturligvis  et  andet  Begreb 
end  en  Park  og  maa  i  Praksis  udformes  paa  anden  Maade;  men  en 
Lystskov  er  tillige  forskellig  fra  en  økonomisk  dreven  Skov,  ved  hvis 
Behandling  der  følges  andre  Principer,  og  dette  er  kommen  klart  til 
Orde  i  den  for  Charlottenlund  Skov  fastsatte  Plan.  Det  røber  Ukend- 
skab til  disse  Forhold,  naar  Forfatteren  med  spærret  Skrift  anfører,  at 
„selve  den  Ting  at  behandle  Charlottenlund  Skov  efter  forstlige  Prin- 
ciper er  absolut  meningsløs,  og  maa  i  Løbet  af  faa  Aar  ødelægge  de 
rige  Muligheder,  som  endnu  er  til  Stede  for  Tilvejebringelsen  af  en 
Park".  Thi  Charlottenlund  administreres  ikke  efter  forstlige  Principer 
(d:  Principer  for  et  økonomisk  Skovbrug),  men  efter  Principer  for  Be- 
handling af  Lystskov,  og  der  foreligger  ikke  Bemyndigelse  til  at  for- 
berede dens  Omdannelse  til  Park,  hvilket  ikke  har  været  Regeringens 
Hensigt. 

I  Planen  af  1861  hedder  det  om  Skovens  Midtparti,  at  dette  „har 
overvejende  en  Bøgebestand,  uagtet  deri  vel  ogsaa  findes  adskillige 
skønne  gamle  Egetræer.  Bøgekarakteren  bør  derfor  her  være  den 
fremherskende,  og  Egetræerne  kun  beholdes,  forsaavidt  de  enkelte 
Steder  tjene  til  Gavn  ved  at  forskønne,  indtil  Bøgetræer  afløse  dem". 
Denne  Karakter  har  dette  større  Midtparti  af  Skoven  hidtil  bevaret. 

Derimod  hedder  det  om  den  Skovdel,  der  ligger  imellem  Bøgepar- 
liet  og  Skovens  Sydgrænse  saaledes:  „Denne  Del  af  Skoven  har  saa 
ualmindelig  skønne,  store  Masser  af  gamle,  men  dog  sunde  Egetræer, 
at  den  derved  karakteriseres  langt  mere  som  Egeskov  end  som  nogen 
anden  Art  Skov.    Egebestanden  bør  derfor  her  med  stor  Omhu  beva- 

res,  og  forsgavidt  andre  Træarter  hindre  Egekarakteren,  eller  der  er 
Fare  for,  at  de  kunne  fortrænge  Egetræerne,  bør  de  fjernes". 

Den,  der  forstaar  at  se  paa  Skov,  vil  let  overbevise  sig  om,  at 
der  paa  hele  denne  Strækning  er  arbejdet  efter  Planen;  det  maa  navn- 
lig være  her,  at  den  ærede  Forfatter  har  set  de  Farer,  som  true  Egene, 
thi  det  er  her,  der  er  noget  at  bevare. 

Gaar  man,  efter  at  være  kommen  med  Jernbanen,  forbi  Traktør- 
stedet Gyldenlund  og  drejer  til  Højre  ad  Hovedstien  mod  Syd,  pas- 
serer man  først  igennem  et  Skovstykke  med  Bøgeskov,  som  hører  til 
den  Skovdel,  der  i  Følge  Planen  hovedsagelig  skal  forbeholdes  Bøgen. 
Her  passerer  Stien  dog,  kort  inden  den  naar  Engen,  en  af  de  præg- 
tigste Egegrupper  i  Skoven.  Denne  Gruppe  er  for  en  Del  Aar  siden 
befriet  for  alle  truende  Bøge  og  underplantet  med  forskellige  Træ- 
arter, af  hvilke  Publikum  nu  omtrent  kun  har  ladet  Ælmene  blive  til- 
bage. Den  omgivende  Bøgeskov,  som  aarlig  breder  sig  henimod 
denne  Egegruppes  Kanter,  bliver  Tid  efter  anden  holdt  i  Ave  ved 
Hugst.  Det  er  kun  nogle  faa  Aar  siden,  at  der  blev  hugget  en  meget 
betydelig  Masse. 

Har  man  passeret  over  Engen,  kommer  man  til  Skovens  største 
samlede  Parti  af  gamle  Ege ;  det  strækker  sig  lige  fra  Vejen  om  forst- 
botanisk Have  mod  Vest  til  Skovhegnet  i  Syd  og  Slotsparkens  Ind- 
hegning i  Nord;  mod  Øst  naar  den  til  den  ret  dybe  Grøft,  der  i  gamle 
Dage  gik  gennem  en  aaben  Eng,  som  for  over  30  Aar  siden  er  til- 
plantet med  Bøg  og  El.  I  hele  dette  store  Parti  er  ikke  en  Eg  med 
Levedygtighed  truet.  Til  Højre  findes  ingen  Bøge  mellem  Egene ; 
hine  ere  i  den  nuværende  Administrations  Tid  alle  fjernede,  og  Jord- 
bunden dækket  med  Avnbøg,  som  det  er  Meningen  at  stævne,  naar 
dette  Træ  er  bleven  tilstrækkelig  stort.  Til  Venstre  findes  især  Krat- 
skov  under  Egene,  og  hvor  saadan  mangler,  er  Størsteparten  af  de  ge- 
nerende Bøge  borthugget. 

Gaar  man  videre  mod  Øst  findes  paa  begge  Sider  af  Udsigtslinien 
fra  Slottet  et  Skovparti,  hvor  Egen  fra  ældre  Tid  har  været  stærkt  blandet 
med  Bøg.  Her  er  ligeledes  for  ikke  mange  Aar  siden  ført  en  Hugst  til 
Fordel  for  Egene,  men  ikke  alle  Bøge  have  kunnet  fjernes,  uden  at  Skoven 
blev  for  aaben;  dette  Parti  vil  vedblive  at  beholde  en  Del  smukke, 
gamle  Bøge  mellem  Egene. 

Fortsættes  Turen,  kommer  man  umiddelbart  herefter  til  det  Skov- 
parti gennem  hvilket  Stien  til  „Constantia"  fører.  Her  er  i  min  For- 
mands Tid  alle  Bøge  borthuggede  og  Arealet  underplantet  med  Bøg 
for  at  skaffe  Dækning  af  Bunden,  men  disse  Bøge  ere  endnu  ganske 
unge  og  rumme  ingen  Fare  for  Egene;  de  ere  selvfølgelig  bestemte 
til  at  borthugges,  inden  de  gøre  Egene  Skade;  endnu  gavne  de  disse. 
Lidt  længere  fremme  drejer  Spadseregangen  imod  Nord,  og  paa  hele 
den  imellem  Stien  og  Strandvejen  liggende  Skovdel  er  der  foretaget  en 
ret  radikal  Borthugning  af  Bøge  og  Ælme    for  at  redde   dette  interes- 

sante  Parti  af  gamle  Ege;  Arealet  er  her  ligeledes  beplantet  med  Bøg 
for  hurtigst  muligt  at  skaffe  Underskov;  men  Træerne  ere  ganske 
unge  og  kunne  endnu  i  henved  en  Snes  Aar  bevares  uden  at  gøre 
Egene  nogen  Skade,  de  ere  selvfølgelig  ligesom  de  paa  andre  Steder  under- 
plantede Bøge  bestemte  til  Borthugst,  saasnart  de  true  de  gamle  Over- 
standere.  Mellem  Stien  og  den  indhegnede  Slotspark  er  derimod  be- 
varet, hvad  der  stod,  for  ikke  at  gøre  Indblikket  i  Slotsparken  for  ge- 
nerende for  Slottets  Beboere. 

Endelig  findes  mellem  Traktørstedet  „Over  Stalden"  og  det  lille 
Nord  derfor  liggende  Vandløb  en  Strækning  med  herlige  gamle  Ege, 
der  ikke  trues  af  nogen  Bøg,  fordi  ingen  saadan  findes, 

I  den  nordlige  Strækning  af  Skoven,  begrænset  omtrent  af  den 
dybe,  i  Vest — Øst  gaaende  Grøft  og  Skovens  Nordhegn,  ere  For- 
holdene derimod  vanskeligere  for  Egen.  Jordbunden  er  meget 
daarligere.  Egene  lavkronede  og  Bøgene  derfor  farligere  for  dem.  For 
denne  Skovstræknings  Vedkommende  giver  Planen  ikke  nogen  bestemt 
Forskrift:  Egene  bør  bevares,  hvor  de  egne  sig  dertil,  men  store  Styk- 
ker af  Skoven  maa  blive  Bøgeskov  eller  bevokses  med  andre  Træ- 
arter. Ogsaa  denne  Del  af  Planen  har  ved  de  jævnligt  her  forefal- 
dende Hugster  været  fulgt;  mange  smukke  Ege  ere  bragte  i  Sikker- 
hed, andre,  der  skønnedes  ikke  at  have  nogen  Fremtid,  ere  ofrede,  og 
andet  har  der  ikke  været  at  gøre. 

Det  skal  derfor  anføres,  at  Planen  for  Lystskoven  Charlottenlund 
foreskriver  at  værne  om  de  gamle  Ege,  hvor  det  med  Rimelighed 
kan  lade  sig  gøre,  og  at  Behandlingen  følger  Planen. 

Men  foruden  denne  Plan  er  der  en  anden  Faktor,  der  er  og  vil 
vedblive  at  være  bestemmende  for  denne  Skovs  BehandKng,  det  er 
Hensynet  til,  at  den  indeslutter  Kronprinsens  Sommerresidens,  og  at 
den  omfattes  med  levende  Interesse  af  den  kongelige  Familie,  fordi 
Slottet  var  Dronning  Louises  Ungdomshjem,  saa  at  hele  Kongehuset 
har  Minder  i  denne  Lystskov,  som  ønskes  bevarede.  Dets  Bestem- 
melser, ikke  alene  om  Behandlingens  almindelige  Karakter,  men  til- 
lige om  mange  Detailer  efterkommes  naturligvis  af  Skovvæsenet. 

Forhaabentlig  ville  disse  Oplysninger  om  Behandlingen  af  Char- 
lottenlund Skov  noget  berolige  den  ærede  Forfatter  og  andre,  der  ere 
blevne  opskræmmede  ved  hans  Artikel  (jfr.  „Politiken"  for  25.  April 
d.  A.),  men  det  maa  dog  indrømmes,  at  der  er  noget  her,  som  ikke 
er  tilfredsstillende ;  Skovbestyrelsen  forstaar  godt,  at  den,  der  med 
Sans  for  skønne  Træer  og  for  en  Skovbehandling,  der  er  indrettet 
paa  at  fremkalde  Skønhedsindtryk,  besøger  Charlottenlund,  ikke  føler 
sig  tiltalt  af  Skovens  Udseende.  Men  Aarsagen  hertil  maa  i  første 
Række  tilskrives  det  uhyre  Slid,  som  det  besøgende  Publikum  udøver 
paa  denne  lille  Skov. 

Charlottenlund  var  tidligere  berømt  for  sin  Foraarsflora,  skønnere 
og  rigere  end  i  nogen  anden  Skov  i  Københavns  Nærhed.   Ikke  alene 

de  forskellige  Anemonearter,  men  ogsaa  Lærkesporer  og  andre  blom- 
strende Foraarsplanter  smykkede  Bunden  med  et  rigt  Tæppe.  Hvad 
der  nu  er  tilbage  heraf,  er  kun  tarvelige  Rester;  alt  afplukkes  og 
opgraves  af  det  Publikum,  der,  saasnart  Foraaret  gryer,  strømmer  til 
Charlottenlund  og  desværre  ikke  kan  nyde  Blomsterne  i  Skovbunden 
uden  at  føre  dem  hjem  med. 

I  den  ældre  Bøgeskov  mærkes  Publikums  Slid  mindre.  Bunden 
er  af  Naturen  bar,  og  naar  Foraarsfloraen  er  forbi,  er  her  intet  at 
nedtrampe.  Men  desto  mere  ødelæggende  er  dette  Slid  for  Egeskoven. 
Det  er  dennes  Natur  at  have  en  Underskov  af  forskellige  Buske  og 
lave  Træer  („Egen  skal  staa  i  en  Fodpose");  Tjørn,  Slaaen,  Skovabild, 
Naur,  Hassel,  Avnbøg  o.  a.  gøre  ved  deres  Afveksling,  deres  Blomstring 
i  Forsommeren  og  deres  Fugleliv  Egeskoven  til  en  af  de  rigeste,  mest 
afvekslende  og  skønneste  Skovformer  i  vort  Klima.  Planen  af  1861  har 
da  ogsaa  haft  Blik  herfor  og  foreskriver  at  underplante  Egegruppeme 
især  med  Tjørn.  Men  Publikums  Passion  for  at  medføre  alt  blomstrende 
har  forlængst  gjort  det  umuligt  at  efterkomme  denne  Forskrift.  Der 
er  den  nuværende  Skovbestyrelse  ikke  anden  Fremgangsmaade  levnet 
end  at  forlade  Anvendelsen  af  de  langsomt  voksende  blomstrende  Buske 
og  at  benytte  Bøg  og  Avnbøg,  der  bringer  hurtig  Dækning,  eller  ogsaa 
at  bevare  den  tynde  og  opløbne,  ofte  ved  Afbrækning  af  Grene 
skæmmede  naturlige  Opvækst,  som  hist  og  her  er  fremkommet.  Ege- 
underskovens  Skønhed  har  Publikum  ødelagt  eller  umuliggjort  i  Char- 
lottenlund, og  derfra  hidrører  flere  Skovpartiers  forpjuskede  Udseende. 
Paa  mange  Punkter  har  man  ganske  maattet  ophøre  at  plante,  fordi 
den  ene  Generation  af  anbragte  Smaatræer  efter  den  anden  er  bleven 
bortført  med  Rod  eller  afrevne,  trods  Ekstraopsyn  om  Sommeren. 

Saalænge  Publikum  vil  udøve  dette  enorme  Slid  paa  Skoven,  en 
uafbrudt  Hærjen,  som  ikke  kan  forhindres  med  et  indenfor  rimelige 
Grænser  holdt  Opsyn,  har  Skovvæsenet  ikke  andet  Middel  til  at  værne 
om  Charlottenlunds  naturlige  Skønheder  end  Indhegning  af  større 
Skovpartier,  medens  der  arbejdes  paa  deres  Restauration.  Dette  Middel, 
der  vil  lægge  Publikums  Færden  betydelige  Hindringer  i  Vejen,  har 
man  dog  ikke  hidtil  ment  at  burde  gribe  til.  Men  kan  den  af  den 
ærede  Forfatter  fremsatte  Kritik  bidrage  til  at  vække  almindelig  Sympati 
for  dets  Anvendelse,  maa  man  hilse  hans  Angreb  med  Tilfredshed. 
Kan  dette  ikke  opnaas,  tvivler  jeg  ikke  om,  at  en  parkmæssig  Behand- 
ling af  Charlottenlund  med  Bevaring  af  saa  meget  som  muligt  af  Træ- 
bestanden,  navnlig  af  de  herlige  gamle  Ege,  vil  være  mere  betryggende 
for  dens  Fremtid  end  dens  Bevaring  som  Lystskov,  der  er  prisgivet 
Publikums  uskaansomme  Behandling,  forudsat,  hvad  der  maa  formodes, 
at  Publikum  i  en  smuk  holdt  Park  kan  ventes  at  ville  lægge  større 
Baand  paa  sin  Ødelæggelseslyst  end  i  et  Anlæg,  hvis  Karakter  mere 
nærmer  sig  den  naturlige  Skov. 

Af  Francis  Beckett. 


Historien,  Litteraturen  og  Kunsten,  siger  John  Ruskin,  er  et  tre- 
dobbelt Spejl,  i  hvilket  et  Folk  kan  finde  sit  Genbillede.  Men  som 
bekendt  er  Menneskenes  Øjne  saa  forskellig  indrettede,  at  ikke  to,  der 
kigger  i  Spejlet,  faar  samme  Billede  frem.  I  den  Bog,  som  Kammer- 
herre F.  Meldahl  har  skrevet  og  ladet  skrive,  fordi  „Det  kongelige 
Akademi  for  de  skjønne  Kunster*"  har  bestaaet  i  halvandet  Sekel,  be- 
tragtes Kunstakademierne  —  hvad  der  er  rimeligt  nok  —  som  den 
øverste  Etappe  og  det  vigtigste  Led  i  en  Nations  Kunstnersamfund. 

Andre  faar  rigtignok  et  lidt  andet  Billede  at  se  i  Spejlet.  De  vil 
maaske  underskrive  Høyens  Ord  om  Akademierne,  at  de  „kun  er 
Drivhuse,  som  den  første  kraftige  Vaarsol  vil  gøre  overflødige" ;  de  vil 
se  tilbage  til  de  gode,  gamle  Dage,  da  der  var  virkelige  store  Kunst- 
nere og  ingen  Akademier,  da  hver  Malerspire  valgte  sin  Mester,  rev 
hans  Farver,  undermalede  hans  Billeder,  lærte  sit  Haandværk  godt, 
og  iøvrig  aldrig  blev  plaget  med  pedantiske  Prøver  af  pedantiske  Læ- 
rere, som  han  ikke  selv  havde  valgt,  og  som  stod  ganske  fremmede 
for  ham  og  hans  Stræben.  De  vil  fra  det  19.  Aarhundrede  kunne 
fraadse  i  Eksempler  paa,  at  Akademierne  har  næret  det  ærligste  Nag 
og  paa  redeligste  Maade  forfulgt  alt,  hvad  der  var  sjældent  og  talent- 
Mdt,  og  de  vil  erindre,  hvorledes  de  ypperste  Kunstnere  fra  Carstens 
over  Millet  og  Bocklin  til  Vilh.  Marstrand  hele  deres  Liv  igennem 
holdt  deres  Haan  og  Foragt  frisk  overfor  Akademierne  og  akademisk 
Væsen.  Med  Glæde  vil  man  da  mindes,  at  den  danske  Malerkunst 
er  udgaaet  fra  Eckersbergs  private  Malerskole,  og  at  de  betydeligste 
yngre  Malere  alle  som  en  har  modtaget  deres  Undervisning  paa  de 
frie  Malerskoler,  som  det  nuværende  Venstre-Styre,  dengang  det  var 
Oppositionsparti,  har  iaaet  statsunderstøttede.  Og  man  vil  som  et  be- 
klageligt Efterspil  fra  Akademiets  Festdage  erindre,  at  to  af  vore  ypperste 
Malere,  vor  bedste  Landskabs-  og  Dyremaler,  Th.  Philipsen,  og  vor 
originaleste  Figurmaler,  Kr.  Zartmann,  har  nægtet  at  modtage  Valg  til 
Akademiets  Plenarforsamling.  At  fremme  den  frie  Kunstundervisning, 
at  statsunderstøtte  de  Kunstnere,  som  har  de  Unges  Hjærter,  og  som 
vil  meddele  dem  Undervisning,  det  har  hidtil  været  den  folkelige 
Oppositions  Tanke,  og  det  bør  vedblive  at  være  den  folkelige  Rege- 
rings Løsen,  ligesom  det  var  Enevoldsmagtens  Løsen  at  monopolisere 
og  privilegere  et  „Kongeligt  Akademi  for  de  skjønne  Kunster. *" 

Men  for  at  vende  tilbage  til  Spejlet,  saa  vil  dette  Aars  Malerkunst 
sikkert  kun  give  et  ret  svagt  og  udvisket  Spejlbillede.  Klarest  vil  man 
vel  kunne  skimte  et  Par  Portræter;  paa  den  frie  Udstilling  et  djærvt 
og  livagtigt,  blussende  Dameportræt  af  Jul.  Paulsen,  paa  Charlottenborg 

N.  V.  Dorphs  Billede  af  Generalkonsul  Delcomyn,  udsøgt  og  fornemt 
i  Linierne,  trods  den  lidt  ubehageligt  virkende  portvinsrøde  Farve  i  An- 
sigtet dog  nobelt  i  Farveholdningen.  Det  er  en  klog  og  intelligent 
Kunstner,  som  her  har  malet,  og  som  har  faaet  en  god  Anvendelse 
for  sine  Studier  i  dekorativt  Maleri.  Jeg  skulde  tro,  at  Dorphs  Maler- 
skole efter  denne  Prøve  paa  hans  Talent  vilde  faa  saa  stærk  en  Til- 
gang, som  den  fortjener.  Og  man  vil  erindre  et  overmaade  aandfiildt 
opfattet  Hoved  af  Viggo  Johansen  paa  Portrættet  af  den  klaverspil- 
lende Herre.  Som  saa  mange  af  Johansens  Billeder  virker  ogsaa  dette 
noget  plettet;  det  faar  vel  heller  ikke  det  rigtige  Lys  paa  Udstillingen. 
Monstro  ikke  en  Smule  Glas  for  Lærredet  vilde  have  været  af  god 
Virkning  ? 

Man  kan  ikke  lade  være  at  bemærke  Aug.  Jerndorffs  store  Billede, 
fordi  det  i  Kraft  af  sit  Emne  —  Kongen,  der  modtager  Kong  Georg 
ved  Foden  af  Fredensborg  Slotstrappe  —  har  faaet  en  Hædersplads 
paa  Udstillingen.  Hvis  det  alene  skulde  være  bedømt  efter  kunstne- 
riske Hensyn,  vilde  der  sagtens  være  tildelt  det  en  langt  mere  beskeden 
Plads.  Ifald  den  tomme  Komposition  gik  tilbage  til  en  Amatørfoto- 
grafs Plade,  vilde  man  med  Rette  kunne  præmiere  Amatørfotografen, 
men  der  plejer  dog  at  være  Forskel  paa  Jemdorff  og  Amatørfotografer. 
Med  nogen  Forfærdelse  mindes  man  den  halve  Lakaj  yderst  tilvenstre 
i  Billedet  og  den  overskaarne  Landauer  tilhøjre,  og  enkelte  morsomme 
Ting  som  den  skrammererede  Lakaj  oppe  paa  Trappen  og  Buldoggen 
kan  ikke  redde  dette  luftløse  og  stofløse  Billede  fra  Kedsommelig- 
hedens Ørken.  Imidlertid  har  Prof.  Jemdorff  saa  megen  ærefuld 
kunstnerisk  Gerning  bag  sig,  at  hans  Prestige  nok  kan  taale  dette 
Billede;  man  spørger  sig  selv  foran  det,  om  Kunstneren  naar  alt  kom- 
mer til  alt  egner  sig  til  Hofmaler. 

Det  er  heller  ikke  let  at  komme  uden  om  Slott-MøUers  Billede  af 
de  badende  unge  Piger,  fordi  det  lille  Ord  Opsigt  staar  skrevet  paa 
det  med  tydelig  Skrift.  Faa  danske  Malere  har  paa  Vuggen  modtaget 
saa  mange  gode  Gaver  af  Feerne  som  denne  Kunstner:  et  friskt 
malerisk  Syn,  en  sikker  Tegning,  dertil  et  fyrigt  Sind,  Selvstændighed 
og  en  uborgerlig  Lyst  til  at  drille  Hoben.  Hans  Strejftog  ind  paa 
Kunsthaandværkets  Omraade  —  ikke  mindst  paa  Fajancens  —  har 
gærne  bragt  smukke  og  mærkelige  Resultater.  Men  Feerne  har  stun- 
dom nægtet  hans  Kunst  en  vis  Ynde,  Finhed  og  Elskværdighed,  og  en 
rigtig  ondskabsfuld  Fe  gør  ham  stundom  til  et  Bytte  baade  for  det  raa 
og  det  simple.  Som  nu  de  badende  unge  Piger  ude  paa  en  Baad  i 
Bæltet!  Man  aner,  at  det  friske  Bæltlandskab  har  forekommet  Kunst- 
neren smukt,  men  hvor  er  det  blevet  tørt  og  duftløst,  og  Tegningen  af 
de  unge  Pigelegemer  er  uden  Finhed  og  Ynde.  Farven  med  de  gul- 
røde Reflekser  og  denne  demimondæne  Sammenstilling  af  den  gule 
Strømpe  til  den  grønne  og  blaa  Kjole,  virker  højst  ubehagelig.  Man 
ved  jo  nok,  at  unge  Piger  stundom  kan  skabe  sig,  naar  de  har  pæne 

Klæder  paa  og  er  sammen  med  det  andet  Køn,  men  at  de  ogsaa 
skaber  sig,  naar  de  tror  sig  alene  med  Naturen  og  har  kastet  ethvert 
Klædebon,  det  vidste  vi  oprigtig  talt  ikke  tidligere.  Ikke  af  Solskin 
og  Saltvand  og  unge  Piger  dufter  Slott-Møllers  Billede,  men  der  staar 
en  let  Alkoveluft  ud  fra  det. 

Ak  Millet,  Millet!  En  og  anden  vil  maaske  huske  en  dejlig  Teg- 
ning af  den  store  franske  Kunstner,  en  ung  Bondepige  der  tror  sig 
uset  og  alene  —  læg  vel  Mærke  til  det,  —  og  som  har  klædt  sig  af 
for  i  Træernes  Skygge  at  tage  sig  et  Bad  i  den  klare  Aa.  Hvilken 
Kyskhed  og  Renhed  i  Opfattelsen,  og  hvilken  henrivende  Naturlighed. 
El  smukkere  og  værdigere  Arbejde  af  Slott-MøUer  er  det  nydelige  Barne- 
portræt, hvis  Udtryk  dog  er  noget  stivnet.  — 

Uagtet  jeg  vel  ved,  at  Hr.  Rektor  Sigurd  Muller  anser  det  for  en  Taabe- 
lighed,  vover  jeg  dog  at  citere  et  Par  Sætninger  af  Johan  Ludvig  Hei- 
berg. Han  skrev  1838  om  den  efter  hans  Mening  slette  Smag  i  Valget 
af  Emner,  der  ytrede  sig  „i  den  coquetie,  selvbehagelige  Forkjærlighed, 
hvormed  Kunstnerne  skildrer  dem  selv  og  deres  Omgivelser.  Derved 
faar  man  Stykker,  som  fremstille  „en  Malers  Atelier",  „danske  Kunst- 
nere i  Rom",  undertiden  paa  et  Værtshus  med  Thorvaldsen  i  deres 
Midte,  „Kunstnere,  som  spøge  med  en  Bondepige",  og  en  Mængde 
andet  af  lignende  Surdeig,  hvilket  altsammen  synes  grundet  i  den  naive 
Mening,  at  det  er  Verden  magipaaliggende  at  erfare,  hvorledes  Kunst- 
nerne, som  dog  ikke  fortrinsvis  have  Ord  for  Skjønhed  og  Dannelse, 
se  ud  og  gerere  sig." 

Heiberg  tager  dog  aabenbart  fejl,  naar  han  mener,  at  dansk  Maler- 
kunsts mange  Kammerat-Billeder  skyldes  kunstnerisk  Selvglæde  og 
Forfængelighed,  men  at  selve  Sagen  har  været  paafaldende,  viser  nogle 
Ord,  som  jeg  her  gengiver,  uagtet  Hr.  Muller  sikkert  i  den  Anledning 
bestiller  Værelse  til  mig  paa  Bakkehuset.  De  stammer  dog  ikke  fra 
en  ren  Taabe.  Det  er  Høyen,  der  i  1844  tordner:  „Betragter  vore 
Kunstudstillinger!  næsten  alt  gaar  dér  ud  paa  at  stille  Hjemlivet  øverst, 
at  trække  sig  sammen  i  sin  Skal,  i  Stedet  for  at  aabne  Hjertet  for  en 
stor,  begejstrende,  almen  Nydelse." 

Nu  som  den  Gang  holder  danske  Malere  af  at  „stille  Hjemlivet 
øverst",  at  male  deres  Hjem,  deres  Kone  og  Børn,  deres  Venner  og 
Kammerater  i  tvangløst  Samvær.  Grunden  hertil  maa  vel  først  og 
fremmest  søges  i  den  danske  Magelighed.  De  daglige  Omgivelser, 
enten  de  er  levende  eller  døde,  er  nu  engang  nærmest  for  Haanden. 
Dernæst  er  det  næreste  ogsaa  gærne  det  kæreste,  og  endelig  er  Kone 
og  Børn,  Venner  og  Bekendte  ikke  blot  villige  Modeller,  men  ogsaa 
billige  Modeller,  hvad  der  har  noget  at  sige  i  en  stramt  budgetteret 
Husholdning.  Nu  som  dengang  vil  Emnevalget  sikkert  forekomme  det 
store  Publikum  en  Smule  smaatskaaret.  Se  dig  ud,  Svend  Vonved! 
Ryst  den  kære  Familie  af  dig,  løft  dig  op  over  Vennekliken  og  ud 
over  din  Stues  fire  Vægge.     Der  er  dog  andet,  som  er  værd  at  male. 

Det  ny  Aarhundrede  I.  18.  71 

Men  Publikum  har  c^aa  sin  Del  af  Skylden,  hvis  der  er  nogen.  El 
demokraiisk  Styre  burde  bruge  Malerkunsten  ganske  anderledes  efter- 
trykkelig, end  det  hidtil  er  sket.  Stil  Malerne  Opgaver,  og  man  vil 
faa  at  se,  ai  de  ikke  udelukkende  er  Hjemmemennesker. 

Der  findes  i  Aar  paa  Charloitenboi^  et  Par  meget  betydelige 
Hjemlivsbilleder.  Del  ene  er  Jul.  Paulsens  „Unge  Kvinder",  som  ude 
paa  Altanen  ved  Lampeskæret  har  spillet  og  sunget.  Den  sortklædte 
Dame  har  sænket  Mandolinen  og  sænker  Blikket,  den  gule  tilhøjre  — 
den  finest  og  hjærteligst  opfattede  —  fyldes  af  Mildhed  og  Glæde,  og 


Sigurd  ^'in 


-    FIgurgrapp*. 


den  blonde  i  den  askefarvede  Kjole  holder  Noderullen.  Hun  lægger 
Haanden  paa  Brystet  og  løfter  Blikket,  som  om  Sangen  tonede  igen 
fra  Himlen.  Natten  og  Søen  bag  Kvinderne  oplyses  af  Lygterækken. 
Det  er  en  Mester,  som  har  komponeret  dette  Billede,  sammenstillet 
de  tre  Kvindehoveder  og  Skuldre,  og  kun  den  udelikate  vil  spørge, 
hvad  der  er  blevet  af  de  to  Kvinders  Ben,  hvilket  der  er  højre,  c^ 
hvilket  der  er  venstre.  Det  er  en  Farvemester,  der  har  stemt  den 
fine,  levende  Kvindehud,  mælkehvid,  brunlig,  sammen  med  Drag- 
terne og  den  dunkle  Baggrund.  Billedet  er  en  sand  Øjenslyst.  Een 
Ting  savner  man  dog;  man  ser,  at  Kunstneren  til  den  blonde  Kvinde 
i  Midten  har  malet  en  blaalig  Glans  over  Søen,  der  fremhæver  hende 

som  lidt  af  en  Aabenbaring;  men  som  sagt  een  Ting  savner  man. 
Hvorfor  har  Kunstneren  forholdt  os  de  Englevinger,  som  den  tænk- 
somme Beskuer  dog  forlanger  anbragte  paa  Ryggen  af  den  midterste 
Kvinde? 

Sigurd  Wandels  „Figurgruppe''  holder  sig  ganske  anderledes  ved 
Jorden;  Billedet  er  endog  i  en  ganske  ualmindelig  Grad  jordbundet. 
Man  kunde  fylde  Sider  med  Indvendinger  imod  det.  Billedet  er  tungt 
malet,  stofløst;  det  er  uheldigt  afskaaret  forneden,  det  gule  Lys,  der 
skal  forestille  Lampeskær,  virker  ubehageligt;  der  er  ikke  tilstrækkelig 
Sammenspil  mellem  Figurerne,  Kompositionen  falder  fra  hinanden.  Og 
dog,  prøver  man  at  holde  sit  Spejl  op  foran  Billedet,  faar  man  et  klart 
og  skarpt  Genbillede,  Spejlbilledet  af  en  ren  og  ærlig  Kunstner,  som 
ikke  forsøger  at  staa  paa  Tæerne,  og  man  bevarer  Mindet  om  i  hvert 
Fald  to  fortræffelige  Figurer:  den  sære,  egensindige  unge  Mand,  der 
kryber  sammen  i  Sofahjørnet,  og  den  skønne,  blonde  unge  Kvinde, 
der  vender  sig  ud  mod  Beskueren. 

Sigurd  Wandel  er  imidlertid  som  Udstiller  ikke  nogen  Aarsunge, 
selv  om  Kunstneren  ikke  tidligere  har  gjort  noget  saa  indtagende.  Hvad 
man  derimod  forgæves  spejder  efter  baade  paa  Charlottenborg  og  paa 
Den  frie  Udstilling,  det  er  frembrydende  malerisk  Talent,  unge.  friske 
Kræfter.  Ikke  blandt  Malerne,  men  blandt  Billedhuggerne  træffer  man 
saadanne  nye  Mænd  —  til  sin  store  Glæde  og  Overraskelse,  thi 
Billedhuggerkunsten  plejer  jo  at  være  Askepotten  paa  vore  Udstillinger. 
Viggo  Jarl  har  udført  en  Broncestatue  af  en  ung  Mand,  der  straks 
tildrager  sig  Opmærksomheden,  fordi  den  kunstige  Rust  (Patina),  hvor- 
med den  er  overlagt,  giver  den  en  Farve  som  en  gammelgræsk  Bronce. 
Dog  vilde  der  ikke  være  Grund  til  at  dvæle  ved  Rusten,  hvis  det,  der 
er  under  Rusten,  ikke  var  godt  og  mærkeligt.  En  saa  fin  og  indgaa- 
ende  Formbehandling,  et  saa  ægte  plastisk  Syn  paa  nøgen  Mandsform, 
som  Kunstneren  her  har  udviklet,  hører  til  de  Ting,  som  hverken  Møl 
eller  Rust  kan  fortære.  Det  er  en  sand  Fornøjelse  at  se,  hvor  for- 
træffelig Armene  og  navnlig  Ryggen  og  de  flade,  haarde  brede  Laar  er 
modelleret.  Navnet,  som  Kunstneren  har  givet  sin  Figur,  er  egentlig 
i  enhver  Henseende  misvisende.  „De  knækkede  Vinger"  kalder  Kunst- 
neren nemlig  Figuren,  men  er  der  noget  Statuen  ikke  er,  saa  er  det 
bevinget.  Det  rare  ved  Skikkelsen  er  netop,  at  den  holder  sig  saa  tæt 
ved  Jorden.  Og  heller  ikke  i  overført  Betydning  passer  Navnet.  Paa 
Dansk  betyder  knækkede  Vinger  at  man  er  færdig  med  det  samme, 
men  den  unge  Mand  tager  sig  netop  sammen.  Kunstneren  har  antydet, 
at  Ynglingen  er  lidt  ude  af  Ligevægt,  men  han  knytter  sine  Hænder 
og  bereder  sig  til  at  sætte  sin  faste  Vilje  mod  det  Smæk,  han  har 
faaet. 

Dog  lad  Navnet  være  hvad  det  være  vil,  een  Ting  er  sikker,  ifald 
den  gamle  græske  Billedhugger  Polyklet  stod  op  af  Graven,  vilde  han 
slaa  sin  unge  danske  Kaldsfælle  paa  Skulderen  og  udbryde:   Du  er  en 

af  vore;  du  har  den  samme  rene,  friske,  ægte  Billedhuggerglæde  ved 
nøgen  Mandsform  som  vi  gamle  helleniske  Kunstnere.  Thi  den  unge 
danske  Kunstner  har  lidt  af  den  gammelgræske  Sans  for  kraftig  Yng- 
lingeform,  og  han  mangler  —  ligesom  de  gamle  peloponnesiske  Billed- 
hu^ere  —  i  hvert  Fald 
endnu  den  Flugt  i  Fantasien, 
der  løfter  Modellen  op  over 
Dagliglivet. 

Det  er  et  Held  for  ham, 
at  han  straks  har  kunnet 
lade  sit  Arbejde  udføre  i 
det  Materiale,  hvori  det  er 
tænkt,  og  det  er  til  Ære  for 
ham.  at  den  mørke,  mandige 
Bronce  passer  til  hans  Værk 
som  Handske  til  Haand.  Et 
andel  betydeligt  Billedhug- 
gerarbejde, signeret  af  en  ung 
Kunstner,  Edvard  Eriksen. 
er  endnu  ikke  kommet 
videre  end  til  Gibsen.  men 
det  vil  paa  Statens  Be- 
kostning snart  opstaa  i  sit 
rette  Stof,  det  hvide  Marmor. 
Jarls  og  Eriksens  Arbejder 
klæder  hinanden,  fremhæver 
hinandens  gode  Egenskaber; 
den  mandige  Alvor  i  Jarls 
Figur  understreger  den  bløde, 
drømmende,  sjælfulde  Ynde 
i  Eriksens  Gruppe. 

Kunstneren  har  —  efter 
Rodins  Mønster  —  valgt  en 
Fremstillingsmaade.  der  er 
halvt  Relief,  halvt  Statue, 
saaledes  at  han  har  bevaret 
Fordelene  ved  Relieffets  mere 
antydende  Udtryksmaade, 
samtidig  med  at  han  dog 
har  kunnet  modellere  Formen  frit  ud.  Idet  han  har  undladt  at 
løse  Hovedfiguren  helt  fra  Baggrunden,  har  han  kunnet  indskrænke 
sig  til  at  sige,  hvad  han  havde  paa  Hjærie,  og  lade  være  med  at 
sige,  hvad  der  ikke  interesserede  ham  synderlig,  Hans  Tale  er 
grumme  fængslende.  Den  unge,  hvilende  Moder  holder  sit  sovende 
Barn    i  sine   Arme,    med   højre   Haand   trykker  hun  varlig    dets  lille 


Viggo  Jl 

buttede  Kind  ind  mod  sit  Bryst,  bøjer  sit  Hoved  og  kysser  Batnets 
Øjenlaag.  I  Jaris  Figur  er  Bevægelsen  eti  Smule  søgt;  man  mærker  Mo- 
dellen; i  Eriksens  Kvindeskikkelse  er  Bevægelsen  fuldkommen  naturlig, 
Udtrykket  overmaade  inderligt.  Hun  bøjer  sig  over  sit  Barn  som  for  at 
skjule  det,  dække  dei,  skærme  det.  Og  ganske  dejlig  er  Overkroppens 
Bøjning.     Hertil  kommer,    at  den  unge  jomfruelige  Moderskikkelse  er 


gennemFøri  med  en  ærbødig  Ømhed,  der  er  lige  langt  fra  det  kælne 
og  det  kolde.  Fødderne  og  Benene  er  der  maaske  ikke  synderlig 
godt  at  sige  om,  men  Hænderne  er  fine  og  udtryksfulde,  og  Behand- 
lingen af  den  moderlige  Barm,  den  spæde,  jomfruelige  Skulder  og  den 
fine,  strakte  Hals  røber  en  ikke  almindelig  Formsans.  1  Tilgift  Faar 
man  den  prestige  maleriske  Virkning  af  den  levende  Ryg,  hvorover 
det  udslagne  Haar  falder,  op  mod  den  døde  Baggrund.  Siden  Jerichaus 
Dage  er   der  i  dansk  Billedhuggerkunst  ikke  set  skønnere  og  friskere 

gennemført  kvindelig  Overkrop,  og  Jerichau  har  næppe  nogensinde 
udført  et  saa  rørende  og  sjælfuldt  Værk. 

Kunstneren  har  haft  den  smukke  Tanke  at  kalde  denne  Gruppe  aF 
en  ung  Moder,  der  drømmer  nok  saa  vemodigt  i  Skumringen  over  sit 
lille  Barn,  for  „Haabet",  et  Navn,  der  virkelig  forløser  den  Stemning, 
Beskueren  føler  foran  Værket. 

Man  kan  meget  godt  være  bekendt  at  gøre  lidt  Stads  af  disse  to 
Billedhuggerværker.     De  har  højnet  Foraarsudstillingens  Niveau. 


Kampen  om  Jorden  i  de  polske  Landsdele. 

Af  H.  P.  Hanssen-Nørremølle. 


I  over  en  halv  Menneskealder  har  Polakkerne  og  Tyskerne  ført  en 
hæftig  Kamp  om  Jorden  ved  Preussens  Østgrænse.  Bismarck  lod 
blæse  til  Angreb  i  1886.  Aaret  i  Forvejen  havde  han  udvist  over 
50,000  fattige  Polakker,  som  paa  det  store  internationale  Arbejdertogt 
imod  Vest  var  rykkede  ind  i  Preussen  fra  Nabostaterne  for  at  søge 
bedre  Arbejdsvilkaar.  Efter  at  Pladsen  dermed  var  ryddet  for  tyske 
Kolonister,  skabte  han  i  Nybyggerkommissionen  en  Organisation,  som 
udstyret  med  et  Krigsfond  paa  100  Millioner  Mark,  skulde  opkjøbe 
polske  Godser  og  grundlægge  tyske  Landsbyer  paa  deres  udstrakte 
Marker.  Kornprisernes  stærke  Fald  i  det  forudgaaende  Tidsrum  havde 
ført  mange  polske  Godsejere  til  Fallittens  Rand.  Folkemanglen  gav 
dem  nu  Dødsstødet.  Der  var  Godser  nok  til  Fals.  Kolonisations- 
arbejdet  begyndtes  derfor  med  store  Forventninger. 

Men  ægget  af  den  brutale  Jernkanslers  bidende  Spot  optoge  Polak- 
kerne straks  Stridshandsken.  Med  beundringsværdig  Energi  stampede 
de  i  de  følgende  Aar  Modorganisationer  op  af  Jorden.  Den  polske 
Adels  aldrig  svigtende  patriotiske  Offervillighed  udstyrede  dem  med  de 
nødvendige  Pengemidler,  og  snart  brændte  Kampen  løs  over  hele 
Linjen.  Den  tyske  Krigskasse  tømtes,  fyldtes  atter  med  100  Millioner, 
tømtes  paany  og  fyldtes  for  tredje  Gang  med  250  Millioner  Mark, 
mens  Nybyggerkommissionen  omdannedes  og  udvidedes.  Men  alt  som 
Millionerne  rullede,  fandt  Guldstrømmen  ogsaa  Vej  til  de  polske  Folke- 
banker, som  snart  begyndte  at  gaa  angrebsvis  frem,  Og  skjønt  støttede 
i  alle  Retninger  af  den  mægtige  preussiske  Stat  og  udrustede  med 
Statsfond  paa  tilsammen  450  Millioner  Mark  til  Opkjøb  og  Udstykning 
af  Landejendomme  i  Provinserne  Posen  og  Vestpreussen,  er  Tyskerne 
i  Aarenes  Løb  trængte  tilbage  i  en  stærkt  truet  Forsvarsstilling. 

I  et  Bind  paa  over  halvFjerde  Hundrede  Kvart-Sider,  mest  be- 
staaende  af  statistiske  Oversigter,  har  den  preussiske  Regering  i  disse 

Dage  aflagt  Landdagen  Regnskab  for  Nybyggerkommissionens  Arbejde 
i  Aaret  1903.  Et  Par  Tal  af  denne  Beretning  er  nok  til  at  vise  Om- 
fanget af  den  storstilede  Virksomhed,  Preussen  udfolder  paa  dette  Om- 
raade  for,  som  Frasen  lyder,  at  styrke  og  fremme  Tyskheden  i  de 
polsktalende  Landsdele. 

Nybyggerkommissionen  har  i  Fjor  opkjøbt  84  Godser  og  39  Bønder- 
gaarde med  et  samlet  Areal  af  42,052  Hektar*)  i  Provinserne  Posen 
og  Vestpreussen.  For  disse  Ejendomme  er  der  ialt  betalt  42V2  Mill. 
Mark.  Paa  den  anden  Side  har  Nybyggerkommissionen  i  1903  ud- 
stykket, solgt  og  bortforpagtet  1476  mindre  Landejendomme,  som  til- 
sammen har  et  Jordtilliggende  af  19,502  Hektar,  til  tyske  Nybyggere. 
Det  vil  sige,  at  ca.  3^2  Kvadratmil  Jord  i  de  polske  Landsdele  i  dette 
ene  Aar  er  blevne  omdannede  til  Bøndergaarde  og  besatte  med  tyske 
Kolonister.  Eller  med  andre  Ord:  Preussen  har  i  1903  anlagt  50  nye 
Landsbyer  i  Provinserne  Posen  og  Vestpreussen,  udstyret  dem  med 
Kirker,'  Skoler  og  andre  offentlige  Bygninger  og  gjennemsnitlig  bosat 
30  tyske  Familier  i  hver  Landsby. 

Fra  1886 — 1903  har  Nybyggerkommissionen  ialt  opkjøbt  405  Godser 
og  226  Bøndergaarde  med  en  samlet  Areal  paa  228,553  Hektar  eller 
over  40  Kvadratmil  for  en  samlet  Kjøbesum  af  175,353,630  Mark. 
Af  disse  Ejendomme  har  den  atter  indtil  d.  31.  December  1903  ud- 
stykket 20^3  Kvadratmil  Jord  i  Form  af  7,539  enkelte  Ejendomme, 
for  det  meste  smaa  Bøndergaarde.  Paa  disse  Ejendomme  boede  der 
ved  Nytaarstid  ialt  henved  49,000  Tyskere. 

Skjønt  disse  Tal  viser,  hvor  storstilet  det  Kolonisationsarbejde  er, 
som  Preussen  udfører  ved  sin  Østgrænse,  bør  de  dog  for  Fuldstændig- 
hedens Skyld  suppleres  med  andre  Talrækker.  Idet  Staten  har  om- 
dannet Godserne  til  Landsbyer,  har  den  set  sig  nødsaget  til  at  grund- 
lægge nye  Skolekommuner  og  Kirkesogne  og  at  forsyne  dem  med  de 
nødvendige  offentlige  Bygninger.  Hvor  betydelig  denne  Side  af  Ny- 
byggerkommissionens Virksomhed  er,  viser  Byggearbejdet.  Fra  1886 
— 1903  har  Kommissionen  ialt  bygget  25  Kirker,  17  Kapeller,  24 
Præstegaarde,  177  Skoler  og  191  andre  kommunale  Bygninger  (Fattig- 
gaarde, Embedsboliger  m.  m.)  Endelig  har  den  i  det  sidste  Aar  rejst  497 
private  Bygninger,  deriblandt  et  større  Antal  Kroer.  61  af  Kommis- 
sionen paa  de  kjøbte  Godser  anlagte  Teglværker  har  leveret  Mur- 
stenene samt  sørget  for  Drainsrør  til  udstrakte  Afvandingsanlæg.  At 
der  endvidere  er  bygget  et  vidtforgrenet  Vejnet  er  naturligvis  en  Selv- 
følge. Men  Kommissionens  Arbejde  er  langtfra  afsluttet  dermed.  Den 
har  endvidere  oprettet  Laanekasser,  Andelsbrænderier  og  Andelsmejerier, 
Forbrugsforeninger  og  Landbrugsskoler,  den  har  forsynet  fattige  Ny- 
byggere med  Kvæg  og  draget  Omsorg  for,  at  der  er  bleven  plantet  en 
smuk  Frugthave  ved  hver  ny  anlagt  Bondegaard. 


*)  1   Hektar  —  ca.  2  Tdr.  Land.    9  Mark  —  8  Kroner. 

Denne  omfattende  Virksomhed  har  naturligvis  kostet  mange  Penge. 
Mens  de  indtil  d.  31.  December  opkjøbte  Landejendomme  ialt  kun 
havde  kostet  rigelig  175  Millioner  Mark  beløb  Nybyggerkommissionens 
samlede  Udgifter  sig  den  31.  December  1903  til  256  Mill.  Mark.  Over- 
for denne  Udgift  stod  imidlertid  en  Indtægt  af  54  Mill.  Mark,  som  var 
indvunden  ved  Salget  af  udlagte  Bøndergaarde.  Nybyggerkommis- 
sionens Nettoudgift  fra  1886 — 1903  beløber  sig  saaledes  til  202  Mill. 
Mark. 

Socialpolitisk  set  betegner  dette  storstilede  Kolonisationsarbejde 
utvivlsomt  et  meget  betydeligt  Fremskridt.  Hvor  forgjældede  Junkere 
uden  landøkonomisk  Fagdannelse  før  stod  ævneløse  overfor  de  mang- 
foldige Opgaver,  Kornprisernes  Fald  har  stillet  Landbruget  i  disse  Egne, 
driver  støtte,  arbejdsvante  Bønder  nu  deres  egen  Jord,  om  end  ikke 
mønsterværdigt  efter  danske  Forhold,  dog  i  hvert  Fald,  som  Statistiken 
viser,  paa  en  saa  indbringende  Maade,  at  de  efter  Haanden  arbejder 
sig  frem  til  jævn  Velstand.  Hvor  der  før  laa  forfaldne  Godser  med 
udstrakte,  slet  drevne,  sumpede  og  forsømte  Marker,  i  hvis  Udkanter 
usle  Rønner  husede  et  ludfattigt  Proletariat,  har  der  i  de  senere  Aar 
rejst  sig  smukke  Landsbyer  med  spredte  Bøndergaarde,  hvis  grund- 
murede, teglhængte  Bygninger  omgivne  af  unge  Frugthaver  opliver 
hele  Landskabet  og  giver  det  et  nyt  Præg.  For  saa  vidt  fortjener 
Nybyggerkommissionens  Arbejde,  hvad  den  bekendte  Kathedersocialist 
og  Statsøkonom,  Professor  Adolf  Wagner  allerede  har  forlangt  for  en 
halv  Snes  Aar  siden,  at  efterlignes  i  andre  preussiske  Junkerlande. 
Det  kan  der  næppe  være  to  Meninger  om. 

Bismarck  stillede  imidlertid  ikke  Nybyggerkommissionen  en  social- 
politisk men  derimod  en  nation  al-politisk  Opgave.  Polakkerne  skulde 
fortrænges,  ja  helst  udryddes  som  Jorddrotter.  Den  polske  Adel  maa 
være  glad  ved  at  finde  en  Kjøber  til  sine  Godser  —  lilraabte  han 
med  udsøgt  Elskværdighed  i  1886  Oppositionen  i  Landdagen  —  thi 
saa  faar  den  Penge  til  at  bortspille  i  Monako.  Og  i  Førstningen  lyk- 
kedes det  virkelig  ogsaa  Nybyggerkommissionen  om  end  under  stigende 
Vanskeligheder  at  opkjøbe  en  Del  polske  Godser.  Men  da  det  første 
Hundrede  Millioner  var  opbrugte  hovedsagelig  til  at  skille  Polakker, 
som  stod  paa  Fallittens  Rand,  af  med  deres  Godser,  hævdede  Opposi- 
tionen allerede,  at  det  næste  Hundrede  Millioner  vilde  blive  brugt  til 
at  udkjøbe  bankerotte  tyske  Junkere.  Og  denne  Spaadom  er  slaaet  til 
i  en  Udstrækning,  som  endog  har  overtruffet  Oppositionens  mørkeste 
Anelser.  Ogsaa  i  denne  Henseende  er  den  officielle  Beretnings  Tal 
meget  lærerige. 

Af  de  405  Godser  og  226  Bøndergaarde,  som  Nybyggerkommis- 
sionen ialt  har  opkjøbt  fra  1886 — 1903  er  kun  160  Godser  og  123 
Bøndergaarde,  hvis  Jorder  tilsammen  omfatter  95,713  Hektar  kjøbi  af 
Polakker,  mens  Resten,  245  Godser  og  103  Bøndergaarde  hvis  Jorder 
omfatter  132,840  Hektar,   er  kjøbt  af  Tyskere.     For  polske  Ejen- 

domme  har  Nybyggerkommissionen  i  dette  Tidsrum  udbetalt  ca.  70 
Mill.  Mark,  for  tyske  Ejendomme  derimod  ikke  færre  end  105  Mill. 
Mark.  Af  de  Landejendomme,  Staten  indtil  Udgangen  af  Aaret  1903 
har  opkjøbt  i  Provinserne  Posen  og  Vestpreussen,  er  med  andre  Ord 
kun  42  ^Iq  kjøbte  af  polske.  Resten  58  %  derimod  af  tyske  Bønder 
og  Godsejere.  Faktisk  er  Forholdet  saaledes  bleven  endnu  ugunstigere, 
end  Oppositionen  havde  ventet. 

Og  Forholdet  forrykker  sig  Aar  for  Aar  mere  til  Polakkernes  For- 
del. Særlig  karateristiske  for  den  Retning,  Udviklingen  har  taget,  er 
Nybyggerkommissionens  Ejendomshandler  i  1903.  Af  de  84  Godser, 
den  som  paavist  har  opkjøbt  i  Fjor,  ejedes  siger  og  skriver  kun  ialt 
7  Godser  af  tilsammen  4  Polakker.  Hele  Resten  77  Godser  er  der- 
imod kjøbt  af  tyske  Godsejere!  Jorderne  og  Kjøbesummerne  viser 
omtrent  samme  Forhold.  Af  Polakkerne  har  Nybyggerkommissionen 
i  1903  kun  kjøbt  3067  Hektar  for  henved  3V4  Mill.  Mark,  af  Tyskerne 
derimod  38,985  Hektar  for  over  39  Mill.  Mark.  Det  vil  med  andre 
Ord  sige :  Polakkerne  ejede  kun  7,3  ®/o.  Tyskerne  derimod  92,7  ^/o  af 
de  Landejendomme,  der  opkjøbtes  til  Udstykning  for  Statens  Regning 
i  1903.  Disse  Tal  viser  bedre  end  lange  Forklaringer,  at  Polakkerne 
ikke  er  villige  til  lade  sig  udkjøbe,  mens  Tyskerne  derimod  i  hine 
Egne  kappes  om  at  afhænde  deres  Ejendomme  til  Staten,  den  store 
Hjælper  i  al  Nød.  Mens  Polakkerne  ikke  blot  med  stigende  Held 
fastholder  deres  nedarvede  Ejendomme,  men,  som  jeg  senere  skal  paa- 
vise,  endog  udvider  dem  meget  betydeligt  paa  Tyskernes  Bekostning, 
synes  største  Parten  af  de  Ejendomme  ved  Østgrænsen,  der  er  paa 
tyske  Hænder  uden  at  være  baandlagte  i  Fidekommisser,  at  være  til 
Fals.  Fra  tysk  Side  blev  der  nemlig  ialt  tilbudt  Nybyggerkommissionen 
421  Godser  og  237  Bøndergaarde  i  1903.  Deraf  havde  den  endnu 
356  Godser  og  over  200  Bøndergaarde  med  tilsammen  over  30  Kvadrat- 
mil Jord  paa  Haanden  ved  Aarets  Slutning. 

De  Vanskeligheder,  Kolonisationsarbejdet  møder,  har  det  selv  skabt, 
deis  ved  at  æ^e  Nationalitetsfølelsen  og  fremkalde  Organisationen  af 
de  polske  Folkebanker,  men  særlig  ved  at  fremtvinge  en  stærk  Stigning 
i  Ejendomspriserne,  som  har  højnet  Polakkernes  Velstand,  øget  deres 
Kredit  og  dermed  skærpet  deres  Ævne  til  at  værge  Hjem  og  Arne, 
Arv  og  Odel. 

Jordprisernes  Stigning  i  de  senere  Aar,  hvor  Nybyggerkommissionen 
har  arbejdet  under  skarp  Konkurrence  med  private  polske  Parcel- 
leringsbanker,  giver  Stof  til  Eftertanke.  Her  er  den  officielle  Statistiks 
Tal  igjen  meget  oplysende.  1886  betalte  Nybyggerkommissionen  kun 
gjennemsnidig  568  M.  pr.  Hektar  af  de  kjøbte  Jorder.  I  de  følgende 
12  Aar  steg  Prisen  ved  et  Opkjøb  af  fra  2,500—8000  Hektar  om 
Aaret  langsomt  til  760  Mark  pr.  Hektar.  Imidlertid  havde  polske  Or- 
ganisationer spændt  deres  vidtforgrenede  og  tætmaskede  Net  over  alle 
truede  Strøg,  mens  Nybyggerkommissionens  Krigsfond  var  bleven  for- 

Øget  med  250  Mill.  Mark.  Og  dermed  begyndte  en  vild  Konkurrence. 
Statens  Opkjøb  voksede  til  39,000  Hektar  i  1903,  de  polske  Bankers 
Opkjøb  naaede  et  tilsvarende  Omfang  og  Jordpriserne  gik  nu  hastigt  til 
Vejrs.  Faktisk  har  Staten  i  de  sidste  seks  Aar  gjennemsnitlig  betalt 
følgende  Priser  pr.  Hektar: 

1898        1899        1900        1901         1902         1903 
760  Mk.  818  Mk.  809  Mk.  801  Mk.  842  Mk.  1007  Mk. 

Fra  1886—1903  har  Prisstigningen  udgjort  439  Mark  pr.  Hektar 
eller  over  77  ^/q.  Følgerne  viser  sig  i  flere  Retninger.  Tysk  Jord  er 
bleven  en  løs  Handelsvare  i  Posen  og  Vestpreussen.  Hundreder 
af  tyske  Godsejere  brænder  af  Begjær  efter  at  sælge  deres  Ejendomme 
til  disse  hidtil  i  de  østpreussiske  Provinser  uhørt  høje  Priser  for  der- 
efter at  forpagte  Statsdomæner,  kjøbe  nye  Ejendomme  i  Mellem  tyskland, 
eller  slaa  sig  ned  som  Rentiers  i  en  eller  anden  tysk  By.  Paa  den 
anden  Side  er  de  polske  Ejendommes  Laaneværdi  steget  i  en  tilsvarende 
Grad,  og  dette  har  ledet  nye  Guldstrømme  ind  over  disse  fattige  Lande 
og  givet  Polakkernes  Kolonisationsarbejde  et  Omfang  og  en  Betydning, 
som  ingen  havde  tænkt  sig  Muligheden  af  for  ti  Aar  siden. 

Da  Polakkerne  i  1886  oprettede  deres  første  Redningsbank,  som 
polske  Rigmænd  udstyrede  med  en  Aktiekapital  paa  3  Millioner  Mark, 
for  at  optage  Kampen  om  Jorden  med  den  mægtige  preussiske  Stat, 
overøstes  de  med  Spot  af  den  officiøse  Presse.  Hvad  forslog  fattige 
3  Millioner  imod  Statens  Hundrede  Millioner  og  mægtige  Reserver. 
Men  alt  som  Nybyggerkommissionen  i  de  følgende  Aar  lod  Millionerne 
rulle  og  Ejendommene  stege  i  Værdi,  voksede  Polakkernes  Krafk.  De 
før  gjældbundne,  men  nu  ved  fordelagtige  Salg  til  Staten  frigjorte  polske 
Godsejere,  gik  ikke,  som  Bismarck  havde  haabet,  til  Monako  for  at 
bortspille  de  reddede  Kapitaler,  men  bleve  paa  deres  Hjemegn,  hvor 
nogle  paany  optraadte  som  Kjøbere,  andre  nedsatte  sig  som  nærings- 
drivende Borgere  i  Provinsbyerne  og  atter  andre  grundlagde  Land- 
banker, som  satte  Godskjøbet  og  Jordudstykningen  i  System  efter  det 
af  Staten  givne  Eksempel,  men  med  polsk-patriotiske  Formaal.  Inden 
føje  Tid  havde  hvert  Amt,  ja  saa  at  sige  hver  lille  By  sin  egen  Land- 
bank. Og  takket  være  de  af  fattige  men  utrolig  nøjsomme  polske 
Sæsonarbejdere  i  fjerne  Landsdele  opsparede  og  af  en  ligesaa  national- 
sindet som  socialt  interesseret  Gejstlighed  forvaltede  Pengemidler,  tog 
den  polske  Kolonisation  snart  et  forbausende  Opsving.  Uventet  hur- 
tigt er  de  polske  Arbejdere,  vistnok  under  Indflydelse  af  de  under 
Sommerarbejdet  i  fremskredne  Bondelande  høstede  Erfaringer,  bleven 
grebne  af  en  sand  Landhunger.  Og  da  de  er  i  Stand  til  at  ernære 
sig  paa  en  graa  Sten,  viger  de  —  blot  de  kan  faa  den  nødvendige 
Kredit  —  ikke  tilbage  for  Jordpriser,  som  ingen  tysk  fra  Vestlandene 
indvandret  Kolpnist  tør  indlade  sig  paa  at  udrede.     Dermed  har  der 

gjort  sig  en  Faktor  gjældende  under  Kampen  om  Jorden,  som  Tyskerne 
ikke  tidligere  har  regnet  med,  og  Følgen  er,  at  deres  Angreb  preller 
af  imod  en  udbrydelig  Modstand,  mens  Polakkerne  under  fast  og  sikker 
Ledelse  er  i  jævn  Fremrykning  mod  Vest  over  hele  Linjen.  Tvangs- 
politiken  har  her  kaldt  Aander  frem,  som  den  ikke  er  i  Stand  til  at 
mane  ned  igjen. 

Rigskansler  v.  Biilow  paaviste  allerede  i  Fjor  i  Landdagen  Polak- 
kernes Fremgang,  men  hans  Tal  var  spredte  og  hentede  af  under- 
ordnede Embedsmænds  Indberetninger.  De  opfattedes  derfor  som 
tendentiøst  opstillede.  Nu  foreligger  der  imidlertid  fyldige  og  fuldt 
paalidelige  Meddelelser  om  Polakkernes  Fremgang  i  „Statistisches 
Jahrbuch  fur  den  Preussischen  Staat  1903.",  som  er  udgivet  af  det 
kongelige  statistiske  Bureau  i  Berlin. 

Den  i  dette  ansete  Værk  offentliggjorte  Statistik  omfatter  for  det 
første  Landejendommenes  Udstykning.  Følgende  paa  dette  Grundlag 
udarbejdede  Tavle  viser  Udstykningens  Omfang  i  de  polske  Landsdele 
fra  1896—1901: 

Udparcelleringen  af  Landejendomme  i  Provinserne  Posen 
og  Vestpreussen  fra  1896—1901. 


Udparcellerede  Ejendomme 


tyske 


polske 


Aar 

Antil 

1000 

Hektarer 

1896 

1087 

53„ 

1897 

1147 

95„ 

1898 

1313 

142« 

1899 

1307 

123,0 

1900 

1385 

97„ 

1901 

1589 

105,. 

lait 

7828 

617,. 

Antal 

1321 
1374 
1573 
1565 
1485 
1761 


1000 
Hektarer 

27,. 
35„ 
33„ 
44„ 
28,. 
45„ 


9079  !    2I3„ 


Ved  Udparcelleringen  oprenedes  følgende 
nye  Ejendomme 


lyske 


1000 

Antal 

Hektarer 

1947 

14,7 

2318 

22,. 

2945 

33„ 

2837 

26„ 

2781 

26„ 

3113 

31,. 

polske 


3,212 
3.420 
3,745 
4,127 
3,550 
4,235 


15,941         155,51         22,289 


12,5 
14,« 
17,5 

17,8 

17„ 
16„ 


95 


>8 


Tavlen  viser,  at  Polakkerne  har  Overtaget.  Vel  har  Tyskerne  ud- 
stykket større  Arealer,  men  Polakkerne  har  delt  flere  Ejendomme  og, 
hvad  der  national-politisk  set  vejer  tungest,  udlagt  flere  Gaarde  og 
Husmandslodder,  altsaa  skabt  flere  nye  Hjem. 

De  polske  Parcelsteder  er  gjennemgaaende  noget  mindre  end  de 
tyske.  Aarsagen  maa  nærmest  søges  i  den  polske  Arbejderstands 
Fattigdom.  En  polsk  Bondestand  savnes  eller  er  først  under  Udvik- 
ling. Kun  Arbejdere  kommer  i  Betragtning  som  Kolonister.  Og  da 
de  i  Reglen  kun  raader  over  faa  ved  Sommerarbejde  i  fjærne  Lands- 
nele  erhvervede  Spareskillinger,  kan  de  ikke  magte  ret  store  Ejen- 
domme. De  er  bedst  tjente  med  Husmandslodder.  Om  de  paa  deres 
nuværende  Kulturtrin  vilde  forstaa  at  drive  større  Ejendomme  kan 
være  tvivlsomt,  men  de  forstaar  at  arbejde,  og  der  er  godt  Tømmer  i 

dem  til  en  kraftig  Husmandsstand,  som  i  næste  Generation  socialt  set 
vil  kunne  naa  videre  frem  og  eventuelt  løse  større  Opgaver. 

I  Modsætning  dertil  kommer  den  tyske  Kolonist  i  Reglen  fra  et 
socialt  set  højere  liggende  Lag.  I  de  fleste  Tilfælde  er  han  en  fra 
Mellem-  eller  Vesttyskland  indvandret  Bondesøn  og  udrustet  med  en 
lille  arvet  Kapital.  Som  Nybygger  nyder  han  desuden  en  betydelig 
Statskredit.  Han  vil  ikke  være  Husmand  men  Gaardmand.  For 
lettere  at  naa  frem  dertil  er  han  udvandret  fra  sin  Hjemstavn  for  at 
nedsætte  sig  i  de  polske  Landsdele. 

I  Aarenes  Løb  er  de  Parcelsteder,  Tyskerne  har  udlagt,  imidlertid 
ogsaa  bleven  mindre  og  mindre.  Baade  sociale  og  nationale  Hensyn 
tvinger  Udviklingen  i  denne  Retning.  De  fra  1895 — 1901  oprettede 
tyske  Parcelsteder  var  gjennemsnitlig  udlagde  med  9,?  Hektar,  det  vil 
sige  henved  20  Tønder  Land,  de  i  samme  Tidsrum  oprettede  polske 
Parcelsteder  var  derimod  kun  udlagte  med  gjennemsnidig  4,3  Hektar 
eller  knap  9  Tdr.  Land.  Kniber  det  med  at  faa  Renterne  samlet  i  de 
første  Aar,  kan  Konen  drive  denne  lille  Ejendom  paa  egen  Haand  i 
Sommermaanederne,  mens  Manden  gaar  til  Saksen,  Hannover  eller 
Danmark,  for  i  Roemarkerne  at  tjene  sig  en  god  Løn,  som  han  op- 
sparer, og  hvormed  han  langsomt  men  sikkert  underbygger  sit  nye 
Hjem. 

Tyskerne  har,  som  Tavlen  viser,  udstykket  større  Arealer  end 
Polakkerne,  nemlig  155,200  imod  95,800  Hektar,  men  paa  Grund  af 
Forskjellen  i  Parcelstedernes  Størrelse,  har  de  i  disse  6  Aar  kun 
grundlagt  nye  Hjem  til  15,941  Familier,  Polakkerne  derimod  til  22,289 
Familier.  Under  det  store  Kolonisationsarbejde  i  Posen  og  Vest- 
preussen har  Polakkerne  saaledes  vundet  Forspringet  med  6,348  nye 
Hjem  fra  1896 — 1901.  For  de  sidste  to  Aars  Vedkommende  foreligger 
der  endnu  ikke  sikre  Tal,  men  saa  meget  staar  dog  fast,  at  For- 
holdene i  hurtigere  Tempo  har  udviklet  sig  til  Polakkernes  Fordel. 

Nu  var  det  jo  tænkeligt,  at  Tyskerne  ved  Kjøb  af  polske  Ejen- 
domme kunde  have  indhentet  det  Forspring,  Polakkerne  efter  den 
officielle  Statistik  har  vundet  ved  Udparcelleringen.  Men  dette  er  ikke 
Tilfældet.  I  Virkeligheden  har  Polakkerne  ogsaa  sejlet  Tyskerne  langt 
agter  ud  paa  dette  Omraade.  I  Posen  og  Vestpreussen  har  i  Følge 
„Statistiches  Jahrbuch  fur  den  preussischen  Stat"  Tyskerne  fra  1896— 
1901  ialt  kjøbt  3,772  Landejendomme  af  Polakkerne,  Polakkerne  der- 
imod omvendt  i  samme  Tidsrum  ialt  5,183  Landejendomme  af  Tyskerne. 
Med  andre  Ord:  Kjøb  og  Salg  af  Landejendomme  har  i  disse  Aar 
givet  Polakkerne  et  Overskud  af  1711,  Kjøb,  Salg  og  Udparcellering 
tilsammen  et  Plus  af  8,059  Ejendomme. 

Regner  vi  med  Ejendonimenes  Størrelse,  er  Polakkernes  Vinding 
noget  mindre.  Nationalpolitisk  set  er  det  imidlertid,  som  før  paa- 
peget, fremfor  alt  Hjemmene,  der  tæller.  løvrigt  viser  hosstaaende 
Tavle,  som  ligeledes  er  udarbejdet  efter  den  officielle  preussiske  Stati- 

stik,   at  Tyskerne  ogsaa  har  lidt  et  betydeligt  Tab,    naar  Regnskabet 
opgjøres  efter  Tønder  Land. 

Tyskernes  Tab  i  Provinserne  Posen  og  Vestpreussen  fra 
1896—1901. 


Tyskerne 

Tyskerne 

Tyskerne 

Aar 

vandt 

tabte 
ykningen 

vandt               tabte 

vandt               tabte 

ved  Udst 

i  Handel  med  udelte 
Ejendomme 

lait 

1896 
1897 
1898 
1899 
1900 
1901 

Hektar 

— 

— 

Hektar 

3,400 
4,700 

5,100 
5,000 
7,100 
0,900 

Hektar 

1,200 
0,100 

0,200 

Hektar 

1,100 
6,900 

0,500 

Hektar 

Hektar 
2,200 

4,600 
6,200 
11,900 
6,900 
1.400 

26,200 

7,000 

32,200 

Efter  dette  Slutningsregnskab  har  Tyskerne  altsaa  trods  al  Stats- 
hjælp tabt  33,200  Hektar  eller  0,61  o/^  af  den  samlede  Grundflade  i  Pro- 
vinserne Posen  og  Vestpreussen  til  Polakkerne  i  dette  Tidsrum.  Og  Aaret 
1902  har  paaført  Tyskerne  et  nyt  Tab  paa  over  7000  Hektar.  I  det 
preussiske  Herrehus  konstaterede  Indenrigsminister  v.  Hammerstein 
nemlig  d.  3.  Marts,  at  Tyskernes  Tab  i  disse  Provinser  fra  1896 — 1902 
ialt  beløb  sig  til  40,168  Hektar,  det  vil  sige  ca.  8  Kvadratmil  eller 
0,74  7o  af  den  samlede  Grundflade. 

Bismarcks  stort  anlagte  Kolonisationsarbejde  er  dermed  som  Ger- 
maniseringsforetagende  betragtet,  totalt  mislykket.  Statskassen  har  ofret 
over  200  Millioner  Mark  paa  tyske  Nybyggeres  Bosættelse  ved  Øst- 
grænsen, men  Polakkerne  holder  Stillingen  og  mere  end  det.  De 
rykker  sejerrige  frem  imod  Vest  og  erobrer  hvert  Aar  over  en  Kva- 
dratmil tysk  Jord,  hvorpaa  de  bosætter  over  1000  polske  Selvejere! 

Og  meget  tyder  paa,  at  Polakkerne  snart  vil  gaa  videre.  Prole- 
tariatets Landhunger  er  vakt,  og  den  ytrer  sig  som  en  sand  Ulve- 
hunger. Jord,  Jord,  Jord  for  enhver  Pris  er  bleven  den  polske 
Arbejders  Løsen.  Landbankerne  gjør  gjennemgaaende  glimrende  Forret- 
ninger, en  enkelt  har  endog  udbetalt  43  %  Dividende  for  det  sidste 
Forretningsaar.  De  har  bredt  sig  imod  Syd  til  Øvreschlesien,  hvor 
Udparcelleringen  er  begyndt  og  allerede  har  tildraget  sig  en  saadan 
Opmærksomhed,  at  den  har  været  Gjenstand  for  en  Interpellation  i 
det  preussiske  Herrehus.  Og  i  Bagpommern,  hvor  der  endnu  lever 
spredte  Rester  af  polsktalende  Stammer,  har  polske  Parcellerings- 
banker  allerede  —  som  Landbrugsminister  v.  Podbielski  oplyste  i 
Herrehuset  den  3die  Marts  —  opkjøbt  40  store  tyske  Godser  for  at  ud- 
stykke dem  til  Polakker. 

Denne  Udvikling  har  selvfølgelig  vakt  Uro  i  Hønsegaarden.  Haka- 
ti  stfo  ren  ingen*),  som  længe  i  Blinde  har  hu^et  om  sig  til  alle  Sider 
for  at  ramme  den  vevre  polske  Mus,  men  hidtil  kun  har  slaaet  tysk 
Postelin  itu,  raaber  atter  Gevalt  og  forlanger  Tvangspolitiken  skærpet. 
I  en  Petition  til  Regeringen  klager  den  først  ynkeligt  over  den  tyske 
Bondestands  Tilbagegang  og  den  polske  Kolonisations  Fremgang.  Der- 
paa  hedder  det:  „Polakkerne  har  for  det  første  et  pekuniært  Rygstød 
i  polske  Laanekasser  og  Folkebanker,  som  alle  Vegne  forefindes  i 
stort  Antal.  Dernæst  støttes  Kolonisationen  af  den  Kjendsgjæming, 
at  den  polske  Arbejder  takket  være  Tysklands  økonomiske  Udvikling, 
i  vore  Dage  har  et  dobbelt  Hjem:  et  politisk  Hjem  ved  Østgrænsen, 
hvor  han  er  født  og  altid  føler  sig  hjemmehørende  og  en  Arbejdsmark 
vesterpaa  i  Brandenborg,  Meklenborg,  Saksen  o.  s.  v.  eller  i  Vestens 
Industriegne,  hvor  polske  Arbejdere  i  Aarevis  arbejder  paa  Roemarker, 
i  Fabrikker  og  Bjergværker  for  derefter  at  vende  hjem  med  opsparet 
Løn**.  Om  dette  kan  foreby^es  ved  Hakatistforeningen  endnu  ikke. 
Tyskerne  kan  jo  ikke  undvære  den  polske  Arbejdskraft.  Men  den 
finder,  at  Regeringen  og  Lovgivningsmagten  i  Kulturstaten  Preussen  i 
hvert  Fald  bør  hindre  polske  Arbejdere,  Landets  egne  Børn  i  at  kjøbe 
Jord  for  deres  i  Slid  og  Slæb,  under  Suk  og  Savn  surt  fortjente 
Spareskillinger!  Dette  har  Hakatistforeningen  tænkt  sig  udført  ved  at 
give  Nybyggerlovens  §  15  følgende  Tilføjelse:  „Naar  Ejeren,  Brugeren 
eller  Forpagteren  af  et  tilstødende  Grundstykke,  eller  Stedets  Kom- 
muneforstander, eller  et  tilgrænsende  Distrikts  Kommuneforstander  rejser 
en  Indsigelse,  som  berettiger  til  den  Antagelse,  at  nationale 
Interesser  taler  imod  et  Parcelsteds  Oprettelse,  kan  Til- 
ladelsen hertil  nægtes  af  Øvrigheden ''.  En  saadan  Lovbestemmelse 
vilde  efter  Hakatistforeningens  Mening  sætte  en  Stopper  for  den  polske 
Kolonisation,  men  at  den  polske  Fare  dermed  er  besejret,  tør  den  ikke 
paastaa.  Derfor  slutter  den  sit  Bønskrift  med  følgende  karakteristiske 
Udtalelser:  „Af  de  Virkninger  som  en  saadan  Ændring  af  Nybygger- 
loven  medfører,  vil  det  afhænge,  om  det  er  nødvendigt  yderligere  at 
værne  den  tyske  Kolonisationspolitik  f.  E.  ved  at  give  den  kongelige 
Nyby^erkommission  lovlig  Forkjøbsret  og  Expropriationsret,  hvor 
Statens  Interesser  kræver  det." 

Meget  tyder  paa,  at  denne  Petition  er  bestilt  Arbejde.  I  hvert 
Fald  har  Regeringen  skyndt  sig  med  at  følge  det  givne  Vink.  Et  For- 
slag om  at  give  Nybyggerlovens  §  15  en  lignende  Tilføjelse  foreligger 
allerede  i  Landdagen  og  under  dets  første  Behandling  i  Herrehuset 
har  Indenrigsminister  v.  Hammerstein  højtidelig  erklæret,  at  Regeringen 


*)  Saaledes  kaldes  Foreningen  til  Tyskhedens  Fremme  i  Østmarken,  fordi  dens  tre 
Stiftere  hed  //ansemann,  /Cennemann  og  Tiedemann.  Efter  Foreningen  er  ^Haka- 
tister"  atter  bleven  den  gængse  Betegnelse  for  den  polske  Tvangspolitiks  Til- 
hængere. 

er  fast  bestemt  paa  ogsaa  at  foreslaa  videregaaende  Tvangsforholds- 
regler,  hvis  Forbudet  imod  Grundlæggelsen  af  nye  polske  Kolonier 
ikke  fører  til  det  ønskede  Resultat.  Administrativt  har  Regeringen 
samtidig  anordnet,  at  alle  Embedsmænd  hurtigst  muligt  skal  afhænde 
deres  Aktier  og  Andelsbreve  i  polske  Banker,  samt  opsige  alle  Indskud, 
som  de  maatte  have  staaende  i  polske  Pengeinstituter,  til  Udbetaling 
med  den  kortest  mulige  Frist. 

I  det  Landdagen  forelagde  Lovforslag  har  Regeringen  gjort  Bo- 
sættelsen af  Nybyggere  i  Provinserne  Posen  og  Vestpreussen  afhængig 
af  Nybyggerkommissionens  Formand,  som  kun  maa  tillade  nye  Para- 
celsteders  Oprettelse,  naar  det  ikke  staar  i  Modstrid  med  de  nationale 
Formaal,  Staten  har  sat  sig  med  sit  Kolonisationsarbejde  i  disse  Pro- 
vinser. Dette  er  naturligvis  ensbetydende  med  et  absolut  Forbud  imod 
polsk  Kolonisation.  Skønt  Preussen  er  en  Kulturstat,  hvis  Borgere 
efter  Grundloven  staar  lige  overfor  Loven,  vil  Regeringen  dog  forbyde 
preussiske  Undersaatter  at  bosætte  sig  i  deres  eget  Hjemland  paa 
Jorder,  som  de  har  kjøbt  for  deres  egne  Sparepenge.  Polske  Arbejdere 
i  Preussen  skal  med  andre  Ord  i  Fremtiden  betragtes  som  en  Paria- 
kaste og  staa  paa  lige  Fod  med  Jøderne  i  Rusland:  altsaa  ikke  have 
Lov  til  at  erhverve  Grundejendomme. 

Forslagets  første  Behandling  i  Herrehuset  og  dets  Modtagelse  i 
Pressen  viser  imidlertid,  at  Kritiken  imod  den  polske  Tvangspolitik 
vokser.  I  Herrehuset  udtalte  von  Below-Saléski  paa  det  konserva- 
tive Partis  Vegne,  at  det  var  tungt  at  anvende  saa  drakoniske  Forholds- 
regler imod  polske  Medborgere,  som  han  og  hans  Meningsfæller  dog 
havde  lært  at  skatte  som  tapre  Soldater  og  dygtige  Arbejdere.  Grev 
V.  Oppernsdorff  vilde,  bortset  fra  forfatningsmæssige  Betænkelig- 
heder, bede  Herrehuset  om  at  lægge  Mærke  til  Tvangspolitikens  fuld- 
stændige Fiasko.  Det  foreliggende  Forslag  vilde  bringe  nye  Skuffelser. 
Endelig  havde  den  bekendte  Statsøkonom  Professor  S ch moller  kun 
følgende  Erklæring  at  anføre  til  Anbefaling  af  Forslaget:  Naar  Stats- 
regeringen  siger,  at  den  har  Brug  for  dette  Vaaben,  bør  den  udrustes 
med  det,  thi  højt  over  alle  Betænkeligheder  som  Hensynet  til  en  lige 
afvejet  Retfærdighed  overfor  alle  Borgere,  alle  Samfundsklasser  og  alle 
Nationaliteter  i  Staten  afføder,  staar  dog  sålus  publica.  Og  dette  maa 
være  afgørende.  Naar  der  er  Tale  om  Statens  Eksistens  og  dens 
Fremtid,  maa  alle  patriotiske  Tyskere  være  enige.  —  Det  egentlige 
Forsvar  for  den  nye  Tvangslov  maatte  derefter  overtages  af  to  nuvæ- 
rende og  to  forhenværende  preussiske  Ministre. 

Forslaget  gik  derefter  i  Udvalg,  hvor  Forhandlingerne  bevægede  sig 
videre  i  samme  Retning.  Af  Udvalgets  Beretning,  som  foreligger  trykt 
—  Herrehusets  Tryksager  Nr.  60,  Session  1904  —  fortjener  følgende 
karakteristiske  Afsnit  især  Opmærksomhed: 

—  —  „En  videre  og  vel  den  vægtigste  Grund  til  Tysk- 
hedens Tilbagegang  ved  Østgrænsen  er   en   aandelig.     Det   frem- 

hævedes  i  Udvalget  fra  alle  Sider,  at  ikke  blot  national  Begejstring, 
men  i  stor  Udstrækning  tillige  borgerlige  Dyder,  Fordringsløshed 
og  Næringsflid  gav  sig  stærkere  Udslag  hos  Polakkerne  end  hos 
Tyskerne  ved  Østgrænsen.  Et  Cirkulære,  som  Østmarkforeningen  har 
tilstillet  Herrehusets  Medlemmer,  indrømmede  dette,  men  anførte  det, 
hvad  der  berørte  Medlemmerne  ilde,  som  Motiv  for  Loven,  der  skulde 
udjævne  denne  Forskjel!  Hvad  Vækkelsen  af  den  polske  National- 
følelse angik,  var  den  ikke  mærkelig.  Folkestammer,  der  som  den 
polske  i  sin  Historie  kan  henvise  til,  at  den  ved  sin  mandige  Tapper- 
hed gjentagne  Gange  har  reddet  Evropas  Kultur  fra  at  blive  ødelagt  af 
asiatiske  Horder  og  dermed  udfyldt  en  Sormagts  Stilling,  vil  ikke  let 
glemme  dette.  Man  burde  —  fremhævedes  der  endvidere,  ved  alle 
planlagte  Forholdsregler  vogte  sig  for  at  værdsætte  Polakkernes  aande- 
lige  Opsving  for  lavt.  Hvis  man  ved  kejtet  og  smaalig  Udførelse  af  i 
og  for  sig  berettigede  Forholdsregler  skaffede  Martyrer  —  vilde  man 
kun  gyde  Olie  paa  Ilden."  — 

Fremhævelserne  findes  i  Beretningen.  Efter  18  Aars  polsk  Tvangs- 
politik  er  Tyskhedens  Tilbagegang  i  de  polske  Landsdele  en  Kjends- 
gjærning,  som  ingen  vover  at  bestride!  Men  trods  alle  Betænkeligheder 
vedtog  Herrehuset  Loven  med  et  Par  Ændringer,  hvorefter  Tilladelsen 
til  at  dele  en  Ejendom  i  de  polske  Landsdele  ikke  kan  nægtes,  naar 
den  kun  deles  én  Gang  mellem  lovlige  Arvinger,  eller  naar  Forældre 
én  Gang  deler  Ejendommen  for  at  overlade  deres  Børn  hver  en  Parcel. 
Mens  dette  mildnede  Loven  noget,  blev  den  imidlertid  samtidig  skærpet 
ved  at  den  udstraktes  til  ogsaa  at  gjælde  for  de  tilstødende  Provinser 
Østpreussen,  Schlesien  samt  for  Regeringsdistrikterne  Frankfurt,  Stettin 
og  Køslin. 

Derpaa  gik  Forslaget  til  Deputeretkamret,  hvor  det  ligeledes  vil  støde 
paa  stærk  Modstand  hos  Oppositionen  og  ikke  blive  modtaget  med 
Begejstring  af  noget  Parti. 

Men  om  der  end  under  Forslagets  videre  Behandling  vil  blive  fremsat 
mange  Betænkeligheder  ogsaa  af  andre  Repræsentanter  for  Flertals- 
partierne,  vil  det  dog  nok  til  Slut  blive  ophøjet  til  Lov  i  en  noget 
ændret  Form.  Og  andre  Tvangslove  er  under  Opsejling.  Der  iblandt 
den  vigtige  ogsaa  i  nordslesvigske  Forhold  dybt  indgribende  Lov,  som 
skal  forbyde  Brugen  af  det  polske  og  andre  ikke-tyske  Sprog  i  offent- 
lige Forsamlinger.  En  videregaaende  Omtale  deraf  falder  imidlertid 
udenfor  denne  Ramme.  Jeg  vil  derfor  her  nøjes  med  at  konstatere,  ai 
den  preussiske  Kolonisationspolitiks  Bankerot  ved  Østgrænsen  kun  er 
et  enkelt  Led  i  den  samlede  polske  Tvangspolitiks  Fiasko.  Dette  aner- 
kendes ogsaa  mere  og  mere  af  de  Partier,  der  hidtil  har  støttet  Re- 
geringens Politik.  I  Rigsdagens  Møde  den  18de  Januar  sagde  den 
bekendte  konservative  Politiker  og  Overagrar  Grev  v.  Kanitz  saaledes 
i  Følge  den  stenografiske  Beretning:  „Ved  de  sidste  Rigsdagsvalg  har 
vi  set,  at  Antallet  af  polske  Stemmer  er  vokset  fra  244,000  til  348,000, 

altsaa  med  43  pCt.  (Hør,  Hør  fra  Højre.  Bravo  fra  Polakkerne. 
Munterhed.)  Hvad  hjælper  saa  alle  den  preussiske  Regerings  Anstren- 
gelser for  at  fremme  Posens  og  Vestpreussens  Germanisering?" 

En  Tilvækst  af  over  Hundrede  Tusinde  polske  Stemmer  i  Løbet 
af  5  Aar !  Denne  ene  Kendsgerning  viser  bedre  end  lange  Forklaringer 
Størrelsen  af  det  Nederlag,  Tvangspolitiken  har  lidt  i  de  polske 
Landsdele. 


Maj. 


Danmark. 

Vælgermøder.  —  Delegeretmøde.  —  Højre  og  de  Frikonservative. 

Naar  Rigsdagssamlingen  er  overstaaet,  er  det  Vælgermødernes  Tid. 
Er  den  politiske  Luft  ren  og  klar,  kan  det  ikke  siges,  at  Vælgerne  er 
synderlige  ivrige  for  at  komme  til  Møde  og  høre  deres  Rigsdagsmand  for- 
tælle om  igen,  hvad  de  efterhaanden  har  læst  i  deres  Aviser.  Men  naar 
der  er  Uro  i  Luften,  flokkes  Vælgerne  ved  Møde  efter  Møde  og  kræver 
ordentlig  Besked  af  deres  Talsmand  paa  Tinge.  Og  synes  de  ikke,  at  han 
har  gjort  sine  Sager  godt  nok,  saa  lader  de  ham  mere  eller  mindre  ener- 
gisk vide,  at  det  vilde  være  rart,  om  han  kunde  gøre  det  bedre  næste  Aar. 

Det  er  den  Slags  Vælgermøder,  vi  har  i  Aar.  Det  er  om  Venstres 
Rigsdagsmænd  al  Opmærksomheden  samler  sig.  Det  er  jo  dette  Parti,  det 
mest  kommer  an  paa,  og  der  hersker  indenfor  Partiet  den  Uenighed,  som 
hører  til  for  rigtig  at  gøre  et  Parti  interessant.  Ser  man  hen  over  den 
lange  Række  af  Udtalelser  af  Venstres  Folkerepræsentanter,  er  det  stær- 
keste Indtryk  det,  at  de  danner  en  spredt  Slagorden,  hvor  der  er  en  god 
Dagsrejse  fra  yderste  højre  til  yderste  venstre  Fløj.  Fløjmanden  til  Højre 
er  Hr.  Guldbrandsen.  Ved  en  Skyttefest  i  Herthadalen  har  han  er- 
klæret, at  han  havde  opgivet  Haabet  om,  at  man  igen  kunde  komme  til 
Forstaaelse  indenfor  Rigsdagens  Venstre.  „Jeg  tror  det  er  rigtigt  vi  skilles, 
og  at  hver  gaar  sine  Veje,"*  siger  han.  „Vi  kan  godt  arbejde  sammen  paa 
demokratiske  Forslag,  selv  om  vi  staar  i  to  Grupper."  Han  kræver  Ly- 
dighed under  Ministeriet.  „Naar  det  kommer  til  Stykket,  maa  Ministeriets 
Vilje  blive  den  gældende."  Han  afviser  bestemt  Tanken  om  at  kræve 
„en  mere  radikal  Politik." 

Tæt  op  ad  Hr.  Guldbrandsen  følger  to  Ministre:  d'Hrr  Alberti  og  Ole 
Hansen,  der  talte  ved  en  Fællesspisning  for  et  Hundrede  Tillidsmænd  i  den 
sjællandske  Bondestands  Sparekasse.  Hr.  Alberti  glædede  sig  over,  at 
„Socialisterne  og  det  desperate  Højre"  „hylede  op"  mod  Regeringen.  Men 
han  var  fuld  af  Bekymring  over  den  „megen  Uro"-  i  Venstre.  Den 
skyldtes,  sagde  han  „Folk,  som  arbejder  paa  at  skabe  Grundlag  for  en  se- 
parat Politik",  og  han  advarede  mod  saaledes  „at  ødelægge  den  Bygning, 
vi  rejste,  ved  Smaating  og  Bagateller."  Han  vender  her  Sagen  paa  Ho- 
vedet. De  Urostiftere,  han  talte  om,  forbereder  ikke  nogen  separat  Politik. 
De  hævder  netop  Venstres,  det  samlede  Venstres  gamle  Politik;  det  er 
ham  selv  og  Krigsministeren,  der  i  Vinter  har  drevet  en  separat  Politik, 
som,  hvis  den  fortsættes,  nødvendigvis  maa  sprænge  Venstre. 

Det  njr  Aarbondrede  I.  18.  72 

Hr.  Ole  Hansen  derimod  gav  alle  Bekymringer  en  god  Dag.  Han 
ønskede  frejdig  de  Vælgere,  der  har  kritiseret  Regeringen,  fordi  de  har 
faaet  „1  Kr.  eller  2  mere  i  Skat"  „Lykke  paa  Rejsen"  ud  af  Partiet. 
Og  han  føjede  til:  „Der  er  heller  ingen  Grund  til  at  undskylde  Regeringen. 
Vi  bryder  os  ikke  om  Undskyldninger;  lad  os  være  fri  for  dem.  Lad  os 
i  Stedet  for  Vrøvl  og  Undskyldninger  vise  mere  Mandighed." 

Disse  Ord  kan  de  fleste  „ministerielle"  Rigsdagsmand  tage  til  Indtægt 
og  mest  Hr.  Vilh.  Lassen.  Han  har  lige  fra  Nytaar  været  rastløs  paa 
Færde  med  Undskyldninger,  bestandig  mere  og  mere  klagende,  stadig 
mindre  og  mindre  mandige.  Snart  trøster  han  os  med,  at  det  allerede  er 
en  stor  Ting,  at  der  sidder  et  Venstreministerium  og  administrerer,  — 
hvad  der  altid  vilde  være  noget  i,  om  det  traadte  en  Smule  tydeligere 
frem,  at  det  administrerer  i  Venstres  Aand,  —  snart  fremmaner  han  Faren 
for,  at  Kongen  skal  vende  tilbage  til  et  Højreministerium,  naar  det  gaar 
galt  med  Venstreministeriet,  snart  siger  han,  at  gik  dette  Ministerium, 
da  kunde  der  ikke  skaffes  Mænd  til  et  andet  Venstreministerium.  Alt 
for  at  mane  til  at  tage  med  varsomme  Hænder  paa  dette  første  Venstre- 
ministerium. 

Et  godt  Stykke  til  Venstre  for  Hr.  Lassen  træffer  vi  Partiets  Formand, 
Hr.  Anders  Nielsen,  der  i  forsigtige  Ord  opfordrer  til  Sammenhold  og 
lader  forstaa,  at  Sammenholdet  bør  bygges  paa  en  noget  radikalere  Politik. 
Og  længst  til  Venstre  staar  endelig  Hr.  Zahle.  I  Modsætning  til  Hr. 
Lassens  forskræmte  Opfattelse,  afviser  han  Tanken  om  en  Tilbagevenden 
til  „forfatningstrodsende  Landstingsministerier"  som  ganske  umulig.  Han 
hævder  tvertimod,  „at  Venstre  er  stærkt  nok  til  at  udfolde  sine  Faner  og 
kæmpe  aabent  og  uforbeholdent  for  sine  Ideer."  Han  nøjes  ikke  med  at 
pege  paa  de  Reformer,  der  ligger  lige  for,  men  understreger  stærkt,  at 
man  en  Gang  maa  tage  fat  paa  Arbejdet  for  en  grundig  Omskabelse  af 
Landstinget. 

De  fleste  Vælgere  er  aabenbart  en  Smule  i  Vildrede  overfor  alle  disse 
modsigende  Meninger  hos  deres  Tillidsmænd.  Det  hænder,  at  der  staar 
Folk  frem  paa  Vælgermøderne,  priser  Regeringen  og  anbefaler  at  sætte 
„Rebellerne"  ud  af  Partiet.  Men  det  er  sjældent,  og  ser  man  lidt  nær- 
mere til,  saa  viser  det  sig  saa  godt  som  altid,  at  det  er  gode  Gammel- 
Moderate  fra  Forligets  Tid.  De  klynger  sig  med  deres  Blade  i  Spidsen 
foruroligende  tæt  op  ad  Regeringen.  Langt  oftere  hænder  det,  at  gamle 
Venstremænd  taler  hvasse  Ord  mod  baade  Ministre  og  Rigsdagsmænd.  Ved 
et  af  de  Møder,  hvor  Hr.  Lassen  gik  i  Ilden  for  Ministrene,  fik  han  fra 
Højskoleforstander  West  det  kategoriske  Svar,  at  Folkets  Tillid  „havde 
Ministeriet  forskertset,  hvad  saa  end  Førerne  rejste  .rundt  og  prædikede," 
og  lignende  oprigtige  Udbrud  er  ikke  sjeldne.  Men  Vælgernes  Hoved- 
masse staar  dog  sikkert  endnu  vaklende.  De  synes,  det  er  gaaet  galt  i 
Vinter;  de  vil  særdeles  gerne  af  med  Krigsministeren,  de  tror  aldeles  ikke 
paa  Justitsministeren,  og  deres  Tillid  til  det  samlede  Ministerium  er  be- 
tydelig rokket,  men  de  har  dog  ikke  opgivet  Haabet  om,  at  det  kan  blive 
godt  en  Gang  igen,  og  at  Ministeriet  kan  bestemme  sig  til  at  søge  tilbage 
i  det  gamle  Venstrespor. 

De  nye  Skatter  er  allevegne  stærkt  paa  Tale.  Overalt  lyder  Klagerne 
over,  at  Skatterne  flyttes  fra  Godsejere,  Proprietærer  og  Storbønder  over 
paa  Husmænd,  Smaahaandværkere  og  Folk  med  beskedne  faste  Indtægter. 
Den  Tanke  sætter  sig  øjensynlig  mere  og  mere  fast,  at  Skatterne,  som  de 
nu  er  blevet,  former  sig  som  Skatter  paa  Flid  og  Anstrengelse.    Den  Hus- 

mand,  der  under  trælsomt  Slid  faar  sin  lille  Lod  til  at  give  et  Forholdsvis 
stort  Udbytte,  han  faar  stor  Indkomstskat  og  stor  Ejendomsskyld,  men  den 
Godsejer,  der  lader  sine  store  Landstrækninger  dyrke  saa  slet,  at  han  faar 
urimelig  lidt  ud  deraf,  slipper  billig  fra  Indkomstskatten  og  faar  hver 
Tønde  Jord  takseret  langt  lavere  til  Ejendomsskyld  end  Husmanden.  Det 
synes  de  fleste  er  galt,  og  den  Misstemning,  der  herved  skabes,  giver  en 
god  Jordbund  for  Georgisternes  Lære  om,  at  Jorden  er  Samfundets  Eje, 
og  at  hver  den,  som  faar  Lov  at  raade  over  en  Del  af  den,  han  skylder 
Samfundet  en  Afgift,  hvis  Størrelse  fastsættes  efter,  hvad  der  kan  bringes 
ud  af  den  Jord,  og  ikke  efter  hvad  han  bringer  ud  af  den.  Navnlig  paa 
Sjælland  udbredes  denne  Tankegang  med  Iver  af  „Husmandenes  Redaktør 
Johannes  Madsen  og  Godsforvalter  Bertelsen.  Den  har  længe  været 
stærkt  drøftet  i  Højskolekredse  og  har  vundet  megen  Tilslutning  der;  nu 
synes  disse  Tanker  at  slaa  ned  hos  mange  Husmænd  under  Indtryk  af 
Skatteforhøjelsen.  For  mange  af  dem,  er  vel  Forhøjelsen  foreløbig  ikke 
mere  end  den  Krone  eller  to.  Landbrugsministeren  talte  om,  men  ogsaa 
det  er  Penge  for  en  Husmand,  gennem  hvis  Hænder  der  ikke  gaar  mange 
rede  Penge  i  Aarets  Løb,  og  der  er  en  Del,  det  gaar  betydelig  haardere 
ud  over.  — 

Under  al  denne  Forvirring  er  Tanken  om  et  Delegeretmøde  for 
Venstre  dukket  op.  Den  har  fundet  Tilslutning  fra  Talere  og  Blade,  der 
hører  til  den  radikale  Fløj,  men  den  har  mødt  bestemt  Afvisning  fra  Par- 
tiets moderate  Fløj.  Man  søger  der  at  haandhæve  Disciplinen  og  holde 
Kritiken  nede  med  en  haandfast  Energi,  der  i  Længden  turde  blive  en 
Splittelsesaarsag  af  største  Betydning.  — 

Medens  det  staar  saaledes  til  i  Venstre,  kan  det  heller  ikke  paastaas, 
at  der  hersker  idylliske  Tilstande  i  Højre.  De  Frikonservative  har 
drøftet  Stillingen  med  deres  nærmeste  Venner  ved  et  Møde  i  Fredericia. 
Grev  Frijs  talte  her  med  vanlig  Faamælthed  og  Forsigtighed,  men  han  sagde 
dog  vist  alligevel  mere  end  det  var  hans  Hensigt  at  sige.  Han  oplyste 
nemlig,  at  der  i  April  havde  været  Udsigt  til  at  samle  „de  besindige 
Dele**  af  Højre  og  Venstre  med  de  Frikonservative  om  Pryglelovens  Gennem- 
førelse, og  at  man  da  havde  tænkt  paa  at  sammenkalde  det  Møde,  som  nu 
fandt  Sted,  for  at  erfare  Meningsfællers  Stilling  til  den  kommunale  Valgret. 
Det  kan  vanskelig  forstaas  anderledes,  end  at  der  da  har  været  Planer 
oppe  om  et  almindeligt  Kompromis,  der  gennemførte  Valgloven  i  en  for 
de  frikonservative  antagelig  Form. 

Det  gamle  Højre  strides  imens  helt  hæftig.  En  stor  Del  af  det  bøjer 
sig  lempelig  hen  mod  de  Frikonservative  og  er  rede  til  sammen  med  dem 
at  gaa  i  Ilden  for  to  af  Ministrene.  Krigsministeren  er  lige  ved  at  blive 
Helgen  i  hele  Højre.  Hr.  Jacob  Scavenius  hylder  ham  helt  begejstret.  „At 
Regeringen  har  været  saa  heldig  at  finde  en  Krigsminister,  der  med  Alvor 
arbejder  paa  en  fornuftig  Ordning  af  Forsvaret,  maa  paaskønnes  i  fuldt 
Maal,  ogsaa  af  Højre,"  siger  han.  Og  Militaristen  fremfor  alle  Militarister, 
Hr.  H-  L.  Møller,  siger  i  Glæde  over  Krigsministerens  Optræden,  at  nu 
maa  Højre  „undlade  at  hovere  over  Venstre,  fordi  det  nu  synes  at  komme 
til  Fornuft;  man  maatte  ikke  rive  Venstre  deres  tidligere  Daarskaber  i 
Naesen,  men  med  Tak  tage  imod,  hvad  der  gaves.*"  Saa  langt  er  der 
Enighed  i  Højre,  men  Enigheden  hører  op,  naar  det  gælder  Hr.  Alberti. 
Partiets  ledende  Mænd  har  grædt  bitre  Taarer  over  det  Nederlag,  der 
ramte  ham  og  „den  konservative  Sag**  i  Pryglestriden.  Dette  har  fremkaldt 
en  hidsig  Opposition  hos  de  yngre  Højremænd,  der   tror  paa,  at  der  kan 

dannes  et  nyt  livskraftigt  Højre,  og  som  bærer  en  vis  Radikalisme  til  Skue 
paa  et  og  andet  Omraade.  Paa  en  Del  Møder  i  jydske  Byer  har  Hr.  L 
Birch  givet  denne  Misfornøjelse  Udtryk,  og  det  aarhusianske  Højre  har 
demonstrativt  sluttet  sig  dertil.  Men  Højres  Repræsentantskab  har  bestemt 
tilbagevist  den  yngre  Fløjs  Opposition  overfor  de  gamle  Ledere,  og  syn- 
derlig politisk  Betydning  synes  den  ikke  at  have  Udsigt  til  at  faa. 


Svenge  og  Norge. 

Det  svenske  Valgretsforslag  faldet  —  Norske  Arbejdere. 

I  Sverige  endte  midt  i  Maj  Aarets  store  Stemmeretsforhandling  med, 
at  Førstekammer  og  Andetkammer  vedtog  hver  sit  Forslag,  saa  Sagen 
dermed  bortfaldt  for  denne  Samling.  I  Førstekammer  stillede  Storfabri- 
kantemes  Høvding,  Lundeberg,  Forslag  om,  at  man  som  Betingelse  for 
Valgrettens  Udvidelse  skulde  sætte,  at  Andetkammer  gik  ind  paa  at  opgive 
Fællesafstemningen  i  Spørgsmaal,  der  gjaldt  Beskatningens  Grundlag.  Andet- 
kammer har  jo  gennem  sit  større  Medlemstal  en  større  Indflydelse  paa 
alle  de  Sager,  der  kan  afgøres  ved  Fællesafstemning,  og  i  Førstekammer 
hersker  derfor  en  stor  Iver  for  at  indskrænke  Fællesafstemningemes  Om- 
raade saa  meget  som  mulig.  Forsøget  paa  at  benytte  denne  Lejlighed 
dertil,  mødte  imidlertid  Modstand  fra  alle,  som  ønskede  nu  at  faa  et  Re- 
sultat af  Stemmeretsforhandlingeme.  Tungest  vejede  det,  at  Førsteministeren, 
B ost  røm,  lagde  Kamret  paa  Sinde,  at  det  var  umuligt  for  Førstekammer 
i  Længden  at  standse  Andetkammers  Krav.  Ogsaa  Biskop  Billing  anbe- 
falede med  Styrke  at  gaa  ind  paa  Valgretsudvidelsen  nu,  for  at  den  ikke 
skulde  benyttes  til  fortsat  Agitation.  Han  ønskede  dog  Regeringsforslaget 
ændret  i  lidt  mere  konservativ  Retning.  Det  endte  med,  at  Lundebergs 
Forslag  forkastedes  med  76  Stemmer  mod  67,  hvorefter  Kamret  vedtog 
Billings  med  93  mod  50. 

Spørgsmaalet  var  nu,  om  Andetkammer  vilde  slutte  sig  til  dette.  Dis- 
kussionen var  begyndt  her  samme  Dag  som  i  Førstekammer;  man  har  i 
Sverige  den  underlige  Skik  at  behandle  Lovforslagene  paa  samme  Dag  i 
de  to  Kamre;  men  Andetkammer  fortsatte  Forhandlingen  betydelig  længere. 
Her  vendte  Oppositionen  sig  først  og  fremmest  mod  Forslaget  om  For- 
holdstalsvalg. Denne  Valgmaade  har  i  Sverige  mange  Modstandere,  som 
finder  den  altfor  indviklet,  og  selv  de  liberale,  der  principmæssig  er  for 
den,  vil  ikke  have  Forholdstalsvalg  til  Andetkammer  uden  at  faa  det  sam- 
tidig til  Førstekammer.  Ellers  mener  de  med  Rette,  at  det  kun  vil  skaffe 
Førstekammers  Rigmænd  en  fast  Tilhængerskare  i  Andetkammer.  Stem- 
ningen i  Vælgerbefolkningen  har  overvejende  været  mod  Forholdstals- 
maaden;  af  250  Møder  siden  sidste  Sommer  har  190  vedtaget  Resolutioner 
imod  den;  kun  20  har  udtalt  sig  for  den  og  en  Del  af  disse  endda  paa 
den  Betingelse,  at  der  ogsaa  kom  Forholdstalsvalg  til  Førstekammer.  Det 
liberale  Samlingsparti  havde  nu  med  K.  Staaf  som  Ordfører  foreslaaet 
Indførelse  af  almindelig  Valgret  men  uden  Forholdstalsvalg  med  Bevarelse 
af  Enmandsvalgkredse.  Herimod  stod  et  Forslag,  der  nøje  sluttede  sig  til 
Billings  i  Førstekammer  vedtagne  Forslag.  Mod  dette  rettede  de  liberale 
Førere  alle  deres  Angreb,  og  efter  en  lang  og  bevæget  Debat  lykkedes 
det  at  faa  det  forkastet  med  116  Stemmer  mod  108.  Derimod  kunde  man 
ikke  en  Gang  faa  hele  Partiet  med  til  Staafs  Forslag.  Det  faldt  med  138 
Stemmer  mod   87.     Tilbage  stod   nu   kun   et   Forslag.     Det  var  stillet  af 

en  liberal  Bonde,  Olsson  i  Flflsbro,  og  det  gik  ud  paa  det  samme  som 
Staafs  med  den  Undtagelse,  at  det  satte  som  Vilkaar  for  Valgretten,  at 
vedkommende  har  betalt  sin  Kommuneskat.  Det  var  ved  Tolvtiden  om 
Natten,  dette  Forslag  kom  til  Afistemning  under  en  i  Sveriges  rolige  Rigs- 
dag højst  usædvanlig  Ophidselse.  Staaf  manede  i  nogle  faa  bevægede 
Ord  alle  sine  Meningsfæller  til  at  slutte  sig  til  det.  Han  sluttede  med  Ud- 
raabet  „Nu  gælder  det**.  Saa  stemtes  der,  og  Forslaget  vedtoges  med  116 
Stemmer  mod  109.  Foruden  de  liberale  havde  Socialdemokraterne  og 
nogle  faa  andre  stemt  for  det. 

Sveriges  liberale  Politikere  opfatter  dette  Udfald  som  en  stor  Sejr.  De 
venter,  at  Regeringen  nu  i  næste  Samling  skal  gøre  denne  Beslutning  i 
Andetkammer  til  Grundlag  for  et  nyt  Forslag,  og  at  der  skal  blive  Mu- 
lighed for  at  føre  dette  igennem. 

Det  er  betegnende  for  Kvindebevægelsens  Styrke  i  Sverige,  at  en  af 
de  liberale  Førere,  Lindhagen,  stillede  Forslag  om  kvindelig  Valgret 
til  Rigsdagen.  Det  faldt  med  1 1 5  Stemmer  mod  93,  men  den  store  Mi- 
noritet vil  være  en  Opmuntring  for  de  kvindelige  Stemmeretsforeninger, 
der  i  de  sidste  Aar  har  drevet  en  energisk  Agitation   rundt  om  i   Landet. 

Den  Rigsdagssamling,  som  nu  er  sluttet  i  Sverige,  har  bragt  et  Par 
Resultater  af  ikke  ringe  Betydning.  Der  er  gennemført  en  Lov  om  Stats- 
laan  til  Husmandslodder  af  lignende  Art  som  den  danske  Lov  derom. 
Desuden  er  der  vedtaget  en  gennemgribende  Ændring  af  Sveriges  højere 
Skolevæsen  i  lignende  Aand,  som  den,  der  sejrede  ved  den  nye  Lov 
om  den  højere  Almenskole  herhjemme.  Og  endelig  har  begge  Rigsdagens 
Kamre  opfordret  Regeringen  til  i  næste  Samling  at  forelægge  Lovforslag 
om  Indførelse  af  fakultativt  borgerligt  Ægteskab.  — 

I  Norge  foregaar  for  Tiden  en  ret  stærk  Bevægelse,  der  fører  Arbej- 
dernes store  Mængde  over  til  Socialdemokratiet.  Der  har  hidtil  været 
talrige  norske  Arbejderforeninger,'  som  stod  udenfor  Socialdemokratiet,  men 
i  den  sidste  Tid  har  snart  en,  snart  en  anden  af  disse  indmeldt  sig  i 
Socialdemokratiet. 

I  de  sidste  Dage  af  Maj  holdtes  to  store  Arbejderkongresser,  en  af 
Socialdemokraterne,  en  anden  af  de  ikke  socialdemokratiske  „ Arbejder- 
samfund **.  Paa  den  første  herskede  megen  Glæde  over  den  store  og  sti- 
gende Tilslutning.  Paa  den  anden  diskuterede  man  en  Sammenslutning 
med  Socialdemokratiet.  Dette  mødte  dog  bestemt  Modstand  fra  de  to  ra- 
dikale Stortingsmænd:  Castberg  og  Myrvang,  som  har  Del  i  Ledelsen 
af  Arbejdersamfundene.  De  vilde  Samarbejde  ved  Valgene  med  Social- 
demokraterne, men  en  Sammenslutning,  mente  de,  blev  umuliggjort  derved, 
at  Socialdemokraterne  krævede  Tilslutning  til  alle  deres  Teorier.  Forslaget 
om  at  aabne  Forhandlinger  om  Vilkaarene  for  en  Sammenslutning  blev  da 
forkastet  med  32  Stemmer  mod   10. 


Frankrig, 

Kommunevalgene.  —  Striden  med  Paven.  —  Nye  Spionhistorier. 

Den  1.  og  8.  Maj  fandt  der  Kommunevalg  Sted  i  Frankrigs  ca.  36,000 
Kommuner.  Det  store  Valgslag,  hvis  Udfald  var  imødeset  med  største 
Spænding,  endte  med  en  ny  Sejr  for  Regeringen.  Først  og  fremmest  ved 
Nationalismens  Nederlag  i  Paris.  Det  er  blevet  en  staaende  For- 
mular, at  Pariserne  er  et  letbevægeligt  Folkefærd,  hvis  kritiske  Trang  altid 

bnnger  dem  til  at  være  mod  den  Regering,  som  raader  i  Øjeblikket.  Men 
dette  er  en  stor  Overdrivelse.  Der  er  i  Paris  to  store  Folkelag,  som 
hænger  saa  trofast  ved  deres  politiske  Standpunkter  som  nogen  Landbefolkning. 
Det  ene  er  Arbejderne.  De  Hundredtusinder,  som  har  deres  Hjem  ude  i  For- 
stæderne, som  mindes  Revolution  efter  Revolution:  1789, 1848, 1870, 1871  med 
Stolthed,  og  som  øser  deres  Fremtidshaab  af  disse  Minder,  de  er  og  de  bliver 
Socialdemokrater  og  Radikale.  Og  overfor  dem  staar  en  kompakt  Mængde  af 
velstaaende  Familjer:  Bonapartister  og  Monarkister,  konservative  og  kleri- 
kale af  alle  Slags.  Deres  Minder  gaar  tilbage  til  „Fanden  regimes"  Dage, 
Kirken  og  Hæren  er  deres  Samlingsmærke;  de  stemmer  imod  Republiken, 
saa  tit  Lejlighed  bydes.  Men  selv  om  man  regner  med  dertil  den  Hær- 
skare af  Portnere,  Kuske,  Tjenere  og  Bestillingsmænd  af  alle  Grader,  som 
omgiver  dem,  saa  vejer  de  talmæssig  kun  daarlig  til. 

Men  saa  findes  der  mellem  de  to  faste  Lejre  en  Mængde  af  ubestemmelige, 
der  snart  er  et,  snart  et  andet,  eftersom  Dagens  Tone  og  Øjeblikkets  Stem- 
ning er.  Det  er  en  broget  Flok,  der  spænder  fra  de  mest  blaserede  Lite- 
ratur-  og  Kunstnerkredse  til  de  mest  lettroende  Smaahandlere.  Det  er  alle 
dem,  hvis  Dag  gaar  med  Smaasnakken  om  Dagens  Nyt,  i  Teatre,  paa 
Kafeer  og  i  de  Tusinder  af  Smaabutiker.  Hele  denne  Styrke  gik  med 
flyvende  Faner  over  i  Nationalismens  Lejr,  i  de  Tider,  da  Dreyfus  var  det 
Ord,  hvormed  enhver  Samtale  begyndte  og  sluttede.  De  naaede  aldrig  at 
skaffe  Nationalismen  Flertal  blandt  Paris'  Vælgere.  Ved  forrige  Byraads- 
valg  i  1900  mønstrede  Nationalisterne  sammen  med  det  gamle  Højre 
130,000  Stemmer,  og  selv  om  man  dertil  lægger  44,000  Stemmer  for 
de  moderate  Republikanere,  naaede  man  dog  ikke  Socialdemokraternes 
125,000  og  de  radikales  73,000.  Men  Valgkredsenes  Ordning  var  dem 
gunstig ;  hvert  af  de  store  Arbejderarrondissementer  har  samme  Antal  Repræ- 
sentanter, som  hvert  af  de  smaa  Arrondissementer  i  Rigmandskvartereme. 
Derfor  lykkedes  det  den  Gang  at  faa  valgt  henved  50  Nationalister  og 
Moderate  mod  godt  30  Socialdemokrater  og  Radikale.  Dette  Nationalist- 
flertal smuldrede  dog  efterhaanden  hen,  og  det  var  til  sidst  kun  et  Par 
Stemmer.  Det  havde  hverken  Energi  eller  Magt  til  at  foretage  synderlige 
Ændringer  i  Paris'  Styre.  Og  nu  er  Flertallet  tabt.  De  nye  Valg  gav  25 
Socialdemokrater  +  19  Radikale  =  44  mod  33  Nationalister,  Monarkister 
og  Moderate,  samt  3  „  uafhængige "",  der  antagelig  ender  hos  de  Radikale. 
Valgdeltagelsen  var  usædvanlig  stor.  Socialdemokraterne  gik  frem  til  151,000 
Stemmer,  de  Radikale  til  89,000;  ogsaa  Nationalisterne  og  Højre  gik  noget 
frem,  til  148,000,  men  det  var  ved  Stemmer,  der  førtes  over  til  dem  fra 
de  Moderate,  saa  disse  svandt  ind  til  1 9,000.  Ved  dette  Valg  har  Nationa- 
listerne mistet  deres  sidste  stærke  Fæstning;  naar  Dreyfus- Affæren,  for- 
modentlig snart,  afsluttes,  kan  dette  besynderlige  Sygdomsanfald  siges  at 
tilhøre  Historien. 

Ude  i  Landet  er  det  vanskeligere  at  gøre  op,  hvorledes  det  egentlig  er 
gaaet.  Frankrigs  kommunale  Selvstyre  har  efter  den  nye  Ordning  i  1884 
faaet  en  overordentlig  Udvikling.  Især  gælder  det  de  store  Byer,  hvor 
Valgene  omfattes  med  ikke  mindre  Interesse  end  Rigsdagsvalgene.  Her  er 
det  denne  Gang  gaaet  op  og  ned;  i  en  Række  Byer  har  Regeringspartiet 
vundet  frem,  i  en  Del  derimod  den  forenede  Opposition ;  især  gælder  dette 
sidste  de  nordfranske  Byer,  hvor  Guesdes  doktrinære  Socialdemokrater  kæmper 
mod  de  moderate  Republikanere  og  stadig  lider  flere  Nederlag  overfor  dem. 
Ude  paa  Landet  er  det  meget  svært  at  a^øre,  hvem  der  har  sejret. 
Mange   af  Kommunerne   ere  ganske  smaa,   med  3 — 400   Indbyggere;  alle 

Slags  tiirældige  Hensyn  afgår  Udfoldet,  og  det  er  ikke  godt  at  sige,  hvilket 
Parti  de  valgte  tilhører.  Paa  Grundlag  af  Præfekternes  Indberetninger 
har  Regeringen  udsendt  en  Statistik  for  2400  nogenlunde  anseelige  Byer; 
i  1500  af  disse  er  Byraadets  Flenal  regeringsvenligt,  i  800  oppositionelt, 
i  100  tvivlsomt,  Regeringspartierne  har  vundet  Flertallet  i  150  af  disse 
Byer.  hvor  Oppositionen  havde  det  ter.  En  Sutistik  over  Udfaldet  i  de 
Kommuner,  hvor  gejstlige  Anstalter  er  blevet  lukkede  paa  Grund  af  Kon- 
gregationsloven  viser  en  lignende  Fremgang  for  Regeringen. 

Der  kan  være  Tvivl  om  denne  Statistiks  fuldstændige  Upartiskhed ; 
men  meget  slaar  den  neppe  fejl;  i  de  senere  Aar  har  de  republikanske 
Opgørelser  altid  vist  sig  at  slaa  til  i  Modsætning  til  de  nationalistiske  Fan- 
tasier. — 

Regeringen  kunde  da  med  For- 
trøstning imødese  Rigsdagens  Sam- 
mentræden  i  Midten  af  Maj.  Oppo- 
sitionen opgav  endog  paa  Forhaand 
den  sædvanlige  Interpellation  om 
Regeringens  Politik.  Men  saa  fyldtes 
pludselig  Sindene  af  en  ny  Begiven- 
hed. Paven,  der  synes  dybt  krænket 
over  Loubets  THumfrejse  I  Italien, 
havde  sendt  Frankrig  en  Protest- 
note,  og  Jauris  oplyste  nu  i  sii 
nystiftede  Blad  „rHumanité",  at 
Paven  havde  sendt  de  andre  Magter 
Meddelelse  derom  i  en  Note  med 
endnu  skrappere  Ord  om  Frankrigs 
Optræden.  Øjeblikkelig  brød  der  en 
Storm  les  i  den  franske  Presse. 
Clémenceau  krævede  hæ^ig  et 
fuldstændig  Brud  med  Paven,  medens 
de  ivrigste  Konservative  jublede  over 
den   dristige    Pave,    man   nu  havde 

faaei,      Paa    en   Gang    glad    og   be-  cnrtns  pintnkie  Boeg  \  Rom. 

kymret    skrev   Dnimonts    Antisemit-    M<KiMKiK'^f''pmrdtmKu'bi'*s««owho?ejTde' 
blad    „La   libre   Parole";    „Vi   synes    med  Rumim  .mind«  Lknn.    'iNeut'G^w'c'iner). 
Paven    har   handlet   ret ;    vi    holder 

mere  af  ham  derfor;  og  naar  vi  tænker  paa  ham  i  vore  Bønner  til 
Gud,  siger  vi:  „Herre,  prøv  paa  at  hindre,  at  Politikerne  ødelægger  ogsaa 
ham  for  os." 

Men  mere  sindige  Oppositionsmænd  forstod,  at  Paven  kun  havde  gjort 
de  radikale  en  Tjeneste  ved  sin  Optræden.  Selv  de  Franskmænd,  som 
er  meget  misfornøjede  med  Regeringens  antiklerikale  Politik,  vil  paa  ingen 
Maade  finde  sig  i,  at  Paven  blander  sig  i  Frankrigs  Forhold  til  andre 
Stater  og  foreskriver  Frankrigs  Statsoverhoved,  hvor  han  maa  komme. 
Regeringen  tog  da  ogsaa  Sagen  med  megen  Koldblodighed;  den  franske 
Gesandt  i  Vatikanet  blev  kaldt  tilbage,  kun  nogle  lavere  Embedsmænd  blev  i 
Rom  for  at  ekspedere  de  løbende  Forretninger.  Dette  diplomatiske  Brud  bil- 
ligedes derpaa  af  Deputeretkammeret;  Jaurés  tik  de  radikale  til  at  slaa  sig 
til  Ro  dermed,  og  det  moderate  Parti  sluttede  sig  ogsaa  til  Regeringen  i 
denne  Sag,  fulgt  af  en  Del  Nationalister.  Kun  Kamrets  henved  100  over- 
beviste Katoliker  stemte  imod. 

En  særlig  Betydning  fik  Diskussionen  derved,  at  Regeringen  lovede  at 
sætte  Forslaget  om  Adskillelsen  aF  Stat  og  Kirke  paa  Dagsordenen  i  Ja- 
nuar 1905. 

I  nogle  Dage  beskæftigedes  omtrent  samtidig  hermed  Sindene  med  en 
ny  SpionaFfære.  Det  store  Blad  „le  Måtin",  der  har  naaet  et  dagligt  Salg 
paa  op  mod  Va  Million,  og  som  ved  den  mest  fantastiske  Reklame  prøver 
at  drive  det  endnu  højere  op,  bragte  pludselig  med  tommehøje  Overskrifter, 
Billeder  o.  s.  v.  en  Beretning  om,  hvorledes  det  havde  opdaget,  at  der 
var  solgt  en  Række  Planer  over  franske  Havneanlæg  til  Udlandet,  og 
hvorledes  det  var  lykkedes  „le  Måtin**  atter  at  komme  i  Besiddelse  af 
disse.  Historien  var  krydret  med  alle  de  til  den  Art  Historier  hørende 
Besynderligheder.  Det  viste  sig  at  være  rigtigt  nok,  men  ganske  vist 
havde  Planerne  forholdsvis  ringe  Værdi.  Alligevel  har  ogsaa  denne  Historie 
sin  Interesse  som  et  nyt  Eksempel  paa  den  modbydelige  Spiontrafik,  som 
de  store  Staters  militære  Myndigheder  iværksætter  til  liden  eller  ingen 
Nytte,  uden  at  det  synes,  at  de  har  den  fjerneste  Følelse  af  Modsætningen 
mellem  denne  uappetitlige  Adfærd  og  de  store  Ord  om  en  særlig  udviklet 
Officersære. 

Faa  Dage  efter  fremdrog  Jaurés  i  „l'Humanité"  en  anden  Historie  fra 
Dreyfusaffæreii,  som  synes  at  skulle  komme  til  at  spille  en  vis  Rolle 
under  denne  Sags  videre  Forløb.  Det  er  nogle  Falsknerier  i  militære 
Regnskaber,  der  skal  være  foretagne  for  at  dække  over,  at  man  har  brugt 
Pengene  til  at  betale  de  falske  Vidner,  der  spillede  en  Rolle  under  Pro- 
cessen. 

Endelig  sluttede  Maaneden  med  en  ny  Reklame  for  „le  Måtin",  der 
var  lige  ved  at  faa  politiske  Følger.  „Le  Måtin**  havde  foranstaltet  en  stor 
Kapgang  for  Soldater,  2000  ialt;  Bladet  gav  Præmier,  Fest  for  dem  o.  s.  v. 
Det  havde  opnaaet  Krigsministerens  Tilladelse  og  Støtte  fra  en  Række 
militære  Myndigheder,  Foreninger  o.  s.  v.  Men  Kapgangen  fandt  Sted  paa 
en  særlig  varm  Dag;  en  Del  af  Deltagerne  blev  syge  og  en  enkelt  døde. 
Stemningen  slog  da  om  til  Harme  over  disse  Taabeligheder  og  over,  at 
Soldaterne  saaledes  anvendtes  til  Reklame  for  et  Blad.  Det  blev  til  Inter- 
pellation i  Kamret;  Krigsministeren  tog  det  fornuftige  Parti  aabent  at  ind- 
rømme, at  han  havde  baaret  sig  galt  ad  og  opnaaede  derved  simpel  Over- 
gang til  Dagsordenen  med  omkring  60  Stemmers  Flertal.  Doumer  og 
hans  nærmeste  søgte  atter  forgæves  at  benytte  Lejligheden  til  at  ramme 
Regeringen. 

Tyskland. 

I  Tyskland  giver  i  denne  Tid  de  konservative  Folkelags  Vrede  mod 
Socialdemokraterne  sig  stadig  nye  Udslag.  I  det  prøjsiske  Herrehus 
tordner  de  adelige  Herrer  Dag  efter  Dag  mod  dem;  de  foreslaar  Ind- 
skrænkninger i  den  almindelige  Valgret  til  Rigsdagen,  protesterer  mod  alle 
sociale  Reformer  o.  s.  v.  Og  samtidig  har  man  stiftet  et  stort  „Rigs- 
forbund  mod  Socialdemokratiet'',  der  skal  samle  alle  gode  Anti- 
socialister. Ubehageligere  end  alt  dette  er  dog  for  Socialdemokratiet  den 
Splid,  der  hersker  i  dets  egne  Rækker.  Efter  det  store  Opgør  i  Dresden 
kan  man  aabenbart  ikke  komme  til  Ro  igen,  og  hver  Gang  der  er  Valg 
bliver  Følgen  et  klækkeligt  Stemmetab  for  Socialdemokraterne ;  de  har  alle- 
rede ved  Suppleringsvalg  tabt  flere   Pladser  i  Rigsdagen.     Derimod  er  de 

socialdemokratiske  Fagforeninger  i  stærk  Opgang  netop  i  den  sidste 
Tid,  trods  alle  Forsøgene  paa  at  samle  Arbejderne  i  antisocialistiske  Fag- 
foreninger. —  1  Sydafrika  Fortsættes  Kampen  med  Hereroerne  uden  syn- 
derlig Fremgang  og  stedse  flere  Tropper  sendes  derned. 


Belgien. 

I  Belgien  var  der  i  Slutningen  af  Maj  Valg  til  Halvdelen  af  Senatet 
og  Halvdelen  af  Deputeretkamret.  Begge  Valgene  har  bragt  Tab  for 
Socialdemokratiet,  baade  i  Stemmetal  og  Pladser.  Det  synes  at  være  For- 
søgene paa  Generalstrejke  i  1902,  der  endnu  virker  svækkende  paa  Par- 
tiet. Derimod  har  de  Liberale,  der  i  den  forste  Tid  efter  den  almindelige 
Valgrets  Indførelse  led  saa  store  Tab,  haft  betydelig  Fremgang.  Det 
skyldes  en  dristigere  radikal  Politik,  som  har  bragt  en  Del  Vælgere  til- 
bage, der  sidst  gik  til  Socialdemokratiet.  Del  samlede  Resultat  er,  at  den 
katolske  Majoritet  er  formindsket  en  Del  i  begge  de  to  Kamre.  I  Deputeret- 
kamret har  de  Klerikale  tabt  3  Pladser,  Socialdemokraterne  6,  de  Liberale 
vundet  9.  De  tre  Partier  har  nu  henholdsvis  93,  28  og  43  Medlemmer; 
desuden  er  der  2  kristelig  sociale. 

Rusland  og  Japan. 
Maj    Maaned    bragte    til    Lands    stor    Fremgang    For  Japaneseme.     De 
fortsatte    deres    Fremrykning    over  Yalufloden,    og    slog  Gang  efter   Gang 


— u 

Russerne  i  haarde  Kampe,  der  bragte  store  Tab  paa  begge  Sider.  De  har 
saaledes  kunnet  indespærre  Port  Arthur,  og  har  drevet  Russerne  tilbage 
h^  Kintschau.  Derimod  har  de  til  Ses  haft  det  Uheld  at  miste  Here 
store  Krigsskibe  ved  Minesprængninger. 

Rundt  om  i  de  Lande,  hvor  Sympatien  er  paa  Japans  Side,  har  disse 
Begivenheder  i  høj  Grad  fæstet  Tilliden  til  Japanesemes  Kløgt  og  Dyg- 
tighed, hvorimod  Franskmændene  mindre  og  mindre  interesserer  sig  for  deres 
russiske  Allierede.  Beretningerne  om  den  uhyre  Uorden  i  den  russiske  Hær 
finder  stedse  mere  Tiltro,  Republikanerne  haaner  deres  monarkistiske  Mod- 
standere, der  saa  tit  har  paastaaet,  at  Hæren  kun  er  i  Orden  under  monar- 

kisk  Styrelse,  og  næsten  hele  Paris  mødes  i  Fælles  Latter  over  de  religiøse 
Høi'tideligheder,  hvormed  Russerne  forbereder  deres  Nederlag. 

Begge  de  to  krigsførende  Magter  optog  i  Maj  store  Kngslaan  uden 
synderlig  Vanskelighed. 

Imens  benytter  Englænderne  Lejligheden  til  at  rykke  videre  og  videre 
frem  i  Tibet,  hvor  de  dog  har  mødt  en  ganske  haardnakkei  Modstand  fra 
den  indfødte  Befolkning. 


Hver  14de  Dag. 


Bare  Folk  vilde  lade  være  at  skabe  sig.  Den  ministerielle  Presse  er 
ved  at  brække  sig  over  alt  det  Skaberi,  som  den  ser  gaa  i  Svang  hos  disse 
Radikale  og  Socialister  og  som  navnlig  ytrer  sig  i  Mangel  paa  god  Vilje 
til  at  paaskønne  Ministeriets  altid  aarvaagne  Demokratisme. 

Som  nu  f.  Eks.  Tilfældet  Sønderøkse. 

Lad  os  se  roligt  og  besindigt  og  retfærdigt  paa  Sagen.  Hvad  er 
der  sket? 

Nuvel.  Hr.  Sønderøkse  var  Oberstløjtnant,  og  vor  fortræffelige  Krigs- 
Madsen  gjorde  ham  forleden  til  Oberst.  Der  er  heri  intet  naturstridigt. 
Tværtimod.  Det  er  Naturens  Orden,  at  der  af  Oberstløjtnanter  bliver 
Oberster. 

Ikke  desmindre  lavedes  der  selvfølgelig  et  hæsligt  Postyr,  da  Madsen 
kundgjorde  Sønderøkses  Ophøjelse.  Madsen  kan  jo  bogstavelig  ikke  røre  sig, 
uden  at  de  radikale  Spektakelmagere  faar  hysteriske  Anfald.  —  „Skandale!"* 
raabte  de  og  gebærdede  sig,  som  om  det  var  den  skinbarlige  Bahnson,  der 
var  paa  Færde,  og  ikke  den  skikkelige  Madsen  med  Paraply  og  Galoscher 
og  Bulehat  og  Seksogtreds  om  Pebernødder.  Og  saa  begyndte  de  at  rippe 
op  i  en  forlængst  begravet  Historie  om  Rekrutplagerier  i  Sønderøkses 
Bataillon,  om  Forespørgsel  i  Rigsdagen  —  ved  selveste  Anders  Nielsen 
— ,  om  Overkrigsretsundersøgelse,  om  Dom  og  Straf  over  nogle  Løjtnanter 
og  Sergeanter  og  om  meget  mere  af  den  Slags,  der  hører  en  svunden  Tid 
til,   men  som  alvorlige  Demokrater  nu  trækker  paa  Smilebaandet  af. 

Lapperier  det  hele.  Anders  Nielsen,  der  efterhaanden  er  bleven  næsten 
lige  saa  god  som  en  almindelig  Minister,  var  den  Gang  ogsaa  hysterisk. 
Han  er  Gudskelov  falden  til  Ro  siden.     Hvad  var  det  hele? 

Herregud,  Sønderøkse,  der  er  et  livligt  Gemyt  og  en  munter  Hugaf, 
havde  holdt  en  spøgefuld  Velkomsttale  til  sine  Rekrutter,  og  nogle  tjenst- 
ivrige Løjtnanter  og  Sergeanter,  nogle  rigtig  raske  Svende  af  Sønderøkse- 
Slagsen,  havde  søgt  at  holde  Humøret  oppe  i  Bataillonen.  Desværre  var 
Rekrutterne  ikke  paa  Højde  med  Situationen,  men  lagde  sig  til  at  besvime 
i  Grøfterne  under  de  glade  Manøvrer. 

Det  var  den  Art  Bagateller,  man  i  henfarne  Dage,  mens  Højre  regerede, 
gjorde  Ophævelser  over. 

Men  at  Madsen  skal  undgælde  herfor  —  det  er  dog  for  galt.  Ingen 
kunde  paa  det  Tidspunkt,  da  Sønderøkses  Rekrutter  daanede,  ane,  at 
Madsen  nogensinde  skulde  blive  Krigsminister.  At  vi  fik  ham,  var  en  saa 
revolutionerende  Begivenhed,  at  det  maatte  vende  op  og  ned  paa  alle  vore 
Begreber.  Anders  Nielsen,  der  den  Gang  maaske  knap  nok  kendte  Navnet 
Madsen  og  som  derfor  fnyste  af  Harme  over  de  ureglementerede  Besvi- 
melser i  Sønderøkses  Bataillon,  har  ved  sin  loyalt  gennemførte  Tavshed  nu 
tydelig  tilkendegivet  sin  betydningsfulde  Misbilligelse  af,  at  denne  Sag 
paany  drages  frem.  Han,  som  alle  andre  ærlige  Demokrater,  véd,  at,  nu 
vi  har  Madsen,  besvimer  kun  de  Rekrutter,  der  er  demoraliserede  af 
Ministeriets  Fjender.  Pligttro  Rekrutter  vil,  styrkede  af  Fælleskøkkenets 
varme  Mad  og  Soldater-Sangbogens  fædrelandske  Lobescowes,  modstaa  selv 
de  haardeste  Strabadser.  Det  bedste  Bevis  er  den  almindelige  Tilfredshed 
og  glimrende  Sundhedstilstand,  der  herskede  ifjor  under  de  uforglemmelige 
Efteraarsmanøvrer,  da  Madsen  for  første  Gang  udfoldede  sine  strategiske 
Evner  til  at  føre  en  Folkehær  gennem  tykt  og  tyndt. 

Men  nu  rent  bortset  fra,  at  Madsen  ikke  var  Krigsminister  paa  det 
Tidspunkt,  da  Anders  Nielsen  var  Antimilitarist  og  Modstander  af  Rekrut- 
Besvimelser,  saa  falder  hele  disse  Dages  Postyr  til  Jorden  overfor  det  med 
saa  megen  Glans  af  Ministeriets  Presse  hævdede  Faktum,  at  Sønderøkse 
maatte  udnævnes  til  Oberst  alene  af  den  Grund,  at  Madsen  ikke  kunde 
faa  nogen  anden  til  at  være  det.  Oprindelig  skrev  Spektakelmagerne,  at 
Madsen  havde  ladet  Sønderøkse  springe  forbi  7  kvalificerede  Oberstløjt- 
nanter. Gud  Fader  —  sikken  en  Vandgang.  Det  viste  sig,  at  Madsen 
havde  gjort  alt,  hvad  han  kunde  —  men  forgæves  —  for  at  bevæge  en 
af  de  syv  til  at  blive  Oberst. 

Hvad  skulde  da  den  arme  Madsen  gøre?  Han  stod  overfor  Sønderøkse 
som  en  uomgængelig  Nødvendighed  og  han  tog  ham. 

Ingen  kan  forlange,  at  en  Krigsminister  med  Bulehat  og  Paraply  skal 
begaa  den  Dumdristighed  at  overspringe  en  Oberstløjtnant,  der  møder  ham 
en  mørk  Aften,  naar  der  ingen  andre  Oberstløjtnanter  er  ved  Haanden. 

Olsen. 

Kære  Kaja! 

Hvilke  Følelser  nærer  Verona  for  mig? 

Ja  jeg  forstaar  det  ikke,  Kærlighedens  eller  Venskabets  eller  lidt  af 
be^  Dele  eller  slet  ingen  af  Delene?  Skønt  det  sidste  synes  mig 
rent  utroligt.  —  Hvorfor  har  jeg  ikke  mødt  hende,  inden  hun  traf  ham 
derovre  i  Rusland,  og  inden  jeg  endnu  havde  lidt  saa  meget  for  den 
Piges  Skyld,  som  forlod  mig?  —  Hvorfor  mødte  vi  ikke  begge  hin- 
anden, da  vi  endnu  var  uberørte,  endnu  ikke  havde  elsket? 

Verona  og  jeg  var  i  Bjergene  i  Dag.  Vi  steg  op  et  andet  Sted  end 
sædvanlig  og  kom  over  nogle  aldeles  dejlige  Kløfter,  der  var  vrimlende 
fulde  af  Hindbær  og  Brombær.  Gedebladets  røde  Bær  og  de  violette 
Slaaenbær  skinnede  mellem  de  mørke  Ørnebregner. 

Vi  slog  Lejr  lidt  ovenfor  Naaleskoven.  Pludselig  opdagede  vi  en 
Bisværm,  der  hang  i  et  Træ  tæt  ved  os,  og  da  Verona  var  bange  for, 
at  vi  skulde  blive  overfaldet  af  den,  gik  vi  et  Stykke  højere  op  og 
tændte  for  anden  Gang  Ild  under  vort  Teapparat. 

Der  hændte  intet  særlig  mærkeligt.  Dog,  hvad  er  det  jeg  siger: 
da  vi  havde  spist  og  var  paa  Vejen  op  til  Toppen,  gik  Verona  og 
gnavede  paa  en  af  de  Ferskener,  jeg  havde  taget  med.  Pludselig  gik 
hun  hen  til  mig,  gav  mig  Ferskenstenen  og  sagde:  „Behold  den  til 
Erindring  om  mig,  men  gem  den  godt.*"  Jeg  blev  forbavset,  men  sagde 
intet.  Lidt  efter  tog  hun  fat  paa  en  anden  Fersken,  gik  atter  hen  til 
niig  og  gav  mig  Stenen,  og  da  saa  hun  saa  vemodig  lykkelig  paa  mig 
og  sagde:  „Her  har  Du  en  Sten  til,  gem  den  til  Minde  om  mig,  men 
gem  den  godt!"  —  Kaja!  vilde  hun  give  mig  et  Minde,  et  Minde  om 
sig  selv  —  Kaja  aa  Kaja! 

Omtrent  paa  Toppen  af  Grand  Credo  gik  vi  ind  i  en  Sæterhytte. 
Hyrderne  vare  gaaet  ud  med  Køerne;  vi  hørte  deres  Klokker  ringe 
neden  under  os.  Verona  var  meget  angst  for,  at  Køerne  skulde  komme 
tilbage,  hun  er  saa  bange  for  deres  store  Horn;  men  da  det  regnede, 
maatte  vi  søge  Ly, 

Og  saa  skete  det  herinde,  da  vi  sad  ved  hinandens  Side  paa  et 
Brædt,  der  var  lagt  over  nogle  Sten,  medens  Lyset  strømmede  ned 
over  os  gennem  en  Luge  i  Loftet,  og  Verona  talte  om  sin  Kæreste, 
-  talte  om  deres  Fremtidsudsigter  og  om,  at  det  hele  rimeligvis  intet  blev 
til,  —  han  løb  nok  sin  Vej  ligesom  hendes  Fader  havde  gjort,  —  ja 
saa  skete  det,  at  hun  sagde  til  mig,  at  skulde  det  nu  ikke  blive  til 
noget  mellem  ham  og  hende,  eller  skulde  de  faa  hinanden  og  det  ikke 
gik,  saa  kom  hun  til  mig,  og  saa  blev  hun  hos  mig,  og  saa  var  hun 
min,  —  min. 

EjgiL 

Kære  Kaja! 
Det  er  Alpeviolernes  Tid.  Visnede  er  de,  —  de  fine  Enzianer,  der 
stod  som  blaa  Pokaler  i  det  grønne  Græs,  Fingerbølblomsten,  der  rin- 

gede  med  sine  lange  Bjælder,  den  gule  Enzian,  der  var  saa  vigtig,  at 
den  tændte  Lys  i  Bjergene  midt  om  Dagen,  fordi  den  ikke  mente 
Solen  skinnede  nok,  og  Gladiolerne  med  de  røde  Ildfokler,  —  visnede  er 
de,  —  Nøkkeroser  og  Aakander,  Slægt  fulgte  efter  Slægt,  og  nu  er  det 
Alpeviolernes  Tid. 

Og  de  er  saa  dejlige,  Alpeviolerne,  at  de  ikke  kan  lignes  ved  andet 
end  ved  sig  selv,  —  maaske  dog  ved  en  Sommerfugl,  der  med  Vingerne 
sammenfoldede  har  sat  sig  til  Hvile.  Verona  havde  en  Kurv  paa 
Armen;  mange,  mange  skulde  der  være;  et  Flor  af  Blomster  skulde 
hun  have  med,  naar  hun  vendte  hjem,  og  de  skulde  plukkes  om 
Morgenen,  mens  Duggen  laa  paa  dem. 

Vi  gik  derop  om  Natten.  —  Højt  oppe  i  Granskoven,  kun  lidt 
neden  for  de  øverste  Bjergtoppe  i  Ly  for  Vindene,  tændte  vi  Ild;  af 
store  Sten  byggede  jeg  Ildstedet.  Paa  tværs  af  to  Sten,  der  stod  paa 
Højkant,  lagde  jeg  en  Gren,  og  Verona  bandt  Tekedlen  fast  paa  Midten 
af  Grenen,  saa  at  den  hang  ned  i  Ilden. 

Da  Vandet  dampede,  satte  vi  os  ned  over  for  hinanden.  Ildskæret 
oplyste  Veronas  Ansigt,  det  sorte  Haar  faldt  uordenligt  om  hendes 
Skuldre.  Jeg  saa  i  hendes  Øjne,  og  saa  fortalte  hun,  medens  hun 
tømte  det  ene  Bæger  Te  efter  det  andet,  om  Rusland,  om  Vinteren  i 
Rusland,  om  Samovaren,  der  stod  paa  Bordet,  mens  Husmoderen  til- 
beredte den  duftende  Te  —  og  om  de  store  Skove. 

Vi  var  paa  Toppen  af  Bjerget  før  Solens  Opgang.  Lidt  efter  lidt 
løftede  de  sig  ud  af  Natten,  de  vilde  Bjergtoppe.  Over  Frankrigs  Jord. 
over  Italien,  over  Schweitz  kom  de  sejlende  frem  ud  af  Mørket  som 
Øer  i  Oceanet. 

Under  os  Skyhavets  hvide  Bølger  skjulende  Jorden;  til  alle  Sider 
den  evige  Sne,  først  blaa  i  sin  Tone  og  derpaa  stedse  mere  og  mere 
hvid  og  saa  den  endeløse  Himmel,  hvor  Stjernerne  blegnede. 

Vi  er  i  Naturens  mægtige  Rige,  Verona  og  jeg.  Hun  lægger  sin 
Haand  i  min  og  hendes  Øjne  lyser;  men  ingen  Lyd  kommer  over 
vore  Læber. 

Et  Ildskær  farer  over  Himlen,  Bjergtoppene  luer  i  det  røde  Pur- 
purs blodrøde  Brand,  og  majestætisk  hæver  sig  den  luende  Sol  gul- 
glødende  fra  Skyernes  Hav. 

Det  mylrer  i  Græsset,  Bjerglærkeme  svinger  sig  op  i  Luften 

i  jublende  Sang: 

„Lilly,  Lilly!« 

EjgiL 


Kære  Ejgil! 
Nu  skal  Du  have  Tak  for  alle  Dine  poetiske  Udgydelser,  som  Du 
har  oversvømmet  mig  med  i  de  sidste  tre  Maaneder,  uden  at  Du  har 

fiaaet  Tid  til  at  tale  ret  mange  fornuftige  Ord.  Varer  Dit  Bekendtskab 
med  Verona  længe,  eller  bliver  Du  gift  med  hende,  skal  Du  se,  Du 
bliver  Digter  tilsidst;  der  mangler  snart  ikke  meget  i  at  Du  skriver 
Vers  om  hende. 

Til  Din  Fødselsdag  sendte  jeg  ikke  andet  end  en  Lykønskning  og 
Brevmappen,  fordi  jeg  aldrig  faar  Svar  paa  mine  Breve.  Skriver  jeg 
om  Finnerne,  fortæller  Du  om  Solen,  og  skriver  jeg  om  Musik,  svarer 
Du  med  Lynild  og  Sankt  Hans  Orme.  Det  er  mærkeligt,  saa  For- 
elskelse omskaber  Folk.  Jeg  kunde  for  Resten  godt  lide  at  se  denne 
Verona;  af  Portrættet,  Du  har  sendt  mig,  ser  jeg,  at  Du  har  Skønheds- 
sans; hun  er  virkelig  dejlig.  Jeg  har  haft  mange  Ubehageligheder  i 
den  senere  Tid.  Det  slog  ganske  rigtig  til,  at  min  Forvalter  var  en 
upaalidelig  Person;  jeg  har  opdaget,  at  han  har  gjort  sig  skyldig  i 
betydelige  Underslæb.  Det  er  grufuldt,  saa  Folk  af  den  saakaldte  bedre 
Stand  er  demoraliserede  herovre;  de  snyder  og  bedrager  og  modtager 
Bestikkelser  efter  en  rentud  utrolig  Maalestok.  Jeg  har  faaet  en  anden 
Forvalter,  en  som  Grev  Muravief  har  skaffet  mig,  ligesom  han  skaffede 
mig  den  forrige;  det  er  en  stor  Bonde  at  se  til,  men  han  er  skikkelig 
og  vistnok  ærlig.  Desværre  har  man  kun  i  ringe  Grad  Frihed  til  at 
vælge  sine  egne  Folk;  det  nytter  ikke,  at  jeg,  der  er  ene  og  tilmed 
Polakinde,  vilde  begynde  at  ansætte  Polakker  i  min  Tjeneste  i  dette 
næsten  helt  russiske  Distrikt.  Jeg  maa  pænt  spørge  Greven  til  Raads; 
—  man  bliver  ellers  saa  let  mistænkelig,  Ejgil,  og  min  Jord  hører  ikke 
til  de  magre. 

Jeg  har  haft  stort  Selskab.  Greven  var  her  og  en  Del  af  Egnens 
Aristokrati,  og  tænk  Dig,  Din  gamle  Ven  Professoren  fra  Moskow. 
Hvor  han  har  lært  at  krumme  Ryg  samme  Professor;  nu  er  han 
egentlig  kun  et  stort  bange  Dyr,  der  angst  skjuler  sine  skarpe  Øjne 
bag  blaa  Lorgnetter,  og  saa  drikker  han,  —  for  at  trøste  sig,  har  han 
betroet  mig  — ;  han  kan  ikke  længere  holde  den  hele  ydmygende  Til- 
stand ud.  —  Greven  var  uhyre  overlegen;  han  giver  aldrig  mere  end 
Fingerspidserne  til  Folk,  og  saa  klapper  han  dem  nedladende  paa 
Skuldrene. 

Her  var  ogsaa  den  russiske  Præst  og  en  vordende  Doktor  juris, 
der  har  skrevet  en  Afhandling  om  Finlands  statsretslige  Stilling  i  det 
russiske  Rige!  Jeg  gad  vide,  hvordan  han  vil  forsvare  den  Teori,  at 
Finland  er  og  bliver  en  Del  af  Rusland  uden  Særrettigheder,  uden  egen 
Ret;  thi  det  var  efter  de  Par  Ord,  jeg  har  hørt  af  ham,  hans  Mening; 
det  bliver  sikkert  interessant  at  høre. 

Hvad  de  talte  om,  —  ja  Ejgil,  ser  Du,  det  vilde  være  mig  uendelig 
lettere  at  sige  Dig,  hvad  vi  ikke  talte  om,  saa  fuldstændig  dum  og 
indholdsløs  var  Samtalen ;  om  Maden,  om  Toiletter  og  slige  Sager  blev 
der  diskuteret  ivrigt,  og  jeg  maatte  desværre  anstrenge  mig  meget  for 
at  lade,  som  om  det  interesserede  mig  levende.  Og  nu  ikke  mere  om 
disse  Herrer  og  Selskabet;  det  er  mig  ligesaa  umuligt  at  sige  et  aand- 

fuldt  Ord  om  dem  som  at  skrive  Lyrik  om  en  Kostald  eller  en  Svine- 
sti. Jeg  tror,  de  Herrer  Godsejere  herovre  er  bedst  tjente  med,  at 
man  ikke  omtaler  dem,  at  de  forsvinder  af  Historien,  det  er  den 
mildeste  Straf,  man  kan  give  dem. 

Min  lille  Anarkistinde  var  naturligvis  ikke  med  til  Gildet;  for  det 
første  vilde  hun  ikke,  og  for  det  andet  vilde  det  have  været  i  høj  Grad 
uklogt  af  mig,  da  man  alt  længe  har  set  skævt  til  hendes  Virksomhed 
baade  som  Læge  og  som  Udbreder  af  farlige  Ideer.  Hun  hjalp  til  ude 
i  Køkkenet  og  var  mig  til  stor  Hjælp;  jeg  havde  givet  hende  nogle 
Marmelader  til  hende  selv;  men  jeg  opdagede  snart,  at  hun  havde  pakket 
alt  ind;  det  skulde  være  til  de  fattige  Børn,  —  aa  Ejgil,  hvor  det  gør 
godt  at  se,  at  der  findes  Hjerter,  der  aldrig  glemmer  deres  Medmenne- 
skers Lidelser.  Du  tyveaarige,  altid  lydhøre  Sjæl,  Du  unge  Skønhed, 
min  russiske  Veninde!  Behøver  jeg  at  fortælle  Dig,  at  hun  har  faaet 
alt,  alt,  hvad  der  blev  tilovers  fra  Gildet,  og  det  var  ikke  saa  lidt! 

Sommeren  er  forbi,  og  Høsten  er  mislykket.  Jeg  gruer  for  Vinte- 
ren; blot  Hungersnøden  ikke  kommer  til  at  rase  altfor  frygteligt  i  vort 
Distrikt.  Grev  Muravief  er  den  eneste,  der  er  tilstrækkelig  rig  til  at 
lindre  Nøden;  men  Du  kender  jo  Greven  og  hans  Fæller. 

Nu  vil  jeg  slutte  for  denne  Gang  og  sende  Dig  Tusinder  af  Kys; 
der  er  saa  trist  herovre;  gid  Du  var  her,  nu  savner  jeg  Dig  mere  end 
nogensinde.  Din 

Kaja. 


Kære  Kaja! 

Du  har  Ret  i,  at  jeg  er  altfor  egenkærlig;  aldrig  taler  jeg  om  andet 
end  Verona,  aldrig  gaar  jeg  ind  paa  Din  Tankegang  og  sjælden  giver 
jeg  Dig  Svar.  Det  bedrøver  mig,  at  ogsaa  Du  er  bitter  i  Sindet,  er 
bedrøvet.  Du,  der  ellers  saa  rolig  har  baaret  Livets  Tilskikkelser, 
begynder  at  blive  irriteret,  ond  overfor  Verden ;  „  ogsaa  "*  siger  jeg,  som 
om  jeg  selv  havde  Grund  til  Klage,  jeg  der  for  saa  kort  Tid  siden 
sendte  Dig  de  lyseste  Breve. 

Jeg  skal  sige  Dig,  jeg  har  friet  til  hende  —  til  Verona  —  til  Lilly. 
Jeg  skrev  til  hende,  og  hun  har  svaret  igen,  at  hun  vilde  betragte  mit 
Brev,  som  om  det  aldrig  var  skrevet.  —  Gjorde  jeg  Uret,  da  jeg  friede 
til  hende?  hun  er  jo  en  forlovet  Pige?  —  Har  jeg  maaske  lagt  for 
meget  i  hendes  Ord?  —  Men  nu  alle  de  Breve,  jeg  har  fra  hende? 
Ganske  vist,  der  staar  intet  af  den  Art,  som  man  skriver  til  sin  Kære- 
ste, —  og  dog  er  de  saadan  —  saadan  Kaja,  at  de  har  næret  mit  Haab. 
Saa  har  jeg  desuden  de  to  Ferskenstene;  jeg  har  ladet  en  Guldsmed 
sætte  dem  ind  i  min  Uhrkæde,  og  der  hænger  de  nu.  Eller  maaske 
de  ikke  hænger  der;  og  maaske  det  ikke  var  Lilly,  der  talte  til  mig 
deroppe  i  Sæterhytten  paa  Toppen  af  Grand  Credo,  mens  Klokkerne 
ringede  i  de  dybe  Dale. 


Om  den  engelske  Industris  nuværende  Stilling. 

Af  H.  I.  Hannover. 


I. 

Indledning. 

I  den  sidste  Tid  har  den  ringe  Fremgang,  som  engelsk  Industri 
gør  i  Sammenligning  med  amerikansk  og  tysk,  og  dens  Tilbagetræng- 
ning  fra  forskellige  Markeder  vundet  stadig  større  Opmærksomhed. 
Nogle  Aar  tilbage  vilde  man  endnu  ikke  i  England  vide  af,  at  der 
overhovedet  kunde  være  nogen  Fare  for  Englands  Industri.  Oplys- 
ningerne om,  hvorledes  amerikansk  og  tysk  Industri  gjorde  langt  større 
Fremskridt,  kom  fra  Amerikanerne  og  Tyskerne  selv.  I  de  sidste  Aar 
er  man  imidlertid  vaagnet  i  England,  og  fra  engelsk  Side  gøres  der 
nu  adskillige  Anstrengelser  først  og  fremmest  for  at  lære  at  kende, 
hvorledes  engelsk  Industri  i  Virkeligheden  er  stillet  i  Forhold  til  Ud- 
landets, dernæst  for  at  opsøge  Aarsagerne  til  den  Stagnation,  den 
befinder  sig  i,  navnlig  i  Forhold  til  Amerikas  og  Tysklands,  og 
endelig  for  at  finde,  hvorledes  man  træfler  de  bedste  Foranstaltninger 
til  at  bringe  Industrien  i  den  stærkest  mulige  Udvikling. 

Med  Hensyn  til,  hvad  der  gøres  for  at  lære  engelsk 
Industris  Stilling  i  Forhold  til  Udlandets  at  kjende,  kan  der 
særlig  henvises  til  den  Handelsberetning,  det  engelske  Handelsmini- 
sterium har  ladet  udarbejde .  om  engelske  og  udenrigske  Handels-  og 
Industriforhold*)  hvis  Hovedindhold  har  været  refereret  herhjemme  i 
Tidsskrift  for  Industri  1903,  S.  133,  og  hvortil  jeg  nedenfor  skal  komme 
tilbage.  Endvidere  kan  fremhæves  den  Beretning,  som  en  af  en  Privat- 
mand, Mr.  Mosely,  for  egen  Regning  til  de  nordamerikanske  Fristater 
udsendt  Kommission  har  afgivet**)  i  1903  om  sine  Indtryk  ved  Besøg 
paa  en  Mængde  amerikanske  Pladser  og  i  Fabrikker  af  mange  Slags. 
Af  denne  Beretning  fremgaar,  at  Medlemmerne  bleve  modtagne  med  saa 
mange  Festligheder  rundt  om  i  Byerne,  at  det  ikke  var  let  tillige  at 
arbejde,  navnlig  foretage  de  anstrengende  Besøg  i  de  uhyre  Jernværker, 
Fabrikker  osv.,  men  alt  i  alt  er  der  dog  nedlagt  en  Mængde  inter- 
essante Meddelelser  i  Beretningen,  der  ogsaa  meget  hurtigt  blev  udsolgt. 

Hvad  nu  Aarsagerne  kunne  være  til  at  Englands  industri- 
elle Verdensherredømme  angribes  mere  og  mere,  derom  have 
Meningerne  været  meget  delte. 

*)  Memorandum  on  the  comparative  statistics  of  population,  industry,  and  commerce 

in  the  United  Kingdom  and  some  leading  foreign  countries,  London  1902. 
**)  Report  of   the   Mosely  industrial  Commission.    Nylig  er  udkommet  Beretning  af 
en  anden  af  Mosely  udsendt  Kommission:  educational  commission. 

Man  har  ret  almindeligt  givet  de  store  engelske  Fagforeninger 
y^Trade  Unions*'  Skylden  for,  at  de  hæmmede  Fremskridtet  ved  ikke 
at  tillade,  at  der  blev  gjort  Brug  af  tekniske  Opdagelser,  eller  at  for- 
bedrede Arbejdsmetoder  indførtes.  Andre  have  ment,  at  Skylden  laa  i 
Fabrikanternes  Konservatisme.  Nogle  have  søgt  Aarsagen  til.  Amerikas 
industrielle  Opblomstring  i  Amerikanernes  store  Opfindsomhed.  En 
lille  Sinkning  i  engelsk  Arbejde  giver  det  naturligvis  i  Forhold  til  tysk, 
at  der  stadig  regnes  med  Fod  og  Tommer  i  Stedet  for  Meter,  og  at 
man  har  et  saa  ubekvemt  Møntsystem.  At  Englændernes  Fabriker 
stoppe  om  Lørdagen  Kl.  12,  medens  man  i  Tyskland  arbejder  hele 
Lørdagen,  kan  sætte  den  engelske  Produktion  noget  tilbage.  For  tyve 
Aar  siden  begyndte  man  at  finde,  at  en  ikke  uvæsentlig  Grund  laa  i 
manglende  teknisk  Undervisning,  og  saa  tog  Udviklingen  af  tekniske 
Skoler  saaledes  til,  at  medens  der  i  1882  var  1402  tekniske  Skoler, 
hvori  der  undervistes  68,581  Elever,  var  der  i  1895  2673  Skoler,  hvori 
der  undervistes  190,386. 

I  den  sidste  Tid  er  man  dog  bleven  klar  over,  at  Hovedgrunden  til 
hele  Vanskeligheden  ligger  i  manglende  Organisation  af  den  højere 
tekniske  o:  den  videnskabelig-tekniske  Undervisning  og  manglende 
Sikkerhed  for,  at  de,  der  søge  den,  have  tilstrækkelig  sekundær  Under- 
visning, samt  i,  at  altfor  faa  søge  den  højere  tekniske  Undervisning,  og 
endelig  i,  at  Fabrikerne  altfor  lidt  sætte  Pris  paa  og  benytte  deres 
Hjælp,  der  have  søgt  og  faaet  denne  Undervisning. 

Hvad  de  Anstrengelser  angaar,  der  gøres  for  at  træffe 
Foranstaltninger  til  at  give  den  engelske  Industri  den  stær- 
kest mulige  Udvikling,  gaa  de  da  dels  ud  paa  at  indføre  de  nyeste 
og  bedste  Maskiner  og  Arbejdsmetoder,  navnlig  fra  Amerika,  dels  paa 
at  hjælpe  paa  den  højere  tekniske  Undervisning.  Jeg  har  i  et 
Foredrag  i  Dansk  Ingeniørforening  gjort  nøjere  Rede  for,  hvor  over- 
ordentlig forskellige  Forholdene  ere  i  England,  Tyskland  og  Amerika 
med  Hensyn  til  nævnte  Undervisnings  Standpunkt  og  Benyttelse,  og 
for,  hvor  lidt  man  i  engelske  Fabriker  anvender  Mænd  med  højere 
teknisk  Uddannelse  i  Forhold  til,  hvad  Tilfældet  er  navnlig  i  Tysk- 
land. Der  kan  i  saa  Henseende  henvises  til  Referatet  af  dette  Fore- 
drag i  „Ingeniøren«  1902,  S.  219,  hvoraf  der  kun  skal  meddeles  føl- 
gende korte  Resumé: 

I  engelske  tekniske  Højskoler  er  Elevantallet  forholdsvis  meget 
ringe,  og  der  gaar  i  hele  Storbritannien  ikke  saa  mange  Studerende  paa 
3die  og  4de  Aars  Kursus  paa  tekniske  Højskoler,  som  der  gaar  alene 
i  den  tekniske  Højskole  i  Charlottenburg  ved  Berlin,  Tysklands  største 
tekniske  Højskole.  Grunden  til,  at  saa  faa  søge  den  højeste  teknisk- 
videnskabelige Uddannelse  i  Storbritannien,  er  at  søge  i  følgende  For- 
hold: Staten  har  næsten  ingen  Stillinger  at  tilbyde  de  uddannede  Poly- 
teknikere, idet  f.  Eks.  Jærnbanerne,  der  i  Tyskland  ligesom  her  be- 
skæftige en  Mængde  polytekniske  Kandidater,  i  England  ere  paa  private 

Hænder,  som  nøjes  med  at  antage  Folk,  der  ere  uddannede  i  Jærn- 
banepraksis.  Heller  ikke  Fabrikkerne  antage  i  synderlig  Grad  Ingeniører 
med  den  bedste  teknisk-videnskabelige  Uddannelse,  fordi  gammel  Vane 
gør,  at  de  foretrække  de  saakaldte  praktiske  Folk,  o:  Folk,  der  have 
gennemgaaet  en  stor  Del  Aars  Værkstedspraksis  og  om  Aftenen  lært 
nogen  Teori  paa  Skoler,  som  svarer  til  vor  tekniske  Skoles  Aftenklasser* 
Følgen  af,  at  de  tekniske  Højskoler  søges  af  saa  forholdsvis  faa  Elever, 
har  været,  at  disse  Højskoler  ikke  for  saa  faa  Elevers  Skyld  have  kunnet 
udstyre  sig  hverken  med  tilstrækkelig  mange  Lærere  eller  med 
tilstrækkelig  godt  indrettede  Laboratorier. 

I  nævnte  Referat  omhandles  særlig,  hvorledes  det  er  den  berømte 
Prof.  Dewar  ved  Royal  Institution  i  London,  der  har  slaaet  til  Lyd  for 
det  uheldige  i  disse  Forhold,  men  siden  da  kan  man  læse  det  samme 
og  det  samme  atter  og  atter.  I  det  bedste,  eksisterende  Tidsskrift  om 
Metalbearbejdningsmaskiner,  ^American  MachinisV^  for  27de  Februar 
1904,  gengives  saaledes  en  Diskussion  efter  et  Foredrag  i  en  engelsk 
Ingeniørforening,  hvor  Prof.  Weighton,  der  er  ansat  ved  et  af  de 
engelske  Universiteters  (Durham  University^  College  i  Newcastle)  Inge- 
niørafdeling, sagde:  „Naar  en  tysk  eller  amerikansk  Studerende  er 
færdig  med  sin  Ingeniøruddannelse,  har  han  ingen  Vanskelighed  ved  at 
finde  en  passende  Stilling,  der  er  vellønnet  eller  i  alt  Fald  til  at  leve 
af."  Og  før  denne  Bemærkning  havde  han  omtalt,  hvorledes  Under- 
visningen i  mekanisk  Ingeniørvidenskab  var  delt  i  fremmede,  tekniske 
Højskoler.  Han  anførte  saaledes,  at  i  den  mekaniske  Afdeling  i  nævnte 
Højskole  i  Charlottenburg  var  der  15  Lærere,  medens  der  i  det  Uni- 
versitet, hvor  han  selv  virkede,  i  den  samme  Afdeling  kun  fandtes  ham 
selv  og  en  Assistent,  og  desforuden  repræsenterede  han  selv  sammen 
med  endnu  en  Assistent  baade  Skibsbyggeri  og  Civilingeniørvidenskab. 

Jeg  skal  tilføje,  at  de  engelske  Professorer  gennemgaaende  ere  ud- 
mærket dygtige,  idet  man,  naar  der  er  saa  faa,  kan  faa  de  allerbedste 
Kræfter,  men  de  have  rigtignok  en  vanskelig  Stilling,  naar  de  skulle 
arbejde  i  saa  udstrakte  Fag,  og  saa  tilmed  Eleverne  møde  med  mange 
forskellige  Forudsætninger  og  ikke  altid  saa  forberedte,  at  de  ere  saa 
dygtige  Mænds  Undervisning  værdige. 

Jeg  skal  ikke  her  komme  ind  paa  at  omhandle  nærmere,  hvad  der 
kan  gøres  for  at  hjælpe  den  engelske  Industri  frem,  men  indskrænke 
mig  til  at  give  nogle  faa  Oplysninger  om  dens  nuværende  Stilling  efter 
det  Kendskab,  jeg  har  til  den  dels  fra  Besøg  i  en  stor  Del  engelske 
og  skotske  Fabrikker  i  Efteraaret  1902,  dels  efter  Oplysning  fra  nævnte 
Handelsberetning  og  andetstedsfra  af  den  rige  Litteratur,  som  i  de 
sidste  Aar  er  fremkommen  i  Form  af  Masser  af  Tidsskriftartikler, 
Konsularberetninger  osv.  Nogen  udtømmende  Behandling  af  et  saa 
stort  og  vigtigt  Spørgsmaal  er  selvfølgelig  umulig  indenfor  et  populært 
Tidsskrifts  snævre  Rammer. 

73* 

II. 
Om  de  besøgte  engelske  Fabrikker. 

Jeg  besøgte  en  Snes  Fabrikker,  alle  meget  store,   paa  nær  det  me- 
kaniske Værksted,  nemlig: 
2  engelske  og  et  skotsk  Jærn-  og  Staal  værk, 
1  skotsk  Skibsværft, 
1  engelsk  Broværksted, 

4  engelske  Maskinfabrikker  og  1  skotsk  mekanisk  Værksted  samt  Skibs- 
værftets Maskinværksted, 
1  Knivfabrik,  1  Penfabrik,  1  Knapfabrik; 
6  engelske  og  1  skotsk  Fabrik  i  Tekstilfagene. 

Om  disse  Fabrikker  og  Værksteder  skal  jeg  her  meddele  følgende : 

Jærn-  og  Staalværkeme  vare  i  det  hele  paa  Højde  med  Tiden.  De 
omvisende  Ingeniører  paa  de  to  viste  sig  i  Besiddelse  af  meget  solide 
Kundskaber,  som  de  dog  nok  delvis  havde  faaet  paa  et  tysk  Bjergakademi. 
Paa  det  tredje  blev  jeg  vist  om  af  en  Tegner,  der  havde  Uddannelse 
fra  en  engelsk,  teknisk  Skole. 

Skibsværftet  var  ikke  bedre  udstyret,  end  Burmeister  &  Wains 
Værft  er  nu,  o:  meget  forældet.  Dets  Maskinværksted  var  noget  mo- 
derniseret, men  kunde  langt  fra  maale  sig  med  Burmeister  &  Wains  nu 
saa  fortrinligt  indrettede  Værksted. 

Broværkstedet  var  aldeles  forældet.  Der  blev  nu  installeret  en  ny 
Monterplads,  men  der  var  i  det  store  Værk  bogstavelig  ikke  en  Ma- 
skine, som  jeg  ikke  kendte,  derimod  en  Mængde  Maskineri,  der  kun 
var  egnet  til  Udrangering,  og  et  Støberi  med  gamle  Svingkraner  men 
uden  Formemaskiner. 

Maskinfabrikeme  vare  delvis  forældede,  delvis  moderne.  En  af 
dem,  The  British  Westinghouse  Electric  &  Mfg,  Co.  Ltd.  ved  Man- 
chester var  den  smukkeste  og  bedst  indrettede  Maskinfabrik,  jeg  nogen- 
sinde har  set.  Fabrikken  var  endnu  næppe  nok  rigtig  i  Gang,  Byg- 
ningerne alene  skulle  have  kostet  næsten  £  900,000  og  Installeringen 
f  400,000,  saa  at  Fabrikken  er  et  af  de  største  Forretningsetablisse- 
menter,  der  nogensinde  er  bygget  ved  en  Forretnings  Starming.  Den 
er  en  Aflæser  af  den  store  Westinghousefabrik  i  Pittsburgh,  som  nok 
beskæftiger  40,000  Arbejdere.  Der  blev  til  Opførelsen  kontraheret 
med  et  Firma  i  Middlesbrough  om  at  levere  15,000  Tons  Staal  til 
£  18  pr.  Tons,  skønt  de,  der  byggede,  sagde,  at  de  kunde  have  faaet 
det  billigere  i  Amerika.  Tømmeret  kom  fra  Amerika  og  beløb  sig  til 
9  Millioner  engelske  Fods  Længde.  Etablissementet*)  er  ganske  ind- 
rettet efter  amerikansk  Mønster  og  kan  betragtes  som  en  stor  Udgave 
af  Burmeister  &  Wains  nye  Maskinværksted.  Det  er  de  samme  første 
Klasses  amerikanske  Maskiner,  man  finder  der  som  her,   blot  i  større 


*)  Nærmere  i  American  Machinist  1 901,  S.  1326. 


Om  den  engelske  Industris  nuværende  Stilling  389 

Mængde  og  supplerede  med  en  Mængde  Specialmaskiner,  f.  Eks.  til 
Ankerbevikling  og  lign. 

Det  mekaniske  Værksted,  jeg  saa  i  Skotland,  var  som  saadanne  er 
flest  og  var  beskæftiget  med  Fabrikation  af  nogle  specielle  Instrumenter, 
opfundne  af  Ejerne. 

Hvad  Knivfabrikken  angaar,  blev  jeg  allerede  paa  Trappegangen 
meget  imponeret  af  store  Horn  og  Elefanttænder  etc.  til  Brug  for 
Knivskafter.  Der  hang  bl.  a.  den  næststørste  eksisterende  Elefanttand, 
og  man  sagde  mig,  at  Fabrikken  aarlig  oparbejdede  Elfenben  fra  1250 
Elefanter.  Yderligere  imponeret  blev  jeg  af  Udstillingslokalet  med  de 
aldeles  pragtfulde  Knive  og  Galanterigenstande,  der  dér  var  opstillede. 
Der  fandtes  saaledes  en  Elfenbensskaal,  udskaaret  af  den  tredje  største 
eksisterende  Elefanttand  (den  allerstørste  skal  findes  i  det  natur- 
historiske Musæum  i  London)  og  en  enorm  Kniv  med  102  Blade,  indsatte 
i  de  sidste  102  Aar,  idet  man  dog  i  de  senere  Aar  indsætter  5  Blade 
ad  Gangen  hvert  5te  Aar,  formedelst  den  store  Ulejlighed,  der  er  for- 
bundet dermed.  Men  en  mærkelig  Overgang  var  det  herefter  at 
komme  over  i  Fabrikken  og  træffe  denne  bestaaende  af  smaa,  gamle, 
lave  Lokaler,  hvori  Knivene  blev  lavede  som  for  50,  ja  maaske  100 
Aar  siden,  idet  hvert  enkelt  Knivsblad  blev  udsmedet  for  Haanden  for 
sig.  Ganske  vist  skete  det  med  en  uhyre  Færdighed,  og  at  Arbejdet 
var  Kvalitetsarbejde  er  udenfor  al  Tvivl,  men  det  er  dog  ikke  til  at 
undres  over,  at  Fabrikkens  Knive  blev  saa  dyre,  at  Konkurrence  med 
det  evropæiske  Kontinent  var  umulig  og  Indførsel  dertil  omtrent  ude- 
lukket. 

I  Penfabrikken  arbejdede  man  til  min  store  Forbauselse  ganske 
paa  samme  Maade,  og  ganske  som  for  50  Aar  siden.  Materialet  til 
hver  Pen  lokkedes  ud  for  sig  med  en  Haand-Skrueslagpresse,  og 
saaledes  skete  ogsaa  Stempling,  Formpresning  osv.  At  denne  Fabrik 
stadig  har  stor  Eksport  til  Kontinentet  maa  vel  tilskrives,  at  Folk,  der 
ere  vante  til  at  skrive  med  en  vis  Pen,  vedblive  dermed,  selv  om 
billigere  Fabrikata  kunne  erholdes,  og  at  det  i  det  hele  er  saa  vigtigt 
at  faa  en  god  Pen,  at  man  gerne  finder  sig  i  den  ringe  Merudgift,  som 
det  medfører,  og  om  Fortrinligheden  af  den  paagældende  Pennefabriks 
Fabrikata  hersker  der  vel  kun  én  Mening. 

Knapfabrikken  var  meget  større  end  den  Fabrik,  der  findes  her  i 
Byen,  men  ikke  bedre  forsynet  med  Maskiner.  Af  helt  automatiske 
Maskiner  saa  jeg  ingen. 

Iblandt  de  Tekstilfabrikker,  jeg  saa,  var  én  den  største,  smukkeste 
og  bedst  organiserede,  jeg  overhovedet  har  set,  ja  vel  overhovedet  den 
skønneste  Fabrik  i  det  hele  taget,  som  jeg  har  besøgt.  De  andre  vare, 
som  Tekstilfabrikker  er  flest.  Et  meget  stort  Bomuldsspinderi  og 
Væveri  var  endnu  ikke  forsynet  med  en  eneste  af  de  ny,  amerikanske 
automatiske  Væve,  der  uden  at  standse  forsyne  sig  selv  med  en  ny- 
fyldt  Spole,  naar  den  gamle  er  tom.     Disse  nye  Væve  kræve  saa  lidt 

Pasning,  at  man  kan  regne,  at  naar  en  Pige  gennemsnitlig  kan  passe 
4  ældre  Væve,  kan  hun  passe  12  nye.  Det  følger  af  sig  selv,  at  der 
med  Fordel  kan  gives  mange  Penge  ud  til  nye  Maskiner,  naar  man 
derved  kan  spare  saa  overordentlig  i  Arbejdsløn. 

Ved  et  Besøg  i  en  Fabrik  for  Manchesterfløjl  i  én  By  og  et  Fløjls- 
skæreri  i  en  anden  erfarede  jeg,  at  Fløjlet  ikke  gøres  færdigt  i  én 
Fabrik.  Naar  det  er  vævet,  købes  det  af  Købmænd  i  Manchester,  som 
sende  det  ét  Sted  hen,  hvor  dels  Vrangen  stives,  dels  Retten  impræg- 
neres, dernæst  sendes  det  til  en  anden  By  for  at  faa  det  skaarét  og 
saa  til  en  tredje  for  at  faa  det  farvet.  Man  skulde  tro,  at  det  maatte 
være  billigere  at  have  disse  forskellige  Virksomheder  samlede  paa  ét 
Sted  for  derved  at  spare  Transportomkostninger. 

I  et  Købmandshus  i  Manchester,  hvor  vævede  Varer  indpakkedes 
ved  hydraulisk  Tryk,  havde  jeg  Lejlighed  til  at  se,  at  der  i  Byen  findes 
Ledninger  med  Trykvand  til  1100  Pd.s  Tryk,  hvad  der  maa  være  en 
stor  Behagelighed  for  forskellige  Fabrikker  og  Forretninger. 

III. 

Hvilken  Stilling  indtager  Englands  Industri  nu  i  Forhold  til  tidligere  og  I 

Forhold  til  de  andre  vigtigste  Industrilandes? 

I  tre  Aarhundreder  har  England  haandhævet  Verdenssuprematiet 
paa  Handelens  Omraade.  Endnu  i  1870  gjorde  England  V4  af  Verdens- 
handelen og  inklusive  sine  Kolonier  35  ^/q.  I  1895  vare  disse  Tal 
svundne  til  henholdsvis  18^0- og  31  %.  Eller  set  fra  en  anden  Side: 
Imellem  1875—95  forøgedes  Britisk  Eksport  13,17  %,  men  russisk 
!  7,35  0/0,  fransk  20,40  ^/o,  tysk  42,9  ^/o  og  amerikansk  (Fristatemes) 
1 10,66  7o,  saa  at  Englands  kommercielle  Fremskridt  i  disse  25  Aar  har 
været  mindst  af  alle  de  nævnte  Landes. 

Allerede  af  disse  Tal  vil  det  ses,  hvorledes  Englands  Industri  vel  er  i 
Tiltagende,  men  mindre  end  Tysklands  og  Amerikas,  og  dette  vil  sige, 
at  England  allerede  har  tabt  og  er  ved  at  tabe  en  hel  Del  af  sit 
Marked. 

Af  nævnte  Handelsberetning  fremgaar  for  Eks.,  at  af  Frankrigs 
samlede  Indførsel  i  1898  til  1900  falder  13  ^/o  paa  England,  men  Nord- 
amerika indførte  næsten  for  samme  Værdi,  nemlig  1 1  ®/o,  og  Tyskland, 
som  Franskmændene  ikke  kunne  ventes  særlig  gerne  at  handle  med, 
indførte  8®  o-  ^  ^^  forenede  Stater  skrev  i  samme  Tidsrum  18  ^/^ 
af  Indførselen  sig  fra  England,  12  °/o  sig  fra  Tyskland,  hvilket  er  meget, 
naar  man  erindrer,  at  England  baade  ligger  Amerika  nærmere  og  har 
Sprog  fælles  dermed,  og  tillige,  at  en  Del  af  den  tyske  Udførsel  gaar 
over  Holland  til  Amerika  og  saa  ikke  figurerer  som  tysk,  men. som 
hollandsk  Indførsel.  I  Rusland,  Østrig,  Danmark,  Schweiz  og  Ru> 
mænien  er  den  tyske  Indførsel  større  end  den  engelske,  og  i  Rusland 
tiltager  den  tyske  Indførsel  stærkt  paa  den  engelskes  Bekostning,  thi 
i  1893—95  indførte  England  til  Rusland  27  ^Iq  af  dette  Lands  Indførsel, 

men  i  1898 — 1900  kun  22%,  medens  Tysklands  Andel  udgjorde  hen- 
holdsvis 28  og  39%.  Selv  om  England  fremdeles  er  det  Land,  der 
indfører  mere  end  noget  enkelt  andet  Land  til  Sydevropa,  Nordamerika, 
Indien,  Australien,  Japan  osv.,  er  der  næsten  overalt  Tilbagegang  at 
spore,  og  ikke  mindst  i  de  engelske  Kolonier,  hvor  f.  Eks.  i  britisk 
Nordamerika  over  Halvdelen  af  Indførselen  sker  fra  de  forenede  Stater, 
medens  den  engelske  Andel  i  Indførselen  i  de  nævnte  Aar  er  sunken 
fra  35  til  25  %. 

Vi  skulle  nu  se  lidt  paa  de  enkelte,  vigtigste  Industrigrenes 
Stilling  i  England  og  i  de  andre  betydeligste  Industrilande. 

Hvad  da  Englands  vigtigste  Industri,  Tekstilindustrien  angaar, 
er  England  fremdeles  langt  Nr.  1.  Den  største  Fabrik  i  Verden  for 
Tekstil  maskiner  ligger  i  England:  Platt  Bros.  &  Co.  i  Oldham,  der  be- 
skæftiger 14,000  Arbejdere.  Værdien  af,  hvad  der  eksporteres  fra  Stor- 
britannien og  Irland  af  vævede  Stoffer  etc.  udgør  i  en  lang  Aarrække 
næsten  Halvdelen  af  Værdien  af  alt,  hvad  der  eksporteres  fra  disse 
Lande  af  Industrifabrikata.  I  1900  var  førstnævnte  Værdi  saaledes  18  å 
1900  Millioner  Kroner,  sidstnævnte  Værdi  42  h  4300  Millioner.  I  de 
17  Aar,  hvorover  Opgørelse  findes  i  førnævnte  Handelsberetning,  har 
der  kun  været  ringe  Variation  i  Værdien  af  Eksporten  af  Garn  og 
vævede  Stoffer,  ligesom  i  den  samlede  Eksportværdi  og  med  Hensyn 
til  førstnævnte  Værdi  snarest  en  ringe  Nedgang,  som  iøvrigt  kan  til- 
skrives en  Nedgang  i  Raamaterialernes  Værdi.  Men  tilbage  bliver  det 
Faktum,  at  medens  i  det  betragtede  Tidsrum  Eksporten  fra  de  forenede 
Kongeriger  af  Garn  og  vævede  Stoffer  væsentlig  er  uforandret,  er  den 
taget  stærkt  til  i  Tyskland  og  Nordamerika,  og  Handelsberetningen 
udtaler  derfor,  at  Tilstanden  paa  dette  Punkt  ikke  er  saa  tilfreds- 
stillende, som  det  kunde  ønskes.  Der  tilføjes  ganske  vist  som  en 
Trøst,  at  medens  man  jævnlig  hører  om  industrielle  Miserer  i  Tysk- 
land og  andre  Stater  paa  Kontinentet,  findes  saadanne  ikke  i  Konge- 
rigerne, og  at  Fattigdommen  ikke  tager  til  og  Arbejdsløsheden  mellem 
uddannede  Arbejdere  ikke  heller,  men  det  ser  dog  altid  mærkeligt  ud, 
naar  den  største  og  vigtigste  Industrigren  i  Verdens  mægtigste  Industri- 
land stagnerer,  medens  den  udvikler  sig  stærkt  i  et  Par  andre  Stater. 

Den  næstvigtigste  Industrigren  er  Metalindustrien.  Hvad  først 
Skibsbyggeriet  angaar,  er  England  endnu  langt  forud  for  sine  Med- 
bejlere. I  1902  blev  der  efter  den  af  Lloyds  Register  offentliggjorte 
Sammenstilling  i  England  bygget  717  Skibe  (Handels-  og  Krigsskibe 
tilsammen)  paa  ialt  1,521,698  Brutto  Register-Tons,  i  de  forenede  Stater 
265  paa  396.433  og  i  Tyskland  121  Skibe  paa  ialt  257,885  Brutto 
Register-Tons,  og  England  byggede  ialt  mellem  Halvdelen  og  Tredie- 
delen  af  samtlige  Skibe,  og  disse  havde  over  Halvdelen  af  det  samlede 
Antal  Tons,  og  Tyskland  var  det  fremmede  Land,  der  lod  de  fleste 
Skibe  bygge  i  England,  nemlig  18  Skibe  paa  tilsammen  54,658  Reg.- 
Tons.     Englands  Overvægt   er  altsaa  her  fremdeles  kolossal,   saa  selv 

om  der  er  mere  Fremgang  for  Amerika  og  for  Tyskland  i  de  senere 
Aar  end  for  England,  hvad  der  vanskelig  kan  afgøres,  da  Tallene  kunne 
svinge  stærkt  fra  Aar  til  Aar,  vil  det  vare  mange  Aar,  før  Skibsbygge- 
riets Hovedsæde  ikke  længer  er  Clyden,  men  maa  søges  paa  den  anden 
Side  af  Atlanten. 

Den  uhyre  vigtige  Jærn-  og  Staalproduktion,  hvis  Værdi  i 
Verden  er  større  end  alle  andre  Metallers  tilsammen,  har  derimod  i  de 
sidste  40  Aar  efterhaanden  fordelt  sig  ganske  anderledes  end  tidligere 
mellem  de  forskellige  Lande,  saaledes  som  det  fremgaar  af  følgende 
Tabeller**): 

Verdens  Raajærnsproduktion  i  Tons. 


1850. 

1900. 

Storbritannien : 

2,300,000 

8,960,000  • 

Forenede  Stater: 

564,000 

13,789,000 

Frankrig: 

406,000 

2,670,000 

Tyskland  og  Luxemburg: 

350,000 

8,381,000 

Andre  Lande: 

781,000 

6,288,000 

Summa :        4,40 1 ,000    40,088,000 

Verdens  Staalproduktion  i  Tons. 


1850. 

1900. 

Storbritannien: 

40,000 

5,050,000 

Forenede  Stater: 

2,000 

10,188,000 

Frankrig: 

15,000 

1,569,000 

Tyskland  og  Luxemborg: 

10,000 

6,258,000 

Andre  Lande: 

18,000 

4,066,000 

Summa:      85,000    27,131,000 

Det  ses  f.  Eks.  heraf,  hvorledes  England  i  1850  producerede  mere 
Raajem  end  de  andre  nævnte  Lande  tilsammen,  men  at  i  1900  Fri- 
staterne vare  sprungne  det  langt  forbi,  og  Tyskland  var  lige  ved  at 
hale  ind  paa  det.  I  1901  ere  i  øvrigt  Fristaterne  gaaede  endnu  et  Par 
Millioner  Tons  frem,  England  og  Tyskland  derimod  noget  tilbage***). 

Amerikanerne  have  nu  leveret  Jærnbaneskinner  til  Indien,  Broer 
til  Ægypten,  Jærn  m.  m.  til  Sydafrika.  Og  det  er  ikke  blot  indenfor 
selve  Jærn-  og  Staaltilvirkningen,  at  Konkurrencen  er  fremkommen, 
men  ogsaa  i  høj  Grad  indenfor  Maskinfabrikationen.  Jeg  hørte  i 
England  om,  hvorledes  Medlemmer  af  den  højt  ansete  Forening  af 
Jærnproducenter:  Iron  &  Steel  Institute,  der  nylig  i  Anledning  af 
Dusseldorfer  Udstillingen  havde  holdt  Møde  dér,  ved  samme  Lejlighed 
havde  gjort  Indkøb  i  Tyskland  f.  Eks.  af  Valseværkinstallationer,  fordi 


♦)  Danmark  44  Skibe  27,148  Brutto  Reg.-Tons. 

**)  Nærmere  Oplysninger  findes  i  den  tekniske  Forenings  Tidsskrift  1903—4.    S.  9! 
♦♦♦)  Tidsskrift  for  Industri  1902  S.  235. 

de  kunde  foa  dem  hurtigere  der.  Navnlig  føle  Englænderne  imidlertid 
den  amerikanske  Maskinkonkurrence  og  det  blot  ikke  derved,  at 
der  indføres  amerikanske  Maskiner  til  Rusland,  Skandinavien  og  andre 
Lande,  hvor  England  før  havde  et  Marked,  men  ogsaa  ved,  at  Masser 
af  amerikanske  Maskiner,  f.  Eks.  Værktøjsmaskiner,  indføres  i  Landet 
selv  og  til  dets  Kolonier,  f.  Eks.  Sydafrika.  Der  er  endvidere  sendt 
300  amerikanske  Jæmbanevogne  fra  Jersey  City  til  Pharaohs  Land  og 
fra  Pittsburg  elektriske  Sporvogne  til  Sporvejen  fra  Cairo  til  Pyra- 
miderne. I  en  Artikkel  i  det  ny  engelske  Tidsskrift  „Technics''  for 
Januar  1904  skriver  Prof.  Wertheimer,  der  er  ansat  ved  en  teknisk 
Skole  i  Bristol,  følgende:  „Det  er  næsten  unødvendigt  at  hentyde  til, 
i  hvilken  Udstrækning  vore  Markeder  ere  fyldte  med  Frembringelser 
fra  amerikanske  Fabrikker,  der  ledes  af  udmærket  uddannede  Tekni- 
kere; vi  ere  kun  al  for  vel  kendte  med  amerikanske  Værktøjsmaskiner, 
amerikanske  Sporvogne  og  andet  amerikansk  Maskineri.  Det  mest 
iøjnefaldende  Eksempel  turde  være  vort  „Twopenny  Tube''  (det  popu- 
lære Navn  for  den  underjordiske  elektriske  Bane  i  London,  der  har 
kostet  over  50  Millioner  Kroner)  lige  midt  i  vor  Hovedstad,  hvorom 
det  med  Sandhed  er  sagt,  at  der  næsten  ikke  er  andet  ved  den,  der 
er  engelsk,  end  den  Jord,  den  er  lagt  i.**  En  Mængde  af  dens  Ma- 
skineri er  nemlig  hentet  fra  Amerika. 

Grunden  til,  at  f.  Eks.  amerikanske  Broer  kunne  foretrækkes  i 
Ægypten  for  engelske,  er  ikke  blot  den  hurtige  Leveringstid  men  ogsaa 
ligefrem  Prisen.  Nu  have  Englænderne  vel  i  deres  Følelse  af  Storhed 
sagt  som  saa,  at  hvis  det  kan  more  Amerikanerne  at  levere  en  Jæmbro 
til  £  12  pr.  Tons,  medens  Englænderne  tage  £  15  og  have  Arbejde  nok 
til  den  Pris,  saa  lad  dem  det*).  Men  Spørgsmaalet  bliver  for  det  første: 
Hvor  længe  kunne  Englænderne  have  Arbejde  nok  til  den  høje  Pris, 
naar  det  bliver  mere  og  mere  bekendt,  at  Broerne  faas  hurtigere  og 
billigere  i  Amerika,  og  for  det  andet:  Kunde  der  i  de  engelske  Bro- 
værksteder, som  ganske  vist  ikke  manglede  Arbejde,  ikke  være  gjort 
mere  Arbejde,  naar  de  havde  været  mere  moderne  indrettede? 

Den  Tid,  da  man  i  England  trøstede  sig  med,  at  den  tyske  Kon- 
kurrence behøvede  man  ikke  at  frygte,  da  Varerne  var  saa  tarvelige, 
at  en  Paaskrift  „Made  in  Germany''  var  nok  til  at  betegne  Varen  som 
som  daarlig,  er  nu  længst  forbi.  Siden  den  Dag,  da  en  af  Bremer- 
liniens  udmærkede  Ekspresdampere  „Kaiser  Wilhelm  der  Grosse*",  efter 
at  have  besejret  alle  britiske  Rekorder  over  Atlanten,  løb  ind  i  South- 
hamptons  Havn  med  et  uhyre  Skilt,  hvorpaa  var  malet  „Made  in 
Germany,  har  Troen  paa  det  tyske  Arbejdes  mindre  gode  Egenskaber 
faaet  et  Grundskud. 

Der  kan  jo  her  kun  være  Tale  om  at  gennemgaa  Stillingen  indenfor 
ganske  faa  Industrigrene,  og  der  skal  derfor  endnu  kun  omtales,  hvor- 

*)  American  Machinist  1900  S.  1165. 

ledes  Farvefabrikationen  er  stillet  i  England  i  Forhold  til  i  Tyskland, 
idet  der  desangaaende  haves  særlig  gode  Oplysninger  fra  Dewars  før 
nævnte  Tale,  fordi  han  netop  paa  dette  Punkt  paaviste,  hvorledes  den 
engelske  Industri  alt  for  lidt  benytter  videnskabelig  ud- 
dannede Teknikere.  I  Følge  Dewar  har  en  engelsk  Konsular- 
rapport  indberettet,  at  der  i  1901  var  4500  uddannede  Kemikere  ansatte 
i  tyske  Fabrikker  mod  1700  25  Aar  tidligere.  I  England  er  der  nu 
1 500  å  2000,  men  de  kunne  ikke  saa  meget  som  de  tyske.  Af  de  633 
af  de  tyske  Kemikere  vare  69  ^Z,,  Dr.  phil.,  10  ®  o  havde  Diplom  fra 
en  teknisk  Højskole,  og  5  *^/o  havde  begge  Dele,  eller  kort  sagt  84  ^/^ 
havde  faaet  en  fuldstændig  systematisk  og  komplet  kemisk  Undervis- 
ning. Af  500  engelske  Kemikere  havde  kun  21  ^/o  opnaaet  nogen 
Grad  og  10  7o  ^^  Diplom  fra  et  CoUegium.  Medens  i  Tyskland  altsaa 
84  7o  3f  Kemikerne  ere  systematisk  uddannede,  gælder  dette  kun  højt 
regnet  31  7o  i  England.  „Nu  kunne  Kemikere,  —  fortsætter  Dew^ar — , 
der  ikke  ere  systematisk  uddannede,  være  meget  gode  til  at  udføre 
Processer  efter  traditionelle  Metoder,  men  kunne  højst  rimeligt  ikke 
finde  paa  Forbedringer  eller  ny  og  virksomme  Fremgangsmaader.  Na- 
turligvis findes  der  her  og  der  en  Mand,  hvis  særlige  Duelighed  bøder 
paa  den  manglende  Undervisning,  men  i  alle  pædagogiske  Spørgsmaal 
maa  man  tage  Gennemsnitsmennesket  i  Betragtning. '^  For  at  se  Sagen 
fra  en  anden  Side  viste  DewaVy  hvorledes  Værdien  i  Penge  af  tysk 
Industri  ogsaa  er  meget  stor.  Som  et  Eksempel  nævnte  han  Firmaet 
vorm.  Fr.  Bayer  &  Co.s  Farvefabrik  i  Elberfeld.  I  1875  havde  den 
119  Arbejdere,  i  Maj  1902  5000  foruden  160  Kemikere,  200  Ingeniører 
og  Mekanikere  og  680  Kontorister,  og  den  har  givet  18  å  20  ®/o  i 
Udbytte  i  mange  Aar*).  Og  Grundlaget  for  denne  gigantiske  Industri, 
tilføjede  Dewar,  er  lagt  i  England.  Men  til  Trods  for,  at  England  havde 
Raamaterialet  billigt  og  i  Overflod,  og  skønt  det  kunde  oparbejdes 
meget  lønnende,  dannede  Opfinderne  ingen  Skole  og  havde  praktisk 
talt  ingen  Efterfølgere.  Der  blev  i  Tyskland  lavet  endnu  bedre  Farver 
paa  Basis  af  de  engelske  Opfindelser,  og  skønt  England  havde  Kapital 
og  Hoved,  var  dets  lidet  systematiske  Undervisningssystem  Skyld  i, 
at  det  ikke  kunde  forfølge  Opfindelsen.  Dewar  tilføjede:  „Vi  lave  den 
Dag  i  Dag  mange  Kemikere,  som  ikke  vilde  være  til  nogen  Nytte  for 
Fr,  Bayer  &  Co.  De  ere  stopfulde  af  Formler,  de  kunne  fortælle 
Teorier  og  kunne  deres  Tekstbøger  udenad,  men  hvis  De  sætter  dem 
til  at  løse  et  nyt  Problem,  der  lige  kommer  frem  i  Laboratoriet,  saa 
vil  De  se,  at  deres  Lærdom  er  død." 

Dewar  slutter   dette  Afsnit   af  sin  Tale  med  en  Ros  af  Tyskernes 
udmærkede  Undervisningssystem,  hvorved  de,  som  han  sagde,   „ere 


*)  Den  anden  store  tyske  Farvefabrik  Badische  Anilin-  und  Sodafabrik  i  Ludwigs- 
hafen  havde  i  Følge  American  Machinist  1900,  S.  294,  i  1865  50  Mand  og  i  1900 
5000,  hvoraf  over  100  vare  videnskabelig  uddannede  Kemikere. 

komne   paa  et  Udviklingstrin,  som  det  vil  tage  os  to  Gene- 
rationers haardt  og  anspændt  Arbejde  at  naa  .  .  .*" 

IV. 

Slutning. 

Om .  det  end  af,  hvad  der  her  er  oplyst,  vil  forstaas,  at  det  er  alvor- 
lige Tider  for  engelsk  Industri,  og  at  de  ville  kunne  blive  endnu  alvor- 
ligere, naar  den  Tid  kommer,  da  de  engelske  Kulminer  begynder  at 
tømmes,  maa  det  dog  ikke  glemmes,  hvilken  uhyre  Faktor  i  Verdens- 
produktionen den  engelske  Industri  fremdeles  er,  og  hvor  uhyre  Vel- 
standskilder  Landet  raader  over.  Opstiller  man  som  Maalestok  for  de 
vigtigste  Industrilandes  Købeevne  Værdien  af  Indførselen  til  inden- 
landsk Brug  pr.  Indbyder,  vil  følgende  Tabel  fra  Handelsberetningen 
~  udregnet  i  Kroner  —  for  5  Aar  vise  Englands  stadige  Overlegenhed : 


Værdi  af  Indførsel 

Værdi 

af  Udførsel 

til 

indenlandsk  Brug 

af  indl. 

Produktion 

1895^-99 

1895-99. 

England : 

179 

108 

Frankrig: 

77 

68 

Tyskland : 

79 

61 

Nordamerika: 

36 

53 

Det  fremgaar  nemlig  heraf,  at  de  forenede  Kongeriger  pr.  Indbygger 
til  eget  Forbrug  indfører  mere  end  dobbelt  saa  meget  som  noget  af  de 
andre  Lande  og  næsten  5  Gange  saa  meget  som  Fristaterne,  og  tilmed 
vinder  ingen  af  Landene  ind  paa  Kongerigerne  i  saa  Henseende,  naar  man 
undersøger  Forholdene  siden  1875,  idet  det  derved  viser  sig,  at  nævnte 
Indførsel  pr.  Indbygger  i  samtlige  Lande  ikke  har  varieret  synderlig  fra 
1875  til  1899,  hvad  der  forresten  ogsaa  gælder  den  ligeledes  i  Tabellen 
angivne  Udførsel  af  indenlandsk  Produktion. 

Og  betragter  man  Kulforbruget  pr.  Indbygger  som  Maalestok 
for  den  industrielle  Udvikling,  viser  det  sig,  at  i  Aaret  1900  var  For- 
brugene pr.  Indbyder  for  de  nævnte  Lande  henholdsvis  4,08,  1,19, 
1,77  og  3,08  Tons. 

Men  naar  saaledes  Forholdene,  betragtede  pr.  Hoved,  ere  ganske  i 
Englands  Favør,  forværres  de  straks,  navnlig  overfor  Fristaterne,  naar 
man  undersøger,  hvorledes  Indbyggerantallet  tiltager.  Værdien  af 
Indførslen  forandrede  sig  saaledes  som  nævnt  ikke  synderlig  hverken 
i  England  eller  i  Fristaterne  fra  1875 — 1900,  men  medens  i  dette  Tids- 
rum Folkemængden  i  England  kun  steg  fra  ca.  33  til  ca.  41  Millioner, 
steg  den  i  samme  Tidsrum  i  Fristaterne  fra  44  til  75  Millioner,  saa  at 
den  samlede  Indførselsværdi  voksede  forholdsvis  meget  stærkere  i  Frista- 
teme  end  i  England,  og  hvad  den  samlede  Udførselsværdi  i  selve  Aaret 
1900angaar,  naaede  Fristaternes  op  til  at  staa  ved  Siden  af  den  samlede 
engelske  Udførselsværdi.  Af  Værdien  af  den  amerikanske  Udførsel 
kommer  dog  de  ^/y  paa   Raastoffer  og  kun   ^|^  paa  Industrifabrikata, 

idet  der  fra  Fristateme  udføres  Raastoffer  til  en  5  å  6  Gange  saa  stor 
Værdi  som  fra  England,  men  selv  naar  alene  Værdien  af  Udførslen  af 
Fabrikata  betragtes,  var  Forøgelsen  for  Fristaternes  Vedkommende 
meget  større  end  for  Englands,  idet  en  Sammenligning  mellem  Gennem- 
snitstallene for  1880 — 84  med  dem  for  1896 — 1900  viste  en  Forøgelse 
af  ca.  154  ^/q  for  Fristaterne,  men  kun  ca.  12  ®/o  for  England,  —  Tal, 
der  dog  formedelst  en  noget  forskellig  Klassificering  i  de  to  Lande  burde 
korrigeres  noget,  før  de  sammenlignes. 

Hvad  Forbruget  af  Kul  pr.  Indbygger  angaar,  steg  det  i  England  i 
en  halv  Snes  Aar  kun  fra  3,81,  til  4,08  Tons,  medens  det  i  samme 
Tidsrum  i  Fristaterne  steg  fra  2,23  til  3,08  Tons. 

Tiltrods  for  de  store  Tal  for  Værdien  af  Indførsel  og  Udførsel  samt 
Kulforbrug,  som  man  finder  pr.  Hoved  for  Englands  Vedkommende, 
tiltrods  for  den  store  Skibsbygning,  og  tiltrods  for,  at  Englands  Handels- 
flaade  er  kolossal  i  Forhold  til  de  andre  Landes,  er  der  altsaa  i  mange 
industrielle  Forhold  en  Stagnation  tilstede,  der  har  givet  Indbyderne 
i  Verdens  største  Industriland  noget  at  tænke  paa.  Og  hvilke  Følger 
en  saadan  Stagnation  vilde  faa  i  det  lange  Løb,  er  det  nok  ogsaa  værd  at 
følge  med  Interesse  herhjemme,  hvor  vi  have  en  ny  Industri,  som  det 
ikke  gaar  an  at  lade  stagnere  som  den  engelske  i  Forhold  til  Verdens- 
industriens  almindelige  Udvikling. 


Fællesskolen 

Af  Georg  Bruun. 


I. 

Fællesskolen  er  en  Skole  for  Drenge  og  Piger,  underviste  sammen 
af  Lærere  og  Lærerinder.  Fællesskolen  forudsætter  et  nogenlunde 
ligeligt  Forhold  mellem  de  to  Køns  Tal  baade  for  Elevernes  og  Lærer- 
personalets Vedkommende,  kræver  lige  stort  Hensyn  til  Pigernes  og 
Drengenes  Særkrav,  kan  derfor  vanskelig  gennemføres  fuldtud. 

En  Drengeskole  bliver  altsaa  ikke  en  Fællesskole,  fordi  den  aabner 
sine  Døre  for  Piger  og  ansætter  en  Timelærerinde.  Skolens  hele  Plan 
maa  ændres  efter  de  nye  Forhold. 

Fællesskolens  Forbillede  er  det  gode  Hjem,  hvor  Brødre  og  Søstre 
i  Fællesskab  opdrages  af  Moder  og  Fader.  Den  gaar  ud  fra  den  Forud- 
sætning, at  de  to  Køn,  som  skal  leve  Livet  sammen  og  som  i  Livets 
øvrige  Perioder  menes  at  have  en  gensidig  heldig  Indflydelse,  ikke 
uden  Skade  kan  skilles  i  Barnealderen,  da  Samlivet  har  alle  Fordele 
og  ingen  Farer. 

Ud  fra  religiøse  Fordomme  og  moralske  Ængstelser  er  Fællesskolen 

Stemplet  som  ugudelig  og  usædelig,  som  stridende  mod  Bibelens  Ord 
og  som  et  revolutionært  Eksperiment,  der  vilde  udsætte  Ungdommen 
for  sædelige  Forvildelser  af  den  sørgeligste  Art.  Paa  den  anden  Side 
har  Fællesskolens  Tilhængere  forsvaret  denne  Ordning  som  i  særlig 
Grad  stemmende  med  Naturens  Orden  og  Guds  Bud  og  i  særlig  Grad 
gunstig  for  etisk  Udvikling.  „Særskolen  fører  Drenge  og  Piger  ind  i 
en  kunstig  Verden,  hvor  man  har  bortskaaret  Halvdelen  af  de  Bestand- 
dele, som  tilhører  ethvert  naturligt  Samfund,  og  hvor  man  i  Livets 
modtageligste  Periode  berøver  de  unge  den  Indflydelse,  som  er  Livets 
vigtigste,  de  to  Køns  gensidige  gavnlige  Indflydelse*".  „Gud  lader  føde 
Drenge  og  Piger,  Brødre  og  Søstre  i  samme  Hjem.  Men  vi  Mennesker 
er  saa  kloge,  at  ikke  en  Gang  Brødre  og  Søstre  kan  vokse  op  i  samme 
Skole".  Med  særlig  Kraft  betones  af  Fællesskolens  Venner  denne 
Ordnings  etiske  Fortrin  for  Særskolen,  „i  hvilken  Konversation  og 
Fantasi  er  stærkt  mættet  med  seksuelle  Ord  og  Forestillinger".  „Sam- 
skolen forebygger  de  erotiske  Excesser,  som  Særskolernes  usunde 
Klostersystem  nødvendig  fører  med  sig". 

Desuden  er  der  mod  Fællesskolen  indvendt,  at  den  ikke  tager  de 
nødvendige  Hensyn  til  de  to  Køns  forskellige  legemlige  og  aandelige 
Udvikling. 

Kampen  har  nu  for  den  højere  Skoles  Vedkommende  —  i  Folke- 
skolen er  Ordningen  anset  for  tilladelig  —  staaet  paa  i  c.  30  Aar. 
Imedens  har  Systemet  bredt  sig  fra  Land  til  Land,  og  en  Sum  af 
Erfaringer  er  indsamlet. 

II. 

Efter  at  Fællesskolen  ogsaa  er  trængt  frem  til  Australien,  er  den 
ophørt  at  være  et  Breddegradsspøi^smaal,  saaledes  som  den  oftere  er 
karakteriseret.  Derimod  trives  den  daarligt  udenfor  de  germanske  og 
angelsaksiske  Lande,  og  en  Forbindelse  kan  paavises  mellem  Fælles- 
undervisningen og  Protestantismen.  I  katholske  Lande,  hvor  Kloster- 
moralen hersker,  er  Fællesskolens  Kaar  usle.  Mislykkede  Forsøg  er 
gjort  i  Italien  og  Frankrig.  Selv  i  Nordamerikas,  Canadas  og  Schweiz* 
katholske  Byer  og  Landsdele  har  Princippet  vanskeligt  ved  at  hævde 
sig.  Ved  et  større  gejstligt  katholsk  Møde  i  Tyskland  for  nogle  Aar 
siden  vedtoges  det  „ikke  at  hvile,  før  Fællesundervisningen  er  trængt 
ud  af  alle  Skoler". 

I  de  protestantiske  europæiske  Lande  stammer  den  højere  Drenge- 
skole ned  fra  den  katholske  Klosterskole.  Da  den  Tid  kom,  da  ogsaa 
Pigerne  skulde  have  en  højere  Uddannelse,  ordnedes  ligedannede  Sær- 
skoler for  disse.  Kun  i  Folkeskolen  tillodes  af  økonomiske  Grunde 
Fællesundervisning. 

Derimod  er  i  Nordamerika  Folkeskolen  Udgangspunktet  for 
Skolevæsenets  Udvikling.  Økonomiske  og  lokale  Grunde  nødvendig- 
gjorde her  Fællesskolen,  sociale  Forhold  styrkede  Princippet,  nationale 

Følelser  har  i  de  senere  Aartier  yderligere  medført,  at  denne  Under- 
visningsform som  et  amerikansk  Produkt  omfattes  med  almindelig 
Sympati  og  næsten  er  eneherskende. 

Den  egentlige  Folkeskole  er  næsten  helt  (93  7o)  ordnet  som  Fælles- 
skole. Af  de  offentlige  højere  Mellem-  og  Ungdomsskoler  er  98  ^^ 
aabnede  for  begge  Køn  og  søges  af  de  ni  Tiendedele  af  samtlige  Elever 
udenfor  Folkeskolen,  af  de  tilsvarende  private  Skoler  er  56  7o  Fælles- 
skoler. Særskolen  holdes  oppe  dels  af  religiøse  Grunde  (New  Orleans), 
dels  af  sociale  Hensyn  og  Racehensyn  i  enkelte  større  Byer  i  de  øst- 
lige Stater  (New-York,  Boston).  Det  finere  Bourgeoisie  ønsker  finere 
og  dyrere  Skoler  for  deres  Døtre.  Der  er  vist  i  disse  Byer  i  de 
senere  Aar  nogen  Fremgang  foi*  Særskolen,  mest  den  højere  Pigeskole. 

Af  Skotlands  Folkeskoler  har  97  <^/o,  af  Englands  65%  Fælles- 
undervisning. Desuden  er  i  England  c.  30  Mellem-  og  Ungdomsskoler 
ordnede  som  Fællesskoler.  Interessantest  er  Forsøget  i  Bedales,  en 
moderne  landlig  Kostskole  af  Abbotsholmetypen.  I  denne  Skole  lever 
Drenge  og  Piger  fra  9 — 19  Aar  med  hverandre  fra  Morgen  til  Aften, 
i  Klasserne,  ved  Maaltideme,  paa  Sportspladsen  og  i  Skolens  Labora- 
torier. Dog  tages  der  ved  det  legemlige  Arbejde  Særhensyn.  Medens 
Drengene  sysler  med  grovere  Arbejde  (Murer-,  Tømrer-,  Maler-, 
Drejer-,  Have-,  Markarbejde)  arbejder  Pigerne  med  Syning,  Kogning, 
Vask,  Havearbejde,  Mejeribrug  o.  s.  v.  Paa  Sportspladsen  er  Fodbold 
forbeholdt  Drengene,  Hockey  er  Fællessport.  Skolen,  som  er  meget 
dyr,  ønsker  at  give  en  alsidig  aandelig  og  legemlig  Opdragelse  med 
stærk  Vægt  paa  det  praktiske  Livs  Krav. 

Under  Forhandlingerne  om  de  engelske  Skolelove  nedsattes  i  1895 
en  Kommission,  som  efter  at  have  indhentet  Oplysninger  fra  Amerika 
og  de  da  bestaaende  engelske  Fællesskoler,  anbefalede  Fællesunder- 
visning paa  Landet  og  i  mindre  Byer,  hvor  økonomiske  Hensyn  talte 
for  én  Skole  og  den  gensidige  personlige  Kontrol  udelukkede  mulige 
Betænkeligheder  ved  Fællesundervisningen. 

I  Hollands  Folkeskoler,  ved  Statens  højere  Boi^erskoler  og  de 
protestantiske  Gymnasier  er  Fællesundervisning,  medens  de  katholske 
er  Særskoler. 

I  Schweiz'  protestantiske  Kantoner  gaar  Udviklingen  i  Retning  af 
Fællesundervisning  baade  i  Folkeskolen  og  de  højere  Skoler. 

I  adskillig  ringere  Grad  finder  noget  lignende  Sted  i  Tyskland.  I 
Oldenburg,  Nassau  og  Baden  er  der  i  mindre  Byer  Realskoler  med 
Fællesundervisning.  Nylig  er  i  Baden  og  Wiirtemberg  nogle  Gymna- 
sier aabnede  for  Piger.  Nær  ved  Dresden  agtedes  i  Efteraaret  oprettet 
en  moderne  Kostskole  for  Piger  og  Drenge  med  Artium  som  Maal. 
Ellers  er  Fællesundervisning  indskrænket  til  Folkeskolen.  I  Preussen 
undervises  ^3  sf  Folkeskolens  Elever  i  blandede  Klasser,  Udviklingen 
synes  i  Storbyer  at  gaa  i  Retning  af  Særklasser. 

I    de   nordiske    Lande,  hvor  Folkeskolen,  særligt   paa   Landet,  er 

ordnet  efter  Fællesprincippet,  har  Fællesundervisningen  i  de  sidste  30 
Aar  vundet  stærk  Indgang  ogsaa  i  de  højere  Skoler. 

I  Sverige  aabnede  Palm  gren  i  1876  sin  nu  saa  berømte  Sam- 
skole. Hans  Eksempel  har  medført  Oprettelsen  af  andre  stockholmske 
Samskoler.  Desuden  er  adskillige  Statslyceer  i  mindre  Byer  aabnede 
for  Piger.  Fællesundervisning  findes  nu  i  c.  20  svenske  højere  Almen- 
skoler. 

I  Helsingfors  aabnedes  med  Palmgrens  Hjælp  den  første  Sam- 
skole i  1884,  derefter  flere,  saa  at  denne  Bys  højere  Samskoler  nu 
har  flere  Elever  end  Særskoleme.  Der  findes  nu  i  Finland  1 1  Sam- 
skoler med  fuldstændig  Dimissionsret,  desuden  en  Del  mindre  Real- 
skoler. 

Palmgrens  Skole  og  Samskolen  i  Helsingfors  oprettedes  af  moralske 
og  pædagogiske  Grunde.  Derimod  bevirkede  økonomiske  Hensyn,  at 
de  norske  kommunale  Mellemskoler  og  senere  Statsskolerne  gik  over 
til  Fællesundervisningen.  Den  bedst  kendte  og  vistnok  bedst  ordnede 
af  de  norske  Fællesskoler  er  Fru  Ragna  Nielsens  private  Skole. 

Ogsaa  for  Danmarks  Vedkommende  var  det  overvejende  økonomi- 
ske Hensyn,  der  bevirkede,  at  de  oprindelig  kun  for  Drenge  indrettede 
Realskoler  ogsaa  aabnedes  for  Piger.  Den  første  danske  Fællesreal- 
skole  er  fra  1875.  I  1881  nægtede  Ministeriet  efter  de  fleste  Rektorers 
advarende  Erklæringer  Optagelsen  af  en  kvindelig  Elev  i  Aarhus 
Kathedralskole.  I  Firserne  og  Halvfemserne  aabnedes  de  fleste  Real- 
skoler for  Piger.  Gennemført  eller  delvis  Fællesundervisning  findes 
nu  i  25  kommunale  og  60  private  Realskoler,  desuden  i  4  kommunale 
Latin-  og  Realskoler  (Fredericia,  Helsingør,  Kolding,  Vejle).  I  1893 
oprettede  Frøken  Adler  efter  amerikansk  Mønster  sin  bekendte  Fælles- 
skole i  København.  En  af  de  københavnske  Latin-  og  Realskoler  er 
nylig  aabnet  for  Piger.  I  Halvfemserne  tillodes  i  en  Række  Enkelt- 
tilfælde Optagelsen  af  kvindelige  Elever  som  „Hospitanter"  i  Statens 
Latinskoler.  Da  alle  Erklæringer  fra  de  Statsskoler,  hvor  disse  enkelte 
Forsøg  gjordes,  lød  gunstige,  foreslog  Regeringen  ved  Forelæggelsen  af 
Loven  om  højere  Almenskoler,  at  Statens  Skoler  skulde  aabnes  for 
Piger,  et  Forslag,  som  vandt  almindelig  Tilslutning  i  Rigsdagen.  Fra 
Begyndelsen  af  Skoleaaret  1903—1904  er  Piger  i  større  Tal  optagne  i 
adskillige  Statsskoler  (30  i  Aalborg,  26  i  Ribe,  20  i  Rønne). 

III. 
Erfaringerne  fra  de  forskellige  Lande  har  ikke  bekræftet  Paastandene 
om  Fællesskolens  sædelige  Farer.  Intet  er  hidtil  kommet  frem,  som 
kunde  tyde  i  den  Retning,  og  der  er  vel  Grund  til  at  antage,  at,  hvis 
der  var  sket  noget,  vilde  dette  ikke  være  bleven  holdt  skjult,  da  Fælles- 
skolen er  iagttaget  af  mange  spejdende,  ikke  altid  velvillige.  Øjne.  Paa 
den  anden  Side  kan  der  heller  ikke  leveres  Bevis  for,  at  Fællesskolen 
skulde  være  det  virksomme  Middel  mod  de  paastaaede  sexuelle  Uvaner 

i  Særskolen.    Denne  Fare  bekæmpes  kun,  naar  Forældre  fear  moralsk 
Mod  til  at  tale  sandt  med  deres  Børn  om  disse  Forhold. 

Fællesundervisning  begynder  oftest  med  Mistvivl  eller  dog  Ængstelse 
hos  Lærerne  og  Forældrene.  Forud  for  den  ny  Ordning  er  tidt  gaaet 
en  Kamp,  i  hvilken  de  moralske  Indvendinger  har  spillet  en  Hoved- 
rolle. Efter  nogle  Aars  Forløb  svinder  Mistilliden,  og  alle  Parter  vil  i 
Almindelighed  være  vel  tilfredse.  Det  er  yderst  sjældent,  at  man 
opgiver  Fællesskolen,  naar  den  en  Gang  er  prøvet. 

Men  denne  første  Mistvivl  faar  let  den  uheldige  Følge,  at  Drenge 
og  Piger  i  den  skarpeste  Strid  mod  Fællesundervisningens  Grundtanke 
faar  adskilte  Legepladser  og  sondres  i  Klasserne  efter  Landsbykirke- 
systemet. Fællesskolens  Hovedopgave  skulde  tværtimod  være  at  vænne 
de  to  Køn  til  at  omgaas  hinanden  frit  og  naturligt  under  Leg  og  Ar- 
bejde. Dette  Maal  fremmes  ikke  ved  den  ængstelige  Sondring.  Snarere 
kalder  denne  Tanker  frem,  der  burde  holdes  nede. 

Erfaringer  fra  Hundreder  af  Samskoler  lyder  paa,  at  Elevernes 
Opførsel  og  Disciplin  paa  mange  Maader  fremmes.  Drengene  bliver 
mindre  raa,  brutale  og  støjende,  mere  ordentlige  med  deres  skriftlige 
Arbejder,  mere  hensynsfulde  mod  deres  Lærere.  Pigerne  mister  noget 
af  det  fjantede  og  sippede  Væsen,  som  kan  komme  frem  i  Særskolen. 
De  bliver  mere  ligefremme  i  deres  Væsen,  mindre  sentimentale,  mere 
bestemte.  Sammenklumpning,  Hemmelighedskræmmeri,  Skinsyge  og 
de  usunde  Venskabsforbindelser,  som  kan  træffes  i  Særskoleme  og 
virke  forstyrrende  paa  Opdragelsen,  trives  daarligt  i  en  Fællesskole. 
Tonen  og  Aanden  bliver  højnet  ved  de  to  Køns  Samarbejde  ikke  alene 
hos  Børnene,  men  ogsaa  hos  Lærerpersonalet,  hvis  Optræden  uvil- 
kaarligt  bliver  mere  dannet  og  hensynsfuld.  Disciplinen  bliver  af  sig 
selv  mildere.  Prygl  overflødiggøres.  Drenge  og  Piger  bliver  Kamme- 
rater. Erotiske  Følelser  er  sjældne  mellem  Eleverne  indbyrdes.  Drenge- 
nes Hjærterdame  findes  næsten  aldrig  i  samme  Skole. 

Det  kan  med  Sikkerhed  siges,  at  en  velledet  Fællesskole  frier  de 
to  Køn  for  adskillig  romantisk  Overspændthed  i  den  gensidige  Opfat- 
telse og  i  god  Tid  giver  dem  Lejlighed  til  at  lære  hinanden  grundigt 
at  kende. 

Man  har  indvendt  mod  Fællesskolen,  at  den  gør  Børnene  kønsløse, 
at  Drenge  og  Piger  mister  deres  karakteristiske  Præg,  saa  at  Drengene 
bliver  mindre  „mandige".  Pigerne  mindre  „kvindelige".  „Vi  ønsker 
Mænd  og  Kvinder,  ikke  Hermafroditer".  Den  Side  af  Sagen  skal 
Naturen  nok  ordne  i  Barnealderen  som  i  Livets  andre  Aldre,  trods  de 
to  Køns  stadige  Omgang.  Hvis  der  med  „Mandighed"  menes  Slags- 
maalstendenser,  Grovhed  og  Hensynsløshed,  og  med  „Kvindelighed" 
Sippethed,  Sladderagtighed  og  Skaberi,  er  Anklagen  berettiget.  Men 
hvis  Mandighed  er  Mod,  frygtløs  Sandhedskærlighed,  Foragt  for  alt 
lavt  og  snavset  i  Tanke,  Ord  og  Gerning,  og  hvis  Kvindelighed  lader 
sig  forene  med  beskeden,  men  bestemt  Optræden,  Sandhed  og  Natur- 

lighed  i  Ord  og  Væsen,  saa  har  disse  Egenskaber  i  Fællesskolen  ud- 
mærket Jordbund  at  trives  i. 

Det  er  nu  forholdsvis  sjældent  at  høre  moralske  Indvendinger  mod 
Fællesskolen.  Indvendingerne,  som  altid  er  teoretiske  og  stammer  fra 
Folk,  som  mangler  praktisk  Kendskab  til  Fællesskolen,  maa  langsomt 
men  sikkert  vige  for  Erfaringerne. 

Derfor  anses  Fællesskolen  for  tilraadelig  eller  tilladelig  i  Bame- 
skolen  ogsaa  af  Mænd,  der  af  andre  Grunde  har  Betænkeligheder 
(Sadler  i  England,  Eliot  og  Stanley-Hall  i  Amerika,  Burgerstein 
i  Østerig). 

Tungest  vejer  de  Indvendinger,  som  særlig  Stanley- Ha  11,  tidligere 
en  af  Fællesskolens  Venner,  i  de  senere  Aar  har  fremsat  mod  Fælles- 
undervisning i  Ungdomsskolen.  Her  medfører  Princippet  efter  hans 
Mening  en  Overvurdering  af  den  intellektuelle  Udvikling.  Kvindens 
naturlige  Moderanlæg  forsømmes  og  vantrives.  Det  samme  gælder 
Forberedelsen  til  Husmodergerning  (Haandgerning,  Vask,  Kogning, 
Børnepleje).  Kvindens  Hovedmaal  er  ikke  at  blive  lærd,  men  at  blive 
Moder  og  Hustru. 

Der  er  meget  berettiget  i  disse  Indvendinger.  De  falder  til  Dels 
sammen  med  de  Betænkeligheder,  som  lød,  da  der  for  30 — 40  Aar 
siden  stilledes  Krav  om  højere  intellektuel  Uddannelse  for  Kvinderne. 
Men  Indvendingerne  rammer  ikke  Fællesskolen  mere  end  den  højere 
Særpigeskole,  hvis  Fællesskolen  da  ellers  er  ordnet  fyldestgørende. 
Det  er  Kvindens  Opgave  at  blive  Moder  og  Hustru.  Den  Undervis- 
ning og  Opdragelse,  som  lader  dette  ude  af  Betragtning,  er  forfejlet, 
og  der  kan  ud  fra  dette  Synspunkt  rettes  alvorlige  Anker  mod  Sko- 
lernes Undervisning,  endnu  alvorligere  mod  Hjemmenes  Opdragelse. 
Men  Kvinderne  er  Mænd  overlegne  i  Tal,  og  Statistikken  viser,  at  c. 
en  Trediedel  af  de  yoksne  Kvinder  er  ugifte  eller  Enker.  En  Opdra- 
gelse, der  lader  dette  Forhold  uænset  og  ikke  ogsaa  gør  de  unge  Piger 
skikkede  til  en  Gang  i  Fremtiden  at  kunne  ernære  sig  selv,  er  lige 
saa  ensidig  og  forfejlet  som  den  ensidig  intellektuelle  Uddannelse,  der 
nu  raader.  Opdragelsen  af  Piger  er  vanskeligere  end  Opdragelsen  af 
Drenge,  fordi  to  Maal  samtidig  maa  tilstræbes.  Der  er  næppe  mange 
Forældre  i  Middelstanden,  som  ikke  har  følt  denne  Vanskelighed.  Den 
skyldes  sociale  Aarsager  og  løses  ikke  af  Skolen  alene.  Skolen  kan 
hjælpe  med,  og  Fællesskolen  er  forpligtet  til  ogsaa  paa  dette  Omraade 
at  tage  tilbørligt  Hensyn  til  Pigernes  Særkrav. 

De  vægtigste  Indvendinger  mod  Fællesskolen  er  de  hygieiniske. 
Talrige  la^evidenskabelige  Undersøgelser  viser,  at  Drenges  og  Pigers 
legemlige  Udvikling  er  ret  forskellig  i  Tiden  12 — 16  Aar.  Pigernes 
Tilvækst  i  Vægt  og  Højde  er  en  Del  større  end  Drengenes,  stanser 
dernæst,  medens  Drengenes  fortsættes  i  de  følgende  Aar. 

Ganske  vist  har  Læger  baade  herhjemme  og  i  Udlandet  heraf 
sluttet,  at  altsaa  er  Pigerne  i  denne  Alder  gunstigere   stillet   over   for 

Skolens  Arbejde  end  Drengene,  „da  Legems-  og  Sjælskræfter  i  Reglen 
følges  ad'',  men  den  almindelige  Opfattelse  hos  Læger  og  Hygieinikere 
er  dog,  at  da  der  i  denne  Alder  stilles  saa  store  Krav  til  Pigernes 
legemlige  Udvikling,  maa  man  være  dobbelt  varsom  med  at  kræve 
meget  aandeligt  Arbejde  af  dem.  Denne  Opfattelses  Rigtighed  be- 
kræftes i  høj  Grad  af  de  to  Køns  Sygdomsstatistik,  idet  Sygeprocenten 
i  dette  Tidsrum  vokser  langt  stærkere  for  Pigerne  end  for  Drengene. 
Særlig  gælder  dette  ved  13 — 14  Aar,  da  Pigernes  Procent  er  steget  til 
49,  Drengenes  til  34,  hvorefter  den  i  de  2  følgende  Aar  synker  til 
henholdsvis  40  og  30.  Væsentligt  samme  Forhold  findes  i  andre  Lande 
og  i  alle  Samfundsklasser.  Aarsagen  maa  hovedsagelig  søges  i  fysio- 
logiske Forhold,  selv  om  Pigernes  Klædedragt  og  Levevis  kan  virke 
med.  Ogsaa  Tuberkulosestatistikken  opfordrer  til  Forsigtighed.  Me- 
dens Dødeligheden  i  de  øvrige  Aldre  er  størst  for  Mænd,  er  Pigernes 
Dødelighedsprocent  i  Tiden  10 — 15  Aar  betydelig  større  end  Drengenes. 

De  Sygdomme,  som  Pigerne  i  denne  Alder  lide  af,  er  anæmiske 
og  nervøse:  Blodmangel,  Hovedpine,  Nervøsitet,  almindelig  Slaphed, 
Træthedsfomemmelser.  Der  er  ikke  paavist  større  Sygelighed  i  Fælles- 
skoler end  i  Særskoler  for  Piger. 

Paa  forskellig  Maade  har  man  søgt  at  mildne  denne  Fare. 

Man  har  i  Østerig  indskrænket  de  højere  Pigeskolers  ugentlige 
Timetal,  sat  en  Maksimalgrænse  for  Hjemmearbejdet,  gjort  Frikvar- 
tererne længere. 

I  Nordamerika  har  man  ordnet  Mellemskolen  og  Ungdomsskolen 
med  stor  Valgfrihed  mellem  Fagene  baade  for  Piger  og  Drenge,  saa 
at  endog  den  bekendte  Hygieiniker  Burgerstein,  der  iøvrigt  af 
hygieiniske  Grunde  ser  ret  kritisk  paa  Fællesskolen,  mener,  at  Ord- 
ningen i  Amerika  ikke  giver  Anledning  til  væsentlige  Indvendinger. 

Den  norske  Mellemskole  har  delvis  Valgfrihed,  saa  at  baade  Piger 
og  Drenge  kan  slippe  for  et  fremmed  Sprog  og  noget  Matematik  uden 
Tab  af  Eksamensret. 

Palmgrens  Samskole  har  altid  haft  Valgfrihed,  og  i  det  nye  svenske 
Skoleforslag  findes  Princippet  godkendt  i  Gymnasiet  uden  Tab  af 
Eksamensret,  i  Mellemskolen  inkonsekvent  med  Opgivelse  af  afslut- 
tende Eksamen. 

I  Danmark  kræves  ved  alm.  Forberedelseseksamen  længere  Arbejds- 
tid af  Pigerne  til  det  samme  Arbejde,  idet  Pigernes  Minimumsalder  er 
P/j}  Aar  højere  end  Drengenes  (I6V2 — '5  Aar).  Almenskoleloven  har 
for  Fællesskolens  Vedkommende  ophævet  denne  forsigtige  Bestem- 
melse. 

Det  maa  anses  for  en  Kendsgerning,  at  der  hidtil  i  de  fleste  danske 
og  andre  europæiske  højere  Skoler  er  stillet  saa  store  Krav  til  Skole- 
ungdommens aandelige  Arbejde,  at  der  har  fundet  en  ikke  ringe  Over- 
anstrengelse Sted  for  det  store  Flertals  Vedkommende.  Beviserne, 
som    er   hentede    fra    talrige   hygieiniske  Undersøgelser  —  i  Danmark 

Herteis,  i  Sverige  Key  s  —  er  saa  overvældende,  at  dette  Forhold 
er  ubestrideligt.  Spørgsmaalet  er  et  rent  medicinsk  Spørgsmaal,  som 
det  bliver  Skolens  Sag  at  respektere,  og  forhaabentlig  vil  den  Skole, 
som  nu  skal  ordnes,  i  hygieinisk  Henseende  blive  mere  uangribelig 
end  den  nuværende. 

Denne  Overanstrengelse  har  fundet  Sted  i  Særskoleme  som  i 
Fællesskolerne.  At  den  altid  har  været  farligst  for  Pigerne,  er  der 
Anledning  til  at  antage  paa  Grund  af  disses  ringere  legemlige  Mod- 
standskraft. 

IV. 

Sandsynligvis  vil  Fællesundervisningen  i  de  kommende  Aar  gaa 
stærkt  fremad  i  Danmark.  Den  har  megen  Stemning  for  sig  hos 
mange  af  Folkeskolens  Mænd,  saa  den  vistnok  vil  komme  ind  i  ad- 
skillige Byskoler,  hvor  den  nu  er  fortrængt  af  Særskolen. 

Det  samme  gælder  den  højere  Almenskole  udenfor  København  og 
enkelte  større  Provinsbyer.  Økonomiske  Hensyn  vil  her  gøre  sig 
stærkt  gældende,  baade  for  Kommunerne  —  Besparelse  i  Lærerkræfter 
og  Materiel  — ,  og  Forældrene  —  billigere  Skolepenge  ved  Moderation 
for  Søskende,  færre  Udgifter  til  Bøger. 

De  gunstige  Resultater,  som  Fællesskolen  hidtil  kan  opvise,  og 
Statens  Sanktion  af  Princippet  ved  at  aabne  sine  Almenskoler  for  Piger 
vil  efterhaanden  fjerne  den  Mistvivl,  som  endnu  findes. 

Hvis  Fællesskolen  skal  kunne  magte  sin  store  fremtidige  Opgave, 
maa  den  ordnes  paa  en  fuldt  tilfredsstillende  Maade,  saa  at  de  to  Køns 
berettigede  Krav  paa  alle  Maader  sker  Fyldest. 

Først  og  fremmest  maa  Undervisningen  ledes  baade  af  Lærere  og 
Lærerinder.  Lærerinderne  maa  være  Lærerne  sidestillede  i  Anseelse 
og  Undervisningsdygtighed  og  kunne  gennemføre  Undervisningen  til 
de  øverste  Klasser.  Naar  i  Aar  enkelte  Statsskoler  har  20 — 30  kvinde- 
lige Elever  med  kun  4 — 11  ugentlige  Lærerindetimer,  er  denne  util- 
fredsstillende Ordning  selvfølgelig  ganske  foreløbig.  En  nylig  udstedt 
kongelig  Anordning  bestemmer,  at  et  tilstrækkeligt  Tal  af  Lærerinder 
efterhaanden  skal  ansættes  ved  disse  Skoler. 

Ved  Siden  af  Bestyreren  maa  i  hver  Fællesskole  staa  en  Bestyrer- 
inde eller  Inspektrice,  som  har  det  nærmeste  Tilsyn  med  Pigerne. 
Ogsaa  dette  Krav  er  stillet  i  den  kongelige  Anordning  om  Fællesunder- 
visning. 

Undervisningsplanen  maa  dernæst  lægges  med  lige  Hensyn  til  begge 
Køn.  I  adskillige  Fag  bliver  Særundervisning  nødvendig,  nemlig  Gymna- 
stik, Haandgerning,  Husholdningslære  —  hvis  Hjemmene  faar  Held  til 
at  kaste  denne  Opgave  som  saa  mange  andre  fra  sig  —  Dele  af  Sund- 
hedslæren. Den  Paastand,  som  nylig  er  fremsat  i  et  dansk  Tidsskrift, 
at  Fællesskolen  ikke  skulde  kunne  magte  Pigernes  Undervisning  i 
sexuel  Hygieine,  er  ganske  ugrundet,  da  Prøven  er  gjort  med  særdeles 

tilfredsstillende  Resultat.  I  Fag  som  Dansk  og  Historie  maa  der  ved 
Stofvalget  ogsaa  tages  Hensyn  til  Pigerne.  Det  samme  gælder  ved 
Valget  af  Læsestykker  i  de  fremmede  Sprog,  desuden  ved  Indkøb  til 
Discipelbiblioteket  af  danske,  tyske  og  engelske  Bøger  til  Drengenes 
og  Pigernes  Hjemmelæsning. 

Det  væsentligste  Krav  til  Fællesskolen  bliver  dog,  at  den  i  højere 
Grad  end  hidtil  er  sket  i  danske  højere  Skoler,  —  baade  Fællesskoler 
og  Særskoler  — ,  aldrig  glemmer,  at  den  opvoksende  Ungdoms  Sund- 
hed er  mere  værd  end  mangfoldig  Viden,  købt  med  Tab  af  Sundhed 
og  legemlig  Kraft.  Derfor  maa  der  i  særlig  Grad  lægges  Vægt  paa  det 
legemlige  Arbejde,  Undervisning  i  fri  Luft  (Gymnastik,  Naturfag,  Geo- 
metri), sørges  for  kortere  Undervisningstid  (Timer  paa  40 — 45  Minutter) 
og  længere  Frikvarter.  Eksamensjaget  maa  bort,  Hukommelsesarbejdet 
indskrænkes,  Undervisning  paa  Skolen  træde  i  Stedet  for  Lektiehøren, 
Hjemmearbejdet  reduceres  meget  betydeligt.  Ved  enhver  Fællesskole 
maa  der  være  et  effektivt  lægehygieinisk  Tilsyn,  der  maa  af  Lærer- 
personalet kræves  hygieiniske  Kundskaber,  det  hidtil  kun  i  Ord  høj- 
agtede Valgsprog  „en  sund  Sjæl  i  et  sundt  Legeme**  maa  respekteres 
i  Gerning. 

Heldigt  havde  det  været,  om  der  i  Almenskoleloven  var  givet  en 
begrænset  Valgfrihed,  eller  om  der  var  krævet  en  højere  Eksamens- 
alder  for  Piger  end  for  Drenge  —  fra  hvilken  Regel  der  kunde  dis- 
penseres, naar  tilfredsstillende  Lægeattest  forelaa.  Forskellige  Forhold 
—  Pigernes  ringere  legemlige  Kraft  i  Udviklingsaarene,  at  deres  Op- 
dragelse baade  maa  tage  Sigte  paa  Husmoderstillingen  og  Evne  til  at 
kunne  ernære  sig  selv  —  taler  for,  at  der  gives  dem  Lettelse  i  Ar- 
bejdet eller  længere  Uddannelsestid.  Og  sandsynligvis  vil  man  en 
Gang  blive  nødt  til  i  Almenskolen  at  indføre  Valgfriheden  i  Lighed 
med,  hvad  man  har  gjort  eller  agter  at  gøre  i  Amerika,  Norge  og 
Sverige. 


Embedsaand  hjemme  og  ude. 


Af  Ivar  Berendsen. 

(Sluttet.) 


III. 

Det  talte  højt  og  ilde  om,  hvor  indgroet  Enevældens  Embedsopfot- 
telse  var,  at  det  næsten  ned  til  det  19de  Aarhundredes  Slutning  var 
nødvendigt  jevnligt  at  indskærpe,  at  Publikum  ikke  er  til  for  Embeds- 
mændenes Skyld.  Men  det,  som  bliver  Formaalet  for  den  nu  kommende 
Udvikling,  er  at  anholde  og  spidde  en  anden  Sætning,  der  er  ligesaa 
akavet,   og  som  sættes  i  Kurs;   til  hin  indlysende  rigtige  Forsætning, 

hægtes  gerne  Eftersætningen:  „men  Embedsmændene  er  der  for  Publi- 
kums Skyld.  "*  Det  er  kun  tildels  rigtigt,  ja  rent  ud  sagt,  det  indeholder 
,,megen  Vildfarelse  og  kun  en  lille  Gnist  af  Sandhed.  "^  Det  søger  fra 
Medborgernes  Side  at  slaa  Embedsmændenes  Sårstilling  fast,  i  Stedet 
For  at  udjevne  den.  Man  kan  jo  gerne  sige,  at  Embedsmanden  er  til 
For  Publikums  Skyld,  naar  man  vil  forstaa  det  paa  samme  Maade  som 
Rendestensbrædter  og  Gasledninger,  eller  som  Straffelove  og  Sagførere. 
I  den  Forstand  nemlig,  hvor  alt  og  alle  er  til  for  Publikums  o:  Sam- 
Fundets  Skyld,  ligefra  Kongen  til  Skraldemanden,  fra  Jordemoderen  til 
Graveren,  fra  Landevejene  til  det  kgl.  Theater.  Men  hvis  det  skal 
betyde,  at  Embedsmændene  er  en  Slags  Mennesker,  hvis  Stil- 
ling i  og  for  sig  er  en  Særstilling  indenfor  Borgernes  Sam- 
Fund,  saa  er  det  galt.  Embedsmanden  er  ikke  til  for  Publikums, 
men  for  sit  Hværvs  Skyld.  Visse  Hværv  er  —  og  i  stigende  Maal 
—  overtagne  af  hele  Borgersamfundet,  Staten,  eller  af  mindre  Borger- 
samfund, Kommunerne;  disse  Hværv  er  af  Entreprenøren  overgivne 
enkelte  Medboi^ere  til  Udførelse  —  efter  deres  Begreb  kunde  de  ligesaa 
godt  bestrides  af  andre  end  Stat  og  Kommune,  faktisk  er  de  næsten  alle 
tidligere  udøvede  af  andre,  adskillige  udøves  samtidigt  af  andre  —  er  der 
F.  Eks.  Forskel  paa  en  Stationsforstander  i  Tølløse  og  paa  én  i  Bogense? 
Naar  den  sidste  Bom-mand,  som  forpagtede  en  Landevejsbom  for  en  be- 
stemt aarlig  Sum  og  saa  opkrævede  Bompenge  af  Køretøjer  og  ridende  samt 
beholdt  Overskudet  for  sin  egen  Lomme,  er  forsvunden,  saa  først  er 
Statens  Toldforvaltere  ene  om  at  opkræve  Skat  af  Trafiken.  Forskellen 
mellem  en  Telefondirektør  og  en  Telegrafdirektør  er  ikke  umiddelbart 
indlysende.  Hvorlænge  er  det  siden  Herremanden  har  tabt  Kaldsretten 
baade  af  Dommer  og  Præst?  Og  saa  videre.  Forat  udøve  disse  Hverv, 
Forsaavidt  Staten  har  overtaget  dem,  er  Embedsmanden  til,  som  befuld- 
mægtiget er  han  i  sin  Embedsførelse  Kontrol  undergiven,  og  visse  Embeds- 
mandsarter  kommer  i  deres  Hvervs  Udførelse  i  Forbindelse  med  det  store 
Publikum  ligesom  de  i  deres  Hvervs  Udførelse  maa  rette  sig  efter  de  For- 
skrifter fra  oven,  som  angaar  Embedet  og  holder  sig  indenfor  Lovene. 
Men  det  er  ikke  Publikums  Hverv,  de  udfører,  saa  lidt  som  Chefernes; 
deres  Herskab  er  hverken  Publikum  eller  deres  overordnede,  saalidt 
som  de  er  Publikums  Herskab.  Deres  Herskab  er  udelukkende  det 
Samfund,  som  overdrog  dem  Hvervet.  Den  Embedsmand,  der  anser 
sin  overordnede  for  sit  Herskab,  mangler  Selvfølelse,  ikke  som  Em- 
bedsmand men  som  Menneske;  den  Embedsmand,  der  erkender  Publi- 
kum som  sit  Herskab,  mangler  Samfundsbegreb,  ligesaavel  som  den 
Embedsmand,  der  anser  sig  for  Publikums  Herskab.  At  Embedshvervet 
er  lønnet,  og  Kampen  for  Brødet  i  Form  af  Embedsansøgninger  bøjer 
den  fattiges  Ryg,  .er  sandt;  at  Fristelsen  til  fraoven  at  være  naadig  eller 
unaadig  efter  Behag  kan  være  overmægtig,  selv  i  demokratiske  Lande, 
skal  ikke  nægtes,  endelig  bringer  selve  den  daglige  Berøring  med  Med- 
boi^me.   Embedsmandens  Indgriben  i  det  løbende  Liv  ofte  nok  det 

sande  Forhold  i  Glemme.  Men  samFundsforstaaende  er  den,  som  til- 
raaber  den  overordnede:  „Fy  for  Pokker,  Du  nedværdiger  Dig  selv 
ved  at  indbilde  en  arm  Stymper,  at  Du  er  hans  Herskab*",  og  til  den 
underordnede  tordner:  „Ret  Ryggen",  —  den,  som  ovenfra  opretholder 
Fiktionen  og  nedenfra  krummer  Ry^en,  han  er  det  modsatte,  blot  er 
den  sidste  lettere  at  undskylde  end  den  første.  Og  klassenedbrydende 
er  kun  den,  der  hævder,  at  Embedsmandens  Hverv  er  et  med 
hans  Medborgeres  ganske  sidestillet  og  samartet,  blot  at 
hans  Arbejdsgiver  er  hele  Samfundet,  medens  den,  der  kalder 
Embedsmanden  Publikums  Tjener,  bryder  en  Klassemur  ned  for  at 
bygge  en  anden  op. 

AF  alt  dette  følger  imidlertid,  at  Embedsmandens  private  Færden  er 
overordnede  og  Publikum  aldeles  uvedkommende.  Indtil  det  Minut, 
han  tiltræder  sin  Post,  og  fra  det  Minut,  han  forlader  den,  er  han  en 
Medborger  som  enhver  anden;  ethvert  Krav  fra  hans  Side  om  at  staa 
anderledes,  ethvert  Krav  Fra  hvadsomhelst  Side  om,  at  han  skal  opføre 
sig  paa  en  særlig  Maade,  er  lige  uberettiget,  —  saa  længe  han  holder 
sig  de  borgerlige  Love  efterrettelig  og  ikke  begaar  Ting  eller  aabenbarer 
Mangler,  som  gør  ham  saglig  uskikket  til  sit  særlige  Hverv,  eller  alment 
uskikket  til  Tillids-Hverv.  Offentlig  Skandale,  ved  Beruselse  eller 
Optøjer,  hyppigt  Ophold  i  den  offentlige  Politiret,  gennemgaaende  Upaa- 
lidelighed  i  Pengesager,  Plattenslageri  o.  1.,  som  berøver  enhver  anden 
Medborger  almindelig  Agtelse,  er  ikke  heller  Embedsmanden  tilladt;  en 
Jembanemands  Farveblindhed,  en  Præsts  Ægteskabsbrud,  en  Telegrafists 
aabenbare  Rygtesmeden,  en  udenrigsministeriel  Kontorchefs  anerkendte 
Mangel  paa  Diskretion  —  ja  man  kunde  nævne  lange  Rækker  af  det 
Slags,  hvis  Tilsvarende  for  enhver  anden  Medborger  vilde  gøre  Skaar 
i  hans  Ret  til  særlige  Hverv  og  derfor  ikke  kan  overses  i  en  Embeds- 
stilling  af  den  Art,  som  forudsætter  særlige  Evner  eller  Betingelser. 
Statens  Sikkerhed  for  sine  Intrader  kræver,  at  en  Skifte-  eller  Amt- 
stueforvalter  ikke  gaar  fallit,  ab  posse  ad  esse;  det  kan  kræves,  at  den 
Toldassistent,  som  imorgen  skal  kontrollere  en  Mands  Varelager,  ikke 
idag  laaner  Penge  af  ham  eller  lader  sig  beværte.  Det  vilde  i  tilsva- 
rende Fald  ikke  tilstedes  en  anden  —  det  er  altsaa  ikke  Embeds- 
manden tilladt.    Men  derudover  intet,  intet,  intet. 

Naar  Løbning  afskediges,  kommer  den,  som  bebrejder  ham  hans 
Forlovelse,  ligesaa  langt  fra  det  rette,  som  den,  der  bebrejder  ham  hans 
politiske  Sindelag.  Den  af  hans  underordnede,  som  uden  Tvang  retter 
sig  efter  hans  Parole  paa  Valgdagen,  er  ikke  en  Smule  mere  værd  end 
den  Minister,  som  befaler  dens  Udgaaen;  Løbning  selv  er  ligesaa  skyldig, 
naar  han  ikke  afviser  Parolen,  som  den  Knok-about-mand,  der  vil  fra- 
raade  en  Toldgodtgørelse  til  en  polsksindet  Ansøger.  Men  tysk  Em- 
bedsaand  er  netop  ikke  Samfundsaand,  kun  Embedsaand. 

Om  Deltagelse  i  det  politiske  Liv  gælder  selvfølgelig  ganske  det 
samme  som  om  al  anden  ikke-embedsmæssig  Gerning  udenfor  Tjene- 

stetiden.  De  Embedsmænd,  hvem  Ministeriets  Politik  er  ubehagelig, 
har  indenfor  deres  Ressort  at  lystre  eller  at  afgaa,  saalænge  Ordrerne 
holder  sig  indenfor  Loven ;  hvad  de  mener  om  en  Foranstaltning  indenfor 
deres  Ressort,  er  saa  urimelig  ligegyldigt,  naar  blot  de  adlyder  den 
pligtmæssig.  Agitation  mod  en  Foranstaltning,  de  selv  er  med  til  at 
gennemføre,  skal  nok  forbyde  sig  selv,  ikke  fordi  det  er  Insubordination, 
men  fordi  det  er  latterligt,  og  nægter  de  Udførelsen,  endskønt  den  er 
lovlig,  er  Afsked  dem  sikker  og  fortjent.  Dette  indenfor  Embedsmandens 
Ressort;  han  maa  indskrænke  sig  til  af  alle  Kræfter  at  søge  ophævet 
den  Lov,  hvorpaa  Foranstaltninger,  som  piner  ham,  beror;  til  Agitation 
herfor  har  han  den  fuldeste  Ret,  og  dermed  Punktum.  Udenfor  hans 
Ressort  maa  han  være  saa  fri  som  nogen  i  Landet,  ja  hvad  enten  han 
ivrer  for  at  bevare,  ændre,  fjerne,  styrte  eller  nedrive  det  bestaaende, 
hans  Ressortminister  derunder  indbefattet  —  lige  berettiget  er  det,  ligesaa 
ikke  blot  brutalt,  men  ogsaa  meningsløst  er  det,  om  der  for  Embeds- 
mænd skulde  gælde  særlige  Regler.  Men  til  Gengæld  kan  Embeds- 
manden ikke  kræve,  og  bør  ikke  have  nogen  særlig  begunstiget  Stilling, 

—  Kravet  om  Tjenestefrihed  for  at  kunne  sidde  i  den  lovgivende  For- 
samling er  ikke  det  ringeste  andet  end  det  almindelige  fejlagtige  Syn 
paa  Embedsmanden  som  noget  for  sig  selv  —  det  samme,  som  den 
lovbestemte  Statspension,  som  det  regelmæssige  Avansement  til  Ordens- 
dekorationer,  som  det  uundgaaelige  Titel-afskedspatent,  som  den  særlige 
Embedsed  til  Kongen,  —  kort  sagt  alt  det  fra  nationalliberal  og  ene- 
volds  Tankegang  nedarvede  om  Embeds„standen"  som  Monarkens  Red- 
skaber, Blomsten  af  Landets  Intelligens,  hvis  fremragende  og  gavnlige 
Gang  gennem  Folket  maa  afsætte  sig  særlige  Mærker.  Vil  en  Embeds- 
mand sidde  og  lovgive,  saa  lad  ham  som  enhver  anden  skaffe  sig  Tid 
eller  Raad  eller  Stedfortræder  eller  Afsked  fra  sin  Post,  hvorfor  dog 
ikke? 

Her  i  Landet  er  Aanden  en  anden.     Her  har  vi  ringe  Løn  med 
Statspension  i  Stedet  for  Selvpensionering  med  anstændig  Løn;  vi  har 

—  alene  for  Embedsmænd  —  Tvang  til  Enkeforsør^else;  vi  har  Ordner, 
afmaalte  efter  Tjenestetid  og  Rang,  og  Afekedstirien  —  alt  som  erindrer 
om  Herskabets  Tilfredshed  og  Belønning,  vi  har  endelig  Paragraffen 
om,  at  Embedsmændene  ikke  behøver  Regeringens  Tilladelse  til  at  mod- 
tage Valg  til  Rigsdagen.  Den  kom  ind  med  Nationalliberalismen,  den 
fortolkes  helst  som  en  Pligt  for  Regeringen  til  at  skaffe  Embedsmæn- 
dene Tid  til  at  sidde  i  Rigsdagen.  Naar  den  nationalliberale  Tankegang  er 
afløst  af  den  sociale;  naar  Embedsmanden  efter  Stilling  ikke  er  hverken 
mere  eller  mindre  end  enhver  anden,  men  kun  er  noget  ved  sig  selv  og 
sin  Virksomheds  Gavnlighed,  indenfor  eller  udenfor  hans  Embedsomraade, 
helst  begge  Steder;  naar  han,  lønnet  i  Lighed  med  det  øvrige  Erhvervs- 
samfund,  lever  paa  god  Pension  som  gammel  og  efterlader  sin  Enke 
noget,  hvis  han  har  ført  sit  Hus  efter  sine  Evner,  men  ellers  maa  søge 
den  almindelige  Vej;  naar  Embedsrang,  Ansiennetetsordner   og  Alder- 

domstitler  er  forsvundne  sammen  med  Gallauniformen,  saa  vil  der  ikke 
behøves  nogen  Paragraf  i  Grundloven  om,  at  Embedsmanden  har  Lov 
at  sidde  paa  Rigsdagen  uden  Tilladelse,  saalidt  som  der  vil  rejses  For- 
langende om,  at  Ministeren  skal  skaffe  ham  Tid  —  saa  vil  denne  civile 
udekorerede  Herre  indtage  sit  Sæde,  hvis  han  har  Tid,  Raad,  Evner 
og  Vælgernes  Tillid  —  og  ellers  blive  udenfor  som  saamange  maa. 

I  Lande,  som  regeres  efter  Partier,  maa  der  anerkendes  en  Undta- 
gelse, en  eneste;  men  den  er  til  Gengæld  vigtig,  ja  dens  Nødvendig- 
hed  ligger  i  Virkeligheden  skjult  i  alt  det  foregaaende. 

Jeg  bekender  mig  til  Læren  om,  at  Departementscheferne  bør  afløses 
af  Understatssekretærer  eller  hvad  man  nu  vil  kalde  Ministrens  nær- 
meste Mand,  ialtfald  af  administrative  Chefer,  som  skifter  med  Partierne. 
Ministrens  nærmeste  Mand  bør  forene  to  Ting:  at  være  teknisk-admi- 
nistrativ  sagkyndig,  hvad  Ministren  som  politisk  Embedsmand  oftest 
ikke  er,  og  at  være  hans  politiske  Medarbejder,  forsaavidt  som  Mini- 
stren kun  skal  behøve  at  angive  Linien,  Retningen,  Helheden  og  der- 
paa  med  fuld  Tryghed  kan  gaa  ud  fra,  at  Gennemførelsen  i  de  tekniske 
Detallier  nøje  følger  hans  Intentioner.  Det  faglige  Ansvar  for  en 
politisk  Foranstaltnings  rette  Gennemførelse  hviler  hos  denne  Depar- 
tementets øverste,  administrative  Chef,  —  hans  sejge,  undergravende 
Modstand  kan  modvirke  enhver  Sags  fulde,  til  Bunds  gaaende  Oplys- 
ning og  give  enhver  den  klareste  Ordre  Sagkunskabens  Graasten  om 
Halsen,  saa  den  drukner  i  Papir  eller  ændrer  Retning.  Central-Admini- 
strationen er  som  Multum,  det  nytter  ikke  at  slaa  i  den,  den  viger  og 
giver  ikke  Lyd,  men  man  slaar  heller  ikke  igennem  den.  Lovenes 
Ord  og  Aand  er  ikke  Værn;  denne  tavse,  bukkende  Masse,  som  ikke 
personificerer  sig,  har  Gennemførelsen  i  sin  Haand  ubestridelig  og  i 
dens  Haand  bliver  den.  Ministren  kan  have  Rigsdagens  Tillid  og 
Jernvilje,  —  har  han  ikke  sit  Departements  Medvirken,  er  han  og 
Rigsdagen  lige  ude  af  Stand  til  at  hugge  igennem.  Kommissioner  er 
ikke  Værn,  thi  Kommissionsbetænkningens  Gennemførelse  sker  gennem 
Ministrens  Cirkulærer,  —  de  udfærdiges  i  Departementet  —  og  den 
uskyldigste  Sætning  kan  gemme  den  Pind,  som  stanser  Maskineriet. 
Der  er  intet  Værn.  Og  hvis  Departementets  Chef  betragter  Ministrens 
Linie,  Lovgivningens  Retning  som  fordærvelig,  vilde  han  være  mere 
end  et  Menneske,  om  han  ikke,  maaske  endogsaa  ubevidst,  lagde  sin 
gennem  Aar  og  Arbejde  og  Overbevisning  fæstnede  Anskuelse  ind  i 
sin  Dont,  og  derigennem  formindskede  de  Ulykker,  han  forudser,  den 
Omstyrtning,  han  hader  eller  frygter,  ja  hvis  det  blev  ham  helbevidst» 
mener  han  sig  tilmed  at  gøre  god  Gerning.  Og  den  Agtpaagivenhed, 
som  følger  Centraladministrationen  ind  i  alle  dens  Smuthuller,  er  ikke 
født  endnu,  den  overstiger  ikke  blot  en  Ministers,  men  alle  menne- 
skelige Kræfter.  Derfor,  for  Landets  og  det  offentlige  Livs  Renligheds 
Skyld,  bør  Ministeriets  øverste  administrative  Leder  være  Ministrens 
politiske  Meningsfælle;  han  bør  kende  Centraladministrationen 

o:  være  uddannet  Kontormand;  han  bør  kende  Befolkningen  og 
dens  Vilkaar  o:  have  gjort  sit  praktiske  Arbejde  udenfor  Kontorerne, 
som  Embedsmand  eller  ikke,  det  er  ligegyldigt.  Kender  han  ikke 
Kontorets  Krinkelkroge  forud  —  saa  snæres  han  uformærkt  ind  i 
det  smidige,  smaathullede  Net,  der  har  fanget  saamangen  rask  og  sum- 
mende Flue,  uden  at  den  selv  anede  det,  og  som  Ministrene  i  alle 
Lande  kender  til  af  bitter  Erfaring;  og  kender  han  ikke  Befolkningen 
derude  men  kun  sin  Kontorstol,  faar  Ministren  ikke  den  Gavn  af  hans 
Medvirken,  at  han  sikkert  beregner  sine  Handlingens  Indtryk  paa  det 
levende  Liv  —  Tal  og  Papirer  er  nu  én  Gang  ét.  Livet  et  andet.  Det 
kan  lyde  fremmed  og  ikke  behageligt  i  mangt  et  Øre,  men  før  den 
Dag,  da  vi  herhjemme  faar  Departementschefen  afløst  af  Understats- 
sekretæren, som  ved  hvert  Skifte  tages  ude  fra  det  levende  Liv  efter  at 
have  faaet  sin  Kontoruddannelse,  og  som  er  til  for  at  give  Ministrens 
generelle  Ordrer  den  specielle  Udformning  i  samme  politiske  Retning 
—  før  den  Dag  kan  vi  opleve  mange  Ministerskifter,  men  et  System- 
skifte faar  vi  Lov  at  vente  paa  indtil  da.  Thi  den  daglige  Magt  ligger 
i  Departementerne,  saalangt  Lovene  holdes.  Og  til  Nød  et  Stykke 
længere. 

Vi  føres  derved  ind  paa  et  nyt  principielt  Spørgsmaal,  et  af  de  svæ- 
reste, mest  følgesvangre  for  Embedsmanden:  hans  Stilling  overfor  Lov- 
bruddet; der  findes  næppe  det  Lovbrud,  som  kan  gennemføres,  uden 
at  Rækker  af  Embedsmænd  medvirker  ved  dets  Gennemførelse.  I  Dan- 
mark stod  i  10  Aar  Embedsmændene  fra  de  højeste  Dommere  til  de 
ringeste  Politimænd,  fra  Generalen  til  den  yngste  Befalingsmand,  Skatte- 
opkræverne og  Auktionsretterne  overfor  det  nøgne  Spørgsmaal.  Og  paa 
en  Snor  besvaredes  det  derhen,  at  Lovbruddet  ikke  løste  dem  fra  Ly- 
dighedspligten.  Storartet  var  ingenlunde  heller  Befolkningens  Holdning, 
men  den  Enstonighed,  som  prydede  Embedsmændene,  brødes  dog  hist 
og  her  af  andre  Røster,  blandt  Embedsmændene  ikke  en  eneste  Mislyd. 
I  Øjeblikket  staar  Finlands  Embedsmænd  overfor  Konflikten  og  Besva- 
relsen har  været  forskellig,  dog  mest  for  Loven  mod  Lydigheden.  I 
Begyndelsen  haglede  jo  ogsaa  Afskedigelserne  ned  over  Embedsstanden, 
Overretterne  blev  helt  udrensede,  alle  Amtmændene  fik  Afsked,  Borg- 
mestrene, Generaldirektørerne  og  mange  Underdommere  strøg  med. 
Saa  opstod  imidlertid  en  Teori  —  Professor  Danielson  var  dens 
Fader  —  om,  at  Embedsmanden  slet  ikke  har  Valget  mellem  at  lyde 
eller  ikke  lyde,  men  kun  mellem  at  lyde  eller  at  afgaaa.  Dette  er  nu 
aldeles  ikke  til  at  fatte;  det  gælder,  selvfølgelig  om  Befalinger  inden- 
for Loven;  men  at  udvide  dette  til  at  gælde  Lovløshedens  Paabud 
er  at  gøre  Lovbrudet  Sagen  for  let  og  Stillingen  for  bekvem.  Jeg  kan 
forstaa  —  og  vil  ikke  fordømme  — ,  at  Hensynet  til  Familje  og  Vel- 
færd kan  gøre  Valget  haardt,  og  min  menneskelige  Medfølelse  er 
stor  for  dem,  som  bøjer  sig  og  lyder.  Men  at  de  som  ikke  vil  lyde, 
gaar  frivilligt  og  sparer  Lovbrudet  for  det  Chok  i  Opinionen,  som  Af- 

skedigelsen  paa  Grund  af  Lydighed  mod  Loven  dog  altid  giver  —  det 
ligger  udenfor  min  Begribelse. 

Endelig  —  og  dette  er  jo  naturligvis  noget  mere  specielt  embeds- 
mæssigt, mindre  almenboi^erligt  —  foreligger  saa  de  to  unægtelig  vigtige 
Spørgsmaal:  kan  en  saadan  Indsmeltning  i  Borgersamfundet,  kan  en 
saadan  rent  mekanisk  Sammenstilling  af  Embedsmandens  Hverv  og  Stilling 
med  de  andre  Livsstillinger,  da  forsvares  fra  Hvervets  eget  Syns- 
punkt? og  vil  det  ikke  virke  svækkende  paa  selve  Arbejdets  Ud- 
førelse? Svaret  er  simpelt  for  den,  i  hvis  Øren  Ordet  „Pligt**  ikke 
lyder  som  noget  uhyggeligt,  der  ved  Tvang  ad  Disiplinens  Vej 
maa  skabes,  men  som  et  Ord,  der  indeholder  Livets  hele  ene  Side, 

—  den  anden  Side  hedder  Ret.  „Giv  ikke  los**  siger  Præsten  og 
Arbejdsgiveren  og  „giv  ikke  los"  sagde  Adelsstanden;  „giv  ikke  los** 
siger  Officeren  og  sagde  Kansellieme  —  „giv  ikke  los;  thi  saa  brister 
Disiplinen.  Er  vi  ikke  Herrer  i  Huset,  saa  river  de  det  ned".  Frygten 
for,  at  Embedsmandshvervet  ikke  kan  røgtes  uden  „Disiplin**  i  den 
gammeldags  Forstand  er  ganske  det  samme.  Jeg  siger  lige  det  om- 
vendte: —  Med  Embedsmandens  Indordnelse  i  Borgersamfundet 
strammes  der  en  Skruegang  i  hans  Tjeneste,  for  hver  Skruegang 
der  løsnes  for  hans  Personlighed.  Jeg  er  absolut  ikke  sentimental  paa 
Spørgmaalet  om  Hvervets  Udførelse,  betragter  ikke  Statskassen  som  en 
Forsøi^elsesanstalt  for  Individer,  der  intet  andet  Udkomme  har  kunnet 
finde,  eller  som  et  Pumpeværk,  der  giver  Penge,  blot  ved  at  trykke 
paa  en  Fjer  —  lige  tvertimod,  den  blødsødne  Medlidenhed  med  Udue- 
ligheden, er  mig  en  Pest  i  Embedshverv  som  ellers,  og  min  Misfor- 
nøjelse over,  at  Pligtsiden  i  Livet  ikke  tilbørlig  fremhæves,  samtidigt 
med,  at  de  retsmæssige  Krav  til  Livet  vokser,  (t.  Eks.  hos  Arbejderne), 
den  Misfornøjelse  følger  mig  trolig  i  min  Betragtning  af  de  Embedsmænd, 
hvem  Hvervet  kun  er  en  Biting,  der  raspes  af  med  muligst  mindst  Ulejlighed, 
den  sikre  Adgang  til  Pengene  Hovedsagen.  Hele  denne  Side  af  Sagen 
er  et  Spøi^smaal  om  Modenhed  —  er  i  vort  Folk  Stramheden  og  Af- 
standsfølelsen  endnu  i  det  Hele  den  uundværlige  Fremmer  af  Pligtop- 
fyldelse —  eller  er  den  det  ikke  længere?  Er  den  det  i  Folket  iøvrigi, 
saa  er  den  det  for  Embedsmanden  ogsaa  —  hvis  ikke,  ikke.  Og  for 
ikke  ganske  at  overspringe  Embeds„standens**  sociale  Stilling  ogsaa  i 
denne  Sammenhæng,  saa  lad  mig  da  tilstaa,  at  min  Medlidenhed  ikke 
heller  er  stor  med  den,  som  i  Uniform  og  med  Ordner  er  noget,  men 
i  Civilt  er  en  almindelig  Mand.  Tvertimod  —  ved  at  Embedsstanden 
forsvinder,  vokser  Embedsmanden  —  hvis  han  fortjener  det.  Og 
at  Udvælgelsens  Love  bliver  skrappere,  betyder  Personlighedens  Vækst 

—  og  dermed  Racens. 

Jeg  har  her  forsøgt  at  maale  dansk  Embedsaands  Højde  med  mo- 
derne Menneskeværds  Alen.  Og  jeg  har  ikke  forsøgt  at  lægge  Skjul 
paa,  at  „Embedsaand**  som  en  sluttet,  samlet  Aandsform  for  mig  er  et 

Monstrum  eller  et  forhistorisk  Væsen,  der  tilhører  svundne  Samfunds- 
jordperioder.  Den  rette  Embedsaands  Gennembrud  vil  sige  Embeds- 
aandens  dødelige  Afgang  som  Klasseaand.  Med  denne  Alen  staar  dansk 
Embedsaand  ikke  Maal  —  de  danske  Embedsmænds  store  Dygtighed 
ufortalt.  Men  vil  De  se  denne  moderne  Embedsaands  direkte  Mod- 
stykke, saa  se  hen  til  den  russiske«  Tshinovnik"  Embedsmaskine  —  dér 
har  De  Redskabet,  det  al  menneskelig  Selvfølelse  berøvede  Redskab  i  dens 
reneste  Udfoldelse  —  og  i  de  sidste  Ugers  Begivenheder  mærker  De  denne 
Blomsts  Duft ;  den  dufter,  saa  det  kendes  lige  fra  Port-Arthur  herover, 
og  endogsaa  trænger  gennem  Menneskemuren  omkring  Vinterpaladset 
ind  til  Czarens  Næse.  Fra  denne  Tschinovnikaand  til  tysk  Embeds- 
aand er  der  et  Stykke  Vej ;  men  fra  denne  tyske  Embedsaand  og  dens 
Tvillingbroder,  den  danske,  er  Vejlængden  til  den  fra  enhver  Stands- 
følelse  befriede  Fremtidens  Embedsaand  ikke  heller  helt  kort. 


„Breve  fra  1848". 

Uddrag  af  Breve  og  Dagbogsoptegnelser  af  Eleonore  Tscheming 

ved  Leo  Tscherning. 


København,  22.  Marts  1848. 

Kære  Christian! 

Det  gør  mig  ondt  og  Dig  vist  ikke  mindre,  at  Du  maatte  rejse  bort 
i  denne  skæbnesvangre  Tid,  der  alt  har  udfoldet  store  Begivenheder, 
store  i  Forhold  til  det  lille  Land,  og  som  dog  ufejlbarlig  kun  ere  en 
lille  Begyndelse  til  de  maaske  tunge  og  prøvelsesfulde  Dage,  vi  gaar 
imøde. 

Efter  at  den  Forsamling  om  Lørdagen  efter  at  Du  var  rejst,  var 
gaaet  prægtig  af  i  Casino,  hvor  Tscheming  fremfor  nogen  anden  vakte 
almindelig  Begejstring  og  Beundring,  efter  at  man  havde  haft  endnu  en 
Forsamling  samme  Sted,  hvor  vi  var  Tilhørere,  jeg  siger  vi,  for  der 
var  Fruentimmer  med,  hvor  Høyen  var  den  eneste,  der  med  sit  korte 
kraftige  og  umaadelig  begejstrede  Foredrag  opmuntrede  til  Kamp  mod 
Slesvigholstenismen,  krøb  et  Par  Dage  temmelig  intetsigende  hen,  til 
man  Mandagmorgen  med  Dampskibet  fra  Kiel  modtog  Efterretning  om 
at,  om  man  maa  bruge  det  Udtryk,  „Oprørsfanen"  var  rejst  i  Slesvig 
og  en  provisorisk  Regering  indsat,  som  nu  i  Dag  sender  en  Deputation 
lil  Regeringen. 

[Her  følger  saa  en  kort  Beskrivelse  af  Slesvigholstenernes  For- 
dringer samt  det  store  Møde  i  Casino,  Folketoget  m.  m.,  uden  nye 
Fakta  eller  Momenter] 

Derpaa  fortsættes  under  23.  Marts: 

Leo  Tscherning 


Kl.  5V»  i  Gaar  kom  Tscherning  endelig  hjem  for  ai  faa  lidi  Mad, 
og  fortalte  da  hvorledes  det  var  gaaet  der  oppe.*) 

Man  havde  længe  vekselvis  tah  med  Hvidt,  Monrad  og  Lehmann, 
men  endnu  havde  de  som  ledede  det  ikke  henvendt  sig  til  ham. 

Endelig  kom  de  ud  med  en  Liste,  hvorpaa  stod  Ministrene  i  de 


forskellige  Grene,  Bardenfleth,  Knuth.  W.  Moltke,  Hvidt,  Mon- 
rad og  Lehmann,  Krigsministeren  stod  in  Blanco! 

Da  svarede  de  tre  sidste,  at  kun  naar  en  Krigsminister  ogsaa  ansattes 
vilde  de  gaa  ind  paa  det,  og  at  Tscherning  var  den  man  skulle  tage  denil. 

Da  kom  Moltke  tilbage  med  Listen  og  Tschemings  Navn  stod  nu 
føjet  til. 


•)    [Sammenhold  med  A.  F.  Tsctierning's  Papirer  Bd.  11.  Side  268-270.] 

Tscherning  spurgte  nu,  hvad  det  vilde  sige  han  var  Krigsminister? 
Var  det  Generaladjudant  hos  Hs.  Majestæt,  der  havde  den  udøvende 
Magt  over  Krigsvæsenet,  da  vilde  han  ikke  være  det. 

Skulde  han  være  Krigsminister,  da  maatte  han  have  den  fulde  ud- 
øvende Magt  over  alt  Militairvæsnet,  Prindsen  og  alle  høje  Herrer  ind- 
befattet, han  maatte  kunde  afskedige  og  indsætte  eftersom  hans  Klog- 
skab og  Overbevisning  indgav  ham  det,  og  kun  forelægge  Kongen  det 
til  Underskrift,  som  saa  ingen  Indsigelser  maatte  gøre,  thi  modsatte 
Kongen  sig  hans  Beslutninger,  da  var  det  det  samme  som  at  sige,  at 
han  Tscherning  skulde  forlade  sin  Post. 

Saa  var  der  Prinds  Ferdinand,  en  Mand  som  han,  og  vist  de  fleste 
med  ham,  kun  havde  ringe  Agtelse  for,  han  kunde  ikke  blive  staaende. 

Ligeledes  Prinds  Wilhelm,  om  ham  vidste  Tscherning  ikke  om  han 
var  Russer,  Hesser  eller  Dansker,  dette  maatte  han  først  vide.  Var 
han  dansk,  da  kunde  han  nok  bruge  ham,  for  han  havde  mange  gode 
Egenskaber,  som  han  satte  Pris  paa. 

Man  spurgte  om  Tscherning  dog  slet  ikke  kunde  slaa  lidt  af  i  det 
han  fordrede,  men  han  svarede,  at  kun  paa  det  Trin  vilde  han  staa, 
kun  paa  det  ansaa  han  det  mulig,  om  det  ellers  var  muligt,  at  bringe 
lidt  Lys  i  Sagerne.  —  Og  man  kaarede  ham  til,  man  kunde  vel  sige 
i  dette  Øjeblik  den  højeste  og  vigtigste  Post  i  Staten. 

Se  min  Broder!  hvilke  forunderlige  Skæbner.  Havde  jeg  levet  et 
tankeløst,  sorgfrit  Liv,  da  vilde  Dage  som  disse  blænde  mit  Syn,  og 
omtaage  min  Tanke,  men  jeg  har  gjort  mig  fortrolig  med  disse  for- 
underlige Op-  og  Nedgange  i  det  menneskelige  Liv,  og  derfor  føler 
jeg  mig  nu  som  Ministerfrue  ikke  gladere,  ikke  mere  tilfreds  end  før, 
tværtimod  jeg  tænker  paa,  jo  højere  man  staar  desto  dybere  kan  man 
falde,  jeg  føler,  jeg  har  intet  vundet  men  tabt  meget,  thi  jeg  har  tabt 
vort  stille  fredelige  Samliv.  Men  kan  Tscherning  gøre  godt  paa  den 
Plads  han  staar,  da  maa  vi  jo  alle  glæde  os,  og  tilsidesætte  vore  egne 
Interesser. 

Den  24.  Marts  Kl.  12V,  Aften. 

Jeg  er  bleven  afbrudt  igaar,  nu  altsaa  videre.  —  Den  22de  om 
Aftenen  blev  der  givet  Kongen,  derpaa  Tscherning  og  saa  de  andre 
Ministre  et  jublende  Hurra.    Jeg  var  destoværre  ikke  hjemme. 

I  Gaar  var  der  efter  sigende  stort  Røre  i  Artillericorpset,*)  som  Du 
vel  kan  begribe,  men  de  har  dog  besindet  sig,  og  i  Dag  har  Fibiger 
og  Oberst  Wedelfeldt  været  hos  Tscherning,  og  dette  Besøg  har  vel 
været  dem  taaleligt,  saa  at  de  i  Eftermiddag  har  været  samlede  en  masse 
for  at  afisende  samme  to  Herrer  for  at  forsikre  Krigsministeren  om,  at 


*)  Oberst  Tscherning  var  som  bekendt  afskediget  Artillericaptain,  og  havde  haft 
mange  Fjender  indenfor  Corpset,  formedelst  sine  radikale  Anskuelser,  der  tvang 
ham  til  at  tage  sin  Afsked.    Se  A.  F.  Tschemings  efterladte  Papirer.  II.  Bd.  S.  229. 

det  er  en  skammelig  Løgn,  som  har  cirkuleret,  at  de  skulde  mene 
Tscherning  det  ilde.  De  vare  alle  saa  usigelig  glade,  og  bade  om  at 
maatte  indrykke  det  i  Bladene. 

I  Gaar  var  da  den  slesvigske  Deputation  hos  Kongen,  og  en  utallig 
Menneskemasse  ledsagede  dem  og  Forhaanede  dem,  fra  Hages  Hus, 
som  han  gæstfrit  havde  tilbudt  dem,  for  at  Pøblen  skulde  lade  dem  i 
Fred.  De  har  i  Dag  modtaget  vedlagte  Svar,  som  jo  omtrent  er  det 
samme  som  Krig,  i  Fald  de  ikke  vil  give  efter,  hvilket  jo  dog  endnu 
er  muligt  efter  alt  hvad  Deputationen  har  set  og  hørt  her  i  Byen,  som 
nok  har  været  ganske  anderledes  end  de  ventede  det. 

Henved  20,000  Mennesker  skal  have  været  omkring  ved  Told- 
boden, da  de  gik  ombord;  de  blev  smuglet  til  Toldboden   fordi  man 

frygtede  Spektakler,  men  det  gik  godt,  thi  man  henledte  Folks  Op- 
mærksomhed paa  Musik  og  Soldater. 

Det  gaar  her  i  en  Svirre  og  derfor  skriver  jeg  om  Natten,  for  om 
Dagen  har  jeg  ingen  Ro. 

Jeg  har  i  Aften  været  paa  Amalienborg  og  skænke  The  for  Tscher- 
ning, hvor  han  nu  residerer  baade  Dag  og  Nat.  Medens  jeg  har  været 
ude  har  der  atter  været  bragt  ham  et  Hurra  og  Sang.  Nu  slutter  jeg 
i  Morgen. 

Den  25.  Marts. 

Nu  vil  jeg  slutte  og  sige  Dig  Farvel  for  denne  Gang,  og  bede  Dig 
opbevare  disse  Blade,  som  jeg  ønsker  en  Gang  at  iaa  tilbage,  for 
dermed  at  supplere  mine  tidligere  Notitser  over  mit  Liv,  det  kan  dog 

i  sin  Tid  faa  Interesse. Tscherning  er  freidig,  klog  og  elskværdig  som 

altid,    jeg  bliver  mere  og  mere  snever  om  Hjærtet,  thi  jeg  føler   vi 

staar  paa  en  Vulkan,  og  ikke  ved  man  hvad  der  kan  ske. 

— Bed  en  god  Bøn  for  det  elskeligste  af  alle 

Mennesker,  Din  Svoger,  og  din  Søster 

Nore. 

København,  30.  Marts  1848. 

Min  kære  Christian! 

—  Tscherning  beder  Dig  stadig  forholde  Dig  rolig.     Tiden*) 

er  endnu  ikke  kommen. 

Fjendtlighederne  i  Slesvig  haaber  man  skulle  næppe  blive  af  lang 
Varighed  eller  voldsom  Natur,  men  alle  venter  jo  paa  en  evropæisk 
Krig.  Her  gaar  indtil  Grever  og  Baroner  ind  som  Frivillige,  og  klæder 
sig  i  den  simple  Soldatertrøje.  Entusiasmen  er  meget  stor,  og  jeg  kan 
sige  især  for  Tscherning;  det  er  et  Navn  som  længe  har  klinget  godt 
for  Bondens  og  Almuemandens  Øre,  og  efterhaanden  forsoner  de  store 
sig  ogsaa  med  ham;  ja  hvem  skulde  ikke  ogsaa  forsone  sig  med  en 

*)   [Til  at  melde  sig  som  fi*ivillig,  refererer  sig  til  en  Henvendelse  fra  Broderen,  des 
angaaende.] 

saa  elskelig  Charakter?  Fra  alle  Kanter  bæres  vi  paa  Hænderne, 
Hages*)  Heste,  Vogn,  Vin,  Tjener  og  Penge  staar  til  os  at  benytte, 
Suhr's  Heste,  Vogn,  Bord  og  Comedieplads  staar  os  aaben. 

Alle,  hvem  som  næppe  kendte  os  før,  som  var  saa  naadige  at  se 
os,  bøjer  sig,  og  har  altid  beundret  og  elsket  Tscherning. 

Det  er  saa  Verdens  Gang,  det  ene  gør  os  ligesaa  lidt  bedrøvede, 
som  det  andet  gør  os  glade. 

Vi  staar  som  det  simple  borgerlige  Ministerium,  der  giver  Tonen 
an  for  Nøjsomhed  og  Tarvelighed,  uden  Rang  og  Titler,  uden  Ekvi- 
pager, Tjenere  o.  s.  v.,  med  den  for  en  Mand  i  den  Stilling,  og  for 
det  Arbejde  kun  akkurat  betalt  med  2400  Rd.,  til  manges  Fornøjelse, 
og  manges  Forargelse. 

Med  min  lille  Flaske  med  Chocolade  eller  Bouillon  i  Syposen, 
løber  jeg  hver  Formiddag  til  Ministeriet,  for  med  Mad  at  holde  lidt 
oppe  paa  min  med  Arbejde  overlæssede  Mand,  og  hver  Aften  Kl.  9^^ 
gaar  jeg  atter  der  ud,  er  der  en  Time,  skænker  The  og  politiserer 
med  hans  Adjudanter  og  med  et  Par  andre  politiske  Venner,  som  nu 
og  da  indfinder  sig  der. 

Dette    er   en   kostbar   Time,    nu    er   Klokken    snart    9,    saa    den 

stunder  til. Jeg  skriver  med  Classen,  thi  Posten  over  Kolding 

skal  være  usikker. 

Nore. 

København,  10.  April  1848, 

Kære  Christian! 

Jeg  kan  ikke  ret  begribe,  at  jeg  slet  ikke  hører  noget  direkte  fra 
Dig,  indirekte  ved  Classen  har  jeg  hørt  Du  har  samlet  et  frivilligt 
Corps  paa  38  Mand,  som  indøves  i  Vaabenbrug,  havde  Du  50  kunde 
Du  uden  videre  støde  til  Hæren. 

Iforgaars  fulgte  jeg  Tscherning  paa  Veien,  der  nu  er  ved  Armeen, 
jeg  har  i  Dag  haft  et  lille  Brev  fra  ham,  han  er  kommen  til  Sønder- 
borg i  Gaar  Kl.  4.  Det  synes,  som  hans  Rejse  har  *  været  et'  lille 
Triumftog,  hvor  alle  hilser  ham  som  Danmarks  Befrier,  maatte  han 
kunde  blive  det,  da  var  det  jo  en  herlig  Lod,  men  er  han  udset  til  at 
falde  for  fjendtlige   Kugler  eller  Snigmorderes  Haand,   da  hjælpe  os 

Gud,  og  mig  især. 

Din  Søster 

Eleonore. 

København,  10.  April  1848. 

Min  elskede  Ven!**) 
Jeg  skriver  til  Dig,    fordi  det  jo  dog  er  muligt,    at  Du   havde  en 
ensom  Time,  hvor  det  kunde  glæde  Dig,  at  faa  en  Hilsen  fra  dit  Hjem, 
og  besværer  det  Dig  at  faa  et  uvigtigt  Brev,  da  kast  det  bort. 


*)   [Den  bekendte  Consul  Hage.] 
♦♦)   [Brev  til  Oberst  A.  F.  Tscherning.] 

Tak!  tusind  Tak  fordi  Du  skrev  til  mig,  desværre,  jeg  kan  jo  ikke 
en  Gang  glæde  mig  over  at  faa  Bud  Fra  Dig,  thi  mange  Timer  ligger 
imellem  den  Stund  da  du  skrev  det,  og  den  da  jeg  modtog  det,  og 
hver  Time  der  glider  hen  er  fuld  af  Alvor  og  nye  Begivenheder  for 
vort  stakkels  Land. 

Undertiden  opflammes  mit  Mod,  og  det  forekommer  mig  at  For- 
synet maa  bevare  Dig  endnu  en  Tid  for  Danmark  og  for  mig,  men 
ofte  tænker  jeg,  som  vi  ofte  talte  om,  at  vi  vare  for  lykkelige  til  at 
det  kunde  være  af  lang  Varighed,  men  her  er  jeg  magtesløs,  Loddet 
er  kastet,  jeg  har  intet  at  raade  Dig,  intet  at  bede  Dig  om.  Du  maa 
gaa,  hvor  Begivenhederne  kalder  Dig,  og  hvor  Din  egen  Forstand 
byder  Dig  at  gaa,  om  det  end  er  som  Feltherre  forrest  i  Rækkerne 
mod  Fjendens  Ild,  og  skal  Du  bevares  er  ingen  Kugle  støbt  for  Dig, 
—  det  kække  Mod,  min  Kraft  er  brudt;  i  denne  stille  Hensidden  trives 
jeg  kun  slet,  men  jeg  skal  nok  være  rolig. 

I  Morgen  altsaa  feirer  jeg  vort  Barns*)  Fødselsdag,  en  større 
Smerte  gav  Gud  mig  i  Aar  at  bære,  end  den  jeg  følte  I  fjor,  da  jeg 
fødte  hende  til  Verden.  Hvor  Du  den  Gang  var  øm  og  kærlig  mod 
mig  og  vaagede  for  mig,  i  Tankerne  trykker  jeg  Dig  fast  til  mit  Bryst, 
og  takker  Dig  for  alt  hvad  Du  har  været  for  mig.  Jeg  tænker  kun 
paa  Dig  og  drømmer  kun  om  Dig. 

Jeg  talte  Igaar  med  Fru  Tutein,   Lilienkrone  er  i  Slesvig  forrest  i 

Rækkerne. Jeg  vil  ikke  optage  din 

kostbare  Tid,  Farvel,  et  ømt  Farvel  —  vogt  Dig  for  Snigmord  om 
Du  kan,  husk  hvad  Du  er,  en  Rædsel  for  Danmarks  Fjender. 

Din  trofaste  Hustru 

Eleonore. 

[Brev  fra  Oberst  A.  F.  Tscherning  til  hans  Hustru] 

Flensborg  11.  April  1848, 

Kære  Nore! 

Lykønskning  til  vor  lille  Marie.  Kys  hende  og  sig  det  er  fi-a 
„Man"".  Slaa  hendes  Sparebøsse  itu,  læg  en  Rd.  til  paa  mine  Vegne, 
og  sæt  det  Hele  i  Sparekassen. 

Jeg  er  velbeholden  hos  Anthonie  i  Flensborg,  hvor  Kongen  er  an- 
kommen igaar  Aftes  og  jeg  igaar  Morges  tidlig.  Da  jeg  iforgaars  Kl. 
4  Eftermiddag  kom  til  Sønderborg,  havde  man  der  hørt  Skydning  fra 
Egnen  af  Flensborg,  og  man  var  uvidende  om  Udfaldet;  da  Kongen 
var  fraværende  og  ventedes  hjem  hvert  Øjeblik,  maatte  jeg  tøve.  Inden 
hans  Hjemkomst  havde  vi  alt  foreløbig  Efterreming  om  vor  Seier,  og 
Flensborgs  Besættelse;  snart  indløb  fuldstændige  Efterretningnr  om  den 
afgjordte   Seier.     De   Fangne  ankom,  deres  Tal  beløb  sig  til  750  og 


♦)  [Ældste  Bam  født  11.  April  1847,  nulevende  Frk.  Marie  E.  Tscherning.] 

voxer  stadig,  saa  det  nu  er  over  800,  hvoraf  en  stor  Del  Studenter 
og  tyske  Friskaremænd. 

Fjenden  kan  anslaas  at  have  mistet  i  Overløbere,  Fanger,  Saarede 
og  Døde  over  1000  Mand,  hans  hele  Korps  er  sprængt,  man  antager 
at  højst  2  å  3000  Mand  findes  opstillede  mellem  Slesvig  og  Flensborg. 
—  Det  danske  Korps  er  allerede  igaar  rykket  ud  for  i  2  å  3  Dags- 
marscher,  at  marschere  paa  Slesvig.  Det  synes,  som  om  der  vil  ind- 
træde fredeligere  Forhold,  og  man  forsøger  paa  at  komme  ind  paa 
Underhandlingernes  Gebet.  Med  Vished  kan  endnu  intet  siges.  — 
At  Fægtningen  har  været  blodig  og  især  forholdsvis  kostet  mange 
Officerer  Livet  eller  rettere  Saar  ved  Du  allerede  af  Beretningerne.  — 
Captain  Hegerman-Lindenkrone  er  allerede  død  af  sine  Saar,  et  Par 
andre  deriblandt  Wedeke  af  Ilte  Bataillion  ere  i  Livsfare,  den  sidste 
maaske  allerede  død.  —  Tropperne  skulle  have  udført  deres  Bevæ- 
gelser med  Raskhed  og  Orden,  som  paa  en  Paradeplads. 

Mange  Kys!     Din  heng. 

A.  F,  Tscheming. 

[Nedenstaaende  er  Optegnelser,  ikke  Breve.] 

Igaar  den  16.  April  gik  jeg  at  gøre  en  Visit  hos  Minister  Mon- 
rad's  Frue,  Ministeren  lukkede  mig  selv  op,  ligesom  instinktmæssig 
gik  jeg  mod  en  fra  det  forreste  Værelse  aabenstaaende  Dør,  men  M. 
ilede  foran  mig  og  lukkede  Døren,  bedende  mig  tage  Plads  i  den  for- 
reste Stue  sigende,  da  jeg  bad  undskylde  jeg  var  gaaet  saa  lige  paa,  at 
der  var  ingen  Hemmelighed.  —  Hans  Kone  var  ude,  han  sagde,  han 
længtes  efter  Tscherning  skulde  komme  tilbage  fra  Slesvig,  for  Stats- 
raadsforhandlingernes  Skyld. 

Saa  begyndte  han  at  beundre,  hvad  Tscherning  havde  udrettet  i 
de  endnu  ikke  førløbne  4  Uger,  han  sammenlignede  ham  med  Napo- 
leon, for  den  næsten  ufattelige  Raskhed  hvormed  han  havde  organi- 
seret Hæren,  som  Feltherre  var  han  jo  ikke  traadt  op.  I  den  Retning 
vedblev  hans  Lovtaler  en  Tid,  saa  sagde  han,  at  Tscherning  kunde 
nu  egentlig  gjerne  lægge  sig  til  at  dø,  hans  gode  Renomé  var  alt 
grundfæstet,  men  de  andre  Minister  trængte  til  Aar  før  de  kunde 
hævde  dem  en  Plads.  Jeg  sagde,  jeg  var  ham  meget  forbindtlig,  jeg 
vilde  nok  beholde  Tscherning,  man  havde  mere  end  nok  taget  ham 
fra  mig.  Da  saa  han  paa  mig  og  taug  en  Stund,  og  saa  saa  vedhol- 
dende skart  paa  mig  med  sine  bleggraa  Øjne,  (skulde  det  være  muligt, 
at  der  indenfor  disse  Øjne  kunde  boe  en  virkelig  ædel  Sjæl??)  derpaa 
sagde  han:  „Tscherning  er  et  vanskeligt  Menneske  at  have  med  at 
bestille.  De  maa  se  De  kan  indvirke  paa  ham;  man  kan  ingen  Vegne 
komme  med  ham,  han  er  et  rædsomt  Menneske,  han  ser  hele  Verden 
som  Militaire  han  kan  befale  over,  han  tror  saagar  han  kan  befale 
over  Kirken.  Jeg  synes  dog,  jeg  kan  ganske  godt  komme  ud  af  det 
med  Folk,  og  saa  lempeligt  bringe  dem  hvorhen  jeg  vil,  men   —   han 

Det  ny  Aarhnndrede  I.  19.  75 

er  et  rædsomt  Menneske,  han  gaar  ikke  længer  end  han  vil,  og  uden 
Meningsoverensstemmelse  og  Enhed  i  vor  Midte,  bringer  vi  intet  i 
Stand." 

Jeg  svarede,  at  jeg  fandt  Tscherning  snarere  for  eftergivende,  end 
for  streng  i  at  sætte  sine  Meninger  igjennem,  og  bragte  jeg  ham  ikke 
til  større  Haardnakkethed,  til  større  Eftergivenhed  bragte  jeg  med  min 
Karakter  ham  ikke.  Raadede  derimod  de  andre  til  at  give  efter  for 
ham,  der  dog  ved  saa  mange  Lejligheder  havde  bevist,  at  hans  An- 
skuelser vare  de  rette. 

Det  er  sandt  jeg  glemte,  under  vor  Samtale,  da  jeg  berørte,  hvor 
det  var  faldet  over  Tscherning  og  mig,  som  fra  Skyerne,  da  han  blev 
Minister,  hvorledes  ikke  en  saadan  Tanke  fik  Rum  i  Tscheming's  Sjæl 
endnu  den  Morgen,  som  han  om  Eftermiddagen  blev  udnævnt,  at 
Monrad  saa  sagde,  at  han  tværtimod  fra  den  Stund  den  franske  Revo- 
lution udbrød,  havde  tænkt  sig  det  som  noget  rimeligt  og  naturligt,  at 
han  Monrad  maatte  blive  Minister;  han  har  altsaa  lavet  alt  til,  og  naar 
han  nu  har  brugt  Tscherning  paa  den  Plads  for  at  gaa  i  Ilden  for  dem 
medens  Krigen  varer,  saa  søger  han  at  blive  ham  kvit,  fordi  han  i 
andre  Punkter  generer  dem  og  sondrer  sig  fra  de  andre  Herrer,  jeg 
forudser  derfor  en  Adsplittelse,  og  ønsker  vi  aldrig  var  bleven  hvirvlet 
ind  i  den  Malmstrøm. 

Lørdag,  22,  Juli  1848  (Kl.  11  Aften.) 

Jeg  er  nu  hjemkommet  fra  Jernbanegaarden,  hvorhen  jeg  ledsagede 
min  Mand,  der  nu  begiver  sig  paa  Reise  til  Armeen.  Hvor  lang  Tid 
og  hvor  mange  Begivenheder  ligger  der  ikke  imellem  den  Dato  jeg 
sidst  skrev  heri  og  nu?  Dengang  var  Tscherning  ogsaa  borte,  han 
stødte  dengang  til  en  seirende  Armee,  der  rask  havde  gjort  Ende  paa 
den  slesvig-holstenske  Oprørsarmee,  og  gik  rask  ned  til  Slesvig.  Den- 
gang jublede  de  ham  imøde  hele  Landet  igennem,  thi  dengang  var  alle 
opfyldt  af  Haab  og  god  Tro,  men  mange  tunge  Dage  ligger  mellem 
hin  Tid  og  nu,  meget  har  vi  tabt,  og  mangt  et  ædelt  Hjerte  har  ophørt 
at  slaa.  Der  har  fra  den  Tid  Tscherning  vendte  tilbage  fra  hin  Tur 
kun  udviklet  sig  yderst  maadelige,  jeg  kunde  næsten  sige  fortvivlede 
Forhold  for  os. 

Vor  Armee  har  nu  sit  Hovedkvarter  ved  Veile,  Haabet  om  Vaaben- 
stilstand  er  svigtet,  alle  Underhandlinger  ere  afbrudte.  Det  skan- 
dinaviske Broderskab  har  haft  lidet  eller  intet  at  sige,  det  har  ind- 
skrænket sig  til  at  sende  4  å  6000  Mand,  at  staa  og  se  til  i  Pyen, 
de  andre  spiser  deres  Krigsstyr  op  i  Skaane.  Kongerne  gøre  hin- 
anden Besøg,  og  derved  bliver  det.  De  store  Magter,  til  hvem  vi 
vendte  os,  staa  forbausede,  at  deres  kloge  Underhandlinger  strandede 
paa  det  store  tyske  Fædreland,  men  de  bleve  nok  vrede  paa  os,  fordi 
vi  indirekte  ere  Skyld  i,  at  de  bliver  compromiterede  og  taget  ved 
Næsen.     Det  er  daarligt   for  den    som    er  lille,   fattig   og   ærlig,    han 

kommer  ikke  langt  for  den,  som  er  stor  og  mægtig,  og  forstaar  den 
Kunst  at  lyve  og  bedrage  med  et  ærligt  Ansigt. 

Tschernings  baade  aandelige  og  legemlige  Befindende  er  meget 
mindre  vel,  vedholdende  anstrængt  Arbejde,  næsten  stadig  Uro  og 
Sindslidelse  har  afkræftet  og  afmagret  ham,  og  bleget  hans  Haar.  Det 
er  ikke  det  samme  Menneske,  han  er  lige  klog  mild  og  god,  men  mere 
og  mere  rodfæstes  hans  Anelse  om,  at  Danmark  gaar  sin  Opløsning  imøde. 


S.  Kierkegaards  Forlovelse. 

Af  A.  B.  Drachmann. 

Mit  Forhold  til  Hende.    Af  Søren  Kierkegaards  efterladte  Papirer.    Ved  Henriette 
Lund.  —  Kierkegaardske  Papirer.    Forlovelsen.     Udgivne  for  Fru  Regina  Schlegel  ^ 

Raphael  Meyer. 


Olfentliggjørelsen  af  S.  Kierkegaards  Breve  fra  Forlovelsestiden  og 
hans  senere  Optegnelser  derom  har  atter  vakt  Interessen  for  denne 
mærkelige  Episode  —  hvis  man  kan  kalde  det  saaledes  —  i  en  stor 
Mands  Liv.  Kierkegaards  Forlovelseshistorie  fik  en  saa  afgjørende 
Betydning  for  hans  Udvikling  som  Menneske  og  Forfatter,  og  indeholdt 
paa  den  anden  Side  saa  meget  Gaadefuldt  og  Uopklaret,  at  man  med 
stor  Forventning  maatte  imødese  de  nye  og  fuldt  ud  authentiske  Op- 
lysninger der  vidstes  at  ville  fremkomme  efter  Fru  Schlegels  Død. 
Det  vil  derfor  være  naturligt  at  prøve  paa,  omend  kun  i  de  yderste 
Omrids,  at  gjøre  Rede  for  hvad  de  nu  udgivne  Papirer  lærer  om  For- 
holdet. 

Det  maa  nu  strax  siges  at  hvad  der  er  fremkommet  af  Nyt  til 
direkte  Oplysning  just  ikke  er  meget.  Mindst  giver  endda  selve 
Kierkegaards  Breve  til  hans  Forlovede.  Dette  beror  tildels  paa  den 
ydre  Omstændighed,  at  de  allerfleste  af  dem  er  udaterede,  saa  at  det 
er  meget  vanskeligt  at  ordne  dem  chronologisk  med  nogenlunde  Sik- 
kerhed. Det  er  jo  muligt  at  et  indtrængende  philologisk  Arbeide  — 
som  man  ikke  med  Rette  kunde  forlange  af  de  første  Udgivere  —  her 
kan  bringe  sikrere  Resultater;  men  selv  i  saa  Fald  vil  Udbyttet  ikke 
være  stort.  Det  er  ogsaa  naturligt  nok,  da  de  to  jo  boede  i  samme 
By  og  vel  saaes  omtrent  dagligt,  at  Breve  ikke  har  spillet  nogen  stor 
Rolle  mellem  dem.  —  Heller  ikke  Brevene  til  Boesen,  der  i  andre 
Henseender  er  det  interessanteste  i  Samlingen,  bringer  synderlige  positive 
Oplysninger  ud  over  hvad  vi  allerede  vidste.  Lidt  anderledes  stiller 
Sagen  sig  med  Kierkegaards  senere  Redegjørelse  („Mit  Forhold  til 
Hende*")  og  de  dertil  hørende  Stykker;  vi  faar  af  dem  at  vide,  hvad 
der  hidtil  saa  vidt  jeg  veed  var  ganske  ubekjendt,  at  han  i  1849  har 
søgt  en  Forklaring  og  „Forligelse"  med  Fru  Schlegel.  Men  om  selve  For- 
lovelsestiden meddeler  de  direkte  ikke  Stort  udover  det  længst  kjendte. 

Derimod  giver  disse  sidste  Papirer  og  overhovedet  den  hele  Samling 
indirekte  vigtige  Bidrag  til  Forstaaelsen  af  Kierkegaards  Forlovelses- 
historie. Det  har  altid  været  klart  at  en  Række  af  hans  Skrifter, 
fremfor  alt  Enten-Eller,  Frygt  og  Bæven.  Gjentagelsen  og  Stadier,  af- 
speilede  hans  egne  personlige  Oplevelser  med  større  eller  mindre  Tro- 
skab. Til  nærmere  at  bestemme  disse  Skildringers  Forhold  til  Virke- 
ligheden giver  de  nyudgivne  Papirer  vigtige  Bidrag;  i  „Mit  Forhold  til 
Hende"  har  K.  endog  ligefrem  udhævet  visse  Motiver  i  Stadiernes 
Lidelseshistorie  som  historiske.  Der  ligger  her  en  Opgave  for  en 
fremtidig  Biograf;  den  vil  blive  vanskelig  og  kræve  et  stort  Arbeide; 
men  den  lover  et  ikke  ringe  Udbytte.  Denne  Opgave  skal  ikke  fore- 
gribes her;  men  det  kan  maaskee  paaregne  nogen  Interesse,  naar  jeg 
forsøger  at  skizzere  det  hele  Forhold  som  det  fremtræder  i  Belysning 
af  de  nye  Oplysninger.  Jeg  skal  herunder  fremhæve  visse  Sider,  der 
maaskee  hidtil  ikke  har  været  stærkt  paaagtede,  og  lade  andre  ligge, 
navnlig  Forlovelsens  religiøse  Betydning  for  K.;  den  er  paa  den  ene 
Side  bedre  kjendt  end  alt  det  øvrige,  paa  den  anden  Side  rummer  den 
Vanskeligheder  der  gjør  det  umuligt  at  behandle  den  paa  dette  Sted. 

Kierkegaard  har  fra  Ungdommen  af  været  en  indesluttet  Natur,  der 
indadtil  var  „tungsindig**,  men  udadtil  forstod  at  beherske  sig  saaledes 
at  hans  egentlige  Væsen  ikke  var  til  at  opdage  for  andre.  Trods  al 
Livlighed,  ja  Kaadhed,  hvoraf  han  maa  have  haft  et  stort  oprindeligt 
Fond,  gav  han  sig  ikke  hen;  en  stedse  vaagen  Reflexion  og  en  ene- 
staaende  Villiekraft  gjorde  ham  det  muligt  altid  at  være  paa  sin  Post, 
altid  at  bruge  sine  naturlige  Gaver  med  Beregning.  At  han  kunde 
dette,  var  ham  en  Kilde  til  Glæde  og  Stolthed,  der  dog  stadig  blandedes 
med  Mismod  over  at  han  ikke  kunde  andet;  saa  dybt  og  smerteligt 
han  end  følte  at  han  af  Naturen  manglede  en  Friskhed  som  andre 
havde,  saa  stærkt  maatte  han  hvert  Øieblik  mærke  sin  Overlegenhed, 
naar  det  kom  an  paa  i  Væsen  og  Handling  at  gjennemføre  en  Beslut- 
ning og  en  Plan.  I  sit  senere  Liv  var  han  fuldstændig  klar  over  at 
hele  dette  Forhold  ikke  lod  sig  ændre,  at  hans  Tungsind  vel  kunde 
beherskes,  men  ikke  helbredes.  Men  da  han  var  27  Aar  og  forelsket, 
saae  han  anderledes  paa  Sagen.  Han  har  været  forvisset  om  at  kunne 
beherske  sit  Tungsind  overfor  den  Elskede  (uagtet  han  ikke  vilde  skjule 
det  for  hende),  og  han  har  haabet  at  det  ved  et  lykkeligt  Ægteskab 
efterhaanden  kunde  hæves.  Han  handlede  saa  overfor  hende,  som 
altid  i  sit  Liv,  efter  modent  Overlæg  og  med  fuld  Selvbeherskelse; 
man  har  i  hans  Fremstilling  af  Frieriet  (baade  i  Redegjørelsen  og  i 
Stadierne)  ikke  Indtryk  af  ringeste  Tvivl  eller  Vaklen,  men  lige  saa 
lidt  af  Henrevethed  eller  Overilelse.  Der  er  Lidenskab  nok,  men  der 
handles  ikke  af  Lidenskab  eller  i  Lidenskab,  der  handles  under  den 
roligste  Beslutning. 

Forholdets  første  Tid  er  maaskee  den  allervanskeligste  at  komme 
til  Klarhed  over.     Kierkegaard   udtaler   selv  i   Redegjørelsen,    at   han 

allerede  Dagen  efter  Forlovelsen  indsaa  at  han  havde  grebet  feil.  Baade 
Gjentagelsen  og  især  Stadierne  viser  dog  en  anden  Vei,  og  talrige 
Udtalelser  andetsteds  i  Papirerne  om .  at  han  langt  senere  havde 
Haab  om  dog  at  „realisere  et  Ægteskab ""  gjør  det  umuligt  at  tage 
Ordene  i  Redegjørelsen  aldeles  bogstaveligt.  Men  at  Tvivlen  tidlig  har 
rørt  sig  hos  ham  og  plaget  ham  alvorligt,  er  rimeligt  nok.  Den  holdt 
han  imidlertid  for  sig  selv,  og  det  er  charakteristisk  for  hans  Tillid  til 
sin  Selvbeherskelse,  at  det  slet  ikke  faldt  ham  ind  at  der  kunde  være 
noget  iveien  fra  hendes  Side. 

Heri  synes  han  dog  at  have  taget  feil.  Der  er  en  Episode,  som 
han  betegner  som  hendes  Forsøg  i  „grændseløst  Overmod",  hvorunder 
hun  bl.  a.  sagde  at  hun  havde  taget  ham  af  Medlidenhed  o.  1.  Denne 
Historie  kommer  i  Kierkegaards  Fremstilling  ganske  umotiveret;  men 
det  kan  den  ikke  have  gjort  i  Virkeligheden.  At  Kierkegaards  For- 
lovede kan  have  savnet  noget  hos  ham,  vil  heller  ikke  forundre  nogen 
der  har  læst  hans  Breve  til  hende.  De  er  tildels  meget  smukke;  men 
de  mangler  alle  noget.  Ikke  eet  af  dem,  fra  den  ubetydeligste  Billet 
til  de  store  Pragtnumre,  indeholder  et  umiddelbart  Udtryk  for  Følelse. 
Alt  er  beregnet;  hver  Sætning,  ja  hvert  Ord  bærer  Præg  af  at  være 
revideret  i  Reflexions-Departementet  inden  det  fik  Lov  til  at  passere. 
Hvis  hans  personlige  Optræden  har  svaret  hertil,  selv  om  den  har 
været  nok  saa  øm  og  hensynsfuld,  saa  er  et  Udbrud  af  Utaalmodighed 
fra  hendes  Side  let  forklarligt;  og  det  er  ogsaa  kun  naturligt  at  det 
ikke  fik  nogen  heldig  Form  —  hun  var  jo  kun  18  Aar  og  kunde  ikke 
have  noget  Begreb  om  hvad  der  var  iveien  og  hvor  dybt  det  laa. 
Paa  den  anden  Side  har  han  aabenbart  i  dette  Sammenstød  manglet 
den  Overlegenhed  som  virkelig  Forstaaelse  giver;  han  siger  selv  at 
han  blev  vred,  og  endnu  langt  senere  lægger  han  en  Vægt  paa  Formen 
for  hendes  Udbrud  som  neppe  er  forsvarlig.  Mærkeligt  er  det  ogsaa 
at  see  at  han  endnu  i  1849  kunde  mene  at  for  hendes  Skyld  havde 
dette  været  det  rette  Tidspunkt  til  at  hæve  Forholdet.  Han  synes  at 
forudsætte  at  hun  maa  handle  lige  saa  bevidst  og  konsekvent  som  han 
—  maaskee  med  det  hemmelige  Motiv  at  en  anden  Forklaring  vilde 
gjøre  hende  for  lille  i  hans  Øine  (jvfr.  Stadierne). 

Et  Tilfælde  løste  Spændingen;  men  hun  synes  dog  at  have  mærket 
at  der  var  noget  Alvorligt  iveien,  og  fra  da  af  sætter  hun,  som  han 
siger,  al  Kraft  ind  paa  „at  tvinge  hans  Tungsind  igjennem,  at  sprænge", 
Hendes  Middel  er  Hengivelse;  hun  fordrer  ikke  mere  noget,  hun  tager 
ham  som  han  er.  „Du  bliver  dog  aldrig  glad,  saa  det  kan  jo  hverken 
gjøre  Dig  fra  eller  til  om  jeg  faaer  Lov  at  blive  hos  Dig"  —  denne 
Replik,  som  K.  har  opbevaret,  er  aabenbart  Kvintessensen  af  hendes 
Følelser  i  denne  Periode.  Men  Kierkegaard  kan  ikke  tage  imod  hvad 
der  bydes  ham  paa  denne  Maade.  Han  synes  at  have  ment,  at  kun 
hvis  hun  kunde  hæve  sig  til  den  samme  religiøse  Forklaring  af  hans 
Væsens  Grundskade  som  han  selv  netop  i  denne  Tid  arbeidede  sig  op 

til  —  kun  da  kunde  der  blive  Tale  om  et  virkeligt  Ægteskab.  Ellers 
vilde  de  begge  blive  bundulykkelige.  Han  mente  vel  at  han  kunde 
have  levet  med  hende  og  gjort  hende  Tilværelsen  taalelig,  maaskee 
mere  end  det,  naar  han  havde  turdet  skjule  sit  Inderste  For  hende; 
men  det  turde  han  netop  ikke,  et  Ægteskab  paa  dette  Vilkaar  forekom 
ham  utilladeligt.  Og  dele  hans  Hemmelighed,  overtage  den  paa  samme 
Vilkaar  som  han  —  det  kunde  hun  ikke.  Kierkegaard  har  ellers  ikke 
just  været  nogen  Talsmand  For  Ligheden  mellem  Mand  og  Kvinde  i 
Ægteskabet;  men  da  det  i  den  personlige  Konflikt  kom  til  det  Yderste, 
har  han  i  Handling  hævdet  den  med  en  enestaaende  Konsekvens.  Og 
dog  var  Fristelsen  stor.  Der  bødes  ham  hvad  han  selv  havde  grebet 
efter  som  sin  høieste  Lykke,  og  den  bødes  ham  uden  nogensomhelst 
Betingelser;  Ansvaret  for  at  afvise  den  kom  alene  til  at  hvile  paa  ham 
selv.  Værre  for  ham  var  det,  at  han  ved  at  bryde  maatte  ofre  sin 
Stolthed,  sit  Ord  som  Mand.  Hvor  dybt  dette  har  naget  ham,  sees  af 
talrige  Steder  i  de  efterladte  Papirer;  i  mere  dramatisk  Form  har  man 
hans  Reflexioner  derover  i  Gjentagelsen.  Han  var  da  ogsaa  mindre 
end  nogen  anden  vant  til  at  sige  Ja  den  ene  Dag  og  Nei  den  næste; 
at  han  her  maatte  gjøre  det,  har  ramt  ham  paa  hans  allerømmeste 
Punkt.  Endelig  maatte  han  tilføie  det  Menneske  han  holdt  mest  af  i 
Verden  den  dybeste  Smerte,  og  det  uden  at  det  var  hende  muligt  at 
forstaae  at  det  var  nødvendigt.  Alt  dette  har  han  overvundet,  og  over- 
vundet i  Kraft  af  Ægteskabets  Idee  som  han  forstod  den.  Ægte 
Kierkegaardsk  er  det  herved,  at  naar  han  mener  at  Ægteskabet  ube- 
tinget fordrer  Aabenhed,  saa  er  det  han  i  sidste  Instans  falder  tilbage 
paa  —  Vielsesformularen.  Han  arbeider  endog  med  den  Tanke,  om  et 
Ægteskab  uden  Vielse  skulde  være  Løsningen*)  —  og  afviser  den  med 
mange  gode  Grunde,  men  ikke  med  den  bedste:  at  det  aldeles  ikke 
vilde  gjøre  nogen  Forskjel  i  hans  Forpligtelse.  —  Hans  steile  Konse- 
kvens mangler  dog  ikke  det  lille  Stænk  af  Svaghed  der  først  gjør  den 
(uldt  ud  beundringsværdig;  Tilstaaelsen  heraf  findes  i  Redegjørelsen : 
Jeg  var  gammel  som  en  Olding,  hun  ung  som  et  Barn,  men  Evner 
havde  jeg  —  ak  næsten  desto  værre!  —  til  at  fortrylle  hende,  og  naar 
jeg  skimtede  Haab,  kunde  jeg  ikke  negte  mig  den  Glæde  at  fortrylle  hende.  "* 
Saa  kom,  efter  omhyggelig  Forberedelse,  Opsigelsesbrevet  —  saa 
hendes  lidenskabelige  Modstand,  og  derefter  de  uhyggelige  to  Maaneder, 
hvori  Kierkegaard  søgte  at  fri  hende  ud  af  Forholdet  —  ved  konse- 
kvent at  synes  en  anden  end  den  han  virkelig  var.  Ved  at  sammen- 
holde Skildringen  i  Stadierne  med  en  Bemærkning  i  Redegjørelsen  seer 
man  at  hans  Taktik  virkelig  var  den  at  vaase,  at  være  fad  og  lapset 
—  ikke,  som  man  tildels  har  opfattet  det,  at  være  hensynsløs  og  ond- 
skabsfuld. Her,  om  nogetsteds,  er  man  inde  paa  det  i  strengeste 
Forstand  Kierkegaardske;  saaledes  vilde  ingen  anden  have  baaret  sig 


*)  Jvfr.  hertil  E.  P.  1844-45,  S.  154.  1847,  S.  150. 

ad.  Men  Kierkegaard  ansaa  det  for  sin  Pligt;  dersom  han  havde  sagt 
hende  Sandheden,  eller  blot  havde  søgt  at  faa  hende  til  at  opgive  For- 
holdet med  det  Gode,  vilde  hun  efter  hans  Mening  have  været  bundet 
til  ham  for  stedse,  og  det  maatte  for  hendes  Skyld  forhindres,  koste 
hvad  det  vilde. 

Hans  Psychologi  er  her  vistnok  ikke  rigtig.  Han  blev  jo  dog  — 
meget  imod  sin  Villie  —  nødt  til  selv  at  hæve  Forholdet,  og  han  er 
aabenbart  heller  ikke  senere  sikker  paa  at  det  er  lykkedes  ham  at  faa 
hende  til  at  anse  ham  for  et  slet  Menneske;  han  tænker  sig  endog  den 
Mulighed  at  hun  har  giftet  sig  i  Forstaaelse  af  hvad  det  maatte  betyde 
for  ham.  Dette  er  lidet  troligt;  men  der  er  god  Grund  til  at  antage 
at  Resultatet  for  hendes  Vedkommende  —  Ægteskabet  med  Schlegel  — 
vilde  være  blevet  det  samme,  selv  om  han  havde  baaret  sig  mere  lige- 
fremt ad.  Atter  her  maaler  han  hende  med  sin  egen  Alen,  kan  eller 
vil  ikke  forstaa  Umiddelbarhedens  Evne  til  at  glemme,  til  at  begynde 
forfra  paa  Livet.  Men  dernæst  —  og  dette  er  nok  saa  charakteristisk 
—  synes  det  aldrig  at  være  faldet  ham  ind,  at  det  kunde  være  hans 
Pligt  at  være  aaben,  at  lade  hende  tage  sin  Del  af  Ansvaret,  saavidt 
det  var  muligt.  Han  tillader  sig  ganske  roligt  at  spille  Forsyn  overfor 
hende  efter  den  videste  Maalestok;  at  hun  har  Krav  paa  at  behandles 
som  et  selvstændigt  Væsen,  kommer  ikke  i  hans  Tanke.  (Hun  synes 
derimod  at  have  haft  en  Fornemmelse  deraf,  naar  hun  siger,  at  han 
vistnok  ender  som  Jesuit.)  Den  Eiendommelighed  hos  Kierkegaard, 
der  her  bestemmer  hans  Handlemaade,  har  han  selv  peget  paa  i  et  af 
Brevene  til  Boesen.  Det  hedder  her:  „Saasnart  det  Ethiske  gjør  sig 
gjældende,  saa  faaer  det  let  altfor  megen  Magt  over  mig.  Jeg  bliver 
et  ganske  andet  Menneske,  jeg  kjender  ingen  Grændse  for  hvad  der 
kunde  være  min  Pligt  o.  s.  v."  Det  er  netop  Sagen:  paa  det  ethiske 
Omraade,  saasnart  der  er  Tale  om  Opofrelse,  kjender  Kierkegaard 
ingen  Grændser.  Et  slaaende  Exempel  er  hans  Afhandling  „Har  et 
Menneske  Lov  til  at  lade  sig  ihjelslaae  for  Sandheden*",  hvor  Spørgs- 
maalet  benægtes,  fordi  den  der  har  Sandheden  og  altsaa  er  den 
Overlegne,  derved  lader  de  andre  blive  skyldige  i  et  Mord.  Om 
det  overhovedet  er  et  Menneske  tilladt  at  tiltage  sig  den  ethiske  Over- 
legenhed, at  han  i  sidste  Instans  gjør  sig  ansvarlig  for  andre  Menneskers 
Handlinger  —  det  spørges  der  slet  ikke  om,  det  betragtes  som  selv- 
følgeligt. —  Endelig  maa  man  for  at  forstaa  Kierkegaard  erindre,  at 
han  ikke  havde  den  Støtte  som  andre  Mennesker  har  i  deres  umiddel- 
bare Fornemmelse  for  det  Rette,  i  Overensstemmelse  med  almindelig 
Tænkemaade  o.  s.  v.  Han  havde  til  Udgangspunkt  alene  det  christelige 
Kjærlighedsbud,  som  han  aldrig  har  underkastet  Kritik  men  taget  som 
absolut;  til  Veiledning  kun  sin  Reflexion,  der  med  ubøielig  Konsekvens 
drev  ham  ud  i  det  Absurde.  Rigtignok  havde  han  saa  til  Gjengjæld 
det  forud  for  almindelige  Mennesker,  at  han  handlede  som  han  tænkte, 
at  han  aldrig  gik  paa  Akkord  med  hvad  han  havde  erkjendt  for  rigtigt, 

selv  om  det  stred  nok  saa  meget  med  det  Vedtagne,  ja  selv  om  det 
bragte  ham  selv  til  Fortvivlelse.  Han  har  ofte  nok  udtalt  sin  Beundring 
For  den  samme  Egenskab  hos  Grækerne;  det  er  intet  Under,  han 
havde  den  selv,  og  Livet  havde  grundig  lært  ham  hvad  den  betyder 
og  hvad  den  koster. 

Omtrent  saaledes  fører  —  med  Forbigaaelse  af  en  Mængde  Enkelt- 
heder og  visse  store  Synspunkter  —  det  nu  Foreliggende  til  at  lægge 
sig  Forholdet  til  Rette.  Man  maa  dog  ikke  glemme,  at  det  egentlig 
afgjørende  i  den  hele  Historie  stadig  henstaar  uopklaret.  Om  den 
nærmere  Beskaffenhed  af  Kierkegaards  „Tungsind"  veed  vi  i  Virkelig- 
heden ikke  noget;  og  hermed  stemmer,  at  K.  gjentagne  Gange  bestemt 
har  erklæret,  at  den  virkelige  Grund  til  Bruddet  vil  aldrig  noget  Men- 
neske erfare.  Man  har  søgt  Nøglen  til  Gaaden  i  det  Besøg  hos  en 
Læge,  der  omtales  i  Papirerne  1844 — 45  S.  432.  Det  er  ganske  vist 
ufatteligt,  naar  man  holder  sig  til  K.s  egen  Fremstilling,  hvad  en 
Læge  kunde  have  med  Sagen  at  gjøre;  paa  den  anden  Side  maa  det 
ikke  overses,  at  gjør  man  den  physiske  Side  til  det  afgjørende  Moment, 
saa  bliver  K.s  Forhold  fra  først  til  sidst  ubegribeligt,  og  Enkeltheder 
som  hans  Idee  om  et  Ægteskab  uden  Vielse  som  Udvei  ganske  menings- 
løse. Andre  Forsøg  synes  heller  ikke  at  føre  til  Maalet.  Man  kommer 
vist  til  at  lade  ham  beholde  sin  Hemmelighed  med  „Pælen  i  Kjødet*" 
for  sig  selv;  han  har  tåget  den  med  sig  i  Graven. 

Et  helt  andet  Billede  end  af  Brevene  til  Regine  Olsen  faar  man 
af  Brevene  til  Boesen.  De  er  i  en  vis  Forstand  det  interessanteste  af 
det  Nye  der  her  er  fremkommet,  fordi  de  viser  os  K.  fra  en  hidtil 
ukjendt  Side.  Overfor  Boesen  giver  han  sig  for  en  Gangs  Skyld  — 
vistnok  den  eneste  Gang  i  sit  Liv  —  uden  Forbehold  som  han  er. 
Naturligvis  holder  han  visse  bestemte  Ting  tilbage:  netop  i  Brevene  til 
Boesen  betoner  han  at  den  dybeste  Forklaring  af  Bruddet  er  hans 
Hemmelighed,  som  ingen  faar  at  vide.  Men  iøvrigt  faar  Vennen  ren 
Besked  om  Hensigten  med  hans  besynderlige  Optræden,  om  hans  Plan 
at  synes  „Skurk",  om  hans  Sindstilstand  o.  s.  v.  Og  dog  er  denne  Aaben- 
hed  ikke  det  mest  Forbausende;  en  Fortrolig  maatte  K.  have,  naar 
han  stadig  vilde  holde  sig  å  jour  med  sin  tidligere  Forlovedes  Sinds- 
tilstand; og  det  vilde  han.  Men  Brevene  er  tillige  et  ligefremt  Ud- 
tryk for  K.s  indre  Liv  i  denne  Periode;  han  giver  sig  her  Lov  til 
at  skrive  som  det  falder  ham  ind,  uden  ængstelig  at  beregne  Virkningen. 
Han  svarer  straks  naar  han  faar  et  Brev  fra  Boesen;  han  veier  ikke 
sine  Ord,  saa  han  ofte  misforstaas  og  maa  forklare  sig;  han  stiliserer 
ikke,  hvad  han  altid  gjorde  i  Brevene  til  sin  Forlovede.  Han  behandler 
Boesen  med  den  yderste  Ligefremhed,  kommanderer  ham  frem  og 
tilbage  mellem   Vestervold  og  Børsen  og  „Klædeboerne"*),   som  han 

*)  Den  philologiske  Nøjagtighed,  hvormed  Hr.  Raphael  Meyer  har  gengivet  alle  Smaa- 
ting  i  disse  Papirer,  er  fremfor  alt  her  uvurderlig;  i  disse  Breve  vilde  man  ikke 
undvære  en  eneste  Skjødesløshed  i  Orthographi  eller  Interpunktion. 

kalder  det;  han  bander  „Død  und  Pestilense*'  ad  ham,  naar  han  tillader 
sig  en  beskeden  Tvivl  om  K.  har  godt  af  at  faa  Efterretninger  om 
„Hende";  han  giver  sin  Selvfølelse,  sin  Bevidsthed  om  Overlegenhed 
over  Menneskene  i  Almindelighed  og  Boesen  i  Særdeleshed  det  lige- 
fremmeste Udtryk.  Til  Gjengjæld  tager  han  sig  af  Vennens  Anliggender 
med  en  Kraft,  som  om  han  ikke  havde  andet  at  tænke  paa.  Boesen 
har  lidt  en  Skuffelse  i  Kjærlighed  og  tænker  i  den  Anledning  paa  at 
blive  Missionær;  K.  tager  ham  aandeligt  i  Kraven  og  retvender  ham 
saa  man  synes  man  kan  høre  det  knage  i  ham  —  og  klapper  ham 
saa  bagefter  med  den  blødeste  Haand.  Hvorledes  K.  selv  havde  det 
samtidig  med  at  han  præsterede  dette,  det  kan  man  bedre  end  af 
nogen  Beskrivelse  see  af  følgende  Sted:  Jeg  flyer  ikke  Tanken  om 
hende,  men  naar  jeg  da  tænker  paa  den  stakkels  Pige  —  og  dog  er 
hun  for  god  til  at  kaldes  en  Stakkels  Pige  —  og  dog  er  hun  en  Stak- 
kels Pige,  og  dog  har  min  Aandskraft  været  den  Skyldige,  der  har 
knækket  den  stolteste  Pige  —  seer  Du  saa  er  jeg  i  en.MøUegang  og 
jeg  behøver  blot  een  Time  daglig-  paa  den  Maade  at  træde  Mølle,  og 
saa  lade  min  Hypochondri  være  en  vranten  Kudsk,  der  stedse  raaber 
Hyp  Hyp,  og  med  sin  Svøbe  rammer  de  ømmeste  Stæder,  saa  har 
har  jeg  Motion  nok  for  den  Dag,  saa  behøver  jeg  al  mulig  Aandskraft 
for  at  sige  Stop,  nu  tænker  jeg  paa  andre  Ting.  Og  dog  er  min  Sjæl 
sund,  sundere  end  den  nogensinde  har  været." 

For  den  sidste  Paastand  kan  man  føre  en  Slags  Bevis  ved  at  hen- 
vise til  K.s  Arbeide  i  denne  Tid;  han  anfører  det  selv  med  Stolthed. 
Han  har  hørt  3  å  4  Timer  Forelæsninger  daglig  (som  han  tildels  skrev 
rent  hjemme),  haft  en  Sprogtime  daglig,  faaet  læst  en  Del,  og  han  kan 
love  Boesen  at  læse  14  å  20  Ark  (af  Enten-Eller)  høit  for  ham  naar 
han  kommer  hjem.  „Og  nu  alle  mine  Smerter,  mine  Monologuer," 
føier  han  selv  til.  Om  disse  giver  det  ovenfor  citerede  Sted  en  Fore- 
stilling. Og  over  det  hele  troner  saa  den  urokkelige  Beslutning:  at 
lade  som  ingenting,  udadtil  være  glad  og  ubekymret,  ja  kaad  og  vittig  — 
gjennemført  med  den  yderste  Konsekvens,  samtidig  med  at  han  paa  det 
Nøieste  følger  enhver  af  „Hendes"  Bevægelser  og  holder  det  hele 
Forhold  aabent,  rede  til  om  saa  skal  være  at  overtage  det  igjen,  at 
indgaa  Ægteskab  med  hende  —  hvis  det  ikke  lykkes  ham  at  gjøre 
hende  fri. 

Kierkegaards  egen  Redegjørelse  for  hans  Forhold  til  „Hende"  synes 
at  være  foranlediget  ved  den  Tanke,  der  efter  hendes  Faders  Død 
dukkede  op  hos  ham,  om  han  dog  ikke  burde  give  hende  en  Forkla- 
ring af  sin  Opførsel  overfor  hende.  Han  har  da  taget  det  hele  For- 
hold op  til  fornyet  Prøvelse.  Væsentligt  Nyt  om  hans  egen  Stilling 
giver  den  ikke;  men  den  indeholder  dels  som  sagt  vigtige  Oplysninger 
om  Steder  i  hans  Skrifter,  hvor  han  har  benyttet  faktiske  Begivenheder 
og  Repliker  fra  Forlovelsestiden,  dels  enkelte  Smaatræk  til  Charakteri- 
stik  af  hende  —  saa  meget  værdifuldere  som  de  ellers  er  saa  yderlig 

sparsomme.  —  Et  vigtigt  Supplement  til  Redegjørelsen  er  de  Stykker  af 
Journalerne,  som  Raphael  Meyer  har  ladet  følge  derefter;  de  er  af  let 
forstaaelige  Grunde  ikke  tidligere  udgivne.  Den  for  K.  eiendommelige 
Blanding  af  Phantasteri  og  ægte  Menneskelighed  træder  her  grelt  frem. 
Han  er  opfyldt  af  Angst  for  at  en  Tilnærmelse  fra  hans  Side  skal  faa 
hans  tidligere  Forlovede,  der  nu  allerede  har  været  gift  i  to,  forlovet  i 
sex  og  fuldstændig  adskilt  fra  ham  i  otte  Aar,  til  at  sætte  alle  Hensyn 
til  Side;  „hun  har  een  Gang  viist  ham  hvor  langt  hun  kunde  gaa  over 
Grændsen""  (ved  at  søge  ham  paa  hans  Værelse  og  lægge  den  meget 
omtalte  Billet,  hvori  hun  besvor  ham  ikke  at  forlade  hende!).  Om 
hans  Syslen  med  den  Tanke  at  hun  i  Grunden  har  giftet  sig  for  at 
faa  Forholdet  til  ham  i  Orden,  fordi  det  var  hans  Ønske  o.  s.  v.,  er 
der  allerede  talt.  —  Paa  den  anden  Side  staar  saa  Ytringer  som  denne, 
der  viser  hvad  det  egentlig  kom  ham  an  paa:  „I  Sandhed  veemodigt 
er  det  ogsaa,  at  denne  Pige  ligesom  er  sat  i  Skygge  i  eet  væk.  Schlegel 
er  vistnok  en  elskværdig  Mand,  jeg  troer  virkelig  at  hun  føler  sig  ret 
lykkelig  med  ham:  men  denne  Pige  var  et  Instrument,  som  han  ikke 
forstaaer  at  spille  paa,  hun  eier  Toner  som  jeg  forstod  at  aflokke  hende. '^ 
Overhovedet  gaar  den  Tanke  atter  og  atter  igjen,  at  han  ved  at  nærme 
sig  til  hende  vilde  gjøre  hende  en  Glæde,  vilde  forskjønne  og  høine 
hendes  Tilværelse.  —  Den  samme  Blanding  af  Forskruethed  og  dyb 
Følelse  viser  sig  i  de  talrige  Udkast  til  Brevene  til  hende  og  Schlegel; 
selve  de  virkelig  afsendte  Breve  er  korte,  fornemme  og  mandige. 
Kierkegaards  Tilbud  blev  afslaaet,  og  han  maatte  ovenikjøbet  døie  en 
^moraliserende  Indignations-Skrivelse  fra  Høistærede",  som  dog  ikke 
afficerede  ham  i  mindste  Maade;  overfor  en  vis  Art  Uforstaaenhed  var 
han  med  Rette  ganske  overlegen.  For  ham  havde  det  Skete  den  af- 
gjørende  Betydning,  at  han  fra  nu  af  kunde  have  Ro  i  Forholdet  — 
hvad  der  ingenlunde  for  ham  var  ensbetydende  med  at  glemme  det. 
Men  han  mente  nu  at  have  gjort  sin  Pligt  overfor  hende  personlig  til 
det  Yderste  og  kun  at  have  det  Ene  tilbage:  at  sørge  for  at  hun  kom 
til  at  „tilhøre  Historien "*.  Og  i  den  Henseende  behøvede  han  ikke  at 
gjøre  sig  nogen  Bekymring.  — 

I  Raphael  Meyers  Udgave  er  endnu  tilføiet  et  Par  Breve  fra  Fru 
Schlegel  til  Henrik  Lund,  skrevne  kort  efter  Kierkegaards  Død.  De 
viser  hvor  meget  det  hele  Forhold  vedblivende  beskjæftigede  hende, 
men  giver  intet  væsentligt  Bidrag  til  Belysning  af  hendes  Part  i  det. 
Overhovedet  savner  man  i  alt  det  Fremkomne,  saavidt  skjønnes,  ganske 
Materiale  til  en  virkelig  Charakteristik  af  hende ;  Kierkegaard  har  neppe 
villet  og  neppe  heller  kunnet  give  en  saadan,  og  fra  hendes  egen  Haand 
foreligger  Intet. 

De  to  Udgaver,  hvori  Brevene  m.  m.  er  fremkomne,  er  i  Dags- 
pressen blevet  tilstrækkelig  charakteriserede,  og  det  er  her  nok  at  slaa 
fast,  at  baade  for  den  der  vil  arbeide  med  Stoffet  og  for  den  almindelige 
Læser  er  Raphael  Meyers  Udgave  den  eneste  tilfredsstillende.    Men 

Sagen  har  en  Side  af  mere  almindelig  Interesse.  Den  Maade  hvorpaa 
Brevene  m.  m.  er  blevet  offentli^jorte  —  i  to  Udgaver  der  udkom 
lige  efter  hinanden,  og  hvoraf  kun  den  sidste  var  som  den  skulde 
være  —  er  utilbørlig;  den  er  uretfærdig  mod  Publikum,  der  ikke  kan 
vide  at  det  skal  vente  paa  den  anden  Bog,  naar  det  seer  den  første; 
den  er  skadelig  for  be^e  Udgiverne,  af  hvilke  den  første  kommer  til 
at  staa  i  et  uheldigt  Lys,  og  den  sidste  faar  sin  Bogs  Salg  for- 
mindsket; og  den  er  fremfor  alt  uforsvarlig  overfor  det  litterære  Mindes- 
mærke det  her  dreier  sig  om.  Alle  disse  Forkertheder  kunde  let  have 
været  undgaaede,  dersom  der  i  videre  Kredse  var  en  klar  Forestilling 
om,  at  Udgiverarbeide  ikke  er  Hvermands  Sag,  men  kræver 
fagmæssig  Uddannelse.  Erkjendelsen  af  denne  Sandhed  burde  være 
det  sikre  Udbytte  af  det  Misgreb  her  er  begaaet. 


Ruslands  Guldreserve 

Af  Hans  Tegner. 


Den  nyere  Tids  uhyre  store  og  meget  indviklede  Kredit-  og 
Pengesystem  kan  sammenlignes  med  en  omvendt  Pyramide.  De  væl- 
dige Transaktioner  i  Varer,  Obligationer,  Aktier  o.  s.  v.,  Vexel-Anvis- 
ning-  og  Seddelsystemet  hviler  paa  et  Fundament,  der  bestaar  af  ædle 
Metaller,  som  nu  i  de  fleste  Lande  med  et  velordnet  Pengesystem  er 
Guldet,  og  munder  ud  i  den  Forsikring,  at  ens  Tilgodehavende  i  sidste 
Instans  betales  med  Guld.  Til  dagligdags  mærker  man,  især  i  Dan- 
mark, hvor  Guldet  ikke  har  fundet  stor  Udbredelse  i  det  daglige 
Behov,  ikke  synderlig  dertil,  og  det  er  vel  de  færreste,  der  ved,  at 
ingen  (med  Undtagelse  af  Stat  og  Kommune  i  Betaling  for  Skatter  og 
Afgifter)  herhjemme  er  pligtig  til  i  een  Betaling  at  modtage  et  højere 
Beløb  af  Skillemønt  end  20  Kr.  i  1  og  2  Kronestykker,  5  Kr.  i 
mindre  Sølvmønt  og  1  Krone  i  Broncemønt.  Dog  kende  sikkert  alle 
Sætningen  paa  Nationalbankens  Sedler:  „Vexles  paa  Anfordring  med 
Guldmønt". 

Istedetfor  at  betale  med  rede  Penge  bruger  man  nu:  Vexler,  An- 
visninger, Sedler,  og  man  dynger  Landets  Hovedguldbeholdning  sammen 
i  en  eller  flere  centrale  Banker,  som  har  Ret  til  Seddeludstedelse. 
Disse  ere  forpligtede  til  at  have  en  vis  Del  af  de  udstedte  Sedler 
dækkede  med  Guld,  d.  v.  s.  Guld  lidende  i  Bankernes  Kældre.  Det  er  af 
Omhu  for  denne  Guldbeholdning,  at  de  store  Banker  drive  en  forsigtig 
Politik,  forandre  Diskontoen  o.  s.  v.,  og  at  Lovgivningen  har  fastsat 
Grænserne  for  deres  Seddeludstedelse  og  hele  Virksomhed  ved  talrige 
Love  og  Reglementer,  hvis  Overholdelse  Regeringen  i  Statens  og  Sam- 

fundets  Interesse  omhyggeligt  vaager  over.  Men  denne  Guldreserves 
Størrelse  er  altid  meget  lille  i  Forhold  til  de  vældige  Værdier,  som 
omsættes.  For  at  vise  dette  kunne  vi  f.  Ex.  tage  England.  Bank  of 
England's  gennemsnitlige  Guldreserve  var  i  Aaret  1903  c.  £  35.000.000 
— ,  de  andre  engelske,  skotske  og  irske  seddeludstedende  Bankers  c. 
£  10.000.000,  altsaa  tilsammen  c.  £  45.000.000. 

Men    Beløbet,    som    i    1903    passerede  gennem  Londons  Clearing- 
House  alene,   var  £  10.119.825.000  — ,   medens  England  og  Wales's 


Kommunegæld  andrager  c.  £  350.000.000  — ,  Storbriiianien  og  Irlands 
Statsgæld  c.  £  800.000.000  — ,  de  Deposita,  der  indestod  i  Banker,  der 
offentli^ør  Balancer,  den  31.  Decbr.  1903  c.  £  885.000.000  —  og  i 
Sparekasserne  c.  £  200.000.000.  -  Landets  Eksport  androg  £  291 .000.000, 
dets  Import  £  543.000.000. 

Theorien  Forlanger,  at  alle  Forpligtelser  og  Differencer  i  sidste 
Instans  skal  afgøres  med  Penge,  enten  rede  Mønt  eller  Sedier,  som 
atter  kan  Tordres  vexlet  med  Guld,  men  i  Realiteten  er  dette  ganske 
simpelt  umuligt.  Det  vilde  f.  Ex.  være  umuligt  blot  at  tilfredsstille  alle 
Sparerne,  hvis  de  paa  en  Gang  krævede  deres  Penge.  Derfor  ser 
man  ogsaa,  at  Loven  med  Hensyn  til  Seddeludstedelse  fra  Tid  til 
anden  suspenderes,  navnlig  under  Krisetider,  hvor  Folk  i  Ængstelse 
og  Panik  foretager  et  „Run"   paa  Finansinstitutterne  for  at  faa  Guld. 


Ruslands  Guldreseire 

Under  den  store  Krise  i  England  1825  stansede  en  Bank  i  Oxford 
Runnet  ved  at  placere  saa  meget  Guld  paa  Disken,  at  Folk  følle  sig 
beroligede,  og  en  Bank  i  Norwich  opnaaede  det  samme  ved  ai  frem- 
vise sin  Beholdning  af  Bank  of  England's  Sedler.  Det  er  imidlertid 
ikke  aliid  saa  let  at  standse  Folks  Ængstelse.  Men  det  er  en  Selv- 
følge, at  jo  bredere  og  stærkere  Pyramidens  Fundament  er,  jo  større 
Tryk  vil  den  kunne  modsiaa.  Saaledes  har  Rusland,  for  at  styrke  sin 
finansielle  Stilling  og  sin  Kredit,   i  aarevis  dynget  Guld  sammen  i  St. 


Petersborg,  d.  v.  s.  stadig  forøget  Statsbankens  Guldreserve.  Man  har 
hørt  mange  fantastiske  Beretninger  om  denne,  og  det  er  derfor  af  stor 
Interesse,  især  under  de  forhaandenværende  Krigsbegivenheder,  at  man 
faar  noget  faktisk  ai  vide  om  den. 


Den  engelske  Udgave  af  „The  World's  Work"  for  Maj  inde- 
holder en  Artikel  af  Magasinets  Udgiver,  Mr.  Henry  Norman,  M.  P., 
om  et  Besøg  i  Skatkammeret  i  „Gosudarst venni  Bank"  ^  den 
kejserlig  russiske  Statsbank  —  i  St.  Petersborg,  hvor  denne  saakaldte 
„hemmelige"  Guldreserve  forvares,  og  som  han  efter  en  Del  Besvær 

fik  Tilladelse  til  at  se.     Mr.  Norman  beskriver  denne  interessante  Op- 
levelse saaledes: 

Efter  en  lang  Tur  i  den  store  Bygnings  uendelige  Kontorer  og  indviklede  Korri- 
dorer, naaede  jeg  tilsidst  i  Stueetagen  to  store  Jæradøre,  foran  hvilken  stod  en  Gruppe 
uniformerede  Embedsmænd.  Dørene  have  tre  Laase,  hvortil  Nøglerne  opbevares  af 
tre  forskellige  Embedsmænd,  og  som  forsegles  med  tre  Segl,  hvortil  Originalerne  lige- 
ledes ere  i  Hænderne  paa  tre  forskellige  Personer.  Foran  Døren  staar  en  bevæbnet 
Skildvagt,  og  ved  sin  Side  har  han  en  elektrisk  Knap,  hvormed  han  i  et  Øjeblik  kan 
tilkalde  Militærvagten  i  den  nærliggende  Vagtstue.  Efter  at  Dørene  vare  aabnede^ 
befandt  jeg  mig  i  en  bred  Gang  med  en  Jærndør  paa  hver  Side.  Den  til  højre  førte 
til  et  stort  Rum,  hvis  Gulv  var  dækket  af  Lærredssække  —  her  laa  Sølvreserven. 
Den  til  venstre  førte  til  et  endnu  større  Rum,  omtrent  40  Alen  langt  og  15  bredt, 
højt  til  Loftet,  og  hvortil  Lyset  kom  ind  gennem  4  tilgitrede  Vinduer,  som  lukkes  med 
tykke  Jærnskodder.  En  Skildvagt  med  blank  Bajonet  gik  op  og  ned  i  Gaarden  uden- 
for. Rummets  Vægge  vare  fuldstændig  dækkede,  til  en  Højde  af  c.  8  Fod,  af  Skabe 
med  Døre  af  stærkt  Jærntvist,  forsynede  med  Hængelaase  og  Segl.  Hvert  Skab  havde 
25  Hylder,  og  ^U  af  disse  vare  fuldstændig  fyldte  med  Guldstænger,  som  kastede  en 
straalende  Glans  over  Rummet.  Et  Jæmværk  skilte  Rummet  i  to  Dele,  hvoraf  den 
ene,  som  man  kan  se  paa  Indskriften  over  hvert  Skab,  blev  brugt  til  Guld  af  russisk 
Oprindelse,  den  anden  til  Guld  fra  Udlandet. 

Jeg  f)k  Lov  til  at  inspicere  alt,  til  at  tage  de  to  hosstaaende  Fotografler  —  de 
første,  der  nogensinde  ere  tagne  af  Skatkammeret  —  og  til  at  udpege  hvilket  Skab 
eller  hvilke  Sække,  jeg  ønskede  at  undersøge.  Der  var  ingen  Tvivl  om,  at  alt  var 
ægte  nok.  Mange  af  de  engelske  og  franske  Guldstænger  vare  mærkede:  „A.  C.  de 
Rothschild**  eller  „Sharps  and  Wilkins,  London*'.  Den  af  de  store  Sække,  jeg  ud- 
pegede, blev  straks  bragt  hen  paa  Jæmbordet,  Seglet  brudt,  og  Indholdet  —  30,000 
Rubler  —  strømmede  ud.  — 

De  hurtige  Beregninger,  jeg  foretog  under  Opholdet  her,  stemmede  næsten  nøj- 
agtig med  den  Opgivelse,  som  Finansministeren  en  Uge  senere,  den  29.  Marts,  gav 
mig  efter  den  sidst  opgjorte  Balance.  Paa  den  Dag  var  den  i  Banken  liggende  Guldreserve : 

238.000.000  Rubler  i  russiske  Guldmønter 
142.000.000      „        i  udenlandske      „ 
204.000.000      „        i  Guldbarrer 
584.000.000  Rubler  ialt  ~  i  62.766.000 

eller  c.  1.130,000.000  Kroner. 

Denne  Sum  udgør  imidlertid  ikke  hele  Ruslands  Guldreserve.  Der  er  desuden 
mange  andre  Kategorier:  Guldbeholdningen  i  Banken  og  dens  100  Filialer  for  at  møde 
det  daglige  Behov  til  Handel  og  finansielle  Transaktioner,  Guld  paa  Vej  mellem 
Hovedkontoret  og  Filialerne,  Guld  i  Mønten  for  at  blive  præget,  Guld  i  Bankens  Eje 
(i  Modsætning  til  Statens),  men  deponeret  i  Udlandet.  Naar  disse  Summer  lægges 
sammen,  udgør  de  309.000.000  Rubler,  altsaa  med  ovennævnte  Sum  ialt  893.000.000 
Rubler.  Naar  det  Beløb,  som  Staten  (i  Modsætning  til  Banken)  har  deponeret  i 
London,  Paris,  Berlin,  Amsterdam  etc,  og  som  den  4.  April  udgjorde  mere  end 
100.000.000  Rubler,  lægges  dertil,  faar  man  den  umaadelige  Sum  af  1.000.000.000 
Rubler  =-  £  110.000.000  eller  1.930.000.000  Kroner. 

Ruslands  Seddellov  af  1897  fastsætter,  at  600.000.000  Rubler  Papirpenge  kunne 
udstedes  mod  en  Guldreserve  af  Halvdelen  af  deres  nominelle  Værdi.  Da  den  øje- 
blikkelige effektive  Seddelcirculation  er  omtrent  650.000.000  Rubler,  bliver  der  et 
Krigsfond  paa  c.  484.000.000  Rubler  tilbage  til  øjeblikkeligt  Brug. 


Mr.  Norman  tilføjer,  at  Rusland  i  denne  Krig  udgiver  næsten  alle 
Pengene  i  Landet  selv,  og  at  det  endnu  kan  udstede  en  uhyre  Masse 

Sedler,  men  at  det  ganske  naturligt  vil  følge  andre  Nationers  Eksempel : 
at  optage  Laan.  Ruslands  finansielle  Stilling  er  saa  god,  at  det,  hvis 
det  foretrækker  eller  Nødvendigheden  paabyder  det,  kan  føre  Krig  i  det 
mindste  i  et  Aar  uden  at  være  nødt  til  at  tænke  paa  at  optage  Laan.  — 
Saavidt  Mr.  Norman.  Hans  Udtalelser  staa  i  skarp  Modsætning 
til  de  i  mange  Blade  fremkomne  Beretninger  om  Ruslands  elendige 
finansielle  Stilling*).  Som  man  ved,  har  Rusland  i  Maj  Maaned  op- 
taget et  Laan  paa  800.000.000  Francs  i  Paris.  Ifølge  de  offentliggjorte 
Balancer  er  den  russiske  Banks  Stilling  nu  lige  saa  stærk  som  i  de 
sidste  tre — fire  Aar. 

*)  Vi  har  fra  anden  Side  modtaget  en  Artikel  med  en  meget  mørk  Skildring  af 
Ruslands  finansielle  Forhold.    Den  vil  følge  i  et  senere  Hæfte.    (Red.) 

♦•)  Efter  Oflfentliggjørelsen  i  dette  Tidsskrifts  Hæfte  for  15.  Januar  af  Blichers  Digt: 
Gammel  Kjærrester,  har  vi  modtaget  de  her  gengivne  Melodier  dertil  af  Achton 
Friis  og  Gunnar  Foss. 

Vagt  I  I  Gevær.  — 

Af  J.  Damsgaard,  Klim. 


Hr.  Markus  Hansen,  Aasendrup  har  i  „det  ny  Aarhundrede"  leveret 
et  meget  dygtigt  og  sagkyndigt  Indlæg  om  „Folkeskolen  og  Kirken«. 
Der  findes  i  Indlæget  en  Del  udmærkede  Momenter,  hvis  Berettigelse, 
jeg  skal  være  den  sidste  til  at  bruge  Pen  imod,  men  der  findes  ogsaa 
mellem  de  mange  „Pletskud"  en  Del  ret  tvivlsomme  „Træffere«,  med 
andre  Ord,  der  er  Ting  i  Indlæget,  jeg  ikke  kan  undlade  at  raabe  et 
„Vagt!   I  Gevær"  overfor.  — 

Hvad  Vej  vi  skal  gaa  med  Hensyn  til  Løsningen  af  Spørgsmaalet 
„Skolen  og  Kirken"  er  nu  paa  ingen  Maade  blot  et  Skolespørgsmaal 
alene,  som  Markus  Hansen  hævder.  Nej  hvad  Vej,  vi  skal  gaa  her» 
bestemmes  ikke  blot  af  pædagogiske  Hensyn.  I  det  enkelte,  i  Skolens 
daglige  Forhold  er  disse  eneraadende,  —  burde  være  det,  —  men  ved 
Ordningen  af  vor  Skoles  hele  ydre  Apparat  er  der  mange  andre  Hensyn 
at  tage,  pekuniære  og  sociale,  der  maa  komme  til  at  gøre  sig  gældende, 
og  det  vil  være  rent  Føleri  at  skyde  disse  Hensyn  til  Side.  —  Vi  staar 
utvivlsomt  ved  et  Vendepunkt  i  vor  Skoles  Historie.  Den  nylig  ved- 
tagne Lov  om  den  højere  Almenskole  vil  komme  til  at  sætte  Skel  i 
vort  Folks  Udvikling.  Den  har  Betingelse  for  at  kunne  blive  et  kraftigt 
og  dødbringende  Snit  gennem  den  uægte  og  unyttige  Studerekammer- 
dannelse, der  i  lange  Tider  har  været  i  saa  høj  Kurs  herhjemme.  Men 
skal  vor  Folkeskole  indgaa  som  et  naturligt  Led  i  den  ny  Skoleordning, 
da  maa  de  elementære  Fag  i  Højsædet  og  Tilsynet  forandres. 
Og  det  er  den  rigtige  Vej,  Markus  Hansen  gaar,  naar  han  fører  Kam- 
pen mod  det  nuværende  Tilsyn  ind  paa  Spørgsmaalet  „om  vor  Folke- 
skole skal  være  en  Kirkeskole  eller  en  ren  borgerlig  Folkeskole".  Men 
skal  Løsningen  af  Spørgsmaalet  være  retfærdig,  da  maa  Kirken  have 
sit.  Skolen  sit  og  Staten  sit.  Det  forekommer  mig,  at  den  Løsning, 
Markus  Hansen  naar  til,  ikke  paa  nær  Hold  gør  retfærdig  Skel  her. 
Det  bliver  i  Virkeligheden  den  sociale  Statskole  med  Amts-  og 
Stiftsinspektører  og  ikke  en  fri  Folkeskole,  vi  faar  ved  fuldstændig  at 
afskaffe  alt  kirkeligt  Tilsyn  og  sætte  Inspektorater  i  Stedet.  Man  maa 
ingenlunde  glemme,  at  vort  nuværende  Tilsyn  bestaar  af  to  Dele:  Skole- 
kommissionen valgt  af  Kommuneraadene  med  Præsten  som  Formand 
og  det  højere  gejstlige  Tilsyn:  Provst  og  Biskop.  Skolekommissionen 
er  i  Virkeligheden  ingen  ufolkelig  Institution.  Tværtimod!  Præsten  er 
ganske  vist  Formand,  men  der  staar  jo  fire  Mænd  ved  Siden  af  ham, 
og  Præsten  har  slet  ingen  Ting  at  sige,  naar  han  ikke  kan  faa  Fler- 
tallet med  sig.  Præsten  administrerer  blot,  hvad  Flertallet  bestemmer, 
og  det  er  en  Ære  for  vore  Bønder,  at  de  mange  Steder  har  forstaaet 
at  hævde  denne  deres  Ret  og  Magt   overfor  aristokratiske   og  altfor 

sprængteologiske  Præster.  Dette  Tilsyn  vil  jeg  ikke  have  bort,  fordi 
det  er  et  godt  folkeligt  Tilsyn  for  en  Borgerskole,  hvor  de  98®/o  af 
Børnene  kommer  fra  evangelisk-  lutherske  Hjem,  og  ikke  mindst  fordi 
jeg  er  overbevist  om,  at  det  bærer  henimod  almindelig  kommunal 
Valgret  og  Præstevalg.  —  Men  saa  kommer  det  dobbelte  Tilsyn  af 
Provst  og  Biskop,  og  dette  Tilsyn  er  selvfølgelig  aldeles  utidssvarende. 
Skolen  bør  her  have  sit  eget  Tilsyn,  men  det  skal  absolut  ikke  være 
et  prøjsisk  Tilsyn  af  Skoleinspektører,  der  farer  rundt  for  at  tage  Læ- 
reren i  Nakken;  men  det  skal  være  et  fuldtud  dansk  Tilsyn  det  vil 
sige,  et  Tilsyn  afpasset  efter  danske  Forhold,  et  hjælpende,  raadgivende 
og  vejledende,  en  Slags  Konsulentvirksomhed.  Jeg  er  en  absolut  Mod- 
stander af  Markus  Hansens  Kredsinspektører,  der  skal  piske  om  som 
Eksamensholdere  en  Gang  om  Aaret.  Dette  vil  udentvivl  komme  til 
at  virke  i  høj  Grad  uniformerende  paa  Skolen,  og  det  trænger  vi  saa-, 
mænd  ikke  til  i  særlig  Grad.  Det  er  heller  slet  ikke  den  Vej,  Ud- 
viklingen gaar  ude  i  Folket.  Nej  vi  maa  mere  og  mere  bort  fra  al 
Eksamen  i  alt  Fald  med  Hensyn  til  de  historiske  og  moralsk  opdra- 
gende Fag,  derimod  skal  alt  det  væsentlige  Arbejde  i  Folkeskolen  lægges 
paa  de  elementære  Fag,  og  for  saa  vidt  en  Bedømmelse  skal  finde 
Sted,  skal  den  finde  Sted  der.  Men  dertil  behøves  paa  ingen  Maade 
omrejsende  Skoleinspektører.  Dette  Arbejde  kan  en  stedlig  Skolekom- 
mission saa  udmærket  godt  besørge.  Nej  det  er  selve  Anlæget  af 
Skolens  Fag,  det  er  galt  med.  Skolen  er  bleven  overvældet  af  Lære- 
fagene, Religion,  Historie,  Geografi,  Naturhistorie  o.s.v.  Derved  er  dé 
elementære  Fag:  Læsning,  Regning  og  Skrivning  traadt  i  anden  Række. 
Men  det  er  galt.  Det  er  netop  de  elementære  Fag,  der  er  det  aller- 
vigtigste Middel  til  at  bringe  os  den  Forstandsdannelse,  der  trods  alt 
er  Skolens  Maal.  Men  her  paa  det  Omraade  venter  jeg  mig  kun  ringe 
Hjælp  af  en  omrejsende  Eksaminator.  Her  er  det  Folket  selv,  der  skal 
stille  Kravet  og  fordre  den  praktiske  Gennemførelse,  den  yderst  sag- 
kyndige Skoleinspektør  vil  sikkert  have  helt  andre  store  Ting  i  Hovedet. 
Endelig  vil  den  fuldstændige  Afskaffelse  af  det  kirkelige  Tilsyn  ogsaa 
let  faa  uheldige  Følger  med  Hensyn  til  Religionsundervisningen.  Markus 
Hansen  indrømmer  det  selv  ved  at  skrive:  I  en  Henseende  vil  det 
dog  næppe  kunne  undgaas,  at  Skolens  og  Kirkens  Adskillelse  vil  have 
Følger  for  Religionsundervisningen.  Den  vil  ikke  som  nu  først  og 
fremmest  varetage  en  bestemt  Kirkeafdelings  Interesser!  Nej  men  det 
er  jo  netop  der,  den  store  Fare  ved  Adskillelsen  ligger  i  Øje- 
blikket. Vort  Folk  er  luthersk,  udpræget  evangelisk  luthersk.  Hele 
vort  Folks  religiøse  Tankesæt  og  Liv  er  præget  deraf  i  høj  Grad;  og 
jeg  vil  gærne  have  Lov  til  netop  i  denne  Forbindelse  at  under- 
strege dette,  at  naar  det  nordiske  og  specielt  det  danske  Folkeliv  og 
Menighedsliv  er  saa  sundt,  som  det  forholdsvis  er,  da  skyldes  det  i 
første  og  største  Maal  gamle  Morten  Luthers  aandelige  Storværk.  Kirken 
er  endnu  en  saare  vigtig  Kulturbærer,  og  det  nytter  ikke  at  prøve  paa 

at  skyde  den  til  Side ;  og  det  er  mit  Haab,  at  man  med  den  nuværende 
Skolekommission,  naar  Provste-  og  Bispeinstitutionen  som  Skoletilsyn 
afløses  af  vejledende  og  raadgivende  Skolekonsulenter,  kan  naa  dertil, 
at  Læreren  kan  komme  til  at  staa  frit,  ikke  bunden  til  en  Bog  og  endnu 
mindre  til  en  Eksamen,  og  netop  dette  tror  jeg  Folkeskolen  trænger 
til  mere  end  til  at  faa  Herreds-  og  Amtsskoleinspektører  til  at  piske  om 
og  tjene  Dagpenge  og  Rejsegodtgørelse.  Jeg  sværmer  heller  slet  ikke  for 
nye  Embedsmænd  —  det  gør  Markus  Hansen  i  Grunden  vist  heller 
ikke,  naar  det  kommer  til  Stykket  —  selv  om  Klæderne  faar  aldrig 
saa  folkeligt  et  Snit.  Det  er  ved  at  blive  Skik,  hver  Gang  vi  faar  en 
ny  Lov,  da  i  Tilgift  at  faa  en  Flok  af  Embedsmænd.  —  Men  hvorom 
alt  nu  er,  en  Ting  er  sikkert:  I  al  Skolelovgivning  maa  vi  akkordere 
os  frem,  og  især  maa  vi  tage  forsigtigt  paa  Spørgsmaalet  „Skole  og 
Kirke" ;  thi  her  er  for  mange  Interesser,  der  staar  paa  Spil,  og  aldeles 
sikkert  er  det  en  ret  farlig  Sag  at  sætte  den  Præst,  der  forhaabentlig 
snart  vælges  af  Menigheden,  udenfor  Skolen  til  Fordel  for  en  Kreds- 
inspektør. Præsten  har  nemlig  den  store  Fordel  at  være  usagkyndig, 
en  stor  Fordel  for  Skolen,  medens  Skoleinspektøren  uden  al  Tvivl  vil 
blive  grumme  sagkyndig.  — 

Trods  foranstaaende  velvillige  Kritik  vil  jeg  bringe  Markus  Hansen 
en  Tak,  fordi  han  har  bragt  Sagen  frem  i  „det  ny  Aarhundrede" ;  og  jeg 
tvivler  aldeles  ikke  om,  at  baade  Markus  Hansen  og  Redaktionen  af 
„det  ny  Aarhundrede"  med  mig  er  enige  i,  at  vi  for  Tiden  har  en  fri- 
sindet Kultusminister  med  særlig  Evne  til  at  udrette  noget  paa  Skole- 
tilsynets  Omraade.  Jeg  nærer  i  alt  Fald  ingen  Tvivl  om,  at  den  Mand, 
der  ved  sin  enestaaende  politiske  Autoritet  førte  Almenskoleloven  gen- 
nem de  mange  farlige  Skær  i  en  lykkelig  Havn,  ogsaa  har  baade  Evne 
og  Vilje  til  at  føre  Spørgsmaalet  om  Skolens  Tilsyn  til  en  Løsning, 
der  giver  Kirken  sit,  Skolen  sit  og  Staten  sit.  Og  den  Dag  er  vi  endnu 
et  Skridt  videre  fremme  mod  den  fælles  Folkeskole,  der  er  forjættet  i 
Skolelovene  af  1899  og  1903. 


Svampens  Aand. 

Tale  ved  Venstres  Grundlovsfest  i  Esbjerg. 

Af  P.  Munch. 


Den  første  Grundlovsfest,  hvorfra  jeg  har  bevaret  noget  Indtryk,  er  den, 
som  Københavns  liberale  Vælgerforening  holdt  i  1891.  Gustav  Philipsen 
og  Alfred  Christensen,  Berg  og  Hørup  talte.  Det  var  daarlige  Tider  for 
Venstre.  Det  halve  Parti  havde  netop  begyndt  paa  den  Politik,  som  3  Aar 
efter  endte  i  Forliget.  Sammensmelternes  Ord  flød  i  brede  Strømme  over 
Landet  fra  Rigsdagsmændenes  Talerstole  og  fra  alle  de  store,  gamle  Aviser 
med    de    mange  Abonnenter.     Til   Kamp    derimod    havde   Berg  og   Hørup 

fundet  hinanden  igen;  men  knap  40  Mand  i  Folketinget  fulgte  dem.  Da 
den  liberale  Vælgerforenings  Bestyrelse  vedtog  at  indbyde  de  to  Mænd  som 
Grundlovsialere  og  give  dem  Lov  til  at  sige,  hvad  de  mente,  meldte  6 
moderate  Herrer  sig  ud  af  Bestyrelsen.  Blandt  dem  var  de  to,  som  nu 
redigerer  „Dannebrog".  De  kunde  ikke  være  i  den  Forening,  som  indbød 
Berg  og  Hørup. 

Det  blev  en  af  den  liberale  Vælgerforenings  største  Grundlovsfester,  en 
god  Begyndelse  til  denne  Forenings  aarelange  udholdende  Kamp  mod 
Moderationens  Aand.  Dagens  Stemning  samledes  af  Hørup  i  Ord,  som  bed 
sig  fast  hos  alle,  der  hørte  dem. 

Han  skildrede  de  20  Aars  Kamp,  der  var  gaaet  forud,  og  han  sagde 
om  dem: 

„Der  var  dog  som  et  Pust  af  Lidenskab,  et  Stænk  af  Vilje  og  stødvis  en  Fremgangs- 
bølge  over  Landet,  som  aldrig  sank  endnu  uden  for  at  rejse  sig  paany.  Naar  jeg  ser 
tilbage,  ser  jeg  mange  gode  Venstreord,  en  lang  Række,  som  en  Slagorden,  saadan  som 
den  rykker  firem  klingende  af  Vaaben,  Kampord  og  Samlingsord.  Og  jeg  ser  Ord,  der 
smyger  sig  frem  dulgte  i  Billeder,  lokkende  i  Lignelser,  tunge  Ord  forklædte  i  Latter 
og  Skæmt.  Men  bagved  Ordene  ser  jeg  en  Haand,  en  uhyre  Haand!  Og  i  Haanden 
ser  jeg  en  Svamp,  en  uhyre  Svamp.  Den  svulmer  af  et  eneste  Begær:  efter  at  slene, 
efter  at  viske  ud.  Den  driver  af  en  eneste  Angst,  Angsten  for  at  noget  skal  fænge  og 
tænde,  Angsten  for  at  noget  levende  Ord  skal  blive  til  Vilje  og  Kraft  i  vort  Folk! 

Saadan  en  Svamp  var  den  offentlige  Mening  i  denne  Stad.*' 

Og  saa  vendte  han  sig  mod  Øjeblikkets  Moderate: 

„Og  nu  driver  det  ud  over  Landet.  Nu  er  det  Svampens  Tid,  nu  er  det  Svampens 
Aand,  i  hvis  Navn  alle  moderate  Knæ  bøjer  sig.  Nu  er  det  Løsnet,  at  det  Hele  skal 
jævnes  ud  og  vrøvles  ud  og  røres  sammen,  og  ethvert  Skel,  der  byggedes  op  i  20  Aar 
gøres  fladt  med  Jorden.  Nu  skal  der  ingen  Forskel  være  mere,  ikke  paa  Grundlovens 
Venner  og  Provisoriets,  ikke  paa  Ret  og  Uret,  paa  Venstre  og  Højre,  paa  Frem  og 
Tilbage,  paa  Oplysning  og  Fordummelse,  paa  Fred  og  Militarisme,  men  der  skal  være 
én  fælles  Gryde  og  én  Vælling  og  én  Slev  til  at  røre  sammen  i  en  og  samme  Agtelse, 
det,  der  er  det  agtværdigste  i  Landet,  og  det,  der  er  det  Foragteligste  i  Verden. 

Det  er  den  ny  Politik  og  den  ny  Aand,  Svampens  og  Sammensmeltningens  Aand. 
I  den  Gryde  tilbyder  de  at  putte  20  Aars  Politik,  dette  Lands  Demokrati,  ethvert  ærligt 
Ord,  et  helt  Folks  aandelige  Bestræbelse. 

Men  vi  vil  ikke  puttes  i  deres  sorte  Gryde,  vi  træneer  ikke  til  deres  Hviletid,  vi 
trænger  til  at  føre  vor  Sag  fremad  og  føre  den  til  Ende. 

Siden  den  Dag,  da  Hørup  talte  saaledes,  er  Tiderne  blevet  bedre  for 
Venstre.  Det  magtesløse  Mindretal  i  Folketinget  er  blevet  det  stærke 
Flertal,  som  har  sat  sine  Mænd  paa  Ministerpladseme.  Den  Forfatning, 
Højre  sprængte  i  1885,  er  genvundet;  i  Kampen  for  et  Folketings- 
ministerium  har  Venstre  sejret.  Det  danske  Folk  har  forfatningsmæssig 
gjort  et  stort  Skridt  fremad,  som  ikke  kan  gøres  tilbage  igen. 

Men  alligevel  kunde  det  hænde,  at  der  var  Grund  til  ogsaa  nu  at  være 
paa  Post  mod  Svampens  Aand.  Denne  Aand  kan  brede  sig  over  Landet  i  de 
Modgangens  Tider,  hvor  Haabløshed  og  Modløshed  sænker  sig  tungt  over 
Folket.  Men  Svampen  kan  ogsaa  vokse  stærkt  og  frodigt  paa  de  Solskins- 
dage, da  Sindet  er  lyst  og  frejdigt,  tillidsfuldt  og  ubekymret. 

Det  er  saa  menneskeligt.  Man  har  sejret  efter  haarde  Anstrengelser; 
nu  har. man  mere  Lyst  til  at  lægge  sit  Hoved  blødt  til  Ro  paa  de  vundne 
Lavrbær  end  til  at  forfølge  Sejren  under  nye  Strabadser.  Man  har  faaet 
Magten,  og  straks  synes  man,  at  der  er  blevet  helt  hyggeligt  i  den  gamle 
Samfundsbygning,  som  man  nys  fandt  saa  ormædt  og  faldefærdig.  Og  man 
bliver  med  et  saa  blød  om  Hjertet  overfor  de  gamle  Modstandere:  „Herre- 
gud lad  os  ikke  være  for  haarde  ved  dem.     Lad  os  prøve  paa  at  forsone 

dem  med  den  nye  Tingenes  Tilstand;  lad  os  se  at  komme  ud  af  det  med 
dem  i  al  Fredelighed;  de  havde  maaske  alligevel  Ret  i  en  hel  Del.** 

Det  er  forklarligt,  at  de  glade  Sejrherrer  fristes  til  at  tænke  saaledes. 
Der  er  endogsaa  noget  tiltalende,  noget  smukt  deri.  Men  det  er  farligt 
for  Partiets  Grundsætninger.  Det  fører  saa  let  til  den  sorte  Gryde  med 
den  fælles  Vælling. 

Og  det  er  ikke  til  at  nægte,  at  det  sejrende  Venstre  har  været  ganske 
godt  paa  Vej  til  denne. 

Det  begyndte  allerede  ved  Ministeriets  Dannelse,  da  man  tog  en  Krigs- 
minister, hvis  Hjerte  banker  lige  saa  varmt  for  Fæstningen,  som  Bahnsons 
nogen  Tid  gjorde.  De  skal  ikke  undre  Dem  altfor  meget  derover.  Saa 
besynderlige  Ting  sker  tit  i  de  afgørende  Øjeblikke,  hvor  man  skifter  om 
fra  gammelt  til  nyt;  paa  disse  bevægede  Dage  synes  mangt  og  meget 
Menneskene  rimeligt  og  naturligt,  hvis  Umulighed  de  til  daglig  let  vilde 
forstaa.  Tænk  paa  Martsdagene  i  1848.  Det  nye  Ministerium  dannedes 
med  den  Opgave  at  bekæmpe  Slesvigholsteneme ;  alligevel  sled  man  i  det 
Dag  og  Nat  for  at  faa  en  fuldblods  Slesvigholstener  til  at  gaa  ind  i  det 
som  Minister  for  Hertugdømmerne.  Man  fik  det,  men  han  forstod  dog 
inden  2  Gange  24  Timer,  at  hans  Plads  ikke  var  i  det  Ministerium. 

Naar  vi  mindes  dette,  da  forstaar  vi,  hvorledes  det  kunde  gaa  til,  at  en 
ivrig  Fæstningsmand  blev  Krigsminister  i  det  Ministerium,  der  dannedes 
med  den  Opgave  at  indfri  Venstres  gamle  Krav  om  Fæstningens  Nedlæg- 
gelse. Men  han  blev  der,  og  viljestærk  og  fri  for  Skrupler,  som  han  er,  sætter 
han  alle  sine  store  Evner  ind  paa  at  skabe  Overensstemmelse  mellem  sit 
og  Ministeriets  Forsvarsprogram,  ikke  ved  at  han  antager  Venstres  Meninger, 
men  ved  at  Ministeriet  antager  hans.  Og  det  ser  næsten  ud  til,  at  det 
skal  lykkes  for  ham.  Han  har  talt  saa  overbevisende,  saa  indtrængende 
til  Kultusministeren,  at  denne  gamle  Fredsforeningsmand  nu  drømmer  med 
i  den  traditionelle  Soldaterdrøm  om  et  Forsvar,  der  skal  koste  Blod. 

Og  han  har  naaet  mere.  Det  ene  lille  Skridt  efter  det  andet,  har  han 
draget  Regering  og  Rigsdag  med  paa  den  Vej,  der  fører  til  Fæstningens 
Fuldførelse,  Bestykning  og  permanente  Bemanding.  Han  har  sat  Ting 
igennem,  som  ikke  den  dristigste  Højreminister  i  sine  forvovneste  Drømme 
vilde  have  fantaseret  om  at  faa  Folketinget  med  til.  Det  lod  sig  kun  gøre 
under  et  Tillidens  Ministerium  i  Sejrens  Hvedebrødsdage.  Hvor  vilde 
Ordene  været  hvasse  mod  en  Højreminister,  der  havde  vovet  sligt!  Som 
et  Haglvejr  af  skudsikre  Pile  vilde  de  faldet  over  ham  fra  hver  Talerstol  i 
Landet,  hvortil  Venstremænd  havde  Adgang.  Og  hvor  er  ikke  Ordene 
milde  og  bortforklarende  nu!  „Aa  pyt,  den  Smule!  de  Lapperier!  hvad 
kan  det  gøre,**  lyder  det  til  os  i  Kor  fra  de  Venstremænd,  der  danner 
Ministeriets  allerunderdanigste  Livgarde.  Og  lempelig  bygges  der  Vej 
mellem  dem  og  det  gamle  Højre.  De  mødes  i  fælles  Hengivenhed  for 
Krigsministeren.  Jacob  Scavenius  taler  i  dyb  Taknemlighed  om  det 
Held,  der  skænkede  Regeringen  en  saa  udmærket  Krigsminister.  En  For- 
svarssværmer  og  Militærfantast  som  Dr.  H.  L.  Møller  anbefaler  over- 
bærende at  lade  være  at  rive  Venstre  Fortidens  Daarskaber  i  Næsen,  nu 
da  det  er  saa  godt  i  Gang  med  at  komme  til  Fornuft. 

De  ser,  hvor  det  driver  fra  Svampen,  hvordan  alle  Skel  skylles  bort  af 
de  plumrede  Vandstrømme,  som  flyder  fra  den,  hvordan  hvert  fældende  Ord, 
Venstremænd  i  en  Menneskealder  talte  mod  Militarismens  Daarskab,  viskes 
ud.  — 

Eller  tag  et  andet  Tegn.    Vi  har  ovre  i  København  en  løjerlig  Forening, 

som  kalder  sig  Antisocialisterne.  Den  er  skabt  i  Svampens  Billede.  Dens 
aabenbare  Program  er  Sammenrøringen  og  Parti  forvrøvlingen.  Den  bestaar 
kun  en  Maanedstid  hvert  Foraar  nærmest  Før  Borgerrepræsentantvalgene. 
For  en  Krone  bliver  man  lukket  ind  i  dette  Paradis,  hvor  den  politiske 
Uskyldighedstilstand  hersker,  til  Valgene  er  forbi.  Dér  er  de  hverken 
Højremænd  eller  Venstremænd,  saalænge  det  staar  paa.  Dér  rækker  Redak- 
tøren af  Justitsministerens  Blad  Broderhaand  til  Redaktøren  af  det  Højre- 
blad, som  daglig  overdænger  Hr.  Alberti  med  en  Samling  Injurier,  hvis 
Taabelighed  ingen  Grænse  kender.  Dér  arbejder  Højres  Vælgerforening  i 
den  inderligste  Forbindelse  med  den  nymoderate  Forening,  som  pynter  sig 
med  Navnet  „Københavns  Venstreforening",  den  Forening,  som  nyder  Kultus- 
ministerens højeste  Bevaagenhed,  og  som  i  Dag  hylder  Krigsministeren.  Og 
hænder  det,  at  deres  Kandidater  bliver  valgt,  saa  beholder  de  deres  politiske 
Uskyldighedstilstand  Aaret  igennem;  saa  stemmer  i  Borgerrepræsentationen 
Folk,  der  kalder  sig  Venstremænd,  uden  at  blues  paa  en  Højremand  til  Formand, 
ganske  som  de  Gammelmoderate  gjorde  det  i  sin  Tid  i  Folketinget.  Alt 
sammen  for  at  holde  ude  af  Borgerrepræsentationen  de  Liberale  og  Social- 
demokrater, hvis  Stemmer  i  1895  skabte  Folketingets  Venstremindretal  om 
til  Flertal.  — 

Der  kunde  nævnes  mangt  og  meget  andet,  som  vidner  om,  at  nu  er 
Svampens  Tid  inde,  som  den  var  det  i  1891.  Men  det  lønner  sig  ikke  at 
dvæle  derved  paa  en  Festdag  som  denne.  For  der  er  jo  ogsaa  glædeligere 
Ting  at  tale  om.  Se  ud  over  Landet!  Lyt  efter,  hvad  der  siges,  hvor 
Venstremænd  kommer  sammen,  faa  eller  mange,  og  De  vil  sande  de  for- 
trøstningsfulde Ord,  som  Hørup  talte  paa  Grundlovsdagen  for  13  Aar  siden: 
„De  kan  aldeles  intet  slette,  ikke  et  eneste  Ord,  thi  ethvert  Ord,  der  har 
haft  Ærinde  til  nogen  Mand  eller  Kvinde,  det  dør  ikke,  det  lever  videre 
og  avler  Tanker  og  Meninger  og  ny  Ord  for  den  næste  Slægt.  Ikke  én 
Mærkepæl  kan  de  rokke,  ikke  ét  Vejskæl  kan  de  flytte.'' 

Bergs  og  Hørups  dristige  og  stærke  Ord  lever  i  Folket;  de  lyder  i 
denne  Tid  op  til  Rigsdagsmændene  fra  Vælgerne,  fra  de  gamle,  der  selv 
var  med,  da  disse  Ord  kaldte  til  Kamp,  og  fra  den  Ungdom,  i  hvis  Sind 
de  lagde  den  Sæd,  hvoraf  der  nu  vokser  nye  Tanker  og  nye  Meninger 
frem,  som  skal  føre  denne  Ungdom  endnu  videre,  end  Berg  og  Hørup 
naaede.  Overalt  spores  der  en  urolig  Ængstelse  for,  at  vi  nu  skal  glide 
tilbage,  en  utaalmodig  Længsel  efter  at  faa  Ende  paa  Rastdagen  og  komme 
af  Sted  fremad  igen.  Der  er  en  frugtbar  Uro,  et  spirende  Liv  paa  Land 
som  i  By.  Det  er  en  stor  Opmuntring  for  dem,  som  tror  paa  Demokratiets 
Fremtid,  en  truende  Advarsel  for  dem,  som  tænker  paa  at  svigte  dets 
Fortid. 

Naturligvis  gaar  dette  ikke  altid  af,  uden  at  der  falder  lidt  knubbede 
Ord  mellem  Vælgere  og  Rigsdagsmænd.  Der  er  Rigsdagsmænd,  der  tager 
baade  Advarsler  og  Kritik  lige  saa  elskværdig,  som  De  nys  hørte  Rigsdags- 
manden for  denne  Kreds  gøre  det.  Der  er  endogsaa  dem  iblandt,  som  selv 
glæder  sig  ved  Uroen,  fordi  den  giver  dem  lige  som  lidt  mere  Rygstød  til  paa 
Tinge  at  tale  Fremskridtets  Sag.  Men  der  er  jo  ogsaa  andre,  og  især  nogle 
af  Ministrene,  som  ærgrer  sig  derover  og  giver  gnavne  Ord  igen.  „Hvad 
skal  det  Vrøvl  til,"  tænker  de,  „nu  har  I  jo  faaet  os  til  Ministre;  det  var 
jo  det,  I  vilde  have;  kan  I  saa  ikke  være  tilfredse,  stole  paa  os  og  følge 
Trop. " 

Der  er  et  enkelt  Udtryk  for  denne  gnavne  Stemning,  jeg  har  Lyst 
at  dvæle  lidt  ved  netop  her,  fordi  det  er  kommet  fra  en  Mand,  hvis  Navn 

med  Rette  er  stort  over  hele  Landet,  men  vel  nok  størst  her  i  Vestjylland, 
hvor  han  hører  til,  og  fordi  det  er  rettet  mod  den  københavnske  Forening, 
hvoraf  jeg  selv  er  Medlem.  Jeg  tænker  paa  Kultusministerens  Paaske- 
tale.  Han  vendte  sig  i  denne  Tale  skarpt  og  bittert  mod  Københavns 
liberale  Vælgerforening.  Han  paastod,  at  al  Uroen  stammede  fra  den;  det 
var  blot  de  Københavnere,  som  nu  vilde  have,  at  al  Landets  Politik  skulde 
indrettes  efter  deres  Hoved.  Og  han  paakaldte  mod  disse  hovmodige 
Københavnere  Landbefolkningens  trofaste  Venstre;  det  havde  staaet  fast  før, 
naar  de  andre  svigtede. 

Denne  Tale  var  baade  skadelig  og  uretfærdig.  Der  kan  vanskelig  gøres 
fordærveligere  Gerning  i  dansk  Politik  end  at  sætte  Land  og  By  op  mod 
hinanden.  Resten  af  Landet  mod  Hovedstaden.  De  Moderate  gjorde  det 
af  et  godt  Hjerte  i  sin  Tid,  i  Svampens  og  Sammensmeltningens  Tid.  Der 
var  ikke  Ende  paa  den  taabelige  Snak,  de  fortalte  ude  i  Landet  om  det 
umoralske,  fritænkerske,  radikale  København.  Den  Gang  sagde  I.  C. 
Christensen  dem  mangen  god  Gang,  hvor  ynkelig  en  Fremgangsmaade 
saadan  Mistænkeliggørelse  er.  Og  som  denne  Tale  er  skadelig  er  den 
uretfærdig.  Berg  sagde  i  1891  ved  Grundlovsfesten  i  København  om 
Moderationens  Fremgang:  „Den  københavnske  Opposition  kan  tage  sig  den 
Sag  let;  den  har  ikke  svigtet;  København  har  indløst  sine  gode  Ord.*" 
Det  er  sandt  nu,  som  det  var  det  da.  Københavns  liberale  Vælgerforening 
har,  saa  længe  den  har  været  til,  staaet  fast  og  støt  i  en  Forpoststilling, 
der  længe  var  den  vanskeligste,  det  danske  Venstre  havde.  Og  den 
svigter  ikke  nu,  fordi  den  sætter  paa  sit  Program  den  Nedlæggelse  af 
Fæstningen,  der  var  Venstres  Maal,  fra  den  Dag  de  første  Volde  rejste  sig, 
eller  fordi  den  gaar  til  Valg  mod  Højre  sammen  med  de  Socialdemokrater, 
der  var  Venstre  gode  Kampfæller  i  de  daarlige  Tider. 

Og  De  skal  heller  ikke  tro,  at  Københavns  Liberale  er  besat  af  en 
saadan  Hovmodets  Aand,  at  de  forlanger,  at  det  ganske  Folk  skal  danse 
efter  deres  Pibe.  Saa  dumme  er  Københavnerne  nu  alligevel  ikke.  De 
vil  slet  ikke  sondre  sig  ud  som  noget  for  sig  selv  i  vort  Folk.  Og  de 
gør  det  aldeles  ikke  derved,  at  de  nu  er  lidt  urolige.  Der  er  jo  ikke 
den  Krog  af  Landet,  hvor  Uroen  ikke  naar  hen. 

Det  vilde  være  glædeligt,  om  man  turde  tro,  at  Kultusministeren  havde 
holdt  denne  Tale  i  et  ikke  uforklarligt  Anfald  af  daarligt  Lune,  og  at  han  i 
Dag  staar  i  Ringkøbing  og  b&kender,  at  han  har  været  en  Smule  uret- 
færdig. Det  vilde  i  det  Hele  være  rart,  om  baade  Rigsdagsmænd  og 
Ministre,  mest  de  sidste,  kunde  lære  at  bære  Vælgernes  Kritik  med  lidt 
mere  Ligevægt,  med  en  Smule  godt  Humør,  og  om  de  vilde  være  noget 
mere  lydhøre  overfor  de  Krav  om  en  stærkere  Venstrepolitik,  Vælgerne  i 
Sommer  stiller  til  dem. 

For  der  trænges  nu  alligevel  til  en  noget  anden  Politik  til  Vinter  end 
den,  vi  har  haft  i  Aar.  Det  kan  ikke  nytte,  at  vi  slaar  os  til  Ro  med,  at 
nu  er  Forfatningen  i  Orden,  nu  gaar  det  hele  af  sig  selv.  For  der  er  i 
Virkeligheden  langt  igen.  Vi  er  naaet  dertil,  at  Forfatningsparagrafeme  ikke 
krænkes;  det  staar  tilbage  at  faa  Forfatningsmaskineriet  til  at  gaa  jevnt  og 
sikkert,  at  give  de  døde  Paragrafer  Liv. 

Det  vi  opnaaede  i  1901  var,  at  vi  kom  ud  af  den  ganske  abnorme 
Tilstand,  at  Mindretalstinget,  Overklassetinget,  Landstinget  bestemte« 
hvem  der  skulde  være  Ministre,  og  skaltede  og  valtede  med  Land  og  Rige, 
ganske  som  det  lystede  de  højadelige  Godsejere  og  de  højfomemme 
Bureaukrater.     Men  endnu  staar  Landstinget  som  den   store    Hindring    for 


Svampens  Åand  441 

enhver  Fremskridtslovgivning,  der  betyder  noget  alvorligt.  Endnu  hævder 
Landstinget  sin  Stilling  som  ligeberettiget,  sin  Magt  til  at  standse  alt,  hvad 
der  ikke  falder  i  dets  Smag,  og  det  vil  sige  alt,  der  betyder  noget  for 
Demokratiet.  Højres  gamle  Slagord :  Tingenes  Ligeberettigelse  lever  endnu, 
ja,  der  begynder  endda  saa  smaat  at  lyde  Ord  fra  Venstremænd,  som  falder 
betænkelig  tæt  op  ad  det. 

Forstaaet  paa  den  Maade  er  den  forvandlede  Forfatning  af  1866 
umulig  og  ubrugelig.  Tænk  Dem  en  Mand,  der  spændte  to  Heste  for 
den  ene  Ende  af  sin  Vogn  og  to  for  den  anden  og  saa  lod  dem  hale 
løs  hver  til  sin  Side.  De  vilde  ikke  betænke  Dem  paa  at  sige  om  ham, 
at  han  var  godt  tosset.  Men  netop  saaledes  er  det,  man  bærer  sig  ad 
med  Statens  Vogn,  naar  man  sætter  et  aristokratisk  Landsting  til  at  trække 
lige  saa  stærkt  tilbage,  som  det  demokratiske  Folketing  trækker  frem.  Det 
var  saavist  ikke  Meningen,  da  vi  i  1849  fik  Junigrundloven.  Den  Mand, 
som  skrev  den,  hvis  modige  Sind  og  klare  Aand  præger  den,  D.  G.  Monrad, 
sagde  den  Gang  skarpt  og  bestemt,  at  en  saadan  Ordning  vilde  være 
et  og  det  samme  som  Forfatningens  Ødelæggelse.  Han  og  de  andre 
Grundlovens  Givere,  de  vilde,  at  Landstinget  kun  skulde  være  som  en 
Bremse,  der  holdt  lidt  igen,  naar  et  altfor  fyrigt  Folketing  stundom  kunde 
være  ved  at  køre  løbsk  med  Statsvognen. 

Det  er  naturligvis  ikke  Meningen,  at  vi  under  en  Forfatning,  hvor 
Landstingets  Ligeberettigelse  hævdedes,  slet  ingen  Love  vilde  faa.  Der  er 
en  dagligdags,  praktisk  Lovgivning,  som  gaar  sin  jævne  Gang  uforandret 
under  Enevælden  og  under  det  frieste  Folkestyre.  Ogsaa  i  Rusland  bygger 
de  Jernbaner,  anlægger  Havne  og  rejser  Hospitaler.  Men  dette  er  ikke  nok. 
Et  Folk  trænger  til  en  Gang  imellem  at  have,  hvad  Hørup  kaldte  „en  Søndags- 
tid**  i  sin  Lovgivning,  en  Reformtid  med  den  Art  Love,  som  ændrer  Befolk- 
ningens Livsvilkaar,  løfter  de  Folkelag,  som  før  forurettedes,  afskaffer  nedarvet 
Uret  og  sætter  ny  lovfæstet  Ret  i  Stedet.  En  saadan  Lovgivning  havde  vi 
i  Danmark  i  Aarene  omkring  1800,  i  Trediverne  efter  Stændernes  Ind- 
førelse, i  Halvtredserne  efter  Grundlovens  Givelse,  lidt  Efterslet  endda  i 
Tredsemes  sidste  Aar.  Men  siden  den  Tid  har  dansk  Lovgivning  stagneret 
under  Kampen  mellem  Landsting  og  Folketing.  Naturligvis  faar  vi  en  hel 
Bunke  Love  hvert  Aar;  men  det  er  Smaalove  næsten  allesammen;  kun  en 
sjælden  Gang  slipper  en  Lov  igennem,  som  betyder  lidt  mere,  og  selv  da 
bærer  den  det  uheldsvangre  Mærke  af  den  Kompromislovgivning,  hvorved 
den  blev  til. 

Og  medens  Lovgivningen  stod  stille,  gik  det  danske  Samfund  fremad 
som  aldrig  før,  næsten  paa  Trods  af  Lovene.  Der  er  blevet  det  besynderligste 
Misforhold  mellem  den  Samfundstilstand,  hvortil  vi  er  naaet,  og  de  Love, 
hvorefter  dette  Samfund  styres. 

Sammenlign  et  Øjeblik  Danmark  i  Tredserne  med  Danmark  i  det 
Tyvende  Aarhundredes  første  Aarti.  Det  er  ikke  fornødent  i  denne  By  at 
minde  om,  hvad  Forskel  der  er  mellem  Esbjerg  da  og  nu,  at  der  her  af 
intet  er  skabt  en  stor  og  anselig  By.  Slet  saa  hastigt  gik  det  ikke  over 
alt,  men  ogsaa  andet  Steds  bar  det  dog  frem.  Mens  Esbjerg  tidoblede  sit 
Indbyggertal  tredoblede  København  sit;  hvert  Aar  vokser  Københavns  Ind- 
byggere med  ligesaa  mange  Mennesker,  som  der  ialt  er  Indbyggere  i  Esbjerg. 
Og  i  hele  Danmark  er  Folketallet  siden  Tredserne  vokset  fra  godt  halv- 
anden Million  til  omtrent  halvtredje.  Der  lever  nu  henved  en  Million  flere 
Mennesker  i  Danmark  end  den  Gang.  Hvad  lever  de  Mennesker  af?  De 
har  fordelt  sig  i  alle  de  gamle  Folkeklasser  men  mest  i  to:  Industriarbejdernes 

og  de  jordløse  eller  næsten  jordløse  Husmænds  og  Landarbejderes  Klasse. 
Baade  i  Byen  og  paa  Landet  er  der  skabt  en  Arbejderhær,  vi  næsten  ikke  kendte 
før.  Det  kræver  en  hel  ny  Lovgivning.  Lidt  har  vi  faaet.:  nogle  Arbejder- 
love  og  en  Husmandslov.  De  har  gjort  Gavn,  men  hvor  er  det  alligevel 
lidt !  Hvor  forsigtig,  hvor  forkvaklet  er  ikke  denne  Lovgivning,  præget  af  Lands- 
tinget, tilkastet  Arbejderne  som  en  Almisse  af  de  Rigmænd,  som  raader  der. 

Her  er  Brug  for  en  Lovgivning  af  helt  anden  Art.  Der  ligger  store 
Godser  hen,  som  dyrkes  saa  slet,  at  de  kun  giver  en  Brøkdel  af  det  Ud- 
bytte, de  vilde  give  som  Husmandslodder.  2000  Besiddere  af  store  Ejen- 
domme har  halvanden  Gang  saa  meget  Hartkorn  som  langt  over  100,000 
Husmænd.  Denne  Jord,  paa  de  store  Godser,  som  nu  misdyrkes,  bør  gives 
til  dem,  som  vil  og  kan  dyrke  den  ordentlig.  Og  nu  Byarbejderne.  Deres 
Kaar  er  vel  gennemgaaende  udholdelige,  naar  de  har  Arbejde,  men  Gang 
efter  Gang  bryder  Arbejdsløsheden  ind  over  dem;  der  er  Tider,  hvor  de 
Arbejdsløse  tælles  i  Titusinder.  De  maa  og  skal  sikres  derimod  ved  en 
Forsikring  mod  Arbejdsløshed,  der  kan  give  dem  d,en  Tryghedsfølelse,  som 
er  den  første  Betingelse  for  at  befinde  sig  taalelig  vel  ved  Livet,  den 
Tryghed,  som  det  paa  saa  mangfoldige  andre  Omraader  er  lykkedes  det 
moderne  Samfund  at  skabe  for  sine  Medlemmer.  Vi  maa  ind  paa  en  social 
Reformlovgivning  af  langt  alvorligere  Art  end  de  Tilløb,  som  hidtil  er  sket.  — 

Eller  sammenlign  Danmarks  militære  Stilling  for  en  Menneskealder  siden 
og  nu.  Den  Gang  levede  og  aandede  det  danske  Folk  i  Forventningen  om 
den  tredje  slesvigske  Krig.  Den  Gang  stod  alt  Folkets  Haab  til  Frankrig; 
sammen  med  det  skulde  vi  tage  Hævn  for  1864,  genvinde  Slesvig.  Da 
Krigen  brød  ud  i  1870,  gik  et  Jubelraab  gennem  Landet.  Holger  Danske- 
og  Rolandssagnene   lød   fra  Mund  til  Mund.     Forventningsfulde  sang  man: 

„Mon  Holgers  Sønner  og  Rolands  Æt, 
Ej  skulle  Side  om  Side, 
mod  den,  som  haaner  de  svaees  Ret, 
end  en  Gang  sejrende  stride. 

Det  var  saadanne  Stemninger,  der  bragte  os  Hærloven  af  1867  og 
Flaadeloven  af  1868.  Alt  blev  indrettet  paa  at  føre  Krig  som  Frankrigs 
Forbundsfælle.  Vi  ved  nu  bagefter,  at  alle  disse  Forhaahninger  var  byggede 
paa  Sand.  Men  der  var  dog  et  Glimt  af  Mening  deri.  Vor  Hær  vejede  dog 
endnu  en  lille  Smule  til  ved  Siden  af  Frankrigs,  vor  Flaade  var  dog  endnu 
den  Gang  større  end  Prøjsens. 

Men  nu.  Vor  Flaade  er  ikke  en  Tiendedel  af  Tysklands.  Stormagternes 
Hære  er  udviklede  saa  rivende,  at  vor  lille,  lillebitte  Hær  er  ganske  for 
Nul  at  regne  ved  Siden  af  dem.  Og  saa  farlig  en  Ting  er  enhver  Krig 
mellem  Stormagter  blevet,  at  enhver  Gnist  af  Haab  om,  at  en  Stormagt 
skulde  føre  Krig  med  en  anden  for  vor  Skyld,  er  ganske  forsvundet. 

Og  dog  bygger  vi  endnu  paa  Systemet  fra  1867  og  1868,  som  om  alt 
var  uforandret.  Vi  har  blot  dertil  føjet  en  Fæstning,  som  rejstes  mod 
Folkets  Vilje,  som  vi  ikke  har  Penge  til  at  holde  vedlige  og  ikke  Mennesker 
til  at  forsvare,  som  ligger  hen  som  et  værgeløst  Bytte,  en  Lokkemad, 
vel  egnet  til  at  drage  Krigen  over  Landet.  Og  hvert  Aar  giver  vi  dobbelt 
saa  meget  ud  til  vort  Krigsvæsen  som  den  Gang.  Nogle  og  tyve  Millioner 
aarlig,  Aar  efter  Aar.  Og  saa  er  dog  samtidig  Befolkningens  Sind  ganske 
forandret.  Den  Gang  higede  man  mod  Oprejsningskrigen;  nu  ved  man,  at 
Fredens  Bevarelse  er  vor  eneste  Mulighed  for  at  bevare  en  selvstændig 
Tilværelse. 

Unægtelig  her  trænges  til  en  fuldstændig  Omvæltning,  der  kan  bringe 
vor  militære  Ordning  i  Overensstemmelse  med  de  forandrede  Forhold  og 
Befolkningens  nye  Tænkevis. 

Og  saaledes  kunde  jeg  gennemgaa  Punkt  for  Punkt  og  paavise  Mod- 
sætningen mellem  de  Tilstande,  vi  nu  lever  under  og  den  nedarvede  Lov- 
givning. Lovene  er  blevet  tilbage  for  Livet,  blevet  en  Hæmsko  i  Stedet  for 
til  Fremme  af  det. 

Og  skal  vi  nu  have  en  Lovgivning,  som  for  Alvor  raader  Bod  derpaa, 
kan  det  da  ske  med  et  ligeberettiget  Landsting  som  det  nuværende? 

Mange  vil  svare:  Forfatningen  anviser  kun  en  Vej:  Overenskomst 
mellem  de  to  Ting,  Kompromislove,  Forligslove.  Derfor  maa  vi  lempe  os 
frem,  behandle  Landstinget  pænt  og  prøve,  hvor  langt  vi  kan  faa  det  med 
det  Gode.  Jeg  forstaar,  at  man  taler  saadan,  men  jeg  tror  ikke  paa,  at 
den  Vej  er  farbar.  Naar  det  gælder  Kompromiser,  da  har  Landstinget 
den  stærke  Stilling,  vi  den  svage.  Det  er  os,  der  vil  det  ny;  de  har  intet 
at  frygte;  faar  man  intet  Resultat,  da  bliver  jo  alt  ved  det  gamle.  Derfor 
er  det  dem,  der  dikterer  Kompromislovenes  Indhold.  Sq,  hvordan  det  gik 
med  Skattelovene.  Det  var  Meningen,  som  det  er  sagt  atter  og  atter, 
at  de  skulde  vende  den  tunge  Ende  opad.  Men  hvad  blev  det  til? 
Skattelovene  er  maaske  ikke  slet  saa  slemme,  som  Folk  siger  om  dem  i 
disse  Dage.  Der  er  Steder,  hvor  det  er  gaaet  nogenlunde  med  dem. 
Men  der  ogsaa  andre  Steder,  hvor  det  er  gaaet  meget  galt.  Der  er  mange 
Kommuner,  hvor  man  har  taget  en  Krone  hist,  to  Kroner  her,  en  halv 
Snes  Kroner  et  tredje  Sted,  plukket  lidt  fra  alle  de  smaa  Skatteydere, 
for  at  lægge  det  sammen  til  de  Hundreder,  undertiden  de  Tusinder,  hvor- 
med Byrden  er  lettet  for  Kommunens  største  Skatteyder.  Det  var  aaben- 
bart  ikke  Tanken,  da  Folketingsmændene  stemte  for  Skattelovene.  Men 
de  frikonservative  Herrer  har  været  dem  for  kloge  den  Gang  som  saa 
ofte  før.  Der  er  en  Folketingsmand,  som  nu  bagefter  rejser  Landet  rundt 
og  fortæller,  at  han  næsten  har  spekuleret  sit  Hoved  i  Stykker  paa  de 
Skattelove,  men  saa  paastaar  han  ogsaa,  at  nu  forstaar  han  dem.  Skade, 
at  han  ikke  har  gjort  det  i  Forvejen  og  ladet  sine  Fæller  nyde  godt  deraf. 
Saa  havde  vi  maaske  ikke  faaet  de  Love. 

Saadan  gaar  det  med  de  Love,  vi  faar  ved  Kompromis.  Kompromis- 
lovgivning er  i  sig  selv  noget  slet.  Der  skal  listes  og  lirkes,  fires  lidt  hist  og 
strammes  lidt  her,  saa  det  hele  til  sidst  bliver  et  Virvar  af  Ændringsforslag,  hvor 
al  Plan  forsvinder,  og  som  ingen  kan  hitte  Rede  i.  Det  giver  slette,  forvirrede 
Love.  Og  det  er  til  Fordærv  for  Overbevisningernes  Renhed.  Alt  flyder 
ud,  naar  Regering  og  Folketing  den  ene  Dag  skal  bukke  for  Grev  Frijs, 
den  næste  skæve  til  Alfred  Hage  og  den  tredje  se  mildt  til  Hr.  Goos. 
Og  Ansvaret  forsvinder.  Der  er  intet  Udkomme  med  en  Regering,  der 
bestandig  kan  dække  sig  bag  Formlen :  Vi,  vi  vil  saa  gerne,  men  det  fæle 
Landsting  vil  ikke.  Men  det  ef  heller  ikke  lysteligt  for  en  Regering,  der 
mener  det  alvorligt  med  en  Reform,  —  som  jeg  for  min  Del  tror,  det  nu- 
værende Ministerium  gør  det  med  Valgreformen,  —  bestandig  at  skulle 
høre:  Det  er  et  Paradeforslag,  de  mener  ingen  Ting  med  det.  Tilliden 
gaar  til  Bunds  med  Ansvaret. 

En  saadan  Kompromislovgivning  betyder,  at  Sammensmeltningens  og 
Svampens  Aand  hersker.  Hvor  den  raader,  der  slukkes  hvert  tændende 
Ord,  der  var  skabt  til  at  drive  Mennesker  frem;  der  viskes  Partiernes 
Grænser  og  Mændenes  Overbevisning  ud;  der  skylles  Ansvaret  bort;  der 
druknes  Tilliden  i  de  Mudderstrømme,  der  flyder  fra  Sammensmeltningens  Svamp. 


444 


Verdens  Gang 


Intet  parlamentarisk  styret  Land  kender  en  saadan  Lovgivning.  Overalt 
er  det  Sæd,  at  Partierne  skifter  ved  Magten,  og  at  det  Parti,  som  har 
Magten  fører  sine  egne  Love  igennem  i  sin  egen  Aand.  Gaar  det  for 
vidt,  saa  falder  det  næste  Gang,  og  de  andre  kommer  til.  Paa  den  Maade 
styrkes  Overbevisningerne  og  skærpes  Ansvarsfølelsen.  Intet  Sted  har  man  et 
Landsting,  der  kan  standse,  hvad  Regering  og  Folketing  for  Alvor  vil.  Over- 
alt er  Landstingets  Magt  kun  opsættende.  Det  gælder  i  England  saa  godt 
som  i  Frankrig. 

Dertil  maa  vi  naa  ogsaa  herhjemme.  Før  er  Forfatningskampen  ikke 
ført  til  Ende.  Det  kan  ikke  nytte  at  vige  tilbage  for  dette  andet  Afsnit  af 
den.  Landstinget  maa  tvinges  tilbage  i  en  lignende  Stilling  som  det  engelske 
Overhus.  Vi  maa  gøre  til  Sandhed  det  Løsen,  Hørup  slyngede  ud  allerede 
under  Forfatningskampens  første  Afsnit :  Ingen  over  og  ingen  ved  Siden  af 
Folketinget.  Vejen  dertil  er  ikke  Voldsomhed,  overilede  Opløsninger  osv. 
Men  det  er  heller  ikke  Kompromislove  af  de  Frikonservatives  Naade  under 
Samarbejde  mellem  de  Folk,  som  Grev  Frijs  kalder  „de  besindige  Dele** 
af  Højre  og  Venstre.  Derigennem  styrkes  kun  Landstingets  Selvtillid  og 
dermed  dets  Halsstarrighed.  Nej!  Vejen  dertil  er,  at  Regering  og 
Folketing  gør  sig  klart,  hvilke  Reformer  de  ønsker  gennemført,  samler 
dem  og  sender  dem  op  i  Landstinget  Aar  efter  Aar  og  i  kraftige 
Ord  lægger  Landstinget  paa  Sinde,  hvad  Fare  det  løber,  om  det  fortsætter 
sin  Modstandspolitik.  Og  hver  Gang  Landstinget  forkaster  en  Fremgangs- 
lov,  maa  Ministre  og  Folketingsmænd  gaa  ud  i  Folket  og  prente  det 
ind  i  Sindene,  at  Landstinget  er  den  store  Hindring  for  alle  Fremskridt. 
Paa  den  Vis  vilde  vi  allerede  i  Kamptiden  faa  flere  og  bedre  Love,  end  vi 
nu  faar  ad  Kompromisets  Vej;  Landstinget  vilde  komme  til  at  bøje  sig 
Gang  efter  Gang  for  ikke  at  miste  de  sidste  Rester  af  Tilslutning  fra  Be- 
folkningen. Og  paa  den  Maade  vilde  man  samle  og  styrke  det  Demokrati, 
som  under  Kompromislovgivningen  Dag  for  Dag  vil  blive  mere  splittet, 
svagere  og  svagere  overfor  det  stadig  mægtigere  Landsting.  Og  til  sidst 
vilde  paa  denne  Vis  Landstinget  finde  sin  rette,  beskedne  Plads,  besejret 
af  Landets  offentlige  Mening  i  Forfatningskampens  anden  Del,  som  i  den  første. 

Først  da  er  vor  Grundlov  fuldt  ud  bragt  i  Lave.  Først  da  kan  den 
blive  ikke  blot  et  Middel  til  at  hindre  det  daarlige,  men  ogsaa  til  at  gøre 
det  gode,  en  mægtig  Løftestang  for  en  dristig  og  dybtgaaende  Lovgivning, 
der  kan  fremme  vort  Folks  økonomiske  Velvære  og  højne  dets  Kultur. 
Med  Ønsket  om,  at  alle  Demokratiets  Kræfter  maa  samles  derom,  til  Held 
for  Danmark  og  det  danske  Folk  et:  Leve  vort  Fædreland. 

Officersmangel    1    Tyskland.     Den 

tyske  Hær  er  for  Tiden  Genstand  for  en 
yderst  livlig  Diskussion.  I  Rigsdagen 
drøfter  man  en  Dag  Soldatermishandling- 
eme,  en  anden  det  besynderlige  Straffe- 
system, der  lader  de  haardeste  Straffe  regne 
ubarmhjertigt  ned  over  de  underordnede, 
medens  Straffene  er  mere  end  lempelige, 
naar  det  gælder  overordnede.  I  Lineraturen 
følger  den  ene  Officers-  og  Soldaterroman 


den  anden;  Beyerleins:  Jena  oder 
Sedan  (Se  Hæfte  1,  S.  54)  har  fortsat  sin 
Sejrsgang  gennem  Riget,  og  den  har  faaet 
en  hel  lille  Romanrække  i  Følge;  særlig 
Opsigt  har  blandt  disse  en  Roman  af 
Bi  Ise:  „Fra  en  lille  Garnisonsby"  vakt. 
I  Tidsskrifter  og  Aviser  følger  Indlscg  paa 
Indlæg. 

Grundtonen   i   denne   Debat  er  kritisk 
og  klagende,  sædvanlig  yderst  skarp;  men 

af  og  til  lyder  dog  en  bekymret  Røst  til 
Værn  for  OfBcerskorpset.  Saaledes  træffer 
vi  i  Deutsche  Rundschau's  Majhæfte 
under  Hovedtitlen :  Strejflys  over  bræn- 
dende militære  Spørgsmaal  en  lille 
Artikel  om  Officersmangelen.  Forfatteren 
oplyser  her,  at  der  ved  Infanteriet  ialt 
mangler  c.  800  Løjtnanter  i  det  reglemen- 
terede Antal,  medens  Løjmanterne  ved  de 
øvrige  Vaaben  er  nogenlunde  fuldtallige. 
Det  har  i  de  sidste  Aar  været  umuligt  at 
faa  det  fornødne  Antal  til  at  træde  ind  i 
Officerskorpset ;  der  er  en  stadig  svindende 
Lyst  dertil  hos  de  unge,  og  de,  der  endnu 
vil  være  Officerer,  foretrækker  de  andre 
Vaaben,  hvor  Lønningen  er  betydelig  højere 
end   ved  Infanteriet. 

En  Hovedgrund  til  den  hele  Bevægelse 
finder  Forfatteren  i  Infanteriofficerernes 
daarlige  Lønninger  og  i  det  meget  lang- 
somme Avancement  indenfor  dette  Vaaben. 
Han  foreslaar  da  ogsaa  klækkelige  Løn- 
ningsforbedringer  og  klager  ynkelig  over 
Rigsdagens  Uvillighed  til  at  gaa  saa  højt 
op,  at  det  kan  hjælpe  noget. 

Men  han  finder  ogsaa  andre  Grunde. 
Det  er  blevet  saaledes  i  den  sidste  Tid, 
siger  han,  at  Officersstillingerne  først  og 
fremmest  søges  af  Sønner  af  nge  Handels- 
mænd og  Industridrivende.  De  er  vant 
til  Ødselhed  og  Luksus,  til  et  mageligt  og 
behageligt  Liv.  De  giver  Tonen  an  og 
sætter  Fordringerne  op ;  de  andre  Officerer 
maa  følge  efter.  Men  netop  dette  hindrer 
Tilgang  fra  de  Kredse,  som  hidtil  afgav 
de  bedste  Officerer:  de  gamle  Embeds- 
og  Officersfamilier.  Disse  har  ikke 
Raad  til  at  lade  Sønnerne  gaa  til  Stillinger, 
hvor  Lønnen  er  ringe  og  Udgifterne  store. 
Derfor  forringes  Skridt  for  Skridt  Officers- 
korpset. 

Han  hævder  dog  ivrig,  at  disse  Mode- 
officerer endnu  ingenlunde  præger  Officers- 
livet  alene  eller  blot  stærkest.  Der  er 
endnu  mange  tilbage  „af  den  gamle  Skole^, 
især  blandt  de  højere  Officerer.  De  er 
sparsommelige  og  nøjsomme  og  giver  et  godt 
Eksempel.  Forfatteren  viger  ikke  tilbage 
for  den  paradoksale  Paastand,  at  Flertallet 
af  de  almindelige  Arbejdere  materielt  lever 
bedre,  end  de  unge  Officerer  gennemsnitlig 
gør.  Han  minder  om  et  gammelt  Ord- 
sprog: „Naar  en  Officer  sulter,  saa  maa 
han  læse  sin  Bestalling  igennem  og  glæde 
sig  ved  den  Sætning,  at  han  nyder  alle 
sin  Stands  Forrettigheder".  Han  giver  et 
helt  rørende  Billede  af  de  stakkels  Løjt- 
nanter, der  om  Aftenen  maa  stille  deres 
Sult  med  Marketenderens  Pølser  og  med 
Kartofler,  de  selv  har  kogt.  Naar  man  blot 
vil  stræbe  at  holde  dem  borte,  der  kan 
antages  at  ville  føre  Overdaadigheden  ind 
i  Hæren,  og  saa  ret  hyppig  indprente  „vor 
gamle  Heltekejsers"  Ord:  at  det  ikke  er 
de  materielle  Goder,  det  kommer  an  paa 


for  Officerer,   saa  vil  det  nok  lykkes  at 
bevare  den  gamle  Aand. 

Og  samtidig  vender  han  sig  med  største 
Bestemthed  mod  de  Romanforfattere,  der 
har  skildret  Yppigheden  og  Udskejelserne 
i  Officerskorpset.  „Den  uhørte  og  rentud 
nederdrægtige  Forfølgelse  mod  hele  det 
tyske  Officerskorps,  der  længe  har  gjort 
sig  bred  i  Litteratur  og  Presse,  i  Rigsdag 
og  i  offentlige  Forsamlinger  skal  ikke  just 
bidrage  til  at  forhøje  Glæden  ved  disse 
Stillinger  og  forøge  Tilløbet.  Endnu  aldrig 
er  nogen  Stand  i  Tyskland  blevet  saaledes 
tildænget  med  Smuds  som  Officersstanden 
i  vore  Dage."  Med  største  Harme  paastaar 
han,  at  disse  Angreb  er  ganske  ubeføjede, 
ikke  blot  som  de  fremtræder  i  Bilses  og 
andre  tarvelige  Forfatteres  Fremstillinger, 
men  ogsaa  i  den  Form,  som  Beyerlein 
har  givet  dem.  De  er  bygget  paa  Undta- 
gelsestilfælde og  paa  en  ganske  løs  og 
overfladisk  Viden.  Han  klager  i  de  jam- 
merligste Toner  over,  at  det  gode  Selskab 
køber  denne  Skandaleliteratur  blot  af 
Sensationslyst;  det  bliver  en  glimrende 
Forretning  at  skrive  saadanne  Værker,  og 
saa  myldrer  de  frem,  det  ene  værre  end 
det  andet.  Ganske  vist  er  der  ogsaa 
kommet  Modskrifter;  han  nævner  tre  af 
disse,  som  han  er  særlig  glad  ved,  og 
hvoraf  det  ene  har  den  betegnende  Titel: 
„Nicht  Jena!  Sedan!  Jetz  wie  immer". 
Men  han  maa  sørgeligt  bekende,  at  dem 
er  der  ingen,  der  læser.  Han  hævder,  at 
i  intet  andet  Land  vilde  en  saadan  Smæde- 
literatur  blive  taalt.  I  Frankrig  eller 
England  vilde  den  blive  mødt  med  en 
Forbitrelsesstorm.  Han  har  aabenbart 
ikke  lagt  Mærke  til,  at  Bilse  netop  har 
fundet  en  Efterligner  i  Frankrig,  (Charly: 
Une  petite  garnison  fran^aise),  men  ganske 
vist  er  denne  Bog  gledet  til  Bunds  i  den 
Ligegyldighed,  den  ved  sin  Ubetydelighed 
fortjente. 

Forfatteren  ender  med  en  kraftig  Appel. 
Han  siger  om  Beyerleins  Bog:  „Den  Skade, 
den  har  gjort  den  tyske  Folkesjæl  er  af 
uberegneligt  Omfang.  Og  manende  hedder 
det:  „Det  er  paa  Tide,  at  alle  virkelig 
dannede  i  Folket  standser  dette  Uvæsen." 
„Tysklands  Folk  og  Hær  hører  hinanden 
til;  de  er  et  uadskilleligt  Hele.  Enhver, 
som  rokker  Troen  paa  Hæren,  han  synder 
mod  Nationen,  han  begaar  Højforræderi 
mod  Fædrelandet,  selv  om  han  ikke  rammes 
af  Straffelovens  Paragrafer.  Gid  det  tyske 
Folk  dog  endelig  maa  mande  sig  op  og 
beskytte  sin  Hærs  Rygte;  ogsaa  her  gælder 
det  at  værne  de  helligste  Goder."  — 

Denne  militærbegejstrede  Forfatters  for- 
tvivlede Nødraab  taler  højere  end  alle 
Angrebene  om  de  mange  og  store  Brøst, 
hvorunder  Evropas  stærkeste  Hær  lider. 

P.  M 

Af  befolkningen.  Hr.  Redaktør!  De  Be- 
tragtninger over  Afbefolkningsbevscgelsen  i 
Europa,  som  findes  i  Maj  hæftet  af  „Det  ny 
Aarhundrede**,  er  ikke  korrekte,  selv  om 
de  fremstillede  Talrækker  er  det;  thi  et 
korrekt  Opgør  af  dette  Forhold  vil  kræve 
ganske  andre  statistiske  Tabeller. 

Der  er  intet  mærkeligt  eller  foruroligende 
ved,  at  Fødselstallet  pr.  1000  Indbyggere 
gaar  ned,  naar  samtidig  disse  1000  Indivi- 
ders Gennemsnitsalder  paa  Grund  af  rin- 
gere Dødelighed  bliver  større,  thi  da  vil 
der  mellem  disse  Tusinde  ganske  selvføl- 
geligt være  flere,  som  ikke  sætter  Børn  i 
Verden  paa  Grund  af  Alder.  —  Omvendt, 
hvor  Dødeligheden  er  stor  som  i  Rusland 
og  de  fattige  tyske  Industriegne,  bliver 
Gennemsnitsalderen,  hvilket  ogsaa  siges  i 
Deres  Artikel,  lille,  og  der  vil  mellem 
1000  Individer  være  flere  i  den  Alder, 
hvor  man  sætter  Børn  i  Verden.  Dette 
er  den  nærliggende  Grund  til  de  store 
Fødselstal  i  Rusland  og  visse  Egne  af  Tysk- 
land og  rimeligt  ikke  Fattigdommen  (eller 
Mangelen  paa  Kultur)  i  disse  Lande. 

Om  der  virkelig  finder  en  Afbe- 
folkningsbevægelse  Sted,  kan  kun 
afgøres  ved  en  Betragtning  af  Fød- 
selstallets Variation  i  Forhold  til 
Befolkningstallet  indenfor  de  Al- 
dersgrænser, der  væsentlig  sætter 
Børn  i  Verden;  (lad  os  sige  Kvinder 
mellem  18  og  40,  Mænd  mellem  20 
og  50). 

Er  der  en  Nedgang  af  Fødslerne  blandt 
Befolkningen  inden  for  disse  eller  andre 
nærmere  bestemte  Aldersgrænser,  saa 
bliver  det  mærkeligt  eller  foruroligende. 

I  Haab  om,  at  De  Hr.  Redaktør  eller 
Deres  statistiske  Medarbejder  vil  tilveje- 
bringe et  paalideligt  Materiale  til  et  saadant 
Opgør«  er  jeg  Deres  ærbødige 

P.  V.  J.  Klint, 

cand.  polyt.  Arkitekt. 

Det  er  sandt,  at  Af  befolkningsbevægelsens 
Styrke  vilde  kunne  bestemmes  nøjagtigere, 
hvis  man  ved  Siden  af  Sammenligningen 
mellem  Fødselstal  og  Folketal  kunde  fore- 
tage en  Sammenligning  mellem  Fødsels- 
tallet og  Antallet  af  Mennesker  indenfor 
Aldersklasserne  20—50  eller  lignende. 

Men  Hr.  Klint  tager  fejl,  naar  han 
tænker  sig,  at  de  to  Sammenligninger  vilde 
give  et  meget  forskelligt  Resultat.  Han 
gaar  ud  fra,  at  naar  Dødeligheden  for- 
mindskes og  Gennemsnitsalderen  stiger, 
betyder  dette,  at  Aldersklasserne  20—50 
bliver  en  procentvis  mindre  Del  af  hele 
Befolkningen.  Dette  kan  ske,  men  det  er 
ingenlunde  det  almindelige;  om  det  ind- 
træffer afhænger  ganske  af,  i  hvilken 
Aldersklasse  Dødeligheden  formindskes, 
og  hvorledes  Fødselsforholdene  er. 

Nogle  Tal  vil  vise  dette. 


I  Tyskland  var  af  hver  1000  Indbyggere 
1871    1880   1890   1900 
under  20  Aar     437      449      449      442 
20—50  Aar         403      393      393      402 
over  50  Aar       160      158      158      156 

Dødsfald  af  1000: 
1871—75  1881—85  1891—95    1901 
28,2  25,7  23,3  20,7 

Fødsler  af  1000: 
1871—75   1881—85   1891  —  95   1901 
38,9  37,0  36,3  35,8 

Procenttallet  i  Klasserne  mellem  20  og  50 
svinger  ikke  meget,  men  de  sidste  10  Aar 
stiger  det  dog  en  Del  til  Trods  for,  at  Døde- 
ligheden er  stærkt  formindsket  i  de  30 
Aar,  og  det  især  i  den  sidste  Tid. 

Og  Fødselstallet  svinder  stadig,  ogsaa  i 
den  Tid,  da  Aldersklasserne  20—50  Aar 
gaar  frem. 

Eller  et  andet  Eksempel: 

I  Tyskland  var  1890  Aldersklasserne 
mellem  20  og  50:  393  af  hvert  Tusinde, 
i  Frankrig  samtidig  423,  til  Trods  for,  at 
Dødsfaldene  ved  samme  Tid  i  Tyskland 
var  24,4  af  1000,  i  Frankrig  22,0. 

Og  skønt  Klasserne  mellem  20  og  50 
saaledes  er  flere  af  1000  i  Frankrig  end  i 
Tyskland,  er  dog  ved  den  Tid  Fødslerne  i 
Frankrig  kun  23,0  af  1000,  i  Tyskland 
36,5.  Forklaringen  paa  Frankrig  lave 
Fødselstal  er  altsaa  ingenlunde,  at  der  i 
Frankrig  er  en  usædvanlig  ringe  Del  af 
Befolkningen  i  Aldersklasserne  mellem 
20  og  50.  Tværtimod,  der  er  flere  end 
sædvanlig. 

Og  saaledes  videre.  Ingen  af  de  Tal- 
rækker, som  kan  opstilles,  giver  en  nøj- 
agtig Maalestok  for  Afbefolkningsbevæ- 
gelsens  Art  og  Styrke.  En  Sammenligning 
mellem  de  forskellige  Lande  kan  over- 
hovedet kun  foretages  i  de  groveste  Hoved- 
træk, og  dertil  er  Tabellerne  over  Forholdet 
mellem  Folketal  og  Fødselstal  tilstrækkelige. 
En  Undersøgelse  af  Grundene  kan  kun 
ske  ved  nøjere  Iagttagelser  indenfor  be- 
grænsede Omraader.  Saadanne  er  især 
anstillede  i  Frankrig.  De  viser  der  med 
megen  Tydelighed,  at  Fødselstallet  er  højt 
i  de  fattige  Klasser,  lavt  i  de  rige.  Som 
Eksempel  kan  anføres  Forholdet  i  Paris 
1889  til  1893,  hvor  Fødselstallet  er  op- 
gjort, ikke  efter  Folketallet,  men  efter  An- 
tallet af  Kvinder  i  Alderen  mellem  15  og 
50  Aar. 

Her  var  for  hver  1000  Kvinder  mellem 
15  og  50: 

I  det  rigeste  Arrondissement    34  Fødsler. 

Meget  rige  Arrondissementer    53  — 

Rige                        —                65  - 

Velstillede               —                72  — 

Fattige                      —                95  -  - 

Meget  fattige           —              108  -- 

Mangfoldige    andre    Eksempler  pege    i 

samme  Retning.  A  Af. 


Hver  14de  Dag. 


Nu  har  vi  altsaa  Faaet  det  at  vide,  med  seksten  Sandhedsvidners  Under- 
skrift, at  uden  Krigsrummel  og  Krigssange  kan  den  danske  Højskole  ikke 
bestaa.  Højskolen  og  —  som  de  seksten  Bøssemagere  træffende  tilføjer  — 
Skyttesagen  maa  stille  dø,  naar  Danmark  ikke  længere  er  en  krigsførende 
Magt,  hvis  Digtere  af  de  unge  Heltes  Bedrifter  opflammes  til  fædrelandske 
Kvad.  Naar  „disse  Sange  forstumme,  da  er  i  Virkeligheden  Grunden  tagen 
bort  fra  den  danske  Højskole.  *" 

Naar  16  Højskolemænd  højtideligt  med  Navns  Underskrift  udsteder  en 
saadan  Erklæring,  skulde  man  —  hvor  nedslaaende  det  end  vilde  være  — 
tro,  at  der  var  noget  om  det.  Ganske  vist  vilde  det  jo  vidne  om  en 
mageløs  Selvopgivelse,  om  den  danske  Højskole  mente  sig  kaput,  fordi  den 
ikke  længere  kunde  fodre  de  til  dens  Varetægt  betroede  Unge  med  Sange 
om  blodrøde  Dannebrog  og  gamle  Oldenburgere  i  Røg  og  Damp.  Og 
ganske  vist  vil  mange  med  nogen  Forundring  spørge,  om  det  var  hele 
Grundtvigs  Gerning,  om  det  var  hele  Summen  af  hans  Folke- Vækkelse, 
at  den  danske  Ungdom  skulde  oplæres  til  at  elske  Krig  og  Blods-Udgydelse, 
og  om  den  gamle  Bisp  virkelig  ikke  havde  haft  nogen  Opgave  at  tildele 
det  danske   Folk,   naar  det  var  naaet  til  Erkendelse  af  sin  Afmagt  i  Krig. 

For  dem,  der  ikke  er  Højskolens  Venner  i  snævreste  Forstand,  ligger 
dog  Fristelsen  nær  til  at  tage  de  16  bekymrede  Knaldhætter  paa  Ordet. 
Og  Højskolens  Modstandere  vil  triumfere.  De  vil  sige:  Dér  ser  I,  hvor 
usselt  og  ringe  og  bagstræveragtigt  det  hele  var!  Under  alle  de  nye  fede 
Friheds-Ord  skjulte  sig  bare  de  ældste  og  sejgeste  Dumheder.  Formum- 
mede med  brede  Hatte  og  folkelige  Lader  gik  de  ud  i  Landet  for  paa 
Steder,  hvor  de  gamle  Ødelæggere  af  sund  Fornuft  ikke  havde  kunnet 
trænge  ind,  at  fortsætte  den  Fordærvelsens  Gerning,  som  med  saa  sørgeligt 
Held  var  øvet  først  af  uduelige.  Konger  og  siden  af  uduelige  Politikere, 
lige  indtil  Kapital-Dumheden  i  1864  omsider  syntes  at  vække  Folket  til 
Eftertanke  og  Modstand.  Da  var  det,  at  disse  Militarismens  Lægprædikanter 
tog  fat.    De  lod,  som  de  vilde  vække  ennyAand.     De  vilde  kun  vække 


448  Hver  14de  Dag 

den  gamle  Krigsgalskab  i  nye  Lag  og  i  nye  Former.  De  lod,  som  om  de 
gjorde  fælles  Sag  med  Venstre,  saalænge  Folket  var  paa  sin  Post  og  det 
militære  Postyr  bares  frem  af  saa  tydeligt  et  Navn  som  Bahnson.  Men 
alt  imens  indøvede  de  de  nye  Lag  i  de  gamle  Krigssange  og  benyttede  Skytte- 
foreningerne som  en  folkelig  Rekrutskole.  Indtil  det  Øjeblik  kom,  da  Folket 
syntes  at  have  sejret  og  Faren  at  være  borte.  Da  pludselig  lod  de  Trom- 
merne gaa  og  forkyndte,  at  nu  var  de  parat  til  at  tage  fat,  hvor  Højre  og 
Bahnson  slap  og  at  ofre  Resterne  af  det  Blod,  som  var  ladt  tilbage  efter 
Dumhederne  i  forrige  Aarhundrede.  Og  saa  bange  var  de  for  ikke  at  faa 
tilstrækkelig  tydelig  fastslaaet,  hvad  der  var  deres  Hjærtesag,  at  de  ud- 
raabte  over  dét  hele  Land:  Højskolen  forlanger  Krig;  thi  uden  Krig  ingen 
Krigssange  og  uden  Krigssange  ingen  Højskole!  Forstummer  disse 
Sange,  tages  Grunden  bort  fra  den  danske  Højskole. 

Hvis  det  ikke  var  saa  desperat  latterligt,  vilde  det  være  til  at  græde 
over.  Man  tænke  sig:  den  største  aandelige  og  kulturelle  Bevægelse  i 
Danmark  dø  ud  af  Mangel  paa  Krigssange!  Som  om  Apostlene  havde  sagt 
til  Jødefolket:  I  maa  se  at  faa  Romerne  til  at  gaa  løs  paa  Jerusalem, 
for  ellers  kommer  der  ingen  Gang  i  Kristendommen.  Vi  trænger  til  lidt 
Krigs-Basuner  for  at  holde  Liv  i  vore  Menigheder. 

Men  hvis  de  16  Højskole-Basunister  virkelig  repræsenterede  den  danske 
Højskole,  vilde  ikke  blot  Højskolens  Uvenner  have  Grund  til  at  triumfere, 
men  Højskolens  Venner  maatte  tilhylle  deres  Hoveder  i  Sorg  og  Græm- 
melse. For  disse  sidste,  som  for  alle,  der  har  Respekt  for  Højskole-Tankens 
Storhed,  faar  det  da  være  en  Trøst,  at  det  maaske  nok  er  de  16  Krigs- 
Sangere,  men  ikke  Højskolen,  hvem  Grunden  tages  bort  fra,  hvis  Freds- 
tanken og  Forstaaelsen  af  Danmarks  militære  Afmægtighed  sejrer  i  det 
danske  Folk. 

Fremtidens  Højskole  vil  ikke  trænge  til  et  nyt  Dybbøl-Blodbad. 

Olsen. 


Den  akutte  Alkoholforgiftning. 

Af  Fr.  Hallager 


Der  er  Afholdsfolk,  som  vil  sige:  Alkohol  er  en  Gift,  og  hver  Gang 
man  udsætter  sig  for  Paavirkning  deraf,  paadrager  man  sig  en  Forgift- 
ning. Paa  den  anden  Side  kan  man  fra  Totalafholdenhedens  ivrigste 
Modstandere  høre  det  Ræsonnement:  „Alkohol  er  et  Næringsmiddel. 
Nyder  man  for  meget  af  det,  bliver  man  syg;  men  det  er  noget,  som 
er  Tilfældet  med  alle  Næringsmidler.  Man  kan  blive  meget  syg  af  at 
forspise  sig  i  Gaasesteg  eller  i  haardkogte  Æg  —  men  derfor  vil  man 
dog  ikke  tale  om  Gaasestegsforgiftning?"  Hvem  har  saa  Ret?  Det 
har  naturligvis  ingen  af  Parterne. 

For  det  første  er  det  sikkert  nok,  at  Alkohol  er  en  Gift  og 
Gaasesteg  ikke.  Forskellen  er  ikke  den,  at  man  kun  bliver  syg  af 
Gaasesteg,  naar  man  nyder  for  meget  af  den  —  for  det  er  ogsaa  Til- 
fældet med  Alkohol  —  men  Forskellen  er  den,  at  Alkohol  ikke  alene 
virker  ved  at  stille  for  store  Fordringer  til  Fordøjelsen  og  ved  at  virke 
skadeligt  ind  paa  Fordøjelsesorganeme,  men  at  den  navnlig  virker 
skadeligt  efter  at  være  bleven  optaget  i  Blodkredsløbet,  efter  at  være 
bleven  fordøjet.  Alkohol  er  en  Gift,  fordi  det  i  Følge  sin  kemiske 
Sammensætning  har  Egenskaber,  der  er  til  Skade  for  Organismen. 

Men  deraf  følger  ikke,  at  enhver  Nydelse  af  Alkohol  er  en  For- 
giftning. Tobak  er  ligesaa  sikkert  en  Gift  som  Alkohol,  og  man  kan 
dog  ikke  sige,  at  man  tager  Gift,  hver  Gang  man  ryger  en  Pibe  Tobak 
eller  en  Cigar.  Det  er  heller  ikke  en  Forgiftning,  naar  man  tager  5 
Draaber  Opium  for  et  Mavetilfælde,  eller  naar  man  tager  en  ringe 
Mængde  Arsenik  i  medicinsk  Øjemed. 

Det  er  en  Forgiftning,  naar  en  abnorm,  en  sygelig  Tilstand  opstaar 
under  Paavirkning  af  en  Gift. 

Nu  opstaar  der  ganske  vist  ikke  en  sygelig  Tilstand,  hver  Gang  en 
Mand  drikker  en  Snaps  til  sin  Mad  eller  en  halv  Bajer  for  Tørst. 
Men  vi  har  allesammen  oplevet  —  jeg  mener  iagttaget  —  Tilfælde, 
hvor  Nydelsen  af  Alkohol  fremkaldte  den  sygelige  Tilstand,  som  man 
i  daglig  Tale  kalder  en  Rus. 

Den  akutte  Alkoholforgiftning  har  jo  for  Resten  mange  Kælenavne. 
Den  har  saa  mange  Navne,  at  man  maa  drage  den  Slutning,  at  den  er 
et  kært  Barn;  det  er  da  ogsaa  let  at  se,  at  denne  Forgiftning  bliver 
betragtet  paa  en  ganske  anden  Maade  end  alle  andre  Forgiftninger  og 
sygelige  Tilstande.  Det  er  en  sygelig  Tilstand,  som  Masser  af  Menne- 
sker daglig  uden  Nødvendighed,  frivillig  udsætter  sig  for,  ja  som  mange 

endogsaa  forsætlig  paadrager  sig.    Det  er  en  Forgiftning,  som  er  bleven 
besungen  af  Digterne  lige  fra  Oldtiden  til  vore  Dage. 

Dette  forklares  ikke  tilstrækkeligt  derved,  at  Forgiftningen  i  Reglen 
forløber  temmelig  hurtigt  og  uden  at  efterlade  Følger,  og  at  Giftstoffet 
smager  godt.  Hovedsagen  er,  at  selve  Forgiftningen  medfører  en 
Nydelse  for  den  forgiftede. 

Alkoholforgiftningen  kan  ligesom  andre  Forgiftninger  optræde  en 
Del  forskelligt  i  de  forskellige  Tilfælde.  Det  kommer  blandt  andet  an 
paa,  hvilken  spirituøs  Drik  det  er,  der  bevirker  Forgiftningen,  hvor 
stærk  Drikken  er,  hvor  meget  der  nydes  af  den,  og  hvor  hurtigt  det 
nydes.  Endelig  er  der  ogsaa  i  den  Henseende  betydelig  Forskel  paa 
de  forskellige  Mennesker,  saa  den  samme  Mængde  af  den  samme  Drik 
paavirker  det  ene  Menneske  paa  en  anden  Maade  og  i  en  anden  Grad 
end  det  andet.  Der  kan  derfor  ikke  gives  en  Skildring  af  den  akutte 
Alkoholforgiftning,  som  passer  paa  alle  Tilfælde;  men  der  er  dog  saa 
stor  Overensstemmelse  i  den  Maade,  hvorpaa  Rusen  ytrer  sig  hos  for- 
skellige ellers  sunde  Mennesker,  at  man  har  kunnet  tale  om  en  nor- 
mal Rus. 

Og  deri  stemmer  de  forskellige  Skildringer  overens,  at  det  første 
Stadium  af  en  Rus  medfører  et  forøget  Velvære.  Den  „forgiftede"  føler 
sig  vel  tilpas,  han  er  livlig  og  snaksom,  og  han  føler  sig  i  Stand  til 
baade  legemligt  og  aandeligt  at  udrette  mere  end  sædvanlig.  Den  ud- 
mattede glemmer  sin  Træthed,  den  bedrøvede  sin  Sorg.  Den  frygt- 
somme føler  sig  modig,  og  den  forlegne  optræder  med  en  Frejdighed, 
som  han  under  andre  Omstændigheder  ikke  vilde  være  i  Stand  til  at 
udvise.  Den  berusede  kan  være  temmelig  ubehagelig  for  sine  Om- 
givelser, men  for  ham  selv  er  det  første  Stadium  i  Reglen  en  særdeles 
behagelig  Tilstand. 

Vi  har  i  den  danske  Litteratur  en  Skildring  af  en  Rus,  der  er  saa 
naturtro,  at  den  kan  bruges  som  Eksempel.  Det  er  den  Rus,  som 
Jeppe  paa  Bjerget  faar  sig  hos  Jakob  Skomager,  da  han  drikker  op  de 
12  Skilling,  som  han  skulde  købe  Sæbe  for  i  Byen.  Jeppe  har  jo  en 
sørgelig  Tilværelse.  Hans  Kone  banker  ham,  Ridefogden  driver  ham 
til  Arbejde  som  et  Bæst,  og  Degnen  føjer  Spot  til  Forhaanelse.  Jeppe 
er  en  forkuet  Stakkel,  som  uden  at  mukke  tager  imod  Prygl  af  Konen 
og  Spydigheder  af  Degnen. 

Men  da  Jeppe  har  faaet  sig  en  Rus,  er*han  et  ganske  andet  Menne- 
ske. Nu  er  han  hverken  bange  for  Nille  eller  for  Mads  Degn.  Han 
taler  Tysk,  og  han  synger  —  i  ædru  Tilstand  kunde  han  sikkert  ikke 
gøre  nogen  af  Delene.  —  Her  vil  jeg  i  Forbigaaende  gøre  den  Bemærk- 
ning, at  en  af  de  Viser,  som  Holberg  lader  Jeppe  synge,  er  en  Over- 
sættelse af  en  Drikkevise,  som  en  græsk  Digter  har  skrevet  for  mere 
end  2000  Aar  siden.  Dette  nævner  jeg  kun  som  et  Eksempel  paa, 
hvad  jeg  før  sagde,  at  Alkoholens  Virkninger  er  bleven  besungne  af 
Digtere  fra  alle  Tidsaldere.  —  Altsaa:   den  ædru  Jeppe  er  en  elendig 

forkuet  Stakkel,  som  ingenting  gider  og  ingenting  kan  og  ingenting  tør. 
Den  berusede  Jeppe  er  en  glad  og  selvtilfreds  Mand,  som  hundser 
Jakob  Skomager  og  blæser  Nille  et  Stykke,  som  synger  og  taler  frem- 
mede Sprog. 

Det  er  da  forstaaeligt,  at  Jeppe  benytter  enhver  Lejlighed  til  at 
blive  til  dette  andet  Menneske  i  en  kort  Tid,  selv  om  han  ved,  at  han 
den  næste  Dag  skal  føle  Tømmermændene  i  sit  Hoved  og  Mester 
Erich  paa  sin  Ryg. 

Det  kunde  maaske  se  ud,  som  om  jeg  mente,  at  Behagelighederne 
ved  Rusen  var  Ubehagelighederne  værd.  Det  mener  jeg  nu  ingen- 
lunde. Jeg  mener  kun,  at  det  er  forstaaeligt,  at  Jeppe  ikke  kunde 
modstaa  Fristelsen  —  og  at  der  findes  mange  Jepper,  ogsaa  i  vore 
Dage.  At  Rusens  senere  Stadier  og  dens  Eftervirkninger  kan  være 
højst  ubehagelige,  og  at  man  ikke  kan  blive  ved  at  udsætte  sig  for 
akutte  Alkoholforgiftninger  uden  at  tage  varig  Skade  af  det  —  det  skal 
vi  faa  at  se  senere.  Men  først  vil  vi  betragte  Begyndelsesstadiet  lidt 
nærmere  for  at  se,  om  det  nu  ogsaa  altsammen  er  saa  dejligt,  som  det 
ved  første  Øjekast  kunde  se  ud  til. 

Den  berusedes  Tilfredshed  med  sig  selv,  og  i  Reglen  ogsaa  med 
den  øvrige  Verden,  er  en  Kendsgerning,  som  ikke  kan  bortforklares. 
Men  ser  vi  nærmede  paa  de  andre  Virkninger  af  Giften,  der  synes  at 
forklare  denne  Tilfredshed,  saa  viser  det  sig,  at  de  ikke  er  saa  attraa- 
værdige,  som  de  kunde  synes. 

Det  er  jo  en  Selvfølge,  at  naar  den  berusede  ser  Omverdenen  i  et 
rosenrødt  Skær,  saa  er  det  ikke,  fordi  Omverdenen  har  forandret 
sig,  medens  han  drak  sit  Brændevin  eller  sin  Champagne,  men  det 
er,  fordi  han  har  mistet  Evnen  til  at  se  Omverdenen,  som  den  virke- 
lig er. 

Paa  samme  Maade  gaar  det  med  hans  Følelse  af  egen  Dygtighed 
og  Kraft.  Naar  en  ædru  Mand  skal  gaa  fra  et  Sted  til  et  andet,  saa 
følger  han  den  lige  Linie,  som  i  Følge  Geometrien  er  den  korteste 
Vej  mellem  to  Punkter.  En  fuld  Mand  derimod  dingler  fra  den  ene 
Side  af  Gaden  til  den  anden  og  gør  derved  Vejen  dobbelt  saa  lang 
som  nødvendigt.  Og  det  gør  han,  ikke  fordi  han  har  saadan  et  Over- 
maal  af  Kraft,  at  han  maa  fordoble  Vejlængden  for  at  faa  Anvendelse  for 
den.  Han  gør  det,  fordi  han  har  mistet  Evnen  til  at  udøve  en  til- 
strækkelig Kontrol  med  sine  Bevægelser. 

Og  som  det  gaar  med  de  legemlige  Præstationer,  saaledes  gaar  det 
ogsaa  med  de  aandelige.  Lige  saa  lidt  som  den  berusede  kan  gaa  lige 
ud  ad  Landevejen,  lige  saa  lidt  kan  han  tænke  lige  ud  ad  Landevejen. 
Naar  man  siger,  at  Benene  „slaar  Sludder""  for  ham,  saa  er  det  et 
Udtryk,  man  har  laant  fra  Tankens  Omraade.  Den  berusede  har  ondt 
ved  at  følge  en  Tankerække  for  at  komme  til  en  Slutning,  og  hans 
Tanker  springer  fra  det  ene  til  det  andet.  Naar  dertil  kommer,  at  den 
berusede  uden  Selvkritik  siger  alt,  hvad  der  falder  ham  ind,  saa  kan 

man  nok  forstaa,  at  der  kommer  Afveksling  og  Liv  i  hans  Tale.  Der- 
for er  det  ikke  saa  sjældent,  at  Folk  med  en  let  Alkoholforgiftning 
med  Held  optræder  som  Festtalere  ved  ikke  altfor  højtidelige  Lejlig- 
heder. Ganske  vist  maa  saa  helst  Tilhørernes  Kritik  være  paavirket  i 
lige  saa  høj  Grad  som  Talerens  Selvkritik.  Undertiden  ser  man  ogsaa 
den  berusede  holde  rørende  Taler,  der  kalder  Taareme  frem  baade  i 
hans  egne  og  Tilhørernes  Øjne.  Det  beviser  ikke,  at  hans  Ord  i 
Virkeligheden  er  rørende  og  velvalgte,  men  kun,  at  han  selv  finder 
dem  rørende,  og  at  hans  Tilhørere  lader  sig  smitte  af  hans  Eksempel. 

Paa  samme  Maade  gaar  det  naturligvis  med  andre  Talenter  og 
Færdigheder,  som  Folk  kun  lægger  for  Dagen,  naar  de  er  fulde.  Man 
træffer  Folk,  som  i  ædru  Tilstand  erklærer,  at  de  ikke  kan  synge,  men 
som  under  Paavirkning  af  Alkohol  ikke  er  bange  for  at  give  et  Nummer 
til  bedste.  Der  er  ogsaa  Folk,  som  ikke  kan  tale  fremmede  Sprog, 
undtagen  naar  de  har  tømt  en  Del  Bægere.  I  begge  Tilfælde  gælder 
det,  at  den  berusede  ikke  har  erhvervet  sig  nye  Evner,  men  tvært- 
imod har  mistet  Evnen  til  at  bedømme  sine  egne  Præstationer.  — 
Naar  Jeppe  paa  Bjerget  taler  Tysk  og  siger:  „Ich  will  nicht  nægten, 
dass  ich  jo  bange  var  in  dat  Slag"  —  saa  er  det  en  Mundfuld  Tysk, 
som  man  nok  kan  forstaa,  at  han  ikke  vilde  tage  i  sin  Mund  i  ædru 
Tilstand. 

Men  der  behøves  sikkert  ikke  flere  Eksempler  for  at  vise,  at  den 
Forøgelse  af  forskellige  Evner  og  Egenskaber,  der  ofte  tilskrives  det 
første  Stadium  af  den  akutte  Alkoholforgiftning,  kun  er  tilsyneladende. 
Derimod  er  det  sikkert  nok,  at  det  allerede  i  det  første  Stadium  af 
Rusen  ikke  alene  gaar  ud  over  den  berusedes  Selvkritik  og  Evne  til 
at  drage  Fornuftslutninger,  men  ogsaa  —  og  navnlig  —  over  hans 
Selvbeherskelse,  hans  Evne  til  at  lægge  Baand  paa  sine  Lidenskaber 
og  Drifter.  Beviset  herpaa  er,  at  der  bliver  begaaet  saa  mange  For- 
brydelser af  berusede  —  navnlig  Voldshandlinger,  Drab  og  Sædelig- 
hedsforbrydelser. 

Efter  en  gammel  arabisk  Legende  var  det  ikke  Noah,  men  Adam, 
som  plantede  det  første  Vintræ,  og  saa  fortæller  Legenden,  at  Djævelen 
kom  og  vandede  Træet  med  Blodet  af  en  Abe,  en  Løve  og  et  Svin. 
Naar  Legenden  i  denne  Sammenhæng  nævner  Løven,  saa  er  det  natur- 
ligvis ikke  i  dens  Egenskab  af  Dyrenes  Konge.  Det  er  det  stridbare, 
voldsomme  hos  den  berusede,  der  skyldes  Løveblodet.  Aben  viser,  at 
Araberne  ikke  havde  store  Tanker  om  den  Vittighed  og  Livlighed,  der 
har  sin  Oprindelse  fra  Alkohol  —  men  man  maa  jo  rigtignok  huske 
paa,  at  Araberne  var  et  totalafholdende  Folk. 

Virkningerne  af  Svinets  Blod  viser  sig  navnlig  i  det  næste  Stadium 
af  Rusen. 

Den  berusede  bliver  mere  og  mere  vrøvlet.  Talen  bliver  menings- 
løs og  usammenhængende.  Tilsidst  slaar  Tungen  klik,  han  stammer 
og  hakker  i  det,    kan   ikke    faa  Ordene  frem  og  gaar  endelig   helt  i 

Staa.  Med  Velbefindendet  er  det  nu  forbi,  Livligheden  afløses  af  Døsig- 
hed, Øjenmusklerne  slappes,  saa  den  forgiftede  ser  dobbelt,  og  de 
andre  Muskler  slappes  ogsaa,  saa  han  har  ondt  ved  at  holde  sig  op- 
rejst. Paa  dette  Tidspunkt  skiller  Maven  sig  ofte  af  med  sit  Indhold 
ved  en  Opkastning;  men  det  er  for  sent.  Giften  har  virket,  og  det 
varer  ikke  længe,  før  den  berusede  mister  Bevidstheden.  Han  synker 
sammen  som  en  Klud  dg  falder  i  en  dyb  Søvn,  af  hvilken  han  ikke 
kan  vækkes. 

Denne  unaturlig  dybe  Søvn  varer  fra  nogle  faa  Timer  til  et  Døgn, 
eller  endnu  længere,  og  derpaa  følger  den  Tilstand,  som  i  daglig  Tale 
kaldes  Tømmermænd,  og  som  Svenskerne  betegner  med  det  endnu 
mere  støjende  Navn  „Kopparslagere".  Men  det  er  ikke  alene  Hoved- 
pine og  Spektakkel  i  Hovedet,  Patienten  lider  af  Dagen  efter  en  Rus. 
Saadant  et  Offer  for  Tømmermændene  er  i  Virkeligheden  noget  af  det 
ynkværdigste,  man  kan  tænke.  sig.  Ganske  i  Modsætning  til,  hvad  der 
var  Tilfældet  under  Rusen,  er  han  misfornøjet  baade  med  Verden  og 
sig  selv,  uskikket  til  aandeligt  og  legemligt  Arbejde.  Hjertet  arbejder 
hurtigt  og  uregelmæssigt.  Maven  er  i  Uorden,  Munden  er  tør,  der 
er  ingen  Appetit,  men  tværtimod  Kvalme  og  jævnlig  Opkastning. 

Jeg  skal  ikke  komme  nærmere  ind  paa  Skildringen  af  denne  jam- 
merfulde Tilstand  —  „Katzenjammer"  kalder  Tyskerne  den  —  men 
jeg  skal  kun  gøre  opmærksom  paa,  at  Virkningerne  af  en  Alkoholfor- 
giftning strækker  sig  længere  frem,  end  man  i  Almindelighed  antager. 
Naar  et  Individ  har  været  udsat  for  en  moderat  Alkoholforgiftning,  som 
ikke  efterlader  kendelige  Tømmermænd,  saa  kan  det  ved  Forsøg  paa- 
vises,  at  han  24 — 36  Timer  efter  endnu  ikke  har  genvundet  sine  sæd- 
vanlige aandelige  og  legemlige  Kræfter.  Og  det  kan  ogsaa  ske,  at  en 
Rus  har  saa  at  sige  tilbagevirkende  Kraft.  Det  hænder  nemlig,  at  den, 
der  har  været  beruset,  efter  Rusen  har  fuldstændig  glemt,  ikke  alene, 
hvad  der  er  sket,  medens  han  var  bevidstløs  og  omtaaget,  men  ogsaa, 
hvad  der  er  sket  om  ham,  og  hvad  han  selv  har  sagt  og  gjort, 
medens  han  endnu  var  tilsyneladende  temmelig  klar  og  upaavirket  af 
Giften. 

Den  Form  af  Alkoholforgiftning,  jeg  hidtil  har  omtalt,  er  den  al- 
mindeligste, den,  man  træffer  i  det  daglige  Liv.  Men  det  er  ikke  altid, 
at  Forgiftningen  forløber  saa  heldigt. 

Man  hører  undertiden  Folk  sige  det  samme  om  Alkohol,  som  den 
franske  Digter  Voltaire  sagde  om  Kaffe:  at,  hvis  det  er  en  Gift,  saa  er 
det  i  alt  Fald  en  meget  langsomt  virkende  Gift.  Man  ser  undertiden, 
at  Folk  dør  i  en  høj  Alder  efter  i  en  lang  Aarrække  at  have  drukket 
store  Mængder  Spiritus  hver  Dag.  Men  det  er  ikke  altid,  at  Giften 
virker  langsomt.  Man  har  ikke  saa  faa  Eksempler  paa,  at  en  Alkohol- 
forgiftning er  endt  med  Døden  i  Løbet  af  nogle  Timer  —  eller  endnu 
hurtigere.     Den  Slags   dødelige  Alkoholforgiftninger   opstaar,    naar   et 


454  Fr.  Hallager 

9 

Menneske  nyder  en  betydelig  Mængde  af  en  stærk  Drik  i  Løbet  af 
kort  Tid.  Det  er  i  Reglen  vanvittige  Væddemaal  eller  dumme  Prale- 
rier, der  fører  til  den  Slags  Udskejelser.  Man  har  set  Folk  i  Anled- 
ning af  et  Væddemaal  drikke  det  meste  af  3  Pægle  Brændevin  i  Løbet 
af  nogle  Minutter.  Men  saa  har  man  ogsaa  set  dem  straks  efter  styrte 
bevidstløse  om  og  dø  i  Løbet  af  kort  Tid  uden  at  være  komne  til  Be- 
vidsthed, uagtet  der  blev  gjort  alt  muligt  for  at  redde  dem. 

Det  er  værd  at  bemærke,  hvad  der  for  Resten  er  ganske  naturligt, 
at  en  saadan  enkelt  stor  Udskejelse  er  farligere  for  Folk,  der  ikke  er 
vante  til  at  drikke  meget,  end  for  Vanedrankere.  Allerlettest  optræder 
de  dødelige  Forgiftninger  hos  Børn  og  ganske  unge  Mennesker.  Man 
har  set  Børn  dø  af  nogle  faa  Spiseskefulde  Alkohol. 

I  disse  Tilfælde  er  Døden  altsaa  den  direkte,  ligefremme  Virkning 
af  Giften.  Men  i  de  allerfleste  Tilfælde,  hvor  et  Dødsfald  skyldes  en 
akut  Alkoholforgiftning,  har  Giften  kun  været  den  middelbare  Døds- 
aarsag,  idet  den  afdøde  under  en  Rus  har  paadraget  sig  en  livsfarlig 
Læsion,  er  faldet  i  Vandet  og  druknet,  har  begaaet  Selvmord  eller 
endelig  er  frosset  ihjel. 

At  mange  berusede  hvert  Aar  omkommer  ved  Drukning  eller  ved 
andre  Ulykkestilfælde,  det  er  noget,  som  vi  alle  ved  fra  Aviserne  — 
og  det  er  da  ogsaa  let  at  forstaa,  at  det  maa  være  saaledes. 

Forholdet  mellem  Beruselse  og  Selvmord  er  ikke  saa  simpelt. 
Statistikken  lærer  os,  at  der  i  Gennemsnit  forekommer  mellem  5  og 
600  Selvmord  om  Aaret  her  i  Danmark  —  og  af  disse  5 — 600  Selv- 
mordere er  en  Trediedel  drikfældige.  Hvormange  af  disse  Selvmord, 
der  er  begaaede  under  Indflydelse  af  en  akut  Alkoholforgiftning,  kan 
jeg  ikke  sige  noget  om.  Men  at  Rusen  i  visse  Tilfælde  vækker  Selv- 
mordsdriften,  er  sikkert  nok.  Man  har  set  Folk,  som  i  ædru  Tilstand 
aldeles  ikke  ønskede  at  komme  af  med  Livet,  gøre  meget  energiske 
Selvmordsforsøg  under  en  Rus.  I  nogle  Tilfælde  vidste  disse  Menne- 
sker saa  bagefter  slet  ikke  noget  af,  at  de  havde  gjort  Forsøg  paa 
at  tage  sig  selv  af  Dage,  og  kunde  ikke  forstaa,  hvorfor  de  havde 
gjort  det. 

Naar  mange  berusede  dør  af  Kulde,  saa  er  Grunden  ikke  alene 
den,  at  de  berusede  lægger  sig  til  at  sove  eller  falder  om  og  bliver 
liggende  paa  Steder,  hvor  ædru  Mennesker  aldrig  kunde  falde  paa  at 
lægge  sig  til  Ro.  Grunden  er  navnlig  den,  at  den  berusede  særlig 
daarligt  taaler  at  udsættes  for  en  lav  Temperatur.  Hvorledes  dette 
Forhold  forklares,  skal  jeg  senere  komme  til.  Nu  skal  jeg  kun  frem- 
hæve, at  det  er  en  Kendsgerning,  at  berusede  kan  dø  paa  Grund  af 
Legemets  Afkøling  i  en  omgivende  Temperatur,  som  en  ikke  beruset 
uden  Fare  kunde  udsætte  sig  for.  Dette  er  et  Forhold,  som  den 
franske  Landalmue  kender  af  Erfaring.  I  alt  Fald  i  visse  Egne  af 
Frankrig  er  det  Skik  og  Brug,  naar  en  Mand  er  bleven  døddrukken, 
saa   at  dække   ham   til  med  Gødning  for  at  holde  paa  Varmen.    En 

fransk  Læge  meddeler  et  Tilfælde,  hvor  en  Mand  døde  16  Timer  efter, 
at  han  havde  drukket  det  meste  af  3  Pægle  Brændevin  i  Løbet  af  10 
Minutter.  Han  blev  straks  lagt  i  en  Seng;  men  nogle  af  hans  Kam- 
merater var  misfornøjede  hermed;  de  vilde  have  ham  puttet  i  Faare- 
gødning. 

Som  jeg  før  omtalte,  kan  denne  Forgiftning,  lige  som  alle  andre 
Forgiftninger,  optræde  noget  forskelligt  hos  de  forskellige  Mennesker. 
Men  under  almindelige  Omstændigheder,  hos  ellers  normale  Individer, 
er  der  dog  en  væsenriig  Overensstemmelse  i  Hovedtrækkene.  Først 
kommer  der  et  Stadium  med  overdreven  Livlighed  og  Selvfølelse  og 
Lyst  til  at  tale  og  handle.  Derefter  følger  et  Stadium  af  Sløvhed  og 
Nedtrykthed,  som  gaar  over  i  en  dyb  Søvn.  Derefter  følger  saa 
Tømmermændene,  som  ogsaa  plejer  at  forsvinde  i  Løbet  af  en  Dags 
Tid  eller  to  uden  at  efterlade  kendelige  Følger.  Vi  har  set,  at  der 
maa  gøres  en  Undtagelse  for  de  Tilfælde,  hvor  Organismen  saa  at  sige 
bliver  overvældet  af  Giften,  idet  en  stor  Mængde  Alkohol  bliver  tilført 
den  i  Løbet  af  kort  Tid.  I  disse  Tilfælde  kan  de  første  Stadier  af 
Rusen  springes  over.  Bevidstløsheden  indtræder  straks,  og  i  nogle 
Tilfælde  dør  den  berusede  uden  at  være  kommen  til  Bevidsthed.  Og 
vi  har  set,  at  hos  Børn  kan  ofte  en  forholdvis  ubetydelig  Mængde 
Alkohol  føre.  til  dette  Resultat. 

Men  vi  har  hidtil  stadig  talt  om  Alkoholforgiftningens  Forløb,  naar 
Giften  indvirker  paa  normale  Hjemer.  Naar  det  Individ,  der  udsætter 
sig  for  Alkoholens  Paavirkning,  har  en  svag  Hjerne,  kan  Forgiftningen 
vise  sig  paa  en  ganske  anden  Maade.  Dels  optræder  den  sygelige 
Tilstand  efter  Nydelsen  af  en  abnormt  ringe  Mængde  Alkohol,  dels  er 
Virkningen  af  Alkohol  en  ganske  anden  end  en  sædvanlig  Rus.  Det 
er  navnlig  i  disse  abnormt  forløbende  Tilfælde  af  Alkoholforgiftning,  at 
de  forgiftede  begaar  Selvmord  eller  gør  sig  skyldige  i  Drab  eller  andre 
Forbrydelser. 

Jeg  sagde,  at  det  er  Folk  med  svage  Hjemer,  der  er  udsatte  for 
denne  Form  af  akut  Alkoholforgiftning.  Derved  maa  ikke  forstaas,  at 
det  behøver  at  være  sindssyge  eller  svagt  begavede  eller  Folk  med 
Hjemesygomme.  Man  ser  undertiden  disse  abnorme  Alkoholforgift- 
ninger indtræde  hos  Folk,  som  ellers  ikke  frembyder  noget  abnormt, 
som  i  ædru  Tilstand  er  fornuftige  og  velbegavede  Mennesker. 

Naar  jeg  siger,  at  det  er  svage  Hjemer,  der  paavirkes  paa  denne 
Maade,  saa  mener  jeg  dermed,  at  det  er  Hjerner,  hvis  Modstandskraft 
er  abnormt  lille.  Og  dette  kan  igen  være  Tilfældet  af  forskellige 
Grunde.  I  Reglen  drejer  det  sig  om  Mennesker,  som  har  arvet  en 
stærk  Disposition  til  Sindssygdomme.  Naar  disse  Mennesker  lever 
under  heldige  Forhold,  faar  denne  Disposition  maaske  aldrig  Lejlighed 
til  at  gøre  sig  gældende.     I  andre  Tilfælde  lægger  den  sig   kun  for 

Dagen  derved,  at  de  paavirkes  af  Alkohol  paa  en  abnorm  Maade. 
Hjernens  mindre  Modstandskraft  mod  Giftens  Indvirkning  kan  ogsaa 
være  frembragt  ved  andre  svækkende  Indflydelser,  f.  Eks.  ved  lang- 
varige Sygdomme,  ved  Sult,  Overanstrengelse  og  Nattevaagen  —  og 
den  skyldes  i  ikke  saa  faa  Tilfælde,  at  vedkommende  har  været  udsat 
for  Læsioner  af  Hovedet.  Endelig  kan  Svækkelsen  af  Hjernens  Mod- 
standskraft skyldes  lang  Tids  Misbrug  af  Alkohol.  Det  er  ikke  saa 
sjætdent,  at  Folk,  som  oprindelig  havde  en  kraftig  Hjerne,  og  som 
ogsaa  kunde  taale  en  hel  Masse  Alkohol,  efterhaanden  ved  overdreven 
Nydelse  af  stærke  Drikke  faar  deres  Modstandskraft  saaledes  formind- 
sket, at  de  nu  bliver  berusede  af  en  Ubetydelighed. 

I  disse  Tilfælde  kommer  Giften  altsaa  ikke  til  at  virke  paa  en 
normal  Hjerne,  men  paa  en  Hjerne,  som  kun  venter  paa  en  Lejlighed 
til  at  lægge  Sygdom  for  Dagen.  En  saadan  Lejlighed  giver  Nydelsen 
af  Alkohol,  undertiden  Nydelsen  af  en  ganske  ringe  Mængde  Alkohol. 
Og  Virkningen  kan  være  saadan,  at  man  undertiden  er  i  Tvivl,  om  man 
skal  kalde  det  en  Rus,  eller  om  det  ikke  vilde  være  rigtigere  at  betragte 
det  som  et  Udbrud  af  Sindssygdom,  som  Nydelsen  af  Alkohol  har 
været  Anledning  til. 

Der  findes  i  Litteraturen  adskillige  Eksempler  paa,  at  berusede 
Mennesker  har  udført  Forbrydelser,  navnlig  Drab  og  Voldshandlinger, 
som  manglede  ethvert  fornuftigt  Motiv,  og  som  de  efter  Rusen 
aldeles  havde  glemt.  Professor  Pontoppidan  anfører  f.  Eks.  nogle 
meget  interessante  Tilfælde  af  denne  Art  i  sin  Afhandling  om  „atypiske 
Former  af  akut  Alkoholisme". 

Der  kunde  naturligvis  ogsaa  nævnes  mange  Eksempler  paa,  at  en 
akut  Alkoholforgiftning  er  bleven  Skyld  i  en  Forbrydelse,  uden  at  der 
har  været  Anledning  til  at  tale  om  en  patologisk  Rus. 

Men  det  behøver  jo  ingen  nærmere  Forklaring,  at  den  berusede  let 
kommer  til  at  begaa  en  Forbrydelse,  som  han  ogsaa  i  ædru  Tilstand 
kunde  føle  sig  tilskyndet  til,  men  som  han  da  lader  sig  afholde  fra  af 
moralske  Betænkeligheder,  Frygt  for  Straf  og  lignende  Aarsager.  Rusen 
ophæver  jo  ikke  al  Hjernevirksomhed  paa  een  Gang.  Der  er  et 
Stadium,  hvor  den  berusede  føler  sin  Lyst  til  at  handle  forøget,  medens 
Rusen  samtidig  har  berøvet  ham  eller  i  alt  Fald  svækket  Evnen  til  at 
overveje,  til  at  tænke  paa  Følgerne,  til  at  lægge  Vægt  paa,  hvad  der 
taler  imod  at  udføre  Handlingen.  —  Derfor  er  det  ogsaa  almindeligt,  at 
Forbryderen  først  under  Indflydelse  af  en  Rus  gør  Alvor  af  en  Uger- 
ning, som  han  længe  har  gaaet  og  spekuleret  paa,  men  som  maaske 
aldrig  var  bleven  udført,  hvis  Rusen  ikke  havde  døvet  hans  Betænkelig- 
heder og  bragt  ham  til  at  glemme  de  sandsynlige  Følger  for  hani  selv. 

At  dette  er  Tilfældet,  er  vel  en  Selvfølge.  Anderledes  forholder 
det  sig  med  de  Tilfælde,  jeg  nylig  har  givet  Eksempler  paa,  hvor 
ogsaa  Driften,  Tilbøjeligheden  til  at  begaa  en  Forbrydelse,  skyldes 
Rusen,  er  en  direkte  Følge  af  den  akutte  Alkoholforgiftning.  — 

Spørger  man  nu,  hvorledes  det  gaar  til,  at  Alkohol  har  disse  for- 
skellige Virkninger  paa  Mennesket,  saa  maa  jeg  begynde  med  at  sige, 
at  Forklaringen  naar  kun  til  et  vist  Punkt.  Vi  kan  sige,  hvilken 
Skæbne  Giften  har,  naar  den  er  kommen  ind  i  Legemet.  Vi  kan  sige, 
hvilke  Organer  den  maa  paavirke  for  at  ft^emkalde  de  forskellige  Virk- 
ninger, som  Erfaringen  viser  os.  Men  vi  kan  ikke  sige,  hvorfor  denne 
Gift  netop  har  denne  Virkning  paa  dette  Organ.  Det  er  ligesom  med 
Lægemidlerne.  Erfaringen  lærer  os,  at  et  bestemt  Lægemiddel,  givet 
paa  en  bestemt  Maade  og  i  en  bestemt  Mængde,  har  en  nogenlunde 
bestemt  Virkning.  Vi  ved  ogsaa,  hvilke  Organe^  Lægemidlerne  paa- 
virker, og  hvilke  Forandringer  i  Legemets  Livsytringer  de  medfører  — 
men  hvorfor,  det  ved  vi  i  de  fleste  Tilfælde  ikke. 

For  at  komme  til  Klarhed  over  en  Gifts  Virkemaade  har  vi  tre  Veje 
at  følge. 

I  de  Tilfælde,  hvor  Giften  har  virket  dødeligt,  kan  vi  undersøge 
Ligene  af  dens  Ofre  og  se,  hvilke  Forandringer  der  findes.  Dernæst 
kan  man  forgifte  Dyr  med  det  samme  Giftstof  og  undersøge  Virkningerne 
hos  dem  —  og  endelig  kan  man  iagttage  og  undersøge  de  sygelige 
Tilfælde,  der  opstaar  hos  Mennesker  efter  tilfældige  Forgiftninger. 

Det  er  jo  heldigvis  kun  i  Undtagelsestilfælde,  at  den  Gift,  vi  har 
med  at  gøre,  virker  dødeligt  i  en  enkelt  Dosis.  Men  der  foreligger 
dog  imidlertid  en  Del  Beretninger  om  Obduktion  i  Tilfælde  af  akut 
Alkoholforgiftning.  Det  karakteristiske  i  disse  Tilfælde  er  Fordøjelses- 
organernes  og  Hjemens  Tilstand.  I  Maven  og  Tarmkanalen  finder  vi 
Tegn  paa  en  ret  stærk  Betændelse.  I  Hjernen  finder  man  Blod- 
overfyldning  og  hyppigt  Blodudtrædninger  i  Hjemehinden  og  undertiden 
Blødninger  i  selve  Hjememassen. 

Forsøg  paa  forskellige  Dyr  har  i  det  væsentlige  kun  lært  os,  at 
Giften  har  omtrent  samme  Indvirkning  paa  dem,  som  paa  Mennesket. 
Naar  de  faar  en  moderat  Dosis  Spiritus  ind,  bliver  de  fulde.  Faar  de 
en  tilstrækkelig  Dosis  paa  een  Gang,  dør  de  af  det. 

Det  tredie  Middel  til  at  komme  til  Klarhed  over  Giftens  Virke- 
maade er  Iagttagelsen  af  forgiftede  Mennesker.  De  Læger,  som  har 
givet  sig  af  mqd  disse  Undersøgelser,  har  ikke  behøvet  at  mangle 
Materiale,  og  man  har  da  ogsaa  faaet  en  hel  Del  at  vide  om  Alko- 
holens Vandring  igennem  Legemet  og  om,  hvad  den  udretter  undervejs. 

Naar  Alkoholen  nydes  i  en  nogenlunde  koncentreret  Form,  saa 
fremkalder  den  straks  en  Fomemmelse  af  Varme  i  Munden,  Svælget 
og  Maven.  Det  vil  sige,  at  Snapsen  —  eller  hvad  det  nu  er  for  en 
„Genstand"  —  ved  sin  Indvirkning  paa  Slimhinden  virker  irriterende 
—  den  „kradser"  —  og  bevirker  en  forøget  Blod  tilstrømning. 

Naar  Alkoholen  er  kommen  ned  i  Fordøjelsesvejene,  bliver  den 
hurtig  optaget  af  Blodet  og  ført  rundt  med  det.  Fra  Blodet  optages 
den  nu  igen  med  forskellig  Hurtighed  af  de  forskellige  Organer,  navnlig 
optages  den  hurtig  af  Hjernen.     En  Del  af  Alkoholen  i  Blodet  bliver 

temmelig  hurtig  udskilt,  dels  gennem  Lungerne  ved  Aandedrættet,  dels 
gennem  Huden  og  Nyrerne.  Men  det  er  dog  kun  den  mindste  Del  af 
Alkoholen,  der  bliver  udskilt  uforandret.  Det  meste  bliver  i  Legemet 
forbrændt  til  Kulsyre  og  Vand. 

Denne  Omstændighed,  at  Alkoholen  saa  hurtigt  udskilles  gennem 
Lungerne  og  Huden,  giver  os  Forklaringen  af  nogle  mærkelige  Iagt- 
tagelser. Man  hører  ofte  Folk  paastaa,  at  de  slet  ikke  fejlede  noget, 
før  de  kom  ud  i  Kulden,  men  saa  følte  de  sig  berusede.  I  de  fleste 
Tilfælde  antager  jeg,  at  Resultatet  var  blevet  omtrent  det  samme,  selv 
om  det  havde  været* varmt.  Men  man  kan  paa  den  anden  Side  ikke 
benægte,  at  Kulden  kan  have  nogen  Betydning.  Det  er  jo  nemlig 
givet,  at  Fordampningen  baade  gennem  Lungerne  og  gennem  Huden  gaar 
livligere  for  sig  i  Varme  end  i  Kulde.  Det  har  ogsaa  vist  sig  ved 
Forsøg,  at  naar  man  gav  to  Kaniner  en  vis  Mængde  Alkohol,  den 
samme  Mængde  for  dem  begge,  og  saa  anbragte  den  ene  i  Varmen, 
den  anden  i  Kulden,  saa  kom  den  første  sig,  medens  den  anden,  den 
der  opholdt  sig  i  Kulden,  døde  af  en  akut  Alkoholfoi^ftning.  Det  er 
ogsaa  en  Erfaring,  at  man  uden  at  blive  beruset  kan  taale  mere 
Alkohol  oppe  paa  Toppen  af  et  Bjerg  end  nede  paa  den  flade  Jord. 
Dette  kan  forklares  ved,  at  Luften  oppe  paa  Toppen  af  Bjerget  er 
tyndere  end  nede  ved  Foden,  og  at  derfor  Fordampningen  gaar  lettere 
og  hurtigere  for  sig. 

Paa  sin  Vandring  gennem  Legemet  virker  Alkoholen  altsaa  først  paa 
Fordøjelseskanalen,  Mund,  Svælg,  Mave  og  Tarmkanal,  og  her  fremkalder 
den  Irritation  og  maaske  Betændelse.  Men  sine  stærkeste  Virkninger 
udfolder  Giften,  efter  at  den  er  optaget  af  Blodet.  Den  virker  da  paa 
to  Maader,  dels  ved  direkte  at  paavirke  Vævene,  de  faste  Dele  af 
Legemet,  dels  ved  at  bevirke  Forandringer  i  Blodcirkulationen. 

Blodkredsløbet  bliver  forandret  paa  den  Maade,  at  der  finder  en 
stærk  Tilstrømning  Sted  til  de  smaa  Blodkar  baade  i  Hjernen  og  i 
Huden.  Den  forøgede  Blodtilstrømning  til  Huden  giver  en  Fornem- 
melse af  Varme,  og  Huden  bliver  i  Virkeligheden  ogsaa  varmere  at  føle 
paa.  Men  netop  derfor  er  det,  at  de  berusede  er  saa  udsatte  for  at 
dø  af  Kulde. 

Jeg  skal  forklare  dette  Punkt  lidt  nærmere.  Sagen  er  den,  at  Hudens 
Varme  og  Legemets  Varme  er  to  forskellige  Ting.  Og  det,  der  giver 
Fornemmelsen  af  Varme,  det  er  Hudens  Varme  og  ikke  Legemets. 
Naar  man  f.  Eks.  ryster  af  Kulde  i  en  Koldfeber  eller  ved  Udbruddet 
af  en  Lungebetændendelse,  saa  er  Legemets  Temperatur  i  det  mindste 
et  Par  Grader  for  høj.  Og  naar  Huden  under  Indflydelse  af  Alkohol 
bliver  varm  og  fugtig,  saa  bevirker  det,  at  Legemets  Temperatur  falder. 

Blodkarrene  i  Menneskets  Hud  virker  nemlig  til  at  regulere  Legemets 
Varme.  Det  er  jo  klart,  at  jo  mere  Blod  der  strømmer  ud  til  Legemets 
Overflade  og  bliver  afkølet,  desto  lavere  bliver  Legemets  samlede 
Temperatur.    Men  paa  den  anden  Side  —  naar  Hudkarrene  trækker 

sig  sammen,  saa  bliver  Huden  tør  og  kølig  at  føle  paa,  men  saa  stiger 
Temperaturen  i  Legemets  Indre. 

Naar  den  omgivende  Luft  er  varm,  saa  strømmer  Blodet  til  Huden, 
derved  forøges  Legemets  Varmeudgift,  og  Balancen  holdes  vedlige. 
Men  bliver  Luften  nu  kold,  saa  kan  det  ikke  gaa  an  at  blive  ved  med 
den  samme  Udgift  af  Varme.  Derfor  trækker  Hudkarrene  sig  sammen 
i  Kulden,  og  Legemet  holder  paa  Varmen. 

Det  gør  Legemet  under  almindelige  Omstændigheder.  Men  naar 
det  er  under  stærk  Paavirkning  af  Alkohol,  er  Blodkarrene  i  Huden  ud- 
videde paa  Grund  af  Giftens  Indvirkning  og  kan  ikke  trække  sig  sammen, 
selv  om  Legemet  trænger  til  at  spare  paa  Varmen. 

Deraf  følger,  at  den  berusede  dør  af  Kulde  i  de  samme  Omgivelser, 
hvor  en  ædru  uden  Fare  kunde  lægge  sig  til  at  sove.  Den  ædrus 
Blodkar  trækker  sig  sammen  og  sparer  derved  paa  Legemets  Varme. 
Den  berusedes  Blodkar  holder  sig  udvidede,  saa  Legemet  stadig  afgiver 
en  stor  Mængde  Varme  til  sine  Omgivelser,  og  Følgen  deraf  bliver,  at 
det  til  sidst  faar  for  lidt  selv. 

Det  er  altsaa  Udvidelsen  af  de  smaa  Blodkar,  særlig  Blodkarrene 
i  Huden,  der  bevirker  baade  at  Alkohol  giver  en  Fornemmelse  af 
Varme,  og  at  den  berusede  er  saa  udsat  for  at  dø  af  Kulde. 

Virkningerne  paa  Hjernen  skyldes  til  Dels  Giftens  direkte  Indvirk- 
ning paa  Hjernecellerne,  til  Dels  ogsaa  den  forøgede  Blodtilstrømning 
til  Hjernen.  Hvor  meget  der  skyldes  den  ene  af  disse  Faktorer  og 
hvor  meget  den  anden,  lader  sig  ikke  med  Bestemthed  afgøre. 

Det  gaar  nu  med  Alkoholforgiftningen,  som  det  altid  gaar,  naar 
en  Gift  indvirker  paa  Hjernen.  Det  gaar  først  ud  over  de  Dele  af 
Hjernen,  som  har  det  fineste,  det  værdifuldeste  Arbejde  at  udføre.  Det 
er  dem,  der  først  nedlægger  Arbejdet,  naar  Hjemens  Ernæring  er 
mangelfuld,  og  det  er  ogsaa  deres  Virksomhed,  som  først  svigter,  naar 
det  Blod,  som  skal  ernære  Hjernen,  indeholder  skadelige  Bestanddele. 

Derfor  kan  den  berusede,  som  vi  har  set,  endnu  være  i  høj  Grad 
livlig  og  handlelysten  paa  et  Tidspunkt,  hvor  Dømmekraften  er  i  høj 
Grad  medtaget.  Derfor  svækkes  de  Evner,  der  skulde  afholde  Individet 
fra  Forbrydelser,  hurtigere  og  stærkere  end  de  Evner,  der  sætter  ham 
i  Stand  til  at  begaa  Forbrydelser. 

Da  det  nu  er  saa,  at  de  højere  Hjemevirksomheder  paa  mange 
Punkter  gaar  ud  paa  at  kontrollere  og  hemme  de  lavere,  saa  er  det 
let  at  forstaa,  at  den  første  Følge  af  Alkoholforgiftningen  bliver  en 
temmelig  livlig  og  temmelig  uordnet  Hjernevirksomhed.  Efterhaanden 
som  Forgiftningen  tiltager,  ophører  ogsaa  de  lavere  Hjemevirksomheder, 
og  tilsidst  ophører  al  bevidst  Virksomhed,  den  berusede  ligger  da  slap 
og  bevidstløs. 

Der  er  ogsaa  blevet  talt  om  en  forøget  Kraftudfoldelse  i  de  første 
Stadier  af  Rusen.  I  Virkeligheden  gaar  det  hermed  ligesom  med 
Legemets  Temperatur.     Den  berusede  har  en  Fornemmelse  af  forøget 

Varme,  samtidig  med  at  han  er  udsat  for  at  dø  af  Kulde.  Paa  samme 
Maade  har  han  mindre  Herredømme  over  sit  Legeme  end  ellers,  men 
han  kan  ikke  mærke  det,  tror  sig  tværtimod  i  Stand  til  alle  Slags 
Kunststykker.  Han  er  modig,  fordi  han  har  mistet  Evnen  til  at 
bedømme  Faren,  han  er  frejdig  og  sikker  i  sin  Optræden,  fordi  han 
har  mistet  sin  Selvkritik,  og  Ordene  flyder  let  for  ham,  fordi  han  ikke 
bryder  sig  om,  hvad  det  er,  han  siger.  Rusen  har  ikke  forøget  hans 
Evne  til  at  tale,  men  den  har  berøvet  ham  Evnen  til  at  tie  stille. 

Det  er  altsaa  karakteristisk  for  den  akutte  Alkoholforgiftning,  at 
den  paa  alle  Punkter  formindsker  den  berusedes  Evner,  samtidig  med 
at  han  selv  føler  dem  forøgede. 


Vore  Landarbejdere. 

Af  JoHS.  K.  Johansen. 


I. 

I  dette  Foraar  udløb  den  oprindelige  „Lov  om  Tilvejebringelse  af 
Jordlodder  til  Landarbejdere ''.  Der  maatte  tænkes  paa  at  faa  den  for- 
længet, og  det  var  naturligt,  at  man  med  det  samme  tænkte  paa,  hvilke 
Ændringer  der  skulde  foretages,  saa  Loven  bedre  kunde  svare  til  de  For- 
ventninger, Landarbejderne  har  næret  til  den. 

Der  blev  fra  mange  Sider  —  navnlig  fra  de  nydannede  Husmands- 
foreninger —  foreslaaet  at  stille  lempeligere  Betingelser  til  de  Land- 
arbejdere, der  ønsker  at  faa  en  Jordlod,  og  at  gøre  Jordlodderne 
større.  Vi  havde  ventet,  at  der  var  bleven  taget  mere  Hensyn  til  disse 
Forslag  og  til  den  Kritik,  der  har  været  rettet  mod  den  paagældende 
Lov.  Vi  havde  ventet,  at  en  Venstreregering  vilde  vise  sig  mere  hen- 
synsfuld mod  vort  daarligst  stillede  Samfundslag.  Derfor  har  det  sikkert 
for  mange  været  en  stor  Skuflfelse,  at  Landbrugsminister  Ole  Hansen 
kun  har  foreslaaet  nogle  faa,  ubetydelige  Ændringer  til  denne  Lov.  Med 
saadan  en  Smule  Lapperi  løses  Landarbejderspørgsmaalet  ikke. 

Det  bliver  stadig  mere  nødvendigt,  at  der  ad  Lovgivningens  Vej 
gøres  noget  for  at  skabe  bedre  Levevilkaar  for  Landarbejderne.  Ar- 
bejdsforholdene paa  Landet  bliver  nemlig  Aar  for  Aar  mere  usikre,  og 
den  periodiske  Arbejdsløshed  er  allerede  nu  ret  betydelig.  En  stor 
Del  af  Arbejdet  ved  Landbruget  udføres  nu  ved  Hjælp  af  Maskiner, 
og  for  hver  ny  Maskine,  der  indføres,  bliver  mange  Arbejdere  brød- 
løse. Damptærskeværker  umuliggør  allerede  nu  i  stort  Omfang  Land- 
arbejdernes Vinterarbejde  ved  Tærskning,  og  Selvbindere  udfører  i  Hø- 
sten mange  voksne  Mænds  Arbejde.     Den   Arbejdskraft,    Landbruget 

har   behov,    bliver  stadig  mindre,    og  samtidig  med,   at  Efterspørgslen 
bliver  mindre,  bliver  Tilbudet  større. 

Befolkningsforøgelsen  kommer  nemlig  saa  godt  som  udelukkende 
paa  den  arbejdende  Klasse.  Medens  Antallet  af  Bøndergaarde  i  Tiden 
fra  1860  til  1895  kun  voksede  med  4  pCt.  og  Antallet  af  Huse  paa 
over  2  Skp.  Hartkorn  kun  med  12  pCt.,  er  Antallet  af  Huse  paa  under 
2  Skpr.  Hartkorn  i  samme  Tidsrum  vokset  med  62  pCt.  I  1860 
fandtes  der  af  saadanne  smaa  Huse  77,620.  I  1895  var  der  125,602, 
og  af  disse  var  næsten  to  Trediedele  paa  mindre  et  Fjerdingkar  Hart- 
korn. 

Som  man  deraf  vil  forstaa,  er  den  allerstørste  Part  af  Husmændene 
henviste  til  at  tjene  det  meste  af  deres  Forbrug  ved  Lønarbejde.  Naar 
vi  hertil  regner  de  mange  Indsiddere  og  andre,  som  ikke  bor  i  selv- 
stændige Huse,  vil  vi  faa  et  ret  respektabelt  Tal,  og  dette  vil  endda  i 
Fremtiden  forøges  endnu  mere  end  hidtil. 

Mens  Byerne  var  stærkest  i  Udvikling,  kunde  de  nok  tage  imod 
en  stor  Del  af  Landbrugets  overflødige  Arbejdskraft,  og  mange  søgte 
da  ogsaa  denne  Udvej  til  at  skabe  sig  bedre  Levevilkaar.  Det  var 
ganske  vist  en  meget  usikker  Udvej,  og  for  mange  blev  det  kun  en 
Forandring  fra  ondt  til  værre;  men  saalænge  Byerne  udvikledes  saa 
stærkt,  var  der  dog  en  Mulighed  for,  at  Lykken  vilde  staa  den  djærve 
bi.  Nu  er*  der  imidlertid  indtraadt  en  —  i  hvert  Fald  foreløbig  —  Stil- 
stand i  denne  Udvikling,  og  derved  er  der  sat  en  Stopper  for  den  i 
mange  Aar  betydelige  Indvandring  til  Byerne. 

Den  opblomstrende  Teglværks-  og  Tørveindustri  har  ogsaa  givet 
Beskæftigelse  til  en  stor  Del  af  den  voksende  Overflod  paa  Arbejds- 
kraft; men  ogsaa  ved  disse  Virksomheder  kan  man  nu  —  det  haarde 
Arbejde  tiltrods  —  faa  flere  Arbejdere,  end  der  er  Brug  for.  Den 
stadige  Tilvækst  til  Landarbejdernes  Rækker  henvises  mere  og  mere 
til  at  nøjes  med  det  tilfældige  Arbejde,  der  kan  blive  ved  selve  Land- 
bruget, og  det  bliver  som  sagt  Tid  efter  anden  mindre. 

Nu  har  de  større  Jordbrugere  endda  fundet  paa  at  indføre  frem- 
mede, navnlig  polske.  Sæsonarbejdere.  Disse  er  nemlig  endnu  mere 
nøjsomme  end  de  danske  Landarbejdere,  og  billig  Arbejdskraft  er  jo 
det.  Landbrugerne  altid  er  ude  om.  Det  kan  vel  ikke  kaldes  videre 
patriotisk  af  gamle  Patentpatrioter  at  gøre  det  Tryk,  de  danske  Land- 
arbejdere altid  har  maattet  føle,  endnu  mere  føleligt  ved  at  indføre 
fremmede  Arbejdere.  Dersom  der  var  en  Smule  Haab  om,  at  det 
kunde  nytte  noget,  vilde  man  maaske  minde  dem  om,  at  Adel  for- 
pligter. Men  selv  om  det  hverken  er  patriotisk  eller  ædelt  handlet,  saa 
finder  mange  af  de  store  Jordbrugere  det  jo  alligevel  ikke  under  deres 
Værdighed  at  indføre  fremmede  Arbejdere,  og  derved  bliver  Arbejds- 
løsheden endnu  mere  omfattende,  og  Arbejdsforholdene  endnu  mere 
usikre  for  de  danske  Landarbejdere. 

II 

Det  nuværende  Landarbejderproletariat  er  et  Produkt  af  den  nyere 
Tid.  Før  de  store  Landboreformer  i  Slutningen  af  det  18.  Aarhundrede 
var  der  i  Danmark  saa  godt  som  ingen  egentlige  Landarbejdere.  Gaard- 
mændene  besørgede  ved  Hoveri  Arbejdet  paa  Godsejernes  Marker, 
og  deres  egen  Bedrift  passede  de  ved  Hjælp  af  deres  Husstand.  An- 
tallet af  Husmænd  og  Indsiddere  var  kun  omtrent  en  Tredjedel  af 
Gaardmændenes  Antal,  og  de  var  som  Regel  forholdsvis  godt  stillede. 
De  ernærede  sig  enten  ved  selvstændigt  Landbrug  eller  som  Haand- 
værkere  og  behøvede  kun  undtagelsesvis  at  ty  til  Lønarbejde. 

Landboreformerne,  der  førte  til  Bondens  Frigørelse,  Hoveriets  Af- 
løsning og  Landsbyfællesskabets  Ophævelse  førte  imidlertid  ogsaa  til  en 
Omvæltning  i  dette  Forhold.  Godsejerne  maatte  søge  sig  anden  Ar- 
bejdskraft end  den,  de  hidtil  havde  haft  til  deres  Raadighed,  og  derfor 
byggede  de  en  Række  Leje-  og  Tyendehuse  rundtom  paa  Herregaar- 
dens  Udmarker.  Saaledes  opstod  snart  en  hel  ny  Samfundsklasse, 
hvis  Stilling  var  mere  elendig,  end  Bøndernes  nogensinde  havde  været. 
Lønnen  var  uhyggelig  lille,  og  de  led  tillige  under  en  Utryghed,  hvortil 
man  aldrig  før  havde  kendt  noget  tilsvarende.  Naar  Lejehusmanden 
var  opslidt,  blev  han  opsagt  og  var  saa  henvist  til  et  uhyggeligt  og 
inhumant  Fattigvæsen.  I  1807  blev  Husmandens  „Hørighed**  overfor 
Godsejeren  fastslaaet.  De  Regler,  der  gaves,  svarede  i  vidt  Forhold 
til  dem,  der  gjaldt  for  Hoveriet,  og  Godsejeren  havde  lige  indtil  1848 
Ret  til  at  prygle  baade  Husmanden  og  hans  Kone. 

Man  vil  maaske  spørge,  hvordan  der  saaledes  kunde  stampes  en 
helt  ny  Samfundsklasse  op  af  Jorden,  men  deri  er  der  ret  betænkt 
slet  ikke  noget  mærkeligt.  Naar  Befolkningen  forøges  saa  stærkt,  som 
Tilfældet  har  været  i  det  nittende  Aarhundrede,  vil  ogsaa  flere  trænges 
tilbage  i  Kampen  for  Tilværelsen.  Det  var  Gaardmændenes  Sønner  og 
Døtre,  der  maatte  nøjes  med  Fæste-  eller  Lejemandens  Kaar,  og  det 
er  Gaardmændenes  Sønner  og  Døtre,  der  danner  det  nuværende  Land- 
arbejderproletariat. 

Medens  Levefoden  hæves  for  de  andre  Samfundslags  Vedkommende, 
bliver  den  for  Landarbejdernes  Vedkommende  staaende  ved  det  samme 
Lavmaal.  En  Mand  som  Professor  Falbe-Hansen  siger  herom:  „Re- 
lativt set  er  Landarbejderne  gaaet  tilbage,  thi  idet  Gaardmændene  og 
Parcellisterne  er  gaaet  godt  frem,  medens  Arbejdernes  Stilling  kun  er 
lidet  forbedret,  er  Afstanden  mellem  dem,  den  sociale  Kløft,  blevet 
udvidet.  Set  for  sig  alene  er  Landarbejdernes  Stilling,  om  den  end 
som  Regel  er  bedre  end  i  ældre  Tid,  dog  meget  daarlig.  Hvad  en 
Landarbejder  i  Nutiden  kan  fortjene  ved  sit  Arbejde,  er,  selv  om  han 
har  stadig  Beskæftigelse,  saa  lidt,  at  det  kun  strækker  til  til  det  aller- 
nødvendigste.   Om  det  ogsaa  er  nok  til  at  holde  Kræfterne  vedlige  til 

at  opføde  en  kraftig  Slægt,  derom  tør  Forfatteren  ikke  udtale  nogen 
Mening.** 

Hvad  Forfatteren  ikke  tør  have  nogen  Mening  om,  er  imidlertid 
afgjort  gennem  statistiske  Undersøgelser.  Landarbejdernes  Sundhed 
undergraves  ved  haardt  Arbejde  og  mangelfuld  Ernæring.  I  Aarene 
1883 — 84  var  der  nedsat  en  Regeringskommission,  som  skulde  under- 
søge Sundhedstilstanden  i  vore  Skoler.  Kommissionen  kom  til  det 
Resultat,  at  Husmænds-  og  Landarbejderes  Børn  gennemsnidig  var  en 
Tomme  lavere  og  vejede  adskillige  Pund  mindre,  end  jevnaldrende 
Gaardmandsbørn,  og  at  de  led  mere  af  Sygelighed,  særlig  Blegsot  og 
Kirtelsyge. 

Den  senere  Sygekasseinspektør,  Læge  C.  Th.  Sørensen,  skrev  for 
nogle  Aar  siden,  at  Kosten  hos  Landarbejderne  hovedsagelig  bestod  af 
Brød  med  amerikansk  Fedt,  Vandmad  og  Kartofler,  og  en  anden  Læge 
skrev  i  „Berlingske  Tidende",  at  mange  Sygdomme  som  Mavekatarh, 
Blegsot,  Kirtelsyge,  Lungesvindsot,  Nervelidelse  og  Sindslidelse  viser 
sig  i  forøget  Grad  mellem  Landarbejderne  som  Følge  af  utilstrækkelig 
Ernæring.  Disse  Vidnesbyrd  af  ansete  Autoriteter  paa  dette  Om- 
raade  kan  endda  yderligere  bekræftes  med  rene  Kendsgerninger  og 
nøgne  Tal. 

En  Undersøgelse,  Statens  statistiske  Bureau  i  1898  lod  foretage, 
viste,  at  Arbejdslønnen  paa  egen  Kost  for  Mænd  varierede  imellem 
15  og  25  Øre  i  Timen  og  for  Kvinder  mellem  10  og  15  Øre.  En 
Landarbejder,  der  har  stadig  Beskæftigelse,  kan  gennemsnidig  tjene 
534  Kr.  om  Aaret  paa  egen  Kost  og  345  Kr.,  naar  Kosten  faaes  hos 
Arbejdsgiveren.  Saa  maa  vi  endda  tage  i  Betragtning,  at  disse  Oplys- 
ninger er  indhentede  gennem  Landboforeningerne,  altsaa  hos  Arbejds- 
giverne, i  hvis  Interesse  det  ligger  at  angive  Lønnen  saa  højt  som 
muligt. 

For  en  Familie  paa  6  Medlemmer  —  og  det  er  nok  den  gennem- 
snitlige Størrelse  paa  en  Landarbejderfamilie  —  kan  der  altsaa,  naar 
Udgifterne  til  Husleje,  Brændsel  o.  1.  fradrages,  blive  ca.  20  Øre  daglig 
til  hver  at  leve  for.  For  disse  20  Øre  om  Dagen  skal  de  have  Føde 
og  Klæder,  og  af  dem  skal  der  afholdes  uforudsete  Udgifter  i  Tilfælde 
af  Sygdom  o.  a.  Saa  kan  de  fleste  nok  danne  sig  en  Mening  om, 
hvordan  Levemaaden  vil  blive,  og  det  hører  vel  heller  ikke  til  det 
uforstaaelige,  at  en  saadan  Levemaade  undergraver  Sundheden  baade 
hos  voksne  og  Børn. 

Folk,  der  ikke  sætter  Pris  paa  at  høre  Tale  om  disse  Forhold,  vil 
maaske  trøste  os  med,  at  det  er  meget  værre  andre  Steder;  men  det 
er  da  kun  en  daarlig  Trøs^,  og  det  er  ogsaa  eh  daarlig  Sovepude  for 
dem,  hvis  Opgave  det  skulde  være  at  rette  paa  de  sociale  Misforhold. 
Selv  den  Undskyldning,  at  vi  ikke  har  Raad  dl  at  ofre  noget  paa 
sociale  Reformer,  kan  ikke  tages  for  god.  Det  viser  sig  jo,  at  det  man 
har  Vilje  ril  bliver  der  ogsaa  gerne  Raad  til,    og  den  Opgave  at  skabe 

mere  Lykke  og  Tilfredshed  hos  den  fattigste  og  mest  forkuede  Del  af 
vort  Folk  er  vel  fuldt  saa  vigtig,  som  at  vi  faar  ny  Kanoner  efter 
mere  moderne  Mønster  eller  et  nyt  Kongeslot,  som  der  strengt  taget 
ikke  er  saa  stor  Brug  for. 

Saadanne  Undskyldninger  kan  ikke  dække  over  den  Kendsgerning, 
som  tilmed  saa  ofte  er  fremhævet,  at  vor  Regering  og  Rigsdag  —  ogsaa 
det  nuværende  Regeringsparti  —  har  forsømt  en  Side  af  Lovgivningen, 
nemlig  den  sociale,  og  for  de  Arbejdere,  der  forstaar  dette,  er  den 
Tanke  ikke  helt  fremmed,  at  det  er  mere  Mangel  paa  god  Vilje  end 
Mangel  paa  Evne,  der  er  Skyld  i  denne  Forsømmelse. 

III 

Der  har  allerede  længe  eksisteret  et  Landarbejderspørgsmaal,  men 
uheldigvis  er  det  i  alt  for  høj  Grad  rejst  som  et  Spørgsmaal  om  at 
binde  Arbejdskraften  fastere  til  Landbruget.  Det  er  dette.  Agrarerne 
tænker  paa,  naar  de  kræver  „en  heldig  Udvikling  af  Landbrugets  Ar- 
bejderforhold.** 

Det  kan  jo  være  meget  rart  for  de  større  Jordbrugere  altid  at  have 
et  stort  Korps  af  Landarbejdere  at  vælge  imellem,  og  naar  Landarbej- 
derne saaledes  paa  en  Maade  blev  stavnsbundne,  var  der  ogsaa  bedre 
Mulighed  for  at  trykke  Arbejdslønnen  ned.  Det  var  vel  meget  derfor, 
Spørgsmaalet  om  Jord  til  Landarbejdere  oprindelig  rejstes,  og  den  be- 
tydelige Indvandring  til  Byerne  gjorde  det  snart  til  et  brændende 
Agrarspørgsmaal. 

Der  nedsattes  en  Kommission  til  at  overveje  Spørgsmaalet.  Den 
oprindelige  Tanke  om  Jordlodder  til  en  Ko  og  en  Gris  havde  imidlertid 
ikke  formaaet  at  begejstre  Landarbejderne.  Der  pressedes  nedenfra 
paa  med  Krav  om  større  Hensyntagen  til  Landarbejderne,  og  Landbo- 
kommissionen gjorde  ogsaa  nogle  svage  Forsøg  paa  at  imødekomme 
disse  Krav.  Rigsdagen  gik  et  lille  Skridt  videre,  og  saaledes  fik  vi 
endelig  den  nuværende  Husmandslov. 

Den  Ubetydelighed,  Staten  ofrer  paa  denne  Sag,  svarer  imidlertid 
til  de  tarvelige  Resultater,  der  er  opnaaet.  Der  hersker  da  ogsaa  alt 
andet  end  Tilfredshed  med  Loven,  og  gennem  mange  Arbejder-  og 
Landboorganisationer  er  der  stillet  Krav  om  en  gennemgribende  Re- 
vision, naar  den  nu  skal  tages  op  til  fornyet  Behandling.  Selv  en  saa 
konservativ  Institution  som  „De  samvirkende  jyske  Landboforeninger" s 
Delegeretmøde  kan  gaa  med  til  at  forhøje  Ejendommenes  Laaneværdi 
til  6000  Kr.,  og  paa  Husmændenes  Delegeretmøde  fremsattes  endnu 
mere  vidtgaaende  Krav. 

Det  er  som  sagt  en  Skuffelse  for  mange,  at  Landbrugsministeren 
ikke  har  taget  mere  Hensyn  til  disse  Krav,  men  har  nøjedes  med  at  gaa 
til  5000  Kr.  Til  1909  skal  Loven  imidlertid  atter  revideres,  og  vi  maa 
haabe,  at  Resultatet  da  maa  blive  en  gennemgribende  Reform  paa  dette 
Omraade. 

Opgaven  skal  nemlig  slet  ikke  være  at  give  Landarbejderne  Jord 
for  at  gøre  dem  til  en  Flok  stavnsbundne  Arbejdere,  hvis  Jord 
nærmest  vil  blive  et  lille  Anhang  til  en  større  Bedrift.  Den  maa  være, 
at  alle,  der  vil,  kan  faa  Lov  til  at  dyrke  Danmarks  Jord  som  selv- 
stændige Jordbrugere.  De  enkelte,  der  har  mere  end  almindelige  Be- 
tingelser for  at  fab  et  stort  Udbytte  af  en  lille  Jordlod,  vil  maaske  ogsaa 
synes  bedst  om  en  lille  Lod;  men  mange  vil  helst  have  en  større 
Jordlod  for  at  have  mere  Albuerum  og  leve  fuldtud  selvstændig,  og 
der  er  slet  ikke  noget  galt  i  at  sætte  Maksimumsgrænsen  op  til  det 
dobbelte  eller  saadant  noget  som  10 — 12  Td.  Land  Middeljord.  Naar 
vi  ellers  kunde  overkomme  at  tage  det  fra  den  rette  Ende,  er  der  jo 
ingen  Mangel  paa  Jord,  hvoraf  en  stor  Del  kan  anvendes  meget  bedre, 
end  den  nu  bliver. 

Bedst  vilde  det  forslaa  at  indtage  Fideikommisgodserne,  der  jo  paa 
en  Maade  allerede  nu  tilhører  Staten.  Det  nye  Systems  Mænd  kunde 
heller  ikke  sætte  sig  en  mere  værdig  Opgave,  end  at  fjerne  disse 
Minder  om  gammel  Uret.  Grundloven  selv  indrømmer  det  samfunds- 
skadelige i  saadanne  Godsers  Eksistens,  idet  den  ikke  alene  forbyder 
at  oprette  nye  Len,  Stamhuse  og  Fideikommisgodser,  men  ogsaa  antyder, 
at  de,  der  allerede  er,  bør  inddrages. 

Det  er  betydelige  Arealer,  som  Staten  her  har  det  i  sin  Magt  at 
inddrage.  Der  findes  i  Danmark  19  Grevskaber,  14  Baronier,  37 
Stamhuse  og  14  saakaldte  Fideikommisgodser.  Tilsammen  omfatter 
alle  disse  Godser  ca.  35,000  Tdr.  Hartkorn,  og  deraf  hører  noget  over 
14,000  Tdr.  som  „fri  Jord"  direkte  ind  under  Hovedgaardene.  Paa 
denne  „fri  Jord"  kunde  der  altsaa,  naar  den  udstykkedes  i  Ejendomme 
paa  mellem  Va  og  1  Td.  Hartkorn,  leve  over  20,000  Familier.  Ved  de 
Fæsteafgifter  o.  a.,  der  kunde  inddrages  sammen  med  Godserne,  vilde 
der  blive  Midler,  hvormed  Landarbejderne  kunde  hjælpes  tilrette,  ved 
Overtagelsen  af  disse  Ejendomme. 

Det  er  imidlertid  kun  en  Tanke,  der  vel  nok  en  Gang  bliver  reali- 
seret, men  som  behøver  længere  Tid  for  at  modnes.  Mere  nærlig- 
gende er  det  at  inddrage  Præstegaardsjorden,  og  det  er  næsten  for- 
bavsende, at  Tanken  derom  ikke  har  vundet  mere  Tilslutning. 

Til  925  Præsteembeder  er  der  Jordtilliggende,  ialt  65,226  Td.  Ld. 
med  5,326  Td.  Hartkorn.  Det  er  gennemsnitlig  til  hvert  Præsteembede 
70  Td.  Ld.  med  5^/^  Td.  Hartkorn.  Det  er  meningsløst,  at  Præsterne 
vedblivende  skal  lønnes  paa  den  nuværende  ganske  forældede  Maade. 
Præstegaardsjorden  burde  inddrages  og  Præsterne  have  deres  faste 
Løn  udbetalt  af  Statskassen;  dette  er  der  fra  mange  Sider  —  ogsaa  fra 
Præsternes  —  stor  Stemning  for. 

Det  er  ret  betydelige  Arealer,  der  her  er  Tale  om,  og  det  er  urig- 
tigt af  vore  Lovgivere  at  tage  saa  ligegyldigt  paa  Tanken  om  at  ind- 
drage disse  til  Huslodder. 

Der   burde   ogsaa   gives  Ret  til,    hvor  der  ikke  paa  anden  Maade 

kunde  skaffes  passende  Jordlodder,  at  tilvejebringe  den  nødvendige 
Jord  ved  Ekspropriation.  Mange  vil  maaske  sige,  at  dette  er  at  gaa 
Ejendomsretten  for  nær;  men  hvad  er  Ejendomsret  i  Grunden?  Be- 
greberne derom  har  langtfra  været  uforanderlige,  og  navnlig  har  der  til 
de  forskellige  Tider  været  meget  forskellige  Meninger  om,  hvor  stor 
en  Part  Staten  havde  i  Ejendomsretten. 

Det  er  i  hvert  Fald  sikkert,  at  naar  Ejendomsrettens  Ukrænkelighed 
rækker  sa9  vidt,  at  Ejerne  —  som  nogle  af  vore  største  Jordgods- 
besiddere gør  —  har  Lov  til  at  lægge  store  Arealer  øde  blot  for  Jag- 
tens Skyld,  saa  er  det  mere,  end  vi  bør  finde  os  i.  Det  kan.  i  hvert 
Fald  ikke  være  stor  Uret,  at  det  offenlige  i  saadanne  Tilfælde  tager 
Jorden  i  Brug  til  noget  bedre. 

Endelig  er  der  Spørgsmaalet  om,  hvordan  disse  Huslodder  lettest 
kan  gøres  tilgængelige  for  Landarbejderne.  Der  er  endnu  stærkt  delte 
Meninger  om,  hvad  der  er  heldigst,  enten  Selveje  eller  Livsfæste. 

Det  er  gjort  gældende,  at  Landarbejderne  selv  ikke  synes  om  kun 
at  blive  Fæstehusmænd.  I  saadanne  Tilfælde  vil  imidlertid  altid  Paa- 
stand staa  mod  Paastand,  og  Selveje  under  den  Form,  hvori  det  her 
gives  Husmændene,  bliver  jo,  naar  alt  kommer  til  alt,  kun  Selveje  af 
Navn.  Naar  han  kan  skaffe  den  nødvendige  Kapital,  bliver  han  Selv- 
ejer af  Vio  8f  Ejendommen.  Derudover  er  han  kun  Prioritetsforpagter, 
og  saa  stilles  der  dog  saa  mange  Betingelser,  og  han  undergives  saa 
stort  et  Tilsyn,  at  de  Fordele,  Selveje  ellers  kunde  have  forud  for 
Livsfæste,  bliver  meget  nær  Nul.  For  at  opnaa  disse  Fordele  er  det 
endda,  han  maa  udbetale  denne  Tiendedel  af  Købesummen. 

Men  det  er  netop  denne  Udbetaling,  der  for  saa  mange  Landarbej- 
dere gør  Loven  værdiløs;  thi  det  er  kun  meget  faa,  der  saaledes  kan 
skaffe  adskillige  Hundrede  Kroner  tilveje.  Naar  de  kunde  faa  Ejen- 
dommen i  Fæste,  saa  slap  de  for  denne  Udbetaling;  dermed  var  en 
betydelig  Hindring  ryddet  af  Vejen,  og  hvad  Forskel  blev  der  egentlig 
paa,  enten  Udgifterne  svaredes  som  Fæsteafgift  eller  som  Rente? 

Derfor  vil  sikkert  ogsaa,  efterhaanden  som  Landarbejderspørgs- 
maalet  gør  sig  mere  gældende,  Tanken  om  Fæste  i  Stedet  for  Selveje 
komme  mere  i  Forgrunden,  og  det  sandsynligste  er,  at  det  dog  tilsidst 
bliver  den,  der  sejrer. 

Kvosted  pr.  Løgstrup. 

Carl  Ewald:   Min  store  Pige.    (Gyldendalske  Boghandel,  nordisk  Forlag). 

En  Kvinde:    Kvinden  skabt  af  Manden.    (Kristiania,  H.  Aschehoug  &  Co.) 

Thit  Jensen:    Familjen  Storm.    Fortælling.    (Brødrene  Salmonsens  Forlag.) 

En  amerikansk  Kritiker  har  i  et  Tidsskiift  opstillet  en  læreiig  Sta- 
tistik over  Bøger,  der  ved  deres  Fremkomst  fik  en  kolossal  Udbre- 
delse og  fremkaldte  megen  Omtale,  men  som  et  Par  Aar  efter  er 
nedsunkne  i  Glemsel.  Det  er  en  Trøst  for  de  Forfattere,  der  i  Øje- 
blikket maa  nøjes  med  mindre  Salg  og  et  mindre  Ry,  det  er  f.  Eks. 
en  Trøst  for  Frk.  Thit  Jensen,  hvis  Fortælling  om  en  ung  Kvinde  ikke 
har  gjort  nær  saa  megen  Opsigt  som  Carl  Ewalds  Jeg-Roman  Min 
store  Pige  og  den  norske,  anonyme  Skildring  Kvinden  skabt  af 
Manden,  der  dog  næppe  vil  blive  staaende  længe  i  Literaturen.  Thi 
lader  man  det  ganske  ligegyldige  Spørgsmaal  om  Carl  Ewald  er  Jeg 
eller  ikke  Jeg  ligge,  er  der  ikke  meget  at  diskutere  i  hans  nye  Bog.  Den 
er  lige  saa  løst  formet  som  den  er  hæftet  af  Bogbinderen,  smaa  Ud- 
kast, poetiske,  ironiske,  moralske  og  udæskende,  smukt  og  ligegyldigt 
mellem  hinanden.  Det  interessanteste  er  i  Grunden  at  se,  hvor  svært 
det  er  for  Carl  Ewald  at  skælne  mellem  godt  og  ondt.  Han  skriver, 
fordi  det  er  hans  Lyst  at  skrive,  som  Fuglen  synger,  og  det  er  jo  kun 
godt,  men  naar  han  saa  har  skrevet,  kommer  aldrig  for  ham  den  Be- 
skuelsens Time,  hvor  han  dømmer  sit  eget  Værk  og  siger:  dette  er 
godt,  lad  det  staa,  dette  er  ikke  mit,  eller  dette  er  ikke  færdigt,  eller 
dette  er  helt  daarligt  —  lad  det  gaa.  F.  Eks.:  Bogen  aabnes  med 
følgende  lille  Vers  „til  Karen  Ewald": 


Jeg  vil  saa  Hødig  være 
det,  som  en  Far  skal  være. 
Jeg  vil  saa  nødig  slukke 
dit  unge  Hjærtes  Glans.  / 
Jeg  vil  saa  gærne  lære 
dit  unge  Hjærtes  Sukke  — 
jeg  vil  saa  gærne  lukke 
dig  ind,  hvor  der  gaar  Dans. 

Hvis  man  tør  blande  sig  i  denne  private  Henvendelse,  kan  man 
ikke  undlade  at  se,  at  den  formaliter  og  realiter  er  lige  slet.  Kan  der 
tænkes  flovere  Linjer  end  de  to  første,  der  ovenikøbet  er  meningsløse? 
Og  sidste  Linje  „dig  ind,  hvor  der  gaar  Dans"  —  ren  Konditorpoesi. 
Ved  en  Ironi  af  Skæbnen  har  dette  Digt  faaet  samme  Rytme  som 
Oehlenschlågers  „Hjem  gik  den  tapre  Peter  —  med  Bollen  paa  sin 
Bag",  der  blev  saa  berømt  ved  Baggesens  Kritik. 

IS* 

Men  i  Slutningen  af  Bogen  findes  saa  det  lille,  nydelige  Digt: 

Og  Linden  løves,  og  Løvet  falder, 
og  Fuglen  flyver  sig  under  0. 
De  blaa  Violer,  de  smaa  Konvaller, 
saa  sødt  de  dufter,  de  maa  dog  dø. 
Men  lad  det  blegne  og  lad  det  blaane, 
og  lad  det  dufte,  og  lad  det  daane  — 
jeg  glemmer  aldrig  d^n  Morgenstund 
din  Fruemund  .  .  . 

Det  Vers  synger,  det  er  let  og  sværmerisk,  ingen  Konditorsvend  i 
Verden  kunde  skrive  Mage  til  det  til  sin  Kransekage.  Som  Stilen  saa 
Indholdet.  Lutter  Brudstykker,  der  intet  har  med  hinanden  at  gøre. 
Først  en  lang  Monolog  af  en  Invalid  fra  70-eme,  den  er  ikke  ukendt 
fra  Bøger  og  Aviser  —  den  smukke  Tale  om  dér  har  vi  kæmpet  i  30 
bitre  Aar  osv.  Efterhaanden  er  det  blevet  svært  mange  som  har  været 
med  den  Gang  og  som  paahæfter  sig  Erindringsmedaljen,  og  naar  der 
nu  som  hos  Ewald  ovenikøbet  møder  et  anonymt  Jeg  op,  bevæges 
man  ikke  synderligt  deraf.  Ewald  selv  er  det  jo  ikke  —  for  det  første, 
fordi  han  selv  har  erklæret  det,  og  dernæst  fordi  det  heller  ikke  vilde 
passe  med  de  faktiske  Forhold  —  men  saadan  en  anonym  og  blesseret 
Krigsmand,  om  hvis  Kamp  og  Formaal  vi  intet  faar  at  vide,  er  ret 
irriterende.  Den  blotte  Demonstration  i  Ord  siger  saa  lidt.  Hele  Carl 
Ewalds  Indledning  kunde  være  fortræffelig  —  hvis  man  vidste,  hvem 
der  skulde  tænkes  at  have  skrevet  den,  og  om  han  havde  Ret  til  at 
skrive   den. 

Denne  Mand  opdager  saa  en  skøn  Dag  at  han  har  en  Datter. 
Jeg  blev  mig  hende  „bevidst",  siger  han  paa  sin  Maner,  „hun  stod 
i  min  Stue,  og  pludselig  saa  jeg  hende".  Det  er  maaske  lidt  sent 
—  Pigebarnet  er  voksent  og  har  altsaa  været  faderløst  i  sine  vig- 
tigste Aar.  Men  nu  ser  Faderen  hende  altsaa.  Afsnittet  hedder 
„hende"  —  og  handler  igen  om  ham.  Om  denne  Fader,  der  en 
skønne  Dag  faar  Interesse  for  sit  Barn,  fordi  hun  betroer  ham,  at  En 
har  friet  til  hende.  I  Stedet  for  at  lade  hende  klare  dette,  som  hun 
har  klaret  alt  det  andet,  blander  Faderen  sig  fra  dette  Øjeblik  i  hendes 
Handlinger  under  Paaskud  af,  at  hun  skal  handle  frit.  Eller  maaske 
tror  han  selv,  at  han  frigør  hende,  naar  han  trækker  af  med  hende 
og  hvert  Øjeblik  uddrager  en  Moral  af  Hændelserne:  hun  forlover  sig 
og  slaar  op  efter  Faderens  Arrangement,  hun  besøger  og  lykønsker 
under  hans  Ægide  en  Veninde,  der  har  faaet  et  Barn  med  sin  Kæ- 
reste, hun  diskuterer  Faderens  Forelskelse  i  en  anden  Kvinde  end 
den,  han  er  gift  med  — ,  aldrig  fryder  han  sig  ved  at  se  hende  i 
Stilhed  og  paa  eget  Ansvar  udvikle  sig  til  Livet.  Hvad  er  saa  Resul- 
tatet? At  denne  store  Pige  bliver  en  ganske  lille  Pige,  mindre  og 
mindre  for  hvert  Afsnit.  Og  tilsidst  forsvinder  hun  ganske.  Hun  gaar 
til   sin   Elsker   med  sin   Faders  Velsignelse.     Det  er  Bogens   Hoved- 


Kvinder  469 

punkt  og  Slutningseffekt.  Her  er  Bruddet,  den  store  Udæskning:  lad 
de  unge  Mennesker  gere  hvad  de  vil.  Men  her,  hvor  Carl  Ewald 
eller  Jeg'et  eller  hvem  han  nu  ellers  vælger,  her  hvor  Bogen  skulde 
have  Dybde,  hvor  Læseren  skulde  se  ind  i  den  nye  Verden  og  ind- 
rømme, at  den  er  skøn,  her  ser  vi  ikke  andet  end  Ellen  Key  i  en  Taage. 
Den  unge  Pige  kender  vi  slet  ikke,  hendes  Forelskelse  lige  saa  lidt,  hendes 
Elsker  har  vi  skimtet.  Vi  ved  kun,  at  hun  er  et  Resultat  af  Faderens 
evige  Moralisering,  og  at  hun  gaar  til  Elskovsmødet  paa  hans  Ansvar, 
medens  akkurat  det  modsatte  var  Meningen.  Denne  Fader  ender  med 
at  blive  en  meget  paatrængende  Person.  Da  saa  endelig  Datteren  er 
der,  hvor  hun  skal  være,  gaar  han  og  Moderen  og  pynter  hendes 
Soveværelse  med  Blomster.  Det  arme  Pigebarn!  Der  er  Roser  paa 
Bordene,  i  Karmen  og  paa  Sengen.  Bag  Spejlet  er  der  —  Birke- 
kviste (det  staar  der!)  Og  der  ligger  Breve  til  hende,  et  paa  Vers  fra 
Faderen.  Man  tænke  sig  hende  komme  hjem  til  alt  dette  Hysteri  ud 
paa  Morgenstunden.  Maaske  havde  hun  Lyst  til  at  stirre  lidt  ind  i 
sine  egne  Øjne  og  tænke  sig  om  —  dér  sidder  Birkekvisten  fra  Fader. 
Eller  hun  vil  maaske  sove  i  „sin  hvide,  smalle  Seng",  av,  det  var 
Roserne  fra  Moder  —  —  —  men  alt  dette  slipper  Ewald  uden  om 
ved  at  slutte  Bogen  før  hendes  Hjemkomst.  Og  Moralen  af  det  hele 
er  for  Læserne  den,  at  en  ung  Pige  ikke  kan  være  forsigtig  nok  i 
Valget  af  sine  Forældre. 

Alligevel  er  denne  Bog  ikke  ude  fordi  dens  Hovedthesis  ikke  er 
bevist.  Saa  mange  Stemninger  bølger  gennem  Ewalds  Sind,  at  hans 
Bøger  ejer  en  Bevægelse,  der  ikke  er  almindelig.  Han  finder  ofte  en 
vittig  Replik,  han  skildrer  her  en  Stues  Fred  paa  meget  poetisk  Vis, 
Moderen  er  nydelig  —  naar  hun  blot  ikke  standhaftigt  kaldtes  „vores 
Mor"  eller  endnu  vamlere  „vores  allesammens  Mor".  Og  endelig  er 
der  jo  over  Ewalds  Smaabøger  en  journalistisk  Lethed,  der  virker 
agiterende  overalt  hvor  det  gælder  mere  om  at  et  eller  andet  Problem 
sættes  frem  end  at  det  uddybes.  Døgn  værk  kalder  han  en  af  disse 
Bøger,  og  der  er  flere  end  denne  ene,  der  er  det,  journalistisk  Digt- 
ning, skrevet  for  at  virke  fra  Dag  til  Dag.  Forsøger  man  paa  at  se 
bag  disse  Bøger,  ind  til  et  bestemt  Forfatteraasyn,  finder  man  lutter 
skiftende  Masker,  i  denne  Skiften  er  Carl  Ewald  i  disse  Aar,  ikke  helt 
sig  selv  og  ikke  helt  som  de  andre,  et  Ekko  af  Dagens  Røst,  alvorlig, 
banal,  ægte  og  overfladisk.  Akurat  som  en  Avis,  altid  levende  og 
sjælden  træt  —  en  Journalist. 

Hvad  man  mangler  i  Ewalds  Bog,  en  virkelig  Karakteristik  af  en 
Kvinde,  kan  man  imidlertid  finde  mangfoldige  andre  Steder  i  Øje- 
blikkets nordiske  Poesi.  Er  den  lidt  fattig  paa  Mandfolk,  i  hvert  Til- 
fælde Mandfolk  som  Mandfolk  har  Fornøjelse  af  at  være  sammen  med, 
har  den  til  Gengæld  en  Rigdom  paa  Kvinder,  der  næsten  gør  En  for- 
skrækket. Al  denne  Kvindepsykologi  forvirrer,  overfor  alle  disse  Be- 
kendelser svækkes  Dømmekraften,  og  man  ender  med  at  mene,  at  det 

maa  vel  være  sandt  altsammen,  siden  det  er  en  Kvinde,  som  siger 
det.  I  Norge  har  en  „Kvinde"  gjort  en  ualmindelig  Lykke  ved  en 
lille  Bog  paa  131  Sider.  Kvinden  skabt  af  Manden  udkom  i 
April,  i  Juni  kom  sjette  Oplag,  og  selv  om  Oplagenes  Størrelse  ikke  er 
angivet,  maa  man  vel  tro  paa  en  stor  Udbredelse.  Hidtil  har  det 
været  en  norsk  Sukces,  i  Danmark  har  man  hørt  lidet  om  Bogen. 
Den  vil  heller  ikke  virke  synderlig  ny  hos  os,  men  den  er  oprigtig  og 
karakteristisk  og  saa  „  levende '',  at  den  ender  med  et  Spørgsmaalstegn. 
Kvinden,  der  skriver,  ved  tilsidst  hverken  ud  eller  ind.  Hun  har  haft 
den  sædvanlige  „Oplevelse".  Hun,  der  er  imellem  30  og  40,  gift  med 
en  stille,  brav  Videnskabsmand,  Moder,  Herskerinde  i  et  smukt  Hjem 
og  i  Kraft  af  sine  Talenter  i  en  velkondi tioneret  Venindekreds,  møder 
en  stor,  stærk,  grim  Amerikaner,  en  Bjørn,  forelsker  sig  i  ham,  skønt 
hun  fra  først  af  „hader"  ham,  elskes  af  ham  et  kort  Øjeblik,  forlades 
saa,  vender  hjem  og  kæmper  i  Fremtiden  en  haard  Kamp  med  Min- 
derne. Det  nye  er,  at  denne  Skildring  er  puttet  ind  i  en  Fremstilling 
af  og  Kamp  mod  en  Bog  af  Tyskeren  Otto  Weininger.  Weininger  var 
23  Aar  gammel,  da  han  tog  Livet  af  sig.  Han  var  stærkt  erotisk  men 
tvang  sig  til  Kyskhed,  han  var  Epileptiker,  samtidig  uhyre  lærd,  og 
paa  Basis  af  dette  skrev  han  et  stort  Værk  om  Kvinder  og  Mænd, 
som  i  Tyskland  har  vakt  uhyre  Opsigt  („Geschlecht  und  Charakter"). 
Den,  der  ikke  har  læst  Værket,  og  som  kun  kender  det  fra  Citaterne 
i  den  norske  Bog,  skal  vel  vogte  sig  for  at  udtale  sig  om  det,  men 
det  ser  slemt  ud,  og  Strindberg  har  da  ogsaa  rost  det  (hvilket  for  en 
Filosof  maa  være  lige  saa  skæbnesvangert  som  for  en  Digter  at  blive 
støttet  af  den  norske  Maler  Heyerdahl  —  saaledes  som  det  hændte 
for  Carl  Ewald). 

Weininger  var  Kvindehader  og  vil  udrydde  al  Erotik.  Kvinden, 
som  hun  nu  er,  fuld  af  Lystenhed  og  Trang  til  at  formere  Slægten,  er 
skabt  af  Mandens  Begær.  Men  der  bør  skabes  en  „nevtral  Fælles- 
type",  Kvinden  bør  omdannes  aandeligt  i  Mandens  Billede,  det  vil  sige 
den  kyske  Mands,  hans,  der  kan  modstaa  Kvinden,  og  som  finder  al 
Frugtbarhed  modbydelig. 

Saadan  noget  lignende  sagde  den  23-aarige,  syge  unge  Mand.  Det 
er  sagt  før,  den  sygelige  fortvivlede  Kyskhed  blandet  med  Vildskab  og 
blodig  Udryddelseslyst  er  intet  ualmindeligt  Fænomen,  men  den  norske 
Dame  sætter  sig  hen  og  grubler  derover.  Hun  modsiger  Bogen  med 
al  sin  sunde,  norske  Naturlighed,  hun  fremhæver  i  et  ganske  nydeligt 
Afenit  Moderkærlighedens  Styrke  og  Skønhed,  og  hun  kæmper  som 
en  Løvinde  for  sin  jordiske  Erotik.  Denne  Blanding  af  Forskræk- 
kelse over  en  overspændt  Bog  og  Lyst  til  Livets  Realiteter  er  det 
lille  Skrifts  Tiltrækning,  der  røber  sig  en  Kvindes  Kløgt  og  Afmagt 
paa  disse  Sider,  som  Forfatterinden  med  megen  filosofisk  Grublen  har 
skrevet  under  den  ubarmhjærtige  23-aariges  platoniske  Blik.  Men 
noget  varigt  Liv  ud  over  de  6  Oplag  vil  Bogen  næppe  faa. 

Thit  Jensens  Bog  har  ikke  gjort  tilnærmelsesvis  den  Opsigt  som 
de  to  andre  Bøger,  intet  nyt  Oplag,  ingen  Kunstnerattester.  Og 
dog  er  Familjen  Storm  værd  at  læse.  Men  Titlen  er  rigtignok 
for  stor  til  Bogen.  Familjen  Storm,  det  lyder  ganske  zolask  og 
objektivt.  Indledningen  skildrer  ogsaa  et  Par  Slægtleds  Liv  paa  en 
Gaard,  hvis  Omgivelser  strækker  sig  fra  Limfjorden  til  Heden.  Men 
snart  bliver  Familjen  —  det  vil  her  sige  en  forældreløs  Piges  Bedste- 
moder, Onkel  og  Broder  —  kun  Baggrunden,  og  Hovedsagen  bliver 
en  ung  Kvindes  Udviklingsgang.  Det  er  en  ganske  subjektiv  Skil- 
dring, hvor  Forfatterinden  véd  alt  om  den  ene  Person  og  lidet 
interesserer  sig  for  at  indleve  sig  i  de  andre  Personers  Sjæleliv, 
naar  de  ikke.  staar  i  direkte  Berøring  med  denne  ene,  en  „Beken- 
delse" til  de  hundrede  andre  Bekendelser,  der  i  disse  Aar  har  gjort 
den  danske  Litteratur  til  en  uhyre  Materialsamling.  Det  er  helt  for- 
bausende  at  se  Forskellen,  naar  en  eller  anden  berømt  Bog  fra  Ud- 
landet dumper  ned  imellem  de  danske,  ikke  blot  Anatole  Frances  Den 
røde  Lilje,  hvor  hver  Persons  Sjæleliv  er  gengivet  med  den  forunder- 
ligste Kendskab,  men  selv  en  saa  ringe  Bog  som  Clara  Viebigs  tyske 
Maskinarbejde  Det  daglige  Brød,  der  staar  milevidt  under  Familien 
Storm  som  Digterværk,  men  ganske  knuser  den  i  Teknik  og  Evne 
til  at  lade  mange  agere  paa  én  Gang.  Atter  og  atter  udgiver  unge 
danske  Skribenter  Bøger,  der  vidner  om,  at  de  hidtil  blot  har  været 
optaget  af  at  leve  men  endnu  ikke  har  grupperet  deres  Oplevelser 
omkring  en  Livsopfattelse,  som  er  dannet  efter  Iagttagelse  og  Erfaringer 
hentede  fra  større  Kredse  end  den  lille  Kreds,  i  hvilken  deres  egen 
Ungdom  er  levet.  Der  er  et  Misforhold  i  disse  Bøger  mellem  den 
ene  Person,  for  hvis  Skyld  Bogen  er  skrevet,  og  alle  de  andre  Skik- 
kelser, alle  Linjer  i  Billedet  er  uforholdsmæssige,  der  er  noget  halv- 
gjort over  det  Hele,  selv  om  det  som  findes,  er  udmærket  gjort. 
Derfor  er  de  fleste  endnu  ikke  kommet  videre  end  til  den  fortræffelige 
Begyndelse,  men  naar  al  den  Evne,  som  er  nedlagt  i  disse  Ungdoms- 
bøger, først  er  hærdet,  vil  den  danske  Digtning  blomstre  paany. 
Foreløbig  knobbes  den. 

Thit  Jensen  vil  sikkert  blive  en  af  de  fremmeste.  Hendes  Bog  har 
alt  det,  som  Carl  Evalds  mangler:  Friskhed,  Naturlighed  og  Kendskab 
til  en  ung  Kvindes  Liv.  Her  er  netop  saadan  en  „stor"  Pige,  som 
skal  klare  sig  selv  og  i  Livet  vil  hente  de  Erfaringer,  hun  har  Brug 
for.  Sammenligner  man  de  to  Bøger,  faar  man  allerbedst  Indtrykket 
af,  hvor  forsigtige  Forfattere  skal  være  med  at  skildre  unge  Piger  i 
disse  Aar,  hvor  de  unge  Piger  selv  har  grebet  Pennen. 

Birgitte  Storm  hedder  hun.  Hun  er  af  Bonde-  og  Taterslægt,  i  hendes 
Anlæg  blandes  det  stridige,  haarde  Bondesind  med  Taternes  Drøm- 
merier. Der  er  baade  sejg  Viljekraft  og  overspændt  Vanvid  i  Slægten, 
selv  er  hun  svingende  og  kæmpende.     Hun  vokser  op  paa  den  en- 

somme   Gaard,   sund   og   flink   og   fiild   af   Impulser,    hun   ikke  kan 
beherske.     Hun  minder  om  Marie  Grubbe: 

Lige  over  hendes  Hoved  straalede  Guldregn  i  pragtfuld,  gylden  Rigdom.  Der  steg 
en  Fylde  af  Kvidder  og  Kuk  fra  Træernes  Kroner,  og  helt  nede  fra  Pastor  Hansens 
Have  begyndte  en  Gøg  at  svare  igen  med  nye  Kuk-Kuk.  Ude  over  Kærene  hang 
Morgentaagen  endnu,  hist  og  her  røg  det  fra  et  halvbrændt  Tuebaal,  og  langt  borte 
kunde  hun  høre  Tørvegravernes  Tilraab  til  Køerne,  der  løb  løse  i  Engene. 

Der  sank  en  Guldregnblomst  ned  og  lagde  sig  paa  hendes  Mad.  Hun  pustede 
den  væk,  Guldregnen  er  jo  giftig. 

Men  med  et  stod  hun  oppe  paa  Bordet  og  flaaede  de  største,  i  Farven  rigeste 
Guldregn  af  Klasseribben,  lagde  dem  tæt  paa  Brødet  og  huggede  Tænderne  i  —  et 
Øjeblik  skinnede  de  sorte  Øjne  vildt  —  saa  kastede  hun  Maden  og  stormede  gennem 
Krattet  ud,  hvor  den  høje  Lyng  stod.  Der  smed  hun  sig  plat  ned,  krassede  Kinden 
dybt  ned  i  det  stride,  graa  Mos  og  græd  og  græd. 

Der  er  ikke  den  Pragt  over  dette  Billlede  som  over  Rosenbilledet 
i  Marie  Grubbe,  men  der  er  den  samme  Livfuldhed,  den  samme 
unge  Varme.  Og  Birgitte  lever  videre.  Vi  ser  hende  gemme  sig 
drømmende  bag  Kirkegaardsmuren ,  medens  Røster  taler  til  hende 
gennem  Stormen,  og  vældige  Bølger  sprøjter  deres  Skum  imod  hende 
„som  Flokke  af  hvide  Lam,  der  sprang  over  Gærdet",  hun  gaar  i  den 
daglige  Gærning,  læser  med  Smaabøm,  rasler  med  Vandspande  og 
maaler  Kaffebønner,  hele  Egnen  og  Gaarden  bygger  sig  op  omkring 
hende.  Saa  kommer  Oplevelserne.  Gennem  Bøger:  Høffding,  Ellen 
Key,  Huxley  driver  op  paa  hendes  Kyst  fra  den  moderne  Tænknings 
Hav  og  hun  stirrer  sig  helt  klog  paa  dem  og  giver  sig  til  at  digte. 
Og  dog,  er  der  ikke  mere  Klogskab  i  de  ensomme  Drømme,  de  hvi- 
skende Stemmer?  Men  der  er  stærkere  Oplevelser  end  disse.  Dér 
kommer  Broderen  hjem  fra  Hovedstaden  med  sin  Ven,  hele  to  pragt- 
fulde Erasmus  Montanus'er  med  den  splinternye  Verdensbetragtning: 
Pessimisme,  Trang  til  at  analysere  alt.  Foragt  for  Drømme  og  Sjæle 
og  —  Kvinder.  Hun  synes,  at  hun  maa  forstaa  det  altsammen,  hendes 
Verden  sprænges  og  hun  farer  om  mellem  Ruinerne  —  forvirret,  hen- 
rykt og  forelsket.  Hun  elsker  Broderens  Ven,  den  kolde  og  skarp- 
synede Simon,  der  dog  nedlader  sig  til  at  lade  sig  dyrke  som  hendes 
Gud,  medens  han  i  Breve  søger  at  gøre  hende  til  et  Forstands- 
menneske.  Hvad  gør  ogsaa  det,  at  hun  maa  opgive  Kirkegaards- 
drømmenes  Vaghed,  naar  hun  har  et  lyslevende  Menneske  at  elske? 
Naar  han  er  hjemme  hos  hende  og  taler  til  hende  og  naar  hendes 
Barndomshjems  Skønhed,  Aftenens  solmættede,  mystisk  klare  Æventyr- 
luft.  Lydene  fra  Landsbyen,  Suset  fra  Fjorden  slynger  sig  om  ham,  da 
føler  hun  sig  fuldt  ud  lykkelig.  Saa  hvisker  hun  sin  Tak  for  sin  frede- 
lige Barndom,  for  al  den  Lykke,  der  var  i  hendes  Sind,  ud  i  den 
gyldne,  højtidelige  Luft. 

Men  Barndommen  ender  brat  den  Dag,  hun  faar  at  vide,  at  Simon 
kun  har  studeret  hende  for  at  bruge  hende  til  sin  Digtning  og  nu  for- 

lader  hende.  Da  brister  alt  for  hende.  Hun  er  som  omspundet  af  et 
Net,  der  skjuler  Livet  for  hende. 

Først  hendes  egne  Drømme  og  Tænkernes  Ideer,  dernæst  al  den 
Digtning:  Simon  digter,  Broderen  digter,  hun  selv  digter,  „hendes 
Indre  er  et  Kaos  af  syge  Længsler,  vilde  Fremtidsmaal  og  haabløs, 
jammerlig  Klage." 

Mon  ikke  der  er  noget  meget  alment  i  dette  ?  Mon  ikke  der  sidder 
mange  Birgitter  rundt  i  Landet,  søgende,  uklare,  med  alle  nye  Tanker 
brusende  gennem  deres  Pigesind?  Der  kastes  i  disse  Aar  gennem  en 
hastig  Agitation  saa  meget  nyt  Stof  ud  over  Landet^  at  den  langsomme 
Tilegnelse  er  umulig,  og  samtidig  hidser  alle  disse  Bøger  af  Kvinder, 
der  bekender,  hver  enkelt  Kvinde  op  til  at  følge  med,  hvorfor  skal 
hun  staa  tilbage,  naar  der  er  Vækst  hos  de  andre?  Thit  Jensen  skriver 
derom : 

„Hvor  mange  —  Ensomme  som  hun  selv  —  gik  der  egentlig  ikke  om  i  haabløs 
Kamp  for  at  faa  deres  sjælelige  Krav,  etiske  og  religiøse,  til  at  stemme  med  Tidens 
materielle  Tarv.  Hver  Dag  høre,  at  der  var  ingen  Sjæl  og  ingen  Moral,  og  Religion 
kun  var  for  de  svage  i  Aanden,  naar  samme  Sjæl  daglig  gav  sin  Eksistens  til  Kende, 
og  hvert  Menneskes  moralske  Overbevisning  laa  paa  Bunden  af  dets  Sind,  og  det 
Menneske  ikke  var  født,  der  kunde  frigøre  sig  for  en  eller  anden  religiøs  Forestilling. 
—  For  Religion  var  ikke  Buddhaisme  og  ikke  Kristendom  og  ikke  alle  disses  Afskyg- 
ninger, Religion  var  hvert  Menneskes  Trang  til  at  gøre  det  gode,  hvert  Menneskes 
Længsel  mod  at  lære,  forstaa,  bringe  Harmoni  mellem  sit  indre  Liv  og  Livet,  som 
omgav  det,  Harmoni  mellem  Individet  og  Universet." 

For  alle  disse  Ensomme  er  i  Virkeligheden  denne  Bog  skrevet. 
Thi  den  ender  ikke  dér,  hvor  alt  er  sønderbrudt  for  Birgitte,  Oplevel- 
sens Resultat  er  ikke  blevet  det,  at  nu  skriver  Heltinden  straks  en 
Bog  om  ham  og  sig  selv,  nu  begynder  først  „Handlingen".  Denne 
lille  jyske  Pige  giver  ikke  fortabt  i  første  Omgang.  Hun  drager  ud  i 
Verden  for  at  vinde  sin  Selvstændighed,  for  at  se,  om  hun  ud  af  alle 
disse  Brudstykker,  disse  Drømme,  disse  kloge  Raad  fra  kloge  Mænd 
og  Kvinder,  disse  Skuffelser  i  Kærlighed  kan  samle  en  Personlighed. 
Det  er  det  gode  i  denne  Bog,  at  Birgitte  begynder  at  bestille  noget, 
og  det  er  det  fortræffelige  i  Skildringen,  at  man  forstaar,  at  hun  kan. 
Ja,  hun  slider  sig  bogstavelig  frem  igennem  Livet  og  føler,  hvor  svært 
og  sørgeligt  og  lykkeligt  det  er  at  blive  et  dygtigt  Menneske,  hun  slider 
med  Gulvskrupper  og  Madlavning  akkurat  som  Prinsessen  i  Eventyret, 
men  her  er  det  i  virkelige  Pensionater  og  hos  fordringsfulde  Her- 
skaber. Det  er  en  Anvisning  til  at  klare  sig  selv,  en  hæftig  Forsikring 
om,  at  en  ung  Kvinde  godt  kan  holde  fast  paa  sin  Drøm  og  sin  Vilje, 
fordi  hun  en  Tid  lang  kun  har  de  karrigt  tilmaalte  Fritimer  til  at 
gruble  i  og  ellers  maa  beskæftige  sig  med  „Sildesalat  og  kold  Bøf,  Ser- 
vietter i  Bispehueform  og  smaa  Aftengafler". 

Desværre  ender  Bogen  her  for  Læseren,  skønt  den  ikke  er  færdig 
fra  Forfatterindens  Haand.  Det,  som  følger,  var  nemlig  umuligt  at 
skildre:  hvorledes  Birgitte  under  alt  sit  Stræb  faar  skrevet  et  Drama, 

der  baner  hende  Vej  til  Vished  om  sit  Kald  og  til  Anerkendelse.  Hvad 
der  siges  om  dette  Drama  bliver  man  ikke  synderlig  klog  af,  og  da 
man  ikke  kan  faa  det  at  læse,  interesserer  det  meget  lidt.  I  det  hele 
taget  er  det  Bogens  Svaghed  —  samtidig  med  at  det  er  et  interessant 
Tidens  Tegn  — ,  at  Birgitte  skal  være  Forfatterinde.  Det  for  Læseren 
afgørende  er  det,  at  hun  bliver  et  dygtigt  Menneske,  at  hun  formaar 
at  overskue  sin  egen  Udvikling,  hævde  sin  Vilje,  bedømme  dem  hun 
møder  og  ikke  klagende  synker  sammen  ved  Mindet  om  den  For- 
elskelse, der  skuffede,  eller  ved  den  Modstand,  hun  maa  over.  Selv 
om  den  egentlige  Skildring  her  er  bristet  mellem  Forfatterindens 
Hænder  og  Bogen  kun  er  blevet  en  Indledning,  har  den  dog  sin 
Værdi  i  denne  stærke  Hævden  af  Viljens  og  Arbejdets  og  Selvstændig- 
hedens Magt. 

I  Familjen  Storm  findes  selvfølgelig  en  Mængde  Personer,  som 
Forfatterinden  øjensynlig  kender  godt,  men  som  hun  ikke  har  haft 
Følelsen  af,  at  andre  kan  forlange  bedre  Besked  om  end  de  Antydninger, 
hun  giver.  Egentlig  tilfredsstiller  kun  Billedet  af  den  gamle,  stærke 
Bedstemoder,  i  Slægt  med  Jacob  Knudsens  og  Marie  Bregendahls 
Bønder  (i  Romanen  Hendrik  i  Bakken).  Elskeren  Simon  er  slet 
intet  blevet.  Broderen,  som  er  en  stor  Forfatter,  er  skildret  med 
megen  og  stærk  Ironi,  men  hans  Storhed  begriber  man  ikke,  og  blandt 
alle  de  andre  er  de  bedst,  der  blot  skal  antydes  for  atter  at  forsvinde. 
De  Kredse,  i  hvilke  Birgitte  bevæger  sig,  er  sikkert  beskrevne,  men 
de  bestaar  mest  af  disse  københavnske  Bohemer,  der  ikke  er  nær  saa 
interessante,  som  de  unge  Skribenter  synes  at  mene. 

Nej,  Bogen  er  Birgitte,  omkring  hende  samler  Thit  Jensen  sin  stærke 
Evne,  og  alt  det  andet  afgør  hun  paa  bedste  Beskub.  Dog  er  Sproget 
altid  ungt  og  mærkeligt  upaavirket.  Man  kommer  virkelig  til  at  tænke 
paa  et  Kildespring,  der  klukker  og  strømmer  fra  Jordens  evige  Frisk- 
hed, naar  man  læser  disse  Sider,  hvor  hver  Sætning  er  formet  helt 
personligt,  indfangende  den  jyske  Tone  eller  den  ungdommelige  Jargon 
med  den  største  Frejdighed.  Thit  Jensen  synes  ikke  at  ane,  hvor  svært 
det  er  at  skrive  godt.  Hun  synes  vist,  det  er  det  naturligste  af  alt. 
Hun  klemmer  fast  om  Penneskaftet  og  søger  at  følge  med  sine  Stem- 
ningers Jag,  hun  taler  med  Bogen  og  fra  de  trykte  Sider  hører  man 
en  ung,  frisk  Stemme  fortælle  om  Livets  Besvær  og  Ungdommens 
Styrke. 


Foredragsmøder  paa  Landet,  før  og  nu. 

AP  Johannes  Grønborg. 


En  Gang  i  Halvfjerdserne  blev  der  holdt  et  Foredragsmøde  i  en 
Landsbyskole.  Da  Taleren  havde  afsluttet  sit  Foredrag,  og  en  Sang 
var  sunget,  vovede  nogle  Lærere  sig  frem  til  en  Modsigelse  af  et 
enkelt  Punkt  i  Foredraget;  og  snart  opstod  der  en  livlig  Diskussion. 
Dette  vakte  baade  Forundring  og  Forargelse  blandt  Tilhørerne,  der 
nærmest  opfattede  Modsigelsen  som  en  Fornærmelse  mod  den  frem- 
mede Taler  og  som  Vigtigmageri  af  Egnens  Lærere. 

Nutildags  vilde  en  saadan  Adfærd  som  de  nævnte  Læreres  ikke 
vække  Forargelse  i  Landsbyen.  Tværtimod,  den  vilde  snarere  blive 
opfattet  som  en  Opmærksomhed  mod  Taleren,  der  gennem  Diskus- 
sionen fik  Lejlighed  til  at  se,  at  hans  Ord  havde  vakt  Interesse. 

Der  er  altsaa  paa  dette  Punkt  foregaaet  en  Forandring  i  Foredrags- 
mødernes  Karakter  fra  Halvfjerdserne  til  nu.  Og  den,  der  har  fulgt 
Landsbymødeme  den  Gang  og  nu,  vil  kunne  bevidne,  at  Forandringen 
ikke  alene  er  sket  paa  dette  Punkt,  men  ogsaa  paa  mange  andre  endnu 
vigtigere  Punkter.  Tidens  fremadskridende  Udvikling  har  sat  sit  Præg 
paa  Foredragsvirksomheden  ligesom  paa  alle  andre  Virksomheder, 
nogle  til  Ærgrelse,  andre  til  Glæde.  Men  hvad  enten  vi  synes  om 
Forandringen  eller  ej,  maa  vi  alle  bøje  os  for  den  Kendsgerning,  at 
der  er  sket  en  Forandring;  og  vi  maa  indrette  os  med  de  nye  Tider 
og  nye  Tanker  for  Øje,  om  vi  i  Nutid  og  Fremtid  vil  udrette  noget 
til  Folkeoplysningens  Fremme  gennem  Foredragsvirksomhed. 

Der  kan  da  være  Anledning  til  en  nærmere  Omtale  af  Foredrags- 
møder  paa  Landet,  før  og  nu,  og  en  Paavisning  af  Forandringens 
Art  og  Omfang  i  den  sidste  Menneskealder. 

De  første  Foredragsmøder  paa  Landet  var  Børn  af  den  grundtvigske 
Højskole.  Foruden  de  daglige  Foredrag  for  Eleverne  lod  Højskolernes 
Ledere  nemlig  dengang  som  endnu  af  og  til  afholde  større  Foredrags- 
møder, hvortil  ikke  alene  Eleverne,  men  ogsaa  Omegnens  Folk  havde 
Adgang.  Disse  Møder  kom  til  at  tjene  som  Forbilleder  for  de  første 
Foredragsmøder  paa  Landet.  Højskoleeleverne  kom  hjem  til  Lands- 
byerne med  megen  Iver  for  at  fremme  en  lignende  Oplysning  og  Op- 
livelse, som  de  selv  havde  modtaget;  og  hvor  der  var  flere  Elever  i 
en  Egn  eller  By,  talte  de  sammen  om  at  faa  et  Møde  holdt,  drøftede 
Sagen  med  Byens  Lærer  og  anmodede  derefter  deres  gamle  Lærere 
ved  Højskolen  om  at  komme  ud  at  holde  Foredrag  i  deres  Egn. 
Naar  endelig  et  Møde  var  ordnet,  følte  man  det  i  ganske  anden  Grad 
end  nu  som  en  „Begivenhed"  i  Byen;  der  gik  Bud  til  alle  Højskole- 

venner  i  vid  Omegn,  og  der  agiteredes  blandt  de  ligegyldige  for  at  foa 
dem  ind  under  Paavirkning  af  de  gode  Ord.  Nogle  blev  derved 
gnavne  og  skældte  ud  over  denne  nymodens  „Mødekommers",  andre 
blev  nysgerrige  og  kom  til  Stede;  og  naar  endelig  Mødeaftenen  oprandt, 
var  Landsbyens  Skolestue  fyldt  indtil  Trængsel,  dels  af  „Vennerne", 
og  dels  af  nysgerrige,  dog  mest  af  de  første.  Ikke  alene  Bænkene  var 
fyldte  med  Mennesker,  men  ogsaa  Bordpladerne,  Katederforhøjningen 
og  Vindueskanteme;  og  ofte,  naar  Vejr  og  Vind  tillod  det,  løftede  man 
Vinduerne  af,  saa  Folk  kunde  staa  ude  paa  Stenbroen  og  lytte  for  at 
fange  et  Ord,  ligesom  ogsaa  Skolens  Forstue  og  Lærerens  tilstødende 
Værelser  maatte  give  Plads  for  Skarerne. 

Nutildags  holder  Folk  ikke  af  at  gaa  til  Møde  uden  for  deres  egen 
By;  men  dengang,  da  Foredragsmøder  var  mere  sjældne,  gik  Folk  ofte 
IVs  eller  2  Mil  for  at  komme  til  Møde;  ja,  en  14-aarig  Dreng,  Søn  af 
en  grundtvigiansk  Lærer,  spadserede  engang  SVs  Mil  frem  og  lige  saa 
langt  tilbage  (med  et  Natteophold  hos  en  Slægtning  undervejs)  ene  og 
alene  for  at  høre  et  Foredrag  af  N.  J.  Termansen.  Nogle  maatte 
døje  Stikpiller  og  Vittigheder,  fordi  de  vilde  „rende  til  Møde".  —  Man 
vil  forstaa,  at  Mødernes  Sjældenhed,  den  større  eller  mindre  Besvær, 
der  var  forbunden  med  at  komme  til  Stede,  Nyhedens  Interesse  og 
flere  andre  Omstændigheder  altsammen  tfente  til  at  skabe  en  vis  høj- 
tidelig Forventning  forud  for  et  Foredrag  og  en  uforbeholden,  men 
tillige  ukritisk  Modtagelighed  under  dette. 

Sangen  lød  den  Gang  anderledes  kraftig  end  nu.  Alle  disse  forhen- 
værende Højskoleelever  var  sangvante;  og  da  de  jo  hver  for  sig  følte 
sig  som  Parthavere  i  Mødet  med  lidt  af  Ansvaret  for  dets  heldige 
Forløb,  sang  de  med  af  fulde  Bryst,  ikke  altid  korrekt,  men  altid  med 
Liv  og  Lyst.  Saa  traadte  Taleren  frem,  tæt  omgivet  af  lyttende 
Ører  og  iagttagende  Øjne;  og  der  var  noget  af  samme  Liv  og  Inder- 
lighed i  Forholdet  mellem  Taler  og  Tilhørere  dengang,  som  fordum 
mellem  Apostlene  og  de  troende  Skarer,  der  flokkede  sig  om  dem. 
Og  mellem  Tilhørerne  indbyrdes  var  der  et  aandeligt  Fællesskab,  der 
satte  sit  Præg  paa  Møderne;  man  var  jo  alle,  eller  saa  godt  som  alle, 
Grundtvigianere  med  fælles  religiøst  og  folkeligt  Syn,  med  fælles  In- 
teresser og  fælles  Venner.  Et  Slags  Frimureri,  der  gjorde  det  muligt 
hurtigt  at  mærke,  hvorvidt  andre  Mennesker  hørte  til  Venneflokken 
eller  ej,  var  der  vel  ogsaa  til  Stede;  dog  hørte  man  aldrig  nogen  skarp 
Fordømmelse  af  anderledestænkende,  men  man  saa  snarere  paa  udenfor- 
staaende  som  Folk,  der  endnu  ikke  var  „vakte",  og  som  det  gjaldt  om 
ved  venlig  Imødekommenhed  at  drage  med  ind  i  den  grundtvigske 
Kreds. 

Selve  Foredragene  dengang  var  mere  til  Vækkelse  og  Oplivelse 
end  egentlig  til  Oplysning.  Man  holdt  sig  til  det  centrale  i  Livet  og 
Livssynet  og  kom  ikke  meget  ud  i  de  periferiske  Enkeltheder;  og 
gennem   saa   godt  som  alle  Foredragene  gik  der  en  kristelig  Under- 

Strøm.  Ofte  valgte  man  Gudesagn,  Eventyr,  bibelske  Fortællinger  og 
Ordsprog  som  Foredragsæmner,  idet  man  lagde  en  etisk  eller  religiøs 
Betydning  ind  i  dem;  ja,  selv  de  historiske  Æmner  blev  benyttede 
som  Rammer  for  Betragtninger  af  folkelig  eller  kristelig  Art.  Blev  der 
fortalt  om  en  eller  anden  historisk  Personlighed,  greb  man  Lejligheden, 
hvor  en  saadan  kunde  bydes,  til  at  gøre  Betragtninger  over  Barne- 
minderne —  ikke  alene  vedkommende  Stormands,  men  ogsaa  Barne- 
mindemes  almindelige  Betydning  —  eller  over  Ungdomstiden,  Livs- 
lykken,  Troskab  mod  Idealerne,  Hjemmets  Betydning,  Fædrelandskær- 
lighed, Opofrelse  eller  lignende.  Ofte  taltes  der  ogsaa  over  Motiver 
fra  Kæmpeviserne  eller  andre  Digte;  og  Citater  anvendtes  jævnlig, 
mest  af  Grundtvigs  Ord  og  Vers,  men  ogsaa  af  Hostrups  og  Bjørn- 
sons. Som  Eksempel  paa  noget  af  det  allerbedste,  der  blev  sagt  ved 
folkelige  Møder  i  Halvfjerdserne,  kan  nævnes  Hostrups  „Folkelige 
Foredrag«  (udg.  1882). 

Halvfjerdsernes  Tilhørere  paa  Landet  krævede  ikke  i  saa  høj  Grad 
som  de  senere  Aars  af  et  Foredrag,  at  det  skulde  indeholde  sammen- 
hængende og  afrundet  Oplysning  eller  logisk  Udvikling;  men  derimod 
krævede  man  en  vis  hjærtelig  og  hyggelig  Tone  over  Foredraget.  — 
Disse  brede,  løst  sammenføjede,  men  inderlige  og  varme  Foredrag, 
der  strejfede  mange  Æmner  og  tit  gled  over  i  det  sentimentale,  vilde 
ikke  smage  Nutidens  Landsbyfolk,  men  de  slog  an  i  Halvfjerseme. 
De  passede  for  en  Begyndelsestids  og  Vækkelsestids  naive  Smag;  og 
de  har  i  hvert  Fald  gennem  deres  Virkning:  et  vaagnende  Folkelivs 
Fremvækst,  vist  deres  Berettigelse. 

Datiden  var  ikke  saa  stærk  i  Organisation  som  Nutiden.  Foredrags- 
møderne  blev  alle  holdte  efter  privat  Aftale,  uden  at  der  stod  nogen 
Forening  bag  ved.  Talerne  fik  ingen  Betaling  for  deres  Foredrag;  og 
i  Mangel  af  Forsamlingshuse  hjalp  man  sig  med  Skolelokalerne,  der 
intet  kostede.  Den,  der  drog  det  største  Læs,  var  i  Regelen  Læreren, 
som  stillede  sit  Hus  til  Raadighed  og  derved  paadrog  sig  megen  Ulej- 
lighed med  Rengøring  og  ofte  tillige  med  Bespisning  af  Foredrags- 
holderen og  en  Del  af  hans  Venner.  Men  mange  Lærere,  især  de  af 
Seminarieforstander  Ludvig  Chr.  Muller  paavirkede,  var  selv  Grundt- 
vigianere og  stærkt  interesserede  i  det  nye  Livs  Fremgang,  hvorfor  de 
med  god  Vilje  paatog  sig  meget  Arbejde  og  Besvær  for  en  god  Sags 
Skyld. 

Den  grundtvigske  Bevægelse  havde  den  Gang  endnu  ikke  Venner 
overalt;  mange  Steder  havde  den  i  Befolkningen  bitre  Modstandere. 
Tilslutning  og  Modstand  var  skarpere  og  mere  udelt  end  nu.  Men 
hist  og  her  fandtes  enkelte  Pletter,  hvor  Grundtvigianismen  havde 
Overvægten,  i  det  den  samlede  sig  om  en  Højskole,  en  grundtvigsk 
Præst  eller  Lærer ;  og  fra  disse  Pletter  som  Brændpunkter  udstraalede 
saa  Oplysning  til  Omegnen.  Det  var  i  saadanne  „Kulturcentrer",  at 
HalvFierdsernes  store  Foredragsmøder  holdtes. 

Saa  kom  Firserne,  der  for  Foredragsvirksomheden  paa  Landet  blev 
en  Overgangstid.  Det  stærke  politiske  Røre  bragte  Fan  og  Liv  i  alle 
Former  for  Oplysningsarbejdet;  Skyttebevægelsens  stærke  Vækst  frem- 
kaldte Savnet  af  Øvelseshuse,  der  tillige  kunde  tjene  Foredragssagen 
til  Gavn.  Nu  rejstes  trindt  omkring  Forsamlingshuse,  først  og  fremmest 
i  de  gamle  grundtvigske  Kredse,  men  ogsaa  i  Byer,  der  hidtil  var 
uberøne  af  grundtvigsk  Liv.  Foredragsmødeme  flyttede  fra  de  alt  for 
smaa  Skolestuer  til  store  luftige  Forsamlingssale,  hvor  der  var  rigelig 
Plads.  I  en  Tid,  hvor  alle  Tanker  drejede  sig  om  Politik,  fandt  man 
sig  ikke  længere  tilfreds  med  de  gamle  hjærtelige  Foredrag,  men  kræ- 
vede mere  oplysende  Foredrag,  og  da  navnlig  saadanne,  der  havde 
Berøring  med  de  hastigt  voksende  Interesser  for  offentlige  Forhold. 
Dertil  kom,  at  den  moderne  realistiske  Bevægelse,  der  allerede  i  Halv- 
fjerdserne havde  sat  Sindene  i  Bevægelse  i  Hovedstaden,  først  nu 
fandt  Vej  ud  i  Landsbyerne,  tildels  sammen  med  det  politiske  Røre. 
Stor  Opsigt  vakte  Fritænkeren  Dr.  Pingels  Valg  i  Aarhus  og  Dr.  Edv. 
Brandes'  Valg  paa  Langeland ;  og  i  de  grundtvigske  Kredse  paa  Landet 
drøftedes  disse  Valg  meget  ivrigt,  især  da  fremragende  Grundtvigianere 
som  Pastor  Theilmann  og  Højskoleforstander  Jens  Lund  havde  anbe- 
falet de  to  Fritænkeres  Valg. 

Ved  Foredragsmødeme  kunde  Idyllen  fra  HalvFierdserne  ikke  læn- 
gere bevares.  Der  fulgte  ofte  Diskussioner,  undeniden  meget  heftige, 
i  Forsamlingshusene  eller  i  Hjemmene  efter  Foredragene.  Nu  gik  man 
løs  paa  Æmner  som  „Kristendom  og  Fritænkeri",  „Aandsfrihed",  „Ro- 
mantik og  Realisme",  „Den  moderne  Digtning",  „Det  sociale  Spørgs- 
maal"  og  lignende.  Enkelte  gamle  Grundtvigianere  saa  med  Betænke- 
lighed paa  Tingenes  Gang  og  fortalte  de  unge,  hvor  anderledes  dejlige 
Møder  man  havde  før,  da  Ufreden  og  Kritiken  kun  kom  udefra  og 
ikke  fandtes  i  Vennernes  egen  Kreds.  Nu  skulde  alt  gaa  op  i  Kamp  og 
Strid,  alle  Problemer  sættes  under  Debat  og  intet  staa  til  troende; 
hvor  blev  Freden  og  Glæden  af,  og  hvor  skulde  alt  dette  dog  ende! 
Vistnok  i  Forvirring  og  Opløsning. 

Disse  og  lignende  Betragtninger  gjorde  dog  næppe  synderligt  Ind- 
tryk paa  Firsernes  grundtvigianske  Ungdom,  der  —  hvor  den  mødte 
Mangel  paa  Forstaaelse  hos  de  ældre  —  var  tilbøjelig  til  at  møde 
denne  Mangel  med  skarp  Kritik  over  de  gamle  Møder  og  Foredrags- 
holdere, endogsaa  over  de  mest  fremragende  og  forgudede  Talere.  Dog 
fandtes  der  adskillige  ældre  Grundtvigianere,  som  erkendte,  at  den  ny 
Tid  havde  sin  Berettigelse,  saa  det  gjaldt  om  at  leve  med  i  den,  tage 
dens  Tanker  op  og  faa  det  bedst  mulige  ud  af  det,  der  nu  engang 
vilde  frem,  enten  man  saa  holdt  igen  eller  ej. 

Ud  af  Firsernes  skarpe  Brydninger  voksede  saa  de  Former  for 
Foredragsvirksomhed  og  andet  Oplysningsarbejde,  som  fik  Fasthed  i 
Halvfemserne  og  fremdeles  opretholdes. 

Selv  om  enkelte  Grundtvigianere  er  gaaet  over  til  Brandesianismen, 

maa  det  siges,  at  dette  ikke  er  sket  med  det  store  Flertal  indenfor  Fir- 
sernes grundtvigske  Ungdom.  Den  var  ved  saa  stærke  Baand  knyttet 
til  sit  Udspring,  at  den  helst  blev  i  sin  gamle  Kreds,  naar  Forholdene 
der  blot  blev  noget  læmpede  efter  Tidens  Krav;  og  det  var  dog  vist 
det  kloge  Frisind,  som  adskillige  af  Gammelgrundtvigianerne  viste  i 
Brydningstiden,  der  gjorde,  at  det  ikke  kom  til  et  skarpt  Brud  mellem 
dem  og  Nygrundtvigianeme.  Til  Gengæld  har  de  unges  vedblivende 
Tilslutning  sat  sit  Præg  paa  den  hele  grundtvigianske  Bevægelse,  der 
efterhaanden  er  bleven  realistisk  og  nøgtern.  Dette  er  dog  ikke  sket 
alene  under  Paavirkning  af  den  moderne  literære  Retning,  men  ogsaa 
gennem  kraftig  Deltagelse  i  det  økonomiske  og  praktiske  Liv,  der  har 
givet  sig  Udslag  i  Oprettelsen  af  Andelsmejerier,  Brugsforeninger  og 
Slagterier,  i  forbedret  Kvægavl  og  i  Planteavlens  Fremgang.  Mange 
Grundtvigianere  har  været  Ledere  og  Foregangsmænd  paa  det  økono- 
miske Livs  Omraade,  hvilket  har  virket  tilbage  paa  hele  Retningen,  der 
derved  har  modtaget  et  Tilskud  af  Virkelighedssans  og  Evne  til  at 
forstaa  andre  af  Livets  Fremtoninger  end  dem,  der  ligger  indenfor  de 
grundtvigske  Rammer- 
For  den,  der  kender  lidt  til  Nutidens  Grundtvigianere,  er  det  van- 
skeligt at  tilbageholde  et  Smil,  naar  københavnske  Blade  endnu  under- 
tiden bruger  Udtryk  som  „Højskolelyrik".  Der  kan  vel  være  enkelte 
Lyrikere  i  alle  Retninger;  men  Højskolefolk  nutildags  er  saamænd 
ikke  meget  lyriske. 

Hvad  ovenfor  er  gjort  gældende  om  Udviklingen  indenfor  den 
grundtvigske  Retning,  kan  overføres  paa  de  her  omhandlede  Foredrags- 
møder,  der  ganske  naturlig  er  kommen  ind  under  samme  Udvikling. 
Allerede  i  Firserne  oprettedes  adskillige  Foredragsforeninger;  og  disses 
Antal  er  gaaet  stærkt  fremad  i  Halvfemserne,  saa  der  nu  er  Egne,  hvor 
der  baade  er  Forsamlingshus  og  Foredragsforening  i  saa  omtrent  enhver 
Landsby.  Nu  hviler  Byrden  ved  Møders  Afholdelse  ikke  længere  alene 
paa  Læreren;  men  Indkvartering  af  Foredragsholdere  sker  paa  Om- 
gang hos  de  Medlemmer,  der  har  Plads.  Talerne  faar  Betaling  for 
Foredragene,  i  de  første  Aar  sædvanlig  en  halv  Snes  Kroner  og  frit 
Ophold  med  Kørsel,  i  de  senere  Aar  12  å  15  Kr.  Det  er  fremdeles 
mest  (men  langtfra  udelukkende)  Højskolens  Mænd,  der  søges  som 
Foredragsholdere ;  ogsaa  Politikere,  Præster  og  Lærere  søges,  deriblandt 
adskillige  Ikke-Grundtvigianere.  Enkelte  Foreninger  indbyder  endog 
socialdemokratiske  Foredragsholdere. 

Foredragene  er  mere  positivt  oplysende  end  før,  ligesom  ogsaa 
mere  skarpt  begrænsede  og  afrundede.  De  etiske  og  religiøse  Fore- 
drag er  ikke  saa  fremtrædende,  og  der  gives  Plads  for  Æmner  af 
geografisk,  naturvidenskabelig  eller  økonomisk  Art.  Historiske  Skil- 
dringer af  Enkeltmænd  fra  Fortid  eller  Nutid  gives  ofte.  I  en  Landsby- 
foredragsforening er  der  saaledes  i  de  senere  Aar  talt  om  Holberg, 
Oehlenschlager,    St.    Blicher,    Grundtvig,    H.  C.  Andersen,    Paludan- 

Miiller,  Bjørnson,  Ole  Bull,  N.  J.  Termansen,  Georg  Brandes,  Olaf 
Rye,  Tyge  Brahe,  Gladstone,  Lincoln,  Edison,  Frans  af  Assisi  o.  m.  a. 
De  historiske  Foredrag  er  nu  ikke  længere  Rammer  for  etiske  Betragt- 
ninger, men  er  af  virkelig  historisk  Indhold;  og  den  gamle  Sentimenta- 
litet finder  ikke  mere  Jordbund  hos  kritiske  Tilhørere.  Nu  da  Forsam- 
linger og  Foredrag  er  bleven  almindelige,  møder  Tilhørerne  hverken 
med  saa  store  Forventninger  eller  med  den  forhaands  Tilslutning 
som  før. 

Forholdene  har  ført  med  sig,  at  Foredragsmøderne  navnlig  i  de 
senere  Aar  er  bleven  smaa  i  Forhold  til  HalvQerdsernes  Møder.  Den- 
gang faa  og  store  Møder,  nu  mange  og  smaa.  Da  der  ofte  findes  flere 
Foredragsforeninger  i  et  Sogn,  gaar  Folk  ikke  længere  milevidt  for  at 
komme  til  Møder;  og  selv  de  gamle  „Kulturcentrer",  kan  i  den  sidste 
Tid  ikke  samle  Folk  fra  flere  Byer.  Naar  der  kun  gaar  en  Landsby 
paa  et  Forsamlingshus,  og  der  i  enhver  By  er  mange  ligegyldige,  vil 
man  forstaa,  at  hvor  Tilhørerne  før  taltes  i  hundredvis,  tælles  de  nu 
kun  i  snesevis.  I  en  middelstor  Landsby  kan  der  almindeligvis  samles 
mellem  40  og  70  Tilhørere  til  Foredrag.  En  Undtagelse  fra  denne 
Regel  danner  dog  Efteraarsmødeme,  ved  hvilke  man  har  flere  Talere, 
ofte  af  de  mest  bekendte  og  yndede.  Ved  saadanne  Møder  kan  man 
endnu  samle  Tilhørere  i  hundredvis,  ogsaa  fra  andre  Byer.  Dagen  for 
Efteraarsmødet  bliver  mange  Steder  gjort  til  en  Fridag,  da  selv  Damp- 
tærskeværkets Virksomhed  indstilles;  og  Flagene  kommer  op.  Et 
festligt  Præg  er  der  over  Efteraarsmødeme;  og  Sangen  lyder  kraftigt 
som  før. 

Men  ellers  er  det  i  de  senere  Aar  bleven  fattigt  med  Liv  og  Stem- 
ning over  Møderne;  og  ved  almindelige  Smaamøder  gaar  Sangen 
trevent.  Den  gamle  Fællesskabsfølelse  er  ikke  længere  til  Stede,  efter- 
som Tilhørerne  ikke  nær  alle  tilhører  samme  Retning.  Det  gamle 
skarpe  Skel  mellem  Grundtvigianere  og  udenforstaaende  eksisterer  ikke 
mere;  Grænserne  er  bleven  flydende,  og  det  er  nu  ofte  vanskeligt  at 
bestemme,  hvem  der  er  Grundtvigianere,  og  hvem  der  ikke  er  det. 
Nogen  egentlig  Modstand  mærkes  ligesaa  lidt  som  nogen  kraftig  Til- 
slutning. Den  grundtvigske  Retning  har  (undtagen  i  enkelte  Egne)  ikke 
længere  noget  skarpt  Partipræg,  men  er  gaaet  over  til  at  repræsentere 
en  vis  aandelig  Opvakthed  og  Sans  for  Oplysning,  som  ikke  er  til 
Stede  hos  de  mange  ligegyldige  Landsbyfolk. 

Der  er  nemlig  endnu  adskillige  ligegyldige  Mennesker  rundt  om  i 
vore  Landsbyer,  og  det  ikke  alene  paa  de  „døde  Pletter".  Ogsaa  i 
de  mere  opvakte  Egne  findes  nogle  „sejge  Kanutter",  der  ikke  gider 
bekymre  sig  om  andet  end  Slid  og  Bysnak.  Nogle  af  dem  gaar  aldrig 
med  til  et  Møde,  andre  kommer  dog  til  Foredrag,  men  vistnok  mest 
for  at  være  sammen  med  andre  Mennesker.  Saadanne  Tilhørere  hører 
og  forstaar  meget  lidt  af  det  hele;  som  Regel  lægger  de  kun  Mærke 
til  Talerens  større  eller  mindre  Evne  til  at  lade  Munden  løbe  og  finder 

ofte  Behag  i  de  allertarveligste  Talere.  Det  falder  dem  ikke  ind  at 
synge  med;  det  overlader  de  til  Læreren  og  enkelte  andre. 

Da  Foredragsmøderne  er  bleven  smaa,  og  da  de  forholdsvis  faa 
Tilhørere  ikke  alle  er  interesserede  i  at  høre,  giver  Møderne  Anled- 
ning til  megen  Klage.  Enkelte  Forsamlingshuse  bruges  mest  til  Dans 
og  sjælden  eller  aldrig  til  Foredrag.  Mange  Ledere  taber  under  disse 
Forhold  Lysten  til  at  arbejde  for  Foredragssagen ;  og  andre,  der  har 
oplevet  „de  gode  gamle  Møder"  i  Halvfjerdserne,  bruger  Bebrejdelser 
mod  Nutidens  Mennesker. 

Der  er  dog  ikke  Grund  hverken  til  at  opgive  Ævret  eller  skælde 
ud  over  Tiden.  Hellere  maa  man  prøve  at  forstaa  Tiden  og  søge  at 
faa  det  bedst  mulige  ud  af  Forholdene,  som  de  nu  engang  er.  At  gen- 
fremkalde  HalvPierdsernes  Møder  lader  sig  ikke  gøre;  at  blive  ved  de 
for  Tiden  bestaaende  smaa  Forhold,  vil  maaske  føre  til  yderligere  Til- 
bagegang. Der  er  ikke  andet  at  gøre  for  Oplysningsvenner  end  at 
prøve  nye,  mere  tidssvarende  Former  for  Foredragsvirksomheden. 

Her  skal  jeg  give  en  lille  Redegørelse  for  et  Forsøg  i  den  Retning, 
som  med  Held  er  gjort  i  Egnen  nordøst  for  Aarhus.  For  omtrent 
to  Aar  siden  havde  Formændene  i  denne  Egns  Foredragsforeninger 
en  Sammenkomst  i  Hornslet,  hvor  man  bestemte  at  forsøge  afholdt  en 
Foredragsrække  den  kommende  Vinter  i  Hornslet  Afholdshjem.  Man 
tegnede  saa  Deltagere  i  Egnens  Landsbyer  og  fik  snart  de  225  tegnede, 
der  behøvedes.  Hver  Deltager  betalte  sit  Adgangskort  til  alle  8  Fore- 
drag med  2  Kr.;  og  da  Kortene  ikke  lød  paa  noget  Navn,  havde  man 
Lov  til  under  Forfald  at  udlaane  sit  Kort  til  andre.  De  8  Foredrags- 
holdere, der  i  Løbet  af  Vinteren  talte,  fik  hver  en  Betaling  af  50  Kr. 
Talerne  og  Æmnerne  var  følgende: 

Højskoleforstander  Poul  Hansen:  Stavnsbaandstiden. 

Højskoleforstander  Grønvald  Nielsen:  Bondestandens  Frigørelse. 

Højskoleforstander  L.  Schrøder:  Aaret  1801. 

Pastor  Morten  Larsen :  Rationalismen. 

Inspektør  Johan  Ottosen:  1807—1814. 

Pastor  Vilh.  Malling:  Grundtvigs  Ungdom. 

Pastor  V.  Briicker:  Grundtvig  i  1825. 

Dr.  phil.  P.  Munch:  Frihedsbevægelsen  i  Trediverne. 

Forsøget  lykkedes  over  al  Forventning  og  til  almindelig  Tilfredshed, 
saa  det  blev  let  sidste  Sommer  at  samle  Deltagere  nok  til  en  ny 
Foredragsrække  for  Vinteren  1903—04. 

Hvis  denne  Form  for  Foredragsvirksomhed  fremdeles  viser  sig  at 
slaa  an,  er  det  Meningen  at  fortsætte  med  Æmner  fra  Danmarks 
Historie  op  til  vore  Dage.  I  en  fjærn  Fremtid  kunde  man  saa  tage 
fat  paa  verdenshistoriske,  geografiske,  litterære  eller  andre  Æmner. 

Muligvis  er  den  her  omtalte  Ordning  Fremtidens  Form  for  Fore- 
dragsmøder paa  Landet;  maaske  er  den  det  ikke.  Det  er  vanskeligt 
at  raade  Fremtidens  Runer.    Afgjort  er  det  ikke,  at  denne  Virkemaade 

kan  anvendes  i  det  lange  Løb  eller  i  alle  Egne.  Men  indtil  videre,  og 
at  dømme  efter  Forsøget  her,  ser  det  ud  til,  at  Foredragsrækker  kan 
kalde  Liv  i  Oplysningsarbejdet*). 

Der  er  ingen  Grund  til  derfor  at  nedlægge  de  smaa  Foredrags- 
foreninger. Saalænge  de  kan  holdes  i  Live ,  bør  de  ikke  dø ,  da*  de 
dog  kan  faa  en  Del  af  dem  i  Tale,  som  ikke  kommer  til  de  store 
Møder,  navnlig  en  Del  af  de  unge.  De  smaa  Foredragsforeningers 
Opgave  bliver  da  at  lade  afholde  et  Efteraarsmøde  aarligt  samt  nogle 
mindre  Møder,  dels  med  fremmede,  dels  med  stedlige  Talere.  En 
velvillig  Præst  eller  Lærer,  undertiden  ogsaa  en  Læge,  vil  nok  holde 
Foredrag  enten  helt  gratis  eller  for  en  Betaling,  der  svarer  til  For- 
eningernes smaa  Forhold. 

Der  er  andre  Former  for  Oplysnings-  og  Folkeopdragelsesarbejdet 
paa  Landet:  først  og  fremmest  en  stadig  forbedret  Folkeskole,  dernæst 
ogsaa  Folkebogsamlinger,  Aftenskoler,  Afholdsforeninger,  Gymnastik, 
Sangforeninger  o.  a.  Oplysningsvenner  maa  virke  forskelligt  i  de  for- 
skellige Egne  og  drive  paa  de  Kiler,  der  kan  gaa.  Men  overalt,  hvor 
Foredragsvirksomheden  har  nogen  Mulighed  for  at  kunne  lykkes,  bør 
den  under  en  eller  anden  afpasset  Form  tages  op,  da  den  dog  trods 
alt  er  et  af  de  virksomste  Midler  til  Folkeoplysningens  Fremme. 


Charlottenlund  Park. 

Af  E.  Erstad  Jørgensen. 


Hr.  Kammerherre  P.  E.  Mtiller  har  i  „Det  ny  Aarhundrede"  for  15. 
Juni  meddelt  nogle  Oplysninger  om  Behandlingen  af  Charlottenlund  Lyst- 
skov for  at  berolige  de  opskræmte  Gemytter  og  for  at  vise,  at  det  langtfra 
ser  saa  sort  ud  for  Egene  derude,  som  af  mig  paastaaet  i  min  Artikel  i 
nærværende  Tidsskrift  for  15.  April  d.  A. 

Det  være  nu  dermed  som  det  vil,  saa  skal  jeg  være  den  første  til  at 
anerkende  den  velvillige  Maade,  hvorpaa  Kammerherre  Muller  stiller  sig  til 
selve  Hovedsagen  —  Skovens  Omdannelse  til  Park  —  og  jeg  betragter 
hans  Udtalelser  om  dette  Spørgsmaal  som  et  Moment  af  den  aller  største 
Betydning  for  Sagens  lykkelige  Fremgang. 

Om  det  var  fuldtud  korrekt,  naar  jeg  omtalte  Charlottenlund  Skov  som 
større  end  Frederiksberg  Have  og  Søndermarken  tilsammen  er  egentlig  ret 
ligegyldigt  i  denne  Forbindelse,  men  da  det  nu  er  blevet  fremholdt  som  en 
Urigtighed,  vil  jeg  dog  gøre  opmærksom  paa,  at  disse  to  Haver  tilsammen 
kun  var  110  Tdr.  Land,  dengang  min  Artikel  fremkom,  eftersom  de  272 
Tdr.  Land  senere  er  inddraget  i  Frederiksberg  Have.    Og  skal  det  endelig 


*)  Om  Folkeuniversitetsvirksomheden  paa  Landet  tør  jeg  ikke  her  udtale  mig,  da  jeg 
ikke  har  haft  Lejlighed  til  at  se  den  paa  nært  Hold. 

regnes  ud  i  halve  Tdr.,  hvorfor  saa  fradrage  Skoven  de  Arealer,  der  ind- 
tages af  Restaurationsbygninger  med  Tilliggende,  men  medtage  de  tilsvarende 
Arealer  for  Havernes  Vedkommende? 

At  det  ikke  har  været  Meningen,  at  anke  over  nogen  direkte  økono- 
misk Vanrøgt  af  Skoven,  fremgaar  dog  ret  tydelig  af  hele  min  Artikel,  der 
netop  udtaler,  at  der  „kun  tages  økonomiske  Skovbrugshensyn" ;  og  for  mig 
staar  det  vedblivende  som  uimodsigeligt,  at  den  nuværende  Behandling  — 
selv  om  Staten  har  aldrig  saa  store  Aarsindtægter  af  Charlottenlund  —  dog 
maa  kaldes  Vanrøgt,  naar  de  Betingelser,  Skoven  ejer,  for  at  kunne  om- 
dannes til  en  aldeles  enestaaende  Park,  aarlig  forringes. 

Paa  dette  Punkt  skønner  jeg  heller  ikke  Kammerherre  Miillers  Oplys- 
ninger egnede  til  fuldstændig  at  berolige,  om  end  Oplysningen  om,  at  der 
dog  tages  noget  Hensyn  til  Egene,  er  meget  værdifuld. 

Kammerherren  oplyser,  at  Skoven  i  det  væsentlige  behandles  efter  en 
i  1861  fastsat  Plan,  og  han  tilføjer,  at  der  ikke  har  været  Grund  til 
at  faa  denne  Plan  forandret,  skønt  den  altsaa  nu  gaar  i  sit  tre  og  fyrre- 
tyvende Aar. 

Da  skal  det  sandelig  have  været  meget  forudseende  Mænd  —  Over- 
førster.  Forstmester  Eide  og  Forstraad,  Landskabsgartner  Rothe  —  naar  de 
allerede  i  Frederik  den  syvendes  Tid  kunde  lægge  en  Plan  for  Driften  af 
Charlottenlund,  der  stadig  kan  følges  og  være  tidssvarende,  efter  at  Skoven 
er  kommen  ind  i  en  Villaby,  og  efter  at  Hovedstaden  er  rykket  den  saa 
nær  paa  Livet,  at  man  ikke  i  den  fjerneste  Krog  kan  undgaa  Lokomotivernes 
Piben  og  Sporvognenes  Klemten. 

Mon  de  to  gamle  Herrer  blandt  andet  tænkte  paa  „dette  enorme  Slid 
paa  Skoven",  denne  „uafbrudte  Hærgen",  som  Kammerherre  Mtiller  om- 
taler; eller  mon  der  ikke  langt  mere  havde  været  Grund  til  at  faa  deres 
Driftsplan  forandret,  efterhaanden  som  disse  Forhold  stærkere  og  stærkere 
traadte  frem? 

Kammerherren  gennemgaar  de  forskellige  Dele  af  Skoven,  for  at  for- 
svare den  gamle  Plan  og  for  at  paavise,  hvor  nøje  den  er  bleven  fulgt  af 
Skovbestyrelsen. 

Vi  følger  efter,  og  føler  os  efterhaanden  lige  som  lidt  usikre. 

Men  næste  Dag  gør  vi  Turen  om  igen,  denne  Gang  alene,  men  med 
Notebogen  i  Haanden  og  Kameraet  i  Lommen;  og  efterhaanden  som  vi 
gaar  den  samme  Vej  om  igen,  noterer  vi  op. 

Vi  passerer,  kort  inden  vi  naar  Engen  ved  Forsthaven,  „en  af  de  præg- 
tigste Egegrupper  i  Skoven"  og  læser,  at  denne  Gruppe  for  nogle  faa  Aar 
siden  er  befriet  for  alle  truende  Bøge  og  underplantet  med  forskellige  Træ- 
arter. Efter  et  nøje  Eftersyn  noterer  vi:  Elmeopvæksten  er  allerede  oppe 
i  Egegrenene.  De  yderste  Træer  staar  helt  ude  imellem  høje  Bøge,  der 
omgiver  flere  af  dem  paa  alle  Sider.  Kun  de  2 — 3  midterste  Ege  staar 
frit,  i  alle  de  andre  rager  Bøgegrenene  ind,  og  Egestammerne  er  fulde  af 
døde  Hovedgrene. 

Fig.  1  viser  et  Parti  af  denne  Gruppe.    Til  højre  Ege,  til  venstre  Bøg. 

Paa  den  anden  Side  Engen  kommer  vi  til  „Skovens  største  samlede 
Parti  af  gamle  Ege"  og  læser,  at  ikke  en  Eg  med  Levedygtighed  er  truet 
i  dette  store  Parti.  Her  er  virkelig  fredet  et  betydeligt  Antal  Ege,  der 
viser,  hvorledes  der  kunde  se  ud  over  næsten  hele  Skoven.  Men  i  Anled- 
ning af  ovenstaaende  Paastand  noterer  vi  dog:  Egene  i  Stykket  til  højre, 
der  er  underplantet  med  Avnbøg,  staar  godt.  Der  findes  dog  ogsaa  her  en 
mægtig  Bøg,  der  fuldstændig  underkuer  sine  Naboer.     Det  sydlige  Hjørne 

er  beplantet  med  Elme- 
opvækst, men  mellem 
disse  og  de  gamle  Ege  er 
bevaret  en  Række  Beg 
(ca.  20  Stkr.),  der  naar 
op  over  Egene  og  fuld- 
stændig har  ødelagt  Gre- 
nene paa  de  nærmesi- 
staaende.  Til  venstre 
staar  gamle  Egetræer 
iblandet  unge  Bøge  og 
Elm,  der  er  højere  end 
disse  og  kun  har  levnet 
Egene  en  lille  Top  aF 
grønne  Grene. 
Fig.  ].  Landskabeligt  set  er 

det  ikke  nok,  naar  det 
kan  siges,  at  Egene  ikke  netop  trues  paa  Livet  af  Bøgene;  saasnart  Egene 
klemmes  saa  haardt  af  disse,  at  større  Hovedgrene  gaar  ud,  saa  er  der 
allerede  sket  stor  Skade,  og  har  en  Eg  først  faaet  en  høj,  nøgen  Stamme, 
som  de  fleste  Træer  i  Charlottenlund,  saa  skal  der  god  Pleje  og  mange 
Aars  Vækst  til,  før  den  kan  genvinde  den  virkelige  Egekarakter,  om  den 
da  nogen  Sinde  faar  den. 

Fra  Grøften  her  og  til  Udsigtslinien  fra  Slottet  er  et  stort  Parti,  hvor 
de  to  kæmpende  Arter  omtrent  er  lige  i  Antal,  men  Bøgene  er  kun 
halvt  saa  tykke  som  Egene,  og  der  kan  næppe  være  Tale  om  mere 
end  4 — 5  .smukke,  gamle  Bøge".  Hvis  her  ikke  bliver  hugget  i  de 
nærmeste  Aar,  vil  Egene  hurtig  blive  „ikke  levedygtige"  og  tjenlige  til 
Bonhugning. 

Noget  lignende  gælder  Stykket  paa  den  anden  Side  Udsigtslinien,  hvor 
der  dog  lindes  flere  smukke,  gamle  Bage  og  færre  Ege,  men  disses  Kroner 
er  ogsaa  her  stærkt  reducerede  og  delvis  næsten  ødelagte. 

Fig.  2  er  taget  fra  denne  Skovdel.  Allerforrest  til  hajre  og  i  Baggrunden  ses  Rere 
Egestammer  i  tæt  Blanding  med  mere  eller  mLndre  værdifulde  Bøge. 

Vi  Fonsætter  Turen  og  kommer  til  Stykket,  hvorigennem  Stien  til 
„Consianiia "  fører.  Her- 
om læser  vi  med  Un- 
dren, at  alle  Bøge  er 
bonhugget,  og  at  Are- 
alet er  underplantet 
med  ganske  unge  Bøge, 
der  ikke  rummer  nogen 
Fare  for  Egene,  men 
tværtimod  gavner  disse. 
Der  Rndes  her  adskil- 
lige Bøge  med  et  Stam- 
metværsnit  af  8  ",  og 
enkelte  har  indtil  12  " 
tykke  Stammer.  De  er 
alle  nøgne  6  " — 8  *  op 
af  Stammerne  og  er 
godt    i    Gang    med    at 

kvæle  Egenes  nederste 
Grene  —  minder  saa- 
ledes  mere  om  en 
Spændtraje  end  om  en 
„Fodpose". 

Lidt  længere  fremme 
drejer  Spaseregangen 
mod  Nord  og  „paa  hele 
den  mellem  Stien  og 
Strandvejen  liggende 
Skovdel  er  der  fore- 
taget en  ret  radikal 
Bonhugning  af  Bege  og 
Elme  for  at  redde  dette 
interessante  Parti  af 
gamle  Ege."  Ordet  ra- 
dikal er  næppe   her  paa 


FIg.  3 


Plads,  da  der  endnu  Ondes  ligesaa  mange 
Bege  som  Ege,  selv  om  man  kun  medregner  Træer  af  mere  end  12  "  i 
Tværsnit,  og  Egene  er  ogsaa  her  stærkt  truede. 

Pig,  ^  illustrerer  disse  Forhold  lydeligere  end  Ord.  De  to  Stammer  paa  hver  sin 
Side  aF  Drengen  er  Ege,  medens  Resten  at  Forgru ndstræerne  er  Beg  og  Ask. 

„Mellem  Stien  og  den  indhegnede  Slotspark  er  derimod  bevaret,  hvad 
der  stod,"  og  dette  siges  i  Artiklen  at  være  sket,  „for  ikke  at  gøre  Ind- 
blikket i  Slotsparken  for  generende  for  Slottets  Beboere."  Dette  lyder 
som  en  ganske  rimelig  Forklaring,  men  er  dog  i  Virkeligheden  værre  end 
ingen.  Thi  hvorledes  kan  en  smal  Plantning  af  gamle  Eg,  Beg  og  Ask 
med  slanke,  rene  Stammer  hindre  Indblik?  Der  kan  dog  næppe  være 
Tvivl  om,  at  dette  vilde  være  opnaaet  hundrede  Gange  bedre  ved  Bort- 
hugning  af  de  sidstnævnte  Træaner  og  ved  Underplantning  af  de  gamle 
Ege  med  Buske  som  Tjørn,  Kornel,  Snebolle  eller  Benved  eller,  hvis  det 
ikke  kan  være  andet,  med  Avnbøg. 

Fig.  4  er  tagei  i  denne  Skovdel  fra  en  Plet,  hvor  i  Fjor  en  Beg  blæste  om,  Ege- 
siammemes  udgaaede  Grene  viser,  hvor  ødelæggende  Naboskabet  har  været. 

Kammerherrens  Tilfredshed  med  Egene  ved  „Over  Stalden"  kan  vi  alle 
dele,  og  her  kan  enhver  se,    hvor   prægtigt  et   Træ   Egen  kan  være,   naar 

den  staar  frit  og  i  Fred 
for  sin  Plageaand;  og 
samtidig  viser  disse 
Ege,  at  de  meget  vel 
kan  klare  sig  uden 
„Fodpose",  for  her  staar 
de  ganske  frit  paa  Grus- 
pladser eller  i  Græs,  og 
er  dog  de  kønneste 
gamle  Træer  i  hele 
Skoven. 

Paa  denne  Plads  vil 
man  ogsaa  kunne  iagt- 
tage det  formentlig 
uholdbare  i  den  Paa- 
stand,  at  Plantning  af 
Tjørn   er   haabløs,     for 

her  vokser  rundt  om- 
kring baade  unge  og 
gamle  Tjørnebuske,  og 
det  endskønt  der  næppe 
er  nogen  Del  ar  Skoven, 
der  er  mere  besegl  end 
denne.  Og  hvor  prægtig 
passer  ikke  disse  to 
Planter  til  hinanden, 
lige  knudrede  og  sejge, 
samme  blanke,  mørke 
Løv,  og  dog  netop  saa 
megen  Variation,  som 
skal  til,  for  at  frem- 
hæve hinanden. 
Fi£.  5.  Fig.  5  viser  de  smukke 

gamle  Ege  ved  „Over  Stal- 
den" og  Fig.  6  en  Eg  fra  Knuthenborg  Park  i  aldeles  ideel  Udvikling. 

Hvad  endelig  angaar  den  nordre  Del  af  Skoven,  saa  frembyder  denne 
et  meget  lignende  Syn  som  den  øvrige  Skov.  Egestamme  ved  Egestamme 
med  tykke  udgaaede  Grene,  eller  slanke,  nøgne  Stammer  med  en  lille 
indeklemt  Krone.  Enkelte  Steder  ser  det  nok  ud  til,  at  Egen  trives 
mindre  godt,  men  selv  hvor  den  er  lavstammet  og  bred,  er  den  et  herligt 
Træ,  hvilket  næppe  nogen  vil  nægte,  der  rigtig  har  set  paa  de  frit- 
staaende  Eksemplarer  i  Skovbrynet  langs  de  to  Græssletter  i  denne  Dei 
af  Skoven. 

Sammenholder  man  nu  Kammerherre  Mullers  Oplysninger  med  det  her 
sagte,  findes  der  saa  store  Afvigelser  i  vort  Syn  paa  Skoven,  saa  Læseren 
umulig  kan  faa  det  til  at  rime.  For  at  finde  en  Forklaring  herpaa,  har 
jeg  da  bidt  Mærke  i  den  Sætning  i  Kammerherrens  Opsats,  der  lyder 
saaledes:  „Den  der  forstaar  at  se  paa  Skov",  og  er  derved  bleven 
erindret  om  det  gamle  Ord,  der  siger:  .Det  sete  afhænger  af  Øjnene,  der 
ser  det." 

Jeg  har  nu  set  med  mine  Øjne,  og  jeg  henviser  trøstig  enhver,  der  har 
aabent  Blik  for  Egens  Skønhed,  til  ved   Selvsyn   at  overbevise  sig  om  de 
paaankede  Forhold ;  og 
jeg  føler  mig  overbe- 
vist om,  at  hvis  salig 

Vaupell  stod  op  af  sin  ^  '^t^'Æt\"  <^  å 

Grav   og   gav  et  Ord  ^Hh^^^HbBhEi^  '  I 

med  i  Laget,  saa 
havde  jeg  ham  paa 
min  Side. 

Hvis  der  ved  „Lyst- 
skov" forslaas  en 
Skov,  hvor  Skønheds- 
hensynet  skal  staa  over 
det  økonomiske,  og 
hvis  Charlottenlund 
engang,  før  eller  se- 
nere, vil  blive  om- 
dannet til   Park,    saa 

forekommer  det  mig  altsaa  vedblivende  som  uimodsigeligt,  at  Egene  bør 
hugges  fri  og  det  jo  før  jo  hellere,  da  disse  herlige  Træer 
Aar  for  Aar  forringes  i  Skønhedsværdi. 

II. 

I  Slutningen  af  Artikelen  omtaler  Kammerherre  Muller  det  enorme  Slid, 
som  Publikum  øver  paa  Skoven,  og  han  paataler,  hvor  fordærvelige  Følger 
det  har  for  Plantningerne  selv,  og  hvorledes  det  umuliggør  en  smuk  og 
hensigtssvarende  Underplantning.  Som  Middel  herimod  nævner  Artikelen 
„Indhegning  af  større  Skovpartier,  der  vil  lægge  Publikums  Færden  betyde- 
lige Hindringer  i  Vejen  "*,  men  tilføjer,  at  man  dog  hidtil  ikke  har  ment  at 
burde  gribe  til  dette  Middel. 

Her  rører  den  ærede  Forfatter  ved  et  særlig  ømt  Punkt,  og  da  dette 
Spørgsmaal  er  af  gennemgribende  Betydning  for  alle  vore  offentlige  Anlæg, 
maa  der  siges  et  Par  Ord  derom. 

Københavnerne  vil  have  Lov  til  at  gaa  overalt,  plukke  Blomster,  bryde 
Grene  o.  s.  v.,  og  de  mangle  ganske  Forstaaelsen  af,  at  det  er  en  daarlig 
Frihed,  der  giver  den  ene  Ret  til  at  ødelægge  for  de  andre.  Men  saadan 
er  vore  Bysbørn,  og  saadan  er  velsagtens  de  fleste  Storstæders  Befolkning, 
da  det  jo  er  et  meget  menneskeligt  Træk,  mere  at  tænke  paa  Øjeblikket  og 
sig  selv  end  paa  Næsten  og  senere  Tider. 

Det  kan  derfor  ikke  nytte  at  vente  sig  nogen  synderlig  Forandring  heri. 
Publikums  Slid  maa  der  regnes  med  som  med  Tørke,  Insektangreb,  og 
hvad  der  ellers  kan  skade  en  Park,  og  der  maa  træffes  Forholdsregler 
imod  det  ene  som  mod  det  andet;  idet  der  selvfølgelig  stadig  maa  tages 
Hensyn  til  ikke  at  hemme  den  frie  Færden  mere  end  højst  nødvendigt. 

Derfor  er  det  meget  uheldigt,  at  Dagbladene  stadig  raillerer  oyer  alle 
Indhegninger,  at  de  fordrer  Øerne  i  Frederiksberg  Have  aabnede  for 
Publikum  o.  s.  v.,  o.  s.  v.;  som  om  Publikum  ikke  var  bedst  tjent  med 
at  Opvæksten  bliver  skaanet,  og  som  om  Publikum  ikke  kan  have  langt 
mere  Fornøjelse  af  Øerne,  som  man  ser  dem  over  Kanalen  med  blom- 
strende Buske  og  frodige  Plæner,  end  om  de  fik  Lov  til  at  trampe  dem 
sønder  og  sammen,  saa  snart  de  blev  aabnede.  Og  ligesaa  forkasteligt  er 
det,  naar  disse  Anlægs  Bestyrelser  giver  efter  og  undlader  at  stille  Hegn, 
hvor  de  er  nødvendige,  undlader  at  hugge,  hvor  dette  er  tjenligt,  og  i 
Stedet  derfor  ødelægger  Plantningerne  ved  stadig  Beskæring. 

Saa  meget  Ben  i  Næsen  maa  en  Bestyrelse  have,  saa  den  tør  trodse 
en  Publikumsstemning,  indtil  det  viser  sig,  hvem  der  havde  Ret;  og  hvis 
Dagbladene  blot  vilde  retlede  deres  Læsere  en  lille  Smule  paa  dette  Om- 
raade,  saa  Folk  forstod,  hvad  der  ligger  til  Grund  for  det  skete,  saa  vilde 
meget  være  vundet. 

For  der  er  næppe  Tvivl  om,  at  Indhegninger  er  det  eneste  og  uund- 
gaaelige  Middel,  hvis  vi  herhjemme  vil  have  Parker,  der  staar  paa  Højde 
med  andre  Storstæders.  Der  maa  være  Partier  —  store  Partier  —  hvor 
alle  kan  færdes,  og  disse  maa  indrettes  saaledes,  at  de  kan  taale  Slidet; 
men  der  maa  ogsaa  være  Partier,  som  indhegnes  og  fredes  mod  Menne- 
sker og  Dyr,  ellers  er  det  i  en  stor  By  ganske  umuligt  at  have  blomstrende 
Buske,  Sangfugle  og  alt,  hvad  der  hører  en  Have  til. 

Ser  vi  nu  hen  til  Charlottenlund,  skal  det  villig  indrømmes,  at  det  vilde 
være  højst  generende,  om  store  Skovstykker  skulde  indhegnes  i  en  længere 
Aarrække  eller  vel  snarere  for  bestandig;  og  naar  Skovbestyrelsen  mener, 
at  dette  vil   være   det  eneste   Middel,   saalænge  den  drives  som  Skov,  — 

hvad  det  vist  nok  ogsaa  er  —  saa  burde  Charlottenlund  snarest  mulig 
omdannes  fra  Lystskov  til  Skovpark. 

i  en  Park,  der  anlægges  med  dette  For  Øje,  kan  Indhegningerne  skjules 
paa  mangfoldige  Maader,  og  ved  hele  Inddelingen  kan  de  hegnede  Plant- 
ninger gøres  Forholdsvis  smaa,  selv  om  de  syner  af  mere.  Anbragte  med 
Skønsomhed,  behøver  Indhegninger  aldeles  ikke  at  skæmme  et  Anlæg. 

Hvem  aF  de  Mennesker,  der  har  rejst  en  Del,  har  taget  Forargelse  at 
Indhegningeine  i  Udlandets  Parker?  Næppe  nogen.  Og  de  aller  Færreste 
husker,  at  de  i  det  hele  taget  har  set  Indhegninger.  For  man  mærker 
dem  ikke,  naar  de  ikke  er  altfor  massive,  og  naar  de  er  opstillet  i 
Linier,  der  harmonerer  medjordsmonnets  Fald  og  Stigen  og  med  Gangenes 
Kurver. 

Fig.  7  viser  en  bred  Gang  med  Indhegninger  i  en  nyanlagt  Londonsk  Park. 

Ogsaa  for  den  indhegnede  Slotspark  vilde  en  Omlægning  af  Skoven 
betyde  en  væsentlig  Vinding,  idet  de  nærmeste  Veje  og  Plantninger  kunde 
lægges  saaledes,  at  ethvert  Indblik  hindredes  og  saaJedes,  at  der  inde  Fra 
aabnedes  Udsigter  til  de  smukkeste  Partier  og  Trægrupper. 

III. 

Fra  Direktør  Carl  Jacobsen  har  jeg  i  Anledning  aF  min  første  Artikel 
modtaget  en  Meddelelse,  hvori  han  beklager,  at  Ny  Carlsbergfondets  Midler 
Foreløbig  er  ganske  optagne  aF  Glyptotheket,  saa  den  Side  aF  dets  Opgave: 
Havekunstens  Fremme  maa  udsættes  „ad  calendas  Græcas". 

løvrigt  erklærer  Direktøren  at  kunne  underskrive  meget  aF  Artiklens 
Indhold  Ord  til  andet. 

Den  Udvej  er  altsaa  lukket. 

Men  den  økonomiske  Side  aF  Sagen  skulde  dog  ikke  kunne  hindredens 
Gennemførelse.  Det  vilde  dog  næsten  være  altfor  latterligt,  om  den  halve 
Million  Mennesker,  der  bor  i  Charlottenlunds  Nærhed,  ikke  skulde  have 
Raad  til  at  anlægge  og  vedligeholde  en  Park,  der  ikke  er  større  end  dem, 
mangen  dansk  Greve  eller  Baron  kan  holde  For  sin  egen  Fornøjelse. 

Spørgsmaalei  er  sikkert  kun,  om  nogen  aF  de  Mænd,  der  sidder  inde 
med  Magten  og  Indflydelsen,  vil  antage  sig  denne  hjemløse  Sag,  der 
hverken  er  Statssag  eller  kommunalt  Anliggende  og  dog  begge  Dele; 
og  Kammerherre  Mullers  velvillige  Stilling  til  Sagen  forekommer  mig 
som  et  godt  Varsel  —  hvis  det  da  ikke  er  altfor  naivt  at  tro  paa  Varsler. 


De  16. 

Af  P.  Munch. 


16  Højskoleforstandere  og  Højskolelærere  har  slaaet  sig  sammeir 
om  at  udstede  et  Opraab  til  det  danske  Folk.  Det  er  en  sand  Mani, 
der  i  de  senere  Tider  har  hersket  for  den  Slags  formanende  Alvorsord 
af  Berømtheder  og  angstfulde  Nødraab  fra  Masserne.  Det  er  en  daar- 
lig  Vane.  Alle  disse  Opraab  og  Adresser  siger  omtrent  lige  lidt,  enten 
der  er  15  eller  16,  106,000  eller  180,000  Navne  under.  Naaf  det 
endelig  skal  være,  er  der  endda  mest  Mening  i  Masseadresserne;  de 
kan  dog  undertiden  give  et  lille  Fingerpeg  til  Bedømmelse  af,  hvor 
dybt  en  Stemning  gaar,  eller  i  hvor  høj  Grad  en  Panik  har  fortumlet 
Hjernerne.  De  berømte  Mænds  Hjertesuk  over  de  onde  Tider  er 
derimod  til  slet  ingen  Ting.  Man  kan  altid  Rnde  lige  saa  mange  og 
lige  saa  berømte  Mænd  til  at  skrive  under  paa  det  modsatte,  om  man 
gider  være  over  at  samle  dem  sammen.  Her  vidner  nu  de  16  Høj- 
skolemænd: Vi  vil  værge  vort  Land.  Det  vilde  ikke  være  svært  at 
finde  16  Professorer  eller  Præster,  Folkeskolelærere  eller  andre  Høj- 
skolemænd af  samme  Berømmelse  til  at  skrive  under  paa,  at  vi  ikke 
kan  værge  det.  Ja,  hvis  ikke  den  militære  Ytringsfrihed  under  Krigs- 
ministerens omsorgsfulde  Beskyttelse  var  af  den  ejendommelige  Art, 
som  det  blev  Kaptajn  Petersen  forundt  at  være  et  glorværdigt  Eksem- 
pel paa,  skal  man  ikke  forsværge,  at  der  lod  sig  finde  16  Officerer,, 
som  var  villige  til  at  bevidne  denne  Sandhed. 

Og  det  tager  sig  ikke  godt  ud  saaledes  at  møde  16  Mand  stærk 
for  at  formåne  Folket.  Der  er  noget  vist  ubeskedent  ved  paa  en  Gang 
at  tage  Patent  baade  paa  Højskolens  og  Fædrenes  Aand.  Og  selv- 
følgelig har  de  16  Herrer  ingen  Adkomst  dertil.  De  er  kun  en  ganske 
lille  Del  af  Højskolen.  Vi  har  omkring  80  Højskoleforstandere,  for- 
uden 300  faste  Højskolelærere  og  -lærerinder.  Deres  Meninger  er 
forskellige  om  Religion  og  om  Videnskab,  om  Valgret  og  om  Hær- 
væsen. Der  er  blandt  dem  Venstremænd  og  Højremænd,  Fredsvenner 
og  Forsvarsfantaster.  Højskolens  Løsen  er  jo  netop:  Frihed  for  hver 
Mands  Meninger.  Den  er  saa  lidt  en  Enhed  som  Universitetet,  den 
lærde  Skole  eller  Folkeskolen  er  det.  De  16  har  i  Spidsen  Folk,  som 
alle  Dage  var  Fæstningens  Venner;  med  dem  har  nogle  faa  gammel- 
og  nymoderate  Venstremænd  slaaet  Følge;  deri  er  intet  andet  forbav- 
sende, end  at  de  ikke  er  flere.  Vi  vidste  jo  allesammen  i  Forvejen, 
at  der  indenfor  det  tidligere  Venstre  findes  Kredse,  hvor  Krigsmini- 
sterens Agitation  allerede  nu  har  baaret  Frugt. 

De  16  har  da  ogsaa  kun  haft  fattig  Glæde  af  deres  manende  Ord. 

Højrebladene  har  takket  dem  hjærtelig,  men  det  var  jo  ikke  den  Tak, 
de  sukkede  efter.  Det  var  Venstremænds  Ord  til  Fæstningens  Pris, 
der  skulde  dulme  deres  Kvide.  Og  fra  Venstre  har  de  kun  fiaaet 
vrantne  Ord.  Selv  de  Blade,  der  knurrer  som  de  bidskeste  Lænke- 
hunde ad  enhver,  der  vover  at  kny  mod  deres  Krigsminister,  lader  i 
haanlige  Ord  de  16  uheldige  Herrer  vide,  at  de  kunde  have  passet  sig 
selv.     Utak  er  Verdens  Løn. 

Og  i  Grunden  er  det  dog  slet  ikke  saa  urimeligt,  at  de  16  nu,  da 
det  bærer  frem  mod  den  store  Strid  om  vort  Forsvarsvæsen,  føler 
Lyst  til  at  tale  med.  De  skulde  blot  have  gjort  det  hver  for  sig.  Saa 
vilde  de  have  undgaaet  det  anmassende:  Vi  er  Højskolen.  Og  saa 
vilde  forhaabentlig  deres  Grunde  blevet  bedre.  Det  bliver  aldrig  godt, 
naar  16  Mennesker  skal  sætte  noget  sammen  i  Fællesskab  og  hver  af  dem 
skal  have  sine  Forbehold  og  sine  Kraftsteder  puttet  ind.  Men  hvor 
uheldig  end  Formen  er,  de  Grunde,  som  de  16  fører  i  Marken,  bør 
drøftes  i  Ro.  Udbyttet  bliver  størst,  naar  vi  tager  dem  Punkt  for  Punkt. 

Det  begynder  med  en  lang  Indledning,  hvor  Forfatterne  helt  for- 
fjamsket undskylder  sig,  fordi  de  ikke  lystrer  den  krigsministerielle 
Parole:  Tavshed  medens  Forsvarskommissionen  arbejder.  De  Und- 
skyldninger kunde  de  have  sparet  sig;  den  Parole  gælder  kun  for 
Fæstningens  Modstandere,  og  de  lystrer  ikke. 

Saa  siger  de,  at  det,  som  har  kaldt  dem  frem,  er  Kravet  om,  at 
Fæstningen  skal  nedlægges.  Thi  „skulde  dette  ske,  vil  det  være  ens- 
betydende med  Afskaffelse  af  Hær  og  Flaade  som  Værn  udadtil**. 
Modstand  mod  Fæstningen  tror  de  er  det  samme  som  Afvæbning. 
Deri  tager  de  fejl.  Der  har  altid  været  en  betydelig  Del  af  Venstre, 
som  nok  forstod,  at  Fæstningen  kun  er  til  Fare  for  Landet,  og  at  et 
Forsvar,  bygget  paa  den,  er  urimeligt  dyrt,  men  som  ingenlunde  derfor 
opgav  Tanken  om  et  Forsvar.  Dette  var  Bergs  Standpunkt.  Han  og 
hans  Meningsfæller  var  paa  en  Gang  mod  Fæstningen  og  mod  Afvæb- 
ning. Der  er  derimod  andre  Venstremænd,  som  ikke  viger  tilbage  for 
at  tage  Konsekvenserne  af  Tschemings  Ord  fra  1873  om  dansk  Forsvars- 
væsen:  alle  disse  Anstrengelser  er  Spild  af  Kræfter  mere  til 
Skade  end  til  Gavn.  Disse  har  Ret,  men  de  har  ingen  Udsigt  til 
at  sætte  deres  Opfattelse  igennem.  Derfor  slutter  de  sig  sammen  med 
de  andre,  som  ønsker  at  holde  de  militære  Anstrengelser  indenfor 
passende  beskedne  Grænser,  og  de  er  glade,  hver  Gang  det  lykkes  at 
indskrænke  vort  Krigsapparat,  formindske  de  Farer,  det  drager  over 
Landet,  og  lette  de  Byrder,  det  lægger  paa  Folket. 

„Et  Skinforsvar,"  kalder  de  16  dette.  Ja,  det  er  det,  men  det 
€r  ethvert  Forsvar,  Danmark  kan  skabe,  Skin  og  Blændværk,  kun 
«gnet  til  at  fylde  Folket  med  tomme  Illusioner  om  en  Tryghed,  vi  ikke 
har  og  ikke  kan  faa.  Et  Skinforsvar  er  det  vi  har  nu,  og  et  Skinfor- 
svar vilde  vi  ogsaa  faa,  selv  om  Krigsministeren  og  de  16  fik  deres 
Vilje    frem.     Det  erkendes  jo  selv  af  vore  Officerer,  at  det  højeste. 

der  kan  være  Tale  om  at  opnaa,  er,  at  København  kan  forsvares  nogle 
Uger.  Paa  dette  Forsvar  passer  Ordet  Skinforsvar  og  intet  andet. 
Spørgsmaalet  er  kun,  om  dette  Skinforsvar  skal  indrettes  saaledes,  at 
det  forøger  Faren  for  Krig  og  koster  urimelige,  stadig  voksende  Penge- 
summer, eller  det  skal  gøres  saa  uskadeligt  og  billigt  som  mulig.  Det 
er  det  sidste,  Fæstningens  Modstandere  kræver. 

Efter  Indledningen  følger  Grundene  fordelt  i  4  Punkter.  I  intet 
af  dem  indlader  de  16  sig  i  mindste  Maade  med  det  Spørgsmaal,  som 
er  det  ene  afgørende:  Kan  vi  forsvare  os?  Saalænge  det  ikke  er 
løst,  svæver  jo  dog  alt  det  andet  i  Luften.  Hvad  nytter  det  at  bevise, 
at  vi  skal  forsvare  os,  naar  vi  ikke  kan.  — 

I  Punkt  1  vender  de  sig,  i  nær  Tilslutning  til  Krigsministerens 
Grundlovstale,  mod  dem  som  mener,  at  vi  i  Stedet  for  at  sætte  Kræfter 
og  Penge  i  Eksercits  og  Fæstningsvolde  skal  lægge  al  Vægt  paa  Ud- 
viklingen af  vor  Kultur. 

„En  udviklet  Kultur^,  siger  de,  „medfører  i  Reglen,  som  Tilfældet  er  i  vort  Folk 
ogsaa  en  forøget  Velstand.  Men  sidder  et  Folk  inde  med  store  materielle  Værdier,  vil 
der  være  stor  Fristelse  til  i  et  Øjeblik,  da  det  haardt  trænger  til  Midler  for  andre 
Øjemeds  Skyld  at  tage  disse  uden  at  spørge  om  Ret  eller  Uret,  især  naar  Byttet  kan 
gøres  uden  noget  Offer,  fordi  Landet  ligger  værgeløst.  Kan  man  virkelig  tænke  sig, 
at  Kultur  eller  aandelige  Værdier  skulde  afholde  dem  fra  at  gøre  det." 

De  16  siger,  at.  de  kan  ikke  fatte  dette.  Og  vist  er  det,  at  de 
ganske  har  misforstaaet  den  Tankegang,  som  de  her  kæmper  imod. 
Ingen  vil  paastaa,  at  en  høj  Kultur  kan  sikre  os  mod  Erobring;  vi  kan 
lige  saa  lidt  forsvare  den  danske  Stat  med  Kultur  som  med  Fæst- 
ningsværker. Derimod  kan  Kulturen  skabe  det  danske  Folk  et 
aandeligt  Værn,  for  hvis  Betydning  ingen  Højskolemand  burde  være 
blind.  Hvis  Forholdene  skulde  stille  sig  saa  ulykkelig,  at  den  danske 
Stat  blev  erobret,  —  det  sømmer  sig  at  se  i  Øjnene  den  Sandhed,  at 
dette  kan  ske,  —  da  vil  en  ejendommelig,  højt  udviklet  dansk  Kultur, 
saa  n^rn  fra  Erobrerstatens  militaristiske  Kultur  som  mulig,  betyde 
Sikkerhed  for,  at  det  danske  Folk  kan  bevare  sit  eget  nationale  Liv, 
indtil  det  faar  ogsaa  sin  ydre  Selvstændighed  tilbage  paa  den  Dag,  da 
Kulturen  besejrer  den  sidste  Rest  af  Erobrervanvidet  i  det  Folk,  som 
har  tvunget  os  ind  under  det.  Sønderjyderne  har  under  langt  vanske- 
ligere Vilkaar  ført  Beviset  for,  at  dette  lader  sig  gøre;  kun  meget  lidt 
er  det  i  40  Aar  lykkedes  at  trænge  Danskheden  tilbage  dernede;  det 
danske  Folkeliv  i  Nordslesvig  er  stærkere  nu  end  under  Kristian  VIII. 

De  16  tænker  sig,  at  Kultur  og  Velstand  gør  Danmark  mere  fri- 
stende for  Erobreren.  Det  kan  være,  det  vilde  være  en  Fristelse,  om 
Landet  var  fuldt  af  Guldminer  og  Diamantlejer,  om  uhyre  kontante 
Rigdomme  var  ophobede  her.  Men  hvorledes  skulde  det  friste  en 
Erobrer,  at  det  danske  Folk  ved  klogt  og  energisk  Arbejde  skabte  sig 
et  jevnt  fordelt  Velvære  og  en  høj  Kultur?  En  moderne  Erobring  er 
jo  ikke  et  Plyndringstog,    hvor  man  røver  i    Hvermands  Hus;   dertil 

er  vi  dog  naaet  for  vidt  i  Kultur.  Hvilke  Rigdomme  skulde  et  frem- 
med Folk  hente  hos  os?  Et  lille  Overskud  af  Skatterne  maaske.  Det 
er  alt.  De  kommer  her  hverken  efter  Thorvaldsens  Museum  eller 
efter  det  kongelige  Bibliothek,  hverken  efter  Smørret  eller  efter  Svinene. 
Havde  de  16  tænkt  Tanken  igennem,  i  Stedet  for  at  nøjes  med  vage 
historiske  Reminiscenser,  vilde  de  let  have  forstaaet,  hvor  urimelig  en 
saadan  Bekymring  er.  Men  eet  er  der  ganske  vist,  vi  kan  skabe,  som 
kan  friste  en  Stormagt  i  en  farlig  Situation.  Det  er  en  Fæstning,  for 
stor  til  os,  et  ypperligt  Vaaben  i  deres  Haand,  som  har  Magt  til  at 
bruge  den,  og  maaske  et  andet  —  om  end  langt  mindre  —  en  kamp- 
øvet  Soldaterstyrke,  som  Fjenderne  efter  en  hurtig  Sejr  kan  putte  ind 
i  deres  Rækker. 

En  høj  Kultur  rummer  da  ingen  Fare,  den  sikrer  Folket  selv  i  det 
ulykkeligste  Tilfælde,  og  den  forøger  Sandsynligheden  for,  at  vi  kan 
undgaa  Ulykkerne.  Den  gør  os  klogere,  saa  vi  ikke  selv  udsætter 
os  for  unødig  Fare.  Og  endelig:  selv  et  lille  Lands  Fremgang  i  Kultur 
betyder  Fremgang  i  den  hele  internationale  Kultur,  og  for  hver  Tomme 
denne  højnes,  formindskes  Erobrertilbøjelighederne.  Det  er  ikke  læn- 
gere sjeldent,  at  Mænd,  der  hører  et  lille  Folk  til,  sætter  Spor  ogsaa 
i  Udlandets  aandelige  Bevægelser.  Baade  i  Danmark  og  i  Norge  lever 
der  nu  for  Tiden  Mænd,  af  hvis  Værker  Tysklands  frisindede  Verden 
har  smedet  sig  Vaaben  mod  den  middelalderlige  Tænkevis,  hvorfra 
Faren  for  Smaastaternes  Selvstændighed  kommer.  — 

I  Punkt  2  gentages  en  Erklæring  fra  Punkt  1  om,  at  man  ikke  vil 
frakende  Afvæbningsvennerne  Fædrelandskærlighed.  Dette  er  godt. 
Har  Forsvarsvennerne  Selvbeherskelse  nok  til  at  fastholde  det  under 
den  nye  militaristiske  Agitation,  ved  hvis  Begyndelse  vi  nu  staar,  vil 
det  gøre  det  muligt  at  føre  Forhandlingen  med  mindre  Bitterhed  end 
før.  Men  allerede  nu  kniber  det  med  Selvbeherskelsen.  Fædrelands- 
kærlighed nægter  de  os  endnu  ikke,  men  „Fædrenes  Aand**  er  ikke  i 
os,  paastaar  de.     De  paakalder  Historien: 

„Derom,"  siger  de,  „taler  det  danske  Folks  Historie  indtil  forrige  Aarhundrede^ 
at  det  har  villet  værge  sit  Liv  med  alle  de  Midler,  det  ejede  og  bringe  store  Ofre  af 
Menneskeliv  og  Penge  herfor.  Mange  Gange  har  det  desværre  i  Fredens  Dage  for- 
sømt i  Tide  at  berede  sit  Forsvar,  og  haardt  har  det  maattet  bøde  herfor,  naar  det  blev 
Genstand  for  Vold  og  Uret  udefra.  Man  behøver  i  saa  Henseende  kun  at  henvise  til 
1864.  Men  skønt  det  gennem  Aarhundreder  har  været  et  lille  Folk,  har  det  dog  ingen- 
sinde i  Nødens  Stund  frivillig  villet  nedlægge  Vaabnene  og  byde  sig  frem  som  et 
værgeløst,  let  Bytte.     Derfor  er  det  ogsaa  hidtil  gaaet  frelst  ud  af  de  største  Farer. 

Vil  det  danske  Folk  nu  gribe  til  Afvæbning,  da  sker  der  et  aabenbart  Brud  med 
hele  dets  Forhistorie.  Vi  kan  ikke  tænke  os  et  saadant  Brud  uden  som  Begyndelse 
til  dets  Undergang  som  frit  og  selvstændigt  Folk." 

Vore  Forsvarsvenner  burde  tale  saa  sagte  om  vor  Krigshistorie. 
Minderne  frister  ikke  til  Efterfølgelse.  Gang  efter  Gang  gik  det  os 
galt  i  Krig,  lige  fra  Dronning  Margrethes  Dage  og  til  nu.  Gennem 
Krig  blev   den    danske  Stat   forvandlet  fra  et  af  Evropas  anseeligste 

Riger  til  et  af  de  allermindste.  Vor  Krigshistorie  beretter  om  mange 
store  Nederlag  og  færre  smaa  Sejre ;  de  store  Nederlag  bragte  os  store 
Tab,  de  smaa  Sejre  ingen  Fordel.    Tag  en  Gang  Rækken  igennem. 

Erik  af  Pommern  kæmper  en  Snes  Aar  med  Holsten  og* Hansestæderne.  Han 
taber  det  meste  af  Sønderjylland,  og  Svenskerne  løsriver  sig. 

Kristian  I  faar  fredelig  Sverige;  han  taber  det  igen  i  Kamp. 

Kong  Hans  faar  fredelig  Sverige  igen;  han  taber  i  Krig  med  Ditmarsken,  og 
Sverige  løsriver  sig  atter. 

Kristian  II  genvinder  Sverige  i  Krig,  men  taber  det  ogsaa  i  Kamp. 

Under  Frederik  I  og  Kristian  III  har  vi  kun  ødelæggende  Borgerkrig. 

Frederik  II  ødsler  i  Syvaarskrigen  med  Blod  og  Penge.  Udbyttet  er  nogle  faa 
Penge  og  et  dybt  Had  mellem  Danske  og  Svenske. 

Kristian  IV  sejrer  i  blodige  Kampe  1611  — 13.  Resultatet  er  lidt  Penge.  Han 
deltager  i  Trediveaarskrigen  1625—29.  Resultatet  er  store  Nederlag  og  en  ødelæg- 
gende Hærgning  af  Jylland. 

Han  kæmper  med  Sverige  1643 — 45.  Jylland  og  Skaane  hærges,  Flaaden  øde- 
lægges, Danmark-Norge  taber:  Øsel  og  Gulland,  Jemteland  og  Halland  for  30  Aar. 

Frederik  III  angriber  1657  sejrssikker  Sverige.  Resultatet  er  Tabet  af  Skaane, 
Blekinge  og  Halland  for  bestandig,  samt  Opgivelsen  af  Danmarks  Lensherreret  i  det 
gottorpske  Slesvig.  Efter  Krigen  ligger  store  Dele  af  Landet  udyrkede;  rundt  om  lig- 
ger Husene  i  Ruiner,  og  dog  staar  mange  Huse  tomme,  fordi  der  ikke  er  Mennesker 
tilbage  til  at  bo  i  dem. 

Kristian  V  prøver  1675—79  at  vinde  det  tabte  tilbage.  Store  Ofre  af  Menneske- 
liv og  Penge  er  Resultatet;  kun  en  ringe  Del  af  Pengeofrene  faar  han  erstattet. 

Frederik  IV  angriber  Sverige  i  Forbund  med  Rusland  og  Sachsen.  Øjeblikke- 
lig staar  Svenskerne  for  København  og  tvinger  ham  til  at  svigte  sine  Forbundsfæller. 

Gennem  ny  Krig  1709—20  søger  han  Hævn.  Resultatet  er  —  Nul  overfor  Sve- 
rige, men  han  faar  Lejlighed  til  at  inddrage  Sydslesvig. 

Gennem  en  80-aarig  Fredstid  skabes  saa  en  aandelig  og  økonomisk  Fremgang, 
som  er  uden  Sidestykke  i  Danmarks  tidligere  Historie. 

1801  afbrydes  den  ved  Slaget  paa  Rheden.  Nederlag  og  Underkastelse  under 
Englands  Vilje  er  Resultatet. 

1807—14  ny  Krig.  København  bombarderes  og  indtages,  Flaaden  bliver  taget, 
Norge  tabes.  Landets  økonomiske  Stilling  ødelægges ;  Staten  gaar  Fallit«  dens  Embeds- 
mænd synker  for  en  Tid  tilbage  til  Fortidens  Bedragerivaner;  alle  Næringsveje  lammes. 

1 848-- 50  besejres  Danskerne  af  Prøjserne,  men  besejrer  Slesvigholstenerne. 
Resultatet  er  Aftalerne  af  1851—52,  der  binder  Danmark  til  ikke  at  knytte  Slesvig 
nærmere  til  Kongeriget  end  Holsten,  d.  v.  s.  til  Tilstanden  før  1848. 

1864  fører  ny  Blodsudgydelse  i  haabløs  Kamp  til  Tabet  af  Lauenborg,  Holsten 
og  hele  Sønderjylland. 

Saaledes  var  det,  at  Landet  ved  „store  Ofre  af  Menneskeliv  og  Penge** 
blev  „frelst  ud  af  de  største  Farer".  Vi  behøver  ikke  at  frelse  det 
mange  Gange  endnu  paa  den  Maade  for  at  naa  til  det  absolute  intet. 
„Fra  Historien  lyder  Fædrenes  Røst  manende  til  os  om  at  vandre  i 
deres  Fodspor",  siger  de  16.  Der  skal  saa  vist  godt  Humør  og  en 
næsten  ufattelig  Forstokkelse  og  Blindhed  til  at  staa  frem  for  os  med 
Historiebogen  i  Haanden,  pege  paa  de  Blade,  der  fortæller  om  vore 
Krige,  og  sige  til  os:  bliv  ved  paa  den  Maade. 

Men  siger  de,  Danmark  har  „i  Fredens  Dage  forsømt  i  Tide  at 
berede  sit  Forsvar".  Derfor  gik  det  galt,  lad  os  berede  os  bedre  til 
næste  Gang.    Hvilken  forunderlig  Evne  til  at  skuffe  sig  selv  med  tomme, 

indholdsløse  Illusioner!  Hvilket  Letsind  at  fylde  Folket  endnu  en  Gang 
med  disse  Gøglebilleder! 

Sandheden  er,  at  vi  allerede  i  de  Tider,  da  Danmark  var  stort  og 
mægtigt,  som  Regel  var  slet  forberedte,  førte  daarlig  Krig  og  drev  en 
endnu  tarveligere  Udenrigspolitik.  Det  tyder  ikke  paa,  at  Fædrenes 
Aand  i  nogen  fremragende  Grad  var  en  Krigeraand.  Men  det  være 
dermed,  som  det  være  vil.  Sikkert  er  det,  at  vore  Forfædre  førte 
Krig  med  et  saadant  Resultat,  at  vi  nu  er  ganske  ude  af  Stand  til  at 
forberede  os  saaledes  til  en  Krig,  at  vi  kan  have  Udsigt  til  andet  end 
tilintetgørende  Nederlag.  Se  paa  1864,  siger  de  16.  Er  der  da  virkelig 
en  eneste  af  dem,  som  tror  paa,  at  vi  kunde  have  staaet  os  den  Gang, 
om  vi  r  Forvejen  havde  sat  nogle  flere  Millioner  i  Dannevirkeskan- 
serne og  ekcerceret  noget  mere  med  vore  Soldater?  Maaske  kunde 
vi  trukket  det  lidt  længere  ud.  Det  havde  blot  ført  til  en  endnu 
uklogere  Politik,  endnu  større  Tab.  Havde  vi  ikke  saa  letsindig  stolet 
paa  vore  Vaaben  og  paa  al  den  daarende  Snak  om  fremmed  Hjælp, 
saa  havde  vi  sluttet  Fred  paa  Londonerkonferencen,  og  saa  havde  saa 
godt  som  hele  det  Nordslesvig,  der  nu  er  dansk,  været  forenet  med 
Danmark. 

Til  hver  Dansk,  som  vil  høre  og  kan  forstaa,  lyder  det  ud  fra  hvert 
af  Danmarkshistoriens  Blade:  Hold  Jer  fra  Krigen  og  hvad  dens  er; 
i  Krig  gaar  det  Jer  ilde!  „Fædrenes  Aand"  er  selvfølgelig  i  Danmark 
som  andre  Steder  en  Blanding  af  en  Krigeraand  og  en  Fredens  Aand. 
Men  i  Virkeligheden  er  der  i  den  danske  Aand  usædvanlig  lidt  af 
Krigeraanden.  Vi  har  ikke  stort  at  prale  af  af  Krigsbedrifter,  og  be- 
synderlig mange  af  dem,  vi  har,  øvedes  af  Holstenere  og  Nordmænd. 
Godt  er  det,  at  vi  har  mere  at  være  stolte  af  i  Fredens  Gerning,  paa 
den  aandelige  og  den  materielle  Kulturs  Omraade.  Dér  taler  Historien 
til  os  om  et  Folk,  blødere  af  Sind  end  de  fleste,  fri  for  Krigerfolkenes 
Haardhed  og  Grusomhed,  og  om  et  Land,  hvor  man  fredelig  og  lempelig 
naaede  saa  langt  frem  som  noget  Sted  mod  det  Maal,  der  er  angivet 
i  Ordene: 

Da  har  i  Rigdom  vi  drevet  det  vidt, 
Naar  faa  har  for  meget  og  færre  for  lidt, 

et  Land,  der  paa  Videnskabens  og  Folkeoplysningens,  Digtningens  og 
Kunstens  Omraade  har  vundet  og  hævdet  sig  en  Plads  langt  større 
end  den,  det  nu  optager  paa  Landkortet.  Der  turde  nu  alligevel  være 
en  Del,  og  det  ikke  den  ringeste  Del,  af  „Fædrenes  Aand"  i  dem 
blandt  os,  som  hævder,  at  Kulturens  Valplads  er  den  eneste,  paa  hvil- 
ken det  danske  Folk  skal  kæmpe.  — 

Under  Punkt  3  priser  de  16  den  „folkelige  Vækkelse  og  Frem- 
bringelse af  aandelige  Værdier,"  som  Krigene  i  19.  Aarh undrede  har 
bragt  Danmark.  „Hvis  Muligheden  af  et  fortsat  Forsvar  med  ydre 
Vaaben  for  Folkets  Liv  og  Selvstændighed  falder  bort,"  da  mener  de. 

„at  det  danske  Folkeliv  med    dets   ejendommelige  Præg  vilde  faa  et 
Knæk,  ja  helt  blive  afbrudt  og  gaa  til  Grunde". 

Denne  Forherligelse  af  Krigen  som  Middel  til  aandelig  Vækkelse 
bygger  paa  en  ganske  lille  Sandhedskærne.  Det  er  rigtigt,  at  ogsaa  om 
Krigen  gælder  det  Ord :  Der  er  intet  saa  galt,  det  er  dog  godt  for  noget. 
Krigen  kan  kalde  gode  Kræfter  frem  hos  Menneskene;  den  kan  bringe  et 
Røre,  der  ogsaa  kommer  Fredens  Gerning  til  Gode.  Men  hvor  uhyre 
lidt  betyder  dette  i  Sammenligning  med  den  Skade,  den  gør:  Blods- 
udgydelsen, den  materielle  Ødelæggelse,  den  aandelige  Forraaelse,  den 
nationale  Indbildskhed,  den  Dyrkelse  af  den  raa  Magt,  den  Respekt  for 
den  Stærkeres  Ret,  den  skaber.  Og  hvor  er  den  Historieopfattelse 
naiv  og  overfladisk,  som  daterer  de  aandelige  Gennembrud  efter  Krigene, 
og  lærer,  at  naar  vi  ikke  længere  har  Krigsmyrderiet  som  Vækkelses- 
middel,  saa  gaar  vort  Aandsliv  til  Grunde. 

Skærtorsdagsslaget  1801  faar  Æren  for  den  literære  Guldalder. 
Hvorpaa  hviler  egentlig  dette  sejglivede  Sagn?  Slaget  gjorde  Indtryk 
paa  Oehlenschlåger  og  nogle  andre  af  de  fremtidige  Digtere;  de  reves 
med  af  den  opblussende  Kampglæde,  der  gik  gennem  Folket;  nogle  af 
dem  skrev  Vers  derom.  Det  er  det  hele.  Er  det  virkelig  derfor 
Oehlenschlåger  og  Grundtvig,  Ørstederne  og  Mynster  og  alle  de  andre 
Videnskabsmænd,  Digtere  og  Kunstnere  blev,  hvad  de  blev?  Var  vir- 
kelig deres  hele  Udvikling  blevet  en  anden  og  langt  ringere,  om  ikke 
Englænderne  den  Dag  havde  ødelagt  vor  Forsvarslinje  og  dræbt  og 
saaret  10 — 1100  Danske  og  Norske? 

Eller  ændrede  blot  Indtrykket  deraf  den  nye  Digtnings  Retning? 
Paa  ingen  Maade.  Det  hele  romantiske  Præg,  den  hele  Begejstring 
for  de  „gamle,  gamle  hensvundne  Dage",  som  kendetegner  vor  Guld- 
alderdigtning, er  jo  et  Træk,  der  gik  igen  overalt  i  den  Tid,  et  Stykke 
„international  Kultur",  som  importeredes  hertil  direkte  fra  Tyskland. 
Skærtorsdagsslaget  gav  et  lille  Stød  i  samme  Retning.  Mere  er  der  ikke 
at  faa  ud  af  det. 

Naar  dansk  Aandsliv  i  den  første  Del  af  det  19.  Aarhundrede  blev 
saa  rigt,  saa  ligger  det  nærmere  at  søge  Forklaringen  i  den  frodige  Jord- 
bund, den  foregaaende  Tid  havde  givet  det  at  vokse  i.  Fra  1784 — 1807 
gennemlevede  det  danske  Folk,  som  Frugt  af  en  80-aarig  Fredsperiode, 
en  beundringsværdig  Fremgangstid, .  hvor  snart  sagt  alt  fornyedes,  for- 
yngedes og  forbedredes  herhjemme.  Stoltere  og  bedre  Tid  kender  Dan- 
markshistorien ikke.  I  den  Tid  voksede  den  nye  Digter-  og  Tænker- 
slægt op,  i  den  Tid  hentede  dens  Mænd  de  rige  og  mangeartede  Indtryk, 
som  gjorde  dem  til  det,  de  blev,  hvor  meget  de  saa  end  følte  sig  i  Mod- 
sætning til  den.  Fra  den  fik  de  først  og  fremmest  den  sunde  Sans, 
den  forholdsvise  Sindsligevægt,  som  blev  de  danske  Romantikeres 
nationale  Særpræg,  sammenlignet  med  den  tyske  Romantiks  Hysterikere. 

Saa  minder  de  16  om  den  Fædrelandskærlighed,  som  skabtes  ved 
Krigen    1848 — 50.      Fædrelandskærligheden    var    stærk    allerede    før 

Krigen,  men  det  er  sandt,  at  denne  bragte  den  videre  ud  i  Folket, 
gjorde  den  endnu  mere  levende.  Men  det,  som  her  vandtes,  købtes 
dyrt  ved  den  naive  Selvovervurdering,  som  førte  til  Krigen  i  1864. 
Den  Fædrelandskærlighed,  der  skabes  ved  Krigens  kunstige  Ophidselses- 
midler,  har  noget  betagende,  noget  berusende,  men  den  fører  saa  let 
til  Begejstringsrusens  Forvildelser,  og  bagefter  følger  saa  Skuffelse  og 
Slappelse.  Mere  Værd  har  den  Fædrelandskærlighed,  som  gror  lang- 
somt frem,  baaret  af  den  Følelse,  at  i  dette  Land  og  blandt  disse 
Mennesker  er  der  godt  at  være. 

Og  saa  giver  de  til  sidst  Krigen  i  1864  Æren  for  den  aandelige  og 
materielle  Udvikling,  der  siden  er  foregaaet.  Med  hvilken  Ret?  Ikke 
en  eneste  Smule  er  der,  som  tyder  paa,  at  Fremgangen  i  Danmark 
havde  været  mindre,  om  vi  ikke  i  1864  havde  ofret  nogle  Tusinde 
Menneskers  Liv  i  en  Kamp,  der  maatte  tabes.  Denne  Fremgang  er 
en  jævn  Fortsættelse  af  Fremgangen  i  den  foregaaende  Tid;  den  fik 
noget  stærkere  Fart  efterhaanden,  fordi  Reformlovgivningen  under  Fre- 
derik VII.  havde  løst  mangfoldige  Baand  baade  paa  Aandslivets  og 
Næringslivets  Omraade,  og  fordi  Følgerne  af  Indførelsen  af  Jernbaner, 
Telegraf  osv.  lidt  efter  lidt  gjorde  sig  gældende. 

Den  hele  gammeldags  Tro  paa,  at  Udviklingen  halvt  mirakuløst 
bestemmes  af  et  Slag  som  1801  eller  en  Krig  som  1864  er  forladt  af 
al  Videnskab.  Det  er  at  haabe,  at  de  16  Højskolemænd  ikke  paa 
deres  Skoler  mishandler  hele  Historien  paa  den  Vis. 

Som  Krigens  store  Resultat  skildres  Højskolen.  Og  opgives  Forsvaret 
siger  de  „da  er  i  Virkeligheden  Grunden  tagen  bort  fra  den  danske 
Højskole;  thi  da  kan  Folkets  Historie  ikke  fortsættes." 

Det  er  forbavsende,  at  16  Højskolemænd  har  kunnet  underskrive 
denne  Sætning,  som,  hvis  der  var  Gnist  af  Sandhed  i  den,  vilde  være 
den  haardeste  Fordømmelsesdom,  det  var  muligt  at  fælde  over  Høj- 
skolen. Hvad  betyder  da  den  Kristendom,  der  læres  paa  vore  Høj- 
skoler? Har  de  da  skabt  Kristi  milde  Lære  om  til  en  Lære  om  Krig 
og  Drab,  der  falder  sammen,  naar  de  Unge  ikke  længere  kan  synge 
Krigssangene  i  dirrende  Begejstring,  fyldte  af  Tanken  om  selv  at 
komme  til  at  dræbe  og  dø  i  Kamp?  Eller  den  Fædrelandskærlighed, 
der  er  Højskolens  Stolthed.  Gælder  den  kun  Krigsbedrifter  og  Krigs- 
helte? Er  de  Unges  Sind  uimodtagelige  for  de  Ord,  der  tales  til  dem 
om  Holberg  og  om  Grundtvig,  naar  de  ikke  samtidig  faar  Daniel 
Rantzau  og  Tordenskjold  fremstillet  som  Eksempler  til  Efterfølgelse. 
Eller  endelig  det  friske  og  sunde  Syn  paa  Livet,  den  Lyst  til  Arbejde, 
den  vaagne  Interesse  for  alt  menneskeligt,  som  vi  andre  mest  beun- 
drede ved  Højskolen.  Kan  alt  dette  ikke  vækkes  hos  Højskolens 
Unge,  hvis  man  ikke  samtidig  kan  sige  til  dem:  bered  Jer  til  Krigens 
Gerning. 

Oprigtig  talt,  hvis  dette  var  Tilfældet,  saa  var  Højskolens  Tid 
omme,  og  saa  fik  vi  andre  vise  dem,  at  „Folkets  Historie"  kan  fort- 

sættes  uden  dem.  Men  selvfølgelig  er  dette  ikke  sandt.  Der  er 
maaske  Højskolemænd,  for  hvem  alt  styrter  sammen,  naar  de  ikke 
længere  kan  kvæde  deres  Heltekvad  med  kommende  Krig  for  Øje,  men 
der  er  andre,  mange  andre,  som  lidt  efter  lidt  stryger  hele  denne 
Krigeraand  af  sig  og  bygger  deres  Gerning  paa  Fredens  Grund.  Dem 
hører  Fremtiden  til,  til  dem  vil  Højskoleungdommen,  søge. 

Opraabets  4.  Punkt  er  ganske  uklart.  „Alle  Forsvarsvenner," 
hedder  det,  „er  enige  om  at  Talen  kun  kan  være  om  at  værne  vor 
Nevtralitet,*  men  i  samme  Aandedrag  udbryder  man:  „Vi  vil  værge 
vort  Land."  Det  er  den  samme  Sammenblanding,  som  Krigsministeren 
gjorde  sig  skyldig  i,  da  han  i  sin  Skyttetale  i  Varde  talte  om  „at  værge 
vort  Land,  vor  Nevtralitet*.  Det  er  to  forskellige  Ting  at  indrette 
vort  Forsvar  paa  Modstand  mod  en  forbigaaende  Krænkelse  af  Nev- 
traliteten  og  paa  at  føre  en  fortvivlet  Forsvarskamp  mod  en  erobrende 
Fjende.  Men  det  er  aabenbart  det  sidste,  baade  de  16  og  deres  Krigs- 
minister vil.  Atter  her  paaberaaber  de  sig  Historien.  Det  har  en  Tid 
været  Transwaal,  der  forsvarede  sig  og  blev  ødelagt,  som  har  været 
vore  Militaristers  Stolthed.  Nu  fremstiller  de  Korea,  som  ikke  forsva- 
rede sig,  som  Eksempel  til  Skræk  og  Advarsel.  Disse  Eksempler 
fra  fremmede  Verdensdele  med  helt  andre  Forhold  er  meget  lidt  værd ; 
omtrent  lige  saa  lidt  som  Leonidas  og  Uffe  hin  Spage.  Men  der  kan 
dog  være  Grund  til  i  al  Beskedenhed  at  gøre  opmærksom  paa, 
at  havde  Koreanerne  slaaet  alvorlig  fra  sig,  saa  havde  de  en  rum  Tid 
haft  Krigen  gaaende  i  deres  Land,  og  saa  var  de  nu  hjemfaldne  til  den 
Ødelæggelse,  en  erobrende  Sejrherre  gerne  bringer  over  et  Folk,  der 
gjorde  ham  Sejren  dyr.  — 

Saaledes  er  da  dette  Opraab.  Det  er  svagt  i  Grunde.  For  Fornuf- 
tens Domstol  er  Forsvarets  Sag  tabt  i  Danmark.  Det  er  et  Følelses- 
udbrud, baaret  af  gamle  historiske  Vildfarelser.  Det  appellerer  til 
krige.rske  Instinkter,  som  er  svagere  i  det  danske  Folk  end  i  de  fleste 
andre.  Men  ogsaa  her  lever  dog  disse  Instinkter;  Treaarskrigen  gjorde 
dem  usædvanlig  stærke,  og  Erfaringen  i  1864  forslog  ikke  til  at  faa  Bugt 
med  dem.  De  holdtes  nede  i  den  Tid,  da  Højre  i  Folkets  Bevidsthed 
gjorde  Forsvarssagen  til  et  med  Landstingsstyre  og  Provisorisme.  De 
blusser  op  nu,  da  dette  er  forbi.  Ubodelig  Skade  vil  de  bringe  vort 
Fædreland  om  det  ikke  lykkes  at  besejre  dem. 


Juni. 


Danmark, 

Vælgere  og  Ministre,  —  Jakob  Knudsen  og  Bøllerne.  —  Krigsministerens  Agitation.  — 
Hørup  og  Krigsministeren.  —  Det  unge  Højre.  —  Det  kirkelige  Udvalg. 

Aarets    Grundlovsfester    var    mange,    velbesøgte   og  usædvanlig    livlige. 
Næsten  overalt  benyttede  Vælgerne  Lejligheden  til  at  lægge  Rigsdagsmænd 

og  Ministre  paa  Sinde  det  Krav,  som  i  Aar  lyder  atter  og  atter:  Driv  en  stær- 
kere Venstrepolitik  til  Vinter.  De  Steder,  hvor  forsigtige  Rigsdagsmænd 
og  forsigtige  Vælgerforeningsledere  havde  valgt  Talerne  saaledes,  at  Kravet 
ikke  lød  ved  selve  Festen,  voksede  det  op  af  sig  selv  ved  Fællesspisningen. 
Ministrene  havde  aabenbart  forudset  dette.  D'Hr.  Alberti,  Ole  Hansen  og 
Enevold  Sørensen  klynkede  og  klagede  ynkelig  over  den  ondskabsfulde  Kri- 
tik; de  udtalte  alle  Ønsket  om,  at  de  Syndere,  som  tillader  sig  at  kritisere, 
maatte  komme  ud  af  Partiet  paa  den  ene  eller  den  anden  Maade,  hvis  de 
ikke  snarlig  omvendte  sig  og  lovede  Bod  og  Bedring.  Hr.  Enevold  Sø- 
rensen sagde  udtrykkelig,  at  selv  om  Vælgerne  krævede  en  radikalere 
Politik,  vilde  dette  Ministerium  ikke  gaa  ind  derpaa;  Kompromispolitiken 
overfor  Landstinget  i  Forstaaelse  med  de  Frikonservative  skulde  fort- 
sættes. Hr.  Alberti  bevidnede  desuden  sin  Glæde  over  Krigsministerens 
„ypperlige  Udtalelse"  om  at  holde  vor  Brod  rede;  han  var  helt  rørt 
over  de  smaa  tapre  Bier  som  Mønster  for  det  lille  tapre  Danmark.  I 
Modsætning  til  disse  tre  Ministre  undgik  Kultusministeren  enhver  Udtalelse 
om,  hvilken  Politik  han  ønskede,  at  Ministeriet  skulde  følge.  — 

Af  Grundlovsdagens  mange  Udtalelser  er  der  en  enkelt,  man  bør  standse 
et  Øjeblik  ved  baade  for  dens  egen  Skyld,  og  fordi  den  skyldes  Hr. 
Jakob  Knudsen.  Ved  en  af  Grundlovsfesterne  sagde  denne  i  de 
senere  Aar  saa  stærkt  anerkendte  Forfatter,  at  Bøllerne  burde  skydes.  De 
fleste,  hvem  et  Referat  deraf  faldt  i  Hænderne,  har  vel  studset  lidt  ved 
denne  glubske  Blodtørst,  men  slaaet  sig  til  Ro  med,  at  Referatet  vel  sag- 
tens var  forkert,  eller  at  det  i  værste  Fald*  var  en  Taleblomst,  som  dens 
Ophavsmand  ikke  vilde  sætte  Pris  paa  at  faa  taget  alvorlig.  Men  saa 
bragte  „Højskolebladet"  en  Protest,  og  dette  kaldte  Hr.  Jakob  Knudsen 
frem.  Han'  gentog  og  forklarede  sit  Standpunkt.  Første  priste  han  de 
amerikanske  Lynchere,  og  saa  fortsatte  han: 

„Naar  man  nu  ser  hen  til,  hvor  lidet  skaansomme  Menneskene  i  det  hele  er  over- 
for hinanden,  hvor  lidet  de  betænker  sig  paa  at  volde  hinanden  Død  og  Undergang 
paa  de  bekendte  „skikkelige"  Maader,  saa  finder  jeg  det  virkelig  ganske  meningsløst« 
at  man  ikke  slaar  de  Mennesker  ned  som  Hunde,  der  aldrig  har  gjort  andet  end  at 
fornærme  og  skade  Samfundet.  Det  gaar  heller  ikke  „naturligt"  til;  det  er  sket  der- 
ved, at  tomhjæmede,  livsfjærne,  af  Lærdom  fordummede  juridiske  Professorer  har  lavet 
Love,  der  slet  ikke  er  i  Stil  med  Livets  almindelige  Gang."  „Om  „Bølleloven"  har 
jeg  slet  ikke  skrevet.  Den  er  mig  i  Virkeligheden  altfor  mild."  „Overfor  Nutidens 
voksne  Bøller  tillader  jeg  mig  fremdeles  at  anbefale:  skyd  dem  ned." 

Hr.  Jakob  Knudsen  har  en  fremragende  Evne  til  at  skildre  Mennesker. 
Hvis  han  dermed  forener  blot  nogen  Evne  til  at  tænke  over  og  bedømme 
sig  selv  og  andre,  bør  han  tænke  lidt  nærmere  over  disse  Ord.  Han  vil 
da  let  Opdage,  hvor  forbavsende  Modsætninger,  hvor  forunderlig  en  Blan- 
ding af  godt  og  ondt,  der  findes  hos  ham  selv.  Han  tror  paa  Kristen- 
dommen, Menneskekærlighedens  og  Overbærenhederis  Religion.  Han  be- 
kender sig  til  dens  Bud:  Du  skal  ikke  ihjelslaa.  Men  naar  han  staar 
overfor  en  Forsamling  og  taler  til  den  om  vore  Dages  ulykkelige  og  for- 
vildede. Samfundets  Stedbørn,  saa  er  den  Opfordring,  der  udgaar  fra  hans, 
Folkelærerens  og  Digterens,  Mund  det  lige  dumme  og  raa:  slaa  de  Men- 
nesker ned  som  Hunde,  skyd  dem  ned.  Har  han  blot  nogen  Selvkritik,  vil  han 
let  forstaa,  at  dette  er  hæslige  Ord,  der  stiller  ham  paa  lige  Fod  med  Bøllerne 
blot  med  den  Forskel,  at  medens  de  mishandler  deres  Medmennesker  i  Ophid- 
selse, anbefaler  han  med  roligt  Overlæg  at  myrde  dem,  og  at  for  hver  Und- 
skyldning, han  har  for  den  Sindets  Ondskab,  hvoraf  disse  Ord  udsprang,  har 
Bøllerne  hundrede  Undskyldninger  for,  at  de  blev,  som  de  er.    Han  vil  da  faa 

Blikket  op  for,  at  ligesom  der  hos  ham  selv  ved  Siden  af  denne  Ondskab 
findes  meget  godt,  saaledes  findes  ogsaa  hos  Bøllen  godt  Side  om  Side 
med  ondt.  Og  han  vil  da  erkende,  at  er  der  nogen,  som  her  har  Ret 
til  at  kaste  den  første  Sten,  saa  er  det  efter  dette  i  hvert  Fald  ikke 
ham.  — 

Krigsministeren  har  efter  Rigsdagssamlingen  paabegyndt  en  ganske  ener- 
gisk militaristisk  Agitation.  Paa  Grundlovsdagen  talte  han  ved  den  ny- 
moderate Forenings  Grundlovsfest  i  København.  Hans  Tale  var  vel  formet, 
alle  Grundene  for  hans  Standpunkt  var  godt  samlede  og  klogt  fremstillede;  „den 
bedste  af  Ministertaleme"  siger  Højrebladene,  at  det  var.  De  har  al  mu- 
lig Anledning  dertil;  thi  Grundene  var  ganske  de  samme,  som  de  i  tre 
Tiaar  forgæves  har  repeteret  Dag  ud  og  Dag  ind  uden  at  finde  Ørelyd  hos 
Venstremænd;  enhver,  som  gør  sig  den  Ulejlighed  at  lægge  denne  Tale 
ved  Siden  af  de  gamle  militaristiske  Højretaler,  vil  blive  slaaet  af  Ligheden. 
Der  er  blot  den  Forskel,  at  nu  svøbes  det  altsammen  ind  i  forblommede 
Talemaader  og  tvetydige  Vendinger,  og  det  afgørende  Ord:  Fæstningen 
sniger  han  sig  stadig  udenom.  Der  er  noget  trist  i  denne  Mands  Stilling. 
Her  har  vi  i  Spidsen  for  Fæstningssværmerne  faaet  en  Mand,  der  baade 
har  Evner  og  Overbevisning.  Skulde  vi  have  endnu  en  Strid  om  disse 
Forsvarsfantasier,  saa  vilde  der  have  været  noget  tiltalende  i,  om  en  saa- 
dan  Mand  havde  kunnet  føre  Forsvarets  Sag  aabent  og  ligetil,  sige  sin 
Mening  uden  Omsvøb  og  Forbehold,  saa  at  Striden  kunde  føres  med  Grunde 
mod  Grunde.  I  Stedet  har  han  valgt  en  Stilling,  hvor  han  maa  skjule  og 
dække,  sige  i  Antydninger,  hvad  det  ikke  gaar  an  at  sige  klart;  udsende 
Dementier,  sat  paa  Skruer  efter  de  bedste  jesuistiske  Mønstre;  liste  og 
lirke  sig  frem;  snart  overrumple  sine  Partifæller  i  Rigsdagen,  snart  lokke 
dem  med  til  Ting,  hvis  Betydning  han  ikke  lader  dem  forstaa.  Det  er  en 
ynkelig  Stilling,  der  gør  det  umuligt  at  bevare  den  personlige  Sympati, 
man  gerne  føler  for  en  evnerig  og  overbevisningsstærk  Modstander. 

Med  særlig  Iver  fremhævede  Krigsministeren  ved  denne  Lejlighed,  at 
der  i  Udlandet  findes  Socialisttalere,  som  tager  til  Orde  for  et  stærkt  For- 
svar. Det  er  sandt,  men  der  er  ogsaa  et  artigt  Spring  fra  Frankrigs  mili- 
tære Muligheder  til  Danmarks. 

Siden  har  Krigsministeren  indledet  en  større  Agitationstumé  til  Skytte- 
foreningsfester  med  en  stor  Tale  i  Varde.  Han  citerede  her  Monrad.  Monrad, 
der  i  1864  havde  villet  føre  en  Fortvivlelsens  Kamp,  til  København  var 
taget,  svingede  siden  flere  Gange  i  sin  Stilling  til  Fæstningen;  undertiden 
var  han  for,  undertiden  imod.  En  Gang  han  var  for,  sammenlignede  han 
Danmark  med  en  Blomme,  som  man  lod  hænge,  naar  Anstrengelserne  ved 
at  faa  den  var  for  store.  Det  var  denne  Udtalelse,  Krigsministeren  nu 
fremdrog.  Lignelsen  rammer  ikke;  er  København  befæstet  og  forsynet 
med  en  passende  Besætning,  er  det  ganske  vist  lidt  sværere  at  tage  end 
det  ubefæstede  København,  men  det  er  ogsaa  ulige  meget  attraa værdigere 
for  en  krigsførende  Stormagt.  Krigsministeren  føiede  dertil  en  Sætning,  rig  paa 
truende  Konsekvenser:  „saalænge  vore  militære  Byrder  ikke  er  saa  store 
som  i  de  andre  Lande,  bør  vi  ikke  vægre  os  ved  at  tilveiebringe,  hvad 
der  er  fornødent  for  at  opnaa  den  Sikkerhed,  uden  hvilken  et  Land  ikke 
kan  leve  roligt."  „Saa  store  som  i  de  andre  Lande,**  det  vil,  hvis  vi  tager 
Tyskland  som  Mønster,  sige  to  Aars  Tjenestetid  i  Stedet  for  et  halvt,  og 
40  Millioner  om  Aaret  i  Stedet  for  nogle  og  tyve.  Og  vel  at  mærke, 
Tyskland  naar  derved  Sikkerhed;  vi  opnaar  kun  tomme  Illusioner  og 
forøget  Fare.  — 

Gennem  en  hel  Række  Udtalelser  baade  fra  moderate  og  radikale 
Venstremænd,  er  det  i  Juni  blevet  fastslaaet,  at  Krigsministeren  er  Til- 
hænger af  Københavns  Befæstning,  at  han  i  Vinter  har  udtalt  dette  over- 
for en  Del  af  Venstres  Rigsdagsmænd,  og  at  Ministrene  har  vidst  det  siden 
Ministeriets  Dannelse.  Dette  har  saa  fremkaldt  en  ivrig  Granskning  af, 
hvorledes  Hørup  kunde  gaa  ind  i  et  Ministerium  sammen  med  ham.  „Der 
kan  I  se,"  siger  de  vredeste,  „Hørup  var  ogsaa  Forræder."  „Der  kan  I 
se,"  siger  de  ministertroende,  „Hørup  selv  vidste  det,  saa  kan  det  da  ikke 
være  galt."  Begge  Dele  er  urimeligt.  Det  var  ufornuftigt  i  1901  at  tage 
en  Befæstningstilhænger  til  Krigsminister;  og  det  var  ufornødent.  Selv  om 
man  absolut  skulde  have  en  Officer,  kunde  der  nok  være  fundet  en,  hvis 
Kærlighed  til  Fæstningen  var  mere  behersket.  Men  deraf  følger  ikke,  at 
Hørup  ikke  burde  være  traadt  ind  i  Ministeriet  sammen  med  ham.  Hørup 
dikterede  ikke  Ministerlisten.  Han  havde  Valget  imellem,  om  han  vilde 
træde  ind  med  de  andre,  som  de  var,  eller  blive  udenfor.  Han  vidste, 
eller  gik  ud  fra,  at  Krigsministeren  var  Fæstningsven;  han  kendte  ogsaa 
Hr.  Alberti  og  Styrken  af  hans  Venstresind;  han  vidste  ogsaa,  at  der  i 
mange  og  store  Spørgsmaal  var  et  godt  Stykke  mellem  hans  Meninger  og 
Kultusministerens.  Men  intet  af  dette  hindrede  et  Samarbejde;  saalænge 
Krigsministeren  holdt  sig  til  en  nevtral  Administration  og  rolig  afventede 
Forsvarskommissionens  Betænkning,  kunde  det  jo  nok  gaa;  og  den  Dag, 
han  gik  ud  derover,  da  havde  Hørup  kunnet  standse  ham,  langt  lettere, 
naar  han  selv  stod  indenfor  Ministeriet,  end  hvis  han  blev  udenfor,  sprænge 
ham  ud  eller  selv  gaa  for  at  rejse  Kampen  mod  Militarismen  paa  Rigs- 
dagen og  i  Folket  med  fuld  Styrke.  Hørup  gik  saavist  ikke  ind  i  Mini- 
steriet med  den  Følelse,  at  han  der  befandt  sig  mellem  lutter  nære  Me- 
ningsfæller. Han  gik  ind  sammen  med  gamle  Modstandere,  for  at  det 
første  Venstreministerium  skulde  blive  et  Udtryk  for  hele  det  Venstre,  der 
havde  sejret,  for  at  hans  Navn  kunde  sætte  Præget  fra  den  gamle  Kamp- 
tid paa  et  Ministerium,  hvis  Farve  uden  ham  paa  Forhaand  vilde  været 
mere  afbleget  end  godt  var.  — 

Ved  Højres  Grundlovsfester  lød  Ordene  meget  forskellig  fra  „de  besin- 
dige", der  længes  efter  de  Frikonservative,  og  de  „ubesindige",  hvem  de 
Frikonservative  er  til  endnu  større  Forargelse  end  Sociali^emokrateme.  De 
sidste  dominerede  i  de  store  jydske  Byer,  medens  Alfr.  Hage  og  Jacob 
Scavenius  talte  de  førstes  Sag  ved  Roskilde  og  Hillerød. 

„Det  unge  Højre"  har  siden  holdt  et  samlet  Møde  for  hele  Landet  i 
Horsens.  Hvis  nogen  havde  ventet  at  høre  mærkelig  nyt  derfra,  da  er 
han  blevet  skuffet.  Dr.  H.  L.  Møller  holdt  en  historisk-filosofisk  Tale 
over  Emnet:  Liberalismen  og  Konservatismen;  den  var  forbavsende  barn- 
lig, helt  uforstaaende  overfor  den  historiske  Udvikling,  han  talte  om.  Kon- 
torchef Schovelin  fremsagde  en  Samling  af  Brandere  og  skruede  Fyndord. 
En  af  Branderne  var  denne:  „Ministeriets  Venner  faar  selv  alle  Benene, 
og  dertil  er  Intet  at  sige,  thi  hvad  man  ikke  har  i  Hovedet,  maa  man  som 
bekendt  have  i  Benene."  Og  han  sluttede  med  følgende  Fyndord:  „For 
Danmark  og  Danskens  Drot,  for  Retfærds  Røgt,  for  Velstands  Vækst,  for 
det  hele  Samfunds  Tarv  og  Trivsel."  Om  Hr.  Poul  Rasmusens  Tale 
vil  det  være  nok  at  sige,  at  han  samlede  Socialdemokraternes  Krav  i 
disse  Visdomsord: 

„$   1.     Paradis  paa  Jorden  skal  indføres  inden  Paaske. 
5  2.     Det  Nærmere  bestemmes  ved  kongelig  Anordning. 
5  3.     Denne  Lov  gælder  ikke  for  Færøerne." 

Klogere  end  de  andre  talte  Dr.  Birck.  Der  var  dog  over  hans  Tale  et 
vist  Glimt  af  engelsk  Tory-Radikalisme.  „Vi  er  baade  Radikale  og  Konserva- 
tive,'' sagde  han,  , fordi  en  sand  statsmandsmæssig  Politik  baade  er  radikal  og 
konservativ,  dybtgaaende  og  radikal  i  sit  Maal  og  sine  Udsyn,  konservativ 
i  sit  Tempo,  radikal  i  sin  Forstaaelse  af,  at  Fremtiden  har  andre 
Krav  end  Fortiden,  konservativ  i  sin  Forstaaelse  af  den  historiske 
Sammenhæng. *"  „Vi  ønsker  at  vinde  den  almindelige  Valgrets  Tillid  og 
Flertallet  i  Folketinget.**  Dette  er  ikke  helt  ilde.  Men  saa  kom  ulykke- 
ligvis plumpende  en  af  Højres  allerværste  Dumheder.  „Politisk  tror  vi  ikke 
paa  Massernes  Herredømme,  der  blot  er  et  *  Skalkeskjul  for  behændige 
Partilederes  Diktatur."  Med  den  Opfattelse  af  Vælgerne  er  det  halsløs 
Gerning  at  bejle  til  deres  Tillid.  Og  bagefter  følger  da  ogsaa  Proklama- 
tionen af  „den  priviligerede  Valgrets  Kontrol  med  den  almindelige."  Hr. 
Birck  lever  endnu  paa  haabløse  Selvmodsigelser.  — 

Det  kirkelige  Udvalg,  der  skal  forberede  en  ny  Kirkeforfatning, 
traadte  sammen  i  Slutningen  af  Maj  og  fortsatte  sine  Forhandlinger  i 
Begyndelsen  af  Juni.  Der  foreligger  nu  en  samlet  Opgørelse  over  de 
Valg  til  Menighedsraadene,  som  gik  forud.  Over  en  Million  har  haft 
Ret  til  at  blive  Vælgere.  Deraf  har  begæret  sig  optaget  paa  Valglisterne 
og  stemt: 

Optagne.  Stemt. 

Mænd  Kvinder  Mænd  Kvinder 

København— Frederiksberg 4,900  9,400  1,600  3,000 

De  andre  Købstæder 22,200  27,800  10,300  11,400 

Landdistrikterne 140,600  130,500  78,100  50,300 

1 67  JOO      ^67,700     90,000      64,700 

Ved  Valgene  til  det  kirkelige  Udvalg  har  det  vist  sig,  at  Grundt- 
vigianerne var  den  stærkeste  af  de  tre  Retninger  i  Menighedsraadene, 
medens  der  er  mere  Ligevægt  blandt  Præsterne.  Forhandlingerne  førtes 
for  lukkede  Døre.  Der  fremkom  intet  af  større  Interesse.  Udvalget  samles 
paany  i  September,  og  det  har  vedtaget,  at  der  til  den  Tid  skal  offentlig- 
gøres et  Referat  af  Møderne. 


Frankrig. 

Bestikkelsesaffæren . 

Frankrig  har  i  Juni  haft  en  af  de  ikke  usædvanlige  muntre  Bestikkelses- 
affærer.  Denne  Gang  synes  den  at  skulle  faa  et  ublandet  fornøjeligt  Forløb. 
Det  er  en  Dag,  da  Mi  Ile  rand  i  Spidsen  for  Højre,  Moderate  og  misfor- 
nøjede Radikale  forsøger  et  nyt  Stormløb.  Combes  finder  det  fornødent 
højtidelig  at  erklære,  at  han  kun  tænker  paa  Republikens  Vel,  ikke  paa 
egen  Fordel.  Stormende  Bifald  fra  Venstre  understreger  hans  Ord.  Da 
lyder  en  Røst  fra  Højre:  Naah!  husk  paa  Chartreux-Munkenes  Million. 
Det  er  en  forlængst  begravet  Historie  om  et  Forsøg  paa  at  bestikke  Combes' 
Søn,  der  hentydes  til.  Men  Combes  taber  Koldblodigheden  og  fortæller  i 
stor  Ophidselse,  hvordan  Munkene  har  søgt  at  bestikke  hans  Søn  med  to 
Millioner,  men  at  han  har  ladet  være  at  afsløre  de  Mænd,  gennem  hvem 
Tilbudet  kom,  fordi  Millerand  har  bedt  derom.  Dermed  er  Affæren 
gaaende.     Der  nedsættes  et  Undersøgelsesudvalg,  33  Mand  stærkt.      Den 

Slags  Udvalg  vælges  i  det  franske  Deputeretkammer  i  „Bureauerne*'.  Det 
vil  sige,  at  Kamret  ved  Lodtrækning  er  delt  i  forskellige  Grupper,  der 
hver  ved  Listeafstemning  vælger  nogle  Udvalgsmedlemmer.  Lodtrækningens 
Tilfældigheder  bevirker  derfor  tit,  at  Kamrets  Mindretal  faar  Flertal  i  Ud- 
valget. Saaledes  gik  det  ogsaa  her;  Ministeriets  Fjender  blev  Bertal,  og 
de  har  siden  trolig  søgt  at  faa  saa  meget  ud  af  det  til  Ministeriets  Skade, 
som  paa  nogen  Maade  muligt.  Men  Udbyttet  er  blevet  lig  Nul,  skønt  en 
hel  Del  andre  „Affærer"  gravedes  op  ved  samme  Lejlighed.  Det  er  ubestridt 
godtgjort,  at  hverken  Combes  eller  hans  Søn  har  villet  tage  mod  Bestik- 
kelser, det  staar  uopklaret,  om  Munkene  har  prøvet  paa  at  bestikke  eller 
ikke;  har  de  gjort  det,  er  det  under  passende  forsigtige  Former. 

Udvalgets  Afhøringer  foregaar  for  aabne  Døre,  refereres  i  alle  Blade,  og 
er  der  noget  mærkeligt,  diskuteres  det  samme  Dag  om  igen  i  Kamret.  Alt 
med  de  hidsigste  Optrin,  Udskældninger  o.  s.  v.  Baade  Publikum  og 
Pressen  har  dog  holdt  op  at  tage  denne  „Affære"  alvorlig.  „Le  Matines 
fortrinlige  Kronikør  Harduin  har  hele  Tiden  drevet  Halløj  med  den.  Han 
begyndte  med  at  foreslaa,  at  i  Stedet  for  at  nedsætte  et  Udvalg  til  hver 
Affære,  skulde  man  hvert  Aar  nedsætte  et  fast  „Lysets  Udvalg"  for  at 
kaste  Lys  over  alle  de  Affærer,  Aaret  kunde  bringe.  Det  vilde  hurtig  er- 
hverve sig  en  særlig  Sagkundskab  med  Hensyn  til  Bestikkelser,  Stemme- 
køb o.  s.  V,,  det  kunde  derfor  yde  propert  og  hurtigt  Arbejde  „og  Frankrig 
vilde  bestandig  være  oversvømmet  af  Lys."  Særlig  Glæde  havde  han  af 
det  konservative  Hovedblad  „Le  Gaulois".  Der  var  et  Øjeblik,  hvor  det 
stod  paa,  om  Munkenes  Prior  vilde  opgive  Navnet  paa  en  Politiker,  som 
han  paastod  havde  anbefalet  Munkene  at  bestikke  en  af  Parlamentets 
Grupper.  Udvalgsflertallet  besvor  ham  at  udlevere  Navnet.  „Gaulois" 
skrev  bønfaldende:  „Tal!  ikke  af  Hensyn  til  os  Politikere,  men  af  Hensyn 
til  Gud,  som  Hr.  Combes  fornægter,  og  som  han  ønsker  endnu  en  Gang 
at  nagle  til  Galgen."  Men  lige  meget  hjalp  det.  Prioren  sagde  intet.  Saa 
slog  „Gaulois"  om  og  priste  de  ædle  Munke,  der  ikke  vilde  skade  dem, 
der  saa  grusomt  forfulgte  dem.  Harduin  tog  sig  af  dem  i  en  lille  Artikel, 
hvor  han,  vendt  til   „Gaulois"'  Forfatter  Desmoulins,  skriver: 

„Han  viste  os  paa  den  ene  Side  Combes;  paa  den  anden  Side  Gud;  midt  imellem 
Munkene;  i  Baggrunden  en  Galge.  Og  han  sagde  til  os:  „Hvis  Munkene  tier  er 
Galgen  for  Gud;  hvis  de  taler  er  den  for  Combes."  —  Munkene  tav.  Og  Desmoulins 
vover  at  sige,  at  de  har  handlet  vel!  —  Det  er  skrækkeligt.  En  frygtelig  Mistanke 
farer  gennem  min  Sjæl.    Skulde  Desmoulins  have  solgt  sig  ti!  Frimurerne?" 

Den  hele  dumme  Affære  har  givet  nyt  Stof  til  Deklamationer  for  dem, 
som  tror  paa,  at  der  i  det  moderne  Frankrig  hersker  et  Bestikkelsessystem, 
som  Fortiden  ikke  kendte,  og  som  slet  ikke  kendes  i  de  andre  uskyldsrene 
Lande.  Harduin  svarer  dem  sandt  og  træffende.  Jeg  hører  allerede  Aviserne 
sige:  „Under  det  gamle  Regimente  var  den  Slags  Skandaler  ukendte."  Ja, 
det  er  sandt;  naar  der  opstod  en  Skandale,  saa  undertrykte  man  den. straks. 
Under  det  parlamentariske  Styre  kommer  de  frem.  Man  faar  alt  at  vide. 
Det  er  meget  morsommere."  Det  er  ogsaa  meget  bedre,  men  man  kunde 
ganske  vist  spare  sig  Scenerne  i  Tilfælde,  hvor  der  er  saa  lidt  Grundlag, 
som  her  synes  at  være. 

Finland. 

Finske  Arbejdere.  —  Bobrikoffs  Drab. 

Det  paastaas  ofte  fra  russisk  Side,  at  det  kun  er  Svenskerne  i  Finland, 
der  er  misfornøjede.    Finnerne,  hele  den  jævne  Befolkning  skal  være  meget 

tilfredse  med  Russerstyret.  Juni  Maaned  begyndte  med  et  talende  Vidnes- 
byrd om  det  modsatte.  Helsingfors'  organiserede  Arbejdere  var  samlede  til 
et  stort  Folkemøde  den  5.  Juni.  Der  holdtes  de  vante  Taler  om  Arbejdernes 
Krav.  Men  da  disse  var  til  Ende,  sprang  en  ung  Arbejder  op  og  oplæste 
en  Proklamation,  der  i  de  hæftigste  Ord  protesterede  mod  Russerregimentet. 
„Ned  med  Vilkaarligheden  og  Tyranniet.  Ned  med  Plehwe,  Bobrikoff  og 
vort  Senat,  der  kryber  for  dem.  Leve  Friheden,"  sluttede  han.  Samtidig 
spredtes  Proklamationen  blandt  Arbejdernes  Tusinder.  Stormende  Bifalds- 
raab  vidnede  om,  at  det  var  Ord,  talte  ud  af  Forsamlingens  Hjerter. 

11  Dage  derefter  skød  en  ung  finsk  Embedsmand,  Eugen  Schauman, 
først  den  russiske  Generalguvernør  Bobrikoff  og  derpaa  sig  selv.  Dr. 
Axel  Lille  skildrede  fomylig  i  dette  Tidsskrift,  hvorledes  det  russiske  Volds- 
regimente  i  Finland  forvirrer  alle  Forestillinger  om  Lov  og  Ret.  Mange 
har  maaske  da  fundet,  at  hans  Ord  derom  var  overdrevne.  Det  har  nu 
vist  sig,  at  han  havde  Ret.  Intet  vidner  højere  om,  hvor  ødelæggende  en 
saadan  Misregering  er,  som  den  Russerne  øver  derovre,  end  dette  Drab. 
Saa  stærkt  er  Sindene  spændt,  saa  flammende  et  Had  har  Russerne  skabt, 
at  en  Embedsmand  af  en  Familie,  der  hører  til  øverst  paa  Samfundsstigen, 
maa  give  sin  Forbitrelse  Luft  paa  denne  Vis,  maa  forsøge  dette  sidste  van- 
vittige Middel  til  at  virke  paa  Czarens  Sind. 


Rusland  og  Japan. 

Leo  Tolstoj. 

Paa  den  østasiatiske  Valplads  fortsattes  Kampen  Juni  Maaned  igennem. 
Vladivostokeskadren  foretog  nye  Togter  og  ødelagde  af  og  til  nogle  ja- 
panske Transportskibe  med  anseelige  Troppemængder  om  Bord.  Til  Lands 
sluttede  Japanerne  Ringen  om  Port  Arthur  tættere  og  tættere  og  gik  sam- 
tidig bestandig  frem  overfor  den  russiske  Hovedhær.  Den  ene  Kamp  fulgte 
efter  den  anden.  Størst  og  blodigst  var  Slaget  ved  Waifanghou.  Japa- 
nerne sejrede  vedblivende.  Efter  Beretningerne  har  Blodsudgydelsen  paa 
begge  Sider  været  overordentlig,  omtrent  som  i  de  store  Slag  i  den  fransk- 
tyske Krig.  Japanerne  synes  at  gaa  løs  med  en  Vildskab  og  en  Ligegyl- 
dighed for  Døden,  som  gør  Blodsudgydelsen  endnu  større  end  sædvanlig. 
Ogsaa  om  overordentlig  Grusomhed  paa  begge  Sider  berettes  der.  — 

Medens  de  to  Folks  Hære  saaledes  myrdede  hinanden  efter  bedste  Evne 
paa  deres  Fyrsters  Bud  og  under  patriotisk  Opmuntring  af  næsten  alle 
toneangivende  Mænd  i  de  to  Lande,  lød  pludselig  Fornuftens  og  Menneske- 
kærlighedens Røst  stærkt  og  myndig  gennem  Kampbulderet.  Den  lød  fra 
Ruslands  største  og  bedste  Mand  Leo  Tolstoj. 

I  et  prægtigt  Brev,  offentliggjort  i  „Times"  og  derpaa  i  et  Utal  af 
Eksemplarer  spredt  over  Rusland,  lagde  han  sin  Hersker  og  sit  Folk  paa 
Sinde,  hvor  vanvittig  de  handler. 

Det  begynder: 

„Atter  Krig.  Atter  Lidelser,  til  Nytte  for  ingen,  ganske  unødvendige;  atter  Bedrag; 
atter  den  almindelige  Fordummelse  og  Forraaelse  af  Menneskene. 

Mennesker,  som  er  skilt  fra  hinanden  ved  Tusinder  af  Mil,  Hundredtusinder  af 
saadanne  Mennesker  (paa  den  ene  Side  Buddhister,  hvis  Lære  forbyder  at  dræbe  ikke 
blot  Mennesker  men  ogsaa  Dyr;  paa  den  anden  Side  Kristne,  som  bekender  Broder- 
skabets og  Kærlighedens  Lov)  opsøger  hinanden  som  vilde  Dyr  paa  Land  og  paa  Hav 
for  at  dræbe,  pine  og  lemlæste  hinanden  paa  den  grusomste  Maade."  Han  vender  sig 
til  de  oplyste  Klasser  og  siger  til  dem:  „Alle  ved  og  maa  vide,  at  Krigen  fremfor  alt 
fordærver  og  forraaer  Menneskene,   fremkalder  de  laveste  dyriske  Lidenskaber.     Alle 

ved,  hvor  svagt  det  Forsvar  er,  som  de  Maistre,  Moltke  og  andre  har  fremført  for 
Krigen.  Det  hviler  paa  den  Sofisme,  at  i  enhver  menneskelig  Ulykke  er  det  muligt 
at  flnde  en  fordelagtig  Side,  eller  paa  den  ganske  vilkaarlige  Paastand,  at  Krig  altid  har 
eksisteret  og  derfor  altid  maa  eksistere.  Som  om  Menneskenes  slette  Handlinger 
kunde  retfærdiggøres  ved  den  Nytte  de  gør,  eller  derved,  at  de  er  blevet  begaaet 
gennem  lange  Tider.  Alle  oplyste  Mennesker  ved  dette.  Da  begynder  pludselig 
Krigen,  og  alt  dette  er  øjeblikkelig  glemt,  og  de  samme  Mænd,  som  endnu  i  Gaar  var 
i  Færd  med  at  bevise  Krigens  Grusomhed,  Uny^ighed  og  Daarskab,  tænker,  taler  og 
skriver  nu  bare  om  at  dræbe  saa  mange  Mennesker  som  muligt,  om  at  forøde  og  til- 
intetgøre den  størst  mulige  Mængde  af  det  menneskelige  Arbejdes  Frembringelser  og 
om  saa  meget  som  mulig  at  optænde  Hadets  Lidenskab  i  disse  fredelige,  harmløse, 
stræbsomme  Mennesker,  som  ved  deres  Arbejde  nærer,  klæder,  opholder  disse  samme 
saakaldte  oplyste  Mennesker,  som  tvinger  dem  til  at  begaa  disse  frygtelige  Gerninger, 
stik  imod  deres  Samvittighed,  Velfærd  og  Tro." 

Han  skildrer,  hvorledes  Czaren  og  de  Videnskabsmænd,  der  nys  talte  om  Verdens- 
freden, nu  driver  Folket  til  Kamp:  „Fordummet  af  Bønner,  Prækener,  Besvæi^elser, 
Optog,  Billeder  og  Aviser  drager  nu  Kanonføden,  Hundredtusinder  af  Mænd  iført  Uni- 
form, bærende  Mordervaaben,  forladende  Forældre,  Hustruer  og  Børn,  med  Angst  i 
Hjerterne,  men  med  kunstlet  Munterhed  paa  Læben,  derhen,  hvor  de  med  Fare  for 
eget  Liv  skal  begaa  den  forfærdeligste  Morddaad  mod  Mennesker,  som  de  ikke  kender, 
og  som  intet  ondt  har  gjort  dem." 

Han  opfordrer  i  glødende,  bevægede  Ord  alle,  høje  og  lave,  til  uden 
Hensyn  til  Følgerne,  at  nægte  at  være  med  til  Mordergerningen. 

De  mange  naive,  som  Krigssværmeriet  rent  vanemæssig  behersker,  vil 
vende  sig  forargede  fra  dette  Opraab.  De  ikke  faa  forskruede,  der  i  Krig 
ser  et  Pirringsmiddel,  vel  egnet  til  at  vække  de  store  Følelser  og  sætte  Liden- 
skaberne i  Kog,  vil  trække  paa  Skulderen  ad  den  russiske  Digters  Ord. 
Men  alle  de,  som  føler  og  forstaar,  hvor  Fremtidens  Veje  gaar,  de  vil 
flokkes  om  ham  som  den,  der  modigst  og  stærkest  gav  det  Løsen,  hvor- 
under de  skal  virke. 

England,  Tyskland,  Amerika. 

I  England  havde  man  saa  smaat  begyndt  at  tale  om,  at  Frafaldet  fra 
Regeringspartiet  var  ved  at  standse.  Balfour  klarede  sig  behændig  uden 
om  alle  Skær.  To  nye  Suppleringsvalg  har  imidlertid  vist,  at  Strømmen 
stadig  gaar  lige  stærkt  til  Venstre.  Den  ene  Kreds  holdt  de  liberale,  den 
anden  tog  de.  De  gik  frem  fra  1300  til  2800  Stemmers  Flertal  i  de  to 
Kredse  tilsammen. 

I  Prøjsen  gennemførtes  i  Juni  den  Lov  mod  Polakkerne,  som  Land- 
dagsmand  Hanssen-Nørremølle  indgaaende  har  skildret  i  18.  Hefte  af  dette 
Tidsskrift.  Opmærksomheden  optoges  iøvrigt  især  af  store  Bankskandaler, 
hvori  en  højtstaaende  Embedsmand,  v.  Mirbach,  er  indviklet. 

I  de  nordamerikanske  Fristater  vedtog  Republikanerne  i  Juni  at 
genopstille  Roosewelt  som  Præsident,  medens  Demokraterne  endnu  ikke  havde 
truffet  Afgørelse  om  deres  Kandidat. 


Verdens  Gang. 


Engelske  Digterkarikaturer.  Max  af  engelske  Digtere,  hvoraf  vi  her  bringer 
Beerbohm:  The  poets  corner.  (William  nogle  Gengivelser.  Samlingen  omfatter  i 
Heinemann.  London).  Vi  har  faaet  til-  alt  en  Snes  Billeder.  Et  af  disse  frem- 
stillet denne  Samling  af  Karikaturtegninger  stiller  Henrik   Ibsen,   der  modtager   den 

engelske  Kritiker  William  Archer  i  Avdiens; 
denne  ligger  paa  Knæ  foran  Digteren  og 
kysser  ærbødig  hans  Taa.  Paa  et  andet 
Billede  ser  man  Tennyson  liese  op  af  sine 
Værker  for  Dronningen,  anbragt  i  en 
uhyre  Sal,  i  meget  stor  A^tand.  Et  Kipling- 
billede spotter  denne  Forfatters  krigersk- 
nationalisiiske  Digtning  under  Boerkrigen. 


Arkana-Uvæsen.  Ved  at  læse  Hr. 
Læge  Møllers  Artikel  om  Arkana  faar  man 
det  Indtryk,  at  det  er  Lægerne,  der  siaar 
forresi  i  Kampen  mod  Arkana.     Dette  er 


imidlertid  kun  til  Dels  Tilfseldet,  Allerede 
for  flere  Aar  siden  begyndte  Fannaceuiisk 
Medhiætperfbrening  at  lade  Arkana  under- 
ste og  at  offentliggare  Analyserne  i  Farma- 
ceutisk Tidende,  og  man  opfordrede  da  tillige 
Dagspressen  til  ogsaa  at  optage  Analyserne, 
hvad  da  ogsaa  adskillige  Blade  have  gjort; 
men  man  har  set  det  Særsyn,  at  et  Blad 
ofTén ti  igg jorde  en  Analyse  af  et  Arkanum, 
der  stemplede  det,  som  den  Humbug  det 
var,  og  i  samme  Nummer  af  Bladet  havde 
en  Reklame  for  det  samme  Arkanum. 
Hvad  vilde  være  naturligere,  end  om 
Bladene  ikke  optog  den  Slags  Annoncer, 
eller  at  man  gjorde  Skridtet  fuldt  ud,  som  af 
Farmaceutisk  Medhjælperforening  fbre- 
slaaet,  ved  at  forbyde  al  Reklamering 
med  Arkana.  — 

Det  er  et  sergeligt  Faktum,  at  mange 
Læger  ordinerer  og  anbefaler  mange  Ar- 
kana, f.  Eks.  Palnexpiller,  Brandrecths 
Piller,  Allcoks  Plader,  Allenburys  Kind- 
Food  og  mange  flere.  Da  nu  Apothekeme 
er  forpligtede  til  at  skalfe,  hvad  Lægerne 
ordinerer,  er  det  ikke  til  at  undre  sig 
over,  at  de  tillige  sælger  dem  I  Haandkeb. 

Kvad  angaar  AntimorUti  og  Nicolicin, 
der  begge  var  anbefalede  af  Læger,  har 
Apothekerforen ingen  gjort  hvad  den  kunde 
ved  at  henstille  til  Medlemmerne  kun  at 
sælge  disse  Midler  efter  Recept.  Apo- 
thekerforen ingen  er  en  fuldstændig  privat 
Forening,  og  kan  som  saadan  intet  for- 
byde. Del  kan  derimod  Sundhedskollegiei 
ved  ganske  simpelt  at  udsende  et  Cirku- 
lære. Forøvrigt  har  Henstillingen  jo  dog 
haft  det  Resultat,  at  Antimortln  og  Nico- 
licin, med  Undtagelse  af  maaske  et  enkelt 
Apothek,  ikke  sælges  i  Haandkeb. 

1  det  hele  tagel  vilde  det  vist  være  bedst, 
om  Læger  og  Apothekere  i  Fællesskab 
arbejdede  mod  Arkana,  og  da  begyndte 
med  de  hjemlige;  der  er  saavist  Opgaver 
nok  forelebig;  som  det  er  nu,  kan  Apo- 
thekeme ikke  gere  noget  uden  Lægernes 
Assistance  og  det  første  vil  da  ganske 
naturligt  være,  at  Lægerne  selv  afholder 
sig  fra  at  ordinere  og  anbefale  stig  Humbug. 
Farmaceut 

Der  er  saamænd  ingen  Grund  til  at  kimse  af  den  Tid,  vi  lever  i.  I 
de  sidste  Par  Hundredaar  har  man  næppe  haft  mange  Perioder  af  livligere 
Tilsnit.  Monstro  f.  Eks.  vore  Oldefædre  fik  mere  ud  af  Heltene  før  den 
franske  Revolution  end  vi  faar  det  af  vore  Dages  Forgrundsfigurer:  den 
lille  nervøse  Czar,  Enevold  Sørensens  altid  optimistiske  Kollega  v.  Plehve,  Kon- 
ferensraad  Tolstoj  og  Erkebiskop  Rørdams  Nevø  Eugen  Schaumann? 

Navnlig  den  gamle  Konferensraad  er  alle  Pengene  værd.  Saavidt  man 
kan  skønne,  maa  han  nu  være  nær  ved  de  hundrede  Aar,  ialfald  har 
han  flere  Gange  været  ved  at  dø  af  Alderdom.  Hvilket  ikke  forhindrer 
ham  i,  i  sin  Fritid  at  skrive  Artikler  i  Times,  der  sætter  Verden  paa  den 
anden  Ende.  Og  som  navnlig  afstedkommer  Forskrækkelse  i  den  danske 
Middelstands  Organer.  Man  er  overhovedet  i  den  danske  Middelstand  lidt 
i  Vildrede  med  Konferensraad  Tolstoj.  Der  er  jo  noget  bravt  og  godt  ved 
ham,  men  der  er  ogsaa  noget  hos  ham,  som  maa  vække  vor  Indignation. 
Det  kommer  først  og  fremmest  af,  at  han  aldrig  kan  holde  Maade.  Meget 
af  det,  der  ligger  ham  paa  Sinde,  er  smukt  og  godt,  noget  vi  alle  tildels 
kunde  give  vort  Bifald,  hvis  det  blev  fremført  paa  en  besindig  og  hensyns- 
fuld Maade  —  saadan  som  det  vilde  sømme  sig  en  gammel  Konferensraad, 
der  altid  er  bleven  høflig  behandlet  af  Hoffet  og  som  endnu  aldrig  har 
faaet  Knut.  Men  Konferensraad  Tolstoj  er  saa  umedgørlig  og  saa  halsstarrig. 
Som  nu  f.  Eks.  med  Hensyn  til  Kristendommen.  De  danske  Middelstands- 
Organer  er  jo  ogsaa  kristne  og  lægger  i  deres  Kvartalsopraab  megen  Vægt 
paa  den  religiøse  Side  af  Tilværelsen.  Netop  Religionen  kan  jo  herhjemme 
som  andetsteds  blive  til  virkelig  Velsignelse,  naar  den  anvendes  med  Om- 
tanke. Men  Meningen  med  Kristendommen  er  vel  ikke,  at  man  skal  rage 
sig  i  Forlegenhed  med  Myndighederne  for  dens  Skyld?  Og  det  er  en  stor 
Skam  af  Konferensraaden  at  opfordre  bedre  Folks  Børn  til  at  nægte  at  af- 

tjene  deres  Værnepligt.  Det  kan  saamænd  godt  være,  at  der  ikke  er 
videre  megen  Kristendom  i  Sølvgadens  Kaserne,  men  paa  den  anden  Side 
er  der  jo  til  daglig  heller  ikke  videre  megen  Blodsudgydelse. 

Det  alier  mærkeligste  ved  Tolstoj  er  dog,  at  han  ikke  forlængst  er 
bleven  skudt  eller  hængt  eller  levende  begravet.  Og  det  er  ikke  blot  det 
mærkeligste  ved  ham,  men  ved  hele  den  ganske  muntre  Tid,  vi  har  den 
Ære  at  leve  i.  Man  tænke  sig,  hvor  let  ellers  russiske  Borgere  bliver 
expederede.  Ja,  selv  i  de  saakaldte  frie  Lande  vilde  en  Konferensraad,  der 
erklærede  det  for  forbryderisk  at  kæmpe  for  Fædrelandet,  allermindst  blive 
puttet  ind  i  6te  Afdeling  paa  Livstid.  Men  Tolstoj  udsteder  fra  selve  det 
hellige  Rusland  sine  Proklamationer  mod  Czaren  og  hans  Regimente,  uden 
at  en^Haand  vover  at  løfte  sig  imod  ham. 

Lad  saa  alle  vore  fortræffelige  Middelstands-Organer  korse  sig  over 
Tolstojs  Ubesindighed  og  forkynde,  at  han  skyder  langt  over  Maalet. 
Den  Ungdom,  der  har  set  Tolstoj  , skyde  over  Maalet",  mens  Czarens 
Politi  og  Gendarmer  præsenterer  Gevær,  den  Ungdom  kan  dog  senere  i 
Livet  prale  af,  at  den  har  oplevet  noget.  Og  den  behøver  ikke  blot  af 
Hensyn  til  vor  Smøreksport  at  føle  den  russiske  Sympati,  som  vore  be- 
kymrede Patrioter  anbefaler. 

Olsen. 


Marx  Jantzbn  : 
VERONA 

Forts,  fra  18.  Hefte 

Hun  kom  herind  med  sin  Kuffert  for  tre  Dage  siden  og  tog  sit 
gamle  Logis  i  Besiddelse.  Hun  havde  skrevet  til  mig  og  bedt  mig  være 
hende  behjælpelig  med  at  bære  Bagagen  fra  Banegaarden  til  hendes 
Værelse.  Jeg  gik  derned  til  den  fastsatte  Tid.  Vi  gav  hinanden  Haan- 
den  og  sagde  Goddag;  saa  hjalp  vi  stiltiende  hinanden;  jeg  sagde  intet, 
thi  da  jeg  saa  paa  hende,  saa  jeg,  at  hun  var  bedrøvet,  meget  bedrøvet. 
Jeg  ønskede  mig  hundrede  Mile  bort,  langt,  langt  bort,  —  aa  nej  Kaja, 
jeg  ønskede  mig  slet  ikke  bort,  jeg  vilde  jo  netop  staa  ved  hendes 
Side,  nu  da  hun  var  bedrøvet  og  det  var  mig,  der  var  Skyld  deri. 

Søster,  lille  Søster,  hvorfor  blev  Du  Lilly  ikke  min  Søster,  da 
havde  vi  elsket  hinanden,  to  ligestemte  Sjæle,  uden  Kærlighedens 
nagende  Uro. 

Jeg  havde  smykket  hendes  Værelse  med  Blomster.  I  alle  Hjørner 
og  paa  alle  Gesimser  havde  jeg  sat  et  Utal  af  Alpevioler.  Jeg  vilde 
ikke,  at  Verona  skulde  komme  hjem,  og  der  ingen  Blomster  var,  der 
hilste  hendes  Hjemkomst.  Paa  Bordet  havde  jeg  sat  et  Glas  med  tre 
røde  Krysanthemum ;  det  skulde  have  været  Roser,  men  der  var  ingen 
røde  Roser  at  faa  i  hele  Geneve;  jeg  hader  disse  Krysanthemum;  men, 
ser  Du,  røde  skulde  Blomsterne  være,  for  det  skulde  jo  betyde  den 
luende  Kærlighed,  og  der  er  kun  røde  Krysanthemum  og  hvide  Roser 
for  Tiden  i  Geneve. 

Hun  blev  straalende  glad  over  Alpeviolerne,  saa  umiddelbar  straa- 
lende  glad;  hun  mente,  det  var  Værtinden,  der  havde  sat  dem  til 
hende,  og  jeg  sagde  intet. 

Hun  betragtede  de  røde  Krysanthemum,  men  kun  et  Øjeblik;  saa 
satte  hun  dem  ud  i  Køkkenet.  „Det  er  saadan  en  pralende,  simpel, 
dum  Blomst,  jeg  kan  ikke  lide  den  og  navnlig  ikke  den  røde,*"  sagde 
hun  til  mig.  Tror  Du  Kaja,  hun  havde  sat  dem  ud,  hvis  det  havde 
været  tre  røde  Roser? 

Jeg  sagde  intet,  slet  ingen  Ting,  og  lidt  efter  tog  jeg  Afsked,  og  nu 
har  jeg  ikke  set  hende  i  tre  samfulde  Dage,  jeg  synes  ikke,  jeg  vil 
gaa  til  hende  for  det  første;  jeg  har  jo  friet  til  hende,  og  hun  har 
svaret  nej. 

Jeg  har  læst,  læst  meget  i  disse  tre  Dage  og  Masser  af  mikrosko- 
piske Præparater  har  jeg  gennemgaaet.  Jeg  skal  sige  Dig,  Kaja,  at 
jeg  ikke  længere  kan  holde  ud  at  være  ledig;  jeg  maa  arbejde  og  det 
meget.  — 

Du  har  gjort  vel  i  at  sende  Din  Forvalter  bort;  jeg  har  aldrig 
kunnet  lide  ham,  jeg  lider  i  det  hele  ikke  de  Personer,  der  kryber  for 
deres  Overordnede;  jeg  kender  dem,  naar  de  tiltaler  dem,  de  selv  har 
under  sig. 

Du  har  saa  tit  sagt  mig,  at  han  præsiderede  saa  udmærket  ved 
Bordet,  og  at  Grev  Murawief  syntes  saa  godt  om  ham,  og  nægtes  kan 
det  jo  ikke,  at  han  tog  sig  brillant  ud  i  sit  hvide  Skjortebryst;   men 

jeg  husker  dem,  disse  kjoleklædte  Herrer,   jeg   kender  dem   og  ved, 
hvad  der  rører  sig  i  deres  Sjæl;  ferniseret  Raaddenskab  og  intet  andet. 
Tusinde  Hilsener  til  Dig  og  til  Din  lille  Russerinde. 

EjgU, 

P.  S.  Sonja  er  kommen  til  Geneve  for  en  Uge  siden,  nogle  Dage 
førend  Verona;  hun  har  sin  Moder  med  sig  fra  Rusland,  om  lidt  skal 
jeg  hen  og  se  til  hende. 

EjgiL 


Kære  Kafa! 

Jeg  skriver  dette  til  Dig  Dagen  efter  at  jeg  har  været  hos  Sonja. 
Du  husker,  at  jeg  sidste  Gang  sagde  til  Dig,  at  jeg  skulde  derhen. 

Jeg  har  begaaet  en  Dumhed;  det  er  ogsaa  Pokkers  saa  min  Hidsig- 
hed løber  af  med  mig.  Ser  Du,  Dmitrii  har  sendt  Verona  to  Por- 
trætter af  sig  selv;  hun  fik  dem  den  Gang,  hun  var  i  Chancy.  Dmitrii 
bad  hende  beholde  det  ene  og  give  Sonja  det  andet,  naar  hun  kom  til 
Geneve.  Verona  overlod  mig  Kommissionen,  og  straks  da  Sonja  kom 
til  Byen,  altsaa  endnu  medens  Verona  var  i  Chancy,  gik  jeg  op  til 
hende  og  gav  hende  Dmitriis  Portræt.  Hun  blev  meget  glad  og  sagde> 
at  hun  straks  vilde  takke  Dmitrii.  Jeg  mente,  at  det  vilde  være  ret 
passende,  om  hun  ogsaa  sendte  Verona  et  Par  Ord,  fordi  hun  havde 
besørget  Kommissionen;  hertil  svarede  Sonja,  at  det  aldeles  ikke  be- 
høvedes, da  hun  stadig  havde  korresponderet  med  Dmitrii,  og  at  hun 
nok  selv  skulde  takke  ham;  det  var  jo  ikke  Verona,  der  sendte  Por- 
trættet; desuden  kunde  hun  jo  takke  Verona  senere,  naar  hun  saa 
hende.  Jeg  holdt  bestemt  paa,  at  hun  burde  takke  Verona,  med  det 
samme;  men  hun  vilde  ikke,  var  ikke  til  at  formaa  dertil,  og  saa  blev 
jeg  vred. 

Jeg  gik  hjem  og  skrev  et  længere  Brev  til  Verona  og  skældte  ud 
over  denne  uhøflige  Sonja.  Verona  er  aabenbart  blevet  meget  glad 
over  dette  Brev;  thi  hun  skrev  straks  til  mig  og  takkede,  fordi  jeg 
havde  skrevet  til  hende;  det  var  endelig  et  brillant  Brev. 

Jeg  ved  ikke  rigtigt,  hvorledes  det  er  gaaet  til;  men  Sonja  har  paa 
en  eller  anden  Maade  faaet  Nys  om  dette  Brev  til  Verona;  nok  er 
det,  at  hun  var  baade  bedrøvet  og  rasende,  da  jeg  var  oppe  hos  hende 
i  Dag. 

Jeg  havde  Lyst  til  at  varme  Deres  Øren,**  sagde  hun  til  mig» 
„hvorfor  sætter  De  ondt  mellem  Dmitrii  og  mig?  De  Mandfolk  og 
specielt  De  er  da  mere  pjattede  end  de  værste  Fruentimmere;  nu  kan 
De  snart  faa  at  se,  hvad  De  faar  ud  deraf,  jeg  havde  saadan  en  Lyst 
til  at  gennemvarme  Deres  Øren,  mine  Fingre  kribler.** 

Det  er  da  godt,  hun  ikke  er  noget  Mandfolk!     Naar   alt   kommer 

til  alt,  er  det  hele  jo  ligegyldigt;  sætter  Dmitrii  ikke  mere  Pris  paa 
hende  end  at  saadan  noget  Vrøvl  som  det,  at  hun  har  undladt  at  sende 
Verona  en  Tak,  skulde  gøre,  at  der  kommer  Strid  imellem  dem,  saa 
maa  hun  virkelig  helst  være  fri  for  Dmitrii,  og  desuden  har  jo  Verona 
givet  mig  sit  Nej,  og  saa  kan  det  hele  være  mig  komplet  ligegyldigt. 
Finder  Du  ikke,  Kaja? 

Jeg  traf  Sonjas  Moder;  det  er  en  stilfærdig  gammel  Dame;  jeg  skal 
hilse  Dig  fra  hende.  Det  er  mærkeligt  at  se,  hvor  udmærket  en  Ind- 
flydelse Genferluften  har  paa  Folk.  Sonjas  Moder,  der  har  døjet  meget 
ondt  af  Regeringen  i  Rusland,  var  da  hun  kom  hertil  for  godt  en 
Ugestid  siden,  noget  af  det  mest  konservative,  jeg  i  mit  Liv  er  truffet 
paa,  saa  konservativ  at  hun  ikke  en  Gang  følte  Harme  over  al  den 
Uret,  hun  har  lidt  derovre  i  Rusland;  hun  følte  det  nærmest,  som  om 
hun  egentlig  burde  have  givet  Regeringen  hele  sin  Formue  og  sig  selv  med. 
Nu,  efter  kun  en  god  Uges  Ophold  i  Geneve,  er  hun  helt  forandret; 
den  Maske  af  Haardhed  og  forstilt  Dumhed  og  Bitterhed,  der  laa  over 
hende,  er  forsvundet,  og  der  er  ligesom  kommet  Lys  over  hendes 
Ansigt.  Nu  forstaar  jeg  først  tilfulde,  hvor  tungt  man  aander  i  Czarens 
Rige,  og  hvad  Luften  derovre  kan  gøre  Folk  til. 

Jeg  har  ikke  set  Verona  i  fire  Dage,  jeg  synes  heller  ikke,  jeg  vil 
gaa  derhen  for  det  første,  —  og  dog  —  Kaja;  —  men  jeg  gør  det 
nu  ikke. 

Det  er  det  andet  Brev  i  denne  Uge,  Du  har  faaet  fra  mig,  Du  kan 
da  ikke  sige  andet  end,  at  jeg  skriver  til  Dig;  men  hvor  bliver  Du  af? 

Ejgil.    . 


Kære  Kaja! 

Druerne  modnes  i  Savoyens  Dale,  og  Luften  er  ren  over  Bjergene. 

Jeg  sad  i  mit  Værelse  i  Dag  og  læste  i  en  Bog.  Jeg  vendte  Ryg- 
gen til  Døren.  Bogen  kan  ikke  have  opfyldt  mig  meget;  thi  jeg  husker 
ikke  en  Gang,  hvilken  Bog  det  var;  men  et  ved  jeg,  og  det  er,  at  jeg 
tænkte  paa,  at  jeg  ikke  havde  været  hos  Verona,  siden  jeg  hjalp  hende 
at  flytte  sine  Sager  til  Geneve  og  smykkede  hendes  Værelse  med 
Blomster,  og  det  var  mere  end  en  Uge  siden. 

Det  bankede.  „Kom  ind."  Jeg  troede,  det  var  Rengøringskonen. 
„Goddag,"  sagde  en  blød  Kvindestemme.  Jeg  rejste  mig  op,  og  Verona 
stod  foran  mig,  og  hun  var  kommet  af  sig  selv. 

Hovedet  holdt  hun  højt,  og  hun  saa  forlegen  ud.  Jeg  satte  hende 
ned  paa  en  Stol  og  hjalp  hende  Tøjet  af.  „Nuvel,"  sagde  jeg,  da  jeg 
havde  sat  mig  overfor  hende.  „Ejgil,  ser  Du,  jeg  har  aftalt  med  Sonjas 
Veninde,  at  hun,  en  ung  Russer,  som  hun  kender  og  saa  Du  og  jeg 
skal  gaa  en  længere  Tur  paa  en  otte — ti  Dage  ind  mellem  Savoyens 

Bjerge  til  Chamonix  og  Montblanc,  og  det  er  Meningen,  at  vi  mest 
skal  leve  af  Druer,  som  der  er  nok  af  nu  i  Høsten  og  som  ingenting 
koster,  og  vi  skal  sove  paa  Landevejen  om  Natten,  og  nu  vil  jeg  bede 
Dig  at  gaa  med ;  jeg  har  regnet  ud,  at  det  alt  i  alt  kun  vil  koste  tredive 
Frank  for  hver." 

Uheldigvis,  Kaja,  er  min  Pengepung  meget  sløj  i  disse  Dage,  og 
det  var  mig  umuligt  at  ofre  Pengene,  saa  jeg  maatte  sige  Nej  til  Verona. 

„Det  ved  jeg,"  sagde  Verona,  „at  Du  ikke  har  Pengene;  men  hvad 
^ør  det,  naar  jeg  har,"  og  saa  smilede  hun  og  lagde  de  tredive  Frank 
paa  Bordet. 

I  Aften  skal  jeg  til  Verona  og  planlægge  Turen. 

En — to — tre — fire — fem  Knapper  i  min  Vest ;  faar  hende,  faar  hende 
ikke  —  faar  hende. 

Lilly  har  været  hos  mig,  og  hun  kom  af  sig  selv,  og  nu  modnes 
Druerne  i  Savoyens  Dale,  og  Luften  er  ren  over  Bjergene. 

Ejgil. 


Kære  Kaja! 

Jeg  har  ikke  skrevet  til  Dig  i  længere  Tid;  af  hvilken  Grund  ved 
jeg  egentlig  ikke  selv;  jeg  har  haft  Tid  nok,  skønt  jeg  har  læst  meget; 
men  det  er  vel  nærmest,  fordi  jeg  er  blevet  ked  af  at  sætte  Pennen 
paa  Papiret  for  at  meddele  noget  sørgeligt.  Jeg  er  saa  ked,  saa  inder- 
lig ked  af  altid  at  tale  om  mislykkede  Forhaabninger,  om  Jammer  og 
Sorg;  men  der  er  nok  ingen  anden  Udvej;  thi  endnu  er  Verona  og 
jeg  ikke  blevet  forligte,  efter  at  hun  havde  sneget  sig  fra  mig  paa  den 
Tur,  jeg  omtalte  i  mit  sidste  Brev.  Jeg  er  saa  vant  til  Sorgen,  saa 
vant  til  den,  at  det  snart  forbavser  mig,  at  den  undertiden  forlader  mig 
for  at  give  Plads  for  Glæden.  Jeg  tror  jeg  vil  byde  den  at  blive  sid- 
dende! hører  Du  det  gamle  Ven,  Du  ondskabsfulde,  skadefro  Sorg, 
sæt  Dig  ved  min  Side,  jeg  har  lært  at  se  Dig  ind  i  Dine  sugende  Øjne, 
y\  to  har  meget  at  tale  om  i  de  lange  Timer  i  de  tavse  Nætter;  men 
Du  skal  vide,  at  for  meget  er  nu  en  Gang  for  meget,  der  er  Sorger 
saa  store,  at  de  forfejler  deres  Virkning,  og  det  nytter  Dig  ikke,  at  Du 
puster  Dig  op  i  al  Din  Giftighed;  jeg  ler  ad  Dig,  haaner  Dig  op  i 
Dine  Øjne.  Med  mig  faar  Du  ikke  Bugt,  slet  ikke  lille  Ven,  hvor 
meget  Du  saa  ki^er  paa  mig.  Bliv  Du  blot  siddende;  jeg  har  sejret 
over  Dig,  Du  er  latterlig,  simpelthen  latterlig  i  al  Din  Ondskab. 

Turen  var  fuldstændig  mislykket.  Regn,  Regn  og  kun  ringe  Sol- 
skin. Vi  var  allerede  Dagen  efter,  at  den  var  paabegyndt,  kede  af  den. 
Sonjas  Veninde  kunde  slet  ikke  holde  ud  til  den;  hun  kunde  aldeles 
ikke  gaa,  og  saa  endte  det  med,  just  da  det  klarede  op  og  alt  lovede 
Solskin,  at  hun  vilde  tage  hjem. 

(Fonscttes.y 

Faa  Spørsmaai  har  i  det  siste  Aars  Tid  vakt  slig  almen  Bekym- 
ring og  Interesse  i  Norge  som  den  tiltagende  Udvandring,  og  især 
iiior  Vaar  blev  den  i  Bladene  og  Mand  og  Mand  imellem  drøftet  som 
„det  brændende  Spørgsmaal""  til  Fortrængsel  endog  for  den  politiske 
Valgdiskussjon.  Man  havde  virkelig  ogsaa  al  Grund  til  at  være  be- 
kymret. Bare  paa  en  enkelt  Uge  midt  i  Maj  Maaned  var  det  over 
1500  Mennesker  som  drog  ud  af  Landet  til  de  nye  Verdensdele,  og 
for  hele  Maaneden  naadde  Udvandringen  det  skræmmende  Tal  af  4000. 
Vistnok  var  dette  efter  gammel  Erfaring  den  værste  Maaned;  men  April, 
havde  dog  rukket  helt  op  over  de  3000,  og  Mars  næsten  lige  højt. 
Hver  eneste  Emigrantbaad  drog  fuldlastet  af  Gaarde,  og  snart  blev  det 
regnet  ud,  at  1903  vilde  bli  et  næsten  ligesaa  sørgeligt  Udvandringsaar 
som  det  berygtede  Aar  1882,  da  Norges  Folkemængde  for  første  Gang 
siden  Krigsaarene  viste  Tab  istedenfor  Fremgang. 

Det  kan  vel  være  mere  end  tvilsomt,  om  nogen  Krig  har  berøvet 
det  norske  Folk  saa  megen  Arbejdskraft  som  den  amerikanske  Udvan- 
dring. I  det  19de  Aarhundrede  var  det  i  Alt  ikke  mindre  end  514,000 
Nordmænd  som  forlod  de  hjemlige  Tomter  og  satte  Bo  hinsides 
Havene,  helst  i  Nordamerikas  forenede  Stater.  Til  Vederlag  har  der 
jo  ogsaa  foregaaet  nogen  Indvandring  af  Udlændinger  til  vort  Land; 
ved  Folketællingen  i  1900  fandtes  78,000  fødte  Udlændinger,  hvoraf 
50,000  Svensker.  Men  denne  Indvandring  opvejer  vistnok  ikke  synderlig 
mere  end  den  norske  Udvandring  til  europæiske  Lande,  mens  de  over- 
sjøiske  Lande  næsten  intet  gir  igen  af  det  de  engang  har  tat;  de  3700 
fødte  Amerikanere  som  i  1900  var  bosat  i  Norge,  var  en  højst  tarvelig 
Erstatning  for  de  tabte  Hundretusender,  hvor  højt  man  saa  vil  vurdere 
den  Arbejdsdygtighed  de  havde  lært  og  hjemført  fra  den  energiske  nye 
Verden. 

Udvandringen  til  Amerika'  er  af  temmelig  gammel  Datum.  Den 
første  Nordmand  vi  hører  om,  som  fandt  Vejen  over  til  Nordamerikas 
uryddede  Lande,  var  en  Bonde  fra  Stavangerkanten  i  1821,  og  dette 
gav  Stødet,  til  at  en  Flok  Kvækere  og  andre  Dissentere,  som  ikke  fik 
nyde  fuld  Frihed  for  sin  Religion  i  Norge,  fulgte  hans  Eksempel  i  1825. 
Men  først  fra  1836  kom  en  regelmæssig  Udvandring  i  Gang,  og  siden 
1843  har  den  aldrig  været  nede  under  1000  Mennesker  om  Aaret.  Den 
fik  et  betydeligt  Opsving  i  Aarene  omkring  1850,  dels  paa  Grund  af 
de  daarlige  Tider  for  det  norske  Næringsliv,  dels  ogsaa  i  Sammenhæng 
med  den  første  Arbejderbevægelse,  hvis  Ledere  gerne  opmuntred  til 
at  flytte  ud  til  friere  Forhold.    Slutten  af  50-Aarene  og  første  Halvdel 

af  60-Aarene  var  atter  roligere  Aar;  men  i  1866  sprang  Udvandringen 
med  en  Gang  helt  op  fra  4000  til  15000,  og  i  Femaaret  til  1870  mi- 
sted Norge  næsten  75,000  af  sine  norske  Indbydere.  Vore  blom- 
strende økonomiske  Forhold  i  70-Aarene  bragte  atter  Udvandringen  til 
at  synke,  om  den  end  aldrig  mer  kom  saa  lavt  som  før  1866,  og  fra 
1880  begyndte  den  at  anta  rent  faretruende  Former.  Følgende  Tal  viser 
den  aarlige  Udvandring  af  Nordmænd  til  oversjøiske  Steder  i  de  sidste 
25  Aar,  og  jeg  har  ved  Siden  af  Udvandringstallene  stillet  Fødselsover- 
skuddet for  hvert  Aar,  forat  det  umiddelbart  skal  ses  hvor  stor  Del 
deraf  Udvandringen  aarlig  har  berøvet  Norge*). 


Fødselsoverskud.     Udvandring. 


1879 32,594  7,608 

1880 28.534  20,212 

1881 25,303  25,976 

1882 23,258  28,804 

1883 27,128  22,167 

1884 29,218  14,776 

1885 29,272  13,981 

1886 28,805  15,158 

1887 30,173  20,741 

1888 26,423  21,452 

1889 24,013  12,642 

1890 25,355  10,991 


Fødselsoverskud. 

1891 26,869 

l0«74£ 1  /,U4«7 

1893 28,855 

1894 26,627 

105,704   1895 31,291 

1896 31,606 

1897 31,966 

1899 29,574 

80,984   J900 31,217 

1901 32,912 

1902 34,150 

1903 35,648 


61,017 


Udvandring 

13,341 
24,290 
18,778 

5,642 

6,207 

6,679 

4,669 

4,859 

6,699 
10,931 

12,745 
20,343 
omkr,  27,000 


33,837 


Efter  de  store  Udvandringsaar  1880 — 1883  har  i  det  store  og  hele 
Udvandringen  været  synkende  lige  til  1899,  da  den  paanyt  begyndte 
at  stige  med  voksende  Fart.  Kun  i  to  af  disse  Aar  har  Udvandringen 
slugt  hele  Fødselsoverskuddet  og  mere  til,  saa  at  Norges  samlede 
Folkemængde  i  1881  gik  tilbage  med  900,  i  1882  endog  med  5900. 
Befolkningens  Tilvækst  har  stadig  drejet  sig  om  Forskellen  mellem 
Fødselsoverskuddet  og  den  oversjøiske  Udvandring,  kun  med  smaa 
Afvigelser,  helt  til  de  siste  Aar,  da  Tilvæksten  for  1901  istedenfor 
20,000  bare  naadde  op  i  13,000,  og  Tilvæksten  for  1902  istedenfor 
14,000  bare  blev  9000.  Dette  Forhold  skriver  sig  fra  den  øgede 
Udvandring  ogsaa  til  de  europæiske  Lande,  og  dersom  den  har  holdt 
sig  paa  samme  Højde  ogsaa  i  1903,  vil  Norge  for  dette  Aar  muligens 
ha  at  beklage  en  Tilbagegang  i  sin  Folkemængde.  Udsigterne  for  1904 
er  ogsaa  alt  andet  end  lyse;  hver  Amerikabaad  fører  Hundreder  af 
Mennesker  bort  fra  Landet. 

Der  har  altid  været  dem,  som  har  prøvet  at  trøste  os  med,  at 
Udvandringen  ikke  er  saa  overvættes  skadelig.    A.  O.  Vinje  skrev  i 

*)  Jeg  henviser  her  en  Gang  for  alle  til  „Norges  officielle  Statistik*^,  hvor  Folke- 
mængdens Bevægelse  1866—1900  er  fremstillet  i  3dje  Række,  Nr.  106  og  276, 
4de  Række,  Nr.  6,  8,  17,  39,  42  og  64.  Desuden  har  det  statistiske  Central- 
bureau i  Kristiania  velvillig  ladet  mig  benytte  i  Haandskrift  dets  Udvandrings- 
statistik  for  1901  og  1902,  medens  Tallene  for  1903  endnu  ikke  er  nærmere 
bearbejdet. 

1866,  at  „slike  Aarelatninger  gjera  godt  i  Folkehopen,  naar  det  gjeng 
naturlegt  til".  For  dermed  „vardt  det  meir  Pusterum  for  deim  som 
saato  heime  atter.  Og  Mannaætti  formeirer  seg  so  fort,  at  der  kjem 
snart  Folk  atter."  Dr.  A.  M.  Hansen  mente  i  1901  endog  at  kunne 
paavise,  at  Udvandringen  var  til  ligefremt  Gagn,  idet  det  var  det  daar- 


1 1 1 1 . .  I  i  I  I  .  I  ■ I .  .  1 .  1 1  I . ,[ .  t ■ » I  ■  I ,  .1  1 1 

—     Fra  Danmark. 


Udvandringen  pr.  1000  Indbyggere. 

ligste  Folk   som  udvandred,   saa   at   den    hjemmesiddende  Befolkning 
derved  gik  frem  i  Helse  og  Kraft. 

Disse  Indvendinger  gir  dog  kun  daarlig  Trøst,  al  den  Stund  det  er 
uomtvisteligt,  at  Landet  har  Brug  for  al  den  Arbejdskraft  det  bare  kan 
frembringe.  Det  kan  i  Norge  endnu  paa  lange  Tider  ikke  være  Tale 
om  nogen  „Overfylling",  som  Vinje  var  ræd  for,  og  det  er  slet  ikke 
bare  Skrabet  som  vandrer  ud,  —  det  er  tværtimod  arbejdsdygtige  Folk, 
de  allerfleste  netop  i  den  Alder  at  Landet  skulde  begynde  at  faa  den 
bedste  Nytten  af  dem;  mellem  to  Tredjedele  og  tre  Fjerdele  af  alle 
Udvandrere  er  i  Alderen  mellem  15  og  35  Aar,  oftest  mellem  20  og 

25,  Og  det  viser  sig  da  ogsaa,  at  en  stor  Mængde  af  dem  evner  at 
slaa  sig  frem  i  Amerikas  haarde  Arbejdskaar. 

Hvorfor  udvandrer  da  alle  disse  Tusender  af  arbejdsdygtige  Mænd 
og  Kvinder? 

Svaret  kan  gives  kort  og  grejt:  For  at  skaffe  sig  Livsophold  eller 
bedre  Livsophold.  Selve  de  statistiske  Opgaver  viser  dette  med 
uimodstaaelig  Klarhed.  Udvandringstallenes  Stigen  og  Synken  følger 
trofast  og  tæt  den  økonomiske  Ned-  og  Opgang,  og  det  gælder  som 
almen  Lov:  gode  Tider,  liden  Udvandring;  daarlige  Tider,  stor  Ud- 
vandring. Endnu  klarere  blir  dette,  naar  man  betragter  den  her  givne 
grafiske  Fremstilling  af  den  aarlige  Udvandring  pr.  1000  Indbyggere 
fra  hvert  af  de  nordiske  Riger  siden  1866;  Linjernes  Svingninger  følger 
her  hinanden  med  en  saa  paafaldende  Regelmæssighed,  at  Lærens 
Almengyldighed  blir  utvilsom,  —  det  kan  ikke  være  nogen  Tilfældig- 
hed, at  Udvandringens  Størrelse  saaledes  i  hele  Norden  fuldstændig 
modsvarer  de  skiftende  gode  og  daarlige  Tider,  og  Undersøgelser  fra 
andre  europæiske  Lande  viser  da  ogsaa  netop  det  samme  Forhold. 

Hvad  der  imidlertid  er  vel  skikket  til  at  vække  Opmærksomhed, 
det  er  at  den  norske  Udvandring  hele  Tiden,  bare  med  Undtagelse  af 
Aarene  1890 — 92,  er  forholdsvis  langt  større  end  den  svenske  og 
navnlig  den  danske.  Ja,  Norge  har  i  Virkeligheden,  næst  efter  Irland, 
den  største  Udvandring  i  hele  Europa.  Til  Grund  for  dette  Forhold 
maa  ligge  særlige  norske  Omstændigheder;  de  daarlige  Tider  maa  hos 
os  være  endnu  daarligere  end  andensteds,  de  gode  Tider  derimod  ikke 
saa  gode.  Selve  Udvandringen  stadfæster  da  det  ellers  vel  kendte 
Faktum,  at  Norge  er  et  fattigere  Land  end  de  fleste  andre. 

Norge  mangler  slet  ikke  naturlige  Rigdomskilder;  det  gemmer 
tværtimod  særdeles  mange  Muligheder  for  en  rig  økonomisk  Udvikling. 
Men  Naturen  har  lagt  det  norske  Folk  overordendig  mange  Hindringer 
i  Vejen  for  at  udnytte  Rigdommene. 

„Der  ligger  et  Land  mod  den  evige  Sne, 
i  Revnerne  kun  er  der  Vaarliv  at  se,"  — 

i  disse  Linjer  har  Bjørnson  fæstet  i  et  anskueligt  Billede  Nordmæn- 
denes Hjemland.  Det  er  i  Hovedsagen  intet  andet  end  en  uhyre 
Fjeldvidde,  hvor  trange  Dale  skærer  sig  ned  og  kun  sjelden  faar  vide 
sig  ud  til  brede  Fladbygder.  I  et  Land  som  strækker  sig  saa  langt 
mod  Nord  og  som  i  Gennemsnit  ligger  omkring  500  Meter  højere  end 
Havfladen,  dér  kan  det  ikke  undre  at  knapt  en  Tyvendedel  af  Landets 
Overflade  gir  Mulighed  for  Opdyrkning,  og  særlig  mangeartede  Nærings- 
veje kan  ikke  trives.  De  vældige  Ødemarker  af  Berg  og  Is  gør  al 
Samfærsel  og  Handel  tungvint  og  dyr,  og  paa  Grund  af  Vanskelig- 
hederne for  en  livlig  Omsætning  blir  her  lidet  af  rørlig  Kapital  til  at 
sætte  i  Virksomhed;  derfor  sidder  Norge  stadig  med  højere  Laane- 
rente  end  de  andre  europæiske  Land,  og  trods  al  Enei^  blir  Frem- 
gangen altid  forholdsvis  langsom. 

I  Forhold  til  et  Land  som  Amerika,  med  sine  storartede  Rigdoms- 
og  Fremskridtsmuligheder,  er  der  da  i  Norge  i  Grunden  altid  daarlige 
Tider.  Og  efterat  først  Vejen  over  til  Amerika  et  aabnet,  vil  Folke- 
strømmen med  en  Tyngdelovs  Nødvendighed  følge  denne  Vej,  helt  til 
Forskellen  i  Livsudsigter  er  nogenlunde  udjævnet.  Her  hjælper  det 
ikke  at  appellere  til  Fædrelandskærligheden.  Livet  selv  lærer  os  med 
kynisk  Aabenhed  Sandheden  af  den  gamle  Sætning:  ubi  bene,  ibi 
patria  —  hvor  jeg  befinder  mig  godt,  der  har  jeg  mit  Fædreland.  Den 
som  har  oplevet  de  siste  Vintre  i  Kristiania,  med  de  Tusender  af  Ar- 
bejdsløse som  har  gaat  og  bedt  om  Hjælp,  han  mister  nok  Lysten  til 
at  raade  disse  sultne  Mænd  til  at  bli  værende  i  Landet  for  Landets 
Skyld.  Kan  de  ikke  faa  nogen  Ting  at  leve  af  her  hjemme,  er  det  i 
Sandhed  intet  Gagn  hverken  for  Landet  eller  dem  selv  i  at  de  sulter 
ihjel  indenfor  Grænserne.  Og  om  de  saa  til  Nød  kan  berge  Livet  i 
Norge,  vil  nok  Trangen  til  rigere  Kaar  stadig  drive  en  Mængde  af 
dem  over  Havet.  Det  gælder  den  Dag  i  Dag,  hvad  Vinje  skrev  i 
1866:  „Det  er  Uplysning,  som  mest  driver  Folk  til  Utvandring.  Den 
uvitande  Mannen  siter  heime  som  Graset  paa  si  Rot.  Vegjer  og 
Skular  og  Lesnad  vekkjer  Omtanken  og  lærer  Folk  at  sjaa  utikring 
Dalen  sin.  Derfor  er  all  vaar  Framgang  ein  Utgang  og  all  vaar  Up- 
lysing  ei  Landlysing**  (o:  Landsforvisning).  Vistnok  er  det  mange  Ud- 
vandrere som  maa  gaa  til  Grunde  i  den  voldsomme  amerikanske 
Kappestrid;  men  Chancerne  er  dog  der  langt  mangfoldigere  end  hjemme, 
og  enhver  haaber  paa  Lykken.  Den  som  først  har  faat  et  Glimt  af 
lysere  Livsforhold,  han  vil  altid  stræve  for  at  naa  frem  til  dem,  og 
naar  da  Fremgangen  synes  stængt  her  hjemme,  da  drager  Amerika 
ham  til  sig  med  magnetisk  Magt.     Kan  nogen  laste  ham  for  det? 

I  de  gode  Tider  holder  Bevægelsen  fra  det  daarlig  lønnede  Arbejde 
over  til  det  bedre  lønnede  Arbejde  sig  for  det  meste  indenfor  Landets 
Grænser,  og  det  er  netop  derfor  slige  Tider  kan  kaldes  gode,  ikke 
bare  for  den  enkelte  Næringsdrivende,  men  for  hele  Landet.  Men 
Bevægelsen  er  der  stadig,  og  den  fører  hver  Dag  nye  Kræfter  over 
i  mere  lønsomt  Arbejde.  Medens  endnu  for  femti  Aar  siden  Jord- 
bruget aldeles  uden  Sammenligning  behersked  det  norske  Næringsliv, 
har  i  den  senere  Tid  nye  Næringsgrene  vokset  frem  ved  Siden,  og 
Skibsfart  og  aislags  Industri  har  draget  Arbejdskraft  til  sig  bort  fra 
Jordbruget.  Naar  en  Arbejdsmand  ved  Jordbruget  bare  kan  tjene  2 
Kroner  om  Dagen,  mens  han  paa  et  Træsliberi  kan  faa  3  Kroner,  da 
søger  han  selvfølgelig  over  did,  og  faar  han  som  Jernbanearbejder  4 
Kroner,  da  tar  han  endda  heller  dét.  Af  samme  Grund  flytter  han  til 
Byen,  hvor  han  har  Udsigt  til  meget  større  Fortjeneste  end  paa  Landet. 
I  1850  var  Gennemsnitslønnen  for  en  Dagarbejder  den  samme  i  By 
som  paa  Land,  nemlig  en  Krone;  men  mens  den  i  1900  bare  hadde 
steget  til  2  Kroner  paa  Landet,  hadde  den  i  Byerne  naad  op  til  Kr. 
2,50.   Den  naturlige  Følge  har  været  en  stærk  Tilstrømning  fra  Landet 

til  Byeme,   saa   at  Bybefolkningen  fra  at  udgøre  15,6  Procent  af  den 
samlede  Folkemængde  i  1865  har  vokset  til  28,8  Procent  i  1900. 

Industrien,  og  særlig  Byerne,  har  da  i  gode  Tider  kunnet  opta  og 
lønne  det  meste  af  den  Arbejdskraft  som  ikke  fandt  tilstrækkelig  For- 
tjeneste ved  Jordbruget.  Men  hver  Gang  de  daarlige  Tider  kom,  var 
der  ingen  Plads  længer  at  finde  i  Byerne,  og  da  bar  det  over  til 
Amerika.  Statistiken  fortæller  rigtignok,  at  Bybefolkningen  for  det 
meste  udvandrer  forholdsvis  stærkere  end  Landsfolket.  og  den  er  na- 
turligvis ogsaa  lettere  bevægelig.  Men  alligevel  er  nok  Sandheden  den, 
at  det  er  de  indvandrede  Landsfolk  i  Byerne  som  først  og  fremst 
rejser  til  Amerika,  og  for  Tusender  af  Landsfolk  er  Byen  i  Virkelig- 
heden bare  en  Station  paa  Amerikavejen.  « 

Naar  de  daarlige  Tider  indfinder  sig,  naar  det  bliver  vanskeligt  for 
Arbejde,  og  alle  Byrder  tynges,  da  er  det  først  og  fremst  de  løse  og 
ledige  Karer,  som  rejser  ud  til  de  fremmede  Verdensdele.  I  de  vold- 
somme Nedgangstider  i  første  Halvdel  af  80-Aarene  udgjorde  Dagar- 
bejdere uden  noget  bestemt  Fag  ikke  mindre  end  55  Procent  af  alle 
udvandrede  voksne  Mænd.  Da  saa  bedre  Tider  efterhvert  begyndte 
at  gøre  sig  gældende,  da  mærkedes  dette  først  netop  hos  denne  samme 
Klasse  af  Løsarbejdere,  og  deres  Indsats  i  Udvandringen  sank  til  45 
Procent  for  Aarene  1886—1890,  til  39  Procent  1891—1895  og  endog 
helt  til  31  Procent  1896 — 1899.  Men  da  atter  en  økonomisk  Krise 
havde  brudt  ud  om  Sommeren  1899,  var  det  paanyt  Løsarbejderne 
som  gik  i  Spidsen  for  Udvandringen;  deres  Deltagelse  steg  straks  i 
1900  til  41  Procent  og  holdt  sig  i  1901  og  1902  paa  samme  Højde, 
og  det  er  vistnok  bare  en  større  Nøjagtighed  i  Statistiken  som  be- 
virker, at  Procenten  ikke  har  naad  fuldt  saa  højt  som  for  tyve  Aar 
siden. 

Efter  Løsarbejderne  rives  snart  de  andre  Samfundsklasser  med  i 
Udvandringsstrømmen ,  og  nu  er  det  hele  Familier  som  drager  af 
Gaarde,  Mand  og  Kone,  Bedsteforældre  og  Smaabam.  Først  rejser 
de  som  har  havt  Arbejde  ved  Industrien,  ved  Handel  og  Skibsfart; 
siden  følger  de  som  har  levet  af  Jordbrug,  og  disse  siste,  som  lang- 
sommere blir  paavirket  af  Bevægelsen,  de  fortsætter  saa  meget  længere 
og  ihærdigere.  Medens  saaledes  den  samlede  Udvandring  af  voksne 
Mænd  sank  fra  45,000  i  første  Halvdel  af  80-Aarene  til  40,000*  i  siste 
Halvdel  og  videre  til  30,000  i  første  Halvdel  af  90-Aarene,  steg  i  de 
samme  Tidsrum  Udvandringen  af  Mænd  sysselsatte  ved  Jordbruget  fra 
3350  til  4300  og  tilslut  endog  til  6000,  det  vil  sige  en  Stigning  fra  7 
Procent  til  hele  20  Procent,  og  i  Aarene  1896 — 1899  var  Jordbrugernes 
Indsats  i  Udvandringen  endog  24  Procent.  De  „gode  Tider"  formaar 
da  kun  i  ringe  Grad  at  stagge  Udvandringen  fra  Jordbruget,  og  det  er 
ganske  betegnende,  at  i  Aaret  1899,  da  den  økonomiske  Virksomhed 
hadde  naad  sit  Højdepunkt,  mens  den  indtraadte  Krise  endnu  ikke 
hadde  faat  vise  sine  Følger  i  synderlig  Udstrækning,  da  kom  hele  ni 

Tiendeparter  af  alle  Udvandrere  fra  Landsbygden,  mod  ellers  bare  syv 
Tiendeparter.  Fra  1900  har  de  absolutte  Tal  for  Udvandringen  fra 
Jordbruget  steget,  ligesaa  vel  som  for  de  andre  Næringsgrenes  Ved- 
kommende, men  dog  ikke  paa  langt  nær  saa  hurtig,  og  dets  Indsats  i 
Udvandringen  var  i  1902  sunket  ned  til  17  Procent.  Men  at  den 
denne  Gang  ikke  er  kommet  lavere  ned,  ikke  sammenlignelsesvis  saa 
lavt  som  i  80-Aarene,  det  gir  et  daarligt  Varsel  om  hvad  de  kommende 
Aar  kan  bringe.  Ikke  indenfor  nogen  Samfundsklasse  er  Sammen- 
hænget saa  stærkt  som  blandt  Jordbrugerne,  og  jo  flere  af  dem  der 
befinder  sig  paa  den  anden  Side  af  Atlanterhavet,  desto  mægtigere  er 
deres  Tiltrækningskraft  overfor  de  hjemmeværende.  For  Øjeblikket 
er  der  snart  sagt  ikke  en  Gaard  eller  Husmandsplads  i  Norge  uden 
den  har  en  eller  flere  af  Slægten  over  i  Amerika,  og  derfra  kommer 
til  Hjembygden  ikke  bare  lokkende  Skildringer  af  svimlende  Fortjene- 
ster, men  ogsaa  i  ikke  liden  Mængde  betalte  Rejsebilletter  over  til  den 
nye  Verden.  Saa  griber  Rejselysten  om  sig,  man  ser  Kending  efter 
Kending  forsvinde  over  Havet,  og  tilslut  gaar  Udvandringsfeberen  som 
en  Farsot  over  Bygden.  Ikke  bare  Tjenestefolk  og  Arbejdsfolk  eller 
andre  Personer  uden  egen  Gaard  drager  til  Amerika;  men  mangen 
Selvejer  sælger  sin  Gaard  for  at  komme  afsted,  og  det  hænder  at  han 
farer  fra  Gaard  og  Grund,  selv  om  han  ikke  faar  solgt,  slig  Magt  har 
Amerikatanken  over  hans  Sind.  I  1900  var  det  136  selvejende  Gaard- 
brugere  som  udvandred,  i  1901  allerede  190  og  i  1902  252.  Mange 
af  dem  kan  vel  ha  havt  det  smaat  nok  paa  Gaardene  sine;  men  andre 
rejser  fra  sit  trygge  Udkomme  og  griber  efter  det  Uvisse,  som  har 
blændet  dem,  —  det  er  det  storhedslystne,  eventyrkære  Drag  i  det 
norske  Lynde,  som  sejrer  over  den  sindige  Fornuft. 

Er  saaledes  end  de  økonomiske  Aarsager  de  egentlig  drivende  i 
Udvandringen,  saa  egges  den  dog  ogsaa  af  sjælelige  Momenter,  og  den 
Mismon  som  der  aabenbart  er  mellem  de  norske  og  de  amerikanske 
Livsudsigter,  faar  let  øget  Omfang  i  Nordmændenes  Forestillinger.  Vor 
Trang  til  Pragt,  vor  glupske  Fantasi  bringer  os  snart  til  at  finde  vore 
hjemlige  Forhold  trangere  og  fattigere  end  de  virkelig  er,  og  særlig 
naar  Tiderne  blir  knappe,  falder  vi  straks  for  Fristelsen  til  at  male  vor 
økonomiske  Stilling  altfor  svart.  Man  forvirrer  Menigmands  Tankegang 
med  denne  „  Handelsbalance *"  som  aldrig  vil  indfinde  sig,  fordi  Indførselens 
Værdi  stadig  overstiger  Udførselens,  og  vore  Ligningskommissjoner  gør 
alt  for  at  indbilde  Folk,  at  vore  Indtægter  er  rent  ynkelig  smaa.  Hvad 
maa  ikke  Bonden  tænke  om  sine  Kaar,  naar  Statistikken  fortæller  ham, 
at  Gennemsnitsindtægten  paa  Landsbygden  er  bare  500  Kroner  mod 
1200  Kroner  i  Byerne?  eller  at  en  Selvejer  paa  Landet  tjener  bare 
700  Kroner,  naar  den  selvstændige  Næringsdrivende  i  Byen  tjener  2200? 
en  Haandværker  paa  Landet  400  Kroner,  en  Haandværker  i  Byen 
1400?  en  Landarbejder  300  Kroner,  en  Byarbejder  700?  For  den 
som  ikke  har  levet  i  Byen,  er  det  ikke  godt  at  vide,  at  Pengene  dér 

rækker  langt  kortere,  fordi  alt  muligt  maa  købes,  mens  Landmanden 
er  vant  med  at  ha  til  sin  Raadighed  en  Mængde  smaa  Hjælpemidler, 
som  ikke  blir  værdsat  i  Penger,  men  som  alligevel  løfter  hans  Livs- 
niveau  betydelig.  Og  drager  han  saa  til  Byen  til  de  større  nominelle 
Indtægter,  da  mister  hans  Tilværelse  sit  faste  Grundlag,  og  nye  Haab 
lokker  ham  let  helt  ud  af  Landet. 

Nordmanden  mangler  i  høj  Grad  Sans  for  den  jævne  Virkelighed, 
og  der  maa  en  hel  ny  Opfostring  af  hans  Karakter  til,  skal  han  kunne 
finde  sig  vel  tilrette  i  Hjemmets  Slid.  Han  trænger  til  at  lære,  at  det 
er  ikke  Guld  alt  som  glimrer,  og  særlig  at  ikke  alt  Byens  eller  Ud- 
landets Glimmer  er  det  rene  Guld.  Her  er  det  Skolen  maa  gribe  ind, 
og  allerede  i  Barneaarene  lægge  Grunden  til  nøktern  Tænkning  og  sejg 
Arbejdsvilje.  Vore  Skoler  har  i  det  store  og  hele  været  for  meget  af 
Kundskabsskoler  og  for  lidet  af  Opfostringsskoler;  de  har  ikke  tat 
kraftigt  nok  Sigte  paa  at  danne  Karakterer.  I  denne  Henseende  be- 
gynder et  Omslag  at  arbejde  sig  frem,  og  derigennem  vil  vel  med  Tid 
og  Stunder  skabes  et  stærkt  og  haardført  Folk,  som  ikke  er  altfor  snart 
til  at  la  sig  skræmme  af  Vanskeligheder  eller  lokke  af  Glimmer. 

Og  Skolen  maa  ikke  bare  lære  det  norske  Folk  at  holde  ud  i  det 
lange  Slid,  men  ogsaa  egge  det  til  at  sætte  Energi  ind  paa  sit  økono- 
miske Fremgangsarbejde.  Der  har  fra  Bondehold  været  klaget  over  at 
Barnene  faar  for  meget  Skolegang;  men  naar  man  ved,  at  der  i  mange 
Fjeldbygder  ikke  er  Skole  mere  end  10  eller  12  Uger  i  Aaret,  da  kan 
ikke  slige  Klager  godt  finde  Genlyd.  Sandheden  er  snarere,  at  vi  har 
for  lidet  Skole.  Men  Skolen  maa  bli  mere  praktisk  end  den  for  det 
meste  hidtil  har  været.  Den  har  altfor  meget  syslet  med  abstrakte 
aandelige  Fag  uden  haandfast  Tilknytning  til  Livets  Gerning.  Den  har 
ikke  tilstrækkelig  tat  sig  til  Hjerte  Vinjes  Ord,  at  „Tanken,  Ideen, 
heng  som  eit  Band  ned  fra  Himilen  med  Kvister  paa  seg  ikring  til 
den  mindste  Livsgjerning,  og  det  er  denne  du  skal  finna  i  alt  det  du 
gjerer,  og  knyta  det  fast  til  denne  Traaden.**  Skolens  første  Pligt  er 
at  adle  Arbejdet  til  Livsgrundlag  ogsaa  for  Aanden,  dernæst  at  sætte 
Mennesket  i  Stand  til  at  gøre  Arbejdet.  Disse  Pligter  maa  den  norske 
Skole  sætte  saa  meget  mere  ind  paa,  fordi  Arbejdskaarene  i  Norge  er 
saa  meget  tungere,  saa  meget  mindre  lokkende  end  andensteds. 

Naar  man  tar  disse  vanskelige  Kaar  i  Betragtning,  vil  man  nok 
kunne  faa  Respekt  for  det  norske  Folks  Arbejde  gennem  Tiderne.  Det 
er  virkelig  ganske  store  Fremskridt  som  er  gjort.  Jordbruget  er  mer 
og  mer  lagt  om  i  rationel  Retning,  idet  den  forholdsvis  ulønsomme 
Korndyrkning  har  maattet  vige  for  Engdyrkning  og  Fædrift,  og  medens 
selve  Kreaturmængden  har  aftat  stærkt,  har  derimod  Udbyttet  af  Fæ* 
driften  øget  betydelig;  Melkeudbyttet  pr.  Ko  har  saaledes  steget  fra 
gennemsnitlig  950  Liter  aarlig  i  1870  til  1280  Liter  i  1900,  og  medens 
i  1875  86  Mejerier  modtog  14  Millioner  Liter  Melk,  var  der  i  1900 
783   Mejerier,   som    modtog    170    Millioner    Liter;    bare    i    Femaaret 


Udvandringen  fra  Norge  521 

1896 — 1900  oprettedes  379  nye  Mejerier.  Samtidig  har  Industrien 
vundet  virkelig  Betydning  i  vort  Næringsliv,  og  medens  den  i  1865 
bare  kunde  ernære  omkring  20000  Fabrikarbejdere,  havde  den  i  1900 
80000  i  sin  Tjeneste.  Ligeledes  tilhører  den  norske  Skibsfarts  virkelige 
Blomstring  først  de  siste  halvhundred  Aar.  Hvad  der  er  kostet  paa 
de  indenlandske  Samfærselsmidler,  vidner  om  en  haardnakket  Frem- 
gangsvilje,  selv  om  Arbejdet  altfor  meget  har  gaat  rykkevis,  og  Vare- 
omsætningen har  da  ogsaa  tiltat  i  overordentlig  Grad,  hvorved  det  atter 
er  blit  lettere  at  skaffe  Penger  til  Udnytning  af  de  naturlige  Rigdoms- 
kilder. 

Men  om  meget  er  gjort,  staar  der  endnu  mere  tilbage  at  gøre,  saa- 
fremt  Norge  skal  kunne  holde  paa  sine  Indbyggere.  Professor  Am  und 
H eliand  har  i  sine  Studier  over  Jordbunden  og  den  dyrkede  Jord  i 
Norge  paavist,  at  der  foruden  de  9  Millioner  Maal  Jord*)  som  nu  er 
dyrket  i  Norge,  findes  endnu  5  Millioner  Maal  som  er  egnet  til 
Dyrkning.  Og  Ivar  Mortensson  har  i  en  realistisk-fantasifuld  Af- 
handling om  „Matløysa  i  Norig**  regnet  ud,  at  Norge  med  intens 
Dyrkning  af  al  denne  Jord  skulde  kunne  livnære  hele  140  Millioner 
Mennesker.  Dertil  kommer  saa  den  vældige  Arbejdskraft  Norge  ejer 
i  sine  Fosser.  Ogsaa  vort  Land  har  da  store  Muligheder;  det  som  det 
gælder  om,  det  er  at  Folket  blir  sat  i  Stand  til  at  udnytte  dem,  og  det 
er  glædeligt  at  se,  hvilken  Energi  der  selv  nu  i  daarlige  Tider,  ja  delvis 
kanske  endnu  mere  nu  end  ellers,  blir  sat  ind  herpaa.  Vi  har  i  travel 
Virksomhed  et  Skogselskab  og  et  Myrselskab,  flere  Husflidsforeninger, 
en  Landsforening  til  Udnyttelse  af  vore  Nyttevækster  og  en  anden  til 
Kolonisering  i  Finmarken,  for  ikke  at  tale  om  det  næsten  hundred- 
aarige  „Selskab  for  Norges  Vel",  som  væsentlig  tar  sig  av  vort 
Landbrug. 

Statens  Opgave  maa  først  og  fremst  bli  at  aabne  Landets  naturlige 
Rigdomme  mest  mulig  for  det  arbejdende  Folk.  Det  lar  sig  ikke 
nægte,  at  Privatejendomsretten  til  Jorden  mer  og  mer  er  blit  en  Hin- 
dring for  Værdiernes  Udnyttelse,  idet  Enkeltmand  sidder  inde  med 
langt  større  døde  Rigdomme  end  han  orker  at  drage  Nytte  af.  Men 
den  naturlige  Konservatisme  modsætter  sig  endnu  at  gi  Staten  Ret  til 
at  underlægge  sig  alle  unyttede  Rigdomme  (Jord,  Fosser  o.  s.  v.). 
Staten  har  imidlertid  indset  sin  Pligt  til  at  træde  til  for  at  bringe 
Kræfterne  i  Virksomhed,  og  ved  den  Lov  om  en  Arbejderbrug-  og 
Boligbank  som  traadte  i  Kraft  den  1ste  Oktober  ifjor,  har  den  i  det 
minste  git  Landarbejderne  Adgang  til  paa  billige  Vilkaar  at  komme  i 
Besiddelse  af  den  Jord,  som  kunstig  høje  Priser  hidtil  har  gjort  det 
ulønsomt  at  dyrke.  Loven '  er  slet  ikke  radikal  nok,  og  den  har  be- 
grænset Arbejderbrugenes  Størrelse  altfor  meget;  men  Grundsætningen 
er  ialfald  fastslaat,  og  Lovens  Virkekreds  kan  udvides  efterhvert. 


*)  Der  gaar  10  Maal  paa  1  Hektar. 

Allerede  denne  Lov  vil  vistnok  kunne  binde  til  Landet  en  og  anden 
Nordmand  som  ellers  havde  gaat  tabt  til  Amerika.  Men  selvfølgelig 
vil  hverken  denne  eller  andre  Foranstaltninger  med  et  Slag  kunne 
stanse  den  Udvandringsrid  vi  for  Øjeblikket  er  midt  oppi.  Først  i  det 
lange  Drag  vil  vi  kunne  mærke  Følgerne  af  alt  det  økonomiske  Grund- 
lægnings- og  Omlægningsarbejde  som  nu  blir  drevet.  Endnu  i  adskillige 
Aar  vil  Norge  maatte  opfostre  Tusender  paa  Tusender  af  Arbejdere  til 
Gagn  for  fremmede  Lande.  Men  engang  maa  det  vel  naa  saa  langt, 
at  det  kan  skaffe  alle  sine  Sønner  og  Døtre  rigeligt  Levebrød  hjemme. 
Det  vil  koste  Arbejde  at  naa  frem  did;  men  Folkets  Kræfter  anspændes 
ogsaa  øjensynlig  stadig  stærkere  og  mere  bevidst  for  dette  Formaal,  og 
Kræfterne  vokser  under  Arbejdet.  Udvandringen  er  et  direkte  Tab  for 
Landet;  men  kan  den  drive  Folket  til  Samling  om  sine  Livsinteresser, 
har  den  dog  ogsaa  udrettet  noget  godt. 


Ny .  Litteratur  om  Evangelierne. 

Af  Frederik  Poulsen. 


P.  O  Ryberg-Hansen:  Evangelierne  som  Kilder  til  Jesu  Liv.  (G.  B. 
N.  F.   1904.) 

Det  er  ikke  ganske  uden  Grund,  at  Bibelkritiken,  i  hvert  Fald  hvad 
det  nye  Testamente  angaar,  er  saa  lidet  agtet  herhjemme  baade  hos  Kristen- 
dommens Venner  og  Fjender.  De  Fremstillinger  af  Jesu  Liv  og  Personlig- 
hed eller  af  Oldkristendommen,  der  i  Aarenes  Løb  har  fundet  Udbredelse 
i  videre  Kredse,  var  ikke  skikkede  til  at  indgyde  Agtelse  for  den  viden- 
skabelige Kildebehandling.  Jeg  taler  ikke  om  Lund  og  Sigurd  Trier,  men 
selv  Bøger  som  Renans:  Jesu  Liv,  Troels  Lunds  Livsbelysning  og  Hamacks 
Kristendommens  Væsen  har  ikke  meget  med  Videnskab  at  gøre.  I  de  to 
første  gives  der  nydelige  Stemningsbilleder,  oven  i  Købet  med  Naturkolorit, 
men  det  er  kun  aandfulde  Mænds  Fantasier  uden  synderligt  mange  Sand- 
hedskom.  Og  ved  Læsningen  af  Hamacks  Bøger  gribes  man  altid  af  Mis- 
stemning over  den  smidige  Tilrettelægning  af  Stoffet  som  Bevismateriale 
for  den  lutherske  eller  vel  rettere  den  Schleiermacherske  Protestantismes 
indlysende  Sandhed.  Det  er  Teologi  og  Kirkepolitik  trods  alt  Koketteri 
med  Kritik  og  fri  Forskning. 

Nu  er  Opgaven  unægtelig  ogsaa  meget  vanskelig.  Videnskabsmanden 
arbejder  her  med  en  slet  belyst  Tid,  med  ensidigt  overleveret  og  bevidst 
tillempet  Materiale,  han  arbejder  under  det  Højtryk,  som  Tusinders  Interesse 
giver,  han  ved,  at  Resultaterne  spredes  ud  og  gramses  af  Mængden,  gribes 
og  angribes,  gør  hans  Personlighed  kendt,  elsket  og  hadet.  Han  er  ikke 
fri  og  rolig,  thi  helt  ind  i  sit  Arbejdsrum  sporer  han  Fanatismens  hede 
Aande  og  Dannelsespøbelens  kolde  Had.  Og  nu  er  al  Religionsfbrsken 
i  sig  selv  vanskelig,  idet  den  samtidigt  forudsætter  den  kolde  Hjæme,  den 
sikre  Haand,  naar  det  gælder  at  udrede  de  snedigt  slyngede  Traade,  og  det 

rige,  varme  Hjærte,  den  dybe  Menneskekundskab  for  at  gennemleve  Følel- 
serne og  Begejstringen  paany.  Uden^  disse  Egenskaber  bliver  Resultatet 
et  af  to :  Stemningssvindel  eller  Pedanteriets  golde  Jagt  paa  Modsigelser  og 
Systemfejl. 

Ryberg-Hansen  besidder  begge  Dele,  den  kolde  Kløgt  og  den  Bne  Føl- 
somhed. Alene  det  var  Grund  nok  til  at  rose  hans  Bog.  Men  han  har 
mere  end  det  at  byde.  Hans  Stil  er  klar  og  knap  uden  at  være  tør,  hans 
Evne  til  at  gøre  selv  det  indviklede  almenforstaaeligt,  til  at  sammenfatte 
i  korte,  klare  Formler,  og  vel  at  mærke  uden  mindste  Brud  paa  den 
videnskabelige  Sandhed,  med  Iagttagelse  af  alle  Forbehold,  er  rentud  for- 
bausende  og  sikkert  nok  først  erhvervet  efter  mange  Aars  pædagogiske 
Erfaringer.  Man  har  Følelsen  af  under  Læsningen  af  Bogen  at  være 
sammen  med  en  Mand,  der  er  opdraget  gennem  Viden  og  Tænkning,  og 
som  i  Livet  har  erhvervet  en  enestaaende  psykologisk  Finsans.  Man  vil 
forstaa,  at  det  derfor  ikke  er  for  meget  at  betegne  hans  lille  Bog  som  et 
Ideal  af  en  populærvidenskabelig  Afhandling.  Og  selv  den,  der  behersker 
den  tyske,  videnskabelige  Litteratur  om  Æmnet,  vil  sikkert  vide  Forfatteren 
Tak  for  den  fyndige,  sammentrængte  Fremstilling  af  dens  vigtigste  Hoved- 
resultater. 

Naar  man  opmærksomt  sammenholder  de  Bre  Evangeliers  Skildringer 
af  Jesu  Liv,  vil  man  snart  se,  at  det  fjerde,  Johannes'  Ev.,  indtager  en 
Særstilling.  Ved  yderligere  Prøvelse  af  de  tre  andre,  udsondrer  igen  Markus' 
Ev.  sig  som  rent  fortællende,  mens  de  to  andre  afvekslende  indeholder 
Beretninger  om  Jesu  Liv  og  Taler  og  Fortællinger,  der  lægges  ham  i 
Munden.  De  første,  de  historiske  Skildringer  stemmer  i  Hovedsagen  over- 
ens baade  indbyrdes  og  med  Markus,  og  ligeledes  for  Talernes  Vedkom- 
mende synes  Mattæus  og  Lukas  at  have  øst  af  samme  Kilde.  Vi  faar  paa 
den  Vis  to  Grundstammer  for  den  evangeliske  Overlevering  om  Jesus: 
1)  de  historiske  Beretninger,  2)  en  Samling  af  Jesu  Taler.  Det  ældste,  vi 
overhovedet  besidder  af  historisk  Overlevering  om  Jesus,  er  Markusevan- 
geliet. Det  udmærker  sig  da  ogsaa,  sammenlignet  med  de  andre  Evan- 
gelier, ved  en  mærkelig  Anskuelighed  i  Udmalingen  af  de  smaa,  tilsyne- 
ladende uvæsentlige  Enkeltheder.  Markus  fortæller,  at  den  værkbrudne 
bæres  af  fire  Mænd,  at  Jesus  under  Stormen  paa  Søen  ^ov  i  Skibets 
Bagstavn  paa  en  Hovedpude,  han  skildrer  (V,  1 — 5)  meget  udførligt 
de  urene  Aanders  Færd,  og  han  har  tillige  hyppigst  Gengivelser  af  Jesu 
Ord  paa  Originalsproget  Aramæisk.  Det  er,  som  stod  Billedet  endnu  friskt 
paa  Øjets  Nethinde,  det  er,  som  genlød  Ordene  endnu  med  Stemmens 
kære,  kendte  Klang.  Dog  er  der  naturligvis  ikke  Tale  om  sammen- 
hængende, historisk  Skildring.  Fraset  Begyndelsen  og  Afelutningen  af  Jesu 
Missionsgerning,  der  overalt  er  og  maa  være  den  samme,  er  Stoffet  slet 
ikke  ordnet  efter  Tidsfølgen,  men  sammenfattet  i  Grupper,  der  tjener  til  at 
belyse  Kristi  Stilling  til  forskellige  Spørgsmaal:  f.  Eks.  til  Synderne,  til 
Sabbaten  o.  1.  Formaalet  er  aabenbart  Forkyndelsen.  Selv  de  uvillige 
skal  gribes  af  Tro  til  Jesu  Guddommelighed,  og  de  Troende  skal  hans 
Virksomhed  tjene  til  Opbyggelse  og  være  et  lysende  Eksempel  til  Efter- 
følgelse. Men  deri  ligger  Spiren  til  Omdigtning.  Man  udvalgte  natur- 
ligvis de  Træk,  der  belyste  Kristi  Guddommelighed,  man  søgte  at  se 
det  hele  under  et  bestemt  Synspunkt,  man  digtede  til,  hvad  der  manglede. 

Meget  betydningsfuldt  er  nu  de  to  andre  Evangelisters  helt  forskellige 
Forhold  til  Stoffet.  Mattæus  gør  sig  især  Umage  for  at  bringe  Orden  og 
System  i  Overleveringen,    han  piner  sig  for  at  finde  den  Profetudtalelse  i 

det  gamle  Testamente,  der  synes  at  forudsige  Begivenheden,  og  navnlig 
lægger  han  Vægt  paa  det  besynderlige  Misforhold,  at  Jøderne,  det  udvalgte 
Folk,  stillede  sig  fjendtligere  overfor  den  nye  Messias  end  mange  af  de  frem- 
mede Folk.  Mattæus  kan  forekomme  tør  og  stiv,  men  han  er  alligevel 
ikke  uden  Grund  af  Kirken  stillet  paa  første  Plads,  thi  han  er  netop  den 
første  Teolog,  med  den  mærkelige  Blanding  af  Ordenssans,  Logik,  Snildhed 
og  Naivitet,  der  er  Teologen  egen.  I  Samtalen  med  den  rige  hos  Markus 
hedder  det:  „Gode  Mester!  Hvad  skal  jeg  gøre  o.  s.  v."  Og  Jesus  svarer: 
„Hvorfor  kalder  du  mig  god?  Ingen  er  god  uden  én,  nemlig  Gud."*  Skønt 
Ytringen  stemmer  daarligt  med  Messiasideen,  i  Følge  hvilken  Jesus  jo  var 
baade  god  og  Gud,  har  hverken  Markus  eller  Lukas  næret  Betænkeligheder 
ved  at  berette  den.  Men  Mattæus  er  for  klog  og  ændrer  til:  „Mester, 
hvad  godt  skal  jeg  gøre?"  Svaret  lyder:  „Hvorfor  spørger  du  mig  om 
det  gode?  En  er  den  gode."  Meningsløst  er  det,  men  det  anstødelige 
er  undgaaet.  Paa  samme  Maade  udelader  Mattæus  to  Mirakler  hos  Markus, 
hvor  Kristus  helbreder  ved  Spyt,  en  Kur  der  vel  synes  ham  at  ligne  de 
almindelige  Helbredelseskunster  i  Samtiden  for  meget.  Han  lader  derimod 
Jesus  ved  Indtoget  i  Jerusalem  ride  paa  to  Dyr,  paa  et  Æsel  og  et 
Æselsføl.  Denne  Urimelighed  skyldes  naturligvis  en  Tillempning  til  et 
Profetsted  (Zacharias  9,  9).  Udtrykket  dér:  Åsenindens  Føl  er  kun  en 
Omskrivning  af  Ordet:  Æsel,  men  Mattæus  (og  iøvrigt  for  hans  Skyld 
ogsaa  de  moderne  Bibeloversættere)  misforstaar  det,  som  var  der  Tale  om 
to  Dyr.  I  saadanne  Tilfælde  tager  den  teologiske  Evangelist  ikke  Anstød 
af  noget.  Mattæus  er  naturligvis  ogsaa  den  første,  der  opfatter  Jonas' 
Historie  som  et  Symbol  paa  Jesu  Opstandelse,  en  Idé  der  blev  en  af  Old- 
kirkens kæreste.  Mattæus'  Forhold  til  Jøderne  fremgaar  især  af  hans  ual- 
mindelige Bitterhed  mod  Farisæerne,  men  betydningsfuldt  er  det  ogsaa,  at 
han  alene  har  Beretningen  om  de  tre  Magers  Hejse  fra  det  fjærne  Østerland 
for  at  se  og  dyrke  Jesusbarnet,  mens  Jøderne  er  udeltagende,  og  Herodes, 
deres  Fyrste,  endog  pønser  paa  dets  Undergang. 

Lukas  er  langt  mere  den  folkelige,  opbyggelige  Forfatter.  Havde  vi  i 
Mattæus  Begyndelsen  til  Teologi  og  Dogmelære,  saa  er  Lukas*  Evangelium 
tydeligt  beslægtet  med  Middelalderens  Helgenlegender.  Ingen  af  de  andre 
ved  saa  meget  om  Jesu  Barndom  som  Lukas.  Det  er  netop  ret  betegnende 
for  Udviklingen,  at  jo  længere  vi  kommer  frem  i  Tiden,  des  mere  véd 
Legenderne  at  berette  om  Jesu  Barndom  og  Ungdom.  Mens  Mattæus  nu 
knytter  Sagnet  om  de  tre  Magers  Tog  til  Jesu  Fødsel,  har  Lukas,  der  aldrig 
undlader  at  fremhæve  Evangeliets  Folkelighed,  dets  Betydning  for  de  fattige 
og  ringe,  den  skønne,  stemningsfulde  Scene  med  Hyrderne  paa  Marken, 
han  har  de  hjærtegribende  Optrin  med  Simon  og  Anna.  Hans  Modsigelser 
er  af  en  anden  Art  end  Mattæus',  idet  de  altid  angaar  Ting,  som  ingen 
naiv  Krønikelæser  tager  Anstød  af.  Trods  Englens  Bebudelse,  trods  alle 
de  mærkelige  Tegn,  der  dog  unægteligt  burde  gøre  Josef  og  Maria  Betyd- 
ningen af  Barnets  Fødsel  klar,  hedder  det  alligevel,  at  de  undrer  sig  over 
Simons  Forkyndelse  af  hans  kommende  Storhed,  og  da  de  finder  den  tolv- 
aarige  Jesus  samtalende  i  Synagogen,  forstaar  de  aldeles  ikke  hans  Færd 
saa  lidt  som  hans  Ord  om,  at  han  maa  være  i  sin  Faders  Hus.  Det  paa- 
faldende  er,  at  Modsætningerne  ligger  hverandre  saa  nær,  thi  naturligvis 
kan  selv  Mattæus  ikke  undgaa  Modsigelser  af  den  Art.  Johannes  Døberen 
er  (Matt.  III,  14)  straks  klar  over  Jesu  Betydning,  da  han  kommer  for  at 
døbes  af  ham:  „Jeg  trænger  til  at  døbes  af  dig,  og  du  kommer  til  mig." 
Men  skønt  Daaben  ledsages  af  Miraklet  med  Duen  og  Røsten  fra  Himlen, 

er  Johannes  senere  hen  dog  ikke  mere  overbevist,  end  at  han  fra  Fængslet 
sender  Bud  og  lader  spørge:  „Er  du  den,  der  skal  komme,  eller  skal  vi 
vente  en  anden?" 

Med  Hensyn  til  Daaben  fremhæver  Forfatteren  rigtigt,  at  det  er  den 
oprindelige  Kristusfødsel.  Den  ældste  Overlevering  lader  Røsten  fra  Himlen 
forkynde«  „Denne  er  min  Søn,  som  jeg  har  født  i  Dag,"  og  Epiphaniefesten 
var  i  den  ældste  kristelige  Kirke  den  egentlige  Kristi  Fødselsdag.  Om  disse 
Ting  og  om  Daabens  Art  og  Betydning  i  det  hele  burde  Hr.  Ryberg-Hansen 
have  søgt  Oplysninger  i  Useners  Bog :  Das  Weihnachtsfest,  det  lærdeste  og 
grundigste  Værk  paa  dette  Omraade,  i  hvilket  ogsaa  mange  Enkeltheder 
fra  Barndomshistorien  oplyses. 

Man  vil  formodentlig  have  faaet  et  Indtryk  af,  hvor  ringe  Betydning 
som  historisk  Materiale  de  Beretninger  har,  Evangelierne  meddeler  om 
Jesu  Liv  og  Færden,  hvorledes  Dogmatik  og  Legende  har  omformet  og 
omdigtet,  en  Udvikling  der  sikkert  er  godt  i  Gang  allerede  før  Optegnel- 
serne i  Markusévangeliet.  Mere  konstant  er  aabenbart  det  Talestof,  der 
har  været  fælles  Kilde  for  Lignelser  og  Taler  hos  Mattæus  og  Lukas.  Her 
vidner  Formens  Ensartethed  om  fast  Overlevering.  De  fyndige  Ord,  de 
rige  Lignelser,  der  udgik  fra  Jesu  Mund,  har  den  ældste  Menighed  bevaret 
imellem  sig  som  kostelige  Skatte.  Det  var  Læresætninger,  Trossandheder, 
der  skulde  indpræges  og  huskes  i  deres  bestemte  Ordlyd,  og  de  ændres 
heller  ikke,  da  de  af  Evangelisterne  indføjes  i  den  historiske  Beretning,  da 
Mattæus  og  Lukas  —  for  at  bruge  Ry berg- Hansens  fyndige  Udtryk  — 
søger  at  sammensmelte  Bibelhistorie  og  Katekismus  til  et  Hele.  Ordlydens 
Rigtighed  er  altsaa  her  langt  sikrere.  Men  derimod  er  vi  aldrig  forvissede 
om,  at  Evangelisterne  bringer  Ordene  i  det  rigtige  Sammenhæng,  ja  ofte 
kan  vi  ligefrem  paavise  en  fuldstændig  Uoverensstemmelse  mellem  Lignel- 
sens Tanke  og  den  „Moral",  Evangelisten  deraf  uddrager.  Men  trods  det 
træder  vi  intetsteds  Jesu  Personlighed  saa  nær  som  i  Fyndsprogene  og 
Lignelserne.  Det  er  ikke  Forfatterens  mindste  Fortjeneste,  at  han  her 
gaar  til  Værks  med  den  største  Nænsomhed  og  røber  den  fineste  psyko- 
logiske Forstaaelse.  Vi  kender  det  altsammen,  og  dog  gribes  vi  paany  af 
den  lyse  Optimisme,  den  festlige  Glæde  i  Jesu  Ord,  af  Skikkelsens  Høj- 
sind og  Sjælerenhed.  Intet  er  Jesus  mere  imod  end  Misundelsen  og  den 
brave  Snæverhjærtethed,  og  derfor  er  Lignelser  som:  Arbejderne  i  Vin- 
gaarden,  den  fortabte  Søn  og  de  10  Talenter  særligt  typiske.  En  anden 
Side  ved  Kristi  Væsen  er  hans  Veltalenheds  Ejendommelighed,  at  han  ved 
en  pludselig  Vending  faar  os  til  saa  at  sige  at  fornægte  vort  medfødte 
Standpunkt,  som  naar  vi  —  næsten  mod  vor  Vilje  —  holder  med  Samari- 
tanen mod  Tempeltjeneme,  med  Tolderen  mod  Farisæeren,  med  den  fortabte 
Søn  mod  den  skikkelige.  I  Historien  om  Synderinden,  hvis  Ægthed  For- 
fatteren med  fuld  Ret  hævder,  bestaar  Ejendommeligheden,  som  allerede 
Georg  Brandes  har  fremhævet,  i  det  paa  engang  undvigende  og  centralt 
rammende  i  Svaret. 

Vi  bliver  Vidne  til  Jesu  menneskelige  Svaghed,  naar  han  paa  Korset 
raaber:  „Min  Gud,  min  Gud,  hvorfor  har  du  forladt  mig?"  Netop  saadanne 
Udslag  af  menneskelig  Smerte  og  Tvivl  griber  os  andre  lige  saa  meget, 
som  de  forekommer  de  Troende  betænkelige.  Lukas  har  da  ogsaa  helt 
udeladt  Klagen  og  i  Stedet  for  lagt  Jesus  en  Mængde  andre,  naturligvis 
opbyggelige  Ord  i  Munden.  Paa  samme  Maade  udskiller  Mattæus  og 
Lukas  omhyggeligt  alle  Udslag  af  Vrede  og  heftig  Lidenskab,  om  hvilke 
Markus  uden  Mistanke  fortæller.     Et  lille  Træk,  der  vidner  om  Jesu  men- 

neskelige  Begrænsning,  har  Schwally  XY^2ls  Leben  nach  dem  Tode  nach  den 
Vorstellungen  des  alten  Israels.  Giessen  1892)  rigtigt  gjort  opmærksom 
paa.  Fra  Eksilets  Tid  var  —  i  Forbindelse  med  Læren  om  Scheol  — 
Troen  paa  Belønning  og  Straf  allerede  her  i  Livet  traadt  i  Forgrunden  i 
Bevidstheden.  Lykke  var  gode  Gerningers  Løn,  Sorg  og  Sot  var  Straf  for 
Synder.  Kristus  maatte  i  Følge  hele  sin  Forkyndelse  træde  i  skarp  Oppo- 
sition til  denne  Anskuelse.  Da  de  Skriftkloge  fører  en  Blind  til  ham  og 
spørger:  „Mester!  Har  han  eller  hans  Forældre  syndet?"  svarer  Jesus: 
pingen  af  dem  har  syndet,  men  det  er  sket,  for  at  Guds  Gerninger  skulde 
fuldbyrdes  i  ham"  (Joh.  IX,  2).  Endnu  skarpere  udtaler  han  sig  (Luk.  XIII,  1) 
angaaende  de  Galilæere,  hvis  Blod  Pilatus  havde  blandet  med  deres  Ofre, 
at  de  paa  ingen  Maade  var  værre  end  andre  Galilæere,  saa  lidt  som  de  18, 
der  dræbtes  af  Siloams  Taarn,  var  værre  end  andre  i  Jerusalem.  Trods 
dette  helbreder  Jesus  den  Værkbrudne  ved  at  forlade  ham  hans  Synder,  og 
han  siger  til  den  Blinde  efter  Helbredelsen  :  „Gaa  bort  og  synd  ikke  mere!*" 
Denne  klare  Sjæl  har  da  saa  lidt  som  nogen  kunnet  frigøre  sig  fra  en 
døende  Fortidstros  Rudimenter. 

Johannes-Evangeliet  henfører  Ryberg-Hansen  til  Lilleasien  uden  at  be- 
nægte, at  det  kan  være  opstaaet  i  den  Apostlen  Johannes  nærstaaende 
Menighed.  Der  foreligger  saaledes  en  Mulighed  for,  at  mange  af  Skil- 
dringerne kan  være  ægte,  selv  om  de  kun  forefindes  i  dette  Evangelium. 
Derimod  røber  Talerne  sig  snart  som  uægte  ved  Tone  og  Indhold.  Det  er 
filosofiske  Taler  —  ogsaa  heri  tør  vi  se  et  Vidnesbyrd  om  Evangeliets  lille- 
asiatiske Hjemstavn  —  om  Jesus,  der  lægges  Jesus  selv  i  Munden.  Spro- 
gets ejendommelige  Mystik  har  til  alle  Tider  gjort  dette  Evangelium  til  det 
mest  betagende.  Jeg  ser  i  det  et  Stridsskrift  mod  Gnostikerne,  der  vilde 
fornægte  Kristi  Menneske  vorden  i  bogstavelig  Forstand.  Evangelisten 
stræber  af  al  Magt  at  skaffe  Beviser  for,  at  Ordet  virkeligt  blev  Kød. 
Han  lader  den  romerske  Soldat  stikke  Kristus  i  Siden,  saa  der  udflyder 
Blod  og  Vand,  og  han  alene  fortæller  Historien  om  den  vantro  Thomas, 
der  ligefrem  er  et  Billede  paa  Gnostikeren  med  hans  Tvivl. 

Der  kunde  siges  uendeligt  meget  mere  endnu  om  dette  Æmne,  men 
Meningen  er  jo  ikke  at  genfortælle  Bogen,  men  at  tilskynde  Læserne  til 
selv  at  tage  fat.  De  Troende  vil  i  denne  Bog  kunne  finde  Beviser  for,  at 
nytestamentlig  Kritik  hverken  er  ensbetydende  med  Ondskab  eller  Pedan- 
teri. Men  en  Bog  som  denne  er  der  fuldt  saa  megen  Trang  til  blandt  de 
københavnske  Dannelsesradikale,  der  staar  saa  underligt  uforstaaende  over- 
for alle  religiøse  Fænomener,  som  de  simpelthen  tror  at  kunne  affærdige 
som  Udslag  af  Dumhed  og  Magtsyge.  Og  alle  vil  herigennem  faa  en 
Forestilling  om  den  store  og  vanskelige  Opgave,  der  stilles  den  moderne 
Religionshistoriker,  idet  ikke  blot  hans  Hjærne  skal  være  med  i  Arbejdet, 
men  ogsaa  hans  Hjærte  en  Stund  skal  kunne  flamme  for  de  Idealer,  hvis 
Oprindelse  han  skildrer. 


Gerhart  Hauptmann. 

Af  I.  P.  Jacobsen. 
I. 

Naar  adskillige  af  vor  Tids  ypperfte  Tænkere  helt  eller  overvej- 
ende skriver  for  Theatret,  er  det  formodentlig  bl.  a.  fordi  de,  i  hvert 
Fald  paa  et  vist  Tidspunkt  i  deres  Produktion,  har  ment  at  Theatret 
er  et  hensigtsmæssigt  Organ  for  Forkyndelsen  af  deres  Idéer.  Opfat- 
telsen af  Theaterforestillingen  som  en  Art  Anskuelsesundervisning  der 
virker  stærkere,  mere  umiddelbart  betagende  end  Ordets  Kunst  alene, 
naturligvis  særligt  overfor  de  enfoldige,  de  ureflekterte,  er  gammel  og 
har  staaet  sin  Prøve.  Her  i  Evropa  er  det  Kirken  der  først  har  be- 
nyttet Theatret  til  religiøs  Belæring  og  Opbyggelse.  For  Mængden  af 
Troende,  der  ikke  kunde  læse  og  hvis  Intelligens  var  for  sløv  eller 
uudviklet  til  at  lade  Prædikenen  fange  og  fængsle  og  gøre  Talerens 
Ord  til  levende  og  virkende  Liv  i  sig,  havde  Kirken  først  sine  Malerier 
og  Statuer  der  talte  et  Sprog  den  menige  Mand  kunde  fatte  og  samle. 
Men  et  langt  hildkomnere  Virkemiddel  blev  den  dramatiske  Fremstil- 
ling, der  forener  Ordets  og  Plastikens  Kunst.  I  Renæssancens  og  Re- 
formationens Brydningstid  blev  Theatret  et  mægtigt  Agitationsmiddel, 
og  skønt  den  nyere  og  nyeste  Tid  byder  Theatret  uendeligt  ringere 
Kaar  end  Oldtiden  og  Middelalderen  havde  gjort,  er  Scenen  endnu  i 
manges  Øjne  en  Prædikestol,  der  bl.  a.  har  det  fælles  med  Kirkens 
Prædikestol,  at  Diskussion  er  udelukket  saa  længe  Forestillingen 
varer. 

Det  er  dog  et  Spørgsmaal,  om  ikke  de  faa  enkelte  Stormænd  der 
ved  ny  tankedybe  Dramaer  endnu  stedse  samler  tænkende  Menneskers 
Interesse  om  Theatrets  Virksomhed,  ikke  noget  overvurderer  Scenens 
kulturelle  Betydning  i  vore  Dage.  Konkurrencen  med  andre  Medde- 
lelsesmidler er  i  hvert  Fald  blevet  stadig  haardere,  medens  Theatrets 
Publikum  er  blevet  samtidig  mere  fordringsfuldt  og  mere  uensartet. 
Derfor  er  den  dramatiske  Teknik  ogsaa  undergaaet  den  ene  Forandring 
efter  den  anden  siden  Klassicismens  Glandstid.  Naturalismens  Gennem- 
brud i  Dramaet  er  et  af  Resultaterne  af  de  mange  Forsøg  paa  at  faa 
Mængden  i  Tale  under  de  for  Dramaets  Idé  gunstigste  Vilkaar. 

Selvfølgelig  er  Naturalismen  ikke  blot  Teknik,  ikke  blot  Form. 
Den  er  et  naturligt  Udtryk  for  et  nyt  Indhold;  den  er  et  af  den  mo- 
derne demokratiske  Stræbens,  et  af  den  humane  sociale  Medfølelses 
og  Forargelses  Udtryksmidler  —  i  Dramaet  som  i  Roman,  Maleri, 
Skulptur.  — 

Hauptmann  er  kun  41  Aar  gammel  og  staar  dog  som  Veteran  og 
som  Bannerfører  i  den  Kamp  om  Theatret,  de  ny  kunstneriske  og  so- 

ciale  Idéers  Talsmænd  i  Tyskland  har  Ført  lige  siden  1889,  da  hans 
første  Skuespil  „Før  Solopgang''  blev  opført  paa  det  samme  Aar  stif- 
tede „Fri  Theater"  i  Berlin.  Det  undrer  én  at  han,  saa  ung  han  er, 
med  Rette  kaldes  Foregangsmand.  De  Gennembrudsidéer  der  i  Frem- 
tidens Historieskrivning  vil  særmærke  det  19.  Aarh.'s  sidste  Decennier, 
træffer  vi  andetsteds  længe  før  —  baade  i  Frankrig  og  i  Norden.  De 
havde  her,  trods  alt,  blidere  Kaar  end  i  Tyskland.  Den  sociale  Kritik 
under  alle  dens  Former  maatfe  og  maa  i  Tyskland  kæmpe  mod  selve 
Rigsheroerne,  Grundlæggerne  af  Tysklands  Storhed,  Genstand  for  de 
Flestes  Ærefrygt.  De,  deres  Embedsmænd,  deres  Presse,  betød  mere 
og  var  i  sig  selv  mere  end  de  herskende  hos  os.  Hos  os  gaar  Gennem- 
brudsmændene  løs  paa  det  gamle  uden  Fjerneste  Respekt,  endsige  Pietet, 
overbeviste  om,  at  de  herskende  Mænd  og  de  herskende  Meninger  er 
visne  og  raadne.  Her  vindes  den  offendige  Mening  længe  før  de 
Gamle  slipper  Magten.  Og  skønt  Theatret  er  langsomt  og  konservativt, 
aabner  det  sig  nu  og  da  for  det  Ny,  for  Kritiken,  for  Bjørnson,  Brandes, 
Ibsen.  Naarvii  København  laver  frit  Theater  efter  Berlin  er  det  sik- 
kert mere  af  honnet  Ambition  end  fordi  det  føltes  som  en  Nødven- 
dighed. I  hvert  Fald  kan  vort  fri  Theaters  Virksomhed  ikke  sammen- 
lignes med  Freie  Btihne's.  Dette  begyndte  sin  Virksomhed  1889  med 
at  opføre  „Gengangere''  der  var  udelukket  fra  alle  offentlige  Theatre. 
Men  hos  os  opførtes  „Gengangere''  allerede  1883  paa  Folketheatret  af 
August  Lindbergs  Selskab.  Og  en  Række  af  Hauptmanns  Dramaer 
kom  frem  paa  Berlins  fri  Theater  —  og  vilde  uden  dette  vanskelig 
blevet  spillet,  medens  der  neppe  er  opført  noget  Skuespil  paa  vort  fri 
Theater  der  ikke  enten  uden  Skade  kunde  have  været  uopført  eller 
ligesaa  godt  kunde  været  opført  paa  et  offendigt  Theater. 

Hauptman  var,  da  hans  første  Skuespil  blev  opført,  27  Aar  gammel. 
Han  havde  levet  og  lært  meget  under  en  Livsførelse  der  til  Tider 
havde  været  rig  paa  Spænding.  Han  er  født  i  Obersalzbrunn  i  Schle- 
sien  hvor  hans  Fader  ejede  et  anseligt  Hotel.  Hans  Barndom  var 
lykkelig.  Hans  Forældre  var  samvittighedsfulde  og  dygtige  Menne- 
sker. Den  Religiøsitet  der  den  Gang  hørte  til  i  enhver  respektabel 
Familie  havde  hos  dem  en  noget  stærkere  personlig  Farve.  Ober- 
salzbrunn ligger  i  Nærheden  af  Herrnhut.  Gerharts  Forældre,  navnlig 
hans  Moder,  var  stærkt  paavirket  af  den  inderligere  Religiøsitet,  der 
har  udviklet  sig  i  disse  Egne,  hvor  Katholicisme  og  Protestantisme 
mødes.  Forældrenes  borgerlige  Virksomhed  havde  et  eget  gammeldags 
og  aristokratisk  Præg;  Folk  sad  ikke  og  drak  og  spillede;  Forretningen 
var  ikke  anlagt  paa  Besøg  fra  Gaden  men  paa  længere  Ophold  af  vel- 
havende Familier  der  kom  her  for  Rekreationens  Skyld.  Det  er  ikke 
her  Gerhart  har  hentet  sin  Viden  om  og  sin  inderlige  Afsky  for  Al- 
koholens Virkninger.  Faderens  aristokratiske  Fastholden  ved  den  ned- 
arvede og  én  Gang  indarbejdede  Form  for  Gæstgiverernæring  førte 
endog  ni  Familiens  økonomiske  Ruin.   Ny  opdagede  Badesteder  andet- 

Steds,  ny  Jernbaneanlaeg  m.  m.  trak  det  velhavende  Klientel  bort  fra 
„Den  preussiske  Krone"  i  Obersalzbrunn,  og  man  kunde  eller  vilde 
ikke  indrette  Hoteller  som  en  ganske  almindelig  Restauration.  1877 
solgte  den  gamle  Hauptmann  Ejendommen,  der  ikke  længer  kunde  for- 
rente de  betydelige  Piioriteter  han  i  de  gode  Dage  havde  optaget  for 
at  udvide  Forretningen.  Da  han  havde  betalt  enhver  sit,  var  der  saa 
godt  som  intet  tilbage.  Han  overtog  en  lidet  indbringende  Banegaards- 
restauration,  der  tilnød  kunde  ernære  ham  (^  hans  Husti^.  De  ældre 
Søskende  var  da  komne  saa  vidt,  at  de  kunde  sørge  for  sig  selv,  men 
Gerhan  gik  endnu  i  Skole  i  Breslau.  Han  var  hverken  særlig  flittig 
eller  særlig  interesseret;  i  enkelte 
Fag,  navnlig  Tegning  og  Moders- 
maalet,  var  han  vel  særdeles  flink, 
men  en  akademisk  Løbebane  syn- 
les lidet  sandsynlig.  Allerede  1878 
blev  han  da  taget  ud  af  Skolen 
uden  at  have  faaet  nogen  Examen. 

Hvad  skulde  der  blive  af 
Drengen?  Den  ældre  Broder 
Carl,  Gerharts  fonrolige,  der 
vidste  at  han  havde  fyldt  sine 
Skrivebøger  med  lyriske  Digte 
og  Eventyr,  mente  nok,  at  han 
skulde  være  Digter,  men  det  var 
i  hvert  Fald  en  lang  Vej.  Fore- 
løbig kom  han  1  Huset  hos  en 
Onkel,  en  velhavende  Storbonde, 
hvis  Familieliv  ligesom  gamle 
Hauptmanns  var  præget  af  herm- 
hutisk  Aand.  Onkel  Schubert  og  Tante  Julie  havde  lige  mistet  deres 
eneste  Søn.  Sorg  over  Sønnetabet  lagde  Skyder  over  det  Familieliv 
som  Gerhan  nu  skulde  leve  i. 

De  to  Aar  han  tilbragte  i  dette  Hus  har  sat  dybe  Mærker  i  hans 
digteriske  Gerning.  1  afle  hans  bedste  Arbejder  har  han  givet  sin 
religiøse  Spænding  Udtryk.  Hvorledes  han  efterhaanden  senere  gribes 
af  de  moderne  Idéer,  af  den  moderne  Verdensanskuelse,  kan  kun 
anes;  men  hans  Barndoms  og  Ungdoms  religiøse  Erfaringer  er  ham 
ofte  til  megen  Hjælp.  Ganske  særligt  er  der  en  Række  Figurer  i 
hans  Dramaer,  Præsterne,  der  er  skitserede  med  den  overlegne  god- 
modige Ironi,  der  er  naturlig  for  den  der  kender  Religiøsitet  som 
Inderlighed.  I  „Ensomme  Mennesker",  et  af  hans  første  Skuespil  (der 
minder  overordentlig  stærktom  „Rosmersholm"),  et  Skuespil,  hvor  det 
ikke  er  den  ydre,  haandgribelige  sociale  Nød  Forfatteren  vil  skildre, 
men  for  en  Gangs  Skyld  sjælelige  Konflikter  i  en  Bourgeois-Videnskabs- 
mands Familie,    stifter    vi  saaledes   flygtig  Bekendtskab  med  Præsten 

der  har  hjemmedøbt  den  unge  Darwinists  lille  Søn.  Scenen  er  mesterlig, 
levende,  sand.  De  to  gamle  Bedsteforældre,  brave,  gode,  tilpas  re- 
ligiøse, med  en  inderlig  Kærlighed  til  deres  Søn.  Han,  den  unge 
Naturforsker,  nervøs,  lunefuld,  pirrelig,  uenergisk,  snart  tillidsfuld, 
snart  dybt  nedslaaet.  Hustruen,  god  og  kærlig,  lidt  forskræmt, 
ulykkelig  over  sin  Uvidenhed,  over  at  staa  udenfor  sin  Mands  Tanke- 
verden. Af  Hensyn  til  Forældrene  og  til  sin  Hustru  har  den  unge 
Fritænker  indvilget  i  at  lade  sit  Barn  døbe  af  den  astmatiske  lokale 
Bourgeois-Præst,  en  rigtig  rar,  hyggelig  Mand,  der  efter  den  hellige 
Handling  nyder  et  Glas  Vin  og  en  Cigar,  konverserer  Familien  og  ser 
sig  omkring  i  den  hyggelige  Stue.  Han  undlader  ikke  ved  Synet  af  et 
Billede,  der  forestiller  Jacobs  Kamp  med  Englen,  med  Andagt  at  citere 
den  tilhørende  Bibel texr,  alt  imens  han  behageligt  damper  løs  paa 
Havaneseren:  Jeg  (pf,  pf)  slipper  Dig  (pf)  ikke  før  Du  har  (pf,  pf) 
velsignet  mig;  og  Synet  af  Darwins  og  Hackels  Portræter  fremkalder 
en  usædvanlig  stærk  Dampen  og  en  nervøs  Sindsbevægelse  den  skaffer 
sig  Luft  i  nogle  afbrudie  Ord  om  Guds  Billede  og  Aberne. 

I  „Væverne",  det  gribende  sociale  Drama,  er  der  ogsaa  en  Præst, 
en  Sognepræst  naturligvis.  Vi  træffer  ham  hos  den  rige  Fabrikant 
Dreissiger  den  Aften  da  Nød  og  Brændevin  har  drevet  de  forhung- 
rede Vævere  til  at  angribe  selve  Fabrikantens  Privatbolig.  Han  hedder 
Pastor  Kittelhans;  han  er  en  lille  trivelig,  hyggelig  Mand,  velvillig 
nedladende  overfor  de  unge,  høflig-hengiven,  men  ikke  ydmyg,  overfor 
Fabrikanten,  ret  en  Biedermann.  Hauptmanns  Skildring  af  ham  er 
saa  slaaende  sandfærdig,  saa  ganske  udenfor  Karikatur,  at  jeg  citerer 
nogle  Repliker.  Han  siger  først  til  den  unge  forsagt-radikale  Huslærer, 
Embedsmandssønnen  der  som  Student  er  gaaet  til  Venstre  til  Sorg  for 
sin  Familie  —  en  typisk  Skikkelse  i  det  moderne  Tyskland: 

,Ja,  da  vi  var  i  Deres  Alder  havde  vi  om  ikke  just  Deres  Meninger  saa  dog  lig- 
nende; Ungdomsidealerne,  Hr.  Kandidat,  ja  de  er  skønne,  men  saa  flygtige  —  som 
Solskin  i  April.  Naar  man  i  30  Aar,  hvert  Aar  52  Gange  foruden  paa  de  store  Høj- 
tider har  forkyndt  Ordet  fra  Prædikestolen,  saa  er  man  blevet  mer  rolig**  .  .  .  Kandi- 
daten vover  nogle  høflige  Indvendinger.  Sognepræsten  fortsætter  . . .  ,Ja,  jeg  ved  nok 
jeg  har  Embedsbrødre  der  i  en  fremskreden  Alder  bærer  sig  noget  ungdommeligt  ad; 
en  præker  mod  Brændevinspesten  og  laver  Maadeholdsforeninger,  en  anden  laver 
Opraab  .  .  .  men  alt  det  gør  ikke  Nøden  mindre  blandt  Væverne.  Alt  hvad  de  ud- 
retter er  at  undergrave  den  sociale  Fred.  Nej,  her  maa  man  virkelig  sige:  Skomager, 
bliv  ved  Din  Læst,  Sjælesørger,  giv  Dig  ikke  af  med  Maveforsorg.  Lad  os  prædike  det 
rene  Gudsord  og  overlade  Resten  til  ham,  der  reder  Fuglene  deres  Seng  og  giver 
dem  deres  Føde  ..." 

Og  lidt  senere,  da  Mængdens  Larm  udenfor  vækker  Opmærksomhed,  og  Præsten 
ved  at  se  ud  gennem  Vinduet  faar  Øje  paa  flere  han  kender,  fyldes  han  af  hellig  For- 
argelse: „Dér  kan  De  se,  Hr.  Kandidat,  det  er  ikke  blot  unge  Lømler  der  laver  Halloj, 
der  er  gamle,  satte  Vævere  med  i  Mængde,  Mennesker  jeg  i  mange  Aar  har  kendt 
som  hæderlige,  gudfrygtige  Kristne.  De  løber  med,  tager  Del  i  disse  Optøjer,  træder 
Guds  Lov  under  Fødder;  vil  De  maaske  endnu  forsvare  dem  .  .  ."  Her  gril>er  Præste- 
konen ind.     Hun  er  lille,  mager,   vissenbesk,  og  hendes  spidse  Forargelse  driver  Fa- 

brikanten,   der  med  stigende  Arrigskab  har  hørt  paa  Diskussionen,   til  brutalt  at  vise 
Huslæreren  Døren. 

Tumlen  og  Larmen  udenfor  bliver  stadig  stærkere.  Fabrikantens  Folk  har 
imidlertid  faaet  fat  i  en  af  de  oprørske  Vævere  og  fører  ham  ind  i  Stuen.  En  Politi- 
assistent der  nu  er  kommen  tilstede  farer  strax  løs  paa  ham  med  Grovheder  og 
Skældsord  som  denne  uforknyt  besvarer  med  samme  Mønt.  Man  kommer  ingen  Vegne, 
ikke  en  Gang  hans  Navn  lykkes  det  at  faa  ud  af  ham.  Da  træder  Præsten  frem. 
,Jager,  Moritz  Jager,  kender  Du  ikke  mig?  .  .  .  Jeg  er  Din  Sjælesørger,  Moritz,  er 
det  ikke  mig  der  optog  Dig  i  de  helliges  Samfund  i  Daaben,  mig  der  første  Gang  rakte 
Dig  Herrens  Legeme  og  Blod.  Husker  Du  ikke  alt  hvad  jég  har  gjort  for  at  lægge 
Dig  Guds  Ord  paa  Hjerte,  er  det  Takken  derfor?"  —  Moritz  Jager  (lidt  trodsig  og  for- 
legen som  en  Skoledreng):  Jeg  ofrede  jo  en  Daler  .  .  .  Kittelhaus:  Penge,  Penge, 
tror  Du  maaske,  jeg  .  .  .  at  disse  elendige  Penge  .  .  .  Behold  Du  dine  Penge  .  .  . 
Vær  god,  vær  Kristen,  tænk  paa  hvad  Du  har  lovet.  Hold  Guds  Bud,  vær  god  og 
from  .  .  .  Penge,  Penge  .  .  .** 

De  visnede  Rester  af  en  yderst  moderat  Humanitet  der  ligger  paa 
Bunden  af  den  lutherske  Sognepræst  kan  til  en  vis  Grad  forsone  .  .  . 
Han  er  ingen  Karikatur,  men  den  lovlige  Ordens,  Klassestatens  be- 
skikkede Forsvarer. 

Hauptmanns  Præster  ligner  hinanden,  og  de  ligner  allesammen  hans 
Luther  i  „Florian  Geyer",  ikke  Luther  fra  Worms,  men  den  Luther 
der  opfordrede  Fyrster  og  Herrer  til  at  slaa  de  fattige,  oprørske 
Bønder  ned  som  gale  Hunde,  den  Luther  der  gjorde  Fyrsten  til  Pave 
og  Præsterne  til  Statspoliti.  De  Forrædere  og  Overløbere  der  svigter 
Bøndernes  Sag  i  1525  skyder  sig  alle  ind  under  Luther.  Da  Bonde- 
høvdingen Florian  Geyer  gaar  i  Rette  med  Overløberen  Wilhelm  von 
Grumbach,  svarer  denne:  Luthersk  har  jeg  været,  men- ikke  Karlstadtsk, 
end  mindre  Miinzersk.  Jeg  holder  fast  ved  Guds  Ord  ligesom  Martin 
Luther. 

Men  Hauptmann  er  trods  alt  ikke  blind  for  hvilken  uhyre  Magt  den 
kirkelige  Tradition  ejer  over  Menneskers  Sind,  ogsaa  deres  der  mener 
sig  fri.  Tannhauser  lever  nu  som  i  Middelalderen.  Da  Mester  Henrik 
i  „Klokken  der  sank*"  uroligt  higende  har  forladt  Hustru  og  Børn  og 
lever  oppe  i  Bjergene,  lykkelig  i  Bevidstheden  om  sine  Evners  Skaber- 
kraft, lykkelig  over  at  se  sit  Værk  fremmes,  lykkelig  over  sit  Eiskovsliv 
sammen  med  den  underdejlige  Rautendelein ,  kommer  Præsten  fra 
hans  Hjem  i  Dalen  op  til  ham  for  at  formaa  ham  til  at  vende  tilbage 
til  Hus  og  Hjem  og  Menighed.  Hans  Tale  til  Henrik  er  ikke  mere 
dybsindig  end  en  Præstetale  i  Almindelighed,  men  han  ender  med  at 
sige:  „Midt  i  al  Din  Drømmedaad  vil  Du  blive  ramt  af  Tvivl.  Du  vil 
hverken  leve  eller  dø,  Du  vil  forbande  Verden  og  Gud  og  Dit  eget 
Værk  .  .  .  men  tænk  saa  paa  mig.**  Henrik  siger  at  dette  vil  lige 
saa  lidt  ske  som  den  Klokke  han  en  Gang  støbte  der  nede  i  Dalen  — 
den  Klokke  der  var  bestemt  til  Kirkeklokke,  men  som  undervejs  fra 
Værkstedet  til  Kirken  sank  i  Dybet  og  forsvandt,  —  vil  komme  til  at  lyde 
igen.  Præsten  gaar  vred  sin  Vej,  men  siger  paa  Tærskelen:  Sie  klingt 
euch  wieder,  Meister!     Denkt  an   mich!     De  mange  hedenske  Natur- 

væsener  der  er  vrede  over  at  Henrik  ,fra  Menneskeland''  er  trængt 
ind  i  deres  Rige  og  har  erobret  den  af  dem  alle  efterstræbte  Rautende- 
lein  er  paa  Færde  mens  Mesteren  sover  efter  sit  Dagværk.  Han  drøm- 
mer uroligt,  og  Digteren  personificerer  hans  Drøm  for  Tilskuerne  ved 
disse  Naturvæseners  Færd  og  Tale.  Nøkken  kommer  frem  og  siger: 

Hold  op!   Forgseves  er  Din  Kamp, 

Thi  det  er  Gud  Du  kæmper  med,  Gud  som  til  Kamp  Dig  kalder, 

han  har  Dig  vejet  og  for  let  Dig  fundet, 

thi  Du  er  svag  .  .  . 

Og  Henrik  vælter  sig  urolig  frem  paa  sit  Leje,  men  Nøkken  fDrtsætter 
sin  truende  Tale. 

Ja  det  er  netop  Sagen.  Henrik  er  svag.  Den  Klokke  han  en  Gang 
støbte  til  Kirkebrug  —  den  Klokke  der  rullede  i  Dybet  fordi  Me- 
steren havde  faaet  højere  Maal  for  sin  Stræben,  den  lyder  igen  for 
ham;  Minderne  stiger  frem  som  Skyggeskikkelser;  hans  arme  Hustru 
er  død  af  Sorg,  hans  lille  Dreng  og  hans  lille  Pige  kommer  til  Syne 
for  ham ;  de  bærer  en  lille  Krukke  der  er  fyldt  med  Taarer,  de  Taarer 
deres  Moder  har  grædt .  .  .  Nej,  Henrik  er  ikke  stærk  nok  til  at  leve 
paa  Vidderne.  „Mindekrigen  Kraften  sluger'.  Præsten  fik  Ret.  Klokken 
lyder  igen;  han  hører  hjemme  blandt  de  døbte  Mennesker  .  .  .  Han 
forbander  Rautendelein,  forbander  sit  Værk,  higer  tilbage  til  Præstens 
Kirke,  til  Præstens  Gud.  — 

Opholdet  i  Onkelens  Hus  var,  hvor  sundt  og  styrkende  det  end 
i  og  for  sig  kunde  være,  baade  sjæleligt  og  legemligt,  i  Længden  for- 
maalsløst.  I  1880  blev  Hauptmann  optaget  paa  Kunstskolen  i  Breslau. 
Den  videnskabelige  akademiske  Løbebane  var  opgivet;  nu  skulde  det 
prøves,  om  der  kunde  komme  noget  ud  af  de  kunstneriske  Anlæg  man 
havde  sporet  hos  ham.  Det  gik  her  endnu  daarligere  end  i  Real- 
skolen. Den  unge  Mand  med  den  rige  Fantasi,  den  kaotiske  Skaber- 
trang, var  en  daarlig  Elev  .  .  .  eller  hans  Foresatte  daarlige  Lærere. 
Planløs  Modelleren  og  planløst  Digteri  tog  hans  Tid,  1882  forlod  han 
Breslau  og  drog  til  Jena  hvor  hans  ældre  Broder  Karl  studerede  Na- 
turvidenskab. Noget  planmæssigt  Studium  drev  han  heller  ikke  her, 
ihvorvel  Ernst  Haeckel  utvivlsomt  har  øvet  en  betydelig  Indflydelse 
paa  ham.  Større  Betydning  for  hans  hele  Udvikling  havde  dog  sikken 
Samlivet  med  jævnaldrende  eller  ældre  Studerende.  Klar  over  sin 
Fremtid  blev  han  imidlertid  heller  ikke  her  —  Modellering,  Toning, 
Digtning,  Musik,  Historie,  lidt  af  alt  drev  han,  uden  Methode  men  dog 
ikke  uden  Udbytte.  Et  Par  Italiensrejser  gav  hans  modtagelige  gæ- 
rende Aand  nyt  Stof.  Han  var  nu  22  Aar  gammel.  Den  Planløshed 
der  har  hindret  ham  i  at  gaa  Embeds-  og  Fagstudiets  lige  Vej  er  ikke 
et  Udtryk  for  Pjankethed  eller  Letsind  —  men  for  en  vis  Angst  for 
at  lukke  sig  inde  i  en  mere  eller  mindre  tilfældig  Idé-  og  Interesse- 
kres.     Hans  Rejsebreve   er  ikke  Turistbreve;   de   fortæller  om   hans 

dybe  Optagethed  af  sociale  Foreteelser,  og  mere  og  mere  paatræiigende 
melder  sig  Spekulationen  over,, hvorledes  han  skal  finde  en  Kunstform, 
der  gribende  og  levende  kan  udtrykke  alt  det  der  gærer  i  ham. 

I  Maj  Maaned  1885  holdt  han  Bryllup  med  sin  Svigerinde.  For- 
uden hvad  Ægteskabet  ellers  bragte  ham,  blev  hans  økonomiske  Stil- 
ling derved  betrygget.  For  hans  Digtergerning  har  dette  været  af 
uberegnelig  Betydning,  Aldrig  har  Hauptmann  skrevet  for  Brødet, 
altid  har  han  i  fuldkommen  Ro  kunnet  fordybe  sig  i  sit  Emne  og  ud- 
arbejde det  saa  langsomt  eller  saa  hurtigt  som  det  passede  ham.  Alt 
hvad  han  har  skrevet  bærer  Vederheftighedens  Præg.  Omhyggelige 
Studier  ligger  bag  hvert  eneste  af  hans  Dramaer.  Den  Fare  for  Dilet- 
tanteri og  artistisk  Letfærdighed  som  Planløsheden  i  hans  Studieaar  og 
hans  Interessers  Manfoldighed  kunde  indeholde,  fjernedes  ved  den 
Tryghedens  Samvittighedsfuldhed  hvormed  han  gaar  til  Udformningen 
af  de  Problemer  der  lever  i  hans  dybtmenneskelige  Sjæl  og  et  efter 
andet  trænger  sig  frem  i  hans  Bevidsthed  med  Krav  paa  Formens  Liv. 

I  de  første  Aar  efter  Brylluppet  levede  han  i  Erkner  i  Nærheden 
af  Berlin,  i  fri,  landlige  Omgivelser.  Det  var  frugtbare  Aar,  ikke  i 
udvortes  Produktivitet,  men  i  Modning,  i  Tilegnelse.  Omgangskresen 
var  lidet  talrig.  Den  af  Kresen  der  fik  størst  Betydning  for  Haupt- 
manns  Udviklingsretning  var  hans  Ven  fra  Jena,  Ferdinand  Simon,  der 
senere  blev  gift  med  en  Datter  af  Socialistføreren  Bebel.  Med  ham 
diskuterede  han  Kvindesagen  —  Ibsens  „Dukkehjem"  var  jevnlig  Ud- 
gangspunktet; ved  ham  kom  han  i  Berøring  med  sociale  Livsytringer 
han  forhen  kun  havde  andenhaands  Kendskab  til.  Jevnlig  tog  han 
ogsaa  ind  til  Berlin  for  at  høre  Forelæsninger,  fordybede  sig  i  religions- 
historiske Studier,  tænkte  paa  at  skrive  en  Jesu  Liv".  Men  bag  det 
altsammen  laa  dog,  som  den  stadige  Genstand  for  Spekulation  og  stille 
Eftertanke,  Problemet  om  Formen. 

Han  havde  jo  allerede  som  Barn  og  som  Dreng  skrevet  Digte  og 
Æventyr,  og  bestandig  kom  han  tilbage  til  Digtningen  som  Udtryks- 
middel for  de  Stemninger  og  Tanker  der  gærede  i  ham.  Et  Digt  om 
Gracchus's  Død  og  et  Skuespil  om  Kejser  Tiberius  (1884)  naaede 
aldrig  til  Trykkeriet.  Et  kaotisk,  dybsindigt-formløst  Digt  „Prome- 
thidenlos"  blev  offentliggjort  i  1885,  men  strax  efter  lod  Forfatteren 
alle  de  ikke  solgte  Exemplarer  —  og  det  var  de  fleste  —  tilintetgøre, 
en  Handlemaade  der  hos  ham  var  Udtryk  for  de  strenge  Krav  han 
stillede  til  Formen,  Krav  han  erkendte  ikke  var  opfyldt  ved  denne 
Debut.  I  1887  handlede  han  paa  lignende  Maade  med  en  Digtsamling: 
„Den  brogede  Bog",  og  en  stor  Roman  han  var  begyndt  paa,  en 
egocentrisk  Samfundsskildring  af  samme  Art  som  Gottfried  Kellers 
„Den  grønne  Henrik"  eller  Dickens'  „David  Copperfield**,  blev  aldrig 
fuldført,  hvorimod  meget  af  den  Problemdrøftelse  og  Samfundsskildring 
Fragmentet  rummede  er  blevet  udnyttet  i  de  senere  Dramaer.  Det  er 
atter  her  Spørgsmaalet  om  Formen   der  bestandig  ligger  Digteren  paa 

Sinde.  Aandsindhold  og  Aandsspænding  har  han  i  rigeligt  Maal,  men 
hvoriedes  bedst  objectivere  det,  gøre  det  anskueligt,  saa  dette  Liv  og 
denne  Spænding  meddeler  sig  til  andre.  I  lige  Grad  maa  man  beundre 
hans  Resignation  og  hans  Maalbevidsthed.  Med  megen  Ret  kan  man 
anvende  Nietzches  dybsindige  Epigram  om  ham: 

Wer  viel  einst  zu  verkunden  hat, 
Schweigt  viel  in  sich  hinein; 
Wer  einst  den  Blitz  zu  ztinden  hat 
Muss  lange  —  Wolke  sein. 

Den  dramatiske  Form  havde  i  mange  Aar  staaet  for  ham  som  den 
hensigtsmæssigste  og  virkningsfuldeste  —  vel  at  mærke  ikke  for 
Læseren,  men  for  Tilskueren.  Den  Forening  af  Plastik  og  Ordkunsf 
Theatret  giver,  syntes  ham  —  rigtigt  udnyttet  —  det  fuldkomneste  af 
alle  Udtryksmidler.  Men  Schillersk  Deklamationstragedie  med  side- 
lange dybsindige  Monologer  var  ham  en  Latterlighed,  og  franske  Kon- 
versationsstykker  syntes  ham  flove  og  uværdige,  i  en  Tid  da  store 
Klassekampe  og  dybe  aandelige  Problemer  præger  Samfundets  og  det 
enkelte  Menneskes  Liv.  Personlig  Berøring  med  et  Par  unge  For- 
fattere —  Talsmænd  for  en  yderliggaaende  Realisme  i  Dramaet  —  og 
fortroligere  Kendskab  til  Udlandets  store  Gennembrudsdigtere  —  Zola, 
Ibsen,  Tolstoj  —  bragte  ham  Erkendelsens  Klarhed  og  Beslutningens 
Fasthed.  Nu  var  han  modnet,  og  hans  første  Skuespil  blev  da  ogsaa 
et  Mesterværk   der   med   det   samme   gjorde   den  27-aarige  Digter  til 

Høvding.  (Fortsættes.) 

I  Aandslivet  som  i  Samfundslivet  skabtes  Grundlaget  for  den  moderne 
Kultur  i  det  18de  Aarhundredes  sidste  Del.  Dette  gælder  ikke  mindst 
for  Skolens  Vedkommende. 

Det  var  paa  denne  Tid,  at  Statsskolerne  reformeredes  i  Bund  og 
Grund  —  baade  Latinskolen  og  Folkeskolen  —  og  at  der  skabtes 
Privatskoler  med  videregaaende  Undervisning,  f.  Ex.  de  to  store  Skoler, 
der  stiftedes  af  Borgerdyds-  og  Efterslægtselskabet. 

Det  var  naturligvis  først  og  fremmest  Drengene,  det  gjaldt.  Men 
ogsaa  for  Pigebørnenes  Undervisning  vaagnede  Interessen,  om  end 
den  Uddannelse,  man  stræbte  efter  at  give  Pigerne,  var  mindre  om- 
fattende end  Drengenes.  Indtil  da  havde  man  for  Pigerne  kun  haft 
den  meget  tarvelige  Almueskole   og   i  de  mere  velstaaende  Familier 

lidt  Privatundervisning  af  en  „Husinformator".  Først  nu  stiftedes 
talrige  Skoler,  og  Opdragelsesanstalter  med  en  videregaaende  Under- 
visning for  Pigebørn. 

Det  første  Tegn  paa  den  ny  Bevægelse  i  Danmark,  var,  at  man 
begyndte  at  oversætte  franske  og  engelske  Bøger  om  Pigebørns 
Undervisning.  I  1776  oversatte  Johanna  Maria  Gamst  Fenelons  be- 
rømte Bog  „Om  Pigebørns  Opdragelse",  og  i  1777  blev  Hervey's  Af- 
handling „Om  Døttres  gudelige  Opdragelse*"  oversat  af  Lodde. 

Et  første  Tilløb  til  at  skabe  en  højere  Pigeskole  her  i  Landet  skete 
i  1782.  I  dette  Aar  udsendtes  en  „Anmeldelse  af  et  nyt  Opdragelses- 
Institut  for  unge  Frøkner  og  Jomfruer  under  Opsigt  af  Hr.  de  la 
Motte,  Ridder  af  den  kongelige  og  militære  St.  Ludvigs  Orden,  og  af 
Madame  de  la  Motte,  hans  Frue,  hvilket  Hans  kgl.  Majestæt  aller- 
naadigst  har  bevilget  „Titel  af  Kgl.  Institut"."  I  Følge  Anmeldelsen 
modtages  Eleverne,  naar  de  er  6  Aar ;  i  denne  Alder  betroes  de  til  Fru 
de  la  Motte  „ligesom  unge  Planter,  der  efter  at  have  fæstet  Rødder 
begynde  at  voxe,  at  udvikle  sig  og  at  skyde  op".  Man  begynder  med 
at  lære  dem  „Stadighed  ved  at  give  dem  et  eller  andet  smaat  at  be- 
stille". Naar  de  er  vænnede  dertil,  skal  de  lære  at  læse  og  skrive 
Fransk,  og  de  beskæftiges  udelukkende  dermed  i  3  Aar,  „da  dette 
Sprog  er  saa  rigt  paa  udødelige  Værker".  I  det  9de  Aar  begynder  de 
med  Regning,  Geografi  og  Fædrelandshistorie.  Naar  de  er  13  Aar, 
mener  man,  at  de  er  naaet  saa  vidt  i  de  almindelige  Skolefag,  at  de 
nu  kun  behøver  at  „gennemløbe  det,  de  allerede  har  lært  for  at  opnaa 
en  vis  Grad  af  Fuldkommenhed";  til  denne  „Gentagelse  bestemmes  to 
Dage  om  Ugen;  Resten  af  Tiden  anvendes  til  Musik,  Dans,  Tegning 
og  Haandarbejde.  Efter  denne  Forberedelse  er  de  modne  nok  til  at 
modtage  „den  rette  Undervisning".  Man  giver  dem  nu  ikke  mere 
Lærdomme,  kun  Raad  og  behandler  dem  som  fortrolige  Veninder. 
Man  er  langt  fra  at  ville  have  „lærde  Fruentimmer,  disse  utaalelige 
Væsener;  men  der  gives  en  Mellemvej  imellem  Lærdom  og  skammelig 
Vankundighed,  og  den  har  man  søgt  at  følge." 

Nogen  virkelig  Betydning  synes  Pigeskolebevægelsen  først  at  have 
faaet  nogle  Aar  senere.  I  1787  oprettedes  en  „Realskole  for  vore 
Døttre"  af  Emanuel  Balling,  „Revisor  ved  det  kgl.  Lotto  og  Sekretær 
i  Selskabet  for  Borgerdyd" ;  den  fandt  imidlertid  saa  ringe  Tilslutning, 
at  den  snart  igen  maatte  gaa  ind.  Men  allerede  i  1790  indbyder  Bal- 
ling i  „Aftenposten"  for  2den  Aug.  til  at  oprette  en  Døttreskole  til 
Minde  om  Kronprins  Frederiks  Formæling.  „Vilde  det  ikke  være  en 
skiønne  Sag,"  skriver  han  „og  have  sin  saa  re  store  Nytte,  om  vore 
formuende  Mænds  unge  Døttre  kunne  forenes  om  at  giøre  et  lidet  Offer 
enten  af  deres  Sparebøsse  eller  Pyntepenge,  eller  hvad  anden  Skilling, 
der  maatte  gives  dem  i  Belønning  for  Flid  og  Dyd,  til  Brug  for  dem 
af  deres  Kiøn,  som  sukker  under  en  ublidere  Skiæbne."  Hvis  100 
unge  Frøkener  og  Jomfruer  vilde  bidrage  en  Rdlr.  om  Aaret,    kunde 


536  £'"0  Munch 

10  føttige  Børn  nyde  fri  Skolegang  og  derved  „udrives  af  den  Vildhed 
og  Vankundighed,  i  hvilken  de,  uden  for  al  Undervisning  om  Dyd 
og  Pligt,  ere  overladte,  ja  omsider  maaske  reddes  fi^  den  sørgelige 
Skiebne,  som  den  bedi^velige  Erf&renhed  giver  os  alt  for  mange  Ex- 
empler  paa,  at  blive  Offre  for  Vellysten,  og  endelig  ulyksalige  Skab- 
ninger." I  Aftenposten  findes  i  den  derpaa  følgende  Tid  jævnlig  Med- 
delelse om,  hvormange  der  har  tegnet  sig.  Den  3dje  September  skriver 
Balling:  „Endnu  mangler  mig  omtrent  30  Blomster  at  indflette  i  den 
Krands,  jeg  saa  gierne  vilde  have  ferdig  til  det  forestaaende  Indtog." 
Den  10de  September  mangler  han  „ikkun  20  Blomster",  og  den  17de 
September  har  han  de  100 
Medlemmer,  der  var  nødven- 
dige til  Dannelsen  af  Selskabet. 
Dette,  der  fik  Navnet  „Del 
søsterlige  Velgørenheds  Sel- 
skab", blev  bestyret  af  2  eller 
3  Direktører  og  10  Direktricer, 
der  valgtes  blandt  Medlem- 
merne. Skolen  aabnedes  den 
lOde  Januar  1791  i  Magstræde. 
Fagkredsen  var  i  Begyndelsen 
stærkt  begrænset,  men  blev 
senere  udvidet.  Medlemmernes 
Antal  voksede  efter  Skolens 
Stiftelse  stærkt,  og  Elevernes 
Antal  forøgedes  i  Forhold  til 
Medlemmernes.  Direktionens 
Medlemmer  var  forpligtede  til 
skiftevis  at  bes^e  Skolen  for 
Eminuci  Biiiini.  at  Brføre  Elevernes  Fremgang. 

—  I  1795  led  Skolen  et  stort 
Tab  ved  Ballings  Død;  men  det  lykkedes  stadig  at  knytte  dygtige, 
skoleinteressei^de  Mænd  til  Direktionen,  og  Skolen  vedblev  at  besiaa. 
Men  Balling  var  ikke  den  eneste,  der  virkede  til  Pigeskolens 
Fremme.  5te  Juli  1787,  samme  Aar  som  Balling  udsendte  Planen  til 
sin  første  Skole,  fremkom  Professer  Tode  med  en  „Indbydelse  og  Plaii 
til  en  Døttreskole".  Nogle  Maaneder  i  Forvejen,  da  Efterslægtsel- 
skabet havde  oprenet  en  Drengeskole,  havde  han  søgt  at  bevæge  Sel- 
skabet til  enten  at  indrette  en  særskilt  Dønreskole  eller  at  gøre  den  paa- 
tænkte  Skole  til  en  Fællesskole;  „ti  hvad,"  siger  han,  „havde  været  mere 
tillokkende  for  Forældit:,  end  naar  de  kunde  ha  deres  Børn  af  be^e 
Kiøn  i  een  Skole,  uden  at  betale  Husinformator  for  Pigerne?"  Hans 
Tanke  fandt  imidlertid  ingen  Tilslutning  og  han  dannede  derfor  p>aa 
^en  Haand  et  lille  Selskab  til  at  oprette  en  Døttreskole.  I  Planen 
til  denne  siges  det,  at  „ingen  kan  blive  Medlem  af  Selskabet  uden  ai 

være  Fader  og  have  et  eller  flere  Børn,  som  han  enten  holder  eller 
agter  at  holde  i  „Efterslægts  Skole"  eller  i  den  nye  Pigeskole.  „Ugifte 
Mandspersoners  Adgang  til  et  saadant  Institut,  holde  betænkelige  For- 
ældre intet  af.  Dog  kunne  endog  Ugifte  sætte  Børn  i  denne  Skole, 
men  uden  at  faa  Tilladelse  til  at  komme  der  selv."  Medlemmernes  Hu- 
struer eller  „næste  Paarørende  af  Fruentimmerkiønnet"  er  forpligtede  til 
at  have  Indseende  med  Skolen  „i  Henseende  til  alt  hvad  Kiønnet 
alene  kan  dømme  om."  Dog  behøves  ingen  Direktrice,  Mændene  bør 
paatage  sig  Skolens  Bestyrelse  „og  nytte,  hvor  det  behøves.  Fruen- 
timmernes Raad." 

Tode,  der  var  en  af  Datidens  berømteste  Læger,  har  dog  ikke  haft 
megen  Tid  til  at  beskæftige  sig  med  denne  Skole.  Hans  Indbydelse 
viser,  at  han  ikke  har  taget  sine  Pligter  altfor  alvorlig.  „At  jeg  nu 
ogsaa,"  skriver  han,  „med  denne  Byrde  vil  befatte  mig,  og  hvor  jeg 
faar  den  Tid  fra,  kunde  nogle  forundres  over;"  men,  mener  han,  man 
vil  forstaa  ham,  naar  man  betænker,  hvor  vanskeligt  det  er  for  en 
Mand  med  en  levende  Virkedrift  „at  modstaa  sin  Attraa,  at  se  det 
iværksat,  som  han  holder  for  nyttigt  og  at  ville  overlade  andre  en 
Idee,  han  selv  har  været  den  første  Fader  til,  .  .  .  hvor  let  det  er  at 
holde  et  Institut  i  Gang  og  Orden,  naar  det  er  sat  paa  en  god 
Fod,"  og  at  det  er  Smaating  med  saadanne  Medhjælpere,  som  han  har, 
at  indrette  en  "Skole. 

Grunden  til  hans  Iver  for  at  oprette  en  ny  Skole  maa  aaben- 
bart  søges  i,  at  han  netop  paa  dette  Tidspunkt  begyndte  at  glide  bort 
fra  sine  Medarbejdere  ved  Efterslægtselskabets  Skole. 

Vi  faar  et  Indblik  i  hans  Forhold  overfor  dem  gennem  Edvard 
Storms  Dagbog.     I  denne  hedder  det: 

„1787:  **/8  Tode  lidt  underlig.  «/s  Todes  Hidsighed,  »^/s  Tode  var  gal  i  Skolen. 
"/s  Tode  atter  forløbet  sig.  "/s  Tode  ser  ikke  til  mig.  ^U  Tode  blid  igen.  ^U  Tode 
vil  ikke  læse.  ^4  Tode  uden  Tvivl  rent  fra  Forstanden.  ^1^  Tode  dog  læst.  "/i  Tode 
gal  i  Mødet.  ^*U  Tode  var  rent  gal  og  malicieux.  *^U  Tode  var  hos  T.  Bruun  og  var 
rasende,  men  blid  igen  om  Aftenen.  ^*U  Tode  ses  nu  aldrig.  *^/4  Vished  om  Todes 
nye  Skole.    */,,  Todes  Skole  indviet."*) 

Formodentlig  har  ogsaa  Ballings  Skoleplaner  hidset  Tode  til  å  tout 
prix  at  ville  lave  Skole;  noget  venskabeligt  Forhold  har  der  ikke  været 
mellem  de  to;  Balling  blev  f.  Ex.  en  Gang  idømt  Mulkt  for  nogle  Ud- 
talelser om  Tode. 

Den  Lethed,  hvormed  Tode  tog  Pligterne  overfor  sin  Skole,  staar 
i  stærk  Modsætning  til  Ballings  nidkære  Omsorg  for  „Velgørenheds- 
selskabets  Skole".  Rørende  er  den  Omhu,  hvormed  han  i  „Aften- 
posten" optegner  de  mindste  Detailler,  som  angaar  denne,  og  hans  Tak- 
nemmelighed over  hvert  nyt  lille  Bevis  paa,  at  den  har  vakt  Folks 
Interesse. 


*)  K.  Bokkenheuser:    „Drejers   Klub".     Datoerne   i  Dagbogen  synes  at  stride  mod 
de  faktiske  Forhold,  da  Skolen  aabnedes  *U  l'^SV. 

Medens  Ballings  Skole  kun  var  for  fattige  Børn  af  Middelstanden, 
var  Todes  beregnet  paa  de  mere  velstillede ;  og  hver  Elev  betalte  30  Rdl. 
om  Aaret.  Eleverne  skulde  undervises  i  „30  Videnskaber  og  Kunster*, 
og  der  holdtes  16  Lærere  og  Lærerinder.  Men  Skolen  fik  kun  en 
kort  Levetid ;  Tode  selv  tog  sig  ikke  af  den,  Direktionen  tilfredsstillede 
ikke  Forældrene,  og  disses  Misfornøjelse  næredes  af  Lærerpersonalet. 
I  1791  enedes  en  Del  af  de  vrede  Forældre  om  at  indsende  en  Klage 
over  Direktionen,  og  der  udveksledes  en  Række  bistre  Skrivelser. 
Disse  gamle  Dokumenter  er  endnu  opbevarede,  og  der  lyser  ud  af  de 
gulnede  Papirer  en  Harme  og  Indignation,  som  vidner  om,  hvor  stor 
Interessen  var  for  Sagen.  De  misfornøjede  paastaar  i  deres  Skrivelser, 
at  Direktionen  har  behandlet  Skolen  som  en  Entreprise;  den  har 
„eluderet  og  anseet  med  Mishag  de  Erindringer  som  Forældrene  have 
gjort";  der  har  i  Institutet  været  Elever,  „hvis  Omgang  og  Excempel 
lod  befrygte  de  skræckeligste  Følger  for  vore  Døttres  Dyd,"  ja,  et  af 
Direktionens  Medlemmer  har  endog  offentlig  ytret,  „at  det  var  en  Skam 
for  et  Fruentimmer,  naar  hendes  Kundskaber  og  Forstand  ved  Geo- 
grafi og  Historie  mere  end  sædvanligt  blev  udvidede  og  dannede." 

Direktionen  gav  sig  imidlertid  ikke,  og  Følgen  blev,  at  en  Del 
Forældre  tog  deres  Børn  ud  og  stiftede  „Døttreskolen  af  1791".  Denne 
havde  fra  først  af  Lokale  paa  Østergade  og  noget  senere  flyttedes  den 
til  Agent  Gyldendals  Gaard  i  Klareboderne.  Medens  den  oprindelige 
Skole  øjensynlig  hurtig  forsvandt,  vedblev  den  nye  at  bestaa  indtil  for 
faa  Aar  siden. 

Blandt  de  mange  andre  Skoler  fra  denne  Periode  fremhæves  i  Ud- 
talelser fra  Datiden  særlig  Madame  Lindes  Institut,  Søstrene  Elkins 
Pensionsanstalt  og  Madam  Thonboes  Institut,  stiftet  1799.  Om  disse 
Skoler  ved  man  ikke  meget;  men  det  ses,  at  Madame  Thonboes  har 
været  særlig  anset,  og  at  hun  selv  har  været  meget  dygtig.  Hun  skil- 
dres som  „et  Fruentimmer  af  god  Verden,  der  med  Skarpsindighed 
forener  Kundskaber,  et  blidt  Hierte  og  megen  Taalniodighed." 

Ogsaa  til  Provinsbyerne  strakte  Skolebevægelsen  sig.  1792  frem- 
kom en  Plan  til  et  Opdragelses-Institut  for  unge  Fruentimmere",  for- 
fattet af  K.  A.  Borch  i  Sorø;  den  vidner  om  megen  pædagogisk  Sans, 
og  paa  sine  Steder  virker  den  helt  moderne.  Det  var  Borchs  Plan  at 
omdanne  et  Fælles-Institut  for  Drenge  og  Piger,  som  han  i  nogen  Tid 
havde  haft  i  Sorø,  til  et  Institut  for  Piger  alene,  fordi  han  fandt,  at 
der  blev  gjort  for  lidt  „almennyttigt  for  den  halve  Del  af  Statslem- 
mernes Opdragelse";  men  Forsøget  lykkedes  aabenbart  ikke;  thi  alle- 
rede i  1794  er  han  flyttet  fra  Sorø  og  har  oprettet  et  Opdragelses- 
institut  for  Drenge  og  Piger  i  Helsingør. 

I  Fredericia  holdtes  „af  to  franske  Fruentimmer  en  Skole  for  Pen- 
sionister og  Standsfruentimmer",  og  særlig  fremhæves  (af  Prof.  Wilse 
i  „Minerva"  for  1793)  et  Institut  for  „standsmæssige  unge  Fruen- 
timmers Opdragelse",    ledet  af  „den   berømte   Madame  Rohlfs  i  Ny- 

borg";  det  „har  været  af  den  Fuldkommenhed,  som  man  ei  skulde 
vente  i  en  saa  liden  inskrænket  Bye;  man  har  endog  anstillet  der  pas- 
selige  theatralske  Øvelser." 

Da  Kancelliet  i  1801  foretog  en  almindelig  Undersøgelse  af  det 
private  Skolevæsens  Tilstand,  fremkom  der  Oplysninger  fra  ialt  25 
private  Pigeskoler  i  Kjøbenhavn  og  7  i  Provinsbyerne  foruden  et  Par 
private  Fællesskoler.  — 

Maalet  med  Pigeskolerne  var  langt  fra  det  samme  som  med  Drenge- 
skolerne. Det  fremhæves  atter  og  atter,  at  Pigebørnene  ikke  burde 
være  lærde,  men  opdrages  til  at  styre  deres  Hus  godt  og  først  og 
fremmest  til  at  være  Hustruer,  som  Mændene  kunde  være  tjente  med, 
og  som  ikke  kedede  dem  alt  for  meget. 

„Lad  den  unge  opvoxne  Pige,*'  siger  Balling,  „blot  tænke  sig  i  Tiden 
at  blive  Husmoder,  hvor  skiønt,  hvor  værdigt,  hvor  gavnende  for  hende  at 
kunne  da  tillige  tænke  sig,  som  en  nyttig,  klog  og  duelig  Kone!  hvilken 
behagelig  Forestilling  for  hende  at  se  sig  i  Tiden  beriget  med  mangehaande 
nyttige  Kundskaber  og  Erfaringer,  at  hun  kan  foregaa  sine  Underhavende, 
sine  Børn  med  det  mest  virkende  Exempel,  i  den  fortreffeligste  Huusbe- 
sørgelse,  i  Vindskibelighed,  i  Oeconomie,  i  selvvirkende  Haandgieming,  som 
befordrer  et  Huses  Gavn  og  Ægtestandens  Lyksalighed." 

I  samme  Retning  gaar  Udtalelser  af  Tode: 

„Ikkun  der,  hvor  Dyd  og  Tilfredshed  boe,  hvor  den  retskafne  Husfader 
er  forenet  med  en  fornuftig  Hustrue;  hvor  han  efter  sine  offentlige  Sysler 
finder  hjemme  en  Mage,  en  Ven,  en  Engel,  som  letter.  Livets  Møie  for 
ham,  ved  troligen  at  bære  den  tungere  Del  af  den  huslige  Byrde,  og  for- 
øger Livets  Glæder  ved  at  gieste  ham  med  Vederqvægelse  og  med  et  him- 
melsk Syn  af  velopdragne  Børn;  ikkun  der  er  den  Lyksalighed,  som  ingen 
Statsmand,  ingen  Sully  kan  give  en  Skygge  af ...  At  indprente  de  haabe- 
fulde  Døttre  den  dyrebare  Sandhed,  at  Yndighed  er  bedragelig  og  Deilighed 
forfængelig;  men  ikkun  den,  i  hvilken  der  er  Herrens  Frygt,  skal  roses; 
at  befæste  Dyden  i  det  rene  Hierte  saaledes,  at  ikke  Exemplers  Strøm  skal 
kunne  bortskylle  den,  ikke  Forførerens  Konst  undergrave  den;  at  al|e  Fri- 
stelser, som  vente  dem  paa  Livets  Vej,  med  Skam  maae  vige  tilbage  og 
Mistanke  ikke  fordriste  sig  at  hefte  sine  Øjne  paa  dem ;  det  er  fortrinligen 
alle  de  Læreres  og  Lærerinders  Pligt,  til  hvis  Undervisning  og  Veiledning 
Pigebørn  betroes:  og  enhver  endog  de,  der  blot  øve  dem  i  Haandarbejde, 
mangle  aldrig  Lejlighed  til  at  indprente  dem  det  Gode  og  det  anstændige.** 
„Sædelighed  og  Ærbarhed,"  siger  endelig  Borch,  „er  et  af  det  smukke 
Kiøns  vigtigste  Klenodier.  Til  den  Ende  maa  man-  søge  at  giøre  dem  det 
Usømmelige  og  Uanstændige  indlysende,  som  ligger  deri,  at  de  er  for  vilde 
og  udsvævende  i  deres  Handlinger  og  besynderlig  i  deres  Fomøielser.  At 
man  heri  ikke  ser  saa  nøie  paa  Mandkiønnet  maa  ikke  undskylde  dem  .  .  . 
Ethvert  ungt  Fruentimmer  bør,  efter  mine  Tanker,  betragtes  som  en  tilkom- 
mende Ægtefælle  .  .  .  Efter  min  Indsigt  bestaar  en  fortrinlig  Del  af  samme 
deri,  at  hun  i  den  egentligste  Forstand  bør  være  hendes  Mands  Ven- 
inde. Naar  hun  nu  ikke  besidder  uden  udvortes  Fortrin,  eller  naar  endog 
disse  mangle,  hvorledes  kan  da  dette  Ægteskabets  høje  Maal  opnaaes? 
Man   tænke   sig  en    Kone    begavet   med    en  Engels    Skiønhed,    men    som 

derhos  har  hverken  en  dyrket  Forstand  eller  et  ved  Opdragelsen  forædlet 
Hierte  .  .  .  Ædelt  Venskab,  som  har  sin  Grund  i  Forstandens  og  Hiertets 
Fortrin,  som  vedvarer  til  den  sildigste  Alder  og  trodser  alle  Skiønhedens 
Fiender,  kan  en  Kone  ikke  opvække,  som  ikke  med  sit  skiønne  Legem 
forener  en  skiøn  Siel.  Hendes  Tale  er  ensformig,  opvækker  Kiedsomme- 
lighed,  udstrækker  sig  aldrig  over  den  Sirkel,  hvori  hun  lever,  og  kunde 
ikke  forskaffe  Manden,  som  vil  være  hendes  bedste  Ven,  nogen  behagelig 
Underholdning.  Deraf  følger,  at  Manden  aldrig  føler  mere  til  Kedsomme- 
lighed, end  i  hans  Kones  Selskab;  og  deraf  rejser  sig  igen  Koldsindighed, 
som  ikke  sielden  udarter  til  Modbydelighed,  og  heri  er  Aarsagen  at  finde 
til  saa  mange  mislykkede  Ægteskaber." 


Fagkredsen. 

Og  nu  den  Undervisning,  der  skulde  uddanne  de  unge  Piger  til 
dette  huslige  Ideal!  Ja,  naar  man  ser  et  Skoleskema  fra  den  Tids 
Pigeskoler,  faar  man  et  stærkt  Indtryk  af,  at  de  egentlige  Læsefag, 
særlig  i  de  højere  Klasser,  ganske  trængtes  til  Side  af  Haandarbejde 
og  Undervisning  i  huslig  Gerning. 

Fagfordelingen  hos  Balling  og  Tode  tager  sig  f.  Ex.  saaledes  ud 
for  den  øverste  Afdeling  i  de  to  Skoler: 

Ugentlige  Timer. 
Balling.         Tode. 

Religion 3  O 

Dansk 3  O 

Historie  og  Geografi 1  O 

Naturhistorie 2  O 

Skrivning 2  1 

Regning 1  1 

Haandarbejde 32  13 

Tysk O  2 

Fransk O  2 

Opsætning O  2 

Frisering    O  2 

Koge-,  Bage-  og  Sylteøvelser O  3 

Tegning O  4 

Naturlære O  1 

Forelæsning O  1 

Farven  og  allehaande  fin  Vask  ...  O  2 

Dans O  2 

Hos  Tode  havde  Eleverne  dog  i  de  lavere  Klasser  saadanne  Fag  som 
„Dansk  Læsning  i  de  bedste  moralske  Bøger*",  Religionskundskab,  Hi- 
storie og  Geografi;  men  han  har  aabenbart  ment,  at  de  allerede  i 
12- Aars  Alderen  var  naaet  vidt  nok  i  disse  Fag.  Den  store  Forskel  i 
Fagkredsen  i  de  to  Skoler  hidrører  naturligvis  fra,  at  det  var  Børn  fra 
forskellige  Samfundsklasser,  der  søgte  dem. 

Af  de  udførlige  Planer,  der  foreligger  og  af  de  mange  Lærebøger, 
som  anvendtes,  kan  man  danne  sig  en  Forestilling  om,  hvad  der  for- 
langtes i  de  enkelte  Fag,  og  hvorledes  der  undervistes  deri. 

Stor  Betydning  tillagde  man  Undervisning  i  Religion  <%  Moral, 
skønt  der  anvendtes  rorholdsvis  faa  Timer  dertil.  Balling  siger  derom: 
„Disse  er  de  Støtter,  hvorpaa  al  menneskelig  Salighed  by^er."  .... 
Skolen  vil  bibringe  sine  Elever  Kærlighed  til  Gud  og  Dyden,  „ikke 
ved  vidtløftige  Udenads-Lexier  og  abstracie  B^reber  om  Gud  og  hans 
Gieminger,  at  bebyrde  deres  Hukommelse;  men  ved  et  simpelt,  tyde- 
ligt og  fatteligt  Foredrag  at  giøre  dem  bekiendt  med  de  hellige  Sand- 
heder". Andet  Steds  hedder  det:  „Undervisningen  i  Religionen  ind- 
rettes saaledes,  at  alle  Børn  kunne  t£^e  Del  i  samme  uden  Hensyn  til 
det  Religions-Samfund,  hvortil  Forældrene  høre." 


I  det  hele  forsvinder,  i  god  Overensstemmelse  med  Tidens  Tanke- 
gang, i  høj  Grad  den  dogmatiske  Side  aF  Religionsundervisningen;  al 
Vægt  lægges  paa  den  moralske.  Derfor  Kunde  Moralundervisningen 
c^saa  uden  Vanskelighed  drives  sammen  med  Religionsundervisningen. 

De  danske  Læsebøger,  der  anvendtes,  er  næsten  alle  af  religiøst  og 
moralsk  Indhold.  I  en  af  dem  findes  f.  Ex.  et  Afsnit  med  Over- 
skriften: „Sædelighedsregler  for  Børn,"  hvoraf  et  Par  lyder  saaledes: 
„Et  Barn  maa  ikke  snage  i  eller  røre  ved  alt,  hvad  der  kommer  paa 
Bordet;  thi  derved  vænner  det  sig  endog  letteiigen  til  at  stjæle."  „Det 
Barn,  der  ikke  er  ligesaa  lydigt  imod  sin  Moder  som  imod  sin  Fader, 
er  ikke  noget  godi  Barn."  „Det  er  en  stor  Grovhed,  naar  Børn  kaste 
Foragt  paa  Folk  formedelst  deres  Stand  eller  Profession."  osv. 

Ved  Undervisningen  benyttedes  ofte  Campes  „Sædelære  for  skikke- 
lige Folkes  Børn"  og  hans  „Sieleiære  For  Børn".  I  denne,  der  er  For- 
synet   med    Kobberstik,    Føres    belærende    og    moraliserende    Samtaler 

mellem  en  Fader  og  hans  Børn.  Faderen  fremviser  og  forklarer  Bil- 
lederne, og  de  begavede  Børn  svarer  altid  saare  rigtigt  paa  hans  Spørgs- 
maal.  For  Eksempel  gennemgaas  de  Forskellige  Slags  „Affekt"  ved 
Hjælp  af  omstaaende  Billede;  man  ser  en  sengeliggende  Mand,  der 
trods  sin  Sygdom  ser  ret  fornøjet  ud,  fordi  han  lever  i  „Haabets 
Affekt";  hans  Kone,  der  sidder  ved  hans  Seng,  er  i  „Frygtens 
Affekt"  ;  henne  ved  Kaminen  brænder  den  lille  Pige  i  lys  Lue,  medens 
hendes  hlle  Broder  betragter  hende.  Drengen  er  i  „Skrækkens 
Affekt"  og  Pigen  i  „Bedøvelsens  Affekt".  „Stakkels  Pige,'  siger 
Forfatteren,  „det  giør  mig  ondt  for  dig;  men  endnu  mere  beklager  jeg 

dine  stakkels  Forældre,   som  nu   maae   see  dig  opbrænde  For  deres 
Øine,  siden  det  er  for  sildigt  at  frelse  dig."  — 

I  Geografi  og  Historie  undervistes  i  Reglen  under  ét.  I  Følge 
Balling  skal  Eleverne  undervises  i  disse  Fag  for  at  „kiende  Verden, 
og  ved  dem  at  faa  det  fuldstændtgste  Begreb  om  Guds  Almagt,  Visdom 
og  Godhed."  Borch  derimod  fremhæver  mindre  højtideligt,  at  man  i 
det  daglige  Liv  og  i  Selskabslivet  kan  føa  god  Brug  for  saadan  Viden. 

„Hvor  ofte,"  siger  han,  „kommer  i  det  almindelige  Liv  Samtalen  paa 
Begivenheder  af  Foniden,  og  hvor  let  ville  ikke  uvidende  Fruentimre  ved 
saadanne  Lejligheder  udsætte  sig  for  en  haanende  Smil?  Historiens  Studium 
gør  det  nødvendigt,  at  de  lære  Geographien.  Det  er  ogsaa  bekiendt  nok, 
hvor  nødvendige  geographiske  Kundskaber  allerede  i  det  almindelige  Liv 
er  for  noget  dannede  Mennesker.  Ikke  engang  en  Avis  kan  man  tilstræk- 
kelig forstaae,  naar  man  ikke  besidder  noget  af  denne  Kundskab.  Over- 
hovedet maa  man  ved  denne  Undervisning  vogte  sig  saa  meget  som  muligt, 
at  man  ikke  trætter  sine  Elever  ved  en  Mængde  unyttige  og  tørre  Navne." 

Ogsaa  iSkrivning  og  Regning  undervistes  der,  uden  at  man 
dog  stillede  synderlig  store  Fordringer. 

„Disse  Fag  er  ogsaa  for  Fruentimmeret  saa  nødvendige  i  Livets  mange- 
haande  Omstændigheder, **  hedder  det;  „ti  den  Fordoms  Skadelighed  er 
længesiden  bleven  hævet,  da  man  ansaa  det  endog  for  farligt,  at  lade  dem 
blive  bekiendte  med  disse  huuslige  Videnskaber.  Skolen  vil  derfor  ikke 
alene  give  Undervisning  i  begge  Dele  men  endog  bestræbe  sig  for,  at 
Eleverne  baade  lære  at  skrive  net  og  ortographisk  og  at  regne  rigtig."  — 
„Ethvert  velopdraget  Fruentimmer  maa  i  det  mindste  have  bragt  det  saa 
vidt,  at  hun  er  i  Stand  til  at  skrive  læselig.  Fejl  mod  Kalligraphie  og 
Orthographie  er  meget  sædvanlige  hos  Fruentimmere,  og  meget  faa  af  dem 
er  ganske  frie  for  dem.  Men  endskønt  man  er  meget  tilbøjelig  til  Over- 
bæren  med  dem,  og  endskiønt  man  ikke  tager  Fruentimmerne  dem  saa 
ilde  op,  som  Mandspersoner,  saa  vise  de  dog  altid  en  Mangel  paa  Opmærk- 
somhed, Læsning  og  Bekiendtskab  med  Modersproget."  Det  betones,  at 
man  under  Skrivningen  maa  tage  Hensyn  til  Legemets  og  Haandens  be- 
kvemme Stilling.  „Hvor  mange  unge  Mennesker  er  ikke  allerede  blevne 
ilde  voxne,  hypochondriske,  kortsynede  ja  endog  blinde  og  have  derved 
tildraget  sig  en  svag  Helbred  og  en  tilig  Død,  blot  fordi  de  under  Skriv- 
ningen sadde  i  en  urigtig  Stilling,  og  holdte  deres  Øine  for  nær  ved  det 
de  skreve  eller  læsde."  I  Regning  forlangtes  i  Almindelighed  de  4  Regnings- 
arter og  Regula  De-Tri.  Denne  Metode  forklares  i  en  af  Læsebøgerne 
saaledes:  „Naar  I  ikkun  lægge -Mærke  til,  at  i  enhver  Opgave  af  3  Tal 
det  mellemste  og  sidste  Tal  stedse  multipliceres  med  hinanden,  og  det 
første  Tal  derimod  divideres  i  det,  som  er  udbragt  ved  Multiplikationen, 
saa  kunne  I  ikke  letteligen  begaa  nogen  Feil,  med  mindre  det  skulde  ske 
i  Udregningen.  Ligesaa  beder  jeg  eder  at  lægge  Mærke  til,  at  det  Tal,  der 
bliver  multipliceret  med  de  i  Part  tagne  mindre  Caracterer,  altid  er  det, 
der  er  udbragt  eller  kan  udbringes  ved  Multiplikation  med  det  Tal,  imod 
hvilket  disse  Carakterer  ere  tagne  i  Part,  ligesom  og  at  denne  Multiplica- 
tion  ved  Parter  forrettes  stedse  i  det  mellemste  Tal,  naar  Parterne  findes 
i  det  sidste,  men  derimod  i  det  sidste,  naar  Parterne  findes  i  det  mellemste."  — 

Børns  Hjerner  maa  have  været  anderledes  indrettet  den  Gang  end 
nu,  hvis  de  har  kunnet  regne  efter  denne  Recept! 

For  Naturfagene  har  Interessen  været  ret  stor.  Særlig  hos 
Borch  træffer  vi  et  særdeles  aabent  Blik  for  disse  Fags  Nytte.  Stor 
Vægt  lægger  han  paa,  at  Kendskabet  til  Naturen  og  dens  Kræfter  i 
høj  Grad  kan  bidrage  til  at  bekæmpe  den  meget  udviklede  Overtro, 
og  han  fremhæver  stærkt,  at  Eleverne  i  saadanne  Fag  som  Natur- 
historie og  Botanik  først  og  fremmest  bør  lære  ved  Selviagttagelser. 
„Hvoraf,"  hedder  det,  „opstaar  en  stor  Del  Overtroe,  som  i  Besynder- 
lighed hidtil  saa  meget  har  vedhængt  Qvindekiønnet  ?  Reiser  den  sig 
ikke  af  Mangel  paa  Bekiendtskab  med  Naturen  og  dens  Kræfter?  .  .  . 
Her  falder  mig  tillige  ind  den  overdrevne  Frygt  for  Uvejr  og  Torden. 
Hos  hvem  finde  vi  den  mere  end  hos  uoplyste  Folk,  og  besynderlig 
hos  uoplyste  Fruentimmer?  Ja,  jeg  kiender  nogle,  som  den  hele 
Sommer  er  imod,  fordi  der  gives  Torden  og  Uvejr  deri." 

Om  Undervisningsmaaden  i  Naturfagene  siger  han:  „Man  maa  vænne 

det  unge  Fruentimmer  til  selv  at  tænke,  maa  først  faa  at  vide  hendes 
Tanker  over  dette  eller  hint  Natursyn,  og  derefter  enten  bekræfte 
dem.  rette  dem,  eller  vise  deres  Urigtighed. 
Om  Sommeren  kan  en  Spaser^ang  eller  et  Op- 
hold i  en  Have,  naar  Børnene  er  Isrebegier- 
Itge,  ofte  heri  udrette  mere  end  timelange  syste- 
matiske Forklaringer."  Lærebøgerne  i  disse  Fag 
var  det  dog  ikke  synderiig  bevendt  med,  og 
man  vil  næppe  flnde  mange  Lighedspunkter, 
om  man  ved  Sideti  af  vore  moderne  Naturhi- 
storier lægger  en  fra  den  Tid.  Vi  tager  f.  Ex. 
„Naturhistorisk  Billed-Bog  efter  de  bedste  natur- 
historiske Skrifter  med  63  illuminerede  Figu- 
rer", hvorft^  de  her  gengivne  Billeder  ere  hen- 
tede. Man  læser  deri  om  Aben ,  at  den  i 
mange  Ting  kan  efterbøre  Mennesket  vel. 
„Formedelst  denne  Aarsag  fanger  man  dem 
paa  en  let  Maade.  Man  vasker  sig,  naar  de 
see  derpaa.  Ansigtet  i  en  Potte  Vand,  og  sætter 
derpaa  i  Stædet  en  Potte  med  Limvand.  Saa 
snan  man  er  borte,  vaske  de  sig,  tilklistre  sig 
derved  Øinene,  og  blive  paa  denne  Maade  let 
langet."  Om  Faaret:  .Enhver  kiender  under 
dette  Navn  det  bekjendte  uldbærende  Dyr.  Allerede  det  fjerde  Men- 
neske (Abel)  nærede  sig  af  dette  Dyrs  Drivt,  hvorfor  ogsaa  Asien  sand- 
synligvis er  dets  oprindelige  Fædreland."  Om  Jagthunden:  „Den  bliver 
betalt  med  50  Rigsdaler  og  derover.     Formedelst  den  gode  Pleje  naar 


den  en  Alder  af  henimod  30  Aar,  men  den  er  da  enten  bhnd  af  Alder 
eller  den  har  mistet  Øinene  i  Batallier."  Om  Svinet:  „Intet  Dyr  er 
saa  gandske  indhyllet  i  Fidt,  som  et  mæsket  Sviin.  Hos  andre  Dyr 
flnder  man  Kjød  og  Fidt  blandet  mellem  hverandre.  Svinet  derimod 
er  omgivet  med  et  tykt  Lag  Fidt,  som  gjor  det  saa  ufølsomt,   at  det 

undertiden  lader  Rotter  og  Muus  æde  Huller  deri."   Om  Nattergalene: 
„Naar  de  føa  Podogra,  smører  man  Fødderne  med  Smør." 

Undervisningen  i  Dansk  synes  fortrinsvis  at  have  været  henlagt 
til  de  lavere  Klasser.  Fordringerne  har  været  ret  beskedne.  Et  Sted 
hedder  det:  „Nu  behøve  vel  Fruentimmer  ikke  at  være  Sproget  saa 
mægtige,  at  de  kunne  overalt  tale  og  skrive  klassisk  Dansk.  Men  det 
kan  man  dog  med  Rette  forlange,  at  enhver,  som  har  erholdt  en  god 
Opdragelse,  bør  forstaae  at  skrive  et  ordentligt  dansk  Brev,  og  at  hun 
ikke  heller  i  sine  Samtaler  fører  et  pøbelagtigt  Sprog."  Der  lægges 
Vægt  paa  „Retlæsning"  for  at  Eleverne  „med  den  tilbørlige  Declama- 
tion  og  Tydelighed"  kan  lære  at  læse  en  Bog  og  at  forstaa  og  føle 
hvad  de  læser.  Blandt  Læsebøgerne  findes  en  „Billed-  og  Læsebog 
til  Forstandens  hensigtspassende  Syssel  og  behagelig  Tidsfordriv  for 
Børn,  der  begynder  at  læse",  oversat  paa  Dansk  af  Rahbek.  Den 
gør  et  helt  moderne  Indtryk  imellem  de  andre,  der  er  saa  afvigende 
fra  vor  Tids  Bøger;  egentlig  er  den  en  Slags  Lærebog  i  Anskuelses- 
undervisning med  gode  Billeder  af  Dyr,  Spisevarer,  Bohave,  Huse 
o.  s.  V. ,  der  ledsages  af  smaa  letlæselige  Beskrivelser. 

Af  de  fremmede  Sprog  undervistes  der  mest  i  Tysk  og  Fransk, 
sjældnere  i  Engelsk.  Ved  en  Del  af  Skolerne  holdtes  en  „Frangoise" 
til  at  undervise  i  Fransk.  Undertiden  benyttede  Lærerne,  for  at 
undgaa  at  tale  Dansk  i  Timerne,  paa  helt  moderne  Vis  Billeder  ved 
Undervisningen. 

Men  mest  Tid  gik  som  sagt  til  Haandarbejde  og  Husholdnings- 
kundskab.  At  der  kunde  behøves  mange  Timer  hertil,  forstaar  man, 
naar  man  ser  hvilke  Fordringer,  der  stilles.  Det  hedder  f.  Ex.  i  en  af 
Planerne,  at  der  bør  undervises  i: 

„al  mulig  Slags  Syning,  saavel  i  det  Grove  som  Fine,  saavel  i  en  smuk  linnet  Søm, 
som  den  Kammerdugsnaalen  bruges  til;  saavel  i  Broderinger  med  Couleurer,  som 
Hvidsøm  og  Tuil  de  Marseille;  men  fornemmelig  i  den  saa  kaldte  Skrædersyening, 
for  efter  Maal  at  tilskiære  og  sye  deres  egne  Klæder;  i  at  kniple,  strikke  og  slaae 
Fryndser,  væve  paa  Haandvæve,  filere  med  Blomster,  slaa  Schenillier,  væve  Armbaand 
af  Hovedhaar  med  Navn  i  af  Guld,  laqvere  med  Guld  og  Sølv  Brilliant,  i  Marmor 
og  Skildpade  Maneer.  Indlægge  med  Straae  og  selv  farve  dem,  giøre  Frugtkurve  med 
alle  Slags  Frugter  i  af  Vox,  og  at  giøre  selv  Former  dertil,  virke  Pengepunge  og 
Stokkebaand,  og  slynge  Snorer,  med  flere  smaae  Haandgierninger,  som  opmuntrer  det 
unge  Fruentimmer  til  mere  Virksomhed,  og  at  giøre  sig  Tiden,  endog  naar  den  synes 
dem  lang,  paa  en  behagelig  Maade  nyttig.  Her  under  hører  Undervisning  i  at  forfær- 
dige selv  al  deres  Pynt,  saasom  Blomster  og  Antoge,  Gameringer  og  Hovedcoefurer, 
Soelhatte  og  Sætter,  samt  tillige  at  accomodere  sig  selv,  der  kan  skee  i  visse  Timer 
om  Ugen,  ved  Øvelse  paa  hverandre,  under  en  Lærerindes  Veiledelse  og  Opsigt. 

De  anføres  og  undervises  derefter  i  den  store  Kunst  at  forestaae  en  Huusholdning 
og  bestyre  et  Huus.    Det  er:  de  gives  fattelige  Begreber  om: 

A)  Hvad  der  forstaaes  ved  Oeconomie  og  Huusholdning;  hvor  nødvendige  begge 
Dele  ere  for  et  Huses  Gavn,  endog  det  rigeste;  hvor  nyttigt  for  dem  at  vide,  at  de 
Ting  Kielder  og  Fadebur,  Loft  og  Pulterkammer  glemmer,  fordrer  ligesaavel  deres  Til- 
synlighed, som  deres  Stadsestuer,  Sovekammer  og  Kabinetter;  hvorhen  enhver  Ting 
hører;  hvor  nødvendigt  det  er,  at  vaage  over,  at  de  ikke  allene  holdes  paa  deres  rette 

Sted  og  i  den  tilbørlige  Orden,  men  endog  at  de  ikke  fordærves  eller  forkommes;  hvor 
gavnligt  det  er  dem,  at  kiende  ethvert  Sted  i  deres  Huus,  og  hvad  der  bevares  paa 
ethvert  Sted;  endog  den  mindste  Nøgel  maa  de  vide  hvortil  den  hører;  item  at  vide 
hvad  der  udfordres  til  at  forstaae  al  Slag^  Vadsk  baade  flint  og  grovt.  Disse  og  flere 
huusmoderlige  Kundskaber,  maae  giøres  Eleverne  saa  begribelige  som  mueligt,  ofte 
igientages  og  anbefales  dem  at  holde  i  Hukommelse. 

B)  De  bør  dernæst  undervises  om,  hvoraf  enhver  Ting,  som  høre  til  Huushold- 
ningsvæsenet  oprinder,  og  hvad  de  koster  for  at  bringe  tilveie.  F.  Ex. :  hvorledes  Smør 
og  Ost  tilberedes,  hvorledes  Kiød  saltes  og  ryges.  Gryn  males,  og  hvoraf?  Brød  bages, 
og  hvoraf?  01  brygges,  og  hvoraf?  hvorledes  Lys  støbes,  og  hvoraf?  og  mange  hun- 
drede flere  saadanne  Ting  som  høre  til  huusligt  Brug.  Ja  endog  deres  Meubler  og 
Huusgeraads  Sager  bør  de  kiende  for  at  sætte  den  tilbørlige  Priis  derpaa  og  holde  dem 
i  Hævd. 

C)  Jeg  kan  neppe  forestille  mig,  at  nogen  fornuftig  Fader  og  Moder  endog  i 
Middelstanden  skulle  finde  det  uanstændigt  for  deres  Døttre,  at  de  forstaae  at  spinde, 
og  at  spinde  got,  baade  uldent  og  linnet.  Derfor  skal  ogsaa  denne  Øvelse  være  en  af 
Skolens  tilbydende  Underviisninger,  men  ikke  nok:  den  vil  tillige  give  Eleverne  Kund- 
skab om  Gamets  Tilberedning,  Brug  og  Anvendelse;  informere  dem  om  hvad  der 
virker  Bolsteret,  hvad  Olmerdugen,  og  hvad  Lagenet;  hvad  Omhænget  om  Sengen  og 
hvad  Gardinet  i  Vindvet;  samt  hvorledes  enhver  Ting  forarbeides.  Herunder  hører 
Garnets  Kogning,  Vinding,  Blegning  og  Farvning;  Underretning  om,  hvormange  Hænder 
det  har  at  igiennemgaae,  den  Møie  og  de  Penge  dette  koste;  alt  for  at  sætte  Pris  paa 
dets  Værd,  og  være  huusholderisk  med  dets  Brug.  Saa  vil  og  Skolen  give  sine  Elever 
Undervisning  om,  hvorledes  hiemmegiorte  Tøier  forarbeides;  hvorledes  det  Uldene  og 
det  Linnede  kan  forenes  til  alle  Slags  saa  kaldede  Værkener,  og  sættes  i  et  smukt 
Mønster  til  Vævning,  og  giøre  dem  det  tækkeligt  og  hæderfuldt,  at  bære  selv  Klæder 
af  det  Tøi,  de  have  forarbeidet. 

D)  Til  den  Ende  gives  dem  et  nogenledes  fuldstændigt  Begreb  om  Farvekonsten. 

E)  Endelig  saa  hører  og  til  Undervisningen  i  den  huuslige  Oekonomie,  Kund- 
skaber om  Madlavningen  eller  Kogekonsten,  der  vist  nok  udgiør  en  vigtig  Del  af  den 
huusmoderlige  Pligt.  En  Pligt,  som  vore  unge  Døttre  i  vore  Dage  saalidet  synes  at 
bekymre  sig  om,  eller  anføres  til,  da  dog  det,  at  lave  god  Mad  med  Sparsommelighed 
og  Gout,  er  ingen  ubetydelig  Videnskab.  Og  hvor  billig  en  Fordring  af  Huusfædrene 
hos  deres  Koner!  hvor  æragtig  for  disse,  hvor  nyttig  for  et  Huus,  at  de  have  det  fuld- 
stændigste  og  rigtigste  Begreb  her  om!  derfor  vil  Skolen  bestræbe  sig  for  at  give  den 
nøiagtigste  skiønt  kun  theoredisk  Undervisning  heri.  Det  vil  være  herligt,  det  vil  være 
ærefuldt  for  det  unge  Fruentimmer,  om  hendes  Vilkaar  bleve  nok  saa  favorable,  at 
kunde  anordne  den  eller  den  Ræt  paa  hendes  Bord,  tillavet  paa  den  og  den  Maade 
og  vide  hvad  dertil  er  medgaaet!  Under  denne  Articul,  hører  Begrebet  om  al  Slag$ 
Bagværk,  Syltning  af  Frugter,  Nedlegning,  Tøring  af  allehaande  Landets  spiselige  og 
behagelige  Producter  og  den  rette  Anvendelse  af  samme. ** 

Et  Tilløb  til  den  moderne  Undervisning  i  Husholdningskundskab 
træffer  vi  f.  Ex.  hos  Tode.  Eleverne  i  øverste  Klasse  skulde  under- 
vises 3  sammenhængende  Timer  om  Ugen  i  „Koge-  Bage-  og  Sylte- 
øvelser".  En  af  dem  skulde  efter  Tur  lave  Maden  —  2  Retter  ad 
Gangen.  Eleverne  kunde  saa  bag  efter  spise  Maden  og  „den  besty- 
rende Eleves"  Moder  kunde  være  til  Stede  ft)r  at  bedømme  Prøven. 
Der  indrettedes  et  Spisekammer,  og  Eleverne  førte  Regnskab  over, 
hvad  der  medgik  til  Maden. 

I  Gymnastik  underviste  man  ikke,  derimod  i  Reglen  i  Dans.  Det 
gælder  om  at  „anføre""  Eleven  for  saa  vidt  dertil,  „som  det  giver 
hendes  Person  en  smuk  Anstand,  og  hører  til  Selskabeligheden,   dog 

maa  den  opseende  Lærerinde  have  Øie  med,  at  Eleven  ikke  over- 
driver Øvelsen  og  ved  sære  Fagter  og  Geberder,  gaar  over  fra  det 
Velanstændige  til  det  Flanevume." 

Ved  Siden  af  den  egentlige  Undervisning  holdtes  gerne  nogle  Fore- 
læsninger om  Sundhedslære  og  „Husholdningskonsf". 

(Sluttes.) 


Ungdomsliv. 

Af  Georg  Brandes. 


I. 

Efter  Tilbagekomsten  fra  Paris  til  Kjøbenhavn  i  1867  optoges  den 
unge  Mands  Tanker  paany  af  den  Fejde,  som  var  brudt  ud  i  dansk 
Literatur  mellem  Videnskab  og  saakaldt  Aabenbaring  (i  Datidens  Sprog 
Tro  og  Viden).  Flere  og  flere  havde  efterhaanden  udgivet  Indlæg  i 
denne  Strid,  og  han,  der  havde  sin  højeste  aandelige  Interesse  i  den, 
tog  Del  i  Ordskiftet  med  dobbelt  Front,  dels  imod  de  rettroende  Teo- 
loger, dels  og  især  imod  R.  Nielsen,  Teologernes  Angriber,  der  i  hans 
Øjne  ikke  var  mindre  teologisk  sindet  end  sine  Modstandere. 

Han  selv  blev  herved  Genstand  for  en  Række  heftige  Angreb  fra 
forskellige  Sider.  De  tog  vel  ikke  synderligt  paa  hans  Humør,  men 
tvang  ham  Aaringer  igennem  ind  i  en  noget  pirrelig  Nødværgestemning. 
Dog  nu  var  det  Tidspunkt  indtraadt  i  hans  Ungdoms  Liv,  hvor  Filosofi 
og  Kunst  ikke  mere  formaaede  at  trænge  Temperamentet  tilbage. 

2. 

Det  ytrede  sig  først  i  ny  Trang  til  Legemsøvelser. 

I  de  to  første  Aar  efter  Afgørelsen  1864,  da  det  trak  op  til  Krig 
mellem  Prøjsen  og  Østerrig  og  da  Ungdommen^i  Danmark  indbildte 
sig,  at  Landet  vilde  blive  inddraget  i  denne  Krig,  havde  han  som  Med- 
lem af  den  akademiske  Skytteforening  ivrigt  deltaget  i  Eksersits  og 
Skydeøvelser.  Efter  Slaget  ved  Koniggratz  havde  disse  Sysselsættelser 
tabt  adskilligt  af  deres  Tiltrækning. 

Nu  drev  han  en  Idræt,  som  var  ham  ny  og  som  han  længe  havde 
attraaet  Færdighed  i.     Det  var  Ridning,  han  ønskede  tilgavns  at  lære. 

Han  havde  hidtil  ikke  havt  Raad  til  at  ride.  Men  nu  tilbød  en 
Ritmester  ved  Dragonerne  Undervisning  for  en  meget  billig  Pris,  og  i 
Dronningens  Ridehus  indviedes  han  da  i  Foraarsmaanedeme  i  Kunstens 
Begyndelsesgrunde  for  ved  Sommerens  Komme  at  kunne  ride  ud. 
Disse  Ridetimer  blev  ham  til  den  største  Fornøjelse.  Han,  som  sjældent 
var  glad,  sjældnere  overstadig,  kunde  formelig  juble,  naar  han  en  Mor- 

genstund  red  ud  ad  Strandvejen.  Selv  om  han  havde  en  næsten  søvn> 
løs  Nat  bag  sig,  paa  Hesteryggen  var  han  Frisk. 

Det  morede  ham  ikke,  oftere  at  ride  paa  samme  Hest,  hvis  Natur 
han  kendte.  Han  ønskede  at  skifte  Hest,  saa  tidt  det  lod  sig  gøre,  og 
red  hellere  en  Smule  vanskelige  Heste  end  de  altfor  vel  tilredne  Hop- 
per.    Han  følte  Ungdommens  Overmod  syde  i  ham  ved  et  rask  Ridt. 

Hans  Færdighed  var  endnu  yderst  ringe,  da  et  Blik  i  hans  Kasse 
en  Dag  overtydede  ham  om,  at  det  Tidspunkt  var  inde,  hvor  han 
maatte  give  Afkald  paa  Ridetimerne. 

Da  han  meddelte  sin  Lærer,  at  han  ikke  mere  kunde  nyde  godt  af 
hans  Undervisning,  og  paa  Spørgsmaalet  Hvorfor?  nævnte  Grunden, 
svarte  Ritmesteren,  at  den  Sag  lod  sig  med  største  Lethed  ordne:  han 
havde  en  Søster,  en  ældre  Pige,  der  interesserede  sig  lidenskabeligt 
for  Literatur  og  Literaturhistorie.  Undervisningstimer  deri  kunde  til 
gensidig  Tilfredshed  gaa  lige  op  mod  Undervisning  i  Ridning,  der  saa- 
ledes  ikke  behøvede  at  tage  Ende  i  overskuelig  Tid.  Unødigt  at  sige 
i  hvor  høj  Grad  Forslaget  tilsmilede  den  Ridelystne;  det  kom  som  et 
forløsende  Ord. 

Ritmesteren  var  en  elskværdig,  godmodig,  literært  ganske  udannet 
Mand,  som  troskyldigt  meddelte  sin  Elev  sine  Ungkarlserfaringer,  og 
disse  kunde  sammenfattes  i  den  Sum,  at  naar  et  Fruentimmer  er  forlibt, 
saa  skyer  hun  hverken  Ild  eller  Vand;  Ritmesteren  selv,  der  dog  efter 
sin  egen  Mening  kun  til  Hest  saa  nogenlunde  godt  ud,  havde  engang 
havt  en  Historie  med  en  Frue,  der  bombarderede  ham  med  Breve  og 
som  i  sin  Ivrighed  en  Dag  begyndte  paa  et,  uden  at  mærke  Ægte- 
manden, der  stod  bag  hendes  Stol  og  saa  til  over  hendes  Skulder. 
Siden  da  havde  Ritmesteren  saa  at  sige  ikke  Kvinder  behov,  var  helst 
fri  for  dem,  og  havde  sin  væsenlige  Glæde  af  sine  Heste  og  sin  Due- 
lighed som  Rytter. 

Søsteren  var  en  fyrretyveaarig  Jomfru,  ingenlunde  uden  Aandsevner^ 
med  lagttagelsesgave  og  Sans  for  god  Læsning,  hvis  Udvikling  imid- 
lertid var  blevet  aldeles  forsømt,  og  som  nu  nærede  den  Ærgerrighed 
at  optræde  som  Forfatterinde.  Hun  skrev  i  Stilhed  smaa  Fortællinger, 
der  ikke  var  altfor  dumme,  men  ganske  blottede  for  Stil  og  Talent. 
Hun  var  meget  lidt  køn  og  overmaade  før,  hvad  der  virkede  pudsigt, 
eftersom  hun  var  tilbøjelig  til  Overspændthed  i  Ord  og  Lader. 

Der  var  et  Misforhold  mellem  Lærerens  Alder  og  Elevens;  i  hans 
Øjne  var  hun  en  helt  gammel  Person,  i  hendes  Øjne  han  som  aande- 
ligt  jævnbyrdig  ogsaa  jævnaldrende.  Hun  følte  efter  Naturens  Orden 
mere  personlig  Sympati  for  ham  end  han  for  hende.  Uvilkaarligt  gav 
han  da  sin  Undervisning  et  drillende  Anstrøg,  holdt  sig  nu  og  da  op 
over  hendes  Følsomhed,  og  naar  den  svære  Dame  da,  halvt  ulykkelig, 
halvt  ophidset,  rejste  sig  for  at  tage  fat  paa  ham  og  ruske  i  ham, 
kunde  han  løbe  rundt  om  Bordet,    forfulgt  af  hende,   eller  skyde  en 

Stol  frem  mellem  hende  og  sig  —  hvad  der  unegteligt  ikke  fremmede 
Undervisningens  Værdighed. 

Om  grundig  og  sammenhængende  Undervisning  var  der  overhovedet 
ikke  Tale.  Damen  ønskede  især  sine  literære  Udkast  gennemgaaede 
og  forbedrede;  men  de  lod  sig  ikke  ved  Rettelser  forvandle  til -Kunst. 
Og  saaledes  kom  det  efter  ikke  lang  Tids  Forløb  saa  vidt,  at  han  opgav 
disse  besværlige  Timer,  skønt  han  nødtes  til  at  opgive  de  kære  Ride- 
timer med  det  samme. 

Nogen  virkelig  Færdighed  i  Ridning  opnaaede  han  saaledes  slet  ikke, 
om  han  end  i  de  nærmest  følgende  Aar  af  og  til  fik  sig  en  Ridetur. 
Men  fra  Aaret  1870—71  tvang  en  heftig  Aarebetændelse,  der  fulgte  paa 
Tyfus,  ham  til  at  opgive  alle  de  Legemsøvelser^  der  var  ham  kærest. 

3. 

Temperamentet  ytrede  sig,  som  i  Driften  til  Idræt,  i  en  Sværm  af 
ungdommelige  Længsler. 

Ved  sit  Studieliv  havde  han  i  de  egenlige  Ynglingeaar  frivilligt  ude- 
spærret  sig  fra  Ungdommens  almindelige  erotiske  Adspredelser.  Saa 
tidligt  udviklet  som  han  var  i  ren  Aandsdannelse,  saa  langt  stod  han 
tilbage  i  erotisk  Forfarenhed.  I  den  Henseende  var  han  en  god  Række 
Aar  yngre  end  sin  Alder. 

I  den  første  Tid  efter  hans  Hjemkomst  dønnede  Oplevelserne  fra 
Paris  endnu  stærkt  i  hans  Sind.  Mellem  den  unge  franske  Frøken  og 
ham  var  en  livlig  Brevveksling  bleven  indledet,  og  den  unge  spanske 
Dames  straalende  Skikkelse  beholdt  sin  Plads  i  hans  Indre. 

Saa  gjorde  Omgivelserne  deres  Ret  gældende,  og  han  følte  ikke 
uden  Sindsbevægelse,  hvor  indtagende  Hjemmets  unge  Piger  var.  Thi 
først  nu  indtraadte  han  i  Cherubino-Stadiet  af  sit  Liv,  i  den  sværmende 
Attraas  Livsafsnit,  hvor  Synet  af  kvindelig  Skønhed  eller  Ynde  til 
Stadighed  hensætter  Ynglingen  i  en  let  Elskovsrus. 

Det  var  utroligt,  saa  rig  paa  henrivende  Skabninger  Verden  var,  og 
i  Verden  Kjøbenhavn. 

Gik  man  ned  ad  Kronprinsessegade,  sad  etsteds  ved  et  Vindue  i 
Stueetagen  en  ung  Pige,  mørk  med  græsk  Hovedform  og  to  brune 
Øjne  idealt  beliggende  under  en  stejl  og  ædel  Pande.  Hun  forenede 
Pallas  Athenes  kyske  Renhed  med  en  streng,  tiltrækkende  Ynde. 

Gik  man  ud  ad  Nørrebro,  laa  dér  et  Hus,  paa  hvis  første  Sal  man 
var  velkommen,  og  hvor  et  smukt  og  fornemt  Par  en  Gang  om  Ugen 
saa  mandlig  Ungdom  hos  sig  for  Fruens  unge  Broderdatters  Skyld. 
Husets  Herre  var  en  rank  og  stille  Mand,  der  altid  tog  sig  ud  og  altid 
var  værdig;  han  havde  beklædt  en  høj  Embedsstilling  med  Ære.  Fruen 
havde  i  sin  Ungdom  været  meget  indtagende,  var  endnu  som -ganske 
ung  bleven  hvidhaaret,  og  var  nu  smuk  med  snehvide  Lokker  til  det 
friske  Ansigt.  Hun  var  for  Husets  unge  Gæst  som  usynligt  mærket; 
thi  hun  havde  som  pur  ung  været  elsket  af  en  stor  Mand.    Hun  viste 

sand  Velvilje,  hjertelig  Imødekommen.  Men  Udbyttet  ved  at  kende  hende 
var  ikke  stort;  dertil  var  hun  altfor  selskabeligt  urolig.  Naar  Huset 
havde  Modtagelsesaften,  blev  hun  ikke  længe  nok  staaende  ved  nogen 
Gruppe  til  ordentligt  at  opfatte,  hvorom  der  blev  talt.  Efter  et  Minuts 
Forløb  ilte  hun  hen  i  Salens  andet  Hjørne,  sagde  dér  et  Par  Ord, 
hørte  med  et  halvt  Øre  Samtalens  Genstand,  og  gik  videre  at  sørge 
for  Theen. 

Det  var  ikke  for  hendes  Skyld  saa  lidt  som  for  Husherrens,  at 
megen  Ungdom  søgte  til  hendes  Hjem.  Det  skyldtes  en  attenaarig 
Elverpige,  hendes  Niece,  der  havde  et  Ansigt,  hvorom  man  ikke  kunde 
lade  være  at  drømme.  Det  var  ikke  fra  selve  Trækkene  i  dette  An- 
sigt, at  Trolddommen  udgik,  endda  dets  Form  var  en  udadlelig  Oval, 
den  smalle  Pande  høj  og  velformet.  Hagen  kraftig.  Det  var  heller  ikke 
fra  Personligheden  som  skimtedes  gennem  Trækkene.  Den  unge  Pige 
syntes  sjæleligt  beskaffen  som  andre  unge  Piger,  var  mest  taus,  eller 
meddelsom  angaaende  Smaating,  uden  andet  Koketteri  end  Ungdommens 
uskyldigste,  af  selve  Naturen  krævede  Glæde  ved  at  tækkes. 

Men  der  stod  ligefuldt  et  Trylleri  omkring  hende  som  om  Elver- 
pigerne. Det  gnistrede  gult  om  hendes  lyse  Haar;  der  glimtede  blaa- 
lige  Flammer  fra  hendes  blaa  Øjne.  Om  hende  drog  disse  Flammer 
en  magisk  Kres.  Og  det  Dusin  unge  Mænd,  der  havde  forvildet  sig 
indenfor  Kresen,  forblev  bundne  der,  flokkedes  om  hendes  Faster  den 
Aften  om  Ugen,  da  Familien  tog  imod,  og  sad  der  i  Kappestrid  om 
Blikket  fra  hine  Øjne,  hadende  hverandre  ret  inderligt  som  Medbejlere 
og  lidende  under  Komiken  ved  dog  at  samles  broderligt  Uge  efter  Uge 
som  Gæstevenner  af  samme  Hus. 

Den  unge  Piges  mandlige  Slægtninge,  der  havde  Forelskelsen  i 
hende  bag  sig  som  overstaaet,  hævdede,  at  hun  ikke  havde  nogen  god 
paalidelig  Karakter  —  stakkels  Barn!  ogsaa  det  skulde  hun  have!  — 
andre,  der  ikke  krævede  saa  meget,  glædede  sig  blot  ved  Lyden  af 
hendes  Stemme. 

Hun  var  ikke  fra  Kjøbenhavn,  tilbragte  kun  et  Par  Vinterhalvaar  i 
Byen,  og  forsvandt  igen  som  hun  var  kommen. 

Nogle  Aar  efter  hed  det  sig  til  almindelig  Forundring,  at  hun  var 
bleven  gift  med  en  Enkemand  i  en  Provinsby  —  hun  som  hørte 
Poesiens  Verden  til. 

Saa  var  der  en  anden  ung  Pige,  nittenaarig  denne.  Medens  Elver- 
pigen ikke  umagede  sig  med  at  lade  som  bekymrede  hun  sig  om  de 
unge  Mænd,  han  fængslede  ved  sine  Bevægelsers  Rytmer  og  sin  Skøn- 
heds Udstraaling,  snarere  var  lidt  kort  for  Hovedet,  lidt  staccato  i  sine 
Udtalelser,  for  vant  til  at  møde  Beundring  til  at  hun  skulde  erobre  sig 
Tilbedere  ved  Opmærksomhed,  for  uudviklet  og  upersonlig  til  med 
Bevidsthed  at  gøre  sig  gældende  —  var  denne  anden  unge  Pige  af  vidt 
forskellig  Art.  Hun  var  ingen  Naturmagt,  men  et  klogt  og  smidigt 
Menneskebarn..  Hendes  Ansigt  tiltrak  ikke  ved  Skønhed,  men  var  altid 

langt  mere  smukt  end  stygt,  med  en  fint  kroget  Næse,  en  forjættende 
Mund,  et  Udtryk  af  Tænksomhed  og  Vilje.  Naar  hun  paa  et  Bal  viste 
sig  nedringet,  hang  Mændenes  Øjne  ved  hendes  Hals,  men  især  ved 
den  hvide  Ryg  med  dens  faste,  glatte  Hud  og  dens  fine  Muskelspil; 
thi  lod  hun  ikke  skimte  meget  af  sin  unge  Barm,  saa  nærmede  til 
Gengæld  Udskæringen  i  Ryggen  sig  til  Beltet.  Hendes  Stemme  var 
dyb  Alt,  og  hun  kunde  give  sig  Udtiyk  af  Samling  og  Alvor.  Men 
hun  indtog  mest  ved  den  Agtpaagivenhed,  hun  viste.  Naar  en  ung 
Mand,  hun  vilde  vinde,  begyndte  en  Samtale  med  hende,  fæstede  hun 
sine  Øjne  ufravendt  paa  hans,  snarere  i  hans,  og  viste  en  saa  levende 
Opmærksomhed  for  hans  Ord,  en  saadan  Interesse  for  hans  Tænke- 
maade  og  hans  Sysselsættelser,  at  han  blot  efter  et  enkelt  Sammentræf 
ikke  mere  slap  Erindringen  om  hende.  Hendes  Koketteri  var  ingen 
Kæløjethed,  men  en  foregiven  Deltagelse,  der  smigrede  og  betog. 

4. 

Disse  unge  danske  Piger  kunde  nok  sysselsætte  en  ung  Mand,  der 
lige  var  vendt  hjem  fra  en  Udenlands-Udflugt,  under  hvilken  hans  Sind 
for  første  Gang  var  blevet  sat  i  dobbelt  Svingning  af  kvindelig  Hen- 
givenhed og  Begejstring  for  en  Kvinde.  De  paavirkede  ham  saa  meget 
des  stærkere,  fordi  de  var  danske,  og  fordi  han,  som  elskede  alt  Dansk 
fra  Sproget  til  Minderne,  siden  Krigen  følte  et  Savn  overfor  Enhver, 
Kvinde  som  Mand,  der  var  fremmed  for  Danmark. 

Dog  midt  under  denne  ungdommelige  Længsel  mod  det  andet  Køn 
med  dens  Dirren  i  Følelser  af  ubestemt  Art,  blev  hans  Sind  som  med 
et  Ryk  samlet  om  det  dybeste,  tidligere  Indtryk,  det  af  den  unge 
Spanierindes  Dejlighed, og  overlegne  Person.  Breve  fra  Paris  gennem- 
krydsede hans  Sind,  som  Dampere  en  Indsø,  fik  det  til  at  skumme 
højt  og  bølge  stærkt,  efterlod  lange  Kølvandsstriber.  Ikke  at  Frøken 
Matilde  selv  sendte  Brev,  men  hendes  italienske  Venner  og  Veninder 
skrev  paa  hendes  Vegne,  tilsyneladende  i  hendes  Navn,  beklagede  i 
stærke  Udtryk  hans  urimelige  Bortrejse,  ønskede  og  krævede  hans 
Tilbagevenden,  skildrede  hendes  Savn,  undertiden  hendes  Vrede. 

Han  var  altfor  fattig  til  straks  at  kunne  rejse  paany.  Han  gjorde 
hvad  han  formaaede  for  at  skaffe  sig  Penge,  skrev  til  dem  blandt  hans 
Venner,  hvem  han  tiltroede  bedst  Raad  og  paa  hvem  han  stolede  mest, 
men  fik  Afslag,  der  bragte  ham  til  at  mindes  de  mange,  som  i  Adam 
Homo's  femte  Sang  Hovedpersonen  faar  paa  en  lignende  Anmodning. 

Saa  spilte  han  i  Lotteriet  og  vandt  ingen  Ting. 

Under  Presset  fra  Frankrig  og  under  Højtrykket  af  hans  egen 
romantiske  Fantasi  syntes  det  ham  nu  paa  én  Gang  klart,  at  han  for 
bestandig  burde  forene  sin  Skæbne  med  denne  sjældne  og  smukke 
Kvindes,  hvem  han  vel  neppe  kendte  og  med  hvem  han  aldrig  et 
Minut  havde  talt  alene,  som  desuden  neppe  havde  én  Forudsætning 
tilfælles  med  ham,  men  som  netop  ved  dette  Uligeartede,  at  hun  var 

• 

Født  af  spanske  Forældre  i  Rio,  men  han  af  danske  i  Kjøbenhavn, 
syntes  skæbnebestemt  for  ham  som  han  for  hende.  Palmen  og  Gran- 
træet havde  drømt  om  hinanden,  og  kunde  aldrig  mødes;  men  Men- 
nesker kunde,  hvor  langt  fra  hinanden  de  end  var  født.  I  Højsommeren 
1867  var  han  som  besat  af  den  Tanke,  at  han  og  hun  burde  forenes. 

Den  simpleste  Indvending,  at  han,  der  neppe  var  i  Stand  til  at  er- 
nære sig  selv,  umuligt  kunde  ernære  en  Hustru,  syntes  ham  under- 
ordnet. Hans  Bevæggrunde  var  rent  ridderlige;  han  kunde  ikke  lade 
hende  i  Stikken,  som  den  ynkelige  Hovedperson  i  Andersens  Kun  en 
Spillemand  Noomi.    Og  hun  stod  for  ham  i  al  sin  dragende  Dejlighed. 

Hele  Juli  Maaned  og  et  godt  Stykke  ind  i  August  laa  han  af  den 
Grund  som  paa  Pinebænken,  snart  lidenskabeligt  attraaende,  at  hans 
Planer  maatte  gaa  i  Opfyldelse,  snart  lige  saa  heftigt  ønskende,  at  de 
maatte  strande  paa  den  fremmede  Families  Modstand;  thi  han  maatte 
sige  sig  selv,  at  den  smukke  Spanierinde  saare  daarligt  passede  til 
Kjøbenhavn,  vilde  fryse  dér,  aandeligt  som  bogstaveligt.  Men  især 
sagde  han  dagligt  sig  selv,  at  sæt  den  Krig,  man  i  Danmark  ventede, 
brød  ud  paany  c^  Ungdommen  skulde  kaldes  under  Fanen,  saa  vilde 
den  ringeste  danske  Pige  være  ham  en  bedre  Valkyrie;  hun  vilde  være 
fremmed  for  alle  Følelser  i  hans  Sind  og  rimeligvis  end  ikke  kunne 
lære  Dansk.  Enhver  anden  Kvinde  vilde  forstaa  mere  af  hans  Aand 
end  hun.     Og  dog!    Og  dog  var  hun  den  Eneste  for  ham. 

Saaledes  tumledes  han  mellem  modsatte  Ønsker  i  den  lange  Tid, 
Sagen  var  svævende  og  uvis.  Saa  medtaget  var  han  af  -Spændingen,  at 
han  kun  holdt  sig  oppe  ved  to  Gange  daglig  at  gaa  i  koldt  Bad  og  ved 
hurtige  Ridt.  Blot  Synet  af  et  Postbud  fik  hans  Hjerte  til  at  banke. 
Forhaanelser  af  ham  i  de  danske  Aviser  virkede  i  denne  Tilstand 
underligt  fremmed  som  Slag  paa  en  Andenstedsværende. 

Han  grublede  Dagen  igennem  over  det  pinlige  Tveføre,  hvori  han 
var  stedt;  han  drømte  om  sin  Dulcinea  hver  Nat,  og  saaledes  fik  han 
et  Udseende,  der  svarede  til  hans  Overanstrengthed.  Da  han  en 
Dag  havde  fulgt  en  Indbydelse  fra  Frederik  Paludan-Miiller  til  Fredens- 
borg, sagde  Digteren  til  ham:  Har  De  været  syg  i  denne  senere  Tid? 
De  ser  saa  bleg  og  angrebet  ud.  —  Han  lod  lige  glad;  al  hans  Omgang 
med  Mennesker  foregik  under  uafbrudt  Forstillelse. 

Der  indtraadte  lignende  Omskiftninger  i  hans  Sind  som  i  Don 
Quijotes.  Snart  saa  han  i  sin  fjerne  Spanierinde  et  Indbegreb  af  Fuld- 
kommenhed, snart  forflygtigedes  Billedet  aldeles  for  ham;  selve  hans 
Tilbøjelighed  for  hende  forekom  ham  da  ringe,  kunstlet,  rent  grilleagtig, 
halv  glemt.     Og  saa  var  hun  paany  den  store  Lykke. 

Da  Afjgørelsen  kom,  da  —  som  enhver  blot  en  Smule  verdsligt  For- 
faren havde  kunnet  forudsige  —  de  mange  skønne  Drømme  og  dristige 
Planer  med  ét  Slag  styrtede  omkuld,  følte  han  det,  som  om  denne 
langvarige  Krise  havde  sat  ham  ubeskriveligt  tilbage;  hans  aandelige 
Udvikling   havde   Maaneder   igennem   staaet   i   Stampe.     Det   var   en 

Følelse,  som  naar  et  elsket  Væsens  Død  afløser  den  lange  kvalfulde 
Uro  under  den  forudgaaende  Sygdom.  Han,  der  havde  samlet  Alt  om 
én  Tanke,  skulde  nu  glædesløs  slaa  ind  paa  nye  Veje.  Hans  Udbrud, 
der  overraskede  ham  selv,  var  dette:  Hvor  trængte  jeg  til  et  Hjerte! 

5. 

At  Fantasteriet  var  bortvejret,  kunde  han  ikke  straks  føle  som 
Befrielse.  Legemligt  var  han  i  høj  Grad  nedbrudt,  men  rettede  sig 
med  sit  Væsens  Elasticitet  saare  hurtigt.  Dog  i  sit  Forhold  til  det 
andet  Køn  var  han  nu  oprevet  som  aldrig  før.  Hans  Sjæl,  eller  nøjere 
den  Part  af  hans  Sjæleliv,  som  grænsede  op  til  det  andet  Køn,  var 
som  en  dybt  oppløjet  Mark,  der  ventede  paa  Sæden. 

Der  gik  ikke  stort  mere  end  en  Maaned,  før  Marken  var  tilsaat. 

Iblandt  hans  danske  Bekendte  var  der  en  eneste,  en  ganske  ung 
og  meget  smuk  Enke,  paa  hvem  han  i  sin  Stilling  til  Frøken  Matilde 
bestemt  havde  regnet.  Til  hende  vilde  han  have  ført  Spanierinden;  hun 
alene  vilde  have  forstaaet  hende;  de  vilde  været  blevne  Veninder. 

Der  havde  i  længere  Tid  mellem  ham  og  hende  været  varm  Sympati. 
Hun  nærmede  sig  ved  et  Tilfælde  stærkt  til  ham  umiddelbart  efter  at 
Afgørelsen  var  faldet.  Hun  blev  da  ogsaa  den  Eneste,  for  hvem  han 
berørte  det  Fantasteri,  i  hvis  Vold  han  havde  givet  sig,  og  hvem  han 
indviede  i  de  Drømmerier,  med  hvilke  han  havde  spildt  sin  Tid.  Hun 
hørte  paa  ham  med  Deltagelse  og  med  ikke  ringe  Forundring  over  at 
det  i  den  Grad  skortede  ham  paa  Virkelighedssans.  Hun  stod  med 
begge  Fødder  paa  Jorden;  men  hun  havde  en  Evne,  som  han  ikke 
tidligere  havde  mødt  hos  nogen  ung  Kvinde,  Evnen  til  Begejstring.  Hun 
havde  mørke  Øjne  med  noget  Sørgmodigt  i  Blikket;  men  naar  hun 
talte  om  noget,  der  begejstrede  hende,  lyste  hendes  Øjne  som  Stjerner. 

Hun  foreholdt  ham  det  Urimelige  i  hans  Hang  til  at  søge  langt 
borte  en  Lykke,  der  maaske  var  ham  ganske  nær,  og  det  endnu  urime- 
ligere i,  som  han  havde  gjort,  at  forsømme  sine  Studier  og  aandelige 
Forsætter  for  en  fantastisk  Erotik.  Og  for  første  Gang  i  Livet  hændte 
det  ham,  at  en  ung  Kvinde  talte  til  ham  om  hans  Evner  og  om  det 
Indtryk,  hun  havde  faaet  af  dem,  dels  gennem  Læsning  af  de  Smaa- 
ting,  han  havde  ladet  trykke,  dels  og  især  gennem  de  lange  Samtaler 
med  ham.  Hverken  den  lille  franske  Pige  eller  den  unge  spanske 
Frøken  havde  nogensinde  talt  til  ham  om  ham  selv,  hans  Anlæg  eller 
hans  Fremtid;  denne  danske  Kvinde  paastod,  hun  kendte  ham  ud  og 
ind.  Og  her  var  der  dette  ganske  Nye,  til  hvilket  han  intet  tilsvarende 
havde  oplevet:  hun  troede  paa  ham.  Mer  end  det:  hun  nærede  de 
højeste  Forestillinger  om  hans  Evner,  hævdede  imod  ham  selv,  at  han 
allerede  nu  havde  en  ualmindelig  Betydning,  og  nærede  en  glødende 
Ærgerrighed  paa  hans  Vegne. 

Netop  paa  dette  Tidspunkt,  da  han  var  saa  dybt  nedslaaet  og  under 
ørkesløse  Forhaabninger  og  Planer  havde  tabt  sit  Kald  og  sine  højere 

Formaal  af  Syne,  meddelte  hun  ham,  ved  sin  faste  Tro  paa  ham,  en 
forøget  Selvfølelse.  Hendes  Tillid  til  ham  blev  hos  ham  til  stigende 
Selvtillid,  og  en  heftig  Taknemmelighed  fødtes  hos  ham  for  den  Vel- 
gerning, hun  herved  gjorde  imod  ham. 

Saa  hændte  det,  at  hun  en  Dag  uden  videre  tilstod  ham,  at  den 
Interesse,  hun  nærede  for  ham,  ikke  var  en  blot  intellektuel;  det  var 
kommet  saa  vidt  nu,  at  hun  ikke  kunde  tænke  paa  andet  end  ham. 

Det  rystede  hele  hans  Væsen.  Han  havde  hidtil  i  hende  kun  set 
Veninden,  Trøsterinden,  havde  ikke  næret  eller  bekæmpet  nogen  Attraa. 
Men  neppe  havde  hun  talt,  før  hun  i  hans  Øjne  var  forvandlet.  Den 
Kærlighed,  hvorefter  han  havde  tørstet,  tilbød  sig  her.  Det  Hjerte, 
han  havde  trængt  til,  det  var  dette  Hjerte.  Og  ikke  blot  et  Hjerte 
mødte  ham,  men  en  Lidenskab,  der  lo  af  Hensyn. 

Med  sin  strenge  Ungdom  havde  han  endnu  i  Virkeligheden  intet- 
somhelst  Erotisk  oplevet.  Han  havde  ført  Aandsarbejderens  kyske  Liv. 
Hans  Tanker  havde  været  en  Mands;  de  var  stegne  højt  og  havde 
gravet  dybt;  men  hans  Forelskelser  havde  været  en  Halvvoksens 
Sværmerier  og  Fantasterier,  Hjernespind  og  Drømme.  Denne  unge 
Kvinde,  det  var  for  første  Gang  en  levende  erotisk  Virkelighed. 

Og  pludseligt  var  det,  som  om  Sluser  aabnede  sig  i  hans  Indre. 
Lavastrømme,  Ildstrømme  skød  sig  ud  over  hans  Sjæl.  Han  elskede 
for  første  Gang  som  en  Mand. 

Der  fulgte  nogle  Dage,  hvor  han  gik  om  som  hævet  over  Jorden, 
og  hvor  han  f.  Eks.  i  Teatret  om  Aftenen  ikke  formaaede  at  følge 
Forestillingen,  men  sad  i  Parkettet  med  sit  Ansigt  i  sine  Hænder,  fuld 
af  sin  nye  Skæbne,  som  om  Brystet  skulde  sprænges. 

Og  alligevel  var  dette  mere  en  legemlig  Tilstand,  et  næsten  meka- 
nisk Udslag  af  det  for  ham  overvældende  nye  Samliv  med  en  Kvinde. 
Det  beroede  ikke  paa,  at  Kvinden  var  netop  denne.  Thi  saa  sammensat 
var  hans  Følelsesliv,  at  end  ikke  i  sin  Lykkes  første  Øjeblikke  fornam 
han  denne  Lykke  som  ublandet.  Fra  den  første  Time  nagedes  han  af, 
at  det  ikke  var  ham,  der  havde  attraaet  hende,  men  hende,  der  havde 
kaaret  ham,  saa  hans  Elskov  inderst  inde  kun  var  Genskin  af  hendes. 

6. 

Paa  dette  Tidspunkt  hændte  det  ham,  at  endnu  en  anden  Kvinde 
kom  til  at  optage  hans  Tanker,  dog  paa  helt  forskellig  Maade. 

Livsforhold  gjorde,  at  han  blev  indviet  i  ulykkelige  og  oprørende 
huslige  Forhold,  som  de  raadede  i  et  velhavende  Hus,  hvor  han  jævnligt 
blev  indbudt  og  hvor  for  Ijæmere  Staaendes  Blik  alle  Betingelser  for 
huslig  Lykke  var  tilstede. 

Husherren,  der  i  sine  yngre  Dage  havde  været  en  meget  smuk 
Mand,  var  arbejdssky,  lidet  begavet  og  yderst  hidsig  af  Temperament. 
Han  var  Søn  af  en  rig,  brav  og  flink,  men  noget  karaktersvag  Mand 
og  af  et  underholdt  Fruentimmer,  der  havde  været  en  fyrstelig  Persons 

Elskerinde.  Han  havde  uden  egen  Skyld  arvet  sin  Moders  professio- 
nelle Laster,  gennemført  Usandfærdighed,  Komediantvæsen,  Ødselhed, 
Pyntesyge  og  Pralelyst.  Han  var  ganske  blottet  for  aandelige  Interesser, 
men  havde  Holdning,  et  vindende  Væsen  og  ingen  grove  Laster. 

Hans  Hustru,  der  altfor  ung  af  Familiehensyn  var  bleven  forbundet 
med  ham,  havde  aldrig  elsket  ham,  aldrig  passet  for  ham.  Hun  var 
som  kønsligt  uvidende  Mø  bleven  lagt  i  Armene  paa  en  Mand,  der  var 
medtaget  af  et  letsindigt  Liv  og  som  havde  paadraget  sig  en  Sygdom, 
der  maatte  plejes  og  gjorde  ham  hende  ulidelig.  For  hver  Dag  der 
gik,  led  hun  mere  ved  at  være  bundet  til  den,  af  hvem  hver  mindste 
Bevægelse  var  hende  imod  og  af  hvem  hver  Udtalelse  voldte  hende 
Kval.  I  Ægteskabets  andet  Tiaar  havde  der  hos  hende  udviklet  sig 
den  højeste  Grad  af  ægteskabelig  Afsky;  den  var  saa  stærk,  at  hun 
undertiden  maatte  tage  sig  sammen  for  ikke,  trods  sine  inderlige  Moder- 
følelser, at  overføre  Afskyen  paa  de  Børn,  der  ogsaa  var  hans  og  hos 
hvem  hun  skælvede  for  at  møde  hans  Egenskaber. 

I  sit  Forhold  til  hende  var  Manden  despotisk  og  listig,  dog  ikke 
ond,  forsaavidt  undskyldt,  som  han  kunde  gøre  hvad  han  vilde,  hun 
vilde  ligefuldt  ikke  kunne  slippe  sit  Had,  der  plagede  ham  og  fortærede 
hende  selv.    Saa  uensartede  var  de  to  Naturer. 

Al  hendes  Higen  og  Tragten  gik  ud  paa  at  faa  Baandet  imellem 
dem  opløst.  Men  herom  vilde  han  af  mange  Grunde,  mest  af  heftig 
Uvilje  mod  Skandal,  aldeles  ikke  høre  Tale.  Han  ansaa  sig,  og  efter 
den  almindelige  Opfattelse  med  Rette,  for  en  god  Ægtemand  og  Fader. 
Han  krævede  ingen  urimelige  Ofre  af  sin  Hustru,  og  han  var  kærlig 
mod  sine  Børn.  Han  kunde  jo  ikke  gøre  for,  at  han  blev  afskyet, 
forstod  neppe  engang  helt  at  han  blev  det.  Og  dog  var  enhver  Mis- 
forstaaelse  vanskeliggjort  ham.  Thi  hans  Hustru  lagde  neppe  Baand 
paa  sin  Uvilje,  naar  der  var  Gæster  i  Huset.  Sagde  han  en  Usandhed, 
saa  tav  hendes  Mund,  men  ikke  hendes  Miner.  Og  hun  kunde  give 
sig  til  at  tale  om  de  Fejl  og  Laster,  der  harmede  hende  mest,  og 
nævnte  da  hans. 

De  stadige  Sindsbevægelser,  hvori  hun  levede,  havde  gjort  hende 
til  det  Yderste  nervøs  og  urolig.  Da  den  kvindelige  Trang  til  i  Ægte- 
skabet at  kunne  se  op  til  Manden  hos  hende  aldrig  havde  faaet  Næring, 
attraaede  hun  des  heftigere  Sanddruhed,  Fasthed  og  Aand  hos  Mænd. 
Men  uudviklet  som  hun  var,  og  fortvivlet  over  den  Utilfredsstillelse, 
den  Døs  og  det  Mørke,  hvori  hendes  Dage  gled  hen,  var  hvadsomhelst 
der  afbrød  Stilstanden  og  oplyste  Mørket:  Fut,  Livlighed,  Glans  og 
Vid  hende  mere  værd  end  Sligt  fortjente. 

Dette  stødte  fra  først  af  den  unge  Mand,  hvem  hun  under  sit  Livs 
Øde  nærmede  sig  til,  en  Smule  tilbage.  Heibergs  Madame  Voltisubito 
kan  ikke  synge  uden  der  knaldes  med  en  Pisk.  Saaledes  forekom  det 
ham,  som  kunde  hendes  Væsen  ikke  synge  uden  Knald  af  alle  Aandens 
Køre-,  Kane-  og  Ridepiske.     Men  snart  forstod  han,  hvor  ulykkelig 

hun  var,  og  at  det  Anstrengte  i  hendes  Væremaade  kun  var  et  Udtryk 
derfor. 

Hun  kunde  jo  ikke  kende  den  indre  Freds  Skønhed,  og  hun  havde 
trods  sin  protestantiske  Opdragelse  bevaret  hele  det  naturlige  Menneskes 
Uberørthed  og  Oprigtighed,  al  dets  haardnakkede  Frihedskærlighed, 
indtil  det  mindste  Træk  uanfægtet  af  det,  man  kalder  Tugt,  Pligtlære, 
Kristendom,  vedtagne  Regler.  Hun  troede  ikke  derpaa,  havde  set  hvad 
der  kom  ud  deraf  og  hvad  det  dækkede  over,  levede  hen  i  en  ublandet 
Fortvivlelse,  der  kun  til  dagligt  Brug  var  stille,  ellers  oprørsk:  hvad 
der  foretoges  imod  hende,  var  Forsøg  paa  Sjælemord. 

Til  Alt  hvad  hun  under  Samlivet  i  hendes  Hjem,  der  intet  Hjem 
var,  rent  aandeligt  led,  var  i  den  senere  Tid  kommet  Omstændigheder, 
der  ogsaa  praktisk  gjorde  en  Indgriben  og  Forandring  nødvendig. 
Hendes  Ægteherre  havde  altid  været  en  daarlig  Husholder,  ja  mindre 
end  det,  en  i  sin  store  Bedrift  ganske  udygtig  og  tanketom  Mand.  Det 
havde  hidtil  betydet  mindre,  da  Andre  tog  sig  af  hans  Anliggender; 
men  nu  var  Ledelsen  tilfaldet  ham  alene,  og  den  bestred  han  saaledes, 
at  Udgifterne  steg  med  rivende  Fart,  mens  Indtægterne  sank  med 
samme  Hast,  saa  Spørgsmaalet  om  fuldstændig  Ruin  kun  syntes  et 
Tidsspørgsmaal. 

Hans  Hustru  havde  ingen  Støtte  udenfor  sit  Hjem.  Hun  var  for- 
ældreløs og  frændeløs.  I  Mandens  Slægt  var  hun  ikke  vel  lidt  og 
ikke  forstaaet.  Imidlertid  behøvede  hun  nu  til  Fortrolig  en  Mand, 
som  forstod  hende  og  kunde  være  hende  behjælpelig  med  at  frelse 
hendes  og  Børnenes  Formue  ud  af  Skibbruddet,  før  det  blev  for  sent. 
Hun  havde  stor  Tillid  til  den  unge  Bekendt  af  Huset,  hvem  hun 
havde  kendt  fra  hans  tidlige  Ynglingealder  og  for  hvem  hun  i  Samtaler 
stedse  havde  aabnet  sig  mere.  Hun  skænkede  ham  sin  Fortrolighed, 
lod  ham  faa  det  fiilde  Indblik  i  hendes  Livs  Forpinthed  og  anmodede 
om  hans  Hjælp  til  Erobringen  af  sin  Frihed. 

Saaledes  fik  han,  endnu  ganske  ung,  et  mægtigt,  aldrig  senere  ud- 
visket Indtryk  af  det  moderne  Tvangsægteskabs  Jammer.  Ja  Indtrykket 
var  ikke  blot  mægtigt,  men  det  vakte  som  ved  et  Nødraab  baade 
Tænkeevne  og  Handlekraft  i  ham.  Som  gennem  en  Sprække,  der  for 
hans  Øjne  aabnede  sig  i  Samfundets  glatte  Overflade,  saa  han  ned  i  alle 
Rædslers  Dyb.  I  en  enkelt  Ulykke  anede  han  hundredetusinds,  oplevede 
hundredetusinds.  Og  han  følte  sig  heftigt  kaldet  til  ikke  blot  at  nævne 
Rædslen  ved  dens  Navn,  men  til  efter  Evne  at  skride  ind,  forhindre  at 
den  upaaagtet  bredte  sig. 

Det  var  faldet  som  Skæl  fra  hans  Øjne.  Under  det  hyklede  Skin 
af  Kærlighed  og  Fred  sønderrev  i  Hobetal  de  enkelte  Par  hinanden,  gik 
op  i  Had  og  gensidig  Afsky.  Glansen  af  Lykke  hos  de  Højerestillede 
blændede  Tankeløse  og  Troskyldige.  Den,  som  væbnede  sit  Blik,  iagt- 
tog, hvorledes  den  Elendighed,  Samfundets  Ordning  forskyldte,  bugtede 
sig  helt  op  til  dets  Tinder. 

Paa  de  Enkeltes  Lyder  og  Usselheder  lod  der  sig  ikke  umiddelbart 
bøde;  de  arvede  og  paadragne  Sygdomme,  Dumheden  og  Daarligheden, 
Raaheden  og  Ondskaben  var  der  nu  engang.  Men  Samfundets  Insti- 
tutioner burde  være  anlagte  paa  at  gøre  disse  nedbrydende  Magter 
uvirksomme  eller  dog  Formindske  deres  Skadelighed,  ikke  paa  at  give 
dem  Raaderum  og  forøge  deres  Frygtelighed  ved  at  sikre  dem  Ofre. 

I  Ægteskabet  var  den  mod  sin  Vilje  Bundnes  Stilling  uværdig,  tidt 
fortvivlet,  Kvindens  dog  værst.  Hun  kunde  som  Moder  rammes,  hvor 
det  smertede  hende  dybest,  og  hvad  der  var  allermest  oprørende,  hun 
kunde  blive  Moder  imod  sin  Vilje.  Et  eneste  ulykkeligt  Ægteskab 
havde  som  ved  en  pludselig  Aabenbaring  vist  ham  hvad  Ægteskabet  i 
talløse  Tilfælde  var  og  hvor  ufrit  Kvinden  endnu  var  stillet. 

Men  at  Kvinden  i  det  moderne  Samfund  var  forkuet,  at  den  ene 
Halvdel  af  Menneskeslægten  var  lovligt  forurettet,  det  røbede,  at  det 
overhovedet  stod  sørgeligt  til  med  Retten  i  Samfundet  som  det  var. 
I  Forholdet  mellem  Mægtige  og  Magtesløse,  Rige  og  Fattige  maatte 
nødvendigvis  samme  retslige  Misforhold  raade  som  mellem  Mand  og 
Kvinde. 

Hans  Tanker  borede  sig  ned  i  den  Samfundstilstand,  der  herskede 
og  pristes,  og  den  mødte  med  stedse  ringere  Undren  og  stedse  større 
Uro  Hulhed  overalt. 

Og  disse  Tanker  kaldte  paa  hans  Vilje,  rustede  den. 


Handelsbalancen. 

Af  Hans  Tegner. 


I  flere  Aarhundreder  have  Nationaløkonomer  været  uenige  om 
„Handelsbalancen"  og  dennes  Betydning  for  et  Lands  Velfærd.  Om 
de  nogensinde  l)live  enige,  er  et  stort  Spørgsmaal,  og  om  Menigmand 
forstaar  meget  af  alle  de  Argumenter,  der  føres  i  Ilden,  er  ligeledes 
tvivlsomt.  Det  gaar  vist  mange  saadan,  at  de  tilsidst  af  Forvirring 
maa  holde  paa  Hovedet  og  opgive  at  finde  ud  deraf.  I  denne  Tid, 
hvor  Striden  atter  føres  herhjemme,  kunde  det  maaske  have  sin  In- 
teresse at  erfare  lidt  om,  hvorledes  denne  Handelsbalance  opstaar  og 
likvideres.  At  komme  ind  paa  en  større  nationaløkonomisk  Udvikling, 
er  ikke  Meningen;  der  kan  jo  skrives  et  bindstærkt  Værk  derom,  men 
i  store  Rids  og  Træk  kan  det  dog  nok  fremstilles. 

Allerede  meget  tidlig  begyndte  man  at  anvende  de  ædle  Metaller 
som  Omsætningsmiddel,  og  de  endte  med  at  blive  et  anerkendt  Penge- 
middel.    For  Guld,   Sølv  og  Kobber  kunde   man  købe  sig  alt  muligt. 

Og  gennem  Prægning  af  Mønter  fik  man  et  almindeligt  Omsætnings- 
middel.  Men  efterhaanden  som  Handelen  tiltog  i  Omfang,  blev  det 
besværligt,  kostbart  og  farligt  at  skulle  transportere  en  Sum  Penge  til 
Ijemtliggende  Steder  for  at  afgøre  hver  Forretning.  Hvis  man  nutil- 
dags  vilde  afgøre  al  Handel  paa  den  Maade,  saa  maatte  en  god  Del  af 
vore  Skibe  og  Jæmbanetog  løbe  fra  det  ene  Land  til  det  andet  ladede  med 
ædelt  Metal.  Derfor  udviklede  Brugen  af  Kredit  og  Overførsler  af 
Kredit  sig  stadig  videre,  indtil  man  naaede  vor  Tids  storartede  Kredit- 
system, saa  simpelt  og  dog  saa  indviklet  i  alle  dets  Forgreninger. 

Nutildags  betaler  Danmark  sine  i  England,  Amerika,  Indien  og 
Japan  købte  Varer  og  disse  deres  fra  Danmark  importerede  Produkter 
med  Veksler,  Anvisninger  eller  brevlige  og  telegrafiske  Overførsler,  og 
kun  i  sidste  Instans  skrider  man  til  at  betale  den  fremkomne  Diffe- 
rence med  det  røde  Guld  (ikke  med  Sedler).  —  Vi  skulle  senere  se, 
hvorledes  saadanne  Guldsendinger  foregaa,  men  vi  maa  forinden  søge 
at  finde  ud  af,  hvorledes  denne  Difference  opstaar.  — 

Hvad  Varehandelen  angaar,  er  det  jo  naturligt,  at  et  Land  ikke  ud- 
fører og  indfører  lige  meget;  der  fremkommer  altsaa  en  Difference, 
en  Saldo,  som  Landet  skylder  eller  har  til  Gode  for  købte  eller  solgte 
Varer.  F.  Ex.  indfører  Danmark,  England,  Tyskland  og  Frankrig  mere 
end  de  udfører,  medens  De  forenede  Staters  Udførsel  langt  overstiger 
deres  Indførsel. 

Nu  skulde  man  tro,  at  lagde  man  alle  Landes  Udførsel  sammen  og 
ligeledes  alle  Landes  Indførsel,  saa  vilde  de  to  Beløb  blive  lige  store.  Men 
Statistiken  angiver,  at  det  sidste  er  6  Milliarder  Kroner  større.  Hvorledes 
forklare  dette?  En  Del  af  Forskellen  stammer  maaske  fra  unøjagtige 
Opgivelser  eller  fra  Undervurdering  hos  Importørerne,  ligesom  Stati- 
stiken i  det  hele  ikke  kan  gøres  fuldtud  nøjagtigt  op  af  de  paagældende 
Autoriteter.  Men  Størstedelen  af  Forskellen  fremkommer  derved,  at 
medens  Eksportøren  af  en  Vare  opfører  den  i  hans  Land  gældende 
Salgspris,  opfører  Importøren  samme  Pris  plus  Fragt,  Assurance, 
Com mission  etc.  Disse  Beløb  fordeles  til  de  forskellige  Lande, 
som  have  besørget  disse  Hverv,  og  henhøre  under  de  usynlige  Ud- 
og  Indførsler. 

Se  vi  i  Øjeblikket  bort  fra  dette  og  alle  de  andre  Indtægts-  og  Ud- 
giftskilder,  saa  bliver  alligevel  det  Faktum  tilbage,  at  et  Land  kan 
komme  til  at  indføre  for  mange  Millioner  mere  end  det  udfører,  og 
fortsættes  dette  i  en  Aarrække,  er  det  ganske  naturligt,  at  mange  blive 
foruroligede  og  spørge:  Vil  dette  ikke  føre  til  Armod  for  Landet, 
gaar  dets  Velstand  ikke  tilbage  derved,  naar  det  saadan  stadig  køber 
mere  end  det  sælger?  Nogle  erklære,  at  det  er  til  Skade  for  Landet, 
og  mane  til  Maadehold.  Andre  paastaa,  at  det  netop  er  Tegn  paa 
Fremgang  og  blomstrende  Tilstande.  Ingen  af  Delene  er  imidlertid  en 
absolut  Nødvendighed.  Hvis  en  Mand  køber  et  Hus,  saa  er  han 
derfor  ikke  fattigere  end  før.   Han  har  blot  ombyttet  en  Værdigenstand 

for  en  anden.  Køber  man  en  Del  Skibe  eller  Maskiner,  saa  har  man 
derved  erhvervet  sig  et  Fortjenstmiddel  og  tjener  muligvis  mere  ind 
end  udgivet.  Anvender  et  Land  derfor  store  Summer  til  Indkøb  af 
Raastoffer,  færdige  Produkter,  saasom  Maskiner  osv.,  har  det  ganske 
vist  saa  mange  Kontanter  mindre,  men  til  Gengæld  er  dets  Produk- 
tions- og  Fortjenstevne  efter  al  Sandsynlighed  tiltagen.  Selv  om  de 
enorme  Mængder  af  indførte  Levnedsmidler  fortæres,  saa  omsættes  de 
dog  til  legemlig  og  aandelig  Kraft,  som  gør  Folket  i  Stand  til  at  er- 
hverve sig  Rigdom  i  anden  Form.  — 

Saafremt  derimod  de  indførte  Varer  ikke  kunne  udnyttes  som  for- 
ventet og  vise  sig  ikke  at  producere  tilstrækkeligt  eller  ikke  at  yde 
god  Fortjeneste,  maaske  endda  slet  ingen,  saa  betyder  det  Tab  og  Til- 
bagegang for  Landet.  F.  Eks.  ifald  en  Masse  Maskiner  maa  betragtes 
som  gammelt  Jærn,  fordi  en  ny  Opfindelse  er  gjort,  eller  hvis  en 
stærk  udenlandsk  Konkurrence  nedslaar  et  Foretagende,  hvortil  der  er 
anvendt  meget  Materiale  fra  Udlandet.  Saaledes  ogsaa,  hvis  Folket 
lever  over  Evne,  lever  højt  uden  at  arbejde  i  Forhold  dertil,  forbruger 
mere  end  det  frembringer  og  skaber,  ligesom  en  Købmands  Status  vil 
forringes,  ifald  han  bruger  sit  Varelager  uden  at  erholde  nogen  Erstat- 
ning derfor,  og  end  yderligere,  dersom  han  har  købt  det  for  laante 
Penge.  — 

Men  til  en  Indførsel  af  noget  maa  nødvendigvis  svare  en  Udførsel 
af  noget  andet,  enten  Varer,  Penge,  Værdipapirer,  udført  Arbejde,  ydet 
Tjeneste  eller  lign.  For  at  se,  hvorledes  Udligningen  finder  Sted,  maa 
vi  gaa  et  Skridt  videre  og  kaste  et  Blik  paa  alle  de  andre  internatio- 
nale Transaktioner.  Angaaende  disse  har  man  ingen  paalidelig  Stati- 
stik; det  er  umuligt  nøje  at  forvisse  sig  om  deres  Omfang  og  Udbytte; 
man  kan  derfor  sammenfatte  dem  under  Benævnelsen  „usynlige** 
(invisible  exports  and  imports,  som  Englænderne  sige).  Vi  maa  derfor 
nøjes  med  at  angive  disse  en  Nations  vigtigste  Udgifts-  og  Indtægts- 
kilder i  store  Træk. 

Ud  af  Landet  flyde: 

Beløbene,  som  betales  for  indførte  Varer  og  udenlandske  Værdi- 
papirer solgte  i  Landet,  Fragt  for  Varer,  skibede  med  udenlandske 
Skibe  for  Landets  Regning,  Renter  af  Landets  Værdipapirer,  som  ejes 
i  Udlandet,  Befolkningens  Rejseudgifter  i  Udlandet  etc.  — 

Derimod  modtager  Landet: 

Betaling  for  udførte  Varer  og  Landets  Værdipapirer,  som  sælges  til 
Udlandet,  Renter  af  udenlandske  Værdipapirer  i  Landets  Eje,  Fragt, 
tjent  af  Landets  Skibe  i  udenrigsk  Fart,  fremmede  Skibes  og  fremmede 
Turisters  Udgifter  i  Landet  etc. 

Under  etc.  kan  nævnes  Assurancepræmier,  Indvandrernes  Penge- 
sendinger til  Hjemlandet,  Udvandrernes  medbragte  Pengebeholdninger, 
Udbytte  af  Handel  i  fremmede  Lande,  Handels-  og  Bankprovisioner, 

Ingenieurers,  Forfatteres,  Juristers  Salærer  og  Fonjeneste,  Arv,  Penge 
forsendt  til  Hjælp,  Godgørenhed,  Spil  og  Spekulationsdifferencer.    — 

For  at  se,  hvorledes  alle  disse  Transaktioner  tjene  til  at  udligne 
hverandre,  kunne  vi  tage  et  Par  Eksempler.  — 

De  nordamerikanske  Fristaters  aarlige  Vareudførsel  overstiger 
langt  deres  Indførsel.  Siden  1892  er  Udførslen  stegen  med  100  ^/q. 
I  Løbet  af  8  Aar  udgjorde  den  samlede  Handelsbalance  i  deres  Favør 
omtrent  3,000,000,000  Dollars,  og  dog  var  Guldindførslen  i  samme  Tids- 
rum langt  under  100,000,000  Dollars.  Sagen  er  nemlig  den,  at  paa 
næsten  alle  andre  Poster  er  de  Debitor  til  Udlandet.  Størstedelen  af 
deres  udenrigske  Varehandel  besørges  af  fremmede  Skibe,  saa  de  har 
store  Summer  at  betale  i  Fragt.  Dernæst  rejse  Amerikanerne  meget 
og  udgive  store  Beløb  i  Udlandet,  ligesom  de  have  købt  betydelige 
Poster  af  amerikanske  Værdipapirer  tilbage  fra  Udlandet.  De  Beløb, 
som  Indvandrerne  sende  til  Evropa,  siges  ogsaa  at  være  meget  betydelige. 

England  har  i  de  sidste  ti  Aar  gennemsnitlig  haft  en  aarlig  Over- 
skudsindførsel  paa  161,000,000  Pund  Sterling,  og  Englænderne  6r 
tilmed  et  meget  rejsende  Folkefærd.  Men  Englands  Handelsflaade  er 
spredt  over  hele  Jordkloden;  dens  Fragtfortjeneste  anslaas  til  ca. 
90,000,000  Pd.  Steri.  aariig. 

Endvidere  har  England  umaadelige  Summer  anbragte  i  udenlandske 
Værdipapirer;  efter  de  officielle  Beretninger  udgør  Renten  af  disse  ca. 
65,000,000  Pd.  Steri.,  deri  ikke  indbefattet  Udbyttet  af  britisk  Kapital 
anbragt  i  en  stor  Mængde  udenlandske  industrielle  og  kommercielle 
Foretagender. 

Alle  disse  kommercielle  og  finansielle  Transaktioner  afbalancere 
hinanden  saa  nogenlunde,  men  ikke  nødvendigvis  indenfor  det  ene 
Aar.  Flere  Aar  kunne  medgaa  dertil.  Hvor  uhyre  mange  Faktorer, 
der  have  Indflydelse  paa  et  Lands  Fremgang  og  Velfærd,  vil  være 
klart,  og  hvor  vanskeligt  det  er,  at  paapege  eller  trænge  til  Bunds  i 
eller  blot  diskutere  et  Lands  formendige  Fremgang  eller  Tilbagegang, 
fremgaar  ligeledes  af  ovenstaaende.  Naar  man  tillige  erindrer,  at  de 
internationale  finansielle  Transaktioner,  især  Handelen  med  Fonds  og 
Aktier,  ere  tiltagne  enormt  i  de  sidste  Hundrede  Aar,  saa  at  de  i  Stør- 
relse langt  overgaa  den  internationale  Varehandel,  (man  har  saaledes 
udregnet,  at  medens  Frankrigs  almindelige  Handel  voksede  fra  1  til 
9  Milliarder  mellem  1789  og  1889,  steg  Totalværdien  af  Værdipapirer 
[„Valeurs  mobiliers"]  fra  300  Millioner  til  80  Milliarder  Francs),  vil 
man  maaske  komme  til  det  Resultat,  at  denne  sidste  spiller  en  for- 
holdsvis lille  Rolle  og  at  Handelsbalancen  ikke  kan  afgive  nogen  særlig 
god  Maalestok.  — 

I  det  store  og  hele  taget  maa  man  dog  vel  nok  sige,  at  Overskuds- 
indførsel  kan  betragtes  som  Tegn  paa  et  Lands  Velstand,  saa  længe 
som  dets  Fortjenstevne  ikke  forringes  gennem  de  usynlige  Udførsler. 
Men  finder  denne  Overskudsindførsel  Sted  ved  Hjælp  af  stadige  uden- 

landske  Laan,  stiger  Produktions-  og  Fortjenstevnen  ikke  i  Forhold 
dertil,  tynges  Landet  alligevel  af  forøgede  Skattebyrder,  vokser  Emigra- 
tionen, kan  man  derimod  ikke  anse  det  for  heldigt  for  Landet.  — 

Tager  man  alle  disse  uendelige  Transaktioner  i  Betragtning,  vil  man 
forstaa,  at  der  paa  alle  mulige  Maader  foregaar  en  stadig  Overføring 
af  Kredit,  en  bestandig  Udsteden  af  Ud-  og  Indbetalingsordrer,  Veksler, 
Anvisninger,  Kreditbreve  osv.,  der  strømme  omkring  fra  Land  til 
Land,  og  at  alle  disse  Fordringer  og  Betalingsordrer  ogsaa  gøres  til 
Genstand  for  Køb  og  Salg  og  er  Udbud  og  Efterspørgsel  underkastet. 
Da  Danmark  f.  Eks.  sælger  Størstedelen  af  sine  Produkter  til  Eng- 
land, men  køber  flest  Varer  fra  Tyskland,  er  det  naturligt,  at  det  enten 
i  England  eller  andetsteds  køber  Fordringer  paa  Tyskland  og  betaler 
sin  Gæld  med  disse  eller  sælger  Tyskland  sine  Fordringer  paa  disse. 
Der  finder  derfor  en  stadig  Udveksling  Sted,  og  Maaden,  man  i  hvert 
Tilfælde  foretrækker,  beror  paa  dens  Fordelagtighed.  Gennem  den 
nuværende  Bankteknik  er  man  saaledes  naaet  til  den  yderste  Økonomi 
i  Brugen  af  Metalpenge.  — 

Men  der  kommer  dog  tilsidst  det  Øjeblik,  hvor  Kreditor  forlanger 
sit  endelige  Tilgodehavende  udbetalt,  hvor  Saldoen  maa  afgøres,  hvor 
man  skrider  til  at  afsende  Guld  til  Dækning.  Øjeblikket  for  Guld- 
sendingen kan  blive  forhalet  paa  Grund  af  forskellige  Faktorers  Ind- 
flydelse, saasom  Vekselkurserne,  Diskontoen,  Indlaansrenten  etc.  Guldet 
sendes  maaske  heller  ikke  direkte  til  Kreditor.  Hvis  f.  Eks.  Amerika 
skylder  til  Tyskland,  skiber  det  maaske  til  Frankrig,  fordi  Tyskland 
atter  staar  i  Gæld  til  Frankrig  og  en  Guldskibning  til  dette  Land  saa- 
ledes afgør  to  Gældsposter.  Eller  Amerika  kan  være  i  Gæld  til  Eng- 
land, men  skibe  til  Frankrig,  fordi  England  ser  en  Fordel  i  at  laane 
sine  Penge  ud  der.  — 

Ved  Skibning  af  Guld  kan  der  være  Tale  om  Guldmønter  og 
Guldbarrer.  Tidligere  eksporterede  man  i  Reglen  Guldmønter,  og 
disse  transporteredes  i  Sække.  Men  drejer  det  sig  om  store  Summer, 
taber  de  ikke  saa  lidt  i  Vægt  ved  Afskrabning  og  Gnidning  under 
Transporten,  og  derved  i  Værdi.  Da  et  Lands  Mønter  ud  Reglen  ikke 
er  lovligt  Betalingsmiddel  i  andre  Lande,  beror  deres  Værdi  paa  det 
Kvantum  Guld,  de  indeholde,  udfundet  ved  Probering,  altsaa  paa  deres 
Vægt,  og  Mønter,  der  have  været  længe  i  Cirkulation,  vil  saaledes 
ikke  opnaa  samme .  Udby tte  i  Udlandet. 

Man  foretrækker  derfor  nutildags  at  forsende  Guldet  i  Barrer,  d. 
V.  s.  som  en  almindelig  Vare.  Man  har  Barrer  af  forskellig  Størrelse 
og  Værdi,  men  til  Eksport  bruges  i  Reglen  større  Barrer  f.  Eks. 
til  Værdi  af  1000  Sovereigns,  eller  5—8000  Dollars.  — 

For  at  illustrere,  hvorledes  en  saadan  Guldskibning  foregaar,  kunne 
vi  tage  en  af  de  mange  Skibninger,  som  fornylig  have  fundet  Sted  fra 
New-York  til  Frankrig.  I  Løbet  af  6  Uger  skibedes  der  fra  New-York 
for   ca.  60,000,000  Dollars  Guld,   for   en    stor  Del    som  Betaling   for 

Panamakanalaktieme,  som  Amerika  har  afkøbt  det  gamle  franske  Aktie- 
selskab. Den  Guldladning,  som  Damperen  „Kaiser  Wilhelm  II'  havde 
ombord,  siges  at  være  den  største,  der  nogensinde  er  passeret  over 
Atlanterhavet.    Dens  Værdi  var  ogsaa  42,692,648  Francs.  — 

Eksportørerne  erhverve  sig  Guldbarrerne  i  ,Assay  Office"  i 
New-York  og  pakke  dem  i  dettes  Baggaard  ned  i  Tønder  med  Sav- 
smuld for  at  undgaa  Afskrabning.  Hver  Tønde  er  forsynet  med  4 
Jæmbaand.     Paa    hosstaaende  Billede,    taget    fra    en  Gengivelse    efter 


Fotografi  i  „111.  London  News",  ser  man  denne  Virksomhed.  Tøn- 
derne paa  Billedet  indeholde  1,300,000  Pd.  Sterl. 

Tønderne  bringes  derpaa  ombord  og  overlades  For  6  Dage  til  det 
vuggende  Hav.  Paa  Damperen  lukkes  de  inde  i  Siaalskabe  i  et  sær- 
ligt Rum,  hvortil  Kaptajnen  og  to  andre  Befalingsmænd  have  Nøgle. 
En  bevæbnet  Skildvagt  bevogter  Skatten  Dag  og  Nat.  Ved  Skibets 
Ankomst  til  Cherbourg  aabnedes  Rummet  af  Selskabets  Inspektører. 
som  fandt  alt  urørt.  De  150  Egetræstønder  blev  landsat  før  Passa- 
gererne og  under  militær  Eskorte  bragt  til  to  særlige  Waggoner  for- 
synede med  Siaalplader.  Under  stræng  Bevogtning  kørtes  de  saa  til 
Paris,  hvor  de  under  lignende  Forholdsregler  bragtes  fra  Banegaarden 
til  Banken. 

For  disse  1 50  værdifulde  Tønder,  indeholdende  42  Millioner  Francs, 
blev  der  i  Told  kun  betalt  1500  Francs.  10  Francs  pr.  Tønde,  eriagt 
efter  Vægt. 


Elektrisk  Drift  og  Damplokomotivdrift 

paa  Jæmbanen 


Rundt  om  i  Ingeniørkredse  drøftes  Spørgsmaalet  om  hvorvidt  det  vil 
være  hensigtsmæssigt  at  indføre  elektrisk  Drift  paa  Jæmbaner  i  Stedet  for 
Damplokomotivdrift.  I  Sverige  har  Rigsdagen  bevilliget  en  Sum  af  425,000 
Kr.  til  Forsøg  med  elektrisk  Jæmbanedrift  mellem  Tomteboda  og  Vartan. 
Dette  har  fremkaldt  en  Artikel  i  Juniheftet  af  det  svenske  „Statsvetenskabe- 
lig  Tidskrift"  af  Docent  Adolf  Åstrttm  om  dette  Emne.  Artiklen,  der 
støtter  sig  paa  Oplysninger  fra  forskellige  Ingeniører,  særlig  fra  Budapest 
og  Wien,  gaar  ud  paa  at  paavise,  at  den  elektriske  Drift  af  mangfoldige 
Grunde  er  billigere  end  Dampdriften.  I  hvor  høj  Grad  dette  er  Tilfældet 
afhænger  naturligvis  først  og  fremmest  af  det  Lands  Natur,  hvorigennem 
Jæmvejen  anlægges.  Hvis  der  nemlig  i  dette  Land  findes  Vandkraft,  som 
kan  benyttes  til  at  drive  den  Dynamo,  der  frembringer  den  elektriske 
Strøm,  er  det  paa  Forhaand  givet,  at  den  elektriske  Drift  er  den  billigste, 
naar  Forholdene  da  ikke  er  som  i  Sverige,  hvor  Vandet  behandles  som 
Privatejendom,  saa  at  Prisen  paa  Vandkraften  kan  drives  op,  saa  at  den 
naar  Prisen  paa  Dampkraft  frembragt  ved  Stenkul  eller  Tørv.  Men  selv 
om  man  ikke  regner  med,  at  man  faar  Drivkraften  til  Dynamoen  gratis, 
selv  om  man  antager,  at  man  paa  Centralstationen  maa  anvende  Dampkraft 
for  at  drive  Dynamoen,  saa  frembyder  den  elektriske  Drift  dog  mange  For- 
dele fremfor  Damplokomotivdriften. 

For  det  første  har  man  anstillet  en  Del  Beregninger  for  at  undersøge 
Forholdet  mellem  Udgifterne  ved  Frembringelse  af  Dampen  i  en  Dampkedel, 
der  ligger  stille  paa  Centralstationen  og  en  Dampkedel  i  et  Lokomotiv; 
det  viser  sig,  at  det  ubetinget  er  billigere  at  frembringe  en  vis  Mængde 
Damp,  naar  Kedlen  er  i  Ro.     Her  skal  anføres  nogle  af  Grundene. 

I  Lokomotivets  Dampkedel  skal  der  forbrændes  en  langt  større  Mængde 
Kul  i  Timen  end  i  den  faste  Kedel ;  til  Forbrændingen  af  den  store  Mængde 
Kul  fordres  et  meget  stærkt  Lufttræk;  Røg  og  Luft  strømmer  da  ud  af 
Skorstenen  med  en  meget  høj  Temperatur,  da  man  ikke  faar  Tid  til  at 
udnytte  den  store  Varmemængde,  de  indeholder. 

I  Damplokomotivet  maa  man  anvende  Kul  af  bedste  Beskaffenhed;  i 
de  stabile  Dampmaskiner  kan  anvendes  meget  ringere  Kul,  ja  endogsaa 
Tørv. 

Kulforbruget  bliver  endvidere  mindre  ved  den  elektriske  Drift,  fordi  de 
stabile  Dampmaskiner  kan  holdes  i  Gang  Maaneder  igennem,  hvorimod  der 
i  Reglen  i  et  Damplokomotiv  maa  fyres  op  paany  for  hver  Gang,  det  har 
været  i  Brug.  — 

Man  har  beregnet,  at  det  Energitab,  som  finder  Sted  i  Dynamo- 
maskinerne,  Ledningerne  og  Motorerne  ikke  er  saa  stort  som  Energitabet 
ved  Damplokomotivet. 

Ved  den  elektriske  Drift  bortfalder  Kul-  og  Vandbeholderne,  saa 
at  den  døde  Vægt,  der  skal  slæbes  med,  formindskes  med  20 — 50  Tons. 
Endvidere  kan  de  elektriske  Lokomotiver  selv  gøres  væsentlig  lettere 
end  Damplokomotivet.  Det  spiller  dernæst  en  stor  Rolle,  at  det 
elektriske  Lokomotiv  end  ikke  i  Bjærgegne  behøver  at  forsynes  med  Bal- 
last for  at   frembringe  den   tilstrækkelige  Gnidningsmodstand,    naar   Toget 

skal  op  ad  en  Skraaning,  bl.  a.,  mener  man,  af  den  Grund,  at  Gnidnings- 
modstanden mellem  Skinne  og  Hjul  er  større,  naar  en  elektrisk  Strøm  gaar 
igennem,  end  ellers. 

Endvidere  er  Gnidningsmodstanden  mellem  de  enkelte  Maskindele  større 
i  Damplokomotivet  end  i  det  elektriske. 

Den  Del  af  Damplokomotivet,  der  hyppigst  kræver  Reparation,  er  Ked- 
len, der  stadig  er  udsat  for  temmelig  pludselige  Opvarmninger  og  Af- 
kølinger, hvilket  har  en  uheldig  Indflydelse  paa  den.  Desuden  maa  den 
forsynes  med  Vand  paa  de  forskellige  Vandstationer,  og  det  Vand,  der 
forefindes  paa  disse,  er  ikke  altid  hensigtsmæssigt  at  anvende.  Ganske 
anderledes  gunstige  er  Forholdene  ved  en  stabil  Maskine;  dels  kan  den 
holdes  i  Drift  i  længere  Tid  ad  Gangen,  dels  sker  Afkølingen  langsomt, 
da  den  finder  Sted  i  et  Lokale,  ikke  i  fri  Luft.  De  stabile  Maskiner  kan 
endvidere  altid  forsynes  med  blødt  Vand;  selv  om  Vandet  paa  Central- 
stationen er  haardt,  kan  det  ad  kunstig  Vej  gøres  passende  blødt. 

Dampniaskinen  paa  et  Lokomotiv  er  stadig  udsat  for  Indvirkning  af 
Fugtighed,  Sand,  Regn,  Sne  o.  s.  v.,  hvilket  medfører,  at  de  bevægelige 
Dele  hurtig  opslides;  Dampmaskinen  paa  en  Centralstation  kan  derimod 
anbringes  i  et  tørt,  rent  Rum,  hvorfor  den  fordrer  færre  Reparationer. 

Vognene  lider  meget  ved  Dampen  og  Røgen  fra  Lokomotivet,  hvilket 
man  er  fri  for  ved  den  elektriske  Drift. 

Hvad  Udgifterne  til  Lokomotivpersonalet  angaar,  mener  man  at  kunne 
spare  en  Del  ved  den  elektriske  Drift,  da  det  ikke  er  nødvendigt,  at  der 
er  2  Personer  paa  Lokomotivet;  det  har  vist  sig  at  være  yderst  sjældent, 
at  en  Lokomotivfører  pludselig  bliver  uarbejdsdygtig,  saa  at  han  ikke  mere 
kan  standse  sin  Maskine;  for  øvrigt  kan  det  elektriske  Lokomotiv  ved 
særlige  Indretninger  paa  Stationen  standses  af  Stationspersonalet,  og  det 
er  ogsaa  muligt  at  indrette  sig  saaledes,  at  Konduktøren  kan  standse 
Toget. 

Trafiksikkerheden  er  langt  den  største  ved  den  elektriske  Drift,  da  et  Tog 
kun  kan  komme  ind  paa  en  Station  og  ud  fra  den  igen,  naar  Stationsper- 
sonalet ved  rigtig  Indstilling  af  Signalerne  har  ordnet  Ledningerne  og  Strøm- 
tilførslen til  Lokomotivet ;  der  kan  derfor  ikke  indtræffe  nogen  Ulykke,  selv 
om  Togføreren  overser  et  Stoppesignal. 

Toget  sinkes  ikke  ved  at  indtage  Vand. 

Elektrisk  Lys  i  Toget  tilvejebringes  lettest  ved  den  elektriske  Drift. 

Den  generende  Røg  falder  bort  ved  den  elektriske  Drift;  ligeledes 
Gnisterne  fra  Skorstenen,  som  i  Skovegne  let  kan  foraarsage  Skovbrand. 

Ved  elektrisk  Jærnbanedrift  kan  Toghastigheden  blive  langt  større  end 
ved  Dampdrift,  uden  at  Udgifterne  stiger  i  samme  Forhold.  Ved  de  Forsøg 
med  elektrisk  Drift,  der  er  anstillede  paa  den  tyske  Militærbane  mellem 
Marienfeld  og  Zossen,  har  man  opnaaet  en  Hastighed  af  220  Km.  i  Timen, 
hvilket  er  omtrent  det  3dobbelte  af  de  sædvanlige  tyske  Iltogs  Fart;  selv 
om  en  saadan  Hastighed  vel  kan  opnaas  i  Undtagelsestilfælde,  vil  det  dog 
næppe  være  hensigtsmæssigt  som  Regel  at  anvende  en  Fart  af  over  100 — 
120  Km.;  men  selv  denne  vil  langt  overgaa  den  almindelige  Toghastighed 
ved  Dampdrift.  Strækningen  fra  København  til  Korsør  vilde  med  en 
Hastighed  af  120  Km.  i  Timen  kunne  tilbagelægges  paa  \  Time,  medens 
der  nu  med  Iltog  bruges  2  Timer. 

E.  M. 

Fra    danske    Bønders   Aandstrin. 

Meddelt  ved  Herman  Trier. 

Nedenstaaende  Smaavers  er  skrevne  af 
en  „tarvelig  paaklædt,  lidt  svagelig,  yderst 
tilbageholdende  og  faamælt,  omkring  40 
Aar  gammel  Bondekari **  i  Vardeegnen,  for 
hvem  Livet  har  været  et  skiftende  op  og 
ned:  paa  Sygehus  i  den  alier  ynkeligste 
Forfatning,  saa  under  gode  Omgivelser  og 
daglig  Paavirkning  atter  i  Stand  til  at 
arbejde  lidt  i  Huset  hos  Folk  paa  Landet. 
,Jeg  har  nok  vidst,  at  han  gav  sig  af  med 
at  lave  Vers,*'  siger  en  Læge,  der  havde 
vundet  hans  Tillid,  og  til  hvem  han  derfor 
en  Dag  højtidelig  kom  med  et  Par  skrevne 
Bøger  i  Kvartformat,  omhyggeligt  indsvøbte 
i  et  Tørklæde,  og  bad  ham  læse  dem,  „men 
han  har  aldrig  nogen  Sinde  samlet,  ned- 
skrevet og  opbevaret,  hvad  han  siden  sin 
tidligste  Ungdom  har  produceret.  Nu' 
havde  han  fundet  Fornøjelse  i,  efter  Hu- 
kommelsen, at  rekapitulere  og  nedskrive 
alt,  Oplevelser  og  selvstændige  Produk- 
tioner i  Poesi  og  Prosa.  Han  er  det  be- 
skedneste Menneske  af  Verden,  og  har 
ikke  nogen  som  helst  Ambition  om  at 
kaldes  Digter  eller  Geni.  Med  Undtagelse 
af  et  kortere  Ophold  paa  en  Højskole, 
engang  i  Ungdomsaarene,  har  han  ikke 
haft  anden  Uddannelse  end  den.  Sognets 
Landsbyskole  har  givet  ham  i  Barneal- 
deren." 

Min  Sang. 

Min  Sang  er  ikke  jublende, 
men  snarere  en  Klage, 
tungsindig,  mørk  og  grublende, 
fordi  jeg  maa  forsage, 
fordi  jeg  føler  mangt  et  Savn, 
hvortil  jeg  ej  véd  Navn. 


Min  Gud  er  Kærlighedens  Gud, 
mit  Bud  er  Broderskabets  Bud, 
min  Bibel  er  Guds  fri  Natur, 
og  Solen  er  mit  Verdensur. 


N.  F.  S.  Grundtvig. 

Jeg  sidder  og  ser  paa  den  gamle  Mand,  der 

sidder  med  Bogen  i  Haand. 
Skønt  ikke  i  alt  jeg  følge  ham  kan,  beun- 
drer jeg  dog  hans  Aand, 
beundrer  jeg  dog  den  mægtige  Kraft,  der 

lyser  af  Oldingens  Blik. 
Hans  Gerning  lever  til  Folkegavn,  vi  følge 

endnu  hans  Skik. 


Bjømstjerne  Bjørnson. 

Før  vil  jeg  glemme  meget  andet,  der  er  sket, 
før  jeg  forglemmer  disse  hvasse  Ømeøjne 
og  Løvemanken,  hvorpaa  Aarene  har  snet. 

Hans  Skaberkraft,  trods  hvide  Haar, 
endnu  i  fulde  Blomstring  staar. 

St  St.  Blicher. 

For  mange  Aar  tilbage  saas 
en  Jæger  fremad  ile 
hen  over  Hedens  Dal  og  Aas 
foruden  Rast  og  Hvile. 

Det  var  hin  gamle  Spentrup  Præst, 
bekendt  af  Sagn  og  Sange. 
Hvor  han  om  Aftenen  var  Gæst, 
blev  Timerne  ej  lange. 

Naturen  var  hans  Kirke  stor, 
der  var  han  rigtig  hjemme. 
Han  heller  hørte  Lærkers  Kor 
end  Degnens  hæse  Stemme. 

Naar  af  Bekymring  han  var  træt, 
derude  fandt  han  Hvile; 
der  følte  han  sig  glad  og  let 
og  kunde  atter  smile. 

H.  C.  Andersen. 

De  store  Fødder  har  sat  Spor 

i  Fædrelandets  Jord, 

ja  langt  i  Verden  vide. 

Saa  mangt  et  dejligt  Eventyr 

vi  saa  forbi  os  glide. 

Fantastiske  som  Himlens  Skyer 

stod  sære  Væsner  ved  din  Side. 


H.  V.  Kaalund. 

Jeg  glemmer   ingen   Sinde   hans   Rytmes 

flne  Klang; 
som  mejslet  ud  af  Sproget  var  alt  hvad 

Kaalund  sang. 

Kristen  Berg. 

Du,  hvis  Sol  i  Taager  sank, 
nu  den  straaler  atter  blank. 
Sejrende  om  Lande  for 
dine  frihedssvangre  Ord. 

Lærer  P.  P.  Bruun. 

Han  hviler  under  Mulde 
i  Sne  og  Vinterkulde. 
Hans  Oni  skal  Minder  vække, 
hans  Grav  skal  Kranse  dække. 

Otto  Bloch. 
Hans  Sind  var  mildt  som  Vaaren, 
hans  Hjærte  blødt  som  Taaren. 
Hans  Ord  var  fyldt  med  Tanke, 
men  Hjærtet  hørtes  banke 
bag  ved  det  fine  Spind. 
Med  nænsom  Haand  de  unge 
han  lagde  Guld  paa  Tunge 
og  i  det  aabne  Sind. 

Tanken. 

Hvad  Tanken  er?  En  Kongeørn, 
hvis  Flugt  ej  Skyen  standser, 
men  ogsaa  tit  en  klodset  Bjørn, 
der  i  en  Kedel  danser. 

Den  sysler  med  de  mindste  Ting 
som  med  de  allerstørste; 
men  stundom  i  en  Taagering 
de  sidste  blir  de  første. 

Bogen. 

Taaget  og  uklar,  men  baaren 
af  ægte  Følelsers  Væld  — 
ret  som  en  Efteraarsmorgen, 
naar  Aaret  ganger  mod  Hæld, 
naar  Duggen  hviler  i  Græsset 
og  Solen  har  Møje  med 
at  bryde  igennem  Mulmet, 
men  dog  Naturen  har  Fred, 
er  denne  Bog  som  en  Hilsen, 
et  Brev  fra  en,  der  led  Nød, 
men  dog  trods  alt  har  bevaret 
lidt  af  Ungdommens  Glød. 


Det  sande  store  larmer  ej, 
det  kommer  hid  som  Vaaren, 
som  Sol,  der  skinner  paa  vor  Vej, 
som  Trøst,  der  mildner  Taaren. 


Et  Liv  i  Arbejd  og  i  Kamp, 

et  Liv  med  Hjælp  af  Lyn  og  Damp, 

men  ej  ved  Hjælp  af  Stok  og  Tamp, 

hvormed  man  Slaver  banker, 

et  Liv,  der  aldrig  staar  i  Stamp, 

se,  det  er  Nutids  Tanker! 


Lykke  vi  kalde 
den  jublende  Lyst, 
der  stundom  kan  fylde, 
et  Menneskebryst. 
Lykke  vi  kalde 
de  smilende  Kaar, 
hvor  Dagene  utalte 
samles  til  Aar. 

Det  største  Digt. 

Det  største  Digt,  som  Verden  saa, 
endnu  min  Tanke  undrer  paa, 
skønt  jeg  fra  Barn  det  nemmed. 
Jeg  Iseste  i  den  store  Bog, 
men  aldrig  blev  jeg  paa  det  klog. 
Endnu  er  det  mig  fremmed. 


En  Poesi  saa  stor  i  Stil, 

saa  rig  paa  Graad  saavel  som  Smil, 

har  Verden  aldrig  ejet 

som  denne  gamle  Sioga  om 

Guds  Søn,  som  her  til  Verden  kom, 

dengang  dens  Synd  var  vejet. 

Det  store  Digt  er  vistnok  skønt, 
det  hjalp  at  holde  Haabet  grønt 
i  tunge  Vinterdage, 
men  det  er  dog  vel  ikke  værd 
at  tas  for  mere  end  det  er: 
en  skøn  og  herlig  Sage. 

Pietismen. 

Det  milde  Smil,  det  lyse  Blik, 
de  høje  Idealer 

er  Arven,  som  vor  Ungdom  fik 
og  som  til  Hjertet  taler. 

Gud  lade  komme  ej  den  Dag, 
da  dette  mørke,  tunge 
og  klamme  Gravlufts-Sindelag 
faar  lagt  sig  paa  de  unge. 

Saa  lidt  forliges  Ild  og  Vand 
som  denne  mørke  Lære 
med  Hjærter,  der  en  sund  og  sand 
Udvikling  frem  skal  bære. 

Saa  lidt  forliges  Sol  og  Sky 
som  disse  Godtkøbs- Præster 
med  ham,  der  evig  ung  og  ny 
er  vor  og  deres  Mester. 

Der  gaar  en  Taage  over  Jord 
og  Himlen  blir  formørket, 
hvis  Folket  følger  i  det  Spor, 
som  denne  Plov  har  dyrket. 

Den  romersk'katolske  Kirke. 

Den   hellige  Kirke  er  gammel  og  blind, 

den  agter  ej  Tidens  Tegn. 
Men  Mesteren  sag4e  harm  i  sit  Sind:     I 

agte  paa  Sol  og  paa  Regn! 
Forstokket  og  gammel  og  aandsforladt  den 

synes  sin  Opløsning  nær. 
Dog  midt  i  den  dybeste   Kristendomsnat 
der  glimter  et  Moi^enskær. 

Trods  Guldet,  der  glimrer,  og  Røgelsesduft 

og  trods  det  indviede  Vand, 
de  glimrende  Dragter,  den  krydrede  Luft 

man  sporer  alligevel  Brand. 
Den  prægtige  Messe  døder  kun  slet  den 

truende  Mumlen,  der  lød. 
Udenfor  Kirken  man  samler  sig  tæt,  der 
lyder  det:    Sejr  eller  Død. 

Bondens  Sang. 

Naar  Ploven  gaar,  naar  Leen  klinger  og 
Dampmaskinen  puster  støt, 

en  stille  Tak  mit  Hjerte  bringer  fbr  Liv, 
hvor  før  var  tomt  og  dødt, 

for  Velstand  under  dagligt  Virke,  for  Aan- 

dens  frie  Vingeslag. 
Da  føler  jeg  mig  fiild  af  Styrke:  Gud  være 

lovet,  det  er  Dag! 

Mit  Hjem. 

I  Vest,  hvor  Havet  blaaner 
bag  Klittens  hvide  Rand 
og  Skær  af  Himlen  laaner, 
dér  er  mit  Fødeland. 

Paa  Heden. 

Paa  Heden  har  jeg  gaaet  mangen  Gang, 
og  Heden  lytted  til  min  første  Sang. 
Tungsindig  var  den  som  hin  gamle  Sanger. 
Paa  Heden  har  jeg  slidt  og  plantet  Træer, 
og  der  jeg  syntes.  Gud  var  mere  nær. 
Og  Heden  saa  min  Sorg  og  saa  min  Anger. 

Men  sære  Syner  over  Heden  staar. 
Jeg  kan  ej  tyde,  hvad  det  er,  de  spaar. 

Aften  stille. 

Aften  stille,  kort  før  Jul! 
Sig  du  mig,  hvorom  du  drømmer! 
Stjernerne  i  Taager  svømmer, 
Maanen  titter  bleg  og  gul. 

Aften  stille,  kort  før  Jul, 
fuld  af  Fred,  men  fuld  af  Taage! 
Vil  du  lære  os  at  vaage 
eller  vil  du  lege  Skjul? 

Bag  Skyer  gløder  Solen  mat,  det  gaar  mod 

Aftentide; 
jeg  trues  af  den   mørke  Nat,  og  Lys  og 

Mørke  stride. 
Det  gik  tilbage  Skridt  for  Skridt,  der  er 

kun  faa  tilbage. 
Ja,  jeg  har  kæmpet,   blødt  og  lidt  i  alle 

mine  Dage. 

Hver  Sejer,  hvert  et  vundet  Slag,  som  min 

Historie  melder, 
er  bleven  mig  til  Nederlag.    Hvorfor  jeg 

det  fortæller? 
Fordi  jeg  ikke  kæmped  ret,  rev  Ondet  op 

med  Roden. 
Naar  Hjærtets  Port  er  stænget  slet,  saa 

kommer  Hestefoden. 

Min  Røst  er  svag,  og  jeg  vil  ej  den  blande 

med  i  Koret, 
om  lidt  saa  er  jeg  gaaet  min  Vej,  saa  har 

de  andre  Ordet. 

Til  Afsked. 

Til  Afsked  ikkun  et  kort  Kvivit! 
Hvad  her  jeg  bragte,  var  smaat  og  lidt. 
Maaske  vi  mødes  ad  Aare. 
Jeg  saaede  ikkun  et  lidet  Frø; 
maaske  det  kun,  som  jeg  selv,  skal  dø  — 
da  ønskes  der  ingen  Taare. 


Men  hvis  Opstandelsens  store  Bud 

er  Sædekornet,  nedlagt  af  Gud 

i  levende  Menneskesjæle, 

er  ingen  Gerning  dog  helt  omsonst, 

og  hvad  der  lyser  med  Glans  af  Kunst 

er  mer  end  Ligkistefiæle. 

Og  sender  jeg  disse  Blade  ud, 

—  et  Vidnesbyrd  —  med  Hilsen  og  Bud 

da  er  jeg  aandelig  vaagen. 

Jeg  hører  tilvisse  Klokkeklang, 

men  frydes  mere  ved  Lærkesang 

i  Morgenrøden  bag  Taagen. 

Kristen  Kristensen. 


En  Anklage  mod  Kongedømmet  i 
England.  En  Artikel,  der  flndes  i  North 
American  Review  for  November  1903,  er 
værd  at  referere  og  omtale.  Enkelte  Punkter 
have  i  mere  end  en  Henseende  Interesse 
for  os.  Det  er  neppe  værd  at  oversætte 
Artiklen.  Forholdene  i  England  er  for 
forskellige  fra  vore.  Af  samme  Grund 
kan  vi  saa  meget  friere,  uden  at  udsætte 
os  for  at  blive  misforstaaede,  tale  om 
Sagen.  Nogle  af  Forfatterens  Meninger 
er  ikke  ganske  rigtige  og  maa  ogsaa  af 
denne  Grund  hellere  omtales  og  rettes 
frem  for  ligefrem  at  blive  gentagne. 

Anglo-American,  son>  Forf.  kalder  sig, 
mener,  at  Englænderne  trods  deres  natur- 
lige Selvsikkerhed  for  Øjeblikket  er  op- 
fyldt af  Nedslagenhed;  de  vurderer  ikke 
sig  selv  højt,  ganske  i  Modsæming  til 
Tænkemaaden  i  Elisabeths  England,  saavel 
som  i  det  aristokratiske  England,  der  i  de 
store  Krige  overvandt  Napoleon.  De  har 
tabt  den  faktiske  Eneret  som  Verdens 
store  Værksted,  som  deres  egen  Dygtighed 
sammen  med  heldige  ydre  Omstændig- 
heder havde  givet  dem.  De  sidste  Aars 
Pessimisme  skyldes  efter  Forfs.  Mening 
maaske  især  det,  at  de  nu  se  dette.  Eng- 
lænderne er  den  eneste  store  Nation,  som 
begynder  det  20de  Aarhundrede  nedtrykte 
og  med  slette  Forventninger  om  Fremtiden. 
I  Frankrig  møder  man  første  Gang  efter 
Sedan  virkelig  gode  Forhaabninger,  Til- 
fredshed og  Tillid.  I  Tyskland  er  man 
endnu  opfyldt  af  Bevidstheden  om  dets 
store  Rolle,  og  ingen  indre  Vanskeligheder 
synes  at  kunne  formindske  den  Følelse, 
at  man  er  højt  oppe  paa  den  opadgaaende 
Bølge.  Italien  føler,  at  det  er  i  Færd 
med  en  varig  Genoprejsning.  Forf.  har 
maaske  mindre  Ret,  naar  han  mener,  at 
Rusland  ser  paa  Fremtiden  med  en  bræn- 
dende næsten  mystisk  Tro.  I  Amerika 
er  Udsigterne  altid  regnbuefarvede,  og 
selv  Japan  venter  og  forbereder  sig  under 
lyse  Forhaabninger.  Men  i  England  klager 
man;  man  er  maaske  mest  modløs  i 
Handelens  og  Industriens  Verden,  men 
man  hører  dog  det  samme  paa  alle  Om- 

raader  af  Nationens  Liv.  Noget  saa  vildt 
som  Chamberlains  Oprør  mod  Frihandelen 
er  et  Tegn  paa  denne  Pessimisme;  man 
føler,  at  man  skal  foretage  sig  noget  for 
at  komme  fremad,  og  man  véd  ikke  ret, 
hvad  det  skal  være.  I  Modsætning  til  den 
engelske  Selvtillid  har  man  nu  snarere 
Mistillid  til  alt,  hvad  der  er  britisk. 

Hvad  man  nu  især  forlanger,  er  praktisk 
Dygtighed,  „efficiency' .  Man  ser  Parla- 
mentet næsten  synke  ned  til  det  ringe 
Standpunkt,  hvoipaa  Parlamenterne  paa 
Fastlandet  befinde  sig,  og  til  at  møde  den 
samme  Ligegyldighed,  hvormed  Publikum 
til  Gengæld  betragter  dem.  Maalestokken, 
man  anvender  paa  den  offentlige  Admini- 
stration, er  gaaet  tilbage.  Politik  bliver 
mere  og  mere  en  Sag  mellem  nogle  rige 
Venner.  Nu  om  Stunder,  da  Videnskaben 
er  alt,  bliver  Landets  Undervisningsvæsen 
gjort  til  en  Mark,  paa  hvilken  Teologerne 
brydes  med  hinanden.  Forret  og  Nepo- 
tisme hersker  i  Hæren  saavelsom  i  Diplo- 
matiet og  Konsulatvæsenet.  Kort  sagt, 
overalt  er  Vejen  ikke  aaben  for  Talentet, 
medens  derimod  al  Slags  Udygtighed  faar 
Lov  at  være  i  Fred,  saalænge  den  ikke 
ligefrem  er  plettet  med  Uhæderlighed. 
Over  alt  dette  er  Englænderne  nu  nærved 
at  blive  helt  fortvivlede. 

Medens  man  kritiserer  alt  andet,  har 
man  mærkelig  nok  hidtil  ladet  Monarkiet 
være  i  Fred.  Forf.  berører  og  kunde  end 
yderligere  have  fremhævet  den  mærkelige 
Reaktion  til  Fordel  for  Herskermagten, 
der  har  fundet  Sted  i  den  sidste  Menneske- 
alder. Den  store  Befolkning  betragter  nu 
enkelte  Mænds  Styrelse  paa  en  ganske 
anden  Maade,  end  den  gjorde  for  godt  og 
vel  30  Aar  siden.  Den  interesserer  sig 
for  sine  Styrerers  personlige  Forhold, 
venter  sig  noget  af  dem  og  er  ikke  util- 
bøjelig til  at  give  dem  personlig  Magt. 
Ellers  skrev  Bladene  heller  ikke  saa 
meget  om,  hvad  Fyrsterne  foretager  sig. 
Forf.  erindrer  om,  hvorledes  nu  ingen 
i  England  taler  om  Republiken,  saaledes 
som  da  Sir  Charles  Dilke  rejste  om  og 
talte  mod  Monarkens  Udgifter.  Ikke  en 
Gang  Talerne  Søndag  Eftermiddag  i  Hyde 
Park  har  nu  om  Stunder  en  republikansk 
Karakter.  Straks  gjorde  den  tredie  Repu- 
bliks Indførelse  i  Frankrig  ogsaa  mange 
Englændere  til  Republikanere,  og  mange 
troede,  at  man  snart  skulde  se  en  Repu- 
blik indført  i  England.  Men  de  sidste 
30  Aars  Historie  har  frembragt  et  ganske 
andet  Resultat.  Nu  forstaar  man,  at 
Tronen  er  det  Baand,  der  holder  hele 
det  store  engelske  Rige  sammen.  Det  er 
det  faste  Punkt  for  Englænderen,  ligesom 
hans  Konstitution  er  det  for  Amerikaneren. 

Hvad  Kongens  konstitutionelle  Stilling 
angaar,  kan  man  nu  næsten  slet  ikke 
tænke  sig  en  daarlig  Konge  eller  Dronning 


i  England.  Saavidt  er  man  kommet  under 
Dronning  Victoria.  At  Monarkiet  staar  i 
en  Atmosfære  af  komplet  Ro  og  Fred 
hævet  over  lavere  Sfærers  Diskussion  og 
Strid,  er  et  stort  Fortrin.  Om  det  gælder 
det  i  høj  Grad,  hvad  Englænderne  er  saa 
tilbøjelige  til  at  mene  paa  andre  Omraader, 
at  det,  der  en  Gang  er  til,  ogsaa  er  det 
rette.  Monarken  i  England  har  som  Følge 
deraf  en  ganske  anden  social  Indflydelse 
end  f.  Eks.  Tsaren  i  Rusland. 

Ikke  desto  mindre  kommer  Forf.  til  det 
Resultat,  at  Monarkiet  i  England  er  i  høj 
Grad  skadeligt  for  Nationens  praktiske 
Dygtighed,  at  det  opmuntrer  det  mindst 
heldige  i  Nationalkarakteren  og  holder 
Landet  tilbage  i  en  Atmosfære,  som  er 
ødelæggende  for  dets  Velfærd.  Dette  er 
efter  hans  Mening  ikke,  eller  i  al  Fald 
ingenlunde  helt,  en  Følge  af  Kong  Edvards 
og  de  øvrige  nuværende  Medlemmer  af 
den  kongelige  Families  Karakter.  Han 
vil  snarere  sige,  at  Maaden,  hvorpaa  Kong 
Edvard  lever,  er  typisk  for,  hvad  England 
forlanger  af  sin  Monark.  Han  nævner 
derfor  alle  de  Handlinger,  Kongen  udøver, 
hans  Beskæftigelser  af  offentlig  og  privat 
Karakter. 

Man  skulde  herefter  næsten  tro,  at 
Kongedømmets  vigtigste  Funktioner,  hvor 
det  gælder  Befolkningens  Velfærd,  er  at 
stille  sig  i  Spidsen  for  den  offentlige  Vel- 
gørenhed. Og  dog  er  selv  den  virkelige 
Fattigdom  ikke  det  vigtigste,  der  skal 
hjælpes  paa.  Det  er  ganske  anderiedes 
vigtigt  at  hindre  Fattigdommen  i  at  komme 
til  Stede.  Hvis  f.  Eks.  Folkets  Undervis- 
ning interesserede  det  kongelige  Hus  lige 
saa  meget  som  Hospitalerne  i  London, 
vilde  dette  have  stor  Betydning  for  Folkets 
Fremgang.  Men  det  har  nu  ikke  i  fjerneste 
Grad  interesseret  nogen  engelsk  Monark 
siden  Edvard  6's  Tid.  Heller  ikke  gør 
HofPet  noget  for  Kunst  og  Videnskab, 
og  rører  det  derved,  er  det  paa  Spids- 
borgermaner. Det  er  næsten  et  Bevis 
paa,  at  en  Kunstner  eller  Forfatter  ikke 
duer  noget  videre,  naar  han  interesserer 
ved  Hove.  Sagen  er,  siger  Fon.,  at  Mo- 
narkiet ikke  er  nogen  intellektuel  Kraft. 
Derfra  kommer  ingen  god  Stimulus;  hvad 
det  patron iserer,  er  næsten  altid  det  urette. 
England  har  allerede  i  Forvejen  Tilbøje- 
lighed nok  for  det  middelmaadige,  og 
trænger  ikke  til  at  dettes  Værdi  forøges 
ved  at  blive  prydet  med  Kongens  Stempel. 
Kongedømmet  synes  ligesom  hele  Landet 
tilfreds  med  at  leve  i  en  intellektuel 
Sløvhedstilstand,  og  dets  Indflydelse  bi- 
drager til,  at  man  overah  holder  paa 
„korrekte"  Former,  der  i  Virkeligheden 
netop  er  de  urigtige  Former.  Hoffet  hænger 
over  Nationen  ligesom  en  trykkende 
Taage,  der  blinder  og  kvæler  enhver  fri 
intellektuel  Brise. 

Forf.  mener,  at  Monarkiet  paa  en 
endnu  mere  direkte  Maade  hindrer  Dygtig- 
heden i  at  komme  frem.  Som  Systemet 
er  udviklet,  kræver  man  kun,  at  Monarken 
ikke  skal  være  Skyld  i  Forstyrrelse  i 
Politiken;  han  skal  være  naadig,  ned- 
ladende og  af  og  til  optræde  med  fuldt 
Ceremoniel.  Fyrsten  opdrages  hertil.  Han 
kan  have  lært  ganske  lidt,  men  heller 
ikke  mere  af,  hvad  der  angaar  Flaaden 
eller  Hæren;  men  han  er  væsentlig  helt 
optaget  af  at  indtage  en  ren  dekorativ 
Stilling.  Han  ligefrem  vænnes  af  med  at 
tage  Initiativ  til  hvad  som  helst.  Han 
underskriver  mekanisk  alt,  hvad  der  frem- 
lægges for  ham.  Han  har  højst  Lov  til 
at  være  Autoritet  for  Medailler,  Rang  og 
Uniformer,  more  sig  med  let  Filantropi, 
og  frit  give  sig  hen  til  Fornøjelser.  Men 
alt  dette  fremmer  ikke  Nationens  Dygtig- 
hed. Det  er  allerede  uheldigt  for  det 
arvelige  Monarki,  at  Dygtighed  hos  Mo- 
narken  selv  i  bedste  Fald  bliver  noget 
tilfældigt,  og  i  England  hindrer  man  den 
nu  ligefrem  i  at  udvikle  sig,  baade  ved 
den  Maade,  hvorpaa  Prinserne  opdrages, 
og  ved  den  sædvanemæssige  Impotens, 
der  bliver  gjort  til  en  Ejendommelighed 
for  Kronen.  Ikke  et  Menneske  i  England 
tænker  paa  Kong  Edvard  som  en  Hersker 
eller  som  en  Mand,  der  kan  tage  Initia- 
tivet til  nogen  som  helst  Reform. 

Monarkiet  og  Aristokratiet  i  England 
støtter  hinanden  og  giver  Tonen  an  ikke 
blot  i  social  Henseende,  men  ogsaa  for 
Administrationen.  Derved  bliver  Politiken 
gjort  til  en  Sag,  der  kun  angaar  nogle  faa 
Venner,  der  monopoliserer  de  højeste 
Poster  for  sig  selv  og  for  nogle  faa  rige 
Personer  af  de  højeste  handlende,  industri- 
drivende og  professionelle  Klasser,  som 
de  har  optaget  i  „Selskabet^. 

Selv  den,  der  ikke  ser  det,  lider  under 
Kastesystemet  og  Kasteaanden.  Derfor  er 
det,  at  en  Amerikaner  ikke  féler  sig  vel 
under  den  engelske  Atmosfære.  Livet 
har  ikke  den  samme  Værdighed  som 
hjemme  hos  ham  selv.  Dér  kan  enhver 
Mand  vente  at  komme  frem,  som  han 
fortjener  det,  uden  at  være  afhængig  af 
Former  og  al  den  anden  Kunstighed  i  de 
gamle  Samfund.  Han  lever  der  i  en  At- 
mosfære fuld  af  Ungdomskraft;  alle  Mulig- 
heder er  aabne  for  ham;  det  er  Manden 
selv,  som  skaber  sin  egen  Stilling.  Det 
er  noget,  som  Englænderne  ikke  en  Gang 
kan  forstaa. 

De  højere  Klasser  overvurderer  de 
rent  uproduktive  Elementer  af  Livet. 
Andre  Klasser  bliver  vulgære  og  udygtige. 
Hos  atter  andre  møder  man  en  simpel 
sprudlende  Snobisme.  Forf.  søger  at 
knytte  Kong  Edvard,  som  han  lever  og 
maa  leve,  paa  den  engelske  Trone,  sammen 
med  den,  der  „staar"  i  de  engelske  Bu- 


tikker, og  som  bliver  saa  ubehagelig  ved 
sine  Buk  og  Skrab.  Han  mener  ikke,  at 
Kastesystemet,  der  forgifter  og  bortvisner 
Livet  i  England,  kan  tilintetgøres;  men 
han  mener,  at  Genfødelsen  i  England 
som  i  Tyskland  (efter  hans  Opfattelse  af 
Forholdet  der)  kan  komme  ovenfra,  og 
netop  naar  man  ønsker  en  varig  og 
fredelig  Genfødelse,  saa  skulde  Monarken 
lede  LÅndet  frem  i  virkelig  Dygtighed. 

N.  C.  R 


Kampen   om   en   Digtergrav.     Da 

den  ulykkelige  Digter  Heinrich  von 
Kleist  den  21.  Nvbr.  1811  i  Wannsee 
ved  Berlin  gik  ind  til  Dødens  Hvile  med 
Pistolen  i  Haand,  haabede  han  vel,  at 
Menneskene,  der  indtil  da  ikke  havde  villet 
vide  af  ham,  nu  vilde  lade  ham  hvile  i 
Fred  i  sin  Grav.  Det  saa  ogsaa  ud  dertil. 
Man  begravede  ham  der,  hvor  han  havde 
dræbt  sig  selv,  og  i  næsten  100  Aar  har. 
han  sovet  rolig  under  Wannseeskovens 
tavse  Træer.  Ingen  brød  sig  om  at  passe 
Graven.  Først  for  10  Aar  siden  begyndte 
en  literær  Berlinerforening  at  tage  sig  af 
den. 

Da  naaede  for  nogle  Maaneder  siden 
det  Rygte  Bladene,  at  Prins  Frederik  Leo- 
pold af  Prøjsen,  som  ejer  Skoven  omkring 
Wannsee  saa  vel  som  mange  andre  Land- 
ejendomme —  han  er  den  rigeste  af  Ho- 
henzollerprinserne  —  vilde  sælge  den 
Strækning,  indenfor  hvilken  Kleists  Grav 
ligger  til  Villabebyggelse,  —  Digterens 
Lig  skulde  derfor  flyttes.  Blandt  alle  lite- 
rært interesserede  Tyske  vakte  denne 
Efterreming  ganske  naturlig  en  stærk 
Uvilje,  især  da  der  aabenbart  kun  var 
merkantile  Grunde  til  denne  Vandalisme. 
Men  de  første  Skridt,  der  blev  foretaget 
fra  velmenende  Side  i  denne  Sag,  var 
uheldigvis  kun  egnede  til  at  tilhylle  Sagens 
Kærne  og  bestyrke  Prinsen  i  hans  Tanke 
om  at  lade  Graven  flytte.  Saaledes  for- 
langte en  Joumalistforening  i  en  Henven- 
delse til  Egnens  Amtmand  og  Ernst  von 
Wildenbruch  under  nogle  Forhandlinger 
med  Hofinarchalatet  egentlig  kun,  at  man 
skulde  sørge  for,  at  den  opgravede  Digter 
skulde  begraves  igen  paa  et  passende 
Sted.    Som  om  det  ikke  fulgte  af  sig  selv. 

Men  Vanens  Magt  er  en  Stormagt  af 
første  Rang.  Naar  en  prøjsisk  Prins  har 
besluttet  noget,  saa  gives  der  hos  os  efter 
gammel  Sæd  intet  andet  Middel  derimod 
end  i  det  højeste  en  ydmyg  Petition. 
Heldigvis  er  der  dog  i  de  sidste  Aar  ved 
Siden  af  den  kære  Skik  og  Brug  opstaaet  en 
anden  Stormagt  af  første  Rang:  Pressen. 
Denne  antog  sig  den  værgeløse  Digter. 
Der  gjk  en  stormforkyndende  Brusen 
gennem  den  berlinske  Bladverden.  Man 
mindede  om  den  Kendsgerning,  at  Huset 

Hohenzollem  intet  havde  gjort  for  sin 
største  og  mest  trofaste  Digter  i  hans 
Levetid,  at  det  havde  ladet  ham  gaa  til 
Grunde  i  Elendighed  i  den  blomstrende 
Alder  af  34  Aar,  —  og  man  fordrede  nu, 
at  man  i  det  mindste  ikke  i  hans  Grav 
maatte  krænke  „Hermannslagets^  og  „Prin- 
sen af  Hamburgs^  Digter  —  blot  af  forret- 
ningsmæssige Grunde.  Man  mindede  om, 
at  i  Prøjsens  mørkeste  Tid,  da  Napoleon  holdt 
det  under  sit  Aag,  havde  denne  Digter  som 
en  Lærke  før  Daggry  tillidsfuld  og  uforsagt 
sunget  om  Frihedens  Morgenrøde.  Man 
fremhævede,  at  det  stille  Gravsted  ved 
Wannsee  i  Tidens  Løb  var  blevet  til  en 
Art  Nationalejendom,  et  Memento  for  det 
tyske  Folk.  Samtidig  gjorde  man  opmærk- 
som paa,  at  den  70'aarige  Eg,  der  er 
vokset  op  paa  Kieist  Grav,  umulig  kunde 
omplantes,  da  den  var  blevet  for  gammel 
til  at  underkastes  en  saadan  Flytning.  Jeg 
selv  havde  paa  egen  Haand  gjort  et  Forsøg 
paa  at  komme  til  at  tale  personlig  med 
Prinsen  derom  for  at  forklare  ham  Sagen, 
thi  jeg  var  overbevist  om,  at  Frederik  Leo- 
pold, der  skal  være  m^eget  hjemme  i  Tennis 
og  Polosport  men  mindre  i  Skønliteratur, 
slet  ikke  anede,  hvorom  det  drejede  sig. 
Men  Prinsen  lod  mig  sige,  at  Sagen  alle- 
rede var  afgjort,  og  forresten  skulde  der 
nok  blive  sørget  for  „en  passende  Flytning.*^ 
Efter  den  Besked  fremstillede  jeg  Sagen 
for  Prinsen  fra  det  nævnte  Synspunkt  i  en 
stor  Berlineravis,  maaske  i  lidt  for  kraftige 
Udtryk.  Den  19.  Marts  kom  min  Artikel 
i  det  literære  Tillæg  til  „TSglichen  Rund- 
schau.**  Mandagen  derefter  stillede  et 
Medlem  af  Landdagen  Dr.  Arndt  — ;  efter 
hans  Udsagn  foranlediget  ved  denne  Årtikel 
—  i  den  prøjsiske  Landdag  Forslag  om, 
at  man  skulde  „bevare  Kleists  Grav  ube- 
skadiget og  bevillige  Penge  til  at  købe 
Strækningen  der  omkring  for  Staten." 
Allerede  om  Tirsdagen  meddelte  Prinsens 
Hofmarchal,  at  Frederik  Leopold  skæn- 
kede den  tyske  Nation  Kleists  Grav. 
Denne  lige  saa  pludselige  som  glædelige 
Vending  efter  ugelange  Forhandlinger,  der 
var  forblevet  resultatløse  (fordi  de  var 
hemmelige)  er  et  nyt  Bevis  paa,  at  i  vor 
Tid  forholder  Parlament  og  Presse  sig  til 
høflige  diplomatiske  Forhandlinger  som  et 
moderne  Iltog  til  en  af  Fortidens  rumlende 
Dagvogne.  Karl  Strecker, 

Berlin. 


To  Theateraftener.  Folk  tænker  vist 
ikke  paa,  hvor  billige  vore  københavnske 
Theatre  er  i  Modsætning  til  de  udenlandske. 
I  det  franske  Tidsskrift  La  Revue  klager 
en  Forfatter  over,  at  Theatrene  snart  vil 
staa  tomme,  fordi  Publikums  Udgifter  er 
altfor  store  i  Forhold  til  den  Fornøjelse, 
der    bydes.     Og    han    opstiller    følgende 


Regnskab  for  en  jævn  Borgers  (un  bour- 
geois moyen)  og  hans  Hustrus  Theateraften : 

To  Parketpladser. ...  20  fr..  „  et. 

Garderobe 50 

Program 50 

Forfriskninger 1  fr. 

Kikkert 50 

Aftensmad  (beskeden).  5  fr. 

Vogn  frem  og  tilbage.  3  fr.  60 

31  fr.  10 

Hos  os  ser  Regnskabet  saaledes  ud: 

To  Parketpladser  ...    9  Kr.   „  Øre. 

Garderobe 20 

Program    (paa    Grund 
af  Konkurrencen) ...  2 

Forfriskninger  (da  Re- 
staurationerne enten 
er  saaledes  gemte,  at 
ingen  kan  flnde  dem, 
eller  saa  smaa,  at  ingen 
kan  komme  til) ...  .  „  Kr.  „ 
Kikkert  (tager  vi  med 

hjemme  fra) „  Kr.   „ 

Aftensmad    (spises 
hjemme  paa  Grund  af 
de  smaa  Afstande)  .  .    „  Kr.   „ 
Sporvogn 40 

9  Kr.  62 

Og  saa  har  Parret  endda  flottet  sig  paa 
de  bedste  Pladser  i  det  kgl.  Theater.  Re- 
sultatet er  da  ogsaa  blevet,  at  medens 
Varietéerne  i  Paris  hævder  sig  paa  The- 
atrenes  Bekostning,  er  Kampen  mellem 
Theater  og  Varieté  i  København  i  Virke- 
ligheden endt  med  Theatrets  Sejr. 

Danmarks    Historie    efter    1866. 

Til  Brug  ved  Studiet  af  Danmarks  Historie 
i  Tiden  efter  1866  søger  jeg  at  tilvejebringe 
et  større  Materiale  af  utrykte  Breve,  Op- 
tegnelser og  lign.  Jeg  tillader  mig  i  den 
Anledning  at  opfordre  dem,  som  maatte 
sidde  inde  med  saadanne,  og  som  maatte 
være  villige  til  at  laane  mig  disse  eller  en 
Del  deraf  til  Gennemlæsning,  til  at  give 
mig  Meddelelse  derom.  Det  jeg  ønsker, 
er  ikke  blot  Optegnelser,  der  giver  Oplys- 
ninger om  de  større  politiske  Begivenheder 
og  de  mere  fremtrædende  Førere,  men 
ogsaa  Oplysninger  om  Bevsegelseme  rundt 
om  i  Landet,  om  Forbindelsen  mellem 
Rigsdagsmænd  og  Vælgere '  og  lign.  Oplys- 
ningerne ønskes  ikke  blot  om  kongerigske 
men  ogsaa  om  sønderjydske  Forhold,  lige- 
saa  om  den  skandinaviske  Bevægelse. 
Saafremt  nogen,  der  er  i  Besiddelse  af 
„Dansk  Folketidende,*^  „Fædrelandet,*' 
„Dagbladet,**  Dannevirke**  eller  „Rigsdags- 
tidende  fra  1866  og  Aarene  nærmest  der- 
efter, maatte  være  villig  til  at  afhænde 
disse,  bedes  dette  meddelt  mig. 

P.  Munch. 

Det  er  et  rent  Triumftog.  Hs.  Exe.  Krigsminister  Madsen  drager 
rundt  fra  Flække  til  Flække  og  taler  til  Skytterne  og  hyldes  af  disse  og 
deres  Forældre  og  Værger.  Og  naar  Hs.  Exe.  ikke  personlig  kan  være 
tilstede,  sendes  der  ham  Hyldingstelegrammer:  „Med  Tak  for  Din  Daad  og 
Din  Braad,  Madsen!"  Sandelig,  om  det  for  en  Civilist  ikke  er  som  en 
hel  Hvepserede  at  komme  ind  i.  Noget  tilsvarende  er  ikke  set  siden  den 
Gang  Bahnson  —  for,  saa  vidt  muligt,  at  efterligne  Boulanger,  der  altid 
red  —  kørte  rundt  i  Landauer  og  opflammede  Befolkningen.  Endnu  er  vi 
ikke  naaet  til  de  agiterende  Sekondløjtnanter  af  Linjen;  endnu  maa  vi 
nøjes  med  de  Løjtnanter,  der  er  gaaet  over  i  Reserven  og  Højskolen.  Men 
vent  bare.  Det  kommer  nok  altsammen.  Der  skal  Tid  til  alting.  Og  man 
kan  ikke  forlange  af  en  Krigsminister  i  det  første  antimilitaristiske  Mini- 
sterium, at  han  straks  i  første  Omgang  skal  kunne  hamle  op  med  Bahnson, 
der  var  en  Knop  i  sin  Slags  og  tillige  havde  de  mange  Aars  Routine. 

Man  maa  desuden  erindre,  at  Madsen  har  en  langt  større  og  mere  om- 
fattende Opgave  end  Bahnson. 

For  Bahnson  var  det  lige  ud  ad  den  politiske  Landevej:  Højre  mod 
Venstre.  Men  Madsen,  der  aldrig  havde  været  Politiker,  før  han  blev 
Minister,  føler  sig  som  den  Messias-Madsen,  hele   Folket    har    ventet    paa. 

Bahnson  anlagde  provisorisk  Kjøbenhavns  Befæstning  paa  Trods  af 
Venstre,  som  det  bedste  Snudetag,  Højre  kunde  lange  Venstre  ud. 
Madsen  vil  ikke  blot  gøre  sig  selv,  men  ogsaa  Bahnsons  Fæstning  til  det 
hele  Folks  —  Højres  og  Venstres  —  Kæledægge.  Man  maa  indrømme,  at  det 
er  en  Opgave  af  respektindgydende  Omfang  og  at  Madsen,  hvis  han  kan 
løse  den,  er  en  Pokkers  fiks  Fyr.  Det  vil  indbringe  ham  samme  Berøm- 
melse som  Politiker  som  det  vilde  skabe  ham  matematisk  Ry  at  løse 
Cirklens  Kvadratur. 

Men  altsaa,  Madsen  er  flittig  i  Gang  med  Opgaven.  Og,  efter  de  Be- 
retninger at  dømme,  som  han  selv  og    hans    Presse    udsender,    glider    det 

allerede  godt.  For  det  første  har  Madsen  vundet  hele  Højre.  Det  synes 
maaske  straks  ikke  saa  imponerende,  da  Fæstningen  var  Højres  egen 
Hjærtesag.  Dog  dette  er  en  overfladisk  Betragtning.  Det  at  Højre  ogsaa 
støtter  Fæstningen,  nu  da  den  føres  i  Ilden  af  en  saakaldt  Venstreminister, 
vidner  om  megen  Behændighed  og  Kløgt  af  den  durkdrevne  Madsen.  Men 
ikke  nok  med  det.  Madsen  har  dernæst  faaet  16  Højskoleforstandere  og 
Reserveløjtnanter  til  at  raabe  Hurra  for  Fæstningen.  Og  hvad  dette  be- 
tyder, véd  Enhver,  der  overhovedet  véd,  hvilken  Sum  af  Radikalisme  og 
Frisindethed  der  rummes  indenfor  en  gammel  afdanket  Militærkappe,  der 
er  syet  om  til  Højskole-Slobrok.  Allerede  hele  Højre  og  de  16  Højskole- 
Veteraner  udgjorde  en  flot  Armé  for  en  Venstre-Krigsminister.  Mindre 
ærgærrige  Naturer  vilde  have  slaaet  sig  til  Taals  hermed.  Ikke  saa  vor 
Madsen.  Han  rastede  ikke,  før  han  fik  Tilslutning  ogsaa  fra  de  Officerer, 
der  leder  Skytteforeningernes  Øvelser.  Og  fra  de  Underofficerer,  der  fun- 
gerede som  Statister  i  Landsoldaten.  Det  blev  et  helt  Fyrværkeri  af 
Tilslutning  til  Madsen.  Med  Raketter  og  Bombardement  og  Guldregn  med 
Fut  i. 

Som  sagt,  et  Triumftog,  en  Sejrsmarsch  gennem  det  ganske  Land.  Og 
prægtig  tager  han  sig  ud,  vor  brave  Venstregeneral,  paa  Bahnsons  gamle 
stivbenede  Landauerhest,  der  knurrer  af  Begejstring,  naar  Madsen  rider  den 
frem  for  Fronten. 

I  Virkeligheden  har  Madsen  nu  om  Kjøbenhavns  Fæstning  samlet  om- 
trent alle  de  Trofaste,  som  Bahnson  efterlod  denne  sin  Livssag.  Der 
mangler  endnu  nogle  fyenske  Kanonkvinder,  men  de  kommer  nok  frem  af 
deres  Præstegaarde,  hvis  de  ikke  i  Mellemtiden  er  døde. 

Tilbage  er  der  saa  for  Madsen  kun  at  vinde  Venstre  for  Bahnsons 
Fæstning.  Paa  den  Side  af  Sagen  har  han  endnu  ikke  tænkt  videre.  Han 
læser  nemlig  daglig  i  sine  Blade,  at  de  Venstremænd,  der  ikke  blindt  følger 
ham,  er  Forrædere  mod  Venstres  Sag. 

Saa  den  Bagatel  ordner  sig  sikkert  let. 

Olsen, 


Marx  Jantzen: 
VERONA 

Fons.rra20.HKfte 

Verona  lovede  meget  højtideligt,  dog  efter  nogen  Overtalelse,  at  hun 
vilde  blive  og  fortsætte  Turen  med  Russeren  og  mig.  Vi  var  paa  Bane- 
gaarden  i  en  By  et  Sted  inde  i  Alperne  for  at  tage  Afsked  med  Ven- 
inden; da  stiger  til  min  Forbavselse  Verona,  der  havde  lovet  at  blive, 
ind  i  Toget  i  sidste  Øjeblik  og  kører  sin  Vej. 

Jeg  blev  rasende  og  Russeren  med. 

Jeg  rejste  straks  til  Geneve.  Russeren  fortsatte  derimod  Rejsen 
sammen  med  nogle  Kammerater,  han  traf  i  den  lille  By.  Jeg  har  faaet 
at  vide  af  Sonja,  at  Veninden  havde  købt  Billetten  til  Verona,  saa  det 
hele  var  aftalt  Spil  imellem  dem. 

Jeg  har  sendt  Verona  de  tredive  Frank,  som  hun  laante  mig,  tilbage 
pr.  Postanvisning,  skønt  hun  bor  lige  ved,  og  Veninden  har  jeg  slet 
ikke  set  i  mere  end  en  Maaned.  Verona  saa  jeg  derimod  i  Gaar,  hun 
hilste  paa  mig  og  smilede  meget  venligt.  Jeg  kan  mærke  paa  det 
Brev,  hvori  hun  meddelte  mig,  at  hun  havde  modtaget  de  tredive 
Frank,  at  hun  angrer  sin  Opførsel;  men  denne  Gang  vil  jeg,  at  hun 
skal  gøre  mig  en  Undskyldning,  at  hun  skal  være  den  første,  der 
rækker  Haanden  ud. 

Og  jeg  kender  Lilly;  det  er  en  god  Pige,  Kaja,  jeg  stoler  paa 
hende,  jeg  ved,  at  har  hun  Uret,  vil  hun  sent  eller  tidlig  angre  den  og 
bede  om  Undskyldning,  —  men  jeg  kan  vente  Kaja.  Jeg  har  opgivet 
Lilly  som  Hustru;  nu  vil  jeg  vinde  hende  som  Ven,  men  uden  at  gaa 
paa  Akkord.  Og  Du  skal  se  Kaja,  hun  vil  snart  række  Haanden  ud, 
og  jeg  vil  gribe  den,  og  hun  vil  komme  til  mig. 

Kaja,  Kaja,  hvor  det  er  haardt  at  kalde  den  Veninde,  som  man 
elsker  saa  højt! 

Og  Du  skal  dog  blive  min  Veninde,  min  kæreste  Veninde,  Lilly! 

Og  nu  god  Nat  Kaja,  jeg  skal  tidlig  op  i  Morgen  og  hen  paa 
Universitetet;  Arbejdet  glider  rask  fra  Haanden;  jeg  er  kommen  igen- 
nem hele  Geologien.     Hilsen  til  Dig  og  Vera,  Vanja  og  Karo. 

Din 
Ejga. 


Kære  Ejgil! 

Det  glæder  mig  at  se,  at  Du  mere  og  mere  begynder  at  blive  en 
Mand,  og  at  tage  de  Sorger,  som  Livet  nu  en  Gang  sender,  paa  en 
værdig  Maade. 

Hvad  Verona  angaar  har  hun  ganske  vist  ikke  opført  sig  pænt; 
men  jeg  synes,  at  Du  maatte  vente  Dig  en  saadan  Opførsel  af  hende, 
hun  er  jo  dog  kun  et  Barn,  om  end  et  dejligt,  henrivende  Barn.  Men 
ganske  vist  ogsaa  et  uartigt  Barn.  Det  er  rigtigt  af  Dig,  at  Du  vil 
have  hende  til  at  indse  sin  Uret  og  gøre  Bod  for  den;    men  vær  nu 

ogsaa  selv  fornuftig  og  forlang  ikke  mere  end  Du  med  Ret  og  Billighed 
kan.  Næste  Gang  Du  skriver,  tænker  jeg  alt  er  i  Orden;  vil  I  nu  se 
at  skynde  Jer,  og  saa  ikke  mere  derom. 

Desværre  har  jeg  en  Jobspost  til  Dig.  Hungersnøden  tager  mere 
og  mere  til  ogsaa  her  paa  Egnen;  der  har  vist  sig  slemme  Tegn  paa 
Hungertyfus,  og  faar  vi  ikke  Hjælp  i  Løbet  af  et  Par  Maaneder,  vil 
det  vist  blive  frygteligt.  Jeg  gruer  for  Vinteren,  naar  den  først  begyn- 
der at  blive  streng  for  Alvor. 

Jeg  synes,  det  er  underligt  at  saa  mange  begavede  Mennesker,  — 
jeg  taler  ikke  om  de  aandløse,  de  har  jo  ikke  andet  at  tænke  paa,  — 
vil  spilde  deres  Tid,  —  ja  undskyld  mig  Ejgil,  —  paa  at  lege  Kærlig- 
hedskomedie med  hverandre,  naar  Tilstanden  rundt  omkring  dem  er 
saa  frygtelig,  som  den  er.  Jeg  synes,  at  megen  Kraft  gaar  tabt  ved  al 
denne  Kærlighedskomedie,  at  det  var  meget  bedre,  at  I  skyndte  Jer 
med  at  faa  Rede  paa  Jer  selv  og  saa  gjorde  noget  for  dem,  der  lider. 

Jeg  havde  stor  Lyst  til  at  diskutere  derom  med  Dig;  men  min 
Tid  er  meget  knap.  Min  Dag  er  optaget  af  at  lave  Mad  til  de  fattige, 
som  strømmer  til  Gaarden,  og  af  at  sy  og  strikke  til  dem. 

Jeg  kan  navnlig  takke  min  lille  Russerinde,  Vera,  for  den  store 
Tilstrømning;  hun  gaar  rundt  fra  Morgen  til  Aften,  milevidt  omkring, 
mellem  de  Syge  og  plejer  dem,  og  naar  de  ikke  har  noget  at  spise, 
sender  hun  dem  til  mig. 

Jeg  begynder  snart  at  blive  bange  for,  at  jeg  ikke  faar  Mad  til  mine 
Børn,  hvis  det  bliver  ved  paa  den  Maade;  jeg  skulde  ogsaa  gærne  købe 
nogle  Sløjdapparater,  Save,  Høvle  og  den  Slags  Ting,  da  jeg  har  tænkt 
paa  at  lære  Børnene  Sløjd  efter  svensk  Mønster;  men  hvor  faar  jeg 
Pengene  fra? 

Jeg  spørger:  hvor  faar  jeg  Pengene  fra?  og  saa  ved  jeg  jo  dog,  at 
jeg  har  en  temmelig  stor  Kapital,  men  jeg  er  lidt  urolig  for  at  tage  op 
af  den  ud  over  Renterne.  Og  dog,  hvorfor  ikke  følge  Veras  Eksempel 
at  give  alt,  alt  lige  til  sig  selv,  uden  Bekymring  for,  hvorfra  det  skal 
komme. 

Der  er  noget  stort,  noget  uendelig  stort  i  denne  Veras  højmodige 
Hjælp,  ikke  et  Øjeblik  at  tænke  paa  sig  selv,  men  blot  give  ud  af  sit 
rige  Hjærte. 

Men  det  synes  mig,  at  man  godt  kan  give  og  samtidig  bære  sig 
klogt  ad;  thi  hvis  man  gav  alt  bort,  hvad  saa? 

Hun  har  for  Resten  været  syg,  den  lille  Vera,  af  Overanstrengelse 
i  nogle  Dage  og  ligget  til  Sengs;  hun  er  allerede  paa  Benene  igen;  jeg 
har  ikke  kunnet  holde  hende  længere  i  Sengen,  hun  vil  ud,  ud  til  de 
nødlidende.  Hun  er  min  lille  Solstraale,  Ejgil,  en  dyrebar  lille  Sol- 
straale,  jeg  holder  sikkert  lige  saa  meget  af  hende,  som  Du  af 
Verona. 

Jeg  vil  bede  Dig  sende  nogle  Noder,  helst  noget  af  Grieg.   Du  ved 

jo,  hvad  jeg  har  af  ham  i  Forvejen;  og  saa  tak  for  de  Bøger,  Du  alie- 
rede har  sendt. 

Tusinde  Kys  og  mange  Hilsener  fra  Verona  og  fra 

Din 
Veninde 
Kaja. 


Kære  Kaja! 

Vi  er  forligte.  Jeg  vidste  det,  jeg  har  ikke  taget  fejl,  da  jeg  skrev 
til  Dig,  at  Lilly  vilde  indse  sin  Uret  og  række  Haanden  til  Forsoning. 
Hun  har  skrevet  til  mig,  at  jeg  skulde  komme. 

Saa  snart  jeg  havde  faaet  Brevet  fra  hende,  gik  jeg  hen,  hvor  hun 
boede. 

Hun  tog  imod  mig  med  et  straalende  Smil  og  rakte  straks  Haanden 
ud  efter  Buketten,  som  jeg  holdt  skjult  paa  Ryggen;  hun  iinder  det  nu 
saa  selvfølgeligt,  at  jeg  har  en  Buket  til  hende,  hver  Gang  jeg  kommer. 

Vi  havde  intet  Opgør,  vi  talte  straks  sammen  som  Venner.  Hun 
var  meget  koket.  Først  legede  hun  med  Tøjdukken,  gav  den  nogle 
Klude  paa  og  svøbte  den ;  da  hun  var  ked  deraf,  kastede  hun  sin  Sko, 
løste  sit  lange  røde  Koralhalsbaand,  som  hang  i  en  dobbelt  Rad  om 
Halsen,  og  snoede  det  omkring  sin  smukke  Fod. 

Det  tog  sig  prægtigt  ud,  det  røde  Koralhalsbaand  paa  den  sorte 
Strømpe,  og  hun  forstod  at  sno  det  fra  Taaspidsen  op  over  Vristen, 
lade  det  glide  frem  og  tilbage,  saa  at  Fodens  smukke  Form  blev  frem- 
hævet. 

Dmitrii  kommer  til  Genfeve  i  næste  Uge.  Han  skal  flytte  sammen 
med  Verona,  der  har  sagt  mig,  at  hun  skal  ud  at  leje  et  Værelse  med 
Alkove;  „til  ham  og  mig,  hører  Du  det,  Ejgil,"  siger  hun. 

Tak  for  Dit  Brev;  jeg  kunde  godt  lide  at  kende  Din  lille  Vera; 
naar  jeg  kommer  over  til  Dig,  haaber  jeg,  at  jeg  træffer  hende. 

Din 
Ejgil 


Kære  Kaja! 
Dmitrii  er  kommen  til  Geneve,  og  han  er  straks  flyttet  sammen 
med  Verona.  Han  har  slet  ikke  været  hos  Sonja,  og  som  Paaskud 
har  han  det  Vrøvl  med  Portrættet,  som  Du  jo  nok  husker,  at  jeg  for- 
talte Dig  om  i  sin  Tid.  Grunden  turde  naturligvis  være  en  anden  og 
dybere.  Jeg  ved  fra  Sonja,  at  kommer  Dmitrii  ikke  til  hende,  vil  hun 
aflægge  Visit  hos  Verona  og  altsaa  samtidig  se  ham.  Sonja  vil  ikke 
have,  at  de  skal  skilles  som  Uvenner;  hun  synes,  at  Livet  er  saa  al- 
vorligt, at  der  ingen  Grund  er  til  at  skabe  sig  selv  endnu  mere  Ulykke. 

Naar  jeg  siger,  at  Dmitrii  er  flyttet  til  Verona,  maa  dette  forstaas 
saaledes,  at  Verona  havde  lejet  et  Værelse  med  Alkove  inden  Dmitriis 
Ankomst.  Der  førte  hun  ham  hen,  da  han  kom  til  Geneve,  og  nu 
har  hun  ham  da  endelig. 

Verona  har  inviteret  mig  op  til  sig  og  Dmitrii.  Jeg  var  hos  dem 
forleden  Dag.  Jeg  traf  Dmitriis  Broder,  der  ligeledes  var  i  Besøg; 
vi  gjorde  hinandens  Bekendtskab,  og  jeg  syntes  godt  om  ham. 

Det  Værelse,  hvor  de  to  Turtelduer  bor,  er  yderst  tarveligt.  Det- 
værste  er  Kakkelovnen,  et  lille  Uhyre  paa  en  halvanden  Alen;  den 
staar  midt  paa  Gulvet,  og  et  langt  Rør  fører  ind  i  Kaminen.  Fyrer 
man  i  den,  bliver  der  gloende  hedt  i  Værelset,  og  fyrer  man  ikke, 
bliver  der  straks  koldt.  Verona  forsikrer,  at  naar  hun  bliver  øvet  i  at 
passe  den,  gaar  det  nok.  Man  kan  koge  oven  paa  Bæstet;  men  det 
bliver  nok  ikke  meget  andet  end  Tevand,  de  kommer  til  at  koge,  de 
to;  thi  Dmitrii  {jprtalte  mig,  at  Verona  brænder  al  Maden,  saa  at  de 
har  opgivet  at  føre  Hus  og  spiser  ude. 

Der  er  en  stor  Alkove  til  Stuen.  Endelig  har  Verona  faaet  sin 
Drøm  opfyldt,  at  faa  en  Alkove,  saaledes  at  de  ikke  behøver  at  have 
Sengen  i  det  Værelse,  hvor  de  altid  opholder  sig;  det  er  jo  en  dyr 
Drøm;  thi  Værelse  med  Alkove  koster  35  Frank  om  Maaneden;  men 
de  er  jo  to  om  at  dele  Udgifterne. 

Jeg  fortalte  Verona,  da  vi  et  Øjeblik  var  alene,  at  Sonja  vilde  be- 
søge dem,  hvis  Dmitrii  ikke  kom  til  hende,  men  at  Sonja  dog  var 
meget  forarget  over,  at  de  levede  sammen  uden  at  være  gifte.  Hertil 
svarede  Verona: 

„Ser  Du,  Ejgil,  man  skal  ikke  bebrejde  Sonja,  at  hun  bliver  for- 
arget derover.  Sonja  har  været  saa  længe  i  Rusland  imellem  den 
uvidende  Hob  derovre  og  det  er  derfor  ret  naturligt,  at  hun  ikke  er 
saa  udviklet  som  Du  og  jeg.  Det  kan  hun  ikke  gøre  for,  og  Du  skal 
se,  at  naar  hun  har  opholdt  sig  her  i  Geneve  i  nogle  Aar,  saa  gaar 
alle  de  gamle  barbariske  Begreber  om  Gud  og  Ægteskab  nok  over. 
Sonja  er  godt  begavet,  altfor  begavet  til,  at  hun  ret  længe  vil  blive  ved 
at  dele  Hobens  dumme  Anskuelser;  men  vi  maa  bære  over  med  hende 
foreløbig. 

Og  hvad  Forskel  er  der  saa  paa  Dmitriis  og  mit  Forhold  og  saa 
et  Ægteskab?  Den,  at  jeg  kun  har  én,  og  ham  er  jeg  tro;  de  andre, 
de  ægteviede,  de  har  et  Utal  af  Elskere  og  Elskerinder,  og  deres  Ægte- 
skab er  kun  til  for  at  skjule  deres  Utugt,  velsignet  af  Præsten." 

Ja,  nu  har  jeg  ikke  mer  at  sige  denne  Gang  og  derfor 

God  Nat, 

Ejgil. 


Moderne  svensk  Litteratur. 

Af  David  Sprengel. 


Den  moderne  svenske  Litteratur  tager  sin  Begyndelse  i  1879  med 
„Det  røde  Værelse"  af  Strindberg. 

Den  Digtning,  der  blomstrede,  da  den  Strindbergske  Roman  udkom, 
var  temmelig  værdiløs  —  den  greb  ikke  dybt  ind  i  Samtidens  Liv  og 
kunde  derfor  heller  ikke  interessere  Samtiden  meget.  Det  var  ikke 
stort  andet  end  poetisk  Broderi,  der  kun  havde  Interesse  for  Latin- 
skoledrenge og  Præstegaardsdøtre.  Der  var  vel  et  Par  Mænd  som 
Viktor  Rydberg  og  Carl  Snoilsky;  men  deres  Dannelse  havde  sin  Rod 
i  en  Jord,  der  ikke  hørte  den  ny  Tid  til.  Man  beundrede  den  klas- 
siske Adel  i  deres  Kunst,  og  man  misundte  dem  maaske  endog  i  al 
Hemmelighed  for  deres  Sjæles  kølige  Ro  og  afsluttede  Harmoni.  Man 
beundrede  dem  og  misundte  dem.  Men  man  elskede  dem  ikke.  Man 
holdt  ikke  af  dem,  som  man  holder  af  sin  egen  Slægt  —  de  var  for 
fremmede. 

Aandedrættet  var  tungt  i  de  Dage.  Tiden  var  trist.  Men  der  var 
ingen,  der  havde  klare  Ord  for  den  almindelige  Forstemning. 

Saa  kom  „Det  røde  Værelse **,  en  mørk  og  tung  Dag,  .  .  . 

Af  det  tætte  Mørke  syntes  der  pludselig  at  bryde  Straaler  frem 
med  Løfte  om  Sommer  og  Sol  for  den  svenske  Litteratur. 

Det  enkelte  Individs  Oprør  mod  Alt  og  Alle,  mod  Samfundet  og 
dets  Vedtægter,  var  Strindberg  den  første  til  at  føre  frem  i  moderne 
svensk  Digtning.  Helten  i  „Det  røde  Værelse"*  undersøger  Alt:  Reli- 
gion og  Moral,  Familie  og  Ægteskab,  Folkerepræsentation  og  Folke- 
frihed, Presse  og  Litteratur,  Kunst  og  Teater,  og  han  har  Dristighed 
til  at  stemple  det  altsammen  med  Ordet:  Humbug.  Med  letfattelig 
og  overbevisende  Kunst  viste  Bogen,  hvor  unødvendig  den  Respekt 
var,  man  nærede  for  de  mange  Autoriteter. 

Det  var  Enden  paa  Tanden  regime.  Det  var  den  franske  Revo- 
lution. 

Men  „Det  røde  Værelse"  gav  mere. 

Den  gav  den  ærlige,  uforknytte  og  sande  psykologiske  Roman,  som 
Tiden  ventede  paa.  Aldrig  havde  Svenskerne  indtil'  da  i  deres  barnligt 
uudviklede  Prosalitteratur  set  en  virkelig  Skildring  af  en  ung  Sjæls 
Udviklingshistorie.  De  fik  den  her:  Romanen  om  Manden,  der  be- 
gynder sin  Ungdom  med  at  „tro  paa  Alt,  baade  Sandt  og  Sagn",  og 
afslutter  den  som  en  Mand,  der  forstaar  Livets  Komedie  og  har 
gennemskuet  Maskerne. 

Og  endnu  mere.  „Det  røde  Værelse"  proklamerede  et  nyt  Pro- 
gram for  Kunsten. 

Den  forkyndte,  at  i  Litteraturen  hører  alt  med:  Baggaarden  ligesaa 

Det  ny  Aarhundrede  I.  22.  85 

vel  som  Fagaden,  Gadesnavset  saavelsom  Dagligstuegulvet,  Graavejret 
som  Solskinnet.  Det  var  nyt  for  et  Publikum,  hvis  Smag  de  pæne 
Skribenter  og  deres  Venne-Kritikere  havde  fordummet;  men  det  ny 
prækedes  af  en  Mand,  der  var  sikker  paa  sin  Sag  og  overlegen  nok 
til  at  kunne  overbevise. 

Og  endda  er  ikke  Alt  sagt. 

Bogen  vakte  nyt  Liv  i  Litteraturens  Sprog.  Den  tog  fra  det  Sprog, 
der  taltes  —  paa  Gaden,  i  Kaféen,  overalt,  hvor  Mennesker  mest  er 
sig  selv  —  og  skabte  dermed  et  nyt  Sprog.  Sætningerne  i  Tidens 
skønlitterære  Sprog  havde  været  som  Oldinges  slappe,  livstrætte  Aarer; 
„Det  røde  Værelse"  førte  nyt  Blod,  nyt  Liv  ind  i  disse  Aarer.  Lige- 
som hvert  eneste  Kapitel  i  Bogen  havde  Ræsonnementer  om  tusind 
Ting,  som  man  ellers  ikke  afhandlede  den  Gang,  havde  det  ogsaa 
tusind  Ord  og  Vendinger,  der  den  Gang  ligesaalidt  var  tilladte.  At 
Livets  Sprog  ogsaa  skulde  være  Digtningens  Sprog,  brændte  Strind- 
berg ind  i  Menneskenes  Bevidsthed. 

Ungdommen  i  Sverige  havde  ventet  paa  Strindberg.  Da  hans  Bog 
kom,  blev  den  for  alle  de  bedste  af  de  unge  det  største  et  litterært 
Værk  kan  blive:  en  afgørende  Oplevelse  i  Livet.  De  unge  fik  deres 
Karakter  stemplet,  deres  Anskuelser  omdannede  af  denne  ensomme  og 
modige  Mand.  Forfatterne  iblandt  dem  fulgte  ham  i  det,  de  skrev,  som 
man  følger  den,  der  har  givet  en  den  første  og  mægtigste  Impuls,  som 
har  bragt  ens  Fingre  til  at  klemme  sig  omkring  Penneskaftet. 

En  Digtning  voksede  frem,  der  ikke  lystrede  Strindberg  som  en 
Soldat  lystrer  en  Feltherre,  men  som  lignede  ham  i  Kød  og  Blod,  i 
Aand  og  Sandhed.  Den  saa  med  skarpe  og  modige  Øjne  paa  de  tvivl- 
somme Sandheder,  som  det  ikke  gik  an  at  tvivle  om.  Den  skildrede 
Menneskenes  Skæbner  og  Vanskæbner  i  deres  Kamp  for  at  være  sig 
selv.  Den  talte  om  alt  det  grumme  og  onde,  al  den  Nød  og  Jammer 
Livet  bød  —  som  de  saa  deri,  men  »hvorom  de  ømfindtlige  Øren  hid- 
til intet  havde  villet  høre.  Den  stræbte  efter  Ærlighed,  ogsaa  i  de 
kunstneriske  Midler,  afskyede  det  paatagne  og  uægte  og  søgte  i  det 
naturlige  Tonefald  i  en  Røst,  der  lyder  fordi  den  har  noget  at  sige 
andre,  ikke  blot  for  at  høre  sig  selv.  De  havde  ikke  Ærbødighed  for 
andet  end  for  Livet  og  hvad  Livets  er. 

Tiden  fik  en  Litteratur,  der  handlede  om  Tiden.  Hvis  nogen  om 
hundrede  Aar  skulde  interessere  sig  for,  hvorledes  Mennesker  følte  og 
tænkte  i  hin  Tid  i  Sverig,  hvad  de  led,  hvad  der  oprørte  dem,  hvilke 
Idealer  de  længtes  imod  og  arbejdede  for,  da  behøver  han  ikke  at  svæve 
i  Uvidenhed.  Han  vil  finde  den  Kundskab  han  søger  hos  de  bedste 
og  originaleste  af  de  Forfattere,  der  da  skrev.  Han  vil  hos  August 
Strindberg  og  Gustaf  af  Geijerstam  lære  at  kende  Tidens  unge  Mænd, 
hvem  Opdagelsen  af  hvor  lidt  Virkeligheden  svarer  til  de  Forventninger 
deres  Opdragelse  har  indgivet  dem,  har  gjort  til  intellektuelle  Nihilister 
eller  til  Optimister,  der  drømmer  om  Livets  og  Samfundets  Forbedring, 

Og  han  vil  hos  Ola  Hansson  lære  at  kende  dem,  der  af  samme  Aar- 
sager  blev  forfinede  Grublere  og  inderlige  Ensomhedsmennesker.  Han 
vil  hos  Anne-Charlotte  Leffler  og  Ernst  Ahlgren  lære  at  kende  en  ny 
Tids  modige,  livskraftige,  prægtige  unge  Kvinder,  der  har  kastet  gamle 
Fordomme  overbord,  søgt  ind  i  sig  selv  og  sat  sig  sine  egne  Maal. 
Det  blev  en  Litteratur,  der  interesserede,  fordi  den  handlede  om  Ting, 
der  interesserede;  i  dens  Værker  saa  Menneskene  sig  selv  som  i  Spejl 
—  Spejl,  der  ikke  løj. 

I  hvilken  Grad  denne  Litteratur  interesserede,  sés  bedst  af  den 
voldsomme  Modstand,  den  fremkaldte  hos  Medlemmerne  af  det  gamle 
Sverig.  Hele  den  ny  Forfaitergenerations  første  Arbejdstid  fik  derved 
Karakteren  af  en  Kamp.     Dette  Forhold  var  glædeligt,  forsaavidt  som 


det  var  egnet  til  at  øge  og  styrke  Modet  hos  de  ny  Mænd.  Man 
spottede  dem  og  vilde  udstøde  dem.  De  kunde  derfor  være  sikre  paa, 
de  ikke  havde  taget  fejl  af  sig  selv,  at  de  virkelig  havde  haft  noget  at 
sige.  For  den,  der  nu  ser  tilbage  paa  Begivenhederne  og  gerne  vil 
tænke  godt  om  svensk  Kultur,  kunde  ellers  kun  faa  Skuespil  være 
mindre  opby^elige  end  det,  der  frembød  sig  i  de  10  Aar,  der  fulgte 
efter  „Det  røde  Værelse":  hvorledes  alle  de  Magter,  der  den"Gang 
havde  noget  at  betyde  i  Sverig,  med  Dumhedens,  Troens  og  Brutali- 
tetens stærke  Vaaben  søgte  at  slaa  den  opvoksende  Litteratur  ihjel. 
Det  er  næsten  umuligt  nu  at  give  andre  en  Forestilling  om,  hvorledes 
Kampen  mod  den  ny  Litteratur  førtes.  Man  søgte  at  stemple  Forfat- 
terne som  uhæderlige  Individer  og  Forbrydere,  man  kaldte  deres  Bøger 
samfundsfarl^e;  de  burde  udryddes  med  alle  brugbare  Midler.  Man 
frakendte  offentlig  deres  Forlæggere  Hæder  og  Ære  og  opfordrede  — 
ligeledes  offentlig  —  Publikum  til  at  boykotte  de  Boghandlere,  der 
føne   deres  Bøger.     Næsten  hele  den  svenske   Presse  stod  imod  de 

arme  Digtere  og  aabnede  beredvillig  sine  Spalter  for  de  raaeste  Angreb 
paa  dem.  Selv  havde  de  intet  Organ.  Ejheller  havde  Forfatterne 
her,  som  deres  Brødre  i  Danmark,  en  Kritiker,  der  kunde  forklare 
Publikum,  hvad  de  unge  vilde,  værne  dem  mod  Misforstaaelse  og  vække 
Interesse  for  dem. 

Da  Angrebene  efter  disse  første  10  Aar  tager  af  i  Voldsomhed,  kan 
den,  der  ser  lyst  paa  Livet  jo  mene,  at  dette  Forhold  beror  paa,  at 
Modstanderne  er  blevet  rimeligere,  har  angret  og  omvendt  sig.  Og 
noget  ligger  der  jo  altid  deri:  en  Litteratur,  der  er  livskraftig  nok  til 
ved  sin  Fremtræden  at  skabe  en  hæftig  Opposition,  vinder  stadig  Dag 
for  D^  fastere  Grund  under  Fødderne,  og  allerede  efter  nogle  faa 
Aars  Forløb  har  den  vundet  Venner  nok  til,  at  det  i  Kampen  imod 
den  ikke  længer  vil  være  muligt  at  anvende  det  grove  Skyts,  hvormed 
den  vulgære  Kritik  sædvanlig  søger  at  nedskyde  de  nykomne,  der 
endnu  staar  temmelig  ene. 

Den  vigtigste  Anledning  til  Kritikens  ændrede  Holdning  er  imidlertid 
en  anden.  Lige  for  sine  Øjne  havde  den  set  noget  foregaa,  som  den 
hele  Tiden  af  sit  varmeste  Hjærte  havde  ønsket  og  hvortil  den  ogsaa 
selv  delvis  havde  bidraget: 

Den  opvoksende  Prosalitteratur  var  begyndt  at  svækkes. 

Ved  at  vildlede  det  store  lettroende  Publikums  Omdømme  —  deres, 
af  hvem  de  fattige  Digtere  skulde  leve  —  havde  Sverrigs  ædle  Kritik 
drevet  Flertallet  af  den  ny  Litteraturs  Mænd  til  økonomisk  Ruin.  De 
bedste,  som  Strindberg  og  Ola  Hansson,  maatte  forlade  Landet  og  søge 
udenlandske  Forlæggere.  Andre,  som  Geijerstam  og  Tor  Hedberg, 
nødtes  til  at  sysle  med  ubetydelige  Ting,  som  de  selv  allermindst 
kunde  have  nogen  Glæde  af.  Atter  andre,  som  Levertin,  gik  fra  Digt- 
ningen over  til  den  tryggere  og  mere  agtede  Tilværelse,  som  Viden- 
skaben bereder  sine  Dyrkere.  Endelig  var  der  dem,  som  den  store, 
begavede  Forfatterinde  Ernst  Ahlgren,  der  fuldstændig  knækkede  og 
foretrak  Selvmord  fremfor  at  bøje  af  og  gaa  til  Siden. 

Den  opvoksende  Prosalitteratur  begyndte  at  svækkes,  svinde,  dø 
hen  .  .  .  Den  store  Sommer,  som  den  skønne  Vaar  havde  ladet  os 
drømme  om,  kom  ikke  .  .  . 

Den  ny  Litteratur,  der  indlededes  af  „Det  røde  Værelse*,  havde, 
naturligt  nok,  overvejende  været  en  Prosalitteratur,  —  naturligt  nok, 
da  Prosaen  er  vor  Tids  Sprog,  Romanen,  Novellen  og  Dramaet  dens 
Former.  Poesien  havde  imidlertid  ingenlunde  ligget  som  en  udyrket 
Mark  —  hvilket  man  let  kan  tænke  sig,  da  Svenskerne  vel  er  et  af 
Jordens  mest  lyrisk  anlagte  Folk  og  deres  Litteratur  —  ligesom  deres 
Historie  —  næsten  altid  har  været  udelukkende  Lyrik.  I  sin  i  1885 
udgivne  Digtsamling  „Notturno""  nedlagde  Ola  Hansson  noget  af  hele 
•vor  Digtnings  ejendommeligste  og  fineste  Poesi;  og  i  A.  U.  Bååth 
havde  man  i  hele  første  Halvdel  af  Firserne  en  Digter,  der  var  origi- 
nalere,  kraftigere,  ærligere  og  ægtere  end  mange  af  dem,  der  før  og 

siden  i  moderne  svensk  Litteratur  hqr  nydt  større  Anseelse  og  Popu- 
laritet. Og  de,  der  i  Strindbergs  i  disse  Aar  offenliggjorte  „Dikter' 
og  versificerede  Bøger  har  klaget  over  skødesløs  Form,  har  dog  ikke 
kunnet  nægte,  at  han  ogsaa  som  Poet  har  ejet  de  Egenskaber,  der  i 
ethvert  litterært  Værk  —  Prosa  eller  Vers  —  er  de  værdifuldeste: 
Genialitet  og  Nyhed. 

Medens  nu  som  sagt  omkring  1890  Prosalitteraturen  begynder  at 
faa  Blegsot,  om  end  stundom,  som  hos  Strindberg,  med  Feberens  glø- 
dende Roser  paa  Kinderne,  c^  medens  Forfatternes  Tankegang,  der 
tidligere  mest  var  præget  aF  engelsk,  optimistisk  Filosofi,  faar  Farve  af 
en  træt  IndifFerentisme  eller  af 
Nietzscheanisme,  begynder  For- 
fatterne stadig  mer  at  anvende 
„den  bundne  Form". 

Tre  Navne  træder  nu  ft-em  i 
første  Linje:  Verner  von  Heiden- 
stam,  Oscar  Levenin,  Gustaf  Fro- 
ding. 

Disse  tre  Lyrikeres  Karakter 
er  i  Grunden  ikke  meget  for- 
skellig fira  Firsernes  Fortælleres. 

De  giver  egenlig  det  samme: 
oprigtige  Meddelelser  om,  hvor- 
ledes Livet  har  paavirkei  unge 
Sjæle.  Men  de  give  dem  1  Poe- 
siens Sprog,  gennem  Stemninger 
paa  Vers,  lyriske  Udbrud,  Lig- 
nelser, Billeder. 

Verner  von  Heidenstam  er  en 
Digter,  hvem  det  mørke  i  hans 
egen  Tid  driver  til  at  vende  sig  til  a.  u.  euib. 

det,  der  synes  ham  lyst  og  straa- 

lende  i  svundne  Tider,  døde  eller  uddøende  Kulturer.  I  sin  første 
Digtsamling  „Vallart  og  Vandringsaar"  forkynder  han  Livsglædens  Evan- 
gelium, men  det  Ansigt,  der  bøjer  sig  over  Bogens  Blade,  viser  alt 
andet  end  glade  Linjer.  Den  Forstaaende  ser,  at  den  paa  én  Gang 
fortvivlede  og  trodsige  Venden  Ryg  til  Samtiden  tyder  paa  et  a^jon 
Blodsslægtskab  med  de  Forfattere,  hvem  den  samme  Samtid  inspire- 
rede til  alvorlig,  direkte  Skildring.  Han  selv  troede  maaske,  da  han 
begyndte  sin  Forfottergeming,  at  han  medbragte  noget  andet  Nyt  end 
det  enhver  ny.  virkelig  Digter  medbringer:  sin  Personlighed,  sit  per- 
sonlige, ejendommelige  Temperament.  At  han  nu  ikke  længer  nærer 
en  saadan  Illusion,  har  han  vist  ved  Offenliggørelse  af  rent  politiske 
Agitationsdigte  („Et  Folk")  og  ved  en  en  Gang  aabent  udtalt  Beslut- 
ning om  at  „tage  Kraven  paa  og  som  andre  blive  Præst  og  prædike". 

Og  han,  som  mere  gribende  og  stortadent  end  nogen  anden  svensk 
Digter  har  skildret  den  historiske  Sagas  krigsblussende  Tider  og  øster- 
landsk skønhedsskælvende  Kultur,  har  i  sine  Vers  givet  endnu  mere 
storladne  og  pompøse  Udtryk  for  den  Følelse,  ethvert  levende  Men- 
neske nødvendig  maa  nære :  at  vi  med  vort  Væsens  Rødder  er  bundne 
til  den  Tid  og  det  Land,  der  har  fostret  os,  hvormeget  vi  end  har  at 
udsætte  paa  begge  Dele. 

Oscar  Levertins  første  Digtsamling,  den  glødende,  gennem  Følelsens 
Intensitet  i  svensk  Litteratur  næsten  enestaaende  „  Legender  og  Viser" , 
viser  os  Forfatteren  som  en  Mand,  der  en  Gang  har  regnet  sig  selv 
blandt  Verdensforbedrernes  Skare,  men  som  Striden  har  gjort  træt. 
Han  har  været  syg  indtil  Døden;  Tilintetgørelsens  isnende  Aandepust 
har  naaet  ham.  Han  har  været  Tilintetgørelsen  saa  nær,  at  han  ikke 
mere  kan  føle  sig  som  de,  der  høre  Livet  til.  Han  har  følt  Dødens 
Nærhed,  og  da  han  atter  træder  ind  i  Livet,  synes  ham  al  den  Kamp 
og  al  den  Stræben,  hvori  det  tidligere  bestod  for  ham,  idel  Forfænge- 
lighed; al  Livets  Magt,  Skønhed  og  Værd  ser  han  nu  samlet  i  den 
ene  røde  Draabe:  Kærligheden.  Om  denne  røde  Draabes  Herlighed 
er  det,  han  for  Fremtiden  drømmer.  Hans  Digtning  bliver  Stemninger 
af  Træthed  og  Lede,  og  som  en  saaret  Soldat  paa  Sygelejet  drømmer 
han  om  det  Bytte,  han  ikke  kom  med  til  at  erobre,  om  de  Kvin- 
<ier,  der  en  Gang  tændte  hans  Attraa,  men  som  han  aldrig  kom  til 
at  eje. 

Gustaf  Frodings  Digtning  er  den,  fra  hvilken  Duften  af  det  moderne 
Liv  slaar  os  stærkest  i  Møde.  Forfatteren  er  en  Mand,  der  ikke  har 
indskrænket  sig  til  at  drømme  om  Livets  af  Lyst  og  Smerte  fyldte 
Bæger;  han  har  drukket  af  det,  tømt  det  til  Bunden.  Han  har  levet 
som  en  moderne,  ung,  rig  og  kraftig  Mand,  uden  alle  Betænkeligheder. 
Ingen  Last  og  ingen  Dyd  er  ham  fremmed.  Han  har,  som  en  ny 
Nero,  villet  potensere  det  højeste  menneskelige  i  sig,  han  har  haft  en 
Kæmpes  stærke  og  mandige  Hjerte.  Og  det  stærke  Liv  har  knust  den 
stærke.  Ud  af  hans  Vers  hæver  der  sig  som  ud  af  en  Poesiens 
Shakespeare  en  ny  og  ejendommelig  Verden.  Det  moderne  Menneskes 
voldsomme  Attraa  efter  at  leve  rigt  og  stærkt,  det  moderne  Menneskes 
Rædsel,  naar  Ødelæggelsen  begynder  at  hjemsøge  det,  fordærve  det, 
opløse  det,  har  han  i  sin  ypperste  Bog  „Stank  och  Flikar"  givet  ufor- 
glemmelige Udtryk. 

I  kunstnerisk  Fuldendthed  staar  denne  Lyrik  uden  Sammenligning 
højere  end  det  allermeste  af  den  Prosaskildring,  der  fremkom  i  Fir- 
serne. Men  det  er  Vers,  og  ingen  Vers,  hvor  ypperiige  de  end  er, 
kan  bære  en  moderne  Litteratur.  Den  har  ganske  vist  det  korteste, 
prægnanteste  Udtryk  i  sin  Magt,  det  der  mindst  let  glemmes;  men  der 
er  stadig  den  Fare  derved,  at  det  misforstaas;  Gennemsnitslæseren 
affærdiger  det  med  et  Ord  som:  Kønt!  Digteren  tages  sjældent  fuldt 
alvorligt,  man  lytter  ikke  efter  hvad  han  siger,  men  hvorledes  han 

siger  det.  Og  saa  —  Digteren  kan  ikke  sige  alt;  hans  Kunst  binder  ham 
med  andre  og  stærkere  Baand  end  Rim  og  Metrum. 

Omkring  1890  opstaar  imidlertid  i  Sverig  to  højt  begavede  Prosa- 
forfattere: Selma  Lagerlof  og  Per  Hallstrom. 

Men  det  ejendommelige  er  nu,  at  disse  to,  naar  man  ser  paa,  hvad 
det  er,  de  meddeler  os,  næsten  ligesaa  godt  kunde  været  Poeter;  de 
er  ikke  skarpe,  analyserende  Psykologer  eller  brede  Tidsskildrere;  de 
er  fængslende  Sagafortællere,  bedaarende  Prosa-Sangere. 

Intet  af  det,  Selma  Lagerlof  beretter,  interesserer  os  i  og  for  sig. 
Hun  sysselsætter  sig  med  Kuriositeter  og  gammelt  Skrammel  af  den 
Slags,  der  optager  Børns  men  ikke  Voxnes  Tanker.  At  Evnen  svigter 
hende,  naar  hun  giver  sig  i  Lag  med  at  skildre  moderne  Tid  og 
med  virkelig  Psykologi,  ser  man  tydeligt  af  den  ejendommeligt  mis- 
lykkede „Antikrists  Mirakler"  og  af  anden  Del  af  Jerusalem".  Moderne 
Sjæleliv  forstaar  hun  ikke  og  det  sysselsætter  hende  ikke.  Det  vilde  heller 
ikke  interessere  en  eneste  at  høre  hendes  Tanker  om  Livets  saakaldte 
vigtigste  Spørgsmaal,  i  hvert  Fald  ingen  af  dem,  der  ikke  har  for  Vane 
at  gaa  til  Aftensang. 

Men  en  samtidig  Bogs  eneste  Fortrin  fremfor  en  gammel  er,  at 
den  handler  om  Samtiden.  Naar  man  derfor  fængsles  af  Selma  Lager- 
lofs  Bøger  —  og  det  gør  man,  fordi  den,  der  har  skrevet  dem,  er 
noget  af  et  Geni  —  sker  det  paa  samme  Maade,  som  man  fængsles 
af  gammel  Litteratur.  Hun  betager  os  fordi  hun  er  Poet,  men  hun 
har  intet  nyt  at  sige  os.  Det  er  Stemmen,  man  lytter  til,  ikke 
Ordene. 

Da  Per  Hallstrom  i  1894  debuterede  som  Forfatter  med  den  ameri- 
kanske Novellesamling  „Forvildede  Fugle",  dukkede  paa  hver  Side  et 
Menneskeansigt  frem,  flygtigt  men  dybt  indprægende  sig  i  Erindringen. 
En  impressionistisk  Kunst,  nervøs  og  fiildtfærdig.  Menneskeskæbner 
fra  det  moderne  Livs  Strøm,  tegnede  med  nogle  faa,  tilsyneladende 
skødesløst  valgte  Ord,  opridsede  med  en  stor  Kunstners  faa  men 
geniale  Streger  og  Prikker.  Den  moderne  Tilværelse  snoede  sig  igen- 
nem disse  Skitser  som  en  Flod  med  sølvblinkende  og  elektrisk  lysende 
Bølger. 

Senere  er  det  som  om  Blodet  er  blevet  tyndere  i  hans  Fortælle- 
kunst. Det  er  som  om  han  nu  ikke  er  andet  end  Nerver,  forfinede, 
skælvende  Nerver.  Og  han  har  vendt  sig  altfor  meget  fra  Samtiden. 
Han  er  mere  og  mere  blevet  en  Dyrker  af  den  Glans,  der  omstraaler 
svundne  Tider,  en  Virtuos  i  Beskrivelse  af  løsrevne  Indtryk,  en  Ørets 
og  Øjets  Kunstner.  Han  skriver  Sider,  man  sent  glemmer,  men  han 
skildrer  neppe  Menneskeskæbner  man  husker.  Samtidens  Mennesker 
interesserer  ham  ikke  som  saadanne.  Samtidens  Liv  optager  ham  ikke 
i  sig.  Hans  to  sidste  Bøger  „Den  døde  Fos"  og  „Gustav  Sparfverts 
Roman"  synes  dog  at  betegne  en  Vending  i  hans  Forfatterskab,  men 
en  højst  beklagelig.    Det  nervøse  er  borte,  men  i  dets  Sted  er  kommet 

noget  akademisk,  borgerligt,  kedeligt;  især  i  den  sidste  af  dem  for- 
bavser Hallstrom  desuden  med  at  være  forfaldet  til  en  lunken  og  flad- 
bundet Ethik. 

Ligesom  disse  to  er  Poeter,  hvis  rette  Sanggudinde  er  Regelløsheden 
og  Indfaldet,  er  Prosaforfatteren  Verner  von  Heidenstam,  den  tredie  af 
Halvfemsernes  karakteristiske  Fortællere,  historisk  Billedhugger,  der 
udskærer  historiske  Friser,  og  har  endnu  mindre  Evne  og  Lyst  end 
de  andre  til  at  skildre  det  Liv,  der  pulserer  i  Øjeblikket.  Han  inter- 
esserer sig  for  Karl  den  XII  og  den  hellige  Birgitta,  men  ikke  for  de 
Mennesker,  der  gaar  i  vor  Tids  farvefettige  Dragter. 

Oscar  Levertin  har  skrevet  ypperlige  historiske  Noveller;  som  Sam- 
tidsskildrer  kan  man  derimod  ikke  sige  han  har  haft  Held  med  sig. 
Lyst  til  at  skrive  om  det  moderne  Liv  har  vel  denne  ualmindelige 
Begavelse,  der  i  det  Hele  ved  og  forstaar  saa  meget,  men  ikke  Evne. 
Livet  i  hans  moderne  Skildring  „Magistrene  i  Østerås**  er  som  set 
igennem  Litteratur.  Bogens  Kapitler  har  noget  altfor  arrangeret  og  lavet 
ved  sig.  Og  aldrig  opnaar  han  den  Fortællertriumf,  der  bestaar  i,  at 
Læseren  glemmer,  han  sidder  med  en  Bog  i  Haanden. 

Det  er  disse  fem  Forfattere,  Heidenstam,  Levertin,  Froding,  Selma 
Lagerlof  og  Hallstrom,  som  den  svenske  Ungdom  i  den  senere  Tid 
mest  har  studeret,  beundret  og,  naar  den  skriver,  bevidst  eller  ube- 
vidst efterlignet. 

I  Lyriken  har  disse  Forfattere  været  gode  nok  som  Læremestre. 
De  har  kunnet  lære  deres  Disciple  deres  egen  stærke,  frugtbare  Kær- 
lighed til  Formskønhed  og  Afslibning.  Den  svenske  Litteratur  har 
ogsaa  i  de  senere  Aar  kunnet  opvise  en  hel  Række  af  gode,  egen- 
artede Lyrikere,  hvoraf  de  fleste  har  været  paavirkede  af  de  omtalte 
tre:  E.  A.  Karlfelt,  den,  der  har  naaet  længst  frem  af  dem,  en  helt 
original  Formens  Mester,  K.  E.  Forsslund,  Emil  Kléen,  Axel  Wallen- 
gren  (død  ligesom  den  foregaaende),  Wilhelm  Ekelund,  K.  S.  Ossian- 
Nilsson,  Bo  Bergman. 

For  unge  Prosaforfattere  vilde  derimod  faa  Mønstre  være  mere 
uheldige  end  dem,  de  tre  glimrende  90-Digtere  sammen  med  Hallstrom 
og  Selma  Lagerlof  har  frembudt. 

Men  disse  beundrede  Forfatteres  Indflydelse  har  været  stor  —  og 
ødelæggende.  De  har  først  og  fremmest  indgivet  unge  svenske  For- 
fatteremner en  urimelig  Foragt  for  Nutiden.  Naar  litterært  begavede 
unge  Svenskere  debuterer,  skriver  de  om  alt  muligt  andet  end  det  de 
kender  til,  det  de  selv  har  set  og  oplevet.  De  savner,  hvad  man  med 
et  banalt  Ord  kalder  „Interesser".  Livet  gaar  dem  forbi  som  en  bleg 
Drøm.  Lige  saa  lidt  som  de  bekymrer  sig  om  politiske  og  sociale 
Misforhold,  lige  saa  lidt  spørger  de  efter  de  Livets  Kampe,  der  fore- 
gaar  under  Nutidsmenneskers  Skjortebryste  og  Korsetter.  Nej,  den 
salige,  gamle  Birgittas  sindssvage  Fantasier  og  de  vanvittige  Optog 
nogle  fordrukne  Individer  arrangerede  for  et  halvt  Aarhundrede  siden 


Moderne  svensk  Litteratur  585 

oppe   paa    Herregaardene   i   Varmland  —   det  er  interessantere  Ting 
for  dem. 

Samme  Forfattere  har  desuden  smittet  de  fleste  unge  svenske  Skri- 
benter med  en  frygtelig  stilistisk  Unatur.  Deres  Fortællekunsts  ekcen- 
triske  og  besynderlige  Karakter  har  vakt  Beundring  og  fremkaldt 
Efterligning.  Man  har  glemt,  at  det  just  er  de  ekcentriske  og  stili- 
serede Forfattere  det  mindst  gaar  an  at  efterligne.  Da  intet  er  lettere 
end  upersonligt  at  efterligne  en  Form,  har  man  begyndt  at  stilisere 
og  under  Stiliseringen  søgt  at  dølge  Manglen  paa  Sjæl.  Man  har  be- 
gyndt at  skrive  Prosa  som  Vers,  troet  at  det  at  skrive  Romaner  er  en 
Kunst,  der  kan  læres  paa  samme  Maade  som  noget  af  det  formelle  i 
Verset.  Man  har  indbildt  sig,  at  der  krævedes  visse  Kneb  og  Fif  for 
at  skrive  en  Skildring,  der  kunde  vise  sig  i  fint  Selskab.  Den  eneste 
rigtige  Maade  har  man  glemt  og  foragtet:  at  se  paa  Livet  med  to 
ærlige  Øjne  og  gengive  det,  som  man  har  set  det  og  som  det  falder 
en  naturligt. 

Som  Følge  af,  at  de  fleste  unge  begyndende  Roman-  og  Novelle- 
forfattere i  Sverig  har  givet  efter  for  Lysten  til  at  efterligne  uheldige 
Forbilleder,  er  ogsaa  de  fleste  Prosa-Debut'er  i  den  svenske  Litteratur 
nærmest  mislykkede.  En  jævn  Litteratur  af  den  Slags,  der  f.  Ex.  trives 
i  Danmark,  og  hvis  Forfattere  ikke  er  Genier  men  gode  Iagttagere  og 
ugenerede  og  saa  pas  sikre  Fortællere,  findes  der  næsten  ikke  Spor 
af  i  Sverig.  Enten  virkelig  men  til  det  excentriske  stiliseret  Kunst  eller 
ren  Elendighed.    Det  kan  man  næsten  sige  er  Reglen. 

Et  Exempel  i  det  smaa  kan  anskueliggøre,  hvorledes  Litteratur- 
udviklingen har  formet  sig  i  Sverig  i  den  seneste  Tid. 

I  Sverig  findes  der  et  Land  i  Landet  der  hedder  Norrland,  et  Land, 
der  endnu  for  faa  Decennier  siden  var  et  svensk  Sibirien,  de  store 
Skoves  og  den  hvide  Snes  vilde  og  øde  Land,  men  som  siden  er 
blevet  noget  af  et  svensk  Klondyke,  et  Land,  hvor  der  er  tjent  uhyre 
Rigdomme  ved  Træfældning  og  Malmfiind,  hensynsløs  Spekulation  og 
Snyderier,  hvor  Storbyer  er  voxet  op  i  Hast  og  ny  Kultur  har  vundet 
Indpas  i  Kamp  med  Indfødte,  der  endnu  næsten  regnede  Kristen- 
dommen til  en  ny  Tids  usikre  og  ubefæstede  Paafund.  Naturligvis 
kunde  Forfatterne  her  hente  ligesaa  store  Rigdomme  af  gribende 
Motiver  som  Skovenes  og  Grubernes  Udbyttere  af  materiel  Vinding, 
ud  af  denne  urolige  Strømhvirvel  af  Liv,  hvor  alle  mulige  Ex- 
istenser  dreves  sammen,  hvor  Vindelysten,  Millionerne,  der  vandtes 
paa  en  Dag  og  tabtes  den  næste,  satte  alle  Lidenskaber  i  Bevægelse, 
hvor  en  fordærvet  Kultur  stødte  sammen  med  en  tusindaarig  Vild- 
hed, hvor  alt  sydede  og  boblede.  En  stakkels,  omflakkende  Bo- 
hemekunstner, Maleren  Pelle  Molin,  fandt  Vej  derop,  skrev  nogle 
temperamentfulde  men  uordenlige  Skitser  om  hvad  han  saa  deroppe, 
naaede  dog  ikke,  ukendt  eller  berygtet  som  han  var,  at  faa  dem  ud- 
givne.    Efter  hans  Død  overtalte  imidlertid  nogle  af  håns  Venner  en 

Forlægger  til  at  trykke  dem.  De  gjorde  Lykke  —  og  nu,  nu  voxede 
en  hel  Litteratur  op  om  Norrland.  Men  hver  eneste  Bog  efterlignede 
Pelle  Molin  —  saa  samvittighedsfuldt  som  man  kan  tænke  sig,  at  Englene 
efterligner  Gud  Fader.  Mesteren  havde  været  ejendommelig  og  bisar, 
forvreden  og  barsk  i  sin  Kunst,  Efterlignerne  blev  naturligvis  umulige. 
Og  virkelige  Romaner  om  Norrland,  Skildringer  af  Livet  deroppe, 
støttede  paa  Selvsyn  og  skrevne  uden  Affektation,  savnes  fremdeles. 

Ligesom  disse  norrlandske  Forfattere  har  efterlignet  Pelle  Molin 
og  ødelagt  sig  selv  derved,  har  de  unge  svenske  Prosaforfattere  i 
Almindelighed  efterlignet  deres  ovennævnte,  ikke  mindre  ødelæggende 
Forbilleder. 

Men  har  der  da  ikke  i  Sverig  existeret  en  Litteraturkritik,  der 
kunde  lære  de  unge  Forfattere  at  se  paa  Livet  istedenfor  paa  uefter- 
lignelige  Forbilleder?  Desværre  Nej. 

Den  svenske  Kritik  er  i  det  store  og  hele  den  danske  og  norske 
uden  al  Sammenligning  underlegen.  At  kalde  den  middelmaadig  vilde 
være  at  hædre  den.  Som  Regel  er  den  ikke  blot  talentløs,  men  ukyn- 
dig og  dum.  Store  svenske  Aviser  har  Litteraturanmeldere,  der  savner 
ethvert  Begreb  om  moderne  Litteratur,  som  hverken  elsker  den  eller 
blot  kender  den.  Den  svenske  Kritiks  Gennemsnitsniveau  ligger  for- 
færdelig lavt.  Hertil  kommer,  at  svensk  Journalistik  ikke  har  og  ikke 
har  haft  en  eneste  overlegen  moderne  Personlighed:  En  Avis,  som 
søger,  at  sætte  Litteraturen  i*  Forbindelse  med  det  moderne  Livs  øvrige 
Bevægelser,  savnes  fremdeles. 

Den  største  Ulykke  er  imidlertid,  at  de  faa  svenske  Kritikere,  som 
der  er  nogen  Grund  til  at  tage  alvorligt,  med  kun  faa  Undtagelser,  som 
selvstændigt  producerende  Forfattere  tilhører  netop  den  Retning,  som 
de  unge  Forfattere  burde  undfly  Paavirkning  af.  Samtidig  med  at 
Halvfemsernes  stærke  lyriske  Strømning  kom  frem,  begyndte  de  to  af 
dens  mest  fremtrædende  Mænd,  Oscar  Levertin  og  Verner  von  Hei- 
denstam  en  kritisk  Virksomhed.  I  spirituelle  og  vittigt  skrevne  Avis- 
artikler og  Brochurer  udtalte  begge  Digterne  deres  Forkastelsesdom 
over  den  Litteratur,  der  med  enkle  Midler  søger  at  skildre  den  enkle 
Virkelighed.  De  optog  de  gamle  Strindbergforfølgeres  staaende  Anklage 
mod  den  paa  materialistisk  Verdensanskuelse  hvilende  Virkeligheds- 
digtning:  at  den  var  importeret  og  unational.  De  erklærede,  at  en 
saadan  Digtning  ikke  passede  for  den  svenske  Folkekarakter  —  sagde 
det  uden  at  blinke,  skønt  de  jo  ligesaa  gerne  kunde  have  sagt,  at  det 
ikke  passede  for  Svenskernes  Temperament  at  tro,  at  Jorden  var  rund 
istedenfor  flad  eller  ottekantet.  De  forkyndte,  at  de  var  trætte  af  de 
Romanforfattere,  der  blot  vilde  give  en  rolig  og  nøgtern  Skildring  af 
Livet,  og  de  proklamerede  en  ny  Æra  for  Litteraturen  —  den  excen- 
triske Personligheds,  den  excemriske  Stils.  De  vilde  ogsaa  føre  mere 
Lys  og  Glæde  ind  i  Digtningen.  Da  de  ikke  kunde  paavise,  at  Livet 
var  lyst  og  muntert,  vilde  de  altsaa,  at   Digtningen  skulde  skille  sig 

fra  Livet.  De  lavede  Manifester,  det  ene  urimeligere  end  det  andet, 
og  oflFenliggjorde  æstetiske  Ræsonnementer,  det  ene  dunklere  end  det 
andet. 

De  Paradoxer,  de  to  udmærkede  Forfattere  udslyngede  i  de  Aar, 
da  de  trængte  igennem  som  Lyrikere,  var  vel  næppe  helt  alvorligt 
mente.  I  hvert  Tilfælde  har  begge  senere  betydelig  ændret  deres 
gamle,  virkelige  eller  foregivne,  Standpunkter.  Oscar  Levertin  har  lidt 
efter  lidt  dokumenteret  sig  som  en  litterær  Causeur,  der  i  Aandfuldhed 
turde  kunne  maale  sig  med  mange  af  de  bedste  Penne  i  Frankrig. 
Han  skriver  en  Prosa,  der  er  smidig  som  Silke  og  mere  skinnende 
end  ædle  Stene.  Han  er  rig  paa  kloge  Tanker  og  sjælfulde  Indfald, 
som  den,  der  har  læst  alle  Bøger.  Hans  Artikler  er  ofte  udmærket 
Litteratur,  stundom  meget  bedre  Litteratur  end  de  Bøger,  de  hand- 
ler om. 

Men  han  er  næppe  Kritiker  .  .  . 

Han  er  for  det  første  Digter.  Han  skriver  Kritik,  som  man  skriver 
Poesi,  d.  V.  s.  paa  Stemninger.  Alt  det,  der  tiltaler  ham  personlig,  be- 
gejstrer ham;  han  taler  om  det  med  de  lykkelige  og  gode  Ord,  som 
kun  en  Digter  kan  finde  for  det  han  elsker.  Hans  Bevægelse  kan 
blive  saa  stærk,  at  han  gaar  over  til  at  tale  paa  Vers  eller  i  en  Prosa, 
der  kun  yderst  lidt  skiller  sig  fra  Vers.  Han  overdriver  og  apotheo- 
serer  som  en  Digter.  Men  som  Digteren  bedømmer  Verdens  Skønhed 
eller  Uskønhed  efter  den  Sindsstemning,  han  i  det  givne  Øjeblik  be- 
finder sig  i,  saaledes  bedømmer  Oscar  Levertin  ogsaa  Bøgerne.  Hans 
Begejstring  kan  vækkes  af  det,  der  synes  andre,  roligere  tænkende, 
ubetydeligt;  og  som  Digterne  og  Vorherre  skaber  han  da  Verdener 
af  intet.  Det  som  en  berømt  fransk  Romanforfatter  kalder  „det  ulo- 
giske og  usammenhængende  i  æstetiske  Domme,  der  blot  bygger  paa 
Følelser",  fremtræder  hos  ham  altfor  ofte.  Han  savner  „Principeme**, 
hvad  der  kan  være  heldigt  for  en  Digter,  men  næppe  for  en  Kritiker. 
En  følsomt  skreven  Side  kan  forlede  ham  til  begejstret  og  uden  For- 
behold at  rose  Forfattere,  der  fører  aabent  Krig  mod  Anskuelser,  for 
hvilke  han  dog  selv  i  Bunden  føler  sig  som  Ridder.  Han  har  ingen 
hel  Plan  med  sin  Kritik,  han  vil  intet  bestemt  med  den,  ingen  stadig 
fastholdt  Ide  gaar  igennem  den.  Som  en  Digters  eneste  Ærgerrig- 
hed er  at  Digtet,  han  skriver  paa,  skal  lykkes  ham,  vil  Kritikeren 
Levertin,  naar  han  griber  Pennen,  intet  andet  end  „gøre"  en  brillant 
Artikel. 

Han  er  desuden  Videnskabsmand,  Historiker.  Som  alle  Historikere 
trives  han  bedre  i  og  forstaar  bedre  alle  andre  Tider  end  sin  egen. 
Gamle  Bøger  interesserer  ham  mere  end  ny,  ligesom  han  føler  sig 
mere  hjemme  i  gamle  Tider  end  i  ny.  Han  har  lidt  Biblioteksstøv  paa 
Frakkeopslaget,  naar  han  sætter  sig  til  at  dømme  om  den  Bog,  der 
blev  skrevet  igaar  og  udkom  idag.  Han  falder  for  Videnskabsmandens 
og  Historikerens  Fristelse:  at  se  paa  det  der  sker  i  Øjeblikket  med 

overlegen  Ringeagt  eller  overlegen  Velvillie,  aliid  med  Overlegenhed. 
Han  har  med  en  besynderlig  Ligegyldighed  og  en  besynderlig  Mangel 
paa  Evne  til  at  Forstaa,  forbigaaet  mere  end  én  af  de  litterære  Begiven- 
heder i  de  seneste  Aar,  som  synes  os  yngre  vigtige  og  betydningsfulde. 

Og  Digter  og  Historiker  som  han  er,  interesserer  han  sig  mest  for 
de  to  Slags  Bøger  han  som  Fagmand  bedst  forstaar:  Digtsamlinger  og 
historiske  Arbejder.  Hans  litterære  Smag  er  dels  en  Digters:  klingende 
Ord  og  smukt  skrevne  Sider,  dels  en  Historikers:  kendte  Idéer,  Tanker 
fra  Fortiden,  Bøger,  der  ikke  søger  nyt. 

Saavel  denne  glimrende  litterære  Feuilletonist  som  tvende  andre  af 

Sverigs  bedre  Boganmeldere,  Tor  Hedberg  og  Georg  Nordensvan,  har 

gentagne  Gange  udtalt,  at  de  i  langt  højere  Grad  interesserer  sig  for 

historiske    Arbejder    end    for    Romaner. 

aDet  er  overordenlig  karakteristisk;  deres 
Kald  er  at  granske  Litteratur,  og  de  be- 
kender aabent.  at  de  ikke  interesserer  sig 
for  deres  Kald.  Natgrligvis  kan  de  da 
heller  ikke  have  nogen  heldig  Indflydelse 
paa  den  Litteratur  som  de  ringeagter,  og 
naturligvis  kan  deres  kritiske  Virksomhed 
da  endog  indvirke  skadeligt  baade  paa 
Forføttere  og  Publikum. 
I  hvilken  Grad  Sverrigs  „radikale"  For- 
fattere og  Kritikere  følger  Radikalismens 
Program,  fremgaar  maaske  bedst  deraf,  at 
'  de  i  flere  Aar  har  stræbt  at  blive  optaget 
i  det  bekendte  Svenske  Akademi,  (^  ved 
Htnning  von  Mei«ed.  «'   tilførc   dette  deres    Kræfter   opholde 

Livet  i  denne  forlængst  af  alle  fornuftige 
Mennesker  dødsdømte  Institution.  Det  fremgaar  ogsaa  deraf,  at 
de  har  prist  som  radikal  Intelligens  en  Professor  i  Historie  i  Upsala, 
der  som  Politiker  er  en  svoren  Modstander  af  almindelig  Valgret  og 
moderne  Parlamentarisme,  og  af  at  de  har  forherliget  som  „litterær" 
Kraft  denne  samme  Mand,  den  konservative  Historiker  og  Politiker, 
der  har  vist  sin  Forstand  paa  Litteratur  ved  at  haane  Strindberg  og  ved 
i  en  Avisartikel  at  fremsætte  den  Paastand,  at  Respekten  for  „litterære 
Plagiatorer"  som  Nietzsche  og  Anaiole  France  kun  beror  paa  manglende 
historisk  Dannelse  hos  Læserne. 

Den  svenske  Prosalitieratur,  hvor  som  bekendt  Mænd  af  de  gamle 
Aargange,  som  Slrindbet^  og  Gustaf  af  Geijerstam,  dog  endnu  jævnligt 
træder  frem  med  levende  og  udmærkede  Bøger,  lider  for  Tiden  af 
Mangel  paa  unge  dygtige  Kræfter.  De  der  er  har  næsten  alle  laget 
Skade  af  fordærvelige  excentriske  Theorier.  Hjalmar  S6derberg,  For- 
fatter af  den  poesifulde,  overordenlig  velskrevne  Roman  „Martin  Bircks 
Ungdom",   er  en   f^n   Intelligens   og  en  sjælfuld  Skribent.    Men  han 

savner  KraFt  og  Umiddelbarhed  og  er  altfor  ofte  s^t.  Henning  von 
Melsted  {„Kærlighedsrejsen",  „Stormiider".  „Nød")  vistnok  den  mest 
begavede  af  alle  yngre  svenske  Skribenter,  er  en  virkelig  og  betydelig 
Psykolog  og  er  hensynsløs  original  som  Fonæller.  Men  hans  Skildringer 
af  moderne  Kærlighedsliv  er  ofte  fyldt  af  en  altfor  indestængt  Stueluft, 
og  hans  Kunst  er  tidt  altfor  excentrisk  (^  uklar.  Algot  Ruhe  {,Cyril  og 
Irmelin",  „Svage  Herrer",  „Den  tredie  Adam")  dyrker  i  sin  Kunst 
altfor  meget  det  overlæssede  c^  bliver  derfor  ofte  forskruet  og  affek- 
teret. Men  han  har  ikke  saa  lidt,  der  burde  kunne  gøre  ham  til  en 
lige  saa  god  som  klog  c^   kyndig  Skildrer  af  Nutidens  Liv.     Gustaf 


Jansson  („Pai^diset",  „Abi^hams  Offer",  „Niels  Dobblare")  en  svensk 
Palle  Rosenkrantz,  er  altfor  meget  føiseur.  Ellers  er  han  en  ugenert  og 
dygtig  Fonæller.  Henning  Betaer  („Der  Ude",  „Tæppe")  er  maaske 
den  af  de  her  nævnte,  de  bedste  af  de  yngre  Generationers  svenske 
Prosaforfattere,  mod  hvem  man  har  mindst  at  indvende.  Han  er  en 
udmærket  og  uafl^kieret  moderne  Novellist  af  det  lille  Format,  en 
glimrende  Genfortæller  af  de  smaa  Anekdoter,  hvori  Mængdens  Liv 
besiaar,  ægte  i  sin  Følelse,  enkel  (^  naturlig  i  sin  Kunst;  særdeles 
omfattende  i  sin  Begavelse  er  han  derimod  ikke. 

Det  Sverrigs  Litteratur  i  dette  Øjeblik  mest  trænger  til  er  dette:  at 
lukke  alle  Vinduer  op  ud  mod  Livet.  Udenfor  ligger  Motiverne  og 
Orøaverne,    foi^kellige   og  omfattende  som  Landet  selv.     Det  gælder 

blot  at  se  og  uanfægtet  af  alle  Slags  litterære  Forbilleder  at  søge  at 
faa  det,  man  skriver,  saa  nær  som  muligt  op  ad  det  man  har  set. 
Saa  skal  moderne  svensk  Fortællekunst,  der  blev  svag  og  blodfattig  i 
Halvfemsernes  sidste  Aar,  nok  rejse  Hovedet,  stærk  og  ung  paany. 


Danske  Pigeskoler  for  100  Aar  siden. 

Af  Elna  Munch. 

(Sluttet.) 

Disciplinen. 

Et  Indblik  i  de  Ordensregler,  som  Fulgtes  i  Skolerne  faar  man 
gennem  et  Reglement,  der  findes  blandt  Døttreskolens  Papirer.  Det 
indeholder  bl.  a.  følgende  Bestemmelser  for  Eleverne: 

„I  deres  Vej  til  og  fra  Skolen  bør  de  hverken  forsinke  sig  eller  indlade 
sig  i  nogen  Slags  Uanstændighed,  ligesom  de  bør  indfinde  sig  lidt  før  det 
bestemte  Klokkeslet. 

I  Klæder  bør  de  vise  sig  ordentlige  og  rene,  deres  Haar  bør  være 
tilbørligen   kæmmet  eller  sat  i  Stand  og  deres  Hænder  og  Ansigter  toede. 

I  enhver  Undervisningstime  bør  de  sidde  hver  paa  sin  anviste  Plads. 
...  De  maa  ikke  hendrive  Tiden  med  Sladder. 

Under  Undervisningen  bør  de  ikke  klynge  sig  omkring  Læreren,  ikke 
falde  ham  i  Talen  og  ikke  giøre  ham  Spørgsmaale  hvorved  de  andres  Op- 
mærksomhed forstyrres  ...  og  den  kostbare  Tid  spildes. 

Indbyrdes  maa  de  omgaas  hverandre  kierligen,  dog  ikke  indlade  sig  i  alt 
for  stor  Fortrolighed. 

Naar  Læreren  eller  Lærerinden  skriver  i  Skoleprotokollen  bør  de  ikke 
overhænge  dem  og  forsøge  at  til  trygle  sig  Bifaldstegn  eller  anke  paa  hvad 
som  gives  andre." 

I  en  Skrivelse,  der  blev  tilstillet  Forældrene  hedder  det  tilsvarende: 
„Da  man  bør  forudsætte,  at  Lærlingemes  Forældre,  der  skal  være  Gud 
ansvarlige  for  deres  Børns  christelige  og  sædelige  Opdragelse  ikke  vil  for- 
sømme hvad  de  dertil  kunde  bidrage,  saa  tvivles  der  ikke  paa,  at  de  og 
især  Mødrene  jo  tilholde  deres  Døttre  til  daglig  Bøn  førend  de  gaa  i 
Skolen  lige  som  de  og  bør  sørge  for  at  disse  reenfærdig  paaklædte  ind- 
finder sig  i  Skolen  lidt  før  det  bestemte  Klokkeslet  for  at  fremstille  sig 
for  Gouvemanten,  hvis  Pligt  det  er  ved  ethvert  Barn  uden  Forskiæl  paa 
Alder  at  efterse  om  det  er  vasket,  kiæmmet  og  ellers  ordentlig  paaklædt.  "* 

Til  at  hævde  Disciplinen  havde  man  forskellige  Midler;  det  frem- 
hæves stadig,  at  legemlig  Revselse  helst  ikke  maatte  finde  Sted;  der- 
imod anvendte  man  Karakterer  og  Belønninger.  I  Nødstilfælde  brugtes 
Udvi3ning  af  Skolen.  Saaledes  siger  f.  Eks.  Tode:  „Ingen  legemlig 
Tugtelse,  ingen  haarde  bittre  Ord  tillades  de  Undervisende.  Eleverne 
straffes  med  de  forriente  slette  Karakterer  og  naar  intet  hjælper,   med 

at  sætte  dem  ud  af  Skolen",  og  hos  Borch  hedder  det:  „Legemlige 
Straffe  maa  ved  Fruentimrets  Opdragelse  især  undgaas  saa  meget  som 
muligt  og  kun  anvendes  ved  højeste  Grad  af  Uartighed,  Ubøielighed, 
Gienstridighed  og  Ondskab,  naar  andre  Midler  slet  ikke  ville  hielpe. 
Thi  jeg  veed  af  hidtil  samlede  Erfaringer  at  samme,  naar  de  for  ofte 
anvendes,  meget  let  forhærde  unge  Hierter  saaledes,  at  de  ikke  engang 
mere  agte  dem.«  Det  er  Lærerindernes  Pligt  at  vaage  over,  at 
Eleverne  ikke  i  Tale,  Adfærd  eller  Væsen  „øver  sig  i  nogen  Let- 
sindighed* eller  viser  sig  stolte  ovorfor  nogen  af  Kammeraterne. 
Sker  det,  maa  det  straks  dæmpes  og  den  Svaghed  bør  udryddes,  „som 
synes  nu  saa  herskende  blandt  det  smukke  Kiøn,  at  tænke  sig  bedre 
end  andre,  fordi  de  have  herligere  Fiere  at  flagre  med.* 

I  en  Del  af  Skolerne  havde  man  Karakterbøger;  blandt  de  Karak- 
terer, der  brugtes  nævnes:  „G,  der  betyder  hverken  godt  eller  ondt 
og  bruges  i  Tilfælde  at  Mangel  paa  Ævner  kunde  undskylde  Uviden- 
hed*, samt  „M.  S.  —  meget  slet  —  som  dog  ikkun  i  forsætlig  og  ved- 
blivende Efterladenhed  gives.* 

For  at  opmuntre  og  belønne  Eleverne  afholdt  man  gerne  et  Par 
Gange  om  Aaret  en  Fest.  Om  Festerne  i  „Det  søsterlige  Velgøren- 
hedsselskabs  Skole*  findes  udførlige  Beretninger  i  „Aftenposten*.  Om 
Formiddagen  holdt  i  Reglen  en  af  Direktørerne  en  Tale,,  og  der  blev 
afsunget  flere  Sange.  Derpaa  traadte  en  af  Eleverne  frem  og  holdt 
en  Tale,  som  en  af  Lærerne  havde  lavet  i  Dagens  Anledning.  I  svul- 
stige Talemaader  lovprises  deri  Kongehuset  og  Skolens  Velgørerinder. 
Om  en  af  Festerne  hedder  det  saaledes:  „Skolens  Elev,  A.  Behman, 
1 1  Aar,  holdt  en  Tale,  forfattet  af  en  af  Lærerne,  og  med  en  Anstand 
og  Frimodighed  declamerede,  der  satte  alle  Tilstædeværende  i  den  mest 
rørte  Affect,  ja  udlokkede  endog  vore  Taare.*  Om  Eftermiddagen 
tog  Lærerinden  og  alle  Børnene  en  Tur  over  Volden  og  ind  i  Kon- 
gens Have.  Kl.  7  kom  de  tilbage  til  et  lidet  Gæstebud  bestaaende  af 
en  Ret  Steg  og  en  Kage  samt  et  Glas  ung  Vin.  De  sad  i  deres  fulde 
Pynt  og  med  Blomsterkranse  paa  Hovedet  og  sang  Sangen  fra  om 
Formiddagen,  det  sidste  Vers  endog  3  Gange,  „takkede  derpaa  Gud 
med  innerlig  glade  og  fomøiede  Hierter  for  denne  lyksalige  Dag  og  i 
al  Anstændighed  gik  Kl.  9  hver  til  sit  Hiem.*  Sangenes  Art  vil  ses 
af  følgende  Vers  fra  to  af  dem: 


Mørk  og  rædsom  brød  Du  frem 
Vore  Dages  Morgenrøde! 
Og  fra  nøgne  Moderhjem 
Bitter  Sorg  os  gik  i  Møde. 
O!  men  Søstres  Rosenkjæde 
Slynget  blev  omkring  vor  Barm. 
Roligt  taug  vort  Hiertes  Harm 
Venligt  smilte  Trøstens  Glæde. 


Vi  paa  haarde  Stier  gik 
Rov  for  mørke  Skiebners  Harme 
Mangt  et  Graadens  Øjeblik 
Traf  os  i  Forældres  Arme. 
Ak  de  Gode  kunde  ikke 
Os  til  Kundskab  lede  frem. 
Dog,  Du  kom  til  os  og  dem 
Bort  fløj  Graadens  Øjeblikke. 

Børnene  i  denne  Skole  var  i  Reglen  ved  Festerne  iført  Tøj,  som 
Selskabet  havde  skænket  dem.  Desuden  sørgede  dette  for  deres  Konfir- 
mationsudstyn  Dette  beskrives  for  Eks.  saaledes :  A.  C.  M.  Behmann  fik 
til  Konfirmations-Udstyr  en  hvid  Sukkerdugs  Kjole,  et  udsyet  Linons  Tør- 
klæde, et  Par  dito  Manchetter,  et  dito  Bryststrimmel,  et  Par  Bomulds- 
Strømper,  et  Par  Korduans  Sko,  en  Vifte,  et  Par  Handsker,  en  Krum- 
kam, et  Hovedbaand,  fri  Haarskiærer  og  Vogn  samt  i  Penge  til  Kirke- 
betjenten 48  Sk.« 

Lærerne. 

Det  siger  sig  selv,  at  de  Lærerkræfter,  der  fondtes  ved  Datidens 
PigesiiLoler  ikke  altid  kunde  være  Førsterangs.  Det  var  vanskeligt  paa 
den  Tid  at  iiaa  Uddannelse  til  Lærervirksomheden.  Ved  Universitetet 
gaves  der  saa  godt  som  ingen  Undervisning,  der  passede  for  Lærere, 
og  vel  var  der  enkelte  Seminarier,  men  disse  var  nærmest  ber^nede 
paa  Folkeskolelærere.  Desuden  beslaglagdes  de  bedste  Lærerkræfter 
af  Drengeskolerne.  For  Lærerinder  var  Adgangen  til  Uddannelse 
endnu  vanskeligere. 

Det,  man  tog  Hensyn  til  ved  Valget,  var  ikke  i  første  Række  de 
positive  Kundskaber  men  snarere  Vedkommendes  Karakter  og  Væsen. 
Et  Steds  hedder  det,  at  der  skal  vælges  saadanne  Lærerinder,  ,der 
ikke  alene  besidder  de  fornødne  Kundskaber,  men  i  Særdeleshed  ud- 
mærke sig  ved  den  Sindighed  og  Sædelighed,  som  giør  dem  beqvem 
til  baade  at  undervise  Eleverne  og  foregaa  dem  med  gode  Exempler." 
Man  maa  fornemmelig  se  paa,  „at  de  ikke  have  den  Hang  til  Moder 
og  Yppighed,  som  lettelig  kunne  opvække  Lyst,  og  efterabes  af  de 
Unge  ...  At  de  i  dets  Stæd  udmærke  sig  ved  Orden  og  Reenlighed, 
ved  en  tarvelig,  men  ikke  desmindre  anstændig  og  smuk  Paaklædning, 
og  især  lægge  Vind  paa  at  vise  sig  i  indenlandske  fabriqverede  Ting, 
thi  det  er  jo  ved  deres  Exempel,  de  lige  saa  meget  skal  danne  de 
Unge,  som  ved  deres  Videnskaber.«  Ved  Valget  af  de  „behøvende 
Lærere«  skal  der  særlig  tages  Hensyn  til  „at  de  Subjecter  som  hertil 
udnævnes  .  .  .  forene  en  god  moralsk  Carakteer,  med  den  Duelighed, 
Indsigt  og  Beqvemmelighed,  som  Skolens  Nødvendighed  udkræver.* 
Hvilke  ejendommelige  Hensyn,  der  undertiden  har  gjort  sig  gældende, 
og  hvor  langt  man  kunde  nedstemme  sine  Fordringer,  ser  man  af,  at 
der  til  de  to  første  Lærere  i  „Det  søsterlige  Velgørenheds  Selskabs 
Skole«  vælges  „en  skikkelig  og  duelig  men  fattig  boesiddende  Familie, 
hvis  Vilkaar  med  den  bestemte  Skoleløn  formildes«.  Manden  skulde 
undervise  i  Læsning,  Skrivning  og  Regning  og  Konen  i  allehaande 
Syning  og  Haandgeming,  „hvorved  Stiftelsen  viser  en  dobbelt  Velgier- 
ning«.  —  Datteren  af  den  skikkelige  og  duelige  men  fattige  Familie 
roses  meget;  hun  og  hendes  Mand  arvede  Stillingen  ved  Skolen  efter 
hendes  Forældre. 

Noget   større  Fordringer  stilledes,   som   rimeligt   var,   ved  Døtre- 

skolen.     Her   holdtes   foruden   en   indfødt  fransk  Lærerinde  tillige  en 
Del  Lærere,  for  største  Delen  Faglærere. 

Lønningerne  var  meget  smaa.  Et  Sted  angives  en  Lærers  Løn  til 
70  Rdlr.  aarlig  og  fri  Bolig;  et  andet  Sted  bestemmer  Direktionen 
Lærerindernes  og  Lærernes  Lønninger  »efter  disses  Duelighed  og  ud- 
viste Flid,  samt  Gassens  Tilstand." 

Ferier  var  det  ikke  meget  bevendt  med ;  man  var  meget  bange  for, 
at  det  Skolen  havde  opbygget,  skulde  nedrives,  naar  Eleverne  nogen 
Tid  overlodes  til  sig  selv  og  til  Hjemmene.  I  Døttreskolens  Love 
hedder  det  dog:  „Mere  for  Lærernes  end  for  Elevernes  Skyld  tilstaaes 
tvende  Gange  om  Aaret  Ferier  i  Skolen,  nemligen  8  Dage  i  Julii  og 
Augusti  Maaned,  og  fra  Juul  til  Hellig  tre  Kongers  Dag."" 

Lærernes  Stilling  overfor  Skolerne  har  næppe  været  behagelig; 
hvis  de  ikke  var  tilfredsstillende  kunde  de  afskediges  uden  Varsel.  I 
en  af  Planerne  hedder  det:  „Lærerinderne  staae  aldeles  under  Direc- 
trisernes  Subordination,  og  have  hos  dem  at  hente  Ordre  i  alle  Sko- 
lens Anliggenheder.  Forsømmelse  af  deres  Pligt,  eller  anmærket  Ube- 
qvemhed  eller  andre  Aarsager,  som  giør  dem  uskikket,  til  at  være 
Lærerinder  for  en  dydig  Ungdom,  giver  Directriserne  Ret  til  at  afske- 
dige dem,  og  vælge  andre." 

At  det  ikke  altid  gik  af  uden  Rivninger  indenfor  Skolepersonalet, 
faar  man  et  Indtryk  af  ved  at  læse  en  Redegørelse  som  en  af  Døtre- 
skolens Lærere,  en  theologisk  Kandidat  Ebbesen  udgav  i  1795  i  An- 
ledning af,  at  han  var  blevet  afskediget.  Han  forklarer  deri,  hvorledes 
han  er  blevet  krænket  over,  at  Directionen  har  bemyndiget  den  der- 
værende Gouvernante  Mme.  Depuis  til  at  optegne,  naar  Lærerne  for- 
sømmer, kommer  for  sent  osv.  Af  alle  sine  Medlærere  anser  han 
hende  for  mindst  fuldkommen  og  værdig  til  at  staa  under;  hun  kan 
være  en  meget  god  Kone,  men  hun  kan  hverken  tale  eller  skrive 
dansk  og  har  formodenlig  uden  nogensinde  i  Forvejen  synderlig  at  have 
givet  sig  af  med  Undervisning  valgt  denne  Næringsvej  i  Mangel  af 
andre.  Han  mener  nu,  at  det  bliver  nødvendigt  for  hans  egen  Sikker- 
hed at  holde  Bog  over  Mme.  Depuis,  og  han  optegner  i  Elevernes 
Overværelse  hvad  Minut  han  begynder.  F.  Ex.  „23.  Okt.  Ebbesen 
begyndte  presis;  men  der  var  kuns  dengang  3  Elever  i  Klassen" 
(Det  var  Madames  Pligt  at  sørge  for,  at  de  kom  i  rette  Tid.)  „26de 
Okt.  F.  Ebbesen  kom  Kl.  9.  2  Minutter;  men  endda  var  ingen  til- 
stede af  Klassen."  osv. 

Det  er  disse  Bemærkninger  i  Protokollen,  som  har  fortørnet  Di- 
rektionen, og  Ebbesen  henstiller  nu  til  Publikum  at  dømme  om, 
hvorvidt  de  kunde  være  tilstrækkelige  til  at  begrunde  hans  Afskedigelse. 

Angreb  paa  Pigeskolen. 

At  Interessen  for  Pigeskolen  ikke  blot  var  begrænset  til  en  snev- 
rere  Kreds,   derom  vidner  den  ivrige  Diskussion  i  Tidsskrifterne  fra 

Det  ny  Aarhundrede  I.  22. 

denne  Periode.  Det  nye  Princip  at  lade  „skikkelige  Folkes  Børn"  under- 
vise udenfor  Hjemmet  har  affødt  en  Del  Bestyrtelse  og  Forargelse. 
Et  Eksempel  derpaa  finder  vi  i  „Iris  og  Hebe"  for  1800,  hvor  en 
Kateket  ved  Navn  Tilemann  drager  til  Felts  imod  den  nye  Institution 
med  en  hvas  Artikel:  „Ere  Pigeskolerne  i  deres  nuværende  Forfatning 
nyttige  eller  skadelige?" 

Det  er,  siger  han  deri,  de  unge  Pigers  Bestemmelse  „engang  som  for- 
nuftige Koner  og  Mødre  at  være  deres  Mænds  hulde  Selskaberinder, 
deres  Børns  gode  og  fornuftige  Opdragerinder,  deres  Huses  snilde  og  paa- 
passelige  Bestyrerinder.  .  .  .  Naar  man  betænker,  at  Modetyrranniet, 
Sandselighed  og  Luxus  borttage  saa  mangen  Time  fra  gavnlig  Virksomhed, 
burde  en  Indretning  som  Døttreskoleme  fremfor  alt  søge  at  spare  paa  den 
desuden  knapt  nok  tilmaalte  Tid;  men  de  ere  langt  fra  at  gjøre  det,  de 
ere  endog  Aarsag  i  megen  Tidsspilde."  Han  anker  over,  at  Eleverne  skal 
gaa  2  Gange  daglig  til  Skole,  at  de  undervejs  hører  og  ser  mange  Ting, 
som  bliver  skadelige  derved,  at  de  pirrer  Nysgerrigheden  og  Snakkelysten. 
Den  tidsspildende  Snaksomhed  forøges  ved,  at  Undervisningen  ikke  kan 
begynde  ganske  præcis,  fordi  saa  mange  forskellige  Elever,  der  bor  paa 
saa  forskellige  Steder  umulig  kan  indfinde  sig  netop  paa  samme  Tid. 
„Medens  de  mere  voxne  Piger  bedømme  Skuespil,  Acteurer  og  Actricer, 
deres  Læreres  Person  og  Klædedragt,  Klubber,  Baller  og  deslige,  sidde 
de  mindre  Glutte  og  lytte  opmærksomme  efter  saadanne  opbyggelige  Sam- 
taler." Dette  maa  nødvendigvis  befordre  Snakkesyge,  Rethaveri  og  For- 
fængelighed; men  „Gud  trøste  den  Mand,  der  bliver  bunden  til  en  snakke- 
syg,  trættekiær  og  forfængelig  Kone,  han  velsigner  næppe  det  Institut,  der 
dannede  hende  dertil,  om  hun  saa  end  havde  nok  saamange  Navneklude 
eller  Tegninger  at  opvise".  Børnene  vænnes  til  en  „vis  Smaaheds  Aand, 
som  hindrer  dem  i  at  faa  nogen  fast  og  sat  Karakter;  thi  om  slige  Insti- 
tuter kan  der  siges,  at  man  i  dem  snarere  leger  og  lader  som  man  arbej- 
dede, end  virkelig  arbejder."  „Børnenes  Antal  er  gerne  saa  stort,  at  de  i 
de  fleste  Videnskaber,  der  læres  i  Institutet  ikke  kan  faa  den  fornødne 
Undervisning  eller  holdes  i  bestandig  Virksomhed,  da  fornemmelig  Lærer- 
indernes Antal  i  Almidelighed  er  for  lidet  til  at  kunne  udrette  noget  be- 
tydeligt." Følgen  bliver,  „at  en  Eleve  tror,  hun  har  arbejdet  stærkt  og 
gjort  meget,  naar  hun  virkelig  har  spildt  det  meste  af  Dagen;  og  naar 
hun  nu  for  at  have  gjort  en  ubetydelig  Del  af  det,  hun  kunde  gjøre,  roses 
og  faar  gode  Karakterer  med  sig  hjem,  maae  hun  da  ikke  troe,  at  det  er 
en  saare  let  Sag  at  bliven  fuldkommen?  Hun  berømmes  for  Smaating, 
hendes  Karakterbog  fremvises  med  megen  Bram  for  Slægt  og  Venner, 
Forfængeligheden  fødes  osv.  ...  De  ansee  ubetydelige  Ting  for  højst  vig- 
tige og  faae  ikke  sjelden  Leede  for  alvorlige  huuslige  Beskjeftigelser;  thi 
det  Miniatur-Arbejde  de  hidtil  have  været  vante  til  er  ganske  forskelligt 
fra  det  virkelige  Arbejde,  som  forefalder  i  en  vel  ordnet  og  vel  ført  Huus- 
holdning  .  .  .  Jeg  taler  her  om  Piger,  som  blive  ved  at  gaa  i  Pigesko- 
lerne, til  de  have  naaet  en  Alder  af  14  til  15  Aar  og  først  forlade  dem, 
naar  de  skulle  staa  til  Konfirmation  og  siden  figurere  som  opdragne  Men- 
nesker. Om  dem  kan  man  opgive  næsten  alt  Haab  at  vorde  huuslige 
og  arbejdsomme  Fruentimmere,  stundesløse  Flaner  staae  de  større  Fare  for 
at  udarte  til  .  .  .  Slige  Piger  kan  man  vente  engang  som  Koner  at  finde 
ved  Syetøjet  og  en  Moerskabsbog  paa  een  Gang,  see  dem  tegne  og  spinde. 

brodere  og  spille  paa  Claveer  i  een  Time."  Ved  Examen  udøves  ofte  Be- 
drag ;  det  er  ikke  sjældent,  at  Eleverne  bliver  rost  for  noget,  Lærerne  eller 
Lærerinderne  har  forfærdiget,  og  som  de  selv  ikke  har  rørt  med  en  Finger. 
„Hvad  kan  man  nu  vel  haabe  i  Henseende  til  Moraliteten  af  disse  Insti- 
tuter? Saare  lidet  eller  aldeles  intet  men  befrygte  alt.**  Kort  sagt,  efter 
Hr.  Tilemanns  Mening  er  Døtreskolerne  højst  skadelige  for  Kundskab, 
Moralitet  og  Arbejdsomhed,  altsaa  „en  Indretning,  som  den  patriotiske 
Menneskeven  maa  ønske  enten  en  total  Forandring  eller  Undergang.** 

Denne  Artikel  gav  Rahbek  Anledning  til  et  Svar,  i  „Den  danske 
Tilskuer"  for  1800.  Han  er  ikke  enig  med  Hr.  Tilemann  i  at  man 
bør  afskaffe  Pigeskolerne;  men  han  betragter  dem  som  et  nødvendigt 
Onde:  „da  vore  Mødre  have  for  meget —  Pias,  for  ikke  at  sige  værre 
at  tage  vare  til  at  danne  selv  deres  Børn.*  Og  ganske  vist,  mener 
Rahbek,  er  der  de  Døtreskoler,  „hvor  den  bedst  lykkede  Undervis- 
ning var  den,  Pigerne  selv  gave  hinanden  i  at  sCaa  paa  Hovedet,  og 
ride  ned  ad  Trapperækværkerne;"  men  han  kender  ogsaa  Skoler,  fra 
hvilke  fortræffelige  Mennesker  er  udgaaede.  Rahbek  viste  sin  Inter- 
esse for  Sagen  ved  at  opfordre  den  anonyme  „Brevskriver"  i  „Iris  og 
Hebe",  —  der  angives  at  være  Assessor  Barens,  som  var  knyttet  til 
Madam  Thonboes  Institut  —  til  at  udtale  sin  Mening  om  Døtreskolerne 
i  Tilskueren.  „Brevskriveren**  var  da  ogsaa  villig  dertil  og  førte  i  en 
senere  Artikel  et  stort  Forsvar  for  den  offentlige  Undervisning  for 
Pigebørn  fremfor  den  private.  Han  giver  Rahbek  Ret  i,  at  der  er 
mange  Pigeskoler  paa  hvilke  Tilemanns  Kritik  passer;  men  selv  disse 
er  at  foretrække  for  Undervisningen  i  Hjemmene,  da  Mødrene  mangler 
Duelighed  til  at  undervise,  og  det  er  vanskeligt  at  faa  dygtige  Hus- 
lærere. Rahbek  svarer  derpaa,  at  i  Hovedsagen  er  han  uenig  med 
„Brevskriveren",   men  naar  denne  siger: 

„den  nuværende  i  de  fleste  Huse  herskende  Tone  og  Levemaade  giver 
Undervisningen  tillige  en  Vending,  som  aldrig  kan  være  god,**  da  udstøder 
Rahbek  et  „O!  ja!  ja!  ja!  af  mit  inderste  Hjerte.  Faa  ere  og  færre  blive  i 
vor  forqyaklede  Levemaade  de  Mødre,  der  have  Duelighed  ...  til  at  op- 
drage deres  Døttre ;  færre  —  det  vidner  blandt  andet  den  ynkelige  Tiggen 
i  Adresseavisen  om  Loger  og  Logepladser,  det  vidner  alle  de  røde,  gule 
og  grønne  Markskrigerplakater,  der  beklistre  vore  Mure,  vor  Dyrehauges 
Vrimmel  og  vort  talrige  Ildebrands-  og  Bøddelexecutionspublikum ,  vore 
Cavalcader  til  Hest  og  Vogns  osv.  —  færre,  endnu  langt  færre  de,  der  have 
Tid  til  selv  at  undervise  ...  I  vore  saakaldte  gode  Huse  er  Undervis- 
ningen som  alt  andet,  usselt,  slet  og  lumpent;  men  forebygges  dette  ved 
Institutter?" 

Rahbek  kritiserer  saaledes  baade  Skoleundervisningen  og  Undervis- 
ningen i  Hjemmet  uden  dog  at  kunne  angive  nogen  passende  Løsning 
af  Spørgsmaalet. 


Efter  denne  Periode,  i  hvilken  Pigeskolerne  var  komne  til  at  spille 
en  meget  betydelig  Rolle,  fulgte  en  stærk  Tilbagegang  i  Interessen  for 

86» 


596  Åge  Meyer  Benedictsen. 

dem.  Mange  af  dem  bukkede  da  ogsaa  under  for  økonomiske  Vanske- 
ligheder og  kun  nogle  ganske  enkelte  lykkedes  det  at  holde  sig  oven 
Vande,  saa  at  de  endog  har  kunnet  bestaa  helt  ned  til  vor  Tid  Først 
i  Midten  af  det  19de  Aarh.  begyndte  den  opadgaaende  Bevægelse,  der 
har  skabt  den  nuværende  danske  Pigeskole. 


Et  Blik  fra  Ruslands  Nutid  mod  dets  Fremtid"^). 

Af  Åge  Meyer  Benedictsen. 

Naar  vi  Vestevropæere  færdes  i  Rusland,  møder  der  os  ofte  en 
bitter  Bebrejdelse  for  vort  skæve  Syn,  vor  hastige  Fordømmelse  af  de 
russiske  politiske  Tilstande.  „I  kender  os  ikke,  I  forstaar  os  ikke!" 
Nuvel,  vi  kan  ikke  fiildt  ud  maale,  hvordan  russiske  Tilstande  føles  i 
Landet  selv,  vi  bryder  os  ikke  stort  om  at  værdsætte  alt  det  smaa  og 
større  dets  Regering  foretager  af  forstandigt  og  godt,  ti  det  hele  fæng- 
selsagtige  Styresæt  med  alle  sine  dyre  Menneskeofre  er  os  en  Forargelse. 
Daarlige  Sønner  af  vore  Fædre  maatte  vi  være,  hvis  vi  ikke  havde 
lært  at  højagte  det  Fremskridt  i  menneskelig  og  borgerlig  Selvfølelse, 
deres  ofte  tunge  Kampe  har  skaffet  os.  Det  er  ikke  af  Misundelse 
over  det  russiske  Riges  Vælde,  noget  man  i  Rusland  trøster  sig  med, 
at  de  frisindede  i  Evropa  glæder  sig,  naar  det  gaar  Rusland  ilde,  men 
fordi  det  øger  Haabet  om'  et  nyt  og  bedre  Rusland. 

Naar  nu  under  denne  ulykkelige  østasiatiske  Krig  en  alvorsfuld, 
forundret  Glæde  høres  fra  Nordkap  til  Malta  i  de  frisindedes  Lag  for 
hvert  russisk  Nederlag,  saa  er  det  netop  fordi  Rusland  er  os  tifold  nær- 
mere og  fordi  vi  tifold  mere  føler  med  dets  Lands  Skæbne  end  med  Japans. 

Gennem  Nederlagene  ser  vi  Sejren  for  det,  vi  bryder  os  om  i  Rus- 
land. Den  nuværende  russiske  Styrelse  har  lidt  fuldkomment  moralsk 
Skibbrud;  Retsbruddet  i  Finland,  Kirkerovet  i  Armenien  og  de  taalte 
Myrderier  af  Jøder,  har  opbragt  den  humane  Verden.  Hr.  v.  Plehwes 
Blad  „Novoje  Vremia"  kom  nylig  for  Skade  at  sukke  „Selv  lever  vi 
ikke,  og  vi  tillader  heller  ikke  andre  at  leve!"* 

„Lev  selv  og  lad  andre  leve!"  det  er  netop  det,  man  ønsker  Rus- 
land her  vestenfor  Tsarens  Magt.  Lykkeligvis  er  der  ikke  længer 
nogen  Tvivl  om,  at  en  meget  stor  Del  af  det  russiske  Folk  er  naaet 
saa  langt  i  borgerlig  Udvikling,  at  den  ikke  længer  vil  tjene  Spøgelset 
Staten,  men  Mennesket  i  Staten,  Det  er  ikke  blot  den  anderledes 
maalbevidste  Frihedskamp,  der  viser  dette  i  Modsætning  til  „Nihili- 
sternes" rasende  Storm  for  25  Aar  siden. 

Fra   Gæring  og   Misstemnig   er  Bevægelsen   i   den    hele   lærende 

*)  Denne  Artikel  er  skrevet  umiddelbart  før  Plehwes  Drab. 

Ungdom,  Mænd  som  Kvinder,  og  de  halvvoksne  med,  bleven  be- 
vidst politisk.  Gang  paa  Gang  har  Studenter  og  Kosakker  været  i 
Kamp,  Gang  paa  Gang  er  Landets  Universiteter  og  højere  Skoler  luk- 
kede, trods  alle  Politikordoner  er  Intelligensens  Stemning  naaet  ud  i 
Arbejderkaserneme,  der  er  skabte  af  Regeringens  egen  Toldpolitik. 
Raabet  „Ned  med  Enevælden!"  er  hørt  rundt  om  i  det  hele  Land  paa 
Gader  og  Veje.  En  socialdemokratisk  Agitationsbølge  har  rejst  Byernes 
Underklasser,  hjulpen  af  de  russiske  Fabrikers  ejendommelige  Arbejds- 
maade,  idet  de  om  Vinteren  suger  Tusinder  af  Hænder  til  sig  for  ved 
Foraarstide  at  skyde  dem  tilbage  til  Agerbruget,  er  den  politiske  Rørelse 
naaet  ud  til  de  fjerneste  Landsbyer.  Strejke  paa  Strejke  har  lammet 
Virksomheden,  mange  hemmelige  Trykkerier  arbejder  paa  at  udsprede 
politiske  Begreber  og  Modstandsaand.  Et  voksende  revolutionært  Ar- 
bejderparti har  i  blodige  Handlinger  fortalt  om  sin  Tilværelse,  Ministre 
og  Politihøvdinger  er  dræbte  eller  man  har  forsøgt  at  dræbe  dem.  — 

Var  det  endda  kun  den  „forvirrede**  Ungdom  og  de  „vildledte" 
Arbejdere  Regeringen  stod  overfor  —  dem  skulde  den  vel  vide  at  holde 
i  Ave,  nej  Sagen  er  langt  alvorligere. 

Vidt  udenfor  deres  Kreds,  som  har  formede  politiske  Krav,  er  der 
en  Følelse  af  at  Landet  styres  slet.  Den  økonomiske  Fremgang 
siaar  i  intet  Forhold  til  den  øvrige  Verdens,  al  Foretagsomhed,  al  Ud- 
nytten af  de  naturlige  Rigdomskilder  er  som  vingestækket.  Rigets 
Bærer,  Landbruget,  hvortil  de  fire  Femtedele  af  Befolkningen  er 
knyttet,  er  barbarisk  uudviklet,  det  hærges  af  en  uophørlig  Nødstilstand; 
vandrende,  men  ustandselig  Misvækst  og  Hungersnød  i  de  bitreste 
Former  kuer  Bondestanden.  Den  heftige  Centralisering  af  Magten  i 
Hovedstadens  svært  tilgængelige  Embedskontorer  har  medført  en  pin- 
agtig Langsomhed  i  Sagernes  Gang.  I  Sammenstød  med  Myndig- 
hederne slaar  man  paa  en  Mur  af  gensidig  Dækning,  oprørende  Hand- 
linger, der  kan  blotte  overordnede,  fordølges.  Regeringens  Mistænk- 
somhed og  Forfølgelsesiver  gaar  ud  over  Mennesker,  der  slet  ikke  er 
dens  udtalte  Fjender.  Det  Fængselssystem,  som  Regeringen  søger  at 
gennemføre  overfor  Undersaatteme,  føles  som  en  stedse  mere  utaalelig 
Tvang,  fordi  det  stadig  bliver  sværere  at  holde  Rammerne.  Denne 
Hæmmen,  Befølen  og  Undersøgen  af  alt,  hvad  der  handles  og  skrives 
og  siges,  staar  i  en  for  skrigende  Modsætning  til  Tiden,  der  ogsaa 
drager  Rusland  med  i  sit  Garn,  Damp  og  Elektricitet  er  ikke  indret- 
tede paa  denne  stadige  Indblanding  —  Forbindelsen  mellem  Mennesker 
er  saa  let  og  hyppig,  at  den  pines  ved  denne  Kontrol. 

Blot  et  Syn  som  den  russiske  Pasundersøgelse  ved  Grænserne  kan 
bringe  en  til  at  harmes,  hvis  man  ikke  kan  le.  Langt  over  en  halv 
Million  Mennesker,  ja  vist  en  Milion,  farer  nu  aarlig  ud  og  ind  af 
disse  Porte,  men  hver  og  en  skal  standses  og  undersøges.  For  rene 
Griller  og  Formfejl  ødelægges  Dage  og  Penge  for  skikkelige  Rejsende. 
Uger  og  Maaneder  kan  russiske  Undersaatter  faa  Lov  at  vente  paa 
Pas.    Reglerne  er  saa  indviklede,  at  Gendarmerne  ikke  selv  kender  dem ! 

Man  opirres  af  denne  grundløse  Mistænksomhed,  over  dette  evinde- 
lige Formyndervæsen  af  Mennesker,  der  ofte  hverken  i  Kundskab 
eller  Dannelse  kan  staa  Maal  med  én  selv,  og  ikke  sjældent  er  af 
tvivlsom  Hæderlighed. 

Her  ligger  vel  netop  Kernen  i  Sagen:  Enevældens  aandelige 
Forlis!  Der  har  udenfor  dens  Kreds  udviklet  sig  en  fri  Intelligens, 
en  Forstaaelse  af  Sagerne,  der  er  Styrelsens  overlegen.  Det  hele  er  en 
grusom  Kamp  mellem  Samfundets  Trang  til  Samling  og  Organiseren 
og  Regeringens  Knivsnit  for  at  spalte  og  skille. 

Hvad  nytter  det  Regeringen,  at  den  har  Voldsmagt  til  enten  ae 
købe  eller  kue  sine  aabenlyse  Fjender,  naar  den  ikke  længer  kan  til- 
fredsstille selv  de  beskedne  Krav. 

Hele  det  vældige  Forsøg,  der  har  opslugt  de  sidste  20  Aar  med 
at  fæste  Tsarmagten,  gøre  den  „tidssvarende"  og  vise  Verden  at  Rus- 
lands politiske  Idealer  var  andre  end  den  vestlige  Kulturs,  er  grundigt 
mislykkedes.  Med  en  klam  Filosof  som  Pobiedonostsef  og  en  snever- 
hjærtet  Standspolitiker  som  Dmitri  Tolstoi  prøvede  Tsarmagten  at  ud- 
rydde den  fri  Intelligens  og  dele  Folket  i  Styrere  i  kejserligt  Sold  og 
styrede;  økonomisk  Fremskridt  og  Aandsoplysning  tilsidesattes  for 
denne  benede  Tanke.  —  Et  stumt,  magtløst  og  fattigt  Folk  skulde  staa 
overfor  en  Regering,  der  struttede  af  Komandoraab,  Bajonetter  og 
Guld.  —  Resultaterne  har  ikke  været  ringe:  I  et  Rige,  der  nu  har  130 
Millioner  Indbyggere  findes  kun  9  Universiteter  med  tilsammen  16,200 
studerende  (det  svarer  til  at  Danmark  skulde  have  330  Studenter  ialt, 
her  kommer  flere  aarlig).  Af  højere  Skoler  findes  1  for  225,000  Ind- 
byggere, og  ved  højere  Skoler  forstaas  alle,  der  har  videre  Under- 
visningsplan end  Almueskolen.  I  en  Landsdel,  Litaven,  med  10  Milli- 
oner Indbyggere  findes  25  højere  Skoler.  I  hele  Riget  udgives  der  nu 
færre  Dagblade  end  før  1870,  i  det  hele  kun  402,  det  vil  sige  8  i  et 
Omraade  som  Danmarks.  Regeringen  har  ført  en  hvileløs  Krig  mod 
alle  Foreninger  med  livsfremmende  Formaal.  Humane  Foretagender 
er  indsnævrede  eller  oprevne  fra  Smaabiblioteker  og  Barneskoler  til 
„det  store  Læsekyndighedsselskab",  „det  juridiske  Selskab"  i  Moskva 
og  nylig  det  „frivillige  økonomiske  Selskab*.  For  ikke  at  gøre  Almuen 
rasende  af  Lærdom,  tilbydes  kun  tre  Aars  Skolegang,  og  det  endda 
kun  til  Halvdelen  af  russisk  Ungdom.  Statskassen  ofrer  herpaa  ca. 
10  Øre  pr.  Sjæl  og  sørger  for  at  Amterne  ikke  er  for  ivrige  og  ødsle. 
Gendarmeriet  har  været  saa  at  sige  den  eneste  fritraadende  Kraft,  dette 
Elitekorps  har  renset,  slaaet  ned,  lammet  og  standset  alt,  hvad  der 
hed  aaben  Modstandsaand.  Fængsler  og  Fæstninger  har  været  opfyldte 
og  Tusinder  har  maattet  vandre  ad  Siberien  til.  Mennesker,  der  paa 
en  eller  anden  Vis  ansaas  for  upaalidelige  i  politisk  Forstand  stilledes 
under  hemmeligt  Politiopsyn,  deres  Breve  aabnedes,  deres  Virksomhed 
udspioneredes,  de  mere  aabenlyse  Fjender  af  Magthaverne  holdtes 
indespærrede  paa  anviste  Bopladser,  hvorfra  de  atter  bortsendtes  til 
andre,  hvis  Gendarmeriet  ansaa  det  for  heldigt. 

Den  Selvstyreret  som  Landskaber  og  Guvernementer  siden  Jan. 
1864  har  ejet,  den  saakaldte  Zemstvoforvaltnirig,  hvor  dog  Adelen  paa 
Grund  af  Valgordenen  har  Overvægten,  har  Regeringen  stadig  ligget  i 
Krig  med.  Lidt  efter  lidt  er  dens  Magtkreds  overskaaret,  dens  Ind- 
tægter forringede  mod  Skatteydernes  eget  Ønske  og  dens  hele  Virk- 
somhed stillet  under  Guvernørernes  Kontrol.  Om  Byernes  „Selvstyre" 
kan  man  danne  sig  en  Forestilling,  naar  en  Millionby  som  Petersborg 
knap  har  2000  Vælgere  til  Byraadet. 

Som  med  uafvendelig  Tvang  er  Selvherskeren  i  disse  Aaringer  ført 
bort  fra  al  Forstaaelse  af  Folket.  Hans  eneste  Kilder  har  været 
Guvernørernes  Indstillinger.  Den  forfærdende  Mangel  paa  Baand 
mellem  Tsar  og  Land  kom  frem  dengang  Alexander  d.  3dje  Tiaars- 
aarsdagen  for  sin  Tronbestigelse  midt  under  den  frygteligste  Nød  i 
Bondelandet  og  medens  de  forvildede  Volgabønder  brændte  Cholera- 
hospitaler  og  myrdede  Læger,  offentlig  kunde  staa  frem  og  takke  Gud 
for  at  alt  stod  ordentligt  til  i  hans  Rige.  Han  mente  vel,  at  han  selv 
ikke  var  bleven  skudt. 

Regeringens  egne  Handlinger  viser,  hvor  langt  den  er  fra  Sejren, 
trods  den  sørgelige  Valplads,  der  blev  beredt  dens  Modstandere.  Da 
Tsaren  lod  sin  Finansminister  Witte  falde  for  sin  Politiminister  v.  Plehwe 
var  det  givet,  at  en  ren  Kamppolitik  mod  Frihedskravet  var  valgt.  Det 
var  næppe  nogen  Tilfældighed,  naar  han  kort  i  Forvejen  udtalte  til  en 
Forsamling  GendarmeriofRcerer :    „Det  er  nu  paa  Eder  jeg  stoler!" 

Med  en  hensynsløs  Stræber  i  Spidsen  for  Styret,  en  Mand,  der 
ikke  kender  til  humane  Idealer,  holder  Tsaren  paa  sin  nedarvede 
Magt;  til  „Oplysningsminister"  har  han  valgt  en  General  Glazof,  hvis 
udtrykkelige  Opgave  det  skal  være  at  „formindske  Studenternes  Tal  ved 
at  ophæve  en  Del  af  de  Lyceer,  der  fører  til  Universiteterne  og  desuden 
skal  han  yderligere  udlevere  Almueskolen  til  Kirken." 

En  Hersker,  hvem  Drømmerkaaben  er  hans  skønneste  Klædning, 
og  som  i  Handling  stadig  synes  at  iamle  mellem  højere  Indgivelser  og 
lavere  Naturers  Tvang,  sidder  paa  Tronen  i  Dage,  hvor  der  behøvedes 
en  Sjæl,  som  kunde  høre  Græsset  gro. 

Naar  Modstanden  endnu  synes  for  slet  ordnet,  naar  ingen  Ledere 
rager  op  i  dens  Rækker,  saa  de  høres  og  ses  vidt  om,  maa  man  ikke 
lade  sig  skuffe  deraf,  ti  den  Kampform  et  saa  hensynsløst,  ofte  vildt 
Politivælde  tvinger  til,  gør  at  Personlighederne  maa  optræde  spredt  og 
forsigtigt  for  ikke  straks  at  blive  afvæbnede,  det  bevirker  ogsaa,  at  al 
Organisation  især  i  de  dannedes  Lag,  kun  kan  bero  paa  gensidig  Tillid 
og  i  og  for  sig  kun  omfatte  en  lille  Skare,  Rammerne  om  Fremtidens 
Partier. 

Man  maa  heller  ikke  glemme  to  væsentlige  Ting,  naar  man  føler 
sig  fristet  til  at  sammenligne  det  nuværende  Rusland  med  Frankrig  før 
den  store  Revolution. 

Rusland  ejer  endnu  den  Dag  i  Dag  ingen  bevidst  og  stærk  Borger- 

Stand,  derfor  ikke  det  store  Interessefællesskab  mellem  de  mere  ud- 
viklede Dele  af  Folkelegemet  som  Frankrig  dengang.  —  Til  Forskel 
fra  Datidens  Frankrig  er  den  russiske  Stat  og  Kejseren  personlig 
meget  rige.  Over  en  Tredjedel  af  Rigets  Aarsindtægt  er  Domæne- 
afvinding.  Halvdelen  af  Ruslands  Bønder  arbejdede  i  Livegenskabets 
Dage  for  Kronen.  —  Tsarens  egen  Rigdom  er  størst  af  alle  regerende 
Herskeres,  tidligere  arbejdede  2V2  Million  Bønder  for  Hoffet.  — 

Dette  betyder  en  vægtig  Indflydelse  og  Handlefrihed.  Falsk  er  det 
dog,  naar  Herskeren  med  sine  to  sjælssure  Liktorer,  Pobiedonostsef 
og  Plehwe,  tror,  at  det  er  dem,  der  holder  Magten  ubeskaaret  og  Aar 
for  Aar  trodser  Modstanden. 

Bortset  fra  det  Bestaaendes  Inerti,  som  der  skal  et  mægtigt  Stød 
til  at  standse,  fra  hele  den  uhyre  Rutine,  der  maler  Styrelsens  Papir- 
masse ud  over  Landet,  er  det  noget  helt  andet,  der  holder  Enevælden 
oppe. 

Det  er  Almenhedens  Uro  for  Fremtiden,  Ængstelsen  ved 
Tanken  om  det,  der  skal  afløse  det  nuværende  Styre. 

Den  stærke  Adskillelse  mellem  Samfundslagene,  som  Regeringen  af 
al  Flid  har  søgt  at  holde  vedlige,  har  efterhaanden  faaet  en  dyb  Mis- 
tillid til  at  brede  sig.  —  Den  sultne,  pjaltede  lille  Mand  i  By  og  paa 
Land  ser  mange  Steder  med  voksende  Bitterhed  paa  de  Besiddende. 
Man  behøver  ikke  at  leve  ret  længe  paa  det  russiske  Bondeland  nu  i 
de  senere  Aar  for  at  overbevise  sig  herom.  Blot  den  underlige  Forskel, 
der  er  paa  Omgangstonen  mellem  gamle  Bønder  og  Herskabsfolk  og 
saa  den  unge  Slægts  Optræden,  den  gamle  Bonde  staar  endnu  med 
Huen  i  Haanden  og  taler  dæmpet,  søger  at  kysse  Godsejers  eller 
Forvalters  Hænder,  den  yngre  hæver  Blikket  trodsigt,  svarer  igen  og 
surmuler;  mer  og  mer  utaaleligt  bliver  Opholdet  for  Godsejersianden 
ude  paa  Gaardene,  Rapserier,  Jordran,  Skovhu^eri  og  aaben  Vold  ere 
ikke  sjældne.  Man  behøver  blot  at  tænke  paa  Bøndernes  Rejsning 
med  Plyndring  af  Kornlader,  Drab  af  Forvaltre,  Opbrænding  af  Huse 
for  to  Aar  siden  paa  Charkofs  og  Poliavas  Omraade,  eller  man  læse 
blot  den  navnkundige  Indstilling  fra  Voronesjer  Agerbrugskommissionen 
i  1902,  den  kostede  de  dristige  Forfattere  Afsættelse  og  Forvisning: 
„Som  et  truende  Uvejr  hænger  en  Folkerejsning,  en  Hungerkrig  over 
Landet  her,  vi  ved  hverken  vor  Ejendom  eller  vore  Liv  sikre,"  med 
saadanne  Ord  indlededes  denne  Skildring  af  Forholdene  i  Sydøstrus- 
land. 

Ser  man  til  Byernes  Arbejderbefolkning  er  voldsomme  Lønkampe, 
Ødelæggelse  af  Værksteder  og  Fabrikker,  hyppigere  og  hyppigere,  selv 
Overfald  paa  Arbejdsledere,  der  ender  i  blodige  Kampe  med  Gen- 
darmer og  Soldater,  er  ikke  helt  sjældne  mer.  To  Dage  i  Træk  var 
Odessas  Gader  i  Arbejdernes  Magt  i  Foraaret  1903.  —  Først  efter  et 
grusomt  Slagteri,  hvor  over  halvandet  Hundrede  Mænd,  Kvinder  og 
Børn  dræbtes  og  lemlæstedes,  fik  den  barbariske  Guvernør,    han  blev 

senere  skudt  af  en  Arbejder,  kuet  en  Arbejderbevægelse  i  Zlatoust  ved 
Uralbjærgene  1902. 

Selv  Jødemyrderierne  i  Kisjniéf  maa  tages  med,  det  er  den  raaeste, 
laveste  Del  af  Smaafolket,  der  her  var  virksom,  men  det  viser,  hvilke 
Rov-  og  Mordlyster,  der  med  lidt  Opmuntring  kan  hidses  frem  i  ikke 
ringe  Dele  af  Almuen.  —  Hr.  Plehwe  benyttede  ogsaa  denne  Rædsels- 
gerning,  som  efter  hans  Udsagn  kom  ham  helt  overraskende,  til  at 
ytre  overfor  en  tysk  Bladkorrespondent:  „Og  for  disse  Morderbander 
er  det,  man  forlanger  politisk  Frihed!* 

Med  Gru  tænker  den  russiske  Spidsborger,  og  ikke  blot  han,  paa 
Følgerne,  hvis  den  nuværende  Politivælde  falder,  dette  horror  vacui 
gør  at  mangfoldige,  trods  al  Misstemning,  klynger  sig  til  den  bestaaende 
Orden,  der  dog  yder  Skærm  for  Liv  og  Ejendom  og  giver  éns  Brød- 
slid  taalelig  Ro,  ja  mange  god  Hjælp! 

Hvor  mange  Tusinder  af  snevre  Mennesker  kan  ikke  leve  et  præg- 
tigt Liv  i  Rusland  blot  de  følge  det  gyldne  russiske  Mundheld:  „Min 
Hytte  ligger  til  en  Side,  jeg  vil  ingenting  vide.«  —  Adelen  støttes  med 
rige  Jorddotationer,  med  billige  Laan,  Bondeforvaltningen  er  delvis 
givet  tilbage  i  dens  Hænder,  Kapitalisterne  dægges  der  for,  høje  Told- 
mure feder  en  ofte  kunstig  Industri.  — 

Desuden,  der  kæles  i  Rusland  for  Overklassefølelsen,  der  er  denne 
rare  Afstand  mellem  den  frakkeklædte  og  Smaamanden  i  Faareskin'ds- 
pelsen,  som  tiltaler  alle  raat-aristokratisk  anlagte  Naturer  og  det  er 
maaske  en  ikke  ringe  Mængde. 

Der  gives  i  Rusland  den  magtlystne  og  myndighedskære  en  ander- 
ledes frodig  og  bred  Mark  at  vokse  i;  selv  fra  en  meget  beskeden  Be- 
gyndelse kan  man  naa  til  høje  Steder,  saa  meget  af  Østerland  og 
Trylleri  er  der  endnu  bevaret,  men  som  ufravigelig  Betingelse  for  at 
faa  Lov  til  at  vokse  stor  og  tyk,  maa  alle  have  den  Rygradsbøjning, 
som  „Systemet«  kræver,  ranke  Mænd  naar  ikke  langt.  For  de  mæg- 
tiges Yndlinge  aabnes  en  skinnelagt  Vej,  vreméntsjiki  „Tidlinge"  kaldes  de. 

Regeringen  har  vidst  at  benytte  sig  af  denne  Angst  til  en  egen  Slags 
Afvæbningspolitik  overfor  Modstanden;  den  søger  stadig  at  knytte  til 
sig  de  fremtrædende  Kræfter,  der  rører  sig  i  Frihed,  alt  Arbejde,  al 
Evne  skal  spændes  for  „Systemets"  Vogn  —  eller  knuses. 

Det  Manifest  Plehwe  havde  forfattet  og  Tsaren  lod  udstede  med 
Trommeslag  den  26.  Februar  ifjor,  var  et  talende  Vidnesbyrd  om 
denne  Taktik.  Foruden  en  Del  fagre  Ord  om  religiøs  Frihed,  som 
viste  sig  at  være  Munds  vejr,  ti  den  samme  Forfølgelse  og  Utaalsomhed 
er  stadig  raadende  overfor  anderledes  troende,  gaves  der  nogle  svæ- 
vende Løfter.  —  Der  skulde  oprettes  et  Raad  af  kejservalgte  kyn- 
dige Mænd  fra  hele  Riget,  de  skulde  knyttes  til  Regeringen  og  bistaa 
ved  Lovforslags  Udarbejdelse,  men  deres  Forestillinger  skulde  være 
uden  al  bindende  Kraft  for  Ministerierne. 

Magten   skulde  decentraliseres,   d.  v.  s.  Regeringens  Guvernører, 

der  i  Forvejen  har  en  vidtrækkende  Myndighed  af  hindrende  Art, 
skulde  yderligere  være  magtfuldkomne,  halvvejs  forandres  til  ansvars- 
løse Satraper,  til  Gengæld  lovedes  der  saa  tilforordnede  Raad  af 
Mænd  efter  Indenrigsministerens  Valg.  Dog  skulde  saa  de  bestaaende 
Guvernementszemstvo'er  sløjfes,  de  er  fremgaaede  af  Udvalg  fra  Land- 
skabszemstvo'erne  og  har  en  karrigt  afgrænset  Myndighed  i  stedlige 
Anliggender  —  derved  forringedes  yderligere  Almenhedens  Indflydelse. 

Et  dristigt  Forsøg  paa  at  fea  Arbejderbevægelsen  i  Politiets  Klør 
ved  at  bruge  Politiets  Agitatorer  til  at  danne  Rammerne  i  Arbejder- 
hæren mislykkedes  dog.  Morsomt  nok  bragte  denne  vovede  Politik 
en  stram  Strid  op  mellem  Plehwe  og  den  daværende  Finansminister 
Witte,  ti  for  at  opmuntre  „de  kejserlige  Socialister"  og  skaffe  sig  Tillid 
havde  Plehwe  opfordret  sine  Værktøj  til  ikke  at  gaa  af  Vejen  for  Løn- 
krav og  om  galt  skulde  være  lave  Strejker  nu  og  da.  Wittes  Omsorg 
for  Fabrikanterne  tvang  ham  her  til  kraftig  Protest  mod  Embeds- 
broderens  Strejker. 

I  videste  Forstand  har  de  magthavende  føjet  de  nationale  Fremmed- 
ædere  —  for  sine  glubske  Venner  har  Regeringen  aabnet  Vildtbaneme, 
Armenierne,  Litaverne,  Jøderne  og  Finland,  en  hel  Klapjagt  paa  Stor- 
vildt; Adspredelse  og  Udsigt  til  Bytte  for  alle  Farver  og  Klasser  af 
patriotiske  Stræbere,  djéjateli,   „Daadsøvere''  kaldes  de  paa  russisk. 

Fornyet  Glans  og  Ære  for  russisk  Gud  og  russisk  Nation,  alt  under 
en  Hr.  von  Plehwes  Førelse,  en  dobbelt  religiøs  Renegat  og  født  Polak 
af  tysk-østpreussisk  Stamme!  —  Han  maa  vist  smile  ved  sig  selv  nu 
og  da,  hvis  han  har  Lune  dertil!  — 

Paa  saa  let  Vis  slipper  Herskermagten  ikke  udenom  den  stigende 
Misfornøjelse  og  ulmende  Forbitrelse.  —  Saadan  grundlægges  ingen 
politisk  Fremtid!  (Fonsæties). 


Hauptmanns  sociale  Dramer. 

Af  I.  P.  Jacobsen. 

„Før  Solopgang.  Socialt  Drama",  hedder  dette  første  natura- 
listiske Skuespil,  i  hvilket  Stof  og  Form  er  voxet  sammen  til  en 
Enhed  der  synes  uforanderlig  og  udadlelig.  Stykkets  Handling  fore- 
gaar  i  Schlesien,  Personerne  taler  delvis  schlesisk  Dialekt.  Opdagelsen 
af  nogle  Kullejer  havde  i  en  Haandevending  gjort  fattige  schlesiske 
Bønder  til  Milionærer  og  skabt  et  Minearbejderproletariat,  der  tilligemed 
de  rige  Bønders  Tyende  udnyttedes  og  hundsedes  paa  den  brutaleste 
Maade  af  disse  Parvenuer,  der  savnede  alle  Betingelser  for  baade  selv 
at  leve  og  lade  andre  leve.  Vil  man  indvende,  at  Opdagelsen  af  de 
schlesiske   Kullejer  og  de  moralske  og  sociale  Virkninger  den   deraf 

følgende  bratte  Værdiforskydning  hidfører,  er  et  altfor  lokalt  og  tilfældigt 
Emne  til  at  interessere  i  Berlin  eller  København,  saa  er  dertil  strax  at 
sige,  at  saa  tilfældigt  og  lokalt  som  det  kunne  synes  er  Emnet  ikke.  Den 
sidste  Menneskealder  har  bragt  og  bringer  ideligt,  nu  hist  nu  her,  af 
de  forskelligste  Grunde  Værdiforskydninger,  Kriser  og  Krach  der 
skaber  Rigdom  eller  Ruin.  Økonomiske  Bevægelser  foregaar  med  en 
Hast  som  ingensinde  tidligere,  og  med  fuldkommen  Ret  vælger  Dig- 
teren et  saadant  Emne  til  Behandling.  Han  kunde  have  behandlet  et 
tilsvarende  Emne  fra  Grundertiden  i  Berlin  eller  i  andre  Storbyer,  der 
rent  umiddelbart,  stofligt,  vilde  have  interesseret  ethvert  Hovedstads- 
publikum, men  —  og  her  kommer  netop  hans  Væsens  Grundpaalide- 
lighed  og  Vederhæftighed  frem  —  han  vælger  kun,  hvad  han  person- 
ligt kender  i  alle  Enkeltheder.  Fra  sin  Barndom  og  Ungdom  kendte 
han  paa  det  nøjeste  den  Egn,  de  Folk  og  de  Begivenheder  han 
skildrer. 

Det  er  da  kun  et  Fortrin  for  Stykket  at  det  paa  samme  Tid  be- 
handler et  almeninteressant,  almenvigtigt  Problem,  og  gør  det  saaledes, 
at  alle  Enkeltheder  i  Behandlingen  er  i  alleregentligste  og  ligefremmeste 
Forstand  sande  og  virkelighedstro. 

Det  meste  af  Handlingen  i  „Før  Solopgang*"  foregaar  en  tidlig 
Sommermorgen,  i  Dagbrækningen,  for  at  bruge  et  mere  rammende  end 
skønt  Ord  om  den  Tid  paa  Døgnet  der  trods  al  poetisk  Vedtægt  er 
den  hæsligste,  den  uhyggeligste,  hvis  særegne  Lys  er  lidet  flatterende 
for  Mennesker  og  Ting,  eller  rettere  —  for  derpaa  beror  vel  Ejen- 
dommeligheden —  er  fremmedartet,  næsten  ukendt  for  de  fleste  Men- 
nesker, i  hvert  Fald  de  fleste  teatersøgende  Bymennesker.  Alt  hvad 
der  sker  og  alt  hvad  man  hører  og  ser  paa  denne  besynderlige  Tid  af 
Døgnet  faar  et  halvt  fantastisk  Skær  over  sig.  Drukkenbolten  der  raver 
hjem  fra  Kroen,  Malkepigerne  der  møder  ham  da  de  med  uredt  Haar, 
halvt  paaklædte,  søvndrukne  gaar  over  Gaardens  Stenbro  med  deres 
klaprende  Træsko  og  hen  i  Kostalden  for  at  malke,  den  halte  Arbejds- 
invalid  der  hvæsser  sin  Le  og  gaar  ud  for  at  hugge  det  dugvaade 
Græs  af  til  Køerne,  Barselkonens  Veraab  inde  fra  Huset,  altsammen 
griber  Tilskuerens  Sind.  —  —  —  Den  unge  radikale  Nationaløkonom 
Dr.  Loth,  hvis  Anskuelser  og  Agitation  allerede  har  bragt  ham  i  ad- 
skillige Konflikter  med  Politi  og  Øvrighed  —  det  tyske  Junkerkorsiog 
mod  Socialisterne  og  andre  samfundsomstyrtende  Mennesker  og  Meninger 
bragte  Fængsel  og  Forfølgelse  for  mangen  tysk  Dr.  polii.  —  er  kom- 
men til  Egnen  for  at  undersøge  de  skandaløse  Arbejdsforhold.  Han  er 
en  blaaøjet,  lyshaaret  Idealist  der  er  helt  opfyldt  af  sine  sociale  Inter- 
esser og  Theorier.  I  Bondegaarden,  hvortil  han  kommer  Aftenen  før, 
Katastrofen,  finder  han  en  gammel  Studenterkammerat,  en  Stræber- 
natur,  en  Realitetsdyrker,  der  har  giftet  sig  med  den  ene  af  den  rige 
Kulbondes  to  Døtre.  Det  Mileu  Dr.  Loth  —  og  vi  —  føres  ind  i  er 
en  Variant,  en  Lokalisation  af  et  overmaade  almindeligt  forekommende. 

Kulbønderne  er  moderne  Udgaver  af  Jeppe  paa  Bjerget.  Rigdommen 
er  kommet  bag  paa  dem.  De  er  ikke  Fødte  til  Millionærer,  men  til 
fattige  slidsomme  Smaabønder.  De  mangler  ganske  Evner  til  at  for- 
valte den  pludselige  Rigdom  paa  rimelig  Maade.  De  og  de  sultende 
Minearbejdere  der  udbyttes  med  den  altformenneskeligste  Brutalitet, 
staar  paa  samme  Dannelsestrin.  Den  tøjlesløse,  hovmodige,  ufor- 
skammede Luksus  hos  Bønderne,  der  ytrer  sig  i  ubehersket  Drukken- 
skab og  Fraadseri,  avler  skulende  Had  hos  de  udbyttede  Arbejdere. 
Samfundsatmosfæren  er  uhyggelig.  Og  samtidig  med  at  dette  gaar  op 
for  os  —  ved  Samtaler  og  Situationer  — ,  faar  vi  en  Anelse  om,  at 
selve  den  Familie  vi  føres  ind  i  lever  under  højst  uhyggelige  Forhold. 
Manden,  Konen,  Svigersønnen,  den  ældste  Datter  og  den  yngste  Datters 
Frier  er  Alkoholister.  I  forskellig  Grad.  Manden  er  fanatisk  Dranker 
og  intet  uden  dette,  de  andre  noget  mere  beherskede,  men  alle  for- 
giftede af  Alkohol.  Den  ældste  Datter  ligger  i  Barnsnød;  hendes 
første  Barn  er  død  som  Følge  af  Forældrenes  og  Besteforældrenes 
Last,  og  man  frygter  samme  Skæbne  for  det  næste  —  hvis  Moderen 
da  kommer  over  Fødslen,  alkoholiseret  som  hun  er.  Egnens  Læge  er 
hidkaldt  og  opholder  sig  paa  Gaarden.  Hans  Fødselstang  var  en  af 
de  Ting  der  mest  forargede,  da  Stykket  fremkom.  Kun  en  af  Fa- 
milien synes  uberørt  af  Lasten  og  Raaddenskaben.  Den  yngste  Datter, 
Helene  Krause.  Hun  er  en  af  de  yndefuldeste  Pigeskikkelser  i  Haupt- 
manns  Digtning,  og  Skildringen  af  hende  er  en  bevæget  Hyldest  til 
Barndoms-  og  Ungdomsminderne  fra  Forældrenes  og  Onkelens  Hus. 
Hun,  Helene,  er  blevet  opdraget  borte  fra  Hjemmet,  i  et  Pigeinstitui 
i  Hernhut  og  er  nylig  kommen  hjem.  Men  den  idylliske  Religiøsitet 
og  Ungpigevæsenets  Uskyldighedstilstand  er  skøre  Varer  —  altfor 
skøre  til  at  skærme  mod  Familieforbandelsen.  Hun  er  aaben,  tillids- 
fuld, uvidende,  hjertensgod,  og  Dr.  Loth,  hvis  Skikkelse  og  Tale  er 
hende  ny,  betager  hende,  vækker  social  Forstaaelse  og  Medfølelse  hos 
hende,  samtidig  med  at  hun  med  sin  friske  Umiddelbarhed,  sin  beun- 
drende Lærvillighed  erobrer  ham  —  de  to  elsker  hinanden.  Tilstaa- 
elsen  kommer  frem  ved  Solopgang,  da  hun  er  staaet  op  for  at  samle 
sin  døddrukne  Far  ind  og  han  for  at  nyde  Morgenfriskheden.  Det 
sker  noget  brat  —  maaske  lidt  for  brat  —  og  Katastrofen  indtræffer 
ogsaa  brat.  Dr.  Loth  har,  som  den  Idealist  og  Theoretiker  og  daarlige 
Iagttager  han  er,  ikke  mærket  eller  ikke  gjort  sig  rede  for  den  Arve- 
synd der  knuger  Familien,  og  det  til  Trods  for  at  han  med  en  Aaben- 
hed  der  virker  højst  forstemmende  i  Familien,  udvikler  Alkoholismens 
ødelæggende  Virkninger  paa  Efterslægten  og  erklærer  at  han  selv  kun  vil 
gifte  sig  med  en  absolut  sund  Kvinde.  Kun  sunde  Forældre  har  Lov 
til  at  sætte  Børn  i  Verden.  Den  stakkels  Helene  pines  af  Skrupler, 
Hvis  hun  siger  Loth  Sandheden,  maa  hun  befrygte  et  Brud.  Men 
maaske,  maaske  er  hun  sund,  —  ingen  Regel  uden  Undtagelse  —  hun 
kan    i    hvert  Fald   ikke  bekvemme  sig  til  at  tale  lige  strax.    Og  saa 

sker  Katastrofen,  Lægen,  en  praktisk  Idealist,  der  praktiserer  for  i 
Løbet  af  det  kortest  mulige  Antal  Aar  at  tjene  Penge  nok  til  bagefter 
at  kunne  hellige  sig  helt  til  Kampen  for  Kvindebevægelsen,  fortæller 
nemlig  Dr.  Loth,  hvor  forfærdeligt  det  staar  til  i  Familien.  Dybt  rystet 
beslutter  Helenes  Brudgom  strax  at  bryde  —  han  tager  bort  i  Lægens 
Vogn ;  nogle  Ord  paa  en  Lap  Papir  fortæller  Helene  hvad  der  er  sket. 
Hun  læser  det  dødsensangst.  Der  høres  et  Skrig  inde  fra  Sove- 
kammeret, hvor  Søsteren  ligger  i  Barnsnød.  Nede  fra  Gaarden  lyder 
den  døddrukne  Faders  lallende  Sang  og  Raab.  Nu  er  hun  ene  tilbage 
i  denne  Familie.  Nu  viser  det  sig,  at  hendes  Hernhutopdragelse 
kommer  tilkort  overfor  Slægtens  Forbandelse.  Hun  fortvivler.  Hun 
griber  det  der  er  nærmest  ved  Haanden,  en  Hirschfænger,  styrter  ud 
af  Stuen  og  .  .  .  saa  falder  Tæppet. 

„Sædemanden«  skulde  Stykket  først  have  heddet;  men  denne  Titel 
blev  opgivet  som  alt  for  programagtig,  for  deklamatorisk.  Hauptmann 
vilde  netop  ikke  deklamere.  Selv  om  man  vil  indvende,  at  saa  megen 
Jammer  dog  kun  undtagelsesvis  rummes  indenfor  den  samme  Familie, 
vil  han  hævde  at  hvad  han  skildrer  er  sandt,  at  saaledes  har  han  set 
det.  Enhver  Indvending  mod  det  stoflige  afviser  han.  Hans  Kunst 
bestaar  i  at  fremstille  denne  Jammer  i  al  dens  Gru.  Intet  Udtryks- 
middel viger  han  tilbage  for.  Fødselstangen,  Barselkvindens  Raab,  den 
døddruknes  Fagter  og  Lallen  .  .  alt  dette,  der  hidtil  ansaas  for  uanstæn- 
digt og  utilladeligt  paa  Theatret,  benytter  han  til  at  karakterisere 
Milieuet  saa  det  suger  sig  ind  i  Tilskuerens  Bevidsthed,  sugge^tionerer 
ham,  gør  ham  forstaaende  .  .  .  Naar  saa  hertil  kommer,  at  Samtalerne 
strejfer  en  Række  Problemer  der  hos  Tilskuer  eller  Læser  udløser  en 
Række  frugtbare  eller  æggende  Tankeforbindelser,  saa  man  synes  at 
leve  i  en  fortættet  Idéatmosfære  —  ja  saa  forstaar  man,  at  Forfatteren 
ikke  er  en  koldsindig  Beregner  af  Theatereffekter,  men  en  dybt  inter- 
esseret Iagttager  af  Livet,  en  Reformator  med  Missionærens  Ildhu,  men 
med  den  overlegne  Kunstners  Selvbeherskelse.  Naar  han  først  kaldte 
Stykket  „Sædemanden«  var  det  i  ungdommelig  Missionsiver.  „Før 
Solopgang"  passede  bedre  for  et  naturalistisk  Drama,  og  —  hvem  ved 
—  maaske  ligger  der  mere  end  en  Tids-  eller  Sceneangivelse  deri. 

Det  fri  Theater  i  Berlin  begyndte  Rækken  af  sine  berømte  Fore- 
stillinger med  Ibsens  „Gengangere".  Den  anden  Forestilling  blev  „Før 
Solopgang".  Utvivlsomt  har  Hauptmann  lært  adskilligt  netop  af  „Gen- 
gangere" men  alligevel  er  hans  Skuespil  idérigere  end  hans  Mesters, 
dristigere  end  dette  det  dristigste  af  Ibsens  Skuespil  og,  trods  alt,  i  sin 
Teknik  ligesaa  fuldkomment.  Strax  ved  sin  Debut  er  Hauptmann  Sejr- 
herre og  Høvding. 

Men  det  næste  store  sociale  Arbejde  Hauptmann  skriver  betegner 
en  Nyerobring;  „Væverne"  er  et  Mesterværk  uden  Lyde. 

Sin  Teknik  havde  han  udviklet  og  forfinet  ved  et  Par  Dramaer 
der,  skrevne  af  enhver  anden,  vilde  staa  som  betydningsfulde  Hoved- 

værker;  først  et  mindre  Skuespil  , Fredsfesten",  dernæst  et  større 
„Ensomme  Mennesker "",  en  fin  psykologisk  Skildring  fra  Bourgeoisiets 
Liv.  Det  skæbnesvangre  ligger  her  i  Modsætningen  mellem  to  Slægtled 
i  Tyskland  —  mellem  religiøse  Forældre  og  fritænkerske  Børn,  og 
i  Modsætningen  mellem  den  gammldags  kun  til  Husmoder  opdragne, 
og  den  sjeldnere  men  mere  og  mere  moderne  Opdragelse  til  at  være 
Mandens  Lige  i  Interesser  og  Stræben. 

„Væverne"  udkom  1892.  Vi  er  atter  i  Schlesien.  Men  ikke  i  Nu- 
tiden. Det  er  Væveropstanden  i  1844  han  skildrer.  Altsaa  et  historisk 
socialt  Drama.  Det  er  tilegnet  hans  Fader.  „Naar  jeg  tilegner  Dig 
dette  Drama  Far,  saa  sker  det  ud  fra  Følelser,  Du  kender,  og  som  j^ 
ikke  behøver  at  forklare.  Dine  Fortællinger  om  Bedstefar,  der  i  sine 
unge  Aar  som  fattig  Væver  sad  bag  Vævestolen  ligesom  de  jeg  skildrer, 
er  blevet  den  Kim,  hvoraf  min  Digtning  er  groet  frem  ..."  I  dob- 
belt Forstand  er  da  dette  Skuespil  et  Hjemstavnsbillede.  Hauptmann 
skrev  det  i  schlesisk  Dialekt,  og  det  foreligger  derfor  i  to  Udgaver, 
en  Dialektudgave  og  en  „Oversættelse"  —  paa  Højtysk,  men  dog  saa- 
ledes  at  Vævernes  Samtaler  har  et  let  Dialektanstrøg  .  .  .  Selv  en 
Udlænding  kan  føle,  at  schlesiske  Vævere  ikke  kan  udtrykke  deres 
Elendighedsfilosofi  paa  Rigstysk.  Dialekten  —  selv  om  det  kun  er  et 
svagt  og  letforstaaeligt  Anstrøg  —  lægger  en  egen  Stemningslarve  over 
Ordene,  give  dem  Præg  af  troskyldig  Vederhæftighed.  Hauptmanns 
radikale  Naturalisme,  der  krævede  Dialekten  som  nødvendig. Bestanddel 
i  Lokalfarven,  mødte  her,  som  rimeligt  er,  en  uovervindelig  Hindring. 
At  opføre  et  Skuespil  i  schlesisk  Dialekt  i  Berlin  eller  en  anden  større 
tysk  By  var  umuligt.     Derfor  Oversættelsen. 

Som  Tilegnelsen  til  Faderen  viser,  ligger  der  Barndomsminder  og 
Slægtstraditioner  bagved,  Men  der  er  mere,  og  maa  nødvendigvis  være 
mere  for  at  gøre  dette  historiske  Skuespil  til  det  det  er,  et  historisk 
Tidsbillede. 

1885  udgav  en  tysk  Nationaløkonom,  Alfred  Zimmermann,  en  af 
Schmollers  Elever  og  selv  kejserlig  Embedsmand  (Konsul),  en  Bog 
med  Titlen  „Det  schlesiske  Linned  væveris  Blomstring  og  Forfald  *•,  en 
omhyggelig,  strengt  historisk  Skildring,  der  gaar  fra  1600  til  1885.  Det 
er  en  frygtelig  Bog,  der  i  dæmpede,  videnskabeligt  rolige  Ord  fortæller 
om  en  endeløs  Elendighed,  en  hundredaarig  Dødskamp  for  Brødet. 
Enten  Schlesien  er  østerrigsk  eller  preussisk,  enten  der  er  Toldbeskyt- 
telse eller  ej,  lider  Væverne  Nød  —  den  Dag  i  Dag  byder  vel  Væve- 
riet de  haabløseste  Proletarkaar.  Kun  én  Gang  i  de  næsten  300  Aar 
brast  Taalmodigheden,  i  1844.  Opstanden  er  skildret  med  megen  Ud- 
førlighed af  Zimmermann,  og  Skildringen  er  overalt  dokumenteret  — 
Forfatteren  har  benyttet  dels  alle  de  Retsakter  der  forefindes,  dels  sam- 
tidige Korrespondancer  fra  et  Øjenvidne  til  „Vossische  Zeitung". 

Dette  Arbejde,  foruden  hvad  der  ellers  kan  have  foreligget  af  Bog- 
materiale,   i    Forbindelse    med    Hauptmanns   indtrængende    personlige 

Kendskab  til  og  dybe  Interesse  for  dette  Hjemstavnsemne,  afgiver  de 
udvortes  Betingelser  for  Skuespillets  Fremkomst.  Den  stadige  Spæn- 
ding i  dette  Drama  uden  „Helt**  —  thi  „Helten"  er  den  sultende 
Væverbefolkning  —  er  Kunstnerens  Indsats;  Kunstnerens  og  Tænke- 
rens; thi  ogsaa  dette  Skuespil  er  i  hver  eneste  Replik,  hvor  naturlig 
og  ligefrem  den  ogsaa  synes,  tankevækkende,  suggestiv. 

I  første  Akt  afleverer  Væverne  deres  Arbejde  hos  Fabrikanten, 
Hr.  Dreissiger.  De  fleste  er  forskræmte,  underdanige,  en  enkelt 
trodsig.  Ekspedienterne  tager  imod  Varerne  vejer  dem  og  undersøger 
dem,  knapper  én  og  anden  af  i  hans  fattige  Løn  naar  de  finder  en 
Fejl.  Kassereren  sidder  og  river  drillende  og  haanende  Vittigheder  af 
sig,  som  Væverne  pligtskyldigt  ler  ad.  Hr.  Dreissiger  selv  viser  sig 
ogsaa.  Han  er  en  veltruffen  Repræsentant  for  den  økonomiske  Liberal- 
ismes og  Frikonkurrencens  Arbejdskøbere,  med  saa  megen  Humanitet 
og  saa  megen  Forstand  som  denne  Klasse  Mennesker  overhovedet 
kunde  svinge  sig  op  til.  Da  en  afmagret,  svagelig  Dreng  der  har 
baaret  sin  Pakke  Lærred  den  lange  Vej  fra  sin  Moders  Hytte  til  Fa- 
brikantens Hus  segner  om  af  Træthed  og  Sult,  tager  Dreissiger  sig  af 
ham,  lægger  ham  ind  paa  sin  fine  Sofa  og  faar  ham  paa  Benene  igen. 
Derpaa  holder  han  en  lille  Tale  til  Væverne  om  det  usømmelige  i  at 
Forældre  lader  deres  Børn  arbejde  saa  meget.  „Det  er  ubegribeligt, 
at  Forældre  kan  være  saa  ufornuftige  .  .  .  lade  ham  gaa  halvanden 
Mil  med  to  Pakker  Lærred  ...  Jeg  bliver  nødt  til  at  træffe  den  Ord- 
ning at  der  ikke  modtages  Varer  der  bringes  af  Børn."  —  „Saadan 
noget  maa  ikke  oftere  ske.  Det  gaar  jo  dog  ud  over  Fabrikanten. 
Han  er  alles  Prygledreng.  Disse  Avisskriblere  klapper  altid  Væverne 
og  klapser  Fabrikanten.  At  jeg  har  Sorger  og  søvnløse  Nætter, 
Risiko,  Beregninger  ...  det  drømmer  Arbejderne  ikke  om." 

Der  er  vist  i  hele  Verdensliteraturen  intet  Arbejde,  der  bringer 
Nøden,  den  daglige  Nød,  den  haabløse  Nød  saa  levende,  saa  gribende 
frem  for  Læserens  eller  Tilskuerens  Bevidsthed.  Vi  hører,  ser  og 
lugter  den.  Vi  er  i  den  gamle  Væver  Baumens  Hytte.  Hans  Døtre 
sidder  ved  Vævestolen;  Bertha  er  15  Aar  gammel,  Emma  22.  Gamle 
Mutter  Baumert  og  en  idiodisk  Søn  paa  20  Aar  sidder  og  spoler.  Det 
er  mod  Aften.  Et  svagt,  altfor  svagt  Lys  falder  ind  igennem  de  smaa- 
rudede  Vinduer,  der  for  en  stor  Del  ere  overklistrede  med  Papir  fordi 
Glasset  er  i  Stykker.  Pigebørnenes  Skikkelser  er  allerede  mærkede 
af  Nøden.  Deres  Haar  er  blegt  og  tyndt.  Deres  Hals  og  Skuldre 
er  magre;  deres  Paaklædning  er  en  grov  Særk  og  et  Skjørt.  Emma, 
den  ældste  af  Pigebørnene,  har  en  Søn  paa  4  Aar,  der  barbenet  pusler 
omkring  i  sine  Pjalter  og  ubarmhjertigt  klager  over  Sult.  Moderen 
maa  hvert  Øjeblik  berolige  ham  med,  at  Bedstefar  snart  kommer 
hjem  fra  Hrr.  Dreissiger  med  Penge  og  Brød.  Det  hele  Interiør  er 
skildret  med  en  saa  kyndig  og  pinlig  Nøjagtighed,  at  hvad  der  siges  i 
dette  Rum,  hvor  Luften  er  kvalm  af  allehaande  ildelugtende  Ting  — 

Uld  Og  Garn,  Pjalter  der  er  hængt  til  Tørring,  fattige  Madrester,  der- 
iblandt Kartoffelskrælling,   der  senere  fortæres  med  glubende  Appetit 

—  virker  med  en  særegen,  betagende  Magt.  Den  absolut  eneste 
Luxus  er  nogle  Helgenbilleder  der  antyder  at  vi  er  i  et  kristent  Land. 

Den  gamle  Mutter  Baumen  venter  ængsteligt  paa  Mandens  Komme. 
Herre  Jøsses,  hvis  han  nu  skulde  have  drukket  Pengene  op  .  .  .  Han 
plejer  ikke  at  gøre  det,  men  saadan  noget  hører  man  jo  saa  tit,  og  .  .  . 
Herre  Gud,  Herre  Gud,  hvis  .  .  .  Nabokonen  kommer  ind.  Hun  kan 
ikke  længer  holde  det  ud.  Hun  har  otte  Børn  og  er  svanger  med 
det  niende,  og  hendes  Mand  ligger  syg,  uarbejdsdygtig  for  lang  Tid. 
Hun  misunder  Mutter  Baumert  der  har  en  Mand  der  kan  arbejde  og 
to  Piger.  Aa  jo,  for  en  Velstand  hos  Baumerts.  Da  gamle  Baumert 
imorges  gik  til  Hr.  Dreissiger  med  sit  Lærred  tog  han  Ami,  Hunden 
der  var  kommen  løbende  dertil  for  nogle  Uger  siden,  med.  Slagteren 
skulde  slagte  den,  for  hvor  meget  end  Børnene  holdt  af  den  var  der 
absolut  ikke  Raad  til  at  føde  den  længer,  og  man  trængte  saadan 
til  endelig. en  Gang  at  faa  en  Smule  Kød. 

Saa  kommer  gamle  Baumert  endelig,  og  efterhaanden  fyldes  Stuen 
af  Mænd  og  Kvinder' udefra.  De  taler  om  Dagens  Hændelser,  om 
Naboer  og  Bekendte,  om  Hr.  Dreissiger,  om  Tiderne  og  Forholdene, 
alt  som  deres  fattige  Forstand  er  til. 

Naar  Zimmerman  paa  Grundlag  af  ForhørsprotokoUer  og  andre 
Retsakter,  skildrer  Tilstanden  i  1884  med  følgende  Ord:  „I  de  fleste 
Landsbyer  var  Menneskene  prisgivne  Elendigheden;  man  saa  ingen 
Børn  lege,  de  maatte  hjælpe  til  med  Arbejdet.  Der  lød  ingen  Hunde- 
gøen.  Der  var  ingen  Føde  til  dem  og  man  havde  spist  dem  som  et 
velkomment  Næringsmiddel.  Husene  var  oftest  forfaldne  .  .  .  Væ- 
verne skammede  sig  ved  at  gaa  i  Kirke  saa  pjaltede  de  var  .  .  .  sjæl- 
dent var  der  Raad  til  at  spise  Kød.  Det  var  en  glædelig  Hændelse 
naar  en  af  Bønderne  sendte  lidt  Kærnemælk  og  Kartoffelskrælling. 
En  gammel  Væver  fortalte,  grædende  af  Rørelse,  at  der  i  Nærheden 
var  død  to  Heste  ...  det  var  Føde  til  ham  og  hans  i  lang  Tid  .  .  .*" 

—  ja  saa  læser  man  det  —  —  og  gaar  videre  til  det  næste;  lader  i 
det  højeste  Bogen  synke  nogle  Minuter,  mens  man  prøver  paa  at  tænke 
sig  ind  i  Tilstanden.  Man  læser  saa  meget  af  den  Art,  fra  de  forskel- 
ligste Tider  ...  og  til  syvende  og  sidst  kan  man  jo  ikke  gøre  noget 
ved  det  .  .  .  man  læser  videre.  Men  denne  Afmagtens  Resignation  og 
Ligegyldighed  er  det  den  store  Digter  forvandler  til  en  Medlevendes, 
Medfølendes,  Medlidendes  varme  virkelystne  Energi  —  saalænge  Fore- 
stillingen varer  og  kanske  noget  efter.  Tag  f.  Ex.  Fortællingen  om 
Hundeslagtningen.  I  Skuespillet  sker  der  følgende:  Da  den  gamle 
Baumert  om  Morgenen  gik  til  Hr.  Dreissiger  med  sit  Lærred,  tog  han 
jo  Ami  med  til  Slagteren.  Da  han  kommer  tilbage  om  Aftenen  har 
han  —  Kød  med,  og  Kartofler  og  Brød.  Stegen  kommer  paa  Panden, 
og  den   liflige  Duft  opliver  alle.     Samtalen  bliver  dristigere,    først  nu 

faar  de  ret  Mod  til  at  kritisere  ...  En  af  dem  har  en  Pot  Brændevin ; 
det  hjælper  ogsaa.  Gamle  Baumerts  Tænder  løber  i  Vand;  han  kan 
ikke  dy  sig  .  .  .  han  tager  et  Stykke  Kød  fra  Panden  og  begynder  at 
gnaske  i  sig.  „For  to  Aar  siden  var  jeg  ved  Herrens  Bord  og  strax 
efter  solgte  jeg  en  Alterdug.  Jeg  købte  noget  Flæsk  for  Pengene,  siden 
da  har  jeg  ikke  smagt  Kød  før  i  Aften."  De  andre  bliver  mere  og  mere 
højrøstede,  og  en  af  dem  skildrer  Hr.  Dreissigers  Rigdom  og  Vellevned. 
Krigshumøret  stiger.  Men  gamle  Baumert  rejser  sig  pludselig  op  og 
skynder  sig  ud  af  Stuen.  Kort  efter  kommer  han  ind  igen,  grædende 
af  Sorg  og  Arrigskab:  „Nej  nu  er  det  rent  skidt  med  mig  .  .  .  har 
man  endelig  en  Gang  faaet  fat  i  noget  godt,  kan  man  ikke  en  Gang 
beholde  det  i  sig"",  og  Mutter  Baumert  brister  ogsaa  i  Graad,  da  hun 
ser  hvor  ilde  den  gode  sjældne  Mad  bekommer  den  gamle  Mand,  hvis 
Mave  er  afvænnet  med  at  taale  Kød.  Hændelsen  virker  paaalle  de 
andre,  stærkt  og  umiddelbart.  De  begynder  at  synge  „Væversangen", 
en  Sang  der  netop  i  1844  var  de  oprørske  Væveres  Slagsang.  Den 
ukendte  Forfatter  har  med  vild  Energi  fundet  æggende  Ord  for  et 
flammende  Had.  Sangens  samlende  Magt  virker,  de  farer  op,  bander, 
hyler,  truer  ...  ud  paa  Gaden,  til  det  næste  Hus  og  saaledes  videre. 
Vi  ser  Katastrofen  komme.  Men  der  er  langt  til  Hr.  Dreissigers  Hus, 
og*  Væverne  har  jo  om  Morgenen  faaet  Penge  .  .  .  og  .  .  .  ja,  de 
gaar  til  Kroen.  De  maa  jo  forhandle  om,  hvad  de  skal  gøre.  Stem- 
ningen samles  og  stiger,  og  under  Afsyngelsen  af  Væversangens  sidste 
Vers: 

Ihr  Schurken  all',  ihr  Satansbnit, 
Ihr  hollische  Cujone! 
Ihr  fresst  der  Armen  Hab'  und  Gut 
Und  Fluch  wird  euch  zum  Lohne! 

tumler  de  ud  —  nu  gaar  det  ad  Peterswalden  til  hvor  Dreissiger  bor. 
Det  er  Aften  da  de  kommer  der.  Pastor  Kittelhans  og  hans  Kone  er 
i  Besøg  hos  Fabrikanten.  Vi  kender  Scenen.  Huset  stormes,  alt 
bliver  maset,  men  næste  Dag  gør  Soldaternes  Kugler  det  af  med 
Væverlyriken.  Bevægelsen  dør  hen;  vi  ved  fra  Zimmermanns  Bog  at 
alt  blev  som  det  havde  været.  At  det  maatte  blive  saaledes  forstaar 
vi  ogsaa,  naar  vi  har  set  eller  læst  Hauptmanns  Skuespil. 

„Væverne**  blev  strax  Genstand  for  de  voldsomste  Angreb.  Det 
var  Klasseophidselse,  Umsturtz.  Myndighederne  forbød  dets  Opførelse 
paa  Theatrene.  Ligesom  „Før  Solopgang**  blev  det  først  (26de  Fe- 
bruar 1893)  spillet  af  det  fri  Theater,  der  lededes  af  Otto  Brahm. 
Da  denne  i  1894  blev  Leder  af  „Deutsches  Theater",  lykkedes  det 
ham  at  faa  Forbudet  hævet,  og  „Væverne**  oplevede  i  de  to  føl- 
gende Aar  200  Opførelser  paa  dette  Theater  —  under  stadig  Menings- 
kamp hos  Tilskuerne.  Skønt  Dramaet  saaledes  blev  et  Kassestykke, 
voldte  det  Direktøren  adskillige  Ubehageligheder.  Kejseren  opsagde 
saaledes  Abonnementet  paa  Hoflogen,  en  Omstændighed  der  i  sig  selv 

var  nok  til  at  unddrage  Theatret  en  værdifuld  pekuniær  Støtte  fra  saa- 
danne  Theatei^ængere  paa  hvem  Synet  af  Kejseren  virker  ligesaa 
tiltrækkende  som  Skuespillet  paa  Scenen.  Til  Gengæld  var  den  social- 
demokratiske Presse  yderst  ivrig  i  sin  Agitation  for  Stykket.  Haupt- 
mann  stod  adskillige  af  denne  Presses  ledende  Mænd  temmelig  nær, 
og  i  nogen  Tid  omtaltes  han  som  Socialismens  eller  i  hvert  Fald  Ar- 
bejdernes Digter.  Som  saadan  blev  han  ogsaa  angrebet  og  forsvaret  i 
Rigsdagen.  Statsminister  v.  Koller  ivrede  mod  Stykkets  Omvæltnings- 
tendenser.  Forsvaret  var  lidet  overlegent;  Diskussionen  i  det  hele 
tarvelig.  Og  dog  var  der  meget  der  kunde  have  givet  Anledning  til 
en  interessant  Drøftelse:  sjældent  er  vel  Modsætningen  mellem  den 
videnskabelige  Forsknings  og  Fremstillings  Frihed  og  den  dramatiske 
Digtnings  prekære  Forhold  kommet  klarere  frem.  Paa  den  ene  Side 
den  højkejserlige  Embedsmands  historiske  Studie,  paa  den  anden  Side 
Digterens  Skuespil;  skønt  begge  stofligt  var  opfyldt  af  omtrent  samme 
oprørende  Enkeltheder,  var  det  ene  uanfægtet  (om  end  langt  fra  ulæst), 
medens  det  andet  var  Genstand  for  Myndighedernes  Mistænksomhed 
og  Forfølgelser. 


Dansk  Husførelse. 

Husholdningsregnskab  er 

af  Birgitte  Berg  Nielsen. 


For  nogle  Aar  siden  bad  jeg  Kvinder  i  By  og  paa  Land  fortælle 
mig  om  deres  Husførelse,  derunder  om  hvordan  den  daglige  Kost- 
ordning var  i  deres  Hjem.  Jeg  fik  Aar  1900  og  1901  ca.  250  Svar 
angaaende  den  daglige  Kost  og  prøvede  nu  at  sammenarbejde  disse» 
saa  jeg  kunde  faa  en  Mening  om,  hvordan  vor  Folkeemæring  var, 
men  det  vilde  ikke  lykkes.  Jeg  fik  vel  et  godt  Indblik  i,  hvad  Slags 
Mad  Folk  spiser,  men  jeg  kunde  ikke  paa  Grundlag  af  disse  Oplys- 
ninger beregne  Næringsindholdet  af  denne  Mad.  Saa  spurgte  jeg  igen 
og  bad  Husmødrene  laane  mig  deres  Husholdningsregnskabsbøger  eller 
føre  Regnskab  for  kortere  Tid  og  overlade  mig  det,  for  at  jeg  deraf 
kunde  beregne  Værdien  af  vor  daglige  Kost.  Jeg  fik  en  hel  Del  Regn- 
skaber, men  de  vare,  som  rimeligt  er,  førte  meget  forskelligt,  saa  de 
vare  vanskelige  at  faa  ind  under  et  fælles  Synspunkt  og  grunde  en 
Beregning  paa;  ofte  var  Urtekram  varer  tagne  under  et,  og  Mælk  og 
Brød  under  et,  saa  jeg  ikke  kunde  se,  hvordan  Forbruget  fordelte  sig 
paa  den  enkelte  Vare;  og  i  mange  Regnskaber  manglede  Frugt-  og 
Grøntsager,  vel  sagtens  fordi  vedkommende  Husmoder  havde  disse 
Ting  fra  sin  egen  Have  og  ikke  betalte  dem  med  rede  Penge.  Jeg  lod 

da  trykke  Regnskabslister  til  Vejledning  om,  hvordan  jeg  ønskede  Regn- 
skabet ført,  og  bad  Hu3mødre  udfylde  disse;  og  nu  fik  jeg  et  Materiale, 
som  kunde  gøres  til  Genstand  for  en  ensartet  Bearbejdelse  og  i  nogen 
Maade  tjene  til  Grundlag  for  Beregninger  om  Fødens  Næringsindhold; 
men  fuldkomment  var  det  dog  ikke;  thi  kun  ganske  enkelte  Husmødre 
opgav  baade  Vægt  og  Pris  paa  de  købte  Varer,  enkelte  opgav  kun 
Vægten,  de  fleste  opgav  kun  Prisen.  Mange  opgav,  som  jeg  bad  om, 
ogsaa  hvad  de  havde  brugt  til  Vadsk  og  Rengøring,  Lys  og  Brændsel; 
men  disse  Opgivelser  er  saa  forskelligartede,  at  de  ikke  kan  benyttes 
som  Grundlag  for  en  Beregning,  men  dog  har  de  Værd  som  For- 
arbejder til  nærmere  Undersøgelser  om  den  Sag.  Hvor  jeg  fik  For- 
bruget af  Fødemidler  opgivet  i  Penge,  forhørte  jeg  mig  om  Prisen  paa 
Varer  i  den  By,  Regnskabet  var  fra,  og  beregnede  derefter  hvormange 
Pund  der  kunde  købes  for  den  opgivne  Sum.  Hvor  jeg  fik  Forbruget 
opgivet  i  Pund,  maatte  jeg  saa  vidt  gørligt  undersøge,  hvilken  Kvalitet 
der  var  købt;  hvilket  især  var  nødvendigt  for  Kød  og  Fisk,  hvor  Vær- 
dien af  et  Pund  kan  være  saa  forskellig. 

For  at  faa  et  Materiale  at  arbejde  med,  der  kunde  blive  saa  fyldigt, 
paalideligt  og  ensartet  ordnet  som  muligt,  udarbejdede  jeg  saa  en 
Husholdnings-Regnskabsbog  med  trykt  Tekst,  hvor  jeg  har  specifiseret 
Varerne  under  Fødemidler  fra  Dyreriget,  Fødemidler  fra 
Planteriget,  Nydelsesmidler  osv.  og  med  Rubrikker  baade 
til  Vægt  og  Pris.  Den  er  bygget  paa  det,  som  jeg  fandt  dygtigst 
og  bedst  i  de  Regnskaber,  jeg  havde  modtaget,  og  er  indrettet  saaledes, 
at  Husmoderen  ved  Aarets  Udgang  let  kan  gøre  op,  hvor  mange  Pund 
af  hver  Vare  hun  har  brugt  i  det  forløbne  Aar,  og  hvad  disse  Varer 
har  kostet;  og  der  er  et  særligt  Skema  sidst  i  Bogen  til  Beregning  af 
Prisen  for  en  Dags  Kost  for  hver  Person  samt  hvor  meget  af  hver 
Slags  Fødemidler  det  enkelte  Menneske  har  faaet  i  én  Dags  Kost. 
Den  erfarne  Husmoder  vil  da  ved  at  sammenligne  Forbrug  og  Pris  af 
de  forskellige  Varer  kunne  danne  sig  en  nogenlunde  paalidelig  Mening 
om,  hvad  der  er  mest  økonomisk  at  anvende;  og  hun  vil  ved  at  sam- 
menligne Forbruget  ét  Aar  med  Forbruget  et  andet  Aar  faa  en  Mening 
om,  hvilken  Kost  Husstanden  trives  bedst  véd,  især  om  hun  ved  Kost- 
aarets  Begyndelse  og  Slutning  vil  lade  hver  enkelt  Person,  som  hører 
til  Husstanden,  veje,  saa  hun  kan  se,  om  de  har  vundet  eller  tabt  i 
Vægt  i  det  forløbne  Kostaar.  Særlig  anstrengende  Arbejde,  Sygdom  og 
forskellige  andre  Forhold  kan  her  ogsaa  blive  at  tage  Hensyn  til. 
Enkelte  Husmødre  har  allerede  taget  Bogen  i  Brug  og  har  lovet  at 
laane  mig  den,  naar  Aaret  er  omme,  og  jeg  er  enhver  Husmoder 
meget  taknemmelig,  som  gennem  et  nøjagtigt  ført  Husholdningsregnskab 
vil  hjælpe  mig  til  at  kunne  skaffe  paalidelige  'Oplysninger  om  Nærings- 
indholdet af  den  Mad,  vi  spiser.  Jeg  skal  da  bearbejde  de  modtagne 
Regnskaber  og  offentliggøre  Resultatet.  Forhaabentlig  vil  vi  Husmødre 
derigennem  kunne  lære  lidt  af  hverandre.  Og  for  Mændene,  som  skal 

Aarsregnskab  for  et  Pensionat  paa  ca.  10  Personer. 


Kr. 


Fødemidler 
fra  Dyreriget. 

Oksekød 

Kalvekød 

Lammekød 

Flaesk 

Fjerkræ 

Indmad   

Paalæg 

Fars 

Harer 

Fersk  Fisk 

Klipfisk 

Salt  Sild 

Æg 

Ost 

Smør 

Margarine 

Fedt  og  Klaret    . . 

Mælk  og  Fløde . . . 


Fødemidler 
fra  Planteriget 

Brød 

Hvedemel 

Bygmel  og  Gryn 

Rismel  og  Gryn 

Havremel 

Sagomel  og  Gryn .... 

Kartoffelmel 

Boghvedegryn 

Tørret  Bælgfrugt 

Sukker 

Mandler  og  Cacao  . . . 


Kartofler 

Gulerødder 

Rødbeder 

Grønne  Ærter 

Hvid-  og  Rødkaal . . . 

Blomkaal 

Grønkaal 

Urter 


At  overføre. . 


543 

100 

85 

229 

17 

8 

128 

80 

15 

41 

2 

8 

111 

67 

347 

3 

36 

222 


368 
37 

3 
38 

1 
24 

4 

» 
1 

186 

7 

50 
1 

» 
5 

4 

» 
22 


0. 


Kr. 


0. 


70  i; 
59' 
73! 
90 
10 
12 
2Ji 
39  i, 

22; 

» 

34 
70 
39 
21 
30 
24 
13 


2058 


48 
35 
23 
30 

» 
71 

83 

75 
62 

97  jl 

48     674 


74 
95 
95 
45 
87 
36 
60 
61 


73 


72 


2756  1    6 


Kr. 


Overført. . . 

Løg  og  Peberrod 

Frisk  Frugt 

Rosiner  og  Svesker. . 

Tørrede  Æbler 

Citroner 

Radiser 

Blaabær 

Rabarber  

Saft 

Nydelsesmidler. 

Kaffe 

The   

Salt 

Krydderier 

Eddike 

Soye 

Vin 

Brændevin 

01 

Til  Maden  ialt. . . 


87 

3 

10 

14 

6 

1 

8 

» 
37 


153 
32 

5 


19 

16 

252 


Vadsk  og  Rengøring. 

Sæbe 28 

Soda 7 

Blaat,  Stivelse  og 

Rullepenge *.  i    12 


Vadskekone 

Sko-  og   Kakkelovns- 
sværte   

Klude  og  Børster  m.m. 
Sand,  Knivpulver 


10 

4 

1 
1 


Lys  og  Brændsel. 

Petroleum 94 

Gas i    34 

Kokes i    74 

Kul I    85 

Tørv  og  Brænde •    24 

Tændstikker 


0.  Kr. 

i! 


0. 


53 
45 
59 
52 
45 
90 
47 
74 
50 
75 


2756      6 


44 
50 
50 


16  73 
9  9 
9 


Til  Husholdningen  ialt 


» 
14 

83! 

3 


82| 
17 

76 

n 

75 
85 
39 


73 
66; 

60; 

791 
83i 


172,20 


514:26 


3419    91 


66.74 


319  "21 


3805    86 


I 


Dansk  Husførelse  617 

arbejde  For  at  skaffe  Kostpengene,  kan  Sagen  maaske  ogsaa  have  nogen 
Interesse. 

Hosstaaende  Regnskaber  fra  en  Bondegaard  ijylland,  et  Embedsmands- 
hjem  i  en  By  paa  Sjælland  og  et  Pensionat  i  København,  samt  endelig 
Oversigt  over  Maanedsregnskab  fra  12  Hjem  i  forskellige  Egne  af 
Landet  fremsættes  som  Eksempel  paa  de  forskellige  R^nskaber,  jeg 
har  modtaget  og  har  at  arbejde  med  som  Grundlag  for  Studiet  af  vor 
Husførelse. 

Pensionatsregnskabet  er  fra  et  Pensionat  i  København.  Familien  be- 
stod af  4  Medlemmer,  der  boede  som  Regel  4  Pensionærer,  desuden  var 
der  nogle  Middagsgæster,  til  Tider  flere  og  til  andre  Tider  færre,  saa 
jeg  kan  ikke  faa  fuld  Besked  om  det  gennemsnitlige  Antal-  og  derfor 
heller  ikke  udregne  Værdien  af  den  enkelte  Persons  Kost.  Hver  Pen- 
sionær betalte  65  Kr.  om  Maaneden,  og  Husmoderen  opgiver,  at  hun 
flere  enkelte  Maaneder  udregnede,  hvad  der  medgik  til  Kosten  pr. 
Mand,  og  det  faldt  altid  mellem  31  og  33  Kr.  i  en  Maaned;  hun  be- 
regnede derfor  som  Helhed,  at  Kosten  repræsenterede  den  halve  Ud- 
gift, Husleje,  Lys,  Brændsel  og  Pigeløn  den  anden  Halvdel.  Dette  vil 
nogenlunde  stemme  med  Fordelingen  af  Udgifterne  i  et  bedre  stillet 
Middelstandshjem,  hvor  der  holdes  en  Pige  og  Familien  bebor  en  4 
Værelses  Lejlighed.  Paa  Grundlag  deraf  har  jeg  beregnet,  at  10  Per- 
soner har  levet  af  den  Mad,  som  har  kostet  3419  Kr.  91  Øre,  altsaa 
ca.  1  Kr.  daglig  til  Mands.  Udgiften  til  Vadsk  synes  ualmindelig  lille 
i  Forhold  til  de  øvrige  Udgifter,  men  dette  har  sin  Forklaring  i,  at 
Arbejdet  med  Vadsken  væsentlig  udførtes  af  Pigen  og  at  Udgiften  til 
Vadsk  kun  gælder  for  Familiens  Medlemmer,  hvorimod  Pensionærerne 
selv  betalte  deres  Vadsk,  som  blev  besørget  i  Byen. 

Jeg  har  fremsat  dette  Regnskab  og  Maanedsregnskabet  for  12  Familier 
mere  for  Formens  end  for  Indholdets  Skyld;  de  er  nemlig  ordnet  efter 
det  Skema  for  Husholdningsregnskab,  som  jeg  udsendte  1902  —  kun  at 
Vægt  og  Maal  ikke  overalt  er  tilføjede,  hvorfor  jeg  har  udeladt  det  i  dette 
Opgør.  Denne  Form  for  Regnskab  egner  sig  godt  som  Grundlag  for  Be- 
regning af  Kostens  Næringsindhold,  og  jeg  vil  derfor  anbefale  Husmødre 
at  benytte  den,  dersom  de  interessere  sig  for  at  faa  Besked  om,  hvor  meget 
af  hver  Slags  Fødemidler,  de  har  benyttet  i  et  Aar,  og  hvilket  Nærings- 
indhold disse  Fødemidler  har  givet.  Om  nogen  ønsker,  at  jeg  skal  udføre 
disse  Beregninger  for  dem,  saa  gør  jeg  det  gerne,  men  Forbruget  af 
den  enkelte  Vare  i  et  Aar  maa  være  sammentalt,  saa  jeg  har  Hoved- 
summerne  af  et  Aars  Forbrug  at  regne  med;  jeg  har  ikke  Tid  selv  at 
foretage  Sammentællingen.  Baade  Vægt  og  Pris  bedes  opgivet  saa  vidt 
muligt;  og  om  nogen,  som  benytter  min  Husholdningsregnskabsbog, 
ønsker,  at  jeg  skal  udregne  Næringsindholdet  af  de  benyttede  Føde- 
midler, saa  gør  jeg  det  ligeledes  gerne;  Husmoderen  kan,  naar  Aars- 
regnskabet  er  opgjort,  sende  mig  sin  Bog,  og  skal  da  faa  den  tilbage 
bilagt  med  Udregningen.    Disse  Beregninger  kan  selvfølgelig  ikke  være 

Maanedsregnskab  for  12  Familier, 


f  XA^:e^  «.: 

1      Kfl       J 

1                                              1 
Familiens  Medlemmer 

1 
lait 

1 

Beregnet  sojn 

Kostdage  for 

en  voksen 

Person 

Udgift 
Person  i 

for  en 

Udgift  til  iviaaen 

Mænd 

Kvinder 

Børn 

en  Dag 

Kr. 

0. 

Kost- 
dage 

Kost- 
dage 

Kost- 
dage 

Kost-  ' 
dage 

Kost- 
dage 

Kr. 

0. 

1 

39 

03 

'      28 

28          196 

252 

196 

n 

20 

2 

25 

75 

» 

62 

62    1 

62 

w 

43 

3 

57 

35 

30 

90 

120 

120 

*> 

48 

4 

126 

82 

93 

93            93 

279 

248 

»» 

50 

5 

46 

50 

30 

30 

60 

120    , 

90 

n 

52 

6 

45           72 

30 

45 

» 

75 

75     , 

»» 

60 

7 

100 

» 

1 

n 

155 

155    , 

155 

» 

64 

8 

120 

y* 

31 

r 

93            62 

186    , 

155      , 

» 

77 

9 

133 

n 

60 

60            90 

210 

180 

» 

70 

10 

112 

56 

30 

60     ,       60 

150    ' 

120     , 

» 

90 

11 

64 

05 

30 

30            30 

90 

75 

"           1 

85 

12 

135 

» 

62 

62 

^ 

124    1 

1 

124      i 

1 

1         ; 

09 

Jeg  har  her  fremsat  12  Maanedsregnskaber  for  at  give  et  Begreb  om,  hvor  for- 
skelligt Forbruget  til  Husholdningen  kan  falde  hos  de  forskellige  Familier.  Nr.  1  er 
en  Arbejderfamilie  paa  Frederiksberg;  enhver  vil  kunne  se,  at  Familien  har  sultet;  og 
dog  svarer  dette  Forbrug  til  en  Aarsindtægt  af  ca.  1000  Kr.  Foruden  de  39  Kr.  03  Øre 
til  Mad  har  Familien  brugt  9  Kr.  34  Øre  til  Lys  og  Brændsel  og  20  Kr.  til  Husleje, 
hvilket  bliver  ialt  68  Kr.  37  Øre  for  en  Maaned,  tilmed  Aarets  korteste  Maaned;  dette 
svarer  til  888  Kr.  81  Øre  om  Aaret.  Til  Klæder  og  Fodtøj,  Vadsk  og  andre  Smaa* 
udgifter  er  112  Kr.  aarlig  til  8  Mennesker  lavt  regnet,  og  saa  bliver  det  dog  1000  Kr. 
for  et  Aar,  hvilket  er  den  almindelige  Løn  for  Arbejdere  uden  særlig  Fagdannelse  her 
i  København  —  forudsat  at  de  ikke  gaar  arbejdsløse  en  Del  af  Tiden.  Nr.  2  er  to 
unge  Piger  i  en  Landsby;  de  øvrige  er  dels  fra  Aarhus  og  dels  fra  København.  Kun 
Familie  Nr.  1  har  sultet,  de  øvrige  har  faaet  Føden  saaledes,  som  de  i  Forhold  til  deres 
Arbejde  har  kunnet  være  tjent  med  det;  det  særligt  store  Forbrug  for  Familie  Nr.  12 
har  sin  Aarsag  dels  i  Sygdom  og  dels  i  særlig  strengt  Arbejde. 

I  alle  Tilfælde  gælder  Beregningen  kun  Maden,  der  er  intet  regnet  for  Lys  og 
Brændsel  eller  Vadsk  og  Rengøring,  saa  den  opgivne  Sum  repræsenterer  ikke  Hus- 
holdningspengene, men  kun  den  Del  deraf,  som  er  benyttet  direkte  til  Fødevarer. 

Ligesom  jeg  her  har  beregnet  den  daglige  Udgift  for  én  Persons  Kost  i  hver  af  de 
12  Familier,  saaledes  har  jeg  i  min  Husholdningsregnskabsbog  opstillet  et  Skema, 
hvorefter  Husmoderen  ved  hver  Maaneds  Slutning  kan  beregne  sit  Forbrug  pr.  Kost- 
dag; hun  skulde  derved  kunne  kontrollere  sit  Indkøb  og  lære  at  vælge  det,  som 
betaler  sig  bedst. 


Strengt  videnskabelig  rigtige,  ligesaalidt  som  Beregningerne  over  de  her 
fremsatte  Regnskaber  gør*  Fordring  paa  at  være  det,  men  derfor  kan 
de  godt  faa  praktisk  Betydning  for  os,  som  staar  for  Indkøbene  og  har 
den  Opgave  at  faa  Husholdningspengene  til  at  slaa  til. 

Det  kan  være,  at  den  Skala,  jeg  regner  med,  ligger  lidt  for  højt 
eller  lidt  for  lavt,  dog  nærmest  det  første;    men  naar  blot  alle  Hus- 

holdningsregnskabeme  beregnes  efter  samme  Skala,  saa  vil  Sammen- 
ligningen mellem  de  forskellige  Familiers  Forbrug  være  rigtig,  og  det 
er  egentlig  det,  som  for  Flertallet  af  Husmødre  har  økonomisk  Inter- 
esse. Nøjagtigt  førte  og  vel  specifiserede  Husholdningsregnskaber  kan 
desuden  blive  Genstand  for  en  videnskabelig  statistisk  Behandling,  men 
det  vil  kræve  mere  omfattende  Arbejde  og  grundigere  Studier,  end  en 
enkelt  Person  kan  udføre,  og  Arbejde  af  den  Art  tør  vel  næppe  heller 
for  Øjeblikket  gøre  Regning  paa  at  vinde  Forstaaelse  ud  over  en  gan- 
ske snever  Kreds;  dog  tror  jeg,  at  om  Husmødre  til  egen  Gavn  og 
Glæde  kan  komme  godt  i  Gang  med  et  Husholdningsregnskab,  der 
giver  Næringsindholdet  af  de  forbrugte  Fødevarer,  saa  vil  dette  prak- 
tiske Arbejde  forberede  Forstaaelsen  af  det  videnskabelige  Arbejde, 
som  før  eller  senere  maa  følge  efter. 

De  her  benyttede  Husholdningsregnskaber  er  alle  fra  Middelstands- 
hjem.  Der  er  Gaardmænds-,  Arbejder-,  Haandværker-,  Embeds-  og 
Bestillingsmændshjem  repræsenterede;  nogle  maa  udvise  den  mest 
nøjeregnede  Sparsommelighed  og  andre  har  det  forholdsvis  godt,  men 
ingen  af  dem  har  Raad  til  at  bruge  en  Smule  mere  end  nødvendigt. 
At  der  kun  er  et  lille  Forbrug  af  01,  Vin  og  anden  Spirituosa  turde 
ogsaa  være  et  Vidnesbyrd  om  en  fornuftig  Husførelse.  Vil  vi  se  lidt 
nøjere  paa  Resultatet  af  disse  Regnskaber,  saa  viser  det  sig,  at  For- 
bruget af  Fødemidler  fordeler  sig  omtrent  saaledes: 

Fra  Dyreriget.  Fra  Planteriget. 

Æggehvidestof  ....  60 — 70  Procent.  30 — 40  Procent. 

Fedtstof .   ca.  90      —  ca.  10      — 

Kulhydrat 4—11       —  88—96      — 

Pris 61—75      —  25—39      — 

Den  procentiske  Fordeling  af  Udgifterne  til  Fødemidler  fra  Dyre- 
og  Planteriget  staar  altsaa  omtrent  i  lige  Forhold  til  Forbruget  af 
Æggehvidestof  fra  Dyre-  og  Planteriget;  dette  er  ikke  at  undres  over, 
naar  man  ser,  at  Fedtforbruget  er  nogenlunde  konstant  med  90  Pro- 
cent fra  Dyre-  og  10  Procent  fra  Planteriget;  thi  Kulhydrat  er  i  For- 
hold til  Æggehvidestof  saa  billigt,  at  et  lidt  større  eller  mindre  Forbrug 
af  dette  ikke  faar  stor  Indflydelse  paa  den  procentiske  Fordeling  af 
Prisen. 

Mange  vilde  maaske  ønske,  at  jeg  havde  valgt  Regnskaber  fra  fattige 
Hjem  i  Stedet  for  fra  Middelstandshjem  til  Grundlag  for  disse  Bereg- 
ninger, og  det  kunde  ogsaa  i  flere  Henseender  haft  større  Interesse; 
men  Arbejdet  vilde  til  Gengæld  ogsaa  have  faldet  mig  betydelig  van- 
skeligere, da  jeg  saa  stadig  maatte  have  taget  Hensyn  til,  at  Hus- 
moderen ikke  frit  havde  valgt,  hvad  hun  mente  Familien  behøvede, 
men  altid  maatte  faa  en  bestemt  Sum  til  at  slaa  til,  enten  den  var 
tilstrækkelig   til   at   give  Familien  en  forsvarlig  Kost   eller   ej.     Dette 

Spørgsmaal  skal  jeg  senere  komme  tilbage  til;  jeg  har  en  Del  Stof 
liggende  til  Oplysning  om  denne  Del  af  dansk  Husførelse  og  haaber 
at  faa  mere,  men  naar  jeg  her  har  foretrukket  at  arbejde  med  For- 
bruget fra  Middelstandshjem,  saa  er  det,  fordi  jeg  anser  dette  nogen- 
lunde frit  valgte  Forbrug  for  normalt,  saa  det  omtrent  svarer  til,  hvad 
jævnt  arbejdende  og  jævnt  udviklede  Mennesker  her  til  Lands  spiser 
og  kan  være  tjent  med  at  leve  af. 


Juli. 


Danmark. 

„Norges"'  Undergang.  —  Roskildevalget  —  Ministertaler. 

I  den  første  Del  af  Juli  Maaned  optoges  al  Interesse  af  Efterretningen 
om,  at  det  danske  Udvandrerskib  „Norge''  var  gaaet  under,  og  at  kun  150 
var  frelst  af  de  800  Mennesker,  der  havde  været  om  Bord.  Bekymrede 
spurgte  Folk  sig  selv,  hvorfor  Ulykken  Gang  efter  Gang  rammer  de  danske 
Amerikafarere.  Rimeligvis  gaar  det  dog  ikke  mere  ud  over  disse  end  over 
andre  Landes  Skibe,  der  sejler  under  lignende  Forhold;  naar  vi  har  det 
Indtryk,  skyldes  det  sandsynligvis  kun,  at  vi  lægger  mere  Mærke  til  det, 
naar  det  er  danske  Skibe,  det  gaar  galt.  Men  lige  meget  enten  Uheldene 
er  forholdsvis  faa  eller  forholdsvis  mange.  Vist  er  det,  at  de  er  saa  talnge, 
at  der  er  Grund  til  den  nøjeste  Prøvelse  af  Aarsagerne  og  til  at  træffe  de 
strengest  mulige  Sikkerhedsforanstaltninger.  Det  var  derfor  med  fuldeste 
Ret,  at  det  vakte  megen  Uvilje  og  skarp  Kritik,  baade  at  „Det  forenede 
Dampskibsselskab''  gjorde  sit  yderste  for  at  hindre,  at  Skibets  Mandskab 
fik  Lejlighed  til  at  udtale  sig  overfor  Pressen  om  Ulykken,  og  at  „Sø-  og 
Handelsretten"  besluttede,  at  Forhørene  i  denne  Sag  skulde  holdes  for 
lukkede  Døre,  og  at  Pressen  skulde  nøjes  med  at  faa  tilstillet  et  Referat. 
Denne  Beslutning  er  i  høj  Grad  beklagelig.  Den  menneskelige  Ret- 
færdighed er  nu  en  Gang  skrøbelig,  selv  om  dens  Udøvere  er  de  bedst 
mulige.  Og  det  bedste  Middel  mod  Fejlgreb  er  og  bHver  fuld  Offentlighed. 
Vi  har  kun  lidt  af  denne  i  dansk  Retspleje;  des  mere  urimeligt  er  det, 
naar  den  indskrænkes,  hvor  det  ikke  er  fornødent  efter  Lovreglerne.  Og 
netop  i  dette  Tilfælde  burde  det  ikke  være  sket. 

Hovedsagen  er  jo  i  et  saadant  Tilfælde  at  Publikum  faar  ordenlig  Rede  paa, 
hvad  der  er  sket.  Enhver  vil  ønske,  at  der  ikke  maa  kunne  paavises  nogen 
Forsømmelse  af  Selskab,  Kaptajn  eller  Mandskab,  som  gør  det  nødvendigt  at 
anvende  Straf.  Efter  det  Indtryk,  de  hidtil  offentliggjorte  Referater  giver,  er 
der  heller  ingen  Grund  til  at  tro  det.  Men  derimod  synes  det  unægteligt,  at  der 
har  hersket  en  ikke  helt  ringe  Uorden  og  en  altfor  vidtdreven  Sparsommelig- 
hedssans,  naar  det  gjaldt  „Norges"  Redningsmateriel.  Her  bør  Publikum  have 
fuld  Besked,  langt  mere  end  Forhørene  giver.  Det  man  kunne  sammenligne, 
det  som  fandtes,  baade  med  Lovens  Krav  og  med  de  Krav,  som  det  vil 
være  rimeligt  at  stille.  Har  Lovens  Bestemmelser  ikke  været  strengt 
overholdte,  saa  bør  der  skabes  en  virksommere  Kontrol,  ikke  blot  nu 
medens  Myndighederne,  —  især  de  norske,  —  er  opskræmte,  men  ogsaa  i 

Fremtiden.  Og  er  der  i  Loven  selv,  som  det  synes,  taget  alt  for  store  øko- 
nomiske Hensyn  og  lagt  alt  for  lidt  Vægt  paa  Passagerernes  og  Mandskabets 
Sikkerhed,  saa  bør  Loven  ændres.  Det  gælder  her  for  mange  Menneskeliv, 
til  at  det  kan  forsvares  at  slaa  af  paa  Fordringerne  af  Frygt  for,  at  disse 
skal  vanskeliggøre  det  for  det  danske  Selskab  at  konkurrere  med  fremmede 
Selskaber.  Og  sandsynligt  er  det  endda,  at  noget  mindre  Sparsommelighed, 
naar  det  gælder  Redningsmateriellet,  vilde  være  en  Fordel  i  Konkurrencen, 
fordi  Folk  da  med  større  Tryghed  vilde  sejle  med  de  danske  Amerika- 
farere.  — 

Den   20.  Juli  var  der  Folketingsvalg  i   Roskilde.     Venstres   Kan- 
didat, Gaardejer  Rasmussen,  Taagerup,  valgtes.     Stemmetallene  var: 

1903  .  1904 

Venstre 1344  1124 

Socialdemokraterne 863  1009 

Højre 942  983 

Venstres  Kandidat  var  ikke  heldig.  Han  udtalte  sig  vagt  og  forbeholdent; 
han  var  nok  mod  Fæstningen,  men  han  forbeholdt  sig  at  lade  sig  omvende. 
Derimod  var  han  meget  glad  ved  Skattelovene.  Kort  sagt,  man  fik  det 
Indtryk,  at  han  hørte  til  paa  Partiets  mest  moderate  Fløj.  Over  200  af  de 
Venstrevælgere,  der  i  Fjor  stemte  paa  Rosleff,  kunde  derfor  heller  ikke 
bekvemme  sig  til  at  stemme  paa  ham.  En  Del  af  disse  har  stemt  paa 
Socialdemokraternes  Kandidat,  der  saaledes  er  naaet  Sejren  nær  med  de 
bedste  Udsigter  for  næste  Gang.  Højre  har  haft  lidt  Fremgang.  Der  er 
i  det  hele  et  vist  Liv  i  Højre  for  Tiden;  der  holdes  Højremøder  rundt  om 
under  ikke  ringe  Tilslutning  og  under  haabefuld  Stemning;  Højretaleme 
har  igen  faaet  noget  at  sige,  som  i  al  Fald  tilfredsstiller  deres  Vælgere. 
Fremgangen  bliver  dog  neppe  stor;  i  Roskilde  er  den  kun  41  Stemmer; 
for  9  Aar  siden  var  Højres  Stemmetal  i  denne  Kreds  339  Stemmer  højere 
end  nu.  Partiet  hæver  sig  lidt  over  det  Minimum,  det  var  bragt  ned  til 
i  de  sidste  Aar  før  Systemskiftet;  det  er  alt.  Og  mere  vil  det  vanskelig 
blive,  saa  længe  Højre  har  Landstinget 'forlods;  med  Særvalgret  til  det  ene 
Ting,  faar  man  ikke  let  den  almindelige  Valgrets  Vælgere  med  sig.  Den 
Svaghed,  som  dette  medfører  for  Partiet,  formindskes  vel  i  Øjeblikket  en  Del, 
fordi  Ministeriet  ved  den  Politik,  dets  Flertal  har  ført  i  Vinter,  har  dækket 
Landstinget  og  gjort  sig  selv  til  Skive  for  de  Angreb,  der  under  naturlige 
Forhold  vilde  ramme  de  Højstbeskattedes  Ting.  Men  Svagheden  er  og 
bliver  der  alligevel.  Den  hindrer  og  vil  blive  ved  at  hindre,  at  der  af  det 
gamle  Højre  kan  vokse  et  nyt  Parti  op  med  Mulighed  for  at  kæmpe  om 
Flertallet  i  Folketinget.  — 

Opmærksomheden  for  Roskildevalget  druknede  i  den  Interesse,  som 
Indenrigsministeren  omtrent  samtidig  vakte  ved  sin  Tale  om  Mini- 
steriets Afgang.  Hr.  Enevold  Sørensen  klagede  i  denne  Tale  stærkt 
over  Uroen  i  Venstre;  han  tillagde  den  saa  stor  Betydning,  at  han  er- 
klærede, „at  nu  er  Tiden  vistnok  kommet,  da  Ministeriet  bør  tage  under 
den  nøjeste  Overvejelse,  om  det  ikke  bedst  fremmer  Venstres  Sammenhold 
og  Venstres  Selvstændighed  ved  at  træde  tilbage". 

Det  skinnede  dog  igennem  allerede  i  Indenrigsministerens  Tale,  at  han 
ikke  troede  stort  paa,  at  en  saadan  Tilbagetræden  vilde  finde  Sted.  Og 
Justitsministeren  har  siden  i  en  Tale  ved  Næstved  vist,  at  han  ingen- 
lunde tænker  sig,  at  der  vilde  blive  noget  af  det.    Ogsaa  han  kunde  vel  tænke 

sig  den  skæbnesvangre  Overvejelse;  han  stillede  Betingelser  for  at  blive; 
der  skulde  skabes  Ro  og  Lydighed  i  Partiet,   „Rebellerne''  skulde  under-      I 
kaste  sig  eller  sættes  ud.    Men  han  stolede  trygt  paa,  at  disse  Betingelser 
vilde. blive  opfyldt. 

Hr.  Alberti  turde  dog  her  være  altfor  forhaabningsfuld.  Det  er  ikke 
troligt,  at  det  lykkes  at  tæmme  de  opsætsige  paa  Rigsdagen;  Hr.  Slengerik 
har  allerede  ladet  Justitsministeren  vide,  at  de  store  Ord  skræmmede  ham 
ikke.  Og  sætte  de  urolige  ud!  Partiets  Flertal  betænker  sig  nok  baade 
to  og  tre  og  fire  Gange  derpaa.  Det  vilde  jo  blot  betyde  en  Deling  af 
Venstre  i  et  moderat  og  et  radikalt  Venstre.  Noget  saadant  har  vi  haft 
nogle  Gange  før.  Hver  Gang  begyndte  de  Moderate  som  en  statelig 
Styrke  overfor  det  radikale  Mindretal,  men  det  moderate  Flertal  holdt  kun  til 
en  Valgdag  eller  to.  Sidste  Gang  var  det  i  1890.  Da  sejrede  de  Moderate 
stort  ved  det  første  Valg  derefter  i  1 892 ;  39  Mand  stærkt  dannede  Partiet 
sammen  med  Højre  et  stolt  Flertal  i  Folketinget.  3  Aar  efter  var  den 
Herlighed  forbi,  ,og  nu  er  der  12  tilbage.  Det  er  den  samme  Skæbne, 
Venstrereformpartiet  har  Udsigt  til,  om  det  følger  Hr.  Albertis  gode  Raad 
om  Udsmidning  af  de  radikale. 

Og  selv  om  det  yderst  usandsynlige  lykkedes ;  selv  om  han  fik  det  hele 
Rigsdagsparti  til  at  marchere  i  underdanig  Tavshed  som  et  Elitekompagni 
i  Hælene  paa  ham  og  Hr.  Madsen,  hvad  vilde  det  saa  hjælpe?  Uroen 
findes  i  Ministeriet  og  i  Rigsdagen,  men  først  og  sidst  blandt  Vælgerne. 
Og  dér  lader  den  sig  ikke  standse  ved  Trusler  om  Ministeriets  Afgang. 

Det  rette  Middel  til  at  standse  den  Gæring,  der  nu  er  i  Vælgernes 
Sind,  vil  være  at  lade  Krigsministeren  gaa.  Derved  vil  Parlamentarismens 
Krav  ske  Fyldest.  Det  er  en  parlamentarisk  Besynderlighed,  som  det  vist- 
nok har  været  forbeholdt  Danmark  at  give  det  første  Eksempel  paa,  at 
have  en  Minister  siddende,  der  ubekymret  tilbringer  sin  Sommerferie  med 
at  agitere  for  den  konservative  Oppositions  Program  i  det  vigtigste  Strids- 
spørgsmaal,  der  er  Partierne  imellem.  Derimod  er  det  god  parlamentarisk 
Sæd  at  lade  en  Minister  gaa,  naar  det  viser  sig,  at  han  er  i  Uoverens- 
stemmelse med  det  Parti,  hvoraf  Ministeriet  er  udgaaet.  I  ethvert  parlamen- 
tarisk styret  Land  er  Eksemplerne'  derpaa  mangfoldige.  Gang  efter  Gang 
er  det  sket,  uden  at  det  samlede  Ministerium  derfor  er  forsvundet. 

Men  nægtes  kan  det  ikke,  at  Uroen  først  vilde  lægge  sig  helt,  og  Tryg- 
heden ganske  faa  Overtaget  i  danske  Venstrevælgeres  Sind,  om  Hr.  Madsen 
fulgtes  af  Hr.  Alberti.  Situationen  opfordrer  dertil.  Naar  Prygleloven  gaar 
til  Bunds  og  den  kække  Udsmidningstale  viser  sig  at  være  tomt  Skryderi. 
naar  Venstres  Politik,  efter  Vælgernes  Vilje  og  de  fleste  Rigsdagsmænds 
Ønske,  atter  føres  en  god  Dagsmarsch  bort  fra  de  Frikonservative,  saa  er 
Hr.  Alberti  overflødig  i  Venstres  Ministerium.  Det  som  behøves  til  at 
skabe  Sammenhold  og  Tillid  i  Venstre  er  ikke  Ministeriets  Afgang  men 
dets  Omdannelse. 

Frankrig, 

Bestikkelsesaffæren.  —  Rigsdagsferie.  —  Bruddet  med  Paven,  —  Amtsraadsvalg. 

Bestikkelsesaffæren  endte  i  Ingenting.  Udvalgets  oppositionelle  Flertal 
sled  lige  til  Rigsdagsamlingens  Slutning  haardt  i  det  for  at  finde  noget,  der 
kunde  bruges  mod  Ministeriet.  Det  fandt  intet.  Saa  greb  det  til  den  Ud- 
vej at  foreslaa  Kamret  at  udtale  en  Beklagelse  af,  atCombes  havde  bragt 
Sagen  trem.     Mod  dette  satte  Regeringspartiet  en  Dagsorden,  der  billigede 


JuU 


623 


Combes'  Optræden  og  „brændemærkede"  Bagvadskerne.  Efter  en  livlig 
Forhandling  for  overfyldte  Tilhørerpladser  under  kvælende  Varme  sejrede 
Combes  med  306  Stemmer  mod  244.  Her.  som  ved  de  andre  Alstem- 
ninger,  der  gjaldt  Ministeriets  Eksistens,  viste  det  sig,  at  den  Del  af 
Regeringspartiet,  der  er  brudt  ud,  kun  udgør  20—30,  saa  Combes  stadig 
mønstrer  et  Flertal  paa  60  Stemmer. 

Før  Ferien  gjorde  Senatet  Kongregationsloven  færdig.  Det  er  da 
nu  forbudt  alle  Ordenerne  at  drive  Undervisning,  og  lidt  efter  lidt  lukkes 
deres  Skoler.  Straks  efter  Lovens  Udfærdigelse,  lod  Regeringen  2 — 3000 
af  dem  standse.  Det  er  dog  ikke  sandsynligt,  at  Udbyttet  deraf  bliver 
stort.  En  meget  betvdelig  Del  af  de  Skoler,  som  tidligere  var  lukkede,  er 
allerede  genopstaaede  som  private,  katolske  Skoler  med  noget  nær  de  samme 
Elever  som  før,  og  i  mange  Tilfælde  vil  det  vel  gaa  ligesaa  med  de  Skoter, 
det  nu  er  gaaet  ud  over. 


1  Deputeretkamret  vedtoges  Loven  om  Overgang  til  toaartg  Tjeneste- 
tid, men  med  en  betydelig  Indskrænkning  af  Indkaldelsesperiodeme  og  med 
Forbud  mod,  at  ORicerer  anvender  deres  Oppassere  til  deres  private  Op- 
vartning, saa  Loven  maa  tilbage  til  Senatet  til  ny  Drøftelse.  Endelig 
blev  det  Udvalg,  der  forhandler  om  Alderdomsunderstøttelsestoven 
færdig  med  sine  Arbejder;  efter  dets  Forslag  skal  Staten  aarlig  anvende 
80  Millioner  Frcs.  dertil. 

Saa  kom  midt  i  Juli  Rigsdags  ferien.  Den  var  længselsfuldt  ventet  baade 
af  Rigsdagsmænd  og  Ministre.  Fransk  Rigsdagsliv  er  ikke  altid  Spøg,  i 
hvert  Fald  ikke  i  Som mermaan ederne  i  30°'5  Varme.  Møderne  er  lange 
og  anstrængende,  tit  to  om  Dagen,  og  især  gaar  det  ud  over  Ministrene, 
der  maa  være  til  Stede  det  meste  af  Tiden,  og  som  stadig  maa  være  rede 
til  at  afelaa  nye  Angreb,  der  gælder  Ministeriets  Eksistens.  Men  i  Aar 
har  Ministrene  end  ikke  faaet  Ro  i  Ferien.  Aldrig  saa  snart  var  Rigs- 
dagen sendt  hjem,  før  der  rejste  sig  et  Spørgsmaal  af  den  mest  ind- 
gribende Betydning,  som  lagde  Beslag  paa  al  Ministeriets  Energi.  Det  var 
intet  ringere  end   et   Brud   med  Paven,  der  næsten  nødvendig  maa  munde 

ud  i  Konkordatets  Ophævelse.  Konkordatet  er  sluttet  i  1801  mellem 
Napoleon  og  Paven.  Det  giver  Staten  en  meget  stor  Magt  over  Kirken. 
Den  franske  Regering  udnævner  Bisperne;  Paven  maa  nøjes  med  at  tildele 
dem,  som  Regeringen  har  udnævnt,  den  gejstlige  Myndighed.  Bisperne  maa 
ikke  uden  Regeringens  Tilladelse  forlade  deres  Stift,  de  maa  ikke  uden 
dens  Samtykke  udsende  nogen  Art  af  Buller  o.  s.  v.  Præsterne  udnævnes 
af  Bisperne  men  skal,  fer  de  kan  tiltræde,  anerkendes  af  Regeringen.  De 
lønnes  af  Staten,  særdeles  beskedent  med  1000  til  1500  Frcs.  aarlig,  medens 
Bisperne  faar   10,000  og  Erkebisperne  15,000. 

Nu  hændte  det,  at  Paven  gav  to  Bisper  Ordre  til  at  komme  til  Rom 
for  al  aflægge  Regnskab  for  deres  Handlinger.  De  var  beskyldte  for  at 
være  af  et  altfor  verdsligt  Sindelag;  om  den  ene  hed  det  endog,  at  han 


var  Frimurer.  Regeringen  forbød  i  Overensstemmelse  med  Konkordatet 
Bisperne  at  rejse  og  krævede,  at  Paven  skulde  tage  sine  Ordrer  tilbage. 
Han  nægtede  det;  den  ene  Bisp  rejste,  den  anden  blev.  Regeringen  er- 
klærede da,  at  Pavens  Optræden  var  et  Brud  paa  Konkordatet  og  afbrød  de 
sidste  Rester  af  den  diplomatiske  Forbindelse  med  Paven.  Dermed  er 
Kampen  i  fuld  Gang;  de  Franskmænd,  som  kræver,  at  al  Forbindelse  mellem 
Stat  og  Kirke  skal  hæves,  har  faaet  en  ypperlig  Lejlighed  til  at  fere  deres 
Vilje  igennem.  Der  er  al  mulig  Grund  til  at  haabe,  at  det  skal  lykkes 
uden  ah  for  hvasse  Sammenstød,  og  at  der  da  maa  Hndes  saadanne 
Former  for  Forholdet  mellem  den  franske  Stat  og  den  katolske  Kirke,  at 
den  evindelige  Kirkestrid  kan  faa  Ende.  Bedst  vilde  det  være  for  begge 
Parter,  om  Kirken  kunde  bekvemme  sig  til  at  opgive  at  blande  sig  i  Politik, 
og  Staten  til  Gengæld  kunde  lade  Kirken  i  Fred  som  Frikirke,  men  der 
foresiaar  rimeligvis  haarde  Kampe,  før  man  naar  saa  vidt.  I  franske 
radikale  Kredse  er  Bevægelsen  mod  Kirken  stadig  voksende,  og  Pius  X 
og  hans  Raadgivere  synes  at  ville  føre  en  udfordrende  Kamppolitik. 

Umiddelbart  efter  dette  Brud   fandt  der  Valg  Sled  til  en  større  Del  af 

de  franske  Amtsraad.  Valget  gjaldt  c.  1500  Pladser  og  Regeringspartiets 
Flertal  blandt  Amtsraadsmedlemmerne  forøgedes  ved  dette  Valg  med  over  100 
Pladser.  Her  saa  lidt  som  ved  tidligere  Valg  under  Striden  mod  Kirken 
sporedes  noget  Tilbageslag  som  Følge  af  Regeringens  kraftige  Fremgangs- 
maade. 

England,  —  Holland.  —  Tyskland.  —  Nordamerika. 

I  England  fortsætter  Ministeriet  Balfour  sin  underlige  Skyggetilværelse. 
Juli  Maaned  bragte  to  nye  Valg  med  usædvanlig  klækkelige  Nederlag  for 
de  Konservative;  den  ene  af  Kredsene  beholdt  de  Liberale,  den  anden 
erobrede  de,  og  deres  Stemmetal  voksede  med  16 — 1700,  medens  de 
Konservatives  gik  ned  med  5 — 600.  I  Underhuset  bevarede  Ministeriet  sit 
Flertal  paa  40 — 80  Stemmer,  men  Lovarbejdet  gik  trægt,  under  sejg  Mod- 
stand af  de  Liberale  og  sløv  Støtte  af  Flertallet.  For  at  faa  det  nødvendige 
færdigt,  har  Regeringen  maattet  anvende  Afelutning  af  Debatten  mod  Opposi- 
tionens Ønske  et  Middel,  der  aldrig  er  velset  i  England.  Et  af  Møderne 
trak  ud  i  ikke  mindre  end  26  Timer.  En  ny  Vanskelighed  synes  skabt 
ved  Krigsminister  Forsters  nye  Hærforslag.  Det  gaar  ud  paa  For- 
mindskelse af  Hæren  og  finder  Tilslutning  blandt  de  Liberale  men  hæftig 
Modstand  hos  de  Konservative. 

Kriiger,  Transwaals  tidligere  Præsident,  døde  i  Juli. 

I  Holland  styrer  for  Tiden  et  udpræget  konservativt  Ministerium 
Kuyper.  Dette  har  Flertal  i  Hollands  Andetkammer  og  har  her,  trods 
hæftig  Protest  fra  Venstre,  gennemført  en  Lov,  der  begunstiger  de  kirkelige 
Universiteter  overfor  Statens  religiøst  farveløse  Universiteter.  Nu  har 
imidlertid  Førstekammer  med  27  Stemmer  mod  22  forkastet  denne  Lov. 
Ministeriet  har  svaret  med  at  opløse  Kamret.  Dette  Kammer  vælges  af 
Provins-  (o:  Amts-)  raadene. 

Der  havde  for  nylig  været  Valg  til  Provinsraadene,  og  disses  Udfald 
havde  været  et  saadant,  at  Regeringen  var  vis  paa  at  faa  Flertal  ved  en 
Opløsning.  Dette  er  da  ogsaa  naaet  ved  de  nye  Valg  i  Begyndelsen  uf 
August.  Ministeriet,  der  støtter  sig  til  de  konservative  Lutheranere  og 
Katolikeme,  har  dermed  fjernet  den  sidste  alvorlige  Hindring  for  dets 
reaktionære  Politik. 

I  Tyskland  er  efter  Mirbachskandalen  fulgt  en  Dom,  der  har  bevæget 
Sindene  ikke  mindre.  Efter  den  russiske  Regerings  Ønske  havde  den 
tyske  Regering  ladet  anlægge  Sag  mod  9  tyske  Undersaatter,  der  var  til- 
talte bl.  a.  for  at  bringe  revolutionære  Skrifter  ind  i  Rusland.  Processens 
Gang  viste,  at  Beskyldningerne  var  usandfærdige,  og  de  anklagede  fri- 
kendtes for  de  vigtigste  Anklagepunkter.  Men  noget  maatte  der  gøres  for 
at  tilfredsstille  Rusland,  og  6  af  dem  idømtes  da  2 — 3  Maaneders  Fængsel 
for  Deltagelse  i  hemmelige  Selskaber.  Dommen  har  vakt  stor  Harme 
i  Tyskland  i  alle  Kredse,  hvor  der  findes  en  Rest  af  Frisind,  baade  mod 
Regeringen,  der  rejste  Sagen,  og  mod  Domstolen. 

Den  demokratiske  Partikongres  i  Nordamerikas  forenede  Stater  samledes 
i  Juli  for  at  udse  sin  Kandidat  til  Præsidentpladsen.  Det  blev  en  anset 
Mand,  Overdommer  Parker,  en  maadeholden  og  rolig  Politiker,  der  hidtil 
ikke'  har  spillet  nogen  meget  fremtrædende  Rolle.  Før  Beslutningen  herom 
vedtoges  Partiets  Valgprogram.  Det  gaar  ud  paa  Nedsættelse  af  Toldsatserne, 
Formindskelse  af  Militærudgifterne  og  Modstand  mod  Kolonialpolitiken.  Der- 
imod opgav  man  at  tage  Stilling  til  det  gamle  omstridte  Spørgsmaal :  Indførelsen 

af  Sølvmøntfod.  Parker  erklærede  imidlertid  udtrykkelig,  at  han  var  Tilhænger 
af  Guldmøntfoden ;  alligevel  vedtog  Partikongressen  med  stort  Flertal  at  beholde 
ham  som  Kandidat.  Denne  Beslutning  anses  for  ensbetydende  med,  at  det 
demokratiske  Parti  nu  helt  har  opgivet  sin  haabløse  Tanke  om  Sølvmønt- 
foden. Det  har  vakt  en  Del  Uvilje  hos  den  tidligere  Præsidentkandidat 
Bryan  og  hans  nærmeste,  men  ogsaa  i  det  republikanske  Parti  er  der 
nogen  Uenighed.  Den  almindelige  Mening  er  dog,  at  Republikanerne  er 
nogenlunde  sikre  paa  at  gennemføre  Roosewelts  Valg. 

Rusland  og  Japan, 

Krigen,  —  Voldsregimentet  i  Finland.  —  Plehwes  Drab. 

Den  voldsomme  Krise,  som  det  vældige  russiske  Rige  for  Tiden  gennemgaar, 
antog  i  Juli  en  endnu  langt  skarpere  Karakter  end  hidtil.  Ovre  paa  Krigs- 
skuepladsen blev  Nederlagene  hyppigere,  mere  betydningsfulde  og  blodigere 
end  før.  Skridt  for  Skridt  rykkede  Japaneserne  frem.  Tusind  efter  Tusind 
af  de  russiske  Tropper  fandt  Døden.  Til  sidst  maatte  Russerne  rømme 
Niuschwang.  Og  samtidig  aabnede  Japaneserne  en  Række,  foreløbig 
dog  resultatløse,  Angreb  paa  Port  Arthur.  Et  halvt  Aar  igennem  har 
Krigsefterretningeme  nu  været  en  ensformig  Række  af  Beretninger  om 
Tab  og  Nederlag;  med  svimlende  Hast  vokser  Antallet  af  spildte  Menneske- 
liv og  Summen  af  bortødslede  Penge.  Forretningslivet  standser  i  Rusland, 
Arbejdsløsheden  antager  for  hver  Uge  et  mere  rædselsvækkende  Omfang. 
Det  russiske  Folk  faar  at  mærke,  hvad  Krig  er. 

Og  Gæringen  i  Folket  vokser.  Men  den  samler  sig  ikke  til  organiseret 
Modstand  mod  Magthaverne.  Den  bryder  ud  i  Attentater,  der  straffes 
med  raa  Grusomhed,  som  atter  hævnes  med  nye  Attentater.  Saaledes 
fulgte  efter  Bobrikoffis  Drab  nye  Voldshandlinger  i  Finland.  Schau- 
manns  Fader  førtes  til  Rusland,  et  Par  Universitetsprofessorer,  der  ikke 
var  lydige  nok,  ligesaa.  Kort  efter  vendtes  Opmærksomheden  mod  en 
anden  Del  af  Riget  ved  et  nyt  Drab;  denne  Gang  var  det  en  Guvernør 
i  Kaukasusegnen,  Døden  ramte.  Og  saa  fulgte  umiddelbart  derefter  det 
Bombeattentat,  der  dræbte  Plehwe.  Plehwe  var  i  de  sidste  Aar  blevet 
den  bærende  Kraft  i  det  russiske  Enevoldsregimente.  Et  godt  Hoved  og 
en  brutal  Natur,  overbevist  om  Nødvendigheden  af  at  gaa  haardt  til  Værks 
og  ganske  samvittighedsløs  i  Valget  af  Midler  gav  han  Tvangspolitiken  en 
længe  ukendt  Styrke.  Han  var  af  tysk  Slægt,  og  han  var  en  Type  paa 
en  prøjssisk  Bureaukrat-  og  Junkematur,  omplantet  til  et  Land,  "hvor  ingen 
gammel  Kultur  sætter  Grænser  for  dens  frie  Udfoldelse.  „En  Forening  af 
Nietsche  og  Underofficeren"  kalder  en  Forfatter  i  „L'Européen"  ham. 
Efterretningen  om  hans  Død  er  i  hele  det  frisindede  Rusland  og  i  nassten 
hele  den  øvrige  Verden  blevet  modtaget  med  en  Følelse  af  Lettelse.  Det 
gamle  Slagord  „Ruslands  Regeringsform  er  Tyranniet  mildnet  ved  Hersker- 
drab" genlyder  over  alt.  Selv  de,  som  mest  afskyr  alle  blodige  Midler, 
og  som  helt  har  faaet  Bugt  med  Gengældelsesinstinktet,  finder  i  hvert  Fald 
Drabsmandens  Handling  yderst  forklarlig. 

Midt  under  den  ydre  og  indre  Elendighed  har  Rusland  endda  været 
truet  af  endnu  større  Farer.  Efter  de  bestaaende  Aftaler  har  Russernes 
Sortehavsflaade  ikke  Ret  til  at  passere  Dardanellerne.  Men  Russerne  Kavde 
fundet  paa  den  Udvej  at  lade  Skibe  gaa  ud  af  Dardanellerne  som  Handels- 
skibe for  saa,  naar  de  var  ude,  at  omforme  dem  til  Krigsskibe.  En  stærk 
Flaade  kunde  de  dog  naturligvis  ikke  skabe  paa  denne  Maade,  og  det  viste  sig 

snart,  at  disse  Skibe  kun  var  dem  til  Besvær.  De  opbragte  et  engelsk  og 
et  tysk  Skib,  som  de  beskyldte  for  at  føre  Krigskontrebande.  Dette  vakte 
øjeblikkelig  en  Vredesstorm  i  England  og  ogsaa  fra  Tyskland  lød  skarp 
Protest  trods  Regeringens  russervenlige  Sindelag.  Den  engelske  Presse 
slog  Aliarm,  som  om  Krigen  stod  for  Døren,  og  Fastlandspressen  fulgte 
trolig  efter.  Der  er  noget  yderst  mistrøsiende  ved  at  se  Pressens  Hold- 
ning ved  saadanne  Lejligheder.  I  letsindig  Sensationslyst  skabes  gennem 
forhastede  Efterretninger  og  fraserig  Deklamation  den  ophidsede  Sinds- 
stemning, der  kan  bringe  de  styrende  til  at  tabe  Hovedet,  og  som  kan 
føre    til    Krig.     Paa    intet   Punkt    har    Pressen    et    større   Ansvar   og   paa 


D«n  Mvilllge  niuEike  Sg 


lom  en  uskrldig        Viser 


Omg.ne        Og   bliver  ir  diue   rart   Illbi(e 
til  sin  fredelige  Virksomhed. 

(Kliddendilsch). 


intet  Punkt  handler  Hovedmassen  af  den  uforsvarligere.  Denne  Gang 
fandtes  ingen  alvorlig  Fare.  Det  er  sandt,  at  Grænserne  for  men- 
neskelig Taabelighed,  naar  Krigsfeberen  har  forvirret  Hjærneme,  ligger 
meget  langt  ude.  Men  der  gives  dog  selv  i  saa  Fald  Grænser,  og  at 
Rusland  i  sin  nuværende  Stilling  uden  den  mest  tvingende  Grund  skulde 
kasie  sig  ind  i  en  Kamp  med  England,  det  var  for  umuligt.  For  at  give 
Krigsbebudelseme  en  vis  Rimelighed  har  man  sat  den  Tanke  i  Omløb,  at 
Rusland  skulde  ønske  at  skabe  en  almindelig  evropæisk  Krig.  Dette  er 
utænkeligt.  Rusland  vilde  under  en  saadan  have  alle  mod  sig,  ingen  med. 
End  ikke  Frankrig,  hvor  Stemningen  Dag  for  Dag  vender  sig  mere  mod 
Rusland.  Netop  ved  denne  Lejlighed  viste  den  ellers  russervenlige  Del 
af  den  franske  Presse  den  største  Kølighed,  og  Jaurés  udtalte  sig  i 
„l'Humanité"  særdeles  hvast  mod  Rusland.  Resultatet  blev  da,  som  det 
maaite  blive:  Rusland  gav  efter,  frigav  de  beslaglagte  Skibe  o.  s.  v,  — 

Med  næsten  samme  Ensformighed  som  Krigen  i  Østen  fonsættes  i 
Evropa  Afsluttelsen  af  Voldgifistraktater.  I  Juli  er  saadanne  sluttede 
mellem  England  og  Tyskland  vg  England  og  Sverige,  begge  af  lignende 
Indhold  som  den  fransk-engelske  Traktat. 


Odense  borgerlige  Skyttelaug. 

Af  Chr.  Villads  Christensen. 


Den  26.  Februar  i  Aar  var  det  200  Aarsdagen  for  Odense  borgerlige 
Skyttelaugs  Indstiftelse,  og  paa  værdig  og  passende  Maade  har  Lauget 
fejret  dette  Jubilæum  ved  Udgivelse  af  et  historisk  Mindeskrift.  Odenses 
to  Faghistorikere,  Provinsarkivar  Wad  og  Arkivassistent  Holger  Hansen 
har  gennempløjet  Protokoller  og  Dokumenter,  en  gammel  Skyttebroder,  der 
baade  kan  huske,  hvad  han  har  oplevet,  og  forstaar  at  skildre  det,  har 
stillet  sine  Optegnelser  til  Disposition,  et  stort  Antal  Portræter  af  heden- 
gangne og  nulevende  Brødre  er  bleven  samlet,  og  som  Resultat  af  alt  dette 
foreligger  en  smukt  udstyret  og  underholdende  Bog,  der  ikke  blot  fortæller 
selve  Skyttelaugets  snævrere  Historie,  men  tillige  giver  et  Miniaturbillede 
af  hele  Odense  Borgerskab,  som  det  har  levet  sit  Liv  gennem  de  200  Aar, 
og  som  det  er  for  Øjeblikket. 

Man  mærker  nemlig  gennem  hele  Bogen,  hvorledes  dette  gamle  Skytte- 
laug  ret  er  Borgernes  Kælebarn  og  Byens  Stolthed.  Og  alt  som  man 
læser  om  den  Trofasthed  mod  Traditionen  og  den  Respekt  for  det  fra 
Fædrene  nedarvede,  som  er  Skyttelaugets  bærende  Egenskab,  den  faste 
Grundvold  i  dets  200-aarige  Historie  —  saa  gaar  det  med  stedse  større 
Tydelighed  op  for  Læseren,  at  Fyens  Hovedstad  er  og  maa  være  en  af 
Konservatismens  fasteste  Borge.  Og  man  lægger'  Bogen  fra  sig  med  en 
tryg  Følelse  af,  at  selv  om  Verden  gaar  af  Led  paa  alle  andre  Kanter,  vil 
der  dog  være  eet  Sted,  hvor  det  gamle  holder,  —  og  det  er  i  Odense 
borgerlige  Skyttelaug. 

Et  enkelt  Træk  vil  vise,  hvor  trofast  man  her  vaager  over  Traditio- 
nerne. 

Til  ethvert  Skyttelaug  hører  der  jo  et  Par  Markører,  hvis  Bestilling  det 
er  at  vise  paa  Skiven,  hvor  Kuglerne  har  ramt.  Oprindelig  brugtes  dertil 
i  Odense  ganske  inferiøre  Personer,  som  bagefter  ved  Fællesspisningen 
tillige  gjorde  Tjeneste  som  Opvartere.  Men  saa  begyndte  der  en  stille 
Udvikling,  som  vi  vil  lade  Cand.  Hansen  fortælle  med  sine  egne  Ord: 

Stillingen  som  Markør,  der  fra  først  af  var  noget  underordnet,  har  haft  Tilbøje- 
lighed til  at  hæve  sig,  ligesom  flere  Stillinger  ved  Hæren  og  Kirken:  Ligesom  en 
Marskalk  ikke  mere  er  Hestepasser,  og  en  Klokker  ikke  ringer,  ligesom  en  Graver 
maaske  nu  aldrig  har  gjort  et  Spadestik,  saaledes  udfører  en  Markør  i  Skyttelavet  ikke 
mere  den  egentlige  Markørtjeneste,  men  lader  denne  besørge  af  andre,  medens  han 
selv  optræder  som  Vært  for  de  Skyttebrødre,  som  vil  besøge  ham  i  „Grotten". 

Nutildags  er  altsaa  Markørstillingen  i  Odense  Skyttelaug  en  særdeles 
fin  Bestilling  —  Pladserne  beklædes  i  Aar  af  Fabrikant  Harry  Dessau  og 
Vinhandler  A.  Th.  Møller.  Men  — !  Naar  Skydebrødrene  efter  vel  for- 
rettet Dagværk  samles  om- det  festlige  Bord,  maa  de  to  Markører  endnu 
staa  op  under  Spisningen  som  et  Minde  om  den  Tid,  da  de  forrettede 
Opvartertjeneste  ved  Bordet. 

Paa  den  Maade  vaager  Lauget  helt  igennem  over  de  rette  Traditioner, 
og  at  det  ikke  er  nogen  Spøg  at  røre  ved  dem,  fik  den  som  Politiker 
bekendte  Guldsmed  Emil  Christiansen  at  prøve,  da  han  i  1883,  som 
Oldermand  for  Lauget,  forsøgte  at  indføre  Reformer.  Til  Laugets  gamle 
Skikke  hørte  den,   at  naar  Skiveskydningen  var  endt,  blev  Skiven  overladt 

til  Byens  Smededrenge,  som  bar  den  i  Procession  foran  de  hjemvendende 
Skyttebrødre  ind  gennem  Vesterport.  6  af  de  største  og  stærkeste  Smede- 
drenge satte  Skuldrene  under  Skiven,  et  Par  af  deres  Kammerater  stod 
oven  paa  den,  og  rundt  omkring  dette  Optog  samledes  Byens  øvrig  Lære- 
drenge, alle  med  store  Knipler  i  Hænderne.  Udenfor  Raadhuset  gjorde 
Processionen  Holdt,  og  Læredrengene  modtog  her  Skyttebrødrene  med 
skyldig  Honnør,  som  bestod  i,  at  de  tærskede  løs  paa  Skiven  med  Stavene 
under  Afsyngelse  af  den  gamle  Skyttelaugsmelodi  med  Teksten:  „Grønærter 
og  saltet  Flæsk**.  Under  hele  dette  Indtog  brugte  Drengene  hensynsløst  deres 
Knipler  mod  enhver,  der  vovede  at  stille  sig  i  Vejen  for  dem,  og  i  hvert 
Fald  tidligere  var  det  et  særlig  kærkomment  Bytte  for  dem,  hvis  de  kunde 
faa  fat  paa  en  Mand  fra  Landet.  Skyttelaugsdagen  i  Odense  var  derfor 
den  Dag  i  Aaret,  da  de  fynske  Landboere  nødigst  besøgte  deres  Hoved- 
stad. 

Saa  var  det,  at  Guldsmed  Christiansen  i  1883  søgte  at  sætte  en 
Stopper  for  disse  Løjer.  Han  nægtede  Drengene  at  faa  Skiven  udleveret, 
og  i  det  Aar  blev  den  ikke  baaret  ind.  Men  der  rejste  sig  en  Storm  af 
Harme  over  den  hele  By,  høje  og  lave  fandt  hinanden  i  Protest  mod  dette 
revolutionære  Overgreb.  Vi  vil  lade  den  før  omtalte  gamle  Skyttebroder 
selv  fortælle  derom: 

Samme  Nat  blev  Skiven  i  al  Hemmelighed  bragt  op  i  Raadhussalen,  hvor  den  til 
Tonerne  af  Willumsens  udmærkede  Orkester  blev  baaret  rundt  i  Salen,  ikke  af  Smede- 
drenge,  men  af  djærve  Skyttebrødre.  Og  paa  Skiven  stod  Skyttelavets  da  endnu 
temmelig  unge  Digter  med  Glasset  i  Haanden  og  udbragte  et  Leve  for  det  gamle 
minderige  Skyttelav  og  dets  mange  ærværdige  Traditioner. 

Samme  Aar  var  Kunstmaleren,  Professor  C.  F.  Aagaard,  som  var  født  her  i  Odense, 
kommen  herover  fra  Kjøbenhavn,  dels  for  at  deltage  i  Skyttelavet  og  dels  for  at  tage 
en  Skitse  af  Processionen,  hvilken  han  senere  vilde  overføre  paa  Lærredet  og  mulig 
skænke  enten  til  Skyttelavet  eller  til  Museet.  Men  der  blev  ikke  noget  hverken  af  det 
ene  eller  det  andet.  Han  blev  saa  harmfuld  over  det  Brud,  der  var  sket  paa  Tradi- 
tionen, at  han  ikke  paa  nogen  Maade  vilde  deltage  i  Festen  paa  Raadhuset.  Ved 
Andendagsgildet  mødte  han  dog,  men  kun  for  at  lægge  Oldermandskabet  paa  Sinde,  at 
de  atter  maatte  optage  den  gamle  Skik  med  Skivens  Indbæring,  og  han  talte  saa 
inderligt  og  hjærteligt  om  det  Minde  han  havde  bevaret  fra  sine  Barndomsdage,  og  om 
hvorledes  han  med  Barnets  Fantasi  paa  sin  senere  Livsvandring  stadig  havde  set  for 
sit  Blik  det  skønne  Syn  fra  Barndomsaarene,  da  Danmarks  Ungdom,  selv  om  det  var 
Smededrenge,  i  den  skønne  Skærsommeraften  bar  den  lyse,  løvkransede  Skov  ind 
igennem  Byens  Gader.  Og  dette  og  mere  udtalte  han  paa  en  saa  gribende  Maade,  at 
ikke  en  eneste  havde  Mod  til  at'imødegaa  ham,  men  at  alle  følte  Rigtigheden  af,  at 
man  ikke  skal  bortkaste. det  fra  Fædrene  overleverede,  saalænge  det  ingen  Skade  for- 
volder. 

Og  Revolutionen  blev  kvalt.  Mæste  Aar  og  fremdeles  fik  Drengene 
Lov  til  at  bære  Skiven  ind.  — 

De  to  populæreste  Medlemmer  af  Lauget,  i  de  200  Aar  det  har 
bestaaet,  har  afgjort  været  Kong  Frederik  VII.  og  Borgmester  Koch.  Fre- 
derik VIL,  der  jo  var  som  skabt  til  at  være  Skyttebroder,  har  to  Gange 
baaret  det  grønne  Baand  som  Fuglekonge  i  Odense,  første  Gang  som  Kron- 
prins og  Fyns  Guvernør  i  1840,  senere  som  regerende  Konge  i  1862. 
Begge  Gange  havde  han  opnaaet  denne  Ære  ved  eget  Skud.  Det  er  da 
intet  Under,  at  Jubilæumsbogen  ofrer  mange  Sider  paa  at  beskrive  de 
Fester  og  referere  de  Taler,  som  ved  disse  celebre  Lejligheder  blev  holdt. 

—  Om  Konferensraad  Koch  lyder  fra  Odense  Skyttelav  det  enstemmige 
Vidnesbyrd,  at  han  rent  ud  har  været  Idealet  af  en  Præses.  Havde  han 
ved  sin  Myndighed  i  Byens  Raad  vakt  nogen  Misstemning  imod  sig,  saa 
kunde  han  som  Skyttelaugets  Præses  rigelig  vinde  Populariteten  ind  igen; 
det  vidste  han  selv,  og  han  benyttede  sig  deraf.  Og  man  forstaar  hildtvel 
den  Indflydelse,  han  ad  denne  Vej  kunde  erhverve  sig  over  Borgerskabet, 
naar  man  læser  følgende  Telegram,  som  han  i  1870,  da  han  som  Folke- 
tingsmand var  forhindret  fra  at  deltage  i  Skyttefesten,  sendte  fra  Kjøben- 
havn  hjem  til  den  By,  hvis  Politimester  han  dengang  var: 

Mine  Venner  og  Skyttebrødre  en  broderlig  Hilsen!  Paa  den  stolte  Dag,  da  Aar- 
hundreder  se  ned  paa  Eder  og  I  paa  Eders  Politimester,  var  han  gladest,  om  han  delte 
Eders  Frokost  og  Munterhed;  thi  ak!  hvad  er  Snapstinget  imod  Skytteteltet?  hvor 
findes  en  Konge  som  Eders  Konge?  eller  har  man  maaske  andensteds  Prinser  af 
Blyet  og  Markører,  der  tager  Højden  allerede  ved  Frokosten?  Jeg  drikker  Eders  Skaal 
mindst  3  Gange  i  Dag,  og  hvis  I  til  Gengæld  sæne  gamle  Odins  Stad  paa  den  anden 
Ende,  beder  jeg  mig  derom  underrettet,  dog  først  i  Morgen,  thi  i  Dag  er  jeg  ikke 
hjemme,  og  i  Morgen  er  det  for  silde  at  forhindre  det.    Leve  Skynelavet! 

Koch. 

Det  er  en  Behagelighed  ved  denne  Bog,  at  den  helt  igennem  er 
skrevet  i  en  fornøjelig  Tone,  som  de  allerede  anførte  Prøver  vil  være 
tilstrækkeligt  Vidnesbyrd  om.  Forfatterne  har  ikke  været  alt  for  imponerede 
af  deres  Opgave,  og  de  tager  ikke  dette  Skyttevæsen  med  større  Højtide- 
lighed, end  det  fortjener.  Til  Gengæld  har  de  benyttet  Lejligheden  til  at 
give  os  en  hel  Del  personalhistoriske  og  kulturhistoriske  Oplysninger,  som 
har  Interesse  ogsaa  udenfor  Odense.  Der  findes  Biografier  af  alle  Laugets 
Præses  lige  fra  1704,  og  Karakteristiker  af  dets  Digtere.  Der  findes 
en  kuriøs  Korrespondance  fra  Laugets  første  Aar,  da  Byens  Magistrat  for- 
gæves søgte  at  udvirke,  at  de  aarlige  Fuglekonger  fik  Skattefrihed  i  deres 
Regeringsaar;  da  Afslaget  endelig  kom  fra  Rentekammeret  i  1721,  benyt- 
tede Magistraten  Lejligheden  til  at  takke  og  fremdeles  rekommandere  sig 
udi  de  højgunstige  Herrers  høje  sædvanlige  Bevaagenhed.  Vi  faar  at  vide, 
at  i  al  sin  Konservatisme  var  det  gode  Skyttelaug  samtidig  saa  demokra- 
tisk, at  Skarpretteren  over  Fyns  Stift  kunde  være  Medlem  af  det  —  i 
1786  var  han  Skyttekonge.  Og  til  de  kulturhistoriske  Mserkværdigheder 
tør  vel  ogsaa  regnes,  at  der  i  Bogen  optræder  en  Kammerjunker,  som  til 
Fornavn  hedder  Constantinopolitanorumque.  — 

Odense  Skyttelaug  har  Ære  af,  at  det  med  denne  Bog  —  og  formo- 
dentlig ogsaa  med  en  ualmindelig  dundrende  Skyttefest  —  har  gjort  Honnør 
for  dets  gamle  Privilegiebrev  fra  Frederik  IV.s  Tid  —  „dette  for  Byens 
Borgerskab  umistelige  Dokument,  hvis  Original  ligger  til  Beskuelse  i  Pro- 
vinsarkivets Montre",  som  Arkivar  Wad  skriver  i  den  rette  Skyttelaugsstil. 
Forhaabenlig  kommer  der  en  Fortsættelse  af  Bogen  om  1 00  Aar,  naar  Lauget 
atter  holder  Jubilæum,  og  utvivlsomt  vil  vi  til  den  Tid  ligesom  nu  træffe 
Odense  borgerlige  Skyttelaug  som  den  trofaste  Bærer  af  Fortidens  Tradi- 
tioner, —  et  levende  Museum  for  alle  gammeldags  Skikke. 

Og  netop  derved  kan  det  gamle  Laug  vinde  en  stadig  fornyet  Eksistens- 
berettigelse i  Tidens  hurtige  Strøm. 

Det  danske  Folk  er  endelig  paa  .Vej  til  at  blive  et  alvorligt  Folk.  Et 
Folk  med  Ærbødighed  for  alt  ophøjet.  Med  blottet  Hoved  og  foldede 
Hænder.     Med  himmelvendte  Øjne  og  dydig  Forargelse. 

Saadan  som  et  Folk  bliver,  naar  der  times  det  noget  saa  højtideligt  som 
at  faa  et  Systemskifte. 

Det  giver  Ansvar,  og  med  Ansvaret  kommer  Alvoren. 

Thi  det  er  Sagen:  man  maa  være  meget  varsom  med  Systemskiftet; 
ellers  løber  det  sin  Vej  igen.  Det  er  nemlig  ikke  et  almindeligt  System- 
skifte, saadan  som  man  kender  det  fra  de  fremmede  Lande  —  nej,  det  er  et 
specielt  for  det  danske  Venstre  lavet  Systemskifte  af  en  meget  delikat  og 
ømfindtlig  Beskaffenhed.  Det  hele  beror  i  Virkeligheden  paa,  om  Folket 
kan  lade  være  at  le  af  det.  I  samme  Nu  der  bliver  lét  af  det  —  vips  er 
det  væk. 

Dette  er  altsaa  den  Prøve,  det  danske  Folk  er  blevet  sat  paa:  om  det, 
uden  at  blinke  i  Smilehullerne,  kan  omgaas  Systemskiftet  i  alle  dets  Ud- 
foldelser. Og  for  yderligere  at  vanskeliggøre  Prøven,  vedtoges  det,  at 
Højtideligheden  ogsaa  skulde  gælde  de  Personer,  der  kom  til  at  danne  det 
første  Venstre-Ministerium.  Andagten  udvidedes  til  at  omfatte  selve  Excel- 
lencerne. 

Naar  man  betænker  den  af  det  danske  Folk  gennem  et  langt  og  lystigt 
politisk  Liv  hæderligt  erhvervede  Sans  for  Komik  og  man  samtidig  holder 
sig  for  Øje  Ministeriet  baade  i  dets  Helhed  og  i  dets  enkelte  Dele,  da  vil 
man  forstaa  Betydningen  af  den  Alvors-Træning,  som  foregaar  saavel  i 
Pressen  som  fra  Talerstolene. 

Aa  Herregud,  at  Hørup  ikke  skulde  opleve  at  se  sig  selv  behandlet 
som  en  kgl.  Forsøgskanin!  At  det  ikke  skulde  times  ham  at  se  Vilh. 
Lassen  som  stræng  Irettesætter  af  Studentersamfundets  kaade  Radikalisme. 
At  han  ikke  skulde  høre  Alberti  og  Krigsminister  Madsen  tale  med  hellig 
Indignation  om,  hvordan  nogle  gavflabede  Urostiftere  nu  søgte  at  ødelægge 

Resultaterne  af  den  haardnakkede  Kamp,  „vi  gamle  Venstremænd  har 
ført  gennem  en  Menneskealder  for  at  skaffe  Folket  et  Systemskifte**.  Alberti, 
der  ofrede  sine  bedste  Manddomsaar  paa  at  udvikle  Radikalismen  i  Kjøge- 
kresen,  og  Madsen  der,  mens  han  hjalp  Bahnson  med  at  lave  Befæstninger 
i  Dyrehaven,  gik  og  drømte  Storhedsdrømme  om  Venstres  Sejr,  disse  to 
Veteraner  i  Frisindets  Armé  vil  ikke  taale,  at  man  undergraver  Tilliden 
til  deres  trofaste  Arbejde  for  at  føre  Venstres  Tanker  ud  i  Virkeligheden 
—  i  en  fuldført  Befæstning  og  en  læsterlig  Pryglelov. 

Hvem  kan  tvivle  om,  at  selv  Hørup,  Smilets  og  Ironiens  Mester,  vilde 
have  kapituleret  overfor  saa  hjærtevarm  en  Alvor,  —  saa  mandhaftig  en 
Appel  til  de  bedre  Følelser  i  det  danske  Folk? 

Nej,  sandelig  —  Tiden  er  ikke  til  Spas.  Grin  og  Kaadhed  har  vi  haft 
nok  af.  De  muntre  Dage,  da  vi  sloges  med  Højres  Ministre,  er  forbi. 
Højres  Ministre  ramlede  over  Ende,  det  ene  Hold  efter  det  andet,  de  gør 
ikke  flere  Ulykker.  Nu  fortsættes  deres  Livssager  af  Venstres  trofaste 
Ministre.  Nu  bygger  Madsen  Kjøbenhavns  Befæstning  og  Alberti  anlægger 
Ruslands  Presseprocesser.  Og  Husmændene  faar  Lov  at  yde  en  ny 
Skærv  til  Statshusholdningen.  Og  Landstinget  har  genvundet  sin  Indflydelse. 
Nu  har  vi  Systemskiftet  og  nu  gælder  det  om  at  bevare  det.  System- 
skiftet med  et  Folketing,  der  frem  for  alt  ikke  maa  kritisere  Ministrene; 
med  Ministre,  der  er  mest  optagne  af  at  smide  Folketingsmænd  ud  af 
Partiet;  og  ovenover  det  hele  Grev  Frijs.  Ingen  over  og  ingen  ved  Siden 
af.     Ganske  som  Hørup  havde  tænkt  sig  det. 

At  en  saadan  Guds  Velsignelse  af  et  Systemskifte  maa  behandles  med 
Værdighed  og  Alvor,  forstaar  man.  Ligesom  Enevold  Sørensen  er  det 
altid  lige  paa  Springet  til  at  gaa  sin  Vej,  naar  det  ikke  tages  alvorligt  nok. 

Selv  om  dette  altsaa  er  en  lys  og  lykkelig  Tid  for  det  danske  Folk, 
er  det  dog  ikke  nogen  helt  let  Tid.     Det  er  tillige  en  Prøvelsens  Tid. 

Saa  maa  vi  da  sige  Forsynet  Tak,  ikke  blot  for  Systemskiftet,  men 
ogsaa  for  de  Førere  og  Opdragere,  som  beskikkedes  os  til  at  retlede  os  i 
det.    Som  lærte  os  at  folde  Hænderne  over  Maven,  mens  det  klukker  i  den. 

Olsen. 

Kære  Kaja! 

Jeg  skriver  dette  Brev,  medens  en  mild,  stille  Fred  hviler  omkring 
mig,  hviler  i  mig.  Der  er  Tider.  Kaja,  hvor  det  er  skønt  leve.  Maanens 
Straaler  trænger  ind  i  mit  Værelse  og  blander  deres  Skin  med  det 
dæmpede  Lys,  der  straaler  fra  Lampen  paa  mit  Skrivebord;  udenfor 
tegner  Bjergene  deres  drømmende  Skygger  mod  den  stjernebesaaede 
Himmel.  Og  saaledes  bør  det  være;  Naturen  bør  være  klædt  til  Fest, 
naar  jeg  taler  om  Verona. 

Nu  forstaar  jeg  først  meget  af  alt  det,  der  er  hændt  mellem  Verona 
og  mig,  og  jeg  forstaar,  hvorfor  Verona  vilde,  at  Dmitrii  skulde  forlade 
Geneve,  den  Gang  de  rev  Vaabenskjoldet  ned,  eller  rettere  jeg  forstod  det 
i  Aftes  for  første  Gang,  da  jeg  var  hos  Sonja  og  hun  fortalte  om  Dmitrii. 

„De  tror,"  sagde  Sonja,  „at  Dmitrii  er  en  Person,  der  slet  intet  er 
værd;  jeg  kan  ikke  fortænke  Dem  deri;  hans  Opførsel  overfor  Verona 
maa  synes  mærkelig  og  lidet  mandig,  —  enten-eller;  enten  er  han 
hendes,  og  saa  bør  han  blive  hos  hende,  eller  ogsaa  holder  han  ikke 
af  hende,  og  saa  maa  han  bryde.  Men  jeg  skal  sige  Dem,  hvorfor  det 
har  været  umuligt  for  ham  at  bryde?  Saa  vil  De  forstaa,  at  Dmitrii 
er  et  Menneske,  der  vel  er  en  Kvindes  Kærlighed  værd. 

Hun  var  atten  Aar,  Verona.  Han  studerede  paa  det  kemiske  La- 
boratorium. Han  havde  kun  set  hende,  der  ogsaa  arbejdede  paa  La- 
boratoriet, nogle  faa  Gange,  kendte  hende  næppe.  Han  var  meget 
fattig;  han  spiste  paa  de  tarveligste  Spisehuse  inde  i  Byen,  og  han  var 
meget  daarligt  klædt.  Da  hændte  det,  at  der  blev  begaaet  en  Række 
Tyverier  fra  Anstalten.  En  Undersøgelse  blev  indledet,  og  da  han  var 
en  af  de  fattigste  Elever,  blev  han  anholdt  og  beskyldt  for  at  være 
Tyven.  Hvad  skulde  han  ellers  leve  af?  mente  Politiet.  Verona,  der 
aabenbart  har  været  meget  forelsket  i  Dmitrii,  satte  Himmel  og  Jord 
i  Bevægelse  for  hans  Skyld,  gik  til  Politiet  og  til  Regeringen.  Det 
lykkedes  hende  at  foa  hans  Uskyld  bevist,  og  saa  fik  hun  Lov  til  at 
besøge  ham  i  Fængslet  for  at  meddele  ham,  at  han  var  fri;  men  hun 
havde  vel  næppe  faaet  ham  frikendt,  havde  han  ikke  haft  saa  mange 
Venner,  og  havde  hans  Uskyldighed  ikke  været  saa  klar  som  Dagen; 
saa  enten  Verona  havde  været  eller  ikke  været,  var  han  blevet  frikendt 
alligevel.  —  Verona  kom  altsaa  til  ham  i  Fængslet,  og  hun  var  atten 
Aar,  og  Dmitrii  var  nedbøjet  og  ulykkelig.  —  Senere  saa  han,  at  han 
ikke  passede  til  hende;  men  Dmitriis  Hjærte  er  blødt  som  Vox,  og 
hun  har  været  hos  ham  i  Fængslet  .  .  . 

Maanens  Straaler  trænger  ind  til  mig;  lige  ind  i  mit  Hjærte,  og  der 
er  Fryd  derinde.  Verona!  Lilly!  Du  var  kun  atten  Aar,  da  Du  gik 
til  Dmitrii,  —  Du  kendte  ham  næppe  —  og  Du  gik  til  ham  i  Fængslet. 

Eiga. 

Kære  Eigil! 

Forfærdeligt!  Eigil,  stod  Du  ved  min  Side,  var  jeg  mere  rolig. 
Jeg  kan  intet  sanse  for  Smerter,  jeg  kan  ikke  samle  mine  Tanker,  saa 
forfærdelig,  saa  rentud  forfærdelig  er  denne  Dag. 

Slottet  Muravief  brænder,  Flammehavet  lyser  hver  en  Krog  op  i  mit 
Værelse.  Det  er,  som  om  alt  skælver  af  Angst.  Og  saa  den  uhy^elige 
Tuden,  Hunden  stiller  op  nede  i  Gaarden!  den  gaar  mig  gennem  Marv 
og  Ben;  selv  Katten  kryber  sammen  og  søger  Ly  under  min  Kjole. 

Hvordan  skal  jeg  begynde? 

Van  ja  var  lige  inde  i  Værelset  hos  mig  og  bad  mig  gaa  i  Seng; 
hun  siger,  jeg  er  syg,  at  det  er  forskrækkelig  koldt,  og  at  hun  nok 
skal  lede  Slukningsarbejdet;  men  mit  Legeme  gløder,  Eigil,  og  jeg  maa, 
maa  skrive  til  Dig.  Jeg  tror.  Guds  Vrede  raser  i  denne  Nat,  saadan 
som  Stormen  hyler,  og  som  Snefoget  tager  til. 

Hungersnøden  har  været  grufuld  i  den  sidste  Tid;  Bønderne  dør  i 
Hobetal  omkring  os;  jeg  tror,  de  er  blevet  vanvittige  af  Sult.  Jeg  har 
sendt  Forvalteren  til  Byen  for  at  købe  Proviant.  Vi  har  kun  et  Par 
Køer  tilbage,  og  dem  slagter  jeg  imorgen;  men  det  forslaar  saa  lidt. 
De  derovre  paa  den  forbandede  Boi^,  der  er  Flammernes  Rov,  har 
nægtet  at  give  Bønderne  Føde  hele  Sommeren  igennem  i  dette  skrække- 
lige Uaar.  I  denne  Nat  er  alt  Luernes  Bytte,  hele  Besætningen, 
Kornforraadet,  alt,  som  var  nok  til  at  føde  Egnens  Befolkning  et  Aar 
igennem,  alt  bræder  i  denne  grufulde  Nat. 

Grev  Muravief,  det  er  Dit  Værk,  Dit  forbryderiske  Værk!  Eigil, 
jeg  begynder  at  give  Dig  Ret:     Din  forfærdelige  Lære  er  sand. 

Bønderne  har  gjort  Oprør.  I  Eftermiddags  midt  i  sidste  Skoletime 
kom  de  anstigende  med  Koner  og  Børn,  et  grufuldt  Syn  af  navnløs 
Elendighed,  disse  pjaltede,  udhungrede  Stakler.  Langsomt,  men  sikken 
gik  de  mod  Slottet,  jeg  anede  Uraad,  afbrød  Undervisningen  og  ilede 
derop.  Ingen  af  Bønderne  lagde  mig  Hindring  i  Vejen;  dertil  holder 
de  for  meget  af  mig,  de  Stakler.  Jeg  saa,  at  det  ikke  kunde  nytte  at 
tale  til  dem  i  dette  Øjeblik,  jeg  kender  den  polske  og  russiske  Bonde, 
naar  de  har  besluttet  at  handle,  standser  intet  dem,  før  de  faar  deres 
retfærdige  Fordringer  opfyldt. 

Det  er  dog  forfærdeligt,  som  Stormen  tager  til.  Slottet  er  rednings- 
løst fortabt,  det  vil  brænde  ned  til  Grunden;  Du  faar  vente,  jeg  maa 
se,  om  Lugerne  er  lukkede  paa  Loftet,  ellers  blæser  Taget  af. 

Jeg  har  været  oppe  paa  Loftet;  alt  var  i  Orden,  men  jeg  er  saa 
urolig,  saa  skrækkelig  urolig.  Husker  Du,  Eigil,  hvor  Du  holder  af 
at  høre  Isen  bryde,  timevis  har  Du  og  jeg  lyttet  til  Musiken  fra  Isen, 
naar  den  bryder  i  Floden  tæt  herved;  —  men  jeg  ved  ikke,  den  er 
saa  uhyggelig  i  Aften,  den  Lyd.  Da  jeg  stod  oppe  paa  Loftet  og  lyttede, 
forekom  det  mig,  at  det  var  Ligklokkeme,  der  ringede  over  Rusland. 

Hvilken  Fryd,  Eigil,  ligger  der  ikke  i  de  Ord:  Ligklokkeme  ringer 
over  Rusland,  over  Czarens  Rige! 

Men  nu  kort;  det  er  sent,  og  der  er  meget  at  gøre  i  Nat,  Folkene 
trænger  til  en,  der  kan  lede  dem.  Jeg  gik  til  Grev  Muravief;  han  og 
Familie  var  ved  Middagsbordet,  Præsten  sad  i  Samtale  med  ham,  jeg 
traadte  ind,  afbrød  Samtalen  og  sagde  kort:  „Bønderne  kommer,  de 
stormer  Slottet,  hvis  der  ikke  bliver  taget  Forholdsregler  i  Tide."  Grev 
Muravief  blev  siddende  og  lo  haanligt.  „Tak,  højstærede  Frøken,  for 
Deres  Oplysninger;  hvad  mine  Bønder  tager  sig  for,  er  en  Sag  mellem 
dem  og  mig;  De  forstaar  mig,  der  er  ingen  Fare  for,  at  mine  Bønder 
sætter  sig  op  imod  deres  Herre  ..."  „Sætter  sig  op  imod  deres 
Herre,"  lyder  det  fra  Fruen,  „nej,  det  forbyde  Gud."  Jeg  ved  nok," 
fortsatte  Grev  Muravief,  „Tjeneren  har  meldt  mig,  at  de  har  faaet  for 
meget  at  drikke,  og  at  de  fulde  som  Svin  raver  op  imod  Slottet;  men 
der  er  heldigvis  Raad  for  den  Slags  Sager.  Tro  De  mig,  min  Frøken, 
jeg  ved  jo  nok,"  føjede  han  ondskabsfuldt  til,  „at  De,  min  højstærede 
Frøken,  er  om  jeg  saa  maa  sige,  paa  Bøndernes  Side!  Hvorfor  har 
Tjenerne  for  Resten  ikke  meldt  Dem?" 

Grev  Muravief  havde  næppe  sluttet,  før  en  Stenregn  fik  alle  til  at 
fere  op  fra  Bordet.  Grev  Muravief  raaber  rasende  til  Tjeneren:  „Har 
Du  ikke  sendt  Bud  efter  Kosakkerne,  Din  Hallunk?  Hvorfor  er  de 
ikke  kommet?"  „Deres  Højhed,"  stammer  Tjeneren  ynkelig,  „Folkene 
nægter  at  ride  til  Byen."  „Ah  saa,"  sagde  Grev  Muravief  og  gik  op 
og  ned  af  Gulvet  i  Raseri,  medens  Stenregnen  tog  til.  Hendes  Højhed 
og  Døtre  krøb  i  Ly  bag  en  Portiere.  En  Tjener  kom  farende:  „Bøn- 
derne har  stukket  Ild  paa  Laden;  —  ja  undskyld.  Deres  Højhed; 
bliver  den  Blæst  ved,  gaar  Slottet  op  i  Luer;  Bønderne  vil  myrde 
Greven,  jeg  har  ladet  alle  Døre  barrikadere;  men  det  er  kun  et  Tids- 
spørgsmaal,  saa  er  de  her,  her  i  Salen."  Pludselig  bliver  Greven  ydmyg, 
han  gaar  hen  til  mig:  „Kæreste  Frøken,  undskyld  min  Heftighed,  tal 
til  disse  Karle,  Bønder  vil  jeg  sige.  De  forstaar  dem  bedre  end  jeg, 
kæreste  Frøken,  De  kan  det,  frels  min  Hustru  og  mine  Børn."  Greven 
gør  en  Haandbevægelse  hen  mod  den  knælende  Gruppe,  og  Taarerne 
ruller  ned  ad  hans  Kinder. 

Eigil,  der  er  Øjeblikke,  hvor  Hjertets  Røst  taler,  kun  Hjertets  Røst; 
men  der  er  andre  Øjeblikke,  hvor  vi  kunde  ønske  aldrig  at  have  lyttet 
til  dets  Stemme. 

Jeg  bøjede  mit  Hoved  og  tænkte  mig  om,  og  da  var  det,  at  jeg  for 
første  Gang  helt  og  klart  forstod  disse  Ord:  giv  Masserne  Brød,  giv 
dem  det  uretfærdigt  ranede  Gods  tilbage,  giv  dem  deres  Ejendom,  hvis 
Du  vil  standse  Revolutionen.  Disse  Ord  stod  for  mig  i  al  deres  Klar- 
hed, medens  Porten  knagede  under  Slagene  af  Bøndernes  Plejle,  og 
Grevindens  og  Døtrenes  Hulken  blandede  sig  i  Larmen. 

„Hurtig,  Grev  Muravief,"  svarede  jeg,  her  jiytter  ikke  Ord,  her 
kræves  Handling;  ned  i  Forraadskamrene,  ned  i  Køkkenet,  kast  al 
Maden  ud  til  Folkene,  det  er  det  Svar,  De  skal  give." 

Greven  betænkte  sig  kun  et  Øjeblik-  Jeg  hørte  ham  mumle:    „Ko- 

sakkeme  kan  altsaa  ikke  være  her  i  Aften,*'  saa  gik  han  hen  til  mig  og 
sagde  barsk:  „Handl!''  „Kæreste  Frøken,"  føjede  han  indsmigrende  til. 

Du  kan  tro,  Ejgil,  det  varede  ikke  længe,  saa  havde  jeg  og  Tjenerne 
og  Pigerne  hentet  alt,  hvad  vi  kunde  skrabe  sammen  af  Fødemidler, 
—  og  det  er  en  utrolig  Mængde,  man  finder  i  en  saadan  Boi^  Dagen 
før  et  Gilde;  i  Morgen  skulde  der  have  været  en  stor  Fest  for  Egnens 
Adel.  Det  var  i  sidste  Øjeblik,  Døren  var  ved  at  give  efter.  Tjenerne 
lukkede  alle  Vinduerne  op  som  paa  Kommando,  og  ud  regnede  Skinker, 
Brød,  stegte  Duer,  Pølser,  alle  mulige  Fødemidler  lige  ind  i  den 
rasende  Hob. 

Virkningen  var  aldeles  ubeskrivelig.  I  det  vildeste  Haandgemæng 
sloges  de  ulykkelige  om  Maden;  ikke  en  tænkte  mere  paa  at  gøre 
ondt;  alt  Raseri  var  glemt.  En  Moder,  der  havde  et  lille  Barn  paa 
Armen,  greb  begærligt  et  Stykke  Steg  og  satte  sig  ned,  og  medens  hun 
flængede  i  Kødet  med  sine  Tænder,  knappede  hun  med  den  ene  Haand 
sin  Kjole  op  og  lagde  sit  Barn  til  Die. 

Det  var  baade  til  at  le  og  græde  over.  Jeg  lod  Porten  aabne  og 
traadte  ud  paa  Trappen;  alle  veg  til  Side.  „ Bønder, **  sagde  jeg,  „Grev 
Muravief  har  indset,  i  hvilken  ulykkelig  Tilstand  I  er;  i  Dag  vil  han 
lade  Eder  bespise,  og  naar  I  har  stillet  Eders  Sult  og  faaet  noget  med 
til  dem  derhjemme,  vil  I  saa  love  at  gaa  rolig  hjem?" 

„Gud  velsigne  Dig,  Frøken,"  kom  det  fra  Mængden. 

Men  Tiden  iler,  og  Luerne  fra  Slottet  slaar  gennem  Snetykningen; 
jeg  maa  skynde  mig  at  slutte.  Laden  var  alt  stukket  i  Brand,  og  lidet 
nyttede  det,  hvad  Bønderne  hjalp;  i  den  voldsomme  Storm  var  Slottets 
Skæbne  afgjort.     Først  brændte  Laderne,  Staldene  og  det  østre  Taam. 

Saa  snart  Grev  Muravief  saa,  at  der  ingen  Fare  var  for  hans  Liv, 
blev  han  en  anden.  I  heftige  Ord  bebrejdede  han  mig,  at  jeg  havde 
ladet  det  gaa  ud  over  alle  Fødevarerne:  man  kunde  have  talt  til  disse 
Bønder,  faaet  dem  væk  paa  billigere  Betingelser,  —  var  det  maaske 
nødvendigt  at  give  sligt  Pak  Strasburger- Leverpostej?  Da  nu  selve 
Slottet  begyndte  at  brænde,  og  Bønderne  fjernede  sig,  og  det  var 
umuligt  at  faa  Vand  fra  den  tilfrosne  Flod,  blev  han  aldeles  rasende. 
„Disse  forbandede  Bæster;  det  var  Frugten  af  disse  moderne  Anskuel- 
ser, —  han  skulde  —  ja  han  skulde." 

Hendes  Højhed  og  Døtrene  bleve  enige  om  sammen  med  Greven 
at  forlade  Slottet,  nu  da  der  ikke  var  mere  at  gøre,  og  lade  mig  og 
mine  Folk,  som  jeg  havde  sendt  til  Hjælp,  om  Resten.  Pengeskab  og 
Kostbarheder  blev  læssede  paa  nogle  Vogne,  der  var  reddede  fra  Ilden. 
Heste  stillede  jeg  til  Disposition  og  derpaa  kørte  Grev  Muravief  og 
Familie  henad  Mørkningen  til  Byen. 

Jeg  havde  laant  ham  og  hans  Hustru  min  Trojka;  men  ikke  et  Ord 
fik  jeg  til  Tak.  Jeg  ser  ham  rejse  sig  op  i  Trojkaen,  inden  den  gled 
ind  i  Snetykningen,  sætte  Hænderne  for  Munden  og  raabe'  ud  i  Natten: 

„I  Moi^en  kommer  Kosakkerne!" 

Ejgil,  det  er  forfærdeligt,  jeg  er  saa  ulykkelig!  Fader,  Du  som  er 
i  Himlen  —  aa  nej,  Ejgil,  jeg  kan  ikke  bede,  min  Barnetro  er  knust,  er 
brudt.  —  I  Moi^en  kommer  Kosakkerne,  Ejgil,  hører  Du :  Kosakkerne  ventes. 

Hvor  Isduren  lyder  sørgeligt  i  Nat!  Er  det  Ligklokkeme,  der 
ringer  over  Rusland? 

Kaja, 


Kære  Ejgil! 

Har  Du  nogensinde  holdt  af  mig,  saa  opfyld  den  Bøn,  jeg  har  til 
Dig:  rejs  herover,  saa  hurtig  Du  kan,  betænk  Dig  ikke.  Nu  da  Verona 
(^  Alexander  Dmitrii  har  fundet  hinanden,  og  Dine  Studier  er  endt  i 
Geneve,  er  der  ikke  længere  noget  at  nøle  efter;  kom  herover,  Ejgil, 
jeg  er  saa  forfærdelig  ene. 

Jeg  behøver  ikke  at  bede  Dig;  jeg  behøver  kun  at  beskrive  Dig 
Dagen  i  Dag;  saa  ved  jeg,  at  Du  snart  er  hos  mig.  Min  Pen  har  ikke 
Udtryk,  der  er  stærke  nok,  den  magter  saa  lidt  at  skildre  mine  Tan* 
ker;  men  kunde  denne  Gang  Sorgen  beaande  den,  saa  hver  Linie 
maatte  trænge  ind  i  Sjælen,  som  en  sleben  Dolk  i  Hjærtet,  kunde 
Sorgen  gøre,  hvad  Glæden  aldrig  har  formaaet!  — 

De  kom  ridende  i  Morges.  Som  en  Uvejrssky  kom  de  jagende 
over  Snemarkerne.  De  lignede  snarere  en  Flok  vilde  Dyr  end  en 
Skare  af  Ryttere,  som  de  svingede  Knutten  over  de  fraadende  Heste. 
Ret  ud  stod  Hestenes  Manker,  og  Rytterne  styrede  lige  mod  Lands- 
byen. Da  jeg  fra  mit  Vindue  saa  Rytterne  storme  over  Broen  og  hørte 
Hovslagene  give  Genlyd  i  Luften,  da  vidste  jeg,  at  nu  vilde  Muravief 
hævne  sig.  Jeg  ilede  derned  ad  en  Genvej  og  kom  lige  i  det  Øjeblik, 
da  de  som  vilde  Dyr  stormede  ind  mellem  Hytterne;  de  mest  men- 
neskelige var  Hestene,  der  stejlede  og  ikke  vilde  frem  over  de  skri- 
gende, halvnøgne  Børn,  som  legede  paa  Vejen. 

En  lille  Pige,  der  laa  i  en  Snedynge  og  legede,  rejste  sig  smilende 
og  ilede  dem  i  Møde;  det  var  umuligt  at  frelse  hende;  et  Øjeblik  efter 
laa  hun  blødende  i  den  hvide  Sne.  Det  lykkedes  mig  i  den  skrække- 
lige Tumult,  under  den  frygtelige  Graad  og  Jamren,  der  skar  gennem 
Morgenstunden,  at  faa  fat  i  min  lille  Russerinde,  der  sad  inde  i  en 
Hytte.  Bleg  og  tavs  sad  hun  paa  Kanten  af  et  Sengeleje  og  stirrede 
ud  for  sig.  Jeg  bønfaldt  hende  om  at  flygte,  at  skjule  sig  hos  mig; 
men  hun  vilde  ikke.  „Det  vil  kun  bringe  Dig  i  Fare,**  sagde  hun  til 
mig,  „og  Du  har  gjort  saa  meget  for  mig."  Hun  gav  mig  et  Brev  til 
sin  Kæreste  i  St.  Petersborg.  „Det  er  det  sidste."  sagde  hun,  og  hen- 
des Øjne  stod  ftilde  af  Taarer.  — 

Grev  Muravief  har  hævnet  sig.  Kosakkerne  drev  hele  Landsbyens 
Befolkning  ned  til  Pladsen  foran  Kirken,  og  imellem  dem  var  min 
Russerinde.  Da  Grev  Muruvief  var  ankommet,  blev  der  nedsat  en  Slags 
Standret.     Det  nyttede  ikke,  at  jeg  knælende  bønfaldt  ham  om  at  gaa 

frem  med  Mildhed,  at  jeg  mindede  ham  om,  at  jeg  havde  frelst  hans 
Liv;  han  var  og  blev  døv. 

Et  Par  Anklagere,  og  dem  findes  der  jo  altid  nok  af,  udpegede  De- 
monstranterne og  imellem  dem  min  lille  Russerinde. 

Aa  nej,  Ejgil,  jeg  troede  mig  stærk  nok  til  at  skildre  Dig  den  hele 
Udaad;  men  mine  Kræfter  svigter,  og  jeg  maa  fatte  mig  i  Korthed. 

De  blev  piskede,  tvungne  til  at  løbe  mellem  to  Rækker  Kosakker, 
der  svingede  Knutten.     Russerinden  var  den  sidste. 

De  klædte  hende  af,  og  hun  skred  frem  mellem  Kosakkerne  syn- 
gende en  russisk  Frihedssang.    Jeg  knælede  ned  og  bad  til  Gud. 

Da  hun  tre  Gange  var  løbet  mellem  Rækkerne,  blev  hun  vanvittig. 

Hun  begyndte  at  danse,  danse  med  vanvittige  Fagter,  og  saa  sang  hun  : 
„Sommeren  er  lys,  Sommeren  er  dejlig,  nu  danser  jeg  med  min  Kæreste.* 

Jeg  troede,  Ejgil,  at  Gud  havde  hørt  min  Bøn;  thi  Kosakkerne 
sænkede  Knutten,  og  en  af  dem  knælede  i  den  røde  Sne  og  græd. 

Da  blev  Grev  Muravief  aldeles  rasende,  ude  af  sig  selv;  med  knyt- 
tede Hænder  for  han  ind  paa  den  knælende  Kosak  og  gav  ham  Ordre 
til  at  fortsætte  med  Piskningen. 

Hun  var  saa  svag  den  lille,  at  hun  kun  evnede  at  gaa  Rækkerne  igen- 
nem en  Gang  til;  saa  sank  hun  om,  og  Kosakkerne  sænkede  for  anden 
Gang  Knutten;  hun  rejste  sig  halvt  op  med  lysende  Øjne,  og  saa  skreg 
hun:  „Tilgiv!"  Mere  kunde  jeg  ikke  holde  ud,  jeg  gik  hjem,  men 
uden  Tro  paa  Gud. 

Min  Tjener  fortalte  mig  for  lidt  siden,  at  Grev  Muravief  vild  af 
Forbitrelse  befalede,  at  Kosakkerne  skulde  tildele  Liget  det  idømte  Antal 
Pisk;  det  blev  bundet  til  en  Slæde  og  trukket  gennem  Rækkerne.  — 

Ejgil,  lov  mig  at  rejse  over  til  mig;  jeg  holder  det  ikke  længere 
ud;  jeg  synes,  at  jeg  er  ved  at  gaa  fra  Forstanden.  Hvor  her  er 
rædselsfuldt  uhyggeligt,  og  hvor  Stormen  hyler!  Snetykningen  er  saa 
tæt,  at  det  er  næsten  mørkt,  og  jeg  har  været  nødt  til  at  tænde  Lys, 
—  og  saa  den  Flod,  den  Flod!  Isduren  brøler  gennenl*^ Mørket,  aa 
saa  jamrende,  saa  sukkende  sørgeligt.  Tror  Du,  det  er  de  dødes 
Aander,  Martyrerne  der  klager? 

Hører  Du,  Ejgil,  det  er  Hævnskriget,  de  raaber  ud  over  Rusland, 
ud  over  Polen,  Hævnskriget,  de  brøler  ud  over  Jorden,  ud  over  Sam- 
fundet.    „Hævn,  Hævn!"     Det  er  Dødsklokkerne,  der  ringer. 

Gud,  hvis  Du  er  til,  —  hvis  Du  er  almægtig,  —  da  er  Du  den 
eneste  Forbryder,  den  eneste,  —  hører  Du,  —  den  eneste  Forbryder. 
Og  tal  ikke  til  mig  om  den  frie  Vilje.  Gud,  slog  der  et  Menneske- 
hjerte i  Dig,  kun  et  Menneskehjerte,  da  haanede  Du  ikke  saa  blodig 
de  ulykkelige. 

Hvad  var  det  Ejgil?    Sang  det  gennem  Snetaagen? 

Er  det  Isduren,  der  synger,  eller  er  det  her,  her  inde  i  mig  selv? 

Er  det  Vera,  Russerinden?  Hører  Du,  Ejgil,  det  er  hende,  der 
synger  gennem  Stormen:     „Tilgiv,  Tilgiv!" 


Fra  den  revolutionære  Studenterverden  i  Geneve  639 

Gud,  om  Du  er  til,  jeg  vil  hævne  mig  paa  Dig;  for  hver  Gang  Du 
gør  ondt,  vil  jeg  gøre  godt,  indtil  Du  græder  i  Din  Himmel  af  Skam. 

Isduren,  Ejgil,  det  er  Veras  Stemme:  tilgiv!  —  Men  jeg  maa  tage 
mig  sammen.  Til  Lykke,  Ejgil,  til  Lykke,  nu  er  Verona  lykkelig,  og 
jeg  ved,  at  saa  er  Du  det  ogsaa.  Hils  hende,  hils  Dmitrii,  hils  Sonja, 
hils  dem  alle.   Men  kom,  rejs  til  mig,  jeg  er  saa  angst  for  at  være  ene. 

Og  naar  Du  kommer  herover,  og  Du  sidder  ved  min  Side,  vil  vi 
atter  tale  som  i  gamle  Dage,  lægge  Planer,  men  Planer  om  Handling, 
om  at  rejse  Jorden  til  en  Befrielsens  Kamp.  Og  den  Tid  vil  komme, 
da  Polens  og  Finlands  Faner  flyver  over  Ruslands  Jord,  og  da  vil  de 
flokkes  om  dem,  vore  russiske  Kammerater.  Ejgil,  levede  vi  til 
den  Tid!  Hører  Du  Isduren  synge;  det  er  Vera,  Russerinden,  der 
jubler  Frihedssangen  over  Rusland,  over  Polen,  over  Jorden,  over  den 
hele  Menneskehed. 

Kaja. 


Kære  Kaja! 

Foruden  de  to  Telegrammer  vil  jeg  for  yderligere  at  trøste  Dig 
sende  dette  Brev,  der  forhaabenlig  vil  være  hos  Dig  tre,  fire  Dage  for- 
inden min  Ankomst. 

Jeg  kan  ikke  sige,  at  Dine  Efterretninger  har  forfærdet  mig,  vi  er 
jo  saa  vante  til  den  Slags  Breve  i  Geneve;  men  det  gør  mig  ondt 
for  Dig,  Kaja,  at  Du,  der  har  saa  fin  en  Sjæl  og  saa  saarbart  et  Hjerte, 
at  Du  har  oplevet  saa  skrækkelige  Begivenheder.  Jeg  kan  heller  ikke 
sige  mig  fri  for  at  være  urolig  for  Din  egen  Sikkerhed.  Verona  mener, 
at  man  nok  vil  søge  at  ramme  Dig,  fordi  Du  har  været  Veninde  med 
Din  lille  Vera,  der  døde  saa  heltemodigt.  Men  trøst  Dig,  Kaja,  man 
skal  ikke  krumme  et  Haar  paa  Dit  Hoved.  Verona  har  hvisket  til 
mig,  hvorledes  jeg  kan  fri  Dig  ud  af  Kløerne  paa  den  russiske  Rege- 
ring; der  firides  et  Middel,  Kaja,  der  er  brugt  før,  og  det  turde  hænde, 
at  det  maa  bruges  ogsaa  denne  Gang;  jeg  er  jo  dansk  Undersaat,  og 
Du  ved,  at  min  Hustru  ogsaa  vil  være'  det. 

Som  en  Sikkerhedsforanstahning  har  jeg  meddelt  de  respektive 
Konsuler  min  Rejse  til  Rusland,  for  at  jeg  ikke  uden  videre  skulde 
forsvinde  derovre,  —  Du  og  jeg  — ,  man  kunde  jo  aldrig  vide. 

Verona  tog  Afsked  med  mig  paa  Banegaarden.  Hun  gav  mig  en 
Buket  af  røde  Roser  og  blaa  Violer,  der  ligger  ved  min  Side  og  fylder 
Kupeen  med  Mindet  om  hendes  yndige  Skikkelse. 

Hun  var  yndig,  Verona,  da  hun  stod  paa  Banegaarden  og  hviskede 
til  mig:  „Mod!  Mod!""  Da  gik  der  en  Følelse  af  Sejr  gennem 
min  Sjæl. 

Og  saa  til  Slut,  Kaja,  vil  jeg  tale  til  Dig  nu  mens  Solglansen  straaler 
omkring  mig,  vil  jeg  tale  til  Dig  om  Verona,  om  Lilly.  Skulde  Du 
spørge  mig,  om  jeg  vilde  ønske,  at  jeg  aldrig  havde  kendt  hende,  fordi 

jeg  ikke  opnaaede  at  blive  hos  hende,  —  Kaja,  da  vil  j^  svare  Dig, 
at  hun  var  det  Solglimt,  der  bragte  min  Sjæl  til  at  folde  sig  ud,  og 
lige  saa  lidt  som  Blomsten  ønsker  ugjort,  at  den  vaagnede  til  Liv  ved 
Solens  Straaler,  lige  saa  lidt  vil  jeg  ønske  ugjort,  at  jeg  mødte  hende, 
vil  jeg  glemme  Dig,  Lilly,  der  lærte  mig,  at  Kærlighed  er  Lykke. 

—  Jeg  vil  skrive  til  Dig  nu,  medens  Solen  staar  op  over  Ungarns  Slet- 
ter, medens  Naturen  vaagner,  —  og  hør,  Kaja,  hvad  jeg  vil  skrive  til  Dig: 

Jeg  ser  af  Dine  Breve,  at  midt  i  al  Ulykken  er  der  gaaet  en  Sol 
op  i  Din  Sjæl,  en  frydefuld  Sol.  Endelig  har  Du  faaet  Bugt  med  det 
gamle  Spøgelse,  med  det  fordømte  Mareridt,  der  har  redet  Verden  i 
Aartusinder.  Du  har  frigjort  Dig  for  Troen  paa  Gud,  Slavetroen;  til 
Lykke,  Du  Polens  dejlige  Datter. 

Du  skriver,  at  Polens  og  Finlands  Faner  en  Gang  skal  flyve  over 
Ruslands  Jord  og  rejse  Russerne  til  en  Befrielsens  Kamp.  Nej,  Ka|a, 
til  den  Tid  vil  hverken  Polens  eller  Finlands  Faner  være  til,  da  vil 
der  kun  være  en  Fane,  den  røde,  den  blodrøde  Fane  —  Anarkiets  Fane. 

Hvor  der  er  dejligt  over  Ungarns  Sletter,  og  hvor  den  stigende  Sol 
farver  de  snehvide  Flader!  Det  kommer  mig  for,  som  saa  j^  talløse 
Hære  vælte  sig  frem  ud  over  Ruslands  endeløse  Vidder,  —  fra  Østen, 
fra  Vesten,  fra  Syd  og  fra  Nord  kommer  de,  de  mægtige  Legioner. 
Korsbannerne  fra  Norge,  Sverige,  Danmark  lyser  i  Luften,  Ruslands 
og  Tysklands  Ørne,  Frankrigs  Trikolore  vajer  over  Soldaternes  Ho- 
veder; alle,  alle  er  de  der,  alle  Folkeslags  Faner. 

Det  er  Kampens  Dag,  det  store  Opgørs  Time,  og  Solen  stiger  luende 
rød  som  nu  i  Dag  over  de  kamplystne  Hære,  over  de  flyvende  Faner. 

Se,  Kaja,  ser  Du  Fanerne  forandre  deres  Farver  i  Solens  Glans! 
I  den  opgaaende  Sols  blodrøde  Straaler  slettes  først  alle  Korsene. 
Solen  gennemvæver  dem  helt;  de  bliver  luende  røde.  Aartusinders 
Skændsel,  Korset,  Slavemærket,  Oldtidens  Marterredskab,  Kaja,  det 
forsvinder  i  Solens  Straaler.  Og  se,  saa  slettes  Ørnene  og  alle  de 
andre  Mærker  med.  Og  saa  til  sidst  smelter  alle  Farver  sammen 
til  en,  den  røde.  Anarkiets  luerøde  Banner  lyser  over  Skarerne.  Da 
jubler  Hærene;  nu  er  der  kun  én,  en  eneste  stor  Hær,  og  de  blodrøde 
Faner,  vævede  af  Solstraaler,  vajer  over  den.  Solen  stiger,  og  Far- 
verne bliver  stærkere  og  stærkere,  og  just  i  det  Øjeblik,  da  Solglansen 
er  alier  vældigst,  kommer  en  Hær  flyvende  fra  Vesten.  De  ildrøde 
Bannere  straaler  over  den,  og  der  udgaar  som  Lys  fra  de  prægtige 
Skikkelser;  det  er  Videnskabens,  Geniernes  Hær,  der  iler  til  Hjælp. 

„Gud  er  død,  leve  Anarkiet,"  lyder  det  fra  den.  Og  der  svares 
fra  Legionerne  fra  Polen,  Frankrig,  Finland,  fra  dem  alle,  alle:  Jeg 
er  Gud,  jeg  er  Mennesket,  jeg  er  alt  i  Universet,  og  Universet  er  i  mig, 
ingen  over,  ingen  under.  Gud  er  død,  de  gamles  Gud,  leve  den  frie 
Menneskehed  I*" 

EJga. 

(SUittet). 

7. 

Fra  nu  af  begyndte  han  at  gruble  fuldt  saa  meget  over  Livet  som 
over  Kunsten  og  at  underkaste  de  Livsforhold  Kritik,  som  han  tidligere 
havde  taget  paa  Tro  og  Love. 

Han  var  overfor  Livet  som  overfor  Kunsten  ingenlunde  paa  For- 
haand  Radikaler.  Der  laa  megen  Pietet  i  hans  Væsen,  og  han  var  en 
samlende,  bevarende  Natur.  Først  efterhaanden  og  Skridt  for  Skridt 
førtes  han  af  sine  Indtryk,  sine  Hændelser  og  sin  Udvikling  til  Brud 
med  mangen  Overlevering,  han  saa  længe  som  muligt  havde  fastholdt. 

Det  var  i  den  gamle  Æstetiks  Aand,  at  han  efter  at  have  sysselsat 
sig  med  det  Tragiskes  Begreb  fordybede  sig  i  Undersøgelser  af  det 
Komiske,  og  altsom  Stoffet  ordnede  sig  for  ham,  forsøgte  at  skrive 
en  Doktordisputats  derom.  Abstrakte  Undersøgelser  gjaldt  for  værdi- 
fuldere end  Historieforskning.  I  den  komiske  Literatur  var  det  især 
Aristofanes,  som  henrev  ham,  og  han  havde  i  Sinde  at  lade  sine  al- 
mindelige Begrebsbestemmelser  glide  over  i  en  Fremstilling  af  den 
græske  Komikers  Storhed;  men  da  Traaden  bristede  for  ham,  kom 
han  ikke  længer  end  til  Læren  om  det  Komiske  i  Almindelighed.  Den 
var  ikke,  som  hans  forrige  Afhandling  om  den  tragiske  Skæbne,  frem- 
stil t  i  Treheder  efter  hegelsk  Mønster,  men  nedskrevet  ligefrem  uden 
nogen  Inddeling  i  Paragrafer. 

Under  Udarbejdelsen  af  denne  Afhandling  havde  han  naturligvis 
uafbrudt  maattet  raadspørge  de  nationale  Komedier  og  Lystspil,  saa 
han  kendte  dem  ud  og  ind.  Da  derfor  Digteren  Gotfred  Rode,  der 
var  knyttet  til  Frk.  Zahles  Opdragelsesanstalt  for  unge  Piger,  hen- 
vendte sig  til  ham  med  Spørgsmaal  om  han  vilde  holde  en  Række 
offenlige  Forelæsninger  for  Damer,  valgte  han  til  Æmne:  Det  danske 
Lystspil  Forelæsningerne  holdtes  i  den  militære  Højskoles  daværende 
Lokaler  paa  Kongens  Nytorv  og  var  stærkt  besøgte.  Æmnet  var  jo 
højst  uskyldigt,  og  Behandlingsmaaden  ganske  konservativ.  Han  nærede 
da  endnu  oprigtig  og  kun  svagt  betinget  Beundring  for  Heiberg,  Hertz. 
Hostrup  med  flere  som  Lystspildigtere,  ja  var  ikke  langt  fra  at  tillægge 
deres  Arbejder  en  lignende  Betydning  som  Holbergs.  Ligefuldt  undgik 
han  ikke  at  vække  Anstød.  Han  havde,  synes  det,  om  Heibergs 
Klister  og  Malle  med  en  iøvrigt  vistnok  Kierkegaardsk  Vending  brugt 
Udtrykket:  at  oversavle  et  Forhold.  Denne  Talemaade  blev  med  For- 
argelse bragt  til  Frk.  Zahle,  og  den  ubesindige  Foredragsholder  modtog 
en  Anmodning  om  at  indfinde  sig  hos  Institutbestyrerinden.  Da  han 
lidet  anende,  hvad  man  havde  at  sige  ham,  efter  lang  Ventetid  fik 
Foretræde,  viste  det  sig,  at  han  var  bleven  hidkaldt  for  at  modtage  en 
høflig,  men  bestemt  Advarsel  mod  at  saare  sine  Tilhørerinder  ved  Ud- 
tryk, der  ikke  hørte  god  Tone  til,  og  da  han,  som  ikke  var  sig  noget 

Ondt  bevidst,  spurgte,  til  hvilke  Udtryk  der  blev  sigtet,  fik  han  det 
ulykkelige  „savle"  anført:  de  unge  Tilhørerinder  var  ikke  Trine  Rar'er, 
for  hvem  slig  Talebrug  kunde  passe. 

Han  blev  ikke  oftere  anmodet  om  at  holde  Foredrag  for  unge 
Damer. 

8. 

Naar  han  hidtil  var  optraadt  for  Læseverdenen,  var  det  kun  som 
Forfatter  af  kortere  eller  længere  Indlæg  i  den  filosofiske  Drøftelse  af 
Forholdet  mellem  Videnskab  og  Tro;  forsaavidt  de  fandt  Optagelse  i 
et  Dagblad,  havde  det  været  som  Bladets  tungeste  Ballast.  Han 
havde  endnu  aldrig  skrevet  noget,  som  den  almindelige  Læser  kunde 
følge  med  Fornøjelse,  og  han  havde  tilmed  nødtvungen  maattet  bruge 
en  god  Del  uigennemsigtige  filosofiske  Kunstord. 

Nu  tilbød  Udgiverne  af  Illustreret  Tidende  ham  at  anmelde  det 
kongelige  Teaters  Forestillinger  i  dette  Blad,  som  hidtil  ikke  havde 
indeholdt  Teaterkritik.  Han  tog  mod  Tilbudet,  fordi  det  gav  ham  en 
forønsket  Lejlighed  til  at  ryste  Skolestøvet  af  sig.  Han  kunde  her  øve 
sin  Pen  og  komme  i  Berøring  med  den  Del  af  Læseverdenen,  der 
uden  at  bryde  sig  om  Filosofi  var  aandeligt  interesseret,  og  i  Virkelig- 
heden gav  disse  Artikler  ham  et  Afløb  for  hvad  han  paa  dette  Tids- 
punkt kunstnerisk  og  menneskeligt  havde  paa  Hjerte.  De  var  skrevne 
anderledes  mundtligt  end  han  før  havde  skrevet  og  end  man  plejede 
at  skrive  i  Danmark  da,  og  de  skiftede  med  større  Essays  som  dem 
om  Andersen  og  Goldschmidt. 

Betragtede  blot  som  Teaterkritiker  havde  de  ringe  Værd.  Det 
kongelige  Teater,  hvis  Glanstid  snart  var  til  Ende,  var  Anmelderen  temme- 
lig ligegyldigt;  og  han  kendte  personlig  saa  godt  som  Intet  til  Teatrets 
Skuespillere,  traf  højst  nu  og  da  Fru  Sødring,  Phister  og  Adolf  Rosen- 
kilde i  Selskab. 

Han  fandt  det  ganske  urimeligt  at  svinge  Ferlen  over  den  enkelte 
Skuespiller  i  den  enkelte  Rolle.  Men  Formen  var  den  unge  Forfatter 
kun  Paaskud.  Han  vilde  lægge  sit  Væsen  for  Dagen,  tale  ud  om 
dramatisk  og  anden  Literatur,  røbe,  hvorledes  han  følte,  vise,  hvor- 
ledes han  tænkte  om  alle  de  Livsforhold,  der  paa  Teatret  fremstiltes 
eller  berørtes. 

Hans  Artikler  blev  læste  med  saa  megen  Interesse,  at  Illustrerei 
Tidendes  Udgivere  forhøjede  Forfatterens  Honorar  til  ti  Kroner  Spalten, 
hvad  for  hin  Tid  var  et  meget  anseligt  Honorar.  Det  viste  sig  des- 
værre, at  han  ikke  desto  mindre,  naar  han  skrev  i  Bladet  Aaret  rundt, 
ikke  kunde  drive  sin  aarlige  Indtægt  derved  højere  end  til  320  Kroner 
i  vore  Penge,  saa  han  uden  et  Universitetsstipendium  vilde  været  saare 
ilde  faren  og  selv  med  det  ikke  var  overdaadigt  udrustet. 

Den  første  Samling  af  hans  Arbejder,  som  han  i  1868  udgav  under 
Titlen  Æsthetiske  Studier,  skaffede  ham  vel  en  forøget  Indtægt,  men 
han  fik  dog  for  den  som  for  den  følgende  større  Samling  Kritiker  og 

Portræter  kun  tyve  Kroner  pr.  Ark.     Streng  Husholdning  var  nød- 
vendig. 

9. 

For  sit  første  Boghonorar  foretog  han  i  Højsommeren  1868  en  Rejse 
til  Tyskland  og  Schweiz.  Han  fik  et  Indtryk  af  Berlin,  som  da  endnu 
kun  var  Prøjsens  Hovedstad  og  i  Folkemængde  omtrent  svarede  til  Kjø- 
benhavn  i  vore  Dage;  han  blev  et  Par  Uger  i  Dresden,  hvor  han  følte 
sig  veltilpas  og  havde  stor  Glæde  af  den  udsøgte  Kunstsamling  og  en 
ikke  ringe  af  det  dengang  udmærkede  Teater.  Han  saa  Prag  for  første 
Gang,  dyrkede  Rubens  i  Miinchen  og  stræbte  i  Anledning  af  ham  at 
gøre  sig  Rede  for,  hvorledes  de  største  Malere  havde  opfattet  Livet. 
Schweiz  berigede  ham  med  store  Natursyner.  Han  lærte  Alperne  og 
Uvejr  mellem  Alperne  at  kende,  oplevede  Stjernenætter  paa  Schweizer- 
søerne, itilgte  skummende  Bjergstrømme  som  Tamina  ved  Pfaffers,  besteg 
i  en  taabelig  Ilmarche  Rigi  paa  sin  Fod  og  saa  fra  Kulmen  et  Skytog, 
der  greb  ham  som  Vanernes  Tog  i  det  gamle  Nordens  Gudesagn. 
Mange  Aar  derefter  blev  det  beskrevet  i  Hovedstrømningers  fjerde  Del. 
Fra  Interlaken  beskuede  han  Jomfruens  Hvidhed,  dog  neppe  med  større 
Sindsbevægelse  end  den,  hvormed  han  i  sin  Tid  havde  glædet  sig  ved 
Møens.  Paa  Hjemvejen  saa  han  Heidelbergs  dejlige  Slotsruin  (hvortil 
Karl  den  Femtes  nær  Alhambra  udgør  et  underfuldt  Modstykke),  Strass* 
burgs  alvorsfulde  Katedral,  og  Goethehuset  i  Frankfurt. 

Hans  Rejse  var  ikke  langvarig,  men  overordenlig  lærerig.  Han 
gjorde  paa  den  Bekendtskab  med  Folk  fra  de  forskelligste  Lande,  ind- 
lod sig  i  ungdommelig  Aabenhed  med  Tyskere  og  Franskmænd,  Eng- 
lændere og  Amerikanere,  Polakker  og  Russere,  Hollændere,  Belgiere  og 
Schweizere,  Hk  dem  til  Rejsefæller  og  hørte  med  Opmærksomhed  paa, 
hvad  de  fortalte.  Ogsaa  de  var  mærkeligt  aabne  overfor  det  unge 
Menneske,  der  med  sin  Alders  Videbegærlighed  spurgte  dem  ud. 

Unge  Hollændere,  der  i  Dresden  studerede  Musik,  gav  ham  et  Ind- 
tryk af  deres  Landsmænds  Uvilje  mod  Prøjserne,  en  Uvilje,  hvori 
Ringeagt  var  blandet.  Til  Gengæld  forbavsedes  han  ved  under  en  halv 
Dags  Fodvandring  med  et  Par  Leipzigerstudenter  at  erfare,  hvor  stærk 
Følelsen  af  Tysklands  Enhed  og  af  det  prøjsiske  Overherredømmes 
Nødvendighed  var  endog  i  de  Stater,  derunder  Krigen  1866  havde  staaet 
paa  Østerrigs  Side.  Studenterne  nærede  ingen  Sorg  over  at  være  over- 
vundne; ogsaa  Sejrherrerne  var  jo  Tyskere;  Alt  var  godt,  blot  det  tyske 
Rige  blev  ét.  Disse  og  lignende  Samtaler,  der  tilsidst  gav  ham  det  Ind- 
tryk, at  den  hele  Boi^erstand  var  tilfreds  med  det  prøjsiske  Styre,  be- 
virkede, at  han  i  1870  intet  Øjeblik  delte  de  Danskes  og  Fransk- 
mændenes Indbildning,  at  de  overvundne  tyske  Stater  vilde  indgaa  For- 
bund med  Frankrig  mod  Prøjsen. 

Engelske  Studenter  opgav  ham  de  filosofiske  og  historiske  Værker, 
der  i  det  Øjeblik  ved  Storbritanniens  Universiteter  læstes  mest,  bøh- 

miske  Studenter  forklarede  ham,  at  Kant  i  Tysklands  filosofiske  Ver- 
den nu  ganske  havde  fortrængt  og  overstraalet  Hegel. 

I  en  amerikansk  Familie  fra  Boston  tog  Damerne  sig  helt  moder- 
ligt af  ham;  Husfruen  tilbød  ham  straks  i  Jernbanevognen,  at  han  i 
Hotellet  skulde  give  hende  hvad  Linned  eller  Tøj  af  hans  der  maatte 
trænge  til  Istandsættelse;  hun  skulde  med  Fornøjelse  sy  det  for  ham. 
Manden,  der  var  meget  from  og  meget  godmodig,  havde  alle  lam- 
mer fulde  af  smaa  Salmebøger  og  i  sin  Tegnebog  en  Mængde  Avis- 
udklip af  gudelige  Vers,   som  han  nu  og  da  foredrog  med  Begejstring. 

Men  ogsaa  Amerikanere  af  helt  anden  Støbning  traf  han  paa.  En 
ung  Student  fra  Harvard  Universitet,  der  iøvrigt  ikke  var  begejstret 
for  Tyskerne  og  udtalte,  at  Fristateme  havde  vanskeligt  ved  at  ind- 
optage og  fordøje  dem,  der  var  bosatte  dér,  overraskede  ham  ved 
den  Anskuelse,  at  Bismarck  i  Fremtiden  ikke  vilde  staa  som  nogen 
ringere  Personlighed  end  Cavour.  Om  Cavour  samlede  dengang  den 
oplyste  Samtids  Beundring  sig,  medens  Bismarck  endnu  kun  havde 
mødt  lidenskabelig  Uvilje  udenfor  Tyskland  og  selv  i  Tyskland  var 
Genstand  for  saare  meget  Had.  Denne  Student  vakte  da  hans  Selv- 
tænkning overfor  Bismarck. 

Da  han  under  en  Bjergbestigning  uden  Fører  i  Schweiz  badet  i 
Sved  havde  lagt  sig  ned  paa  Jorden,  blev  han  tiltalt  af  en  Kone,  der 
frygtede,  han  var  kommet  noget  til.  Han  fulgtes  med  hende  opefter. 
Det  viste  sig  at  være  en  ung  Bondekone  fra  Normandiet,  der  boede 
midtvejs  paa  Bjerget.  Hun  havde  i  sin  Tid  ledsaget  sin  Mand  til 
Schweiz,  men  forbandede  sin  Lod  og  længtes  uafbrudt  tilbage  til 
Frankrig.  Da  hendes  Fælle  bemærkede,  det  dog  maatte  være  en  Trøst 
at  bo  paa  saa  smukt  et  Sted  som  dette,  brød  hun  ud  i  de  heftigste 
Protester.  Smukt  Sted  dette!  det  stejle  Bjei^,  de  stride  Naaletræer, 
Sneen  foroven.  Søen  dybt  dernede  —  noget  Grimmere  kunde  vel  ikke 
tænkes.  Ingen  Marker,  ingen  Agre,  ingen  Æbletræer!  Nej,  skulde  hun 
nævne  et  Land,  som  var  smukt,  saa  var  det  Normandiet.  Dér  var 
der  rigeligt  med  Næring  for  alle  og  dér  behøvede  man  hverken  at  gaa 
opad  eller  nedad;  dér  var  Gudskelov  fladt.  Om  han  maaske  ansaa 
Sten  for  smukke?  I  fem  Maaneder  havde  hun  ikke  været  nede  i 
Dalen,  og  højere  end  til  sit  Hus  var  hun  overhovedet  aldrig  steget  og 
vilde  hun  aldrig  stige;  hun  betakkede  sig.  Hun  lod  sin  Mand  hente 
hvad  Forraad  de  behøvede  til  Huset;  selv  sad  hun  hen  og  ærgrede 
sig  den  lange  Vinter  igennem;  da  var  Livet  her  neppe  til  at  udholde. 

Paa  et  af  Vierwaldstadtersøens  Dampskibe  saa  han  i  de  Dage  for 
første  Gang  et  Glimt  af  Berthold  Auerbach,  der  i  hans  kjøbenhavnske 
Kammeratkres  og  af  ham  selv  blev  meget  beundret. 

Ved  Værtshusbordet  i  Luzern  gjorde  han  et  Bekendtskab  med  en 
hollandsk  Kaptajn  fra  Batavia,  der  blev  ham  til  Glæde.  Inden  Suppen 
blev  ombragt,  havde  han  fremtaget  et  lige  modtaget  Brev,  aabnet  det 
og  givet  sig  til  at  læse.     En  Stemme  ved  Siden  af  ham  sagde  da  paa 

Fransk:     Lykkelige  Mand!    De   læser   et  Brev   af  Kvindehaand!    — 
Dermed  var  Bekendtskabet  gjort. 

Kaptajnen  var  en  fyrretyveaarig  Mand,  der  i  et  virksomt  Liv  havde 
oplevet  mangt  og  meget  og  havt  Medgang,  men  som  følte  stærke  Savn. 
Hans  Selskab  havde  stor  Tiltrækning  for  hans  ny  Bekendt,  hvem  han 
meddelte  Grundtrækkene  af  sit  Liv;  dog  efter  kun  én  Dags  Forløb 
maatte  de  skilles.  Den  yngre  havde  under  hele  sin  Rejse  haft  en  be- 
synderlig Følelse  af,  at  paa  Rejse  var  ethvert  Farvel  efter  menneskelig 
Sandsynlighed  et  Farvel  for  Livet,  men  havde  ikke  før  fornummet  det 
med  nogen  Smerte.  Dog  da  næste  Dag  den  vakre  Kaptajn,  som  hørte 
hjemme  langt  borte  i  en  anden  Verdensdel,  gav  ham  Haanden  til  Far- 
vel, blev  han  bevæget.  Paa  Gensyn!  sagde  Kaptajnen.  —  Hvor  og 
naar?  —  Paa  Gensyn  i  alt  og  overalt,  da  vi  lever  i  det  uendelige  Liv ; 
paa  Gensyn  etsteds  i  Rummet  og  i  Tiden  eller  udenfor  Rum  og  Tid! 
—  Han  følte  med  Vemod,  at  han  aldrig  skulde  gense  denne  Mand,  med  hvem 
det  i  det  korte  Døgn  havde  vist  sig,  at  han  mærkværdigt  stemte  overens. 

Adskilt  fra  de  Væsener,  der  var  ham  kærest,  følte  han  iøvrigt  al 
denne  Rejsen  som  en  Slags  Selvplageri,  om  end  som  et  nyttigt.  Han 
havde  som  enhver  Rejsende  mange  ensomme  Stunder  og  rigelig  Tid  til 
under  dem  at  gruble  over  sin  Stilling  i  Livet  og  sin  Bestemmelse.  Han 
samlede  i  de  Dage  sit  Indtryk  i  denne  Sætning:  Magterne  har  udset 
mig  til  Stridsmand  for  store  Ideer  mod  store  Talenter,  desværre  større 
end  jeg. 

10. 

Der  var  udenfor  hans  Bekendtskabskres  en  eneste  Personlighed, 
hvem  han  ønskede  at  overbringe  sin  første  fremstillende  Bog  som 
Hyldest,  det  var  Fru  Heiberg.  Han  havde  beundret  hende  paa  Scenen, 
om  end  ikke  i  den  Grad  som  Michael  Wiehe;  men  hun  var  for  ham 
Repræsentanten  for  den  store  Tid,  der  snart  vilde  synke  i  Graven. 
Og  hertil  kom,  at  han  turde  haabe,  hun  som  Veninde  af  Frederik 
Paludan-Miiller,  Magdalene  Thoresen  og  andre,  der  vilde  ham  vel,  var 
idetmindste  nogenlunde  velstemt  imod  ham.  Det  havde  et  Par  Aar 
forinden  rygtet  sig  i  Kjøbenhavn,  at  efter  Udgivelsen  af  hans  lille 
Stridsskrift  mod  Nielsen  havde  der  ved  en  Middag  hos  Fru  Heiberg 
været  megen  Tale  om  ham ;  endog  Martensen  havde  udtalt  sig  fordelagtigt, 
og  det  vakte  da  ogsaa  Opsigt,  da  han  kort  derefter  i  en  Anmærkning  til 
sin  Bog  om  Tro  og  Viden  nævnte  den  unge  Forfatter  uden  Uvilje  og 
nøjedes  med  at  give  ham  en  Paamindelse  om  ikke  for  tidligt  at  føle 
sig  ude  over  Forundringens  Stadium.  Naar  Sjællands  Bisp,  en  af  Fru 
Heibergs  Trofasteste,  offenlig  havde  udtalt  sig  saa  mildt  om  den  ung- 
dommelige Kætter,  turde  det  haabes,  at  Fruen  selv  vilde  være  for- 
domsfri. Hans  Venner  opfordrede  ham  da  ogsaa  ivrigt  til  at  vove  et 
Besøg  i  Rosenvænget. 

Han  blev  indladt  og  anmodet  om  at  vente  i  en  Stue,  gennem  hvis 
Glasdøre  han  i  nogen  Tid  opmærksomt  blev  iagttaget  af  Fru  Heibergs 


646  Georg  Brandes 

Adoptivbørn.  Saa  traadte  Fruen  ind,  i  Husdragt  med  en  Strikkestrømpe 
i  Haanden,  paa  hvilken  hun  under  den  følgende  Samtale  stadig  arbej- 
dede. Hun  sagde:  Naa,  saa  De  har  samlet  Deres  Artikler!  —  Han 
bemærkede  troskyldigt,  at  det  meste  af  Bogens  Indhold  var  tidligere 
utrykt,  som  om  der  for  Fruen  laa  nogensom helst  Vægt  derpaa.  Hun 
førte  Samtalen  over  paa  Bjørnsons  da  lige  udkomne  Fiskerjente,  af 
hvilken  Fædrelandet  Aftenen  forud  havde  indeholdt  en  Anmeldelse,  og 
erklærede  sig  for  aldeles  uenig  med  Anmelderen,  der  i  Fiskerpigen  havde 
beundret  Sjæleskildringen  af  et  scenisk  Geni.  —  Det  er  en  fuldstændig 
Vildfarelse,  sagde  Fru  Heibei^,  fordybet  i  Strikketøjets  Masker,  en 
fuldstændig  Vildfarelse,  at  Geniet  skulde  kendes  paa  Urolighed,  Ubæn- 
dighed, et  uregelmæssigt  Liv  eller  deslige.  Det  er  gammel  Overtro 
altsammen.  Den  sande  Genialitet  har  intet  at  gøre  med  Udskejelser 
og  Uberegneligheder,  ja  den  er  umulig  uden  streng  Pligtopfyldelse. 
(Ivrigt   strikkende)   Geniet   er  simpelt,    ligefrem,    husligt,   arbejdsomt. 

Da  Samtalen  gled  over  paa  fælles  Bekendte,  deriblandt  Magdalene 
Thoresen,  kom  han,  der  følte  sig  utryg  overfor  Fruen,  til  at  plumpe 
ud  med  den  overmaade  kejtede  Ytring:  Jeg  tror  nok,  at  Fru  Thoresen 
interesserer  sig  meget  for  mig.  —  Det  var  et  Intet,  men  det  lød  i  Øje- 
blikket som  Indbildskhed  og  Praleri.  Han  følte  det  i  samme  Nu,  som 
Ordet  blev  udtalt,  og  følte  instinktivt,  at  han  nu  paa  afgørende  Maade 
havde  mishaget.  Men  Samtalestoffet  var  opbrugt  og  han  trak  sig 
tilbage.  Han  saa  aldrig  Fru  Heiberg  igen;  hun  var  ham  for  Fremtiden 
alt  andet  end  god. 

11. 

Magdalene  Thoresen  opholdt  sig  det  Aar  i  Kjøbenhavn,  og  Forbin- 
delsen mellem  hende  og  hendes  unge  Ven,  som  en  Brevveksling 
havde  vedligeholdt,  medførte  en  livlig  indbyrdes  Meddelelse  af  Tan- 
ker og  Indtryk.  Rigtignok  var  Naturerne  saa  uensartede  som  muligt; 
men  Magdalene  Thoresens  Stemningsrigdom  og  overstrømmende  Varme, 
det  Sving,  der  var  i  hendes  Væsen,  den  Ømhed,  der  fyldte  hendes 
Sjæl,  og  den  uafbrudte  kunstneriske  Anspændelse,  hendes  angrebne 
Legem  ingenlunde  taalte,  alt  dette  vakte  en  Medfølelse,  som  Taagen  i 
hendes  Tankeliv  og  Overspændtheden  i  hendes  Aandsliv  ikke  kunde 
forringe.  Hun  havde  desuden,  især  naar  hun  var  fraværende  fra  Kjø- 
benhavn, dog  ogsaa  dér,  en  literær  Medhjælp  nødig,  der  kunde  gen- 
nemse hendes  Haandskrifter,  forhandle  om  dem  med  Udgivere  af  Sam- 
linger, Kalendere  og  Ugeblade;  og  hun  lagde  i  dette  Øjemed  ikke 
sjældent  Beslag  paa  Vennen,  ligesom  alle  andre  iøvrigt  i  den  uskyldige 
Overbevisning  om  at  være  den  eneste,  der  stillede  den  Art  Krav  til 
ham.  —  Pinligt  var  det  kun,  at  naar  hans  Dom  om  hendes  Arbejde 
ikke  faldt  ud  efter  hendes  Ønske,  saa  hun  deri  en  Ukærlighed,  til 
hvilken  hun  fandt  Aarsager,  der  intet  havde  med  Kunsten  at  gøre. 

Magdalene  Thoresen  maatte  nødvendigvis  holde  af  Rasmus  Nielsen ; 
de  var  begge  livfulde,  lethenrevne  Naturer,  der  aandede  friest  i  Taage. 


Ungdomsliv  647 

Det  skilte  hende  dog  ikke  fra  den  yngre  Ven,  hvem  hun  desuden  gav 
Ret  i  meget.  Overfor  hans  Virksomhed  i  Pressen  gjorde  hun  det  for- 
melle, men  væsenlige  Synspunkt  gældende,  at  han  ikke  burde  skrive 
de  mange  Smaating;  det  draabevise  Spild  kunde  hans  Natur  ikke  taale. 
At  han  burde  samle  sig  om  større  Arbejder,  havde  han  selv  for 
længe  siden  følt. 

12. 

Der  var  i  den  kjøbenhavnske  Borgerstand  paa  den  Tid  ikke  mange 
Huse,  hvis  Gæstfrihed  en  aandelig  interesseret  ung  Mand  havde  Ud- 
bytte af  at  nyde.  Et  af  disse  Huse,  der  aabnede  sig  for  ham  og  til 
hvilket  han  for  bestandig  blev  knyttet,  var  Overlæge  Rudolph  Berghs. 
Her  var  et  Hjemsted  for  Aandsfrihed. 

Husets  Herre  var  ikke  blot  en  fremragende  Videnskabsmand  og 
Lærd,  men  i  hin  Tid,  da  alle  Slags  Fordomme  raadede  uanfægtede, 
en  Mand,  som  havde  bevaret  i  sit  Sind  den  Radikalisme  fra  Aarhun- 
dredets  første  Halvdel,  som  ikke  indlod  sig  paa  Indrømmelser.  Viden- 
skabens Aand  var  ham  den  hellige  Aand;  Lægens  Kald  havde  stillet 
ham  i  Menneskehedens  Tjeneste,  og  med  Karakterens  Fasthed  forbandt 
han  ren  Menneskekærlighed.  Samfundets  mest  ringeagtede  Stedbørn  mødte 
hos  ham  samme  Hensyntagen  og  samme  Godhed  som  dets  Foretrukne. 

Hans  Hustru  var  yed  sit  Væsens  Ynde  skabt  til  afgive  Midtpunktet 
for  den  talrige  Kres  af  evnerige  Mænd,  som  fra  Indland  og  Udland 
søgte  til  Huset.  Man  traf  der  alle  fremmede  Naturvidenskabsmænd, 
som  kom  til  Kjøbenhavn,  alt  hvad  Danmark  dengang  havde  af  ansete 
Personligheder,  som  kunde  henføres  til  den  friere  Retning,  og  mang- 
foldige neutrale.  Der  kom  Skuespillere  som  Høedt  og  Phister,  yndede 
Fortællere  som  Bergsøe,  Malere  som  Krøyer,  betydelige  Videnskabs- 
dyrkere som  Entomologen  J.  C.  Schiødte.  Den  sidste  var  en  selv- 
stændig og  aandrig  Mand,  noget  pirrelig  og  herrisk  i  sit  Væsen,  en 
Mester  i  sit  Fag,  kundskabsrig  udenfor  sit  Fag,  formfuld,  ofte  hjærtelig, 
lydhør  for  Alt,  hvad  der  var  af  Aand.  Han  havde  Svagheder,  tilstod 
aldrig,  at  han  havde  taget  fejl,  saare  nødig  endog  blot,  at  han  ikke  kendte 
en  Bog,  om  hvilken  der  blev  talt.  Han  havde  desuden  tilbragt  en  altfor 
stor  Del  af  sit  Liv  i  oprivende  Polemik  til  at  undgaa  den  Indsnævring  af 
Synskresen,  som  det  medfører,  stadigt  paa  Krigsfod  at  have  den  samme 
Modstander  for  Øje.  Men  han  var  i  den  store  Stil,  der  er  saare  sjæl- 
den i  Danmark  som  andensteds. 

13. 
Morsomt  var  det  ogsaa  at  komme  hos  Søstrene  Spang,  to  ugifte 
Piger,  der  havde  en  anset  Pigeskole,  hvor  Julius  Lange  underviste  i 
Tegning.  Benni  Spang,  en  ikke  smuk,  men  spirituel  Pige,  et  udmærket 
Hoved,  Datter  af  den  som  Ven  af  S.  Kierkegaard  bekendte  Pastor 
Spang,  anslog  overfor  den  unge  Mand  en  kammeratlig  Tone,  der 
ganske  vandt  ham.     Hun  var  munter,  vittig,  ægte  og  hensynsfuld.     Ikke 

længe  efter  at  Bekendtskabet  mellem  dem  var  stiftet,  giftede  hun  sig 
med  en  nc^et  ældre  Mand,  den  fine  og  blide  Landskabsmaler  Gotfred 
Rump.     Denne  udførte  en  smuk  Tegning  af  Familiens  unge  Ven. 

I  Huset  her  kom  Digteren  Paludan-Muller  og  Familien  Lange, 
desuden  to  unge  aldeles  straalende  Skønheder  Frøkenerne  Alma  Trepka 
og  Clara  Rothe,  af  hvilke  den  første  senere  blev  gift  med  Maleren 
Carl  Bloch,  den  anden  med  sin  Morbroder,  den  danske  Minister  Falbe  i 
London.  Det  var  umuligt  at  sige,  hvem  af  de  to  unge  Piger  der  var 
dejligst.  Be^es  Skønhed  var  ideal.  Alma  Trepka's  var  dronninglig, 
hendes  Bevægelser  langsomme,  hendes  Væsen  klart  og  roligt  —  Carl 
Bloch  kunde  af  hendes  Aasyn  udvikle  en  Mariatype,  ja  endog  en 
Kristustype  uden  væsenligt  at  ændre  Ansigtslinjemes  Oval  —  Clara 
Rothes  Skønhed  var  den  hvide  Hinds  i  Æventyrskoven ;  Blikket  raa- 
dyragtigt,  stort  og  sky  og  ubevidst.  Bevægelserne  hurtige,  men  saa 
yndefulde,  at  man  fængsledes  af  Bevægelseslinjemes  Sammenspil. 

14. 

Et  fremmed  Element  kom  paa  dette  Tidspunkt  ind  i  den  kjøben- 
havnske  Kres  af  Studerende,  til  hvilken  den  unge  Mand  hørte.  En 
Dag  traadte  ind  til  ham  en  Yngling  med  nøddebrunt  Ansigt,  lille  og 
tætbygget,  der  efter  faa  Ugers  Ophold  i  Kjøbenhavn  allerede  talte 
nogenlunde  Dansk.  Det  var  en  ung  Armenier,  som  havde  set  sig 
grundigt  om  i  Verden  og  hvis  Oprindelse  var  meget  blandet.  Hans  Fader 
havde  i  Ispahan  ægtet  en  Dame  af  tysk-hollandsk  Afstamning.  Til  sit 
sjette  Aar  havde  haii  boet  i  Batavia.  Da  Familien  saa  flyttede  til 
Europa,  blev  han  sat  i  Skole  i  Genf.  Der  var  han  paa  Fransk  bleven 
opdraget  til  Købmand,  men  da  han  røbede  overordenlige  sproglige  Evner, 
var  han  bleven  sendt  et  Aar  eller  halvandet  ad  Gangen  til  de  fire  tyske 
Universiteter  i  Halle,  Erlangen,  Gottingen  og  Leipzig.  22  Aar  gammel 
var  han  nu  kommen  til  Kjøbenhavn  for  at  afskrive  Pehlvi-  og  Sanskrit- 
Haandskrifter,  som  Rask  og  Westergaard  havde  medbragt  til  Europa. 
Han  kunde  talrige  Sprog,  havde  desuden  mangesidige  Kundskaber,  sang 
tyske  Studenterviser  med  nydeligt  Foredrag,  blev  indført  og  indbudt 
allevegne  og  gjorde  Lykke  ved  sit  fremmedartede  Udseende  og  sin 
gode  Forstand.  Han  medførte  nye  Synspunkter,  var  lærerig,  og  bragte 
et  Pust  fra  den  store  Verden  med  sig.  Saa  flittig  han  end  tilforn 
havde  været,  fristedes  han  imidlertid  af  det  kjøbenhavnske  Selskabsliv 
til  Lediggang.  Hans  Midler  slap  op;  han  fortalte,  at  den  aarlige 
Sum,  han  pleiede  at  modtage  med  et  Skib  fra  Indien,  i  Aar  paa  uforklarlig 
Maade  var  udebleven,  hutlede  sig  under  mange  Vanskeligheder  igennem,  sul- 
tede, laante  Smaasummer,  og  forsvandt,  pludseligt  som  han  var  kommen. 

15. 
Overfor  Armenieren  havde  den  unge  danske  Forfatter  Anledning  til  at 
fornemme,  hvor  faa  hans  egne  Kundskaber  var  og  hvor  almenneske- 
ligt  hans  Omraade. 

Han  skrev  sine  Bladartikler  og  sine  Essays,  han  udarbejdede  sin 
Doktordisputats  om  den  franske  Æstetik,  der  kostede  ham  ikke  ringe 
Besvær;  den  var  jo  hans  første  Forsøg  paa  at  komponere  en  sammen- 
hængende Bog,  og  det  var  kun  ved  en  Kraftanstrengelse,  han  i  Slut- 
ningen af  1869  fik  den  færdig.  Men  da  havde  han  i  et  Par  Aar  syslet 
med  Tanker,  han  aldrig  kom  til  at  give  endelig  Form,  Tanker  om 
Kvindens  Samfundsstilling,  der  ikke  lod  ham  Ro. 

En  Kvinde,  hvis  Tænkemaade  paa  dette  Tidspunkt  yderligt  ildnede 
hans  og  som,  stort  anlagt,  i  sin  Samfundsbetragtning  sad  inde  med  en 
Hensynsløshed,  der  neppe  fandtes  hos  nogen  Mand  i  Danmark  da,  var 
Conferensraadinde  Hauch,  Digterens  Hustru.  Naar  hun  kom  til  at 
tale  om  danske  Kvinders  Udviklingsstade  og  deres  Retsstilling,  om 
deres  Slaphed  og  Mændenes  Ynkelighed,  hvad  enten  disse  var  De- 
spoter eller  Pedanter  eller  selvgode  Kristne,  meddelte  hun  den  unge 
Mand  sin  Synsmaade,  og  deres  Sind  brændte  i  en  eneste  Flamme. 

Rinna  Hauch  var  ikke  som  enkelte  gamle  Damer  af  hendes  Be- 
kendtskabskres  (Fru  Casse,  Fru  Rovsing)  Kvindesagskvinde  før  Be- 
nævnelsen var  dannet.  Hun  havde  ingen  Lære,  men  hun  glødede  for 
Frihed  og  Ret.  Hun  gennemskuede  de  smaa  usle  Mænd  og  Kvinder, 
som  hun  kendte,  og  hun  foragtede  dem.  Hun  attraaede  altfor 
lidenskabeligt  grundige  Omvæltninger  i  det  moderne  Samfund  til  at  hun 
kunde  føle  sig  tilfredsstillet  blot  ved  en  Forbedring  af  Kvindens  Vilkaar 
i  Borgerstanden;  men  dog  var  det  Kvindernes  Forhold,  og  særligt  i  de 
Stænder,  hun  kendte  tilgavns,  som  sysselsatte  hende  mest. 

Hun  begyndte  at  sætte  nogen  Lid  til  den  unge  Ven  af  Huset  og 
nære  den  Tro,  at  han  efter  Evne  vilde  være  virksom  til  at  røre  op  i 
Stilstanden  herhjemme,  og  under  de  lange  Samtaler,  de  førte  med  hin- 
anden, naar  han  i  disse  Somre  af  og  til  en  Uge  ad  Gangen  boede  paa 
Landet  hos  Hauchs  i  Hellebæk,  opflammede  hun  ham  ved  sin  Ild. 

I  September  1868  var  han  efter  Vandringer  med  den  gamle  Fru 
Hauch  op  og  ned  ved  Stranden  derude  under  den  rene  stjerneklare 
Himmel  ude  af  Stand  til  at  gaa  i  Seng,  naar  han  endelig  ved  Nattetid 
sad  paa  sit  Kammer.  Alt  hvad  der  i  Dagens  Løb  var  bleven  fortalt 
og  drøftet,  gjorde  hans  Hoved  hedt  og  tilskyndede  ham  til  Grublen  og 
Handling.  Tidt  greb  han  et  Stykke  Papir  og  henkastede  med  Blyant 
uden  Sammenhæng  Notitser,  der  svarede  til  det  indre  Arbejde  i  hans 
Sind,  Optegnelser  som  disse  f.  Eks.: 

S.  R.,  den  stædige  Fanatiker,  har  en  Hustru,  der  ikke  kan  tro,  og  intet  andet 
Ønske  nærer  end  religiøst  at  blive  ladet  i  Fred.  Han  tvinger  hende  til  at  gaa  til 
Alters,  han  som  kender  Ordet,  at  den  som  nyder  Sakramentet  uden  Tro,  æder  og 
drikker  sig  selv  til  Doms. 

Der  er  ikke  en  sund  Følelse  i  hele  vor  religiøse  Tilstand.  Det  hedder  stadigt: 
Alle  er  visselig  ikke  Hyklere.  Sikkert  nok.  Men  begynd  med  i  Borgerstanden  at 
trække  Hykleriet  fra  og  den  tykke  Affektation  og  den  fejge  Helvedesfrygt,  og  se,  hvad 
der  bliver  tilbage! 

Har  vi  en  Ungdom,  skal  jeg  sige  den  Sandheden;  men  denne  Bande  af  Ussel- 
rygge spærrer  mig  Synet. 

Kvinder,  hvem  Livet  har  oplyst  og  hvem  det  har  skuffet!  Jer  kan  jeg  hjælpe. 

Jeg  ser  to  Elskende,  Haand  i  Haand,  kyssende  Taareme  bort  af  hinandens  Øjne. 

Jeg  kan  kun  vække  de  Vakte.  Der  er  intet  at  gøre  med  dem,  som  er  ude  af 
Stand  til  at  føle  en  ædel  Harme. 

Jeg  har  set  to  Kvinder  foretrække  Døden  for  det  ægteskabelige  Samlivs  Vanære. 

Aabn  Dagbladene!    Neppe  en  Linie,  som  ikke  er  en  Løgn. 

Og  Digtere  og  Talere  smigrer  et  saadant  Folk. 

Det  Kristelige  og  det  Menneskelige  har  forlængst  begært  Skilsmisse.  Nu  er  den 
fuldbyrdet. 

Og  Præsterne  hædres.  De  føler  sig,  naar  der  mangler  dem  nogle  Laster  paa 
Grund  af  Svækkelse. 

Jeg  véd,  at  jeg  vil  blive  stenet,  at  hver  Dreng  har  sin  Vaasedom  færdig  over 
hvad  aarelang  Grublen  og  søvnløse  Nætter  har  avlet.    Men  tror  I,  jeg  frygter  Jer? 

Dumheden  var  altid  Løgnens  Livvagt. 

Et  Folk,  der  har  taalt  Oldenborgerne  i  fire  hundrede  Aar  og  gjort  Kongetroskaben 
mod  dem  til  en  Dyd. 

End  ikke  det  forstaar  de,  at  her  findes  ingen  anden  Antikrist  end  Fornuften. 

Forladt  af  Alle,  kun  ikke  af  Ulvkken  og  af  mig. 

Naar  blev  Gud  Menneske?  Da  Naturen  i  sin  Udvikling  var  saa  vidt,  at  det 
første  Menneske  opstod,  da  blev  Naturen  Menneske,  da  blev  Gud  det. 

Kvinderne  siger  om  den  Foretrukne:  En  Buket,  bragt  af  ham,  lugter  bedre  end 
en  Buket  bragt  af  en  anden. 

Svag  er  du.  Gud  bedre  det,  kære,  og  du  bedre  det  og  jeg  bedre  det! 

Disse  Tanker  har  smeddet  mig  til  Mand,  har  smeddet  mig  færdig  til  Mand. 

Han  anskaffede  sig  Alt,  hvad  der  i  moderne  fransk  og  engelsk 
Literatur  var  ham  tilgængeligt  om  Kvindesagen. 

I  Aaret  1869  begyndte  hans  Tanker  om  Kvindens  underordnede 
Samfundsstilling  at  vinde  Form,  og  en  sammenhængende  Nedskrivning 
forsøgtes.  Han  tog  sit  Udgangspunkt  i  Søren  Kierkegaards  aldeles 
gammeldags  Opfattelse  af  Kvinden  og  imødegik  den  paa  ethvert  Punkt. 
Men  Alt,  hvad  han  om  Kvindesagen  havde  udført  og  planlagt,  blev 
forkastet,  da  John  Stuart  Mills  Skrift  om  dette  Emne  i  1869  faldt  ham 
i  Hænde.  Han  følte  Mills  Overlegenhed  som  saa  umaadelig  og  be- 
tragtede dette  hans  Skrift  som  sættende  et  saadant  Tidsskel,  at  han 
nødvendigvis  maatte  kassere  sit  eget  Udkast  og  indskrænke  sig  til  Over- 
sættelse og  Indførelse  af  Mill.  I  November  1869  udgav  han  Mills 
Bog  paa  Dansk  og  kom  derved  til  at  indlede  den  moderne  Kvinde- 
bevægelse i  Danmark. 

Oversættelsen  medførte  for  ham  det  Gode,  at  den  bragte  ham  først 
i  brevlig  Forbindelse,  senere  i  personlig  Berøring  med  en  af  Tids- 
alderens største  Mænd. 


Henrik  Ibsens  Breve. 


Susanna  Thoresen. 
Georg  Brandes. 


Til 

—  Bjomstjerne  Bjdmson.  —  Fr.  Hegel. 

—  Olaf  Skavlan.  —  Otto  Borchsenius. 


Til  frøken  Susanna  Thoresen*) 


Til  den  eneste. 


Januar,  1856. 


Salen  er  -strålende  smykket, 
ballet  er  alt  begyndt. 
I  brogede  klynger  bevæger 
sig  damer  i  luftig  pynt. 
Højt  fra  orkestret  lyder 
tonernes  koglende  hær. 
Hver  herre  har  festlige  miner, 
hver  lampe  har  festligt  skær. 

Hør  blot,  hvor  der  kurtiseres, 
hvor  hviskes  der  blødt  og  ømt 
om  alt,  hvad  i  hast  man  finder, 
om  hvad  man  har  hørt  og  drømt. 
Og  damerne  smiler  så  listig 
til  alle  de  søde  ord, 
gemmer  i  mindets  stambog 
tirader,  som  ingen  tror. 

Og  der  er  latter  og  glæde 
alt  over  den  ganske  sal. 
Der  er  ikke  én,  som  fatter, 
hvor  verden  er  led  og  fatal. 
Der  er  ikke  én,  som  fatter, 
der  er  ikke  én,  som  kan  se, 
at  under  den  slørende  jubel 
dølger  sig  tomhedens  ve. 

Dog  jo,  en  eneste  er  der, 
imellem  dem  alle  kun  én. 
I  øjet  bor  lønlig  smerte, 
dér  læser  jeg  sorg  og  mén. 


dér  læser  jeg  drømmende  tanker,, 
som  vugger  sig  op  og  ned, 
et  hjerte,  som  higer  og  banker 
og  har  ikke  livsens  fred. 

Du  unge,  drømmende  gåde, 
turde  jeg  grunde  dig  ud, 
turde  jeg  kækt  dig  kåre 
til  mine  tankers  brud, 
turde  jeg  dukke  mig  ned  i 
dit  rige  åndige  væld, 
turde  jeg  skue  tilbunds  i 
din  blomstrende  barnesjæl. 

Da  skulde  fagre  digte 
svinge  sig  fra  mit  bryst, 
da  skulde  frit  jeg  sejle 
som  fuglen  mod  skyens  kyst. 
Og  alle  de  spredte  syner 
blev  til  en  enhedens  klang; 
thi  livets  fagreste  syner 
spejled  sig  i  min  sang. 

Du  unge,  drømmende  gåde, 
turde  jeg  grunde  dig  ud, 
turde  jeg  kækt  dig  kåre 
til  mine  tankers  brud. 


Henrik  Ibsen. 


*)   Ibsens  senere  Hustru. 

Breve  til  Bjømstjeme  Bjørnson  fra  Tredseme. 

Rom,  den  28.  Januar  1865. 

Kære  Bjørnson! 

Du  kan  tro,  jeg  går  i  uro  og  bekymring.  I  midten  af  December 
måned  f.  a.  tilskrev  jeg  dig  og  takkede  for  modtagelsen  af  den  i  dit 
brev  af  4de  Oktober  indlagte  veksel  på  100  spd.  Dit  gode  tilbud  i 
sidstnævnte  brev  om  at  lade  dig  vide,  når  jeg  tiltrængte  flere  penge, 
benyttede  jeg  mig  ved  samme  lejlighed  af  og  underrettede  dig  om,  at 
jeg  henimod  månedens  slutning  vilde  være  pengelæns.  Egentlig  var 
mine  penge  slupne  op  noget  tidligere;  thi  mit  maanedlige  udgiftsbudget 
lyder  på  40  scudi  og  for  at  bestride  mine  udgifter  fra  1ste  Oktober 
indtil  Remissen  ankom  den  16de  Oktober,  havde  jeg  måttet  låne.  — 
På  mit  sidste  brev  har  jeg  intet  svar  modtaget,  og  uagtet  jeg  nok  kan 
tænke  mig  mange  forklarende  grunde  hertil,  såsom  at  du  har  været 
fraværende  fra  byen,  eller  at  pengene  ikke  har  været  så  lette  at  få 
inddrevne,  foruden  meget  andet,  så  er  jeg  dog  tilbøjelig  til  at  tro,  at 
mit  brev  ikke  er  fremkommet.  Trods  al  den  spænding  jeg  har  gået  i 
er  det  mig  igrunden  kært,  at  så  er  tilfældet;  thi  jeg  må  tilstå  dig  (hvis 
du  forresten  ikke  selv  har  set  det)  at  brevet  var  skrevet  i  en  ukærlig, 
bitter,  måske  overdrevent  håbløs  tone,  idet  jeg  omtalte  vort  lands  an- 
liggender og  fremtidsudsigter.  Jeg  har  angret,  at  jeg  satte  mig  til  at 
udøse  al  denne  bitterhed  for  dig,  istedenfor  at  give  dig  lyse  skildringer 
af  al  den  herlighed,  som  du  har  sat  mig  istand  til  at  løftes  og  forædles 
ved  hernede.  Men  de  sørgelige  tanker  på  forholdene  hjemme  kan  jeg 
ikke  løsrive  mig  fra  og  har  ikke  kunnet  det  under  hele  min  rejse.  Var 
jeg  bleven  længere  i  Berlin,  hvor  jeg  så  indtoget  i  April  og  så  pøbelen 
brølende  vælte  sig  mellem  trofæerne  fra  Dybbøl,  så  dem  ride  på  lavet- 
terne og  spytte  i  kanonerne  —  de  samme  kanoner,  der  ingen  hjælp 
havde  fået  og  som  dog  havde  skudt  fra  sig  sålænge  til  de  var  sprungne 

—  da  ved  jeg  ikke  hvor  meget  jeg  havde  beholdt  igen  af  min  forstand. 

—  Når  du  skriver,  så  sig  mig  din  mening  om  vore  forholde;  hvad  vej 
skal  man  gå  hjemme?  Og  hvad  tror  du  lederne  kan  udrette  med  den 
nuværende  slægt?  Det  vil  berolige  mig  at  høre;  jeg  ved  jo  nok,  ai 
du  har  håb  og  fortrøstning,  men  jeg  vilde  gerne  vide,  på  hvilket  funda- 
ment? Ofte  forekommer  det  dog  også  mig  utænkeligt,  at  vi  skulde 
kunne  gå  under.  Et  statssamfund  kan  tilintetgøres,  men  en  nation 
ikke.  Polen  er  egentlig  ingen  nation,  det  er  et  statssamfund;  aristo- 
kratiet har  sine  interesser,  borgerne  sine,  og  bønderne  igen  sine,  alle- 
sammen uafhængige  af  eller  vel  endog  stridende  mod  hverandre.  Polen 
har  heller  ingen  literatur  eller  kunst  eller  videnskabelighed  med  særlig 
mission  for  verdensudviklingen.  Gøres  Polen  russisk,  så  vil  den  pol- 
ske befolkning  ophøre  at  være  til;  men  selv  om  vor  tilsyneladende 
formelle  frihed  berøves  os,  om  vore  lande  tages,  om  vore  statssamfund 

Opløses,  så  vil  vi  dog  bestå  som  nationer.  Jøderne  var  på  engang  et 
statssamfund  og  en  nation;  den  jødiske  stat  er  tilintetgjort,  men  nationen 
lever  dog  som  sådan.  Det  bedste  i  os  tror  jeg  nok  således  vil  leve 
—  forudsat  at  vor  folkeånd  har  løftelse  nok  til  at  kunne  trives  i  og 
ved  ulykken;  men  dette  er  det  store  og  afgørende  spørgsmål.  Den, 
som  blot  havde  tro  og  fortrøstning;  men  nu  ikke  mere  politik  for 
dennegang 


Din 
Henr,  Ibsen, 


Ariccia,  den  12.  September  1865. 

Min  kære  Bjørnson! 

Dit  brev  og  vekselen  fra  Hegel  kom  i  en  god  tid;   tak,  min  kære 
velsignede  ven,  for  begge  dele!    Men  så  godt  og  kærligt  dit  brev  var, 

—  og  netop  mest  derfor,  —  har  jeg  læst  det  med  bebrejdelse  mod 
mig  selv,  da  jeg  ser,  at  du  for  min  skyld  har  gået  i  angst  og  bekym- 
ring. Tak  også  for  dette!  Det  ene  som  det  andet,  den  hele  store 
ting,  det  ubetinget  største  for  mig  og  min  livsretning  —  at  jeg  har 
truffet  og  virkelig  fundet  dig,  kan  jeg  dog  aldrig  erstatte  uden  ved  en 
hengivenhed,  som  hverken  mine  venner  eller  dine  uvenner  skal  få 
nogen  indflydelse  på.  Jeg  ved,  du  forstår  mig,  det  er  ikke  pengeind- 
samleren Bjørnson,  som  jeg  her  nærmest  sigter  til.  Nu  ja,  mere 
herom  når  vi  træffes;  nu  kan  jeg  tale  med  dig,  før  har  jeg  aldrig  ret 
kunnet  det.  —  Alting  er  nu  godt  og  vel  og  igrunden  har  det  været  så 
hele  tiden  med  undtagelse  af  de  enkelte  tider,  da  jeg  ikke  vidste,  hvor 
jeg  skulde  hen  i  nogen  henseende,  ikke  med  hensyn  til  penge  alene, 
men  fordi  det  ikke  vilde  gaa  med  mit  arbejde.  Så  gik  jeg  en  dag  i 
Peterskirken  —  jeg  var  et  ærende  i  Rom  —  og  der  gik  der  med 
engang  op  for  mig  en  stærk  og  klar  form  for  hvad  jeg  havde  at  sige. 

—  Nu  har  jeg  kastet  overbord  hvad  jeg  i  et  år  har  pint  mig  med  uden 
at  komme  nogen  vej  og  i  midten  af  Juli  begyndte  jeg  på  noget  nyt, 
der  gik  frem  således  som  endnu  aldrig  noget  er  gået  frem  for  mig. 
Nyt  er  det  i  den  forstand,  at  jeg  da  begyndte  at  skrive,  men  stoffet 
og  stemningen  har  hvilet  som  en  mare  over  mig  lige  siden  de  mange 
uhyggelige  begivenheder  hjemme  bragte  mig  til  at  se  ind  i  mig  selv  og 
vort  liv  der,  og  tænke  over  ting,  som  før  havde  strøget  mig  løseligt 
forbi  og  som  jeg  ialfald  ikke  havde  havt  noget  alvor  for.  Det  er  et 
dramatisk  digt,  stof  fra  nutiden,  alvorligt  indhold,  5  akter  på  rimede 
vers  (ikke  nogen  „Kærlighedens  komedie").  4de  akt  er  nu  snart  fær- 
dig og  5te  føler  jeg  at  jeg  kan  skrive  på  8  dage;  jeg  arbejder  baade 
formiddag  og  eftermiddag,  hvilket  jeg  før  aldrig  har  kunnet.  Herude 
er  velsignet  fredeligt;    ingen  bekendtskaber,  jeg  læser  ikke  andet  end 

bibelen,  —  den  er  kraftig  og  stærk.  —  Dersom  jeg  nu  fortiden  skulde 
betegne  hvori  det  væsentligste  udbytte  af  min  rejse  består,  så  vilde  jeg 
sige,  det  består  i,  at  jeg  har  drevet  ud  af  mig  selv  det  æsthetiske,  så- 
ledes isoleret  og  med  fordring  på  at  gælde  for  sig  selv,  som  det  Før 
havde  magt  over  mig.  Æsthetik  i  denne  forstand  forekommer  mig  nu 
at  være  en  ligeså  stor  forbandelse  for  poesien,  som  theologien  er  det 
for  religionen.  Du  har  aldrig  havt  det  æsthetiske  at  trækkes  med  i 
denne  forstand,  du  har  aldrig  gået  og  set  paa  tingene  gennem  den  hule 
hånd.  —  Er  det  ikke  en  ubeskrivelig  lykkegave  at  kunne  skrive?  Men 
et  stort  ansvar  er  med;  og  jeg  har  nu  alvor  nok  til  at  føle  det  og  være 
mig  selv  en  hård  mand.  En  københavnsk  æsthetiker  sagde  engang, 
da  jeg  var  dernede:  „Kristus  er  dog  virkelig  det  interessanteste  fæno- 
men i  verdenshistorien,"  —  æsthetikeren  nød  ham  som  frådseren  nyder 
synet  af  en  østers.  Sligt  et  bruskdyr  har  jeg  rigtignok  altid  været  for 
stærk  til  at  blive,  men  hvad  alskens  åndrige  æsler  kunde  fået  gjort  ud 
af  mig,  hvis  de  havde  haft  mig  uforstyrret,  det  ved  jeg  ikke,  og  det 
som  har  forstyrret  dem,  det,  kære  Bjørnson,  det  er  netop  dig.  Du  har 
klarsyn  nok  både  på  dig  selv  og  på  mig  til  at  se,  at  mit  behov  falder 
sammen  med,  hvad  du  har  givet  og  har  villet  give.  Jeg  synes,  jeg  har 
endeløst  meget  at  sige  dig,  det  kommer  ligesom  strømmende  over  mig 
og  uordnet  er  det,  men  skulde  jeg  skrive  det  altsammen,  vilde  ingen 
postporto  forslå,  altså  overtvært  til  forretningssager.  Du  siger,  at  stor- 
tinget skal  bevilge:  Ja,  tror  du  stortinget  gør  det?  Jeg  har  formodning 
om,  at  mit  nye  arbejde  ikke  vil  stemme  stortingsmændene  mildere  for 
mig,  men  Gud  straffe  mig,  om  jeg  af  den  grund  vil  eller  kan  stryge 
en  eneste  linje,  hvorledes  den  så  end  kommer  til  at  smage  disse  sjæle 
i  lommeformat.  Lad  mig  så  heller  blive  en  tigger  min  livstid.  Kan 
jeg  ikke  være  mig  selv  i  hvad  jeg  skriver,  så  er  det  hele  løgn  og 
humbug,  og  deraf  har  vort  land  nok  uden  at  udrede  extragager  for  at 
få  mere.  Forsøge  skal  jeg  imidlertid;  —  hvorledes  bærer  jeg  mig  ret- 
test ad  med  ansøgningen?  Må  jeg  sende  den  igennem  dig?  Tid  er 
der  vel  endnu,  men  jeg  skal  ikke  nøle  forlænge.  —  Trondhjemmeme 
har  vist  benyttet  et  tomt  påskud,  når  de  angiver,  at  mit  andragende  er 
kommet  for  sent;  det  er  skrevet  den  26de  Marts;  men  er  rektor  Muller 
i  direktionen,  så  har  jeg  grund  til  at  tro,  at  jeg  har  en  uven  der.  Tak, 
fordi  du  ikke  slipper  sagen,  ligeså  fordi  du  søger  posten  ved  Universi- 
tetsbiblioteket; jeg  ved  rigtignok  ikke  hvilken  post  du  mener,  men  det 
gør  intet.  Det  ankerske  legat  gives  under  de  nuværende  forholde  neppe 
til  Skandinaver,  hverken  danske  eller  norske,  men  vil  du  søge,  så 
tak  for  din  gode  vilje  ogsaa  heri. 

Indlagte  brev  til  sagfører  Sverdrup  må  du  velvilligst  tage  dig  af; 
før  min  afrejse  opfordrede  han  mig  til  at  underrette  ham  derom,  når 
jeg  på  min  rejse  trængte  til  penge.  Heraf  har  jeg  til  dato  ikke  be- 
nyttet mig,  men  gælden  til  Bravo  trykker  og  manuskript  kan  jeg  ikke 
sende,   før  det  hele  er  færdigt,   medmindre  jeg  vil  tage  en  afskrift  til 

eget  brug  under  nedskrivningen  af  resten,  og  derved  forsinkes  jeg.  — 

Theatret  tror  jeg  ikke  kan  indrømme  mig  nogen  forestilling,  —  var  jeg 

i  direktionen  måtte  jeg  stemme  derimod,  —  men  kan  I  bruge  mit  nye 

arbejde,  så  er  det  en  anden  sag;   dramatisk  er  det,  —  men  hvorvidt 

det  af  andre  grunde  er  opførligt  får  du  selv  bedømme.  —  Din  „Maria 

Stuart"  har  vi  allerede  ivår  fået  og  glædet  os  og  styrket  os  ved;    når 

kommer  dit  lystspil?  —  Hvad  er  det  for  djævelskab  der  taler  om  et 

folketheater  i  Kristiania?    Er  det  Krohn  som  der  er  ude?    Det  kunde 

ialfald  være  ham,  om  det  ikke  er!    Lev  vel  og  tag  vore  hjerteligste 

hilsener  til  dig  og  dine. 

Din  hengivne 

Henn  Ibsen. 


Rom,  den  9.  December  1867. 

Kære  Bjørnson! 

Hvad  er  det  igrunden  for  helvedesskab,  som  på  hvert  eneste  punkt 
kommer  og  stiller  sig  imellem  os?  Det  er  som  om  den  personlige 
djævel  kom  og  skyggede.  Jeg  havde  fået  dit  brev.  Når  man  skriver, 
som  du  der  skrev,  så  er  der  ikke  svig  i  ens  mund.  Der  gives  ting, 
som  ikke  lader  sig  eftergøre.  Jeg  havde  også  skrevet  et  svar  fuldt  ud 
af  et  taknemmeligt  hjerte;  thi  det  er  ikke  ros  man  kan  takke  for;  men 
at  være  forstået,  det  gør  usigelig  taknemmelig.  Og  nu  har  jeg  ingen 
brug  for  mit  svar;  jeg  har  revet  det  istykker.  For  en  time  siden  læste 
jeg  hr.  Clemens  Petersens  anmeldelse  i  „Fædrelandet"*).  Skal  jeg  nu 
besvare  dit  brev,  må  jeg  begynde  på  en  anden  måde:  jeg  må  erkende 
modtagelsen  af  din  ærede  skrivelse  af  den  og  den  dato  med  dertil- 
hørende kritik  i  nævnte  blad.  —  Hvis  jeg  var  i  København  og  der 
havde  nogen,  der  stod  mig  bi  så  nær,  som  Clemens  Petersen  står  dig, 
så  havde  jeg  slået  ham  helseløs,  før  jeg  havde  tilladt  ham  at  begå  en 
slig  tendensiøs  forbrydelse  mod  sandhed  og  ret.  Der  ligger  en  løgn 
involveret  i  Clemens  Petersens  artikel;  ikke  i  hvad  han  siger,  men  i 
hvad  han  fortier.    Og  her  er  noget  forsætlig  fortiet.    Du  må  gerne 


*")  Clemens  Petersen  var  „Fædrelandet'^s  den  Gang  i  høj  Grad  ansete  literære 
Anmelder.  Han  havde  i  „Fædrelandet**  for  ^^/n  1867  skrevet  en  lang  Anmeldelse 
af  ,Peer  Gynt".  I  denne  rejste  han  baade  overfor  „Brand"  og  „Peer  Gynt"  Spørgs- 
maalet:  „er  nu  dette  Poesi?"  og  besvarede  det  trods  en  Del  Anerkendelse 
benægtende.  „Idealet  mangler"  i  begge  de  to  Værker,  paastaar  han.  Han  hævder, 
at  Ibsen  vel  kan  skildre  „Forholde"  men  ikke  „Personer".  Han  siger  om  Værket 
„den  næste  Slægt  læser  det  ikke,  thi  det  er  kun  en  ny  Udgave  af  den  ældre  Tids 
for  længe  siden  udlete  Sværmeri,  af  Allegorien".  Og  han  slutter  „Men  naar  nu 
„Peer  Gynt"  ikke  er  Poesi,  fordi  den  i  Omsætningen  fra  Virkelighed  til  Kunst 
halvt  om  halvt  svigter  baade  Kunstens  og  Virkelighedens  Fordring,  hvad  er  den 
saa?  Ja,  Titlen  er  jo  egentlig  ligegyldig;  men  hvis  Nogen,  som  endnu  ikke  har 
læst  den,  ønsker  et  Vink  i  saa  Henseende,  saa  lader  Værket  sig  bedst  sammen 
ligne  med  et  Kulturphænomen  som  „Corsaren",  kun  at  denne  „Corsar"  ikke  er 
politisk,  men  ethisk,  ikke  vittig,  men  lidenskabelig,  ikke  dansk,*  men  norsk". 

meddele  ham  dette  brev;  så  visst  som  jeg  ved,  at  han  har  et  dybt  og 
alvorligt  forhold  til  det,  for  hvilket  der  er  umagen  værd  at  leve  i  denne 
verden,  så  visst  ved  jeg,  at  den  artikel  engang  kommer  til  at  svide 
og  brænde  på  hans  sjæl;  thi  i  fortielse  er  løgn  ligeså  fuldt  som  det 
positive  udsagn,  og  Clemens  Petersen  har  et  stort  ansvar;  thi  Vor- 
herre har  sat  ham  til  at  varetage  en  stor  opgave.  Tro  ikke,  at  jeg  er 
nogen  blind  forfængelig  nar!  Du  kan  tro,  at  jeg  i  mine  stille  timer 
roder  og  sonderer  og  anatomerer  ganske  artigt  i  mine  egne  indvolde; 
og  det  på  de  punkter,  hvor  det  bider  værst.  —  Min  bog  er  poesi;  og 
er  den  det  ikke,  så  skal  den  blive  det.  Begrebet  poesi  skal  i  vort 
land,  i  Norge,  komme  og  bøje  sig  efter  bogen.  Der  er  intet  stabilt  i 
begrebernes  verden;  Skandinaverne  i  vort  århundrede  er  ikke  Grækere. 
Han  siger,  at  den  fremmede  passager  er  begrebet  angst!  Om  jeg  stod 
på  retterstedet  og  kunde  friet  mit  liv  ved  den  forklaring,  var  den  ikke 
faldet  mig  ind;  jeg  har  aldrig  tænkt  derpå:  jeg  smurte  scenen  ind  som 
en  kaprice.  Og  er  nu  ikke  Peer  Gynt  en  personlighed,  afsluttet, 
individuel?  Jeg  ved,  at  den  er  det.  Er  ikke  moderen  det?  —  Der 
er  mange  ting  at  lære  af  Clemens  Petersen,  og  jeg  har  lært  meget  af 
ham ;  men  der  er  noget,  han  kunde  have  godt  af  at  lære,  og  som  jeg, 
om  jeg  end  ikke  kan  lære  ham  det,  dog  har  forud  for  ham,  og  det  er 
hvad  du  i  dit  brev  kalder  „trofasthed".  Ja,  det  er  just  ordet!  Ikke  tro- 
fasthed mod  en  ven,  et  formål  eller  sligt,  men  mod  noget  uendelig  højere. 
Jeg  er  imidlertid  glad  ved  den  forurettelse,  som  er  tilføjet  mig;  der 
er  en  Guds  hjælp  og  tilskikkelse  deri ;  thi  jeg  føler  mine  kræfter  vokse 
ved  harmen.  Skal  det  være  krig,  så  lad  det  være!  Er  jeg  ikke  digter, 
så  har  jeg  intet  at  tabe.  Jeg  skal  forsøge  det  som  fotograf  Min  sam- 
tid deroppe,  enkeltvis,  person  for  person,  skal  jeg  tage  for  mig,  som 
jeg  har  gjort  det  med  målstræverne;  jeg  skal  ikke  spare  barnet  i 
moders  liv,  ikke  tanken  eller  stemningen  bag  ordet  hos  nogen  sjæl 
der  fortjener  den  ære  at  tages  med.  —  Kære  Bjørnson,  du  er  en  varm 
velsignet  sjæl,  som  har  skænket  mig  mere  af  stort  og  herligt,  end  jeg 
nogensinde  kan  gengælde  dig;  men  der  er  noget  i  din  natur,  som  let 
kan  volde,  at  din  lykke,  og  netop  den,  kan-  blive  dig  en  forbandelse. 
Jeg  har  ret  til  at  sige  dig  dette;  thi  jeg  ved,  at  jeg  under  skorpen  af 
vrøvl  og  svineri  har  været  alvorlig  i  min  livsførelse.  Ved  du,  at  jeg 
har  for  hele  livet  trukket  mig  bort  fra  mine  egne  forældre,  fra  min 
hele  slægt,  fordi  jeg  ikke  kunde  blive  stående  i  et  halvt  forståelses- 
forhold?  —  Det  er  nok  temmelig  usammenhængende,  hvad  jeg  her 
skriver  sammen;  men  summa  summarum  er:  jeg  vil  ikke  være 
antikvar  eller  geograf;  jeg  vil  ikke  videre  uddanne  mine  anlæg  for 
den  monradske  filosofi,  kort  sagt,  jeg  vil  slet  ikke  følge  gode  råd.  Men 
én  ting  vil  jeg,  selv  om  ydre  og  indre  magter  driver  mig  til  at  rive 
taget  ned  over  hovedet  på  mig  selv,  —  jeg  vil  altid,  —  så  sandt 
hjælpe  mig  Gud,  være  og  blive  din   trofast  og  oprigtigt  hengivne 

Henrik  Ibsen, 

10.  December. 

Jeg  har  sovet  på  foranstående  linjer  og  læst  dem  igennem  med 
koldt  blod.  De  er  udtrykket  for  min  stemning  igår;  men  de  skal 
sendes  alligevel. 

Nu  vil  jeg  langsomt  og  vel  overvejet  sige  dig,  hvad  der  kommer 
til  at  flyde  af  hr.  Cl.  Petersens  artikel. 

Jeg  viger  ikke  godvillig,  og  hr.  Cl.  Petersen  kan  ikke  fordrive  mig; 
det  er  forsent.  Muligens  kan  han  bevirke,  at  jeg  trækker  mig  bort  fra 
Danmark;  men  i  så  fald  agter  jeg  at  skifte  noget  mere  end  forlægger. 
Undervurder  ikke  mine  venner  og  mit  tilhæng  i  Norge.  Det  parti, 
hvis  blad  har  åbnet  sig  for  uretfærdighed  mod  mig,  skal  da  få  føle,  at 
jeg  ikke  står  alene.  Udover  en  vis  grænse  kender  jeg  ingen  hensyn 
og  passer  jeg  blot  på,  hvad  jeg  også  formår,  at  parre  denne  stem- 
ningens ubændighed  med  koldblodighed  i  valg  af  midler,  så  skal  mine 
Render  få  føle,  at  kan  jeg  ikke  bygge  op,  så  skal  jeg  være  mand  for 
at  rive  ned  omkring  mig. 

Dette  var  imidlertid  kun  om  fremtiden.  Nu  vil  jeg  sige  dig  noget 
om  det  nærværende  øjeblik. 

Jeg  har  ingen  korrespondance  med  hjemmet.  Men  ligefuldt  kan 
jeg  sige  dig  noget  derfra.  Ved  du,  hvad  der  i  disse  dage  siges  i  Norge 
så  langt  Carl  Plougs  avis  læses?  Der  siges:  Det  kan  mærkes  på  Cl. 
Petersens  kritik,  at  Bjørnson  er  i  København. 

Har  du  anmeldt  „Peer  Gynt"  i  „Norsk  Folkeblad",  så  siger  man: 
Diplomatisk  træk,  men  ikke  fint  nok. 

Således  vil  nogle  sige  af  overbevisning,  andre  af  hævnlyst  og 
harme.  Kritiken  vil  komme  til  at  danne  partier  for  eller  imod.  Du 
vil  erfare  det. 

Man  vil  kalde  Clemens  Petersens  kritik  et  tak  for  sidst.  En  mig 
ubekendt  mand  skrev  for  nogen  tid  siden  endel  artikler  i  Morgen- 
bladet, hvori  der  reves  uvorrent  ned  på  hr.  Petersens  literære  virk- 
somhed; jeg  blev  deri  omtalt  med  velvilje.  Disse  kombinationer  vil 
man  opfriske  i  erindringen.    Jeg  kender  de  karles  tankegang. 

Kære  Bjørnson,  lad  os  dog  forsøge  at  holde  sammen.  Vore  venner 
har  ofte  nok  gjort  os  livet  surt  og  striden  tungere  end  nødvendigt. 

At  jeg  ikke  mistror  dig  i  denne  sag,  det  vil  du  jo  se  deraf,  at  jeg 
tilskriver  dig  alt  dette.  Jeg  hverken  står  eller  vil  nogensinde  komme 
til  at  stå  på  mine  tilhængeres  side  ligeover  for  dig.  Ligeoverfor  dine 
venner,  —  det  er  anden  sag.  — 

Hr.  Petersens  artikel  —  jeg  kommer  atter  tilbage  til  den  —  vil 
ikke  kunne  skade  mig.  Den  fraværende  har  altid  en  stor  fordel  i  selve 
fraværelsen.  Men  at  skrive  artikelen  i  den  form,  som  sket  er,  var 
uklogt.  I  artikelen  om  „ Brand "^  behandlede  han  mig  med  agtelse;  og 
publikum  vil  ikke  i  de  mellemliggende  år  finde  noget,  der  gør  mig 
hjemfalden  til  foragt.  Publikum  vil  ikke  indrømme  hr.  Petersen  ret  til 
at  affeje  mig,  således  som  han  forsøger  at  gøre.    Sligt  burde  han  over- 

Det  ny  Aarhundrede  I.  23.  90 

lade  til  de  kolleger,  der  lever  af  deres  kritiske  virksomhed;  men  om 
hr.  Petersen  troede  jeg  rigtignok  til  dato,  at  han  levede  for  sin. 

Dig  bebrejder  jeg  kun  uvirksomhed;  det  var  ikke  smukt,  at  du  ved 
efterladenhed  tillod  et  sligt  forsøg  på  i  min  fraværelse  at  få  min  literære 
stilling  sat  under  auktionshammeren.  — 

Se  så!  Hermed  har  jeg  skrevet  mig  let  tilsinds  igen.  Skæld  mig 
nu  huden  fuld,  helst  i  et  langt  brev,  om  du  har  det  nødig!  —  Og 
tag  så  med  et  godt  hjerte  en  hilsen  h-a  os  alle  til  dig  og  dine.  Vis 
ikke  din  kone  dette  brev;  men  bring  hende  vore  bedste  ønsker  både 
for  jul  og  nytår  og  især  for  den  tredje  forestående  store  højtidsstund ! 

Din 
Henrik  Ibsen, 


Rom,  den  28de  December  1867. 

Kære  Bjørnson! 

En  mere  velsignet  hilsen  end  den,  der  gennem  dit  brev  kom  til 
mig  på  første  juledags  morgen,  kunde  jeg  ikke  i  denne  verden  have 
modtaget.  — 

Den  ladning  sludder,  jeg  i  min  epistel  sidste  gang  udskibede,  voldte 
at  jeg  i  mellemtiden  ikke  havde  en  rolig  eller  selvtilfreds  time.  Det 
værste  et  menneske  kan  gøre  mod  sig  selv  er  at  gøre  uret  mod  andre. 
Tak,  fordi  du  med  dit  store  sind  tog  sagen,  som  du  gjorde!  Jeg  øjnede 
ikke  andet  end  ufred  og  bitterhed  for  lange  tider;  men  nu,  bagefter, 
ser  jeg  det  som  noget  så  ganske  naturligt  for  dig,  at  du  tog  sagen 
netop  på  den  måde  og  ikke  på  nogen  anden.  Jeg  læser  dit  brev  atter 
og  atter  igen  hver  dag  og  læser  mig  fri  for  den  pinende  tanke,  at  j^ 
skulde  have  saaret  dig.  — 

Misforstå  ikke  mine  yttringer  i  det  forrige  brev,  som  om  jeg  skulde 
sætte  poesiens  væsen  i  noget  andet  end  det,  hvori  Clemens  Petersen 
vil  have  den.  Tvertimod;  jeg  forstår  og  er  ganske  enig  med  ham. 
Men  jeg  mener,  jeg  har  opfyldt  fordringen;  han  siger  nej.  —  Han  taler 
om  vor  reflekterede  tid,  der  lader  Macbeths  hekse  betyde  noget,  der 
foregår  inde  i  Macbeth  selv;  men  i  den  selvsamme  artikel  lader  han 
en  forstyrret  skibspassager  betyde  „angsf"!  Ja,  på  den  måde  skal  jeg 
påtage  mig  at  gøre  både  dine  og  alle  andre  digteres  værker  om  til 
allegorier  fra  først  til  sidst.  Tag  Gotz  von  Berlichingen !  Fortæl,  at 
Gotz  selv  betyder  den  gærende  folkelige  frihedstrang,  kejseren  betyder 
statsbegrebet  osv.;  hvad  får  man  så  ud!  Jo,  at  det  ikke  er  poesi!  — 

Mine  „paroxysmer"  skal  du  forøvrigt  ikke  være  bekymret  over;  de 
er  intet  sygeligt,  hverken  i  den  ene  eller  den  anden  henseende.  Dit 
råd,  at  skrive  et  lystspil  for  scenen  tror  jeg,  at  jeg  kommer  til  at 
følge;  jeg  har  selv  gået  og  tænkt  på  det  samme.  Det  er  muligt,  at  jeg 
tager  til  Norditalien  til  sommeren,  og  hvor  vi  tilbringer  næste  vinter, 
ved  jeg  ikke;  jeg  ved  kun,  at  det  ikke  blir  i  Norge.    Skulde  jeg  vende 

hjem  nu,  så  vilde  et  af  to  ske:  enten  vilde  jeg  inden  en  måned  have 
gjort  mig  alle  mennesker  til  fjender  derhjemme,  eller  jeg  vilde  smutte 
ind  igen  under  allehånde  forklædninger  og  blive  en  løgn  både  for  mig 
selv  og  for  andre. 

Kære  Bjørnson!  Vil  du  virkelig  give  dig  ikast  med  theatret  igen? 
Du  har  ganske  visst  en  gerning  at  gøre  der;  men  du  har  jo  dog  en 
nærmere  gerning  i  din  egen  digtning.  Ja,  dersom  det  blot  var  tids- 
spilde, som  flød  deraf,  så  fik  det  gå;  dersom  alle  digtersyner,  stem- 
ninger, billeder,  blot  blev  skudt  til  side  for  siden  at  melde  sig!  Men 
så  er  det  ikke;  der  kommer  andre,  men  det  mellemliggende  dør 
ufødt;  theaterstrævet  er  for  en  digter  en  dagligt  gentagen  fosterfordri- 
velse; de  boi^erlige  love  sætter  straffe  for  sligt;  jeg  ved  ikke  om  Vor- 
herre er  mere  frisindet.  Tænk  på  det,  kære  Bjørnson!  Begavelsen 
er  ingen  rettighed,  den  er  en  pligt. 

Nej,  drag  ud  carissimo!  Både  fordi  afstanden  giver  større  syns- 
vidde og  fordi  man  selv  på  samme  tid  er  godtfolk  ude  af  syne.  Jeg 
er  viss  på,  at  Weimareme  var  i  sin  tid  Goethes  sletteste  publikum. 

Det  kunde  være  herligt,  om  vi  kunde  mødes  hemede.  Men  jeg 
har  en  anelse  om,  at  det  ikke  sker.  „Fiskerjenten"  går  jeg  og  venter 
på  som  en  tørstende,  —  ja,  netop  sådan;  forresten  driver  jeg  for  mig 
selv  og  er  meget  uselskabelig  i  den  store  skandinavisk-romerske  kreds. 
Senere  skal  jeg  måske  sende  dig  noget  om  min  rejse  til  „Norsk  Folke- 
blad*";  nogle  træk  fra  Italien  skal  du  ialfald  få.  Tak  for  hvad  du  har 
skrevet  om  mig;  Hegel  har  lovet  mig  at  sende  nummeme;  ligeledes 
tak  på  forhånd  for  biografien! 

I  den  omskrevne  sag,  „beordningen",  må  jeg  efter  min  bedste 
overbevisning  være  komplet  uenig  med  dig.  Vi  hører  hjemme  i  et 
monarki  og  ikke  i  en  republik;  jeg  for  mit  vedkommende  ynder  ikke 
republiken.  „Ligheden  med  Bravo"  er  der  allerede;  thi  vi,  såvel  som 
han,  modtager  gage  af  staten.  Af  den  bevilgende  statsmagt  modtager 
vi  penge;  kongemagten  giver  os  et  ærestegn,  fordi  den  respekterer  en 
folkestemning,  som  den  erkender  at  være  tilstede.  Hvorfor  afelå  den 
den  ene  udtryksform,  når  vi  ikke  har  afslået  den  anden  for  den 
samme  ting?  Lad  os  se  tilbunds  i  os  selv!  Er  det  vor  agt  for  frem- 
tiden at  blive  asketer?  Agter  vi  at  frabede  os  enhver  velment  festlig 
tilstelning,  enhver  skåltale  osv.?  Men  hvis  ikke,  hvad  vejer  da  afvis- 
ningen på  det  ene  punkt  ?  Orla  Lehmann  har  deklameret  mod  ordner 
og  titler:  men  sig  mig  oprigtigt,  kender  du  en  forfængeligere  mand  end 
ham?  August  Blanche  har  talt  spydigt  om  slige  sager;  og  hvorledes 
lader  han  sig  ikke  beordne  og  bestjeme  både  for  og  bag  af  folke- 
gunsten på  operakallaren  og  andetsteds?  Jeg  for  mit  vedkommende 
føler,  at  jeg  ved  et  afslag  vilde  gøre  mig  skyldig  i  en  usandhed  lige- 
overfor mig  selv  og  andre.  Havde  jeg  nogen  positiv  tragten  efter  slig 
stås,  så  vilde  jeg  naturligvis  have  vogtet  mig  for  at  optræde  som 
„statssatyrikus" ;  men  skulde  det  komme  —  så  ingen  ophævelser! 

90* 

Jeg  vil  snart  skrive  dig  et  langt  brev  til;  dette  her  er  i  ingen  hen- 
seende hvad  det  skulde  være.  „Mine  venner  i  Morgenbladet"  —  vær 
ubekymret,  de  vil  aldrig  kunne  gøre  mig  skade!  Hvem  disse  skrivende 
venner  er,  ved  jeg  forresten  ligesaalidt,  som  jeg  ved  hvem  der  skriver 
i  aviserne  på  Sydhavsøerne.  På  Norge  ingen  korrespondance  undtagen 
hver  tredje  måned  et  brev  til  min  svoger.  — 

Og  hermed  et  glædeligt  nytår!  Skriv  når  du  kan,  og  gid  jeg  da 
får  høre,   at  alt  er  godt  og  vel.     Hils  din  kone  og  smågutterne  fra 

os  alle. 

Din  hengivne 

Henrik  Ibsen. 

Hegel  bedes  hilset.  Clemens  Petersen,  og  hvem  der  forresten  vil 
modtage  en  hilsen,  ligeså.  Det  er  et  triumftog,  du  er  ude  på,  for- 
tælles   her   af  Danskerne.    Ja,   det   fortjener   du.    Gid  det  blot  ikke 

tager  formeget  tid  og  sindsro  fra  dit  arbejde! 

Din 

H.  I. 


Breve  om  Gengangere. 

Til  Frederik  Hegel. 

Rom,  den  2.  Januar  1882. 

Kære  herr  justitsråd  Hegel! 

Tillad  mig  forbindtligst  at  takke  for  Deres  venlige  brev,  som  j 
modtog  igår.  Jeg  havde  ikke  troet,  at  købet  af  obligationerne  allerede 
vilde  blive  besørget  i  den  travle  Juleuge;  thi  i  så  fald  vilde  jeg  alle- 
rede for  et  par  dage  siden  have  tilskrevet  Dem  og  bedet  Dem  om 
kun  at  købe  for  5000  kroner.  Sagen  er  nemlig,  at  jeg  hemede  kom- 
mer til  at  behøve  penge  tidligere  end  beregnet,  og  fra  Noi^e  kan  jeg 
først  vente  remisse  længere  hen  i  måneden.  Jeg  nødes  derfor  til  ai 
bede  Dem  om  at  de  med  sædvanlig  beredvillighed  vil  vise  mig  den 
store  tjeneste  at  forstrække  mig  med  en  veksel  på  1000  kroner.  Tag 
mig  ikke  anmodningen  og  ulejligheden  altfor  ilde  op! 

De  kritiske  voldsomheder  og  alt  det  vanvid,  som  skrives  imod 
„Gengangere**  tager  jeg  med  fuldkommen  sindsro.  Jeg  var  forberedt 
på  sligt.  Da  „Kærlighedens  komedie**  udkom,  blev  der  i  Norge 
skreget  lige  så  vildt  som  nu.  Mod  „Peer  Gynt**  blev  der  også  skreget 
og  ikke  mindre  imod  „Samfundets  støtter**  og  imod  „Et  dukkehjem" 
Skriget  vil  også  dennegang  dø  hen  ligesom  tidligere. 

Men  kan  det  virkelig  være  muligt,  at  det  er  Molbech,  som  er  for- 
mummet ude  i  „Dagbladet"  og  gør  reklame  for  sit  „Opad**? 

Et  foruroliger  mig,  når  jeg  tænker  på  det  store  oplag.  Har  al 
denne  allarm  skadet  bogens  afsætning? 

Netop  i  dette  øjeblik  modtog  jeg  Deres  andet  brev  samt  aviserne. 
Til  G.  Brandes  skriver  jeg  imorgen  og  takker  ham  for  hans  artikel, 
som  saa  højlig  har  glædet  mig. 

Med  forbindtligst  tak  for  at  De  tænkte  paa  mig  med  bøger  til  jul, 
med  tak  for  alt  godt  i  det  forløbne  år  og  med  vore  bedste  ønsker  om 
et  glædeligt  og  godt  nyt  år  tegner  jeg  mig 

.  Deres  hjertelig  hengivne  og  forbundne 

Henrik  Ibsen, 


Til  Georg  Brandes. 

Rom,  den  3.  Januar  1882. 

Kære  Brandes! 

Igår  havde  jeg  den  store  glæde  gennem  Hegel  at  modtage  Deres 
glimrende  klare  og  for  mig  så  hædrende  anmeldelse  af  « Gengangere ''. 
Modtag  min  varmeste  og  hjerteligste  tak  for  den  uvurderlige  venskabs- 
tjeneste,  De  igen  har  vist  mig!  Enhver,  der  læser  Deres  artikel,  må, 
synes  jeg,  få  øjnene  op  for,  hvad  jeg  har  ment  med  min  nye  bog, 
hvis  man  overhovedet  vil  se  det.  Thi  jeg  kaq  ikke  frigøre  mig  for 
den  tanke,  at  en  overmåde  stor  del  af  de  falske  udtydninger,  som  avi- 
serne har  bragt  er  fremsatte  imod  bedre  vidende.  I  Norge  tror  jeg 
dog  nok,  at  forvrøvlingen  i  de  fleste  fald  har  været  ufrivillig;  og  det 
har  sin  nærliggende  forklaringsgrund.  Deroppe  besørges  nemlig  kri- 
tiken  delvis  af  nogle  mere  eller  mindre  formummede  teologer;  og  disse 
herrer  er  i  regelen  aldeles  ude  af  stand  til  at  skrive  fornuftigt  om 
digterarbejder.  Den  aisvækkelse  af  dømmekraften,  som,  ialfald  for 
gennemsnitsnaturens  vedkommende,  er  en  nødvendig  følge  af  længere 
tids  syslen  med  teologiske  studier,  ytrer  sig  nemlig  især  når  talen  er 
om  at  bedømme  menneskekarakterer,  menneskers  handlinger  og  menne- 
skelige bevæggrunde.  Det  praktiske  forretningsskøn  lider  derimod  ikke 
så  meget  ved  studiet.  Derfor  er  de  gejstlige  herrer  meget  ofte  ypper- 
lige kommunalmænd;  men  de  er  ubetinget  vore  sletteste  kritikere. 

Og  hvad  skal  man  så  sige  om  den  såkaldte  liberale  presses  for- 
hold? Disse  førere,  som  taler  og  skriver  om  frihed  og  frisind,  og  som 
samtidigt  dermed  gør  sig  til  trælle  af  abonnenternes  formodede  me- 
ninger! Jeg  får  mere  og 'mere  bekræftelse  på,  at  der  ligger  noget  de- 
moraliserende i  at  befatte  sig  med  politik  og  i  at  slutte  sig  til  partier. 
Under  alle  omstændigheder  vil  jeg  aldrig  kunne  slutte  mig  til  et  parti, 
som  har  majoriteten  for  sig.  Bjørnson  siger:  majoriteten  har  altid  ret. 
Og  som  praktisk  politiker  må  man  vel  sige  så.  Jeg  derimod  må  nød- 
vendigvis sige:  minoriteten  har  altid  ret.  Selvfølgelig  tænker  jeg  ikke 
på  den  minoritet  af  stagnationsmænd,  som  er  agterudsejlet  af  det  store 
mellemparti,  der  hos  os  kaldes  de  liberale;  men  jeg  mener  den  mi- 
noritet, som  går  foran  der,  hvor  flertallet  endnu  ikke  er  nået  hen. 
Jeg  mener,  retten  har  den,  som  er  nærmest  i  pagt  med  fremtiden. 

Dette  har  jeg  nedskrevet  som  en  slags  redegørelse,  om  en  sådan 
skulde  være  nødvendig. 

Den  storm,  der  har  rejst  sig  mod  „Gengangerne*,  var  j^  forberedt 
på.  Men  jeg  syntes  ikke,  jeg  kunde  tage  noget  hensyn  dertil ;  det  vilde 
have  været  fejghed.  — 

Ikke  mindre  end  for  Deres  artikel  i  Mgbl.  takker  jeg  Dem  for  det 
foredrag,  De  har  holdt  over  mig,  og  ligeså  fordi  De  nu  vil  lade  dette 
foredrag  udkomme  i  trykken.  Hegel  skriver,  at  De  ønsker  at  optage 
nogle  steder  af  breve  fra  mig.  Jeg  har  naturligvis  ikke  noget  derimod 
at  indvende.  Jeg  stoler  ubetinget  på  Dem  i  dette,  som  i  alt  andet. 
Ønsker  De  at  anføre  et  eller  andet  også  af  dette  brev,  står  det  Dem 
frit  for. 

Når  jeg  tænker  på,  hvor  træg  og  tung  og  sløv  forståelsen  er 
derhjemme,  når  jeg  lægger  mærke  til,  hvor  lavtliggende  den  hele 
betragtningsmåde  viser  sig  at  være,  så  overkommer  der  mig  et  dybt 
mismod,  og  jeg  synes  mangen  gang,  at  jeg  lige  så  gerne  straks  kunde 
afslutte  min  literære  virksomhed.  Hjemme  behøver  man  egentlig  ingen 
digterværker;  man  hjælper  sig  så  godt  med  „Stortingstidenden*  og 
„Luthersk  ugeskrift"".«  Og  så  har  man  jo  partibladene.  Jeg  har  ikke 
noget  talent  til  at  være  statsborger  og  heller  ikke  til  at  være  ortodoks, 
og  hvad  jeg  ikke  føler  talent  for,  det  afholder  jeg  mig  fra.  For  mig 
er  friheden  den  højeste  og  første  livsbetingelse.  Hjemme  bekymrer 
man  sig  ikke  stort  om  friheden  men  kun  om  Friheder,  nogle  flere 
eller  nogle  færre,  alt  efter  partistandpunkt.  Højst  pinligt  føler  jeg  mig 
også  berørt  af  dette  ufærdige,  dette  almueagtige  i  vor  offentlige  Dis- 
kussion. Under  sine  såre  priselige  bestræbelser  for  at  gøre  vort  folk 
til  et  demokratisk  samfund,  er  man  uforvarende  kommet  et  godt  stykke 
på  vej  med  at  gøre  os  til  et  plebejersamfund.  Sindets  fornemhed  synes 
at  være  i  aftagende  hjemme.  — 

Her  må  jeg  afbryde  for  dennegang.  Frembær  vore  bedste  hilsener 
til  Deres  elskværdige  hustru.  Hun  lever  uudslettelig  i  vor  erindring. 
Tak,  kære  Brandes,  for  alt,  hvad  De  har  gjort  og  fremdeles  gør 
for  mig! 

Deres  hjertelig  hengivne 

Henrik  Ibsen. 


Til  professor  Olaf  Skavlan. 

Rom,  den  24.  Januar  1882. 

Kære  Skavlan! 

Tillad  mig  i  anledning  af  dit  sidste  brev  at  sige  Dig  at  der  i  de 
første  måneder  ikke  må  påregnes  noget  bidrag  til  tidsskriftet  fra  min 
hånd.  Hvorvidt  jeg  senere  vil  kunne  levere  et  eller  andet  vil  bero  på 
omstændigheder,  som  jeg  for  øjeblikket  er  ude  af  stand  til  at  bedømme. 

Foreløbig  beder  jeg  mig  tegnet  som  abonnent.   Betalingen  vil  blive  er- 
lagt af  min  kommissjonær,  boghandler  Nils  Lund. 

Den  sidste  tid  har  for  mig  været  rig  på  erfaringer,  lærdomme  og 
iagttagelser.  At  mit  nye  skuespil  vilde  fremkalde  et  hyl  i  stagnations- 
mændenes  lejr  det  var  jeg  naturligvis  forberedt  på,  og  det  anfægter  mig 
ikke  mere  end  om  en  flok  lænkehunde  gøer  efter  mig.  Men  den  for- 
skræmthed, som  jeg  har  iagttaget  fra  de  såkaldt  liberales  side,  har  givet 
mig  adskilligt  at  tænke  på.  Allerede  dagen  efter  ar  mit  stykke  kom  i 
boghandelen  skyndte  „Dagbladet"  sig  at  bringe  en  hastværksartikel, 
hvori  det  synes  på  forhånd  at  ville  renvaske  sig  for  enhver  mistanke 
om  at  billige  mit  stykke.  Dette  var  aldeles  ufornødent.  Jeg  står  selv 
til  ansvar  for  hvad  jeg  skriver,  jeg  og  ingen  anden.  Jeg  kan  umuligt 
genere  noget  parti;  thi  jeg  tilhører  ikke  noget  sådant.  Jeg  vil  stå  som 
en  enlig  franctireur  ude  ved  forposterne  og  operere  på  egen  hånd. 

Den  eneste,  der  i  Norge  er  trådt  frit,  djervt  og  modigt  frem  til 
fordel  for  mig,  det  er  Bjørnson.  Det  ligner  ham.  Han  har  i  sandhed 
et  stort  kongeligt  sind  og  jeg  skal  aldrig  glemme  ham  det. 

Men  nu  alle  disse  vidskræmte  frihedskæmper?  Er  det  da  bare  på 
det  politiske  felt  at  frigørelsesarbejdet  skal  være  tilladt  hos  os?  Er  det 
da  ikke  først  og  fremst  ånderne,  som  trænger  til  at  frigøres?  Slige 
trællesjæle  som  vi  kan  ikke  engang  nytte  de  friheder,  vi  allerede  har. 
Norge  er  et  frit  land  befolket  af  ufrie  mennesker. 

De  iagttagelser  over  liberalismen  hjemme,  som  jeg  i  disse  uger  har 
gjort,  vilde  jeg  af  hjertet  ønske  ikke  maatte  bekræfte  sig.  Der  må 
være  øjeblikkelige  omstændigheder  tilstede,  som  jeg  ikke  kender;  jeg 
synes  det  er  umuligt  at  tænke  sig  andet. 

Men  at  jeg  for  nærværende  finder  mig  foranlediget  til  at  holde  mig 
borte  fra  ethvert  samarbejde  vil  Du  visst  selv  finde  forklarligt.  I  et 
tidsskrift  bør  den  enkelte  bidragsyder  ikke  stå  altfor  afstikkende  ligeover 
for  andre.  Vilde  jeg  ved  denne  anledning  kunne  undgaa  dette?  Jeg 
ved  det  for  øjeblikket  ikke.  Jeg  er  bleven  noget  konfunderet  angående 
situationen  hjemme  og  trænger  tid  til  at  orientere  mig.  Hils  alle  dem, 
som  i  stilhed  er  mine  venner. 

Venskabeligst 

Henrik  Ibsen. 


Til  Otto  Borchsenius, 

Rom,  den  28.  Januar  1882. 


Herr  Otto  Borchsenius! 


Tillad  mig  derhos  at  benytte  anledningen  til  at  bringe  Dem  min 
bedste  og  varmeste  Tak  for  Deres  så  velvillige  og  vejledende  anmel- 

delse  af  mit  nye  skuespil.  De  har  ved  Deres  omtale  af  stykket  vist 
mig  en  sand  venskabstjeneste,  for  hvilken  jeg  altid  vil  føle  mig  Dem 
forbunden.  Midt  under  al  den  lidenskabelige  ophidselse,  som  raser 
eller  ialfald  har  raset  hjemme  i  Danmark  og  Norge,  var  det  mig  over- 
ordentlig velgørende  at  læse  Deres  sindige  og  af  partihensyn  uanfæg- 
tede dom  over  mit  stykke. 

Det  kan  gærne  være  at  dette  skuespil  i  flere  henseender  er  noget 
vovet.  Men  jeg  syntes  tiden  nu  var  kommen,  da  der  måtte  flyttes 
nogle  grænsepæle.  Og  den  forretning  havde  jo  jeg  som  ældre  literat 
så  meget  lettere  for  at  udføre  end  de  mange  yngre  forfattere,  som 
kunde  ønske  noget  lignende. 

At  jeg  vilde  få  en  storm  over  mig,  var  jeg  forberedt  på;  men  sligt 
kan  man  jo  dog  ikke  vige  af  vejen  for.     Det  vilde  have  været  fejgt. 

Hvad  der  mest  har  forstemt  mig,  er  ikke  angrebene,  men  den  for- 
skræmthed, som  er  kommen  tilsyne  i  de  såkaldte  liberales  rækker 
oppe  i  Norge.  Det  er  dårlige  karle  at  besætte  barrikader  med.  Bjørn- 
son er  bleven  nægtet  plads  for  yderligere  indlæg  i  det  norske  „DagbI/, 
og  både  det  ene  og  det  andet  peger  hen  på,  hvor  yderlig  ensomt 
både  han  og  jeg  står  deroppe,  når  man  rigtig  gransker  vor  stilling  til- 
bunds. Havde  vi  ikke  Danmark,  vilde  det  se  ilde  ud  for  os  og  for 
det  fælles  åndelige  frigørelsesarbejde  overhovedet. 

Endnu  en  gang  en  hjertelig  tak  og  hilsen  fra 

Deres  venskabeligst  forbundne 

Henrik  Ibsen. 

(Fortsænes). 


Havundersøgelser. 

Af  C.  H.  Ostenfeld. 


I  Slutningen  af  Rigsdagssamlingen  1901 — 02  vedtoges  et  af  Land- 
brugsministeren forelagt  Lovforslag  „om  Bemyndigelse  for  Regeringen 
til  Afholdelse  af  Udgifter  ved  internationale  Havundersøgelser  i  Fiskeri- 
øjemed". Vedtagelsen  skete  dog  først,  efter  at  det  i  Folketinget  var 
bleven  betonet,  at  Ordene  „i  Fiskeriøjemed**  skulde  være  Kærnen 
i  Sagen.  De  i  Forslaget  opførte  Summer:  193,000  Kr.  til  Udgifter  én 
Gang  for  alle  og  117,000  Kr.  som  aarlig  Udgift  i  et  Tidsrum  af  5  Aar, 
blev  under  Behandlingen  nedsatte  til  respektivt  173,000  Kr.  og  100,000 
Kr.  aarlig  i  3  Aar.     Loven  blev  23.  Maj  1902  stadfæstet  af  Kongen. 

Ved  denne  Lovs  Vedtagelse  traadte  Danmark  ind  i  et  stort  Forbund 
af  Stater,  som  var  enedes  om  at  gøre  Havundersøgelser  i  Fællig  og 
ledede  af  en  fælles  Centralstyrelse.  Det  var  den  svenske  Regering, 
som  paa  Professor  Otto  Petterssons  Opfordring  havde  taget  Initia- 
tivet til  dette  store  Foretagende  ved  at  indbyde  Nord-  og  Vest-Europas 

Stater  til  at  sende  Delegerede  til  en  Kongres  i  Stockholm  i  Somren 
1899.  Fra  Rusland,  Norge,  Danmark,  Tyskland,  Holland  og  Storbrit- 
tanien  mødte  der  Udsendinge,  og  de  enedes  efter  en  Del  Møder  om 
et  Program,  som  derefter  blev  forelagt  de  nævnte  Staters  Regeringer. 
Programmet  blev  videre  udarbejdet  paa  en  Konference  i  Kristiania  i 
Maj  1901,  hvor  tillige  Repræsentanter  for  Finland  og  Belgien  var  til 
Stede.  Allerede  da  kunde  forskellige  af  de  Delegerede  meddele,  at 
deres  Regeringer  havde  tilsagt  Sagen  deres  Støtte  med  Hensyn  til  de 
nødvendige  Pengemidler;  endnu  manglede  dog  nogle  og  deriblandt  var 
Danmark.    Ved  Kristiania-Konferencen  blev  der  lagt  mere  Vægt  paa. 

Fig.  I.     Kort  med  Angivelse  af  de  Omraader,  som  de  internationale  Havundersøgelser  spænder  over. 

at  Undersøgelserne  skulde  have  praktiske  Formaal;  og  denne  Omstæn- 
dighed, samt  maaske  ogsaa  Valget  af  København  til  Sæde  for  Central- 
styrelsen, virkede  vel  nok  til  Gavn  for  Lovforslagets  Skæbne  i  vor 
Rigsdag.  Saasn^rt  det  kunde  lade  sig  gøre  efter  Lovens  Vedtagelse, 
indbød  den  danske  Regering  de  andre  Stater  til  at  sende  Delegerede 
til  et  konstituerende  Møde  i  København  i  Juli  1902.  Her  blev  Hav- 
undersøgelsernes Iværksættelse  endelig  vedtaget,  hele  Foretagendets 
komplicerede  Organisation  ordnet  og  de  ledende  Mænd  valgte.  Hver 
Stat  sender  to  Medlemmer  til  den  øverste  Ledelse,  det  permanente 
internationale  Raad,  som  vælger  Forretningsledelsen,  bestaaende  af 
en  Præsident,  en  Vicepræsident  og  en  Generalsekretær.  Præsidenten 
er  Formanden  for  den  tyske  Havfiskeriforening,  Dr.  W.  Herwig, 
Vicepræsident   den   ovenfor  nævnte  Professor  Otto   Pettersson  og 

Generalsekretær  den  tidligere  Leder  af  Hollands  Fiskeriunders^elser, 
Dr.  P.  P.  C.  Hoek.  Den  sidste  har  som  Chef  for  Centralbureauei 
sin  Bopæl  her  i  København,  og  Bureauet  har  som  Assistenter  Docent 
ved  vort  Universitet  Martin  Knudsen  c^  Englænderen  Dr.  Kyle.  1 
Kristiania  findes  et  Centrallaboratorium,  hvis  Ledelse  er  betroet 
Pix>fessor  Fridijof  Nansen. 

De  forskellige  Lande  bidrager  med  bestemte  Summer  efter  deres 
Størrelse  til  Centralstyrelsen;  men  de  største  Summer  gaar  til  de  Un- 
dersøgelser, som  Staterne  selv  udfører,  idet  de  af  Centralstyrelsen 
vedi^ne   Arbejdsomraader  og  Arbejdsmetoder  læ^es   til  Grund   for 


Unders^elserne.  Staternes  aarlige  Budget  sammenlagt  naar  op 
til  omkring  en  Million  Kroner.  De  fleste  Stater  har  bevilliget 
Pengemidler  for  5  Aar,  Storbrittanien  og  Danmark  dog. kun  for  3;  men 
det  er  at  haabe,  at  ogsaa  disse  Stater  vil  læ^e  2  Aar  til,  saatedes  at 
der  kan  blive  Ensartethed  i  Undersøgelserne. 

Udførelsen  af  Undersøgelserne  er  for  Danmarks  Vedkommende  af 
Landbrugsministeriet  betroet  en  Kommission  for  Havundersøgel- 
ser bestaaende  af  4  Medlemmer  med  Lederen  af  vor  biologiske  Station 
Dr.  C.  G.  Joh.  Petersen  som  Formand.  Det  Omraade,  som  Cen- 
tralstyrelsen har  tildelt  Danmark,  omfatter  vore  egentlige  danske  Far- 
vande samt  Havet  omkring  Færøerne  og  Island,  altsaa  et  relativt  stort 
og  vidtstrakt  Omraade.     Det  vigtigste  Materiet  ved  saadanne   Under- 

søgelser  er  et  veludrustet  Dampskib,  og  et  saadant  har  Danmark  i 
Damptrawleren  „Thor",  som  tidligere  har  været  almindelig  Fiske- 
trawler, men  nu  er  omdannet  med  disse  specielle  Undersøgelser  for 
Øje.  Foruden  dette  Skib  staar  nogle  Inspektionsskibe  i  Kattegat  til 
Raadighed  til  visse  korte  Tidspunkter,  og  endelig  hjælper  Biologisk 
Station  med  sin  lille  Damper  til,  for  saa  vidt  dens  egne  Arbejders  Ud- 
førelse tillader  det.  „Thor"  har  i  1903  tilbragt  4 — 5  Maaneder  om- 
kring Island,  hvor  den  atter  i  Sommer  arbejder,  og  den  har  ellers,  fra 
det  Øjeblik  den  blev  færdig  til  Arbejdet,  virket  langs  vor  Vestkyst  og  i 
Skagerak.  Den  har  udført  et  stort  og  godt  Arbejde ;  det  er  ved  Island 
især  T^orskenes  Vandring  og  Æglægning  Kysten  rundt  og  ved  vore 
egne  Kyster  Rødspætterne,  som  har  været  Hovedobjekteme  for  Under 
søgelserne.  Biologisk  Station  har  hjulpet  til  med  Rødspætte-Under- 
søgelser, og  Inspektionsskibene  har  udført  Undersøgelser  over  Hav- 
vandets Bevægelser  i  vore  Farvande,  de  saakaldte  hydrografiske  Under- 
søgelser. 


Den  sidste  Tredjedel  af  forrige  Aarhundrede  har  bragt  en  hel 
Række  Expeditioner  med  videnskabeligt  udrustede  Skibe  til  Under- 
søgelse af  Havets  Dybder  og  dets  organiske  Liv.  Der  er  ved  disse 
mange  Expeditioner,  af  hvilke  særlig  maa  nævnes  den  engelske  C  hal- 
lenger-Ex pedition  (1873 — 76)  og,  fordi  de  staar  os  nærmest,  den 
norske  Nordhavsexpedition  (1876 — ^78)  og  den  danske  Ingolf- 
Expedition  (1895 — 1896),  sket  et  mægtig  Fremskridt  i  vort  Kend- 
skab til  Havet  og  dets  Indhold  af  organisk  og  uorganisk  Natur.  Der 
er  nu  næppe  nogen,  som  vil  forsvare  den  for  et  halvt  Aarhundrede 
siden  som  en  sikker  Kendsgærning  betragtede  Tro  paa  Goldheden  og 
Livløsheden  i  de  dybere  Dele  af  Verdenshavet;  nu  véd  vi,  at  der  over- 
alt, hvor  man  end  har  haft  Fangstredskaber  nede  (indtil  4 — 5000  Favne), 
lever  Organismer,  saaledes  at  der  ingen  Dybdegrænse  findes  for  Dyre- 
livet. Alle  disse  Expeditioner  er  udførte  paa  stræng  videnskabelig 
Basis,  dog  har  de  bl.  a.  bidraget  meget  til  Forstaaelsen  af  Havstrøm- 
menes Cirkulation,  et  Forhold,  der  jo  paa  mange  Maader  staar  i  Rela- 
tion til  det  praktiske  Liv. 

Efterhaanden  som  den  videnskabelige  Erfaring  blev  større,  forsøgte 
man  at  sætte  den  i  Forbindelse  med  Praxis.  Det  er  jo  næsten  altid 
saa,  at  Videnskaben  først  maa  have  sit  Æmne  gennemarbejdet,  inden 
den  kan  gøre  sine  Resultater  brugbare  for  en  større  Kreds  eller  for 
Almenheden;  kommer  en  videnskabelig  Erfaring,  før  den  fuldtud  er 
prøvet  og  dens  Virkefelt  og  Virkemaade  sikkert  bestemt,  det  store  Publi- 
kum i  Hænde,  gaar  det  næsten  altid  ilde;  Publikum  skuffes  og  ender  med 
—  og  det  med  en  vis  Berettigelse  —  at  se  med  Mistro  paa  Viden- 
skaben eller  paa  Videnskabsmændene. 

For  Havundersøgelserne  har  det  været  en  Lykke,  at  de  først  for 

en  15  Aar  siden  tog  fat  paa  praktiske  Spørgsmaal;  de  har  derved  for 
største  Delen  undgaaet  at  komme  i  Miskredit,  om  end  ikke  altid,  hvad 
man  ikke  kan  undres  over,  naar  man  betænker,  hvor  konservativt  og 
mistroende  overfor  alt  uvant  det  Publikum,  der  her  er  Tale  om,  nemlig 
Fiskerne,  er. 

Danmark  har  været  et  af  de  Lande,  hvor  der  først  oprettedes  en 
saakaldt  biologisk  Station  med  det  Formaal  at  gøre  videnskabelige 
Undersøgelser  for  at  øge  Kendskaben  til  vore  Nyttefisks  Liv  og  Færden. 
Det  er  nuværende  Havnekaptajn  C.  F.  Drechsel  og  afdøde  Professor 
Chr.  Liitken,  som  har  Æren  af  denne  Sags  Virkeliggørelse,  og  hvem 
vi  skylder  Valget  af  den  rette  Mand,  Biologisk  Stations  Forstanoer,  Dr. 
C.  G.  Joh.  Petersen. 

Siden  1889  har  Dr.  Petersen  arbejdet  med  saadanne  Undersøgelser, 
i  Begyndelsen  under  meget  indskrænkede,  men  senere  under  bedre 
Vilkaar,  saaledes  at  Biologisk  Station  nu  raader  over  en  lille  Damper, 
„Sallingsund",  der  er  vel  egnet  til  Undersøgelser  i  vore  Farvande  inden- 
for Skagen,  men  næppe  passer  til  mere  aabent  Hav  som  Skagerak  og 
Nordsøen. 

Nutidens  Havundersøgelser  kan  naturlig  grupperes  i  to  Afdelinger: 
1)  Undersøgelser  af  Havvandets  kemiske  og  fysiske  For- 
hold og  de  deraf  afhængige  Strømforhold,  med  andre  Ord  den 
Videnskab,  der  nu  i  Almindelighed  benævnes  Hydrografi,  og  2) 
Undersøgelse  af  Havets  Dyr  og  Planter  og  disses  Livskaar,  deres 
Biologi.  De  to  Afdelinger  er  dog  afhængige  af  hinanden,  særlig  er 
naturligvis  de  biologiske  Undersøgelser  afhængige  af  Hydrografien,  da 
Havvandets  Beskaffenhed  netop  hører  ind  under  Livskaarene.  Som 
en  speciel  Gren  af  de  biologiske  Undersøgelser  maa  nævnes  Studiet 
af  Havets  Plankton;  derved  mener  man  Studiet  af  de  meget  smaa,  oftest 
mikroskopiske  Organismer,  som  svæver  i  Havvandet  i  utallige  Mængder. 

De  Arbejder,  som  Hydrografien  kræver,  er  Observationer  af  Hav- 
vandets Temperatur  og  Analyser  af  dets  Indhold  af  mineralske  Salte, 
især  Klorforbindelser  (og  deraf  er  jo  igen  Klomatrium  eller  Kogsalt 
det  vigtigste),  og  af  dets  Indhold  af  Luftarter.  Ved  at  undersøge  disse 
Forhold  paa  mange  forskellige  Steder  og  Tider  saavel  i  Overfladen 
som  i  forskellige  Dybder  er  man  naaet  saa  vidt,  at  man  ved  Opgivelser 
om  disse  Forhold  kan  kendetegne  og  igenkende  de  forskellige  Hav- 
strømme. Lad  os  f.  Ex.  tænke  os,  at  vi  i  Havet  mellem  Island  og 
Færøerne  har  undersøgt  Vandmassen  i  Overfladen  og  i  forskellige 
Dybder  ned  til  Bunden  og  har  fundet  forskellige  Tal  for  Temperaturen 
og  for  Indholdet  af  Salte  (Saltholdighed);  ud  af  disse  Opgivelser  kan 
en  Hydrograf  konstruere  sig  et  Snit  af  Vandmassen  fra  Overfladen  og 
til  Bunden  og  deraf  sige,  om  de  øvre  Vandlag,  som  det  oftest  er  Til- 
fældet, tilhører  Atlanterhavets  varme  Vand  (den  saakaldte  Golfstrøm) 
og  de  nedre  det  kolde  Ishavsvand,  eller  om  dette  sidste  er  eneher- 
skende.    Den    Betydning,   saadanne  hydrografiske  Undersøgelser    har 

for  det  praktiske  Liv,  er  ikke  ringe.  Vi  véd  jo  alle,  at  Nordvest- 
Europa  skylder  Gollstrømmens  varme  Vand  sit  relativt  gunstige  Klima. 
Man  skimter  som  et  af  Hydrografiens  Fremtidsresultater,  at  man  i  store 
Træk  skal  kunne  forudsige  Vejrliget.  Professor  Otto  Pettersson 
har  paavist  en  tydelig  Sammenhæng  mellem  Temperaturen  i  Nord- 
Atlanterhavet  i  Høstmaanederne  og  Vinterforholdene  her  i  Skandi- 
navien; i  de  Aar,  hvor  Havvandet  har  været  under  Normaltemperatur 
og  dermed  følgende  anden  Saltholdighed,  har  Vinteren  været  lang  og 
stræng,  og  Vaarvegetationen  har  udviklet  sig  sent.  Naar  man  for- 
haabentlig  inden  altfor  længe  faar  Telegraf  til  Island,  saaledes  at  de 
meteorologiske  Observationer  dér  hurtig  kan  komme  til  vor  Kundskab, 
vil  denne  Sag  faa  bedre  Chancer  for  at  udvikle  sig;  og  at  vi  vil  være 
interesserede  i  saadanne  almindelige  Forudsigelser  for  Vinteren,  behøver 
næppe  at  fremhæves;  man  tænke  blot  paa  Kulforbrugets  og  Kulpriser- 
nes Afhængighed  deraf 

En  anden  ikke  mindre  vigtig  Side  af  Hydrografien  er  dens  Hjælp 
til  Forstaaelse  af  Fiskevandringerne.  En  stor  Del  af  Fiskene 
(og  af  Nyttefiskene  især  Silden)  er  afhængige  af  Havstrømmene,  baade 
fordi  de  kræver  Vand  af  visse  bestemte  Temperaturer,  Saltholdighed 
og  Luftindhold,  og  fordi  deres  Næring,  det  førnævnte  Plankton,  følger 
med  og  trives  i  visse  bestemte  Vandmasser.  Et  Exempel  vil  vise  dette. 
Det  betydelige  Sildefiskeri,  som  i  Efteraarsmaanederne  drives  ved 
Bohusians  Kyst,  slog  i  1896  fuldstændig  fejl;  der  kom  ingen  Sild  ind 
under  Land,  og  Bohusians  Fiskerbefolkning  led  et  betydeligt  økonomisk 
Tab.  Ved  hydrografiske  Undersøgelser  kunde  man  nu  konstatere,  at 
de  Vandmasser,  hvori  Silden  plejer  at  findes,  det  saakaldte  Bankvand, 
kun  var  til  Stede  i  et  7  Meter  tykt  Lag,  medens  det  under  gode  Fiske- 
aar  er  omkring  30  Meter  tykt.  Dette  Bankvand  kommer  ind  i  Skagerak 
fra  Nordsøens  Banker  hvert  Efteraar,  og  med  det  er  det,  at  Høst-Silden 
trækker  ind. 

De  Instrumenter,  hvormed  de  hydrografiske  Arbejder  udføres,  er 
meget  sindrigt  konstruerede;  det  er  Prof  Pettersson  og  i  de  senere 
Aar  Prof.  Fridtjof  Nansen,  som  har  udviklet  denne  Teknik  til  dens 
nuværende  Fuldkommenbed.  Det  vigtigste  Instrument  er  en  Vand- 
henter,  et  Apparat,  hvormed  man  kan  skaffe  sig  en  Prøve  af  Vandet 
fra  en  hvilkensomhelst  Dybde  og  maale  dets  Temperatur  og  Salthol- 
dighed, samt  analysere  dets  Luftindhold.  Princippet  i  den  er  følgende: 
en  i  begge  Ender  aaben  Cylinder  (se  Fig.  3)  sænkes  ned  til  den 
ønskede  Dybde,  lukkes  dér  ved  et  Faldlod  eller  ved  en  lille  Propeller 
(Fig.  4)  og  hales  op  igen.  Cylindren  er  meget  omhyggelig  isoleret, 
saaledes  at  den  indesluttede  Vandmasse  beholder  sin  Temperatur  ufor- 
andret ;  denne  aflæses  paa  et  Termometer,  som  sidder  i  Laaget,  og  der- 
efter aftappes  Vandet  til  Analysering.  Bestemmelsen  af  Saltindholdet 
er  dreven  op  til  forbavsende  Nøjagtighed,  idet  den  angives  i  Tusinde- 
dele Procent  (f.  Ex.  3,523  %)• 


Vi  skal  nu  give  en  kon  Oversigt  over  Ptankton-Undersøgelseme. 
Ordet  Plankton  betegner  som  før  nævnt  alle  de  smaa  Organismer,  som 
svæver  i  Vandet  c^  viljeløst  drives  med  af  Stitimmene.    Det  har  en 


enorm  Betydning  i  Havets  Økonomi,  da  det  nemlig  er  Urnæringen 
for  Haveis  Dyreliv.  Den  gamle  Regel:  de  store  æder  de  smaa  og 
disse  de  endnu  mindre,  gælder  ogsaa  her;  fra  Hvaler,  Sæler  og  Fisk 
naar  vi  gennem  Krebsdyr,  Orme  (^  Gopler  etc.  tilsidsi  til  de  encellede, 

mikroskopiske  Oi^anismer.  Spørger  man  nu.  hvorfra  faar  disse  deres 
Næring,  maa  man  skelne  mellem,  om  de  er  Dyr  eller  Planter.  Deiie 
kan  paa  det  nederste  Trin  af 
de  levende  Væsners  Rige  være 
vanskeligt  og  er  i  mange  Hen- 
seender vilkaarligt;  men  bio- 
logisk sét  er  der  en  Grund- 
forskel, som  kan  udtrykkes 
saaledes:  Dyrene  er  stof- 
forbrugende og  Planterne 
er  stofdannende.  De  fleste 
Planter  har  nemlig  den  Egen- 
skab, knyttet  til  farvede  Smaa-  ' 
legemer  i  deres  Celler,  at  de  | 
ved  Lysets  Hjælp  fbrmaar  ai  l 
danne  organisk  Stof  af  Luftens  i 
(og  Vandets)  Kulsyre.  Det  er  ' 
denne  Egenskab,  som  betinger  ■ 
alt  Liv  her  paa  Jorden.  De 
farvede  Sraaalegemer  er  hos  ' 
de  højere  Planter  grønne,  men  , 
hos  lavere  kan  de  være  gul-  \ 
brune,  blaagrønne  eller  røde.  - 
De  smaa  Planter  i  Havets 
Plankton  udgør  Tyngdepunktet 
for  Havets  Liv.  Der  findes  jo  j 
nok  langs  alle  Landes  Kyster  '< 
en  Flora  af  større,  fastsiddende  1 
Planter,  men  disse  er  d(^  for  \ 
saare  lidet  at  regne  mod  Plank-  ,' 
toneis  Planter,  der  som  Rnt 
Støv  er  fordelt  hovedsagelig  i 
de  øverste  200  Meter  af  alle 
Verdenshavene.  Længere  nede 
i  Vandet  er  Planktonet  kun 
sparsomt  og  bestaar  udeluk- 
kende af  Dyr,  thi  Planterne 
trives  kun  saa  langt  ned,  som 
Lyset  trænger.  Indsamlingen 
af  dette  Plankton  foregaar  ved 
Hjælp  af  koniske  Net  med  fin-  R«  *    pi.nkion-ret- 

masket  Silkegaze;  de  trækkes 

langsomt  gennem  Vandet  og  sier  Planktonorganismeme  fra.  Hæver 
man  et  saadant  Net  op  over  Vandel,  samler  Planktonet  sig  som  en 
grødagtig  Masse  i  Bunden.     Denne   Masse    kan    være  brunlig,    rødl^ 

eller  bl^,  all  efter  de  tilsiede- 
vEerende  Or^nismers  An;  ohe 
er  der  en  flimrende  Uro  over 
den  ved  de  mange  Smaadyrs 
Bevægelser,  og  om  Natten  lyser 
den  med  tusind  smaa  momen- 
tane Blink;  det  er  nemlig  For- 
skellige Planktonvæsner,  som 
frembringer  det  Fænomen,  der 
er  kendt  under  Navnet  Morild. 
Tager  man  noget  af  Plankton- 
massen  og  lægger  den  underet 
Mikroskop,  vil  man  faa  en 
Mængde  forskellige  Væsner  ai 
se.  af  hvilke  vi  kort  skal  gennem- 
gaa  de  vigtigste  Typer.  Blandi 
Planterne  er  navnlig  i  de  nor- 
diske og  sydlige  Have  Kisel- 
algerne eller  Diatoméerne 
de  vigtigste;  de  har  Navn  efter 
de  sarte  Kiselhylstre,  hvori 
deres  Celler  er  indhyllede.  De 
kan  forekomme  enkeltvis  eller 
samlede  i  Kæder,  og  de  er 
Fig.  6.  Ki..i.igtr  fri  dt  nordii(t  H.v«  piinkion  stedse  euten  meget  langstrakte, 
l"*"""'*"*^'-  naaleformede  eller,    hvis  Cellen 

selv  er  kort  og  tyk,  forsynede 
med  lange  børsteformede  Vedhæng;  ved  disse  Foranstaltninger  formaar 
de  bedre  at  holde  sig  svævende  i  Vandet  uden  at  synke.  En  anden 
stor  og  vigtig  Plantegruppe  er  de  ligeledes  encellede  Bæltealger  eller 
Peridineer.  Ogsaa  disse  har  gærne  langstrakte  Former  for  at  kunne 
svæve,  men  de  kan  tillige  bevæge  sig  noget,  da  de  har  to  megei  fine 
piskeformede  Svingiraade,   hvoraf  den  ene   li^er  i  et  Bælte  eller  en 

Fure  tværs  over  Cellen ;  deres  Celler  er  omgivne  aF  ei  fest,  men  ikke 

kiselholdigt  Hylster.    De  spiller  størst  Rolle  i  Planktonet  i  de  aabne 

Have  flæmi  fra  Kysterne  og  navnlig  i  de  varmere  ^ne,  hvor  Havet 

undertiden  ogsaa  opFyldes  af  nogle  flercellede  og  knippeformet  samlede 

Traade  af   Blaagrønne 

Alger;  halvdøde  Masser 

af  disse  antager  ofte  en 

rød  Farve,  og  det  er  Fra 

den  massevise  Optræden 

aF  dem,  at  det  Røde  Hav 

har  sit  Navn. 

Vi  gaar  dernæst  over 
til  Dyrene;  af  encellede 
Former  er  en  Gruppe  aF 
InFusorier  m^ei  ud- 
bredt; det  er  mikrosko-   p';  '     ,        „-     ._  --  „^  .,       ^    _       \,  ;a   ■ 

Knlpptr  ir  nnt  eller  snoede  flercellede  Algenidei  FDnurrede  SO  <■( 

piske  Væsner,  som  sidder  .^J^^"'"-^  , 
I    et    glasklart    Hylster, 

hvorudaf  Dyret  strækker  en  Krans  af  Fimrehaar;  andre  vigtige  Grupper 

er  Slimdyr  (Radiolarier  og  Foraminiferer),  der  har  omtrent  samme 

Udbredelse  som  Bæliealgerne.  Vi  naar  nu  til  de  Flercellede  Dyr,  <^  her 

træffer  vi  Repræsentanter  for   næsten  alle  større   Dyregrupper  til  og 

med    Fiskene.     Her  er  saaledes 

^ifm/n.  en  Rigdom  aF  Former  aF  Gople- 

^^^*V|^'  dyr,  Larveraf  Pighude,  Snegle 

^^^H^^l    .  og    Muslinger.    Ja   en    Gruppe 

^^^^         ^^l^ftt  aF  Snegle,  Vingesneglene,  inde- 

^^^^^               ^^^Pn  holder     udelukkende     Plankton- 

^^^H              l^^KV  former.    El  Par  af  disse  optræder 

^^^^L^            *^H    '  '  ^"^'^  Masser  i  de  nordiske  Have 

^^^^^^  og  er  Hovednæring  for  nogle  af 

^^^^^^  Hvalerne,  hvorefter  den  ene  har 

^^PH|  Navnet     Hvalaat;     den    anden 

^S^           Hu  kaldes  Flueaat,  fordi  den,  naar 

V  den  bevs^er  sig  i  Vandet,  minder 

^  om  en  Flue.    Den  i  Havets  Øko- 

,.    „    „,            ,     _,,           .,  „,         nomi  vigtigste  dyriske  Plankton- 

Fig.  9.     Vlngeinegle.   Til  venilrt  Flueaal  (LInu-  B    b  ; 

di.1  heiicin.>.  "i^^M^  Hv.^..Mai<me  bomiii):     gruppc  er  dog  Krebsdy rcuc;  dct 
(Efiet  E.  vinMffen).  er  dem,  som  Fiskene  og  nc^le  af 

Hvalerne  æder,  c^  det  er  dem. 
som  lever  af  Kiselalger  og  Bæltealger.  De  befolker  Havets  talløse  Masser, 
navnlig  de  saakaldte  Vandlopper,  faa  MiUimeter  lange  Smaadyr,  aF 
hvilke  en  enkelt,  den  saakaldte  Rødaat,  kan  Fanges  i  Millionvis  i  nor- 
diske Have,  saaledes  at  man  kan  Forstaa,  at  den  uagtet  s;n  Lidenhed 

Del  ny  Aarhundiede  I.  23.  ^' 

kan  tjene  lil   Hvalføde  og  Fiskeføde,    ligesom    en  større  rejelignende 
Form,  der  kaldes  Kril. 

Endnu  hører  til  Planktonet  Æggene  og  de  ganske  smaa  Ur^r  af 
mange  Fisk.  De  fleste  Salt  vands- Fisk,  saaledes  Torskefisk  og  Fladfisk, 
langer  nemlig  friisvævende  Æg,  der  er  klare  Smaakugler  paa  omkring 
1 — 2  Millimeters  Diameter;  disse  Fiske- ^^  Forekommer  til  Tider  i 
Mængde  sammen  med  det  øvrige  Plankton,  især  nær  Kysterne.  De 
udvikler  sig  i  Løbet  af  nogen  Tid  til  smaa  bitte,  klare  Fiskeunger,  der 
ogsaa  i  deres  første  Levetid  svæver  frit  i  Havet 
som  Plankton,  og  først  naar  de  fiar  naaet  en  vis 
Størrelse  og  har  Faaei  festere  Konsistens  og  Farve, 
gaar  over  til  at  leve  som  deres  Forældre,  altsaa 
for  de  flestes  Vedkommende  nær  Bunden. 

Naturligvis  er  disse  drivende  Fiskeæg  og  Fiske- 
unger  Genstand  for  Studier  ligesom  de  voksne 
Fisk.  Vi  er  herved  naaet  over  til  de  ^endige 
Fiskeriundersøgelser,  der  ofte,  da  ogsaa  andre 
Havdyr  navnlig  paa  Grund  af  deres  Værdi  som 
Fiskenæring  undersøges,  kaldes  biologiske  Under- 
søgelser. 

Medens  de  videnskabelige  Expediiioner  særlig 
lagde  Vægt  paa  sjældne  og  mærkelige  Dyr,  arbejder 
de    moderne    praktisk-videnskabelige    Havunder- 
■j  s^elser  med  Dyr,  som  Videnskabsmanden  kalder 

|(  almindelige,  og   HovedFormaalet  med  Studiet  er 

ÆM    /"'TK  derfor  at  lære  disse  Dyrs  Levevis  og  Færden  at 

\  V"  1         kende.     Da  jo  uden  Sammenligning  Fiskene  For 

Menneskeheden  er  de  vigtigste  af  Havets  Dyr, 
bliver  det  særlig  deres   Biologi,  som  studeres; 
Hn'inirchicui).  øvtnt  en  urvc     men  ogsaa  andrc  økonomisk  vigtige  Havdyr,  saa- 
d«  u<i.«»dc  Dyr  (foraiBiT..     som  Hvalcr,  Sæler,  Hummer,  Østers,  Blaamus- 
{EftJ'E.wnhflfrmi.  Unger  etc,  tages  med  i  Arbejderne. 

Ved  de  tidligere  rent  videnskabelige  Under- 
søgelser kunde  man  nøjes  med  mindre  Apparater,  idet  største  Parten  aF 
Dyrene  paa  Havbunden  er  langsomt  bevægelige  eller  ubevægelige;  men  ved 
de  praklisk-videnskabelige  maa  man  benytte  hele  den  Teknik,  som  det 
praktiske  Fiskeri  i  Aarhundredernes  Løb  har  uddannet.  Nu  skal  man  have 
mange  Individer  aF  hver  Slags  fat  For  at  kunne  Faa  noget  ud  af  en  Under- 
søgelse ;  ved  de  rent  videnskabelige  Arbejder  var  et  enkelt  eller  nogle  Paa  til- 
strækkelig til  omhyggelig  Beskrivelse  og  anatomisk  Undersøgelse.  Skal 
man  F.  Ex.  søge  at  klare,  hvor  hurtig  en  Fiskeart  voxer,  fanger  man 
saa  mange  af  dem  som  muligt,  maaler  dem  alle  og  stiller  disse  Maal 
sammen  (helst  grafisk);  det  vil  da  oftest  vise  sig,  at  den  største  Mængde 
Individer  grupperer  sig  omkring  bestemte  Tal,  medens  der  er  faa  Indi- 
vider for  de  mellemliggende  Tals  Vedkommende;  man  slutter  deraf,  at 


der  ligger  et  Aar  imellem  hvert 
af  de  Tal,  hvorom  de  store 
Antal  samler  sig.  Saaledes 
føndt  Dr.  Petersen  ved  Torske- 
undersøgelser i  Storebælt  i 
Marts  1900  141  Individer,  der 
var  mellem  10  og  20  Cm. 
lange,  7  mellem  20  og  30 
Cm.  og  243  mellem  30  og 
50  Cm.,  samt  nogle  større; 
her  er  del  nu  tydeligt,  at  de 
141  repræsenterer  én  Aargang, 
og  de  243  den  næste  Aargang; 
da  man  véd,  ai  Torsken  leger 
i  Foraarstiden,  og  at  de  lige 
ud  af  j^get  slupne  Unger 
kun  er  nogle  Millimeter  lange, 
men  at  de  et  halvt  Aar  efter 
er  4—8  Cm.  lange,  kan  man 
rotig  slutte,  at  de  141  10—20 
Cm.  lange  Individer  er  1  Aar 
gamle  og  de  243  30—50  Cm. 
lange  2  Aar. 

For  at  faa  saa  stort  et  Ar- 
bejdsmateriale som  muligt,  be- 
nytter man  mange  Slags  Fiske- 
redskaber;  Kroge,  Slæbevaad 

Og  Garn.  Det  mest  fiskende  Redskab  er  det  bedste,  og  i  Almindelighed 
kan  man  sige,  at  Slæbevaad  er  de  mest  fiskende,  særlig  den  Form  afVaad, 
som  kaldes  Trawl,  der  i  forskellige  Former  benyttes  af  alle  Havunder- 
søgelsesskibene.  Den  engelske  Trawl  er  jo  et  berømt  eller  snarere  berygtet 
Fiskeredskab.  En  Trawl  bestaar  af  en  Pose  af  finere  eller  grovere 
Maskenet  og  to  lange  Arme  ligeledes  af  Maskenet;  for  Enderne  af  hver 
af  disse  Arme  sidder  en  firkantet  Træplade  (beslaaet  med  Metal  baade 
for  Holdbarhedens  og  Tyngdens  Skyld)  og  midt  paa  dens  indadvendte 
Flade  er  en  stærk  Line  eller  Trosse  befæstet;  Betestelsespunkteme  paa 
de  to  Plader  vender  saaledes  mod  hinanden.  Naar  nu  det  hele  Red- 
skab er  sænket  ned  til  Havbunden,  og  der  trækkes  i  Linerne  f.  Ex. 
idet  Skibet  gaar  fremad,  vil  Vandets  Tryk  paa  Træpladerne  (der  kaldes 
„Skovle")  føre  dem  fra  hinanden  og  følgelig  spærre  Vaadets  Arme  saa 
vidt  fra  hinanden  som  mulig.  Vaadet  bevæger  sig  saaledes  hen  over 
Havbunden  med  vidt  udspilede  Arme  og  samler  alt,  hvad  det  møder 
paa  sin  Vej;  det  er  derfor  intet  Under,  at  en  Trawl  (ogsaa  kaldet  et 
Skovl vaad,  er  et  udmærket  Fiskeredskab. 

Nogle  Exempler  hentede  fra  Norge  og  Danmark  vil  vise  de  Resul- 
tater, man  har  naaet  ved  de  praktisk-videnskabelige  Havundersøgelser. 
Særlig  de  norske  Resultater  taler  med  al  Tydelighed;  men  Norge  har 
jo  rigtignok  ogsaa  et  anderledes  stort  og  storstilet  Fiskeri  og  en  meget 
talrigere  Fiskerbefolkning  end  Danmark. 

Norge  tog  først  ret  sent  fat  paa  saadanne  Undersøgelser,  nemlig  i 
Slutningen  af  Halvfemserne.  Den  Mand,  som  den  norske  Stat  ansatte 
som  Leder  af  disse  Arbejder,  Dr.  Johan  Hjort,  havde  gaaet  i  Lære 
hos  Dr.  Petersen  og  tog  fat  med  de  Erfaringer,  der  var  høstet  her  i 
Landet,  og  efter  Dr.  Petersens  Arbejdsmetoder.  Ved  at  trawle  med 
et  lille  Slæbevaad  i  Kristianiafjorden  og  dens  forskellige  Arme  iandt 
Dr.  Hjort,  at  der  paa  100 — 150  Meters  Dybde  fandtes  i  Mængde  en 
Rejeart,  der  undertiden  af  Fiskere  var  fanget  i  Drammensf^orden  (og 
derfor  b.  a.  har  været  kaldt  Drammensrejen),  men  aldrig  i  videre  Antal. 
Det  er  et  stort,  et  Par  Tommer  langt  Dyr,  som  i  levende  Live  er 
smukt  blodrødt,  men  bliver  blegere  ved  Kogning.  Særlig  i  de  to  Fjorde 
Laurvigs-  og  Bredvigsfjorden,  var  der  enorme  Masser  af  dem;  paa  én 
Dag  fik  Dr.  Hjort  i  10  Træk  171  Liter  (o:  175  Pd.)  Rejer  paa  samme 
Sted,  og  i  Løbet  af  en  Maanedstid  fangede  han  over  2000  Pd.,  der 
kunde  sælges  for  80—100  Øre  pr.  Pd.  Tilskyndet  af  disse  Forsøg  t<^ 
det  praktiske  Fiskeri  fat  og  lærte  at  manøvrere  den  lille  Trawl,  der  nu 
kaldes  Rejetrawlen,  fra  Smaakuttere  (Skøjter),  og  nu  har  dette  Fiskeri 
saa  stor  Værdi,  at  Indtægten  i  1902  efter  Norges  Fiskeries  Aarsberei- 
ning  gik  op  til  c.  200,000  Kr.  Denne  Dybvands  reje,  som  den  oftest 
kaldes,  importeres  undertiden  hertil,  og  i  1902  har  Dr.  Petersen  fundet, 
at  den  ogsaa  forekommer  hos  os  i  Mængde,  nemlig  i  det  dybe  Vand 
øst  for  Læsø  paa  c.  80  Meters  Dyb.     Der  er  saaledes  Mulighed  for. 


Ha  vandersøgeiser 


677 


at  ogsaa  vore  Fiskere  kan  tage  Del  i  denne  Fangst,  særlig  nu  da  Rød- 
spætten bliver  s)ældnere  og  sjældnei^  i  Kattegat. 

I  1900  fik  Dr.  Hjon  by^et  en  Damper,  „Michael  Sars",  udeluk- 
kende (il  Fiskeriundersøgelser.  Med  denne  har  han  siden  da  arbejdet, 
og  hans  Unders^etser  har  saadanne  Resultater  at  opvise,  at  de  Ud- 
gifter, som  Skibet  har  kostet  at  by^e  (c.  170,000  Kr.)  og  som  med- 
gaar  til  dets  Drift,  er  komne  ind  igen  mange  Gange.  Et  af  de  mest 
talende  Exempler  paa  hans  Arbejdes  praktiske  Nytte  er  nogle  Torske- 
undersøgelser ved  Lofoten.    Her  foregaar  i  det  tidlige  Foraar  et  enormt 


Fiskeri  efter  store  Torsk,  Skrej,  som  kommer  ind  under  Land  for  at 
gyde.  Ved  at  gennemRske  Overfiadevandet  i  disse  Egne  fandt  Dr. 
Hjort,  at  der  paa  visse  Steder  var  en  enorm  Mængde  drivende  Torskeæg 
i  Vandet,  paa  andre  Steder  næsten  ingen,  og  afsatte  han  de  ægrige 
Steder  paa  et  Kort  over  Bundforholdene,  viste  det  sig,  at  de  faldt 
sammen  med  de  lavere  Strækninger,  Kystbankerne  {60—80  Meter), 
medens  de  ægfattige  Steder  var  de  dybere  Render  {c.  200 — 400  Meter) 
mellem  Bankerne.  Han  kunde  heraf  slutte,  at  Fiskene  opholdt  sig  paa 
Bankerne,  og  det  stemte  med,  at  Fiskerne  satte  deres  Kroge  der.  Her 
var  nu  altsaa  Forklaringen  paa  Fiskernes  rent  empirisk  fundne  Faktum, 
at  man  skulde  fiske  paa  Bankerne.  Og  at  hans  Forklaring  var  rigtig, 
beviste  han  ved  et  Forsøg.  Den  nordligste  af  Bankerne,  Malangs- 
G  runden,  benyttedes  ikke  af  Fiskerne,  thi  dér  skulde  ingen  Fisk  være, 
sagde  man.  Nu  havde  Dr.  Hjort  fundet,  at  der  c^saa  over  denne 
Banke  svævede  Masser  af  Æ%,  og  mente  derfor,  at  her  maatte  være 

Fisk.  Han  engagerede  en  lille  Fiskedamper  til  for  Betaling  at  fiske 
paa  denne  Grund,  og  i  Løbet  af  omtrent  en  Maaned  havde  den  op- 
fisket 76,000  Skrej.  Det  gode  Resultat  var  allerede  ved  Telegrafens 
Hjælp  bekendt  viden  om,  og  Damperen  havde  ikke  ligget  der  en  Uge, 
før  andre  kom  til  for  egen  Regning;  i  det  hele  indfandt  der  sig  24 
Fiskedampere,  og  ved  Sammentælling  af  disses  Opgivelser  viste  det  sig, 

at  de  i  Marts  Maaned  1901  her 
havde  fanget  700,000  Skrej.  Det 
er  et  Resultat  af  videnskabelige 
Undersøgelser,  som  den  menige 
Mand  kan  forstaa;  men  dertil 
kræves  ogsaa,  at  Fiskerne  skal 
være  foretagsomme  og  hurtige  i 
Vendingen. 

Her  i  Landet  er  alting  i  mindre 
Stil.  Et  Foretagende,  som  er 
baade  indbringende  for  Fiskerne 
og  oplysende,  skal  dog  nævnes. 
Den  alier  vestligste  Del  af  Lim- 
fjorden, Nissum-  og  Kaas- 
Bredning,  indeholder  navnlig  i 
Foraarstiden  en  enorm  Mængde 
smaa  Rødspætter,  men  paa  Grund 
af  Rødspættens  ringe  Vandrings- 
evne  og  Limfjords-Bredningernes 
smalle  og  trange  Forbindelser 
naar  de  smaa  Fisk  ikke  videre 
langt  ind  i  dem,  uagtet  der  er 
god  og  rigelig  Næring  for  Fiskene 
baade  i  Thisted-,  Livø-  og  Lovns- 
Bredninger.  For  at  bøde  paa 
dette  indfanger  forskellige  Fiske- 
foreninger, navnlig  Thistedfor- 
eningen, en  Mængde  af  disse 
smaa  Fisk  og  indplanter  dem  i 
de  sidstnævnte  Bredninger.  Her 
vokser  Fiskene  saa  hurtigt,  at  de  i  Løbet  af  Somren  bliver  spisefærdige 
og  atter  indfanges.  Man  regner,  at  de  smaa  Rødspætter  koster  omtrent 
Vs  Øre  at  indplante,  og  om  Efteraaret  kan  de  sælges  til  mindst  25 
Øre  pr.  Styk.  Dr.  Petersen  undersøgte  i  1900  i  Marts-April  Maaned 
denne  Sag  og  hjalp  med  til  at  indplante  c.  80,000  smaa  Rødspætter. 
Ved  de  Beregninger,  der  da  anstilledes  efter  de  foretagne  Undersøgel- 
ser, ansloges  Antallet  af  smaa  Rødspætter  i  Nissum-Bredning  til  c.  45 
Millioner;  det  er  da  intet  Under,  at  der  er  for  mange  ril,  at  de  kan 
vokse  hurtig.     Fiskeriforeningen  i  Thisted  indsatte  selv  120,000  Stkr., 


Fig.  14.  Kort  over  Norges  Vestkyst  fni  Lofoten  og 
nordefter.  Landet  er  skraveret.  Havbunden  indtil  100 
Meter    (Rskebankeme)  •  er    prikket.      Malangs-Gninden 

er  mærket  I. 

(Efter  Johan  Hjort). 

altsaa  blev  der  i  det  hele  indsat  200,000.  Regner  man  Udgiften  for 
delte  ud  (idet  man  betragter  dem  alle  som  indsatte  af  Foreningen), 
bliver  dei  3000  Kr,  for  hvilke  der  et  lille  halvt  Aar  efter  kan  indtjenes 
50,000  Kr,  en  ganske  smuk  Avance. 

En  lignende  Flytning  fi^  næringsfiattige  til  næiHngsiHge  Pladser  vil  i 
Aar  blive  forsøgt  med  Rødspætter  i  Nonjsøen. 

Ogsaa  ellers  har  Dr.  Petersen  særlig  beskæftiget  sig  med  Studiet 
af  Rødspætten.  Han  har  saaledes  fundet  en  Metode  til  at  mærke 
Piskene,  for  at  man  deraf  kan  ha  Oplysninger  om  dei^s  Væxt  og 
Vandringer.  Paa  de  fangne  Fisk  anbringes  i  Ryggens  Kød  et  Benmærke 
af  Form  som  en  Manchetknap,  hvoraf  Forbindelsesstykket  mellem  de 
to  Plader  er  en  tynd  Sølvtraad,  der  stikkes  igennem  Kødet ;  paa  Pladen 
er  et  Nummer.  Naar  de  mærkede  Rødspætter  senere  atter  fiskes,  ind- 
sendes de  eller  i  alt 
Fald  Mærket  med  An- 
givelse af,  naar  og  hvor 
Fisken  er  fanget  samt 
dens  Størrelse. 

Ved  en  anden  Under- 
søgelsesrække  har  Dr. 
Petersen  kunnet  paa- 
vise,  at  Torsken  i  vore 
Farvande  indenfor  Ska- 
gen hovedsagelig  er  en 
Indvandrer,  der  kommer 
svømmende  ind,  naar 
den  er  omtrent  et  halvt 
Aar  gammel  og  saa  opholder  sig  her  (maaske  med  Afbrydelser),  til  den 
bliver  kønsmoden,  men  at  den  Rogn,  som  i  ret  stor  Mængde  gydes 
her,  føres  ud  af  Overfladevandets  udgaaende  Strøm  og  ikke  kommer 
os  til  gode.  Hvorfra  den  lille  Torsk  kommer,  vides  ikke  endnu;  kun 
saa  meget  synes  sikken,  at  det  ligger  udenfor  vort  Omraade. 

Vi  er  her  ved  et  af  de  Spørgsmaal,  som  det  internationale  Sam- 
arbejde har  taget  Fat  paa;  saa  vidtomfatiende  Spøi^smaal  kræver  Under- 
sc^elser  over  større  Omraader,  end  en  enkelt  Stat  kan  omspænde,  og 
her  kan  Gaaden  kun  klares  ved  fælles  Optræden.  Et  andet  af  Hoved- 
problemerne for  de  internationale  Havundersøgelser  er  den  saakaldte 
Overfiskning  af  Nordsøen,  særlig  med  Hensyn  til  Rødspætter,  og 
det  er  for  vort  Fiskeri  langt  det  vigtigste  af  alle  Problemerne.  Med 
Overfiskning  menes  for  stærk  Udnyttelse  af  den  tilstedeværende  Fiske- 
mængde.  Indfanges  der  i  Nordsøen  aarlig  flere  Fisk  end  der  vokser 
op,  eller  holder  Tilgangen  Opfiskningen  Stangen?  Saaledes  lyder  det 
Spøi^maal,  hvis  Rækkevidde  er  stor  og  betydningsfuld  for  mange 
Mennesker;  men  Svaret  er  ikke  ens.  En  Afdeling  af  de  internationale 
Undersøgelser  har  kastet  sig  over  dette  Spørgsmaal  alene,  og  nu  under- 

Søger  Fiskerikyndige  fra  England,  Holland,  Tyskland,  Danmark  og 
Sverige  Rødspættens  Vandring  og  Væxt  over  hele  Nordsøen  ved  Hjælp 
af  Dr.  Petersens  Metoder:  Maaling  og  Mærkning.  Der  er  f.  Ex.  fra 
„Thor"  i  Fjor  bleven  udsat  et  meget  stort  Antal  mærkede  Rødspætter 
langs  Jyllands  Vestkyst,  og  omtrent  en  Tredjedel  er  allerede  indfangede 
igen  af  Fiskerne,  et  Bevis  For,  at  der  fiskes  intensivt,  saa  man  kan  For- 
staa  Frygten  For  Overfiskning.  Vil  Frygten  vise  sig  at  være  grundet, 
da  maa  der  international  Lovgivning  til  For  at  regulere  Fiskeriet;  thi 
det  nytter  jo  ikke  at  lave  Forbud,  naar  ikke  alle  overholder  dem.  Det 
er  til  Løsningen  aF  saadanne  Spø^gsmaal,  at  den  internationale  Sam- 
virken  skal  give  sit  Bidrag,  og  heri  ligger  dens  Existensberettigelse. 


J,  N,  Madvig 

f.  7.  Aug.  1804. 
Af  J.  L.  Heiberg. 


Den,  der  kun  kjender  Madvig  aF  hans  videnskabelige  Værker,  vil 
let  danne  sig  et  Falskt  og  i  hvert  Fald  et  uFiildstændigt  Billede  aF  hans 
Personlighed.  For  ikke  at  tale  om  det  Skoledrengestandpunkt,  der 
uden  videre  gjør  Madvig  til  et  med  hans  latinske  Grammatik  og  med 
tankeløs  Uretfærdighed  giver  Forfatteren  Skylden  For  det  Misbrug,  der 
ubestrideligt,  især  i  Begyndelsen,  er  blevet  drevet  med  denne  Bog  aF 
„uFornumstige  Hørere",  saa  var  det  hos  tyske  Philologer  en  udbredt 
Anskuelse,  som  et  Par  Gange  er  kommet  tilorde  i  Litteraturen  med 
al  mulig  Voldsomhed,  at  Madvig  var  en  tørt  Forstandsmæssig  Natur 
uden  Sans  For  højere  Værdier,  dertil  bidsk  og  i  indbildt  Overlegenhed 
og  national  Ensidighed  særligt  ubehagelig  mod  tyske  Fagfæller,  unægte- 
ligt en  betydelig  Textkritiker,  men  selv  paa  dette  Omraade  stærkt  be- 
grænset og  egenligt  kun  hjemme  i  latinsk  Prosa. 

Det  er  nu  ikke  svært  i  Madvigs  videnskabelige  Production  at  paa- 
vise  de  Træk,  der  i  en  (Forøvrigt  Forstaaelig)  personlig  Irritations  Hul- 
spejl kunde  give  dette  Fortrukne  Billede. 

Ikke  blot  Madvigs  Første  men  ogsaa  hans  mest  benyttede  og  epo- 
chegjørende  Arbejder  drejede  sig  om  Latin,  særligt  om  Cicero  og  Li- 
vius;  han  kom  derved,  især  For  Philologer,  der  sluttede  Fra  deres  egen 
Tilbøjelighed  til  Specialisering,  til  at  staa  som  væsenligt  Latinist.  Hans 
græske  Syntax  har  mærkeligt  nok  ikke  spillet  tilnærmelsesvis  den  Rolle 
i  Tyskland  som  den  latinske  Grammatik,  skjønt  den  betegner  et  nok 
saa  betydeligt  Fremskridt  baade  i  sig  selv  og  i  Forhold  til  de  Forelig- 
gende Fremstillinger,  og  mellem  de  talrige  Textrettelser  til  græske  For- 

fottere,  som  Første  Bind  af  Adversaria  criiica  bragte,  var  det  lei  ai  pille 
en  Del  mislykkede  ud;  den  Fortrolighed  med  ForFatierens  Sprog  og 
Tankegang,  der  gjør  Madvigs  Textbehandling  i  Cicero  og  Livius  saa 
intuitivt  sikker,  besad  han  ikke  overfor  nogen  græsk  Forfatter,  medens 
han  næsten  hos  alle  har  rettet  enkelte  Steder  overbevisende  og  saa 
godt  som  altid  med  sine  Rettelser  peger  paa  virkelige  Vanskeligheder 


eller  Mangler;  en  dygtig  tysk  Philolog  sagde  træffende  i  sin  Anmel- 
delse af  Adversaiia  critica,  at  man  vel  kunde  paavise  Urigtigheder  i 
Madvigs  Textkritik,  men  aldrig  noget  ufornuftigt. 

I  Textbehandlingen  og  Fortolkningen  af  Ciceros  philosophiske  Skrifter 
herskede  der  ved  Madvigs  Fremtræden  en  overfladisk  og  forloren  Dyb- 
sindighed, der  understøttet  af  Mangel  paa  ordenlig  Sprogkundskab  og 
paa  sikker  textkritisk  Methode  umuliggjorde  en  videnskabelig  For- 
staaelse.  Mod  denne  Retnings  Hovedrepræseniant  foer  Madvig  ganske 
vist  ikke  med  Lempe,  da  han  i  en  Udgave  af  et  af  Ciceros  philosophi- 

ske  Hovedværker  praktisk  viste,  hvordan  en  saadan  Opgave  skulde 
løses.  Den  dominerende  Hulhed  og  Uvidenhed  slog  han  skaanselløst 
ned  med  rigelig  Benyttelse  af  de  mange  kraftige  Vendinger,  som  philo- 
logisk  Latin  raader  over  siden  Renaissancens  litteraire  Kampe;  „N.  N. 
vaaser  utroligt"  lyder  ganske  vist  bedre  paa  Latin,  men  Skarpheden  er 
den  samme.  Og  denne  Skarphed  overfor  hvad  der  syntes  ham  uvær- 
digt og  farligt  for  Videnskaben,  ofte  krydret  med  bidende  Spot,  beva- 
rede Madvig  i  sine  videnskabelige  Arbejder  lige  til  det  sidste.  Da  det 
allermeste  af  den  philologiske  Litteratur,  og  derfor  ogsaa  af  den  an- 
grebne, var  tysk,  og  da  det  naturligvis  vidstes,  at  Madvig  som  Politi- 
ker havde  deltaget  i  den  nationale  Strid,  kunde  hans  Polemik  i  de  an- 
grebnes Øjne  let  faa  Udseende  af  at  være  hvæsset  paa  Chauvinismens 
Slibesten.  I  denne  Mistanke  er  der  dog  ikke  Skygge  af  Berettigelse. 
Madvig  har  gjentagne  Gange  oifenligt  forvaret  sig  derimod,  og  baade 
oifenligt  og  overfor  sine  Disciple  har  han  bestandigt  udtalt  sin  Beun- 
dring for  den  tyske  Philologis  Arbejde  og  sin  Taknemlighed  for,  hvad 
han  havde  lært  af  den,  samtidigt  med  at  han  fremhævede  Fordelen  ved 
at  staa  som  kritisk  Tilskuer  udenfor  Moderetninger  og  Skoleensidig- 
heder  i  den  tyske  Videnskab.  Madvig  var  en  varm  Patriot  og  øm 
over  vor  nationale  Værdighed;  det  var  saaledes  ham,  der  satte  igjen- 
nem,  at  Universitetets  400-Aarsfest  Rk  en  udelukkende  skandinavisk 
Charakter,  fordi  vi  umiddelbart  efter  Ophævelsen  af  Pragerft'cdens  Pa- 
ragraf 5  ikke  kunde  modtage  tyske  Gæster  med  Feststemning.  Men 
hans  Dom  i  videnskabelige  Spørgsmaal  bestemtes  kun  af  videnskabe- 
lige Hensyn. 

Forestillingen  om  Madvig  som  ensidig  Grammatiker  og  Textkritiker, 
der  vel  heller  ikke  her  hjemme  er  helt  uddød,  er  en  naturlig  Følge 
af  saadanne  Emners  Overvægt  i  hans  Production.  Selv  naar  han  gik 
udenfor  dette  Omraade,  som  i  det  store  Værk  om  Romerstatens  For- 
fatning og  Forvaltning,  var  det  Oldtidens  Yderside,  ikke  dens  indre 
Aandsliv,  han  behandlede;  det  er  saaledes  charakteristisk,  at  hans  ene- 
ste større  Bidrag  til  den  græske  Litteraturs  Historie  er  en  Udredning 
af  det  attiske  Dramas  ydre  Vilkaar. 

Dog  viser  allerede  hans  Fortolkning  af  Cicero,  hvor  fortrolig  han 
var  med  den  græske  Philosophi  og  hvor  klar  en  Opfattelse  han  havde 
af  dens  Overlevering  og  af  Ciceros  Forhold  til  den,  som  det  da  over- 
hovedet skyldes  et  Tilfælde  —  Hensynet  til  en  ældre  Collega  — ,  ai 
den  græske  Litteratur  ikke  spillede  en  mere  fremtrædende  Rolle  i  hans 
Forelæsninger  og  Skrifter.  Mod  Overvurdering  af  Textkritikens  Be- 
tydning har  Madvig  oftere  udtalt  sig,  hvad  der  er  et  ikke  ringe  Vid- 
nesbyrd om  aandsoverlegen  Uhildethed  hos  en  Mand,  som  har  gjort 
saa  mange  glimrende  Rettelser,  og  i  en  Periode,  hvor  mangen  Philo- 
log  ansaa  den  2 Inde  Coniectur  til  et  forskrevet  Sted  for  Videnskabens 
Rneste  Blomst.  Han  har  klart  og  bestemt  fremhævet,  at  Coniectural- 
kritik  ikke  er  en  nødvendig  Opgave  for  enhver  Philolog,  hvor  nød- 

vendig  den  end  er  for  Philologien,  og  at  ingen  Methode  kan  lære  Folk 
at  Rnde  den  afgjørende  Rettelse;  men  paa  den  anden  Side  ansaa  han 
det,  og  med  Rette,  for  et  uundværligt  Værktøj  i  Philologens  Haandte- 
ring  at  kunne  bedømme  Værdien  af  Haandskriftemes  Vidnesbyrd  og 
af  andres  Rettelsesforsøg  paa  Grundlag  af  Indsigt  i  Fejlkildernes  Natur, 
og  hertil  har  han  givet  en  uovertruffen  Vejledning  i  Indledningen  til 
sine  Adversaria  critica. 

At  Madvig  som  Grundlag  for  al  philologisk  Videnskab  forlangte 
baade  den  sikre  Forstaaelse  af  det  enkelte  Sprog,  som  kun  erhverves 
ved  megen  Læsning,  og  en  klar  Forestilling  om  Sprogs  Væsen  over- 
hovedet, er  unægteligt,  og  det  er  noget,  som  ogsaa  andre  end  hans 
Disciple  bør  være  ham  taknemlige  for,  selv  om  en  og  anden  af  disse 
er  bleven  stikkende  i  Opfyldelsen  af  denne  Fordring.  Madvig  selv  har 
aldrig  betragtet  Sprogfærdigheden  som  andet  end  som  et  Middel.  I 
den  ved  hans  Fremtræden  standende  Strid  om  Philologiens  Maal  slut- 
tede han  sig  afgjort  til  Boeckh  og  betragtede  som  han  den  classiske 
Philologi  som  en  historisk  Videnskab,  hvis  Opgave  er  den  alsidige  Er- 
kjendelse  af  Grækernes  og  Romernes  Liv  paa  alle  Omraader.  At 
Madvig  selv  sad  inde  med  et  saadant  Totalbillede,  er  utvivlsomt;  det 
viste  sig  bl.  a.  ved  hans  Forelæsning  over  Philologiens  Encyklopædi, 
hvor  han  gav  orienterende  og  frugtbare  Antydninger  om  mange  Emner, 
som  han  ellers  ikke  kom  ind  paa;  han  fremhævede  f.  Ex.  skarpt  For- 
skjellen  mellem  Religion  og  Mythologi,  som  dengang  langtfra  var  al- 
mindeligt anerkjendt  og  klart  forstaaet.  Naturligvis  var  han  ikke  lige 
fortrolig  med  alle  Omraader.  Særligt  den  archæologiske  Side  af  Old- 
tidsvidenskaben  var  ham  temmelig  fremmed;  den  var  i  hans  Studietid 
og  langt  senere  kun  ufuldkomment  videnskabeligt  organiseret  og  havde 
ikke  nær  den  Betydning  som  nutildags.  Desuden  manglede  Madvig 
det  paa  dette  Omraade  særligt  nødvendige  Selvsyn;  til  Grækenland 
kom  han  aldrig,  til  Rom  først  i  sit  65.  Aar.  1828  blev  der  tilbudt  ham 
en  Understøttelse  af  Fonden  ad  usus  publicos  til  en  længere  Uden- 
landsrejse, men  af  private  Grunde  ansaa  han  sig  for  forpligtet  til  at 
afslaa  den  for  hurtigere  at  opnaa  Ansættelse;  man  kan  ikke  uden  Ve- 
mod udaf  „Livserindringernes'*  dæmpede  og  mandigt  afklarede  Ord 
læse  den  dybe  Følelse  og  Forstaaelse  af,  hvor  meget  det  Selvsyn  af 
de  gamle  Culturlande  og  den  personlige  Berøring  med  udenlandske 
Studiefæller,  som  han  saaledes  maatte  savne,  vilde  have  betydet  for 
hans  Udvikling.  Naar  man  ser  (Livserindringer  S.  275  ff.)  den  ung- 
dommelige Glæde  og  Friskhed,  hvormed  den  gamle  Mand  brugte  sine 
halvblinde  Øjne,  da  han  endelig  40  Aar  efter  fik  sin  „i  Barndommen 
vakte  og  under  mine  philologiske  Studier  idelig  fornyede  og  skærpede 
Længsel "*  efter  at  se  Italien  delvis  tilfredsstillet,  kan  man  ikke  lade 
være  med  at  udmale  sig,  hvad  han  for  sin  Videnskab  vilde  have  faaet 
ud  af  et  længere  Ophold  udenlands,  mens  Tid  var ;  end  ikke  det  største 
Indtryk  af  græsk  Architektur,  som  Italien  byder,  fik  han  med  paa  Rej- 

sen  i  1869;  han  „havde  ikke  Raad*"   til  at  leje  den  Escorte,  som  den- 
gang ansaas  for  nødvendig  for  at  besøge  Paestum. 

Allerede  den  anførte  korte  Rejsebeskrivelse  er  egnet  til  at  vise  Mad- 
vigs alsidige  Modtagelighed;  han  glæder  sig  over  Natur  og  Kunst  og 
Omgang  med  aislags  Mennesker,  de  middelalderlige  Monumenter  gjør 
de  antike  Rangen  stridig  i  hans  Interesse,  og  han  benytter  Lejligheden 
til  at  faa  et  Indblik  i,  hvorledes  romerske  Fyrstefamilier  driver  deres 
Ejendomme.  Hans  Stedsans  og  Hukommelse  for  Localiteter  var  for- 
bausende;  Byer,  som  han  blot  en  Gang  havde  besøgt,  stod  for  bestan- 
digt indprægede  i  hans  Erindring  med  alle  Enkeltheder.  Madvig  var 
overhovedet  ikke  noget  Stuemenneske;  uden  alt  Sværmeri  nød  han 
med  inderligt  Velbehag  de  idylliske  Naturomgivelser,  hvori  han  som 
ældre  tilbragte  Sommeren.  Heri  kan  der  sikkert  spores  nogen  Ind- 
flydelse af  hans  Opvæxt  i  det  fri  paa  Bomholm,  ligesom  det  beskedne 
Barndomshjems  tarvelige  Livsvaner  ledsagede  ham  til  hans  Død;  øko- 
nomisk kom  han  aldrig  paa  nogen  grøn  Gren.*)  Men  udover  dette 
var  der  intet  hos  ham,  der  mindede  om  hans  Afstamning  fra  et  lille 
bornholmsk  Embedsmandshjem  —  paa  nær  Dialekten,  som  han  aldrig 
helt  aflagde. 

Ogsaa  videnskabeligt  gik  Madvigs  Interesser  langt  ud  over  den  clas- 
siske  Philologi.  Et  Par  Aar  efter  hans  noget  hovedkulse  Ansættelse 
ved  Universitetet  hidførte  Følelsen  af  hans  „almen videnskabelige  og 
philosophiske  Dannelses  Utilstrækkelighed''  en  voldsom  indre  Krise. 
Hvor  meget  der  li^er  i  de  indholdsrige  Ord,  hvormed  den  omtales  i 
„Livserindringer"  (S.  92),  forstaar  man  egenligt  først  gjennem  et  Brev  fra 
Etatsr.  Vilh.  Jacobsen,  Forfatteren  af  „Trolddom*  (af  15.  Sept.  1830,  trykt  i 
„Tilskueren"  1889  S.  473),  til  hvem  Madvig  henvendte  sig  for  at  faa  iuridisk 
Manuduction;  af  Lede  ved  al  Videnskab,  der  ikke  stifter  umiddelbar  prak- 
tisk Nytte,  vilde  han  søge  et  lille  iuridisk  Embede.  Det  ses  heraf,  at  det, 
der  dengang  drog  ham,  ikke  var  den  iuridiske  Videnskab,  for  hvilken 
han  iøvrigt  havde  baade  Anlæg  og  Interesse,  saa  at  man  endog  har 
kunnet  fremsætte  det  Paradox,  at  han  egenligt  hellere  burde  have 
været  Jurist.  Foruden  den  Tvivl  og  Mistrøstighed,  som  vistnok  til 
Tider  kan  overfalde  enhver,  der  dyrker  de  rene  Aandsvidenskaber  med 
Bevidsthed  om,  hvad  han  gjør,  og  som  hos  Madvig  maatte  skærpes  ved, 
at  han  næsten  fra  Examensbordet  blev  sat  til  en  Bestilling,  som  han 
maatte  antage  skulde  udfylde  hele  hans  Liv,  var  det  Friluftsmennesket 
i  ham  og  hans  ualmindeligt  stærke  Trang  til  omfattende  Erkjendelse, 
der  slog  sig  sammen  om  „næsten  at  bringe  ham  ud  af  Tatning''.  At 
han  senere  fik  Lejlighed  til  at  tilfredsstille  denne  Trang  ved  et  ret 
omfattende  philosophisk  Studium  og  en  Orientering  i  de  fleste  andre 
Videnskaber,  omtaler  han  med  særlig  Glæde  og  vedblev  dermed,  endog 


*)  Man  læse  de  fintfølende  Ord,  uden  Klynken  og  uden  Bitterhed,  i  „Livserindrin- 
ger"  S.  131—132. 


J.  AT.  Madvig  685 

i  forstærket  Grad,  hele  sit  Liv  igjennem.  I  sine  yngre  Aar  var  han 
en  flittig  Medarbejder  ved  „Maanedsskrift  for  Litteratur",  hvori  han  af 
og  til  endog  skrev  æsthetiske  Anmeldelser.  Her  fremkom  ogsaa  de 
Artikler  om  det  lærde  Skolevæsen,  som  blev  Udgangspunktet  for  dettes 
Omordning  og  for  Madvigs  Virksomhed  som  Undervisningsinspecteur. 
Denne  Side  af  hans  Betydning  er  det  under  de  nuværende  Skolefor- 
hold ikke  lysteligt  at  komme  ind  paa,  og  det  kan  ikke  gjøres  i  Kort- 
hed. Hans  politiske  Virksomhed,  der  indlededes  med  én  skarp  Arti- 
kel i  „Fædrelandet"  mod  Forfatningsrescriptet  af  28.  Jan.  1848  og  førte 
ham  til  Ministerbænken  i  hine  for  Danmark  skæbnesvangre  Aar,  skal 
her  ogsaa  blot  nævnes  som  Exempel  paa  hans  mangesidige  Interesser; 
baade  dengang  og  senere  deltog  han  oftere  i  Debatten  om  offenlige  An- 
liggender med  Pjecer  og  Avisartikler. 

Naar  Madvigs  videnskabelige  Virksomhed  trods  hans  omfattende 
Aand  fik  en  saa  udpræget  kritisk  Retning,  laa  det  tildels  i  de  da- 
værende Tilstande  i  Philologien.  Den  Beundring  for  Antiken,  som 
var  saa  levende  i  Begyndelsen  af  forrige  Aarhundrede,  var  hos  mange 
kommet  noget  paa  Afveje  og  truede  med[at  forrykke  den  historiske 
Opfattelse  ved  overfladisk  Sværmeri  og  tomme  Phraser,  samtidigt 
med  at  Modeinteressen  for  Philosophi  forplumrede  den  jævne  og  klare 
Forstaaelse  af  sproglige  og  litteraire  Phænomener  ved  forloren  Dyb- 
sindighed; der  trængtes  virkelig  paa  mange  Omraader  til  en  skarp  Feje- 
kost. Og  Madvig  har  fejet  grundigt  ud,  unyttigt  Variantskrammel  af 
Textkritiken,  philosophisk  Spindelvæv  af  Sprogbetragtningen  og  tynde 
Hypotheser,  der  var  klistrede  over  Sprækkerne  i  Overleveringen.  At 
der  gik  et  og  andet  med,  som  ved  en  lille  Reparation  havde  kunnet 
sættes  i  brugbar  Stand,  er  jo  ikke  andet,  end  hvad  der  sker  ved  en- 
hver Hovedrengjøring;  det  allermeste  vil  blive  liggende,  hvor  Madvig 
har  anbragt  det.  Den  textkritiske  Methode,  i  hvis  Udvikling  han  har 
en  saa  væsenlig  Andel,  er  nu  eneraadende  ikke  blot  indenfor  den  clas- 
siske  Philologi,  men  ved  al  Textbehandling.  Hans  rationelle  Theorier 
om  Sprogets  Væsen  og  Udvikling  var  saa  fremskredne,  at  hans  Di- 
sciple paa  dette  Omraade  siden  har  havt  lidet  at  lære  til  og  endnu 
mindre  at  lære  om;  som  et  Exempel  paa,  hvorledes  disse  alminde- 
ligere Betragtninger  bar  Frugt  i  Enkeltopfattelsen  af  sproglige  Phæno- 
mener, skal  anføres,  at  Madvig  for  mange  Aar  siden  havde  Mod  til  at 
betegne  et  meget  benyttet  (^  anset  Værk  om  en  græsk  Partikel  af  en 
af  Tysklands  betydeligste  Philologer  som  „et  Magasin  for  Spidsfindig- 
heder", en  Dom,  der  nu  er  tiltraadt  af  alle.  En  lignende  kritisk  Prø- 
velse af  den  antike  Metriks  almindelige  Grundlag,  som  Madvig  havde 
paabegyndt,  men  desværre  —  han  beklager  det  ogsaa  selv  —  aldrig  fik 
ført  videre,  foregreb  paa  samme  Maade  moderne  Betragtningsmaader. 
Og  for  at  tage  et  Exempel  fra  et  andet  Omraade,  saa  var  det  Madvig, 
den  store  Ciceronianer,  der  for  første  Gang  til  manges  Forargelse  satte 
Cicero  paa  Plads  som  en  flygtig  og  overfladisk  Dilettant  i  Philosophien. 

Det  var  dog  selvfølgeligt  ikke  alene  Forholdene,  der  betingede  Ret- 
ningen af  Madvigs  philologiske  Virksomhed,  men  ogsaa  hans  egen 
Naturs  Anlæg.  Det  fremherskende  deri  var  en  skarp  og  nøgtern  For- 
stand med  en  instinctiv  Uvillie  mod  alt  uklart  og  ubesindigt,  alt  over- 
drevent og  overstrømmende.  Denne  solide  aandelige  Constitution 
møder  en  overalt,  i  hans  Videnskab  som  i  hans  oifenlige  Optræden; 
det  var  den,  der  engang  fik  Orla  Lehmann  til  som  Protest  mod  en 
politisk  Tale  af  Madvig  vittigt  nok  at  udbringe  en  Skaal  for  „Modera- 
tion i  Moderationen ''.  Sin  „videnskabelige  Karakter"  har  Madvig 
selv  betegnet  som  „en  Stræben  efter  sikker  Klarhed  gjennem  Skepsis 
og  udtømmende  Diskussion  *".  Denne  træffende  Udtalelse  findes  i  nogle 
mærkelige  Optegnelser  fra  1845  (aftrykte  i  „Livserindringer"  S.  283), 
et  typisk  Exempel  paa  hans  tunge  Stil,  der  rigtigt  er  bleven  charak- 
teriseret  som  Paragraphstil,  og  hvis  Ejendommelighed  de  samme  Op- 
tegnelser forklarer  og  illustrerer  lige  uovertræffeligt  saaledes:  „Hans 
Fremstilling  vil  altid  synes  at  savne  Fylde,  Rigdom  og  Lethed,  fordi  han 
stedse  vil  søge  at  reducere  de  omkring  Punktet  ubestemt  oscillerende  og 
flerformige  Tankebevægelser  og  Tankeudtryk  til  den  muligst  kone 
og  stringente  Formel."  Sammesteds  fremhæver  han,  at  hans  Aand 
„hænger  stærkt  sammen  med  det  nordiske  Hjem  og  deler  de  roman- 
tiske og  moderne  Interesser, ""  og  at  hans  Studium  af  Oldtiden  ikke 
beroede  paa  en  „særlig  Congenialitet**,  der  fandt  „Hvile  og  Nydelse  i 
Oldtiden"*,  men  gik  ud  paa  „en  klar  streng  videnskabelig  Methode  i 
Behandlingen  af  Grundlaget  for  al  Oldtidskundskab,  nemlig  Sproget  og 
de  gamle  Skrifters  Kritik  og  Exegese.""  1  disse  Ord  er  baade  Mad- 
vigs Styrke  og  hans  Begrænsning  som  classisk  Philolog  fæstnede  i 
klare  Træk.  Begrænsningen  er  endda  rigelig  stærkt  understreget;  der 
var  Momenter  og  Personligheder  i  Oldtiden,  hvormed  han  var  con- 
genial,  og  hvori  han  fandt  Hvile  og  Nydelse;  noget  af  det  sidste,  han 
lod  sig  forelæse,  var  Iliaden,  i  den  udtrykkeligt  udtalte  Hensigt  at 
glæde  sig  endnu  en  Gang  ved  dens  Poesi,  hans  Forelæsninger  over 
Aristophanes  viste,  at  han  havde  megen  Sans  for  hans  Vid  og  Lystighed, 
og  en  Gang  imellem  kunde  han  ved  Gjennemgangen  af  en  Forfatter 
gjøre  opmærksom  paa  et  Steds  Skjønhed.  Det  var  altid  det  naivt 
rørende  og  mandigt  kraftige,  der  greb  ham,  som  hans  æsthetiske  Sans 
overhovedet  var  meget  jævn  og  uforfinet,  og  saadanne  Bemærkninger 
kom  ganske  umiddelbart  og  personligt,  aldrig  docerende.  Hans  Sky 
for  det  subiective  i  Videnskaben  parret  med  en  aandelig  Blufærdighed 
forbød  ham  i  sin  Undervisning  at  forme  Billeder  af  Oldtidens  og  dens 
store  Personligheders  indre  Aandsliv,  hvor  kun  personlig,  kjærligheds- 
fuld  Indlevelse  og  congenial  Forstaaelse  kan  slaa  Bro  mellem  Over- 
leveringens svømmende  Øer.  Ligesaa  lidt  som  han  i  Politiken  kunde 
dønne  eller  blot  slutte  sig  til  et  Parti,  vilde  han  ved  sin  Undervisning 
danne  nogen  egenlig  Skole;  dertil  havde  han  ogsaa  for  megen  Respect 
for   andres  Individualitet.     Vel    kunde    hans   Aandsretning   frembringe 

nogen  Ensidighed,  idet  han  lidt  uforsigtigt  forudsatte,  at  hans  Tilhørere 
selv  gjorde  sig  bekendt  med  de  Værker  og  Theorier,  mod  hvis  Fejl 
han  advarede,  medens  det  virkelige  Forhold  ofte  var,  at  hans  Kritik 
ganske  skræmmede  dem  bort  derfra;  men  han  har  aldrig  øvet  noget 
Tryk  paa  nogens  videnskabelige  Individualitet.  Hans  Indvirkning  paa 
sine  Disciple  gik  langt  ud  over  den  blotte  Kundskabsmeddelelse;  han 
bibragte  dem  ikke  blot  sine  sunde  Grundsætninger  for  Kritik  og  Exegese, 
men  retvendte  deres  videnskabelige  Forestillinger  i  det  hele,  og  støttet 
af  sit  store  Navn  lærte  han  dem  ved  sit  Exempel  Ærbødighed  for 
ærlig  Forskning  og  Ringeagt  for  Overfladiskhed,  selv  om  den  er  pyntet 
op  med  nok  saa  meget  aandeligt  Flitter.  Størst  Udbytte  ogsaa  i  denne 
Henseende  havde  man  af  de  Fortolkningsøvelser,  som  han  jævnlig 
holdt,  tildels  i  sit  eget  Hjem,  og  som  han  ogsaa  selv  omtaler  med 
særlig  Tilfredsstillelse;  hver  af  Deltagerne  fik  ved  dem  sit  Stykke  at 
fortolke  under  de  andres  og  tilsidst  Madvigs  egen  Kritik.  Det  er  disse 
Øvelser,  der  væsenligt  har  tjent  som  Forbillede  ved  Oprettelsen  af 
det  philologiske  Laboratorium.  Madvig  var  altid  meget  overbærende 
selv  med  ret  mislykkede  Forsøg  og  opmuntrede  venligt  ethvert  Spor  af 
Dygtighed  og  Selvstændighed;  kun  naar  han  sporede  Løshed  og  Uveder- 
heftighed eller  Forsøg  paa  at  gaa  ham  under  Øjne,  kunde  han  blive 
alvorligt  vred  og  statuere  et  Exempel. 

Ogsaa  rent  personligt  vandt  Madvig  sine  Disciples  Kjærlighed  som 
de  flestes,  der  kom  i  nærmere  Berøring  med  ham.  Hans  Sind  var, 
ialtfald  i  hans  senere  Aar,  mildt  og  blødt  —  han  blev  meget  let 
bevæget,  ogsaa  naar  han  optraadte  offenligt  —  og  han  bevarede  altid 
en  vis  Barnlighed;  den  har  dicteret  ham  den  trohjertige,  ogsaa  formelt 
ypperlige.  Skildring  af  hans  Barndom,  og  den  hjalp  ham  over  mange 
Gjenvordigheder  i  Livet  og  bevarede  ham  mod  alt,  hvad  der  kunde 
ligne  Fornemhed.  Han  var  sig  sit  Værd  bevidst  og  kunde  paa  en 
egen  elskværdig  og  naiv  Maade  glæde  sig  ved  Anerkjendelse;  men  han 
var  ganske  fri  for  Forfængelighed  og  Indbildskhed.  Hvad  der  gjorde 
især  hans  offenlige  Optræden  saa  velgjørende,  var  hans  store  Retfær- 
dighed; naturligvis  kunde  han  gribe  fejl,  men  han  gjorde  det  aldrig  af 
personlige  Hensyn.  Ret  betegnende  er  et  lille  Træk,  han  selv  for- 
tæller; en  Præstekone,  han  som  Skoledreng  havde  beundret  paa  Af- 
stand som  ung  Pige,  skrev  til  ham,  da  han  var  Cultusminister,  for  at 
bede  ham  befordre  hendes  Mand,  og  han  var  glad  ved,  at  Manden 
„efter  alle  vedtagne  Regler"  var  nærmest  til  at  faa  Embedet, 
og  underrettede  selv  Præstekonen  derom.  Det  var  hans  Retfærdig- 
hedsfølelse, der  foranledigede  hans  første  politiske  Skridt,  Protesten 
mod  Rescriptet  af  28.  Jan.  1848;  det  var  ligeledes  væsenligt  den,  der 
bevægede  ham  til  Forslaget  om  Slesvigs  Deling  efter  Sproggrænsen, 
som  han  til  vor  Ulykke  ikke  havde  politisk  Kraft  nok  til  at  drive 
igjennem  eller  dog  afgjørende  fastholde.  Det  skal  heller  ikke  glemmes, 
at  han  trods  sin  daarlige  økonomiske  Stilling  afslog  den  Extrapension, 

som  Minister  og  Finansudvalg  vilde  give  ham  ved  hans  Afgang  fra 
Universitetet,  med  den  Motivering,  at  det  vilde  være  trykkende  for 
ham  at  blive  saa  meget  bedre  stillet  end  andre  Embedsmænd.  Det  var 
hans  Retsindighed,  der  gjorde,  at  alle  med  fuld  Tillid  saa  ham  lede 
Forvaltningen  af  betydelige  ofFenlige  Midler,  bl.  a.  Carlsbergfondet,  paa 
hvis  Stiftelse  han  har  havt  ikke  ringe  Indflydelse.  Og  naar  der  ved 
hans  Død  var  en  almindelig  Følelse  af,  at  Landet  havde  lidt  et  stort 
Tab,  saa  var  det  ikke  saa  meget  den  berømte  Videnskabsmand  der 
tænktes  paa,  ikke  heller  den  forhenværende  Ministers  Indflydelse  paa 
ATor  Udvikling  paa  vigtige  Omraader;  det  var  først  og  fremmest  den 
retsindige  Mand  med  den  rene  Villie. 


Theatrene  begynder. 

Talescenen  —  Brandfaren. 


Saa  begynder  vi.  Og  med  hvad  andet 
skulde  vi  begynde  en  dansk  Theatersæson 
end  med  Talescenen  for  det  kgl.  Theaters 
Skuespillere?  Talescenen  —  mystisk  i  sin 
Oprindelse,  gaadefuld  i  sin  Tilværelse, 
dukket  op,  dukket  ned,  set  paa  de  for- 
skelligste Steder,  i  de  romerske  Bade, 
paa  Christiansborg  Slots  Ridebane,  nu  sidst 
i  Jæmbanegade,  den  skinbarlige  Søslange ! 
Den  er  ligesom  Søslangen  Bladenes  Kæle- 
dægge. Borchsenius  kan  tre  Gange  tre 
Spalter  om  den,  den  kan  tages  baade  med 
Foragt,  øm  Kærlighed,  Patos  og  Vid,  Heide 
dementerer.  Fru  Hennings  interviewes  og 
saa  Plump  —  saa  forsvinder  det  Hele  igen. 
Skal  vi  have  en  Talescene?  Umuligt  at 
spille  Komedie  paa  det  kgl.  Theater!  Der 
er  de  Forestillinger,  efter  hvilke  man 
virkelig  maa  sige,  at  det  ser  saadan  ud. 
Shakespeare  vilde  sikkert  være  en  ivrig 
Talsmand  for  at  man  skulde  probere  paa 
en  anden  FaQon.  Men  undertiden  synes 
man  ogsaa,  det  gaar  an,  og  der  er  endda 
visse  Smaating,  som  tyder  paa,  at  Scenen 
ikke  er  det  afgørende.  Hvordan  gik  det 
ikke  med  Fru  Dybwad?  Der  gik  vi  og 
troede,  at  naar  Bygmester  Solnes  i  sin 
Tid  faldt,  saa  var  det,  fordi  Scenen  var 
for  stor  til  vor  egen  lille  Hilde.  Og 
pludselig  ser  vi  en  Hilde,  hvor  hver  Be- 
toning, hvert  Smil,  hver  Taare  henrev. 
Og  ret  som  om  Fru  Dybwad  var  en  Ud- 
sending fm  Mørkets  Magter,  kom  hun 
nogle  Maaneder  efter  tilbage  og  optraadte 
paa  „Talescenen ^  i  Jærn banegade  —  nu 
var  Stemningen  borte,  hun  fangede  ikke 
Publikum.     Det   er   den    Slags   praktiske 


Erfaringer,  der  gør  En  betænkelig.    Og  der 
er  nok  af  dem. 

Men  hvad  nytter  det?  Enten  »tror* 
man  paa  Talescenen  og  saa  er  den  en 
vidundergørende  Ungdomskilde  for  dem, 
der  trænger  til  den,  eller  ogsaa  „tror''  man 
ikke,  men  saa  elsker  man  ikke  dansk 
Kunst!  Det  er  Kærlighed  altsammen. 
Derfor  er  det  saa  underligt,  at  der  altid 
skal  være  noget  underfundigt  ved  den 
Talescene.  Aldrig  stiger  den  frem  i  Lys- 
ningen af  et  Krav,  der  med  ftild  Glans 
skinner  frem  fra  det  hele  kunstelskende 
Land,  men  det  er  altid  smaa  gehejme 
Konsortier,  der  vil  lokke,  liste  og  luske 
Sagen  igennem.  Atter  og  atter  frembæres 
Sagen  af  Privatfolk,  som  om  Rigsdag  og 
Direktion  ikke  er  store  nok  til  at  handle. 
Og  altid  bevarer  „Talescenen"  et  Præg  af 
det  Dyb,  hvorfra  den  er  udgaaet.  Denne 
Gang  er  det  et  Theaterbureau,  Nordisk 
Musikforlag,  Starteren  af  Halvfiasko-Tour- 
néen  til  Stockholm,  der  møder  op  med 
et  Forslag  om  Talescene  paa  Dagmar- 
theatret,  et  Forslag,  hvis  nærmestliggende 
Udgangspunkt  er  det,  at  der  er  noget  at 
gøre  med  Martinius  Nielsens  Lejekontrakt. 
Sagen  kom  frem  lige  til  Sæsonens  Be- 
gyndelse, saa  langt  som  muligt  fn  den 
Dag,  da  Hr.  Nielsen  pludselig  kunde  ud- 
betale sine  Skuespillere  Gage  og  sikre  sig 
Dagmarteatret  for  en  Aarrække,  og  umid- 
delbart før  Lejen  for  et  Kvartal  forfaldt 
Ud  af  dette  Dyb  af  Transaktioner,  Vift  af 
Pengesedler,  Sus  af  Kontrakter  er  Tale- 
scenen stegen  med  Forsikring  til  Finans- 
udvalget om  stor  Besparelse  for  Staten  og 

med  et  Par  smaa  Gratialer  til  Hr.  Marti- 
nius  Nielsen,  fordi  han  saa  velvilligt 
overlader  andre  sin  Ret  til  at  leje  Teatret. 
Kunsten  flankeret  af  Konsortier,  Konsortier, 
der  betaler  Gager  og  lejer  og  faar  Godt- 
gørelse For  Leje  og  Afstaaelsessum  og 
under  alt  dette  elsker  Kunsten,  en  Pære- 
vælling af  Martinius  Nielsen,  Gleesen, 
Hennings,  Hjardemaal  og  unævnte  Vel- 
gørere og  Gageudbetalere,  der  støttet  af 
en  godtroende  Presse  flyder  ud  over  dansk 
Theaterkunst  og  plumrer  Vandene. 

Og  ned  i  dette  Mudder  bør  Talescenen 
forsvinde  igen,  og  de  Herrer  Gleesen— 
.Hennings  maa  finde  paa  noget  nyt,  hvad 
de  sikkert  ogsaa  gør.  Tilbage  vil  blive 
det  nye  Indblik,  Publikum  har  faaet  i 
danske  Theaterforhold,  i  den  Lethed,  hvor- 
med en  Theaterdirektør  opgiver  sit  Perso- 
nale, i  den  „Retfærdighed  ,  hvormed  denne 
Mand  driver  to  Theatre  af  Byens  fire,  i 
den  Betryggelse,  hvormed  man  kan  se 
Privilegierne  i  Hænderne  paa  Folk,  der 
intet  har  med  Kunst  at  gøre. 

Og  under  hele  denne  Pengepolka  omkring 
Mart.  Nielsens  Gager  og  Talescene- 
vennemes  Procenter  har  man  ganske 
glemt  Opera-  og  Balletscenen  paa  Kongens 
Nytorv.  Naar  Fru  Hennings  i  Spidsen 
for  Frk.  Clara  Rasmussen,  Frk.  Anna 
Petersen  og  de  øvrige  Stockholmske 
Lykkebørn  danser  ind  paa  den  Scene,  der 
tilkommer  dem,  saa  har  vi  det  store  Hus, 
hvor  man  ikke  kan  tale  men  nok  kan 
synge,  liggende  til  Brug  for  Operaen. 
Den  faar  Plads  til  at  røre  sig  —  paa 
begge  Sider  af  Rampen.  Først  kunde 
man  nemlig  spørge,  hvor  de  store  Opera- 
kræfter  er,  dernæst  hvor  Opera- Publikumet 
er  henne?  Begge  Dele  kan  faaes  med 
Tiden,  det  er  sandt,  men  det  bliver  kost- 
bart at  hente  de  danske  Sangere  hjem  fra 
Udlandet,  og  det  bliver  ikke  billigt  at 
opdrage  Publikum  til  at  se  andet  end 
Faust  og  C  arm  en  i  den  Maanedstid 
Herold  er  her.  Det  er  underligt,  at  Nor- 
disk Musikforlag  slet  ikke  har  interes- 
seret sig  for  denne  Sag,  men  det  er  vel 
derfor  ikke  udelukket,  at  Finansudvalget 
vil  skænke  den  nogen  Opmærksomhed. 

Ouverturen  var  altsaa  en  Pengepolka. 
Det  næste  Nummer  er  alvorligere  og 
hedder  Theatrene  og  Brandfaren.  I  Be- 
gyndelsen af  Aaret  nedsattes  en  Kommis- 
sion bestaaende  af  Branddirektøren,  Stads- 
ingeniøren og  den  uundgaaelige  Boi^er- 
repræsentant  med  den  Opgave  at  undersøge 
de  københavnske  Theatre,  og  disse  Herrer 
har  undersøgt  saa  nøje,  at  de  naaede  at 
faa  deres  Betænkning  færdig  lige  til  Sæ- 
sonens Begyndelse.  De  er  kommet  til  det 
Resultat,  at  Trapperne  i  Dagmartheatret  er 
umulige,  og  at  Pergolaen  i  Kasino  er  en 
Ildkanal  ved  en  eventuel  Brand. 

Naar    man    ser,    at    Kommisionen    har 

Det  ny  Aarhundrede.   I.  23. 


været  Vs  Aar  om  at  opdage  dette,  saa 
skulde  man  forsværge,  at  nogen  af  de  tre 
Herrer  nogensinde  før  har  sat  deres  Ben 
i  disse  Theatre.  Hvilket  Barn  har  været 
uvidende  om,  at  Dagmartheatret  er  en 
Suppegryde?  Hvem  har  ikke  vidst,  at 
Pergolaen  i  Kasino  var  et  ormstukkent 
Træstillads?  Blandt  andre  har  Brand- 
væsenet naturligvis  vidst  det,  siden  Casino 
regnedes  for  et  af  de  brandfarligste  Steder 
i  Byen.  Men  nu  har  altsaa  en  Kommi- 
sion slaaet  det  fast.  Hvad  sker  saa? 
Naturligvis  intet.  Thi  hvis  Theatrene  skal 
omkalfatres,  maa  de  enten  rives  ned  eller 
bygges  om,  og  hvem  kan  nænne  det  midt 
i  Sæsonen.  Først  overvejer  man  saalænge, 
at  Ombygningen  falder  paa  det  forkertest 
mulige  Tidspunkt,  og  saa  opgiver  man  det 
hele  foreløbig.  Blade,  der  ikke  oft-er  det 
en  Tanke,  at  „Hr.  Martinius^'  eventuelt 
sætter  et  helt  Personale  paa  Gaden  næste 
Aar  uden  Varsel  og  uden  Udsigt  for  de 
flestes  Vedkommende  til  Beskæftigelse, 
gyser  ved  Tanken  om,  at  den  samme 
Mand  ikke  skulde  faa  Lov  til  endnu  en 
Sæson  at  spille  Komedie  i  de  to  brand- 
farlige Theatre.  Man  ræsonnerer  som  saa, 
at  er  det  gaaet  godt  saalænge,  holder  det 
nok  en  Sæson  endnu.  Ja  —  det  gør  det 
vel.  Men  enten  maa  man  lægge  Hæn- 
derne i  Skødet  og  sige:  vi  vil  ingen 
Kommision  have,  og  det  brænder  forhaa- 
bentlig  ikke  mere  end  de  Par  Gange,  der 
har  været  Brand,  eller  ogsaa  maa  man 
sige:  intet  Menneske  kan  efter  Kommi- 
sionens Erklæring  paatage  sig  det  Ansvar, 
vi  maa  lukke  og  lukke  straks.  Og  saa 
for  Resten  sende  den  tyske  Kejser  en 
venlig  Tanke,  fordi  han  forrige  Vinter 
viste  Vejen  ved  resolut  at  forlange  et 
brandfarligt  Berliner-Theater  lukket. 

Foreløbig  er  Kommisionens  Betænkning 
i  Magistraten^  Og  Magistraten  er  hemme- 
lighedsfuld og  fornærmet  over,  at  Sagen 
er  kommet  ud.  Det  synes  dog  ellers  at 
være  en  Sag,  som  angaar  alle,  og  for  de 
to  Theatres  egen  Skyld  kunde  man  ønske 
en  OfPenliggørelse  af  Kommissionens  Be- 
tænkning og  en  hurtig  Udførelse  af  dens 
Fordringer.  Jonathan. 

Efterskrift.  Efterat  disse  Linjer  er 
trykte,  fremkommer  den  Meddelelse,  at 
Kultusministeren  omgaaende  pr.  Kiosk- 
dreng  sendte  Konsortiet  dets  Plan  i  Hovedet 
igen.  Naar  man  ser  de  Gratialer,  der  for- 
langtes af  Staten,  gør  det  Hele  Indtryk  af 
at  være  nogle  kaade  Sommergæsters  Spøg. 
Mart.  Nielsen  skulde  ialt  have  140,000  Kr. 
og  Konsortiet  en  Provision,  hvia  Beløb 
ikke  engang  nævnedes  i  første  Omgang. 
Alligevel  —  den  Alvor  er  bag,  at  nu  vil 
der  blive  livligt  paa  Dagmartheatret  for 
Koncessions-  og  Provisionshaverne. 

Jonathan. 

Den  politiske  Situation. 

Af  K.   L.   FOGTMANN. 

I  25  Aar  har  jeg  med  Iver  og  Interesse  deltaget  i  det  politiske 
Arbejde,  som  nu  har  sat  Frugt  i  Systemskiftet.  Det  .har  altid  været 
med  Tilfredsstillelse,  fordi  jeg  følte,  hvorledes  der  i  Befolkningen  skabtes 
en  stadig  voksende  Forstaaelse  af  Folkets  Ret  til  Selvstyre. 

I  det  sidste  Aar  har  jeg  paa  Grund  af  Sygdom  maattet  være  en 
tavs  Tilskuer.  Maaske  vil  man  derfor  finde  det  underligt,  at  jeg  nu 
udtaler  bestemte  Meninger  om  dette  Aars  Begivenheder,  som  jeg  ikke 
har  fulgt  paa  saa  nært  Hold  som  ellers.  Men  paa  den  anden  Side 
kan  det  maaske  netop  være  en  Fordel,  at  jeg  ikke  personlig  har  haft  Del  i 
de  sidste  Stridigheder.  Det  kan  give  et  friere  Syn  paa  disse.  Man 
danner  sig  lettere  et  samlet  Overblik  og  en  retfærdig  Dom,  naar  man 
ser  paa  det  hele  lidt  udefra.  — 

Kultusministeren  har  kendetegnet  Øjeblikkets  Situation  med  Ordet 
„Uro".  Det  er  ikke  ilde;  men  jeg  vilde  dog  hellere  sige  „Usikkerhed". 
Det  karakteristiske  ved  Situationen  er,  at  Sikkerheden  mangler  overalt. 
„Uroens"  Mænd  har  endnu  ikke  samlet  sig  rigtig  om  bestemte  Op- 
gaver og  endnu  mindre  under  faste  Former.  Men  ogsaa  paa  modsat 
Side  blandt  de  mere  tilfredse  hersker  en  vis  Usikkerhed.  De  er  ikke 
klare  over,  hvad  de  vil;  de  synes  det  er  underligt,  at  der  er  Uro,  og 
de  føler  sig  krænkede  og  irriterede  ved  Mistilliden.  Men  de  staar  selv 
famlende  overfor  Uroen,  og  de  har  hidtil  end  ikke  for  Alvor  prøvet  at 
paavise,  at  den  er  uberettiget.  Alle  deres  Udtalelser  i  Sommer,  især 
Ministrenes,  har  skudt  ganske  forbi  Maalet;  de  har  ingenlunde  fyldestgjort 
det  Krav  om  Klarhed,  som  Befolkningen  stiller  og  under  et  parlamen- 
tarisk Styre  maa  stille. 

Det  er  nu  tre  Aar  siden  Ministeriet  dannedes.  Dette  er  en  kort  Tid 
i  Folkets  Historie,  men  den  er  lang  i  Forhold  til  den  Tid,  Ministerier 
sædvanlig  lever.  Det  er  en  Tid  saa  lang,  at  man  med  Rette  kan 
kræve,  at  der  i  Løbet  af  den  skal  være  sket  noget  alvorligt,  saa  det 
er  til  at  kende,  at  vi  nu  er  længere  fremme,  end  da  Ministeriet 
traadte  til.  Alle  Venstremænd  var  den  Gang  paa  det  Rene  med,  at 
der  hørte  nogen  Tid  til  for  at  forberede  Arbejdet.  Selv  anbefalede  jeg 
da  en  vis  Taalmodighed  endog  saa  stærkt,  at  det  bragte  mig  Bebrej- 
delser. Ved  Studentersamfundets  Møde  her  i  Holbæk  sagde  jeg,  maaske 
med  et  noget  spidst  Udtryk,  at  dette  Ministerium  var  det  bedste,  vi 
kunde  faa.  Endnu  har  jeg  ikke  helt  opgivet  Haabet  om,  at  dette  maa 
vise  sig  at  være  sandt. 

Det,  som  særlig  saa  fuldt  tilfredsstillede  mig  den  Gang  var,  at  ved 
Ministeriets  Sammensætning  var  den  Frygt,  vi  havde  næret  for  en  eller 
anden  Art  Koalitionsministerium  gjort  til  Skamme.  Det  var  et  i  Formen 
fuldt  ud  parlamentarisk  Ministerium.   Man  kunde  gaa  ud  fra,  at  det  vilde 

arbejde  helt  selvstændig  i  Venstrereformpartiets  Aand.  Alle  Hovedret- 
ninger: den  bergske,  den  hørupske  og  den  høgsbroske  eller  albertiske,  var 
jo  ligelig  repræsenterede  i  det.  Man  kunde  vente,  at  Ministeriets  Gerning 
vilde  blive  „Al  men  venstre";  ingen  enkelt  Retning  vilde  fortrinsvis  kunne 
fremme  sine  særlige  Ønsker.  De  fælles,  uomtvistelige  Venstrekrav,  som 
anerkendtes  af  alle,  maatte  lægge  Beslag  paa  hele  Ministeriets  Arbejdskraft. 

Alligevel  er  det  nu,  tre  Aar  efter,  blevet  saaledes,  at  Usikkerheden 
med  Hensyn  til  Fremtidens  Arbejde  er  vokset.  Selv  om  man  forstod, 
at  der  maatte  en  Ventetid  til  og  havde  sine  Tvivl  om,  hvorledes  det 
vilde  lykkes  at  løse  de  store  Opgaver,  saa  havde  dog  ingen  den  Gang 
tænkt  sig  Muligheden  af,  at  Venstre  tre  Aar  efter  Sejren  skulde  staa 
svagere  og  usikrere  baade  indadtil  og  overfor  Højre  og  Socialdemokraterne. 
Man  havde  stolet  paa,  at  det  i  Løbet  af  saa  lang  en  Tid  dog  skulde 
være  lykkedes  at  faa  understreget  Partiets  vigtigste  Opgaver  og  lagt 
Planer  til  deres  Gennemførelse,  saaledes  at  alle  baade  i  og  udenfor  Partiet 
havde  fuld  Klarhed  over  det  politiske  Maal,  som  Venstre  stiler  henimod. 

Da  Ministeriet  dannedes,  tog  man  Venstres  dygtigste,  paalideligste 
og  mest  betroede  Mænd  til  Ministre.  Deraf  maatte  følge,  at  Ministrene 
i  almindelig  parlamentarisk  Forstand  burde  blive  ved  at  tage  Del  i 
Partiets  daglige  Arbejde  som  Ledere.  De  maatte  i  fuldt  Maal  beholde 
deres  Opgaver  som  Partimedlemmer,  samtidig  med  at  de  ledede  Ad- 
ministration og  Lovgivning.  Men  det  almindelige  Indtryk  er,  at  Mini- 
strene i  Stedet  med  Forkærlighed  har  kastet  sig  over  deres  nye  specielle 
Opgaver,  medens  de  har  trukket  sig  vel  meget  tilbage  fra  den  daglige  Del- 
tagelse i  Partiets  Politik,  i  Stedet  for  vedblivende  at  være  dets  Ledere 
ikke  blot  i  Hovedspørgsmaal  men  ogsaa  i  de  formelt  taktiske  Spørgsmaal. 

Da  nu  Kultusministeren  selv  har  fastslaaet  „Uroen"  som  det  Ord, 
der  kendetegnede  Situationen,  har  man  vel  Grund  til  at  tro,  at  Mi- 
nistrene selv  har  indset,  at  Forholdene  ikke  er,  som  de  har  været,  og 
som  de  burde  være.  Man  var  da  berettiget  til  at  vente,  at  Ministrene, 
naar  de  fik  Lejlighed  til  at  fremsætte  deres  Meninger  for  Vælgerne, 
tydelig  og  bestemt  havde  udtalt  deres  Opfattelse  af,  hvorfra  Uroen 
stammede,  og  klarlagt  deres  Midler  mod  den.  Men  det  er  ikke  lykkedes 
for  dem  i  Sommer.  To  Ting  har  præget  deres  Taler.  Det  ene  er 
Ros  over  deres  eget  Arbejde;  den  maatte  hellere  være  kommet  fra 
andre.  Det  andet  er  en  bestandig  Forsikring  om,  at  er  man  ikke 
tilfreds  med  dem  og  har  Tillid  til  dem,  saa  kan  de  gaa,  de  skal  ikke 
staa  i  Vejen  for  andre.  Det  minder  om  Tjenestepigernes  raske  Svar: 
er  jeg  ikke  god  nok,  saa  kan  jeg  tage  mit  Tøj  og  rejse  straks.  Det 
er  en  Jargon,  vi  nødig  skulde  føre  ind  i  vort  parlamentariske  Liv.  Op- 
staar  der  virkelig  en  Uoverensstemmelse  mellem  Ministre  og  Rigsdags- 
mænd, som  ikke  er  til  at  komme  over,  saa  maa  de  selvfølgelig  skilles ; 
og  saa  er  det  unægtelig  Ministrene,  der  maa  gaa.  Rigsdagsmændene 
kan  ikke  skifte  Standpunkt;  de  er  Repræsentanter  for  Vælgerne,  valgte 
paa  et  Program,   de   ikke   kan  svigte.    Men  fordi  der  kan  komme  et 

ondt  Ord  mellem  Rigsdagsmændene  og  Ministeriet,  maa  Ministrene 
virkelig  ikke  bære  sig  ad  som  de  raske  Tjenestepiger.  Skal  Ministeriet 
gaa,  maa  der  forud  gaa  et  alvorligt  Opgør,  som  viser,  at  det  er  umuligt 
at  komme  til  Rette. 

Ministrenes  Udtalelser  i  Sommer,  synes  jeg,  har  hverken  været 
tilstrækkelig  vejledende  for  Befolkningen  med  Hensyn  til  Spørgsmaalet : 
Hvad  er  der  i  Grunden  i  Vejen?  eller  med  Hensyn  til  Spørgs- 
maalet: Hvorledes  bilægges  den  indbyrdes  Uoverensstem- 
melse? Snarere  har  de  været  egnede  til  at  give  Vælgerne  det  Ind- 
tryk, at  der  var  noget,  man  vilde  gaa  udenom.  Dette  er  uheldigt.  Det 
man  nu  kræver,  er  netop  større  Klarhed  over,  hvad  der  i  den  nærmeste 
Fremtid  bliver  Hovedopgaven  i  Venstres  Arbejde.  Det  er  en  Plan,  hvoraf 
man  kan  se,  hvilket  reelt  Udbytte  vi  kan  vente  af  Venstres  parlamen- 
tariske Magtstilling,  og  et  Overblik  over,  hvilke  Midler  man  har  til  at  naa 
Maalet.  Den  Tillidsfuldhed  og  Sejersbevidsthed,  som  besjælede  Ven- 
stre det  første  og  maaske  ogsaa  det  andet  Aar  af  Ministeriets  Levetid, 
trænger  sikkert  i  allerhøjeste  Grad  til  at  underbygges  paany.  Det  er 
utvivlsomt  Vælgernes  Haab,  at  man  i  den  kommende  Rigsdagssamling 
vil  sætte  sig  som  Maal  at  finde  en  fast  Traad  for  Arbejdet,  saaledes, 
at  det  kan  lykkes  at  faa  Uroen,  eller  som  jeg  hellere  siger:  Usikker- 
heden, til  at  forsvinde  igen. 

Der  kunde  tænkes  flere  Maader,  hvorpaa  Parti  og  Ministerium 
kunde  søge  atter  at  komme  ind  i  en  sikrere  og  bedre  Stilling.  Man 
kunde  tænke  sig  et  Forsøg  paa  at  enes  om  i  al  Almindelighed  at  holde 
sammen  ved  at  dække  over  Uoverensstemmelserne.  Og  man  kunde  tænke 
sig,  at  Partiet  delte  sig,  hvis  Modsætningerne  viser  sig  for  store  til  at 
komme  ud  over.  Begge  disse  Udveje  synes  mig  slette.  Uroen  og 
Usikkerheden  er  ikke  Udslag  af  øjeblikkeligt  Lune  eller  en  Følge  af  et 
enkelt  Forhold,  og  at  søge  at  udglatte  disse  Folder  vilde  blot  føre  til 
at  der  ikke  kunde  læ^es  nogen  Kraft  i  Arbejdet  paa  nogen  af  Ven- 
stres Opgaver.  Den  anden  Udvej :  en  Sprængning  af  Partiet,  saaledes, 
at  Flertallet  satte  Mindretallet  ud,  eller  dette  gik  frivillig,  har  efter  min 
Mening  den  Fejl,  at  denne  Deling  vilde  ske  paa  almindelige  svævende 
Indtryk,  fordi  Situationen  i  Øjeblikket  ikke  ganske  bestemt  stimler  sig 
om  et  afgørende  Spørgsmaal,  der  er  absolut  brændende.  Delingslinjen 
vilde  derfor  ikke  faa  den  rette  Sikkerhed.  Derfor  vil  jeg  endnu  sætte 
mit  Haab  til  en  anden  Løsning.  Den  skulde  bestaa  deri,  at  Regering 
og  Parti  for  at  faa  roligere  Arbejdsvilkaar  søgte  at  udforme  deres  Stilling 
til  de  største  foreliggende  Spørgsmaal  klarere,  fyldigere  og  mere  bindende, 
end  det  har  været  Tilfældet  i  de  sidste  Samlinger  og  særlig  i  den  sidste. 

Jeg  har  endnu  en  bestemt  Tro  paa,  at  der  hos  de  allerfleste  Med- 
lemmer baade  af  Regering  og  Parti  paa  Bunden  ligger  et  ærligt  Ønske 
om  at  samles  om  de  uomtvistelige  Venstreopgaver  og  løse  disse  i  den 
mest  frisindede  Aand.  Og  jeg  tror,  at  vi  endnu  ikke  helt  har  for- 
skertset Udsigten  til  at  komme  frem  ad  denne  Vej.  Jeg  tror,  at  ingen  er 

fuldt  tilfreds  med  den  Vending,  Begivenhederne  har  taget.  Ministrene 
kan  ikke  være  glade  ved  deres  nuværende  Stilling  sammenlignet  med 
den,  de  for  tre  Aar  siden  havde  kuni^et  vente  at  naa,  og  deres  Ud- 
talelser viser,  at  de  heller  ikke  er  det.  Og  jeg  kan  ikke  tænke  mig 
andet,  end  at  man  fra  alle  Sider  med  Glæde  vil  gaa  til  en 
alvorlig  Forhandling  om  at  udpege  visse  gamle  Venstresager  som  dem, 
paa  hvis  Løsning  i  en  bestemt  angivet  demokratisk  Retning  alle  Kræfter 
bør  sættes  ind  i  energisk  Arbejde.  I  Modsætning  hertil  er  vi  i  den 
senere  Tid  gledet  ned  i  en  Strøm,  hvor  Venstreministeriet  snarest  ser 
ud  som  et  Bekvemmelighedsmaskineri.  Man  tager  en  Opgave  her,  en 
anden  der,  nærmest  paa  Slump;  man  forsømmer  at  sætte  Streg  under 
de  Krav,  hvis  Gennemførelse  er  Betingelsen  for  Venstres  Liv. 

Den  Sag,  der  naturlig  trænger  sig  frem  i  Forgrunden  er  Militær- 
spørgsmaalet.  Jeg  var  i  sin  Tid  enig  i,  at  Venstre  gennem  en 
Kommission  skulde  forberede  denne  Sags  Løsning.  Men  jeg  havde, 
allerede  da  Kommissionen  blev  nedsat,  den  Opfattelse,  at  Venstre  burde 
have  angivet  visse  Rammer  for  Kommissionens  Arbejde.  Den  Gang  vilde 
man  ikke  følge  mit  Raad.  Nu,  da  Uroen  eller  Usikkerheden  især  har 
vist  sig  paa  dette  Omraade,  synes  det  mig,  at  Partiet,  mens  det  endnu 
er  Tid,  bør  gribe  Lejligheden  til  at  gøre,  hvad  der.  da  blev  forsømt: 
klart  at  fremlægge  og  understrege  sin  Mening  om  denne  Sag.  Min  Op- 
fattelse af  Forsvarskommissionen  har  altid  været,  at  den  særlig  skulde 
forberede  Løsningen  af  de  tekniske  Detailspørgsmaal,  og  at  man  derfor 
meget  godt  straks  kunde  opstille  de  Hovedlinjer,  indenfor  hvilke  Ar- 
bejdet skulde  gøres.  Og  her  maatte  det  være  Venstres  bestemte  For- 
dring, at  Københavns  Befæstning  ikke  skulde  indgaa  som  Led  i  den 
nye  Forsvarsplan,  og  at  det  endelige  Resultat  skulde  blive  en  Nedgang 
paa  noget  som  20 — 30  ^/o  af  Militærudgifterne.  Alle  Venstremænd  er 
sikkert  gaaet  ud  fra,  at  paa  disse  to  Hovedkrav  kunde  der  absolut  ikke 
slaas  af  Enhver  anden  Løsning  maatte  li^e  udenfor  den  Kompetence, 
hvormed  Venstres  Medlemmer  efter  hele  Sagens  foregaaende  Udvikling 
mødte  til  Arbejdet. 

Nu  har  imidlertid  Begivenhederne  bragt  Usikkerhed  i  Befolknin- 
gens Opfattelse  af  Ministeriets  og  Partiets  Stilling  overfor  Forsvars- 
sagen.  Og  desuden  har  Kommissionens  Arbejde  allerede  strakt  sig 
over  278  Aar,  uden  at  Udsigterne  til  en  snarlig  Løsning  synes  store. 
Derfor  synes  det  mig,  at  det  ikke  vilde  være  urimeligt,  om  Venstre, 
der  har  foreslaaet  Kommissionen,  og  som  leder  dens  Arbejde,  under 
en  eller  anden  Form  tilkendegav,  at  Arbejdet  skal  og  maa  fremmes 
hurtig  og  med  dette  dobbelte  Formaal  for  Øje. 

Den  vægtigste  Indvending  herimod  vil  formodentlig  være,  at  man 
derved  afskærer  sig  Muligheden  for  en  Overenskomst  med  Højre.  Men 
dette  mener  jeg,  at  man  ikke  paa  Forhaand  kan  gaa  ud  fra.  Ganske 
vist  kan  Venstre  ikke  mod  Landstinget  fremtvinge  en  Ordning  efter  sit 
Ønske.    Men  paa  den  anden  Side  er  alle  enige  om,  at  den  Forsvars- 

ordning  vi  nu  har,  hverken  tilfredsstiller  Højre  eller  Venstre.  Det  er 
derfor  ikke  umuligt,  at  Højre  vilde  gaa  ind  paa  en  Ordning,  der  er 
bygget  paa  et  beskednere  Grundlag,  men  som  til  Gengæld  blev  mere 
fuldkommen  og  rationel  indenfor  den  givne  Ramme. 

Det,  som  særlig  har  vakt  Befolkningens  Uro  i  Forsvarsspøi^smaalet, 
er,  at  den  Minister,  som  skulde  medvirke  ved  den  ny  Ordning  og 
administrere  det  nye  Forsvarsvæsen,  nu  officielt  vides  at  være  en 
bestemt  Modstander  af  Venstres  Anskuelser  i  denne  Sag.  Da  han  er 
Medlem  af  et  parlamentarisk  Ministerium,  er  det  en  Selvfølge,  at  han 
maa  erklære,  at  kun  den  Ordning  er  tilfredsstillende,  som  vinder  Fol- 
kets Billigelse.  Men  det  vilde  være  mere  betryggende,  om  han  vilde 
tilføje,  at  han,  hvis  det  viser  sig,  at  Rigsdagen  kræver  en  Ordning  uden 
Københavns  Befæstning  og  med  betydelig  Nedsættelse  af  Udgifterne, 
da  vil  medvirke  til  at  gøre  denne  Ordning  saa  god  som  mulig. 

Nu  da  denne  Sag  er  kommet  saa  stærkt  frem  i  den  almindelige 
Bevidsthed,  vilde  det  sikkert  være  bedst,  om  Partiet  overfor  Kommis- 
sionen og  overfor  Ministeren  udtrykkelig  fastslog,  at  Venstres  to  gamle 
Krav  skal  ske  Fyldest.  Dette  kan  meget  vel  ske  samtidig  med,  at  man 
forhandler  om  Detaillerne,  og  naar  det  dog  er  Meningen  at  holde  fast 
ved  disse  Hovedprinciper,  vilde  det  sikkert  være  bedst  at  iaa  det  klan 
udtalt.  Saa  kunde  Krigsministeren  paa  Grundlag  deraf  afgøre  med  sig  selv, 
om  han  tjente  Sagen  bedst  ved  at  blive  siddende  med  en  Følelse  af,  at  han, 
naar  Afgørelsen  faldt,  kom  til  at  ofre  sine  egne  Anskuelser,  eller  om  han 
ikke  fandt  det  bedre  at  træde  tilbage,  saaledes  at  Ledelsen  kunde  gaa 
over  til  en  Mand,  der  i  Grundtrækkene  delte  Venstreflertallets  Opfat- 
telse. Formen  for  en  saadan  Udtalelse  er  mindre  afgørende.  Maaske 
kunde  den  ske  saaledes,  at  Venstrereformpartiet  i  en  Henvendelse  til 
Kommissionen  opfordrede  denne  til  at  fremskynde  sit  Arbejde  og  fast- 
slog de  to  Krav,  der  maa  stilles  til  Resultatet,  og  at  man  samtidig 
meddelte  Krigsministeren,  at  disse  Krav  vil  blive  fastholdt  med 
urokkelig  Bestemthed.  En  saadan  Udtalelse  kunde  da  til  Beroligelse  for 
Befolkningen  offentliggøres  gennem  Ritzaus  Bureau. 

Befolkningen  kræver  i  denne  Sag  og  med  god  Grund  ren  Besked. 
Den  har  i  den  sidste  Tid  ikke  faaet  det.  Man  har  vænnet  sig  til  at 
omtale  Militærsagen  paa  en  Maade,  der  ligesom  lægger  et  Slør  over 
vedkommendes  Mening.  Man  hører  Venstremænd  sige,  at  de  vil  f5ast- 
holde  deres  gamle  Opfattelse,  at  de  ikke  har  forandret  Mening  o.  s.  v. 
Men  man  undgaar  de  klare,  bestemte  Udtalelser,  som  vi  var  vant  til  i 
gamle  Dage.  I  hvert  Fald  gælder  det  de  Rigsdagsmænd,  der  staar  som 
de  ubetingede  Forsvarere  af  Ministeriet.  De  taler  om  Militærsagen 
nu  som  i  sin  Tid  Agrarerne;  disse  sagde  altid:  Nedgang  i  „de  uproduk- 
tive Udgifter** ;  man  havde  saa  Lov  til  at  tænke  sig,  at  dette  betød  Mili- 
tærudgifterne, men  man  kunde  aldrig  faa  dem  til  at  sige  det  rent  ud. 

I  Stedet  for  saaledes  at  gaa  udenom  burde  Venstres  Rigsdagsmænd 
Rærne  Uroen   ved,   at  det  samlede  Parti  i  bindende  Form  sagde  de 


Den  politiske  Situation  695 

simple  Ord:  Vi  vil  ikke  gaa  ind  paa  Fæstningen  og  Bevarelsen  af  de 
høje  Militærudgifter.  Der  kan  intet  være  i  Vejen  herfor.  Ingen  nogen- 
lunde udviklet  Politiker  kan  være  uklar  over  sit  Standpunkt  i  denne 
Sag.  Den  er  drøftet  atter  og  atter,  oplyst  og  undersøgt  mange  Aar 
igennem  fra  alle  Sider.  Hver  af  os  har  forlængst  dannet  sig  sin  faste 
Mening  derom.  Det  er  utænkeligt,  at  Kommissionen  kan  fremdrage 
Oplysninger,  som  kan  bringe  os  til  at  skifte  Mening  om  de  saa  grundig 
overvejede  Hovedpunkter;  baade  Befolkning  og  Rigsdagsmænd  er  gen- 
nem Aaringers  ihærdigt  Arbejde  naaet  til  Anskuelser  derom,  som  nogle 
Kommissionsoplysninger  ikke  kan  rokke. 

Siger  Venstre  sin  Mening  herom  klart  og  afgørende,  da  vil  man 
berolige  Befolkningen  og  genvinde  Tilliden,  saa  der  bliver  Ro  til  alvor- 
ligt Arbejde  ogsaa  paa  andre  Omraader.  Og  Klarhed  og  Fasthed  hos 
Venstre  vil  netop  forøge  Muligheden  for  en  Overenskomst  med  Højre. 
Der  er  mange  Højremænd,  som  ikke  er  begejstrede  for  Fæstningen 
og  de  store  Militærudgifter,  men  under  Striden  er  Forsvarssagen  blevet 
en  Partisag  for  dem,  hvor  alle  følger  Trop.  Saalænge  Venstre  staar 
famlende  overfor  selve  Grundspørgsmaalene  i  denne  Sag,  da  vil  Højre 
prøve  at  handle,  se  hvor  langt  de  kan  faa  snakket  og  trukket  Venstre 
med  paa  de  militære  Veje.  Hvis  man  derimod  staar  fast,  saaledes  at 
Højre  forstaar,  at  her  nytter  ingen  Prangen,  her  sker  intet  Afslag  paa 
Venstres  Krav,  da  er  der  Udsigt  til,  at  Højre  vil  optage  en  Forhand- 
ling om  Detailspørgsmaalene  for  at  naa  til  den  bedst  mulige  Ordning 
indenfor  de  af  Venstre  afstukne  Rammer. 

Af  de  andre  Spørgsmaal,  hvorom  Befolkningens  Interesse  samler 
sig,  er  det  vigtigste  den  kommunale  Valgretsud videlse.  Formeh 
har  Regeringen  opfyldt  sin  parlamentariske  Pligt  ved  at  forelægge  For- 
slag derom  og  gaa  ind  paa  de  Ændringer  i  frisindet  Aand,  Partiet 
ønskede.  Men  det  er  ikke  lykkedes  Regeringen  at  lægge  en  Klang- 
farve over  dens  Holdning  i  dette  Spørgsmaal,  som  svarer  til  den  Varme  og 
Begejstring,  hvormed  den  omfattes  af  Befolkningen.  Ministeriet  har 
taget  denne  Sag  ud  af  Bunken,  som  en  Sag  ved  Siden  af  halve  eller 
hele  Snese  andre  Sager.  Man  har  ikke  følt,  at  Regeringen  forstod,  at 
her  var  en  Opgave,  af  hvis  Løsning  det  afhang,  om  Folket  skulde  synes, 
at  det  virkelig  fik  reelt  Udbytte  af  Venstres  parlamentariske  Magtstilling. 
Og  udadtil  forlyder  intet  om,  hvilke  Fremtidsplaner,  Regeringen  har  i  dette 
Spørgsmaal.  Jeg  mindes  ikke,  at  nogen  af  Ministrene  i  deres  Sommer- 
taler har  berørt  denne  Sag  paa  en  saadan  Maade,  at  man  fik  det  Ind- 
tryk, at  de  forstod,  at  her  gjaldt  det  noget  aldeles  afgørende.  Ligefrem 
Uhygge  har  det  vakt  overalt  blandt  Venstremænd  at  se  den  kommunale 
Valgret  sat  i  Forbindelse  med  Kompromisforhandlinger  med  de  Frikon- 
servative som  en  almindelig  Handelsvare. 

Man  kan  vel  gaa  ud  fra,  at  Ministeriet  vil  fortsætte  det  regelmæs- 
sige Arbejde  paa  en  Del  af  de  Forslag,  der  har  været  behandlet  i  den 
senere  Tid  og  hvorom  hele  Venstre  er  enig:  Retsreformen,  Ægteskabs- 

loven  o.  s.  v.  Og  man  kan  vel  stole  paa,  at  Ministeriet  vel  vil  vogte 
sig  for  paany  at  bringe  Forslag  frem,  om  hvilke  man  paa  Forhaand 
ved,  at  de  vil  dele  Partiet  skarpt  og  ulægeligt.  Jeg  tænker  herved  paa 
Forslag  som  Prygleloven.  Hele  den  Maade,  hvorpaa  denne  Lov  bcr 
handledes  i  Foraaret  kaster  et  skarpt  Lys  over  Svaghederne  ved  Mini- 
steriets Arbejdsmaade.  Netop  naar  der  var  Vanskeligheder  ved  Løsningen 
af  store  Spørgsmaal,  som  ikke  kunde  udsættes,  var  der  Grund  til  desmere 
at  vare  sig  for  at  bringe  et  Forslag  frem,  som  kun  kunde  forøge  Vanske- 
lighederne, og  som  i  hvert  Fald  paa  ingen  Maade  var  paatrængende. 

Men  udenfor  de  Lovforslag,  som  ligger  paa  Rigsdagens  Bord,  er 
der  andre  Opgaver,  som  Befolkningen  undrer  sig  over,  at  et  Ven- 
streministerium efter  hele  tre  Aars  Forløb  endnu  ikke  har  rørt  ved. 
Naturligvis  kan  man  ikke  kræve,  at  en  Regering  i  en  Fart  skal  have 
gennemarbejdet  og  tilrettelagt  Forslag  paa  alle  Omraader,  men  en  stor 
Del  af  det,  som  er  gennemført  i  de  tre  Aar,  var  jo  ogsaa  i  Forvejen 
lagt  til  Rette  i  alle  Hovedtræk,  saa  det  ikke  kan  have  kostet  saa  ston 
Arbejde.  Det  gælder  især  Skattelove  og  Retsreform,  netop  de  Forslag, 
som  krævede  mest  Forberedelse. 

Befolkningen  mener  med  Rette,  at  en  Venstreregering  ikke  maa 
nøjes  med  at  have  bragt  Grundloven  til  Ære  og  Værdighed  men 
ogsaa  maa  gøre  et  alvorligt  Forsøg  paa  at  gennemføre  Grund- 
lovens Løfteparagrafer.  Man  havde  ventet  Forslag  om  en  Mini- 
steransvarlighedslov, om  Lehns,  Fideikommisgodsers  og  Stamhuses  Over- 
gang til  fri  Ejendom  o.  s.  v.  Navnlig  en  Ministeransvarlighedslov  er  i 
højeste  Grad  fornøden  og  paatrængende.  Det  er  af  den  Slags  Ting, 
som  altid  maa  gennemføres  paa  en  Tid,  hvor  man  mindst  synes  at 
have  Brug  derfor.  Hos  Højre  kan  man  ikke  vente  noget  Ønske  derom. 
Det  hævder  jo  netop  en  fri  Ministervilje,  uafhængig  af  Rigsdagens  Vilje 
selv  i  Bevillingsspøi^smaal.  Men  des  ivrigere  maa  en  Venstreregering 
være  for  at  gennemføre  en  Ministeransvarlighedslov,  saa  vi  kan  være 
sikrede  mod  nye  Misbrug,  hvis  Højre  en  Gang  igen  kommer  til  Mag- 
ten. Jeg  hører  nu  ikke  til  dem,  der  tror  paa,  at  vi  snart  igen  vil  op- 
leve Qt  Højreregimente.  Men  Ministrene  fortæller  os  jo  stadig  derom 
som  en  nærliggende  Fare,  som  de  advarer  os  imod.  Netop  derfor 
maatte  de  sætte  alt  ind  paa,  mens  Tid  er,  varigt  at  sikre  Grundloven 
gennem  en  Ministeransvarlighedslov. 

Et  andet  Grundlovsløfte  er  en  Valgkredslov  i  Overensstemmelse 
med  Grundlovens  Bestemmelser.  I  1894  var  ingen  Venstremand  i 
Tvivl  om,  at  det  var  Venstres  Pligt  ogsaa  i  den  Henseende  at  holde 
Grundlovens  Bud  højt  i  Ære  og  ikke  vride  sig  fra  det.  Befolkningen 
kræver  og  venter,  at  det  herskende  Venstre  paa  dette  som  paa  andre 
Omraader  skal  sætte  sig  som  Maal  at  bøde  paa  de  Forsyndelser,  som 
Højre  og  de  Moderate  begik,  da  de  havde  Magten.  Og  blandt  disse 
hører  den  nugældende  Valglov  til  de  værste. 

Dette  er  Venstres  vigtigste  Maal;  det  er  Betingelsen  for  Partiets  og 

Ministeriets  Liv,  og  for  Opretholdelsen  af  den  pariamentariske  Værdighed, 
at  disse  Opgaver  løses,  saaledes  at  Grundlovens  Bud  fuldt  og  uden  Afslag 
sker  Fyldest  paa  alle  Omraader.  Men  ved  Siden  deraf  kræver  Tiden  med 
Styrke  og  med  fuld  Ret,  at  der  tages  et  socialt  Reformarbejde  op,  helst 
i  saa  stor  Forstaaelse  som  muligt  med  Socialdemokraterne,  det  Parti, 
der  har  Tilslutning  fra  saa  stor  en  Del  af  dem,  hvem  det  gælder  at 
hjælpe  til  bedre  Kaar. 

Overfor  alle  disse  Opgaver  mener  jeg,  at  det  maa  være  den  kom- 
mende Rigsdagssamlings  Hovedopgave  at  bringe  Klarhed  over  Venstres 
Stilling.  Man  maa  naa  til  en  fælles  Opfattelse,  og  man  maa  aabenlyst 
og  klart  vedkende  sig  denne  overfor  Befolkningen.  Det  maa  ske  under 
saa  bestemte  Former,  at  Vennerne  kan  føle  sig  beroligede  i  Tillid  til, 
at  al  Kraft  vil  blive  sat  ind  paa  at  løse  disse  Venstreopgaver,  og  at 
Modstanderne  kan  komme  paa  det  Rene  med,  hvor  de  har  Venstre, 
saaledes  at  de  forstaar,  at  der  vel  kan  forhandles  om  Enkeltheder,  men 
at  Venstre  i  intet  Hovedspørgsmaal  kan  slaa  af  paa  sin  Overbevisning. 
Jeg  anser  det  for  ubestrideligt,  at  dette  er  den  bedste  Vej  til  at  op- 
naa  noget  ved  en  Forhandling  med  Højre.  Saalænge  vore  Højremænd  tror 
paa,  at  de  kan  faa  Venstre  til  at  skifte  Standpunkt  i  de  afgørende  Spørgs- 
maal  eller  rolig  finde  sig  i  en  systematisk  Forhaling  af  deres  Løsning, 
er  der  intet  Udkomme  med  dem.  Naar  de  forstaar,  at  dette  er  umuligt, 
vil  man  være  berettiget  til  at  haabe,  at  man  vil  kunne  komme  til  Rette 
om  mange  af  den  Art  Enkeltspørgsmaal,  hvori  et  herskende  Parti  under 
en  parlamentarisk  Styrelse  kan  imødekomme  det  oppositionelle  Mindretal 
uden  at  svigte  sine  Anskuelser. 

Foreløbig  vil  jeg  fastholde  det  Haab,  som  jeg  tror,  at  Venstrebefolk- 
ningen i  sin  Helhed  deler:  at  man  til  Vinter  vil  søge  at  sprede  nogle 
af  de  Skyer,  som  ingen  kan  bestride  i  Øjeblikket  fordunkler  vor  po- 
litiske Horisont.  Jeg  haaber,  at  man  fra  alle  Sider  i  Venstre  vil  gøre 
et  sidste  velment  Forsøg  paa  at  komme  til  Enighed  for  i  Fællesskab  at 
arbejde  paa  at  befæste  og  udvikle  det  politiske  System,  som  i  1901  mod- 
toges med  saa  store  Forventninger. 

Skulde  det  vise  sig  absolut  umuligt  at  faa  Flertallet  af  Regeringen 
og  af  Partiet  til  at  gøre  et  alvorligt  Forsøg  derpaa,  ser  jég  desværre 
ikke  andet,  end  at  det  til  sidst  maa  komme  til  en  Deling  af  Partiet. 
Det  gælder  da  om,  at  den  Linje,  fivorefter  Delingen  skal  ske,  kan  blive 
saa  skarp  og  tydelig,  at  Befolkningen  kan  faa  et  klart  Billede  af,  hvad 
der  findes  paa  den  ene  og  paa  den  anden  Side  af  Delingslinjen. 

En  saadan  Deling  vil  altid  være  en  Forsinkelse  af  Fremgangsarbejdet 
og  bringe  en  øjeblikkelig  Svækkelse  af  Venstres  Magtstilling.  Derfor 
er  det  bedst  at  undgaa  den,  saalænge  den  ikke  er  absolut  nødvendig, 
og  en  Udsættelse  af  enkelte  af  de  mest  urolige  Hoveder,  som  er  antydet 
af  enkelte,  vil  ikke  hjælpe.  Dertil  bunder  Usikkerheden  for  dybt  og 
breder  sig  for  vidt  i  Befolkningen.  Men  paa  den  anden  Side  kan  det 
ikke  nytte  at  holde  et  Parti  sammen,  hvis  det  kun  kan  gøres  paa  et 

uklart  Grundlag.  Naar  et  Parti  ikke  klart  og  tydeligt  kan  pege  paa 
de  Opgaver,  hvorom  det  samles,  da  bliver  et  saadant  Parti  saa  svagt, 
at  dets  Arbejdskraft  lammes  og  det  ikke  magter  at  Føre  an  i  Udviklingen 
Venstres  Fremtid  beror  paa,  om  det  kan  enes  om  et  klart  og  fast  ud- 
formet Program  i  de  store  Hovedspørgsmaal,  som  der  ikke  gives  nogen 
Vej  udenom.  Enhver,  som  ærlig  vil  række  Haand  til  en  saadan  Løsning 
i  Erkendelse  af,  at  en  Rigsdagssamling  af  samme  Karakter  som  den 
sidst  forløbne  let  kan  blive  skæbnesvanger  for  den  demokratiske  Frem- 
tid, vil  afgjort  fortjene  at  betegnes  som  Venstres  bedste  Ven  og  Støtte. 


Unge  Studenter. 

Af  P.  Munch. 


Et  nyt  Studenterhold,  400  i  Tal,  holder  i  disse  Dage  sit  Iiidtog  i  vort 
Studenterliv.  De  kommer  med  modtagelige  Sind  og  ufærdige  Meninger. 
Selv  føler  de  ikke  ret  dette.  Mange  af  dem  er  saa  usvigelig  sikre  paa,  at 
de  har  deres  Meninger  i  Orden.  Det  var  i  hvert  Fald  vi,  der  blev  Studenter 
i  1889.  Vi  havde  vore  uforgribelige  Meninger  om  det  altsammen,  om 
Kristendom  og  Velfærdsmoral,  om  Provisorier  og  Fæstning,  om  Brandes  og 
Høffding,  om  Hørup  og  om  Estrup.  Vore  Anskuelser  skulde  nok  holde, 
troede  vi.  Men  vi  tog  fejl.  Trods  al  vor  Selvsikkerhed  saa  vi  os  om  til 
Højre  og  til  Venstre,  vi  sugede  nye  Indtryk  til  os  fra  allé  Sider,  og  vi 
arbejdede  ihærdig  med  dem.  Vor  Studentertid  blev  en  urolig,  gærende 
Overgangstid;  alle  vore  Meninger  tog  vi  op  til  Kritik  og  Prøvelse.  Og 
kun   faa  af  dem  bestod  Prøven ;  langsomt  skabte  vi  os  en  ny  Livsopfattelse. 

Saadan  vil  det  gaa  ogsaa  dette  Aars  Studenterhold.  Først  naar  deres 
Studenterliv  er  omme,  har  de  bygget  deres  Meninger  paa  saa  fast  en 
Grund,  at  de  har  nogen  Udsigt  til  at  holde  for  Livet. 

Det  ser  ud  til,  at  de  vil  faa  Lov  til  at  gøre  dette  Arbejde  i  Ro,  uden 
at  overvældes  af  altfor  stærke  Paavirkninger.  Der  blæser  ikke  for  Tiden 
nogen  mægtig  Storm  gennem  vort  Studenterliv.  De  Forældre,  der  med 
Angst  og  Bæven  ser  deres  Børn  prisgivet  Kammeraternes  Indflydelse,  kan 
være  rolige.  Der  hører  ikke  overvættes  megen  Rygrad  til  for  at  gaa  sine 
egne  Veje  gennem  det  Studenterliv,  som  nu  findes. 

Der  har  Været  Tider,  hvor  dette  har  været  helt  anderledes.  Tænk  paa 
de  Studenterhold,  der  var  med  i  Gennembruddets  Dage  i  Trediverne, 
og  paa  dem,  der  saa  de  nye  Tankers  Sejr  i  Fyrrerne.  Livet  igennem  laa 
der  for  dem  den  forunderligste  Glans  over  deres  Studenterliv.  Som  gamle 
Mænd  mindedes  de  med  taarefyldte  Øjne  den  store  Dag  i  1845,  da  Orla 
Lehmann  i  Ridehuset  slyngede  ud  over  de  1500  Hoveder  de  sejrssikre 
Ord:  „Nu  er  vi  unge,  men  om  et  Par  Decennier  ligger  vort  Fædrelands 
Skæbne  i  vor  Haand.  Da  sidder  vi  i  Kongernes  og  Folkenes  Raad**,  den 
Dag,  da  han  under  atter  og  atter  fornyede  Jaraab  tog  dem  i  Ed  ved  „deres 
Manddoms  Ære  og  deres  Sjæls  Fred"  paa,  at  de  skulde  blive  „tro  —  tro 
indtil  Enden  —  tro  i  Liv  og  Død"  mod  de  Idealer,  som  nu  fyldte  deres 
Sind.     Og  mangt  et  andet  Minde  føjede  sig  til  dette. 

Og  nu  senere  den  lille  Studenterflok,  der  i  Halvfjerseme  var  de  første, 
som  brød   ud   fra  den  gamle  Lejr  og  flokkedes  om  Georg  Brandes.     Hvor 

nød  den  ikke  Studenterlivets  Kampe.  Man  læse  A.  Cantors  helt  ypper- 
lige Skildring  deraf  i  „Studenterbogen**.  De  havde  al  Gennembruddets 
Glæde.  „Dødt,  ydmyget,  tilintetgjort,  alt  det  gamle**,  siger  Cantor  om  deres 
Stemning.  „Vort  Sind  var  opladt  til  at  modtage  det  ny.  Og  det  kom  paa 
næsten  alle  Omraader,  paa  det  litterære,  det  politiske,  det  sociale.**  Og 
det  kom  gennem  Kampe,  som  selv  de  unge  Studenter  kunde  have  Lod  og 
Del  i.  Een  Aften  var  de  til  en  religiøs  Diskussion,  hvor  Bølgerne  gik  saa 
højt,  at  den  gejstlige  Dirigent,  der  havde  kaldt  Spektaklet  frem,  maatte 
slippe  sin  Dirigentklokke  og  slukøret  vandre  af,  en  anden  Aften  var  de  til 
Blasfemigeneralforsamling;  en  tredje  mødtes  de  med  Louis  Pios  Arbejder- 
skarer i  det  kgl.  Teater  for  at  pibe  „Lygtemænd**  ud.  Med  stolt  Tilfreds- 
hed kan  de  nu  se  tilbage  paa  de  bevægede  Studenterdage,  sikre  paa,  at 
det  var  dem,  der  havde  Ret.  „Georg  Brandes**,  siger  Cantor,  „var  i  det 
Mørke,  der  syntes  os  unge  at  hvile  over  Landets  aandelige  Liv,  Ildsøjlen, 
der  lyste  foran  under  Kampen  frem.  Endnu  er  han  „Sværdet  og  Flam- 
men** i  dette  Land.  Drachmann,  Marinemaleren,  slyngede  sine  første  og 
skønneste  Oprørssange  ud  over  Landet,  Digtertronen  stod  ledig,  Ungdom- 
men gav  den  til  ham,  hvem  indtil  vore  Dage  ingen  har  fordunklet.  Helt 
fejl  tog  vi  da  ikke,  vi  fra  70'erne.** 

Og  saa  siden  de  Studenter,  der  .var  med  i  den  stormfyldte  Vinter 
1881 — 82,  da  den  lille'  radikale  Flok  voksede  op  til  at  blive  den  halve 
Studenterverden.  Det  begyndte  med  bevægede  Kampgeneralforsamlinger 
med  al  den  Uvishedens  Spænding,  som  findes,  naar  Udfaldet  ikke  forud  er 
givet.  Derefter  fulgte  Georg  Brandes'  Ibsenforedrag  ved  Oppositionens  Sam- 
menkomst i  Larsens  Lokale  og  det  store  Møde  med  Rigsdagens  Venstre, 
hvor  Studenterne  hyldede  Berg  og  Holstein-Ledreborg,  og  hvor  Pagten  mel- 
lem det  nye  akademiske  Frisind  og  det  gamle  Landbovenstre  besegledes. 
Og  til  sidst  sluttede  det  saa  med  Samfundets  Dannelse.  Fulde  af  Iver  gik 
dets  Medlemmer  til  et  energisk  Arbejde  for  at  føre  de  nye  Meninger  til 
Sejr;  to  Aar  efter  erobrede  de  sammen  med  Arbejderne  det  halve  Kjøben- 
havn  og  sendte  Samfundets  to  første  Formænd  ind  i  Folketinget. 

Mindre  stærkt  var  Røret  i  Halvfemserne.  Den  Strid,  der  da  stod  i 
Studenterforeningen,  gjaldt  ikke  paa  samme  Vis  Land  og  Rige  og  var  ikke 
i  samme  Grad  en  Strid  mellem  modsatte  Livsanskuelser.  Der  var  mere 
Studenterpolitik  deri;  den  var  ikke  stort  mere  end  en  Kamp  for  at  føre 
den  Forening,  hvori  vi  færdedes,  fremad,  saa  den  kom  nogenlunde  paa 
Højde  med  Tiden.  Men  selv  da  kunde  det  gaa  ganske  fornøjeligt  til.  Helt 
stille  var  der  ikke  i  Studenterforeningen  det  Foraar,  da  de  Konservative 
for  første  Gang  tabte  deres  Flertal  i  denne  deres  gamle  Fæstning,  da  Georg 
Brandes  efter  12  Aars  Forløb  paa  ny  gæstede  Studenterforeningen,  da 
Socialdemokratiets  Repræsentanter  omsider  fik  Adgang  til  dens  Talerstol, 
medens  Partiernes  Stemmetal  ved  Valgene  dreves  op  til  det  dobbelte  af, 
hvad  det  har  været  før  og  senere.  De,  der  var  med,  vil  ogsaa  mindes 
den  Aften,  da  de  midt  i  Forligets  Tid  hyldede  Hørup  i  Højres  gamle  Forening, 
og  den  Nat,  da  de  i  samme  Forening  fulgte  Bahnson  til  Dørs  med  Linjerne: 

Nu  er  det  stille: 
Han  har  os  forladt, 
Bahnson,  den  gamle 
Urostifter. 

Og  de  vil  huske  den  Aften,  et  Par  Aar  senere,  da  de  Konservatives 
gamle  Garde  var  mødt  fuldtallig  for  at  stemme  mod  de  kvindelige  Studen- 
ters Optagelse,  men  det  lykkedes  Oppositionen  at  vende  Slagets  Gang  saa- 

ledes,  at  de  Konservative  for  at  frelse  deres  Seniorat,  selv  maatte  stemme 
for  Optagelsen.  De  vil  huske,  hvorledes  de  gamle  konservative  maatte  vandre 
hjem  opfyldte  af  Ærgrelse,  medens  de  sejrende  unge  samme  Nat  hentede  den 
første  kvindelige  Student  til  det  Sold,  som  fulgte  efter  Generalforsamlingen. 

Det  er  anderledes  nu.  Saa  livligt  et  Studenterliv  faar  vi  næppe  til 
Vinter.  De  Russer,  som  i  disse  Dage  melder  sig  ind  i  Samfund  og  For- 
ening, har  hverken  Udsigt  til  saa  iltre  Slag  mellem  gamle  og  ny  Livs- 
anskuelser eller  til  saa  hidsige  Kampe  om  Magten  i  Studenterforening  eller 
Studentersamfund.  Ogsaa  nu  brydes  Anskuelserne,  men  det  sker  i  Ro  og  Stil- 
hed, og  der  er  kun  lidt  af  den  Studenterpolitik,  hvortil  Anskuelseskampen  gerne 
skal  omsættes,  for  at  de  unge  rigtig  skal  have  Følelsen  af,  at  de  er  med  i  den. 

Men  alligevel  vil  ogsaa  dette  Aars  Russer  i  Studenterlivet  komme  til 
at  hente  mangt  et  Indtryk,  der  vil  gribe  bestemmende  ind  i  hele  deres 
Tankegang.  Mindst  Betydning  har  vistnok  i  de  senere  Aar  de  store  Lør- 
dagsdiskussioner  haft.  De  føres  mellem  ældre  kendte  Talere,  og  mange  af 
de  yngre  opfatter  dem  som  som  „Tyrefægtninger",  hvor  Grunde,  de  har 
hørt  før,  føres  i  Marken  for  Anskuelser,  de  heller  ikke  finder  ny.  Dette 
hindrer  dog  ikke,  at  de  kommer  talrig  til  disse  Møder,  lytter  opmærksomt 
og  lærer  en  Del.  Men  alligevel  betyder  Samlivet  med  de  jævnaldrende 
Kammerater  vel  nok  mere  for  deres  Udvikling.  Baade  Studenterforeningen 
og  Studentersamfundet  har  i  de  sidste  Aar  indført  Diskussioner  for  yngre. 
Her  er  det  næsten  altid  de  unge  selv,  der  holder  Foredrag,  og  som  bag 
efter  diskuterer  derom.  Paa  disse  Møder  er  det,  man  bedst  lærer  de  Stem- 
ninger at  kende,  som  raader  blandt  de  unge;  dér  modtager  de  livligste  af 
hvert  Aars  Studenterhold  den  stærkeste  Paavirkning. 

Jeg  har  liggende  for  mig  en  lille  Samling  af  Foredrag  og  Referater  fra 
saadanne  Diskussioner  baade  fra  Studenterforening  og  Studentersamfund. 
Der  er  politiske  iblandt:  „Venstres  Metamorfose "*  af  den  unge  Højretaler 
stud.  jur.  Otto  Jensen,  „Hvor  er  vor  Plads  i  dansk  Politik?"  af  stud. 
mag.  West,  en  af  Førerne  for  „Studenterforeningens  Radikale";  „Radika- 
lismens Ungdom",  „Demokratiet  efter  Hørup"  og  „Bønder"  af  de  tre  Sam- 
fundsstudenter  Adler  Lund,  Valdemar  Jensen  og  Bruun.  Der  er 
sociale  om  „Kvindens  Stilling  i  Samfundet"  af  stiul.  mag.  Winsløw,  om 
„Samfund  contra  Forbrydelse"  af  stud.  jur.  Kiørboe  og  om  „Prostitutionen" 
af  stud.  mag.  Andersen.  Der  er  Foredrag  om  „Religionernes  Afskaffelse" 
af  stud.  mag.  Eriksen,  og  om  Spørgsmaalet:  Hvad  er  Religion?  af  stud.  th. 
Dahl;  og  der  er  endelig  et  enkelt  litterært  Foredrag:  Har  Kunsten  med 
Moral  at  gøre?  af  Student  N.  Blædel. 

De  Stemninger,  vi  møder  her,  er  de  samme,  som  man  modtager  Ind- 
trykket af,  hvis  man  nogle  Lørdage  følger  Diskussionerne  i  de  to  For- 
eninger. Ingen  af  de  sidste  Aars  Begivenheder  kan  siges  at  have  grebet 
de  unge  stærkt.  Systemskiftet  af  1901  er  aabenbart  ikke  blevet  det  samme 
for  dem,  som  Grundloven  i  1849  var  for  deres  Bedstefædre.  Og  det,  som 
er  fulgt  efter,  har  syntes  dem  næsten  alle,  lige  meget  hvad  Parti  de  regner 
sig  til,  smaatskaaret  og  tarveligt.  „Herregud  er  det  det  hele?"  er  Om- 
kvædet i  alle  de  politiske  Foredrag;  Højremanden  siger  det  haanlig 
drillende,  skadefro  ved  at  se  Venstre  følge  i  Højres  Spor,  de  ivrigste  radi- 
kale siger  det  med  Foragt  og  Harme ;  og  selv  de  mest  koldsindige  radikale 
siger  det  samme;  de  føjede  endnu  i  Efteraaret  til:  Vi  kunde  hverken 
vente  eller  forlange  andet,  men  i  Vinterens  Løb  blev  ogsaa  for  dem  Rege- 
ringens Politik  adskillige  Grader  ringere,  end  de  havde  ventet. 

Det    politiske    Spørgsmaal,    der  nu   som   ns&sten   altid  mest  vækker  de 

unges  Interesser  er  Forsvarsspørgsmaalet.  Forsvarsbegejstringen  er  uden 
Sammenligning  det  stærkeste  ideelle  Element  i  de  konservative  Studenters 
Højremeninger.  Men  ogsaa  blandt  de  radikale  Studenter  er  denne  Sag 
taget  op  til  Diskussion,  og  ikke  alle  har  følt  sig  helt  sikre  paa  deres  Stil- 
ling til  den.  Det  ligger  nær  for  de  unge  at  sige  som  saa:  „Det  Spørgs- 
maal  er  saa  stort;  lad  os  undersøge  det  uden  forudfattede  Meninger;  maaske 
tog  alligevel  Hørup  og  de  andre  Fejl;  maaske  lod  de  sig  lede  af  deres 
Vrede  over  den  ulovlige  Fæstning  til  ogsaa  at  finde  den  skadelig.''  Saa- 
danne  Betragtninger  findes  f.  Eks.  i  stud.  mag.  West's  Foredrag  om  „For- 
svar og  Udenrigspolitik"  (se  Hefte  4.  S.  236).  Og  ogsaa  hos  Studenter- 
samfundets Radikale  kan  findes  Rester  af  gamle  Forestillinger  om,  at  selv 
en  haabløs  Kamp  dog  er  ærefuld,  og  at  det  er  uværdigt  at  opgive  ethvert 
Forsøg  paa  Modstand.  En  Aften  i  Vinter,  da  Pingel  i  bevægede  Ord 
skildrede  den  Skændsel,  det  vilde  være  for  et  Folk  at  gøre  sig  lille  og 
ubemærket  som  de  usle  Insekter,  der  tager  Omgivelsernes  Farve,  var  den 
Bevægelse,  der  gik  gennem  Forsamlingen  vel  nok  mest  baaret  af  Respekt 
for  den  gamle  Mand,  der  nu  efter  saa  lang  Tid  gæstede  den  Forening,  hvis 
første  Formand  han  havde  været,  men  sikkert  nok  fandt  ogsaa  selve  hans 
Tanke  Genklang  hos  en  Del  af  Tilhørerne.  Ikke  helt  sjældent  kunde  man 
i  Vinter  i  Samfundet  fra  nogle  af  de  unge  baade  i  Samtale  og  under  Dis- 
kussioner høre  Spørgsmaalet:  Men  er  der  nu  alligevel  ikke  en  Mulighed 
for,  at  vi  kan  forsvare  os?  Det  bør  dog  føjes  til,  at  denne  Tanke  ikke 
vandt  Fodfæste;  den  traadte  tilbage  under  Vinterens  militære  Diskussioner 
overfor  Grundene,  og  det  er  lidet  troligt,  at  den  vil  faa  alvorlig  Betydning. 

Heller  ikke  paa  det  religiøse  og  literære  Omraade  findes  noget 
stærkt  Røre.  Naturligvis  læser  de  unge  de  Digterværker,  der  udkommer, 
taler  om  dem  indbyrdes  og  holder  Diskussioner  om  dem.  Men  det  ser  ud 
til,  at  denne  Læsning  dog  væsentligt  er  blevet  Tidsfordriv  for  dem;  der 
staar  ikke  i  de  sidste  Tiders  Digterværker  nogen  Strid  mellem  Livsan- 
skuelserne, som  kan  tage  Sindene  fangen;  Literaturen  betyder  langtfra  det 
samme  for  de  unge  nu,  som  den  betød  for  os  i  den  Tid,  da  man  stredes 
om  Ibsens  og  Bjørnsons,  I.  P.  Jacobsens  og  Drachmanns  Værker.  Ikke 
heller  er  selve  det  religiøse  Spørgsmaal  meget  stærkt  fremme.  Der  skal  i 
den  udpræget  kristne  Del  af  Studenterverdenen  være  et  livligt  religføst 
Røre  i  de  senere  Aar ;  men  dette  betyder  meget  lidt  for  det  almindelige 
Studenterliv.  Det  er  i  Studenterverdenen  begrænset  til  Studenterhjemmet 
og  ved  Universitetet  i  høj  Grad  om  end  ikke  helt  til  det  teologiske  Fakultet. 
De  fleste  af  Studenterforeningens  Konservative  regner  sig  vel  nok  for 
Kristne,  men  man  mærker  ikke  synderlig  religiøs  Interesse  hos  dem.  Blandt 
de  radikale  Studenter  er  nu  som  altid  det  irreligiøse  Standpunkt  repræsen- 
teret i  alle  dets  Nuancer.  Der  er  dem,  som  er  fyldte  af  Iver  for  at  gaa 
angrebsvis  til  Værks  overfor  Kirken.  Ved  de  to  religiøse  Diskussioner  blandt 
Studentersamfundets  yngre  i  Vinter  noterer  Referatet  ved  det  første:  „Stærk 
Stemning  for  antireligiøs  Agitation "*  og  ved  det  andet:  „Samme  Stemning 
forhøjet,  da  en  Modstander  indledede".  Men  ved  Siden  heraf  gaar  en  lidt 
anden  Strømning;  der  er  andre  unge,  som  er  mere  tilbøjelige  til  at  aner- 
kende de  Værdier,  der  knytter  sig  til  Religionerne,  og  som  ikke  føler  syn- 
derlig Lyst  til  at  angribe  dem;  undertiden  hører  man  disse  unge  tale  om 
en  særlig  „høffdingsk  Retning**,  som  de  regner  sig  til.  — 

Kort  sagt,  indenfor  den  konservative  Studenterverden  holder  man  sig  til 
sine  gamle  Meninger,  og  blandt  de  radikale  Studenter  staar  man  trods  alle 
Nuancer  samlet   paa  det  Grundlag,  som  blev  givet  ved  Halvfjersemes  Be- 

vægelse.  De  to  Parter  strides  ikke  synderlig  for  Tiden,  og  i  ingen  af  de 
to  Lejre  har  nye  Anskuelser  holdt  deres  Indtog. 

Der  er  en  Del  af  de  unge,  der  ikke  befinder  sig  rigtig  vel  ved  denne 
Tingenes  Tilstand.  De  finder,  at  det  vilde  være  rart,  om  der  var  noget 
nyt  og  stort  at  slutte  sig  til;  de  Tanker,  der  møder  dem,  synes  de  er 
blevet  saa  gamle.  Hr.  Harald  Nielsen  har  i  det  sidste  Par  Aar  i  nogen 
Grad  beskæftiget  disse  unges  Sind.  Han  har  selv  en  Følelse  af,  at  han 
kommer  som  Forkynder  af  en  ny  Tid;  han  staar  de  yngste  nær  i  Alder, 
han  gaar  med  tiltalende  Energi  i  Lag  med  de  mest  indviklede  Problemer, 
og  han  fremsætter  tit  sine  Tanker  med  en  selvsikker  Voldsomhed,  der  er 
vel  egnet  til  at  gøre  Indtryk.  Enhver,  der  har  færdedes  i  „Samfundet** 
vil  dog  være  paa  det  Rene  med,  at  det  kun  er  for  en  bestemt  begrænset 
Del  af  de  unge,  at  det  hidtil  er  lykkedes  ham  at  faa  nogen  Betydning,  og 
at  selv  disse  ikke  har  nogen  Følelse  af,  at  der  her  bydes  dem  et  nyt 
Tanke-  eller  Følelsesindhold.  De  mødes  egentlig  kun  med  ham  i  en  ube- 
stemt Trang  dertil.  Naar  Harald  Nielsen  med  den  besynderligste  Vrede 
gaar  løs  paa  en  af  ham  konstrueret  „Georg  Brandes  Type"*,  der  skal  have 
„redet  dansk  Ungdom  som  en  Mare**,  da  føler  næsten  alle,  i  hvilken  Grad 
han  slaar  i  Blinde.  Det  kan  lade  sig  gøre  at  faa  en  Ungdom  med  til  en 
saa  uforstaaende  Uretfærdighed  mod  det  foregaaende  Slægtled,  men  kun 
under  den  Betingelse,  at  man  samtidig  kan  begejstre  den  med  nye,  stærke 
Livsidealer;  og  derom  er  jo  her  slet  ikke  Tale;  Hr.  Nielsen  sætter  ingen 
anden  hverken  gammel  eller  ny  Livsopfattelse  mod  Halvfjersemes  Livssyn. 
I  Virkeligheden  føler  han  sig  endnu  staaende  paa  samme  Grund  som  de 
Mænd,  han  angriber,  og  hvis  Tanker  og  Handlinger,  han  i  saa  høj  Grad 
indsnevrer  og  fortegner  for  at  kunne  slaa  rigtig  løs  paa  dem.  Skulde  han 
siden  naa  videre  og  komme  til  at  staa  paa  positiv  religiøs  Grund,  da  vil 
han  komme  til  at  foretage  denne  Overgang  alene,  ligesom  de  enkelte  andre, 
der  før  ham  er  vendt  tilbage  til  den  gamle  Tro  efter  en  Tid  af  deres  Ung- 
dom at  have  hyldet  de  nye  Anskuelser. 

Og  nu  selve  de  unges  Trang  til  noget  nyt.  Den  er  saa  naturlig,  og 
—  det  være  tilladt  at  sige  det  —  den  er  saa  gammel  og  saa  sædvanlig. 
Valdemar  Vedel  har  i  „Studenterbogen"  fortaltom,  hvorledes  den  fandtes 
allérede  hos  en  Del  af  dem,  der  hørte  til  Aargangene  1881 — 84.  „Holdene 
foran  os,"  siger  han,  „forekom  os  lidt  naive  og  i  Længden  lidt  kedelige, 
det  blev  ogsaa  noget  ensformigt  at  sidde  og  høre  andre  sige  Ting,  som  vi 
var  saa  trøstesløst  enige  i.  Noget  slukørede  var  vi  og  mukkede  ikke  lidet; 
vi  vænnede  os  til  at  rynke  paa  Næsen  og  gøre  smaat  Nar  ad  Personer  og 
Sager,  som  egentlig  vort  Hjærte  hang  ved."  Han  minder  i  „Tilskuerens" 
Augusthefte  om,  at  nogle  Aar  senere,  omkring  1888,  drømte  nogle  af  disse 
samme  Hold  ogsaa  om  „en  ny  Tid"  og  drog  i  Marken  mod  „Nutidslitte- 
raturens  „Realisme"  eller  Rationalisme". 

Noget  lignende  gælder  Studenterholdene  fra  omkring  1890.  Det  lille 
Tilløb  til  en  ny  Tid  omkring  1888  gjorde  intet  Indtryk  paa  os;  vi  lagde 
kun  ganske  flygtigt  Mærke  dertil.  Det  vi  tog  Stilling  til  var  Halvfjersemes 
Bevægelse.  Men  mange  af  os  følte  os  i  bestemt  Modsætning  til  denne.  Over- 
legent talte  vi  om  Halvfjersemes  Gennembrudsmænd  som  „trætte  Mænd**, 
„Slægten  fra  1864"  mærket  af  Nederlaget;  „Fremskridtsreligionen"  var  for 
os  „en  Efterklang  af  Kristendommen",  Hørup,  Brandes  og  Høffding  syntes 
os  i  samme  Grad  at  tilhøre  en  underlig  Rem  Fortid.  Det  hindrede  ikke, 
at  vi  i  Løbet  af  nogle  Aar  langsomt  gled  ind  i  den  Skare,  som  samledes 
om  dem.     Hver  ny  Erfaring  blev  os  et  nyt  Vidnesbyrd  om,  hvor  stor  og 

nyttig    en  Gerning,    de    havde  gjort,  og  inden  længe  forstod  vi,  at   hidtil 
havde  ingen  magtet  at  finde  bedre  Veje  fremad. 

Naar  man  fortæller  de  unge, .  som  stærkest  føler  Trangen  til  et  nyt 
Røre,  herom,  da  er  der  dem,  som  svarer:  „Ja,  det  kan  godt  passe  for 
Studenterholdene  fra  før  1901.  Da  var  der  jo  en  stor  Opgave:  Forfat- 
ningskampen at  samles  om.  Men  det  er  helt  anderledes  med  os  efter  1901, 
der  ikke  har  haft  vort  Blod  i  den  Kamp;  vi  maa  have  noget  nyt."  Svaret 
er  ikke  ilde,  men  det  er  dog  næppe  afgørende.  Holdene  fra  Halvfemserne 
i  hvert  Fald  fandt  ikke  i  Forfatningskampen  nogen  Trøst  for  den  Tomhed, 
vi  følte;  der  var  faa  Ting,  der  kedede  os  saa  inderlig  som  denne  evindelige 
Forfatningskamp;  først  senere  forstod  vi,  hvor  nødvendigt  det  var,  at  den 
maatte  kæmpes  til  Ende.  Og  det  kan  lige  saa  lidt  nu  som  da  nytte  at 
sige:  vi  maa  have  noget  nyt.  Det  er  nu  en  Gang  ikke  ethvert  Hold  af 
unge  givet,  hverken  selv  at  forvandle  Slægtens  Livsopfattelse  i  Bund  og 
Grund  eller  at  have  et  Hold  umiddelbart  foran  sig,  som  rydder  saaledes  op. 
Gennembruddene  er  sjældne;  og  de  er  mindre  pludselige,  end  vi  oftest  fore- 
stiller os;  de  synes  bagefter  at  være  sket  helt  anderledes  med  et  Slag,  end 
det  i  Virkeligheden  var  Tilfældet.  Som  Regel  vil  Fremgangsbevægelsen 
foregaa  i  jævn  næsten  umærkelig  Udvikling. 

Og  endelig:  Mon  der  nu  ogsaa  er  saa  stor  Grund  til  at  misunde  de 
Hold,  der  har  oplevet  de  bevægede  Tider?  Det  kan  være  fornøjeligt  at 
rives  med  af  stærke  Strømninger,  men  det  kan  ogsaa  have  sine  Fordele  at 
bygge  sin  egen  Udvikling  op  i  Stilhed  ved  eget  personligt,  selvstændigt 
Arbejde  uden  altfor  meget  at  mærkes  med  de  store  Føreres  Stempel.  Og 
den  Ungdom,  der  efter  Studenteraarenes  prøvende  Overvejelser,  beslutter 
^t  bygge  sit  Fremtidsarbejde  paa^det  Grundlag,  HalvQersemes  Mænd  skabte, 
vil  paa  ingen  Maade  savne  en  Opgave  i  Livet.  Ogsaa  i  den  Bevægelse, 
som  har  været  den  stærkeste  i  dansk  Aandsliv  i  den  sidste  Menneske- 
alder, findes  selvfølgelig  uheldige  Sider,  nogle  slæbte  med  fra  Fortiden, 
andre  udviklede  efterhaanden.  Der  kan  være  Brug  for  et  Rensningsarbejde. 
Men  der  er  først  og  fremmest  Brug  for  et  Arbejde  for,  at  de  gode  og  sunde 
Tanker,  som  brød  frem  i  Halvfjerserne,  kan  gennemsyre  langt  større  Kredse 
af  Folket  end  hidtil  og  i  ganske  anden  Grad  præge  det  danske  Samfunds  Liv. 


Hver  14de  Dag. 


d.  23nde  August  1904. 

Venner  af  Kjøbenhavns  Befæstning  har  faaet  et  Førsterangs  Trækplaster 
i  Port  Arthurs  Belejring.  Her  er  da  endelig  et  Bevis,  som  batter;  her  er 
endelig  et  straalende  Forbillede  at  se  hen  til. 

Tænk  om  vi  kunde  faa  Kjøbenhavn  befæstet  lige  saa  godt  som  Port 
Arthur.  Saa  havde  vi  da  omsider  vor  Fremtid  betrygget.  Saa  kunde  vi 
med  Sindsro  se  Begivenhederne  i  Møde. 

Thi  endnu  holder  Port  Arthur  sig  stolt.  Og  endnu  udsender  de  russiske 
Telegrambureauer  triumferende  Efterretninger  om  den  glimrende  Tilstand  i 
den  belejrede  By;  om  det  muntre  Folkeliv,  der  uhæmmet  udfolder  sig  i 
Gaderne;  om  Handelens  Trivsel  og  de  fabelagtigt  billige  Priser  paa  Levneds- 

midler.  Ja  et  aF  de  sidste  officielle  Telegrammer  meddeler  endogsaa,  at  der 
daglig  gives  Koncerter  af  de  militære  Orkestre  i  den  belejrede  Bys  offent- 
lige Anlæg.     Kort  sagt  —  en  ren  Idyl. 

Og  medens  de  belejrede  Russere  saaledes,  i  Ly  bag  grønklædte  Volde, 
hengiver  sig  til  et  komfortabelt  og  nydelsesrigt  Liv,  lider  Japaneseme  det 
ene  forfærdelige  Nederlag  efter  det  andet  i  deres  indbildske  Forsøg  paa  at 
indtage  Fæstningen.  De  sagkyndige  anonyme  Løjtnanter,  der  fører  Krigen 
i  Hr.  Madsens  Organer,  har  ikke  Ord  stærke  nok  for  at  haane  den  japanske 
Strategi.  Er  det  ikke  allerede  et  Par  Maaneder  siden,  at  Belejringen  for- 
kyndtes! Og  endnu  spiller  Musiken  i  Port  Arthurs  Grønning.  En  Gang 
om  Ugen  gør  General  Støssel,  under  de  anonyme  Løjtnanters  Ledelse,  et 
formidabelt  Udfald.  Han  og  Løjtnanterne  gaar  selv  i  Spidsen,  og  der  falder 
den  ene  Uge  30,000  og  den  anden  Uge  10,000  Japanesere.  Aldrig  mindre 
end  10,000.  I  Løbet  af  nogle  Maaneder  bliver  det  et  anseligt  Tal.  Løjt- 
nanterne er  forlængst  begyndt  at  trække  de  japanske  Hære  bort  fra 
Manschuriet  for  at  udfylde  Rækkerne  foran  Port  Arthur. 

Og  saadan  vil  Vennerne  af  Kjøbenhavns  Befæstning  fortsætte  med 
ufortrøden  Dumdristighed  lige  til  den  Dag,  hvor  de  sidste  sørgelige  Rester 
af  Port  Arthurs  tapre  Besætning,  udpint  af  Strabadser  og  Dødsangst,  af 
Sygdom  og  Nød,  udleverer  Ruinerne  af  en  Fæstning,  en  Flaade  og  en  By 
til  den  japanske  Belejringshær. 

Et  glorværdigt  Eksempel  for  Kjøbenhavn.  Og  mærkeligt,  om  det  ikke  skulde 
friste  os  at  gøre  Kjøbenhavn  til  saadan  en  kæk  Modstandsby  som  Port  Arthur. 

At  det  øvrige  Land  er  prisgivet,  indrømmes  af  Alle.  Men  om  vi  ved 
at  ofre  et  Par  Snese  Millioner  kunde  opnaa,  at  Kjøbenhavn  kunde  holde 
sig  en  Maaned  eller  to,  var  det  saa  ikke  rigeligt  alle  Pengene  værd? 
Hvilken  Række  af  beundringsværdige  Telegrammer  vi  kunde  udsende! 
Hvad  der  er  meddelt  fra  Port  Arthur,  vilde  være  den  rene  Børneleg  mod 
de  Triumfer,  et  maanedlangt  Bombardement  af  Kjøbenhavn  vilde  frembyde. 
Thi  hvad  betyder  endelig  Port  Arthur  som  By?  Mens  Kjøbenhavn  rummer 
alt  det  kostbareste,  som  Danmark  ejer.  Foruden  en  Femtedel  af  Landets 
samlede  civile  Befolkning.  Det  var  da  endelig  et  Objekt  for  en  Belejring. 
Dér  var  Stof  til  et  Krigsdrama  af  verdenshistorisk  Rang.  Som  aldrig  før 
vilde  Danmarks  Navn  lyse  over  Verden,  mens  Granaterne  sprang  paa 
Torvene  og  Minerne  eksploderede  i  Havnen  og  Dyrehaven  raseredes 
og  Musiken  spillede  i  de  offentlige  Anlæg  og  Madsen  i  Spidsen  for  de 
anonyme  Løjtnanter  og  den  fæstningsbegejstrede  Presse  gjorde  det  ene 
glimrende  Udfald  efter  det  andet  ...  Og  naar  saa  omsider  det  hele  var 
forbi  .  .  .  ja,  i  Sandhed,  saa  kunde  vi  være  forvissede  om,  at  det  hele 
var  forbi.     Forbi  for  stedse.     Uigenkaldeligt  forbi. 

Thi  det  er  Forskellen:  Port  Arthur  kan  ødelægges  og  Rusland  vil 
derfor  ikke  være  stort  fattigere;  en  tysk  Fæstning  kan  falde,  en  fransk  og 
en  engelsk,  og  de  store  Lande  vil  rejse  sig  efter  Ulykken.  Men  naar 
Kjøbenhavn  er  lagt  i  Ruiner,  da  ligger  Danmark  for  evigt  begravet  under 
Ruinerne.  Olsen. 


Henrik  Ibsens  Breve.*) 


Til 
Georg  Brandes.  —  Bjørnstjerne  Bjørnson.  —  Fru  Magdalene  Thoresen.  —  Fr.  Hegel. 
Fru  Lucie  Wolf.  —  Dr.  Oscar  Nissen.  —  Dr.  Edvard  Brandes. 


Til  Georg  Brandes  i  Gennembrudsaarene. 

Dresden,  den  24.  september  1871. 

Kære  Brandes! 
Det  er  altid  med  en  underlig  blandet  følelse,  at  jeg  læser  Deres 
breve.  Hvad  De  skriver  er  mere  digte  end  breve;  det  kommer  til 
mig  som  et  nødråb  fra  en,  der  er  bleven  ene  levende  tilbage  i  et  stort 
uddød  strøg.  Og  så  kan  jeg  jo  ikke  andet  end  glæde  mig  og  takke 
Dem,  fordi  De  retter  dette  råb  netop  til  mig.  Men  på  den  anden  side 
fylder  det  mig  med  bekymring,  idet  jeg  spørger  mig  selv:  hvad  skal 
en  sådan  stemning  føre  til?  Jeg  har  da  ikke  andet  at  slå  mig  til  ro 
med  end  det  håb,  at  det  kun  er  en  gennemgang.  Det  forekommer  mig, 
som  om  De  nu  står  i  den  samme  krisis  som  jeg  i  de  dage,  jeg  skred 
til  at  skrive  „Brand",  og  jeg  er  viss  på,  at  også  De  vil  vide  at  finde 
det  lægemiddel,  som  driver  sygdomsstoffet  ud  af  kroppen.  En  ener- 
gisk produceren  er  en  fortræffelig  kur.  Hvad  jeg  først  og  fremst  vil 
ønske  Dem  er  en  rigtig  fuldblods  egoisme,  der  kan  drive  Dem  til  for 
en  tid  at  sætte  Deres  eget  som  det  eneste,  der  har  værd  og  betydning 
og  alt  andet  som  ikke  eksisterende.  Optag  ikke  dette  som  et  tegn  på 
noget  brutalt  i  min  natur!  De  kan  jo  dog  ikke  gavne  Deres  samfund 
på  nogen  bedre  måde,  end  ved  at  udmynte  det  metal.  De  har  i  Dem 
selv.  Det  solidariske  har  jeg  egentlig  aldrig  havt  nogen  stærk  følelse 
af;  jeg  har  igrunden  kun  taget  det  sådan  med  som  traditionel  troes- 
sætning,  -^  og  havde  man  mod  til  fuldt  og  helt  at  sætte  det  ud  af  be- 
tragtning, så  blev  man  kanske  kvit  den  ballast,  som  tynger  værst  på 
personligheden.  —  Overhovedet  er  der  tider,  da  hele  verdenshistorien 
står  for  mig  som  et  eneste  stort  skibbrud ;  det  gælder  at  frelse  sig  selv. 
—  Specialreformer  lover  jeg  mig  intet  af.  Hele  slægten  er  paa  vildspor, 
det  er  sagen.  Eller  er  der  virkelig  noget  hold  i  den  nuværende  situa- 
tion? Dette  med  uopnåelige  idealer  og  sligt?  Hele  rækken  af  slægter 
forekommer  mig  som  en  ung  mand,  der  har  forladt  sin  læst  og  er  gået 
til  teatret.  Vi  har  gjort  fiasko  både  i  elskerfaget  og  i  det  heroiske  fag; 
det  eneste,  vi  har  vist  en  smule  talent  for,  er  det  naiv-komiske ;  men 
med  den  mere  udviklede  selvbevidsthed  går  heller  ikke  det  længere. 
At  det  er  bedre  bevendt  i  andre  lande,  end  hjemme,  tror  jeg  ikke; 
massen  står  uden  al  forståelse  af  det  højere  både  ude  og  hjemme.  — 


*)  I  Løbet  af  Efteraaret  udkommer  som  Bog  en  Samling  af  Ibsens  Breve.    Eftertryk 
af  de  her  gengivne  Breve  er  ikke  tilladt. 

Det  ny  Aarhttndrede  I.  24.  93 


706  Henrik  Ibsens  Breve 

Og  så  skulde  jeg  forsøge  på  at  stikke  en  fane  ud!  Ak,  kære  ven, 
det  blev  en  historie,  som  da  L.  Napoleon  gik  iland  i  Boulogne 
med  en  øm  på  hovedet.  Senere,  da  hans  missions  time  slog,  behøvede 
han  ingen  øm.  —  Under  beskæftigelse  med  Julian"  er  jeg  på  en  viss 
måde  bleven  fatalist;  men  dette  stykke  bliver  dog  et  slags  fone.  Frygt 
for  øvrigt  ikke  for  noget  slags  tendens-væsen ;  jeg  ser  på  karaktererne, 
på  de  krydsende  planer,  på  historien,  og  giver  mig  ikke  af  med 
„moralen"  af  det  hele  —  forudsat,  at  De  ikke  under  historiens  moral 
vil  forstå  dens  filosofi ;  thi  at  en  sådan  kommer  til  at  skinne  frem  som 
den  endelige  dom  over  det  kæmpende  og  sejrende,  er  en  selvfølge. 
Dog  alt  dette  kan  kun  anskueli^jøres  praktisk. 

Deres  forrige  brev  om  denne  genstand  gjorde  mig  ikke  urolig,  først 
fordi  jeg  fra  Deres  side  var  forberedt  på  deslige  betænkeligheder  og 
demæst  fordi  jeg  tager  stoffet  anderledes,  end  De  forudsætter.  — 

Deres  bog  har  jeg  modtaget;  jeg  kan  kun  sige  Dem,  at  den  for 
mig  er  en  læsning,  som  jeg  atter  og  atter  vender  tilbage  til.  —  Ja, 
kære  fortræffelige  Brandes,  det  er  mig  ufatteligt,  at  De  kan  være  mis- 
modig. De  har  jo  dog  f%et  åndens  kaldelse  så  klart  og  utvetydigt  som 
kun  få  mennesker.  Hvad  skal  så  dette  mismod  til?  Har  De  lov  til 
det  ?    Tro  forøvrigt  ikke  andet,  end  at  jeg  godt  forstår  Dem 

Og  så  tilsidst  hjertelig  tak  for  besøget  i  Dresden ;  det  var  fest-timer 

for  mig.     Lykke,  mod,  sundhed  og  alt  godt! 

Deres  hengivne 

Henrik  Ibsen. 


Dresden,  den  4.  April  1872. 

Kære  Brandes! 

I  dette  øjeblik  modtog  jeg  Deres  brev  og  besvarer  det  uopholdelig. 

Hvad  er  det  dog  for  utrolige  ting.  De  skriver!  Og  jeg,  som  troede 
Dem  svælgende  i  lykke  og  triumf!  Men  det  er  umuligt  andet,  end  at 
De  har  en  hær  bagved  Dem.  Husk  på  at  det  er  rekruter.  De  fører 
i  ilden;  første  gang  viger  de,  anden  gang  holder  de  stand,  siden  følger 
de  Dem  til  storm  og  sejr.*) 

Den  liberale  presse  lukker  sig  for  dem.  Ja,  naturligvis!  Jeg  ud- 
talte engang  for  Dem  min  foragt  for  den  politiske  frihed.  Dengang 
modsagde  De.  Af  Deres  eventyr  om  „Rødhætten"  ser  jeg,  at  De  har 
gjort  visse  erfaringer.  Kære  ven,  liberalisteme  er  frihedens  værste 
fjender.  Under  absolutismen  trives  åndsfriheden  og  tankefriheden 
bedst;  det  viste  sig  i  Frankrig,  senere  i  Tyskland  og  nu  i  Rusland. 

Men  jeg  vil  gå  over  til  det,  som  i  denne  tid  uafladelig  har  været 
i  mine  tanker  og  forstyrret  min  nattero.  Jeg  har  læst  Deres  forelæs- 
ninger. 


*)  Georg  Brandes  Gennembnidsforelæsninger  var  begyndt   i    Efteraaret  1871   og  i 
Vinterens  Løb  rejstes  en  voldsom  Bevægelse  mod  ham. 

Farligere  bog  kunde  aldrig  falde  i  en  frugtsommelig  digters  hænder. 
Den  er  en  af  de  bøger,  som  sætter  et  svælgende  dyb  mellem  igår  og 
idag.  Da  jeg  havde  været  i  Italien  foi^tod  jeg  ikke,  hvorledes  jeg 
havde  kunnet  føre  en  tilværelse,  forinden  jeg  havde  været  der.  Om 
tyve  år  vil  man  ikke  kunne  begribe,  hvorledes  det  åndelig  taget  var 
leveligt  hjemme  før  disse  forelæsninger.  Hvad  det  var,  Steffens  i  sin 
tid  udrettede,  har  jeg  ikke  nogen  klar  forestilling  om ;  men  jeg  antager, 
at  det  var  den  formale  æstetik,  som  han  gav  en  ny  skikkelse.  Deres 
bog  er  ikke  literaturhistorie  i  den  gamle  forstand,  heller  ikke  kultur- 
historie; hvad  den  egentlig  er,  vil  jeg  ikke  bemøje  mig  med  at  finde 
et  udtryk  for.  Den  står  for  mig  som  Kalifomiens  guldfeldter,  da  de 
først  forefandtes;  man  blev  milionær  på  dem,  eller  man  gik  under  i 
elendighed.  Er  nu  vor  åndelige  konstitution  robust  nok  hjemme.  Jeg 
ved  det  ikke;  men  herpå  kommer  det  heller  ikke  an;  hvad  der  ikke 
kan  bære  tidens  ideer,  det  maa  falde. 

De  siger,  at  alle  stemmer  i  det  filosofiske  fakultet  er  Dem  imod. 
Kære  Brandes,  vilde  De  ønske  det  anderledes?  Er  det  ikke  fakulte- 
tets filosofi,  som  De  vil  tillivs?  En  krig  som  Deres  skal  ikke  føres 
af  en  kgl.  ansat  embedsmand.  Hvis  man  ikke  lukked  døren  af  for 
Dem,  så  viste  det  jo,  at  man  ikke  frygted  Dem. 

Hvad  nu  agitationen  imod  Dem  angår,  løgnene,  bagvaskelserne, 
o.  s.  V.,  da  skal  jeg  give  Dem  et  råd,  som  jeg  af  egen  erfaring  ved  er 
probat.  Vær  fornem!  Fornemhed  er  det  eneste  våben  imod  sligt.  Se 
lige  ud:  svar  aldrig  med  et  ord  i  aviser;  hvis  De  i  Deres  skrifter  pole- 
miserer, så  ret  aldrig  polemiken  mod  dette  eller  hint  bestemte  angreb; 
lad  Dem  aldrig  mærke  med,  at  et  eneste  ord  af  Deres  fiender  har  bidt 
sig  fast  i  Dem;  kort  sagt,  træd  op  som  om  De  slet  ikke  aned,  at  der 
var  nogen  modstand.  Og  hvad  livskraft  tror  De  vel  Deres  modstan- 
deres attentater  har?  I  tidligere  tider,  når  jeg  om  morgenen  læste  et 
anfald  på  mig,  tænkte  jeg:  nu  er  jeg  da  ødelagt;  nu  kan  jeg  aldrig 
rejse  mig  mere!  Jeg  rejste  mig  dog;  intet  menneske  husker  mere, 
hvad  der  blev  skrevet,  og  jeg  selv  har  glemt  det  for  længe  siden. 
Altså,  gjør  Dem  blot  ikke  gemen  med  alskens  slags  og  sådant  noget. 
Begynd  en  ny  række  forelæsninger,  uforstyrret,  urokket,  med  irrite- 
terende  sindsligevægt,  med  glad  affejende  ringeagt  for  alt  det,  som 
ramler  sammen  til  højre  og  til  venstre.  Tror  De,  det  ormædte  vil 
kunne  stå  imod! 

Hvad  der  kommer  ud  af  denne  kamp  på  kniven  imellem  to  epoker, 
det  ved  jeg  ikke;  alt  andet  heller  end  det  bestående;  det  er  for  mig 
det  bestemmende.  Af  sejren  lover  jeg  mig  ikke  egentlig  nogen  stabil 
forbedring;  al  udvikling  har  hidtil  ikke  været  andet  end  en  slingren 
fra  den  ene  vildfarelse  over  i  den  anden.  Men  kampen  er  god,  frisk, 
sund;  Deres  rejsning  står  for  mig  som  en  eneste  stor  hel  sønderbry- 
dende   og   frigjørende  genialitetsytring.     Dersom  de  gamle  hyler  over 

93» 

gudsbespottelse,   så   skulde  de  betænke,  at  de  selv  er  spotterne;  den 
store  vedkommende  har  nok  havt  sin  hensigt  med  Dem. 

Jeg  hører.  De  har  stiftet  en  forening.  Stol  ikke  ubetinget  på  en- 
hver, der  slutter  sig  til  Dem;  hovedsagen  er,  om  tilslutningen  finder 
sted  på  de  afjgjørende  præmisser.  Hvorvidt  Deres  position  styrkes  der- 
ved, ved  jeg  heller  ikke;  for  mig  står  det  i  al  fold,  at  den  ensomme 
er  den  stærkeste.  Men  jeg  sidder  jo  her  nede  i  ly,  og  De  står  der- 
oppe midt  ude  i  uvejret;  det  forandrer  meget. 

Farvel  for  denne  gang,  kære  Brandes!  Bevar  en  venlig  plads  for 
mig  og  mit  ved  siden  af  det,  som  fra  nu  af  må  være  Dem  det  eneste 
vigtige,  fordi  det  i  ånd  og  sandhed  er  Deres  eget. 

Undskyld  hastværk  og  mangel  paa  sammenhæng! 

Deres  hengivne 

Henrik  Ibsen. 


Dresden,  den  30.  april  1873. 

Kære  Brandes! 

De  har  visselig  fuld  føje  til  at  klage  over  min  uefterrettelighed  i 
brevskrivervejen;  men  til  min  undskyldning  må  tjene,  at  jeg,  siden  vi 
såes,  knapt  har  haft  pennen  ude  af  hånd  undtagen  for  at  spise  og  sove. 

Jeg  takker  Dem  hjerteligst  for  bøgerne.  „Ladislaus  Bolski **  læste 
jeg  med  stor  interesse;  skønt  Deres  mundtlige  fremstilling  af  indholdet 
gjorde  på  mig  en  fuldt  så  stærk  virkning  som  læsningen  af  selve  bogen. 

Men  nu  Stuart  Mills  skrift!*^)  Jeg  ved  ikke,  om  jeg  tør  udtale  mig 
om  en  sag,  hvori  jeg  ikke  er  fagmand.  Dog,  når  jeg  betænker,  at  der 
gives  forfattere,  som  skriver  om  filosofi  uden  at  kende  Hegel  eller 
den  tyske  videnskab  overhovedet,  så  synes  jeg  at  mangt  og  meget  kan 
være  tilladt.  Jeg  vil  da  ærligt  tilstå  Dem,  at  jeg  aldeles  ikke  kan  forstå, 
at  der  skal  ligge  noget  fremskridt  eller  nogen  fremtid  i  den  Stuart 
Millske  retning.  Jeg  begriber  ikke,  at  De  har  villet  påtage  Dem  den 
møje  at  oversætte  dette  skrift,  der  i  filistrøs  vismandsmæssighed  synes 
at  minde  om  Cicero  eller  Seneca.  Det  er  min  overbevisning,  at  De  i 
halvparten  af  den  tid,  oversættelsen  må  have  kostet  Dem,  vilde  have 
kunnet  skrive  en  ti  gange  bedre  bog  selv.  Jeg  tror  også,  at  De  gjør 
Stuart  Mill  højlig  uret,  når  De  tvivler  på  sandfærdigheden  af  hans  for- 
sikring om,  at  han  har  fået  alle  sine  ideer  fra  sin  kone.  —  De  sagde 
engang  i  en  samtale,  at  medens  den  tyske  filosofi  satte  sig  som  opgave 
at  bestemme  tingenes  begreb,  så  gik  den  engelske  filosofi  ud  på  at 
påvise  tingenes  love.  Denne  ytring  gjorde  mig  begærlig  efter  at  læse 
noget  af  de  engelske  filosofer;  men  jeg  kan  aldeles  ikke  finde,  at  Stuart 
Mill    har   løst   den  af  Dem   antydede   opgave.     „Tingene"*    er  jo  dog 


*)  Moral,  grundet  på  nytte-  eller  lykkeprincipet.    Oversat  og  indledet  af  G.  Brandes. 
Kbhvn.  1872. 

noget  ganske  andet  end  alskens  urene  forekomster  og  tilfældigheder. 
Der  kan  være  nedlagt  såre  megen  skarpsindighed  i  et  sligt  skrift;  men 
hvis  dette  er  videnskab,  så  er  „den  kristelige  etik*  ogsaa  et  viden- 
skabeligt værk.  —  Alt  dette  tør  jeg  ikke  videre  indlade  mig  på  at  ud- 
vikle på   papiret;    men    mundtlig  trøster   jeg  mig  til  at  forsvare  min 

mening 

Med  hjertelige  hilsener  fra  min  kone  og  mig  selv  — 

Deres  hengivne 

Henrik  Ibsen. 


Dresden,  den  16.  oktober  1873. 

Kære  Brandes! 

De  forundrer  Dem  i  Deres  sidste  brev  over,  at  jeg  ikke  med  et 
ord  har  omtalt  2den  del  af  Deres  literaturhistorie,  som  De  i  sommer 
havde  den  godhed  at  sende  mig.  Jeg  kan  hertil  kun  svare,  at  jeg,  ved 
at  høre  dette,  blev  ligeså  forundret;  thi  jeg  stod  i  den  bestemte  for- 
mening, at  jeg  kort  før  min  afrejse  til  Wien  havde  tilskrevet  Dem  ret 
udførligt  om  bogen.  Jeg  må  altså  dog  alligevel  have  forsømt  dette  og 
beder  Dem  ret  hjerteligt  tilgive  min  uopmærksomhed. 

De  synes  i  Deres  sidste  brev  at  svæve  i  uvished  om,  hvad  indtryk 
jeg  har  modtaget  af  bogen.  Kære  Brandes,  dersom  jeg  ikke  var  al- 
deles sikker  på,  at  De  slet  ikke  mente  dette  alvorligt,  vilde  jeg  uop- 
holdelig have  svaret  tilbage.  Men  jeg  var  temmelig  forvisset  om,  at 
De  godt  måtte  føle,  at  det  samme  indtryk,  som  jeg  modtog  fra  1ste 
bind,  det  har  jeg  også  modtaget  fra  2det.  De  ved  godt,  at  jeg  betragter 
Deres  værk  som  epokegjørende  i  vor  livsbetragtning,  og  at  dette  vil 
blive  almindelig  erkendt  hjemme,  om  end  nogle  år  først  må  hengå. 
De  siger,  at  aviserne  i  Danmark  har  tiet  bogen  ihjæl;  men  andre 
danske  fortæller  noget  ganske  andet.  At  aviserne  har  tiet  til  den,  kan 
vel  være;  men  at  det  skulde  være  lykkedes  dem  at  tie  livet  af  den, 
det  forholder  sig  jo  dog  ikke  så.  Jeg  kan  Rnde  det  ganske  forklarligt, 
ifald  2den  del  ikke  har  opvakt  den  storm,  som  første;  thi  den  revol- 
terer jo  ikke  således  direkte  imod  vort  eget;  men  denne  kendsgerning, 
forudsat  at  den  virkelig  er  tilstede,  afgiver  ingen  målestok  for,  hvor 
dybt  bogen  er  slået  ned.  Alt  dette  behøver  heller  ikke  en  udenfor- 
stående at  sige  Dem;  thi  De  har  overlegen  kritik  nok  til  at  sige  Dem 
det  selv.  Jeg  har  derfor,  oprigtig  talt,  ikke  følt  nogen  dyb  trang  til  at 
trøste  Dem  i  dette  anliggende.  Jeg  forstår  jo  nok  såre  godt,  at  mismod 
stundom  kan  gribe  Dem,  således  som  De  står  derhjemme  omringet  af 
bornerthedens  erbarmelighed  på  alle  kanter;  men  så  ved  jeg  også,  at 
De  midt  under  alt  dette  har  store  skønne  timer,  da  De  med  frejdig 
sikkerhed  ser,  hvor  retten  er,  og  hvad  der  engang  vil  komme. 

Dette  er,  hvad  jeg  i  al  korthed  vil  sige  Dem.  Til  nogen  kritik 
føler  jeg  mig  ikke  kaldet;  det  li^er  udenfor  mit  felt,  og  vilde  ikke 

kunne  have  noget  værd  for  Dem.  De  har  i  mig  en  glad  og  taknem- 
melig læser,  ikke  noget  andet. 

Og  gå  så  trøstig  ivej  med  fortsættelsen !  Jeg  tror,  at  tiden  er  gunstig. 
Ser  vi  tilbage  på  den  skandinaviske  udviklings  historie,  så  viser  det 
sig,  at  vi  ikke  går  samtidigt  og  skridtmæssigt  jævnsides  frem  med 
kulturfolkene.  Disse  går  fra  og  til  et  stykke  vej  frem,  uden  at  vi  op- 
dager det.  Europa  kommer  fra  og  til  over  os  som  en  overraskelse. 
Et  sådant  moment  kan  nu  umuligt  længe  lade  vente  på  sig;  og  da  vil 
de  allesammen  hjemme  have  det  rette  øje  for  Deres  bog,  —  og  påstå, 
at  de  altid  har  havt  det.  Omslaget  vil  ske  med  engang,  og  bogen  vil 
være  adopteret  uden  prøvetid.  — 

Når  De  modtager  disse  linjer,  vil  „Kejser  og  Galilæer"  rimeligvis 
være  i  Deres  hænder.  Bevægelserne  her  udenlands  har  føjet  det 
således,  at  dette  digt  er  bleven  mere  tidsmæssigt,  end  jeg  selv  havde 
tænkt  mig. 

Tør  jeg  bede  Dem  takke  Deres  broder  for  det  besøg,  han  tiltænkte 

mig  i  Wien,  og  som  jeg  meget  beklager,  at  jeg  ikke  fik  nyde  godt  af. 

Kært  skulde  det  være  mig  at  se  Dem  eller  ham  her  i  Dresden.     Og 

hermed,  kære  ven,  en  hjertelig  hilsen  fra 

Deres  hengivne 

Henrik  Ibsen. 


Til  Georg  Brandes  i  1888. 

Manchen,  den  30.  Oktober  1888. 

Kære  Brandes! 

Efter  mange  måneders  uafladeligt  arbejde  på  et  nyt  femakters  skue- 
spil, som  nu  er  fa&rdigt,  begynder  jeg  igen  at  få  tiden  til  min  rådighed 
og  kan  tænke  på  en  smule  brevskrivning  udenfor  det  rent  forretnings- 
masssige. 

Tillad  mig  da,  skønt  lovlig  sent,  at  takke  Dem  for  telegrammet,  som 
De  glædede  mig  med  på  min  fødselsdag.  Dernæst  for  afhandlingen 
om  „Temperamentet  og  virkeligheden  hos  Emile  Zola",  hvilken  De  i 
sin  tid  havde  den  godhed  at  sende  mig,  og  som  jeg  gentagne  gange 
har  læst  med  levende  interesse.  Og  så  endelig  for  Deres  nye  store 
værk:  „Indtryk  fra  Polen",  som  jeg  nu  er  i  færd  med  at  leve  mig  ind 
i  under  tilsidesættelse  af  alt  andet.  Det  er  jo  et  helt  „sort  fastland", 
som  her  åbner  sig  for  den  vesteuropæiske  bevidsthed.  Hjertelig  tak 
for  denne  nye  berigelse! 

Om  den  store  tilstrømning  også  til  Deres  senere  forelæsninger  har  vi 
læst  i  bladene.  Men  ellers  véd  vi  lidet  om,  hvorledes  De  egentlig  har  det, 
og  hvorledes  De  trives  under  de  hjemlige  forholde.  Jeg  for  mit  ved- 
kommende forestiller  mig  jo,  at  man  dejligt  måtte  kunne  leve  i  Køben- 
havn.  For  resten  har  jeg  jo  kun  forsøgt  det  for  kortere  tid  ad  gangen. 

I  Norge  vilde  det  være  mig  rent  umuligt  at  slå  mig  ned  for  alvor. 

Intet  steds  vilde  jeg  føle  mig  mere  hjemløs  end  deroppe.  For  et 
nogenlunde  åndsudviklet  menneske  strækker  ikke  nutildags  det  gamle 
fædrelandsbegreb  til. 

Vi  kan  ikke  længere  lade  os  nøje  med  det  statssamfund,  som  vi 
sorterer  under.  Jeg  tror,  at  den  nationale  bevidsthed  er  i  færd  med  at 
uddø,  og  at  den  vil  blive  afløst  af  stammebevidstheden.  I  alle  fald  har 
jeg  for  mit  vedkommende  gennemgået  denne  evolution.  Jeg  begyndte 
med  at  føle  mig  som  normand,  udviklede  mig  saa  til  skandinav  og  er 
nu  havnet  i  det  alment  germanske. 

Naturligvis  følger  jeg  med  opmærksomhed  og  interesse  livsytrin- 
gerne i  det  gamle  hjem.  Det  er  just  ikke  glædelige  iagttagelser,  man 
der  har  anledning  til  at  gjøre.  Mig  har  forresten  den  politiske  udvik- 
lingsgang  deroppe  aldeles  ikke  beredt  nogen  skuffelse.  Hvad  der  er 
sket  er  ikke  andet,  end  hvad  jeg  var  forberedt  pfi.  Jeg  vidste  på 
forhånd,  at  således  og  ikke  anderledes  måtte  det  naturnødvendigt 
komme.  Men  vort  venstrepartis  ledere  mangler  aldeles  verdens- 
erfaring  og  havde  som  følge  deraf  hengivet  sig  til  de  urimeligste  illu- 
sioner. De  gik  der  og  bildte  sig  ind,  at  en  oppositionsfører  vilde  og 
kunde  forblive  den  samme,  han  før  havde  været,  også  efter  at  han  var 
kommen  til  magten. 

Den  4.  November. 

Kære  ven! 

Jeg  har  måttet  lade  dette  påbegyndte  brev  ligge,  da  jeg  har  følt  mig 
uvel  i  nogle  dage  og  derhos  været  overhobet  af  uopsættelige  forret- 
ninger angående  teateranliggender. 

Men  just  som  jeg  idag  satte  mig  ned  for  at  fortsætte,  hvor  jeg 
sidst  slap,  indløb  fra  København  en  paket  med  Deres  velkendte  hånd- 
skrift på  omslaget.  Deres  „Indtryk  fra  Rusland^  har  De  altså  også 
havt  det  vennesind  at  betænke  mig  med!  Ja,  så  tør  jeg  ikke  for  denne 
gang  indlade  mig  på  videre  udgydelser  over  de  hjemlige  forholde. 
Brevet  med  min  hjerteligste  taksigelse  må  afgå  straks.  Den  med 
blyant  skrevne  tilegnelse  er  mig  også  et  fingerpeg  om,  at  jeg  ikke  ved 
fortsat  taushed  tør  sætte  Deres  venskab  og  Deres  overbærenhed  på 
nogen  yderligere  prøve.  Jeg  erkender,  at  jeg  så  fuldelig  har  fortjent 
denne  tause,  men  dog  talende,  bebrejdelse  fra  Deres  side.  Men  den 
vækker  ikke  nogen  egentlig  bekymring  hos  mig,  rusker  kun  op  i  min 
onde  brevskriversamvittighed.  En  alvorlig  og  vedvarende  misstemning 
imellem  os  to  står  nemlig  for  mig  som  en  utænkelig  ting. 

Og  mens  jeg  dvæler  ved  mine  postale  synder,  beder  jeg  Dem  bringe 
Deres  broder  min  varmeste  tak  for  hans  anmeldelse  af  „Rosmersholm". 
Den  vil  altid  blive  mig  uforglemmelig.  Da  jeg  første  gang  læste  den, 
var  det  for  mig,  som  om  jeg  læste  en  fin,  dyb  og  forståelsesfuld  digt- 
ning over  mit  arbejde. 

Min  hustru  forener  sig  med  mig  om  at  sende  Dem,  Deres  frue  og 
småpigerne  de  hjerteligste  hilsener. 
Deres  trofast  hengivne  og  takskyldige 

Henrik  Ibsen. 


Til  BJømstjeme  Bjørnson  1884  og  85. 

Rom,  den  28.  Marts  1884. 

Kære  Bjørnson! 

Med  stor  fornøjelse  er  jeg  med  pfi  at  slutte  mig  til  den  tilsendte 
henvendelse  til  stortinget*)  og  skikker  den  derfor  herved  i  underskreven 
stand  tilbage. 

Men  jeg  må  tilstå,  at  jeg  ikke  venter  at  få  se  nogetsomhelst  udbytte 
af  den  hele  sag.  Havde  stortingsmajoriteten  med  ærlig  interesse  sluttet 
sig  til  Berners  forslag,  så  havde  de  ikke  sendt  forslaget  til  betænkning 
af  formandskaberne.  De  havde  overhovedet  ikke  æsket  nogen  erklæring 
fra  mændene,  men  fra  kvinderne.  At  spørge  mændene  tilråds  i  en  slig 
sag  er  det  samme  som  at  spørge  ulvene,  om  de  ønsker  øgede  beskyt- 
telsesmidler til  fordel  for  saueflokkene. 

Å  nej,  den  minoritet  i  vort  folk,  som  sidder  inde  med  de  politiske, 
kommunale  og  sociale  privilegier,  slipper  dem  nok  ikke  godvilligt  ud 
af  hænderne  eller  deler  dem  med  den  uprivilegerede  majoritet.  Derfor 
forudser  jeg  også  så  godt,  hvad  der  kommer  ud  af  stemmeretsforslagene. 
Ingen  af  dem  vil  samle  de  fornødne  stemmer  om  sig.  Sligt  noget  gives 
ikke  til  skænk  af  indehaverne;  det  må  erobres.  Og  allerhelst  hos  os, 
hvor  afgørelsen  er  i  hænderne  på  en  del  af  landalmuen.  Jeg  har  i 
mange  lande  lært  bønderne  at  kende;  men  intet  steds  har  jeg  fundet 
dem  frisindede,  offervillige  eller  uegennyttige;  tvertimod,  jeg  har  overalt 
fundet  dem  til  det  yderste  holdende  på  sine  rettigheder  og  på  sin  egen 
fordel.  Skulde  det  være  anderledes  hos  os?  Jeg  synes  ikke  jeg  kan 
tro  det.  Jeg  begriber  ikke,  hvorfor  man  kalder  vore  venstremænd 
liberale.  Når  jeg  læser  stortingsforhandlingerne  er  det  mig  i  bøndernes 
tankegang  ikke  muligt  at  spore  en  snus  mere  af  virkelig  frisindethed, 
end  den,  der  findes  hos  den  ultramontane  bondebefolkning  i  Tyrol. 

Derfor  er  jeg  svare  ræd  for  at  det  har  lange  udsigter  med  de  sociale 
reformer  oppe  hos  os.  Vist  nok  kan  de  politisk  privilegerede  lægge 
sig  til  en  eller  anden  ny  rettighed,  en  eller  anden  ny  fordel.  Men  jeg 
ser  ikke  at  det  hele  store  folk,  og  navnlig  den  enkelte  i  dette,  vinder 
noget  mærkbart  derved.  Men  jeg  er  jo  rigtignok  en  hedning  også  på 
det  politiske  område,  jeg  tror  ikke  på  politikens  frigørende  magt,  og  på 
magthaveres  uegennyttighed  og  gode  vilje  stoler  jeg  heller  ikke  meget. 

Kunde  jeg  få  det,  som  jeg  vilde  ha'  det  derhjemme,  så  skulde  alle 


♦)  Om  lovbefalet  Særeje  for  gifte  Kvinder. 

de  uprivilegerede  slå  sig  sammen  og  stifte  et  stærkt,  resolut  og  pågående 
parti,  hvis  program  skulde  være  rettet  udelukkende  på  praktiske  og 
produktive  reformer,  på  en  meget  rummelig  udvidelse  af  stemmeretten, 
regulering  af  kvindernes  stilling,  folkeundervisningens  frigjørélse  fra 
alskens  middelalderligheder  o.  s.  v.  De  teoretisk-politiske  spørgsmål 
kunde  gerne  hvile  en  stund;  de  er  ikke  synderlig  produktive.  Kom  et 
sådant  parti  istand,  vilde  det  nuværende  venstreparti  snart  vise  sig  at 
være,  hvad  det  i  virkeligheden  er  og  ifølge  sin  sammensætning  må 
være,  —  et  centrumsparti. 

Men  nu  er  her  ikke  plads  til  flere  kandestøberier.  Dit  prægtige 
„gamle  dokument*  læser  vi  op  igen  og  op  igen.  Jeg  aner  gangen  i 
det  følgende  og  er  spændt  på  at  få  det  hele  fat.  Hils  din  hustru> 
Jonas  Lies  og  alle  andre  venner  og  landsmænd. 

Din 
Henrik  Ibsen. 


Munchen,  Maximilianstrasse  32,  den  22.  December  1885. 

Kære  Bjørnson! 

Du  lår  også  denne  gang  tilgi'  at  jeg  har  været  så  forsømmelig  med 
besvarelsen  af  dit  brev. 

Et  fornyet  andragende  til  stortinget  om  digtergage  for  Kielland  vil 
jeg  ikke  være  med  på  at  underskrive,  og  jeg  tror  du  burde  betænke 
dig  vel  før  du  griber  ind  i  dette  anliggende.  Jeg  frygter  nemlig  for,  at 
sagen  derved  skal  skades  eller  endog  ganske  forpurres. 

Som  du  nok  husker  var  jeg  tilstede  da  sagen  sidst  behandledes  i 
stortinget.  Hele  ministeriet  holdt  sig  borte  og  som  undskyldende  for- 
klaringsgrund  blev  anført  at  forslaget  var  privat,  at  det  var  gåt  regeringen 
forbi,  var  indsendt  direkte  til  tinget,  at  statsrådet  således  ikke  havde 
havt  anledning  til  at  underkaste  sagen  nogen  forberedende  behandling 
og  således  heller  ikke  følte  sig  forpligtet  til  at  optræde  i  debatten 
osv.,  osv. 

Denne  undskyldning  blev  virkelig  tat  for  gode  varer  af  nogen  hver. 

Min  mening  er  den,  at  ministeriet  næste  gang  selv  bør  bære  dette 
tunge  kors  frem.  Vi  bør  ikke  hjælpe  til  at  lette  kirkedepartementet 
byrden.  Kan  du  foranledige  en  påtrykning  fra  de  frisindede  blades 
side,  så  vilde  det  være  bra.  Vi  får  da  se  om  regeringen  er  gunstigt 
stemt  for  denne  digtergage.  Jeg  har  rigtignok  mine  tvil  i  så  henseende. 
Jeg  tror  vor  nuværende  regering  lægger  en  altfor  utilbørlig  stor  vægt 
på  opinionen  blandt  prestefordummelsens  ofre  rundt  omkring  i  landet. 

Jeg  ser  nok  at  de  bevæggrunde,  som  driver  dig  til  handling,  ikke 
rammes  af  hvad  jeg  her  har  sagt;  men  jeg  kan  alligevel  ikke  komme 
fra  at  det  dog  turde  være  gavnligt  for  sagen  at  vente  og  se,  hvad  re- 
geringen vil  gjøre.    Jeg   synes  også  at  fra  nu  af,  —  eller  så  længe  vi 

har  parlamentarisk  regering*)  —  bør  ikke  slige  direkte  henvendelser  til 
stortinget  finde  sted.  Før  kunde  de  være  ønskelige  og  nødvendige; 
nu  ikke  længer.  — 

Jeg  ønsker  dig  til  lykke  med  „Geografi  og  kærlighed**,  som  har 
slfit  sfi  udmærket  vel  an  både  i  Kristiania  og  Kjøbenhavn. 

Bjørn  var  jeg  ofte  sammen  med  i  sommer.  Ved  sit  frejdige  tillids- 
fulde væsen  har  han  vundet  alle  for  sig,  både  venner  og  modstandere. 
Ejnar  så  jeg  kun  et  par  gange.  Af  M.  Grønvold  hører  jeg  at  Erling 
er  på  handelsgymnasiet  i  Fiirth  og  at  han  kanske  kommer  hid  i  jule- 
ferierne; i  så  fald  håber  jeg  at  træffe  ham.  Sigurd  venter  vi  også  hid 
ved  nytårstid;  han  skal  gå  som  attaché  til  Washington,  men  får  for- 
håbentlig nogle  ugers  tjenestefrihed  forinden.  —  En  glædelig  jul  og  et 
godt  nyt  år  ønskes  eder  alle  fra  min  hustru  og  mig. 

Din 
Henrik  Ibsen. 


Til  fru  Magdalene  Thoresen. 

Rom,  den  3.  Decbr.  1865. 

Min  kære  svigermoder! 

I  lang  tid  har  jeg  besluttet  at  ville  skrive  dig  til;  thi  nu  kan  jeg 
det.  Før  har  jeg  egentlig'  aldrig  helt  ud  været  mig  selv,  hverken 
skriftligt  eller  personligt,  ligeoverfor  dig.  Hvad  jeg  havde  at  udsige 
fra  mit  virkelige  indre,  fik  altid  et  falskt  udtryk,  og  da  jeg  selv  ret 
godt  følte  dette,  lukkede  jeg  om  mig.  Men  en  rejse  som  den,  jeg  nu 
er  ude  på,  vender  op  og  ned  paa  meget  i  et  menneske,  og  for  mig  har 
dette  været  til  det  bedre.  Hvad  jeg  har  set  og  oplevet,  vil  jeg  ikke 
fortælle  noget  om,  det  blev  så  alligevel  hverken  helt  eller  halvt,  og 
det  er  ikke  derpå  det  kommer  an.  Hvad  der  har  været  det  afgjørende 
og  betydningsfulde  for  mig,  er,  at  jeg  kom  i  tilstrækkelig  frastand  fra 
vort  eget  til  at  se  hulheden  bagved  alle  de  selvgjorte  løgne  i  vort  så- 
kaldte offentlige  liv  og  jammerligheden  i  alt  det  personlige  frasemageri, 
der  altid  har  ord  nok,  når  det  gælder  at  snakke  om  „en  stor  sag**, 
men  som  aldrig  ejer  hverken  viljen,  evnen  eller  pligtfølelsen  for  en 
stor  gerning.  Men  hvor  ofte  hører  vi  ikke  i  Norge  godtfolk  tale  med 
en  så  inderlig  selvtilfredshed  om  den  norske  besindighed,  hvormed  i 
grunden  ikke  betegnes  andet  end  hin  lunkne  middeltemperatur  i  blodet, 
der  gjør  det  umuligt  for  skikkelige  sjæle  at  begå  en  dårskab  i  stor  stil. 
Flokken  er  godt  exerceret,  det  kan  ikke  nægtes;  der  er  en  uniformert- 
hed  over  dem,  som  på  sin  vis  er  mønsterværdig;  tritten  og  takten  er 
ens  for  alle.  Hernede  kan  du  tro,  det  er  anderledes!  Så  sandt  og 
vist  man  har  kunnet  bevare  noget  menneskeligt  i  sig  deroppefra,   må 


*)  I  Juni  1884  var  Venstreministeriet  Sverdrup  tiltraadt. 

man  hemede  føle,  at  der  er  noget,  som  er  mere  end  at  eje  et  skarpt 
hoved,  og  det  er  at  eje  en  hel  sjæl.  Jeg  véd  mødre  helt  oppe  i  Pie- 
mont,  i  Genua,  Novara,  Alexandria,  som  tog  sine  fjortenårs  gutter  ud 
af  skolerne  for  at  lade  dem  gfi  med  på  Garibaldis  eventyrtogt  til  Pa- 
lermo; og  dengang  gjaldt  det  dog  ikke  at  frelse  sit  eget  land,  men  at 
virkeli^jøre  en  tanke;  hvor  mange  af  vore  storthingsmænd  tror  du  vil 
gjøre  det  samme,  når  russerne  lægger  vejen  over  Finmarken?  Hos  os 
indtræder  det  umulige,  såsnart  kravet  overstiger  den  dagligdags  for- 
dring. Du  kan  tro,  det  er  egentlig  ingen  lystrejse,  jeg  har  gjort.  Jeg 
var  i  Berlin,  da  indtoget  fandt  sted,  jeg  så  pøbelen  spytte  i  kanon- 
gabene fra  Dybbøl,  og  det  var  mig  som  et  tegn  på,  hvorledes  historien 
engang  vil  spytte  i  Sverigs  og  Norges  øjne  for  den  affæres  skyld.  Her 
i  Rom  fandt  jeg  alskens  åndelig  uhumskhed  blandt  skandinaverne. 
Hvad  synes  du  om,  at  selv  danske  mænd  og  kvinder  sad  om  søn- 
dagene i  det  preussiske  gesandtskabskapel  midt  mellem  tyskere,  midt 
under  krigen,  og  hørte  andægtigt  til,  når  den  preussiske  prest  fra 
prækestolen  bad  for  de  preussiske  våbens  fremgang  i  den  retfærdige 
krig  mod  fjenden!  Men  du  kan  tro,  jeg  har  raset  og  ryddet  op;  thi 
hernede  er  jeg  ikke  ræd  for  nogenting;  hjemme  var  jeg  ræd,  når  jeg 
stod  inde  i  den  klamme  flok  og  havde  følelsen  af  deres  stygge  smil 
bagved  mig.  Hvad  vil  du  deroppe?  I  Danmark  er  der  dog  så  meget 
godt  og  smukt  selv  nu.  Min  lille  gut  skal  med  min  gode  vilje  aldrig 
komme  til  at  tilhøre  et  folk,  hvis  opgave  er  at  blive  englændere 
istedetfor  mennesker.  Det  forekommer  mig  oftest  som  noget  trøstes- 
løst at  arbejde  i  en  tid  som  den  nuværende.  Har  folkets  åndelige  liv 
ikke  en  uendelig  fremtid  for  sig,  så  gjør  det  i  grunden  hverken  fra 
eller  til, .  om  fristen  lyder  på  et  eller  på  hundrede  år.  Og  således  ser 
jeg  sagen  for  Norges  og  Sverigs  vedkommende;  vi  har  ikke  viljen  til 
at  bringe  offeret,  når  tiden  kommer;  vi  har  intet  at  samle  os  om, 
ingen  stor  sorg,  således  som  Danmark  har;  thi  vort  folk  savner  den 
løftelse  i  sjælen,  som  kræves  for  at  kunne  sørge.  Statens  under- 
gang vilde  for  vore  folk  stille  sig  som  det  værste;  men  en  stats 
undergang  kan  ikke  være  gjenstand  for  sorg,  og  betydningen  af  natio- 
nens undergang  føler  de  ikke.  Derfor  vil  Danmark  heller  ikke  som 
nation  gaa  tilgrunde;  thi  sålænge  et  folk  kan  sørge,  sålænge  lever  det 
også.  I  det  hele  taget  begriber  jeg  ikke  den  tale,  der  går  ud  på,  at 
Danmark  er  værst  stillet  blandt  vore  lande.     Du  kan  tro  mig,   det  er 

ikke  så  

Lev  vel!    Din  hengivne 

Henrik  Ibsen, 

Dresden,  den  5.  Juni  1870. 

Kære  svigermoder! 
Jeg  erfarer,    hvad  der  ikke  var  mig  uventet,   at  vi  to  er  komplet 

uenige  i  vor  opfatning  af  theaterspørgsmfilet.  Jeg  stiller  mig  fuldkom- 
men pfi  bestyrelsens  side  ligeoverfor  oprørerne;  jeg  kan  ikke  dele 
denne  sentimentale  medfølelse  for  alskens  pligtbrud;  en  theaterstyrelse 
tør  ikke  hengive  sig  til  den  bibelske  Gesinnung,  for  hvilken  det  for- 
tabte får  er  alt  og  resten  af  hjorden  ingenting.  Sligt  skaber  kun  kaos 
og  forvrøvling  og  forvirring,  som  dengang  Lamartine  skulde  regere 
Frankrig.  Jeg  har  selv  været  theaterdirektør ;  jeg  véd,  at  i  99  tilfælde 
af  tOO  har  skuespillerne  den  udisputerligste  uret  ligeoverfor  bestyrelsen. 
„Væ  victis!"*  hed  det  i  oldtiden,  og  således  bør  det  hedde  den  dag  i 
dag.  Det  vilde  være  i  højeste  grad  uforsvarligt  mod  institutionen,  om 
man  ikke  nu,  netop  nu,  lagde  en  tøjle  på  oprørslysterne.  En  skue- 
spiller står  i  et  andet  forhold  end  enhver  anden  kunstner;  han  er 
ingenting  helt  i  og  for  sig  selv  alene,  han  tilhører  en  kompliceret  ma- 
skine som  han  på  en  lovbunden  måde  har  at  gribe  ind  i,  og  har  han 
valgt  stillingen,  så  skal  han  ogsaa  bære  stillingens  medfør.     Dette  er 

ikke  hårdhjertethed,  men  resultatet  af  en  sund  erfaring 

Henrik  Ibsen. 


Til  Frederik  Hegel 

Munchen,  den  31.  Maj  1880. 

Kære  herr  justitsråd  Hegel! 

Tilad  mig  herved  gennem  disse  par  linjer  at  bede  Dem  vise  mig 
den  tjeneste  at  sende  mig  1000  kroner  i  tyske  sedler  på  sædvanlig 
måde. 

Jeg  går  i  denne  Tid  med  planer  til  noget  nyt,  som  jeg  gerne  vil 
høre  Deres  ganske  uforbeholdne  Mening  om,  og  som  jeg  derfor  i  al 
korthed  skal  antyde  for  Dem. 

Jeg  tror  ikke,  jeg  tager  fejl,  når  jeg  synes  at  have  bemærket,  at 
fortalen  til  den  nye  udgave  af  „Catilina''  er  bleven  læst  med  adskillig 
interesse.  Hvad  om  jeg  nu  skrev  en  hel  liden  bog  på  10—12  ark 
indeholdende  lignende  meddelelser  om  de  ydre  og  indre  forholde, 
hvorunder  hver  enkelt  af  samtlige  mine  literære  arbejder  er  blevet  til? 
Under  „Fru  Inger"  og  „Hærmændene"  vilde  jeg  saaledes  komme  til 
at  behandle  mit  ophold  i  Bergen;  ved  „Kongs-emnerne"  og  „Kærlig- 
hedens komedie"  vilde  jeg  skildre  den  derpå  følgende  periode  i  Kri- 
stiania;  derefter  skulde  mit  Romer-liv  komme  med  „Brand"  og  „Peer 
Gynt",  osv.  osv.  —  På  nogen  fortolkning  af  mine  bøger  vilde  jeg  natur- 
ligvis slet  ikke  indlade  mig;  det  er  bedst,  at  publikum  og  kritikere 
får  lov  til  at  tumle  sig  efter  eget  behag  på  det  feldt  —  ialfald  indtil 
videre.  Men  jeg  vilde  fortælle  jævnt  om  de  omstændigheder  og  vilkår, 
hvorunder  jeg  har  digtet,  —  alt  naturligvis  med  den  yderste  diskretion, 
og  ladende  åbent  et  vidt  område  til  alskens  gætninger. 

Tilråder  De   mig   eller   fraråder  De  mig  iværksættelsen  af  denne 

plan?  Anser  De  den  hensigtsmæssig,  og  tror  De,  at  tidspunktet  er 
passende  valgt,  eller  er  det  kanske  bedre  at  vente  dermed?  Giv  mig 
ved  lejlighed  Deres  erfarne  råd  i  sfi  henseende!  Men  jeg  beder  Dem 
under  alle  omstændigheder  at  lade  denne  Sag  blive  ganske  imellem  os 
indtil  videre.  I  ethvert  fald  agter  jeg  at  anvende  denne  sommer  til  at 
gjøre  manuskriptet  færdigt;  thi  jeg  agter  alligevel  ikke  iår  at  skrive 
noget  nyt  skuespil  og  har  forøvrigt  ikke  noget  andet  at  benytte  tiden  til. 

Min  hustru  og  Sigurd  rejser  nemlig  senere  hen  til  Norge;  men  jeg 
blir  hemede. 

Med  de  bedste  hilsener  til  Deres  kære  familje  tegner  jeg  mig 

Deres  hjertelig  hengivne  og  forbundne  * 

Henrik  Ibsen. 


Til  fru  Lucie  Wolf. 

Rom,  den  25.  Maj  1883. 

Kære  fru  Wolf! 

I  begyndelsen  af  denne  måned  havde  vi  den  uventede  fomøielse 
at  modtage  et  brev  fra  Dem.  Brevet  var  jo  rigtignok  stilet  til  min 
hustru;  men  da  det  i  hovedsagen  vedkommer  mig,  så  tillader  jeg  mig 
herved  personlig  at  besvare  samme. 

De  ønsker  fra  min  hånd  en  prolog  til  den  festforestilling,  som  i 
Juni  skal  gives  paa  Kristiania  theater  i  anledning  af  Deres  30-årige 
kunstnervirksomhed  dersteds. 

Gid  jeg  saa  sandt  kunde  efterkomme  Deres  anmodning.  Intet 
skulde  været  mig  kærere.  Men  jeg  kan  det  ikke;  jeg  kan  det  ikke 
for  min  overbevisnings  og  for  min  kunstbetragtnings  skyld.  Prologer, 
epiloger  og  alt  sligt  noget  burde  ubetinget  forvises  fra  scenen.  Der 
hører  kun  den  dramatiske  kunst  hjemme,  og  deklamation  er  ikke  dra- 
matisk kunst. 

Prologen  skulde  naturligvis  være  paa  vers;  thi  saa  er  jo  skik  og 
brug.  Men  jeg  kan  ikke  være  med  på  at  holde  denne  skik  og  brug 
i  live.  Verseformen  har  tilføjet  skuespilkunsten  overmåde  megen 
skade.  En  scenisk  kunstner,  der  har  sit  repertoire  i  samtidens  skue- 
spildigtning, burde  ikke  gerne  tage  et  vers  i  sin  mund.  Den  versi- 
ficerede form  vil  neppe  finde  nogen  nævneværdig  anvendelse  i  den 
nærmeste  fremtids  drama;  thi  fremtidens  digteriske  intentioner  vil  sik- 
kert ikke  kunne  forliges  med  den.  Den  vil  derfor  gå  til  grunde. 
Kunstformerne  dør  jo  ud  lige  så  vel  som  urtidens  urimelige  dyre- 
former døde  ud,  da  deres  tid  var  omme. 

En  femfodet  jambe-tragedie  er  jo  allerede  nutildags  en  ligeså  sjel- 
den  forekomst  som  den  fugl  dodo,  hvoraf  der  kun  lever  nogle  ganske 
faa  individer  nede  på  en  afrikansk  ø. 

Jeg  selv  har  i  de  sidste  7— S  år  neppe  skrevet  et  eneste  vers,  men 

udelukkende  dyrket  den  ulige  vanskeligere  kunst  at  digte  i  jævnt  sand- 
færdigt virkelighedssprog.  Det  er  gennem  dette  sprog  at  De  er  bleven 
den  udmærkede  kunstnerinde,  De  nu  er.  Glatte  vers  har  aldrig 
hjulpet  Dem  til  at  bestikke  nogens  omdømme. 

Men  hertil  kommer,  hvad  der  synes  mig  at  være  hovedsagen.  I 
en  prolog  skal  der  siges  publikum  allehånde  behageligheder;  der  skal 
takkes  for  overbærenhed  og  for  veiledende  domme;  kunstneren  skal 
gjøre  sig  selv  så  bitte  liden,  som  det  gennem  de  rimede  krinkelkroge 
blot  er  muligt.  Men  er  der  nu  sandhed  i  sådant  noget?  De  ved  selv, 
lige  sågodt  som  jeg,  at  det  ikke  er  sandhed.  Forholdet  er  netop  det 
omvendte.  Det  er  ikke  Dem,  der  står  i  gæld  til  publikum;  det  er 
publikum,  der  skylder  Dem  så  uendelig  meget  for  Deres  30-årige  tro- 
faste arbejde. 

Det  er  dette  synspunkt,  som  jeg  mener  at  en  betydelig  kunstner, 
af  hensyn  til  sig  selv  og  til  sin  stand,  pligter  at  fostholde.  At  jeg  med 
denne  opfatning  ikke  godt  kan  bekvemme  mig  til  at  sætte  en  prolog 
sammen  for  den  omhandlede  anledning,  vil  De  visst  selv  måtte  indrømme. 

Men  kan  jeg  end  ikke  tjene  Dem  i  dette  punkt,  så  håber  jeg  dog 
at  De  lige  fuldt  vil  modtage  den  tak,  jeg  herved  sender  Dem,  en  tak 
for  alt,  hvad  De  har  været  og  fremdeles  er  for  vor  sceniske  kunst,  (^ 
særligt  en  tak  for  den  fremragende  andel.  De  har  taget  i  gengivelsen 
af  så  mange  af  mine  egne  dramatiske  arbejder. 

I  det  håb  og  med  det  hjertelige  ønske  at  der  endnu  må  ligge  en 
lang   og   lys   kunstnerbane   foran  Dem   tegner   jeg  mig  med  gammelt 

^^^^^^'  Deres  hengivne 

Henrik  Ibsen. 


Til  Oscar  Nissen. 

Munchen,  den  29de  Marts  1888. 

Herr  dr.  Oscar  Nissen! 
Det   var   med   særlig   glæde,    at   jeg  på  min  sekstiende  fødselsdag 
modtog  Deres  hilsningstelegram  fra  Kristiania  arbejdersamfund,  og  jeg 
frembærer  herved  min  hjerteligste  tak  for  samme. 

Desværre  ligger  det  ikke  indenfor  min  evne  at  kunne  på  ligelrem 
måde  virke  for  arbejderstandens  vel. 

Men  jeg  beder  Dem  udtale  for  samfundets  medlemmer,  at  af  alle 
stænder  i  vort  land  er  det  arbejderstanden,  som  staar  mit  hjerte  nær- 
mest, og  jeg  beder  Dem  tilføje,  at  i  den  fremtid,  som  jeg  tror  på  og 
håber  på,  vil  der  være  forbeholdt  arbejderen  livsvilkaar  og  en  sam- 
fundstilstand, som  jeg  med  levende  glæde  ønsker  velkommen. 
Med  de  forbindtligste  hilsener  tegner  jeg  mig 

Deres  ærbødige 

Henrik  Ibsen, 

Til  Edvard  Brandes, 

Kristiania,  den  27.  December  1892. 

Herr  dr.  Edvard  Brandes! 

Deres  venlige  linjer,  som  jeg  modtog  igfir,  beredte  mig  megen 
glæde  og  beroligede  mig  tillige.  Jeg  gik  nemlig  her  og  bebrejdede  mig 
selv,  at  jeg  ikke  straks  havde  telegraferet  eller  skrevet  til  Dem  for  at 
frembære  min  skyldige  Taksigelse  for  den  så  overordentlig  elskværdige 
måde,  hvorpå  De  har  anmeldt  mit  nye  skuespil*).  En  omtale  af  mine 
arbejder  fra  Deres  hånd  har  altid  for  mig  den  største  vægt  og  betyd- 
ning. Og  just  denne  gang  lå  det  mig  særdeles  på  hjerte  at  få  de  skil- 
drede personer  rigtig  tydede  og  belyste  og  navnlig  at  få  deres  egen- 
skab af  virkelighedsmennesker  hævdet,  således  som  De  har  gjort  det. 

Alle  Deres  dramatiske  arbejder  har  hos  mig  vakt  den  fuldeste 
levende  interesse.  Og  jeg  kender  kun  fi  digterværker  overhovedet,  der 
har  grebet  så  dybt  ind  i  mit  stemnings-  og  følelsesliv,  som  „Under  Loven "*. 

Jeg  beder  Dem  om  i  venlighed  at  modtage  disse  linjer  med  hjertelig 

tak  og  hilsen  fra 

Deres  ærbødigst  forbundne 

Henrik  Ibsen. 


Alkohol  og  Livsnydelse. 

Af  M.  Hindhede. 


Virker  Alkohol  oplivende  eller  bedøvende? 

„Selvfølgelig  oplivende  ved  smaa  Doser  og  bedøvende  ved  større, "* 
saaledes  lød  Svaret  enstemmigt  indtil  for  ganske  foa  Aar  siden,  og 
skulde  der  i  Danmark  ske  Afistemning  den  Dag  i  Dag  om  „oplivende*" 
eller  „ikke  oplivende",  saa  vilde  Ja'erne  møde  med  overvældende 
Flertal.  Nej'eme  vilde  maaske  kun  være  10  mod  10  Tusinde  og  dog 
kunde  muligt  her  Flertallet  have  Uret. 

Nu  kunde  det  aldrig  falde  mig  ind  at  nægte,  at  i  al  Almindelighed 
saa  gjælder  det  overfor  gode  danske  Mænd  —  og  tildels  Kvinder!  — 
saaledes  som  Overlæge  Hallager  skriver  („Den  acute  Alkoholforgift- 
ning", dette  Tidsskrifts  Nr.  20):  „At  først  kommer  der  et  Stadium 
med  overdreven  Livlighed  og  Selvfølelse  og  Lyst  til  at  tale  og  handle. 
Der  efter  følger  et  Stadium  af  Sløvhed  og  Nedtrykthed,  som  gaar  over 
i  en  dyb  Søvn";  men  Spørgsmaalet  er,  hvorvidt  dette  første  Stadium 
er  normalt  eller  abnormt? 

For  at  gjøre  mig  forstaaelig,  maa  jeg  et  Øjeblik  bede  Læseren 
følge  mig  fra  Alkoholen  over  paa  en  lille  Visit  hos  dens  to  Naboer  og 


^   Bygmester  Solness. 

Sødskende  Chloroform  og  Æther.  Disse  to  Stoffer  staar  fiarmakologisk 
og  kemisk  i  samme  Gruppe  som  Alkohol.  De  dannes  begge  af  Al- 
kohol; Chloroform  ved  at  tillede  Chlor  og  Æther  ved  at  opvarme 
Alkohol  med  Svovlsyre.  Chloroform  og  Æther  bruges,  som  alle  ved, 
til  at  bedøve  Patienter  med  forud  for  en  smertefuld  Operation.  Nu 
viser  det  sig,  at  der  ved  slige  Bedøvelser  er  meget  stor  Forskel  paa 
Patienternes  Opførsel.  Nogle  sover  hen  næsten  ligestrax  naar  man 
holder  Masken  for  Ansigtet  af  dem.  Andre  derimod  kan  man  bedøve 
i  1/^  ja  Vj  Time  uden  Resultat.  De  bliver  tilsyneladende  kun  mere  og 
mere  oplivede.  De  fægte,  støje,  raabe,  synge  og  sige  Vittigheder  m.  m. 
Ja  de  kan  være  saa  ustyrligt  morsomme,  at  Læger  og  Sygeplejersker 
selv  umiddelbart  foran  en  større  Operation  maa  holde  sig  paa  Maven 
for  ikke  at  revne  af  Latter!  Hvad  er  nu  Grunden  til  denne  Forskel- 
lighed? Jo,  det  ved  enhver  Læge.  Derfor  spørge  vi  altid  en  Patient 
før  vi  begynde  at  bedøve  ham:  „Plejer  De  at  drikke  Snaps  eller 
Bajer?"  Siger  Manden  „Nej*,  saa  er  den  hellige  Grav  velforvaret. 
{Hvis  han  da  ikke  siger  Nej,  men  skulde  have  sagt  Ja!)  Siger  han 
derimod  Ja",  saa  maa  vi  forberede  os  paa  Løjer! 

Dette  Forhold  er  i  Virkeligheden  saa  paafaldende  og  næsten  kon- 
stant, at  hvis  Ædruelighedskommissionen  vilde  paatage  sig  at  under- 
søge, hvor  mange  Mennesker  der  her  i  Danmark  er*)  alkoholtilvæn- 
nede,  saa  findes  der  for  Tiden  ikke  bedre  Methode  end  Chloroform 
eller  Ætherbedøvelse !  Det  har  altid  for  Læger  og  Jordemødre  været 
paafaldende  saa  lette  Barselkvinder  næsten  altid  er  at  bedøve,  men  det 
er  jo  ganske  naturligt,  da  Kvinden  endnu  (Gud  ved  h vorlænge  det 
varer?)  er  lidt  eller  intet  med  paa  Alkoholspørgsmaalet!  En  Und- 
tagelse  kan  dog  nervøse  Kvinder  være,  men  Nervøsitet  betyder  jo 
ligesom  Alkoholtilvænning  abnorne  Hjærneceller.  Meget  paafaldende 
var  det  ogsaa  under  Krigen  mellem  Russere  og  Tyrkere,  at  disse 
sidste  altid  var  saa  overordentligt  lette  at  bedøve  i  Modsætning  til  Rus- 
serne. Men  Koranen  forbyder  jo  som  bekendt  Vindrikning  m.  m. 
Skjønt  jeg  intet  ved  i  saa  Henseende,  saa  er  jeg  meget  overbevist  om, 
at  under  den  nuværende  Krig  mellem  Japan  og  Rusland,  Japanerne 
nok  skal  udmærke  sig  ved  at  være  lette  at  bedøve. 

Siden  vi  taler  om  Alkohol  og  Japanerne,  kunde  jeg  have  Lyst  til 
at  fortælle  følgende: 

For  en  Tid  siden  talte  jeg  med  en  Læge,  som  havde  været  Del- 
tager i  Tuberkulosekongressen  i  Kjøbcnhavn  nu  i  Foraaret.  Han 
ankede  naturligvis  som  alle  andre  over  den  Skandale,  at  Kongresmed- 
lemmerne  passede  Middagene   godt,   men   de   alvorlige  Forhandlinger 


*)  Man  kunde  ogsaa  sige  „Alkoholister*',  men  saa  maatte  der  herved  forstaas  alle, 
hvis  Hjerneceller  er  begyndt  at  blive  abnorme  paa  Grund  af  Alkoholnydelse. 
Men  man  plejer  jo  kun  at  bruge  denne  Betegnelse  om  de  af  Alkohol  fuldstændigt 
ødelagte  Subjekter,  derfor  undlader  jeg  her  at  anvende  dette  Udtryk. 

slet.  Jeg  sagde  saa  til  ham:  Ja  men  ved  Middagene  drak  Deltagerne 
vel  ogsaa  godt  nok  paa  Tuberkulosens  Undergang!''  Han  svarede: 
Ja  selvfølgelig.  Vi  drak  alle  Vin.  Det  vil  sige  paa  en  Undtagelse 
nær  og  det  var  den  japanske  Læge.  Han  drak  bare  Vand!*  Jeg 
kunde  ikke  lade  være  i  mit  stille  Sind  at  sige  „Bravo''  til  den  ene 
lillebitte  Japaner.  Han  sidder  der  mellem  alle  disse  europæiske  Be- 
rømtheder, som  han  ligesom  alle  Japanere  har  søgt  at  lære  af  og  efter- 
ligne i  den  sidste  Generation.  Men  han  siger  ved  sig  selv:  Ja  I  gode 
Europæere  kan  være  uhyre  kloge  I  mange  Henseender,  men  paa  et 
eneste  Punkt  —  Alkoholen  —  er  I  uhyre  dumme  og  der  vil  Japan 
ikke  lære  af  Vestens  Barbarer."  Det  er  forøvrigt  underligt  at  tænke 
sig,  at  Japanerne  skjøndt  de  mangle  dette  „Oplivningsmiddel"  alligevel, 
efter  Russernes  Udsagn,  „slæbe  Kanonerne  op  paa  ubestigelige 
Højder"  m.  m.! 

Vi  vil  nu  forlade  Chloroform  og  Ætherbedøvelsen  og  vende  os  til 
Alkoholbedøvelsen.  Denne  kan  vi  ikke  saa  godt  studere  paa  Opera- 
tionsbordet ikke  fordi  en  Mand  ikke  kan  bedøves  akkurat  lige  saa  godt 
og  lige  saa  dybt  ved  Alkohol,  som  ved  Chloroform  (hos  en  døddrukken 
Person  kan  man  godt  „sætte  Ben  af  uden  Smerte);  men  Bedøvelsen 
tager  for  lang  Tid,  da  Alkohol  ikke  kan  indaandes,  men  maa  opsuges 
først  gjennem  Maven.  Heldigvis  kan  vi  ved  andre  Lejligheder  studere 
Alkoholbedøvelsen.  En  slig  Lejlighed  er  en  „bedre  Middag".  „Pa- 
tienten" sættes  foran  et  Bord  med  det  Formaal  at  skulle  spise  ustand- 
seligt i  et  Par  Timer  og  trods  denne  Tortur  af  Mavesækken  skal  han 
endda  være  livlig,  vittig  og  underholdende  overfor  sin  Borddame.  Han 
skal  desuden  holde  Bordtalen  for  „den  berømte  Mand  i  vor  Midte" 
osv.  Er  det  nu  saa  underligt,  at  han  trænger  til  Alkohol  for  at  faa 
sin  Mavepine,  sin  Beskedenhed  og  sin  Selvkritik  bedøvet! 

Iagttager  man  nu  „Patienterne"  omkring  Bordet,  saa  ser  man  blandt 
andet  nogle,  som  skyller  det  ene  Glas  ned  efter  det  andet  og  de  blive 
endda  ikke  en  Smule  bedøvede.  Nej  tvertimod,  de  blive  mere  og 
mere  livlige.  De  fægte  og  gestikulere  uafbrudt.  De  tale,  sige  Vittig- 
heder, ja  kan  muligt  endog  drive  det  til  at  synge,  selv  om  de  til 
dagligt  ikke  har  en  Tone  skabt  i  Livet!  Det  er  den  Slags  Folk,  der 
sætter  Selskabet  paa  den  anden  Ende.  Men  hvis  vi  som  Sagkyndig, 
som  Læge,  læ^er  rigtig  Mærke  til  disse  Mennesker,  saa  gaar  der 
pludseligt  en  Praas  op  for  os!  Herregud,  tænke  vi  ved  os  selv:  „Det 
er  jo  akkurat  de  samme  Mænd,  som  vi  har  saa  ondt  ved  at  faa  Bugt 
med  ved  Chloroform!"  Hvis  vi  vil  gaa  hen  og  spørge  dem,  om  de 
drikke  Vin,  01  eller  Snaps  saadan  i  Almindelighed  eller  dog  jævnligt, 
saa  vil  „Patienterne"  utvivlsomt  sige:  Ja  naturligvis!  Hvad  skulle  vi 
ellers  drikke?" 

Hermed  vil  jeg  ikke  insinuere,  at  man  ikke  kan  træffe  livlige 
Mennesker   udenfor  de   alkoholtilvænnedes    Kreds.     Tvertimod!    Jeg 

har  aldrig  set  bedre  Humør  end  i  fuldstændigt*)  alkoholfri  Sel- 
skabelighed. Men  det  er  let  at  kende  naturligt  godt  Humør  fra  Alkohol- 
eller Chloroform  vrøvl ! 

Jeg  hævde:  altsaa,  at  Oplivelsen  ved  Chloroform,  Æther  og 
Alkohol  aldeles  ikke  er  noget  normalt.  Det  er  kun  et 
Forgiftningsfænomen,  et  Symptom  paa  kronisk  Alkohol- 
forgiftning i  lettere  eller  sværere  Grad. 

Denne  Anskuelse  har  jeg  —  som  nogle  Kolleger  ved  —  havi  1 
adskillige  Aar;  men  jeg  har  ikke  fremsat  den  offentlig  før,  fordi  jeg 
stod  noget  ene  med  den  (saavidt  mig  bekendt).  Nu  tør  jeg  imidlenid 
tale  højt,  fordi  jeg  har  faaet  ansete  Meningsfæller. 

I  Professor  Joh.  Bocks  „Tre  Prøveforelæsninger,  holdte  ved  Kon- 
kurrencen om  et  Professorat  i  Farmakologi  ved  Københavns  Universitet 
Maj  IQCO""  kan  læses  følgende  (de  latinske  Udtryk  er  oversatte  paa 
dansk): 

Et  af  de  Beviser,  som  hyppigt  fremføres  til  Støtte  for,  at  disse  Forbindelser 
(„disse  Forbindelser**  o:  Chloroform,  Æther,  Alkohol  osv.)  fremkalder  en  Oplivelse  til 
at  begynde  med,  er  den  Tilstand,  som  kan  iagttages  efter  Nydelsen  af  mindre  Mængder 
Alkohol,  Den  Frihed  og  Lethed,  hvormed  Forestillingen  under  disse  Omstændig- 
heder  fremkommer,  den  Livlighed,  hvormed  Fantasien  fungerer,  vil  af  de  fleste  blive 
antaget  for  et  sikkert  Bevis  paa,  at  vi  har  med  et  Oplivelsesmiddel  at  gøre.  Dette  er 
dog  neppe  Tilfældet,  denne  Oplivelse  iagttages  jo  næsten  altid  hos  Mennesker,  som 
til  Stadighed  nyder  nogen  Alkohol ;  dette  Stof  optræder  altsaa  her  som  Nydelsesmiddel, 
og  tillige  vil  den  lette  lokale  Imitation  og  Smagen  af  de  ledsagende  Stoffer  virke 
oplivende.  Anderledes  virker  Alkohol  hos  Individer,  som  ellers  aldeles  ikke  nyder 
Spiritus.  Naar  saadanne  Mennesker  begynder  daglig  at  indtage  Alkohol,  vil  man  — 
som  Neumann  ved  Selvforsøg  har  vist  —  i  de  første  Dage  som  Virkning  kun  finde 
Søvnighed  og  Træthed,  aldeles  ingen  Oplivelse;  denne  indfinder  sig  først,  naar  Indi- 
videt efter  5 — 6  Dages  Forløb  har  vænnet  sig  til  Alkohol.** 

Det  er  jo  aldeles  tydeligt,  at  Prof.  Bock  mener,  at  Oplivelsen  er  et 
Tegn  paa  den  begyndende  Tilvænning,  den  begyndende  Forgiftning  o: 
Alkoholismens  allerførste  og  letteste  Grad. 

Her  kan  jeg  af  lang  og  grundig  Erfaring  ganske  slutte  mig  til  Prof. 
B.  Er  der  nogen  her  i  Danmark,  der  ikke  er  alkoholtilvænnet,  saa 
maa  det  vel  være  mig,  der  nu  kan  fejre  100  Aars  Jubilæum  som  Af- 
holdsmand! Det  vil  sige  kan  ikke  jeg,  saa  kan  mine  Urceller,  mine 
Kimcellcr.  Hverken  min  Fader,  Bedstefader  eller  Oldefader  har 
nemlig  saavidt  jeg  kan  opspore,  nydt  Spiritus.  Jeg  behøver  ikke  at 
nyde  mere  end  Vs  skattefri,  ikke  at  tale  om  noget  saa  forfærdeligt  som 
V2  Glas  Rødvin,  for  at  blive  dorsk,  sløv  og  mindre  oplagt.  Paa 
samme  Maade  forholder,  saavidt  jeg  ved,  hele  min  Familie  sig.  For 
os  betyder  Spiritus  lige  det  modsatte  af  Oplivelse,  lige  det  modsatte  af 


*)  Det  vil  sige  naar  Deltagerne  aldrig  har  været  vænnet  til  Alkohol.  Tager  man  en 
enkelt  Gang  Alkohol  fra  en  Mand,  der  er  vænnet  til  Alkohol,  eller  Morfin  fira  en 
Mand,  der  er  vænnet  til  Morfin,  saa  bliver  hverken  den  ene  eller  den  anden 
gemytlig. 

Nydelse;  hvorfor  det  selvfølgelig  heller  aldrig  falder  os  ind  at  indføre 
dette  Kulturprodukt  i  Familien.  Vi  har  kunnet  trives  ganske  godt 
uden. 

Nu  er  der  ganske  vist  dem,  der  paastaa,  at  det  er  os,  der  er 
abnorme  og  „ukultiverede".  Kan  være  vi  er  ukultiverede,  men  abnorme 
kan  jeg  nu  ikke  indrømme,  at  vi  er.  Da  Mennesket  er  det  eneste  Dyr 
i  Verden,  der  drikker  Alkohol,  saa  kan  Vanddrikning  dog  vist  ikke 
betragtes  som  en  ren  Abnormitet.  Jeg  tror  derfor  stadigt,  at  for  nor- 
male Hjemeceller  er  Alkohol  kun  et  Bedøvelsesmiddel. 

En  Kollega,  som  jeg  for  et  Aarstid  siden  diskuterede  „Afhold  eller 
Maadehold""  med  i  et  medicinsk  Tidsskrift,  kom  mig  her  —  vist  højst 
ufrivillig  —  til  Hjælp.  Han  anførte  nemlig  som  Støtte  for  Alkohol- 
nydelse følgende  Udtalelse  af  en  bekjendt  Professor  i  Schweitz:  „Die 
Menschen  sind  pathologische  Thiere  geworden  und  brauchen  das 
Alkohol*)!''  Den  Mand  har  lige  akkurat  truffet  Hovedet  paa  Sømmet. 
Jeg  maatte  give  min  Kollega  Ret;  men  kunde  saa  ikke  svare  andet 
end:  „Lad  saa  endelig  de  „sygelige  Dyr"  i  Guds**)  Navn  drikke 
Alkohol,  men  lad  os  andre  normale  Mennesker  blive  fri."  Og  jeg 
kunde  have  tilføjet:  „Lad  os  have  fri  Hænder  til  at  forsøge  at  lave 
sunde  Mennesker  ud  af  de  „sygelige  Dyr"  ved  at  vænne  dem  af  med 
Alkoholen!" 

Man  bedes  nu  vel  erindre,  at  fordi  jeg  frakender  Alkoholen  Be- 
tydning som  Nydelsesmiddel,  saa  nægter  jeg  jo  paa  ingen  Maade  den 
smertestillende  Virkning  —  Alkohol  er  Bedøvelsesmiddel  — .  Har 
man  en  legemlig  Smerte,  f.  Ex.  Mavepine,  saa  kan  en  Snaps  lindre, 
og  lider  man  af  en  aandelig  Smerte  f.  Ex.  daarligt  Humør,  Generthed 
eller  en  af  de  mange  andre  Ulystfornemmelser,  saa  kan  „en  Genstand" 
ogsaa  lindre  selv  om  „Patienten"  ikke  er  alkoholtilvænnet.  Men  her 
er  vi  jo  ogsaa  inde  paa  de  „sygelige  Dyrs"  Gebet.  Jeg  hævder  kun, 
at  for  normale,  sunde,  livsglade  Mennesker  er  Alkohol  ingen  Nydelse. 

Hvis  det  er  lykkedes  mig  at  gøre  Læserne  forstaaeligt,  at  Alkohol- 
Oplivelsen  er  noget  abnormt,  der  tyder  paa  forgiftede  Hjæmeceller, 
saa  er  Æmnet  egentlig  udtømt.  Alkoholen  staar  saa  paa  sin  rette 
Plads  mellem  de  andre  narkotiske  Gifte:  Chloroform,  Æther, 
Morfin,  Opium  osv.  Men  man  tilgiver  mig  maaske,  at  jeg  knytter 
nogle  yderligere  Bemærkninger  til  om  Alkohol-Nydelsens  Værdi. 

Det  er  nemlig  ikke  usandsynligt  at  mangen  Læser  vil  tænke  omtrent 
som  saa:  „Hvis  Nydelsen  ved  Alkohol  er  noget  abnormt,  saa  siger 
jeg  Gud  ske  Lov,  at  mine  Hjerneceller  er  saa  abnorme,  at  jeg  kan 
føle  denne  Nydelse.  Jeg  beklager  inderligt  de  Stakler,  der  har  disse 
kedelige  normale  Celler,   som   udelukker  Nydelsen."     Tilsyneladende 


*)  Menneskene  er  blevne  sygelige  Dyr  og  behøve  derfor  Alkohol! 
♦*)  Undskyld  Bespottelsen.  Men  der  gives  jo  Præster,  der  drikker  Vin,  fordi  de  endelig 
vil  følge  Jesu  Exempel. 

ser  dette  Ræsonnement  ret  tiltalende  ud,  men  Hulheden  opdages  lettest 
ved  at  sammenligne  Alkoholmisbrugen  med  Misbrug  af  de  andre  nar- 
kotiske Gifte.  I  visse  Egne  af  Europa  begynder  Ætherindaanding  eller 
Ætherdrikning  at  optræde  som  moderne  Nydelsesmiddel.  Saadanne 
„Ætherister"  oplever  sikkert  store  Nydelser,  som  vi  andre  gaar  tabt 
af.  Eller  hvad  siger  man  om  Morfinisterne!  Man  behøver  blot  en 
enkelt  Gang  at  have  set  den  Lyksalighed  og  det  Humør,  som  lyser 
ud  af  Øjnene  paa  disse  Stakler  nogle  Minutter  efter  Indsprøjtningen, 
for  at  forstaa,  at  her  virkeligt  findes  Nydelser,  som  vi  andre  gaar 
glip  af.  Men  hvorfor  bekæmper  vi  da  Morfinmisbrugen?  Hvorfor 
lukker  vi  Morfinen  inde  i  Apotekerens  Giftskab?  Hvorfor  maa  Morfin 
kun  udleveres  en  eneste  Gang  efter  Lægens  Recept?  Jo  fordi  Morfin- 
nydelsen straffer  sig.  Saalænge  Patienten  (selv  en  begyndende  Mor- 
finist kalde  vi  jo  uden  videre  Patient.  Begyndende  Alkoholister  ynde 
ikke  saa  meget  denne  Betegnelse!)  er  i  Morfinrusen,  føler  han  ganske 
vist  et  Plus  af  Nydelse;  men  naar  Rusen  er  forbi,  saa  kommer  der  et 
Minus,  som  mange  Gange  opvejer  Plus'et.  Det  er  ikke  de  umiddel- 
bart efterfølgende  „Tømmermænd**,  der  er  Hovedsagen.  Nej  naar  Mor- 
finisten ikke  faar  sit  Universalmiddel,  saa  føler  han  sig  i  Dage,  Uger, 
ja  Maaneder  sløj,  uoplagt  og  i  daarligt  Humør,  og  da  Humøret  kun 
kan  ophjælpes  ved  Morfin,  saa  er  Fristelsen  saa  uhyre  stor. 

Men  er  nu  Forholdet  ikke  akkurat  det  samme  ved  Alkohol-Ny- 
delsen? Jeg  kan  ikke  se  andet.  Ved  de  højere  Grader  af  kronisk 
Alkoholforgiftning  er  Sagen  klar  nok.  Naar  Alkoholisten  ikke  faar  sit 
„Stimulans'*,  saa  er  han  gnaven,  sløj,  uoplagt,  ja  fuldstændig  arbejds- 
udygtig,  men  naar  han  har  faaet  sine  Morgenbittre,  saa  kommer  Hu- 
møret, han  bliver  „normal"  igjen.  Derfor  er  det  ogsaa  ganske  haab- 
løst  at  fortælle  en  saadan  Person,  at  Alkohol  ikke  styrker,  ikke  op- 
liver. Han  paaberaaber  sig  sin  Erfaring.  „Det  kan  jeg  jo  da  bedst 
selv  mærke.** 

Men  nu  de  Tusinder  af  Mennesker,  der  staar  paa  Alkoholtilvæn- 
ningens lavere  Trin.  De  som  tilsyneladende  er  normale,  men  hvis 
Hjerneceller  reagere  abnormt  overfor  Alkohol,  har  de  mellem  Fest- 
stemningerne mindre  Livsnydelse?  Ja  Beviset  er  umuligt  at  føre  med 
Sikkerhed,  fordi  man  endnu  ikke  har  nogen  Vægt  til  at  veje  Nydelser 
paa!   Men  Sandsynlighedsbeviser  kan  med  Lethed  findes. 

For  det  første  har  vi  jo  set,  at  Drankeren  har  formindsket  Livs- 
nydelse i  sine  dramfri  Perioder.  Men  hvomaar  begynder  Drankeren 
at  blive  Dranker?  Er  det  saasnart,  han  begynder  at  faa  Lyst  til  at 
finde  Nydelse  i  at  drikke,  ja  saa  bliver  Drankerne  utallige  her  i  Dan- 
mark. Fra  det  Tidspunkt,  hvor  Manden  har  faaet  sine  Hjæmeceller 
præparerede,  saaledes,  at  Alkohol  er  en  Nydelse  til  det  Tidspunkt, 
hvor  Alkoholnydelsen  betyder  Livets  højeste  Lykke,  saa  Manden  sælger 
sin  Skjorte  for  Brændevin,  findes  der  ingen  Afbrydelser,  ingen  bratte 
Overgange.     Nydelsens  Grad   gaar  opad  i  jævn  stigende  Linie.    Men 

nu  er  det  ganske  klart,  at  man  heller  ikke  kan  paavise  noget  bestemt 
Tidspunkt,  hvor  Ulystfomemmelsem?  mellem  Festerne  begynder.  Det 
er  derfor  i  højeste  Grad  sandsynligt,  at  Livsnydelsen  i  Mellemperi- 
oderne aftager  ligesaa  gradevis,  som  Festnydelsen  tiltager. 

For  at  gjøre  min  Mening  saa  klar  som  muligt,  har  jeg  illustreret 
disse  Forhold  ved  Hjælp  af  hosstaaende  grafiske  Figur,  som  jeg  haaber 
ved  Hjælp  af  den  vedføjede  Forklaring  vil  være  intelligente  Læsere 
forstaaelig. 


N               1 

1        1 

1       I 

1          or          V           V          n          ■         n          z 

\^ 1 

*» 

i      .. 

1 

^"— ^ 

^^^-^^ 

»          ^-^ — 

i 

r----^. 

^,^.-— ^^ 

1   _-.— -''*''^'^  1 

1^'^*^ 

j^^E           1 

r 

"--.J 

^^            1 

i     1 

1*-- 1 

1—^            I            !           E           1           1           |---_l 

^"^f       i        i 

i     1 

!          1          E          1 

1          |---^l 

Skematisk  Fremstilling  af  Alkoholtilvænningens  —  om  man  vil  Alkoholismens  — 
forskjellige  Grader.  N  betegner  et  Individ  uden  Spor  af  Alkoholtilvænning  altsaa  med 
helt  normale  Hjerneceller.  I,  II,  ...  X  betegner  Individer  med  stigende  Tilvænning 
ligefra  den  allerletteste  I  til  den  allersværeste  Form  X  —  den  egentlige  Stordranker. 
Linie  aX  antyder  Alkohol-Nydelsens  Stigning  gennem  de  forskjellige  Stadier.  Den 
punkterede  Linie  N  o  antyder  paa  lignende  Vis  den  normale  Livsnydelses  Fald  gen-^ 
nem  de  samme  Stadier.  Tallene  1,  2,  3,  ....  10  angiver  Maalestok  for  Nydelsens 
Grad betegner  den  normale  Livsnydelses  Størrelse  (eventuelt  Nydelsen 

i  de  alkoholfri  Perioder).     ^— ^^—    er  Maal  for  Alkohol- Nydelsen  o:  Den  „anime- 
rede Stemnings^'  Nydelse. 

Hvis  Figuren  passer  med  Virkeligheden,  saa  ses  det,  at  man 
paa  alle  Stadier  kan  skaffe  sig  den  højeste  Livsnydelse  betegnet  ved 
10  Points.  Summen  af  røde  og  blaa  Linier  giver  altid  10.  Paa  det 
første  Stadium,  der  repræsenteres  af  Individer,  som  ikke  nyde  Alkohol 
til  daglig,  men  kun  engang  imellem  ved  festlige  Lejligheder  sætter  sig 
i  lidt  forhøjet  Stemning  med  et  Par  Glas  Vin,  findes  der  til  daglig 
næsten  normal  —  ^/^o  af  normal  —  Livsnydelse.  Festglassene  giver 
blot  et  +  af  Vio-  Paa  Stadium  II,  hvor  Hjærnecelleme  er  lidt  mere 
præpareret  med  Alkohol  —  Folk  paa  en  daglig  Bajer  og  lidt  flere 
Glas  Vin  til  Fest  —  er  den  daglige  Livsnydelse  lidt  mere  formindsket, 
den  er  kun  ^/g  og  den  sidste  Vs  kan  kun  naas  ved  Alkohol.  Det  er 
den  Slags  Folk,  der  siger:  Jamen  det  kan  jo  da  ikke  nægtes,  at 
nogle  Glas  engang  imellem  er  en  Nydelse,  giver  Stemning  og  saadan 
en  Smule  kan  saamæn  ikke  gjøre  nævneværdig  Skade.  *" 

Nu  maa  man  erindre,  at  efterhaanden  som  de  blaa  Streger  voxe  i 
Størrelse,  saa  skal  der  større  og  større  Kvantum  Alkohol  til  at  frem- 
bringe Stregerne.  I  skal  have  et  enkelt  Glas.  II  skal  have  to  og  X 
skal  have  Va  Po^  Brændevin  (eller  et  Par  Flasker  Vin)  for  at  komme 
i  Stemning. 

Naar  en  Fæstning   skal   indtages   er  der  to  Methoder  at  anvende, 

den  langsomme  med  aarelang  Belejring,  smaa  Angreb  og  Udsultning, 
eller  den  hurtige  med  enkelte  voldsomme  Fremstød.  Alkoholen  slaar 
begge  Methoder  tilsammen.  Den  bruger  for  det  første  en  aarelang 
Belejring,  men  desuden  tiltager  Angrebene  i  Styrke.  HjemeceUeme 
paa  Stadium  IX  har  muligt  været  belejrede  i  9  Aar  og  Modstands- 
evnen er  derfor  næsten  lig  0.  Hvordan  skal  de  saa  paa  nogen  mulig 
Maade  modstaa  Bajonetangrebene  med  den  ene  halve  Pot  efter  den 
anden?  Disse  Angreb  er  jo  saa  meget  mere  uimodstaaelige,  som 
Fjenden  siger  til  de  forsultne  Soldater:  Hver  eneste  Gang  I  overlader 
os  en  Jordstrimmel,  en  lille  bitte  Skandse,  saa  kaster  vi  en  Overflødighed 
af  stegte  Duer  og  Fasaner  ind  til  Jer!  Og  Fjenden  holder  Ord.  Der 
bliver  Fest  hver  Gang  man  viger  og  Sult  og  Elendighed  hver  Gang 
man  staar  fast.  Nej  paa  VIII,  IX  og  X  er  Kampen  haabløs.  Paa  I, 
II  og  III  kan  Fæstningen  nok  forsvares,  men  Faren  er,  at  Fjenden  ser 
saa  venlig  og  rar  ud. 

Kun  paa  et  eneste  Stadium  er  Faren  lig  O  og  det  er  paa  N.  Her 
lever  Soldaterne  (Hjærnecelleme)  i  Herlighed  og  Glæde.  Fjenden 
frister  derfor  ikke;  men  Planerne  gjennemskues  klart.  Men  hvor- 
mange  Mænd  i  Danmark  kjender  Stadium  N  af  egen  Erfaring.  Hvor- 
mange  er  der,  som  ikke  har  vænnet  Hjærnecelleme  til  Alkohol  5 — 6 
Dage  itræk?  Desuden  er  der  vist  ingen  Tvivl  om,  at  man  kan  fødes 
med  abnonme,  til  Alkohol  vænnede,  Hjærneceller,  hvis  ens  Fader  — 
eller  muligt  Bedstefader  —  har  nydt  Alkohol.  Her  findes  vistnok  en 
af  Grundene  til,  at  Drankerens  Børn  saa  let  bliver  Drankere.  Det 
første  Glas  er  dem  en  Nydelse. 

Endvidere,  mange  Mennesker  har  abnorme  Hjærneceller,  selv  om 
de  aldrig  har  nydt  Alkohol.  Tobak,  formegen  og  for  stærk  Kaffe,  for 
lidt  Motion  i  fri  Luft,  uhensigtsmæssig  Opdragelse,  Overanstrengelse 
eller  Driveri  med  tilhørende  Kedsomhed  osv.  giver  ofte  degenererede 
Hjærneceller,  det  er  Nervøsitet.  Det  synes,  som  om  slige  syge  Celler 
ogsaa  oftest  reagere  abnormt  overfor  Alkohol.  Det  er  som  om  de  har 
faaet  Tiltrækning  til  Alkohol.  Denne  lette  Bedøvelse  er  for  de  pirre- 
lige Celler  en  særlig  Nydelse.  Cellernes  Ejermænd  (eller  oftere 
Kvinder)  føler  tydeligt,  at  „Nerverne  styrkes"  ved  Chinadraaber,  Bit- 
tere, Bajere,  Maltøl,  eller  hvad  de  nu  hedder  alle  disse  Mørkets  Aander 
i  Lysengels  Skikkelse*). 


*)  Overfor  saa  formastelige  Udtalelser  vil  jeg  styrke  min  Position  lidt  ved  at  anføre 
nogle  Linier  af  Maadeholdsmanden  Professor  Grams  Forelæsninger  fra  1902.  Han 
skriver  Side  143,  hvor  han  omtaler  et  Tilfælde  af  kronisk  Alkoholisme,  der  viser 
sig  ved  Mavekatarh,  følgende: 

„Disse  Tilfælde  er  netop  en  meget  hyppig  Form  for  kronisk  Alkoholisme  i  de 
saakaldte  højere  Samfundslag.  „Middagsherrer""  og  brave  Folk,  der  aldrig  har  været 
fulde,  men  daglig  nyder  deres  reglementerede  Snapse  og  01  til  Maden  og  Toddy 
osv.  til  Aftenpiben.  Kvinder,  der  med  Rædsel  og  Afsky  afvise  Tanken  om  Mis- 
brug af  Spirituosa,  men  som  for  ar  „styrke  deres  Nerver*^  eller  for  at  stramme  sig 

Ja  Professor  Sahli!  Der  gives  mange  „sygelige  Dyr"  og  kun  foa 
normale  Mennesker  til  at  passe  Dyrene! 

Altsaa  paa  de  senere  Stadier  har  den  alkoholtilvænnede  absolut 
stært  formindsket  Livsnydelse,  naar  han  ikke  er  „animeret*"  og  da 
Overgangen  mellem  Stadierne  er  jævn  og  umærkelig,  skulde  det  jo 
være  underligt,  om  et  Minus  ikke  ogsaa  fondtes  paa  de  tidligere  Stadier. 
Men  kan  dette  ikke  direkte  paavises?  Jo  særdeles  let.  Hvis  det  skulde 
gjælde,  kunde  der  sikkert  her  skaffes  Vidner  i  Tusindevis.  Mine  egne 
Erforinger  har  virket  særdeles  overbevisende  paa  mig. 

For  et  Par  Aar  siden  begyndte  jeg  nemlig  en  meget  energisk  Krig 
mod  Alkoholen  her  paa  Egnen.  Et  Hovedslag  leverede  jeg,  da  jeg  for 
IVa  Aar  siden  lejede  Byens  største  Sal  og  inviterede  Læger,  Gjæst- 
givere  og  i  det  hele  alle  Byens  Borgere  til  Forhandling  om  Alkohol- 
spørgsmaalet.  Særligt  efter  denne  Dag  har  jeg  haft  den  Glæde  at 
erfare,  at  en  Mængde  Medborgere  helt  eller  næsten  helt  har  .forladt 
dette  Nydelsesmiddel.  Kjøbmænd  her  i  Byen  fortæller,  at  de  næsten 
ikke  sælger  en  Flaske  Cognac  mere.  Mangen  Borger  har  nu  uopfor- 
dret udtalt  til  mig  om  sit  Befindende  før  og  efter  denne  Forandring  i 
Levemaade,  og  det  er  en  ganske  almindelig  Udtalelse  at  høre  saadan 
noget  som:  Ja  det  er  mærkværdigt.  Jeg  havde  da  aldrig  tænkt  mig, 
at  saadan  et  Par  Bajere  eller  et  Par  Snapse  kunde  gøre  noget;  men 
jeg  befinder  mig  virkeligt  meget  bedre  i  det  sidste  Aar  siden  jeg  hørte 
op."  En  omtaler  sin  store  Arbejdsevne  —  kan  bedre  regne  —  en 
anden  nævner,  at  han  før  var  søvnig  og  sløj  om  Morgenen,  medens 
han  nu  vaagner  frisk  og  let  tilpas,  hvorfor  han  har  kjøbt  sig  et  Stykke 
Havejord,  hvor  han  stiller  hver  Morgen  Kl.  5.  Noget  som  vilde  have 
været  utænkeligt  for  et  Aar  siden.  Alle  slige  Udtalelser  stammer 
vel  at  mærke  ikke  fra  Drankere,  men  fra  almindelige  skikkelige  maade- 
holdne  Borgere,  som  ikke  drak  Spiritus  af  særlig  Lyst  eller  Trang,  men 
kun  af  gammel  daarlig  Vane  paa  Grund  af  Skik  og  Brug.  Det  er 
Folk  af  Stadium  II,  III  eller  højst  VI,  som  nu  begynder  at  føle  den 
forøgede  Livsnydelse  ved  at  rykke  et  Trin  eller  to  nedad  f.  Ex.  fra 
II  til  I,   eller   fra  III    og  IV  til  II.    Ja   jeg  ved   endog  Exempler  paa 


op  maa  drikke  Maltøl,  Porter,  et  lille  Glas  Portvin  med  eller  uden  Chinadraaber, 
eller  tage  Hoffmanns  og  Kamferdraaber  for  deres  Trykken,  Colik  o.  1.  frembyde 
netop  de  samme  Symptomer,  men  i  saadanne  Tilfælde  gaa  vi  let  udenom  den 
egentlige  Aarsag,  ja  vi  ere  med  Skam  at  melde,  maaske  selv  i  sidste  Instans  de 
egentlige  Anstiftere  af  Ondet,  idet  vi  enten  i  Tankeløshed  ordinere  disse  saa- 
kaldte  stimulerende  Midler,  eller  ialtfald  give  efter  for  Patientens  Anmodning  om 
at  ordinere  saadanne,  hvad  enten  det  nu  er  som  „styrkende  Midler  for  at  op- 
hjælpe Ernæringen*'  eller  som  forebyggende  Midler,  f.  Ex.  for  at  undgaa  Influenza. 
Jeg  ved  ikke  hvilken  ond  Aand,  det  er,  der  har  opfundet  Tanken  om,  at  Influen- 
zaen dels  forebygges,  dels  helbredes  ved  Alkohol,  særlig  Cognac,  men  jeg  ved,  at 
dette  saa  populære  Raad  har  fundet  mange  begejstrede  Tilhængere ;  der  averteredes 
i  sin  Tid  endog  om  hule  Stokke,  der  kunde  fyldes  med  Cognac,  for  at  man  altid 
kunde  have  Universalmidlet  ved  Haanden  ogsaa  udendørs. ** 

Folk,   der  fra  II  i  Løbet  af  et  Aar  er  naaet  ned  paa  N,   det  normale 
Stadium,  hvor  et  Glas  eller  en  Bajer  kun  fremkalder  Sløjhed  og  Ubehag. 

Hvad  tror  man  er  den  egentlige  Grund  til  den  Begejstring  (Fana- 
tisme, om  man  vil!),  der  foktisk  er  over  Afholdshæren?  Selvfølgelig 
er  det  ikke  mindst  de.  Tusinder  og  atter  Tusinder  af  Gange  oplevede, 
Erfaringer  om  Livsnydelsens  Forøgelse  sammen  med  „Nydelsesmidlets* 
Afskaffelse.  At  Maadeholdsmændene  mangle  disse  Erfaringer,  er  utvivl- 
somt det  „fornuftige  Maadeholds''  stærkeste  Fæstningsmur.  Men  Mu- 
rens Fundament  er  unægtelig  —  noget  sandet!  Hvis  det  f.  Eks.  fra  i 
Dag  af  kunde  lykkes  mig  at  faa  samtlige  danske  Læger  til  at  gøre 
Experimentet  med  absolut  Afhold  i  et  Par  Aar,  saa  skulde  man  bare 
se,  hvor  berømt  jeg  vilde  blive  naar  de  to  Aar  var  gaaet!  I  Virkelig- 
heden er  der  Ingen  —  selv  Læger  — ,  der  for  Alvor  kan  tale  med 
om  Afhold  uden  at  han  selv  har  prøvet  det  i  længere  Tid.  Den  tarve- 
ligste af  holdne  Lægmand*)  kan  her  være  klogere,  end  den  mest  viden- 
skabelige maadeholdne  Læge.  Jo  hvorfor  skulde  Lægerne  egentlig  ikke 
prøve  dette  Experiment?  Skade  kan  det  da  aldrig  gøre  (, Alkohol 
gavner  aldrig  et  sundt  Menneske"  —  det  er  Maadeholdsmændene  enige 
med  os  i)  og  hvis  det  virkelig  er  sandt,  som  de  Tusinder  af  Erfaringer 
sige,  at  Livsnydelsen  forhøjes  ved  Afhold,  saa  var  der  meget  at  vinde. 
Men  en  Ting  maa  man  jo  erindre,  og  det  er,  at  Afholdet  maa  være 
absolut**).  Naar  Hjæmecellerne  først  er  tilvænnede  til  Alkohol,  saa 
behøves  der  saa  uhyre  smaa  Mængder  af  dette  Stof  for  at  holde  Til- 
vænningen vedlige.  En  Dranker  kaq  som  bekjendt  kun  helbredes  ved 
absolut  Afhold  i  en  lang  Aarrække.  Da  imidlertid  Maadehold  i  de 
forskjellige  Stadier  kun  er  mere  eller  mindre  milde  Former  af  Alkoho- 
lisme, saa  fordrer  Maadeholdsmanden  nøjagtigt  samme  Kur;  men  Varig- 
heden behøver  maaske  kun  at  være  et  Aar  eller  to,  medens  Drankeren 
kan  fordre  10  Aar  eller  mere  for  at  komme  helt  over  Trangen  til 
Spiritus. 

Der  kunde  endnu  anføres  adskillige  Beviser  for  at  en  lettere 
Alkoholtilvænning  nedsætter  Livsnydelsen.  Herhen  hører  de  senere 
Aars  talrige  Experimenter  angaaende  smaa  Alkoholdosers  Nedsættelse 
af  den  aandelige  Arbejdsevne.  Men  at  komme  nærmere  ind  herpaa 
vilde  føre  for  vidt  paa  dette  Sted***).  Blot  1  å  2  Bajere  om  Dagen 
nedsætter  den  aandelige  Arbejdsevne  i  ikke  ringe  Grad;  men  det  er 
utvivlsomt  ogsaa  en  Nydelse  (rent  bortset  fra  den  pekuniære  Værdi) 
at  kunne  arbejde  med  Lethed  og  med  klare  Tanker. 


*)  Faktisk  er  det  Lsegmænd,  der  har  lært  Videnskaben  at  forstaa  Afholdets  Betydning 
og  ikke  omvendt. 

**)  Man  maa  her  erindre,  at  Vt  „skattefri"  er  ca.  =  V4  Bajer. 

**•)  Læs  Dr.  Scharffenbei^gs  korte  og  klare  Fremstilling  heraf  i  „Frem**,  Tillægget  „Vor 
Jord'')  Nr.  36  1902.  Se  ogsaa  Cirkulæret  til  Studenterne  i  1903  underskrevet  f. 
Ex.  af  Professorerne:  Chr.  Gram,  Knud  Pontoppidan,  K.  Kroman,  Harald  Høff- 
ding osv. 

En  generende  Ulystfornemmelse  hos  de  fleste  Alkoholtilvænnede, 
selv  paa  ret  lave  Grader,  er  den  plagende  Tørst.  Det  er  en  uimod- 
sigelig Kendsgjerning  at  „Bajere  giver  Tørst"  og  det  en  Slags  Tørst, 
som  kun  kan  slukkes  ved  Bajere.  „Vand  slukker  ikke."*  Stakkels 
Arbejdere  og  Haandværkere  kan  jo  herved  drives  til  at  drikke  10 — 20 
Bajere  om  Dagen.  Den  fuldstændigt  afholdne  —  særligt  da,  hvis  han 
kun  spiser  lidt  Kjød  og  ikke  bruger  Tobak  —  tørster  næsten  ikke. 
Det  er  for  mangen  Ølmand  næsten  uforstaalig,  at  vi  Totalister  kan  gaa, 
arbejde,  cykle  lange  Ture  i  den  stærkeste  Hede,  næsten  uden  at  drikke. 
Og  drikke  vi  endelig,  saa  er  et  Glas  koldt  Vand  vor  højeste  Nydelse, 
medens  andre  maa  sluge  01  eller  Sodavand  i  Spandevis  og  derved 
føle  sig  oppustede  og  utilpasse. 

Paa  de  lidt  højere  Grader  af  Tilvænning  kommer  der  jo  en  Masse 
andre  Fornemmelser  hidrørende  fra  de  begyndende  alkoholiske  Foran- 
dringer  i  de  forskellige  Organer,  men  det  vil  føre  for  vidt  at  komme 
ind  paa  disse  Forhold  her.  Hovedsummen  er  en  Slaphed,  Sløjhed, 
Uoplagthed,  Trykken,  Smerter  (Gigt!)  baade  hist  og  her  og  alle  disse 
alkoholiske  Fornemmelser  lindres  selvfølgelig  —  hvilken  forfærdelig 
Ironi  —  kun  ved  Alkohol! 

Det  eneste  Stadium,  paa  hvilket  man  muligt  ikke  med  Sikkerhed 
kan  paa  vise  formindsket  Nydelse  er  Stadium  I,  et  Glas  Rødvin  eller 
to  en  Gang  om  Maaneden  f.  Ex.  og  absolut  Afhold  til  daglig.  Da 
Minus'et  er  saa  lille,  er  det  selvfølgelig  vanskeligt  at  se.  Men  hvis 
Vinen  drikkes  for  at  fremkalde  den  lette  Oplivelse,  for  at  løfte  Stem- 
ningen, saa  maa  Hjærnecellerne  vel  allerede  være  om  end  i  meget  let 
Grad  forgiftede  og  Sandsynligheden  taler  for,  at  selv  denne  lette  For- 
andring viser  sig  ved  et  Minus  til  daglig.  Selv  jeg  kan  ikke  nægte» 
at  et  enkelt  Glas  Rødvin  kan  smage  ret  godt  til  en  fed  Gaasesteg; 
men  Dorskheden  og  Ubehaget  bagefter  er  et  Minus,  som  langt  over- 
gaar  Smagens  Plus.  Hvorfor  skulde  man  egentlig  forsøge  at  trænere 
sine  Celler  til  Plus,  naar  man  i  Virkeligheden  efter  al  Sandsynlighed 
aldrig  naar  andet  end  Minus  og  det  et  Minus,  som  voxer  med  Afstan- 
dens Kvadrat. 

Med  Hensyn  til  Spørgsmaalet  Smag,  da  maa  det  vel  erindres,  at  det 
jo  ikke  er  Alkoholen,  der  smager  godt.  Kun  den  mest  inkarnerede 
Dranker  finder  at  rent  Sprit  smager.  Selve  Alkoholen  er  jo  ikke 
andet  end  „Toxin"*),  der  dannes  ved  Gærcellernes  Indvirkning  paa 
Sukker  aldeles  uanset  om  Sukkeret  stammer  fra  Vindruer,  Roer  eller 
Tørvejord.  Denne  Toxin  er  aldeles  analog  med  lignende  Toxiner,  der 
dannes  af  Difteritisbacilleme,  Tyfusbacilleme  osv.  Det  er  simpelthen 
Bakteriestofskifteprodukter,  som  er  giftige  for  alle  levende  Væsener 
endog  for  selve  Fabrikanterne.  Naar  en  Difteritis  eller  Tyfus  kommer 
sig,  saa  er  det  fordi,  der  i  Blodet  er  dannet  saa  megen  Toxin,  at  Ba- 


*)  Et  latinsk  Udtryk  for  visse  organiske  Gifte. 

cillerne  ikke  kunne  trives  længere,  og  naar  Gæringen  hører  op,  saa  er 
det  fordi,  der  er  dannet  saa  megen  Gærcelletoxin  o:  Alkohol,  at  Gær- 
cellerne ikke  kunne  trives  længere.  Det  er  underligt  at  tænke  sig,  at 
Mennesket  nu  absolut  vil  sluge  den  Gift,  som  Gærcellerne  ikke  kunne 
taale  og  som  intet  andet  levende  Væsen  under  Solen  vil  nyde.  Vin- 
druer er  selvfølgelig  en  herlig  og  velsmagende  Spise,  men  hvorfor  ikke 
nyde  dem  friske?  Hvorfor  trampe  dem  itu  og  lade  dem  ligge  i  Maa- 
neder  for  at  gjennemgaa  den  Sygdom,  som  vi  kalde  Gæring.  Vinens 
Velsmag*)  beror  jo  dog  kun  paa  de  sidste  Rester  af  Druesaft,  som 
Gærcellerne  har  levnet  til  os.  Resten  er  omdannet  til  en  Gift,  som  vi 
maa  tage  med  i  Købet.  Sandt  nok,  vi  kan  her  i  Norden  lettere  faa 
Vin  end  friske  Druer.  Men  hvis  vi  sagde  til  Franskmænd  og  Spaniere : 
Vi  vil  ikke  have  den  giftige  Druesaft,  I  sender  os,  saa  kan  vi  være 
ganske  sikre  paa,  at  de  nok  skulde  finde  paa  at  sende  os  ugæret 
Druesaft**) 

Med  Hensyn  til  Smagen,  da  ødelægger  Alkoholen  i  Virkeligheden 
ogsaa  denne  Nydelse  for  os.  I  Danmark  er  det  som  bekendt  kun 
Kvinder  og  Børn,  der  kan  lide  søde  Sager.  En  god  dansk  Mand  er 
ikke  „slikmundet''  og  han  lider  heller  ikke  godt  Vælling  og  Grød.  Et 
Glas  Mælk  eller  et  Glas  frisk  Vand,  der  for  os  er  en  Gudedrik, 
bevirker  nærmest  Kvalme  hos  en  gennemsnitlig  dansk  Maadeholds- 
mand.  Bøf  med  Løg,  Salt,  Peber,  Sennop,  Vin  eller  01,  det  er  „Mad 
for  Mons".  Hvorfor?  Fordi  de  fineste  Smagsnerver  ere  ødelagte  af 
Alkohol  og  Tobak.  Appetitten  kan  ikke  vækkes  og  Mavesaften  ikke 
udskilles  uden  ved  krasse  Midler.  Vin  og  Ølmanden  nyder  ikke  sin 
daglige  Mad,  derfor  trænger  han  til  Festmiddage.  Vi  andre,  vi  holder 
Festmiddag  hver  Dag.     Hvem  af  os  har  den  største  Nydelse? 

Jeg  har  hørt  adskillige  Afholdsmænd  indkassere  Beundring  hos 
maadeholdne  Medmennesker  ved  at  sige:  Ja  et  Glas  eller  to  er  ganske 
vist  en  Nydelse,  men  jeg  ofrer  denne  Nydelse  af  Hensyn  til  mine 
svagere  Medmennesker".  Jeg  tror,  at  slige  Folk  er  daarlige  Afholds- 
prædikanter  og  jeg  tror,  at  Udtalelsen  beror  paa  et  Fejlsyn,  paa  at 
vedkommendes  Hjæmeceller  endnu  ikke  er  ganske  normale. 

Mig  bekjendt  er  der  intet  Stof  paa  Jorden,  der  i  den  Grad  ned- 
sætter den  højeste  Livsnydelse,  den  sunde,  ubevidste,  barnlige  Livs- 
glæde, som  det  narkotiske  Giftstof  Æthylalkohol. 


^)  Hvis  vi  da  er  saa  heldige  at  faa  ægte  Vin,  hvad  jo  er  meget  sjældent. 

*)  Saadan  alkoholfri  Vin  kan  allerede  nu  godt  faas.  Noget  smager  flovt,  men  andet 
kan  smage  fortrinligt.  Men  man  maa  her  passe  ikke  at  blive  narret.  Snedige 
Fabrfkanter  sætte  „alkoholfri**  Etikette  udenpaa  alkoholholdige  Vine  for  at  narre 
Produktet  i  Afholdsfolk!  løvrigt  vil  jeg  slet  ikke  anbefale  Publikum  disse  Surro- 
gater.    Det  er  jo  ren  Luxus  og  det  er  dumt  at  forvænne  sig. 

Et  Par  muntre  Skuespil,  der  fulgte  efter  „Væverne",  „Professor  Cramp- 
ton",  1891,  og  „Bæverskindspelsen,  en  Tyvekomedie**,  1892,  var  lige  ved 
at  forsone  Hauptmann  med  Godtfolk.  Ganske  vist  er  navnlig  det  sidste 
ingenlunde  harmløst;  den  preussiske  Junker-Dommer  v.  Wehrhahn,,  der 
er  Stykkets  Helt,  er  i  sin  grænseløse  Umulighed  skildret  med  det  ly- 
stigste Komediehuitiør;  hans  dumstolte,  standsbevidste  Embedsmandighed, 
der  er  forbundet  med  den  oprigtigste  Bravhed,  belyses  for  Publikum  ved 
det  Forhør  han  leder  i  Anledning  af  en  stjaalet  Bæverskindspels.  Men 
foruden  sin  Helt  har  Stykket  en  Heltinde,  Madam  Wolf,  en  profes- 
sionel Tyvequind  der  paa  det  ubarmhjertigste  lader  Hr.  v.  Wehrhahn 
holde  Lyset.  Ligesom  Helten  ved  sin  Bravhed,  sin  „gode  Vilje**  halv- 
vejs forsoner  os  med  sin  ubegrænsede  Dumhed  og  Indbildskhed,  saa- 
ledes  er  Heltinden  skildret  med  en  vis  sympatetisk  Forstaaelse.  En 
Tyvequind  er  hun,  udspekuleret  og  underfundig;  men  ellers  i  Besid- 
delse af  de  allersomborgerligste  og  ærværdigste  Egenskaber;  netop 
de  Egenskaber  der  fra  Arilds  Tid  har  været  anset  for  at  være  Sam- 
fundslivets Grundpiller.  Hun  er  passende  religiøs,  en  kærlig  Moder, 
opofrende  Hustru,  et  Familiemenneske  med  sociale  Ambitioner.  Hendes 
to  Døtre  har  de  fineste  Navne  hendes  Hjerne  har  kunnet  udspekulere, 
de  hedder  Adelheid  og  Leontine,  og  de  vænnes  fra  Barnsben  af  til  at 
føre  sig  i  den  fornemme  Fremtidsverden  deres  Moder  drømmer  om 
for  dem;  de  siger  Papa  og  Mama  og  kysser  Godnat  og  Godmorgen 
paa  den  alleryndigste  Maade.  Og  Mutter  Wolff  arbejder  utrættelig  for 
dem  ved  Nat  og  ved  Dag;  hun  ofrer  Søvn  og  Hvile  for  at  erhverve 
til  dem.  Bæverskindspelsen  er  et  af  hendes  gode  Kup.  Paa  en  Maade 
er  dette  Skuespil  et  af  de  mest  umoralske,  Hauptmann  har  skrevet; 
det  gør  de  vedtagne  moralske  Værdier  flydende  —  saaledes  som  en- 
hver indtrængende  Menneskeforstaaelse  gør  det.  Vi  forsones  efter- 
haanden  med  Madam  Wolffs  Tyveri  og  finder,  at  det  egentlig  er  rart 
hun  ikke  bliver  opdaget  og  straffet.  Og  dette  Resultat  opnaar  Dig- 
teren uden  Anvendelse  af  sentimentale  Effektmidler,  ene  og  alene  ved 
at  skildre  os  den  stræbsomme,  opofrende  og  listige  Kvinde  indenfra, 
ved  at  meddele  Tilskuerne  hendes  egen  Synsmaade  og  moralske  Vur- 
dering. Til  Trods  for  at  „Bæverskindspelsen**  saaledes  egentlig  er  et 
revolutionært  Skuespil,  har  det,  netop  ved  den  lystige  Humor  der 
bærer  det,  kunnet  glæde  sig  ved  en  jævn  moderat  Medgang.  „Væ- 
verne**s  ubønhørlige  Digter  som  godmodig-overlegen  Humorist  var  jo 
i  hvert  Fald  et  Fænomen  af  forsonende  Art.  Og  Glæden  over  én 
Synder  der  omvender  sig  er  større  end  over  de  99  der  ikke  har  Om- 
vendelse behov. 

Men  Glæden  varede  ikke  længe.  1894  bragte  et  af  de  mærkeligste 
dramatiske  Kunstværker  der  kendes  i  det  moderne  Theaters  Historie. 

„Lille  Hanne"  eller  „Lille  Hannes  Himmelfart,  et  Drømmedigt  i  to 
Dele"  hedder  det,  og  det  fremstiller  Døden  —  Døden,  ikke  som  Be- 
greb, men  som  det  at  dø.  Det  er  et  Digt  om  Livets  bundløse  Jammer 
og  Himmerigsdrømmenes  gyldne  Herlighed,  lige  sindrigt  og  dristigt  i 
Emne  og  i  Form. 

Vi  befinder  os  i  et  Fattighus  —  det  er  atter  et  Sted  i  Schlesien, 
atter  et  Hjemstavnsbillede.  Det  er  en  sludfuld  Decemberaften.  Udenfor 
sner  og  blæser  det;  Vindstødene  faar  den  gamle  Rønne  til  at  ryste,  og 
Tøsneen  slaar  mod  Ruderne  og  pibler  ind  igennem  Revner  og  daarligt 
tilstoppede  Huller.  En  højbenet  Kakkelovn,  et  vaklende  Bord,  en 
Bænk  og  to  Sengesteder  er  Stuens  eneste  Bohave.  Gamle  Mutter 
Tulpe  sidder  og  synger  en  Salme,  da  Døren  lukkes  op  og  en  yngre 
Kvinde,  Hedevig,  der  ogsaa  er  Fattiglem  og  af  en  ret  tvivlsom  Moral, 
kommer  ind  med  sin  Bylt  —  Dagens  Bytte,  tigget  eller  stjaalet  — 
under  Armen.  Medens  de  to  nu  strax  kommer  i  Skænderi  om  hin- 
andens Hæderlighed,  kommer  et  Par  mandlige  Fattiglemmer  ind,  dri- 
vende af  Tøsne  og  rystende  af  Kulde,  og  der  udspinder  sig  en  yderst 
livlig  Scene  mellem  de  fire  Mennesker;  de  fortæller  hinanden  deres 
Oplevelser,  ler,  skændes  ...  da  pludselig  Døren  flyver  op  og  et 
Vindstød  fylder  Stuen  med  sin  klamme  Kulde;  men  i  Døraabningen 
kommer  en  Mand  tilsyne  med  et  tæt  indpakket  Barn  paa  Armen. 
Manden  er  Skolelærer  Gottwald  og  Barnet  Hanne  Mattern.  Hanne  er 
i  Fortvivlelse  og  Rædsel  for  sin  Fader,  den  fordrukne  og  brutale 
Murersvend  der  truer  hende  til  at  tigge  hver  Dag  og  prygler  hende 
hvis  hun  ikke  bringer  Penge  nok  hjem,  sprunget  i  Gadekæret  for  at 
drukne  sig,  men  er  i  yderste  Øjeblik  blevet  reddet.  Forpint,  forslaaet, 
forsultet  som  hun  er,  er  hendes  Livskraft  nu,  efter  dette  sidste,  brudt. 
Den  usle  Fattighusseng  bliver  hendes  Dødsleje ;  et  Par  Timers  Tid 
kæmper  hun  med  Døden,  snart  i  Feberfantasier,  snart  sovende,  snart 
vaagen.  Alle  disse  Feberfontasier  og  alle  hendes  Drømme  hører  og  ser 
vi.  Hver  Gang  hun  begynder  at  fantasere,  fyldes  Rummet  om  hende 
af  et  ejendommeligt,  mystisk  Lys,  snart  svagere,  snart  stærkere,  og  de 
Skikkelser  hendes  stakkels  Fantasi  tumler  med  stiger  frem  for  os.  Vi 
ser  den  raa,  fordrukne  Fader  sætte  sig  paa  Sengestokken  og  true  og 
udskælde  det  arme  Barn  —  som  vi  hører  stønne  og  klage  i  Søvne, 
indtil  hun  bliver  helt  vaagen  af  Forfærdelse  og  —  samtidig  med  at 
Synet  forvinder  —  kryber  ud  af  Sengen  og  prøver  paa  at  naa  hen  til 
Døren  for  at  flygte  bort.  Hun  synker  sammen  og  falder  i  Afmagt. 
Diakonissen  bringer  hende  til  Sengs,  og  alle  Fattiglemmerne  pusler 
interesserede  om  hende.  Nu  ligger  hun  og  halvsover;  snart  hører 
man  hende  bede :  Ak  kære  Herre  Jesus,  rare  lille  Jesus,  tag  mig  til 
Dig  .  .  .  Diakonissen  synger  en  af  hendes  Mors  Sange  for  hende  — 
og  Hanne  drømmer  om  sin  lille  Mor,  der  er  i  Paradis.    Atter  ser  og 

hører  vi  Drømmens  Indhold.  En  fattig,  udmagret,  forgræmmet 
Kvindeskikkelse  viser  sig  og  taler  med  Hanne,  synger  for  hende,  giver 
hende  Blomster.  Engle  viser  sig  og  synger  dæmpet  ...  Og  atter, 
med  ét,  ser  vi  Diakonissen  sidde  ved  Barnets  Seng,  og  Hanne  slaar 
Øjnene  op  .  .  .  Synet  er  endnu  ikke  ude  af  hendes  Bevidsthed,  hun 
maa  underholde  Diakonissen  om  hvad  hun  har  set  og  hørt,  og  Blom- 
sterne maa  Søster  Martha  endelig  lugte  til,  Blomster  fra  Paradisets 
Enge  .  .  .  Snart  falder  hun  udmattet  hen  igen,  farer  saa  op  i  Rædsel 
...  vi  ser  Døden  —  ikke  Knokkelmanden  med  Leen,  men  en  kraftig, 
vinget  Skikkelse  med  et  stort  Sværd  i  Haanden  —  lille  Hanne  har 
hørt  eller  læst  noget  om  Keruber.  Forestillingen  om  Døden  forfærder 
et  Øjeblik  Barnet  .  .  .  Diakonissen  beroliger  hende,  men  skjuler  ikke 
for  hende  at  hun  snart  maa  dø.  Hanne  falder  atter  hen,  og  nu 
afløser  det  ene  Syn  det  andet.  Med  dyb  Forstaaelse  af  hvad  et  saa- 
dant  Fattigbams  Fantasi  er  fyldt  med  —  dets  Erfaringer  fra  det  virke- 
lige Liv,  dets  Katekismus-  og  Salmelæsning,  Religionsundervisning, 
Æventyr  osv.  lader  Digteren  Hanne  drømme  og  fantasere,  og  Drømme- 
skikkelserne  viser  sig  for  os,  stadigt  skiftende.  Der  er  den  Herre 
Jesus,  der  viser  sig  i  Lærer  Gotwalds  Skikkelse,  eller  snarere  om- 
vendt .  .  .  lille  Hanne  er  nemlig  barnlig  forelsket  i  sin  Lærer,  og  hans 
og  Jesu  Skikkelser  flyder  sammen.  Hun  ser  sin  egen  Ligbegængelse, 
hører  Gottwald  og  Skolebørnene  synge  Ligsalmen ;  hun  selv  ligger,  fin 
og  pyntet,  i  en  Glaskiste,  og  Skolebørnene  kommer  frem,  én  efter  én, 
for  at  bede  hende  om  ikke  at  sige  til  den  kære  Herre  Gud,  at  de  har 
været  onde,  drillet  hende.  Ogsaa  Faderen  viser  sig  igen.  Han  er 
fuld,  han  truer,  bander  .  .  .  men  hører  saa  en  truende  Hvisken  om- 
kring sig:  Morder!  Morder!  Han  raser,  truer,  forfærdes  ...  saa 
læ^er  en  Fremmed  blidt  en  Haand  paa  hans  Arm.  Det  er  Jesus. 
Mureren  er  stejl  og  brøsig.  Jesus  taler  mildt,  indtrængende,  bebrej- 
dende. Dit  Barn  er  sygt  ...  Dit  Barn  er  død  ...  og  Mureren  ser 
lille  Hanne  ligge  i  Glaskisten  i  de  prægtige  Klæder,  med  Blomster  i 
Hænderne.  Atter  lyder  den  truende  Hvisken:  Morder,  Morder  .  .  . 
blaalige  Lynglimt  og  fjern  Torden  høres,  og  nu  knækker  Skikkelsen 
sammen.  Det  vi  har  set  er,  hvorledes  lille  Hanne  drømmer  om  Fa- 
derens Tanker.  Det  er  lidt  svært  at  holde  den  Tanke  fast,  at  det 
ikke  er  Mureren  selv  vi  ser,  men  Datterens  Fantasibillede  af  ham; 
det  er  noget  i  Retning  af  et  kinesisk  Æskesystem;  kun  den  omhy^e- 
ligste  Opførelse  gør  os  det  hele  forstaaeligt  .  .  .  Mod  Slutningen  for- 
mørkes Scenen  lidt  efter  lidt.  Engle  viser  sig  i  Skarer;  de  synger, 
synger  om  Himmerigs  Glæder  og  Himmerigs  Herlighed,  skildrer  den 
saaledes  som  lille  Hanne  har  tænkt  sig  den  —  der  er  noget  af  Æven- 
tyret,  noget  af  Johannes  Aabenbaring.  Men  Sangen  bliver  svagere  og 
svagere»  Engleskikkelserne  dunklere  og  dunklere.  Saa  med  et  bliver 
det  lyst  paa  Scenen  som  ved  Skuespillets  Begyndelse.    Et  dødblegt. 

udmagret  Barn  ligger  i  den  usle  Fattighusseng.  Doktoren  bøjer  sig 
over  det,  rejser  sig  op  .  .  død.     Lille  Hanne  er  død. 

Dette  Skuespil,  denne  Drømmedigtning  i  levende  Billeder,  vakte 
Forargelse  baade  blandt  tidligere  Venner  og  tidligere  Fjender.  De 
sidste  forargedes  over,  at  Digteren  atter  her  fremførte  en  mægtigt  gri- 
bende Kritik  af  Samfundsforhold,  og  over  at  han  nedværdigede  det 
Helligste  ved  paa  Theatret  at  fremstille  Hannes  Syner.  Mange  tidligere 
Venner  forargedes  over  al  denne  Englesang,  over  al  den  Mysticisme 
og  Kirkelighed.  Paa  højeste  Sted  var  der  Planer  fremme  om  at  for- 
byde videre  Opførelse.  Hof-  og  Gamisionspræsten  Emil  Frommel  blev 
sendt  hen  for  at  overvære  en  Opførelse  paa  det  kgl.  Theater  i  Berlin 
for  at  afgive  Betænkning  om  Stykkets  blasfemiske  Karakter.  Men  det 
gik  ham  som  Bileam.  Han  blev  grebet  af  Stykkets  dybtmenneskelige, 
genialt  formede  Psychologi  og  en  ivrig  Forsvarer  af  det.  Trods  kon- 
servative Raab  om  at  det  var  „Væverne*  om  igen,  Klasseophidselse, 
Umsturz,  blev  Stykket  holdt  paa  Repertoiret. 

Utvivlsomt  har  hverken  radikale  eller  konservative  Ret.  I  hvert 
Fald  ikke  de  radikale.  Der  er  ingen  Mystik  og  ingen  Kirkelighed  i 
dette  Skuespil,  kun  et  dødssygt  Fattigmandsbams  Fantasier.  Intet 
andet.  Digteren  har  selv  tydelig  nok  udtrykt  dette  lige  ved  Stykkets 
Slutning.  Da  Sangen  hører  op  og  Scenen  oplyses  og  Lægen  siger  at 
Barnet  er  død  —  da  er  der  intet  uden  det  døde  Barn  i  den  fattige 
Seng  i  Lastens  og  Elendighedens  Bolig.  Alt  er  forbi,  ubønhørligt  og 
uigenkaldeligt  forbi. 

Hvad  har  Digteren  villet?  For  det  første  —  det  ligger  jo  lige  for 
—  som  saa  tidt  før  skildre  menneskelig  Lidelse  og  Last;  derom  kan 
der  slet  ikke  være  Tvivl,  at  „Lille  Hanne"  er  en  blodig  Samfunds- 
kritik. Men  han  ved  ogsaa  nu,  at  Lidelsen  og  Lasten  undertiden 
synes  frygteligere  end  de  føles;  hvis  lille  Hanne  ikke  mens  hun 
træt,  syg,  angst  og  forpint  laa  og  droges  med  Døden,  hvis  hun  aldrig 
i  sin  fattige  pinefulde  Tilværelse  havde  kendt  til  andre,  lysere,  trøste- 
fuldere Tanker  end  dem  Lidelser  og  Savn  synes  os  at  maatte  skabe, 
ja  da  var  Livet  og  Døden  en  overmenneskelig  Forbandelse.  At  se 
Livet  fra  den  levendes  —  den  lidendes  —  Synspunkt,  er  ofte  mere  for- 
sonende end  at  se  det  fra  Tilskuerens.  Der  er  dybsindig  Menneske- 
lighed i  dette,  og  „Lille  Hannes  Himmelfart"  er  af  denne  Grund  — 
og  af  alle  mulige  andre  Grunde  —  det  mest  realistiske  af  alle  Haupt- 
manns  Skuespil. 

Hauptmann  havde  jo  som  ung  ofte  grublet  over  Formproblemet  og 
havde  tilsidst  valgt  den  dramatiske  Form  som  det  anskueligste  og  hen- 
sigtsmæssigste Udtryksmiddel  for  et  Tankeindhold.  Hans  første  Skue- 
spil var  allerede  med  Hensyn  til  dramatisk  Teknik  næsten  udadleligt, 
men  bestandigt  tumler  hans  Tanker  med  ny  Planer.  „Væverne"  be- 
tegner Højdepunktet  af  hvad  der  kan  naas  i  paatrængende  Anskuelig- 
hed indenfor  de  gamle  Rammer.     „Lille  Hanne"  er  et  dramatisk  Ex- 

periment  —  der  lykkes.  „Klokken,  der  sank"  er  et  dristigt  Forsøg 
paa  at  udnytte  Metoden  fra  „Lille  Hanne"*  paa  et  langt  vanskeligere 
Emne.  Stykkets  Indhold  har  jeg  allerede  i  Hovedtrækkene  antydet.  I 
Klokkestøberen,  Mester  Henrik,  er  der  noget  af  Tannhauser,  noget  af 
Faust.  Hauptmann  vil  gøre  moderne  Mennesker  forstaaeligt,  hvorledes 
den  Slags  Personligheder  i  Middelalderen  betragter  Verden,  og  hvor- 
ledes de  opfattes  af  deres  Medmennesker.  Digteren  vil  lade  os  se  alt  i 
den  ejendommelige  Livsbelysning  der  hørte  Tiden  til.  Atter  her  virker 
Naturalismens  Grundlov,  at  ethvert  Problem  maa  sees  i  sit  eget 
Milieu.  Digterværker  fra  Middelalderen,  rudimentære  Folkeskikke, 
Æventyr  og  Sagn  i  Mængde  bærer  Vidnesbyrd  lige  til  vore  Dage  om 
at  Middelalderens  Mennesker  har  set  helt  andre  Ting  i  Verden  og 
bagved  Fænomenerne  end  vi  ser,  og  at  deres  Syn  paa  og  Vurdering 
af  Ting  og  Mennesker  som  Følge  deraf  har  været  bestemt  af  andre 
Faktorer  end  dem  der  bestemmer  vor  Opfattelse.  Den  hedenske 
Naturmystik  der,  om  man  saa  tør  sige,  igennem  den  kristne  Daab  er 
blevet  —  ikke  udryddet  —  men  gennemtrængt  af  Syndsbevidsthed, 
havde  en  vældig  Magt  over  Menneskenes  Sind  og  Tanker.  Det  er 
den  der  for  en  væsentlig  Del  skaber  „Livsbelysningen"  for  meget  af 
Middelalderens  Tanker  og  Handlinger,  den  det  gælder  at  være  fortrolig 
med,  saa  vidt  det  er  muligt,  hvis  man  vil  forstaa  det  der  troes,  tæn- 
kes og  gøres,  forstaa  Tannhauser,  Faust  og  alle  de  andre  fantastiske 
Mythe-  og  Sagnskikkelser  i  den  middelalderlige  Litteratur.  Det  er 
denne  Livsbelysning  Hauptmann  har  villet  give  sandselig  og  plastisk 
Form.  Folketroen  befolker  Naturen  —  Skove,  Kilder,  Bække  med 
levende  Væsener;  disse  Væsener  ser  vi,  de  spiller  med  i  Stykket 
fordi  de  spiller  med  i  Menneskenes  Forestillinger.  Den  „forestillede* 
Verden  og  den  „virkelige"  Verden  gaar  i  ét  —  omtrent  paa  samme 
Maade  som  lille  Hannes  Syner  og  Drømme  gaar  i  ét  med  hendes 
„virkelige"  Omgivelser.  Naar  hos  Mester  Henrik  de  „hedenske" 
Drifter  er  saa  stærke,  at  de  sprænger  Kirketroens,  Familielivets  og 
den  lovlige  Ordens  Baand,  naar  han  forlader  Hustru  og  Børn,  Me- 
nighed og  Kommune,  saa  forklarer  baade  han  selv  og  hans  Omgivelser 
dette  paa  en  anden  Maade  end  vi.  Digterens  Experiment,  at  give  de 
virkende  Kræfter  sandselig  Form,  er  lagt  an  med  dybsindig  og  lærd 
Forstaaelse;  men  Digterværket  kræver,  for  fuldt  ud  at  forstaas  og 
tilegnes.  Læsningens  Ro,  Eftertanke  og  Fordybelse.  For  Theatrets 
Publikum  er  det  for  vanskeligt,  for  udspekuleret.  Det  gaar  i  Stykker, 
og  tilbage  bliver  i  Tilskuerens  Bevidsthed  nogle  lyriske  Brudstykker 
af  sjælden  Skønhed,  nogle  løsrevne  og  dybsindige  Enetaler  og  Sam- 
taler, et  Natursceneri  og  en  Stemningsbaggrund,  der  er  nok  til  at 
fængsle  endogsaa  et  udsøgt  Theaterpublikum,  men  som,  trods  alt,  ikke 
er  det  Digteren  har  tilstræbt.  Det  tilfældige  i  hvad  Tilskueren  —  og 
Læseren  med  —  faar  fat  i  og  tilegner  sig,  forklarer  de  mange  mod-- 
stridende  og  forvirrede  Fortolkninger,  Skuespillet  har  fremkaldt. 

Det  var  rimeligt  at  omtale  „Klokken,  der  sank"  i  Forbindelse  med 
« Lille  Hannes  Himmelfart*,  fordi  den  i  hvert  af  disse  Stykker  benyt- 
tede, til  den  bærende  Idé  nøje  svarende  dramatiske  Teknik  er  af 
samme  ejendommelige  Art.  Men  imellem  de  to  Dramer  ligger  et 
overmaade  interessant,  rent  historisk  Skuespil  „Florian  Geyer",  et 
Skuespil,  Hauptmann  selv  ansaa  for  et  af  sine  bedste  og  hvis  kranke 
Theaterlykke  i  1896  forstemte  ham  stærkt,  saa  stærkt,  at  en  af  hans 
nærmeste  Venner,  Paul  Schlenter,  i  sin  Bog  om  Digteren  hævder,  at 
„Klokken,  der  sank"  maa  forstaas  ud  fra  den  nedtrykte  Stemning 
„Florian  Geyer"s  Nederlag  havde  sat  ham  i. 

„Florian  Geyer*  er  et  historisk  Skuespil,  et  Tidsbillede  fra  Refor- 
mationens og  Bondekrigens  Tid.  Idéen  til  dette  Arbejde  fik  Haupt- 
mann allerede,  mens  han  arbejdede  paa  „Væveme"*,  og  det  er  troligt, 
at  hvis  han  den  Gang  havde  udarbejdet  det,  var  det  blevet  noget  for- 
skelligt fra  hvad  det  nu  er.  Det  tør  nemlig  betragtes  som  givet,  at 
det  der  oprindelig  greb  ham  ved  Emnet  var  det  samme  som  ved 
„Væverne",  de  forkuedes  og  nødlidendes  Kamp  mod  Undertrykkelsen, 
det  sociale  Spørgsmaal  i  dets  elementæreste  Form.  Blandt  alle  de 
historiske  og  socialpolitiske  Arbejder  han  gennemgik  da  han  syslede 
med  „Væverne"  fik  han  ogsaa  fat  i  et  Værk  om  den  store  tyske 
Bondekrig  af  en  schwabisk  Præst  der  ogsaa  hed  Zimmermann 
{Allgemeine  Geschichte  des  groszen  Bauernkriegs  1 — ;3,  1841),  høj- 
stemt, deklamatorisk  og  uvidenskabeligt,  men  baaret  af  en  gennemliberal 
Aand.  Til  Karakteristik  af  Værket  kan  anføres,  at  i  1891  besørgede 
den  socialdemokratiske  Rigsdagsmand  Wilhelm  Bios  en  ny  kritisk 
gennemrettet,  billig,  illustreret  Udgave  af  det,  som  har  faaet  en  Del 
Udbredelse  i  Arbejderkrese.  Paa  samme  Maade  som  den  trohjertede, 
liberale  Præsts  Skildring  er  blevet  rettet  og  ændret  paa  Grundli^  af 
hvad  den  moderne  videnskabelige  Forskning  har  bragt  for  Lyset,  er 
sikkert  ogsaa  Hauptmanns  Idé  i  de  mellemliggende  Aar  blevet  modnere 
og  dybere.  I  „Florian  Geyer",  som  vi  kender  det,  er  der  intet 
deklamatorisk,  slet  intet,  og  ikke  Gran  af  Sentimentalitet.  En  robust 
historisk  Realisme  gør  Tidsalderen  levende  for  os  med  dens  haardføre 
og  haardhændede  Handlen,  Talen,  Tænken  og  Følen.  Albrecht  Dtirers 
Træsnit  er  den  Dag  i  Dag  et  ypperligt  Hjælpemiddel  til  at  forstaa  Re- 
formationstidens  Menigmænds  Aandsliv,  og  hans  Malerier  til  at  forstaa 
Tidens  Godtfolks.  Hauptmanns  Skuespil  er  i  nær  Slægt  med  Dtirers 
Kunst,  saa  nært  som  det  er  muligt  med  en  Tidsafstand  af  3 — 4  Aar- 
hundreder.  Som  Tidsbillede  er  „Florian  Geyer"  ganske  sikkert  et 
Mesterværk  —  Sprog,  Ordskifte,  Sceneri,  alt  er  paalideligt.  Rygter. 
Fortællinger,  Skældsord,  Eder,  Trusler  og  Haandgribeligheder  giver  en 
Tidskolorit,  der  gør  Reformationens  Fysiognomi  forstaaelig  og  dens  Ord- 
fører til  det  lavstammede  jordbundne  Samtidsmenneske  han  var, 
og  ikke  til  det  himmelsindede  Overmenneske  han  gælder  for.  Luther 
selv  optræder  ikke  i  Stykket,    men   hans  Aand  og  Tankegang,   hans 

moderate  Bondeforskrækkelse  og  Øvrighedsdyrkelse  mærkes  ofte, 
enten  det  er  den  radikale  Karlstadt  der  udlader  sin  Bitterhed  imod 
ham,  eller  Overløberen  Wilhelm  v.  Grumbach  der  paaberaaber  sig  hans 
Holdning  som  Mønster.  Der  er  et  helt  Galleri  —  af  Prælater  og 
Herrer,  af  Borgere,  Bønder  og  Vagabonder,  alle  samtidsmæssige  og 
levende  —  og  saa  er  der  Florian  Geyer,  den  adelbaame  Bondehøv- 
ding der  efterhaanden  som  Handlingen  skrider  frem  træder  stadig  mere 
i  Forgrunden,  efterhaanden,  i  Dramaet  som  i  Livet,  bliver  mere  og 
mere  ensom,  efterhaanden  nemlig  som  Overløberi  og  Nederlag  i  ulige 
Kamp  udtynder  Kresen  omkring  ham,  efterhaanden  som  lavt,  kortsynet, 
egenkærligt  Sindelag  træder  stærkere  frem  hos  hans  Omgivelser.  Til- 
sidst  ejer  han  kun  én  Ven,  en  Mand  der  er  baade  klogere  og  bedre 
end  han  selv,  Humanisten  Rektor  Besenmeyer,  hvis  urokkelige  Sagt- 
modighed er  Frugten  af  et  langt  Livs  Menneskestudium.  Humanistens 
skønne  Skikkelse  forsoner  os  med  Historiens  haarde  Sandhed,  at 
Florian  Geyer  og  hans  Bønder  blev  ynkelig  slagtede  af  en  Bunke 
Samfundsbevarere  —  Katoliker  og  Protestanter,  Prælater  og  Fyrster, 
Overløbere  og  oprigtigt  bekymrede  —  alle  under  Luthers  Velsignelse. 
Rektor  Besenmeyer,  der  er  lige  saa  klog  som  Erasmus,  ædlere  og 
frygtløsere  end  Melanchton,  staar  der  som  Vidnesbyrd  om  at  det 
grund  menneskelige  dog  overalt  skyder  friske  Skud  op  igennem  Re- 
ligionshadets  og  Klassekampens  Ukrudt. 

„Florian  Geyer*  kunde  for  Tyskerne  være  et  Nationaldrama,  storf 
og  sandt  som  det  er.  Men  det  er  for  vanskeligt.  „Gotz"  er  bekvem- 
mere, baade  i  Form  og  Tankegang.  Det  er  troligt  at  „Florian  Geyer** 
paa  Theatret  virker  for  uroligt,  for  proppet.  Læseren  har  bedre  Tid 
og  mere  Ro.  Han  kan  glæde  sig  over  den  mægtige  og  beherskede, 
kundskabsmættede  Fantasi,  og  hvis  han  er  dansk,  kan  han  finde  det 
bedrøveligt  og  latterligt  at  „  Gøngehøvdingen  "*  er  det  danske  National- 
drama. Ogsaa  vi  har  en  stormfuld  Reformationstid,  maaske  nok  saa 
skæbnesvanger,  maaske  lige  saa  rig  paa  ejendommelige  Personligheder 
som  den  tyske. 

Hauptmann  har  ikke  siden  forsøgt  sig  i  det  historiske  Skuespil. 
Efter  „Klokken"  har  han  forfattet  en  Række  Arbejder  der,  betragtede 
som  Led  i  hans  hele  Produktion,  synes  mindre  betydelige.  Med  sit 
allersidste  Skuespil  „Rose  Bernd"  er  han  derimod  vendt  tilbage  til  sin 
Ungdoms  Problemdigtning,  til  det  sociale  Drama. 

Der  er  Kritikere,  der  har  anket  over,  at  Hauptmann  ikke  er 
„tankerig"  nok;  man  indrømmer  ham  Iagttagelsesevne  og  Naturtroskab, 
men  hans  Livssyn  er  ikke  omfattende  nok.  Georg  Brandes,  der  alle- 
rede 1891  slog  til  Lyd  for  Digterens  første  Arbejder,  synes  at  dele 
denne  Anskuelse.  Det  er  dog  muligt  at  hans  Mening  er  blevet  ændret 
efterhaanden  som  det  ene  Drama  er  fulgt  efter  det  andet.  Læser 
man  hele  Rækken  igennem  kommer  man,  nødvendigt  og  selvfølgeligt, 
til   at   erkende,    at  man  har  stiftet  Bekendtskab    med  et  ualmindelig 

omfattende  Livssyn,  en  ualmindelig  Forstaaelse  af  Livets  Mangfoldighed, 
en  overlegen  Evne  til  at  se  Livets  Foreteelser  og  Livets  store  Spørgs- 
maal  fra  de  forskelligste  Synspunkter.  Og  er  dette  ikke  nok,  kræver 
man  Digterens  eget  personlige  Livssyn  præsenteret  paa  en  Bakke  til 
bekvem  Beskuelse,  saa  er  der  —  navnlig  i  „Klokken"  —  endda  nok 
til  at  tilfredsstille  Litteraturens  Grovædere.  Men  forøvrigt  vil  Haupt- 
mann  selv  afvise  hele  denne  Betragtning  som  sig  ganske  uvedkom- 
mende. Og  „Rose  Bernd"  er  et  godt  Eksempel  paa,  hvad  han  mener 
en  moderne  Skuespildigter  skal  stræbe  efter. 

Det  er  atter  en  Nutidstragedie  i  et  Fjerdestandsmilieu  —  om  en 
Husmandsdatter  der  bliver  forført.  Vi  bevæger  os  hele  Tiden  i  de 
Omgivelser  hvori  Rose  hører  hjemme;  vi  ser  og  hører  kun  Husmænd, 
Landarbejdere,  Tjenestepiger  og  saa  Roses  Forfører  der  socialt  staar 
noget  højere,  men  dog  lever  sit  Liv  helt  i  disse  Omgivelser.  Intet 
siges,  der  rækker  ud  over  disse  Menneskers  intellektuelle  og  moralske 
Horisont.  Og  Hauptmann  vil  hævde,  at  kun  naar  dette  iagttages,  bliver 
Skuespillet  i  dybeste  Forstand  sandt.  Roses  Følelse  af  sin  Ulykke  er 
bestemt  af  den  moralske  Atmosfære  hun  lever  i,  har  levet  i  og  skal 
leve  i.  Er  Digtet  vederhæftigt  og  sanddru,  vil  det  virke  i  et  hvilket 
som  helst  Milieu,  hvor  det  grundmenneskelige  kommer  til  sin  Ret, 
ligegyldigt  hvilken  ydre  Form  det  fremtræder  i. 

Rose  er  en  Kæmepige,  sund,  arbejdsom  og  kærlig.  Hun  hænger 
i  tidlig  og  silde  for  at  hygge  om  og  lette  Livet  for  sin  gamle  Far  og 
sine  moderløse  Søstre.  Hun  er  blevet  22  Aar  gammel,  og  alle  synes 
hendes  Liv  er  gaaet  hen  som  en  Idyl;  hendes  Livsglæde  og  Hjælp- 
somhed maa  love  hende  en  god  Fremtid.  Ingen  tænker  paa  hvilke 
Længsler  og  Savn,  hvilke  Drifter  og  Fantasier  der  hærger  hende  i  de 
ensomme  Timer.  Og  ingen  tænker  paa  heller  hvor  mange  der  er  ude 
efter  hende.  Hun  kan  ikke  gaa  i  Fred  for  de  unge  Karle.  Selv  om 
hun  ringeagter  dem  og  har  let  nok  ved  at  vise  dem  bort,  er  dog  denne 
bestandige  Kamp  mod  Attraaen,  mod  Brunsten,  demoraliserende  fordi 
den  beskæftiger  hendes  Tanker.  Derfor  folder  hun  da  Fristelsen 
kommer  fra  den  eneste  hun  beundrer,  den  raske,  flotte,  sportsudhalede 
Jæger  og  Junker,  Flamm,  en  godmodig,  larmende,  fersk  Forvaltertype 
med  en  god  Portion  egoistisk  Letsindighed.  Men  Rose  er  forlovet 
med  en  anden,  med  August  Keil,  en  Mand,  hvem  hans  Omgivelser 
vilde  karakterisere  som  et  missionsk  Hængehoved  med  en  daarlig 
Mave.  Han  er  dem  lidet  sympatisk.  Han  drikker  aldrig  Brændevin, 
er  aldrig  overgiven,  bander  ikke;  han  er  gusten  og  svagelig;  men  han 
er  dygtig,  af  en  urokkelig  sagtmodig  Seighed.  Rose  er  vel  ikke  for- 
elsket i  ham,  men  hun  har  megen  Godhed  for  ham.  Hun  højagter 
ham  fordi  han  er  dygtigere  end  alle  de  Vindbeutler  der  omsværmer 
hende,  og  hun  har  Tillid  til  ham.  Med  Rette,  thi  hans  Kærlighed  til 
hende  er  næsten  overmenneskelig  opofrende.  Og  Roses  Far,  hvem 
han  har  hjulpet,   er  ivrig  for  at  faa  ham  til  Svigersøn.     De  er  begge 

„vakte"  —  Hauptmann  synes  at  lægge  nogen  Vægt  paa  at  fremhæve, 
at  den  missionske  Vækkelse  betyder  et  Plus  i  Menneskelighed  i  dette 
Milieu,   hvor  Snapseflasken  er  den  eneste  aandelige  Bevægelsesfaktor 

—  og  derfor  jevnlig  Genstand  for  de  andres  Drillerier.  Roses  Higen 
efter  at  finde  Ro  og  Tilfredshed  i  sin  Beslutning  om  at  ægte  August 
modarbejdes  bestandig  af  de  andre  Karles  Spot  over  hans  Ydre  og 
Væsen,  og  da  ogsaa  Flamm  benytter  dette  Middel,  bukker  hun  under. 
Men  hun  er  ikke  sin  Brøde  voxen.  Hendes  Kærlighed  til  Fader  og 
Søskende,  hendes  Hengivenhed  og  Agtelse  for  August  gør  hendes 
skyldtunge  Hjerte  dobbelt  tungt.  En  uafladelig  Angst  for  det  Øjeblik 
da  alt  maa  røbes  piner  hende.  En  af  de  Karle  der  sværmer  om 
hende  ymter  om  at  han  ved  Besked  og  truer  med  at  sige  hvad  han 
ved,  hvis  hun  ikke  er  ham  til  Villie.  Hun  viser  ham  vel  bort,  men 
Angsten  for  hans  Trusler  bringer  hende  til  en  Aften  at  snige  sig  hen 
til  ham  for  at  bønfalde  ham  om  at  tie.  Han  laaser  Døren  i  sin  Stue 
og  voldtager  hende.  Bagefter  fortæller  han  hendes  Brudgom,  at  hun 
er  en  Allemandspige.  August  stævner  ham  for  Retten  som  Bagvasker. 
Rose  sværger  at  hun  er  uskyldig.  Angsten  og  Skammen  fører  hende 
saaledes  fra  det  ene  Fejltrin  til  det  andet  —  gør  hende  til  Menederske 

—  og  alt  til  ingen  Nytte.  Den  sidste  voldsomme  Sindsbevægelse  frem- 
kalder Fødslen  —  paa  Tilbagevejen  fra  Forhøret.  Hun  føder  i  Dølgs- 
maal  og  myrder  sit  Barn.  Da  hun  dødtræt  og  dødelig  forpint  kommer 
hjem  til  Fader  og  Brudgom,  knækker  hun  sammen.  Nu  er  det  fuld- 
bragt.    Nu  er  hun  moden  til  Tugthuset. 

Med  „Rose  Bernd *"  er  Hauptmann  som  sagt  vendt  tilbage  til  den 
sociale  Problemdigtning  der  skabte  hans  Ry.  Mange  havde  frygtet,  at 
der  var  gaaet  Kunstner  i  ham  efter  „Klokken"*.  Mange  syntes,- det 
var  noget  Nusleri  han  syslede  med  —  („Schluck  og  Jau",  „Den  røde 
Hane",  „Michael  Kramer")  —  eller  var  bange  for  at  han  skulde  være 
falden  hen  til  den  traditionelle  Deklamationstragedie  (med  „Den  arme 
Henrik"),  at  han,  efter  at  have  været  Stifinder  ind  i  nye,  vanskeligt 
fremkommelige  Egne,  i  Forsagthed  over  at  tilsidst  ingen  vilde  følge 
ham  længer,  var  vendt  tilbage  til  den  brede  banede  klassiske  Kongevej 
hvor  der  er  nok  der  slaar  Følge,  men  hvor  Fodtrinene  intet  Spor 
sætter.  Skønt  „Rose  Bernd"  ikke  er  et  dristigt  Experiment,  et  dra- 
matisk Vovestykke  som  „Væverne"  eller  „Lille  Hanne"  var  det,  har 
det  ved  sit  Emne  beroliget  og  forsonet  de  bekymrede. 

1  det  moderne  Tyskland,  der  er  saa  rigt 
paa  sensationelle  Begivenheder,  har  der  i 
Aar  selv  i  „den  stille  Tid"  ikke  manglet 
Samtaleslof.  Pressen  har  allerede  Itenge 
beskæftiget  sig  med  Kejseiindens  Over- 
hoflnester,  Friherre  v.  Mirbach,  og  det 
er  endnu  ikke  til  at  se  Enden  paa  disse 
Fortiandl  Inger. 

Den  hllerede  „Pommern bank",  ved  hvis 
Krak  mange  Sparere  har  lidt  store  Tab, 
og  hvis  Direkterer,  Romeick  og  Schultz, 
er  blevet  dømt  for  uredelig  Forretnings- 
rørelse,  havde  for  en  sior  Del  opnaaet 
Publikums   Tillid   derved,  at   den    kunde 


sætning  til  Fremgangsmaaden  i  andre 
Sager,  —  ikke  har  prøvet  paa  at  opklare. 
Det  blev  derefter  bekendt,  at  mange 
andre  aF  de  lali^ge  Pengebeløb,  der  var 
strømmet  ind  til  Hr.  v.  IW.,  var  tilvejebragt 
ved  lignende  Midler.  Det  blev  ogsaa  op- 
lyst, at  han  havde  titstillet  Provinsernes 
Overpnesidenter  en  Skrivelse,  hvori  de 
blev  opfordret  til  et  ^mme  Indsamlinger 
til  en  Gave  til  Kejserparrets  forestaaende 
Sølvbryllup.  Pengene  skat  ijene  til  Ud- 
smykning af  en  Berlinerkirke,  som  Kejser- 
parret interesserer  sig  særlig  for.  Hr.  v.  M. 
havde  i  sin  Skrivelse   bemærket. 


smykke  sig  med  Titten  „Hendes  Majestæt 
Keiserindens  Hofbank".  Ved  Retsforhand- 
lingerne blev  det  fastslaaet,  at  Direktørerne 
havde  betalt  Hr.  v.  Mirbach  betydelige  Be- 
løb til  Kirkebygning.  Alligevel  blev  v.  M. 
ikke  stævnet  For  Retten  som  Vidne.  Han 
mødte  forst  „frivillig",  da  Pressen  hæftig 
havde  fbrlangt  en  Forklaring  af  ham.  Han 
maatte  tilstaa,  at  han  havde  modtaget  Penge 
af  Direktørerne,  og  han  kunde  til  sin  Und- 
skyldning kun  ft^mføre,  at  Tildelelsen  af 
Titlen  „Hofbank"  ikke  udtrykkelig  var 
blevet  stillet  som  Betingelse  for  Penge- 
ydelsen. Han  har  kvitteret  for  700,000 
Mk.,  men  efter  hans  Udsagn  har  han  kun 
modtaget  375,000  Mk.  Hvor  Resten  er 
blevet  af,  er  forblevet  en  Hemmelighed, 
som  Dommerne,    —    I    paafaldende  Mod- 


ønskede  kun  større  Bidrag,  og  Bidrag- 
ydernes Navne  skulde  blive  fbrelagt  Maje- 
stæterne. Da  frisindede  Repræsentanter  i 
Landdagen  rettede  det  Spørgsmaal  til  Re- 
geringen, med  hvilken  Ret  Hr.  v.  M. 
kunde  udsende  en  saadan  Skrivelse  til  Over- 
præsidenterne, fik  de  et  undvigende  Svar, 
der  viste,  at  Regeringen  helst  vilde  være 
Fri  for  at  komme  ind  paa  den  Sag. 

AF  det,  som  indtil  da  forelaa,  kunde 
det  ikke  med  Sikkerhed  sluttes,  at  Hr. 
V.  M.  skaffede  sig  personlig  Fordel  I  Form 
af  Pengeindrægt  ved  sin  Indsamlingsvirk- 
somhed og  sin  Medvirkning  Til  at  skaffe 
Titler.  Men  det  blev  værre.  Et  Leipziger- 
Blad  kunde,  —  stønet  til  Retsforhand- 
linger, —  oplyse,  at  OverhoFmesteren  havde 
lovet   en   ung  Mand,    som    han  var  For- 

mynder  for,  Prinsen  af  Saijn  -  Wittgen- 
stein, at  skaffe  hatn  Optagelse  i  Fyrste- 
adelen  for  hans  Brud,  der  liltiøne  Borger- 
standen. Og  dette  skulde  efter  Bladets 
Paastand    være     Gengæld     for,     at    Hr. 


Sagen  og  under  Paaberaabelse  af  Prinsens 
tnilltære  Stilling  havde  opfordret  ham  til 
at  bilægge  S^en.  Han  havde  derpaa 
underskrevet  en  Erklæring  om,  at  hans 
Formynder    havde   gjort    ham    Regnskab. 


Mlrbach-I^Hki 


(Der  W 


«  jKOb). 


V.  Mirbach  skulde  blive  fri  for  at  aflægge 
det  skyldige  Regnskab  for  den  Maade, 
hvorpaa  han  havde  bestyret  sin  Myndlings 
Penge,  Og  endnu  værre  blev  S^en  ved 
en  ny  Oplysning  i  et  andet  Blad,  der  lige- 
ledes poaberaabie  sig  Prinsens  Vidnes- 
byrd for  Retten.  Den  gik  ud  paa,  at  de 
militsre  Myndigheder  havde  blandet  sig  i 


Men  han' havde  demssi,  da  Regnskabet 
ikke  kom  alligevel,  og  Hr.  v,  M.  heller 
ikke  fik  hans  Brud  ophøjet  i  Adelsstandeti, 
alligevel  anlagt  Sag.  Og  Retten  havde 
givet  ham  Medhold. 

Paa  alle  disse  Beskyldninger  har  Hr. 
V.  M.  hidtil  ikke  givet  noget  aabent  Svar. 
Han    tier    ganske  som  i  „Pommembank- 

ameren"  indtil  Pressen  tvinger  ham  til  at 
tale.  Nogte  Blade,  der  synes  at  staa  i 
Forbindelse  med  ham,  giver  kunstige,  util- 
fredsstillende Forklaringer,  der  ser  ud  som 
forlene  Undskyldninger.  Der  gengives 
en  Ytring  af  Hr.  v.  M.  om,  at  han  feler 
sig  for  ophøiet  til  at  indlade  sig  paa  en 
Pressestrid.  Men  dette  Hovmod  karak- 
teriserer kun  desmere  denne  Hormand ; 
man  mærker  tydelig,  hvor  ubehagelig  den 
offentlige  Drøftelse  aF  hans  Forhold  er 
ham.  Man  spørger,  hvorfor  han  tier,  hvis 
hans  Skjold  er  blankt;  en  aaben  og  fuld- 
kommen tilfredsstillende  Erklæring  a^  ham 


vilde  jo  netop  afvæbne  hans  Modstandere. 
Publikum  kan  her,  saa  lidt  som  i  Bank- 
afteren,  bringes  fra  den  Tro,  at  der  stikker 
noget  under. 

Derfor  ser  ogsaa  Friherrens  Klager  over 
Pressens  ondskabsfulde  Bagvaskelser  un- 
■derlige  ud.  Sikkert  nok  har  Sensations- 
lyst og  Fjendskab  mod  Hoffet  deres  Andel 
i  Anklagerne  mod  v.  M.  Men  ogsaa  al- 
vorlige ,  ansete  Blade ,  deriblandt  ogsaa 
konservative,  har  aabeni  udtalt  deres  Mis- 
billigelse af  hans  forremingsmæssige  Virk- 
somhed. Og  i  samme  Retning  har  Kejser- 
indens Broder,  Hertugen  af  Slesvig-Hol- 
sten, udtalt  sig  i  en  Skrivelse  til  et  af 
Bladene.    Men  paa  den  anden  Side  søger 


officiøse  Regerings  blade  og  nogle  konser- 
vative Blade  at  dække  over  den  haardt 
angrebne  Mand.  Og  en  Del  ansete  Mænd 
har  søgt  at  frelse  hans  Ære  ved  en  Er- 
klæring. Især  har  man  lagt  Mærke  til,  at 
Hofprassten  Driiander  er  optraadt  for  ham. 

De,  der  udtaler  moralsk  Indignation  over 
Angrebene  og  aNiser  dem  som  „den  sæd- 
vanlige Sladder",  enten  ved  ikke  eller  vil 
ikke  vide,  hvad  Sagen  betyder,  „Mirbach- 
affæren"  er  et  værdigt  Led  i  de  talrige  andre 
„Afterer",  som  man  i  de  senere  Aar  har 
diskuteret  saa  meget.  Den  er  et  betyd- 
ningsfuldt Exempel  paa  den  politiske  Til- 
stand i  Tyskland ,  karakteristisk  for  det 
hos  os  bestaaende  Regen ngssy stem,  især 
for  Monarkiets  Stilling. 

Hvoraf  kommer  Rettens  usædvanlige 
Holdning  overfor  denne  højtstaaende  Mand, 
hvad  skyldes  Militærmyndighedemes  Ind- 
blanding til  hans  Gunst  1  en  Privataffære? 
Hvoraf  kommer  det,  at  medens  ærlige 
monarkiske  og  kirkelig  sindede  Masnd  af 
Folket  og  med  dem  Kejserindens  Brtxler. 
der  staar  Hoffet  saa  nær,  fbrstaar,  hvor 
meget  Hr.  v.  M.s  Virksomhed  skader  Kir- 
ken og  Monarkiet,  saa  viser  der  sig  hos 
dem,  der  har  Afj^relsen,  ingen  Frygt  i 
den  Henseende?  Man  har  troet,  at  Hof- 
mandens Stilling  var  rokket  ved  Afclørin- 
geme  og  den  offentlige  Menings  Storm 
imod  ham.  Men  hidtil  har  der  ikke  vist 
sig  noget  Tegn  derpaa.  Det  er  ofte  blevet 
paastaaet,  at  vore  Ministres  Stilling  netop 
er  stærkest,  naar  Folkets  Røst  mest  stor- 
mende kræver  deres  Afgang.  Det  synes 
her  at  vere  gaaei  paa  samme  Maade.  Det 
er,  paastaar  man,  en  af  Kejserens  Grund- 
saeminger,  at  man  skal  undgaa  at  lade 
Regering  og  Stat  give  efter  for  Folkets 
Ønsker,  da  en  saadan  Eftergivenhed  vilde 
blive  opfattet  som  Tegn  paa  Svaghed  og 
Frygt  og  skade  Regeringens  og  Monarkiets 
Anseelse.  Vi  ser  atter,  hvor  lidt  den 
demokratiske  Grundsæming,  at  Regering 
og  Kongemagt  skal  støtte  sig  til  Folket, 
betyder  hos  os.  Vi  ser.  at  et  ydre  Skin 
af  Kirkelighed  og  Fyrstetroskab  opfines 
som  Tegn  paa  et  oprigtigt,  ærligt  Sindelag. 
De,  som  endnu  paastaar,  at  dette  er  en 
sund  Tilstand,  en  Tilstand,  der  afgiver  den 
bedste  Borgen  for  Statens  Sikkerhed  og 
indre  Fred,   maa    have  lidet  skarpe  Øjne. 

P.  S.  Efter  at  ovenstaaende  var  skrevet 
er  V.  M.  blevet  afsat  fra  sin  Stilling  som 
Bestyrer  af  Kejserindens  Pengesager,  og 
han  har  nedlagt  sin  Bestilling  som  Be- 
styrelsesmedlem i  forskellige  kirkelige  og 
velgørende  Foreninger.  Derimod  er  han 
vedblivende  Kejserindens  Overhofmester. 
At  denne  Mand,  trods  all  hvad  der  er  fore- 
gaaet  stadig  besidder  Kejserindens  og  der- 
med ogsaa  Kejserens  Tillid,  er  et  Faktum 
der  taler  for  sig  selv. 

H.  G.  Wells:     »Menneskeheden  1  Opvækst«. 

Af  J.  Borup. 


Der  er  Mænd,  som  aldrig  vil  tage  Massernes  Fantasi  fangen,  fordi  de 
ikke  anslaar  elementære  Følelsesstrenge   eller  planter  Fanen  paa  en  Tinde, 

hvis  Fjernhed   mere  anes  end  forstaas. Wells  hører  til  dem,  for 

hvem  denne  Lod  er  bestemt  —  en  aandelig  Forpost,  men  ingen  Bjerg- 
bestiger, en  kold  og  klar  Tænker,  fantasifuld,  men  uvillig  og  ude  af 
Stand  til  at  gribe  Læser-Samfundet  om  Hjertet.  Han  staar  som  en  af 
de  mest  tiltalende  Repræsentanter  for  en  Kraft,  hvis  Virkning  vil  forynge 
John  BuUs  inspirerede  Filosofi  med  en  betydelig  Tilsætning  af  kritisk 
Tænkning. 

Fra  at  være  Manuduktør  til  Universitetseksaminer  blev  Wells  af  legem- 
lig Svaghed  tvungen  ind  paa  Joumalistiken,  saa  ofte  Forgaarden  til  egentlig 
Forfatterskab.  Han  er  født  i  London  —  Faderen  var  professionel  Cricket- 
Spiller  —  for  38  Aar  siden,  og  kan  i  Øjeblikket  se  tilbage  paa  Frem- 
bringelsen af  fire  Bind  Smaafortællinger,  syv  mindre  Romaner  og  to 
Noveller,  foruden  hans  sidste  Værker,  som  bør  omtales  for  sig.  En  lykkelig 
Forening  af  literær  Begavelse  og  videnskabelig  Dannelse  kendetegner  alle 
hans  Arbejder,  fra  Avisartiklen  til  den  sociologiske  Studie,  der  nu  foreligger 
fra  hans  Pen.  I  sine  tidligere  Skitser  yndede  han  at  forme  Handlingen 
om  en  eller  anden,  lidet  kendt  videnskabelig  Hypotese,  og  opnaaede  at 
skabe  nogle  fængslende  Skildringer,  der  mindede  adskilligt  om  Jules  Verne. 
Men  udover  deres  Betydning  som  aandelige  Nydelsesmidler  af  en  mere 
eller  mindre  flygtig  Art,  kan  de  næppe  siges  at  besidde  nogen  større  Værdi. 

At  Wells  ikke  slog  sig  til  Taals  med  den  letkøbte  literære  Sejr,  han 
havde  vundet  ved  sine  fantasifulde  og  dramatiske  Smaating,  men  med  fuldt 
Overlæg  tog  —  i  det  mindste  midlertidig  —  Afsked  med  det  overvejende 
Flertal  af  sine  Læsere,  viser  hvor  alvorligt  han  opfatter  sine  Forpligtelser 
som  aandelig  Sædemand  og  metodisk  Tænker. 

Som  saa  mange  andre  yngre  Akademikere  er  han  bleven  grebet  af 
Tidens  sociale  Interesser,  af  Samfundets  kollektive  Krav  til  den  Enkelte, 
og  har  indtaget  sin  Plads  som  Bidragyder  til  den  sociologiske  Literatur. 
Dette  kan  i  sig  selv  være  en  Fortjeneste,  men  hans  Hovedfortjeneste  be- 
staar  deri,  at  han  har  forsynet  os  med  nye  Synspunkter,  snarere  end  med 
nyt  Materiale. 

Efter  at  have  udgivet  en  Samling  social-økonomiske  essays  under  Titlen 
„Hvad  vi  kan  vente  os**  (Anticipations)  paabegyndte  han  i  det  frisindede 
Tidsskrift  „Fortnightly  Review"  en  Række  Artikler,  som  nu  foreligger  i 
Bogform.  „Menneskeheden  i  Opvækst**  (mankind  in  the  making)  kalder 
han  dette  sit  sidste  Værk.  Mens  han  i  „Anticipations**  endnu  kun  havde 
det  ene  Ben  paa  Jorden,  har  han  i  den  foreliggende  Bog  forsaavidt  faaet 
fast  Grund  under  begge  Fødder,  som  han  er  kommen  ned  i  vor  Midte  og 
viser  os,  hvorledes  det  ny  Samfund  skal  rejses  op  af  det  gamle,  naar  til- 
strækkeligt mange  af  os  har  antaget  de  nye  Synspunkter.  Bogen  er,  som 
dens  Forfatter,  fordomsfri  og  original,  undfangen  i  Fantasi  og  næret  af 
kold,    videnskabelig   Beregning.     Mange    af  de  Tanker,   hvoraf  han  væver 

sin  sociale  Filosofi,  er  tænkt  af  Foregangsmænd  paa  de  særlige  Omraader; 
men  meget  er  nyt,  og  som  et  hele  staar  „mankind  in  the  making''  som 
det  selvstændigste  Bidrag  et  individualistisk  Land  har  ydet  til  Diskussionen 
af  det  sociologiske  Spørgsmaal.  — 

Men  for  at  komme  til  Bogen  selv,  Wells  har  skrevet  den  under  Ind- 
trykket af,  at  det  tænkende  Nutidsmenneske  trænger  til  et  Grundprincip, 
en  ledende  Ide,  som  skal  kunne  diktere  vor  Holdning  i  sociale  og  politiske 
Spørgsmaal  og  i  rent  personlige  Forhold.  Holdepunktet  finder  han  i  „den 
ny  Republikanisme*",  hvis  centrale  Tanke  er,  at  Livet  maa  betragtes  som 
en  Kæde  af  Fødsler,  og  alle  andre  Betragtninger  underordnes  denne  ene. 
Saadanne  Abstraktioner  som  Ret,  Frihed,  Lykke,  Pligt  eller  Skønhed  kom- 
mer derfor  i  anden  Række.  Ethvert  kollektivt  Menneske-Foretagende,  hver 
Institution,  Bevægelse,  Parti  og  Stat  maa  bedømmes  efter  som  de  virker 
hen  til  sunde  og  løfterige  Fødsler. 

Til  at  begynde  med  maa  vi  spørge  os  selv,  hvormeget  vi  kan  gøre  os 
Haab  om  at  forbedre  den  ustandselige  Forsyning  af  menneskeligt  Raastof 
—  som  Barnefødslerne  repræsenterer.  Det  ligger  lige  for,  at  Hensigten 
kunde  opnaas  ved  at  opmuntre  Frugtbarhed  blandt  højtudviklede  Individer 
og  begrænse  Fødslerne  blandt  de  lavere  staaende;  men  Wells  er  vokset 
fra  den  primitive  Forestilling,  laant  fra  Kvægopdrætningen,  og  erkender,  at 
vi  slet  ikke  er  klare  over,  hvad  vi  ad  den  Vej  bør  søge  at  fremavle.  En 
Undersøgelse  af  saadanne  Egenskaber,  som  man  lettest  kunde  blive  enig 
om  at  opelske  —  f.  Eks.  Skønhed,  Sundhed,  Dygtighed,  Energi,  Talent  — 
viser,  at  de  ikke  er  enkle,  ensartede  Ting,  men  Sammenspil  af  mange, 
ukendte  Faktorer  under  stadig  vekslende  Former. 

Forfatteren  følger  Individets  Udvikling  fra  en  diende,  klynkende  Unge 
til  moden  Samfundsborger,  analyserer  de  Omgivelser  og  Forhold,  det 
kommer  i  Berøring  med,  skitserer  de  smaa  og  store  Reformer  som  skal 
sikre  os,  at  de  dannende  Kræfter  i  Hjemmet,  Skolen  og  det  større 
Samfund  frembringer  det  bedst  mulige  Resultat  af  det  forhaandenværende 
Materiale. 

Intet  Barn  maa  sættes  i  Verden  under  ugunstige  Forhold.  Men  hvor- 
ledes forhindres  det?  Først  og  fremmest  maa  vi  vanskeliggøre  al  tankeløs 
Stiften-Familie.  Hvis  Barnefaderen  ikke  kan  eller  vil  sikre  sit  Afkom  en 
forsvarlig  Behandling  i  Henhold  til  et  vedtaget  Lavmaal,  maa  Samfundet 
tage  sig  af  det  og  gøre  Faderen  til  sin  Skyldner  for  Omkostningerne  der- 
ved. I  Tilfælde  af  Betalingsvægren,  maa  det  Offentlige  have  Magt  til  at 
paalægge  Tvangsarbejde,  indtil  Gælden  er  betalt.  Visse  hygiejniske  For- 
dringer til  Hjemmet,  Lovgivning  mod  Overbefolkning  og  Indførelse  af  en 
national  Minimalløn  er  andre  Midler  i  samme  Retning. 

Fra  først  af  trænger  den  Lille  til  aandelig  Føde  i  Form  af  nye  Ind- 
tryk —  en  Kommen  og  Gaaen  i  Barnekammeret,  „Udflugter"  til  andre 
Værelser,  Ture  gennem  befærdede  Gader  osv.  Om  det  gængse  Legetøj 
har  han  nogle  ironiske  Bemærkninger  —  det  er  indrettet  paa  at  more  de 
Voksne,  og  ikke  Børnene,  som  i  det  første  Aar  mangler  Sans  for  det 
komiske  i  Formen  og  de  pragtfulde  Farver,  men  derimod  interesserer  sig 
for  at  rive  Papir  itu,  tage  Laaget  af  en  Æske  osv.  Det  taabelige  Kråge- 
maal,  der  anses  for  det  rette  Meddelelsesmiddel  overfor  vore  mindste,  for- 
dømmes skarpt,  og  Forfatteren  viser  hvilken  umaadelig  Betydning  det  har 
for  dets  Udvikling,  om  Barnet  fra  første  Færd  kun  indaander  det  bedste 
og  klareste  Sprog. 

Ved  Femaarsalderen  skulde  Barnet  have  et  Ordforraad  paa  3-4000  Ord, 

en  voksende  Følelse  af  Sandhed  og  Pligt  som  noget  bestemt  og  til  Tider 
stridende  mod  øjeblikkelige  Indskydelser  og  Ønsker,  samt  et  vist  intellek- 
tuelt Forraad.  Det  bør  kende  Farverne  ved  Navn  og  de  geometriske 
Legemer  (sidstnævnte  gennem  Leg)  samt  kunne  tælle,  foreløbigt  uvidende 
om  arabiske  Taltegn.  Det  skulde  kunne  haandtere  en  Blyant  og  more 
sig  med  Skitseren  paa  fri  Haand,  opmuntret  og  vejledt  af  sine  Om- 
givelser, og  det  bør  være  hjemme  i  Eventyrlandet.  —  Wells  lægger  Vægt 
paa,  at  Barnet  bør  overlades  mere  til  sig  selv  og  ikke  mindes  om,  at  det 
er  Genstand  for  de  Voksnes  Opmærksomhed.  I  denne  Forbindelse  for- 
tæller han  om  en  erfaren  Lærerinde,  som  ved  en  omhyggelig  Statistik  kom 
til  det  Resultat,  at  „eneste  Børn**  er  Undermaalere  og  alle  ældre  Børn 
underlegne  deres  yngre  Søskende. 

Om  det  store  Spørgsmaal:  Skoleundervisning,  har  Wells  meget  at  sige. 
Først  maa  vi  faa  Bugt  med  de  gængse  Misforstaaelser  (baade  hos  Lærere 
og  Forældre)  angaaende  Skolens  Opgaver  og  Evner.  Alle  skolemæssige 
Forsøg  paa  at  „forme  Karakter"*,  bibringe  Eleven  Forkærlighed  for  Sand- 
hed, „det  højere  og  bedre '',  Ædelmod,  Æresfølelse,  Renhed  osv.  er  enten 
andenrangs  Veltalenhed  eller  tankeødelæggende  Bavl.  Hvad  Hjemmets  per- 
sonlige Indflydelser  ikke  evner,  udrettes  af  gode  Bøger  og  gode  Teatre. 
Noget  Forsøg  paa  at  tage  sig  af  Barnets  Forhold  til  „  Naturen '',  til  Kunst 
og  Literatur,  vil  Wells  ikke  vide  af.  „Ens  personlige  Iagttagelsers  Form 
og  Retning  angaar  lige  saa  lidt  Skolemanden,  som  Formen  og  Retningen 
paa  Ens  Næse"*).  Her  er  Programmet  for  den  ny  Republiks  elementære 
Skole:  A.  (direkte  Midler  til  Forstaaelse  og  Udtryk):  Læsning  og  Skriv- 
ning af  Modersmaalet  —  fortsat  med  et  solidt  Studium  af  Modersmaalet 
som  Kultursprog,  dets  Oprindelse,  Udvikling  og  Ordforraad,  samt  Øvelse  i 
Prosa- Komposition  og  Versificering  —  saa  megen  Matematik  som  over- 
kommeligt. Tegning  og  Maling,  drevet  ikke  som  „Kunst"*,  men  for  at  øve 
og  udvikle  Form-  og  Farvesans  og  som  et  sideordnet  Udtryksmiddel,  muligt 
Musik  i  samme  Øjemed.  B. :  Et  taaleligt  Herredømme,  i  Tale  og  Skrift, 
over  de  fremmede  Sprog,  Tidens  sociale,  politiske  og  aandelige  Forhold 
kræver  Kendskab  til.  C.  (i  de  senere  Aar):  Tilegnelse  af  den  nødvendige 
Viden  for  at  kunne  deltage  i  samtidig  Liv  og  Tænkning,  samt  Kunsten  at 
erhverve  mere  fra  Bøger  og  Erfaringer. 

I  Fortsættelsesskole  og  Universitet  ledes  det  opvoksende  Menneske 
videre.  Ved  Begyndelsen  af  denne  Proces  udskilles  de  Elever,  der  viser 
sig  uskikkede  til  at  gaa  videre.  Nye  Eksamensformer  maa  tilvejebringes 
—  fysisk  Udvikling  og  moralsk  Herredømme  bør  tages  i  Betragtning 
f.  Eks.  ved  Stemmeafgivning  blandt  Eleverne  selv,  og  stærkt  udprægede 
Evner  i  en  enkelt  Retning  burde  tælle  lige  med  jævn  Dygtighed  i  alle 
Fag.  Ved  Universitetet  staar  Professoren  mellem  Student  og  Bøger,  ude 
af  Stand  til  at  danne  sig  en  beskeden  Forestilling  om  sin  egen  Betydning 
i  Opdragelsen.  Ikke  Forelæsninger,  men  Tekstbøger  —  velskrevne,  illu- 
strerede, uafladeligt  reviderede  Fremstillinger  af,  hvad  der  vides  om  et 
Emne,  af  dets  mørke  Kroge,  modstridende  Punkter  og  Vanskeligheder  — 
skulde  være  det  centrale  i  den  højere  Undervisning.  Med  faa,  specielle 
Undtagelser  skal  Tekstbogen  være  Professorens  eneste  Omsorg.  Læsning 
(under  Vejledning),  Forhandlinger  om  hundrede  Punkter  og  Diskussioner 
udgør  Studenternes  egen  Andel. 


*)  De  mange  ugifte  Lærere  og  Lærerinder  betegner  Wells  som  en  ren  Uting! 

Gennem  hele  Værket  gaar  Forstaaelsen  af,  at  det  skrevne  Ord  maa 
udnyttes  langt  alvorligere  end  tilforn,  og  en  Begejstring  for  de  bedste 
Bøger  som  Kulturbringere  og  Kulturbevarere.  Det  er  derfor  intet  mindre 
end  en  uundgaaelig  Afslutning  paa  Bogens  Betragtninger,  naar  Wells 
kommer  ind  paa  at  drøfte,  hvad  vi  kan  gøre  for  at  forædle  Literaturen  og 
opmuntre  Læsningen  af  gode  Bøger.  En  organiseret  Kritik  er  den  første 
Fornødenhed.  Et  Skridt  i  den  rigtige  Retning  vilde  et  Tidsskrift  være, 
som  gav  en  udførlig  Kritik  af  al  Literatur.  Et  saadant  Foretagende  maatte 
sikre  sig  de  bedste  forhaandenværende  Skribenter,  give  dem  hver  sit  sær- 
lige Omraade  og  betale  dem  for  at  give  al  deres  Kraft  og  Tid  til  Bladet. 
Et  Professorat  i  literær  Kritik  vilde  ogsaa  være  en  rimelig  Fordring.  Nogle 
faa,  omhyggeligt  valgte  Sider  af  Godtkøbsliteratur  med  Kommentar,  Side 
om  Side  med  nogle  Uddrag  af  god  Literatur,  og  ledsaget  af  en  klar  Frem- 
stilling af  Virkninger  og  Muligheder,  vilde  gøre  mere  for  Udviklingen  af 
Almenmands  literære  Sans,  end  Alverdens  kunstige  Begejstring  for  klassisk 
Literatur.  Ved  Understøttelsen  af  Tænkere  og  Skribenter  maa  vi  vende 
om  paa  det  gængse  Forhold,  at  enhver  Indskrænkning  i  Produktivitet 
koster  Forfatteren  en  Mulkt  —  vi  maa  have  færre,  men  bedre  Bøger.  Lad 
os  subsidere  en  Forfatter  for  hver  100,000  Sjæle  af  Befolkningen,  give 
ham  Valget  mellem  at  skrive  under  en  forbedret  Eftertrykslov,  eller  over- 
lade det  Oifentlige  Udgivelsesretten  mod  en  rigelig  aarlig  Indtægt.  Som 
det  nu  er,  betales  Pengene  alligevel,  blot  i  et  andet  Forhold  —  vi  ud- 
sulter det  ny  og  dybe,  og  betaler  i  dyre  Domme  for  det  flade  og  aaben- 
bare. . — 

„For  den  ny  Republikaner,  i  Lighed  med  hans  Forgænger,  Puritaneren, 
maa  Samvittighed  og  Disciplin  gennemsyre  Livet  .  .  .  Læsning  og  Tænk- 
ning, Samraad  med  sig  selv  og  andre,  maa  være  Led  i  hans  daglige  Liv, 
og  han  maa  vaage  over  Helbred  og  Kræfter  som  de  gamle  Leviter.  Hvis 
vi  i  dette  Slægtled  blot  kunde  skabe  et  Par  tusind  saadanne  Mænd  og 
Kvinder,  Mænd  og  Kvinder  med  Mod  til  at  leve,  Mænd  og  Kvinder  med 
en  fælles  Tro  og  en  fælles  Forstaaelse,  da  vil  vor  Bygning  være  rejst. 
Naar  deres  Tid  kommer,  vil  de  tage  Verden,  som  Kunstneren  sit  Marmor, 
og  forme  den  bedre  end  alle  vore  Drømme." 

Kritikerne.  —  Publikumet.  —  Skuespillerne. 


Jeg  gaar  altid  i  Galleriet.  Baade  for 
Billighedens  og  Overblikkets  Skyld.  Sidder 
man  heroppe  i  Theatrets  Top,  har  man 
først  den  fulde  Nydelse  af  hvad  der  bydes : 
Skuespillerne  og  deres,  Publikum,  der  ser 
paa  dem,  og  Kritikerne. 

De  sidste  er  noget  for  sig.  De  sidder 
som  Regel  i  en  Klump,  det  kgl.  Theater 
har  endda  indrettet  en  hel  lille  Forbryder- 


koloni til  højre  i  første  Parket,  de  kendes 
paa,  at  de  ofte  kommer  for  sent  og  er 
mere  skødesløst  klædte  paa  end  det  øvrige 
Publikum.  Stærkest  falder  dette  i  Øjnene 
i  det  kgl.  Theater,  hvor  Herrerne  nu  hos 
os  som  i  hele  den  øvrige  Verden  møder 
selskabsklædte,  hvis  de  ikke  er  Kritikere. 
Er  det  ligegyldigt?  Det  kan  diskuteres, 
om  det  ikke  var  heldigt,  hvis  vi  overbo- 

vedet  f)k  lidt  bedre  Tone  ind  i  vore  sel- 
skabelige Former  paa  offentlige  Steder,  og 
om  man  ikke  i  alle  Theatre  burde  soig- 
nere sig  en  Smule  for  Kunstens  Skyld  og 
Publikums  og  sin  egen,  men  at  Kritikerne 
er  jakkeklædte  —  det  er  symbolsk.  Og 
siden  jeg  nu  sidder  heroppe  i  Højden  og 
beskuer  disse  Kritikere,  hvorfor  skulde 
jeg  saa  ikke  give  mig  til  at  kritisere  dem 
for  en  Gangs  Skyld?  Jeg  tager  dem  un- 
der ét,  skønt  alle  Muserne  skal  vide,  at 
det  er  højst  uretfærdigt.  Vi  har  dem  i 
alle  Slags,  i  alle  Kvanti-  og  Kvaliteter, 
hver  for  sig  var  de  en  Karakteristik  værd 
—  men  nu  slaar  jeg  dem  alle  sammen  i 
en  Bunke,  baade  dem  jeg  respekterer  og 
alle  dem,  jeg  foragter,  og  saa  skuer  jeg 
altsaa  først  paa  Haarene. 

Den  Hverdagsdragt,  Kritikeren  bærer, 
er  Tegn  paa,  at  han  gaar  til  Arbejde,  hvor 
andre  gaar  til  Fest.  Men  er  Hemmelig- 
heden ved  Theatret  ikke  den,  at  det  just 
fordrer  den  festlige  Følelse,  den  helt  barn- 
lige Hengivelse  i  Øjeblikket?  Jeg  ind- 
rømmer, at  jeg  kan  blive  helt  varm  om 
Hjertet,  naar  jeg  ser  Børn  i  Theatret.  De 
blussende  Kinder,  de  straalende  Øjne, 
Latteren,  Taareme  —  gives  der  noget 
bedre  Skuespil  i  Theatret  end  disse  Børn, 
der  med  hele  deres  Sjæl  er  fløjne  Digte- 
rens Stemninger  i  Møde  og  tumler  sig 
mellem  dem  som  Sommerfugle  over  et 
Blomsterbed.  Og  jeg  kommer  uvilkaarligt 
til  at  tænke  paa,  hvad  der  er  gaaet  forud 
for  en  saadan  Theateraften,  Løftet,  For- 
ventningen, Visheden,  Glæden,  den  fest- 
lige Omklæden,  Spændingen,  lutter  gyldne 
Skyer,  der  spredes,  naar  Tæppet  drages 
fra  den  lyse  Scene.  Gaar  jeg  videre  i 
denne  Tankegang,  saa  indrømmer  jeg  for 
mig  selv,  at  jo  bedre  det  lykkedes  mig  at 
nærme  mig  til  disse  Bamestemninger,  jo 
større  Udbytte  flk  jeg  af  min  Theateraften. 
Bogen  er  for  Stilheden  i  min  Stue,  for 
min  Eftertanke,  min  Alvor,  min  Tavshed, 
men  Theatret  med  de  Hundreder  Menne- 
sker, med  Lys,  med  Summen  af  Stemmer, 
med  smuk  Musik  (hvilken  Galskab  da  de 
afskaffede  Mellemaktsmusikken  i  det  kgl. 
Theater),  Theatret  denne  levende,  sitrende, 
lysende  Mekanisme  er  for  den  Aften,  hvor 
jeg  er  beredt,  gavmild  i  Sindet,  hvor  jeg 
ikke  karrig  og  indesluttet  kun  vil  ruge 
over  mit  eget,  men  hvor  min  Sjæl  er 
aaben  for  alle  Menneskers  Skæbner.     En 


saadan  Aften  lærer  man  legende  den 
svære  Kunst  at  gaa  i  Theatret,  en  saadan 
Aften  er  der  Mening  i  Theatret,  dette 
burde  Kritikerne  lære  os  ved  deres  Ek- 
sempel, de  skulde  gaa  foran  og  vinke. 

Vinke!  Jeg  føler  mig  knust  under  den 
samlede  danske  Kritiks  Haanblik.  Vinke! 
Vil  De  ikke  forklare  Dem  nøjere !  Vinke 
af,  skal  vi,  hvis  ikke  alt  er  i  Orden,  vi  er 
Kritikere,  vi  bedømmer! 

Tag  engang  Kritikkerne  efter  en  Første- 
forestilling. Lad  saa  være,  at  de,  der 
skrev  dem,  var  Nationens  Blomsterflor,  at 
de  har  den  dybeste  Indsigt  i  Kunstens 
Hemmeligheder,  at  de  baade  véd,  hvad 
den  maa  og  ikke  maa,  at  deres  Erfaringer 
er  uhyre,  deres  Skarpsind  ligesaa  uudtøm- 
meligt som  deres  Vid,  at  de  véd,  hvordan 
Digteren  skulde  have  skrevet.  Skuespil- 
lerne spillet.  Iscenesætteren  iscenesat,  jeg 
giver  dem  alt,  alt,  de  fleste  af  dem  er  jo 
dog  Kandidater  og  Borchsenius  er  Pn> 
fessor  —  men  Tonen,  hvor  er  den  graa 
og  slidt  hos  de  allerfleste.  Hvor  sjældent 
er  det  ikke,  at  en  Helhedsvirkning  bærer 
disse  Ord,  hvor  lidet  mærker  man  gennem 
denne  enkelte  Mands  Medfølelse  eller 
Foragt  det  hele  Publikums  Forhold  til  det 
hele  Sammenspil  af  alle  Theatrets  aaben- 
lyse  og  skjulte  Kræfter.  Derimod  faar 
man  en  hel  Masse  at  vide,  som  man  ikke 
har  lagt  Mærke  til.  Om  Digterens  Mangel 
paa  Teknik  (de  Kritikere,  der  aldrig  har 
kunnet  skrive  to  Ord  for  Scenen  er  rene 
Mestere  i  at  flnde  tekniske  Fejl),  om 
Iscenesættelsens  Smaating,  om  Fejl  i 
Skuespillernes  Opfattelse,  alt  det,  man 
faar  Øje  paa,  naar  man  er  udenfor  Stem- 
ningen og  som  Professional  sætter  sig  ned 
for  at  „dømme^.  Disse  Mennesker,  hvoraf 
de  fleste  aldrig  har  sat  deres  Ben  paa 
Scenen  i  Egenskab  af  Digtere,  Skuespil- 
lere eller  Instruktører,  har  valgt  at  skrive, 
som  om  de  var  lidt  (eller  rettere  meget) 
af  alt  dette.  Gud  ved,  hvorfor  de  ikke 
hellere  vil  skrive,  som  det  de  burde  være, 
det  ideelle  Publikum. 

Jeg  hører  atter  de  foragtende  Røster. 
Det  ideelle  Publikum!  Min  Herre,  prøv 
De  et  Par  Sæsoner  paa  at  passe  deres 
Gæming  og  samtidig  væfe  Theateran- 
melder!  Prøv  at  rende  i  Theatret,  ikke 
tiaar  De  har  Lyst,  ikke  naar  De  er  i  „Fest"", 
men  naar  Theaterplakaterne  forlanger  det, 
ofte  hveranden  Dag,  prøv  paa  at  lade  dem 

køre  rundt  fra  Tragedie  til  Farce,  og  gaa 
saa  ved  Tolvtiden  op  paa  det  snavsede 
Redaktionskontor,  træt,  sulten,  søvnig,  for 
i  vanvittig  Hast  at  nedrable  en  ret  stor 
Anmeldelse,  hvis  Begyndelse  er  bragt  over 
i  Sætteriet,  før  De  er  færdig  med  Slut- 
ningen —  gør  det,  og  lad  os  saa  tales  ved 
om  det  ideelle  Publikum! 

Jeg  under  Kritikerne  denne  Sejr  over 
niig-  Jeg  tier.  Jeg  svarer  ikke  et  Ord 
om  de  taabelige  Forhold  i  Dagspressens 
Theateranmelderi,  om  det  komiske  i,  at 
Anmeldelsen  skal  staa  just  Dagen  efter, 
om  det  dybe  Savn  af  Theaterféuilletoner, 
der  skrives  i  Ro  af  Forfattere,  der  har 
Tid  til  at  skrive  og  Tid  til  at  vælge  Afte- 
ner, hvor  de  er  oplagte,  jeg  undlader 
endda  at  nævne  Navnene  paa  dem,  der 
grundlagde  deres  Betydning  som  Theater- 
skribenter,  da  de  ikke  stillede  sig  i  Hurtig- 
pressens Tjeneste  —  jeg  indrømmer  stil- 
tiende, at  Kritikerne  arbejder  under  van- 
vittige Forhold,  der  før  eller  senere  maa 
forandres,  naar  ingen  Kritiker  af  Betydning 
vil  give  sin  Pen  til  det  Arbejde,  og  naar 
Hensynet  til  Publikum  og  Skuespillerne 
forlanger  en  Forandring. 

Hensynet  til  Publikum  ?  Er  det  da  ikke 
netop  for  Publikums  Skyld,  at  Aviserne 
har  en  saadan  Hast?  Sikkert  tjener  Dags- 
pressen Publikum  paa  enhver  Maade,  blot 
ikke  altid  paa  den  bedste.  Og  just  her  i 
Spøigsmaalet  om  de  hastige  Theateranmel- 
delser  er  der  et  Punkt,  hvor  det  er  Publi- 
kums daarlige  Instinkter,  der  tjenes.  Den 
vrantne,  kategoriske,  aldrig  stemningsbaame 
Kritik  har  smittet  Publikum.  Den  evige 
Karaktergivning  af  disse  Skolemestere  har 
fremkaldt  en  Dømmesyge  hos  Publikum,  der 
er  paa  Veje  til  at  gøre  det  trægt  og  uvilligt. 
Det  er  interessant  fra  Galleriet  *at  gaa 
ned  i  Foyeren  for  at  høre,  hvad  Folk  for- 
tæller hinanden  i  den  store  Mellemakt. 
Kritik,  Kritik  og  atter  Kritik.  Hver  Skue- 
spiller tages  for  sig,  der  er  en  evig  De- 
batteren om,  hvorledes  han  eller  hun  har 
klaret  sig,  hvert  Ord,  man  hører,  vidner 
om,  at  man  ser  gennem  Forklædningen 
ind  til  Skuespilleren,  der  skal  løse  en  Op- 
gave. Vort  Publikum  er  kritiksygt.  Natur- 
ligvis er  dette  ikke  alene  Kritikernes 
Skyld.  I  en  Periode,  hvor  den  originale 
Produktion  af  Skuespil  er  saa  ringe  som 
vor  for  Tiden  er,  hvor  Theatrene  forfalder 
til   at  grave  saadanne  gamle  Sager  frem. 


hvis  Opførelse  mest  har  historisk  Betyd- 
ning, og  hvor  ingen  store  Stridsspøigsmaal 
debatteres  gennem  de  indførte  Skuespil, 
er  det  forklarligt,  at  Publikums  Interesse 
for  det  Væsentlige  svækkes.  Men  det  er 
et  Spørgsmaal,  om  ikke  vore  Theatre  den 
Dag  Vinden  vender  sig  og  et  nyt  dansk 
Repertoire  skabes  (og  den  Dag  er  vist  ikke 
saa  fiæm  som  man  tror,  en  ny  Generation 
af  Skuespillere  og  Digtere  er  jo  ved  at 
finde  hinanden)  om  ikke  saa  Theatrene  vil 
faa  et  uhyre  Slid  med  at  opdrage  et  nyt 
Publikum.  Et  Publikum,  der  ikke  blot  gaar 
i  Theatret,  fordi  det  nu  er  Skik  og  Brug, 
for  at  kunne  tale  med,  for  at  slaa  en  Aften 
ihjel,  men  fordi  Theatret  er  et  Festens 
Sted,  et  Sted  hvor  man  faar  Brug  for  sit 
Overskud  af  Stemning,  Fantasi,  Indignation 
og  Sympati.  Vi  trænger  vist  igen  til  et  frir 
Theater,  til  Aftener,  hvor  der  kæmpes  — 
vist  var  det  ilde  anbragt,  da  de  peb  ar 
Wieds  En  Bryllupsaften,  men  de  Men- 
nesker var  med,  Theatret  tog  dem,  de  var 
det  „ideelle  Publikum''.  Skal  virkelig  den 
ene  Sæson  efter  den  anden  gaa  hen  uden 
et   Theaterslag?    En    Leonarda- Aften,   en 

Lygtemænds- Kamp Herregud,   skal 

vi  leve  paa,  at  vi  peb  af  en  Skuespiller, 
der  vilde  spille  Hamlet!  Der  er  i  Publi- 
kum en  vis  Skræk  for  at  give  sig  hen,  det 
sidder  og  skeler  ned  til  Kritiken,  bange 
for  at  blamere  sig.  Det  kan  naturligvis 
hænde,  at  et  Skuespil  klarer  sig  paa  Trods 
af  Pressen,  men  det  hænder  altfor  sjæl- 
dent. Og  det  kan  endda  ske,  at  et  Skue- 
spil efter  en  afgjort  Sukces  slaas  ned  af 
en  uvillig  Presses  misforstaaende  Dom. 
Siden  jeg  nu  har  nævnet  Wied  én  Gang, 
saa  kan  jeg  atter  bruge  ham  som  Eksem- 
pel. Folketheatret  opførte  i  forrige  Sæson 
Skuespillet  Hendes  gamle  Naade,  der 
bestod  af  fire  fortræffelige  Akter  og  én 
daarlig,  der  dog  kun  spillede  i  10  Minut- 
ter, det  blev  spillet  mønsterværdigt,  det 
havde  en  udelt  Tilslutning  lige  til  sidste 
Akt,  der  var  lutter  Tegn  paa  Sukces  — 
den  næste  Dag  slog  Anmelderne,  der  havde 
læst  Skuespillet,  sammenlignet  det  med 
Romanen  Slægten  og  skrev  under  Ind- 
trykket fra  sidste  Akt,  Hendes  gamle 
Naade  ihjel  med  megen  Uforstand  og 
skræmmede  bogstaveligt  Publikum  saa- 
ledes,  at  ingen  turde  sige,  han  havde  mo- 
ret sig  (hvilket  kunde  ses  af,  at  Stykket 
derefter  spilledes  for  tomme  Bænke). 

Og  under  denne  dobbelte  Beskydning 
fra  Kritik  og  Publikum  lever  Skuespillerne. 
Det  er  sikkert  ikke  min  Hensigt  at  an- 
gribe Kritik  og  Publikum  til  Forherligelse 
For  Skuespillerne,  men  jeg  indrømmer,  at 
det  er  fristende  at  tage  dem  i  Forsvar. 
Det  siges,  at  vi  forguder  vore  Skuespillere. 
Ja,  ved  fjollet  Interesse  for  deres  private 
Forhold,  ved  vanvittigt  Forbrug  af  de  mod- 
bydelige Skuespillerkort,  ved  aarlige  Ofre 
af  Hundreder  unge  Mænd  og  Kvinder,  der 
efter  at  have  fodret  de  hensynsløse  „Elev- 
instruktører'', forsvinder  i  Gabet  paa  det 
store  Uhyre,  men  alt  dette  er  kun  af  det 
Onde.  Det  har  bevirket  hos  de  daarlige  af 
Standen  en  Lyst  til  at  virke  udenfor  Sce- 
nen (hvorfor  k  a  n  de  Mennesker  dog  ikke 
se  ud  som  andre  og  gaa  ordentligt  klatte?), 
det  har  fremkaldt  en  sjofel  Fotografilyst, 
og  det  feder  som  sagt  de  pengegriske  In- 
struktører —  den  virkelige  Interesse,  hvor 
er  den?  Hvilke  Uretfærdigheder  begaaes 
der  ikke,  hvor  svinger  Sympatien  ikke 
viljeløst,  hvor  forvirres  ikke  disse  Menne- 
sker, der  den  ene  Samson  bæres  paa  Hæn- 
der for  den  næste  at  trædes  under  Fødder, 


hvor  pines  de  ikke,  disse  Mennesker,  der 
kritiseres  altid  og  overalt  som  ser  deres 
Udførelse  af  selv  den  mindste  Rolle  for- 
synet med  en  Karakter  (hvad  vilde  en  Skri- 
bent sige,  naar  hvert  Ord,  han  skrev,  skulde 
anmeldes?),  som  hver  eneste  Premiére- 
Aften  spiller  op  imod  Kritikernes  Uoplagt- 
hed og  imod  et  Publikum,  der  hvisker  hæst: 
jeg  løb  efter  Dig  i  Dag  paa  Gaden,  jeg  har 
købt  fem  nye  Portrætter  af  Dig,  jeg  kan 
al  Sladderen  om  Dig,  hvis  Du  nu   ikke 

morer  mig,  haaner  jeg  Dig? 

Gaa  væk  fra  Parketterne,  hvor  Scenens 
hede  Aande  forvirrer  og  beruser,  gaa  op  i 
Højden,  hvor  Skuespillerne  smelter  sam- 
men med  Dekorationen  og  bliver  helt  an- 
dre Mennesker.  Gaa  væk  fra  al  den  Slad- 
der mellem  de  „Indviede*',  sid  for  Dig 
selv,  sid  foran  Digterens  Værk  og  hør, 
hvad  der  siges,  kom  ind  i  Illusionen,  saa- 
ledes,  at  Du  ikke  hele  Tiden  spørger  hvor- 
for? og  hvorledes?  men  i  lykkelige  Øje- 
blikke betaget  hvisker:  saaledes  —  saaledes 
er  det,  alt  er  sandt,  alt  lever  i  Glansen 
f^a  den  flammende  Kunst! 

Jonathan, 


August. 


Danmark, 

En  grundlovmæssig  Valgkredslov,  —  Gammel  og  ny  Grundtvigianisme. 

August  er  Høstens  og  Sommerferiens  Tid,  og  dette  vil  sige,  at  i  den 
Maaned  ligger  vor  Politik  forholdsvis  stille.  Møderne  er  faa,  og  i  Aviserne 
afløses  de  politiske  Ledere  af  smaa  underholdende  Historier.  I  Aar  døde 
den  politiske  Debat  dog  heller  ikke  i  denne  Maaned  helt.  Den  fæstede  sig 
ved  et  Spørgsmaal,  der  i  Vinter  dukkede  saa  smaat  frem,  og  hvorom  der 
ikke  vil  blive  stille,  før  det  er  løst.  Det  er  Kravet  om  en  grundlovmæssig 
Valgkredsfordeling.  „Politiken"*  rejste  det  efter  det  store  Haandværker- 
stævne  i  Kjøbenhavn  og  i  Maanedens  sidste  Dage  optog  de  jydske  Køb- 
stæders Grundejerforeninger  Tanken.  Paa  et  Møde  af  deres  Delegerede  i 
Horsens  foreslog  en  Aarhusgrundejer,  at  man  skulde  indgive  et  Andragende 
til  Lovgivningsmagten  om,  at  Land  og  By  skulde  vælge  Rigsdagsmænd  hver 
for  sig  i  et  Antal,  der  passede  til  deres  Indbyggertal.  Denne  Tanke  var 
uheldig.  Der  er  Kræfter  nok,  der  drager  os  bort  fra  den  sunde,  politisk 
højnende  Partideling  efter  Anskuelser  hen  mod  en  Klassedeling,  hvor  det 
er  hver  Stands  Sag  at  fremme  sine  Særinteresser.  Grundejerne  forstod  da 
ogsaa  dette.     Efter  Forslag  fra   Bygmester  Jens  Andersen,  det  radikale 

Venstres  Fører  i  Frederikshavn,  vedtog  de  i  Stedet  at  andrage  om  en  grund- 
lovmæssig  Fordeling  af  Folketingskredsene.  De  jydske  Købstadgrundejere 
vil  saa  opfordre  deres  Standsfæller  paa  Øerne  til  at  slutte  sig  til  det  samme 
Andragende. 

Dette  Krav  er  billigt  og  rimeligt.  Allerede  i  „Det  ny  Aarhundredes" 
første  Hæfte  har  vi  peget  paa,  hvor  afgørende  det  vilde  blive  for  Venstres 
Fremtid,  om  det  havde  Storsyn  nok  til  her  at  gøre  Ret  og  Skel  uden  smaa- 
ligt  Hensyn  til,  om  dette  i  Øjeblikket  bragte  Partiet  Tab  eller  Fordel.  I 
et  senere  Hæfte  viste  Ove  Rode  med  mange  slaaende  Eksempler,  hvor 
urimelig  den  Ordning  er,  som  giver  en  Vælger  i  Lejre  fire  Gange  saa  stor 
Magt  som  en  Vælger  paa  Frederiksberg,  og  mindede  om,  hvor  haardt  Venstre 
i  1894  havde  stridt  for  en  retfærdig  Ordning,  da  Højre  og  de  moderate 
lavede  den  Valglov,  som  nu  gælder. 

Baade  da  og  nu  har  der  indenfor  Venstre  hævet  sig  Røster  mod  allerede 
nu  at  gaa  til  en  Omlægning  af  Valgkredsene;  først  og  fremmest  er  Hr. 
Vilh.  Lassen  draget  i  Leding  mod  den.  Man  har  sagt,  at  det  hastede  ikke 
saa  farlig;  den  nugældende  Valglov  er  kun  10  Aar,  den  den  afløste  var 
28.  Dette  Argument  er  ikke  overbevisende.  Valgloven  af  1866  var  taalelig 
retfærdig,  da  den  traadte  i  Kraft;  Valgloven  af  1894  var  uretfærdig  indtil 
det  urimelige,  allerede  da  den  blev  til.  Man  har  dernæst  sagt,  at  Køb- 
stadborgeme  har  bekæmpet  den  almindelige  Valgret  og  støttet  Provisorie- 
styret,  nu  faar  de  bøde  derfor.  Dette  Argument  er  ganske  uværdigt.  En 
god  Del  Købstadborgere  har  stridt  for  den  almindelige  Valgret  saa  godt  som 
Landboerne.  Men  selv  om  de  alle  havde  været  mod  den  almindelige  Valg- 
ret, selv  om  de  alle  Dage  havde  brugt  deres  Valgret  saa  galt  som  mulig, 
saa  var  dette  ikke  en  Grund  til  at  forurette  dem.  Det  er  en  farlig  Ting  at 
komme  ind  paa  at  straffe  Vælgere,  naar  man  synes,  de  stemmer  galt,  og 
det  sømmer  sig  lidet  at  hævne  sig  paa  gamle  Modstandere  ved  at  forholde 
dem  deres  Ret,  saa  snart  man  faar  Magt  dertil. 

Der  er  endelig  de  Venstrepolitikere,  som  har  søgt  at  vække  Bondestan- 
dens Mistænksomhed  mod  dem,  der  nu  vil,  at  Købstæderne  skal  have,  hvad 
der  tilkommer  dem  lige  saa  godt  som  Bønderne.  „Pas  paa  dem,**  siger  de, 
„de  vil  tage  Magten  fra  Bønderne *".  De,  der  tænker  saa  ilde  om  vor 
Bondestand,  at  de  tror  at  kunne  skræmme  den  dermed,  regner  fejl.  Det 
turde  vise  sig,  at  Flertallet  af  vor  Bondestand  ejer  Retsind  nok  til  at  unde 
andre  den  Ligeberettigelse,  de  har  krævet  og  vundet  for  sig  selv.  Og  det 
turde  vise  sig,  at  de  har  Klogskab  nok  til  at  forstaa,  at  det  er  en  stakket 
Fornøjelse  at  krybe  i  Skjul  bag  et  kunstigt  Valgretsprivilegium.  Højres 
triste  Skæbne  er  et  Eksempel  paa,  hvad  dette  fører  til,  som  ikke  er  svært 
at  tyde.  Langt  mere  værd  end  den  øjeblikkelige  Vinding  ved  en  urimelig 
Kredsfordeling  er  den  Tillid  og  Respekt,  det  Parti  vinder,  som  evner  at 
handle  stort  og  retfærdigt  i  en  saadan  Sag. 

Det  er  at  haabe,  at  Ministeriet  vil  forstaa  dette  og  ved  Samlingens  Be- 
gyndelse forelægge  Forslag  om  en  ny  Valglov.  Af  Ministrene  har  Hr.  Hage 
jo  allerede  sidste  Vinter  taget  bestemt  til  Orde  for  en  saadan.  Det  sømmer 
sig,  at  Ministeriet  selv  tager  Initiativet  til  denne  selvfølgelige  Retfærdig- 
hedshandling.  Det  maa  ikke  lade  sig  drive  og  hale  med  dertil.  Der  byder 
sig  her  en  Lejlighed  til  at  opnaa  et  Resultat,  som  vil  finde  Bifald  fra  alle 
Sider.  I  denne  Sag  vil  Ministeriet  ikke  møde  Modstand  hos  Landstinget. 
Skulde  Ministeriets  Flertal  alligevel  vige  tilbage  for  at  tage  Initiativet,  da 
vil  dette  utvivlsomt  blive  taget  af  Rigsdagsmænd  af  Venstre.  — 

Der  hersker  for  Tiden  et  ikke  ringe  Røre  blandt  Grundtvigianerne. 

Der  er  en  betydelig  Modsætning  mellem  gamle  og  unge  indenfor  denne  Ret- 
ning. Det  var  i  sin  Tid  Grundtvigianismens  Adelsmærke,  —  det  som  mest 
af  alt  skabte  den  Respekt  hos  dem,  der  ikke  selv  hørte  den  til,  —  at  der 
blandt  dens  Tilhængere  raadede  et  aandeligt  Frisind  saa  stærkt,  at  de  ube- 
kymrede lærte  af  andre  og  frejdig  arbejdede  sammen  i  alle  verdslige  Sager 
med  Folk,  der  ikke  tænkte  og  følte  som  de  i  religiøse  Spørgsmaal.  Efter- 
haanden  er  der  hos  en  Del,  om  end  kun  en  Del,  af  de  ældre  Grundt- 
vigianere kommet  noget  vist  afstumpet  over  dette  Frisind.  De  er  groet 
fast  i  deres  egen  Tankegang;  deres  religiøse  Opfattelse  er  blevet  en  Grad 
mere  højkirkelig,  deres  nationale  Begejstring  er  omformet  til  militært  Fan- 
tasteri, og  først  og  sidst,  de  er  altid  paa  Vagt,  paa  Vagt  mod  Fritænkeriet, 
mod  Videnskaben,  mod  den  moderne  Literatur,  mod  Forsvarsnihilismen,  mod 
Samfundsomstyrteme,  mod  alt  det  som  bekymrede  Sjæle  alle  Dage  slaar 
Kreds  til  Værn  imod.  Det  synes  dem  vigtigst  af  alt  at  bevare  den  grundt- 
vigske Vennekreds  og  først  og  fremmest  de  unge  ubesmittede,^  upaavirkede  af  al 
denne  Fordærvelse.  Men  mod  dem  staar  andre,  ikke  helt  faa  ældre  og  de  alier 
fleste  yngre  Grundtvigianere,  for  hvem  Grundtvigs  Ord :  „Friheden  duer  til 
alt  godt.  Trældommen  duer  til  intet  godt  i  Aandens  Verden,  derfor  ville  vi 
have  Friheden  med  alle  dens  Farer,"  endnu  gælder.  De  lærer  gerne  baade 
af  Fritænkerne  og  Videnskabsmændene  og  de  moderne  Forfattere,  selv  om 
de  forbeholder  sig  Ret  til  at  vælge  og  vrage  de  Lærdomme,  der  bydes 
dem;  de  vender  sig  med  Uvilje  fra  Krigsfantasieme  og  sætter  deres  Lid  til 
Fredsbevægelsens  Sejr;  de  omfatter  med  varm  Sympati  Arbejderklassens 
Kamp  for  at  vinde  frem  til  bedre  Kaar.  Denne  Modsætning  mellem  Grundt- 
vigianismens Højre  og  Venstre  fik  et  stærkt  Udtryk  paa  det  grundtvigske 
Studentermøde,  som  i  Begyndelsen  af  August  holdtes  paa  Vallekilde  Høj- 
skole. Omtrent  200  havde  givet  Møde,  Grundtvigianismens  mest  ansete 
Mænd  og  unge  Studenter  mellem  hinanden.  Efter  det  Referat,  som  en  af  Del- 
tagerne har  givet  i  en  Række  Provinsblade,  kom  det  til  en  ganske  livlig 
Holmgang  mellem  de  to  Lejre.  Hr.  cand.  th.  Bredsdorf  blev  taget  alvorlig 
i  Skole  af  de  ældre  for  hans  forholdsvis  velvillige  Anmeldelser  af  den  mo- 
derne Literatur,  men  kraftig  hyldet  af  de  yngre.  Dr.  Moltesen  forfærdede 
de  besindige  ved  at  proklamere  en  anarkistisk  Individualisme  og  kræve  en 
stadig  Fornyelse  af  Kristendommens  Former,  men  ogsaa  hans  Ord  fandt 
Genlyd  hos  de  unge.  Kirkeforfatningsplanerne  fandt  kun  ringe  Støtte;  de 
fleste  saa  i  dem  en  Fare  for  Friheden. 

Det  hele  synes  dog  trods  den  store  Iver  at  være  flydt  en  Smule  ud. 
Modsætningerne  fik  efter  Referaterne  at  dømme  ikke  noget  meget  klart  Ud- 
tryk. Og  det  er  aabenbart,  at  der  over  Forsamlingen  trods  alt  var  en 
stærk  Følelse  af  Enighed  i  det  væsentlige.  Der  er  alligevel  en  vis  Sam- 
følelse, et  fælles  „Livssyn"  om  man  vil,  der  knytter  den  hele  Grundtvigianer 
hær  sammen,  hvor  uenige  de  saa  ellers  kan  være  om  alt  muligt. 

Sverige. 

Landarbejder  strike  i  Skaane, 

Der  har  i  Sommer  staaet  en  hæftig  Strid  i  Skaane  mellem  Landarbej- 
dere og  Godsejere.  Fra  gammel  Tid  er  i  Sverige  Overklassen  højere  oppe. 
Underklassen  længere  nede  end  i  Danmark.  Men  i  de  sidste  Aar  gøres 
der  i  Sverige  store  Anstrengelser  for  at  jævne  Kløften  og  hæve  den  fattigste 
Del  af  Befolkningen  til  bedre  Kaar.  Akademikerne  er  ivrig  med  heri,  men 
den  betydningsfuldeste  Del  af  dette  Arbejde  gøres  dog  af  Socialdemokraterne. 

Fagforeningernes  Betydning  vokser  fra  Aar  til  Aar.  Nu  i  Foraaret  føjedes 
et  nyt  Led  til  denne  Organisation  ved  Oprettelsen  af  det  skaanske  Land- 
arbejderforbund. Dette  fandt  hurtig  Tilslutning  af  3000  Landarbejdere 
paa  omtrent  100  Herregaarde.  Landarbejdernes  Kaar  er  usle.  Efter  Op- 
lysninger, som  er  samlede  af  en  Rigsdagsmand  for  Ystad,  svinger  deres 
Indtægter  mellem  370  og  480  Kr.  aarlig.  De  bor  sædvanlig  med  deres 
Familje  i  smaa  Hytter  paa  Herregaardsmarkeme,  men  disse  Boliger  er  ofte 
særdeles  daarlige.  De  har  13 — 14  Timers  Arbejdstid  daglig  med  ca.  2  Timers 
Hvile;  de  skal  selv  sørge  for  Redskaber,  og  deres  Hustruer  er  forpligtede 
til  om  fornødent  at  arbejde  med  for  en  ringe  Betaling. 

Arbejderne  krævede  nu  en  Minimalløn  paa  600  Kr.,  —  200  Kr.  mindre, 
end  der  behøves  for  at  være  Vælger,  —  kortere  Arbejdstid  og  bedre  Boliger. 
Dette  fremkaldte  en  stor  Forbitrelse  hos  Godsejerne,  og  de  besluttede  at  slaa 
denne  farlige  Foreningsbevægelse  ned  straks.  Der  dannedes  en  Godsejer- 
forening, og  denne  vedtog  kun  at  antage  Arbejdere,  som  ikke  var  Medlem- 
mer af  Fagforeningerne.  Følgen  blev  Strike  eller  Lockout  rundt  om  paa 
Godserne  i  Skaane.  Godsejerne  har  indkaldt  polske  Arbejdere  i  saa  stort 
Tal  som  mulig;  mange  Steder  smides  Arbejderne  ud  af  deres  Hytter  for  at 
give  Plads  for  Polakkerne;  men  Arbejderne  driver  en  energisk  Agitation 
blandt  Polakkerne,  hjulpet  af  et  Par  polske  Studenter,  og  det  er  lykkedes 
dem  at  faa  en  Del  til  at  rejse  igen.  Arbejderne  har  Sympatien  for  sig  i 
det  frisindede .  Sverige,  og  de  støttes  med  betydelige  Pengebidrag  af  Fag- 
foreningerne i  Byerne.  Ved  Slutningen  af  August  var  det  lykkedes  at  komme 
til  Rette  paa  en  Del  Godser,  hvor  Godsejerne  var  gaaet  ind  paa  den  frie 
Foreningsret. 

Frankrig. 

Waldeck'Rousseau. 

Den  10.  August  døde  Waldeck-Rousseau,  kun  58  Aar  gammel.  Det 
franske  Folk  har  i  ham  mistet  en  Statsmand,  som  kun  har  haft  faa  Lige- 
mænd i  Evropa  i  den  sidste  Menneskealder;  nu  efter  hans  Død  er  der 
blandt  alle  Evropas  Politikere  kun  en,  der  som  han  hæver  sig  ud  af  Vrim- 
len, et  Hoyed  højere  end  alt  Folket,  Jean  Jaurés.  Sit  Verdensry  vandt 
Waldeck-Rousseau  i  de  tre  Aar  1899 — 1902,  da  han  som  Førsteminister 
styrede  Frankrig.  Da  han  tog  Magten  var  Frankrig  i  Uro  og  Gæring;  den 
Febertilstand,  Dreyfusaffæren  havde  skabt  var  paa  sit  højeste;  man  sloges 
i  Gaderne,  Gejstlighed  og  Adel  kappedes  i  Sammensværgelsernes  Kunst, 
det  republikanske  Parti  var  i  vild  Forvirring,  alle  konservative  Kræfter  var 
i  Bevægelse  for  at  bringe  Republiken  til  Fald;  fra  Præsternes  Prædike- 
stole, fra  Adelens  Slotte,  fra  det  rige  Borgerskabs  Saloner  og  fra  alle  Sen- 
sationspressens Redaktionskontorer  flød  en  Strøm  af  Taabeligheder  ud  over 
Landet.  Det  franske  Folk  var  grebet  af  den  Sygdom,  som  hedder  nationalt 
Vanvid.  Der  syntes  ingen  Plads  for  Fornuftens  Tale;  den  ene  efter  den 
anden  af  Republikens  Politikere  havde  forgæves  stræbt  at  bringe  Ro. 

Saa  var  det  Waldeck-Rousseau  greb  ind  og  bragte  Bølgerne  til  at  lægge 
sig.  Han  besad  usædvanlige  Betingelser  derfor.  Hans  politiske  Ry  var  rod- 
fæstet. 35  Aar  gammel  havde  han  været  med  i  Gambettas  „store  Ministe- 
rium", et  Par  Aar  derefter  i  Ferrys  Reformministerium,  og  hans  Minister- 
gerning  havde  alt  da  sat  dybe  og  blivende  Spor  i  Frankrigs  Historie.  Han 
var  rig  og  uafhængig,  Frankrigs  berømteste,  mest  søgte  Sagfører.  Gruppe- 
mæssig  hørte  han  til  i  de  moderate  Republikaneres  Lejr,  Gambettas  og 
Ferrys  gamle  Gruppe.  Han  var  en  staalsat  Tilhænger  af  det  Program  som 

gemmes  i  Ordene:  en  verdslig,  borgerlig,  demokratisk  Republik. 
Den  størst  mulige  Virkeliggørelse  af  Ideerne  Fra  1789,  som  de  fandt  Ud- 
tryk i  Republikens  ofHcielle  Valgsprog:  Frihed,  Lighed  og  Broderskab  og  i 
Menneskerettighedserklæringen  af  1789,  var  det  Maal,  mod  hvilket  han 
stræbte.  Men  rolig  og  sindig  skulde  det  ske.  Han  var  en  Ordenens  Mand, 
Herskernatur,  som  han  var.  De  store  Spring  fremad,  der  koster  store  Lidel- 
ser og  følges  af  Tilbageslag  var  ham  imod,  de  syntes  ham  fornuftstridige. 
Paa  sikker  Grund  skulde  Fremskridtet  bygges  op.  Gennem  den  Lov  om 
Fuldførelsen  af  det  kommunale  Selvstyre  i  Frankrig,  som  han  gennemførte 
i  1884,  lagde  han  den  sikreste  Grund  for  Fremskridtet,  der  kunde  lægges. 
Hvert  Aar,  der  gaar,  bringer  ny  Vidnesbyrd  om,  i  hvilken  Grad  dette  Selv- 
styre virker  til  at  underbygge  det  demokratiske,  republikanske  Styre  og 
give  det  praktisk  Betydning  selv  i  Landets  fjerneste  Afkroge.  Sociale  Spørgs- 
maal  optog  ham  stærkt.  Han  har  studeret  Samfundsforholdene  indgaaende, 
skrevet  og  talt  klogt  og  overlegent  derom.  En  af  hans  Venner  fortæller  nu 
i  en  Nekrolog  over  ham,  at  han  en  Dag  i  en  Kreds  af  Fortrolige  udbrød: 
nVi  har  slet  ikke  Ret  til  at  lade  være  at  blive  Socialdemokrater.**  Dette 
Udbrud  maa  ikke  tages  for  absolut;  de  socialistiske  Systemer  var  for  ham 
„ædle  Menneskers  smukke  Drømme**.  Men  han  var  selv  ivrig  for  ethvert 
socialt  Fremskridt,  der  kunde  ske  uden  ødelæggende  Omvæltninger.  „Selv 
det  beskedneste  Forsøg  paa  en  Forbedring  af  Samfundsforholdene,**  skrev 
han  en  Gang,  „er  af  større  Interesse  end  Broderparten  af  de  Problemer  af 
den  republikanske  Skolastik,  som  man  finder  saa  stort  Behag  i  at  diskutere**. 
Det  faldt  i  hans  Lod  at  gennemføre  en  saadan  Forbedring  af  den  mest 
vidtrækkende  Betydning.  I  1884  fik  han  efter  haardnakket  Modstand  ved- 
taget den  Lov,  som  omsider  gav  Frankrigs  Fagforeninger  fuld  Frihed  til  at 
virke.  Fra  et  Medlemstal  paa  nogle  faa  Tusinde  er  de  i  de  følgende  20  Aar 
vokset  til  over  700,000.  Trods  al  den  Uvilje,  Waldeck-Rousseau  kunde  nære 
mod  de  socialdemokratiske  Taleres  ubeherskede  Voldsomhed,  trods  al  hans 
Skepsis  overfor  de  Fantasterier  en  Del  af  dem  kunde  hengive  sig  til,  lod 
han  sig  derfor  ikke  drage  med  i  den  anti-socialistiske  Politik,  som  Méline  i 
Aarene  1896 — 98  søgte  at  føre  de  moderate  Republikanere  ind  paa. 

Men  Waldeck-Rousseau  besad  ogsaa  sjeldne  personlige  Evner,  der  netop 
passede  til  de  Forhold,  hvorunder  han  i  1899  kom  til  at  styre.  Han  havde 
en  Koldblodighed,  som  er  yderst  usædvanlig  blandt  franske  Politikere.  De 
fleste  andre  blev  nervøse,  urolige,  forvirrede  overfor  Avisernes  Udskæld- 
ninger og  de  ustandselige  Angreb  i  Deputeretkamret;  selv  under  rolige  For- 
hold er  det  en  oprivende  Gerning  at  være  fransk  Minister;  under  Dreyfus- 
affæren  var  den  næsten*  uudholdelig.  Waldeck-Rousseau  lod  sig  ikke  an- 
fægte deraf.  Hans  Ro  var  uforstyrrelig,  hvad  enten  han  gennembladede 
Avisbunken  og  kastede  et  Blik  paa  de  af  hans  Sekretærer  afmærkede  taabe- 
lige  Bagvaskelser,  eller  han  stod  i  Deputeretkamret  og  lod  Nationalisternes 
og  Højremændenes  Skældsord  regne  ned  over  sig;  han  havde  for  det  alt- 
sammen det  samme  halvt  medlidende,  halvt  foragtende  Skuldertræk. 

Som  Taler  var  han  anderledes,  end  Franskmænd  ellers  oftest  er.  Han 
ejede  hverken  den  stemningsbevægede  Begejstring  eller  den  slebne  Elegance ; 
han  behøvede  intet  af  de  ydre  Virkemidler,  franske  Talere  sædvanlig  an- 
vender saa  overdaadig.  Hans  Veltalenhed  var  rolig,  strengt  behersket;  der 
var  ingen  Billeder,  ingen  voldsomme  Udtryk  i  hans  Tale ;  han  stod  deroppe 
paa  Talerstolen  stille  og  ubevægelig,  hverken  Hoved-,  Krop-  eller  Armbe- 
vægelser understregede  hans  Ord;  Tonefaldet  var  uforanderlig  det  samme; 
han  hverken  hævede  eller  sænkede  Stemmen.  Han  talte  sagte,  saa  de,  der 

vilde  høre,  maatte  lytte  anspændt.  »Den  daglige  Overtalelses  Kunst**  har 
Leon  Bourgeois  træffende  kaldt  hans  Veltalenhed.  Han  begejstrede  ikke, 
han  rørte  ikke,  men  han  overbeviste.  Saa  uimodsigelig  logisk  føjedes  Led 
til  Led  i  hans  Bevisrække,  saa  klar  var  hans  Udredning  af  de  mest  ind- 
viklede Spørgsmaal;  Tilhørerne  havde,  naar  de  fulgte  ham,  den  intensive 
Nydelse,  det  bringer  at  underlægge  sig  et  vanskeligt  Stof,  at  føle  den  men- 
neskelige Tankes  Magt.  Og  samtidig  bares  hans  Tale  af  en  omfattende 
Kundskab,  der  gav  hvert  Ord  Tilforladelighedens  Præg. 

Da  Waldeck- Rousseau  første  Gang  tog  Ordet  som  Førsteminister  var 
Deputeretkamret  et  Hav  i  Oprør.  Sætning  for  Sætning,  ofte  Ord  for  Ord 
sønderdeltes  hans  Tale  af  rasende  Tilraab;  Pulte  og  Linealer  klaprede.  Skælds- 
ordene fløj  frem  og  tilbage  gennem  Salen.  Hørte  man  ham  nogle  Maaneder 
senere,  var  det  et  helt  andet  Kammer,  man  fik  at  se.  I  det  Øjeblik  Wal- 
deck-Rousseau  besteg  Talerstolen  faldt  Forventningens  Ro  over  Salen;  han 
hørtes  med  lyttende  Opmærksomhed;  kun  sjeldent  skar  et  Tilraab  gennem 
Tavsheden,  og  den  lynsnare,  tilintetgørende  Replik,  som  straffede  enhver 
Afbrydelse,  vænnede  næsten  alle  af  med  at  drive  Tilraabenes  Sport. 

Disse  Egenskaber  gjorde  i  tre  Aar  Waldeck- Rousseau  til  den  ubestridte 
Herre  i  Frankrigs  Rigsdag.  De  vandt  ham  ikke  i  samme  Grad  Befolkningens 
Hjærte.  Han  var  ikke  en  Taler  for  Masserne;  det  var  for  svært  at  følge 
ham;  han  var  dem  for  kold  og  for  overlegen;  han  ejede  ikke  den  Naivitet 
og  den  Stemningsfylde,  for  hvis  Skyld  et  Folk  tilgiver  alt.  Men  ogsaa  i 
den  brede  Befolkning  skabtes  dog  Respekt  om  hans  Navn  og  Beundring 
for  hans  Evner.  De  forstod,  at  han  vilde  deres  Vel,  og  de  glædede  sig  ved, 
at  han  førte  Frankrig  ud  af  Uføret. 

Dette  lykkedes  for  ham.  Der  blev  Ro  igen.  Det  republikanske  Parti 
disciplineredes;  Halvdelen  af  de  moderate  fulgte  Waldeck- Rousseau  til  Dan- 
nelsen af  en  ny  radikal  Regeringsmajoritet  sammen  med  det  radikale  Parti 
og  Socialdemokraterne;  Monarkisterne  maatte  opgive  deres  Statskupforhaab- 
ninger;  Drey fusaffæren  førtes  til  en  foreløbig  Afelutning  gennem  Benaadning 
og  Amnesti;  Kampen  mod  den  agiterende  Gejstlighed  begyndte.  Efter  tre 
Aars  Ministertid  kunde  han  træde  tilbage,  ikke  faldet  for  en  Afstemning 
som  alle  Frankrigs  parlamentariske  Ministre  før  ham,  men  efter  en  stor 
Valgsejr,  efter  at  have  tilendebragt  den  Gerning,  han  paatog  sig,  da  han 
traadte  til. 

Mange  har  bebrejdet  ham,  at  han  ikke  satte  sit  Maal  længere  fremme,  at 
han  nøjedes  med  halvgjort  Gerning.  Han  skulde  have  skaffet  Dreyfus  frikendt 
og  Dom  over  dem,  der  havde  bøjet  Retten.  Han  skulde  ført  Angrebet  paa 
Kirken  igennem.  Der  er  noget  uretfærdigt  heri.  Waldeck-Rousseau  var  en 
Politiker,  som  satte  sine  Maal  indenfor  Mulighedens  Grænser,  ja  saa  nær, 
at  det  var  sandsynligt,  at  de  kunde  naas.  Og  det  var  i  højeste  Grad  usand- 
synligt, at  en  Frikendelse  af  Dreyfus  allerede  den  Gang  kunde  være  ført 
igennem  uden  at  kaste  Landet  ind  i  et  nyt  Røre,  voldsommere  end  det, 
der  gik  forud.  Det  er  godt,  at  der  gives  Politikere,  som  planter  Idealets 
Fane  langt  ude  i  det  Qerne,  men  det  er  ogsaa  godt,  at  der  gives  dem,  som 
ejer  Resignation  til  at  gennemføre  det  opnaaelige.  Og  nu  Straffen  over  Mercier 
og  de  andre!  Overfor  dem,  som  krævede  den,  sagde  han  en  Dag  om  Sam- 
fundets Ret  til  at  straffe:  „den  Sætning,  som  altid  har  syntes  mig  den  mest 
logiske  er  den,  at  denne  Ret  kun  tilkommer  Samfundet  af  Hensyn  til  dets 
Interesser  og  Vel.  Og  naar  saa  er,  da  forstaar  man  let,  at  der  er  Tider, 
hvor  denne  samme  Interesse,  dette  samme  Nyttehensyn  byder  ikke  at  straffe, 
men  at  tilgive.**    Han  havde   Ret  deri.    Og  endelig  Kampen  mod  Kirken. 

Det  er  sandsynligt,  at  det  vil  vise  sig  fornødent  at  fere  denne  til  Ende,  at 
de  Mænd  har  Ret,  som  nu  ferer  den  skarpere  og  kraftigere  end  den  altid 
maadeholdne  Waldeck-Rousseau  vilde,  men  der  er  ingen  Grund  til  at  be- 
brejde ham,  at  han  saa  med  Bekymring  paa  den  Udvikling,  der  har  megen 
Udsigt  til  at  føre  hen  mod  et  af  de  bratte  Brud,  der  af  og  til  er  fornedne, 
men  som  oftest  fisrer  med  sig  mange  af  de  Lidelser,  Waldeck-Rousseau 
vilde  spare  Samfundet  for  gennem  en  lempeligere  Fremfierd. 

Den  internationale  Socialistkongres  i  Amsterdam. 

Ruslands  og  Japans  Socialister.  ^  Jaurés  og  Bebel. 
Siden   1889   har  Socialdemokratiet   med   et   Par  Aars   JV\ellemrum  holdt 
internationale  Kongresser.  Partiets  ledende  Mænd  rundt  om  i  Landene  lærer 
der  hinanden  at  kende  og  udveksler  deres  Tanker  om  Taktik  og  om  Grund- 
sætninger.  Der   er  noget  imponerende   ved  en  saadan  Kongres.    Fra  hvert 


Land  møder  to  Reprassentanier,  der  har  Stemme  ved  Afgørelserne,  men 
mange  andre  af  Socialdemokratiets  ledende  Mænd  rundt  om  fra  giver  Møde; 
denne  Gang  samledes  i  Amsterdam  omtrent  500.  Ser  man  ud  over  Navne- 
rækken fra  Diskussionerne,  træffer  man  Navnene  paa  det  store  Arbejder- 
panis  Førere  fra  næsten  alle  Lande.  Der  er  Bebel  og  Kautsky  fra  Tysk- 
land, Jaur6s,  Guesde  og  Allemane  fra  Frankrig,  Hyndman  og  Keir 
Hardie  fra  England,  Adler  fra  Østrig,  Vanderveide  og  Anseele  fra 
Belgien,  van  Kol  og  Troelstra  fra  Holland,  Ferri  fra  Italien,  P.  Knud- 
sen og  Martin  Olsen  fra  Danmark,  Hjalmar  Branting  fra  Sverige. 
Olav  Kringen  fra  Norge,  Iglesias  fra  Spanien,  Plekanof  fra  Rustand 
og  Sen  Katayama  fra  Japan.  De  fleste  af  dem  er  Mænd,  der  har  et  langt 
Livs  udholdende  Arbejde  til  Underklassens  Bedste  bag  sig,  mange  af  dem 
er  fremragende  Mænd,  jevndygtige  med  de  ferste  i  deres  Land,  hver  eneste 
af  dem  er  Fører  for  Tusinder  af  Mennesker,  der  sætter  deres  Haah  om 
bedre  Livsvilkaar  til  de  Tanker,  disse  Mænd  forkynder. 

Dette  Aars  Kongres  begyndte  med  et  Optrin,  hvorover  der  var  en  ejen- 
dommelig Storhed.  Da  Troelstra  har  holdt  Aabningstalen,  taler  van  Kol 

For  Verdensfreden,  og  han  vender  sine  Ord  til  de  to  krigsførende  Magters  Re- 
præsentanter Plekanof  og  Katayama.  Saa  rejser'de  to  sig  deroppe  paa 
Tribunen  og  rækker  hinanden  Haanden,  medens  den  hele  Skare  af  Arbejder- 
førere  springer  op  og  hylder  dem  under  minutlangt  Bifald.  Derefter  taler 
Katayama.     Han  siger: 

„Der  gives  intet  værdigere  Modstykke  til  denne  vanvittige  kulturstridige  Krig  end 
denne  Samarbejden  aF  begge  de  to  Landes  Arbeidere  med  alle  Landes  Socialdemokrater. 


Tegninger  i 

japanske  Socialistblade. 


som  paa  det  skarpeste  fordømmer  enhver  Krig.  I  Japan  gives  der  intet  Racehad  blandt 
de  Arbejdere,  til  hvilke  den  socialistiske  Aand  er  trængt  ind." 

Og  Plekanof  svarer: 

rJeg  er  lykkelig  ved  at  tiave  faaet  Plads  Side  om  Side  med  den  japanske  Dele- 
gerede Katayama,  den  internationale  Arbejderbevægelses  Benjamin,  og  det  ligger  mig 
serlig  paa  Hjærte  at  udtale,  at  ikke  det  russiske  Folk,  men  Folkets  Dødsfjende,  Zar- 
VKldet,  Despotiet  har  Ansvaret  for  denne  forbryderiske  Krig.  Hvis  Rusland  gasr  ud  af 
Kampen  som  Sejrherre,  da  er  del  ikke  Japan,  der  ligger  under,  men  det  russiske  Folk." 

I  Japan  er  Overgangen  fra  gammeldags  Haandværkerdrift  til  moderne 
Storindustri  sket  med  stor  Pludselighed  i  den  sidste  Snes  Aar.  Det  har 
fi^mkaldt  Tilstande,  der  efter  de  japanske  Socialdemokraters  Beskrivelse 
minder  om  Tilstandene  i  England  i  Overgangstiden  ved  Begyndelsen  af  det 
19.  Aarhundrede  med  Sult,  ussel  Løn,   urimelig   lang  Arbejdstid,   Kvinders 

og  Børns  Arbejde  under  de  elendigste  Forhold  o.  s.  v.,  og  det  paastaas,  at 
den  herskende  Overklasse  behandler  Arbejderne  med  den  mest  hensynsløse 
Grusomhed.  Japan  har  siden  1889  en  Forfatning,  men  selv  til  Folketinget 
er  der  en  saa  høj  Valgretscensus,  at  dpr  kun  er  700,000  Vælgere,  medens 
almindelig  Valgret  vilde  give  1 2 —  1 5  Millioner  Vælgere.  I  de  senere  Aar 
har  et  stærkt  nationalistisk,  imperialistisk  Parti  raadet.  Arbejderne  har  i  de 
sidste  7 — 8  Aar  begyndt  at  organisere  sig  i  Fagforeninger  og  i  et  social- 
demokratisk Parti,  men  Tilslutningen  er  foreløbig  beskeden,  og  Regeringen 
lægger  paa  alle  mulige  Maader  Partiets  Agitation  Hindringer  i  Vejen.  De 
japanske  Socialisters  Fører  er  Katayama,  som  har  tilbragt  en  længere  Aar- 
række  i  Nordamerika,  og  som  derfra  har  hjembragt  de  nye  Ideer.  — 

Kongressens  Hovedemne  blev  et  stort  Opgør  mellem  de  doktrinære 
Socialdemokrater  og  de  mere  opportunistiske.  De  sidste  var  i  Forhold  til 
deres  virkelige  Styrke  svagt  repræsenterede  paa  Kongressen.  I  Tyskland 
har  de  doktrinære  foreløbig  faaet  Overtaget  paa  Kongressen  i  Dresden  sidste- 
Efteraar;  det  var  Bebel  og  Kautsky,  der  nu  mødte  paa  Tysklands  Vegne, 
medens  Volmar  og  Bernstein  holdt  sig  borte.  I  Italien  har  derefter  Ferri  paa 
lignende  Vis  sejret  over  den  mere  maadeholdne  Turati  paa  en  Partikongres, 
og  heller  ikke  Turati  gav  nu  Møde. 

Striden  rejstes  af  Guesde.  Denne  Fører  for  Frankrigs  revolutionære 
Socialdemokrater  er  en  Mand  med  varm  Følelse  og  dyb  Overbevisning. 
Men  han  er  en  uhjælpelig  Teoretiker,  for  hvem  „  Kapitalen  **  er  en  Bibel 
og  „det  kommunistiske  Manifest**  en  Katekismus.  De  maadeholdne  Social- 
demokraters Samarbejde  med  Frankrigs  Radikale  er  ham  en  stor  Forargelse. 
Hans  Parti  danner  en  beskeden  Minoritet  indenfor  det  franske  Socialdemo- 
krati; i  Kamret  er  de  omtrent  10  af  de  50  Socialdemokrater;  medens  Jaurés' 
Parti  gaar  fra  Valgsejr  til  Valgsejr,  lider  Guesdisterne  det  ene  Nederlag 
efter  det  andet  over  for  de  moderate  Republikanere  i  Nordfrankrig,  hvor 
Gruppen  har  sin  Hovedstyrke.  Ved  sidste  Valg  faldt  Guesde  selv  og  ved 
Byraadsvalgene  fornylig  besejrede  Melinisteme  hans  Liste  i  Lille.  Og  hvad 
der  næsten  er  det  værste:  i  Kamret  viser  det  sig  stadig,  at  Livet  gaar  frem- 
for Teorierne;  de  10  Guesdister  stemmer  for  Ministeriet,  hver  Gang  det 
behøves. 

Nu  vilde  Guesde  benytte  Lejligheden  til  at  bringe  sin  Taktik  til  Sejr 
ved  Hjælp  af  den  internationale  Kongres.  Forholdene  syntes  gunstige.  Gen- 
nem lang  Tid  har  Striden  tilspidset  sig  i  Spørgsmaalet:  kan  en  Socialdemo- 
krat tage  Plads  i  en  borgerlig  Regering.  Og  nu  havde  netop  Millerand,  den 
eneste  med  hvem  dette  er  prøvet,  faktisk  brudt  med  Socialdemokratiet,  ogsaa 
med  Jaurés'  Gruppe.  Og  desuden  havde  man  Dresdenerkongressens  doktri- 
nære Beslutninger  at  holde  sig  til.  Guesde  foreslog  da  at  vedtage  disse 
som  Regel  for  alle  Landes  Socialdemokrati.  Bebel  støttede  ham.  Han  havde 
jo  ført  disse  Beslutninger  igennem  i  Tyskland.  Det  kan  ikke  siges,  at  Re- 
sultatet har  fristet  til  Efterfølgelse.  Det  førte  til  en  Strid  af  særdeles  uappe- 
titlig Art  mellem  Partifællerne  indbyrdes  med  al  Slags  Beskyldninger,  og 
det  har  kostet  Socialdemokratiet  et  Par  Valgkredse  siden.  Men  alligevel  føler 
Partiet  sig  stærkt.  Fagforeningernes  Medlemstal  er  i  det  sidste  Aar  vokset 
med  200,000,  saa  det  nu  er  næsten  1,300,000,  og  af  dem  samler  de 
socialdemokratiske  Foreninger  de  900,000  med  en  Fremgang  af  150,000  i 
et  Aar. 

Mellem  Bebel  og  Guesde  paa  den  ene  Side  og  Jaurés  paa  den  anden 
førtes  en  stor  og  meget  interessant  Diskussion.  Jaurés  udfoldede  al  sin 
Veltalenhed.  Naar  han  taler,  er  han  i  stadig  Bevægelse,  snart  tordner  han 

løs,  snart  taler  han  sagte  indtrængende.  Denne  Gang  fortælles  der  om, 
hvorledes  han  under  Talen  gik  længere  og  længere  frem,  medens  alle  ryk- 
kede til  Side,  indtil  han  til  sidst  stod  lige  foran  Bebel  og  slyngede  sine 
kloge  Ord  mod  ham.  Jaurés  hævdede  hvert  Lands  Ret  til  at  gaa  sine  Veje, 
afpasset  efter  de  givne  Forhold,  paapegede  den  verdenshistoriske  Betydning 
af  det  franske  Socialdemokratis  Indgriben  til  Fordel  for  Republiken  og 
mindede  om,  at  det  tyske  Socialdemokrati  trods  sine  tre  Millioner  Stemmer 
stod  som  et  magtesløst  Protestparti,  delvis  i  Kraft  af  den  Taktik,  det  havde 
valgt ;  det  kunde  ikke  en  Gang  indbyde  Socialdemokraterne  til  at  mødes  til 
international  Kongres  i  Berlin.  Bebel  svarede  med  stor  Energi  med  al  sin 
naturkraftige  noget  massive  Veltalenhed,  men  han  naaede  ikke  Jaurés  i 
Storsyn.  Det  frisindede  tyske  Blad  „Frankfurter  Zeitung"  siger  rammende: 
„I  Opfattelsens  Dybde,  i  den  historiske  Forstaaelses  Omfang,  i  Synsmaa- 
demes  Friskhed  blev  han  langt  tilbage  for  sin  franske  Modstander.  Hans 
.hele  Ideverden  er  og  bliver  indspundet  i  et  Næt,  som  de  socialistiske  Par- 
tiers yngre  Generation  overalt  er  i  Færd  med  at  sønderrive;  og  til  at  for- 
staa  dette  er  han,  som  det  synes,  ikke  længere  ung  nok."* 

Adler  og  Vandervelde  søgte  at  mægle  ved  et  Forslag,  som  Jaurés 
accepterede.  Ferri  talte  for  Bebel  og  Guesde,  Anseele  for  Jaurés.  Paa  Dan- 
skernes Vegne  tog  P.  Knudsen  i  en  klog  og  dygtig  Tale  Ordet  for  Jaurés, 
og  Branting  og  Kringen  sluttede  sig  dertil.  Ved  Afstemningen  havde  hvert 
Lands  Socialdemokrati  2  Stemmer.  Der  afgaves  21  Stemmer  for  Adlers  og 
Vanderveldes  Forslag  (England,  de  engelske  Kolonistater,  Østrig,  Belgien, 
Holland,  Sverige,  Svejts,  Danmark,  Argentina  hver  2,  samt  1  Stemme  for 
hver  af  Staterne  Norge,  Frankrig,  Polen)  og  21  imod  (Tyskland,  Amerika, 
Bøhmen,  Ungarn,  Rusland,  Spanien,  Bulgarien,  Italien,  Japan  hver  2,  Norge, 
Frankrig,  Polen,  hver  1).  Forslaget  var  dermed  forkastet,  og  man  forligtes 
saa  om  at  vedtage  Dresdenerresolutionen  men  i  en  stærkt  mildnet  Form.  Det 
praktiske  Resultat  blev  det  selvfølgelige,  at  Kongressen  maatte  opgive  at 
diktere  de  enkelte  Lande  deres  Taktik;  i  Frankrig  vil  det  ingen  Betydning 
faa  for  de  to  Gruppers  politiske  Optræden.  Men  det  bør  fremhæves,  at  der 
paa  Kongressen  trods  Striden  aabenbart  herskede  en  stærk  socialdemo- 
kratisk Samfølelse. 

Talrige  andre  Spørgsmaal  diskuteredes.  Man  vedtog  en  hollandsk 
Resolution  mod  Anvendelsen  af  Generalstrike,  en  Resolution  foreslaaet  af 
Martin  Olsen  om  almindelig  Arbejdsstandsning  d.  1.  Maj  hvert  Aar,  en  tysk 
Resolution  om  energisk  Virksomhed  for  Arbejderforsikring  af  alle  Slags, 
ogsaa  mod  Arbejdsløsheden,  og  endelig  en  Resolution  mod  den  krigerske 
Kolonipolitik,  foreslaaet  af  Hollænderen  van  Kol,  der  længe  har  været  en 
varm  Forkæmper  for  de  haardt  behandlede  Indfødte  i  Hollands  Kolonier. 
En  SOaarig  Hindu  Dababhoi  Naoroji  talte  under  stor  Bevægelse  om 
Englændernes  Udbytten  af  Hinduerne,  og  efter  engelsk  Forslag  vedtoges 
en  Resolution  for  Selvstyre  i  Indien. 

England, 

Tibet.  —  Årbejderministeriet  i  Åvstraiien. 

Medens  Russernes  Kræfter  er  beslaglagt  i  Manschuriet,  har  Englænderne 
benyttet  Lejligheden  til  et  Forsøg  paa  at  bryde  Russernes  Indflydelse  i 
Tibet.  En  engelsk  Hærstyrke  er  rykket  ind  i  Tibet  og  trods  nogen  Mod- 
stand er  den  naaet  til  Tibets  hellige  By,  Lhassa,  og  har  besat  denne.  Eng- 
lændernes Maal  synes  ikke  at  være  at  bemægtige  sig  Tibet,  men  at  opnaa 

en  gunstig  Handelstraktat  til  Fordel  for  Indien,  og  at  faa  den  russiske  Ind- 
flydelse erstattet  med  engelsk.  Dette  Maal  er  foreløbig  ikke  naaet.  Den 
buddistiske  Pave,  Dalai-Lama,  er  flygtet  fra  Lhassa  og  vil  ikke  gaa  ind 
paa  Forlig,  og  Stillingen  for  det  lille  engelske  Hærkorps  kan  blive  vanskelig, 
naar  Vinterens  Vejrforhold  afskærer  det  fra  Forbindelsen  med  Indien. 

I  Avstralien  fik  Arbejderministeriet  Watson  en  kortvarig  Tilværelse. 
Arbejderministeriet  havde  fældet  Protektionistministeriet  ved  at  gennemføre 
nogle  omstridte  Bestemmelser  i  et  Lovforslag  om  tvungen  Mægling  i  Ar- 
bejderkonflikter. Nu  har  den  samme  Lov  bragt  Arbejderministeriet  til  Fald, 
idet  en  Paragraf,  hvis  Vedtagelse  det  gjorde  til  Kabinetsspørgsmaal,  forkastedes 
med  2  Stemmers  Flertal.  De  to  andre  Partier:  Frihandelsmænd  og  Protek- 
tionister har  derpaa  i  Forening  dannet  et  Ministerium  med  Frihandelspartiets 
Fører  Reid  som  Førsteminister.  De  to  Grupper  har  tilsammen  et  klækkeligt 
Flertal,  men  det  ser  ud  til,  at  ikke  alle  deres  Rigsdagsmænd  vil  gaa  med 
til  Sammenslutningen;  en  Del  nærmer  sig  i  Stedet.  Arbejderpartiet. 

I  England  selv  bragte  August  to  nye  Sejre  for  de  Liberale.  Ved  den  ene 
erobredes  en  Kreds  fra  de  konservative  til  Trods  for,  at  disses  Modstandere 
delte  sig  imellem  en  Arbejderkandidat  og  en  Liberal.  De  Konservative 
tabte  1000  Stemmer,  hver  af  de  andre  vandt  1000  Stemmer,  og  den  libe- 
rale Kandidat  blev  valgt.  Parlamentsamlingen  sluttede  .midt  i  August.  Den 
har  været  bevæget  med  uendelige  Møder  og  betydelige  Spektakelscener 
men  lidet  resultatrig.  Der  er  ikke  gennemført  stort  andet  end  en  Lov  om 
Værtshusbevillinger,  som  har  mødt  kraftig  Modstand  i  den  frisindede  Del 
af  Befolkningen.  Men  Balfour  har  stadig  undgaaet  et  Mistillidsvotum,  der 
vilde  føre  til  Parlamentsvalg  og  dermed  til  det  sikre  Nederlag  for  det  her- 
skende Parti. 

Rusland  og  Japan. 

Det  kejsertroende  Rusland  har  haft  en  Trøst  midt  i  Ulykkerne:  Kejser- 
inden har  født  en  Søn,  og  Riget  har  dermed  en  Tronarving.  Hans  Daab 
gav  Anledning  til  et  Manifest,  der  som  en  Naadesakt  af  den  glade  Fader 
skænkede  Folket  nogle  Fremskridt.  Det  vigtigste  af  disse  var  Afskaffelsen 
af  Pryglestraffen.  Allerede  under  Alexander  II  var  denne  Straf  blevet  stærkt 
indskrænket  i  Rusland,  men  den  bestod  dog  endnu  for  Bønder  og  Soldater; 
nu  er  den  afskaffet  ogsaa  for  disse.  Dertil  føjedes  Amnesti  for  en  Del 
politiske  Forbrydere  dog  ikke  for  Drab.  Mindst  betød  det,  at  man  eftergav 
%n  Mængde  Skatterestancer;  de  russiske  Skatterestancer  er  i  Aarenes  Løb 
blevet  svimlende  høje;  enhver  Mulighed  for  at  faa  dem  betalt  var  paa  For- 
haand  udelukket,  saa  Indrømmelsen  er  uden  reel  Betydning.  Endelig  stillede 
man  en  imødekommende  Holdning  i  Udsigt  overfor  udviste  Finner,  der  vil 
bede  om  Tilladelse  til  at  vende  tilbage,  og  lovede  at  anvende  en  Del  Penge 
til  at  skaffe  ejendomsløse  Finner  Land.  Siden  har  Regeringen  bebudet  Ind- 
kaldelsen af  Finlands  Stænder,  der  i  de  sidste  Aar  ikke  har  været  samlet. 

Det  hele  betyder  lidet  i  Sammenligning  med  de  Reformer,  der  vilde 
behøves  for  at  skaffe  en  alvorlig  Forbedring  i  Rusland  og  Formen :  Naades- 
handlingen  i  Anledning  af  en  Tronarvings  Fødsel  er  i  højeste  Grad  frastødende. 

Samtidig  fortsattes  Nederlagene  overfor  Japan.  Den  russiske  Flaade,  der 
var  indespærret  i  Port  Arthur,  gjorde  et  fortvivlet  Forsøg  paa  at  slippe  ud. 
Det  mislykkedes.  Nogle  af  Skibene  blev  ødelagte,  andre  tagne,  nogle  slap 
ind  i  neutrale  Havne,  hvor  de  nu  er  afvæbnede,  enkelte  naaede  ind  til 
Fæstningen  igen.  Omtrent  samtidig  blev  Vladivostokeskadren  slaaet  af  den 
japanske  Flaade,  og  et  af  dens  Skibe  blev  ødelagt,  medens  et  Par  andre  slap  bort. 

Til  Lands  fortsatte  Japanerne  Belejringen  af  Port  Arthur  og  forsøgte 
en  Række  voldsomme  Angreb,  der  hidtil  er  blevet  uden  Resultat.  De  tre 
andre  Hærkorpser  samledes  ved  samme  Tid  til  Angreb  paa  den  russiske 
Hærs  Hovedstyrke,  som  Kuropatkin  havde  samlet  ved  Liao-yang.  I  Maane- 
dens  sidste  Uge  angreb  Japanerne,  og  efter  en  Uges  voldsomme  Kampe 
maatte  Russerne  flygte.  Omtrent  V«  Million  Mennesker  har  rimeligvis 
kæmpet  her,  og  Tabene  synes  efter  de  foreløbige  Efterretninger  paa  begge 
Sider  at  maatte  tælles  i  Titusinder.  Fra  Rusland  sendes  Dag  efter  Dag  nye 
Tusinder  til  Valpladsen. 


En  socialistisk  Statslære. 


„Neue  Staatslehre"  kalder  en  af  Østrigs  første  Jurister,  Wiener- 
Professoren  Anton  Menger,  sin  sidste  Bog,  og  ny  er  unægtelig  den 
Statslære,  han  forfægter.  Den  gaar  ud  paa  intet  mindre  end  at  udvikle 
den  juridiske  Ordning  for  Fremtidens  socialistiske  Stat.  Han  har  tidligere 
særlig  gjort  sig  berømt  ved  et  Skrift  om  „den  borgerlige  Ret  og  de 
besiddelsesløse  Folkeklasser "*,  hvori  han  fra  den  bestaaende  Samfundsordens 
Standpunkt  kritiserede  Udkastet  til  den  nuværende  tyske  Lovbog  og  paa- 
viste,  hvilken  Uret  den,  som  saa  mange  andre  Lovgivninger,  begik  mod  de 
besiddelsesløse  Klasser.  Men  i  sit  nye  Skrift  drager  han  fuldt  ud  Konse- 
kvenserne af  sit  Standpunkt,  idet  han  for  at  fjæme  den  bestaaende  Uret 
erklærer  det  nødvendigt  at  gaa  over  til  en  helt  ny  Samfundsorden  og  da 
søger  at  give  de  nærmere  juridiske  Regler  for  denne. 

Han  forkaster  Anarkismen,  som  gaar  ud  paa  at  opløse  al  Stat  og  over- 
lade hele  Ordningen  af  Menneskelivet  og  særlig  det  økonomiske  Liv  til 
frit  dannede  Grupper,  idet  han  mener,  at  baade  Indførelsen  og  den  senere 
Virksomhed  af  de  anarkistiske  Institutioner  vilde  støde  paa  uovervindelige 
Vanskeligheder.  Derimod  flnder^han  det  Ideal,  som  ogsaa  praktisk  bør 
tilstræbes,  i  den  „socialistiske  Stat"  eller  den  „folkelige  Arbejds- 
stat**.  Den  adskiller  sig  derved  fra  den  nuværende  „individualistiske'' 
Stat,  at  medens  denne  næsten  udelukkende  gaar  ud  paa  at  beskytte  de 
mægtiges  individuelle  Interesser,  og  de  svages  Tarv  kun  i  meget  ringe 
Grad  danner  Genstanden  for  dens  Virksomhed,  skal  i  Fremtidens  Arbejds- 
stat  de  store  Folkemassers  Interesser,  som  jo  navnlig  gaar  ud  paa  at  op- 
retholde og  fremme  den  enkeltes  Tilværelse,  at  forplante  Slægten  og  sikre 
Liv  og  Sundhed,  udgøre  Hovedmaalet  for  Statens  Virksomhed.  M.  antager, 
at  Indførelsen  af  en  saadan  Retsordning,  som  virkelig  tjener  de  store 
Massers  Interesser,  meget  vel  er  mulig  ad  den  gradvise  Reforms  Vej.  Det 
kræves  hertil  kun,  at  der  i  Stedet  for  den  hidtilværende  Ret,  som  væsentlig 
har  faaet  Lov  til  at  udvikle  sig  af  sig  selv  og  da  nærmest  har  nøjedes  med 
at  sanktionere  de  overleverede  Magtforhold,  træder  en  „reflekteret  Ret",  hvor- 
ved de  brede  Folkemassers  Vel  skal  tjene  som  Ledestjæme  for  Reflekstonen. 

I  denne  folkelige  Arbejdsstat  vil  Kulturopgaverne  komme  til  at  spille 
Hovedrollen,  medens  Magtspørgsmaalene  kun  vil  indtage  en  underordnet 
Plads.  Ogsaa  i  de  internationale  Forhold  vil  Forskellen  vise  sig,  idet  man 
netop  først,  naar  i  den  folkelige  Arbejdsstat  Magtspørgsmaalene  er  trængte 
i   Baggrunden    og    Statsvirksomheden  hovedsagelig    rettet   paa    økonomiske 

Fprmaal,  kan  begynde  at  tænke  paa  Grundlæggelsen  af  en  Verdensstat 
med  overvejende  økonomiske  Opgaver.  I  den  nuværende  Modsætning 
mellem  den  patriotiske  Militærstat  og  den  internationale  Retning,  som 
gennemgaaende  foreskrives  de  fattigere  Folkeklasser  ved  deres  egen  Inter- 
esse, finder  M.  en  Hovedaarsag  til  den  Revolutionering  af  disse  Klasser  i 
socialistisk  Retning,  som  faktisk  foregaar. 

Det  Hensyn  til  den  personlige  Frihed,  som  ofte  anføres  mod  den 
Samfundstvang,  den  socialistiske  Ordning  skal  medføre,  mener  M.  i  Virke- 
ligheden ikke  har  meget  paa  sig.  Efter  den  nuværende  Ordning  kan 
nemlig  Borgerne  maaske  nok  til  en  vis  Grad  siges  at  have  politisk  Fri- 
hed. Men  den  økonomiske  Frihed,  som  er  Hovedsagen,  eksisterer  i 
Virkeligheden  kun  for  de  rige,  medens  de  fattiges  økonomiske  Selvbestem- 
melse næppe  er  mere  end  et  Skin  og  derfor  ikke  vil  kunne  tænkes  at  lide 
noget  Skaar. 

Ved  Opstillingen  af  den  nærmere  retlige  Ordning  gaar  M.  ud  fra,  at 
den  folkelige  Arbejdsstat  væsentlig  maa  regne  med  de  samme  menneskelige 
Lidenskaber  og  Drifter,  som  den  nuværende  Statsorden.  Han  tager  derfor 
Afstand  fra  den  rene  Kommunisme,  idet  han  mener,  at  en  vis  økonomisk  Ulig- 
hed, navnlig  paa  Grund  af  Forskellen  i  det  Arbejde,  som  ydes  af  de  enkelte, 
vel  kan  forenes  med  den  socialistiske  Ordning.  Hovedsagen  ved  denne  er 
de  økonomiske  Rettigheders  Overførelse  fra  de  enkelte  til  en  snævrere 
eller  videre  Samfundskreds;  særlig  vil  vistnok  i  Overgangstiden  Kom- 
munerne her  komme  til  at  spille  Hovedrollen.  Den  private  Ejendomsret 
med  Hensyn  til  egentlige  Produktionsmidler,  f.  Eks.  Jorden  maa  derfor 
helt  forsvinde,  og  Retten  over  dem  udelukkende  gaa  over  til  Samfundet. 
Derimod  kan  man  vel  indrømme  en  privat  Ret  med  Hensyn  til  blotte  For- 
brugsgenstande, f.  Eks.  Næringsmidler,  Brændsel  og  Klæder.  Med  Hensyn 
derimod  til  Ting,  som  ikke  væsentlig  ødelægges  ved  Brugen,  men  kan 
tjene  til  varigere  Benyttelse,  f.  Eks.  Beboelseshuse,  Bøger  og  Smykker,  kan 
man  ikke  anerkende  Privatejendomsret,  men  kun  en  af  Samfundet  nærmere 
reguleret  Benyttelsesret,  idet  ellers  Følgen  let  kan  blive,  at  „en  enkelt  rig 
besidder  et  Dusin  Paladser  til  sit  Brug,  medens  samtidig  Tusinder  af 
Mennesker  flakker  husvilde  om."  Over  de  egentlige  Produktionsmidler, 
kan  man  derimod  ikke  engang  anerkende  en  saadan  juridisk  Benyttelsesret 
for  den  enkelte,  men  al  Retten  maa  her  være  tillagt  Samfundet.  Nogen 
juridisk  Forpligtelse  til  at  tilsvare  en  økonomisk  Ydelse  skal  overhovedet 
ikke  kunne  stiftes  mellem  private  Borgere  indbyrdes,  men  alene  mellem 
det  Offentlige  og  de  enkelte  Statsborgere. 

Arveret  vil  der  i  den  folkelige  Arbejdsstat  højst  kunne  blive  Spørgs- 
maal  om  med  Hensyn  til  de  blotte  Forbrugsgenstande,  men  selv  her  kun 
i  meget  begrænset  Omfang.  Dermed  forsvinder  efter  M.'s  Mening  „en  af 
de  mørkeste  Skyggesider  ved  vor  nuværende  Retstilstand.  Thi  ingen  Ind- 
retning nægter  saa  principielt  Sammenhængen  mellem  Fortjeneste  og  Be- 
lønning og  ingen  giver  Menneskeskæbnernes  Forløb  saa  meget  til  Pris  til 
Afstamningens  Tilfældighed  som  netop  Arveretten.  Rigtignok  paastaar  denne 
Institutions  Forsvarere,  at  Forældrenes  Virksomhed  overordentlig  forøges 
ved  Udsigten  til  deres  Børns  Forsørgelse;  men  beviser  ikke  den  umiddel- 
bare Iagttagelse  det  modsatte?  Netop  de  virksomste  Klasser  i  Samfundet, 
Lønarbejderne ,  Pri  vatfunktionæreme ,  Videnskabsmændene ,  Kunstnerne, 
Statsembedsmændene  og  Militærpersonerne  faar  kun  i  deres  levende  Live 
en  Belønning,  hvortil  i  bedste  Fald  træder  en  kneben  Forsørgelse  for  deres 
Enker  og  Børn.     Kun  de  økonomiske  Driftsherrer  er  ofte  saaledes  stillede, 

at  de  ved  Erhvervelse  af  Jord  og  Kapital  for  bestandig  kan  sikre  deres 
Efterkommere  en  arbejdsløs  Indtægt.  Derved  fremkommer  det  ejendommelige 
Fænomen,  at  Gøthes  Sønnesøn  levede  i  ret  beskedne  Forhold,  medens  Efter- 
kommerne efter  en  heldig  Skosværtefabrikant,  naar  de  er  kloge  og  spar- 
sommelige, gennem  Aarhundreder  kan  føre  en  arbejds-  og  sorgløs  Tilværelse." 

Medens  saaledes  M.  ved  den  økonomiske  Ordning  viser  sig  ret  radikal, 
gælder  dette  ikke  i  samme  Grad  ved  den  retslige  Ordning  af  Livets  øvrige 
Forhold.  Saaledes  anser  han  det  for  ønskeligt,  at  Ægteskabet  i  det  social- 
istiske Samfund  bevares  væsentlig  i  dets  tidligere  Skikkelse,  og  heller  ikke 
i  de  uægte  Børns  nuværende  retløse  Stilling  foreslaar  han  synderlig  ind- 
gribende Ændringer.  Med  Hensyn  til  Strafferetten  antager  han  særlig,  at 
den  Forandring  vil  ske,  at  den  folkelige  Arbejdsstat  vil  straffe  Ejendoms- 
krænkelser  langt  mildere  end  nu,  hvor  deres  strænge  Behandling  staar  i 
er  besynderligt  Misforhold  til  den  Lemfældighed,  der  f.  Eks.  vises  overfor 
Voldshandlinger,  og  at  Krænkelsen  af  den  Arbejdspligt,  som  i  den  social- 
istiske Stat  vilde  paahvile  alle  Borgere,  vilde  komme  til  at  udgøre  en 
særlig  Forbrydelse.  Hvad  den  ydre  Statsform  angaar,  anser  M.  det  for 
sandsynligst,  at  den  socialistiske  Stat  i  Tyskland,  hvis  Folk  han  kalder  „det 
mest  konservative  i  Europa",  vil  blive  indført  uden  Kuldkastelse  af  Monar- 
kiet; dog  maatte  dette  naturligvis  betydelig  omdannes  efter  den  nye  Tidsaands 
Krav.  For  den  lovgivende  Magt  vilde  han  foretrække  det  Tokammersystem, 
der  nu  findes  i  de  fleste  Republikker. 

Hvad  den  folkelige  Arbejdsstats  Forhold  til  Religion  og  Videnskab  angaar, 
mener  M.,  at  Videnskabens  Pleje  væsentlig  kan  blive  bestaaende  i  dens 
hidtilværende  Form.  Videnskaben  behøver  ikke  mere  Støtte  end  nu,  men 
mere  Frihed  og  Uafhængighed,  idet  den  nu  altfor  ofte  lader  sig  paavirke 
af  de  bestaaende  Magtforhold.  Et  Hovedformaal  for  den  socialistiske  Stat 
bliver  det  at  højne  den  almindelige  Dannelse,  saa  at  Videnskaben  i  videst 
muligt  Omfang  bliver  hele  Folkets  Fælleseje.  Derimod  maa  Religionen 
fjærnes  fra  Skoleundervisningen  og  dens  Pleje  overlades  til  de  religiøse 
Samfund,  som  kun  skal  nyde  en  vis  Støtte  fra  Samfundets  Side.  Derved 
vil  den  nuværende  besynderlige  Ordning  forsvinde,  hvorefter  det  i  Reglen 
er  den  samme  Mand,  der  i  Egenskab  af  Kirke-  og  Undervisningsminister  i 
en  vis  Forstand  kan  siges  at  varetage  baade  „Troens  og  Vantroens"  Sag. 
Forøvrigt  antager  M.,  at  den  religiøse  Trang  væsentlig  vil  svækkes  ved 
den  nye  Ordning,  idet  den  sociale  Ulighed,  som  Religionen  netop  særlig 
skal  tjene  som  Trøst  for,  jo  i  høj  Grad  vil  blive  indskrænket. 

Til  Slutning  gør  M.  nogle  Bemærkninger  om,  hvorledes  han  tænker  sig, 
at  Indførelsen  af  den  folkelige  Arbejdsstat  skal  gaa  for  sig.  Han  forkaster 
Tanken  om,  at  det  skulde  ske  ved  Hjælp  af  en  Revolution.  Dette  ikke  af 
Hensyn  til  „den  bestaaende  Retsordens  Hellighed",  som  skulde  forbyde  at 
tilintetgøre  velerhvervede  Rettigheder  paa  voldsom  Vis.  „Thi  de  herskende 
Familier  og  Partier  har  aldrig  betænkt  sig  paa,  i  de  afgørende  Øjeblikke 
at  ødelægge  selv  de  bedst  erhvervede  Rettigheder,  naar  det  gjaldt  om  at 
grunde  eller  varigt  at  befæste  deres  Herredømme."  Men  paa  Grund  af, 
at  denne  Vej  er  uhensigtsmæssig,  ja  umulig.  Indførelsen  af  den  nye  sociale 
Ordning  bør  derimod  ske  ad  Reformvejen,  i  nøje  Tilknytning  til  de  over- 
leverede Begreber  om  Ret  og  Stat.  Faktisk  indeholder  allerede  vor  nu- 
værende Retstilstand  i  de  privatretlige  Selskaber,  i  Kommunerne  med  deres 
vidtgaaende  Municipalsocialisme  og  i  Statens  økonomiske  Driftsvirksomheder, 
Mønstrene  for  Fremtidens  sociale  Ordning.  Men  for  at  naa'frem  maa  den 
socialistiske  Bevægelse,  ligesom  Kristendommen  i  sin  Tid,  udbrede  sig  over 

stadig  større  Kredse,  saa  at  den  virkelig  bliver  en  Magt.  Den  maa 
gennemtrænge  hele  det  aandeligé  Liv.  Filosofien,  Retten,  Moralen,  Kunsten 
og  Literaturen  maa  fyldes  med  socialistisk  Aand.  — 

Saaledes  tegner  sig  i  Hovedtrækkene  Anton  Menger's  nye  Statsordning. 
Den  socialistiske  Lære,  som  danner  Forudsætningen  for  den,  er  jo  mere 
en  Trossag  end  noget,  der  kan  bevises  med  klare  Fornuftgrunde.  De,  der 
ikke  deler  M.'s  Tro,  vil  vel  næppe  lade  sig  overbevise  af  hans  Betragt- 
ninger, for  de  andre  vil  han  maaske  paa  flere  Punkter  synes  ikke  at  gaa 
vidt  nok.  Men  hvad  man  nu  end  vil  mene  herom,  er  det  ihvertfald  et 
interessant  Tidens  Tegn  at  se  én  af  Nutidens  mest  fremragende  Jurister  være 
saa  fuldt  overbevist  om,  at  den  socialistiske  Stat  ikke  er  en  Utopi,  men  en 
endogsaa  ret  nær  liggende  Fremtidsmulighed,  saa  at  han  har  villet  sætte 
mange  Aars  Arbejde,  sin  Kraft  og  sit  Talent  ind  paa  at  udtænke  de  bedst 
mulige  Retsregler  for  denne  Stat.  //.  Af.-P. 


Verdens  Gang. 


Danmark  I  Udlandet.  I  det  franske 
Tidsskrift  Revuebleue  giver  Leon  Pineau 
en  Oversigt  over  det  Arbejde,  der  i  Dan- 
mark gøres  for  Folkeoplysningen.  Artiklen 
der  ikke  bringer  nye  Synspunkter,  er  bygget 
paa  en  god  Kundskab  om  Folkehøjskolen 
og  Studentersamfundets  Institutioner;  Ved 
Omtalen  af  Folkehøjskolen  er  bl.  a:  N. 
Kierkegaards  Artikel  i  Det  ny  Aarh un- 
dr ede  benyttet. 

Samtidig  bringer  det  ivrig  antiklerikale 
tyske  Tidsskrift:  Das  freie  Wort  en  Ar- 
tikel om  de  danske  Folkehøjskoler  af  E. 
S.  Walther.  Han  beundrer  højlig  disse 
Skoler.  „Den  danske  Folkehøjskole'^  siger 
han,  „hører  til  de  Institutioner  i  Udlandet, 
som  Tusinder  af  Pædagoger  i  vor  Mønster- 
stat længselsfulde  og  melankolske  ser  op 
til  og  beundrer  som  et  glimrende  Fata 
Morgana".  Han  slutter  efter  at  have  skildret, 
hvorledes  Højskolerne  virker  med  at  sige: 
<Jcg  vil  ikke  til  Slutning  anstille  den  saa 
nærliggende  Sammenligning  mellem  de  her 
kortelig  fremstillede  danske  Forhold  og 
vore,  især  de  prøjsiske.  Det  er  altfor  be- 
drøveligt. Vi  stakkels  Tyskere  har  hverken 
Tid  eller  Penge  til  den  „vigtigste  Stats- 
institution" Menneskene.  —  Gud  bedre 
det!"  — 

Det  er  glædeligt  at  se  Danmark  omtalt 
i  udenlandske  Tidsskrifter,  —  det  sker 
altfor  sjældent.  Medens  Sverrig  og  Norge 
hyppigt  fremdrages,  glider  Danmark  ud  af 
den  europæiske  Diskussion.  Der  var  Grund 
til  at  overveje,  hvad  der  kan  gøres  for  at 
forhindre  dette. 


Under  Vandet.    Til  de  kæmpemæs- 
sige Bygningsværicer,  som  Ingeniørkunsten 


har  frembragt  i  Amerika,  føjes  for  Tiden 
et,  som  er  særlig  egnet  til  at  vække  Op- 
mærksomhed. Det  er  en  mægtig  Tunnel, 
som  forbinder  New  Jersey  og  Long  Island 
og  gennem  hvilken  det  er  Meningen  at 
føre  en  elektrisk  Bane.  Tunnelen  stræk- 
ker sig  under  Hudson  100  Fod  under 
Vandfladen,  gaar  tværs  under  Byen  New 
York  og  endelig  under  East  River. 

Samtidig  med  at  man  arbejder  paa  denne 
undersøiske  Forbindelse,  har  man  paabe- 
gyndt en  Bro,  der  forbinder  New  York  og 
Brooklyn;  ved  Fuldendelsen  af  disse  Ar- 
bejder, vil  man  da  have  opnaaet,  at  Færds- 
len mellem  New  York  og  Brooklyn  kan 
ske  i  fire  over  hinanden  liggende  Etager: 
paa  Hudsonfloden  ved  Dampskibe,  100  Fod 
under  Floden  gennem  Tunnelen,  100  Fod 
over  Floden  ad  3  Broer,  af  hvilke  den 
sidste,  der  nu  er  paabegyndt,  forsynes 
med  et  Galleri,  der  i  an  Højde  af  60  Fod 
over  Broen  skal  bære  en  elektrisk  Bane. 
Tidligere  havde  kun  én  Bane,  Central- 
Banen,  der  gaar  fra  Nord  til  Syd  gennem 
Staten  New  York,  sin  Banegaard  i  selve 
Byen  New  York,  medens  alle  de  andre 
Baner  havde  deres  Banegaarde  ved  New 
Jersey-Bredden  af  Hudson.  Man  maatte 
altsaa  for  at  komme  til  New- York  staa  ud 
i  New  Jersey,  sejle  over  Hudsonfloden  og 
fra  New  York-Bredden  begive  sig  ind  i 
Byen. 

Man  fanede  da  den  Plan  at  føre  Passa- 
gererne fra  Pennsylvaniabanen  under  Hud- 
sonfloden direkte  ind  i  Centrum  af  New 
York,  hvorved  man  opnaaede  at  kunne 
komme  direkte  fra  den  ene  Banegaard  til 
den  anden  og  fra  hver  af  Banegaardene 
ind  i  New  Yorks  Centrum. 

Tunnelen,   der  begynder  i  New  Jersey, 

løber  først  omtrent  en  engelsk  MII  under 
Jorden  til  Weehawkln,  hvor  den  dukker 
ned  under  Hudson  med  et  Fald  af  1,3 
Fod  paa  hver  100  Fod  indtil  Midten  af 
Hudson;  den  begynder  da  atter  at  stige, 
og  gaar,  efter  at  have  forladt  Hudson,  ind 
under   New    Yorks   Gader,   iværs    under 


Grus  og  Sand,  saa  at  Tunnelen  uden  Fare 

kunde  føres  derigennem,  var  Grunden  un- 
der Hudson  i  stor  Dybde  dyndet,  saa  at 
man  her  har  maattet  træffe  særlige  Sikker- 
hedsforanstaltninger. 

Der    er   lagt  stor  Vægt   paa   at   IneRe 
Forholdsregler  mod  Ulykkestilfælde.  Gen- 


Byen  for  derpaa  at  fortsættes  videre  under 
East  River. 

I  New  Jersey  bestaar  Tunnelen  af  2  fra 
hinanden  adskilte,  parallele  Tunneler,  hver 
med  1  Spor;  under  New  York  findes  3 
Spor  i  hver  Tunnel  og  endelig  under  East 
River  forener  de  to  Tunneler  sig  til  én 
med  4  Spor.  Ved  Endestationerne  og  ved 
Banegaanjene  under  New  York  befordres 
Passagererne  op  og  ned  i  Elevatorer,  der 
kan  bære  500  Personer  ad  Gangen. 

Medens  Grunden  under  Byen  var  klippe- 
agtig  og  under  East  River  bestod  af  fast 


nem  hele  Tunnelen  er  der  paa  begge 
Sider  anbragt  en  latig  fuldstændig  isoleret 
Gang,  som  Passagererne  kan  gaa  ud  i, 
hvis  Toget  skulde  blive  standset  af  en 
eller  anden  Grund;  gennem  disse  Gange 
kan  Passagererne  eventuelt  gaa  til  en  af 
Tunnelens  Ender.  De  elektriske  Ledninger 
er  anbragte  i  Murværket,  saa  at  det  er 
umuligt  at  komme  til  et  berøre  dem.  Tun- 
nelen bliver  i  hele  sin  Udstrækning  stærkt 
oplyst  af  elektriske  Lamper. 

(Efter  .Die  Welt  der  T«hn>k*.) 

